
Acela doar e demn de libertate ce zi de zi 
înfruntă lupta pentru ea... 


J. W. Goethe - Faust 


Nota autorului 

Acest dicţionar de personalităţi este parte a unei Enciclopedii a 
identităţii româneşti. El aşază apartenenţii unei familii împreună, 
astfel încât contribuţia lor la identitatea românească să devină 
vizibilă prin ceea ce înseamnă demers unitar al familiei - ca 
rezultantă a educaţiei transmise pe firul generaţiilor, dar şi ca 
punct de vedere despre însăşi ideea de apartenenţă a familiei 
(sau dinastiei) la un ansamblu de civilizaţie şi la standardele 
lumii civilizate în sens larg. 

De asemenea, sunt menţionaţi profesorii şi elevii unei persona¬ 
lităţi, atunci când este cazul, ceea ce permite încadrarea fiecăruia 
într-o linie a evoluţiei fenomenului românesc, dar şi atestarea 
interferenţelor, contactelor, influenţelor dintre cultura română şi 
alte culturi ale lumii, început de posibilă definire a entităţii euro¬ 
pene şi a apartenenţei românilor la această entitate, la marele 
tot al civilizaţiei planetare, ca prilej de sincronizare şi de avans 
al identităţii româneşti, de joc propriu şi percutant în formula 
întregului civilizaţiilor omeneşti. 

Un alt demers implicit a fost acela de a situa geografic - în zo¬ 
nele de provenienţă - apartenenţii la demersul cultural, ceea ce 
induce ideea influenţei fundalului cultural la formarea persona¬ 
lităţilor, a puterii unui mediu formativ de a-şi pune amprenta şi 
de a trimite în prim-planul civilizaţiei româneşti oameni pe care 
nu tradiţia familiei - sau nu doar ea - i-a făcut să-şi dea măsura 
în chip plenar, ci comunicarea cu acest fundal cultural, format 
din toţi cei care, deşi nu erau prin ei înşişi personalităţi de prima 
mărime în registrul valorilor româneşti, aveau totuşi conştiinţa 
ordinelor de mărime şi voiau să le afirme prin aceia dintre ei, 
talentaţi într-un domeniu ori altul, care le aparţineau prin ori¬ 
gine. Şcoala şi educaţia în ansamblul ei, sistemul instituţional şi 
permisivitatea - ori, dimpotrivă, interdicţia - au forjat, au întărit 
demersul fiecărui om dispus să-şi asume parcurgerea marelui 
drum numit experienţă culturală (materială ori spirituală) şi 
produs cultural. Provinciile istorice româneşti au concurat 
între ele în chip creator pentru a integra în spaţiul identitar 
cele mai înalte realizări, din punct de vedere uman, ale zonei. 
Astfel încât putem afirma, cu deplină certitudine, că integritatea 
fenomenului românesc este un produs al familiilor şi al spaţiilor 
locuite de români. 

Iradierea acestui ambient asupra minoritarilor şi-a spus cuvân¬ 
tul şi există cazuri celebre de personalităţi care nu aparţin prin 
naştere majorităţii româneşti, dar poartă prin lume identitatea 

culturală românească, puterea a ceea ce numeam fundalul ei 
cultural formativ. Aparţinem cu toţii acestui spaţiu identitar, 
ceea ce nu înseamnă nicidecum că un om, după puterea lui 
spirituală, nu-şi poate asimila o identitate multiplă şi nu se poate 
afirma în mai multe spaţii culturale, fără să-şi piardă cu nimic 
impulsul identitar iniţial, ci, dimpotrivă, să-l facă şi mai pregnant 
prin puterea comparaţiei cu alte spaţii identitare. 

Există şi cazul opţiunilor de afiliere la cultura română al unor 
personalităţi formate şi provenite din alte spaţii decât acela al 
culturii române ori al comunităţilor româneşti mai mici, dar 
compacte, aflate în afara graniţelor actuale ale spaţiului identitar 
românesc propriu-zis. Valorile pe care le-au produs şi care apar¬ 
ţin identităţii româneşti nu sunt mai puţin preţioase şi puterea 
lor de a se integra în fluxul major al spiritului produce chiar 
creşterea şi modificarea spaţiului identitar în ansamblul lui. 

Evident, dicţionarul tratează mai atent personalităţile veacu¬ 
lui XX şi ale intervalelor de traversare ale lumii româneşti: de 
la capitalism la socialism şi apoi de la socialism la capitalism, 
momente care măsoară puterea naţiunii de a-şi afirma identita¬ 
tea şi permanenţa. Fie că s-au aflat pe un braţ al balanţei, ori pe 
celălalt, personalităţile acestui spaţiu identitar au asigurat supra¬ 
vieţuirea naţiei şi au dus mai departe numele de român. Urmaşii 
se raportează la ei pentru a merge mai departe, afirmând ori 
negând un corpus de valori. Dar, în oricare dintre aceste situaţii 
se vor afla, ei vor continua să fie, identitar vorbind, produse ale 
spaţiului spiritual românesc. Aceasta chiar evidenţiind bătălii ce 
subliniază, o dată mai mult, standardele valorice pe care mizează 
fiecare pe parcursul acestui lung şi complex proces istoric. 

Suntem o naţiune încă tânără la scara istoriei şi aceasta e şansa 
noastră de a ne cunoaşte în profunzime, cu bune şi cu rele. De a 
conştientiza cine şi ce suntem şi de a face corecţiile de parcurs 
necesare pentru a ne aşeza, la locul cuvenit, în marele peisaj al 
lumii contemporane. 


Mulţumesc cu recunoştinţă celor care au împărtăşit acest mod 
de a vedea lucrurile şi aşezarea personalităţilor româneşti pe 
firul istoriei, adică lui Lucian Marina, preşedinte al Societăţii 
de Limba Română din Voivodina, care s-a ocupat de fişele 
românilor din Banatul Sârbesc, precum şi domnilor doctori 
habilitaţi Ion Ciocanu şi Aurel Marinciuc din Republica 
Moldova, cu toţii cercetători foarte atenţi şi exacţi ai fenome¬ 
nului identitar românesc. De asemenea, adresez mulţumirile 
mele echipei Editurii Litera, adică domnilor Anatol Vidraşcu şi 
Dan Vidraşcu, care au acceptat şi au dus la finalizare proiectul, 
ca şi secretarului de redacţie Corina Tăbăraş, care a vegheat 
atent şi discret întregul proces de editare. Nu în ultimul rând 
mulţumesc nevăzutei echipe redacţionale de la Chişinău, care 
a traversat cu profesionalism versanţii abrupţi ai numeroaselor 
corecturi şi revizii de text. 


Dr. Ecaterina Ţarălungă 
mai 2011, Bucureşti 

Aaron, Petru Pavel 

(1709, Bistra,jud. Maramureş - 1764, Blaj) 
Cleric şi cărturar, originar dintr-o familie 
domnitoare din Moldova. A fost fondatorul 
familiei Aaron din Transilvania. Greco-cato- 
lic. A învăţat mai întâi acasă, cu un profesor 
francez, apoi la Colegiul De Propaganda 
Fide din Roma (filosofia şi teologia). S-a 
întors în ţară în 1743 şi s-a călugărit sub 
numele Pavel. Episcop unit (greco-catolic) 
al Transilvaniei (1752-1764). A organizat 
şcolile româneşti din Blaj (şcoala de obşte, 
şcoala secundară, seminarul de preoţi), 
acesta devenind astfel un important centru 
cultural al Transilvaniei. A înfiinţat tipografii 
unde a tipărit în română şi latină cărţi de 
cult: Floarea adevărului , 1750, apărută şi în 
latină, la Viena, cu titlul Flosculus veritatis , 
1753; Bucoavnă , 1759; Adevărata mângâiere în 
vremi de lipsă, 1761. A folosit izvoare greceşti, 
latineşti şi româneşti. Considerat astăzi unul 
dintre fondatorii latinismului ardelean, ceea 
ce i-a adus replici din partea ortodoxiei, 
dar, în acelaşi timp, unul dintre cei care au 
conştientizat rădăcinile latine ale neamului 
românesc, apartenenţa acestuia la bazinul 
romanităţii. Linia Roma-Viena-Blaj deve¬ 
nea, în epocă, o Linie Maginot de apărare 
antiotomană. 

Aaron, Theodor 

(6.02.1803, Ţichindeal, jud. Sibiu - 
6.04.1859, Lugoj) 

Cleric, pedagog şi cărturar român. A învăţat 
filosofie şi teologie la Sibiu, Blaj, Cluj, Bu¬ 
dapesta. Director al Gimnaziului Românesc 
din Beiuş, rector al Seminarului Român 
Leopoldin din Oradea, cenzor al cărţilor ro¬ 
mâneşti de pe lângă tipografia Universităţii 
din Buda (1842). Publică la Gazeta de Tran¬ 
silvania , Foaie pentru minte, inimă şi literatură. 
I s-a tipărit la Buda în 1828 Scurtă apendice 
la Istoria lui Petru Maior, carea, prin adevărate 
mărturisiri a mai multor scriitori vechi, începutul 
românilor din romani adevăraţi mai mare lumină 
îl pune. Citează surse greceşti, latine, bizanti¬ 
ne: Plutarh, Seneca, Titus Livius, Eunapius, 


Eutropius, Procopius. Prefaţa este una ilu¬ 
ministă („luminarea naţiei", „iscusirea" ei), 
în domeniul limbii române este adeptul eti- 
mologismului şi latinizării, în linia lui Petru 
Maior şi a Şcolii Ardelene. A insistat asupra 
continuităţii filonului romanic pe tot terito¬ 
riul fostei Dacii şi asupra unităţii lingvistice 
a românilor din nordul şi din sudul Dunării. 

Aaron, Vasile 

(1770, Glogoveţ, lângă Blaj - 1822, Sibiu) 

Poet. Studii de teologie la Seminarul din Blaj, 
apoi Dreptul la Cluj. Avocat consistorial al 
Episcopiei Ortodoxe din Sibiu. Ştia germa¬ 
na, maghiara, latina, italiana. A corespondat 
cu Veniamin Costache de la Iaşi, relaţia fiind 
stabilită de Ioan Budai-Deleanu. A tradus şi 
prelucrat DerMessias de Fr. G. Klopstock, cu 
titlul Patimile şi moartea Domnului şi Mântu¬ 
itorului nostru Iisus Hristos , 1805, fragmente 
din Bucolice şi Eneida de Virgiliu (rămase în 
ms.), precum şi Metamorfoze de Ovidiu în 
versuri, cu titlul Perirea a doi iubiţi, adecă: jal¬ 
nica întâmplare a lui Piram şi Tisbe, cărora s-au 
adăugat mai pe urmă nepotrivita iubire a lui Echo 
şi Narţis, 1807. A scris poema didactică Anul 
cel mănos, 1820, după modelul Georgicelor lui 
Virgiliu, şi lucrarea juridică originală Praxi¬ 
sul formurilor bisericeşti, 1805. A prelucrat în 
versuri române populare Istoria lui Sofronim 
şi a Haritei cei frumoase, fiicei lui Aristef mai 
marelui din Milet, 1821. Are meritul de a fi 
introdus în cultura română, prin traduceri, 
compilaţii şi imitaţii, mari teme ale literaturii 
clasice, modelându-le astfel încât, în ciuda 
lipsei de strălucire, să poată fi gustate de 
omul simplu. 

Aaronsohn, Aaron 

(1876, Bacău - 1919, Canalul Mânecii) 

Om de ştiinţă şi om politic. A plecat din ţară 
cu părinţii la vârsta de 6 ani, în nou-înfiin- 
ţata colonie Zichron Yaakov din Palestina, 
atunci parte a Imperiului Otoman. A stu¬ 
diat în Franţa ştiinţele naturale cu o bursă 
Rothschild. A alcătuit harta botanică a 
teritoriului viitorului Israel şi a descoperit 

Petru Pavel Aaron Aaron Aaronsohn Martin Abern 


pe muntele Hermon specii noi. A înfiinţat 
o staţiune de ameliorare a soiurilor de 
plante comestibile, mai ales a grâului săl¬ 
batic. Ca om politic, a înfiinţat reţeaua de 
spionaj Nili, care a funcţionat în favoarea 
britanicilor în Primul Război Mondial, ceea 
ce a dus, între altele, la atacul lui Edmund 
Allenby de la Beersheba contra otomanilor. 
Lucrări: Agricultural and botanical explorations 
in Palestine, 1910. Un bulevard din Tel Aviv 
poartă numele său, iar la Zichron Yaakov 
(colonie formată în principal prin migrare 
din zona românească şi unde se conservă 
portul popular şi bucătăria românească), 
are un muzeu cu obiecte provenite şi din 
România, Bacău. A murit într-un accident 
de avion, mergând, la chemarea preşedinte¬ 
lui Weizmann, la Conferinţa de pace de la 
Versailles. 

Ababii, Ion 

(11.02.1944, Ochiul Alb, Basarabia) 

Medic. A absolvit Facultatea de Medicină 
Generală la Institutul de Medicină din Chi- 
şinău. Specializare la Institutul de Cercetări 
Ştiinţifice în domeniul otorinolaringologiei 
din Moscova. Profesor, prorector şi rector 
al Universităţii de Medicină şi Farmacie 
N. Testemiţanu din Chişinău. A descifrat 
mecanismele cronicizării afecţiunilor infla¬ 
matorii recidivante ale tractului respirator 
superior şi ale urechii medii şi căile de 
prevenire a acestui proces. A pus bazele 
teoretico-practice ale audiologiei în Mol¬ 
dova. Profesor invitat la Moscova, Viena, 
Washington, Paris, Budapesta, Bucureşti, 
Varşovia, Kiev. Deţine 17 brevete de in¬ 
venţie. Lucrări: Ocmpuu cmeH03upyww,uu 
napuHeompaxeodpoHxum y demeu (în cola¬ 
borare); Stenozele şi defectele laringelui (1982, 
în colaborare); Clinica şi tratamentul otitelor 
recidivante la copii (Moscova, 1985, în cola¬ 
borare); Sinuzitele recidivante la copii (1991, în 
colaborare); Farmacoterapia în otorinolaringolo- 
giapediatrică (2004, în colaborare); manualul 
de Otorinolaringologie (2000, în colaborare). 


Distins cu titlul de Om Emerit, Ordinul 
Prietenia Popoarelor, Ordinul Republicii, 
cu Marea Medalie de Aur Albert Schweit- 
zer, Medalia de Aur P. Erlich, cu Medaliile 
Robert Koch şi Nikolai Pirogov. Membru al 
Academiei de Ştiinţe a Moldovei. 

Abern, Martin 

nume la naştere Martin Abramowitz 

(2.12.1898, laşi - 1949, New York) 

Om politic. Autodidact. Troţkist ca opţiune 
politică. A plecat în SUA, la Minesotta, în 
1903. A refuzat să lupte în armata americană 
în Primul Război Mondial. A fost unul din¬ 
tre fondatorii Partidului Socialist al Americii, 
Partidului Comunist American (1923), Ligii 
Comuniste pentru America. Expulzat din 
mişcarea politică americană pentru continu¬ 
area liniei troţkiste (1928), a fondat Partidul 
Socialist al Muncitorilor (1938), devenit 
Partidul Muncitorilor în 1940. 

Ablov, Antonie 

(16.08.1905, Odessa - 18.05.1978, Chişinău) 
Savant, specialist în domeniul chimiei 
anorganice, profesor universitar, fondato¬ 
rul şcolii ştiinţifice de chimie a Republicii 
Moldova. In 1923 se înscrie la Facultatea de 
Fizică şi Chimie a Universităţii Al.I. Cuza 
din Iaşi. A activat, temporar, în calitate de 
inginer cercetător la Asociaţia de prelucrare 
a ţiţeiului ASTRA Română din Ploieşti 
(1939-1940). în 1940 revine în Basara¬ 
bia şi e numit şef al Catedrei de chimie a 
Institutului Agricol din Chişinău (1941), 
apoi al celui din Sverdlovsk (Ekaterinburg, 
1941-1944). în 1944 îşi susţine, la Univer¬ 
sitatea din Kazan, teza de doctor habilitat 
în chimie (Despre natura legăturilor şi despre 
stereochimia compuşilor complecşi). A fost pro¬ 
fesor şi şef al Catedrei de chimie anorganică 
la Institutul Agricol, Institutul de Medicină, 
Universitatea de Stat din Chişinău (1945- 
1959). Este unul dintre organizatorii Facul¬ 
tăţii de Chimie a Universităţii şi primul ei 
decan (1946-1959). Concomitent, participă 

Acterian 


la fondarea agrochimiei în Moldova. Din 
1949 conduce Laboratorul chimico-anali- 
tic al filialei moldoveneşti a Academiei de 
Ştiinţe a URSS, fiind totodată şi membru 
al Consiliului Ştiinţific Specializat al aces¬ 
teia. între 1959 şi 1961 a fost director al 
Institutului de Chimie al Academiei de 
Ştiinţe a Moldovei. Şef al Laboratorului 
de chimie a compuşilor coordinativi al 
Institutului de Chimie (1959-1978). Din 
1965 până în 1975 este director al Institu¬ 
tului de chimie al ASM. A publicat 762 de 
lucrări ştiinţifice, inclusiv 2 monografii. în 
colaborare cu I.B. Bersuker, a elaborat, în 
1961, prima monografie din URSS dedicată 
legăturii chimice între combinaţiile coordi- 
native (Legătura chimică în compuşii complecşi). 
Lucrări: Nomenclatura chimiei neorganice, 
1962; M.V Lomonosov şi studiul lui „Cuvânt 
despre folosul chimiei" împreună cu D. Batâr, 
A. Şamşurin, 1962. Membru al Academiei 
de Ştiinţe a Republicii Moldova (1961) şi 
preşedinte al prezidiului ei (1961-1978). 
Intre 1961 şi 1965 a deţinut funcţia de 
academician-coordonator al Secţiei de şti¬ 
inţe naturale şi tehnice. în anul 1983 i s-a 
decernat post-mortem Premiul de Stat al 
RSSM în domeniul ştiinţei şi tehnicii. 

Abramescu, Niculae 

(31.03.1884, Târgovişte - 1947, Cluj) 
Matematician. Profesor la Universitatea din 
Cluj, fondator al Facultăţii de Ştiinţe cu 
secţiile Matematică, Fizică, Chimie, Ştiinţe 
Naturale, Geografie a Universităţii Regele 
Ferdinand. Secţia de matematică avea Ca¬ 
tedrele: Matematici Generale, Mecanică, 
Teoria Funcţiilor, Analiză, Algebră, Astro¬ 
nomie. A predat geometrie descriptivă. Din 
1921 profesor la Universitatea din Bucu¬ 
reşti. A contribuit la organizarea Societăţii 
de Ştiinţe din Cluj şi a primului Congres 
Naţional al matematicienilor români (Cluj 
1929), care s-a bucurat de participarea lui 
Vito Volterra, cuvântul inaugural fiind ros¬ 
tit de Gh. Ţiţeica. Cu acest prilej debutează, 
la Cluj, revista Mathematica , al cărei mem¬ 
bru fondator este. Colaborează cu peste 
150 de matematicieni din toată lumea. în 
1941 a fost unul dintre cei 26 de profesori 
universitari semnatari ai protestului faţă de 
actul de cedare a Ardealului de Nord alături 
de Ion Muşlea, D.D. Roşea, Gh. Spacu ş.a. 
A participat activ în perioada 1941-1943 la 
funcţionarea Cercului matematic al Socie¬ 
tăţii de Ştiinţe din Cluj aflat în refugiu la 
Timişoara. Contribuţii la analiza matemati¬ 
că şi la geometrie. 



Antonie Ablov Arşavir Acterian 


Abrudan, Dumitru 

(29.08.1938, Gepiu, jud. Bihor) 

Teolog. A absolvit Institutul Teologic Uni¬ 
versitar din Sibiu. Specializare la Bucureşti şi 
Ierusalim (Universitatea Ebraică). Profesor la 
Seminarul teologic din Caransebeş, apoi din 
Sibiu, Oradea. Preşedinte al ASTRA. Militant 
pentru ecumenism. Lucrări: Vechiul Testament 
în scrierile Fericitului Augustin, 1963; Ierusalimul 
epocii celui de al doilea templu , 1975; Cartea 
Psalmilor în spiritualitatea ortodoxă , 1985; Con¬ 
troversa dintre mitropolitul Andrei Şaguna şi Ion 
Eliade Rădulescu privind traducerea Bibliei, 1993. 

Acterian, Haig 

(5.03.1904, Constanţa - 8.08.1943, Kuban, Rusia) 
Actor şi regizor. Armean ca etnie. Frate cu 
Arşavir A. A absolvit Filosofia (coleg cu 
Mircea Eliade) şi Conservatorul de Artă 
Dramatică (elev al Luciei Sturdza Bulandra) 
la Bucureşti. Specializare la Berlin şi Roma 
(pentru cinematografie). Director de scenă la 
Teatrul Ventura (al Marioarei Ventura), apoi 
director al Teatrului Naţional (1940-1941). 
A regizat: Cuceritorul, de Bernard Shaw, 1933; 
Spioana, de J. Tepa, 1934. Literatură: Dialog 
între închipuiri, piesă de teatru, 1929; Agonia, 
versuri, 1929; Roma, Geneva, Paris, jurnal, 
1935. A murit pe front. 

Acterian, (Nazaret) Arşavir 

(18.09.1907, Constanţa - 17.09.1997, Bucureşti) 
Scriitor. Armean ca etnie, frate cu Haig A. 
şi soţ al Mariettei Sadova. Coleg de liceu, la 
Spiru Haret, cu Barbu Brezianu şi Constan¬ 
tin Noica. A absolvit Dreptul la Bucureşti. 
Legionar, a activat clandestin în perioada 
1946-1949. A făcut închisoare la Jilava, Aiud 
şi Canal (1949-1953, 1959-1964), a doua 
oară pentru răspândirea lucrărilor lui Emil 
Cioran şi Mircea Eliade aduse clandestin 
de soţia sa din străinătate. După eliberare a 
lucrat ca funcţionar la Institutul de Hema¬ 
tologie. După 1989 a fost repus în circulaţie 
culturală de Editura Humanitas şi Institutul 
European. Lucrări: Păţanii din viaţa oamenilor 

mari, 1937; Jurnalul unui pseudo-filosof, 1992; 
Privilegiaţi şi năpăstuiţi, 1992; Jurnal în căutarea 
lui Dumnezeu, 1994; Cum am devenit creştin, 
1994; Despre Mirare, 1996; Portrete şi trei 
amintiri de puşcăriaş, 1996; Neliniştile lui Nas- 
tratin, 2000; Amintiri despre Nicolae Steinhardt, 
2002; Cioran, Eliade; Ionesco, 2003; Corabia 
nebunilor, 2006; Jurnal, 1929-1990, 2008. 

Adamache, Ion (Ionel) 

(9.08.1923, Tulcea - 
25.11.1998, Calgary, Canada) 

Inginer, inventator. A absolvit în 1947 Fa¬ 
cultatea de Mine şi Metalurgie la Bucureşti 
cu magna cum laude. A lucrat la ASTRA 
Română (Societate petroliferă româno-ame- 
ricană, 1947-1951), la Institutul de Cerce¬ 
tări Petrolifere din Câmpina (1951-1968), 
şi-a susţinut doctoratul (1966) şi a devenit 
director adjunct ştiinţific al Institutului din 
Câmpina, consilier ştiinţific al Departamen¬ 
tului de Petrol al Consiliului Naţional al 
Cercetării Ştiinţifice (CNCS), unde intră în 
contradicţie cu părerile Elenei Ceauşescu. 
Pleacă la Schela Bolintin. A devenit apoi 
profesor la Centrul de Perfecţionare a Ingi¬ 
nerilor şi Tehnicienilor din Ministerul Pe¬ 
trolului. Angajat prin concurs organizat de 
Libia la Bucureşti, a lucrat ca Reservoir En- 
gineering Manager la Compania Naţională 
de Petrol a Libiei (1974-1976). Acolo fiind, 
a cerut azil politic în Canada, al cărei cetă¬ 
ţean a devenit în 1981. A lucrat la Aquitaine 
Canada şi succesoarele acesteia, Canterra şi 
Husky, ca Reservoir Engineering Manager, 
Completion Manager şi Research and De- 
velopment Manager. în 1993 şi-a înfiinţat 
propria companie, acordând consultanţă în 
domeniul extracţiei petrolului pentru Libia, 
Franţa, Italia, China, Venezuela, Ungaria, 
Mexic, URSS, Iugoslavia, SUA, Canada. De¬ 
ţine 25 de patente pentru invenţii, care sunt 
aplicate de companiile unde a lucrat. Menţi¬ 
onăm: metodă pentru extragerea petrolului 
prin injectare de apă sărată în zăcământ; 
purificare cu sulfuri; tehnologia puţurilor 
orizontale (membru fondator al Societăţii 
pentru Puţuri Orizontale din Canada), pro¬ 
ducţia de gaz acid. Profesor invitat în China 
pentru aceste tehnologii. Lucrări: Pompe de 
producţie-, peste 70 de articole în reviste de 
specialitate. Membru al Asociaţiei Ingineri¬ 
lor şi a Geologilor din Alberta (APPEGA), 
membru al Canadian Institute of Mining, 
Metallurgy and Petroleum (CIM), membru 
al Canadian Centre for Mineral and Energy 
Technology (CANMET), membru al Socie¬ 
tăţii Internaţionale a Inginerilor din Petrol 
din SUA. Premii: Frank Spragins Award ca 


recunoaştere a integrităţii şi expertizei sale 
inginereşti; CANMET Technology Transfer 
Award în 1992 pentru contribuţia excep¬ 
ţională la industria fosiliferă din Canada; 
Fellowship Award, 1993 pentru contribuţi¬ 
ile la industria petrolului şi mineritului din 
Canada. A fondat secţia română a Societăţii 
Petrolului şi a înscris în ea peste 100 de 
petrolişti români, organizând 10 conferinţe 
SPE/CIM. 6 burse anuale care-i poartă 
numele au fost instituite de soţia sa pentru 
şcolarizarea copiilor români din Canada. 

Adamachi, Vasile 

(21.07.1818, Orhei, Basarabia - 1892, laşi) 
Filantrop. A absolvit Facultatea de Ştiinţe la 
Universitatea din Iaşi. Specializare la Paris. 
Mare proprietar de pământuri. Preocupat 
de arheologie, istorie, biologie, dezvoltarea 
agriculturii şi, mai presus de orice, de for¬ 
marea elitelor intelectuale în Moldova, a 
finanţat burse de studii în capitalele Euro¬ 
pei, mai ales la Paris, unde se specializase el 
însuşi. A lăsat întreaga avere (două milioane 
şi jumătate de lei în aur) Academiei Româ¬ 
ne, încă de la începuturile ei ca instituţie 
(1892), spre a fi folosită pentru afirmarea 
şi susţinerea valorilor româneşti. De bursa 
Adamachi au beneficiat Petru Poni, Grigore 
Cobălcescu şi mulţi alţii. Un grup şcolar 
din Iaşi, străzi şi pieţe din mai multe oraşe, 
o fermă horticolă precum şi un Premiu al 
Academiei Române îi poartă numele. A apă¬ 
rut la Iaşi revista Vasile Adamachi, unde se 
publicau articole ştiinţifice (matematică, 
chimie, biologie, agricultură). 

Adamescu, Gheorghe 

(23.07.1869, Bucureşti - 4.04.1942, Bucureşti) 
Istoric literar şi bibliograf. A studiat filologia 
la Geneva şi Paris. A făcut parte din comi¬ 
tetul de redacţie al revistei Albina. Lucrări: 
Luptele pentru naţionalitate ale românilor de peste 
munţi: 1848-1849 (1892); Noţiuni de istoria 
limbei şi literaturii româneşti (1894); Istoria lite¬ 
raturii române (1914); Contribuţii la bibliografia 
românească (3 voi., 1921-1928). A elaborat 
împreună cu I.-A. Candrea Dicţionarul enj 
ciclopedic ilustrat CARTEA ROA4ÂNEASCĂ, 
scriind partea istorico-geografică. Membru 
corespondent al Academiei Române (din 
1921). 

Adameşteanu, Dinu 

(25.04.1913, Toporu, jud. Giurgiu - 
21.01.2004, Policoro, Italia) 

Arheolog italian (plecat din ţară în 1939) de 
origine română. Frate cu Ion A. şi unchi al 
Gabrielei A. A lucrat în siturile de la Heraclea 

(colonie a Magna Graecia pe ţărmul Mării 
Ionice), Histria (colonie a Miletului pe ţăr¬ 
mul Pontului Euxin), Siracusa şi Lentini. 
Fondator şi inspector al Superintendenţei 
din Agrigento (Lucania antică, 1955) şi al 
Superintendenţei pentru Antichităţi din 
regiunea Basilicata. A proiectat Muzeul din 
Metaponto. Lucrări: Monte Saraceno ed il 
problema della penetrazione rodio-cretese nella 
Sicilia meridionale , 1956; La Basilicata antiqua. 
Storia e monumenti (1974). Premiul Feltrinelli 
pentru arheologie (1973). Medalia de Aur a 
Republicii Italiene pentru merite culturale şi 
artistice, 1980. 

Adameşteanu, Gabriela 

(1.04.1942, Piteşti) 

Scriitoare. Redactor-şef al revistei 22 (din 
1991), preşedintă a PEN-Clubului român. 
Fiică a lui Ion A. Membră a Alianţei Civice, 
a primit în 2002 grantul Helman Hamett, 
administrat de Human Rights Watch. Lu¬ 
crări: Drumul egal al fiecărei zile , roman, 1975; 
Dăruieşte-ţi o zi de vacanţă, nuvele, 1979; 
Dimineaţa pierdută, roman, 1983; Vară~primă~ 
vară , nuvele, 1989; Obsesia politicii, interviuri, 
1995; Cele două Românii, publicistică, 2000; 
întâlnirea, roman, 2003. Scriitoare cu deschi¬ 
dere către social şi evoluţia contemporană a 
fenomenului politic românesc, transcrie în 
literatura ei nemulţumiri şi propune soluţii 
proprii pentru aceste zone. 

Adameşteanu, Ion 

(15.02.1911, Toporu, jud. Giurgiu - 
15.11.1976, Bucureşti) 

Medic veterinar. Frate cu Dinu A. şi tată 
al Gabrielei A. A absolvit Facultatea de 
Medicină Veterinară la Bucureşti. Profesor 
la Facultăţile de Medicină Veterinară din 
Bucureşti şi Cluj. Considerat unul dintre 
creatorii şcolii româneşti de patologie 
veterinară. Lucrări: Osteodistrofia animalelor 
domestice (1951); Terapia prin ţesături conservate 
în medicina veterinară (1952); Patologia medicală 
a animalelor domestice (2 voi., 1955-1957); 


Semiologia medicală veterinară (1959); Im- 
plantoterapia cu os în patologie (1969); Urgenţe 
în medicina veterinară (1973); Iatropatiile în 
medicina veterinară (1974), Premiul Acade¬ 
miei Române; Tehnopatii la animalele domestice 
(1975). Membru corespondent al Academiei 
Regale de Medicină din Belgia şi membru al 
Academiei de Ştiinţe din New York. 

Aderca, Felix 

nume la naştere Zelicu Froim Adercu 

(26.03.1891, Puieşti, jud. Vaslui - 
12.12.1962, Bucureşti) 

Scriitor. După absolvirea liceului se anga¬ 
jează funcţionar la Ministerul Muncii. După 
1944 a fost director al Direcţiei învăţămân¬ 
tului artistic din Ministerul Cultelor. Volum 
de debut: Naţionalism? Libertatea de a ucide, 
1910, prefaţat de C. Rădulescu-Motru. Teo¬ 
retician al modernismului, avangardismului 
şi experimentalismului: Mic tratat de estetică 
sau lumea văzută estetic, 1929. A scris şi versuri 
simboliste: Motive şi simfonii, 1910; Stihuri 
venerice, 1912. Romane: Domnişoara din strada 
Neptun, 1921; Aventurile domnului Ionel Lăcustă 
Termidor, 1932; Oraşele înecate, 1937; Revolte, 
1945. A lăsat interviuri strânse în volumul 
Mărturia unei generaţii, 1929. A avut una 
dintre cele mai timpurii reacţii la ascen¬ 
denţa dreptei româneşti, mai ales a aceleia 
pronaziste. Avangardist moderat, a lăsat în 
plan literar un mesaj care ilustrează deopo¬ 
trivă influenţa modelelor literare româneşti 
ale momentului, pe o gamă care merge de 
la Ionel Teodoreanu la Mircea Eliade, şi 
apartenenţa declarată la lumea evreiască, cu 
vechi tradiţii culturale în spaţiul românesc. 

Adler, Oswald 

(24.07.1912, Bekecsaba, Ungaria - 
2005, Tel Aviv) 

Gravor şi pictor. A absolvit Gimnaziul Hon- 
terus la Braşov. A studiat cu Gustav Kollar 
la Braşov. Ofiţer al armatei austro-ungare. 
A venit la Bucureşti în 1934. A plecat la Lon¬ 
dra în 1938 din cauza ascensiunii dreptei şi 

Adoc 



Gheorghe Adrian HoriaAgarici 


a revenit la Bucureşti în 1945. S-a stabilit la 
Tel Aviv în 1960, apoi s-a specializat la Aca¬ 
demia de Artă din Viena şi Şcoala de Artă 
din Londra. A făcut grafică publicitară, afişe 
şi timbre. Profesor la Şcoala de Artă din Bat 
Yam, Israel. A realizat machetele timbrelor 
din Israel, Malta, Congo, Republica Cen- 
trafricană, Ciad, Burundi, Volta Superioară, 
Haiti. Membru al London Sketch Club din 
Londra şi al Asociaţiei Artiştilor din Israel. 

Adoc, Gabriela Manole 
nume la naştere Gabriela Manole 

(1929, laşi - 20.07.2002, Bucureşti) 

Sculptoriţă. Provine dintr-o familie de pre¬ 
oţi. Soţie a lui Gheorghe A. A fost eleva lui 
Corneliu Baba şi Ion Irimescu. A debutat 
în 1966 cu statuia Pescăruşii (7 m, oţel ino¬ 
xidabil, semnat cu pseudonimul Ada Geo), 
amplasată în parcul Herăstrău din Bucureşti. 
A realizat bustul lui Nicolae Iorga, aflat la 
Iaşi, în faţa bisericii Sf. Nicolae de pe Copou, 
ctitorită de Iorga şi pictată de Corneliu Baba. 
Devenită celebră odată cu statuia Independen¬ 
ţei , aflată la Iaşi, 17 m, (dintre care 6 soclul 
din travertin şi 11 statuia din bronz), dezve¬ 
lită în 1980. Basoreliefurile laterale aparţin 
lui Gheorghe A. 

Adoc, Gheorghe 

(22.02.1926, Socodor, jud. Arad) 

Pictor. Soţ al Gabrielei A. A absolvit Insti¬ 
tutul de Arte Plastice la Bucureşti, ca elev 
al lui Jean Alex. Steriadi şi M.H. Maxy. 
Lucrări: basoreliefurile laterale ale statuii 
Independenţei de la Iaşi, trei în stânga ( Chema¬ 
rea poporului la arme, Cucerirea redutei Plevna 
şi Capitularea armatei turceşti), trei în dreapta 
(Proclamarea Independenţei', Trecerea Dunării şi 
Marea biruinţă a drapelelor româneşti), precum 
şi textul: „Independenţa - suma vieţii noastre 
istorice. M. Eminescu"; busturile lui Onisifor 
Ghibu şi Gheorghe Pituţ; busturile lui Mihai 
Viteazul, Nicolae Bălcescu şi Alexandru Ioan 
Cuza, expuse în capitalele statelor Argenti¬ 
na, Chile, Columbia. Medalionul Dimitrie 


Cantemir pe clădirea Ambasadei Moldovei 
medievale la Istanbul îi aparţine. 

Adrian, Gheorghe 

nume la naştere Gheorghe Andreescu 

(1821, Moldova - 15.10.1889, Bucureşti) 
General. A urmat Şcoala Militară la Bu¬ 
cureşti şi Şcoala Militară de Ofiţeri la Iaşi, 
Şcoala de Stat Major la Paris. A fost ministru 
de Război al Moldovei (1859-1861) şi al Ţă¬ 
rii Româneşti (1860-1861), unificând struc¬ 
turile primei armate române de după Mica 
Unire. A luptat şi în Transilvania, la 1848, în 
oastea lui Avram Iancu. A creat şcolile mili¬ 
tare de infanterie, cavalerie şi geniu. Lucrări: 
Idee răpide despre răsbelul de partizani, urmată de 
instrucţiuni asupra serviciului în campanie şi de 
manual de fortificaţiune pasageră (1853). Mem¬ 
bru de onoare al Academiei Române (1875). 

Afanasiu, Gavril 

nume la naştere Athanasiu 
(1879, Chişinău - 30.11.1946, Chişinău) 
Bariton. A studiat muzica la Chişinău cu 
Berezovski, apoi la Petersburg cu Antonio 
Cotogni, care l-a chemat şi la clasa lui de la 
Academia Santa Cecilia din Roma. A avut o 
carieră strălucită în Europa (Pezaro, Livorno, 
Spoleto, Orvieto, Mirandelo, Gustelo, Parma, 
Genova, Nisa, în Germania, Spania şi în 
Brazilia). în Rusia a cântat pe scena Teatru¬ 
lui Mariinskii din Petersburg şi Bolşoi Teatr 
din Moscova (alături de Feodor Şaliapin). 
între 1932 şi 1936 activează la Bucureşti, la 
Conservatorul privat Egizio Massini. Revine 
la Chişinău la Conservatorul de Stat. A avut 
printre elevi pe Maria Cebotari, Elena Boc- 
şan, Tamara Ciobanu, Nicolae Arnăut ş.a. 

Agarlci, Horia 

(6.04.1911, Lausanne, Elveţia - 
13.07.1982, Constanţa) 

Comandor aviator. A crescut la Iaşi, a făcut 
şcoala la Piteşti şi Braşov şi, după un an de 
Politehnică la Timişoara, s-a înscris la Şcoala 
pentru Ofiţeri de Aviaţie din Bucureşti pe 
care a absolvit-o în 1933. A pregătit elevii 
flotilei de aviaţie de la Buzău şi i-a condus în 
operaţiunile celui de-al Doilea Război Mon¬ 
dial. în 1941 a apărat cerul Basarabiei contra 
sovieticilor. Promovat căpitan de escadră în 
1942, a condus escadrele 52 şi 58. în timpul 
primului raid american deasupra României 
a pilotat avionul de producţie românească 
IAR-80C nr. 381. Este considerat astăzi 
erou, dar, pentru că a luptat contra sovie¬ 
ticilor (circula un cântec popular: „Agarici, 
Agarici, care-mpuşcă bolşevici"), a avut de 
suferit în perioada socialistă a României, 
neputând să-şi mai exercite meseria. 

Agârbiceanu, Ion 

(12.09.1882, Cenade, jud. Alba - 
28.05.1962, Cluj) 

Prozator. A frecventat cu întreruperi Semi¬ 
narul teologic al Universităţii din Budapesta. 
Apoi, ca bursier, a studiat, tot la Budapesta, 
filologia clasică şi istoria. A fost, pe rând, 
funcţionar al Mitropoliei din Blaj, preot, 
publicist la Cluj, Sibiu, iarăşi la Cluj. După 
Ioan Slavici a marcat al doilea mare moment 
de afirmare a prozei ardeleneşti. La început 
romantic: De la ţară , 1905, a evoluat spre 
realismul dur: Fefeleaga , 1906. A scris nu¬ 
vele: Două iubiri , în întuneric , 1910, romane: 
Arhanghelii , 1914; Legea trupului , 1926; Legea 
minţii. Povestea unei vieţi , 1927; File din cartea 
naturii , 1959, în care analiza psihologică şi 
descrierile de natură sunt remarcabile. A de¬ 
venit membru al Academiei RPRîn 1955. 

Agârbiceanu, Ion I. 

(6.01.1907, Bucium, jud. Alba lulia - 
9.03.1971, Cluj) 

Inginer atomist. Fiu al lui Ion A. A absolvit 
Institutul Electrotehnic din Bucureşti şi Fa¬ 
cultatea de Ştiinţe din Paris, devenind doctor 
cu teza Recherches sur le spectre de fluorescence et 
d'absorption des vapeurs de iodine. Profesor şi 
şef de catedră la Institutul de Petrol şi Gaze. 
Şef al Secţiei de radiaţii şi plasmă la Institu¬ 
tul de Fizică Atomică, a condus echipa care a 
realizat primul laser cu gaz (heliu-neon) din 
România. Lucrări: Polarizarea parţială a lumi¬ 
nii prin emisie (1951), Polarizarea fluorescenţei 
(1951), Lumina polarizată (1956), Contribution 
ă l'etude des lasers aux gas (1963). Membru 
corespondent al Academiei Române (1963), 
reprezentant al României la International 
Union of Pure and Applied Physic şi la Eu¬ 
ropean Grup of Atomic Spectroscopy. 

Al.-George, Sergiu 

(13.09.1922, Târgu Mureş - 9.11.1981, Bucureşti) 
Orientalist. Basarabean după mamă şi 
transilvănean după tată. A absolvit Medi¬ 
cina (1949) la Bucureşti. Arestat în grupul 


Marietta Sadova, Noica, Pillat. A făcut în¬ 
chisoare (1958-1964) pentru difuzarea unor 
texte de Mircea Eliade, Emil Cioran. A scris 
lucrări de orientalistică: Filosofia indiană în 
texte , 1971; Arhaic şi universal , 1971; Limbă 
şi gândire în cultura indiană , 1976; traduceri 
care atestă întinderea cunoştinţelor sale în 
domeniu. 

Albitzky, Vladimir 

(1892, Chişinău - 1952, Simeiz, Rusia) 
Astronom. Fiu de preot. A absolvit Facultatea 
de Fizică, secţia Astronomie, a Universităţii 
din Moscova (1916). A lucrat la Observa¬ 
torul Astronomic din Odessa (1916-1921) 
şi la Observatorul Astronomic din Simeiz 
până la sfârşitul vieţii. Contribuţii la studiul 
planetelor pitice şi al vitezelor radiale ale ste¬ 
lelor (a stabilit viteza pentru 800 de stele din 
galaxia noastră, Calea Lactee). A descoperit 
8 planete noi. Lucrări: On some modifications of 
the classical method of investigation of the periodic 
error of micrometrical screen, 1928; Nine new 
variable stars, 1929; List of some spectroscopie 
binaries, discovered at Simeis with 40 reflecting te- 
lescope , 1932; Radial velocities of 114 stars , 1941. 

Albulescu, Mircea 

nume la naştere lorgu V. Albulescu 

(4.10.1934, Bucureşti) 

Actor. A absolvit Şcoala Medie de Arhitec¬ 
tură în 1952 şi Institutul de Artă Teatrală 
în 1956, avându-i ca profesori pe Aura 
Buzescu, Beate Fredanov, Ion Şahighian, 
A. Pop-Marţian, Sandina Stan, Ion Cojar. 
A fost actor la Teatrul Municipal Bucureşti 
(director Lucia Sturdza Bulandra) până în 
1969, la Teatrul de Comedie (1965-1974) 
şi la Teatrul Naţional (1974-2004), Teatrul 
Bulandra (din 2004). A făcut roluri din 
Giraudoux, Shakespeare, Cehov, Bernard 
Shaw, Simonov, Eschil, Camil Petrescu, 
Mircea Eliade, Lev Tolstoi, Umberto Eco ş.a. 
A început să facă şi roluri de film din 1949: 
Pasărea furtunii , Dacii, Puterea şi adevărul. Ac¬ 
torul şi sălbaticii, înghiţitorul de săbii, Cel mai 

Alcalay 


iubit dintre pământeni Craii de Curtea-Veche; a 
avut numeroase roluri la radiodifuziune şi 
televiziune. Din 1985, profesor la Academia 
de Teatru şi Film. A publicat şi literatură: 
versuri: Vizite, 1985; Pajura singurătăţii, 
1994; Clanţe, 2006 şi proză scurtă: Bilete de 
favoare, 1996; Baraka, 1999; Fluture în lesă de 
aur, 2002. A fost distins, pentru întreaga sa 
carieră, cu Premiul pentru excelenţă al Cen¬ 
trului Naţional al Cinematografiei, Premiul 
Naţional pentru întreaga activitate artistică 
acordat de Ministerul Culturii şi Cultelor, 
Ordinul Meritul Cultural în rang de Co¬ 
mandor şi apoi de Mare Ofiţer (2000, 2004). 

Alcalay, Leon 

(1847, Bucureşti - 1920, Bucureşti) 

Editor şi librar. Familie de evrei sefarzi. A în¬ 
temeiat la Bucureşti Editurile Librăriei Leon 
Alcalay şi Librăria Universala Alcalay. Co¬ 
lecţia Biblioteca Pentru Toţi a fost tipărită la 
această editură cu începere din 1899 şi acolo 
au apărut primele cataloage ale colecţiei şi 
primul sistem de catalogare de editură din 
România. O editură a Librăriilor Alcalay, cu 
numele Universala Alcalay, a funcţionat în 
perioada 1897-1937. 

Alcaz, Vasile 

(28.01.1948, Doroţcaia, Republica Moldova) 
Seismolog. A absolvit Geofizica şi Geologia la 
Universitatea Lomonosov din Moscova. Di¬ 
rector la Institutul de Geofizică şi Geologie al 
ASM din Chişinău. Contribuţii la cercetarea 
proprietăţilor seismice ale solurilor, efectul 
seismic la suprafaţa pământului, metode de 
apreciere a pericolului şi riscului seismic, zo¬ 
narea şi microzonarea seismică a teritoriului 
Republicii Moldova. Lucrări: Influence of Local 
Soil Conditions on Earthquake Motion in the Ter~ 
ritory of Moldova Republic, în volumul Vrancea 
Earthquakers: Tectonics, Hazard and Risk Miti- 
gation, 1999; Behavior During Strong Vrancea 
Earthquakes ofVulnerable Buildings in Republic of 
Moldova. Earthquake Hazard and Countermea- 
sures for Existing Fragile Buildings, Bucureşti, 
2001, în colaborare; Project of Seismic Risk 
Estimation and Disaster Mitigation of Kishinev 
City, 2002, în colaborare. Distins cu Medalia 
Academiei Internaţionale de Tehnologie şi 
Sociologie: Onoare, Glorie, Muncă. Membru 
al Asociaţiei Internaţionale Micşorarea Con¬ 
secinţei Catastrofelor Naturale, membru al 
Asociaţiei Mondiale a Geofizicienilor. 

Aldea-Teodorovici, Doina 

nume la naştere Doina Marin 
(15.11.1958, Chişinău - 
30.10.1992, Coşereni, România) 

Interpretă de muzică uşoară. Soţie a lui Ion 
A.-T. A absolvit Facultatea de Filologie a 



Doina Aldea-Teodorovici Ion Aldea-Teodorovici 


Universităţii din Chişinău, apoi Academia 
de Muzică, Teatru şi Arte Plastice din Chi¬ 
şinău. A realizat scenografii pentru formaţia 
de dansuri populare Moldoveneasca, dând 
spectacole în Rusia, Germania, Mongolia, 
Algeria, Iugoslavia, România. Artistă emerită 
din Republica Moldova. A murit într-un 
tragic accident împreună cu soţul. Ordinul 
Republicii post-mortem. 

Aldea-Teodorovici, Ion 

(7.04.1954, Leova, Republica Moldova - 
30.10.1992, Coşereni, România) 

Compozitor şi interpret. A studiat la şcolile 
de muzică din Chişinău şi Tiraspol, apoi a 
studiat compoziţia şi pedagogia la Conser¬ 
vatorul G. Musicescu din Chişinău. Regizor 
artistic la Teatrul Mihai Eminescu din 
Chişinău. S-a lansat împreună cu soţia sa, 
interpretând duete pe versuri de Gr. Vieru. 
A scris peste 300 de cântece, repertoriu 
susţinut în Republica Moldova şi România. 
A murit într-un tragic accident, împreună 
cu soţia. 

Aldulescu, Radu 

(17.09.1922, Pitească, jud. Ilfov - 
19.03.2006, Nisa, Franţa) 

Violoncelist. Bunicii săi au fost violoncelistul 
Dumitru Dinicu şi flautistul Petre Elenescu. 
A absolvit Conservatorul de Muzică din Bu¬ 
cureşti şi la 18 ani a devenit violoncelist în 
orchestra Operei din Bucureşti. A debutat ca 
solist în 1943 şi s-a dedicat mai ales muzicii 
de cameră, formând un trio împreună cu 
pianistul Valentin Gheorghiu şi violonistul 
Ştefan Gheorghiu. A emigrat în Italia în 
1969 şi a primit cetăţenie italiană. A predat 
violoncelul la Barcelona, Paris, Maastricht, 
Basel şi a fost profesor până în 1981 la 
Roma. A susţinut numeroase concerte, din 
repertoriul său făcând parte Joseph Haydn, 
Luigi Boccherini, Antonin Dvorak, Hinde- 
mith, Debussy, Kodaly, Şostakovici. A făcut 
parte din juriul Concursului European de 
violoncel dotat cu Premiul Arturo Bonucci. 

Aleksandrovic 


A avut elevi deveniţi celebri: Paulo Gaio 
Lima, Ulf Tischbirck, Gemma Serpenti, Ma~ 
riet van Dijlc. în 1951 a devenit artist emerit, 
în 1967 a primit la Londra Premiul Cohen 
pentru cel mai bun interpret al anului. Din 
1985 a fost directorul Festivalurilor Muzi¬ 
cale de la Costa Brava, Spania. 

Alecsandri, loan 

(30.12.1826, Bacău - 15.05.1884, Paris) 
Diplomat militar, prozator şi traducător. 
Frate mai mic al lui Vasile A. Unionist, prie¬ 
ten cu Nicolae Bălcescu şi Costache Negri. 
Agent diplomatic al României, trimis de 
Al.I. Cuza la Paris şi Londra. A scris Odă la 
Unirea românilor (postum, 1885), Dor de morţi, 
nuvelă, 1883, a tradus din C. Flammarion - 
Considerări asupra cauzelor mărirei şi decăderei 
romanilor, 1884. 

Alecsandri, Vasile 

(21.07.1821 sau 1818, Bacău - 
22.08.1890, Mirceşti) 

Scriitor. Frate cu loan A. După studiile la 
Pensionul Francez al lui Victor Cuenim de la 
Iaşi, şi-a trecut bacalaureatul la Paris (1835). 
Tot acolo s-a înscris pe rând la Chimie şi 
Medicină, fără a absolvi ceva. După o şedere 
de patru ani la Paris (1834-1838), a călătorit 
în Italia, Germania, Anglia, Spania (aici în 
compania lui Prosper Merimee), Austria, 
Crimeea, Turcia, Grecia, insulele Ionice, 
Africa de Nord, iar în ţară prin munţii Mol¬ 
dovei şi staţiunile moldoveneşti. A deţinut 
diverse funcţii (comis, spătar, postelnic, 
vornic - 1859), după Unire ambasador la 
Paris, ministru de Externe. A fost paşop¬ 
tist şi unionist. A publicat în Foaie pentru 
minte , inimă şi literatură „Hora Ardealului", 
la 14 iunie 1848, dată devenită aniversare 
UNESCO (din 1998). Poezia sa celebrează 
unitatea spirituală a românilor. Premiat la 
Montpellier, la propunerea lui Mistral, de 
către Juriul Felibrilor, la concursul Socie¬ 
tăţii Limbilor Romanice, pentru „Cântecul 
Gintei Latine", 1878 şi apoi, la propunerea 
lui Ion Ghica, premiat în 1881 cu Marele 
Premiu al Academiei Române pentru drama 
Despot Vodă, 1879. A fost un deschizător de 
drumuri pentru literatura română. A cules, 
în stil romantic, folclor: Poezii populare ale 
românilor, 1866 şi l-a făcut cunoscut peste 
hotare. Ca poet a fost influenţat de motivele 
populare: Doine, 1840-1862; Lăcrămioare, 
1845-1847; Suvenire, 1853; Mărgăritărele, 
1852-1862; Pasteluri, 1867-1869; de cele 
istorice: Legende, 1864-1875; Ostaşii noştri, 
1877-1878. Ca director al Teatrului Naţio¬ 
nal din Iaşi, alături de Mihail Kogălniceanu 
şi Iacob Negruzzi (1840), a promovat 



Vasile Alecsandri Bojan Aleksandrovic 


dramaturgia originală, scriind el însuşi co¬ 
medii: Iorgu de la Sadagura sau Nepotu-i salba 
dracului, 1844; Păcală şi Tândală, 1857; Chiriţa 
în Iaşi sau Două fete ş-o neneacă, 1850; Chiriţa 
în provincie, 1852; Fântâna Blanduziei, 1883; 
feerii: Sânziana şi Pepelea, 1880. Multe dintre 
comedii sunt prelucrări şi adaptări după 
Moliere, J. Fr. Regnard, Eugene Labiche, 
Eugene Scribe, A. Rolland, Jules Sandeau, 
E.A. Duvert ş.a. Dramele stau sub semnul 
romantic (cele istorice) sau clasic: Horaţiu, 
Ovidiu. A scris proză de factură realistă: Iaşii 
în 1844, Balta Albă, Istoria unui galbân ş-a unei 
parale ş.a. şi memorii de călătorie: Jurnal de 
călătorie în Italia, 1847; Călătorie în Africa ş.a. 
A desfăşurat o bogată activitate de animator 
cultural, colaborând la cele mai diverse 
publicaţii: Albina românească, Dacia literară, 
Steaua Dunării, Revista română, Convorbiri 
literare, Columna lui Traian, Revista contimpo¬ 
rană, Literatorul ş.a. A lăsat un foarte bogat 
epistolar şi o notabilă Grammaire de la langue 
roumaine, 1863, unde susţinea principiul 
fonetic în ortografie. I s-au tradus lucrări 
încă din timpul vieţii în franceză (1853) şi 
engleză (1854, traducător E.C. Crenville 
Murray). Spirit atent la schimbarea vremu¬ 
rilor, constructiv în registrul instituţional, a 
reacţionat în spaţiul creaţiei, deşi uneori de¬ 
corativ şi superficial, la dramele neamului. 
Ca scriitor face trecerea de la literatura pre¬ 
modernă la cea modernă. Membru fondator 
al Academiei Române (1867). Junimist. 

Aleksandrovic, Bojan 

nume la naştere Boian Alexandrovici 

(5.01.1977, Negotin, Serbia de Răsărit) 

Părinte spiritual al românilor de rit ortodox 
din valea Timocului. Protoiereu, ctitor de 
biserici româneşti şi promotor cultural în 
Serbia de Răsărit. A absolvit Facultatea de 
Teologie ortodoxă la Belgrad. Hirotonisit 
ipodiacon în 2003 la Catedrala Bisericii Or¬ 
todoxe Române din Vârşeţ. în 2005 a fost hi¬ 
rotonisit diacon la mănăstirea Prislop, iar la 
schitul Retezat a fost hirotonisit preot paroh 

Alessandrescu 


al Bisericii Ortodoxe Române din Mălainiţa, 
al cărei ctitor este. RS.S. Daniil Stoenescu 
Partoşanu, episcopul vicar al românilor or¬ 
todocşi din Serbia, l-a hirotonisit protoiereu 
iconom stavrofor al Protopopiatului Bisericii 
Ortodoxe Române din Dacia Ripensis. A în¬ 
fiinţat Asociaţia pentru Cultură a Rumânilor 
din Sârbie numită Rumâni Ortodocşi, cu 
sediul la Mălainiţa, unde, în 2008, a pus şi 
temeliile unei noi Biserici Ortodoxe Române 
cu Hramul Sfântul Niceta de Remesiana. în 
anul 2008 preşedintele României l-a distins 
cu Ordinul Meritul Cultural în grad de Co¬ 
mandor. 

Alessandrescu, Alfred 

(2.08.1893, Bucureşti - 18.02.1959, Bucureşti) 
Compozitor, dirijor, pianist. A absolvit 
Conservatorul din Bucureşti ca elev al lui 
Alfonso Castaldi şi D. G. Kiriac. S-a perfec¬ 
ţionat la Paris cu Auguste Serieux, Vincent 
d'Indy. A lucrat la Filarmonica Bucureşti 
(1920-1940), a fost dirijorul orchestrei 
Operei din Bucureşti (1921-1959), director 
muzical la Radiodifuziunea Română (1938, 
1945-1947). Ca dirijor şi pianist a concertat 
alături de: George Enescu, Jaques Thibaud, 
Arthur Rubinstein, Claudio Arrau, Sviatoslav 
Richter, Nathan Milstein ş.a. Maestru Emerit 
al Artei (1954). Compoziţii: Didona , poem 
simfonic după Eneida de Virgiliu, 1911; Fan¬ 
tezie pentru orchestra mare , muzică de cameră, 
1913; Piecepour quatour a cordes, 1921 ş.a. 

Alexandra, Liana 

V. Liana Alexandra 

Alexandresco, Dimitrie 

(4.10.1850, laşi - 1925, laşi) 

Jurist. A studiat Dreptul la Paris, a funcţio¬ 
nat la Tribunalul Iaşi până în 1880, apoi s-a 
înscris în baroul local, fiind avocat până în 
1899. A fost apoi profesor de Drept Civil la 
Universitatea din Iaşi. A publicat la revista 
Dreptul studii de legislaţie comparată (ro¬ 
mânească şi europeană, mai ales franceză), 
a comentat Codul Civil intrat în vigoare 
în 1885. Scrieri: Explicaţiune teoretică şi 
practică a dreptului civil român în comparaţi- 
une cu legile vechi şi cu principalele legislaţiuni 
străine, 15 voi., 1886-1925; tratatul Dreptul 
vechi şi modern al României , 1897; Principiile 
Dreptului civil, cuprinzând doctrina şi jurispru- 
denţa până la zi, 4 voi., 1926 (postum). Se 
cunoştea cu Vasile Conta şi A.D. Xenopol 
şi a frecventat Junimea. 

Alexandrescu, Grigore 

(22.02.1810, Târgovişte - 25.11.1885, Bucureşti) 
Poet. A învăţat greaca modernă încă din 
copilărie, împreună cu Vasile Cârlova, de 



Alfred Alessandrescu Grigore Alexandrescu 


la dascălul Rafail. A studiat la Bucureşti la 
clasa de literatură a profesorului J. A. Vaillant 
(1831), unde a fost coleg cu Ion Ghica, apoi 
la Colegiul Sf. Sava (profesori: Eufrosin 
Poteca, Petrache Poenaru). Posesor al unei 
bogate culturi clasice, a debutat ca poet la 
Curierul românesc al lui Heliade Rădulescu, în 
1832. A fost paşoptist moderat şi unionist. 
Spirit reflexiv şi lucid, a consacrat în litera¬ 
tura română elegia, epistola, satira, meditaţia 
şi fabula; în lirica erotică a fost influenţat de 
Lamartine. Principalele volume de versuri: 
Poezii , 1838; Suvenire şi impresii, epistole şi 
fabule , 1847; Meditaţii, elegii, epistole, satire şi 
fabule, 1863. A tradus din Florian (Eliezer şi 
Neftali, 1832), Tasso (primele trei cânturi din 
Ierusalimul liberat, 1882) ş.a. A scris proză: 
Memorial de călătorie, 1863. 

Alexandrescu, Sică 

(1896, Bucureşti - 14.08.1973, Cannes) 
Regizor. Fiu al actorului Vasile Alexandrescu 
de la Teatrul Naţional din Bucureşti. După 
liceul absolvit la Sf. Sava a fost regizor de cu¬ 
lise la Naţional, unde lucrează la Patima roşie 
a lui Mihail Sorbul, piesă în care va debuta 
Elvira Popescu. A funcţionat ca director de 
scenă al Naţionalului din Cluj, al Teatrului 
de Comedie din Bucureşti, iar din 1947 
regizor al Naţionalului bucureştean. A avut 
succes cu piese de I.L. Caragiale, Goldoni, 
Moliere. Spre finalul carierei a preluat şi 
conducerea Teatrului din Braşov, care-i 
poartă numele din 1994. Regie de teatru: 
I.L. Caragiale: Conu' Leonida faţă cu reacţiu- 
nea, D-ale carnavalului, O noapte furtunoasă, 
N. Gogol - Revizorul. Regie de film: O scri¬ 
soare pierdută, Bădăranii. Distins cu titlul de 
Maestru Emerit al Artei din RSR. 

Alexandrescu, Sorin 

(18.08.1937, Bucureşti) 

Specialist în teorie şi stilistică literară. A ab¬ 
solvit Facultatea de Filologie din Bucureşti, 
unde a şi rămas cadru didactic la Catedra 
de literatură comparată. în 1969 a plecat 

Sică Alexandrescu Sorin Alexandrescu loan Alexandru Radu F. Alexandru 


la Amsterdam, ca lector la universitate şi 
nu s-a mai întors. Fondator al Asociaţiei 
Olandeze de Semiotică, al Institutului Olan¬ 
dez de Cercetări de Semiotică, Filosofie şi 
Arte. A condus revista Internaţional Journal 
of Romanian Studies (1976-1989). A scris o 
monografie despre William Faulkner, Pre¬ 
miul Uniunii Scriitorilor, 1969. Alături de 
Gelu Ionescu a scos ediţia de Opere - Tudor 
Vianu. Alături de specialişti precum Roland 
Barthes şi Claude Bremond a publicat Ana- 
lyse structurelle des personnages et conflits dans 
le roman „Patul lui Procust" de Camil Petrescu, 
1969; Roemenie. Verhalen van deze tijd (Proza 
în România), 1988; Rumanien im Umbruch: 
Chancen und Probleme der europăischen Integra- 
tion , 1993; The Romanian Paradox; Identitate în 
ruptură. Mentalităţi româneşti postbelice, 2000. 
Premiat în 1998 de către Grupul pentru 
Dialog Social pentru întreaga activitate. Co¬ 
ordonează colecţia „Studii asupra imaginii" 
a Editurii Polirom. 

Alexandrescu-Urechia, Vasile 

V Urechia, V(asile) A(lexandrescu) 

Alexandru cel Bun 

V Muşat, Alexandru cel Bun 

Alexandru, lo(a)n 

(25.12.1941, Ţopa Mică, jud. Cluj - 
17.09.2000, Bucureşti) 

Poet. Absolvent al Facultăţii de Filologie 
din Bucureşti, specializare la Freiburg, Ger¬ 
mania, 1968. După 1989, cadru didactic la 
Universitatea din Bucureşti, specialitatea te¬ 
ologie. A evoluat de la poezia de tip pindaric, 
clasicist, spre cea religioasă, unde se îmbină 
fondul autohton, al istoriei naţionale, cu 
imnografia ortodoxă de tip bizantin: Viaţa 
deocamdată, 1965, Premiul Uniunii Scriitori¬ 
lor; Infernul discutabil, 1966; Imne, 1964-1973; 
Imnele bucuriei, 1973; Imnele Transilvaniei, 
1976; Imnele Moldovei, 1980; Imnele Ţării 
Româneşti, Premiul Asociaţiei Scriitorilor din 
Bucureşti, 1981; Imnele iubirii, 1983; Imnele 
Putnei, 1985; Imnele Maramureşului, 1988; Bat 


clopotele în Ardeal, 1991. A tradus din ebraică, 
1977, Cântarea Cântărilor, şi a scos o anto¬ 
logie a poeţilor basarabeni: Constelaţia Lirei, 
1987. După 1989 a fost senator PNŢCD. 
Considerat în epocă unul dintre continua¬ 
torii curentului autohtonist. 

Alexandru, Radu F. 

nume la naştere Feldman 
(12.07.1943, Bucureşti) 

Scriitor. A studiat la Bucureşti matematica, 
filosofia şi regia de teatru. Lucrări: Cu faţa 
spre ceilalţi, proză, 1971; Umbrele zilei, teatru, 
1974; O şansă pentru fiecare, teatru, Premiul 
Asociaţiei Scriitorilor din Bucureşti, 1979; 
Buna zi de mâine, teatru, 1981; Mlaştina, 
teatru, 1992; Nimic despre Hamlet, teatru, 
Premiul pentru Dramaturgie al Uniunii 
Scriitorilor, 1995. A scris scenarii pentru 
numeroase filme: La capătul liniei, 1981; Punct 
şi de la capăt, 1983; Omul zilei, Premiul Special 
al Juriului la Montpellier, Premiul Uniunii 
Cineaştilor Români pentru scenariu, 1997. 
Cele mai multe dintre piese i s-au jucat la 
Timişoara. Director executiv al Forumului 
pentru Starea Culturii, senator (1996-2000), 
vicepreşedinte al Asociaţiei Culturale de 
Prietenie România-Israel. 

Alexics Gyorgy 

(14.09.1864, Arad -7.02.1936, Budapesta) 
Român din Banatul Sârbesc, după familie. 
Nume maghiarizat. Lingvist, istoric literar, 
etnograf, conferenţiar la Universitatea 
din Pesta din 1897, apoi, după o muncă 
ştiinţifică de mai mult de 20 de ani, profe¬ 
sor emerit. Faţă de precursorii săi, atât în 
cursurile, cât şi în opera ştiinţifică, foloseşte 
cele mai noi rezultate ştiinţifice. Predă studii 
de dialectologie română, despre cele mai 
vechi documente ale limbii române. Lucrări: 
Originea şi istoria cuvântului „vlach"; Originea 
limbii române; Istoria limbii române până în sec. 
al XVI-lea; Relaţia limbii române cu latina şi 
celelalte limbi neolatine; Categorizarea elementelor 
străine din limba română; Terminologia creştină a 

limbii române; Influenţele lingvistice româno-ma- 
ghiare; Influenţa limbii române asupra limbii 
maghiare; Influenţa limbii maghiare asupra limbii 
române; Istoria dicţionarelor româneşti; Poezia 
populară română; Lucrări critice din aria litera¬ 
turii şi lingvisticii române; Explicarea diplomelor 
slavo-române; Literatura română în secolul al 
XVL-lea şi al XVII-lea; Cronicari români; Lite¬ 
ratura manuscriselor vechi româneşti Diplomele 
bulgaro-române; Poezia lui Alecsandri; Poezia lui 
George Coşbuc; Junimea şi „Convorbiri literare"; 
Literatura română în sec. al XlX-lea; Istoricul 
gramaticii române; Fonetica română; Morfologie 
română; Sintaxa română şi Semantica română. 
A scris numeroase articole pe teme lingvisti¬ 
ce, literare şi etnografice în reviste ştiinţifice 
maghiare, româneşti, austriece şi germane. 
Pentru gimnaziile maghiare, în care se pre¬ 
dă limba română, a scris Gramatica limbii 
române 1892, carte apărută în mai multe 
ediţii. în 1897, la Budapesta, apare opera 
Polenul trandafirului sălbatic (Vadrozsapor) , în 
care cercetează influenţa poeziei populare 
române, mai ales a baladei, asupra literaturii 
maghiare. în volumul al doilea al Istoriei li¬ 
teraturii universale (Egyetemes Irodâlomtortenet ), 
apărut în editura lui Heinrich Gustav la 
Budapesta în anul 1905, scrie istoria litera¬ 
turii române, care apare şi în limba germană 
sub titlul Geschichte der Rumănischen Literatur, 
Leipzig, 1906. Volumul său Istoria literaturii 
române, scris in limba maghiară, Roman 
irodâlomtortenet , este recunoscut ca valoros 
atât de români ( Sămănatorul , 1905), cât şi de 
partea maghiară {Egyetemes Philologiai Koz- 
lony , 1905). Cele mai importante scrieri ale 
sale apărute în limba română sunt: Texte din 
literatura poporană română , voi. 1,1899, voi. II, 
1913 şi Pagini din trecut. Cum s-a propoveduit 
unirea în părţile bihorene?, 1903. Studiile sale 
au fost publicate în Convorbiri literare, Lu¬ 
ceafărul, Şezătoarea şi alte reviste româneşti. 
Comunitatea românească din Ungaria păs¬ 
trează vie până astăzi amintirea sa. Lucrări: 
Lexicon linguae Hungaricae aevi antiquioris 
(Arad, 1888), Românii (1905), Cartea de cân¬ 
tece a lui Szegedi Gyorgy în traducere româ¬ 
nă din sec. XVI {Szegedi Gyorgy enekeskonyve, 
XIV Szazadbeli roman forditâsban, împreună 
cu Sztripszky Hiador, Budapesta, 1911), 
Poveşti populare româneşti {Român nepme- 
sek , Budapesta, 1912/13, 2 voi.), Dicţionar 
de buzunar maghiar-român cu cele mai 
importante cuvinte {Magyar-roman zsebszotar 
a legfontosabb szavak osszeallitasaval, 1917), 
Dicţionar de buzunar român-maghiar şi 
maghiar-român cu cele mai importante 
cuvinte {Roman-magyar es magyar-roman 
szebszotar a legfontosabb szavak osszeallitasaval , 
1917), Romana (Românii, f.a.). De asemenea, 



Gyorgy Alexics Elena Alistar 


gramatica maghiară pentru cei care doresc 
să-şi însuşească această limbă fără ajutorul 
unui profesor cu titlul: Gramatica maghiară. 
Manual practic de învăţământ pentru autodi¬ 
dacţi (Budapesta, 1942). A fost membru al 
Asociaţiei Etnografice Maghiare (Magyar 
N ep raj zi Tars as âg). 

Alistar, Elena 

(1.06.1873, Vaisal, jud. Ismail, Basarabia - 
10.01.1956, Pucioasa) 

Medic şi om politic. Mătuşă a Magdei Isa- 
nos. A absolvit Şcoala Eparhială la Chişinău. 
A fost învăţătoare la Văleni, Roşu, Zărneşti 
din jud. Cahul şi Rezeni, jud. Chişinău. 
A absolvit Facultatea de Medicină la Iaşi. 
Arestată pentru atitudine filoromânească 
(unirea Basarabiei cu România), a fost 
trimisă medic militar pe frontul Primului 
Război Mondial, după care a fost medic la 
Costiujeni, lângă Chişinău. Pe parcursul 
anilor a colaborat la România nouă, Gazeta 
Basarabiei, Poetul, Viaţa Basarabiei. Menţiona¬ 
tă în manuscrisul lui Iorgu Tudor Mişcarea 
cultural-socială în Basarabia (1918-1944). 
Deputat în Sfatul Ţării ca membru al Parti¬ 
dului Naţional Moldovenesc, când s-a votat 
unirea Basarabiei cu România. A fondat Liga 
Culturală a Femeilor din Basarabia, apoi 
Gruparea Femeilor Române (1927). A fost 
preşedintă a Partidului Poporului (înfiinţat 
de mareşalul Averescu, şi el basarabean). 
A fost vicepreşedintă a Consiliului Naţional 
al Femeii din Basarabia, vicepreşedintă a So¬ 
cietăţii Ateneu din Chişinău, vicepreşedintă 
a Asociaţiei Corpului Didactic, secţia Chişi¬ 
nău. în 1940 s-a refugiat peste Prut, dar între 
1941 şi 1942 se află din nou la Chişinău, 
unde e membră a Comitetului Municipal de 
Patronaj. Refugiată a doua oară peste Prut, 
a decedat la începutul anului 1956. O stradă 
din Chişinău îi poartă numele. 

Almăjan, Slavco 

(10.03.1940, Oreşa, Banatul Sârbesc) 

Prozator, poet, eseist. A absolvit Facultatea 
de Filosofie la Novi Sad. Redactor la Radio 

Amiras 


Novi Sad, Televiziunea din Novi Sad, re- 
dactor-şef al revistei Lumina şi al Editurii 
Libertatea, preşedinte al Asociaţiei Scriito¬ 
rilor din Voivodina, preşedinte al Societăţii 
de Limba Română din Voivodina, apoi 
preşedinte al Centrului pentru un Dialog 
Deschis Argos din Novi Sad. Autor modern 
şi variat tematic, unul dintre susţinătorii fer¬ 
venţi ai identităţii românilor din Voivodina, 
atât în poezie (Bărbatul în stare lichidă , 1970; 
Casa deşertului 1971; Vara cailor, 1974; Liman 
trei, 1978; Labirintul rotativ, 1983; Mutaţia 
punctului, 1986; Poeme, 1988; Călăreţul din 
Babilon, 1996), în proză (Noaptea de hârtie, 
1971; Pianul cu păianjeni, 1991), cât şi în 
eseuri ( Toamna de aur, 1983; Steaua stelelor, 
1988; Metagalaxia minoritară, 1996). Influen¬ 
ţat de Nichita Stănescu şi bun cunoscător 
al modelelor literaturii române. Laureat al 
Marelui Premiu pentru Poezie la Festivalul 
Internaţional de Poezie de la Cluj-Napoca 
(1996), al Insignei de Aur (1996, Belgrad) şi 
al Premiului Opera Omnia (1997, Novi Sad) 
al Asociaţiei Scriitorilor din Voivodina. 

Aman, Theodor 

(1831, Câmpulung-Muscel - 1891, Bucureşti) 
Pictor. Elev al pictorului Constantin Lecca la 
Craiova, a studiat apoi la Paris (1850-1851), 
specializându-se în mari compoziţii istorice: 
Cea din urmă noapte a luiMihai Viteazul , 1852; 
Bătălia de la Olteniţa, 1854; Unirea Principate¬ 
lor , 1857; Vlad Ţepeş şi solii turci, 1861-1864; 
Izgonirea turcilor la Călugăreai, 1872; Tudor 
Vladimirescu, 1874-1876. Director fondator 
al Şcolii Naţionale de Arte Frumoase din 
Bucureşti (1861). Influenţat de şcoala de 
pictură impresionistă de la Barbizon, a fost 
un spirit mult mai larg, şi-a alcătuit singur 
planul casei (pe care se văd însemnele 
masonice), a urmărit construcţia aducând 
materiale din Italia, a pictat fresca interioară, 
şi-a sculptat singur mobila. A fost prieten 
bun cu familia (pictori şi sculptori) Storck. 
A lăsat şi o colecţie impresionantă de lucrări 
de grafică. Membru post-mortem al Acade¬ 
miei Române (1991). 

Amfilohie Hotiniul 

(1735-1800, Zagravia, jud. laşi) 

Autor didactic. Se pare că s-a născut dincolo 
de Prut, s-a şcolit la Putna şi la Kiev. A călă¬ 
torit în Italia înainte de a deveni episcop de 
Hotin (1768-1780). A adus cărţi de la Roma 
şi, în timpul şederii la schitul Zagravia, a 
contribuit la modernizarea şi laicizarea în¬ 
văţământului. A alcătuit un manual de arit¬ 
metică: Elementi aritmetice arătate fireşti, 1784, 
prelucrare după Alessandro Conţi, unul de 
geografie: De obşte gheografie, prelucrare după 



Slavco Almăjan Theodor Aman 


Geographie universelle de Claude Buffier, dar 
cu o cronologie a domnilor Moldovei în 
final, care va constitui sursa lui Samuil Micu 
pentru Istoria pentru lucrurile şi întâmplările 
românilor pre scurt. A prelucrat şi un tratat 
italian de ştiinţele naturii, cu titlul Grama¬ 
tica fizicii, 1790, unde abordează chestiunea 
absenţei din limba română a terminologiei 
ştiinţifice. Spirit iluminist, urmaş al lui Di- 
mitrie Cantemir, a fost unul dintre primii 
care s-a preocupat de formarea limbajului 
ştiinţific şi unul dintre primii preocupaţi de 
acordul cultural al spaţiului românesc cu 
restul Europei, conştient de rolul de echili¬ 
bru şi de sinteză al acestui spaţiu între estul 
şi vestul continentului. 

Amiras, Alexandru 

(sfârşitul sec. XVII - începutul sec. XVIII) 

Cărturar grec din Smirna, translator al lui 
Carol al XH-lea al Suediei în timpul cam¬ 
paniilor din Balcani. A stat în Moldova pe 
vremea ultimului domn pământean, Mihai 
Racoviţă, ca agent diplomatic cu Suedia, că¬ 
pătând rangul de căminar. A avut mai multe 
misiuni de mediator, mai ales pe lângă tătari, 
dar şi pe lângă maghiari. însoţeşte pe teri¬ 
toriul Moldovei solii poloni în trecere spre 
Constantinopol. A favorizat însă venirea 
domniilor fanariote, rămânând agent diplo¬ 
matic şi sub Grigore Ghica al Il-lea, când 
ajunge postelnic, însărcinat cu apărarea 
teritoriului Moldovei. Se consideră că textul 
Cronica anonimă a Moldovei (1661-1729), nu¬ 
mit şi Pseudo-Amiras, îi aparţine. Acest text a 
fost sursa lui Ch. Peysonnel pentru lucrarea 
Observations historiques et geographiques sur Ies 
peuples barbares qui on habite Ies bords du Danube 
et du Pont Euxin, 1765. Ceea ce e sigur este că 
îl traduce pe Ch. Peysonnel în greceşte (Iaşi, 
1729). Este şi autorul lucrării greceşti despre 
viaţa lui Carol al XH-lea, text păstrat doar în 
versiune italiană: Autentica storia di Carlo XII, 
publicată de Nicolae Iorga, 1905. A fost şi un 
bun mediator cultural, traducând în română 


a 


19 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:22:17 


dict AK.indd 19 




















# 


a 


20 


Anania 



Valeriu Anania Constantin Anastasatu 


lucrarea lui A. Catiforo - Vita di Pietro il 
Grande, Veneţia, 1735, text nepăstrat. 

Anania, Valeriu 

(18.03.1921, Glăvile, jud. Vâlcea - 
31.01.2011, Cluj-Napoca) 

Arhiepiscop - cu numele Bartolomeu - şi 
scriitor (cu numele real). A studiat Teologia 
la Seminarul Central din Bucureşti (1933- 
1941), apoi la Cluj şi Sibiu (1941-1948). 
A început şi Medicina la Cluj, nefinalizată 
din pricina cedării Ardealului de Nord. De¬ 
ţinut politic (1958-1964). A fost episcop al 
Bisericii Române din Detroit (1975-1979), 
ridicată la rangul de Arhiepiscopie Misi¬ 
onară Ortodoxă Română în America, de 
sine stătătoare, din 1974, graţie strădaniilor 
episcopului, având în jurisdicţia sa SUA, 
Canada, America de Sud, insulele din Pa¬ 
cific. A fost arhiepiscop al Clujului, Vadului 
şi Feleacului. A dramatizat mituri (Mioriţa, 
1966 - prefaţa Tudor Arghezi; Manole, 
1968; Du-te vreme, vino vreme, 1969), a scris 
poeme străbătute de fiorul timpului: Steaua 
zimbrului , 1971; File de acatist, 1976, Detroit; 
A namneze, 1984. A scris şi proză cu iz exotic: 
Străinii din Kipukua , 1979, roman; Rotonda 
plopilor aprinşi , 1983, memorii, ca şi lucrări 
de teologie: Orthodoxy in America Today (Or¬ 
todoxia astăzi în America), 1971, Detroit. 
A continuat tot timpul să scrie literatură: 
Greul pământului. O pentalogie a mitului româ¬ 
nesc, 2 voi., 1982, Premiul Uniunii Scriitori¬ 
lor; Amintirile peregrinului apter , 1990; studii: 
Pro memoria. Acţiunea catolicismului în România 
interbelică , 1992. A tradus Biblia (Vulgata) din 
greaca veche în 2005. Reeditată în 2011 cu 
lustraţii (8 volume) de Editura Litera. 

Anastasatu, Constantin 

(2.09.1917, Corabia, jud. Dolj - 
26.07.1995, Bucureşti) 

Medic ftiziolog. A studiat Medicina la Cluj, 
ca elev al lui Leon Daniello. Lucrări în do¬ 
meniul chimioterapiei şi chimioprofilaxiei în 
tuberculoză. A fost profesor la Institutul de 


Medicină şi Farmacie din Bucureşti, mem¬ 
bru marcant al Societăţii de Pneumologie. 
Spitalul de pneumoftiziologie din Mihăeşti 
îi poartă astăzi numele. Lucrări: Institutul de 
Medicină şi Farmacie din Bucureşti , 1968, îm¬ 
preună cu Theodor Burghele şi Vasile Pre- 
descu; Riscurile fumatului pentru fumători şi ne¬ 
fumători , 1982; Academicianul Marius Nasta şi 
problematica actuală a pneumoftiziologiei, 1991. 
A primit Diploma de Excelenţă Academică şi 
placheta de onoare In Memoriam Carol Da- 
vila. Membru al Academiei Române (1990), 
preşedinte al Secţiei Medicale a Academiei. 

Anastasie Crimca 

V Crimca, Anastasie 

Anastasiu, Mihai (Michel) 

(26.07.1941, Braşov) 

Arhitect. A absolvit Mecanica la Politehnica 
din Bucureşti şi Institutul de Arhitectură Ion 
Mincu, tot din Bucureşti. în 1969 a emigrat 
la Montreal, Canada. Din 1975 lucrează la 
compania Hydro-Quebec; arhitect la Grou- 
pe Equipement (1975-1983); a realizat pro¬ 
iectul clădirilor C.A.S. de la St. Hyacinthe, 
IREQ (extinderea laboratoarelor Institutului 
de Cercetare al companiei Hydro-Quebec), 
Centrul de Cercetări Sonelgaz-Algerie, 
C.A.S. de Granby. Implicat în realizarea de 
mari proiecte: centralele hidroelectrice din 
Beauharnois, din Grand-Mere, aerogara 
GB2 din Grande Baleine. Pe plan comunitar 
a executat proiectul arhitectural al bisericii 
ortodoxe române Buna Vestire şi al Cen¬ 
trului Cultural Român (Montreal). A primit 
premiul de excelenţă în arhitectură acordat 
de Ordinul Arhitecţilor din Quebec (1973, 
1974 şi 1986). Preşedinte al Centrului Cul¬ 
tural Român din Montreal de peste două 
decenii; membru al Ordinului Arhitecţilor 
din Quebec (din 1974). 

Andreescu, Aurelian 

(12.05.1942, Bucureşti - 
22.07.1986, Eforie Sud) 

Cântăreţ de muzică uşoară, specializat în 
muzica pop. S-a înscris la Şcoala Tehnică 
de Arhitectură şi a debutat în 1963, ca 
elev. Şlagăre celebre: „Vii în viaţa mea"; 
„Bună dimineaţa, micuţă stea"; „Cântec de 
leagăn"; „Copacul"; „Oameni"; „Oh, Lady 
Mary" (toate 1972), Fetiţele din Bucureşti. 
Au compus pentru el: Marius Ţeicu, Gelu 
Solomonescu, Temistocle Popa, Alexandru 
Mandy ş.a. A preluat şi interpretat melodii 
de Ionel Fernic („Pe boltă când apare luna"). 
A făcut parte din echipa României (alături 
de Aura Urziceanu şi Mihaela Mihai) care 
a cucerit Cupa Europei la concursul de la 

Mihai Anastasiu Aurelian Andreescu Horia Andreescu Ion Andreescu 

Knokke-le-Zoute, Belgia, în anul 1971. 
în anul 1973 reprezintă România la Olim¬ 
piada Cântecului de la Atena şi deschide 
recitalul lui Johnny Hallyday. Unul din 
trofeele Festivalulului de Muzică Uşoară de 
la Mamaia îi poartă numele. La fel Festivalul 
pentru Copii şi Tineret din Bucureşti. 

Andreescu, Horia 

(18.10.1946, Braşov) 

Dirijor. A absolvit Conservatorul din Bu¬ 
cureşti, avându-i profesori pe V Giuleanu, 
Ştefan Niculescu, C. Bugeanu, Marin 
Constantin ş.a. S-a perfecţionat la Aka- 
demie fur Musik und darstellende Kunst 
din Viena (1974-1975) cu H. Swarowski şi 
K. Osterreicher (dirijat orchestră), la Trier 
şi Miinchen (1978-1980) cu Sergiu Celi- 
bidache. Dirijor la Filarmonica din Ploieşti, 
fondator şi dirijor al formaţiei Virtuozii din 
Bucureşti (din 1989). Director general al 
formaţiilor muzicale de la Radiodifuziunea 
bucureşteană (din 1992). Profesor asociat 
la Academia de Muzică din Bucureşti. Diri¬ 
jor-invitat permanent la Mecklenburgische 
Staatskapella Schwerin (1979-1990), Or¬ 
chestra Simfonică Radio Berlin (1981-1991) 
şi Filarmonica din Dresda (1983-1991). 
Distincţii la concursurile internaţionale de 
dirijat Mikolai Malk din Copenhaga (pre¬ 
miul III, 1977); Ernest Ansermet din Geneva 
(medalia de bronz, 1978). Turnee artistice 
în Germania, Anglia, Olanda, Danemarca, 
Bulgaria, Cehoslovacia, Iugoslavia, Elveţia, 
Polonia, URSS, Italia, Franţa, Portugalia, 
Irlanda, Austria, Spania, Grecia, Turcia, Un¬ 
garia. A colaborat cu Berliner Staatskapelle, 
Wiener Symphoniker Orchestra, orchestre¬ 
le Radio din Berlin, Madrid, Leipzig, BBC 
Londra etc. Sub conducerea sa au evoluat 
solişti precum Uto Ughi, Anne Sophie Mut- 
ter, Victor Tretiakov, Oleg Kogan, Monte 
Pederson, Michael Roii, Jenny Abel, Daniel 
Kientzy şi mulţi alţii. A prezentat prime au¬ 
diţii cu operele multor compozitori, printre 
care P. Bentoiu - Simfoniile a VII-a şi a VIII-a r 


Karlheinz Diettrich - Concertul pentru violon¬ 
cel şi orchestră , Călin Ioachimescu - Concert 
pentru saxofon şi orchestră , Myriam Marbe - 
Concert pentru viola da gamba şi orchestră , 
Gh. Dumitrescu - opera Orfeu etc. Din 
repertoriul său permanent fac parte opere - 
Othello, Madame Butterfly, Olandezul Zburător , 
Carmen, Oedip, Parsifal, Rigoletto, II mondo della 
luna ; recviemuri de Verdi, Mozart, Brahms, 
Faure, Britten; simfonii de Haydn, Mozart, 
Beethoven, Brahms, Bruckner, Ceaikovski, 
Mahler, Richard Strauss, Stravinski, Şos- 
takovici, Prokofiev, Lutoslavski, Henze, 
Enescu; oratorii - Oratoriul de Crăciun şi 
Oratoriul de Paşti de Paul Constantinescu. 
Premiul criticii muzicale din Berlin. 

Andreescu, Ion 

(15.02.1850, Bucureşti - 22.10.1882, Bucureşti) 
Pictor. A absolvit Şcoala de Arte Frumoase 
ca elev al lui Theodor Aman. A lucrat la 
Buzău, unde era profesor, realizând portrete 
de ţărani şi peisaje, revenind la Bucureşti în 
1873. A plecat la Paris în 1879 şi a studiat la 
Academie Julian, aparţinând grupului de la 
Barbizon, ca şi Nicolae Grigorescu. Lucrări: 
Margine de sat; Ciobanul cu oile, Peisaj din Crân¬ 
gul Buzăului, începutul primăverii, Autoportret 
ş.a. Membru post-mortem al Academiei 
Române (1948). Academia de Arte Vizuale 
din Cluj îi poartă numele. 

Andrei, Petre 

(29.06.1891, Brăila - 4.10.1940, laşi) 

Sociolog, filosof şi politician. A studiat 
filosofia la Berlin, şi-a susţinut doctoratul 
la Iaşi cu teza „Filosofia valorii". Profesor 
universitar la Iaşi, ocupând Catedra de 
sociologie şi etică după ce Dimitrie Guşti a 
plecat la Bucureşti. Ministru al Instrucţiunii 
Publice. Reprezentant al aripii de stânga a 
Partidului Naţional Ţărănesc. Antifascist, a 
luptat contra legionarilor. S-a sinucis după 
ce a aflat că va fi ridicat de legionari. Lucrări: 
Sociologia revoluţiei (1921), Problema fericirii. 
Fundamentul său etic sociologic (1927), Probleme 

de metodă în sociologie (1927), Sociologia gene¬ 
rală (1936), Manual de sociologie (1938). în 
1997 s-a înfiinţat o Fundaţie Academică ce-i 
poartă numele. Cu numele lui e numită şi 
o universitate particulară din Iaşi. Membru 
post-mortem al Academiei Române (1991). 

Andrei, Ştefan 

(29.03.1931, Podari, jud. Dolj) 

Om politic. A absolvit Facultatea de Con¬ 
strucţii Hidrotehnice a Institutului de 
Construcţii din Bucureşti. Membru al PCR 
din 1957, a devenit ministru de Externe 
(1978-1985) ca succesor al lui George Ma- 
covescu, în cadrul formării echipelor proprii 
de către Nicolae Ceauşescu. A fost apoi 
preşedinte al Consiliului Central de Control 
Muncitoresc al Activităţii Economice şi 
Sociale şi viceprim-ministru. A făcut închi¬ 
soare (1990-1992) ca om politic al perioadei 
Ceauşescu. 

Andreian-Cazacu, Cabiria 

(1928, laşi) 

Matematician. A absolvit matematica la Bu¬ 
cureşti (1949) ca elevă a lui Simion Stoilow. 
Profesor la Universitatea din Bucureşti, 
decan al Facultăţii de Matematică. Lucrări: 
Probleme moderne de teoria funcţiilor , 1965; 
Theorie Der Funktionen Mehrerer Komplexer 
Veranderlicher , 1975; Wertverteilung Meromor- 
pher Funktionen in Ein - Und Mehrfach Zusam- 
menhangenden Gebieten, în colaborare cu Rolf 
Herman Nevanlinna, Alexander Dinghas, 
1980. Membru al Academiei Oamenilor de 
Ştiinţă din România, membru de onoare al 
Academiei Române, 2006. 

Andreicenco, Pavel 

(10.11.1930, Dnepropetrovsk, Ucraina - 
16.06.2001, Chişinău) 

Dansator. Rom ca etnie. Solist al Ansam¬ 
blului Joc, apoi al Ansamblului Mioriţa din 
Chişinău. Laureat al Festivalului Mondial al 
Tineretului şi Studenţilor (Bucureşti, 1953), 
Artist al Poporului din RSSM (1966). 


Andreicuţ, Andrei prenume la naştere loan 
(24.01.1949, Oarţa de Sus, jud. Maramureş) 
Arhiepiscop ortodox de Alba Iulia. A absol¬ 
vit Facultatea de Construcţii Căi Ferate şi 
Poduri din Bucureşti, apoi Institutul Teo¬ 
logic din Sibiu. A fost inginer de căi ferate 
la Cluj, preot la Turda şi Alba Iulia. Episcop 
din 1990, uns în monahism la mănăstirea 
Topliţa (1991). A înfiinţat o tipografie a 
Episcopiei (ridicată la rangul de arhiepi¬ 
scopie în 1998) şi un seminar teologic la 
Alba Iulia, devenit Facultate de Teologie 
Ortodoxă. Lucrări: Spovedanie şi Comuniune , 
1998; Dinamica despătimirii, 2001; Spirituali¬ 
tate creştină pe înţelesul tuturor , 2002; Morala 
împărăţiei întemeiată pe Sfânta Scriptură şi 
Sfinţii Părinţi , 2003; Mai putem trăi frumos? 
Pledoarie pentru o viaţă morală , 2004; Ospăţul 
credinţei , 1999; în pas cu tranziţia , 1999; S-au 
risipit făcătorii de basme , 2001 Repere de mora¬ 
lă creştină , 2007. 

Andricu, Mihail 

(2.12.1894, Bucureşti - 4.03.1974, Bucureşti) 
Compozitor. A absolvit Conservatorul la 
Bucureşti ca elev al lui Alfonso Castaldi, 
apoi Facultatea de Drept a Universităţii din 
Bucureşti. Profesor la Universitatea de Mu¬ 
zică din Bucureşti (i-a avut elevi pe Ştefan 
Niculescu, Dumitru Capoianu, Aurel Stroe 
ş.a.). Avea mari deschideri culturale (muzică 
de jazz, muzica nouă), ceea ce i-a adus neca¬ 
zuri. în ciuda acestui fapt, trebuie considerat 
spiritul modernizator al perioadei socialiste, 
iniţiatorul unui proces de resincronizare a 
muzicii româneşti cu standardele muzicii 
universale. Distins cu Premiul de compozi¬ 
ţie George Enescu în 1924, Premiul Robert 
Cremer în 1931, Premiul Anhauch în 1932, 
Premiul Academiei Române în 1949, Or¬ 
dinul Meritul Cultural. Membru al Societe 
Franţaise de Musicologie din Paris, al Aca¬ 
demiei Române (exclus 1959, apoi reprimit), 
membru şi vicepreşedinte al Uniunii Com¬ 
pozitorilor (exclus, apoi reprimit). 

Andriţoiu 



Mihail Andricu Andrei Andrieş Serafim Andrieş loan Andrieşescu 


Andrieş, Andrei 

(24.10.1933, Chişinău) 

Fizician. A absolvit Facultatea de Matematică 
şi Fizică a Universităţii de Stat din Chişinău, 
a fost cercetător la Institutul Fizico-Tehnic 
din Petersburg (Leningrad), apoi a devenit 
cercetător la Institutul de Fizică Aplicată al 
Academiei de Ştiinţe a Moldovei. Este şeful 
Centrului de Optoelectronică. A deschis noi 
direcţii de cercetare în domeniul aplicării se- 
miconductorilor amorfi în sistemul de înre¬ 
gistrare a informaţiei optice. Membru (1978) 
şi preşedinte (1989-2004) al Academiei de 
Ştiinţe a Moldovei, membru de onoare al 
Academiei de Cosmonautică din Moscova 
(1992), membru al Academei Inginereşti a 
Federaţiei Ruse (1992), membru al Acade¬ 
miei Române (1991), Doctor Honoris Causa 
al Universităţii Politehnice din Bucureşti 
(1994), Om de Ştiinţă Emerit din Republica 
Moldova (1984)'. 

Andrieş, Serafim 

(6.02.1942, Caşunca, Basarabia) 

Pedolog. A absolvit Agronomia la Universi¬ 
tatea de Stat a Moldovei. A lucrat la filiala 
Chişinău a Institutului Unional pentru De¬ 
servire Agrochimică, devenind directorul 
instituţiei. Pe baza generalizării rezultatelor 
experienţelor de câmp şi de laborator a 
determinat legităţile acţiunii îngrăşămin¬ 
telor azotoase, fosfatice şi potasice privind 
modificarea regimurilor nutritive ale solu¬ 
rilor şi productivităţii plantelor de cultură. 
A condus echipa care a elaborat Programul 
naţional de sporire a fertilităţii solului până 
în 2020. Lucrări: Reglarea regimurilor nutriti¬ 
ve pentru obţinerea recoltelor scontate de grâu de 
toamnă şi porumb, 1993. Laureat al Premiu¬ 
lui de Stat, Om de Ştiinţă Emerit, membru 
de onoare al Academiei de Ştiinţe Agricole 
şi Silvice Gheorghe Ionescu-Şişesti, Româ¬ 
nia (2006), membru al Academiei Interna¬ 
ţionale de Ştiinţe Ecologice şi Securitate a 
Vieţii cu sediul la Sankt-Petersburg (1997). 


Vicepreşedinte al Societăţii Naţionale de 
Ştiinţa Solului. 

Andrieşescu, loan 

(2.05.1888, laşi - 17.12.1944, Bucureşti) 
Arheolog. A studiat la Liceul Naţional din 
Iaşi. în 1906, după terminarea studiilor se¬ 
cundare, s-a înscris la Facultatea de Litere şi 
Filosofie din oraşul natal. După susţinerea 
tezei de doctorat la Iaşi, îşi îmbogăţeşte 
cunoştinţele la Berlin, unde studiază isto¬ 
ria antică şi preistoria. împreună cu Vasile 
Pârvan este considerat creatorul şcolii ar¬ 
heologice româneşti. A pus bazele unei noi 
specialităţi în istoriografia română - preisto¬ 
ria. Muzeul Naţional de Antichităţi, bazat pe 
săpăturile de la Histria, ca şi din alte zone 
ale Dobrogei (Scythia Minor) şi Institutul 
de Istoria Artei au fost fondate de el îm¬ 
preună cu alţi mari specialişti. Cu o bogată 
activitate arheologică şi didactică, a publicat 
numeroase copii şi traduceri de inscripţii 
în Buletinul Comisiunii Monumentelor Istorice, 
peste 50 de lucrări ştiinţifice originale, din¬ 
tre care amintim: Asupra epocei de bronz din 
România, Din preistoria Olteniei, De la Preistorie 
la Evul Mediu, Contribuţii la Dacia înainte de 
romani, Piscul Crăşani, Consideraţiuni asupra 
tezaurului de la Vâlci-Trân de lângă Plevna, 
Vasile Pârvan ş.a. Director al Muzeului Na¬ 
ţional de Antichităţi din Bucureşti. Membru 
corespondent al Academiei Române (1928), 
membru al Institutului Arheologic German 
şi al Societăţii Anticarilor din Londra. 

Andriţoiu, Alexandru 

(8.10.1929, Vaşcău, jud. Bihor - 
3.10.1996, Bucureşti) 

Poet. S-a înscris la Facultatea de Filolo¬ 
gie din Cluj, pe care a părăsit-o pentru a 
se înscrie la Şcoala de Literatură Mihai 
Eminescu din Bucureşti, absolvită în pri¬ 
ma promoţie (1951). Curs despre Baîzac 
susţinut de Petru Dumitriu. A fost redactor 
la diverse publicaţii ( Contemporanul, Luceafă¬ 
rul, Gazeta literară). Multă vreme a condus 

Alexandru Andriţoiu Nicolae Andronati Coca Andronescu Ecaterina Andronescu 

revista Familia din Oradea (1965-1989). 
A debutat cu volumul în Ţara Moţilor se face 
ziuă, 1953, Premiul de Stat. Alte volume: 
Porţile de aur, 1958; Elixirul tinereţii , 1964; 
Simetrii', 1970, Premiul CCES; 1974; 
Două flori, două surori, 1988. A elaborat an¬ 
tologii de poezie, singur sau în colaborare 
cu alţi autori: Antologie de poezie canadiană de 
limbă franceză, 1976; Antologie de poezie viet¬ 
nameză clasică şi contemporană, 1980; Antologie 
de poezie chineză modernă, 1990. A tradus din 
maghiară, greacă, rusă. 

Andronati, Nicolae 

(7.11.1938, Caragaş, Transnistria) 

Specialist în informatică şi tehnică de cal¬ 
cul. A studiat la Institutul Politehnic din 
Lvov (1958) şi la Institutul de Radiotehnică, 
Electrotehnică şi Automatică din Moscova 
(1969). Profesor la Universitatea Tehnică a 
Moldovei (1972-1992), director al Centrului 
de Cercetări Ştiinţifice DELSY (1978-1992). 
Cercetări legate de hardware, modelare 
computerizată. Autor a peste o sută de 
lucrări de specialitate şi a 14 brevete de in¬ 
venţie. Lucrări: Ananoeoeue euHucnumenbHue 
MamuHbi u 603M0Mmcmu ux npuMeneHUH 
e aopoeeode3uu în „SneierposHepreTraca n 
aBTOMaTMKa”, 1974; Hexornopue HanpaenenuH 
ACY mexHonoemecKUMU npou,eccaMU în 
„ABTOMaTM3MpoBaHHbie cncTeMbi m nepeflana 
MH^opMaiţnn”: Mamepuanu cemunapa no 
KuâepnemuKe, 1975; Perioada de tranziţie şi 
tehnologiile informaţionale, 1996. în prezent pre¬ 
şedinte al Societăţii de Informatică şi Tehnică 
de Calcul din Republica Moldova, membru 
al Comitetului Executiv al European Uni- 
versities Information Systems Organization. 
Membru al Academiei de Ştiinţe a Moldovei. 
Decorat cu Ordinul Drapelul Roşu de Muncă. 

Andronescu, Coca 

(3.07.1932, Pătârlagele, jud. Buzău - 
5.08.1988, Bucureşti) 

Actriţă. A absolvit Institutul de Teatru 
din Cluj, 1953. în anii 1970 joacă într-un 


miniserial TV de mare succes la public şi la 
critică, difuzat de Televiziunea Română, în 
care interpretează în duet cu Octavian Co- 
tescu memorabilul cuplu de personaje Tanţa 
şi Costel din Lehliu Gară. A mai interpretat 
roluri în filmele: Bădăranii, 1960; Dragoste la 
zero grade, 1964; Expresul de Buftea, 1978; Alo, 
aterizează străbunica, 1981; Cuibul de viespi, 
1987, după piesa Gaiţele de Kiriţescu; Moar¬ 
tea unui artist, 1989, după piesa cu acelaşi 
titlu de Horia Lovinescu. Ca actriţă de teatru 
a interpretat pentru Teatrul de Televiziune 
roluri în: Cuibul coţofenelor, Gaiţele, Hangiţa 
lui G o Ido ni. Hanul Ancuţei, Visul unei nopţi de 
iarnă ş.a. 

Andronescu, Ecaterina 

(7.04.1948, Malovăţ, jud. Mehedinţi) 

Chimistă. A absolvit Facultatea de Chimie 
industrială la Institutul Politehnic din Bu¬ 
cureşti. Specializare la Lyon, Londra, Sevilla. 
Profesor şi decan la Facultatea de Chimie 
Industrială, rector al Universităţii Politehni¬ 
ce din Bucureşti. Membru al PSD, membru 
al Consiliului Naţional al PSD, ministru al 
Educaţiei (2000-2003, 2008-2009). Mem¬ 
bru fondator al Societăţii Române a Cera- 
miştilor, membru al Societăţii de Inginerie 
Chimică, membru al Academiei Oamenilor 
de Ştiinţă. Distinsă cu Ordinul Steaua Ro¬ 
mâniei în rang de Cavaler (2002). 

Andronescu, Plautius 

(10.12.1893, Zurich, Elveţia - 
4.11.1975, Timişoara) 

Inginer (specializare: tehnica tensiunilor 
înalte). Familie originară din Bârlad. A ab¬ 
solvit liceul Matei Basarab la Bucureşti, a 
studiat la Şcoala Politehnică Federală din 
Zurich, remarcat fiind de profesorii Aurel 
Stodola şi Karl Kuhlmann, o somitate mon¬ 
dială în domeniul electotehnicii teoretice, al 
cărui asistent a fost. Acolo şi-a susţinut teza 
de doctorat cu o remarcabilă lucrare privind 
maşinile asincrone cu rotor în colivie, pu¬ 
blicată ulterior în prestigioasa revistă Archiv 

Anestiade 




Plautius Andronescu 


Vladimir Andrunachievici 


Vasile Anestiade 


Jur Elektrotehnik. Vine în ţară în 1925, invitat 
de profesorul Dimitrie Leonida, şi este unul 
dintre fondatorii Politehnicii din Timişoara 
(Catedra de bazele electrotehnicii), al cărei 
rector fondator a fost matematicianul Traian 
Lalescu. A fost profesorul academicianului 
Remus Răduleţ. A contribuit la dezvoltarea 
industriei electrotehnice româneşti (a înfiin¬ 
ţat prima fabrică de maşini electrice din Cluj, 
1925), a făcut parte din Comisia de electrifi¬ 
care a Căilor Ferate Române. După al Doilea 
Război Mondial a fost internat în lagărul de 
la Caracal, unde a stat sub un an, după care 
a revenit la catedră. A publicat numeroase 
lucrări de specialitate în România, Europa 
şi America. Cea mai cunoscută lucrare a sa 
este Bazele electrotehnicii , 2 voi., după care se 
studiază şi astăzi. 

Andru, Gherasim 

(4.03.1890, Bihor - 26.03.1957, Sutjeska, 
fosta Sărcie Română, Banatul Sârbesc) 

Cărturar şi preot. Protopop al Bisericii Orto¬ 
doxe Române din Torontal. A colaborat cu 
biblioteca I.G. Bibicescu din Turnu Severin 
şi a înfiinţat biblioteci săteşti şi bisericeşti 
în satele din Torantal: Sărcia, Toracu' Mic, 
Toracu' Mare, Chisoroş, Ecica, Iancaid. îm¬ 
preună cu învăţătoarea Livia Brenici a pre¬ 
gătit manuscrisul Monografia satului Sărcia 
Română , străveche vatră românească atestată 
documentar în zeciuielile papale din anul 
1338. Era abonat la revista Convorbiri literare 
şi ziarul Nădejdea. 

Andrunachievici, Vladimir 

(3.04.1917, Sankt Petersburg, Rusia - 
22.07.1997, Chişinău) 

Matematician. Evreu ca etnie. A absolvit 
Universitatea din Iaşi ca elev al lui Gr. Moi- 
sil, Al. Myller, Vera Myller-Lebedev, Dim. 
Pompeiu. Specializare la Universitatea 
Lomonosov din Moscova. Elev al lui Otto 
Schmidt (astronom) şi A.G. Kurosh. Al- 
gebrist. După activitatea la Universitatea 
din Chişinău (1947-1953) a fost chemat 


la Universitatea din Moscova, la Catedra 
de algebră. A revenit la Chişinău odată cu 
fondarea filialei moldoveneşti a Academiei 
de Ştiinţe a URSS, împreună cu Volghin şi 
Baranov. Director fondator al Institutului 
de Matematică al Academiei de Ştiinţe şi al 
Centrului de Calcul al Institutului de Fizică 
şi Matematică. Atunci când matematicienii 
V S. Makarov şi Nicolae Jităraşu au fost daţi 
afară din institut, primul pentru apolitism, 
iar al doilea pentru că era român după acte 
(născut în nordul Bucovinei), i-a angajat la 
Institutul de Matematică. Ca fondator al 
şcolii matematice din Moldova, şi-a ajutat 
elevii (Vladimir Arnăutov, Iuri Reabuhin, 
Mihail Ursul) să se specializeze la marile 
universităţi ale URSS ori din lume. Lucrări: 
PaduKanbi, ameâpa u cmpyKmypHaH meopun 
(Radicali, algebră şi teorie structurală), 1973, 
în colaborare. Membru şi vicepreşedinte al 
Academiei de Ştiinţe a Moldovei. 

Anestiade, Vasile 

(4.05.1928, Sărătenii Vechi, corn. Teleneşti, 
jud. Orhei, Basarabia) 

Medic. A absolvit liceul la Iaşi şi Medicina 
la Chişinău. Specializare la Londra, 1978. 
Doctorat în Medicină la Chişinău. Profesor 
la Universitatea de Stat de Medicină, în spe¬ 
cialitatea morfopatologie, şi rector (1963- 
1986). Director al Centrului de patologie al 
Academiei de Ştiinţe a Moldovei (din 1993). 
Fondator al Laboratorului de Patologie al 
Academiei de Ştiinţe a Moldovei (1986-1991) 
şi al Societăţii de Cardiologie din Moldova. 
Autor a 10 monografii şi peste 400 de lucrări 
publicate la Paris, Moscova, Tokio, Berlin, 
Washington, Bucureşti, Sankt-Petersburg, 
Kiev etc. Lucrări: AmepocKnepo3 apmepuu , 
1967; Atherosclerosis and Immunoinflammation , 
Berlin, 1997; Morfopatobgie generală: compen¬ 
diu-atlas, 1997; Funcţional angiomorphology im¬ 
munoinflammation phenomenon, 1999. Membru 
titular al Academiei de Ştiinţe a Republicii 
Moldova (1972). 

Anestin, Ion Valentin 

(24.12.1900, Craiova - 6.12.1963, Bucureşti) 
Pictor, grafician, scriitor. Victor A. i-a fost 
unchi. A scris Schiţă pentru istoria teatrului 
românesc, 1938; Scrieri despre teatru , postum, 
1989. A colaborat la Cuvântul liber (1933- 
1935) şi (mai ales) la Vremea (1931-1943). 
A lăsat, în tuşe expresioniste, portretele lui 
N. Iorga, Gh. Tattarescu, Titulescu, Mus- 
solini. 

Anestin, Victor 

(30.09.1875, Bacău - 5.11.1918, Bucureşti) 
Gazetar şi scriitor. în 1907 a propus înfi¬ 
inţarea Societăţii Astronomilor Români 
(a fost a XXIX-a din lume), care a apărut 
în anul următor, primind numele astrono¬ 
mului francez Camille Flammarion. De ase¬ 
menea, a propus înfiinţarea Observatorului 
Astronomic Popular. A condus numeroase 
publicaţii de popularizare a ştiinţei: Almana¬ 
hul ziarului Universul-, Anuarul general al presei 
române (editor, 1907) Anuarul ziarului Patria 
(Craiova, 1906; 1911-1916 ), Apărarea naţio¬ 
nală (redactor iunie 1900 - februarie 1903), 
Bibliografia română (director, Alcalay & Co, 
1914-1916), Calendarul maritim (1909- 
1915), Calendarul „Minervei" (1899-1916), 
Calendarul Muncii (1907-1916), Foaia popu¬ 
lară (ianuarie 1898 - iunie 1903), Minerva 
(redactor, 1908-1916); Orion (1907-1912, a 
XlII-a revistă de popularizare a ştiinţei din 
lume); Ştiinţa tuturor (director, 1918), Tribu¬ 
na familiei (1898-1905), Vremea (1903-1904, 
secretar de redacţie). A tradus şi a prelucrat 
numeroase lucrări de popularizare a şti¬ 
inţelor. Considerat primul autor de SF în 
România: în anul 4000 sau o călătorie la Ve- 
nus , 1899; Căpitanul Scott la Polul Nord , 1915; 
Cum să înveţi stelele, f.a.; Viaţa anecdotică a 
învăţaţilor noştri. 

Angelescu, Aurel 

(15.04.1886, Ploieşti - 6.04.1938, Bucureşti) 
Matematician, specialist în algebră şi teoria 
numerelor. La liceu l-a avut profesor pe 
Niculae Abramescu. A studiat la Paris cu 
Paul Appell. Profesor la universităţile din 
Cluj (la propunerea lui Gheorghe Ţiţeica) 
şi Bucureşti. Unul dintre fondatorii revistei 
Mathematica. Lucrări: Secţiuni de calcul diferen¬ 
ţial, 1927. 

Angelescu, Constantin 

(12/25.06.1869, Craiova - 
14.09.1948, Sighet) 

Politician liberal, medic. După liceul la 
Craiova, a început Facultatea de Medicină 
la Bucureşti şi a terminat-o la Paris, unde 



Constantin Angelescu Eugen I. Angelescu 


şi-a luat şi doctoratul în Medicină. A fost 
profesor universitar şi director al Clinicii de 
chirurgie. A fost de mai multe ori ministru 
al Instrucţiunii (1918-1919, 1922-1926, 
1927-1928, 1933-1937) si prim-ministru 
(1933-1934), consilier regal (1938-1940). 
Ambasador al României la Washington în 
1918. A impus „modelul Angelescu'' al clă¬ 
dirilor şcolare. Ca politican a militat pentru 
integritatea teritorială a statului român. 
Arestat în 1945, a murit la închisoare. Astăzi 
un spital din Bucureşti şi un liceu îi poartă 
numele. Membru de onoare al Academiei 
Române din 1934, a fost radiat (1948) şi 
repus în drepturi în 1990. 

Angelescu, Eugen I. 

(4.01.1896, Râmnicu Vâlcea - 
19.02.1968, Bucureşti) 

Chimist. A absolvit Facultatea de Ştiinţe la 
Bucureşti şi şi-a luat doctoratul la Roma. 
A fost cel care a organizat, în 1948, învăţă¬ 
mântul superior de specialitate. A întemeiat 
Catedra de chimie organică a Facultăţii de 
Chimie Industrială, desprinsă din Faculta¬ 
tea de Ştiinţe a Universităţii din Bucureşti. 
A contribuit la studierea chimiei coloizilor 
organici cu aplicaţie la chimia alimentară. 
A elaborat o metodă pentru determina¬ 
rea noii constante a uleiurilor vegetale 
(„punctul de furfor"). Lucrări: Fizico-chimia 
membranelor (1933), Introducere în chimia fizică 
(1940), Probleme teoretice de chimie organică, 
1969, postum). Membru al Academiei Ro¬ 
mâne (1939). 

Angelescu, Ion N. 

(5.01.1884, Tecuci - 1930, Bucureşti) 
Economist şi om politic. A absolvit Aca¬ 
demia Comercială la Bucureşti. Doctor în 
Ştiinţe Economice la Miinchen. Profesor la 
ASE (Facultatea de Finanţe şi Credit), spe¬ 
cialist în teorie economică. Rector al ASE 
(1924-1929), a avut o activitate definitorie 
pentru construirea actualului local. Lucrări: 
Le mouvement cooperatif en Roumanie, 1914; 

Anghelescu 



Dimitrie Anghel 


Gheorghe D. Anghel 


Paul Anghel 


Marcel Anghelescu 


U evolution du commerce exterieur de la Rouma- 
nie, 1914. Membru al Academiei Române. 
Clădirea ASE din Piaţa Romană, edificată 
în timpul rectoratului său, îi poartă numele 
din 2008. 

Anghel, Dimitrie 

(16.07.1872, Corneşti, jud. laşi - 
13.11.1914, laşi) 

Poet. A scris mai ales versuri simboliste des¬ 
pre flori şi natură: în grădină , 1805; Fantazii, 
1909 şi lucrări dramatice: Legenda funigeilor, 
1907; Cometa, 1908. împreună cu Şt.O. Io- 
sif, ambii folosind un pseudonim comun, 
A. Mirea, a publicat versuri umoristice: 
Caleidoscopul lui A. Mirea, 1900,1908. 

Anghel, Gheorghe D. 

(22.08.1904, Turnu Severin - 
7.04.1966, Bucureşti) 

Sculptor, elev al lui Paciurea. A studiat la 
Paris (1924-1937) cu Antoine Injalbert, fiind 
impresionat de Rodin, Bourdelle, Maillol. 
Printre lucrările sale figurează bustul lui 
George Enescu de la Ateneu, bustul în bronz 
al lui Mihai Eminescu şi bustul lui Theodor 
Pallady. Lucrările sale figurează în muzeele 
din Bucureşti şi Sinaia şi în numeroase co¬ 
lecţii din ţară şi străinătate. 

Anghel, Paul 

(8.08.1931, Răcătău, jud. Bacău - 
19.05.1995, Bucureşti) 

Scriitor. A absolvit Şcoala de Literatură 
Mihai Eminescu şi a fost redactor la diverse 
reviste ( Contemporanul,, Tribuna României). 
Legat în special de grupul din jurul revistei 
Luceafărul. A debutat în 1961 cu volumul de 
proză Şapte inşi într-o căruţă. Povestire dintr-o 
toamnă foarte bogată. A publicat reportaje: 
Victoria de la Oltina, 1961; Arpegii pe Şiret, 
Premiul Uniunii Scriitorilor, 1964. A pu¬ 
blicat şi drame istorice: Săptămâna patimilor, 
1968; Mihai Viteazul, Premiul Uniunii Scri¬ 
itorilor, 1969; Teatru, Premiul Academiei, 
1972, scenarii de film şi ciclul de romane 


Zăpezile de-acum un veac, 1977-1988, zece 
volume: I Ieşirea din iarnă, 1981; II Fluviile, 
1980; III Te Deum la Griviţa, 1978; IV No¬ 
roaiele, 1982; V Scrisoare de la Rahova, 1977; 
VI Noaptea otomană, 1979; VII Zăpezile, 1984; 
VIII Cutremurul, 1986; IX întoarcerea morţilor, 
1987; X Ieşirea la mare, 1988. Un punct de 
vedere despre revoluţia din 1989 în volumul 
Recitind o ţară, 1992. 

Anghelescu, Marcel 

(3.11.1909, Craiova - 22.02.1977, Bucureşti) 
Actor. A absolvit Conservatorul de Artă 
Dramatică la Chişinău, în 1933, a început 
să joace teatru din 1937 şi film din 1942. 
Mare actor al Teatrului Naţional din Bucu¬ 
reşti, a interpretat aproape toate rolurile din 
piesele şi schiţele lui I.L. Caragiale, dar şi 
numeroase alte roluri din teatrul clasic, atât 
în comedie, cât şi în dramă (Shakespeare, 
Gogol, Moliere, Goldoni). Filmografia sa 
este impresionantă pentru istoria filmului 
românesc: Escadrila albă, 1944; Răsună valea, 
1949; Lanţul slăbiciunilor, 1952; O scrisoare 
pierdută, 1953; Ciulinii Bărăganului, 1957; 
Pasărea furtunii, 1957; Telegrame, 1959; Bădă¬ 
ranii, 1960; Steaua fără nume, 1965; Dimitire 
Cantemir, 1973; Tufă de Veneţia, 1977. Roluri 
în teatru: Take, Ianke şi Cadâr, Steaua fără 
nume, Revizorul, Omul cu mârţoaga, O noapte 
furtunoasă, Nevestele vesele din Windsor, Istoria 
ieroglifică, D-ale carnavalului ş.a. Artist al 
Poporului. 

Anghelescu, Mircea 

nume la naştere Ştefan Mircea 
(12.03.1941, Bucureşti) 

Istoric literar. A absolvit Facultatea de Litere 
a Universităţii din Bucureşti, secţia arabă-ro- 
mână. A fost cercetător şi director adjunct al 
Institutului de Teorie Literară G. Călinescu, 
vicepreşedinte al Fundaţiei Culturale Ro¬ 
mâne şi director al editurii acesteia, secretar 
general al Asociaţiei de Studii Orientale din 
România. Profesor de limba şi literatura 
română la Sorbona VI (1999). Profesor la 

Universitatea din Bucureşti. A publicat Pre- 
romantismul românesc, 1971; Literatura română 
şi Orientul, 1975; Scriitori şi curente, 1982; Lee- 
tura operei, Premiul Academiei, 1986; Călători 
români în Africa, Premiul Uniunii Scriitorilor, 
1983; Textul şi realitatea, 1988; Clasicii noştri, 
1996; Cămaşa lui Nessus, 2000; Literatură şi 
biografie, 2005 ş.a. 

Angheluţă, Theodor 

(28.04.1882, Adam, jud. Tutova - 
30.05.1964, Bucureşti) 

Matematician (algebrist). A studiat ma¬ 
tematica la Sorbona, Paris, cu E. Picard. 
A lucrat la Universitatea din Bucureşti, 
unde a obţinut doctoratul cu teza „O clasă 
generală de polinoame trigonometrice şi 
aproximarea cu care ele reprezintă o funcţie 
continuă", apoi la cea din Cluj. Profesor de 
algebră la Universitatea din Cluj, apoi la Po¬ 
litehnica din Cluj. Are contribuţii de seamă 
în domeniul teoriei funcţiilor, al ecuaţiilor 
diferenţiale şi integrale, al ecuaţiilor funcţi¬ 
onale şi algebrice. Un tip de ecuaţii funcţi¬ 
onale îi poartă numele: ecuaţii funcţionale 
Angheluţă. Lucrări: Exerciţii şi probleme de 
analiză. Teoria funcţiilor şi mecanică raţională, 
2 voi., 1937; Sur une limite des modules des 
zeros des polynomes, 1939; Ecuaţia funcţională 
a logaritmilor, 1964. Membru de onoare al 
Academiei Române (1948). 

Ante, Livia 

(8.02.1955, Ploieşti) 

Pictor şi scenograf. După ce a terminat Li¬ 
ceul de Artă la Bucureşti, a absolvit Şcoala 
Superioară de Arte Aplicate Duperre şi 
Şcoala Naţională de Arte Aplicate la Paris. 
S-a stabilit în 1976 la Stockholm şi a obţinut 
cetăţenia suedeză. Revine la Paris în 1983. 
A realizat decoruri pentru Televiziunea Sue¬ 
deză şi Opera Regală din Stockholm, pentru 
Casa de Cultură din Nanterre şi primăria 
Parisului. 


Antim Ivireanul prenume la naştere Andrei 
(numele real nu se cunoaşte, 1660, Georgia - 
27.09.1716, Bulgaria) 

Cărturar. Georgian ca origine (Iviria era 
numele vechi al Georgiei), a fost luat rob 
de copil la Constantinopol, unde a învăţat 
turca, greaca (veche şi modernă), araba. 
A fost cerut de Constantin Brâncoveanu ca 
tipograf. A stat la Bucureşti (1688-1690), 
unde a scos prima tipăritură: învăţăturile lui 
Vasile Macedoneanul către fiul său Leon, 1691, 
apoi Evangheliarul greco-român, 1693; Psal¬ 
tirea, 1694; Mărturisirea ortodoxă a lui Petru 
Movilă, 1699; Ceaslovul greco-arab, 1702. 
A înfiinţat o tipografie la Snagov, 1694, unde 
a scos 14 cărţi: 7 în greceşte, 4 în româneşte 
(prima fiind o Psaltire), una în slavonă, 2 bi¬ 
lingve (greacă şi română; greacă şi arabă). 
Apoi a deschis încă o tipografie la Râmnicu 
Vâlcea (1705). A fost mitropolit al Ţării 
Româneşti (1708). Caterisit datorită dom¬ 
nului fanariot Nicolae Mavrocordat, pentru 
apărarea standardelor româneşti ale ortodo¬ 
xiei, a fost condamnat la surghiun şi ucis pe 
drumul spre Constantinopol. După 1990 a 
fost declarat de Biserica Ortodoxă Română 
Sfânt Ierarh Martir (data de 27 septembrie). 
A făcut xilogravură, miniaturi: Evangheliile, 
ediţia 1693 şi 1697, pictură murală la mă¬ 
năstirea Antim din Bucureşti (al cărei ctitor 
a fost), caligrafie. A tradus scrieri de cult şi 
didactico-morale. A lăsat în manuscris două 
lucrări notabile: Chipurile Vechiului şi Noului 
Testament, adică obrazele oamenilor celor vestiţi 
ce se află în Sfânta Scriptură, în Biblie şi în 
Evanghelie şi Adunare pe scurt a istoriilor celor ce 
s-au făcut pe vremea lor..., cu 22 de foi de text, 
la care se adaugă 503 portrete în medalion, 
3 schiţe şi 8 desene, tot în medalion, cu per¬ 
sonaje din Vechiul Testament, Târgovişte, 
1709, ms. originalul la Kiev; Didahiile, cu 28 
de predici la diferite sărbători şi 7 cuvântări 
ocazionale. Avea o frumoasă cultură teolo¬ 
gică şi profană: citate din Biblie, literatura 
patristică, filosofii antici. în multe din ele 
făcea o critică vehementă a moravurilor 

vremii. Didahiile îl aşază în rândul celor mai 
de seamă predicatori creştini. 

Antipa, Grigore 

nume la naştere Grigore Leon 
(27.11/10.12.1867, Botoşani - 
9.03.1944, Bucureşti) 

Biolog, întemeietor al şcolii româneşti de 
hidrobiologie, ihtiologie şi oceanografie. 
Frate cu naturalistul Nicolae Leon. A urmat 
liceul la Iaşi şi a făcut studii universitare la 
Jena, Germania, cu celebrul naturalist Ernst 
Haeckel. S-a perfecţionat în Franţa şi Italia, 
unde a descoperit o nouă specie de meduze, 
Capria Sturdzii , după numele lui Dim. Sturd- 
za, cel care-i acordase bursa. S-a ocupat 
în mod deosebit de fauna Mării Negre şi a 
Dunării, formându-şi colecţiile care vor sta 
la baza viitorului muzeu de istorie naturală. 
Este primul specialist român care s-a ocu¬ 
pat în mod deosebit de sturioni. A elaborat 
o Lege a pescuitului, printre primele din 
Europa, care va fi model pentru multe ţări. 
Este cel care a folosit pentru prima oară în 
muzeografie dioramele. A avut contribuţii 
ştiinţifice notabile, elaborând o concepţie 
biologică modernă, cu elemente interdis- 
ciplinare (biosociologie, ecologie, bioeco- 
nomie). S-a dedicat studiului Mării Negre 
şi al Dunării şi în acest sens a participat în 
1893 la o expediţie de 9 luni în jurul Mării 
Negre. A obţinut rezultate semnificative în 
domeniul biologiei acvatice, fiind considerat 
un precursor în domeniul hidrobiologiei. De 
asemenea, a pus bazele şcolii româneşti de 
ihtiologie şi ecologie. Datorită numeroaselor 
sale cercetări, a descoperit o serie de specii 
noi, printre care şi peşti din fauna Mării Ne¬ 
gre. A publicat o lucrare despre clupide, şprot 
şi sturionii din Marea Neagră. A contribuit la 
înfiinţarea unei staţiuni de hidrobiologie la 
Tulcea şi a unui institut de bio-oceanografie 
la Constanţa. Este considerat unul dintre 
primii ecologi ai Europei, numărându-se 
printre puţinii care au sesizat importanţa 
mediului în viaţa oricărei fiinţe. Mai mult 
decât atât, a pus bazele unei ştiinţe interdis- 
ciplinare: bioeconomia. Acesta este primul 
pas în mişcarea ce a revoluţionat politica 
resurselor naturale, atât la nivel european, 
cât şi planetar. A fost director fondator al 
Muzeului de Istorie Naturală din Bucureşti 
(1892-1944). A publicat peste o sută de lu¬ 
crări de specialitate, dintre care menţionăm: 
Fauna ihtiologică a României (1909), Pescăria 
şi pescuitul în România (1916), Marea Neagră 
(1940), Principes et moyens pour la reorganisation 
des musees d'histoire naturelle (1934). Membru 
al Academiei Române (1910). Membru al 
mai multor academii europene. 



Grigore Antipa Constantin Antoci 


Antoci, Constantin 

(28.02.1949, Mihailovca, rn. Cimişlia, RSSM) 
General-locotenent de poliţie. A absolvit 
Şcoala medie de miliţie de la Chişinău a Mi¬ 
nisterului Afacerilor Interne al URSS (1970- 
1972) şi Şcoala Superioară de Miliţie de la 
Leningrad (1973-1977). A lucrat în cadrul 
Ministerului Afacerilor Interne al Republicii 
Moldova la Bălţi şi Comrat. Ministru de 
Interne al Republicii Moldova (1992-1997), 
director general al Departamentului de pro¬ 
tecţie civilă şi situaţii excepţionale, director 
adjunct al Centrului registrelor de stat al 
întreprinderii de Stat pentru Registru a Mi¬ 
nisterului Dezvoltării informaţionale. 

Antochi, losif 

(23.08.1914, Pătrăuţi, jud. Suceava - 
30.09.1997, Bonn) 

Pedagog. A studiat Literele la Universita¬ 
tea din Cernăuţi şi Dreptul la Bucureşti, 
continuând cu doctoratul la Heidelberg, 
cu teza „Idealul educaţional în pedago¬ 
gia românească". A lucrat la Catedra de 
pedagogie a Institutului Agronomic din 
Bucureşti, apoi a fost profesor de pedagogie 
generală la Institutul de învăţământ Supe¬ 
rior din Piteşti. Profesor invitat la Bonn, 
Universitatea Renană, 1974, dată de la care 
rămâne în Germania. Lucrări: Istoria gândirii 
pedagogice universale , 1959; Istoria pedagogiei , 
1961. A tradus din Tagore, J. J. Rousseau, 
Pestalozzi, Comenius. Membru al Asociaţiei 
Mondiale de Ştiinţa Educaţiei, membru de 
onoare al Academiei Române (1993). 

Anton, loan M. 

(18.07.1924, Vintere, corn. Holod, jud. Bihor) 
Inginer. A absolvit Politehnica la Timişoara 
şi tot acolo şi-a luat doctoratul (1961). A fost 
profesor la Institutul Politehnic din Timişoa¬ 
ra (maşini hidraulice) şi rector (1971-1981). 
A elaborat metode noi de optimizare a 
dezvoltării şi funcţionării maşinilor hidrau¬ 
lice. Lucrări: Studiul teoretic şi experimental al 
fenomenului de cavitaţie la pompele centrifugale, 

Premiul Academiei (1961), Turbine hidraulice 
(1979), Cavitaţia (1984-1985), Hidrodinamica 
turbinelor şi pompelor bulb şi a turbinelor-pompe 
bulb , în colaborare (1988), The Scale Effect 
and Coefftcient V of Hydraulic Losses for Francis 
and Kaplan Turbines (1995). A primit Ordinul 
Meritul Ştiinţific clasa I (1976) şi este lau¬ 
reat al Premiului de Stat (1953). Membru 
al Academiei Române (1974), membru al 
Academiei Europene de Ştiinţe şi Arte din 
Salzburg (1997), membru al Academiei de 
Ştiinţe din New York (1997). 

Anton, Ion 

(3.12.1950, Ghelăuza, rn. Străşeni, 

Republica Moldova) 

Scriitor. A absolvit Facultatea de Litere a 
Universităţii din Chişinău. Şef de secţie la 
săptămânalul Literatura şi Arta. Redactor- 
şef la revista pentru copii şi tineret Florile 
dalbe. Lucrări: Vamă pentru speranţă (1983); 
Dincolo de formule (1984); Bună dimineaţa ,, 
ziuă! (1985); Viitorul ca moştenire (1992); 
Garderoba veselă (1988); Rondelurile călătorului 
(1997); Zodia Zimbrului (1991); Mâine va fi 
ieri (2002); Cuibul soarelui (2003); Necuprinsul 
punctului (2005). Distins cu Medalia Meritul 
Civic. Membru al Uniunii Scriitorilor din 
Moldova şi din România, membru al Uni¬ 
unii Jurnaliştilor din Moldova. 

Antonescu, (Victor) Ion 

(2.06.1882, Piteşti - 1.06.1946, Jilava) 

Mareşal şi om politic român, şef al guvernu¬ 
lui între anii 1940-1944. A absolvit Şcoala 
de Ofiţeri de Cavalerie în 1904 ca şef de 
promoţie şi a fost repartizat la Regimentul 1 
Roşiori. A absolvit Şcoala Superioară de 
Război în 1913. în timpul celui de-al Doilea 
Război Balcanic a îndeplinit funcţia de şef 
al Biroului Operaţii al Diviziei 1 Cavalerie. 
Intrarea României în Primul Război Mondial 
l-a găsit la Biroul de Operaţii al Armatei 
de Nord, comandată de generalul de corp 
de armată Constantin Prezan, el fiind şeful 
Biroului de operaţiuni. După război (fusese 
promovat din nou în 1920) a făcut parte din 
delegaţia română ce a participat la Tratativele 
de pace de la Paris, precum şi din cea care 
a negociat alianţa cu Polonia. între 1 august 
şi 31 decembrie 1923 a îndeplinit funcţia 
de ataşat militar la Paris, iar apoi la Londra, 
între 1 ianuarie 1924 şi 14 iulie 1926. întors 
în ţară, a primit comanda Regimentului 9 
Roşiori Principesa Elena de la Giurgiu, iar în 
1927 a preluat conducerea Şcolii Superioare 
de Război. A fost apoi numit comandant al 
Şcolii Speciale de Infanterie şi Cavalerie de 
la Sibiu. A fost promovat general de divizie 
pe 25 decembrie 1937 şi trei zile mai târziu a 
fost numit ministru al Apărării. însă din nou 



Ion Anton Ion Antonescu 


a intrat în conflict cu regele şi camarila sa 
şi a fost nevoit să demisioneze pe 30 martie 
1938. în urma cedărilor teritoriale din vara 
anului 1940, Carol al Il-lea se găsea într-o 
situaţie dificilă. Pe 5 septembrie, regele l-a 
numit preşedinte al Consiliului de Miniştri şi 
i-a conferit puteri depline pentru conducerea 
statului. în ziua următoare Carol a abdicat în 
favoarea fiului său Mihai I şi a părăsit ţara. 
Generalul a format un guvern cu Garda de 
Fier, România devenind „stat naţional legio¬ 
nar". Coabitarea dintre el şi Garda de Fier s-a 
dovedit a fi însă numai de scurtă durată. Ba- 
zându-se pe sprijinul armatei şi pe aprobarea 
tacită a lui Hitler, a profitat de rebeliunea 
legionară dintre 21-23 ianuarie 1941 şi i-a 
înlăturat de la putere, lichidând mişcarea. 
Decizia de invazie a Uniunii Sovietice a 
fost luată de generalul Ion Antonescu fără 
a consulta pe cineva. S-a angajat în războiul 
împotriva URSS alături de Germania nazistă 
pentru recuperarea Basarabiei şi a nordului 
Bucovinei. Răsturnat de la putere şi arestat la 
23 august 1944, a fost judecat de un tribunal 
condus de sovietici şi a primit şase pedepse 
cu moartea pentru crime de război. 

Antonescu, Mihai 

(1904, Nucet, jud. Dâmboviţa - 1.06.1946, Jilava) 
Politician şi jurist, profesor al Universităţii 
din Bucureşti, lider liberal. A fost ministru 
de Externe, ministru de Interne (măsuri 
antievreieşti de deportare în Transnistria) şi 
vicepreşedinte al Consiliului de Miniştri în 
anii regimului lui Ion Antonescu. La 23 au¬ 
gust 1944 a fost arestat şi, după un scurt 
proces, condamnat la moarte de Tribunalul 
Poporului. A fost executat odată cu Ion An¬ 
tonescu şi alţi colaboratori ai acestuia. 

Antonescu, Petre 

(29.06.1873, Râmnicu Sărat - 
22.04.1965, Bucureşti) 

Arhitect. A studiat Arhitectura la Paris. 
A condus Şcoala de Arhitectură din Bu¬ 
cureşti (1931-1938). A edificat primăria 

capitalei (1905-1913), Arcul de Triumf 
(1936), pentru care a folosit marmură de 
Ruşchiţa, hotelul Triumf, Palatul Navigaţiei 
(1910-1916), Palatul Facultăţii de Drept, 
blocul Adriatica, palatul Kretzulescu, Palatul 
Administrativ din Craiova, casa Paciurea din 
Bucureşti, casa Menelas Chircu din Rm. 
Sărat ş.a. Preşedinte al Societăţii Arhitecţi¬ 
lor, membru al Academiei de Arte San Lucea 
din Roma, membru de onoare al Academiei 
Române (1936). 

Antonescu, Teohari 

(1.09.1866, Bucureşti - 11.01.1910, laşi) 
Arheolog şi publicist. Elev al lui Al. I. Odo- 
bescu la Facultatea de Litere din Bucureşti, a 
studiat apoi la Paris, Berlin, Heidelberg, Ate¬ 
na, specializându-se în arheologie. Printre 
primii specialişti români în epigrafie greacă 
şi latină. Membru al Societăţii Junimea şi 
al Comitetului de redacţie al Convorbirilor 
literare. A publicat eseuri aflate la limita 
dintre arheologie şi literatură: Lumi uitate, 
1901. Chiar studiile de specialitate poartă 
amprenta căutării „sufletului neamului", 
a identităţii spiritului românesc, venit din 
trecutul imemorial: Cultul cabirilor în Dacia, 
1889; Dacia, patria primitivă a popoarelor arie¬ 
ne, 1897. Nutreşte convingerea că momentul 
formării popoarelor este şi cel mai favorabil 
definirii identităţii, specificului lor: Filozofia 
Upanişadelor, Budismul şi Nirvana ş.a. Dacă 
prin aceste preocupări le continuă pe ale 
lui Eminescu, prin chestiunile de mitologie 
şi comparatism lingvistic îi anunţă pe Vasile 
Pârvan, Mircea Eliade. A lăsat si un Jurnal 
(1893-1908). 

Antonie 

V Plămădeală, Antonie 

Antoniu, Costache 

(25.02.1900, Ţigănaşi, jud. laşi - 
16.06.1979, Bucureşti) 

Actor. Profesor şi rector al IATC, Bucureşti. 
A lucrat îndeosebi pentru teatrul radiofonic, 


ca actor, dar şi ca regizor: Revizorul de Gogol, 
Nevestele vesele din Windsor de Shakespeare, 
Hanul Ancuţei după Mihail Sadoveanu. 
A lăsat o filmografie impresionantă: O noapte 
de pomină, 1939; O scrisoare pierdută, 1953; 
Nufărul roşu, 1955; Pasărea furtunii, 1957; 
Telegrame, 1959; Darclee, 1960; Străinul, 1963; 
Pădurea spânzuraţilor, 1964 şi Neamul Şoimă- 
reştilor, 1965. Artist al Poporului din RSR. 

Antoniu, Ion S. 

(27.08.1905, Roman - 10.03.1987, Bucureşti) 
Inginer energetician. A urmat Şcoala Poli¬ 
tehnică din Bucureşti, Secţia electrotehnică, 
apoi Şcoala Superioară de Electricitate 
din Paris. Doctor docent în ştiinţe (1967). 
A lucrat la Societatea Generală de Gaz şi 
Electricitate din Bucureşti, apoi la Fabrica 
de Maşini Electrice Dinamo şi s-a ocupat 
de funcţionarea aparatelor de măsură a 
electricităţii în regim deformant ( Etudes du 
fonctionnement des appareils de mesure dans un 
regime deformant, 1948). Profesor la Insti¬ 
tutul Politehnic din Bucureşti, preşedinte 
al Comisiei de Magnetohidrodinamică şi 
delegatul ei la Agenţia Internaţională pentru 
Energie Nucleară, Viena (până în 1979). în 
întreaga sa carieră a rezolvat probleme fun¬ 
damentale ale domeniului, legate de func¬ 
ţionarea anormală a maşinilor electrice şi a 
aparatelor de măsură. A construit mai multe 
centrale electrice în Româna. Lucrări: Intro¬ 
ducere în aplicarea calculului matricial la studiul 
circuitelor electrice, 1953; Chestiuni speciale de 
electrotehnică, 1956; Calcul matricial şi tensorial 
în electrotehnică, 1962. Membru corespondent 
al Academiei Române (1963) şi decorat cu 
Ordinul Muncii clasa a IlI-a în acelaşi an, 
Ordinul Steaua Republicii clasa a IV-a, 1974. 

Apolodor din Damasc sau Apollodoros 

(a doua jumătate a sec. I d.H., Damasc, Siria - 
125 d.H., Roma) 

Constructor grec al podului de peste Dună¬ 
re pentru legiunile romane (101-103 d.H.), 
lung de 1 135 m, lat de 15 m, înalt de 19 m, 

din bârne de stejar îmbinate fără cuie, având 
la capete castrele Drobeta şi Pontes, şi al unor 
maşini de luptă (catapulte etc.). De asemenea 
a construit Forul lui Traian (107-114 d.H.) 
şi Columna lui Traian (dedicată războaielor 
cu dacii), bazilica traiană, termele lui Traian, 
fiind principalul constructor de război (în 
luptele cu dacii şi cu părţii), ca şi al edificiilor 
epocii traiane din Roma. 

Apostol, Gheorghe 

(16.05.1913, com. Tudor Vladimirescu, 
jud. Galaţi - 21.08.2010 Bucureşti) 

Politician comunist din perioada Gheorghe 
Gheorghiu-Dej. Şi-a început cariera ca 
muncitor la Căile Ferate din Galaţi, unde 
l-a cunoscut pe Gheorghiu-Dej (în 1932). 
Membru PCR din 1934. Pentru acţiuni în 
cadrul sindicatelor feroviare a făcut închi¬ 
soare la Doftana, Târgu Jiu, Caracal trei 
ani (1935-1937). A fost de partea lui Dej în 
eliminarea grupului Pătrăşcanu. Membru al 
Comitetului Central al partidului (1945) şi 
al Biroului Politic Executiv (1948), prieten 
cu Ion Gheorghe Maurer. Vicepreşedinte al 
Consiliului de Miniştri (1952-1954; 1961- 
1967), prim-secretar al CC al PMR (1954- 
1955), preşedinte al Consiliului Central al 
Sindicatelor (1955-1961), preşedinte al Uni¬ 
unii Generale a Sindicatelor din România 
(1967-1969) şi director general al Direcţiei 
Generale a Rezervelor de Stat (1969-1975). 
Neacceptat de Ceauşescu, a fost trimis am¬ 
basador al României în Brazilia şi Argentina 
(1977-1988), după care a fost sancţionat pe 
linie de partid pentru folosirea frauduloasă a 
fondurilor de protocol ale Ambasadei. A fost 
unul dintre semnatarii „Scrisorii celor 6" 
(alături de Alexandru Bârlădeanu, Corneliu 
Mănescu, Constantin Pârvulescu, Grigore 
Răceanu, Silviu Brucan), citită la postul 
Europa Liberă (11 martie 1989) şi conside¬ 
rată astăzi primul mare semn al disidenţei 
anticeauşiste. 

Apostol, Pavel nume la naştere Erdos Pal 
(1919, Arad - decembrie 1983, Paris) 

Filosof. Evreu ca etnie, din familia marelui 
matematician Erdos Păi din Ungaria. Comu¬ 
nist din ilegalitate ca opţiune, marxist ca filo- 
sofie. A studiat filosofia la Universitatea din 
Cluj şi şi-a luat doctoratul cu Lucian Blaga. 
A făcut închisoare în perioada stalinistă. 
Specializare la Ecole des Hautes Etudes, 
unde a fost coleg cu Frangois Mitterrand şi 
la Berlin la Volkswagen Stiftung. Profesor la 
Universitatea din Cluj, şi-a început cariera 
ca asistent al lui D. D. Roşea. Prieten cu Mir- 
cea Maliţa, a fost preşedinte al Comitetului 


Naţional de Viitorologie. Contribuţii la cer¬ 
cetarea naturii dialecticii marxiste în linia lui 
Mario Bunge. Lucrări: Funcţiunea de cunoaş¬ 
tere a noţiunii , 1957; Iluzia evadării: încercări 
critice asupra filosofiei burgheze contemporane, 
1958; Cibernetica: cunoaştere, acţiune ; contribuţii 
la metodologia acţiunii-cunoaştere, 1969; E prea 
devreme sau e prea târziu să proiectăm omul anu¬ 
lui 2000?, 1969; Mic dicţionar filosofic, 1973; 
Logica pe înţelesul tuturor, 1974; Calitatea vieţii 
şi explorarea viitorului, 1975; Viitorul, 1977. 
A îngrijit publicarea operelor lui Antonio 
Gramsci în România (1969). 

Apostolescu, Nicolae 

(4.05.1876, Alexandria - 2.11.1918, Piteşti) 
Comparatist. Discipol al lui Bogdan Petricei- 
cu Hasdeu. A pus bazele comparatismului 
literar, adus mai târziu la mare perfecţiune 
de Bazil Munteanu. Teza sa de doctorat, 
„UInfluence des romantiques franţais sur la 
poesie roumaine" („Influenţa romanticilor 
francezi asupra poeziei române"), susţinută 
la Paris, a apărut cu prefaţa lui Emile Faguet, 
1909, acelaşi care a condus şi teza de docto¬ 
rat a lui E. Lovinescu. Lucrări importante: 
L'Ancienne versification roumaine („Vechea 
versificaţie românească"), Paris, 1909; Istoria 
literaturii române, voi. 1,1913; voi. II, 1916. 

Apostu, George 

(20.12.1934, Stănişeşti, jud. Bacău - 
13.10.1986, Paris) 

Sculptor. Elev al lui Boris Caragea şi Con¬ 
stantin Baraschi. Discipol al lui Constantin 
Brâncuşi. Stabilit în ultima parte a activităţii 
sale în Franţa. A fost creatorul unui stil 
original, îmbinând modernismul abstract 
cu sugestii din arhaicitatea artei populare 
româneşti. Lucrări în bronz, piatră şi lemn, 
în a căror concepţie se desluşesc ecouri ale 
artei populare şi volume echilibrate ce tind 
spre forme abstracte. Figurează cu lucrări la 
Muzeul de Artă Modernă (Beaubourg) din 
Paris şi în numeroase colecţii particulare 
din ţară şi din străinătate (Danemarca, Italia, 
Anglia, Suedia, Canada). Dintre lucrările 
sale menţionăm suita monografică Tată şi 
fiu, ciclul Fluturii, Fetiţa cu păpuşa, Maternitate. 

Arachelu, Ion 

(8.09.1948, Chişinău) 

Actor. Armean ca etnie. A absolvit filiala 
teatrală B. Şciukin de pe lângă Teatrul Re¬ 
publican Luceafărul din Chişinău. Actor 
la teatrele Luceafărul şi Ginta Latină din 
Chişinău. Plecat la Moscova din 1990. 
A făcut mai ales roluri de comedie în piesele 
lui Vasile Alecsandri. Filmografie: Povârnişul, 

Constantin Aramă 


Teoctist Arăpaşu 


George Apostu 


1970; Viforul roşu, 1971; Vara ostaşului Dedov, 
1971; Crestături spre amintire, 1972; Ultimul 
haiduc, 1972; Podurile, 1973; Durata zilei, 
1974; Bărbaţii încărunţesc de tineri, 1974 ; Pe ur¬ 
mele fiarei, 1976; O întâmplare la festival, 1976; 
Casa lui Dionis, 1981; în zorii revoluţiei, 1984; 
Un autobuz în ploaie, 1986; Am onoarea, 1987; 
Valeu, valeu,, nu turna!, 1991. Distins cu titlul 
de Maestru în Artă, 1997. 

Aramă, Constantin 

(29.09.1919, laşi - 24.03.2003, Bucureşti) 
Inginer, specialist în motoare cu ardere 
internă. A absolvit Şcoala Politehnică din 
Bucureşti, după care a fost inginer la Cra- 
iova, Piteşti şi Bucureşti, unde şi-a început 
şi cariera didactică, la Institutul Politehnic, 
Catedra motoare cu ardere internă (1951). 
Lucrări: Combustibili şi lubrifianţi pentru mo¬ 
toare, 1962; Cercetarea în domeniul construcţiilor 
de maşini, 1972; Economia de combustibili pentru 
automobile, 1974; Poluarea aerului de către 
motoarele cu ardere internă. Reducerea poluării şi 
economicitate, 1975; Termotehnica, 1976. Mem¬ 
bru al Academiei Române (1991), preşedinte 
al Comisiei de termotehnică a Academiei 
Române, membru al Institutului de Ingineri 
Mecanici din Marea Britanie. 

Arăpaşu, Teoctist 

preume la naştere Teodor 
(7.02.1915, Tocileni, jud. Botoşani - 
30.07.2007, Bucureşti) 

Patriarh al Bisericii Ortodoxe Române. Frate 
la mănăstirile Verona şi Neamţ (din 1929). 
Elev la Seminarul monahal din mănăstirea 
Cernica (1932-1940). Tuns în monahism 
la Bistriţa, jud. Neamţ, sub numele Teoctist 
(1935) şi hirotonisit ierodiacon (1937). în 
1940 s-a înscris la Facultatea de Teologie din 
Bucureşti, obţinând licenţa în 1945, când a 
fost transferat la Centrul eparhial Iaşi, fiind 
hirotonisit ieromonah (1945) şi arhimandrit 
(1946). Studii la Facultatea de Litere şi Fi- 
losofie din Iaşi (1945-1947). în 1950 ales şi 
hirotonisit episcop-vicar patriarhal, cu titlul 


Botoşăneanul. In această calitate a fost rec¬ 
tor al Institutului Teologic Universitar din 
Bucureşti (1950-1954) şi a condus diferite 
sectoare din cadrul Administraţiei Patriarha¬ 
le. în 1973 a devenit arhiepiscop al Craiovei 
şi mitropolit al Olteniei, iar în 1977 arhie¬ 
piscop al Iaşilor şi mitropolit al Moldovei 
şi Sucevei (din 1980 până în 1982, locţiitor 
de mitroplit al Ardealului). După moartea 
patriarhului Iustin Moisescu (1986) a de¬ 
venit mitropolit al Ungrovlahiei şi patriarh 
al Bisericii Ortodoxe Române. în cei 45 de 
ani de activitate ca ierarh s-a preocupat nu 
numai de probleme administrative şi econo¬ 
mice, ci şi de restaurarea unor monumente 
de artă bisericească din cele patru eparhii pe 
care le-a condus (îndeosebi Putna, Bistriţa, 
Slatina, Râşca, Gorovei, Vorona, Mitropolia 
Veche, Bărboi, toate în Arhiepiscopia Iaşilor) 
şi de organizarea unor muzee bisericeşti, 
a ctitorit o biserică în localitatea Victo- 
ria-Botoşani, a îndrumat revistele Mitropolia 
Olteniei, Mitropolia Moldovei şi Sucevei şi Gla¬ 
sul Bisericii, a încurajat apariţia mai multor 
lucrări teologice. Reprezentant de seamă al 
ecumenismului românesc, a făcut parte din 
mai multe delegaţii sinodale care au vizitat 
alte Biserici, a condus delegaţii în vizitele de 
peste hotare şi a găzduit vizita papei Ioan 
Paul al Il-lea la Bucureşti. Lucrări: Mitro¬ 
politul Iacob Putneanul, făclier al Ortodoxiei ro¬ 
mâneşti, al năzuinţelor de unitate naţională şi de 
afirmare a culturii române, mănăstirea Neamţ, 
1978. O ediţie lărgită, sub titlul Mitropolitul 
Iacob Putneanul, 1719-1778; în slujba Ortodo¬ 
xiei româneşti a năzuinţelor de unitate naţională 
şi de afirmare a culturii române, 1978; Studiu 
introductiv la Dosoftei-Dumnezeiasca Liturghie, 
ediţie critică de N.A. Ursu, 1980. 

Arbore, Ecaterina căsătorită Ral li 
(1873, Bucureşti - 1937, Moscova) 

Militant social. Soră a Ninei A., pictoriţă, 
elevă a lui Matisse, şi fiică a lui Zamfir A. 
Socialistă ca opţiune politică. A studiat 
Medicina la Bucureşti. A luptat împotriva 

tuberculozei în rândul muncitorilor şi 
copiilor. A făcut anchete de teren. Comisar 
pentru Sănătate al Republicii Sovietice Soci¬ 
aliste Ucraina. Revenită în România în 1924, 
a fost expulzată de autorităţi. Din 1931, co¬ 
misar (locuia la Moscova) pentru Moldova 
al Internaţionalei Comuniste. Partizană a lui 
Troţki, a sprijinit vizita lui Panait Istrati în 
URSS. A fost ucisă în cadrul epurărilor elitei 
intelectuale de către Stalin, în 1937. 

Arbore, Grigore 

nume la naştere Grigore Popescu 

(11.06.1943, Pietroşiţa, jud. Dâmboviţa) 

Poet şi publicist. A studiat istoria veche şi 
arheologia la Cluj şi Bucureşti, apoi istoria 
şi teoria artei la Institutul de Arte Plastice 
Nicolae Grigorescu. Cadru didactic asociat 
la Institutul N. Grigorescu din Bucureşti 
(1970-1972). Doctoral Degree in History 
of Art (1973-1975) la Scuola Normale 
Superiore din Pisa. Stabilit în Italia (1987). 
Din 1991 expert, apoi director tehnic (1995) 
în Consiliul Naţional al Cercetării al Italiei 
(CNRI). Beletristică: Exodul , 1967; Cenuşa, 
1969; Auguralia , 1972; Poeme , 1974; Averse, 
1976; Stolul de argint, 1979; Retrageri, 1979, 
antologie; Din toate părţile, 1984. Istoria artei 
şi culturii: Futurismul, 1976; Cetatea ideală a 
Renaşterii: studiu asupra morfologiei formelor 
urbane, 1976; Forma ca viziune: Bernini şi stilis¬ 
tica barocului, 1984 ;Arta în timpul monarhiilor 
absolute, UTET, Torino, 1997. A coordonat 
colecţia monumentală de studii „Pictura în 
Europa", publicată de Electa, Milano, 1994. 
A coordonat ştiinţific realizarea de mari 
expoziţii de artă şi cultură. A planificat şi 
îngrijit sinteza Cavalerii stepelor, Electa, Mi¬ 
lano, 1980, dedicată istoriei culturilor antice 
din Asia Centrală. Recent a îngrijit volumul 
De la Marea Adriatică la Marea Neagră, ve- 
neţieni şi români: trasee istorice comune, 2003. 
Consilier personal al preşedintelui Români¬ 
ei, Ion Iliescu, între 1990-1992,1992-1996, 
2000-2004. Cavaler al Ordinului de Merit 
al Republicii Italiene (1982). Cavaler al 
Ordinului Serviciu Credincios al României 
( 2002 ). 

Arbore, Zamfir 

(1848, Basarabia - 1933, Bucureşti) 

Militant socialist. Anarhist. Narodnic. Tată 
al Ecaterinei A. A fost exilat din Rusia în 
România la 1877, pentru agitaţie în favoarea 
independenţei României şi pentru că trimi¬ 
tea arme şi muniţie peste Prut, în Moldova. 
Lucrări: Basarabia în secolul al XlX-lea (1899), 
Premiul Academiei Române; Dicţionar geo¬ 
grafic al Basarabiei (1904). 



Dimitrie Ardelean 


lovan Ule Ardelean 


Ardelean, Dimitrie 

(18.12.1941, Alibunar, Banatul Sârbesc - 
23.01.1992, Belgrad) 

Pictor academic. A absolvit Artele Plastice la 
Belgrad. Profesor de arte plastice la Şcoala 
Normală din Vârşeţ - Secţia în limba româ¬ 
nă. Expoziţii personale: Belgrad (1964), încă 
în anii studenţiei, apoi la Vârşeţ (1973,1984, 
1985,1992), Belgrad şi Pancevo (1987), Novi 
Sad (1988) şi Kuhr (Elveţia) în 1990, precum 
şi expoziţii colective la Belgrad (1964, 1965, 
1966). între anii 1969-1992 expune în mai 
multe localităţi din Banat şi Timoc: Alibu¬ 
nar, Vârşeţ, Pancevo, Smederevska Palanka, 
Svilajnac, Novi Sad. Membru al Uniunii 
Artiştilor Plastici din Voivodina. 

Ardelean, Mie 

(10.10.1906, Gyula, Ungaria - 
9.01.1972, Bucureşti) 

Medic. A studiat Medicina la Cluj şi s-a 
specializat ca igienist în SUA, ca bursier al 
Fundaţiei Rockfeller (1936-1938). în 1948 a 
devenit şeful Catedrei de igienă generală şi 
comunală la Medicina din Bucureşti şi rec¬ 
tor al Institutului de Medicină şi Farmacie. 
Este considerat întemeietorul igienei experi¬ 
mentale în România. Preşedinte al Societăţii 
de Ştiinţe Medicale şi al Societăţii de Igienă 
din România. Membru corespondent al 
Academiei Române (1948). 

Ardelean, lovan Ule 

(12.10.1933, Satu Nou, Banatul Sârbesc) 
Desenator. A absolvit Liceul Mixt Român 
din Vârşeţ. A fost şef al cancelariei locale 
din Satu Nou, absolvind între timp Şcoala 
Superioară de Administraţie la Belgrad. 
A fost membru al comitetului de conducere 
al Societăţii Culturale Valeriu Docna din 
Satu Nou, unde a activat la Secţia de dramă. 
A plecat în SUA în 1969 şi a absolvit un curs 
de desen pe calculator (Auto Cad), lucrând 
ca designer la San Diego, California. De¬ 
senează în creion ori tuş portrete şi natură 
moartă. 

Gheorghe Argeşanu 


Constantin Argetoianu 


Tudor Arghezi 


Argeşanu, Gheorghe 

(02.1883, Caracal - 26/27.11.1940, Jilava) 
General şi politician. Combatant în Primul 
Război Mondial, a devenit ministru de Răz¬ 
boi în 1938, în guvernul Miron Cristea, în 
urma asasinării prim-ministrului Armând 
Călinescu. N-a fost ministru decât 27 de 
zile, în care timp a ucis legionarii care-1 
asasinaseră pe Armând Călinescu şi le-a 
expus trupurile în pieţele publice. Arestat de 
legionari, a fost ucis la închisoare. 

Argetoianu, Constantin 

(3.03.1871, Craiova - 6.02.1955, Sighet) 
Politician. A renunţat la cariera de diplomat 
unde debutase şi a intrat în politică, înscri- 
indu-se în Partidul Conservator în 1913, pe 
ale cărui liste a fost deputat şi senator, apoi 
a trecut la Partidul Liberal. A intrat în Liga 
Poporului în 1918. A fost membru în guver¬ 
nul Partidului Poporului (1920-1921), iar în 
1923 înfiinţează un alt Partid al Poporului, 
care va fuziona, în 1924, cu Partidul Naţi- 
onal-Democrat, noua formaţiune purtând 
numele Partidul Naţionalist al Poporului. 
Ministru de Interne şi Finanţe (1931-1932), 
a înfiinţat Uniunea Agrară (mai târziu, Par¬ 
tidul Agrar), iar din 1938 a devenit consilier 
regal, ocupând apoi funcţia de prim-minis- 
tru (1939) din partea Partidului Naţional 
Liberal şi ministru al Afacerilor Externe 
(1940). S-a remarcat şi ca orator de temut de 
la tribuna Parlamentului şi şi-a consemnat 
memoriile ca pe o proză, de mare interes 
politic şi social, publicată postum: Amintiri 
(1991-1998), însemnări zilnice (1998-2003). 
A murit la închisoare. 

Arghezi, Tudor 

nume la naştere Ion N. Theodorescu 

(23.05.1880, Bucureşti - 14.07.1967, Bucureşti) 
Scriitor. A absolvit liceul Sf. Sava (1891- 
1896). O vreme a fost laborant la Fabrica 
de zahăr din Chitila (1897), apoi novice la 
mănăstirea Cernica. Cercurile bisericeşti îl 
ajută să plece în străinătate (bibliotecar la 


Universitatea Catolică din Fribourg, Elveţia, 
1905; Paris, 1906; Geneva, 1900-1910, unde 
a făcut şi o şcoală de ceasornicari). întors la 
Bucureşti, a editat revista Linia dreaptă (1904) 
şi a condus cotidianul Seara (1913-1914). 
Intre 1918 şi 1919 e închis pentru colabo¬ 
raţionism. A debutat ca poet la Liga ortodoxă 
a lui Al. Macedonski, în 1896, cu versuri 
simboliste şi instrumentaliste. A desfăşurat 
o intensă activitate publicistică, remarcân- 
du-se prin originalitatea limbajului şi viru¬ 
lenţa pamfletară. A publicat la Cugetul româ¬ 
nesc , Adevărul literar. Lumea, Gândirea, Ţara 
noastră, Integral, Ramuri ş.a. A editat revista 
Bilete de papagal (1929). Maturizarea poetică 
a coincis cu exprimarea setei de cunoaştere 
şi a incertitudinilor existenţiale: Cuvinte 
potrivite , 1927, volum de debut, Premiul 
Academiei Române. A reabilitat estetica 
urâtului: Flori de mucigai , 1931; a configurat 
din perspectivă cosmică universul microcos- 
mic, casnic şi familial: Cartea cu jucării, 1931; 
Cărticică de seară, 1935; Hore, 1939, marcând 
una din cele mai puternice reacţii moder¬ 
niste ale poeziei româneşti. Ca prozator s-a 
făcut remarcat prin pamflete: Baroane, 1943, 
prin încetăţenirea tabletei ca gen: Tablete din 
Ţara de Kuty, 1933, prin schiţele şi portretele 
consacrate vieţii monahale, lumii politice şi 
gazetăreşti sau din închisoare: Poarta neagră, 
1930, şi prin romanele poetice de critică so¬ 
cială: Cimitirul Buna Vestire, 1936; Lina, 1942. 
Spre bătrâneţe a cultivat poezia de ţinută 
civică şi poemul sociogonic: Cântare omului, 
1956, a continuat dialogul cu timpul şi di¬ 
vinitatea, meditând cu tristeţe calmă la con¬ 
diţia umană: Frunze, 1961; Poeme noi, 1963; 
Silabe, 1965; Cadenţe, 1965; Litanii, 1967; 
Crengi, 1970, postum. Premiul Naţional 
pentru poezie, 1934; Premiul Naţional pen¬ 
tru literatură, 1946; Premiul de Stat, 1955; 
Premiul Herder al Universităţii din Viena, 
1965. Funeralii naţionale. A fost tradus în 
franceză, italiană, spaniolă, germană, rusă, 
maghiară, polonă, cehă, bulgară, greacă, 
suedeză ş.a. Printre traducători enumerăm: 

Argov 


Salvatore Quasimodo, Rafael Alberti, Miguel 
Angel Asturias, Gaston Bachelard, Maria 
Teresa Leon ş.a. Este una dintre marile per¬ 
sonalităţi literare româneşti ale veacului XX, 
care asigură continuitatea între cultura in¬ 
terbelică şi cea postbelică, permite păstrarea 
registrelor valorice în perioada războiului 
rece, relaţia literaturii române cu literaturile 
europene. A devenit membru al Academiei 
în 1955. 

Argov, Meir 

nume la naştere Meyer Grabovsky 

(1905, Râbniţa, azi în Republica Moldova - 
24.11.1963, Ierusalim) 

Militant sionist. A absolvit liceul în oraşul 
natal şi universitatea la Kiev. Mişcarea 
de formare a Europei Naţiunilor de după 
1848, care a trezit şi spiritul identitar al 
evreilor europeni, l-a făcut să se înscrie şi 
să conducă mişcarea sionistă HeHalutz din 
Ucraina (arestat în 1922 ca membru mili¬ 
tant al Comitetului Central al Tineretului 
Sionist din Ucraina). Expulzat în 1924, 
a plecat în Palestina aflată sub mandat 
britanic şi a lucrat în agricultură, ca şi Ben 
Gurion. Considerat printre fondatorii sta¬ 
tului naţional, a fost secretar al Sindicatului 
Muncitorilor din Petah Tikva (1929-1939), 
membru al Vaad Leumi din 1930. După 
începerea celui de-al Doilea Război Mon¬ 
dial, s-a înrolat, în 1940, voluntar în armata 
britanică şi a luptat cu Brigada Evreiască 
în Italia. După război participă la activită¬ 
ţile de salvare a evreilor care încercau să 
imigreze în Palestina. A fost unul dintre 
semnatarii Declaraţiei de independenţă a 
statului Israel la 14 mai 1948 şi imediat s-a 
alăturat Consiliului Provizoriu de Stat, ca 
reprezentant al Partidului Mapai (al cărui 
membru al Comitetului Central deveni¬ 
se). A fost ales deputat în primul Knesset 
(Parlament) al statului Israel în anul 1949, 
fiind reales în 1951, 1955,1959 şi 1961. în¬ 
cepând din 1951 a fost preşedinte al Comi¬ 
tetului parlamentar pentru Afaceri Externe 
şi Apărare, conducând în această calitate 
negocierile cu prim-ministrul Republicii 
Federale Germania, Konrad Adenauer, cu 
privire la restabilirea relaţiilor Israelului cu 
Germania şi la reparaţiile cuvenite evreilor 
supravieţuitori ai Holocaustului nazist. 

Aricescu, C(onstantin) D. 

(18.03.1823, Câmpulung - 
18.02.1886, Bucureşti) 

Scriitor. A absolvit Colegiul Sf. Sava, unde i-a 
avut profesori pe Petrache Poenaru şi Costa- 
che Aristia. A încercat să traducă Les chaînes 
de Vesclavage a lui J. P. Marat. A organizat la 



Meir Argov Constantin Arion 


Câmpulung o echipă de teatru (1846-1847) 
şi a participat, în oraşul natal, la revoluţia din 
1848, fiind arestat şi surghiunit la Snagov. 
A fost director al Arhivelor Statului (1869- 
1870; 1871-1876), director al Domeniilor 
Statului (1870-1871), director al Imprimeri¬ 
ei Statului (1876), revizor şcolar în judeţele 
Ilfov, Vlaşca şi în Bucureşti. S-a manifestat 
ca publicist combativ, influenţat de ideile lui 
Bălcescu. A scris Istoria Câmpulungului , prima 
residenţă a României (1855-1856), prima mo¬ 
nografie publicată despre istoria unui oraş. 
A mai publicat Corespondenţă secretă şi acte 
inedite ale capilor Revoluţiei române de la 1848 , 
1873-1874. 

Arion, Constantin 

(18.06.1855, Bucureşti - 27.06.1923, Bucureşti) 
Om politic. A urmat Dreptul la Şcoala de 
Ştiinţe Politice din Paris. A fost şef de cabi¬ 
net la Ministerul de Externe, apoi profesor 
la Catedra de drept comercial şi maritim a 
Facultăţii de Drept de la Universitatea din 
Bucureşti. A fost ministru al Culturii şi Cul¬ 
telor, în care calitate a reuşit să obţină fon¬ 
duri pentru construirea unui local destinat 
Bibliotecii Academiei (1910-1912), ministru 
al Agriculturii şi Domeniilor, ministru de 
Externe, vicepreşedinte al Consiliului de 
Miniştri (1918). Unul dintre liderii Parti¬ 
dului Conservator. Membru de onoare al 
Academiei Române (1912). 

Arion, George 

(5.04.1946, Tecuci) 

Gazetar, scriitor. Din 1974 lucrează la re¬ 
vista Flacăra (pe atunci condusă de Adrian 
Păunescu), iar în prezent este preşedinte- 
director general al S.C. Publicaţiile Flacăra 
S.A. Lucrări: versuri: Copiii lăsaţi singuri , 
1979; Amintiri din cetatea nimănui , 1980; eseu: 
Alexandru Philippide sau drama unicităţii , 1982; 
Detectiv jură voie. Laudatio pentru romanul po¬ 
liţist , 2004; roman poliţist: Atac în bibliotecă , 
1983; Profesionistul. Ţintă în mişcare , 1985; 
Trucaj , 1986; Pe ce picior dansaţi?, Misterul din 

GeorgeArion Costache Aristia Vladimir Arnăutov Constantin N. Arseni 


fotografie, 1991. A publicat şi O istorie a socie¬ 
tăţii româneşti în interviuri, 2 voi., 2005. 

Aristia, Costache 

(1800, Bucureşti - 18.04.1880, Bucureşti) 
Actor, scriitor şi om politic român. Fiu al 
unui grec căzut la Misolonghi. A studiat la 
Academia Grecească din Bucureşti. A fost 
trimis la Paris de prinţesa Ralu Caragea, şi ea 
grecoaică, întemeietoarea teatrului de la Ciş¬ 
meaua Roşie, pentru a studia jocul actorului 
Fr. J. Talma. întors în ţară, a jucat pe scena 
teatrului de la Cişmeaua Roşie. A participat 
la mişcarea Eteriei, a lui Ipsilanti, mişcare de 
eliberare a Greciei de sub otomani, cu care 
a fost aliat Tudor Vladimirescu, apoi a plecat 
în Austria şi Italia. în 1824 a studiat la Aca¬ 
demia Ioniană din insula Corfu. S-a întors la 
Bucureşti ca profesor de greacă şi franceză la 
Sf. Sava (1830) şi profesor de declamaţie la 
şcoala Societăţii Filarmonice. Acolo i-a avut 
elevi pe C. A. Rosetti, Costache Caragiali 
(grec), Eufrosina Popescu. La 1848 a fost 
comandant al Gărzii Naţionale. A tradus în 
româneşte Saul de Alfieri şi Uiada lui Homer, 
din care s-a tipărit doar Cântul I. S-a ocupat 
de îmbogăţirea repertoriului teatral cu piese 
clasice, ridicând astfel prestigiul teatrului 
românesc şi pregătind trecerea de la stadiul 
imitativ la cel creator. 

Armeanca, loan 

(1900, Săcărâmb, jud. Hunedoara - 1954, Cluj) 
Profesor la Facultatea de Matematică a Uni¬ 
versităţii din Bucureşti, astronom. A absolvit 
universitatea la Cluj şi şi-a luat doctoratul în 
astronomie la Gottingen cu teza „Photogra- 
phische und photovisuelle Helligkeiten von 
pohlnahen Sternen", 1933. între 1937-1938 
se specializează în fotometria fotoelectronică 
la trei observatoare din Germania şi din 1939 
începe la Cluj observaţiile cu fotometrul 
Guthnick, care vor fi întrerupte de refugiul 
în 1940 la Timişoara (în urma Diktatului 
de la Viena) şi nu vor mai putea fi reluate 
din cauza deteriorării fotometrului. Din 


1945, când Observatorul Astronomic revine 
la Cluj, este directorul lui până la deces, 
ocupându-se în special de problema stelelor 
variabile, fundamentând cercetarea în acest 
domeniu care de atunci s-a înscris perma¬ 
nent în activitatea colectivului astronomic. 
Membru al societăţilor Gazeta Matematică, 
Astronomische Gesellschaft, Societe Astro- 
nomique de France, al Comitetului Naţional 
de Astronomie. 

Arnăutov, Vladimir 

(30.07.1939, Bolgrad, reg. Odessa, azi Ucraina) 
Matematician. A absolvit Facultatea de 
Matematică la Universitatea de Stat din Chi- 
şinău. Elevul lui Vladimir Andrunachievici. 
Specializat în algebră topologică, geometrie 
discretă şi cristalografie matematică. Şef 
de secţie la Institutul de Matematică şi 
Informatică al ASM. Distins cu Ordinul 
Gloria Muncii şi Premiul Acad. Constantin 
Sibirschi. Lucrări: Introduction to the theory of 
topological rings and modules, 1996, în colabo¬ 
rare; The theory of radicals of topological rings, 
1997; Properties of one-sided ideals of topological 
rings, 2006; O HaKpumuxx 6 pememue ecex 
zpynnoeux mononoeuu npomeonbHou aăeneeou 
zpynne, 2006; Properties of accessible subrings of 
topological rings when taking quotien rings, 2007. 
Membru al Academiei de Ştiinţe a Moldovei. 

Aron, Petru Pavel 

V Aaron, Petru Pavel 

Aron, Teodor 

V Aaron, Theodor 

Arseni, Constantin N. 

(3.02.1912, Dolhasca, jud. Suceava - 
5.07.1994, Bucureşti) 

Medic. A făcut liceul la Bacău şi Medicina 
la Cluj, unde a obţinut şi titlul de doctor 
în specialitate (1936). A fost elevul lui Iuliu 
Haţieganu şi Nicolae Bagdasar. S-a speciali¬ 
zat în neurochirurgie. Profesor la Facultatea 
de Medicină. Lucrări: Epilepsia în tumorile 

Arşinel 


cerebrale , 1950; Tulburări endocrine şi vegeta¬ 
tive în tumorile cerebrale (împreună cu Mihai 
Ioan Botez), 1971; Patologia vertebro-medulară 
neurochirurgicală (împreună cu Mircea Simi- 
onescu), 1968; Anatomia patologică a tumorilor 
sistemului nervos (împreună cu Nicolae Carp), 
1978; Tratat de neurologie în 8 volume (sub 
redacţia lui C. Arseni), 1979-1981. Mem¬ 
bru titular al Academiei Române din 1991, 
membru al societăţilor profesionale din mai 
multe ţări: Societe Franţaise de Neurolo¬ 
gie, New York Academy of Sciences, Royal 
Society of Medicine (Londra), Societatea 
Română de Psiho-neuro-endocrinologie. 

Arşinel, Alexandru 

(4.06.1939, Dolhasca, jud. Ilfov) 

Actor de comedie. A absolvit IATC (1962) 
la Bucureşti. Vedetă la teatrul de revistă şi 
la televiziune, reiterează în film formula 
practicată pe scenă. Director al Teatrului de 
Revistă Constantin Tănase din Bucureşti. 
Roluri: Ana şi „hoţul" (1981); Ca-n filme 
(1983); Colierul de turcoaze (1985); în fiecare zi 
mi-e dor de tine (1987); Flăcăul cu o singură bre¬ 
tea (1990); Miss Litoral (1990); A doua cădere 
a Constantinopolului (1993); Paradisul în direct 
(1994); Războiul Sexelor (2007-2008). 

Artzi, Yitzhak 

(14.11.1920, Şiret - 18.09.2003, Tel Aviv) 
Militant sionist. A absolvit Colegiul Evre¬ 
iesc din Bucureşti şi a activat în cadrul 
Mişcării Sioniste din România, lucrând în 
clandestinitate în timpul celui de-al Doilea 
Război Mondial, în care perioadă a ajutat la 
salvarea deportaţilor din lagărele germane 
din Transnistria. A emigrat în Israel în 1946. 
A absolvit Dreptul şi Economia la Univer¬ 
sitatea din Tel Aviv. A fost ofiţer de relaţii 
publice şi informaţii în cadrul Administraţiei 
Fiscale din Israel. Intră în politică în cadrul 
Partidului Progresist, fiind ales în funcţia de 
secretar general (1959-1961). Nefiind de 
acord cu fuziunea acestui partid cu Partidul 
Herut pentru formarea Partidului Gahal 
(baza viitorului Partid Likud), fondează 
Partidul Liberal Independent, în care deţine 
funcţia de secretar general (1965-1966). 
Intră în administraţia oraşului Tel Aviv, deţi¬ 
nând funcţia de primar-adjunct (1974-1979) 
şi apoi de viceprimar general (1979-1983). 
Fiul său, Shlomo Artzi, a devenit un cunos¬ 
cut cântăreţ. 

Aruşanov, Ernest 

(4.02.1941, Baku, Azerbaidjan) 

Fizician. A absolvit Fizica la Universitatea 
de Stat din Chişinău cu diploma de merit şi 
şi-a luat doctoratul la aceeaşi universitate în 


specialitatea fizica semiconductorilor (1967). 
După ce a lucrat o perioadă la Institutul de 
Fizică Aplicată al ASM, a devenit profesor 
la Universitate (din 1989). Lucrează în do¬ 
meniile creşterea cristalelor, caracterizarea 
magnetică şi optică a materialelor binare şi 
ternare. Are 12 brevete de invenţii. Decorat 
în 2006 de ASM cu Diploma de Recunoş¬ 
tinţă pentru rezultatele valoroase obţinute în 
cercetare. Lucrări: Materiale semiconductoare 
şi dispozitive pentru conversiunea fotovoltaică a 
energiei solare (ciclu, în colaborare). Membru 
al Academiei de Ştiinţe a Moldovei (2000), 
laureat al Premiului Naţional în domeniul 
ştiinţei şi tehnicii. 

Asachi, Hermiona 

(16.12.1821, Viena - 9.12.1900, Paris) 
Traducătoare. Fiică a lui Gh. Asachi şi a 
Elenei Tauber. Căsătorită cu Alexandru Mo- 
ruzzi, descendent de domn, apoi cu istoricul 
francez Edgar Quinet. A prelucrat povestiri 
biblice cu titlul Istoria sfântă pentru tinerimea 
moldo-română, 1840, a tradus din Silvio 
Pellico şi B. Franklin în Albina românească 
şi Spicuitorul moldo-valah. După plecarea în 
Franţa (1845) scrie (semnând Hermione 
Quinet) Memoires d'exile , 1868; Cinquante ans 
d'amitie: Michelet-Quinet. A avut corespon¬ 
denţă cu Victor Hugo, Jules Michelet, Louis 
Blanc ş.a. Spre deosebire de tatăl său, a fost 
de partea Revoluţiei de la 1848 ca fenomen 
înnoitor şi modernizator al Europei. De 
aceea a şi plecat şi acesta a şi fost substratul 
apropierii ei de lumea franceză. 

Asachi, Gheorghe 

(1.03.1788, Herţa - 12.11.1869, laşi) 

Scriitor. Tatăl său, cleric, a tradus din Young 
şi Bernardin de Saint Pierre. Asachi a studiat 
la un colegiu din Lvov (1796-1803), apoi 
la Facultatea de Filosofie, Litere şi Ştiinţe 
din acelaşi oraş, urmând în paralel şi un 
curs special de inginerie (a fost inginer 
hotarnic). Şi-a continuat studiile la Viena 
(1805-1808), unde a făcut astronomie şi 
matematică cu J.T. Burg. între 1808-1812 
îşi desăvârşeşte la Roma pregătirea artistică 
(având profesori pe Michele Keck, Antonio 
Canova) şi pregătirea umanistă (călătorind 
prin toată Italia). A dedicat un sonet zborului 
cu aerostatul întreprins de dna Blanchard, 
publicat în Giornale del Campidoglio, 1811. 
întors în Moldova, a fost numit referendar la 
Departamentul Trebilor din Afară. în acelaşi 
an a înfiinţat, pe lângă Şcoala Domnească 
de limbă greacă din Iaşi, o clasă de inginerie 
hotarnică, unde a predat matematică, geode¬ 
zie, arhitectură după manuale alcătuite de el 

Alexandru Arşinel YitzhakArtzi Ernest Aruşanov Gheorghe Asachi 


însuşi. A fost organizatorul învăţământului 
din Moldova. La propunerea lui s-a deschis, 
în 1814, primul curs de Drept (preda juris¬ 
tul Chr. Flechtenmacher). Tot el a pregătit 
prima reprezentaţie teatrală în limba română 
(Iaşi, 27 decembrie 1827) şi a iniţiat organi¬ 
zarea Conservatorului Filarmonic Dramatic 
(1836). A iniţiat, de asemenea, publicaţia 
bilingvă, de propagandă externă, Spicuitorul 
moldo-valah/Le Glaneur moldo-valaque (1841), 
jurnal ştiinţific, literar şi industrial. A fost 
agent diplomatic la Viena (1822-1827). 
A editat prima gazetă în limba română din 
Moldova, Albim românească (1829-1835; 
1837-1850), având mai multe suplimente. 
Ca literat a fost un spirit clasicist şi mora¬ 
list. A scris sonete în manieră petrarchistă: 
Poezii , 1836, fabule (localizări după Krîlov 
şi La Fontaine), balade, poeme fantastice 
care-1 premerg pe Bogdan Petriceicu Has- 
deu: Turnul Butului , 1863, fiind influenţat 
de preromantism. A mai scris drame, nuvele 
istorice. A descoperit la Lvov, în 1833, ma¬ 
nuscrisul Ţiganiadei lui Ioan Budai-Deleanu, 
reintegrând epopeea în circuitul valorilor 
naţionale. Format în Italia în perioada Ri- 
sorgimento-ului, a înţeles importanţa 
formării conştiinţei naţionale pentru patria 
sa, în contextul în care pe harta Europei se 
defineau identităţile naţionale. A acţionat în 
acest sens toată viaţa, neadmiţând faptul că 
jumătatea veacului al XlX-lea aducea mari 
schimbări, forţajul modernizator care a pus 
alături, după 1848, naţiunile europene, în 
efortul de a defini ariile valorice ale tuturor 
popoarelor continentului. A fost membru al 
Academiei din Roma. 

Asan 

(după 1100 d.H., Târnovo - 1196, Târnovo) 
Conducător de oşti. Aromân. Frate cu Petru 
şi Ioniţă cel Frumos, rămas în legendele 
populare cu numele Caloian. împreună cu 
fratele său, Petru, recunoscut rege de papa 
de la Roma, a fondat Regatul Vlaho-Bul- 
gar (sec. XII, al Doilea Tarat Bulgar). Este 


considerat fondatorul dinastiei Asăneştilor. 
A luptat alături de Petru contra împăraţilor 
Bizanţului Anghelos al Il-lea şi Alexios 
al IlI-lea (ajutat de Bela al Ungariei), Ioan 
Cantacuzino al Bizanţului şi a comandan¬ 
ţilor de oşti Alexios Gidos şi Vasile Vatatzes, 
cu ajutor primit din partea românilor de la 
nordul Dunării. în urma victoriilor, cei doi 
fraţi cer Bizanţului recunoaşterea ca împă¬ 
raţi. Sunt ucişi mişeleşte amândoi şi vine 
pe tron fratele lor, Ioniţă cel Frumos. După 
îoniţă au venit pe tron nepotul acestuia, 
Borilă, apoi Ioan Asan II (1218-1241), fiul 
lui Asan, fondatorul dinastiei, care a extins 
graniţele regatului la dimensiunile maxime: 
Moesia (teritoriile dintre Dunăre şi Balcani), 
o parte din Serbia cu oraşele Belgrad, Nis 
şi Skoplie, Macedonia cu oraşele Seres, 
Ohrida, Bitolia, Prosak şi Sturmiţa, Tracia 
cu Adrianopole şi Dimotica şi Albania, fără 
oraşul Durazzo. în 1258 dinastia se stinge şi 
regatul revine bulgarilor, iar aromânii (vlahi) 
sunt consideraţi o minoritate tolerată şi nu 
sunt recunoscuţi ca români. 

Asan Caloian 

V Ioniţă cel Frumos 

Asan Petru 

V Petru 

Asandei, Neculai 

(21.06.1928, Timişeşti, Neamţ) 

Inginer chimist. A absolvit Facultatea de 
Textile şi Facultatea de Chimie Industrială 
la Iaşi. A fost profesor la aceasta din urmă, 
în specialitatea fizico-chimia polimerilor. 
A fost profesor invitat în Cehoslovacia, 
China, Cuba. A inventat o metodă de de¬ 
terminare a polimerilor în stare solidă şi 
un procedeu de obţinere a polimerilor din 
benzen. S-a ocupat de numeroase proiecte, 
direcţia principală de cercetare fiind derivaţii 
din celuloză şi fibrele artificiale. Membru 
corespondent al Academiei Române (1991), 
membru al Academiei Oamenilor de Ştiinţă 
din România, membru fondator al Asociaţiei 

Asăneşti 



Neculai Asandei Ana Aslan 


Specialiştilor din Ingineria Celulozei şi Hâr¬ 
tiei, membru al Uniunii Internaţionale de 
Chimie Pură şi Aplicată. 

Asăneşti 

Dinastie de origine aromână (1187-1280); 
a întemeiat al Doilea Tarat Bulgar, în urma 
unei răscoale comune antibizantine a vlahi¬ 
lor sud-dunăreni şi a bulgarilor. De altfel, 
în veacul al Xll-lea, Bizanţul a ajuns până 
la Porţile de Fier ale Dunării, năzuind să 
controleze fluviul şi popoarele din lungul 
lui şi a edificat acolo, pe Insula Banului de 
pe Dunăre, o cetate ale cărei urme se văd 
până astăzi. Principalii membri ai familiei: 
Asan I (1187-1196), întemeietor al dinas¬ 
tiei, împreună cu fratele său, Petru Asan 
(1187-1197), Ioniţă Caloian (1197-1207), 
Borilă (1207-1218), Ioan Asan al II-lea 
(1218-1241), Căliman Asan (1241-1246). 
Dinastia a încercat să păstreze şi să afirme 
identitatea lumilor vechi, traco-pelasgice, 
faţă de lumea mai nouă a grecilor, Imperiu¬ 
lui Roman şi Bizantin. 

Aslan, Ana 

(1.01.1897, Brăila - 20.05.1988, Bucureşti) 
Medic, profesor, om de ştiinţă, specialistă în 
gerontologie. A urmat cursurile Facultăţii de 
Medicină din Bucureşti (1915-1922). A fost 
profesor titular de clinică medicală la Timi¬ 
şoara (1945-1949), şef de secţie la Institutul 
de Endocrinologie din Bucureşti. în 1952 
prepara vitamina H3 (Gerovital), produs 
farmaceutic cu acţiune în tratamentul feno¬ 
menului de îmbătrânire, precum şi în bolile 
bătrâneţii, în ateroscleroză, vitiligo, sclero- 
dermie etc. A evidenţiat importanţa novo- 
cainei în ameliorarea tulburărilor distrofice 
legate de vârstă. Gerovitalul a fost brevetat 
în peste 30 de ţări. Sub conducerea ei se în¬ 
fiinţează, în 1952, Institutul de Geriatrie din 
Bucureşti, primul de acest fel din lume, al 
cărui mod de organizare a fost recomandat 
de Organizaţia Mondială a Sănătăţii (OMS) 
pentru toate institutele similare. Primeşte în 


1952, la Palatul ONU din Geneva, Premiul 
internaţional şi medalia Leon Bernard, pre¬ 
stigioasa distincţie acordată de OMS pentru 
contribuţia adusă la dezvoltarea geronto- 
logiei şi geriatriei. A inventat (împreună 
cu I. Polovrăgeanu) noul produs geriatrie 
Aslavital, brevetat şi introdus în producţie 
industrială în 1980. Profesor Honoris Causa 
şi doctor emerit al Universităţii Braganza 
Paulista din Brazilia, preşedintă a Societăţii 
Române de Gerontologie etc. Membră a 
Academiei Române (1974) şi a numeroase 
academii şi societăţi: Academia de Ştiinţe 
din New York, Uniunea Mondială de Me¬ 
dicină Profilactică şi Igienă Socială, Centrul 
European de Cercetări Medicale Aplicative, 
preşedintă a Societăţii Române de Geronto¬ 
logie. A fost distinsă cu numeroase premii: 
Cavaler al Ordinului Palmes Academiques - 
Franţa, Merito della Republica - Italia. A fost 
şi membru al Academiei de Ştiinţe din New 
York, al Uniunii Mondiale de Medicină 
Profilactică şi Igienă Socială, membru de 
onoare al Centrului European de Cercetări 
Medicale Aplicative, membru în Consiliul 
de Conducere al Asociaţiei Internaţionale de 
Gerontologie, membru al Societăţii Naţio¬ 
nale de Gerontologie din Chile. 

Assaky, George 

(1.01.1855, laşi - 22.04.1899, Bucureşti) 
Medic. A studiat Medicina la Montpellier şi 
Paris, primind Premiul Amussat pentru teza 
de doctorat cu titlul „De la suture des nerfs 
a distance", 1886. A fost profesor la Ecole 
Pratique des Hautes Etudes, la Facultăţile 
de Medicină din Lille şi Tours. în perioada 
Războiului de Independenţă s-a înrolat ca 
voluntar pe ambulanţele Crucii Roşii. A fost 
profesor al Clinicii de Chirurgie şi director 
al Institutului de Chirurgie din Bucureşti, 
apoi director al Institutului de Ginecologie. 
Lucrări: Centrii nervoşi din punct de vedere ana¬ 
tomic cu oarecare consideraţiuni asupra fiziologiei 
şi patologiei lor , 2 voi, 1887-1889. Membru 
corespondent al Academiei Române, 1890. 

Assan, Bazil 

(1.08.1860, Bucureşti - 
16.06.1918, Montreux, Elveţia) 

Explorator. A studiat ingineria în Elveţia şi 
Franţa. Fiu al industriaşului Gheorghe A. şi 
frate cu George A. Era inginer de profesie, 
împreună cu fratele său a absolvit Şcoala 
Superioară de Comerţ la Montreux. A fost 
preşedinte al Camerei de Comerţ şi Indus¬ 
trie, membru în Consiliul CEC, a introdus 
în România metoda de extracţie a uleiurilor 
din rapiţă folosind benzen. A fost primul 
român care a călătorit în Arctica în 1896, 

plecând din portul Hamburg împreună cu 
alţi 50 de europeni şi vizitând Insula Urşilor 
şi arhipelagul Spitzbergen, unde s-a ocupat 
de flora şi fauna locului. A făcut explorări şi 
în Oceanul Arctic de Nord. în 1898 a fost 
primul român care a făcut o călătorie în 
jurul lumii (Constantinopol - Alexandria - 
Ceylon - Singapore - Hong Kong - Shan- 
ghai - Nagasaki - Tokyo - Yokohama - San 
Francisco - New York - Londra). De aseme¬ 
nea, a fost primul om din România care a 
avut un automobil. Acesta nu avea număr, ci 
numele proprietarului. Este expus la Muzeul 
Tehnic din Bucureşti. A construit o fabrică 
de săpunuri şi una de vopsele şi lacuri. în 
1904 a construit un siloz pentru grâu în 
Bucureşti, cea mai înaltă clădire a oraşului 
în acel moment. A călătorit în SUA şi, la 
întoarcere, a construit prima fabrică de ulei 
extras din porumb care a existat în România. 
A făcut primul proiect ingineresc al unui ca¬ 
nal navigabil Cernavodă-Constanţa (1899). 
El a edificat clădirea care este astăzi Casa 
Oamenilor de Ştiinţă din Bucureşti (arh. 
I.D. Berindei). Membru al Societăţii Regale 
de Geografie din România. 

Assan, George 

(1862, Bucureşti - 1900, Bucureşti) 

Economist. Fiu al lui Gheorghe A. Frate al 
lui Bazil A. A absolvit Şcoala Superioară de 
Comerţ la Montreux. A comandat cavoul 
familiei sale de la Bellu, edificat de Galleron, 
arhitectul Ateneului Român şi al clădirii CEC. 

Assan, Gheorghe 

(1821-1866, Bucureşti) 

Industriaş. Origine aromânească. Venit la 
Bucureşti, a cumpărat, împreună cu asoci¬ 
atul său, Ioan Martinovici, o suprafaţă de 
teren (40 000 m 2 ) formată din loturi mai 
mici), pe care au construit, în 1853, clădirea 
primei mori cu aburi din ţară, ale cărei in¬ 
stalaţii (7 tone) au fost aduse de la Viena, pe 
Dunăre. Din 1865 a rămas unic proprietar. 

Astaloş, G(h)eorg(h)e 

(2.10.1933, Bucureşti) 

Poet şi dramaturg. A absolvit Şcoala Mi¬ 
litară de Topografie, Bucureşti. A debutat 
ca poet cu placheta Şotron , 1970, unde 
graţiosul se îmbină cu violenţa. A scris 
şi teatru poematic: Vin soldaţii şi alte piese, 
1969, Premiul Uniunii Scriitorilor, în linia 
absurdului lui Eugene Ionesco. S-a stabilit 
în Franţa în 1971. A condus revista Nouvelle 
Europe a Parlamentului European. Repatriat 
din 2003. A publicat volume de versuri: La 
lingua del canarino , 1974; Aqua Mater , 1984; 
Simetrii , 1991; Poeme retorice , 1991; Magma , 
1992; Ecuaţia tăcerii , 1996; Parcurs , 1997; 



Gheorghe Astaloş Anghel Atanasie 


Pe muche de şuriu , 1999 şi eseuri: Theâtre - Art 
Referentiel (Teatrul - artă referenţială), 1976; 
La pluridimensionnalite du theatre (Pluridimen- 
sionalitatea teatrului), 1986. A publicat în 
SUA Contestatory Visions • Five Plays (Viziuni 
contestatare. Cinci piese), 1984, apoi Une 
priere de trop (O rugăciune mai mult), 1994, 
Politikon. A publicat cu succes şi proză: Bordel 
ă merde (Bordel de doi bani), 1975; Fie pâinea 
cât de rea, tot mai bine-i la Paris , 1996. Cetăţean 
de onoare al Republicii Franceze (din 1990), 
laureat al distincţiei Palmes Academiques 
(Paris, 2001) şi Cavaler al Ordinului Steaua 
României (2004). 

Atanasie, Anghel 

(? - 1713, Ciugud, jud. Alba lulia) 

Mitropolit ortodox de Alba lulia. A accep¬ 
tat unirea cu Roma în 1698, fiind primul 
episcop unit al Transilvaniei (1698-1713). 
După ce Transilvania a intrat în compo¬ 
nenţa Imperiului Habsburgic în 1688, noile 
autorităţi au desfiinţat mitropolia ortodoxă 
a Transilvaniei cu sediul la Alba lulia, ca 
urmare a aderării sale la unirea cu Biserica 
Romei (1901). Pentru noua Biserică Unită 
s-a creat o episcopie, iniţial cu sediul la Alba 
lulia, mutat la Făgăraş şi apoi la Blaj, unde a 
rămas până astăzi. Clerul şi credincioşii or¬ 
todocşi au rămas fără un ierarh până în anul 
1761, când autorităţile habsburgice, în urma 
numeroaselor proteste şi chiar răscoale, au 
acceptat reactivarea vechiului scaun ierarhic 
de la Alba lulia, dar numai la rangul de epis¬ 
copie, cu sediul la Sibiu. 

Atanasiu, Gheorghe 

(13.12.1893, Bacău - 4.04.1972, Bucureşti) 
Fizician, geofizician. Contribuţii în do¬ 
meniul fotoelectricităţii, opticii şi căldurii. 
A măsurat radioactivitatea surselor de 
apă din România şi magnetismul terestru, 
întocmind hărţi magnetice. Inventatorul 
monocromatorului în infraroşu (în 1925) 
şi creatorul metodei de determinare optică 
a căldurii de disociere. Lucrări: Mesures du 

magnetisme terrestre en Transylvanie en 1938 
(1939), Etudes de Geophysique pure et appliquee 
(1950). Profesor emerit. Membru al Acade¬ 
miei Române (1963). 

Atanasiu, Ion 

(26.10.1892, laşi - 14.04.1949, Bucureşti) 
Geolog. A absolvit Facultatea de Ştiinţe 
la Bucureşti. Asistent la Universitatea din 
Bucureşti, apoi profesor la cea din Iaşi şi 
din nou la Bucureşti, unde a predat cursuri 
de petrografie, stratigrafie, paleontologia 
depozitelor mezozoice (zăcăminte de ţiţei, 
gaze naturale, cărbuni). Specializat în seis¬ 
mologie. Fondator în România al disciplinei 
electrochimie şi seismologie. Lucrări: Ză¬ 
cămintele de cărbuni din România (1924), Les 
facies du Flysch marginal dans la pârtie moyenne 
des Carpathes moldaves (1945); Cutremurele de 
pământ din România , postum, 1961. Membru 
corespondent al Academiei Române din 
1940, exclus în 1948, reînregistrat în 1990. 

Atanasiu, Vasile 

(25.04.1886, Târgovişte - 6.06.1964, Bucureşti) 
General de armată. A absolvit Şcoala Milita¬ 
ră la Bucureşti (artilerie şi inginerie navală). 
A luptat în Primul Război Mondial, după 
care a absolvit Academia Militară din Bu¬ 
cureşti. Şeful secretariatului Consiliului Su¬ 
perior al Apărării (1931-1934, 1935-1937). 
înainte de începutul celui de-al Doilea 
Război Mondial era general de brigadă. 
A fost comandantul Corpului 2 Armată şi 
Corpului 3 Armată (1941-1943), cu care a 
luptat la Albiţa, Tiraspol, Odessa. A devenit 
inspector general al artileriei (1943-1945). 
Trecut în rezervă în 1945. Implicat în lupta 
contra legionarilor, a fost martor al acuzării 
în Procesul Sumanelor Negre. O stradă din 
Bucureşti îi poartă numele. 

Athanasiu, loan 

(27.04.1868, Sascut, jud. Bacău - 
20.07.1926, Bucureşti) 

Medic veterinar. A absolvit Şcoala Superi¬ 
oară de Medicină Veterinară din Bucureşti 


şi s-a specializat la Sorbona, Paris. Profesor 
de fiziologie animală la şcoala unde studiase, 
a contribuit, împreună cu I. Cantacuzino, 
V Babeş şi Gh. Marinescu, la înfiinţarea 
Reuniunii Biologice din Bucureşti. A înfi¬ 
inţat, în 1906, împreună cu profesorul Ion 
Cantacuzino, filiala din Paris a Societe de Bi¬ 
ologie. Fondator al şcolii de fiziologie expe¬ 
rimentală veterinară din România. A obţinut 
performanţe în domeniul electrofiziologiei 
nervoase. Lucrări: Fiziologie specială (1900), 
Recherches sur le fonctionnement des muscles 
antagonistes dans les mouvements volontaires 
(1902). Membru corespondent al Academiei 
Române din 1911. 

Athanasiu, Jean 

(28.01.1885 - 21.11.1938, Bucureşti) 

Bariton. Membru fondator al Operei Româ¬ 
ne din Bucureşti (1921). în timpul Primului 
Război Mondial a susţinut spectacole prin 
spitale, spre a-i încuraja pe ostaşii răniţi, ală¬ 
turi de George Enescu, Petre Sturdza, Con¬ 
stantin Tănase, Theodor Fuchs. A susţinut 
roluri celebre, fiind unul dintre marii noştri 
interpreţi, alături de George Folescu, George 
Niculescu-Basu, Emilia Gutzianu, Florica 
Cristoforeanu, Traian Grozăvescu, Viorica 
Ursuleac, Margareta Metaxa, Maria Cebotari, 
Constantin Stroescu, Dimitrie Onofrei ş.a. 

Athanasiu, Sava 

(28.04.1861, Rugineşti, jud. Vrancea - 
8.04.1946, Bucureşti) 

Geolog, paleontolog. A studiat la Facultatea 
de Ştiinţe din Iaşi, ca elev al lui Grigore Co- 
bălcescu, alături de Grigore Antipa, Dimitrie 
Brândză, Emil Racoviţă ş.a., apoi s-a speci¬ 
alizat la Viena. Profesor la Şcoala Comer¬ 
cială din Iaşi, apoi la Catedra de geologie a 
Universităţii Bucureşti. Preşedinte fondator 
al Societăţii Geologice a României. A desco¬ 
perit, alături de alţi savanţi români, în spaţiul 
dintre Carpaţi şi Prut, urme din fauna Ple- 
istocenului. Fondator al şcolii româneşti de 
stratigrafie. Printre primii cercetători care au 

Sava Athanasiu Vania Atudorei Petre S. Aurelian Alexandru Averescu 


afirmat ideea „codului genetic" în transmi¬ 
terea informaţiei în lumea vie. Lucrări: Studii 
geologice în districtul Suceava (1898); Clasifica¬ 
rea terenurilor neogene şi limita stratigrafică între 
Miocen şi Pleistocen în România (1906); Esquisse 
geologique des regions petroliferes du district de 
Bacau, 1907; Vechimea omului pe Pământ şi în 
special în România , 1941. Membru de onoare 
al Academiei Române din 1945. 

Atudorei, Vania 

(9.12.1953, Botoşani) 

Biolog. A absolvit Biologia la Iaşi, a făcut 
stagii la Chişinău şi Jena. A fost şef al La¬ 
boratorului de microbiologie genetică din 
Cluj. între 1990 şi 1992 a lucrat în Elveţia, la 
Oficiul Protecţiei Apelor şi Naturii din can¬ 
tonul Jura, unde a elaborat o nouă metodă 
de analiză a poluării apelor. Din 1993 se află 
la Montreal ca director al Departamentului 
de microbiologie al companiei farmaceu¬ 
tice Biopharm. în această calitate a condus 
proiecte de cercetare privind utilizarea radi¬ 
aţiilor în decontaminare, farmacodinamica 
antibioticelor în patologia umană şi veteri¬ 
nară, precum şi testarea de noi medicamente 
contraceptive şi anti-SIDA. în prezent lu¬ 
crează pentru compania Neopharm. Este se¬ 
cretarul Asociaţiei Mouvement de Solidarite 
Quebec-Roumanie, membru în Comitetul 
Festivalului Mondial de Folclor de la Drum- 
mondville, membru al Arhivei Internaţionale 
de Muzică Populară din Geneva. Din 1986 
este membru al Societăţii de Microbiologie 
din Franţa - Institutul Pasteur. 

Aurelian, Petre S. 

(13.12.1833, Slatina - 24.01.1909, Bucureşti) 
Economist, agronom, om politic. A studiat 
mai întâi la Colegiul Sf. Sava din Bucureşti, 
apoi la Şcoala Superioară de Agronomie din 
Grignon, Franţa. Se întoarce în România, 
unde este angajat inginer la Ministerul 
Lucrărilor Publice şi profesor la Şcoala de 
Agricultură din Pantelimon. A funcţionat 
şi ca redactor la publicaţiile Monitorul şi 


Agronomia. A fost ales deputat, senator, 
numit ministru al Lucrărilor Publice (1877- 
1878 şi 1887-1888) şi ministru al Educaţiei 
(1882-1884), prim-ministru (1896-1897). 
A militat pentru independenţa economică 
a României şi industrializarea ţării, pentru 
protejarea industriei de către stat. Lucrări: 
Cum se poate fonda industria în România; In¬ 
dustria română faţă cu libertatea comerţului de 
importaţiune. Membru titular al Societăţii 
Academice Române din 1871, preşedinte al 
Academiei între 1901 şi 1904. 

Auschnitt, Max 

(14.02.1888, Galaţi - 1959, SUA) 

Industriaş. A absolvit Academia de înalte 
Studii Comerciale şi de Export din Viena, a 
fost preşedinte al Asociaţiei Generale de In¬ 
dustrie din Banat, vicepreşedinte al Uniunii 
Generale a Industriaşilor din România şi se¬ 
nator al Camerei de Comerţ şi Industrie din 
Galaţi. A fost administrator delegat al Uzine¬ 
lor de Fier şi Domeniilor Reşiţa (UDR), cea 
mai mare societate pe acţiuni care a existat 
în România înainte de instaurarea regimului 
comunist, aceasta având cel mai mare ca¬ 
pital social din România (1 miliard de lei), 
cea mai mare cifră de afaceri, cei mai mulţi 
angajaţi - 16 669 în 1938, respectiv, 22 892 
în 1948. împeună cu fratele său, Edgar, deţi¬ 
nea societatea Titan-Nădrag-Călan cu peste 
4 900 de angajaţi în 1938. A făcut parte din 
conducerea a numeroase companii străine 
din Viena, Monaco şi companii româneşti 
precum Societatea Română de Telefoane, 
Banca Chrissoveloni etc. Toate proprietăţile 
sale au fost confiscate în 1948. 

Averescu, Alexandru 

(9.03.1859, Ismail, azi în Ucraina - 
3.10.1938, Bucureşti) 

Mareşal, comandant al armatei române în 
Primul Război Mondial, om politic. Par¬ 
ticipant la Războiul pentru Independenţa 
României (1877-1878). între 1884 şi 1886, 
şi-a aprofundat studiile militare în Italia, 

unde a fost comandant al Şcolii Superioare 
de Război. Ministru de Război (1907-1910) 
şi şef al Marelui Stat Major în timpul celui 
de-al Doilea Război Balcanic (1913), apoi 
a condus spre victorie armatele române în 
marile bătălii de la Mărăşti (iulie 1917) şi 
Oituz (iulie-august 1917). După 1918 s-a 
implicat în viaţa politică, ocupând funcţi¬ 
ile de preşedinte al Consiliului de Miniştri 
(1918, 1920-1921, 1926-1927) şi ministru 
de Interne (1919-1920). Fondator al Ligii 
Poporului, a fost distins cu peste 120 de de¬ 
coraţii româneşti şi străine. Vasta experienţă 
ca lider de armată a fost transpusă în diverse 
studii de specialitate: Tactica , 3 voi., 1887- 
1889; Jocul de război , 1903; Călăuza ofiţerului, 
1904; Notiţe zilnice de război, 1916-1918 ş.a. 
Rămăşiţele sale pământeşti sunt depuse la 
mausoleul din Mărăşeşti. Membru de onoa¬ 
re al Academiei Române (1923). 

Avital, Colette 

(1.05.1940, Bucureşti) 

Om politic. A început şcoala primară în 
oraşul natal şi a emigrat cu familia în Israel 
în 1950. A absolvit Facultatea de Ştiinţe 
Politice şi Relaţii Internaţionale din cadrul 
Universităţii Ebraice din Ierusalim. în cadrul 
Ministerului de Externe, a îndeplinit func¬ 
ţiile de director adjunct al Departamentului 
de Informare şi Comunicare, director al Di¬ 
viziei de Pregătire a personalului diplomatic 
şi director general adjunct al Diviziei de 
Informare şi Comunicare. A lucrat ca ataşat 
de presă la Bruxelles, consul şi locţiitor de 
consul general la Boston, ministru plenipo¬ 
tenţiar la Paris (1982-1985), ambasador în 
Portugalia (1988-1992) şi a fost apoi consul 
general la New York (1992-1996). în această 
ultimă funcţie a avut rang de ambasador şi 
s-a ocupat în mod special de dezvoltarea 
relaţiilor cu liderii poîitici din statele New 
York, New Jersey şi Maryland. După ce a re¬ 
venit în Israel, a fost numită director general 
adjunct pentru problemele Europei Occi¬ 
dentale, cel de-al treilea post ca importanţă 
în Ministerul de Externe din Israel. Membră 
şi deputată în Knesset a Partidului Socialist 
al Muncii, a candidat la preşedinţia ţării în 
2006. între 2007 şi 2008 a fost ambasador al 
Israelului la Bucureşti şi preşedinta Asocia¬ 
ţiei de prietenie Israel-România. 

Avram, Andrei 

(9.05.1930, Turda) 

Lingvist. Soţ al Mioarei A. A absolvit Filolo¬ 
gia la Cluj şi s-a specializat în fonologie în 
Cehoslovacia, URSS, Finlanda, Suedia. Doc¬ 
tor în filologie din 1969. Cercetător ştiinţific 
la Institutul de Lingvistică din Bucureşti. 



Colette Avital Constantin Avram 


Membru al Societăţii Internaţionale de Şti¬ 
inţe Fonetice din 1967, al Societăţii Ameri¬ 
cane de Lingvistică din 1967, al Societăţii de 
Lingvistică Romanică din 1968, al Societăţii 
de Lingvistică Europeană din 1969. Lucrări: 
Cercetări asupra sonorităţii în limba română, 
1961, Premiul Academiei; Contribuţii la inter¬ 
pretarea grafiei chirilice. 

Avram, Constantin 

(19.02.1911, Ciumaşi, jud. Bacău - 
20.02.1987, Timişoara) 

Inginer, specialist în beton armat. A făcut 
Şcoala de geniu la Bucureşti şi Versailles, Fa¬ 
cultatea de Construcţii Civile la Politehnica 
din Bucureşti. Profesor şi rector (1963-1971) 
al Politehnicii din Timişoara. A participat la 
construirea uzinelor de la Reşiţa şi a com¬ 
plexului de la Văliug. Lucrări: Grinzi continue 
(1949, 1952, 1959, 1965, 1981); Betonul 
armat. Proiectarea şi dimensionarea secţiunilor 
(1952); Noi tipuri de betoane speciale (1980); 
Numerical Analysis ofReinforced Concrete Struc- 
tures (1992, postum). Membru corespondent 
al Academiei Române (1963), membru al 
Comitetului European al Betonului, Paris, 
distins cu Medalia de Argint a Federaţiei 
Internaţionale a Precomprimării (1980). 

Avram Folomoc, Vichentie 

(4.03.1900, Toracul Mic, Banatul Sârbesc - 
31.07.1953, Zrenianin, fost Becikerecul Mare, 
Voivodina) 

Artist popular. A absolvit şase clase în satul 
natal şi a fost considerat un artist complet 
al satului. Deşi era agricultor, a înfiinţat, 
făcând repetiţii în casa lui, orchestra de 
muzică populară Lira, a concurat prin pre¬ 
stigiu cu alte orchestre populare, precum 
orchestra lui Bocăluţ. A lăsat numeroase 
fotografii legate de viaţa cotidiană a satu¬ 
lui, constituind o adevărată arhivă a vieţii 
locului. Deţinea arta străbună a extragerii 
coloranţilor naturali din plante şi era „vop¬ 
sitorul satului". Şezătorile din curtea şi din 
casa lui erau cunoscute pentru inventarea 

de glume şi satire gen Păcală, ceea ce i-a 
adus mai multe arestări şi o condamna¬ 
re. A publicat versuri cu pseudonimul 
Cu-Vin-Torăceanu la Nădejdea din Vârşeţ 
şi Almanahul Banatului din Timişoara. 

Avram lancu 

V lancu, Avram 

Avram, Mioara 

(4.02.1932, Tulcea - 12.07.2004, Bucureşti) 
Lingvistă. Soţie a lui Andrei A. A absolvit 
Filologia la Bucureşti. Doctor în filologie din 
1959. Şefa Secţiei gramatică din Institutul 
de Lingvistică Bucureşti. Cadru didactic la 
Facultatea de Limba şi Literatura Română 
din Bucureşti. Lucrări: Evoluţia subordonării 
circumstanţiale cu elemente conjuncţionale în lim¬ 
ba română , Premiul Academiei, 1959; Grama¬ 
tica limbii române , ediţia I, 1954 (Premiul de 
Stat, 1954), ediţia a II-a, 1963, ediţia a IlI-a, 
2004; Studii şi materiale privitoare la formarea 
cuvintelor în limba română , 5 voi., 1959-1969. 
A coordonat editarea Gramaticii Limbii Româ¬ 
ne , ediţia standard a Academiei Române. 

Avramescu, Aurel A. 

(1903, Radna, jud. Arad - 1985, Bucureşti) 
Inginer, specialist în telecomunicaţii, auto¬ 
matică, informatică. A absolvit Matematica 
la Cluj, ca elev al profesorilor Nicolae Abra- 
mescu, Gh. Bratu ş.a. A absolvit apoi Şcoala 
Superioară Tehnică din Dresda şi şi-a luat 
doctoratul şi docenţa cu o teorie a difuzării 
căldurii în conductoare şi contacte. A lucrat 
la Direcţia Generală PTT, la Societatea de 
Gaz şi Electricitate, la întreprinderea de 
Reţele Electrice, a fost asistentul profeso¬ 
rului Dimitrie Leonida la Politehnica din 
Bucureşti, apoi a lucrat la Institutul de 
Energetică din Bucureşti. A fost redactor 
responsabil al revistelor Electrotehnica şi 
Progresele ştiinţei. Tratează noţiunea de 
energie informaţională, introdusă de Octav 
Onicescu. Lucrări: Necesitatea reorganizării 
reţelei telegrafice , 1937; Introducere în documen¬ 
tarea ştiinţifică , 1960; Un nou criteriu integrat 
cumulativ de optimizare a sistemelor automate , 
1961; Echipamente periferice ale calculatoarelor 
electronice , 1971; Metode de automatizare a 
culegerii şi tratării informaţiei , 1972. Membru 
al Academiei Române (1963), al Asociaţiei 
Electrotehnicienilor Germani. 

Avramescu Buţu, Xenia 

nume la naştere Xenia Buţu 
(9.08.1926, Vârşeţ - 1991, Panciovo) 
Profesoară. Soţie a scriitorului Mihai Avra¬ 
mescu. A absolvit liceul şi Şcoala Normală 
din Vârşeţ. După ce profesorii şi învăţătorii 
contractuali veniţi din România în perioada 



Mioara Avram 


Aurel A. Avramescu 


interbelică pentru comunităţile româneşti 
din Voivodina au fost retraşi (1944), pe 
lângă profesorii existenţi (soţii Pălăgeşiu, 
Elena Radivoi, Margareta Filip, Ion Matei 
etc.), în învăţământ s-au angajat şi tinerele 
cadre din Voivodina pregătite de profesorii 
contractuali pentru a păstra identitatea 
românească a comunităţii respective. A fost 
una dintre studentele care a absolvit Şcoala 
Superioară de Pedagogie şi o perioadă mai 
scurtă a predat la cursul inferior al liceului 
din Vârşeţ. După aceea a lucrat la revistele 
Bucuria pionierilor , Lumina , Femeia nouă şi la 
săptămânalul Libertatea. A tradus din sârbă 
în română mai multe manuale şcolare şi din 
română în sârbă, împreună cu publicistul 
Sima Petro viei, versuri şi romanul Tinereţe 
frântă de Mihai Avramescu. 

Avramescu, Gheorghe 

(26.01.1884, Botoşani - 
3.03.1945, lasbereni, Ungaria) 

General de armată, arma vânătorii de munte. 
Născut într-o familie de ţărani, a absolvit 
Şcoala de ofiţeri de infanterie şi a lucrat la 
Suceava până în 1910. A participat la cam¬ 
pania din Bulgaria, 1913, şi la Primul Război 
Mondial, cu gradul de căpitan, fiind şi rănit. 
A primit Ordinul Steaua României în grad 
de Cavaler cu panglica de Virtute Militară la 
începutul anului 1917, iar în 1918, Coroana 
României clasa Ofiţer cu panglica de Virtute 
Militară, fiind înaintat la gradul de maior. 
Din 1939, comandant al Diviziei 10 Infan¬ 
terie şi, din 1940, general de divizie. A par¬ 
ticipat la ofensiva din Bucovina de Nord 
în 1941, primind Ordinul Mihai Viteazul 
clasa a IlI-a şi Crucea de Fier clasele a Il-a 
şi I. A avansat spre Bug şi Nistru, acoperind 
aripa stângă a Armatei XI germane. A luptat 
la Marea de Azov cu Armatele IX şi XVIII 
sovietice, obţinând victorii. în 1942 a parti¬ 
cipat la asaltul asupra Sevastopolului, luând 
peste 10 000 de prizonieri. A continuat să 
îupte în Caucaz şi Kuban. în 1943 se afla în 
Transnistria, iar în august 1944 a participat 

la operaţiunea Iaşi-Chişinău, comandând 
Armata IV Pe 20 august a fost înlocuit de 
la conducerea armatei de către mareşalul 
Antonescu, revenind abia când Armata IV a 
ajuns în Transilvania. A continuat înaintarea 
pe valea Hernadului şi prin munţii Hegyalja 
până în Slovacia, participând la operaţiunea 
Zvolen-Banska Bystrica, primind Ordinul 
Mihai Viteazul cu spade clasa a IlI-a. Pe 
3 martie 1945 soţia şi fiica au fost arestate 
şi trimise în Siberia. Fiica s-a sinucis, soţia 
s-a întors în 1956. Generalul a fost lichidat 
prin împuşcare de către sovietici, în Ungaria, 
fiind înmormântat la Budapesta, de unde a 
fost repatriat în anul 2000. 

Avramescu, Mihai 

(8.06.1914, Felnac, jud. Arad - 
5.01.1981, Panciovo, Voivodina) 

Publicist. Soţ al Xeniei A. Buţu. A absolvit 
Şcoala Normală pentru învăţători la Arad. 
A fost învăţător contractual (trimis de Ro¬ 
mânia prin contract de muncă) la Ecica, 
în Iugoslavia, din 1935. A profesat apoi la 
Vladimirovaţ. A lucrat pentru trustul româ¬ 
nesc Libertatea din Novi Sad, la publicaţiile 
Bucuria pionierilor , Lumina , Libertatea. A făcut 
primul film românesc din Voivodina. 

Axente, loan supranumit Sever 
(1821, Frâua, azi Axente Sever, jud. Sibiu - 
1906, Sibiu) 

Politician. A studiat Teologia şi Filosofia 
la Blaj. A venit la Bucureşti şi a participat 
la Revoluţia de la 1848, apoi s-a întors în 
Transilvania şi a participat la Adunarea de la 
Blaj. Adept al lui Avram Iancu, l-a urmat pe 
acesta în munţi. A făcut parte din conduce¬ 
rea ASTRA, Sibiu. 

Axinte Uricariul 

(1670, Scânteia, jud. laşi - 1733, laşi) 

Cronicar. De condiţie modestă, a fost uricar 
(scrib) la logofeţie. Ştia slavonă, greacă, 


latină. A transcris, din porunca lui Nicolae 
Mavrocordat, primul domn fanariot, letopi¬ 
seţele lui Grigore Ureche, Miron şi Nicolae 
Costin. A făcut interpolări în letopiseţul 
anonim, care cuprindea evenimentele din¬ 
tre 1661 şi 1709. După moartea lui Nicolae 
Costin a fost desemnat să alcătuiască o 
cronică oficială: De la a doua domnie a lui 
Nicolae Alexandru Vodă, văleat 7720. Este 
o cronică laudativă a domniei lui Nicolae 
Mavrocordat. 

Azarie 

(sec. al XVI-lea, Moldova) 

Călugăr şi cronicar. Elev al călugărului Ma- 
carie. A scris o Cronică slavonă în continuarea 
cronicii lui Macarie, cuprinzând evenimen¬ 
tele dintre 1541 şi 1574, cu intenţia de a 
sprijini dinastia Muşatinilor şi ortodoxia 
din Moldova şi a dăruit câte un exemplar al 
scrierii lui Petru Şchiopul şi mitropolitului 
Anastasios. A tradus în slavonă din me- 
dio-bulgară textul hagiografic Vieţile regilor şi 
arhiepiscopilor sârbi. 

Aznavorian, Hurmuz 

(1888, Trapezunt, Turcia - 1961, Botoşani) 
Avocat. Armean ca etnie, din familia cântă¬ 
reţului naturalizat francez Charles Aznavour, 
care a şi vizitat, după 1981, rudele din Ro¬ 
mânia. Refugiat cu familia la Constanţa din 
cauza persecuţiilor din Imperiul Otoman la 
adresa armenilor. A absolvit liceul Sf. Sava 
şi Facultatea de Drept a Universităţii din 
Bucureşti. Specializare la Paris. Membru şi 
parlamentar al Partidului Naţional Liberal. 
Contribuţii la finalizarea noului Cod Penal. 
Lucrări: Două probleme juridice , Bucureşti, 
1915; Comercializarea dreptului civil , 1918 şi 
Tendinţe de unijicare a dreptului privat , 1920. 
Epurat din Barou în 1947, a făcut închisoare 
în două rânduri: 1950-1953, 1958-1961. 
A murit în închisoare. 

Baba, Alina 

(19.08.1982, Novi Sad, Voivodina) 

Muziciană. Soră a Mirelei B. A absolvit Liceul 
de muzică Isidor Bajic din Novi Sad, clasa 
instrumente de coarde (violă). Studentă la 
Academia Regală de Muzică din Stockholm 
ca elevă a lui Bjom Sjogren, Claus Christian 
Schutser, Amiram Ganz şi Predrag Novovici. 
Din 2003 este membră a formaţiei vocal-in- 
strumentale de muzică rock Dejtonski spo- 
razum din Stockholm (voce şi violă electrică), 
iar din 2005, împreună cu sora sa, evoluează 
în formaţia Balkan Rock Legends din Amster¬ 
dam, compusă din muzicieni proveniţi din 
toate fostele republici iugoslave, concertând 
la Stockholm şi Paris. Predă cursuri de vioară 
la mai multe şcoli din Stockholm. A participat 
în 2007 la Concursul Internaţional de Muzică 
Uşoară George Grigoriu din România. 

Baba, Corneliu 

(18.11.1906, Craiova - 20.12.1997, Bucureşti) 
Pictor. A studiat artele plastice la Bucureşti 
şi Iaşi (cu ajutorul lui Nicolae Tonitza), unde 
a şi devenit profesor (1946). Din 1958 a ve¬ 
nit profesor la Institutul de Arte Frumoase 
din Bucureşti. Subiectele sale au fost cu 
predilecţie ţăranii, din care face adevărate 
simboluri ale permanenţei: întoarcerea de la 
sapă , 1943; Ţărani , 1953; Odihnă pe câmp , 
1954. A primit Premiul de Stat în 1953 şi 
1954, Medalia de Aur la Expoziţia Internaţi¬ 
onală de la Varşovia (1955), Medalia de Aur 
la Expoziţia Internaţională de ilustraţie de 
carte - Leipzig (1960), Premiul pentru por¬ 
tret la Trienala de Artă - Sofia (1973). Titluri: 
Maestru Emerit al Artei (1958), membru 
de onoare al Academiei de Artă a URSS 
(1968), Artist al Poporului, România (1962), 
membru corespondent al Academiei de Artă 
din Berlin (1964); membru al Academiei 
Tommaso Campanella din Roma (1970) etc. 
Membru al Academiei Române (1990). 

Baba, Gruia Novac 

(sec. al XVII-lea, Oltenia) 

Haiduc. Fiul cel mare al lui Novac B. îm¬ 
preună cu fraţii săi, adăpostit în Munţii 


Lotrului, a continuat lupta de neatârnare 
şi unitate a tatălui său contra otomanilor şi 
tătarilor. A rămas în baladele populare ca un 
erou. Modul în care s-a adăpostit a dat sub¬ 
stantivul comun lotru, echivalent cu haiduc 
de codru. în Moldova există un obicei de 
urare de Anul Nou numit Banda lui Novac. 

Baba, loan 

(25.11.1951, Seleuş, Banatul Sârbesc, Iugoslavia) 
Scriitor şi editor. A absolvit Jurnalismul la 
Universitatea din Bucureşti. Redactor res¬ 
ponsabil al programului în limba română la 
Televiziunea din Novi Sad. Redactor-şef al 
revistei Lumina , parte a grupului Libertatea, 
Novi Sad. Fondator al cercului cultural 
Lumina-Honoris Causa. A scris volume de 
versuri, studii de istorie literară şi lexicogra¬ 
fic. Lucrări: Popas în timp (1984); Preludiu ima¬ 
ginar (1988); In cuibul ochiului (1989); Oglinda 
triunghiulară (1990); Poeme incisive (1991); 
Năzbâtii candide (1994); Mărturisiri, confluenţe 
(1997); Inscripţie pe aer (1997); Compendiu bio¬ 
bibliografic. Scriitori (1997); Cămaşa de rigoare 
(1998); Antologia literaturii şi artei din comuni¬ 
tăţile româneşti - Banatul iugoslav , în colabora¬ 
re cu Cătălin Bordeianu (1998); Revers-Avers 
(1999); Lexiconul artiştilor plastici români 
contemporani din Iugoslavia - voi. I (1999); Cele 
mai frumoase poezii (2002); Poemele D (2002); 
Pe şevaletul orizontului (1986); Indiciul unităţii 
(1988); Antologia literaturii şi artei din comu¬ 
nităţile româneşti voi. I (1998); Laptele verde al 
câmpiei, 5 poeţi din Voivodina (2001); Florilegiu 
basarabean (2002); Florilegiu bănăţean (2002); 
Vremea creativităţii lui Slobodan Crnogorac 
(2003). A tradus din literatura sârbo-croată 
în română şi din română în sârbo-croată. 
Este membru al Societăţii Ziariştilor din 
Voivodina şi al Asociaţiei Ziariştilor din Ser¬ 
bia. Laureat al Premiului Svetozar Markovic 
al Societăţii Ziariştilor din Voivodina pentru 
reportaj (1983 şi 1987) şi Premiului Jurna¬ 
listul Anului 2001 al Consiliului Consultativ 
al Presei din Banat (Făget, 2001). Membru 
al Societăţii Scriitorilor din Voivodina şi al 
Uniunii Scriitorilor din România. 

Baba, lurie 

(1.11.1957, Leova, Republica Moldova) 

Grafician. A absolvit Colegiul de Arte Plasti¬ 
ce Al. Plămădeală din Chişinău, apoi Institu¬ 
tul de Arte Plastice din Tallinn, Estonia. Spe¬ 
cializat în design vestimentar. A organizat 
expoziţii experimentale şi expoziţii-concurs 
de design vestimentar în Moldova, Ucraina, 
Germania, Macedonia, Danemarca, Belgia, 
România. Membru al UAP din Moldova şi 
al Asociaţiei de Artă Textilă şi Design Vesti¬ 
mentar ATEX. 

Baba, Mărioara Vojnovic 

(18.12.1950, Seleuş, Banatul Sârbesc) 

Critic de teatru şi film. A absolvit IATC la 
Bucureşti. A fost ziaristă la Radiodifuziunea 
din Novi Sad. Lucrări: Ape cristaline (1980), 
Ploaie eternă (1992), Dubla fiinţă a naturii 
(1997), Poeme (1999), La dans cu ciufulitul 
(2004), Porţile oraşului (2005), iar, în anul 
2008, în colecţia „Antologii" a Editurii So¬ 
cietăţii de Limba Română din Voivodina, a 
văzut lumina tiparului volumul Atitudinea 
cool. Membră a Uniunii Ziariştilor şi Uniunii 
Scriitorilor din Serbia. Membră a Uniunii 
Teatrelor Profesioniste din Voivodina, pre¬ 
cum şi a Societăţii de Limba Română din 
Voivodina, alias Academia de Ştiinţă şi Arte 
a Românilor din Serbia. 

Baba, Mirela 

(7.01.1980, Novi Sad, Voivodina) 

Muziciană. Soră a Alinei B. A absolvit Liceul 
de muzică Isidor Bajic din Novi Sad, clasa 
de pian. A absolvit Academia Regală de Mu¬ 
zică din Stockholm, clasa de pian, ca elevă 
a lui Anders Kilstrom şi apoi pedagogie şi 
psihologie muzicală. S-a pregătit şi cu alţi 
maeştri: Greta Eriksson, Stafan Scheja, 
Ştefan Bojsten, Mats Widlund. Specializare 
cu Krystyna Makowska-Lawrynowicz din 
Varşovia. Din 2003, alături de sora sa, este 
membră a formaţiei vocal-instrumentale 
de muzică rock Dejtonski sporazum din 
Stockholm (voce şi claviatură). Din 2005, 
tot împreună cu sora ei, este membră a 
formaţiei Balkan Rock Legends. A obţinut 
doctoratul în specialitate şi lucrează ca re- 
dacor muzical la TV Apolo din Novi Sad. 

Baba, Novac 

(cca 1530, Oltenia - 5.02.1601, Lipova) 

Căpitan vestit în oastea lui Mihai Viteazul. 
Tată al lui Gruia N.B. Bănăţean la origine. 
S-a remarcat în campaniile pentru înfăptu¬ 
irea actului istoric al Unirii. în lupta de la 
Şelimbăr (oct. 1599), împreună cu oamenii 
săi, a avut un rol important în obţinerea vic¬ 
toriei, ei fiind aceia care au izbit la început 



Corneliu Baba Novac Baba 


aripa dreaptă a o astei lui Andrei Bathory şi 
care au respins către sfârşitul bătăliei con¬ 
traatacul organizat de Gaşpar Korniş. Mihai 
Viteazul l-a avut alături în toate bătăliile, 
în părţile Lipovei a fost prins de nobilimea 
duşmană, în toamna lui 1600, condamnat 
la moarte prin ardere pe rug şi executat în 
piaţa Clujului la 5 februarie 1601, după care, 
resturile trupeşti au fost puse în ţeapă în 
afara cetăţii, pe drumul Feleacului. 

Babeş, Victor 

(28.07.1854, Viena - 19.10.1926, Bucureşti) 
Medic, bacteriolog. Fiu al lui Vincenţiu B., 
mamă austriacă. Fondatorul microbiologiei 
româneşti. A studiat Medicina la Viena şi 
Budapesta. A lucrat la Berlin, în laboratoare¬ 
le lui Rudolf Virchow şi Robert Koch, apoi la 
Paris, cu Louis Pasteur. Este chemat în ţară 
de tatăl său şi obţine Catedra de anatomie 
patologică şi bacteriologie la Facultatea 
de Medicină din Bucureşti. Acolo îşi face 
laboratorul şi locuieşte până la sfârşitul 
vieţii. A studiat remedii pentru pelagra care 
bântuia satele româneşti, s-a ocupat de 
tuberculoză, lepră, turbare, difterie şi a găsit 
remedii pentru aceste boli. A pus în eviden¬ 
ţă, în celulele creierului animalelor bolnave 
de turbare, corpusculii Babeş-Negri, cu 
valoare diagnostică, a descoperit peste 50 de 
germeni noi - pseudobacilul răpciugii, ger¬ 
menii din grupul paratific - şi a pus bazele 
seroterapiei. Prin cercetările sale valoroase 
asupra antagonismelor microbiene s-a situat 
printre precursorii ideilor moderne asupra 
antibioticelor. Activitatea lui Babeş a influ¬ 
enţat puternic şi dezvoltarea medicinei ve¬ 
terinare, imprimându-i orientări noi, strâns 
legate de obiectivele medicinei profilactice. 
El a fost cel care a introdus vaccinarea an- 
tirabică în ţara noastră, ameliorând metoda 
prin asociere, în cazurile grave, cu serotera- 
pia. Este autorul primului model raţionalizat 
de termostat, al unor metode de colorare 
a bacteriilor şi a ciupercilor din culturi şi 
din preparate histologice. S-a preocupat 

Vincenţiu Babeş 


Anton Bacalbaşa 



îndeaproape de problemele medicinei pro¬ 
filactice - alimentarea cu apă a oraşelor şi 
satelor. A descoperit o clasă de microbi ca- 
re-i poartă numele: Babesia. Lucrări: Consi- 
deraţiuni asupra raportului ştiinţelor naturale cu 
filosofia, 1879; Bacteriile şi rolul lor în anatomia, 
histologia şi patologia bolilor infecţioase, 1885. 
Membru titular al Academiei Române, 1893. 

Babeş, Vincenţiu 

(21.01.1821, Hudoni, jud. Timişoara - 
3.02.1907, Budapesta) 

Publicist, jurist, om politic. Tată al lui 
Victor B. A studiat Dreptul la Timişoara, 
Karlowitz, Pesta. Secretar al înaltei Curţi 
de Casaţie şi Justiţie a Austriei. A fost un 
luptător activ pentru cauza românească. în 
perioada 1849-1862 a fost trimis la Viena 
pentru a apăra drepturile românilor, apoi la 
Pesta (1862-1864). Fondator al Partidului 
Naţional al Românilor (preşedinte între 
1881-1891), membru în Dieta Transilvaniei 
(1860-1890), a contribuit la separarea Bi¬ 
sericii Ortodoxe Române de cea Sârbească 
şi la înfiinţarea mitropoliei de la Sibiu 
(1864). El l-a îndemnat pe fiul său, Victor, 
reputat microbiolg aflat în Franţa, să se 
întoarcă în ţară. A colaborat la numeroase 
publicaţii: Gazeta Transilvaniei, Amicul popo¬ 
rului, Telegraful român ş.a. şi a scris, pe îângă 
studii dedicate cauzei româneşti, versuri şi 
epigrame. Lucrări: Cauza limbelor şi naţiona¬ 
lităţilor în Austria , 1860; Năciunea fără nă- 
ciune, versuri în spirit latinist, 1843. Critică 
modernizarea cu orice preţ în Reflexii asupra 
poeziei noastre , 1844. Membru fondator al 
Societăţii Literare Române (1866), devenită 
Academia Română. 

Babeu, Tiberiu Dimitrie 

(26.10.1935, Timişoara) 

Inginer mecanic. A absolvit Politehnica din 
Timişoara şi a predat în aceleaşi instituţie 
rezistenţa materialelor. Contribuţii în do¬ 
meniul elasticităţii şi plasticităţii. Lucrări: 
Rezistenţa lanţurilor de oţel rotund , 1994; 


Teoria elementară a rezistenţei materialelor, 
1998. Membru în Asociaţia Română de 
Tensometrie, membru al Academiei de Şti¬ 
inţe Tehnice, membru fondator al Societăţii 
Române de Mecanică Teoretică şi Aplicată. 

Babuc, Vasile 

(13.02.1933, Chişinău) 

Biolog. A absolvit Şcoala Militară de Aviaţie 
la Lugansk, Ucraina, şi Institutul Agricol 
(Pomicultură şi Viticultură) din Chişinău. 
A fost profesor la acelaşi institut. Conducă¬ 
tor ştiinţific al programelor republicane de 
pomicultură. A elaborat bazele tehnologice 
ale producţiei de fructe din Moldova. A ela¬ 
borat normele metodologice de punere în 
acord a legislaţiei legate de pomicultură cu 
legislaţia europeană. A ţinut prelegeri de 
specialitate în Rusia (Miciurinsk, Krasno- 
dar), Ucraina (Kiev, Uman, Odessa), Româ¬ 
nia (Bucureşti, Iaşi, Cluj), Bulgaria (Plovdiv). 
Autor a peste 250 de articole de specialitate 
si al mai multor manuale şi monografii: 
îndrumări agrotehnice pentru pomicultori, 1985; 
OopMupoeaHue u o6pe3Ka nnodoeux depeebee e 
UHmencueHbix cadax (îndrumări agrotehnice 
pentru pomicultori), Moscova, 1991; Cerce¬ 
tări de fitotehnie pomicolă. Pomicultura, viticultura 
şi vinificaţia în Moldova, 1995; în pas cu viaţa. 
Pomicultura, viticultura şi vinificaţia în Moldova, 
1996. Membru corespondent al Academiei 
de Ştiinţe a Moldovei (1985), membru titular 
al Academiei Internaţionale de învăţământ 
Agrar, Moscova (1991). Distins cu Medalia 
Meritul Civic (1993), Ordinul Gloria Muncii 
(1995). Om Emerit în Ştiinţă al Republicii 
Moldova (2000). 

Bacalbaşa, Anton 

(21.02.1865, Brăila - 10.10.1899, Bucureşti) 
Scriitor. Frate cu publiciştii Constantin şi 
Ion. A debutat ca tribun al mişcării socialiste. 
Cooptat în Consiliul General al Partidului 
Socialist-Democrat, de unde a demisionat în 
1894. Redactor al ziarului Dreptatea (1896), 
organ liberal (grupare desprinsă din PSDR), 

secretar la Ministerul Cultelor şi Instrucţi¬ 
unii Publice, deputat conservator de Ilfov 
(1894). A scos Moftul Român împreună cu 
I.L. Caragiale (1893-1901), a colaborat la 
Adevărul Democraţia socială, Munca ş.a. Anti¬ 
junimist. A scos publicaţia Moş Teacă • Jurnal 
tivii şi cazon (1895), păstrând numele prin¬ 
cipalului său erou literar: Moş Teacă, 1893. 
Autor al primei transpuneri prescurtate a 
Capitalului lui Karl Marx. 

Bacaloglu, Emanoil 

(11.04.1830, Bucureşti - 30.08.1891, Bucureşti) 
Fizician, chimist şi matematician. Grec ca 
etnie. A studiat la Leipzig şi Paris. Profesor 
la Facultatea de Fizică a Universităţii din 
Bucureşti. A scris primele lucrări ştiinţifice 
în limba română în domeniile de care s-a 
ocupat şi a creat baza terminologică în limba 
română pentru ele. A participat la Revoluţia 
de la 1848 în Ţara Românească. Lucrări: 
Neue Bestimmungsweise, 1861; Elemente de 
algebră, 1866; Elemente de fizică, 2 voi., 1870- 
1871; Apărătorul de trăsnet, 1887. Membru al 
Academiei Române, 1879. 

Baciu, Ion 

(21.06.1931, Brateiu, jud. Sibiu - 
8.11.1995, Ploieşti) 

Dirijor. A absolvit Conservatorul bucureş- 
tean, unde i-a avut profesori pe Constantin 
Silvestri, Ioan D. Chirescu, Ion Dumitres- 
cu, Marţian Negrea ş.a. S-a perfecţionat 
la Akademie fur Musik und Darstellende 
Kunst din Viena cu Hans Swarowski (di¬ 
rijat) ca bursier Herder (1965) şi în SUA 
cu Leonard Bernstein, Erich Leinsdorf şi 
Georg Szell. Director al Filarmonicii din 
Iaşi. Profesor la Conservatorul din Iaşi. 
A făcut turnee artistice în Italia, Suedia, 
Norvegia, Danemarca, Portugalia, Franţa, 
SUA, Canada, Japonia, Iran etc. A cola¬ 
borat cu Aldo Cioccolini, Paul Tortelier, 
Hilde Sommer, Vampa Brauner, Philippe 
Entremont, Paul Badura-Skoda, Leonid 
Kogan, Rudolf Kerer şi mulţi alţii. Reper¬ 
toriul său a cuprins lucrări din preclasici - 
Bach, Vivaldi, Hăndel - şi clasici, până la 
romantici, moderni şi contemporani - Sos- 
takovici, Stravinski, Webern, Gershwin, 
Haciaturian, Kabalewski, Respighi, C. Orff 
etc. A promovat compozitori români 
precum Paul Constantinescu, M. Jora, 
P. Bentoiu, Gh. Dumitrescu, Sabin Drăgoi, 
C. Trăilescu, Anatol Vieru, Şt. Niculescu, 
Th. Grigoriu, S. Toduţă, Dan Constanti¬ 
nescu, T. Olah, Z. Vancea ş. a. Membru al 
Academiei Române (1993). 



Ion Baciu Ştefan Baciu 


Baciu, Ştefan 

prenume la naştere Ştefan Aurel 
(29.10.1918, Braşov - 7.01.1993, Honolulu, SUA) 
Poet, eseist. A făcut liceul Andrei Şaguna 
din Braşov, unde l-a avut profesor pe Emil 
Cioran. A absolvit Dreptul la Bucureşti 
(1941). A fost secretar de redacţie la Gân¬ 
direa, director la Universul. în 1946 a rămas 
la Berna, în condiţiile în care în România 
se instaura socialismul. De acolo a plecat 
la Rio de Janeiro (1949). A fost profesor de 
civilizaţie hispano-americană la Seatle, SUA 
(1962-1964), apoi în Honolulu. A debutat cu 
versuri: Poemele poetului tânăr, 1935, Premiul 
Fundaţiilor Regale, Premiul Societăţii Scrii¬ 
torilor Români, Premiul Academiei Române. 
Volume de poezie: Poeme de dragoste, 1936; 
Căutătorul de comori, 1939; Cetatea lui Bucur, 
1940; Muzica Sferelor, 1943; Cântecul mulţimii, 
1944; Poemele poetului pribeag, 1963; Ukulele, 
1967; Neîmpliniri, 1980; Poemele poetului sin¬ 
gur, 1980; Singur în Singapore, 1988. A scris 
versuri şi în limbile spaniolă, portugheză, 
engleză, germană. A mai publicat eseuri: 
Aron Cotruş, 1964; Urmuz, 1978 şi memorii: 
Praful de pe tobă, 1980; Microportrete, 1984. 
La Bucureşti i s-au mai publicat în 1996, 
postum, volumul de evocări însemnările unui 
om fără cancelarie şi Scrisoare de recomandare şi 
alte schiţe anacronice. 

Baconsky, A(natol) E(milian) 

(15.05.1925, Cofa, jud. Hotin, Basarabia - 
4.03.1977, Bucureşti) 

Poet. Părinţii săi au fost Eftimie, preot, şi Liu- 
ba. Frate cu Leon B. A absolvit Facultatea de 
Drept din Cluj. A fost redactor-şef la Alma¬ 
nahul literar din Cluj (devenit revista Steaua). 
A publicat lirică meditativă, elegiacă ori 
incisiv ironică, având accente suprarealiste: 
Cântece de zi şi cântece de noapte, 1954, Premiul 
de Stat; Fluxul memoriei, 1957; Cadavre în vid, 
1969, Premiul Uniunii Scriitorilor. A scris şi 
proză lirico-fantastică: Echinoxul nebunilor şi 
alte povestiri, 1967, şi a tradus din Quasimo- 
do, Lundkvist, Cari Sandburg ş.a.: Panorama 

poeziei universale contemporane 1900-1950, 
1972, Premiul Uniunii Scriitorilor. A fost 
un fin exeget de poezie: Poeţi şi poezie, 1963; 
Meridiane • Pagini despre literatura universală 
contemporană, 1965. A publicat Remember. Fals 
jurnal de călătorie, 2 voi., 1977. Postum i-au 
apărut Corabia lui Sebastian , 1978 şi romanul 
Biserica neagră , 1998. Din aceeaşi familie spi¬ 
rituală şi prieten cu Petru Dumitriu. 

Baconsky, Leon 

(4.05.1928, Lencăuţi, Basarabia) 

Critic literar. A studiat filologia la Universita¬ 
tea din Cluj, unde a şi devenit apoi profesor. 
Frate cu A.E.B. Lucrări: Marginalii critice şi is~ 
torico-literare, 1968; Literatura în actualitate (în 
colaborare cu A. Marino, I. Pascadi, I.D. Bă¬ 
lan, Matei Călinescu şi I. Vlad). Coautor la 
Dicţionar analitic de opere literare româneşti, 
4 voi., 1998-2003. Colaborator la Dicţionarul 
general al literaturii române , voi. II-VI, 2004. 
Traduceri din Merimee, Cronica domniei lui 
Carol al IX-lea, 1986 şi, în colaborare cu 
Rodica Baconsky, Marcel Brion, Rembrandt, 
1974; J.M. Casai - Civilizaţia Hindusului şi 
enigmele ei, 1978; M. Rheims - Infernul curio¬ 
zităţii, 2 voi., 1987; J. Felisle, H. H. Lee-Janke, 
M. C. Cormier (coordonator), Terminologia 
traducerii - 2005. 

Bacovia, George, 

nume la naştere George Vasiliu 

(17.09.1881, Bacău - 22.05.1957, Bucureşti) 
Poet. în 1903 a plecat la Bucureşti spre a 
urma Facultatea de Drept. S-a retras după 
un an. L-a cunoscut pe Alexandru Mace- 
donski. în 1907 s-a înscris la Facultatea 
de Drept din Iaşi şi a colaborat la Versuri şi 
proză a poetului simbolist I. M. Raşcu. Şi-a 
luat licenţa în 1911. N-a profesat. în 1914 
s-a internat la un sanatoriu de tuberculoşi 
de lângă Bucureşti. Volumul Plumb , 1926, 
a fost premiat de Ministerul Artelor şi de 
Academia Română. Din 1925 s-a stabilit la 
Bacău, fiind redactor-şef la Ateneul cultural. 
A obţinut premiul Societăţii Scriitorilor 
Români (1925) şi Premiul Naţional pentru 
Poezie (1934). Din 1928 s-a stabilit la Bu¬ 
cureşti, unde a continuat să scrie versuri 
simboliste şi de inspiraţie socială - Cu voi, 
1930; Comedii în fond, 1936; Stanţe burgheze, 
1946 -, exprimând plenar sinteza naţională 
a simbolismului în linia Rollinat şi Verlaine. 
A scris şi proză, de asemenea simbolistă: 
Bucăţi de noapte, 1926. Cu înclinaţii sociale 
şi apetit pentru stânga ideologică, Bacovia a 
rămas ca poet al toamnei şi tristeţii, într-o 
lume neprielnică existenţei plenare a omului 
ca individ, simbol al omului izolat şi înfrânt 
de forţe pe care nu le poate controla. 



A.E. Baconsky 


George Bacovia 


Bagdasar, Alexandra 

(30.08.1935, Bucureşti) 

Matematician. Fiică a lui Dimitrie B. A studi¬ 
at Matematica la Universitatea din Bucureşti 
şi s-a căsătorit cu matematicianul Cassius 
Ionescu Tulcea. Au plecat împreună la Yale 
University în 1957 şi a fost cercetător la 
aceeaşi universitate (1959-1961) ca şi soţul 
său. Au divorţat în 1967. S-a căsătorit în 
1974 cu scriitorul american Saul Bellow 
(Premiul Nobel pentru literatură), de care 
a divorţat în 1986. în 1989 s-a căsătorit cu 
celebrul matematician şi inginer Alberto P. 
Calderon, specialist în ecuaţii diferenţiale, 
de la Universitatea din Chicago. A fost editor 
la Transactions of the American Mathematical 
Society (1974-1977), editor asociat la Annals 
of Probability (1979-1981). Lucrările sale 
împreună cu Harry Furstenberg legate de 
aplicaţia teoriei numerelor la teoria ergodică 
i-au adus celebritatea (teorema Bellow-Fur- 
stenberg). Invitată a Fundaţiei Humboldt din 
Germania, 1987. Lucrări: Topics in the Theory 
ofLiftings, 1969. 

Bagdasar, Dumitru 

(17.12.1893, Idrici de Jos, com. Roşieşti, 
jud. Vaslui - 15.07.1946, Bucureşti) 
Neurochirurg. Al doisprezecelea copil al 
unei familii de ţărani săraci. Tată al Alexan¬ 
drei B., frate cu Nicolae B. A studiat Medici¬ 
na la Institutul Militar, ca bursier. Profesor 
la Facultatea de Medicină din Bucureşti. 
Fondator al şcolii româneşti de neurochi¬ 
rurgie. Elev al lui Gheorghe Marinescu, Ion 
Noica, Dumitru Butoianu. Specializare la 
Paris (1924) şi Boston (Clinica Harvey Cus- 
hing). A lucrat la Cernăuţi (1931-1933) şi a 
fost ajutat în profesie de Nicolae Minovici 
pentru a deschide o secţie la Spitalul Central 
de Boli Nervoase din Bucureşti. Comunist 
din 1942, ca şi soţia sa, psihiatrul Florica B., 
prima femeie ministru din România (al 
Sănătăţii, 1946-1948). Ministru al Sănătăţii 
în 1945, în Guvernul Petru Groza. A creat 
60 de circumscripţii rurale noi, sanatorii, 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict AK.indd 51 




31.10.2011 



51 


17:22:24 





















52 


dict AK.indd 


Bagdasar 



100 de case de naşteri la ţară, a dirijat cam¬ 
panii antitifos exantematic, contra febrei 
tifoide, a febrei recurente. A creat Institutul 
de Endocrinologie din Bucureşti. Lucrări: 
Ostroamele orbitare şi orbitocraniene, 1939; 
Traumatismele craniocerebrale acute, 1940; Tu¬ 
morile cerebeloase, 1943; Trăite de Neurologie , 
1951. Membru de onoare post-mortem 
al Academiei Române (1948). Spitalul de 
Urgenţă din Bucureşti se numeşte Bagdasar 
din 1956, iar din 1994 Bagdasar-Ar seni, în 
amintirea celor doi specialişti. 

Bagdasar, Nicolae 

(1896, Idrici de Jos, com. Roşieşti, jud. Vaslui - 
21.04.1971, Bucureşti) 

Filosof. Frate cu Dumitru B. Doctorat în filo- 
sofie la Berlin (1926). Profesor la Universita¬ 
tea din Iaşi. Ca secretar al Societăţii Române 
de Filosofie (1928-1940), a întemeriat Edi¬ 
tura Filosofică. Destituit din învăţământul 
superior (1949), devine şef de secţie al Insti¬ 
tutului de Istorie din Bucureşti (1949-1950), 
apoi consilier ştiinţific al Institutului de Isto¬ 
rie al Academiei RPR, referent ştiinţific al In¬ 
stitutului de Istorie şi Filologie al Academiei 
(filiala Iaşi), între anii 1953-1956, coordona¬ 
tor ştiinţific al Dicţionarului Enciclopedic Român 
(1956-1958). Lucrări: David Hume, Cercetare 
asupra intelectului omenesc, 1936; Teoria cunoş¬ 
tinţei, 2 voi., 1941; ed. a Il-a, 1944; Antologie 
filosofică. Filosofi străini, 1943; Din problemele 
culturii europene, 1998, postum; Critica raţiu¬ 
nii practice. întemeierea metafizicii moravurilor, 
traducerea lui Kant, 1999, postum. Membru 
corespondent la Academiei Române (1942), 
titlu ridicat la reorganizarea instituţiei (1948), 
reînregistrat în 1990. Membru al Academiei 
de Ştiinţe Sociale şi Politice (1970). 

Balaban, Alexandru T. 

(2.04.1931, Timişoara) 

Inginer chimist. A absolvit Chimia Industri¬ 
ală la Politehnica din Bucureşti şi Fizica Ato¬ 
mică la Institutul de la Bucureşti-Măgurele. 
Profesor de chimie generală la Politehnica 


din Bucureşti. A lucrat la Agenţia Interna¬ 
ţională pentru Energia Atomică din Viena 
(1967-1970), a fost profesor invitat la 
Leipzig, Richmond (Virginia), Texas. Cerce¬ 
tări în domeniul catalizei. Lucrări: Cercetări 
în clasa sărurilor de piriliu, Premiul Acade¬ 
miei Române, 1961; Analythical Control of 
radiopharmaceuticals, 1970; From Chemical To- 
pology to Three-Dimensional Geometry, 1997. 
Doctor Honoris Causa al Universităţii de 
Vest din Timişoara, membru al Academiei 
Române (1990), al Academiei Mondiale a 
Chimiştilor Organicieni Teoreticieni, Paris, 
1983, al societăţilor de chimie din Anglia, 
Germania, SUA. 

Balaban, Claudia 

(13.04.1941, Burlăneşti, Republica Moldova) 
Director al Bibliotecii Naţionale pentru 
copi „Ion Creangă", preşedinte a Fundaţiei 
Cărţii din Republica Moldova, preşedinte 
a Secţiei Naţionale a Consiliului Internaţi¬ 
onal al Cărţii pentru Copii şi Tineret (din 
1996). A absolvit Facultatea de Filologie a 
Universităţii de Stat din Chişinău (1968). 
A lucrat ca bibliotecară în satul de başintă 
(1959-1964), inspector la Direcţia raională 
de cultură Comrat (1964-1971), şefă a ace¬ 
leiaşi Direcţii (1971-1978). A publicat circa 
60 de articole în ziare, reviste şi în volume 
colective de biblioteconomie din Republica 
Moldova şi din Moscova (până în 1991). 
Este organizator permanent al Salonului 
Internaţional de Carte pentru Copii la Chi¬ 
şinău (din 1997) şi al concursului literar 
republican „La izvoarele înţelepciunii" (din 
1990). A iniţiat înfiinţarea la Chişinău a unei 
filiale comune a Bibliotecii Naţionale pen¬ 
tru Copii Ion Creangă şi a Bibliotecii Jude¬ 
ţene Gheorghe Asachi din Iaşi (1992). Este 
autoare a unor dicţionare bibliografice, bu¬ 
letine de specialitate, almanahuri şi proiecte 
culturale. Participă des la conferinţe, con¬ 
grese şi întruniri profesionale internaţionale 
în domeniu: conferinţa „Biblioteca şi civili¬ 
zaţia" (Iaşi, 1992), congresele al 28-lea - al 
31-lea ale Consiliului Internaţional al Cărţii 
pentru Copii (Basel, 2002; Macau, 2006; 
Copenhaga, 2008), simpozionul „Carte, 
Cultură, Cunoaştere" (Cluj-Napoca, 2005), 
Festivalul Internaţional de Carte pentru Co¬ 
pii (Coreea, 2007) ş.a. Este Lucrător emerit 
al Culturii din Republica Moldova (1991), 
deţine Medalia Mihai Eminescu (1994) şi 
Ordinul Republicii (2011). 

Bălăci, Alexandru 

(12.06.1916, Aurora, jud. Mehedinţi - 
7.03.2002, Bucureşti) 

Italienist. A absolvit Facultatea de Litere 
din Bucureşti şi şi-a trecut doctoratul cu 

Alexandru T. Balaban Alexandru Bălăci lolanda Balaş Predrag Balasevic 


# 


teza „Neoclasicismul italian din perioada 
carducciană şi pre-d'annunziană. Figura 
poetului Giovanni Pascoli", 1943. A fost 
şeful Catedrei de limba şi literatura italiană 
de la Facultatea de Limbi Romanice şi decan 
al Facultăţii de Limba şi Literatura Română 
din Universitatea Bucureşti, prorector, di¬ 
rector la Accademia di Romania din Roma 
(1969-1973). A scris numeroase studii 
despre literatura italiană, un Dicţionar itali- 
an~român r 1991, şi a tradus în română multe 
capodopere ale literaturii italiene. A scris 
importante studii despre: Giosue Car ducă, 
1947; Dante Alighieri, 1966; Francesco Pe- 
trarca , 1968; Leopardi, 1972; Boccaccio, 1976; 
Torquato Tasso, 1982; Luigi Pirandello, 1986 
ş.a. Membru titular al Academiei Române 
(1994), membru la Accademia Letteraria 
Italiana - Arcadia, la Union Culturelle Eu- 
ropeenne, preşedinte al Asociaţiei Române 
pentru Naţiunile Unite (1974) şi vicepreşe¬ 
dinte al Federaţiei Mondiale a Organizaţiilor 
pentru ONU (1979), vicepreşedinte al Uni¬ 
unii Scriitorilor (1981-1989)! 

Bălăci, llie 

(13.09.1956, Bistreţ, jud. Olt) 

Fotbalist. A debutat în Divizia A la FC Uni¬ 
versitatea Craiova în 1973. A jucat 69 de 
meciuri în echipa naţională, fiind cel mai 
tânăr debutant în aceasta. Echipa sa a câş¬ 
tigat trei campionate (1974, 1980, 1981) şi 
patru cupe ale României (1977,1978,1981, 
1983). A avut 69 de prezenţe în echipa na¬ 
ţională. Ca antrenor, a avut performanţe cu 
echipe din Africa de Nord. 

Balaş, lolanda 

nume la naştere Balâzs Jolân 
(12.12.1936, Timişoara) 

Atletă. Etnie română-maghiară. De mai 
multe ori campioană mondială la sărituri, 
preşedintă a Federaţiei Române de Atletism 
(1988-2005). între 1957 şi 1967 a învins în 
140 de întreceri consecutive, depăşindu-şi 
recordul său mondial de 14 ori, ducându-1 


de la 1,75 m la 1,91 m. Primul său record 
mondial a fost în 1956, la Bucureşti. A pri¬ 
mit, în 2006, din partea Comitetului Olimpic 
şi Sportiv Român, Colanul de Aur pentru 
întreaga activitate. 

Balasevic (Balaşevici), Predrag 

(5.01.1974, Podgoraţ, Valea Timocului, Serbia) 
Medic, lider politic al românilor timoceni. 
A absolvit Liceul Sanitar la Zajecar şi Facul¬ 
tatea de Medicină la Universitatea din Cra¬ 
iova. Este fondatorul asociaţiei româneşti 
Ariadnae Fillum (Firul Ariadnei), preşedintele 
Partidului Democrat al Românilor din 
Serbia, preşedintele Comitetului de condu¬ 
cere al Federaţiei Românilor din Serbia şi 
prim-vicepreşedinţe al Consiliului Naţional 
al Minorităţii Naţionale Române din Ser¬ 
bia, cu sediul în oraşul Bor. Din 2008 este 
preşedinte al Consiliului Adunării comunei 
(plasei) Bor din Serbia de Răsărit. 

Balbareu, Ion 

(1877, Galaţi - 1960, Bucureşti) 

Inginer, creator al şcolii româneşti de 
metalurgie. Absolvent al Universităţii Teh¬ 
nice din Budapesta în specialitatea inginer 
mecanic şi metalurgie. Specializare la Aca¬ 
demia de Mine din Freiburg (1896-1900). 
A completat în 1927 Laboratorul de 
metalurgie întemeiat de Oscar Saligny la 
Politehnica din Bucureşti cu o secţie de 
metalografie şi tratamente termice, apoi 
cu una de dilatometrie, analiza spectrală şi 
prin raze X (1930). Secretar al Guvernului 
Marghiloman în 1918 şi secretar al Adună¬ 
rii Deputaţilor, a semnat documentele de 
unire a Basarabiei cu ţara. 

Balmuş, Constantin 

(25.05.1898, Rungeni, jud. Vaslui - 
13.07.1957, Bucureşti) 

Cercetător. A absolvit Literele şi Filosofia 
la Iaşi, s-a specializat în greacă şi latină la 
Bonn, Berlin şi Şcoala Română din Roma. 
Doctor docent, profesor la Universitatea 

Constantin Balmuş Livius Balnojan 


din Iaşi şi Bucureşti. Călătorii de studiu 
în Franţa, Grecia, Elveţia, Germania. Unul 
dintre cei mai recunoscuţi specialişti ai 
domeniului. A lăsat Istoria poeziei latine în 
epoca arhaică , 1927; Curs de gramatică istorică 
a limbii latine • Fonetica, morfologia, sintaxa, 
1936; Antologie latină , 10 voi. Membru al 
Academiei Române (1948). 

Balmuş, Pavel 

(18.08.1944, Sărătenii Noi, RSSM) 

Critic şi istoric literar. A absolvit Facultatea 
de Filologie a Universităţii de Stat din Chi- 
şinău (1966). A fost redactor la Televiziunea 
Moldovenească (1966-1968), custode gene¬ 
ral, secretar ştiinţific, apoi director adjunct 
(1979-1983) al Muzeului Republican de 
Literatură Dimitrie Cantemir (azi Muzeul 
Literaturii Române Mihail Kogălniceanu). 
Redactor la editurile Literatura Artistică 
(1983-1989) şi Cartier (2000-2002). Preşe¬ 
dinte al Societăţii Bibliofililor din Republica 
Moldova (din 1992), coordonator al Cen¬ 
trului Naţional de Hasdeulogie de pe lângă 
Biblioteca Municipală B.-P. Hasdeu (din 
1998). Lucrări: Pagini din istoria culturii şi li¬ 
teraturii moldoveneşti (1979), Studii şi materiale 
despre Alexandru şi Boleslav Hâjdău (1984) ş.a. 
A îngrijit selecţii din creaţia lui B.-P. Hasdeu 
(Principii de lingvistică , 1974, Publicistică în 
ziarul „Traian" - 1869-1870 , 1998), Ale¬ 
xandru Hâjdău (Domnia Arnăutului: proză, 
poezie, publicistică), 1987; Scrieri alese, în 
ruseşte: Izbrannoe..., 1986; Clipe de inspiraţie, 
2004). A îngrijit şi prefaţat volume de opere 
ale lui Miron Costin, Dosoftei, Dimitrie şi 
Antioh Cantemir, Alexandru Donici, Vasile 
Alecsandri, Garabet Ibrăileanu, Alexandru 
Macedonslci, Constantin Stere. 

Balnojan, Livius 

(3.05.1930, Satu Nou, Banatul Sârbesc - 
25.08.2005, Satu Nou) 

Sculptor şi pictor. A absolvit Academia de 
Arte Plastice la Niş, Iugoslavia, ca elev al lui 
Radeta Stankovic. A fost profesor de arte 


plastice la şcoala generală din Satu Nou, 
unde a format mai multe generaţii de viitori 
plasticieni. A lucrat în acuarelă peisaje de sat 
bănăţean, ulei pe pânză (portrete de dascăli, 
natură moartă), frescele bisericii din Satu 
Nou, scenografie pentru piesele elevilor şco¬ 
lii şi sculptură monumentală (grupul Urşii). 

Baloş, Olimpiu Mihai 

(24.10.1950, Torac, Banatul Sârbesc - 
4.06.2008, Novi Sad) 

Jurnalist şi poet. A absolvit liceul român de 
la Vârşeţ şi Facultatea de Limba Română la 
Universitatea din Bucureşti. A fost ziarist 
la redacţia programului în limba română al 
postului de radio Novi Sad, unde a redactat 
Emisiunea matinală şi emisiunea Lunea sporti¬ 
vă, a colaborat la emisiunile Panorama cultu¬ 
rală şi Emisiunea pentru ascultătorii de la sate. 
A fost profesor de limba română la Torac, 
unde a iniţiat revista Litera şi a organizat un 
deceniu şi jumătate tradiţionala manifestare 
culturală „Eminescu în durată eternă". Ca 
scriitor a făcut parte din gruparea Trustului 
Libertatea. Volume de versuri: Lebăda de 
bronz, 1971; A lăcrimat o frescă, 1976; Supa de 
duminică, 1982; Piatra, 1989; între două coperte, 
1995; Sub geana cerului, 1999; Versuri pentru 
mileniul trei, 2003. A fost membru al Uniunii 
Ziariştilor din Iugoslavia şi preşedinte al Fili¬ 
alei Torac a Societăţii de Limba Română din 
Voivodina. A primit Premiul de Excelenţă 
al Societăţii de Limba Română şi premiul 
al IlI-lea pentru poezie (unicul acordat) la 
concursul Lumina 50 organizat în 1997, cu 
prilejul semicentenarului revistei de limbă, 
literatură şi artă a românilor din Serbia. 

Baloş, Todor (Toşa) 

(17.02. 1942, Toracul Mic, Banatul Sârbesc) 
Publicist şi actor. A absolvit liceul român 
din Vârşeţ, unde s-a remarcat la cenaclurile 
de teatru, cor şi folclor. După desfiinţarea 
Teatrului Popular Român din Vârşeţ (1959), 
a început să interpreteze roluri împreună cu 
cenaclul de teatru al liceului: Covek za Marsa 
(Omul de pe Marte) de Dragutin Dobricanin, 
regie Nicolae Polverejan. A absolvit Şcoala 
Superioară de Pedagogie din Zrenianin, 
secţia de limba şi literatura română, ca elev 
al lui Radu Flora. A fost profesor de limba 
şi literatura română la Torac, Straja, Sărcia, 
Ovcea. A colaborat la Radio Novi Sad, la 
publicaţiile Trustului Libertatea şi la alte 
publicaţii. în primul film turnat de românii 
din Banatul Sârbesc, Tinereţe frântă, de Mihai 
Avramescu, a jucat principalul rol masculin. 
A tradus Satul Sakule, dar în Banat de Zoran 
Petrovic, împreună cu Costa Roşu. 




ENCICLOPEDIA IDENTITĂŢII ROMÂNEŞTI. PERSONALITĂŢI 


54 




31.10.2011 17:22:24 






















Baltag 



Olimpiu Mihai Baloş Nicolae Balotă Gheorghe Balş Vasile Baltac 


# 


Balotă, Nicolae 

(26.01.1925, Cluj) 

Istoric literar. Absolvent al Facultăţii de 
Litere şi Filosofie din Cluj. A debutat cu 
versuri: Din spuma mărilor, 1929. Arestat în 
1949 pentru şase luni, a făcut închisoare şi 
între 1956 şi 1962. Apoi a fost cercetător la 
filiala clujeană a Institutului de Lingvistică 
al Academiei şi cercetător la Institutul de 
Teorie Literară din Bucureşti. A debutat la 
revista Cercului Literar de la Sibiu în 1945. 
A publicat studii despre literatura română şi 
universală: Euphorion, 1969; Urmuz, 1970; La¬ 
birint, 1970; Arte poetice ale secolului XX • Iposta¬ 
ze româneşti şi străine, 1976; Opera lui TudorAr- 
ghezi, 1979; Mapamond literar, 1983; Lupta cu 
absurdul, 1971, Premiul Academiei; De la Ion 
la Ioanide, 1974, Premiul Uniunii Scriitorilor; 
Scriitori maghiari din România, 1982. Emigrat 
în 1979 (Elveţia), se stablieşte din 1981 în 
Franţa. Până în 1990 (anul pensionării şi al 
primirii cetăţeniei franceze) este profesor la 
Universitatea Frangois Rabelais din Tours; 
este invitat al multor universităţi europene 
pentru cursuri, conferinţe, colocvii, congre¬ 
se; din 1979 lucrează şi la Radio Europa Li¬ 
beră, timp de 15 ani. în perioada 1990-2000 
îi apar volume de eseuri şi memorialistică şi 
în ţară: Parisul este o carte; Calea, Adevărul, Via¬ 
ţa; Caietul albastru, 2 voi. memorii. Primeşte 
Premiul Fundaţiei Flacăra pentru literatură; 
Premiul Aron Cotruş al revistei Familia din 
Oradea pentru opera critică; Premiul Opera 
Omnia, Cluj şi Oradea; Premiul Naţional de 
literatură al Uniunii Scriitorilor. 

Balş, Gheorghe 

(24.04.1868, Adj ud - 22.09.1934, Bucureşti) 
Inginer constructor şi istoric de artă, mem¬ 
bru titular al Academiei Române. A lucrat, 
printre altele, la construcţia podului de la 
Cernavodă şi portului Constanţa, iar în co¬ 
laborare cu arhitectul Nicolae Ghica-Budeşti 
la construirea Institutului de Seruri şi Vacci¬ 
nuri Louis Pasteur din Bucureşti. A publicat 
studii valoroase de sinteză asupra arhitecturii 


bizantine, precum şi asupra bisericilor şi 
mănăstirilor moldoveneşti: Filipeştii de Pădure 
(1908), Histoire de l'art roumain ancien (1922, în 
colaborare), Fes monuments byzantins de Rou- 
manie (1932). Membru al Academiei Române 
(1923) şi vicepreşedinte al ei. 

Balş-Lupu, Ştefan 

(27.10.1902, Bucureşti - 22.02.1994, Bucureşti) 
Arhitect. A absolvit Şcoala Militară de Ar¬ 
tilerie şi Şcoala Superioară de Arhitectură 
din Bucureşti, apoi a fost bursier al Şcolii 
Române din Roma, specializat în restaurări 
de monumente. A funcţionat ca arhitect în 
Ministerul Instrucţiunii şi Cultelor, la Insti¬ 
tutul de Proiectare şi Construcţii, la Institu¬ 
tul Central pentru Sistematizarea Oraşelor şi 
Regiunilor. La comanda mitropoliei a reali¬ 
zat restaurarea a numeroase lăcaşuri de cult 
din România. Membru de onoare al Uniunii 
Arhitecţilor din România şi membru de 
onoare al Academiei Române (1993). 

Baltac, Vasile 

(1940, Ploieşti) 

Inginer. A absolvit Politehnica din Timi¬ 
şoara în specialitatea electrotehnică. Spe¬ 
cializare la Cambridge, Marea Britanie. 
Contribuţii în domeniul calculatoarelor, 
tehnologiei informaţiei. A contribuit la 
construirea primei generaţii de calculatoare 
româneşti, MECIPT, Timişoara. Membru 
senior al IEEE. Preşedinte al Asociaţiei 
ATIC - IT&C din România. 

Baltag, Cezar 

(26.07.1939, Mălineşti, Basarabia - 
26.05.1997, Bucureşti) 

Poet. Absolvent al Facultăţii de Filologie 
din Bucureşti. Redactor la Luceafărul, apoi 
la Viaţa românească, unde a fost redactor-şef 
după 1989. A debutat cu placheta Comuna 
de aur, 1960. S-a remarcat printr-o poezie 
profund meditativă, nemetaforică: Vis 
planetar, 1964; Răsfrângeri, 1966, Chemarea 
numelui, 1995, Premiul Uniunii Scriitorilor; 

Monada, 1968; Odihnă în ţipăt, 1969; Unicorn 
în oglindă, 1975; Euridice şi umbra, 1988; Che¬ 
marea numelui (1995); Ochii tăcerii, 1996, BPT. 
A practicat şi stilul livresc: Madona din dud, 
1973, Premiul Uniunii Scriitorilor; Şah orb, 
proză, 1971. A tradus în româneşte Mircea 
Eliade - Istoria credinţelor si ideilor religioase, 
3 voi., 1981-1988. 

Baltazar, Camil 

nume la naştere Leibu Goldstein 

(7.09.1902, Moara-Putna, jud. Suceava - 
27.04.1977, Bucureşti) 

Poet. A colaborat la mai toate publicaţiile 
interbelice şi de după război. A scos o revis¬ 
tă proprie - Tiparniţa literară (1928-1931), 
împreună cu Petru Comarnescu. A tradus 
şi stilizat din literaturile germană şi engleză: 
Pearl Buck, Heinrich şi Thomas Mann, 
E.M. Remarque ş.a. A debutat sub semnul 
„poeziei pure", cultivată la noi şi de Ion 
Barbu, tot sub influenţa lui Paul Valery: 
Vecernii, 1923. Ulterior a evoluat spre o 
lirică senzual-bucolică: Tărâm transcendent, 
1939; Soare pe zăpezi, 1965; Violoncel solar, 
1972; Ghirlanda iubirii, 1975. A mai scris 
evocări în proză: Contemporan cu ei, 1962 şi 
eseuri despre Trakl, Mateiu Caragiale ş.a.: 
Scriitor şi om, 1946. 

Bancic, Olga 

nume la naştere Golda Bancic 
(10.05.1912, Chişinău - 
10.05.1944, Fort Mont Valerien, Franţa) 
Militantă comunistă. Evreică după etnie. 
Soţie a lui Alexandru Jar. A intrat în mişca¬ 
rea muncitorească din România la 12 ani şi 
a fost arestată pentru prima oară în timpul 
unei greve. Ca membră a PCR a fost arestată 
de mai multe ori. A fost trimisă în Franţa în 
1936 şi s-a integrat în Partidul Comunist 
Francez pentru a sprijini mişcarea de volun¬ 
tari care se duceau pe frontul războiului civil 
din Spania. Apoi a făcut parte din rezistenţa 
franceză în al Doilea Război Mondial. A acti¬ 
vat ilegal, sub numele Pierrette. A fost prinsă 


de Gestapo în 1943 şi ucisă un an mai târziu. 
Mai multe străzi din Bucureşti i-au purtat 
numele în perioada socialistă. 

Banciu, Axente 

(10.08.1875, Sălişte, Sibiu - 13.08.1959, Sibiu) 
Profesor şi publicist. Bunic al lui Paul 
Eugen B. între 1898 şi 1916 a fost profesor 
la liceul românesc din Braşov. A fost mem¬ 
bru activ al societăţii ASTRA (secţia literară). 
A publicat volume şi broşuri în folosul 
şcolilor româneşti din Transilvania. A cola¬ 
borat la publicaţiile Familia, Tribuna editată la 
Arad, Dreptatea (Braşov), Ţara noastră (Sibiu), 
Românul (Arad), Cuvântul poporului (Săliştea 
Sibiului), Societatea de mâine (Cluj), Transil¬ 
vania, Romania nouă, Ardealul, Anuarul liceului 
din Braşov, Gazeta Transilvaniei. întemeiază 
şi conduce revista Ţara Bârsei din Braşov 
(1929-1939). Contribuie la înfiinţarea Mu¬ 
zeului ASTRA şi a bibliotecii din Braşov. 
Membru al Academiei Române. 

Banciu, Mircea Desideriu 

(19.08.1941, Flunedoara - 29.04.2005, Bucureşti) 
Inginer chimist. A absolvit Chimia Industri¬ 
ală la Bucureşti, unde şi-a luat şi doctoratul, 
cu o teză despre tehnologia medicamentelor 
şi a produselor farmaceutice. S-a specializat 
în chimie organică la Universitatea din Koln. 
Profesor la Facultatea de Chimie a Insti¬ 
tutului Politehnic din Bucureşti. Lucrări: 
Metode fizice în chimia organică, 1972; Aplicaţii 
ale metodelor fizice în chimia organică, 1977; 
Hidrocarburi, 1997. Membru corespondent 
al Academiei Române (1991). 

Banciu, Paul Eugen 

(30.11.1943, Botoşani) 

Prozator şi eseist. Nepot al lui Axente 
B. A absolvit liceul la Alba Iulia, Artele 
Plastice la Timişoara, Filosofia la Cluj. Se¬ 
cretar general de redacţie al revistei Orizont 
(1972-2003), director al Bibliotecii Judeţene 
Timiş. Lucrări: Casa Ursei Mari, debut, Pre- 
miurUniunii Scriitorilor, 1978 ; Reciful, 1979; 

Sărbătorile, 1981; Zigguratul, 1982; Muflonul, 
voi. 1 1986, voi. II 1989; Casa de pânză, 1995; 
Demonul discret, 1996; Noaptea strigoilor, 1996; 
Picătura de cucută, 1997; Remora, 1998; O că¬ 
lătorie cu aeroplanul peste muntele erodat, 1999; 
Marii fericiţi, 2000; Infinitul rău, 2001; Grădina 
lui Epicur, 2003. Distins cu Ordinul Naţional 
Pentru Merit în grad de Cavaler, 2002. 

Bantaş, Andrei 

(30.11.1930, laşi - 27.01.1997, Bucureşti) 
Anglist. A absolvit engleza la Universitatea 
din Bucureşti, unde a fost apoi profesor. Pre¬ 
şedinte al Uniunii Profesionale a Interpreţi¬ 
lor şi Traducătorilor (1994—1997), membru 
a numeroase asociaţii internaţionale de 
lingvistică aplicată. A lăsat 40 de dicţionare 
(cu 60 de reeditări) anglo-române şi poli¬ 
glote, 30 de cursuri universitare de limba şi 
literatura engleză, studii monografice despre 
autori anglo-americani. A tradus în jur de 
160 de volume de proză din autori englezi 
şi americani, după cum a şi tradus în engleză 
numeroşi scriitori români. Lucrări: Mic dicţi¬ 
onar englez-român, 1971, reeditare 1997; Dic¬ 
ţionar englez-român, 75 000 de cuvinte, 2004. 
A tradus din: A.J. Cronin, Samuel Butler, 
WS. Maugham, Isaac Asimov, Howard Fast, 
H.G. Wels, Thomas Hardy, Oscar Wilde, 
A. Conan Doyle, Charles Dickens, Robert 
Anderson, Christopher Malrowe, W. Sha- 
kespeare, Tennessee Williams, H. Ogden, 
Arthur Koestler ş.a. Din română în engleză 
a tradus din: Mihai Eminescu, împreună cu 
Leon Leviţki, 1978 (Premiul Uniunii Scrii¬ 
torilor), Alexandru Ivasiuc, Augustin Buzu- 
ra, Urmuz, Camil Petrescu, Lucian Blaga, 
Marin Sorescu, D.R. Popescu ş.a. 

Bantoş, Alexandru 

(23.06.1950, Hiliuţi, Republica Moldova) 
Publicist şi editor. Soţ al Anei B. A absolvit 
Facultatea de Filologie a Universităţii de Stat 
din Chişinău (1973). A lucrat la Radiotele- 
viziunea Moldovenească (1973-1981), la 
Editura Cartea Moldovenească (1981-1982), 
la ziarul Tinerimea Moldovei (1982-1986), la 
revista Moldova (1986-1990). în 1991, îm¬ 
preună cu Nicolae Mătcaş şi Ion Dumeniuk, 
a fondat revista de ştiinţă şi cultură Limba 
Română, prima publicaţie care poartă în 
titlu numele corect al limbii oficiale a Re¬ 
publicii Moldova. în calitate de redactor-şef 
adjunct (1991-1994), apoi de redactor-şef 
(din 1994), a asigurat plasarea publicaţiei 
în prim-planul vieţii cultural-ştiinţifice de 
la est de Prut. între timp revista s-a implicat 
activ în procesul de renaştere naţională, fiind 
apreciată pentru calitatea discursului publi¬ 
cistic în întregul areal cultural românesc. 


V/ 

Paul Eugen Banciu Ana Bantoş 


Publică permanent articole, studii, repor¬ 
taje, interviuri vizând diverse aspecte ale 
reafirmării unităţii neamului, valorificării 
patrimoniului lingvistic, literar şi cultural 
autohton. îngrijeşte rubrici, antrenând la 
elaborarea acestora scriitori şi savanţi locali 
şi de peste hotare. A lansat proiecte literare 
şi culturale finalizate prin editarea unor 
numere speciale cu impact direct asupra 
recunoaşterii identităţii româneşti de pe 
ambele maluri ale Prutului: Limba româ¬ 
nă este numele corect al limbii noastre; 
Literatura română contemporană din Re¬ 
publica Moldova; Metodica predării limbii 
şi literaturii în gimnaziu şi în liceu; Fără 
magistru - o lume mai mult decât săracă, 
un număr de revistă consacrat în întregime 
lui Eugen Coşeriu. A fost prim-vicedirector 
general al Departamentului de Stat al Lim¬ 
bilor (1992-1994), este autor de proiect şi 
director al Casei Limbii Române Nichita 
Stănescu din Chişinău (din 1998). Distins 
cu Medalia Mihai Eminescu a Guvernului 
Republicii Moldova (1996) şi Ordinul Pen¬ 
tru Merit în grad de Comandor (2000). 

Bantoş, Ana 

(7.04.1951, Chirianca, Republica Moldova) 

Critic şi istoric literar. Soţie a lui Alexandru B. 
Licenţiată a Facultăţii de Filologie a Univer¬ 
sităţii de Stat din Chişinău (1973). Doctor în 
filologie la Universitatea Al. I. Cuza din Iaşi 
(1998), discipol al acad. Constantin Ciopraga. 
Din 1973 laborant, cercetător ştiinţific, cer¬ 
cetător ştiinţific coordonator la Institutul de 
Limbă şi Literatură (azi Institutul de Filolo¬ 
gie) al ASM. Director adjunct (2006-2007), 
director (2007-2009) al institutului. Mem¬ 
bru al Uniunii Scriitorilor din Moldova 
(1986) şi din România (2000). Redactor-şef 
adjunct al revistei Limba Română (Chişinău). 
Titular al Catedrei de literatură universală a 
Universităţii de Stat din Chişinău (din 2001). 
Investighează literatura română dintre Prut şi 
Nistru în raport cu fenomenul european, cu 
literatura clasică şi contemporană europeană. 

A colaborat la enciclopedia Literatura şi Arta 
Moldovei, 2 voi. (1985-1986). A participat la 
colocvii internaţionale (la Universitatea din 
Aix-en-Provence, 2002; Academia Română, 
filiala Iaşi, 2002). Lucrări: Creaţie şi atitudine 
(1985), Dinamica sacrului în poezia basara¬ 
beană contemporană (Bucureşti, 2000), Recu¬ 
perarea autenticului (2006); Deschiderea spre 
universalism (2010). Premiul pentru critică 
al Uniunii Scriitorilor din Moldova (2001, 
2007). Diploma de Onoare a Prezidiului 
Academiei de Ştiinţe a Moldovei (2001). 
Premiul de Excelenţă al Uniunii Scriitorilor 
din Moldova (2011). 

Banu, George 

(22.06.1943, Merei, jud. Buzău) 

Critic de teatru. A absolvit Institutul de Artă 
Teatrală din Bucureşti. Plecat la Paris în 
1975. Fondator şi director artistic al Acade¬ 
miei Experimentale a Teatrelor. Lucrări: Ber- 
tolt Brecht ou le Petit contre le grand , 1981; Brook: 
etudes... textes... propos..., 1985; Claude Regy: 
metteur en scene deraisonnable: dossier, 1993; 
L'acteur qui ne revient pas: journees de theâtre au 
Japon , 1993; Antoine Vitez: la fievre des idees, 
1994; Les cites du theâtre d'art: de Stanislavski ă 
Strehler..., 2000; Livada de vişini, teatrul nostru. 
Jurnal de spectator , 2000; L'Oubli - Uitarea, 
2001; L'espace theâtral, 2002; Panorama sfâr¬ 
şitului de secol. O panoramă subiectivă , 2003; 
Ultimul sfert de secol teatral , 2004; L'histoire des 
larmes; L'empereur de la perte; Le roi du plagiat, 
2005. Profesor emerit la Sorbona, preşedinte 
de onoare al Asociaţiei Internaţionale a Cri¬ 
ticilor de Teatru, 1994-2001, comandor al 
Ordinului Steaua României (2002), cavaler 
al Ordinului Artelor şi Literelor al Republicii 
Franceze (2005). Membru în juriul Festiva¬ 
lului Internaţional de Teatru. Doctor Hono- 
ris Causa al Universităţii de Artă Teatrală şi 
Cinematografică din Bucureşti, 2006. 

Banu, Ion 

(16.06.1913, Bucureşti - 12.05.1993, Bucureşti) 
Profesor de filosofie. A absolvit facultăţile 
de Drept şi Filosofie la Bucureşti, unde şi-a 
susţinut şi doctoratul. A fost profesor de 
istoria doctrinelor antice la Facultatea de 
filosofie a Universităţii din Bucureşti. A fost 
profesor invitat la Paris-Nanterre. Lucrări: 
Primii materialişti greci , 1950; Introducere în 
istoria filo sofiei, 1957; Filosofia Orientului an¬ 
tic , 1967; Filosofia elenismului ca etică , 1980. 
Membru fondator al Asociaţiei de Studii 
Orientale din România, membru al Soci¬ 
etăţii Franceze de Egiptologie, membru al 
Asociaţiei Internaţionale pentru Filosofia 
Greacă din Atena şi membru corespondent 
al Academiei Române, 1991. 



George Banu Maria Banuş 


Banuş, Maria 

(10.04.1914, Bucureşti - 14.07.1999, Bucureşti) 
Poetă. Evreică după etnie. A absolvit Facul¬ 
tatea de Drept din Bucureşti. A debutat cu 
o lirică a adolescenţei plină de senzualitate 
şi candoare. Poezia matură transcrie elanul 
civic, orientarea spre viaţa socială: Ţara fete¬ 
lor, 1937 - debut; Fiilor mei , 1949, Premiul 
Academiei; Bucurie, 1949, Premiul de Stat; 
Ţie-ţi vorbesc. Americă!, 1955; Tocmai ieşeam în 
arenă, 1976; Portretul de la Fayum, 1970; Orici¬ 
ne şi ceva, 1972; Orologii cu figuri (1984); Fiesta 
(1990). A tradus din Rilke, Puşlcin, Goethe, 
Shakespeare, Pablo Neruda, Nazim Hikmet, 
Andre Frenaud, August Strindberg ş.a.: Din 
poezia de dragoste a lumii, 2 voi., 1974. A mai 
publicat memorii: Sub camuflaj, 1978; publi¬ 
cistică: Din cronica acestor 5 ani, 1955; teatru: 
îndrăgostiţii, 1954; Magie întârziată, 1970; Hi¬ 
mera, 1980; Noiembrie, inocentul, 1981; Horloge 
ăjaquemart, 1987. A obţinut Premiul Special 
al Uniunii Scriitorilor (1986) pentru întrea¬ 
ga activitate. Laureată a Premiului Herder 
(1989). S-a stabilit în Franţa după 1989. 

Banuş, Tudor 

(8.07.1947, Bucureşti) 

Pictor. Fiu al Măriei B. A absolvit Institutul 
de Arhitectură la Bucureşti. Specializare la 
Ecole des Beaux Arts, Paris. Rămas la Paris 
din 1972. Excelent desenator, s-a ocupat 
mai ales de ilustraţie de carte, dar a făcut 
şi pictură. A avut 17 expoziţii personale în 
Franţa, Austria, Elveţia, RFG, Belgia, SUA. 
A colaborat la Le Monde, L'Express, Le Point, 
Le Figaro Magazine, The New York Times, 
Die Zeit ş.a. 

Banyai Ladislau 

(17.11.1907, Baia de Criş, jud. Hunedoara - 
4.05.1981, Bucureşti) 

Istoric. Etnie maghiară. A studiat istoria la 
Budapesta, Grenoble şi Paris. A fost profesor 
şi rector la Universitatea din Cluj, profesor 
la Universitatea din Bucureşti, director ad¬ 
junct al Institutului de Istorie Nicolae Iorga 

din Bucureşti. S-a preocupat de istoria mi¬ 
norităţilor naţionale din România. Lucrări: 
A magyarsăg a Dunavolgyeben. Ezer ev tanusâga 
(Ungurii în bazinul Dunării. învăţămintele unui 
mileniu), 1938; Harminc ev Jegyzetek a româniai 
magyarsăg utjărol (Treizeci de ani. Note privind 
trecutul maghiarilor din România), 1949. Mem¬ 
bru corespondent al Academiei Române 
(1991). 

Barac, loan nume la naştere loan Popovici 

(1776, Alămor, jud. Sibiu - 12.07.1848, Braşov) 
Scriitor. A absolvit studiile juridice la Cluj. 
Profesor în Şcheii Braşovului, a fost „ma- 
gistratual translator" al primăriei din Braşov, 
unde a fost colegul, apoi ginerele lui Radu 
Tempea, filolog. A întemeiat primul periodic 
românesc din Braşov, Foaia duminicii , 1837. 
A tradus şi prelucrat romane populare: 
Halima , 1836-1840. A scris în spiritul Şcolii 
Ardelene un basm alegoric în versuri des¬ 
pre cucerirea Daciei de către Traian: Istoria 
despre Arghir şi Elena cea frumoasă şi pustiită 
crăiasă , 1801. 

Baracci, Petru 

(25.07.1929, Bolgrad, jud. Cetatea Albă, 
azi Ucraina - 22.07.2010, Chişinău) 

Actor. A absolvit Institutul de Teatru 
A. Ostrovski din Leningrad. Profesor la 
Institutul de Arte din Chişinău. Actor la 
Teatrul Muzical-Dramatic din Chişinău. 
A făcut şi roluri de film: Asteptaţi-ne în zori, 
1963; Ultimul haiduc , 1972; Dimitrie Cantemir, 
1973; Toate probele contra , 1974; Durata zilei, 
1974; Calul, puşca şi nevasta, , 1975; Ce-i trebuie 
omului , 1975; Pe urmele fiarei, 1976; Povestea 
lui Făt-Frumos, fratele Ilenei Cosânzene, 1979; 
Când ai alături un bărbat, 1977; Cetatea, 1978; 
Şi va veni o zi, 1979; Pregătire de examen, 
1979; La porţile Satanei, 1980; Casa lui Dionis, 
1980; Trecea o lebădă pe ape, 1982. Membru 
al Uniunii Cineaştilor din Moldova. A fost 
preşedinte al Uniunii Teatrale din Moldova. 
Artist al Poporului din Republica Moldova. 

Baranga, Aurel 

nume la naştere Aurel Leibovici 

(20.07.1913, Bucureşti - 10.06.1979, Bucureşti) 
Dramaturg şi publicist. Studii medicale. 
După război a fost membru al unor colegii 
redacţionale: Viaţa românească, Teatru, Con¬ 
temporanul, redactor-şef la revista „Urzica". 
Membru în comitetul de conducere al 
Uniunii Scriitorilor. Plecat în Israel în anii 
1970. A debutat cu versuri: Poeme cu orbi, 
1933. A scris reportaje: Ninge peste Ucraina, 
1945, teatru de respiraţie socială: Bal la Fă- 
gădău, 1946; Pentru fericirea poporului, 1951, 



Petru Baracci Aurel Baranga 


împreună cu Nicolae Moraru, Premiul de 
Stat; Mielul turbat, 1953, Premiul de Stat; 
Interesul general, 1962; Sfântu' Mitică Blajinu, 
1967; Opinia publică, 1967, sau abordând 
teme ale vieţii intime şi de familie: Siciliana, 
1961; Travesti, 1969; Simfonia patetică, 1973; 
Viaţa unei femei, 1976, Premiul Asociaţiei 
Scriitorilor din Bucureşti. A tradus din Jean 
Paul Sartre şi Valentin Kataev. A mai scris: 
Pamflete, 1955, publicistică: Teze şi paranteze, 
1974; Fabule, 1977 şi Jurnalul de atelier, 1982, 
postum. 

Baranov, Pavel 

(1892, zona Petersburg, Rusia - 1962, Moscova) 
Botanist. Aparţinea unei familii ruse cu 
vechi tradiţii culturale. Un Aleksandr 
Andreievici B. (1746-1819) a fost primul 
guvernator rus al provinciei Alaska. Un 
alt B., general, a comandat trupele ruse 
din zona Caucazului. La data (1950) când 
Sovietul Miniştrilor al URSS a decis să-l 
trimită în Moldova, spre a-1 înlocui pe 
Viaceslav Volghin, cel care întemeiase în 
1949 filiala din Moldova a Academiei de 
Ştiinţe a URSS, fusese elaborat planul 
integrat de funcţionare a URSS, în cadrul 
căruia Moldovei îi revenea misiunea de a 
deveni grânar, dar - mai ales - producător 
de vinuri pentru Uniune. Trimiterea unui 
botanist, specializat în embriologie, direc¬ 
tor al Institutului de Botanică al Academiei 
de Ştiinţe a URSS, n-a fost întâmplătoare. 
A condus ASM până în 1954, avându-1 
adjunct pe Macarie Grosul. A stabilit prin¬ 
cipalele direcţii de cercetare în care urmau 
să se afirme institutele ASM. Sensul lor de 
diversificare a mers în direcţia proiectului 
integrat iniţial al URSS şi nu a urmat ca¬ 
lea unei dezvoltări plurivalente, ca pentru 
un stat independent. Lucrări: Mcmopun 
OMâpuonoeuu pacmenuu e C6H3U c pa3eumueM 
npedcmaenenuu o 3ap0Mdenuu opzaHU3Moe, 
1955. Membru corespondent al Academiei 
de Ştiinţe a URSS. 

Barasch, Eugen 

(27.04.1906, Bucureşti - 24.11.1987, Bucureşti) 
Jurist. De etnie evreu. A studiat Dreptul la 
Bucureşti şi Paris. A fost director al Direcţiei 
de Studii a Arbitrajului de Stat de pe lângă 
Consiliul de Miniştri, consilier juridic al 
delegaţiei române la sesiunile Adunării Ge¬ 
nerale a ONU (1956-1957). Contribuţii în 
domeniul dreptului civil, rolul şi cauza, auto¬ 
ritatea lucrului judecat, constantele dreptu¬ 
lui. Lucrări: Ocrotirea părintească (1960), Teoria 
şi practica litigiilor precontractuale (1962), Teoria 
generală a contractelor economice , 2 voi., 1963, 
1965. Membru corespondent al Academiei 
Române (1963). 

Barasch, luliu 

(cca 1817, Brody, Galiţia - 1863, Bucureşti) 
Medic. De etnie evreu. A făcut şcoală hasi- 
dică în Galiţia, a studiat Filosofia la Leipzig, 
Medicina la Universitatea din Berlin (1838- 
1841), după care a venit în Ţara Românească 
şi a fost medic oculist şi de carantină la Că¬ 
lăraşi, medic de judeţ la Craiova. A publicat 
Minunile naturii , 3 voi., 1850-1855, lucrare 
de familiarizare a publicului cu domeniile 
biologie, chimie, fizică şi astronomie. A scos 
revista Isis sau natura (1856-1859), devenită 
în 1862 Natura, fiind primul publicist evreu 
de pe teritoriul României. A scos în 1857 
Israelitul român, publicaţie apărută pe fondul 
deşteptării sentimentului identitar al evreilor 
din imperiile vremii, care visau la înteme¬ 
ierea unui stat naţional. A fost hegelian şi 
socialist ca opţiune, a înfiinţat primul spital 
pentru copiii săraci din România şi a publi¬ 
cat studiul Despre unele instituţii filantropice 
din Europa, pledoarie pentru înfiinţarea de 
spitale de pediatrie. 

Baraschi, Constantin 

(17.11.1902, Câmpulung Muscel, jud. Argeş - 
22.03.1966, Bucureşti) 

Sculptor. Prima lui soţie a fost Olga Porum- 
baru. A absolvit Şcoala de Belle Arte la Bucu¬ 
reşti ca elev al lui Dimitrie Paciurea şi Oscar 
Han. A fost elevul lui Antoine Bourdelle la 
Academia Julian din Paris. Lucrări: Faun 
(1938), Tors, Extaz, Satirul şi nimfa (1964), 
Sfântul Gheorghe, George Enescu, Titu Maiorescu, 
Vasile Conta, Alexandru Xenopol, Nicolae Bălces- 
cu, Ţărancă din Muscel, Autoportret, basorelie¬ 
furile de pe Arcul de Triumf din Bucureşti, 
Monumentul eroilor din Predeal, bustul lui 
Lenin (distrus după 1989). A scris singurul 
Tratat de sculpură, 2 voi., care a apărut în Ro¬ 
mânia. Preşedinte al Uniunii Artiştilor Plas¬ 
tici din România. Distins cu Medalia de Aur 
la Expoziţia Internaţională de la Paris, 1937. 
Maestru Emerit al Artei (1951). Membru 
corespondent al Academiei Române. 



Constantin Baraschi Victoria Barba 


Barba, Vasile (Octavian) 

(02.1918, Megali Livadhia, în română Livada 
Mare, Grecia - 11.2007, Freiburg, Germania) 
Istoric. A fost profesor la Universitatea din 
Braşov până în 1984, când a emigrat în Ger¬ 
mania, continuând să apere cauza şi drep¬ 
turile aromânilor. A obţinut de la Consiliul 
Europei recunoaşterea lor ca entitate în 
Grecia (vlahi). A publicat la Dacia aureliană, 
revistă a românilor de pe Valea Timocului, 
Serbia, unde identitatea românească nu 
este recunoscută, ci li se spune vlahi (spre 
deosebire de Banatul Sârbesc, unde românii 
sunt recunoscuţi ca entitate). A alcătuit la 
Freiburg o bibliotecă a graiurilor aromân şi 
meglenoromân. 

Barba, Victoria 

(19.09.1926, Tambov, Rusia) 

Regizor. Origine meglenoromână după tată. 
Dintre familiile strămutate din Cadrilater 
în Dobrogea după războaiele balcanice 
(1913) în cadrul schimbului de populaţie 
şi ajunsă de acolo în gubernia rusă (care a 
rezistat cel mai îndelung după revoluţia din 
1917 procesului de confiscare a dreptului de 
proprietate, fiind umplută de noua putere 
cu lagăre de muncă). A absolvit Institutul de 
Arte Plastice Vera Muhina din Leningrad şi 
Institutul Pedagogic Ion Creangă din Chişi- 
nău. Fondator al filmelor de animaţie, mai 
ales pentru copii. A produs pentru Moldova 
Film, dar a înfiinţat şi Casa de producţie 
Floricica, special pentru filmele dedicate co¬ 
piilor. Filmografie: Puiul de cocostârc în colivie, 
1979; Mărţişor - sărbătoarea primăverii, 1980; 
Copiii, soarele şi zăpada, 1981; în jurul lumii, 
1982; Opriţi timpul, 1982; Dragoste de ţară, 
1983; Hora stelelor, 1985; Ziua de naştere a 
Carolinei, 1986; Căderea frunzelor, 1987; Podul 
de stele, 1987; Fantezie cosmică, 1989; Iepuraşul 
din ianuarie, 1991. Distinsă cu 98 de diplome, 
19 premii (de 5 ori Marele Premiu) şi 8 me¬ 
dalii de aur în cadrul festivalurilor de film 
republicane şi unionale. 

Eugen Barbu 


Filaret Barbu 


Gelu Barbu 


Barbăneagră, Alexei 

(3.12.1945, Ananiev, Ucraina) 

Jurist. A absolvit Dreptul la Universitatea 
de Stat din Chişinău. Specializare în drept 
penal la Institutul Unional pentru Studierea 
Cauzelor Criminalităţii şi Elaborarea Meto¬ 
delor de Prevenţie de la Moscova. Profesor 
la Universitatea Liberă Internaţională din 
Chişinău. Membru al Curţii Supreme de 
Justiţie, ministru al Justiţiei (1990-1994). 
Autorul Legii Organizării Judiciare, al Legii 
Notariatelor. Director al Centrului de Drept 
al Avocaţilor din Moldova. 

Barbilian, Dan 

V Barbu, Ion 

Barbu, Eugen 

(20.02.1924, Bucureşti - 7.09.1993, Bucureşti) 
Prozator. Soţ al actriţei Marga B. A absolvit 
Şcoala de ofiţeri de jandarmi. A audiat 
cursuri la Facultatea de Drept, Litere şi Filo- 
sofie, fără a le absolvi. Redactor-şef la Lucea¬ 
fărul (1962-1968) şi Săptămâna (1970-1989). 
Membru corespondent al Academiei (1974), 
laureat al Premiului Herder (1978), în care 
calitate l-a desemnat bursier pe Corneliu 
Vădim Tudor. Sensibil la pitoresc, a realizat 
romanul periferiei bucureştene de altădată: 
Groapa , 1955, volum de debut; Balonul e ro¬ 
tund, Unsprezece , 1956 evoluând spre cuprin¬ 
derea problemelor istoriei: Şoseaua Nordului 
1959; Facerea lumii , 1964; Princepele , 1969, 
Premiul Academiei; Săptămâna nebunilor, 
1975; Incognito, 4 voi., 1975-1980, voi. I - 
Premiul Uniunii Scriitorilor, roman în jurul 
căruia a existat un „Raport de plagiat", şeful 
comisiei fiind criticul Nicolae Manolescu. 
A publicat mai multe volume de nuvele: 
Oaie şi ai săi, 1958; Prânzul de duminică, 1962; 
reportaje: Pe-un picior de plai, 1957; Foamea de 
spaţiu, 1969; Jurnal în China, 1970. A publicat 
şi eseistică: Măştile lui Goethe, 1967; O istorie 
polemică şi antologică a literaturii române de la 
origini până în prezent, voi. I - Poezia română 
contemporană, 1975, precum şi scenarii de 


film: Bietul loanide după G. Călinescu şi 
seria Haiducii, care cuprind episoade eroi- 
co-romantice din istoria naţională. Membru 
corespondent al Academiei Române (1974). 

Barbu, Filaret 

(16.04.1903, Lugoj - 31.05.1984, Timişoara) 
Compozitor. Tată al balerinului Gelu Barbu. 
A absolvit Conservatorul din Viena (vioară). 
A fost dirijorul corului Ion Vidu din Lugoj, 
profesor de muzică la liceul din oraş. A com¬ 
pus Privighetoarea albă (1924), apoi Armonii 
bănăţene, Nocturnă, Roză albă, Ana Lugojana, 
Târgul de fete etc. A scris o lucrare dedicată 
lui Traian Grozăvescu şi o operetă cu titlul 
Plutaşul de pe Bistriţa. 

Barbu, Gelu 

(14.04.1932, Lugoj) 

Balerin şi coregraf. Fiu al lui Filaret B. 
A studiat coregrafia cu Floria Capsali, apoi, 
la Leningrad, cu Agripina Vaganova şi Alek- 
sandr Puşkin. A lucrat la Opera Română, 
avându-1 maestru de balet pe Oleg Danovski. 
A fost prim-balerin şi a dansat cu Valentina 
Massini, Simona Ştefănescu, Irinel Liciu, 
Sanda Orleanu, Ileana Iliescu, Rina Con¬ 
stantini şi Magdalena Popa. A dat recitaluri 
în Italia, Germania, Suedia. Plecat în exil în 
1961, devine prim-balerin al Operei din Oslo 
(Suedia), dă recitaluri în cele două Germa¬ 
nii, Italia, devine prim-balerin al Operei din 
Nurnberg. în 1966 s-a stabilit în Las Palmas 
de Gran Canaria, unde a creat trupa de balet 
care-i poartă numele şi a devenit coregraful 
ei. Compania sa a făcut turnee prin oraşele 
Spaniei, în Portugalia, la Sankt Petersburg, a 
participat la Festivalul Internaţional George 
Enescu, a dat spectacole la Opera Română 
din Timişoara, la Opera Naţională din Bu¬ 
cureşti, Teatrul Traian Grozăvescu din Lugoj. 
Cetăţean de onoare al oraşelor Las Palmas de 
Gran Canaria şi Lugoj. A primit Ordinul Con¬ 
stituţiei al Norvegiei, 1964; Ordinul Naţional 
Steaua României în grad de Cavaler, 2002. 

Ion Barbu 


Marga Barbu 


Vasile Barbu 



Barbu, Ion nume la naşere Dan Barbilian 

(19.03.1895, Câmpulung, jud. Argeş - 
11.08.1961, Bucureşti) 

Matematician şi poet. S-a înscris la Facul¬ 
tatea de Matematică din Bucureşti, pe care 
a întrerupt-o din cauza războiului. Şi-a luat 
licenţa în 1921 şi a plecat la Gottingen, 
Germania, pentru doctorat. A audiat cursu¬ 
rile lui Hilbert, dar, atras de literatură, s-a 
stabilit la Tiibingen, unde studia prietenul 
său Tudor Vianu, apoi la Berlin. Debutase 
ca poet în 1918 în Literatorul lui Alexandru 
Macedonski. Din 1924 a fost profesor de 
matematică la Giurgiu - de unde era Vianu, 
al cărui tată, medic, l-a şi găzduit - şi la 
Bucureşti. Şi-a trecut doctoratul în 1929 
cu Gh. Ţiţeica (teza „Reprezentări canonice 
ale adunării funcţiilor ipereliptice"), fiind 
profesor la Catedra de Geometrie a Facul¬ 
tăţii de Matematică de la Universitatea din 
Bucureşti. Ca matematician s-a ocupat (cu 
numele Dan Barbilian) de fundamentarea 
axiomatică a geometriei (spaţiile Barbilian). 
A publicat poezie la Contemporanul, Revis¬ 
ta nouă, Viaţa literară, Cetatea literară ş.a. 
A semnat articole critice la Ideea europeană, 
Vremea ş.a. Destinul poetic, pornit dintr-un 
orgoliu de adolescent - un pariu cu Tudor 
Vianu -, s-a împlinit prin poeme unde par¬ 
nasianismul şi balcanismul se sublimează 
într-un mod original: După melci , 1921; 
ciclul Isarlăk , volumul Joc secund, 1930, Pre¬ 
miul Academiei Române, aflat sub semnul 
lui Mallarme şi Paul Valery (teoria poeziei 
pure). Membru post-mortem al Academiei 
Române (1991). 

Barbu Lăutarul, 

nume la naşere Vasile Barbu 
(cca 1780, laşi - cca 1860, laşi) 

Cântăreţ (voce şi cobză). A condus breasla 
lăutarilor din Moldova (ca staroste al scrip- 
carilor, 1804-1839). A cules şi compus cân¬ 
tece de voie bună şi de petrecere, fiind acom¬ 
paniat de un taraf. A fondat stilul acestui 
fel de muzică, bazat pe melodiile populare 


româneşti, influenţa slavă şi cea otomană. 
A colindat prin toate provinciile româneşti, 
în tentativa de a unifica expresia lirică şi 
stilul muzical. A fost apreciat de Liszt, aflat 
în călătorie la Iaşi. 

Barbu, Marga nume la naşere Butuc 
(24.02.1929, Ocna Şugatag, Maramureş - 
31.03.2009, Bucureşti) 

Actriţă. Soţie a lui Eugen B. A absolvit 
Institutul de Teatru din Bucureşti în 1950. 
Este cunoscută pentru rolul hangiţei Aniţa 
din seria Haiducilor şi al Agathei Slătineanu 
din seria Mărgelatu , scenarii Eugen Barbu; 
Pădurea spânzuraţilor (1964); Bietul Ioanide 
(1980); Lacrima cerului (1989). A primit în 
2004 Ordinul Naţional Serviciu Credincios 
în grad de Cavaler. 

Barbu, Vasile 

(6.09.1954, Uzdin) 

Animator cultural. A absolvit liceul sârb la 
Covăciţa şi Facultatea de Filologie la Novi 
Sad. S-a întors la Uzdin şi a fost director 
al Căminului Cultural Doina (1984-1987), 
preşedinte fondator al Societăţii literar-ar- 
tistice Tibiscus (ca şi al editurii şi revistei 
Tibiscus, 1990), preşedinte al Consiliului 
Consultativ al Zilelor Presei Bănăţene (din 
1997), preşedinte al Asociaţiei Sportive 
Unirea din Uzdin şi al clubului de hand¬ 
bal, vicepreşedinte al Consiliului Naţional 
al Românilor din Serbia şi Muntenegru 
(2003-2004) şi preşedinte al Asociaţiei 
Scriitorilor în grai bănăţean din Voivodina 
(din 2002). A susţinut cenaclul literar Ion 
Bălan, pe care l-a îmbogăţit cu revista 
Cumpăna. A publicat versuri în revistele 
româneşti din Voivodina, dar şi la Tribuna 
(Cluj), Anotimpuri literare, Renaşterea bănă¬ 
ţeană (Timişoara), Dacia literară (Iaşi), Buco¬ 
vina literară (Suceava), Porto Franco (Galaţi), 
Glasul naţiunii (Chişinău), Dreptatea (New 
York) ori Plai românesc (Cernăuţi). A lansat 
în 1994, la Uzdin, Festivalul Internaţional 
de Poezie Drumuri de Spice, ca şi Festivalul 

Bariţiu 


George Gârda - Todor Creţu Toşa de litera¬ 
tură în grai bănăţean. Membru al Uniunii 
Scriitorilor din Serbia şi al Uniunii Scrii¬ 
torilor din România. Distins cu Premiul 
Ethnos, 1995, acordat de Fundaţia Cultu¬ 
rală Ethnos din Bucureşti; Premiul Damian 
Ureche pentru poezie, 1995, acordat de 
Societatea Literară Sorin Titel din Timi¬ 
şoara; Premiul Eminescu, 1996, acordat de 
Inspectoratul pentru Cultură al judeţului 
Suceava şi Editura Lumina (Drobeta Turnu 
Severin). Membru de onoare al S.C. Ginta 
Latină din Iaşi, S.C. Avram Iancu din Sălaj, 
al Mişcării Literare Paradoxiste din Phoenix 
(Arizona, SUA). 

Barbu, Viorel P. 

(14.06.1941, Deleni, Vaslui) 

Matematician. A absolvit Matematica la 
Universitatea din Iaşi, unde a obţinut şi titlul 
de doctor. Specializare în SUA. Profesor şi 
rector la Universitatea din Iaşi. A lucrat în 
domeniul ecuaţiilor diferenţiale cu derivate 
parţiale, integrale şi controlului optimal. 
Lucrări: Nonlinear Semigroups and Differential 
Equations in Banach Spaces , 1976; Optimal 
Control of Variational Equations , 1984; Ma- 
thematical Methods in Optimization of Differen¬ 
tial Systems , 1995; Boundary Value Problems for 
Parţial Differential Equations , 1998. Premiul 
Academiei Române, 1972; Doctor Honoris 
Causa al Universităţii din Nebraska, 1993; 
profesor de onoare al Universităţii Wuhan, 
China, 1999. Profesor invitat la universităţile 
din Roma, Paris, Cincinnati, Ohio ş.a. Mem¬ 
bru al Academiei Române (1993) şi vicepre¬ 
şedinte al ei (1996-2000). Este membru de 
onoare al Academiei de Ştiinţe a Moldovei. 

Barbulov, Nicolae 

(7.06.1931, Straja, Banatul Sârbesc) 

Ziarist. A absolvit liceul român de la Vârşeţ. 
Redactor al emisiunii de radio Universitatea 
populară la Radio Novi Sad. S-a ocupat de 
evenimentele politice interne, dar şi de cele 
legate de colaborarea româno-iugoslavă 
(întâlnirile la nivel înalt de la Belgrad, Bu¬ 
cureşti, Timişoara, Porţile de Fier). Redacor 
şef al programului în limba română la Radio 
Novi Sad şi al programelor de documentare 
ale Televiziunii din Novi Sad. A tradus în 
româneşte manuale de şcoală. Membru al 
Uniunii Ziariştilor din Iugoslavia. 

Barcianu-Popovici, Daniil 

V Popovici-Barcianu, Daniil 

Barcianu-Popovici, Sava 

V Popovici-Barcianu, Sava 



Nicolae Barbulov George Bariţiu 


Bardasare, Emanoil 

V Panaitescu-Bardasare, Emanoil 

Bardasare, Gheorghe 

V Panaitescu-Bardasare, Gheorghe 

Bariţiu, George 

nume la naştere Gheorghe Pop 
(24.05.1812, Jucul de Jos, jud. Cluj - 
2.05.1893, Sibiu) 

Ziarist, istoric. A absolvit gimnaziul la Blaj, 
liceul piarist şi facultăţile de Drept şi Filo- 
sofie la Cluj. Este influenţat de Petru Maior, 
întors la Blaj, a studiat Teologia (printre 
profesori: Simion Bărnuţiu, Timotei Ci- 
pariu). în 1835 a fost numit profesor de 
fizică la liceul din Blaj, apoi a fost chemat 
să conducă şcoala română din Şcheii Bra¬ 
şovului. Fondator al Gazetei de Transilvania 
(1837), a condus-o până în 1849. Partici¬ 
pant la revoluţia de la 1848 în Transilvania, 
deputat în Parlamentul de la Pesta, fondator 
şi preşedinte al Partidului Naţional Român. 
A iniţiat primele spectacole de teatru în 
limba română din Transilvania. A fost unul 
dintre fondatorii ASTRA (1861). Adevărata 
lui vocaţie a fost ziaristica politică şi cultu¬ 
rală, dar s-a manifestat şi în critica literară 
şi estetică, unde a fost influenţat de Goethe, 
Hegel, Winkelmann, Lessing, K.J. Weber 
ş.a. A scris versuri ocazionale, pentru 
diverse spectacole, şi a tradus teatru din 
Shakespeare, Schiller. A scris şi proză, de 
fapt prelucrări după autori romantici mi¬ 
nori, germani sau englezi. Se remarcă însă 
povestirile cu subiect din istoria naţională: 
O privire preste ţinutul Haţegului în Transilva¬ 
nia , 1838. De asemenea, a avut o contribu¬ 
ţie însemnată la istoria Transilvaniei: Părţi 
alese din istoria Transilvaniei pe două sute de ani 
în urmă , 3 voi., 1889-1891; Noţiuni relative 
la economia socială şi la istoria civilizaţiei din 
Transilvania (1877). A editat colecţia Enci¬ 
clopedia României , 10 voi. Membru fondator 
al Societăţii Academice Române (1866), 
preşedinte al Academiei Române (1893). 

Barnea, Ion 

(13.08.1913, Lungeşti, jud. Vâlcea - 
31.01.2004, Bucureşti) 

Arheolog. A studiat Istoria la Bucureşti, 
Atena şi Berlin. Specializat în arheologie 
paleocreştină şi bizantină. Cercetător la 
Institutul de Arheologie din Bucureşti, pro¬ 
fesor la Facultatea de Istorie a Universităţii 
din Bucureşti, ca şi la Institutul Teologic din 
Bucureşti. A cercetat siturile de la Dinogeţia, 
Noviodunum, Niculiţel, Basarabi, Enisala, 
Adamclisi. Lucrări: Cultura bizantină în Ro¬ 
mânia, 1971 (în colaborare); Les monuments 
paleochretiens de Roumanie (1977); Arta creştină 
în România, 2 voi. (1980-1981). Membru de 
onoare al Academiei Române (1999). 

Baronzi, George 

(20.10.1828, Brăila - 28.05.1896, Bucureşti) 
Scriitor. La origini, familia este grecească, 
din insula Zante. A fost director de prefec¬ 
tură al judeţelor Vlaşca, Covurlui, Ialomiţa. 
A scris versuri, teatru şi proză, fiind, în 
registrul apetitului literar, al izvoarelor 
sale, ca şi al temperamentului, un spirit cu 
totul înnoitor. Din păcate, adesea proiectul 
nu e dus la bun sfârşit din lipsă de talent. 
Totuşi, pentru a doua jumătate a veacului 
al XlX-lea, rămâne un scriitor care propune 
motive, teme, moduri de abordare ce vor 
fecunda literatura română a veacului XX: 
romantismul tenebros, istoria naţională, 
exotismul, inclusiv în valorificarea literară 
a filosofiei indiene. Versuri: Cugetările singu- 
rătăţei, 1847; Nopturnele, 1853; Danubianele, 
1859; Fabule alese; 1868; Legende şi balade, 
1876. Proză: Heptameron, 1861; Misterele Bu¬ 
cureştilor, 3 voi., 1862-1864; Biciul lui Dum¬ 
nezeu, 1884; Fontana zânelor, 1896. Teatru: 
Matei Basarab sau Dorobanţi şi seimeni, 1858; 
Drapelul sângerat, 1880; Dama de cupă, 1880; 
Daciada, 1890; Mina haiduceasa, fata codrilor, 
1894. Eseuri: Călătoria printre secolii istorici, 
1870; Amor, Patria şi Dumnezeu după poeţii 
indiani, 1874. A tradus din Lammenais, Ale¬ 
xandre Dumas tatăl şi fiul, Byron, Eugene 
Sue, Fr. Guizot. A colaborat intens la diverse 
publicaţii: Curierul românesc, Zioa, Presa româ¬ 
nă, Românul, Naţionalul, Unirea, Revista Car- 
paţilor, Ghimpele, Literatorul ş.a. Anticipează 
tipul de „scriitor total", care poate face din 
orice întâmplare subiect literar. 

Barozzi, Constantin 

(14.10.1833, Bucureşti - 15.04.1921, Bucureşti) 
General, geodez şi cartograf. A făcut Şcoala 
Militară de ofiţeri din Bucureşti, Institutul 
Geografic al Armatei din Viena. A fost şeful 
Corpului 3 de Armată, şef al Statului Major 
General, şef al Depozitului de Război. A luat 



George Baronzi Constantin Barozzi 


parte la Războiul de Independenţă ca şef al 
Statului Major al Armatei de Operaţiuni. 
Ministru de Război (1888). S-a ocupat de 
cartografierea întregii Românii, de delimita¬ 
rea frontierelor faţă de Austro-Ungaria şi de 
Bulgaria. Membru al Consiliului Geodezic 
Internaţional. Unul dintre fondatorii Socie¬ 
tăţii Geografice Române. Membru de onoare 
al Academiei Române (1905). 

Bart, Jean nume la naşere Eugeniu P. Botez 

(24.11.1874, Burdujeni, jud. Suceava - 
12.05.1933, laşi) 

Scriitor. Pseudonimul este numele unui 
amiral francez (1650-1702). A făcut carieră 
militară (comandor de marină, profesor la 
Academia Navală din Constanţa). Ca scriitor 
s-a format în atmosfera Contemporanului. 
Este primul scriitor român care a cultivat 
jurnalul de bord şi schiţa marină ca gen 
literar: în Deltă, 1925; Peste ocean • Note dintr-o 
călătorie în America de Nord, 1926; Schiţe marine 
din lumea porturilor, 1928. Opera sa literară 
cea mai importantă este Europolis, 1933, ro¬ 
manul unui port românesc. A fost influenţat 
de ideologia poporanistă. A şi pictat marine, 
cele mai multe expuse la Academia Navală 
din Constanţa. Unele cărţi şi le-a ilustrat cu 
acuarele proprii. Membru corespondent al 
Academiei Române (1922). 

Bartok Bela (Viktor Jânos) 

(25.03.1881, Nagyszentni Klos, Imperiul Austro- 
Ungar, azi Sânnicolau Mare, Banat, România - 
26.09.1945, New York) 

Compozitor şi pianist. Considerat cel mai 
important compozitor al Ungariei. A învăţat 
pianul cu mama sa şi a concertat de la 4 ani. 
A copilărit la Vinogradiv (Ucraina), Poszony 
(Slovacia, locul preferat de întâlnire dintre 
Jan Urban Jarnik şi Massaryk). A studiat pi¬ 
anul cu un fost elev a lui Liszt, Thomân Ist- 
vân. A absolvit Academia Regală de Muzică 
de la Budapesta ca elev al lui Koessler Jânos 
şi a rămas colaborator pe viaţă al fostului 
său coleg Kodâly Zoltân. A fost influenţat 

de Brahms, Strauss, Debussy, Schonberg. 
A avut elevi notabili: Fritz Reiner, Sir Georg 
Soiţi, Sândor Gyorgy, Balogh Erno, Lili Kra- 
us, Jack Beeson, Violet Archer. Deşi născut 
catolic, şi-a declarat aderenţa la ateism. în 
1919, în timpul revoluţiei maghiare, a fost 
comisar al poporului pentru cultură în 
guvernul condus de Georg Lukâcs. Adept 
al ideilor revoluţiei de la 1848, a luptat 
pentru o Europă a naţiunilor. Prieten cu 
George Enescu, Tiberiu Brediceanu, Ion 
Bârlea, a făcut parte, ca şi Jan Urban Jarnik, 
din echipele mixte care au cules folclor 
românesc. De altfel, a cules folclor nu doar 
din Transilvania, Banat şi Ungaria, ci şi 
din Moldova, Ţara Românească, Slovacia, 
Serbia, Croaţia, Bulgaria, cu sentimentul 
că asistă la ultimele zile ale imperiului. Mai 
mult: interesat de influenţele orientale în 
muzica Estului european, a fost în Turcia şi 
a cules folclor muzical. A compus piese în 
gamă pentatonică (folosită în muzica budis¬ 
tă). Lucrări: Rapsodia pentru pian şi orchestră 
(1904), Cvartetul pentru coarde nr. 1 (1908), 
Prinţul din lemn (1917), Mandarinul miraculos 
(1918), Divertismentul pentru orchestră de 
coarde nr. 118 (1939), Cvartetul pentru coarde 
nr. 6 (1944) ş.a. A compus Român negi tâncok 
(Dansuripopulare româneşti), şase piese, 1917. 
A murit de leucemie. 

Bartok Francisc 

(30.04.1937, Băcia, Hunedoara) 

Pictor. Absolvent al Institutului de Arte 
Plastice din Bucureşti. Profesor la Institutul 
de Arte Plastice din Iaşi. A avut expoziţii 
personale în România, Franţa, Italia, Germa¬ 
nia, Finlanda, Portugalia, Grecia, Ungaria, 
Polonia, Cehoslovacia, Israel, Iugoslavia. S-a 
stabilit în Franţa în 1982. Laureat al Festi¬ 
valurilor Internaţionale de la Budapesta, 
Koopie (Finlanda), Belgrad, Kosice, Roma, 
Norvegia. 

Bartolomeu 

V Anania, Valeriu 

Basacopol, Carmen Petra 

(1926, Sibiu) 

Compozitoare. A absolvit Facultatea de 
Filosofie a Universităţii din Bucureşti, apoi 
Conservatorul de Muzică din Bucureşti ca 
elevă a lui Mihail Jora. Specializare la Darm- 
stadt şi Sorbona. Profesor la Universitatea 
de Muzică din Bucureşti. A scris muzică 
de cameră, opere {Inimă de copil , după Ed- 
mondo de Amicis, şi Apostol Bologa, inspirată 
din romanul Pădurea spânzuraţilor de Liviu 
Rebreanu), balete, lucrări vocal-simfonice şi 
concertante {Concertul pentru harpă,, timpane şi 
orchestră de coarde; Şase preludii pentru harpă). 



Jean Bart Francisc Bartok 


De mai multe ori laureată a Premiilor Uniu¬ 
nii Compozitorilor din România. 

Basarab 

Dinastie de domni din Ţara Românească. 
Primul a fost Basarab Ivanco (Ioan), fiul lui 
Tihomir (Tugomer), şef al unei formaţiuni 
voievodale din Oltenia, probabil cumană. 
A domnit ca urmaş al tatălui său (1310 - 
probabil 1324), apoi ca mare voievod al Ţării 
Româneşti (1324-1352). Nume turanic 
{Basar - tată, aba - stăpân). Din stirpea lui 
au făcut parte Nicolae Alexandru, Vladislav I 
(Vlaicu), Radu I, Dan I, Mircea cel Bătrân, 
Mihail I, Radu II de Prasnaglava, Dan II, Ale¬ 
xandru I, Vlad Dracul, Mircea, Basarab II, 
Vladislav II, Vlad Ţepeş, Radu cel Frumos, 
Basarab cel Bătrân Laiotă, Vlad Călugărul, 
Basarab cel Tânăr Ţepeluş, Mihnea cel Rău 
şi fiul acestuia, Mircea. Dar accede la tronul 
Ţării Româneşti şi altă dinastie care-şi spu¬ 
ne Basarab, fiind, în fond, dinastia boierilor 
Craioveşti care şi-au luat acest nume. Primul 
a fost Neagoe Basarab (fiul lui Pârvu Craio- 
vescu), „vodă Negru" din balade, considerat 
fondatorul Ţării Româneşti, care a domnit 
între 1512 şi 1521, doamna lui fiind de 
neam sârbesc, Despina Miliţa Brancovici, iar 
mitropolitul fiind numit de el pentru toată 
Ungrovlahia, care de atunci până azi apare 
ca entitate a ortodoxiei. Lui i-a urmat fiul 
său Teodosie, după care au venit pe tron 
alţi urmaşi ai primilor Basarabi: Radu de la 
Afumaţi, Vladislav III, Radu Bădică, Moise, 
Vlad înecatul, Vlad Vintilă, Mircea Cioba¬ 
nul, Petru cel Tânăr, Alexandru II, Mihnea 
Turcitul, Petru Cercel, Mihai Viteazul, Nico¬ 
lae Pătraşcu, Radu Mihnea etc. De multe ori 
aceştia au luptat între ei pentru domnie. Din 
a doua jumătate a veacului al XVI-lea vin 
pe tronul Ţării Româneşti inclusiv domni 
din dinastii ale Moldovei: Ghica, Movileştii 
ş.a. Constantin Brâncoveanu aparţinea 
descendenţei Craioveştilor şi Cantacuzinilor 
(dinastie bizantină). 

Basarab 


Basarab I (Alexandru) 
nume la naştere Ivanko Bazarad 

(a doua jumătate a secolului XIII - 
1352, Curtea de Argeş) 

Domn al Ţării Româneşti (cca 1310-1352). 
Fiu al lui Tochomerius ori Tihomir. Cuman 
ca etnie. Doamna sa, Marghita, era ma¬ 
ghiară. Fondator al dinastiei Basarab, iniţial 
vasalul regelui Ungariei, Carol Robert de 
Anjou. Ambii erau catolici. Ţarul Straşimir 
al Bulgariei era nepotul său (de la fiica lui, 
Teodora, măritată cu ţarul Ivan Alexandru), 
iar Nicolae Alexandru, fiul său, avea să-i 
urmeze la tron. Din 1325 a refuzat plata 
tributului către coroana maghiară. Ca urma¬ 
re s-au răcit şi relaţiile cu papa Clement al 
Vl-lea, care încerca să controleze creştinis¬ 
mul răsăritean considerându-se urmaş de 
drept al întregului Imperiu Roman. în 1330 
l-a înfrânt pe Carol Robert la Posada, în Ţara 
Loviştei, ceea ce a dus la apariţia statului 
independent medieval Ţara Românească, în 
hotarele căruia intrau Oltenia, Câmpia Ro¬ 
mână şi gurile Dunării (stăpânite de tătarii 
kipciak, care adoptaseră limba cumană) cu 
sudul Basarabiei de azi, care de atunci şi-a 
luat şi numele. Episcopii ortodocşi ţineau 
de episcopia Vidin. A ctitorit bisericile de 
la Câmpulung şi Curtea de Argeş (modelul 
arhitecturii iniţiale era catolic). Capitala se 
afla la Curtea de Argeş. 

Basarab, Chiajna 

(1525, Polonia - 1588, Istanbul) 

Doamnă a Tării Româneşti (1546-1552, 
1553-1554,1558-1559 şi 1559-1568). Fiică 
a lui Petru Rareş, din neamul Muşatinilor 
(Muşata însă, doamna voievodului Laţcu al 
Moldovei, cea care a dat numele dinastiei, 
era din neamul Basarabilor), căsătorită cu 
Mircea Ciobanul (Basarab), domnul Ţării 
Româneşti. Auzise de mică vorbindu-se în 
casă despre Sibiu şi Transilvania, pe care o 
va cunoaşte în perioada cât a stat în cetatea 
Ciceului, între 1538 şi 1541. Trăieşte mo¬ 
mentele de spaimă când Mircea Ciobanul 
taie boierii trădători prinşi în luptele de la 
Periş, fuga la Giurgiu şi Rusciuc, întoarcerea 
lui Mircea Ciobanul cu oaste turcească şi 
urcarea din nou pe tron, apoi exilul pe ma¬ 
lurile Bosforului până în anul 1558, când, 
după domnia lui Pătraşcu cel Bun, revine 
pe tronul ţării. Mircea Ciobanul moare în 
1559. Chiajna ia în mână frâiele ţării pentru 
fiul său, Petru. Boierii răzvrătiţi vin asupra 
ţării şi Chiajna, aflată în fruntea oştirii 
domneşti, este învinsă la Romaneşti. Fuge 
cu familia la Rusciuc, de unde se întoarce 
cu ajutor, îi bate pe boieri la Şerpăteşti şi-i 
alungă peste munţi. Boierii răzvrătiţi se 


întorc cu ajutor din Ardeal şi-i alungă pen¬ 
tru a doua oară din scaun, ei luând astfel 
drumul Stambulului. Chiajna se întoarce 
cu firman de la sultan şi Petru devine domn 
din 1559 până în 1568. în vremea aceasta 
ţara era condusă de Chiajna. în mai 1568, în 
urma unor răzbunări ţesute de Şaitanoglu 
(Mihai Cantacuzino) sunt exilaţi şi trimişi la 
Alep, unde Petru moare. 

Basarab, Dan I 

(1354 - 23.09.1386, Bulgaria) 

Domn al Ţării Româneşti (1384-1386). Fiu 
al lui Radu I şi frate vitreg cu Mircea cel Bă¬ 
trân. Fondator al dinastiei Dăneştilor. A vrut 
să obţină independenţa ţării eliberând-o 
de suzeranitatea maghiară şi intervenind în 
luptele dintre bulgari şi sârbi (l-a ajutat pe 
unchiul său Stracimir). A bătut monedă pro¬ 
prie: ducatul, cu subdiviziune banul. A fost 
urmat la tron de Mircea cel Bătrân. 

Basarab, Dan al ll-lea 

(? - 1.06.1432, Târgovişte) 

Domn al Ţării Româneşti (1420-1421, 
1421-1423, 1423-1424, 1426-1427, 1427- 
1431). Era din ramura Basarabilor care au 
dat dinastia Dăneştilor. Şi-a pierdut tronul 
după bătălia de la fortăreaţa Golubac, în 
sudul Dunării, 1431. Deşi încheiase un tratat 
de pace, în anul următor au năvălit otomanii, 
l-au ucis şi l-au pus domn pe nepotul său, 
fiul lui Mircea cel Bătrân, Alexandru I Aldea. 

Basarab, Matei 

(1588, Brâncoveni, Olt - 9.04.1654, Bucureşti) 
Domn al Ţării Româneşti (1632-1654). Era 
Craiovescu după bunicul său, Vâlsan, din 
Caracal. Tatăl său, Dancu, a căzut în luptă 
la Şelimbăr, ca vornic în oastea lui Mihai 
Viteazul. A avut bune relaţii cu Transilvania 
(Râckoczy II), cu Republica Veneţia, cu 
Sfântul Imperiu Roman de Naţiune Ger¬ 
manică şi cu Imperiul Otoman, dar nu şi cu 
Vasile Lupu al Moldovei, care voia să pună 
un domn prieten în locul lui. A iniţiat un 
fel de „triplă alianţă" antiotomană, numită 
Liga Antiotomană (Polonia, Rusia, Ţara 
Românească), a organizat o armată regulată, 
a înlocuit limba slavonă cu limba română în 
serviciul religios. A plătit taxele pentru ab¬ 
solut toate mănăstirile de la Athos. Varlaam, 
mitropolitul Moldovei, a fost singurul care 
a încercat împăcarea dintre cei doi domni 
români, astfel că Vasile Lupu a făcut o bi¬ 
serică la Târgovişte, iar domnul muntean, 
una la Soveja. Dar n-a durat mult şi, în 
final, Vasile Lupu şi-a pierdut tronul din 
cauza tentativelor repetate de a achiziţiona 
voievodatul vecin. 

Basarab I (Alexandru) 


Matei Basarab 


Mircea cel Bătrân 


# 


Basarab, Mihai Viteazul 

V Mihai Viteazul 

Basarab, Mihnea cel Rău 

(cca 1462 - 1510, Sibiu) 

Domn al Ţării Româneşti (1508-1509). Fiu 
al lui Vlad Ţepeş şi văr al lui Radu cel Mare. 
A domnit împreună cu fiul său, Mircea al 
III-lea (botezat după bunicul său, Mircea 
cel Bătrân) Dracul. Deşi a venit pe tron cu 
sprijin otoman, a luptat contra imperiului 
încercând să se alieze cu Ungaria, în virtutea 
faptului că aparţinea Ordinului Dragonu¬ 
lui, ordin european de luptă antiotomană 
fondat de Sigismund de Luxemburg, regele 
Ungariei. în plus, avea sânge unguresc după 
mamă. A vrut să treacă ţara la catolicism, 
s-o europenizeze în acest fel, el însuşi fiind 
catolic. A fost alungat de boieri şi a fugit la 
Sibiu, unde a fost ucis de sârbul Iacşici în 
piaţa catedralei catolice (în catedrală se şi 
află mormântul său). Nepoata lui (fiica lui 
Mircea al III-lea) s-a măritat cu Bogdan cel 
Orb, fiul lui Ştefan cel Mare al Moldovei. 

Basarab, Mircea cel Bătrân 

(1355 - 31.01.1418, Argeş) 

Domn al Ţării Româneşti. Fiu al lui Radu 
Mircea şi tată al lui Mihail şi Vlad Dracul. 
Capitala ţării era la Argeş, iar fiul lui, Mihail, 
asociat la domnie, o avea la Târgovişte. 
Administraţia ţării şi sistemul de impozi¬ 
tare erau centralizate, astfel încât a făcut o 
armată suficient de puternică spre a apăra 
Ţara Românească de polonezi şi otomani, 
ba chiar a extins-o, ajungând până la mare 
(a luat Dârstorul de la turci) şi a construit 
prima flotă din istoria românilor, iar navele, 
numite pânzare, erau făcute după modelul 
velierelor greceşti. Mitropolitul ţării a primit 
titlul de „exarh al plaiurilor", având dreptul 
să păstorească şi ortodocşii din Transilvania. 
A avut ca feude ducatele de Amlaş şi Făgăraş 
din Transilvania şi banatul Severinului. S-a 
aliat cu Sigismund de Luxemburg (regele 
Ungariei, cel care a iniţiat ordinul european 


al Dragonului, de luptă a creştinătăţii contra 
islamului, fiind primul membru al Ordinului 
Dragonului din Ţara Românească - ulti¬ 
mul a fost Constantin Brâncoveanu) şi cu 
Petru Muşat al Moldovei (apoi l-a impus 
acolo domn pe Alexandru cel Bun), contra 
otomanilor. A bătut monedă (ducaţi din 
argint, subdiviziune banul) inscripţionată cu 
litere latine şi înfăţişându-se în costum de 
cavaler cruciat, ca şi regii din restul Europei. 
A sprijinit în lupta antiotomană popoarele 
din sudul Dunării. înfrânt de Timur Lenk 
la Ankara în 1402, Baiazid I e confruntat cu 
atacurile altor pretendenţi la tron, unii susţi¬ 
nuţi de domnul muntean. în timpul domniei 
lui Ţara Românească a ajuns la întinderea 
teritorială maximă din Evul Mediu: de la Olt 
în nord, la Dunăre în sud şi de la Porţile de 
Fier în vest până la Marea Neagră în est. Este 
îngropat la ctitoria sa de pe Olt, mănăstirea 
Cozia. Academia Navală din Constanţa îi 
poartă numele. 

Basarab, Mircea al V-lea Ciobanul 
nume la naştere Dumitru Basarab 

(sfârşitul secolului XV, probabil Bucureşti - 
25.09.1559, Bucureşti) 

Domn al Ţării Româneşti (1545-1552; 
1553-1554; 1558-1559). A fost al cincilea fiu 
al lui Radu cel Mare. Face parte din ramura 
Basarabilor numită dinastia Drăculeştilor. 
Căsătorit cu Chiajna, fiica lui Petru Rares. 
în prima domnie a venit numit de Poarta 
Otomană, unde, probabil, fusese ostatic. 
A măcelărit după bătălia de la Periş aproape 
toţi boierii care-1 serviseră pe predecesorul 
şi fratele său, Radu Paisie. A fost alungat şi a 
fugit în Transilvania. A revenit pe tron de fi¬ 
ecare dată cu sprijin otoman şi cu acela al lui 
Alexandru Lăpuşneanu, domnul Moldovei. 
După uciderea lui, Chiajna a luptat cu bo¬ 
ierii, ajutată de turci, spre a-1 pune domn pe 
Petru, fiul lor. A sprijinit tipărirea cărţilor de 
către sârbul Dimitrie Liubavici şi românul 
Coresi. Este înmormântat la Curtea Veche, 

Basarab 



Neagoe Basarab Nicolae Alexandru Petru Cercel Petru Şchiopul 



în Bucureşti, care fusese reclădită de el (dar 
edificată de Vlad Ţepeş). 

Basarab, Neagoe 

nume la naştere Neagoe Craiovescu 

(sfârşitul secolului XV - 
1521, Curtea de Argeş) 

Voievod în Ţara Românească (1512-1521). 
A fost primul boier oltean care s-a intitulat 
Basarab, cei reali, de dinaintea lui, fiind cu¬ 
mani. A acţionat pentru organizarea internă 
a ţării (administraţie şi legislaţie), a avut 
alianţe antiotomane cu saşii şi ungurii, iar 
în plan identitar a acţionat pentru a păstra 
spiritul bizantin al creştinismului, reuşind să 
facă din Ţara Românească un centru al creş¬ 
tinătăţii orientale. Lucrarea lui, învăţăturile 
lui Neagoe Basarab către fiul său Teodosie , este 
modelată după scrierile împăratului bizantin 
Teodosiu. A construit relaţii diplomatice cu 
Veneţia, locul unde se refugiaseră bizantinii 
după căderea Constantinopolului şi, mai 
târziu, prin băncile veneţiene se vor face toa¬ 
te operaţiile băneşti între Ţara Românească 
şi Imperiul Otoman. A construit mănăstirea 
Curtea de Argeş (aproape de ea, la Corbii 
de Piatră, fusese o biserică bizantină din 
secolul XI, într-o peşteră, azi monument 
UNESCO) şi, în Şcheii Braşovului, biseri¬ 
ca Sf. Nicolae, aceea unde va tipări Coresi 
primele cărţi, unde va intra Mihai Viteazul 
cu prilejul micii uniri de la 1600, iar Anton 
Pann va face prima şcoală românească. în 
baladele populare imaginea lui s-a păstrat 
sub numele Negru Vodă. 

Basarab, Nicolae Alexandru 

(? - 16.11.1364, Curtea de Argeş) 

Domn al Ţării Româneşti (asociat la domnie 
cu tatăl său din 1350, domn 1352-1364). Fiu 
al lui Basarab I. în timpul domniei sale ţara a 
devenit ortodoxă şi i s-a recunoscut Mitro¬ 
polia Ungrovlahiei (patriarh a fost Iachint, 
de la Vicina, recunoscut pentru spiritul 
său ecumenic) de către Calist I, patriarhul 
ecumenic de la Constantinopol, iar domnul 


a trecut la ortodoxie, luându-şi numele de 
Nicolae (1359). A avut cinci copii, din două 
căsătorii, între care trei fii - doi au domnit: 
Vladislav (Vlaicu, cel care i-a urmat la tron) 
şi Radu. A fost primul domn român care a 
sprijinit mănăstirile de la Athos. A reuşit să 
păstreze independenţa ţării faţă de coroana 
maghiară şi a sprijinit comerţul cu Transil¬ 
vania prin Ţara Bârsei. 

Basarab, Petru Cercel 

(cca 1545 - cca 1590) 

Cărturar. Fiu al domnului muntean Pă- 
traşcu cel Bun. Frate după tată cu Mihai 
Viteazul. A fost ostatic la Constantinopol, 
1555, apoi exilat în insula Rodos, apoi într-o 
închisoare din Siria. Fuge în 1569 la Alep. 
De acolo ajunge la Braşov şi, protejat de 
regele Sigismund al Poloniei (1572), colindă 
Europa: Viena, Genova, Roma, Paris. I-a 
cunoscut pe împăraţii Maximilian al II-lea 
în Italia, Henric al II-lea în Franţa, pe papa 
Grigore al XlII-lea. Ştia douăsprezece limbi 
şi visa să trezească spiritul european pentru 
a reacţiona contra otomanilor. A ajuns 
domn al Ţării Româneşti (1583-1585) cu 
sprijin francez, a edificat curtea şi biserica 
domnească de la Târgovişte, monument 
renascentist. Mazilit, se retrage în Transilva¬ 
nia, e întemniţat la Hust, evadează, se duce 
din nou la Viena, Veneţia, Roma, Constan¬ 
tinopol. Acolo este întemniţat la Edicule şi 
ucis în drum spre Rodos. Iradierea culturală 
a scurtei sale domnii a fost însă uriaşă. Mai 
târziu, renaşterea brâncovenească i s-a 
datorat. A avut relaţii strânse cu tipograful 
Coresi, din Braşov, căruia i-a comandat un 
Evangheliar , 1583. 

Basarab, Petru Şchiopul 

(1537, Muntenia - 1591, Moldova) 

Domn al Moldovei. Primul Basarab aflat pe 
tronul Moldovei. Fiu al lui Mircea Dracul şi 
frate al lui Alexandru al II-lea, domnul Ţării 
Româneşti. Era un Basarab, din dinastia 
care-şi luase acest nume, dar era, de fapt, 

a Craioveştilor. Mama sa era o Cantacuzi- 
no. A domnit în trei rânduri (1574-1577, 
1578-1579, 1583-1591), respingând cu 
greu atacurile pretendenţilor la tron (Ioan 
Vodă cel Cumplit, Iancu Sasul). Este primul 
domn al Moldovei de la care ne-au rămas 
documente fiscale în limba română (prede¬ 
cesorii foloseau slavona în administraţie). 
A încercat alianţe de familie cu Basarabii din 
Muntenia, căsătorindu-şi nepotul cu nepoa¬ 
ta lui Mircea Ciobanul. 

Basarab, Radu I 

(1330-1383) 

Domn al Ţării Româneşti (1377-1383) din 
dinastia Basarab. Capitala se afla la Curtea 
de Argeş. Fiu al lui Nicolae Alexandru şi 
frate şi succesor al lui Vladislav I. A luptat cu 
regele maghiar Ludovic cel Mare de Anjou 
la Orşova. A anexat Vidinul. 

Basarab, Radu al lll-lea cel Frumos 

(după 1431, Sighişoara - după 1475) 

Domn al Ţării Româneşti în patru rânduri 
(1462-1473, 1473-1474,' 1474, 1474-1475). 
Fiu al lui Vlad Dracul, frate al lui Vlad Ţe- 
peş, nepot al lui Mircea cel Bătrân. Dat osta¬ 
tic la otomani de către tatăl său, a fost dorit 
ca iubit de Mahomed al II-lea (cuceritorul 
Constantinopolului în 1453), de care a fugit 
lovind cu hangerul. A ajus domn în toate ca¬ 
zurile cu sprijin otoman, fie luptând contra 
lui Ştefan cel Mare (care voia să-l impună 
pe Laiotă Basarab), care i-a luat doamna, 
Despina, şi fiica, Voichiţa, prizoniere, cea din 
urmă devenindu-i soţie pentru 24 de ani, fie 
luptând contra lui Ştefan Bathory al II-lea 
al Transilvaniei, care dorea să-l impună pe 
Basarab cel Tânăr. 

Basarab, Radu al IV-lea cel Mare 

(1467 - aprilie 1508, Curtea de Argeş) 

Domn al Ţării Româneşti (1495-1508). Fiu 
al lui Vlad Călugărul, cel de-al treilea fiu 
al lui Vlad Dracul, frate numai de tată cu 
Vlad Ţepeş şi Radu cel Frumos. A avut trei 
fii legitimi (Vlad al VH-lea Vintilă, Radu al 
VH-lea Paisie, Mircea al V-lea Ciobanul) şi 
doi nelegitimi (Radu de la Afumaţi şi Radu 
al Vl-lea Bădică), toţi ajunşi domni ai Ţării 
Româneşti. A susţinut instalarea de tiparniţe 
şi a adus meşteri sârbi. Macarie a tipărit 
Liturghierul slavon (1508). 

Basarab, Radu Mihnea 

(1586, Capodistria - 01.1626, Hârlău) 

Domn al Ţării Româneşti şi al Moldovei. 
Era fiu al lui Mihnea al II-lea Turcitul. 
A copilărit la Capodistria şi la Athos, s-a 
şcolit la Veneţia (important loc al migraţiei 



Radu IV cel Mare Radu Mihnea 


bizantinilor după căderea Bizanţului, cetate 
prin băncile căreia ţările române plăteau 
tributul către otomani). A fost agreat de 
Imperiul Otoman ca domn, deoarece Mol¬ 
dova înclina către polonezi ori ruşi, iar Ţara 
Românească spre austrieci ori sârbi, căutând 
alianţe antiotomane. A venit pe tron prima 
oară după experienţa unificării provinciilor 
de către Mihai Viteazul. A domnit în Ţara 
Românească de mai multe ori (septembrie 
1601 - martie 1602, martie 1611 - mai 1611, 
12 septembrie 1611 - august 1616, august 
1620 - august 1623) şi în Moldova la fel (24 
iulie 1616 - 9 februarie 1619 şi 4 august 
1623 - 20 ianuarie 1626). Cu mijloacele 
diplomaţiei a continuat să cultive spiritul 
identităţii de neam în ambele voievodate, 
ba chiar, în intervalul 1623-1627, a realizat, 
după modelul Europei vremii, unitatea Mol¬ 
dovei (unde era el domn) cu Ţara Româ¬ 
nească (unde era domn fiul său, foarte tânăr, 
Alexandru Coconul), prin ceea ce se numea 
uniune personală, model care va rămâne 
viabil şi folosit de Al. I. Cuza. A protejat 
mănăstirea Dealu de la Târgovişte, unde se 
afla capul lui Mihai Viteazul, şi a ctitorit mă¬ 
năstirea Radu Vodă din Bucureşti, pe locul 
uneia făcute de înaintaşul său, Alexandru 
Vodă, iar piatra sa de mormânt din interior 
arată stemele ambelor ţări române. 

Basarab, Vlad I Uzurpatorul 

(începutul secolului XIV - 
1397, Transilvania) 

Domn al Ţării Româneşti (1394/1395-1396). 
Probabil fiu al lui Dan I, cel care a dat nu¬ 
mele dinastiei Dăneştilor, facţiune rivală 
cu a Drăculeştilor. A luat tronul după bă¬ 
tălia de la Rovine, de la Mircea cel Bătrân. 
A dus o politică prootomană (după ce turcii 
câştigaseră bătălia de la Kosovo Polje din 
1389 contra sârbilor şi anexaseră Bulgaria 
în 1393), ceea ce a trezit nemulţumirea lui 
Sigismund de Luxemburg. în 1396 alianţa 
antiotomană din care făcea parte şi Mircea 
cel Bătrân a pierdut bătălia de la Nicopole 

Basarab 



Vlad Dracul Vlad Ţepeş 


(sârbii, prezumtivi aliaţi, au refuzat să lupte, 
o parte din ei trecând la islam, azi fiind nu¬ 
miţi bosniaci). A fost primul domn muntean 
care a plătit haraci la otomani. A fost captu¬ 
rat şi ucis de Ştibor, voievodul Transilvaniei. 

Basarab, Vlad al ll-lea Dracul 

(1390, probabil Târgovişte - 1447, Târgovişte) 
Domn al Ţării Româneşti (1436-1442, 
1443-1447). Fiu al lui Mircea cel Bătrân din 
dinastia Basarab. Cu el începe ramura Basa- 
rabilor numită dinastia Drăculeştilor. A avut 
patru fii: Mircea II, Vlad IV Călugărul, Vlad 
Ţepeş şi Radu cel Frumos. în tinereţe a trăit 
8 ani la Nurnberg. Şi-a început cariera la Si¬ 
ghişoara, unde răspundea de libera trecere 
pe drumurile comerciale dintre Transilvania 
şi Ţara Românească, vama fiind pusă de 
Biserica Catolică. S-a considerat vasal al 
împăratului Sigismund de Luxemburg al 
Sfântului Imperiu Roman şi a fost cavaler al 
Ordinului Dragonului (din 1431), ca şi mai 
târziu Constantin Brâncoveanu, ordin se¬ 
cret de luptă antiotomană (fondat în 1387). 
Deoarece dragonul semăna cu un diavol, a 
fost poreclit Dracul. A participat, împreună 
cu fiul său, Mircea, la cruciada antiotomană 
de la Varna, condusă de Iancu de Hunedoa¬ 
ra, şi el membru al Ordinului Dragonului. 
Bătălia a fost pierdută, iar Mircea II (care 
domnise doar câteva luni în 1443) a fost 
îngropat de viu de boierii valahi, ortodocşi, 
la Târgovişte, şi i s-a tăiat capul de către ali¬ 
aţii lui Vladislav al Il-lea, pretendent la tron. 
V şi Drăculeşti. 

Basarab, Vlad al lll-lea Ţepeş 

(1431, Sighişoara - decembrie 1476, Snagov) 
Domn al Ţării Româneşti (1448,1456-1459, 
1476). Nepot al lui Mircea cel Bătrân, fiu al 
lui Vlad al Il-lea Dracul şi frate al lui Mircea 
al Il-lea, Vlad al IV-lea Călugărul şi Radu 
cel Frumos. Cavaler al Ordinului Drago¬ 
nului, ca şi tatăl său. A fost ostatic la turci 
până în 1448. A venit domn cu sprijinul lui 
Matei Corvin şi l-a ajutat să vină pe tronul 


Moldovei pe vărul său, Ştefan cel Mare 
(1457), la doar patru ani după ce căzuse 
Bizanţul în mâinile otomanilor. A încercat o 
reformă legislativă care să sporească puterea 
domnului în defavoarea boierilor, introdu¬ 
când şi pedeapsa capitală (trasul în ţeapă). 
A început mutarea capitalei de la Târgovişte 
la Bucureşti, construind ceea ce numim azi 
Curtea Veche. în 1460 a atacat ţinuturile 
de la sudul Dunării şi a trecut prin sabie şi 
ţeapă 20 000 de turci. Ca urmare, Mahomed 
al Il-lea a ocupat Târgoviştea (1462). Fratele 
domnului, Radu cel Frumos, a încheiat un 
tratat cu ungurii spre a ţine el domnia, fostul 
domn fiind întemniţat în Transilvania. A ieşit 
din închisoare (1466) prin căsătoria cu Ilona 
Szilagy (verişoara lui Matei Corvin), cu care 
a avut doi fii, unul ajungând domn: Mihnea 
Vodă cel Rău. Ultima domnie a obţinut-o 
cu ajutorul lui Ştefan cel Mare şi Andrei Ba- 
thory I. A fost ucis de turci, iar capul trimis 
la Constantinopol lui Mahomed al Il-lea, 
conservat în miere. Doamna lui s-a sinucis. 

Basarab, Vlad al IV-lea Călugărul 

(înainte de 1425 - 09.1495, Târgovişte) 

Domn al Ţării Româneşti după moartea lui 
Vlad Ţepeş (1481, 1482-1495). Fiu nelegi¬ 
tim al lui Vlad Dracul, nepot al lui Mircea 
cel Bătrân şi frate numai după tată cu Mircea 
al Il-lea, Vlad Ţepeş şi Radu cel Frumos. 
Soţia sa era Rada Maria Smaranda Palaiolog 
(origine bizantină). Ambii săi fii, Radu cel 
Mare şi Vlad cel Tânăr (Vlăduţ), au domnit. 
A refăcut mănăstirea de la Glavacioc, unde e 
înmormântat. 

Basarab, Vlaicu 

prenume la naştere Vladislav 
(1325-1377) 

Domn al Ţării Româneşti (1364 - probabil 
1377). Nepot al lui Basarab I (Ioan Basarab, 
în fapt Ivanko Bazarad, fiul lui Tochomerius 
sau Tihomer, de la sud de Dunăre, cuman la 
origine), întemeietor al dinastiei Basarabilor 
şi fiu al lui Nicolae Alexandru din căsătoria 
cu Maria. Frate cu Radu I. Surorile sale după 
tată au fost căsătorite una cu Ştefan Uroş I, 
cneazul Serbiei, iar cealaltă cu Stracimir, 
cneazul Vidinului. A fost ortodox, spre 
deosebire de tatăl şi bunicul său, care erau 
catolici. Sub domnia lui, Ţara Românească 
a rămas sub suzeranitatea regelui maghiar 
Ludovic I, care i-a cedat ducatele Amlaşului, 
Severinului şi Făgăraşului, rămase continuu 
sub jurisdicţia domnilor munteni până la 
Basarab Laiotă cel Bătrân (1476). Obligaţia 
muntenilor era ca, astfel, să apere graniţele 
de est şi sud-est ale Ungariei, în vreme ce 
ea avansa prin cuceriri şi alianţe către vestul 


ENCICLOPEDIA IDENTITĂŢII ROMÂNEŞTI. PERSONALITĂŢI 


70 




31.10.2011 


& 


17:22:28 


















Băcescu 



Vlaicu Basarab Ion Şt. Basgan I. A. Bassarabescu Dumitru Batâr 


Europei. Ulterior a încercat să se alieze cu 
Stracimir spre a denunţa suzeranitatea ma¬ 
ghiară. A bătut monedă proprie (din argint): 
ducaţi (numiţi astfel după model veneţian), 
cu subdiviziune banul (doi bani la un ducat). 
A ctitorit mănăstirile Vodiţa, Comana şi Tis- 
mana. A mutat capitala de la Câmpulung la 
Curtea de Argeş. 

Basgan, Ion Şt. 

(24.06.1902, Focşani - 15.12.1980, Bucureşti) 
Inginer termotehnician specializat în foraj 
petrolifer. A urmat cursurile Şcolii de Ofiţeri 
de Artilerie din Craiova (1925), şi-a susţinut 
doctoratul la Viena cu teza „Die Arbeitswe- 
ise und Form des Rotary Meissels", 1934. 
A lucrat la Steaua Română, iar după război 
la Ministerul Agriculturii şi Comitetul de 
Stat al Apelor. A obţinut în 1934 brevetul 
românesc, iar în 1937 brevetul american 
pentru forajul cu prăjini grele şi forajul So¬ 
nic (roto-percutant), brevet blocat de statul 
american în 1941, deşi procedeul continuă 
să fie folosit până astăzi, atât în România, 
SUA, Rusia, cât şi pretutindeni unde se fac 
foraje petrolifere. Procesul cu SUA durează 
din 1961 şi, în perioada socialistă, a fost dus 
inclusiv cu sprijinul statului român. Lucrări: 
Rolul statului în industrializare , 1936; Tuburi 
grele pentru foraje la sondeuze , 1954; Alimenta¬ 
rea cu apă în mediul rural , 1958. 

Bassarabescu, l(oan) A. 

(30.12.1870, Giurgiu - 29.03.1952, Ploieşti) 
Prozator. A absolvit Literele şi Filosofia la 
Bucureşti. Profesor de limba şi literatura 
română la Ploieşti. Inspector general al 
învăţământului primar (1912), prefect de 
Prahova (1918) şi senator. A scris despre 
viaţa oraşului de provincie. Maestru al genu¬ 
lui scurt: nuvela, schiţa - Noi şi vechi, 1909; 
Pe drezină, 1924; Un om în toată firea, 1927; 
Domnul Dincă, 1928. Membru corespondent 
al Academiei (1909), exclus în 1948, reînre- 
gistratîn 1990. 


Baştan, Grigore 

(23.01.1922, Coşcodeni, jud. Buzău - 
8.02.1983, Bucureşti) 

General-maior de aviaţie. A absolvit Şcoala 
de Pilotaj, cea de Paraşutism (1941), Şcoala 
de Ofiţeri de Aviaţie (1948) şi Facultatea de 
Arme întrunite a Academiei Militare din 
Bucureşti (1967). A fost primul care a sărit, 
în 1971, de la 1 000 m înălţime, de pe un 
turboreactor. S-a ocupat de paraşutismul 
sportiv, ca preşedinte al Comisiei Centrale 
de Paraşutism, aducându-şi contribuţia la 
răspândirea fără precedent a acestui sport 
de extrem curaj. A realizat diferite îmbună¬ 
tăţiri în construcţia de paraşute: stabilizator, 
dispozitiv de largarea voaliurei, declanşator 
mecanic de largarea stabilizatorului. Lui i se 
datorează şi realizarea unui nou tip de para¬ 
şută. A fost comandant al Regimentului 246 
Âerodesant (1952-1964), locţiitor al şefului 
de Stat Major al Armatei II (1967-1968), 
comandant al Trupelor de Paraşutişti şi loc¬ 
ţiitor pentru paraşutişti al Comandantului 
Aviaţiei Militare (1968-1982). 

Batâr, Dumitru 

(1.04.1927, Buteşti, jud. Bălţi, Basarabia) 
Chimist. A absolvit Universitatea Pedagogică 
la Chişinău şi s-a specializat în chimie anor¬ 
ganică la Universitatea de Stat din Chişinău. 
Profesor la Institutul Pedagogic din Tiraspol, 
apoi la Institutul de Chimie al Academiei 
de Ştiinţe a Moldovei din Chişinău. Este 
fondator şi conducător al Laboratorului de 
Chimie Bioanorganică (1975) şi al Labora¬ 
torului Interdepartamental de Biotehnologie 
Veterinară (1980). Autor al cărţii Anotimpul 
mărturisirilor (2009). Laureat al Premiului de 
Stat al Republicii Moldova (1996). Membru 
al Academiei de Ştiinţe a Moldovei. 

Băcescu, Mihai 

(28.03.1908, Fălticeni, jud. Suceava - 
6.08.1999, Bucureşti) 

Biolog, oceanolog. A participat la expedi¬ 
ţia de cercetare a faunei abisale din fosa 

Bădălan 



Mihai Băcescu Eugen Bădălan Dan Bădărău Eugen Bădărău 



Peru-Chile, cu expediţia vasului Anton Braun 
(1965). A donat Muzeului Antipa moluşte 
găsite vii, a căror origine ca specie e stabilită 
la o vechime de 250 de milioane de ani. A de¬ 
scris această expediţie în volumul Chemarea 
apelor, 1972. în 1970 a participat la expediţia 
vasului Thalassa, pe coasta vestică a Africii, 
în urma expediţiei a scris lucrarea Acolo unde 
Sahara dispare în ocean, 1973. Ca director al 
Muzeului Antipa a organizat prima expediţie 
a acestui muzeu, în 1974, pentru studierea 
recifelor de corali din dreptul Tanzaniei. Cu 
acest prilej a descoperit o familie de crus¬ 
tacee pe care a numit-o Tanzanapseudidae. 
Membru al Academiei Române (1990), a fost 
şeful Secţiei de Oceanografie al Academiei. 
Membru al Comisiei Internaţionale pentru 
Explorarea Ştiinţifică în Mediterana, 1960; 
Membru al Academiei Liguria din Bologna, 
membru al Societăţii Franceze de Zoologie. 

Bădălan, Eugen 

(30.12.1951, Traian, jud. Brăila) 

General de armată. A absolvit Şcoala Mili¬ 
tară de Ofiţeri Activi de Infanterie la Sibiu 
şi apoi Academia de înalte Studii Militare şi 
Colegiul Naţional de Apărare la Bucureşti. 
A fost comandant al Armatei II (1995-1997, 
Buzău), prim-locţiitor al şefului Statului 
Major al Trupelor de Uscat (1997-1998); şef 
al Direcţiei Protecţie şi Siguranţă Militară - 
fosta Direcţie a Contrainformaţiilor Militare 
(1998-1999); locţiitor şi adjunct al şefului 
Statului Major General (1999-2000). Gene¬ 
ral de corp de armată şi şef al Statului Major 
al Forţelor Terestre (2000-2004). Trecut în 
rezervă în 2006. Contribuţii la dezvoltarea 
doctrinei de luptă a trupelor de uscat. Lu¬ 
crări: Securitatea naţională şi unele structuri 
militare româneşti la cumpăna dintre milenii 
(2000); Trecătorile Carpaţilor Orientali. Analiză 
geografico-militară (2001); Securitatea României. 
Actualitate şi perspectivă (2002); Tratat de tactică 
militară. Forţele Terestre, 2 voi. (2003). Dis¬ 
tins cu Diploma de excelenţă a Academiei 
Oamenilor de Ştiinţă din România (2001); 


Medalia Meritul Militar clasa a Il-a (1978) şi 
clasa I (1984); Ordinul Meritul Militar clasa 
a IlI-a (1989), clasa a Il-a (1993) şi clasa I 
(1998); Ordinul Naţional Serviciu Credin¬ 
cios în grad de Mare Cruce (2000). 

Bădărău, Dan 

(6.12.1893, laşi - 2.07.1968, Bucureşti) 

Filosof. Frate cu Eugen B. A studiat Ştiinţele 
Juridice, apoi Literele şi Filosofia la Paris şi 
Iaşi. A fost profesor de logică la Universitatea 
din Iaşi. Şef de secţie la Centrul de Logică 
al Academiei Române (1949-1968). Raţio¬ 
nalist. Lucrări: Despre instituţia hergsoniană 
(1925), Virtualităţile noţiunilor (1927), Dimitrie 
Cantemir şi Van Helmont (1961), Filosofia lui 
Cantemir (1964), Categoriile luiAristotel (1965), 
Logos şi Ethos (1968). Membru corespondent 
al Academiei Române. 

Bădărău, Eugen 

(19.09.1887, Folteşti, Galaţi - 
11.03.1975, Bucureşti) 

Fizician. Frate cu Dan B. A urmat cursurile 
liceului din Ismail şi în 1905 şi-a dat baca¬ 
laureatul. în dorinţa de a deveni inginer, a 
plecat în Austria şi s-a înscris la Technische 
Hochschule din Graz. După doi ani de 
studii politehnice (1905-1907), dorind să 
perfecţioneze partea teoretică, pleacă în 
îtalia şi se înscrie la Facultatea de Fizică de 
la Universitatea din Pisa, obţinând în 1911 
licenţa în fizică. A rămas în continuare 
asistent al profesorului Batelli şi a lucrat la 
teza de doctorat, „Constanta dielectrică a 
gazelor şi amestecurilor gazoase", pe care 
a susţinut-o în 1912. După doctorat a fost 
angajat imediat asistent la Institutul de 
Fizică Experimentală din Pisa, unde şi-a 
continuat preocupările efectuând experienţe 
cu diferite gaze, pe care le-a supus la pre¬ 
siuni până la 350 atmosfere. în anul 1914 
a părăsit definitiv Italia şi a plecat în Rusia, 
unde i-a fost oferit un post de asistent la 
Institutul de Fizică din Petrograd, la catedra 
profesorului Chwolson. în 1917 a devenit 

Băieşu 


şef de secţie la Institutul de Optică de Stat 
şi ulterior a obţinut docenţa (1918) la Facul¬ 
tatea de Ştiinţe din Petrograd. în perioada 
1918-1921 a funcţionat ca profesor univer¬ 
sitar la Institutul Fototehnic Superior din 
Petrograd. Cercetările sale în timpul şederii 
în Rusia s-au concentrat asupra problemelor 
de optică. în 1916 a prezentat o comunicare 
privind birefrigenţa corpurilor izotrope în 
câmpurile magnetice. Participând la primul 
Congres de Ştiinţă de la Petrograd în 1918, 
susţine o comunicare având ca subiect un 
nou tip^ de interferometru pe care l-a pus la 
punct. în 1921 a revenit în România, unde a 
fost numit profesor agregat la Universitatea 
din Cernăuţi şi director la Institutul de Fizică 
Experimentală. La Cernăuţi a făcut o carieră 
strălucită, predând ca profesor la Catedra de 
fizică teoretică şi experimentală, ajungând în 
1926 decan al Facultăţii de Ştiinţe, funcţie 
pe care a deţinut-o până în 1928. A fost 
solicitat, în 1934, să preia, la Universitatea 
din Bucureşti, Facultatea de Ştiinţe, Catedra 
de fizică corpusculară; ulterior a devenit 
şeful Catedrei de acustică, optică şi fizică 
moleculară (1935-1962). A fost primul care 
a scris capitole noi în cursurile sale pentru 
studenţi privind fizica atomică şi nucleară. 
Efectuând primele cercetări în domeniul 
descărcărilor electrice în gaze şi în domeniul 
plasmei, a fost recunoscut ca fondator de 
şcoală în domeniu. A publicat o serie de 
articole devenite clasice despre izvoarele de 
ioni pozitivi, emisia secundară din corpurile 
solide, căderea catodică, descărcări în gaze 
la presiuni joase, influenţa sarcinii la pereţi 
asupra tensiunii de aprindere şi altele. Alte 
cercetări interesante ale sale se referă la 
obţinerea de parfumuri, descărcări electrice 
în amestecuri gazoase cu metan şi brom, 
influenţa ultrasunetelor asupra germina¬ 
ţiei plantelor. în 1955, din iniţiativa lui s-a 
înfiinţat Comisia de Acustică a Academiei 
Române. în cadrul acestei comisii a condus 
o serie de cercetări pentru combaterea po¬ 
luării sonore şi aplicarea ultrasunetelor în 
încercările asupra materialelor de construc¬ 
ţii. între 1949 şi 1956, a condus Secţia de 
optică şi spectrografie a Institutului de Fizi¬ 
că Atomică de la Măgurele, după care a fost 
transferat ca director la Institutul de Fizică 
al Academiei Române. Dintre numeroasele 
lucrări şi studii publicate reţinem: Bazele 
acusticii moderne (1952); Introducere în acustică 
(1953); Gaze ionizate , 2 voi.: Procese fundamen¬ 
tale (1963); Descărcări electrice în gaze (1965), 
studiu apărut în 1969 şi în Franţa, la care se 
adaugă o lungă listă de articole publicate în 
reviste de specialitate. A fost ales membru al 
Academiei Române în 1948. 



Mihail Bădicheanu Ion Băieşu 


Bădicheanu, Mihail nume la naştere 
Mihail Kristoforovici Badikov 

(15.10.1919, Chişinău - 29.04.1988, Chişinău) 
Actor. Origine greco-română. A absolvit 
Academia de Artă Dramatică la Bucureşti - 
coleg cu Radu Beligan şi elevul Luciei 
Sturdza Bulandra -, dar n-a apucat să prac¬ 
tice meseria, fiind deportat în Siberia (1940). 
întors la Chişinău în 1956, a jucat în filmele 
lui Emil Loteanu şi Mihail Kalik. Roluri în: 
Poienele roşii, 1966; Gustul pâinii, 1966; A iubi, 
1968; Zece ierni pentru o vară, 1969; Viforul 
roşu, 1971; Ultimul haiduc, 1972; Casa părin¬ 
tească, 1973; Podurile, 1973; între cer şi pământ, 
1975; Corbii prada n-o împart, 1988; Deţinutul 
misterios, 1989; Strada felinarelor stinse, 1990. 

Bădulescu, Victor 

(28.07.1892, Găeşti, jud. Dâmboviţa - 
decembrie sau ianuarie 1953 sau 1954, Sighet) 
Economist. A studiat la Şcoala de Ştiinţe 
Politice din Paris, fiind licenţiat în Econo¬ 
mie, şi Dreptul, tot la Paris. Conferenţiar la 
Catedra de economie politică şi finanţe a 
Facultăţii de Drept din Bucureşti. A înfiinţat 
Catedra de politică economică. Director al 
Băncii de Credit Român. A participat, la Na¬ 
ţiunile Unite, la negocierile financiare şi co¬ 
merciale legate de plata datoriilor României 
de după al Doilea Război Mondial. Arestat 
şi trimis la Sighet, unde a murit. Lucrări: 
Les Finances publiques en Roumanie (1922), 
Situaţia financiară a căilor ferate (1924), Pro¬ 
bleme monetare internaţionale (1944), Tratat de 
politică comercială. Comerţ exterior şi schimburi 
internaţionale (1945). Membru corespon¬ 
dent al Academiei Române (1945), radiat 
(1948) şi reînregistrat (1990). 

Băieşu, Ion nume la naştere Ion Mihalache 

(2.01.1933, Băieşti, corn. Aldeni, jud. Buzău - 
21.09.1992, New Jersey, SUA) 

Prozator şi dramaturg. A absolvit Şcoala de 
Literatură şi Facultatea de Filologie la Bu¬ 
cureşti. A colaborat la Almanahul literar de 
la Cluj. A fost redactor la revista Albina, la 

Scânteia tineretului. A debutat cu volumul de 
schiţe umoristice şi satirice Necazuri şi bucu¬ 
rii , 1956. A publicat, în acelaşi gen, volume 
precum: Noaptea cu dragoste , 1962; Oameni cu 
simţul umorului , 1964; Iubirea e un lucru foarte 
mare (povestiri cu Tanţa şi Coste!) , 1967; Ierta¬ 
rea, 1968, Premiul Uniunii Scriitorilor; dra¬ 
matizare după nuvela Acceleratul din volumul 
Sufereau împreună, 1966; Umor, 1970; La iarbă 
albastră, 1973; Chiţimia, 1973, piesă de teatru, 
Premiul Uniunii Scriitorilor; Pompierul şi ope¬ 
ra, 1976; Omul care ne trebuie, 1978, Premiul 
Asociaţiei Scriitorilor din Bucureşti; în cău¬ 
tarea sensului pierdut, 1979, Premiul Uniunii 
Scriitorilor; Umorul la domiciliu, 1982; Boul şi 
viţeii, 1985, teatru; Balanţa, 1985, ecranizată 
de Lucian Pintilie; Un activist al suferinţei, 
vol.l, 1991; Tristeţea vânzătorului de sticle goa¬ 
le, 1992. A scris scenarii de film: Mere roşii, 
1977, Premiul Asociaţiei Cineaştilor; Omul 
care ne trebuie, 1978. 

Băieşu, Nicolae 

(24.06.1934, Caracuşenii Vechi, jud. Hotin) 
Folclorist. A absolvit Facultatea de Istorie 
şi Filologie a Universităţii de Stat din Chi- 
şinău. Cercetător la Institutul de Filologie, 
Secţia folclor, al ASM, şef al Sectorului 
Folclor al Institutului de Filologie al Aca¬ 
demiei de Ştiinţe a Republicii Moldova (din 
1999). Lucrări: Poezia populară moldovenească 
a obiceiurilor de Anul Nou, 1972; Poezia obice¬ 
iurilor calendaristice, 1975; Folclor moldovenesc: 
Bibliografie (1924-1967), 1968; Folclorul ritu¬ 
alic şi viaţa, 1981; Rolul educativ al folclorului 
copiilor (în rusă), 1980; Sărbători domneşti, 
voi. I, 2004, voi. II, 2007; Tradiţii etnofolclo- 
rice ale sărbătorilor de iarnă (2008). A făcut şi 
culegeri de folclor: Folclor din părţile codrilor, 
1973; Folclor din Bugeac, 1982; Folclor din nor¬ 
dul Moldovei, 1983; Folclor din stepa Bălţilor, 
1986; Folclor din Ţara fagilor, 1993. Distins 
cu Premiul Dacia al Ministerului Culturii 
al Republicii Moldova, Premiul Academiei 
Române, Medalia Meritul Civic, Premiul 
Uniunii Scriitorilor din Republica Moldova 
şi Medalia Dimitrie Cantemir a Academiei 
de Ştiinţe a Moldovei (2009). 

Băileşteanu, Fănuş 

(21.07.1947, Sălcuţa, jud. Dolj - 
30.04.2008, Bucureşti) 

Critic şi istoric literar. A absolvit Facultatea 
de Filologie la Universitatea din Bucureşti. 
A fost secretar de redacţie la revista Mânu- 
scriptum, apoi publicist comentator la revista 
Academica (1990-1991), redactor respon¬ 
sabil al Analelor Academiei Române, şef al 
Biroului de presă al Academiei şi, din 1994, 



Nicolae Băieşu Ion Bălan 


director adjunct al Bibliotecii Academiei 
Române. A excelat în comentarea fenome¬ 
nului literar contemporan: Abside, 1979; 
Refracţii, 1980; Eseuri, 1982; Personalităţi 
culturale româneşti din străinătate, 1999; Feţele 
rostirii, 2002. A colaborat la alcătuirea ediţiei 
de Opere Mihail Sadoveanu, 8 volume. 

Bălan, Ion 

(10.06.1925, lablonka ori labuka, adică Mărul, 
lângă Vârşeţ - 1.06.1976, Belgrad) 

Scriitor şi animator cultural. A semnat şi cu 
pseudonimul Ion Păduraru. A absolvit Şcoa¬ 
la Normală la Vârşeţ, apoi Şcoala Superioară 
de Pedagogie de la Zrenianin cu specializarea 
limba română. A lucrat la Trustul Libertatea 
din Pancevo din 1948, fiind responsabil pen¬ 
tru revistele Bucuria copiilor şi Lumina. A adus 
în paginile Libertăţii, la rubrica sa culturală, 
numeroşi debutanţi din toată Iugoslavia. 
Lucrări: Cântecul satului meu, versuri, 1947; 
Brazdă-n primăvară, versuri, 1952; Flăcări în 
noapte, proză, 1953; Drumuri în nori, proză, 
1960; Contribuţii la trecutul cultural al românilor 
din Voivodina, 2 voi., 1973, 1976; Opere alese, 
3 voi. ( Versuri; Proză; Publicistică), 1979, pos¬ 
tum, editat de Radu Flora. 

Bălan, l(on) D(odu) 

(5.10.1929, Vaidei, jud. Hunedoara) 

Critic şi istoric literar. Doctor în filologie, 
profesor la Facultatea de Litere a Universi¬ 
tăţii din Bucureşti, rector al Universităţii (în 
1989), apoi profesor la Universitatea Spiru 
Haret. Ministru adjunct al Culturii, a reuşit 
diversificarea editorială. A debutat cu volu¬ 
mul Influenţe folclorice în poezia noastră actuală, 
1955. S-a ocupat de recuperarea unor valori 
literare: Octavian Goga, 1966; Cuvintele au 
cuvântul, 1971, Premiul Academiei; Resurecţia 
unui poet: Aron Cotruş, 1981; loan Slavici sau 
Roata de la Carul Mare, 1985; Repere critice, 
1988, Momente ale liricii româneşti în secolul XX, 
2000. A primit Premiul Uniunii Scriitorilor 
pentru eseul Copilăria unui Icar, 1974. 

Bălaşa 



Maria Bălan Nicolae Bălan Pavel Bălan Sabin Bălaşa 


# 


Bălan, Maria 

(1.04.1936, Dumitreşti, jud. Ismail) 

Actriţă. A absolvit Şcoala de Teatru 
B. Şciukin din Moscova şi a fost actriţă la 
Teatrul Romen din Moscova. A revenit la 
Chişinău în 1970 şi a jucat la teatrul radi¬ 
ofonic şi la teatrul Luceafărul. în 1990 a 
fondat teatrul Studio MONO. A făcut multe 
roluri în film, avându-1 partener pe Mihail 
Bădicheanu: Gustul pâinii, 1966; Nuntă la 
palat, 1968; Ultimul haiduc, 1972; Podurile, 
1973; Bărbaţii încărunţesc tineri, 1974; Durata 
zilei, 1974; Trânta, 1977; Agentul serviciului 
secret, 1978; Aveţi o telegramă, 1983; Bucurii 
pământene, 1986. 

Bălan, Nicolae 

(27.04.1882, Blăjenii de Sus, jud. Bistriţa 
Năsăud - 6.08.1955, Sibiu) 

Mitropolit. A studiat Teologia la Cernăuţi şi 
s-a specializat la Breslau în teologie protes¬ 
tantă şi catolică. Profesor la Catedra de dog¬ 
matică, apologetică şi morală a Institutului 
Teologic-Pedagogic din Sibiu. în 1920 a fost 
ales mitropolit al Transilvaniei. A participat 
la Consiliul de Coroană din 29/30 august 
1940 şi a fost împotriva Dictatului de la 
Viena. Lucrări: Chestiunea bisericească din 
România şi autonomia bisericii noastre (1910), 
Evanghelia şi democraţia (1923), Monahismul 
ortodox. Sensul şi misiunea lui în viitor (1930), 
Biserica şi viaţa (1947). Membru de onoare al 
Academiei Române (1920), radiat în 1948, 
repus în drepturi în 1990. 

Bălan, Pavel 

(17.07.1938, Hânceşti, jud. Făleşti, Basarabia) 
Director de imagine. A absolvit Institutul 
de Cinematografie S. A. Gherasimov de la 
Moscova, secţia operatorie de film. A lucrat 
la Studioul Moldova Film din 1965. A sem¬ 
nat imaginea pentru filmele: Fântâna; Piatră, 
piatră; De-ale toamnei; Se caută un paznic; Ar fi 
avut o altă soartă (Premiul Festivalului Unio¬ 
nal al Filmului, Leningrad, 1982 şi Premiul 
Cocostârcul de Argint, Festivalul Filmului, 


Chişinău, 1982). A făcut regie pentru filmele 
Petru Movilă; Varlaam. Premiul Naţional pen¬ 
tru Film, Chişinău, 1988. 

Bălan, Ştefan 

(1.01.1913, Brăila - 26.03.1991, Bucureşti) 
Inginer. A absolvit Şcoala Politehnică la Bu¬ 
cureşti, în specialitatea mecanică. Profesor al 
Şcolii Politehnice. A fost din 1958 ministru 
adjunct al învăţământului şi Culturii, iar 
din 23 martie 1963 ministru plin (până în 
19 august 1969). Anterior ocupase funcţiile 
de preşedinte al Comisiei de Stat pentru 
Standardizare, preşedinte al Comitetului 
de Stat pentru Tehnică (1952-1955), pre¬ 
şedinte al Comitetului Executiv al Sfatului 
Popular Bucureşti, ministru al Construcţi¬ 
ilor (1956-1958). între 1965 şi 1969 a fost 
membru supleant al CC al PCR. Lucrări: 
Lexiconul Tehnic Român (1949-1955) - coor¬ 
donator şi coautor; Lexiconul Tehnic Român 
(1957-1968) - coordonator şi coautor; Gali- 
leo Galilei (1957); Mecanică teoretică (1959) - în 
colaborare cu Victor Vâlcovici, Radu Voinea 
ş.a.; Cromoplasticitatea (1963) - în colabora¬ 
re; încercarea construcţiilor (1965); Din istoria 
mecanicii (1966) - în colaborare cu I. Ivanov; 
Complemente de mecanică teoretică (1975); Cal¬ 
culul structuribr în domeniul plastic. Momente 
independente (1976); Optimizări (1979) - în 
colaborare cu V Petcu; Dicţionar cronologic al 
ştiinţei şi tehnicii universale (1979) - coordona¬ 
tor şi coautor. A fost laureat al Premiului de 
Stat pentru contribuţia sa la întocmirea Lexi¬ 
conului Tehnic Român. Membru titular al Aca¬ 
demiei Române (1963), preşedinte al Secţiei 
de ştiinţe tehnice a Academiei (1984-1991). 

Bălaşa, Sabin 

(17.06.1932, Dobriceni, jud. Olt - 
1.04.2008, Bucureşti) 

Pictor. A absolvit Institutul de Artă din Bu¬ 
cureşti. Perfecţionări la Sienna şi Perugia. 
Adept al unei neorenaşteri româneşti, a 
pictat frescă (holul Universităţii din Iaşi) şi 
uleiuri care cultivă integrarea personajelor 

Bălăceanu 


istorice (fondatorii: Decebal, Trai an, Ştefan 
cel Mare, paşoptiştii, Eminescu) într-o mo¬ 
dernitate cosmică. Premii şi distincţii: Gold 
Medal, European Painting Competition, 
Pescara, 1965; Silver Pelican, International 
Animations Film Festival, Mamaia, Romania 
1966; Accademico d'Italia con Medaglia 
d'Oro, Salsomaggiore, Italia 1980; Diploma 
Maestro di Pittara Honoris Causa, Seminario 
Internationale d'Arte Moderne e Contem- 
poranae, Salsomaggiore, 1982; Gold Medal 
of International Parlament of USA, 1982; 
Accademico delle Nazioni, Salsomaggiore, 
1983; Chavalier of the Arts, Accademia 
Bedriacense, Calvarone, Italia, 1985; Palma 
d'Oro d'Europa, Accademia Europa, 1986; 
Albert Einstein Bronze Medal, International 
Academy Foundation, USA, 1989. 

Bălăceanu-Stolnici, Constantin 

(6.07.1923, Bucureşti) 

Medic neurolog. Descendent al Bălăce- 
nilor, veche familie boierească din Ţara 
Românească. A urmat cursurile Facultăţii de 
Medicină din Bucureşti, obţinând în 1948 
titlul de doctor în medicină şi chirurgie, cu 
teza „Consideraţii asupra complexului cere- 
belo-dento-olivar", realizată sub conducerea 
profesorului Ion T. Niculescu. A fost asistent 
la Catedra de neurologie (prof. N. Ionescu- 
Şişeşti). în 1952 este exclus de la catedră şi 
din Institutul Medico-Farmaceutic, pe moti¬ 
ve politice. A lucrat în domeniul neurociber- 
neticii. Lucrări;: Elemente de neurocibernetică 
(1967), Personalitatea umană - o interpretare 
cibernetică (1972), Introducere în studiul Kabba- 
lei (1996). După 1989, preşedinte de onoare 
al Universităţii Ecologice din Bucureşti şi 
profesor de neuropsihologie şi anatomie 
a sistemului nervos la Medicină, profesor 
de istoria culturii şi ştiinţei. Preşedinte al 
Societăţii Ateneul Român. Profesor asociat 
la Universitatea din Newcastle-upon-Tyne 
(Anglia), Universitatea Pontificală din Porto 
Alegre (Brazilia), Universidad Internacional 
Menendez Pelayo din Santander (Spania), 
Academia Medicală Catalană din Barcelona 
(Spania), Colegiul de Medicină din Paris 
(Franţa). Ultimul preşedinte al Societăţii in¬ 
ternilor şi foştilor interni, desfiinţată abuziv 
în 1948. Membru al Adunării Naţionale şi 
al Consiliului Naţional al Bisericii Ortodoxe 
Române. Preşedinte al familiarilor Ordi¬ 
nului de Malta din România. Preşedinte al 
Centrului Internaţional Antidrog şi al Drep¬ 
turilor Omului, format din 14 organizaţii 
europene. Membru de onoare al Academiei 
Române. A primit Ordinul Steaua României 
în grad de Cavaler. 



C. Bălăceanu-Stolnici George Bălăiţă 


Bălăiţă, George 

(17.04.1935, Bacău) 

Prozator. A absolvit Facultatea de Filologie 
a Universităţii din Iaşi şi a fost redactor la 
revista Ateneu din Bacău, iar din 1979 se¬ 
cretar al Uniunii Scriitorilor, apoi director 
al Editurii Cartea Românească (1980-1989) 
şi redactor-şef al publicaţiei Arc a Fundaţiei 
Culturale Române. A debutat în 1965 cu 
volumul de schiţe şi povestiri Călătoria, 
proză de tip simbolic, formată prin sim¬ 
bioza dintre tradiţionalism şi modernism. 
După un volum de nuvele, Conversând despre 
Ionescu, 1967, a publicat romanele care i-au 
asigurat un loc de frunte printre prozatorii 
contemporani: Lumea în două zile, 1975, Pre¬ 
miul Uniunii Scriitorilor, reeditat în 1993 
fără tăieturile operate de cenzură, şi Ucenicul 
neascultător, 1977, Premiul Academiei, tradus 
în germană în 1982, Nopţile unui provincial, 
1983. A contribuit la traducerea în româneş¬ 
te a romanului Cevengur de Andrei Platonov. 
A editat volumul Antologia scriitorilor israelieni 
de limbă română, 1998. 

Bălănuţă, Leopoldina 

(10.12.1934, Păuleşti, jud. Vrancea - 
15.10.1998, Bucureşti) 

Actriţă. Soţie a actorului Mitică Popescu. 
A absolvit în 1958 Institutul de de Artă 
Teatrală şi Cinematografică (IATC) din 
Bucureşti. Actriţă la Teatrul Mic. Una dintre 
cele mai importante actriţe care a practicat 
spectacolul de poezie. Roluri în film: Nunta 
de piatră (1972); Duhul aurului (1974); Din¬ 
colo de pod (1975); Bietul Ioanide (1979); Ion: 
Blestemul pământului, blestemul iubirii (1979); 
Clipa (1979); înghiţitorii de săbii (1981); Nă¬ 
pasta (1982); Umbrele soarelui (1988); Balanţa 
(1992); Ultima gară (1998). Premiul de exce¬ 
lenţă al UNITER, 1997. 

Bălcescu, Nicolae 

(29.06.1819, Bucureşti - 
29.11.1852, Palermo, Italia) 

Istoric şi scriitor. A studiat la Colegiul Sf. Sava, 
unde i-a avut colegi pe Gr. Alexandrescu, 

Bănaru 




Leopoldina Bălănuţă 


Nicolae Bălcescu 


Radu Băldescu 


# 


D. Bolintineanu, Ion Ghica, iar ca profesor 
pe Eftimie Murgu. în 1840 a organizat, 
împreună cu Ion Ghica şi Christian Teii, 
societatea secretă Frăţia, care a iniţiat miş¬ 
carea revoluţionară de la 1840 a lui Mitiţă 
(Dimitrie) Filipescu. A tipărit, în Magazin is¬ 
toric pentru Dachia (scos de el în colaborare cu 
August Treboniu Laurian, în 1845), lucrările 
Puterea armată şi arta militară la moldoveni în 
timpurile mărirei lor şi Despre starea soţială a 
muncitorilor plugari în Principatele Române în 
deosebite timpuri. în 1846 a plecat la Paris, 
unde l-a întâlnit pe Mihail Kogălniceanu. 
A fost unul dintre promotorii revoluţiei de 
la 1848, deţinând funcţia de secretar al Gu¬ 
vernului Provizoriu alături de Cezar Bolliac. 
După înăbuşirea revoluţiei, deşi bolnav de 
tuberculoză, a fost exilat fără dreptul de a 
se mai întoarce în ţară. în 1850 a publicat 
La Question economique des Principautes Danu- 
biennes (Chestiunea economică a Principatelor 
dunărene), folosită de Karl Marx (în versiunea 
lui Elias Regnault) în Capitalul. Lucrarea 
sa cea mai cunoscută, care l-a consacrat 
ca istoric şi scriitor, este Românii supt Mi- 
hai-Voievod Viteazul , 1849-1852, publicată 
postum de Al. I. Odobescu, 1878, important 
monument de limbă română literară şi do¬ 
cumentare ştiinţifică. 

Băldescu, Radu 

(16.10.1888, Mihăileştii de Sus, jud. Olt - 
2.12.1953, închisoarea Jilava) 

General de divizie. A făcut campania din 
1913 în Bulgaria, a absolvit Şcoala de Război 
(Infanterie şi Cavalerie). A comandat Divizia 
18 Infanterie a Armatei IV în asaltul asupra 
Odessei şi a desfăşurat acţiuni în zona Mării 
de Azov. A luat parte la al doilea asediu al Se- 
vastopolului (1942). A primit Ordinul Mihai 
Viteazul clasa a IlI-a. în 1944 divizia a luptat 
contra sovieticilor în nordul Moldovei. După 
această acţiune, generalul a fost destituit. 
A fost repus în drepturi în 1945 şi a coman¬ 
dat Corpul 5, apoi Corpul 6, până în 1946. 
A fost trecut în rezervă în 1947 şi arestat în 
1948, împreună cu fraţii săi, ambii preoţi. 


Bălescu, Radu Constantin 

(18.07.1932, Bucureşti - 1.06.2006, Bucureşti) 
Fizician. A absolvit Facultatea de Fizi- 
co-Chimice la Bruxelles şi este profesor la 
Universitatea Liberă din Bruxelles şi Uni¬ 
versitatea Catolică din Louvain la Neuve. 
Discipol al prof. Prigogine, a adus contribu¬ 
ţii la fizica statistică, fizica plasmei, fuziunea 
termonucleară controlată. Lucrări: Statistical 
Mechanics of Charged particles (1963), Equili- 
brium and nonequilibrium statistical mechanics , 
1975; Transport Processes in Plasma , 2 voi., 
1988. Membru de onoare al Academiei 
Române (1990). 

Bălteanu, Dan 

(28.02.1943, Turnu Severin) 

Geograf. A absolvit Facultatea de Geografie a 
Universităţii din Bucureşti şi s-a specializat la 
Institutul de Geografie din Cracovia (Polonia) 
şi la Universitatea din Uppsala (Suedia). Cer¬ 
cetător şi director al Institutului de Geografie 
din Bucureşti. A avut proiecte de cercetare 
şi la universităţile Boulder, Colorado, Wa¬ 
shington Seattle şi Leipzig. Profesor invitat 
în Israel, Japonia, Paris. S-a ocupat de eva¬ 
luarea reliefului subcarpatic în comparaţie 
cu alte regiuni ale lumii, inclusiv Himalaya. 
Lucrări: Experimentul de teren în geomorfologie , 
1983, Premiul Academiei Române; învelişul 
de gheaţă al Pământului , 1982; Cercetări geomor- 
fologice pentru lucrările de îmbunătăţiri funciare , 
1985. A colaborat la lucrarea România. Atlasul 
geografic , voi. 3,1987. Membru corespondent 
al Academiei Române (1943). 

Bănaru, Victor 

(24.09.1941, Grinăuţi-Raia, jud. Hotin - 
8.12.1997, Chişinău) 

Semiolog, scriitor. A absolvit Facultatea de 
Limba Franceză şi Germană la Institutul Pe¬ 
dagogic din Bălţi. A absolvit apoi Institutul 
Pedagogic din Moscova. Profesor de filo¬ 
logie la Facultatea de Limbi Străine a Uni¬ 
versităţii de Stat din Chişinău. Specializare 
la Institutul de Limbi Străine din Minslc, 

Bănărescu 


Belarus. A lucrat în linia formaliştilor ruşi şi 
a şcolii franceze de semiotică. Contribuţii la 
studierea filosofiei limbajelor, a evidenţierii 
comparative a romanităţii limbii române 
şi franceze. Preşedinte al Asociaţiei Profe¬ 
sorilor de Limba Franceză din Republica 
Moldova. A scris nuvele {Gust de mătrăgună', 
1998). A tradus din română în franceză. 

Bănărescu, Petre Mihai 

(15.09.1921, Craiova) 

Zoolog şi biogeograf. A absolvit Facultatea 
de Ştiinţe la Timişoara, a fost cercetător la 
Institutul de Cercetări Piscicole (1953), apoi 
la Laboratorul de taxologie animală al Insti¬ 
tutului de Biologie al Academiei Române. 
Lucrări: Les Poissons des environs de Timişoara, 
1946; Principii şi probleme de zoogeografie, 1970; 
Principiile şi metodele zoologiei sistematice , 1973; 
Biogeografia. Fauna und Flora der Erde und ihre 
Geschichtliche Entwicklung , 1978. A colaborat 
la Monografia geografică a României şi Tratatul 
de geografie al României. Membru corespon¬ 
dent al Academiei Române (1991). 

Băncilă, Ion N. 

(2.02.1901, Brăila - 28.03.2003, Bucureşti) 
Geolog. A absolvit Facultatea de Geologie 
a Universităţii din Bucureşti şi a devenit 
doctor în specialitate în 1936, iar docent în 
1969. A lucrat la Institutul de Geologie din 
Bucureşti. A adus contribuţii de referinţă 
la cunoaşterea vechimii şi componenţei 
Carpaţilor Orientali şi la realizarea unor 
mari construcţii hidrotehnice în ţară şi în 
străinătate. Lucrări: Etude geologique desMonts 
Găghimaş-Ciuc, 1941; Paleogenul zonei mediane 
a flişului, 1952; Geologia Carpaţilor Orientali, 
1958; Geologia inginerească , 2 voi., coordona¬ 
tor, 1979, 1981; Geologia amenajărilor hidroe¬ 
lectrice în flişul carpatic , 1989. Membru titular 
al Academiei Române din 1991. 

Băncilă, Octav 

(4.02.1872, Botoşani - 3.04.1944, Bucureşti) 
Pictor. Frate al Sofiei Nădejde (n. Băncilă). în 
1887 s-a înscris la Şcoala de Arte Frumoase 
din Iaşi. Anii de studii la această şcoală, unde 
i-a avut profesori pe Gh. Panaiteanu Barda- 
sare şi C.D. Stahi, i-au dat posibilitatea să-şi 
însuşească o serioasă pregătire profesională, 
între 1894 şi 1898 şi-a continuat studiile la 
Academia de Arte Frumoase din Miinchen. 
în Germania a avut ocazia să lucreze în ate¬ 
lierele pictorilor Haschbe şi Lenbach, reali¬ 
zând şi expoziţii personale cu lucrările create 
în acea perioadă. Apoi se duce în Italia, unde 
studiază operele lăsate de Renaşterea italiană. 
S-a întors la Iaşi, unde s-a dedicat înfăţişării 
celor mărunţi, realizând lucrări ca Muncitorul 
(1911), Grevistul întrunire (1914), Pax (1915). 



Petre Mihai Bănărescu Octav Băncilă 


De asemenea, a consacrat numeroase ta¬ 
blouri temei ţărăneşti. Răscoalele din 1907 
i-au inspirat 15 lucrări, dintre care amintim: 
înainte de 1907; 1907, Execuţia, Recunoaşterea, 
înmormântarea, După răscoale, Historia. în pe¬ 
rioada 1916-1937 a fost numit profesor la 
Şcoala de Belle Arte din Iaşi. în anul 1942 
a participat la expoziţia colectivă a Salonului 
Moldovei, unde a primit Premiul Naţional. 

Bănciulescu, Gheorghe 

(28.12.1898, laşi - 12.04.1935, Cairo) 

Pilot. A luptat, la 19 ani, în Primul Război 
Mondial pe linia Nămoloasa-Mărăşeşti. în 
1926 a devenit comandant de zbor al compa¬ 
niei franco-române de transport. în tentativa 
de a stabili un record de viteză s-a prăbuşit 
şi i-au fost amputate picioarele. A zburat din 
nou cu proteze în 1927 - primul din lume - 
şi a fost decorat de preşedintele Franţei cu 
Legiunea de Onoare în grad de Cavaler. 
A stabilit un nou record de zbor deasupra 
Africii şi a murit răpus de boală. Aeroclubul 
din Ploieşti îi poartă numele. 

Bănescu, Nicolae 

(16.12.1878, Călăraşi - 11.09.1971, Bucureşti) 
Istoric. A absolvit Literele şi Filosofia la 
Bucureşti, s-a specializat la Miinchen în 
latină şi bizantinologie (1910-1912). Profe¬ 
sor de istorie bizantină la Universitatea din 
Cluj, rector al universităţii, apoi profesor 
la Universitatea din Bucureşti (Catedra de 
studii bizantine). S-a ocupat cu precădere 
de Scythia Minor (Dobrogea). Lucrări: Cele 
mai vechi ştiri bizantine asupra românilor de la 
Dunărea de Jos, 1921; Bizanţul şi romanitatea la 
Dunărea de Jos, 1938; L'Ancien etat bulgare et les 
Pays Roumaines, 1947. Scos de la catedră în 
1948. Membru al Academiei Române (1936), 
exclus în 1948, repus în drepturi în 1990. 

Bănică, Constantin 

(24.08.1942, Chişinău - 25.12.1991, Sinaia) 
Matematician. A absolvit Facultatea de 
Matematică a Universităţii din Bucu¬ 
reşti. Cercetător ştiinţific la Institutul de 

Bărănescu 


Matematică al Academiei Române, profesor 
invitat la Bayreuth, Gottingen, Miinchen, 
Nancy, Pisa, Strasbourg. Contribuţii în do¬ 
meniul geometriei complexe şi al funcţiilor 
analitice de mai multe variabile complexe. 
Lucrări: Teoreme de dualitate pe varietăţi Stein 
şi cosmologie cu suport compact; Metode algebrice 
în teoria globală a spaţiilor complexe; Conceptul 
formal al unui spaţiu analitic de-a lungul unui 
subspaţiu cu teorema de comparaţie. Membru 
corespondent al Academiei Române, 1991. 

Bănică (senior), Ştefan 

(11.11.1933, Călăraşi - 26.05.1995, Bucureşti) 
Actor de teatru şi film. Ţigan ca etnie. Tată al 
lui Ştefan B. Jr. A absolvit Institutul de Artă 
Teatrală şi Cinematografică la Bucureşti. 
Actor la Teatrul Bulandra. S-a remarcat 
şi ca un bun cântăreţ. A realizat un cuplu 
comic celebru alături de Stela Popescu în 
spectacole de revistă şi divertisment la te¬ 
leviziune. A interpretat piese muzicale, din 
care amintim: îmi acordaţi un dans; Cum am 
ajuns să te iubesc, Gioconda se mărită , Hei, coşar, 
coşar şi Astă seară mă fac praf care au rămas 
nemuritoare. Roluri în film: Dincolo de barieră 
(1965); Golgota (1966); Tunelul (1967); împuş¬ 
cături pe portativ (1967); Zile de vară (1968); 
Vin cicliştii (1968); Cântecele mării (1970); 
Proprietarii (1973); Păcală (1974); Fair Play 
(1977); Septembrie (1978); Cianura şi picătura 
de ploaie (1978); Nea Mărin miliardar (1978); 
Singur printre prieteni (1979); De ce trag clo¬ 
potele, Mitică? (1982); Harababura (1990); Cel 
mai iubit dintre pământeni (1993). 

Bănică (junior), Ştefan 

(18.10.1967, Bucureşti) 

Actor de teatru şi film, moderator TV şi 
cântăreţ. Fiu al lui Ştefan B. senior. A ab¬ 
solvit Institutul de Artă Teatrală şi Cinema¬ 
tografică la Bucureşti. Actor la Teatrul de 
Comedie. Filmografie: Eroii nu au vârstă - 
serial TV, regia M. Constantinescu, 1984; 
Liceenii - regia Nicolae Corjos, 1986; Ex¬ 
temporal la dirigenţie - regia Nicolae Corjos, 
1987; O călătorie de neuitat - serial TV, regia 
Geo Saizescu, 1988; Liceenii rock'n roii - regia 
Nicolae Corjos, 1990; Templul tăcerii - regia 
George Buşecan, 1992; Triunghiul morţii - 
regia Sergiu Nicolaescu, 1998; Sexi harem 
Ada-Kaleh - regia Mircea Mureşan, 1999; 
Proprietari de stele - regia Savel Stiopul, 1999; 
Băieţi buni - serial TV, 2005; Maşini ( Cars ) - 
regia John Lasseter, 2006. 

Bănulescu Bodoni, Gavriil 

(1746, Bistriţa, Transilvania - 
30.03.1821, Chişinău) 

Mitropolit. Familie originară din Moldova. 
Şi-a început studiile teologice la Budapesta 



Ştefan Bănică (senior) Ştefan Bănică (junior) 


şi le-a terminat la Academia Teologică din 
Kiev. Specializare în Grecia (Hios, Patmos, 
Afon). S-a călugărit la Constantinopol sub 
numele Gavriil. A încercat să armonizeze 
ortodoxia de tip slav cu aceea de tip grecesc. 
A ţinut slujbe la Mitropolia Domnească 
din Iaşi în greacă şi română. Refugiat la 
Poltava în contextul conflictului ruso-turc. 
Ecaterina a Il-a îl numeşte episcop al Cetăţii 
Albe şi Benderului, mizând pe ajutorul lui 
în rezolvarea unor probleme politice. Apoi 
e numit mitropolit al Moldovei şi Munte¬ 
niei, printr-un ucaz al împărătesei din 1792. 
Când armatele ruseşti pleacă, este forţat de 
Alexandru Moruzzi să plece şi el din scaun. 
Urmează câţiva ani de şedere în Rusia, unde 
participă la întemeierea Odessei şi susţine 
înfiinţarea cursurilor de medicină şi muzică 
de la Academia Teologică. Se mută la Dubă- 
sari, pentru patru ani, de unde este chemat 
de Alexandru I în 1808 ca membru al Sino¬ 
dului şi exarh pentru Moldova şi Muntenia. 
După Pacea de la Bucureşti din 1812, când 
Moldova dintre Prut şi Nistru revine Rusiei, 
se retrage la Chişinău şi începe organizarea 
noii eparhii a Basarabiei. în 1913, cu aju¬ 
torul lui Petru Kuniţchi, Ion Nestorovici, 
Isidor Gherbanovschi înfiinţează la Chi¬ 
şinău seminarul teologic. Preocuparea lui 
permanentă a fost ţinerea unor cursuri la 
nivelul celor din Ţările Române şi din Im¬ 
periul Austriac. în acest sens inaugurează în 
1814 tipografia eparhială, care tipărea cărţi 
nu numai pentru Basarabia, ci şi pentru 
Ţările Române. 

Bărănescu, George 

(13.05.1919, Odobeşti, jud. Vrancea - 
2001, Chicago) 

Inginer. A absolvit Şcoala Politehnică din 
Bucureşti în specialitatea electromecanică. 
A fost profesor la Politehnica din Bucu¬ 
reşti, a fost şef al Catedrei de motoare cu 
ardere internă, a fost rector al Politehnicii 
(1968-1972), a plecat în SUA în 1979, la 
Illinois Institute of Technology din Chicago. 

Gavriil Bănulescu Bodoni Aurel Bărglăzan 


S-a ocupat de conservarea energiei, pro¬ 
tecţia mediului, folosirea combustibililor 
neconvenţionali. Lucrări: O nouă perspectivă 
în termodinamică; Validity of Inerţia Principie; 
Un motor termic cu caracteristici unice. Membru 
corespondent al Academiei Române (1963), 
exclus (1979), reînregistrat (1990). 

Bărbat, Virgil luliu 

(24.04.1879, Rassa, judeţul Brăila - 
23.11.1931, Cluj) 

Sociolog. Şi-a luat licenţa în ştiinţe sociale 
la Genova. Titularul Catedrei de sociologie 
(din 1923) al Universităţii din Cluj. A scris 
Curs complet de sociologie generală , peste 3 000 
de pagini. 

Bărbulescu, Constantin 

(20.12.1927, Turnu Severin) 

Economist. A absolvit Facultatea de Eco¬ 
nomie Generală din cadrul Institutului 
de Ştiinţe Economice şi Planificare, apoi 
Facultatea de Mecanică a Institutului Poli¬ 
tehnic din Bucureşti. Profesor la Catedra de 
economie industrială a ASE, al cărei rector 
a şi devenit (1990-1996). Contribuţii în do¬ 
meniul strategiilor economice de dezvoltare 
a industriei, de dezvoltare a bazei de materii 
prime şi energie. Membru al Asociaţiei 
Generale a Economiştilor din România, al 
Consiliului Metodologic şi Ştiinţific al 
Institutului Superior de Gestiune din Paris, 
Doctor Honoris Causa al ASE din Chişinău 
şi al Universităţii din Craiova, membru 
corespondent al Academiei Române (1993). 

Bărbulescu, Mie 

(3.12.1873, Bucureşti - 5.06.1945, laşi) 
Lingvist şi filolog. A absolvit Literele şi Filo- 
sofia la Bucureşti, s-a specializat la Zagreb, 
Praga, Leipzig, Viena, Berlin. Subdirector 
al Arhivelor Statului din Bucureşti, profe¬ 
sor la Universitatea din Bucureşti, unde a 
înfiinţat Catedra de slavistică (1905), apoi 
profesor la Universitatea din Iaşi. Lucrări: 
Studii privitoare la limba şi istoria românilor, 


1902; Vechile relaţii ale principatelor Române cu 
Croaţia , 1903; Românii faţă de sârbi şi bulgari, 
1905; Gramatica paleoslovenică în legătură cu 
limba şi textele româneşti, 1919. Membru al 
Academiei Regale de Ştiinţe din Belgrad, al 
Societăţii Eleno-Latine din Roma, membru 
corespondent al Academiei Române, 1908. 

Bărglăzan, Aurel 

(27.03.1905, Porumbacu de Sus, jud. Sibiu - 
17.10.1960, Timişoara) 

Inginer. în 1940 a obţinut titlul de doctor 
inginer la Şcoala Politehnică din Timişoara 
cu lucrarea „Transformatorul hidraulic. 
Studiu teoretic şi experimental" - prima 
teză de doctorat din România în domeniul 
hidraulic, care, datorită originalităţii ei, a 
conferit autorului brevet de inventator. Spe¬ 
cializări la Viena, Zurich, Berlin, Budapesta, 
Torino, Milano. A fost profesor (1942-1960) 
la Politehnica din Timişoara; şef al Catedrei 
de maşini hidraulice (1948-1960), decan al 
Facultăţilor de Electromecanică şi Mecanică 
(1942-1960) de la Politehnica din Timişoa¬ 
ra. A condus Secţia de cavitaţie de la Baza 
de Cercetări Ştiinţifice din Timişoara a 
Academiei Române. Membru corespondent 
al Academiei Române (1955). 

Bărnuţiu, Simion 

(2.08.1808, Bocşa, jud. Sălaj - 
28.05.1864, Hida sau Treznea, jud. Sălaj) 

Jurist. A studiat Teologia la Blaj (1826- 
1829) şi a intrat în conflict cu episcopul 
I. Lemeny. A fost suspendat din profesorat. 
A studiat la Academia de Drept din Sibiu, 
apoi la Pavia (Italia). A predat Dreptul 
la Academia din Iaşi. A luat parte activă 
la revoluţia de la 1848 şi a contribuit la 
răspândirea ideilor europene, în special ra¬ 
ţionaliste. A fost un antimonarhist convins 
şi, ca om de cultură, a susţinut latinismul 
ca formă de rezistenţă a românilor din 
Imperiul Austro-Ungar. Lucrări: Raporturile 
românilor cu ungurii şi principiele libertăţei 
naţiunali, Viena, 1852; Un document pentru 
limba română din anul 1842, 1853. 

Băsescu, Traian (Dumitru) 

(4.11.1951, Basarabi, Constanţa) 

Preşedinte al României. A absolvit Institutul 
de Marină Mircea cel Bătrân din Constanţa, 
Secţia navigaţie comercială, în 1976. Căpitan 
de cursă lungă al navelor Argeş, Crişana şi 
Biruinţa. Şef al Agenţiei NAVROM la Anvers 
(1987-1989). Director general al Inspectora¬ 
tului de Stat al Navigaţiei Civile din Minis¬ 
terul Transporturilor (1989-1990), ministru 
al Transporturilor (1991-1992, 1996-2000), 
deputat (de Vaslui) în Parlamentul României 

(1992-1996), primar general al capitalei 
(2000-2004), preşedinte al Partidului De¬ 
mocrat (2001-2004), preşedinte al României 
(din 2004). 

Barcă, Vasile 

(2.01.1884, Ignăreşti, Basarabia - 
14.05.1949, Bucureşti) 

Om politic. A absolvit Dreptul la Universi¬ 
tatea din Petersburg. A profesat avocatura. 
Ales în Sfatul Ţării din partea Congresului 
judeţean Soroca (1918), unde a fost vi¬ 
cepreşedinte al Comisiei Constituţionale 
(19 mai - 27 noiembrie 1918), membru 
al Comisiei Juridice. A aderat la Partidul 
Liberal. Director general la Departamentul 
Interne, ad-interim la Domenii şi Directo¬ 
ratul Justiţiei între 1920 şi 1921, primar al 
municipiului Chişinău (1922-1923) şi a 
doua oară (1924-1925), preşedinte al Comi¬ 
siei de unificare, ministru subsecretar de stat 
la Ministerul de Interne (1936-1937); di¬ 
rector al cotidianului Basarabia. Deputat de 
Orhei în 10 legislaturi. Distins cu Ordinul 
Coroana României în grad de Mare Ofiţer, 
Steaua României, Vulturul României, Regele 
Ferdinand în grad de Comandor. 

Bârlădeanu, Alexandru 

(25.01.1911, Comrat, Basarabia - 
13.11.1997, Bucureşti) 

Economist şi om politic. A absolvit Dreptul 
la Iaşi. Cercetător la Institutul de Cercetări 
Ştiinţifice din Chişinău (1940-1946), expert 
economic al Comisiei guvernamentale 
române la tratativele de pace de la Paris. 
Profesor la ASE, Bucureşti (din 1944). în 
anul 1943 a devenit membru al Partidului 
Comunist. Secretar general pentru proble¬ 
mele comerţului exterior în Ministerul Eco¬ 
nomiei Naţionale (1947-1948), ministru al 
Comerţului Exterior (1953-1957), vicepre¬ 
şedinte al guvernului român pentru proble¬ 
me economice (1955,1957-1965). înlăturat 
din funcţii după accesul lui Nicolae Ceau- 
şescu la putere, a fost exclus şi din partid în 


1980. In 1989 a fost unul dintre semnatarii 
scrisorii celor şase foşti lideri ai PCR către 
Radio Europa Liberă, care îl criticau pe 
Nicolae Ceauşescu. Pe 22 decembrie 1989, 
ca urmare a revoluţiei, a devenit membru în 
Consiliul Frontului Salvării Naţionale, iar 
apoi în Biroul Executiv al Consiliului Pro¬ 
vizoriu de Uniune Naţională. A fost senator 
al României în legislatura 1990-1992, ales 
în municipiul Bucureşti pe listele FSN, fiind 
o vreme preşedintele Senatului. Membru al 
Academiei Române (1955), vicepreşedinte 
al ei (1990-1994). 

Bârlea, Ion 

(11.01.1883, Berbeşti, jud. Maramureş - 
12.05.1969, Bucureşti) 

Preot, folclorist, istoric şi gazetar. Co¬ 
laborator la Gazeta Transilvania,, Neamul 
Românesc; Poporul Român - Budapesta, Uni¬ 
rea - Blaj, Şezătoarea - Fălticeni, Almanahul 
Presei Române. Este autorul celei mai bogate 
culegeri folclorice din Maramureş. Colabo¬ 
rator al lui Tiberiu Brediceanu, Bela Bartok, 
Arthur Gorovei. Culegeri de folclor: Balade; 
colinde şi bocete din Maramureş , 1924; Cântece 
poporane din Maramureş. Descântece, vrăji, 
farmece şi desfaceri , 1924 (ambele publicate 
cu sprijinul lui G.T. Kirileanu, conţin peste 
1 200 de poezii populare, cele mai multe 
culese din Berbeşti şi Ieud). Preşedinte al 
Ligii Culturale din Maramureş (Sighet), 
membru corespondent al secţiilor de isto¬ 
rie şi folclor ale ASTRA. 

Bârlea, Octavian 

(5.05.1913, Mogoş, jud. Alba - 
5.04.2005, Munchen) 

Teolog, istoric bisericesc, preot greco-cato- 
lic, una dintre personalităţile de frunte ale 
exilului cultural şi religios românesc. Frate 
cu Ovidiu B. A studiat Teologia la Roma, la 
Collegio Pio Romeno, apoi a fost profesor la 
Blaj. In timpul războiului a ajutat numeroşi 
refugiaţi să fugă de hortişti şi nazişti. Ajuns 
la Vatican, a susţinut cauza Transilvaniei 

Ovidiu Bârlea 


Andrei Bârseanu 


Agatha Bârsescu 



şi a unităţii României. Devenit monsenior 
în 1952. Fondator al Societăţii Academice 
Române (SAR, 1957, fiind şi preşedinte 
al ei până în 1969) şi al Academiei Româ- 
no-Americane (preşedinte 1975-1982). 
Principalele publicaţii ale SAR-ului au fost: 
Acta Philosophica et Theologica , din 1958; 
Acta Philologica , din 1958; Acta Historica , 
din 1959; Acta Scientiarium Socialium , din 
1959 şi, mai ales, Revista Scriitorilor Români , 
din 1962. Şef al Secţiei de limbă română la 
Radio Vatican (1968-1973). A fost vizitator 
apostolic pentru românii ortodocşi din SUA 
(1973-1977), trimis apoi la Miinchen (din 
1978) ca reprezentant al Vaticanului şi acolo 
a editat revista Perspective în română. A fost 
serbat la Congresul ARA din 2003, la Târgu 
Jiu, cu prilejul împlinirii vârstei de 90 de ani. 
A scris lucrări precum Biserica română unită şi 
ecumenismul corifeilor renaşterii culturale , Miin- 
chen, 1983; Unirea românilor 1697-1701, 
Miinchen, 1990; Unirea religioasă la porţile 
Moldovei şi Ţării Româneşti în prima jumătate 
a secolului al XIX~lea r Miinchen, 1986; Spre 
înălţimi , Miinchen, 2000. 

Bârlea, Ovidiu 

(13.08.1917, Bârleşti, corn. Mogoş, jud. Alba - 
7.01.1990, Cluj) 

Folclorist. Frate cu Octavian B. A absolvit 
Literele şi Filosofia la Bucureşti (1942) şi a 
fost cercetător la Institutul de Folclor din 
Bucureşti. A debutat în 1941 cu volumul 
Procesul de creaţie al baladei populare române. 
A scris Istoria folcloristicii româneşti , 1974, 
Premiul Academiei; Metoda de cercetare a 
folclorului , 1979; Poetică folclorică, 1979; Fol¬ 
clorul românesc , 2 voi., 1981-1983. Este de 
asemenea autorul capitolului despre folclor 
din The Encyclopaedia ofReligions, 1987, coor¬ 
donată de Mircea Eliade. 

Bârsănescu, Ştefan 

(4.03.1895, Vipereşti, jud. Buzău - 
7.11.1984, laşi) 

Pedagog şi eseist. Şi-a luat licenţa în Drept 
şi apoi în Filosofie la Universitatea din Iaşi. 


Specializări la Berlin, Miinchen, Jena şi în 
Danemarca. Profesor de istoria pedagogiei 
la Universitatea din Iaşi. Lucrări: Pedagogia 
pentru şcolile normale (1932); Didactica (1935); 
Unitatea pedagogiei contemporane ca ştiinţă 
(1936); Tehnologia didactică (1939); Pedagogia 
practică (1946); Pedagogia agricolă (1946); 
Istoria pedagogiei româneşti (1941); Schola la¬ 
tina de la Cotnari (1957); Academia domnească 
din Iaşi 1714-1921 (1962); Pagini nescrise 
din istoria culturii româneşti (1971); Educaţia,, 
învăţământul şi gândirea pedagogică din Ro¬ 
mânia - dicţionar cronologic (1978, în co¬ 
laborare cu Florela Bârsănescu); Medalioane 
pentru pedagogia modelelor (1983). Membru 
corespondent al Academiei Române (1963), 
membru al Asociaţiilor Savanţilor Celebri 
din Chicago (SUA). 

Bârseanu, Andrei 

(17.10.1858, Dârstele, Braşov - 
17.08.1922, Bucureşti) 

Etnograf. A studiat la universităţile din Vie- 
na şi Miinchen. A fost profesor la Braşov şi 
Sibiu. A colaborat cu Ciprian Porumbescu şi 
Jan Urban Jarnik pentru culegerea sistema¬ 
tică a folclorului românesc din Transilvania. 
A fost autor al culegerilor Cincizeci de colinde şi 
Doine şi strigături din Ardeal (împreună cu Jan 
Urban Jarnik, filolog romanist ceh, pasionat 
de folclorul românesc). Profesor la Braşov, 
1886-1911, unde desfăşoară o bogată activi¬ 
tate didactică şi pedagogică. Realizează ma¬ 
nuale pentru şcoli şi publică articole legate 
de organizarea învăţământului. Redactor la 
Şcoala şi familia. Colaborează la Albina Car- 
paţilor, Convorbiri literare, Transilvania, Lucea¬ 
fărul. Se mută la Sibiu şi este ales preşedinte 
al ASTRA (1911-1922). Vicepreşedinte al 
Marelui Sfat Naţional (1918), la 9 decembrie 
1918 rosteşte cuvântul de bun venit la Sibiu 
către membrii Consiliului Dirigent. El a scris 
versurile imnului Marii Uniri: „Pe-al nostru 
steag e scris Unire" (1916). Lucrări: Istoria 
şcoalelor centrale româneşti greco-catolice din 

Boris Bechet Adrian Bejan Dimitrie Bejan Mircea Bejan 


Braşov, 1912. Membru al Academiei Române 
(1908) şi vicepreşedinte al ei (1922). 

Bârsescu, Agatha 

(9.09.1857, Râmnicu Vâlcea - 22.11.1939, laşi) 
Actriţă. A studiat la Sibiu, apoi a urmat Con¬ 
servatorul la Bucureşti şi la Viena. A debutat 
pe scena teatrului Curţii Imperiale din Viena 
cu rolul Margareta din Faust. A jucat ca 
primă tragediană la Burgtheater din Viena, 
apoi pe scenele multor teatre din Europa 
şi din America. Şi-a valorificat însuşirile de 
tragediană interpretându-şi rolurile cu patos 
romantic. Printre creaţiile sale se numără 
rolurile titulare din Medeea şi Sapho, ambele 
de F. Grillparzer, Antigona de Sofocle, Maria 
Stuart de Fr. Schiller, regina din Ruy Blas 
de Victor Hugo etc. Spre sfârşitul vieţii s-a 
întors în ţară (în 1925) şi a fost profesoară la 
Conservatorul din Iaşi. 

Bechet, Boris 

(7.02.1953, Vadu Leca, Republica Moldova) 
Actor şi regizor. Evreu ca etnie. A absolvit 
Institutul de Arte din Chişinău. A jucat 
la Teatrul Naţional Vasile Alecsandri din 
Bălţi, apoi la Teatrul Poetic (azi Alexie 
Mateevici) din Chişinău. După 1989 a rea¬ 
lizat, cu studioul său propriu (Media SDB), 
spectacole de teatru integrat împreună cu 
Teatrul Odeon din Bucureşti. Roluri în 
film: Lanterna magică; Să-ţi cânte cucul în faţă; 
Cursa; Corbii prada n-o împart , Troiţa ş.a. Fil- 
mografie: Femeia şi copilul - protecţie şi sprijin, 
2009. Membru al UNITEM. Artist emerit 
din Republica Moldova. 

Bedreag, Constantin 

(5.08.1883, Rusca, jud. Vaslui - 23.08.1965, laşi) 
Fizician. Şi-a luat licenţa în Ştiinţe la Univer¬ 
sitatea din Iaşi, specialitatea electricitate, şi a 
lucrat în laboratorul universităţii condus de 
Dragomir Hurmuzescu. Specializare la Paris 
(1911-1914). A devenit profesor de fizică 
teoretică al universităţii. Contribuţii în legă¬ 
tură cu principiul homologiei şi sistematica 
elementelor chimice. în optică s-a ocupat de 


studiul spectrelor unor metale, clasificînd 
o serie de linii spectrale ale cuprului şi ale 
titanului. Lucrări: Bibliografia fizicii române. 
Biografii, 1957. 

Bejan, Adrian 

(24.08.1948, Galaţi) 

Inginer. A absolvit Massachusetts Institute 
of Technology. Este profesor de inginerie 
mecanică la Universitatea Duke din Caroli- 
na de Nord. A emis teoria constructală care 
se referă la optimizarea unui sistem de răcire 
a compartimentului electronic al compute¬ 
relor, ocazie cu care a descoperit că forma 
curenţilor interni seamănă cu un arbore cu 
ramificaţii complexe, din ce în ce mai fine. 
Membru de onoare al Academiei de Ştiinţe 
a Moldovei. 

Bejan, Dimitrie 

(26.10.1909, Hârlău - 1994, Hârlău) 

Preot. Absolvent al Institutului Teologic şi al 
Facultăţii de Istorie din Iaşi. A fost în hagialâc 
la Ierusalim. Hirotonisit în 1938, a luat parte 
la campania de unire a Basarabiei cu ţara. în 
al Doilea Război Mondial, căzut prizonier 
la sovietici, a ajuns în lagărul de la Oranki 
(1942-1948). întors în România, este arestat 
(1949-1956: Jilava, Aiud, Canal), după care 
are domiciliu forţat pe Bărăgan. Lucrări: 
Oranki. Amintiri din captivitate, 2008, postum; 
Hotarul cu cetăţi, 1995; Bucuriile suferinţei. Evo¬ 
cări din trecut, Chişinău, 1995, postum. 

Bejan, Mircea 

(1.10.1944, Timişoara) 

Inginer. A absolvit Institutul Politehnic, Fa¬ 
cultatea de Mecanică şi a devenit profesor al 
facultăţii. Contribuţii în domeniul rezisten¬ 
ţei materialelor. Lucrări: Ştiinţă şi inginerie, 
8 voi., 2002-2005; Să construim în siguranţă, 
2004. Membru al Asociaţiei Române de 
Tensometrie, al Asociaţiei Române de Forjă, 
al Societăţii Române de Mecanică Aplicată. 
A primit de mai multe ori Premiul de Exce¬ 
lenţă al AGIR. 

Lidia Bejenaru Bela Kâroly 


Bejenaru, Lidia 

(3.05.1953, Ţipleşti, Bălţi) 

Cântăreaţă. Şi-a făcut studiile de specialitate 
la Soroca. Solistă a orchestrei Ciocârlia din 
Edineţ. Din 1973, solistă a orchestrei Mu¬ 
gurel, iar din 1974, a orchestrei Lăutarii a 
Filarmonicii din Chişinău. S-a remarcat prin 
interpretarea unor piese de rezistenţă ale 
folclorului moldovenesc: Floarea-nfloreşte o 
datăLa casa cu grinzi bătrâne; Hai, flăcăi, la ho- 
ră-n sat; Departe-s, mamă, departe. A susţinut 
turnee artistice în străinătate: în numeroase 
foste republici sovietice, în Bulgaria, Cehia, 
Slovacia, Germania, Polonia, Grecia, Norve¬ 
gia, Turcia, Italia, Belgia ş. a. A evoluat de ne¬ 
numărate ori în România. Ordinul Meritul 
Civic al Republicii Moldova (1993). 

Beju, Gabriela Silvia 

(30.05.1947, Turnu Măgurele) 

Sculptor. A absolvit Institutul de Arte 
Plastice la Bucureşti şi s-a specializat în 
design la Koln şi Paris. S-a stabilit la Paris 
în 1973. Sculptează mai ales în piatră. Pre¬ 
miul Tinerilor Sculptori al UAP, Bucureşti, 
1971; Premiul de Onoare Saar, RFG, 1974; 
Premiul Fundaţiei Vocation, Franţa, 1975. 
A participat la tabere de creaţie la Măgura, 
Saint Wendel (RFG), Carrara (Italia), în Spa¬ 
nia, Bulgaria, SUA. Are lucrări în România, 
Franţa, Germania, Austria, Italia, Spania, 
SUA, Serbia, Grecia. 

Bela Kâroly 

(13.09.1942, Cluj) 

Antrenor sportiv (gimnastică). Etnie ma¬ 
ghiară. A absolvit Institutul de Cultură 
Fizică din Cluj. A lucrat la o şcoală sportivă 
din Oneşti, unde le-a antrenat pe Nadia Co~ 
mâneci şi Teodora Ungureanu, campioane 
mondiale la gimnastică. în SUA, Houston, 
Texas, le-a antrenat pe Mary Lou Retton, 
Betty Okino, Kerri Strug, Kim Zmeskal, 
Kristie Phillips şi Dominique Moceanu. 
Plecat în SUA în 1981. 


Beldiman, Alexandru (Alecu) 

(1760, Huşi - 1826, laşi) 

Poet şi traducător. Provenea dintr-o mare 
familie boierească din Moldova, a fost el 
însuşi vornic. Căsătorit cu sora poetului 
Costache Conachi. Ştia franceza şi greaca. 
Preromantic. Lucrări: Tragodia sau mai bine 
a zice Jalnica Moldovii întâmplare , rămasă în 
manuscris până în 1861, text despre Ete- 
ria; Asupra lumei. Pentru om, Pentru duşmanul 
ominirei, poeme filosofice. A tradus din Me- 
tastasio, J.-Fr. Regnard, S. Gessner, Voltaire, 
adesea prin intermediar grec. Ilustrează, 
prin demersul său literar, orientarea culturii 
române dinspre Grecia spre Europa. 

Belea, Constantin 

(6.03.1929, Slănic Prahova - 6.12.1985, Craiova) 
Inginer. A absolvit Academia Tehnică Mili¬ 
tară la Bucureşti. Specializare la Academia 
Militară Tehnică de Aviaţie din Moscova 
(1957-1959), ca elev al lui G.I. Pospelov. 
Profesor la Universitatea din Craiova, fon¬ 
dator al Catedrei de automatică, prorector 
al universităţii. Considerat unul dintre 
creatorii automaticii neliniare în România. 
Contribuţii în domeniul calculului oscilaţi¬ 
ilor neliniare, al sistemelor optimale în timp 
minim. Lucrări: Oscilaţii neliniare în sistemele 
automate , Moscova, 1962; Sisteme adaptive şi 
optimale , 1971, în colaborare, „Premiul Aca¬ 
demiei Române"; Automatica neliniară , 1983; 
Teoria sistemelor, 2 voi, 1985. 

Beleş, Aurel 

(8/20.04.1891, Bucureşti - 
10.01.1976, Bucureşti) 

Inginer constructor. A absolvit Şcoala Na¬ 
ţională de Poduri şi Şosele din Bucureşti. 
Profesor la Politehnică şi la Institutul de 
Construcţii din Bucureşti. A lucrat în ca¬ 
drul Direcţiei Consiliului Tehnic Superior. 
A proiectat şi executat poduri de beton ar¬ 
mat peste Bistriţa, Işalniţa, Gilort, a realizat 
fundaţiile Palatului Bursei din Galaţi, ale 
Agricolei Fonciera din Bucureşti, coşurile de 
la oţelăria Hunedoara, fundaţiile hidrocen¬ 
tralei Bicaz. Lucrări: Elemente de seismologie 
inginerească, 1962; Mecanica teoretică şi apli¬ 
cată, 1942. Membru al Academiei Române 
(1963), al Asociaţiei Internaţionale de Ingi¬ 
nerie seismică. 

Beligan, Anamaria 

(15.11.1958, Bucureşti) 

Scriitor şi cineast. A absolvit Institutul 
de Artă Teatrală şi Cinematografică din 
Bucureşti, 1981. Fiică a actorului Radu B. 
A emigrat în Australia în 1982, unde a ob¬ 
ţinut maşterul în lingvistică la Universitatea 

Constantin Belea 


Anamaria Beligan 



Monash, Melbourne, şi premiul editurii 
Cambridge University Press. Lucrează ca 
regizor şi scenarist, predă la Australian Film, 
Television and Radio School (Sydney). în 
1988 înfiinţează compania independentă 
de producţie de film Athanor. Scrierile sale 
au apărut în diverse publicaţii australiene şi 
româneşti: Arc, Orizont , Respiro, Ramuri, Vatra, 
Familia, Literatorul, Moftul Român. A publicat 
în ţară: încă un minut cu Monica Vitti, 1998, 
proză scurtă; Scrisori către Monalisa, 1999, 
roman; Dragostea e un trabant, 2000, proză 
scurt 3l; Mamabena.com, 2005. 

Beligan, Radu 

(14.12.1918, com. Galbeni, judeţul Bacău) 

Actor de teatru, film, televiziune şi radio. 
A studiat la Academia Regală de Muzică şi 
Artă Dramatică, profesoară Lucia Sturdza 
Bulandra - studii neterminate. 1937-1938: 
studiază Dreptul şi Filosofia la Bucureşti. 
Membru PSD din 1947. Membru al Parti¬ 
dului Comunist Român din 1962. Deputat 
în Marea Adunare Naţională. Director al 
Teatrului Naţional Bucureşti: 1989-1990. 
Roluri la TNB: O scrisoare pierdută de I.L. Ca- 
ragiale, regia Sică Alexandrescu, 1948; 
O noapte furtunoasă de I.L. Caragiale, regia 
Sică Alexandrescu, 1949; Iarba rea de Aurel 
Baranga, regia Sică Alexandrescu, 1949; Trei 
surori de A.P. Cehov, regia Moni Ghelerter, 
1950; D'ale carnavalului de I.L. Caragiale, 
regia Sică Alexandrescu, 1951; Momente 
de I.L. Caragiale, regia Sică Alexandrescu, 
1952; Revizorul de Nikolai Vasilievici Gogol, 
regia Sică Alexandrescu, 1952; Ultima oră 
de Mihail Sebastian, regia Moni Ghelerter, 
1953; Matei Millo de Mircea Ştefănescu, 
regia Sică Alexandrescu, 1953; Mielul turbat 
de Aurel Baranga, regia Sică Alexandrescu, 
1954; Platon Krecet de Alexandr Kornei- 
ciuk, regia Alexandru Finţi, 1954; Apus de 
soare de Barbu Ştefănescu Delavrancea, 
regia Marietta Sadova, Mihail Zirra, 1956 
şi 1973; O scrisoare pierdută de I.L. Caragiale, 
regia Sică Alexandrescu, 1956; Ziariştii de 


Alexandru Mirodan, regia Moni Ghelerter, 
1956; în valea cucului de Mihai Beniuc, regia 
Sică Alexandrescu, 1959; Cui i-e frică de Vir- 
ginia Woolf? de Edward Albee, regia Michel 
Făgădău, 1970; Jocul de-a vacanţa de Mihail 
Sebastian, regia Mihai Berechet, 1971; Sim¬ 
fonia patetică de Aurel Baranga, regia Aurel 
Baranga, 1973; Prizonierul din Manhattan de 
Neil Simon, regia Mihai Berechet, 1973; 
Danton de Camil Petrescu, regia Horea 
Popescu, 1974; Richard al IlI-lea de William 
Shakespeare, regia Horea Popescu, 1976; 
Romulus cel Mare de Friedrich Diirrenmatt, 
regia Sanda Mânu, 1977; Caligula de Albert 
Camus, regia Horea Popescu, 1980; Cotletele 
de Bertrand Blier, regia Gelu Colceag, 1998; 
Azilul de noapte de Maxim Gorki, regia Ion 
Cojar, 1998; Numele trandafirului după 
Umberto Eco, regia Grigore Gonţa, 1998; 
Take, Ianke şi Cadâr de Victor Ion Popa, 
regia Grigore Gonţa, 2001; Egoistul de Jean 
Anouilh, regie proprie, 2004. Roluri în film: 
O noapte furtunoasă, 1943; Visul unei nopţi de 
iarnă, 1946; Răsună valea, 1949; Bulevardul 
Fluieră Vântu - scurtmetraj, 1950; Lanţul 
slăbiciunilor, 1952; O scrisoare pierdută, 1953; 
Afacerea Protar, 1955; Directorul nostru, 1960; 
Bădăranii, 1960; Celebrul 702, 1962; Lanterna 
cu amintiri , 1963; Paşi spre lună, 1964; Cas¬ 
telanii, 1966; Şeful sectorului suflete, 1967; 
Explozia, 1972; întoarcerea lui Magellan, 1973; 
Agentul straniu, 1974; Tată de duminică, 1975; 
Singurătatea florilor, 1976; Cuibul salamandre¬ 
lor, 1976; Instanţa amână pronunţarea, 1976; 
Premiera, 1976; Braţele Afroditei, 1978; Aurel 
Vlaicu, 1977; Iancu Jianu, zapciul, 1980; Re¬ 
ţeaua „S", 1980; Iancu Jianu, haiducul, 1981; 
întoarcere la dragostea dintâi, 1981; Galax, omul 
păpuşă, 1983; Horea, 1984; Cui i-e frică de 
Virginia Woolf? - film TV, 1995; Trahir, 1993; 
După-amiaza unui torţionar, 2001. Alte activi¬ 
tăţi: profesor la Institutul de Teatru şi Film: 
1950-1965; director al Teatrului de Come¬ 
die: 1961-1969; preşedinte activ (1971) şi 
apoi preşedinte de onoare pe viaţă (1977) al 
Institutului Internaţional de Teatru; autorul 
mesajului internaţional pentru Ziua Mon¬ 
dială a Teatrului: 27 martie 1977; copreşe¬ 
dinte, cu Yehudi Menuhin, al Festivalurilor 
Internationale de Teatru si Muzică organi¬ 
zate de UNESCO: 1971-1978; Membru al 
Cartelului Internaţional de Teatru, 1967; 
membru în Consiliul Superior al Teatrului 
Naţiunilor, sub preşedinţia lui Pierre Moinet 
(director general în Ministerul Afacerilor 
Culturale al Franţei); membru al Academiei 
Le Muse din Florenţa. Premii şi distincţii: 
Ordinul Drapelul Iugoslav cu Steaua de aur 
şi Colan; Artist Emerit, 1953; Artist al Popo¬ 
rului, 1962; Premiul Academiei Le Muse din 

Belodedici 



Radu Beligan Miodrag Belodedici Dumitru Belu Octavian Belu 



Florenţa, 1980; decorat cu Ordinul Serviciu 
Credincios în rang de Mare Ofiţer; Doctor 
Honoris Causa al Universităţii Naţionale de 
Artă Teatrală şi Cinematografică, 2003; Tro¬ 
feul România 2000, 2003; Marele Premiu 
acordat de Guvernul României, în cadrul 
Premiilor Naţionale de Teatru, 2002; Ofiţer 
al Ordinului Naţional al Legiunii de Onoare, 
2002; Premiul Academiei Române, 1997; 
Premiul Galei UNITER - Trofeul Dionysos, 
1995-1996; Premiul Academiei Române, 
1997. Cetăţean de onoare al municipiilor 
Iaşi şi Bacău. Membru de onoare al Acade¬ 
miei Române (2004). 

Belodedici, Miodrag 

(20.05.1964, Socol, Caraş Severin) 

Fotbalist. Etnie sârbă. A jucat la Steaua Bu¬ 
cureşti (1983-1989) şi Steaua Roşie Belgrad 
(1989-1992). Director al Centrelor de Juniori 
ale Federaţiei Române de Fotbal. A jucat în 
Cupa Campionilor Europeni şi Cupa Inter¬ 
continentală. 

Belousov, Vitalie 

(2.05.1930, Bălţi, Republica Moldova) 

Inginer mecanic şi inventator. A absolvit 
Facultatea de Mecanică a Institutului 
Politehnic din Iaşi. Profesor şi rector 
al Universităţii Tehnice din Iaşi. Mana¬ 
ger al Institutului de Inventică din Iaşi. 
Maestru Emerit al Sportului (ciclism). 
Este titularul a peste 123 de brevete de 
invenţie în România, Franţa, SUA, Italia, 
Germania Elveţia şi Belgia. Deţine 7 ordine 
europene şi de stat şi peste 70 de invenţii 
medaliate cu aur, dintre care menţionăm: 
frână centrifugală autoreglabilă, procedeu 
de ascuţire a burghielor elicoidale; frezele 
ROMASCON; aparat de zbor fără motor, 
freza frontală cu plăcuţe metalo-ceramice, 
turbina eoliană, maşina de ascuţit freze cu 
dantură curbilinie şi cuţitul armat cu răcire 
internă. Lucrări: Teoria aşchierii şi proiectarea 
sculelor, Maşini-unelte şi prelucrări prin aşchiere ; 
25 de lucrări de inventică, disciplină pe care 


a brevetat-o la Institutul Politehnic din Iaşi. 
Premiul Perseverenţă în Excelenţă al BCR, 
2005. Preşedinte al Societăţii de Inventică 
din România, organizatoare a Saloanelor 
Naţionale (anuale) de Inventică. Preşedinte 
al Comisiei de Inventică a Academiei Ro¬ 
mâne, membru al Academiei Oamenilor de 
Ştiinţă din România. 

Belu, Dumitru 

(21.11.1902, Greceanca, jud. Buzău - 
5.09.1980, Sibiu) 

Teolog. Profesor la Academia Teologică din 
Oradea, detaşată la Caraş Severin în timpul 
Diktatului de la Viena, devenind Facultate 
de Teologie. Unul dintre fondatorii teologiei 
dogmatice şi simbolice în învăţământul de 
specialitate românesc. Lucrări: Despre iubire, 
Păcatul originar la Origen, împărăţia lui Dumne¬ 
zeu şi Biserica; Sfinţii părinţi despre trup. Tragicul 
în cadrul teologiei morale, Maica Domnului în 
lumina imnelor liturgice (1941) şi în legătură cu 
valorile morale (1942). 

Belu, Octavian 

(17.02.1951, Ploieşti) 

Antrenor de gimnastică. A absolvit Institutul 
de Cultură Fizică şi Sport din Bucureşti. 
A antrenat echipa naţională a României 
în 1988-2005 şi i-a adus peste o sută de 
medalii. Consilier prezidenţial pentru sport 
(2010). Mai multe campioane olimpice şi 
mondiale au fost antrenate de el: Alexandra 
Marinescu, Sabina Cojocar, Lavinia Milo- 
şovici, Andreea Răducan, Simona Amânar. 
Cătălina Ponor. 

Benador, Ury nume la naştere 
Simon Moise Grinberg 

(1.05.1895, Milişeuţul de Sus, jud. Suceava - 
23.11.1971, Bucureşti) 

Prozator. Autodidact. Secretar al Teatrului 
Evreiesc de Stat. A debutat în volum în 
1925, cu piese de teatru: 5 acte • Otrava • Sim¬ 
fonia roşie ■ 36 • Fără titlu • Larie omul , Premiul 
Asociaţiei Criticilor Dramatici şi Muzicali. 
A devenit consacrat cu romanul Ghetto 

Bengescu 


veac XX, 1934, unde abordează problemele 
de conştiinţă ivite ca urmare a condiţiilor 
vieţii de ghetou. în continuare, toată proza 
sa va fi axată pe abordarea lumii evreieşti: 
Subiect banal, 1935; Hilda, 1936; Preludiu la 
Beethoven, 1940; Gablonz. Magazin universal, 
1961; Beethoven, omul, 1964. 

Benetato, Grigore Alexandru 

(18.11.1905, Chişinău - 9.06.1972, Bucureşti) 
Medic şi fiziolog. A absolvit Medicina la 
Cluj. S-a specializat în chirurgie la Berlin 
şi Heidelberg. Profesor la Catedra de fizi¬ 
ologie a Facultăţii de Medicină din Cluj. 
Director al Institutului de Fiziologie din 
Bucureşti. Contribuţii în legătură cu capa¬ 
cităţile funcţionale ale organelor interne, 
cu imunologia şi endocrinologia. în ultimii 
săi ani a fost şeful Catedrei de fiziologie de 
la IMF Bucureşti. A fost implicat şi politic 
în primii ani de după formarea Republicii 
Populare Române. A fost fondator al AR- 
LUS (Asociaţia de Prietenie Româno-So- 
vietică). Lucrări: Elemente de fiziologie gene¬ 
rală, 2 voi., 1933-1934; Problema alimentaţiei 
pentru individ şi colectivitate, 1939; Sistemul 
nervos central şi funcţiunea de apărare, 1944; 
Metodele bioradiotelemetrice în medicină, 1971. 
Membru al Societăţii de Chimie Biologică 
din Paris, al Societăţii Regale de Medicină 
din Londra. Membru titular al Academiei 
Române (1955). 

Benga, Gheorghe 

(26.01.1944, Timişoara, România) 

Medic, membru al Academiei Române, pro¬ 
fesor universitar şi şef al Catedrei de biolo¬ 
gie celulară şi moleculară din cadrul Uni¬ 
versităţii de Medicină şi Farmacie din Cluj, 
şef al Laboratorului de genetică umană din 
cadrul Spitalului Clinic Judeţean Cluj. în 
1986, împreună cu Octavian Popescu şi 
Victor I. Popa, a demonstrat existenţa unei 
proteine-canal pentru apă în membrana 
celulară a globulelor roşii, pe care reuşeşte 
să o detecteze cu ajutorul americanului 
Ross P. Holmes, de la Universitatea Illi¬ 
nois, cel ce furnizează substanţa necesară 
pentru detectarea acesteia. Descoperirea 
a fost publicată în anul 1986 în revistele 
internaţionale de specialitate Biochemistry şi 
European Journal ofCell Biology, împreună cu 
descrierea modului în care această proteină 
ar putea fi izolată şi purificată, dacă s-ar dis¬ 
pune de aparatura necesară. în anul 1988 
profesorul american Peter Agre descoperă 
aceeaşi proteină, pe care, dispunând de 
aparatura necesară, reuşeşte să o izoleze 
şi purifice. în studiul publicat în 1988 de 
Peter Agre, lucrarea profesorului Gheorghe 


Benga este menţionată la bibliografie. Pre¬ 
miul Emil Racoviţă al Academiei Române, 
pentru ciclul de lucrări Biologie moleculară a 
membranelor (1984), Premiul anual al Uni¬ 
unii Medicale Balcanice pentru cercetările 
de biologie a membranelor (1987), Premiul 
Iuliu Moldovan şi Diploma cu medalie 
jubiliară - 75 de ani de învăţământ medical 
românesc în Transilvania (1994), Premiul 
K. Miras al Asociaţiei Balcanice de Labo¬ 
rator Clinic (2000), Premiul Opera Omnia 
pentru întreaga activitate de cercetare şti¬ 
inţifică (2000). 

Bengescu-Dabija, Gheorghe 

(30.06.1844, Bucureşti - 13.01.1916, Bucureşti) 
Dramaturg. Născut dintr-un tată moldovean 
şi o mamă austriacă, a făcut studii militare 
în Franţa, ajungând general al armatei ro¬ 
mâne. Tatăl Hortensiei Papadat-B. Membru 
al Junimii din 1868. A tradus din franceză 
librete de operă, fiind considerat unul dintre 
întemeietorii operetei româneşti. A scris 
librete pentru operetă: Scaiul bărbaţilor, 
1876; Olteanca, 1880, muzica fiind compusă 
de Eduard Caudella şi G. Otremba. A scris 
numeroase piese de teatru: Radu III cel Fru¬ 
mos, 1873; Cucoana Nastasia Hodoronc, 1877; 
Pygmalion, 1886; Amilcar Barca generalisim 
al Cartaginei, 1894; Crimă sau virtute, 1901; 
Mustrare de cuget, 1913. 

Bengescu, Gheorghe 

(30.08./13.09.1848, Craiova - 
23.08.1921, Paris) 

Diplomat, istoric şi publicist de limbă româ¬ 
nă şi franceză. A semnat uneori cu George 
Bengescu sau Georges Bengesco. A cunos¬ 
cut bine lumea politică şi literară a timpului 
său. Se înrudea cu Titu Maiorescu şi îacob 
Negruzzi prin Zoe - sora Măriei Negruzzi - 
căsătorită cu Achile Bengescu, fratele său. 
De asemenea, era prieten apropiat cu Vasile 
Alecsandri. în 1899 publică la Bruxelles vo¬ 
lumul Câteva suvenire ale carieri mele. Ion Ghica, 
V Alecsandri Alexandru Lahovary (semnat 
George Bengescu). Din 1872 a desfăşurat o 
intensă activitate diplomatică, funcţionând 
la mai multe legaţii ale României în străină¬ 
tate, printre care a Belgiei, Olandei şi Franţei 
(numit prim secretar al legaţiei din Paris, 
odată cu venirea lui Vasile Alecsandri minis¬ 
tru plenipotenţiar al României în Franţa, în 
1885). A fost delegat (ministru plenipotenţi¬ 
ar) al României pe lângă Comisia Europeană 
a Dunării. Este cunoscut în lumea literară 
francofonă ca un specialist în Voltaire 
(studii, bibliografii, ediţii). A publicat studii 
sau cărţi pe diverse teme istorice sau poli¬ 
tice, între care unele au rămas de referinţă: 

Gheorghe Benga Mihai Beniuc 


Bibliographie franco-roumaine du XIX e siecle 
(1895); Essai d'une notice bibliographique sur la 
question d'Orient. Orient europeen, 1821-1897 
(1897); Bibliographie franco-roumaine depuis le 
commencement du XIX e siecle jusqu'ă nos jours 
(2 e edition augmentee d'une preface, d'un supple- 
ment, 1895-1906 et d'un index alphabetique.) 
(1907); Une familie de Boyards lettres roumains 
au XIX e siecle. Les Golesco (1921); Despre activa- 
tea literară a unor membri ai familiei Golescu în 
cursul secolului al XlX-lea (1923). Membru al 
Academiei Române (1921). 

Beniuc, Mihai 

(20.11.1907, Sebiş, jud. Arad - 
24.06.1988, Bucureşti) 

Poet. A studiat psihologia animală la Cluj 
şi în Germania. A fost profesor la Univer¬ 
sitatea din Bucureşti în această specialitate. 
A ocupat funcţii de conducere în Uniunea 
Scriitorilor, inclusiv aceea de preşedinte 
(1958-1966). A debutat în 1938 cu volumul 
de versuri Cântece de pierzanie. Stilul încordat, 
brutal, romantic al începutului va căpăta 
valenţe revoluţionare: Un om aşteaptă răsări¬ 
tul , 1946; Steaguri , 1951; Partidul m-a-nvăţat, 
1954; Mărul de lângă drum , 1954, Premiul 
de Stat; Călătorii prin constelaţii , 1957. Poezia 
prin excelenţă oficială, filosovietică a anilor 
de mijloc a căpătat spre sfârşitul vieţii note 
de dezamăgire şi melancolie: Materia şi visele, 
1961; Culorile toamnei , 1962; Colţi de stâncă, 
1965; Alte drumuri , 1967; Lumini crepusculare, 
1970; Un bătrân către un tânăr cărturar , 1973; 
Aurul regelui Midas, fabule, 1977; Ajunge 
răscoală , 1978; 75 de poeme, 1982; Iarna mag¬ 
noliei, 1984; în voia vântului, 1987. A scris şi 
două romane: Pe muche de cuţit, voi. 1, 1959, 
şi Explozie înăbuşită, 1971. A luat Marele 
Premiu al Uniunii Scriitorilor pentru toată 
activitatea (1981). Membru al Academiei 
Române (1955). 

Benjamin, J. J. 

(1818, Fălticeni - 3.05.1864, Londra) 

Călător. Evreu ca etnie. A călătorit foarte 
mult în Orientul Mijlociu, notând cu atenţie 


observaţiile făcute, pe care le-a publicat cu 
pseudonimul BenjaminTudela (numele unui 
celebru călător evreu din secolul al XH-lea). 
Notele se referă la Egipt, Maroc, Algeria, 
Levant (Siria, Babilon, Constantinopol), 
dar şi la Orientul mai îndepărtat: Kurdistan, 
Afganistan, Persia, India. A publicat note şi 
despre Franţa şi SUA. A urmărit viaţa comu¬ 
nităţilor evreieşti din toate aceste zone, dar şi 
specificul ansamblului cultural al locurilor. 
Lucrări: Cinq Annees en Orient, 1845-1851; 
Achtjahre in Asien und Afrika, 1858. 

Bentoiu, Pascal 

(22.04.1927, Bucureşti) 

Compozitor şi muzicolog. Soţia sa, Annie B., 
elveţiancă, este traducătoare din literatura 
franceză şi autoare de memorii literare. A ab¬ 
solvit Conservatorul la Bucureşti, cu Mihail 
Jora şi Constantin Dumitrescu. Tatăl său, 
Aurelian B., ministru liberal al Justiţiei, a fost 
arestat (1948-1962, decedat în închisoare), 
ceea ce nu-i va uşura cariera fiului. A fost 
liber-profesionist şi a compus numeroase 
lucrări: trei opere: Hamlet opus 18, a fost 
creat la Marsilia în 1974, opt simfonii, patru 
concerte, şase cvartete de coarde, precum 
şi sonate şi şase cicluri de melodii, primind 
numeroase premii: Premiul de Stat (1964), 
Premiul internaţional Italia al RAI (1968), 
Premiul internaţional Guido Valcarenghi 
din Roma (1970), Premiul Academiei Ro¬ 
mâne (1974), Premii ale UCMR (1971,1975, 
1978, 1979, 1980, 1983, 1985, 1987). După 
1989 a fost preşedinte al Uniunii Compozi¬ 
torilor din România. 

Berariu-leremievici, Artemie 

(8.09.1834, Satu Mare, jud. Suceava - 
15.09.1922, Cernăuţi) 

Publicist. A studiat filosofia clasică la 
Universitatea din Viena. Vorbea franceza, 
germana, italiana, sârba, ucraineana, rusa. 
A fost îndrumător al vieţii culturale din 
Bucovina. Profesor la Institutul Teologic 
din Cernăuţi. Fondator al Societăţii pentru 
Cultura şi Literatura Română din Bucovina 
(1862). A lăsat texte pentru îndreptarea 
moravurilor şi trezirea conştiinţei naţionale: 
Recugetările politice ale unui muntean, 1870; 
Norocul unui satulmărean, 1888; Din cătănia 
mea, 1892. 

Berbente, Corneliu 

(8.08.1938, Stavropoles, lângă Moreni) 

Inginer de aviaţie. A absolvit Politehnica din 
Bucureşti. Specializări la Stanford şi Virginia 
State University. Profesor de aeronautică 
la Politehnica din Bucureşti. Contribuţii în 
domeniul supersonic-hipersonic, calculul 

elicelor contrarotative, mişcări compresibile 
potenţiale cu aplicaţii la aerodinamica vite¬ 
zelor mari, mişcări în jurul corpurilor per¬ 
meabile, algoritmi generali pentru probleme 
nelineare. Lucrări: Mişcarea în jurul botului co¬ 
nic al unuijuselaj în curent omogen cu aplicaţii la 
avioanele supersonice şi rachete (1977); Mişcarea 
în jurul botului conic al unuijuselaj sau al unor 
corpuri similare (1978), în colaborare; Dinami¬ 
ca gazelor (1977), în colaborare; Aerodinamica, 
2 voi. (1979), în colaborare; Dinamica gazelor 
şi aerotermochimie (1980), în colaborare; Dina¬ 
mica gazelor - 2 voi. (1985), în colaborare. 

Berceanu, Ştefan 

(26.09.1914, Măceşu de Jos, Dolj - 
9.11.1990, Bucureşti) 

Medic şi dramaturg. A absolvit Medicina 
la Bucureşti. Specializare la Paris (cancero- 
logie). Şef al Clinicii de hematologie de la 
Spitalul Fundeni. Contribuţii în domeniul 
de fortificare imunitară în cancer, mai ales 
leucemie. Lucrări; Imunologie şi imunopatolo- 
gie , 1968; Biologia şi patologia imunităţii , 1981; 
Tratat de boli de sânge , 2 voi. Membru post- 
mortem al Academiei Române (1991). 

Berciu, Dumitru 

(27.01.1907, Bobaiţa, jud. Mehedinţi - 
1.07.1998, Bucureşti) 

Istoric şi arheolog. A absolvit Facultatea de 
Istorie a Universităţii din Bucureşti. Speci¬ 
alizare la Institutul de Preistorie din Viena. 
Director al Institutului Român din Albania. 
Profesor la Facultatea de Istorie, Catedra de 
istoria veche a României, de la Universitatea 
din Bucureşti. A condus săpăturile arheo¬ 
logice ale multor şantiere din ţară (Boian, 
Gumelniţa, Hamangia, Ostrovul Simian) 
şi s-a ocupat de intervalul neolitic, epoca 
geto-dacică. Lucrări: Arheologia preistorică a 
Olteniei , 1939; Contribuţii la problemele Neo¬ 
liticului în România în lumina noilor cercetări, 
1961; Cultura Hamangia , 1966; Arta traco-ge¬ 
tică, 1969; Lumea celţilor, 1970. Membru al 
Institutului de Preistorie din Viena, al Insti¬ 
tutului Arheologic German, al Consiliului 
Internaţional de Studii Indo-Europene şi 
Tracice, al Uniunii Internaţionale de Ştiinţe 
Pre- şi Protoistorice. Membru de onoare al 
Academiei Române (1997). 

Bercovici, Israil 

(1921, Botoşani - 1988, Bucureşti) 

Dramaturg. Muncitor până după al Doilea 
Război Mondial. A absolvit Şcoala de Lite¬ 
ratură din Bucureşti. A fost secretar literar, 
apoi director al Teatrului Evreiesc de Stat 
din Bucureşti. Şi-a început cariera de scri¬ 
itor publicând proză în idiş. A scris piese 



Pascal Bentoiu Silviu Berejan 


de teatru şi despre istoria evreilor sefarzi. 
Lucrări: Revista revistelor, 1958; O seară de 
folclor evreiesc / An ovntfun idişn folklor, 1962; 
Un şirag de perle / A şnirl perl, 1967; Baraşeum 
‘72, 1972. 

Bercovici, Martin 

(24.08.1902, Bârlad - 19.01.1971, Bucureşti) 
Inginer (reţele şi sisteme electrice). A absol¬ 
vit Politehnica la Bucureşti. A fost inginer la 
Societatea de Gaz şi Electricitate. Profesor la 
Politehnica din Bucureşti din 1948, director 
al Institutului de Studii şi Proiectări Energe¬ 
tice. A fost unul dintre pionierii planului de 
electrificare a României (inclusiv amenajarea 
Dunării şi a Porţilor de Fier). Contribuţii în 
domeniul cercetărilor electroenergetice. Lu¬ 
crări: Măsuri de protecţie în instalaţiile electrice 
de joasă tensiune împotriva pericolului atingerilor 
indirecte, 1933; Influenţa reţelei asupra puterii de 
rupere a întrerupătoarelor la deconectarea scurt¬ 
circuitelor trifazate (1967), Reţele electrice, 2 voi., 
1974, 1981. Membru titular al Academiei 
Române (1963). 

Berejan, Silviu 

(30.07.1927, Bălăbăneşti, Basarabia - 
10.11.2007, Chişinău) 

Lingvist. A absolvit Facultatea de Filologie 
a Universităţii de Stat din Moldova. Profe¬ 
sor la Institutul Pedagogic din Tiraspol, la 
Facultatea de Filologie a Universităţii din 
Chişinău, cercetător la Institutul de Istorie, 
Limbă şi Literatură al filialei Moldova a AŞ 
a URSS, director al Institutului de Limbă 
şi Literatură al ASM. Lucrări: Dicţionar 
explicativ şcolar, 1960, în colaborare; Lingvis¬ 
tica generală, 1985, în colaborare; Dicţionar 
explicativ uzual al limbii române, 1999, coor¬ 
donator; CeManmuHecKaH OKeudaneumnocmb 
neKcunecKux edunuu, (1973). Distins cu titlu¬ 
rile de laureat al Premiului de Stat, laureat 
al Premiului Prezidiului ASM, Eminent al 
învăţământului Public, Premiul Academiei 
Româno-Americane. Distins cu Ordinul 
Republicii şi Medalia ASM D. Cantemir. 
Membru al Academiei de Ştiinţe a Moldovei. 

Erast Berenţan Maria Berenyi Wilhelm Georg Berger Dan Berindei 


Berenţan, Erast 

(26.01.1913, Vatra Dornei - 1991, Timişoara) 
Pilot. A absolvit Şcoala Politehnică la Timi¬ 
şoara. A înfiinţat Clubul Aviatic Politehnica 
şi a obţinut brevetul de pilot. A construit un 
planor cu care a zburat. A devenit paraşutist 
din 1952. Din 1943 a activat ca inginer la 
IAR Braşov, apoi, din 1950, la URMV-3 şi 
la ICA Ghimbav (din 1968), ca tehnolog-şef. 
A creat un motor în doi timpi pentru dotarea 
motoplanoarelor. 

Berenyi, Maria 

(15.04.1959, Micherechi, Bichiş, Ungaria) 

Cea mai prolifică poetă bilingvă a comu¬ 
nităţii româneşti din Ungaria. Directoare 
a Institutului de Cercetări ale Românilor 
din Ungaria. Din tematica foarte bogată a 
universului liric se remarcă tema predilectă 
a copiilor fără copilărie, „copiii străzii", 
„lacrimi ale secolului XX", aflaţi în „spita¬ 
lul secolului" trecut. Anii copilăriei, „iarba 
copilăriei" îi întreţin neliniştea existenţială, 
exprimată metaforic în versurile din primele 
volume: Autodefinire şi Fără ţel. Alte lucrări: 
Aspecte naţional-culturale din istoricul româ¬ 
nilor din Ungaria (1785-1918), Budapesta, 
1990; Istoria Fundaţiei Gojdu (1870-1952), 
Budapesta, 1995; Românii din Ungaria de azi 
în presa română din Transilvania şi Ungaria 
secolului al XlX-lea (1821-1918), documente, 
Gyula, 1994; Cultură românească la Budapesta 
în secolul alXIX-lea, Gyula, 2000. 

Berger, Wilhelm Georg 

(4.12.1929, Rupea/Reps, jud. Braşov - 
8.03.1993, Bucureşti) 

Compozitor, muzicolog, violonist şi dirijor. 
German ca etnie. A absolvit Conservatorul 
la Bucureşti şi a făcut studii de vioară şi vio¬ 
lă cu Cecilia Niţulescu-Lupu, Anton Adrian 
Sarvaş şi Alexandru Rădulescu. A fost mai 
mulţi ani violonist la Filarmonica de Stat 
din Bucureşti şi membru al Cvartetului 
de coarde al Uniunii Compozitorilor din 
România. Lucrări: de muzicologie - Muzica 


simfonică barocă clasică, 1967; Cvartetul de 
coarde la Reger şi Enescu, 1979; compoziţii - 
11 simfonii, două concerte pentru vioară şi 
orchestră, sonate, lieduri. A primit Premiul 
G. Enescu şi Premiul Ciprian Porumbescu 
ale Academiei Române. Membru corespon¬ 
dent al Academiei Române (1991). 

Berindei, Dan 

(3.11.1923, Bucureşti) 

Istoric. Este licenţiat în istorie şi filosofie al 
Universităţii din Bucureşti (1945), doctor în 
istorie (1969). A publicat peste 500 lucrări 
ştiinţifice, din care peste 50 de cărţi, în spe¬ 
cial referitor la istoria politică universală şi 
românească a secolelor XVIII-XX, precum 
şi istoria culturii, printre care volumele 
Revoluţia română din 1821 (1991), Societatea 
românească în vremea lui Carol I (1992), Di¬ 
plomaţia românească modernă (1995), Revoluţia 
română din 1848-1849. Consideraţii şi re¬ 
flecţii (1997), Românii şi Europa în perioadele 
premodernă şi modernă (1997) ş.a. Din 1990 
este membru în biroul Asociaţiei Internaţi¬ 
onale de Istorie Contemporană a Europei. 
Din 1996 este membru titular străin al 
Academiei Poloneze de Ştiinţe şi Litere şi 
preşedinte al Comitetului Naţional al Isto¬ 
ricilor din România. Din 2004 este mem¬ 
bru al Consiliului Ştiinţific al Institutului 
Revoluţiei Române. Membru al Academiei 
Române (din 1992) şi preşedinte al secţiei 
de istorie (din 2006). 

Berindei, Mie 

(20.07.1946, Câmpeni, Munţii Apuseni) 

Sculptor. A absolvit Institutul de Arte Plas¬ 
tice la Bucureşti şi a predat sculptura la un 
liceu din Craiova. S-a stabilit la Geneva, 
Elveţia, din 1982, unde s-a specializat la 
Şcoala Superioară de Arte Vizuale. Este 
sculptor-gravor, influenţat de arta populară 
românească şi zona folclorică a Apusenilor. 
Lucrări: ciclul Oameni, obiceiurilocuri-, ciclul 
Flori ; ciclul Reacţii la spaţiul care limitează. 

Berindei, Ion D. 

(1871, Bucureşti - 1928, Bucureşti) 

Arhitect şi urbanist. A studiat arhitectura 
la Şcoala de Belle Arte din Paris. în timpul 
studenţiei a fost preşedintele secţiunii fran¬ 
ceze a Ligii Culturale Române. A construit 
în stil neogotic şi baroc: Palatul Culturii 
din Iaşi (1906-1925), Casa Enescu (Muzeul 
Muzicii) din Bucureşti, fiind unul dintre 
principalii arhitecţi care au făcut din Bucu¬ 
reşti „micul Paris". 

Berlovan, Ion 

(12.03.1948, Seleuş, Banatul Sârbesc) 

Profesor. A absolvit liceul român la Vârşeţ 
şi Facultatea de Filosofie-Limba română 
la Universitatea din Belgrad. Profesor la 
liceul român din Vârşeţ. A fondat şi susţine 
cenaclul liceului, Tinere condee, căruia i-a 
publicat mai multe antologii de versuri şi 
proză. A format, în cadrul secţiei de dramă 
a liceului - Zilele de teatru - generaţii de 
interpreţi obţinând premii la festivalurile 
din Voivodina (1985, 1986, 1987, 1988, 
1989, 1990 şi 1998). A înfiinţat în 2001 
ansamblul folcloric al liceului, participând 
la festivaluri la Belgrad şi Callatis (unde a 
obţinut Premiul Steaua de Mare). A cules 
folclor românesc din zonă şi l-a publicat 
sub auspiciile Societăţii de Limba Română 
din Voivodina. Lucrări: manuale şcolare - 
Limba şi literatura română pentru clasele I, II, 
III, IV; Teoria şi practica traducerii ; antologii 
ale cenaclului - Culori şi curcubee , 1984; Al¬ 
fabetul cromatic , 1996; Imagini în violet , 1997; 
Culorile vârstei , 2008; culegeri de folclor - 
Foaie verde ,, spic de^ grâu; Foaie verde, lămâiţă; 
La izvorul dorului. în 2008, Studioul Europa 
Nova din Timişoara a realizat un DVD cu 
repertoriul ansamblului de folclor. 

Bernard, Noel 

nume la naştere Noel Bernard Bercovici 

(25.02.1925, Sighetul Marmaţiei - 
23.12.1981, Munchen) 

Jurnalist. Evreu după tată, german după 
mamă. A emigrat în 1940 în Palestina, 
apoi în Marea Britanie. A studiat Literele 
la Universitatea din Ierusalim şi la Londra. 
Colaborator al postului de radio BBC, secţia 
română. Director (vreme de două decenii) 
al secţiei române a postului de radio Eu¬ 
ropa Liberă (la mai puţin de 30 de ani), a 
pregătit căderea comunismului în România 
din punct de vedere mediatic. Lucrări: Aici e 
Europa Liberă , 1982, publicat post-mortem. 

Bernea, Horia 

(14.09.1938, Bucureşti - 4.12.2000, Paris) 
Pictor. Fiu al etnologului Ernest B., legionar, 
arestat în 1944. A studiat Matematica şi 



Noel Bernard Horia Bernea 


Fizica la Universitatea din Bucureşti, apoi 
Şcoala Tehnică de Arhitectură. A fost mem¬ 
bru al Comisiei Monumentelor Istorice. 
Liber-profesionist în perioada socialistă, 
director al Muzeului Ţăranului Român după 
1990. A avut expoziţii personale ori de grup 
la Birmingham, Covent Garden (Marea Bri¬ 
tanie), Roma. Premiul pentru Pictură al UAP 
(1970); Premiul Stahly la Bienala Tineretului 
de la Paris (1971); Premiul Ion Andreescu al 
Academiei Române (1978); Marele Premiu 
al UAP (1983); Premiul Fundaţiei Culturale 
Române; Premiul Grupului pentru Dialog 
Social (2000); Ordinul Naţional Pentru Me¬ 
rit în grad de Mare Cruce acordat de către 
Preşedinţia României (2000). 

Bersuker, Isaac B 

(12.02.1928, Chişinău) 

Chimist. A absolvit Chimia la Universitatea 
de Stat din Chişinău. Specializat în chimie 
cuantică la Moscova. A lucrat la Institutul de 
Chimie al ASM. în 1999 a plecat la Institutul 
de Chimie Aplicată al Universităţii Texas, 
SUA. Contribuţii în domeniul metodelor de 
identificare a rolului electronilor în compu¬ 
şii chimici în farmacologie. A stabilit reîaţii 
de colaborare între institutul din Chişinău 
şi cel din Texas. Lucrări: The Jahn-Teller 
Effect ; Limitations of density funcţional theory 
in application to degenerate States , 1997; An 
electron-conformational method of Identification 
of pharmacophore and anti-pharmacophore shiel- 
ding: Application to rice blast activity , 1999, în 
colaborare; Improved Electron-Conformational 
Method of Pharmacophore Identification and 
Bioactivity Prediction. Application to Angiotensin 
Converting Enzyme Inhibitors , 2000, în cola¬ 
borare. Membru al Academiei de Ştiinţe a 
Moldovei (1991). 

Bertola, Clody 

(12.08.1913, Bucureşti - 28.12.2007, Bucureşti) 
Actriţă. A absolvit cursurile Conservatorului 
de Artă Dramatică. A fost actriţă a Teatru¬ 
lui Bulandra, dar a jucat şi la Teatrul de 

Ion Besoiu 


Vladimir Beşleagă 



Comedie, Teatrul Naţional din Bucureşti şi 
Teatrul Mic. Roluri: teatru - Anna Karenina; 
Apus de soare; Bătrânul; Cadavrul viu; Ciulean¬ 
dra; Fata fără zestre; învierea; Maşina infernală; 
Mica suită a aşteptării; Moartea unui comis- 
voiajor; Pădurea spânzuraţilor; Sfârşit de veac 
în Bucureşti; Un cuib de nobili ; film - Ciulinii 
Bărăganului, 1957; Facerea lumii, 1971; Felix şi 
Otilia, 1971; Ciprian Porumbescu, 1972; Profe¬ 
tul aurul şi ardelenii, 1978. Artistă Emerită. 

Berza, Mihai 

(23.08.1907, Tecuci - 5.10.1978, Bucureşti) 
Istoric. A absolvit Literele şi Filosofia la Iaşi 
şi s-a perfecţionat la Şcoala Română din 
Roma şi la Ecole Pratique des Hautes Etudes 
din Paris. Profesor la Catedra de metodolo¬ 
gie şi istoriografie, genealogie şi heraldică de 
la Şcoala de Arhivistică din Bucureşti, apoi 
profesor de istorie universală la Facultatea 
de Istorie a Universităţii din Bucureşti. 
Director al Institutului de Studii Sud-Est 
Europene (1964-1978). Lucrări: Cultura 
moldovenească în timpul lui Ştefan cel Mare 
(1964), Nicolas Iorga et Ies traditions du Sud-Est 
europeen dans le domaine de la culture (1971), 
Activitatea istoriografică a lui Dimitrie Cantemir 
(1974). Membru corespondent al Academiei 
Române (1963). 

Berzan, Vladimir 

(28.01.1948, Doroţkaia, rn. Dubăsari, 

Republica Moldova) 

Inginer. A absolvit Facultatea de Energetică 
a Institutului Politehnic din Chişinău. A fost 
şeful Laboratorului de diagnoza echipamen¬ 
tului energetic la Institutul de Energetică al 
Academiei de Ştiinţe a Moldovei. Contribu¬ 
ţii la dezvoltarea cercetărilor în domeniul 
diagnozei echipamentului electroenergetic, 
inclusiv la remodelarea proceselor dinami¬ 
ce în circuitele electrice neomogene şi cu 
pierderi. Are 4 brevete de invenţie care se 
aplică în Rusia, Moldova şi Ucraina. Distins 
cu diploma şi insigna de Inventator al URSS. 


Besoiu, Ion 

(11.03.1931, Sibiu) 

Actor de teatru şi film. A absolvit Academia 
de Teatru şi Muzică din Sibiu. A debutat 
în 1950, dar consacrarea a venit abia după 
turnarea filmului Toate pânzele sus , în regia 
lui Mircea Mureşan, în care a avut parteneri 
mari actori ca Ilarion Ciobanu şi Jean Con¬ 
stantin. Timp de 16 ani a jucat pe scena Tea¬ 
trului Radu Stanca din Sibiu, după care s-a 
mutat la Bucureşti, unde a jucat la Teatrul 
Lucia Sturdza Bulandra şi a fost, ulterior, 
timp de 12 ani, directorul acestui teatru. Cele 
mai cunoscute roluri ale sale sunt în Procesul 
luiHoria (1967); Unchiul Vanea (1983); Hamlet 
(1985); Mizantropul (1989); Antigona (1993); 
Trei surori (1995); Caligula (1996); Oblomov 
(2003). Câteva dintre filmele în care a jucat 
sunt: Furtuna; Neamul Şoimăreştilor; Haiducii; 
Răscoala; Mihai Viteazul; Ciprian Porumbescu; 
Păcală; Ion: Blestemul pământului, blestemul iu¬ 
birii; Ultima noapte de dragoste; Lumini şi umbre. 
în 2002, a primit Premiul de excelenţă al 
Cinematografiei Române. în 2001 a fost de¬ 
clarat cetăţean de onoare al oraşului Sibiu. 
Este preşedinte executiv al Fundaţiei. Sibiu - 
Hermannstadt, asociaţie care îi ajută pe 
tinerii talentaţi şi oferă premii etnografilor. 

Beşleagă, Vladimir 

(25.07.1931, Mălăieşti, RASSM) 

Scriitor. A absolvit Facultatea de Filologie a 
Universităţii de Stat din Chişinău. Redactor- 
şef adjunct al revistei Nistru. Lucrări: Zbân- 
ţuilă (1956) şi alte povestiri pentru copii; 
La fântâna Leahului , proză, 1963, Zbor frânt, 
roman, 1966; Acasă , roman, 1976; Ignat şi 
Ana , roman, 1979; Durere , roman, 1979; Via¬ 
ţa şi moartea nefericitului Filimon sau anevoioasa 
cale a cunoaşterii de sine , roman, 1988; Nepotul, 
roman, 1998; Jurnal, 2002; Dialoguri literare 
(2006); Cruci răsturnate de regim. Mănăstirea 
Radula, 1959 (2006), Destine transnistrene 
(2010) ş.a. Membru şi secretar al Comite¬ 
tului de Conducere al Uniunii Scriitorilor 
din Moldova. A fost deputat în Parlamentul 

Republicii Moldova (1990-1994). Scriitor al 
Poporului din Moldova, laureat al Ordinului 
Republicii (1996). 

Beza, Marcu 

(30.05.1882, Vlahoclisura, Macedonia - 
30.05.1949, Bucureşti) 

Prozator şi istoric literar. Aromân. A studiat 
la Bucureşti Literele şi Filosofia, apoi la 
Londra şi Oxford. A fost consul general al 
României la Londra şi profesor de limba 
română la Universitatea din Londra (1910- 
1930). A făcut cercetări de paleografie în 
Orientul Apropiat. A scris romane despre 
drama istorică a aromânilor: Pe drumuri, 
1914; Calea destinului, 1938; Necunoscuta, 
1939. întemeietor al Centrului Român al 
PEN-Clubului. S-a ocupat de valenţele 
ortodoxiei: Urme româneşti în Răsăritul Orto¬ 
dox, 1935; Heritage of Byzantium (Moştenirea 
Bizanţului), 1947. A scris eseuri de cultură: 
Paper on the Romanian People and Literature 
(Scriere despre poporul şi literatura română), 
1920, Paganism in Romanian Folklore (Păgâ- 
nism în folclorul românesc), 1928. Membru 
corespondent al Academiei Române (1923), 
exclus (1948) şi repus în drepturi (1990). 

Bezdechi, Ştefan 

(24.04.1888, Ploieşti - 25.03.1958, Cluj) 
Filolog. A absolvit Literele la Bucureşti şi 
s-a specializat la Berlin şi Roma. A fost unul 
dintre cei mai remarcabili elenişti români, 
profesor la Universitatea din Cluj. Specializat 
în epoca latină, elină şi bizantină. Lucrări: 
Aristofan şi contemporanii săi, 1922: Gânduri 
şi chipuri din Grecia veche, 1927. A tradus din 
Homer, Hesiod, Platon, Euripide, Aristofan, 
Marc Aureliu, Lucian, Xenofon, Aristotel, 
Erasmus din Rotterdam, Thomas Morus. 
Pentru traducerea Tristelor lui Ovidiu a ob¬ 
ţinut Premiul Academiei Române, 1930. S-a 
ocupat şi de literatura română veche: Nicolaus 
Olahus, primul umanist de origine română, 1939. 
A colaborat la Colecţia de documente privind is¬ 
toria României, seria C: Transilvania. Membru 
corespondent al Academiei Române (1945), 
exclus (1948) şi repus în drepturi în 1990. 

Bezviconi, Gheorghe 

(14.04.1910, Jitomir, azi în Ucraina - 
30.06.1966, Bucureşti) 

Istoric literar, heraldist, slavist. La Bucureşti 
a audiat cursurile de istorie ale lui Nicolae 
Iorga, în 1938 fiind colaborator al Insti¬ 
tutului pentru Studiul Istoriei Universale. 
Unul dintre membrii fondatori ai Societăţii 
Scriitorilor şi Publiciştilor Basarabeni (1940). 
A fost membru al Asociaţiei Slaviştilor din 
România, colaborator extern al Institutului 



Ştefan Bezdechi Ion Bianu 


de Istorie Nicolae Iorga şi al Institutului de 
Studii Româno-Sovietice al Academiei Ro¬ 
mâne. Persecutat în România, a fost nevoit 
să lucreze ca paznic la cimitirul Bellu, fapt 
care s-a soldat cu scrierea a două lucrări do¬ 
cumentare de netăgăduită valoare: Cimitirul 
Bellu din Bucureşti (1941) şi Necropola Capitalei 
(1972). Alte lucrări: Armenii în Basarabia. 
Manuk-bei (1934), Cărturari basarabeni (1940), 
Din alte vremi (1940), Boierimea Moldovei din¬ 
tre Prut şi Nistru (voi. 1-1940, voi. 2-1943), 
Costache Stamati. Familia şi contemporanii săi 
(1942), Profiluri de ieri şi de azi (1943), Călători 
ruşi în Moldova şi Muntenia (1947), Puşkin în 
exil (în colaborare, 1947), Contribuţii la istoria 
relaţiilor româno-ruse (1948). Este şi autor al 
unui roman scris în ruseşte: Ultimul om de 
prisos (1953-1956). A fost distins cu Medalia 
de Aur a Institutului de Istorie şi Heraldică 
al Franţei (1935), Crucea Ligii Republicane 
Franceze a Binelui Public, clasa a IlI-a, Meda¬ 
lia de Onoare Vermeil a Societăţii Academice 
de Litere şi Arte a Franţei (1936), Premiul 
Hanu' Ancuţei (1938), Premiul Năsturel al 
Academiei Române (1948). Post-mortem a 
fost ales membru al Academiei Internaţiona¬ 
le Di Pontzen din Napoli (1974). 

Bianu, Ion 

(1.10.1856, Făget, jud. Alba - 
3.02.1935, Bucureşti) 

Editor de texte vechi, fondator al şcolii ro¬ 
mâneşti de bibliografie şi biblioteconomie, 
profesor universitar de istoria literaturii 
române (1902-1928), director al Bibliotecii 
Academiei. A editat Predice făcute la praznice 
mari de Antim Ivireanul, 1886; Psaltirea în 
versuri a lui Dosoftei, 1887; Psaltirea Şcheiană, 
1889. Ca bibliograf, a organizat Biblioteca 
Academiei şi a publicat Bibliografia româ¬ 
nească veche, 4 voi. 1903-1944, din care voi. 
1-2 în colaborare cu Nerva Hodoş şi voi. 
3-4 în colaborare cu Dan Simonescu, pre¬ 
cum şi Catalogul manuscriselor româneşti, în 
colaborare cu Remus Caracas şi Gh. Nico- 
lăiasa, 4 voi., astfel: voi. 1-3, 1907-1931; 

George V. Bibescu Gheorghe Bibescu Martha Bibescu Ion Bibicu 



voi. 4, 1967, continuat de Gabriel Strempel, 
FI. Moisil, L. Stoianovici. Ca istoric literar s-a 
remarcat prin numeroase studii despre lite¬ 
ratura română veche. Director al Bibliotecii 
Academiei Române (1884-1935), membru 
(1902) si preşedinte al Academiei Române 
(1929-1932), vicepreşedinte (1932-1935). 

Bibescu, George Valentin 

(3.04.1880, Bucureşti - 2.07.1941, Bucureşti) 
Pilot. Nepot al lui Gheorghe B. şi fi al lui 
George B., care a luptat în Mexic, în Corpul 
Expediţionar Francez. în 1905 a construit 
un balon, numit România , cu care a făcut 
exerciţii de zbor la Paris. A învăţat pilotaj la 
şcoala lui Louis Bleriot de la Pau şi a obţinut 
permisul internaţional nr. 20. Fondator şi 
comandant al Şcolii de pilotaj de la Cotro- 
ceni. Cofondator al Federaţiei Aeronautice 
Internaţionale şi al Automobil Clubului 
Român (1901). Maşina lui a fost a IV-a în¬ 
registrată în România şi a călătorit, cu soţia 
sa, Martha B., în automobil până în Persia 
(Ispahan), traversând Rusia şi Caucazul. 
Preşedinte al Comitetului Olimpic Român, 
vicepreşedinte şi preşedinte al Federaţiei 
Aeronautice Internaţionale. 

Bibescu, Gheorghe 

(1804, Craiova - 1874, Paris) 

Domn al Ţării Româneşti din 1846, abdicat 
la 1848 de teama revoluţiei. Frate cu Barbu 
Ştirbei. A studiat Dreptul la Paris. Căsătorit 
cu Zoe Mavrocordat. întors în ţară în 1842, 
a fost reprezentant al Doljului în Adunarea 
Publică Extraordinară (parlamentul) condus 
de Pavel Kisseleff în timpul Regulamentului 
Organic, răspunzând de Justiţie şi Externe. 
După abdicare a plecat la Paris. 

Bibescu, Martha 

nume la naştere Martha Lucia Lahovary 

(28.01.1889, Bucureşti - 29.11.1973, Paris) 
Prozatoare. Fiică a diplomatului Ion La¬ 
hovary, grec de origine, se înrudea după 
mamă cu familia Mavrocordat (purceasă 


din Mavrocordat dragomanul, adică trans¬ 
latorul Porţii Otomane la finele veacului al 
XVII-lea, tot grec), iar soţul, George Valentin 
B., preşedinte fondator al Aeroclubului Ro¬ 
mân, era nepotul domnitorului Gheorghe B. 
Prietenă cu regina Maria a României, a fost 
proprietara palatului Mogoşoaia, căruia i-a 
redat strălucirea de pe vremea ctitoriei lui 
Constantin Brâncoveanu. A călătorit foarte 
mult, fără a studia în vederea unei profesii. 
A debutat la Paris, cu volumul Les huit Para¬ 
dis (Cele opt raiuri), 1908, Premiul Academiei 
Franceze. I-a cunoscut pe Marcel Proust, 
Anatole France, Paul Valery, Jean Cocteau, 
Rainer Maria Rillce, Paul Claudel ş.a., care 
frecventau salonul ei. A cunoscut mari per¬ 
sonalităţi politice ale epocii. S-a consacrat cu 
volumul Isvor, le pays des Saules (Izvor, ţinutul 
sălciilor ), 2 voi., 1923. Nu şi-a uitat niciodată 
ţara natală: Une victime royale: Ferdinand de 
Roumanie (O victimă regală: Ferdinand al Româ¬ 
niei), 1927; Pages de Bukovine et de Transylvanie 
{Pagini despre Bucovina şi Transilvania), 1930. 
Post-mortem i-a apărut la Bucureşti Jurnal 
politic (ianuarie 1939 - ianuarie 1941), 1979. 

Bibicu, Ion 

(4.12.1944, corn. Unirea, fostă Osmanu, jud. Brăila) 
Inginer electronist. A absolvit Facultatea de 
Electronică şi Telecomunicaţii a Institutu¬ 
lui Politehnic din Bucureşti. Cercetător la 
Institutul de Fizică Atomică. Contribuţii în 
domeniul fizicii experimentale. A inventat 
un prototip de analizor pentru determina¬ 
rea caseriteitei, a realizat un polarimetru 
Mossbauer. Membru al Societăţii Române 
de Fizică, membru al Academiei de Ştiinţe 
Tehnice din România, membru al Academiei 
de Ştiinţe din New York. 

Bidian, Augustin Alexandru 
a semnat şi Alexandru Bidian, 

Nicolae Alexandru Hortopan 

(28.06.1930, Sibiu) 

Teolog şi scriitor. în 1954 ia diploma de licen¬ 
ţă în Teologie, apoi doctoratul în Teologie. 

Bieşu 


O piesă de teatru scrisă în acest timp, Tezeu 
sau destinul puterii, apare după răsturnarea 
lui Ceauşescu, în 1993. Publică diverse 
articole de specialitate în revistele teologice 
din Bucureşti şi Sibiu. Un timp activează 
ca lector de limba germană la Institutul de 
Teologie din Bucureşti. în toamna lui 1975 
fuge în Germania şi se înscrie la Facultatea 
de Filosofie a Universităţii Guttenberg din 
Main. Din 1977 deţine postul de lector de 
limba română la aceeaşi universitate. Ia parte 
la formarea primei organizaţii politice în exil 
pentru eliberarea ţării, Consiliul Naţional 
Român (CNR), înfiinţat la Paris în 1968, 
unde deţine funcţia de preşedinte al secţiei 
Europa Centrală şi de Nord, iar ulterior este 
ales membru în Grupul de Conducere. Iniţi¬ 
ază şi conduce prima publicaţie a CNR-ului 
într-o limbă străină, Blick in die Zukunft, 
trimisă personalităţilor politice şi bisericeşti 
de limbă germană. în prezent ţine cursuri de 
filosofie şi de yoga şi scrie în diverse publi¬ 
caţii din ţară şi din străinătate. Alte lucrări: 
Tropfen aus einer sonnenlosen Welt-Gedichte, 
(Picuri dintr-o lume jură soare - Versuri), 1984; 
Das Negative und die Philosophie - Eine geschi- 
chtlich-fundamentale Untersuchung angelehnt an 
die griechische Philosophie, an Hegel und Heide- 
gger (Negativul şi jîlosojîa - O cercetare istorică 
jundamentală pe baza jîlosojîei greceşti, a lui 
Hegel şi Heidegger), 1984; Yoga jur Anfdnger. 
Gesundheit jur Korper und Seele (Yoga pentru 
începători Sănătate pentru corp si sujlet), 2 voi, 
1986 şi 1988. 

Bieşu, Maria 

(3.08.1935, Volintiri, jud. Cetatea Albă, Basarabia) 
Cântăreaţă de operă (soprană lirico-dra- 
matică) şi lied, profesoară. Studiază la 
Conservatorul de Stat G. Musicescu din 
Chişinău (1956-1961) cu Susana Zarifian 
(1956-1960) şi Polina Botezat (1960-1961, 
canto), Nachmann Leib (armonie), Ghe- 
orghe Borş (teorie-solfegiu), Aleksandr 
Abramovici şi Aleksandra Beilina (istoria 
muzicii), Boris Miliutin şi Timofei Gurtovoi 
(mişcare scenică). în studenţie devine lau¬ 
reată a Festivalului Mondial al Tineretului 
şi Studenţilor (Moscova, 1957). Evoluează 
ca solistă în orchestra de muzică populară 
Fluieraş (1958-1960). Din 1961 e solistă 
la Teatrul de Operă şi Balet, debutând în 
rolul titular din opera Tosca de G. Puccini 
(1962). în 1965-1967 îşi perfecţionează mă¬ 
iestria interpretativă la Teatrul La Scala din 
Milano (Italia) sub conducerea celebrului 
pedagog Enrico Piazza. Tot în acest răstimp 
devine laureată a Concursului Internaţional 
P.I. Ceaikovski de la Moscova (premiul al 
IlI-lea). în 1967 obţine premiul I şi titlul Cea 



Augustin Al. Bidian Maria Bieşu 


mai bună Cio-Cio-San din lume pentru cea 
mai reuşită interpretare a acestui rol la Con¬ 
cursul Internaţional consacrat memoriei 
solistei Miura Tamaki (Tokio). A întreprins 
numeroase turnee artistice în Italia, Japonia, 
Germania, Polonia, Cehoslovacia, Ungaria, 
Bulgaria, SUA, România, Brazilia, Franţa, 
Finlanda, Cuba, Australia, Belgia, Spania, 
Rusia şi celelalte republici ale fostei URSS. 
Participă la ciclul de concerte „Voci subli¬ 
me de la Berlin", la festivalurile muzicale 
Stelele Moscovei, Nopţile albe, Primăvara 
kieveană, Toamna bielorusă, Zorii Crimeii, 
Mărţişor etc. Opera italiană romantică din 
secolul al XlX-lea predomină în reperto¬ 
riul cântăreţei. Lista rolurilor interpretate 
cuprinde peste 30 de titluri: Serghei Lazo 
de D. Gherşfeld; Balada eroică de A. Stârcea, 
Alexandru Lăpuşneanu de Gh. Mustea. S-a 
produs în filmele Vocea mea e pentru tine 
(Telefilm-Chişinău, 1971); Cântă Maria Bieşu 
(Telefilm-Chişinău, 1975); Cu dragoste către 
voi (Telefilm-Chişinău, 1979); Cio-Cio-San 
(Moldova-film, 1981); Tosca (Telefilm-Chi¬ 
şinău, 1982); O, Mărie!... (Ecran, Moscova, 
1984). Membră a mai multor jurii ale unor 
concursuri (Glinka, Ceaikovski) şi festivaluri 
internaţionale de canto (Tokio, Barcelona, 
Budapesta). Preşedintă a Uniunii Muzici¬ 
enilor din Republica Moldova (din 1987). 
Vicepreşedintă a Uniunii Internaţionale a 
Muzicienilor (Moscova); fondatoare a Festi¬ 
valului Internaţional al vedetelor de operă şi 
balet „Vă invită Maria Bieşu", care are loc 
anual la Chişinău (ed. I-a, 19-28.IX.1990). 
Numele ei îl poartă Şcoala de Arte din Ştefan 
Vodă (1997). Artistă Emerită din Republica 
Moldova (1964). Artistă a Poporului din Re¬ 
publica Moldova (1967) şi din URSS (1970). 
Laureată a Premiului de Stat al Moldovei 
(1968) şi al URSS (1974). Ordinul Republicii 
(1993). Ordinul Naţional Steaua României 
în grad de Comandor. Decorată cu Medalia 
de Aur a Fundaţiei Irina Arhipova din Rusia. 
Membru de onoare al Academiei de Ştiinţe a 
Republicii Moldova (1999). 

Biji 



Nicolae Bileţchi Francisc Binder 


Biji, Mircea Dragoş 

(10.01.1913, Viişoara, Cluj - 
3.03.1992, Bucureşti) 

Statistician. A absolvit Filosofia la Cluj şi 
din 1940 a lucrat la Bucureşti la Institutul 
Central de Statistică. Din 1948 este profe¬ 
sor al Institutului şi al Facultăţii de Drept, 
apoi al ASE. Director general la Direcţia 
Generală de Statistică (1962-1965). Lu¬ 
crări: Metoda colectivă de cercetare statistică 
(1957); Ce este statistica (1964), Probleme ale 
statisticii economice desprinse din acţiunea de 
perfecţionare a sistemului informaţional (1973). 
Membru corespondent al Academiei Ro¬ 
mâne (1965). 

Bileţchi, Nicolae 

(12.03.1937, Oprişeni, reg. Cernăuţi, 

Bucovina de Nord) 

Critic şi istoric literar. A absolvit Universi¬ 
tatea de Stat din Cernăuţi. Specializare la 
Institutul de Literatură Universală M. Gorki 
din Moscova. Elev al lui Iuri Kojevnikov. 
A lucrat la Institutul de Limbă şi Literatu¬ 
ră (din 1991 Institutul de Istorie şi Teorie 
Literară al ASM, din 1998 Institutul de 
Literatură şi Folclor, în prezent Institutul de 
Filologie). Profesor la Facultatea de Istorie 
şi Filologie a Universităţii de Stat şi la Uni¬ 
versitatea Pedagogică de Stat din Chişinău. 
Lucrări: Elementele epic şi liric în dramaturgia 
sovietică moldovenească , 1972; Consemnări cri¬ 
tice , 1976; Considerări şi reconsiderări literare , 
1983; Romanul şi contemporaneitatea , 1984; 
Analize şi sinteze critice (2007). Laureat al Pre¬ 
miului Prezidiului ASM. Distins cu Medalia 
Meritul Civic. 

Binder, Francisc 

prenume la naştere Franz 
(1824, Sebeş Alba - 1875, Ploieşti) 

Farmacist şi călător. German ca etnie (sas). 
Farmacist prin tradiţie familială, a plecat în 
1849, după tulburările generate de revo¬ 
luţie, din Ploieşti, unde locuia, în căutarea 
fratelui său vitreg, Samuel Mauksch, aflat 


în serviciul militar egiptean. A urmat ruta 
Constantinopol-Bagdad-Alep-Cairo, dar 
nu şi-a găsit fratele şi s-a alăturat misiunii 
austriece catolice din Cairo, graţie căreia a 
acoperit de mai multe ori ruta spre Khar- 
tum (capitala Sudanului) şi a ajuns până 
la 3 grade nord de ecuator, călătorind pe 
Nilul Alb. A cunoscut numeroase triburi 
băştinaşe, printre care şi azande, mombuti, 
pigmei. A constituit o bogată colecţie etno¬ 
grafică şi istorică, pe care, la întoarcere, a 
donat-o muzeului din Sebeş Alba şi celui 
din Sibiu (inclusiv un sarcofag). A lăsat 
descrieri ale unor specii de animale şi de 
plante, ca şi ale obiceiurilor locuitorilor 
întâlniţi, care fac din ele una dintre cele 
mai importante surse pentru stabilirea 
antecedentelor vieţii în Africa. 

Birdaş, Emilian 

nume la naştere loan Birdaş 
(23.11.1921, Rohia, jud. Maramureş - 
5.04.1996, Caransebeş) 

Episcop de Alba Iulia. A intrat de tânăr ca 
frate la mănăstirea Rohia (1935), fiind tuns 
în monahism tot acolo, sub numele Emi¬ 
lian şi hirotonisit ierodiacon şi ieromonah 
(1941). Şi-a început studiile la Seminarul 
Monahal de la mănăstirea Cernica în anul 
1936, dar le-a întrerupt din cauza ocupaţiei 
Transilvaniei de Nord. A slujit o perioadă 
ca administrator parohial în unele parohii 
din jurul Rohiei şi în jurul mănăstirii Sf. 
Ilie din Topliţa (1942-1944). Şi-a reluat 
apoi studiile la seminariile Sf. Nicolae din 
Râmnicu Vâlcea şi Nifon Mitropolitul 
din Bucureşti (1944-1948) şi la Institu¬ 
tul Teologic Universitar din Bucureşti 
(1948-1952). După absolvirea facultăţii este 
numit preot slujitor la Catedrala Patriarhală 
din Bucureşti (1953-1957), apoi devine 
vicar administrativ la episcopia Romanului 
şi Huşilor (1957-1963). în 1958 a fost hi¬ 
rotonisit arhimandrit. Ulterior devine pre- 
ot-paroh al Catedralei Reîntregirii din Alba 
Iulia (1963-1973), unde la acel moment nu 
exista o episcopie. La 11 iunie 1973 a fost 
ales episcop-vicar al arhiepiscopiei Sibiu¬ 
lui, cu titlul Răşinăreanul, fiind hirotonisit 
arhiereu în 1973. în 1975 a fost înfiinţată 
Episcopia Ortodoxă de Alba Iulia, fiind ales 
la 14 decembrie 1975 episcop al noii struc¬ 
turi bisericeşti. A contribuit la reconstruirea 
din temelii a unui număr de 72 de biserici 
ortodoxe şi la repararea altor sute de lăca¬ 
şuri de cult. în 1990 a fost obligat să demisi¬ 
oneze din scaunul de episcop de Alba Iulia. 
în 1994 a fost ales episcop al reînfiinţatei 
eparhii a Caransebeşului. A publicat studii 
de teologie şi istorie, dintre care amintim: 




ENCICLOPEDIA IDENTITĂŢII ROMÂNEŞTI. PERSONALITĂŢI 


96 




31.10.2011 17:22:32 





















# 


Blajevici 


Originea istoriei a voturilor monahale (1954); 
Stavropighia în Dreptul bisericesc (1955); Alba 
Iulia, oraş bimilenar (Sibiu, 1975); Satul Rohia 
şi Mănăstirea Sf. Ana (Cluj, 1980); Mănăs¬ 
tirea Râmeţ vatră de spiritualitate ortodoxă 
(Alba Iulia, 1981); Pagini din istoria scaunului 
vlădicesc ortodox român din Alba Iulia (1982); 
Satul şi Mănăstirea Rohia din Ţara Lăpuşului 
(Bucureşti, 1994). A reeditat Noul Testament 
de la Bălgrad din 1648 (1988) şi Bucoavna de la 
Alba Iulia din 1699 (1989). Ca omagiu pen¬ 
tru întreaga activitate, a fost ales membru de 
onoare al Academiei Române în 1992. 

Birlic 

V Vasiliu-Birlic, Grigore 

Bitzan, Ion 

(23.08.1924, Limanu, jud. Constanţa - 
15.09.1997, Bucureşti) 

Pictor. A absolvit Institutul de Arte Plastice 
la Bucureşti, unde a devenit profesor la 
Institut. A expus în România, Italia, Brazilia, 
Franţa, Germania, Scoţia, Olanda, SUA, Ir¬ 
landa, Japonia, Iugoslavia, Norvegia, Spania, 
Ungaria, Polonia. A reprezentat România 
la Bienalele de la Veneţia din 1964 şi 1997. 
Preţuit de Mihail Bahtin, semiotician, pentru 
modernitatea demersului său plastic. Distins 
cu Premiul pentru Pictură Monumentală al 
UAP (1965), Ordinul Naţional pentru Cul¬ 
tură, clasa a Il-a, 1968; Premiul Criticii de 
Artă al UAP, 1977. 

Blaga, losif 

(1864, Lancrăm, jud. Alba - 2.06.1937, Braşov) 
Estetician. A făcut Teologia la Sibiu şi 
Literele la Budapesta. A fost profesor, apoi 
director la liceul Andrei Şaguna din Braşov. 
A călătorit în Suedia, Norvegia, Franţa. 
A fost membru al Consiliului Naţional al 
Unităţii Românilor, care a pregătit Unirea de 
la 1918. A fost vicepreşedinte al Senatului 
României (1928-1931). Lucrări: Teoria dra¬ 
mei, 1899; Din estetica tragicului , 1900. Este 
primul estetician care se ocupă, în România, 
de literatura dramatică. 

Blaga, Lucian 

(9.05.1895, Lancrăm, jud. Alba - 6.05.1961, Cluj) 
Scriitor. Nepot al lui losif B. A absolvit Facul¬ 
tatea de Teologie din Cluj (1917) şi s-a înscris 
la Facultatea de Filosofie a Universităţii din 
Viena, unde şi-a luat şi doctoratul (1920). 
A fost ataşat de presă la Varşovia, Praga, 
Berna (1926-1932), consilier de legaţie la 
Viena şi Berna, ministru plenipotenţiar la 
Lisabona, profesor la Universitatea din Cluj. 
A fost membru al ASTRA. Membru fondator 
al Gândirii. A editat la Sibiu revista Saeculum, 
1943-1944. A scris versuri, filosofie, teatru, 



Emilian Birdaş Lucian Blaga 


eseuri, studii. După război a fost bibliotecar 
la Biblioteca Universităţii din Cluj, apoi cer¬ 
cetător la Institutul de Filosofie al Academiei, 
Filiala Cluj. A colaborat la Gazeta Transilva¬ 
niei , Convorbiri literare ş.a. Cele mai cunos¬ 
cute lucrări de filosofie: Trilogia cunoaşterii, 
1944; Trilogia valorilor, 1946; Trilogia culturii, 
1946; poezie: Poemele luminii, 1919; în marea 
trecere, 1924; Lauda somnului, 1929, Premiul 
Societăţii Scriitorilor Români, Premiul Aca¬ 
demiei Române; La cumpăna apelor, 1933; La 
curţile dorului, 1939; Nebănuitele trepte, 1943; 
Poezii, 1962; teatru: Zamolxe, 1921, Premiul 
Universităţii din Cluj; Daria, 1925; Meşterul 
Manole, 1927; Cruciada copiilor, 1930; Avram 
Iancu, 1934; Arca lui Noe, 1944; eseuri: Pietre 
pentru templul meu, 1921, Premiul Academi¬ 
ei; Hronicul şi cântecul vârstelor, 1965; studii: 
Gândirea românească în Transilvania în secolul 
al XVIII-lea, 1966; Experimentul şi spiritul 
matematic, postum, 1969. Filosofia sa este ori¬ 
ginală, îmbinând pantheismul şi ortodoxia. 
Un fragment de roman, Luntrea lui Charon, a 
apărut postum, în 1989. Romanul a fost edi¬ 
tat în întregime în 1990. Iniţial expresioniste, 
scrierile lui evoluează spre o formulă proprie, 
expresie a unei estetici şi filosofii originale, 
exacerbată de setea de transcendent, îmbi¬ 
bată de mitologia românească. A tradus în 
româneşte Faust de Goethe, din Lessing şi 
Holderlin. Membru al Academiei Române 
(1936), exclus (1948) şi reînregistrat (1990). 

Blajevici, Predrag 

(5.01.1974, Podgoraţ, Valea Timocului, Serbia) 
Medic. A absolvit Liceul Sanitar la Zajecar şi 
Facultatea de Medicină la Universitatea din 
Craiova. Este fondatorul asociaţiei româneşti 
Ariadnae Fillum, preşedinte al Partidului De¬ 
mocrat al Rumânilor din Serbia, preşedinte al 
Comitetului de conducere al Federaţiei Ru¬ 
mânilor din Serbia şi prim-vicepreşedinte al 
Consiliului Naţional al Minorităţii Naţionale 
Rumâne din Serbia. Din 2008 este preşedinte 
al Consiliului Adunării comunei româneşti 
Bor de pe Valea Timocului. 

Blajevici 


Blajevici, Teoctist 

(23.02.1807, Ipoteşti, Suceava - 
27.09/9.07.1879) 

Cărturar şi preot. Absolvent al Institutului 
Teologic din Cernăuţi, preot la Storojineţ şi 
Prisăcăreni, egumen la mănăstirea Drago- 
mirna, mitropolit al Bucovinei şi Dalmaţiei. 
S-a ocupat de gramatica limbii române, în 
tentativa de unificare a graiurilor într-o 
limbă română literară: Theoretisch-praktische 
Grammatik der Daco-Romanischen Sprache 
(Gramatica practico-teoretică a limbii daco~roma~ 
ne), Lemberg-Cernăuţi, 1844. 

Blandiana, Ana 

nume la naştere Otilia Valeria Coman 

(25.03.1942, Timişoara) 

Poetă. A absolvit Facultatea de Filologie la 
Cluj (1967), a fost redactor la Amfiteatru şi 
Viaţa studenţească (Bucureşti), după ce avu¬ 
sese interdicţie de publicare (1959-1963) ca 
fiică de „duşman al poporului" (tatăl, preot, 
a fost deţinut politic). In 1968 a fost invita¬ 
tă, împreună cu soţul, scriitorul Romulus 
Rusan, de Guvernul Cehoslovaciei, să scrie 
despre „primăvara de la Praga". A avut o 
bursă de studii la Iowa City (1973-1974). 
Premiul Herder, 1982. îl desemnează bursier 
pe Emil Hurezeanu. A debutat cu volumul 
Persoana întâia plural (1964). Poezia este an- 
timetaforică, situaţia dilematică se referă la 
normele etico-sociale în raport cu aspiraţia 
spre puritate a fiinţei interioare: Călcâiul 
vulnerabil , 1966; A treia taină, 1969, Premiul 
Uniunii Scriitorilor; Calitatea de martor, 1970, 
Premiul Academiei; Poezii, 1974; Cea mai 
frumoasă dintre lumile posibile, 1978; întâmplări 
din grădina mea, 1980, Premiul Uniunii Scrii¬ 
torilor pentru literatură pentru copii; Proiecte 
de trecut, 1982, Premiul Asociaţiei Scriitorilor, 
Bucureşti; Coridoare de nisip, 1984; Stea de 
pradă, 1985; întâmplări de pe strada mea, 1988; 
Arhitectura valurilor, 1990; Sertarul cu aplauze, 
1992; Soarele de apoi, 2000; Coridoare de oglinzi, 
2003. A scris versuri pentru copii, unde Mo¬ 
tanul Arpagic este identificat cu dictatorul 
Nicolae Ceauşescu: Poeme fără Arpagic, pentru 
cititorul cel mai mic, 1991; Imitaţie de coşmar, 
proză, 1995; în dimineaţa de după moarte, 1996. 
Premiul Naţional pentru Poezie „Mihai Emi- 
nescu" (1997). Iniţiatoare a Alianţei Civice 
(1990), preşedintă a PEN-Clubului Român şi 
a altor organizaţii civice (Fundaţia Academia 
Civică, 1994; editoare a Bibliotecii Sighet, 
despre lagărele comuniste). Membru al Aca¬ 
demiei Europene de Poezie (1998), membru 
fondator al Academiei Mondiale de Poezie, 
Verona, 2001, de sub egida UNESCO. 


Blank, Aristide 

(1.01.1883, Bucureşti - 1.01.1960, Paris) 
Bancher. Evreu sefard. Nepot al lui Mau- 
riciu B. Membru al Partidului Naţional 
Liberal. A absolvit Dreptul şi Ştiinţele Eco¬ 
nomice la Berlin. A preluat afecerile tatălui 
său în 1914. Prieten cu I. Gh. Duca, a fost 
trimis la Londra împreună cu Danielopolu, 
pentru a obţine un credit spre a cumpăra 
armament. în 1916 a deschis o filială la Iaşi. 
în 1923 banca avea 25 de sucursale (Paris, 
Istanbul, Viena, New York). în calitate de 
consilier al lui Nicolae Titulescu, a finanţat 
înfiinţarea Companiei Franco-Române de 
Aviaţie (1920), a Companiei Aviaţiei Civile 
Române. Fondator, în 1923, al Editurii 
Cultura Naţională, pe care a şi finanţat-o, 
oferindu-i conducerea lui Vasile Pârvan. 
A fost economistul casei regale din 1930. 
A preluat de la Constantin Miile, în 1937, 
trustul Adevărul. Pe fondul marii crize din 
anii 1930, banca a intrat în incapacitate de 
plată (în 1931), iar M. Manoilescu, adept al 
lui Mussolini, a ajutat falimentul ei, surve¬ 
nit în 1932. 

Blank, Mauriciu 

(1828, Piteşti - 1929, Bucureşti) 

Bancher. Evreu sefard, familie venită în 
veacul al XVTII-lea din Spania, cu numele 
Durrera el Blanco. A studiat la Viena Co¬ 
merţul şi Finanţele. Revenit în 1863, a fost 
angajat de Jacob Marmorosh, firmă de cre¬ 
dit agreată de Banca Imperială Otomană din 
Constantinopol. Din 1869 devine copropri¬ 
etar al firmei de credit, iar din 1874 devine 
Banca Marmorosh-Blank. Anghel Saligny 
construieşte un sediu nou. Această bancă 
a finanţat guvernul român în timpul răz¬ 
boiului de independenţă şi apoi a finanţat 
construirea căilor ferate Buzău-Mărăşeşti 
1879-1881; Dorohoi-Iaşi 1894; Râmnicu 
Vâlcea-Câineni 1895, străpungerea tunelu¬ 
lui de la Bărboşi (1882), canalizarea oraşului 
Bucureşti, precum şi modernizarea portului 
Constanţa. A pus bazele mai multor soci¬ 
etăţi: Societatea Română pentru Comerţul 
şi Industria Petrolului (1903), împreună cu 
Dimitrie A. Sturdza şi G.G. Assan; Socie¬ 
tatea Columbia (1905); Creditul Petrolifer 
(1906), împreună cu Disconto Gesellschaft. 
în decembrie 1916, prim-ministrul Ion I.C. 
Brătianu i-a cerut părerea în legătură cu 
trimiterea tezaurului românesc la Moscova. 
Bătrânul bancher l-a sfătuit să nu-1 trimită 
sub nici o formă în Rusia, susţinând că e 
mai sigur să fie trimis în Anglia. 

Ana Blandiana Claudiu Bleonţ Lola Bobescu loan Bob 


# 


Bleonţ, Claudiu 

(27.08.1959, Bucureşti) 

Actor. A absolvit Institutul de Artă Teatrală 
şi Cinematografică la Bucureşti. A lucrat la 
Teatrul din Petroşani şi la Teatrul Naţional 
din Bucureşti. A participat la numeroase 
festivaluri în Anglia, Brazilia, Italia, Portuga¬ 
lia, Grecia. Roluri în teatru: A douăsprezecea 
noapte de Shakespeare; Torquato Tasso de Go- 
ethe; Zbor deasupra unui cuib de cuci după Dale 
Wasserman; Livada de vişini de A.P. Cehov; 
Păsările de Aristofan; Numele trandafirului 
după Umberto Eco; Ultima oră de Mihail 
Sebastian; O scrisoare pierdută de I.L. Caragi- 
ale; roluri în film: Să mori rănit din dragoste 
de viaţă , regia Mircea Veroiu, 1984; Pas în 
doi , regia Dan Piţa, Premiul pentru cel mai 
bun actor, Costineşti 1985; O vară de neuitat , 
după Bijuterii de familie de Petru Dumitriu, 
regia Lucian Pintilie, 1995, Cannes - selecţia 
oficială. Premiul Fipresci, New Delhi. 

Bobescu, Lola 

(9.08.1921, Craiova - 
4.09.2003, Şart Ies Spa, Belgia) 

Muziciană. Şi-a început cariera ca un copil 
minune, dând primul recital la 6 ani, îm¬ 
preună cu tatăl său. A primit primul premiu 
internaţional în 1934 la Conservatorul din 
Paris. A fondat în 1958 Orchestra de Cameră 
a Waloniei. A fost profesoară la Conserva¬ 
torul din Bruxelles şi a format generaţii de 
violonişti ca membră a juriului Concursului 
Regina Elisabeta (Belgia) în intervalul 1971- 
1999. A înregistrat în interpretare proprie 
sonate de Beethoven, Faure, Brahms, Franck 
şi Debussy, ca şi opere din repertoriul baroc. 

Bob, loan 

(1739, Iclod, Cluj - 2.10.1830, Blaj) 

Cărturar şi cleric. A studiat la Seminarul 
Catolic din Cluj. Episcop greco-catolic de 
Blaj (din 1784), a luptat pentru emanciparea 
socială şi naţională a românilor din Tran¬ 
silvania, fiind unul dintre autorii textului 
Supplex Libellus Valachorum (1792), adresat 


împăratului Leopold al Il-lea al Austro-Un- 
gariei, document fundamental în lupta pen¬ 
tru drepturi naţionale a transilvănenilor. 
A scris Dicţionarul rumanesc, lateinesc şi ungu¬ 
resc, 1822-1833, primul dicţionar etimologic, 
având 11 000 de cuvinte. De asemenea, 
a editat Biblia de la Blaj, 1784, considerată 
până astăzi monument de cultură de către 
greco-catolicii din România. 

Bobuţac, Valeriu 

(13.03.1945, Hincăuţi, Edineţ, Republica Moldova) 
Om politic. A absolvit Institutul de Econo¬ 
mie şi Comerţ la Lwov, azi Ucraina. A lucrat 
în cooperaţia de consum, a fost ministru 
al Comerţului (1985), viceprim-ministru 
şi ministru al Economiei (1994-1996). 
Director al Institutului de Cercetări în do¬ 
meniul pieţii şi marketingului şi preşedinte 
al companiei Renaşterea. Ambasador în 
Rusia şi prin cumul în Finlanda şi Kazah- 
stan (1997-2001) şi în Ungaria, prin cu¬ 
mul în Republica Cehă, Slovacia, Croaţia, 
Slovenia, Bosnia şi Herţegovina, Sfântul 
Scaun şi Comisia Dunării (din 2005). A fost 
guvernator al BERD (Banca Europeană 
pentru Reconstrucţie şi Dezvoltare) şi vi¬ 
ceguvernator al Băncii Mondiale din partea 
Republicii Moldova. 

Boc, Emil 

(6.09.1966, Răchiţele, jud. Cluj) 

Prim-ministru al României. A absol¬ 
vit facultăţile de Istorie şi de Drept ale 
Universităţii din Cluj. Specializări la univer¬ 
sităţile din Nottingham (Anglia), Pittsburgh, 
Michigan şi Virginia (SUA), Bruxelles (Bel¬ 
gia). Conferenţiar la Facultatea de Ştiinţe 
Politice, Administrative şi ale Comunicării 
şi Facultatea de Drept de la Universitatea 
din Cluj. Avocat în Baroul Cluj. Membru 
al Partidului Democrat-Liberal. Deputat 
(2000-2004), preşedinte al partidului (din 
2003), primar al Clujului (din 2004), prim- 
ministru (2008-2009, demis de Parlament 
prin moţiune de cenzură; din decembrie 

Valeriu Bobuţac Emil Boc Emil Bodnăraş 


2009 reînvestit de preşedintele României, 
activ şi în prezent). Lucrări: Separaţia pu¬ 
terilor în stat, 2000; Instituţii politice şi proceduri 
constituţionale în România, 2007. 

Bodea, Cornel 

(28.08.1903, Viena - 8.12.1985, Cluj-Napoca) 
Inginer chimist. A absolvit liceul la Cernăuţi 
şi Chimia la Institutul Politehnic din Berlin. 
S-a specializat la Paris, la College de France. 
A fost profesor la Institutul Agronomic şi 
apoi la Institutul de Chimie al Academiei, 
filiala Cluj. Coordonator al Tratatului de 
biochimie vegetală, 1964. Lucrări: O nouă me¬ 
todă pentru dozarea formolului (1930), Obţinerea 
zahărului din cocenii de porumb (1932), Acţiunea 
tetracetatului de plumb asupra retrohidrocarotinei 
(1961), Progrese în cunoaşterea mecanismului 
biochimic al vederii (1973). Membru cores¬ 
pondent al Academiei Române (1963). 

Bodea, Cornelia 

(9.04.1916, Dud, Arad) 

Istoric. A absolvit Literele şi Filosofia la 
Bucureşti, specialitatea istorie universală, şi 
Şcoala Superioară de Arhivistică şi Paleogra¬ 
fie. Cercetător la Institutul de Istorie Nicolae 
Iorga din Bucureşti (din 1949). Profesor 
invitat în Ohio, Boston. Lucrări: Documente 
privind Unirea Principatelor (1963), Bibliografia 
istorică a României sec. XIX, 2 voi. (1972,1974), 
Lupta pentru unitatea naţională 1834-1848 
(1967), Premiul Academiei Române. Mem¬ 
bru al Academiei Române (1992). 

Bodiul, l(van) l(vanovici) 

(21.12/3.01.1918, Alexandrovka, reg. Nikolaev, 
azi Ucraina) 

Om politic. Ucrainean ca etnie. A absolvit 
Colegiul Agrotehnic la Voznesensk, reg. 
Nikolaev, Ucraina. A lucrat în regiunea 
Odessa ca agronom. A absolvit Academia de 
Medicină Veterinară a RKKA (Armata Roşie 
a Muncitorilor şi Ţăranilor) la Moscova. 
A fost şef al serviciilor veterinare în diverse 


regimente şi divizii ale Armatei Roşii. Reve¬ 
nit în Moldova în 1946, a fost prim-adjunct 
al comisarului poporului pentru agricultură 
din Sovietul de Miniştri, controlor al Con¬ 
siliului pentru treburile colhozurilor de pe 
lângă Guvernul URSS pentru RSS Mol¬ 
dovenească, prim-secretar al Comitetului 
raional Chişinău al PCM şi director al Casei 
Republicane a Agronomilor. După absolvi¬ 
rea Şcolii Superioare de Partid la Moscova 
(1959), a fost prim-secretar al CC al PCM, 
vicepreşedinte al Consiliului de Miniştri 
al URSS şi membru în Comitetul Central 
al PCUS, membru în Comitetul Central al 
PCUS. Prieten cu Leonid Brejnev. Distins 
cu Ordinul Lenin, Ordinul Războiul pentru 
Apărarea Patriei, Ordinul Insigna de onoare 
a Moldovei şi de mai multe ori Ordinul 
Steaua Roşie. 

Bodnăraş Emil 

nume la naştere Bodnariuk 
(10.02.1904, laslovăţ, com. Milişeuţi, 
jud. Suceava - 24.01.1976, Bucureşti) 

Om politic. A absolvit Dreptul la Universita¬ 
tea din Iaşi, Şcoala Militară la Timişoara, ca 
şef de promoţie (1927) şi Şcoala de Artilerie 
din Bucureşti ca şef de promoţie (1930). 
în 1932 a dezertat din armată şi a fugit în 
URSS. S-a întors ilegal în ţară în 1935 pen¬ 
tru a îndeplini sarcini trasate de GPU (ser¬ 
viciul de spionaj sovietic), dar a fost arestat 
şi condamnat la 5 ani muncă silnică, făcuţi 
la Braşov, Doftana şi Caransebeş. Membru 
PCR din 1940. A fost alături de Gheorghe 
Gheorghiu-Dej încă de la început. A or¬ 
ganizat formaţii paramilitare clandestine. 
A participat, alături de Lucreţiu Pătrăşca- 
nu, la lovitura de stat organizată de regele 
Mihai pentru înlăturarea lui Antonescu 
şi a făcut parte din grupul operativ care a 
organizat insurecţia armată de la 23 august 
1944. A fost secretar general al preşedinţiei 
Consiliului de Miniştri pentru supraveghe¬ 
rea Serviciilor Secrete (1945-1947), a fost 




ENCICLOPEDIA IDENTITĂŢII ROMÂNEŞTI. PERSONALITĂŢI 


100 




31 . 10.2011 17 : 22:33 
























Bogdan 


membru al Comitetului Central şi Biroului 
Politic al PCR din 1945, ministru al Apărării 
cu gradul de general-colonel (1947-1955), 
ministrul Transporturilor şi Telecomunica¬ 
ţiilor (1957-1959), vicepreşedinte al Con¬ 
siliului de Miniştri (1955-1965) şi prim- 
vicepreşedinte al Consiliului de Miniştri al 
RPR (1955-1957; 1965-1967), fiind general 
cu patru stele. A avut un rol important în 
propulsarea lui Nicolae Ceauşescu. Comu¬ 
na Milişeuţi s-a numit Bodnăraş între anii 
1976 şi 1996. 

Bodnărescu, Samson 

(27.06.1840, Voinel, jud. Suceava - 
3.03.1902, Pomârla,jud. Botoşani) 

Poet. A studiat la Universitatea din Iaşi, unde 
a fost remarcat de Titu Maiorescu. Acesta l-a 
trimis la Viena la studii (1868-1870). Şi-a 
luat doctoratul în filosofie la Giessen, Ger¬ 
mania. A fost bibliotecar la Biblioteca Cen¬ 
trală din Iaşi, director al liceului Vasile Lupu 
din Iaşi. A făcut parte din societatea Junimea. 
A scris meditaţii filosofice, epigrame, elegii: 
Din Scrierile lui Samson Bodnărescu , 1884 şi 
tragedii: Lăpuşneanu Vodă, 1878-1879. A fost 
influenţat de romantismul german şi este 
considerat precursorul lui Eminescu, deşi 
au fost aproape contemporani. 

Bodogae, Teodor 

(10.03.1911, Cetatea de Baltă, jud. Alba - 
22.11.1994, Sibiu) 

Teolog. A studiat la Academia Teologică din 
Sibiu şi la Facultatea de Teologie din Cer¬ 
năuţi. Specializări la Atena, Belgrad, Berlin 
şi Tiibingen. Profesor la Academia Teologică 
şi Institutul Teologic din Sibiu. Lucrări: 
Ajutoarele româneşti de la mănăstirile din Sfântul 
Munte Athos, 1940; Din istoria Bisericii Ortodo¬ 
xe de acum 300 de ani. Sinodiu de la Iaşi, 1943; 
Un capitol din relaţiile româno-ruse: Mitropolitul 
Petru Movilă, 1946; Câteva documente în legătu¬ 
ră cu frământările sociale ale românilor ardeleni 
în vara anului 1848, 1956; Dimitrie Cantemir- 
Loca obscura, traducere şi comentarii, 1973; 
Origen. Scrieri alese, I. Din lucrările exegetice la 
Vechiul Testament, Bucureşti, 1981. 

Bogdan I 

V Muşat, Bogdan I 

Bogdan, Alexandru 

(19.05.1941, Bucureşti) 

Medic veterinar. A început Facultatea de Zo¬ 
otehnie din cadrul Institutului Agronomic 
Bucureşti şi a continuat, absovind-o, Facul¬ 
tatea de Medicină Veterinară, apoi Economie 
Agrară la Facultatea de Ştiinţe Economice 



Alexandru Bogdan loan Bogdan 


din Cluj. Specializare la Hanovra. Profesor 
la Facultatea de Medicină Veterinară, apoi de 
Zootehnie din Cluj. Director al Centrului de 
Biotehnologii din Cluj, director al Centrului 
Naţional de Reproducţie şi Selecţie a Ani¬ 
malelor (din 1993). Contribuţii în domeniul 
selecţiei genetice. A elaborat conceptele de 
zootehnie nucleară şi medicină veterinară 
nucleară. Preşedinte al Asociaţiei Româ¬ 
ne pentru Embriotransfer, preşedinte de 
onoare al Asociaţiei Naţionale a Medicilor 
Veterinari Specialişti în Zootehnie, membru 
al Asociaţiei Oamenilor de Ştiinţă din Ro¬ 
mânia, membru corespondent al Academiei 
Române (1991). 

Bogdan-Duică, Gh(eorghe) 

(2.01.1866, Braşov - 20/21.09.1934, Braşov) 
Critic şi istoric literar. Studii universitare la 
Budapesta şi Jena. Profesor de istoria litera¬ 
turii române moderne la Universitatea din 
Cluj. Intensă activitate publicistică în spri¬ 
jinul idealului unităţii naţionale. Principalul 
exponent român al istoriei literare de orien¬ 
tare pozitivistă, din păcate lipsit de intuiţie 
valorică: Petru Maior, 1893; Istoria Ţărănismu¬ 
lui, voi. I: Viaţa şi opera întâiului ţărănist român. 
Ion Ionescu de la Brad, 1921; Istoria literaturii 
române moderne. întâii poeţi munteni, 1923; 
Viaţa şi ideile lui Simion Bărnuţiu, 1924; Viaţa 
şi opera lui Gheorghe Lazăr, 1924; loan Barac, 
1933; Eftimie Murgu, 1937, postum. Membru 
al Academiei Române (1921). 

Bogdan, loan 

(25.07.1864, Şcheii Braşovului - 
1.06.1919, Bucureşti) 

Istoric şi filolog. Elev al lui A.D. Xenopol, 
Aron Densusianu, specializat în Germania, 
Italia, Austria, Rusia (Petersburg, Moscova), 
Polonia. Slavist şi polonist de reputaţie 
europeană. Profesor la Universitatea din 
Bucureşti. A contribuit la elaborarea pri¬ 
mului regulament unic de funcţionare în 
învăţământul superior românesc, a condus 

revista Convorbiri literare (1902-1906), a 
fost preşedinte al Comisiei Istorice a Ro¬ 
mâniei, membru al Societăţii de Istorie şi 
Antichităţi din Moscova (1890), membru al 
Academiei Române (1903) şi vicepreşedinte 
al ei (1910-1919). S-a ocupat de perioada 
medievală a culturii române, publicând edi¬ 
ţii fundamentale, cu traduceri şi comentarii: 
Vechile cronici moldoveneşti până la Ureche, 
1891; Cronici inedite atingătoare la istoria ro¬ 
mânilor, 1895; Cronica lui Constantin Manas- 
ses. Traducere mediobulgară făcută pe la 1350, 
1922 ş.a. Ioan Bogdan a găsit aceste glose, 
în anul 1890, într-un manuscris prezentat 
cu ocazia unei expoziţii de la Moscova. 
Manuscrisul reproduce o versiune slavonă 
a Sintagmei lui Matei Vlastaris. Ca margina¬ 
lii, pe paginile manuscrisului sunt scrise 
662 de glose în limba română şi vreo 70 în 
limba slavonă. Ele au primit denumirea de 
„glosele Bogdan". 

Bogdan, Petru 

(29.01.1873, Cozmeşti, laşi - 28.03.1944, laşi) 
Chimist. A studiat la Liceul Naţional din Iaşi 
(absolvit în 1891), apoi la Facultatea de Ştiin¬ 
ţe la Universitatea din Iaşi, pe care o absolvă 
în 1893. După susţinerea, în Germania, a 
tezei de doctorat, a predat un timp în învăţă¬ 
mântul secundar la Liceul Internat şi Liceul 
Naţional, precum şi la Şcoala Normală Vasile 
Lupu din Iaşi. începând din 1906 şi-a des¬ 
făşurat activitatea la Universitatea din Iaşi, 
fiind cel care a înfiinţat şi condus, din 1913, 
prima Catedră de chimie-fizică din ţară. 
Printre numeroşii săi studenţi şi discipoli 
s-au numărat Horia Hulubei şi Radu Cer- 
nătescu. între 1926 şi 1940 a fost, alternativ, 
rector şi prorector al universităţii ieşene, 
între 1941 şi 1944 a fost directorul Funda¬ 
ţiei Regale Ferdinand I. Ca o recunoaştere 
a activităţii sale ştiinţifice, Universitatea din 
Nancy (Franţa) i-a acordat titlul de Doctor 
Honoris Causa. A fost un membru respectat 
al Partidului Naţional Ţărănesc. Cercetări în 
domeniul disociaţiei electrolitice, al constitu¬ 
ţiei moleculare a lichidelor: Teoria electrolitică 
a materiei, 1906; Repejunea sunetului la corpurile 
lichide, 1913; Introducere în studiul chimiei fizice, 
2 voi, 1921, 1924; Teoria cinetică şi Curs de 
chimie fizică, 4 voi., 1924. Membru titular al 
Academiei Române (1926). 

Bogoş, Dimitrie 

(14.06.1889, Grozeşti, jud. Lăpuşna - 
14.05.1946, Bucureşti) 

Om politic, primar al Chişinăului. A absolvit 
Seminarul Teologic la Chişinău şi Facul¬ 
tatea de Drept la Varşovia, Polonia. După 


absolvirea Şcolii de Ofiţeri a fost pe frontul 
Primului Război Mondial în Polonia şi în 
ţările baltice. A aderat la Partidul Naţional 
Moldovenesc în 1917, fiind însărcinat să 
organizeze armata naţională. A fost primul 
ei şef de Stat Major şi a pregătit unirea cu 
armata română. A fost prefect al judeţului 
Lăpuşna între 1918 şi 1920, director pentru 
Basarabia la Ministerul de Interne pe timpul 
guvernării mareşalului Averescu, el însuşi 
basarabean (1921), şi ministru al Basarabiei 
în scurta guvernare a lui Take Ionescu, 1922, 
primar al oraşului Chişinău, 1931-1934 şi 
deputat în trei legislaturi în Parlamentul Ro¬ 
mâniei. în cel de-al Doilea Război Mondial 
a participat la eliberarea Basarabiei şi a Tran¬ 
silvaniei de Nord. Şi-a publicat amintirile în 
volumul La Răspântie, 1924. A fost distins 
cu ordinele Sfânta Ana şi Sfântul Stanislav, 
pentru vitejie în armata ţaristă, ordinul 
Regele Ferdinand clasa I, Steaua României 
în grad de comandor, Coroana României în 
grad de comandor şi Vulturul României în 
grad de ofiţer. 

Bogrea, Vasile 

(26.09/8.10.1881, Târnauca, jud. Dorohoi, 
azi parte din el în Ucraina - 8.09.1926, Viena) 
Lingvist şi filolog. A urmat Facultatea de 
Litere şi Facultatea de Drept din Iaşi (1902- 
1906). A audiat cursuri de filologie clasică 
la Berlin (1910-1913). Profesor de greacă şi 
latină la liceul din Piatra Neamţ (1906-1910). 
Profesor la Liceul Internat din Iaşi (1913- 
1919). Profesor la Catedra de limbi clasice a 
Facultăţii de Litere şi Filosofie a Universităţii 
din Cluj (începând din 1920). împreună cu 
Sextil Puşcariu a pus bazele Muzeului Limbii 
Române (1919) şi ale Societăţii Etnografice 
din Cluj (1923), devenind unul dintre cola¬ 
boratorii activi ai acestora. A scris aproape 
300 de studii şi articole referitoare la istoria 
limbii, lexicologie, etimologie, toponimie 
şi antroponimie: Pagini istorice şi filologice. 
Câteva consideraţii asupra toponimiei româneşti, 
1922; Românii în civilizaţia vecinilor, 1925; Din 
onomastica folcloristică. Sfinţii medici în graiul şi 
folclorul românesc, 1926. Umanist de o vastă 
erudiţie, a avut o pregătire temeinică şi o 
vocaţie certă pentru filologia clasică. A fost, 
de asemenea, poet şi traducător. Membru 
corespondent al Academiei Române, 1920. 

Bogza, Geo 

(6.02.1908, Ploieşti - 14.09.1993, Bucureşti) 
Scriitor. Frate cu Radu Tudoran (Nicolae 
Bogza). A absolvit Şcoala de Marină la 

Petru Bogdan Vasile Bogrea Geo Bogza lulia Boiarschi 


Constanţa (1925). A fost redactor-şef al 
revistei de avangardă Urmuz. A debutat cu 
Jurnal de sex, 192 9, ilustrat de Ligia Macovei. 
După Poemul invectivă, 1933, suportă rigori 
judiciare din pricina limbajului frust. După 
anii de început s-a depărtat de avangardă, 
continuând să rămână ancorat în social, fie 
că a scris versuri: Ioana Maria, 1937; Cântec 
de revoltă, de dragoste şi moarte , 1945; Orion, 
1978 sau reportaje. Maestru al reportajului 
literar: Lumea petrolului , 1934; Tăbăcării, 
1935; Ţara de piatră, 1935; Tragedia popo¬ 
rului basc , 1939, publicat după experienţa 
trăită la Paris şi în războiul civil din Spania, 
1935; Cartea Oltului , 1945; Oameni şi cărbuni 
în Valea Jiului, 1947; Tablou geografic, 1954; 
Meridiane sovietice, 1956, Premiul de Stat. în 
1978 a obţinut Marele Premiu al Uniunii 
Scriitorilor pentru întreaga activitate litera¬ 
ră. Membru al Academiei Române (1955), 
membru al Consiliului Naţional pentru 
Apărarea Păcii (1955). 

Boiagi (Boiadji), Mihail G., nume la naştere 
Mixaf|X MnoiaxOte, /n albaneză Bojaxhi 
(1780, Budapesta - 1845, Budapesta) 

Filolog. Aromân ca etnie. Maica Tereza a fost 
o descendentă a familiei Boiagi (Bojaxhi). 
Lucrări: Aromunisch oder Mazedowalachisch 
Sprachlehre (Gramatică română sau macedoro¬ 
mână, semnată Michael G. Bojadschi, prima 
despre acest dialect), Viena, 1913; Orbispictis 
(Lumea închipuită). 

Boiarschi, lulia 

(1928 - 15.01.1996, Chişinău) 

Fizician. Soţie a lui Sviatoslav Moscalenco. 
A absolvit Facultatea de Fizică la Univer¬ 
sitatea de Stat din Chişinău (prima femeie 
din Republica Moldova) şi s-a specializat în 
cristalografie. Elevă a lui I. Perlin. Profesor al 
Facultăţii de Fizică, apoi cercetător la Insti¬ 
tutul de Fizică Aplicată al ASM. Contribuţii 
la cercetarea şi modelarea curgerii plastice a 
materialelor la penetrare. Lucrări: Legităţile 


deformării cristalelor în starea de tensiune neo¬ 
mogenă. Membru al Academiei de Ştiinţe a 
Moldovei. 

Boiu, Zaharia 

(1.03.1834, Sighişoara - 24.10/6.11.1903, Sibiu) 
Poet şi publicist. A absolvit Seminarul 
Teologic din Sibiu şi a studiat pedagogia 
la Leipzig. Profesor de pedagogie la In¬ 
stitutul Diecezan din Sibiu, consilier al 
arhiepiscopiei. Membru şi prim-secretar 
al ASTRA. Lucrări: Abţidariu pentru şcoalele 
poporale române; Manuducere pentru întrebuin¬ 
ţarea abţidariului, 1861; Carte de cetire pentru 
şcoalele poporale române, 1865-1867; Sunete şi 
resunete, 1862; Frunze de laur, 1904, postum. 
Membru corespondent al Societăţii Acade¬ 
mice Române (1877). 

Bojâncă, Damaschin T. 

(18.11.1802, Gârlişte, Caraş-Severin - 
17.08.1869, Dumbrăveni, Suceava) 

Istoric şi publicist. A studiat la Vârşeţ, în 
Banatul Sârbesc, apoi la Timişoara, Sze- 
ghedin, Oradea, Pesta (Ungaria). A lucrat, 
împreună cu Moise Nicoară, pentru co¬ 
munitatea românească din Ungaria. A fost 
chemat în Moldova de Gh. Asachi, ca rector 
al Seminarului de la Socola, Iaşi. Aflat în 
descendenţa Şcolii Ardelene, l-a editat pe 
Petru Maior - Istoria pentru începutul românilor 
în Dachia, 1834 -, după ce scrisese el însuşi 
în latină o lucrare în apărarea romanităţii 
poporului şi culturii române: Animadversio 
in dissertationem Hallensem sub titulo: Erweiss 
dass die Walachen nicht romischer Abkunft sind, 
1827, lucrarea cu care polemizează fiind a 
lui Sava Tokoli, care susţinea originea slavă 
a poporului român. A publicat la Biblioteca 
românească a lui Zaharia Carcalechi lucrări 
despre primele tentative de unire culturală 
şi politică ale românilor: Viaţa lui Dimitrie 
Cantemir, domnului Moldovei şi prinţip în îm¬ 
părăţia rusească, 1829; Vestitele fapte şi perirea 
lui Mihai Viteazul, principelui Ţării Româneşti, 
1830. A fost printre primii care a publicat o 

Damaschin T. Bojâncă Ion Bolboceanu Dimitrie Bolintineanu 


cronologie a evenimentelor istoriei univer¬ 
sale, ca şi una a civilizaţiei române, urmărind 
inserţia spaţiului românesc, integrarea lui 
în ansamblul lumii din trecut şi din vremea 
sa: Istoria lumii pe scurt de la zidirea ei până în 
anu' acesta , 1829; Anticile romanilor acum întâia 
oară româneşte scrise , 1832-1833. Apropiat de 
Gheorghe Asachi prin idealurile iluministe, a 
fost şi unul dintre susţinătorii învăţământu¬ 
lui generalizat în Moldova. 

Bolboceanu, Ion 

(22.03.1931, Chişinău) 

Director de imagine. A absolvit Institutul 
de Cinematografie din Moscova, secţia 
operatorie de film. A lucrat la Moldova Film 
din Chişinău. A făcut imaginea pentru filme 
artistice: Poenile roşii cu Vlad Ciurea (Premiul 
special pentru imagine la Festivalul Repu¬ 
blican, 1967), Casa lui Dionis , 1980 şi filme 
documentare: Şi iar e toamnă , 1963; Frescă în 
alb , 1967; Alexandru Plămădeală , 1969; Nu doar 
prin forţa armelor, 1970; Arta, 1971; Ion Crean¬ 
gă, 1973; Moldoveneasca, 1973; Sărbătoarea ti¬ 
nereţii, 1973; Cu pana şi cu arma, 1974; Legenda 
viţei de vie, 1981; în stepele verzi ale Bugeacului, 
1982; Aşa-i viaţa omului, 1983; Meditaţii despre 
pâine, 1984; Crama republicii, 1984; Nicolae 
Sulac, 1986; Mihail Grecu. Dincob de culoare, 
1988; Povara cea de toate zilele, 1988; Câteva 
interviuri după tragedie, 1989; Limba noastră. 
31 august 1990 (în colaborare cu P. Bălan, 
Vlad Ciurea), 1990. Maestru al Artei, 1992. 

Boldea, Ion 

(7.01.1945, Lugoj) 

Inginer electrotehnist. A absolvit Politehnica 
din Timişoara. Specializare la University of 
Kentucky, SUA. Profesor la Politehnica din 
Timişoara. Contribuţii în domeniul maşini¬ 
lor electrice liniare cu propulsie prin susten- 
taţie magnetică. Profesor invitat în Oregon, 
Glasgow, Manchester. Are 18 invenţii în 
România şi SUA. Copreşedinte al Federaţiei 
Internaţionale OPTIM. Membru al Acade¬ 
miei de Ştiinţe Tehnice din România. 


Boldur, Alexandru 

(9.03.1886, Chişinău - 18.10.1982, Bucureşti) 
Istoric, jurist. A absolvit Seminarul Teo¬ 
logic din Chişinău (1906) şi Facultatea de 
Drept a Universităţii din Sankt-Petersburg 
(1910). A fost asistent la Facultatea de Drept 
şi funcţionar la Camera de Control din 
Petersburg, profesor la Universitatea din 
Crimeea şi la cea din Moscova, din 1922 
consilier juridic al Comisariatului Poporului 
pentru Comerţul Exterior, ulterior confe¬ 
renţiar la Catedra de istorie a românilor a 
Facultăţii de Teologie din Chişinău. în 1943 
devine director al Institutului de Istorie A.D. 
Xenopol din Iaşi (până în 1946). Dintre cele 
peste o sută de monografii, studii şi tratate 
istorice publicate, menţionăm: Bessarabie 
et Ies relations russo-roumaines (Paris, 1927), 
Istoria Basarabiei. Istoria relaţiilor politice ru- 
so-române (1928), Autonomia Basarabiei sub 
stăpânirea rusească între 1812-1928 (1929), 
Statutul internaţional al Basarabiei (1938), 
Contribuţii la studiul istoriei românilor. Istoria 
Basarabiei voi. al III-lea (1812-1918) (1940), 
Muzica în Basarabia (1940), Ştefan cel Mare, 
voievod al Moldovei. 1457-1504 (Madrid, 
1970), Plevna (Istanbul, 1979). 

Bolintineanu, Dimitrie 

(1819 sau 1825, Bolintinul din Vale, jud. Ilfov - 
20.08.1872, Bucureşti) 

Poet. Aromân la origini. A studiat la liceul 
Sf. Sava, fiind coleg cu Ion Ghica, Gr. Ale- 
xandrescu, N. Bălcescu. A fost trimis cu 
bursa Asociaţiei Literare la Paris, unde a 
studiat la College de France cu Jules Mi- 
chelet, Edgar Quinet, Adam Mieckiewicz, 
Saint-Marc Girardin. După revoluţia de la 
1848, pentru care se întoarce în ţară, îl aflăm 
în exil la Paris, unde semnează, alături de 
alţi emigranţi români, Protestaţii ale româ¬ 
nilor din Valahia, adresate guvernelor Franţei, 
Angliei, Austriei şi Prusiei. I se permite să se 
întoarcă în ţară în 1857, după ce călătorise la 
Constantinopol şi prin Asia Mică şi locuise 
o vreme pe insula Samos, unde Ion Ghica 

Cezar Bolliac Mircea Bologa Bolyai Fârkas Bolyai Jânos 


era bei. Unionist, a fost ministru în timpul 
domniei lui Al.I. Cuza şi redactor al ziarului 
Dâmboviţa (1858). A scris poezie lirică de 
orientare romantică, sentenţioasă, muzicală, 
celebrând libertatea şi patriotismul. A culti¬ 
vat meditaţia, balada, poemul epic byronian: 
Conrad, 1867, satira politică, legenda istorică: 
Legende sau basme naţionale în versuri , 1858, 
evocarea exotică de tip hugolian şi senzu¬ 
ală: Florile Bosforului , 1866. A scris romane 
de moravuri: Manoil , 1855, însemnări de 
călătorie, drame şi monografii istorice. I-a 
apărut în Franţa culegerea de versuri Brises 
d'Orient , 1866, pentru care Th. de Banville 
l-a considerat parnasian. 

Bolliac, Cezar 

(25.03.1813, Bucureşti - 25.02.1881, Bucureşti) 
Poet şi publicist. Participant activ la revoluţia 
din 1848. A fost, alături de Nicolae Bălcescu, 
secretar al Guvernului Provizoriu. După 
revoluţie a fugit la Braşov, apoi la Atena şi 
Paris, unde a rămas până în 1857. A militat 
pentru Unire şi a sprijinit reformele lui 
Al.I. Cuza. A fost director al Arhivelor Sta¬ 
tului (1864) şi deputat (ales în 1869). A făcut 
cercetări arheologice, fiind ales membru 
onorific al Societe Franţaise de Numisma- 
tique et dArcheologie. A redactat Buciumul 
(1857) şi alte publicaţii. A scris versuri 
social-umanitare, filosofice şi erotice, în stil 
patetic romantic: Din poeziile lui Cezar Bolliac, 
1843; Colecţiune de poezii vechi şi noui, 1857, 
proză influenţată de J.-J. Rousseau, Byron, 
Ossian. A mai scris cronici dramatice şi 
muzicale. A studiat poezia populară şi a fost 
un precursor al criticii literare, fiind interesat 
mai ales de chestiunea limbii literare. 

Bolocan, Gheorghe 

(6.05.1925, Tâmna, jud. Mehedinţi) 

Slavist. Licenţiat al Facultăţii de Filologie a 
Universităţii din Sverdlovsk, Rusia, specia¬ 
lizare filologică la Universitatea Lomonosov 
din Moscova. Membru fondator al Asociaţiei 
Slaviştilor din România. A condus echipa 


Institutului de Lingvistică din Bucureşti care 
a alcătuit Arhiva fonogramică a graiurilor 
slave din România. Lucrări: Dicţionar bulgar- 
român, 1972; Dicţionar frazeologic rus-român, 
2 voi., 1959-1960; Dicţionar român-rus, 2001. 

Bologa, lacob 

(1817, Marpod, jud. Sibiu - 1888, Sibiu) 

Avocat. A absolvit Dreptul la Budapesta. 
Figură marcantă a vieţii politice şi culturale 
a românilor din Transilvania. Notar al Adu¬ 
nării din 3/15 mai 1848 de pe Câmpia Li¬ 
bertăţii, consilier la Curtea de Apel, consilier 
gubernial şi la cancelaria aulică de la Viena, 
deputat, preşedinte al ASTRA. Fondator al 
Băncii Albina, Sibiu, prima bancă româneas¬ 
că din Transilvania. 

Bologa, Mircea 

(n. 31.05.1935, Parcova, jud. Edineţ, Basarabia) 
Inginer. A absolvit Institutul Politehnic din 
Chişinău şi s-a specializat în termofizică şi 
termotehnică. Elev al lui Sergiu Rădăuţanu. 
Director al Institutului de Fizică Aplicată al 
ASM. Director al Centrului de Probleme 
Electrofizice. Contribuţii în domeniul elec- 
trochimiei, electrostaticii şi tehnologiilor 
electrice. Om Emerit în Ştiinţă al Moldovei. 
Membru al Academiei de Ştiinţe a Moldovei. 

Bolyai Fârkas 

(9.02.1775, Bolya, azi Buia, lângă Sibiu - 
20.11.1856, Târgu Mureş) 

Matematician. Tată al lui B. Jânos. A studiat 
la Cluj, Jena, Gottingen. Prieten cu mate¬ 
maticianul german Cari Friedrich Gauss. 
A pus bazele geometriei euclidiene şi a stu¬ 
diat convergenţa seriilor. Lucrare: Tentamen 
iuventutem studiosam in elementa matheosos 
introducendi. 

Bolyai Jânos 

(1802 Cluj-Napoca - 1860, Târgu Mureş) 
Matematician. Fiu al lui B. Fârkas. A studiat 
inginerie la Viena. Unul dintre creatorii 
geometriei neeuclidiene, alături de Loba- 
cevski şi Riemann. Cercetând independenţa 

Bomches 


postulatului al V-lea al geometriei lui Euclid 
(axioma paralelelor), a demonstrat că poate 
fi înlocuit cu enunţul „Printr-un punct exte¬ 
rior unei drepte se pot duce două paralele la 
acea dreaptă". Acest nou postulat este com¬ 
patibil cu celelalte postulate: Appendix, 1832. 
Universitatea din Cluj poartă şi numele lui. 

Bomches, Friedrich von 

(27.12.1926, Braşov) 

Pictor. Elev al lui Mattis Teutsch şi Hans 
Elder la Braşov. Căzut prizonier de război la 
Stalingrad în al Doilea Război Mondial. între 
1940 şi 1978 a avut 14 expoziţii personale în 
România şi alte 24 în RFG, Franţa, Belgia, 
Austria, Polonia, Bulgaria, URSS, Suedia, 
Norvegia, SUA. Marcat de expresionismul 
german. A făcut parte din conducerea filialei 
Braşov a Uniunii Artiştilor Plastici din Ro¬ 
mânia. Stabilit în RFG în 1978. Distins cu 
Ordinul Meritul Cultural (1964). 

Bona, Constantin Atanasie 

(5.06.1934, Lugoj, jud. Timiş) 

Imunolog. A studiat Medicina la Bucureşti şi 
s-a specializat la Paris. A lucrat la Institutul 
Cantacuzino din Bucureşti, apoi în Franţa, 
la CNRS, Paris. în 1977 s-a stabilit în SUA, 
devenind profesor la Mount Sinai School of 
Medicine din New York. Contribuţii în imu- 
nologie (nivel celular şi molecular). Lucrări: 
Biologia arsurilor , 1967; Immune Networks , 
1983; Applications of Antidiotypic Antibodies, 
1988; The Molecular Aspects of Autoimmunity , 
1990. Membru al Societăţii Franceze de 
Imunologie, al Societăţii Regale de Medicină 
din Londra, al Asociaţiei Americane de Imu¬ 
nologie. Membru de onoare al Academiei 
Române, 1992. 

Borcea, loan 

(13.01.1879, Buhoci,jud. Bacău - 
30.07.1936, Agigea) 

Zoolog. A absolvit Facultatea de Ştiinţe din 
Iaşi, s-a perfecţionat la Sorbona, unde şi-a 
susţinut doctoratul. A fost profesor de zo¬ 
ologie la Universitatea din Iaşi. Ministru al 
Cultelor şi Instrucţiunii publice, ministru ad 
interim al Industriei şi Comerţului. Director 
al Muzeului de Istorie Naturală din Iaşi. 
Alături de Gr. Antipa a fost întemeietor al 
hidrobiologiei româneşti. Este fondatorul 
Staţiunii Zoologice Marine de la Agigea 
(1926). Lucrări: Fauna Mării Negre pe litoralul 
Dobrogei , 1928; Observations sur Iespoissons mi- 
grateurs dans Ies eaux roumaines de laMerNoire, 
1929. Doctor Honoris Causa a Universităţii 
din Montpellier. Membru corespondent al 
Academiei Române (1919). 



Friedrich von Bomches Teodor Bordeianu 


Bordeianu, Teodor 

(16.02.1902, Marşeniţa, azi Ucraina - 
19.03.1969, Bucureşti) 

Inginer agronom şi pomicultor. A urmat 
Şcoala Superioară de Agricultură de la 
Herăstrău şi s-a specializat în pomicultură, 
legumicultură şi industrializarea fructelor la 
Berlin. A fost profesor la Facultatea de Agri¬ 
cultură din Bucureşti (1941-1958). Director 
fondator al Institutului de Cercetări pentru 
Pomicultură din România. A contribuit la 
înfiinţarea staţiunilor experimentale de la 
Bistriţa, Voineşti-Argeş şi Cluj. Lucrări: 
Pomologia RSR , 8 voi., 1963-1968; Mărul , 
1954; Cultura pomilor şi arbuştilor fructiferi , 
1955; Pomicultura specială , Premiul Acade¬ 
miei, 1961. Membru titular al Academiei 
Române (1963). 

Bornemisa, Sebastian 

(1890, Burjuc, jud. Hunedoara - 
16.07.1953, Sighet) 

Om politic. A absolvit Literele şi Filosofia 
la Universitatea din Budapesta. S-a stabilit 
la Orăştie, unde a fondat almanahul Scrii¬ 
torii de la noi şi revista Cosănzeana, ambele 
spre a pregăti spiritele pentru Marea Unire, 
moment când s-a mutat la Cluj. A fost de¬ 
putat al Partidului Naţional şi al Partidului 
Poporului. Primar al Clujului (1938-1940). 
Preşedinte al Sindicatului Presei Române 
din Transilvania şi Banat. Lucrări: Cele 
mai frumoase cântece populare din Ardeal şi 
Banat , 1926; Duhul cel rău (roman), 1927; 
Sufletu-mi de odinioară , 1929; Cum s-ar putea 
înfăptui o Românie nouă şi fericită, 1932; De 
ce nu poate fi plugarul român comunist , 1933. 
A murit în închisoare. 

Borza, Alexandru 

(21.05.1887, Alba lulia - 3.09.1971, Cluj) 
Botanist, călugăr greco-catolic şi protopop 
onorar al Clujului. După terminarea Se¬ 
minarului Teologic Greco-Catolic din Blaj 
şi a Facultăţii de Ştiinţe din Budapesta, a 
funcţionat un timp ca profesor la Liceul 

de Băieţi din Blaj, după care a fost numit 
profesor de botanică la Facultatea de Şti¬ 
inţe a Universităţii din Cluj. împreună cu 
un grup de profesori, fizicieni şi alţi oameni 
de ştiinţă a ajutat la pornirea mişcării de 
cercetaşi din România şi la dezvoltarea 
organizaţiei Cercetaşii României. în 1923 
a pus bazele grădinii botanice din Cluj, 
care în prezent îi poartă numele. Tot la 
iniţiativa sa a fost înfiinţat Parcul Naţional 
Retezat. A fost, în perioada interbelică, 
preşedintele Asociaţiei Generale a Româ¬ 
nilor Uniţi (AGRU) din eparhia de Cluj- 
Gherla, arestat din acest motiv în 1948, 
după instaurarea regimului comunist în 
România şi desfiinţarea Bisericii Române 
Unite cu Roma (Greco-Catolică) de către 
autorităţile comuniste. în 1990 a fost ales 
membru post-mortem al Academiei Româ¬ 
ne. Lucrări: Flora şi vegetaţia văii Sebeşului 
(1959); Nicolae Boscaiu - Introducere în studiul 
covorului vegetal (1965); Dicţionar etnobotanic 
(1968); Amintirile turistice ale unui naturalist 
călător pe trei continente (1987). Membru 
post-mortem al Academiei Române, 1990. 

Boruzescu, Radu 

(16.01.1944, Roman) 

Scenograf. Căsătorit cu Miruna B., realizator 
de costume. Absolvent al Facultăţii de Arte 
Decorative şi Scenografie la Institutul de 
Arte Plastice din Bucureşti. Plecat la Paris 
în 1973. A realizat scenografia (iar soţia sa 
costumele) pentru spectacole ale Operei 
din Bucureşti, Paris, Nancy, Besanţon, New 
York, Vancouver, Cardiff, Bonn, Florenţa, 
Amsterdam. Au lucrat cu Mircea Verniu, 
Dan Piţa, Lucian Pintilie, Liviu Ciulei, An¬ 
drei Şerban, Petrică Ionescu. 

Bosianu, Constantin 

(10.02.1815, Bucureşti - 21.03.1882, Bucureşti) 
Jurist şi om politic. A studiat Dreptul la 
Paris. Profesor de drept roman la Univer¬ 
sitatea din Bucureşti. Unionist, secretar 
al adunărilor ad-hoc, fondator al ziarului 


România. Director în Ministerul de Justiţie, 
ministru de Interne şi al Lucrărilor Publice 
şi Agriculturii, preşedinte al Consiliului de 
Miniştri (1865). Lucrări; Etude de legislation 
douaniere , 1892; La statistique du commerce 
exterieur du point de vue de son importance 
internaţionale , 1894. Membru de onoare al 
Academiei Române (1879). 

Bostan, Elisabeta 

(1.03.1931, Buhuşi) 

Regizor de film. A absolvit Institutul de Artă 
Teatrală şi Cinematografică din Bucureşti. 
Filme: regie - Puştiul - 1961; Veronica - 1973; 
Veronica se întoarce - 1973; Mama , Premiul 
special al juriului la Festivalul Internaţional 
al Filmului de la Moscova, Cupa de argint 
la Festivalul Filmului pentru Copii de la 
Giffoni Văile Pianna - 1977; Saltimbancii, 
Medalia de aur la Festivalul Internaţional al 
Filmului de la Giffoni Văile Pianna - 1981; 
Un saltimbanc la Polul Nord - 1982; Promisiuni, 
Premiul de regie ACIN, 1986; Unde eşti, copi¬ 
lărie? - 1987; Zâmbet de soare - 1987; Desene 
pe asfalt - 1988; Campioana , Marele Premiu 
la Festivalul Internaţional al Filmului de la 
Cairo - 1989; Telefonul - 1991; scenografie: 
Hora - 1959; Nunta în Ţara Oaşului , Premiul 
pentru cel mai bun film folcloric la Săptă¬ 
mâna internaţională a filmului de folclor şi 
turism de la Bruxelles - 1960; Nâicâ şi peştele, 
Marele premiu Pelagro d'oro la Festivalul 
Internaţional al Filmului pentru Copii şi 
Marele Premiu al juriului la Festivalul In¬ 
ternaţional al Filmului pentru Copii de la 
Gijon, Spania, Medalia de aur la Festivalul 
Internaţional al Filmului de la Teheran, 
Menţiune specială la Cannes, Premiul pen¬ 
tru cel mai bun film pentru copii la Festiva¬ 
lul Filmului de la Mamaia, Premiul pentru 
cel mai bun film la Festivalul Internaţional 
din La Plata, Argentina - 1963; Pupăza din 
tei - 1965; Amintiri din copilărie - 1965; Naică 
şi barza, Premiul pentru regie la Festivalul 
Internaţional al Filmului Naţional de la Mar 
del Plata - 1966; Năică pleacă la Bucureşti, 

Delfinul de Aur la Festivalul Internaţional 
al Filmului de la Teheran - 1976; Năică şi 
veveriţa - 1967; Tinereţe fără bătrâneţe - 1969 
(în colaborare cu Vasilica Istrate). 

Bostan, Grigore Constantin 

(4.05.1940, Budineţ, jud. Storojineţ, 
reg. Cernăuţi - 25.11.2004, Cernăuţi) 

Poet şi istoric literar. A absolvit Filologia la 
Universitatea din Cernăuţi şi s-a specializat 
la Universitatea Lomonosov din Moscova. 
Profesor de română la Universitatea din 
Cernăuţi. Scrie o poezie discursivă: Cântece 
de drum, 1982; Revenire, 1990; Vitrina mane¬ 
chinelor, 1992; Cetatea de sus, 1994; Dincolo de 
vârstă, 1996; Poem bucovinean, 1998 şi studii 
care definesc spaţiul cultural al românilor 
bucovineni: Corelaţie tipologică şi contacte fol¬ 
clorice, 1985; Literatura română din Bucovina,, 
1996; Poezia populară românească în spaţiul 
carpato-nistrean, 1998, Iaşi. Membru al Aca¬ 
demiei Şcolii Superioare din Ucraina (1993), 
membru de onoare al Academiei Române 
(1991), membru al Danubian Academic 
Society of America (1993). 

Bostan, Ion 

(15.12.1914, Cernăuţi - 29.05.1992, Bucureşti) 
Regizor. S-a specializat la Moscova cu 
regizorii Lev Kuleşov, Vsevolod Pudovkin, 
Aleksandr Dovjenko, Mark Donskoi - 1950. 
Specializat în documentare de ştiinţă de artă. 
Lucrări: Sub aripa vulturului (Premiul Festiva¬ 
lului de la Mamaia, 1964); Marea Sarmatică, 
Marea Neagră (premiu, Teheran, 1968); His¬ 
tria, Heracleea şi lebedele (premiu, Novi Sad, 
1969); Stârcul, pasăre-reptilâ (premiu, Rio de 
Janeiro, 1970); Pădurea scufundată (Premiul 
ACIN, 1972); Pădurea scufundată (premiu, Te¬ 
heran, 1973); Pescăruşi cu aripi curate (Premiul 
ACIN, 1973); Robinson de bună voie (Premiul 
ACIN, 1975), Vin berzele (Premiul ACIN, 
1976), Preludiu (Premiul ACIN, 1983); Frea¬ 
măt de aripi (Premiul ACIN, 1983); Când se 
adună păsările (Premiul ACIN, 1987); Penajul 
colorat (Premiul ACIN, 1987fi Glasuri în desi¬ 
şuri (Premiul ACIN, 1988); în pragul cosmo¬ 
sului (1989); Păsări ocrotite (1989); Soarele azi 
(1989); ciclul Splendoarea frescelor sfinte (Tara 
de Sus, 1990-1991; Voroneţ 1990-1991; Hu¬ 
mor, 1990-1991 -, Arbore, 1990-1991; Moldoviţa, 
1990-1991; Suceviţa, 1990-1991; La răscruce de 
ceruri, 1992). Premiu pentru întreaga activitate 
(ACIN, 1979). 

Bostan, Ion 

(31.07.1949, Chişinău) 

Inginer mecanic. A studiat la Institutul Poli¬ 
tehnic din Chişinău. Specializări la Saratov, 
Moscova, la Universitatea Tehnică de Stat 



Ion Bostan (regizor) Ion Bostan (inginer) 


N. Bauman, în Cehoslovacia (1983), Marea 
Britanie, SUA, Germania. A fost inginer 
la întreprinderea Moldovahidromaşina, 
Chişinău, profesor şi rector al Universităţii 
Tehnice a Moldovei. Lucrări: 3au,enneHue 
dmi npei^eccuoHHbix nepedan, 1987; Organe de 
maşini, 1999, 2000, în colaborare; Bazele pro¬ 
iectării maşinilor. îndrumar de proiectare (în co¬ 
laborare), 2000. Inventator Emerit al Repu¬ 
blicii Moldova, laureat al Premiului de Stat 
al RSSM, decorat cu Ordinul Republicii. 
Medalia de Aur Henri Coandă, Bucureşti 
(1994), Ordinul Merite de llnvention, ran¬ 
gul Chevalier, 1997; rangul Officier, 1998, 
rangul Comandor, 1999, Belgia; Medalia de 
Aur a Organizaţiei Mondiale de Proprietate 
Intelectuală (OMPI), Geneva (1998); mem¬ 
bru de onoare al Societăţii Ordinul Sf. An¬ 
drei, Marea Britanie (1998); Ordinul pentru 
ştiinţă Meritul European, Belgia (1999). 
Membru al Academiei de Ştiinţe a Moldovei 
(1994). Membru de onoare al Academiei de 
Ştiinţe Tehnice din România (2000). Doctor 
Honoris Causa al Politehnicii din Bucureşti, 
al universităţilor din Iaşi, Bacău, Ploieşti 
(Petrol şi Gaze). Preşedinte al Asociaţiei 
Inginerilor din Moldova, preşedinte al Con¬ 
siliului Rectorilor din Republica Moldova. 

Boşcaiu, Nicolae 

(23.07.1925, Caransebeş - 22.10.2008, Cluj) 
Biolog. A absolvit Facultatea de Ştiinţe a 
Universităţii din Cluj. Cercetător la Centrul 
de Cercetări Biologice al Academiei Române, 
Filiala Cluj, preşedinte al Subcomisiei Mo¬ 
numentelor Naturii din Cluj. Lucrări: Flora 
şi vegetaţia Munţilor Ţarcu, Godeanu şi Cernei, 
1971, Premiul Academiei; Biogeografie în per¬ 
spectivă genetică şi istorică, 1973, în colaborare; 
a coordonat Recherches ecologiques dans le parc 
National de Retezat, 1984. Membru titular al 
Academiei Române (1991). 

Botez, Alice prenume la naştere Alisa 
(22.09.1914, Slatina - 27.10.1985, Bucureşti) 
Prozatoare. A absolvit Literele şi Filosofia 
la Bucureşti. A debutat cu romanul Iarna 

Alice Botez Demostene Botez 


Fimbul, 1968 şi a publicat apoi proză de fac¬ 
tură poetică: Dioptrele sau Dialog la zidul cau¬ 
cazian,, 1975; Emisfera de dor r 1979, Premiul 
Uniunii Scriitorilor, Insula albă, 1984. 

Botez, Alvaro Mircea 

(12.06.1944, Lisabona) 

Sculptor şi ceramist. Fiu al Ceciliei Storck 
Botez. A absolvit Institutul de Arte Plastice la 
Bucureşti ca elev al lui Mac Constantinescu. 
A predat sculptura la Şcoala Populară de 
Arte Plastice din Bucureşti. A realizat sculp¬ 
tură monumentală şi vitralii. S-a stabilit la 
Paris în 1980. Lucrări monumentale: Ame¬ 
ninţarea, Cazul singular, Peisaj în lumina lunii, 
Peisaj sentimental, Câmp în noapte, Echilibru, 
Cinci panouri decorative. 

Botez, Demostene 

(2.07.1893, Hulub, jud. Botoşani - 
17.03.1973, Bucureşti) 

Poet şi prozator. A absolvit Facultatea de 
Drept la Iaşi (1915). A debutat cu placheta 
de versuri Munţii, 1918, Premiul Academiei, 
prefaţată de Garabet Ibrăileanu. A fost avo¬ 
cat la Iaşi şi Bucureşti. Preşedinte al Uniunii 
Scriitorilor (1964-1965). A evoluat de la 
poezia de tip simbolist la aceea socială: Floa¬ 
rea pământului, 1920, Premiul Academiei; 
Floarea soarelui, 1953, Premiul de Stat; în faţa 
timpului, 1967. A scris proză: Oameni de lut, 
1948; memorialistică: Lumea cea mică, 1945; 
impresii de călătorie: Curcubeu peste Dunăre, 
1956; a scris şi literatură pentru copii şi a 
tradus din Flaubert, Radiguet, Duhamel, 
Brecht, Gorki, Aristofan, poezia chineză 
clasică ş.a. Membru corespondent al Aca¬ 
demiei (1963). 

Botez, Emil 

(10.03.1914, Bucureşti - 19.05.1978, Bucureşti) 
Inginer mecanic. Profesor la Politehnica din 
Bucureşti. Contribuţii în domeniul construc¬ 
ţiilor de maşini (cinematica maşinilor-unelte, 
tehnologia programării numerice şi angre¬ 
najele maşinilor-unelte). Lucrări: Angrenaje 


(1953); Acţiunea hidraulică a maşinilor-unelte 
(1955); Capete divizoare (1959); Cinematica ma¬ 
şinilor-unelte (1961); Bazele generării suprafeţelor 
pe maşini-unelte (1966); Maşini unelte - 3 voi. 
(1969,1972,1973); Tehnologia programării nu¬ 
merice a maşinilor-unelte (1973); Maşini-unelte, 
2 voi. Teoria. Proiectarea (1976,1977). 

Botez, Ion Gheorghe 

(5.03.1892, Chişcăreni, jud. laşi - 
23.01.1953, colonia Capul Midia) 

Morfolog. A absolvit Facultatea de Ştiinţe 
Naturale la Iaşi (elev al lui Paul Bujor) şi a 
fost profesor (morfologie animală) la Uni¬ 
versitatea din Iaşi. Membru al Partidului 
Ţărănesc Român. Exclus din învăţământ 
în 1948 şi arestat ca membru al unui partid 
istoric, a murit la Canal. Lucrări: Etude mor- 
phologique et morphogenique du squelette du bras 
et de l'avant-bras chez Ies primates, 1926; Date 
paleolitice pentru stratigrafia loessului în nordul 
Basarabiei, 1930; Recherches de Paleontologie 
Humaine au Nord de la Bessarabie, 1933; Curs 
de paleontologie umană, litografiat, 1933; Report 
on the Paleolithic in Romania, lucrare prezen¬ 
tată la Congresul Internaţional de Preistorie 
de la Washington, 1935; Curs de antropologie 
generală, litografiat, 1936. 

Botez Storck, Cecilia 

V Storck Botez, Cecilia 

Botezat, Eugen C. 

(3/15.03.1871, Tereblecea, azi în Republica 
Moldova - 23.12.1964, Bucureşti) 

Zoolog. A absolvit Facultatea de Ştiinţe la 
Cernăuţi. A lucrat la Universităţile din Praga 
şi din Cernăuţi, fiind şi rectorul celei din 
urmă. Contribuţii în domeniul organelor 
de simţ. A descoperit organele gustative la 
păsări. Lucrări: Despre bour şi zimbru, 1913; 
Originea şi evoluţia filogenetică a părului la 
mamifere, 1914; Vânătoarea, factor de cultură şi 
civilizaţiune, 1942. Membru corespondent al 
Academiei Române (1913), exclus în 1948, 
repus în drepturi în 1990. 

Botezatu, Gheorghe 
(Georges de Bothezat) 

(1883, laşi - 2.02.1940, New England, SUA) 
Matematician şi inventator. A absolvit Fa¬ 
cultatea de Ştiinţe la Universitatea din Iaşi 
şi Matematica la Petrograd, perioadă în care 
a cunoscut preocupările pentru aviaţie din 
Rusia, unde se formau, în acelaşi timp cu 
el, B. N. Iuriev, inventatorul de mai târziu 
al unui helicopter cu două rotoare, 1909, şi 
Igor Sikorski (n. 1889, Kiev), inventatorul 
primului helicopter din lume (1913, SUA). 
A obţinut doctoratul la Sorbona, cu lucrarea 

Eugen C. Botezat Grigore Botezatu 


„Etude de la stabilite de l'aeroplane", 1911, 
semnată cu numele pe care-1 va folosi de 
acum înainte, Georges de Bothezat, prima 
lucrare din lume cu acest profil. S-a întors 
profesor la Iaşi în 1918, dar în 1919 a emi¬ 
grat în SUA, unde a încheiat contract cu 
Universitatea Dayton, Ohio, ca director al 
Laboratorului de aerodinamică şi profesor, 
în 1921 a semnat un contract cu US Army 
pentru a construi cel mai mare helicopter 
din lume. Acesta avea patru motoare de ri¬ 
dicare, fiecare cu şase palete. Cântarea 1 678 
de kilograme, iar diametrul paletelor era de 
8,1 metri şi a zburat în 1923, dar n-a fost 
produs în serie pentru că n-a atins înălţimea 
scontată. A rămas în istoria Armatei SUA 
drept „Caracatiţa Zburătoare nr. 1". Mo¬ 
torul avea 180 cai putere şi patru rotoare. 
Acel tip de helicopter a participat însă în al 
Doilea Război Mondial, în dotarea armatei 
americane. în 1930 a construit singur un 
helicopter coaxial pentru o singură persoană 
(aparat de zbor individual). Ca matematician 
s-a ocupat de calculul parametrilor de zbor 
de la Pământ la Lună şi aceea a fost baza 
de pornire pentru definirea parametrilor 
navetelor spaţiale Apollo, ca şi pentru cer¬ 
cetările lui Hermann Oberth. în România, 
Elie Carafoli a plecat de la cercetările sale. 
Lucrări: The General Theory of Blade Screws, 
1925; Back to Newton!, 1836. 

Botezatu, Grigore 

(14.01.1929, Baraboi, jud. Bălţi, Basarabia) 
Folclorist. A absolvit Facultatea de Istorie şi 
Filologie a Universităţii de Stat din Chişinău 
(1954). Cercetător ştiinţific la Institutul de 
Istorie, Limbă şi Literatură al Academiei de 
Ştiinţe din Republica Moldova, azi Institu¬ 
tul de Filologie. Doctor în filologie (1966). 
Membru al Uniunii Scriitorilor din Mol¬ 
dova şi România. A cules folclor în Repu¬ 
blica Moldova, în localităţile româneşti din 
regiunile Kirovograd, Nikolaev şi Odessa, 
din nordul Caucazului, Bucovina de Nord 
ş.a. Lucrări: Poveşti norodnice moldoveneşti 


(1955), Poveşti (1956), Basme şi snoave (1958), 
Făt-Frumos şi Ileana Cosânzeana - sora Soarelui 
(1967), Folclor haiducesc din Moldova (1967), 
Folclor moldovenesc. Studii şi materiale (1968, 
în colaborare), Auzit-am din bătrâni. Legende 
moldoveneşti (1981), Făt-Frumos şi Soarele 
(1982), Plugul de aur. Parabole şi poveşti nu¬ 
velistice (1985, selecţie şi comentarii), La 
izvoare. Poveşti, cântece bătrâneşti (1989), Doi 
feţi-logofeţi cu părul de aur (1989), Creaţia 
populară. Curs teoretic de folclor românesc din 
Basarabia, Transnistria şi Bucovina (în colabo¬ 
rare), ediţia critică Ştefănucă P.V., Folclor şi 
tradiţii populare, 2 voi. (1991), Apa tinereţilor , 
poveşti (2004), distinsă cu premiul Uniunii 
Scriitorilor din Republica Moldova. în 2009 
a finalizat studiul monografic Petre Ştefănucă. 
A participat la elaborarea şi editarea setului 
de 16 volume Creaţia populară moldovenească 
(1975-1983). Lucrări ale sale au apărut şi în 
România, Slovacia, Japonia, Ucraina, Esto¬ 
nia, Rusia, Ungaria şi Bulgaria. 

Botezatu, Radu 

(8.01.1921, laşi - 11.01.1988, Bucureşti) 
Geofizician. A absolvit Mine şi Metalurgie la 
Politehnica din Timişoara, unde şi-a obţinut 
doctoratul şi docenţa. Director fondator al 
Institutului de Geofizică Aplicată, director 
al întreprinderii Geologice de Prospecţiuni, 
ministru adjunct la Mine, Petrol şi Geologie. 
Profesor la Facultatea de Geologie şi Geo¬ 
grafie a Universităţii din Bucureşti. Lucrări: 
Prospecţiuni geofizice , 1964; Asupra semnificaţiei 
geologice a unor măsuri statistice în analiza da¬ 
telor gravimetrice (1968); Metodele geofizice ale 
alcătuirii geologice a României (1982). Membru 
corespondent al Academiei Române (1974), 
membru corespondent al Uniunii Internaţi¬ 
onale de Geodezie şi Geofizică. 

Botgros, Nicolae 

(25.01.1953, Bădicu Vechi, rn. Cahul, 

Republica Moldova) 

Dirijor. Conduce orchestra de muzică po¬ 
pulară Lăutarii din Chişinău. Albume: Lău¬ 
tăreasca lui Tregubencu; In drum spre casă; De 
trei ori înjurul mesei; Sârba la picior: Omagiu lui 
Ion Drăgoi; Omagiu lui Constantin Mirea; Ilea¬ 
na neichii, Ileană; Sârba lui moş Vasile Zamfir; 
Hora în două părţi şi cazaciocul; Melodie de dor; 
Sârba lui Dumitru Botgros; Melodie de dragoste; 
Corăgheasca din Bacău; Hora mărţişorului; Cio¬ 
cârlia. A concertat în toate oraşele mari din 
România, a participat la festivaluri de muzică 
populară ale tuturor românilor şi repertoriul 
său atestă unitatea spiritului românesc. Ce¬ 
tăţean de onoare al oraşului Bârlad. Declarat 
de Jurnalul naţional cel mai bun dirijor de 
muzică populară din tot arealul românesc 

Nicolae Botgros Nicolae Botnariuc Eugenia Botnaru Tudor Botnaru 


(2002). Distins cu Ordinul Serviciul Credin¬ 
cios în grad de comandor (2004). 

Botnar, Octav 

(21.10.1913, Cernăuţi - 
11.07.1998, Villars, Elveţia) 

Om de afaceri şi filantrop. Atras de tânăr 
de ideile comuniste, a stat la închisoare 
(1932-1936), după care a reuşit să plece în 
Franţa, unde a luptat în rezistenţă în al Doi¬ 
lea Război Mondial. A revenit în România 
în 1946 şi a ajutat la rezolvarea problemelor 
legate de foamete. A lucrat în Ministerul 
Afacerilor Externe până în 1960, când a fost 
arestat ca duşman al regimului şi trimis la 
Jilava, apoi Aiud şi Canal. A fost amnistiat în 
1964 şi expulzat. A plecat în Germania, unde 
a lucrat la o fabrică de maşini, şi de acolo 
în Marea Britanie, unde a ajuns în 1966. în 
1971 a înfiinţat compania Moorcrest, ca de¬ 
ţinător unic pentru 20 de ani al drepturilor 
asupra liniei de producţie Datsun (devenită 
Nissan din 1980), care a ajuns să deţină 5% 
din piaţa engleză. A susţinut Partidul Con¬ 
servator şi pe John Major cu peste 250 000 
de lire. în 1991 a avut probleme cu plata 
impozitelor şi a plecat în Elveţia, de unde 
n-a putut fi extrădat. Fundaţia soţiei sale, 
Camelia Botnar Foundation, din Sussex, 
Marea Britanie, sprijină tinerii cu dizabilităţi, 
precum şi activităţile culturale. 

Botnariuc, Nicolae 

(15.03.1915, Râşcani, Bălţi) 

Zoolog şi biolog. A urmat Facultatea de 
Ştiinţe din Bucureşti şi a fost profesor la 
Facultatea de Biologie a Universităţii din 
Bucureşti. Contribuţii în domeniul sistema¬ 
ticii biologice. Autor a peste 150 de lucrări: 
Din istoria biologiei generale , 1961; Principii de 
biologie generală , 1967. A condus colectivul 
de elaborare a lucrării Fauna României şi 
prima expediţie românească transafricană 
(1970-1971). Preşedinte al Comisiei pentru 
Ocrotirea Monumentelor Naturii. Este 
membru al Academiei Române (1990). 


Botnaru, Eugenia 

(3.01.1936, Năduşiţa, Basarabia) 

Actriţă. A absolvit Conservatorul de Stat 
din Chişinău. A lucrat la Teatrul Dramatic 
A.S. Puşkin şi la Teatrul Etnofolcloric Ion 
Creangă din Chişinău. A jucat în numeroase 
filme: Singur în faţa dragostei , 1969; Povârnişul, 
1970; Durata zilei , 1974; Bărbaţii încărunţesc de 
tineri , 1974; Bărbatul de alături , 1977; Trânta, 
1977; Călătorie de nuntă , 1982; Luceafărul, 
1986; Polobocul 1991. A absolvit Institutul de 
Arte la Chişinău şi Institutul de Cinemato¬ 
grafie Ghermanov (VGIK), secţia actorie, la 
Moscova. Actriţă la Studioul Moldova Film. 
Roluri în: Priveghiul mărginaşului , 1969; Ulti¬ 
mul fort, 1971; Băieţi de dobă , 1972; Toate pro¬ 
bele contra lui , 1974; Emisarul Serviciului Secret, 
1979; Greşeala lui Tony Wendis, 1981, 2 epi¬ 
soade; De întoarcere uitaţi , 1985; Un autobuz 
în ploaie, 1986, 2 episoade; O singură zi, 1997. 
Maestru în Artă aî Republicii Moldova. 

Botnaru, Tudor 

(27.12.1935, Lipiceni, Basarabia) 

General. A absolvit Facultatea de Filologie 
din cadrul Universităţii de Stat a Moldovei. 
Angajat al Securităţii din Moldova din 1963. 
A lucrat la Ambasada URSS din România şi 
Franţa. Preşedinte al Comitetului de Stat al 
Securităţii Moldovei din 1990, în care calita¬ 
te a transportat la Tiraspol Arhiva Securităţii 
din Moldova. A fost demis după dizolvarea 
URSS (1991). Apoi a îndeplinit funcţia de 
şef al Centrului de instruire al Ministerului 
Securităţii Naţionale din Republica Mol¬ 
dova. Din 1994 a fost prim-viceministru 
al Afacerilor Externe. în 1994-1997 a fost 
ambasador al Republicii Moldova în Regatul 
Belgiei şi, prin cumul, în Regatul Unit al 
Marii Britanii şi Regatul Olandei, precum şi 
şef al misiunii diplomatice a Republicii Mol¬ 
dova la Consiliul Europei (din 1995). A fost 
rechemat din funcţie în 1997 spre a fi numit 
ministru al Securităţii Naţionale. 

Botta 



Dan Botta Emil Botta 


Botta, Dan 

(26.09.1907, Adj ud - 13.01.1958, Bucureşti) 
Poet şi eseist. Frate cu Emil B. Licenţiat în 
Litere (greacă, latină) şi Drept, absolvent al 
Institutului de Educaţie Fizică, Bucureşti. 
Din 1932, împreună cu Mircea Eliade, Petru 
Comarnescu, Mac Constantinescu, participă 
la simpozioanele grupului Criterion. A par¬ 
ticipat la elaborarea Manifestului Crinului 
Alb. A contribuit la elaborarea Enciclopediei 
române publicată sub direcţia lui Dimitrie 
Guşti. Ca poet are afinităţi cu Valery şi Ion 
Barbu: Eulalii , 1931, iar ca eseist se raportea¬ 
ză la mitologia greacă, protoistorie şi folclor: 
Limite , 1936; Charmion sau Despre muzică, 
1941; Limite şi alte eseuri , 1996, postum. 

Botta, Emil 

(15.09.1911, Adj ud - 24.07.1977, Bucureşti) 
Poet, prozator şi actor. Este frate al eseistu¬ 
lui Dan B. La 15 ani fuge de acasă pentru 
a deveni actor. Urmează Conservatorul de 
Artă Dramatică din Bucureşti în perioada 
1929-1932. Devine actor al Teatrului Na¬ 
ţional din Bucureşti, unde joacă roluri de 
excepţie: Werther, Iago, Macbeth, Unchiul 
Vania, Ion din Năpasta etc. A jucat în nu¬ 
meroase filme: Se aprind făcliile, 1939; Viaţa 
nu iartă , 1958; Erupţia , 1958; Când primăvara 
e fierbinte, 1961; S-a furat o bombă (regia Ion 
Popescu Gopo), 1961; Paşi spre lună (regia 
Gopo) şi Pădurea spânzuraţilor (regia Liviu 
Ciulei), 1964; Răscoala , 1965; De-aş fi... Ha¬ 
rap alb, 1965; Şah la rege, 1965; Dacii, 1966; 
Faust XX, 1966; Subteranul, 1967; Columna, 
1968; Mastodontul, 1975; Premiera, 1976. Ca 
poet a debutat cu poemul „Strofă ultimă" 
în revista lui Tudor Arghezi Bilete de papagal 
din 1929. A făcut parte din grupul intitulat 
Corabia cu rataţi, din care s-au desprins 
Emil Cioran şi Eugen Ionescu. A fost poe¬ 
tul preferat al generaţiei Criterion. Lucrări: 
întunecatul April, 1937 (scris în urma unei 
colaborări la revista Vremea)-, Pe-o gură de 
rai, 1943; Poezii, 1966; Versuri (cu un ciclu 
inedit, Vineri), 1971; Poeme, 1974; Un dor 


fără saţiu, 1976; Trântorul, 1938 (ediţia II, 
1967). Premiul Fundaţiilor Regale (1937), 
Premiul Mihai Eminescu al Academiei 
Române (1967). 

Botzan, Marcu 

(30.03.1913, Craiova) 

Inginer agronom. A absolvit la Bucureşti 
Academia de înalte Studii Agronomice şi Fa¬ 
cultatea de Construcţii. S-a ocupat de irigaţii 
la Institutul de Cercetări Agronomice, Insti¬ 
tutul de Cercetări Hidrotehnice, Institutul 
de Cercetări şi îmbunătăţiri Funciare şi Pe¬ 
dologie, al cărui director a devenit. Lucrări: 
Probleme de irigaţii şi desecări ale Câmpiei Bă¬ 
răganului, 1959; Bilanţul apei în solurile irigate, 
1972; Valorificarea hidroameliorativă a luncii 
Dunării româneşti şi a deltei, 1991; Mediu şi vie¬ 
ţuire în spaţiul carpato-danubiano-pontic, 1996. 
Membru al Academiei Române (1993). 

Boţu, Pavel 

(17.07.1933, Ceamaşir, jud. Ismail în Bugeac, 
azi Ucraina - 17.02.1987, Chişinău) 

Scriitor şi om politic. A absolvit Şcoala Pe¬ 
dagogică din Ismail şi Facultatea de Filologie 
a Institutului Pedagogic din Chişinău (azi 
Universitatea Pedagogică de Stat). A fost 
profesor la şcoala medie din Cojuşna, apoi 
redactor, şef de secţie, redactor-şef adjunct 
la ziarul Moldova socialistă (actualmente Mol¬ 
dova suverană). în 1965 a fost ales preşedinte 
(din 1971 - prim-secretar al comitetului de 
conducere) al Uniunii Scriitorilor din Mol¬ 
dova. A fost preşedinte al Sovietului Suprem 
al RSS Moldoveneşti, deputat în Sovietul 
Suprem al URSS. Lucrări: Credinţă (1963), 
Continente (1966), Panoplie (1968), Casă în Bu¬ 
geac (1973), Ornic (1978), Cercurile trunchiului 
(publicistică, 1979), Legământ (1981), Verb la 
netrecut (1985)... S-a sinucis. 

Boureanu, Radu 

(9.03.1906, Bucureşti - 4.09.1997, Bucureşti) 
Poet, actor, pictor. A absolvit Academia de 
Muzică si Artă Dramatică, fiind actor la 
Teatrul Naţional (1929-1931; 1945-1947). 
A înfiinţat, împreună cu Zaharia Stancu, 
revista Azi. A fost redactor-şef la Viaţa 
Românească (1967-1974). Ca pictor a fost 
premiat la Saloanele din 1942 şi 1947. Po¬ 
ezia se resimte de pe urma picturii: Zbor alb, 
1933 - debut, Premiul Societăţii Scriitorilor; 
Premiul Academiei Române; Golful sângelui, 
1936, Premiul Societăţii Scriitorilor; Cai 
de apocalips, 1939; Sângele popoarelor, 1942, 
Premiul Societăţii Scriitorilor; Cântec Cetăţii 
lui Bucur, 1959. A scris şi teatru: Lupii, 1952, 
Premiul de Stat; Satul fără dragoste, 1955, 
Premiul Uniunii Scriitorilor. Apoi lirica sa 

Radu Boureanu Ion Brad Dumitru Braghiş Mia Braia 


devine una a meditaţiilor grave: Planeta ne¬ 
bunilor, 1979; Frumuseţile oarbe, 1982; Oceanul 
întrebărilor, 1985; Albastra umbră a tristeţii, 
1986; Dulce uragan, 1989. în 1970 a primit 
Premiul Bienalei Internaţionale de Poezie 
de la Knokke la Zoutte, Belgia. A tradus 
din Pablo Neruda, A. N. Ostrovski, Tolstoi, 
Verhaeren ş.a. 

Brad, Ion 

(8.11.1929, Pănade, jud. Alba) 

Poet şi prozator. A absolvit Facultatea de Fi¬ 
lologie la Cluj, fiind apoi redactor la diverse 
publicaţii din Cluj şi Bucureşti. A fost am¬ 
basador al României în Grecia (1973-1982), 
dar a avut şi alte misiuni diplomatice, în 
diverse ţări, în perioada 1955-1989. Scrie 
lirică socială cu rezonanţe neoclasice. A de¬ 
butat în stil proletcultist: Cincisutistul, 1952, 
regăsindu-şi apoi ritmul interior: Cu timpul 
meu, 1958, Premiul Academiei; Mă uit în ochii 
copiilor, 1962; Orga de mesteceni, 1970, Pre¬ 
miul Uniunii Scriitorilor; Transilvane cetăţi 
jură somn, 1977, Premiul Asociaţiei Scriito¬ 
rilor din Bucureşti; Icoana nevăzută, 1996; Al 
doilea suflet, 2000. Proza este inspirată din 
lumea satului transilvan, ca şi de locurile 
prin care a trecut: Descoperirea familiei, 1964; 
Lumea catarilor, 1980; Proces în recurs, 1988; 
Dialog epistolar: Mircea Zaciu - Ion Brad, 2003; 
în umbra zeilor, 2003. A scris şi teatru: Audi¬ 
enţa la consul, 1977; Arheologia dragostei, 1986; 
amintiri: Ambasador la Atena - 1973-1982, 
2001-2002. A tradus din maghiară şi greacă, 
mai ales versuri. După 1989 şi-a întemeiat o 
editură proprie, care însă n-a rezistat decât 
puţină vreme. Premii: 1951 - Premiul Al¬ 
manahului Literar pentru amplul poem epic 
Cincisutistul, 1953. Diploma pentru poezie 
a Festivalului Internaţional al Tineretului, 
1959; Premiul Academiei Române pentru 
volumul de versuri Cu timpul meu, 1972; 
Premiul Uniunii Scriitorilor pentru volumul 
Cele patru anotimpuri, 1999; Premiul de poe¬ 
zie Transilvania al Festivalului Internaţional 
Lucian Blaga, 1999. 


Braghiş, Dumitru 

(28.12.1957, Grătieşti, Chişinău, 

Republica Moldova) 

Om politic. A absolvit Facultatea de Ener¬ 
getică la Institutul Politehnic Serghei Lazo 
din Chişinău. A fost inginer la Uzina de 
Tractoare din Chişinău. Instructor al Comi¬ 
tetului Central al Partidului Comunist din 
Moldova (1987-1988), director general al 
Departamentului Relaţii Economice Exter¬ 
ne al Ministerului Economiei din Moldova, 
viceprim-ministru al Economiei şi Refor¬ 
melor (1997), prim-ministru al Moldovei 
(1999-2001). în 2006 membru supleant în 
delegaţia Moldovei la Adunarea Parlamenta¬ 
ră a Consiliului Europei. 

Braia, Mia 

(1911, Craiova - 1999, Bucureşti) 

Cântăreaţă. Soră a Ioanei Radu. A absolvit 
liceul eparhial la Chişinău şi Conservatorul 
la Bucureşti. A cântat romanţe şi cântece 
de petrecere, mai ales cu orchestra lui Ionel 
Budişteanu. Melodii: „Vioara"; „Cel din 
urmă tango"; „De ţi-am greşit"; „Truba¬ 
durul"; „Nu-mi pare rău"; „Pentru tine am 
plâns"; „Ciobănaş cu 300 de oi" (împreună 
cu Ioana Radu); „Când felinarele se-aprind"; 
„Doamne, domni şi domnişoare"; „De ce nu 
vii?"; „Dorul meu a-nebunit". A emigrat în 
Germania şi apoi în SUA, New York (1983). 
A luat parte la manifestările ROMFEST ale 
lui Grigore Caraza şi Zaharia-Zahu Pană. 
S-a repatriat în 1993. 

Brancovici, Despina Miliţa 

(~ 1490, Serbia - 1554, Sibiu) 

Soţie a domnului Ţării Româneşti Neagoe 
Basarab (1512-1521), primul boier oltean, 
un Craiovescu, intitulat Basarab (o dinastie 
originar cumană, începută cu Tihomir Ba¬ 
sarab). Fiică a despotului sârb Iovan Bran¬ 
covici (1465-1502) şi a Elenei Ştefan Iacşici 
(un Iacşici avea să-l ucidă la Sibiu pe Mihnea 
Vodă cel Rău fiindcă voia să treacă Ţara 
Românească la catolicism spre a o elibera de 

Brancovici 


influenţele sârbeşti). Sora ei, Elena - Ecateri- 
na, a fost soţia lui Petru Rareş, domnul Mol¬ 
dovei, alta, Maria, a fost căsătorită cu nobilul 
Ferdinand Frangispani, alta, Magdalena 
(soră numai după mamă), era soţia cnea¬ 
zului polon Jan Wiesznowiecki. împăraţii 
Comneni, Cantacuzinii, Asăneştii, despoţii 
sârbi, erau strămoşii ei. O vară de-a ei era 
soţia lui Vasili III, mare cneaz al Moscovei. 
După moartea lui Neagoe Basarab s-a refu¬ 
giat la Sibiu cu fetele sale, Stana şi Ruxandra. 
De la Sibiu, Stana s-a dus în Moldova, unde 
s-a căsătorit cu Ştefăniţă Vodă, domnul 
Moldovei (1517-1527), iar Ruxandra s-a 
căsătorit cu Radu de la Afumaţi, domnul 
Ţării Româneşti (1522-1529) cu întreru¬ 
peri); după moartea lui Radu de la Afumaţi, 
s-a recăsătorit cu Radu Paisie, domnul Ţării 
Româneşti (1535-1545). Despina Miliţa 
a trăit la Sibiu şi după ce se călugărise sub 
numele de Platonida. Osemintele i-au fost 
duse la Curtea de Argeş, în timpul domniei 
lui Pătraşcu cel Bun, fiul lui Radu Paisie, de 
către mitropolitul Anania, şi astrucate în 
ctitoria ridicată de Neagoe Basarab, în 1517, 
la Curtea de Argeş. 

Brancovici, Gheorghe 

(1645, Ineu - 19.12.1711, Eger) 

Translator. La origine familie de despoţi sâr¬ 
bi. Era frate al mitropolitului Sava B., trans¬ 
latorul principelui Mihai Apafi pe lângă 
Poarta Otomană. A petrecut 10 ani la curtea 
lui Şerban Cantacuzino. A avut contacte 
culturale cu stolnicul Constantin Cantacu¬ 
zino, cu Radu Năsturel şi cu domnul Con¬ 
stantin Brâncoveanu. în 1689, la intrarea 
trupelor austriece în Serbia, s-a proclamat 
guvernator al sârbilor şi bulgarilor, fiind 
arestat de austrieci. Este cel mai de seamă 
cronicar de limbă română din Transilvania. 
A scris Hronica slovenilor, ibricului. Misii cei de 
sus şi cei de jos Misii, 1687, în română, care 
accentuează lupta comună antiotomană a 
creştinilor (sârbi şi români). 

Brancovici, Sava 

(1620 - aprilie 1683, Sibiu) 

Mitropolit ortodox de Alba Iulia, numit în 
1656 (călugărit şi hirotonisit la Târgovişte). 
Frate cu Gheorghe B. Păstorirea a fost tul¬ 
burată de războaie şi schimbări de principi, 
înlăturat din scaun, abia în 1662 este întărit 
din nou. Călătoreşte în 1668 la Moscova, de 
unde primeşte daruri în bani, cărţi şi obiecte 
de cuît. în 1670 călătoreşte în Ţara Româ¬ 
nească, primind daruri din partea domnului 
Antonie Vodă, a ierarhilor, a unor dregători, 
în 1675 convoacă un Sobor la Alba Iulia 



Sava Brancovici Valeriu Branişte 


pentru întărirea vieţii religioase. In vara lui 
1680 a fost înlăturat din scaun, persecutat 
şi întemniţat la Iernut şi Vinţ. A fost urmă¬ 
rită averea mitropoliei la porunca lui Apafi. 
Oamenii lui au sechestrat lucrurile (printre 
care: trei traiste cu cărţi româneşti, 14 saci 
cu cărţi, tipografia cu toate instrumentele şi 
cu literele româneşti, scrisori, scrieri şi cărţi 
româneşti, maghiare şi latine, 66 la număr şi 
un ziar legat în piele). Cărţile sechestrate au 
dispărut ulterior. La intervenţia domnului 
Ţării Româneşti, Şerban Cantacuzino, a fost 
eliberat, dar n-a mai putut ocupa scaunul. în 
21 octombrie 1955, la hotărârea Sf. Sinod, 
s-a trecut la canonizarea solemnă în Cate¬ 
drala Reîntregirii din Alba Iulia a mitropoli- 
ţilor Iorest şi Sava. Pomenirea lor se face în 
fiecare an la 24 aprilie, conform calendarului 
ortodox. 

Branişte, Valeriu 

(10.01.1869, Cincul Mare, jud. Braşov - 
1.01.1928, Lugoj, jud. Timiş) 

Publicist şi om politic. A absolvit gimnaziul 
la Sibiu şi Filosofia la Budapesta. A fost pro¬ 
fesor la Gimnaziul Român Superior Ortodox 
din Braşov. Susţinător al memorandiştilor. 
A plecat în Bucovina şi a pus bazele gaze¬ 
tei Patria. A contribuit la organizarea Marii 
Adunări Naţionale de la Alba Iulia (1918) 
care consfinţea unirea Transilvaniei cu ţara. 
După unire a fost şef al resortului Culte şi 
Instrucţiuni Publice din Consiliul Dirigent 
al Transilvaniei. A militat pentru crearea 
unei universităţi româneşti la Cluj. Membru 
de onoare al Academiei Române (1919). 

Bratosin, Dinu Dănuţ 

(22.04.1938, Urecheşti, jud. Vrancea) 

Inginer constructor. A absolvit Faculta¬ 
tea de Construcţii Civile şi Industriale a 
Institutului de Construcţii din Bucureşti 
(1971). Cercetător la Institutul de Mecanica 
Solidelor şi la Centrul de Fizica Pământului 
şi Seismologie. Contribuţii în mecanica so¬ 
lidelor, mecanica şi dinamica pământurilor. 

Gheorghe Bratu 


Victor Brauner 


Lucrări: Model văscoelastic neliniar pentru 
comportarea dinamică a pământurilor, 1995, 
Premiul Academiei Române; Aspecte neliniare 
în mecanica pământurilor, 1996. Secretar ştiin¬ 
ţific al secţiei de ştiinţe tehnice a Academiei 
Române (1990). Membru al Academiei de 
Ştiinţe Tehnice din România. 

Bratu, Emilian 

(8.08.1904, Bucureşti - 30.03.1991, Bucureşti) 
Inginer chimist. A absolvit Chimia Indus¬ 
trială la Politehnica din Bucureşti şi s-a spe¬ 
cializat în electrochimie la Viena, Karlsruhe 
şi Berlin. Profesor la Institutul Politehnic 
din Bucureşti. Unul dintre fondatorii şcolii 
de inginerie chimică din România. Contri¬ 
buţii în domeniul epurării apei, al distilării 
azerotrope, în procesele de absorbţie şi 
fluidizare. Lucrări: Ghid de laborator pentru 
lucrările practice de tehnologie chimică, 1942; 
Operaţii unitare de inginerie chimică, 2 voi., 
1960-1961; Operaţii şi utilaje în industria 
chimică, 1960-1961. Membru titular al Aca¬ 
demiei Române (1974). 

Bratu, Gheorghe 

(1881, Bucureşti - 1941, Cluj) 

Matematician şi astronom. A studiat Ma¬ 
tematica la Paris (cu o bursă Adamachi) şi 
a fost stagiar al Observatorului Astronomic 
din Paris. A fost asistent la Observatorul 
Astronomic din Iaşi, conferenţiar la Facul¬ 
tatea de Matematică a Universităţii din Iaşi 
si profesor la Facultatea de Matematică din 
Cluj (1919-1941), decan al ei (1938-1940). 
Fondatorul Observatorului Astronomic din 
Cluj (1920), pe care l-a şi condus. A colabo¬ 
rat la alcătuirea hărţii fotografice a Cerului 
secolului XX, zona 20°. Membru al Societe 
Mathematique de France, Societe Astro- 
nomique de France, Societâ Astronomica 
Italiana, Circolo Matematico di Palermo, al 
Academiei de Ştiinţe din România şi al Co¬ 
mitetului Naţional de Astronomie. Decorat 
cu Legiunea de Onoare a Franţei în grad 
de Cavaler. 


Bratu, Polidor Paul 

(1.04.1948, Cioceşti, jud. Argeş) 

Inginer mecanic. A absolvit Facultatea de 
Maşini şi Utilaje de Construcţii, Facultatea 
de Fizică şi Facultatea de Utilaj Tehnologic 
a Universităţii de Construcţii din Bucureşti. 
Profesor la Universiatea din Galaţi, director 
la Institutul de Cercetări pentru Echipamen¬ 
te şi Tehnologii de Mecanizarea Construcţi¬ 
ilor. Contribuţii în domeniul metodelor de 
calcul şi proiectare ale maşinilor cu acţiune 
vibrantă. Are 9 brevete de invenţii. Membru 
fondator al Societăţii Române de Acustică, 
membru al Societăţii Americane de Ingineria 
Sistemelor de încălzire, Răcire şi Condiţio¬ 
nare a Aerului, membru al Academiei de 
Ştiinţe Tehnice din România. 

Brauner, Harry 

(24.02.1908, Piatra Neamţ - 
11.03.1988, Bucureşti) 

Folclorist şi muzicolog. Frate cu Rudolf 
şi Victor B. Discipol al lui Dimitrie Guşti. 
Profesor universitar. Bănuit a fi implicat 
în grupul lui Lucreţiu Pătrăşcanu, a făcut 
închisoare (1954-1964). A descoperit şi a 
făcut publice numeroase manifestări folclo¬ 
rice, printre care cu totul remarcabilă a fost 
aceea a ansamblului de la Fundu' Moldovei, 
Bucovina, care există şi astăzi. Şi-a sintetizat 
ideile despre folclorul românesc în volumul 
S-auzim iarba cum creşte, 1979. A mai lăsat 
un volum de amintiri: Chibrituri şi mămăligă. 
Despre el se vorbeşte în romanul Cel mai 
iubit dintre pământeni al lui Marin Preda şi în 
Jurnalul lui Mircea Eliade. 

Brauner, Victor 

(1903, Piatra Neamţ - 12.03.1966, Paris) 

Pictor. Frate al folcloristului Harry B. şi al 
medicului Rudolf B. Frecventează Şcoala de 
Arte Frumoase din Bucureşti (1919-1921) şi 
şcoala particulară de pictură a lui H. Igiro- 
şanu. Vizitează oraşele Fălticeni şi Balcic şi 
începe să picteze peisaje „cezanniene". Apoi, 
după propria-i mărturisire, trece prin toate 

Brăescu 


fazele dadaiste, abstractioniste, expresioniste, 
în 1924 are loc prima expoziţie personală, 
la Bucureşti, la Galeriile Mozart. In această 
perioadă îl întâlneşte pe poetul Ilarie Vo- 
ronca, împreună cu care va înfiinţa revista 
75HP, unde publică manifestul Pictopoezia şi 
un articol, „Supra-raţionalismul". Pictează 
şi expune Cristos la Cabaret (în maniera pic¬ 
torului Georg Grosz) şi Fata din fabrică (în 
maniera lui Holder). Participă la expoziţia 
„Contimporanul" (noiembrie 1924). A dese¬ 
nat costume pentru baletele Floriei Capsali. 
în 1925 face primul voiaj la Paris, de unde 
se întoarce în ţară, la Bucureşti, în 1927. în 
1930 se instalează la Paris, unde îl întâlneşte 
pe Brâncuşi, care-1 iniţiază în arta fotografică. 
Tot în această perioadă se împrieteneşte cu 
poetul român Benjamin Fondane şi îl întâl¬ 
neşte pe Yves Tanguy, care-1 va introduce în 
cercul suprarealiştilor. Locuieşte în acelaşi 
imobil cu Giacometti şi Tanguy. în 1935 
revine la Bucureşti. Intră în Partidul Comu¬ 
nist Român pentru scurtă vreme şi fără o 
înregimentare expresă. La 7 aprilie 1935 are 
loc vernisajul unei expoziţii personale, în sala 
Mozart. Se întoarce în Franţa în 1938. 

Brăescu, Smaranda 

(21.05.1897, Hânţeşti, Buciumeni, jud. Covurlui, 
azi Galaţi - 2.02.1948, Cluj) 

Paraşutistă. A absolvit Belle Arte la Bucu¬ 
reşti. în 1928 a făcut primul salt cu paraşuta, 
în 1931 a câştigat titlul european la paraşu¬ 
tism (salt de la 6 000 m). în 1932 a stabilit 
primul record de traversare a Mediteranei 
(6 ore şi 10 minute) între Roma şi Tripoli, 
cu avionul său, bimotorul Milles Hawk. 
în 1932 a devenit campioană mondială la 
paraşutism, cu o paraşută de construcţie ro¬ 
mânească, parcurgând distanţa de cădere de 
la 7 400 m în 25 de minute. A fost instructor 
de paraşutism militar. în timpul războiului 
a fost activă ca pilot în celebra Escadrilă 
Albă de avioane sanitare, pe frontul de est 
şi apoi pe frontul de vest, în Transilvania, 
Ungaria şi Cehoslovacia. Semnatară, alături 
de alte 11 personalităţi (între care: generalul 
Aldea, prof. univ. dr. Grigore T. Popa), a unui 
memoriu prin care se condamna falsificarea 
alegerilor din noiembrie 1946, document 
înaintat Comisiei Aliate de Control, de fapt 
delegatului american, care l-a predat celui 
sovietic. A fost condamnată de comunişti la 
închisoare în contumacie, nefiind găsită. 

Brăileanu, Traian 

(14.09.1882, Balca, Rădăuţi - 1947, Aiud) 
Filosof şi sociolog. A absolvit Universitatea, 
secţia filosofie, la Cernăuţi. Specializare 
în Filosofie şi Drept la Viena. Profesor de 


filosofie şi sociologie la Universitatea din 
Cernăuţi. A condus revista însemnări soci¬ 
ologice din Cernăuţi. A aderat la mişcarea 
legionară de la primii ei paşi, membru 
al Senatului Legionar în 1929. Ministru 
legionar al Educaţiei Naţionale, Culturii şi 
Artelor (1940-1941). Pozitivist în filosofie, 
adept al lui Kant. Lucrări: Die Grundlegung 
zu einer Wissenschaft der Ethik, 1919; Despre 
condiţiunile cunoştinţei şi conştiinţei , 1912; Etica, 
1919; Introducere în sociologie, 1923; Metafizica 
Moravurilor, 1929. A tradus din Kant: Critica 
raţiunii pure şi Critica puterii de judecată. Ares¬ 
tat în 1938, odată cu Dragoş Protopopescu 
(aflat tot la Cernăuţi), a murit la Aiud. 

Brăiloiu, Constantin 

(13.08.1893, Bucureşti - 20.12.1958, Geneva) 
Etnomuzicolog. A făcut studii muzicale la 
Bucureşti, Viena, Lausanne, Paris. A fost 
profesor de istoria muzicii şi folclor la Con¬ 
servatorul din Bucureşti. Profesor şi rector al 
Academiei de Muzică Religioasă din Bucu¬ 
reşti. Fondator şi conducător al Arhivelor In¬ 
ternaţionale de Muzică Populară din Geneva 
şi al Arhivei de Folclor a Societăţii Compozi¬ 
torilor Români (1928-1943). A cules folclor 
muzical românesc şi a publicat culegeri de 
folclor: Vie musicale d'un village: recherches sur 
le repertoire de Dragus (Roumanie) 1929-1932; 
Colinde şi cântece de stea, 1931; Cântece bătrâneşti 
din Oltenia, Muntenia, Moldova şi Bucovina, 
1932; Bocete din Oaş, 1932; Poeziile soldatului 
Tomuţ din războiul 1914-1918, 1944; Sur une 
ballade roumaine: La Mioritza, 1946. Membru 
corespondent al Academiei Române (1946), 
exclus în 1948, repus în drepturi în 1990. 

Brătescu, Constantin 

(30.09.1882, Câşle, azi Mineri, jud. Tulcea - 
23.10.1945, Bucureşti) 

Geograf. A absolvit Literele şi Filosofia la 
Bucureşti, apoi a studiat geografia la Leipzig 
şi Berlin. Profesor şi decan al Facultăţii de 
Ştiinţe din Cernăuţi (1924-1938), apoi pro¬ 
fesor la Facultatea de Ştiinţe din Bucureşti. 
A elaborat o teorie originală pentru deter¬ 
minarea vârstei teraselor şi a oscilaţiilor de 
nivel ale apelor Mării Negre în cuaternar. El 
a inaugurat în România direcţia de cercetare 
morfoclimaterică. Lucrări; Formele de relief din 
Muscel, 1911; Lacul Mangalia, 1915; Contribu- 
ţiuni la studiul deltei dunărene, 1921; Pământul 
Dobrogei, 1928. Membru corespondent al 
Academiei Române (1919). 

Brătescu-Voineşti, 
loan Al(exandru) 

(1.01.1868, Târgovişte - 14.12.1946, Bucureşti) 
Prozator. A absolvit Facultatea de Drept la 
Bucureşti. A fost judecător la Bucureşti, 

Brătianu 



Smaranda Brăescu loan Al. Brătescu-Voineşti Constantin (Dinu) Brătianu Gheorghe I. Brătianu 


Ploieşti, Piteşti, Craiova, Târgovişte. A fost 
membru al Academiei (1918) şi vicepreşe¬ 
dinte al ei, secretar general al Camerei De¬ 
putaţilor (1940). A debutat sub patronajul 
lui Titu Maiorescu. A creat cea mai completă 
galerie de personaje inadaptabile, victime ale 
excesului de moralitate: Nuvele şi schiţe, 1903; 
în lumea dreptăţii, 1907; întuneric şi lumină, 
1912; Rătăcire, 1923; Huliganism, 1938; Ger- 
manofobie ?, 1942. în 1945 a câştigat Premiul 
Naţional pentru Proză. 

Brătianu, Constantin 

(12.12.1946, Călăraşi) 

Inginer energetic. A absolvit Facultatea de 
Energetică la Politehnica din Bucureşti, s-a 
specializat la Atlanta, Georgia, SUA. Profe¬ 
sor la Politehnica din Bucureşti, Facultatea 
de Inginerie Mecanică. Contribuţii în do¬ 
meniul transferului de căldură şi de masă, 
procese bifazice apă-aburi. Lucrări: Mode¬ 
larea numerică cu elemente finite, 1986; Metode 
cu elemente finite în dinamica fluidelor, 1983. 
Membru fondator al Societăţii Româneşti de 
Termotehnică, membru al European Nucle¬ 
ar Society, membru al Academiei de Ştiinţe 
Tehnice din România. 

Brătianu, Constantin (Bebe) 

(1887, Bucureşti - 1956, Bucureşti) 

Om politic. Fiu al generalului Constantin 
I.B. şi văr al lui Ion C. B. Secretar general 
al PNL (1938-1947), a reorganizat partidul 
după 1944. Ministru de Finanţe (1933) şi al 
Producţiei de Război în Guvernul Sănătescu 
(1944). Arestat în 1950, a murit curând după 
ieşirea din închisoare. 

Brătianu, Constantin (Dinu) 

(13.01.1866, Florica, jud. Argeş - 
5/6.05.1950, Sighet) 

Om politic. Al treilea fiu al lui Constantin 
I.B. şi frate cu Ionel şi Vintilă B. A studiat in¬ 
ginerie la Şcoala Politehnică din Bucureşti şi 
la Institutul de Mine din Paris. Parlamentar 
liberal (1910-1938), preşedinte al Partidului 


Naţional Liberal (din 1934). Domiciliu forţat 
după 1945, până în 1950, când a fost arestat. 

Brătianu, Constantin I. 

(17.09.1844, Bucureşti - 6.01.1910, Bucureşti) 
General de brigadă, geodez şi topograf. Fiu al 
lui Ion C. B. şi frate cu Ionel I. C. B. şi Vintilă 
I. C. B. Tată al lui Dinu B. A absolvit Şcoala 
de Ofiţeri din Bucureşti şi s-a specializat la 
Observatorul din Paris şi Serviciul Cadastral 
al Franţei. A fost detaşat pe lângă statul major 
al Serviciului Geografic al armatei franceze 
în Algeria (1868-1870), Serviciul Geografic 
al armatei belgiene şi la Institutul Geografic 
al armatei din Viena. A fost director al Insti¬ 
tutului Geografic al Armatei (1885), subşef 
al Statului Major General. în timpul războ¬ 
iului de independenţă a organizat Serviciul 
de Reproduceri Cartografice şi a comandat 
Secţia Topografică de pe lângă Marele Stat 
Major al Armatei. Contribuţii în domeniul 
topografiei şi geodeziei. Lucrări: Notiţe asu¬ 
pra chartelor actuale ale României urmate de un 
proiect pentru alcătuirea chartei generale a regatu¬ 
lui, 1888; însemnătatea chartei României pentru 
economia noastră naţională, 1901; însemnătatea 
chartei ţării pentru apărarea naţională, 1902; în¬ 
semnătatea chartei ţării pentru istoria patriei şi a 
neamului, 1905; însemnătatea chartei ţării pentru 
stabilirea regimului cadastral în România, 1910. 
împreună cu Gr. Tocilescu şi George loan 
Lahovary a realizat Marele Dicţionar Geografic 
Român, sub auspiciile Societăţii Române de 
Geografie, al cărei fondator a fost. Membru 
corespondent al Academiei Române (1899). 

Brătianu, Gheorghe (George) I. 

(3.02.1898, Ruginoasa, jud. laşi - 
24.04.1953, Sighet) 

Istoric şi om politic. Fiu al lui Ion I.C. B. şi 
nepot al lui Ion C. B. După absolvirea Li¬ 
ceului Naţional din Iaşi (1916), se înrolează 
voluntar în armată pentru a participa la 
războiul de reîntregire a ţării. în 1917 se în¬ 
scrie la Facultatea de Drept din Iaşi, pe care 
a absolvit-o în 1920. Fiind atras de istorie, 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict AK.indd 117 




31.10.2011 



117 


17:22:36 























118 


dict AK.indd 

abandonează cariera juridică şi se înscrie la 
Universitatea Sorbona din Paris, unde frec¬ 
ventează cursurile unor istorici prestigioşi, 
ca Ferdinand Lot şi Charles Diehl. Obţine 
doctoratul în lilosolie la Cernăuţi în 1923 şi 
la Sorbona în 1929. în 1924 devine profesor 
la Catedra de istorie universală a Universi¬ 
tăţii din Iaşi, iar din 1940 a Universităţii din 
Bucureşti. între 1940 şi 1947 îndeplineşte 
funcţia de director al Institutului de Istorie 
Nicolae Iorga din Bucureşti. în anii 1930 
a fost şeful unei facţiuni a Partidului Na- 
ţional-Liberal, georgiştii, care s-au aliat cu 
Garda de Fier. In 1938 a revenit în PNL-ul 
condus de Dinu Brătianu. în 1947, în ca¬ 
drul represiunilor dezlănţuite de autorităţile 
comuniste, este înlăturat de la catedra uni¬ 
versitară şi de la conducerea Institutului de 
Istorie, în septembrie i se fixează domiciliu 
forţat şi i se interzic contactele externe, 
în noaptea de 5/6 mai 1950 este arestat şi 
întemniţat la închisoarea din Sighet, unde 
s-a sinucis. A susţinut cu tenacitate şi ri¬ 
goare ştiinţifică teza continuităţii poporului 
român în spaţiul carpato-danubiano-pontic. 
Lucrările sale asupra prezenţei româneşti în 
Basarabia sunt reprezentative pentru statura 
istoricului şi conştiinţa omului politic. I s-a 
propus să se dezică de tezele despre Basa¬ 
rabia, dar a refuzat. Lucrări: Recherches sur le 
commerce genois dans la Mer Noire au XIII 
siecle (1929); O enigmă şi un miracol istoric: 
poporul român (1940); Tradiţia istorică despre 
întemeierea statelor româneşti (1945); Sfatul 
domnesc şi adunarea stărilor în Principatele româ¬ 
ne (postum); Marea Neagră. De la origini până 
la cucerirea otomană (postum). în 1942 este 
ales membru titular al Academiei Române, 
calitate retrasă în 1948. Repus în drepturi în 
1990. 

Brătianu, Ion C. 

(2.06.1821, Piteşti - 
4.05.1891, Florica, jud. Argeş) 

Inginer şi om politic. Tată al lui Constan¬ 
tin (Dinu) I. B., Vintilă B. şi Ionel I.C. B. 
A intrat în armata munteană în 1838 şi a 
absolvit la Paris Şcoala Politehnică, audiind 
şi cursurile de istorie ale lui Jules Michelet 
şi Edgar Quinet. întors în Muntenia, a 
luat parte, împreună cu prietenul său C.A. 
Rosetti şi alţi politicieni proeminenţi, la 
revoluţia română din 1848, fiind prefect al 
poliţiei în Guvernul Provizoriu al acelui an. 
După restaurarea rusească şi otomană s-a 
mutat în exil, refugiindu-se la Paris, dorind 
să influenţeze opinia publică franceză în 
favoarea unirii propuse şi autonomiei prin¬ 
cipatelor dunărene. în timpul domniei lui 



Ion C. Brătianu Ion I.C. Brătianu 


Alexandru Ioan Cuza (1859-1866) a fost un 
lider liberal proeminent. A asistat în 1866 la 
demiterea lui Cuza şi la alegerea prinţului 
Carol I al României, sub domnia căruia a 
avut mai multe mandate ministeriale. A fost 
arestat pentru complicitate la revoluţia din 
1870, dar eliberat la scurt timp. în 1876, 
ajutat de C. A. Rosetti, a format un cabi¬ 
net liberal care a rămas la putere până în 
1888, fiind ministru în timpul Războiului 
Ruso-Turc din 1877, al Congresului de la 
Berlin, al formării Regatului Român, revi¬ 
zuirii Constituţiei şi altor reforme. A fost şi 
scriitor. Pamfletele sale politice în franceză: 
Memoire sur Vempire d'Autriche dans la question 
d'Orient (1855); Memoire sur la situation de la 
Moldavie depuis le Trăite de Paris (1857) şi La 
Question religieuse en Roumanie (1866) au fost 
bine primite la Paris. Membru de onoare al 
Academiei Române (1885). 

Brătianu, Ion I.C. sau Ionel Brătianu 

(20.08.1864 Florica, jud. Argeş - 
24.11.1927, Bucureşti) 

Om politic. A fost fiul liderului liberal Ion 
C.B. şi frate al lui Constantin I.C.B. şi al lui 
Vintilă I.C.B. Tată al istoricului Gheorghe B. 
După ce îşi susţine bacalaureatul la Colegiul 
Sf. Sava din Bucureşti (1882) efectuează, 
ca voluntar, un stagiu militar de şase luni, 
obţinând gradul de sublocotenent în ca¬ 
drul Regimentului 2 Artilerie. în paralel 
frecventează cursurile Şcolii de Poduri şi 
Şosele. în vara anului 1883 pleacă la Paris 
pentru completarea studiilor: cursant al 
clasei de matematici speciale A la Şcoala 
Preparatorie Saint-Barbe (1883-1884), au¬ 
ditor extern al cursurilor Şcolii Politehnice 
(1884-1886), student la Şcoala de Poduri 
şi Şosele (1886-1889). Obţine, în 1889, di¬ 
ploma de inginer. încearcă în zadar, de două 
ori, să obţină licenţa la Sorbona. Revenit 
în ţară în 1889, este concentrat la cazarma 
Malmaison, unde este înaintat la gradul de 
locotenent. în octombrie 1889 se angajează 
inginer specialist în construcţia de căi ferate 

la CFR, în subordinea lui Anghel Saligny. 
Devine membru al Partidului Naţional Li¬ 
beral încă din 1895. Ministru al Lucrărilor 
Publice la 33 de ani. în acelaşi an candidează 
la Colegiul I, fiind ales deputat de Gorj. 
Susţine acceptarea în partid (februarie 1889) 
a foştilor lideri (Trădarea Generoşilor) ai 
Partidului Social Democrat al Muncitorilor 
din România (C. Stere, VG. Morţun, dr. 
I.G. Radovici, I. Nădejde). La Congresul 
PNL din ianuarie 1909 este ales preşedinte 
al partidului, funcţie politică pe care o va 
păstra până la sfârşitul vieţii. La 2 octombrie 
1913 Comitetul Executiv al PNL acceptă 
propunerea sa privind reforma agrară (ex¬ 
proprierea parţială a marii proprietăţi) şi 
electorală (colegiu electoral unic). Aceste 
propuneri ale liderului liberal sunt susţinute 
şi de o importantă parte a oamenilor de stat 
ai vremii: regele Carol I, conservatorii demo¬ 
craţi (care susţin însă nişte modificări - două 
colegii electorale şi expropriere prin cumpă¬ 
rare) şi chiar conservatorii. A fost ministru 
al Lucrărilor Publice: 31 martie 1897-30 
martie 1899, 14 februarie 1901-18 iulie 
1902; ministru al Afacerilor Străine ad-in- 
terim : 9 ianuarie 1902-12 decembrie 1904; 
27 decembrie 1908-4 martie 1909, interval 
în care Partidul Liberal condus de el a fost 
chemat la guvernare în preajma războiului 
balcanic, când regele a trebuit să accepte cele 
două condiţii: vot universal şi exproprierea 
latifundiilor, 8-11 decembrie 1916-26 ianu¬ 
arie 1918; 29 noiembrie 1918-12 septembrie 
1919; 22 ianuarie-6 iulie 1927; ministru de 
Interne: 12 martie 1907-5 decembrie 1909, 
6 februarie-28 decembrie 1910; ad-interim : 
4 martie-1 noiembrie 1910, 30 octombrie 
1923-27 martie 1926; ministru de Război: 
4 ianuarie 1914-15 august 1916; 19 ianua- 
rie-25 martie 1922; Preşedinte al Consiliului 
de Miniştri: 27 decembrie 1908-28 decem¬ 
brie 1910; 4 ianuarie 1914-26 ianuarie 1918; 
29 noiembrie 1918-12 septembrie 1919; 
19 ianuarie 1922-27 martie 1926; 22 iu- 
nie-24 noiembrie 1927; deputat în 1895; 
senator în 1911. Lucrări: Notre commerce de 
cereales , 1899; Chestia tramvaielor comunale, 
1911; Manifest-program, 2 volume, 1911; 
România şi Peninsula Balcanică , 1913; Situaţia 
internaţională a României. Expunere jăcută 
la Adunarea Deputaţilor (16-17 decembrie 
1919), 1919; Din amintirile altora şi ale mele, 
1922; Activitatea corpurilor legiuitoare şi a Gu¬ 
vernului de la 1 ianuarie 1922 până la 27 martie 
1916 , 1926; Discursurile lui Ion I.C. Brătianu, 
4 voi., 1933 (postum); Cuvintele unui mare ro¬ 
mân 1914-1927 f.a. Pe 7 iunie 1923 este ales 
membru de onoare al Academiei Române. 



Vintilă I.C. Brătianu Constantin Brâncoveanu 


Brătianu, Vintilă I.C. 

(16.09.1867, Bucureşti - 22.12.1930, Bucureşti) 
Prim-ministru al României în perioa¬ 
da 1927-1928. A fost al treilea fiu al lui 
Ion C.B., fraţii săi fiind Ionel B. şi Dinu B. 
în 1886 a început studiile în Franţa. întors 
în ţară cu diploma de inginer, a participat 
la lucrările podului de peste Dunăre de 
la Cernavodă. Apoi a condus lucrările de 
construcţie a podurilor de pe Şiret, Argeş 
şi Vădeni, după care, în 1897, a fost numit 
director al Regiei Monopolurilor Statului. 
A mai ocupat următoarele funcţii: secretar 
general în Ministerul Finanţelor, primar al 
capitalei (1907-1911), ministru de Război 
în timpul Primului Păzboi Mondial, minis¬ 
tru de Finanţe (1922, 1926), prim-ministru 
(1927-1928), şeful Partidului Naţional 
Liberal (1927-1930), director al Băncii Ro¬ 
mâneşti, membru al Consiliului Centralei 
Băncilor Populare şi al Cooperativelor Să¬ 
teşti, cenzor şi director la Banca Naţională. 
Lucrări: Pacea de robire, 1919; Refacerea ţării şi 
consolidarea financiară, 1924; Politica de stat a 
petrolului în urma noii constituţii şi a legii mine¬ 
lor, 1927; Din economia naţională, 1937; Vintilă 
Brătianu. Scrieri şi cuvântări, 1940. Membru 
de onoare al Academiei Române (1928). 

Brâncoveanu, Constantin 

(1654, Brâncoveni, Romanaţi - 
15.08.1714, Constantinopol, capul înmormântat 
pe o insulă în Marea Marmara, trupul a fost 
aruncat în Mediterana) 

Domn al Ţării Româneşti (1688-1714), 
declarat sfânt din 1956 (cu ziua morţii, 
15 august). După tată, Brâncoveanu era pe 
jumătate Cantacuzin, provenit deci dintr-o 
familie domnitoare bizantină, care a dat 
în Ţara Românească pe domnii Şerban 
Cantacuzino (unchi) şi Ştefan Cantacuzino 
(nepot), iar jumătate român, din familia cro¬ 
nicarului Radu Greceanu. Rămas în istoria 
culturii române graţie perioadei de mare 
înflorire culturală care a dus la constituirea 
stilului numit până astăzi brâncovenesc, 

manifestat în special în arhitectură, dar, 
prin extensie, considerat „stilul românesc" 
al culturii, concepută ca fenomen al rezis¬ 
tenţei bizantine în faţa islamizării aduse de 
otomani. Acest lucru a însemnat folosirea 
culturii populare ca substanţă a locului, 
alături de modelele culte ale Bizanţului şi 
ale Renaşterii italiene (considerată de Canta- 
cuzini ca începând sub impulsul emigraţiei 
venite din Bizanţ în Italia, în zona Veneto- 
Friuli) după căderea acestuia. A fost pentru 
teritoriul românesc o sinteză inedită şi care 
a dat marca de maximă profunzime a spi¬ 
ritualităţii româneşti, a apartenenţei sale la 
lumea cultivată a Europei. Este interesant de 
observat că politica internă a Cantacuzinilor 
a fost una de păstrare a valorilor Bizanţului 
prin fortificarea culturală a românilor pentru 
a rezista în faţa islamizării otomane. După 
Biblia românească a lui Şerban Cantacuzino, 
tipărită la 1688 (al cărei coordonator fusese 
Constantin Cantacuzino Stolnicul, cu studii 
la Padova, unde trăiau încă urmaşii Bizan¬ 
ţului), acesta fiind ameninţat de otomani cu 
schimbarea, a lăsat locul lui Brâncoveanu. 
La 1700 a fost distins de Petru I al Rusiei 
cu Crucea Sf. Andrei şi de împăratul Sf. Im¬ 
periu Germanic cu Ordinul Dragonului. 
A fost ucis de otomani împreună cu toţi fiii 
săi, urmat la doi ani de stolnicul Constantin 
Cantacuzino şi de sfetnicul său, Văcărescu 
(bunicul lui Ienăchiţă). 

Brâncoveanu (Brancovan) de Noailles, 
Anna Elisabeth 

Vezi Noailles, Anna de 

Brâncuş, Grigore 

(20.03.1929, Peştişani, jud. Gorj) 

Lingvist. Licenţiat al Facultăţii de Filologie 
din Bucureşti (1953). Profesor la Catedra de 
limba română a Universităţii din Bucureşti. 
Lucrări: B. P. Hasdeu (1972); Cercetări asupra 
fondului traco-dac al limbii române (1995); 
Limba română. Modele de analiză gramaticală 
(1996); Gramatica limbii române. Morfologia , 
în colaborare (1998); Concordanţe lingvistice 
româno-albaneze (1999); Introducere în istoria 
limbii române (2002); Istoria cuvintelor. Unitate 
de limbă şi cultură românească (2004). A editat, 
cu soţia sa, Etymologicum Magnum Romaniae, 
voi. I-III (1972-1976), de Bogdan Petriceicu 
Hasdeu. Membru corespondent al Acade¬ 
miei Române (din 2006). 

Brâncuşi, Constantin 

(19.02.1876, Hobiţa, jud. Gorj - 
16.03.1957, Paris) 

Sculptor. După ce urmează Şcoala de Arte 
şi Meserii la Craiova (1894-1898), vine la 


Bucureşti, unde absolvă Şcoala de Belle- 
Arte în 1902. Timp de doi ani, între 1900 
şi 1902, cu ajutorul doctorului Dimitrie 
Gerota, realizează Ecorşeu , un studiu pentru 
reprezentarea corpului omenesc, lucrare că¬ 
reia i se atribuie o medalie de bronz. Precizia 
detaliilor acestei lucrări va face ca Ecorşeul să 
fie folosit în şcolile româneşti de medicină, 
după ce se vor face câteva copii, iar Marcel 
Duchamp va include fotografia Ecorşeului în 
expoziţia pe care o va organiza la sfârşitul 
anului 1933 la Galeria Brummer din New 
York. în 1903 primeşte prima comandă a 
unui monument public, bustul generalului 
medic Carol Davila, care va fi instalat la 
Spitalul Militar din Bucureşti şi reprezintă 
singurul monument public al lui Brâncuşi 
din capitală. Pleacă în 1904 la studii la 
Miinchen, dar după şase luni o porneşte 
pe jos prin Bavaria, Elveţia până la Langres 
(Franţa), de unde ia trenul până la Paris. în 
1905 reuşeşte la concursul de admitere la 
prestigioasa Ecole Naţionale Superieure 
des Beaux-Arts, unde lucrează în atelierul 
lui Antonin Mercie până în 1906, când, 
atingând limita de vârstă, părăseşte şcoala. 
Refuză să lucreze ca practician în atelierul 
lui Auguste Rodin, după ce locuise în casa 
acestuia. Expune pentru prima dată la So- 
ciete Naţionale des Beaux-Arts şi la Salon 
d'Automne din Paris în 1906. Creează în 
1907 prima versiune a Sărutului , temă pe 
care o va relua sub diferite forme până în 
1940, culminând cu Poarta Sărutului , parte a 
ansamblului monumental din Târgu-Jiu. în 
1907 închiriază un atelier în Rue de Mont- 
parnasse şi intră în contact cu avangarda 
artistică pariziană, împrietenindu-se cu Gu- 
illaume Apollinaire, Fernand Leger, Amedeo 
Modigliani, Marcel Duchamp. Va începe 
lucrul la Rugăciunea , o comandă pentru un 
monument funerar ce va fi expusă în cimi¬ 
tirul Dumbrava de la Buzău. în 1909 revine 
pentru scurt timp în România şi participă 
îa Expoziţia oficială de pictură, sculptură 
şi arhitectură. Juriul Expoziţiei, prezidat de 
Spiru Haret, acordă premiul II ex aequo 
lui Brâncuşi, Paciurea, Steriadi, Petraşcu, 
Theodorescu-Sion. Colecţionarul de artă 
Anastase Simu îi cumpără sculptura Som¬ 
nul iar bustul în ghips al pictorului Nicolae 
Dărăscu este achiziţionat de Ministerul 
Instrucţiunii Publice. Până în 1914 participă 
cu regularitate la expoziţii colective din Pa¬ 
ris şi Bucureşti, inaugurând ciclurile Păsări 
Măiestre, Muza adormită, Domnişoara Pogany. 
în 1914 deschide prima expoziţie în Sta¬ 
tele Unite ale Americii la Photo Secession 
Gallery din New York City, care provoacă 
o enormă senzaţie. Colecţionarul american 

John Quinn îi cumpără mai multe sculpturi, 
asigurându-i o existenţă materială prielnică 
creaţiei artistice. în acelaşi an ministrul de 
Interne al României respinge proiectul mo¬ 
numentului lui Spiru Haret comandat cu 
un an înainte. Brâncuşi va păstra lucrarea 
în atelier şi o va intitula Fântâna lui Narcis. 
în 1915 începe să execute primele lucrări 
în lemn: Cariatide , Fiul risipitor etc. în 1920 
participă la Festivalul Dada, unde semnează 
manifestul intitulat „Contre Cubisme, con¬ 
tre Dadaisme". în revista Little Review din 
New York apare în 1921 primul studiu de 
amploare cu 24 de reproduceri din opera lui 
Brâncuşi, semnat de poetul american Ezra 
Pound. De altfel, sculptorul avea să realizeze 
ulterior un celebru portret al acestuia. Parti¬ 
cipă la o mişcare de protest contra lui Andre 
Breton şi în apărarea lui Tristan Tzara. La 
30 noiembrie 1924 expune la prima expozi¬ 
ţie internaţională a grupării Contimporanul 
din Bucureşti. Doi ani mai târziu, la Wilden- 
stein Galleries, New York, se deschide cea 
de-a doua expoziţie personală a sa. Până în 
1940, activitatea creatoare se desfăşoară în 
toată amploarea ei. Operele sale de seamă 
din ciclul Pasărea în văzduh , ciclul Ovoidului 
precum şi sculpturile în lemn datează din 
această perioadă. în acelaşi timp, participă 
la cele mai importante expoziţii colective 
de sculptură din Statele Unite ale Americii, 
Franţa, Elveţia, Olanda, Anglia. în atelierul 
său din Impasse Ronsin, în inima Parisului, 
şi-a creat o lume a lui, cu un cadru şi o 
atmosferă românească. Muzeul Naţional de 
Artă Modernă din Paris (Centre Pompidou) 
are un număr important de lucrări ale lui 
Brâncuşi, lăsate prin testament moştenire 
României, care le-a refuzat, dar acceptate 
cu bucurie de Franţa, împreună cu tot ce 
se afla în atelierul său. Totuşi, în decembrie 
1956, la Muzeul de Artă din Bucureşti s-a 
deschis prima expoziţie personală Brâncuşi 
din Europa. Abia în 1964 Brâncuşi a fost 
„redescoperit" în România ca un geniu 
naţional şi, în consecinţă, ansamblul mo¬ 
numental de la Târgu-Jiu, Coloana fără 
sfârşit , Masa tăcerii şi Poarta sărutului , a putut 
fi pus în valoare. Membru post-mortem al 
Academiei Române (1990). 

Brândză, Dimitrie 

prenume la naştere Demetrius 
(10/22.10.1846, Bivolu, azi Viişoara, 
jud. Botoşani - 3.08.1895, Slănic Moldova) 
Medic, naturalist şi botanist. A fondat gră¬ 
dina botanică din Bucureşti, care astăzi îi 
poartă numele. A fost profesor la Universita¬ 
tea din Iaşi şi la cea din Bucureşti. A înfiinţat 
Catedra de botanică şi Institutul de Botanică 



Constantin Brâncuşi Dimitrie Brândză 


din Bucureşti. A publicat numeroase studii 
de botanică, zoologie, parazitologie, anato¬ 
mie, medicină etc. Este autorul primei lu¬ 
crări româneşti critice de sinteză: Prodromul 
florei româneşti (1879-1883), care cuprinde 
numeroase specii de plante vasculare, şi al 
primului studiu de inventariere publicat în 
îimba română, Flora descriptivă a Dobrogei 
(1891). Membru al Academiei Române 
(1879) şi vicepreşedinte al ei (1892-1895). 

Brânzeu, Pius 

(1911, Vulcan, Hunedoara - 1.07.2002, Timişoara) 
Medic. A absolvit Medicina, secţia chirurgie, 
la Strasbourg, unde a şi lucrat ca medic de 
spital. A revenit în 1945 la Institutul de Me¬ 
dicină din Timişoara, unde şi-a făcut cariera 
până în 1981. A publicat numeroase lucrări 
de specialitate şi manuale: Contributions a 
l'etude anatomo-clinique des arterites obliterantes 
chroniques des membres (teză de doctorat); 
Manual de chirurgie , 2 voi., 1969; Simţul clinic 
şi arta diagnosticului , 1973; Marile performanţe 
în chirurgie , 1998. A devenit membru al So¬ 
cietăţii Internaţionale de Chirurgie din 1945, 
membru al Societăţii Europene de Chirur¬ 
gie Cardiovasculară din 1950, membru al 
Societăţii Franceze de Flebologie din 1960, 
membru al Societăţii Germane de Angiolo- 
gie din 1967, membru al Colegiului Francez 
de Patologie Vasculară din 1967, membru 
al Societăţii Internaţionale de Chirurgie 
Digestivă din 1971. Preşedinte de onoare 
al Asociaţiei Ştiinţelor Medicale, Timişoara, 
1990; preşedinte de onoare al Societăţii de 
Chirurgie, Timişoara, 1990; preşedinte de 
onoare fondator al Societăţii de Flebologie, 
1995. Membru titular al Academiei de Ştiinţe 
Medicale şi membru al prezidiului din 1969, 
membru al Academiei Române din 1991. 

Breazu, Ion 

(4.04.1901, Mihalţ, jud. Alba - 11.05.1959, Cluj) 
Istoric literar şi comparatist. Profesor la Fa¬ 
cultatea de Filologie a Universităţii din Cluj. 
Secretar al ASTRA, a condus până în 1945 

Coriolan Brediceanu 



revista acesteia, Transilvania. A scris lucrări 
de referinţă în domeniul literaturii compa¬ 
rate: Jules Michelet şi românii, 1935. A editat 
Bibliografia publicaţiilor, 1931-1935. 

Breban, Nicolae 

(1.02.1934, Baia Mare) 

Prozator. Greco-catolic. A fost strungar 
şi şofer profesionist. A debutat în 1965 cu 
romanul Francisca, Premiul Academiei. în 
perioada 1970-1973 a fost redactor-şef 
al României literare. în prezent conduce 
Contemporanul • Ideea europeană. Construcţia 
romanelor este solidă, cu înclinaţii spre 
naturalism, fără a avea un stil îngrijit: în 
absenţa stăpânilor, 1966; Animale bolnave, 
1968, Premiul Uniunii Scriitorilor; îngerul 
de ghips, 1973; Bunavestire, 1977, Premiul 
Uniunii Scriitorilor; Don Juan, 1981; Drumul 
la zid, 1984; Pândă şi seducţie, 1991; Amfitrion, 
1994, Premiul Uniunii Scriitorilor; Riscul în 
cultură, 1997; Ziua şi noaptea, 1998. Perioada 
de expatriere în Franţa, de dinainte de 1989, 
e descrisă în Elegii pariziene, 1992. Membru 
corespondent al Academiei Române, 1997. 

Brediceanu, Caius 

(25.04.1879, Lugoj - 1953, Lugoj) 

Politician şi diplomat. Fiu al lui Coriolan 
B., frate cu Tiberiu B. şi tată al lui Mihai B. 
Soţia lui Lucian Blaga, Cornelia, era sora 
lor. Studiile le-a început la Lugoj, apoi la 
gimnaziul german din Sebeş, liceul german 
din Sibiu, iar ultimele două clase le-a termi¬ 
nat la Bucureşti şi Iaşi. în 1896 s-a înscris 
la Facultatea de Medicină din Viena, dar a 
abandonat-o rapid în favoarea Facultăţii de 
Drept a Universităţii din Viena, de unde a 
obţinut doctoratul în Drept şi Ştiinţe Politi¬ 
ce. în paralel a urmat şi cursurile de filosofie 
la Universitatea din Paris. S-a întors în Banat 
şi a debutat în cariera politică. S-a înscris 
mai întâi în mişcarea naţională, sprijinind 
candidatura tatălui său. A participat la Ma¬ 
rea Adunare Naţională de la Alba Iulia, unde 
a fost desemnat notar al istoricei şedinţe din 


Sala Unirii. A fost ales membru în Marele 
Sfat Naţional Român. în 1919 a fost numit 
subsecretar de stat la Ministerul de Externe 
şi a fost ales delegat al României la Conferin¬ 
ţa de Pace de la Paris, reprezentând interese¬ 
le Banatului. în 1921 a intrat în guvernul lui 
Take Ionescu, primul ministru bănăţean din 
România Mare, cu funcţia de ministru de 
stat pentru Ardeal şi Banat. De aici a intrat 
mai departe în corpul diplomatic, fiind nu¬ 
mit ministru plenipotenţiar (ambasador) la 
Rio de Janeiro, pe relaţia cu Argentina, Brazi¬ 
lia şi Chile. în 1927 a fost numit ambasador 
la Vatican. între 1930-1931 a fost ministru 
plenipotenţiar în Austria. în ţară a fost ales 
deputat în 1919 şi între 1926-1927. A fost 
membru al Partidului Naţional Ţărănesc. 

Brediceanu, Coriolan 

(23.12.1849, Lugoj - 25.01.1909, Lugoj) 

Avocat şi om politic. Familie la origini din 
Oltenia. A avut trei copii: Tiberiu, muzician 
şi folclorist, Caius, politician şi diplomat, şi 
Cornelia, soţia lui Lucian Blaga. A urmat 
Dreptul la Budapesta şi a luat diploma de 
avocat în 1874. Odată terminate studiile, 
se întoarce la Lugoj, unde se stabileşte de- 
finitv până la sfârşitul vieţii. Aici deschide 
un cabinet de avocatură şi în scurt timp 
se remarcă pentru modul în care ia partea 
ţărănimii în procese pe care cei mai mulţi 
avocaţi refuzau să le preia. în 1896 a luat 
partea ţăranilor din Mehadia sau a minerilor 
din Ciclova Montană în procese intentate de 
autorităţile maghiare. A luat apărarea şi unor 
intelectuali, scriitori şi ziarişti persecutaţi 
de autorităţile maghiare. A fost membru 
în Consiliul judeţean din Caraş-Severin, 
membru al Comitetului Central al Partidu¬ 
lui Naţional Român (PNR) (1881-1892), 
deputat în Dieta Ungariei ca ales de Oraviţa. 
A făcut parte din diferite organizaţii culturale 
române şi a luat apărarea în procese politice 
intentate mai multor ziare şi oameni politici 
români din Ungaria şi Transilvania. L-a spri¬ 
jinit pe Traian Vuia încă din tinereţe pentru 

inventarea primului aeroplan românesc. In 
1894, la Cluj, se alătură unui grup de 30 de 
avocaţi care iau apărarea memorandiştilor 
din Comitetului Central al Partidului Naţio¬ 
nal Român. Un an mai târziu, la Timişoara, ia 
apărarea lui Valeriu Branişte, important căr¬ 
turar al vremii şi redactor al ziarului Drepta¬ 
tea. Acestuia îi erau intentate nu mai puţin 
de 74 de procese, pentru tot atâtea articole în 
care ataca guvernul de la Budapesta. Branişte 
a fost condamnat la doi ani de închisoare, dar 
avocatul său a plătit cauţiunea de 5 000 de 
florini pentru eliberarea acestuia. Este ales 
în 1906 reprezentant al românilor în Dieta 
maghiară, în două circumscripţii. 

Brediceanu, Mihai (Tiberiu Marius) 

(14.06.1920, Braşov - 4.03.2005, Bucureşti) 
Compozitor, dirijor şi muzicolog. Fiu al 
compozitorului Tiberiu B. A studiat pianul 
la Conservatorul din Braşov şi teoria mu¬ 
zicală, dirijorat şi compoziţie la Academia 
de Muzică din Bucureşti cu Mihail Jora, 
Marţian Negrea, Florica Musicescu, Silvia 
Şerbescu şi Ionel Perlea. A mai absolvit 
cursuri de Drept şi Matematică la Bucureşti. 
Din 1959 până în 1966 a fost director gene¬ 
ral al Operei Naţionale din Bucureşti. Din 
1969 până în 1971 a fost director muzical 
al orchestrei Syracuse din New York, iar 
până în 1975 a fost profesor al Universităţii 
Syracuse. între 1978 şi 1980 a fost director 
general al Operei din Istanbul şi între 1982 
şi 1990 director general al Orchestrei simfo¬ 
nice George Enescu. Din 1991 a fost numit 
din nou director general al Operei Naţionale 
din Bucureşti. Pe lângă nenumărate piese 
muzicale pentru teatru, Brediceanu a mai 
compus o simfonie, patru dansuri simfoni¬ 
ce, o suită pentru orchestra de cameră, piese 
pentru cor, muzică de cameră şi cântece. 

Brediceanu, Tiberiu 

(2.04.1877, Lugoj - 19.12.1968, Bucureşti) 
Compozitor şi folclorist. Frate al lui Caius 
B., fiu al lui Coriolan B. şi tatăl lui Mihai 


B. A studiat muzica la liceul din Blaj, a luat 
licenţa în Drept la Cluj. A participat la înfiin¬ 
ţarea Teatrului Naţional, a Conservatorului 
şi Operei Române din Cluj (al cărei director 
a fost). în politică a fost membru al Parti¬ 
dului Naţional-Ţărănesc şi deputat între 
1919-1920. A fost şi preşedinte al Conserva¬ 
torului ASTRA din Braşov, director al Băncii 
Albina, sucursala Braşov. Folclorist pasionat, 
a cules peste 2 000 de melodii populare, în 
special bănăţene şi maramureşene. Compo¬ 
ziţii muzicale: Aurora,, vals pentru pian, 1900; 
Hora pentru pian, 1902; Transilvania, Banatul, 
Crişana şi Maramureşul în port, joc şi cântec, 
devenită apoi România în port, joc şi cântare, 
1905; La şezătoare, scene lirice, 1908; Seara 
Mare, scene lirice, 1924; La seceriş (icoană 
de la ţară într-un act), 1936; Melodii populare 
româneşti din Maramureş, Melodii populare 
româneşti din Banat, Poemul coregrafic, Doine 
şi cântece româneşti pe teme poporale, Muzica şi 
compozitorii români ai Transilvaniei. Membru 
corespondent al Academiei Române (1937), 
exclus în 1948, repus în drepturi în 1990. 

Breslaşu, Marcel, 

nume la naştere Marcel Bresliska 

(19.11.1903, Bucureşti - 20.09.1966, Bucureşti) 
Poet. Ceh ca etnie. A studiat Dreptul şi a 
practicat avocatura. A avut funcţii de con¬ 
ducere în Uniunea Scriitorilor şi a condus 
revista Secolul 20. A fost profesor la Institutul 
de Artă Teatrală şi Cinematografică din 
Bucureşti. A compus un oratoriu profan: 
Cântarea cântărilor, 1934. Ca poet a cultivat 
fabula, aforismul: Alte nişte fabule, 1962, 
Premiul de Stat. A scris şi eseuri: Dialectica 
poeziei sau cântece despre cântec, 1957, Premiul 
de Stat, ca şi literatură pentru copii. 

Brezeanu, Grigore 

(1892, Bucureşti - 1919, Cluj) 

Regizor. Fiu al lui Iancu B. A absolvit 
Conservatorul de Artă Dramatică la Bu¬ 
cureşti. A regizat filmele Amor fatal (1911); 
Independenţa Românei (1912, cu Aristide 

Demetriade); înşir'te mărgărite (1911, în 
colaborare cu Aristide Demetriade); Marina 
de război română (1913); Industria petrolului 
(1913); Industria lemnului (1913); Valea Oltu¬ 
lui la Călimăneşti (1913). 

Brezeanu, lancu 

nume la naştere Ion Brezeanu 
(1.08.1869, Micşuneştii Mari, jud. Ilfov - 
1940, Bucureşti) 

Actor. Tată al lui Grigore B. Promotor al 
realismului în arta teatrului comic din 
epoca sa. Jocul lui îmbină strălucit comicul 
cu nuanţele tragice. A interpretat personaje 
comice din opera lui I.L. Caragiale (Ipin- 
gescu din O noapte furtunoasă şi cetăţeanul 
turmentat din O scrisoare pierdută) . A realizat 
importante creaţii în roluri de compoziţie: 
Ion din Năpasta de Caragiale, Ciubăr din 
Despot-Vodă de Vasile Alecsandri, Harpagon 
din Avarul de Moliere şi bufonul din Regele 
Lear de Shakespeare. 

Brezeanu, Maria 

(19.03.1924, Râşnov, jud. Braşov - 
19.04.2005, Bucureşti) 

Chimistă. A absolvit Facultatea de Chimie a 
Universităţii din Bucureşti şi a fost profesor 
al facultăţii. S-a afirmat în studiul chimiei 
combinaţiilor complexe în general şi, în 
special, în chimia combinaţiilor complexe 
polinucleare. A publicat peste 180 de lucrări, 
13 cărţi şi un tratat. Membru al Academiei 
Române (1993). 

Brezianu, Andrei 

(14.11.1934, Bucureşti) 

Eseist. Fiu al lui Barbu B. A absolvit Limbile 
clasice la Universitatea din Bucureşti (1954) 
şi Teologia la Alba Iulia şi Iaşi (1959). Re¬ 
dactor la Secolul 20. A debutat cu volumul 
de eseuri Odiseu în Atlantic , 1977, Premiul 
Uniunii Scriitorilor. A publicat romane: 
Ieşirea la ţărmuri , 1978; Castelul romanului , 
1981. în 1985 a plecat la Cambridge, Chur- 
cill College, apoi s-a stabilit în SUA, unde 
a predat literatură comparată la Catholic 
University din Washington DC. Din 1986 
este redactor-şef la postul de radio Vocea 
Americii. Colaborează la revistele româneşti 
ale diasporei, Meridian şi Agora. 

Brezianu, Barbu (Basile) 

(18.03.1909, Bucureşti - 14.01.2008, Bucureşti) 
Critic de artă. Tată al lui Andrei B. Licenţiat 
în Drept al Universităţii din Bucureşti. Ma¬ 
gistrat la Tribunalul Ilfov, apoi cercetător la 
Institutul de Istoria Artei din Bucureşti. Lu¬ 
crări: Şcoala moralului sau Hristoitia meşterului 
Anton Pann (eseu); Nod ars (poezie), 1930; 
Zăvor fermecat (poezie), 1947; Jaf în dragoste 


(proză), 1995; Desferecare (poezie), 1998. 
A fost cel mai fervent susţinător al artei lui 
Constantin Brâncuşi în România, într-o 
perioadă când acesta era voit ignorat. 

Brindeu, Liviu 

(11.04.1934, Zalău, jud. Sălaj) 

Inginer. A absolvit Facultatea de Matema- 
tică-Fizică a Politehnicii din Timişoara. 
Profesor şi decan al Facultăţii de Mecanică 
Agricolă la Politehnica din Timişoara. 
Contribuţii în domeniul acusticii, vibroper- 
cuţiilor. Lucrări: Mecanică analitică. Vibraţii 
mecanice , 1993; Dinamica structurilor mecanice , 
1994. Membru în Comisia de Acustică a 
Academiei Române, în Societatea Română 
de Acustică, în European Acoustics Asso- 
ciation. Membru al Academiei de Ştiinţe 
Tehnice din România. 

Brînduş, Nicolae 

(16.04.1935, Bucureşti) 

Compozitor. A absolvit Conservatorul din 
Bucureşti ca elev al Floricăi Musicescu 
şi al lui Marţian Negrea. Specializare la 
Darmstadt şi Aix-en-Provence. Experimen¬ 
tator şi adept al muzicii noi. Lucrări: ciclul 
Phtora (1968-1971, alcătuit din: Durate , 
Match , Cantus Firmus , Ideofonie şi Solilocviu ), 
Logodna după Mihai Eminescu; La ţigănci 
după Mircea Eliade; Infrarealism ; Kitsch N; 
Prolegomene I şi II; Bizarmonia. Preşedinte al 
secţiunii naţionale a Societăţii Internaţiona¬ 
le a Muzicienilor şi Compozitorilor. 

Bronshtein, Strul 

(1913, Ştefăneşti, Basarabia - 
1943, Taşkent, azi Uzbekistan) 

Poet de limbă idiş. A primit educaţie religi¬ 
oasă evreiască. A venit la Bucureşti în 1927 
şi a publicat versuri în idiş: Moldove ; mayn 
heym (Moldova, patria mea); Kh'ob geefnt 
breyt di toyern (Am deschis larg geamurile); 
Shpitol-Lider (Poeme din spital). S-a întors 
în Basarabia după anexarea ei la URSS şi a 
fost atins de un şrapnel, în luptă, murind la 
spitalul evacuat în Taşkent. 

Broşteanu, Petru 

(5.06.1838, Seleuş, jud. Arad - 
?.01.1920, Braşov) 

Publicist. A fost ofiţer la Braşov. A tradus în 
germană autori români: Bolintineanu, Ion 
Creangă, Petre Ispirescu, iar din germană în 
română Istoria împăratului Traian şi a contim- 
puranilor săi , 1897. A lăsat şi lucrări proprii, 
apărute în Transilvania şi Gazeta de Transilva¬ 
nia : Spicuiri din autori străini asupra românilor , 
1890; Rhaeto-romanii originea şi elementele 
limbii lor , 1892. Membru corespondent al 
Academiei Române, 1889. 

Brumărescu 



Barbu Brezianu 


Samuel von Bruckenthal 


Ion Emil Bruckner 


Brote, Eugen 

(29.11.1850, Răşinari, jud. Sibiu - 
5.12.1912, Sibiu) 

Agronom şi politician. A studiat la gimnaziul 
evanghelic din Sibiu, fiind elevul lui Nicolae 
Cristea şi Daniil Popovici Barcianu. Cumnat 
cu Atanasie Marian Marienescu. A fost unul 
dintre corifeii ASTRA şi a publicat mult la 
revista Tribuna din Sibiu. A înfiinţat la Sibiu 
o tipografie în care a publicat Memorandu¬ 
mul privind situaţia românilor din Transilva¬ 
nia şi Ungaria, a fost unul din conducătorii 
delegaţiei celor 300 de români transilvăneni 
care depusese acest Memorandum în 28 mai 
1892, la Viena, pentru a-1 prezenta împăra¬ 
tului Francisc Iosif I. O stradă din Bucureşti 
şi una din Sibiu îi poartă numele. 

Brucan, Silviu 

nume la naştere Saul Bruckner 
(18.01.1916, Bucureşti - 14.09.2006, Bucureşti) 
Politician. Evreu ca etnie. Autodidact. în 
1944, secretar general de redacţie al Scânteii , 
unde publică articole care cer condamnarea 
lui Iuliu Maniu, Gheorghe I. Brătianu, Cor- 
neliu Coposu, Radu Gyr şi Pamfil Şeicaru. 
Ambasador al României în SUA (1955) si 
la ONU (1959-1962). în 1989 a fost unul 
dintre semnatarii „scrisorii celor şase", 
citită la Europa Liberă, care a avut rol de 
semnal pentru declanşarea mişcării ce a pus 
capăt regimului Ceauşescu. După 1989 a 
fost susţinător al lui Petre Roman. Lucrări: 
îndreptar-dicţionar de politologie (1993); Stâlpii 
noii puteri în România (1996 ); De la capitalism 
la socialism şi retur (1998); Social Change in 
Russia and Eastern Europe (1998); România 
în derivă (2000); Profeţii despre trecut şi despre 
viitor (2004). 

Bruckenthal, Samuel von nume la naştere 
Brekner, după înnobilare Brukenthal 

(1721, Nochrich, Valea Hârtibaciului, jud. Sibiu - 
1803, Sibiu) 

Nobil german din Transilvania. A studiat 
Dreptul, Filosofia, Ştiinţele Politice şi Admi¬ 


nistrative la Halle şi Jena, fără a le termina. 
A obţinut la Viena funcţia de cancelar pro¬ 
vincial şi a lucrat la cancelaria administraţiei 
din Sibiu. A fost un mare colecţionar de 
artă. în 1762 împărăteasa Maria Tereza l-a 
înălţat la rangul nobiliar de baron. în 1779 
a construit la Sibiu palatul care-i poartă 
numele, unde a locuit şi a adăpostit colecţia 
de artă pe care urmaşul său a deschis-o 
vizitelor publicului larg în 1817. Astăzi se 
numeşte Muzeul Brukenthal. 

Bruckner, Ion Emil 

(2.04.1912, Bucureşti - 8.04.1980, Bucureşti) 
Medic. A absolvit Medicina la Bucureşti şi 
s-a specializat în bacteriologie la Manches- 
ter. Profesor de clinică medicală la Institutul 
de Medicină şi Farmacie din Bucureşti, 
director al Institutului de Medicină Internă 
Dr. N.Gh. Lupu din Bucureşti. Contribuţii 
în domeniul imunităţii, al serurilor. A iden¬ 
tificat şi clasificat formele hepatitei cronice, 
s-a ocupat de infecţiile urinare. Lucrări: 
Caracterul ţesuturilor hematopoetice , 1948; Pro¬ 
blema nefropatiei endemice , 1967; Diagnosticul 
precoce electrocardiografie al cordului pulmonar 
cronic , 1973; Medicina internă. Bolile aparatului 
respirator , 1977. Membru al Academiei Ro¬ 
mâne, 1974, membru al Societăţii Internaţi¬ 
onale de Medicină Internă ş.a. 

Brumărescu, Dumitru (Tache) 

(1872, Vălenii de Munte - 1937, Bucureşti) 
Pionier al aviaţiei. A brevetat în 1909 la 
Bucureşti şi în 1910 la Paris un avion cu 
decolare verticală cu trei elice. A realizat şi 
un salvator de submarine, o barcă din metal 
cu pereţi înalţi, complet acoperită, fixată pe 
puntea superioară a submarinului, care per¬ 
mitea salvarea echipajului în cazul în care 
un submarin eşua (brevetată în Franţa, în 
septembrie 1911). Alte invenţii sunt repre¬ 
zentate de realizarea cuplajului automat la 
vagoanele de cale ferată, o sanie-automobil 
şi o maşină de tăiat stuful. 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 



125 


17:22:37 


dictAK.indd 125 






















Brunea-Fox 



126 


dict AK.indd 



Victor Bucătaru Epaminonda Bucevschi Tamara Buciuceanu 


Brunea-Fox F., nume la naştere Filip Brauner 

(18.01.1898, Roman - 12.06.1977, Bucureşti) 
Reporter, gazetar. Frate cu Harry (muzico¬ 
log, folclorist) şi Victor (pictor avangardist) 
Brauner. Autodidact. Militant de stânga prin 
publicistica sa: Oraşul măcelului , 1944; Porturi 
dunărene , 1957; Hârca piratului, 1965; Reporta¬ 
jele mele, 1927- 1938, 1979, postum. 

Bucătaru, Victor 

(25.12.1948, Moara de Piatră, Republica Moldova) 
Regizor de film. A absolvit Institutul de Arte 
la Chişinău şi Institutul de Cinematografie 
(VGIK), secţia regie, la Moscova. A lucrat la 
Studioul Telefilm Chişinău. Preşedinte al 
Uniunii Cineaştilor din Moldova. Din 1992 
a înfiinţat studioul propriu, SINM. Este au¬ 
torul reportajelor de televiziune despre răz¬ 
boiul din Transnistria. A realizat numeroase 
documentare: Melodiile lui E. Doga, 1975; Zi- 
naidajulea, 1976; Cântă V Copacinschi, 1976; 
Cântecele dragostei, 1977; Valeri Mironov, 1977; 
Lacul copilărei mele, 1978; Bună ziua, Nistrule, 
1978; Mihail Munteanu, 1980; Orizonturile 
prieteniei, 1980; Avem 50 de ani, 1980; Mono¬ 
logul: Olga Ciolacu, 1981; Dreptul la zbor, 1986; 
Peste bara neobişnuitului, 1987; Nour aşii mei, 
1988; Durerea apelor, 1989; La izvoare, 1990; 
Preşedintele, 1991; Ecologia unui neam, SINM, 
1992; Grigore Vieru, SINM şi TVR-Bucureşti, 
1995. Maestru al Artei. 

Bucevschi, Epaminonda 

(1843, lacobeni, jud. Suceava - 
13.02.1891, Cernăuţi) 

Pictor. Familie originară din Galiţia. începe 
liceul la Cernăuţi şi îl termină la Blaj. Ia 
lecţii de pictură la Viena cu Carol Arendt, 
apoi studiază pictură religioasă la Academia 
de Belle Arte din Viena. Prieten cu Mihai 
Eminescu în perioada vieneză. A excelat 
în portrete: Horia, Cloşca şi Crişan, Tudor 
Vladimirescu, Avram Iancu executate în 
perspectiva aniversării lui Ştefan cel Mare 
la Putna (1871). Zugrăveşte, împreună 
cu Arendt, bisericile din Vicovul de Jos şi 


Suceveni, iconostasul de la Berhomet, pe 
Prut, dar execută şi portrete cum ar fi cel al 
arhimandritului Blajovici. Este comparabil 
cu Lecca şi Tattarescu prin acţiunea sa mo¬ 
dernizatoare. Din 1876 călătoreşte la Miin- 
chen, în Franţa şi Italia. Din 1881 îl cunoaşte 
pe Ciprian Porumbescu şi devin prieteni. 

Buciuceanu, Tamara 

sau Tamara Buciuceanu-Botez 

(10.10.1929, Tighina) 

Actriţă de teatru şi film. între 1948 şi 1951 
frecventează Institutul de Teatru Vasile 
Alecsandri din Iaşi, însă în anul al IV-lea 
de studii se transferă la Bucureşti, la Insti¬ 
tutul de Artă Teatrală şi Cinematografică, 
la clasa profesorului Ion Bălţăţeanu (asis¬ 
tentă Sorana Coroamă). Absolvă în 1952. 
A fost angajată a Teatrului de Comedie, a 
Teatrului de Operetă (8 ani şi jumătate), 
a Teatrului Bulandra (până la pensionare). 
A colaborat cu Teatrul Naţional de Tele¬ 
viziune, cu Teatrul Radiofonic, cu Teatrul 
Odeon, cu Teatrul Constantin Tănase 
(3 ani), cu Teatrul Naţional din Bucureşti şi 
Iaşi. în prezent lucrează la Teatrul Naţional 
din Bucureşti. Roluri: Titanic vals (1964); 
Anecdota (1972), film TV; Scorpia (1973), 
film TV; Vegetarian (1973); La spaţiul locativ 
(1975), film TV; Doctor fără voie (1976), film 
TV; Mama (1976); Ion: Blestemul pămân¬ 
tului, blestemul iubirii (1979); Cântec pentru 
fiul meu (1980); Alo, aterizează străbunica! 
(1981), De ce trag clopotele, Mitică? (1981); 
Grăbeşte-te încet (1981); înghiţitorul de săbii 
(1981); Şantaj (1981); Bocet vesel (1983); 
Declaraţie de dragoste (1985); Primăvara bo¬ 
bocilor (1985); Cuibul de viespi (1986); Punct 
şi de la capăt (1987); Extemporal la dirigenţie 
(1987); Liceenii (1987); Liceenii Rock'n'Roll 
(1992); Liceenii în alertă (1993); Paradisul în 
direct (1997); Sexy Harem Ada-Kaleh (2001); 
Chiriţa în provincie (2002), film TV; Agenţia 
matrimonială (2005), serial TV; Cuscrele 
(2005), serial TV. Premiul pentru întreaga 

Budeanu 


carieră la Festivalul TIFF, ediţia 2008. Este 
societar de onoare al Teatrului Naţional 
din Bucureşti din 2004, precum şi al Tea¬ 
trului Naţional de Operetă. 

Bucov, Emilian 

(8.08.1909, Chilia Nouă, jud. Ismail, Basarabia - 
17.10.1984, Chişinău) 

Scriitor. A semnat şi cu pseudonimele Radu 
Bâcov, Radu Emilian, Radu Bucov Emilian. 
A absolvit liceul B.-R Hasdeu din Chişinău 
(1930) şi Facultatea de Litere şi Filosofie la 
Bucureşti (1936), ca elev al lui Tudor Vianu. 
A fost cântăreţ de cor, muncitor la o fabrică 
de mobilă, activist UTC în România. A pu¬ 
blicat versuri şi articole militante în reviste 
de stânga: Bluze albastre. Societatea de mâine, 
Şantier, Cuvântul liber. în anii războiului a 
fost la Moscova şi a lucrat la postul de ra¬ 
dio care transmitea pentru ostaşii proveniţi 
din Basarabia. După război se stabileşte la 
Chişinău. Lucrări: Clocotul muncii (1932), 
Discursul soarelui (1937), China (1938), Ţara 
mea (1947), De la Volga pân'la Don (1948), 
Cresc etajele (1952, ulterior reeditat sub titlul 
Magistrala), Vietnamul meu (1962), Povestiri, 
nuvele, momente lirice (1963), Oraşul Răut 
(1966), Ultimulzăplaz (1967). Premiul de Stat 
al RSS Moldoveneşti şi titlul de Scriitor al 
Poporului (1982). 

Bucur, Sebastian Barbu 

(6.02.1930, Talea, jud. Prahova) 

Muzicolog. A absolvit seminarul teologic la 
mănăstirea Neamţ şi Institutul Teologic 
la Bucureşti. A absolvit apoi Conservatorul 
la Bucureşti şi s-a specializat în muzică 
bizantină la Atena. Profesor la Academia de 
Muzică din Bucureşti. S-a ocupat mai ales 
de muzica psaltică. Este dirijorul formaţiei 
de muzică bizantină Psalmodia din Bucu¬ 
reşti (din 1989). Lucrări: Documente muzicale 
româneşti la Muntele Athos, 1988; Cultura 
muzicală de tradiţie bizantină pe teritoriul Ro¬ 
mâniei în secolul XVIII şi începutul secolului XIX 
şi aportul original al culturii autohtone, 1990; 
Lexicon pentru cursurile de Paleografie muzicală 
bizantină, muzică psaltică, tipic liturgică, imno- 
grafie, 1992; Cântările Sfintei Liturghii şi alte 
cântări bisericeşti, 1993. 

Bucuţa, Emanoil 

nume la naştere Emanoil Popescu 

(27.06.1887, Bolintin-Deal, jud. Ilfov - 
7.10.1946, Bucureşti) 

Scriitor. Studiază Literele (germanistica) la 
Bucureşti, apoi la Berlin. A fost director la 
Ministerul Muncii, la Fundaţia Culturală 
(1925) şi la Casa Şcoalelor, redactor-şef la 



Sebastian Barbu Bucur Emanoil Bucuţa 


Graiul românesc (1927-1929). In 1941 a de¬ 
venit membru corespondent al Academiei. 
A scris proză: Legătura roşie, 1925; Fuga lui 
Şefki, 1927; Maica Domnului de la mare, 1930; 
Capra neagră, 1938; reportaje cu iz etnogra¬ 
fic: Pietre de vad, 4 voi., 1937-1944; şi studii: 
Românii dintre Vidin şi Timoc, 1923. Ca poet 
a exprimat emoţii ale vieţii de familie: Florile 
inimii, 1920. 

Budai-Deleanu, Ion 

(6.01.1760, Cigmău, jud. Hunedoara - 
24.08.1820, Lwow, Polonia) 

Scriitor, istoric şi filolog iluminist. A absol¬ 
vit seminarul teologic la Blaj, apoi Filosofia 
şi Teologia la Viena (1777-1787), fiind şi 
sacristan al bisericii colegiului catolic Santa 
Barbara. Şi-a luat doctoratul la Erlau. A fost 
profesor la Blaj (unde a intrat în conflict 
cu episcopul Ioan Bob, exilându-se), apoi 
consilier chesaro-crăiesc la Curtea de Apel 
din Lwow. A fost prieten cu reprezentanţi 
ai Şcolii Ardelene (Samuil Micu, Gheorghe 
Şincai, Samuil Vulcan). A scris lucrări ling¬ 
vistice: Temeiurile gramaticii româneşti, 1812, 
rămasă în manuscris; Teoria ortografiei româ¬ 
neşti cu slove latineşti-, lexicografice: Lexicon 
român-nemţesc şi nemţesc-român; istorice: De 
originibus populorum Transilvaniae (Despre ori¬ 
ginile naţiilor Transilvaniei), toate tipărite pos¬ 
tum. Ca scriitor, lucrările sale reprezentative 
sunt Ţiganiada, 1812, publicată în 1876, 
epopee eroi-comică despre ţigani, şi poemul 
picaresc Trei viteji, rămas nepublicat. Scriind 
în afara graniţelor ţării, într-o vreme când 
diaspora nu era implicată în facerea culturii 
române, autorul a fost receptat târziu şi a 
rămas fără urmaşi culturali. Chiar alte ten¬ 
tative de a relua genul epopeii nu pleacă de 
la el, ci de la modelul antic grecesc. 

Budeanu, Constantin 

(16/28.02.1886, Buzău - 27.02.1959, Bucureşti) 
Inginer. A absolvit Şcoala Naţională de 
Poduri şi Şosele din Bucureşti şi Şcoala Su¬ 
perioară de Electricitate din Paris. Profesor 

Budişteanu 



Constantin Budeanu Constantin Budişteanu 


la Politehnica din Bucureşti. Contribuţii în 
domeniul energeticii şi metrologiei. Lucrări: 
Reostate lichide pentru încercarea generatoarelor 
electrice , 1912; Măsuri electrice , 1928; Aspecte 
actuale ale problemei tracţiunii electrice în legă¬ 
tură cu adoptarea electrificării României , 1931; 
Problema electrificării căilor ferate în România , 
1937; Bazele electrotehnicii , 2 voi., 1958-1959. 
Membru titular al Academiei Române 1955), 
membru în consiliul de conducere al Socie¬ 
tăţii Electricienilor Francezi, preşedinte al 
Comitetului Internaţional pentru Studiul 
Fenomenelor Reactive şi Deformante. 

Budişteanu, Alexandru 

(10.07.1836, Râmnicu Vâlcea - 1919, Bucureşti) 
General. Frate cu Constantin B. A absolvit 
Şcoala de Ofiţeri din Bucureşti. A luptat la 
Plevna, comandând Regimentul 2 Infan¬ 
terie de linie. Ajunge comandant al Regi¬ 
mentului 4 Dorobanţi Argeş; director de 
serviciu şi director general în Ministerul de 
Război; şef de stat major al Corpului 2 Ar¬ 
mată; comandant al Pieţei Bucureşti. A fost 
prefect al judeţului Argeş şi ales de două 
ori secretar al Colegiului 1 Argeş. Are mai 
multe scrieri tipărite în Bucureşti între anii 
1875 şi 1910: Cartea soldatului de infanterie; 
Petrolul; Observaţii la legea minelor; Cestiunea 
puţurilor arteziene din România. Colecţiile 
sale de ceasornice, pendule vechi, medalii 
româneşti, inele şi alte obiecte vechi s-au 
bucurat de mare interes din partea specia¬ 
liştilor, fiind printre cele mai valoroase, rari¬ 
tăţi în domeniu. O parte din pendule (20 de 
piese), precum şi ceasurile mici, peste 200, 
au fost donate, în 1909, Muzeului Naţional 
de Antichităţi. 

Budişteanu, Constantin 

(4.11.1838, Bucureşti - 7.11.1911, Bucureşti) 
General. Frate cu Alexandru B. A absolvit 
Şcoala de Ofiţeri din Bucureşti. A luptat la 
Plevna, comandând Regimentul 6 Infanterie 
de linie şi a fost grav rănit la Gorni Dubnik. 
A fost numit, la 26 februarie 1878, în 


comitetul consultativ permanent de pe lângă 
Ministerul de Război. Intre 1895 şi 1896 este 
ministru de Război în guvernul liberal aflat 
sub preşedinţia lui A.D. Sturdza. 

Buga, Ion 

(16.12.1935, Hăsnăşenii Mari, Basarabia) 

Istoric, profesor universitar, om politic. Stu¬ 
dii secundare în satul natal, medii speciale 
la Şcoala Pedagogică din Bălţi-Soroca, su¬ 
perioare la Facultatea de Istorie şi Filologie 
a Universităţii de Stat din Chişinău (1961). 
Specializare în istoria contemporană la 
Universitatea de Stat din Leningrad (Sankt 
Petersburg). Titluri ştiinţifice şi didactice: 
doctor (1967) si doctor habilitat în istorie 
(1981), docent (1971), profesor (1984). 
Stagii de perfecţionare şi documentare la 
universităţile şi arhivele din Moscova, Sankt 
Petersburg, Iaşi şi Bucureşti. Profesor uni¬ 
versitar la Institutul Pedagogic de Stat din 
Tiraspol, Institutul Politehnic din Chişinău, 
Institutul Pedagogic de Stat din Chişinău, 
Universitatea de Stat din Chişinău. Decan 
al Facultăţii de Istorie şi Pedagogie a In¬ 
stitutului Pedagogic de Stat din Chişinău 
(1982-1985), şef al Catedrei de istoria româ¬ 
nilor la Universitatea de Stat din Moldova 
(1995-1999). Deputat şi vicepreşedinte de 
comisie a Parlamentului Republicii Mol¬ 
dova (1990-1994). Cofondator şi membru 
al Sfatului Frontului Popular din Moldova. 
Preşedinte al Partidului Naţional Român din 
Republica Moldova. Cofondator şi secretar 
general al mişcării civice Forul Democrat al 
Românilor din Republica Moldova. Cerce¬ 
tări orientate spre studierea istoriei contem¬ 
porane a românilor, cu precădere a istoriei 
Basarabiei, în special a problemelor agrare 
şi naţionale. Autor a peste 150 de lucrări, 
inclusiv: O limbă maternă - un alfabet (1988), 
Pământ strămoşesc (1989), Dezrobirea ţăranilor 
(1993), Băştinaşii Republicii Moldova (1995), 
Calvarul foametei din Basarabia în anii 1946- 
1947 (1997), Lupta pentru „Istoria Românilor" 
continuă (1997) /PrimăvaraMarii Uniri (1999), 
O carte despre conştiinţa naţională a românilor 
moldoveni (1999), O viaţă sacrificată Unirii. 400 
de ani de la asasinarea lui Mihai Viteazul (2001), 
Anexarea Basarabiei în 1940 de către URSS 
(coautor, 2002), Cimitirele militare româneşti 
din Republica Moldova (2005), Cultura Cucuteni 
pe moşia Hăsnăşeni (2008), Basarabia română la 
cumpănă de milenii. Antologie (2011), ş.a. 

Bugariu, Coriolan (Cori) 

(1924, Ecica, plasa Zrenjanin, Banatul Sârbesc - 
17.04.2003, Vârşeţ) 

Muzician. A absolvit liceul şi Şcoala Nor¬ 
mală la Vârşeţ, Conservatorul la Timişoara. 

Bujor 



Ion Buga Coriolan Bugariu 


Tudor Bugnariu 


Aristide Buhoiu 


A îndrumat corurile şi fanfarele de la sate 
ca salariat al Asociaţiei Societăţilor Cultu¬ 
rale din Voivodina. A fost profesor la Liceul 
Mixt Român unde a instruit şi corul şcolar. 
Paralel, a fost instructor al corului Zarko 
Zrenjanin din Vârşeţ. Din anul 1952 a fost 
profesor la Şcoala Normală din Vârşeţ, unde 
a înfiinţat un cor cu care a obţinut rezultate 
remarcabile interpretând melodii româneşti 
culese din Voivodina. A obţinut numeroase 
succese la Prizren, Valjevo, Svetozarevo (Ja- 
godina), Subotica, Negotin şi Krusevac. în 
anul 1955 a pus în scenă opereta Crai nou de 
Ciprian Porumbescu. A contribuit la scrie¬ 
rea monografiei Şcolii Normale româneşti 
din Vârşeţ. 

Bugnariu, Tudor 

(30.06.1909, Budapesta - 25.06.1988, Bucureşti) 
Sociolog şi publicist. Ginere al lui Lucian 
Blaga. Filosof, comunist din ilegalitate, pri¬ 
eten cu D.D. Roşea (tot filosof, traducătorul 
lui Hegel în franceză, şi el profesor la ace¬ 
eaşi universitate). Este absolvent al Facultă¬ 
ţii de Litere şi Filosofie din Cluj şi asistent 
suplinitor la Catedra de limba şi literatura 
română veche (1932-1933). Datorită acti¬ 
vităţii sale de stânga (redactor al publicaţiei 
Alte zări , membru în Comitetul Antifascist 
al tineretului din Cluj etc.) este scos din 
învăţământ. în 1940 a fost internat în la¬ 
gărele de la Caracal şi Someşeni, iar după 
23 august 1944 devine primar al Clujului, 
în 1948 revine în învăţământul universitar, 
la început asistent fără plată la Catedra de 
sociologie, apoi profesor, succesiv decan, 
prorector şi adjunct al ministrului învăţă¬ 
mântului (1956). Pentru scurtă vreme, în 
1948, a fost consilier cultural la Belgrad. 
Din 1957 trece la Catedra de filosofie a 
Universităţii din Bucureşti. A publicat 
îndeosebi studii de marxism, materialism 
dialectic şi istoric. Membru corespondent 
al Academiei Române (1955). 


Buhoiu, Aristide 

(4.04.1938, Lugoj - 17.09.2006, Bucureşti) 
Realizator de televiziune. A absolvit Fa¬ 
cultatea de Filologie a Universităţii din 
Cluj. A lucrat la Radio Timişoara, Cluj şi 
Bucureşti, iar din 1965 la redacţia sporti¬ 
vă a Televiziunii Române. Plecat în SUA, 
a fondat săptămânalul Universul , pe care 
ulterior l-a condus fiul său (1985-2002). 
A revenit în ţară în 1995 şi a lucrat la 
Tele7 ABC şi Televiziunea Română. A con¬ 
dus publicaţia Cronica română. Emisiuni: 
Duminica Sportivă ,, Studioul A , Zig-Zag,, 
360 de grade , Post Meridian , Trubaduri de al¬ 
tădată , Tele-Sport, Drumuri europene - Marele 
Premiu ACIN, Drumuri printre amintiri, Cutia 
Pandorei. Distins cu Ordinul Meritul Cultu¬ 
ral în grad de Ofiţer, 2004. 

Buicliu, Grigore Mithridate 

(15.12.1840, laşi - 13.12.1912, Bucureşti) 
Traducător. Etnie armeană. A studiat la Co¬ 
legiul Armean din Paris, a terminat Dreptul 
la Iaşi. Biblioteca sa, cu lucrări rare despre 
istoria migraţiei armenilor, a fost lăsată prin 
testament Academiei Române. Junimist. 
A tradus cronica armeană în versuri a lui 
Minas Tokatţki - Cânt de jălire asupra arme¬ 
nilor din Ţara Vlahilor , 1895. A scris Cameniţa 
sau Cronica armenilor din Polonia şi Moldova, 
1906, primul studiu de pe teritoriul româ¬ 
nesc de acest fel, care recunoaşte migraţia 
locuitorilor din spaţiul Armeniei de azi în 
zona carpatică încă din perioada neolitică 
(migraţia indo-europeană). 

Bujor, Paul 

(20.07.1862, Bereşti, Galaţi - 
17.05.1952, Bucureşti) 

Zoolog. A absolvit Facultatea de Ştiinţe 
(Secţia ştiinţe naturale) la Universitatea din 
Bucureşti şi s-a perfecţionat la Paris şi Ge¬ 
neva. Profesor la Catedra de fiziologie şi zoo¬ 
logie animală a Universităţii din Bucureşti. 
A întemeiat Revista ştiinţifică V Adamachi din 

Paul Bujor Tony Bulandra Ileana Dorina Bulic Ştefan Bulicanu 


Iaşi. A lucrat la staţiunile marine Roşcov, 
Banyuls-sur-Mer, Villefranche, Napoli şi la 
Muzeul Gr. Antipa din Bucureşti. Contri¬ 
buţii în domeniul embriologiei, unul din 
creatorii şcolii române de hidrobiologie. 
Lucrări: Contribution a l'etude de la faune des 
lacs sales de Roumanie, 1900; Protozoires et 
plantes inferieures non-mentionnees encore dans 
le lac Tekirghiol, 1912. Membru de onoare al 
Academiei Române (1948). 

Bulandra, Lucia Sturdza 

V Sturdza Bulandra, Lucia 

Bulandra Tony 

(1881, Bucureşti - 1943, Bucureşti) 

Actor. Elev al lui Constantin I. Nottara. 
Şi-a făcut apoi studiile în Franţa cu Mou- 
net-Sully. A jucat adesea alături de soţia sa, 
Lucia Sturdza-Bulandra. Roluri în: Cidul lui 
Corneille, Hoţii de Schiller, Hamlet de Sha- 
kespeare, Azilul de noapte de Gorlci, precum şi 
roluri din repertoriul aşa-zisului „teatru de 
salon" al vremii: Amor fatal (1911), Dragoste 
la mănăstire (1914), Trenul fantomă (1933). 
Teatrul Tony Bulandra a fost inaugurat la 
Târgovişte în 2002, când se sărbătoreau 150 
de ani de la naşterea lui I.L. Caragiale. 

Bulic, Adam 

(29.09.1908, Uzdin, Banatul Sârbesc - 
3.10.1986, Novi Sad) 

Ziarist. Licenţiat al Academiei Comerciale 
din Cluj. A lucrat la ziarul românesc Nădej¬ 
dea (1935-1944) din Vârşeţ, apoi la Editura 
Libertatea din Novi Sad. Provine probabil din 
familia unuia dintre primii memorialişti arde¬ 
leni, Teodor Bulic din Beiuş, Transilvania. 

Bulic, Ileana Dorina 

(22.06.1942, Vârşeţ) 

Filolog şi traducător. Fiică a lui Adam B. 
A absolvit Liceul Român la Vârşeţ, iar Fa¬ 
cultatea de Filologie, Secţia limba şi litera¬ 
tura română, la Universitatea din Belgrad, ca 
studentă a primei generaţii de profesori de 
limba română care au terminat în Iugoslavia 


postbelică, avându-1 profesor pe Radu Flora. 
Specializare la Timişoara. A fost redactor 
pentru publicaţiile în limba română la filiala 
din Novi Sad a Institutului pentru Editarea 
Manualelor din Belgrad. A fost consilier 
pentru relaţii internaţionale al Secretarului 
pentru învăţământ, ştiinţă şi cultură al PSA 
Voivodina, iar din 1983 şi până în 1990 
este director adjunct la Institutul de Sta¬ 
tistică al Provinciei Voivodina. A pregătit 
rubrici şi conferinţe pentru emisiunile în 
limba română la Radio Novi Sad. Este au¬ 
toarea cărţii Profesorul Ştie-Tot, un deosebit 
de util îndreptar de limba română. Membră 
activă a Societăţii de Limba Română din 
Voivodina de la înfiinţare. A fost secretar al 
SLR, precum şi redactor-şef şi responsabil 
al Editurii Societăţii de Limba Română din 
Voivodina. 

Bulicanu, Ştefan 

(14.06.1929, Boldureşti, Basarabia) 

Regizor. A absolvit Institutul de Arte la Chi- 
şinău şi Institutul de Cinematografie (VGIK), 
secţia regie, la Moscova, ca elev al lui Serghei 
Gherasimov şi Tamara Makarova. A lucrat la 
Studioul Moldova Film. Filmografie: Ploaia , 
1978; Meditaţii lirice , (VGIK, 1979); Toamna 
ciupercilor , (VGIK, 1981); Sârmele de telegraf 
1981; Aşa-i viaţa omului , 1983; Dragă Tudore , 
1992; Azi e miercuri sau joi (regia, scenariul), 
studioul Tranzit, 1992; Ultimul rol 2001. 
CET-2 , 2003; Vă salut, dragii meii, 2004. Ma¬ 
estru în Artă al Republicii Moldova. 

Bulucea, Constantin 

(1940, Bucureşti) 

Inginer. A absolvit Politehnica din Bucu¬ 
reşti. A lucrat la Institutul de Cercetări 
pentru Componente Electronice. A fost 
autorul primului proiect românesc de tran¬ 
zistor planar din siliciu, 1965-1969, şi apoi, 
pe baza rezultatelor obţinute, a dezvoltat 
o şcoală de proiectare şi o tehnologie de 
fabricaţie pentru tranzistoare din siliciu, 
circuite integrate liniare şi circuite integrate 

Bunea 



Constantin Bulucea 


Ion Bumbac 


Bunea Augustin 


digitale MOS/LSI. A fondat Conferinţa 
Anuală de Semiconductori (CAS), una 
dintre cele mai prestigioase conferinţe şti¬ 
inţifice naţionale, devenită apoi conferinţă 
internaţională IEEE, care continuă şi azi. 
A plecat în SUA, Santa Clara, California, 
în anii 1980 şi lucrează la National Semi¬ 
conductor Corporation. Din 2003 este 
consilier pentru nanotehnologii la Advan¬ 
ced Devices and Technologies Thrust of 
the Semiconductor Research Corporation. 
A efectuat lucrări de pionierat în domeniul 
de mare importanţă al fenomenelor de 
purtători fierbinţi, simularea dispozitivelor 
şi a proceselor lor de fabricaţie, a adus 
contribuţii la arhitectura şi tehnologia dis¬ 
pozitivelor semiconductoare submicronice 
şi a elaborat, în colaborare cu Adrian Rusu, 
o teorie a tranzistorului cu inducţie statică. 
Lucrări: Electronica funcţională la apropierea de 
limitele miniaturizării electronice prezise de legea 
lui Moore ; Fabrication of semiconductor structure 
in which complementary field-effect transistors 
each have hypoabrupt body dopant distribution 
below at least one source/drain zone , 2005. 
Membru de onoare al Academiei Române, 
2001. Membru IEEE. 

Bumbac, Ion 

(31.01.1843, Costâna, jud. Suceava - 
25.05.1902, Cernăuţi) 

Scriitor. Frate cu Vasile B. A fost elev al lui 
Aron Pumnul la Cernăuţi şi coleg de came¬ 
ră, ca elev, cu Mihai Eminescu. A studiat la 
Viena, unde a fost prieten şi cu Io an Slavici. 
Antijunimist. Director al gimnaziului din 
Cernăuţi. A înfiinţat Societatea Filarmonică 
Armonia, 1881 şi Societatea Culturală Con¬ 
cordia, 1885, ambele menite să apere şi să 
promoveze valorile spirituale ale românilor 
din Bucovina. A avut o tentativă de a scrie 
o epopee naţională, din care s-au publicat 
două cânturi: Florinta, 1880. S-a ocupat de 
chestiunea Bucovinei, a statutului provinciei 
şi a opţiunilor culturale posibile în contextul 


dat: Privire istorică asupra trecutului politic-social 
şi naţional al „ducatului Bucovinei", 1886. 

Bumbac, Vasile 

(7.02.1837, Costâna, jud. Suceava - 
27.02.1918, Suceava) 

Scriitor. Frate al lui Ion B., a fost de ase¬ 
menea elevul lui Aron Pumnul, prieten cu 
Mihai Eminescu şi Ioan Slavici. A publicat 
în toate provinciile româneşti, ca şi în zona 
diasporei din Ungaria şi Austria, în toate 
genurile literare şi, fără a fi un scriitor de 
prim-plan, a indus ideea că spiritul româ¬ 
nesc este acelaşi, oriunde sunt cititori şi 
scriitori de limbă română. Prin acest mod 
de comunicare culturală a pregătit procesul 
unirii politice. Lucrări: Descălecarea lui Dra- 
goş în Moldova , încercare de epopee , rămasă în 
manuscris; O privire scurtă critică asupra poe¬ 
ziilor domnului Vulcan , 1866; Schiţe de escursi- 
uni , 1888-1889. A tradus din Metamorfozele 
lui Ovidiu, 1906. 

Bunea Augustin 

(4.08.1857, Vad, comitatul Făgăraş - 
30.11.1909, Blaj, comitatul Alba de Jos) 

Istoric şi teolog greco-catolic. Familie ori¬ 
ginară din Mărginimea Sibiului. Studiile 
gimnaziale le face la gimnaziul românesc 
din Braşov (1870-1877), apoi, începând 
din primăvara anului 1877, la gimnaziul 
din Blaj. în toamna aceluiaşi an (1877) 
este trimis de către mitropolitul blăjean 
Ioan Vancea, la colegiul urban De Propa¬ 
ganda Fide din Roma (1877-1882), unde 
a obţinut doctoratul (1882). încă înainte 
de terminarea studiilor superioare, este 
hirotonisit preot la Roma, în 1881, în bise¬ 
rica grecească Sf. Atanasie. A fost angajat al 
serviciului cancelariei mitropolitane din Blaj 
(1882-1886), profesor la Academia Teologi¬ 
că de acolo (1886-1888), ocupând Catedra 
de teologie dogmatică; a fost secretar mitro¬ 
politan (1888-1895), canonic mitropolitan 
(din 1895), având şi alte demnităţi în cadrul 
mitropoliei Blajului. A fost cofondator al 

Bunea 


săptămânalului bisericesc-politic Unirea, 
apărut la Blaj, în 1900, avându-i alături 
pe Vasile Hossu, dr. Alexandru Grama, dr. 
Victor Smighelschi şi dr. Izidor Marcu. 
A publicat o mulţime de lucrări privitoare 
la istoria Transilvaniei, şi mai cu seamă de 
istorie bisericească, pe baza unor izvoare 
inedite. A fost prieten apropiat cu savantul 
istoric Nicolae Iorga şi cu Andrei Bârseanu, 
cunoscut mai ales prin culegerea de folclor 
din Ardeal, făcută împreună cu cehul Jan 
Urban Jarnik. A fost membru al secţiei 
istorice a ASTRA, Sibiu. Membru titular al 
Academiei Române (1909). 

Bunea, Victor 

(27.05.1903, Berlin - 3.04.1995, Bucureşti) 
Inginer. A absolvit Şcoala Politehnică la 
Bucureşti. Profesor la Universitatea din Bu¬ 
cureşti. A lucrat în industria maşinilor elec¬ 
trice din România, a fost titular al unui mare 
număr de brevete valorificate în industria 
electronică: procedeu şi aparat pentru detec¬ 
tarea scurtcircuitelor între spire şi verificarea 
numărului de spire la bobinele maşinilor şi 
transformatoarelor electrice; generator de 
frecvenţă medie; metodă pentru autocorec- 
tarea efectelor de saturaţie la acceleratoa¬ 
rele de particule. Lucrări: Soluţionarea prin 
diferenţe finite a ecuaţiilor lui Maxwell în mediu 
feromagnetic şi în medii conductoare anizotrope; 
Generatorul sincron mergând singur; Maşini elec¬ 
trice cu interfier neuniform; Nouveau procede pour 
la construction des machines electriques de petite 
et moyenne puissance. Membru de onoare al 
Academiei Române (1993). 

Bungeţianu, Constantin 

(1879, jud. Brăila - 1948, Paris) 

Economist. Doctor în ştiinţe economice şi 
politice la Sorbona. Profesor la ASE, în spe¬ 
cialitatea studii practice asupra întreprinderi¬ 
lor şi asupra transporturilor. A plecat din ţară 
în anii războiului. Lucrări: Les bois et forets 
en Roumanie sous le rapport forestier, industriei 
et commercial, 1912; Din industriile derivate ale 
lemnului: fabricarea pastei mecanice, a celulozei şi 
a hârtiei în România , 1930, în colaborare; Lup¬ 
ta de concurenţă între Calea Ferată şi tracţiunea 
mecanică pe şosele , 1933, în colaborare; Trade 
and Industrial Organization, Working System 
and Results , 1937; Şantierul naval T. Severin. 
Amenajare şi rentabilitate , 1937, în colaborare. 

Burada, Maria 

(15.04.1812, laşi - 11.02.1886, laşi) 
Traducătoare. Soţie a lui Teodor B. şi mamă 
a lui Teodor T. B. Familie aromână la origini. 
Născută într-o familie de boieri, a studiat 
greaca, franceza, rusa, germana. A fost prima 


femeie din Moldova care a tradus piese de 
teatru, mai ales din J. Bouchardy. 

Burada, Teodor 

(28.08.1800, Odobeşti - 14.04.1866, laşi) 
Memorialist. Familie de aromâni. Tată al lui 
Teodor T.B. A călătorit la Viena şi la Veneţia. 
Organizator al învăţământului muzical în 
Moldova, a lăsat note de călătorie meticu¬ 
loase şi sentimentale despre Europa acelor 
vremuri: Amintiri de călătoriile vornicului Teodor 
Burada în ţară şi în străinătate în anul 1826, 
publicate postum, în 1908. 

Burada, Teodor T. 

(3.10.1839, laşi - 17.02.1923, laşi) 

Folclorist şi etnograf. Aromân ca etnie. Fiu al 
lui Teodor şi al Măriei B. A urmat Academia 
Mihăileană şi Facultatea de Drept la Iaşi. 
Şi-a continuat studiile la Paris, frecventând şi 
Conservatorul de Muzică (absolvit în 1865). 
A urmat apoi, tot la Paris, Şcoala de Poduri şi 
Şosele. Profesor de vioară la Şcoala de Muzi¬ 
că din Iaşi, apoi la Conservatorul de Muzică 
din Iaşi. Membru al societăţii Junimea. A şi 
concertat ca violonist, atât în ţară, cât şi în 
străinătate. Lucrări: Despre întrebuinţarea mu- 
sicei în unele obiceiuri vechi ale poporului român, 
1876; Originea violinei şi perfecţionarea ei, 1876; 
Datinile poporului român la înmormântări, 1882; 
Datinile la nunţi ale poporului român din Ma¬ 
cedonia, 1883; Cercetări asupra musicei ostăşeşti 
la români, 1891; Corurile bisericeşti de musică 
vocală armonică în Moldova, 1914. Membru 
corespondent al Academiei Române (1887). 

Burebista 

(începutul sec. I Î.H. - 44 Î.H.) 

Căpetenie geto-dacică (82-44 î.Hr.). Primul 
care a reuşit o uniune tribală a tuturor 
triburilor dacice, confruntate cu venirea tri¬ 
burilor celtice pe teritoriul lor şi cu creşterea 
ameninţării romane. A făcut aceasta pe cale 
paşnică, folosind puterea de convingere a 
magului său, Deceneu - la daci conducerea 
tribului era duală: laică şi religioasă - şi pe 
calea armelor. A înfrânt (60-59 î.H.) tribu¬ 
rile celtice ale boiilor, tauriscilor, anarţilor şi 
scordiscilor, împingându-le spre vest. Caesar 
plănuia să-i atace pe daci şi concentrase o 
armată pe ţărmul Mării Adriatice. A fost ucis 
în acelaşi an ca şi Burebista, care a uneltit 
pentru uciderea dictatorului român, dar 
dublul asasinat n-a întârziat decât cu o ju¬ 
mătate de veac venirea romanilor în Dacia. 

Burghelea, Dan 

(1942, Râmnicu Vâlcea) 

Matematician (geometru). A absolvit Ma¬ 
tematica la Universitatea din Bucureşti, 

Teodor T. Burada Dan Burghelea Theodor Burghele lacob Burghiu 


unde a obţinut doctoratul şi docenţa 
(1972). Cercetător la Institutul de Mate¬ 
matică al Academiei (desfiinţat în 1975). 
Profesor la Ohio State University din 
1979. Profesor invitat la universităţile din 
Geneva, Bonn, Chicago, Paris, Zurich ş.a. 
Lucrări: The concordance-homotopy groups of 
geometric automorphism groups , 1971; Some 
raţional computations ofthe Waldhausen alge- 
braic K-theory, 1979; The cyclic homology of 
the group rings, 1985; Removing Metric ano- 
maliesfrom Ray Singer torsion, 1999. Premiul 
Academiei Române, 1967. 

Burghele, Theodor 

(12.02.1905, laşi - 3.06.1977, Bucureşti) 

Medic. A urmat studii la Facultatea de 
Medicină din Iaşi (1922-1928), apoi s-a 
specializat la Clinica de urologie din Viena 
(1930-1931). Şi-a început activitatea profe¬ 
sională la clinica chirurgicală şi urologică a 
prof. dr. Nicolae Hortolomei, al cărui elev a 
fost. în anul 1946, când s-a înfiinţat o cli¬ 
nică de chirurgie a căilor urinare la spitalul 
Panduri, a fost numit profesor universitar 
la Facultatea de Medicină din Bucureşti şi 
a preluat conducerea unităţii. Ca urmare a 
demersurilor sale s-a creat în anul 1965 la 
acel spital o policlinică de urologie şi nefro¬ 
logie, unde se făceau investigaţii complexe 
asupra bolnavilor trimişi din întreaga ţară, 
în vederea efectuării de intervenţii opera¬ 
torii sau a tratamentelor ambulatorii. între 
1957-1972 a fost rector al Institutului de 
Medicină şi Farmacie din Bucureşti. Şef de 
şcoală chirurgicală şi remarcabil chirurg, a 
abordat o variată gamă de probleme, atât în 
cercetare, cât şi în diferitele studii publi¬ 
cate: problemele căilor urinare superioare, 
tumorile renale, şocul chirurgical, anestezie 
şi reanimare modernă, chirurgie experi¬ 
mentală. în perioada 1972-1975 a deţinut 
funcţia de ministru al Sănătăţii, devenind 
şi medic personal al lui Nicolae Ceauşes- 
cu. Lucrări: Vitaminele în chirurgie (1944); 
Rinichiul de şoc (1962) - în colaborare cu W. 


Rugendorf; Urgenţele în urologie (1967) - în 
colaborare cu D. Bocancea, P. Simici şi V. 
Neagu; The neurogenic bladder in spinal cord 
injuries (1970); Erreures , fautes et risques en 
urologie (1971); Viaţa şi opera Acad. N. Hor¬ 
tolomei (1972); Tulburări vezicale în trauma¬ 
tismele medulare - în colaborare cu V. Ichim; 
Tuberculoza uro-genitală - împreună cu C. 
Blaga. De asemenea, a fost redactor al 
Tratatului de patologie chirurgicală (1975). 
în 1969 a obţinut titlul de Om de Ştiinţă 
Emerit. A fost membru activ sau de onoare 
a mai multor societăţi şi foruri medicale 
din ţară sau internaţionale: Societatea Ro¬ 
mână de Chirurgie, Academia Franceză de 
Medicină, Asociaţia Franceză de Urologie, 
Societatea Internaţională de Chirurgie, 
membru asociat al Academiei de Chirurgie 
din Paris ş.a. A făcut parte din colegiul de 
redacţie al revistelor: Chirurgia ,, Urologia 
internationalis , European Urology , yponozux u 
Hefponoeux, 3KcnepuMeH.manbH.ax Xupypeux 
u AHecme3uonoeux, Excepta medica (Surgy), 
International Urology and Nephro. A fost ales 
membru (1963) al Academiei Române. De 
asemenea, între anii 1976-1977 a fost pre¬ 
şedinte al Academiei Române. 

Burghiu, lacob 

(3.07.1941, Zăicani, Basarabia - 
29.06.2003, Chişinău) 

Regizor de teatru şi film, scriitor. A absol¬ 
vit Matematica la Institutul din Bălţi, apoi 
Institutul de Cinematografie (VGIK), secţia 
regie, la Moscova, clasa Igor Talankin. A fost 
regizor la Teatrul Dramatic din Bălţi, apoi 
la Teatrul Luceafărul din Chişinău. Vice- 
ministru al Culturii după 1989, consilier 
prezidenţial pe probleme de cultură şi culte. 
Filmografie: O singură zi (scenariu, regie), 
Telefilm-Chişinău, 1965; Paralela 47 (regie), 
1966; Colinda , 1968; Povârnişul , 1970; Casă 
pentru Serafim , 1973; Balada lemnului , Moldo- 
va-film, 1975; Patria nu-i va uita , 1975; Nu 
crede ţipătului păsării de noapte , 1976; Surorile , 
1978; Mama, 1978; Codrii (scenariu), 1978; 

Fii fericită, Iulia! 1983; Vlad lovită, 1985. Scrie 
poezie şi proză. Membru al Uniunii Cineaş¬ 
tilor. Membru şi vicepreşedinte al Uniunii 
Scriitorilor din Moldova. Maestru în Artă al 
Republicii Moldova. 

Burileanu, Ştefan 

(10.01.1857, Burila Mică,jud. Mehedinţi - 
1951, Cluj) 

Inginer militar, general de brigadă de artilerie. 
Liceul şi Şcoala Politehnică le-a absolvit la 
Paris, iar Şcoala de Geniu la Fontainebleau. 
Profesor de mecanică la Universitatea din 
Cluj şi profesor de metalurgie la Şcoala de 
Aplicaţie a Ofiţerilor de Artilerie. A inventat şi 
construit mitraliera antiaeriană cu foc rapid, 
afetul pentru tunurile de 150 mm. Lucrări: 
Curs de balistică exterioară, 1899; Teoria generală 
a calculului probabilităţilor, 1910; Studiul tunului 
de asediu, 1915; Metalurgia fontei, fierului şi oţe¬ 
lului, 1926; Curs de mecanică, 1942. 

Burlacu, Alexandru 

(8.06.1954, Chitai, rn. Chilia, Ucraina) 

Critic şi istoric literar. A absolvit Şcoala Pe¬ 
dagogică din Cahul (1973) şi Facultatea de 
Litere a Universităţii Pedagogice de Stat din 
Chişinău (1977). Profesor universitar (2002). 
Cercetător ştiinţific principal la Institutul de 
Filologie al Academiei de Ştiinţe a Moldovei 
(din 2006) şi profesor la Universitatea Ion 
Creangă (din 1995 - şef al Catedrei de litera¬ 
tură română şi comparată). Lucrări: Scriitori 
de la „Viaţa Basarabiei" (1990, în colaborare), 
Critica în labirint (1997), Mişcarea literară din 
Basarabia anilor '30. Atitudini şi polemici (1999), 
Proza basarabeană: fascinaţia modelelor (1999), 
Poezia basarabeană şi antinomiile ei (2001), 
Literatura română din Basarabia. Anii '20-'30 
(2002), Tentaţia sincronizării (Timişoara, 
2002), Texistenţe. Drama zborului frânt (2007), 
Texistenţe. Scara lui Osiris (2008), Vladimir Be¬ 
şleagă. Po(i)etica romanului (2009). Membru al 
Uniunii Scriitorilor din Republica Moldova 
şi din România. Premii ale Uniunii Scriitori¬ 
lor din Republica Moldova (1997, 2007). 


Burnaia, Irina 

numele la naştere Irina Cioc 
(1909, Ciurari, Roşiorii de Vede - 1990, Elveţia) 
Pilot. Prima femeie pilot din România. 
A urmat Dreptul la Bucureşti şi a profesat în 
baroul din Bucureşti. A obţinut în 1933 bre¬ 
vet de pilot gradul I şi II la Şcoala de Pilotaj 
de la Băneasa. Primul avion pilotat a fost un 
IAR 22 fabricat la Braşov. Prima femeie care 
a survolat Carpaţii. în 1935 a zburat cu acest 
avion 16 000 km, până la lacul Victoria, din 
inima Africii. în acelaşi an a obţinut certi¬ 
ficarea ca pilot acrobat. în 1939 a fost sin¬ 
gurul reprezentant al României la reuniunea 
aviatică internaţională de la Rimini, Italia. în 
acelaşi an a realizat raidul Bucureşti - Varşo¬ 
via - Berlin - Amsterdam - Londra. A con¬ 
dus în al Doilea Război Mondial o escadrilă 
sanitară formată din 12 avioane, care a lucrat 
în regiunea Odessa. A fost decorată cu Or¬ 
dinul Virtutea Aeronautică pentru Pace şi 
Virtutea Aeronautică. 

Burtică, Cornel 

(3.09.1931, Zegujani, jud. Dolj) 

Om politic. A absolvit Institutul Politehnic 
(Electromecanică) la Timişoara şi a intrat 
în organizaţia studenţească de partid. A fost 
preşedinte al Uniunii Asociaţiilor Studen¬ 
ţeşti, ambasador în Italia, Maroc şi Malta, 
ministru al Comerţului Exterior, dat afară 
în 1981 şi trimis inginer la Uzina 1 Mai din 
Ploieşti (1982-1990). în 1994 a deschis o 
filială a firmei Elektra (italiană) în România, 
iar în 2001 s-a asociat cu firma italiană 
Ascot, de producere de grupuri electrogene 
şi vânzare de aparatură pentru industrie, 
comerţ şi transporturi. 

Buruiană, Mariana 

(11.07.1955, Arad) 

Actriţă, traducătoare şi scriitoare. Urmează 
studiile teatrale la IATC Bucureşti - secţia 
actorie. Joacă pe scena Teatrului Tineretu¬ 
lui din Piatra Neamţ, apoi se transferă prin 
concurs la Teatrul Lucia Sturdza-Bulandra 

Buşniţă 


din Bucureşti, în anul 1981. în 1995 demi¬ 
sionează de la Teatrul Bulandra pentru a 
putea colabora la piesa Danaidele de Eschil 
(regia Silviu Purcărete), pusă în scenă la 
Teatrul din Craiova. Actualmente predă la 
Universitatea Spiru Haret din Bucureşti. 
Este una dintre semnatarele Apelului pentru 
condamnarea comunismului. Roluri: Patima 
(1975); Trei surori r 1978; Romeo şi Julieta, 
1978; Este vinovată Corina?, 1978; Avram 
Iancu, 1978; Suntem şi rămânem, 1979; Cui¬ 
bul, 1979; Cei trei muşchetari, 1979; Cum se 
numeau cei patru Beatles?, 1980; Program 
Special LB, 1980; Poezia muzicii tinere, 1981; 
Lumini şi umbre, 1981; Surorile, 1982; Tartu- 
ffe, 1982; Kabala bigoţilor, 1982; Amintiri, 
1982; Melodii la Costineşti, Ţapinarii, 1982; 
Sfârşitul nopţii, 1982; Gustul parvenirii, 1983; 
Să mori rănit din dragoste de viaţă, 1983; Za- 
charius, 1983; Linişte, ne privim în ochi, 1983; 
Passacaglia, 1984; Hamlet, 1985; Ciuta, 1985; 
Figuranţii, 1987; Hanul dintre dealuri, 1987; 
Uriaşii munţilor, 1987; Drumeţ în calea lupilor, 
1988; Privind înjur cu ochi fără lumină, 1989; 
Visul unei nopţi de vară, 1991; Mefisto, 1991; 
Victor sau copiii la putere, 1994; Domnişoara 
Christina, 1994; Danaidele, 1995; Ochii care 
nu se văd..., 1996. 

Busuioc, Aureliu 

(26.10.1928, Cobâlca, azi Codreanca, Basarabia) 
Scriitor. Provine dintr-o familie de intelec¬ 
tuali, refugiată peste Prut în 1940. A făcut 
liceul la Timişoara. A absolvit Institutul 
Pedagogic de Stat din Chişinău. Redactor- 
şef al ziarului Tinerimea Moldovei. Secretar al 
comitetului de conducere al Uniunii Scri¬ 
itorilor din Moldova. Lucrări: versuri - La 
pădure, 1955; Prafuri amare (1955); Piatra de 
încercare (1958); în alb şi negru (1977); îm¬ 
blânzirea maşinii de scris, 1988; Plimbătorul de 
purici, 1992; Concert, 1993 (Premiul Naţional 
al Republicii Moldova); romane - Singur în 
faţa dragostei, 1966; Unchiul din Paris (1973); 
Lătrând la lună, (1997); Pactizând cu diavolul, 
(2000); Spune-mi Jioni! (2002); Hronicul 
Găinarilor, (2006); scenarii de film - Călă¬ 
torie în april (1962); Moldova noastră (1957); 
Strugurii care aduc fericirea (1973); Vreau să 
cânt (1979). Maestru Emerit al Artei (1984). 
Premiul pentru Opera Omnia al Uniunii 
Scriitorilor din Moldova. 

Busuioceanu, Alexandru 

(10.01.1896, Slatina - 
23.03.1961, Madrid, Spania) 

Eseist. A absolvit Literele şi Filosolia la 
Universitatea din Bucureşti. A condus re¬ 
vista Lumina nouă, alături de Tudor Vianu şi 



Aureliu Busuioc Alexandru Busuioceanu 


Mihai Ralea. Unul dintre fondatorii Gândirii. 
A studiat estetica şi istoria artelor la Viena 
şi Roma, şi-a luat doctoratul la Bucureşti 
(1925). A fost membru fondator al Asociaţiei 
Ziariştilor Profesionişti (1920), secretar al 
PEN Clubului Român, profesor universitar 
la Academia de Arte Frumoase din Bucu¬ 
reşti, funcţionar la Ministerul Propagandei 
(1940-1942), a condus Institutul de Cultură 
din Madrid (1942-1945). Din 1945 s-a 
stabilit în Spania, unde a predat româna la 
universitate. A debutat cu eseuri: Figuri şi 
cărţi, 1922. A scris în româneşte şi spaniolă: 
Ethos, 1941; Poemas poeticos, 1948; Don Juan 
Valeray Lucia Paladi, 1952; Proporcion de vivir 
(Arta de a trăi), 1954, Premiul Juan Valera; 
Utopia getică, 1954. 

Buşilă, C. D. 

(1877, Târgu Ocna - 1949, Aiud) 

Inginer electrotehnician. Socru al dirijoru¬ 
lui George Georgescu. Şef de promoţie la 
Şcoala Naţională de Poduri şi Şosele din 
Bucureşti. Perfecţionare la Liege. Profesor la 
Politehnica din Bucureşti. A avut preocupări 
în legătură cu potenţialul energetic şi elec¬ 
trificarea căilor ferate. A construit centralele 
electrice de la Ploieşti, Piteşti, Piatra Neamţ, 
Constanţa şi a contribuit la edificarea portu¬ 
lui Constanţa cu partea electrică. A înfiinţat 
Institutul Român de Energie (1926). Graţie 
acestui institut inginerii români au devenit 
cofondatori ai Comisiei Mondiale a Energiei 
şi Comisiei Marilor Reţele Electrice. A făcut 
parte din Guvernul Antonescu (ministru al 
Lucrărilor Publice şi Comunicaţiilor). Ares¬ 
tat în 1946, a murit în închisoare. 

Buşniţă, Teodor 

(11/24.08.1900, Chişinău - 
22.08.1977, Bucureşti) 

Hidrobiolog, ihtiolog şi histolog. A absolvit 
Facultatea de Ştiinţe Naturale şi Academia 
Agricolă din Cluj. A lucrat la Catedra de 
zoologie a Universităţii din Cluj, apoi la 
Laboratorul de morfologie animală al 

Buşulenga 



Leo Butnaru Val Butnaru 


Universităţii din Bucureşti. Director ad¬ 
junct la Institutul de Biologie al Academiei 
Române. Contribuţii în domeniul anatomiei 
şi histologiei peştilor. A creat specii de crap 
pentru crescătorii. Lucrări: Bogăţia piscicolă; 
Atlasul peştilor din apele RPR; Limnologia sec¬ 
torului românesc al Dunării; Monografia zonei 
Porţilor de Fier. Membru corespondent al 
Academiei Române (1955). 

Buşulenga 

V Dumitrescu-Buşulenga, Zoe 

Butnaru, Leo 

(5.01.1949, Negureni, Republica Moldova) 

Poet şi prozator. A absolvit Facultatea de Fi¬ 
lologie, Secţia jurnalism, la Universitatea de 
Stat din Chişinău. Volume: Aripă în lumină, 
1976; Sâmbătă spre duminică , 1983; Formula 
de politeţe, 1985; Papucei cu felinare , 1989; 
Răspuns şi răspundere, interviuri, 1989; Şoimul 
de aur, 1991; Puntea de acces, 1993; Carantina 
maşinii de scris, 1997; Gladiatorul de destine, 
1998; Identificare de adresă, 1999; Metafore 
româneşti din Basarabia, 2000; Cu ce seamănă 
norii?, 2003; Copil la ruşi (2008), Ruleta româ¬ 
nească (2010) ş.a. Distins cu Premiul Uniunii 
Scriitorilor din Moldova; Premiul Naţional 
al Republicii Moldova; Premiul Uniunii 
Scriitorilor din România. Membru al Uni¬ 
unii Scriitorilor din România, membru al 
PEN-Clubului Internaţional. 

Butnaru, Val 

(17.04.1955, Chişinău) 

Dramaturg, publicist. A absolvit Facultatea 
de Ziaristică a Universităţii de Stat din 
Chişinău (1980) şi Institutul Unional de 
Artă Cinematografică (VGIK) din Moscova, 
Secţia regie. A lucrat ca redactor la diverse 
publicaţii şi la postul de radio Europa Libe¬ 
ră. Specializare la Europa Liberă Miinchen 
(1993) şi în SUA (1994). A fost director artis¬ 
tic al Teatrului Eugene Ionesco din Chişinău 
(1991-1994), fondator şi director al Grupu¬ 
lui de Presă Flux (1995), fondator şi director 


al publicaţiei Jurnal de Chişinău (1999). Autor 
de piese şi de scenarii dramatice: Procedeul de 
jiu-jutsu (Teatrul Luceafărul din Chişinău, 
1986), Halta viscolelor (după romanul cu 
acelaşi titlu al lui Cinghiz Aitmatov, Teatrul 
Poetic, Chişinău, 1986), La Veneţia e cu totul 
altfel (Teatrul Luceafărul, 1989 şi la Teatrul 
Naţional Mihai Eminescu din Botoşani, 
1990), Iosif şi amanta sa (Teatrul Eugene Io¬ 
nesco, 1993), Ţin minte că va ninge şi vom fi fe¬ 
riciţi (Teatrul Naţional Vasile Alecsandri din 
Bălţi, 1993), Simfonie în mi bemol major (1992) 
şi Fratele nostru, Iuda (după Leonid Andreev, 
TV Chişinău), Mâine sau poate poimâine 
(Radio Chişinău, 1994), Saxofonul cu frunze 
roşii (Teatrul Luceafărul, 1998), Avânt de 
mourir (Teatrul Fără Nume, 2006). Volume: 
Saxofonul cu frunze roşii (1998), Cum Ecleziastul 
discuta cu Proverbele (1999), Apusul de soare se 
amână (2003). Premiul I al Ministerului Cul¬ 
turii din Republica Moldova pentru cea mai 
bună piesă a anului (1989, 2000). Premiul 
I.L. Caragiale al Academiei Române (1993). 

Buţureanu, Vasile C. 

(25.12.1858, Dorohoi - 1.01.1941, laşi) 
Mineralog şi petrograf. A studiat Ştiinţe Fizice 
la Iaşi şi Paris. Profesor la Universitatea din 
Iaşi. A fost unul din întemeietorii şcolii de 
mineralogie şi petrografie românească. Este 
descoperitorul unui mineral nou, ponit (car¬ 
bonat de mangan şi fier), numit în memoria 
lui Petru Poni, pe care l-a introdus în literatu¬ 
ra mondială de specialitate. A studiat Carpaţii 
Orientali şi, cu deosebire, Călimanii. Lucrări: 
Minerale, roci utile, ape minerale din România 
(1908); cursuri de cristalografie, mineralogie 
şi petrografie. Membru de onoare al Acade¬ 
miei Oamenilor de Ştiinţă din România. 

Buzdugan, Gheorghe 

(10.02.1867, Focşani - 7.10.1929, Bucureşti) 
Om politic şi jurist. A studiat Dreptul la 
Bucureşti. între 5 august 1924 şi 5 iunie 
1927 a fost preşedintele Curţii de Casaţie, 
poziţie din care a demisionat pentru a în¬ 
deplini funcţia de regent. A fost membru al 
regenţei instituite în urma renunţării la tron 
a principelui Carol, împreună cu Nicolae de 
Hohenzollern şi patriarhul Miron Cristea. 

Buzdugan, Gheorghe 

(11.12.1916, Cuciulata, jud. Braşov) 

Inginer (specialist în sisteme tehnologi¬ 
ce). A absolvit Politehnica din Bucureşti 
(Electromecanica). A lucrat la ASTRA 
vagoane (1940-1946), apoi a fost profesor 
la Institutul Politehnic din Bucureşti. Fost 
membru supleant al CC al PCR. Contri¬ 
buţii în domeniul rezistenţei materialelor 

Gh. Buzdugan, inginer 


Ion Buzea 


Aura Buzescu 



şi vibraţii. Lucrări: Rezistenţa materialelor, 
îndrumar, 50 voi.; Mecanică teoretică, 13 voi.; 
Teoria vibraţiilor, 4 voi.; Manualul inginerului 
mecanic, 4 voi. Este preşedinte de onoare al 
Academiei de Ştiinţe Tehnice din România. 
Membru al Academiei Române din 1990. 

Buzdugan, Ion 

(9.03.1887, Brânzenii Vechi, Basarabia - 
27.01.1967, Bucureşti) 

Poet şi om politic. A absolvit Agronomia la 
Gorki, Rusia, Dreptul la Universitatea Liberă 
din Moscova şi Seminarul Pedagogic la Ka- 
meniţa. Secretar al Sfatului Ţării, a redactat 
actul Unirii cu România şi s-a opus oricărui 
fel de alianţă cu Rusia. A proclamat Unirea la 
27 martie 1918, cu mâna dreaptă pe Biblia lui 
Şerban Cantacuzino. Lucrări: Miresme din ste¬ 
pă (1922), Ţara mea (1928), Păstori de timpuri 
(1937), Metanii de luceferi (1942), Cântece din 
Basarabia (voi. 1,1921; voi. II, 1928). Rămâne 
unul dintre cei mai importanţi tălmăcitori ai 
lui Puşlcin şi Esenin şi cel dintâi traducător 
în română al poeţilor simbolişti ruşi Valeri 
Briusov, C.D. Balmont, Al. Blok. 

Buzea, Ion 

(14.08.1934, Cluj) 

Tenor. A absolvit Facultatea de Geologie la 
Cluj şi Conservatorul la Bucureşti, ca elev al 
lui Petre Ştefănescu Goangă. Specializare la 
Roma. Solist la Opera din Cluj, apoi la Bucu¬ 
reşti. A plecat în Austria şi a cântat, vreme de 
un deceniu, la Wiener Staatsoper, Volksoper 
şi Theater an der Wien. A concertat în Fran¬ 
ţa, Germania, SUA, Marea Britanie, Olanda, 
Belgia, Cehia, Ungaria, Bulgaria, Grecia, 
Suedia ş.a. Roluri în: Trubadurul, Rigoletto, 
Traviata, Forţa destinului, Bal mascat, Aida, Don 
Carlos, Emani, Macbeth, Turandot, Tosca, Boe¬ 
ma, Cavalleria Rusticana, Paiaţe, Povestirile lui 
Hoffmann, Carmen, Samson şi Dalila, Werther, 
Fra Diavolo ş.a. în prezent locuieşte în Elveţia 
şi predă lecţii de canto. A fost distins cu pre¬ 
miul I la Concursul George Enescu, 1964; 
Ordinul Naţional Steaua României în grad 
de Cavaler, 2003. 


Buzescu, Aura 

(1894, Caransebeş - 1992, Bucureşti) 

Actriţă. A absolvit Institutul de Artă Teatrală 
la Bucureşti, ca elevă a Luciei Sturdza Bu- 
landra. Profesor la IATC, actriţă a Teatrului 
Naţional din Bucureşti. Mircea Albulescu şi 
Victor Rebengiuc au fost elevii ei, iar Sorana 
Coroamă Stanca i-a fost asistentă. Roluri: 
Ifigenia de Euripide; Iarbă rea de Aurel Baran- 
ga; Hamlet de Shakespeare; Azilul de noapte de 
M. Gorki; Meşterul Manole de Lucian Blaga, 
Vizita bătrânei doamne de Diirenmatt. A lucrat 
foarte mult pentru teatrul radiofonic. Vila sa 
din Buşteni este casă memorială, iar o stradă 
din Bucureşti îi poartă numele. Artistă a 
Poporului din RPR. Premiul de Stat. 

Buzoianu, Cătălina 

(13.04.1938, Brăila) 

Regizoare. A absolvit Institutul de Artă Tea¬ 
trală din Bucureşti. A lucrat la Piatra Neamţ 
şi Iaşi până în 1973. între 1979 şi 1985 este 
prim-regizor permanent la Teatrul Mic din 
Bucureşti. Din 1985 este regizor permanent 
la Teatrul Bulandra din Bucureşti. Regie: 
Pescăruşul de Cehov, 1970; Bolnavul închipuit 
de Moliere, 1970; Peer Gynt de Ibsen, 1972; 
Carnaval la Iaşi de Vasile Alecsandri, 1972; 
Tinereţe fără bătrâneţe, 1975; Hedda Gabler de 
Ibsen, 1975; Interviu de Ecaterina Oproiu, 
1975; Efectul razelor gamma asupra anemonelor 
de Paul Zindell, 1978; Să-i îmbrăcăm pe cei goi, 
1979; Maestrul şi Margareta, 1980; Dibuk de 
Anski, 1994; Fuga de Mihail Bulgakov, 1995; 
Pelicanul de August Strindberg, 1995; Patul lui 
Procust după Camil Petrescu, 1995; Turandot 
de Carlo Gozzi, 1999; Odiseea 2001, proiect 
de integrare europeană a artiştilor, cu pleca¬ 
re din portul Constanţa, opriri în porturile 
Mediteranei şi sosire în portul Marsilia, sce¬ 
nariu propriu, Teatrul Bulandra, Bucureşti, 
coproducţie cu Teatrul Tourski, Marsilia, 
2001. Premii: Premiul Academiei Române, 
1973; Premiu la Festivalul de Teatru Con¬ 
temporan, Braşov, 1978; Premii ATM 1979, 
1980, 1985, 1986; Premii UNITERÎn 1991 

Byck 



Cătălina Buzoianu Augustin Buzura 


şi 1995; Premiul Theâtre vivant - Radio 
France International, pentru spectacolul 
Teatru descompus , 1993; Marele Premiu al 
Festivalului Naţional de Teatru, 1994, 1996, 
1997; Marele Premiu al Festivalului Interna¬ 
ţional de Dramaturgie Românească pentru 
spectacolul Patul lui Procust , Timişoara, 1995; 
Premiul Salvo Randone pentru întreaga ca¬ 
rieră, în special pentru montarea operei lui 
Pirandello (Sciacca - Italia, 1995); Premiul 
UNITER pentru întreaga activitate, 2001. 

Buzura, Augustin 

(n. 22.09.1938, Berinţa, jud. Maramureş) 
Prozator. A studiat Medicina la Cluj, fără s-o 
finalizeze. Redactor şi apoi secretar general 
de redacţie la revista Tribuna din Cluj. După 


1989, preşedinte al Fundaţiei Culturale 
Române (1990-2004), devenită Institutul 
Cultural Român. Scrie romane de analiză 
a dilemelor morale: Capul Bunei Speranţe , 
1963; Absenţii, Premiul Uniunii Scriitorilor, 
1970; Feţele tăcerii , Premiul Uniunii Scriitori¬ 
lor, 1974; Orgolii , Premiul Academiei, 1977; 
Vocile nopţii , Premiul Uniunii Scriitorilor, 
1980; Refugii - Zidul morţii , partea I, 1984; 
Drumul cenuşii - Zidul morţii , partea a Il-a, 
1988; Recviem pentru nebuni şi bestii , 1999; 
Raport asupra singurătăţii (2009). Membru al 
Academiei Române (din 1992). 

Byck, Jacques 

(19.10.1897, Bucureşti - 10.10.1964, Bucureşti) 
Filolog. A studiat Literele la Bucureşti, 
unde i-au fost profesori Ovid Densusianu, 
Ion Bianu, I. A. Candrea. S-a specializat la 
Paris. A lucrat la Institutul de Lingvistică 
din Bucureşti, a fost director al Bibliotecii 
Academiei Române. S-a ocupat de toate 
dialectele limbii române, de la nordul şi 
de la sudul Dunării. Lucrări: Folosirea afec¬ 
tivă a pronumelui personal în limba română , 
1937; Studii de sintaxă şi stilistică românească , 
1939; Gramatica limbii române (împreună cu 
Al. Rosetti), 1943; redactor responsabil al 
îndreptarului de punctuaţie , 1956; Formarea 
limbii noastre literare , 1956. A primit Premiul 
de Stat în 1954. 

Cabadaief, Dimitrie 

(?.12 1877, Vasilica, Bulgaria - 
4.09.1934, Sibiu) 

Pictor. Strămoşii au fost români. Studii 
la Şcoala de Arte Frumoase din Sofia şi 
Academia de Belle Arte din Veneţia, 1900- 
1903. Cunoaşte zece limbi străine, din care 
şase foarte bine. în urma unor activităţi 
politice se stabileşte la Craiova ca profesor 
de desen la Institutul Ecaterina Urziceanu. 
Participă la expoziţiile Societăţii Artistice 
Theodor Aman, 1905, 1906. In 1911 se 
căsătoreşte şi se mută la Sibiu. Este anga¬ 
jat profesor de desen la Şcoala Normală 
şi apoi la seminarul teologic. Pictura sa 
evoluează în anii sibieni către un plain- 
airism cu tentă pointilistă. Desfăşoară ac¬ 
tivitate expoziţională la Saloanele Oficiale 
şi ale Tinerimii Artistice. Deschide expoziţii 
personale la Cluj, Braşov, Bucureşti, Craiova 
şi Sibiu. Pictează o vreme la Baia Mare. Sub 
influenţa mitropolitului Nicolae Bălan şi la 
cererea sa realizează câteva fresce. îndrăgeşte 
genul şi pictează peste 20 de biserici, majori¬ 
tatea în Transilvania. 

Cacuci, Dan Gabriel 

(6.05.1948, Cluj) 

Fizician american de origine română. A în¬ 
ceput Institutul Politehnic din Bucureşti şi a 
părăsit ţara ca student, ajungând la Colum¬ 
bia University, unde a absolvit fizica aplicată 
şi ingineria nucleară. Şi-a luat doctoratul la 
aceeaşi universitate, unde a şi devenit con¬ 
ducător de proiect (1977). Profesor asociat 
la Universitatea Tennessee (1983-1988) în 
specialităţile fizica reactorului, termohidrau- 
lica şi dinamica reactorului, metode com¬ 
puterizate pentru o scară largă de sisteme 
neliniare. în perioada 1988-1993 activează 
în calitate de profesor asociat la universită¬ 
ţile din California, Santa Barbara, şi Ilinois, 
Urbana-Campaign. în perioada 1995-2000 
este profesor invitat la Universitatea din 
Michigan. Din 2000 până în prezent ocupă 
posturi foarte importante în diverse centre 
ştiinţifice internaţionale, cum ar fi: consi¬ 
lier ştiinţific superior pe lângă directorul 


Direcţiei de energie nucleară (şi membru al 
directoratului), membru la Comisariatul de 
Energie Atomică, Franţa, profesor adjunct 
la Universitatea din California, Berkeley; 
reprezentant permanent al Republicii Fe¬ 
derale a Germaniei la Comitetul de Ştiinte 
Nucleare al Agenţiei de Energie Nucleară; 
director al Şcolii Internaţionale de Vară 
Frederic Joliot-Otto Hahn în fizica reacto¬ 
rului, organizată de Comisariatul de Energie 
Atomică (Franţa) şi Centrul de Cercetări 
Karlsruhe, Germania. Din octombrie 2002 
devine director al Institutului de Securitate 
Nucleară al Centrului de Cercetări Ştiinţifice 
din Karlsruhe, Germania. A iniţiat şi susţinut 
proiecte de extindere a reţelei informaţio¬ 
nale din România, a asigurat consultanţa 
programului de dezvoltare a sistemului de 
energie nucleară din România, a promovat 
extinderea colaborării cu diverse universităţi 
din Germania, SUA, Franţa în domeniul cer¬ 
cetării şi învăţământului. Lucrări: Benchmar- 
king the propagator methodfor nonlinear systems: 
A Burgers~Korteweg~de Vries equation , 1990; On 
the thermodynamic efficiency of energy conversion 
during the expansion of a mixture of hot particles, 
steam and liquid water Energy , 1997; Dimensi- 
onally adaptive dynamic switching and adjoint 
sensitivity analysis: newfeatures of the RELAP5/ 
PANBOX/COBRA code system for reactor sa- 
fety transients , 2000; Balance of Liquid-phase 
Turbulence Kinetic Energy Equation for Bubble- 
train Flow, 2004; Numerische Untersuchung der 
Stromung von Taylor-Blasen in einem kleinen 
Kanal mit quadratischem Querschnitt , 2005; 
Simulations numeriques d'ecoulements dipha- 
siques gaz-liquide par la methode de volume fini 
dans des geometries confines , 2005. Laureat al 
Premiului Ernest Orlando Lawrence (1998). 
Doctor Honoris Causa al Universităţii Teh¬ 
nice din Cluj (2003). Membru de onoare al 
Academiei Române (1996). 

Cajal, Nicolae 

(1.10.1919, Bucureşti - 7.03.2004, Bucureşti) 
Medic. A absolvit Medicina la Bucureşti. 
Din 1966 profesor şi şef al Catedrei de 
virusologie la IMF Bucureşti. Director al 

Dan Gabriel Cacuci Nicolae Cajal George Calboreanu Gh. Calciu Dumitreasa 


Institutului de Virusologie al Academiei 
Române (din 1967). A fost între 1994-2004 
preşedintele Federaţiei Comunităţilor Evre¬ 
ieşti din România. Discipol al acad. Ştefan 
S. Nicolau, întemeietorul şcolii româneşti 
de virusologie. Contribuţiile sale au fost 
publicate în peste 400 de lucrări ştiinţifice. 
In legislatura 1990-1992, senator pentru 
municipiul Bucureşti din partea FSN. 
Lucrări: Consideraţiuni asupra simptoma¬ 
tologiei şi prognosticului trichinelozei, 1946; 
Lumea virusurilor , 1962; Relaţii între virusuri 
şi tumori , 1971; Enterovirusuri nepoliomielitice. 
Implicaţii în patologie şi în poluarea mediului 
ambiant , 1983. A fost ales în 1963 membru 
corespondent şi în 1990 membru titular al 
Academiei Române. Vicepreşedinte al Aca¬ 
demiei Române (1990-1994), preşedinte al 
Secţiei de ştiinţe medicale şi preşedinte al 
Fundaţiei M.H. Elias. Spitalul Caritas din 
Bucureşti i-a purtat numele. 

Calboreanu, George 

(5.01.1896, Turnişor, jud. Sibiu - 
12.07.1986, Bucureşti) 

Actor de teatru şi film. A venit la Bucureşti 
după Marea Unire şi a fost actor la Teatrul 
Naţional. Cel mai cunoscut rol în teatru 
a fost Ştefan cel Mare din Apus de soare de 
B.Şt. Delavrancea. Roluri în filme: Brigada lui 
Ionuţ (1954), Bădăranii (1960), Setea (1960), 
Omul de lângă tine (1961), Lupeni 29 (1962), 
Lumina de iulie (1963), Străinul (1964), Calea 
Victoriei sau cheia visurilor (1965), Neamul 
Şoimăreştilor (1965), Şopârla (1966), Legenda 
(1968), Fraţii (1970), Serata (1971), Fraţii 
Jderi (1973), Ultimele zile ale verii (1976). 
Artist al Poporului. O stradă din Bucureşti 
îi poartă numele. 

Calciu Dumitreasa, Gheorghe 

(23.11.1925, Mahmudia, jud. Tulcea - 
21.11.2006, New York) 

Preot şi militant politic. A absolvit Facul¬ 
tatea de Filologie şi Institutul Teologic la 
Bucureşti. Profesor la seminarul teologic 


ortodox din Bucureşti. A fost arestat în 
1948 pentru simpatii legionare. Graţiat în 
1964. A protestat public în 1977, odată cu 
dărâmarea Bisericii Enei din Bucureşti 
(după cutremur n-a mai fost refăcută). 
Arestat în 1978. Cu el s-au solidarizat Mir- 
cea Eliade, Eugen Ionescu, Virgil Ierunca, 
Monica Lovinescu, Paul Goma. Expulzat în 
1985, a slujit la biserica ortodoxă din oraşul 
Alexandria, statul Virginia, Washington DC. 
A înfiinţat ROMFEST, care unea în mani¬ 
festări ale spiritului românesc emigranţi din 
SUA şi Europa. Lucrări: Şapte cuvinte către 
tineri (1996); Christ is calling you. A course 
in catacomb pastorship (1997); Rugăciune şi 
lumină mistică. Eseuri şi meditaţii religioase 
(1998); Războiul întru cuvânt. Cuvintele către 
tineri şi alte mărturii (2001); Homo americanus. 
O radiografie ortodoxă (2002). 

Calimah, Andrew 

(1925, Bucureşti) 

Istoric al civilizaţiilor. Aparţine familiei Cal- 
limachi. Ajuns în SUA cu părinţii în 1966, 
a studiat cu Chogyam Trungpa, un profesor 
budist, unde a fost coleg cu Allen Ginsberg 
şi, de asemenea, a studiat şamanismul Ma- 
zatec. S-a ocupat de descifrarea sensurilor 
ascunse ale miturilor Greciei antice, mai ales 
legate de sex şi de iubirea între cei de acelaşi 
sex: Lovers' Legends: The Gay Greek Myth, 
2002 (Legendele iubirii. Miturile necenzurate ale 
Greciei, 2008); Lovers' Legends Unbound, 2004. 

Calinciuc, loan 

(1812, Milişăuţi, jud. Suceava - 
24.02.1875, Cernăuţi) 

Teolog. A absolvit Institutul Teologic la 
Cernăuţi şi s-a specializat la Facultatea de 
Teologie a Universităţii din Viena. Profesor 
la Institutul Teologic din Cernăuţi. Vice¬ 
preşedinte al Societăţii pentru Cultura şi 
Literatura Română în Bucovina. A lăsat, în 
manuscris, Dogmatica. 

Candiano-Popescu 


Calinic de la Cernica 

nume la naştere Constantin Antonescu 

(7.10.1787, Bucureşti - 11.04.1878, Cernica) 
Ascet şi reformator al vieţii monahale 
ortodoxe. S-a călugărit la mănăstirea 
Cernica în 1808. Hirotonisit diacon la Ba¬ 
tiste, Bucureşti (1813), a fost în pelerinaj la 
Athos (1817). Din 1818 stareţ la Cernica, 
arhimandrit din 1820. A edificat mănăstirea 
Pasărea, aflată sub jurisdicţia Cernicăi. Din 
1850, episcop de Râmnicu Vâlcea, unde a 
ridicat o nouă catedrală episcopală pictată 
de Gh. Tattarescu. A fost deputat în Diva¬ 
nul Ad Hoc (1857) care a pregătit unirea 
Ţării Româneşti cu Moldova. Canonizat ca 
sfânt ierarh al Bisericii Ortodoxe Române la 
23 octombrie 1955. 

Callimachi, Scarlat 

(20.09.1896, Botoşani - 2.06.1975, Bucureşti) 
Publicist. Bunicul său fusese voievodul 
Scarlat Callimah, care a domnit în Moldova 
şi în Ţara Românească şi se trăgea din ma- 
zilul basarabean Vasile Călmaşul. Numele 
familiei a fost grecizat, sub forma Callimaki, 
de Ioan Teodor Călmaşul, care a domnit în 
Moldovaîntre anii 1758 şi 1761. Se înrudea, 
prin bunic, cu Alexandru Papadopol-C. în 
ciuda descendenţei nobile, a fost unul din¬ 
tre militanţii Partidului Comunist Român. 
Fondator al gazetei Clopotul (1924-1925) 
din Botoşani, al Muzeului Româno-Rus 
(1948-1956, documentele au ajuns, în par¬ 
te, la Muzeul Literaturii Române), unde a 
reuşit să aducă documente foarte rare din 
arhivele ruse referitoare la spaţiul românesc 
(fotocopii ale manuscriselor lui Dimitrie 
Cantemir, ale arhivelor Moldovei duse 
de Dosoftei la polonezi şi recuperate de 
Rusia). Prieten cu N.D. Cocea şi Lucreţiu 
Pătrăşcanu. Din 1944 preşedinte al Uniunii 
Ziariştilor din România. 

Calmanovici, Emil 

(03.1896, Piatra Neamţ - 12.03.1956, Aiud) 
Inginer şi militant comunist. Evreu ca etnie. 
Şi-a făcut studiile economice la Miinchen 
şi a fost surprins de extinderea nazismului 
pe când îşi făcea doctoratul la Universitatea 
Humboldt din Berlin. S-a întors în ţară şi a 
preluat fabricile părinţilor săi. în perioada 
1930-1940 a susţinut financiar Partidul 
Comunist Român (a devenit membru în 
1937). Considerat ca fiind din aripa Lucreţiu 
Pătrăşcanu, a fost arestat în 1951, condam¬ 
nat pe viaţă şi trimis la Aiud din ordinul lui 
Alexandru Drăghici, unde a murit în urma 
unei greve a foamei. Reabilitat în 1968 de 
Nicolae Ceauşescu. 



Calinic de la Cernica Eusebiu Camilar 


Camilar, Eusebiu 

(7.10.1910, Udeşti, jud. Suceava - 
27.08.1965, Bucureşti) 

Prozator. Autodidact. A lucrat ca redactor la 
diverse publicaţii culturale. Deşi a debutat 
ca poet cu Chemarea cumpenelor, 1937, s-a 
impus ca prozator al fantasticului pe teme 
ţărăneşti: Avizuha , 1945; Valea hoţilor , 1948; 
Negura , 1949; Temelia, 1951, Premiul de Stat. 
A tradus O mie şi una de nopţi, Kalidăssa, din 
Eschil, Aristofan, Ovidiu, Puşkin, Gogol, 
Gorki. Membru corespondent al Academiei 
Române (1955). 

Cancicov, Mircea C. 

(24.08.1884, Bacău - 1959, Râmnicu Sărat) 
Economist şi om politic. Soţ al Georgetei 
C. A absolvit Dreptul la Bucureşti (1905). 
Deputat liberal în Parlamentul României, 
ministru de Finanţe şi al Economiei Naţio¬ 
nale în perioada interbelică, fapt ce-i permite 
să susţină multiple acţiuni de modernizare 
a oraşului Bacău, între acestea fiind parcul 
Cancicov din centrul oraşului. Desemnat, 
alături de Istrate Micescu, Armând Căli- 
nescu, Constantin Argetoianu, Gheorghe 
Tătărescu, să elaboreze o nouă Consti¬ 
tuţie. Subsecretar de stat la Agricultură şi 
Domenii, ministru de Finanţe, ministru al 
Economiei, ministru ad interim la Justiţie şi 
la Comerţ Exterior. Arestat în 1944, a murit 
la penitenciar. Membru de onoare al Acade¬ 
miei Române (1937), exclus în 1948, repus 
în drepturi în 1990. 

Candiano-Popescu, Alexandru 

(27.01.1841, Lipia, jud. Buzău - 
25.06.1901, Bucureşti) 

Avocat, ziarist, general al armatei române. 
A absolvit Şcoala Militară de Ofiţeri din 
Bucureşti (1857) la artilerie, parcurgând 
ierarhia militară până la gradul de general 
de brigadă (1894). A participat la detronarea 
lui Cuza, la 11 februarie 1866. Fondator al 
ziarelor Perseverenţa şi Democraţia (1867), 
iniţiator al mişcării republicane antidinastice 

Candrea 


cunoscută sub numele Republica de la Plo¬ 
ieşti (1870), contra lui Carol I. La 24 mai 
1875, împreună cu Ion C. Brătianu, Mihail 
Kogălniceanu, A.G. Golescu, Gheorghe Ver- 
nescu, Tache Anastasiu, C. Fusea, Alexandru 
Candiano-Popescu, Anastase Stolojan, 
Gheorghe Chiţu, C.G. Peşacov şi N.C. Fur- 
culescu, şi-a pus semnătura pe un program 
politic care atesta fondarea Partidului Naţi¬ 
onal Liberal. A participat la Războiul de In¬ 
dependenţă, fiind decorat cu cele mai înalte 
ordine şi medalii: Steaua României în grad 
de ofiţer, Virtutea Militară de Aur, Trecerea 
Dunării, Crucea Apărătorilor Independenţei 
şi Crucea Sf. Gheorghe. Prefect al Poliţiei 
Bucureştiului (1879). 

Candrea, l(on) A(urel) 

(7.11.1872, Bucureşti - 15.09.1950, Paris) 
Lingvist. A absolvit Literele şi Filologia la 
Bucureşti, s-a specializat la Paris, la Sorbona 
şi Ecole Pratique des Hautes Etudes (i-au 
fost profesori Gaston Paris, Jules Gilieron). 
A fost profesor la Facultatea de Litere şi Fi~ 
losofie a Universităţii din Bucureşti. Fonda¬ 
tor al Societăţii Filologice (1905), împreună 
cu Ovid Densusianu. S-a ocupat de folclor: 
Poveşti din diferite locuri locuite de români , 
1909; Poezii populare din diferite locuri locuite 
de români , 1910; Iarba fiarelor, 1928; Folclorul 
medical român comparat , 1944. A tipărit, cu 
Ovid Densusianu şi Th. Speranţia, culegerea 
de texte populare Graiul nostru , 2 voi., 1906- 
1908. Autor, împreună cu Gh. Adamescu, 
al Dicţionarului enciclopedic ilustrat , apărut în 
1931 la editura Cartea Românească, lucrare 
de referinţă în lexicografia românească. 

Candu, Angela 

(17.05.1969, Văsieni, Republica Moldova) 
Pictoriţă. A absolvit Universitatea Peda¬ 
gogică de Stat Ion Creangă, Facultatea 
de Pictură şi Grafică la Chişinău. Cadru 
didactic la Universitatea de Stat de Arte din 
Chişinău. A avut expoziţii personale şi de 
grup la saloanele din Republica Moldova 
şi România. Lucrări: Arhaic ,, Rit continuu, 
Lumina lunii. Premiul pentru originalitate al 
UAP din Moldova, Premiul pentru Pictură 
la Saloanele Moldovei, România. Membru 
de onoare al Asociaţiei Tinerilor Plasticieni 
OBERLICHT din Moldova. 

Cantacuzino 

Dinastie românească de origine bizantină. 
Familie grecească. Un Cantacuzin s-a bătut 
cu pecenegii la 1094. Un altul este menţi¬ 
onat ca luptător în asediul Antiohiei contra 
turcilor selgiucizi, în prima cruciadă (1098) 
declanşată de papa Urban al Il-lea pentru a 
prelua controlul creştin asupra Ierusalimului 


(Sfântul Mormânt). Căsătoriile se făceau 
de obicei între familiile Duca, Paleolog şi 
Cantacuzino. Originea dinastiei este Ioan al 
Vl-lea (pe numele de botez Manuel) Canta- 
cuzinul (Kantakuzenos, n. 1292, Moreea - 
m. 1383, Pelopones), împărat al Bizanţului 
(1347-1354), fiul lui Mihai din Smirna, azi 
Izmir (numit guvernator al Moreii de îm¬ 
părăteasa Teodora Paleolog). Ioan al Vl-lea 
a uzurpat tronul lui Ioan al V-lea Paleolo- 
gul (aliat cu genovezii şi celţii din colonia 
Galata), cu sprijin otoman, sârb şi bulgar, 
şi s-a încoronat împărat la Didymotheicus 
în Tracia, fiind considerat şi acela care i-a 
adus pe otomani în Europa. Şi l-a asociat la 
domnie pe fiul său, Matei, a cărui mamă era 
din familia Asăneştilor (1341-1344), care a 
domnit apoi şi singur (1355-1357). Fiica lui, 
Teodora, sora lui Matei, a fost căsătorită cu 
sultanul Orkhan şi a condus după moartea 
acestuia. în 1354 a revenit dinastia Paleolog 
şi Ioan s-a retras la o mănăstire în Pelopo¬ 
nes sub numele Iosif Christodulos. Acolo a 
inventat o doctrină de apărare a ortodoxiei 
greceşti combinată cu misticismul, numită 
isihasm. Perioada se caracteriza prin dese 
confruntări pentru domnia Bizanţului, 
redus în bună măsură la Constantinopol şi 
Moreea, iar Asia Mică şi Tracia se destabi¬ 
lizau. Dinastia a jucat un rol activ în istoria 
Bizanţului vreme de un veac, până în 1453, 
la căderea Constantinopolului, când a fost 
o revoltă a Cantacuzinilor (Dimitrie, nepot 
al lui Manuel, era şi frate cu Matei şi fiul 
lui Ioan al Vl-lea) care încercau să păstreze 
domnia cu sprijin otoman, contra dinastiei 
Paleolog. Prima rută de emigrare a fost 
Veneţia şi zona Veneto-Friuli de azi, care, 
în veacul al XlX-lea, a dat migraţia italiană 
spre România. Filiaţia exactă a acestui prim 
bloc migrat şi ramurile ulterioare n-au fost 
încă stabilite. Urmaşii lui s-au împărţit în 
trei ramuri: una grecească şi care n-a dat 
personalităţi însemnate, coborând până 
la nivelul de ţărani; una rusească - cea 
mai notabilă fiind Cantacuzino-Speran- 
ski - migrată după uciderea Cantacuzinilor 
din Ţara Românească şi migrată din nou, 
după revoluţia rusă din 1917, în America 
şi Europa Occidentală; şi, în sfârşit, ramura 
românească a dinastiei, cea mai însemnată 
prin rezistenţa creştină faţă de islam. 

Cantacuzino, Alexandru (Alecu) 

(1811, Rusia - 1884, Atena) 

Prozator. Urmaş al lui Matei Cantacuzino 
(cumnat al lui Vasile Lupu), era fiul unui 
şambelan (Alexandru) al ţarului Rusiei. La 
origini din dinastia bizantină a lui Ioan al 
Vl-lea Cantacuzinul (1292-1383), împărat 

(1347-1354) al Bizanţului. A venit în Mol¬ 
dova din Rusia şi s-a căsătorit cu Maria, 
unionistă, prietenă cu Nicolae Bălcescu. Mai 
târziu ea a plecat la Paris şi a făcut a doua 
căsătorie cu pictorul Puvis de Chavannes. 
A fost ministru al Cultelor, apoi de Externe 
şi de Finanţe sub Alexandru Ioan Cuza, tri¬ 
mis în misiune pe lângă Napoleon al III-lea. 
Prieten cu Vasile Alecsandri. Lucrări: Serile 
de toamnă la ţară , 1855. Prin stil este consi¬ 
derat un precursor al lui Mihail Sadoveanu. 

Cantacuzino, Constantin (Bâzu) 

(11.11.1905, Bucureşti - 26.05.1958, Madrid) 
Pilot. Era un Rosetti după mamă. A fost 
un excelent motociclist şi pilot de curse, 
stabilind un record mondial la cursa Paris - 
Bucureşti. A jucat şi tenis, a fost şi căpitanul 
echipei Române de hochei pe gheaţă la 
Campionatul Mondial din 1933. S-a înscris 
la Şcoala de Pilotaj Mircea Cantacuzino, 
devenind coleg de grupă cu Dumitru Frim, 
Radu Manicatide şi Irina Burnaia şi obţinând 
brevetul în 1933. A plănuit, împreună cu Va¬ 
lentin Bibescu, un zbor în jurul Pământului, 
dar n-au avut suficienţi bani. A fost protago¬ 
nistul aproape tuturor manifestărilor aviaţiei 
sportive şi demonstrative din România, dar 
şi al unor întâmplări deosebite. Deşi director 
al Aerobazei Băneasa şi şef al traficului ae¬ 
rian la LARES, s-a încadrat voluntar în Es¬ 
cadrila 53 de Vânătoare. A luptat pe ambele 
fronturi, de est şi de vest, cu începere din 
1941. După război a fost autorizat să execu¬ 
te numai curse interne, TARS. Pe 24 august 
1944 el a străpuns linia germană şi a dus în 
Italia, la Foggia, armatei americane, mesajul 
regelui Mihai prin care cerea sprijin pentru 
despresurarea capitalei de trupele fasciste. 
Pilot personal al Anei Pauker. Prima cursă 
externă autorizată a fost la Milano, 1948, 
cu Ana Pauker, unde a şi cerut azil politic. 
A plecat apoi în Elveţia (unde se afla mama 
sa, căsătorită cu George Enescu) şi de acolo 
în Spania (din 1954), unde a acţionat pentru 
normalizarea relaţiilor diplomatice între 


România şi Spania. în 2005 i s-a dezvelit 
un bust în comuna Jilavele, pe locul fostului 
aeroport. 

Cantacuzino, George Matei 

(11/23.05.1899, Viena - 1960, Bucureşti) 
Arhitect. Descinde dintr-o veche familie 
moldovenească (la origini bizantină) cu 
înaintaşi însemnaţi în istoria ţării. Bunicul 
său, Vasile (Basile) C., a fost revoluţionar 
paşoptist, iar tatăl său, diplomatul Nicolae 
B.C., a reprezentat România la Viena între 
anii 1885 şi 1909. Mama era nepoată a lui 
Gheorghe Bibescu. Dintre rudele sale l-au 
influenţat spiritual cunoscutul jurist ieşean 
Matei B. C., remarcabilul pictor Th. Pallady 
şi Martha Bibescu. Atât prin filiera paternă, 
cât şi prin cea maternă, se mai înrudea cu 
o serie de personalităţi, ca Alexandru Ioan 
Cuza, Anne de Noailles, Barbu Dimitrie 
Ştirbei, Nicolae Ghika-Budeşti, Gh. Balş, 
cu pictorii Puvis de Chavannes, Theodore 
Chasseriau şi alţii. A urmat Şcoala Naţională 
de Arte Frumoase din Paris, secţia arhitectu¬ 
ră. A fost unul dintre principalii edificatori 
români ai Micului Paris, care a devenit Bu- 
cureştiul interbelic. Lucrări: palatul Băncii 
de Investiţii (1923-1928), transformarea 
clădirii fostului sediu al Uniunii Arhitecţilor 
(1928-1929) şi a fostului sediu al Uniunii 
Ziariştilor, astăzi restaurantul Mărul de Aur 
(1925-1928), imobilul Creţulescu de birouri 
pe Calea Victoriei şi imobilul de birouri 
din Piaţa Universităţii (1934-1939), sediul 
Institutului de Studii şi Proiectări Energetice 
de pe Bulevardul Republicii (1947-1948), 
toate din Bucureşti, hotelul Rex din Mama¬ 
ia, Uzinele Tractorul din Braşov, postul de 
radiodifuziune din Bod şi altele. 

Cantacuzino, Gheorghe Grigore 

(22.09.1837, Bucureşti - 23.03.1913, Bucureşti) 
Om politic. Supranumit Nababul. Bunic al 
lui Constantin Bâzu C. A studiat Dreptul la 
Paris. întors la Bucureşti, a fost consilier la 
Curtea de Apel, deputat de Prahova (1866), 
primar al Bucureştiului (1869-1870), minis¬ 
tru al Lucrărilor Publice în guvernarea Las- 
căr Catargiu (s-a preocupat de căile ferate 
Ploieşti-Predeal şi Iaşi-Ungheni), ministru 
al Finanţelor (a înfiinţat Creditul Financiar 
Rural, 1875), preşedinte al Camerei Deputa¬ 
ţilor (1889), preşedinte al Senatului (1892), 
şef al Partidului Conservator (1899), în care 
calitate a fuzionat cu junimiştii (disidenţă a 
Partidului Conservator) lui Titu Maiorescu, 
prim-ministru (1899-1900; 1904-1907). Al 
îui a fost palatul care a devenit astăzi Casa 
Enescu (Muzeul Muzicii). 

Cantacuzino Grănicerul, Gheorghe (Zizi) 

(1869, Paris - 1937, Bucureşti) 

General. Fiu al lui Ion (Iancu) C. A studiat la 
Paris (Fontenay-aux-Roses), apoi a absolvit 
Şcoala Militară din Craiova şi Şcoala de In¬ 
fanterie din Bucureşti. Aghiotant al regelui 
Carol I. A participat la războiul balcanic şi la 
Primul Război Mondial conducând trupele 
de grăniceri. A aderat la mişcarea legionară 
încă de la primii ei paşi şi în casa lui se or¬ 
ganizau întrunirile. A înfiinţat Partidul Totul 
pentru Ţară, cu nuclee în Franţa, Germania, 
Italia şi România, pentru a crea o Mişcare 
Anticomunistă Europeană. Judecat şi achi¬ 
tat în procesul Gărzii de Fier (1934). A lup¬ 
tat în războiul civil din Spania împreună cu 
Moţa şi Marin (unitatea era condusă tot de 
un Cantacuzino, Alexandru, diplomat de 
carieră, care-şi va sfârşi zilele la închisoarea 
din Râmnicu Sărat) şi el le-a adus trupurile 
în ţară. A fost îngropat cu o mare festivitate 
legionară. Distins cu Ordinul Mihai Vitea¬ 
zul şi cu Legiunea de Onoare a Franţei. 

Cantacuzino, loan 

(25.11.1863, Bucureşti - 14.01.1934, Bucureşti) 
Medic, microbiolog, profesor universitar, 
fondator al şcolii româneşti de imunologie 
şi patologie experimentală. Urmează atât 
studiile liceale (liceul Louis le Grand), cât 
şi pe cele superioare (Filosofie, 1882-1886; 
Ştiinţe Naturale, 1886-1891; Medicină, 
1887-1894) la Paris. în 1895 obţine titlul 
de doctor în Medicină cu teza „Recherches 
sur le mode de destruction du vibrion cho- 
lerique dans Forganisme" („Cercetări asupra 
modului de distrugere a vibrionului holeric 
în organism"). După terminarea studiilor 
lucrează la Institutul Pasteur din Paris ca 
asistent al lui Ilia Mecinikov în domeniul 
mecanismelor imunitare ale organismului, 
întors în ţară, este numit profesor de medi¬ 
cină experimentală la Facultatea de Medici¬ 
nă din Bucureşti (1901) şi director general 
al Serviciului Sanitar din România (1907). 
Vocaţia sa de fondator şi organizator a fost 
demonstrată prin înfiinţarea unor instituţii 
ca Institutul de Seruri şi Vaccinuri (1921), 
care astăzi îi poartă numele, a Laboratoru¬ 
lui de medicină experimentală (1901) din 
cadrul Facultăţii de Medicină, precum şi a 
unor reviste de specialitate: Revista Ştiinţelor 
Medicale (1905), Annales de Biologie (1911) şi 
Archives roumaines de pathologie experimentale 
et de microbiologie. A desfăşurat o bogată ac¬ 
tivitate de cercetare privind vibrionul holeric 
şi vaccinarea antiholerică, imunizarea activă 
împotriva dizenteriei şi febrei tifoide, etio¬ 
logia şi patologia scarlatinei. începând cu 
anul 1896 publică lucrări despre sistemele şi 


funcţiile fagocitare în regnul animal şi des¬ 
pre rolul fenomenelor electrofiziologice în 
mecanismele imunitare. Pe baza cercetărilor 
sale privind vibrionul holeric a pus la punct 
o metodă de vaccinare antiholerică, numită 
metoda Cantacuzino, folosită şi astăzi în ţă¬ 
rile unde se mai semnalează cazuri de holeră. 
Datorită lui, România a fost a doua ţară din 
lume, după Franţa, care a introdus în 1926 
vaccinul BCG (Bacilul Calmette-Guerin), 
având germeni cu virulenţă atenuată, pen¬ 
tru vaccinarea profilactică a nou-născuţilor 
împotriva tuberculozei. A fost un remarcabil 
organizator al campaniilor antiepidemice, 
calitate pe care a demonstrat-o în com¬ 
baterea epidemiei de tifos exantematic şi 
holerei în timpul Primului Război Mondial 
şi în campania antimalarică. A fost membru 
titular al Academiei Române din anul 1925, 
membru în Comitetul de Igienă al Ligii 
Naţiunilor, al Societăţilor de Biologie, de 
Patologie Exotică şi al Academiei de Ştiinţe 
din Paris. Numeroase universităţi i-au acor¬ 
dat titlul de Doctor Honoris Causa: Lyon 
(1922), Bruxelles (1924), Montpellier (1930), 
Atena (1932) şi Bordeaux (1934). 

Cantacuzino, Ion (Iancu) 

(1847, Bucureşti - 15.04.1911, Bucureşti) 
Inginer. Frate cu Mircea C. şi tată al lui 
Gheorghe (Zizi) C. A studiat ingineria la 
Paris, specializare în Germania. Membru 
fondator, de mai multe ori preşedinte al 
Societăţii Şcolii Politehnice (prima oară 
în 1888, ultima oară în 1909) şi preşedinte 
de onoare. Participant la Războiul de Inde¬ 
pendenţă. Promotor al valorilor şi spiritului 
creator românesc. A iniţiat apariţia Buletinului 
Societăţii şi construirea sediului ei. A pus de 
acord regulamentul cu statutele societăţii şi 
a făcut un proiect de lege pentru corpul teh¬ 
nic. îi aparţine hotărârea de a se traduce cărţi 
tehnice germane şi de a se edita un dicţionar 
tehnic. Constructor al căii ferate Bucureşti- 
Predeal şi al primei fabrici de ciment din 
România (la Brăila, 1880). 

Cantacuzino, Ion 

(7.11.1908, Bucureşti - 27.08.1975, Bucureşti) 
Cineast. A absolvit Literele la Sorbona şi 
şi-a luat, tot acolo, doctoratul în psihologie. 
Fiu al actriţei Maria Filotti. A făcut parte din 
grupul Kriterion alături de Emil Cioran şi 
Mircea Eliade. Cronicar de film (primul de 
acest fel din România) la Radio Bucureşti, a 
fost în anii celui de-al Doilea Război Mondial 
director al Oficiului Naţional Cinematografic. 
Prolegionar. A încercat, în acord cu Cinecitâ, 
să realizeze o societate de coproducţie de 
film, CINEROMIT, cu aparatură italiană, 
pentru care arhitectul Octav Doicescu a făcut 

proiectul arhitectonic (amplasament pe malul 
lacului Fundeni). A făcut închisoare. Eliberat 
în 1964. Filmografie: scenarist - România, 
1934; Războiul nostru sfânt, 1942; Raiul roşu în 
adevărata lui lumină, 1942; Castelul Peleş, 1943; 
regizor - Noi, 1942; Odesa în flăcări, 1942; 
Valea Oltului, 1943; producător - O noapte 
furtunoasă, 1943; comentariu - Războiul nostru 
sfânt, 1942. Lucrări: Uzina de basme, 1931. 

Cantacuzino, Mircea 

(? - 25.05.1930, Strejnic) 

Inginer şi pilot. Frate cu Ion (Iancu) C. 
A studiat ingineria în Germania. A învăţat 
să piloteze de la Octav Oculeanu (la rândul 
lui, elev al lui Negrescu) şi a făcut, împreună 
cu acesta, prima şcoală de pilotaj sportiv din 
România, pe avioane germane de execuţie 
specială, cu dublă manşă, la Strejnic, Praho¬ 
va (1928-1941). A murit executând un zbor 
de antrenament. Şcoala, mutată la Băneasa, 
a primit numele său, ca şi cupa competiţiei 
sportive pentru pilotaj. 

Cantacuzino, Păuna 

nume la naştere Greceanu Păuna, 

(? - 1740, Braşov) 

Soţie a domnului Ţării Româneşti Ştefan C. 
(1714-1716), fiu al stolnicului Constantin 
Cantacuzino. Era din familia lui Preda Bu- 
zescu după mamă şi a lui Papa Greceanu, 
bunicul lui Constantin Brâncoveanu, din 
familia cronicarului Radu Greceanu. Trădaţi 
în 11 ianuarie 1716, sunt duşi la Istanbul 
însoţiţi de turci: Ştefan Vodă, Păuna, copiii 
Radu şi Constantin şi stolnicul Constan¬ 
tin C. La 26 iunie 1716 sunt spânzuraţi 
Ştefan şi tatăl său Constantin C. Stolnicul. 
Păuna se ascunde cu copiii la ambasadorul 
Olandei, contele Colyer (la care se ascunsese 
şi Dimitrie Cantemir). Cu ajutorul acestuia 
părăseşte Istanbulul pe 25 septembrie 1716, 
cu un vapor plătit din banii ei, şi ajunge la 
Messina, apoi la Roma, Florenţa, Bologna, 
Ferrara, Veneţia, Tirol şi la Viena, la curtea 
împăratului Carol al Vl-lea, unde va rămâne 
mai multă vreme, solicitând împăratului 
ajutor pentru fiul ei, Radu, să obţină bănia 
Olteniei. Fără rezultat. Din Sibiu a acţionat 
mai energic Maria Cantacuzino, care reuşeş¬ 
te să obţină bănia pentru fiul ei, Gheorghe 
Cantacuzino. Radu, deşi apreciat de împărat, 
pleacă în Germania, la Dresda, la curtea lui 
Frederic al Il-lea, după ajutor, spre a obţine 
bănia Craiovei, dar fără rezultat. Porneşte 
spre Paris şi moare apoi în Polonia, la Came- 
niţa. Păuna pleacă în Rusia cu Constantin, la 
Toma Cantacuzino (cumnat şi cu Dimitrie 
Cantemir), în Petersburg, unde sunt bine 
primiţi. Constantin intră în armata imperială. 
Se căsătoreşte cu Ana Şeremetieva. Ajunge 



loan Cantacuzino Şerban Cantacuzino 


şi el general. Demisionează după o vreme şi 
pleacă la Braşov cu mama sa, Păuna. De aco¬ 
lo porneşte apoi spre Viena pentru ajutor. Pe 
drum, la Zemun, lângă Belgrad, se amestecă 
într-un complot (cu gândul să ajungă domn 
în Ţara Românească). Este arestat şi închis la 
Graz pentru 40 de ani. 

Cantacuzino Stolnicul, Constantin 

(1640, Târgovişte - 
26.05/7.06.1716, Constantinopol) 

Cărturar şi om politic. La origini din dinastia 
bizantină a Cantacuzinilor. Studiază la Adri- 
anopol şi la Academia Patriarhiei Ortodoxe 
din Constantinopol, apoi la Universitatea din 
Padova (1667). întors în Ţara Românească, 
a fost întemniţat de Grigore Ghica, tocmai 
întors la domnie. în 1675 a fost trimis diplo¬ 
matic al lui Gheorghe Duca în Polonia. între 
1678-1716 a fost stolnic în Sfatul Ţării Ro¬ 
mâneşti. A fost unchiul lui Constantin Brân¬ 
coveanu, tatăl lui Toma (emigrat în Rusia), 
al Casandrei şi al lui Şerban Cantacuzino 
şi socrul lui Dimitrie Cantemir. A întocmit 
prima hartă a Ţării Româneşti (în sistem 
Mercator). Opera sa principală este Istoria 
Ţării Româneşti întru care să cuprinde numele cel 
dintâi şi cine au fost lăcuitorii ei atunci şi apoi cine 
o au mai descălecat şi o au stăpânit şi în vremile 
de acum cum s-au tras şi stă (neterminată). 
Nicolaus Olahus şi Samuel Koleseri au fost 
printre sursele sale ştiinţifice. Şi-a comandat 
cărţi în Olanda, la Veneţia, la Sibiu. A lăsat 
şi însemnări de călătorie şi a contribuit la 
dezvoltarea culturii prin instalarea de tipo¬ 
grafii, prin traduceri. Biblia, zisă a lui Şerban 
(1688), s-a tradus la Bucureşti la iniţiativa 
lui. A fost ucis de otomani ca sfetnic al lui 
Constantin Brâncoveanu. 

Cantacuzino, Şerban 

(1640, Târgovişte - 1688, Bucureşti) 

Domn al Ţării Româneşti (1678-1688). 
A reuşit să pună rânduială în treburile in¬ 
terne ale ţării tăind câţiva boieri, încurajând 
dezvoltarea agriculturii, meşteşugurilor şi 

comerţului. A supravegheat construirea 
mai multor monumente, chiar înainte de 
a fi domn. A refăcut mănăstirea întărită 
Comana, ctitoria lui Vlad Ţepeş şi a făcut 
acolo locul de înmormântare al Cantacuzi- 
nilor. în 1680 a ridicat în Bucureşti, după 
model italian, hanul ce-i va purta numele, 
pe raza actualelor străzi Lipscani, Smârdan, 
Doamnei. Aici poposeau şi cnejii, dar mai 
ales neguţătorii sibieni în trecerea lor prin 
Bucureşti. A ctitorit ansamblul arhitectural 
Cotroceni şi l-a înzestrat cu numeroase 
odoare (unele lucrate de orfevrierii sibieni, 
conduşi de starostele Sebastian Hann). Este 
ctitorul bisericilor Mitropoliei, Fundenii 
Doamnei. în timpul atacului Vienei (1683) 
era cu sufletul mai aproape de apuseni, 
trimiţându-le informaţii preţioase. Din 
1687 începe negocieri cu Habsburgii. Sub 
domnia lui se tipăreşte la Bucureşti Biblia, 
în 1688, cunoscută ca Biblia de la Bucureşti, 
lucrare coordonată de Constantin Can¬ 
tacuzino Stolnicul, moment de seamă în 
procesul afirmării limbii române ca limbă 
literară. Cu Sibiul a avut legături perma¬ 
nente, comandând nenumărate piese din 
aur, postav şi arme. Se crede că a conceput 
un plan de atac asupra Constantinopolului 
pentru a-i alunga pe turci din Europa, iar 
puterile vestice i-au promis suportul moral. 
In mijlocul pregătirilor a murit otrăvit, se 
pare de către boierii cărora le era frică de 
planurile sale vaste. După moartea lui fami¬ 
lia s-a refugiat la Sibiu. 

Cantacuzino, Ştefan 

(? - 1716, Constantinopol) 

Domn al Ţării Româneşti (1714,1716). Fiul 
stolnicului Constantin C. A fost ucis îm¬ 
preună cu acesta pentru vina de a fi păstrat 
acordul secret antiotoman cu Habsburgii 
încheiat de Constantin Brâncoveanu (Liga 
Dragonului). în timpul scurtei lui domnii, 
mitropolitul Antim îvireanul a mutat tipo¬ 
grafia de la Târgovişte la Bucureşti şi a tipărit 
în greceşte, în 1715, Sfătuiri politice creştine 
către domnul Ştefan Cantacuzino , care a circulat 
în tot spaţiul ortodoxiei răsăritene. Ultimul 
domn pământean în Ţara Românească. 
Soţia sa, Păuna, şi fiul lui, Radu, care visau 
încă la tronul Ţării Româneşti, au migrat la 
Veneţia, de acolo la Viena şi în final în Rusia, 
unde se aflau Dimitrie Cantemir şi Toma, 
cumnaţi, spre a cere ajutor. 

Cantemir, Dimitrie 

(26.10.1673, Fălciu - 
21.08.1723, zona caspică, Rusia) 

Savant umanist. Domn al Moldovei (1693, 
1711). A studiat la Academia Patriarhiei 
din Constantinopol, fiind mare maestru al 


muzicii otomane (drept care a fost singurul 
domn român ridicat la rangul de paşă cu 
trei tuiuri), după ce studiase în copilărie 
la Iaşi cu învăţatul grec Ieremia Cacavela, 
absolvent al Oxfordului. Cronicarul Ion 
Neculce (unchi) a fost hatmanul oastei 
sale. Prima soţie, Casandra (m. 1713), a fost 
fiica stolnicului Constantin Cantacuzino. 
Refugiat în Rusia în 1711, a avut o evoluţie 
pozitivă în raport cu Petru I, mai ales după 
căsătoria a doua cu fiica ambasadorului rus 
în Suedia (unde domnea Carol al Xll-lea, cu 
care Rusia era în conflict), contele Aleksandr 
Tolstoi. A avut cu aceasta o fiică, Anastasia. 
A devenit sfetnic al împăratului pe probleme 
orientale, a făcut prima tipografie mobilă cu 
caractere persane din Rusia (aflată astăzi la 
Oxford) şi - în cadrul planului de cartogra¬ 
fiere a Rusiei - a făcut hărţile zonei Mării 
Caspice (Balcu de azi), cucerite de Petru I 
de la otomani în războiul din 1722-1723 
(originalele în Cabinetul lui Petru I de la 
Petersburg). Cantemir a lăsat lucrări de mu¬ 
zicologie turcă (primul sistem scris de nota¬ 
ţie a semnelor muzicale, cuprinzând 33 de 
moduri. Era, de altfel, contemporan cu J.S. 
Bach), cântece, o teorie a evoluţiei limbilor 
din trunchiul indo-european, prima hartă a 
Moldovei (în sistem Mercator, 1714, cu 800 
de toponime scrise cu alfabet latin), primul 
dicţionar comparat al limbilor rusă-româ- 
nă-latină. A debutat în 1698 la Iaşi cu Diva¬ 
nul sau Gâlceava înţeleptului cu lumea , scrisă în 
româneşte şi greceşte, influenţată de filosofia 
creştină deprinsă de la profesorul său, Ca¬ 
cavela. După o perioadă dedicată filosofiei 
naturale (în linia belgianului Jean Baptiste 
van Helmont, cu vaste influenţe orientale, 
până la caldeeni) şi greco-latine, a scris 
lucrările: Sacrosanctae scientiae indepingibilis 
imago (Imaginea de nezugrăvit a ştiinţei sacre), 
1700; Compendiolum universae logices instituti- 
onis (Mic compendiu de logică generală), 1700; 
Monarchiarum phisica examinatio (Examinarea 
fizică a monarhiilor), 1700. Apoi interesul 
său a fost canalizat către lucrări de istorie 
(românească şi universală, istoria religiilor), 
centrul de atac fiind Imperiul Otoman: 
Istoria ieroglifică (1705); Descriptio Moldaviae 
(Descrierea Moldovei), 1714-1716; Hronicul 
a vechimei romano-moldovlahilor, 1719-1722; 
Historia incrementorum atque decrementorum 
Aulae Othomanicae (Istoria creşterii şi descreşterii 
Curţii Otomane), 1714-1716; Kratkoe skazanie 
ob izokorenenii Brankovanovoi i Kantakuzinîh 
familii (Scurtă povestire despre stârpirea fa¬ 
miliilor lui Brâncoveanu şi a Cantacuzinilor), 
1717-1718; Kniga sistima muhamedanskoi 
relighii (Cartea sistemului religiei mahomedane), 
1722, anul tipăririi (toate celelalte lucrări 

s-au tipărit postum), Collectanea Orientalia 
(Colecţia orientală), 1722-1723, cuprinzând 
texte de investigare arheologică a Zidului 
Caucazian lăsat de Alexandru Macedon, a 
vestigiilor persane ale zonei Caspice, precum 
şi hărţile zonei caspice (publicată în ediţia 
de Opere Dimitrie Cantemir, 8 voi., 1878, 
editată de Gr. Tocilescu). A fost sfetnic al lui 
Petru I pentru probleme orientale (cu rangul 
de senator). Documentele acestei părţi a 
activităţii sale se află depuse la Arhivele Ma¬ 
rinei din zona Petersburg. în anul 2004 a fost 
imprimată pe CD muzica lăsată de Dimitrie 
Cantemir, interpretată de Linda Burman, 
acompaniată de Hali & Lux Musica Ihsan 
Ogzen şi comentată de Owen Right, care 
cuprinde, pe lângă creaţii proprii (mai ales 
de dragoste) pentru tambur (instrumentul la 
care cânta) şi altele, dedicate dervişilor roti¬ 
tori, prelucrări de folclor românesc: cântece 
de nuntă, sârbe, primele păstrate în istoria 
muzicologiei româneşti. Lucrările sale au 
constituit baza de informare şi de referinţă a 
corifeilor Şcolii Ardelene pentru raportarea 
la spaţiul unitar românesc ca fiind al fostei 
Dacii. A fost membru al Academiei din Ber¬ 
lin (1714), iar corespondenţa sa cu Leibniz 
atestă faptul că este şi iniţiator al fondării 
Academiei Ruse (1725). 

Canţer, Valeriu 

(5.02.1955, Zahorna, Republica Moldova) 
Fizician. A absolvit Facultatea de Fizică la 
Universitatea de Stat din Chişinău. Specia¬ 
lizare la Institutul de Fizică al Academiei de 
Ştiinţe a URSS din Moscova, apoi la Centrul 
Internaţional de Cercetări la Temperaturi 
Criogenice şi Câmpuri Magnetice Puterni¬ 
ce, Wroclaw, Polonia, Centrul Internaţional 
de Fizică Teoretică, Trieste, Italia, Universi¬ 
tatea Warwick, Marea Britanie. Profesor la 
Facultatea de Fizică a Universităţii de Stat 
din Chişinău. Cercetător ştiinţific principal 
la Institutul de Inginerie Electronică şi 
Tehnologii Industriale al ASM. Contribuţii 
în domeniul fizicii semiconductorilor cu 


bandă îngustă interzisă, fizica materialelor 
şi nano structurilor semimetalice, fizica şi 
ingineria dispozitivelor electronice şi ter¬ 
moelectrice. A condus programul de stat 
Nanotehnologii, materiale multifuncţionale 
şi microsisteme electronice. A contribuit la 
elaborarea legii cu privire la energia regene¬ 
rabilă. Laureat al Premiului de Stat, medalii 
de aur şi de argint la saloane internaţionale 
de inventică. Membru al Consiliilor Specia¬ 
lizate de fizica semiconductorilor şi dielec- 
tricilor, fizica teoretică, fizica corpului solid. 
Preşedinte al Comitetului Internaţional 
de Expertiză şi Consultanţă al Institutului 
Unificat, Dubna, Rusia. Coordonator pen¬ 
tru Moldova al unor proiecte europene în 
domeniul fizicii aplicate. Membru al Acade¬ 
miei de Ştiinţe a Moldovei. 

Capidan, Theodor 

(15.04.1879, Perlepe, Macedonia - 

I. 09.1953, Bucureşti) 

Filolog. Aromân. A făcut liceul la Bucureşti. 
A absolvit Filologia romanică la Leipzig (cu 
Gustav Weigand), a fost asistent la Institu¬ 
tul Balcanic din Leipzig, profesor de limba 
română şi director la Şcoala Superioară de 
Comerţ în limba română din Salonic (1902- 
1919), conferenţiar pentru dialecte transda- 
nubiene la Universitatea din Cluj-Napoca 
(1924-1937), dar si profesor, apoi decan 
(1927-1928) şi prodecan (1928-1929). în 
1937 devine profesor de limbi romanice la 
Universitatea din Bucureşti. Colaborator la 
Dicţionarul Academiei Române , începând cu 
1910. Din 1948 a continuat să activeze în ca¬ 
drul Institutului de Lingvistică al Academiei 
din Bucureşti. S-a ocupat de dialectele limbii 
române. A lăsat în manuscris un dicţionar 
etimologic al tuturor graiurilor româneşti. 
Lucrări: Meglenoromânii : I. Istoria şi graiul 
lor , Ed. Cultura Naţională, Bucureşti, 1925; 

II. Literatura populară la meglenoromâni ; III. 
Dicţionar meglenoromân , Academia Română; 
Fărşeroţii: studiu lingvistic asupra românilor 
din Albania , Cluj, 1930; Aromânii: dialectul 

aromân, studiu lingvistic, Bucureşti, 1932. în 
1943 a publicat monografia Limbă şi cultură. 
Membru al Academiei Române (1935), ex¬ 
clus în 1948, repus în drepturi în 1990. 

Capoianu, Dumitru 

(19.10.1929, Bucureşti) 

Compozitor. A absolvit Conservatorul din 
Bucureşti. A întreprins călătorii de studii şi 
documentare în Bulgaria, Austria, URSS, 
Franţa, SUA, Germania, Belgia, Luxemburg, 
Cehoslovacia, Anglia, Ungaria, Polonia, 
Iugoslavia etc. A fost realizator muzical la 
studiourile Romfilm (1950-1951) şi Ale¬ 
xandru Sahia (1951-1952) din Bucureşti; 
maestru de sunet şi regizor muzical la Radi¬ 
odifuziunea Română (1952-1954); director 
la Filarmonica George Enescu din Bucureşti 
(1969-1973). Lucrări: muzică de teatru {Dru¬ 
mul oţelului, scenă de balet, 1965; Pistruiatul, 
musical în 2 acte, 1987), muzică vocal-sim- 
fonică ( Cinci Cântece din Ardeal, pentru cor de 
femei, oboi solo şi orchestră de coarde, 1961; 
Valses ignobles etpas sentimentales, suită pentru 
mezzosoprană şi orchestră de coarde, 1986), 
muzică simfonică {Pasărea Phoenix, suită din 
muzica filmului cu acelaşi titlu, 1975; Mic 
concert pentru 2 piane, 6 viori şi orchestră, 1984), 
muzică de film (Jad, cuarţ, agată, 1961; Ostro¬ 
vul lupilor, 1970), muzică de cameră {Trio pen¬ 
tru vioară, violă şi violoncel, 1968; Cinci moduri 
de întrebuinţare pentru un arcuş, pentru vioară, 
oboi şi pian, 1981), muzică corală {Rugăciune, 
pentru cor mixt, 1979). A fost distins cu pre¬ 
miul II la Festivalul Mondial al Tineretului 
de la Moscova (1957), Palme d'Or la Cannes 
(1957), Premiul de Stat (1962), Ordinul 
Meritul Cultural, clasa a V-a (1968) şi clasa 
a IlI-a (1973), premiile Uniunii Compozito¬ 
rilor (1970, 1974, 1977, 1980, 1981, 1983), 
Premiul Academiei Române (1977). 

Capsali, Floria 

(23.03/6.04.1900, Bitolia, Macedonia - 
29.07.1982, Bucureşti) 

Balerină. Aromâncă. Din familia actorului 
Ion Manolescu după mamă. A absolvit 
Academia de Teatru şi Conservatorul din 
Bucureşti, apoi a plecat la Paris pentru 9 ani, 
timp în care studiază cu Enrico Cecchetti 
(marele pedagog care a susţinut Şcoala de 
la Sankt Petersburg şi a fost profesorul dan¬ 
satorilor din renumita trupă a lui Diaghilev) 
şi mai apoi cu Nicolas Legat. în paralel 
audiază cursurile de istoria artei la Sorbona 
şi frecventează bibliotecile Parisului, adu¬ 
nând un impresionant material despre artă 
în general şi dans, sub toate formele lui, 
în special. Revenită la Bucureşti, susţine 
numeroase recitaluri în coregrafii proprii, 
costumele fiind desenate de Marceî Iancu 


şi Victor Brauner, ca: Papillon de Schumann, 
Mefisto - vals de Liszt - şi montează scene 
coregrafice în spectacolul de teatru Visul unei 
nopţi de vară. în anul 1926 se căsătoreşte cu 
sculptorul Mac Constantinescu, care are, 
printre altele, şi un real talent de scenograf, 
contribuind astfel la realizarea decorului şi 
costumelor pentru Nunta în Carpaţi de Paul 
Constantinescu. în 1927 a făcut parte din 
echipele sociologice ale lui Dimitrie Guşti 
pentru partea de dans şi muzică populară. 
La scurt timp înfiinţează o şcoală parti¬ 
culară de dans, unde se formează, printre 
alţii, Mărie Jean Livezeanu, Mimi Tutunaru, 
cărora li se adaugă mai târziu Gabriel Negri 
(cunoscutul teoretician şi dansator), Oleg 
Danovschi, Gabriel Popescu, Trixi Checais, 
Gelu Matei, Gelu Barbu, Bella Balogh, Ion 
Tugearu - cei care de fapt au fondat baletul 
românesc în anii 1950. A condus Opera Ro¬ 
mână (înfiinţată ca instituţie de stat în 1921) 
şi a organizat şcoala de balet (şcoală de stat, 
1921) unde s-au format şi continuă s-o facă 
generaţii întregi de dansatori, şcoală care îi 
poartă astăzi numele: Liceul de Coregrafie 
Floria Capsali din Bucureşti. 

Capşa, Grigore 

(1841, Macedonia - 1902, Bucureşti) 

Om de afaceri. Aromân. Mai avea 11 fraţi. 
S-a şcolit la Paris în arta cofetăriei. Acolo 
s-a şi căsătorit cu Mărie Obeline Vautier şi 
apoi a venit la Bucureşti. A cumpărat Casa 
Slătineanu de pe Podul Mogoşoaiei (Calea 
Victoriei), unde era deschis un salon cu 
vad comercial şi l-a schimbat, împreună cu 
fratele său Vasile, pe fondul de efervescenţă 
care pregătea Mica Unire, în 1852, în Casa 
Capşa (cofetărie, cafenea, restaurant şi ho¬ 
tel). Acolo erau scrise cronicile mondene 
ale lui Claymoor (Radu Văcărescu), acolo 
se duceau diplomaţii străini şi protipendada 
românească. Din 1856 sunt calificaţi acolo 
cofetari români. Produsele noi erau paten¬ 
tate. La fel ambalajele. Acolo au venit Sarah 
Bernhardt, prinţul Nicolae al Rusiei, prinţul 
Milan al Serbiei, Carol I, Titu Maiorescu, 
mareşalul Joffre al Franţei (în 1920), în 
cinstea căruia produce prăjitura în formă de 
ţeavă de tun numită până astăzi joffre. O par¬ 
te din acţiunea romanului lui Paul Morand, 
în pregătiera celui de-al Doilea Război Mon¬ 
dial, intitulat Bucarest, se desfăşoară la Capşa. 
Faima casei aduce proprietarului numeroase 
recunoaşteri. A obţinut mai întâi două men¬ 
ţiuni la Expoziţia Universală de la Paris, în 
1867. După şase ani, la Expoziţia Universală 
de la Viena, a obţinut Medalia de Merit. 
A participat la această expoziţie la invitaţia 
lui Nicolae Kretzulescu, pe atunci ministru 
al Agriculturii, Comerţului şi Lucrărilor 

Publice. Membrii Comisiei române a expozi¬ 
ţiei i-au adresat felicitări printr-un act oficial. 
In 1873 a obţinut şi Medalia de Aur la Paris. 
Tot acolo, după încă doi ani, în 1875, i s-a 
decernat Medalia de Aur pentru bomboane, 
dulceaţă de trandafiri şi alte produse. Anul 
1880 îi mai aduce două diplome de onoare 
la Expoziţia de Arte şi Industrii Române a 
Societăţii Concordia Română. La doi ani 
după aceasta, maestrul a mai câştigat o parte 
importantă a pieţei europene. A obţinut 
medalia de bronz la o expoziţie universală 
de vinuri, spirtoase, lichioruri şi băuturi 
fermentate, fiind singurul român care a par¬ 
ticipat cu produse vinicole la Bordeaux. Prin 
această realizare a făcut cunoscute vinurile 
româneşti în Europa. După premiul său, 
vinurile au început să fie apreciate şi căutate. 
Anul 1883 i-a mai adus o diplomă de onoare 
clasa I, pentru vinuri de Cotnar. De atunci a 
fost prezent la toate expoziţiile din domeniu. 
Mari succese la Paris i-au adus anii 1889 şi 
1900. Medalia de Aur, oferită de un prestigios 
juriu internaţional, în 1889, iar după doi ani, 
trei medalii de aur şi două Grand-Prix-uri. 
în 1869 a primit titlul de furnizor al curţii 
princiare din România. A primit Medalia 
Bene Meriţi clasa I, apoi Steaua României, 
până la gradul de ofiţer, Coroana României 
cu gradul de comandor, ofiţer al Legiunii de 
Onoare franceze şi comandor al Ordinului 
sârbesc Tacovo. La toate acestea se adaugă 
includerea sa în comisii, jurii şi organizaţii 
europene cu profil economic. A fost ales 
membru al Institutului Ştiinţific European, 
cu ocazia reuniunii de la Paris din anul 
1885, recunoscându-i-se astfel meritele de 
deschizător de drumuri. Academia Naţiona¬ 
lă, Agricolă, Manufacturieră şi Comercială a 
Franţei l-a admis membru în 1889. 

Caraciobanu, Dumitru 

(22.04.1937, Novoselskoe, Basarabia - 
14.11.1980, Chişinău) 

Actor. Aromân ca origine. A absolvit Şcoala 
de teatru B. Şciukin din Moscova. Actor la 
Teatrul Luceafărul din Chişinău. A făcut şi 
roluri în film: Omul merge după soare , 1961; 
Leacuri amare , 1962; Aşteptaţi-ne în zori , 1963; 
Ultima noapte în rai , 1964; Bariera , 1965; Poie- 
nele roşii , 1966; Lăutarii, 1971; Crestături spre 
amintire, 1972; Durata zilei, 1974; Viforul roşu, 
1971; Furtuni de toamnă, 1974; Minia, 1974; 
Vreau să cânt, 1974; Calul , puşca şi nevasta, 
1975; Povestea lui Făt-Frumos, 1977; Agent al 
Serviciului Secret, 1978; La porţile Satanei, 1980. 

Caracostea, Dumitru 

(10.03.1879, Slatina - 2.06.1964, Bucureşti) 
Critic, istoric literar şi comparatist. Elev al 
lui Titu Maiorescu şi al lingvistului german 



Dumitru Caraciobanu Eugeniu Carada 


Wilhelm Meyer Liibke. Studii filologice la 
Bucureşti şi specializare la Viena. Profesor 
la Universitatea din Bucureşti (1930-1944), 
din 1933 director al Institutului de Istorie 
Literară şi Folclor pe care l-a înfiinţat pe 
lângă Catedra de istoria literaturii române 
moderne şi folclor. în 1948, odată cu instau¬ 
rarea regimului comunist în România, a fost 
exclus din învăţământ. Pe 5 mai 1950 a fost 
arestat şi ţinut timp de 5 ani la închisoare 
fără a fi judecat. în penitenciarul Sighet s-a 
convertit la greco-catolicism prin interme¬ 
diul preotului profesor blăjean Ioan Vultur. 
A fost primit în Biserica Română Unită cu 
Roma prin binecuvântarea episcopului Iuliu 
Hossu, aflat în aceeaşi închisoare. Şi-a pus 
problema metodei ştiinţifice în critica lite¬ 
rară, anticipând metodele structuraliste de 
analiză (citează structuraliştii ruşi, mişcarea 
Opoiaz apărută în 1915): Critice literare, 
1943-1944. Studiază folclorul după metode 
morfologico-geografice: Problemele tipologiei 
folclorice, 1971, postum. Ca istoric literar a 
fost receptiv la Gestalttheorie şi lucrările lui 
Ch. Bally, în Arta cuvântului la Eminescu, 1938; 
Expresivitatea limbii române, 1942, anticipând, 
în bună măsură, lucrările stilistice aîe lui 
Tudor Vianu. A lăsat interesante cercetări 
de comparatistică: motivele Lenore şi Mi¬ 
oriţa în literatura europeană. Activitatea sa 
literară şi ştiinţifică s-a orientat în două di¬ 
recţii: studiile de folclor {Mioriţa în Moldova, 
Muntenia şi Oltenia, 1924) şi exegeza operei 
eminesciene. A colaborat la revistele Convor¬ 
biri literare, Adevărul literar. Flacăra, Langue et 
litterature, Revista Fundaţiilor Regale. Membru 
al Academiei (1938), exclus în 1948, repus în 
drepturi în 1990. 

Carada, Eugeniu 

(29.11.1836, Craiova - 10.02.1910, Bucureşti) 
Gazetar şi scriitor. Aromân ca origine. A fă¬ 
cut Dreptul şi Literele la College de France, 
Paris. A fost, foarte tânăr, paşoptist, apoi uni¬ 
onist. Adept al aducerii unei dinastii străine 
la conducerea ţării. Dar, conspirator prin 

vocaţie, a complotat şi contra lui Carol I. 
A avut legături cu Giuseppe Mazzini. După 
1880 a fost în conducerea Partidului Liberal. 
A tradus, adaptat şi localizat peste o sută de 
drame şi vodeviluri din literatura franceză 
(E. Scribe, E. Augier, Ed. Foussier, Ph. Du- 
manoir ş.a.): Bucureştenii, Ion cucierul, Cimpoiul 
dracului Păcatele vechi, Căpitanul negru,, Fraţii 
din munte ş.a. A scris poezie: Milcovul, Cântec, 
Pandurul cerşetor , 1857, sunt cele mai cunos¬ 
cute. A lăsat şi lucrări originale, cu înclinaţii 
romantice, precum Ultima oră a unui oştean 
român din timpul luiMihai , 1855. 

Caradja, Aristide 

(28.09.1861, Dresda - 29.05.1955, Bucureşti) 
Prinţ, entomolog şi jurist. A făcut parte din 
familia Caradja (Caragea), o familie nobilă de 
origine grecească (fanariotă), ai cărei membri 
au ocupat de-a lungul timpului importante 
funcţii în cadrul Imperiului Otoman. A stu¬ 
diat şi a colecţionat vestita sa colecţie de 
fluturi (având peste 110 000 de exemplare, 
care, începând din 14 iunie 1944, se află 
la Muzeul Antipa din Bucureşti) pe moşia 
sa din Grumăzeşti, unde dăinuie şi astăzi 
conacul situat în mijlocul unui mic parc 
dendrologic constituit din arbori seculari de 
stejar, frasin, carpen, castan, tei, dar şi din 
alte specii rare de arbori şi arbuşti aduşi din 
întreaga lume. Casa are un singur nivel, cu 
o terasă largă în faţa unui salon mare, din 
care se deschid intrările în celelalte încăperi. 
Membru de onoare al Academiei Române 
(1930), reconfirmat în 1948. 

Caradja, Catherine Olympia 

nume la naştere Creţulescu 
(28.01.1893, Bucureşti - 
26.05.1993, Hill Country, Texas, SUA) 

Militantă antifascistă. Era o Cantacuzino 
după mamă. Educată la Londra, Bruxelles, 
Bucureşti. A făcut numeroase acte de filan¬ 
tropie, având o reţea proprie de spitale care 
a funcţionat în timpul celui de-al Doilea 
Război Mondial. 

Carafoli, Elie 

(15.09.1901, Veria, Grecia - 1983, Bucureşti) 
Inginer de origine aromână, considerat un 
pionier al aerodinamicii. A studiat la Politeh¬ 
nica din Bucureşti şi şi-a luat doctoratul în 
ştiinţe fizice la Paris. A fost asistent la Catedra 
de mecanica fluidelor de la Sorbona. A în¬ 
cercat să pună în evidenţă realizările prede¬ 
cesorului său, Gheorghe Botezatu (Georges 
de Bothezat). A inaugurat la Politehnica din 
Bucureşti cursuri de aerodinamică (1928) 
şi mecanica avionului. A fost primul pas în 
înfiinţarea Facultăţii de Aeronave din Bucu¬ 
reşti. Director al Institutului de Mecanică 


Aplicată. Fondator al şcolii aerodinamice 
româneşti, a inventat „profilele Carafoli" şi 
bordul avionului românesc IAR. Membru al 
Academiei Internaţionale de Aeronautică, al 
Academiei de Arte şi Ştiinţe din Toulouse, al 
Societăţii Regale de Aeronautică din Lon¬ 
dra, preşedinte al Federaţiei de Astronautică 
(1968-1970). A primit premiul Breguet cu 
Medalia de Onoare, diploma Paul Tissan- 
dier, Medalia Karl Friedrich Gauss. Om de 
Ştiinţă Emerit. Membru al Academiei Ro¬ 
mâne (1948), preşedinte al Secţiei de ştiinţe 
tehnice a Academiei Române (1966-1983). 

Caragea, Boris 

(11/24.01.1906, Balcic, Bulgaria - 
8.08.1982, Bucureşti) 

Sculptor. Din familia domnitorului Ioan 
Gheorghe C. A luat lecţii cu Hrandt Avachian 
la Balcic, a absolvit Belle Arte la Bucureşti ca 
elev al lui O. Han, Frederic Storck, D. Pădu¬ 
rea. Profesor la Catedra de sculptură a Insti¬ 
tutului de Arte Plastice din Bucureşti. A creat 
sculpturi bazate pe mitologia românească: 
Făt-Frumos luptând cu balaurul, Sfarmă-Piatră, 
Meşterul Manole, Ultima săgeată (la Caliacra), 
Enescu (la Detroit). Laureat al Premiului de 
Stat. Artist al Poporului (1962). Membru 
corespondent al Academiei Române (1955). 

Caragea, Ioan Gheorghe, nume la naştere 
loannis Gheorghios Karatzas 

(1734, Constantinopol - 1844, Atena) 

Domn fanariot al Ţării Româneşti (1812- 
1818). Tată al domniţei Ralu. Şi-a cumpărat 
domnia de la sultan pentru trei ani. A pus 
impozite foarte mari; iar în timpul lui a 
izbucnit o epidemie de ciumă bubonică. 
L-a ajutat pe vărul său, Nicolae C., să de¬ 
vină proprietarul oraşului Ploieşti, ceea ce a 
produs revolta negustorilor. Deoarece a stat 
pe tron de două ori mai mult decât plătise, 
a fugit spre Braşov când a aflat că îl căutau 
trimişii sultanului, iar de acolo în Italia şi 
apoi la Atena. Averea sa uriaşă a fost depusă 
parte în Rusia, pentru a sprijini, cu ajutor 
rusesc, acţiunea de obţinere a independen¬ 
ţei Greciei, parte a luat-o cu el, sprijinind 
Eteria. A creat o şcoală domnească greceas¬ 
că la Bucureşti, extinzând-o cu studiul fran¬ 
cezei, ştiinţelor naturale, matematicii, fizicii, 
dreptului şi literelor, şi a sprijinit acţiunile 
fiicei sale, domniţa Ralu, de promovare a 
mişcării teatrale. 

Caragea, Ralu 

nume la naştere Ralu Karatzis 
(~ 1760 - ?) 

Domniţă munteană. Fiica cea mică a dom¬ 
nului fanariot Ioan Gheorghe C. Formată în 

cultura europeană, a amenajat un teatru în 
palatul tatălui său şi a sprijinit formarea unei 
clase de actorie la Şcoala Domnească. Ea l-a 
trimis pe Aristia la Paris pentru a studia de¬ 
clamaţia şi actoria. Tatăl său a extins în 1817 
această clasă de actorie, introducând studiul 
limbilor latină, greacă, franceză, al ştiinţelor 
naturale, matematicii, fizicii, dreptului şi 
literelor. Deoarece teatrul a avut succes, a 
organizat o sală pentru publicul larg, pe ac¬ 
tuala Cale a Victoriei, care s-a numit Teatrul 
de la Cişmeaua Roşie. A fost prima sală de 
spectacole permanentă din capitală şi s-a 
deschis cu Italiana din Alger de Rossini, în 
interpretarea trupei Teatrului din Viena. 

Caragiale, Ion Luca 

(30.01.1852, Haimanale, azi I.L. Caragiale, 
jud. Prahova - 22.06.1912, Berlin, Germania) 
Scriitor. Nepot al lui Costache şi Iorgu C., 
fiu al lui Luca C. A urmat clasa de mimică 
şi declamaţie a unchiului său (1868-1870). 
A luat parte la revoluţia de la Ploieşti a lui 
Candiano Popescu (1870). A fost adus 
la Junimea bucureşteană de Eminescu 
(1878) şi a devenit în acelaşi an redactor 
la ziarul Timpul , împreună cu Eminescu şi 
Slavici. A editat publicaţii satirico-umoris- 
tice: Claponul , 1877; Calendarul Claponului, 
1878; Moftul român , 1893 - împreună cu 

A. Bacalbaşa - şi revista Vatra (1894-1896) 
împreună cu loan Slavici şi George Coşbuc. 
A ridicat dramaturgia românească la presti¬ 
giu european - Eugene Ionesco se declara, 
în Notes et contrenotes , elevul său - fiind 
creator al unor tipuri memorabile şi al unor 
formulări devenite proverbiale în limbajul 
uzual. A scris comedii: O noapte furtunoasă, 
1879; Conu Leonida faţă cu reacţiunea, 1880; 
O scrisoare pierdută, 1884; D-ale carnavalului, 
1885 şi o dramă: Năpasta, 1890, care a 
generat un proces literar în urma acuzaţiei 
de plagiat (avocatul lui Caragiale a fost 

B. Şt. Delavrancea). Volumele Teatru, 1891, 
şi Năpasta au fost respinse de la Premiul 
Academiei (raportor B.P. Hasdeu). A scris 


proză scurtă: Schiţe, 1896; Momente, 1901, 
unde satirizează, ca şi în teatru, moravurile 
politice şi tarele micii burghezii. A mai scris 
şi nuvele psihologice: O făclie de Paşti, 1892, 
şi fantastice: Kir Ianulea, prelucrare după 
Belfegor Arcidiavolo de Machiavelli, şi Abu 
Hassan, prelucrare după O mie şi una de nopţi. 
S-a ridicat împotriva celor care au înăbuşit 
în sânge răscoala de la 1907 în Die Zeit, în 
articolul cu titlul „1907". Membru post- 
mortem al Academiei Române (1948). După 
revoluţia din 1989 au existat un partid po¬ 
litic, Partidul Liber Schimbist (1990-1993), 
care se reclama de la Caragiale (preşedinte 
fondator Şt. Cazimir, exeget al operei lui 
Caragiale), şi Academia Caţavencu, fundaţie 
şi publicaţie satirico-umoristică (fondator 
poetul Mircea Dinescu). 

Caragiale, Luca Ion 

(2.07.1893, Bucureşti - 7.06.1921, Bucureşti) 
Poet. Fiu mezin al lui I. L. Caragiale. A lăsat 
versuri de tendinţă avangardistă, cu influen¬ 
ţe folclorice: Jocul oglinzilor, 1972 - postum, 
proză, traduceri. 

Caragiale, Mateiu 

(25.03.1885, Bucureşti - 17.01.1936, Bucureşti) 
Scriitor. Fiu natural, recunoscut de I. L. Ca¬ 
ragiale. Capodopera sa, Craii de Curtea Veche, 
1929, este un roman de genul lui Â rebours 
de Huysmans, somptuoasă evocare lirică a 
crepusculului aristocraţiei bucureştene în- 
tr-o lume semibalcanică şi semioccidentală 
de început de veac XX. 

Caragiali, Costache 

(29.03.1815, Bucureşti - 13.02.1877, Bucureşti) 
Actor şi scriitor. Grec la origine. Este un¬ 
chiul marelui dramaturg Ion Luca Caragiale. 
A studiat actoria cu C. Aristia la şcoala des¬ 
chisă sub auspiciile Societăţii Filarmonice. 
A fost primul director al Teatrului Mare 
(Naţional) din Bucureşti (1853). A scris 
comedii şi texte teoretice despre teatru: Fu¬ 
riosul, 1840; Epistolă către Grigore Alexandrescu, 

1841; Leonil sau Ce produce dispreţul, 1841; 
O repetiţie moldovenească sau Noi şi iar noi, 
1844; O soare la mahala sau Amestec de dorin¬ 
ţe, 1847; Doi coţcari sau Păziţi-vă de răi ca de 
foc, 1849; Umbra lui Ştefan cel Mare şi Mihai 
Bravul ; Prologul pentru inaugurarea noului teatru 
din Bucureşti (1852), 1881; Teatrul Naţional în 
Ţara Românească (1855), 1867 ş.a. Prin anver¬ 
gură, adresă şi stil este un Vasile Alecsandri 
al Ţării Româneşti. 

Caragiali, lorgu 

(1826, Bucureşti - 9.02.1894, Bucureşti) 

Actor şi dramaturg. Frate al lui Costache şi 
Luca C., unchi al lui Ion Luca C. A scris „cân¬ 
ticele comice" şi „tablouri dramatice": Moş 
Trifoi sau Cum ţi-i aşterne aşa-i dormi , 1859. 

Caragiani, loan D. 

(11.02.1841, Avdela, Grecia - 13.01.1921, laşi) 
Folclorist şi traducător. Aromân. Unchi 
al Elenei Stoenescu C. A absolvit liceul la 
Vlaho-Clisura şi Filologia la Atena. Profesor 
de limba greacă la Universitatea din Iaşi. 
Lucrări: Curs complet de gramatică elină, 2 voi., 
1870, 1872; Românii din Macedonia şi poezia 
lor populară, 1869; Studii istorice asupra româ¬ 
nilor din Peninsula Balcanică, 1891. Membru 
fondator al Societăţii Academice Române 
(1866), preşedinte al secţiunii literare a Aca¬ 
demiei (1910-1913; 1918-1921). 

Caragiani Stoenescu, Elena 

(13.05.1887, Tecuci - 29.03.1929, Bucureşti) 
Aviatoare. Nepoată de frate a lui loan D.C. 
Origine aromână. A absolvit Dreptul la Iaşi. 
A luat lecţii de zbor cu locotenentul Andrei 
Popovici, cumnatul său, şi a zburat împre¬ 
ună cu Mircea Zorileanu (brevetul nr. 3 
eliberat în Franţa), partener de echitaţie. 
A absolvit Şcoala de Pilotaj a lui George 
Valentin Bibescu, dar Spiru Haret (ministru) 
i-a refuzat brevetul pentru că era femeie. 
A plecat în Franţa, la Şcoala Civilă de Avi¬ 
aţie din Mourmelon le Grand, în Champ de 
Chalon, condusă de Roger Sommer, unde 
a fost pregătită pentru examenul teoretic 
şi de zbor, pe care le-a luat cu brio. Fede¬ 
raţia Aeronautică Internaţională i-a eliberat 
Brevetul Internaţional de Pilot aviator cu 
nr. 1591 din 22.01.1914. A cerut să lupte pe 
front în Primul Război Mondial şi a fost din 
nou respinsă pentru că era femeie (generalul 
Crăiniceanu). A plecat din nou în Franţa 
şi a fost reporter de front, folosind avionul 
pentru vizualizarea situaţiilor. A ajuns în 
SUA pentru a provoca femeile pilot de acolo 
la un zbor peste Atlantic. S-a întors în ţară în 
1916 şi a solicitat să transporte răniţi şi me¬ 
dicamente pe front, fiind din nou refuzată. 



Matilda Caragiu-Marioţeanu Toma Caragiu 


Aviaţia sanitară avea să apară după un sfert 
de veac. A plecat în Franţa şi a fost trimisă 
în Mexic ca reporter pentru evenimente 
aeriene. A fost a 10-a femeie pilot din lume. 

Caragiu-Marioţeanu, Matilda 

(20.07.1927, Hrupisti, Grecia - 
11.03.2009, Bucureşti) 

Lingvistă. Familie de aromâni migrată în 
România în 1928. Soră a actorului Toma C. 
A studiat Filologia la Universitatea din 
Bucureşti şi a fost profesor al Universităţii. 
Lucrări: Fonomorfologie aromână. Studiu de 
dialectologie structurală, 1968; Compendiu de 
dialectologie română, 1975. Premiul Acade¬ 
miei Române pentru editarea Liturghierului 
aromânesc, 1962, manuscris anonim inedit, 
evidenţiind astfel vechimea şi soliditatea 
culturală a graiurilor româneşti de la sud de 
Dunăre. A scris Compendiu de dialectologie ro¬ 
mână (nord- şi sud-dunăreană), 1975, Premiul 
Academiei Române. A cules poezie populară 
aromânească: Di nuntru si-din-afoarâ. Stihuri 
armânesti, 1994; Neuri. Zăpezi. Neiges, 2002, 
evidenţiind diferenţele şi apropierile între 
graiul aromânesc apărut în sudul Dunării 
şi cel daco-român, de la nordul fluviului, 
care stă la baza limbii române literare, fiind 
semnul marelui bazin de formare a limbii şi 
poporului român, după cucerirea romană, 
pe ambele maluri ale Dunării. Membru 
corespondent al Academiei Române, 1993. 

Caragiu, Toma 

(21.08.1925, Hrupisti, Grecia - 
4.03.1977, Bucureşti) 

Actor de teatru, TV, film. Familie din Epir, 
stabilită la Ploieşti. Frate al Matildei C.-M. 
Se înscrie la Drept, dar abandonează cur¬ 
surile şi intră la Conservatorul de Muzică şi 
Artă Dramatică din Bucureşti, clasa Victor 
Ion Popa. în vacanţe susţine o vie muncă 
de animator cultural, adună în jurul său 
tineri artişti şi realizează spectacolul Tache, 
Ianke şi Cadâr de V. I. Popa, pe care îl joacă 
la cinematograful Modern din Ploieşti, apoi 

Trandafirii roşii de Zaharia Bârsan. Astfel ia 
fiinţă Brigada culturală Prahova, nucleu ce 
se va transforma în 1947 în Teatrul Sindi¬ 
catelor Unite, din care se va naşte, în 1949, 
Teatrul de Stat din Ploieşti. în 1948 este 
angajat al Teatrului Naţional din Bucureşti, 
în 1951 se angajează la nou-înfiinţatul 
Teatru de Stat din Constanţa unde joacă, 
printre altele, rolul Rică Venturiano din 
O noapte furtunoasă. în anul 1953 este numit 
director al Teatrului de Stat Ploieşti, funcţie 
pe care o va deţine timp de 12 ani. în 1965 
pleacă, invitat de Liviu Ciulei, la Teatrul 
Bulandra din Bucureşti, lăsând în urma lui 
o zestre de 90 de premiere. A jucat alături 
de alţi mari actori cum ar fi Ştefan Bănică 
senior, Octavian Cotescu, Rodica Tapalagă 
etc. Roluri: Poveste sentimentală , regia Iulian 
Mihu, 1962; Străzile au amintiri , regia Ma- 
nole Marcus, 1962; Politică şi delicatese , regia 
Haralambie Boroş, 1963; Cartierul veseliei, 
regia Manole Marcus, 1965; Procesul alb , re¬ 
gia Iulian Mihu, 1966; Haiducii , regia Dinu 
Cocea, 1966; Vremea zăpezilor, regia Gheor- 
ghe Naghi, 1966; Şeful sectorului suflete , regia 
Gheorghe Vitanidis, 1967; Subteranul , regia 
Virgil Calotescu, 1967; Răpirea fecioarelor, re¬ 
gia Dinu Cocea, 1968; Răzbunarea haiducilor, 
regia Dinu Cocea, 1968; Haiducii lui Şapte 
Cai, regia Dinu Cocea, 1970; BD în alertă, 
1970; Zestrea Domniţei Ralu, regia Dinu 
Cocea, 1971; Săptămâna nebunilor, regia 
Dinu Cocea, 1971; Facerea lumii, regia Ghe¬ 
orghe Vitanidis, 1971; Bariera, regia Mircea 
Mureşan, 1972; Ciprian Porumbescu, regia 
Gheorghe Vitanidis, 1973; Proprietarii, regia 
Şerban Creangă, 1974; Trei scrisori secrete, 
regia Virgil Calotescu, 1974; Tatăl risipitor, 
regia Adrian Petringenaru, 1974; Actorul şi 
sălbaticii, regia Manole Marcus, 1975; Nu fil¬ 
măm să ne amuzăm, regia Iulian Mihu, 1975; 
Mastodontul, regia Virgil Calotescu, 1975; 
Operaţiunea „Monstrul", regia Manole Mar¬ 
cus, 1975; Serenada pentru etajul XII, regia 
Carol Corfanta, 1976; Gloria nu cântă, regia 
Alexandru Bocăneţ, 1977; Buzduganul cu trei 
peceţi, regia Constantin Vaeni, 1977; Marele 
singuratic, regia Iulian Mihu, 1977. 

Caraion, Ion nume la naştere 
Stelian Diaconescu 

(24.05.1923, Ruşavăţ, corn. Vipereşti, 
jud. Buzău - 21.07.1986, Lausanne, Elveţia) 
Poet. Absolvent al Facultăţii de Litere şi 
Filosofie din Bucureşti. Redactor la Timpul, 
Ecoul, Lumea, Contemporanul. în Elveţia (unde 
s-a stabilit în 1983) a editat revistele 2 plus 2, 
Don Quichotte, Correspondences (1983, revistă 
de poezie în şase limbi, după modelul re¬ 
vistei Agora). A făcut închisoare în perioada 



Ion Caraion Mihail Caraman 


1950-1955 şi 1958-1964 (în acest proces 
fiind iniţial condamnat la moarte). A scris 
o lirică protestatară: Panopticum, 1943, de¬ 
but, confiscat de cenzură (recuperat de Şt. 
Augustin Doinaş după 1989); Cântece negre, 
1945; Dimineaţa nimănui, 1967, Necunoscutul 
ferestrelor, 1969, Premiul Academiei; Cimitirul 
de stele, 1971; Frunzele din Galaad, 1973; Pă- 
lărierul silabelor, 1976; Lacrimi perpendiculare, 
1978; La terre a mange ses frontieres (Pământul 
şi-a înghiţit hotarele), 1985; Apa de apoi, pos¬ 
tum, 1991, Bucureşti; Omul profilat pe cer, 
postum, 1992, Bucureşti; Le livre de poemes 
perdus suivi de Peau des oiseaux et autres poemes 
(Cartea poemelor pierdute urmată de Pielea pă¬ 
sărilor şi alte poeme, postum), 1995. A scris şi 
eseuri: Eseu, 1966; Bacovia • Sfârşitul continuu, 
1977; Insectele tovarăşului Hitler, 1982, Miin- 
chen, şi a tradus din Scherwood Anderson, 
Marcel Aime, Dumas Tatăl, Baudelaire, 
Valery, Whittman, Sandburg ş.a.: Spoon River 
Anthology - Antologia Râului Lingurii, 1979, 
Premiul Uniunii Scriitorilor. 

Caraman, Mihail 

(11.11.1928, Oancea, jud. Gorj) 

General. A studiat la Bucureşti. Ofiţer în 
cadrul Direcţiei de Informaţii Externe a 
Securităţii. Şef al rezidenţei de spionaj din 
Paris (1958-1968), a organizat şi condus 
aşa-numita „reţea Caraman", care a reuşit să 
sustragă şi să aducă în ţară unele documente 
din Cartierul General NATO, provocând 
daune grele Alianţei Nord-Atlantice. Şeful 
Diviziei de contrainformaţii de la Direcţia de 
Informaţii Externe. Trecut în rezervă după 
plecarea generalului Ion Mihai Pacepa din 
ţară, decorat de KGB pentru obţinerea listei 
de ofiţeri de contrainformaţii CIA infiltraţi 
în ţările Europei de Est. Reactivat şi numit 
în funcţia de adjunct al ministrului Apărării 
Naţionale şi comandant al Centrului de 
Informaţii Externe, centru care a devenit la 
13 decembrie 1990 Serviciul de Informaţii 
Externe. Pensionat în 1992. 

Caraman, Petru 

(14.12.1898, corn. Vârlezi, jud. Galaţi - 
9.01.1980, laşi) 

Folclorist. A absolvit Literele şi Filosofia la 
Iaşi, avându-i profesori pe G. Ibrăileanu, 
Al. Philippide, Ion Petrovici, Dimitrie Guş¬ 
ti. Specializări la Varşovia, Lvov, Cracovia 
(1925-1928). Director al Institutului Român 
din Sofia (1934-1937), profesor de slavistică 
la Universitatea din Iaşi. A publicat lucrări 
de folcloristică şi etnografie comparată: 
Datinile româneşti , în limba franceză, 1934; 
Descolindatul în sud-estul Europei , 2 voi., 1981; 
Colindatul la români slavi şi alte popoare, 1983, 
postum. Membru post-mortem al Academi¬ 
ei Române (1991). 

Caramitru, Ion 

(9.03.1942, Bucureşti) 

Actor de teatru şi film, regizor, de origine 
aromână. Este preşedinte al UNITER din 
1990 şi director al Teatrului Naţional din 
Bucureşti. Este absolvent al Institutului de 
Artă Teatrală şi Cinematografică I.L. Caragi- 
ale (1964). A participat la revoluţia română 
din 1989 şi, alături de Mircea Dinescu, a 
anunţat la televiziune căderea regimului 
Ceauşescu. Membru PNTCD, ministru al 
Culturii (12 decembrie 1996-28 decembrie 
2000) în guvernele Victor Ciorbea, Radu 
Vasile, Mugur Isărescu. Este vicepreşedinte 
al Asociaţiei Revoluţionarilor fără Privilegii. 
Roluri în teatru şi film: Hamlet (1963), Steaua 
fără nume (1964), Eminescu (1964), Mircea Ba- 
sarab (1965), Comoara din Vadul Vechi (1964), 
Pădurea spânzuraţilor (1964), Un tramvai numit 
dorinţă (1965), Moartea lui Danton (1966), 
Dimineţile unui băiat cuminte (1966), Romeo 
şi Julieta (1967), Cezar (1968), Photo Finish 
(1969), Baladă pentru Măriuca (1969), Leonce şi 
Lena (1970), Printre colinele verzi (1971), Stejar, 
extremă urgenţă (1973), Porţile albastre ale ora¬ 
şului (1973), Despre o anumită fericire (1973), 
Dincolo de pod (1975), Marele singuratic (1976), 
Instanţa amână pronunţarea (1976), Casa de la 
miezul nopţii (1976), Răceala (1977), împuşcă¬ 
turi sub clar de lună (1977), între oglinzi paralele 
(1978), Iarba verde de acasă (1978), înainte de 
tăcere (1979), Ecaterina Teodoroiu (1979), Bietul 
Ioanide (1979), Ancheta (1980), Ştefan Luchian 
(1981), Iată femeia pe care o iubesc (1981), 
Castelul din Carpaţi (1981), Ca-n filme (1983), 
Promisiuni (1985), întunecare (1985), Declaraţie 
de dragoste (1985), Liceenii (1987), Extemporal 
la dirigenţie (1987), Jute City (1991), Kafka 
(1991), A Question ofGuilt (1993 ),An Exchan- 
ge of Fire (1993), Citizen X (1995), Two Deaths 
(1995), Misiune Imposibilă (1996,), Deep Secrets 
(1996), Sony (2005); Eduard al III-lea (2008). 


Ofiţer de Onoare al Ordinului Imperiului 
Britanic, Cavaler al Ordinului Literelor şi 
Artelor (Franţa, 1997). 

Caranfil, Nicolae 

(28.11.1893, Galaţi - 22.04.1978, New York) 
Inginer militar. Aromân la origine. A înce¬ 
put Şcoala Naţională de Poduri şi Şosele din 
Bucureşti, de unde a plecat la Ecole de Ge- 
nie Civil a Universităţii din Gând (Belgia), 
devenind inginer civil. Pentru perfecţionare 
a urmat cursuri la Cambridge (Anglia) şi 
a vizitat unele obiective industriale din 
SUA. în timpul Primului Război Mondial a 
lucrat la biroul tehnic al Comisiei Militare 
de Aprovizionare cu Armament din Fran¬ 
ţa, Anglia şi Italia, devenind şeful acestui 
departament. întors în ţară, a fost atras 
de iniţiativa inginerului Dimitrie Leonida 
privind electrificarea ţării şi, când acesta 
a înfiinţat Societatea Electrica, a devenit 
director (1922-1929), perioadă când a pus 
bazele industriei de maşini electrice la Cluj 
şi Timişoara. Din 1930 a fost director la 
nou-înfiinţatele Societatea Generală de 
Gaz şi Electricitate Bucureşti (SGGE) şi 
Uzinele Comunale Bucureşti (UCB), care 
se ocupau cu exploatarea surselor de apă 
şi de canalizare. Este organizatorul reţelei 
moderne de electricitate şi gaze şi a salbei 
de lacuri din Bucureşti. Printre realizările 
sale se pot cita regularizarea râului Dâm- 
boviţa şi modernizarea salubrităţii oraşului 
(a introdus cutiile metalice cu capac pentru 
strângerea resturilor menajere şi transportul 
cu autocamioane de construcţie specială). 
Sistematizarea bălţilor din jurul capitalei, 
proiectată de el, a fost ratificată de Consiliul 
General al Municipiului Bucureşti în 1932. 
Astfel au fost sistematizate de inginerul 
Gh. Vladimirescu (soţul pictoriţei Vanda 
Vladimirescu Mihuleac) lacurile Băneasa, 
Herăstrău, Floreasca-Tei, Fundeni, Panteli- 
mon şi Cernica, pe o suprafaţă de 1 330 ha, 
având o capacitate de 29 de milioane metri 
cubi de apă. Lucrări: Energia electrică menajeră 
(1938); Amenajarea hidraulică a regiunii Bucu¬ 
reşti, de la munţi la Dunăre (1940); O politică a 
oraşelor (1940). A fost membru al Societăţii 
Inginerilor Civili din Franţa, al Consiliului 
Uniunii Internaţionale a Procuratorilor de 
Energie Electrică şi membru corespondent 
al Academiei Române în 1940, exclus în 
1948, reînregistrat în 1990. 

Caranfil, Nicolae (Nae) 

(7.09.1960, Bucureşti) 

Regizor de film. Fiu al lui Tudor C. şi nepot 
al lui Nicolae C. A absolvit Institutul de 

Carp 



Ion Caramitru Nicolae (Nae) Caranfil Tudor Caranfil Shaul Cârmei 


Artă Teatrală şi Cinematografică la Bucu¬ 
reşti. Face regie şi scenarii de film. Regie: 
E pericoloso sporgersi, 1993, Premiul Michel 
Perez, Montpellier; Asfalt Tango, 1996; Dolce 
far niente, 1998; Filantropica, 2001; scena¬ 
rii - E pericoloso sporgersi, 1993, Premiul 
UCIN; Asfalt Tango , 1996; Dolce far niente, 
1998; Filantropica , 2001, Cel mai bun film 
la UCIN; Premiul juriului european pentru 
tineret la Festivalul International de Filme 
de Dragoste, Mons; Premiul publicului, 
Festivalul de Film de la Paris; Premiul spe¬ 
cial al juriului, Wiesbaden; Premiul pentru 
cel mai bun scenariu, Newport Beach, SUA; 
Premiul publicului, Bratislava. 

Caranfil, Tudor 

(1931, Galaţi) 

Critic de film. Fiu al lui Nicolae C. şi tată al 
lui Nae C. A absolvit Facultatea de Filosofie 
şi pe cea de Jurnalism la Universitatea din 
Bucureşti. A lucrat la Televiziunea Română 
ca realizator. Membru în Juriul FIPRESCI. 
Emisiuni: Traveling peste timp , 1971-1973; 
Vârstele peliculei, din 1973; Dicţionar cinema¬ 
tografic, 1980-1984; Telefilmoteca de aur, din 
1984; cărţi - 7 capodopere ale filmului mut, 
1966; F. W. Murnau, 1968; Contribuţii la 
istoria cinematografiei în România, 1971; Ro¬ 
manul unui film: Cetăţeanul Kane, 1978; Vâr¬ 
stele peliculei, 4 voi., 1982-1998; Dicţionar de 
filme româneşti, 2002; Dicţionar universal de 
filme, 2008. 

Carcalechi, Zaharia 

(1784, Braşov - 6.10.1856, Bucureşti) 

Publicist şi tipograf. A tipărit traducerile 
lui Alexandru Beldiman din S. Gessner şi 
Voltaire, însemnarea călătoriei mele de Dinicu 
Golescu ş.a. A editat Cantor de avis şi comers 
(1837-1855), denumit din 1843 Vestitorul 
românesc, primul buletin oficial al Ţării Ro¬ 
mâneşti, ca şi alte periodice şi almanahuri: 
Biblioteca românească, 1821,1829,1830,1834. 


Cârmei, Shaul 

(6.07.1937, Ştefăneşti, Botoşani) 

Scriitor. Plecat în Israel în 1965. Vicepreşe¬ 
dinte al Uniunii Asociaţiilor Scriitorilor din 
Israel, secretar al Asociaţiei Scriitorilor Israe- 
lieni de limba română. Coautor al volumului 
de interviuri Pacea şi-a ucis soldatul, 1996, 
consacrat memoriei fostului premier israe- 
lian Yitzhak Rabin. Lucrări originale: Jurnal 
de front, 1967; Florile nisipului, 1968; Răspântii, 
1970; Cu mâna pe inimă, 1977; Războiul săr¬ 
manilor, 1981; Târziu, 1984; Poezii de nerostit, 
1989; Fuga din rai, 1993; Eşti, 1996; Dor de 
dor, Premiul Academiei Române, 1996; între 
El şi mine, 1998; Vânzătorul de zăpadă , 2000; 
Fericitul care pleacă, 2001; După ultima mea 
moarte, 2002. Poeziile sale au fost traduse în 
engleză, maghiară, olandeză, sârbă, idiş. Are 
trei antologii traduse în rusă şi arabă. 

Carmen Sylva 

V Hohenzollern, Elisabeta de Wied 

Carol I 

V Hohenzollern, Carol I de 

Carol II 

V Hohenzollern, Carol II de 

Carp, P(etre) P. 

(29.06.1837, laşi - 
19.06.1919, Ţibăneşti, jud. laşi) 

Om politic conservator (junimist), critic 
literar şi traducător. A făcut gimnaziul la 
Berlin, apoi Dreptul şi Ştiinţele Politice la 
Bonn. S-a întors la Iaşi în 1862 şi a înfi¬ 
inţat, împreună cu Titu Maiorescu, Iacob 
Negruzzi, Th. Rosetti şi V. Pogor, Societatea 
Literară Junimea, citind în şedinţa de consti¬ 
tuire traducerea sa din Shakespeare -Mach- 
beth. A participat la complotul împotriva 
lui Al.I. Cuza. După 1877 a fost ministru 
plenipotenţiar la Viena. A fost ministru 
de Externe şi prim-ministru (1900-1901; 
1910-1912). A fost o vreme şeful Partidu¬ 
lui Conservator. A conferenţiat în cadrul 

Cartianu- 

lecţiunilor Junimii („Asupra tragediei antice 
şi moderne") şi a făcut critică literară în spi¬ 
rit junimist (teoria unităţii interne a operei, 
a impersonalităţii creatorului etc.). 

Cartianu-Popescu, Gheorghe 

(8.08.1907, Borca, Neamţ - 
26.06.1982, Bucureşti) 

Inginer de radiocomunicaţii, inventator, 
în 1932 obţine titlul de inginer diplomat 
al Şcolii Politehnice din Bucureşti, Secţia 
electrotehnică. Din 1933 este angajat 
de Societatea de Radiodifuziune pentru 
a lucra la Studioul Bucureşti şi la staţia 
de emisie Otopeni. Un an mai târziu, în 
1934, este solicitat de profesorul Ernest 
Abason să preia postul de asistent la cur¬ 
surile de matematici speciale şi geometrie 
descriptivă la Şcoala Politehnică. în acelaşi 
timp prof. Tudor Tănăsescu îl solicită 
şi ca asistent la cursul nou-înfiinţat de 
radiotelecomunicaţii. în 1937 renunţă la 
postul de la Societatea de Radiodifuziune 
şi rămâne la Catedra de radiocomunicaţii, 
dedicându-se cu pasiune cercetării, pro¬ 
iectând şi realizând numeroase instaîaţii. 
în 1940 publică o serie de articole privind 
stabilitatea sistemelor electrice liniare şi 
neliniare, prin care a formulat noul criteriu 
de stabilitate, cunoscut sub numele de 
criteriul Cartianu-Loewe. A avut cercetări 
şi numeroase lucrări în domeniul teoriei 
şi practicii modulaţiei de frecvenţă. De 
asemenea, a contribuit la organizarea şi 
dezvoltarea învăţământului românesc de 
radiocomunicaţii. A întemeiat şi condus 
şcoala de modulaţie de frecvenţă, a realizat 
primele instalaţii româneşti de emisie de 
radio cu modulaţie de frecvenţă cu care, 
între 1947 şi 1950, s-au transmis prime¬ 
le emisiuni de radiodifuziune, pe unde 
metrice, în România; a creat primul releu 
experimental, cu modulaţie de frecvenţă, 
pe unde metrice (1952); a construit un dis¬ 
pecer radiotelefonic pentru galerii de mină, 
cu apel selectiv (1966), şi unele sisteme de 
transmitere a orei exacte. Lucrări: Modu¬ 
laţia de frecvenţă (1958); Bazele radiotehnicii 
(1962); Analiza şi sinteza circuitelor electrice 
(1972); Sinteza în domeniul frecvenţei (1974). 

A fost colaboratorul unor reviste ca: L'Onde 
Electrique, Electronics Letters, Annales des elec- 
troCommunications. Rezultatele cercetărilor 
sale au fost publicate în reviste româneşti 
ca: Telecomunicaţii , Buletinul Institutului Poli¬ 
tehnic din Bucureşti, Memorii şi Monografii ale 
Academiei Române. Membru corespon¬ 
dent al Academiei Române (1963). 


Popescu 


â 

Nicolae Cartojan 


Cartojan, Nicolae 

(4.12.1884, Călugăreni-Uzunu, jud. Ilfov - 
20.12.1944, Bucureşti) 

Istoric literar. A absolvit Literele la Bucureşti 
şi a fost profesor al Universităţii din Bucu¬ 
reşti, unde a predat literatura română veche. 
A cercetat exhaustiv manuscrisele Bibliotecii 
Academiei (peste cinci mii) şi a descoperit 
versiuni necunoscute ale cărţilor populare, 
scriind Cărţile populare în literatura româneas¬ 
că , 1929-1938. A scris şi o Istorie a literaturii 
române vechi , 3 voi., 1940-1944. S-a remarcat 
ca un excelent medievist, scriind studii de 
literatură comparată. A condus colecţia 
Clasicii români comentaţi, peste patruzeci 
de volume, revista Cercetări literare , 5 voi., 
1934-1943, şi Colecţia de literatură română 
veche, 3 voi., 1942-1944. îi aparţin nume¬ 
roase studii în limba franceză: Fiore di virtu 
dans la litterature roumaine (Fiore de virtu în 
literatura română), 1928; Les premieres elements 
occidentaux dans la litterature roumaine (Primele 
elemente occidentale în literatura română), 1934; 
Le modele frangais de l'Erotocritos (Modelul 
francez al Erotocritului) , 1936. Membru al 
Academiei Române (1941) şi al Academiei 
de la Harvard (The Medieval Academy of 
America, 1929). 

Casian, Anatol I. 

(17.11. 1935, Colicăuţi, jud. Hotin) 

Fizican. A absolvit şcoala nr. 2, Edineţ 
(1952, medalie de argint), Universitatea de 
Stat din Chişinău, specialitatea fizică teo¬ 
retică. Doctor în ştiinţe fizico-matematice 
(1965), doctor habilitat (1988). A lucrat la 
Universitatea din Alger (1967), Univer¬ 
sitatea Tehnică a Moldovei (din 1969 şef 
de catedră). Profesor invitat - la Nancy 
(Franţa), Beersheba (Israel), în California. 
Contribuţii la teoria semiconductorilor. 
Lucrări: peste 250 articole, 8 monografii 
şi manuale. Membru al Academiei Inter¬ 
naţionale de Termotehnică şi al Academiei 
Româno-Americane. 





loan Casian 

Casian (sau Cassian), loan 

(360-365 d.Hr., Scythia Minor, Dobrogea 
de azi - 450 d.Hr., Scythia Minor) 

Sfânt al Bisericii Ortodoxe. De formaţie latină, 
i-a studiat pe marii clasici: Vergiliu, Horaţiu, 
Persiu, Sallustiu, Cicero, de care a fost influ¬ 
enţat. A călătorit la Bethlehem şi, probabil, 
la întoarcere a întemeiat mănăstiri în zona 
Niculiţelului de astăzi, unde au fost găsite 
vestigii creştine din veacurile III-IV d.Hr. 
(morminte cu cruce). A cunoscut feţe bi¬ 
sericeşti din Palestina, Egipt, Italia şi Galia 
(Franţa de astăzi). A publicat în latină Aşeză- 
mintele mănăstireşti de obşte şi despre tămăduirile 
celor opt păcate principale, în 12 cărţi, 418-420; 
Convorbiri cu Părinţii, în 24 de cărţi, 420-429; 
Despre întruparea Domnului contra lui Nestorie, în 
7 cărţi, 429-430. Cercetările literare şi arheo¬ 
logice recente indică o legătură din ce în ce 
mai strânsă între instituţiile şi elementele de 
spiritualitate din Scythia Minor - mănăstiri, 
bazilici, inscripţii, cruci, numeroase simboluri 
creştine pe ceramica descoperită la săpături, 
atitudini şi susţineri ale episcopilor din 
Tomis -, pe de o parte, şi caracterele speci¬ 
fice operei Sfântului Casian, pe de altă parte: 
preţuire şi dragoste caldă pentru Biserica din 
Constantinopol şi conducătorul ei, Sfântul 
loan Gură de Aur, pe care Teotim I de Tomis 
l-a cunoscut şi l-a apărat de acuzaţiile venite 
din partea lui Teofil al Alexandriei. Toate 
acestea alcătuiesc portretul unei personalităţi, 
dar şi imaginea unui loc astăzi românesc, care 
avea, încă de atunci, graţie şi contribuţiei lui 
Casian, un profil cultural distinct. 

Cassian Maria Spiridon 

(9.04.1950, laşi) 

Inginer şi poet. A absolvit Politehnica din 
Bucureşti şi a fost inginer la CUG, Iaşi, 
având 15 brevete de invenţii în specialitatea 
mecanică. Fondator al noii serii a ziarului 
Timpul, Iaşi (1991), fondator şi şef al revistei 
Poezia, Iaşi (din 1995). A debutat cu volumul 
Pornind de la zero, 1985, premiul Editurii Ju¬ 
nimea, Iaşi. Alte volume de versuri: Piatră de 
încercare, 1995; De dragoste şi moarte, 1996; In¬ 
trarea în apocalipsă, 1997; Arta nostalgiei. Poeme 
cuantice, 1997; întotdeauna ploaia spală eşafodul, 
1997; Clipa zboară cu-n zâmbet ironic, 1999; 
O săgeată îmbrăcată în roşu, 2008. A scris 
şi eseuri: începutul revoluţiei române, 1994; 
Atitudini literare, 1999, Vieţi controlate, 2008. 
Premiul Uniunii Scriitorilor, filiala Iaşi. 

Cassian, Nina, 

prenume la naştere Renee Annie 
(27.09.1924, Galaţi) 

Poetă. A absolvit Conservatorul de Artă 
Dramatică şi Şcoala de pictură a lui Maxy. 



Cassian Maria Spiridon Nina Cassian 


A debutat cu versuri de avangardă: La sca¬ 
ra 1/1, 1944, şi a continuat cu o lirică a pasi¬ 
unilor cerebrale şi o poezie militantă: Sufletul 
nostru, 1949; Dialogul vântului cu marea, 1958; 
Sângele, 1967; Ambitus, 1969; Recviem, 1971; 
Loto-poeme, 1972; Suave, 1977; Numărătoarea 
inversă, 1983. A publicat poezii pentru copii: 
Nică fără frică, 1950, Premiul de Stat; Poves¬ 
tea a doi pui de tigru numiţi Ninigra şi Aligru, 
1969, Premiul Uniunii Scriitorilor; Jocuri de 
vacanţă, 1983 şi proză: Confidenţe fictive, 1976. 
A emigrat în SUA (New York) în 1985. Acolo 
a continuat să publice: Life sentence • Selected 
poems (Sentinţă de viaţă • Selecţie de poeme), 
1990; Cheerleader for a funeral, 1992; TakeMy 
Word For A, 1998. 

Casso, Leon A. 

(1865, Ciutuleşti, jud. Soroca, Basarabia - 
1914, St. Petersburg) 

Jurist, demnitar. A studiat la liceele din Chi- 
şinău şi Odessa şi la universităţile din Paris 
(Sorbona), Heidelberg şi Berlin. A predat 
la universităţile din Tartu (Derpt), Harkov 
şi Moscova. în 1908 a fost numit director 
al Liceului Imperial din St. Petersburg, iar 
între 1910-1914 a fost ministru al învăţă¬ 
mântului în Imperiul Rus. A promovat o 
politică dură faţă de profesorii şi studenţii 
implicaţi în mişcarea revoluţionară. A sus¬ 
ţinut iniţiativele culturale ale basarabenilor, 
a deschis câteva licee sau şcoli speciale, a 
susţinut financiar construirea unor edificii 
prestigiose (Liceul Tehnic, Şcoala Normală 
din Soroca ş.a.). A lăsat studii de istorie, 
precum Rusia la Dunăre. 

Casso, Nicolae 

(19.05.1839, Ciutuleşti, Basarabia - 1904, Paris) 
Filantrop. A fost mareşal al judeţului Bălţi. 
Avea moşia la Sângerei. A încercat în 1863 
să provoace o răscoală în Basarabia pentru 
a scăpa de ocupaţia rusească. A fost mem¬ 
bru al Societăţii Literare Junimea din Iaşi, 
prieten cu mai mulţi oameni de cultură ba- 
sarabeni şi din regat. A constituit 10 burse 

Castaldi 


şcolare pentru copiii de ţăran merituoşi. 
Unul dintre beneficiari a fost bunicul lui 
Sergiu Rădăuţanu, trimis inclusiv la Paris şi 
devenit apoi administratorul moşiei. 

Castaldi, Alfonso 

(1874, Maddalone - 1942, Bucureşti) 
Compozitor. Origine italiană. A absolvit 
Conservatorul la Napoli şi s-a stabilit în 
România, la Galaţi, în 1896. Profesor de 
armonie şi orchestră la Conservatorul din 
Bucureşti (1904-1940). A dirijat Filarmo¬ 
nica din Bucureşti, orchestra Asociaţiei 
generale muzicale Tinerimea Simfonică 
ş.a. A scris muzică simfonică şi pentru 
teatru: Panglicarii (1903); II Giorno, Poema 
delle ore (1904); Thalassa (1906); Marsyas 
(1907); Lupii în vatră (1916); Simfonia în 
la minor (1920); L'Eroe senza gloria (1925). 
Membru fondator al Societăţii Compozi¬ 
torilor Români. 

Cataragă, Tudor 

(04.08.1956, Selişte, Nisporeni, 

Republica Moldova - 27.12.2010, Chişinău) 
Sculptor. între 1981-1984 a urmat cursu¬ 
rile de pregătire în ateliere de sculptură de 
pe lângă Academia de Arte Frumoase din 
Sankt Petersburg, Rusia, clasa profesoru¬ 
lui S.A. Kubasov. Din 1993 este membru 
titular al Uniunii Artiştilor Plastici din 
Moldova, membru al AIAP-UNESCO 
(1997), preşedinte al secţiei Sculptură a 
UAP (2000). A participat la numeroase ex¬ 
poziţii, tabere şi simpozioane de sculptură, 
la care s-a remarcat prin talent, originalita¬ 
te, caracter novator şi sensibilitate artistică 
deosebită. Lucrări monumentale: îngerul 
de veghe - Ion Dumeniuc (1994, Chişinău), 
Mihai Eminescu (1992, Chişinău), Tron Medi¬ 
eval (2000, Ungheni), început şi sfârşit (2001, 
Chiang Ciun, China), Ştefan cel Mare şi Sfânt 
(2004, Nisporeni), Alexandru cel Bun (2004, 
Ialoveni), Meşterul Manole (2005, Criuleni), 
Semn pentru părinţi (2005, Bran, România), 
Eminescu (2010, Iurceni, Nisporeni), autor 
al proiectului Monumentului Libertăţii (în 
memoria evenimentelor din aprilie 2009). 
Lucrările sale au intrat în colecţiile publice 
ale Muzeului Naţional de Artă al Moldovei, 
Muzeului de Literatură M. Kogălniceanu 
al Uniunii Scriitorilor din Moldova, Mu¬ 
zeului de Literatură M. Eminescu din Iaşi, 
Centrului de Artă George Apostu, Bacău, 
Uniunii Artiştilor Plastici din România, Să¬ 
lii Parlamentului din România, precum şi în 
prestigioase colecţii particulare din China, 
Germania, Italia, Moldova, România, Rusia 
şi SUA. Creaţia sa a fost apreciată atât în 


ţară cât şi peste hotare, fiind distins cu 
Ordinul Steaua României în rang de Co¬ 
mandor (2001), Medalia Mihai Eminescu, 
acordată de Preşedinţia României, Premiul 
UAP din România (1998), Grande Medaille 
d'Or, Salon Grand Prix International de 
Prestige M.C.A. de Cannes (2009), Premiul 
UAP din Moldova în domeniul sculpturii 
(2004), Premiul Ministerului Culturii al 
Republicii Moldova (2008). 

Catargi, Henri 

(6.12.1894, Bucureşti - 19.07.1976, Bucureşti) 
Pictor. Familie grecească la origini. între 
1919 şi 1922 a studiat la Academia Julian 
şi la Academia Ranson din Paris sub îndru¬ 
marea lui Maurice Denis, Edouard Vuillard, 
Felix Vallotton şi Roger Bissie şi a lucrat în 
atelierele conduse de Andre Lhote şi Marcel 
Gromaire. în această perioadă a realizat mai 
multe reproduceri după operele lui Poussin. 
Primele sale lucrări sunt în principal naturi 
moarte şi peisaje austere. Face parte din 
şcoala pictorilor de la Balcic. Este preocupat 
mai ales de culoare. După 1930 renunţă la 
acest ascetism cromatic pentru un lirism 
sobru şi discret. Lucrări: Natură statică în 
faţa ferestrei, Peisaj , Peisaj mediteraneean, Peisaj 
la malul mării, Peisaj marin, Peisaj dobrogean. 

Catargiu, Barbu 

(28.10.1807, Bucureşti - 8.06.1862, Bucureşti) 
Om politic şi publicist. Familie grecească 
după tată. Mama era sora lui Iancu Văcă- 
rescu. A făcut şcoala grecească la Schitu 
Măgureanu, apoi a urmat studii de litere, 
drept, istorie, filosofie şi economie politică 
la Paris. Adept al lui Gheorghe Bibescu în 
politică, a fost ministrul Justiţiei (Dreptăţii) 
din partea Partidului Conservator şi primul 
prim-ministru după Mica Unire (1862). 
Asasinat în această funcţie. Ca literat a fost 
un iluminist preocupat mai ales de promo¬ 
varea moralităţii prin teatru. A scris Teatru 
Naţional , 1836; Etat Social des Principautes 
danubiennes , Bruxelles, 1855; Proprietatea în 
Principatele Moldo-Române, 1857; încă câteva 
idei asupra proprietăţii în Principatele Unite , 
1860. A lăsat o serie de Discursuri , tipărite 
postum, 1886. 

Catargiu, Lascăr 

(1.11.1823, laşi - 30.03./11.04.1899, Bucureşti) 
Om politic şi publicist. Numele de fami¬ 
lie este grecesc. Face parte, la origini, din 
aceeaşi familie cu Barbu C., dar dintr-o 
ramură exilată de Matei Basarab în secolul 
al XVII-lea în Moldova. De altfel, Barbu C. 
l-a şi ajutat pe când se afla în opoziţie faţă 

Barbu Catargiu Lascăr Catargiu Alexandru Cazaban Jules Cazaban 


de Al. I. Cuza în chestiunea ţărănească. Şi-a 
făcut cariera politică în timpul lui Carol I. 
Ministru de Război (1894); prim-ministru 
(1866; 1871-1876; 1889; 1891-1895). 

Cătină, loan 

(1828, Bucureşti - 29.07.1851, Bucureşti) 

Poet. Participant activ la revoluţia de la 1848. 
A citit, pe uliţa Lipscani, la 11 iunie 1948, 
„Proclamaţia de la Islaz". A propus titlul 
publicaţiei Pruncul român , scoasă de C.A. Ro- 
setti şi Eduard Winterhalder în timpul re¬ 
voluţiei. A scris versuri romantice, străbătute 
de patos revoluţionar: Poezii, 1846. 

Caudella, Eduard 

(1841, laşi - 1924, laşi) 

Compozitor şi violonist. Familie de origine 
italiană. A studiat muzica la Iaşi şi la Berlin 
(cu Hubert Riess, Cari Bohmer), apoi la 
Paris (cu Henri Viextemps). A fost violonist 
al curţii lui Alexandru loan Cuza, profesor 
de vioară la Conservatorul din Iaşi, apoi 
director al acestuia (1893-1901). A condus 
formaţii muzicale camerale din Iaşi, dar l-a 
interesat îndeosebi teatrul liric şi a compus 
lucrări precum: vodevilul Harţă-Răzeşul 
(1872), libret de Vasile Alecsandri; opera co¬ 
mică Olteanca (1880); opereta Fata răzeşului 
(1881); opera bufă Hatmanul Baltag (1882), 
libret de Iacob Negruzzi şi Ion Luca Cara- 
giale; opereta Beizadea Epaminonda (1883), 
libret de Iacob Negruzzi; opera Petru Rareş 
(1889); legenda lirică Traian şi Dochia (1917). 
A compus şi muzică de cameră în stil ro¬ 
mantic - Fantezie românească op. 1 (1878) -, 
urmată de o serie de lucrări programatice 
pentru orchestră, printre care Pe mare (1895), 
Dor de ţară (1896), Notturno (1901), Amintiri 
din Carpaţi (1907), Concertul pentru vioară şi 
orchestră nr. 1 în sol minor (1913), uvertura 
programatică Moldova (1913) - lucrare de 
maturitate, care nu depăşeşte însă limitele 
programatismului romantic -, Concertino 
pentru vioară şi orchestră (1918). 


Cavalioti, Teodor Anastasie 

(1728, Moscopole, azi în Albania - 
1786, Moscopole) 

Preot, pedagog şi lingvist aromân. A ab¬ 
solvit Colegiul Elen din Moscopole, apoi 
Colegiul Marutian din Ianina (Grecia), 
condus de Evghenie Vulgaris. Specializări 
în Germania şi Italia. A fost profesor (de 
gramatică, poetică, filosofie, teologie, mate¬ 
matică, fizică) şi director la Academia Nouă 
din Moscopole. Lucrări: Tratat de logică, 
fizică şi metafizică, ms., 1755; Introducere în 
gramatica aromânească, 1760; Prima învăţătură 
(Protopiria), 1770, Veneţia (o carte de citire); 
Vocabularul, prima mărturie scrisă a dialec¬ 
tului aromân, Leipzig, 1774. 

Cavarnali, Vladimir 

(10.08.1910, Bucovina de Nord - 1966, Bucureşti) 
Poet. Adept al teoriei reuşitei literare ca 
parte dintr-un proiect al unei generaţii de 
creaţie înnoitoare. A colaborat la revistele 
Iconar (Cernăuţi), Bugeacul (Bolgrad). Venit 
în România după al Doilea Război Mondial. 
A tradus din literatura rusă. Lucrări: Răsadul 
verde al inimii stelele de sus îl plouă, 1939. 

Cazaban, Alexandru 

(6.10.1872, laşi - 24.05.1966, Bucureşti) 
Prozator. A scris schiţe şi povestiri umoris¬ 
tice: Deştept băiat, 1961, volum retrospectiv. 
A primit Premiul Naţional pentru Poezie, 
1937. 

Cazaban, Jules 

(16.03.1903, Fălticeni - 
23.09.1963, Bucureşti) 

Actor de teatru şi film. Roluri: Bulevardul „Flu¬ 
ieră Vântu" (1950), Viaţa învinge (1951), Brigada 
lui Ionuţ (1954), Bijuterii de familie (1957), 
Băieţii noştri (1959), Telegrame (1959), Furtuna 
(1960), Setea (1960), Darclee (1961), Celebrul 
702 (1962), Vacanţă la mare (1962), Corigenţa 
domnului profesor (1966). Artist Emerit. 

Cazacu 


Cazacu, Boris 

(15.01.1919, Chişinău - 24.08.1987, Bucureşti) 
Lingvist şi filolog. A absolvit liceul la Chi¬ 
şinău, Facultatea de Litere şi Filosofie a 
Universităţii din Bucureşti. A fost profesor 
de limba română la liceele Sf. Sava şi Spiru 
Haret, apoi profesor de lingvistică la Facul¬ 
tatea de Filologie a Universităţii din Bucu¬ 
reşti. Specializat în dialectologie. Director 
al Centrului de Cercetări Fonetice şi Dia- 
lectologice al Academiei Române. Lucrări: 
Istoria limbii române literare. I. De la origini 
până la începutul secolului al XIX~lea, 1961, în 
colaborare; Pagini de limbă şi literatură româ¬ 
nă veche , 1964; Studii de dialectologie , 1966; 
Limba română literară. Probleme teoretice şi 
interpretări de texte , 1985. Secretar general al 
Societăţii Române de Lingvistică Romanică, 
preşedinte al Societăţii de Ştiinţe Filologice, 
vicepreşedinte al Fundaţiei Internaţionale 
de Limbi şi Literaturi Moderne, membru 
al Societăţii de Lingvistică din Paris, al 
Societăţii Lingvistice Europene. Membru 
corespondent al Academiei Române (1963). 

Cazacu, Petre 

(6.10.1871, Chişinău - 1956, Bucureşti) 

Medic, scriitor şi om politic. A absolvit se¬ 
minarul teologic la Chişinău şi Facultatea de 
Medicină la Bucureşti (1900). Specializare la 
Facultatea de Medicină din Iaşi. A fost medic 
în Basarabia. în 1918 a fost ales deputat în 
Sfatul Ţării şi a votat Unirea Basarabiei cu 
România. A fost director de finanţe, preşe¬ 
dinte al Sfatului directorilor generali din 
Basarabia, secretar general la Ministerul 
Sănătăţii. între 1931 şi 1933 a fost deputat 
de Bălţi în Parlamentul României. A publicat 
studii cu privire la istoria Basarabiei şi pe 
teme medicale în revistele Viaţa românească , 
Viaţa Basarabiei şi alte publicaţii ale timpului. 
A semnat şi proză scurtă. Lucrări: Moldova 
de peste Prut şi Nistru. 1812-1918 , Iaşi, f.a., 
Istoria farmaciilor din România (Premiul Aca¬ 
demiei Române). 

Cazimir, Otilia 

nume la naştere Alexandra Gavrilescu 

(12.02.1894, Cotul Vameşului, jud. Neamţ - 
8.06.1967, laşi) 

Poetă. Liceul şi studiile universitare la Iaşi. 
Inspector general al teatrelor din Moldova 
(1937-1947). A scris lirică elegiacă, fante¬ 
zistă şi discret umoristică: Lumini şi umbre , 
1923, volum de debut; Cronici fanteziste şi 
umoristice , 1930; Versuri , 1957. Descoperită 
ca poetă de G. Ibrăileanu. A mai scris proză 
de evocare: Prietenii mei scriitorii , 1960, şi 
literatură pentru copii: Baba Iarna intră-n 


sat , 1954. A tradus şi a stilizat din Kuprin, 
Gogol, Bubennov, Mihalkov, Cehov, Kataev, 
Maupassant ş.a. 

Cazzavillan, Luigi 

(1852, lângă Vicenza - 12.08.1891, Veneţia) 
Ziarist. Italian ca etnie. A absolvit studii 
tehnice la Vicenza. în 1876 s-a angajat 
voluntar pentru a-i sprijini pe sârbi în lupta 
contra otomanilor. S-a căsătorit cu o ro¬ 
mâncă şi, după 1877 (Războiul de Indepen¬ 
denţă), s-a stabilit la Bucureşti. A fondat 
ziarul Universul şi, din 1880, s-a lansat în 
jurnalism. A fost un militant constant pen¬ 
tru dezvoltarea relaţiilor româno-italiene şi 
cunoaşterea reciprocă a celor două culturi. 
A fost unul dintre militanţii dezvoltării 
unei confederaţii latine a ţărilor din jurul 
Mediteranei, mai ales după primul congres 
al Confederaţiei Latine, 1884. Unionist, 
l-a susţinut pe Alexandru Ioan Cuza în 
asemenea măsură, încât a plecat la Milano 
şi a fondat ziarul La Perseverenza , unde a 
conştientizat, pentru lumea europeană, im¬ 
portanţa unirii Principatelor. în intervalul 
1860-1863 a pendulat între Torino-Bel- 
grad-Atena şi Bucureşti pentru a înfiinţa 
o confederaţie antiaustriacă (antiimperială) 
a Dunării. Lucrări: Vent'anni d'esilio, Paris, 
1866. O stradă şi un parc din Bucureşti îi 
poartă numele. 

Căciuleanu, Gigi 

nume la naştere Gheorghe Kaciulkov 

(13.05.1947, Bucureşti) 

Balerin. Tatăl era român din Basarabia, 
mama era grecoaică din Atena. A absolvit 
Şcoala de Coregrafie din Bucureşti ca elev 
al lui Miriam Răducanu şi s-a perfecţionat 
la Bolşoi Teatr din Moscova. A fost solist 
al Operei Române din Bucureşti. în 1970 a 
câştigat Concursul Internaţional de Balet de 
la Varna, iar în 1974 pe cel de la Bagnolet, 
Franţa. A rămas în Franţa în 1973 şi a fondat 
la Nancy Compania de Dans Contempo¬ 
ran, iar în 1978 Festivalul de Dans de la 
Aix-en-Provence. în 1979 a devenit director 
al Centrului Naţional de Dans de la Rennes. 
în 1994 şi-a fondat propria companie, nu¬ 
mită Gigi Căciuleanu, la Paris. în intervalul 
1996-1998 a făcut coregrafie la Santiago 
de Chile, Montevideo, Tel Aviv. în 1999 a 
fost invitat la Bucureşti la Teatrul de Operă 
Oleg Danovschi spre a monta Mozzartissi- 
mo - Suite şi Pasiuni. Spiritul său neliniştit 
şi inovator a fost recompensat cu distincţii: 
Cavaler al Ordinului Literelor şi Artelor în 
Franţa, 1984; Steaua României în grad de 
Cavaler, 2002. 

Gigi Căciuleanu 


Armând Călinescu 


Bob Călinescu 


Căciulescu, Horia 

(13.02.1922, Belinţ, Timiş - 24.12.1989, Bucureşti) 
Actor de comedie. A activat la Teatrul de 
Revistă Constantin Tănase. A făcut ani lungi 
de detenţie ca deţinut politic la Canalul Du- 
năre-Marea Neagră (din cauza spectacolelor 
alături de Tănase). Roluri în teatru: Azilul 
MacFerlan; Fără mănuşi ; Cer cuvântul!; Revista 
' 58; Un băiat iubeşte o fată ; Ocolul pământului 
în 30 de melodii ; Pagini alese din Revista de altă¬ 
dată ; Vox... boema; Revista dragostei la Grădina 
„Cărăbuş"; Cer cuvântul la diverse ; Se caută o 
vedetă ; Aventurile unei umbrele; Groapa; Lasă su- 
părarea-n hol; Revue derLiebe (Revista dragostei); 
Magazin de Stat; Cioara vopsită; film: Şi Llieface 
sport (1955); Pe răspunderea mea (1956); O po¬ 
veste obişnuită... o poveste ca-n basme (1959); 
Telegrame (1959); S-afurat o bombă (1961); Paşi 
spre lună (1963); Titanic vals (1964); Sentinţa 
(1970); Mihai Viteazul (1970); Comedie fantas¬ 
tică (1975); Tufă de Veneţia (1977). 

Căianu, loan nume la naştere Kâjoni Jânos 

(1629, Leghea, Cluj - 1687, Lăzarea, Harghita) 
Organist şi compozitor. Maghiar ca etnie. 
A studiat orga la Mănăşturul Clujului, Se- 
beşel şi Şumuleul Ciucului, a urmat studii 
teologice şi filosofice la Trnava (Slovacia). 
A fost organist în Şumuleul Ciucului (a intrat 
în ordinul franciscanilor în anul 1648), preot 
(1655), vicar general (1676) şi pater custodiae 
(1686), apoi la Mănăştur, Călugăreni, Lăza¬ 
rea. A fost şi constructor de orgi, culegător de 
folclor românesc şi maghiar. Culegeri: Orga- 
no Missale (1667); Codex Caioni (1652-1671), 
cu melodii româneşti („Cântecul voivodesei 
Lupu"; „Dans zglobiu"; „Dans valah"; „Alt 
dans valah în doi"; „Dansul al V-lea în şase"; 
„Dans"; „Dans din Nireş"; „Dansul Colo- 
man"; „Dansul lui Lazăr Apor"; „Sacri Con- 
centus" (1669); „Cantionale Catholicum" 
(1676); „Casa de aur" (1676). 

Călinescu, Armând 

(22.05/4.06.1893, Piteşti - 21.09.1939, Bucureşti) 
Prim-ministru al României. A studiat Drep¬ 
tul şi Filosofia la Universitatea din Bucureşti 


şi şi-a luat doctoratul la Sorbona în Ştiinţe 
Economice şi Politice. La întoarcere, a intrat 
în Partidul Ţărănesc al lui Ion Mihalache, 
aflat atunci în opoziţie. A devenit deputat 
în 1926. După ce partidul său a fuzionat 
cu Partidul Naţional Liberal al lui Ion I.C. 
Brătianu şi a apărut astfel Partidul Naţional 
Ţărănesc, el a făcut parte din aripa lui de 
stânga, dar nu într-atât încât, în calitate de 
ministru de Interne în guvernul Vaida-Voe- 
vod, să nu anihileze grevele de la Lupeni din 
1929. Dar era şi contra Gărzii de Fier, ceea 
ce l-a făcut pe Carol al Il-lea să-l numească 
prim-ministru. După Anschluss Austriei, a 
decapitat Garda de Fier, în frunte cu Corne- 
liu Zelea-Codreanu şi susţinătorii săi, cam 
300 de persoane, între care (dar aceştia n-au 
fost ucişi) Nae Ionescu şi Mircea Eliade. 
Deoarece Garda de Fier fusese susţinută de 
Germania nazistă şi Italia fascistă, acţiunea 
premierului a dus la asasinarea lui, nu de¬ 
parte de Cotroceni, pe cheiul Dâmboviţei. 

Călinescu, Bob 

(16.05.1926, Bucureşti - 
27.10.1990, Bucureşti) 

Pionier al filmului de animaţie. A absolvit 
Institutul de Artă Teatrală şi Cinematogra¬ 
fică din Bucureşti (1949). Ca actor a jucat în 
serialul de televiziune Fram (1981). Dar ca 
regizor a fost considerat unul dintre pionie¬ 
rii filmului de animaţie în România. Regie: 
Voinicul şi zmeul, 1950; Vulpea păcălită, 1953; 
Bâlciul jucăriilor, 1955; Chiţ în pericol, 1957; 
Dimineaţa Mihaelei, 1959; Păţaniile lui Duluş 
şi Lăbuş, 1962; Cântec de leagăn, 1966; Cântec 
pentru veveriţă, 1972; Fresca, 1979. 

Călinescu, Florin 

(29.04.1956, Timişoara) 

Actor şi realizator de emisiuni de televiziu¬ 
ne. Membru al Partidului Naţional Liberal. 
Director al Teatrului Mic şi apoi al Teatru¬ 
lui Ion Creangă. Roluri: Lumini şi umbre: 
Partea I (1981), Lumini şi umbre: Partea II 
(1982), întunericul alb (1982), Clipa de răgaz 

Florin Călinescu G(eorge) Călinescu Matei Călinescu 


(1986), Enigmele se explică în zori (1987), 
Balanţa (1992), Asfalt Tango (1993), O vară 
de neuitat (1994), Nostradamus (1994), E 
pericoloso sporgersi (1994), Prea târziu (1996), 
Maria (2003), Băieţi buni (2005) - serial TV, 
Poveste de cartier (2008). 

Călinescu, G(eorge) 

(19.06.1899, Bucureşti - 12.03.1965, Bucureşti) 
Critic, istoric literar, prozator. A absolvit 
Facultatea de Litere din Bucureşti, avându-i 
profesori pe N. Iorga, V Pârvan, Mihail 
Dragomirescu. Specializare la Roma, reco¬ 
mandat de V Pârvan şi Ramiro Ortiz. Ca 
urmare a scris Alcuni missionari catolici italiani 
nella Moldavia dei secoli XVII e XVIII (Câţiva 
misionari catolici italieni în Moldova secolelor al 
XVII-lea şi al XVIII-lea), 1925. Conferenţiar 
la Universitatea din Iaşi, apoi profesor al 
Universităţii bucureştene, director fondator 
al Institutului de Teorie Literară (care după 
moartea sa îi poartă numele), a condus 
Jurnalul literar, Naţiunea ş.a. Personalitate 
de orientare clasicizantă şi de cultură enci¬ 
clopedică, a consacrat studii fundamentale 
unor scriitori români: Viaţa lui M. Eminescu, 
1932, Opera lui M. Eminescu, 5 voi., 1934- 
1936; Viaţa lui Ion Creangă , 1938; Gr. Alexan- 
drescu • Viaţa şi opera, 1962 ş.a. Lucrarea sa 
fundamentală de istorie literară este Istoria 
literaturii române de la origini până în prezent, 
1941. A scris studii despre literatura uni¬ 
versală: Impresii asupra literaturii spaniole, 
1946; Scriitori străini, 1967; estetică: Principii 
de estetică, 1939; Estetica basmului, 1965. Ca 
scriitor s-a remarcat în mod deosebit prin 
proza sa de tip balzacian: Cartea nunţii, 1933; 
Enigma Otiliei, 1938; Bietul Ioanide, 1955; 
Scrinul negru, 1960, Premiul de Stat. A mai 
scris versuri: Poezii, 1937; Lauda lucrurilor, 
1963, teatru, note de călătorie. Este tradus 
în mai multe limbi, iar două dintre roma¬ 
nele sale au constituit trama filmelor Felix şi 
Otilia şi Bietul Ioanide . Membru al Academiei 
Române (1948). 


Călinescu, Matei 

(15.06.1934, Bucureşti) 

Eseist. A absolvit Facultatea de Limba En¬ 
gleză a Universităţii din Bucureşti şi a fost 
lector la Facultatea de Limba şi Literatura 
Română a aceleiaşi universităţi. în 1973 
a obţinut o bursă Fulbright şi a plecat în 
SUA, unde s-a stabilit, fiind profesor la 
Universitatea Bloomington, Indiana. A de¬ 
butat cu studiul Titanul şi Geniul în poezia 
lui Eminescu, 1964. A încercat versuri: Semn, 
1968; Umbre pe apă, 1972, roman: Viaţa şi 
opiniile lui Zacharias Lichter, 1969, şi a con¬ 
tinuat să publice eseuri pe teme literare: 
Aspecte literare, 1965; Eseuri critice, 1967; 
Eseuri despre literatura modernă, 1970; Cla¬ 
sicismul european, 1971, Premiul Asociaţiei 
Scriitorilor din Bucureşti; Conceptul modern 
de poezie, 1972, Premiul Academiei; Five 
Faces of Modernity • Modernism, Avantgarde, 
Decadence, Kitsch, Postmodernism (Cinci aspecte 
ale modernităţii: Avangardă, Decadentism, Kit¬ 
sch şi Postmodernism), împreună cu Douwe 
W. Fokkema, 1987; A citi, a reciti. Către o 
poetică a (re)lecturii. A editat Youth Without 
Youth and Other Novellas (1988) de Mircea 
Eliade şi The Romanians: A History (1991) 
de Vlad Georgescu, 2003. Premiul Uniunii 
Scriitorilor din România în 2006. 

Călinescu, Puiu 

(21.06.1920, Bucureşti - 
16.05.1997, Bucureşti) 

Actor de comedie. Fiu al actorului Jean 
Tomescu. Şi-a început cariera jucând în 
„revistele" de cinematograf ce prefaţau 
cândva, în sălile de cinema, proiecţia unui 
film. Din 1948 a intrat în trupa Teatrului 
de Comedie Constantin Tănase. Este tea¬ 
trul care l-a consacrat şi căruia artistul i-a 
rămas credincios până la sfârşitul vieţii. 
Şi-a scris singur partiturile comice pentru 
spectacolele de pe Calea Victoriei, cu titluri 
trăsnite {Un băiat de zahăr ars, Trăsnitul meu 
drag, Idolul femeilor etc.), al căror protagonist 
a fost zeci de ani. Roluri în teatru: Frumosul 

Căpităneanu 



Anda Călugăreanu Dimitrie Călugăreanu Gheorghe Călugăreanu 


din pădurea... zăpăcită, Idolul femeilor. Eu vă fac 
să râdeţil, E nemaipomeniţi, Omul care aduce 
râsul, Bărbatul fatal, Superman, O seară la Bo¬ 
ema, Azilul MacFerlan, Fără mănuşi, Şi Ilie face 
sport. Cer cuvântul!, Un băiat iubeşte o fată, Ca 
la Revistă. Pagini alese din Revista de altădată 
(asistent de regie + rol), Nicută... la Tănase, 
Femei... Femei... Femei..., Magazin de Stat, 
Bimbirică, în gară (1991), Inspecţie (1992), 
Ora de gimnastică (1993); în film: Ilie în luna 
de miere (1954), B.D. intră în acţiune (1970), 

B. D. la munte şi la mare (1971), B.D. în alertă 
(1971), Informaţii gară (1971,), Fraţii Jderi 
(1974), Serenadă pentru etajul XII (1976), Ex¬ 
presul de Buftea (1978), Nea Mărin miliardar 
(1978), La un restaurant de lux (1994). 

Călugăreanu, Anda 

prenume la naştere Anca Miranda 
(24.10.1946, Bucureşti - 15.08.1992, Bucureşti) 
Actriţă şi interpretă de muzică uşoară şi 
folk. A colaborat ani de-a rândul la Cena¬ 
clul Flacăra. Rămân celebre cupletele sale 
alături de Toma Caragiu. Şi-a împrumutat 
vocea personajului Oache din filmul Maria 
Mirabela (regia: Ion Popescu-Gopo, 1981), 
iar mai târziu a moderat emisiunea matinală 
pentru copii Club Anda , alături de păpuşa 
Omidee. 

Călugăreanu, Dimitrie 

(6/18.10.1868, Pomârla, jud. Botoşani - 
17.12.1937, Bucureşti) 

Medic şi naturalist. Tată al lui Gheorghe 

C. A absolvit Facultatea de Ştiinţe la Iaşi şi 
Medicina la Berlin. Specializare la Sorbona. 
Profesor la Şcoala Superioară de Medicină 
Veterinară din Bucureşti, apoi la Facultatea 
de Ştiinţe din Bucureşti şi la cea din Cluj, 
la Institutul de Fiziologie din Bucureşti. 
A fondat revista Ştiinţa tuturor (1918). 
Contribuţii în domeniul neurofiziologiei, 
hematologiei, studiul efectului comprimării 
nervilor ş.a. Lucrări: Experiences sur la satu¬ 
re croisee des nerfs de differentes sortes , 1900; 
Salivation tres abondante pendant la mastication 


chez un chien ă la sature croisee des nerfs hy- 
poglosse et lingual, 1901; Influence de la duree 
de contact sur la resistence des globules rouges, 
1902; Acţiunea acizilor asupra substanţelor 
proteice , 1912. Membru corespondent al 
Academiei Române (1920). 

Călugăreanu, Gheorghe 

(16.07.1902, laşi - 15.11.1976, Cluj) 
Matematician. Fiu al lui Dimitrie C. A absol¬ 
vit Facultatea de Ştiinţe (Matematică-Fizică) 
la Cluj. Specializare la Sorbona. Profesor la 
Universitatea din Cluj. A organizat învăţă¬ 
mântul matematic al universităţii. Contri¬ 
buţii în domeniul teoriei funcţiilor, al geo¬ 
metriei diferenţiale. A obţinut interpretări 
geometrice ale invarianţilor diferenţiali afini 
şi proiectivi ai curbei plane (împreună cu 
G.T. Gheorghiu). Lucrări: Asupra determinării 
valorilor excepţionale ale funcţiunilor întregi şi 
meromorfe de gen finit, 1929; Asupra unei apli¬ 
caţii a teoremei lui Landau , 1932; Elemente de 
teoria funcţiilor de o variabilă complexă, 1947; 
Asupra izotopiei curbelor închise, 1960. Mem¬ 
bru al Academiei Române (1963). 

Călugăru, Ion 

nume la naştere Buium Croitoru 

(14.02.1862, Dorohoi - 22.05.1956, Bucureşti) 
Prozator. Autodidact. A lucrat ca redactor 
la Sburătorul şi a primit de la E. Lovinescu 
pseudonimul literar. A scris proză fantastică 
şi grotescă, de evocare a mediului evreiesc 
provincial: Paradisul static, 1926; Copilăria 
unui netrebnic, 1936; Oţel şi pâine, 1952, Pre¬ 
miul de Stat. 

Căpităneanu, Constantin 

(17.11.1844, Rădăuţi - 12.04.1893, Bucureşti) 
Locotenent-colonel, astronom, cartograf 
şi geodez. A studiat astronomia la Paris şi 
a lucrat la Observatorul Astronomic din 
Paris, condus de Le Verrier, descoperitorul 
planetei Neptun. A activat apoi la Observa¬ 
torul din Bucureşti. A determinat coordo¬ 
natele geografice a numeroase localităţi şi a 

Cărare 



Petru Cărare Mircea Cărtărescu Ştefan Câlţia Isaia Cârmu 


contribuit la realizarea triangulaţiei generale 
a României. A determinat în 1875 diferenţa 
de longitudine între Iaşi şi Cernăuţi, perfec¬ 
ţionând astfel harta României. A construit 
pentru prima oară, la Iaşi, un instrument 
de măsurare a meridianului unu pământesc 
şi a publicat rezultatele măsurătorilor în 
Buletinul Societăţii Române de Geografie , 1876. 
în 1877 a măsurat diferenţa astronomică de 
longitudine între Galaţi şi Bucureşti, Galaţi 
şi Iaşi, Chişinău şi Iaşi. 

Cărare, Petru 

(13.02.1935, Zaim, jud. Tighina) 

Scriitor. A absolvit Şcoala Komsomolistă 
Centrală din Moscova (1956) şi Cursurile 
Superioare de Literatură de pe lângă Insti¬ 
tutul de Literatură Maxim Gorki (1969). 
A lucrat la revista de satiră şi umor Chipăruş, 
la cotidianul Moldova socialistă (azi Moldova 
suverană ), la Ministerul Culturii, la Editura 
Şcoala Sovietică, apoi a fost secretar literar 
la Teatrul Luceafărul din Chişinău. Direc¬ 
tor al Biroului de popularizare a literaturii 
al Uniunii Scriitorilor din Republica Mol¬ 
dova. Lucrări: versuri - Soare cu dinţi (1962), 
Trandafirul sălbatic şi Parodii (1965), Stele 
verzi (1967), Vatra (1980), Parodii şi epigrame 
(1981), Cadenţe (1985), Fulgere basarabene 
(1992), Pălăria gândurilor mde (2000); pro¬ 
ză - Zodia musafirului (1970), Punctul de reper 
(2000); teatru - Comedii (1988). A tradus 
din Ivan Krîlov, Stepan Oleinik, Frangois 
Villon. Laureat al Premiului Naţional al 
Republicii Moldova pentru Literatură 
(2000). Deţine Ordinul Republicii, medalia 
guvernamentală Mihai Eminescu şi titlul de 
Maestru al Literaturii. 

Cărpinişan, Cornel 

(5.04.1904, Orăştie - 5.03.1970, Bucureşti) 
Medic. A absolvit Facultatea de Medicină 
din Cluj. A lucrat la sanatoriul de tuberculo¬ 
ză din Moroieni, apoi la spitalul din Braşov. 
Profesor la Facultatea de Medicină din Bu¬ 
cureşti. Contribuţii în domeniul chirurgiei 


toracice. Lucrări: Toracoplastia cu apicoliză ex- 
trafacială (1941), Probleme de chirurgie toracică 
(1954), Patologia chirurgicală a toracelui (1971). 
Societatea Română de Chirurgie, fondată în 
1898, poartă astăzi numele lui. Laureat al 
Premiului de Stat. Membru al Academiei de 
Ştiinţe Medicale din România. 

Cărtărescu, Mircea 

(1.06.1956, Bucureşti) 

Poet şi prozator. A absolvit Facultatea de 
Filologie a Universităţii din Bucureşti. Este 
profesor la aceeaşi facultate. A debutat cu vo¬ 
lumul Faruri, vitrine, fotografii 1980, Premiul 
Uniunii Scriitorilor, fiind considerat unul 
dintre principalii promotori ai postmoder- 
nismului prezent în literatură odată cu gene¬ 
raţia '80 în Aer cu diamante , 1982, culegere de 
versuri unde apar şi poeţii Traian T. Coşovei, 
Florin Iaru, Ion Stratan; Poeme de amor , 1983; 
Totul, 1985; De ce iubim femeile, 2004 şi proză: 
Visul , 1989; Levantul, 1990, Premiul Uniunii 
Scriitorilor; Travesti, 1994, Premiul Uniunii 
Scriitorilor şi al ASPRO; Orbitor, trilogie, 
1996-2007; Nostalgia, 2003; Jurnal, 2 voi, 
2001-2005. Premiul Uniunii Scriitorilor 
2005, 2007, 2008. Premiul internaţional 
Giuseppe Acerbi, 2005. 

Câlţia, Ştefan 

(15.05.1942, Braşov) 

Pictor. A studiat la Liceul de Arte Plastice 
din Timişoara (1959-1963) şi a absolvit In¬ 
stitutul de Arte Plastice la Bucureşti, ca elev 
al lui Corneliu Baba. în perioada socialistă 
a expus în Norvegia, Suedia, Danemarca, 
Germania Federală, la Muzeul de Arte 
fantastice din Gruere, Franţa, şi, evident, 
în România. Director al Fodului Plastic din 
Bucureşti până în 1989. în 1993 a devenit 
profesor la Universitatea Naţională de Arte 
din Bucureşti, iar în 2004 a devenit rector. 
Lucrări: Poetul cu floare, 2008; Cântăreţul cu 
pasăre albastră, 2006; Călătoria inorogului de 
piatră, 2005; Calea albă, 2004; Pasăre cu inel şi 
casă albastră, 2004; Drum, 1998. 

Cârneci 


Cândea, Romulus 

(7/19.10.1886, Avrig, Sibiu - 19.01.1973, Avrig) 
Teolog şi istoric. Studii teologice şi doc¬ 
toratul la Cernăuţi. Profesor la seminarul 
teologic din Sibiu, apoi la Facultatea de 
Teologie şi la Universitatea din Cernăuţi, la 
Facultatea de Litere a Universităţii din Cluj, 
ca profesor de istorie veche, medie şi con¬ 
temporană. Lucrări: Catolicismul în Moldova 
secolului al XVI~lea r 1916; Biserica ardeleană 
în anii 1916-1918, 1926; Patriarhul Miron 
Cristea, 1925; Un luptător bucovinean: Alecu 
Hurmuzaki, 1941. Membru corespondent al 
Academiei Române (1929), exclus în 1948, 
repus în drepturi în 1990. 

Cândea, Virgil 

(29.04.1927, Focşani - 17.02.2007, Bucureşti) 
Istoric al culturii. A absolvit Dreptul, Fi~ 
losofia şi Teologia la Bucureşti. Director 
al Secretariatului Asociaţiei Internaţionale 
de Studii Sud-Est Europene (1983-1989), 
secretar al Asociaţiei România (1972-1990), 
profesor la Universitatea din Bucureşti, la 
Institutul de Arte Plastice Nicolae Grigo- 
rescu şi la Facultatea de Teologie, invitat 
la Universităţile din Beirut, Strasbourg, 
Institutul Universitar Oriental din Napoli, 
Institutul de înalte Studii Europene din 
Geneva. S-a ocupat de cultura şi literatura 
română veche: Les icones melkites, 1969, Bei¬ 
rut; Stolnicul între contemporani, 1971; Mun¬ 
tele Athos ■ Prezenţe româneşti, 1979; Raţiunea 
dominantă • Contribuţii la istoria umanismului 
românesc, 1979; Mărturii româneşti peste hota¬ 
re • Mică enciclopedie de creaţii româneşti şi de 
izvoare despre români în colecţii din străinătate: 
Albania - Grecia, 1991. A descoperit, în SUA, 
manuscrisul Istoriei Imperiului Otoman a lui 
Dimitrie Cantemir. A editat ediţiile de Opere 
Dimitrie Cantemir şi Alexandru Odobescu. 
A tradus Dante Alighieri - Opere minore, 
1971, şi Fr. Bacon. A coordonat editarea, 
sub egida Academiei Române, a Tratatului 
de istorie a României, opt volume, finalizat în 
2004. Membru al Academiei (1993), vice¬ 
preşedinte al ei (1998-2001). 

Cârdu, Petru 

(25.09.1952, Bariţe, Sân lanăş, 

Banatul Sârbesc - 30.04.2011, Vârşeţ) 

Poet. A absolvit Literele la Belgrad şi Isto¬ 
ria şi Teoria Artei la Bucureşti. A lucrat ca 
redactor la publicaţiile Tribuna tineretului 
(Pancevo), Polje şi Lumina (Novi Sad). A tra¬ 
dus peste douăzeci de volume din literatura 
română în sârbeşte. A debutat în 1970 cu 
Menire în doi şi continuă să scrie poezie 


postmodernistă: Aducătorul ochiului, 1971, 
Premiul revistei Lumina-, Pronume/Zamenice, 
1981; Căpşună în capcană, 1988, tradusă la 
Londra, 1990; Biserica Troia, 1992; Cerneală 
violetă, 1997, apărută la Bucureşti în 1998; 
Şcoala exilului, 1998, Craiova. Laureat al 
Premiului de traduceri al Societăţii Scriito¬ 
rilor din Voivodina, 1995. A iniţiat Premiul 
European de poezie din 1987 şi contribuie 
la realizarea primelor spectacole de teatru 
în limba română din Voivodina ca scenarist 
(din 2009). 

Cârlova, Vasile 

(4.02.1809, Buzău - 18.09.1831, Craiova) 

Poet şi traducător. Deşi a scris doar cinci 
poezii, acest militar de carieră a rămas me¬ 
morabil prin suflul lor înnoitor: „Păstorul 
întristat", 1927; „Ruinurile Târgoviştei", 
1830; „Marşul românilor", 1830. Influenţat 
de preromantismul francez. 

Cârmu, Isaia 

(15.05.1940, Pârjota, Basarabia) 

Grafician. A studiat la Şcoala Republicană 
de Arte Plastice Ilia Repin (azi Colegiul de 
Arte Plastice Alexandru Plămădeală) din 
Chişinău (1961-1964), apoi la Facultatea de 
Grafică a Institutului Poligrafic din Moscova 
(1965-1971). Membru al Uniunii Artiştilor 
Plastici din Republica Moldova (din 1968). 
A fost redactor artistic (1971-1991), apoi 
pictor-şef la Editurile Cartea Moldoveneas¬ 
că şi Literatura Artistică (Hyperion). A avut 
7 expoziţii personale la Chişinău, Bucureşti, 
Moscova şi în alte centre de cultură. Par¬ 
ticipant la diverse concursuri naţionale de 
carte, unionale (în cadrul URSS) şi inter¬ 
naţionale, între care concursul, Arta cărţii 
(Bratislava, 1980), Bienala Internaţională 
de afişe Varşovia (1971), expoziţia Cartea 
în URSS (în Europa, Canada, SUA) ş.a. 
Este laureat al Premiului Moisei Gamburd 
(2000), al Premiului Igor Vieru pentru 
întreaga activitate (2000), al Premiului Naţi¬ 
onal al Republicii Moldova (2011). Maestru 
Emerit în Arte (1996). Ordinul Gloria Mun¬ 
cii (2000), medalia Mihai Eminescu (2000) 
şi diploma Ivan Fiodorov pentru ilustrarea 
lucrării Poveşti populare moldoveneşti. 

Cârneci, Magda a folosit şi pseudonimul 
Magdalena Ghica 

(28.12.1955, Gârleni, Bacău) 

Poet şi critic de artă. Fiică a lui Radu C. 
A absolvit Institutul de Arte Plastice din Bu¬ 
cureşti şi s-a specializat la Ecole des Hautes 
Etudes en Sciences Sociales, Paris, 1997. 
Publică versuri postmoderniste şi volume 

de critică de artă: Hipermateria, 1980; Ion 
Ţuculescu, 1984; O tăcere asurzitoare, 1985; 
Lucian Grigorescu, 1989; Haosmos, 1992; 
Arta anilor ‘80. Texte despre postmodernism, 
1996; Psaume, Marsilia, 1997; Poeme / Poems, 
1999; Poeme politice r 2000; Artele plastice în 
România 1945-1989, 2000. Este preşedintă 
a comitetului de conducere al Centrului 
Internaţional pentru Artă Contemporană 
(CIAC), preşedintă a AICA (Association 
Internationale des Critiques d'Art) - secţia 
română - r codirector al revistei de arte vizu¬ 
ale contemporane Atelier. 

Cârneci, Radu 

(13.02.1930, Valea lui Lai, corn. Pardoşi, 
jud. Buzău) 

Poet. A absolvit Silvicultura la Braşov. A fost 
redactor-şef al revistei Ateneu, Bacău, secre¬ 
tar al Uniunii Scriitorilor, redactor la revista 
Contemporanul. în prezent proprietar al Edi¬ 
turii Orion. A publicat versuri în care cele¬ 
brează iubirea ca motiv central al existenţei: 
Noi şi soarele, 1963, debut; Orgă şi iarbă , 1966; 
Grădina în formă de vis , 1970; Cântând dintr-un 
arbore, 1971, Premiul Uniunii Scriitorilor; 
Heraldica iubirii, 1975; Hora anotimpurilor, 
1979, Premiul Academiei; Secţiunea de dor, 
1980; Sonete, 1983; Clipa eternă, 1988. A tra¬ 
dus în româneşte Leopold Sedar Senghor, 
Khalil Gibran, Cântarea cântărilor ş.a. Distins 
cu Meritul Cultural, 2004. 

Ceapoiu, Nichifor 

(14.11.1911, Ciocăneşti, jud. Suceava - 
24.10.1994, Bucureşti) 

Inginer agronom (genetician). A absolvit 
Academia de înalte Studii Agronomice din 
Cluj. Director la Institutul de Cercetări pen¬ 
tru Cereale şi Plante Tehnice de la Fundulea, 
profesor la Facultatea de Agronomie din 
Bucureşti. Contribuţii în domeniul geneticii 
şi sporirii productivităţii plantelor. Lucrări: 
Cânepa, 1942; Gena, structura şi funcţiile ei, 
1991. Membru al Academiei Române, 1974. 


Ceauşescu, Elena 

nume la naştere Elena Petrescu 

(7.01.1916, Petreşti, com. Baloteşti, jud. Ilfov - 
25.12.1989, Târgovişte) 

Om politic. Soţie a lui Nicolae C. După 
absolvirea a patru clase s-a angajat la Bu¬ 
cureşti la o fabrică de textile. A intrat în 
Partidul Comunist în 1937 şi l-a întâlnit pe 
Nicolae C. în 1939. A absolvit Facultatea 
de Chimie la Universitatea din Bucureşti 
(fără frecvenţă), calificativul Summa Cum 
Laude. Profesorul Costin D. Neniţescu i-a 
refuzat titlul de doctor în specialitate şi l-a 
obţinut la Iaşi. A fost director la Institutul 
Central de Cercetări Chimice Bucureşti, 
membru al Consiliului Naţional al Cercetă¬ 
rii Ştiinţifice, membru al Comisiei Centrale 
de Prognoză Socio-economică, membru al 
Biroului Politic al PCR, membru al Comi¬ 
tetului Executiv al CC al PCR, membru al 
Biroului Politic Permanent al Comitetului 
Executiv al CC al PCR, prim-viceprim- 
ministru al guvernului. A deţinut astfel 
controlul asupra partidului şi asupra gu¬ 
vernului deopotrivă. Lucrări în specialitate 
în colaborare cu alţi specialişti: Polimerizarea 
stereospecifică a izoprenului, 1982; Noi cerce¬ 
tări în domeniul compuşilor macromoleculari, 
1984. Executată împreună cu soţul ei în 
decembrie 1989. A primit Ordinul Ştiinţific 
Pentru Merit, clasa I (1966). Membru al 
Academiei Române (1974), exclus 1990; 
membru de onoare al Societăţii Regale de 
Chimie a Marii Britanii, membru al Acade¬ 
miei de Ştiinţe din Ilinois, SUA. 

Ceauşescu, Nicolae 

(26.01.1918, Scorniceşti, jud. Olt - 
25.12.1989, Târgovişte) 

Preşedinte al României (1965-1989). Soţ al 
Elenei C. A venit la 11 ani la Bucureşti ca 
ucenic cizmar. A fost arestat în 1932 pen¬ 
tru acţiuni în cadrul Partidului Comunist 
Român (aflat în ilegalitate). în 1933 a fost 
din nou arestat, pentru agitaţie în timpul 

Celan 


unei greve. A fost arestat şi în 1934, pentru 
strângerea de semnături la Căile Ferate în 
favoarea unei greve. în 1936 a fost trimis 
la Doftana pentru doi ani ca agitator anti¬ 
fascist. L-a întâlnit la închisoare pe Gheor- 
ghe Gheorghiu-Dej. A fost arestat din 
nou în 1940. A fost secretarul Tineretului 
Comunist (1944-1945). în 1947 a condus 
Ministerul Agriculturii, apoi a fost ministru 
al Forţelor Armate. în 1952 a devenit mem¬ 
bru al Comitetului Central al PMR, făcând 
parte din gruparea care a înlăturat-o pe 
Ana Pauker. La trei zile după moartea lui 
Gheorghiu-Dej a devenit prim-secretar al 
PMR la sugestia lui Ion Gheorghe Maurer. 
El a schimbat denumirea partidului şi a 
ţării. Din PMR a devenit PCR (Partidul 
Comunist Român), iar ţara, din Republica 
Populară Română, a devenit Republica 
Socialistă România. A devenit preşedinte al 
Consiliului de Stat, iar în 1974 preşedinte 
al ţării. în 1968 a denunţat public invazia 
sovietică din Cehoslovacia. în 1968, De 
Gaulle, iar în 1978, Jimmy Carter au vi¬ 
zitat România. în cadrul programului de 
destalinizare şi dezvoltare a societăţii soci¬ 
aliste multilateral dezvoltate, a luat măsuri 
drastice de demolare a unor obiective de 
patrimoniu şi a unor sate care au dispărut 
astfel de pe hartă. A interzis avortul şi a 
dat puteri mari Securităţii pentru a păstra 
ordinea în ţară. A adus mari privaţiuni de 
hrană, utilităţi şi libertăţi cetăţenilor, din 
dorinţa de a plăti toată datoria externă a ţă¬ 
rii. După protestele izbucnite la Timişoara 
în 16 decembrie 1989, urmate de acelea din 
Bucureşti, 21 decembrie, şi din marile oraşe 
ale ţării, a fugit împreună cu soţia din sediul 
CC al PCR, a fost prins şi executat după un 
proces sumar la Târgovişte, capitala istorică 
a Ţării Româneşti, în ziua de Crăciun. 

Cebotari, Maria 

(10.02.1910, Chişinău - 9.06.1949, Viena) 
Soprană. A absolvit Conservatorul la Chişi¬ 
nău ca elevă a lui Mihail Berezovski. Actriţă 
la Teatrul de Artă din Moscova. Specializare 
la Berlin (1929). Solistă a Operei din Dres- 
da până în 1943, apoi a Operei din Viena. 
Richard Strauss a scris pentru ea Salomeea. 
A luat parte şi la festivalurile muzicale din 
Salzburg la invitaţiile lui Bruno Walter şi 
Herbert von Karajan. Roluri în: Nunta lui 
Figaro, Turandot, Salomeea, Traviata, Rigoletto 
ş.a. A jucat în filmul O des a în flăcări , regia 
Ion Cantacuzino, 1942. Distinsă cu Premiul 
Kammersăngerin la 24 de ani. în 2004 la 
Chişinău s-a făcut filmul Aria, scenariu 
Dumitru Olărescu, despre viaţa ei. 



Maria Cebotari 


Paul Celan 


Celac, Valentin 

(26.02.1939, Hâjdieni, Basarabia) 

Biolog. A absolvit Facultatea de Agronomie 
a Institutului Agricol din Chişinău. A lucrat 
la grădina botanică a ASM. A organizat 
şi condus Laboratorul de citogenetică la 
Institutul de Ameliorare şi Seminologie a 
Grâului din Mironovka (Ucraina). A parti¬ 
cipat la expediţiile complexe de cercetare 
a resurselor genetice ale plantelor păioase, 
organizate de VIR (Leningrad) în Georgia, 
Armenia şi Azerbaidjan (1974-1976), a co¬ 
lectat şi studiat un genofond bogat de grâu, 
secară, aegilops etc. şi a publicat lucrări 
originale în domeniul geneticii, ecologiei şi 
filogeniei grâului. A lucrat la Institutul de 
Botanică al ASM, apoi la Institutul de Ge¬ 
netică. A creat 18 soiuri noi (arahide, năut, 
fasoliţă, soia, linte, bob, latir). Are 24 de 
brevete de invenţie (distinse cu 18 meda¬ 
lii de aur, argint şi bronz, titlul şi insigna 
de Inventator de Elită, România, 2004)). 
Lucrări: dMâpuonozun nuteHuu,u, 1974, în 
colaborare; Abaumamuenuu nomemţuan 
KynbmypHbixpacmenuu, 1988, în colaborare. 
A fost distins cu Medalia Meritul Civic. 
Membru al Academiei Internaţionale de 
Ştiinţe Ecologie şi Protecţie Vitală de pe 
lângă ONU (Rusia, 2005). Membru al Aca¬ 
demiei de Ştiinţe a Moldovei. 

Celan, Paul, nume la naştere Paul Antchel 

(23.11.1920, Cernăuţi, Bucovina - 
1.05.1970, Paris) 

Poet. Evreu ca etnie. A studiat Medicina 
la Paris şi Filologia romanică la Cernăuţi. 
Arestat în timpul războiului, scapă de holo¬ 
caust (1943, dar verişoara lui moare în lagăr 
în Transnistria), iar în 1944 se refugiază în 
România, unde lucrează ca translator, la Bu¬ 
cureşti, până în 1947, când pleacă la Viena, 
iar în anul următor la Paris. Prieten cu Rene 
Char. A primit Premiul Georg Biichner în 
1960. A scris versuri în germană: Der Sand 
aus den Urnen, 1948; Mohnund Gedachtnis, 

Sergiu Celibidache Leonid Cemortan 


1952; Von schwellezu schwelle, 1955; Sprachgit- 
ter, 1959; Die Niemandsrose, 1963; Altemwun- 
de, 1967; Lichtzwang, 1970. S-a sinucis. 

Celibidache, Sergiu 

(28.06.1912, Roman - 14.08.1996, Paris) 
Dirijor şi compozitor. Primii ani şi i-a pe¬ 
trecut la Iaşi, unde a luat lecţii de pian şi 
compoziţie, apoi s-a înscris la cursurile de 
filosofie şi matematică ale Universităţii din 
Bucureşti. în 1936 a plecat la Berlin, unde a 
studiat la Academia de Muzică, având pro¬ 
fesori pe Walter Gmeindl şi Heinz Tiessen 
(compoziţie), Fritz Stein (arta dirijatului). în 
acelaşi timp audiază cursurile de filosofie ale 
lui Eduard Spranger (psihologie) şi Nicolai 
Hartmann (metafizică). A devenit în 1945 
dirijor pro tempore al faimoasei Orchestre 
Filarmonice din Berlin, întrucât directo¬ 
rul acesteia, Wilhelm Furtwăngler, fusese 
suspendat din funcţie, fiind suspectat a fi 
colaborat cu regimul nazist. Până în 1952, 
când Furtwăngler - reabilitat - redevine şef 
al orchestrei, Celibidache dirijează peste 
400 de concerte cu Orchestra Filarmonică 
din Berlin, impunându-se ca personalitate 
muzicală de o excepţională exigenţă artistică, 
nu totdeauna comodă pentru componenţii 
unei orchestre. Suferă o mare deziluzie când 
aceştia, în 1954, îl aleg pe Herbert von Kara- 
jan succesor al lui Furtwăngler. începând de 
la această dată, pentru un timp, nu mai are 
o funcţie permanentă, fiind invitat cu regu¬ 
laritate la pupitrul unor renumite orchestre 
simfonice europene: Orchestra Radio din 
Stuttgart (Germania), Orchestra Naţională 
din Paris (Franţa), Orchestra Simfonică 
Radio din Stockholm (Suedia). între 1960 şi 
1962 ţine cursuri de perfecţionare în arta di¬ 
rijorală la Accademia Musicale Chigiana din 
Sienna (Italia), mai târziu la Fontainebleau 
(Franţa) şi la Miinchen (Germania) pentru 
tineri dirijori selecţionaţi cu multă seve¬ 
ritate. Mădălin Voicu i-a fost elev. în 1979 
primeşte funcţia de director muzical general 
al oraşului Miinchen şi de dirijor permanent 


al Orchestrei Filarmonice din acest oraş. 
Printre alte compoziţii, este autorul unui 
impresionant Requiem , a patru Simfonii şi al 
unui Concert pentru pian şi orchestră , rămase 
în cea mai mare parte inedite. Pentru acti¬ 
vitatea sa artistică a primit diverse distincţii, 
printre care: cetăţean de onoare al oraşului 
Miinchen (1992), membru de onoare al 
Academiei Române (1992), Doctor Hono- 
ris Causa al Universităţii din Iaşi (1992), 
Ordinul Maximillian pentru Ştiinţă şi Artă 
(Germania, 1993). 

Cemortan, Leonid 

(6.11.1927, Chetrosu, Basarabia - 
27.06.2009, Chişinău) 

Teatrolog. A absolvit Facultatea de Istorie 
şi Filologie a Universităţii de Stat din Chi¬ 
şinău. Specializare la Academia de Ştiinţe 
Sociale din Moscova. A condus Direcţia 
Arte a Ministerului Culturii din Moldova 
şi Filarmonica de Stat a Moldovei. A fost 
ministru adjunct al Culturii, coordona¬ 
tor al Enciclopediei Sovietice Moldoveneşti , 
director al Institutului de Istorie şi Teorie 
a Artei al ASM. Lucrări: Prietenul nostru - 
teatrul (1983); Cmanoenenue MondaecKozo 
coeemcKoeo meampa (1986); Teatrul Naţional 
din Chişinău (1920-1935), (2000); Actorul 
Eugeniu Ureche (2005) şi peste 200 de studii 
şi articole dedicate diverselor probleme şi 
aspecte din domeniul artei teatrale, publica¬ 
te în diferite ediţii: Die Traditionen der Kultur 
beziehungen zwischen der Moldau und Osterreich 
(Viena, 1996); L'heritage thraco-dace dans le 
theâtre folklorique roumain (1996); Theatre of 
Moldova at the Cross-roads (Londra, 1998); 
Aurel Ion Maican şi teatrul românesc din Basa¬ 
rabia interbelică (2000); Drama intelectualilor de 
stânga (2002); Teatrul naţional şi globalizarea 
(2003); Maria Cosmacevscaia la Teatrul Naţio¬ 
nal din Chişinău (2004); Un destin basarabean: 
Andrei Lupan (2004). A participat la consti¬ 
tuirea teatrelor Vasile Alecsandri din Bălţi 
(1957) şi Luceafărul din Chişinău (1960). 
Distins cu titlurile de Om Emerit, laureat al 
Premiului ASM, Ordinul Republicii, Meda¬ 
lia ASM Dimitrie Cantemir, Medalia Pentru 
Vitejie în Muncă. Membru corespondent al 
Academiei de Ştiinţe a Moldovei. 

Cercel, Florina 

(28.01.1943, Piatra-Neamţ) 

Actriţă. A absolvit Institutul de Artă Teatrală 
şi Cinematografică din Bucureşti. A jucat 
pe scenele Teatrului Dramatic de Stat din 
Galaţi (1964-1965), Teatrului Naţional 
din Timişoara (1965-1973), Teatrului Na¬ 
ţional din Bucureşti (din 1972). Roluri: în 
teatru - Despot Vodă de Vasile Alecsandri, 

regia Emil Reus, 1971; Troienele de Jean Paul 
Sartre după Euripide, regia Mircea Maro- 
sin, 1969; Danton de Camil Petrescu, regia 
Horea Popescu, 1974; O scrisoare pierdută 
de I.L. Caragiale, regia Radu Beligan, 1979; 
Peripeţiile bravului soldat Svejk de Jaroslav 
Hasek, regia Dem Rădulescu, 1975; Tinere¬ 
ţea lui Moromete de Marin Preda, regia Anca 
Ovanez Doroşenco, 1981; Electra - O trilogie 
antică după Euripide, Sofocle şi Seneca, re¬ 
gia Andrei Şerb an, 1990; Casa Bernardei Alba 
de Federico Garcia Lorca, regia Felix Alexa, 
1994; Azilul de noapte de Maxim Gorki, regia 
Ion Cojar, 1998; Inimă de câine după Mihail 
Bulgakov, regia Iuri Kordonski, 2005; în 
film - Fraţii , regia Mircea Moldovan, 1970; 
Filip cel bun , regia Dan Piţa, 1973; Premiera, 
regia Mihai Constantinescu, 1973; Lumini 
şi umbre - serial TV, regia Andrei Blaier, 
1976; Marele singuratic , regia Iulian Mihu, 
1977; Femeia din Ursa Mare , regia Adrian 
Petringenaru, 1980; Căruţa cu mere , regia 
George Cornea, 1984; Crucea de piatră, regia 
Andrei Blaier, 1993; Ambasadori caută patrie, 
regia Mircea Daneliuc, 1997; Inimă de ţigan, 
serial TV Premiul UNITER pentru cea mai 
bună interpretare feminină pentru rolul 
Vassa Jeleznova din piesa Vassa Jeleznova, de 
Maxim Gorki, regia Ion Cojar, 1990. Ordi¬ 
nul Naţional Serviciu Credincios în grad de 
Cavaler, 2002. Premiul Ministerului Cultu¬ 
rii şi Cultelor pentru cea mai bună actriţă a 
anului 2002. 

Cerchez, Grigore 

(5.10.1850 - 1927, Bucureşti) 

Arhitect. A studiat arhitectura la Paris şi a 
fost profesor de arhitectură la Bucureşti. 
Unul dintre fondatorii stilului neoromânesc 
în arhitectura modernă. A lucrat împreună 
cu Paul Gautereau (arhitectul francez care 
a construit CEC-ul din Bucureşti), Palatul 
Cotroceni (1912-1927), dar şi singur (Şcoa¬ 
la de Arhitectură, faţada Muzeului Antipa, 
casa lui Emil Lahovary). A participat la pro¬ 
iectarea clădirii ASE, a construit Bursa din 
Bucureşti, a construit Şcoala de Arhitectură 
din Bucureşti. O stradă şi un liceu din Bu¬ 
cureşti îi poartă numele. 

Cerchez, Mihai 

(1872, Brăila - 1922, Bucureşti) 

Avocat şi pilot. Armean la origine. A înfiinţat 
la 20 noiembrie 1909 Complexul Aeronautic 
de la Chitila, primul din ţară. A fost direc¬ 
torul aerodromului Chitila. Acolo au fost 
pregătiţi piloţii militari români (în număr 
de 21), dar şi străini, de către Aurel Vlaicu. 
Aceştia au învăţat tehnica pilotajului pe 



Florina Cercel Panait Cerna 


avioane tip Farman III model 1909 construi¬ 
te în licenţă la atelierele de la Chitila. în 1910 
aviaţia română a executat manevre militare 
în zona Brăilei, cu zbor de recunoaştere la 
Slatina şi Piatra Olt. în 1911-1912 a mai 
deschis un aerodrom la Cotroceni şi unul 
la Bucureşti-Băneasa. Tot el a introdus şi 
insigna de pilot militar. 

Cerchez, Mihail Cristodulo 

(8.06.1839, Bârlad - 12.06.1885, laşi) 

General. La origini familie circaziană (ar¬ 
meană) ajunsă în Moldova. A urmat Aca¬ 
demia Mihăileană la Iaşi. Junimist. A intrat 
în armată în 1856 şi a lucrat la garnizoanele 
din Ploieşti şi Bucureşti. După îndepărtarea 
lui Al. I. Cuza demisionează din armată şi se 
retrage la Iaşi. Rechemat în armată în 1867, 
funcţionează la garnizoanele din Galaţi şi 
Ismail. A devenit comandantul Regimen¬ 
tului 4 linie din Craiova, în care calitate 
participă la manevrele armatei ruse (1875). 
In timpul Războiului de Independenţă a 
comandat Divizia a Il-a a Corpului II de 
Armată. A luptat la Griviţa, Bucov, Opanez, 
Smârdan, Plevna, Vidin. Osman paşa i s-a 
predat, a semnat capitularea şi i-a predat 
sabia. împreună cu el au fost luaţi prizonieri 
2 100 de şefi ai oştirii otomane şi 46 000 de 
oşteni. A primit Virtutea Militară, 1878. în 
Bulgaria, la Plevna, pe locul acelei capitulări, 
există un bust al lui în faţa Mausoleului os¬ 
taşului român. Astăzi Batalionul 85 Logistic 
din Bârlad îi poartă numele, ca şi o stradă 
din Bucureşti şi una din Craiova. 

Cerna, Panait 

nume la naştere Panait Stancioff 

(25.09.1881, Cerna, jud. Tulcea - 
26.03.1913, Leipzig) 

Poet. Bulgar ca etnie. Doctor în litere la Lei¬ 
pzig cu teza „Die Gedankenlyrik" („Lirica 
de concepţie"). Apreciat ca poet de cercul 
lui Mihail Dragomirescu. A creat o poezie 
conceptuală: Poezii, 1910. 

Cernat, Alexandru 

(28.01.1834, com. Vârlezi, jud. Galaţi - 
8.12.1893, Nisa, Franţa) 

General. A fost, în anii Războiului de Inde¬ 
pendenţă, pe rând, şeful Armatei de Ope¬ 
raţii (iulie-decembrie 1877), şeful Marelui 
Cartier General (decembrie 1877-martie 
1878) şi ministru de Război (aprilie-august 
1877, martie-noiembrie 1878), având merite 
deosebite în succesele militare repurtate de 
forţele române în asalturile de la redutele 
Griviţa 1 şi 2 şi cucerirea Plevnei. 

Cernătescu, Radu 

(17.08.1894, Huşi - 17.01.1958, laşi) 

Chimist. A absolvit Facultatea de Chimie 
la Iaşi şi a fost profesor al facultăţii (de 
chimie fizică şi analitică). A avut contri¬ 
buţii în legătură cu influenţa electroliţilor 
asupra solubilităţii apei în fenol, a studiat 
sulfocianaţii complecşi, a făcut analiza apei 
din râuri, lacuri şi limanuri sub aspectul 
chimiei anorganice. Lucrări: Nouvelle me- 
thode de dosage du cadmium , 1923; Le potentiel 
des metaux dans Ies liquides purs , 1924; Amines 
et hydrosulfites de cobalt et de nickel bivalents, 
1943; Tratat elementar de chimie organică , 
2 voi., 1950-1951. Laureat al Premiului de 
Stat. Membru titular al Academiei Române 
(1948), preşedinte al filialei Iaşi a Academiei 
(1949-1958). Membru corespondent al 
Academiei de Ştiinţe din Ungaria. 

Cernea, Mihail 

(14.10.1931, laşi) 

Sociolog. A absolvit Filosofia la Bucureşti şi a 
fost cercetător la Institutul de Filosofie al Aca¬ 
demiei Române. Din 1974 a lucrat ca sociolog 
la Banca Mondială din Washington. A efec¬ 
tuat studii de profil în China, India, Mexic, 
Pakistan, Senegal, Thailanda, Tanzania. S-a 
ocupat de sociologie rurală, sociologia dez¬ 
voltării şi antropologie socială. Lucrări: Profilul 
spiritual al clasei muncitoare - cercetări sociologice , 
1964; Monographic Research on Rural Commu- 
nities in Romanian Sociobgy, 1974; A System for 
Monitoring and Evaluation Agricultural Extension 
Projects , 1977; Puting People First: Socbbgical Va- 
riables in Devebpment Projects, 1985; Deplasările 
de populaţb şi reaşezarea populaţiei în proiectele de 
dezvoltare , 1990. Membru al Asociaţiei Inter¬ 
naţionale de Sociologie, al Societăţii pentru 
Antropologie Aplicată, al Societăţii Europene 
de Sociologie Rurală, membru corespondent 
al Academiei Române, 1991. 

Cernei, Elena 

(1.03.1924, Bairamcea, Ucraina - 
28.11.2000, Grecia) 

Mezzosoprană. A absolvit Academia de Mu¬ 
zică din Bucureşti. Solistă a Operei Române 


din Bucureşti. A susţinut spectacole la Scala 
din Milano, Metropolitan Opera din New 
York (1968), Covent Garden, Opera din 
Paris. A interpretat ariile celebre în: Orfeu 
şi Euridice de Gluck; Semiramida de Rossini; 
Trubadurul Don Carlos, Aida de Verdi; Caval- 
leria Rusticana de Mascagni; Carmen de Bizet; 
Samson şi Dalila de Saint-Saens; Oedip de 
George Enescu; Doamna Chiajna de Buicliu; 
Nana , Jota de De Falia; La Mitrane de Rossi; 
Doar cel ce-a suferit de Ceaikovski; în micul 
orăşel de Vasilescu; Să treci prin lume fără dor 
de Leon; Şi dacă ramuri bat în geam de Nicola; 
Inimă , ciutură spartă de Xenopol. 

Cernescu, Nicolae 

(31.08.1904, Câmpulung, jud. Argeş - 
26.04.1967, Bucureşti) 

Chimist şi pedolog. A absolvit Facultatea de 
Ştiinţe din Bucureşti şi şi-a luat doctoratul 
la Politehnica din Zurich. A lucrat la Facul¬ 
tatea de Agronomie din Bucureşti (chimia 
solului). A avut contribuţii la îmbunătăţirea 
fertilităţii solurilor. Lucrări: Capacitatea de 
schimb a solului în raport cu conţinutul de argilă 
şi humus , 1939; Regimulpotasiului din complexul 
de alterare în raport cu condiţiile bioclimatice ale 
solurilor zonale , 1960. Membru fondator al 
Societăţii Naţionale Române pentru Ştiinţa 
Solului, membru şi preşedinte al Societăţii 
Internaţionale de Ştiinţa Solului, membru al 
Academiei Române (1963) şi preşedinte al 
Secţiei de ştiinţe agricole şi silvice a acesteia 
(1966-1967). 

Cernov, Alexandrina 

nume la naştere Alexandrina Grecu 

(27.11.1943, Hotin, regiunea Cernăuţi, azi Ucraina) 
Istoric literar. A absolvit Filologia la Univer¬ 
sitatea din Cernăuţi. A lucrat la Televiziunea 
din Cernăuţi, la redacţia emisiunilor în lim¬ 
ba română. Este lector la Universitatea din 
Cernăuţi. A fost vicepreşedinte al Fundaţiei 
Culturale Române din Bucureşti (1998). 
Din 1994 conduce revista Glasul Bucovinei. 
Membru fondator al Societăţii pentru 
Cultură Românească Mihai Eminescu din 
Cernăuţi, director al Editurii Alexandru 
cel Bun. Lucrări: Nuşici şi Caragiale. Studiu 
comparativ tipologic , 1964; Ion Druţă şi Anton 
Pavlovici Cehov , 1982; Istoria şi istorismul în 
opera lui Ion Druţă , 1990. Membru de onoare 
al Academiei Române (1992). 

Cernovodeanu, Paul 

(11.02.1927, Bucureşti - 29.01.2006, Bucureşti) 
Istoric. A absolvit Şcoala Superioară de Arhi¬ 
vistică din Bucureşti (1948), apoi Facultatea 
de Istorie şi Filosofie (1950). A fost cercetător 
şi director adjunct (1990-1997) la Institutul 

de Istorie Nicolae Iorga. Specialist în istoria 
veche şi medie, a publicat peste 300 de lu¬ 
crări: Răscoala seimenilor şi dorobanţilor din Bu¬ 
cureşti 1655, 1961; Călători străini despre ţările 
române, 9 voi., 1968-1997; Basarabia. Drama 
unei provincii istorice româneşti în context politic 
internaţional. 1806-1920, 1993; în vâltoarea 
primejdiilor. Politica externă şi diplomaţia pro¬ 
movate de Constantin Brâncoveanu, 1688-1714, 
1997. Membru de onoare al Academiei Ro¬ 
mâne (1999). Membru al Societăţii Istoricilor 
Români, al Asociaţiei de Studii Neogreceşti 
de pe lângă Universitatea Harvard din Cam- 
bridge/Massachusetts, SUA ş.a. 

Certan, Sergiu 

(17.04.1952, Chişinău) 

Economist. A absolvit Facultatea de Econo¬ 
mie a Institutului Politehnic din Chişinău 
şi s-a specializat la Institutul Central Eco- 
nomico-Matematic al Academiei de Ştiinţe 
a URSS. A fost şef de secţie la Institutul de 
Cercetări Ştiinţifice în domeniul Planificării 
al ASM, şef al direcţiei generale în Ministerul 
Economiei Naţionale, director al Institutului 
de Cercetări Economice al ASM, director al 
Centrului de Studiere a Problemelor Pieţei şi 
vicepreşedinte al Comitetului de Stat pentru 
Reformele Economice. A fost ministru al 
Economiei şi profesor la Academia de Studii 
Economice din Moldova. Specializare la 
Institutul Fondului Monetar Internaţional şi 
Comisia Valorilor Mobiliare, SUA, în Cehia, 
Germania, Franţa, Belgia şi Luxemburg 
(1998-2001). Lucrări: TlpouseoăcmeeHHue 
oâ'beăuHeHun: oi^enua ocficfjeKmueHocmu u 
eu6op cocmaea (1981); AeponpoMutuneHHUu 
KOMnneKC pecnyânuKu: ananu3 u nnanuposanue 
HapodHOX03KUcmeeHHbix pesynbmamoe (1981); 
Cucmeua HamypanbHO-cmouMocmHbix uexc- 
ompacneeux banancoe cow3Hou pecnyânuKU 
(1984); Analiza şi estimarea dezvoltării economiei 
informale în Republica Moldova (1995); Econo¬ 
mia tenebră a Republicii Moldova: aspecte cali¬ 
tative şi cantitative (1996). Membru al Consi¬ 
liului pentru Reformele Economice pe lângă 


Guvernul Republicii Moldova, membru al 
Congresului Economic Internaţional, vice¬ 
preşedinte al Asociaţiei Economiştilor din 
Moldova, preşedinte al Consiliului Bursei 
de Valori a Moldovei, preşedinte al Fondu¬ 
lui pentru Susţinerea Antreprenoriatului şi 
Dezvoltarea Micului Business din Moldova. 

Cervinski, Vasili 

(20.10.1908, Rusia - 16.04.1971, Chişinău) 
Economist. Evreu ca etnie. A venit în Mol¬ 
dova după 1945 şi s-a ocupat de organizarea 
economiei noului stat ca parte integrantă a 
economiei URSS. Membru fondator al Aca¬ 
demiei de Ştiinţe a Moldovei (1961). 

Ceterchi, loan 

(16.12.1926, Ferneziu, azi cartier din Baia Mare - 
5.04.1992, Bucureşti) 

Jurist. A absolvit Facultatea de Drept din 
Cluj, unde a obţinut şi doctoratul (1953). 
După absolvirea studiilor a lucrat ca pro¬ 
fesor la Catedra de teoria şi istoria statului 
şi dreptului din cadrul Facultăţii de Ştiinţe 
Juridice din Cluj. în paralel a deţinut şi 
funcţia de şef al Secţiei de ştiinţă şi cultură a 
Regionalei PCR Cluj. Ulterior s-a transferat 
la Universitatea din Bucureşti, devenind 
totodată membru al CC al PCR (1974- 
1984), preşedinte al Consiliului Legislativ 
(1971-1980) şi membru al Consiliului de 
Stat al R.S. România (1975-1980). în pe¬ 
rioada 29 martie 1980-23 ianuarie 1982 a 
îndeplinit funcţia de ministru al Justiţiei în 
Guvernul Ilie Verdeţ. A fost trimis apoi am¬ 
basador în Suedia şi Norvegia (1984-1990). 
Pe 30 ianuarie 1990 a fost rechemat din ca¬ 
litatea de ambasador al României în Regatul 
Suediei. A fost ales membru corespondent al 
Academiei Române (1974). 

Checais, Trixy 

nume la naştere Dumitru Checais 

(22.12.1914, Piteşti - 05.1990, Galaţi) 

Balerin. A studiat Artele Plastice la Bucureşti, 
apoi dansul la şcoala Floriei Capsali (stilul 

Chelaru 



Mircea Chelaru Pavel Chihaia 


francez) şi la cea a lui Iris Barbura (mătuşă a 
lui Gelu Barbu şi soră a lui Filaret Barbu) şi 
Harold Kreutzberg (în filiera expresionismu¬ 
lui german). Cel mai mare balerin al deceniu¬ 
lui trei al veacului XX. Profesorul lui Gelu 
Barbu şi Miriam Răducanu. Arestat şi trimis 
la Canalul Dunăre-Marea Neagră, a revenit 
în 1960 coregraf la Opera Română. A făcut 
deopotrivă scenografie, costume şi regie 
de spectacol. Este considerat cel mai mare 
dansator român al jumătăţii de veac XX prin 
modernitatea limbajului coregrafic. A dansat 
foarte mult pe muzică de Debussy. 

Chelaru, Mircea 

(3.07.1949, Rediu, jud. laşi) 

General. A absolvit Şcoala Superioară de Ofi¬ 
ţeri Activi Nicolae Bălcescu din Sibiu şi Aca¬ 
demia Militară, Facultatea de Arme întrunite. 
A fost şef de Stat Major la Regimentul 2 Me¬ 
canizat (1981-1985); şeful Biroului Operaţii 
şi Pregătire de Luptă la Divizia 1 Mecanizată; 
şeful Cercetării la Divizia 57 Blindate (1990). 
în 1990 a fost detaşat la Serviciul Român de 
Informaţii, iar în intervalul 1990-1993 a lu¬ 
crat ca ataşat militar al României în Iordania. 
Specializări la Colegiul de Studii Strategice 
şi Economice de Apărare George Marshall 
(1994), Cursul Militar Internaţional la Insti¬ 
tutul Internaţional de Drept Umanitar de la 
San Remo (1995), Cursul de Apărare Inte- 
rarme - Noul Parteneriat pentru Menţinerea 
Păcii - SHAPE (1996). în 2000 a fost şef al 
Statului Major General, perioadă în care a 
declanşat o serie de acţiuni în scopul acce¬ 
lerării procesului de reformă. Este membru 
fondator al Fundaţiei Colegiului Naţional de 
Apărare, al Fundaţiei Manfred Woerner, al 
Fundaţiei Pro Patria şi preşedinte fondator al 
Asociaţiei George Marshall. 

Chendi, llarie 

(21.11.1871, Dârlos, Târnava Mare - 
25.06.1913, Bucureşti) 

Critic literar. Adept al tradiţionalismului. 
A absolvit seminarul teologic la Sibiu şi 


Literele la Universitatea din Bucureşti. 
A lucrat la Biblioteca Academiei Române. 
A colaborat la Tribuna din Sibiu şi a fondat 
publicaţiile Viaţa literară şi Viaţa literară şi 
artistică. Sămănătorist ca opţiune culturală. 
A colaborat la enciclopedia lui Corneliu 
Diaconovici. Polemist pasionat, cerea criti¬ 
cii să fie „instructivă şi distructivă". A scris 
cronici, foiletoane: Preludii , 1903; Fragmente , 
1905; Impresii , 1908. Este editor al operei lui 
Eminescu: Literatura populară , 1902; Alec- 
sandri: Scrisori , 1904; Ion Creangă: Opere 
complete , 1909. 

Chesarie Râmniceanul 

(? - 9.01.1780, Râmnicu Vâlcea) 

Cărturar. Bucureştean de baştină. A studiat 
la Academia Grecească din Bucureşti. Ca 
episcop al Râmnicului (din 1774) a sprijinit 
şcolile şi activitatea tipografică. A renovat ti¬ 
pografia din Râmnicu Vâlcea a lui Antim Ivi- 
reanul cu sprijin de la Sibiu. A făcut parte, în 
1770, din delegaţia care a prezentat doleanţe¬ 
le ţării la Petersburg, în faţa ţarinei Ecaterina 
a Il-a. împreună cu Mihai Cantacuzino s-a 
întâlnit la Iaşi cu feldmareşalul P.A. Rumian- 
ţev, după Pacea de la Kuciuk Kainargi (1774). 
A tradus în româneşte Mineele, tipărind şase 
volume (1776-1779) şi accentuând în prefeţe 
originea daco-romană a românilor. 

Chiajna 

V Bas arab, Chiajna 

Chihaia, Pavel 

(23.04.1922, Corabia, Romanaţi) 

Scriitor. A frecventat Literele la Bucureşti, fără 
a absolvi, din cauza războiului. A colaborat la 
Fapta,, Timpul, Ecoul , piesa lui, Viaţa ascunsă , 
1945, fiind analizată în manuscris de Petru 
Comamescu în „Universul literar". A făcut 
parte din organizaţia anticomunistă Mihai 
Eminescu, fiind închis de două ori între 1948 
şi 1960 şi eliberat din lipsă de probe. A lucrat 
la Institutul de Istoria Artei (1960-1978). S-a 
perfecţionat la Geneva şi Paris (doctorat în 
istoria artei), plecând definitiv în Germania în 
1978, unde colaborează la publicaţia Limite şi 
la Radio Europa Liberă. Lucrări: La farmecul 
nopţii , teatru, 1945; Simfonia dobrogeană , trilo¬ 
gie, proză, din care a publicat Bbcada , 1945, 
iar Toragai a rămas în manuscris; Tradiţii şi 
influenţe occidentale în Ţara Românească , 1983; 
Immortalite et decomposition dans l'art du Mcyen 
Âge, 1988; Faţa cernită a libertăţii , 1990 (textele 
de la Europa Liberă); Treptele nedesăvârşirii şi 
Mărturisiri din exil , ambele din 1994; Ţara Ro¬ 
mânească între Bizanţ şi Occident , 1995; Treptele 
nedesăvârşirii, 1997; Legendele unei lumi posibile, 
2000; înfăptuiri pontice, 2005. 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:22:45 





















Chiriac 


Chinezu, Ion 

(15.08.1894, Sântana de Mureş, jud. Mureş - 
10.12.1966, Cluj) 

Critic literar. A absolvit Facultatea de Teolo¬ 
gie de la Blaj. Animator al revistei Gând ro¬ 
mânesc, militant pentru unirea Transilvaniei 
cu România. S-a ocupat de relaţiile literare 
româno-maghiare: Aspecte ale literaturii ma¬ 
ghiare ardelene, 1930 şi a tradus în română pe 
Moricz Zsigmond, Thomas Mann. 

Chintea, Pavel 

(9.07.1938, Pănăşeşti, Basarabia) 

Chimist. A absolvit Institutul de Farma¬ 
cie din Zaporojie. Profesor universitar 
şi cercetător la Institutul de Genetică şi 
Fiziologie a Plantelor al ASM. Este autorul 
unor preparate originale noi cu proprietăţi 
bioreglatoare pentru agricultură, ecologic 
inofensive, care sporesc cu mult produc¬ 
tivitatea plantelor cultivate (legumicole, 
spicoase, tutun, sfeclă de zahăr, culturi 
pomicole, viţă-de-vie ş.a.) şi rezistenţa lor 
faţă de condiţiile climaterice nefavorabile şi 
boli. Sub conducerea lui au fost obţinute 
mai mult de 400 de substanţe chimice noi, 
unele omologate şi în România, Belarus, 
Ucraina. Distins cu Premiul de Stat al 
Republicii Moldova, Premiul Prezidiului 
ASM, Premiul Academiilor de Ştiinţe din 
Ucraina, Belarus şi Moldova. A primit 
Medalia Meritul Civic a Moldovei, Medalia 
D. Cantemir a ASM, Medalia de Aur a Or¬ 
ganizaţiei Mondiale de Proprietate Intelec¬ 
tuală (OMPI). Membru titular al Academiei 
de Ştiinţe din New York şi al Academiei 
Internaţionale de Informatizare. 

Chiorsac, Mihai 

(30.08.1948, Mărcăuţi, Republica Moldova) 
Inginer. A absolvit Facultatea de Energetică 
a Institutului Politehnic din Chişinău şi s-a 
specializat la Secţia cibernetică-energetică a 
Institutului de Energetică al Academiei de 
Ştiinţe a Moldovei. Director al Institutului 
de Energetică şi profesor la Facultatea de 
Energetică. A coordonat funcţionarea în 
parametri normali a complexului ener¬ 
getic al Moldovei (cercetarea regimurilor 
de funcţionare a reţelelor electrice de 
distribuţie, elaborarea metodelor de calcul 
a pierderilor tehnologice şi comerciale în 
aceste reţele şi a compatibilităţii electro¬ 
magnetice). Cercetările privind evaluarea 
stării curente tehnice a sistemului electro- 
energetic (1996-2000) au cotribuit la ela¬ 
borarea Strategiei Energetice a Republicii 
Molodova până în 2010 şi determinarea 


obiectivelor pentru aderarea sistemului 
energetic naţional la Sistemul Energetic 
European (UCTE). Laureat al Premiului 
Academiilor de Ştiinţe a Moldovei, Ucrai¬ 
nei şi Bielorusiei. 

Chirău, Pavel 

(27.09.1952, Novoselovka, reg. Odessa, 
azi în Ucraina - 8.11.2008, Chişinău) 

Colonel. A fost unul dintre creatorii Arma¬ 
tei Naţionale a Republicii Moldova după 
ce aceasta a devenit independentă. A fost 
primul ei şef de Stat Major şi prim-viceprim- 
ministru al Apărării. Eliberat din funcţie 
în 1997. 

Chircă, Sergiu 

(10.10.1934, Chişinău) 

Economist. A absolvit Facultatea de Econo¬ 
mie la Chişinău şi şi-a susţinut doctoratul 
la Institutul Economico-Financiar din 
Leningrad. Profesor de economia muncii la 
Politehnică, apoi la Universitatea din Chi¬ 
şinău. Contribuţii în domeniul valorificării 
potenţialului economic, reproducerii forţei 
de muncă şi amplasării ei. Lucrări: Condiţii şi 
obstacole în calea integrării celor două state româ¬ 
neşti, 1992; încotro merge agricultura Republicii 
Moldova, 1992; Criza economică şi politică în 
Republica Moldova şi căile de ieşire din ea, 
1995; Mecanismul de funcţionare a economiei, 
2 voi., 1997. Premiul de Stat al Republicii 
Moldova. Membru de onoare al Academiei 
Române, 1997. 

Chirescu, loan D. 

(5.01.1889, Cernavodă - 25.03.1980, Bucureşti) 
Compozitor. A început studiile la Conserva¬ 
torul din Bucureşti şi le-a continuat la Scho- 
la Cantorum din Paris ca elev al lui Vincent 
d'Indy. A absolvit şi Teologia la Bucureşti. 
A fost profesor şi director (1950-1955) al 
Conservatorului din Bucureşti. A predat şi 
la Academia de Muzică Bisericească. A scris 
muzică simfonică, de cameră şi, mai ales, 
corală: Cântecul cucului, 1919; Colo-n umbra 
pomilor, 1937; Mama, 1933, pentru solist 
şi cor bărbătesc; Doruleţ, doruleţule, 1948; 
Răspunsuri liturgice, 1934; Pre tine te lăudăm, 
1934. Laureat al Premiului de Stat. Maestru 
Emerit al Artei (1954), Artist al Poporului 
(1959), Profesor Emerit (1962). 

Chiriac, Corina 

(26.10.1949, Bucureşti) 

Cântăreaţă de muzică uşoară. Fiică a lui 
Mircea C. A absolvit Institutul de Artă 
Teatrală şi Cinematografică din Bucureşti. 
A fost colegă de generaţie cu: George 
Mihăiţă, Florin Zamfirescu, Gelu Colceag, 

Corina Chiriac Cornel Chiriac Constantin Chiriţă 


Tamara Creţulescu, Mircea Diaconu, Şte¬ 
fan Velniciuc. La Festivalul Internaţional 
Cerbul de Aur de la Braşov, ediţia 1971, 
obţine Cerbul de Bronz. Actriţă la Teatrul 
din Oradea până în 1974, când vine la 
Teatrul Giuleşti. Roluri în film - Cu mâinile 
curate şi Aventuri la Marea Neagră , 1972; Trio 
formidabil , 1983; discografie - Eu sunt Corina 
(1981); Noapte bună, pe mâine (1983); Corina 
(1985); Şi ieri, şi azi, şi mâine (1987); Deschid 
fereastra (1995); Serenadă pentru Carul Mare 
(2002); Opriţi timpul - Mari succese, voi. I 
(2003); Ne cunoaştem din vedere - Mari Succe¬ 
se, voi. II (2005); Inimă nebună - Mari Succese, 
voi. III (2006). înregistrează numeroase şla¬ 
găre pentru radio şi TVR. Concertează în 
RDG, Cehoslovacia, URSS, Bulgaria, Por¬ 
tugalia, Polonia, Elveţia, RFG. Compune 
ea însăşi melodii. în intervalul 1988-1994 
a locuit la Los Angeles. Uniunea criticilor 
muzicali îi oferă Premiul O viaţă dedicată 
cântecului (2000). 

Chiriac, Cornel 

(8.05.1941, Uspenka, Bugeac, Basarabia, azi 
Ucraina - 4.03.1975, Munchen, Germania) 
Jurnalist. A absolvit Institutul Pedagogic la 
Piteşti. A militat pentru acceptarea jazzului 
ca gen muzical în România vremii. Membru 
fondator al Federaţiei Europene de Jazz, a 
copiat discuri întregi pe benzi şi le-a aranjat 
în arhiva Radiodifuziunii Române, unde era 
redactor muzical. A difuzat pentru prima 
oară Beatles, Cream, Jimi Hendrix, Bob Dy~ 
lan, Joan Baez. Din 1969 a lucrat la postul 
de radio Europa Liberă, secţia română (Jazz 
magazin). Din 1995 la Piteşti există Clubul 
de Jazz Cornel Chiriac. 

Chiriac, Mircea 

(1919, Bucureşti - 1994, Bucureşti) 
Compozitor. Tată al Corinei C. A absolvit 
Conservatorul Regal de Muzică din Bucu¬ 
reşti ca elev al lui Mihail Jora, Ion Nonna 
Ottescu, Ionel Perlea. A fost profesor de ar¬ 
monie la Conservatorul din Bucureşti. Ionel 


Voineag şi Maria Ciobanu i-au fost elevi. 
Adept al lui Dimitrie Guşti, a contribuit la 
îmbogăţirea arhivei de folclor a Institutului 
de Folclor şi a scris pe această temă: Muzica 
populară isvor al creaţiei profesionale , 1963. 
A compus piese simfonice şi operă: Sere¬ 
nada , 1937; Rapsodia nr. 1, 1951; Bucureştii 
de altădată , 1957; Iancu Jianu, operă, 1964; 
Concert pentru orchestră de coarde , 1966; Terra 
Daciae , trei poeme pentru tenor şi orches¬ 
tră, 1977; Variaţiuni simfonice pentru pian şi 
orchestră , 1958; Thalassa, poem simfonic, 
1982. A compus şi muzică pentru filmele: 
Râpa Dracului , 1957; Două lozuri , 1957; D'ale 
carnavalului , 1958; Telegrame , 1959; Lumină 
de iulie , 1963. 

Chirilov (Kirilov), Elpidifor 

(8.10.1883, Şipca, Bucovina de Nord - 
1964, Odessa, Ucraina) 

Fizician. A absolvit Universitatea Novoro- 
siisk din Odesa, unde a devenit apoi pro¬ 
fesor. Director al Institutului de Fizică din 
Odessa (din 1926). Contribuţii în domeniul 
opticii (a descoperit efectul fotoelectric ne¬ 
gativ în 1930 şi a arătat că este legat de for¬ 
marea unei imagini ascunse, stabilind astfel 
legătura între procesele fotoelectrice şi foto- 
chimice). Lucrări: Structura fină a spectrului de 
absorbţie a argintului galoid colorat foto chimic, 
1954; Revista fotografiei ştiinţifice şi aplicate şi a 
cinematografiei, 1959. Laureat al Premiului de 
Stat al URSS, al Premiului Lenin. Maestru 
Emerit al Ştiinţei din Ucraina. 

Chiriţă, Constantin 

(12.03.1925, Ibăneşti, jud. Vaslui - 
14.11.1991, Bonn-Konigswinter, Germania) 
Prozator. Studii politehnice neterminate. 
Preşedinte al Asociaţiei Scriitorilor din 
Bucureşti, redactor la diverse publicaţii 
literare. Remarcabil în proza de aventuri 
pentru copii şi tineret: Cireşarii (1956-1963, 
5 volume: Cavalerii florii de cireş, Castelul fetei 
în alb, Roata norocului, Aripa de zăpadă, Drum 

bun, Cireşari!) - Premiul Uniunii Scriitorilor; 
Trilogia în alb, 1964-1969, Premiul Uniunii 
Scriitorilor; Romantica, 1986. 

Chiriţă, Constantin D. 

(8/21 august 1902, Bucureşti - 
10.10.1993, Bucureşti) 

Pedolog. A absolvit Silvicultura la Bucureşti. 
S-a specializat în pedologie la Giessen, Tha- 
randt şi Eberswalde în Germania. A înfiinţat 
primul laborator din România specializat 
în soluri forestiere în cadrul Serviciului de 
Studii al Casei Autonome a Pădurilor Sta¬ 
tului. Membru fondator al Institutului de 
Cercetări Forestiere. Director al Centrului 
de Pedologie şi Ecologie Forestieră (1968- 
1970) şi al Institutului de Studii şi Cercetări 
Pedologice al Academiei de Ştiinţe Agricole 
şi Silvice. A creat primul sistem genetic de 
clasificare a solurilor din România. Lucrări: 
Problema solului în silvicultura română, 1933; 
Geneza solurilor de stepă, 1941; Enciclopedie cu 
baze de pedologie generală r 1974. Membru al 
Societăţii Române pentru Ştiinţa Solului, 
membru al Academiei Române (1990). 

Chirnoagă, Marcel 

(7.08.1930, Buşteni - 23.04.2008, Bucureşti) 
Grafician. Absolvent al Facultăţii de Fizico- 
Matematici din Bucureşti. Studii libere de 
artă. Specializat în grafică. A avut numeroase 
expoziţii personale în ţară şi în străinătate; 
lucrările sale figurează în mari muzee din 
Paris, Viena, Berlin, Bruxelles, Moscova, Flo¬ 
renţa, New York. Lucrări: Monştrii inevitabili 
(ciclu); Dante - Infernul (personajele); Labi¬ 
rintul; Don Quijote; Apocalipsa; Virtuţi şi vicii; 
Corabia nebunilor; Cele zece porunci. A executat 
şi sculptură în lemn, frescă. Premii; Premiul 
tineretului al UAP, 1967; Premiul Kăthe 
Kollwitz, Berlin, 1967; Premiul II la Bienala 
de la Cracovia, 1968; Premiul pentru grafică 
al UAP, 1970; Premiul Academiei Române, 
1975; Medalia de Aur Dante, Ravenna, 
1999; Diploma UAP, Chişinău, Republica 
Moldova, 2004. 

Chirnoagă, Platon 

(1894, Roman - 1974, Stuttgart) 

Comandant militar. Legionar. în al Doilea 
Război Mondial a comandat Brigada a 
IV-a Artilerie din Divizia a IV-a Infanterie 
(Armata III), primind pentru aceasta gradul 
de general. După 23 august 1944 a coman¬ 
dat întreaga Divizie a IV-a cu care a căzut 
prizonier la germani pe teritoriul Ungariei. 
A făcut parte din guvernul-fantomă în exil 
de la Viena (1944-1945), condus de Horia 
Sima. Aflat în lagărul de la Glasenbach, la 



Marcel Chirnoagă Dorin Chirtoacă 


dispoziţia Tribunalului de la Niirnberg până 
în 1947. Lucrări: Istoria politică şi militară a 
războiului contra Uniunii Sovietice ; Istoria Da¬ 
ciei şi continuitatea daco-romană. 

Chirtoacă, Dorin 

(9.08.1978, Chişinău) 

Primar general al municipiului Chişinău 
(din 2008), prim-vicepreşedinte al Partidu¬ 
lui Liberal. A absolvit Facultatea de Drept, 
Universitatea din Bucureşti şi Colegiul 
Juridic Franco-Român de Studii Europene, 
Universitatea Paris I Pantheon - Sorbonne. 
A activat la Comitetul Helsinki pentru 
Drepturile Omului, filiala din Republica 
Moldova, în calitate de coordonator de pro¬ 
iecte. Imediat după facultate, în 2001-2003, 
a fost redactor şi redactor-coordonator 
al emisiunii „Surprize, surprize”, la TVR. 
în momentul învestirii sale în funcţia de 
primar general al municipiului Chişinău 
(17 iunie 2007) era cel mai tânăr primar al 
unei capitale europene. Reales în funcţie de 
primar general în 2011. 

Chistrugă, Ion 

(11.12.1951, Sculenii Vechi, Republica Moldova) 
Director de imagine. Frate cu Mircea C. 
După ce a absolvit liceul la Chişinău s-a 
angajat la Moldova Film şi a traversat toate 
etapele meseriei de operator de imagine. 
Şi-a sporit experienţa lucrând şi la Belarus 
Film din Minsk, studiourile Maxim Gorki şi 
Mosfilm din Moscova. A revenit în 1997 la 
Moldova Film şi a realizat imaginea (uneori 
şi regia şi scenariul) pentru filme documen¬ 
tare: Acum e singur , 1997; Meşteşugul strămo¬ 
şilor , 1998; Moldova în situaţii extreme , 1999; 
Respiraţie artificială , 2001; Bine aţi venit în 
Moldova , 2002; O scrisoare pe Internet , 2003; 
Ştefan cel Mare - ctitor de Ţară , 2004; Dacii şi 
Romanii , 2006; Romanicii şi migratorii , 2006; 
Formarea statului medieval Ţara Moldovei, 
2006; Alexandru cel Bun şi Nou, 2006; Pământ 
dionisiac, 2007. Om Emerit al Artei. 

Chistrugă, Mircea 

(6.02.1948, Sculenii Vechi, Republica Moldova) 
Regizor de film. Frate cu Ion C. A absolvit 
Institutul de Cinematografie din Moscova, 
regie de film, la clasa lui R. Karmen. Regizor 
la Studioul Moldova Film, specializat în 
film documentar, genul reportaj, adesea în 
serial. Filmografie: Moldova Sovietică nr. 9, 
1969; Viaţa în imagini nr. 10, 1969; Viaţa în 
imagini nr. 3, 1971; Pionierii Moldovei, 1971; 
Moldova Sovietică nr. 10, 1971; Moldova Sovie¬ 
tică nr. 11, 1971; Moldova Sovietică nr. 1, 1972; 
Soarele din pocal, 1972; Moldova Sovietică nr. 3, 
1972; Elan, 1972; Tenacitate, 1972; Imagini ale 
plaiului natal, 1973; Moldova Sovietică nr. 1, 
1973; Moldova Sovietică nr. 4, 1973; Stăpânii 
maşinilor, 1973; Căutare, 1976; Cu ocazia 
unui jubileu, 1976; Zona neutră, 1976; Balada 
formalismului, 1976; Ecoul zilelor de foc, 1977; 
Tinerii pe tatami, 1977; Acolo, pe îndepărtatul 
meridian, 1977; Un duel pe apă, 1978; Un 
album ca amintire, 1978; Viaţa ca o continuă 
căutare, 1978; Omul de la intersecţie, 1978; 
Ringul, 1979; Casă revii, 1980; Calea spre cele 
cinci cercuri, 1980 ; Pe magistrala albastră, 1980; 
Datorie ostăşească, 1981; Un meci cât o vacanţă, 
1981; Călăuze viclene, 1982; Moldova sportivă, 
1982; Ziua propagandistului, 1982; Vasile Luca 
şi băieţii săi, 1983; Orbiţi de întuneric, 1983; 
Fântânarii, 1983; Lumină în întuneric, 1984; 
O altă frontieră, 1984; Cu spatele la adevăr, 
1985; Jocurile copilăriei noastre (scenariu şi 
regie în colaborare cu V. Druck), 1985; Sin¬ 
ceritate, 1985; O şansă pentru învingător, 1986; 
După o zi grea, 1986; Fapta şi banul, 1986; 
Extemporal la ora de vârf, 1986; Cu faţa le pe¬ 
rete, 1987; Lumina cărţii, 1987; Mihail Grecu. 
Dincolo de culoare, 1988; Scări pe orizontală, 
1988; Povara cea de toate zilele, 1988; Delirul 
blajinilor, 1989; Alte voci (scenariu şi regie), 
1989; Duminica Mare (scenariu şi regie în 
colaborare cu V. Druck), 1990; Spelunca, 
1990; Mâine iar va ieşi soarele, 1991; Extra¬ 
terestrii (scenariu şi regie), 1991; Proscrişii 
(scenariu şi regie), 1991; Nu poţi fi tramvai 
(scenariu şi regie), 1991; La Ungheni, 1993; 
Când ţara te cheamă, 1994; Peregrinii, 1995; 
Aici departe, 2002; Proba de libertate, 2006; 
Venim şi mâine pe aici, 2007 ş.a. Membru şi 
vicepreşedinte al Uniunii Cineaştilor din 
Republica Moldova. Premiul Naţional al 
Cinematografiei Moldovei. Distins cu Or¬ 
dinul Gloria Muncii (2000). 

Chişinevschi, losif 

nume la naştere lacob Roitman 
(1905, Chişinău, Basarabia - 1963, Bucureşti) 
Om politic. Şi-a luat numele după so¬ 
ţie. Evreu ca etnie. Supranumit Ioşca. 



Mircea Chistrugă losif Chişinevschi 


Autodidact. A intrat în Partidul Comunist 
Român din 1928. Din 1930 s-a aflat în URSS 
la Şcoala Internaţională Lenin a Kominter- 
nului de la Moscova. S-a întors în România 
ca şef al Departamentului de Agitaţie şi 
Propagandă al PCR (1944-1957). Arestat 
(1933-1936), l-a cunoscut în închisoarea de 
la Târgu Jiu pe Gheorghe Gheorghiu-Dej. 
A avut un rol în eliminarea lui Ştefan Foriş 
şi a lui Lucreţiu Pătrăşcanu. Ca şi Miron 
Constantinescu, a cerut, la Congresul din 
1956 al partidului, o serie de liberalizări, fi¬ 
ind eliminat din Biroul Politic al CC al PMR 
în 1957. Tot peisajul epocii este cuprins în 
romanul Colecţie de biografii, autobiografii şi 
memorii contemporane de Petru Dumitriu. 

Chiţimia, Ion C 

(22.05.1908, Albuleşti, jud. Mehedinţi - 
19.02.1996, Bucureşti) 

Istoric literar. A absolvit Filologia la Uni¬ 
versitatea din Bucureşti, ca elev al lui O vid 
Densusianu şi Nicolae Cartojan. Specializa¬ 
re la Varşovia. A lucrat la Institutul de Istorie 
Literară şi Folclor din Bucureşti. Contribuţii 
la cercetarea literaturii române vechi şi a 
folclorului. Lucrări: Antologie de literatură 
populară (I—III, 1953-1967); Cărţile populare 
în literatura românească (I—II, 1963, cu Dan 
Simonescu); Folclorul românesc în perspectivă 
comparată (1971); Ti Ti Burada - Istoria teatrului 
în Moldova (1975). A editat Biblia lui Şerban 
Cantacuzino (1988). 

Chiţu, Gheorghe 

(24.08.1828, Oboga, jud. Olt - 
28.10.1897, Mirila, jud. Olt) 

Om politic. A absolvit Dreptul la Viena. 
A participat la revoluţia de la 1848 în Ţara 
Românească. Deputat şi senator de Craiova 
după Mica Unire, ministru al Cultelor şi 
Instrucţiunii Publice, ministru de Finanţe, 
de Justiţie şi de Interne. A fondat Şcoala 
Comercială din Craiova. A tradus din litera¬ 
tura franceză. Preşedinte al Societăţii pentru 
învăţătura Poporului Român. Membru al 

Cibotaru 



Gheorghe Chivu Stoica Chivu Serghei Ciachir Arhip Cibotaru 


Academiei Române (1879) şi preşedinte al 
secţiunii ei literare (1886-1888). 

Chivu, Gheorghe 

(7.10.1947, Micşuneştii Mari, jud. Ilfov) 

Filolog. A absolvit Facultatea de Limba şi Li¬ 
teratura Română la Universitatea din Bucu¬ 
reşti. Cercetător la Institutul de Lingvistică al 
Academiei Române, apoi profesor la Facul¬ 
tatea de Litere a Universităţii din Bucureşti. 
Lucrări: G. Cosbuc, Opere alese, ediţie critică, 
voi. I, VII-IX, 1985,1988, 1998, 2000; Codex 
Sturdzanus, studiu lingvistic, studiu filologic, 
ediţie şi indice de cuvinte, 1993, Premiul 
Academiei Române; Limba română - de la pri¬ 
mele texte până la sfârşitul secolului al XVIII-lea. 
Variantele stilistice , 2000; Institutiones linguae 
valachicae. Prima gramatică a limbii române 
scrisă în limba latină , ediţie critică, 2001; Dic¬ 
ţionarul împrumuturilor latino-romanice în limba 
română veche (1421-1760), 1992. Membru al 
Societăţii de Ştiinţe Filologice din România. 
Membru fondator al Asociaţiei Române de 
Terminologie. Membru în Comitetele de re¬ 
dacţie ale revistelor Limba română (Bucureşti) 
şi Limba română (Chişinău); redactor-şef 
adjunct al revistei Limba română (Bucureşti), 
din 2005. Membru corespondent al Acade¬ 
miei Române. 

Chivu, Stoica 

(8.08.1908, Smeeni, Buzău - 
18.02.1975, Bucureşti) 

Om politic. A lucrat la CFR până în 1921, 
când a venit la Bucureşti. Arestat în 1934 
pentru grevele ceferiştilor. Membru PCR 
din 1931.1-a cunoscut pe Gheorghiu-Dej şi 
Nicolae Ceauşescu la închisoarea Doftana 
(înainte de 1940). Membru al CC al PCR 
(1945-1967), prim-ministru al României 
în perioada 1955-1961, preşedinte al 
Consiliului de Stat în perioada 24 martie 
1965-9 decembrie 1967. Erou al Muncii 
Socialiste (1958). A fost înlocuit din toate 
funcţiile de către Nicolae Ceauşescu. Se 
pare că s-a sinucis. 


Chladek, Anton 

(1794, Elemer, Torontalul iugoslav - 
1882, Bucureşti) 

Gravor şi pictor. Ceh ca etnie. A studiat pic¬ 
tura la Milano şi la Viena şi s-a specializat 
în litografie, împrietenindu-se cu studenţii 
Aloisiu Io an Hora şi cu Szarthmary. A venit 
la Bucureşti în 1835, în valul care precede 
revoluţiile de la 1848, şi a lucrat icoane şi 
fresce pentru biserici, miniaturi din fildeş, 
dar mai ales portrete. A fost primul profe¬ 
sor al lui Nicolae Grigorescu şi influenţa sa 
(de fapt a Renaşterii italiene) este vizibilă 
în felul cum viitorul mare pictor a realizat 
icoanele de la Agapia. 

Ciachir, Serghei 

(17.09.1917, Soldăţeşti, jud. Orhei, Basarabia - 
30.07.2003, Bucureşti) 

Aviator. A absolvit Şcoala de Ofiţeri de Avia¬ 
ţie la Bucureşti. A lucrat la Ghimbav-Braşov, 
la Centrul de Instrucţie al Aeronauticii de la 
Pipera, la Flotila 1 Informaţie Iaşi. A luptat 
pe fronturile de est şi de vest (Transnistria, 
Cehoslovacia). Trecut în rezervă în 1948 
fără drept de pensie. A lucrat ca muncitor 
până în 1979, când s-a pensionat. Distins 
cu Ordinul Virtutea Aeronautică cu Spade, 
Crucea de Aur şi Coroana României clasa a 
V-a cu panglică de Virtute Militară. 

Cibotaru, Arhip 

(20.02.1935, Cobâlnea, Basarabia - 
4.01.2010 Chişinău) 

Scriitor. A absolvit Facultatea de Filologie şi 
Istorie la Universitatea de Stat din Chişinău. 
Lucrări: Ecoul gliei, 1958; Distanţe, 1964; Um¬ 
bra comorilor, roman, 1967; Dans de toamnă, 
1973; Ferestre, 1978; Scrieri alese, 2 voi., 1978; 
Inscripţii pe Turnul Babei, 2000; Pe timpul lui 
Teleucă, roman-fapt (2010). A fost redactor- 
şef al revistei Nistru. Secretar al Comitetului 
de Conducere al Uniunii Scriitorilor din 
Moldova. Premiul de Stat, distins cu titlul 
de Maestru Emerit al Artei, cu Ordinul Glo¬ 
ria Muncii şi Ordinul Republicii. 

Mihail Gh. Cibotaru Ştefan Cicio-Pop lacob Cihac Mihai Cimpoi 


Cibotaru, Mihail Gheorghe 

(21.06.1934, Vărvăreuca, Basarabia) 

Scriitor. A absolvit Universitatea de Stat 
din Chişinău, Facultatea de Istorie şi 
Filologie şi Şcoala Superioară de Partid, 
secţia jurnalistică la Moscova. A lucrat la 
Moldova socialistă (redactor, şef de secţie, 
redactor-şef adjunct, 1959-1975), Moldova 
(redactor-şef, 1975-1994), Luceafărul (re¬ 
dactor-şef, 1999-2003). A fost şef de secţie 
la Agenţia de Stat Moldpresa (1997-1998), 
ministru al Culturii al Republicii Moldova 
(1994-1997). A debutat în 1965 cu volumul 
de nuvele Tăcerea pădurilor, în care elemen¬ 
tul dramatic se dovedeşte preponderent. 
Lucrări: Durerea liniştii (1969), Semănătorii 
(1974), Drumuri (1984), îndrăzneala (1983), 
Rădăcini de acasă (1988), Vijelia (1993), Eclip¬ 
sa (2005); publicistică - Glasul inimii (1971), 
Oameni de omenie (1981), Izvoare (1983), 
Sârjoaca (1986, ed. a Il-a, 2008), Cu legea pre 
lege călcând (1991); scenarii de film - întâl¬ 
nirea,, Cutremurul, Corespondentul special, Hora 
satului Triptic autumnal ş.a. Distins cu titlul 
Jurnalist Emerit (1984), Premiul de Stat al 
Republicii Moldova (1986). 

Cicio-Pop, Ştefan 

(1.04.1865, Sigău, Solnoc-Dobâca, Someş - 
16.02.1934, Arad) 

Gazetar. Bunic al lui Victor Precup. A studiat 
Dreptul la Viena şi Budapesta. Preşedinte 
executiv al Consiliului Naţional Român, 
a susţinut la Haga şi Bruxelles drepturile 
românilor, a pregătit Marea Unire. A deschis 
Adunarea de la Blaj. Deputat în Parlamentul 
României, ministru de stat pentru Transilva¬ 
nia, preşedinte al Camerei. 

Cihac Alexandru 

nume la naştere Jean Baptiste Hirth 

famile originară din Heidelberg, înfiat Cihac 
(8.09.1825, laşi - 29.07/10.08.1887, Mainz) 
Filolog. Fiu adoptiv al lui lacob C. A studiat 
în Germania. S-a ocupat de moşia sa de la 
Tescani-Roman. El este autorul primului 


dicţionar etimologic ştiinţific al limbii ro¬ 
mâne, care, la apariţia lui, a avut un rol im¬ 
portant în combaterea exagerărilor latiniste. 
Lucrarea lui este cel mai cunoscut dicţionar 
românesc peste hotare din a doua jumătate a 
secolului al XlX-lea, fiind citată de aproape 
toţi savanţii străini care s-au ocupat de lim¬ 
ba română. Tipărit în Germania, la Frank- 
furt, Dictionnaire d'etymologie daco~roumaine a 
avut două volume. Volumul I, Elements latins 
compares avec Ies autres langues romanes, a apă¬ 
rut în 1870, iar volumul al doilea, Elements 
slaves, magyars, turcs, grecs-modernes et albana- 
is , în 1879, care a obţinut premiul Volney 
al Institutului Franţei (1880). A plecat în 
Germania în 1862. Membru de onoare al 
Academiei Române (1872). 

Cihac, lacob Cristian Stanislau 

(19.08.1800, Aschaffenburg, Germania - 
29.11.1888, Aschaffenburg) 

Medic şi naturalist. Origine cehă. Tată adop¬ 
tiv al lui Alexandru C. A studiat Medicina 
la Heidelberg. A fost medic al Comitetului 
de ciumă şi medic-şef al armatei Moldovei 
(1830-1852). Inspector al serviciilor sani¬ 
tare din Moldova. A pus bazele Cercului 
de lectură medicală din Iaşi, împreună cu 
Mihail Zotta, devenit în 1833 Societatea de 
Medici şi Naturalişti. A fondat Muzeul de 
Istorie Naturală din Iaşi. Profesor la Aca¬ 
demia Mihăileană. Lucrări: Istorie naturală , 
manual, 1837; Index al plantelor ce constituesc 
flora Moldovei şi a productelor Moldovei din 
câteşitrele imperiile naturei , împreună cu I. 
Szabo, 1836 (sunt inventariate 1116 specii 
vegetale, este prima lucrare de farmacologie 
din România). Membru al Societăţii de 
Ştiinţe Naturale din Frankfurt, al Societă¬ 
ţii Medico-Naturaliste din Heidelberg, al 
Societăţii de Istorie Naturală din Mainz, al 
Societăţii Geologilor francezi. 

Cimpoi, Mihai 

(3.09.1942, Larga, Basarabia) 

Critic şi istoric literar. A absolvit Filologia la 
Chişinău. A fost redactor la revista Nistru , la 

Cincilei 


editurile Cartea Moldovenească şi Literatu¬ 
ra Artistică, la Enciclopedia Sovietică Mol¬ 
dovenească şi la Enciclopedia Literatura şi 
Arta Moldovei (1985-1986). A fost secretar 
literar la Teatrul Poetic Alexei Mateevici al 
Filarmonicii din Chişinău şi la Teatrul de 
Stat A.S. Puşkin (azi Teatrul Naţional Mihai 
Eminescu). în 1965, la Congresul Scriito¬ 
rilor, abordează, ca şi Aureliu Busuioc şi 
Ion Druţă, problema revenirii scrisului din 
Moldova est-pruteană la alfabetul latin. 
Din 1987 este secretar al Comitetului de 
conducere al Uniunii Scriitorilor din Mol¬ 
dova, din 1991 până în 2010 - preşedinte 
al breslei scriitoriceşti de la est de Prut. 
Totodată este şef al Sectorului Literatură 
română veche şi modernă la Institutul 
de Filologie al Academiei de Ştiinţe a Re¬ 
publicii Moldova, editor coordonator şi 
director al revistei literare Viaţa Basarabiei 
(serie nouă). Lucrări: Disocieri (1969), Alte 
disocieri (1971), Focul sacru (1975), Narcis şi 
Hyperion (1979), întoarcerea la izvoare (con¬ 
sacrată creaţiei lui Grigore Vieru, 1985), 
Creaţia lui Ion Druţă în şcoală (1986), Basa¬ 
rabia sub steaua exilului (Bucureşti, 1994), 
Căderea în sus a Luceafărului (1993, Galaţi), 
Spre un nou Eminescu (dialoguri cu eminenţi 
eminescologi din România, Franţa, Italia, 
Ungaria, India, Rusia etc., 1993, reeditată 
la Bucureşti, 1995), O istorie deschisă a lite¬ 
raturii române din Basarabia (1996 şi 2002), 
Mărul de aur (punere în evidenţă a unor 
valori româneşti din perspectiva europea¬ 
nă, 1998), Cumpăna cu două ciuturi (2000), 
Brâncuşi, poet al ne-sfârşirii (2001), un ciclu 
de 7 cărţi intitulate Critice , apărute la Scrisul 
românesc" din Craiova cu începere din 2001, 
Secolul Bacovia (2005), Ion Heliade-Rădulescu: 
panhimniul Fiinţei (2006) şi Grigore Alexan- 
drescu: însuflarea Fiinţei (2009). Laureat al 
Premiului Naţional al Republicii Moldova 
pentru literatură (1994), distins cu medalia 
jubiliară Mihai Eminescu (România, 2000), 
Premiul Nichita Stănescu (1991) al Acade¬ 
miei Române, Ordinul Steaua României în 
grad de comandor (2004). Este membru de 
onoare al Academiei Române (1991) şi ti¬ 
tular al Academiei de Ştiinţe din Republica 
Moldova (1992). Este membru al Uniunii 
Scriitorilor din România, al Organizaţiei 
Mondiale a Scriitorilor (PEN), al Societăţii 
Internaţionale pentru Investigaţii în Do¬ 
meniul Literaturii pentru Copii şi Tineret, 
director de onoare al Centrului Academic 
Internaţional Mihai Eminescu din Chişi¬ 
nău (din 2000). Preşedinte al Uniunilor de 
creaţie din Republica Moldova (din 2010). 


Cinci, Eugen 

(5.09.1979, Vârşeţ) 

Muzician. Fiu al unui interpret de muzică 
populară românească din Voivodina. A absol¬ 
vit liceul Borislav Petrov Braca din Vârşeţ şi 
Conservatorul la Timişoara, secţia pedagogie. 
Şi-a susţinut doctoratul la Universitatea de 
Muzică din Bucureşti. Din 2003 este angajat 
la Şcoala Superioară pentru Instruirea Edu¬ 
catorilor (azi Şcoala de înalte Studii pentru 
Educatori Mihailo Palov) pentru disciplinele 
cor şi orchestră, precum şi practică vocal-in- 
strumentală. Instruieşte şi dirijează corul de 
fete al acestei instituţii. Din 1994 a fost activ 
în cadrul SCA Luceafărul din Vârşeţ şi o pe¬ 
rioadă a dirijat atât orchestra de adulţi, cât şi 
o orchestră de copii. A cântat cu mai multe 
orchestre ca solist instrumentist, având nu¬ 
meroase spectacole în Voivodina, România, 
Bulgaria, Grecia, Cehia, Ungaria. Ca membru 
al orchestrei de muzică populară a Consiliul 
Naţional al Minorităţii de Naţionalitate 
Română a concertat în România, în 2006, 
la palatul Cotroceni. în cadrul Comunităţii 
Românilor din Serbia este şeful Departamen¬ 
tului pentru cultură, membru în comitetul 
de conducere al săptămânalului Libertatea 
din Pancevo şi membru în comisia artistică a 
Festivalului de Folclor din Voivodina. Lucrări 
teoretice: Consonanţe vârşeţene, 2003; Lăutarul 
Ion Durăin, 2005; Opusuri muzicale româneşti, 
2006; Instruirea învăţătorilor şi educatorilor în 
limba română la Vârşeţ, în colaborare, 2006. 

Cincilei, Gheorghe 

(21.09.1936, Chetrosu, Basarabia - 
1.09.1999, Chişinău) 

Istoric şi critic de teatru, muzeolog. A stu¬ 
diat la Facultatea de Limbi Străine a Insti¬ 
tutului Pedagogic de Stat Alecu Russo din 
Bălţi. A fost actor la Teatrul Naţional Vasile 
Alecsandri din acelaşi oraş, redactor-şef la 
Direcţia Arte a Ministerului Culturii din 
Republica Moldova (1961-1963), director al 
Bibliotecii de Stat (1963-1964), consilier la 
Uniunea Teatrală din Moldova (1974-1989) 
şi profesor la Academia de Muzică, Teatru şi 
Arte Plastice (1991-1997). Lucrări: Teatrul 
Naţional V Alecsandri din Bălţi (1982), Teatrul 
Republican de păpuşi Licurici. O poveste a poveş¬ 
tilor (1995), micromonografii despre actorii 
Trifan Gruzin, Ecaterina Cazimirov, Domni- 
ca Darienco, Constantin Constantinov ş.a. 
Director fondator al Muzeului Literaturii 
Române M. Kogălniceanu, iniţiator al ca¬ 
selor memoriale Alexandru Donici (în satul 
Donici, Orhei, 1966) şi Alexei Mateevici (în 
satul Căinări, Căuşeni, 1968) şi al Muzeului 
Teatrului Naţional Mihai Eminescu din 
Chişinău (1973). Distins cu titlul de Maestru 
Emerit în Arte al Republicii Moldova. 

Ciobanu 



Anatol Ciobanu 


llarion Ciobanu 



Ion Ciobanu 


Ciobanu, Anatol 

(14.05.1934, Ruseni, Basarabia) 

Lingvist. A absolvit Facultatea de Istorie şi 
Filologie a Universităţii de Stat din Chişinău. 
Profesor şi prodecan al facultăţii. Specializa¬ 
re la Universitatea de Stat M.V Lomonosov 
din Moscova, elev al romanistului Ruben 
Budagov, apoi la Sorbona, Aix-en-Provence, 
Bucureşti, Iaşi. Din 1976 a fost şef al Ca¬ 
tedrei de lingvistică generală şi romanică, 
din 2004 - al Catedrei de limba română, 
lingvistică generală şi romanică (până în 
2010). Contribuţii în domeniile: sintaxă, so¬ 
ciolingvistică, lingvistică generală, cultivarea 
limbii, punctuaţie, limba latină. Este autor 
sau coautor a 8 monografii, 10 manuale, 14 
lucrări didactice, 2 dicţionare, a circa 600 de 
articole, studii şi recenzii ştiinţifice. Lucrări: 
Părţile principale ale propoziţiei (1968), Probleme 
dificile de gramatică (1969 ), Să scriem şi să vor¬ 
bim corect (1970), Sintaxa verbelor semicopulati- 
ve (voi. I, 1976; voi. II, 1978), Limba maternă 
şi cultivarea ei (1988), Sintaxa şi semantica 
(1997), Punctuaţia limbii române (2000), Mic 
dicţionar latin-român de expresii consacrate 
(2002), Reflecţii lingvistice (2008). La cererea 
Editurii Litera, a alcătuit două culegeri pre¬ 
stigioase: Limba română - adevărata mea Patrie 
(2005) şi Elogiu limbii române (2007, 2011). 
Profesor invitat la Universitatea Al. I. Cuza 
din Iaşi, Universitatea de Stat din Cernăuţi. 
Distins cu titlul de Lucrător Emerit al Şcolii 
Superioare din Republica Moldova, deţine 
medalia guvernamentală Mihai Eminescu 
(Republica Moldova) şi medalia D. Cantemir 
a Academiei de Ştiinţe a Moldovei. Membru 
corespondent al Academiei de Ştiinţe a Mol¬ 
dovei (1993). 

Ciobanu, llarion 

(28.10.1931, Ciucur, Tighina - 
7.09.2008, Bucureşti) 

Actor. A absolvit Institutul de Artă Teatrală 
şi Cinematografică din Bucureşti. Debutul 
l-a avut la vârsta de 30 de ani în filmul Setea, 
în care a jucat alături de Ion Besoiu şi Amza 


Pellea; în Omul de lângă tine alături de Ştefan 
Ciubotăraşu şi George Calboreanu. Au ur¬ 
mat mai bine de 50 de filme în care a deţinut 
roluri principale. A fost de asemenea regizor 
al filmelor Omul de lângă tine şi Mara. După 
1989 a continuat să joace doar ocazional, în 
filmele Crucea de piatră - Ultimul bordel, Te- 
rente - regele bălţilor, Tancul şi Bored. La prima 
ediţie a Festivalului Internaţional de Film 
Bucureşti BESTFEST, în 2004, a primit 
Premiul de Excelenţă pentru contribuţia sa 
la arta cinematografiei. 

Ciobanu, Ion C. 

(6.11.1927, Budăi, Basarabia - 
19.01.2001, Chişinău) 

Prozator şi om politic. A absolvit Şcoala 
Pedagogică la Orhei şi cursurile de lite¬ 
ratură de pe lângă Uniunea Scriitorilor a 
URSS, Şcoala Comsomolistă Centrală de 
la Moscova. A fost secretar şi preşedinte al 
Uniunii Scriitorilor din Moldova, preşedin¬ 
te al Comitetului republican pentru Premi¬ 
ile de Stat în domeniul literaturii şi artei. 
Preşedinte al Sovietului Suprem din RSS 
Moldovenească (1986-1990), preşedinte 
al Prezidiului Sovietului Suprem al RSS 
Moldoveneşti. A fost şi deputat în Sovietul 
Suprem al URSS în legislaturile 6, 8 şi 9. 
Lucrări: Codrii, 2 voi., 1954-1957; Podurile, 
1966; Tăria slovei măiestrite, 1971; Cucoara, 
1975; Podgorenii, 1982. Distins cu Ordinul 
Drapelul Roşu de Muncă, Ordinul Priete¬ 
nia Popoarelor ale URSS, Premiul de Stat 
al Moldovei şi mai multe medalii. Scriitor al 
Poporului din Republica Moldova. 

Ciobanu, Maria 

(3.09.1937, Roşiile, jud. Vâlcea) 

Interpretă de muzică populară. Soţie a lui 
Ion Dolănescu şi mamă a Lilianei Văduva. 
A învăţat să cânte acasă, de la mama ei, şi 
a intrat prin concurs în Ansamblul Cio¬ 
cârlia al Ministerului de Interne, apoi la 
Doina Ilfovului. Stil vocal de virtuozitate, 
folosind hăulitul. A concertat în Iugoslavia, 

Cehoslovacia, URSS, SUA, Israel, Austria, 
Belgia, Olanda, Danemarca, Italia, Malta 
etc. Cele mai cunoscute melodii din reper¬ 
toriul său de doine, hore şi sârbe olteneşti: 
„Şarpe, şarpe de dudău"; „Azi noapte când 
m-am culcat"; „Mult mi-i drag mie Mărin"; 
„Ia-mă dor şi du-mă, du-măl"; hăulitele „Al 
naibii e iubitu'"; „Spune-mi neică, mergi, 
nu mergi?"; „Hăulesc gorjencele"; „Lie, 
ciocârlie". 

Ciobanu, Mircea 

(13.05.1940, Bucureşti - 23.04.1996, Bucureşti) 
Poet şi prozator. A absolvit Facultatea de 
Filologie a Universităţii din Bucureşti. 
A fost redactor la Editura pentru Literatură, 
apoi la Cartea Românească. A debutat cu 
versuri în revista Tribuna (1959) şi editorial 
cu volumul Imnuri pentru nesomnul cuvintelor 
(1966), în care, aşa cum a observat Nicolae 
Manolescu, este deja un poet format, nu un 
începător, precum cei mai mulţi debutanţi 
din colecţia „Luceafărul" a Editurii pentru 
Literatură. A scris o poezie a pasiunilor 
mereu controlate printr-o privire autorefle- 
xivă: Patimile , 1968; Etica, 1971; Cele ce sunt, 
1974; Versuri, 1982; Vântul Ahab, 1984; Viaţa 
lumii, 1989), precum şi proză de tip parabo¬ 
lic, pigmentată adesea cu texte poematice: 
Martorii, 1968; Epistole, 1969; Cartea fiilor, 
1970; Tăietorii de lemne, 1974; Istorii, 5 voi. 
(1977-1986, Premiul Uniunii Scriitorilor în 
1977 şi 1981); Tânărul bogat, versuri, 1993, 
Premiul Uniunii Scriitorilor. După 1989 
a manifestat înclinaţii regaliste, ceea ce s-a 
materializat prin scrierea unor volume de 
eseuri: Convorbiri cu Mihai I al României, 1991; 
Nimic fără Dumnezeu • Noi convorbiri cu Mihai I 
al României, 1992; o editură din Bucureşti îi 
poartă numele. 

Ciobanu, Mitrofan 

(5.01.1942, Copceac, Republica Moldova) 
Matematician. A absolvit Facultatea de Me¬ 
canică şi Matematică la Universitatea de Stat 
din Chişinău. Specializare la Universitatea 


Lomonosov din Moscova. Profesor şi rector 
al Universităţii din Tiraspol, în prezent aflată 
în refugiu la Chişinău. Contribuţii în topo¬ 
logie, algebra topologică, teoria descriptivă a 
mulţimilor, analiza funcţională, teoria opti¬ 
mizării topologice, teoria măsurii. Invitat în 
Japonia, Rusia, SUA, Italia, Cehia, Ungaria, 
Franţa, Bulgaria, Germania, Georgia, Esto¬ 
nia, Azerbaidjan, Kazahstan. Lucrări: Teopux 
P-pa3peMeHHbix npocmpancme (1979, în cola¬ 
borare); HecK.punmu6H.ax meopux MHoncecme 
u mononoeux (1989, tradusă în engleză cu 
titlul Descriptive set theory and topology, Sprin- 
ger Verlag, 1995); Algebre universale topologice 
(1999); Geometrie proiectivă, manual (1999); 
Geometrie diferenţială, manual (2004). Distins 
cu titlurile: Eminent al învăţământului 
Superior din URSS, laureat al Premiului de 
Stat al Moldovei, al Premiului Boris Glăvan 
al Komsomolului din Moldova, al Premiului 
Prezidiului Societăţilor Ştiinţifico-Tehnice 
din URSS, al Premiului CC al Komsomo¬ 
lului din URSS şi al Premiului ASM C. Si- 
birschi, cu Ordinul Gloria Muncii. Membru 
al Academiei de Ştiinţe din New York, al 
Societăţii de Matematică din Moscova, 
preşedinte al Societăţii de Matematică din 
Republica Moldova (din 1999). Membru al 
Academiei de Ştiinţe a Moldovei. 

Ciobanu, Nicu 

(26.08.1960, Alibunar, Voivodina) 

Poet. A absolvit Dreptul şi Filosofia la 
Novi Sad. Director al Trustului Libertatea 
(editură, reviste) din Pancevo (1993-2000), 
în care calitate a editat colecţia „Trei mii 
de pagini pentru mileniul trei", cuprinzând 
valorile literaturii române din ţară, din afara 
graniţelor actuale ale ţării şi din diaspora. 
Membru în Parlamentul Voivodinei. Mem¬ 
bru fondator al Comunităţii Românilor 
din Iugoslavia. Realizator de televiziune la 
Novi Sad. Membru al Uniunii Scriitorilor 
din Voivodina şi al Uniunii Ziariştilor din 
Serbia. Este deţinătorul Premiului Uniunii 
Ziariştilor din Voivodina, Premiului Omul 

Ciobanu 



Ştefan Ciobanu 


Tamara Ciobanu 


Vitalie Ciobanu 


Daniel Ciobotea 


anului pentru 2002 acordat de Fundaţia 
Română de Etnografie şi Folclor din Voivo- 
dina, al Premiului anului pentru ziaristică, 
2003. Lucrări: Păsări : neînşeuate, 1981; Om 
singur visând, 1984; împrejurări inexplicabile, 
1990; Depoetizare, 2002. 

Ciobanu, Ştefan 

(11/24.11.1883, Talmaz, Basarabia - 
28.02.1950, Bucureşti) 

Istoric, autor al unor lucrări importante des¬ 
pre literatura română veche, cultura româ¬ 
nească în Basarabia sub ocupaţie rusească, 
demografia Basarabiei, susţinător fervent 
al introducerii limbii române în şcolile din 
Basarabia, a votat împotriva cedării paşnice a 
Basarabiei către sovietici în 1940. Lucrări: La 
continuite roumaine dans La Bessarabie, annexee 
en 1812 par la Russie ; 1920. Cultura româneas¬ 
că în Basarabia sub stăpânirea rusă, Chişinău, 
1923; Biserici vechi din Basarabia. Din bibliote¬ 
cile ruseşti , 1924; D. Cantemir în Rusia , 1925; 
Chişinău (monografie), 1925; Basarabia (mo¬ 
nografie), 1926; Cetatea Tighina, 1928; Docu¬ 
mente din Basarabia (în colaborare cu P. Visa- 
rion, Şt. Berechet, C. Tomescu, L.T. Boga), 
voi. 1-2,1928-1938; Unirea Basarabiei. Studiu 
şi documente cu privire la mişcarea naţională din 
Basarabia la anii 1917-1918, Bucureşti, 1929; 
Mănăstirea Ţigăneşti, 1931; Din istoria mişcării 
naţionale în Basarabia, 1933; La Bessarabie. Sa 
population, sontpasse, sa culture, 1941; Basara¬ 
bia. Populaţia, istoria, cultura, Chişinău, 1992; 
Un document inedit din timpurile lui Ştefan cel 
Mare, 1944; Domnitorul Moldovei Petru Rareş 
în literatura rusă veche, 1945. Membru al 
Academiei Române (1918), exclus în 1948, 
repus în drepturi în 1990. Vicepreşedinte al 
Academiei Române între 1944-1948, preşe¬ 
dinte al secţiunii literare, 1940-1943. 

Ciobanu, Tamara 

nume la naştere Tamara Taratanskaia 

(22.11.1941, Berezlogi - 23.10.1990, Chişinău) 
Interpretă de muzică populară. A absolvit 
Conservatorul la Chişinău. Şi-a început 


cariera ca soprană de operă (Cio Cio San, 
Evgheni Oneghin ). Profesoară la Conserva¬ 
tor, azi Academia de Muzică, Teatru şi Arte 
Plastice din Chişinău. Solistă a orchestrei de 
muzică populară Flueraş. Membră a Uniunii 
Muzicienilor din Republica Moldova. Artistă 
a Poporului din URSS. Un concurs de inter¬ 
pretare vocală îi poartă numele. 

Ciobanu, Vitalie 

(4.05.1964, Floreşti, Republica Moldova) 
Prozator şi publicist. Licenţiat în jurnalis¬ 
tică al Universităţii de Stat din Chişinău. 
Redactor de carte la Editura Literatura 
artistică (Hyperion, 1986-1993). Cofonda- 
tor şi redactor-şef al revistei tineretului de 
creaţie din Republica Moldova şi România 
Contrafort (din 1994). Lucrări: Schimbarea din 
strajă (1991), Frica de diferenţă (1999), Valsul 
pe Eşafod: 30 de pretexte literare şi un Jurnal la 
Praga (2001), Anatomia unui faliment geopolitic: 
Republica Moldova (2005). A participat la co¬ 
locvii şi congrese internaţionale desfăşurate 
la Moscova, Bucureşti, Viena, Guadalahara, 
Ciudad de Mexico, Praga. Laureat al multor 
premii ale Uniunii Scriitorilor din Republica 
Moldova (1991, 1999, 2001, 2005) şi ale 
Uniunii Scriitorilor din România (1999). 

Ciobotea, Daniel 

nume la naştere Dan IIie Ciobotea 

(22.07.1951, Dobreşti, com. Bara, jud. Timiş) 
Patriarh al României din 2007. A absolvit 
Institutul Teologic din Sibiu, apoi pe cel din 
Bucureşti, ca elev al lui Dumitru Stăniloaie. 
S-a specializat la Facultatea de Teologie 
protestantă a Universităţii de Studii Uma¬ 
niste din Strasbourg, apoi la Albert Ludwig 
University din Freiburg im Breisgau, Facul¬ 
tatea de Teologie Catolică. în 1987 a intrat 
în viaţa monahală la mănăstirea Sihăstria. 
Din 1992 profesor la Facultatea de Teologie 
a Universităţii din Iaşi. Din 1990 mitropolit 
al Moldovei şi Bucovinei. Membru al Acade¬ 
miei Internaţionale de Ştiinţe Religioase din 
Bruxelles (2000). 

Cioclea 



Anatol Ciocanu 


Ion Ciocanu 


Vasile Ciocanu 


Eugen Cioclea 


Ciocanu, Anatol 

(3.06.1940, Mălăieşti, Basarabia) 

Scriitor. A absolvit Facultatea de Istorie şi Fi¬ 
lologie a Universităţii de Stat din Chişinău. 
A lucrat la cotidianul Moldova socialistă (azi 
Moldova suverană) şi la revista Moldova , după 
care a fost corespondent special al revistei 
Glasul naţiunii la Bucureşti (1990-2000). 
Lucrări: An neobişnuit (1967), întoarcerea lui 
Călin (1968), Firul Ariadnei (1970), Cântece 
de acasă (1971), Sonetele câmpiei (1975), Alte 
cântece de acasă (1978). Poemele durerii (2000) 
şi Cântecele mântuirii (2001). Este autor de 
scenarii, versuri şi povestiri pentru copii: La 
izvoare (1973), Foişorul (1977), Poiana de argint 
(1980). Cântecul viorii (1986). A tradus din 
Puşlcin, Lermontov, Şevcenko, Tvardovski, 
Bella Ahmadulina, Ghevork Emin, Giusep- 
pe Ungaretti. Deţine Premiul Naţional al 
Republicii Moldova, Medalia jubiliară Mihai 
Eminescu a Ministerului Culturii din Româ¬ 
nia şi Ordinul Gloria Muncii. 

Ciocanu, Ion 

(18.01.1940, Tabani, Basarabia) 

Critic şi istoric literar. Frate cu Vasile C. 
A absolvit Facultatea de Filologie la Univer¬ 
sitatea de Stat din Chişinău. Conferenţiar 
universitar, director al Editurii Literatura 
artistică (Hyperion), director general 
al Departamentului de Stat al Limbilor 
(1993-1994), şef al Direcţiei Promovare a 
Limbii Oficiale şi Control asupra Respectării 
Legislaţiei Lingvistice din cadrul Departa¬ 
mentului Relaţii Interetnice şi Funcţiona¬ 
rea Limbilor (1998-2001) etc. Cercetător 
ştiinţific principal la Institutul de Filologie 
al ASM. Profesor universitar interimar la 
Universitatea Pedagogică de Stat Ion Crean¬ 
gă din Chişinău Lucrări: Caractere şi conflicte 
(1968); Articole şi cronici literare (1969); Itinerar 
critic (1973); Unele probleme de estetică (1973); 
Dialog continuu (1977); Podurile vieţii şi ale 
creaţiei (1978); Clipa de graţie (1980); Paşii lui 
Vladimir Curbet (1982); Permanenţe (1983); 
Argumentul de rigoare (1985); Dreptul la critică 


(1990); Reflecţii şi atitudini (1992); Dincolo de 
literă (2002); Literatura română contempor- 
tană din Republica Moldova (1998); Rigorile 
şi splendorile prozei rurale (2000); Literatură 
română. Studii şi materiale pentru învăţămîntul 
preuniversitar (2003), Scriitori de ieri şi de azi 
(2004) ş.a. Distins cu Ordinul Republicii şi 
cu medalia D. Cantemir ASM (2010). 

Ciocanu, Vasile 

(1.01.1942, Tabani, Basarabia - 
23.09.2003, Chişinău) 

Filolog. Frate cu Ion C. A absolvit Facultatea 
de Filologie a Universităţii de Stat din Chi¬ 
şinău. A fost şef de secţie, apoi director ad¬ 
junct al Muzeului Republican de Literatură 
(1966-1970). Director adjunct al Institutului 
de Istorie şi Teorie Literară al Academiei din 
Chişinău (1985-1991), director al Institutu¬ 
lui de Literatură şi Folclor (din 1993 până 
la sfârşitul vieţii). Lucrări: Constantin Stamati: 
viaţa şi opera (1981), File de istorie literară: 
articole şi materiale (1989), Contribuţii istorico- 
literare (Bucureşti, 2001). Este coautor al 
tratatului academic Istoria literaturii moldo¬ 
veneşti (voi. I, 1986; voi. II, 1988), precum 
şi al culegerilor colective De la cronografie la 
literatura modernă (1974), Cercetări de istorie 
literară (1978), Pagini din istoria literaturii şi 
culturii moldoveneşti (1979), Literatura moldo¬ 
venească şi folclorul (1982), Studii şi materiale 
despre Alexandru şi Boleslav Hâjdău (1984). 
A îngrijit ediţii contemporane ale creaţiei 
scriitorilor Constantin Stamati (1975, 1986, 
1993), Constantin Stamati-Ciurea (1978, 
1998, în colaborare), Mihail Kogălniceanu 
(1997), Alecu Donici (1997), Toader Vârnav 
(apărută postum, 2007). A fost membru al 
Uniunii Scriitorilor din Republica Moldova 
şi din România. 

Cioclea, Eugen 

(4.08.1948, Druţa, Republica Moldova) 

Poet. A absolvit Facultatea de Matematică a 
Universităţii Mihail Lomonosov din Mos¬ 
cova. A refuzat eticheta de postmodernist. 

Cioculescu 



Şerban Cioculescu 


Dumitru Cioflină 


Constantin Ciopraga 


Lucrări: Numitorul comun , 1988; Alte dimensi¬ 
uni , 1991; Portret de grup , 1995; Daţi totul la o 
parte ca să văd , 2001 (după care s-a făcut un 
spectacol de performance). Membru al Uni¬ 
unii Scriitorilor din Moldova şi România. 

Cioculescu, Şerban 

(7.09.1902, Bucureşti - 25.06.1988, Bucureşti) 
Critic şi istoric literar. A absolvit Literele şi 
Filosofia (specialitatea limba franceză) la 
Bucureşti, Filologia romanică la Sorbona şi 
la Ecole Pratique des Hautes Etudes, Paris. 
A fost redactor-şef la Viaţa românească , apoi 
profesor la Institutul Pedagogic din Piteşti 
(domiciliu forţat), profesor la Facultatea de 
Filologie din Bucureşti, director al Bibliotecii 
Academiei. A publicat interesante analize 
critice: Corespondenţa dintre I.L. Caragiale şi 
Paul Zarifopol , 1935, debut; Aspecte lirice con¬ 
temporane , 1942; Varietăţi critice , 1966; Aspecte 
literare contemporane , 1972, Premiul Uniunii 
Scriitorilor; Itinerar critic , 5 voi., 1973-1979. 
Editor şi comentator al lui I.L. Caragiale: 
Viaţa lui Caragiale , 1942; Documente inedite , 
1964. A mai scris, împreună cu Tudor Vianu 
şi VI. Streinu, Istoria literaturii române moderne , 
1943. Membru al Academiei Române (1974). 

Cioflină, Dumitru 

(16.06.1942, Strehaia) 

General. A absolvit Şcoala Militară Superi¬ 
oară de Ofiţeri Activi Nicolae Bălcescu din 
Sibiu şi Academia Militară din Bucureşti. 
A înfiinţat şi condus Batalionul Vânători de 
Munte de la Borşa. După 1989 a fost şef de 
stat major al Brigăzii de Vânători de Munte 
de la Braşov; şef Secţie Pregătire de Luptă şi 
şef Secţie Operaţii în Comandamentul Ar¬ 
matei III; comandant de divizie; comandant 
de armată. în 1991 a fost numit secretar de 
stat şi şef al Departamentului pentru învă¬ 
ţământ, Ştiinţă şi Cultură, iar în acelaşi an, 
şef al Statului Major General al Armatei. 
Intre 1997-2001 a îndeplinit funcţia de 
comandant şi rector al Academiei de înalte 
Studii Militare. S-a ocupat de restructurarea 


armatei române şi apropierea ei de standar¬ 
dele NATO. Statul Major General a revenit 
la denumirea antebelică de Marele Stat 
Major. Distins cu Legiunea de Merit în grad 
de Comandor, acordată de preşedintele Sta¬ 
telor Unite ale Americii şi Ordinul Naţional 
Serviciu Credincios în grad de Mare Cruce, 
acordat de preşedintele României. 

Ciolan, loan N. 

(26.11.1899, Porceşti-Turnu Roşu - 
20.09.1983, Sibiu) 

Cărturar, publicist, istoric, pedagog, inspec¬ 
tor şcolar, creator al cooperaţiei moderne ro¬ 
mâneşti. A absolvit Facultatea de Filosofie şi 
Litere din Bucureşti. A reprezentat, în calita¬ 
te de preşedinte al Centralei Cooperativelor 
de Consum, cooperaţia din ţara noastră la 
diferite congrese internaţionale. A fost cre¬ 
atorul Cooperativei Sănătatea Neamului din 
Sibiu, unică în lume. Alături de Sadoveanu 
şi alţi cărturari a realizat cărţile de citire pen¬ 
tru clasele V-VH (1925-1927) şi toate tipu¬ 
rile de manuale pentru clasele I-VII (1935). 
Preşedinte al Asociaţiei învăţătorilor din 
Ardeal, vicepreşedinte al Asociaţiei Generale 
a învăţătorilor din România şi ministru sub¬ 
secretar de stat. 

Cionca, Ovidiu 

(20.01.1905, Bucureşti - 09.1967, Bucureşti) 
Inginer. Origine transilvăneană. A absolvit 
Institutul Politehnic la Bucureşti, specializat 
în aviaţie. A construit motoare de avion la 
IAR Braşov. A făcut închisoare (1954-1956) 
ca fiu al profesorului de română al regelui 
Carol I. A inventat un procedeu de honuit 
cilindrii cu grafit. 

Ciopraga, Constantin 

(12.05.1916, Paşcani - 2.02.2009, laşi) 

Istoric literar. A absolvit Literele şi Filosofia 
la Iaşi. Profesor la Universitatea din Iaşi. 
A scris lucrări monografice şi tematice şi a 
interpretat întregi perioade literare: Literatu¬ 
ra română între 1900-1918 , 1970; Hortensia 

Ciorănescu 


Papadat-Bengescu, 1973; Personalitatea literatu¬ 
rii române, 1973, Premiul Asociaţiei Scriito¬ 
rilor din Iaşi; Ecran interior, 1975; între Ulysse 
şi Don Quijotte, 1978, Premiul Asociaţiei 
Scriitorilor din Iaşi; Mihail Sadoveanu • Fas¬ 
cinaţia tiparelor originare, 1981; Propilee • Cărţi 
şi destine, 1984; Poezia lui Eminescu • Arhetipuri 
şi metafore fundamentale, 1990; Caietele privito¬ 
rului tăcut (memorii, 2001); Perspective (2001); 
Baltagul Privire critică (2002). A scris şi un 
roman: Nisipul, 1989. Membru de onoare al 
Academiei Române (1993). 

Cioran, Emil 

prenume la naştere Mihai Emil 
(8.04.1911, Răşinari, Sibiu - 20.06.1995, Paris) 
Eseist şi filosof. A absolvit Filosofia la Bucu¬ 
reşti (1931), a avut doi ani o bursă de studii la 
Berlin, unde a studiat filosofia (1934-1936) 
şi a fost apoi profesor de filosofie la Liceul 
Andrei Şaguna din Braşov. în 1937 a plecat 
cu o bursă a Institutului Francez la Paris, 
unde s-a şi stabilit din 1940. A fost prieten 
cu Eugen Ionescu, Constantin Noica, Mir- 
cea Eliade. Ca scriitor de limbă franceză a 
fost considerat unul dintre cei mai buni 
stilişti. A debutat cu eseul Pe culmile disperării, 
1934, Premiul Scriitorilor Tineri al Funda¬ 
ţiilor Regale, şi a continuat să scrie eseuri 
de tip existenţialist: Cartea amăgirilor, 1936; 
Schimbarea la faţă a României, 1936; Lacrimi 
şi sfinţi, 1937; Precis de decomposition (Rezumat 
despre descompunere), 1949; Syllogismes de 
l'amertume (Silogisme despre amărăciune), 1952; 
La tentation d'exister (Tentaţia de a exista), 1956; 
Histoire de l'Utopie (Istoria Utopiei), 1960; La 
chute dans le Temps (Căderea în Timp), 1964; Le 
mauvais demiurge (Demiurgul cel rău), 1969; De 
l'inconvenient d'etre ne {Despre inconvenientul de 
a te fi născut, 1973); L'Avenir du passe • Utopie 
et Litterature (Viitorul trecutului • Utopie şi litera¬ 
tură), 1973; Exercices d'admiration (Exerciţii de 
admiraţie), 1986; Aveux et anathemes (Mărturii 
şi anateme), 1986; Eseuri, 1988, Bucureşti; 
Chance de l'echec (Şansa eşecului), 1988; Cahiers 
1957; Constantin Noica 1972, 1988; Revela¬ 
ţiile durerii, 1990; Amurgul gândurilor, 1991, 
Bucureşti; L'ami lointain: Paris-Bucarest, 1991; 
Le crepuscule des pensees (Crepusculul gânduri¬ 
lor), 1993; îndreptar pătimaş, 1997, Bucureşti. 

Ciorănescu, Alexandru 

(14.11.1911, Moroeni, jud. Dâmboviţa - 
1992, Tenerife, Spania) 

Istoric literar şi comparatist. Frate cu 
Ecaterina şi Nicolae C. A absolvit Literele 
şi Şcoala de Arhivistică şi Paleografie la 
Bucureşti. A obţinut doctoratul la Sorbona. 
A fost consilier al Ambasadei României 
la Paris (1940, 1945-1946), director la 



Emil Cioran Alexandru Ciorănescu 


Universul literar (1944-1945). S-a stabilit 
în Franţa în 1946 la Centre National de la 
Recherche Scientifique. A fost apoi profesor 
de franceză la Universitatea La Laguna din 
Tenerife, Spania (Doctor Honoris Causa al 
universităţii din 1991). S-a ocupat continuu 
de fenomenul românesc, dar nu numai: 
La Dobroudja,, terre roumaine • Une restitution 
historique {Dobrogea, pământ românesc • O re¬ 
stituire istorică, 1939); La tradition historique 
et Vorigine des Roumains (Tradiţia istorică şi 
originea românilor), 1942; Teatrul românesc în 
versuri şi izvoarele lui, 1943; La Roumanie vue 
par Ies etrangers (România văzută de străini), 
1944; Literatură comparată, 1944; Estudios 
de literatura espahola y comparada (Studii de 
literatură spaniolă şi comparată), 1954; El 
Barocco o el discubrimiento del drama (Baro¬ 
cul sau descoperirea dramei), 1957, tradusă 
în româneşte în 1980; Bibliographie de la 
litterature frangaise du XVI-e siecle (Bibliografia 
literaturii franceze a secolului al XVI-lea), 1975; 
Bibliographie de la litterature frangaise du XVII-e 
siecle (Bibliografia literaturii franceze a secolului 
al XVU-lea), 1965-1966; Bibliographie de la 
litterature frangaise du XVIII-e siecle (Bibliogra¬ 
fia literaturii franceze a secolului al XVIII-lea), 
1969; Bibliografia franco-espanola 1660-1715, 
1977; Ion Barbu, 1981, New York; Historia del 
Cabildo Insular de Tenerife, 1913-1988, 1988; 
Mihai Eminescu, una poesia de la indetermina- 
cion (Mihai Eminescu, un mit al nedeterminării), 
1989; El mito de la Atlantida (Mitul Atlantidei), 
1990; Cristophe Colomb et ses biographes (Cris- 
tofor Columb şi biografii săi), 1992; Diccionario 
biogrâfico de Canarios (Dicţionarul biografic al 
Canarelor), 1992. A tradus în franceză Dan- 
te - La Divine Comedie , 1964. Membru de 
onoare al Academiei Române (1991). 

Ciorănescu Neniţescu, Ecaterina 

nume la naştere Ciorănescu 
(15.08.1909, Bucureşti - 23.01.2000, Bucureşti) 
Chimistă. Soră cu Alexandru şi Nicolae C. 
Soţia chimistului Costin D. Neniţescu. 
A absolvit Facultatea de Fizico-Chimice la 

Ec. Ciorănescu Neniţescu Nicolae Ciorănescu Florin Ciorăscu 


Bucureşti. Profesor la Facultatea de Chimie 
Industrială a Politehnicii din Bucureşti şi la 
Institutul de Petrol şi Gaze din Bucureşti. 
A iniţiat primul curs de sinteza medicamen¬ 
telor din România. Contribuţii în domeniul 
medicamentelor. Lucrări: Durch Aluminium- 
chlorid Katalysierte Reaktionen XV Mitteilung 
Uber die Darstellung Gesăttigter Ketone durch 
Anlagerung von Săurechiloriden an Olefine und 
Hydrierung Mittles Aluminium Chlorids, 1936; 
Medicamente de sinteză, 1957; O sinteză a ami- 
noacetonelor ciclice, 1961; Substanţe cu acţiune 
anticanceroasă potenţială, 1963. Membru al 
Academiei Tiberina din Roma, al Societăţii 
de Chimie din New York. Membru titular al 
Academiei Române (1974). 

Ciorănescu, Nicolae 

(28.03.1903, Bucureşti - 2.04.1957, Bucureşti) 
Matematician. Frate cu Alexandru şi Ecateri- 
na C. A absolvit Matematica la Universitatea 
din Bucureşti ca elev al lui Gh. Ţiţeica. S-a 
specializat la Sorbona în calcul diferenţial 
şi integral. Profesor de geometrie analitică 
şi analiză la Facultatea de Matematică a 
Universităţii din Bucureşti. Lucrări: Astro¬ 
nomia pentru toţi. A fost membru al Gazetei 
matematice şi al Societăţii Române de Ştiinţe, 
Secţia matematici, şi membru al Academiei 
de Ştiinţe Tehnice din România. Membru 
post-mortem al Academiei Române (2006). 

Ciorăscu, Florin 

(3.07.1914, Bârlad - 4.03.1977, Bucureşti) 
Fizician. A absolvit Facultatea de Fizică a 
Universităţii Al. I. Cuza din Iaşi (1936) şi 
Facultatea de Electrotehnică a Institutului 
Politehnic din Iaşi (1938). între 1950 şi 1957 
conduce Laboratorul de electricitate din 
cadrul Institutului de Fizică din Bucureşti. 
Este numit apoi director adjunct ştiinţific al 
Institutului de Fizică Atomică din Bucureşti 
(1957-1970). în 1963 devine profesor titular 
la Catedra de electricitate a Facultăţii de 
Fizică din Bucureşti, iar în 1969 este ales şef 
de catedră. în paralel cu activitatea didactică 


deţine funcţia de director al Institutului de 
Fizică din Bucureşti (1970-1976), apoi de 
director general al Institutului Central de 
Fizică (1976-1977). A efectuat cercetări 
privind descărcările electrice de înaltă frec¬ 
venţă în gaze, spectrul energetic al ionilor 
şi proprietăţile electrice ale unor pături 
subţiri de plumb şi staniu. De asemenea, a 
adus o contribuţie importantă la proiectarea 
şi realizarea generatorului electrostatic cu 
bandă şi a efectuat studii privind utilizarea 
în defectoscopia industrială a betatronului 
la Institutul de Fizică Atomică din Bucu¬ 
reşti. în anul 1972 întreprinde studii care 
stabilesc o dependenţă netă a proprietăţilor 
electrofizice ale straturilor subţiri de telu- 
rură de zinc de compoziţia stochiometrică 
a acestora. A obţinut un brevet şi medalia 
de bronz a Expoziţiei de Invenţii de la 
Viena (1973) pentru elaborarea tehnologiei 
complete de fabricare a oglinzilor retro¬ 
vizoare ale autoturismelor Dacia 1300. 
Ca redactor-şef la revista Ştiinţă şi tehnică 
(1967-1977) s-a preocupat de integrarea 
cercetării cu învăţământul şi cu producţia. 
A publicat mai multe lucrări de fizică, din¬ 
tre care menţionăm următoarele: capitolul 
„Electricitate" din Manualul inginerului (voi. 
I, 1954); capitolul „Redresori cu semicon- 
ductori" din Manualul inginerului electrician 
(voi. III, 1956); Dozimetria radiaţiilor nucleare 
(1965); Metode electronice în fizica nucleară 
(curs litografiat, 1975); Personalităţi româ¬ 
neşti ale ştiinţelor naturii şi tehnicii, dicţionar 
(1982). fn 1963 este ales membru cores¬ 
pondent al Academiei Române. 

Ciorbă, Toma 

(15.01.1864, Chişinău - 30.12.1936, Chişinău) 
Medic. Studii secundare la liceul gubernial 
Chişinău (1884) şi superioare la Universi¬ 
tatea din Kiev (1893). Fondator şi medic-şef 
(1896-1932) al Spitalului de Boli Infecţioase 
din Chişinău. A introdus metode moderne, 
vaccinarea şi profilaxia obligatorii. A fondat 
societatea personalului medical auxiliar. 

Cipariu 



Toma Ciorbă Roman Ciorogariu loan I. Cioroiu Timotei Cipariu 


A fost o celebritate a oraşului. Spitalul şi o 
stradă îi poartă numele. 

Ciorogariu, Roman 

prenume la naştere Romulus 
(6.12.1852, Pecica, jud. Arad - 
21.01.1936, Oradea) 

Episcop. A absolvit Academia de Drept 
la Oradea şi Institutul Teologic la Arad. 
Specializare la Leipzig şi Bonn. Profesor la 
Institutul Teologic din Arad, din 1920 pri¬ 
mul episcop ortodox de Oradea. Fondator al 
Academiei Teologice din Oradea. S-a preo¬ 
cupat de construirea localurilor Preparandi¬ 
ei şi Institutului Teologic din Arad. Fondator 
al ziarului Tribuna poporului. Membru de 
onoare al Academiei Române (1921). 

Cioroiu, loan I. 

(19.01.1917, Cazasu, jud. Brăila - 
20.10.1993, Bucureşti) 

Aviator. A absolvit Şcoala de Aviaţie din 
Bucureşti, specialitatea naviganţi, în 1941. 
A fost repartizat la Flotila 2 Bombardament 
Tecuci. Perfecţionare la Ghimbav Braşov şi 
CIA Pipera. A luptat pe frontul de est şi de 
vest. A fost trecut în rezervă în 1947, fără 
drept de pensie. A fost muncitor la diverse 
întreprinderi, arestat pentru sabotaj şi trimis 
la Jilava (1953-1954). A fost distins cu Vir¬ 
tutea Aeronautică cu Spade în 1944 şi 1946. 

Ciortea Proca, Vera 

V Proca Ciortea, Vera 

Ciortea, Tudor 

(28.11.1903, Braşov - 13.10.1982, Bucureşti) 
Compozitor. A studiat muzica la Braşov cu 
Gh. Dima, apoi s-a specializat la Cluj, Bru¬ 
xelles, Paris şi Bucureşti, unde a fost elevul 
lui Ion Nonna Otescu şi Constantin Brăiloiu. 
A absolvit şi Academia Comercială din Cluj 
şi Dreptul la Bruxelles. A compus mai ales 
lieduri şi a adus contribuţii în muzicologie: 
Joc ţigănesc pentru pian , 1927; Lieduri pe versuri 
de Eminescu , 1982; Premanenţele muzicii , 1998, 


postum. Liceul de Artă din Braşov îi poartă 
numele şi, tot acolo, există casa lui memorială. 

Cipariu, Timotei 

(21.02.1805, Pănade, jud. Alba - 3.09.1887, Blaj) 
Filolog iluminist, cleric greco-catolic. A stu¬ 
diat la Blaj Filosofia şi Teologia. Acolo s-a 
hirotonisit preot şi a rămas până la sfârşitul 
vieţii profesor. A luat parte la mişcarea de 
revendicare naţională şi socială a românilor 
din Transilvania. Enciclopedist. îi citise pe 
Voltaire, Jules Michelet, Feuerbach. A fost 
unul dintre pionierii ziaristicii româneşti 
din Transilvania prin periodicele înfiinţate 
şi conduse de el: Organul luminărei (1847, 
devenit, în 1848, Organul Naţiunale ), primul 
ziar românesc cu litere latine, învăţătorul po¬ 
porului (1848), Archivu pentru filologie şi istorie 
între 1867 şi 1870 şi în 1872 - prima revistă 
românească de filologie. A colaborat la Foaia 
pentru minte, inimă şi literatură din Braşov cu 
studii, eseuri, versuri şi traduceri. A fost 
membru fondator şi primul vicepreşedinte 
(1861-1866), apoi preşedinte (1877-1887) 
al societăţii ASTRA. A fost unul dintre 
întemeietorii filologiei româneşti şi al¬ 
cătuitorul primei antologii sistematice a 
monumentelor vechi de limbă: Elemente de 
limba română după dialecte şi monumente vechi , 
1857; Chrestomatia sau Analecte Uter arie din 
cariile mai vechi şi mai noue româneşti , tipărite 
şi manuscrise, începând de la secolul XVI până 
la XIX , 1858. Ca opţiune filologică a apar¬ 
ţinut şcolii latiniste. A scris Gramateca limbii 
române , 1868, Premiul Societăţii Academi¬ 
ce Române. Personalitate reprezentativă a 
culturii româneşti, cunoscător a numeroase 
limbi (greacă, latină, ebraică, arabă, siriacă, 
turcă, persană, spaniolă, italiană, germană, 
engleză, maghiară), posesor al celei mai bo¬ 
gate biblioteci particulare din Transilvania, 
preţioasă prin rarităţile ei şi care azi face 
parte din inventarul Bibliotecii Filialei Cluj 
a Academiei Române. Membru fondator al 
Societăţii Academice Române (1866). 

Ciprian 



George Ciprian 



Ciprian, G(h)eorg(h)e nume la naştere 

Gheorghe Pană Constantin 

modificat prin decret în anul 1950 în 

Gheorghe Constantinescu Ciprian 

(7.06.1883, Buzău - 8.05.1968, Bucureşti) 
Dramaturg, actor şi om de teatru, considerat 
precursor al teatrului absurd. A urmat şcoala 
primară în satul Glodeanu-Siliştea din apro¬ 
piere de Buzău, mutându-se apoi împreună 
cu mama sa la Bucureşti. între anii 1894 şi 
1902 a studiat la Liceul Gheorghe Lazăr, 
fiind coleg cu doi viitori importanţi scriitori, 
poetul Vasile Voiculescu şi Dem Deme- 
trescu-Buzău (Urmuz de mai târziu). După 
liceu, se înscrie la Facultatea de Litere şi 
Filosofie, apoi la Facultatea de Drept, pentru 
ca, în final, să urmeze Conservatorul la clasa 
lui Constantin Nottara, care-i remarcă „în¬ 
demânarea la condei". Debutul său ca actor 
a avut loc în anul 1907 la Teatrul Naţional 
din Craiova în piesa Răzvan şi Vidra de Bog¬ 
dan Petriceicu Hasdeu. Roluri în: Regele Lear, 
înşir-te mărgărite, Răzvan şi Vidra, Vlaicu Vodă, 
Bolnavul închipuit, Georges Dandin. A jucat şi 
în câteva filme de lung metraj: Independenţa 
României (1912), Năbădăile Cleopatrei (1925), 
O noapte furtunoasă (1942), Viaţa învinge 
(1951) şi Brigada lui Ionuţ (1954). Piese de 
teatru: Omul cu mârţoaga, 1927; Nae Niculae 
(1928), Capul de răţoi (1938), Ioachim - priete¬ 
nul poporului şi Un lup mâncat de oaie (1947). în 
domeniul prozei a publicat două volume de 
memorialistică: Cutia cu maimuţe şi Măscărici 
şi Mâzgălici. în anul 1996, Teatrul Municipal 
din Buzău a primit numele său. 

Cirimpei, Victor 

(15.02.1940, Drăgăneşti, Basarabia) 

Etnolog, folclorist, publicist. A absolvit 
Universitatea de Stat din Chişinău, Facul¬ 
tatea de Filologie. Specializare la Institutul 
de Literatură Universală Maxim Gorki din 
Moscova (1965-1967). Cercetător ştiinţific 
la sectorul de folclor al Institutului de Lim¬ 
bă şi Literatură al ASM, azi Institutul de Fi¬ 
lologie. Lucrări: Folclorul şi contemporaneitatea 


(1974), Realizări ale folcloristicii moldoveneşti 
timpurii (1978), Snoave şi anecdote (1979), Ace 
pentru cojoace (1985), Soare nou răsare (1990), 
Argumente Basarabe (2006, publicistică), 
Pătăranii folclorice ale românilor sovietici din 
Basarabia, stânga Nistrului , nordul Bucovinei, 
nordul Transilvaniei, Caucazul de Vest (2008). 
A participat la alcătuirea şi redactarea cor¬ 
pusului de 16 volume Creaţia populară mol¬ 
dovenească (1975-1983), distins cu Premiul 
Dacia al Ministerului Culturii din Republica 
Moldova (1989). Este coautor al colecţiilor 
de folclor din zonele Codri, Bugeac, nordul 
Moldovei, stepa Bălţilor, din Caucazul de 
Nord, Maramureş şi Ţara Fagilor, al cule¬ 
gerilor de folclor Frumos e la şezătoare, Cres¬ 
tomaţie de folclor moldovenesc , al volumului de 
studii Genuri şi specii folclorice (1972). Pentru 
participarea la întocmirea culegerii colective 
Cât îi Maramureşul (pe baza grantului pre¬ 
zidiului Academiei de Ştiinţe a Moldovei) a 
fost distins cu Premiul Simion Florea Mari¬ 
an al Academiei Române (1993). Distins cu 
titlul de Eminent al învăţământului Public 
al Republicii Moldova (1989). 

Cisek, Oscar Walter 

(23.09.1897, Bucureşti - 30.05.1966, Bucureşti) 
Scriitor şi critic de artă. German ca etnie. 
A studiat Istoria Artelor la Miinchen. A co¬ 
laborat la Ideea europeană, Contimporanul, 
Gândirea ş.a. A scris eseuri de artă plastică: 
Theodor Aman, 1931; Eseuri şi cronici plastice, 
1961. Ca scriitor s-a remarcat îndeosebi în 
proză: Entmenschlichung (Dezumanizare), 1921, 
expresionistă; Unbequeme Liebe (Iubire inco¬ 
modă), 1932, Hamburg; Der Storm ohne Ende 
(Fluviul fără sfârşit), 1937, Berlin - o epopee 
a Deltei Dunării; Vor den Toren (în faţa porţi¬ 
lor), 1950, Frankfurt - despre Ţara Oaşului; 
Reisigfeuer (Foc de vreascuri), ciclu compus din 
romanele Crişan, 1960, Premiul Academiei, 
şi Horea, 1962, Premiul de Stat. A scris şi 
poezie de influenţă expresionistă: Die andere 
Stimme (Vocea cealaltă), 1934, Dresda. 

Ciubuc 



Alexandru Ciubotaru Ştefan Ciubotăraşu 


Ion Ciubuc 


Ciubotaru, Alexandru 

(20.02.1932, Cucuruzeni, Basarabia) 

Biolog. A absolvit Institutul Agricol din 
Chişinău. Specializare la Institutul de Ge¬ 
netică al Universităţii din Lund, Suedia. 
Director al grădinii botanice din Chişinău, 
a proiectat într-un nou perimetru aşezarea 
speciilor şi a obţinut statutul de instituţie de 
cercetare. Contribuţii la cercetarea grami- 
neelor. A emis teoria homeostatică a dublei 
fecundări. Deţine 12 brevete de invenţie. 
Lucrări: Concepţia neoplazmogenezei zigotului, 
1972; Statutul morfofuncţional al gametogenezei, 
1984; Evoluţia şi strategia reproducerii sexuate 
în lumea vegetală, 1993; Cariologia genului 
Zea L., 2005. Distins cu titlul de Om Emerit, 
Ordinul Gloria Muncii în grad de Cavaler, 
Medalia Dimitrie Cantemir. Doctor Honoris 
Causa al Universităţii din Iaşi. Membru al 
Academiei Internaţionale de Ştiinţe despre 
Natură şi Societate din Rusia, membru al 
Societăţii Geneticienilor şi Amelioratorilor şi 
al Societăţii Botaniştilor din RM, membru al 
Asociaţiei Internaţionale a Biologilor, Secţia 
embriologia plantelor. Membru al Academi¬ 
ei de Ştiinţe a Republicii Moldova. 

Ciubotăraşu, Ştefan 

(21.03.1910, Lipovăţ, Vaslui - 
27.08.1970, Bucureşti) 

Actor, literat. Studii la Conservatorul de Artă 
Dramatică din Iaşi (1933). Prestigioasă acti¬ 
vitate teatrală la Teatrul Naţional din Iaşi şi la 
Teatrul Municipal Bulandra din Bucureşti, 
în film interpretează personaje principale şi 
secundare caracterizate prin umor bonom 
şi înţelepciune de factură populară sau prin 
obtuzitate încrâncenată, dar întotdeauna 
impresionante prin intensitatea trăirii. De-a 
lungul anilor a publicat cu pseudonimul Ci~ 
ciricea, colaborând la reviste precum Cadran 
(Iaşi), însemnări ieşene (în 1936), Luceafărul 
(Iaşi), Lumea-bazar (Iaşi), Pagini moldovene 
(Iaşi), Tot (Iaşi), Teatrul (Iaşi), Uzinuţa cu umor 
(Vaslui), Vasluiul, Ziua etc. Roluri: Brigada lui 
Ionuţ (1954), Desfăşurarea (1954), Mândrie 


(1956), Erupţia (1957), O mică întâmplare 
(1957), Pasărea furtunii (1957), Râpa dracului 
(1957), Avalanşa (1959), Telegrame (1959), 
Valurile Dunării (1959), Furtuna (1960), 
Portretul unui necunoscut (1960), Setea (1960), 
A fost prietenul meu (1961), Omul de lângă 
tine (1961), Porto-Franco (1961), Celebrul 702 
(1962), Cerul n-are gratii (1962), Lupeni '29 
(1962), La vârsta dragostei (1963), Partea ta 
de vină (1963), Amintiri din copilărie (1964), 
Merii sălbatici (1964), Pădurea spânzuraţilor 
(1964), Străinul (1964), Neamul Şoimăreştilor 
(1965), Dimineţile unui băiat cuminte (1966), 
Golgota (1966), Subteranul (1967), Cerul începe 
la etajul III (1967), Columna (1968), Legenda 
(1968), Sâmbăta morţilor (1968), Războiul 
domniţelor (1969), Aşteptarea (1970). Premiu 
la Festivalul Filmului de la Mamaia, 1964 
pentru rolul din filmul Străinul. Distins cu 
titlul de Artist al Poporului. 

Ciubuc, Ion 

(29.05.1943, Hădărăuţi, jud. Ocniţa, Basarabia) 
Om politic. A absolvit Institutul Agricol din 
Odesa, în specialitatea economie agrară. 
A fost preşedinte al Consiliului Colho¬ 
zurilor din rn. Briceni. După absolvirea 
unor cursuri de specializare la Academia 
de Ştiinţe de pe lângă CC al PCUS, a fost 
prim-vicepreşedinte al Comitetului de Stat 
pentru Planificare din Moldova şi şef al 
Departamentului de cercetări agricole din 
cadrul Institutului de Cercetări Ştiinţifice 
în Domeniul Agriculturii. Prim-viceminis- 
tru al Economiei Naţionale al Moldovei 
(1990-1991), reprezentant permanent al 
Guvernului Republicii Moldova pe lângă 
Cabinetul de miniştri al URSS, prim-vice- 
ministru al Afacerilor Externe al Republicii 
Moldova (1991-1992), prim-viceministru al 
Economiei din Republica Moldova (1994). 
Prin hotărârea Parlamentului Republicii 
Moldova din 1994 este numit în funcţia de 
preşedinte al Curţii de Conturi. Prim-minis- 
tru al Moldovei (1997-1999). 

Mihai Ciucă Alexandru Ciucurencu 


Ciucă, Mihai 

(18.08.1883, Săveni, jud. Botoşani - 
20.02.1969, Bucureşti) 

Medic bacteriolog. A urmat Facultatea de 
Medicină la Bucureşti, absolvită în 1907. 
Specializarea în domeniul bacteriologiei, 
igienei şi bolilor infecţioase a făcut-o în 
cadrul institutelor conduse de Victor Babeş 
şi Ioan Cantacuzino din Bucureşti. Din 1905 
lucrează benevol în Laboratorul de Medi¬ 
cină Experimentală. Perioada 1907-1912 
o petrece lucrând ca preparator în acelaşi 
laborator şi ca medic la Spitalul Militar, 
începe să facă diverse experimente singur 
sau în colaborare cu diverşi cercetători în 
imunologie sau clinica bolilor infecţioase, cu 
referire în special la infecţiile streptococice 
şi tetanice. Este numit şef de secţie în Insti¬ 
tutul Dr. I. Cantacuzino în anul 1921, după 
ce se întoarce de la studii din Franţa, de la 
Institutul Pasteur din Paris. Profesorul Ion 
Cantacuzino îl recomandă în 1922 pentru 
a li profesor de igienă la Facultatea de Me¬ 
dicină din Iaşi, unde va sta timp de 12 ani. 
Participă la luarea şi aplicarea măsurilor de 
combatere a holerei. în perioada 1934-1962 
a fost profesor de bacteriologie la Facultatea 
de Medicină din Bucureşti şi numit sub¬ 
director al Institutului Dr. I. Cantacuzino, 
desfăşurând, în paralel, o intensă activitate 
la Institutul de Seruri şi Vaccinuri. Perioada 
1952-1963 o petrece la cârma Catedrei de 
specializare şi perfecţionare a medicilor 
microbiologi (a alcătuit primele planuri, 
programe, metodologii şi cursuri). A fost 
un pionier al tratamentului prin infectarea 
malarică al paraliziei generale progresive. 
Printre duşmanii săi s-au numărat tifosul 
exantematic, difteria, scarlatina, tuberculoza, 
diferite boli tropicale la a căror cunoaştere 
şi combatere a participat hotărâtor. Numele 
său este legat de primele vaccinări antiho- 
lerice, de eradicarea malariei, de biologia 
bacteriofagului (a descoperit fenomenul de 
lizogenie), de tratamentul prin împaludare 
al sifilisului nervos, de organizarea primului 


centru de malarioterapie şi a Centrului 
Naţional de Referinţe pentru Bacteriofage la 
Bucureşti. A participat, în 1919, la Conferin¬ 
ţa de Pace de la Paris, unde a susţinut idealul 
Marii Uniri. în 1966 este distins cu Premiul 
Fundaţiei Darling pentru misiunile interna¬ 
ţionale îndeplinite din însărcinarea Ligii Na¬ 
ţiunilor, iar, după al Doilea Război Mondial, 
ale Organizaţiei Mondiale a Sănătăţii de pe 
lângă ONU. Membru al multor academii şi 
societăţi ştiinţifice străine, secretar general 
al Comisiei Internaţionale de Malarie de 
pe lângă Liga Naţiunilor (1928-1938). Din 
1938 este membru al Academiei Române, 
reînregistrat în 1948 ca membru de onoare. 

Ciucu, George 

(12.07.1927, Cristian, Braşov - 
15.02.1990, Bucureşti) 

Matematician. A absolvit Facultatea de 
Ştiinţe, Secţia matematici, la Universitatea 
din Bucureşti. Profesor la Facultatea de Ma¬ 
tematică a aceleiaşi universităţi, specialitatea 
teoria probabilităţilor şi statistică matema¬ 
tică şi rector al universităţii. Contribuţii în 
domeniul modelării probabilistice. Lucrări: 
Procese cu legături complete , 1960; Teoria proba¬ 
bilităţilor şi statistică matematică , 1963; Teoria 
jocurilor, 1965; Introducere în teoria aşteptării, 
1967; Probabilităţi şi procese stochastice, 2 voi., 
1978-1979. Membru corespondent al Aca¬ 
demiei Române (1974), secretar general al ei 
(1974-1990). 

Ciucurencu, Alexandru 

(27.09.1903, Tulcea - 27.12.1977, Bucureşti) 
Pictor. A studiat pictura la Academia de Arte 
Plastice din Bucureşti cu profesorii George 
Demetrescu Mirea şi Camil Ressu. Cursuri 
de Arte la Şcoala de la Baia Mare. Profesor 
universitar la Bucureşti. Membru cores¬ 
pondent al Academiei Române din 1963. în 
prima perioadă de creaţie a pictat mai ales 
naturi moarte, nuduri şi peisaje, care se re¬ 
marcă prin armonie coloristică. După 1944 
şi-a schimbat tematica, realizând compoziţii 
cu subiecte istorice sau sociale. A pictat şi 
portrete ale unor personalităţi culturale 
(Sonia Cluceru, Krikor H. Zambaccian, 
George Călinescu, Mihail Jora etc.) sau por¬ 
trete de muncitori şi peisaje industriale. Lu¬ 
crări: Ana Ipătescu, 1949; Epilogul răscoalelor, 
1957; 1 Mai liber, 1958 ;Olga Bande pe eşafod, 
1959. I s-au decernat: Ordinul Muncii cla¬ 
sa I, 1948; Maestru Emerit al Artei din RPR, 
1956; Premiul Ion Andreescu, 1956; Steaua 
Republicii Populare Române clasa a IlI-a, 
1959; Artist al Poporului, 1964. Membru 
corespondent al Academiei Române (1963). 

Ciupe 


Ciugureanu, Daniel 

(9.12.1885, Şirăuţi, jud. Hotin, Basarabia - 
5/6.05.1950, Turda) 

Om politic şi medic. A absolvit Medicina la 
Chişinău şi a profesat la Chişinău, Hânceşti, 
Vorniceni şi Bucureşti (Spitalul Cantacuzi- 
no). A fost membru al Partidului Naţional 
Moldovenesc, susţinător al unirii Basarabiei 
cu România. în 1918 a fost prim-ministru 
al Republicii Democratice Moldoveneşti 
(independentă). După unirea Basarabiei cu 
Ţara a fost ministru pentru Basarabia (fără 
portofoliu) în patru guverne (1918-1919). 
Arestat în 1950 la Bucureşti, a murit în de¬ 
tenţie în acelaşi an. 

Ciuhandu, Gheorghe 

(23.04.1875, Roşia, jud. Bihor - 
29.04.1947, Vaţa de Jos, jud. Hunedoara) 

Preot şi publicist. A studiat Teologia la Arad 
şi Cernăuţi. Profesor la Institutul Teologic 
Pedagogic din Arad, a îmbrăcat haina pre¬ 
oţească şi a militat pentru apărarea şcolilor 
eparhiale româneşti. Lucrări: Şcoala noastră 
poporală şi darea culturală , 1918; Reorganizarea 
mitropoliei ardelene , 1922; Papism şi ortodoxism 
în Ardeal sau porfiră şi cunună de spini , 1922; 
Cum s-a făcut unirea cu Roma , 1929; Bogomi- 
lismul şi românii, 1933. Membru de onoare al 
Academiei Române din 1946. 

Ciulei, Liviu 

(7.07.1923, Bucureşti - 25.10.2011, Bucureşti) 
Regizor. A studiat arhitectura, apoi teatrul 
la Conservatorul Regal de Muzică şi Teatru 
din Bucureşti. A debutat ca actor în 1946, 
jucând rolul lui Puck în Visul unei nopţi de 
vară la Teatrul Odeon. Ulterior s-a alăturat 
echipei Teatrului Municipal din Bucureşti 
(mai târziu numit Teatrul Bulandra), unde a 
debutat ca regizor în 1957, punând în scenă 
Omul care aduce ploaia de Richard Nash. în 
1961 a devenit celebru pentru o punere în 
scenă total originală a piesei Cum vă place a 
lui Shakespeare. în 1965 a primit Premiul 
pentru regie la Festivalul de la Cannes pen¬ 
tru filmul Pădurea spânzuraţilor. A fost peste 
10 ani director artistic al Teatrului Bulandra. 
A lucrat în multe ţări din Europa, precum şi 
în Statele Unite ale Americii, Canada şi Aus¬ 
tralia. A părăsit România în 1980 şi a fost 
director artistic al teatrului Tyrone Guthrie 
din Minneapolis, Minnesota (Statele Unite), 
iar din 1986, profesor de teatru la Columbia 
University şi New York University în New 
York City. S-a întors în ţară după 1989, re¬ 
gizând o serie de piese celebre. A fost numit 
director de onoare al Teatrului Bulandra ca 
un semn de recunoaştere a talentului său 



Liviu Ciulei Aurel Ciupe 


pus în slujba scenei şi ecranului românesc. 
In 1996, UNITER i-a acordat premiul 
pentru întreaga activitate. Actor: In sat la 
noi (1951); Nepoţii gornistului (1953); Alarmă 
în munţi (1955); Valurile Dunării (1959); 
Soldaţi fără uniformă (1960); Cerul n-are gratii 
(1962); Pădurea spânzuraţilor (1964), ecra¬ 
nizare după romanul Pădurea spânzuraţilor 
al scriitorului Liviu Rebreanu; Decolarea 
(1971); Dragostea începe vineri (1972); Di- 
mitrie Cantemir (1973); Ceaţa (1973); Mas¬ 
todontul (1975); Falansterul (1979); regizor: 
Valurile Dunării (1959); Pădurea spânzuraţilor 
(1964); O scrisoare pierdută (1977) - film TV; 
scenarist: Răsare soarele (1954, în colaborare 
cu Mircea Bodianu şi Paul Bortnovschi, re¬ 
gie Dinu Negreanu); Pasărea furtunii (1957, 
regie Dinu Negreanu); O scrisoare pierdută 
(1977) - film TV Membru corespondent al 
Academiei Române (1992). 

Ciupagea, Ana 

(29.10.1865, Bucureşti - 26.02.1908, Bucureşti) 
Poetă şi traducătoare. A absolvit Literele la 
Bucureşti, Arta Dramatică la Paris. Actriţă a 
Teatrului Naţional din Bucureşti. Influen¬ 
ţată de Eminescu, scrie versuri romantice: 
Poezii, 1887, în Revista literară. A scris şi pie¬ 
se de teatru: Virginia, 1892; Noaptea de Paşti, 
1895. A tradus teatru de Paul Ferrier, Char¬ 
les Favart, E. Legouve, Beaumarchais ş.a. 
A fost printre puţinele femei ale vremii care 
şi-au exprimat personalitatea prin scris, fără 
să fi provenit din rândurile aristocraţiei şi 
fără să fi avut în familie modele culturale. 

Ciupe, Aurel 

(16.05.1900, Lugoj - 18.07.1988, Cluj) 

Pictor. Este autorul a numeroase portrete 
compoziţionale, naturi moarte şi peisaje. 
A fost profesor la Institutul de Arte Plastice 
din Cluj şi director al Muzeului Banatului. 
A studiat pictura la Bucureşti cu Ipolit 
Strâmbu şi G.D. Mirea, la Iaşi cu Octav 
Băncilă, la Paris cu fraţii Laurens, la Roma 
cu Umberto Coromardi. A fost profesor la 

Ciupercă 



Nicolae Ciupercă (general) Alexandru Ciurcu 


Şcoala de Arte Frumoase din Cluj, director 
al pinacotecii din Târgu Mureş (de unde a 
plecat în 1940 din cauza Diktatului de la 
Viena), custode al Muzeului Banatului din 
Timişoara, decan şi rector al Institutului de 
Artă din Cluj. Lucrări: Peisaj, Fochist , Vas cu 
flori, Fată cu floare. 

Ciupercă, Nicolae 

(1856, Răşinari - 1937, Sibiu) 

Maior. Participă ca voluntar la Războiul de 
Independenţă, 1877-1878, cu Regimentul 2 
linie, contribuind la capitularea lui Osman 
Paşa la 28 noiembrie 1877. Este decorat 
cu medaliile Trecerea Dunării şi Apărătorii 
Independenţei. Rănit la Vidin, este decorat 
cu Medalia Comemorativă de Campanie, 
avansat plutonier, iar în 1879 plutonier-ma- 
jor. Urmărit de autorităţile austro-ungare la 
întoarcerea în sat, este obligat să se înroleze 
în armata austriacă cu gradul de sublocote¬ 
nent. în noiembrie 1918, în vârstă de 62 de 
ani, s-a pus la dispoziţia Consiliului Naţional 
Român Sibiu fiind ales delegat la Adunarea 
Naţională de la Alba Iulia din 1 Decembrie 
1918. Activează ca ofiţer de intendenţă în 
cadrul resortului militar al Consiliului Diri- 
gent de la Sibiu până în 1920, când iese la 
pensie cu gradul de maior. La 9 mai 1927 
este decorat cu Medalia jubiliară de veteran 
de război, Medalia comemorativă al 50-lea 
an al Independenţei României. 

Ciupercă, Nicolae 

(20.04.1882, Râmnicu Sărat - 
25.05.1950, Văcăreşti) 

General de corp de armată. A absolvit Şcoala 
Superioară de Război şi a primit comanda 
Armatei IV în 1940. A străbătut Basarabia şi 
a trecut spre Odessa în august 1941. Deco¬ 
rat cu ordinul Mihai Viteazul clasa a IlI-a. în 
urma încercuirii Armatei IV a fost trecut în 
rezervă în acelaşi an. După război a activat în 
organizaţia legionară Graiul Sângelui. A fost 
arestat în 1948 şi a murit în închisoare. 


Ciurcu, Alexandru 

(1854, Şercaia, Făgăraş - 1922, Copăceni, Argeş) 
Inventator şi ziarist. A absolvit Dreptul la 
Bucureşti. A fondat L'Orient , devenit ulterior 
LTndependance Roumaine. Corespondent de 
război la 1877. Expulzat în 1885 din Româ¬ 
nia de Ion C. Brătianu pentru criticile aduse 
guvernării liberale, s-a stabilit la Paris şi a 
inventat propulsorul cu reacţie Ciurcu-Bu- 
isson folosit pentru mici ambarcaţiuni şi 
drezina cu jet. A revenit în ţară în 1889 şi 
a condus ziarul Timpul (1890-1900). Fon¬ 
dator al Sindicatului Ziariştilor şi Asociaţiei 
Generale a Presei Române. A organizat o 
fermă-model la Copăceni, Argeş. 

Ciurea, loan 

(13.04.1878, Fălticeni - 20.03.1943, Bucureşti) 
Medic veterinar şi parazitolog. A absolvit 
Şcoala Superioară de Medicină Veterinară 
din Bucureşti (1902), urmând apoi studii 
de perfecţionare la Berlin şi Konigsberg 
(1910-1912). După absolvirea studiilor, a 
lucrat ca medic veterinar la CFR Craiova 
(1902-1905), apoi la abatorul din Piatra 
Neamţ (1905-1910). Revenit în ţară în anul 
1912, şi-a reluat postul la abator, conti- 
nuându-şi munca de cercetare începută 
în Germania. în acest timp a descoperit 
cistecercul de Taenia saginata în carnea vi¬ 
telor tăiate, a semnalat Trichinella spiralis la 
pisică, Spiroptera sexalata la porc ş.a. A des¬ 
coperit ciclul biologic al unei serii întregi de 
trematode şi o serie de noi specii. în 1922 
devine profesor universitar la Facultatea de 
Medicină Veterinară din Bucureşti, unde 
a organizat cursuri şi seminarii practice în 
Laboratorul de parazitologie. în paralel cu 
activitatea didactică şi-a reluat munca de 
cercetare, cu deosebire asupra trematodelor, 
pe care le-a studiat din punct de vedere sis- 
temic şi biologic, fiind printre primii care au 
aplicat metoda experimentală în parazitolo¬ 
gie. A efectuat studii de anatomie patologică 
la vacă şi găină (1908), ocupându-se de 
bacteriile paratifice, de nematodele parazite 
la pisică şi porc, dar mai ales de tremato- 
dele transmise prin alimentaţia cu peşte la 
mamifere, om şi păsări (1911-1916). Consa¬ 
crarea sa pe plan internaţional se datorează 
descoperirii la peşti a metacercarului infes- 
tant de Opistorchis felineus şi reproducerea 
experimentală a dezvoltării lui la animale 
domestice, corectând eroarea renumitului 
parazitolog elveţian E. Askenazy. Membru 
în Consiliul de administraţie al pescăriilor 
statului (1929-1931). Lucrări: Larvele de 
Diphyllobothrium latum la peştii din bălţile 
Dunării (1913); Prevenirea şi combaterea muştei 

Claudian 



columbace (1924) ş.a. în 1927 este ales mem¬ 
bru corespondent al Academiei Române, iar 
în 1939 membru al Academiei Leopoldine 
din Halle (Germania). 

Ciurunga, Andrei, 

nume la naştere Robert Eisenbraun, 

a semnat şi Robert Cahuleanu 

(20.10.1920, Cahul, Basarabia - 
7.08.2004, Bucureşti) 

Poet. German după tată ca etnie. Refugiat în 
România cu familia după 1944. A absolvit 
liceul la Bolgrad, în 1938. Legionar, a stat 
multă vreme la închisoare (1950-1954, 
1958-1964). Lucrări: Tartăul de salcie , 1940; 
Lacrimi pentru Basarabia , 1940; Poemele 

dezrobirii (1943, Chişinău); Cântece de dor 
şi de război (1944, Chişinău); Vinovat pentru 
aceste cuvinte (1972); Argumente împotriva nopţii 
(1976); Poeme cu umbra de gratii (1990); Poeme 
cu umbra de gratii (1990); Memorii optimiste - 
evocări şi versuri din închisori (1992); Poeme din 
iad pentru îngeri (1996). 

Ciutac, Victor 

(2.01.1938, Şirăuţi, Briceni, Basarabia - 
18.01.2009, laşi) 

Actor. A absolvit Institutul de Arte la Chişi¬ 
nău. Actor la Teatrul Naţional din Bălţi, la 
Teatrul Dramatic A. S. Puşlcin, apoi director 
artistic al Teatrului Mihai Eminescu din 
Chişinău. A jucat în teatru şi film. Roluri 
în film: Poienele roşii , 1966; Mariana , 1967; 
Ofiţer în rezervă , 1971; Lăutarii, 1971; Ulti¬ 
mul haiduc, 1972; Dimitrie Cantemir, 1973; 
Podurile, 1973; Bărbaţii încărunţesc de tineri, 
1974; Calul, puşca şi nevasta, 1975; Pe urmele 
fiarei, 1976; Care pe care, 1977; Povestea lui 
Făt-Frumos, 1977; Hotarul din iunie, 1982; 
Trecea o lebădă pe ape, 1982; Fii fericită, Iulia, 
1983; în zorii revoluţiei, 1984; Dansul efemer al 
dragostei, 1988; Corbii prada n-o împart, 1988; 
Durerea, 1989; Troiţa, 1991. Premiul Naţi¬ 
onal al Cinematografiei Moldovei. Artist al 
Poporului din Moldova. 


Cizek, Eugen 

nume la naştere Eugen Antoniu 
(24.02.1932, Bucureşti - 17.12.2008, Bucureşti) 
Profesor universitar. A absolvit Limbi 
Clasice la Bucureşti, şi-a luat doctoratul în 
latină la Bucureşti şi Lyon. A scris lucrări 
de specialitate foarte solide, apreciate în 
ţară şi străinătate: Evoluţia romanului antic, 
1970; Seneca, 1972; L 'Epoque de Neron et 
ses controverses ideologiques (Epoca lui Nero şi 
controversele ei ideologice), 1972, Leida; Tacit, 
1974; Structures et ideologies dans Les vies des 
douze Cesars (Structuri şi ideologii în Vieţile celor 
doisprezece Cezari), 1977; Epoca lui Traian, 
1980; Neron, 1982, Paris; Secvenţă romană, 
1986; Mentalites et institutions politiques ro- 
maines (Mentalităţi şi instituţii politice romane), 
1991, Paris; La poetique de Vhistoire chez Tacit 
(Poetica istoriei la Tacit), 1992, Paris. A tradus 
din Seneca şi Petroniu, precum şi Civilizaţia 
romană de Pierre Grimal. 

Cizmaş, loan 

(30.08.1930, Straja, Banatul Sârbesc - 
11.03.2003, Novi Sad) 

Gazetar. A absolvit Academia Pedagogică 
din Vârşeţ. A lucrat pentru emisiunile în 
limba română de la Radio Novi Sad, Voivo- 
dina. A condus publicaţia Cuvântul românesc. 
Preşedinte al Comunităţii Românilor din 
Serbia şi Muntenegru, preşedinte al Ligii 
Social-Democrate din Voivodina, membru 
în Parlamentul Voivodinei. A luptat pentru 
drepturile românilor din Valea Timocului. 
Reprezentant al românilor în Parlamentul 
Serbiei (din 2001). 

Claudian, Al 

(8.04.1898, Cernavodă, jud. Constanţa - 
16.10.1962, Bucureşti) 

Filosof şi poet. A absolvit Filosofia la Uni¬ 
versitatea din Bucureşti şi s-a specializat la 
Sorbona. Social democrat ca opţiune ideolo¬ 
gică. Adept al sociologiei în linia lui Dimitrie 
Guşti. Membru fondator al Facultăţii de 
Filosofie a Universităţii din Bucureşti după 

Claymoor 


Al Claudian 


Mie Cleopa 


Cloşca 


al Doilea Război Mondial, alături de Mihai 
Ralea, Petre Andrei, Ştefan Bârsănescu 
ş.a. A predat Sisteme sociologice. Lucrări: 
Cercetări filosofice şi sociologice , 1935; Originea 
socială a filosofiei lui Auguste Comte , 1936; 
Cunoaştere şi suflet, 1940; Antisemitismul şi cau¬ 
zele lui sociale. Schiţă sociologică , 2000, postum. 
A publicat versuri în presă cu pseudonimul 
Anton Costin. 

Claymoor, nume la naştere 

Mişu Văcărescu a semnat şi Valreas 

(1843, Bucureşti - 11.06.1903, Bucureşti) 
Gazetar. Fiu al lui Iancu Văcărescu şi unchi 
al Elenei Văcărescu. A ţinut rubrica mon¬ 
denă la L'Independence roumaine şi Românul în 
perioada 1898-1910. A făcut Liceul Louis le 
Grand la Paris. Spirit hedonist, a lăsat, prin 
articolele sale mondene, imaginea Bucureş- 
tiului de la finele veacului al XlX-lea şi în¬ 
ceputul celui de-al XX-lea prin ceea ce avea 
pitoresc. în acest sens îl precede pe Mateiu 
Caragiale. El este modelul lui I.L. Caragiale 
din schiţa High-Life. Lucrări: La vie ă Buca- 
rest , 1882-1883. 

Cleopa, llie, prenume la naştere Constantin 

(10.04.1912, Suliţa, jud. Botoşani - 
2.12.1998, Sihăstria) 

Egumen, arhimandrit, stareţ şi duhovnic la 
mănăstirea Sihăstria, în Munţii Rarăului. 
Este considerat un destin simbolic pentru 
ortodoxia românească. Lucrări: Despre 
credinţa ortodoxă , 1981; Predici la praznice îm¬ 
părăteşti şi sfinţii de peste an, 1986; Predici la 
Duminicile de peste an, 1990; Valoarea sufletului, 
Galaţi, 1991; Urcuş spre înviere (predici duhov¬ 
niceşti), 1992; Despre vise şi vedenii, 1993. 

Climescu, Constantin 

(30.11.1844, Bacău - 6.08.1926, laşi) 
Matematician. A studiat la Academia Dom¬ 
nească şi la Facultatea de Ştiinţe din Iaşi, 
apoi la Şcoala Normală Superioară din Paris, 
obţinând în 1870 licenţa în matematică şi în 
ştiinţe fizice. După revenirea în România a 


fost numit, în septembrie 1871, profesor la 
Catedra de geometrie analitică şi trigonome¬ 
trie sferică a Facultăţii de Ştiinţe din cadrul 
Universităţii Al. I. Cuza din Iaşi, până la 
data de 1 aprilie 1909, când s-a pensionat. 
A îndeplinit funcţia de decan al Facultăţii de 
Ştiinţe, apoi pe cea de rector al Universităţii 
Âl.I. Cuza din Iaşi în perioada 1901-1907. 
în paralel, între 1884 şi 1898 a fost profesor 
şi îa Şcoala Normală Superioară din Iaşi, 
înfiinţată în 1874 cu scopul de a pregăti ca¬ 
dre didactice pentru învăţământul secundar 
şi primar. în 1883 a fondat revista Recreaţii 
ştiinţifice, fiind apoi principalul ei susţinător. 
De asemenea, a fost şi membru în colegiul 
de redacţie al Gazetei matematice. A îndeplinit 
funcţia de primar al municipiului Iaşi în 
1921. Este autorul unei serii de manuale 
foarte utilizate în epocă: Algebră (1887) 
pentru licee şi candidaţi la bacalaureat, Curs 
de aritmetică raţională (1890) pentru licee, 
Geometrie elementară (1891) pentru cursul se¬ 
cundar, Geometrie analitică (1898) şi altele. Ca 
o recunoaştere a meritelor sale didactice şi 
ştiinţifice a fost ales membru corespondent 
al Academiei Române (1892). 

Clochişner, Sofia 

(12.01.1949, Chişinău) 

Fizician. A absolvit Universitatea de Stat din 
Chişinău (1971), specialitatea fizică teoreti¬ 
că, fiind eleva lui I. Perlin. Doctor în ştiinţe 
fizico-matematice (1980), doctor habilitat 
(1994). Şefă de laborator la Institutul de 
Fizică Aplicată al ASM. Concomitent - pro¬ 
fesor invitat la universităţile din Berlin şi 
Paris. Autoare a peste 150 lucrări ştiinţifice. 
Participantă la multiple congrese consacrate 
fizicii corpului solid (Italia, Spania, SUA, 
Israel, Moscova ş.a.). 

Cloşca, nume la naştere Ion Oargă 
(1747, Cărpiniş, jud. Alba - 1785, Alba lulia) 
Proprietar de mină de aur în Apuseni. Pore¬ 
cla i s-a dat pentru că era foarte strângător. 
A atacat, venind dinspre Câmpeni, Abrud 

Coandă 



Constantin Coandă Henri Mărie Coandă 


şi Roşia Montană, împreună cu Crişan şi 
Horea, cu oaste ţărănească de strânsură 
(ţărani răsculaţi), în 1874, armata imperială 
austriacă ajunsă la Brad, încercând să păs¬ 
treze proprietea românească asupra zonei 
aurifere şi să desfiinţeze iobăgia pentru 
români. A murit tras pe roată. 

Coandă, Constantin 

(1857, Craiova - 1932, Bucureşti) 

General de armată. Profesor de matematică 
la Şcoala Naţională de Drumuri şi Poduri. 
Prim-ministru (de fapt, a condus un Con¬ 
siliu de Miniştri între 24 octombrie-28 no¬ 
iembrie 1918) şi ministru de Externe în 
timpul Primului Război Mondial (1918). 
Henri C. a fost al doilea dintre cei şapte fii 
ai săi. A fost ucis de o bombă pusă de un 
anarhist pe nume Max Goldstein. O stradă 
din Bucureşti îi poartă numele. 

Coandă, Henri Mărie 

(7.06.1886, Bucureşti - 25.11.1972, Bucureşti) 
Inginer, pionier al aviaţiei, fizician, inventator 
al motorului cu reacţie şi descoperitor al 
efectului care îi poartă numele. Fiu al gene¬ 
ralului Constantin Coandă. Mama sa, Aida 
Danet, a fost fiica medicului francez Gustave 
Danet, originar din Bretania. A fost mai întâi 
elev al Şcolii Petrache Poenaru din Bucureşti, 
apoi al Liceului Sf. Sava (1896), unde a urmat 
primele 3 clase, continuând la Liceul Militar 
din Iaşi (1899). Termină liceul în 1903, pri¬ 
mind gradul de sergent major şi îşi continuă 
studiile la Şcoala de Ofiţeri de Artilerie, Ge¬ 
niu şi Marină din Bucureşti. Detaşat la un 
regiment de artilerie de câmp din Germania 
(1904), este trimis laTechnische Hochschule 
(Universitatea Technică) din Berlin-Char- 
lottenburg. Pasionat de probleme tehnice 
şi mai ales de tehnica aviaticii, construieşte 
în 1905 un avion-rachetă pentru armata 
română. între 1907 şi 1908 a urmat de 
asemenea cursuri universitare în Belgia, la 
Liege, şi la Institutul Tehnic Montefiore. în 
1908 se întoarce în ţară şi e încadrat ofiţer 


activ în Regimentul 2 Artilerie. Datorită firii 
sale şi spiritului inventiv, care nu se împăcau 
cu disciplina militară, a cerut şi obţinut 
aprobarea de a părăsi armata, după care, pro¬ 
fitând de libertatea recâştigată, a întreprins o 
lungă călătorie cu automobilul pe ruta Ispa- 
han-Teheran-Tibet. La întoarcere pleacă în 
Franţa şi se înscrie la Şcoala Superioară de 
Aeronautică şi Construcţii, nou-înfiinţată la 
Paris (1909), al cărei absolvent devine în anul 
următor (1910), ca şef al primei promoţii de 
ingineri aeronautici. Cu ajutorul lui Gusta¬ 
ve Eiffel şi al savantului Paul Painleve, care 
l-au ajutat să obţină aprobările necesare, a 
efectuat experimentele aerodinamice preala¬ 
bile şi a construit în atelierul de carosaj al lui 
Joachim Caproni primul avion cu propulsie 
reactivă (de fapt un avion cu reacţie fără elice, 
numit convenţional Coandă-1910) pe care 
l-a prezentat la al doilea Salon Internaţional 
Aeronautic de la Paris (1910). în timpul unei 
încercări de zbor din decembrie 1910, pe ae¬ 
roportul Issy-les-Moulineaux de lângă Paris, 
aparatul pilotat de el a scăpat de sub control 
din cauza lipsei lui de experienţă, s-a lovit de 
un zid de la marginea terenului de decolare 
şi a luat foc. Din fericire a fost proiectat din 
avion înaintea impactului, alegându-se doar 
cu spaima şi câteva contuzii minore pe faţă 
şi pe mâini. Pentru o perioadă de timp a 
abandonat experimentele datorită lipsei de 
interes din partea publicului şi savanţilor 
vremii. în 1911, la Reims, prezintă un avion 
dublu motor cu o singură elice. între 1911 
şi 1914 a lucrat ca director tehnic la Uzinele 
de Aviaţie din Bristol, Anglia, şi a construit 
avioane cu elice de mare performanţă, de 
concepţie proprie. în următorii ani s-a întors 
în Franţa, unde a construit un avion de re¬ 
cunoaştere (1916) foarte apreciat în epocă, 
prima sanie-automobil propulsată de un 
motor cu reacţie, primul tren aerodinamic 
din lume şi altele. Coandă 1916 este ase¬ 
mănător cu avionul de transport Caravelle, 
la proiectarea căruia a şi participat. în 1934 
obţine un brevet de invenţie francez pentru 
Procedeu şi dispozitiv pentru devierea unui 
curent de fluid ce pătrunde într-un alt fluid, 
care se referă la fenomenul numit astăzi 
efectul Coandă, constând în devierea unui 
jet de fluid care curge de-a lungul unui 
perete convex, fenomen observat prima oară 
de el în 1910, cu prilejul probării motorului. 
Această descoperire l-a condus la importante 
cercetări aplicative privind hipersustentaţia 
aerodinelor, realizarea unor atenuatoare de 
sunet şi altele. Inventează, în 1926, un nou 
material de construcţie, beton-lemnul, folo¬ 
sit pentru decoraţiuni (de exemplu, Palatul 

Grigore Cobălcescu 


Igor Cobileanschi 


Claudia Cobizev 


Culturii din Iaşi, ridicat în 1926, este decorat 
în totalitate cu materialul său), şi pune la 
punct un dispozitiv de detecţie a lichidelor 
în sol. E folosit în prospectarea petroliferă. 
Realizări: platformă mobilă pentru expe¬ 
rimente aerodinamice. Dispozitivul era 
montat pe un tren, iar experimentele se des¬ 
făşurau în mişcare, la o viteză de 90 km/h, 
pe linia Paris-Saint Quentin. Astfel a putut 
face determinări cantitative aeronautice, 
folosind un tunel de vânt cu fum, o balanţă 
aerodinamică şi o cameră fotografică speci¬ 
ală, de concepţie proprie. Datorită acestor 
experimente a stabilit un profil de aripă 
funcţional pentru viitoarele sale avioane. 
Revine definitiv în ţară în 1969 ca director al 
Institutului de Creaţie Ştiinţifică şi Tehnică 
(INCREST). în Golful Persic inventatorul 
român construieşte un echipament oceanic 
de depozitare a petrolului extras departe de 
malul mării. Membru al Societăţii Regale de 
Aeronautică din Londra. Membru al Acade¬ 
miei Române (1970). 

Cobălcescu, Grigore 

(22.09.1831, laşi - 21.05.1892, laşi) 

Geolog şi paleontolog. A fost primul pro¬ 
fesor de geologie şi mineralogie la Univer¬ 
sitatea din Iaşi. Sub îndrumarea lui s-au 
format învăţaţi ca Dimitrie Brândză, Sava 
Athanasiu, Nicolae Leon, Grigore Antipa, 
Dimitrie Voinov, Emil Racoviţă şi mulţi alţii. 
Cobălcescu s-a remarcat şi prin activitatea 
desfăşurată în cadrul primei societăţi şti¬ 
inţifice româneşti, Societatea Medicilor şi 
Naturaliştilor din Iaşi, înfiinţată în 1868, şi 
în cadrul Societăţii Române de Geografie, 
înfiinţată în 1875, printre ai cărei iniţiatori 
şi fondatori s-a situat. în 1889, alături de 
istoricul A.D. Xenopol şi de alţi entuziaşti, 
devine membru fondator al Societăţii Şti¬ 
inţifice şi Literare din Iaşi. în discursul de 
recepţie dezvoltă teoria sa cu privire la origi¬ 
nea anorganică a petrolului şi demonstrează 
existenţa legăturii strânse între zăcămintele 
de ţiţei, masivele de sare şi cutele anticlinale. 


A elaborat prima lucrare românească de 
geologie, Calcarul de la Răpidea (1862). O in¬ 
sulă din arhipelagul Palmer (în Antarctica, 
la graniţa dintre Oceanele Pacific şi Atlan¬ 
tic) îi poartă numele (Cobalcescou Island). 
Numele a fost propus de Emil Racoviţă, în 
timpul expediţiei sale cu vasul Belgica. Mem¬ 
bru al Academiei Române (1886). 

Cobileanschi (Kobileanski), Igor 

(24.02.1974, Comrat, Republica Moldova) 
Regizor. Găgăuz ca etnie. A absolvit Acade¬ 
mia de Teatru şi Film, regie, la Bucureşti. 
A lucrat la Studioul Moldova Film, apoi 
la diverse televiziuni private, continuând 
colaborarea cu studioul Moldova Film. Spe¬ 
cializat în documentare: Sper jură speranţă , 
1989; Găoacea , 1990; Atâţia oameni diferiţi , 
OWH TV Studio, 2001; Când se stinge lumina , 
scenariul, regia, Studioul de creaţie al Minis¬ 
terului Culturii Europolis, 2006; Saşa, Grişa 
şi Ion , Moldova Film, 2006 (Premiul Festiva¬ 
lului Producătorilor de Film de la Constanţa; 
Premiul Audienza la Trieste Film Festival, 
Italia); Plictis şi Inspiraţie , 2008 (Premiul TIFF, 
Bucureşti). Membru al Uniunii Cineaştilor 
din Moldova. 

Cobizev, Claudia 

(14.03.1905, Lozova - 28.04.1995, Chişinău) 
Sculptor. A absolvit Şcoala de Arte Plastice 
din Chişinău (1926-1931, elevă a lui A. Plă¬ 
mădeală), specializare la Academia Regală 
de Belle Arte din Bruxelles şi la Academia 
de Arte Frumoase din Bucureşti. A activat 
ca profesoară la Şcoala de Arte Plastice 
din Chişinău. Tematica operei - femeia 
ca mamă, gospodină, lucrătoare. A expus 
sculpturi la Bucureşti, Chişinău, Bruxelles, 
Moscova. Premiul de Stat, 1968. 

Coca, Eugen(iu) 

(1893, Cureşniţa, Basarabia - 
9.01.1954, Chişinău) 

Compozitor. A învăţat să cânte la vioară de 
la tatăl său, lăutar la Soroca, şi a cântat de 

Cocea 



Eugen Coca Alice Cocea Dina Cocea Dinu Cocea 


copil în orchestra populară a lui A. Poleakov. 
A absolvit Şcoala de Muzică din Chişinău 
(vioara), apoi Conservatorul din Chişinău şi 
a fost violonist în orchestrele din Eupatoria, 
Kostroma, Moscova, Rostov pe Don, apoi a 
fost violonist şi dirijor la Chişinău, Akker- 
man. Lucrări: poemul simfonic Nopţile în 
Crimeea şi valsul Dragostea de viaţă , 1917; 
Concerto grosso ; două suite moldoveneşti; 
opera Pasărea măiastră sau Prinţul Ionel şi lupul 
năzdrăvan ; tabloul simfonic Balalaica ; Cvarte¬ 
tul pentru coarde nr. 1 ; Simfoniile nr. 1 şi nr. 2 ; 
baletul Florile micuţei Ida ; comediile muzicale 
Semnalele de pe planeta Marte şi în ţara cani¬ 
balilor, suita corală Doina (1949); Simfonia de 
primăvară (pentru vioară şi orchestră, 1949); 
poemul simfonic Codrul (1950); Cvartetul 
pentru coarde nr. 2; romanţe, coruri, lieduri, 
piese pentru pian, pentru vioară şi pian, 
muzică pentru spectacole şi film. Maestru 
Emerit al Artelor din Republica Moldova. 
O şcoală din Chişinău şi o stradă din Buiu- 
cani îi poartă numele. 

Cocea, Alice, nume la naştere Alice Miile 

(28.07.1899, Sinaia - 

2.07.1970, Boulogne-Billancourt, Franţa) 

Actriţă. Aromâncă. Verişoară a lui N.D. 
C., fiică a lui Constantin Miile. A studiat la 
Conservatorul de Artă Dramatică din Paris şi 
s-a afirmat la Paris. Roluri în filme: Mon gosse 
de pere (1930), Marions-nous (1931), Nicole et 
sa vertu (1931), Delphine (1931), A tout coeur 
(1931), Greluchon delicat (1934), La princesse 
de czardas, regia Andre Beauclair (1934), 
Le joueur (1962), Striptease (1963), La ronde, 
scenariu Jean Anouilh, regie Roger Vădim, 
alături de Jane Fonda (1964). Majoritatea fil¬ 
melor s-au difuzat şi în SUA şi au beneficiat 
de cronici de prestigiu în The New York Times. 

Cocea, Dina 

(27.11.1912, Bucureşti - 27.10.2008, Bucureşti) 
Actriţă. Este fiica scriitorului N.D. Cocea. 
A absolvit studiile de actorie la Paris, unde 
verişoara tatălui său, Alice, era actriţă. 


Debutul teatral a avut loc la Paris, în 1934, 
şi la Teatrul Comedia din Bucureşti, în 
1935, în piesa Adevăratul Iacob, alături de 
George Timică. A apărut pe marile ecrane 
prima dată în 1939 în O noapte de pomină. 
Intre 1941 şi 1949 a fost director la Teatrul 
Nostru şi la Studioul Teatrului Nostru, 
în perioada 1952-1962 a fost decan al 
Facultăţii de Teatru. începând din 1956 a 
reprezentat România la congrese interna¬ 
ţionale sau la manifestările organizate de 
ONU şi UNESCO. între 1979 şi 1989 a 
fost preşedintă a Asociaţiei Oamenilor de 
Artă din Instituţiile Teatrale şi Muzicale. 
De-a lungul timpului a jucat în peste zece 
filme de lung metraj, a avut peste o sută 
de roluri în spectacole de teatru, teatru 
radiofonic şi teatru pentru televiziune. 
A avut o prodigioasă activitate eseistică şi 
publicistică, scriind nenumărate articole de 
sinteză, critică şi cronică dramatică în presa 
de specialitate autohtonă şi străină. Roluri: 
O noapte de pomină (1939), Cartierul Veseliei 
(1964), Neamul Şoimăreştilor (1964), Ciprian 
Porumbescu (1972), Ştefan cel Mare - Vaslui 
1475 {1974), Muşchetarul român (1975), Au¬ 
rel Vlaicu (1977), Iancujianu haiducul (1980), 
Cântec pentru fiul meu (1980), Atac în biblio¬ 
tecă (1992). Din 2001 - societar de onoare 
al Teatrului Naţional din Bucureşti. Doctor 
Honoris Causa al Universităţii de Artă Tea¬ 
trală şi Cinematografică din Bucureşti. 

Cocea, Dinu 

(22.09.1929, Periş, jud. Ilfov) 

Regizor de film. Văr cu Dina C. A absolvit 
Institutul de Artă Teatrală şi Cinematogra¬ 
fică la Bucureşti. A lucrat mult cu Eugen 
Barbu ca scenarist, ori s-a bazat pe cărţile 
acestuia pentru scenarii. Stabilit în Franţa în 
1985. Filme: regie - Haiducii (1965,); Răzbu¬ 
narea haiducilor - şi scenariul (1968); Răpirea 
fecioarelor - şi scenariul (1968); Haiducii lui 
Şaptecai (1970); Săptămâna nebunilor - şi sce¬ 
nariul (1971); Zestrea Domniţei Ralu (1971); 
Paraşutiştii (1972); La Revolte des Hăidouks 

N.D. Cocea Vasile Cocheci 


(1972) - serial TV; Stejar, extremă urgenţă 
(1973); Nu opriţi ventilatorul (1976); Lanţul 
neglijenţelor (1976); Instanţa amână pronunţarea 
(1976); Ecaterina Teodoroiu (1979); Iancujianu, 
zapciul - şi scenariul (1980); Iancujianu, hai¬ 
ducul - şi scenariul (1981). Deşi n-a fost ono¬ 
rat cu multe premii, nici unul dintre filmele 
sale n-a avut sub 4 milioane de spectatori. 

Cocea, N(icolae) D. 

(29.11.1880, Bârlad - 1.02.1949, Bucureşti) 
Publicist şi scriitor. Familie de aromâni. 
Bunicul său, fiica şi cei doi băieţi ai lui au 
venit în ţară din Macedonia şi s-au stabilit în 
Moldova. Studii universitare la Bucureşti şi 
Paris. Principalul animator al unor publicaţii 
de stânga: Viaţa socială. Facla, Viitorul social, 
Chemarea, Era nouă, Reporter. Bun pamfletar. 
A participat la revoluţia din Rusia, 1917, şi 
l-a cunoscut pe Lenin. Antiregalist, a făcut 
închisoare pentru scrieri satirice la adresa 
regelui Carol al II-lea. După al Doilea Răz¬ 
boi Mondial a fost vicepreşedinte al Uniunii 
Scriitorilor. A scris romane satirice: Vinul de 
viaţă lungă, 1931, tradus în franceză în 1989, 
postum; Nea Nae , 1935. 

Cocea, Sofia 

(15.06.1839, Fălticeni - 27.10.1861, Vaslui) 
Publicistă, poetă, traducătoare. Mătuşă a lui 
N.D. C. (soră a tatălui). A absolvit Şcoala 
Centrală din Iaşi, a fost profesoară la Vaslui. 
La treisprezece ani a tradus piesa Maria sau 
Mustrările de cuget a unei mame de Al. Duval. 
A colaborat la Steaua Dunării şi s-a mani¬ 
festat ca unionistă, fiind apeciată de Mihail 
Kogălniceanu şi Vasile Alecsandri, dar detes¬ 
tată de Gh. Asachi. Un volum s-a publicat 
postum: Operile doamnei Sofia Crisoscoleu, 
născută Coce, 1862. 

Cocheci, Vasile 

(24.10.1922, Bălteni, jud. Gorj - 
8.06.1996, Timişoara) 

Chimist. A absolvit Chimia Industrială la 
Bucureşti şi a fost profesor la Catedra de 
chimie fizică şi analitică a Politehnicii din 


Timişoara. A avut contribuţii în domeniul 
calităţii apelor, tratării şi epurării lor. A con¬ 
tribuit la înfiinţarea şi organizarea Institutu¬ 
lui de Cercetare şi Proiectare pentru Epura¬ 
rea Apelor Reziduale. Are 31 de brevete de 
invenţie în domeniu. Membru al Consiliului 
Naţional pentru Protecţia Mediului încon¬ 
jurător. Membru corespondent al Academiei 
Române (1991), membru al Academiei de 
Ştiinţe din Georgia. 

Coculescu, Nicolae 

(1866, Craiova - 5.11.1952, Bucureşti) 
Astronom. Tată al lui Şerban C., care a sem¬ 
nat, în Franţa, cu pseudonimul Pius Servien. 
A absolvit Matematica la Universitatea din 
Bucureşti, apoi la cea din Paris. Urmează 
o perioadă de specializare la Observatorul 
astronomic din capitala Franţei (1890), unde 
rămâne până în 1895, desfăşurând, în tot 
acest timp, o remarcabilă activitate ştiinţifică. 
Participă astfel la observarea, în Senegal, a 
eclipsei de Soare din 1893, publicând studii 
valoroase şi obţinând fotografii remarcabile, 
în 1895 devine doctor la Sorbona, cu o teză 
de mecanică cerească, reuşind să analizeze şi 
să determine, cu o metodă proprie, efectele 
perturbatoare pe care le exercită o planetă 
asupra altei planete (rezultat citat de mari 
savanţi, printre care Henri Poincare). S-a 
ocupat şi de fotosfera solară, de asemenea 
de refracţia astronomică. Profesor de astro¬ 
nomie şi mecanică cerească la Universitatea 
din Bucureşti, 1895-1937, un timp fiind şi 
decan al Facultăţii de Ştiinţe (1928-1932). 
A întemeiat, în 1908, Observatorul As¬ 
tronomic din Bucureşti şi l-a dotat cu 
instrumentele necesare. A iniţiat publicaţiile 
astronomice ale Observatorului şi a fost un 
membru preţuit al Uniunii Astronomice 
Internaţionale (UAI). Lucrări: Sur le developp- 
ment approche de la fonction perturbatrice, 1894; 
Curs de mecanică cerească , 1905. O stradă din 
Craiova şi un concurs interjudeţean de ma¬ 
tematică îi poartă numele. 

Coculescu, Şerban Piu 

a semnat Pius Servien 

nume la naştere Piu-Şerban Coculescu 

(1902, Bucureşti - 1953, Paris) 

Filosof şi estetician. Fiu al lui Nicolae C. Şi-a 
luat licenţa în Litere la Sorbona. A absolvit 
apoi Şcoala de Ofiţeri de Artilerie la Timi¬ 
şoara. S-a întors la Paris şi a fost profesor 
la College de France şi cercetător la CNRS. 
S-a ocupat de teoria probabilităţilor, funda¬ 
mentele matematicii, relaţia dintre acustică 
şi estetică, relaţia dintre limbajul ştiinţific şi 
limbajul poetic. A creat o teorie matematică 

Nicolae Coculescu Alexandru Codarcea 


a ritmului, vizând o transcriere matematică 
a ritmurilor, în primul rând a ritmului din 
poezie. Este considerat precursorul lingvis¬ 
ticii matematice. Lucrări: Essai sur Ies rythmes 
toniques dufrangais, 1925; Lyrisme et structures 
sonores: nouvelles methodes d'analyse des rythmes 
appliquee ăAtala de Chateaubriand, 1930; Prin- 
cipes d'esthetique: problemes d'art et langage des 
Sciences , 1935; Base physique et base mathema- 
tique de la theorie des probabilites, vers une nou- 
velle forme de la theorie , 1942; Mathematiques et 
humanisme: le rythme, Ies rythmes de timbre dans 
la poesie grecque, sur Ies methodes de critique tex- 
tuelle du type Lachmann-Quentin, 1942; Science 
et poesie, 1947; Hasard et probabilites, 1949. 

Codarcea, Alexandru 

(12.01.1900, Vârşeţ, Banatul Sârbesc - 
28.05.1974, Bucureşti) 

Geolog, membru titular al Academiei Româ¬ 
ne din 1955. A fost profesor de mineralogie 
şi petrografie la Institutul de Petrol, Gaze 
şi Geologie din Bucureşti. Autor al unor 
importante lucrări cu privire la rocile bana- 
titice, la geologia petrografică şi la tectonica 
munţilor Carpaţi. Lucrări: Studiul geologic şi 
petrografie al regiunii Ocna de Fier-Bocşa Mon¬ 
tană, 1931; Date noi asupra tectonicii Banatului 
meridional şi a Platoului Mehedinţi, 1940. 
Membru al Academiei Române (1955), pre¬ 
şedinte al Secţiei de geologie şi geografie a 
Academiei Române (1959-1966). 

Codreanu, Corneliu Zelea 

V Zelea-Codreanu, Corneliu 

Codreanu, Lizica (Lyzica), nume la naştere 
Simionescu, căsătorită Fontenoy 
(30.06.1901, Bucureşti - 1958, Paris) 

Balerină. A absolvit, ca şi sora ei, Irina, de¬ 
venită sculptoriţă (a lucrat în atelierul lui 
Constantin Brâncuşi) Şcoala de Belle Arte 
din Bucureşti. A fost actriţă la Teatrul Carol 
din Bucureşti, în compania lui Ion Mânu, 
Maria Filotti, Petre Sturdza. în 1919 a inter¬ 
pretat, la Teatrul Eforia, dansuri de caracter 


alături de Marioara Voiculescu, interpretate 
la vioară de I. C. Nottara. A fost angajată de 
Diaghilev pentru trupa sa şi a plecat la Paris. 
Primele spectacole au fost la Closerie de 
Lilas. A cunoscut-o, prin intermediul surorii 
sale şi a lui Brâncuşi, pe Sonia Delauney (ba- 
sarabeancă la origine, acesta e pseudonim), 
care făcea costume pentru balet şi a dus-o la 
trupa Diaghilev. Brâncuşi însuşi a creat pen¬ 
tru ea costumul cu care a interpretat balet de 
avangardă pe muzica lui Erik Satie, şi el pri¬ 
eten cu Brâncuşi. Intră în cercul lui Fernand 
Leger, Max Jacob, Guillaume Apollinaire. îl 
cunoaşte în atelierul lui Brâncuşi pe Marcel 
Mihalovici, care va compune muzică de ba¬ 
let pentru ea (Une vie de Polichinelle) . A dansat 
dansuri româneşti în stil cubist pe coregrafia 
lui Mihail Larionov (trupa Diaghilev). A ju¬ 
cat în filmul Le Petit Parigot, 1923. 

Codreanu, Mihail 

(25.07.1876, laşi - 23.10.1957, Bucureşti) 

Poet. A absolvit Filologia, Filosofia, Conser¬ 
vatorul şi Dreptul la Iaşi. Profesor de dicţie, 
critică şi psihologie teatrală la Conservatorul 
din Iaşi, rector (1933-1939). A fost director 
la Teatrul Naţional din Iaşi (1919-1923); 
director la revista însemnări ieşene. Debutează 
în literatură cu versuri în Lumea ilustrată 
(1891). A făcut parte din cercul Vieţii româ¬ 
neşti. Considerat maestru al sonetului. Inspi¬ 
raţia sa este peisagistică şi sentimentală. Este 
cel mai prolific sonetist român. Volumele 
sale de poezii sunt: Diafane (1901), Din când 
în când (1903), Statui (1914), Cântecul deşertă¬ 
ciunii (1921), Turnul din fildeş (1929), Statui. 
Sonete şi evadări din sonet (1939). Membru 
corespondent al Academiei (1942, exclus 
1948, reconfirmat 1990), Premiul Naţional 
pentru Poezie, 1925; Cavaler al Ordinului 
Palmes Academiques al Academiei Franceze 
(1921), a primit Legiunea de Onoare a Fran¬ 
ţei (1929). 

Codreanu, Nicolae 

(1832, Leuşeni, Basarabia - 1912, Chişinău) 
Iluminist al Basarabiei. Fiu de moşier. A ab¬ 
solvit liceul gubernial din Chişinău (1857) 
şi secţia fizico-matematică la Universitatea 
din Odessa. După zece ani de profesorat 
în licee din Crimeea (inclusiv - director 
de şcoală), a fost invitat la Chişinău, unde 
a fondat (1873) şi condus (timp de 30 ani) 
Liceul Real. Este şi fondatorul Gimnaziului 
Industrial. A creat prima societate ştiin¬ 
ţifică - Comisiunea Arhivelor (23 august 
1898) - şi a organizat primele ei publicaţii. 
A fost curatorul liceeîor din Basarabia, a 
stimulat accesul tineretului autohton la 
învăţământul secundar (este şi autor al unui 

Dicţionar special pentru elevii moldoveni). 
A condus proiectarea şi zidirea edificiului 
Liceului Real (ulterior liceul Alecu Ruso, iar 
după al Doilea Război Mondial Blocul nr. 1 
al Universităţii de Stat din Chişinău). 

Codreanu, Radu 

(4.09.1904, Tulcea - 11.02.1987, Bucureşti) 
Biolog şi citolog. A urmat cursurile lice¬ 
ului Gheorghe Lazăr din Bucureşti, unde 
a înfiinţat Societatea Ştiinţa, în care şi-a 
manifestat ideile evoluţioniste. între 1923 şi 
1926 urmează cusurile Facultăţii de Ştiinţe 
din Bucureşti. îşi ia licenţa în 1927. O de¬ 
osebită influenţă asupra formării sale ca 
biolog au avut-o Andrei Popovici Bâznoşanu 
şi Dimitrie Voinov. în această perioadă vine 
în contact cu ilustre personalităţi ale biolo¬ 
giei româneşti şi franceze: Ion Cantacuzino, 
Paul Bujor, Grigore Antipa, Ion Borcea, 
Mihai Ciucă, Al. Ciucă, Gh. Zotta, C. Io- 
nescu-Mihăileşti, Ioan Ciurea, M. Caullery, 
Ch. Perrez, F. Mesnil, O. Dubosq, L. Leger. 
începe studii parazitologice. Se ocupă de 
microsporidiile insectelor din ordinul Ephe- 
meroptera. Cu aceste studii îşi dă doctoratul 
în Ştiinţe Naturale în 1939 la Facultateea de 
Ştiinţe din Paris sub îndrumarea lui Maurice 
Caullery. în 1930 este transferat la Institutul 
de Speologie al Universităţii din Cluj-Napo- 
ca. Aici colaborează cu Emil Racoviţă, căruia 
îi succede la Catedra de Biologie Generală. 
Activitatea sa durează până în 1945, când 
revine la Catedra de Biologie Generală. în 
1949 trece la Catedra de zoologie a never¬ 
tebratelor, unde funcţionează până în 1974. 
A scris peste 200 de lucrări ştiinţifice, multe 
din ele fiind deschizătoare de drumuri noi 
în biologie: despre studiul protozoarelor 
parazite la nevertebrate; patologia insecte¬ 
lor - patobiologia; taxonomia şi zoogeografia 
unor viermi tubelariaţi şi al unor grupe de 
crustacee. A fost ales (în 1974) membru al 
Academiei Române. Membru al Societăţii 
Franceze de Zoologie. 


Codrescu, Andrei 

nume la naştere Andrei Perlmutter 

(20.12.1946, Sibiu) 

Ziarist şi prozator. Emigrat în Statele Unite 
ale Americii în 1966. Colaborator regulat al 
radioului public din SUA (National Public 
Radio, New York). După 1989 a revenit în 
România în calitate de corespondent pentru 
ABC Nightline. A descris această experienţă 
în The Hole in the Flag , 1989, declarată de 
The New York Times „cartea anului". Urmă¬ 
toarea carte, The Blood Countess , 1995 a fost 
bestseller. A mai publicat: Selected Poems. 
1970-1996, 1996; The Dog with the Chip in 
His Neck: Essaysfrom NPR and Elsewhere, New 
York, 1996. Premii: National Endowment 
for the Arts Fellowship for Poetry, Editing 
and Radio; the General Electric Foundation 
Poetry Prize; the Peabody Award for the PBS 
version of Road Scholar şi ACLU Freedom 
of Speech Award, 1995. 

Codrescu, Constantin 

(5.09.1931, Huşi) 

Actor. în 1951 a absolvit Institutul de Teatru 
din Bucureşti. Actor la Teatrul Mic. între 
1976 şi 1989 este profesor la Institutul de 
Teatru din Târgu-Mureş. Este şi cetăţean 
de onoare al acestui municipiu. Apoi a fost 
director la Teatrul Municipal din Brăila. Ro¬ 
luri: în film - Nepoţii gornistului, 1953; Răsare 
soarele, 1954; Moara cu noroc, 1955; Puştiul, 
1962; Subteranul, 1967; Haiducii lui Şaptecai, 
1970; Pistruiatul, 1973; Bietul loanide, 1979; 
Vlad Ţepeş, 1979; Un oaspete la cină, 1986; 
Martori dispăruţi, 1988; Doi haiduci şi-o crâş- 
măriţă, 1993; Trenul vieţii, 1998; în teatru - 
A treia caravelă, Aix Nebunul, Angajare de clovn, 
Antigona, Broaştele, Castelul pălărierului, Doi ti¬ 
neri din Verona, Cheile oraşului Breda, Chipul lui 
Dumnezeu, toate la emisiunea Teatru Radio¬ 
fonic. A făcut şi scenografie pentru Teatrul 
Bulandra: Noaptea la Madrid de D. Ceccaldi, 
Paharul cu apă de E. Scribe ş.a.; regie: Cântecul 
lebedei de Cehov. 

Theodor Codrescu Anatol Codru Ion Codru-Drăguşanu Ion Cojar 


# 


Codrescu, Theodor 

(1.04.1819, laşi - 23.03.1894, laşi) 

Editor, redactor, tipograf, traducător şi 
prozator. A înfiinţat tipografia Buciumul 
român, prin intermediul căreia a sprijinit 
Unirea Principatelor Române. A fost redac¬ 
tor la multe ziare, tipărind, în ziarul Buciumul 
român , pentru prima oară, epopeea Ţiganiada 
de Ion Budai-Deleanu. A scris drama istori¬ 
că Plăieşul Logofăt mare , 1846. A făcut prima 
traducere din România din literatura ameri¬ 
cană: Coliba lui Moş Toma , după H.B. Stowe, 
1853. A scris Dicţionarfranceso-român, 2 voi., 
1859 şi Dicţionar germano-român, 2 voi., 
1875. Membru corespondent al Academiei 
Române (1886). 

Codru, Anatol 

(1.05.1936, Molovata Nouă, Basarabia - 
17.08.2010, Chişinău) 

Regizor şi poet. A absolvit Facultatea de Lite¬ 
re la Universitatea din Chişinău şi Institutul 
de Cinematografie, secţia regie, la Moscova. 
A fost regizor la studioul Moldova Film. 
Specializat în film documentar. Filmografie: 
Trânta, 1968; Biografie, 1969; Alexandru Plă¬ 
mădeală, 1969; Bachus, 1969; Arhitectul Şciusev, 
1970; Din îndemnul talentului, 1971; Dimitrie 
Cantemir, 1971; Vasile Alecsandri (regia), 1972; 
Carnetul de partid, 1973; Biografia cântecului, 
1973; Ion Creangă (scenariu), 1973; Plai 
reînnoit, 1978; Neam de pietrari, 1975; Balada 
prietenului meu, 1978; Visul vieţii mele, 1980; 
Letopiseţul destinului nostru, 1981; Puşkin în 
Moldova, 1982; Te salut; noua generaţie, 1983; 
în constelaţia fraternităţii, 1984; Tălăncuţa, 
1986; Cronica familiei Bologan, 1987; Sunt 
scuzaţi martorii, 1988; Eu, Nicolai Costenco, 
1989; Mihai Eminescu, 1992; Ion Creangă, 
1998. Volume de versuri: îndărătnicia pietrei 
(1967), Feciori (1971), Portret în piatră (1978), 
Piatra de citire (1980, Mitul personal (1986), 
Ruperea din nefiinţă (1999), Piatra înşine (2003, 
Bucureşti), Orga de piatră (2004) etc. Distins 
cu titlul de Maestru al Artei din Republica 
Moldova, Premiul de Stat al Republicii 


Moldova, Ordinul Republicii. Preşedinte al 
Uniunii Cineaştilor din Moldova. Membru 
de onoare al Academiei Internaţionale de 
Film Nika din Rusia. Membru de Onoare al 
Academiei de Ştiinţe a Moldovei. 

Codru-Drăguşanu, Ion 

nume la naştere Ion Germaniu 
(9.11.1818, Drăguş, jud. Braşov - 
26.10.1884, Sibiu) 

Scriitor. Spirit enciclopedist. A fost secretar 
la o familie boierească. A călătorit la Viena, 
Milano, Roma, Paris, Londra, prin Germa¬ 
nia, la Petersburg. A participat la revoluţia 
de la 1848. Este numit în Comisia Filologică 
de la Sibiu. Vicecăpitan de Făgăraş, secretar 
al Comitetului averilor mănăstireşti, vice¬ 
preşedinte al Despărţământului Făgăraş al 
ASTRA şi preşedinte al Sedrei orfanale din 
Făgăraş. Se ocupă de înfiinţarea şcolilor în 
limba naţională, de luminarea oamenilor. 
Inspirat de filosofia raţionalistă a iluminis¬ 
mului, arată că a sosit „timpul luminării şi 
al desmorţirii". A scris epistole, memorii 
(Peregrinul transilvan, 1865), fiind considerat 
primul călător modem al literaturii române. 

Cojar, Ion 

(9.01.1931, Bistriţa Năsăud) 

Regizor de teatru. A absolvit Institutul de 
Artă Teatrală şi Cinematografică din Bucu¬ 
reşti, unde este în prezent profesor. A lucrat 
la Teatrul Naţional din Bucureşti ca regizor, 
apoi director, dar a colaborat şi cu alte 
teatre (Bulandra, Opera Română). A făcut 
şi regie de film. Roluri în: Mere roşii, 1976; 
Salutări din Agigea, 1984; Cuibul de viespi, 
1986; Ambasadori, căutăm patrie, 2003. Are 
la activ peste o sută de spectacole regizate, 
dintre care 30 au primit premii la festivaluri 
internaţionale şi naţionale. 

Cojocaru, Alina 

(27.05.1981, Bucureşti) 

Balerină. A studiat la Şcoala de Balet din 
Kiev. în 1997 a obţinut Prix de Lausanne, 

Cojocaru 



Alina Cojocaru 


George Cojocaru 


Teodosie Cojocaru 


Alexandru Cojuhari 


care presupunea o specializare la Royal Bal- 
let la Londra. A fost angajată în corpul de 
balet la Royal Ballet şi solistă a Baletului din 
Kiev. Din 2001 prim-solistă a Royal Ballet 
din Londra. Roluri: Kitri {Don Quijote ), Au¬ 
rora, Prinţesa Florina {Frumoasa din Pădurea 
Adormită ), Cenuşăreasa, Clara {Spărgătorul de 
nuci), Coppelia, Giselle Odette {Lacul lebede¬ 
lor). A susţinut spectacole pe marile scene 
ale lumii, din Australia şi Americi până la 
Paris şi Kiev. Distinsă cu Ordinul Steaua 
României, 2002. 

Cojocaru, George 

(18.06.1937, Bucureşti) 

Economist. Consilier în Ministerul de Ex¬ 
terne pentru Asia, Oceania şi ţările Americii 
Latine, director al diviziei Americii Latine, 
director general al Românoexport, secretar 
general şi director al Camerei de Industrie 
şi Comerţ a României, director general al 
ROMEXPO, preşedinte al ROMINVEST, 
preşedinte al Adunării generale a preşe¬ 
dinţilor Camerelor Regionale de Comerţ şi 
Industrie (cuprinzând Austria, Ungaria, Tur¬ 
cia, Japonia, SUA, Coreea, India, Thailanda, 
Singapore, Egipt, Iran). Distins cu Marele 
Ordin pentru Merit, clasa Argint, al Austriei, 
ordinul danez Ridderordeners Kapitel, Ordi¬ 
nul Steaua României. 

Cojocaru, Teodosie 

(1879, Chişinău - 23.01.1941, Chişinău) 

Primar al Chişinăului. Unul dintre liderii mi¬ 
litari ai Sfatului Ţării. în 1918 deţine funcţia 
de director general al Războiului în Guvernul 
Republicii Democratice Moldoveneşti. De¬ 
putat în Parlamentul României şi primar al 
oraşului Chişinău între 1919 şi 1920. Arestat 
de ucraineni în 1940, a murit la închisoarea 
din Chişinău. 

Cojuhari, Alexandru 

nume la naştere Cojocaru 
(1935, Căuşeni, Basarabia) 

Jurist. A absolvit Facultatea de Drept a 
Universităţii de Stat a Moldovei. Doctor 


habilitat (docent) în specialitatea drept civil. 
Profesor şi şef de catedră la Facultatea de 
Drept a Universităţii din Chişinău. Membru 
al Comisiei guvernamentale şi parlamentare 
de elaborare a noului Cod de procedură civilă 
al Republicii Moldova, adoptat în 2003, şi al 
grupului de lucru privind Codul de procedură 
civilă pentru statele CSI (din 2001, cu sediul 
la Sankt Petersburg). Membru al Consiliului 
Ştiinţific Consultativ de pe lângă Curtea 
Supremă de Justiţie. Participă la întâlniri 
europene de profil. Lucrări: Problemele teoriei 
şi practicii privind dreptul la apărarea judiciară 
de acţiune civilă, 1991. Membru al Asociaţiei 
Internaţionale de Drept Procesual, Roma. 
Distins cu Medalia Meritul Civic. 

Colac, Tudor 

(10.03.1948, Dumeni, Ucraina) 

Folclorist, etnolog, publicist, regizor. A ab¬ 
solvit Facultatea de Filologie şi Jurnalism şi, 
ca asociat, Facultatea de Arte Frumoase a 
Universităţii de Stat din Moldova. Redactor 
la Radiodifuziunea Moldovenească, şef de 
secţie, apoi director al Centrului Naţional 
de Creaţie Populară al Ministerului Culturii 
(1980-1999), conferenţiar la Institutul de 
Stat al Artelor (1991-1996) şi la Academia 
de Muzică, Teatru şi Arte Plastice (din 2005). 
Din 1999 e cercetător ştiinţific superior la 
Institutul de Literatură şi Folclor al Acade¬ 
miei de Ştiinţe a Moldovei (azi Institutul de 
Filologie). A fost preşedinte al Comitetului 
Naţional din Republica Moldova al Con¬ 
siliului Internaţional pentru Organizarea 
Festivalurilor Folclorice (CIOFF) de pe 
lângă UNESCO. A participat la festivaluri 
folclorice de răsunet în Republica Moldo¬ 
va, România, Grecia, Ucraina, Ungaria, a 
publicat articole, studii în reviste ştiinţifice, 
devenind membru al Uniunii Scriitorilor 
(2002), al Uniunii Muzicienilor (2000) şi al 
Uniunii Oamenilor de Teatru din Republica 
Moldova (2001). Lucrări: Sărbătoarea izvoare¬ 
lor (1986), Hronic de familie (1987), Sorcove de 
lumină (2001), Drag îmi e să fac armata (2002), 

Rădăcinile eterne ale folclorului (2003), La izvo¬ 
rul dorului (2004), Nistrule, apleacă-ţi malul! 
(2004), Ştefan cel Mare şi Sfânt. 500 de ani de 
nemurire (2004), Un distins folclorist: Nicolae 
Băieşu (2004), Romanţe cu petale de trandafir 
(2005), Familia: valori şi dimensiuni cultura¬ 
le (2005), Ţinutul Criulenilor. Vetre etno-folclo- 
rice (2005), Folclor românesc de la est de Nistru... 
(2008). Maestru Emerit în Arte (1993). 

Colan, Horia 

(11.05.1926, Voineşti, jud. Covasna) 

Inginer, specialist în domeniul metalurgiei. 
Nepot al lui Nicolae C. A absolvit liceul 
Moise Nicoară din Arad, apoi Politehnica 
din Timişoara. Profesor la Politehnica din 
Cluj, al cărei rector a fost (1990-1992). 
S-a ocupat mai ales de metalurgia pulbe¬ 
rilor, tehnologia materialelor şi tehnologia 
turnării. Are studii şi în domeniul istoriei 
ştiinţei şi tehnicii, cu preocupări de valori¬ 
ficare a unor tradiţii şi priorităţi româneşti. 
Lucrări: La technologie au risque de l'histoire 
(Paris, 2000); Materials. Research. Development 
and Applications (Belgia, 2002); Science of 
Materials (Cluj-Napoca, 2002. Vicepreşe¬ 
dinte al Comitetului Român de Istoria şi 
Filosofia Ştiinţei şi Tehnicii (CRIFST, din 
1991); vicepreşedinte al filialei Transilva¬ 
nia a Asociaţiei Oamenilor de Ştiinţă din 
România (1990-1994); membru al Societe 
Franţaise de Metallurgie et des Materiaux 
(SF2M), Conseil National des Ingenieurs et 
Scientifiques de France (CNISF). Membru 
în Comitetul Executiv al ASM Internaţional, 
International Committee for the History of 
Technology, The New York Academy of 
Science, Asociaţia Generală a Inginerilor din 
România, Consiliul AGIR, Biroul Executiv 
al Consiliului AGIR, The American Biogra- 
phical Institute, Association des Membres 
de POrdre des Palmes Academiques, pre¬ 
cum şi în comitetele ştiinţifice ale revistelor 
Materiaux et Techniques (Paris), Noesis şi Noe- 
ma, Acta Technica Napocensis şi Proceedings of 
the Roumanian Academy. Cavaler al Ordinului 


Naţional Serviciu Credincios (2002); Doc¬ 
tor Honoris Causa al Universităţii Tehnice 
Gheorghe Asachi din Iaşi (2003). Este 
membru al Academiei Române şi membru 
în Comisia de ştiinţa materialelor a acesteia 
(1991), membru fondator al Academiei de 
Ştiinţe Tehnice din România, preşedinte al 
Secţiei de ştiinţa şi ingineria materialelor, 
preşedinte al Diviziei de istoria tehnicii. 
Preşedinte al Secţiei de ştiinte tehnice şi al 
Comisiei de ştiinţa materialelor ale filialei 
din Cluj a Academiei Române. 

Colan, Nicolae 

(28.11.1893, Araci, fost Arpatac, jud. Covasna - 
15.04.1967, Sibiu) 

Mitropolit. Frate al bunicului lui Horia C. 
A absolvit Institutul Teologic din Sibiu şi 
Facultatea de Litere şi Filosofie a Universi¬ 
tăţii din Bucureşti. S-a specializat la Berlin 
în teologie protestantă. Profesor şi rector la 
Academia Teologică Andreiană de la Sibiu. 
A participat la conferinţa panortodoxă de 
la Moscova (1948). Arhiepiscop al Sibiului 
şi mitropolit al Transilvaniei (1957). Lu¬ 
crări: Sfântul Pavel către Filimon. Creştinismul 
şi sclavia , 1925; Biblia şi intelectualii , 1929; 
Medalioane , 1940; Biserica neamului şi unitatea 
limbii româneşti , 1945. în 1938 a fost ministru 
al Educaţiei Naţionale, Cultelor şi Artelor, 
în 1938 este ales membru de onoare, iar în 
1942 membru activ al Academiei Române 
(pe locul lui Nicolae Titulescu). Exclus în 
1945, repus în drepturi în 1990. 

Colesnic, lurie 

(12.08.1955, Dereneu, Călăraşi, 

Republica Moldova) 

Scriitor. A absolvit Facultatea de Mecanică a 
Institutului Politehnic din Chişinău (1973- 
1978, în prezent Universitatea Tehnică din 
Moldova). A fost redactor-şef şi director 
artistic la studioul Animafilm (1986-1991), 
director al Centrului de muzeografie Mihail 
Kogălniceanu (1991-1995, în prezent Mu¬ 
zeul Literaturii Române M. Kogălniceanu), 

concomitent deţinând şi funcţia de director 
al Editurii Universitas (1991-1993), apoi 
director al Editurii Enciclopedice Gheorghe 
Asachi (1993-1995). în 1995 fondează Edi¬ 
tura Museum, care în 1996 devine parte a 
unei structuri mai complexe - Casa Cărţii 
Mitropolit Petru Movilă, al cărei director 
este până în prezent. Lucrări: Puiul îndrăzneţ 
(1980); Ţara cu luceferi (1986); învăţ să zbor 
(1992); Necazul ariciului (1996); Arta memoriei 
(1987); Arheologii interioare (1991); Spirala lui 
Arhimede (1994); Mi-i dor să vă spun (2004); 
Personalităţi basarabene. Basarabia necunoscută, 
voi. 1 (1993), voi. 2 (1997), voi. 3 (2000), 
voi. 4 (2002), voi. 5 (2004), voi. 6 (2005), 
voi. 7 (2007), voi. 8(2010). 

Colin, Vladimir, prenume la naştere Jean 
(1.05.1921, Bucureşti - 6.12.1991, Bucureşti) 
Prozator. Autodidact. A fost secretar de re¬ 
dacţie la revistele Flacăra şi Viaţa românească. 
A debutat cu versuri: 27poeme, 1947, a scris 
Basme , 1953, Premiul de Stat, şi a devenit 
apoi unul dintre cei mai cunoscuţi autori 
români de literatură Science fiction: Penta¬ 
grama , 1967, tradusă la Bruxelles în 1972; Un 
peşte invizibil , 1970; Capcanele timpului , 1972; 
Les dents de Cronos, 1974, Paris, tradusă în 
româneşte în 1975; Grifonul lui Ulise, 1976; 
Babei, 1978, Premiul Europa la EUROCON 
în 1980; Imposibila oază, 1985; Şase brăţări 
pentru gleznă, 1986. A primit Medalia de aur 
la EUROCON, 1976, şi Marele Premiu al 
EUROCON pentru toată opera, 1980. Uni¬ 
versitatea din Padova i-a acordat Premiul 
pentru basm cult, 1980. 

Comarnescu, Petru 

(23.11.1905, laşi - 27.11.1970, Bucureşti) 

Critic de artă şi eseist. A absolvit Dreptul 
şi Literele şi Filosofia la Bucureşti. A făcut 
studii artistice la Los Angeles, unde şi-a 
luat doctoratul în estetică la Universitatea 
Southern - California cu teza „The Nature 
of Beauty and its Relations in Goodne- 
ss" („Natura Frumuseţii şi relaţiile ei cu 
Binele"), publicată în româneşte cu titlul 


Kalokagathon, 1964. A editat Acţiune şi reacţi- 
une (1929-1930), caiete de sinteză naţională, 
împreună cu Ionel Jianu, Constantin Noica, 
Mihail Polihroniade. A fost unul dintre 
iniţiatorii grupării Criterion (din 1930), ală¬ 
turi de Mircea Eliade şi Constantin Noica. 
Redactor la Editura Fundaţiilor Regale, apoi 
la ESPLA şi la diverse publicaţii: Revista Fun¬ 
daţiilor Regale, Universul literar ş.a., unde s-a 
ocupat mai ales de cronica teatrală, elogiind 
adesea lucrări în manuscris ale unor tineri 
(ex. Pavel Chihaia, Petru Dumitriu). în 1966 
a fost comisar al Pavilionului Românesc la 
Bienala de la Veneţia (expoziţia Ţuculescu). 
A scris studii şi monografii despre Luchian, 
Tonitza, Şirato, Anghel, Brâncuşi, Ţucules¬ 
cu, Iser etc. A tradus din O'Neill, W. Scott, 
D. Defoe, T.W. Lawrence, B. Shaw ş.a. 
Ca eseist a comentat scriitori străini: Jack 
London, Sinclair Lewis, Th. Dreiser, Jerome 
K. Jerome, Tagore, Sheridan, Alain Fournier 
ş.a. în volumele Homo Americanus, 1933; Chi¬ 
purile şi priveliştile Americii, 1980 înfăţişează 
America modernă. Postum a apărut Chipurile 
şi priveliştele Europei, 1980. 

Comăneci, Nadia 

(12.11.1961, Oneşti) 

Gimnastă. A început antrenamentele la 
vârsta de 6 ani cu antrenorul Bela Kârolyi 
în Complexul Sportiv Deva. A participat 
la Campionatul Naţional în 1969, la Cam¬ 
pionatul Internaţional categoria juniori în 
1971 (Iugoslavia), în 1973 la Campionatul 
European (Norvegia), unde a obţinut toate 
medaliile de aur, cu excepţia solului, unde a 
luat medalia de argint. în 1976 a participat la 
Cupa Americii la New York, unde a primit 
prima notă de 10 din istoria competiţiilor 
gimnastice. La fel s-a întâmplat la Olimpiada 
de Vară de la Montreal, 1976, unde a devenit 
campioană olimpică, fiind declarată şi perso¬ 
nalitatea sportivă a anului. Şi-a păstrat titlul 
până în 1978. S-a retras din competiţii în 
1981, când a devenit membru al Comitetului 
Olimpic Internaţional. între 1984 şi 1989 a 

fost membru al Federaţiei Române de Gim¬ 
nastică. în 1989 a plecat iniţial la Montreal, 
apoi s-a naturalizat în Statele Unite din 2001. 
în 2003 a fost numită consul general onorific 
al României în Statele Unite. A făcut comen¬ 
tarii pentru televizunea americană la cam¬ 
pionatele de la Melbourne (2005) şi Beijing 
(2008). A fost distinsă cu Ordinul Olimpic al 
Comitetului Olimpic Internaţional în 1984 şi 
2004. în prezent este antrenor de gimnastică 
în SUA, are o şcoală de antrenament, este 
căsătorită şi are un copil. 

Combiescu, Dumitru 

(6.01.1887, Drănic, jud. Dolj - 
25.11.1961, Bucureşti) 

Medic. A absolvit Institutul Medico-Militar 
din Bucureşti şi s-a specializat la Stras- 
bourg, Paris, Boston, Baltimore, New York 
şi Londra. A lucrat la Institutul de Seruri 
şi Vaccinuri din Bucureşti. A fost profesor 
la Facultatea de Medicină din Bucureşti. 
A avut contribuţii în domeniul microbiolo- 
giei şi epidemiologiei: vaccinarea profilactică 
împotriva tifosului, febrei butunoase, lepto- 
spirozelor. Lucrări: Meningita cerebrospinală 
epidemică cu exantem , 1916; Cercetări asupra 
variaţiilor antigenice microbiene în raport cu me¬ 
diile de cultură , 1928; Trecerea agentului patogen 
al tifosului pulmonar (Febra Q) prin lapte de la 
mamă la noul născut. Cercetări pe cobai , 1950. 
Membru al Academiei Române (1955). 

Comes, Liviu 

(13.12.1918, Şerel, jud. Hunedoara - 
28.09.2004, Bucureşti) 

Compozitor. A absolvit Conservatorul la 
Cluj, ca elev al lui Sigismund Toduţă, dar şi 
Facultatea de Medicină din Cluj. A audiat 
cursurile Facultăţii de Litere a Universităţii 
din Cluj. Profesor şi rector al Conservato¬ 
rului din Cluj, apoi profesor al Conservato¬ 
rului din Bucureşti (1971-1984). A compus 
muzică didactică şi corală, a scris studii 
erudite despre muzică: Melodica palestriniană 
(1971); Lumea polifoniei (1984); Tratat de con¬ 
trapunct vocal şi instrumental românesc (1986). 


Comissiona, Sergiu 

(16.06.1928, Bucureşti - 
5.03.2005, Oklahoma City, SUA) 

Dirijor. Evreu ca etnie. Mama era solistă 
la Opera Română. Bunicul său era Lupu 
(Wolf) comisionarul şi de la el şi-a luat 
pseudonimul de om de cultură. A absolvit 
Conservatorul de muzică din Bucureşti ca 
elev al lui Constantin Silvestri. Director al 
Ansamblului de Stat Român (din 1950), 
dirijor al Operei de Stat din Bucureşti (din 
1955). A emigrat în 1959 în Israel. Director 
al Orchestrei din Haifa (1960-1966). A fon¬ 
dat şi condus Orchestra de cameră Ramat 
Gan (numele localităţii) şi a concertat cu 
ea în SUA şi Canada. A dirijat London 
Philharmonic Orchestra, mai ales pentru 
spectacole de balet. Director al Orchestrei 
Simfonice din Goteborg (1966-1977). Di¬ 
rector al American Symphony Orchestra 
din Baltimore (1977-1984). Director al 
Orchestrei Radioteleviziunii din Madrid 
(1990-1998). în 1981, cu ocazia centena¬ 
rului naşterii lui George Enescu, împreună 
cu un grup de muzicieni, devine unul dintre 
membrii fondatori ai Societăţii George 
Enescu din Statele Unite ale Americii, 
avându-1 ca preşedinte de onoare pe Yehudi 
Menuhin. Membru de onoare al Academiei 
Regale Suedeze de Muzică. 

Comoroşan, Sorin 

(17.07.1927, Teregova, Caraş-Severin) 

Biochimist şi fizician. A absolvit Medicina 
la Cluj şi Facultatea de Ştiinţe la Bucureşti. 
Profesor la Facultatea de Medicină din 
Bucureşti, profesor invitat la Tennessee, 
California şi Miami (1974), Buenos Aires 
şi Santiago de Chile. în prezent, director 
de cercetare la Interdisciplinary Techno¬ 
logies în California. A avut preocupări 
interdisciplinare, de filosofia culturii. A adus 
contribuţii în domeniul biologiei celulare, 
interacţiunii dintre lumină şi materie (biolo¬ 
gie cuantică), matematică biologică. Lucrări: 
România. Societate cu răspundere limitată , 1995; 

Comşa 


13 metamorfoze, 1996. Membru de onoare 
(1992) al Academiei Române. 

Comşa, Dimitrie 

(29.09.1846, Sibiu - 15.02.1931, Sibiu) 
Profesor, agronom, etnograf, memorandist. 
A absolvit Institutul Teologic Pedagogic la 
Sibiu. între 1871 şi 1873 frecventează cur¬ 
surile Academiei de Agronomie din Alten- 
burg şi Leipzig. Din 1874 este numit pro¬ 
fesor la Catedra de studii agricole-econo- 
mice a Institutului Teologic Pedagogic din 
Sibiu, unde a funcţionat timp de 35 de ani. 
A predat pomicultura, horticultura, legu¬ 
micultura, zootehnia agricolă, fizica popu¬ 
lară, contabilitatea, contopite din 1892 sub 
numele de economia rurală, până în anul 
1909, când a fost silit de guvernul maghiar 
să se pensioneze sub pretext că nu cunoaş¬ 
te limba maghiară. Aceleaşi discipline le-a 
predat în secţia pedagogică a institutului şi 
în plus ştiinţele naturale (1874-1909). Cu 
studenţii făcea lecţii practice în grădinile 
institutului şi vizite la fermele model din 
Sibiu. A fost preşedinte activ al Societăţii de 
lectură Andrei Şaguna a studenţilor teologi. 
Deputat mirean în Sinodul Arhidiecezei 
Sibiu şi în Congresul Naţional Bisericesc. 
La 16/28 februarie 1888 contribuie la în¬ 
fiinţarea Reuniunii Române de Muzică din 
Sibiu, al cărui preşedinte va fi Eugen Brote, 
după care va prelua conducerea până în 
1905. A organizat o serie de expoziţii de 
vite, oi şi fructe în satele judeţului, cu pre¬ 
mii. Reuniunea organiza în sate întruniri 
agricole cu prelegeri populare. A sprijinit 
înfiinţarea de cooperative de credit săteşti, 
în 1902 Reuniunea Română de Agricultură 
cu Reuniunea Sodalilor Români din Sibiu 
au organizat o mare expoziţie industrială 
românească cu produse meşteşugăreşti, 
obiecte de artă populară românească. în 
1887 imprimă întâia sa lucrare, Pomăritul. 
Redactează Calendarul bunului econom, 1877- 
1881. Scoate foaia Economul, 1893-1894, 
în care publică nenumărate articole în 
domeniul economic-agricol. Colaborează 
permanent la Telegraful Român şi Foaia popo¬ 
rului. Imprimă Călăuza agricolă, trei volume, 
1924-1925; Nana Zamfira, îndrumări din 
economia casnică şi grădinărit, 1929; Radu Te¬ 
melie. îndrumări din economia câmpului, 1929. 
Realizează albumul artistic Din ornamentica 
română, 1904. Cutreieră apoi peste 200 de 
sate strângând cusături româneşti (să nu se 
piardă) din care a imprimat trei volume cu 
384 modele de ţesături, broderii originale. 
Imprimă tot la Sibiu, în 1909, Album de cres¬ 
tături din lemn, cu 243 de piese. A fost unul 
dintre marii luptători pentru drepturile 


românilor din Transilvania. A fost printre 
întemeietorii gazetelor Tribuna şi Foaia Po¬ 
porului. Ca secretar al Partidului Naţional 
Român din Transilvania a participat la al¬ 
cătuirea Memorandumului, 1892. în procesul 
de la Cluj, din 1894, a fost condamnat la trei 
ani închisoare alături de Nicolae Cristea şi 
Dr. Daniil Popovici Barcianu, ispăşindu-şi 
pedeapsa la Vaţ. întreaga viaţă a lucrat în 
conducerea ASTRA. Mitropolitul Nicolae 
Bălan îl recheamă la catedră din 1922. Pune 
bazele primului muzeu bisericesc al arhi¬ 
episcopiei Sibiului cu icoane, manuscrise, 
obiecte vechi de cult, veşminte liturgice. în 
1926 Academia Română l-a ales membru 
de onoare. La înmormântare i s-au făcut 
funerarii naţionale. Revista Transilvania 
din Sibiu a publicat, în 1976, albumul 
Ornamentica română, cuprinzând modele de 
ţesături şi crestături din colecţiile lui. 

Comşa, George 

(3.10.1931, Bucureşti) 

Fizician. A absolvit Fizico-Chimice la 
Universitatea din Bucureşti şi a lucrat la 
Institutul de Fizică Atomică din Bucureşti. 
A plecat în Germania în 1972 şi este profe¬ 
sor la Institutul de Chimie Fizică al Univer¬ 
sităţii din Bonn. Lucrează şi la Institut fur 
Grenzflachenforschung und Vakuumphysik 
der Kernforschungsanlage. Contribuţii în 
domeniul construcţiei de echipament pen¬ 
tru vid înaintat, în studiul suprafeţelor pure 
şi al proceselor legate de suprafeţe. Profesor 
invitat la universităţi din Elveţia, Franţa, 
SUA. Lucrări: Comment on „Direct Measure- 
ment of the Longitudinal Coherence Length of a 
Thermal Neutron Beam ", 1983. Membru al 
Institutului Max Plank, al Universităţii din 
Ierusalim. Membru de onoare al Academiei 
Române (1997). 

Conachi, Costache 

(14.09.1778, Ţigăneşti, jud. Galaţi - 
4.02.1849, Ţigăneşti, jud. Galaţi) 

Poet. Mare boier, contracandidat al lui Mi- 
hail Sturdza la tronul Moldovei. Unul din 
redactorii Regulamentului Organic, sistem 
de organizare administrativă şi de legislaţie 
impus de Rusia (1832). A reuşit să intro¬ 
ducă în el capitolele ce pun bazele viitoarei 
uniri a Principatelor. Moralist de factură 
clasică, influenţat de iluminism. A scris 
poezie de factură neonacreontică, petrar- 
chistă, cu rezonanţe preromantice: Poezii • 
Alcătuiri şi tălmăciri, 1856. A tradus An Essay 
on Man (Un eseu despre om) de Edgar Allan 
Poe, Henriade de Voîtaire şi a prelucrat din 
Marmontel, Istoria lui Velisarie. 

Condan, Ion 

(30.10.1952, Toracu Mare, Banatul Sârbesc - 
22.02.2009, Pancevo) 

Chimist. A absolvit Liceul Român la Vârşeţ, 
apoi Facultatea de Ştiinţe Naturale, secţia 
Chimie, la Universitatea din Novi Sad. A fost 
tehnolog şi director la Fabrica pentru mate¬ 
rial de construcţii Plastika din Jilişte. A fost 
corespondentul permanent al Trustului 
Libertatea pentru revista Libertatea din zona 
centrală a Banatului Sârbesc (Zrenianin, 
Jilişte, Secani). De asemenea, a colaborat la 
postul de radio Zrenianin şi la televiziunea 
din Novi Sad, pentru chestiuni referitoare 
la comunitatea românească. A scris scenarii 
pentru spectacolele Societăţii Vichentie 
Petro viei Bocăluţ din Torac. Membru al 
Uniunii Ziariştilor din Iugoslavia. 

Condiescu, Nicolae M. 

(20.10.1880, Bucureşti - 15.06.1939, Bucureşti) 
General. A absolvit Şcoala Superioară de 
Război la Bucureşti, unde a fost apoi profe¬ 
sor de istorie militară. A participat la războiul 
de reîntregire naţională ca ofiţer al Marelui 
Stat Major (1916-1918). Ministru al Armatei 
(1930-1931). A scris literatură: Peste mări şi 
ţări (1922-1923), însemnările lui Serfim (1936). 
Preşedinte al Uniunii Scriitorilor. Membru 
de onoare al Academiei Române (1938). 

Condurachi, Emil 

(3.01.1912, Scânteia, laşi - 
16.08.1987, Bucureşti) 

Istoric şi arheolog. Tată al istoricului Zoe 
Petre. A absolvit Facultatea de Litere la Iaşi şi 
s-a specializat la Şcoala Română din Roma 
şi din Fontenay-aux-Roses, a audiat cursuri 
la Sorbona. Profesor de arheologie la Uni¬ 
versitatea din Iaşi, apoi la Universitatea din 
Bucureşti. A fost preocupat de antichitatea 
greco-romană pe teritoriul Daciei. Lucrări: 
Histria. Monografie arheologică - 2 voi. (voi. I - 
1954; voi. II - 1966); Histria - 2 voi. (voi. 1 - 
1959; voi. 2 - 1962); Istoria României (1960); 
Monuments archeologiques de Roumanie (1960); 


L'archeologie roumaine au XX e siecle (1963); La 
Roumanie (Geneva, 1972) - în colaborare cu 
Constantin Daicoviciu; Harta arheologică a 
României (1972) - în colaborare cu VI. Du- 
mitrescu şi M.D. Matei; Curs de istorie roma¬ 
nă, Fasc. I: Istoria Romei regale şi republicane 
(1974); Curs de istoria Orientului Antic, Fasc.I: 
Orientul Apropiat mileniile III-II î.e.n. (1977); 
I monumenti cristiani nell'Illirico. Ephemeris 
Dacoromâna , 1938. Membru titular (1955) al 
Academiei Române. 

Conduraru (Kondurari), Vladimir 

(22.08.1911, Mândreştii Noi, Basarabia - 
7.05.1990, Dnepropetrovsk, Ucraina) 
Matematician şi astronom. Familie plecată 
în Rusia după Primul Război Mondial. A ab¬ 
solvit Facultatea de Mecanică şi Matematică 
a Universităţii Lomonosov din Moscova. 
Elevul lui Gheorghii Nikolaevici Duboşin, 
Axenov, Grebennikov şi profesorul lui Ga- 
marnik, Froiţkaia, Şinkarik. A fost profesor 
la Facultatea de Matematică a Universităţii 
Ekaterinoslav, Dnepropetrovsk, Ucraina, la 
Institutul de Ingineri Feroviari din acelaşi 
oraş, la Institutul Industrial din Novocer- 
kask şi la Institutul Energetic din Ivanovo. 
în 1965 a fost invitat la Chişinău spre a con¬ 
solida noua Academie de Ştiinţe, dar a refu¬ 
zat. Contribuţii în problema mişcării a doi 
elipsoizi sub acţiunea atracţiei newtoniene, 
a mişcării de translaţie-rotaţie a sferoizilor 
şi sateliţilor artificiali sub acţiunea atracţiei. 
Lucrări: A particular solution ofthe 3-body pro¬ 
blem with specific symmetries, 1986; Some aspects 
of the problem of attraction of material bodies. 
Theftrst International Congress ofthe Ukrainean 
Engineers in Mechanics, 1993, postum. Distins 
de două ori cu Ordinul sovietic Slava. 

Constande, loan 

(7.02.1814 Răhău, jud. Alba - 1880, Sibiu) 
Grafician, sculptor şi pictor. Studii la liceul 
din Sebeş-Alba. Academia de Arte Frumoase 
din Viena (1832-1841) pentru desen, pic¬ 
tură şi sculptură. Urmează şi cursurile de 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict AK.indd 207 




31.10.2011 


c 


207 


17:22:51 


























c 


208 


dict AK.indd 


Constant 



Marius Constant Lena Constante 


arhitectură. Din 1841, întors în ţară, este 
angajat profesor la Institutul Terezianum 
din Sibiu. Aici predă scrierea, arta grafică, 
desenul, geometria, arhitectura şi diverse 
meserii. Lucrează o serie de tablouri pentru 
Muzeul Bruckenthal, apoi, între 1842 şi 
1843, pictează pentru Muzeul din Cluj. în 
1845 realizează un monument al grafului 
Lazăr. Colaborează la Gazeta de Transilvania 
din 1846. Participă la revoluţia din 1848 în 
calitate de comandant al gărzii civile române 
din Ocna Sibiului. Realizează portretele lui 
Avram Iancu, generalului Luders, împă¬ 
ratului Franz Joseph I în 1854 şi din 1860 
litografiile Fecioara Maria şi Christos tronând 
ca mitropolit. Antrenat în acţiunile ASTRA, 
în 1861 litografiază portretele lui George 
Bariţiu, Ioan Puşcariu, Iosif Sterca Şuluţiu 
şi Vasile Moga. în 1869 realizează portretele 
litografiate ale lui Horea, Cloşca şi Crişan. 
A fost unul dintre primii artişti români de¬ 
votaţi marilor acţiuni ale ASTRA. 

Constant, Marius 

(7.02.1925, Bucureşti - 15.05.2004, Paris) 
Compozitor. Şi-a început studiile la Bucu¬ 
reşti, unde a obţinut Premiul I la Festivalul 
George Enescu (1943) şi le-a continuat 
la Conservatorul Naţional de Muzică din 
Paris (1945-1949), iar pentru dirijat la 
Şcoala Normală de Muzică, unde i-au fost 
profesori O. Messiaen, T. Aubin, N. Bou- 
îanger, J. Fournet şi A. Honegger. Director 
muzical la Ballets de Paris de Roland Petit 
(1956-1966), director muzical la ORTF 
(din 1953), director al muzicii de balet la 
Opera din Paris, profesor de orchestraţie la 
Conservatorul din Paris. A fondat ansamblul 
Ars Nova. Marele Premiu Naţional al mu¬ 
zicii (1968). Lucrări: balete pentru Maurice 
Bejart, Joueur de flute, 1952, Premiul Italia; 
Contrepointe (1957); Cyrano de Bergerac (1959); 
Turner (1961); Ponant 19 (1964); Eloge de la 
folie (1966); Paradis perdu (1966); Candide , 
pentru clavecin şi orchestră (1970); Strings 
pentru clavecin şi 12 coarde (1972); Faciebat 


anno 1973 pentru 24 de viori şi orchestră 
(1973); Psyche pentru două piane şi percuţie 
(1975); Stress pentru trio de jazz, pian solist, 
cvintet de alămuri şi percuţie (1977); Concer- 
to Gli elementi pentru trombon şi orchestră 
(1977); Symphonie pentru instrumente de 
suflat (1978); Concertante pentru saxofon 
alto şi orchestră (1978); Neuf pieces pentru 
flaut şi pian (1978); Harpalycee pentru harpă 
şi cvintet de coarde (1979); Alleluias pentru 
trompetă şi orgă (1980); Nana-Symphonie 
pentru orchestră mare (1980); Cent Trois 
Regards dans l'eau, concert pentru vioară şi 
orchestră (1981); D'une elegie slave pentru 
chitară (1981); Tragedie de Carmen (1981). 

Constante, Lena 

(18.06.1909, Bucureşti - 7.11.2005, Bucureşti) 
Artist plastic. Aromâncă după tată. Căsăto¬ 
rită cu Harry Brauner. A copilărit la Herson, 
Odessa, Iaşi, Londra, Paris. A studiat la 
Academia de Belle Arte din Bucureşti şi a 
făcut parte din cercul artistic al lui Victor 
Brauner, Mircea Vulcănescu, Petru Comar- 
nescu, Henri H. Stahl, Mihail Sebastian 
şi Paul Sterian. în preajma războiului unii 
dintre aceştia vor fi marginalizaţi, alţii vor 
ajunge legionari. A avut mai multe expoziţii 
personale şi a lucrat ca scenograf la Teatrul 
Ţăndărică, împreună cu soţia lui Lucreţiu 
Pătrăşcanu, Elena. A fost implicată în pro¬ 
cesul Pătrăşcanu şi condamnată la 12 ani 
închisoare. Eliberată în 1962. A scris despre 
experienţa ei: L'evasion silencieuse: Trois miile 
jours, seule, dans Ies prisons roumaines, 1990; 
Evadarea imposibilă. Penitenciarul politic de femei 
Miercurea Ciuc 1957-1964, 1993. 

Constantin Brâncoveanu 

V. Brâncoveanu, Constantin 

Constantin, Jean 

(21.08.1928, Techirghiol - 26.05.2010, Bucureşti) 
Actor. Ţigan ca etnie. A absolvit Institutul de 
Artă Teatrală şi Cinematografică din Bucu¬ 
reşti. Actor de comedie, a realizat mai ales 
roluri în film: Revanşa (1978); Braţele Afroditei 
(1978); Acţiunea Autobuzul (1978); Expresul de 
Buftea (1978); Nea Marin miliardar (1979); 
Al treilea salt mortal (1980); Fin du Marquisat 
dAurel (1980); Am o idee (1981); Iancu Jianu, 
haiducul (1981); Un echipaj pentru Singapore 
(1981); Pruncul, petrolul şi ardelenii (1981); 
Duelul (1981); Secretul lui Bachus (1984); Sosesc 
păsările călătoare (1984); Secretul lui Nemesis 
(1985); Colierul de turcoaze (1985); Masca de 
argint (1985); Coana Chiriţa (1986); Chiriţa la 
Iaşi (1987); în fiecare zi mi-e dor de tine (1987); 
Miss Litoral (1990); Atac în bibliotecă (1992); 
A doua cădere a Constantinopolului (1994); 

Punctul zero (1996); Sexy Harem Ada-Kaleh 
(2001); Cum mi-am petrecut sfârşitul lumii 
(2006); Meseriaşii (Serial TV) (2006); Păcală se 
întoarce (2006); Roaming (2007). Trofeul Gopo 
al UNATC pentru întreaga activitate, 2007. 
Cavaler al Ordinului de Malta Sf. Ioan de la 
Ierusalim, 2008. 

Constantin, George 

(3.05.1933, Bucureşti - 30.04.1994, Bucureşti) 
Actor. A absolvit Institutul de Teatru la Bu¬ 
cureşti. Actor la Teatrul Nottara. Roluri în 
film: Aproape de soare (1960); Un surâs în plină 
vară (1963); Procesul alb (1965); La porţile pă¬ 
mântului (1966); Dimineţile unui băiat cuminte 
(1966); Reconstituirea (1968); Răzbunarea 
haiducilor (1968); Răpirea fecioarelor (1968); 
Urmărirea (1971); Cu mâinile curate (1972); 
La revolte des Haîdouks (1972); Ultimul cartuş 
(1973); Proprietarii (1973); Dincolo de nisipuri 
(1973); Dimitrie Cantemir (1973); August în 
flăcări (1973); Muntele ascuns (1974); Singură¬ 
tatea florilor (1975); Filip cel Bun (1975); între 
oglinzi paralele (1978); Omul în loden (1979); 
Iancu Jianu, zapciul (1980); Burebista (1980); 
Ştefan Luchian (1981); Saltimbancii (1981); în- 
ghiţitorul de săbii (1981); Iancu Jianu, haiducul 
(1981); Un echipaj pentru Singapore (1981); 
Calculatorul mărturiseşte (1982 ); Pe malul stâng 
al Dunării albastre (1983); Escapada (1983); 
Dragostea şi revoluţia (1983); Galax, omul 
păpuşă (1984); Sezonul pescăruşilor (1985); 
întunecare (1985); Cuibul de viespi (1986); 
Figuranţii (1987); Getting Lucky (1990); 
Oglinda (1993); Cel mai iubit dintre pământeni 
(1993, după Marin Preda); Âbel a rengetegben 
(1994); Un ete inoubliable (1994, după Bijuterii 
de familie de Petru Dumitriu, regia Lucian 
Pintilie); Domnişoara Christina (1996). O sală 
a Teatrului Nottara îi poartă numele. 

Constantin, Marin 

(27.02.1925, Urleta, com. Băneşti, jud. Prahova - 
01.01.2011, Bucureşti) 

Dirijor de cor. A absolvit Conservatorul 
la Bucureşti. Dirijor al corului Operei 


Române. A înfiinţat în 1963 Corul de Came¬ 
ră Madrigal, specializat în muzică gregoria¬ 
nă, renascentistă şi barocă. A dat numeroase 
concerte în toată lumea şi a primit în 1992 
Premiul Ambasador al Bunăvoinţei din par¬ 
tea UNESCO. O fundaţie culturală poartă 
numele său. 

Constantinescu, Emil 

(19.11.1939, Tighina) 

Preşedinte al României (1996-2000). 
A absolvit Geologia la Universitatea din 
Bucureşti şi a fost cadru didactic la aceeaşi 
facultate. După 1989 a devenit membru 
fondator al Alianţei Civice şi al Convenţiei 
Democrate Române (alianţă de partide: 
PNL, PNŢ, Alianţa Civică ş.a.). A devenit 
preşedinte al României după alegerile din 
noiembrie 1996. în timpul guvernării sale 
au avut loc mişcările de protest ale mine¬ 
rilor, conduse de Miron Cosma (1998, din 
Valea Jiului către Bucureşti). Au vizitat 
România Jacques Chirac, Bill Clinton şi 
Papa Ioan Paul al II-lea. în 2002 a înfiinţat 
Partidul Acţiunea Populară. A militat, de-a 
lungul întregii cariere politice, pentru inte¬ 
grarea României în Uniunea Europeană si 
în NATO. 

Constantinescu, G(h)eorg(h)e (Gogu) 

(4.10.1881, Craiova - 11.12.1965, Londra) 
Inginer, deseori considerat unul dintre cei 
mai importanţi ingineri români. A absolvit 
ca şef de promoţie Şcoala Naţională de Po¬ 
duri şi Şosele din Bucureşti. A experimentat 
în Marea Britanie (1910-1913) o serie de 
invenţii, apoi a plecat în SUA un an şi s-a 
întors în Anglia, unde a fost consilier al 
Amiralităţii britanice (1914-1918). întors 
în ţară în 1919, a fondat Societatea Sonica. 
Este considerat unul dintre cei mai mari 
inventatori ai lumii, cu peste 120 de brevete 
de invenţie, strânse în 4 volume, Pattent 
Office, la Londra. A creat un nou domeniu 
al mecanicii, numit sonicitate, care descrie 

transmiterea energiei prin vibraţii în corpu¬ 
rile fluide sau solide. A aplicat noua teorie 
la numeroase invenţii: convertizorul sonic, 
folosit la locomotivele şi motoarele Malaxa, 
motorul sonic, pompa sonică, ciocanul So¬ 
nic şi altele. Printre alte realizări ale sale se 
mai numără şi un dispozitiv de tragere prin¬ 
tre palele elicei independent de turaţia aces¬ 
teia şi primul schimbător de viteze automat. 
Pionier al construcţiilor din beton armat în 
lume, a făcut din acest material armătura 
Camerei de Comerţ, a Ministerului Lu¬ 
crărilor Publice, a moscheii din Constanţa. 
A participat activ la construcţia de avioane 
engleze, tipul Bristol (ca şi Henri Coandă), 
în perioada cât a locuit în Anglia. Lucrări: 
Theory of Sonics. A Treatise on Transmission of 
Power by vibrations , 1918; Ştiinţa sonică, 1920. 
Membru de onoare al Societăţii Inginerilor 
Civili din Londra. Doctor Honoris Causa al 
Institutului Politehnic din Bucureşti. Mem¬ 
bru al Academiei Române (1920) şi membru 
de onoare (1965). 

Constantinescu, Gheorghe M. 

(20.01.1932, Bucureşti) 

Medic veterinar. A absolvit Facultatea de 
Medicină Veterinară la Bucureşti. A fost 
cercetător la Institutul de Zoologie din 
Bucureşti. Vicepreşedinte al Consiliului 
Naţional al Agriculturii şi responsabil pen¬ 
tru reproducere în zona Panciu, jud. Galaţi. 
Profesor şi decan al Facultăţii de Medicină 
Veterinară din Bucureşti. Profesor asociat la 
Universitatea Missouri-Columbia din 1984 
şi profesor din 1992 până în prezent. Con¬ 
tribuţii în domeniul cercetării anatomiei 
animale. Profesor invitat la universităţi din 
Canada, Germania, Belgia, Elveţia, Repu¬ 
blica Moldova, Franţa, Paraguay, Repubica 
Cehă, Norvegia, Ungaria. Lucrări: Muscle 
Blood Flow and Capillary Dynamics , 2002; 
Scanning and Transmission Electron Microsco- 
py of the Yucatan Miniature Pig Heart, 2003. 
Distins cu Creta de Aur pentru excelenţă în 


învăţământ, 2004. Membru al Comitetului 
editorial al Nomina Anatomica Veterinaria. 
Membru al Asociaţiei Americane a Anato- 
miştilor Veterinari, al Asociaţiei Internaţio¬ 
nale a Anatomiştilor Veterinari. Membru de 
onoare al Societăţii Române de Medicină 
Veterinară. 

Constantinescu, Gherasim 

(22.03.1902, Cişmeaua Văruită, azi în Republica 
Moldova - 3.07.1979, Bucureşti) 

Oenolog. A absolvit Şcoala Superioară de 
Agricultură de la Herăstrău (1927) şi s-a 
specializat în Franţa: Montpellier, Nîmes, 
Ners-Gard, Beaume Cote d'Or, Bordeaux. 
Şef al viei experimentale Pietroasele, Buzău. 
Profesor la Facultatea de Agronomie din 
Timişoara, director la Institutul Agronomic 
din Bucureşti, director al Institutului de 
Cercetări pentru Viticultură şi Vinificaţie de 
la Valea Călugărească (1967-1968). Lucrări: 
Criterii noi în stabilirea epocii de coacere la stru¬ 
guri , 1945; Raionarea viticulturii , 1958; Ampe- 
lografia RPR, 8 voi., 1959-1970. Membru al 
Academiei Române (1963). 

Constantinescu-laşi, Petre 

(25.11.1892, laşi - 1.12.1977, Bucureşti) 

Istoric şi om politic. A studiat la Facultatea 
de Litere şi Filosofie din cadrul Universităţii 
Al. I. Cuza din Iaşi, unde i-a fost stu¬ 
dent lui Orest Tafrali şi a obţinut licenţa 
în 1914. A aderat în 1910 la Partidul 
Social-Democrat, organizaţia locală din Iaşi. 
între 1914şil916a participat activ la acţiu¬ 
nile PSD şi ale sindicatelor din România. în 
1921 devine membru fondator al Partidului 
Comunist Român (PCR), în perioada inter¬ 
belică făcând parte din conducerea unor 
organizaţii de masă legale, create şi conduse 
de către PCR. A luat parte la constituirea 
Comitetului Naţional Antifascist în 1933 şi 
a altor organizaţii legale de luptă împotriva 
pericolului fascist. Din cauza activităţii sale 
antifasciste, începând din 1936 a fost arestat 
şi judecat de mai multe ori, fiind întemniţat 

timp de mai mulţi ani în închisorile de 
la Doftana, Miercurea Ciuc şi Târgu Jiu. 
A fost membru fondator al Asociaţiei Amicii 
URSS. De asemenea, a desfăşurat o intensă 
activitate publicistică în slujba politicii PCR, 
militând pentru preluarea puterii de către 
comunişti. în timpul guvernului antones- 
cian s-a implicat în realizarea unităţii forţelor 
antifasciste, participând în mod activ la pre¬ 
gătirea loviturii de stat de la 23 august 1944. 
După preluarea puterii de către Partidul 
Comunist Român, a deţinut funcţii de răs¬ 
pundere pentru instaurarea şi consolidarea 
regimului comunist în România. Mai întâi, 
a fost ministru al Propagandei (din 5 martie 
1946, ministru al Informaţiei) în Guvernul 
Petru Groza (1) în perioada 6 martie 
1945-30 noiembrie 1946. în 1948 a fost ales 
vicepreşedinte al primului Prezidiu al Marii 
Adunări Naţionale. în calitate de deputat, 
a fost preşedinte al Grupului Român al 
Uniunii Interparlamentare; membru al 
Consiliului Mondial Interparlamentar; 
membru în Comitetul Naţional Antifascist 
şi vicepreşedinte al aceluiaşi comitet din 
România. în perioada 1953-1957 a deţinut 
funcţia de ministru al Cultelor în guvernele 
conduse de către Gheorghe Gheorghiu-Dej 
şi Chivu Stoica. în paralel cu activitatea 
politică, a lucrat ca profesor secundar la 
liceele din Iaşi, Huşi şi Bârlad (1914-1926), 
profesor la Universitatea Al. I. Cuza din 
Iaşi (1925-1936), şef al Catedrei de istoria 
artelor la Facultatea de Litere şi Filosofie 
a Universităţii din Bucureşti (1944-1948), 
apoi şef al Catedrei de istoria României la 
Universitatea din Bucureşti (1944-1952). 
în calitate de specialist în istoria modernă 
şi contemporană a României a adus nume¬ 
roase contribuţii pe probleme de istoria 
artei româneşti şi a popoarelor balcanice, 
la studierea relaţiilor culturale şi politice 
ale poporului român cu popoarele vecine, 
precum şi pe probleme de istorie a mişcării 
muncitoreşti şi de istoria PCR, îndeosebi 
pentru perioada 1933-1937. Studiile sale 
au inaugurat cercetarea organizaţiilor de 
masă conduse de PCR, creând baza de 
pornire a lucrărilor de istorie a mişcărilor 
muncitoreşti şi socialiste. Este autorul a 
peste 100 de lucrări ştiinţifice publicate 
în domeniul istoriei României, dintre care 
menţionăm următoarele: Rolul României în 
epoca de regenerare a Bulgariei (1919); Unde 
duce colaborarea. Pagini de istorie contemporană 
(1921); Istoria artei bizantine (1927); Evoluţia 
stilului moldovenesc (1927); Istoria artei creştine 
din apus (1929); Tipărituri vechi româneşti 
necunoscute (1931); Românii şi bulgarii (1945); 
Intelectualii şi revoluţia de la 1848 în Principatele 


Române (1948); Organizaţii de masă legale con¬ 
duse de Partidul Comunist. 1932-1938 (1952); 
Relaţii culturale româno-ruse din trecut (1954); 
Studii istorice româno-bulgare (1956); Unirea 
ţărilor române în artele plastice (1959); Lucrări şi 
publicaţii din România despre Revoluţia Socialistă 
din Octombrie (1967); Lupta pentru formarea 
Frontului Popular în România (1968); Pagini de 
luptă din trecut. 1914-1936 (1972); De la eli¬ 
berare la socialism. 1944-1955 (1973); în anii 
socialismului victorios (1976). în 1948 a fost 
ales membru titular al Academiei Române. 
A fost ales membru al Academiei de Ştiinţe 
Sociale şi Politice din RSR, precum şi 
membru corespondent al Academiei de 
Ştiinţe din R.P. Bulgaria. Ulterior, a deţinut 
funcţiile de preşedinte al Societăţii de Ştiinţe 
Istorice, preşedinte al Uniunii Societăţilor 
Ştiinţifice ale corpului didactic din România, 
preşedinte al Comitetului Naţional al 
Ştiinţelor din RSR (1955-1974), preşe¬ 
dinte al Comisiei Monumentelor Istorice, 
director al Institutului de Istorie Nicolae 
Iorga din Bucureşti (1948-1953), director 
al Institutului de Studii Româno-Sovietice 
(1962-1964). Pentru activitatea sa ştiinţifică 
a primit titlurile de Doctor Honoris Causa al 
Universităţii Lomonosov din Moscova, Om 
de Ştiinţă Emerit şi laureat al Premiului de 
Stat. Erou al Republicii Socialiste România, 
Erou al Muncii Socialiste. 

Constantinescu, Liviu 

(26.11.1914, Ighişu Vechi, Sibiu - 
29.11.1997, Saint-Louis, Alsacia) 

Geofizician. A făcut liceul la Blaj (1932). Li¬ 
cenţiat în ştiinţe fizico-chimice (1935), doc- 
torîn ştiinţe fizice (1941) al Universităţii din 
Bucureşti. Asistent la Facultatea de Ştiinţe, 
Universitatea din Bucureşti (1937-1943). 
Este considerat, împreună cu Sabba S. 
Ştefănescu, fondator al şcolii române de ge¬ 
ofizică. Director fondator al Observatorului 
Geofizic Surlari, numit astăzi Observatorul 
Geomagnetic Naţional Surlari Liviu Con¬ 
stantinescu (1943-1958). A fost profesor şi 
şef de catedră (1949-1975) la Catedra de 
Geofizică ce a funcţionat întâi la Institutul 
de Mine, apoi la Institutul de Petrol, Gaze şi 
Geologie, în fine la Universitatea din Bucu¬ 
reşti. în paralel, a fost cercetător, şef de secţie 
şi director adjunct ştiinţific (1959-1970) în 
unităţi de cercetare ale Academiei: întâi 
la Institutul de Fizică, apoi la Institutul de 
Geologie, Geofizică şi Geografie, la Centrul 
de Cercetări Geofizice. Discriminat politic 
în urma refuzului repetat de a se înscrie 
în Partidul Comunist, a cerut pensionarea 
prematură la vârsta de 60 de ani (1975), 

rămânând profesor consultant. A adus con¬ 
tribuţii importante în mai multe domenii ale 
geofizicii pure şi aplicate (prospecţiuni ge¬ 
ofizice): geomagnetism (distribuţia normală 
şi variaţia seculară a câmpului geomagnetic 
principal, morfologia generală şi particulari¬ 
tăţile perturbaţiilor geomagnetice, curenţii 
telurici); prelucrarea şi interpretarea datelor 
gravimetrice şi magnetometrice (continua¬ 
rea analitică a câmpurilor potenţiale, efec¬ 
tele mareelor terestre, variaţia temporală a 
câmpului gravităţii); seismologie şi tectonică 
(mecanismul focal al cutremurelor de pă¬ 
mânt, seismicitate şi seismotectonică, cutre¬ 
murele vrâncene, seismicitatea teritoriului 
României). A subliniat necesitatea abordării 
multidisciplinare a problemelor complexe 
ale ştiinţelor Pământului, exemplificând-o 
în cartea Mesaje ale Pământului în descifrări 
actuale (1974). A fost membru al grupului de 
studiu privind metode seismice pentru mo¬ 
nitorizarea exploziilor subterane de la Stock- 
holm International Peace Research Institute 
(SIPRI, 1968-1970); membru (şi preşedinte 
prin rotaţie) al comitetului de coordonare al 
proiectului PNUD/UNESCO pentru studiul 
seismicităţii regiunii balcanice (1970-1977). 
A ocupat funcţii importante în organizaţii 
ştiinţifice internaţionale: vicepreşedinte al 
Uniunii Internaţionale de Geodezie şi Geo¬ 
fizică (IUGG, 1969-1971) şi membru în 
biroul IUGG (1967-1975); membru în con¬ 
siliul de conducere al Centrului Seismologie 
Internaţional (1970-1974) şi în consiliul de 
conducere al Societăţii Geofizice Europene 
(1970-1975); vicepreşedinte al Comisiei 
Seismologice Europene (1972-1976). A fost 
editor şi coautor al unui manual de Prospec¬ 
ţiuni geofizice (1964-1965). A redactat capi¬ 
tolul Terra pentru Enciclopedia del Novecento 
(Istituto della Enciclopedia Italiana, Roma, 
1975-1990). Lucrări: Mesaje ale Pământului în 
descifrări actuale , 1974; Sinergismul în cercetările 
geonomice , 1992. După 1989 a revenit din 
retragerea forţată care durase 15 ani. Ales 
membru titular al Academiei Române în 


1990 (era membru corespondent din 1963) 
şi preşedinte al Secţiei de Ştiinţe Geonomice 
(1990-1994), s-a angajat cu hotărâre pentru 
renaşterea Academiei Române şi a geofizicii 
româneşti. Până la retragerea definitivă 
(1995) a fost preşedinte al Comitetului Na¬ 
ţional Român de Geodezie şi Geofizică şi al 
Societăţii Române de Geofizică. 

Constantinescu, Mac, 

prenume la naştere Mihail Filip 
(29.06.1900, Charlottenburg, Germania - 
1979, Bucureşti) 

Sculptor. Soţ al Floriei Capsali. A absolvit 
Arte Plastice la Bucureşti. Specializare 
la Paris şi Roma. Profesor la belle arte şi 
arhitectură. A lăsat lucrări decorativ-mo- 
numentale: Tătăroaica din Mangalia,, faţada 
Facultăţii de Drept din Bucureşti; Pavilionul 
Expoziţiei româneşti de la New York (cu 
momente din istoria naţională). A ilustrat 
Divina Comedie a lui Dante în traducerea lui 
Alexandru Marcu. 

Constantinescu, Miron 

(13.12.1917, Chişinău - 18.07.1974, Bucureşti) 
Sociolog, istoric, om politic. A fost membru 
al PCR din 1936, din august 1944 redac- 
tor-şef al Scînteii. A fost membru în Biroul 
Politic (1948-1960), membru în CC al PCR 
(1945-1955; 1968-1974) şi secretar al aces¬ 
tuia (1952-1954), preşedinte al Comisiei de 
Stat a Planificării (1949-1955) etc. Raportul 
secret prezentat de Nikita Sergheevici 
Hruşciov la Congresul al XX-lea al PCUS, 
în februarie 1956, prin care era condamnat - 
printre altele - şi „cultul personalităţii", l-a 
făcut pe Miron Constantinescu să creadă 
că ar fi momentul propice de a-1 înlătura 
de la putere pe Gheorghe Gheorghiu-Dej. 
Apare ca personaj în Colecţia de biografii, 
autobiografii şi memorii contemporane (continu¬ 
area Cronicii de familie) a lui Petru Dumitriu. 
Alături de Iosif Chişinevschi va fi exclus din 
conducerea partidului în iulie 1957. Abia 
Nicolae Ceauşescu l-a readus în viaţa poli¬ 
tică, fiind numit ministru al învăţământului 
(1969-1970), vicepreşedinte al Consiliului 
de Stat (1972-1974), rector al Academiei 
Ştefan Gheorghiu (1970-1972), preşedinte 
al Marii Adunări Naţionale. Membru titular 
al Academiei Române (1974). 

Constantinescu, Mitiţă nume la naştere 
Dumitru Constantinescu 

(20.10.1890, Bucureşti - 20.09.1946, Bucureşti) 
Politician, economist. A absolvit Dreptul 
la Bucureşti şi şi-a luat doctoratul la Paris. 
Liberal. A făcut parte din Guvernul Ion 
I.C. Brătianu ca şef al personalului din 

Constantinescu 



Mitiţă Constantinescu Nicolae N. Constantinescu 


Paul Constantinescu Virgiliu N. G. Constantinescu 


Ministerul Industriei şi Comerţului, apoi în 
a doua guvernare liberală (1922-1926) a fost 
secretar general în Ministerul Agriculturii şi 
Domeniilor Regale, deputat de Hunedoara 
(1927-1933) şi guvernator al Băncii Na¬ 
ţionale (1935-1940). Ministru de Finanţe 
(1939). Apropiat de Partidul Comunist, a 
creat un partid - Liga Patrioţilor - care s-a 
unit cu acesta. A participat la Conferinţa de 
Pace de la Paris (1946). O sală de conferinţe 
a Băncii Naţionale îi poartă numele. 

Constantinescu, Nicolae N. 

(27.03.1920, Bucureşti - 7.12.2000, Bucureşti) 
Economist. Profesor la ASE, Bucureşti. Lu¬ 
crări: Capitalul de împrumut şi creditul , 1953; 
Cu privire la problema revoluţiei industriale în 
România , 1957; Economia protecţiei mediului na¬ 
tural , 1976; Consecinţele economice şi sociale ale 
cursei înarmărilor , 1982; Reforma şi redresarea 
economică , 1995; coordonator al Istoriei econo¬ 
mice a României de la origini până la cel de-al 
Doilea Război Mondial, 1997. Unul dintre pre¬ 
miile ASE pentru studenţi îi poartă numele. 
Membru corespondent al Academiei Regale 
a Doctorilor din Spania (1994); membru de 
onoare al Academiei de Ştiinte Agricole şi 
Silvice din Romania (1994). Doctor Honoris 
Causa al universităţilor din Craiova (1995), 
Timişoara (1995), Oradea (1996), Sibiu 
(1997) şi al Academiei de Studii Economice 
din Chişinău (1995). Preşedinte al Asociaţiei 
Generale a Economiştilor Români. Membru 
al Academiei Române (1990) şi preşedinte al 
secţiei sale economice. 

Constantinescu, Paul 

(30.06.1909, Ploieşti - 20.12.1963, Bucureşti) 
Compozitor. A absolvit Conservatorul din 
Bucureşti şi s-a specializat la Viena. Profesor 
la Academia de Muzică Religioasă din Bucu¬ 
reşti, apoi la Conservatorul Ciprian Porum- 
bescu. A compus muzică pentru spectacole, 
filme, coregrafie (pentru Floria Capsali) şi 
muzică vocal-simfonică. Lucrări: O noapte 
furtunoasă , operă comică în două acte, 1934; 


Pe malul Dunării , scenetă muzical-coregrafi- 
că, 1947; Matei Millo, preludii pentru muzică 
de scenă, 1953; Floarea reginei , 1947; muzică 
de film - Moara cu noroc, O scrisoare pierdută, 
Răsună valea; corală - Liturghia în stil psaltic, 
Cântecele Iancului, Mioriţa. Membru cores¬ 
pondent al Academiei Române (1963). 

Constantinescu, Pompiliu 

(17.05.1901, Bucureşti - 10.05.1946, Bucureşti) 
Critic literar. A absolvit Literele şi Filosofia 
la Bucureşti şi a fost profesor la Colegiul 
Sf. Sava. A scos revista Kalende (1928-1929) 
împreună cu Vladimir Streinu şi Şerban 
Cioculescu. A fost cronicar literar al Revis¬ 
tei Fundaţiilor Regale. A publicat în special 
volume de cronici literare în linie maiores- 
ciană: Mişcarea literară , 1927; Critice , 1933, 
premiul Societăţii Scriitorilor Români; 
Figuri literare , 1938; Tudor Arghezi , 1940; 
Eseuri critice , 1947. 

Constantinescu, Titel 

(17.02.1927, Râmnicu Sărat - 1999, Bucureşti) 
Regizor şi scriitor. A absolvit Facultatea de 
Filologie a Universităţii din Bucureşti şi 
IATC, Secţia regie. A fost principalul regizor, 
din 1950 până după 1989, al emisiunii „Tea¬ 
tru Naţional Radiofonic". A scris literatură 
pentru copii şi scenarii pentru teatrul radi¬ 
ofonic: Poveşti, Ţapul, vulpea şi lupul; S-au 
întors graurii; Oul năzdrăvan; Trei căsuţe, trei 
drumuri; Peştii în copaci; Ultimul om de zăpadă ; 
Baladă cu femei şi copii melci; Cântecul Jianului. 

Constantinescu, Virgiliu Niculae G. 

(27.03.1931, Bucureşti - 31.01.2009, Bucureşti) 
Inginer mecanic de aviaţie. A absolvit Fa¬ 
cultatea de Mecanică la Bucureşti. A fost 
profesor la Academia Tehnică Militară, apoi 
la Institutul Politehnic din Bucureşti, fiind şi 
rector (1990-1992). A fost profesor invitat 
la Mechanical Technology Inc. Latham 
şi Renssaeler Polytechnic Institute New 
York şi din 1997 ambasador al României 
în Belgia. Lucrări: Lubrificaţia cu gaze, 1963; 

Constantiniu 




Florin Constantiniu Constantin Constantinov 


Tatiana Constantinov 


Lagăre cu alunecare, 1980; Dinamica fluidelor 
incomprehensibile, 1980 şi Dinamica fluidelor 
comprehensibile, 1981, ambele împreună cu 
Elie Carafoli. Membru titular al Academiei 
Internaţionale de Astronautică, preşedinte al 
Agenţiei Spaţiale Române. Ofiţer al Legiu¬ 
nii de Onoare (1995). Membru titular (din 
1991) si preşedinte al Academiei Române 
(1994-1998).' 

Constantiniu, Florin 

(8.04.1933, Bucureşti) 

Istoric. A absolvit Facultatea de Istorie a Uni¬ 
versităţii din Bucureşti. Cercetător ştiinţific 
la Institutul de Istorie Nicolae Iorga. A făcut 
cercetări în Franţa şi SUA. A fost distins cu 
Premiul Nicolae Bălcescu al Academiei Ro¬ 
mâne în 1972. Lucrări: Un proiect românesc de 
coaliţie antiotomană din ultimul sfert al sec. XVI, 
1963; Iobăgia în istoriografia română, 1983; 
Dictatul de la Moscova (26-28 iunie 1940) 
şi relaţiile sovieto-germane, 1993; Diplomaţii 
români şi devierea de dreapta : O istorie sinceră a 
poporului român, 1997; 1941. Hitler, Stalin şi 
România, 2002; PCR, Pătrăşcanu şi Transilvania 
(1945-1946), 2001; Schisma roşie - Româ¬ 
nia şi declanşarea conflictului sovieto-iugoslav 
(1948-1950). Membru titular al Academiei 
Române (2006). 

Constantinov, Constantin 

(7.07.1915, Sucleea, Transnistria - 
8.03.2003, Chişinău) 

Actor. A absolvit Institutul Agricol la Tiras- 
pol şi Şcoala de Teatru din Odessa. Actor 
la Teatrul Muzical-Dramatic A. S. Puşkin 
din Chişinău. A jucat în numeroase filme 
artistice: Leana, Ghiţă, studioul M. Gorki 
din Moscova, 1955; Când omul nu-i la locul 
lui, Moldova-film, 1957; Baladă haiducească, 
1958; Vă scriu..., 1959; Călătorie în april, 1962; 
Nuntă la palat, 1969; Explozie cu efect întârziat, 
1970; Viforul roşu, 1971; Lăutarii, 1971; Ulti¬ 
mul haiduc, 1972; Undă verde, 1974; Bărbaţii 
încărunţesc de tineri, 1974; Calul, puşca şi ne¬ 
vasta, 1975; Nu crede ţipătului păsării de noapte, 


1976 ; Pe urmele fiarei, 1976; Care pe care, 1977; 
Suspectul, 1978; Unde eşti, iubire?, 1980-, Ado¬ 
lescenţa, 1981; Deţinutul misterios, 1968; Corbii 
prada n-o împart, 1988; Codrii, 1991; Troiţa, 
Telefilm-Chişinău, 1991; Polobocul, 1991. 
Artist al Poporului din Republica Moldova. 

Constantinov, Ion 

(17.08.1926, Ogorodnoe, rn. Ivăneştii Noi, 
reg. Odessa) 

Agronom. A absolvit Facultatea de Biopedo- 
logie, Secţia pedologie, a Universităţii de Stat 
din Chişinău ca elev al lui Nicolae Dimo. 
Profesor la Institutul de Pedologie şi Agro¬ 
chimie al ASM. Contribuţii la cercetarea 
eroziunii solului şi a metodelor de prevenire 
şi combatere a acestui fenomen. Lucrări: 
3p03UH noH6, 2001, Premiul Academiei de 
Ştiinţe a Moldovei. 

Constantinov (Konstantinov), Tatiana 

(25.06.1939, Tiraspol) 

Geograf. Rusoaică după etnie. A absolvit Fa¬ 
cultatea de Geografie şi Biologie la Institutul 
Pedagogic din Tiraspol. Specializare la Insti¬ 
tutul Hidrometeorologic de Stat din Odessa 
şi la Institutul de Geografie al Academiei 
Ruse de Ştiinţe din Moscova. Este director 
al Institutului de Geografie al Academiei de 
Ştiinţe a Moldovei. Contribuţii în domeniul 
geografiei fizice regionale. Lucrări: Modifi¬ 
cările regimului termic şi condiţiile de iernare a 
culturilor pomicole termoflle, 2004, în colabo¬ 
rare; Utilizarea SIG în restabilirea componentei 
climatice a landşafturilor Republicii Moldova, 
2005, în colaborare. Membru al Academiei 
de Ştiinţe a Moldovei. Consiliul Suprem 
pentru Ştiinţă şi Dezvoltare Tehnologică din 
Moldova a decernat institutului pe care-1 
conduce Diploma de merit (2002). 

Conta, Vasile 

(15.11.1845, Ghindăoani, jud. Neamţ - 
22.04.1882, Bucureşti) 

Filosof şi poet. A făcut gimnaziul la Iaşi, apoi 
a însoţit o trupă de actori prin Moldova. 

Corbu 



Vasile Conta Boris Conunov Corneliu Coposu Haralambie Corbu 


A făcut studii comerciale, apoi Dreptul în 
Belgia. A frecventat Societatea Junimea şi 
şi-a publicat în Convorbiri literare scrierile 
filosofice: Teoria fatalismului; Teoria ondulaţi- 
unii universale; Originea speciilor, 1873-1848. 
Postum au apărut Bazele metafizicii şi întâiele 
principii care alcătuiesc lumea. A devenit liberal, 
fiind ministru în Cabinetul Ionel Brătianu. 
Poezia sa n-a fost apreciată de junimişti, dar 
timpul l-a aşezat în rândul primilor filosofi 
români originali, care aveau să inspire inclu¬ 
siv un fel de a concepe şi de a face literatură. 

Conte, Roşa del 

(12.04.1907, Voghera, Italia - 3.08.2011, Roma) 
Istoric literar. A absolvit Literele la Uni¬ 
versitatea din Milano. Elevă a lui Roberto 
Scagno. Profesoară de limba italiană la 
Universitatea din Bucureşti (din 1945), apoi 
din Cluj (până în 1963) şi la Universitatea 
Sapienza din Roma. Lucrări: Eminescu e 
Pascoli, 1957; La sensibilită e 'forma cea dintâi", 
1964; Transfigurarea mitului folcloric în ultima 
dramă a lui Lucian Blaga: Arca lui Noe, 1969; 
Lajunzione dell'ambiguită nel linguaggio poetico 
di Arghezi, 1970; Leopardi ed Eminescu , 1979; 
Eminescu, poeta metafizico , 1982; Eminescu sau 
despre absolut, 1990. Nominalizată la Premiul 
Nobel în 1956. Distinsă cu Ordinul Steaua 
României în grad de Mare Ofiţer. Membru 
de onoare al Academiei Române (1994). în 
2007 a fost sărbătorită pentru împlinirea 
vârstei de 100 de ani. 

Conunov (Konunov), Boris 

(24.05.1947, Taşkent, Uzbekistan) 

Regizor. Rus ca etnie. A absolvit Institutul 
de Cinematografie ( Bcecow3Hbiu Tocydap- 
cmeeHHuu MHcmumym KuneMamoepafuu ) la 
Moscova. Regizor la Studioul Moldova Film. 
Profesor la Academia de Muzică, Teatru şi 
Arte Plastice. A lucrat în Elveţia în diplomaţie 
(1995-1998). Filme: Pădurea în care nu vei intra, 
1978; Aveţi o telegramă, 1983; serialul Usturici, 
1981-1983; Cine va intra în ultimul vagon, 
1986; Bilet într-o singură direcţie, 1996; Darul, 


2004. Este şi un teoretician al domeniului: 
„Coloana sonoră ca parte componentă a fil¬ 
mului documentar în creaţia lui Vlad Druck", 
eseu, Bucureşti, 1995. Diploma Festivalului 
Internaţional de la Frankfurt am Main, 1992; 
Medalia Dimitrie Cantemir, 1974; Medalia 
Meritul civic, 1995. Maestru în Artă, 2000. 

Coposu, Corneliu 

(20.05.1916, Bobota, jud. Sălaj - 
11.11.1995, Bucureşti) 

Politician. A absolvit Dreptul şi Economia 
la Universitatea din Cluj. Membru al Par¬ 
tidului Ţărănesc (după 1934), secretar al 
lui Iuliu Maniu. Greco-catolic. A venit la 
Bucureşti după cedarea Ardealului de Nord 
(1940). Antiantonescian. Miza pe ajutorul 
Marii Britanii. Arestat în 1947 şi judecat în 
procesul Tămădău (rezistenţa clandestină), 
cu sentinţa (dată în 1956) de închisoare pe 
viaţă. După 1989, împreună cu Ion Raţiu, 
a refăcut legalitatea PNŢ şi l-a transformat 
în PNŢCD. Preşedinte al PNŢCD. Senator 
(1992-1995). Astăzi există o fundaţie a parti¬ 
dului care îi poartă numele. 

Corbu, Haralambie 

(15.02.1930, Dubăsarii Vechi, Basarabia) 

Critic şi teoretician literar. A absolvit Şcoala 
Pedagogică din Călăraşi, Moldova şi Institu¬ 
tul Pedagogic din Chişinău. Specializare la 
Institutul de Literatură Universală Maxim 
Gorki din Moscova. Redactor-şef al revistei 
Limba şi Literatura Moldovenească (1984- 
1988). Director al Institutului de Limbă şi 
Literatură al ASM. Lucrări: Dramaturgia lui 
Alecsandri (1962); Alecsandri şi teatrul (1973); 
Continuitate (1974); Statornicirea literaturii mo¬ 
derne moldoveneşti şi problema metodei de creaţie 
(1840-1860) (1976, în rusă) ; Creaţia lui Alec¬ 
sandri în şcoală (1983); Creaţia lui I.C. Ciobanu 
în şcoală (1986); în lumea clasicilor (1990), Dis¬ 
cursul direct. Aspecte ale publicisticii eminesciene 
(2000), Deschideri către valori (2003), Dincolo 
de mituri şi legende (2004), Constantin Stere şi 
timpul său (2005). Coordonator al lucrărilor: 

Vintilă Corbul 


Ion Corcimaru 


Istoria literaturii moldoveneşti, 3 voi. (1986- 
1990); Literatura şi arta Moldovei, enciclope¬ 
die, 2 voi. (1985-1986). Distins cu Premiul 
de Stat al Republicii Moldova, titlul onorific 
de Om Emerit, Ordinul Prietenia Popoarelor 
al URSS, cavaler al Ordinului Republicii, 
medalia Mihai Eminescu, medalia Dimitrie 
Cantemir, diploma Savantul Anului 2005. 
Membru al Comitetului Naţional pentru 
decernarea Premiilor de Stat în domeniul 
ştiinţei şi tehnicii, membru al Comitetului 
Naţional pentru decernarea Premiilor de 
Stat în domeniul literaturii si artei. Membru 
al comitetului de conducere al Asociaţiei In¬ 
ternaţionale de Studii Sud-Est-Europene şi 
preşedinte al Comitetului Naţional al acestei 
asociaţii, membru al Academiei Internaţi¬ 
onale Central-Europene de Ştiinţe şi Arte. 
Membru şi vicepreşedinte (1989-1995) al 
Academiei de Ştiinţe a Moldovei. 

Corbul, Vintilă, nume la naştere 
Vintilă Dumitru Economu 

adoptat de Constantin Popescu Corbul 
(26.05.1916, Bucureşti - 30.01.2008, Bucureşti) 
Scriitor. Aparţinea prin naştere unei familii 
foarte bogate. A absolvit Dreptul şi Literele 
la Universitatea din Bucureşti. Pilot în al 
Doilea Război Mondial. După război i s-a 
interzis să profeseze. S-a stabilit în Franţa 
în 1979. A publicat multe romane, cu foarte 
mare succes de public: Moarte şi portocale la 
Palermo, cu Eugen Burada; Cenuşă şi orhidee 
la New York, cu Eugen Burada; Cavalcadă 
în iad - 2 voi., închinate tatălui autorului, 
generalul Constantin P. Corbul, şi partici¬ 
pării României la cel de-al Doilea Război 
Mondial; Căderea Constantinopolului - 2 voi; 
Dinastia Sunderland-Beauclair - Idolii de aur - 
3 voi.; Asediul Romei 1527 - 2 voi.; Dinastia 
Sunderland-Beauclair - Păsări de Pradă - 3 voi.; 
Uragan asupra Europei, cu Eugen Burada; 
Salvaţi-mă! Sunt miliardar, Sclavii pământului-, 
Babei Palace; Roxelana şi Soliman, cu Eugen 
Burada; Oameni în Rolls-Royce, cu Eugen Bu¬ 
rada; Iubirile imposibile ale lui Petronius; Casa 


din Cherry Street-, Hollywood - infernul viselor; 
Groaza vine de pretutindeni, cu Eugen Burada; 
Sunt regele Franţei! Regele Soare!; împărăteasa 
fără coroană; Calea ducesei, cu Eugen Burada; 
Plângi, plângi, balalaikă, cu Eugen Burada; 
Atenţie! Los Angeles va sări în aer. A făcut şi 
scenariile pentru filmele: Nea Mărin miliar¬ 
dar, Revanşa, Un comisar acuză, Duelul, Miliarde 
şi picioare lungi. Distins cu Ordinul Meritul 
Cultural în grad de Ofiţer, 2004. 

Corcea, Avram 

(16.04.1868, Coştei, Banatul Sârbesc - 
1951, Pietroiu, Ialomiţa) 

Preot, culegător de folclor. A studiat Teologia 
la Caransebeş. A fost preot la Coştei, catihet 
la Vârşeţ, membru în Consistoriul Eparhial 
din Caransebeş. A cules folclor din întregul 
Banat: Balade poporale, 1899. A făcut parte 
din Sfatul Naţional de la Alba Iulia pentru 
Unirea din 1918. După al Doilea Război 
Mondial, a fost arestat în România, a murit 
în deportare, pe Bărăgan. 

Corcimaru, Ion 

(22.05.1938, Baraboi, Basarabia) 

Medic. A absolvit Institutul de Stat de 
Medicină din Chişinău şi s-a specializat la 
Institutul Central de Hematologie şi Trans¬ 
fuzie a Sângelui din Moscova. A fost secretar 
ştiinţific al Institutului de Oncologie din 
Moldova, apoi şef al Catedrei de hematolo¬ 
gie şi terapie de campanie, iar din 1995 şef al 
Catedrei de hematologie, oncologie şi terapie 
de campanie a Universităţii de Stat de Medi¬ 
cină şi Farmacie din Moldova. Considerat 
fondator al şcolii de hematologie din Re¬ 
publica Moldova. Lucrări: LţumonozunecKax 
ăuazHocmuKa npeăonyxoneeux npou,ecco6 u 
3noKanecm6eHHbix HoeooâpasoeaHuu (1976, în 
colaborare); HuaeHocmuKa nuMfadenonamuu 
(1984, în colaborare), manualele Hematologie 
clinică (2001) şi Anemiile (2002). Laureat 
al Premiului de Stat. Distins cu Ordinele 
Drapelul Roşu de Muncă şi Gloria Muncii. 
Membru corespondent al Academiei de Şti¬ 
inţe a Moldovei. 

Corduneanu, Constantin 

(26.07.1928, laşi) 

Matematician. A absolvit Facultatea de 
Ştiinţe (Secţia matematică) a Universităţii 
din Iaşi. Profesor şi decan la Facultatea de 
Matematică şi Mecanică a aceleiaşi uni¬ 
versităţi. Prorector al Universităţii din Iaşi. 
S-a stabilit în SUA din 1978, ca profesor la 
Knoxville, Tenessee, apoi Arlington, Texas. 
Contribuţii în domeniul teoriei globale a 
sistemelor diferenţiale, în domeniul teoriei 
ecuaţiilor diferenţiale şi al teoriei funcţiilor 

Corlăteanu 



Constantin Cord unea nu 


Coresi Nicolae Corlăteanu 


de variabilă reală. Asociat la numeroase 
publicaţii de profil: Mathematical Systems 
Theory, Analele ştiinţifice ale Universităţii 
Al I. Cuza - Seria Matematica, Journal of 
Integral Equations. A înfiinţat revista Libertas 
mathematica, special pentru promovarea 
matematicienilor români în lume. Lucrări: 
Funcţii aproape periodice, Sur Ies inegalites di- 
fferentielles, Despre grupul automorfismelor unui 
grup topologic, Ecuaţii diferenţiale şi integrale 
ş.a. Membru al Asociaţiei Americane de 
Matematică, al Academiei Americane de 
Arte şi Ştiinţe, membru corespondent al 
Academiei Române (1974), exclus (1978) şi 
repus în drepturi (1990). 

Coresi, diaconul 

(? - 1590, probabil Orăştie) 

Diacon la Târgovişte până în 1556, elev al lui 
Dimitrie Liubavici (tipograf sârb), anul când 
s-a mutat la Braşov, chemat de Johannes 
Honterus, spre a tipări cărţi româneşti. Este 
interesant de ştiut, pentru registrul valorilor 
create de Coresi, că o carte avea atunci va¬ 
loarea a două perechi de boi. A tipărit astfel: 
întrebarea creştinească , 1560; Tetraevanghelul, 
1560-1561; Apostolul , 1565-1566; Liturghie- 
rul , 1570; Pravila Sfinţilor Părinţi, 1570-1580; 
Psaltirea 1570; Psaltirea slavo-română, 1577; 
Evanghelia cu învăţătură , 1580-1581, tradusă 
de preoţii Iane şi Mihai după Cazania de la 
Zabludov din Lituania (regat ce se întindea 
până la Marea Neagră), din 1569; în 1567 
a tipărit - la Braşov sau Cluj - Tâlcul Evan¬ 
gheliilor , un amestec interesant de învăţături 
protestante şi ortodoxe, având ca anexe o 
carte de cântece şi slujbe calvine. împreună 
cu fiul său Şerban şi cu Marian Diacul a 
tipărit Palia de la Orăştie , 1581-1582, impor¬ 
tant monument de limbă veche românească, 
aflat astăzi în colecţia Bibliotecii Batthyane- 
um din Alba Iulia, achiziţionat de Batthyany, 
episcop catolic al Transilvaniei. A fost primul 
cărturar român care a luptat pentru introdu¬ 
cerea limbii române în biserică. Tipăriturile 
sale au contribuit la formarea unei limbi 


literare şi liturgice româneşti unitare şi s-au 
bucurat de o largă răspândire în toate ţările 
româneşti, iar cele slavone şi în ţările slave 
sud-dunărene aflate sub dominaţie otoma¬ 
nă. 

Coryllus (Scorillo) 

(sec. I d.H.) 

Rege dac. A condus triburile dacilor în 
perioada în care în Imperiul Roman aveau 
loc războaiele lui Nerva Traian. A încerat 
să unească în jurul sceptrului său cât mai 
mulţi daci, intuind faptul că romanii se vor 
îndrepta spre Dacia. 

Coriaciu, Ben 

prenume la naştere Benedict 
(6.03.1924, Galaţi - 15.06.1984, Paris) 

Poet şi prozator. A absolvit Literele şi Filo- 
sofia la Bucureşti. A fost redactor la revista 
Flacăra , membru al grupării de pe lângă 
revista Albatros , ca şi Geo Dumitrescu şi 
Dinu Pillat. în 1971 s-a stabilit în Franţa. 
A scris o poezie anticalofilă, cu tentă anar¬ 
histă: Tavernele (1941, debut); Pelerinul serilor, 
1942; Arhipelag , 1943; Manifest liric, 1945, 
Premiul Editurii Forum; Poeme florivore, 
1972; Starea de urgenţă, 1972; Când simţi cum 
moare vântul, 1972; Arcul biologic, 1974. Proza 
de inspiraţie autobiografică se remarcă prin 
poza damnării şi exprimarea revoltei sociale: 
Moartea lângă cer, 1946; Candidatul, 1950; 
Pâinea păcii, 1951; Cazul doctor Udrea, 1959; 
Baritina, 1965; Strigoaica şi casa nebună, 1973; 
Tout espoir sera puni; d'un ecrivain roumain ă 
Paris (Orice speranţă va fi pedepsită; de un scriitor 
român la Paris), 1984. 

Corlăteanu, Nicolae 

(14.05.1915, Caracui, Basarabia - 
21.10.2005, Chişinău) 

Filolog. A absolvit Literele, Filosofia şi 
Dreptul la Cernăuţi. Membru fondator al 
Universităţii de Stat a Moldovei (1946). 
Lucrări: Mccnedoeanue napodnou namunu 
u eeo omnovuenuu c poMancKUMU H3UKaMU 

Paul Cornea Nicolae Mihail Corneanu Sorana Coroamă Stanca 


(Latina vulgară ca bază a limbilor romanice, 
1974, Moscova); Originea fondului lexical de 
bază, 1955; Categoria gramaticală a cazului la 
substantive, 1955; Problema studierii substanti¬ 
velor din Poveştile lui I. Creangă, 1959; în jurul 
unei controverse filologice {Raporturile dintre 
Codicele Voroneţean şi Lucrul sfinţilor apostoli 
al lui Coresi), 1960, 1963; Româna literară în 
Republica Moldova: istorie şi actualitate, 1995; 
Derivatologia, 1997; Scrisul românesc: începu¬ 
turile lui, 2000. Laureat al Premiului de Stat 
al Moldovei pentru Ştiinţă şi Tehnologie, 
cavaler al Ordinului Republicii. Membru al 
Academiei de Ştiinţe a Moldovei. 

Cornea, Paul nume la naştere Paul Cohn 
(3.11.1924, Bucureşti) 

Istoric literar. A absolvit Literele şi Filosofia 
la Bucureşti. Profesor la Universitatea din 
Bucureşti. Director general al Cinematogra¬ 
fiei, director general al Teatrelor, după 1989 
ministru adjunct la Ministerul învăţămân¬ 
tului. Membru al Alianţei Civice condusă 
de Ana Blandiana, vicepreşedinte al Aso¬ 
ciaţiei Internaţionale de Literatură Com¬ 
parată, 1994-1997, din 1997 preşedinte al 
Asociaţiei Române de Literatură Compa¬ 
rată. A debutat cu Studii de literatură română 
modernă, 1962, şi a continuat cu lucrări de 
istorie literară, mai ales despre perioada pre¬ 
modernă, ca şi studii de sociologie literară: 
De la Alexandrescu la Eminescu, 1966; Originile 
romantismului, 1972, Premiul Academiei; Re¬ 
gula jocului, 1980; Itinerar printre clasici, 1984; 
Introducere în teoria lecturii, 1988; Aproapele şi 
departele, 1990; Semnele vremii, 1995. 

Cornea, Victor 

(1901, Meni, jud. Făgăraş - 1977, Londra) 
Avocat. A absolvit Dreptul la Universitatea 
din Bucureşti. Specializare la Oxford. în pe¬ 
rioada 1929-1933 specializări pe probleme 
economice în Anglia, Suedia, Danemarca, 
Germania, Cehoslovacia, Austria, Ungaria. 
Membru fondator al Partidului Naţional 
Ţărănesc. Arhivar al legaţiei României la 


Londra în perioada Viorel Tilea. Preşedinte 
fondator al Comitetului Democrat Român 
de la Londra (1941, viitoarea emigraţie). 
A editat publicaţiile Glia şi The East European 
Spokeman. 

Corneanu, Nicolae Mihail 

prenume la naştere Nicolae Mihail 
(21.11.1923, Caransebeş) 

Mitropolit al Banatului (din 1962). A ab¬ 
solvit Teologia la Bucureşti. Conferenţiar la 
Institutul Teologic din Sibiu. A conferenţiat 
la Oxford, la Universitatea Humboldt din 
Germania şi la Fundaţia Pro Oriente din 
Viena. Lucrări: Actualitatea literaturii vechi 
creştine, Credinţa şi viaţa (culegere de studii te¬ 
ologice), 2001; Patristica, filosofia care mângâie, 
2004; Pentru mai binele obştesc, 2008. Membru 
de onoare al Academiei Române (1992). Din 
1990 episcop vicar al Timişoarei. Ordinul 
Naţional Pentru Merit în grad de Mare Cru¬ 
ce conferit de preşedintele României, 2000. 

Coroamă Stanca, Sorana, nume la naştere 
Sorana losefina Caterina Plăcinţeanu 

(24.01.1921, Chişinău - 7.01.2007, Bucureşti) 
Regizor de teatru. Fiică a medicului Gheor- 
ghe Plăcinţeanu şi a compozitoarei Mansi 
Barberis. Soţie a poetului Dominic Stanca. 
A absolvit Facultatea de Chimie Industrială 
a Politehnicii din Cernăuţi, apoi Institutul de 
Teatru de la Bucureşti, ca elevă a lui Soare 
Z. Soare, Al. Şahighian, Sică Alexandrescu, 
Marietta Sadova, Alice Voinescu, Aurora 
Nasta, Lucia Sturdza-Bulandra. Profesor la 
Institutul de Teatru din Bucureşti şi regizor 
la Teatrul Naţional din Iaşi, Teatrul Not- 
tara din Bucureşti, Teatrul de Operetă din 
Bucureşti. Regie: Cerere în căsătorie - Cehov, 
Winterset - M. Anderson, Petru Rareş - Horia 
Lovinescu, Comedia erorilor - Shakespeare, 
Micii burghezi - Maxim Gorki, Vrăjitoarele 
din Salem - A. Miller, Soţul ideal - Oscar 
Wilde, Beckett - J. Anouilh, Lungul drum 
al zilei către noapte - E. O'Neill, Noaptea 

Coruţ 



Vasile Coroban 


Ion Coropcean 


Viorica Cortez-Guguianu 


Pavel Coruţ 


iguanei - T. Williams, Profesiunea doamnei War- 
ren - G.B. Shaw, Raţa sălbatică - H. Ibsen, 
Viforul , Luceafărul, Hagi Tudose - B. Şt. Dela- 
vrancea, Amfitrion - Plaut, Cafeneaua - Gol- 
doni, Ursul - Cehov, Steaua Sevillei - Lope de 
Vega, D'ale carnavalului - I.L. Caragiale; 
de televiziune: serialul Muşatinii , O noapte 
furtunoasă - Caragiale, Egmont - Goethe; 
teatru radiofonic. Distinsă cu Premiul de 
Stat, Ordinul Meritul Cultural, Premiul 
Galei UNITER pentru întreaga activitate, 
Ordinul Naţional Serviciu Credincios în 
grad de Cavaler. 

Coroban, Vasile 

(14.02.1910, Camenca, jud. Bălţi, Basarabia - 
19.10.1984, Chişinău) 

Critic şi istoric literar. A absolvit Facultatea 
de Drept a Universităţii din Iaşi (1936). 
Ca student a redactat gazeta antifascistă 
Viaţa universitară , fapt pentru care a făcut 
închisoare 6 luni. In 1940 se stabileşte 
în Basarabia şi este gazetar la Bălţi. între 
1942 şi 1945 predă matematica în Rusia, 
la Kemerovo. După război se angajează la 
Institutul de Limbă şi Literatură al Filialei 
Moldoveneşti a Academiei de Ştiinţe a 
URSS (azi Institutul de Filologie), unde 
a ajuns şef de sector. A lucrat la Univer¬ 
sitatea de Stat, ulterior la Universitatea 
Pedagogică de Stat Ion Creangă. A elaborat 
studii şi manuale pentru învăţământul 
preuniversitar şi universitar. Contribuţia sa 
îa studierea şi popularizarea literaturii ro¬ 
mâne clasice la est de Prut s-a vădit în sute 
de articole şi studii despre Ion Agârbicea- 
nu, Ion Bassarabescu, Ion Creangă, Mihai 
Eminescu şi alţi înaintaşi, sistematizate cu 
timpul în cărţile: Cronicarul Ioan Neculce (în 
colaborare, 1956), Vasile Alecsandri: viaţa 
şi opera (1957), Dimitrie Cantemir - scriitor 
umanist (1973), Creaţia lui Mihai Eminescu în 
şcoală (1980), Pagini şi articole de critică lite¬ 
rară (1959), Articole, studii , recenzii (1968) şi 
îndeosebi Romanul moldovenesc contemporan 
(1969, ediţia rusă 1979, Moscova). 


Coropcean, Ion 

(11.03.1969, Livădeni, rn. Donduşeni, 

Republica Moldova) 

General. Comandant al Armatei Naţionale 
a Moldovei. A absolvit Şcoala Militară de 
Apărare Antiaeriană din Poltava (Ucraina) şi 
Academia Militară de Apărare Antiaeriană. 
A lucrat apoi în cadrul armatei sovietice (co¬ 
mandant de pluton, comandant de baterie 
antiaeriană şi comandant de divizion antia¬ 
erian). Distins cu Ordinul Credinţa Patriei, 
clasa a IlI-a, 2006. 

Cortez-Guguianu, Viorica 

(26.12.1935, Bucium, jud. laşi) 

Mezzosoprană. A început Conservatorul 
la Iaşi şi l-a absolvit la Bucureşti, ca elevă 
a Artei Florescu. A câştigat în 1964, alături 
de Ludovic Spiess, premiul I la Concursul 
Internaţional de Canto de la Toulouse. în 
1967 a luat Medalia de Aur la Festivalul 
Enescu. A susţinut concerte la Barcelona, 
Viena, Salzburg, Lisabona, Napoli (unde l-a 
avut partener pe Mario del Monaco), Mila¬ 
no, Verona, Paris, Philadelphia, Pittsburgh, 
New York, Denver, Rio de Janeiro, Madrid, 
Bagdad, Tokyo, Osaka, Amsterdam. în 1975 
a căpătat cetăţenie franceză. Repertoriu: La 
Gioconda (Verona, Barcelona), Medium; Suor 
Angelica ; La Fille du Regiment ; Zaza-, Un Ballo in 
maschera; Les Dialogues des Carmelites; Falstajf 

Coruţ, Pavel 

(17.06.1949, Glăvăneştii Vechi, jud. laşi) 

Scriitor. A semnat şi cu pseudonimul Paul 
Cernescu. A absolvit Liceul Militar la Câm¬ 
pulung Moldovenesc şi Institutul de Marină 
îa Constanţa, apoi Facultatea de Drept la 
Iaşi. A lucrat la Contrainformaţii Miîitare 
(1971-1989), fiind trecut în rezervă de ge¬ 
neralul Nicolae Militam (1990). A fondat 
Editura Pavel Coruţ, a cărei producţie o 
alimentează aproape exclusiv. Scrie cărţi de 
ficţiune speculativă legate de trecerea politi¬ 
că a României de la socialism la capitalism. 

Cosaşu 



Radu Cosaşu Leon C. Cosmovici 


Lucrări: seria de romane Octogonul (86 de 
volume); „Arta succesului", eseu; seria „Ro¬ 
mane de dragoste" (Să vii ca o părere..., Ne-om 
întâlni în Cer, Vara ultimei iubiri, Flacăra iubirii, 
Dragoste şi otravă, Iubirile unui marinar, Noap¬ 
tea teilor vrăjiţi), Succesul (13 volume); versuri 
(volumele Descântece din neamul Geto-Dacilor, 
Vraja nopţilor albastre, Cântece Daco-Române, 
Parodii politico-religioase), seria Origini. 

Cosaşu, Radu 

nume la naştere Oscar Rorlich 
(29.10.1930, Bacău) 

Gazetar. Evreu ca etnie. A absolvit Şcoala 
de Literatură M. Eminescu din Bucureşti. 
A scris reportaje de pe şantierele tineretului. 
Lucrări: Opiniile unui pământean, 1957; Lu¬ 
mină, 1959; Energii, 1960; Omul, după 33 de 
ani, scapă, 1963; Un august pe un bloc de gheaţă, 
1971, Premiul Uniunii Scriitorilor; Supravie¬ 
ţuiri I - 1973, II - 1977, III - Meseria de nu¬ 
velist, 1980, IV - Ficţionarii, 1983, V - Logica, 
1985, VI - Cap limpede, 1989; Mătuşile din Tel 
Aviv, 1993; Autodenunţuri şi precizări, 2001; 
Supravieţuiri 1 - Rămăşiţele mic-burgheze, 
2002; Supravieţuiri 2 -Armata mea de cavalerie, 
2003, Premiul Uniunii Scriitorilor; Ocolul 
pământului în o sută de ştiri, 2004. Premiul 
Naţional pentru literatură, 2007. Cavaler al 
Ordinului Meritul Cultural în rang de Mare 
Ofiţer, 2004. 

Cosmovici, Leon C. 

(29.01.1857, Şasea, jud. Suceava - 
21.07.1921, laşi) 

Fiziolog, zoolog. A absolvit Facultatea de Şti¬ 
inţe la Iaşi. S-a specializat la Paris (Sorbona). 
Profesor de zoologie şi botanică medicală la 
Facultatea de Medicină şi la Facultatea de 
Ştiinţe a Universităţii din Iaşi. A organizat 
primele laboratoare de fiziologie şi zoologie. 
Contribuţii în domeniul faunei de apă şi 
peştilor fosili. Brevete de invenţie în dome¬ 
niul electrozilor. Lucrări: Noţiuni de botanică, 
1887; Noţiuni de mineralogie, 1887; Elemente 
de morphologie, 1893; Zoologie, anatomie şi 


fiziologie animală, 1903. Membru al Socie¬ 
tăţii de Ştiinţe Imperiale din Moscova, al 
Societăţii Franceze de Zoologie, membru 
corespondent al Academiei Române (1893). 

Cosmovici, Paul Mircea 

(30.10.1921, laşi - 16.08.2006, Bucureşti) 
Jurist. Nepot al lui Leon C. A urmat cursuri¬ 
le liceale şi universitare la Iaşi, iar, mai apoi, 
cursurile de perfecţionare în drept interna¬ 
ţional la universităţi din Columbia, Leida şi 
Amsterdam. A realizat studii importante în 
domeniul dreptului economic, al dreptului 
european, dar şi în ceea ce priveşte filosofia 
dreptului. Printre cele mai cunoscute vo¬ 
lume semnate se numără lucrările: Dreptul 
ca instrument de formare, dezvoltare şi ocrotire 
a personalităţii umane, 1973, Premiul Acade¬ 
miei Române; Consideraţii asupra răspunderii 
contractuale a antreprenorului după recepţia 
lucrărilor de investiţii, 1979; Tratat de drept civil. 
Partea generală, voi. I, 1989, Premiul Acade¬ 
miei; Drept Civil. Drepturi reale. Obligaţii. Le¬ 
gislaţie, 1994,1996; L'Union Europeenne dans le 
Labyrinthe de l'avenir. Problemes fondamentaux, 
2003. A fost ales membru al Societăţii de Le¬ 
gislaţie Comparată din Paris. Membru titular 
(din 1995) al Academiei Române. 

Cosniceanu, Maria 

(4.02.1935, Temeleuţi, Basarabia) 

Filolog. A absolvit Facultatea de Filologie a 
Universităţii de Stat din Chişinău (1953- 
1957). Din 1958 a lucrat la Institutul de Lim¬ 
bă şi Literatură (azi Institutul de Filologie) al 
ASM. Lucrări: Nume de persoane (în colabo¬ 
rare, 1964), Studiu asupra numelor de persoane 
(1973), în lumea numebr (1981), Reflecţii asupra 
numelor (1986), Dicţionar de prenume şi nume de 
familie (1991), Mic dicţionar explicativ de forme 
şi genuri muzicale rus-român (în colaborare), 
Nume de familie (din perspectivă istorică) 
(2004), Dictionnaire historique de l'antroponymie 
romane, (Tubingen, 2004). A participat la 
manifestări naţionale şi internaţionale în 
domeniul onomasticii la Moscova, Kiev, 
Odessa, Aşhabad, Sofia, Craiova, Leipzig, 
Iaşi, Suceava, Cluj, Bucureşti. A colaborat la 
proiectul internaţional PatRom - Patronymi- 
ca romanica (Trier, Germania, 1992-2000). 
Medalia Dimitrie Cantemir a ASM (2010). 

Coson 

(sec. I Î.H.) 

Rege al geţilor. S-a amestecat în conflictul de 
la Roma dintre Octavian şi Antoniu, spriji- 
nindu-1 pe Antoniu. Octavian Augustus însă 
l-a iertat. El a scos monedele geto-dacice din 
aur numite cosoni. 

Costenco 



Maria Cosniceanu Veniamin Costache Ion Gr. Costaş Nicolai Costenco 


Costache, Veniamin 

(20.12.1768, Roşieşti, jud. Vaslui - 
18.12.1846, mănăstirea Slatina, Suceava) 
Cărturar. Cantacuzin după mamă. A studiat 
la Academia Domnească din Iaşi. Mitropolit 
al Moldovei. A reorganizat învăţământul, a 
înfiinţat Seminarul de la Socola (1803), a tri¬ 
mis bursieri în străinătate. Iluminist ca pro¬ 
fil, n-a lăsat cărţi proprii, ci doar traduceri şi 
prefeţe. Cea mai importantă prin mesajul ei 
este prefaţa la Dumnezeieştile liturghii , 1834, 
unde face un istoric al limbii române şi se 
plânge de năvala barbarismelor. 

Costa-Foru, Constantin Gh. 

(27.10.1857, Bucureşti - 1935, Bucureşti) 

Om politic, jurnalist. Familie de aromâni. 
Fiu al unui ministru al Justiţiei, Gheorghe 
C.-F. A absolvit Dreptul la Bucureşti. Pro¬ 
fesor la Universitatea din Bucureşti, primul 
ei rector (1864-1871). Dedicat politicii lui 
Al. I. Cuza. Fondator, alături de Constantin 
Titel Petrescu, Dem I. Dobrescu, Nicolae 
L. Lupu, Constantin Miile, Constantin 
Rădulescu-Motru, Victor Eftimiu, Radu R. 
Rosetti şi Virgil Madgearu, al Ligii Dreptu¬ 
rilor Omului (1929), al Comitetului pentru 
Amnistie (1928-1929). A combătut scrierile 
lui A.C. Cuza. Director al Eforiei Şcoaielor, 
a edificat structura învăţământului superior 
românesc, ca şi legislaţia aferentă, după Mica 
Unire. A desprins, din Colegiul Sf. Sava, vii¬ 
toarea Facultate de Ştiinţe Juridice. A fost în 
mai multe rânduri ministru. Lucrarea sa cea 
mai importantă a rămas Studii asupra instruc¬ 
ţiunii publice în unele din statele cele mai înaintate 
ale Europei. La 60 de ani s-a dus voluntar şi a 
luptat în războiul de reîntregire a neamului. 

Costaş, Ion Gr. 

(1944, Ţarigrad, Basarabia) 

General de aviaţie. Deportat cu familia în 
Kazahstan din 1949, cu domiciliu forţat 
25 de ani, dar beneficiar al reabilitării din 
epoca Hruşciov, în 1957. A absolvit Şcoala 
Militară Superioară de Aviaţie din oraşul 


Harkov (1967), Academia Forţelor Aeri¬ 
ene Iuri Gagarin de la Moscova (1976) şi 
Academia de Miliţie de la Moscova. A fost 
pilot, comandant de escadrilă, locţiitor al 
comandantului trupelor unite, comandant 
de regiment (102 avioane de luptă în sub¬ 
ordine), adjunct al Armatei XIV a URSS pe 
probleme de aviaţie. A fost avansat în oc¬ 
tombrie 1988 la gradul de general-maior de 
aviaţie al armatei sovietice. A fost locţiitor 
(1984) al comandantului DOSAAF (Soci¬ 
etatea Voluntarilor din Uniunea Sovietică 
pentru Asistenţa acordată Armatei, Forţelor 
Aeriene şi Navale) din RSS Moldovenească, 
iar în anul următor a devenit comandant al 
Comitetului Central al DOSAAF, deţinând 
această funcţie până în anul 1990, când a 
fost numit preşedinte al Comisiei Sovie¬ 
tului Suprem al Moldovei pentru Securi¬ 
tatea Statului şi probleme militare, iar în 
septembrie 1990 - membru al Consiliului 
Prezidenţial al Republicii Moldova. între 
1990 şi 1992 a deţinut funcţia de ministru 
al Afacerilor Interne în Guvernul Republicii 
Moldova şi a fost primul care a avut titlul 
de ministru al Apărării în Moldova (1992). 
Eliberat din funcţie în contextul înfrângerii 
suferite în Transnistria în confruntarea cu 
Armata XIV Rusă. 

Costea Muşat 

V Muşat, Costea 

Costenco, Nicolai 

(21.12.1913, Chişinău - 29.07.1993, Chişinău) 
Scriitor. A absolvit Facultatea de Litere 
(limbi străine) a Universităţii din Iaşi, unde 
a audiat şi cursuri de drept. A fost redactor- 
şef la revista Viaţa Basarabiei sub directoratul 
lui Pan Halippa (1934-1940). A scris eseuri 
despre Lermontov, Şevcenko, Esenin. 
Versuri: Poezii (1937), Cleopatra (1939), Ore 
(1939) şi Elegii păgâne (1940). S-a pronunţat 
ferm împotriva teoriei unor scriitori din Ti- 
raspol care susţineau diferenţa dintre limba 
română şi cea moldovenească. A fost arestat 

Miron Costin Nicolae Costin (cronicar) Nicolae Costin (primar) Vasile Costin 


în 1941 şi deportat în Siberia. A lucrat ca 
hamal, fochist, dar a continuat să scrie, 
astfel încât la întoarcerea din exilul siberian 
a publicat volumele: Poezii alese (1957), Po¬ 
ezii noi (1960), Mugur, mugurel (1967), Tărie 
(1972), Poeme (1973), Poezii şi poeme (1976). 
A tradus Homer ( Iliada ), Dante ( Vita nova), 
Puşkin, Lermontov, Dostoievski ş.a. Postum 
i-au fost editate cărţile Povestea Vulturului, 
placheta de versuri Libertăţi (2003), Din bezna 
temniţei (Scrisori din Gulag) (2004). 

Costin, Miron 

(30.03.1633 - 1691, Roman) 

Cronicar, istoriograf şi poet. Născut în Mol¬ 
dova, dintr-o familie boierească, a studiat 
la Bar, în Polonia (1647). A luptat pentru a 
deveni domnul Moldovei cu sprijin polon (şi 
catolic). O vreme a fost diplomat la curtea 
munteană a lui Constantin Şerb an. A fost 
ucis de Constantin Cantemir, domnul Mol¬ 
dovei, în numele ortodoxiei. La execuţie a 
asistat tânărul Dimitrie Cantemir. Lucrarea 
sa cea mai cunoscută este o cronologie: 
Letopiseţul Ţării Moldovei de la Aaron Vodă 
încoace, 1675. Continuă pe Grigore Ureche. 
Ca literat, a scris un interesant poem de 
meditaţie filosofică: Viaţa lumii, 1671-1673, 
în versuri, în polonă, cu reminiscenţe din 
Ovidiu şi Horaţiu. A susţinut ca istoriograf 
originea latină a poporului român: De neamul 
moldovenilor, din ce ţară au ieşit strămoşii lor, 
1686-1691, şi a publicat, în polonă, Cronica 
Moldovei şi a Munteniei, 1677. 

Costin, Nicolae 

(1660-1712, laşi) 

Cronicar. Fiu al lui Miron C. A continuat 
opera tatălui său, scriind Letopiseţul Ţării 
Moldovei de la zidirea Lumii până la 1601 şi Le¬ 
topiseţul Ţării Moldovei, 1709-1711. A tradus 
după versiunea latină lucrarea lui Antonio 
de Guevara - Libro aureo del gran imperador 
Marco Aurelio con el Relox de Princip es (Cartea 
de aur a marelui împărat Marc Aureliu cu Cea¬ 
sornicul Domnilor). 


Costin, Nicolae 

(7.04.1936, Pecişte, Basarabia - 
16.02.1995, Chişinău) 

Primar al Chişinăului. A absolvit Şcoala 
Pedagogică la Orhei şi Facultatea de Istorie 
a Universităţii de Stat din Chişinău. Specia¬ 
lizare la Universitatea Lomonosov din Mos¬ 
cova. A predat cursuri de sociologia satului 
la Universitatea de Stat din Chişinău. A fost 
deputat în primul parlament democratic al 
Moldovei (1990-1994), perioadă în care 
a fost şi primarul capitalei (când s-a făcut 
redenumirea străzilor oraşului cu nume ro¬ 
mâneşti. S-au redeschis bisericile româneşti, 
inclusiv catedrala din centrul oraşului şi 
s-au deschis o serie de biblioteci). Preşedinte 
al Societăţii Politologilor din Moldova. 

Costin, Vasile 

(7.07.1938, Satul Nou, jud. Maramureş) 
Arhiepiscop. A absolvit Seminarul Teologic 
la Cluj şi Institutul Teologic la Sibiu. Speci¬ 
alizare la Institutul Teologic din Bucureşti, 
apoi la Atena şi Cairo (Institutul de Arheo¬ 
logie Coptă). Secretar eparhial al patriarhiei 
Române, hirotonisit arhimandrit în 1974. 
A fost superior al Aşezămintelor Româneşti 
din Ierusalim şi reprezentant al patriarhiei 
Române pe lângă patriarhia Ierusalimului 
(1975-1979). Arhiepiscop al Târgoviştei din 
1991. A participat la vizita delegaţiei Bisericii 
Ortodoxe Române la Patriarhia Ecumenică 
şi la Patriarhia Rusă. Lucrări: Scrierea pseu- 
dografică „Testamentum Domini" ca izvor pentru 
istoria cultului creştin, 1965; Liturghia Sfântului 
Iacob în ritul sirienilor iacobiţi, 1966; Problema 
limbilor liturgice în lumina preocupărilotr ecume- 
niste active, 1966. 

Coşbuc, George 

(20.09.1866, Hordou, azi Coşbuc, 
jud. Bistriţa-Năsăud - 9.05.1918, Bucureşti) 
Poet. A făcut studii de filosofie şi literatură 
la Universitatea din Cluj. A fost mai întâi 
redactor la Tribuna (1884, Sibiu), apoi şef de 
birou şi referendar la Biroul de Control al 

Coşovei 



George Coşbuc Eugeniu Coşeriu 


activităţii extraşcolare din Ministerul Culte¬ 
lor şi Instrucţiunii, Bucureşti. A întemeiat şi 
condus în colaborare diverse publicaţii: Vatra 
(cu I.L. Caragiale şi I. Slavici, 1894), Sămă- 
nătorul (1901, cu Al. Vlahuţă), Viaţa literară 
(1906) ş.a. Poezia sa, de factură neoclasică 
şi folclorică, în linia tradiţionalismului ro¬ 
mânesc, evocă universul rural în momentele 
majore ale ciclului vieţii: Draga mamei , baladă, 
1866; Fulger, poveste în versuri, 1877; Blestem 
de mamă , 1885; Fata craiului din cetini , 1886; 
Balade şi idile , 1893; Fire de tort , 1896, precum 
şi episoade ale Războiului de Independenţă: 
Cântece de vitejie , 1904. A scris: Balade , 1913, 
parodii. A tradus Dante, Divina Comedie, 
1924-1932, publicată postum; Odiseea lui 
Homer, Eneida lui Virgiliu, Premiul Acade¬ 
miei; Byron - Mazeppa, 1896; Kalidăssa - 
Sakuntala, 1897; Mahabharata şi Rămăyana, 
1897 ş.a. Ca opţiune politică a fost monar¬ 
hist: Povestea unei coroane de oţel , 1899, roman. 
Membru al Academiei Române (1916). 

Coşciug, Gurie D. 

(17.10.1924, Stoicani, Basarabia) 

Medic. A început Liceul Tehnic din Soroca şi 
a absolvit Liceul Teoretic din Făgăraş (1944). 
Studii superioare - Institutul Politehnic din 
Kiev şi Institutul de Medicină din Chişinău 
(1951). Doctor în medicină (1966), doctor 
habilitat (1970). Contribuţii în domeniul 
cirozei hepatice şi cancerului hepatic primar. 
A fost şef de spital la Dângeni (Ocniţa), chi¬ 
rurg la Spitalul Republican, apoi la Institutul 
Oncologic (şef de secţie, director adjunct la 
Secţia gastropneumologie). Din 1991 profe¬ 
sor universitar la Facultatea de Medicină din 
Chişinău. A publicat 6 monografii şi peste 
60 de articole ştiinţifice. 

Coşeriu, Eugeniu 

(27.07.1921, Mihăileni, Basarabia - 
7.09.2002, Tubingen, Germania) 

Lingvist, specialitatea limbi indo-europene. 
A plecat din Basarabia în 1940. A studiat 
lingvistica şi filosofia la Iaşi, la Roma şi la 


Padova. A teoretizat lingvistica integrată, 
care găseşte apropieri între limbile greacă, 
latină, limbile romanice, slave, germanice, 
fiind considerat unul dintre cei mai impor¬ 
tanţi lingvişti ai veacului XX. A fost profesor 
la universităţile din Montevideo, Uruguay şi 
Tubingen, Germania. Lucrări: Sistema, norma 
y habla , 1952; Gramâtica, semântica, universales: 
estudios de lingmstica juncional (e o traducere 
din 1975, a fost publicată înainte în germană 
şi franceză); Sincronia, diacronia e historia, 
1958; Teoria del linguagio e linguistica generale, 
Bari, 1971; Die Geschichte der Sprachphilosophie 
von der Antike bis zur Gegenwart: eine Ubersi- 
cht, 1972; Die Geschichte der Sprachphilosophie 
von der Antike bis zur Gegenwart, 2 voi: Von 
Leibniz bis Rousseau , 1975 şi Das romanische 
Verbalsystem , 1976; L'homme et son langage, 
1977; Textlinguistik, 1980; Die Geschichte der 
Sprachphilosophie von der Antike bis zur Gegen¬ 
wart, voi. 1 - Von der Antike bis Leibniz , 2003 
(postum). Membru de onoare al Academiei 
Române (1991). A fost Doctor Honoris 
Causa a mai mult de 40 de universităţi ale 
lumii, membru al mai multor academii, 
dintre care menţionăm: Linguistic Society 
of America, Linguistic Circle of New York, 
Societe de Linguistique Romanique, Paris. 

Coşovei, Traian 

(24.03.1921, Somova, jud. Tulcea - 
16.07.1993, Bucureşti) 

Poet. Tată al lui Traian T.C. A absolvit Li¬ 
terele şi Filosofia la Bucureşti. A debutat 
cu proză: La Taliane, 1950, şi a continuat să 
scrie despre pământul natal: împărăţia vân¬ 
turilor, 1954; Stelele dimineţii, 1964; Dobrogea 
de aur, 1978. S-a remarcat însă îndeosebi ca 
poet: Oceanul, 1962; Când mă grăbeam spre 
mare, 1967; Lauda jluviului, 1974; La ţărmul 
cu lună, 1977. Reportajul în stil poetic i-a 
adus recunoaşterea: Uriaşul preludiu, 1955, 
Premiul Academiei; Semnul din larg, 1960; 
Stelele dimineţii, 1964; Farmecul genezei, 1979. 

Coşovei, Traian T. 

(28.11.1954, Bucureşti) 

Poet. Fiu al lui Traian C. A absolvit Facul¬ 
tatea de Limba şi Literatura Română la 
Bucureşti, participând la Cenaclul de Luni 
condus de Nicolae Manolescu. Unul din 
reprezentanţii „generaţiei '80". A debutat 
cu Ninsoare electrică, 1979, Premiul Uniunii 
Scriitorilor, şi a continuat să scrie poeme 
postmoderniste, interiorizându-şi discursul 
cu trecerea timpului: 1, 2, 3, sau..., 1980; 
Cruciada^ întreruptă, 1982; Poemele siameze, 
1983; în aşteptarea cometei, 1986; Rondul 
de noapte, 1987; Pornind de la un vers, 1990; 
Bătrâneţile unui băiat cuminte, 1994, Premiul 

Traian T. Coşovei Valeriu D. Cotea 


Academiei şi Premiul Asociaţiei Scriitorilor 
din Bucureşti; Mickey Mouse e mort, 1994; 
Ioana care rupe poeme, 1997; Percheziţionarea 
îngerilor şi Lumină de la frigider, ambele 1998; 
Institutul de glosuri, 2002; Greva căpşunelor, 
2004; Aerostate plângând, 2010. 

Cotea, Valeriu D. 

(11.05.1926, corn. Vidra, jud. Vrancea) 

Oenolog. A absolvit Facultatea de Agro¬ 
nomie din Iaşi. îşi desfăşoară activitatea la 
Iaşi. Timp de peste 20 de ani (1976-2000) a 
reprezentat România la Oficiul Internaţional 
al Viei şi Vinului (OIV) cu sediul la Paris. 
A înfiinţat şi conduce Centrul de Cercetări 
pentru Oenologie de pe lângă Academia Ro¬ 
mână, cu sediul la Iaşi. în calitate de cercetă¬ 
tor, colaborează cu şcoli cu profil oenologie 
din multe ţări, între care cele din Narbonne, 
Bordeaux, Montpellier, Dijon, Berlin, Ge~ 
issenheim, Neustadt, Piacenza, Asti, Porto, 
Lisabona. Lucrări: Enologie (1982); Tratat 
de enologie. I. Vinificaţia şi biochimia vinului; II. 
Limpezirea, stabilizarea şi îmbutelierea vinului - 
2 voi. (1985, 1989) ş.a. Este membru titular 
al Academiei Române din 1993. Membru 
corespondent al Academiei Internaţionale 
a Vinului din 1998, al Accademia Italiana 
della Vita e del Vino din 1986 şi al Academie 
Suisse du Vin din 1987. 

Coteanu, Ion 

(6.10.1920, Bucureşti - 11.12.1997, Bucureşti) 
Lingvist. A absolvit Literele şi Filosofia la 
Bucureşti, s-a specializat la Ecole Pratique 
des Hautes Etudes din Paris. Profesor la 
Universitatea din Bucureşti şi director al 
Institutului de Lingvistică şi Dialectologie 
din Bucureşti. Lucrări: Elemente de dialectolo¬ 
gie a limbii române, 1961; Dicţionarul explicativ 
al limbii române (DEX) în colaborare cu 
Lucreţia Mareş şi Mioara Avram; Dicţionarul 
limbii române (DLR) în colaborare cu Iorgu 
Iordan şi Alexandru Graur; Limba română 
contemporană, 2 voi., 1974-1975; Gramatica de 
bază a limbii române, 1982; Etimologia şi limba 


română (principii, probleme), 1987, în colabo¬ 
rare cu Marius Sala. Membru fondator şi 
preşedinte al Societăţii de Ştiinţe Filologice 
din România, membru al Societăţii de Ling¬ 
vistică Romanică din Strasbourg. Membru 
al Academiei Române, 1974, preşedinte al 
Secţiei de filologie, literatură şi arte. 

Cotescu, Octavian 

(14.02.1931, Dorohoi - 22.08.1985, Bucureşti) 
Actor. Căsătorit cu actriţa Valeria Seciu. A în¬ 
ceput să joace teatru încă din liceu, la Iaşi. 
A urmat Conservatorul de Artă Dramatică 
din Iaşi, l-a absolvit în 1950, după care a fost 
repartizat la Teatrul Bulandra din Bucureşti, 
unde a debutat în 1951, cu Pădurea după A.N. 
Ostrovski. Numeroase roluri în teatru, film, 
teatrul de televiziune şi teatrul radiofonic. 
Activitatea de scenă a fost dublată şi de o 
carieră didactică de profesor universitar la 
IATC, unde a ocupat şi funcţia de rector în 
perioada 1981-1985. A jucat în numeroase 
filme şi piese de teatru alături de actori ca 
Toma Caragiu, Dem Rădulescu etc. Alături 
de Coca Andronescu a creat un memorabil 
cuplu de personaje, originar din Lehliu Gară, 
Tanţa şi Costel, care a fost prezentat la Televizi¬ 
unea Română, în anii 1970, într-un miniserial 
de mare succes la public şi la critică. Roluri: 
Iubirea e un lucru foarte mare (1962, miniserial 
TV), Cartierul veseliei (1964), O dragoste lungă 
de-o seară (1963), Dimineţile unui băiat cuminte 
(1966), Balul de sâmbătă seara (1968), Castelul 
condamnaţilor (1969), Asediul (1970), Puterea 
şi adevărul (1971), De ochii lumii (1971, TV), 
Atunci i-am condamnat pe toţi la moarte (1971), 
Drum în penumbră (1972), Bariera (1972), 
Proprietarii (1973), Tăticul (1974, TV), Păcală 
(1974), Muntele ascuns (1974), Capcana (1974), 
Cercul magic (1975), Serenadă pentru etajul XLI 
(1976), Un orfelin iubea o orfelină (1976, TV), 
Operaţiunea „Monstrul " (1976), Instanţa amână 
pronunţarea (1976), Gloria nu cântă (1976), Bu¬ 
nicul şi doi delincvenţi minori (1976), O scrisoare 
pierdută (1977, TV), împuşcături sub clar de lună 
(1977), Eu, tu şi Ovidiu (1977), Aurel Vlaicu 
(1977), Iarba verde de acasă (1978), Din nou 
împreună (1978), Vacanţă tragică (1979), Ion: 
Blestemul pământului, blestemul iubirii (1979), 
Bietul loanide (1979), Şantaj (1981), Saltimban¬ 
cii (1981), înghiţitorul de săbii (1981), Castelul 
din Carpaţi (1981), Un saltimbanc la Polul Nord 
(1982), Rămân cu tine (1982), Calculatorul 
mărturiseşte (1982), Buletin de Bucureşti (1982), 
Aventură sub pământ (1982, TV), Un accident 
numit Duffy (1983), Singur de cart (1983), 
Miezul fierbinte al pâinii (1983), O lebădă iar¬ 
na (1983), Fram (1983), serial TV), Escapada 
(1983), Sosesc păsările călătoare (1984), Secretul 
lui Bachus (1984), Promisiuni (1985), Căsătorie 
cu repetiţie (1985) O clipă de răgaz (1985). 

Covaliu 



Octavian Cotescu Cotiso Ileana Cotrubaş Aron Cotruş 


Cotiso 

(sec. I Î.H.) 

Rege al dacilor din munţii Banatului şi Olte¬ 
nia. Contemporan cu domnia lui Augustus 
în Imperiul Roman. A luptat cu generalul 
roman Marcus Licinus Crassus, trimis la 
Dunăre de Octavian Augustus, care l-a în¬ 
frânt. Lui i-a urmat Thiamarkos. 

Cotlarciuc, Nectarie 

prenume la naştere Nicolae 
(7.02.1875, Stulpicani, jud. Suceava - 
4.07.1935, Cernăuţi) 

Mitropolit. A absolvit Teologia şi Filosolia 
la Universitatea din Cernăuţi. Specializare 
la Viena, Bonn, Wurtzburg şi Miinchen. 
Diacon şi preot al catedralei mitropolitane 
din Cernăuţi. Profesor de teologie la Uni¬ 
versitatea din Cernăuţi. Mitropolit al Bu¬ 
covinei din 1923 până la moarte. Delegat 
al Bisericii Ortodoxe la câteva congrese ale 
mişcării ecumenice din Stockholm (1925), 
Lausanne (1927), la Conferinţa episcopilor 
anglicani din Palatul Lambeth (1930), la 
Congresul vechilor catolici de la Viena şi 
Bonn (1931) ş.a. Lucrări: Die Besetzungswe- 
ise der orthodoxen Patriarchalstuhles von Kon- 
stantinopel, Mainz , 1903; Ceva despre reforma 
patronatului Bisericii din Bucovina , 1904; 
Kurhe ubersicht uber die rumanische Bibliologie; 
Viena, 1911; Treptele formal psihologice în 
predică, 1923. 

Cotovelea, Gheorghe 

(25.10.1933, Bucureşti) 

Balerin. A început să danseze la Ansamblul 
Folcloric al Sindicatelor. A absolvit şcoala 
de balet a Floriei Capsali. Prim-solist al 
Operei Române, alături de Gelu Barbu şi 
Gabriel Popescu. Roluri în: Coppelia, Călăre¬ 
ţul de aramă,, Călin - file de poveste, Haiducii, 
Romeo şi Julieta. Şi-a încheiat activitatea în 
1984. Artist Emerit (1964), Meritul Cultural 
(1968), Ordinul Serviciu Credincios în grad 
de Cavaler (2000). 


Cotrubaş, Ileana 

(9.06.1939, Galaţi) 

Soprană. A făcut parte din Corul Radio la 
9 ani. A absolvit Conservatorul la Bucu¬ 
reşti. A debutat în 1964 la Opera Română 
din Bucureşti. în 1965 a fost triplu laureată 
(operă, lied, oratoriu) la festivalul din Herto- 
genbosch, Olanda. A cântat la Covent Gar- 
den (Londra), trei ani la Opera din Viena, la 
Opera din Chicago şi Metropolitan Opera 
din New York (alături de Placido Domingo), 
la La Scala din Milano alături de Luciano 
Pavarotti. Roluri în operele lui Verdi, Gou- 
nod, Mozart, Ceaikovski, Bellini, Haydn, 
Donizetti, Puccini. 

Cotruş, Aron 

(21.01.1891, Haşag, jud. Sibiu - 
1.11.1961, Long Beach, California) 

Poet. A studiat Literele la Viena. Ataşat de 
presă la Ambasada României din Varşo¬ 
via, apoi din Roma, Lisabona, Madrid. în 
intervalul 1945-1956 a locuit la Madrid, 
apoi în SUA. Prolegionar. A fost preşedinte 
aî Asociaţiei Românilor din Spania (din 
1945). Influenţat de Verhaeren, Whittman, 
expresionismul german, având afinităţi cu 
poezia socială, a publicat numeroase volume 
de versuri: Poezii, 1911, debut; Sărbătoarea 
morţii, 1915; Neguri Albe, 1920; în robia lor, 
1927; Printre oameni în mers, 1933; Minerii, 
1938; Rapsodie valahă, 1940; Rapsodie dacă, 
1942, Premiul Societăţii Scriitorilor Români; 
Versuri, 1948; De la Volga la Missisipi, 1956; 
Eminescu, 1959; Cântecul deşteptării, 1962, 
postum, Cleveland. în ţară i-au apărut la 
Bucureşti: Horea, 1984; Versuri, 1985, şi, la 
Timişoara, Poezii, 2 voi., 1991. 

Covaliu, Ion Brăduţ 

(1.04.1924, Sinaia - 29.05.1991, Bucureşti) 
Pictor. A studiat la Academia de Arte Fru¬ 
moase din Bucureşti ca elev al lui Jean Al. 
Steriadi. Profesor la Institutul Pedagogic din 
Bucureşti, apoi la Institutul de Arte Plastice. 

Gheorghe Cozorici 


Preşedinte al Uniunii Artiştilor Plastici. în 
1962 a reprezentat România la Bienala de 
la Veneţia. Lucrări: Căderea lui Icar, 1966; 
Galaxie, 1972; Salt în univers, 1972; întoarcerea 
spre zenit, 1972; Gânditorul r 1975; Ana, 1976. 
Laureat al Ordinului Meritul Cultural clasa 
a Il-a, 1968, al Ordinului Steaua României, 
1979; Trionfo, 1981, Italia. 

Cozacovici (Cosacovici), Dimitrie 

(1790, Metsovo, Macedonia - 
31.08.1868, Bucureşti) 

Istoric şi filolog. Aromân. A contribuit la înfi¬ 
inţarea primei şcoli aromâneşti din Macedo¬ 
nia şi a finanţat tipărirea lucrării lui D. Atha- 
nasescu - Romanilii dit drepta Dunarelei (Ro¬ 
mânii din dreapta Dunării), 1865. A fost unul 
dintre fondatorii Societăţii Macedo-Române, 
alături de Sideri, Zissu, Iordache Goga (din 
Clisura), Grandea. Membru fondator (1866) 
al Academiei Române (Societăţii Academice 
Române). Cu numele Cosacovici, apare 
în lucrarea: COSMESCO (C.J.). - Dimitrie 
Cosacovici şi aromânismul. Memoire presente ă 
1'Academie Roumaine, 26 martie 1903. 

Cozorici, Gheorghe 

(16.07.1933, Arbore, jud. Suceava - 
18.12.1993, Bucureşti) 

Actor de teatru şi film. A absolvit Institutul 
de Teatru la Bucureşti. Actor la Teatrul 
Naţional din Bucureşti. Roluri: Moartea unui 
artist (1989); Trenul de aur (1987); Ziua Z 
(1985); Ciuleandra (1985); Din prea multă 
dragoste (1985); Furtună în Pacific (1985); Un 
petic de cer (1984); Zbor periculos (1984); Vreau 
să ştiu de ce am aripi (1984); Imposibila iubire 
(1983); Dragostea şi revoluţia (1983); Comoara 
(1982); Un echipaj pentru Singapore (1981); 
Omul şi umbra (1981); Capcana mercenarilor 
(1980); Vânătoarea de vulpi (1980); Ancheta 
(1980); Detaşamentul Concordia (1980); Stele de 
iarnă (1980); Clipa (1979); Aurel Vlaicu (1977); 
Râul care urcă muntele (1977); Urgia (1977); 
Ultimele zile ale verii (1976); Instanţa amână 
pronunţarea (1976); Patima (1975); Ştefan cel 


Mare - Vaslui 1475 (1974); Fraţii Jderi (1973); 
Ciprian Porumbescu (1972); Prea mic pentru un 
război atât de mare (1969); Gioconda fără surâs 
(1967); Procesul alb (1965); Pădurea spânzura¬ 
ţilor (1964); Partea ta de vină (1963); Mândrie 
(1956). 

Cozub, Gheorghe 

(30.08.1937, Cuhureştii de Sus, Basarabia - 
17.04.2009, Chişinău) 

Agronom. A absolvit Şcoala de Vinificaţie şi 
Viticultură din Chişinău şi Institutul Indus¬ 
triei Alimentare din Odedsa, Ucraina. A fost 
inginer-tehnolog la fabrica de vinuri din Ca- 
zaclia, Ceadâr-Lunga, apoi director adjunct 
al Direcţiei generale pentru viticultură şi 
vinificaţie a Ministerului Industriei Alimen¬ 
tare a Moldovei, vicepreşedinte al Asociaţiei 
Moldvinprom, viceministru al Viticulturii şi 
Vinificaţiei, director general al Fabricii de 
Vinuri S.A. Imperial Vin din rn. Cantemir, 
preşedinte al Uniunii Producătorilor şi 
Exportatorilor de Vinuri din Moldova. Este 
fondator al tehnologiei complexe de produ¬ 
cere a vinului de tip „Heres", implementată 
în Moldova, Ucraina, Rusia şi Bulgaria, 
autor al tehnologiei de producere a 50 de 
vinuri şi coniacuri. Este iniţiatorul Legii viei 
şi vinului, 1994. Distins cu titlul de Oenolog 
Emerit al Franţei, cu ordinele Insigna de 
Onoare, Drapelul Roşu de Muncă, Gloria 
Muncii, Ordinul Republicii, dublu laureat 
al Premiului de Stat al RM. Membru cores¬ 
pondent al Academiei de Ştiinţe a Moldovei. 

Crainic, Nichifor, nume la naştere Ion Dobre 
(22.12.1889, Bulbucata, jud. Ilfov - 
20.08.1972, Mogoşoaia) 

Poet şi eseist. A absolvit Teologia la Bucu¬ 
reşti şi s-a specializat la Viena (teologie ca¬ 
tolică şi filosofie). A fost profesor de teologie 
la Chişinău şi Bucureşti. A condus ziarul 
legionar Calendarul (1932-1933). Creatorul 
curentului gândirist axat pe autohtonism. 
Poet, publicist, editor, redactor, pedagog, te¬ 
olog, secretar general la Ministerul Cultelor 

Crăsnaru 


în guvernul legionar. A condus săptămânalul 
de extremă dreaptă Sfarmă Piatră şi revista 
Gândirea. A stat ascuns la Sâmbăta de Sus 
(1944-1947). A făcut închisoare la Aiud 
(1947-1962). A scris versuri tradiţionaliste: 
Şesuri natale, 1916; Darurile pământului, 1920; 
Cântecele patriei, 1925; Ţara de peste veac, 1931. 
A obţinut Premiul Naţional pentru Poezie 
(1930). A teoretizat ortodoxismul şi gândi¬ 
rismul, încercând să cupleze trenul politicii 
româneşti la acela al fascismului italian, 
mizând pe rădăcinile latine comune: Puncte 
cardinale în haos, 1936; Ortodoxie şi etnocraţie, 
1938; Nostalgia Paradisului, 1940. O selecţie 
de Poezii alese, 1914-1944 a apărut în 1990 
(postum), iar versuri inedite din închisoare, 
cu titlul Şoim peste prăpastie, tot în 1990. 
Memoriile, voi. 1, cu titlul Zile albe, zile negre, 
au apărut în 1991. Doctor Honoris Causa 
al Universităţii din Viena (1940), laureat la 
Premiului Naţional pentru Poezie (1930), 
membru al Academiei Române (1940-1946), 
repus în drepturi în 1995. 

Crăciun, Emil 

(22.05.1896, laşi - 3.04.1976, Bucureşti) 

Medic. A absolvit Medicina la Bucureşti, s-a 
specializat la Berlin, în SUA (universităţile 
Hopkins şi Harvard) şi la Paris. Conferenţiar 
de citologie clinică la clinica medicală con¬ 
dusă de Daniel Danielopolu. A pus bazele 
primului institut oncologic din România, 
la Cluj, al cărui director a fost (1931-1932). 
Profesor la Institutul de Medicină şi Far¬ 
macie din Bucureşti, director al Institutului 
Dr. Victor Babeş. A înfiinţat Societatea 
Anatomică (1937) şi Analele Institutului Victor 
Babeş (1938). Contribuţii în domeniul trată¬ 
rii cancerului. Lucrări: Probleme de oncologie, 
1953; Introducere în morfologia patologică, 1958; 
Informatica în munca de spital, 1971. Membru 
al Academiei de Ştiinţe Medicale din Ro¬ 
mânia, al Societăţii de Biologie din Paris, al 
Societăţii Patologice Germane, al Societăţii 
Regale de Medicină din Londra. Membru 
corespondent al Academiei Române (1963). 

Crăciun, Victor 

(16.07.1934, Durleşti, azi în mun. Chişinău) 
Critic şi istoric literar. Doctor în filologie 
(1973). A absolvit Şcoala Normală Vasile 
Lupu şi Facultatea de Istorie şi Filologie a 
Universităţii din Iaşi (1952-1956). A fost şef 
de sector şi secretar general al Radiodifu¬ 
ziunii Române. Este preşedinte fondator al 
Ligii Culturale pentru Unitatea Românilor 
de Pretutindeni şi secretar executiv al Con¬ 
gresului spiritualităţii româneşti. Lucrări: 
Tăietorii de lemne (1949); Eminescu la radio 
(1970); Efigia literară a lui Mihai Eminescu 



Emil Crăciun Grigore Crăiniceanu 


(1971); Mihai Eminescu - un veac de nemurire 
(voi. I, 1990; voi. II, 1991), Eminescu regăsit 
(1998), Eminescu - „Icoana stelei" (2000), 
Eminescu şi Veronica (roman documentar, 
2000), Eminescu, Ştefan cel Mare, Putna (2004). 
Este unul dintre coordonatorii, coautorii, 
antologatorii, autorii de prefeţe şi de aparat 
critic ai Corpusului Eminescu în 10 volume, 
lansat de editurile Litera (Chişinău) şi David 
(Bucureşti) în 1999. Preocupat de viaţa şi 
creaţia lui Constantin Brâncuşi: Brâncuşi 
văzut de Milita Petraşcu, Constantin Antonovici, 
V.G. Paleologu, 2001. 

Crăiniceanu, Grigore 

(20.07.1852, Bucureşti - 1.10.1935, Bucureşti) 
Politician şi general de divizie. A participat 
la Războiul de Independenţă (1877-1878) 
şi la Primul Război Mondial (de reîntregire 
naţională, 1916-1918). A fost ministru de 
Război (1909-1910) în Guvernul Ion I.C. 
Brătianu, succedându-i ministrului interi¬ 
mar de război, Toma Stelian. A fondat Revista 
armatei (1883) şi Cercul publicaţiunilor militare 
(1889). A îndeplinit funcţia de comandant 
al Armatei II (26 august - 26 septembrie 
1916). A fost membru al Academiei Române 
(1911). 

Crăsescu, Victor, nume la naştere Ştefan 
Crasiuc, a semnat şi Ştefan Basarabeanu 

(16.10.1850, Chişinău - 1917, Bucureşti) 

Medic şi scriitor. A absolvit Medicina la Bu¬ 
cureşti. A rămas pentru proza scurtă pe care 
a scris-o, notabilă prin surprinderea veridică 
a amănuntelor cu mijloace stilistice foarte 
reduse: Schiţe şi nuvele, 4 voi., 1893. A lăsat 
şi romane: Ovreiul, 1899, pline de pitoresc. 

Crăsnaru, George Emil 

(30.08.1941, Bucureşti) 

Bas-bariton. A absolvit Conservatorul la 
Bucureşti ca elev al lui Petre Ştefănescu 
Goangă. Specializare la Pesaro, Italia. Prim- 
solist la Opera Română (1970-1980). între 
1980 şi 1987 a fost angajat la Teatrul de 

Creangă 



George Emil Crăsnaru 


Ion Creangă Mioara Cremene 


Petru Creţia 


Stat din Wiesbaden, iar între 1987 şi 1991 
a fost prim-solist la Teatrul de Stat din Saar- 
briicken. Profesor la Facultatea de Muzică 
din Diisseldorf. A cântat la Scala din Milano, 
la Montreal, Toronto, în Bulgaria, Cehoslo¬ 
vacia, Iugoslavia, Polonia, Ungaria, Rusia, 
Franţa, Italia, Portugalia, Spania, Finlanda, 
Austria, Suedia, Argentina, Chile, Ecuador, 
Peru, Venezuela, China, Coreea şi Japonia. 
Roluri: Baronul Ochs din Cavalerul rozelor, 
Boris din Lady M., Wotan şi Hagen din Inelul 
Nibelungilor, Barak din Femeia jură umbră ; Don 
Carlos de Verdi, unde a interpretat rolurile 
Marele Inchizitor şi Călugărul, sub bagheta 
lui Franco Zeflirelli. A câştigat premiul I al 
concursului George Enescu în 1970, iar apoi 
premii la concursurile Bach-Wettbewerb 
(Leipzig, 1972), Hertogenbosch (1972) şi 
Marele Premiu al Concursului Florent Mărcii 
(Montreal, 1973). Este deţinătorul medaliei 
Gottlob Frick. 

Creangă, Ion 

(1.03.1837 sau 1839, Humuleşti, jud. Neamţ - 
31.12.1889, laşi) 

Scriitor. A făcut Şcoala Normală Vasile Lupu 
din Iaşi, condusă de Titu Maiorescu, apoi 
Teologia la Iaşi. A fost diacon şi învăţător. 
A scris prima aritmetică şi primul abecedar 
cu alfabet latin din Moldova. Eminescu l-a 
dus la Junimea. Este cel mai mare maestru 
al stilului oral paremiologic (deci folosind 
ziceri şi proverbe). A scris basme şi poveşti 
centrate pe universul rural: Punguţa cu doi 
bani , 1875; Capra cu trei iezi ; Povestea lui Harap 
Alb, 1877; Ivan Turbincă-, Dănilă Prepeleac-, 
evocări ale universului copilăriei: Amintiri 
din copilărie-, Anecdote, 1881-1888. Este con¬ 
siderat un Rabelais al românilor. Membru 
post-mortem al Academiei Române (1948). 

Cremene, Mioara 

nume la naştere Maria Elena Gorea 

(6.09.1923, Bucureşti) 

Poetă. A absolvit Pedagogia şi Psihologia la 
Universitate şi Actoria la Institutul de Teatru 


din Bucureşti. A făcut parte din cercul Vieţii 
româneşti. Plecată la Paris după 1969 şi reve¬ 
nită după 1989. Lucrări: Magazinul de mirese 
şi alte poezii, 1966; Mărirea şi decăderea planetei 
Globus, 1968; Odioasa crimă din Carpathia, 
1995; întâmplări din oraşe depâclă, proză, 2002; 
Dicţionar iniţiatic al Ordinelor cavalereşti, 2008. 

Creţianu (Cretzianu), George 

(3.10.1829, Bucureşti - 6.08.1887, Constanţa) 
Poet. A plecat la Paris în 1848 cu o bursă 
acordată de Guvernul Provizoriu spre 
a studia Dreptul şi Literele, ceea ce a şi 
făcut, în ciuda suspendării bursei. Alături 
de Al. I. Odobescu a avut un rol de seamă 
în înfiinţarea Societăţii România Jună şi a 
revistei cu acelaşi nume la Paris în 1851. 
S-a întors în ţară în 1853, după ce vizitase 
Elveţia şi Italia. Unionist. Director al Băn¬ 
cii Române. A publicat la Revista Carpaţilor 
(1860-1861) şi Albina Carpaţilor (1877-1880, 
Sibiu). Ministru la Departamentul Dreptăţii, 
ministru al Cultelor (1862). A scris versuri 
sentimentale: Melodii intime, 1854, şi patri¬ 
otice: Patrie şi libertate, 1879. Membru de 
onoare al Academiei Române (1882). 

Creţia, Petru 

(21.01.1927, Cluj - 16.04.1997, Bucureşti) 

Poet şi eseist. A absolvit Literele şi Filosofia 
la Bucureşti (limbi clasice). Profesor de filo¬ 
logie clasică la Universitatea din Bucureşti. 
A scris versuri de orientare filosofică: Norii, 
1979; Pasărea Phoenix, 1986, şi eseuri literare: 
Poezia, 1983. A tradus Margueritte Yoarce- 
nar - Povestiri orientale, 1993, Premiul Uniunii 
Scriitorilor. A făcut parte din colectivul care 
a continuat ediţia Perpessicius de Opere a 
lui Minai Eminescu şi a încheiat-o. Premiul 
revistei Manuscriptum pe 1990 pentru Poesii, 
(ediţia 1883) de Mihai Eminescu. 

Creţu, Igor 

(21.03.1922, Vladimireşti, Basarabia) 

Scriitor. Descendent dintr-o familie de in¬ 
telectuali cu rădăcini în părţile Făgăraşului. 
A absolvit liceul B.P. Hasdeu din Chişinău şi 

Cristea 



IgorCreţu Michael Creţu Anton Crihan Anastasie Crimca 


cursurile Şcolii Militare din Bacău. A luptat 
pe frontul de vest al celui de-al Doilea Război 
Mondial. După război a absolvit Facultatea 
de Istorie şi Filologie a Universităţii de Stat 
din Chişinău (1951). Specializare la Institu¬ 
tul de Literatură Maxim Gorki din Moscova 
(1958). A lucrat la Editura de Stat a Moldo¬ 
vei, a fost consilier la Uniunea Scriitorilor 
din Moldova (1954-1956, 1964-1966), şef 
de secţie, apoi secretar general de redacţie 
la revista Nistru (1956-1964). A tradus din 
rusă: M. Gorki ( Copilăria , 1950; Universităţile 
mele , 1951), Mihail Şolohov {Pe Donul liniştit, 
1955; Pământ desţelenit, 1962), N. Gogol {Su¬ 
flete moarte, 1954), din A.S. Puşkin, N. Nekra- 
sov, S. Esenin, A. Blok, Ş. Rustaveli. Realizări 
notabile ale traducătorului sunt versiunile 
româneşti ale basmului Micul prinţ (1965) 
şi romanului Pământ al oamenilor (1989) de 
Antoine de Saint Exupery. Este autor de 
antologii şi culegeri de traduceri proprii: 
Din poeţii lumii (1969, 1981, 1992, o ediţie 
completată apare în 1996 la Bucureşti), Să vă 
spună moşul... (1981), Arborele frăţiei (1984), 
Biblia pentru copii: povestiri biblice cu ilustraţii 
(1992, în colaborare). 

Creţu, Michael, pseudonim Curly M.C. 

(18.05.1957, Bucureşti) 

Muzician. Ascendenţă austriacă. Plecat la 
Paris cu familia în 1965. A absolvit Aca¬ 
demia de Muzică din Frankfurt. A scris 
melodii şi a fost producător pentru Frank 
Farin, Boney M, Milli Vanilii, Moţi Specia, 
formaţii celebre. Este autorul Proiectului 
Enigma de muzică electronică şi fondatorul 
Studiourilor ART de la Ibiza. A cântat şi 
singur ori împreună cu Jens Gad (albumul 
Trans Atlantic Airwaves, Diew Chinesiche Ma- 
uer, A Posteriori). A scris, pentru Studiourile 
Paramount, muzica la Silver. 

Crihan, Anton 

(10.07.1893, Sângerei, Basarabia - 
1993, Saint Louis, SUA) 

Avocat, economist, politician. A absolvit 
liceul la Bălţi şi Facultatea de Economie la 


Odessa. Specializare la Sorbona. Deputat 
în Sfatul Ţării şi în Parlamentul României, 
a fost conducător al Comisiei agrare şi al 
instituţiei de stat Casa Noastră, care a în¬ 
făptuit reforma agrară în Basarabia. A predat 
la Universitatea din Iaşi şi la Facultatea de 
Agronomie a universităţii ieşene, cu sediul 
la Chişinău. A fost numit de două ori subse¬ 
cretar de stat. în noiembrie 1944 era delegat 
de Comitetul Basarabenilor pentru a pleca 
în străinătate în vederea apărării Basara¬ 
biei, ceea ce a şi făcut, începând din 1948, 
ajungând la Paris în iulie 1949 şi în SUA în 
octombrie 1951. 

Crimca, Anastasie 

nume la naştere Crimca Mie 
(1560, Suceava - 19.01.1629, Suceava) 
Călugăr la Putna, adept al unirii făcute de 
Mihai Viteazul, a fost numit episcop de Ră¬ 
dăuţi cu prilejul intrării acestuia în Moldova, 
retras apoi la Dragomirna, unde a edificat o 
biserică şi a creat o şcoală de miniaturişti. 
A împodobit cu miniaturi peste 25 de ma¬ 
nuscrise de cult - tertaevangheliare, litur- 
ghiere - şi a fost primul om al bisericii care 
şi-a făcut autoportretul. Ca om de cultură în 
sens larg, a optat pentru relaţia dintre text 
şi imagine pentru transmiterea sensurilor 
ascunse ale mesajului, ceea ce face din el un 
precursor al modernităţii. 

Cristea, Alexandru 

(13.12.1890, Chişinău - 27.11.1942, Chişinău) 
Profesor de muzică, dirijor de coruri şi 
compozitor. Studii: şcoala muzicală din 
Chişinău şi Conservatorul Unirea. A activat 
ca profesor de muzică şi diacon la Otaci 
(lângă Soroca) şiTatarbunar (Cetatea Albă). 
Profesor de muzică şi conducător de cor la 
Liceul Eparhial de Fete, Chişinău. A com¬ 
pus muzică corală, este autorul celebrului 
cântec „Limba noastră" (pe versurile lui 
A. Mateevici), care astăzi este imnul Repu¬ 
blicii Moldova. 

Cristea 



Eugen Cristea Miron Cristea 


Cristea, Eugen 

(18.04.1952, Bucureşti) 

Actor de teatru şi film. A urmat studii 
teatrale, absolvind IATC la Bucureşti în 
anul 1976. în perioada 1976-1980 a jucat 
la Teatrul Naţional din Timişoara. Din 
1980, joacă pe scena Teatrului Naţional 
din Bucureşti. Interpretează numeroase 
roluri de film, teatru de televiziune şi teatru 
radiofonic, este prezentator şi realizator de 
emisiuni TV, regizează şi compune ilustraţia 
muzicală a unor piese de teatru, publică un 
volum personal de proză şi traduce litera¬ 
tură beletristică. Roluri în: Nu suntem îngeri 
de Paul Ioachim; A cincea lebădă de Paul 
Everac; Comedia erorilor de William Shakes- 
peare; Moftangiii după I.L. Caragiale; Numele 
trandafirului după Umberto Eco; Goana după 
fluturi de Bogdan Amaru; Noaptea regilor de 
William Shakespeare; Anton Pann de Lucian 
Blaga. Are o bogată activitate în televiziune, 
începând din 1961: joacă teatru de televizi¬ 
une {Arhipelagul Lenoir; Muşcata din fereastră), 
este prezentator şi corealizator al emisiuni¬ 
lor Feriţi-vă de măgăruş ! (1990-1997), Ghici 
cine vine la mine? (1998-1999), Ceaiul de la ora 
5 (1996-1999), Kiki, Riki, Miki, Arca Marinei, 
Personalul de Costineşti (2001). Compozitor 
al ilustraţiei muzicale a pieselor: Autograf 
Harababura, Campionul, Nero şi Seneca. Pie¬ 
se muzicale proprii pentru copii: Caseta 
Country (compilaţie), cu două compoziţii 
proprii; caseta Nu vă feriţi de măgăruş!; ca¬ 
seta Soldat căzut din iubire - casetă de autor, 
versuri George Arion, compoziţii originale. 
Concerte cu propria trupă, ATELIER, de 
folk-rock-blues la Terasa Actorilor, Casa 
Eliad (mai multe recitaluri), Cercul Militar, 
apariţii la TVR1, TVR2, Tele7abc, Prima, 
Antena 1, Festivalul folk: Om bun (1999 şi 
2000). Concerte cu trupa Harvest of Soul, 
concerte la Piranha, Pub 18, Strada de Vară 
(2001), Buftea. Compoziţii originale: Eugen 
Cristea, solist vocal şi chitară: Vânzătorul 
de zâmbete , 2003; Maşinăria rock and roii de 
Norman Spinrad; Nouă prinţi din Amber de 


Roger Zelazny; Trecând prin flacără de Nor¬ 
man Spinrad; îngerii cancerului de Norman 
Spinrad; Cuvinte către revoluţionari de Ernesto 
Che Guevara. Societar de onoare al Teatru¬ 
lui Naţional I.L. Caragiale din Bucureşti. 

Cristea, Miron nume la naştere Elie Cristea 

(20.07.1868, Topliţa, jud. Harghita - 
6.03.1939, Cannes, Franţa) 

Primul patriarh al Bisericii Ortodoxe Ro¬ 
mâne, om de cultură. A absolvit Institutul 
Teologic la Sibiu, Literele şi Filosofia la Bu¬ 
dapesta, s-a călugărit în 1902 la Hodoş-Bo- 
drog, cu numele Miron. Redactor la Telegra¬ 
ful român , preşedinte al Despărţământului 
Sibiu al ASTRA. A colaborat la Tribuna, Fa¬ 
milia, Gazeta de Transilvania, Luceafărul (Bu¬ 
dapesta) ş.a. Ca episcop al Caransebeşului 
a apărat şi fortificat învăţământul în limba 
română din Banat. Luptător pentru Marea 
Unire a românilor, a devenit membru de 
onoare al Academiei Române (1919), fiind 
ales mitropolit al României Mari (1919). 
A organizat Biserica Română ca Patriarhie, 
a publicat Biblia tradusă de Gala Galacti- 
on, considerată de mulţi necanonică din 
cauza poeticităţii ei, şi a publicat culegeri 
de folclor. A făcut parte din regenţa care a 
condus România (1927-1930) şi a îndepli¬ 
nit funcţia de prim-ministru (1938-1939), 
spre a ţine echilibrul politic în România 
într-o perioadă când se anunţa izbucnirea 
celui de-al Doilea Război Mondial. Lucrări: 
Proverbe, maxime, asemănări şi idiotisme, co¬ 
lectate din graiul românilor din Transilvania şi 
Ungaria , 1901; Principii fundamentale pentru 
organizarea unitară a Bisericii Ortodoxe Româ¬ 
ne , 1920 ş.a. Membru de onoare al Acade¬ 
miei Române (1919). 

Cristea, Valeriu 

(15.01.1936, Arad - 23.03.1999, Bucureşti) 
Critic literar. A studiat Filologia la Cluj şi Bu¬ 
cureşti. A fost redactor la Gazeta literară şi la 
România literară. S-a ocupat de interpretarea 
operei unor autori, dar a scris şi studii de¬ 
dicate unor probleme teoretice: Interpretări 
critice , 1970, debut; Tânărul Dostoievski, 1971; 
Pe urmele lui Don Quijote , 1974; Domeniul cri¬ 
ticii , 1975; Spaţiul în literatură , 1979, Premiul 
Uniunii Scriitorilor; Dicţionarul personajelor 
lui Dostoievski , 1983; Fereastra criticului , 1987; 
După-amiaza de sâmbătă , 1988, memoria¬ 
listică, Premiul Asociaţiei Scriitorilor din 
Bucureşti; Despre Creangă , 1989, Dicţionarul 
personajelor lui Creangă, 1999. A scrie, a citi, 
1992, atestă acele trăsături care-1 vor face pe 
autor să-şi definească, după 1989, poziţiile 
ca intelectual de stânga. 

Cristescu 



Valeriu Cristea Constantin Cristescu Eugen Cristescu Gheorghe Cristescu 


Cristescu, Constantin 

(1866, Piteşti - 1923, Bucureşti) 

General. Comandant al Academiei Militare 
din Bucureşti (1910-1912). în mai multe 
rânduri sef al Marelui Stat Major al Arma¬ 
tei: 03.12.1913-01.04.1914; 01.04.1918- 
28.10.1918; 01.04.1920-08.05.1923. în 

timpul Primului Război Mondial a fost ge¬ 
neral de divizie şi a condus Armata de Nord 
(a IV-a), apoi Armata I (1916-1917). Alături 
de Eremia Grigorescu a condus ofensiva de 
la Mărăşeşti, apărând Moldova şi împiedi¬ 
când trecerea armatelor germane spre Odes- 
sa. O stradă din Bucureşti îi poartă numele. 

Cristescu, Eugen 

(3.04.1895, Grozeşti, com. Oituz, jud. Bacău - 
12.06.1950, Văcăreşti) 

Şeful Siguranţei Române. A absolvit Semi¬ 
narul Teologic şi Dreptul la Iaşi. Al doilea 
şef, după Mihail Moruzov (eliminat de Ion 
Antonescu din fruntea Serviciului Special de 
Informaţii - SSI). A acţionat în plan extern 
contra URSS, iar în plan intern contra co¬ 
muniştilor şi legionarilor, dar cu prudenţă, 
nu prin măsuri definitive. A supravegheat 
agenţiile străine din România: germane 
(erau 11), bulgare, maghiare, americane, bri¬ 
tanice. A fost condamnat la moarte în proce¬ 
sul lui Ion Antonescu şi, în urma intervenţiei 
lui Lucreţiu Pătrăşcanu la regele Mihai, i-a 
fost comutată pedeapsa în închisoare pe via¬ 
ţă. SSI s-a transformat, în 1948, în Direcţia 
Generală a Securităţii Poporului (DGSP). 

Cristescu, Gheorghe 

(10.10.1882, Copaci, jud. Ilfov, azi jud. Giurgiu - 
29.11.1973, Bucureşti) 

Om politic. în tinereţe a făcut, apoi a vândut 
plăpumi. Poreclit Plăpumaru. Activ în cercu¬ 
rile socialiste din 1898, membru al PSDMR 
din 1899, din 1900 membru al cercului 
România Muncitoare condus de Cristian 
Racovski. Până în 1910, la apariţia PSDR, 
a fost unul dintre liderii Uniunii Socialiste 
din România. Adept al intrării României în 


Primul Război Mondial de partea Antantei. 
Arestat în 1918 în grupul Constantin Titel 
Petrescu. în 1919 a reprezentat Partidul 
Socialist în Parlamentul României, nevali¬ 
dat de Parlament, dar considerat membru 
de drept. La Congresul Kominternului de 
la Moscova a votat, alături de Dobrogeanu 
Gherea şi Io an Flueraş, contra tezelor lui 
Lenin de internaţionalizare a controlului 
asupra mişcărilor naţionale de stânga. în 
1921 a fost ales secretar general al nou-for- 
matului Partid Comunist Român. A fost îm¬ 
potriva secesiunii României prin declararea 
unilaterală a separării de ţară a provinciilor 
Basarabia, Bucovina, Transilvania şi Dobro- 
gea de sud, aşa cum se hotărâse în Federaţia 
Comunistă Balcanică la Conferinţa din 1923 
la Viena. Ca urmare a hotărârii aceleiaşi 
federaţii, a fost exclus din partid în 1926, la 
cererea lui Marcel Pauker. A creat Partidul 
Socialist al Muncitorilor (1928), din care 
a făcut parte şi Ştefan Voitec. între 1950 şi 
1954 a fost arestat şi trimis la Canal, după 
care n-a mai avut nici o funcţie. Reabilitat de 
Nicolae Ceauşescu. 

Cristescu, Nicolae Dan 

(17.02.1929, Chelmeţi, azi Ucraina) 
Matematician. A absolvit Matematica şi Fi¬ 
zica la Universitatea din Bucureşti. Profesor 
la Facultatea de Matematică a Universităţii 
din Bucureşti, rector al Universităţii (1990- 
1992). Profesor invitat la Baltimore, Phila¬ 
delphia, Gainesville (Florida). Contribuţii 
în domeniul viscoplasticităţii, propagării de 
unde, al mecanicii materialelor compozite. 
Pionier în domeniul teoriei plasticităţii în 
România. Lucrări: Probleme dinamice în teoria 
plasticităţii , 1958; Mecanica firelor extensibile , 
1964; Mecanica rocilor - Aspecte reologice , 
1990; Viscoplasticity of Geomaterials, 1994. 
Membru în Comitetul European de Me¬ 
canică, membru al Societăţii Americane a 
Inginerilor Mecanici. Membru al Academiei 
Române (1992). 

Romulus Cristescu Vladimir Cristi Florica Cristoforeanu 


Cristescu, Romulus 

(4.08.1928, Ploieşti) 

Matematician. A absolvit Facultatea de Şti¬ 
inţe la Bucureşti. Profesor la Facultatea de 
Matematică a Universităţii din Bucureşti. 
Specialist în analiză matematică, cibernetică. 
Director la Institutul de Matematică al Aca¬ 
demiei Române (1973-1975). Lucrări: Spaţii 
liniare ordonate , 1959; Application on Theory of 
Distributions , 1973; Topological Vector Spaces , 
1977; Structuri de ordine în spaţii liniare norma¬ 
te , 1988. Preşedinte al Comitetului Naţional 
Român de Matematică. Membru titular (din 
1990) al Academiei Române. 

Cristi, Vladimir 

(1880, Teleşeu, jud. Orhei, Basarabia - 
1956, Văcăreşti, România) 

Om politic. Se trage din Cristea căminarul, 
boier moldovean atestat în veacul al XV-lea. 
A absolvit Facultatea de Drept la Univer¬ 
sitatea din Moscova şi Facultatea de Agro¬ 
nomie la Paris, unde a făcut şi o şcoală de 
pilotaj. în 1917 a fost comisarul gubernial 
al Basarabiei. A fost deputat în Sfatul Ţării. 
A votat Unirea. Director general al Interne¬ 
lor în Guvernul Republicii Moldoveneşti. 
Deputat în Parlamentul României şi minis¬ 
tru pentru Basarabia în Guvernul Nicolae 
Iorga (1931-1932). Primar al Chişinăului în 
perioada 1938-1940. în 1944 se refugiază 
în Austria, unde este arestat de NKVD, pe 
când încerca să-l contacteze pe Argetoianu. 
Dus în URSS, iar mai apoi deţinut la închi¬ 
soarea Văcăreşti, unde a şi decedat. Distins 
cu ordinele (ruseşti) Sfântul Vladimir, 
Sfântul Gheorghe şi (româneşti) Meritul 
Cultural, Ferdinand în grad de Comandor, 
Coroana României în grad de Ofiţer, Meda¬ 
lia Aviatică. 

Cristoforeanu, Florica 

(16.05.1887, Râmnicu Sărat - 
1.03.1960, Rio de Janeiro) 

Mezzosoprană. A absolvit Conservatorul 
din Milano, ca elevă a lui Bordilla, Filippi şi 


Vaneri. Solistă în Compania Lirică Română 
condusă de Constantin Grigoriu, în mai 
multe trupe din Milano, Roma şi Torino. 
A obţinut un contract la La Scala, în Mi¬ 
lano. Turnee în Buenos Aires, Danemarca, 
Norvegia, Spania, Chile, Argentina, Brazilia 
ş.a. Roluri: Manon de Jules Massenet, Car¬ 
men de Georges Bizet, Salomea de Richard 
Strauss şi Fra Gerardo de Ildebrando Piz- 
zetti. I-a apărut postum la Bucureşti, 1964, 
volumul Amintiri din cariera mea lirică. O 
stradă din Bucureşti şi Casa de Cultură din 
Rm. Sărat îi poartă numele. 

Cristoiu, Ion 

(16.11.1948, Găgeşti, jud. Vrancea) 

Istoric literar şi ziarist. A absolvit Faculta¬ 
tea de Filosofie la Cluj şi a făcut parte din 
cercul revistei Echinox. Analist politic. A fost 
redactor şi redactor-şef la diverse publicaţii: 
Scânteia tineretului , Luceafărul , Teatru , Echin¬ 
ox,, Viaţa studenţească. A înfiinţat Suplimentul 
literar al Scânteii Tineretului (SLAST) (1982- 
1989). După 1989 a întemeiat publicaţiile 
Baricada, Evenimentul zilei, Zig-Zag, Azi, His- 
toria , a fost editorialist la Naţional , a condus 
Cotidianul , Historia, fiind şi proprietar de 
edituri. Scrie cronici literare şi proză scurtă: 
Personaje de rezervă , 1985; Lumea literaturii , 
1986; Povestitorii, 1988; Lumea văzută de un 
român rupt în fund • Note de călătorie satirice , 
1995; Un pesimist la sfârşit de mileniu , 1999; 
Istoria ca telenovelă, 2 voi., 2003; De la o 
lovitură de stat la alta , 2006. Moderator al 
emisiunii de televiziune cu caracter cultural 
şi politic „Zig-zag cu Ion Cristoiu" (Antena 
3, 2007-2009). Membru de onoare al Aca¬ 
demiei Oamenilor de Ştiinţă. 

Crişan, nume la naştere Marcu Giurgiu 

(1733, Vaca, azi Crişan, corn. Râbiţa, 
jud. Hunedoara - 1785, Alba lulia) 

Ţăran. Conducător al răscoalei ţărăneşti 
din Transilvania din 1784—1785. A strâns 
răsculaţii din Munţii Zarandului şi i-a dus 

Cubreacov 



Ion Cristoiu 


Crişan 



Ov. S. Crohmălniceanu 


la Câmpeni, unde au afluit şi ceilalţi, aduşi 
de Cloşca şi Horea (1784). Au atacat armata 
austriacă la Brad şi Hălmagiu. Prins şi închis 
la Alba Iulia, s-a sinucis în închisoare, su- 
grumându-se de curelele de la opinci. 

Crohmălniceanu, Ov(id) S. 
nume la naştere Moise Crohmalnik 

(16.08.1921, Galaţi - 28.04.2000, Berlin) 

Critic şi istoric literar. A absolvit Politeh¬ 
nica din Bucureşti. Redactor-şef adjunct la 
Viaţa românească şi Gazeta literară , profesor 
la Universitatea din Bucureşti. Membru al 
Comisiei scriitorilor europeni, membru al 
Secţiei române şi al Comitetului de Direcţie 
al PEN Clubului. S-a ocupat de fenomenul 
literar contemporan: Cronici şi articole , 
1955, Premiul de Stat, a scris monografii: 
Liviu Rebreanu, 1954; Lucian Blaga, 1963, şi 
sinteze: Literatura română între cele două răz¬ 
boaie mondiale , 3 voi., 1967-1975; Literatura 
română şi expresionismul, 1978; Pâinea noastră 
cea de toate zilele , 1981; Istorii insolite , 1980; 
Alte istorii insolite , 1986; Al doilea suflu , 1989. 
în 1992 s-a stabilit în Germania, la Berlin, 
unde a publicat, împreună cu Klaus Heit- 
mann, Cercul Literar de la Sibiu şi influenţa 
catalitică a culturii germane , apoi la Bucureşti 
Evreii în mişcarea de avangardă românească , 
2001 (postum). 

Cruceanu, Paulina 

nume la naştere Grossman 
(26.02.1865, laşi - 24.11.1921, Bucureşti) 
Farmacistă. A absolvit Şcoala Superioară 
de Farmacie din Bucureşti, apoi Facultatea 
de Medicină din Bucureşti, ca elevă a lui 
Emanoil Bacaloglu, Iacob Felix ş.a. A lucrat 
ca farmacistă în diverse spitale din Moldova, 
iar în 1917 este numită şefa Depozitului 
de medicamente din Iaşi. La terminarea 
războiului este delegată de conducerea 
Casei Centrale să inventarieze şi să trans¬ 
porte Depozitul de medicamente din Iaşi 


la sediul celui din Bucureşti, cele două re- 
unificându-se în 1918. Rămâne şefa acestui 
depozit până în 1920. A fost prima femeie 
din România care a reuşit să ocupe un post 
echivalent cu al unui bărbat. 

Crupenschi, Tudor 

V. Krupenski, Tudor 

Csâki Mihail sau Mihail Valahul 

de origine română 
(1490-1527, Huszt, Ungaria) 
învăţat. Catolic. înaintaşii săi, din părţile 
Bihorului, primiseră la 1268, pentru merite 
militare, titlul de cavaleri. A făcut studiile 
la Cracovia şi a ajuns în 1543 protopop de 
Crasna şi canonic de Alba Iulia. în 1550 e 
numit secretar al reginei Isabella, văduva 
lui Ioan Zapolya, şi educator al fiului aces¬ 
tuia, Ioan Sigismund, împărtăşind soarta 
familiei Zapolya şi la bine şi la rău. După 
moartea Isabellei (20 septembrie 1559) şi 
accederea la tron a lui Ioan Sigismund- 
Zapolya a devenit foarte influent. în 1564 
este locţiitor (locumtenens) al principelui 
Transilvaniei, cu care va vizita Sibiul de 
câteva ori. A ajutat pe Gaşpar Heltai (din 
Cisnădie), renumit tipograf, să tipărească 
Biblia în limba maghiară. 

Cubreacov, Vlad 

(24.09.1955, Crihana Veche, Republica Moldova) 
Om politic. A absolvit Facultatea de Jurnalism 
a Universităţii de Stat din Moldova. A fost 
şef al Departamentului Culte din cadrul 
Ministerului Culturii şi Cultelor. Deputat 
în Parlamentul Moldovei (şi vicepreşedinte 
al Comisiei parlamentare pentru Politică 
Externă şi Integrare Europeană), vicepreşe¬ 
dinte al Partidului Popular Creştin Democrat 
şi liderul acestui partid la Adunarea 
Parlamentară a Consiliului Europei. Militant 
pentru recunoaşterea Mitropoliei Basarabiei. 
Preşedinte al Fundaţiei pentru Democraţie 
Creştină, al Asociaţiei Răsăritul Românesc 

Cuciureanu 



Dimitrie Cuclin Gheorghe Cucu 


din Republica Moldova pentru sprijinirea 
diasporei, al Frăţiei Ortodoxe Române din 
Republica Moldova şi al Institutului pentru 
Dezvoltare Regională si Administrativă 
Durabilă (IDRAD). 

Cuciureanu, Gheorghe 

(1814, Botoşani - 10/22.01.1886, laşi) 

Medic şi om politic. în perioada 17 ianuarie - 
23 mai 1861 a îndeplinit funcţia de ministru 
al Cultelor în guvernul condus de Anastasie 
Panu de la Iaşi. A organizat serviciul sanitar 
al României Mici. Membru de onoare (din 
1871) al Academiei Române. 

Cuclin, Dimitrie 

(24.03.1885, Galaţi - 7.02.1978, Bucureşti) 
Compozitor, muzicolog, scriitor. Tatăl, 
Constantin C., a absolvit seminarul Teo¬ 
logic la Ismail, Basarabia, şi Conservatorul 
la Iaşi. Fiul a studiat la Conservatorul din 
Bucureşti cu A. Castaldi, D. G. Kiriac, 
Klenck, Dimitrie Dinicu, C. Dimitrescu. 
S-a perfecţionat la Conservatoire National 
de Musique din Paris cu Ch. Mărie Widor şi 
la Schola Canto rum din Paris (1908-1914) 
cu Vincent d'Indy şi August Serieux (bursă 
oferită de Spiru Haret). A fost profesor la 
Conservatorul din Bucureşti, apoi la Con- 
servatory of Music şi la Brooklyn College of 
Music din New York (1924-1930), din nou 
la Bucureşti, unde a fost director în peri¬ 
oada legionară. La 65 de ani a fost arestat 
şi trimis pentru doi ani la Canal. A scris 
333 de parabole, poezii, sonete în limbile 
română, engleză şi franceză. A semnat 
romane, eseuri, dialoguri, piese de teatru, 
librete şi texte de oratorii. A tălmăcit în 
limba engleză poezii de Mihai Eminescu. 
A tradus, de asemenea, primele două cărţi 
ale Fastelor lui Ovidiu, publicate de către 
Torouţiu. A realizat un vast sistem simfo¬ 
nic, cuprinzând 20 de simfonii, fiind un 
susţinător al monumentalului în simfonie. 
Unele simfonii ale sale, de pildă, durează 


cât un întreg concert simfonic (, Simfonia a 
XFl-a, cea mai lungă, durează 6 ore). A com¬ 
pus, de asemenea, 6 opere: Soria (1911); Ad 
majoremfeminae gloriam (1915); Traian şi Do- 
chia (1921); Agamemnon (1922); Bellerophon 
(1925); Meleagridele (1958). Este şi autorul 
unui balet, Tragedie în pădure (1962). în 
afara acestora a compus sonate, sonatine, 
cvartete, madrigale, valsuri, piese corale, 
concerte pentru vioară, pian, melodii de 
inspiraţie folclorică etc. Lucrări de teorie 
muzicală: Tratat de forme muzicale: Pentru uzul 
învăţământului academic şi secundar , 1934; 
Tratat elementar de muzică: pentru clasele I- VIII 
ale Şcoalelor Secundare , 1946; Le role du chant 
gregorien dans le passe jusqu'ă nos jours et du 
chant byzantin, dans l'avenir, 1936. Liceul de 
muzică din Galaţi îi poartă numele. 

Cucu, Gheorghe 

(11.02.1882, Puieşti, jud. Tutova - 
24.08.1932, Bucureşti) 

Muzician şi folclorist. A absolvit Conser¬ 
vatorul din Bucureşti ca elev al lui Eduard 
Wachmann şi G.D. Kiriac. A fost dirijorul 
corului bisericii Brezoianu. Specializare 
la Paris, la Schola Cantorum, cu Vincent 
d'Indy. A fost dirijorul corului mitropoliei 
bucureştene. Lucrări: Foaie verde harahoi 
(1902), cor mixt pe versuri populare; Foaie 
verde cimbrişor (1902), cor mixt pe versuri 
populare; Sfinte Dumnezeule (1904), cor mixt 
(sau bărbătesc); Răspunsuri liturgice (1905), 
cor mixt; Ursitoarea (1907), cor bărbătesc 
pe versuri populare; Sus , bădiţă (1908), cor 
mixt pe versuri populare; Pui de lei (1908); 
Greierul (1910); Imnul patriarhal (1926), cor 
mixt; Frumosul vine pe apă (1931). Culegeri de 
folclor: 200 colinde populare culese de la elevii 
Seminarului Nifon în anii 1924-1927, 1936. 
I s-a decernat Premiul Societăţii Compo¬ 
zitorilor pentru culegeri de folclor (1925), 
Medalia de Aur a Expoziţiei Naţionale din 
1906. A funcţionat ca profesor la Seminarul 
Nifon din Bucureşti (1920-1932), profesor 
de armonie la Academia de Muzică Religioa¬ 
să din capitală (1928-1932). 

Cugler-Poni, Matilda 

(2.04.1851, laşi - 9.09.1931, laşi) 

Scriitoare. A fost căsătorită cu filologul juni¬ 
mist V Burlă, apoi cu chimistul Petru Poni. 
A colaborat la Convorbiri literare, Familia, Viaţa 
românească. A lăsat poeme romantice şi mo¬ 
ralizatoare: Călătorul, Ucigaşul, ca şi povestiri 
naturaliste şi sentimentale: Sfântul Nicolae, 
Un om fericit. Volume: Poezii, 1874; Din timpuri 
grele, 1884; Povestiri adevărate, 1927. 

Culicovschi 



Culbertson, Eli 

(22.07.1891, Poiana, Basarabia - 
27.12.1955, Brattleboro, Vermont) 

Fondator al jocului de bridge. Evreu ca 
etnie. în 1907 a participat la revoluţia rusă. 
în 1917 averea familiei a fost confiscată şi 
a emigrat în Franţa. A absolvit Ecole des 
Sciences Economiques et Politiques la Sor- 
bona şi s-a specializat la Geneva. A plecat în 
SUA în 1921. A văzut jocul de bridge ca pe o 
cale de a face avere şi a reuşit să-l impună în 
toată ţara. Lucrări: Contract Bridge Blue Book, 
1930; Contract Bridge for Auction Players, 1932; 
Contract Bridge SelfTeacher, 1943. 

Culianu, loan Petru 

(5.01.1950, laşi - 21.05.1991, Chicago) 

Filosof. Strănepot al lui Neculai C., juni¬ 
mist din Iaşi. Expert în gnosticism şi magie 
medievală la Universitatea din Chicago, 
SUA. A studiat Filologia la Universitatea 
din Bucureşti şi a fost pasionat de lucrările 
lui Mircea Eliade. A plecat în 1972 în Italia 
cu o bursă a guvernului italian, şi-a făcut 
doctoratul cu Mircea Eliade. A pierit în 
mod misterios. A scris în română, italiană, 
franceză, germană, engleză. Lucrări: Mircea 
Eliade , Assisi, 1978; Psychanodia: A Suruey 
of the Evidence Concerning the Ascension of the 
Soul and Its Relevance , Leiden, 1983; Eros et 
magie ă la Renaissance, Paris, 1984; Experiences 
de l'extase. Extase, ascension et recit visionnaire 
de l'hellenisme au Moyen-Age, Paris, 1984; 
Experienze dell'estasi dall'Ellenismo alMedioevo, 
Bari, 1986; Les Gnoses dualistes d'Occident: his- 
toire et mythes, Paris, 1990; Out ofthis World: 
Otherworldly Journeys from Gilgamesh to Albert 
Einstein , Boston, 1991; Diccionario de las reli- 
giones, Barcelona, 1993 (postum); Experiences 
del extasis, Barcelona, 1994 (postum). Publi¬ 
cul românesc l-a cunoscut abia după 1991, 
când i s-au tradus lucrări de istoria magiei 
şi extaz mistic, dar şi proze literare ori 
scrieri politice, adunate din articolele apă¬ 
rute în presă (a colaborat la presa diasporei 


româneşti din SUA): Hesperus, roman, 1992; 
Pergamentul diafan , povestiri, 1994; Păcatul 
împotriva spiritului. Scrieri politice, 1999. 

Culianu, Neculai 

(29.08.1832, laşi - 28.11.1915, laşi) 
Matematician şi astronom. A absolvit 
Academia Mihăileană la Iaşi şi Matematica 
la Sorbona. Străbunic al lui loan Petru C. 
A fost cercetător la Observatorul Astro¬ 
nomic din Paris până în 1863, profesor de 
geodezie şi astronomie la Universitatea din 
Iaşi. Junimist. Vicepreşedinte al Senatului 
României (1892-1896). Lucrări: Lecţiuni 
de calcul diferenţial şi integral, primul curs 
de analiza matematică publicat în limba 
română, 1870; Curs elementar de algebră, 
1872; Aplicaţii geometrice, 1874; Curs de tri¬ 
gonometrie plană, 1893; Curs de cosmografie, 
1893. Membru corespondent al Academiei 
Române, 1889. 

Culicovschi, Lidia 

(8.03.1951, Nicoreni, Republica Moldova) 
Director general al Bibliotecii Municipale 
B.-P. Hasdeu din Chişinău, conferenţiar 
universitar la Facultatea de Jurnalism şi 
Ştiinţe ale Comunicării a Universităţii de 
Stat din Chişinău. A studiat la Facultatea 
de Biblioteconomie a aceleiaşi universităţi 
(1969-1973), unde a făcut şi doctorantura 
(1999-2003), în 2003 devenind doctor în 
pedagogie. Stagii în Israel (1997), Danemar¬ 
ca (1999), Finlanda (2004), Grecia (2003), 
SUA (2004) şi Polonia (2006). A fost şefă de 
filială a Sistemului centralizat de biblioteci 
din Chişinău (1973-1978), şefă de serviciu 
la biblioteca raională Cahul (1978-1980), 
director al bibliotecii raionale Cahul 
(1980-1982), bibliotecar principal al Bibli¬ 
otecii Municipale B.-P. Hasdeu din Chişi¬ 
nău (1982-1984), şef de serviciu la aceeaşi 
instituţie (1984-1990). Autoare a unor 
lucrări de referinţă în domeniu. Desfăşoară 
o activitate permanentă şi intensă în cadrul 
Asociaţiei Bibliotecarilor din Republica 
Moldova, este director al revistei BiblioPolis 
(din 2002), membru al colegiilor de redacţie 
ale diferitelor publicaţii de biblioteconomie, 
membru al Consiliului Biblioteconomie 
Naţional (1998), membru al Consiliului 
Naţional al Cărţii pentru Copii (din 1997); 
a participat la numeroase întruniri profe¬ 
sionale internaţionale ale lucrătorilor din 
domeniul biblioteconomiei (1991, Mosco¬ 
va; 1996, Beijing; 1997, Copenhaga; 1998, 
Amsterdam; 2000, Ierusalim). Organizator 
al multor seminare naţionale şi internaţi¬ 
onale din Republica Moldova. Distinsă cu 

Lidia Culicovschi Sergiu Cunescu Valeriu Cupcea Vladimir Curbet 


titlul Lucrător Emerit al Culturii (1987), 
laureată a Premiului Biblos al Asociaţiei Bi¬ 
bliotecarilor şi Departamentului Cultură al 
municipiului Chişinău (1993), deţinătoare 
a medaliei Meritul Civic (1996). 

Cunescu, Sergiu 

(16.03.1923, Bucureşti - 16.03.2005, Bucureşti) 
Om politic. A absolvit Institutul Politehnic 
din Bucureşti, Facultatea de Electrome¬ 
canică. A fost inginer la Electromagnetica 
Bucureşti. în 1990 a reactivat Partidul Social 
Democrat Român. în perioada 1990-1992 
a fost deputat, membru al Comisiilor de 
Politică Externă şi Integrare Europeană. S-a 
retras din viaţa politică în 2001, când PSDR 
a fuzionat cu PDSR. 

Cupcea, Valeriu 

(12.03.1929, Cupcui, Basarabia - 
15.01.1989, Chişinău) 

Actor şi regizor. A absolvit Şcoala de Artă la 
Chişinău. Actor şi prim-regizor la Teatrul 
Dramatic din Chişinău. A avut în repertoriul 
permanent cu precădere producţia naţională 
contemporană de teatru din Moldova şi 
clasicii literaturii române (a jucat rolul lui 
Eminescu în spectacolul cu acelaşi nume 
după piesa lui M. Ştefănescu), mai ales 
Vasile Alecsandri: Fântâna Blanduziei (1967), 
Iaşii în carnaval (1969), Două fete ş-o neneacă 
(1971), Sânziana şi Pepelea (1982). Roluri 
în filmele: Singur în faţa dragostei, Lăutarii, 
Dimitrie Cantemir. Artist al Poporului din 
Republica Moldova. O stradă din Chişinău, 
o sală de spectacole şi un concurs naţional îi 
poartă numele. Cu prilejul împlinirii a 80 de 
ani de la naştere Poşta Moldovei a scos un 
timbru aniversar. 

Curbet, Vladimir 

(5.03.1931, Susleni, Basarabia) 

Maestru de balet. A absolvit Şcoala de Muzi¬ 
că Ştefan Neaga din Chişinău (1966). A fost 
maestru de dans la Casa raională de cultură 
din Susleni (1949-1953), conducător artistic 
al colectivului de dansuri populare din satul 


Caragaş, rn. Slobozia, Transnistria. Maestru 
de balet al Ansamblului de dansuri populare 
Joc din Chişinău, care a susţinut folclorul 
Moldovei prin repertoriul său, pe coregrafia 
maestrului: Mărunţica, Bătuta, Hora fetelor, 
Căluşarii, Crăiţele, Ţărăneasca, Drăgaica, suita 
coregrafică Nunta. A semnat lucrări de spe¬ 
cialitate: La vatra horelor (1973), Promotori ai 
artei populare (1980), Tot cu cântul mă mângâi 
(1984), La gura unei peşteri de comori (1994), 
Grai şi tradiţii ne-au unit (2000), Valori perene 
româneşti (2003). Distins cu titlul de laureat 
şi Medalia de Aur la al Vl-lea Festival Mon¬ 
dial al Tineretului şi Studenţilor, Moscova, 
1957. Laureat al Premiului de Stat al URSS 
(1972), a prezentat concerte în peste 70 de 
ţări de pe toate continentele. 

Curea, loan 

(30.03.1901, lertof, jud. Caraş-Severin - 
1.03.1977, Timişoara) 

Astronom şi seismolog. A absolvit Ma¬ 
tematica la Universitatea din Cluj şi s-a 
specializat în astronomie la Universitatea 
din Bucureşti. Profesor la universităţile 
din Cluj şi Timişoara (unde a fost şi rector, 
1949-1965). Este fondatorul Observato¬ 
rului Astronomic, al unui centru seismic 
şi Planetariului universităţilor din Cluj şi 
Timişoara. Pionier al seismologiei române 
moderne. Fondator al staţiei seismice de 
la Timişoara, devenită Observator Seismic. 
A instalat a doua staţie seismică la Susara, 
nu departe de Timişoara, în 1968. Le-a inte¬ 
grat într-un Centru de Fizică a Pământului 
şi Seismologie, astăzi Institutul Naţional de 
Cercetare şi Dezvoltare a Fizicii Pământului 
din Bucureşti. Lucrări: Staţiunea seismică 
a Observatorului Astronomic din Cluj , 1940; 
Necesitatea organizării unui serviciu seismic 
modern în România , 1942; Asupra undelor se¬ 
ismice sinusoidale , 1956; Un tip special de unde 
seismice superficiale , 1960; La construction et 
l'experimentation d'un seismographe vertical, ă 
courte periode, au ressort magnetique, 1970. 

Cuza 


Curly, M. C. 

V Creţu, Michael 

Cuţescu Storck, Cecilia 

V Storck 

Cuza, A(lexandru) C. 

(8.11.1857, laşi - 4.11.1947, laşi) 

Om politic. Studiile primare le-a făcut în 
pensionul lui Anton Frey, distins pedagog 
german din Iaşi (1867-1871). între 1871 
şi 1877 îşi face studiile secundare la Dres- 
da, Germania, după care pleacă la Paris şi 
studiază la Sorbona, de unde îşi ia licenţa 
în Litere (1878-1881). între 1882-1886 ur¬ 
mează Facultăţile de Drept din Paris, Berlin 
şi Bruxelles, obţinând doctorate în ştiinţele 
politice şi economice (1882) şi, respectiv, 
în Drept (1886). întors în ţară, intră în 
cercul socialist al revistei Contemporanul din 
Iaşi, alături de Constantin Miile şi Vasile 
G. Morţun. Intră apoi în cercul societăţii 
Junimea, colaborează la revista ei, Convorbiri 
literare , şi este (1890-1891) junimist, ajutor 
de primar al laşului. Colaborează la ziarul 
junimist Era nouă şi, în perioada 1892-1895, 
este ales pentru prima dată deputat de Iaşi, 
când susţine naţionalizarea şcolilor. Trece la 
conservatori şi este ales iar deputat, dar se 
retrage pentru a începe o mişcare personală 
antisemită. Se uneşte cu A.D. Xenopol şi 
înfiinţează în 1897 Liga contra alcoolismului 
şi publicaţia Biblioteca Ligii contra alcoolismului. 
La 27 ianuarie 1901 ajunge profesor univer¬ 
sitar de economie politică. Se asociază cu 
Nicolae Iorga şi începe (1906) să colaboreze 
la ziarul acestuia, Neamul românesc. împre¬ 
ună cu Iorga înfiinţează (în 1910) Partidul 
Naţionalist Democrat. în 1912 înfiinţează 
la Iaşi ziarul Unirea , care aparţinea noului 
partid. în 1914 ţine un discurs în parlament 
în care pledează pentru împroprietărirea 
generală a ţărănimii şi pentru votul univer¬ 
sal. Dar se desparte de Iorga şi, după mai 
mult timp, înfiinţează împreună cu doctorul 
N. Pavelescu Uniunea Naţional Creştină, în 
1922, publicând totodată revista Apărarea 
Naţională, având zvastica drept simbol. în 
1895, împreună cu Iorga, devine iniţiatorul 
Alianţei Antisemite Universale (Universal 
Antisemitic Alliance). La 4 martie 1923 
înfiinţează Liga Apărării Naţional Creştine, 
iar la 14 iulie 1935 fuzionează cu Partidul 
Naţional Agrar al lui Octavian Goga, for¬ 
mând Partidul Naţional Creştin. Excludea 
doctrinar participarea minorităţilor, mai ales 
a evreilor, la edificarea culturii naţionale. 
Din 1945 a avut domiciliu forţat. Lucrări: 
Generaţia de la 1848 şi era nouă (1889); 
Obiectul economiei politice şi însemnătatea ei 



loan Curea Alexandru I. Cuza 


(1901); Naţionalitatea în artă, 1908; Plagiatul 
poporaţiei (1911); Numerus Clausus (1924); 
învăţătura lui Isus, judaismul şi teologia creştină 
(1925); Lupta pentru credinţă (1928). Revendi¬ 
cat de legionari ca înaintaş. A scris şi poezii: 
Versuri, 1887, şi discursuri: Ţăranii şi clasele 
dirigente, 1895. Membru titular al Academiei 
Române din 1936. 

Cuza, Alexandru loan I. 

(20.03.1820, Bârlad - 
19/20.05.1873, Heidelberg, Germania) 

Principe al Principatelor Unite (1859-1861), 
apoi al României Mici (1861-1866). Fonda¬ 
torul României ca stat cunoscut în istorie cu 
acest nume. A studiat mai întâi la Iaşi, apoi la 
Paris, Literele şi Dreptul. Revenit în Moîdova 
în 1839, a intrat în sistemul judiciar. împre¬ 
ună cu Costache Negri, Vasile Alecsandri şi 
Mihail Kogălniceanu, a participat la întruniri 
care propuneau reforme încă din 1840. La 
1848 a făcut parte din Comitetul Revoluţi¬ 
onar al Moldovei. S-a aflat în exil la Paris şi 
Constantinopol până în 1849. în 1857 a fost 
ales în Divanul Ad-Hoc al Moldovei (Parla¬ 
ment) din partea Partidei Naţionale. A fost 
ales domnitor în 1859, atât în Moldova, 
cât şi în Ţara Românească, săvârşind astfel 
unirea Principatelor sub un singur sceptru. 
Unirea Principatelor era recunoscută de 
Imperiul Otoman doar pe perioada vieţii lui, 
ceea ce a dus la înlăturarea sa şi instaurarea 
monarhiei, cu păstrarea unităţii naţionale. 
A dat noului stat un învăţământ unitar laic 
(a înfiinţat universităţile de la Iaşi şi Bucu¬ 
reşti), o constituţie, un sistem legislativ, a 
secularizat averile mănăstireşti, a desfiinţat 
iobăgia. Deşi se afla sub suzeranitate oto¬ 
mană, în 1861 declară numele şi capitala 
noii ţări. Este înmormântat în biserica Trei 
Ierarhi din Iaşi. Plecat în exil, a fost înlocuit 
cu o dinastie regală venită din afară, ceea ce 
a permis permanentizarea statului român, 
devenit independent faţă de otomani abia 
în 1878. Nicolae Iorga a mijlocit aducerea în 
ţară a osemintelor sale. 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict AK.indd 237 




31.10.2011 


c 


- % 
237 


17:22:56 























Dabija, Alexandru 

(13.06.1955, Bucureşti) 

Regizor. A absolvit Institutul de Artă teatrală 
şi Cinematografică la Bucureşti. A fost regi¬ 
zor la Teatrul Tineretului din Piatra Neamţ. 
A lucrat la Teatrul Giuleşti, în prezent Odeon, 
din Bucureşti, unde este director. A colaborat 
cu Teatrul Lucian Blaga din Cluj, Teatrul 
Radiofonic, Teatrul Act din Bucureşti, Teatrul 
Toma Caragiu din Ploieşti. Regie: O noapte 
furtunoasă de I.L. Caragiale, 1979; Cum vă place 
de Shakespeare, 1987; Iphigenia de Mircea 
Eliade, 1986; Burghezul gentilom de Moliere, 
1989; Democraţie de Joseph Brodsky, 1992; 
Mult zgomot pentru nimic de Shakespeare, 
1996; Şcoala femeilor de Moliere, 1998. Premiul 
Criticii pentru cel mai bun regizor pentru anii 
1985,1987,1988,1990,1995. 

Dabija, Nicolae 

(15.07.1948, Codreni, Chişinău, 

Republica Moldova) 

Scriitor. A absolvit în 1972 Facultatea de 
Filologie a Universităţii de Stat din Chişinău. 
A fost redactor la Televiziunea Moldovei, şef 
de secţie la revista Basarabia , redactor-şef la 
revista Orizontul , apoi la revista Literatura şi 
arta (din 1986 până în prezent. A fost prima 
revistă care a trecut la scrierea cu alfabet latin 
în perioada sovietică a Moldovei). Vicepre¬ 
şedinte al Partidului Forţelor Democratice, 
deputat în Parlamentul Moldovei (din 1990), 
preşedinte al Asociaţiei Oamenilor de Şti¬ 
inţă, Cultură şi Artă din Republica Moldova 
(din 1990). A publicat numeroase volume 
de versuri, în care sentimentul apartenenţei 
la istoria şi condiţia poporului român este 
predominant: Ochiul al treilea , 1975; Apă 
neîncepută , 1980; Zugravul anonim , 1985; 
Aripă sub cămaşă , 1989; Mierla domesticită, 
1992, Marele Premiu pentru Poezie al Uniu¬ 
nii Scriitorilor din România; Dreptul la eroare, 
1993; Lacrima care vede , 1994; Oul de piatră, 
1995, Premiul Academiei Române; Cercul 
de cretă, Cerul lăuntric, între dragoste şi moarte, 
toate 1998; Fotograful de fulgere, Colecţia BPT, 
1994, Fulger înrourat, 2005; 101 poeme, 2009. 
A publicat şi eseuri: Pe urmele lui Orfeu, 1983; 


Antologia poeziei vechi moldoveneşti, 1988; 
Libertatea are chipul lui Dumnezeu, 1997; Icoană 
spână, Basarabia, 1998, Bezna vine de la Răsărit, 
2005; Hoţii de speranţe, 2009; studii de istorie 
şi literatură pentru copii; romanul Tema 
pentru acasă, 2009. Este laureat al Premiului 
Naţional al Republicii Moldova (1988). 
Membru de onoare al Academiei Române. 

Dacian, Ion, nume la naştere Ion Puică 
(11.10.1911, Saschiz, jud. Mureş - 
8.12.1981, Bucureşti) 

Tenor şi regizor de operă. Tată adoptiv al 
Elenei D. A urmat în paralel cursurile Facul¬ 
tăţii de Drept şi ale Academiei de Muzică şi 
Artă Dramatică din Cluj. A fost angajat al 
Teatrului de Operă şi Revistă Alhambra din 
Bucureşti (1934), codirector (1942-1947). 
La înfiinţarea Teatrului de Stat de Operetă 
devine prim-solist (1950), apoi director 
(până în 1970). Roluri: Lăsaţi~mă să cânt 
de Gherase Dendrino, Lysistrata de Paul 
Lincke, Vânzătorul de păsări de Cari Zeller, 
Văduva veselă şi Paganini de Franz Lehâr, My 
Fair Lady de Frederick Loewe, Secretul lui 
Marco Polo de Francis Lopez, Anton Pann de 
Alfred Mendelsohn, Liliacul şi Sânge vienez 
de Johann Strauss (fiul). Astăzi Teatrul de 
Operetă îi poartă numele. 

Dacian, Leni, prenume la naştere Elena 
(3.10.1940, Bucureşti) 

Balerină. Fiică adoptivă a lui Ion D. A absol¬ 
vit Şcoala de Coregrafie din Bucureşti şi 
Şcoala de Coregrafie din Leningrad. Solistă 
şi prim-solistă a Operei Române din Bucu¬ 
reşti. A interpretat toate marile roluri ale 
baletului clasic, pe muzică de Beethoven, 
Liszt, Chopin, Ceaikovski, Gluck, Prokofiev, 
Grieg, Ravel, Mozart etc., precum şi în bale¬ 
tul modern: Gerswin, Bernstein, Rodgers, 
Cole Porter. A susţinut numeroase turnee 
în străinătate: Cehoslovacia, Grecia, Franţa, 
Italia, Germania, SUA. Distinsă cu Ordinul 
Meritul Cultural clasa a Il-a (1967), Ordinul 
Naţional Serviciu Credincios în grad de 
Cavaler (2002) şi Diploma de excelenţă a 
Operei Naţionale (2006). 

Damadian 



Alexandru Dabija Nicolae Dabija Ion Dacian Leni Dacian 


Daicoviciu, Constantin 

(1.03.1898, Căvăran, Caraş-Severin - 
27.05.1973, Cluj) 

Istoric şi arheolog. Tată al lui Hadrian D. 
A absolvit Literele (Limbi clasice) la Cluj. 
Bursier la Şcoala Română din Roma, speci¬ 
alizat în istorie antică şi arheologie. Profesor 
şi rector al Universităţii Babeş-Bolyai din 
Cluj-Napoca. A fost profesor de antichităţi 
clasice şi epigrafie la Universitatea din Cluj 
(1923-1968), decan din 1945, subsecretar 
de stat la Ministerul Asigurărilor Sociale 
şi Muncă (din ianuarie 1947) şi rector 
între 1957 şi 1968, director al Muzeului de 
Istorie al Transilvaniei (1945-1973). A făcut 
săpături arheologice la Sarmizegetusa, 
Porolissum (Moigrad), Căpâlna, Grădiştea 
Muncelului. Lucrări: La Transylvanie dans 
l'Antiquite, 1945; Aşezările dacice din Munţii 
Orăştiei , 1951. Membru al Comisiei Arhe¬ 
ologice a Academiei de Ştiinţe Sociale şi 
Politice (1970), al Academiei de Ştiinţe din 
Viena, al Institutului Arheologic German 
din Berlin, al Societăţii Latine din Paris. 
Laureat al Premiului Herder, 1968. Mem¬ 
bru al Academiei Române din 1955, pre¬ 
şedinte al Secţiei de ştiinţe istorice, ştiinţa 
limbii, literatură şi arte (1959-1963). Din 
1973 satul natal, din judeţul Caraş-Severin, 
îi poartă numele. 

Daicoviciu, Hadrian 

(11.10.1932, Cluj - 7.10.1984, Cluj) 

Arheolog. Fiu al lui Constantin D. Doctor în 
istorie, epigrafist recunoscut pe plan inter¬ 
naţional, director al Muzeului de Istorie al 
Transilvaniei şi al Institutului de Arheologie 
din Cluj-Napoca, cadru universitar, membru 
al Societăţii de Studii Clasice şi al Uniunii 
Internaţionale de Ştiinte Pre- şi Protoisto- 
rice. Istoric al Antichităţii, a depus o susţi¬ 
nută muncă de cercetare dedicată aproape 
exclusiv istoriei Daciei de dinainte şi de 
după cucerirea romană. Autor al mai multor 
lucrări despre istoria şi cultura dacilor: Sar¬ 
mizegetusa: Cetăţile şi aşezările dacice din Munţii 


Orăştiei (Ed. Meridiane, 1960) - împreună 
cu Constantin Daicoviciu; Crestomaţie pentru 
istoria universală veche. Pentru uzul studenţilor 
din facultăţile de istorie (EDP, 1962) - coautor; 
Ulpia Traiana: Sarmizegetusa romană (1962) - 
împreună cu Constantin Daicoviciu; Dacii 
(1965); Columna lui Traian (1966) - împreună 
cu Constantin Daicoviciu; Istoria României. 
Manual pentru clasa aXII-a (1968) - coautor; 
Istoria României: Compendiu (1969) - coautor; 
Histoire de la Roumanie des origines ă nos jours 
(1970) - coautor; Dacia de la Burebista la 
cucerirea romană (1972); Dicţionar enciclopedic 
de artă veche a României (1980) - coautor; 
Probleme fundamentale ale istoriei României: 
Manual şi crestomaţie (1983) - coautor; Colo¬ 
nia Ulpia Traiana Augusta Dacica Sarmizegetusa 
(1984) - coautor; Naţiunea română: geneză, 
afirmare, orizont contemporan (1984) - coautor; 
Portrete dacice: Dromichaites, Burebista, Deceneu, 
Decebal (1984); Istoria militară a poporului 
român. Voi. 1: Din cele mai vechi timpuri până 
în secolul al XTV-lea (1984) - coautor; Cetăţi 
şi aşezări dacice în sud-vestul Transilvaniei 
(1989) - coautor. 

Daimaca, Victor 

(22.08.1892, Turnu Severin - 
20.05.1969, Bucureşti) 

Profesor de matematică. A absolvit Faculta¬ 
tea de Ştiinţe la Universitatea din Bucureşti 
ca elev al lui Gheorghe Ţiţeica, D. Pompeiu, 
A. Davidoglu şi N. Coculescu. Profesor de 
matematică la Turnu Severin, apoi la un 
liceu din Bucureşti. Pasionat de astronomie, 
urmărea cu un binoclu Zeiss cerul mocturn. 
A descoperit astfel o cometă care-i poartă 
numele (1943). 

Damadian, Cik prenume la naştere Hacik 
(6.08.1919, Constanţa - 1983, Bucureşti) 
Grafician. Armean ca etnie. A studiat la 
Colegiul Armenesc din Veneţia, apoi la 
Şcoala de Belle Arte din Roma. în 1947 a 
expus la Salonul Oficial de la Bucureşti şi 
juriul, format din Jean Al. Steriadi, Marius 

Dame 



Constantin Daicoviciu Hadrian Daicoviciu Victor Daimaca Cik Damadian 


Bunescu şi Cornel Medrea, a recomandat 
achiziţionarea uneia din lucrările sale. 
Specializat în ilustraţie de carte, a lăsat şi 
imagini ale vechiului Bucureşti, azi dispărut. 
A fost scenograf la Teatrul pentru Copii şi 
Tineret Luceafărul. A participat la expoziţii 
la Bucureşti, Erevan, Osaka, Tokyo, Varşo¬ 
via, Sao Paolo, Torino, Koln, Tel Aviv, Viena 
ş.a. O parte din caricaturi au fost strânse în 
volumul Curat murdar. Laureat al Premiului 
de Stat (1950, 1952), laureat al Ordinului 
Muncii (1954) şi al Ordinului Meritul Cul¬ 
tural, 1968. 

Dame, Frederic 

(29.03.1849, Tonnerre, Franţa - 
30.04.1907, Bucureşti) 

Ziarist şi scriitor. A făcut Dreptul la Paris, 
colaborator la Le Figaro, redactor la Le 
Corsaire. Lautreamont i-a dedicat volumul 
Poesies. Participant la Comuna din Paris, 
s-a exilat la Bucureşti împreună cu sora 
sa, căsătorită Polizu. în 1875 conducea 
La Roumanie contemporaine. A trecut de la 
liberali la conservatori. Şi-a luat doctoratul 
la Fribourg. A fost profesor de franceză la 
Sf. Sava. A tradus multă literatură franceză. 
Cu piesa lui, Visul Dochiei, s-a inaugurat 
prima stagiune a Teatrului Naţional din 
Bucureşti (9 octombrie 1877). în acelaşi an 
a publicat, la Paris şi Bucureşti, Les Roumains 
du Sud • Macedonie, Epire, Thessalie, Thrace, 
Albanie avec une carte etnographique (Românii 
din sud • Macedonia, Epir, Thessalia, Tracia, 
Albania cu o hartă etnografică); Histoire de la 
Roumanie contemporaine depuis l'avenement des 
princes indigenes jusqu'a nosjours (1822-1900). 

Damian, Liviu 

(13.03.1935, Strâmba, azi Corlăteni, Basarabia - 
27.07.1986, Chişinău) 

Poet. A absolvit Facultatea de Istorie şi Filo¬ 
logie a Universităţii de Stat din Chişinău. 
A fost redactor-şef adjunct al revistei Nistru, 
redactor-şef al Comitetului de Stat pentru 


Edituri, Poligrafie şi Comerţul cu Cărţi, din 
1976 - secretar al comitetului de conducere 
al Uniunii Scriitorilor din Moldova. Lucrări: 
Darul fecioarei - (1963), Ursitoarele (1965), 
Sunt verb (1968), De-a baba iarba (1972), 
Partea noastră de zbor (1974), Altoi pe o tul¬ 
pină vorbitoare (1978). A tradus din Iustinas 
Marţincheavicius şi Iannis Ritsos. Laureat 
al Premiului de Stat al RSSM (1984), distins 
cu titlul Maestru Emerit al Artei (1985) şi 
Ordinul Insigna de Onoare. 

Dan I 

V Bas arab, Dan I 

Dan II 

V Bas arab, Dan II 

Dan, Dimitrie 

(8.10.1856, Suceava - 25.05.1927, Cernăuţi) 
Folclorist şi istoric. A absolvit Teologia la 
Cernăuţi, fiind preot în diverse parohii. 
Membru al Societăţii pentru Cultura şi 
Literatura Română din Bucovina. A publi¬ 
cat studii de etnografie şi istorie în Junimea 
literară, Timpul, Deşteptarea ş.a. Prieten cu 
S. FI. Marian, a făcut cercetări de etnografie 
şi folclor: Ţiganii din Bucovina , 1892; Doine 
şi hore din Bucovina , 1892; Comuna Straja şi 
locuitorii ei, 1897; Obiceiuri şi credinţe armene 
la naştere, nuntă şi înmormântare, 1904; Stâna 
la românii din Bucovina, 1923. Membru cores¬ 
pondent al Academiei Române (1904). 

Dan, George 

(10.02.1916, Cadievo, Bulgaria - 
5.01.1972, Bucureşti) 

Poet şi traducător. Ofiţer de Marină Comer¬ 
cială. A scris poezie epică pe subiecte pre¬ 
dominant marinăreşti: Rapsodia marinarilor, 
1954; Flori de mare, 1957; Goarna şi sirena, 
1959; Corabia cu cincizeci de catarge, 1966; 
Fructe de mare, 1970, şi s-a remarcat mai 
ales ca traducător din literaturile orientale: 
Saadi, Firdousi, Omar Khayyam, Rabindra- 
nath Tagore. 

Liviu Damian Pavel Dan Mircea Daneliuc Leon Silviu Daniello 


Dan, Pavel 

(1907, Clapa, corn. Tritenii de Jos, jud. Cluj - 
1937, Blaj) 

Scriitor. A absolvit Facultatea de Litere la 
Universitatea din Bucureşti. Profesor la 
liceul din Blaj. A murit de tuberculoză. 
A scris nuvele remarcabile: Iobagii; Urcau 
bătrânul. 

Dan, Sergiu 

nume la naştere Isidor Sergiu Rottman 

(29.12.1904, Piatra Neamţ - 
13.03.1976, Bucureşti) 

Prozator. Absolvent al Şcolii Superioare 
Comerciale. A scris romane de atmosferă: 
Dragoste şi moarte în provincie, 1931; Arsenic, 
1934, Premiul Societăţii Techirghiol-Eforie 
şi al Societăţii Scriitorilor Români; Unde 
începe moartea, 1945; Tase cel Mare, 1964; Ser¬ 
viciul de noapte, 1980, postum. A tradus din 
literatura franceză contemporană. 

Daneliuc, Mircea 

(7.04.1945, Hotin, azi în Ucraina) 

Cineast, prozator şi dramaturg. A absolvit 
Facultatea de Filologie a Universităţii din 
Iaşi (1966) şi Facultatea de Regie şi Film a 
Institutului de Artă Teatrală şi Cinemato¬ 
grafică I.L. Caragiale din Bucureşti (1972). 
Intre 1990 şi 1995 a fost director al Alpha 
Films International din Bucureşti, iar între 
1997-1998 a fost director general al Rofilm 
S.A. din Bucureşti. Este deţinătorul premiu¬ 
lui ASPRO pentru debut literar (1997). Este 
preşedinte al Societăţii Creatorilor de Film, 
membru al Uniunii Cineaştilor şi preşedinte 
al Fundaţiei Mircea Daneliuc pentru Filmul 
Naţional. Activitate: Pisica ruptă - 1997; 
Marilene - 1999; Apa din cisme - 2000; Strigoi 
fără ţară - 2001; Petru şi Pavel - 2003. A regi¬ 
zat piesele: Whaif- 1970; Scurtcircuit - 1970; 
Insolaţie (Dus-întors) - 1972; Cursa - 1975; 
Ediţie specială - 1977; Scenarii de film şi regie: 
Emigranţii de Mrozek (1977); Regele desculţ de 
Paul Anghel (1978); Probă de microfon - 1979; 


Vânătoarea de vulpi - 1980; Croaziera - 1981; 
Glissando - 1984, Marele premiu ACIN; 
Iacob - 1988; A 11-a Poruncă - 1990; Tuşea şi 
junghiul - 1991; Patul conjugal - 1992; Senato¬ 
rul melcilor - 1994, Premiul special al juriului 
UCIN; Această lehamite - 1994; O noapte fur¬ 
tunoasă de I.L. Caragiale - 1998; Ambasadori 
căutăm Patrie - 2003; Sistemul nervos - 2005; 
Legiunea Străină - 2006. 

Daniel, Constantin 

(1876, Bucureşti - 1973, Bucureşti) 

Medic. A absolvit Facultatea de Medicină 
din Paris. Profesor la Facultatea de Medicină 
din Iaşi, apoi din Bucureşti. Contribuţii la 
diagnosticul cancerului de col uterin. Mem¬ 
bru fondator al Societăţii de Ginecologie 
din România şi preşedinte al ei în mai multe 
rânduri. Ofiţer al Legiunii de Onoare a Fran¬ 
ţei. Membru corespondent al Academiei de 
Chirurgie din Franţa. 

Daniello, Leon Silviu 

nume la naştere Dănilă 
(2.10.1898, Budapesta - 
27.03.1970, Cluj-Napoca) 

Medic. A început Facultatea de Medicină 
din Budapesta (1917-1918). întrerupe stu¬ 
diile după două semestre, fiind încorporat la 
Regimentul 63 Infanterie austriac. A urmat 
şcoala de ofiţeri la Alba Iulia. A prestat servi¬ 
ciul militar până la sfârşitul războiului, fără 
să fie pe front. Continuă studiile universitare 
la Facultatea de Medicină din Cluj (1918- 
1922). Doctoratul în medicină în 1922. 
în 1924 a urmat cursuri de specializare în 
pneumoftiziologie la spitalul Wilhelmin 
din Viena, iar între 1924 şi 1925 la clinicile 
conduse de Ernst von Romberg şi E. Sau- 
erbruch din Miinchen, unde s-a specializat 
ca asistent străin în fiziopatologia pulmo¬ 
nară, ftiziologia şi radiologia medicală. între 
1926 şi 1927 a lucrat la spitalul Charite şi la 
Institutul Pasteur din Paris. A susţinut teza 
de docenţă cu titlul „Studiu critic despre 

debutul ftiziei adultului" şi a primit titlul de 
docent în 1929. A vizitat pentru documen¬ 
tare privind modul de organizare numeroase 
staţiuni sanatoriale: Hauteville (Franţa, în 
1926), Davos, Arosa (Elveţia, în 1927), iar în 
1930, din Germania şi Scandinavia. în 1931 
a făcut o călătorie de studii în Italia de Nord, 
cu vizitarea sanatoriului de la Sondalo. 
A fost preparator de la 1 octombrie 1921 la 
Clinica 1 Medicală condusă de profesorul 
Iuliu Haţieganu. Profesor universitar din 
1942 până în 1967, fiind primul profesor 
universitar de pneumoftiziologie din învă¬ 
ţământul medical românesc. în 1939 a fost 
numit medic pneumoftiziolog la Spitalul 
Militar din Cluj, cu gradul de căpitan în 
rezervă. Director al Institutului de Ftiziolo- 
gie din Sibiu/Cluj din 1942. A fost unul din¬ 
tre principalii autori ai depistării sistematice 
a tuberculozei prin radiomicrofotografie, 
precum şi ai terapiei antituberculoase cu 
antibiotice, cu deosebire a streptomicinei. 
în 1928 a înfiinţat primul dispensar TBC 
pentru populaţie din Cluj. Lucrări: Profilaxia 
individuală şi tratamentul tuberculozei pulmo¬ 
nare , 1926; Pericolul tuberculozei în Universitate 
(cu Iuliu Haţieganu), 1926; Tuberculoza , 
duşmanul neamului , Sibiu, 1927; Studiu clinic 
despre debutul ftiziei adultului , 1930; Considera¬ 
ţii asupra formelor pseudo-tuberculoase ale linfo- 
granulomatozei maligne (cu Ioan Goia), 1934; 
Forma spontan regresivă a ftiziei incipiente (cu 
P. Chiper), 1934; Curs elementar de ftiziologie 
pentru studenţi 1949; Silicoza şi silicotuberculoza 
(cu S. Copcea şi L. Prodan), 1953, lucrare 
pentru care primeşte Premiul de Stat; Tra¬ 
tamentul insuficienţei respiratorii , 1968; Cum 
tratăm insuficienţa respiratorie , 1968. în 1937 
a participat ca raportor la Congresul Ceho¬ 
slovac de Tuberculoză din munţii Tatra. în 
1960 a participat la Consfătuirea Internaţi¬ 
onală de Silicoză, Plovdiv (Bulgaria). A fost 
preşedinte al Societăţii de Ştiinţe Medicale, 
filiala din Cluj (1962-1970). Vicepreşedinte 
al Societăţii Române de Ftiziologie. Medic 
Emerit din 1954. Membru corespondent 
al Societăţii Franceze de Studii Ştiinţifice 
asupra Tuberculozei (din 1928); membru 
corespondent al Societăţii Germane de 
Pneumoftiziologie (din 1965); consilier la 
Uniunii Internaţionale contra Tuberculozei 
(din 1963); membru al Academiei de Medi¬ 
cină din New York. Membru corespondent 
al Academiei Române (1965). 

Danielopol, Dumitru G 

(1908, Bucureşti - 1982, Londra) 

Economist. A absolvit Academia Comercială 
la Bucureşti. Specializare la Londra. Expert 
al Băncii Naţionale a României. A lucrat 


la legaţia română din Londra în perioada 
Viorel Tilea. A rămas după război la Londra, 
apoi a plecat în SUA, unde a studiat la Agen¬ 
ţia de Presă Copley News Service. A lucrat la 
Casa Albă şi a condus campaniile de presă 
în cazul alegerii preşedinţilor Richard Nixon 
şi Ronald Reagen. Lucrări: Jurnal londonez; 
Jurnal parizian. O bogată arhivă este deţinută 
de Hoover Foundation. 

Danielopolu, Daniel 

(12/25.04.1884, Bucureşti - 
29.04.1955, Bucureşti) 

Medic, fiziolog şi farmacolog, profesor 
universitar la Facultatea de Medicină din 
Bucureşti. Familie grecească la origini. 
Urmează liceul Sf. Sava din capitală, apoi 
Medicina, tot în Bucureşti. în 1912 publică 
prima sa monografie ştiinţifică, Tulburările 
ritmului cordului. In timpul Primului Război 
Mondial conduce un spital destinat trata¬ 
mentului bolnavilor de tifos exantematic, 
maladie despre care publică, în 1919, la 
Paris, o monografie ce este de mai multe 
ori reeditată. în 1918 este numit profesor 
la Facultatea de Medicină din Bucureşti, 
post în care va funcţiona până la sfârşitul 
vieţii. A studiat interdependenţa dintre 
sistemul nervos somatic şi cel vegetativ, a 
creat metoda viscerografică în medicina 
experimentală şi în clinică, a adus contri¬ 
buţii la patogenia şi tratamentul anginei 
pectorale. Savant de mare productivitate şti¬ 
inţifică, este autor a numeroase monografii 
de specialitate. Abordează, printre primii în 
lume, o concepţie nouă în descrierea func¬ 
ţiilor biologice, concepţie denumită astăzi 
biocibernetică, legată de prezentarea orga¬ 
nismelor şi a funcţiilor organelor ca nişte 
sisteme. Face o distincţie netă între funcţiile 
şi procesele biologice. A fost o autoritate la 
nivel mondial în studiul sistemului neuro- 
vegetativ, introducând noi metode pentru 
investigarea acestuia, ca proba atropinei şi 
ortostatismului. Este autorul unor studii 
clasice privind guşa endemică, reumatismul, 
angina pectorală şi a introdus noi metode de 
tratament, printre care terapia cu strofantină 
în doze fracţionate în insuficienţa cardiacă, 
în primăvara anului 1944, împreună cu 
alţi profesori universitari, semnează un 
memoriu prin care se cere ieşirea României 
din alianţa militară fascistă. A avut un rol 
esenţial în crearea Institutului de Fiziologie 
Normală şi Patologică (1948), care astăzi îi 
poartă numele. Lucrări: Tulburările ritmului 
cordului (1912), Acţiunea digitalei asupra tensi¬ 
unii arteriale în hipertensiune (1916), Le Typhus 
exanthematique (1919), L'angine de poitrine - 
pathogenie - traitement medical et chirurgical 

(1924), Die viscerographische Methode (1930), 
Le systeme nerveux de la vie vegetative, 2 voi. 
(1932), Le tonus cardio-vasculaire et l'epreuve 
amphotrope sinocarotidienne (1935), L'endemie 
tyroidienne en Roumanie (1940), Phylaxie-para- 
phylaxie (immunite-anaphylaxie) et maladie 
specifique (1946), La digitale et Ies strophantines 
(1946), Probleme de farmacologie nespecifică, 
2 voi. (1952-1954). în 1935 propune crearea 
Academiei de Medicină şi devine secretarul 
perpetuu al acestei instituţii. A fost membru 
al mai multor foruri ştiinţifice internaţionale, 
al academiilor de Medicină din Paris, Madrid 
şi Buenos Aires, precum şi al societăţilor de 
Medicină din Paris şi Viena. A fost membru 
de onoare al Academiei Române (1938), 
reconfirmat (1948). 

Daniil Moscopoleanul, nume la naştere 
Dhanil Haxhiu în albaneză, Daniil 
Moschopolis sau Danii Adam Chatzis 

în greacă 

(1754, Moscopole - 1825, Moscopole, Albania) 
Cărturar, preot. Aromân. A studiat la Aca¬ 
demia Nouă (înfiinţată în 1746 de Theodor 
Kavalioti [Cavalioti], şi el aromân, în aceeaşi 
perioadă cu academiile din Bucureşti şi Iaşi, 
pentru păstrarea identităţii româneşti, în 
contextul tentativei ortodoxiei greceşti de 
a uniformiza şi lingvistic spaţiile ortodoxe 
(folosindu-se doar limba greacă, şi nu „limbi 
barbare") din Moscopole. A continuat acti¬ 
vitatea profesorului său, fiind, la rândul lui, 
profesor la aceeaşi academie. Lucrări: învă¬ 
ţături introducătoare, în care erau prezentate 
elemente de matematică, fizică, dar şi un 
lexicon ( Tetragloson ) în patru limbi: aromână, 
greacă, albaneză şi bulgară, Veneţia, 1770, 
reeditat 1802. 

Daniil Sihastru 

prenume la naştere Dumitru 
(începutul secolului XV, lângă Rădăuţi - 
1496, Stânca Şoimului) 

Monah. Călugărit cu numele David la 
biserica Sf. Nicolae din Rădăuţi. De acolo a 


plecat la mănăstirea Sf. Lavrentie din satul 
Laura, aproape de Rădăuţi. Stareţul i-a dat 
numele Daniil. S-a retras în sihăstrie la 
Stânca Şoimului, lângă Voroneţ. Acolo s-a 
dus Ştefan cel Mare după moartea tatălui 
său şi monahul i-a prezis că va ajunge domn. 
De-a lungul domniei s-a dus adesea să audă 
sfaturi şi preziceri. I-a şi pus o piatră de mor¬ 
mânt, iar textul de pe ea arată că se considera 
fiu duhovnicesc al acestuia. 

Danovski, Oleg 

(1917, Voznesensk, Ucraina - 
21.10.1996, Constanţa) 

Dansator şi coregraf. Rus ca etnie. Unul din¬ 
tre fondatorii baletului în România. îmbină 
tradiţiile dansului popular cu tehnicile bale¬ 
tului clasic. A creat numeroase coregrafii, pe 
care se dansează şi astăzi în multe teatre de 
operă din lume. Director al corpului de balet 
al Operei Române, în care calitate a format 
steleîe baletului clasic românesc: Gelu 
Barbu, Ileana Iliescu, Ion Tugearu ş.a. Fon¬ 
dator şi director al Teatrului de Balet Clasic 
şi Contemporan din Constanţa (1979). în 
2004 s-a înfiinţat Teatrul Naţional de Operă 
şi Balet din Constanţa, care îi poartă numele 
şi unde se susţine şi Festivalul Internaţional 
de Balet cu acelaşi nume. 

Darclee, Haricleea, nume la naştere 
Hariclea Haricli, căsătorită Hartulari 
(10.06.1860, Brăila - 12.01.1939, Bucureşti) 
Soprană. Grecoaică după etnie. După mamă 
descindea din Mavrocordat. A luat lecţii de 
canto la Paris, a studiat la Conservatorul 
din Iaşi. Remarcată de Ch. Gounod, care 
o distribuie în rolul Margaretei din Faust la 
Opera Mare din Paris (1888). S-a consa¬ 
crat pe scena operei La Scala din Milano. 
Giacomo Puccini compune Tosca, Pietro 
Mascagni opera Iris, iar Alfredo Catalani La 
Wally , special pentru ea, care interpretează 
rolurile principale în premieră ale acestor 
opere. I-a avut parteneri pe Enrico Caruso, 
Titta Ruffo, Tamagno. S-a impus pe scenele 

principalelor teatre de operă din Paris, Ber¬ 
lin, Florenţa, Milano, Roma, Buenos Aires, 
Lisabona, Madrid, Monte Carlo, New York, 
Moscova şi St. Petersburg. A susţinut crea¬ 
rea Operei Române (în 1921). Din 1995 se 
desfăşoară la Brăila Concursul Internaţional 
de canto care-i poartă numele, iniţiat de 
soprana Mariana Nicolesco. 

Darie, lurie 

(14.03.1929, Vadul Roşu, Basarabia) 

Actor. Absolvent al Institutului de Artă 
Teatrală şi Cinematografică (IATC), actuala 
ATF, promoţia 1952. Debutează în 1953, 
în Nepoţii gornistului , în regia lui Dinu 
Negreanu, alături de Marga Barbu şi Liviu 
Ciulei. In 1959 a fost ales de regizorul Mir- 
cea Drăgan pentru a juca în serialul Brigada 
Diverse , alături de Toma Caragiu şi Sebastian 
Papaiani. Printre cele mai cunoscute roluri 
ale sale din cinematografie se numără: Alo?... 
Aţi greşit numărul în regia lui Andrei Călăraşu, 
Jucătorii de cărţi în regia lui Cornel Popa, S-a 
furat o bombă în regia lui Ion Popescu-Gopo. 
A avut roluri şi în: Oglinda (1993), Jucătorii de 
cărţi (1977), Ştefan cel Mare (1974), Fraţii Jderi 
(1973), B.D. la munte şi la mare (1971) etc. 

Darienco, Domnica 

(15.01.1919, Dolinsk, rn. Ananiev, reg. Odessa, 
azi în Ucraina - 6.11.2010, Chişinău) 

Actriţă. A absolvit Şcoala de Teatru de la 
Odessa. A fost actriţă la teatrul din Tiraspol, 
apoi la Teatrul Dramatic A. S. Puşkin din 
Chişinău. A făcut roluri în teatru şi în film. 
Roluri în film: Andrieş , studioul A. Dovjenko 
din Kiev, 1955; Vă scriu , 1959; Dincolo de 
marginea oraşului , 1960; Gustul pâinii , 1966; 
Armaghedon , 1966; Povârnişul , 1970; Ultimul 
haiduc , 1972; Crestături spre amintire , 1972; 
Bărbaţii încărunţesc de tineri , 1973; Furtuni de 
toamnă , 1974; Durata zilei , 1974; între cer şi 
pământ , 1975; Şoseaua , 1981; Trecea o lebădă 
pe ape , 1982; Codrii , serial, 1991. Artistă a 
Poporului din Republica Moldova. Artistă a 
Poporului din URSS. 


Dascălu, Dan 

(5.04.1942, Craiova) 

Inginer. A absolvit Facultatea de Electro¬ 
nică şi Telecomunicaţii a Institutului Poli¬ 
tehnic din Bucureşti, unde este în prezent 
profesor. Specializare la Universitatea din 
Birmingham. A contribuit (1973-1974) 
la realizarea şi experimentarea în ţară 
a primelor dispozitive cu microunde - 
diodele IMPATT cu siliciu, asimilate în 
fabricaţie, exclusiv prin efort propriu, la 
IPRS-Băneasa. în perioada 1976-1988 a 
condus la IPRS-IPB un colectiv de cerce¬ 
tare asupra fizicii şi tehnologiei contactului 
metal-semiconductor utilizat în construcţia 
dispozitivelor semiconductoare şi a circu¬ 
itelor integrate. Rezultatele cercetării au 
fost publicate în 1988, în lucrarea Contactul 
metal-semiconductor în microelectronică. Alte 
lucrări: Injecţia unipolară în dispozitive elec¬ 
tronice semiconductoare , 1972; Transit-Time 
Effects in Unipolar Solid-State Devices , 1974. 
între 1958 şi 1959 s-a realizat la Institutul 
de Energetică al Academiei un calculator 
analogic performant cu câteva zeci de 
amplificatoare operaţionale şi elemente 
neliniare, folosit în cercetările conduse de 
V.M. Popov. Membru al Academiei Române 
din 1993, preşedinte al Secţiei de ştiinţa şi 
tehnologia informaţiei (1994-1998). 

David, Alexandru 

(1.05.1910, Bărdari, jud. Lăpuşna, Basarabia - 
8.04.1935, Chişinău) 

Bibliograf, istoric literar, publicist. A absol¬ 
vit Facultatea de Litere a Universităţii din 
Bucureşti. între 1931 şi 1933 a fost colabo¬ 
rator activ la Societatea ASTRA Basarabiei, 
redactor al săptămânalului Cuvânt moldove¬ 
nesc. Lucrări: Bibliografia lucrărilor privitoare la 
Basarabia ,, apărute de la 1918 încoace (1933), 
Tipăriturile româneşti în Basarabia sub stăpâni¬ 
rea rusă (1814-1880), voi. I (1934), Contribu¬ 
ţii la vechea lirică românească (1934). 

David, Mihail D. 

(21.05.1886, Negreşti, Vaslui - 26.06.1954, laşi) 
Geograf şi geolog. A absolvit Facultatea de 
Ştiinţe, Secţia ştiinţe naturale, la Iaşi. A fost 
profesor de geografie la Facultatea de Şti¬ 
inţe a Universităţii din Iaşi. A iniţiat şi con¬ 
dus periodicul Lucrările Societăţii Geografice 
D. Cantemir. A adus contribuţii importante 
la dezvoltarea geomorfologiei în România. 
Lucrări: Sur Ies plantes fossiles pliocenes du 
plateau moldave , 1916; O schiţă morfologică a 
podişului sarmatic moldovenesc , 1922; Relieful 
coastei Iaşilor , 1941; Geneza, evoluţia şi aspectul 
de relief în Podişul Transilvaniei , 1945. Mem¬ 
bru corespondent al Academiei Române 
(1935), exclus (1948) şi reintegrat (1990). 

Davidescu, David 

(16.09.1916, Sudiţi, Ialomiţa - 
11.11.2004, Bucureşti) 

Inginer agronom. A urmat cursurile Facul¬ 
tăţii de Agronomie din Bucureşti, conţinu- 
ându-şi specializarea în studiul solurilor 
cu izotopi radioactivi la Moscova. în 1966 
şi-a luat doctoratul cu teza „Producerea, 
pregătirea şi folosirea îngrăşămintelor şi 
amendamentelor" şi în 1968 a obţinut 
titlul de doctor docent. A deţinut, de-a 
lungul anilor, funcţii în învăţământul 
superior agronomic în calitate de şef de 
catedră, decan, prorector şi rector al Insti¬ 
tutului Agronomic din Bucureşti, şef de 
laborator în administraţia publică de stat şi 
în cercetare. Este autor a peste 400 de arti¬ 
cole de cercetare ştiinţifică, 23 de tratate, 
monografii şi studii, apărute în ţară şi peste 
hotare: Fosforul în agricultură , 1972; Azotul în 
agricultură , 1976; Agrochimia modernă , 1981; 
Micro elemente în agricultură , 1989; Protecţia 
chimică în agricultură , 1992. A fost ales 
membru al mai multor societăţi academice 
şi prestigioase instituţii de specialitate din 
ţară şi din străinătate (Viena, Paris) şi a 
fost distins cu mai multe titluri şi medalii. 
A fost ales membru al Academiei Române 
în 1990. între 1990 şi 1996 a fost preşe¬ 
dintele Secţiei de ştiinţe agricole şi silvice 
a Academiei Române şi, după această dată, 
preşedintele ei de onoare. 

Davidescu, George 

(28.02.1896, Bucureşti - 1972, Bucureşti) 

Pilot. A făcut Şcoala de Aviaţie de la Băneasa. 
în 1933 a pilotat avionul până la Istanbul, de 
acolo a zburat pe ruta Konya-Alep (Siria)- 
Cairo (Egipt)-Assuan-Khartoum-Malakal- 
Bucureşti. în 1935 a mers pe ruta Bucu- 
reşti-Malakal-Nairobi (Kenya)-Salisbury- 
Petersburg-Johannesburg-Kimberly-Cape 



George Davidescu Anton Davidoglu 


Town (Africa de Sud), cea mai lungă rută 
parcursă de un pilot până în acel moment. 
A fost distins cu Ordinul Virtutea Aerona¬ 
utică de Aur cu Cruce. A fost comandant al 
Şcolii de Aviaţie în 1941 şi a fost trimis să 
lupte ca ofiţer de aviaţie. A condus Corpul 
de Aviaţie (1943-1944). 

Davidescu, Nicolae 

(1.11.1887, Bucureşti - 12.06.1954, Târgu Ocna) 
Poet. Autodidact. A scris lirică simbolistă: 
La fântâna Castaliei , 1910, evoluând spre 
parnasianism (1927-1945): Cântecul omu¬ 
lui. Şi-a încercat condeiul şi în proza de 
tip modernist: Sfinxul, 1915; Vioara mută, 
1928; Fântâna cu chipuri, 1933. A scris critică 
literară care militează pentru modernism: 
Aspecte şi direcţii literare, 2 voi., 1921-1924. 
A publicat opuscule în linia lui A.C. Cuza, 
ceea ce a dus la arestarea lui în 1947: Naţi¬ 
onalismul în presă, 1939 şi Primejdia judaică, 
1939. A murit în închisoare. 

Davidoglu, Anton 

(30.06.1876, Bârlad - 27.05.1958, Bucureşti) 
Matematician. A absolvit Şcoala Normală 
Superioară la Paris (1897). Titularul Catedrei 
de calcul diferenţial şi integral la Facultatea 
de Ştiinţe a Universităţii din Bucureşti şi 
profesor la Departamentul de matematică 
financiară şi pentru asigurări al AISC. 
Grigore Moisil i-a fost elev. Contribuţii la 
studiul analizei matematice şi ecuaţiilor dife¬ 
renţiale. Primul rector al AISC (Academia 
de înalte Studii Comerciale, 1913-1917). 
Lucrări: Curs de analiză infinitezimală (1931); 
Curs de teoria asigurărilor (1935). 

Davidoglu, Mihail 

(11.11.1910, Hârlău - 17.08.1989, Bucureşti) 
Dramaturg. A absolvit Literele şi Filosofia la 
Bucureşti. A ocupat diverse funcţii la Uniu¬ 
nea Scriitorilor din România. A scris piese: 
Minerii, 1949, Premiul Academiei; Nunta, 
1950, Premiul de Stat; De trei ori ca la bri¬ 
gadă, 1953, Premiul de Stat; Nemaipomenita 

furtună , 1957; Trandafirul negru , 1961; Un om 
în noapte , 1965; Teatru • Neamul Arjoca, 1972; 
Suflete în furtună , 1986. 

Davila, Alexandru 

(12.02.1862, Goleşti, Ştefăneşti, jud. Argeş - 
19.10.1929, Bucureşti) 

Dramaturg. Fiu al lui Carol D., francez la 
origine. Mama era descendentă a Goleştilor 
şi a domnului Mihai Racoviţă. A absolvit 
Colegiul V. A. Urechia la Bucureşti şi College 
de France la Paris. Ataşat la legaţia română 
din Italia (1880) şi Belgia (1884). Inspector 
de Poliţie la sectorul de galben din Bucureşti, 
prefect în nordul Dobrogei. Director al Tea¬ 
trului Naţional din Bucureşti (1905-1908). 
A scris teatru istoric în linia lui Alecsandri şi 
Hasdeu. Cea mai cunoscută este drama Via- 
icu Vodă , 1902. A obţinut Premiul Naţional 
pentru Literatură (1929). 

Davila, Carol 

(4.04.1828, Parma - 1884, Bucureşti) 

General, medic. Tată al lui Alexandru D. 
Origine franceză. A studiat Medicina la 
Paris şi apoi a venit la Bucureşti. împreună 
cu N. Kretzulescu a pus bazele învăţămân¬ 
tului medical al armatei române. Şef al 
Spitalului Militar din Bucureşti. A organizat 
şi ocrotirea sănătăţii publice. Animator al 
unor societăţi şi reviste ştiinţifice: Socie¬ 
tatea Medicală, 1857; Societatea de Cruce 
Roşie, 1876; Gazeta medicală , 1865. Contri¬ 
buţii deosebite la Războiul de Independenţă 
(1877-1878). în calitate de conducător al 
azilului Elena Doamna din Bucureşti a spri¬ 
jinit copiii trimişi din Ardeal pentru înscri¬ 
ere la azil. A participat în 1881 la Expoziţia 
românească organizată de ASTRA la Sibiu. 
A luat legătura cu majoritatea cărturarilor 
din Sibiu, printre care George Bariţiu, 
Nicolae Popea, Partenie Cosma, Zaharia 
Boiu, Dr. Daniil Popovici Barcianu şi alţi 
conducători ai ASTRA. A înfiinţat Socie¬ 
tatea de Ştiinţe Naturale (1876), Registrul 


Medical (1862). A inventat un tratament 
pentru holeră. Facultatea de Medicină din 
Bucureşti îi poartă numele. 

Dăianu, Daniel 

(30.08.1952, Bucureşti) 

Economist. în 1975 şi-a luat licenţa în 
Ştiinţe Economice la Academia de Studii 
Economice (ASE) din Bucureşti. Din 1976 
până în septembrie 1978 a lucrat la Direcţia 
de Informaţii Externe (DIE) a Departamen¬ 
tului Securităţii Statului (DSS). A ieşit din 
DIE în 1978, la cerere. între 1979 şi 1990 
a fost cercetător la Institutul de Economie 
Socialistă. Ministru al Finanţelor între 1997 
şi 1998, profesor universitar la Şcoala Naţi¬ 
onală de Studii Politice şi Administrative 
(SNSPA) din Bucureşti. La alegerile euro- 
parlamentare din 2007 a fost ales eurode- 
putat din partea PNL. A fost economist-şef 
al Băncii Naţionale a României (BNR) în 
intervalul 1992-1997. în diverse perioade a 
fost cercetător invitat la Russian Research 
Center (Harvard University), Woodrow 
Wilson Center (Washington, DC), NATO 
Defense College (Roma), Fondul Monetar 
Internaţional (FMI), Organizaţia pentru 
Cooperare şi Dezvoltare în Europa (OCDE). 
între 1999 şi 2004 a fost profesor la Acade¬ 
mia de Studii Economice (ASE) Bucureşti, 
la Universităţile Berkeley şi UCLA din SUA, 
precum şi la Universitatea din Bologna. în 
intervalul 2002-2004 a deţinut funcţia de 
preşedinte al European Association for 
Comparative Economic Studies (EACES). 
Lucrări: Funcţionarea economiei şi echilibrul 
extern (1992); Echilibrul economic şi moneda: 
keynesism si monetarism (1993); Transformarea 
ca proces real (1996); Vitalitate şi viabilitate 
economică: o dublă provocare pentru securitatea 
europeană (1997); Transformation As a Real 
Process (1998); încotro se îndreaptă ţările post- 
comuniste: curente economice în pragul secolului 
(2000); Balkan Reconstruction (2001) - coor¬ 
donator, în colaborare cu Thanos Veremis; 

România şi Uniunea Europeană: inflaţie, 
balanţa de plăţi, creştere economică (2002) - în 
colaborare cu Radu Vrânceanu; Deschide¬ 
rea contului de capital în România: o abordare 
optimă - Opening Romania's capital account - 
an opţional approach (2002) - în colaborare 
cu Ion Drăgulin; Transpunerea în România a 
normelor Uniunii Europene în domeniul impozi¬ 
tării indirecte (TVA şi accize) (2003) - în cola¬ 
borare cu Claudiu Doltu; Pariul României: 
Economia noastră: reformă şi integrare (2004); 
Ethical Boundaries of Capitalism (2005) - în 
colaborare cu Radu Vrânceanu; Frontiere 
etice ale capitalismului (2006) - în colaborare 
cu Radu Vrânceanu; Ce vom fi în Uniune. 
Pariul modernizării României (2006). Mem¬ 
bru corespondent al Academiei Române 
din 2001, preşedinte al Societăţii Române 
de Economie (SOREC), membru al Ame¬ 
rican Economic Association, membru al 
Societăţii Academice Române. 

Dămăceanu, Dumitru 

(1896, laşi - 1978, Bucureşti) 

General. A fost ataşat militar la Roma, 
director de studii al Şcolii Voievodul 
Mihai, adjutant al regelui Carol al II-lea, 
apoi al regelui Mihai 1; şef de Stat Major 
al Comandamentului Militar al capitalei 
(1942-1944), subsecretar de stat la Minis¬ 
terul de Interne în primul guvern de după 
23 august 1944, avansat general de brigadă 
(29 august 1944). A făcut parte din delega¬ 
ţia care a semnat la Moscova armistiţiul cu 
Naţiunile Unite (12 septembrie 1944) şi din 
delegaţia condusă de Gh. Tătărăscu (alături 
de Lucreţiu Pătrăşcanu şi Şt. Voitec) trimisă 
la Conferinţa de Pace de la Paris (10 februa¬ 
rie 1947). în 1941 era locotenent-colonel şi 
conducea Regimentul 10 Roşiori motorizat 
al Brigăzii a Vl-a de Cavalerie, iar în 1942 
se afla în Crimeea, unde era să fie deferit 
Curţii Marţiale, fiind suspect de trădare. 
A participat la actul de la 23 august 1944 
şi la arestarea lui Ion Antonescu, alături de 
regele Mihai. A fost promovat general de 


armată în 1975. Nepotul său, Radu, a fost 
căsătorit cu fiica lui Mihai Ion Pacepa. 

Dănăilă, Leon 

(1.07.1933, Dărăbani, jud. Botoşani) 

Medic. A absolvit Medicina la Iaşi, Filosofia 
şi Psihologia la Bucureşti. Specializare în 
SUA. Medic la Clinica de neurochirurgie 
din Bucureşti, din 1993 şeful ei. Specializat 
în chirurgie pe creier, tratament neuro- 
psihiatric. Lucrări: Neurinoamele spinale, 
1972; Psihoneurologie, în colaborare, 1983, 
Tratamentul tumorilor cerebrale, 1993: Maladia 
Alzheimer, în colaborare, 1996. Membru al 
Academiei de Ştiinţe Medicale din Româ¬ 
nia, membru corespondent al Academiei 
Române (1997). 

Dănăilă, Negoiţă 

(17.04.1878, Buceşti, Galaţi - 
5.02.1953, Bucureşti) 

Inginer chimist. A absolvit Politehnica la 
Charlottenburg, Germania. Profesor şi 
decan al Facultăţii de Chimie Industrială a 
Institutului Politehnic din Bucureşti, direc¬ 
tor al Institutului de chimie industrială din 
Bucureşti. A creat o şcoală de valorificare a 
resurselor de materii prime (cărbuni, mate¬ 
riale de construcţie, hidrocarburi). Lucrări: 
Studiu asupra marii industrii chimice anorganice 
franceze, 1910; Studiul chimico-tehnic al ligni- 
ţilor româneşti din judeţele Dâmboviţa, Muscel, 
Bacău, 1912; Asupra utilizării hidrocarburilor 
aromatice din fracţiunile de petrol, în colabo¬ 
rare, 1925. Membru de onoare al Academiei 
Române (1939, radiat 1948, repus în drep¬ 
turi 1990). 

Dăneşti 

Dinastie care a domnit în Ţara Românească, 
în fapt o ramură a dinastiei Basarabilor, care 
îşi are originea în Dan I, fratele lui Mircea 
cel Bătrân, fondator, prin fiul său, Vlad al 
II-lea Dracul şi al ramurii numită dinastia 
Drăculeştilor. V. şi Basarab (dinastia), Dră- 
culeşti (dinastia). 

Dărăscu 


Valentin Danga 



Dărăscu, Nicolae 

(18.02.1883, Giurgiu - 14.08.1959, Bucureşti) 
Pictor. A absolvit Academia de Belle Arte 
din Bucureşti ca elev al lui G.D. Mirea. 
Apoi a studiat la Paris, la Academie Julian, 
cum făcuseră şi Nicolae Grigorescu şi 
Şt. Luchian, şi la Ecole des Beaux-Arts cu 
Luc-Olivier Merson. Profesor la Academia 
de Belle Arte din Bucureşti (1936-1950). 
A pictat în Franţa, la Veneţia, în Oltenia 
şi la Balcic. Cofondator al Asociaţiei Arta 
Română, Iaşi, 1917, împreună cu Camil 
Ressu, Ştefan Dimitrescu, Iosif Iser, Marius 
Bunescu, Dimitrie Paciurea, Cornel Medrea, 
Ion Jalea şi Oscar Han. Lucrări: Palat veneţian. 
Calea Victoriei pe ploaie, Cimitir turcesc, Peisaj 
argeşean, Moschee la Balcic , peisaje din deltă. 

Dăscălescu, Constantin 

(2.07.1923, Breaza - 15.05.2003, Bucureşti) 
Prim-ministru. A absolvit Şcoala de partid 
din Ploieşti, Academia de Studii Economice 
la Bucureşti, Şcoala Superioară de Partid de 
pe lângă CC al PCUS la Moscova. Director 
la Şcolii de Partid din Ploieşti, membru 
în CC al PCR din 1965, a fost folosit de 
Nicolae Ceauşescu spre a îndepărta vechea 
gardă a partidului, de pe vremea lui Gheor- 
ghiu-Dej, începând cu Gheorghe Apostol. 
Membru al Comitetului Politic Executiv 
al CC al PCR (1978), membru al Biroului 
permanent al Comitetului Politic Executiv 
al CC al PCR. Din 1982 i-a urmat lui Ilie 
Verdeţ în funcţia de prim-ministru. Pe 20 
decembrie 1989 s-a dus la Timişoara spre a 
negocia cu revoluţionarii. Trimis în judecată 
în 1990 în procesul CPEX, a fost condam¬ 
nat la închisoare pe viaţă, dar eliberat după 
5 ani din motive medicale. 

Dăscălescu, Nicolae 

(23.06.1884, lângă Piatra Neamţ - 
28.09.1969, Bucureşti) 

General de corp de armată. A absolvit Şcoala 
de Ofiţeri de Artilerie, Geniu şi Marină, apoi 
Şcoala Superioară de Război. Secretar de 


stat la Ministerul de Război (1937), a preluat 
conducerea Diviziei 25 Infanterie cu care 
a trecut Prutul, s-a evidenţiat în bătălia de 
la Ţiganca, a luptat la Odessa. A continuat 
să conducă, şi după bătălia Stalingradului, 
Corpul 2 de armată. După 23 august 1944 a 
fost transferat la Armata IV, s-a evidenţiat în 
luptele de pe Mureş şi a ajuns până în Slo¬ 
vacia (bătălia de la Banska Bystrica, 1945). 
A primit ordinul Mihai Viteazul clasa a IlI-a. 
A fost destituit din armată în 1945, arestat, 
judecat pentru crime de război şi achitat. 
Arestat din nou în 1948 şi ţinut, pentru 
„sabotaj agricol'', în închisoare, fără jude¬ 
cată, până în 1955. Din 1956 a reînceput să 
primească pensia. 

Danga, Valentin 

(20.07.1951, Mândreşti, Republica Moldova) 
Compozitor. A absolvit Institutul de Arte 
la Chişinău şi a lucrat la Telefilm Chişinău. 
A compus muzica pentru filme artistice, 
documentare şi de animaţie: Oraşul meu, Chi¬ 
şinău (Telefilm-Chişinău), 1974; Pregătirea de 
examene (Moldova-film), 1976; Casa pentru 
Dionis (Telefilm-Chişinău), 1980; Un bătrân 
ducea un cal (Moldova-film), 1980; Adoles¬ 
cenţa, ficţiune, 1981 ; Moldova, casa părintească, 
1983; Fântânarii, 1983; Crama republicii, 1984; 
Haiducul, 1985; Ladys şi gentlemanii, 1986; Un 
autobuz în ploaie, 1986; Cine va intra în ulti¬ 
mul vagon, 1986; Monolog despre viaţă, 1987; 
Ruxanda, 1987; Fumul, 1988; Sub semnul între¬ 
bării, 1988; Toate culorile, 1989; Cursa, 1989; 
Ploaia, 1990. Distins cu diploma pentru 
muzică orginală la Festivalul de Film al Mol¬ 
dovei Cocostârcul de Argint, 1984. Maestru 
în Artă. 

Decebal, nume la naştere , latinizat 

Diurpaneus 

(prima parte a secolului I d.H. - 
106 d.H., Sarmizegetusa) 

Rege al Daciei (86-106 d.H.). Frate cu 
Diegis. Se pare că, etimologic, Decebal este 
un supranume de rege: „dece-" ar însemna 

supremul (apare şi la Dece-neu, supremul 
şef religios), iar ,,-bal" poate fi numele 
zeului său tutelar. în timpul domniei lui, 
statul atinge apogeul dezvoltării economice 
şi politice. A luptat împotriva romanilor. 
Victorios la început, a fost înfrânt apoi în 
două războaie grele (101-102 şi 105-106). 
La Guşteriţa au fost descoperite un mare 
depozit de bronzuri (datat cea 1000 î.H.), 
apoi o aşezare din perioada de tranziţie 
spre prima vârstă a fierului (Hallstadtt, cea 
800-300 î.H.) şi începând cu a doua vârstă 
a fierului (Latene, 300 î.H-106 d.H.), peri¬ 
oadă când se dezvoltă înfloritoarea civilizaţie 
geto-dacică. Vestigiile descoperite dovedesc 
că teritoriul Sibiului a fost intens locuit de 
daci. Legătura cu centrul puterii politice şi 
militare de la Sarmizegetusa trebuie să se fi 
făcut prin intermediul masivei cetăţi dacice 
descoperite la Tilişca (inclusiv un atelier 
monetar). Descoperirile de la Boiţa, Cisnă- 
dioara, Guşteriţa, Ocna Sibiului, Hamba, 
Slimnic, Apoldul de Sus, Rod şi Tilişca, 
alături de acelea aflate pe Dunăre, de la 
Porţile de Fier până în zona Galaţiului de azi 
(Bărboşi), ca şi în Dobrogea, demonstrează 
o locuire organizată a dacilor într-o zonă de 
importanţă strategică a lumii. 

Deceneu 

(sec. I Î.H.) 

Mare preot al dacilor pe vremea lui Bure- 
bista. Cu ajutorul lui acesta a unit triburile 
dacilor între Moravia de azi, Nipru, Marea 
Neagră şi sudul Dunării. La daci conduce¬ 
rea era duală: laică şi religioasă, ca la toate 
triburile venite din zona indo-europeană 
(inclusiv la greci şi latini). Magul îl servea pe 
zeul suprem, Zalmoxis (al furtunilor), într-o 
peşteră aflată pe muntele sfânt, Kogaionon. 
Ca şi în cazul altor vechi civilizaţii, el era 
prezicătorul viitorului şi acela care stabilea, 
cercetând Cerul cosmic, calendarul pămân¬ 
tesc anual. A combătut cultul lui Dyonisos 
şi a folosit modelul celtic pentru a reuni, în 
jurul unui pantheon de zei conduşi de Zal¬ 
moxis, pe toţi dacii. După moartea regelui 
Burebista, în 44 î.H., a preluat frâiele con¬ 
ducerii. După el, marele regat s-a împărţit 
în regate mai mici, conduse de Comosicus, 
Scorillo, Duras, Dicomes, Dapyx, Zyaraxes 
(ultimii doi în Scythia Minor). Este un 
personaj mai mult legendar decât cu o con¬ 
sistenţă istorică, deşi poment de Iordanes 
(istoric got) ca real. 

Dediu, Ion 

(24.06.1942, Rediu Mare, Republica Moldova) 
Biolog. A absolvit Institutul de Stat de Medi¬ 
cină din Chişinău şi Academia Medico- 



Militară din Sankt-Petersburg. Şeful 
Laboratorului de biogeocenologie de la 
Institutul de Biologie şi director onorific al 
Institutului Naţional de Ecologie. Contri¬ 
buţii la studiul structurii, funcţionării, suc¬ 
cesiunilor şi productivităţii ecosistemelor 
naturale în condiţiile impactului antropic 
din Republica Moldova; la evaluarea stării 
ecosistemelor şi elaborarea procedurilor 
de audit ecologic ale acestora; la elaborarea 
documentelor şi actelor normative privind 
conservarea şi valorificarea ecosistemelor 
naturale. Preşedinte al Asociaţiei Oame¬ 
nilor de Ştiinţă din Republica Moldova. 
Membru corespondent al Academiei de 
Ştiinţe a Moldovei. 

Degeratu, Constantin 

(2.11.1948, Ceptura, jud. Prahova) 

General. A absolvit Şcoala Militară Superi¬ 
oară de Ofiţeri Activi Nicolae Bălcescu din 
Sibiu, arma infanterie (1969), Academia 
Militară (1971-1973), Colegiul Naţional 
de Apărare (1994), Colegiul de Apărare al 
NATO (1994), Colegiul Regal pentru Studii 
de Apărare de la Londra (1995). Din 1995 
este locţiitor al şefului Direcţiei Operaţii, 
primeşte răspunderi în Statul Major Gene¬ 
ral. în 1997 este numit şef al Statului Major 
General, funcţie pe care o deţine până în 
2000. A continuat restructurarea acestui 
organism suprem de conducere a armatei, 
optând pentru sistemul modular american 
(1997). A pregătit şi a declanşat programele 
speciale de cooperare cu Statul Major 
întrunit al Apărării al SUA şi cu Statul 
Major al Apărării al Marii Britanii. Distins 
cu Ordinuî Naţional Steaua României în 
rang de Mare Cruce, cu Medalia şi Ordinul 
Meritul Militar (toate clasele), cu înalte 
ordine si medalii din partea Academiei de 
înalte Studii Militare, a Colegiului Naţional 
de Apărare şi a Colegiului Regal de Studii de 
Apărare din Marea Britanie. 

Degetari 


Degetari, Nicolai 

(7.01.1935, Glubokaia Dolina, rn. Poltava, 

Ucraina - 22.06.2002, Chişinău) 

Director de imagine. A absolvit Facultatea de 
Jurnalism la Universitatea Taras Şevcenko 
din Kiev. A parcurs toate treptele operatoriei 
de imagine la studiourile Moldova Film şi 
Telefilm Chişinău. A făcut imaginea pentru 
filme artistice, dar, mai ales, pentru docu¬ 
mentare: Tudoraş, Tudoraş, 1966; întâlniri de 
neuitat , 1966 ; Mugurel, 1967; Primele acorduri, 
1968; Studii de toamnă , 1968; Ei au păşit în 
nemurire , 1968; Evoluează orchestra..., 1968 
(regie, imagine); Pe văile însorite ale Moldovei, 
1970; Ritmurile meleagului nostru, 1971; Cân¬ 
tecele inimii noastre, 1972; Portret de familie, 
1973; Cântecele codrilor, 1974 (regie, imagine); 
încercarea, 1974; Moldova jubiliară, 1974; 
Maria Bieşu, 1975; Casa în care locuim, 1975; 
Concertul maeştrilor în artă din RSSM, 1975; 
întâlniri lângă şevalet, 1976; Suita de nuntă, 
1976; Plugarii cerului, 1977; Locul tău în viaţă, 
1977; Culorile tale; Moldova, 1977; întâlnirea, 
1978; La început de cale, 1979; Farmecul pietrei, 
1980; Complexul agroindustrial din Edineţ, 
1980; Treptele ascensiunii, 1980; Tosca, film/ 
operă, 1981; Despre generaţia mea, 1981; Poem 
despre Soltiş, 1982; Familia Vetrilă, 1982; Aşa 
ni-i lucrul, 1983; Vârsta de argint, 1983; îmi 
îndrept paşii spre un plugar, 1984; Ţie, Patrie, 
cântecele mele, 1985; Dreptul la zbor, 1986; La 
izvoarele fluviului de lapte, 1986; Cântă orches¬ 
tra Folclor, 1986; Dincolo de cotidian, 1987; 
Peste bara neobişnuitului, 1987; Moştenitorii 
pământului, 1987; Sticla moldavă, 1989. Dis¬ 
tins cu premiul Festivalului pentru Filme 
de Televiziune, Leningrad, 1976; Marele 
Premiu al Festivalului Filmului Republi¬ 
can, 1980; Premiul Festivalului Unional de 
Filme de Televiziune, Erevan, 1981, Medalia 
Meritul Civic, 1987. Membru al Uniunii 
Cineaştilor din Moldova. 

Deică, Dumitru 

(25.11.1911, laşi - 15.06.2002, Bucureşti) 
Aviator. A absolvit Liceul Militar la Cernăuţi, 
apoi Şcoala de Aeronautică de la Cotroceni. 
S-a perfecţionat la Şcoala de Pilotaj din 
Buzău. A absolvit Facultatea de Ştiinţe, spe¬ 
cialitatea fizico-chimice a Universităţii din 
Iaşi, iar în 1942 a obţinut diploma de inginer 
a Politehnicii din Iaşi. A luptat în 1941 pe 
frontul de est în calitate de comandant al 
Escadrilei 73 Bombardament Karas din 
Grupul 6 Bombardament. După război a 
fost profesor şi şef al Secţiei aero din Şcoala 
Superioară de Război, precum şi şef al Biro¬ 
ului Operaţii din Comandamentul Apărării 
Antiaeriene a Teritoriului. Trecut în rezervă 


în 1950. A fost distins cu Ordinul Virtutea 
Aeronautică cu spade, clasa Crucea de Aur, 
cu două brevete; Ordinul Virtutea Aeronau¬ 
tică cu spade, clasa Cavaler; Ordinul ceho¬ 
slovac Crucea de război. 

Dejan, Ion 

(22.03.1926, Toracul Mare, Banatul Sârbesc) 
Istoric. Şi-a făcut studiile secundare la Cia- 
cova, Timişoara, Vârşeţ şi Pancevo. A absol¬ 
vit Facultatea de Istorie a Universităţii din 
Bucureşti, unde şi-a susţinut şi doctoratul. 
A fost profesor de istorie la şcoala generală 
Petru Albu din Begheiţi, azi Torac, apoi 
la şcoala generală Olga Petrov-Radisici, 
Liceul Român din Vârşeţ, la Şcoala Medie 
de Agricultură şi la Academia Pedagogică 
din Vârşeţ. Profesor la Catedra de limbă şi 
literatură română a Facultăţii de Filosofie 
din Novi Sad, a format o serie de intelec¬ 
tuali români din Voivodina. A participat la 
congrese de istorie în Iugoslavia şi Româ¬ 
nia. Este unul dintre membrii fondatori ai 
Fundaţiei Române de Etnografie şi Folclor 
din Voivodina (care acoperă zonele Petrovă- 
sâla, Torac, Novi Sad şi Reşiţa). A publicat 
lucrări ştiinţifice în reviste din Belgrad şi 
de la Institutul de Istorie şi Arheologie din 
Bucureşti. Lucrări: Cercetarea continuă, Relaţii 
sârbo-române în epoca modernă 1859-1878, 
1988; Limba română ca limbă a mediului social 
în instrucţia elementară din Voivodina, curs. 

Delavrancea, B(arbu) Şt(efănescu) 
nume la naştere Barbu Tudorică Albu 
ca elev Barbu G. Ştefănescu 

(11.04.1858, Bucureşti - 29.04.1918, laşi) 
Scriitor, orator şi avocat. Este tată al pianis¬ 
tei şi scriitoarei Cella D., precum şi al arhi¬ 
tectei Henrieta (Riri) D., una dintre primele 
femei-arhitect din România. îşi va semna 
operele cu varianta definitivă B(arbu) Şt. 
Delavrancea (ortografiată la început „de la 
Vrancea", după acel ţinut de unde se trăgea 
bunicul dinspre tată, Gheorghe Tudorică 
Albu de la Sohatu). Bursier la liceul Sf. Sava, 
învaţă cu cei mai de seamă profesori ai capi¬ 
talei din acea vreme (D.A. Laurian, Anghel 
Demetriescu, Vasile Ştefănescu). A studiat 
la Facultatea de Drept (1877-1882). După 
un scurt popas la Paris (1882-1884), pentru 
a-şi desăvârşi studiile juridice, publică în 
1885 volumul de nuvele Sultănica. Cola¬ 
borează la România Liberă, numărându-se 
printre redactorii ei apropiaţi, alături de 
Al. Vlahuţă şi Duiliu Zamfirescu. Publică, 
pe rând, Şuier, Fanta-Cella, Iancu Moroi, 
Răzmiriţa, Palatul de cleştar şi Odinioară, care 
anunţau cu pregnanţă un nume nou în 

Deleanu 



Dumitru Deică B. Şt. Delavrancea Cella Delavrancea Liviu Deleanu 


literatura română, culminând cu Trubadurul 
(1886) şi cu Hagi-Tudose (1887). îl cunoaşte 
pe I.L. Caragiale, căruia îi consacră un 
admirabil portret şi îl va apăra, ca avocat, 
în procesul legat de paternitatea dramei 
Năpasta. Face cunoştinţă cu V. Alecsandri 
ca trimis al României Libere la banchetul 
Junimii la Iaşi şi cu Titu Maiorescu. Din 
1885 va publica la ziarul Drepturile omului, 
iar mai târziu la Literatură şi ştiinţă , revistă 
condusă de C. Dobrogeanu-Gherea. Scri¬ 
itorul ia parte, de asemenea, la înfiinţarea 
ziarului Epoca , al cărui prim-redactor va fi 
de la 16 noiembrie 1885 până la 23 ianu¬ 
arie 1886, printre colaboratori aflându-se 
Al. Vlahuţă şi Anghel Demetriescu. Va 
publica aici, printre altele, două articole 
semnificative: „Cum suntem guvernaţi" şi 
„Fiii poporului şi sărăcia poporului", fiind 
prezentată, pe un ton patetic, starea de 
înapoiere şi de mizerie a celor sărmani. Prin 
dezbaterea acestor probleme rurale, sunt 
dezvăluite primele note ale pamfletarului 
şi ale politicianului de mai târziu. Conţi- 
nuându-şi colaborarea la Lupta , ziar condus 
de Gheorghe Panu, gazetarul probează o 
bună conduită critică. în 1888 se angajează 
redactor şi colaborator la ziarele Democraţia 
şi Voinţa naţională , unde se va remarca prin 
numeroase articole. Face critică muzicală 
şi dramatică {Epoca, 1886), polemizează cu 
Maiorescu într-o serie de articole ce vor 
demonstra multiple însuşiri intelectuale 
(„O familie de poeţi"). E prezent în aproape 
toate domeniile artei şi ale vieţii publice, 
încercându-şi talentul în numeroase direc¬ 
ţii. în 1887 tipăreşte revista Lupta literară , 
în paginile căreia apare prima variantă a 
nuvelei Hagi-Tudose. Printre colaboratori îi 
descoperim pe Al. Vlahuţă, C. Miile, P. Ispi- 
rescu şi Arthur Gorovei. Atras de copleşitoa¬ 
rea personalitate a lui B.P. Hasdeu, devine 
redactor la Revista nouă , condusă de acesta. 
Ajunge în ultimul an al secolului al XlX-lea 
(1899) primar al Bucureştilor. Membru al 


Academiei Române (1913) şi vicepreşedinte 
al Academiei Române (1915-1918). 

Delavrancea, Cella 

(15.12.1887, Bucureşti - 9.08.1991, Bucureşti) 
Pianistă. A început Conservatorul la Bucu¬ 
reşti, ca un copil-minune, iar la 15 ani l-a 
continuat la Paris. Fiică a lui B. Şt. Delavran¬ 
cea, alături de Margareta (Bebe, profesoară, 
1888-1937), Niculina (Pica, pictoriţă) şi 
Henrieta (Riri, arhitectă, 1894-1987), suro¬ 
rile ei. A fost căsătorită de trei ori, cu diplo¬ 
matul Tilea, cu bancherul Aristide Blank şi 
cu Filip Lahovary. A crescut practic în fami¬ 
lia lui I.L. Caragiale, prieten al tatălui său. 
A fost profesoară de pian la Conservatorul 
din Bucureşti, până în 1954. Dan Grigore 
şi Radu Lupu i-au fost elevi. A concertat în 
duo cu George Enescu. A scris şi literatură, 
debutând în revista Bilete de papagal a lui 
Tudor Arghezi. Volume: Vraja , nuvele, Cul¬ 
tura Naţională, 1946; O vară ciudată , roman, 
1975; Arpegii în ton major , 1970; Mozaic în 
timp ; Impresii. Călătorii. Portrete. Amintiri, 
1975; Trepte muzicale , 1984; Dintr-un secol de 
viaţă, 1987. 

Delavrancea, Henrieta (Riri) 

(19.10.1897, Bucureşti - 
26.03.1987, Bucureşti) 

Arhitectă. Fiică a lui B. Şt. D. şi soră a Cellei 
D. A absolvit Arhitectura la Bucureşti, unde 
a devenit apoi profesoară. A fost printre pri¬ 
mele femei-arhitect din România şi a lucrat 
în stil neoclasic. Ea a proiectat primăria 
din Balcic, astăzi Muzeul de Arheologie şi 
Istorie. A proiectat şi vila generalului Raso- 
viceanu, unde a locuit mai apoi pictorul 
Gheorghe Petraşcu. 

Deleanu, Liviu 

nume la naştere Lipa Kligman 
(8.02.1911, laşi - 12.05.1967, Chişinău) 

Poet. Evreu ca etnie. Studii liceale netermi¬ 
nate. A fost litograf şi corector la o tipografie 

Gheorghe Demetrescu Traian Demetrescu Anghel Demetriescu 


din Bucureşti. în 1940 se stabileşte la Chi- 
şinău şi continuă să scrie. Lucrări: Oglinzi 
fermecate (1927), Ceasul de veghe (1937), Glod 
alb (1940), Poezii pentru copii (1947), Mi-i 
drag să meşteresc (1955), Bucurii pentru copii 
(1956), Licurici (1961), volume de lirică {Dra¬ 
gostea noastră cea de toate zilele , 1966; Cartea 
dorului, 1968, Destăinuire, 1970) etc. A tradus 
din Puşkin, Nekrasov, Lermontov şi din alţi 
poeţi ruşi. 

Demetrescu, Gheorghe 

(22.01.1885, Bucureşti - 15.07.1969, Bucureşti) 
Matematician, astronom şi seismolog. 
A absolvit Facultatea de Ştiinţe a Universi¬ 
tăţii din Bucureşti. S-a specializat la Obser¬ 
vatorul Astronomic din Paris (1908-1923). 
A fost astronom la Observatorul Astrono¬ 
mic din Bucureşti, profesor de astronomie 
la Universitatea din Cluj, apoi la cea din 
Bucureşti şi, în acelaşi timp, director al 
Observatorului din Bucureşti (1943-1962), 
unde a creat o secţie seismologică. A des¬ 
coperit asteroidul Terentia (1915). Lucrări: 
Instrucţiuni practice de meteorologie. Table pentru 
reducerea observaţiilor, 1917; Distanţele cereşti 
şi structura universului, 1924; Organizarea 
unui serviciu seismologie în România, 1934, 
Complemente de astronomie, 1950; Elemente de 
dinamică stelară, 1967. Membru al Academiei 
Române din 1955. 

Demetrescu, Traian 

a semnat mult cu pseudonimul Tradem 
(3.11.1866 - 17.04.1896, Craiova) 

Poet. A debutat ca membru marcant al miş¬ 
cării muncitoreşti din România, avându-1 
ca maestru pe Dobrogeanu-Gherea. Ulte¬ 
rior afiliat la mişcarea „Literatorul", a lui 
Alexandru Macedonski. A lucrat la diferite 
reviste bucureştene şi a întemeiat singur o 
revistă la Craiova, Revista Olteană. De la el 
avem mai multe volume: Poezii, 1885; Sen- 
sitive, 1894; Acuarele, 1896 şi două romane: 
Cum iubim, 1896; Iubita, 1895 ş.a. 


Demetriescu, Anghel 

nume la naştere Dumitru Anghel 

(5.10.1847, Alexandria, judeţul Teleorman - 
18.07.1903, Karlovy Vary) 

Istoric şi scriitor. Se înscrie la Facultatea de 
Litere din Bucureşti, unde se împrieteneşte 
cu Dimitrie Aug. Laurian şi Ştefan C. Michă- 
ilescu. în 1878 pleacă la Berlin pentru a-şi 
completa studiile literare şi istorice. După 
întoarcerea din Germania îşi reia activitatea 
de profesor la cursul inferior al aceluiaşi 
liceu. Ajunge colaborator şi director politic 
la ziarul Conservatorul, care îl susţinea pe 
Grigore Tocilescu. Lucrează în comitetele de 
redacţie ale multor ziare, fiind prim-redactor 
la Naţiunea în perioada 1882-1888 şi la Epoca 
(1885-1903), dar, în afară de eseurile publi¬ 
cate în suplimentele literare de duminică, 
nu-şi semnează editorialele politice. Contri¬ 
buţia sa importantă la crearea bibliotecilor 
săteşti a fost subliniată de Emanoil Bucuţa. 
în descrierile sale de oameni politici, indife¬ 
rent că era vorba despre cei din generaţiile 
trecute, cum era Barbu Catargiu, sau de 
cei contemporani, cum era Ion C. Brătianu 
sau Take Ionescu, principalul criteriu pe 
baza căruia îi judeca era măsura în care au 
înţeles rolul lor în istoria ţării şi în care au 
contribuit la împlinirea menirii propriei 
generaţii. Şi-a strâns o vastă bibliotecă de 
istorie şi literatură cuprinzând mai multe 
zeci de mii de volume. Biblioteca a fost 
moştenită şi păstrată de fiica sa, Cordelia, 
căsătorită Taşcă. în 1950, după arestarea 
lui Gheorghe Taşcă, familia acestuia a fost 
evacuată din casă şi toate bunurile confis¬ 
cate. Voluminoasa bibliotecă a fost aruncată 
direct pe ferestrele casei în camioane şi dusă 
la groapa de gunoi a capitalei. în afară de 
cărţi, în bibliotecă mai erau păstrate diferite 
manuscrise nepublicate ale îui B. Şt. Dela- 
vrancea şi ale lui Alexandru Vlahuţă, precum 
şi unele din volumele publicate pe care 
scriitorii făcuseră corecturi în vederea unor 
retipăriri ulterioare. Membru corespondent 
al Academiei Române din 1902. 

Densusianu 



Demetrius, Lucia, nume la naştere 
Lucia Aurora Dumitrescu 

(16.02.1910, Bucureşti - 29.07.1992, Bucureşti) 
Dramaturg. Licenţiată la Bucureşti în Litere 
şi Filosofie şi absolventă a Conservatorului 
de Artă Dramatică (clasa Ion Manolescu). 
Specializare în estetică la Paris. A jucat în 
compania teatrală a lui G. M. Zamfirescu 
alături de Emil Botta şi Tanţi Cocea. A fost 
regizoare la Sibiu, Braşov, Bacău. Ca scrii¬ 
toare a fost lansată de Camil Petrescu. S-a 
remarcat ca dramaturg: Cumpăna , 1945; 
Oameni de azi , 1952, Premiul de Stat; Trei 
generaţii , 1956; Arborele genealogic, 1957; Vla- 
icu şi feciorii lui , 1959, şi ca prozatoare: Marea 
fugă , 1938; La ora ceaiului , 1970. 

Demici, Drăgan, sârbizat Dragan Demic 

(8.11.1975, Rasanac, plasa Petrovac na Mlavi, 
rom. Petrovăţ pe Mlava, Valea Timocului, Serbia) 
Jurist. A absolvit Facultatea de Drept la 
Kraguevac. Judecător la tribunalul comunei 
Petrovac na Mlavi, apoi consilier la adunarea 
plasei Petrovac na Mlavi. Membru fondator 
al organizaţiei non-guvernamentale Vlaska 
kulturna inicijativa (Iniţiativa culturală vlahă) 
şi vicepreşedinte al Partidului Democrat al 
Românilor din Serbia. în Iugoslavia şi apoi în 
Serbia sunt recunoscute ca fiind româneşti 
doar comunităţile din Voivodina şi Banatul 
Sârbesc, în vreme ce românii de pe Valea 
Timocului nu sunt recunoscuţi ca atare şi 
sunt numiţi vlahi (valahi). Din 2007 este 
şef al Secretariatului Consiliului Naţional al 
Minorităţii Naţionale Vlahe din Serbia, cu 
sediul la Bor. Este responsabil pentru Pro¬ 
iectul Introducerea oficială a limbii române 
în şcoală în patru comune (plase) din Serbia 
Centrală, unde trăiesc români timoceni (Bor, 
Boljevac, Zagubica-Jagubiţa şi Kucevo), 
deoarece nici Biserica Ortodoxă Română 
nu foloseşte limba română, ci sârbă. Coor¬ 
donează şi proiectul de importanţă majoră 
Introducerea limbii române în şcolile gene¬ 
rale din Timoc, în colaborare cu Societatea 
de Limba Română din Voivodina, Republica 


Serbia, cu Academia de Ştiinţe şi Arte a 
Românilor din Serbia şi Catedra de limbă şi 
literatură română a Facultăţii de Filosofie 
din Novi Sad, capitala provinciei autonome 
Voivodina. Lucrări: Sâmţu' casei la românii din 
regiunea oraşului Petrovăţ pe Mlava din Timoc. 

Dendrino, Gherase 

(3.09.1901, Turnu Măgurele - 
4.01.1973, Bucureşti) 

Compozitor. A absolvit Conservatorul la 
Bucureşti, ca elev al lui Alfonso Castaldi. 
A compus operete (Lăsaţi-mă să cânt Lysis- 
trata ), muzică de film {Pe răspunderea mea,, 
Afacerea Pro tar, 1955); a jucat şi ca actor {Visul 
unei nopţi de iarnă, regie Jean Georgescu, 
1946) şi a compus şlagăre de muzică uşoară 
{Tangoul de demult , Romanţă, Să nu te superi 
dacă plâng. Te iubesc). 

Densusianu, Ovid A. 

(29.12.1873, Făgăraş - 9.06.1938, Bucureşti) 
Filolog, lingvist, folclorist, istoric literar şi 
poet. Fiu al lui Aron D. Studii filologice la 
îaşi şi Berlin. A fost profesor de romanistică 
la Universitatea din Bucureşti. A întemeiat, 
în cadrul Facultăţii de Litere şi Filosofie 
din Bucureşti, Societatea Filologică (1907) 
şi Institutul de Filologie şi Folclor (1921). 
A întemeiat si a condus revistele Vieata nouă 
(1905-1925)' şi Grai şi suflet (1923-1938). 
A studiat fenomenele de limbă în strânsă 
legătură cu folclorul şi etnografia. Este 
creatorul şcolii lingvistice de la Bucu¬ 
reşti. Lucrări: Istoria limbii române (2 voi., 
1901-1938), prima mare operă de sinteză 
consacrată originii şi evoluţiei limbii române 
(până în secolul al XVI-lea inclusiv); Graiul 
din Ţara Haţegului (1915); Viaţa păstorească în 
poezia noastră populară (2 voi, 1922-1923); 
Literatura română modernă (3 voi., 1929-1933); 
Dicţionarul etimologic al limbii române: Elemen¬ 
tele latine, în colaborare cu I.A. Candrea (care 
lucrează începând de la definiţia verbului a 
putea; 1907-1914); Graiul nostru, împreună 
cu I.-A. Candrea şi Theodor Speranţia, 

Densuşianu 


o culegere de texte dialectale româneşti 
(2 voi., 1906-1907). Membru al Societăţii 
de Texte Vechi Franceze şi al Societăţii de 
Lingvistică din Paris. Membru al Academiei 
Române (1918). 

Densuşianu, Aron 

nume la naştere Aron Pop 
(19.11.1837, Densuş - 2.09.1900, laşi) 

Istoric literar şi filolog. Familie originară 
din Ţara Haţegului. Tatăl său a fost paroh 
la Densuş. A fost numit Densuşianu , după 
numele satului natal, de către profesorii lui 
din Blaj, pentru a-1 deosebi de multele nume 
Pop. Ovid D. a fost fiul său. A absolvit Aca¬ 
demia de Drept din Sibiu. Membru marcant 
al ASTRA. Profesor de drept la Universitatea 
din Bucureşti, profesor de limba şi literatura 
română la Universitatea din Iaşi. Lucrări: 
Istoria limbei şi literaturei române , 1885; Cerce¬ 
tări literare , 1887; Studie asuprapoesieipopulare 
române. Originea doinei; Negriada , epopee, 
1879-1884; Valea vieţei, versuri, 1892. 
A tradus din latină Eneida lui Vergiliu şi din 
italiană, Tasso - Ierusalimul liberat. Membru 
al Academiei Române (1877). 

Densuşianu, Nicolae 

nume la naştere Nicolae Pop 
(18.04.1846, Densuş, jud. Hunedoara - 
24.03.1911, Bucureşti) 

Jurist şi istoric. Frate cu Aron D. Şi-a însu¬ 
şit, după fratele său, numele Densuşianu. 
A absolvit Academia de Drept din Sibiu, 
Facultatea Juridică. în 1870 este notar al 
magistratului oraşului Făgăraş. în 1872 pri¬ 
meşte dreptul de avocatură din partea Curţii 
de Apel din Mureş. Din 1878 devine biblio¬ 
tecar-arhivar la Academia Română şi este 
însărcinat să efectueze o culegere de docu¬ 
mente despre istoria României. în urma 
acestei misiuni a adunat în 38 de volume 
manuscris, peste 783 de documente despre 
răscoala lui Horea, Cloşca şi Crişan şi 125 
de documente din perioada 1290-1800. 
în 1884 Ion Brătianu îl numeşte transla¬ 
tor pe lângă Marele Stat Major. Lucrări: 
L'element latin en Orient. Les Roumains de Sud,, 
Macedoine, Thessalie, Epire, Thrace, Albanie - 
împreună cu Frederic Dame, 1877; Cercetări 
istorice în arhivele şi bibliotecile Ungariei şi ale 
Transilvaniei - 38 de volume manuscris, 
copie a documentelor adunate prin diver¬ 
sele biblioteci din România şi străinătate, 
1880; Revoluţiunea lui Horia în Transilvania 
şi Ungaria , 1884; Monumente pentru istoria 
terii Făgăraşului , 1885; Documente privitoare la 
Istoria Românilor 1199-1345 - aceste docu¬ 
mente însumează 4882 pagini şi au fost gru¬ 
pate în 6 volume; publicarea lor a început în 


1887 şi s-a finalizat în 1897; Domnii glorioşi 
şi Căpitanii celebri ai terilor române , 2 voi., 
1895; Istoria militară a poporului român înce¬ 
pând din cele mai vechi timpuri până în secolul 
al XVII-lea , lucrare în manuscris nefinalizată 
şi nepublicată; Dacia preistorică este cea mai 
cunoscută lucrare a sa. între 1885-1904 
publică în Jahresberichte der Geschichtsrevissen- 
schaft rapoarte despre activitatea istorică şi 
filologică sub titluî Rumănien. în 1878 este 
ales membru corespondent al Academiei 
Române, Secţia istorie. 

Densuşianu-Puşcariu, Elena 
nume la naştere Elena Densuşianu 

(3.03.1865, Făgăraş - 1966, laşi) 

Medic. Fiică a lui Aron şi soră a lui Ovid 
D. Soţie a lui Emil Puşcariu. A absolvit 
Facultatea de Medicină la Iaşi şi s-a speci¬ 
alizat la Paris cu Ilia Ilici Mecinikov. A fost 
prima femeie profesor universitar al unei 
Facultăţi de Medicină (cea din Bucureşti) 
din România, prima femeie profesor de 
clinică oftalmologică din lume (la Bucu¬ 
reşti, apoi la Iaşi). A crescut numărul de 
paturi, saloane, laboratoare, săli de operaţie, 
a creat un important material iconografic, 
cameră de mulaje (realizate după cazuri 
din clinică), cameră obscură, având o acti¬ 
vitate deosebită, în primii 10 ani în clinică 
practicându-se peste 2 500 de intervenţii. 
A publicat lucrări în colaborare cu Pinoy, 
V. Babeş (a cărui elevă se considera), 
Noguki, Gh. Marinescu, G. Socor, a tipărit 
tratate în Anglia, Argentina, ca unic autor 
sau în colaborare. Cele două cursuri edi¬ 
tate în 1927 prezintă o imagine coerentă a 
concepţiei sale privitoare la oftalmologie - 
cuprind expozeuri clinico-experimentale, 
terapeutice, incursiuni în istoria medicinei, 
hărţi, fotografii şi desene color realizate 
chiar de ea. Contribuţii la investigarea 
implicaţiilor oftalmologice ale patologiei 
generale; a descris trei noi metode în chi¬ 
rurgia oftalmologică; a dezbătut problema 
traumatismelor oculare datorate războiului; 
a prezentat numeroase procedee de chirur¬ 
gie plastică; a realizat experimental keratină 
folosind bacilul Calmette-Guerin; în 1925 a 
abordat tratamentul cataractei la diabetici; 
în 1931 a publicat rezultatele a 68 inter¬ 
venţii cu metoda Stănculeanu (extragerea 
intracapsulară a cristalinului). Petre Vancea 
i-a fost discipol. Lucrări: Le trachome (La con- 
jonctivite granuleuse). Aupoint de vue clinique et 
avec des considerations sur son etat en Roumanie, 
1914. A scris şi literatură, a pictat. Clinica 
de Oftalmologie din Iaşi îi poartă numele. 

Depărăţeanu, Alexandru 

(25.02.1834, Roşiorii de Vede - 
11.01.1865, Bucureşti) 

Poet. A absolvit Colegiul Sf. Sava din Bucu¬ 
reşti, a călătorit prin Franţa, Italia, Spania, 
Germania. După ce şi-a încercat condeiul 
în teatru, s-a fixat asupra poeziei, publicând 
versuri în stil romantic, influenţate de Victor 
Hugo şi Theophile Gautier. Prin faptul că a 
încercat o poezie de idei este considerat un 
precursor al lui Eminescu. Lucrări: Doruri şi 
amoruri , 1861; Romanţe istorice şi cavalereşti din 
ispanioleşte, 1863. 

Derbeniov, Vădim 

(18.06.1934, laroslavl, Rusia) 

Cineast. Rus ca etnie. A absolvit Institutul 
de Cinematografie (BrMK) din Moscova. 
A lucrat la Moldova Film, dar a colaborat 
şi cu Mosfilm. A făcut imaginea pentru: 
Drum bun , 1957; Moldova noastră , 1957; 
Balada haiducească , 1958; Cântec de leagăn, 
1959; Omul merge după soare , 1961; Călătorie 
în april , 1962; Ultima lună de toamnă , 1965; 
Cavalerul viselor , 1968; Balerina (Mosfilm, 
Moscova), 1969; Femeia în alb , 1981. Distins 
cu premiul special al juriului la Festiva¬ 
lul Unional de Filme, Kiev, 1966; Prima 
diplomă de onoare a Uniunii Cineaştilor 
din URSS pentru regia şi imaginea poetică 
a caracterului popular la Festivalul Regio¬ 
nal de Filme, Vilnius, 1966. A fost secretar 
al Uniunii Cineaştilor din Moldova. 

Deşliu, Dan 

(31.08.1927, Bucureşti - 4.09.1992, Bucureşti) 
Poet. Absolvent al Conservatorului de Artă 
Dramatică (clasa Maria Filotti). Actor la 
Petroşani şi Bucureşti (1946-1948), apoi 
redactor la ziarul Scânteia. A scris poezie 
militantă, despre şantiere şi clasa munci¬ 
toare: ^Lazăr de la Rusca , 1949, Premiul de 
Stat; în numele vieţii, 1950, Premiul de Stat; 
Minerii din Maramureş, 1951, Premiul de 
Stat. La maturitate a scris o lirică elegiacă, a 
neîmplinirii: Cercuri de copac, 1962; Cetatea de 


pe aer, 1974, Premiul Uniunii Scriitorilor; Un 
haiduc pe bicicletă sau Contra timp şi spaţiu cu 
Marin Niculescu, 1978, Premiul Uniunii Scri¬ 
itorilor; Pavăză putredă, 19 81, Roman imaginar, 
1991; Un glonţ pierdut, 1991. 

Deutsch, Alexandru Nicolae 

(31.12.1900/1.01.1901, Reni, Basarabia - 
22.11.1986, Leningrad) 

Astronom. German ca etnie. Român din 
partea bunicii. A absolvit Matematica la 
Universitatea din Leningrad. A lucrat la 
Observatorul Astronomic din Pulkovo şi a 
fost profesor la Universitatea din Leningrad. 
Contribuţii în domeniul astronomiei foto¬ 
grafice. A obţinut imagini pentru 18 000 de 
stele, a determinat masa şi perioada de rota¬ 
ţie a satelitului invizibil al stelei duble Signus 
6 (constelaţia Lebăda 61). A făcut schimb de 
experienţă cu Observatorul Astronomic din 
Bucureşti (1964). 

Diacon, Alexandru (George) 

(3.03.1924, Cernăuţi - 23.08.2004, Bucureşti) 
Inginer. A început liceul la Cernăuţi şi l-a 
terminat la Craiova. A absolvit Facultatea de 
Construcţii a Politehnicii din Bucureşti, spe¬ 
cialitatea hidrotehnică, fiind elev al lui Dorin 
Pavel, Aurel Beleş şi coleg cu Radu Voinea. 
Profesor la Facultatea de Energetică a Poli¬ 
tehnicii din Bucureşti. A lucrat la Societatea 
de Gaz şi Electricitate, unde s-a ocupat de 
amenajarea hidrocentralei de pe Argeş, apoi 
în cercetare, la ISPE şi IPSH. A condus 
proiectul hidrocentralei Moroieni, unde a 
aplicat calculul termoelastic al cămăşuielilor 
tunelelor hidroelectrice sub presiune şi cal¬ 
culul prin diferenţe finite al plăcilor aşezate 
neuniform, proiect pentru care a primit Pre¬ 
miul de Stat (1952). A fost şeful proiectului 
barajului hidrocentralei de la Bicaz, pentru 
care a primit din nou Premiul de Stat (1963). 
Cu începere din 1959 a condus proiectul 
Complexului Hidroenergetic şi de Navigaţie 
Porţile de Fier, pentru partea românească 
a lucrărilor. A făcut parte din consiliile 

ştiinţifice ale Ministerului Energiei Electrice, 
Consiliului Naţional al Apelor, Ministerului 
Apelor, Ministerului Pădurilor şi Mediului 
din Comisia Mixtă Româno-Iugoslavă pen¬ 
tru realizarea şi exploatarea Complexului 
Hidroenergetic şi de Navigaţie de la Porţile 
de Fier. A înfiinţat şi a condus Unitatea de 
Urmărire şi Comportament a Construc¬ 
ţiilor Hidroenergetice şi Termoenergetice 
Mari (1963-1994). Consilier tehnic pentru 
Canalul Dunăre-Marea Neagră; Dunăre- 
Midia Năvodari, docurile de la Constanţa şi 
Mangalia, centrala nuclearo-electrică de la 
Cernavodă, metroul din Bucureşti, amenaja¬ 
rea Dâmboviţei ş.a. A fost chemat ca expert 
pentru barajul Krjeli din Bulgaria şi El Fakia 
din Algeria. Preşedinte de onoare al Comi¬ 
tetului Român al Marilor Baraje şi al Aso¬ 
ciaţiei Naţionale a Hidroenergeticienilor din 
România. Distins cu Ordinul Muncii clasa 
a IlI-a şi clasa I, Steaua Republicii Iugoslave 
cu spade şi colan, Ordinul Meritul Ştiinţific 
clasa I, Ordinul Naţional Serviciu Credin¬ 
cios în grad de Cavaler. Un bust al său a fost 
dezvelit în faţa Facultăţii de Electrotehnică 
din Bucureşti. 

Diacon, Ion 

(25.09.1934, Sipoteni, Basarabia) 

Fizician. A absolvit Institutul Pedagogic Ion 
Creangă din Chişinău. Din 1959 a lucrat în 
cadrul Academiei de Ştiinţe din Moldova, în 
Laboratorul de metode fizice de cercetare a 
corpului solid. A fost secretar ştiinţific, apoi 
academician coordonator. A studiat struc¬ 
tura atomică şi electronică a compuşilor 
coordonativi şi a publicat circa 120 de arti¬ 
cole. Membru corespondent al Academiei de 
Ştiinţe a Moldovei (2000). 

Diaconescu, Emanuel 

(7.02.1944, Buru, jud. Cluj) 

Inginer. A absolvit Facultatea de Mecanică a 
Institutului Politehnic din Iaşi. Şi-a susţinut 
doctoratul la Universitatea din Londra. Pro¬ 
fesor, decan (inginerie mecanică) şi rector 
al Universităţii din Suceava. Contribuţii în 
domeniul lubrificaţiei. Peste 250 de studii 
publicate în ţară şi în străinătate. Membru 
corespondent al Academiei Române din 
1990. 

Diaconescu, Zoe 

nume la naştere Zoe Perjul 
(1.01.1928, Răduleni, azi Rădulenii Vechi, 
Basarabia - 20.04.2001, Bucureşti) 

Filolog. A absolvit Facultatea de Litere la 
Universitatea din Bucureşti. Profesoară de 


rusă şi franceză la Institutul de Mine din 
Petroşani. S-a ocupat de stabilirea genealo¬ 
giei propriei sale familii, iar generalizarea a 
mers în sensul stabilirii destinului familiilor 
boiereşti din Moldova şi Bucovina, din 
Evul Mediu până în 1940, la intersecţia 
perimetrelor marilor imperii (austro-ungar 
şi ţarist), apoi la limita geografică a Uniunii 
Sovietice. Lucrări: Boieri şi mazili români în 
teritoriile înstrăinate (Basarabia şi Bucovina). 
A fost membru al Comisiei Naţionale de 
Heraldică, Genealogie şi Sigilografie a Aca¬ 
demiei Române, membru fondator al Insti¬ 
tutului Român de Genealogie şi Heraldică 
Sever Zotta din Iaşi, membru fondator şi 
preşedinte de onoare al Societăţii de Genea¬ 
logie, Heraldică şi Arhivistică Paul Gore din 
Chişinău. 

Diaconovici Loga, Constantin 

(1.11.1770, Caransebeş - 12.11.1850, Arad) 
Cărturar iluminist. A făcut Dreptul la Pesta. 
Revizor al cărţilor româneşti la tipografia din 
Pesta, director al şcolilor româneşti şi sâr¬ 
beşti de pe teritoriul regimentelor bănăţene 
de graniţă (1830-1850). A lăsat una dintre 
primele gramatici româneşti: Gramatica 
românească pentru îndreptarea tinerilor , Buda, 
1821, ca şi scrieri referitoare la tipar: Chie- 
mare la tipărirea cărţilor româneşti, Buda, 1821. 
A făcut Enciclopedia Română (A-C), publicată 
sub egida Asociaţiunii pentru Literatura 
Română şi Cultura Poporului Român. 

Diaconovitch, Cornel 

nume la naştere Diaconovici 
(18.02.1856, Bocşa Montană, Caraş-Severin - 
17.08.1923, Reşiţa) 

Jurist, publicist, editor. Studii primare la 
Viena, cele secundare la Lugoj şi Timişoara, 
Facultatea de Drept la Budapesta. Doctora¬ 
tul în jurisprudenţă. Luptător pentru drep¬ 
turile românilor. Director al gazetei Viitorul 
din Budapesta (20 martie 1884 - 17 martie 
1885). Pune bazele revistei literare Romănis- 
che Revue de la Budapesta, care se tipărea în 
Sibiu, apoi cumpără o tipografie la Reşiţa, 
unde o va tipări. Revista a fost vreme de 
zece ani organul oficial al Comitetului 
Naţional Român. Din 1889 se tipăreşte la 
Viena, finanţată de dr. Alex. Mocioni. între 
1890-1896 lucrează şi ca secretar şi direc¬ 
tor suplinitor la Banca Albina din Sibiu, 
în 1892 este ales în Comitetul Central al 
ASTRA. în 1893 regimul suprimă Romă- 
nische Revue. în 1895 este ales prim-secretar 
al Asociaţiunii şi director al revistei Tran¬ 
silvania. De numele lui sunt legate marile 

realizări ale ASTRA. Prima Enciclopedie 
Română, continuare a muncii lui Constan¬ 
tin Diaconovici Loga, operă de importanţă 
deosebită, la care a lucrat alături de 172 de 
personalităţi din ţară şi străinătate timp de 
opt ani (1896-1904) şi care a apărut în trei 
volume, imprimată la tipografia lui W. Kra- 
fft din Sibiu. în 1896 este ales membru al 
Academiei Române. Pune bazele Revistei 
Economice în 1899. Din 1904 trece munţii şi 
se stabileşte la Bucureşti, unde pune bazele 
instituţiei Casele privilegiate de împrumut şi 
amanet (Muntele de pietate) din România, 
al cărui director general va fi. Membru al 
Academiei Române. 

Diaconu, Mircea 

(24.12.1949, Vlădeşti, Argeş) 

Actor de teatru şi film. A absolvit IATC la 
Bucureşti în 1971. A debutat în 1970 la Tea¬ 
trul Bulandra, cu Harfa de iarbă de Truman 
Capote. Debutul în cinematografie a avut 
loc în 1971, cu filmul Nunta de piatră, după 
I. Agârbiceanu, regia Dan Piţa. Din 1972 
la Teatrul Bulandra, iar din 1982 a devenit 
actorul Teatrului Nottara. Din 1991 predă 
cursuri de actorie film, după sistem atelier, 
la IATC Bucureşti. Roluri în teatru şi film: 
Revizorul de Gogol, regia Lucian Pintilie 
(1972); A 12-a noapte de Shakespeare, regia 
Liviu Ciulei (1973); Actorul şi sălbaticii (1974); 
Capcana (1974); Răceala de Marin Sorescu, 
regia Dan Micu (1977); Furtuna de Shakes¬ 
peare, regia Liviu Ciulei (1978); Bietul Ioanide 
(1979); Artista, dolarii şi ardelenii (1979); Cum 
vă place de Shakespeare, regia Lucian Pinti¬ 
lie (1982); Buletin de Bucureşti (1982); Profetul , 
aurul şi ardelenii (1978); Pădurea de Ostrovski, 
regia Constantin Marinescu (1983); Horea 
(1984); Lumină la etajul 10 (1984); Căsătorie 
cu repetiţie (1985); Ultimul bal după Liviu 
Rebreanu, regia Dan Micu (1984); Burghe¬ 
zul gentilom după Moliere, regia Alexandru 
Dabija (1986); Dănilă Prepeleac (1996); Filan¬ 
tropica (2002); Cum mi-am petrecut sfârşitul 
lumii (2006); Ticăloşii (2007), Tache (2008). 


A scris şi proză: Şugubina, 1977, debut, 
volum premiat de Uniunea Scriitorilor; La 
noi când vine iarna, volum tradus în germană 
şi rusă, 1980; Scaunul de pânză al actorului, 
1985, volum de eseuri. Deputat al Partidului 
Naţional Liberal (din 2008). 

Diamandy, George 

(27.02.1867, Bârlad - 27.12.1917. A murit 
pe mare şi a fost aruncat în apă în dreptul 
Insulelor Feroe) 

Militant socialist. Grec la origine. A studiat 
Literele la Paris, unde a intrat în mişcarea 
socialistă şi a scos revista Ere nouvelle. A acti¬ 
vat în Franţa, Belgia (Congresul al Il-lea al 
Internaţionalei Socialiste de la Bruxelles, 
16-22 august 1891), Elveţia (Congresul 
Internaţional al Studenţilor Socialişti), 
Geneva (12-24 decembrie 1893). S-a întors 
la Bucureşti la cererea liberalilor şi în 1899 
a trecut de la socialişti la liberali (Trădarea 
Generoşilor). Din acest motiv a trebuit să 
plece din nou la Paris pentru doi ani. în 
1901 s-a întors ca preşedinte al Cercului 
Literar şi Artistic Comedia. în 1912 devine 
deputat liberal de Bârlad (disident, aripa 
stângă). Preşedinte al Societăţii Scriito¬ 
rilor Români (1914-1916), preşedinte al 
Societăţii Autorilor Dramatici, director 
general al teatrelor şi al Teatrului Naţional 
bucureştean (1914-1915), s-a străduit să 
restructureze conservatoarele dramatice 
din ţară. Luptă pe frontul Primului Război 
Mondial şi formează, în 1917, Partidul 
Muncii, cu orientare de stânga. în acelaşi an 
pleacă în Rusia, unde fratele său Constantin 
era ambasadorul României şi încearcă, la 
fel ca N.D. Cocea, să-l cunoască pe Lenin. 
Văzând turnura evenimentelor se îmbarcă 
pe vasul Kursk cu destinaţia Marea Britanie, 
dar moare pe drum. A scris piese de teatru: 
Tot înainte (1910), Bestia (1910), Dolorosa 
(1911), Raţiunea de Stat (1912), Chemarea 
codrului (1913), Una dintr-o mie (f. a.), Veşnica 
întrebare (f. a.). 

Diamant, Theodor 

nume la naştere Teodor Mehtupciu 

(1810, Moldova - 1841, Bucureşti) 

Socialist utopic. A absolvit liceul Lazăr din 
Bucureşti ca elev al lui Gheorghe Lazăr şi 
Eufrosin Poteca. Ştia franceză, germană, 
greacă şi italiană. A studiat matematica la 
Miinchen şi Paris, unde a devenit discipol 
al socialismului utopic în linia lui Ch. Fou- 
rier. întors la Bucureşti, şi-a expus ideile 
în Curierul naţional şi a fost bine primit în 
cercurile liberale, astfel încât tânărul boier 
Emanoil Bălăceanu a fost dispus să-şi orga¬ 
nizeze moşia de la Scăeni (azi ţine de corn. 
Boldeşti) în spiritul acestor idei. Textele 
au fost publicate postum: Scrieri economice , 
1958. Organizarea falansterului a început 
în 1834, s-a încheiat în 10 martie 1835 şi se 
numea Societatea Agronomică şi Manufac¬ 
turieră, având cam 100 de membri. Aceştia 
munceau pământul în comun, valorificau 
produsele şi aveau şi un mic terminal de 
manufactură. Rezultatele experimentului 
n-au fost văzute cu ochi buni de autorităţi, 
care au închis falansterul în 1836 şi i-a 
închis la Snagov pe cei doi. Totuşi, ecourile 
lui au fost notabile, bunicul matern al lui 
Theodor Hertzi, care s-a născut la Buda¬ 
pesta, şi-a luat numele de Diamant. După 
eliberarea din închisoare a fost inginer 
hotarnic. în 1979 s-a făcut filmul Falanste¬ 
rul, regizor Savel Stiopul, actori Adrian Pin- 
tea şi Liviu Ciulei. La Boldeşti i s-a ridicat 
un monument. 

Diamond, I. A. L. 

nume la naştere Iţic Domniei 
(27.06.1920, Ungheni, Basarabia - 
21.04.1988, Beverly Hills, California) 

Scenarist. A plecat în SUA la 9 ani, cu 
familia, a studiat în Broolclin şi a câştigat 
mai multe medalii de aur la olimpiadele 
de matematică. Iniţialele I. A. L. aîe pse¬ 
udonimului său vin de la Interscholastic 
Algebra League, din care a făcut parte ca 


elev. A lucrat scenarii pentru Hollywood 
(Paramount Pictures, Warner Brothers şi 
Universal Pictures) între 1940-1950. Din 
1957 a colaborat cu Billy Wilder. Scenarii 
de film: Murder in the Blue Room (1944), Two 
Guys from Milwaukee (1946), Always Toge- 
ther (1948), It's a Great Feeling (1949), Let's 
Make It Legal (1951), Something for the Birds 
(1952), Love in the Afternoon (1957), Some 
Like It Hot (1959), Kiss Me, Stupid (1964) 
Cactus Flozuer (1969), The Private Life ofSher- 
lock Holmes (1970, nominalizare la Oscar), 
Fedora (1978). Producător asociat la filmele: 
The Apartment (1960, Premiul Academiei 
de Film pentru cel mai bun scenariu); One, 
Two , Three (1961); The Fortune Cookie (1966, 
nominalizare la Oscar); Fedora (1978). 

Dichiseanu, Ion 

(20.10.1933, Adjud) 

Actor. Studii la IATC (1959). A absolvit IATC 
la Bucureşti. îndelungată activitate teatrală 
la Teatrul Nottara. Membru al PNŢ-CD. 
Roluri: Darclee (1960), Post-restant (1961), 
Porto-Franco (1961), Tudor (1962), Titanic vals 
(1964), Mofturi 1900 (1964), Runda 6 (1965), 
Dincolo de barieră (1965), Tunelul (1966), 
Frumoasele vacanţe (1967), Amprenta (1967), 
Bătălia pentru Roma (1968), Războiul domni¬ 
ţelor (1969), Castelul condamnaţilor (1970), 
Cântecele condamnaţilor (1970), Printre colinele 
verzi (1971), Sfânta Tereza şi diavolii (1972), 
Pistruiatul (1973), 100 lei (1973), Muşchetarul 
român (1975), Cantemir (1975), Toate pânzele 
sus (1976) - serial TV, Severino (1977), Pen¬ 
tru patrie (1977), Acţiunea Autobuzul (1977), 
Melodii , melodii (1978), Ultima frontieră a 
morţii (1979), Clipa (1979), Burebista (1980), 
Al treilea salt mortal (1980), Trandafirul galben 
(1982), Misterele Bucureştilor (1983), Dragos¬ 
tea şi revoluţia (1983), Căruţa cu mere (1983), 
Zbor periculos (1984), Racolarea (1985), Maria 
şiMirabela în Tranzistoria (1988), Neînvinsă-i 
dragostea (1993), Triunghiul morţii (1999), 
Vocea inimii (2006), Supravieţuitorul (2008). 
Premii: ACIN 1979 (pentru filmul Clipa). 

Dicusar, Alexandru 

(28.08.1942, Republica Moldova) 

Fizician. A absolvit Fizico-Matematici la 
Universitatea de Stat a Moldovei. Doctor 
habilitat (docent), preşedinte al Institu¬ 
tului de Fizică Aplicată al Academiei de 
Ştiinţe a Moldovei. împreună cu un grup 
de cercetare a brevetat o metodă proprie 
de tratament a hepatitei la gravide şi s-a 
ocupat de sistemul de calcul şi transmitere 

a informaţiei video. Membru corespondent 
al Academiei de Ştiinţe a Moldovei. 

Dicusar, Ion G. 

(31.08.1897, Văsieni, Basarabia - 
28.03.1973, Chişinău) 

Agrochimist. Şi-a început cariera lucrând 
cu K. A. Timiriazev la Institutul de Fizio¬ 
logia Plantelor al Academiei de Ştiinţe a 
URSS. în 1935 publica în Jurnalul rus de 
chimie fizică studii legate de hrana minerală 
a plantelor în diverse perioade de creştere 
ca factor de condiţionare a producţiei. în 
1940 a fost referent la Conferinţa Fiziolo¬ 
gilor Ruşi cu o teorie de reglare biochimică 
a proceselor în interiorul plantei prin 
reglarea nutriţiei. Tradus în SUA în 1947 
cu lucrarea The physiology and biochemistry 
of rubber formation in plants. S-a întors în 
Moldova în 1956. A fost director adjunct 
al Institutului de Pedologie şi Agrochimie 
al ASM, fiind fondatorul învăţământului 
agrochimie pe baze experimentale din Mol¬ 
dova. Membru al Societăţii de Chimie din 
Republica Moldova. Membru al Academiei 
de Ştiinţe a Moldovei. 

Didic, Vasile 

(26.06.1949, Lipcani, Republica Moldova) 

Pictor. A absolvit Şcoala de Arte Plastice 
I. Repin din Chişinău şi Institutul de Arte 
Plastice din Kiev. Profesor la Şcoala de 
Arte Plastice I. Repin din Chişinău. A avut 
numeroase expoziţii personale şi de grup 
în Moldova, Rusia, Ucraina, Afghanistan, 
Germania şi România. Remarcabil pictor 
peisagist: Mai am un singur dor, în bătaia vân¬ 
tului, Cugetare. Membru al Uniunii Artiştilor 
Plastici din Moldova. Membru al Asociaţiei 
Internaţionale a Artiştilor Plastici. 

Diegis 

(sec. I d.H.) 

Şef de oşti dac. Frate cu Decebal, a fost tri¬ 
mis de acesta la Roma - pentru tratative de 


păstrare a independenţei Daciei - cu împăra¬ 
tul Domitianus, drept care a primit, în semn 
de mandat şi împuternicire, coroana regelui. 

Dima, Alexandru 

(17.10.1905, Turnu Severin - 19.03.1979, Craiova) 
Istoric literar. A absolvit Literele şi Filoso- 
fia la Bucureşti şi s-a specializat la Berlin, 
Miinchen şi Viena. Profesor la Universitatea 
din Iaşi şi Bucureşti, director al Institutului 
de Istorie şi Teorie literară G. Călinescu. 
A publicat studii teoretice şi de comparatism: 
Aspecte şi atitudini filosofice, 1933; Conceptul de 
literatură populară, 1939, Premiul Academiei; 
Gândirea românească în estetică, 1943; Domeniul 
esteticii, 1947; Alecu Russo, 1956, Premiul 
Academiei; Conceptul de literatură universală şi 
comparată, 1967; Principii de literatură compa¬ 
rată, 1969. A coordonat apariţia tratatului de 
Istoria literaturii române (din care au apărut trei 
volume). Membru al Societăţii Americane de 
Istoria Culturii şi al Asociaţiei Internaţionale 
de Literatură Comparată. Membru cores¬ 
pondent al Academiei (1963). 

Dima, G(h)eorg(h)e 

(28.09/10.10.1847, Şcheii Braşovului - 
4.06.1925, Cluj-Napoca) 

Compozitor, dirijor şi pedagog. Urmează 
şcoala de profil tehnic, mai întâi la Liceul 
Real din Viena şi apoi la Politehnica din 
Karlsruhe (Germania). în această perioadă se 
arată pentru prima oară interesat de muzică. 
Va lua mai întâi lecţii de canto cu profesorul 
Heinrich Giehna, iar apoi, la Viena, cu Otto 
Uffmann. Hotărât să se dedice muzicii, va 
trece la Graz, sub îndrumarea lui Ferdinand 
Thieriot. în tinereţe a cântat la operele din 
Klagenfurt şi Zurich. După întoarcerea în 
oraşul natal a fost profesor de muzică şi 
dirijor, fiind director al Şcolii de Gimnastică 
şi Cântări (1875-1879; 1899-1914) şi cel 
dintâi director al Conservatorului din Cluj 
(care astăzi îi poartă numele). Lucrări: Cucuie 
cu peana sură (f.a.), Mama lui Ştefan cel Mare 

Dimancea 


(1884?) şi Ştefan Vodă şi codrul (1904), toate 
fiind referiri la unitatea spaţiului cultural 
românesc de dinaintea Marii Uniri. A lăsat 
piese pentru voce şi pian: A venit un lup din 
crâng (versuri de George Coşbuc), 1904; De 
ce nu-mi vii? (tradus în limba germană ca O, 
komm zu miri pe versuri de Mihai Eminescu); 
Peste vârfuri (trad. lb. germ. Wehmuth pe ver¬ 
suri de Mihai Eminescu, traducere de Mite 
Kremnitz, lied cântat prima oară la Sibiu, în 
1897, dedicat „domnului Titu Maiorescu"). 
Coruri bărbăteşti: Hai în horă... (versuri de 
Vasile Alecsandri), cântat prima oară la Sibiu, 
în 1884, sub formă de cor mixt; în zadar alerg 
pământul; Scumpă, dragă copilită ; Toată iarna 
ger şi frig-, Ce faci Ioană-, Două inimi nu-mi dau 
pace (versuri populare); Hora (cu acompani¬ 
ament de pian, versuri de Vasile Alecsandri); 
Primăvara (versuri de Vasile Alecsandri); Ziua 
ninge (versuri de Vasile Alecsandri - poezia 
Iarna)-, Mama lui Ştefan cel Mare, baladă pen¬ 
tru solişti şi cor, cu acompaniament de pian 
(versuri de Dimitrie Bolintineanu). Există 
un număr de piese scrise pornind de la 
melodii populare, cel mai adesea româneşti 
(cunoscute publicului la momentul întoc¬ 
mirii acestor preluări sau, în câteva cazuri, 
melodii vechi), dar şi ale altor popoare. Pen¬ 
tru voce şi pian - Hop, turcă, furcă! dedicat 
„fratelui meu Pandeli". Jelui-m-aş şi n-am 
cui..., dedicat „doamnei Veturia Triteanu". 
Prieten cu familia Mureşenilor din Braşov. 
Filarmonica din Braşov şi Conservatorul din 
Cluj îi poartă numele. Membru de onoare al 
Academiei Române (1919). 

Dimancea, Haralambie 

(1835 - 07.1890, Marea Britanie) 

Căpitan de artilerie. Este inventatorul revol¬ 
verului care-i poartă numele. A fost patentat 
în Anglia în 1885 [cu nr. 9973] şi rămâne 
azi una dintre cele mai rare arme. Lungimea 
ţevii revolverului este de 12,7 cm, iar arma 
trage cu cartuş de 38 Smith & Wesson, 
cartuş care a fost introdus în anul 1876 
sau 1877. Cartuşul are o lungime totală 
de 29,97 mm, tubul este lung de numai 
19,68 mm, iar diametrul glonţului este de 
9,14 mm. Patentul Dimancea a fost fabricat 
de Gatling în SUA şi de Kynoch în Anglia 
(1885). Calibrul era 9 mm. După Războiul 
de Independenţă regele a dorit să doteze 
armata română cu o armă proprie şi a susţi¬ 
nut cu fonduri producerea în serie a acestui 
revolver. Dar Marea Britanie, care contrac¬ 
tase producerea a 1 000 de bucăţi şi 8 000 
de cartuşe, a sistat producţia după doar 80 
de revolvere, propunând în schimb vânzarea 
unei arme proprii. La fel s-a întâmplat în 


cazul Franţei şi SUA. Mai mult: inventatorul 
şi-a pierdut viaţa în condiţii neelucidate, la 
nici 35 de ani, chiar în Marea Britanie. 

Dimitrachi, Sergiu 

(7.03.1933, Unţeşti, Basarabia) 

Inginer. A absolvit Facultatea de Radioteh- 
nică a Universităţii de Telecomunicaţii şi 
Informatică din Novosibirsk, Rusia. A lucrat 
în proiectări secrete la Omsk, apoi la Institu¬ 
tul de Cercetări în Construcţii şi Proiectarea 
Aparatelor de Măsură din Chişinău. Profe¬ 
sor la Institutul Politehnic (azi Universitatea 
Tehnică) al Moldovei din Chişinău. Autor a 
35 de brevete de invenţie şi a 14 certificate 
de inovaţie internaţionale (SUA, Japonia, 
Germania, Franţa etc.). Lucrări: K npuHu,uny 
nocmpoenun zenepamopoe uunynbcoe na 
Mocmoebix oneMenmax II Bonpocu paduooneK- 
mponuKU. (1972, în colaborare); Memodbi 
HeKOH.maKm.Hozo u3M.epenuK u3onupoeaHHOzo 
conpomueneHun (1978); EecKOHmaKmnuu 
Konmponb hozohhozo conpomuenenuK U30- 
nupoeaHHOzo npoeoda npu numbe II I/l3eecmuH 
ey306, 1979; Memod u3MepenuK conpomuene¬ 
HUK pe3Ucmu6Hbix usdenuu npu uszomoeneHuu 
II TexnunecKaK aneKmpodunaMUKa, 1985; 
Measurement of the structures with distributed 
constants. International conference on optimization 
of electrical and electronic equipments (Braşov, 
2002, în colaborare); Microtehnologii de fabri¬ 
care a micro conductorului cu ambalaj de sticlă, 
Târgovişte, 2004. Este laureat al Premiului 
de Stat, Inventator Emerit al Republicii Mol¬ 
dova, Eminent al construcţiei aparatelor de 
măsură din URSS. Membru corespondent al 
Academiei de Ştiinţe a Moldovei. 

Dimitrescu-laşi, Constantin 

(25.02.1849, laşi - 16.04.1923, Turnu Severin) 
Estetician. A făcut Literele la Iaşi, Filosofia 
la Berlin şi Leipzig. A fost profesor la uni¬ 
versităţile din Iaşi şi Bucureşti. Influenţat de 
pozitivism şi evoluţionism. Junimist mode¬ 
rat. Lucrări: Der Schdnheitsbegrijf (Conceptul de 
frumos), 1877; Estetica şi critica modernă, 1897; 
Critica şi politica, 1897; Studii de psihologie 
socială, 1938 (postum). 

Dimitrescu, Radu Alexandru 

(27.11.1926, Ploieşti) 

Geolog. A absolvit Mine şi Metalurgie la 
Politehnica din Bucureşti. A lucrat la Insti¬ 
tutul Geologic al României şi a fost profesor 
la Institutul de Petrol şi Gaze din Bucureşti, 
apoi din Iaşi. Contribuţii la descifrarea unor 
formaţiuni geologice şi punerea în evidenţă 
a unor materii prime. Lucrări: Harta geologică 
oficială a României, în colaborare; Geologia 

Munţilor Apuseni; Studiu geologic şi petrografic 
al masivului Făgăraş de Est; Mineralogia topo¬ 
grafică a României , în colaborare. Membru 
titular al Academiei Române (1996). 

Dimitrescu, Ştefan 

(18.01.1886, Huşi - 22.05.1933, laşi) 

Pictor. A studiat vioara la Conservatorul 
din Iaşi, apoi s-a înscris la Şcoala de Belle 
Arte, tot la Iaşi, ca elev al lui Nicolae Tonitza. 
A făcut pictura murală la bisericile din Agăş 
şi Asău (judeţul Bacău), după care s-a dus la 
Paris, la Academie de la Grande Chaumiere, 
cunoscută pentru şcoala impresionistă. 
Profesor la Şcoala de Belle Arte din Iaşi. Este 
unul dintre fondatorii, în 1918, ai Asociaţiei 
Arta Română. împreună cu Nicolae Tonitza, 
Francisc Şirato şi Oscar Han, a întemeiat, în 
1936, Grupul celor Patru. Lucrări: Ţărănci 
lucrând la război , Bunicul , Ţărănci din Sălişte, 
Ţigănci din Dobrogea, Femei pe plajă, Turci din 
Mangalia, Peisaj la Mangalia. 

Dimitrie cel Nou (Basarabov) 

(sec. XIII) 

Sfânt, patron al Bucureştilor. S-a născut 
în satul Basarabov, pe râul Lom, la sud de 
Dunăre. A trăit pe vremea ţaratului fraţilor 
Petru şi Asan ca om simplu, în satul lui, dar 
trupul său, în mod miraculos, n-a puterzit 
după moarte. în 1774 moaştele i-au fost 
depuse la Catedrala Patriarhală de la Bucu¬ 
reşti şi a devenit astfel ocrotitorul oraşului, 
în contextul luptei antiotomane din acea 
perioadă, dar şi ca un simbol al unităţii 
tuturor dialectelor româneşti în acelaşi 
bazin spiritual. 

Dimitriu, Anton 

(31.03.1905, Brăila - 1992, Bucureşti) 
Specialist în logică. A absolvit Facultatea de 
Ştiinţe a Universităţii din Bucureşti ca elev 
al lui Gheorghe Ţiţeica, Dimitrie Pompeiu, 
Traian Lalescu, Octav Onicescu. Şi-a făcut 
doctoratul în filosofie, conducător ştiinţific 
Constantin Rădulescu-Motru. Timp de 


cinci ani (1942-1947) este directorul publi¬ 
caţiei universitare Caiete de Filosofie , iar între 
1944-1946 este directorul săptămânalului 
Democraţia. între 1946-1948 este deputat 
în Parlament, dar în 1948 este înlăturat de 
la universitate împreună cu alţi profesori, 
printre care C. Rădulescu-Motru, N. Carto- 
jan etc. După 16 ani, în 1964, este numit 
cercetător la Centrul de logică al Academiei. 
Lucrări: Valoarea metafizică a raţiunii , 1933; 
Logica nouă , 1940; Logica polivalentă , 1943; 
Orient şi Occident , 1943; Paradoxurile logice , 
1944; Curs de istoria logicii, 1947-1948; 
Soluţia paradoxurilor logico-matematice, 1968; 
Mecanismul logic al matematicilor , 1968; Isto¬ 
ria logicii , 3 voi., 1969-1977; Teoria logicii , 
1973; Philosophia mirabilis , 1974; Cartea 
întâlnirilor admirabile , 1981; Aletheia, 1984; 
Eseuri , 1986; Culturi eleate şi culturi heracleitice, 
1987. Marele premiu acordat de Academia 
Română pentru Logica nouă , 1940. Premiul 
Societăţii Gazeta Matematică, 1947. Pre¬ 
miul Academiei Române, 1984. 

Dimitrovici (Dimitrovitza), Ambrosiu 

(20.07.1838, Cernăuţi - 3/15.07.1866, Cernăuţi) 
Publicist. A studiat Dreptul la Lvov. Secretar 
al Societăţii pentru Cultura şi Literatura 
Română din Bucovina. Lucrări: Catehismul 
internaţional , 1865. Membru fondator al Aca¬ 
demiei Române (1867). 

Dimo, Nicolae 

(30.11.1873, Orhei, Basarabia - 1959, Chişinău) 
Pedolog. Aromân ca etnie. A absolvit Insti¬ 
tutul Agricol de Silvicultură din Novo-Alek- 
sandrovsk. Specializat în geologie-mine- 
ralogie. A fost profesor la Universitatea de 
Stat din Chişinău. Director al Institutului 
de Pedologie, Agrochimie şi Ameliorare al 
filialei moldoveneşti a Academiei de Ştiinţe 
a URSS. A pus bazele cunoştinţelor contem¬ 
porane cu privire la repartizarea geografică a 
solurilor în Asia Mijlocie, regiunile de lângă 
Volga, depresiunea din jurul Mării Caspice, 

a unui şir de raioane ale Georgiei şi Azer¬ 
baidjanului sovietic. A delimitat un tip nou 
genetic de sol - beloziom. A studiat comple¬ 
xitatea şi discontinuitatea învelişului de sol 
din zona de semideşert, a elaborat metode 
originale de cartare a lor şi de reprezentare 
a profilurilor pedo-geomorfologice. A ela¬ 
borat clasificarea şi nomenclatura solurilor 
saline. A lansat ideea de construire a cana¬ 
lului Karakum (Turkmenistan). Membru al 
Academiei de Ştiinţe Agricole a URSS. 

Dimo, Paul Gh. 

(10.06.1905, Turnu Severin - 
17.04.1990, Bucureşti) 

Inginer. A absolvit Politehnica din Bucureşti 
şi Şcoala Superioară de Electricitate din 
Paris. Director tehnic al Societăţii de Gaz şi 
Electricitate din Bucureşti, şef de sector la 
Institutul de Energetică al Academiei, con¬ 
silier ştiinţific pentru construirea sistemului 
energetic şi de navigaţie de la Porţile de Fier. 
Lucrări: Analiza nodală a sistemelor electroener- 
getice , 1968; Ergonomie intelectuală cu modelul 
reţea, 1983; Sistemul energetic planetar, 1988. 
A inventat procedee de evitare a supraten¬ 
siunilor prelungite şi analizorul grafic Dimo. 
Premii pentru electrificarea ţării. Membru al 
Societăţii Franceze a Electricienilor. Mem¬ 
bru titular al Academiei Române (1990). 

Dimov, Leonid 

(11.01.1926, Ismail, Basarabia - 
5.12.1987, Bucureşti) 

Poet. A început Literele şi Filosofia. Exmatri¬ 
culat (1944). închisoare (1948-1949) pentru 
insulte la adresa lui Stalin. A lansat în poezie 
curentul onirist. Scrie o lirică barocă, este 
sugestionat de suprarealism şi fantasticul 
grotesc: Versuri, 1966, debut; Pe malul Sti- 
xului, 1968, Premiul Asociaţiei Scriitorilor 
Bucureşti; Carte de vise, 1969; Eleusis, 1970; 
Litanii pentru Horea, 1975; Dialectica vârstelor, 
1977, Premiul Asociaţiei Scriitorilor Bucu¬ 
reşti; Spectacol, 1979; Poezii, 1979, Premiul 


Uniunii Scriitorilor; Veşnica reîntoarcere, 1982, 
Premiul Asociaţiei Scriitorilor Bucureşti. 

Dinculescu, Constantin N. 

(23.11.1898, Alexandria - 15.09.1990, Bucureşti) 
Inginer (centrale şi reţele electrice). A absol¬ 
vit Facultatea de Ştiinţe, Secţia matematică, 
la Universitatea din Iaşi, apoi Electromeca¬ 
nica la Politehnica din Bucureşti. Profesor şi 
rector la Institutul Politehnic din Bucureşti, 
specialitatea centrale şi reţele electrice. Con¬ 
tribuţii la realizarea centralei electrice de la 
Porţile de Fier, la electrificarea căilor ferate 
române. A condus lucrările de proiectare şi 
execuţie a centralelor de la Doiceşti, Ovi- 
diu II, Comăneşti, Borzeşti, Petroşani, Bicaz, 
Sadu V Lucrări: Tracţiunea pe căile ferate prin 
locomotiva Diesel, 1933; Istoria energeticii şi elec¬ 
trotehnicii în România, 1950; Analiza termodina¬ 
mică a schemelor centralelor electrice, 1967; Ghi¬ 
dul de depanare a defecţiunilor în parcurs, 1972. 
Preşedinte al Comitetului Naţional Român 
pentru Comisia Mondială a Energiei (1954— 
1964), preşedinte al Consiliului Naţional 
al Inginerilor şi Tehnicienilor (1962-1972). 
Membru al Academiei Române (1990). Un 
bust al său a fost dezvelit în faţa Facultăţii de 
Electrotehnică din Bucureşti. 

Dindelegan, Gabriela Pană 

(7.02.1942, Piteşti) 

Lingvist. A absolvit Filologia la Universita¬ 
tea din Bucureşti. Şefă a Catedrei de limba 
română din cadrul Facultăţii de Filologie a 
Universităţii din Bucureşti. Prin lucrarea 
Sintaxa transformaţională a grupului verbal 
în limba română, 1976, Premiul Academiei 
Române, contribuie, alături de Maria Mano- 
liu-Manea, la fundamentarea gramaticii 
româneşti de orientare generativă. Face 
parte din comitetul de redacţie al revistelor: 
Revue roumaine de linguistique (redactor-şef 
adjunct); Studii şi cercetări lingvistice-, Ana¬ 
lele Universităţii Bucureşti. Secţia de Limbă şi 
literatură română-, Limbă şi literatură română-, 
Limbă şi literatură. Responsabil de proiect din 

partea Academiei Române la proiectul de 
colaborare franco-română cu tema O grama¬ 
tică contrastivă franco-română şi la proiectul cu 
participare internaţională Gramatica esenţială 
a limbii române (2004-2007). Membru cores¬ 
pondent al Academiei Române, 2004. 

Dinescu, Mircea 

(11.11.1950, Slobozia) 

Poet. A absolvit Facultatea de Ziaristică 
a Academiei Politice Ştefan Gheorghiu, 
Bucureşti. A fost redactor la diverse publi¬ 
caţii literare (Luceafărul, România literară). 
în 1992 preşedinte al Uniunii Scriitorilor. 
Editează Academia Caţavencu şi este preşe¬ 
dinte al Fundaţiei Academia Caţavencu. în 
prezent membru al CNSAS pentru decon- 
spirarea fostei Securităţi. în 2004 editează 
şi ziarul Gândul. Moderator de emisiuni de 
televiziune. Laureat al Premiului Herder 
(1998). Scrie o poezie exuberantă, stil Rim- 
baud, care evoluează către sarcasm: Invocaţie 
nimănui , 1971, debut; Elegii de când eram mai 
tânăr , 1973; Proprietarul de poduri, 1976, Pre¬ 
miul Uniunii Scriitorilor; La dispoziţia dum¬ 
neavoastră, 1979; Democraţia naturii, 1981, 
Premiul Uniunii Scriitorilor; Exil pe-o boabă 
de piper, 1983; Rimbaud negustorul, 1985; 
Moartea citeşte ziarul, 1989, Olanda, după ce 
fusese respins de cenzură în ţară în 1988; 
O beţie cu Marx, 1996; Pamflete vesele şi triste, 
1996; Fluierături în biserică, 1998; Corijent la 
cele sfinte, 2004; Femeile din secolul trecut, 2010. 

Dinică, Gheorghe 

(1.01.1934, Bucureşti - 10.10.2009, Bucureşti) 
Actor. A absolvit în 1961 Institutul de Artă 
Teatrală şi Cinematografică din Bucureşti la 
clasa profesoarei Dina Cocea, a debutat ca 
actor în filmul Străinul, 1963, şi a jucat în 
peste 60 de filme. Roluri: film - Comoara din 
Vadul Vechi (1964), Procesul alb (1965), Golgota 
(1966), Maiorul şi moartea (1967), Columna 
(1968), Prea mic pentru un război atât de mare 
(1969), Atunci i-am condamnat pe toţi la moarte 
(1971), Felix şi Otilia (1971), Bariera (1972), 
Cu mâinile curate (1972), Explozia (1972), Din¬ 
colo de nisipuri (1973), Ştefan cel Mare-Vaslui 
1475 (1974), Ilustrate cu flori de câmp (1974), 
Filip cel bun (1974), Fraţii Jderi (1974), Zidul 
(1974), Nemuritorii (1974), Nu filmăm să ne 
amuzăm (1974), Un comisar acuză (1975), Eva¬ 
darea (1975), Mastodontul (1975), Prin cenuşa 
imperiului (1975), Cuibul salamandrelor (1976), 
Marele singuratic (1976), Osânda (1976), Pre¬ 
miera (1976), Acţiunea „Autobuzul" (1977), 
Doctorul Poenaru (1977), Trepte spre cer (1977), 
Drumuri în cumpănă (1978), Revanşa (1978), 
Totul pentru fotbal (1978), Bietul Ioanide (1979), 



Mircea Dinescu Gheorghe Dinică 


Ultima noapte de dragoste (1979), Lumini şi 
umbre (1979-1982) - serial TV, Reţeaua S 
(1980), O lume fără cer (1981), Concurs (1982), 
De ce trag clopotele. Mitică? (1982), Secretul lui 
Bachus (1983), Cuibul de viespi (1986), Balkans, 
Balkans (1993), Oglinda - începutul adevărului 
(1993), Această lehamite (1993), Chira Chira- 
lina (1993), Crucea de piatră - ultimul bordel 
(1993), Craii de Curtea Veche (1995), Faimosul 
Paparazzo (1999), Manipularea (2000), Patul 
lui Procust (2001), Război în bucătărie (2001), 
Filantropica (2001), Turnul din Pisa (2002), 
Examen (2003), Dulcea saună a morţii (2003), 
Bani de dus, bani de întors (2004) - film TVR; 
Sindromul Timişoara - Manipularea (2004), 
Omul grăbit (2005) - Franţa, Vânătoarea 
(2005), White Palms (2006) - Ungaria, Tine¬ 
reţe fără tinereţe (2006), Ticăloşii (2007), 
Supravieţuitorul (2008), Biblioteque Pascal 
(2008) - Ungaria. Teatru: Inspectorul de poliţie 
de John Boynton Priestley, regia Dina Cocea, 
1961; Celebrul 702, regia M. Ghelerter, 1961; 
Centrul înaintaş a murit în zori de A. Cuzzani, 
1962; Siveik în al doilea război mondial de 
B. Brecht, regia L. Giurchescu, 1962; Procesul 
domnului Caragiale de M. Ştefănescu, regia 
D. Esrig; Rinocerii de Eugene Ionesco, regia 
L. Giurchescu, 1964; Romulus cel Mare de 
Friedrich Diirrenmatt, regia Sanda Mânu, 
1978; Gaiţele de Alexandru Kiriţescu, regia 
Horea Popescu, 1979; O scrisoare pierdută 
de Ion Luca Caragiale, regia Radu Beligan, 
1980; Aşteptându-l pe Godot de Samuel 
Beckett, regia Grigore Gonţa, 1982; Ploşniţa 
de V Maiakovski, 1984; Livada de vişini de 
A.P. Cehov, regia Andrei Şerban, 1997; 
Inimă de ţigan, telenovelă, serial, 2008. Dis- 
cografie: Cântece de petrecere (2003), Cântece 
de petrecere 2 (2003), Romanţe (2004). Premii 
şi distincţii: titlul Doctor Honoris Causa 
oferit de Universitatea Naţională de Artă 
Teatrală şi Cinematografică, 2008; Premiul 
pentru întreaga activitate la Festivalul TIF, 
2006; Diploma de interpretare acordată de 
Uniunea Autorilor şi Realizatorilor de Film 

din România, 2004; Premiul Special UCIN 
pentru Filantropica, 2002; Actor de onoare al 
filmului românesc; Premiul de excelenţă - 
UNITER, 1999; Premiul Troia (Portugalia) 
pentru Patul conjugal, 1992; 1975, Premiul 
de interpretare la Karlovy Vary pentru rolul 
Diplomatul din filmul Prin cenuşa imperiului ; 
Premiul ACIN pentru Explozia, Felix şi Otilia, 
Bariera, Atunci i-am condamnat pe toţi la moarte, 
1972; Ordinul Serviciu Credincios în grad 
de Mare Ofiţer. 

Dinicu, Grigoraş 

(1889, Bucureşti - 1949, Bucureşti) 
Compozitor şi violonist. A absolvit Con¬ 
servatorul din Bucureşti ca elev al lui 
D.G. Kiriac. A fost violonist în Orchestra 
Ministerului Instrucţiunii Publice, concert- 
maistru în Orchestra Filarmonicii, şef de 
orchestră de muzică populară (1906-1946). 
A compus muzică de cameră numai pe teme 
de inspiraţie populară, pentru vioară şi pian, 
cea mai cunoscută fiind Hora staccato. 

Dinicu, Sile, prenume la naştere Vasile 
(10.12.1919, Bacău - 7.01.1993, Bucureşti) 
Dirijor, pianist, orchestrator şi compozitor 
de muzică uşoară. Şeful Orchestrei de 
Estradă a Radioteleviziunii (1959-1986). 
A dirijat Festivalurile de Muzică Uşoară de la 
Mamaia (până în 1986) şi Festivalul Cerbul 
de Aur de la Braşov (1968-1971). 

Diomin, Vitali 

(29.11.1935, staţia Oloviannaia, Rusia - 
14.02.1997, Chişinău) 

Regizor de film. Rus ca etnie. A absolvit 
Institutul de Stat de Cultură din Moscova, 
Secţia regie de teatru. A fost regizor la 
Televiziunea din Riga până în 1962, când 
a fost invitat la Telefilm Chişinău, de unde 
s-a mutat (1971) la Moldova Film. A lucrat 
deopotrivă filme artistice şi documentare: 
Autografe , 1964; Căile albastre ale Moldovei, 
1964; Sub nume fals, 1965; Fericirea nu este 
adusă de cocostârci, 1965; Pe malul de chihlimbar, 


1966; Al nostru Vanea, 1967; Unul din cei 
mulţi, 1968; Compoziţii festiv aliere, 1968: Ion 
Secrier, 1969; Lumina, 1970; Ofiţer în rezervă, 
Moldova Film, 1971; Nume salvat, 1972; Casa 
părintească, 1973; Nicuşor din tribul dificililor, 
1975; Dosar personal, 1976; Usturici, nr.13,23, 
1976; Anton Zavadschi, 1977; Usturici, nr. 2, 
10, 1977; De aceeaşi vârstă, 1978; Usturici, 
nr. 1-6, 1978; Ivan Peciul, 1979; Usturici, 
nr. 1, 1979; Clevetire, 1980; Raţionalizatorul, 
1981; Irigarea terenurilor la sudul Moldovei, 
1983; Intoxicaţia şi arsurile, 1983; Erbicidele în 
lupta cu buruienile, 1984; Legume albuminoase, 
1986; Atenţie: metanolul este otravă, 1987; 
Sănătatea oamenilor de la sate, 1987. Distins cu 
diploma pentru cel mai bun film-reportaj la 
Festivalul Zonal de Film de la Vilnius, 1966. 
Membru al Uniunii Cineaştilor şi Uniunii 
Jurnaliştilor din Republica Moldova. 

Dionisie Eclesiarhul 

(cca 1759, Pietrari, Vâlcea - 1820, Craiova) 
Cronicar şi caligraf. învaţă la Tismana, 
Govora, Hurezi, Episcopia Râmnicului, 
Craiova. în 1786 este chemat la Râmnicu 
Vâlcea de episcopul Filaret, ca ecleziarh, să 
scrie condica episcopiei şi a metohurilor. 
Din 1788, cu Naum Râmniceanu (ai cărui 
bunici se trăgeau din Jina - Sibiu), îl înso¬ 
ţeşte pe episcopul Filaret în pribegie la Sibiu, 
în Banat, Serbia şi Ungaria (Buda). La Râm¬ 
nic din nou din 1795 (a avut nenumărate 
legături cu sibienii). La Bucureşti între 1806 
şi 1808, apoi la mănăstirea Jitianu, Sadova 
şi Craiova şi între 1808 şi 1814, 1815. Scrie 
Hronograful Ţării Româneşti de la 1764 până la 
1815 (despre suferinţele oltenilor de pe urma 
lui Osman Pazvantoglu). Mai scrie: Pomel¬ 
nicul (condica) Episcopiei Râmnicului, 3 voi., 
1786; Condica mănăstirii Bistriţa, 1795-1796, 
3 voi.; Pomelnicul mănăstirii Titirecul din Ocnele 
Mari, 1799; Hrisovul moşiei Ruteşti-Vâlcea, 
1814; Condica Arnotei, 2 voi.; Condica mănăs¬ 
tirii Dintr-un lemn; Condica Govorei; Condica 
Bisericii din Poieni - Vâlcea, care cuprind un 
imens material documentar. 

Dionisie Exiguul Dionisie Romano Dora D’lstria Alexandru George Djuvara 


Dionisie Exiguul 

(~470, Scythia Minor, azi Dobrogea - 
-545, Roma) 

Teolog. Este prezentat de Diodor Cassius ca 
fiind de neam scit. Vorbea latina şi greaca. 
Intrat de tânăr la călugărie în Scythia Minor, 
plecat apoi la Bizanţ. De acolo a plecat la 
Roma în 496 şi a fost hirotonisit. A lucrat 
la cancelaria papală şi a tradus din greacă în 
latină opere dogmatice şi vieţi de sfinţi răsă- 
riteni. Ştia astronomie şi matematică şi era 
folosit pentru calcularea zilelor de Paşte. El a 
fixat cronologia erei creştine, luând ca punct 
de plecare naşterea Mântuitorului. A fost 
unul dintre cei care credea în posibilitatea 
păstrării unităţii lumii creştine. 

Dionisie Lupu 

V Lupu, Dionisie 

Dionisie Romano 

(26.07.1806, Sălişte, Sibiu - 18.01.1873, Buzău) 
Cărturar, traducător. A absolvit Colegiul Sf. 
Sava din Bucureşti. A profesat la Seminarul 
Mitropoliei din Bucureşti. S-a călugărit la 
mănăstirea Neamţ (1823), sprijinit de Eufro- 
sin Poteca şi Heliade-Rădulescu. Paşoptist. 
A tradus şi adaptat manuale. Lucrări: Abeţe- 
dar românesc spre întrebuinţarea tinerilor începă¬ 
tori, 1834; Abeţedar religios , 1835; Culegere de 
întâile cunoştinţe trebuincioase pentru învăţătura 
copiilor ce încep a ceti , 1858; Principii generale de 
înţelepciune şi datoriile tinerilor , 1871. 

Dissescu, Constantin 

(8.08.1854, Slatina - 10.08.1932, Bucureşti) 
Jurist. A absolvit Ştiinţele Juridice şi Istoria 
la Sorbona. Profesor de drept penal la Uni¬ 
versitatea din Iaşi (1883) şi profesor de drept 
public roman la Universitatea din Bucureşti 
(1884). între 1909 şi 1913 a fost decan al 
Facultăţii de Drept din Bucureşti. A fost 
ministru liberal al Justiţiei (1899-1900), 
Cultelor şi Instrucţiunii Publice (1906-1907; 
1912-1913). Lucrări: Părere asupra reformei 
execuţiunii silite , 1881; Originea şi condiţiunea 
proprietăţii în România, 1889; Cursul de Drept 


public român voi. I-II, Dreptul constituţional, 
vol.III - Dreptul administrativ, 1890-1892; 
Condiţia juridică a dreptului de farmacie, 1909; 
Les origines du Droit roumain, 1899; Introducere 
la studiul Dreptului constituţional, 1911. 

D’lstria, Dora nume la naştere Elena Ghica 

(22.01.1828, Bucureşti - 
11.11.1888, Florenţa, Italia) 

Scriitoare română de origine albaneză, 
de limbă franceză şi italiană. Vorbea nouă 
limbi. Familia Ghica a dat domni fanarioţi 
şi pe scriitorul Ion Ghica. A studiat la 
Şcoala Domnească, specialitatea elenistică. 
Căsătorită cu prinţul rus Alexandr Kolţov 
Masalski, de care se desparte, plecând de la 
Petersburg mai întâi în Elveţia, apoi în Italia. 
A călătorit în cele două Americi. A tradus 
Iliada din greacă în germană la 15 ani, 
publicând-o la Leipzig. Din 1841 stabilită 
la Dresda. Paşoptistă. A compus muzică pe 
versurile lui Heliade-Rădulescu. Prietenă 
cu Edgar Quinet (prin Hermiona, soţia lui, 
născută Asachi) şi Jules Michelet. A lăsat 
peste 120 de scrieri, publicate în mai multe 
limbi: La vie monastique dans l'eglise orientale, 
Paris & Geneva, 1855; La Suisse allemande et 
l'ascension de Moench, Paris & Geneva, 1856, 
dedicată „To my Romanian brothers"; Les 
femmes en Orient, Ziirich, 1860; Albanians 
in Romania. The History of the princely Ghica 
Family during the 17th, 18th and 19th centuries, 
Florenţa, 1872; Lapoesie des Ottomans, 1877. 
Cetăţean de onoare al Atenei şi Florenţei, 
membru de onoare al Societăţii de Arheo¬ 
logie a Greciei (1960). 

Djuvara, Alexandru George 

(1858, Bucureşti - 2.02.1913, Bucureşti) 
Scriitor. Familie de origine aromână, ramura 
din Ţara Românească semnând Djuvara, 
iar cea din Moldova Juvara. Liceul Louis 
le Grand şi Dreptul la Paris. întors în ţară, 
este de mai muîte ori ministru în guverne 
liberale. A frecventat cenaclul Literatorul al 
lui Al. Macedonski. Lucrări: Versuri, 1882; 
Idealism şi naturalism, eseu, 1883. 

Djuvara, Mircea 

(18/30.05.1886, Bucureşti - 
7.11.1945, Bucureşti) 

Filosof şi jurist. Fiu al lui Alexandru George 
Dj. A absolvit Facultatea de Drept şi Facul¬ 
tatea de Litere şi Filosofie la Bucureşti. 
A audiat la Paris cursuri de drept, matema¬ 
tică, fizică, medicină. Profesor la Facultatea 
de Drept a Universităţii din Bucureşti. 
Deputat, vicepreşedinte al Camerei Depu¬ 
taţilor (1933-1936), ministru al Justiţiei. 
Lucrări: Dreptul naţiunilor , 1915; Teoria gene¬ 
rală a Dreptului , 3 voi., 1930; Contribuţii la 
teoria cunoaşterii juridice, 1942; Viaţa lui Kant, 
1941. Membru al Asociaţiei pentru Studiul 
şi Reforma Socială, devenită Institutul 
Social Român, al Institutului Internaţional 
de Filosofie a Dreptului şi de Sociologie 
Juridică din Paris. Membru corespondent al 
Academiei Române (1936). 

Djuvara, Neagu 

(31.07.1914, Bucureşti) 

Diplomat. Origine aromână. Nepot al lui 
Trandafir George Dj. în 1929 pleacă în 
Franţa cu familia. A absolvit liceul la Nisa, 
Dreptul şi Istoria la Paris. Doctor în Drept 
la Paris. A lucrat la Ministerul de Extene 
din Bucureşti în timpul celui de-al Doilea 
Război Mondial. Membru al Cabinetului 
Antonescu. Membru al Comitetului Naţi¬ 
onal Român din exil (al lui Vişoianu), a 
antrenat, în cadrul unei reţele franco-ame- 
ricano-române, oameni care erau paraşutaţi 
în România. A participat la întemeierea 
Francofoniei (Africa, Niamey). Revenit în 
România după 1989. Membru fondator al 
Societăţii Academice Române. Lucrări: Civi- 
lisations et lois historiques. Essai d'etude comparee 
des civilisations, 1975; Les Pays roumains entre 
Orient et Occident. Les Principautes danubiennes 
au debut du XX e siecle, 1989; Bucarest-Paris- 
Niamey et retour, 2004. 

Djuvara, Trandafir George 

pseudonim literar T. Ezneanu 
(6.11.1856, Tecuci - 1935, Paris) 

Scriitor. Frate cu Alexandru George Dj. 
A urmat Literele şi Filosofia la Bruxelles, 
Ştiinţele Politice la Paris. Diplomat, a lucrat 
la Bruxelles, Sofia, Belgrad, Atena. Membru 
fondator al Asociaţiei Literare şi Artistice 
Internaţionale cu sediul la Paris (1878). 
Lucrări: Coarde sparte, versuri, 1884; încercare 
asupra literaturei române de la origini până în 
zilele noastre, 1884; Bibliografia cestiunii naţi¬ 
onale, 1895; Edgar Quinet filo-român, 1903; 
Mes missions diplomatiques, Paris, 1930. 



Mircea Djuvara Neagu Djuvara 


Doban, Parascheva 

nume la naştere Parascheva Morariu 

(6.08.1920, Grebenaţ, Banatul Sârbesc - 
2002, Vârşeţ) 

Profesoară. Soţie a lui Traian D. A absolvit 
Şcoala Normală din Craiova şi s-a specia¬ 
lizat la Novi Sad. A fost profesoară la secţia 
română a liceului din Vârşeţ, la Şcoala Nor¬ 
mală din Novi Sad, inspector pentru şcolile 
elementare, profesoară la şcoala Olga Petrov 
Radisic. A fondat revista Bucuria pionierilor, 
azi Bucuria copiilor a Trustului Libertatea 
din Novi Sad. A tradus şi adaptat manu¬ 
ale de matematică şi fizică pentru toate 
clasele şcolilor de opt ani, a scris articole 
pentru emanciparea femeilor, este coautor 
al monografiei Societatea Cultural-Artistică 
Petru Albu (azi Luceafărul) din Vârşeţ, a cărei 
preşedintă a fost. 

Doban, Traian 

(5.10.1920, Voivodinţ, Banatul Sârbesc - 
3.07.2008, Vârşeţ) 

Scriitor. Soţ al Paraschevei D. A absolvit 
liceul la Biserica Albă şi Şcoala Normală la 
Vârşeţ în prima serie (alături de Gligor Popi, 
Tudor Milovan, Nicolae Bosioc, Alexandru 
Lupşici, executat de fascişti în 1941), având 
profesori contractuali veniţi din România. 
A făcut parte din prima generaţie de pro¬ 
fesori formaţi în comunitatea românească 
din Banatul Sârbesc. A fost învăţător la 
Marcovăţ, Sâmianăş (Bariţe) şi Iabloka de 
lângă Pancevo. Voluntar în Armata de Eli¬ 
berare a Iugoslaviei (1944-1955). A absolvit 
apoi Şcoala Superioară de Biologie-Chimie 
la Novi Sad şi Facultatea de Matematică şi 
Ştiinţe Naturale a Universităţii din Belgrad. 
A fost profesor la Academia Pedagogică din 
Vârşeţ. A fost unul dintre fondatorii Cercu¬ 
lui Literar Lumina, al revistei Bucuria copiilor, 
al revistei Satul, pe care a şi condus-o. A alcă¬ 
tuit manuale de chimie şi biologie în limba 
română şi un manual de educaţie sanitară. 
Traduce şi manuale de fizică şi de biologie 

Dumitru Dobrescu Emilian Dobrescu 


pentru clasa a VII-a destinate comunităţii 
sârbeşti din România. Scrie numeroase arti¬ 
cole de critică teatrală, eseuri, articole din 
domeniul culturii şi învăţământului. A luat 
parte activă la apariţia Monografiei Şcolii 
Normale şi Monografiei Academiei Pedagogice 
din Vârşeţ, a Monografiei Societăţii Cultu¬ 
ral-Artistice Luceafărul din Vârşeţ, Monografiei 
Voivodinţului. A scris şi literatură: Pierduţi în 
vijelii , roman, 1985, dedicat primei generaţii 
de intelectuali români formaţi în Banatul 
Sârbesc (cu ajutorul profesorilor contrac¬ 
tuali veniţi din România); Mireasma iluziilor , 
versuri, 1989. 

Dobrescu, Dumitru 

(12.03.1927, Bucureşti) 

Farmacolog. A absolvit Farmacia şi Medi¬ 
cina Generală la Bucureşti. S-a specializat 
în Belgia, Cehoslovacia şi SUA. Profesor, 
şef de catedră şi decan al Facultăţii de Far¬ 
macie din Bucureşti. Director al Institutului 
pentru Controlul de Stat al Medicamentelor 
şi Cercetări Farmaceutice. A realizat, împre¬ 
ună cu P. Ionescu Stoian, reţeaua naţională 
de farmaco-vigilenţă din România, afiliată 
în 1973 la Centrul Internaţional ONU. 
Contribuţia sa cea mai de seamă se referă 
la chestiunea asocierii medicamentelor. Este 
coautor al unui nou medicament, Romener, 
ca şi autor al Distonocalm, Gerosan, Efilon, 
Parodosan. Lucrări: Farmacodinamie. Curs. 
Lucrări practice de farmacologie; farmacodinamie 
generală. Manual de învăţământ programat , 
1972; Asocierea medicamentelor. Incompatibi¬ 
lităţi farmacodinamice; farmacoterapie practică , 
1989. Membru al Academiei de Ştiinţe 
Medicale din România, al Academiei Regale 
de Farmacie din Spania, al Academiei Naţi¬ 
onale de Farmacie din Franţa. Membru 
corespondent al Academiei Române (1992). 

Dobrescu, Emilian 

(22.05.1933, Bucureşti) 

Economist. A absolvit Facultatea de Econo¬ 
mie a Universităţii Lomonosov din Moscova. 


Profesor la ASE. A lucrat la Comitetul de 
Stat al Planificării (preşedinte între 1981 şi 
1982). Contribuţii în domeniul măsurării 
economice. Lucrări: Ritmul creşterii economice , 
1968; Structura economiei româneşti , 1969; 
Macro ciclul economic optimal , 1983; Corelaţia 
dintre acumulare şi consum , 1971; Măsurarea 
economică , 1989; Dihotomia real-nominal în 
economia românească , 1997. Membru titular al 
Academiei Române (1990). 

Dobrescu, Nicolae 

(20.07.1874, Celeiu, azi înglobat în oraşul 
Corabia, jud. Olt - 10/23.07.1914, Bucureşti) 
Istoric. Studii la Seminarul Central din 
Bucureşti (1888-1896), cu diferenţa de liceu 
(1898), facultăţile de Teologie (licenţa 1902) 
şi Litere (tot 1902) din Bucureşti; studii de 
specializare în istorie la Universitatea din 
Viena (1902-1905), unde a obţinut docto¬ 
ratele (1905), echivalate de Facultatea de 
Litere din Bucureşti, apoi la Facultatea de 
Teologie din Cernăuţi (1905-1906); în acest 
răstimp copiază numeroase documente 
inedite din arhivele din Viena şi Budapesta. 
Profesor suplinitor (1906), agregat definitiv 
(1907), apoi titular (1911) la noua Catedră 
de istoria Bisericii române de la Facultatea 
de Teologie din Bucureşti. A editat docu¬ 
mente privitoare la situaţia Bisericii din 
Oltenia sub ocupaţie austriacă. Lucrări: 
Studii de Istoria Bisericii Române contemporane , 
1. Istoria Bisericii din România (1850-1895), 
1905; Fragmente privitoare la Istoria Biseri¬ 
cii Române , Budapesta, 1905; întemeierea 
mitropoliilor şi a celor dintâi mănăstiri din 
ţară. Contribuţiuni la Istoria Bisericii Române , 
1906; Istoria Bisericii Române din Oltenia în 
timpul ocupaţiunii austriece (1716-1739), cu 
220 de acte şi fragmente inedite culese din 
arhivele din Viena, 1906; Documente şi registre 
privitoare la Constantin Brâncoveanu, 1907 (în 
colaborare cu Constantin Giurescu); Contri¬ 
buţiuni la Istoria Bisericii Române în secolul al 
XV-Iea, 1907; Episcopul Melchisedec (schiţă), 
1907; Mitropolitul Andrei Şaguna, 1909; 
Istoria Bisericii Române, sec. XIV-XIX, curs lito¬ 
grafiat, 1911-1912. Membru corespondent 
al Academiei Române (1911). 

Dobrin, Nicolae, porecla Gâscanul 
(26.08.1947, Piteşti - 26.10.2007, Piteşti) 
Fotbalist şi antrenor de fotbal. A debutat 
în Divizia A la Dinamo Piteşti în 1962. 
A jucat 22 de ani la F.C. Argeş, refuzând să 
se mute la Dinamo Bucureşti ori Universi¬ 
tatea Craiova. A jucat 48 de meciuri pentru 
naţionala României şi a contribuit la cali¬ 
ficarea României la Campionatul Mondial, 
Mexic, 1970. A fost desemnat cel mai bun 

Dobrogeanu-Gherea 



Nicolae Dobrin C. Dobrogeanu-Gherea Eugen Doga 


jucător al anilor 1966, 1967, 1971. A jucat 
ultimul meci în 1983. 

Dobrogeanu-Gherea, Constantin 

nume la naştere Solomon Katz 
în Ucraina Mihail Nikitici Kass 

(21.05.1855, Slavianka-Ekaterinoslav, 
azi în Ucraina - 7.05.1920, Bucureşti) 

Scriitor şi fruntaş socialist. A fost unul 
dintre membrii marcanţi ai Partidului 
Social Democrat Român, un critic literar 
prodigios, cunoscut pentru polemica sa cu 
Titu Maiorescu. A obţinut cetăţenia română 
graţie susţinerii exprese a lui Maiorescu, 
atunci prim-ministru. Acesta susţinea ideea 
artei pentru artă, în timp ce Constantin 
Dobrogeanu-Gherea era adeptul teoriei 
artei cu tendinţă. L-a cunoscut pe Lev 
Troţki. Prin lucrarea sa, Neoiobăgia , devine 
unul dintre părinţii sociologiei din România. 
Fiul său, Alexandru Gherea, este unul dintre 
membrii fondatori ai Partidului Comunist 
Român. A fost adept al narodnicismului şi 
un precursor al sămănătorismului, jucând, 
totodată, un rol activ în mişcarea popora¬ 
nistă. A deţinut în proprietate restaurantul 
gării din Ploieşti. Articolul său fundamental 
rămâne Asupra criticii. Lucrări: Neoiobăgia 
(Studiu economico-sociologic al problemei noastre 
agrare), 1910; Personalitatea şi morala în artă ; 
Tendenţionismul şi tezismul în artă ; Decepţionis- 
mul în literatura română ; Cauza pesimismului în 
literatură şi viaţă ; Asupra criticii metafizice şi celei 
ştiinţifice; Asupra esteticii metafizice şi ştiinţifice ; 
Idealurile sociale şi arta ; Asupra mişcării literare 
şi ştiinţifice ; Munca creatoare şi munca-exerciţiu-, 
Dl Panu asupra criticii şi literaturii. Membru 
post-mortem al Academiei Române (1948). 

Dobronravov, Leonid, 

nume la naştere Leon Donici 
(5.06.1887, Chişinău - 26.05.1926, Paris) 

După mamă era din familia lui Alexandru 
Donici. A învăţat mai întâi la şcoala primară, 
apoi a trecut prin clasele şcolii duhovniceşti, 
şi-a continuat studiile la Seminarul Teologic 


din Chişinău. A locuit la Petersburg până 
în 1918, fiind prieten cu Kerenski. A plecat 
apoi în Franţa. Lucrări: Noul seminar, 1913; 
Apele mici, roman, 1914; Revoluţia rusă, stu¬ 
diu, Bucureşti, 1923. A fost reînhumat la 
Chişinău, graţie insistenţelor lui Octavian 
Goga şi Nichifor Crainic, în 1943. 

Doga, Eugen 

(1.03.1937, Mocra, Transnistria) 

Compozitor. A absolvit Conservatorul la 
Chişinău. Violoncelist în Orchestra de Stat 
a Radioului şi Televiziunii (1957-1962) din 
Republica Moldova. Profesor la Colegiul 
de Muzică Ştefan Neaga din Chişinău 
(1962-1967), membru al Comisiei pentru 
Repertoriu a Ministerului Culturii din 
Republica Moldova. Preşedinte al Uniunii 
Compozitorilor. A compus muzică instru¬ 
mentală, cantate şi simfonii, ca şi muzica a 
peste 200 de filme. Piesele sale au circulat pe 
tot teritoriul URSS. Membru al Academiei 
de Ştiinţe a Moldovei. 

Dogan, Mattei 

(16.10.1920, Bucureşti - 10.10.2010) 

Sociolog. A studiat Sociologia la Bucureşti, 
ca elev al lui Henri Stahl, şi a continuat la 
Paris, unde şi-a luat doctoratul la Sorbona. 
A rămas în Franţa şi a lucrat la CNRS. A fost 
profesor de ştiinţe politice la Universitatea 
din Los Angeles şi profesor invitat la Yale 
University, Columbia University, Florenţa, 
Tokyo, Smithsonian Institute ş.a. Lucrări: 
Analiză statistică a democraţiei parlamentare 
în România, 1953; European Politics, 1971; 
Comparing Nations: Concepts , Strategies, Sub- 
stance, 1994; Elites, Crises and the Origins of 
Regimes, 1998. Membru în Consiliul Asoci¬ 
aţiei franceze de Ştiinţe Politice, preşedinte 
al Comitetului de Cercetare asupra Elitelor 
Politice. în 2001 a creat o fundaţie dedicată 
exclusiv ştiinţelor politice, care-i poartă 
numele. Acolo au apărut Online Anthology of 
Comparative Research, Online Anthology Lite- 
rature as a Mirror of Social Realities şi Online 

Doja 



Mattei Dogan 


Octav Doicescu Şt. Aug. Doinaş 


Gheorghe Doja 


Anthology of Social Sciences of Religion and 
Agnosticism. Membru de onoare al Academiei 
Române (1992). 

Doicescu, Octav 

(8.01.1902, Brăila - 10.05.1981, Bucureşti) 
Arhitect. La sfârşitul anilor 1930 scrie, 
împreună cu Marcel Iancu şi Horia Creangă, 
broşura Către o arhitectură a Bucureştilor, 
o încercare de a prefigura un Bucureşti 
modern care să păstreze valorile trecutului. 
Concomitent apare revista Simetria , redac¬ 
tată de el împreună cu G.M. Cantacuzino, 
Matila Ghica, Tudor Vianu, Titu Evolceanu, 
Ştefan (Fănică) Constantinescu, Mac Con- 
stantinescu. Ultimul număr apare în 1945. 
Revista este singura publicaţie a epocii care 
pune problema Orient-Occident în estetica 
vremii sau problema Mitocanului Român. 
Lucrări de arhitectură: palatul Băncii Naţi¬ 
onale, coordonator de proiect; Fântâna Mio¬ 
riţa, Parcul Herăstrău (ce include cartierul 
Jianu din faţa Parcului Bordei); Restaurantul 
Românesc de la Băneasa, uzinele Banloc şi 
blocul Banloc din Calea Victoriei, numit 
Macul Roşu, Uzinele IAR, Ministerul 
Informaţiilor (Str. Oneşti), Casa Română de 
la 'World's Fair', New York, 1939, cartierul 
de vile din parcul Jianu (astăzi Primăverii) şi 
amenajarea parcurilor Herăstrău şi Bordei 
împreună cu inginerul Caranfil, Fântâna 
Zodiac din Parcul Carol, casa de la Snagov 
a Regelui Mihai, astăzi distrusă, blocul de 
locuinţe de pe Ştirbei Vodă, în faţa Con¬ 
servatorului de muzică, Opera Română 
(1953) - basoreliefurile sunt opera lui Ion 
Vlad, cartier de locuinţe la Băneasa pentru 
personalul aeroportului (la origine fiecare 
casă avea altă culoare), primăria oraşului 
Piteşti. Numele său a fost dat unei străzi 
din cartierul Progresul, din oraşul său natal, 
Brăila. Cetăţean de onoare al oraşului New 
York, 1939, titlu acordat de celebrul primar 
La Guardia. Membru titular (1974) al Aca¬ 
demiei Române. Cu prilejul centenarului 
naşterii Ordinul Arhitecţilor din România 


i-a dezvelit un bust în holul Facultăţii de 
Arhitectură din Bucureşti. 

Doinaş, Şt(efan) Aug(ustin), 

nume la naştere Ştefan Popa 
(25.04.1922, Caporal Alexa, jud. Arad - 
25.05.2002, Bucureşti) 

Poet. Soţ al balerinei Irinel Liciu. A urmat 
Facultatea de Litere şi Filosofie din Cluj, 
neterminată din pricina războiului. A făcut 
parte din Cercul literar de la Sibiu (1943) 
şi a semnat Manifestul Crinului Alb. Prieten 
cu Ion Caraion. După o perioadă când a 
profesat în satul natal, a devenit colaborator 
la diverse publicaţii literare. Redactor la 
Secolul 20. Senator al României din partea 
PNŢCD (1992-1996). în 1947 a primit 
premiul E. Lovinescu al Editurii Fundaţiilor 
Regale pentru volumul în manuscris Alfa¬ 
bet poetic. A scris lirică de meditaţie despre 
condiţia umană, timp, artă: Cartea mareelor, 
1964, debut; Omul cu compasul , 1966; Semin¬ 
ţia lui Laokoon, 1967; Ipostaze , 1968, Premiul 
Academiei; Alter ego, 1970, Premiul Comi¬ 
tetului de Stat pentru Cultură şi Artă; Papi¬ 
rus, 1974; Anotimpul discret, 1975, Premiul 
Uniunii Scriitorilor; Alfabet poetic, 1978, 
Premiul Uniunii Scriitorilor; Vânătoare cu 
şoim, 1985;7L/<zs de sunete fundamentale, 1988; 
Interiorul unui poem, 1990; Arie şi ecou, 1992; 
Născut în Utopia, 1992; Psalmi, 1997. A tra¬ 
dus Goethe - Faust, 1982, Premiul Special 
al Uniunii Scriitorilor. A publicat şi eseuri: 
Lampa lui Diogene, 1970; Poezie şi modă poetică, 
1972; Orfeu şi tentaţia realului, 1974; Lectura 
poeziei, 1980; Măştile adevărului poetic, 1992. 
Distins cu Premiul I.C. Brătianu al PNL 
pentru întreaga activitate, 2002. Membru al 
Academiei Române (1992). 

Doja, Gheorghe, Dozsa Gyorgy 

în maghiară , Juraj Doza în slovacă 
(cca 1470, Dalnic, Covasna - 
20.07.1514, Timişoara) 

Conducător de răscoală. Secui ca etnie (tri¬ 
buri originare de pe Volga, folosite de Atilla 

Dolănescu 



Ion Dolănescu Mihail Dolgan 


ca scuturi vii în faţa cavaleriei sale). A condus 
răscoala ţărănească din 1514, care-i poartă 
numele. Papa Leon al X-lea a organizat o 
cruciadă antiotomană cu oaste de strânsură, 
ulterior anulată. Oastea organizată pentru 
cruciadă s-a transformat într-o oaste de 
răsculaţi pe teritoriul Ungariei şi Transilva¬ 
niei, sub conducerea sa, pentru egalitate în 
drepturi cu maghiarii. La început victorios la 
Cenad şi Nădlac, în urma atacului nereuşit 
al armatei de iobagi asupra cetăţii Timişoara, 
a fost prins la porunca lui Ioan Zapolya, 
torturat şi executat. 

Dolănescu, Ion 

(25.01.1944, Perşinari, jud. Dâmboviţa - 
19.03.2009, Bucureşti) 

Interpret de folclor. A debutat ca elev la 
Casa de Cultură din Târgovişte. A absolvit 
Şcoala de Artă din Bucureşti şi a fost solist 
al Ansamblului Ciocârlia al Ministerului de 
Interne. Deputat PRM de Ilfov în legislatura 
2000-2004. Cele mai cunoscute melodii: 
„M-am născut lângă Carpaţi"; „Gorjule, 
grădină dulce"; „De când sunt pe-acest 
pământ"; „Mândro, când ne iubeam noi"; 
„Să-mi trăiască nevestica"; „Neuitata mea 
Maria"; „Au, lele, vino-ncoa" (duet cu Maria 
Ciobanu); Face-m-aş privighetoare (duet cu 
Maria Ciobanu); Pe sub dealul cu izvorul (duet 
cu Maria Ciobanu). 

Dolenga, Lotis 

nume la naştere Elisabeta Eliade 

(1905, Bălţi, Basarabia - 1961, Bucureşti) 

Poetă. A copilărit şi a studiat în Franţa. Şi-a 
definitivat studiile în România. Şi-a legat 
destinul de oraşul Bălţi, unde a funcţionat, 
până în 1940, ca profesoară de limba franceză 
la liceul de fete. A scris în limbile română şi 
franceză. Considerată o Elena Farago basara¬ 
beană, a colaborat la revistele: Poetul, Moldova 
de la Nistru ,, Flori de stepă, Itinerar, Bugeacul, 
Viaţa Basarabiei, L'Independance roumaine, La 
Roumaine ş.a. A început să scrie de la vârsta de 
12 ani. A publicat în limba franceză volumele 


Le Luth brise, L'idyle d'unpoeţA l'inconu (1929). 
în limba română a publicat versuri în volu¬ 
mele: Simfonia amurgului, Petale de crizanteme 
(1937), Cartea ultimelor vise (Bălţi, 1940), 
Picături de tristeţe (Bucureşti, 1940), Slove de 
jar (Bucureşti, 1941), Flori albastre (1942). 
Autoare a romanului în ghearele vulturului 
(1937). După 1945 rămasă la Bucureşti. 

Dolgan, Mihail 

(5.02.1939, Rediu Mare, Basarabia) 

Critic şi istoric literar. A absolvit Facultatea 
de Istorie şi Filologie a Universităţii de 
Stat din Chişinău (1958-1963). Angajat 
cercetător ştiinţific la Institutul de Limbă şi 
Literatură al Academiei de Ştiinţe a Moldo¬ 
vei (azi Institutul de Filologie), devine şef al 
Sectorului de literatură română contempo¬ 
rană (din 1987), şef al Catedrei de literatura 
română şi teorie literară la Universitatea de 
Stat. Lucrări: Idee şi imagine poetică (debut 
editorial, 1971), Metafora poetică şi semnifica¬ 
ţiile ei în poezia sovietică moldovenească (1974), 
Conştiinţa civică a poeziei contemporane (1976), 
Crez şi măiestrie artistică (1982), Responsabi¬ 
litatea cuvântului critic (1987), Poezia: adevăr 
artistic şi angajare socială (1988), Grigore Vieru, 
adevăratul (2004), Poezia contemporană, mod de 
existenţă în metaforă şi idee (2007) ş.a. Deţine 
Medalia guvernamentală Mihai Eminescu 
(1996), Premiul Prezidiului Academiei de 
Ştiinţe a Moldovei (1999), Medalia D. Can- 
temir a aceleiaşi instituţii (2009). Este mem¬ 
bru de onoare al Centrului de studii Ştefan 
cel Mare şi Sfânt (Botoşani, 2001), membru 
al Academiei de Ştiinţe a Moldovei (2008). 

Doncev, Ioan 

(1818, Chişinău - 1885, Chişinău) 

Pedagog. A absolvit Liceul Regional din Chi¬ 
şinău. A fost profesor de istorie, geografie, 
limba latină şi aritmetică la Şcoala Judeţeană 
din Bender (Tighina). în 1847 a predat limba 
română la Şcoala Judeţeană din Chişinău, 
iar între 1853 şi 1865 la Liceul Regional din 
aceeaşi localitate. A ocupat, ulterior, funcţia 
de director al azilului de copii Balş. Manuale: 
Cursul primitiv de limba română compus pentru 
şcolile elementare şi 4 clase gimnaziale (1865) şi 
Abeceda română pentru şcolile elementare (1865), 
Noutăţi gramaticale pentru îndeletnicirile practice 
şi studiul primitiv al limbii române (culegere), 
Convorbiri şi cuvinte informative ruso-române cu 
întrebuinţarea literelor ruseşti şi în text a infor¬ 
maţiilor şi cuvintelor româneşti: pentru convorbiri 
(1867). Acestea sunt primele manuale de 
limba şi literatura română editate în Basa¬ 
rabia cu litere latine. în condiţiile deznaţi¬ 
onalizării metodice a românilor moldoveni 
activitatea lui Ioan Doncev a constituit un 
gest de conştiinţă identitară autentică. 




ENCICLOPEDIA IDENTITĂŢII ROMÂNEŞTI. PERSONALITĂŢI 


270 




31.10.2011 17:23:02 





















Donici 



Nicolae Donici 


Vintilă Dongoroz 


llie Donică 


# 


Dongoroz, Vintilă 

(27.03.1893, Tecuci - 18.03.1983, Bucureşti) 
Jurist, avocat. A urmat liceul la Focşani, 
ambele secţii, reală şi modernă, obţinând 
două diplome, în 1912. A studiat Dreptul 
la Universitatea din Bucureşti. începând 
din 1915 şi până în 1948 a activat ca avo¬ 
cat, făcând parte din baroul de Ilfov. A fost 
ales de trei ori membru al Consiliului de 
Ordine al Baroului de Ilfov (1927-1934). 
A pledat, între altele, în procesele fraudelor 
de la închisori; Milozi; inginer Motaş contra 
Societăţii de Gaz Metan; fraudelor de la 
Dumbrăveni (Spodheim); cazul Găetan. 
A făcut parte din mai multe comisii care au 
elaborat proiectele de Cod penal şi Cod de 
procedură penală, având un rol însemnat 
la întocmirea acestora. A fost director al 
revistei Jurisprudenţa generală. Profesor la 
Şcoala Superioară de Ştiinţe Administrative 
(1928-1936) din Bucureşti şi la Institutul 
Superior de Ştiinţe Penale (1930-1936). 
Membru al Partidului Naţional Liberal. 
Lucrări: Despre traficul de influenţă , 1922; 
Tratat de Drept şi Procedură penală , 5 voi., 
1924-1927; Drept interprovincial penal, 1925; 
Introducere în studiul aprofundat al părţii speci¬ 
ale, curs, 1928; Pluralitatea infractorilor, curs, 
1929; Metoda tehnico-juridică în studiul penal, 
curs, 1929; Abuzul de încredere şi escrocheria, 
1930; Amnistia. Caracter. Aplicaţiune, 1930; 
Omuciderea prin imprudenţă. Concurs de cauze, 
1931; Infracţiunile falimentare faţă cu legea 
lichidării judiciare, 1932; Trădarea şi spionajul. 
Conceptul lor, 1933. Membru corespondent 
al Acedemiei Române (1948, exclus în ace¬ 
laşi an, repus în drepturi în 1994). 

Donică, llie 

(1.08.1958, Mateuţi, Republica Moldova) 
Agronom. A absolvit Institutul Agricol 
din Chişinău. Cercetător la Institutul de 
Pomicultură al ASM (director ştiinţific). 
A elaborat bazele fiziologice, agrochimice şi 
tehnologice ale culturii intensive a vişinului 
în Republica Moldova. Membru al Secţiei 


de Ştiinte Agrare a Academiei de Ştiinţe 
a ASM, membru de onoare al Academiei 
de Ştiinţe Agricole şi Silvice din România. 
Preşedinte al Asociaţiei Producătorilor de 
Fructe din Republica Moldova. Distins cu 
Medalia Dimitrie Cantemir a Academiei de 
Ştiinţe a Moldovei. 

Donici, Alexandru (Alecu) 

(1806, Bezin, azi Donici, Orhei, Basarabia - 
20.10.1866, Piatra Neamţ) 

Poet. A făcut Liceul Militar la Petersburg şi 
a fost locotenent la Ekaterinburg (azi Sver- 
dlovsk). Şi-a dat demisia în 1826 şi a plecat 
la Iaşi, iar în 1841 la Piatra Neamţ, ca magis¬ 
trat. A fost şi proprietar de tipografie. Unul 
dintre cei mai buni fabulişti români. A fost 
influenţat de Krîlov. A scris Fabule, 1840. 
A tradus din Puşkin şi Antioh Cantemir. 

Donici, Matei 

(1847, Brăneşti, jud. Bălţi, Basarabia - 
26.09.1921, Tighina) 

General. A absolvit Şcoala de Cavalerie la 
Tver, Rusia, unde a fost iuncher. Fondator al 
Partidului Naţional Moldovenesc şi primul 
lui preşedinte. A acţionat pentru unirea 
Basarabiei cu România în 1918. A scris şi 
versuri. 

Donici, Nicolae 

(1/13.09.1874, Petricani, Chişinău - 
1956, Nisa, Franţa) 

Astronom originar din Basarabia. Strănepot 
al fabulistului Alexandru D. şi stră-străne- 
pot al legislatorului Andronache D., rudă 
a generalului Matei D. şi a scriitorului 
Leon D. A absolvit Universitatea Novo- 
rosiisk din Odessa, a locuit şi a lucrat la 
Sankt Petersburg, ocupându-se în mod 
particular de astronomie, colaborând cu cei 
mai importanţi astronomi ruşi ai timpului: 
F.A. Bredikin, O.A. Baklund, A.A. Belopol- 
slcii, S.N. Kostinskii. în 1908 a construit un 
observator astronomic propriu la Dubăsarii 
Vechi în Basarabia. între 1918 şi 1944 a 

Toma Dordea Valerian Dorogan 


locuit şi lucrat la Dubăsarii Vechi şi Bucu¬ 
reşti. Din 1944 locuieşte în Franţa. Lucrează 
la Meudon şi Nisa. Cercetările sale astro¬ 
nomice se referă la astronomia Soarelui, 
cromosferei, planetelor, luminii zodiacale. 
A observat 8 eclipse de Soare în diferite părţi 
ale lumii, 8 eclipse de Lună. A stabilit că 
planeta Mercur nu are atmosferă, a observat 
cometa Halley în anul trecerii la periheliu 
(1910), a cercetat planeta Saturn, a observat 
şi măsurat lumina zodiacală în Egipt (1908) 
şi în Algeria (1947-1952). Autor a cel puţin 
77 de lucrări ştiinţifice: Raport , 1923; Rapport 
sur le Premier congres de l'Union astronomique 
tenu a Rome de 2 au 10 mai 1922 (1923); 
Al patrulea congres al Uniunii Astronomice Inter¬ 
naţionale (1932). Raport , 1923; Observatoire 
d'Astronomie Physique , 1924; Sur une methode 
nouvelle d'investigation des phenomenes solaires, 
1924 (şi în română, Chişinău, 1927); Al patru¬ 
lea congres , 1933. A fost membru al Uniunii 
Internaţionale pentru studiul Soarelui, al 
Uniunii Internaţionale Astronomice (din 
1922), al societăţilor astronomice din Rusia 
(până la 1917), Germania şi Franţa. A fost 
membru al Comitetului Astronomic Român, 
membru de onoare al Academiei Române 
din 1922 (exclus în 1948 şi repus în drepturi 
din 1991, post-mortem) şi Doctor Honoris 
Causa al Universităţii din Coimbra, Portu¬ 
galia. Observatorul Astronomic al Universi¬ 
tăţii de Stat din Moldova îi poartă numele. 

Dordea, Toma 

(1.01.1921, Bungard, judeţul Sibiu) 

Inginer (profil electric). A absolvit Faculta¬ 
tea de Electromecanică la Timişoara, unde 
a devenit apoi profesor. Lucrări: Tehnica 
măsurării mărimilor electrice şi magnetice , 1963; 
Instalaţii electrice de utilizare. îndreptar , 1968; 
Aparate electrice de joasă tensiune. îndreptar, 
1977. Membru al Academiei Române 
(1994). începând din 1994 este preşedintele 
filialei Timişoara a Academiei Române. De 
asemenea, este membru titular al Academiei 
de Ştiinţe Tehnice din România. 


Dorogan, Valerian V. 

(3.01.1955, Cotiujenii-Mari, Republica Moldova) 
Inginer. A absolvit liceul la Cotiujenii-Mari, 
iar inginerie electronică la Politehnica din 
Chişinău (1977). Doctor habilitat şi profesor 
la Universitatea Tehnică a Moldovei, a fost 
şef de laborator, iar în prezent este prorector 
pentru cercetare ştiinţifică. A publicat peste 
350 de articole în domeniul micro-opto- 
electronicii şi are 23 de brevete de invenţie. 
Profesor invitat la Darmstadt (Germania), în 
Franţa, Belgia. Medaliat (circa 60 de medalii) 
la Saloanele Internaţionale de Inventică (Bel¬ 
gia, Elveţia, Moscova, Iaşi, Ucraina, China). 

Dorohov, Lazăr (Lazar) 

(13.04.1900, Stavropol, Rusia - 
11.03.1964, Chişinău) 

Biolog. Rus ca etnie. S-a specializat în Rusia 
în fiziologia plantelor şi a venit în Basarabia 
în 1939, în contextul în care oraşul natal 
fusese cucerit de armatele albgardiştilor 
(Anton Denikin). Fondator (1961) şi direc¬ 
tor al Institutului de Fiziologia Plantelor al 
ASM. Membru corespondent şi vicepreşe¬ 
dinte al Academiei de Ştiinţe a Moldovei. 

Dosoftei, nume la naştere Dimitrie Borâlă 

(26.10.1624, Suceava - 13.12.1693, Zotkiew, 
Polonia, azi Nesterov, Ucraina) 

Cărturar. A absolvit Şcoala Domnească la 
Trei Ierarhi, fiind influenţat de Varlaam. 
Călugărit la Probota (1648). A fost mitro¬ 
polit al Moldovei (1671-1674; 1675-1686). 
A făcut politică antiturcească şi filopolonă. 
După bătălia de la Stănileşti a fugit în 
Polonia cu arhivele de documente ale ţării, 
ajunse apoi la Petersburg (după ce Polonia a 
fost luată de ruşi. Aflate în prezent la Bibli¬ 
oteca Saltîkov Scedrin sub numele Arhivele 
Polone). A fost excomunicat de patriarhul 
ortodox al Constantinopolului. A înfiinţat, 
cu sprijinul Patriarhiei din Moscova, o tipo¬ 
grafie la Trei Ierarhi şi a rămas drept creator 
al versului cult prin traducerea Psaltirei pre 
versuri tocmită , Uniew, 1673, prima tradu¬ 
cere în versuri a acestei lucrări în Răsăritul 
ortodox, pentru care a consultat o ediţie 
grecească a Vulgatei şi Psaltirea în versuri a lui 
Jan Kochanowski. A mai scris versuri origi¬ 
nale la stema Moldovei: Stihuri la luminatul 
herb a Ţării Moldovei, care prefaţează Psaltirea, 
1673, a tradus un fragment din drama Erofile 
a cretanului Chortasis şi, pentru prima oară 
în româneşte, Istoriile lui Herodot. 

Dragalina, Corneliu 

(5.02.1887, Caransebeş - 11.07.1949, Bucureşti) 
General de corp de armată. Fiu al lui Ioan 
D. A absolvit Şcoala Superioară de Război 

Dragnev 



Dosoftei Corneliu Dragalina loan Dragalina Demir Dragnev 


(artilerie şi geniu) şi în 1940 a fost numit la 
comanda Corpului 6, care a intrat pe front 
în octombrie 1941, când a forţat trecerea 
Donului şi a luptat la sud de Stalingrad, 
subordonat Armatei 1 Tancuri. A primit 
Crucea de Fier (cavaler) şi Ordinul Mihai 
Viteazul clasa a Il-a. Nu se înţelegea cu Ion 
Antonescu. A fost destituit în 1943 şi numit 
guvernator militar al Bucovinei. A rămas în 
această funcţie până la trecerea Bucovinei 
sub jurisdicţie sovietică (martie 1944), după 
care a fost pus la dispoziţia Ministerului 
de Război. Reactivat după 23 august 1944, 
a fost numit inspector general al trupelor 
motorizate. Trecut în rezervă în martie 1945. 

Dragalina, loan 

(3.12.1860, Caransebeş - 24.10.1916, Bucureşti) 
Comandant militar. Tată al lui Corneliu D. 
A absolvit Academia Militară la Timişoara şi 
Viena. în 1887 a trecut graniţa în România 
şi a militat pentru unirea Banatului cu ţara. 
în 1916 a fost comandantul Diviziei 1 Turnu 
Severin. în acelaşi an a primit comanda 
Armatei I şi a plecat să lupte în linia I, fiind 
rănit în luptele pentru cucerirea Orşovei şi a 
culoarului Timiş. 

Draganov, Boris 

(6/19.07.1920, Tătar Copciac, Basarabia) 
Inginer. Găgăuz ca etnie. Frate geamăn cu 
Gleb Drăgan. Tatăl, primar la Comrat, a fost 
deportat în 1941 la Ivdel, dincolo de Ural. 
Mama a fost deportată la Berezova, în par¬ 
tea de nord a munţilor Ural, apoi trimisă la 
Salehard, după care au urmat alte localităţi 
ale surghiunului siberian - Hanti-Mansiisk, 
Tiumen. Despărţit de fratele său, revenit la 
Timişoara, s-a evacuat cu Institutul Flotei 
Maritime din Odessa la Samarkand pentru 
a nu pierde contactul cu părinţii depor¬ 
taţi. A început Facultatea de Energetică a 
Institutului Politehnic din Samarkand şi a 
terminat-o la Odessa. A lucrat la Catedra 
de energie termică a Universităţii de Ştiinţe 
Agricole din Kiev, unde în 1981 au venit şi 


părinţii (eliberaţi în 1956, iar apoi cu domi¬ 
ciliu forţat în rn. Ungheni). Contribuţii în 
domeniul hidro dinamicii şi al schimbului 
de căldură în medii multifazice; termofizica 
întreprinderilor agricole şi a construcţiilor; 
optimizarea sistemelor de conservare a 
energiei. Membru al Academiei de Ştiinţe a 
Ucrainei. 

Dragnev, Demir 

(27.07.1936, Cureşniţa, Basarabia) 

Istoric. Bulgar ca etnie. A absolvit Facultatea 
de Istorie a Universităţii de Stat din Chişinău 
(1957). A fost cercetător ştiinţific, director 
adjunct, şef de secţie, director, şef de sector 
la Institutul de Istorie (specializat în istoria 
Evului Mediu şi cea modernă) al ASM. Pro¬ 
fesor la Universitatea Pedagogică de Stat Ion 
Creangă (din 1992) şi la Universitatea de 
Stat din Chişinău (din 1998), redactor-şef 
al Revistei de istorie a Moldovei (1995-2006), 
membru al colegiului de redacţie al revistei 
Destin românesc (din 2006). Lucrări: CenvcKoe 
xo3HUcmeo feodanbuou Mondaeuu (1975), 
OnepKU eHeumenonumuHecKou ucmopuu Mon¬ 
daeuu do uanana XIX eeica (1987, în colabo¬ 
rare), Ţara Moldovei în epoca luminilor (1999), 
Ştefan cel Mare şi Sfânt în contextul epocii sale 
şi al posterităţii (2004, în colaborare), Domnii 
Ţării Moldovei (2005, în colaborare), Mol¬ 
dova în epoca feudalismului. Documente slavo- 
moldoveneşti , voi. I-VT, VIII (1991-1998, în 
colaborare), Documente moldoveneşti din secolul 
al XVIII-lea , voi. IX: 1751-1774 (2004, în 
colaborare), voi. X: 1775-1786 (2005, în 
colaborare), voi. XI: 1787-1800 (2008, în 
colaborare), Dicţionar de istorie a românilor 
(2006, în colaborare) ş.a. Autor de manuale 
pentru învăţământul preuniversitar. Parti¬ 
cipant la foruri ştiinţifice (Chişinău, Paris, 
Bucureşti, Iaşi, Moscova, Varşovia). Lau¬ 
reat al Premiului de Stat al RSSM (1986) 
şi al Premiului ASM (1996). Deţinător al 
Medaliei Dimitrie Cantemir a ASM (2001). 
Membru corespondent al ASM (1995). 

Dragomir 



Silviu Dragomir Mihail Dragomirescu Dragoş 


Dragomir, Mihu 

nume la naştere Mihail C. Dragomirescu 

(24.04.1919, Brăila - 9.04.1964, Bucureşti) 
Poet. A făcut studii la Academia Comercială 
din Bucureşti. A fost redactor la Viaţa româ¬ 
nească şi redactor-şef la Luceafărul. A scris 
poeme romantice, dominate de sentimentul 
naturii şi istoriei, în spirit umanist şi ironic: 
Rugă de ateu, adică vorbe despre orânduieli şi 
cârmuitori , 1938; Stelele păcii, 1952, Premiul 
de Stat; Războiul , 1955, Premiul de Stat; 
Şarpele fantastic , 1965, postum. A tradus 
din K. Simonov, J. Steinbeck, A.S. Puskin, 
H. Wells, E.A. Poe ş.a. 

Dragomir, Silviu 

(13.03.1888, Gurasada, Hunedoara - 
23.02.1962, Bucureşti) 

Istoric, om politic. A fost profesor la Univer¬ 
sitatea din Cluj. A publicat lucrări privind 
îndeosebi istoria românilor din Peninsula 
Balcanică şi istoria luptei românilor din 
Transilvania pentru libertate politică şi 
culturală, valoroase sub raport documentar: 
Vlahii şi morlacii , 1924; Studii şi documente 
privitoare la revoluţia românilor din Transilvania 
în anii 1848-1849 , 4 voi., 1944-1946; Vlahii 
din nordul Peninsulei Balcanice în Evul Mediu , 
1959. Membru titular al Academiei Române 
(1928). 

Dragomirescu, Mihail 

(22.03.1868, Plătăreşti, Călăraşi - 
25.11.1942, Bucureşti) 

Estetician, teoretician şi critic literar. 
Urmează studiile liceale la Gh. Lazăr şi la 
Colegiul Sf. Sava din Bucureşti. A absolvit 
Facultatea de Litere şi Filosofie a Univer¬ 
sităţii din Bucureşti. Devine discipolul 
lui Titu Maiorescu, de care se desparte 
ulterior. în 1895 este numit conferenţiar 
de estetică la Universitatea din Bucureşti, 
iar în 1906 - profesor titular la Catedra 
de literatură română a Facultăţii de Litere 
şi Filosofie din Bucureşti. Organizează 
Seminarul de Literatură, transformat în 


Institutul de Literatură. A condus revistele 
Convorbiri critice , Ritmul vremii , Falanga , în 
paginile cărora a combătut, de pe poziţiile 
criticii raţionaliste, atât sămănătorismul, cât 
şi simbolismul şi modernismul. Adept al 
esteticii integraliste, considera capodopera 
drept o specie, înglobând în mod rigid arta 
în sfera ştiinţei. Lucrări: Critica „ştiinţifică" 
şi Eminescu , 1895; Critica dramatică , 1904; 
Teoria poeziei , 1906; Ştiinţa literaturii , 1926; 
La Science de la litterature, voi. I—III, Paris, 
1928-1929, voi. IV, 1938; Critică - directive 
literare , voi. I, 1927, voi. II, 1928; Integralis- 
mul (dialoguri filosofice) , 1929; Sămănătorism, 
poporanism, criticism , 1934; Scrieri critice şi 
estetice , ediţie îngrijită, cu note şi comentarii 
de Z. Ornea şi Gh. Stroia, 1969. Membru de 
onoare al Academiei Române (1938). 

Dragoş 

(începutul sec. XIV, Cuhea, Maramureş - 
1353, Baia, Moldova) 

Primul voievod al Moldovei (1352-1353). 
A fost instalat de regele Ludovic I al ungu¬ 
rilor să alcătuiască o „marcă" (teritoriu de 
protecţie a trecătorilor Carpaţilor Orientali 
spre Transilvania, în faţa năvălirilor tătare, 
aşa cum la trecătorile Carpaţilor Meridio¬ 
nali au fost puşi secui). A avut capitala la 
Baia (teritoriul cuprindea doar actualele 
judeţe Suceava, Botoşani, Neamţ şi Iaşi). 
A ctitorit la Volovăţ o biserică de lemn, 
adusă mai apoi de Ştefan cel Mare la Putna. 
A avut doi fii: Szas şi Gyula, primul urmaş 
al lui Dragoş la tronul Moldovei, şi al doi¬ 
lea voievod de Maramureş. Fiul lui Szas s-a 
numit Bale (numele iranic pentru Bactri- 
ana, cuvânt din aceeaşi familie cu Balcic, 
Balica, Bălcescu, Balcani) şi a venit pe tron 
după Szas, tot ca vasal al regatului maghiar. 
Revolta pentru independenţă a fost stârnită 
de Bogdan, cneaz maramureşean, care l-a 
biruit pe Bale, a retrasat hotarele Moldovei 
şi a fondat un voievodat românesc inde¬ 
pendent (1359). 

Dragoş, Lazăr 

(21.11.1930, Ursad, Bihor - 2.04.2009, Bucureşti) 
Matematician. A absolvit Matematica la 
Universitatea din Bucureşti şi a devenit 
profesor al facultăţii. Contribuţii în dome¬ 
niul mecanicii aplicate, mecanicii fluidelor, 
aerodinamicii ş.a. Lucrări: Magnetodinamica 
fluidelor , 1969; Principii ale mecanicii analitice , 
1976; Principii ale mecanicii mediilor continue , 
1983. Membru al Societăţii Americane de 
Matematică. Membru titular al Academiei 
Române (1992). 

Dragu, Teodor 

(1848, Zăpodeni, jud. Vaslui - 1925, Bucureşti) 
Inginer. A studiat la Academia Mihăileană 
din Iaşi, apoi la Paris, la Ecole des Arts et 
des Metiers. Este fondator la Societăţii 
Politehnice (1881), al cărei preşedinte 
devine (1915-1919). în 1886 este numit şef 
al Serviciului de ateliere şi material rulant 
al CFR. între 1880 şi 1915 a fost profesor 
de construcţii de maşini cu aburi la Şcoala 
Naţională de Poduri şi Şosele. A construit 
mai multe tipuri de locomotive cu aburi 
şi a introdus în 1887, pentru trenurile din 
reţeaua feroviară română, sistemul de încăl¬ 
zire cu aburi a trenurilor, sistem asemănător 
cu acela folosit la locomotive. în 1892 a 
introdus mecanismul de frânare automată 
cu aer comprimat, sistem Westinghouse. 
A iniţiat utilizarea în România a locomo¬ 
tivelor care foloseau combustibil lichid şi 
a inventat pentru acestea un injector cu 
păcură pentru focarele cazanelor. Sistemul 
a fost perfecţionat de englezi după Primul 
Război Mondial. Lucrări: Locomotivele tender 
şi locomotivele cu tender deosebit comparate din 
punct de vedere al aplicaţiunilor lor pe căile 
secundare, în lărgime normală (1886); Descrip- 
tion des installations et des appareils en usage 
aux chemins defer de l'etat roumain pour l'emploi 
des locomotives (Congresul Internaţional de 
Petrol, Bucureşti, 1907). A participat, alături 
de Anghel Saligny, la congresele dedicate 
căilor ferate de la St. Petersburg (1892) şi 
Washington (1905). 

Drăculeşti 

Dinastie care a domnit în Ţara Românească. 
Era, în fapt, o ramură a dinastiei Basarabilor, 
purceasă de la Mircea cel Bătrân, mai exact 
de la fiul acestuia, Vlad al Il-lea Dracul, tatăl 
lui Vlad Ţepeş. Dracul era o poreclă, româ¬ 
nizare a Ordinului Dragonului, ordin creştin 
secret european de luptă antiotomană fondat 
de Sigismund de Luxemburg, regele Unga¬ 
riei (francez la origini). Dragonul era simbo¬ 
lizat ca Uroboros, şarpele primordial care-şi 
înghite coada, semn foarte vechi al triburilor 


originare care scăpaseră de potop (de unde 
semnul acvatic al şarpelui) şi recuceriseră 
uscatul. Temeiul de existenţă al acestei lumi 
vechi care fondase creştinismul făcea unita¬ 
tea ei în lupta cu urmaşii civilizaţiei calului, 
veniţi din centrul Asiei şi care migraseră 
spre apus, cucerind şi ei acelaşi uscat. Din¬ 
tre aceste triburi făceau parte şi neamurile 
turcice cărora le aparţineau otomanii, adică 
Islamul. în aceşti parametri foarte largi 
trebuie înţelese cruciadele creştinătăţii şi 
întregul complex medieval care a generat, 
până la urmă, şi fragmentarea dinastiei Basa¬ 
rabilor. Ei i se mai adaugă însă şi ingrediente 
locale, care ţin de bătălia pentru impunerea 
unui anumit tip de creştinism în aria ţărilor 
române: slav (sârbesc sau rusesc) ori grecesc, 
adică originar bizantin, ceea ce conecta, fie şi 
pe ocolite, cu bazinul latinităţii. Aceasta era, 
în fapt, conştiinţa niciodată dispărută a uni¬ 
tăţii vechii Dacii, adică a poporului al cărui 
substrat profund atingea origini foarte vechi, 
dar apăruse ca entitate a istoriei numai după 
cucerirea romană. Dincolo de toate aceste 
bătălii şi imperative ale momentului, ceea ce 
încerca să se definească în fundal era chiar 
identitatea naţională a românilor. V şi Basa- 
rab (dinastia), Dăneşti (dinastia). 

Drăgan, Gleb 

(6/19.07.1920, Tătar Copciac, Basarabia) 
Inginer. Găgăuz ca etnie. Frate geamăn cu 
Boris Draganov. A absolvit liceul la Comrat 
şi Tighina. Facultatea de Electromecanică la 
Politehnica din Timişoara cu Magna Cum 
Laude. Specializat în tehnica tensiunilor 
înalte. A lucrat la Centrala de Gaz şi Elec¬ 
tricitate, la Institutul de Studii şi Proiectări 
Energetice. Profesor şi decan al Facultăţii 
de Energetică din Bucureşti. Contribuţii în 
electrostatică, supratensiuni atmosferice 
şi de comutaţie. Lucrări: Montarea reţelelor 
electrice de distribuţie , 2 voi., 1949; Tehnica 
tensiunilor înalte , 1954, 1996; Supratensiuni 
atmosferice în instalaţii electroenergetice, 1992. 
Preşedinte al Comisiei de Energetică a Aca¬ 
demiei Române. Membru titular (2004) al 
Academiei Române, membru al Academiei 
de Ştiinţe Tehnice din România. A fost ales 
şi membru de onoare al Academiei de Ştiinţe 
a Moldovei. 

Drăgan, losif Constantin 

(20.06.1917, Lugoj - 
22.08.2008, Palma de Majorca) 

Eseist. A absolvit Dreptul la Bucureşti şi 
s-a specializat la Roma. Adept al politicii lui 
Ion Antonescu, membru al Gărzii de Fier. 
Rămas în Italia după război, a întemeiat 
compania Butan Gas. A înfiinţat un Centru 

Drăganu 



Gleb Drăgan losif C. Drăgan Nicolae Drăganu Vasile Drăgănel 



de Studii Istorice la Veneţia, care se ocupă, 
în principal, de tracologie, ca şi de afirmarea 
priorităţilor româneşti în materie de econo¬ 
mie şi cultură. Deţine Editura Nagard. între 
altele, susţinător al teoriei protocronismului, 
cultivat de cercul Luceafărului în anii 1980. 
Editează European Bulletin (din 1950), Noi, 
tracii. A colaborat din 1976 cu Guvernul 
României, publicând cărţi şi în România. 
După 1989 a înfiinţat Universitatea Euro¬ 
peană losif Constantin Drăgan la Lugoj, un 
post de televiziune al Universităţii din Cra- 
iova, iar Fundaţia losif Constantin Drăgan 
a finanţat sculptarea, pe faţada versantului 
românesc al muntelui aflat pe Dunăre, la 
Cazane, a efigiei lui Decebal. Lucrări: Noi, 
tracii, 1976; Antonescu. Mareşalul României 
şi războaiele de reîntregire, voi. I-IV, Veneţia, 
Editura Nagard, 1986-1990; Odobleja: apari¬ 
ţia ciberneticii generalizate pe pământ românesc. 
O evaluare, 1993; Imperiul romano-trac, 2000; 
Prin Europa, 5 voi., 2005. 

Drăganu, Nicolae 

(18.02.1884, Zagra, jud. Bistriţa-Năsăud - 
18.12.1939, Cluj) 

Filolog, lingvist şi istoric literar. Bursier din 
fondurile grănicereşti, studiază filologia 
clasică şi limba română la Universitatea din 
Budapesta. Doctor în filologie română cu 
teza „Compunerea cuvintelor româneşti'' 
(1906). Obţine atestatul în limba şi literatura 
latină, greacă şi română, fiind promovat 
profesor ordinar la liceul din Năsăud. Este 
abilitat docent la Universitatea din Cluj 
(1916), iar după Marea Unire participă la 
reorganizarea acesteia. Profesor de limba 
şi literatura română veche la Facultatea de 
Litere şi Filosofie din Cluj. Face parte din 
colectivul Muzeului Limbii Române, înte¬ 
meiat de Sextil Puşcariu, la Cluj, în 1919, 
unde participă la elaborarea Dicţionarului 
limbii române. Preocupări de filologie, lexico¬ 
logie, onomastică, sintaxă şi istorie literară. 
Primar al municipiului Cluj între 1933 şi 
1938. Lucrări: Două manuscripte vechi. Codicele 


Teodorescu şi Codicele Marţian, 1914; Toponimie 
şi istorie, 1928; Românii în veacurile IX-XIV pe 
baza toponimiei şi a onomasticei, 1933; Histoire 
de la litterature roumaine de Transylvanie des ori- 
gines â la fin du XVIII- 6 siecle, 1938; Morfemele 
româneşti ale complementului în acuzativ şi vechi¬ 
mea lor, 1943; Istoria sintaxei, 1945; Elemente 
de sintaxă a limbii române, 1945. Membru al 
Academiei Române (1939). 

Drăgănel, Vasile 

(10.09.1962, Hogineşti, Republica Moldova) 
General. A absolvit Institutul Pedagogic 
din Bălţi, specialitatea limba engleză. După 
satisfacerea serviciului militar s-a înrolat în 
MAI. Şef al Serviciului de Protecţie şi Pază 
de Stat al Preşedintelui Republicii Moldova 
(1994-1997), şef al Serviciului de Protecţie 
şi Pază de Stat (1997-2001), ministru de 
Interne (2001-2002), plecat prin demisie în 
condiţiile în care a refuzat să acţioneze con¬ 
tra manifestanţilor din Piaţa Marii Adunări 
Naţionale. 

Drăgănescu, Emil 

(18.12.1919, Galaţi) 

Politician. A absolvit Politehnica (Construc¬ 
ţii de Maşini) din Bucureşti. Membru al 
PCR din 1946. Deputat în Marea Adunare 
Naţională, ministru al Construcţiilor de 
Maşini (1951), vicepreşedinte al Comisiei 
Controlului de Stat (1955), ministru al 
Energiei Electrice (1965), vicepreşedinte al 
Consiliului de Miniştri (1968), a iniţiat acor¬ 
durile cu Canada legate de instalarea reac¬ 
toarelor nucleare de la Cernavodă (1969) şi 
construirea barajului şi lacului artificial de la 
Vidraru, pe Argeş. Membru al Comitetului 
Executiv al Comitetului Central al PCR 
(1969). Viceprim-ministru al guvernului 
(1975-1978), ministru al Sportului (1978), 
al Sportului şi Turismului (1979), al Energiei 
Electrice (1969). A făcut parte din Comitetul 
Politic Executiv al CC al PCR în echipa lui 
Manea Mănescu (prim-ministru) în 1989, 
înlăturată de la putere pe 22 decembrie 
1989. Distins cu Ordinul Muncii (1968). 

Drăgănescu, Mihai Corneliu 

(6.10.1929, corn. Făget, jud. Prahova) 

Inginer, eseist şi filosof, specialist în elec¬ 
tronică. A absolvit Institutul Politehnic 
din Bucureşti (Electronica). A avut con¬ 
tribuţii în soluţionarea următoarelor pro¬ 
bleme teoretice: influenţa sarcinii electrice 
spaţiale asupra capacităţilor de conectare 
dintre electrozii tuburilor electronice 
(1953-1960); circuite electronice neliniare 
şi influenţa nelinearităţii capacităţii dispozi¬ 
tivelor electronice asupra oscilatorilor elec¬ 
tronici (1956-1958); teoria tranzistorului la 
nivele mari de injecţie (1960-1962); efecte 
inductive la dispozitive semiconductoare 
(1961-1965); teoria diodei dielectrice (1964- 
1965). A fost profesor la Institutul Politehnic 
din Bucureşti. Lucrări: Circuite cu tranzistori 
(1961) - în colaborare şi sub redacţia lui 
T. Tănăsescu; Electronii la lucru (1961); Procese 
electronice în dispozitive semiconductoare în circuit 
(1962); Electronica corpului solid (1972); Muncă 
şi economie (1974); Sistem şi civilizaţie (1976); 
Profunzimile lumii materiale (1979); Precursori 
români ai ciberneticii (1979) - în colaborare; 
A doua revoluţie industrială (1980); Informaţia 
între practică şi fenomen (în volumul Procese 
revoluţionare în ştiinţă şi tehnică şi dezvoltarea 
societăţii , colecţia Idei contemporane, 1980). 
Membru (1990) şi preşedinte al Academiei 
Române (1990-1994). Sub preşedinţia sa 
Academia Română a adoptat un nou sistem 
ortografic al limbii române (1993). A fost 
ales şi membru de onoare al Academiei de 
Ştiinţe a Moldovei. 

Drăgescu, Mariana 

(1912, Lugoj - 8.06.2007, Bucureşti) 

Aviatoare. A urmat cursurile Şcolii de Pilotaj 
Mircea Cantacuzino de la Băneasa şi, odată 
cu obţinerea brevetului, devine una dintre 
primele femei-pilot din ţara noastră. A lucrat 
la Aeroclubul Regal al României, unde l-a 
cunoscut pe Antoine de Saint-Exupery. în 
timpul celui de-al Doilea Război Mondial a 
făcut parte din Escadrila Albă (până în 1943), 


echipă sanitară formată din femei-pilot, care 
evacua răniţii din zona frontului. 

Drăghiceanu, Matei 

(15.05.1844, Târgovişte - 2.05.1939, Bucureşti) 
Inginer, geolog. Tată al lui Virgil D. A absol¬ 
vit Şcoala de Mine din Paris. Director al 
Şcolii de Poduri şi Şosele din Bucureşti. în 
1880 a devenit director al minelor statului. 
Ca inspector al salinelor a alcătuit hărţi 
geologice detaliate şi un proiect-lege pentru 
organizarea lor. A alcătuit prima hartă a 
solurilor din România. A fost preocupat de 
cutremurele de pământ. Lucrări: Cutremurele 
de pământ din România şi ţările înconjurătoare , 
1896; Chestiunea apei în capitală , 1898; Studiu 
asupra hidrologiei subterane în Oltenia , 1905; 
Cutările hercinice în raport cu seismele , 1934; 
Tectonica seismică euro~ asiatică, 1936. Membru 
de onoare (1933) al Academiei Române. 

Drăghiceanu, Virgil 

(7.05.1879, Târgovişte - 7.12.1964, Bucureşti) 
Istoric. Fiu al lui Matei D. A absolvit Istoria 
la Universitatea din Bucureşti. A efectuat 
săpături arheologice îndeosebi la Curtea 
de Argeş. A scris despre monumentele din 
această zonă şi din zona Târgoviştei. Secretar 
al Comisiunii Monumentelor Istorice din 
România. Membru corespondent al Acade¬ 
miei Române (1926), exclus (1948), repus în 
drepturi în 1990. 

Drăghici, Alexandru 

(26.09.1913, Tisău, jud. Buzău - 
16.04.1992, Bucureşti) 

Om politic. Intrat în PCR ca muncitor la Ate¬ 
lierele CFR din Bucureşti, ca urmare a marii 
crize economice, în 1930. Arestat în 1935, a 
fost judecat în acelaşi proces cu Ana Pauker 
şi Gh. Gheorghiu-Dej. După 1944, colabora¬ 
tor al lui Gh. Gheorghiu-Dej. în 1946 a ajuns 
şef al Marelui Stat Major al Armatei Române 
şi al Serviciului de Educaţie, Propagandă şi 
Cultură al Armatei, devenită anexă a Armatei 
Roşii. El este cel care a organizat Securitatea, 

pe baza principiilor NKVD, şi a organizat 
viaţa capitalei după dezordinile provocate de 
război. Căzut în dizgraţie din cauza măsurilor 
luate în forţă, anchetat chiar de sovietici. Va 
reuşi să scape, aducându-1, prin trădare, pe 
Imre Nagy, conducătorul revoluţiei ungare, 
în România, de unde îl vor aresta sovieticii. 
Ultima etapă a carierei a fost aceea de direc¬ 
tor al Editurii Politice, înainte ca această 
funcţie să fie preluată de Valter Roman. 

Drăgoi, Sabin V. 

(6.06.1894, Selişte, jud. Arad - 
31.12.1968, Timişoara) 

Compozitor şi folclorist. S-a format ca 
muzicolog studiind la Iaşi, Cluj şi Praga. 
S-a remarcat în primul rând printr-o bogată 
activitate de folclorist; culegeri precum 303 
colinde cu text şi melodie , 360 melodii din Arad şi 
Hunedoara poartă semnătura lui. Unul dintre 
iniţiatorii şcolii muzicale româneşti bazate 
pe folclorul ţărănesc, este creatorul a peste 
100 de lucrări în toate genurile muzicale. 
A ocupat următoarele funcţii în activitatea 
pedagogică şi dirijorală: profesor de armo¬ 
nie, contrapunct şi compoziţie (1924-1942) 
la Conservatorul Municipal din Timişoara, 
director al aceleiaşi instituţii (1925-1943), 
director al corurilor bărbăteşti Doina şi 
Banatul din Timişoara (1924-1932), dirijor 
al corului mixt Crai Nou din Timişoara 
(1936-1940), director al Operei Române 
din Cluj-Timişoara (1940-1944), director 
(1942-1944) la Conservatorul şi Institutul 
de Artă din Cluj-Timişoara, profesor de 
armonie, contrapunct şi compoziţie la 
aceleaşi instituţii (1943-1944), profesor de 
armonie, contrapunct (1946-1949) şi com¬ 
poziţie (1949-1950) la Conservatorul din 
Timişoara. între 1950 şi 1964 a fost direc¬ 
torul Institutului de Folclor din Bucureşti. 
Operă: Năpasta , Horia , Păcală , Kir Ianulea , 
Constantin Brâncoveanu. Lucrări simfonice: 
Petrecere populară , Divertisment rustic , Rapsodia 
bănăţeană , Concert pentru pian şi orchestră. Dan¬ 
suri simfonice: Ce aude Murăşul. Miniaturi 


pentru pian: Moderato; Allegreto; Andantino; 
Allegro; Andantino; Andante; Allegro. Muzică de 
film: Mitrea Cocor. Din 1955 a fost membru 
corespondent al Academiei Române. 

Drăgulescu, Coriolan 

(4.04.1907, Vărădia, Caraş-Severin - 
1.06.1977, Bucureşti) 

Chimist. A absolvit Facultatea de Ştiinţe din 
Cluj. Profesor la Facultea de Ştiinţe din Cluj, 
după 1945 profesor la Facultatea de Chimie 
Industrială din Timişoara şi decanul ei fon¬ 
dator. Cofondator al Facultăţii de Agronomie 
(1945) din Timişoara. Contribuţii la chimia 
coordinativă şi a solvenţilor neapoşi. Lucrări: 
Chimia structurală modernă. Chimia coordinaţiei , 
1977. Membru de onoare al Societăţii de 
Chimie Industrială din Paris. Membru titular 
al Academiei Române (1963). 

Drăguţ, Vasile 

(9.01.1929 - 1.11.1987, Bucureşti) 

Istoric de artă. A început studiile la Litere 
şi Filosofie la Universitatea din Bucureşti 
(întrerupte), apoi a continuat şi absolvit 
Institutul de Arte Plastice. Profesor şi rector 
(1976-1987) al Academiei de Arte, Bucu¬ 
reşti. A coordonat Comisia Centrală de Stat 
a Patrimoniului Cultural Naţional. Membru 
în consiliul de conducere al Departamentu¬ 
lui Cultelor. A contribuit mult la restaurarea 
monumentelor istorice din Mediaş, Sibiu, 
despre care a publicat nenumărate studii. 
Este cel care a semnalat chipul lui Mihai 
Viteazul în frescă la biserica din Ocna Sibi¬ 
ului, restaurată de Constantin Brâncoveanu. 
A primit Ordinul Meritul Cultural clasa 
a IlI-a, 1968, Ordinul Muncii clasa a IlI-a, 
1979, Premiul Minerva d'Oro, Roma, al 
Academiei Internaţionale de Artă şi Cultură, 
1985. Membru de onoare al Societăţii Elene 
de Arheologie, 1987. Un premiu naţional 
pentru conservare şi restaurare de artă îi 
poartă numele din 2005. 

Drâmbă, Constantin 

(19.07.1907, Borşani, Bacău - 
10.02.1997, Bucureşti) 

Astronom, matematician. A absolvit Mate¬ 
matica la Universitatea din Bucureşti şi 
şi-a luat doctoratul la Sorbona. Astronom 
la Observatorul Astronomic Bucureşti şi 
director al lui (1963-1977). Profesor de 
astronomie la Universitatea din Bucureşti. 
Contribuţii în domeniul analizei ciocnirilor 
de corpuri cereşti. Lucrări: Despre varietăţile 
singulare ale sistemelor diferenţiale , 1950; Asu¬ 
pra distribuţiei traiectoriilor în jurul unui punct 
singular , 1951. Membru al Uniunii Astro¬ 
nomice Internaţionale. Membru titular al 
Academiei Române (1990). 

Mircea Druc 



Drimba, Ovidiu 

(09.1919, Marginea, jud. Bihor) 

Istoric literar. A absolvit Facultatea de Litere 
şi Filosofie a Universităţii din Cluj, secţia 
italiană-franceză. Specializare ca profesor 
asociat la Universitatea din Torino. Profesor 
la IATC Bucureşti. Contribuţii în domeniul 
istoriei teatrului românesc. Lucrări: Filosofia 
lui Blaga , 1944; Pagini despre cultura europeană , 
1945; Don Quijote, sensul eroului şi semnificaţia 
operei , 1955; Ghid de literatură universală. 
Scriitori , cărţi, personaje , 1969; Istoria culturii şi 
civilizaţiei , 4 voi, 1984-1994; Istoria teatrului 
universal , 2000. Distins cu Ordinul Meritul 
Cultural în grad de Comandor. 

Dromichaites/Dromihete 

(sec. III Î.H.) 

Rege dac. A luptat cu regele Traciei Lisimah 
(la început general macedonean al lui Ale¬ 
xandru Macedon), care voia să-şi extindă 
stăpânirea în zona dacică a Scythiei Minor, 
unde erau deja colonii ale Miletului din sec. 
al Vl-lea î.H. L-a înfrânt şi l-a luat prizo¬ 
nier pe fiul acestuia, Agatocles. S-a sfătuit 
cu marele său preot, Ceneus, şi a păstrat 
prizonierul. în 292 î.H. Lisimah a atacat din 
nou Dacia spre a-şi recupera fiul şi a păstra 
cetăţile dacice deja cucerite. A pierdut din 
nou bătălia, iar dacii au recuperat cetăţile 
Capidava şi Genucla. Herodot descrie 
aceste evenimente. 

Drouhet, Charles 

(1879, Bârlad - 8.01.1940, Bucureşti) 
Comparatist. Descendent al unei familii de 
revoluţionari francezi refugiată în Moldova. 
A absolvit Literele şi Filosofia la Bucureşti. 
Profesor la Universitatea din Bucureşti. 
A scris studii comparatiste: Modelele fran¬ 
ceze ale teatrului lui Alecsandri, 1913-1914; 
Izvoarele de inspiraţie din poezia O fată tânără 
pe patul morţii a lui Bolintineanu , 1913. A fost 
mentorul comparatistului Basil Munteanu, 
plecat la Paris, prieten cu Paul Hazard. 


Druc, Mircea 

(25.07.1941, Pociumbăuţi, com. Zăicani, 
plasa Râşcani, Basarabia) 

Om politic. A lucrat ca tractorist în Kazah- 
stan. A absolvit Facultatea de Filologie şi 
Istorie a Universităţii de Stat din Chişinău 
şi Facultatea de Limbi Romanice la Uni¬ 
versitatea de Stat din Leningrad. Dispecer 
pe Aeroportul Şeremetievo din Moscova. 
Specializat în economie la Institutul Ame- 
ricii Latine al Academiei de Ştiinţe a URSS 
din Moscova şi la Facultatea de Economie 
a Universităţii Lomonosov din Moscova. 
Profesor de ştiinţe administrative la Insti¬ 
tutul Politehnic din Chişinău. Implicat în 
procesul Usatiuc-Bulgăr (cetăţean sovietic 
din Moldova care a cerut în 1970 audienţă 
la N. Ceauşescu pentru a apăra cauza 
independenţei Basarabiei şi a fost extrădat 
şi trimis în Siberia), e destituit şi trimis la 
Ministerul Industriei Alimentare. Pleacă la 
Moscova în 1975 ca lector la Centrul pen¬ 
tru probleme administrative al Universităţii 
de Stat Lomonosov şi cercetător ştiinţific 
la secţia Institutului Unional de Cercetare 
Tehnico-economică şi Informaţie în Elec¬ 
trotehnică - Informelectro, apoi devine şef 
al sectorului cercetare al Centralei Econo¬ 
mice Mosstroiplastmass din Moscova şi 
redactor ştiinţific la Institutul Central de 
Cercetare Tehnico-economică şi Informaţie 
pentru Industria Alimentară din Moscova. 
Termină la seral Facultatea de Psihologie a 
Universităţii de Stat Lomonosov din Mos¬ 
cova. Din 1981 se află la Cernăuţi (Ucraina), 
la filiala Institutului de Automatică din Kiev. 
în 1988 este fondator al Societăţii Culturale 
Române Mihai Eminescu din Cernăuţi, 
fiind ales în funcţia de vicepreşedinte, fn 
această calitate a contribuit la înfiinţarea 
primei clase cu predare în limba română din 
Cernăuţi (iniţial cu 16 elevi, apoi în 1991 
numărul elevilor a crescut la 60). Deputat 
din partea Frontului Popular din Moldova 
(1990), devine prim-ministru al Moldovei 

(1990-1991) şi în acelaşi timp membru 
al guvernului sovietic. în această calitate 
a înfiinţat primele structuri ale Armatei 
Naţionale, Poliţiei Naţionale, Trupelor de 
Carabinieri (după modelul italian) şi Ser¬ 
viciilor Speciale de Informaţii; a introdus 
limba română ca limbă de predare în şcoli, 
licee şi universităţi; a fondat Academia de 
Studii Economice şi Academia Naţională 
de Poliţie, cu sediul la Chişinău; a contri¬ 
buit la deschiderea la Chişinău a liceelor 
bilingve român-francez, român-spaniol, 
român-englez, român-italian, român-ger- 
man; a contribuit la trimiterea la studii în 
România şi în alte ţări a peste 3 000 de 
studenţi, doctoranzi şi elevi. Preşedinte al 
Frontului Popular Creştin Democrat din 
Moldova (din 1992) şi Preşedinte al Con¬ 
siliului Naţional al Reîntregirii (Iaşi, 1992), 
a fondat Partidul Naţional al Reîntregirii, 
absorbit în 1999 de PUNR, România. 
Guvernul Adrian Năstase l-a trimis amba¬ 
sador în Brazilia. La întoarcere, a devenit 
membru al PRM. Distins cu Medalia Meri¬ 
tul Civic din Republica Moldova, 1996. 

Druc, Vlad 

(17.10.1948, Pociumbăuţi, Republica Moldova) 
Regizor. A absolvit Institutul de Arte din 
Chişinău, regie de teatru, şi Institutul de 
Cinematografie din Moscova, secţia regie 
de film. A lucrat la Moldova Film, iar din 
2000 şi-a creat propriul studio, Media SDB. 
Profesor la Academia de Muzică, Teatru şi 
Arte Plastice din Chişinău. A regizat filme 
artistice, dar mai ales documentare şi a 
făcut câteva roluri de actor: Arta (scenariu 
şi regie), 1971; Moldova la Leipzig , 1972; 
întâlniri pe pământul Franţei , 1972; Ion 
Creangă , 1973; Maria Codreanu (scenariu), 
1973; Reîntoarcere (regie), 1975; Şi-i veşnic 
cântecul , 1975; Pe Magistrala Baikal-Amur, 
1976; Copilul tău, 1976; Firul cel viu, 1976; 
Pământul meu, 1977; Goblen (scenariu şi 
regie), 1978; Tatăl, 1978; Meşterul anonim 
(scenariu şi regie), 1979; Ciobanii (scenariu 


şi regie), 1980; în astă seară, 1980; Neobosite 
mâinile tale, 1982; Găgăuzii, 1982; Picătura 
bunătăţii noastre, 1982; Luna lui Căuş, 1984; 
Jocurile copilăriei noastre (scenariul şi regia 
în colaborare cu M. Chistrugă), 1985; 
Haiducul (scenariu), 1985; Moara (scenariu 
şi regie), 1985; Corespondentul vostru special 
(actor), 1987; Coboare pacea pe pământ, 1988; 
Vai, sărmana turturică!.., 1988; Goliciune, 
1989; Cursa (actor, regie, montaj), 1989; 
Cheamă-i, Doamne , înapoi, 1989; Vive la 
Femme, 1989; Quo Vadis Popule?, 1991/92; 
Crăciunul însângerat (regie în colaborare 
cu V Gagiu), 1990; Ştefan cel Mare, 1990; 
Duminica Mare (scenariu şi regie în colabo¬ 
rare cu M. Chistrugă), 1990; Lică Sainciuc 
(scenariu şi regie), 1993; Memory Depilation, 
Art, Eromania, 1992; La Moldova, Centrul 
Naţional de Cinematografie; Nea Costache, 
studioul Bucium, 1998; Chişinău, studioul 
Bucium, 1998; Alexandru Cazacu (imagine), 
1997; Rapsodie chişinăuiană (imagine şi regie 
ProFilm, 1999; Primarul, ProFilm, 1999; 
Bucuria de a trăi, 2001; Aria, 2005. Premiul 
Naţional al Cinematografiei, 1996. 

Drumea, Anatol(ie) V. 

(14.02.1930, Chişinău, Basarabia - 
16.06.2010, Chişinău) 

Fizician. A absolvit Fizica la Universitatea din 
Chişinău. Specializat în fizica Pământului şi 
seismologie. Fondator şi director al Institu¬ 
tului de Geofizică şi Geologie al ASM, unde 
s-a alcătuit harta seismică a republicii şi se 
finalizează harta microseismică a capitalei, 
utilă în urbanism. Membru al Academiei de 
Ştiinţe a Moldovei. 

Druţă, Ion 

(3.09.1928, Horodişte, Basarabia) 

Scriitor. A absolvit o şcoală de silvicultură. 
Redactor la publicaţia Ţăranul sovietic. Apoi 
a terminat Şcoala de Literatură din Mos¬ 
cova şi s-a stabilit acolo din 1957. Debut 
editorial cu volumul de nuvele La noi în sat, 
1953. Considerat unul dintre cei mai mari 

prozatori din Republica Moldova. Proza sa, 
în linia lui Sadoveanu şi Rebreanu, are în 
centrul atenţiei satul românesc etern: Frunze 
de dor , 1957; Povara bunătăţii noastre , 1961; 
apărut şi în România, colecţia BPT, 1992; 
Balade din câmpie , 1963, Premiul de Stat al 
RSS Moldova; întoarcerea ţărânei în pământ , 
1969; Clopotniţa , 1973; Biserica Albă , 1983. 
A scris şi teatru: Casa mare , 1959; Ultima lună 
de toamnă , 1965, scenariu de film distins cu 
Crucea Sudului la Festivalul Internaţional 
de la Mar del Plata, Argentina; Doina , 1968; 
Păsările tinereţii noastre , 1972; Horea , 1973; 7bt 
ce~avem mai sfânt , 1974; Cervus divinus , 1977. 
A scris, de asemenea, eseuri: Eminescu, poet 
naţional , 1970; Pământul, apaşi virgulele, 1987. 
în 1988 a primit titlul de Scriitor al Popo¬ 
rului din RSSM. La Bucureşti i-a apărut 
o selecţie cuprinzând Clopotniţa,, Horodişte, 
Ultima lună de toamnă. Membru de onoare al 
Academiei Române (1990). 

Dubinovschi, Lazăr 

(1.05.1910, Făleşti - 1982, Chişinău) 

Sculptor. Evreu ca etnie. S-a format la 
Academia de Arte Frumoase din Bucureşti, 
avându-i drept mentori pe maeştrii Dimi- 
trie Paciurea şi Oscar Han, apoi la Paris, în 
1929 luând lecţii de modelaj de la celebrul 
sculptor Antoine Bourdelle (1861-1929). 
Lucrări: M. Eminescu, D. Cantemir, M. Costin, 
A. Şciusev, O. Dain, toate busturi; sculpturi 
alegorice - Tinereţe, Răscoala; monumente - 
Grigori Kotovski, Strâmbă-Lemne; Portretul 
pictorului Corneliu Baba (1960), Ţesătoarele din 
Tiraspol (1962), Portretul lui Dimitrie Cantemir 
(1973). Membru fondator al Uniunii Artiş¬ 
tilor Plastici din Moldova (1945). A fost 
membru corespondent al Academiei de Arte 
din URSS (1954), Artist al Poporului din 
RSSM (1963), laureat al Premiului de Stat al 
Republicii (1970). 

Dubneac, Felix 

(29.06.1912, Voloave, Basarabia - 
25.12.2008, Detroit) 

Arhimandrit. A absolvit Seminarul Teolo¬ 
gic la mănăstirea Cernica, apoi Institutul 
Teologic, Academia de Arte şi Facultatea de 
Litere şi Filosofie la Bucureşti. A îmbrăcat 
haina monahală la mănăstirea Rohia. A fost 
înălţat diacon la Cluj, 1939, de episcopul 
Nicolae Colan. Refugiat la mănăstirea 
Antim şi arestat în 1958, în acelaşi grup 
cu Vasile Voiculescu şi Paul Sterian (soţul 
Margaretei), şi condamnat la 15 ani închi¬ 
soare. Graţiat în 1964. Din 1968 a fost 
pictor la Arhiepiscopia misionară din SUA. 



I. Gh. Duca Gheorghe Duca (voievod) 


Duca, I. Gh. 

(20.12.1879, Bucureşti - 29.12.1933, Sinaia) 
Politician liberal. A fost ministru al Educa¬ 
ţiei (1914-1918), ministru al Agriculturii 
(1919-1920), ministru al Afacerilor Externe 
(1922-1926), ministru al Afacerilor Interne 
(1927-1928) şi prim-ministru al Româ¬ 
niei între 14 noiembrie şi 29 decembrie 
1933. în timpul Primului Război Mondial 
a fost susţinător al Micii înţelegeri. A fost 
iniţiatorul organizaţiei de copii Cercetaşii 
României. Ca prim-ministru a încercat să 
lichideze organizaţia legionară Garda de Fier 
şi a fost asasinat din ordinul lui Corneliu 
Zelea-Codreanu. A lăsat o carte de memorii 
despre Primul Război Mondial. 

Duca, Gheorghe 

(? - 1685, Polonia) 

Voievod. A fost de trei ori domn al Moldovei 
(1665-1666; 1668-1672; 1678-1684) şi o 
dată domn al Ţării Româneşti (1673-1678). 
Grec ca etnie, urmaş al unei dinastii bizan¬ 
tine. A fost adus în ţară de Vasile Lupu, 
pentru suita lui. Deşi acuzat de otomani de 
corupţie, a contractat datorii spre a-şi plăti 
domnia. Drept care a trebuit să lupte cu ali¬ 
anţa polono-lituaniană la Kameneţ Podolsk, 
fiind înlocuit pentru prima oară de otomani 
cu Ştefan Petriceicu. In a doua domnie a plă¬ 
nuit să-şi extindă influenţa asupra Ucrainei, 
devenind hatman al Ucrainei. A luptat alături 
de otomani în 1683 pentru cucerirea Vienei. 
Capturat de polonezi de Crăciun în 1684, a 
murit în anul următor. A construit mănăs¬ 
tirea Cetăţuia de lângă Iaşi, al cărei stareţ 
devine, prin tradiţie, mitropolitul României. 

Duca, Gheorghe 

(29.02.1952, Copăceni, Republica Moldova) 
Chimist. Soţ al Măriei D. A absolvit Facul¬ 
tatea de Chimie la Universitatea de Stat 
din Moldova. Specializări în diverse centre 
ştiinţifice internaţionale (Rusia, Ucraina, 
Italia, Ungaria, SUA, Olanda etc.). Fondator 
şi şef al Catedrei de chimie industrială şi 

Duca 



Gheorghe Duca (chimist) Maria Duca 


tehnologie chimică a Universităţii de Stat 
din Moldova, fondator şi director al Cen¬ 
trului de Cercetări în Domeniul Chimiei 
Aplicate şi Ecologice al Universităţii de 
Stat din Moldova (1991-1998), profesor şi 
decan la Facultatea de Chimie Industrială 
şi Ecologică a Univerităţii Libere Internaţi¬ 
onale din Moldova, preşedinte al Comisiei 
pentru Cultură, Ştiinţă, învăţământ şi Mij¬ 
loace de Informare în Masă a Parlamentului 
Republicii Moldova (1998-2001), ministru 
al Ecologiei, Construcţiilor şi Dezvoltării 
Teritoriului (2001-2004), Preşedinte al 
Academiei de Ştiinţe a Moldovei (din 2004). 
Preşedinte al Comitetului Republican pen¬ 
tru Decernarea Premiilor pentru Tineret în 
Domeniul Ştiinţei şi Tehnicii (1992-2006). 
Preşedinte al Consiliului Ştiinţific Speciali¬ 
zat pentru Confirmarea Titlului de Doctor 
în Ştiinţe (1994-prezent). Fondator al ONG 
Terra Nostra (1992), fondator (2000) şi 
preşedinte de onoare al Asociaţiei de Cer¬ 
cetare şi Dezvoltare din Moldova. Autor a 
54 de monografii şi manuale, 96 de brevete, 
428 de articole ştiinţifice şi rezumate în 
domeniile chimiei fizice, chimiei ecologice 
şi tehnologiei chimice. Fondator al direcţiei 
ştiinţifice şi Şcolii de Chimie Ecologică. 
A pregătit doi doctori habilitaţi şi 12 doc¬ 
tori în ştiinţe chimice. Din iniţiativa lui în 
capitala Republicii Moldova şi-au desfăşurat 
lucrările Seminarul Internaţional de Chimie 
(1985), patru Simpozioane Internaţionale de 
Chimie Ecologică (1995, 2002, 2005, 2007), 
Conferinţa Internaţională a Academiilor 
de Ştiinţe din Europa de Est şi de Sud-Est 
cu tema „Ştiinţa globală şi politicile naţio¬ 
nale: rolul academiilor" (2007), Conferinţa 
Internaţională a Miniştrilor Educaţiei şi 
Preşedinţilor Academiilor de Ştiinţe din 
Europa de Est şi de Sud-Est Politici în 
domeniul ştiinţei şi educaţiei (2008) şi Forumul 
intelectualităţii de creaţie şi din cercetare din 
ţările CSI (2009). Este laureat al Premiului 
de Stat pentru Tineret în domeniul Ştiinţei 


şi Tehnicii (1983), laureat al Premiului de 
Stat pentru Ştiinţă, Tehnică şi Producţie 
(1995, 2000), Om Emerit în ştiinţă (1996), 
deţinător al ordinului Gloria Muncii (2007), 
Cavaler al Crucii de Comandor al Ordinului 
de Onoare, Polonia (2004), Ordinul Meritul 
Cultural al României (2006), deţinător al 
Premiului Socrate, Oxford, Anglia (2007). 
Membru al Academiei de Ştiinţe a Moldovei 
(2000). Membru de onoare al Academiei 
Române (2007), Academiei de Ştiinţe şi Arte 
din Muntenegru (2006), Academiei Naţio¬ 
nale din Ucraina (2009) etc. Doctor Honoris 
Causa al multor universităţi. Membru al 
Asociaţiei Chimiştilor din SUA etc. 

Duca, Maria 

(19.06.1956, Sângerei, Republica Moldova) 
Agronom. Soţie a lui Gheorghe D. A absolvit 
Institutul Agricol din Chişinău. Specializări: 
Universitatea Jdanov (Sankt Petersburg, 
Rusia), Universitatea La Sapienza (Roma, 
Italia), Universitatea California Riverside 
(Riverside, SUA). Activitate: profesor, şef de 
catedră (1995-2006) şi decan la Facultatea 
de Biologie şi Pedologie (2005-2009) a Uni¬ 
versităţii de Stat din Moldova. Fondator şi 
rector (2009) al Universităţii Academiei de 
Ştiinţe a Moldovei. Conducător ştiinţific a 
8 teze de doctor susţinute şi 4 doctoranzi. 
Contribuţii: genetica şi fiziologia vegetală, 
reglarea şi autoreglarea creşterii şi dezvoltării 
plantelor, OMG şi biosecuritatea. Publicaţii: 
în total 236, inclusiv 4 monografii, un 
manual universitar, 2 manuale pentru învă¬ 
ţământul preuniversitar, peste 20 de ghiduri 
didactico-metodice, 9 brevete de invenţii, 
28 articole în reviste internaţionale etc. 
Menţiuni: laureat al Premiului de Stat pen¬ 
tru Tineret în domeniul Ştiinţei şi Tehnicii 
din Moldova (1986), Om Emerit în ştiinţă 
(2006). Membru corespondent al Academiei 
de Ştiinţe a Moldovei (2008). 

Duckadam, Helmuth 

(1.04.1959, Semlac, jud. Arad) 

Fotbalist. Şi-a început cariera jucând la UTA 
Arad, iar din 1978 la Steaua Bucureşti. A fost 
portarul echipei în finala Cupei Campionilor 
Europei, Sevilla, 1986, reuşind să pareze 
patru lovituri de la 11 m, ceea ce a adus ehi- 
pei Cupa, pentru prima oară în istoria ei. în 
prezent preşedinte al Clubului Steaua. 

Dudescu, Radu 

(10/23.03.1894, Bucureşti - 1983, Bucureşti) 
Arhitect. A absolvit Şcoala Superioară de 
Arhitectură din Bucureşti. A lucrat la Casa 

Dumbrăveanu 



Helmuth Duckadam Radu Dudescu Petre Dulfu Valeriu Dulgheru 


Muncii CFR, iar din 1922 - la Banca Naţio¬ 
nală a României, unde a condus Serviciul de 
arhitectură. Preşedinte al Fondului Arhitec¬ 
turii din Uniunea Arhitecţilor (1960-1963). 
Ca arhitect a făcut proiectul noului palat 
al Băncii Naţionale (str. Doamnei) şi a 
urmărit finalizarea construcţiei chiar în anii 
celui de-al Doilea Război Mondial, când 
inflaţia era galopantă, ca şi numeroase alte 
lucrări: locuinţe muncitoreşti, Cartierul 
Steaua-Bucureşti şi staţii de cale ferată 
(gări) - Piatra-Olt, Craiova, Galaţi şi Ploieşti 
(1921-1923); sucursale ale Băncii Naţi¬ 
onale - Făgăraş, Miercurea-Ciuc, Turnu 
Severin, Tulcea, Focşani, Bârlad, Râmnicu 
Sărat, Botoşani, Huşi, Câmpulung Moldo¬ 
venesc, Rădăuţi ş.a.; Ministerul de Finanţe 
(devenit în 1953 sediul CAER); Căminul 
Băncii Naţionale, Calea Dorobanţi; Mone- 
tăria Naţională - Dealul Spirii; Spitalul 
Fundaţiei Elias (în colaborare); blocul Tea¬ 
trului Nottara - bd. Magheru; Monumentul 
Eroilor CFR (arhitectura, în colaborare cu 
Ion Niga); Policlinica CFR din Piaţa Gării de 
Nord; pavilionul nautic la lacul Floreasca - 
toate la Bucureşti ş.a. A primit Ordinul 
Muncii clasa I (1966). 

Dudiţă, Florea F. 

(12.04.1934, Dejeşti, jud. Olt) 

Inginer. A absolvit Institutul Automecanic la 
Moscova, Facultatea de Mecanică, speciali¬ 
tatea automobile şi tractoare. Specializare în 
Germania. Profesor la Universitatea Transil¬ 
vania, Braşov. Senator PSDRîn Parlamentul 
României, preşedinte al delegaţiei României 
la Consiliul Europei, ambasador al Româ¬ 
niei în Suedia şi Germania (după 1989). 
Lucrări: Transmisii cardanice , 1966; Cuplaje 
mobile , 1974; Optimizarea mecanismelor, 

1987; Mecanisme articulate , 1989. Membru 
de onoare al Societăţii Române de Tehnica 
Roboţilor, preşedinte al Comitetului tehnic 
al Federaţiei Internaţionale de Teoria Meca¬ 
nismelor şi Maşinilor. 


Dulfu, Petre 

(10.03.1856, Tohat, jud. Sălaj - 
31.10.1953, Bucureşti) 

Scriitor „poporal". A absolvit Filosofia la 
Cluj. A cules şi a prelucrat în versuri basme 
populare: Isprăvile lui Păcală , 1894, Premiul 
Academiei; Gruia lui Novac, 1913; Povestea lui 
Făt-Frumos, 1919; Ion Săracul şi alte poveşti, 
1923 ş.a. A tradus din Euripide: Ifigenia în 
Aulida şi Ifigenia în Taurida, Premiul Acade¬ 
miei Române. Membru al Societăţii Scriito¬ 
rilor Români (1911). 

Dulgheru, Valeriu 

(9.03.1956, Cârpeşti, rn. Cahul, 

Republica Moldova) 

Inginer-mecanic, profesor universitar. 
A absolvit Institutul Politehnic din Chişinău 
(1978). Doctor habilitat în ştiinţe tehnice 
(1995). Interese ştiinţifice: transmisii pla¬ 
netare precesionale şi sisteme de conversie 
a energiilor regenerabile. Publicaţii: circa 
300, brevete de invenţii - 160, manuale - 20. 
A publicat serialul „Basarabia răstignită" 
(7 volume). Este un activist de frunte în 
Forumul Democrat al Românilor şi în socie¬ 
tatea Cultura Cetăţenilor. 

Dumbrăveanu, Anghel 

nume la naştere Anghel Bacşiş 
(21.11.1933, Dobroteasa, jud. Olt) 

Poet. A absolvit Filologia la Timişoara. A fost 
redactor-şef adjunct la revista Orizont. După 
1989 a lucrat la Muzeul Literaturii Române 
din Bucureşti şi a scos, împreună cu Mircea 
Tomuş, revista Rostirea românească (2000). 
Scrie o poezie a integrării fiinţei în ciclul 
elementelor: Fluviile visează oceanul, 1961; 
Pământul şi fructele, 1964; Iluminările mării, 
1967; Oase de corăbii 1968; Singurătatea amie¬ 
zii, 1973; Chemarea mărilor, 1976; Tematica 
umbrei, 1982, Premiul Uniunii Scriitorilor; 
Iarna imperială, 1986; Cartea retorilor, 1989. 
A făcut şi exerciţiul prozei: Călătorie netermi¬ 
nată, 1988; Capcane şi visuri, 1992. 

loan Dumitrache Ion Dumitrache Zoe Dumitrescu-Buşulenga 


Dumitrache, loan 

(25.08.1889, Ciorăşti, Rm. Sărat - 
6.03.1977, Braşov) 

General de divizie. A absolvit Şcoala Supe¬ 
rioară de Război şi a comandat Brigada a 
II-a de Munte din cadrul Armatei III. Rănit 
în timpul luptelor din Primul Război Mon¬ 
dial. A luptat în al Doilea Război Mondial 
în Bucovina de Nord, la Bug şi în bătălia 
Mării de Azov. în 1942 a luptat în Crimeea 
(peninsula Taman) şi la Rostov pe Don. în 
1944 a fost mutat la comanda Corpului 
de Munte aflat la frontiera cu Ungaria şi a 
apărat diverse poziţii din Transilvania. A pri¬ 
mit Ordinul Mihai Viteazul cu spade cîasa 
a IlI-a. în 1947 a fost promovat general de 
corp de armată şi trecut în rezervă. A fost 
arestat în 1949 şi eliberat în 1950. 

Dumitrache, Ion 

(26.08.1940, Dărmăneşti, jud. Argeş) 

Inginer energetician. A absolvit Facultatea 
de Energetică a Politehnicii din Bucureşti. 
Profesor de automatică şi rector (2002- 
2004) la Politehnica din Bucureşti. Specia¬ 
lizări la Institutul Politehnic din Worcester 
SUA, Universitatea Tehnică din Magdeburg 
şi Dresda, Universitatea Tehnică din Hano- 
vra, Universitatea din Lille, Laboratorul de 
Automatică din Grenoble, Universitatea 
Tehnică din Shefield şi Universitatea Teh¬ 
nică din Bristol. Profesor invitat la Univer¬ 
sitatea de Stat din Stillwater (SUA), Okla- 
homa State University (SUA), Universitatea 
Tehnică din Bruxelles, Universitatea Teh¬ 
nică din Darmstadt (Germania), Universita¬ 
tea Tehnică din Viena, Universitatea de Stat 
Iowa şi OSU (SUA). Lucrări: Tehnica reglării 
automate, Automatizări electronice, Reglarea 
numerică a proceselor, Optimizări în automati¬ 
zări industriale, Intelligent Control of Industrial 
Robots, Introduction in Genetic Algorithms, Reţele 
neuronale în identificarea şi conducerea proceselor, 
Automatic Control of Biochemical Fermentation 
Process, Some Nonlinear Algorithms Implemen- 
ted on Microcomputer Controller. Membru în 


Comitetul Consultativ al Ministerului de 
Cercetare şi Tehnologie (din 1991), mem¬ 
bru în Consiliul Guvernator al Fundaţiei 
Europene de Ştiinţă (din 2003), membru în 
Consiliul Guvernator al JRC-Comisia Euro¬ 
peană. Premiul Grigore Moisil al Asociaţiei 
pentru Promovarea învăţământului de 
informatică Economică pe 2002. Membru 
corespondent al Academiei Române (2003). 
Membru al Academiei de Ştiinţe Tehnice 
din România. 

Dumitrescu-Buşulenga, Zoe 

(20.08.1920, Bucureşti - 
5.05.2006, mănăstirea Văratec, Neamţ) 

Critic şi istoric literar, eseist. A absolvit 
Şcoala Centrală din Bucureşti. Studii muzi¬ 
cale la Conservatorul Pro-Arte, studii juri¬ 
dice şi filologice (anglo-germanistică, istoria 
artelor). Din 1973 director al Institutului de 
Istorie şi Teorie Literară George Călinescu 
din Bucureşti, profesor la Universitatea din 
Bucureşti. Director al Şcolii Române din 
Roma (Accademia di Romania, 1991-1997), 
director al Revistei de istorie şi teorie literară şi 
al revistei Synthesis. Lucrări: Studii de isto¬ 
rie a culturii: Ion Creangă , 1963; Eminescu, 
1964; Surorile Bronte , 1967; Sofocle şi condiţia 
umană , 1974; Eminescu - cultură şi creaţie, 
1976; Renaşterea, umanismul şi destinul artelor, 
1975; Eminescu şi romantismul german, 1986); 
Eminescu. Viaţă- Creaţie - Cultură, 1989. Stu¬ 
dii de comparatistică: Renaşterea, umanismul 
şi dialogul artelor, 1971; Valori şi echivalenţe 
umanistice, excurs critic şi comparatist, 1973. 
Memorii: Caietul de la Văratec. Convorbiri 
şi cuvinte de folos, 2007. A primit Premiul 
special al Uniunii Scriitorilor din România 
(1986, 1989), Premiul internaţional Herder 
(1988), Premiul Adelaide Ristori (1993), 
Ordine al Merito della Republica Italiana 
în grad de Comandor (1978) şi în grad de 
Grande Ufficiale (1996), Ordinul bulgar Sf. 
Metodiu şi Chirii (1977), Ordinul Naţio¬ 
nal Pentru Merit în grad de Ofiţer (2003). 
Membră în Comitetul Executiv al Asociaţiei 

Dumitrescu 



Constantin Ticu Dumitrescu Corina Dumitrescu Dumitru Dumitrescu Geo Dumitrescu 


Internaţionale de Literatură Comparată 
(1973-1979), membră a Academiei de Şti¬ 
inţe şi Studii Europene din Franţa, membră 
la Academia Europaea din Londra (1993). 
Membră a Academiei Române (1990) şi 
vicepreşedinte al ei (1990-1994), preşedinte 
al Secţiei de filologie şi literatură. 

Dumitrescu, Constantin Ticu, nume 
la naştere Constantin Şt. Dumitrescu 

(27.05.1928, Ciumaţi, jud. Prahova - 
5.12.2008, Bucureşti) 

Om politic. A început Facultatea de Drept 
la Bucureşti, dar a fost exclus ca aderent la 
PNŢ (din 1947) în 1949, când a şi fost ares¬ 
tat şi a făcut închisoare până în 1953. A fost 
muncitor pe diverse şantiere forestiere din 
ţară, fiind chiar decorat ca fruntaş în muncă. 
Arestat din nou în 1958, a fost condamnat 
la 23 de ani muncă silnică, dar graţiat în 
1962. în decembrie 1989 a intrat în sediul 
Comitetului Central al PCR cu revoluţio¬ 
narii şi a făcut parte din CPUN, senator în 
două legislaturi: 1992-2000. A fost printre 
fondatorii noului PNŢ. Şi-a retras propriul 
dosar din Arhivele fostei Securităţi. A iniţiat 
Legea deconspirării Securităţii (Legea Ticu), 
Legea lustraţiei, Legea anulării condamnări¬ 
lor politice din perioada comunistă, nici una 
dintre ele tradusă în fapt. A făcut parte din 
Consiliul Studierii Arhivelor Securităţii. S-a 
retras din PNŢCD în 2003. 

Dumitrescu, Corina 

(1970, Bucureşti) 

Balerină. A absolvit Liceul de Coregrafie şi 
Universitatea de Artă Teatrală şi Cinema¬ 
tografică din Bucureşti. Balerină la Opera 
Naţională din Bucureşti şi prim-balerină 
din 1992, invitată permanentă a Teatrului 
de Balet din Belgrad. Turnee în Germania, 
Olanda, Franţa, Spania, Anglia, Panama, 
Italia, Coreea de Sud. Roluri în: Don Quijote ; 
Giselle ; Lacul lebedelor ; Baiadera ; Spărgăto¬ 
rul de nuci ; Frumoasa din pădurea adormită; 
Notre-Dame de Paris ; Anna Karenina ; Roşu şi 


Negru ; Sărbătoarea primăverii ; Anotimpurile ; 
Carmen ; Stampe japoneze ; Romeo şi Julieta; 
Tristan şi Isolda ; Paquita; Cenuşăreasa. Distinsă 
cu Premiul de Interpretare al Uniunii Inter¬ 
preţilor, Coregrafilor şi Criticilor Muzicali 
(1994); Premiul de Excelenţă al Forumului 
Compozitorilor şi Muzicologilor (2000). 

Dumitrescu, Dumitru 

(7.09.1904, Buftea, jud. Ilfov - 
20.09.1984, Bucureşti) 

Inginer. A absolvit Politehnica din Bucureşti 
şi, în paralel, Matematica, Dreptul, Lite¬ 
rele şi Filosofia. A absolvit la Paris Ecole 
Normale Superieure şi, în paralel, Ecole 
d'Aeronautique, apoi în Germania, la Got- 
tingen, şi-a susţinut doctoratul ca inginer de 
aviaţie. A lucrat în industria aeronautică din 
Braşov până în 1944, devenind apoi profesor 
la Institutul Politehnic şi la Facultatea de 
Construcţii din Bucureşti. A fost profesor 
şi la Institutul de Mine şi Academia Militară 
Tehnică din Bucureşti. Este fondator al 
şcolii moderne de hidraulică din România. 
A lucrat pentru amenajările hidrocentralelor 
de la Paroşeni, Bicaz, Sadu, Păuliş, Săvi- 
neşti. S-a ocupat de optimizarea evacuării 
apelor mari. A coordonat lucrări de sinteză: 
Manualul inginerului electrotehnician, 2 voi., 
1969-1970; Dicţionarul ilustrat de construcţii 
englez-român, 1981. Membru titular al Aca¬ 
demiei Române (1963). 

Dumitrescu, Geo 

prenume la naştere Gheorghe 
(18.05.1920, Bucureşti - 28.09.2004, Bucureşti) 
Poet. A absolvit Literele la Bucureşti. 
A iniţiat şi condus revista Albatros (1941) 
şi cercul cu acelaşi nume şi a fost redactor 
la Almanahul literar, Gazeta literară , redac- 
tor-şef fondator la România literară. Secretar 
al PEN Clubului (din 1966). A scris poeme 
anticonformiste, lirică de frondă, antier- 
metică: Aritmetică , 1941, debut; Libertatea 
de a trage cu puşca , 1946, Premiul Fundaţi¬ 
ilor Regale pentru tinerii scriitori; Aventuri 

Gheorghe Dumitrescu 


lancu Dumitrescu 


llie Dumitrescu 


llinca Dumitrescu 


lirice, 1963, Premiul Uniunii Scriitorilor; 
Jurnal de campanie, 1975; Africa de sub frunte, 
1978; Biliard, 1981 (ed. revizuită 2001); Aş 
putea să arăt cum creşte iarba, 1989; Câinele de 
lângă pod, 1997. A fost onorat cu mai multe 
distincţii, încununat cu Premiul pentru 
Opera Omnia al Uniunii Scriitorilor în 
anul 2000. Membru corespondent al Aca¬ 
demiei Române (1993). 

Dumitrescu, Gheorghe 

(15.11.1914, Oteşani, jud. Vâlcea - 
20.02.1996, Bucureşti) 

Compozitor. Frate cu Ion D. şi tată al lui 
Tudor D. A studiat la Conservatorul din 
Bucureşti cu Constantin Brăiloiu, Dimitrie 
Cuclin, Mihail Jora. Din 1951 profesor al 
Conservatorului. A compus opere, simfonii, 
oratorii, muzică de film. Lucrări: Ion Vodă 
cel Cumplit (dramă muzicală pe un text de 
Laurenţiu Fulga), 1955; Decebal, tragedie 
muzicală, 1957; Răscoala, dramă muzicală 
inspirată de romanul lui Liviu Rebreanu, 
1959; Fata cu garoafe, operă, 1961. 

Dumitrescu, lancu 

(1944, Sibiu) 

Compozitor. A fost elevul lui Alfred Mendel- 
sohn la Universitatea de Muzică din Bucu¬ 
reşti. Specializare cu Sergiu Celibidache în 
Germania. în 1976 a fondat la Bucureşti 
Ansamblul de Muzică Experimentală Hype- 
rion, iar în 1997, la Paris, Casa de discuri 
Editions Modernes. Face muzică de avan¬ 
gardă: Cogito/Trompe l'oeil, Monades; Pierres 
Sacrees; Medium II şi III, Movemur et sumus, 
Aulodie mioritică. 

Dumitrescu, llie 

(6.01.1969, Bucureşti) 

Fotbalist şi antrenor de fotbal. A început să 
joace fotbal la echipa Steaua, Bucureşti, de 
la vârsta de 8 ani. A intrat în Divizia A în 
1987. între 1994-1998 a jucat la Tottenham 
Hotspur, West Ham United, Club America 
din Mexic. Din 2003 a antrenat în Grecia. 


A jucat 62 de meciuri pentru echipa naţio¬ 
nală. A participat la Campionatul Mondial 
(1990,1994,1998). 

Dumitrescu, llinca 

(1952, Bucureşti) 

Pianistă. Fiică a lui Ion D. A absolvit Con¬ 
servatorul de Stat din Moscova ca elevă a lui 
Stanislav Neuhaus şi Iakov Flier. A concer¬ 
tat în Europa, Asia, SUA, America Latină, 
în oraşe precum Paris, Tokyo, Copenhaga, 
Berlin, Bonn, Beijing, Ankara, Budapesta, 
Praga, Roma, Bratislava, Sankt Petersburg, 
Stockholm, New Delhi, Bombay, Hanoi, 
Moscova, Havana, Vilnius, Tallinn, Chi- 
şinău, Montevideo, La Paz, Buenos Aires, 
Brasilia, Rio de Janeiro, Madrid etc., în 
importante săli de concerte. Din 1994 şi 
directoare a Muzeului Muzicii George 
Enescu din Bucureşti. A predat cursuri de 
măiestrie pianistică (master-class) în Cehia 
(1991-1997), SUA (1997, Iowa), Brazilia 
(1998, Brasilia), India (2001, Bombay), China 
(1980, Nanjing), Vietnam (Hanoi, 2002), 
Japonia (Tokyo, 2002). Este membră de 
onoare a Societăţii Intenaţionale de Muzică 
Contemporană (1993). Membră a Senatului 
Academic la Accademia Internazionale 
d'Arte Moderna - Roma (1997), membră 
de Onoare a Societe Musicale Franţaise 
Georges Enesco - Paris (1997). Membră 
a Advisory Board la The George Enescu 
Society of the United States (1999). A primit 
Premiul Uniunii Interpreţilor, Coregrafilor 
şi Criticilor Muzicali din România (1991) şi 
Premiul Academiei Române (1995). 

Dumitrescu, Ion 

(20.05.1913, Oteşani, jud. Vâlcea - 
6.09.1996, Bucureşti) 

Compozitor. Frate cu Gheorghe D. şi tată 
al Ilincăi D. A studiat la Conservatorul 
din Bucureşti cu Alfonso Castaldi, Mihail 
Jora, Dimitrie Cuclin, Constantin Brăiloiu, 
George Breazul, Ionel Perlea. A devenit pro¬ 
fesor la Conservator. Preşedinte al Uniunii 

Dumitrescu 



Ion Dumitrescu Petre Dumitrescu Sorin Dumitrescu Silvia Dumitrescu-Timică 


Compozitorilor (1954-1977). A compus 
muzică pentru teatru şi film, muzică de 
cameră şi corală. Lucrări: Sonata în La major 
pentru pian,, Suita în stil vechi pentru violă şi 
pian ,, Sonatina pentru pian ,, Două piese pentru 
pian (Ursul, Căpriţa), Cvartet de coarde nr. 1 în 
Do major, o sonată pentru pian, un concert 
pentru orchestră de coarde, două simfonii 
(1955, 1967). A fost distins cu Premiul de 
compoziţie Paul Ciuntu (1940), Premiul de 
Stat (1949, 1954), a primit titlul de Maestru 
Emerit al Artei (1954), Premiul Academiei 
Române (1957), Ordinul Meritul Cultural 
(1966), titlul de Profesor Universitar Eme¬ 
rit (1970), Ordinul Steaua R. S. România 
clasa I (1973), titlul de membru corespon¬ 
dent al Institut de France - Academie de 
Beaux Arts din Paris (1977) şi al Academiei 
Tiberina din Roma (1981). Marele Premiu 
al Uniunii Compozitorilor şi Muzicologilor 
din Romania. 

Dumitrescu, Petre 

(18.02.1882, corn. Dobridor, jud. Dolj - 
12.01.1950, Bucureşti) 

General de armată. Genist. A absolvit 
Şcoala Superioară de Război din Bucureşti 
şi a fost maior în timpul Primului Război 
Mondial. în perioada interbelică a fost 
ataşat militar la Paris şi Bruxelles. în 1940 
i s-a încredinţat comanda Armatei I, iar în 
1941 a preluat Armata III pe care a con¬ 
dus-o toată perioada războiului antisovie- 
tic. Această armată a eliberat Bucovina de 
Nord, a traversat Basarabia, a forţat Nistrul, 
a trecut şi de Nipru şi a luat parte la bătălia 
Mării de Azov. A fost al doliea ofiţer român 
care a primit Crucea de cavaler după Ion 
Antonescu. A primit Ordinul Mihai Vitea¬ 
zul clasa a IlI-a. A participat la bătălia de la 
Stalingrad şi a început retragerea în 1943. 
A fost trecut în rezervă la trei săptămâni 
după actul de la 23 august 1944. A fost 
acuzat de crime de război, dar ele n-au fost 
dovedite. N-a fost arestat. 


Dumitrescu, Sorin 

(18.03.1946, Bucureşti) 

Pictor. A absolvit Institutul de Arte Plastice 
din Bucureşti. Discipol al lui Corneliu 
Baba. Influenţat la început de expresionism, 
a exprimat apoi valorile mistice, secrete 
ale artei. A întemeiat Fundaţia şi Editura 
Anastasia, a iniţiat şi este curatorul Galeriei 
Catacomba. Lucrări: O arheologie vizuală 
a creativităţii şi stilisticii bizantine (Biserici , 
Coloana,, Ruina,, Pas). Membru corespondent 
al Academiei Române (2006). 

Dumitrescu, Tudor 

(6.12.1957, Bucureşti - 4.03.1977, Bucureşti) 
Muzician. Fiu al lui Gheorghe D. A studiat 
pianul în familie şi a concertat de la 14 ani, 
cu mare succes de public, apreciat în mod 
deosebit de Cella Delavrancea. A compus 
4 lieduri pe versuri de Blaga şi versuri populare 
eschimose, voce şi pian, 1982. A murit în marele 
cutremur din 1977. 

Dumitrescu-laşi, Constantin 

(25.02.1849, laşi - 16.04.1925, Turnu Severin) 
Estetician. A absolvit Literele şi Filosofia 
la Iaşi şi a studiat Filosofia la Berlin şi 
Leipzig. Profesor la Universitatea din Iaşi 
şi din Bucureşti, rector al Univeristăţii din 
Bucureşti, director al Bibliotecii Universi¬ 
tare din Bucureşti. A contribuit la reforma 
învăţământului mediu şi superior din 1898. 
A fost influenţat de pozitivism şi evoluţio- 
nism. A scris studii de sociologie literară 
în română şi germană: Der Schonheitsbegriff 
(Conceptul de frumos), 1895. 

Dumitrescu-Timică, Silvia 

(29.10.1902, Craiova - 1.08.1999, Bucureşti) 
Actriţă de teatru şi film. Soţie a actorului 
G(h)eorg(h)e Timică. A absolvit Academia 
de Teatru din Bucureşti. Şi-a început cari¬ 
era la Teatrul Ventura, iar din 1947 până la 
90 de ani a fost actriţă a Teatrului Naţional 
din Bucureşti. A jucat teatru timp de 75 ani. 
A jucat şi într-un număr mic de filme, în 

Dumitriu 



Tudor Dumitrescu Petru Dumitriu 


special de televiziune. Roluri în filme: 
Odessa în flăcări (1942), alături de soţul ei; 
Bădăranii (1960); Furtuna (1960); Scorpia 
(1973) - film TV. 

Dumitriu, Petru 

(8.05.1924, Baziaş, jud. Caraş Severin - 
6.04.2002, Metz, Franţa) 

Prozator. A început Filosofia la Bucureşti 
şi a continuat la Miinchen (neterminată). 
Redactor la diverse publicaţii literare, şeful 
revistei Viaţa românească , director fondator 
al Editurii de Stat pentru Literatură şi Artă 
şi al seriei noi a colecţiei Biblioteca pentru 
Toţi. Stabilit în Germania în 1960 (primul 
val al emigraţiei din Est generat de războiul 
rece, cam odată cu regizorul Vaida, cu Ion 
Milos), apoi în Franţa în 1988. Debutul 
său, Euridice • 8 proze , 1947, a fost remar¬ 
cat de G. Călinescu, Petru Comarnescu 
şi I. Negoiţescu. Bijuterii de familie, 1949, 
nuvelă, ia Premiul de Stat şi se face după 
ea un film. A publicat eseuri: Despre viaţă şi 
cărţi , 1954, unde trasează programul literar 
al perioadei postbelice, transcris în proză, 
mai apoi, strălucit, de Marin Preda. Devine 
cunoscut cu nuvela Nopţile din iunie , 1951, 
Premiul de Stat, şi romanul Pasărea furtunii, 
1954 (o replică la Europolis de Jean Bart, 
cenzurat sever în toate cele cinci ediţii care 
au apărut), Premiul de Stat, şi mai ales prin 
Cronică de familie, 1955, extinsă în ediţia din 
1957 la un secol de istorie românească, 

2 000 de pagini, peste 400 de personaje. 
Continuarea ei, Colecţia de memorii, biogra¬ 
fii şi autobiografii contemporane, care duce 
evenimentele istoriei româneşti până în 
1954, lăsată în manuscris la fuga din ţară a 
autorului, a fost recuperată şi publicată de 
Ecaterina Ţarălungă în ediţia de Opere alese, 

3 voi. (2005). A continuat să scrie proză cu 
accentuată tentă ideatică şi după plecarea 
din ţără: Rendez vous au Jugement dernier 
(întâlnire la Judecata de apoi), 1961; Incognito, 
1962; L'Extreme Occident (Extremul Occident), 
1964; Les Inities (Iniţiaţii), 1966; Le Sourire 


sarde (Surâsul sard), 1967; L'Homme auxyeux 
gris (Omul cu ochi cenuşii), 1968-1969. Franţa 
i-a refuzat cetăţenia în urma denunţului 
făcut de Mircea Eliade către Gallimard, la 
sugestia Monicăi Lovinescu, după date 
primite de la Comitetul Naţional Român al 
lui Vişoianu, că a fost trimis de comunişti 
spre a fragmenta emigraţia română. Mărtu¬ 
risirea a fost făcută, cu regretele de rigoare, 
chiar de Cristinel Eliade (Mircea Eliade i-a 
fost coleg de facultate la Bucureşti, ambii 
elevii lui Nae Ionescu), lui Ion Caraion, 
care a publicat-o în memoriile sale, iar 
scrisorile incriminatoare ale lui Vişoianu 
au fost publicate de Radu Florescu în 
SUA (revista Culisele politicii“, 2002, San 
Francisco). N-a scris nimic vreme de un 
deceniu, continuând apoi, puţin înainte, 
dar mai ales după trecerea la catolicism 
(1984) cu o proză a speranţei de mântuire: 
Au Dieu inconnu {Dumnezeului necunoscut, 
autobiografie spirituală), 1979; Zero ou le 
point du depart (Zero sau punctul de plecare), 
1981; Walkie-talkie: marcher vers Dieu, parler 
ă Dieu (Walkie-talkie: să mergi spre Dumnezeu, 
să-i vorbeşti lui Dumnezeu), 1983; Je n'ai autre 
bonheur que toi (N-am altă fericire decât pe 
tine), 1984. Romanele La Liberte (1983) şi 
LaMoisson (Secerişul), 1989, ca şi povestirile 
Mon semblable, monfrere - (Semenul meu, fra¬ 
tele meu), 1983; Les amours singuliers (Iubiri 
fără seamăn), 1990 regăsesc coordonatele de 
bază ale creaţiei mai de tinereţe şi atestă o 
identificare a biografiei de fapt cu biografia 
de creaţie. Este cel mai important prozator 
pe care l-a avut România veacului XX. 
A primit de două ori Ordinul Muncii clasa 
a Il-a. Membru de onoare al Academiei 
Române (1993). Lucian Pintilie a făcut 
filmul Un unforgettable summer (O vară de 
neuitat, 1994) după Cronică de familie, cu 
distribuţie internaţională. 

Dunca-Şchiau, Constanţa nume la naştere 
Constanţa Dunca, măritată Şchiau, 
a semnat şi cu pseudonimul Camille d’Alb 
(16.02.1843, Botoşani - 1923, Bucureşti) 
Scriitoare. A absolvit College de France şi 
s-a specializat în pedagogie la Viena. Femi¬ 
nistă, a obţinut de la Al.I. Cuza acordul 
pentru înfiinţarea unei şcoli pentru fete, a 
organizat Şcoala Centrală de fete din Bucu¬ 
reşti, unde a fost profesoară. A făcut parte 
din cercul Convorbirilor literare. A fost una 
dintre primele scriitoare feministe la noi. 
Lucrări: Elena (în franceză), roman, 1862; 
Omul negru, 1863; Fiicele poporului, 1864, 
premiată de Al.I. Cuza -, Martira inimei, 1870; 
Feminismul în România, 1904. A tradus din 
Malherbe, Ossian, Puşkin. 

Duţescu, Dan 

(22.10.1918, Bucureşti - 26.09.1992, Bucureşti) 
Traducător, lingvist. A făcut parte din orga¬ 
nizaţia Amicii Statelor Unite (1926-1941; 
1945-1947), alături de Petru Comarnescu, 
Dimitrie Guşti, Ion Caraion. Profesor 
la Facultatea de Engleză, Universitatea 
din Bucureşti. După 1989 coordonator 
al lucrărilor Editurii Teora, specialitatea 
engleză. A făcut o serie impresionantă de 
dicţionare româno-engleze, pentru uzul 
elevilor şi al specialiştilor, pe diverse dome¬ 
nii. A scris Engleza fără profesor (cu Leon 
Leviţki), Umor englezesc, a tradus 108 poeţi 
în Romanian Poems, 1982; Rudyard Kipling - 
Cartea junglei ; John Elsom - împreună cu 
Shakespeare, 1994, postum. Retroversiuni 
din Ion Alexandru - Poems; Ana Blandiana, 
Maria Banuş - Demon in Brackets (Demon 
între paranteze) , 1994, postum. 


Duţu, Alexandru 

(2.09.1928, Bucureşti - 17.01.1999, Bucureşti) 
Comparatist. Absolvent al Facultăţii de 
Litere şi Filosofie, ca şi al Teologiei, la Bucu¬ 
reşti. Cercetător şi apoi director (1963-1997) 
al Institutului de Studii Sud-Est Europene 
şi profesor la Universitatea din Bucureşti. 
Creatorul şcolii româneşti de istoria ideilor 
şi mentalităţilor. A scris studii comparatiste: 
Ecouri iberice şi hispano-americane în România, 
1959; Shakespeare în România, 1964; Coordo¬ 
nate ale culturii româneşti în secolul al XVIII-lea 
(1700-1821), 1968; Sinteză şi originalitate în 
cultura română (1650-1848), 1972; Umaniştii 
români şi cultura europeană, 1974, Premiul 
Academiei; Cultura română în civilizaţia euro¬ 
peană modernă, 1978; Literatura comparată şi 
istoria mentalităţilor, 1982; Ideea de Europa şi 
evoluţia construcţiei europene, 1999. 

Economu, Virgil S. 

(21.11.1896, Banat - 1978, Bucureşti) 
Agronom. A absolvit Agronomia la Mont- 
pellier. A organizat Staţiunea de Ameliorare 
a Plantelor de la Cenad, aclimatizând soiuri 
sălbatice ori aduse din străinătate pentru 
creşterea producţiei autohtone de grâu şi 
porumb, pe care le-a înscris în Registrul 
genealogic al Institutului de Cercetări Agro¬ 
nomice al României. A fost ministru adjunct 
al Agriculturii, dar, mai presus de orice, a 
preţuit fotbalul. A reorganizat Federaţia 
Română de Fotbal după 1947. A fost antre¬ 
nor al echipei naţionale (1939-1940; 1941- 
1942; 1946-1947) şi preşedinte al FRF până 
în 1957. Din 1962 a fost director al primului 
Centru Naţional pentru Copii şi Tineret din 
ţară, care pregătea şi selecţiona viitorii fotba¬ 
lişti. Este considerat cel mai mare teoretician 
al fotbalului: Fotbal - probleme de tactică în jocul 
modern , 1964; Sistemul cu patru fundaşi, 1965; 
Fotbal de la Mexic la Munchen, 1972. 

Edeleanu, Lazăr 

(1.09.1864, Bucureşti - 7.04.1941, Bucureşti) 
Chimist. A absolvit Facultatea de Ştiinţe, 
Secţia chimie, la Universitatea din Bucu¬ 
reşti. Cu prilejul lucrului la teza de doctorat 
a descoperit substanţa numită benzedrină, 
cu efect stimulator pentru sistemul nervos. 
A fost invitat în Marea Britanie şi s-a speci¬ 
alizat la Woolwich. A fost profesor de chimie 
organică la Facultatea de Ştiinţe a Univer¬ 
sităţii din Bucureşti şi din 1896 director 
al Laboratorului de Chimie din Serviciul 
Minelor, iar în 1906 - şeful Laboratorului 
de Chimie al Institutului Geologic (înfi¬ 
inţat în acel an) şi în acelaşi timp director 
al rafinăriei Vega. în anul următor, 1907, 
face parte din comitetul de organizare al 
Congresului Petrolului de la Bucureşti. 
A inventat metoda de rafinare a petrolului 
cu bioxid de sulf lichid ca dizolvant selectiv 
(procedeul Edeleanu). A fost un pionier al 
petrochimiei, susţinând folosirea ţiţeiului 
ca materie primă pentru obţinerea de noi 
materiale. A creat una dintre primele unităţi 


de fabricare a uleiurilor prin distilare în vid, 
devenind prin aceasta un pionier al tehnolo¬ 
giei vidului. Lucrări: Studiul petrolului român. 
Proprietăţi fizice şi tehnice, 1907, în colaborare 
cu I. Tănăsescu. 

Eftimiu, Victor 

(24.01.1889, Boboshtice sau Boboşiţa, 
Macedonia - 27.11.1971, Bucureşti) 

Scriitor. Aromân. Soţ al actriţei Agepsina 
Macri. Se stabileşte în România în 1905. 
Călătoreşte mult, mai ales în Franţa. A fost 
director al Teatrului National din Bucureşti 
(1920-1921; 1930; 1944-1945). A scris 
versuri, proză, teatru, publicistică, în total 
aproximativ o sută de volume. A introdus 
teatrul poetic la noi (după modelul lui Fede- 
rico Garcfa Lorca în literatura spaniolă). 
Piesele de teatru au fost grupate de autor 
în şapte cicluri: legende româneşti, tragedii 
antice, drame medievale, tragi-comedii 
ţărăneşti, comedii provinciale, satire bucu- 
reştene, piese cu subiecte „de peste hotare". 
Cele mai cunoscute sunt: înşir~te mărgărite, 
1911; Cocoşul negru, 1913; Ringala, 1915; 
Prometeu, 1920. Ca poet era clasicizant, 
cultivând, spre bătrâneţe, mai ales sonetul: 
Oda limbei române, 1957, volum antologic. 
Proza nu atinge nivelul teatrului şi poeziei: 
Dragomirna, 1930, roman-foileton, şi nici 
memorialistica: Amintiri şi polemici • Oameni 
de teatru, 1965. A mai scris literatură pen¬ 
tru copii şi a tradus din Sofocle, Puşkin. 
Preşedinte al Societăţii Scriitorilor Români 
(1944-1948) şi preşedinte de onoare al 
Uniunii Scritorilor (din 1972), preşedinte al 
secţiei române a PEN Clubului, membru al 
Academiei Române (1948), erou al Muncii 
Socialiste. 

Egunov, Alexandru 

nume la naştere : Alexandr Egunov 

(6.10.1824, Chişinău - 15.03.1897, Chişinău) 
Statistician. Rus ca etnie. A absolvit Dreptul 
la Universitatea din Moscova. Este fonda¬ 
torul statisticii ca disciplină în Basarabia. 
A condus Comitetul Statistic al Basarabiei. 
Lucrări: EeccapaâcKuu cmamucmunecKuu 

Eliade 



Virgil S. Economu 


Victor Eftimiu 


Emanuel Elenescu 



KOMumem. 3anucKu, 3 voi., 1864, 1867, 
1868, Culegere de legi locale civile ale Basa¬ 
rabiei, 1869 (unde sunt incluse Hexabiblul 
lui Armenopol şi Codul Donici); EeccapaâcKax 
eyâepnuK e 1870-75 zz. Tlepenem HaceneHHbix 
Mecm, 1878. 

Elenescu, Emanuel 

(8.03.1911, Piatra Neamţ - 
17.06.2003, Bucureşti) 

Dirijor. A absolvit Conservatorul la Iaşi. 
A fost dirijor al Corului Academic Radio şi 
al Orchestrei Simfonice a Radioteleviziunii 
Române. Lucrări: Rapsodia Română pentru 
vioară şi orchestră. Uniunea Criticilor Muzicali 
i-a oferit Diploma de Excelenţă şi Medalia 
Comemorativă a Centenarului Ionel Perlea. 
Ordinul Steaua României în grad de Cavaler. 

Eleutheriade, Micaela 

(17.06.1900, Bucureşti - 1982, Bucureşti) 
Pictoriţă. Descendentă în linie maternă 
din familia lui Gh. Tattarescu. A studiat la 
Şcoala de Belle Arte din Bucureşti cu Cecilia 
Cuţescu-Storck, Dimitrie Mirea şi Ipolit 
Strâmbu. Premiul Salonului Oficial, Bucu¬ 
reşti, 1936. A pictat la Balcic şi în Dobrogea, 
dar şi în Italia şi Franţa, mai ales peisaje. 

Eli Lotar 

nume la naştere : Ion N. Teodorescu 

(30.01.1905, Paris - 10.05.1969, Paris) 
Fotograf de artă. Fiu nelegitim al lui Tudor 
Arghezi cu Zissu Constanţa, recunoscut de 
poet. A absolvit liceul la Bucureşti şi a plecat 
la Paris în 1924, naturalizându-se francez. 
A fost unul dintre cei mai buni fotografi de 
artă francezi ai perioadei 1927-1932, ca şi 
Brassai, plecat tot din România. A colaborat 
cu Georges Bataille pentru Documents, volum 
referitor la abatoarele de la Villette, a făcut 
împreună cu Jacques Prevert filmul Aubervil- 
liers, 1945, a fost operatorul lui Bunuel pen¬ 
tru filmul Los Hurdes. Giacomo Giacometti 
i-a sculptat trei busturi, aflate la Muzeul de 
Artă Modernă din Paris. 


Eliade, Mircea 

(9.03.1907, Bucureşti - 22.04.1986, Chicago) 
Scriitor, filosof şi istoric al religiilor. Devine 
elev al Colegiului Spiru Haret, fiind coleg 
cu Arşavir Acterian, Haig Acterian, Petre 
Viforeanu, Constantin Noica şi Barbu 
Brezianu. Este interesat de ştiinţele naturii 
şi de chimie, de ocultism, studiază lucrările 
lui Vasile Conta, Marcus Aurelius şi Epic- 
tet, citeşte lucrări de istorie şi în special pe 
Nicolae Iorga şi B.-P. Hasdeu. S-a înscris la 
Facultatea de Filosofie din Bucureşti, fiind 
coleg cu Petru Dumitriu. Deşi părerile 
posterităţii sunt împărţite, Nae Ionescu, 
profesorul său, a avut meritul de necon¬ 
testat de a-1 fi sprijinit. Obţinând o bursă 
particulară, începe să studieze limba san¬ 
scrită şi yoga cu Surendranath Dasgupta, 
în India, Calcutta. întors la Bucureşti, îşi dă 
doctoratul în filosofie cu o dizertaţie despre 
yoga. în 1933 capătă mare popularitate 
romanul Maitreyi , bazat pe experienţa din 
India şi pe date autobiografice. între 1932 
şi 1943 publică mai multe volume de proză 
literară, eseuri şi lucrări ştiinţifice. De la 
mijlocul anilor '30, Eliade a îmbrăţişat 
ideologia mişcării legionare, în cadrul căreia 
devine un activist cunoscut. Acest lucru s-a 
manifestat în mai multe articole pe care le-a 
scris pentru diferite publicaţii, printre care 
şi ziarul oficial al mişcării, Buna Vestire, dar 
şi prin campania electorală pentru alegerile 
din decembrie 1937. După război se stabi¬ 
leşte întâi în Franţa, apoi, după incidentul 
legat de cererea cetăţeniei franceze de către 
Petru Dumitriu, se stabileşte la Chicago, ca 
profesor de istorie comparată a religiilor la 
Universitatea Loyola. Naturalizat cetăţean 
american în 1966, a fost profesor la Uni¬ 
versitatea din Chicago din 1957, titular al 
catedrei Sewell L. Avery din 1962, onorat 
cu titlul de Distinguished Service Professor. 
Autor a 30 de volume ştiinţifice, opere lite¬ 
rare şi eseuri filosofice traduse în 18 limbi 
şi a circa 1 200 de articole şi recenzii cu 

Eliade 


o tematică extrem de variată, foarte bine 
documentate. Reputaţia sa creşte cu fiecare 
an şi cu fiecare nouă lucrare apărută, devine 
membru al unor instituţii ilustre, primeşte 
mai multe titluri de Doctor Honoris Causa. 
Opere ştiinţifice - Yoga: Essai sur Ies origines 
de la mystique indienne (1936), Cosmologie 
şi alchimie babiloniană (1937), Comentarii 
la legenda meşterului Manole (1943), Trăite 
d'histoire des religions (1949), Le Sacre et le Pro¬ 
fane (1956), Aspects du mythe (1963), Le mythe 
de Veternei retour (1969 ), Le Chamanisme et Ies 
Techniques archaiques de l'extase (1974). Opere 
literare - Maitreyi (1933), întoarcerea din rai 
(1934), Huliganii (1935), Domnişoara Christina 
(1936), Nuntă în cer (1938), Pe strada Mân- 
tuleasa (1968), La ţigănci (1969), Noaptea de 
Sânziene (1971), Bătrânul şi birocratul (1974), 
Romanul adolescentului miop. Alte lucrări în 
limba română - Romanul adolescentului miop , 
scris în 1927, publicat de Mircea Handoca 
abia în anul 1989; Gaudeamus, 1929, apărut 
2004. Lucrările publicate în limbi străine: Os 
Romenos, latinos do Oriente , 1943; Yoga, 1936 
(teza de doctorat); Tehnici ale Yoga , 1948; Yoga. 
Nemurire şi libertate , 1954; Făurari şi alchimişti , 
1956. Opere memorialistice - Jurnal , două 
volume (versiunea în limba română a fost 
restabilită de Mircea Handoca pornind 
direct de la manuscris), Memorii , două 
volume, 1991; Jurnal portughez şi alte scrieri , 
2006; încercarea labirintului , 2000. Membru 
post-mortem al Academiei Române (1990). 

Eliade, Pompiliu 

(13.04.1869, Bucureşti - 24.05.1914, Bucureşti) 
Istoric literar, comparatist. A absolvit Lite¬ 
rele la Bucureşti. Specializare la Ecole 
Normale Superieure, Paris. Profesor la Uni¬ 
versitatea din Bucureşti, director general al 
teatrelor (1908). A scris studii comparatiste, 
de istoria literaturii universale şi de teorie 
literară: De l'influence frangaise sur l'esprit 
public en Roumanie {Despre influenţa franceză 
asupra spiritului public în România , 1895); 
Histoire de l'esprit public en Roumanie au 
dix-neuvieme siecle (Istoria spiritului public în 
România în veacul al nouăsprezecelea), 3 voi., 
1905-1914; Filosofla lui La Fontaine , 1901; 
Cu privire la Maurice Maeterlinck, 1912; Ce 
este literatura? Condiţiunile şi limitele acestei 
arte , 1903, curs. Membru corespondent al 
Academiei Române (1912). 

Elian, Alexandru 

(27.10.1910, Bucureşti - 7.01.1998, Bucureşti) 
Istoric. A urmat şcoala primară şi cursurile 
liceului Spiru Haret. în cadrul universităţii 
bucureştene studiază istoria şi filosofia, 
devenind licenţiat în ambele discipline în 
1932. în perioada 1932-1934 studiază la 


Paris, ca membru al Şcolii Române de la 
Fontenay aux Roses. întors în ţară, îşi începe 
activitatea didactică şi ştiinţifică într-o insti¬ 
tuţie a Bisericii, funcţionând în anul şcolar 
1935-1936 ca profesor suplinitor de latină şi 
franceză la Seminarul Central din Bucureşti, 
în toamna anului 1936 este numit asistent 
la Catedra de bizantinologie de la Facultatea 
de Litere (1936-1940) şi bibliotecar la Bibli¬ 
oteca Academiei Române, secţia manuscrise 
(1936-1956). Din 1937 funcţionează şi ca 
profesor de paleografie greacă la Şcoala 
Superioară de Arhivistică din Bucureşti, 
unde va activa până în 1948, fiind apoi 
transferat la Facultatea de Istorie, ca profesor 
titular de bizantinologie, unde rămâne până 
la desfiinţarea acestei catedre, în 1952. în 
perioada 1956-1968 a fost şef de sector, iar 
mai apoi şef de secţie la Institutul de Istorie 
al Academiei Române. începând din septem¬ 
brie 1956, la invitaţia patriarhului Justinian, 
care înfiinţează în mod special, la Institutul 
Teologic Universitar din Bucureşti, Catedra 
de bizantinologie, va preda timp de aproape 
două decenii (până în 1975), cursuri despre 
istoria şi spiritualitatea bizantină. Lucrări 
publicate (singur sau în colaborare): Moldova 
şi Bizanţul în secolul al XV-lea; Fontes historiae 
daco-romana; Cultura moldovenească în timpul lui 
Ştefan cel Mare , 1964; Byzance et Ies Roumains 
ă la fin du Moyen-Âge; Legăturile Mitropoliei 
Ungrovlahiei cu Patriarhia din Constantinopol şi 
cu celelalte biserici ortodoxe. în martie 1991 a 
fost ales membru al Academiei Române. 

Elias, Jacques 

(1844, Bucureşti - 14.05.1923, Bucureşti) 
Bancher, moşier şi industriaş. S-a năs¬ 
cut într-o familie evreiască de rit spaniol 
(sefard), tatăl său numindu-se Menahem 
H. Elias, nume pe care îl poartă şi Fundaţia 
Elias. Nu se cunosc prea multe date biogra¬ 
fice despre persoana sa. Din testament aflăm 
că a avut un frate care a murit la Viena, că 
nu a fost niciodată căsătorit şi că nu a avut 
copii. A fost un important om de afaceri, 
proprietar de fabrici de zahăr (este consi¬ 
derat a fi creatorul industriei de zahăr din 
România prin înfiinţarea fabricii de zahăr 
din Sascut), bancher (fiind preşedintele şi 
proprietarul Băncii Generale Române) şi 
industriaş. în cei aproape 80 de ani de viaţă 
a reuşit să strângă o mare avere, deţinând 
moşii de mii de hectare, ferme agricole, 
imobile în ţară şi în străinătate (9 imobile 
la Viena, spre exemplu, precum şi la Ber¬ 
lin, Roma şi Paris), 2 hoteluri în Bucureşti 
(Continental şi Patria), 2 mine de mercur în 
Dalmaţia, fabrici şi milioane de lei în acţi¬ 
uni la New York, Bruxelles, Londra, Praga, 


ENCICLOPEDIA IDENTITĂŢII ROMÂNEŞTI. PERSONALITĂŢI 


292 




31.10.2011 17:23:05 















Eminescu 



Micaela Eleutheriade Mircea Eliade Jacques Elias Mihai Eminescu 


Belgrad, Viena, Berlin etc. Totul a fost lăsat 
testamentar Academiei Române, în 1923. La 
înmormântarea lui a participat întreg guver¬ 
nul din acele timpuri. Nicolae Iorga a scris 
cuvinte memorabile. A fost sfetnicul regelui 
Carol I. Deoarece evreilor din România nu 
li s-a acordat dreptul de a li cetăţeni români 
până la Primul Război Mondial, aceasta 
acordându-se individual, cu aprobarea Par¬ 
lamentului, Jacques Elias a fost „împămân¬ 
tenit" în anul 1880, printr-o procedură de 
urgenţă, la cererea regelui Carol I. Conform 
dorinţei sale, Academia Română a înfiinţat o 
fundaţie de cultură naţională şi de asistenţă 
publică, întreaga avere urmând să fie con¬ 
sacrată „promovării culturii din România, 
alinării boalelor săracilor noştri, încurajării 
elementelor valoroase, sprijinirii cauzelor 
nobile. Şi aceasta fără deosebire de origine, 
pentru toţi cei care merită să fie ajutaţi". Tes¬ 
tamentul său prevedea acordarea de finanţări 
pentru următoarele obiective: „în special va 
avea obligaţiunea de a construi şi întreţine 
la Bucureşti un spital de cel puţin 100 de 
paturi în condiţiunile cele mai moderne... în 
acest spital se vor primi bolnavi de ambele 
sexe, israeliţi şi de orice altă credinţă; se vor 
da consultaţii şi medicamente gratuite". 
Dezvoltarea instituţiilor de cultură; constru¬ 
irea de şcoli „pentru elevi israeliţi şi de orice 
altă credinţă şi de cantine şcolare; acordarea 
anuală de premii şi burse pentru copiii săraci; 
acordarea de fonduri pentru Universitatea 
Carol I, pentru Facultatea de Medicină din 
Bucureşti, multor alte spitale şi leagăne pen¬ 
tru copii; acordarea de donaţii templelor şi 
şcolilor evreieşti de rit spaniol din Bucureşti 
şi Viena". Ca mărturie a gratitudinii pentru 
serviciile aduse ca „proprietar şi bancher" 
sau ca „întemeietor al industriei zahărului", 
regele Carol I i-a acordat numeroase titluri 
de onoare, ordine şi medalii: titlul de cavaler 
şi de ofiţer al Ordinului Steaua României 
(în 1889 şi 1901); titlul de ofiţer şi coman¬ 
dor al Ordinului Coroana României (în 
1891, respectiv în 1909); Medalia Meritul 


Comercial şi Industrial clasa I-a (în 1913) 
etc. Ales post-mortem membru al Academiei 
Române (1993). 

Eliescu, Grigore 

(25.01.1898, Bucureşti - 26.08.1975, Bucureşti) 
Entomolog. A absolvit Facultatea de Ştiinţe 
la Bucureşti şi s-a perfecţionat la Miinchen. 
A fost profesor la Catedra de botanică şi 
zoologie forestieră a Facultăţii de Silvicul¬ 
tură din Bucureşti. A condus Muzeul Silvic 
(1922) şi Casa Autonomă a Pădurilor Statului 
(1930-1933). Fondator al Laboratorului de 
Protecţia Plantelor (1933) şi şef al lui. A con¬ 
dus Secţia de ecologie animală la Institutul de 
Biologie din Bucureşti. Contribuţii la cerceta¬ 
rea dinamicii populaţiilor de insecte. Lucrări: 
Duşmanii pădurilor , 1946; Principalele animale 
vătămătoare pădurilor, recunoaşterea şi combaterea 
lor , 1949; Gândacii de frunză şi combaterea tor , 
1954. Membru de onoare al Academiei de 
Ştiinţe Agricole şi Silvice. Membru corespon¬ 
dent al Academiei Române (1948). 

Elisabeta de Wied 

V. Hohenzollern, Elisabeta de 

Eminescu, Mihai 

nume la naştere Eminovici Mihai 

(15.01.1850, Ipoteşti, jud. Botoşani - 
15.06.1889, Bucureşti) 

Poet. Studii de filosofie, fără licenţă, la Viena 
(1869-1872) şi Berlin (1872-1874). Director 
al Bibliotecii Centrale din Iaşi, revizor şcolar, 
ziarist. Membru marcant al Societăţii Juni¬ 
mea, remarcat ca poet de Titu Maiorescu, 
acela care i-a preluat manuscrisele şi le-a 
predat Academiei Române. Eminescu i-a 
adus la cenaclu pe Ion Creangă, Ioan Slavici 
şi I.L. Caragiale. A modernizat limba literară 
şi a deschis orizonturi noi literaturii şi culturii 
române, înfăptuind o sinteză originală între 
spiritualitatea românească şi marile direcţii 
ale culturii europene. El marchează apariţia 
conceptului de scriitor profesionist, ridicat 
prin forţa talentului său, fără altă avere decât 
aceea a creaţiei sale. A scris lirică de dragoste 

Emmanuel 


şi socială, începând sub înrâurirea paşoptistă 
şi evoluând spre romantism. Istoria, exis¬ 
tenţa, iubirea, lupta, moartea fac obiectul 
versurilor sale în poeme precum: „Venere 
şi Madonă", „Epigonii", „împărat şi pro¬ 
letar", „Memento Mori", „Scrisorile I-III". 
Romanul poetic postum Geniu pustiu contu¬ 
rează chipul răzvrătitului: profet şi demon. 
A fost influenţat de mitologia românească 
şi balcanică, de vechile culturi orientale, de 
romanticii germani, de filosofia lui Schopen- 
hauer în poeme şi scrieri în proză ca: „Stri¬ 
goii", „Sărmanul Dionis", „Făt-Frumos din 
Lacrimă", „Floare albastră", „Luceafărul" - 
capodopera sa poetică. A mai lăsat proiecte 
dramatice (teatru istoric), a cules folclor. 
A fost un polemist acerb şi un bun gazetar 
de orientare junimistă (conservatoare, a 
lucrat la ziarul Timpul în perioada sa bucu- 
reşteană). A avut o contribuţie decisivă la 
reorientarea culturii române dinspre Orient 
spre Occident. în timpul vieţii i-a apărut un 
singur volum: Poesii, 1884. Ediţia completă 
de Opere , 16 voi. (1939-1989), a fost lucrată 
de Perpessicius (voi. I-VI, antume) şi un 
colectiv coordonat de Dimitrie Vatamaniuc, 
din care au făcut parte Petru Creţia, Marin 
Bucur (voi. VII-XVI, postume) ş.a. A fost 
tradus în foarte multe limbi. Exegeze despre: 
G. Călinescu - Opera lui Eminescu, 5 voi. 
(1934-1936); D. Popovici - Eminescu în critica 
şi istoria literară română (curs litografiat); Roşa 
del Conte - Eminescu o del assoluto, 1962; 
Allain Guillermou - La genese interieure des 
poesies d'Eminescu , 1963; Ladislau Gâldi - Sti¬ 
lul poetic al lui Eminescu , 1964. Este considerat 
cel mai important poet al românilor, simbo¬ 
lul spiritualităţii româneşti. Regina Elisabeta 
(Carmen Sylva) l-a recompensat cu Ordinul 
Bene Merenti, refuzat de poet. Membru de 
onoare post-mortem al Academiei (1948). 
Românii îl consideră cel mai important poet 
naţional şi nici un fel de contestare pronun¬ 
ţată de-a lungul vremii n-a putut schimba 
acest lucru. 

Emmanuel, David 

(31.01.1854, Bucureşti - 4.02.1941, Bucureşti) 
Matematician. Evreu ca etnie. Este conside¬ 
rat întemeietor al şcolii matematice moderne 
în ţara noastră. în 1879 îşi ia doctoratul la 
Sorbona cu teza „Etude des integrales 
abeliennes de troisieme espace", devenind 
astfel al doilea român doctor în matematici 
la Sorbona (primul fiind Spiru Haret). Şi-a 
creştinat, conform legislaţiei în vigoare, 
pentru a putea ocupa un post universitar. 
A fost preşedintele primului Congres de 
matematică desfăşurat în România (1929, 
Cluj). Biroul Congresului l-a avut preşedinte 


de onoare, preşedinţi (mulţi foşti studenţi ai 
săi): Gh. Ţiţeica, D. Pompeiu şi I. Ionescu, 
iar secretar-general, P. Sergescu. Lucrările 
s-au desfăşurat pe patru secţiuni: Algebră 
şi Analiză (prezidată de S. Stoilow şi Const. 
Popoviciu), Geometrie (prezidată de S. Sani- 
elevici), Matematici aplicate (prezidată de 
Em. Filipescu, Th. Angheluţă şi A. Maior), 
Istoria şi didactica matematicii (prezidată de 
G. Bratu, G. Iuga şi O. Onicescu). în 1882 
a devenit profesor de algebră superioară şi 
de teoria funcţiilor la Facultatea de Ştiinţe a 
Universităţii din Bucureşti. Aici, în 1888, a 
ţinut primele cursuri de teoria grupurilor şi 
teoria lui Galois. A avut un rol important în 
introducerea în România a studiului mate¬ 
maticilor moderne şi în abordarea riguroasă 
a acestora. A fost membru al Academiei 
Române (1936). 

Enăchescu, Efrem, prenume la naştere loan 
(21.05.1893, Zăvoieni, com. Măciuca, 
jud. Vâlcea - 5.12.1968, Cernica) 

Mitropolit al Basarabiei. Călugărit la mănăs¬ 
tirea Stânişoara, devenit ieromonah la 
mănăstirea Cozia. A absolvit Facultatea de 
Teologie din Bucureşti. Specializare la Mont- 
pellier (1928-1930). Exarh al mănăstirilor 
din Arhiepiscopia Bucureştilor. Locţiitor 
de arhiepiscop al Chişinăului (1938-1943). 
Mitropolit al Basarabiei (1943-1944), în care 
calitate a creat o comisie specială pentru 
întocmirea unui martirolog al Bisericii Basa¬ 
rabiei în legătură cu preoţii ucişi de sovietici 
în al Doilea Război Mondial. El însuşi a fost 
silit să se refugieze la Internatul Teologic din 
Bucureşti (1947-1948), fiind apoi stareţ la 
mănăstirea Cernica. Lucrări: Privire generală 
asupra monahismului creştin , 2 voi., 1933- 
1934; Pe urmele strămoşilor , 1938; Mărturisitori 
de după gratii. A murit în detenţie. 

Enescu, George 

(19.08.1881, Liveni, Botoşani - 4.05.1955, Paris) 
Compozitor, violonist, pedagog, pianist şi 
dirijor. Este considerat cel mai important 
muzician român. A început să cânte la vioară 
la vârsta de 4 ani; la vârsta de 5 ani apare în 
primul său concert şi începe studii de com¬ 
poziţie sub îndrumarea lui Eduard Caudella. 
Intre 1888 şi 1894 studiază la Conservatorul 
din Viena, având ca profesori, printre alţii, 
pe Joseph Hellmesberger (vioară) şi Robert 
Fuchs (compoziţie). Se încadrează rapid în 
viaţa muzicală a Vienei, concertele sale în 
care interpretează compoziţii de Johannes 
Brahms, Pablo Sarasate, Henri Vieuxtemps, 
Felix Mendelssohn-Bartholdy entuziasmând 
presa şi publicul, deşi avea doar 12 ani. 
După absolvirea Conservatorului din Viena 

cu Medalia de Argint îşi continuă studiile la 
Conservatorul din Paris (1895-1899) sub 
îndrumarea lui Armând Marsick (vioară), 
Andre Gedalge (contrapunct), Jules Mas- 
senet şi Gabriel Faure (compoziţie). în 
ziua de 6 februarie 1898 îşi face debutul în 
calitate de compozitor în cadrul Concer¬ 
telor Colonne din Paris cu suita simfonică 
opus 1 Poema Română. în acelaşi an începe 
să dirijeze concerte la Bucureşti şi să dea 
recitaluri de vioară. Lucrări: Rapsodii Române 
(1901-1902), Suita nr. 1 pentru orchestră 
(1903), Simfonia nr. 1 (1905), Şapte Cântece pe 
versuri de ClementMarot (1908). Activitatea sa 
muzicală alternează între Bucureşti şi Paris, 
întreprinde turnee în mai multe ţări euro¬ 
pene, având parteneri prestigioşi ca Alfredo 
Casella, Pablo Casaîs, Louis Fournier, 
Richard Strauss. în timpul Primului Război 
Mondial rămâne în Bucureşti, dirijează 
Simfonia a IX~a de Ludwig van Beethoven 
(pentru prima dată în audiţie integrală în 
România), compoziţii de Hector Berlioz, 
Claude Debussy, Richard Wagner, precum şi 
creaţiile proprii: Simfonia nr. 2 (1913), Suita 
pentru orchestră nr. 2 ( 1915). în acelaşi an are 
loc prima ediţie a Concursului de compozi¬ 
ţie George Enescu. După război îşi continuă 
activitatea împărţită între România şi Franţa. 
De neuitat au rămas interpretarea Poemului 
pentru vioară şi orchestră de Ernest Chausson 
şi a Sonatelor şi Partitelor pentru vioară solo 
de Johann Sebastian Bach. Face mai multe 
călătorii în Statele Unite ale Americii, unde a 
dirijat orchestrele din Philadelphia (1923) şi 
New York (1938). Activitatea lui pedagogică 
capătă de asemenea o importanţă conside¬ 
rabilă. Printre elevii săi se numără violoniştii 
Christian Ferras, Ivry Gitlis, Arthur Grumi- 
aux şi Yehudi Menuhin. în 1921-1931 a 
lucrat la opera Oedip, monumentală creaţie 
dramatică şi muzicală, care abia în ultimii 
ani a început să se impună pe scenele tea¬ 
trelor de operă din lume. O dedică Măriei 
Tescanu Rosetti (născută Cantacuzino, fiica 
lui Gh.C. Nababul), cu care se va căsători 


mai târziu. Primul tenor care l-a interpretat 
pe Oedip pe scena Operei din Paris a fost 
Andre Parnet.^ Libretistul operei a fost 
Edmond Fleg. în timpul celui de-al Doilea 
Război Mondial, rămas în Bucureşti, are o 
activitate dirijorală bogată, încurajând şi 
creaţiile unor muzicieni români ca Mihail 
Jora, Constantin Silvestri, Ionel Perlea, Sabin 
Drăgoi. După război dă concerte împreună 
cu David Oistrach, Lev Oborin, Emil Ghilels 
şi Yehudi Menuhin. în ultimii ani ai vieţii a 
compus Cvartetul de coarde nr. 2, Simfonia de 
Cameră pentru douăsprezece instrumente soliste, 
desăvârşeşte poemul simfonic Vox Maris 
pentru soprană, tenor, cor şi orchestră, schi¬ 
ţat încă din 1929, Simfoniile nr. 4 şi 5 rămase 
neterminate (au fost orchestrate mai târziu 
de compozitorul Pascal Bentoiu). După 
1945 rămâne definitiv la Paris. La Bucureşti 
se găseşte un Muzeu al Muzicii şi Casa 
Memorială George Enescu (în fostul palat 
Cantacuzino de pe Calea Victoriei, unde 
a locuit cu Maruca), iar Orchestra Filar¬ 
monică având sediul la Ateneul Român îi 
poartă numele. Prin Festivalul şi Concursul 
înternaţional anual George Enescu de la 
Bucureşti, cu participarea unor muzicieni de 
faimă mondială, opera muzicală enesciană 
este pusă în valoare şi rămâne un mesager al 
spiritului românesc în lume. 

Enescu, loan M. 

(23.08.1884, Porceşti, azi Moldoveni, 
jud. Neamţ - 14.03.1972, laşi) 

Medic (cardiolog). A absolvit Medicina la 
Bucureşti. S-a specializat la Berlin şi Viena. 
Profesor la Facultatea de Medicină din Iaşi. 
Este considerat unul dintre întemeietorii 
cardiologiei româneşti. Contribuţii în dome¬ 
niul insuficienţei cardiace. Lucrări: Tensiunea 
arterială în insuficienţa aortică , 1923; Terapeutica 
medicală a bolilor interne , 1948; Nevroza cu pre¬ 
dominanţa tulburărilor cardiace, 1958. Membru 
de onoare al Academiei de Ştiinţe Medicale, 
membru al Academiei Române (1955), mem¬ 
bru al Societăţii de Cardiologie din Paris. 

Enigărescu, Octav 

(1924, Bucureşti - 30.06.1993, Bucureşti) 
Bariton. A absolvit Conservatorul la Bucu¬ 
reşti şi, în paralel, Dreptul. A debutat la 
Opera din Cluj, apoi a fost solist şi director 
al Operei din Bucureşti. Profesor la Con¬ 
servatorul din Bucureşti. A interpretat toate 
marile roluri din Macbeth, Trubadurul, Aida,, 
Othello etc. A concertat în Franţa, URSS, 
Belgia, Cehoslovacia, Bulgaria, Italia, RDG, 
Ungaria, Anglia, Irlanda, RFG, Iugoslavia, 
Grecia, Turcia. A fost şi actor în filmele Buz¬ 
duganul cu treipeceţi (serial TV), 1997 şi Toate 
pânzele sus, 1977. Artist Emerit şi laureat al 
Premiului de Stat. Şcoala de Artă din Târgo- 
vişte îi poartă numele. 

Epureanu, Manolache I. Costache 

(22.08.1820, Bârlad - 7/19.09.1880, 
Schlangenbad im Narsau, Germania) 

Unionist. A început Dreptul la Iaşi, dar l-a 
terminat în Germania şi s-a specializat la 
Paris. A fost preşedintele tribunalului din 
Bârlad. Prieten cu Al. I. Cuza. Paşoptist. 
A fost preşedintele Tribunalului de întă- 
ritură (1854), deputat în Divanul Ad-Hoc 
(1857) al Moldovei, membru al Comisiei 
Centrale pentru România Mică, prim-minis- 
tru (1870), ministru al Justiţiei (1872-1873), 
ministru al Lucrărilor Publice (1876), crea¬ 
torul şi şeful Partidului Conservator (la care 
vor adera şi junimiştii lui Titu Maiorescu) şi 
al Clubului său. 

Erbiceanu, Constantin 

(5.08.1838, Erbiceni, laşi - 
21.03.1913, Bucureşti) 

Istoric. Origine aromână. Tată al lui Vespa- 
sian E. A absolvit Facultatea de Teologie şi 
Litere la Universitatea din Iaşi. S-a perfec¬ 
ţionat la Atena. A fost profesor de istorie 
universală şi dogmatică la Seminarul din 
Socola, apoi profesor de drept canonic 
la Facultatea de Teologie din Bucureşti. 
Lucrări: Istoria Mitropoliei Moldovei şi Sucevei 
şi a catedralei mitropolitane din Iaşi, urmată de 
o serie de documente, de facsimile şi de portrete 
privitoare la istoria naţională şi bisericească a 
românilor, 1888; Bărbaţi culţi greci şi români 
şi profesorii de la academiile din Iaşi şi Bucu¬ 
reşti din epoca aşa-zisă fanariotă 1650-1821, 
1905. Membru titular (1899) al Academiei 
Române şi vicepreşedinte al ei (1904—1907). 

Erbiceanu, Vespasian 

(30.11.1863, Bucium, laşi - 
28.12.1943, Bucureşti) 

Jurist. Fiu al lui Constantin E. A studiat 
Filosofia şi Teologia la Kiev şi Dreptul la Iaşi. 
A fost prim-preşedinte al Curţii de Apel din 



Manolache I.C. Epureanu Anatol Eremia 


Chişinău. A întemeiat la Chişinău publicaţia 
Cuvântul dreptului (1918-1930). Lucrări: 
Evoluţiunea morală, 1891; Concepţia sociologică 
a Dreptului penal, 1898; O nouă concepţie a 
dreptului de proprietate al imaginei. Studiu 
juridic, 1904; Legiuiri locale basarabene. Istoric, 
texte şi jurisprudenţe, 1921. A fost ales mem¬ 
bru corespondent al Academiei Române (la 
30 mai 1932) şi consilier la înalta Curte de 
Casaţie şi Justiţie. 

Eremia, Anatol 

(3.07.1931, Cahul, Basarabia) 

Lingvist. A absolvit Facultatea de Istorie şi 
Filologie a Universităţii de Stat din Chişinău. 
Angajat la Institutul de Limbă şi Literatură 
al ASM (azi Institutul de Filologie), a fost 
cercetător ştiinţific (inferior, superior), şef de 
sector, director adjunct. Din 1991 este coor¬ 
donator de proiecte ştiinţifice şi conducător 
al grupului de specialişti în onomastică. 
Contribuţii în domeniul onomasticii: ori¬ 
ginea, formarea şi evoluţia istorică a topo¬ 
nimiei din spaţiul geografic pruto-nistrean, 
structura lexicală şi tipologia derivaţională 
a numelor topice, problemele teoretice ale 
onomasticii ca disciplină lingvistică, princi¬ 
piile şi metodele de cercetare în toponimie, 
corelaţia dintre numele proprii şi unităţile 
lexicului comun, raporturile onimice dintre 
toponimie şi antroponimie, principiile şi 
metodele de cercetare în toponimie, ortogra¬ 
fierea şi transcrierea în alte limbi a numelor 
geografice româneşti. A participat la nume¬ 
roase manifestări de specialitate naţionale şi 
internaţionale (Bucureşti, Moscova, Sofia, 
Varşovia, Kiev, Sankt-Petersburg, Riga, Cluj, 
Timişoara). Autor a peste 400 de lucrări 
ştiinţifice, inclusiv 20 de monografii, dicţio¬ 
nare, broşuri, îndrumare metodice, ghiduri 
normative: Nume de localităţi. Studiu de topo¬ 
nimie românească (1970), Contribuţii la studiul 
formării cuvintelor în limba română (1979), 
Graiul pământului. Schiţă de toponimie moldove¬ 
nească (1981), Tainele numelor geografice (1986), 
Chişinăul vechi şi nou. Monografie-album (1998, 

Eşanu 


în colaborare), Unitatea patrimoniului onomas¬ 
tic românesc (2001), Dicţionar de nume geografice 
(Bucureşti-Chişinău, 2005), Dicţionar expli¬ 
cativ şi etimologic de termeni geografici (2006), 
Cahulul în timp şi spaţiu. Meleaguri străbune 
(2007), Localităţile Republicii Moldova. Ghid 
informativ documentar (Bucureşti-Chişinău, 
2008). A militat pentru oficializarea limbii 
române în Republica Moldova şi revenirea 
scrisului la alfabetul latin. Distins cu titlul 
de Eminent al învăţământului Public (1981), 
Om Emerit în Ştiinţă (1996). 

Erhan, Pantelimon 

(1884, Tănătari, jud. Tighina, Basarabia - 1971) 
Militant politic. A absolvit Seminarul Teo¬ 
logic la Chişinău. Prieten cu Pan Halippa. 
A absolvit Facultatea de Litere la Universi¬ 
tatea din Petersburg, unde a fost şi profesor 
de liceu. Preocupat de problema ţărănească, 
ideatic de stânga, a alcătuit, împreună cu 
Anton Crihan, programul reformei agrare 
din Basarabia (după 1918). Membru al 
Partidului Socialist-Revoluţionar. A fost 
ales de Sovietul Gubernial al Ţăranilor în 
Sfatul Ţării şi a aderat la Facţiunea Ţără¬ 
nească. Membru al Comitetului Executiv 
Gubernial al Deputaţilor Ţărani. A fost ales 
prim-director general în cel dintâi guvern 
al Republicii Democratice Moldoveneşti şi 
director general al Agriculturii, iar în cel de 
al doilea guvern ocupa funcţia de director 
general al învăţământului. După Unire a 
fost director general al învăţământului din 
Basarabia, senator în Parlamentul Român. 
A fost director la liceul B.P. Hasdeu din 
Chişinău. în 1940 a optat pentru România. 
Distins cu Ordinul Coroana României în 
grad de Ofiţer şi Ordinul Ferdinand în grad 
de Comandor. O stradă din Chişinău îi 
poartă numele. 

Esarcu, Constantin 

(5.11.1836, Bucureşti - 
8.06.1898, Govora, jud. Vâlcea) 

Naturalist, medic, pedagog, diplomat şi 
om politic. A absolvit Institutul Monti şi 
Colegiul Sfântul Sava din Bucureşti. La 
Paris a studiat ştiinţele naturale, iar licenţa 
în această disciplină a obţinut-o în 1859 
la Sorbona. în 1864 şi-a luat doctoratul în 
Medicină. A fost profesor de istorie naturală 
la Medicină. Agent diplomatic la Roma, 
ministru de Externe (1891). Fondator al 
Societăţii Filarmonice, de subscripţie pentru 
construirea Ateneului Român. Lucrări: Docu¬ 
mente descoperite în arhivele Veneţiei; Documente 
istorice descoperite în arhivele Italiei. Membru 
corespondent al Academiei Române (1884). 



Nicolae Esinencu Andrei Eşanu 


Esinencu, Nicolae 

(13.01.1940, Chiţcanii Vechi, jud. Orhei, 
Basarabia) 

Scriitor, scenarist. A absolvit Şcoala Republi¬ 
cană de Cultură Fizică (1959). A audiat cur¬ 
suri la Facultatea de Filologie a Universităţii 
de Stat din Chişinău. A absolvit Cursurile 
Superioare de Literatură de pe lângă Institu¬ 
tul Maxim Gorlci din Moscova (1970-1973). 
A fost şef de redacţie la Editura Lumina, 
secretar al comitetului de conducere al Uniu¬ 
nii Scriitorilor din Moldova, apoi consilier al 
preşedintelui acesteia (1989-1996). Lucrări: 
versuri - Sens, 1971; Dealuri, 1974; Copilul 
teribil, 1979; Stai să-ţi mai spun, 1983; Cuvinte 
de chemat fetele, 1986; Contraprobă, 1989; Bor¬ 
cane cu aer, 1991; Disciplina mondială, 1995; De 
ce au murit dinozaurii, 1998; proză - Portocala, 
1970; Toi, 1972; Nunta, 1980; Lumina albă a 
pâinii, 1980; La jurat bărbaţi, 1982; Roman de 
dragoste, 1984; Copacul care ne uneşte, 1985; Un 
moldovean la închisoare, 1990; Gaura, 1991. Cu 
timpul se afirmă cu lucrări de rezistenţă în 
domeniul scenariului de film şi al dramatur¬ 
giei: Calul, puşca şi nevasta, 1975, în colaborare; 
Făt-Frumos, 1977, în colaborare; Căruţa, 1978; 
La porţile Satanei, 1980, în colaborare; Tunul 
de lemn, 1986, Fumoarul, S.R.L. Moldoveanul 
ş.a. Este membru al Uniunii Cineaştilor şi 
al Uniunii Scriitorilor din Moldova şi din 
România. Cavaler al Ordinului Republicii 
(2010), laureat al Premiului de Stat aî Repu¬ 
blicii Moldova, Om Emerit în Artă din Repu¬ 
blica Moldova. Deţine numeroase premii ale 
Uniunii Scriitorilor din Moldova. 

Eşanu, Andrei 

(16.07.1948, Sculerii, Republica Moldova) 

Istoric. A absolvit Facultatea de Istorie a 
Universităţii de Stat din Chişinău. A fost 
cercetător ştiinţific la Institutul de Istorie 
al Academiei de Ştiinţe a Moldovei, unde a 
devenit apoi director adjunct şi director, iar 
din 1995 - şef de secţie. Contribuţii la isto¬ 
ria culturii româneşti medievale şi moderne 
(sec. XIV-XVIII), structurile administrative 

Etterle 


şi militare din Ţara Moldovei, istoria spa¬ 
ţiului dintre Prut şi Nistru, elaborarea de 
bibliografii ştiinţifice, genealogii şi mono¬ 
grafii de personalităţi, istoria marilor centre 
ecleziastice. Lucrări: Istoria învăţământului şi 
gândirii pedagogice în Moldova, voi. I (1991), 
Cultură şi civilizaţie medievală românească. 
(Din Evul Mediu timpuriu până în secolul al 
XVII-lea) (1996). File de istorie (1998), Vlaicu 
Pârcălab - unchiul lui Ştefan cel Mare (2001), 
Bogdan al II-lea şi Maria-Oltea, părinţii lui 
Ştefan cel Mare şi Sfânt (2007, în colabo¬ 
rare cu Valentina Eşanu), Istoria literaturii 
didactice în cercetările lui Onisifor Ghibu (în 
voi. Onisifor Ghibu - Unitatea Românească 
şi chestiunea Basarabiei, Bucureşti, 1995), 
Moldova - Dobrogea. Legăturile prin carte (sec. 
XVII-XIX) (în revista Destin românesc, 1996, 
nr. 4), O ctitorie necunoscută a lui Ştefan cel 
Mare (în voi. Omagiu lui Virgil Cândea la 75 
de ani, Bucureşti, 2002), Nicolas le Spathaire 
et la civilisation occidentale (avant son etablisse- 
ment en Russie) (în voi. Impact de Timprimerie 
et rayonnements intellectuelles des Pays Rou- 
mains, Bucureşti, 2009), Obârşia şi familia 
lui Luca Arbore în lumina unor izvoare inedite 
(în Revista de Istorie a Moldovei, 2009, nr. 1). 
Laureat al Premiului de Stat al Republicii 
Moldova (1994, 2001), Premiul Dimitrie 
Onciul al Academiei Române (1998), 
Premiul Academiei de Ştiinţe a Moldovei 
(1992, 1995, 1997, 2004), Ordinul Gloria 
Muncii (1996), titlul de Om Emerit în 
Ştiinţe (2001). Membru al Academiei de 
Ştiinţe a Moldovei (2007). 

Etterle, Fory, prenume la naştere Cristofor 
(24.05.1908, Ploieşti - 16.09.1983, Bucureşti) 
Actor. Grec după etnie. A fost absolvent 
al Conservatorului de Artă Dramatică din 
Bucureşti. Actor la Teatrul Naţional din 
Bucureşti. Roluri în filme: Viaţa învinge, 
1951; Răsare soarele, 1954; Desfăşurarea, 1954; 
Porto Franco, 1961; Tudor, 1962; Celebrul 702, 
1962; Lupeni '29, 1962; Străinul, 1964; Aven¬ 
turile lui Tom Sawyer, 1968; Mihai Viteazul, 
1970; Conspiraţia, 1972; Departe de Tipperary, 
1973; Hyperion, 1974; între oglinzi paralele, 
1978; O lebădă iarna, 1983. Artist Emerit. 



Fory Etterle 


Paul Everac 


gramaticae latinae (1556) a lui Gregorius Mol- 
nar, modelul slavon al lui Meletie Smotriţki 
şi modelele greceşti ale lui Constantin Las- 
caris şi Antonios Catiforos. A fost sursa lui 
F.J. Sulzer pentru redactarea Gramaticii sale. 
Alte lucrări: Ducere de mână sau povăţuire cătră 
aritmetică sau socoteală, 1789; Scurt izvod pentru 
lucruri de obşte în scrisori de multe chipuri , 1792. 

Everac, Paul 

nume la naştere Petre Constantinescu 

(23.08.1924, Arad - 18.10.2011, Bucureşti) 
Dramaturg. A absolvit Dreptul şi Filosofia 
la Bucureşti. A lucrat în diverse oraşe din 
provincie, până în 1956, când s-a stabilit 
la Bucureşti ca şef de protocol la Prezidiul 
Marii Adunări Naţionale. A debutat cu 
piesa Poarta (1959), despre colectivizarea 
agriculturii. A evoluat spre o dramaturgie în 
stil caragialesc, care sancţionează festivismul 
oficial şi lozincard: Câteva halbe cu rom, 1964; 
Simple coincidenţe, 1966; Zestrea, 1973, Premiul 
Academiei; Un fluture pe lampă, 1974; A cincea 
lebădă, 1978, Premiul Uniunii Scriitorilor; Un 
pahar cu sifon, 1979; Salonul, 1981; Havuzul, 
1982; Cartea lui Ioviţă, 1983; Uşile împărăteşti, 
1987; La marginea lumii, 1992; Lichidarea, 
2003. A publicat şi proză satirică: Don Juan 
din Grădina Icoanei, 1968, Premiul Uniunii 
Scriitorilor; fabule, parafraze mitologice: 
Poeme discursive, 1972; Aventura umană, 1989; 
Reacţionarul • Eseu moral-politic; 1992; Piese ale 
tranziţiei, 1993. După 1989 a fost director 
general al Televiziunii Române şi director al 
Casei Iorga (Centrul Cultural de la Veneţia). 


Eustatievici, Dimitrie 

(1730, Braşov - 27.05.1795, Braşov) 

Filolog iluminist şi traducător. A absolvit 
Şcoala Românească din Şcheii Braşovului 
şi apoi Teologia la Kiev. Dascăl la Şcoala 
Românească din Şcheii Braşovului, director 
al şcolilor neunite (ortodoxe) din Tran¬ 
silvania (1786-1795). Contribuţia sa cea 
mai importantă a fost Gramatica românească 
(1755-1757), care avea drept model Elementa 


Evolceanu, Dumitru 

(1.10.1865, Bucureşti - 28.07.1938, Timişoara) 
Critic literar. A absolvit Literele la Iaşi şi 
Latina la College de France şi Ecole des 
Hautes Etudes din Paris. A studiat la Univer¬ 
sităţile din Bonn şi Berlin. Profesor la Uni¬ 
versitatea din Bucureşti. Junimist, adversar al 
naturalismului şi postromantismului. Lucra¬ 
rea cea mai cunoscută este Istoria literaturii 
latine, Partea I - Literatura latină arhaică, 1899. 

Fabian-Bob, Vasile 

(31.12.1795, Rusu Bârgăului, 

jud. Bistriţa-Năsăud - 7.04.1836, laşi) 

Poet. A absolvit Dreptul şi Filosofia la Cluj. 
Chemat în Moldova de Gh. Asachi. Acolo a 
fost profesor de latină, matematică şi geo¬ 
grafie la Gimnaziul Vasilian. A scris poeme 
inspirate de mişcarea eteristă: Moldova la 
1821 , tipărite postum. Poezia sa conţine un 
lirism de tip premodern. 

Faca, Costache 

prenume la naştere Constantin 
(1800, Bucureşti - 7.03.1845, Bucureşti) 
Scriitor. Membru al Societăţii Filarmonice, 
pe care a susţinut-o şi material. Ca opţiune 
culturală a fost alături de Ion Heliade-Rădu- 
lescu. A rămas prin comedia de moravuri de 
tip molieresc Frantuzitele sau Comodia vremii, 
1833. 

Farago, Elena (Coca) 

nume la naştere Elena Praximade 

(28.03.1878, Bârlad - 4.01.1954, Craiova) 

Poetă. Origine grecească. A scris versuri 
simboliste, discret meditative: Versuri , 1906; 
Şoapte din umbră, 1908; Poezii 1906-1936, 
1937, Premiul Naţional. A tradus din Maeter- 
linck, Anatole France, Villiers de 1'Isle Adam. 

Făgărăşanu, Ion 

(14/27.09.1900, Bucureşti - 
11.04.1987, Bucureşti) 

Medic. A absolvit Medicina la Bucureşti. 
S-a specializat la Viena şi Paris. A lucrat la 
Institutul de Medicină din Timişoara până 
în 1949, apoi la Institutul de Medicină 
şi Farmacie din Bucureşti. Contribuţii în 
domeniul anatomiei, patologiei şi chi¬ 
rurgiei căilor vasculare. Lucrări: Câteva 
consideraţiuni asupra cranioplastiilor, 1934; La 
radiomamometrie electronique, 1961; Probleme 
de chirurgie şi anatomie clinică, 1980; Chirur¬ 
gia românească şi contribuţiile ei la dezvoltarea 
chirurgiei mondiale, 1985. Membru al Socie¬ 
tăţii Internaţionale de Chirurgie, al Societăţii 
Regale de Medicină din Londra. Membru 
titular al Academiei Române. 


Fălcoianu, Ştefan 

(6.03.1835, Bucureşti - 
22.01.1905, Bucureşti) 

General, matematician, istoric şi politician. 
A absolvit Şcoala Militară de Ofiţeri la 
Bucureşti, Politehnica şi Şcoala Imperială de 
Aplicaţii de Stat Major la Paris. Profesor la 
Şcoala Militară de Ofiţeri din Bucureşti, şef 
al Marelui Stat Major şi ministru de Război 
(1884-1886). Director general al Poştelor şi 
Telegrafului. în timpul Războiului de Inde¬ 
pendenţă a participat la luptele de la Plevna, 
Rahova, Smârdan, Vidin şi a fost director 
general al Administraţiei Centrale a Minis¬ 
terului de Război. A elaborat Legea orga¬ 
nizării comandamentelor militare (1882). 
A înfiinţat Şcoala Superioară de Război 
(1882), azi Academia Militară din Bucureşti. 
A dat Decretul de înfiinţare a Marelui Stat 
Major după model prusac. Lucrări: Istoria 
răsboiului din 1877-1878 ruso-româno-turc, 
1895. Preşedinte al Societăţii Politehnice. 
Membru titular (1876) şi vicepreşedinte 
al Academiei Române (1886-1888; 1891- 
1892; 1898-1899). Membru fondator al 
Societăţii Politehnice din Bucureşti. 

Fărcăşanu, Mihail 

(10.11.1907, Bucureşti - 

14.07.1987, Washington, DC, Statele Unite) 

Jurist şi politician. A absolvit Dreptul la 
Bucureşti. S-a specializat la London School 
of Economics şi şi-a luat doctoratul la 
Berlin. Preşedinte al Tineretului Naţional 
Liberal (1940-1946). Fugit din ţară în 1946. 
A fost primul şef al secţiei române la Radio 
Europa Liberă (1950-1953), finanţat de 
Congresul SUA şi aflat sub jurisdicţia CIA. 
A fost membru al Comitetului Naţional 
Român al lui Vişoianu şi al Ligii Români¬ 
lor Liberi (alături de George Emil Palade, 
Grigore Gafencu, Nicolae Rădescu), fiind 
ales preşedinte al acesteia în 1953. S-a 
retras din orice activitate politică în 1956. 
Lucrări: Frunzele nu mai sunt aceleaşi, roman, 
1946; Monarhia Socială, 1940; Libertate şi 
existenţă (eseu), 1942; Liberalismul social, 

Elena Farago Mihail Fărcăşanu lacob Felix George Fernic 


1945; Liberalism şi umanism, 1945; Liberalism 
şi naţionalism, 1945; Pentru libertate, 1945; 
Scrisori către tineretul român, 1946. 

Fătu, Anastasie 

(2.01.1816, Muşcata, Vaslui - 3.03.1886, laşi) 
Medic şi botanist. A absolvit Dreptul la 
Universitatea din Viena şi Medicina la Sor- 
bona. A fost primul pediatru din Moldova 
care a organizat asistenţa materno-infantilă 
şi a înfiinţat prima creşă pentru copiii 
abandonaţi. A condus Institutul Gregorian 
din Iaşi şi a instituit primele moaşe oficiale 
din Moldova. A introdus ideea de educaţie 
medicală de masă. A tipărit primul manual 
de botanică în limba română. Lucrări: 
Manualul de învăţătura moaşelor, 1852; Manual 
de medicină practică populară, 1871; Descrierea 
şi întrebuinţarea apei simple şi a apelor minerale 
din Moldova, 1851; Elemente de botanică, 2 voi., 
1877. Preşedinte al Societăţii de Medici şi 
Naturalişti din Iaşi, membru al Societăţii 
de Ştiinţe Naturale din Frankfurt. Membru 
titular al Academiei Române. 

Fedov, David 

(24.11.1915, Chişinău - 8.02.1984, Chişinău) 
Dirijor. A absolvit un conservator particular 
(ca elev al lui I. Guz la pian), apoi Conserva¬ 
torul de Stat din Chişinău. A fost concert- 
maistru al Filarmonicii de Stat a Moldovei. 
A compus muzică de film pentru: Balada 
haiducească, 1958; Cântec de leagăn, 1959; 
Dincolo de marginea oraşului, 1960; Când pleacă 
cocorii (în colaborare cu Aleksandr Lebedev), 
1964; Povestea unui vânător, 1976. Maestru 
Emerit al Artei. 

Felix, lacob, nume la naştere Horschitz 
în germană ori Horice în cehă 
(6/18.01.1832, Podkrkonosf, Boemia - 
19.01.1905, Bucureşti) 

Medic. A absolvit Medicina la Viena. A fost 
medic al oraşului Olteniţa, al judeţului 
Muscel, profesor de igienă la Şcoala Naţio¬ 
nală de Medicină şi Farmacie din Bucureşti, 


viceinspector general al Serviciului Sanitar 
al României (1862-1865), medic şef al capi¬ 
talei (1865-1870, 1875-1878). Considerat 
unul dintre fondatorii şcolii române de 
igienă şi sănătate publică. A pus bazele bio- 
statisticii şi geografiei medicale în România. 
A iniţiat studii sistematice de istoria medi- 
cinei. Lucrări: Tratat de sănătate publică şi 
poliţie sanitară, 2 voi., 1870, 1889; Manual 
elementar de igienă, 1885; Igiena laptelui, 1903; 
Geografia medicală a României, 1897; Istoria 
igienei în România în sec. XIX şi starea ei la 
începutul sec. XX, 4 voi., 1901-1909. Mem¬ 
bru titular al Academiei Române. 

Ferdinand I 

V Hohenzollern, Ferdinand I de 

Fernic, George 

(5.08.1900, Galaţi - 22.10.1930, Chicago) 

Pilot şi inventator. Văr cu Ionel F. A absol¬ 
vit Şcoala de Pilotaj în Austria, a lucrat 
la o fabrică de avioane, apoi a absolvit 
Politehnica din Viena. A cumpărat firma 
falimentară Deutscher Luft Lloyd Fugzeuge 
Werke din Germania, unde a proiectat şi 
construit un automobil creaţie proprie, 
numit fernic, cu care va câştiga cursa de 500 
de mile la Indiannopolis, SUA, în 1927, an 
când solicită mutarea fabricii în România, 
dar autorităţile îl refuză. A plecat în SUA 
şi a înfiinţat Fernic Aircraft Corporation la 
Arlington, New York, unde a construit avi¬ 
oane de design Fernic destinate navigaţiei 
civile. Brevetează proiectul în 1929 şi începe 
o campanie pentru mărirea capitalului 
firmei. Este ajutat de prieteni şi începe con¬ 
struirea prototipului denumit FT-9 (Fernic 
Tandem-9), brevetat în 1929. Dimensiuni: 
anvergură aripă principală 18 m; anvergură 
aripă frontală 6,70 m; lungime 13,10 m; 
înălţime 4,12 m, motor Rover cu 4 cilindri 
în linie, răcit cu aer, de 75 CP. A murit la 
mitingul aviatic naţional al SUA de la Chi¬ 
cago, făcând acrobaţii cu propriul avion. 

Fernic, Ionel 

(29.05.1901, Târgovişte - 22.07.1938, Bucovina) 
Compozitor. Văr cu George F. A absolvit 
liceul la Galaţi, învăţând muzica de la 
Theodor Fuchs (adus în ţară de George 
Enescu). La absolvirea liceului a compus 
romanţa „Cruce albă de mesteacăn". A stu¬ 
diat la Conservatorul din Bucureşti, secţia 
actorie. A compus peste 400 de romanţe şi 
tangouri. A absolvit Şcoala de Pilotaj din 
Bucureşti (coleg cu Mariana Drăgescu) şi a 
obţinut brevet de pilot de turism. A traver¬ 
sat Carpaţii dus-întors şi a primit Virtutea 
Aeronautică de Aur. S-a paraşutat în 1936, 
fără să fi făcut vreo şcoală în acest sens. 
A fost director al şcolii de pilotaj APRA din 
Cernăuţi. A murit într-o cursă de avion care 
s-a prăbuşit, fiind pasager. 

Filaret Scriban 

V Scriban, Filaret 

Filat, Vladimir 

(6.05.1969, Lăpuşna, Republica Moldova) 

Om politic. Studii: şcoala medie din Lăpuşna 
(1986) şi Universitatea Al.I. Cuza din Iaşi 
(Facultatea de Drept, 1990-1994). între 1994 
şi 1998 a condus diverse afaceri în Româ¬ 
nia. în 1998-1999 a fost director general al 
Departamentului Privatizare şi Administrare 
a Proprietăţii de Stat. în 1999 a fost ministru 
de stat în Guvernul Republicii Moldova. 
Deputat în Parlament (2005-2009). în 
2007 a creat Partidul Liberal Democrat din 
Moldova. Din 25 septembrie 2009 este prim- 
ministru al Republicii Moldova. Promovează 
o politică de apropiere de România şi de 
integrare în Uniunea Europeană. 

Filderman, Wilhelm 

(14.11.1882, Bucureşti - 1963, New York) 
Preşedinte al Comunităţilor evreieşti din 
România. A studiat Dreptul la Paris şi a fost 
printre puţinii evrei care a obţinut cetăţenie 
română (1912). Membru al Parlamentului 
României după Primul Război Mondial. 


A fost preşedinte al Uniunii Evreilor Români 
până în 1941, când a fost desfiinţată de Ion 
Antonescu. în condiţiile războiului, a reuşit 
să obţină un tratament mai bun pentru 
comunitatea din România faţă de al evreilor 
din alte ţări europene (nu s-a purtat steaua 
galbenă, li s-a înlesnit plecarea) graţie dili- 
genţelor de fost coleg de liceu cu Ion Anto¬ 
nescu, precum şi scrisorilor către regina 
mamă Elena. După 1947 a luptat pentru 
unitatea comunităţii evreieşti din România. 
Lucrări: Populaţia evreiască din România în 
timpul celui de-al Doilea Război Mondial , în 
colaborare, New York, 1957. O stradă din 
Bucureşti îi poartă numele. 

Filimon, Nicolae 

(6.09.1819, Bucureşti - 19.03.1865, Bucureşti) 
Scriitor. A fost pitar, membru al Comisiei 
Documentale, şef al Secţiei Istorice şi Aşe¬ 
zămintelor din cadrul Arhivelor Statului, 
cântăreţ de operă, cronicar muzical. Este 
considerat primul romancier modern al 
literaturii române: Ciocoii vechi şi noi sau Ce 
se naşte din pisică şoareci mănâncă , 1861. Şi-a 
publicat şi memoriile de călătorie în Italia şi 
Germania: Memorii artistice ,, istorice si critice , 
1859-1860. 

Filip, Emil 

(1.12.1934, Toracul Mare, Banatul Sârbesc) 
Critic literar. A absolvit secţia reală a Lice¬ 
ului Român din Vârşeţ, apoi Facultatea de 
Filosofie şi Limba română a Universităţii 
din Belgrad. Profesor la Liceul Român din 
Vârşeţ, a predat şi la Şcoala Normală, apoi 
la Şcoala Superioară Pedagogică din Zrenja- 
nin. Din 1981 profesor la Catedra de limba 
şi literatura română a Facultăţii de Filosofie 
din Novi Sad, apoi profesor la Facultatea de 
Ştiinţe Tehnice din Zrenjanin. Membru fon¬ 
dator, secretar şi apoi preşedinte al Societăţii 
de Limba Română din Voivodina. A condus 
revista Lumina (Trustul Libertatea). Lucrări: 
manuale - Limba română contemporană; Teoria 
literaturii; Gramatica limbii române pentru clasa 

a IV-a; ghid de conversaţie O călătorie prin 
România , coautor alături de Tănasie Iovanov; 
critică literară - Tiha metafizika postojanja 
(despre poezia lui Radu Flora). A tradus din 
sârbă, slovenă şi macedoneană (aromână) 
eseuri, critică literară şi versuri (S. Janevski, 
J. Kastelan, D. Maksimovic, Vesna Parun, T. 
Ujevic etc.), precum şi cartea profesorului 
său de la Belgrad, Momcilo Savic, Funcţiile 
de bază ale aoristului sârbesc şi ale perfectului 
românesc în lumea limbilor romanice şi balcanice. 

Filip, Florin Gheorghe 

(25.07.1947, Bucureşti) 

Inginer. Contribuţii în proiectarea asistată 
de calculator a configuraţiilor de echipa¬ 
mente pentru sisteme informatice în timp 
real (1972-1974); dezvoltarea de algoritmi 
originali în teoria grafurilor; realizarea unuia 
din primele pachete de proiectare asistată de 
calculator; sisteme ierarhizate de optimizare 
şi conducere (1974-1990); propunerea 
unor legi de coordonare on line şi a unor 
algoritmi pentru sistemele cu structura rară 
şi parametrii relativi constanţi. Principala 
sa realizare practică se referă la familia de 
sisteme-suport pentru decizii, denumită 
DISPECER (1980-1982). Membru titular 
al Academiei Române (1991) şi membru de 
onoare al Academiei de Ştiinţe Tehnice din 
România (1999). A fost ales şi membru de 
onoare al Academiei de Ştiinţe a Moldovei. 

Filip, Iulian 

(27.01.1948, Sofia, Republica Moldova) 

Scriitor. A absolvit Facultatea de Filologie a 
Institutului Pedagogic Alecu Russo din Bălţi 
(1970). A fost cercetător ştiinţific la Sectorul 
de folclor al Institutului de Limbă şi Litera¬ 
tură (azi Institutul de Filologie) al ASM, şeful 
Direcţiei Cultură a municipiului Chişinău. 
în prezent este şeful Departamentului de 
difuzare a cărţii al Uniunii Scriitorilor din 
Moldova. Lucrări: versuri - Cerul fântânilor 
(1977), Dialoguri primordiale (1978), Hulub 
de poştă (1983), Casa fiecăruia (1986), Cafea 


neagră (1989), Copăcel-copăcel (1990), Fir de 
nisip (1991), Dansul timizilor (1994), Mer¬ 
gătorul (1996), Din neamul lui Păcală (1997), 
Ruga iezilor cei trei (1998), Amărâtele hărţi 
(2000), Căutarea păstorului (2001), Cules-ales 
(2004), Elegia dramatică a golului (2007), Linii 
şi cuvinte comunicante (2007); proză - Cobaiul 
nu triumfă (roman-divertisment, 1996), Fir 
întins (2008). Pentru participarea la volumul 
Cât îi Maramureşul... (1996) a fost distins cu 
Premiul S.F1. Marian al Academiei Române. 
Este Maestru în Arte (1993), deţine medalia 
guvernamentală Mihai Eminescu (1998) şi 
premii ale Salonului de Carte pentru Copii, 
ediţiile din 1994 şi 1998. 

Filip, Margareta 

(8.07.1912, Toracul Mare, Banatul Sârbesc - 
29.04.1987, Novi Sad) 

Profesor. A absolvit liceul la Beckerek 
(Zrenjanin). A absolvit Facultatea de Fizico- 
Matematici şi Chimie la Universitatea din 
Belgrad. A predat fizica şi chimia la liceul din 
Vârşeţ, secţia reală, apoi la Şcoala Normală, 
formând generaţii de elevi în spiritul exacti¬ 
tăţii ştiinţifice şi al evoluţionismului. 

Filip, Nicolae 

(3.03.1926, Sofia, Basarabia - 15.05.2009, Bălţi) 
Fizician. A absolvit Institutul Pedagogic din 
Chişinău. Profesor şi rector la Institutul 
Pedagogic din Bălţi, a introdus ca domeniu 
de cercetare radiofizica. A făcut cercetare 
de pionierat privind structura neomogenă 
anisotropică a ionosferei şi evidenţierea posi¬ 
bilităţilor de creare a canalelor ionosferice 
netradiţionale de radio comunicaţie. Lucrări: 
Dispersia undelor radio de către ionosfera anisotro¬ 
pică , 1974. Distins cu Ordinul Gloria Muncii 
şi Ordinul Republicii. Membru al Academiei 
Internaţionale de Ştiinţe a Şcolii Superioare. 

Filip, Vitalie 

(10.08.1929, Duşmani, Basarabia) 

Scriitor. A absolvit Filologia la Chişinău. 
Redactor-şef al revistei pentru copii Scânteia 
leninistă (azi Noi). S-a afirmat cu precădere 

ca poet pentru copii: culegerile de versuri 
Mii de tovarăşi (1961), Iarna în codru (1966), 
Oraşul din poiană (1969), Hai , băieţi, prin 
nămeţi (1976), Spre cosmodrom (1979), Ia - 
măgăruş cuminte (1985) ş.a. în sfera prozei 
s-a manifestat prin culegerile pentru copii şi 
tineret: Cioc-Prim (1959), Prietenii se întâlnesc 
la drum (1963), Cirip-ci şi Floricica soarelui 
(1964), Răspântii (1972). Este alcătuitorul 
Crestomaţiei de literatură artistică pentru insti¬ 
tuţiile preşcolare (în colaborare, 1976). A mai 
publicat Povestiri (1980). A semnat culegeri 
de piese şi scenete pentru teatrele de copii 
şi tineret: Darul primăverii (1980), Când pisica 
nu-i acasă (1989), basmul în versuri Căpcă¬ 
unul din Hârtop , pus în scenă la Teatrul de 
păpuşi Licurici din Chişinău, precum şi cărţi 
de ghicitori şi jocuri: Din cartea c-un noian de 
file (1982), Cine-i mai isteţ? (1986). A întoc¬ 
mit antologii de piese şi povestiri: Autobuzul 
fermecat (1972), Stropi de soare (1988) ş. a. 
A tradus din Mihail Prişvin, Vitali Bianki, 
Jack London, MarkTwain ş.a. Om Emerit al 
culturii (1980). 

Filipescu, Gheorghe Em. 

(28.03.1885, Botoşani - 25.11.1937, Bucureşti) 
Inginer. A absolvit Şcoala Naţională de 
Poduri şi Şosele din Bucureşti. Profesor de 
rezistenţa materialelor la Politehnica din 
Bucureşti. A imaginat metoda coeficienţilor 
nedeterminaţi, care-i poartă numele, pentru 
măsurarea rezistenţei şi elasticităţii materia¬ 
lelor. Lucrări: Formule pentru calculul betonului 
armat , 1911; Noţiuni asupra vectorilor, 1929; 
Statistica construcţiilor şi rezistenţa materialelor, 
postum, 1940. Membru corespondent al 
Academiei Române (1936). 

Filipescu, Ion P. 

(18.03.1927, Moţăţei, jud. Dolj - 
12.12.2002, Bucureşti) 

Jurist. A făcut studiile liceale la Bucureşti şi 
apoi a urmat cursurile Facultăţii de Drept 
(absolvită în 1950) şi ale Facultăţii de Eco¬ 
nomie Generală, obţinând titlul ştiinţific de 


doctor în drept în 1961 şi doctor docent 
în 1974. în 1975 a fost distins cu Premiul 
Simion Bărnutiu al Academiei Române, 
în 1950 şi-a început cariera universitară 
ca preparator, apoi lector, conferenţiar şi 
profesor de drept internaţional şi drept al 
familiei la Facuîtatea de Drept din Bucu¬ 
reşti. A deţinut pentru o perioadă şi funcţia 
de decan al Facultăţii de Drept. în paralel 
a fost cercetător, cercetător principal şi 
director la Institutul de Cercetări Juridice al 
Academiei Române. A desfăşurat o bogată 
activitate ştiinţifică, preocupările sale ori- 
entându-se cu precădere spre probleme de 
drept civil, dreptul familiei, drept interna¬ 
ţional privat, dreptul comerţului internaţi¬ 
onal, drept comunitar, drepturile omului, 
teoria generală a obligaţiilor etc. A fost unul 
dintre autorii proiectului Codului civil 
şi Codului familiei. De-a lungul anilor a 
deţinut o serie de funcţii de răspundere în 
organisme de profil din ţară şi din străină¬ 
tate. Judecător la Curtea Constituţională a 
României (din 1992, pentru un mandat de 
trei ani). A publicat, singur sau în colabo¬ 
rare, peste 220 de lucrări, dintre care 38 de 
volume. Menţionăm: Dreptul familiei, speţe 
şi soluţii din practica judiciară (1969); Tratat 
de Dreptul familiei (1989); Drept internaţional 
privat (1991); Drept instituţional comunitar 
european (ed. 1994, în colaborare cu Augus- 
tin Fuerea); Dreptul civil. Dreptul de proprie¬ 
tate şi alte drepturi reale (1996); Dreptul civil. 
Teoria generală a obligaţiilor (1997); Adopţia 
şi protecţia copilului aflat în dificultate (1998). 
A fost ales membru al Academiei Române 
în anul 1993. 

Filipescu, Miltiade 

(14/27.02.1901, Burdusaci, Bacău - 
10.01.1993, Bucureşti) 

Geolog şi paleontolog. A absolvit Facultatea 
de Ştiinţe, Secţia geologie. S-a specializat în 
paleontologie la Paris. Profesor la Politeh¬ 
nica din Timişoara, apoi la Universitatea 
din Bucureşti. Contribuţii în domeniul 

micropaleontologiei, unde a descoperit 
specii noi pentru Cretacicul superior din 
Carpaţii Orientali. Lucrări: Studiul petrografic 
al depozitelor oligocene din insula de la Buştenari, 
1930; Cercetare geologică în Valea Teleajenului şi 
Valea Doftanei, 1934; Problema vulcanismului 
extracarpatic, 1943; Contribuţii la cunoaşterea 
faunei cretacice din flişul Carpaţilor Orientali, 
1966. Membru al societăţilor geologice din 
Cehoslovacia, Franţa, Polonia. Membru 
titular al Academiei Române (1963). 

Filipescu, Nicolae 

(5.12.1862, Bucureşti - 30.09.1916, Bucureşti) 
Om politic. A absolvit liceul la Geneva, în 
Elveţia, şi Dreptul la Sorbona. Membru al 
Partidului Conservator (junimist). A repre¬ 
zentat în Parlament judeţul Brăila de la 30 de 
ani. în 1893 a devenit primar al capitalei, iar 
în timpul mandatului său a fost realizat pla¬ 
nul cadastral al oraşului şi a început să cir¬ 
cule primul tramvai electric. A fost amenajat 
Parcul Carol şi iluminatul stradal electric. Au 
fost construite bulevardele Colţea şi Regina 
Maria şi pavate cu piatră cubică 74 de străzi. 
A fost terminată canalizarea oraşului, iar în 
1895 s-a dat în folosinţă prima baie publică. 

Filitti, loan Constantin 

(8.05.1879, Bucureşti - 21.09.1945, Bucureşti) 
Istoric, jurist şi diplomat. A studiat Dreptul 
şi Ştiinţele Politice la Paris. A intrat în diplo¬ 
maţie în 1900, fiind ataşat la Paris, Buda¬ 
pesta, Constantinopol, Roma. în 1913 a fost 
secretar al Conferinţei de Pace de la Bucu¬ 
reşti. Lucrări: Domniile române sub Regulamen¬ 
tul Organic 1834-1848, 1915; Banatul Olteniei 
şi Craioveştii, 1932; Proprietatea solului în ţările 
române până la 1864, 1935; Din arhivele Vati¬ 
canului. I Documente privitoare la episcopatele 
catolice din principate 1353-1699, II Documente 
politice 1526-1788, 1913-1914. Preşedinte 
al Comisiei Române de Heraldică. Ofiţer 
al Legiunii de Onoare a Franţei. Membru 
corespondent al Academiei Române (1915). 

Filotti, Eugen 

(17/28.07.1896, Bucureşti - 
1.06.1975, Bucureşti) 

Diplomat şi publicist. Mama sa era fiica 
doctorului Iacob Felix, iar tatăl era grec la 
origine. Soţia sa a fost fiica economistului 
Gheorghe Taşcă. S-a înscris la Facultatea de 
Farmacie din Bucureşti, pe care a întrerupt-o 
din cauza Primului Război Mondial, fiind 
farmacist pe front. A absolvit apoi Facultatea 
de Drept a Universităţii din Bucureşti. A fost 
redactor la ziarul Adevărul şi director al revis¬ 
tei Cuvântul liber, proeuropeană. S-a ocupat 
de organizarea unor ample manifestări 


culturale, precum expoziţia unde au figurat 
cu lucrări M.H. Maxy, Marcel Iancu, Vic¬ 
tor Brauner, Constantin Brâncuşi, Miliţa 
Petraşcu, Mattis Teutsch, Teresa Zarnowe- 
rowna şi Mieczyslaw Szczuka din Polonia, 
Lajos Kassâk din Ungaria, Marc Darimont şi 
Marcel Lempereur-Haut din Belgia, Joseph 
Peeters din partea flamandă, Karel Teige din 
Cehoslovacia, Kurt Schwitters, Hans Arp, 
Arthur Segal, Ernestine Segal, Paul Klee, 
Hans Richter şi Ernst Rudolph Vogenauer 
din Germania şi Viking Eggeling din Suedia. 
Din 1927 a fost ataşat de presă la Praga, 
iar din 1928 a lucrat la Liga Naţiunilor din 
Geneva. în 1930 a devenit director al Presei 
şi Informaţiilor în Ministerul de Externe, 
în 1935 a fost numit ministru plenipoten¬ 
ţiar la Ankara. După demiterea lui Nicolae 
Titulescu, în 1936, a fost rechemat din post 
şi numit ambasador la Atena. în 1938 a fost 
transferat la Sofia, cea mai importantă parte 
a misiunii sale fiind problema Cadrilateru- 
lui. în 1940 era ministru plenipotenţiar la 
Budapesta şi a avut de suportat, ca diplomat, 
efectele Diktatului (pierderea Transilvaniei 
de Nord). A fost secretar general în Ministe¬ 
rul Afacerilor Străine în Guvernul Sănătescu 
(1944) şi a aplicat convenţiile armistiţiului 
de pace. Şi-a dat demisia la venirea Guver¬ 
nului Petru Groza. A participat ca expert la 
Conferinţa de Pace de la Paris (1946). S-a 
pensionat în 1947, dar n-a primit pensie 
decât în 1957. Prieten cu Petru Dumitriu, 
a fost ajutat de acesta să obţină postul de 
director al Editurii în Limbi Străine a Comi¬ 
tetului de Stat pentru Relaţii Culturale cu 
Străinătatea şi apare ca personaj în Incognito 
de Petru Dumitriu. 

Filotti, Maria 

(9.10.1883, Batogu, Brăila - 5.11.1956, Brăila) 
Actriţă. Familie grecească la origini. în 1895 
a fost înscrisă ca internă la o şcoală secun¬ 
dară de fete care purta numele întemeieto¬ 
rilor ei, un grec şi un italian: Penetis şi Zur- 
mali. Examenul de bacalaureat l-a susţinut 
la liceul I.C. Massim, secţia clasică, încheind 
cu o lucrare de diplomă cu tema „Opera 
politică şi literară a lui Dumitrie Cantemir" 
(apăruse ediţia de Opere D. Cantemir, 8 voi., 
1872-1901, a lui Grigore Tocilescu). Preşe¬ 
dintele comisiei de examinare era profesorul 
universitar Ştefan Sihleanu, director al 
Teatrului Naţional din Bucureşti. După ter¬ 
minarea studiilor liceale s-a înscris la Uni¬ 
versitatea din Bucureşti, la Litere, Filosofie 
şi Drept, dar Ştefan Sihleanu a determinat-o 
să încerce şi la Conservatorul de Muzică 
şi Artă Dramatică. A fost eleva maestrei 
Aristizza Romanescu. în 1905 a făcut un 

Flămând 



Nicolae Filipescu 


Eugen Filotti 


Ion Finteşteanu 


turneu cu Petre Sturdza, jucând în piesa lui 
Giacosa, Ca frunzele - şi apoi cu Petre Liciu. 
Renunţă la Facultatea de Drept. în 1906 dă 
examenul de absolvire a Conservatorului cu 
Fedra. în primăvara aceluiaşi an acceptă, la 
îndemnul profesoarei sale, propunerea pe 
care i-o făcuse scriitorul Haralamb Lecca, 
numit director la Teatrul Naţional din Iaşi, 
şi semnează un contract pentru o stagiune, 
din 1906. Din această cauză se va muta cu 
ultimul an de studii la Facultatea de Litere 
din Iaşi. Pentru examenul de absolvire a 
pregătit cu maestrul Nottara piesa Fraţii. în 
aprilie 1907, în cursul turneului cu Agatha 
Bârsescu, a fost chemată la Bucureşti pentru 
semnarea contractului cu Teatrul Naţional. 
A debutat pe scena Teatrului Naţional din 
Bucureşti în 1907, la deschiderea stagiunii, 
cu rolul Vidrei din Răzvan şi Vidra de Has- 
deu. A jucat în 167 de piese, dintre care 
în 45 a deţinut roluri principale. A jucat 
alături de mari actori, ca Nottara, Aristizza 
Romanescu, Agatha Bârsescu, Petre Liciu. 
A avut parteneri pe Aristide Demetriade, 
Nicolae Soreanu, Tony Bulandra. Timp de 
trei decenii a fost profesoară la Conserva¬ 
torul de Artă Dramatică din Bucureşti. Din 
1930 a fost aleasă preşedintă a Sindicatului 
Artiştilor Dramatici şi Lirici, a fost membră, 
ca reprezentantă a României, în Comitetul 
Internaţional al Societăţii Universale de 
Teatru şi societară de onoare a Teatrului 
Naţional din Bucureşti. Roluri în teatru 
şi film: Gioconda de Gabriele D'Annunzio 
(stagiunea 1904-1905); Suprema forţă de 
Haralamb Lecca (1904-1905), turneu; Ca 
frunzele de Giuseppe Giacosa (1905-1906, 
turneu); Sângele se spală de Jose Echegaray 
(1905-1906, turneu); în lumea mare de 
Alexandre Dumas fiul (1906-1907, Iaşi); 
Victimele legii de Landray (1906-1907, Iaşi); 
Jucătorii de cărţi de Haralamb Lecca (1906- 
1907, Iaşi); Fântâna Blanduziei de Vasile 
Alecsandri (1907-1908, Bucureşti); Răzvan 
şi Vidra de Hasdeu (1907-1908); Dragoste cu 
toane dej. W. Goethe (1907-1908); Ovidiu de 


Alecsandri (1907-1908); O scrisoare pierdută 
de Caragiale (1922-1923); Maria Stuart de 
Schiller (1923-1924, Compania Bulandra); 
Pescăruşul de Cehov (1923-1924); Gaiţele 
de Alexandru Kiriţescu (1949-1950, Tea¬ 
trul Naţional); Citadela sfărâmată de Horia 
Lovinescu (1954-1955). Teatrul din Brăila, 
a cărui fondatoare a fost, îi poartă numele 
din 1969. 

Filtisch, Johann 

(1684, Braşov - 1743, Braşov) 

Istoric sas din Transilvania. Rector al gim¬ 
naziului din Braşov (din 1720). S-a ocupat 
de istoria politică şi bisericească a Ţărilor 
Române. A fost primul istoric care a tradus 
în germană cronicile româneşti. A reorgani¬ 
zat învăţământul săsesc din Braşov. 

Finteşteanu, Ion 

(18.03.1899, Bucureşti - 21.10.1984, Bucureşti) 
Actor de teatru şi film. A absolvit Conser¬ 
vatorul de Artă Dramatică din Bucureşti. 
A fost apoi profesor la Institutul de Artă 
Teatrală şi Cinematografică, Facultatea de 
Teatru, Secţia actorie. I-a avut asistenţi pe 
Sanda Mânu şi pe Dem Rădulescu. Roluri 
în teatru: Tache, Ianke şi Cadâr, O scrisoare 
pierdută. Roluri în film: Ţigăncuşa din iatac 
(1923), Năbădăile Cleopatrei (1925), Datorie 
şi sacrificiu (1926), Bulevardul Fluieră Vântu 
(1950), O scrisoare pierdută (1953), Afacerea 
Protar (1955), Citadela sfărâmată (1957), 
Celebrul 702 (1961), Vacanţă la mare (1962), 
Titanic vals (1964), Runda a VFa (1965), 
Haiducii (1965), B.D. în alertă (1971), Serata 
(1971), B.D. la munte şi la mare (1971). I s-a 
decernat titlul de Artist al Poporului. 

Flămând, Dinu 

prenume la naştere Anchidim 
(24.06.1947, corn. Susenii Bârgăului, 
jud. Bistriţa-Năsăud) 

Poet. A absolvit Filologia la Cluj (1970). 
A făcut parte din gruparea revistei Echinox. 
A fost redactor la Editura Enciclopedică 

Dinu Flămând Alexandru Flechtenmacher Nicolae Fleva 


Română din Bucureşti, apoi la diverse 
publicaţii. S-a stabilit la Paris în 1989, unde 
este redactor la Radio France International. 
Poezia sa evoluează de la influenţa blagiană 
la o poezie livrescă şi elaborată, prevestind 
postmodernismul generaţiei r 80 (numită 
astfel după anul absolvirii facultăţii); Apeiron, 
1974; Poezii , 1974; Altoiuri, 1977; Stare de 
asediu , 1983; Viaţa de probă, 1998. Scrie şi cri¬ 
tică literară: Intimitatea textului, 1985; Peisaje 
verticale - Paysages verticaux, 2003. 

Flechtenmacher, Alexandru 

(1823, laşi - 1898, laşi) 

Compozitor şi pedagog. German ca etnie, 
familie originară din Braşov. A studiat muzica 
la Viena. Profesor la Conservatorul din Iaşi 
şi rector fondator al celui din Bucureşti, l-a 
avut elev pe cornistul Weissner, întemeieto¬ 
rul fanfarei din Ploieşti, de pe lângă Garda 
Civică, pomenită de I.L. Caragiale în piesele 
sale. Unionist, a compus muzica pentru 
Hora Unirii, ca şi opera Baba Hârca. 

Fleva, Nicolae 

(1840, Focşani - 

4.08.1920, Jideni, azi parte a Rm. Sărat) 

Avocat şi om politic. A fost primar liberal al 
Bucureştiului (1884-1886), ministru liberal 
al Agriculturii şi Domeniilor (1898). A fost 
disident al propriului partid, propunând 
mişcări de stradă antidinastice. S-a şi retras 
din partid; împreună cu Eugeniu Carada şi 
George Vernescu a format gruparea Oculta, 
care va pregăti ascensiunea lui Ion I.C. Bră- 
tianu. A fost avocatul lui Ion I.C. Brătianu 
şi C.A. Rosetti după ce Carol I a demontat 
această disidenţă. S-a retras la moşia lui. 

Flondor, lancu Cavaler de 

(3.08.1865, Storojineţ - 19.10.1924, Cernăuţi) 
Om politic. A studiat Dreptul la Viena. 
A fost unul dintre fondatorii Partidului 
Poporal Naţional Român sau Partidul 
Naţional Radical, care a încercat să preia 
conducerea Partidului Naţional Român 


din Bucovina. în toamna anului 1898 a fost 
ales în Dieta Bucovinei. Preşedinte al Par¬ 
tidului Creştin Social Român din Bucovina 
(1908). Militant pentru unirea cu România. 
Odată cu Primul Război Mondial a venit în 
România. Este numit în funcţia de ministru 
fără portofoliu însărcinat cu administraţia 
Bucovinei în Guvernul Ion I.C. Brătianu 
(1918-1919). 

Flonta, Mircea 

(1932, Supur, Satu Mare) 

Filosof. în perioada 1951-1955 urmează 
cursurile Facultăţii de Filosofie din Bucu¬ 
reşti. Obţine doctoratul în filosofie în 1970 
cu o lucrare despre epistemologia genetică, 
iar în perioadele 1972-1973, 1985, 1991 a 
fost bursier Humboldt. Profesor la Faculta¬ 
tea de Filosofie a Universităţii din Bucureşti, 
specialist în teoria cunoaşterii, epistemolo¬ 
gie, filosofia limbajului. A tradus din Hume, 
Kant, Wittgenstein, Popper, von Wright, 
Einstein, Kuhn, Russell, St. Toulmin şi A. 
Janik. Membru corespondent al Academiei 
Române (1992). 

Flora, loan 

(20.12.1950, Satu Nou, Novi Sad, Banatul 
Sârbesc, Iugoslavia - 6.02.2005, Bucureşti) 

Poet. A absolvit Liceul Românesc la Vârşeţ 
şi Facultatea de Filologie la Bucureşti. 
Redactor la diverse publicaţii din Pancevo, 
Voivodina. Membru al Uniunii Scriitorilor 
din Serbia, din România şi membru al 
ASPRO. Stabilit la Bucureşti după 1993. 
A lucrat la Muzeul Literaturii Române, apoi 
a fost secretar general al Uniunii Scriitorilor 
din România. A scris o poezie fastuoasă şi 
ironică, într-un limbaj emblematic: Valsuri, 
1970, debut; Iedera, 1971; Fişe poetice, 1977, 
Premiu la Festivalul de la Struga; Terapia 
muncii, 1984; O bufniţă tânără pe patul morţii, 
1988; Memoria asasină, 1989, Premiul Aso¬ 
ciaţiei Scriitorilor din Voivodina; Cincizeci 
de romane şi alte Utopii, 1996; Discurs asupra 

Florescu 



Boris N. Florea 


Struţo cămilei, 1994; Iepurele suedez, 1997; 
Medeea şi maşinile ei de război, 2004. 

Flora, Radu 

(5.09.1922, Satu-Nou, Banatul Sârbesc - 
4.09.1989, Rovinj, Croaţia) 

Scriitor. A studiat limbile romanice la Bucu¬ 
reşti, Filologia (franceza) la Belgrad. Şi-a 
luat doctoratul la Zagreb cu teza „Graiurile 
româneşti bănăţene din punctul de vedere al 
geografiei lingvistice" (1959). A fost profesor 
la Vârşeţ şi Novi Sad, la Universitatea din 
Belgrad. A condus revista Lumina şi a fost 
preşedinte (1962-1980) fondator al Societăţii 
de Limba Română din Voivodina. A debutat 
cu versuri: Drum prin noapte şi prin zi, 1947, 
a scris deopotrivă versuri: Poeme cu lumină, 
1950; Liniştea zorilor, 1976; Piruete, 1981; 
Unghii de cer, 1984; Maree, 1986; La capătul 
nopţii, 1988, şi proză: Când vine primăvara, 
1970; Capcana, 1978; Vârtejul, 1980; Zidul, 
1984; Copilăria din amintiri, 1985. Lucrări 
de specialitate: Dicţionar sârb-român, 1952; 
Istoria literaturii române, 2 voi., 1962-1963; 
Literatura română din Voivodina, 1971; Folclor 
literar bănăţean, 1975; Atlasul lingvistic al gra¬ 
iurilor româneşti din Banatul iugoslav, 1989. 

Florea, Boris N. 

(8.12.1937, Moscova) 

Istoric. Fiu al lui Nicolae F. A absolvit Institu¬ 
tul de Istorie din Moscova şi s-a specializat în 
balcanistică. Lucrează la acelaşi institut, cer¬ 
cetând relaţiile dintre popoarele balcanice. 
Inspirat de lucrările lui Dimitrie Cantemir, 
i-a continuat activitatea: K u3yneHuw pyccxo- 
ocmaHHux omnomenuu paKanyne u eoapemn 
CMonencKou eounu, 1987; K ucmopuu pyccKO- 
ocMannux omnomenuu e cepedune 40-x eodoe 
XVII-eo o., 1991. Membru corespondent al 
Academiei Ruse de Ştiinţe, Secţia istorie. 

Florea (Floria), Nicolae 

(19.10.1912, Odesa - 7.10.1941, Viazma, Rusia) 
Astronom. Rus după mamă şi român după 
tată. Tată al lui Boris N. F. A fost fiu al unui 


profesor de latină şi tată al academicianului 
sovietic Boris N(icolaevici) Florea, istoric. 
A început să practice astronomia ca amator, 
apoi a absolvit Matematicile la Universitatea 
din Odessa. A fost cercetător ştiinţific la 
Observatorul Astronomic de la Taşkent, 
apoi cercetător ştiinţific superior şi secretar 
ştiinţific la Institutul Astronomic Sternberg 
al Universităţii Lomonosov din Moscova. 
Domeniul de interes, în afară de stelele 
variabile din constelaţia Cefeus, a mai inclus 
asteroizii, repartizarea materiei în planul 
galactic, galaxia. Membru al colegiului de 
redacţie şi secretar al celei mai prestigioase 
reviste astronomice din URSS la acea vreme, 
Astronomiceskii Jurnal. în 1941 s-a înscris 
voluntar în Armata Roşie şi a murit în luptă. 

Florei, Nicolae 

(10.11.1927, Vosievo, jud. Caraş Severin - 
25.11.2000, Bucureşti) 

Bas. A absolvit Conservatorul şi Institutul 
de Artă din Timişoara, apoi Conservatorul 
din Bucureşti. Solist la Opera Română din 
Bucureşti. Se impune în faţa publicului şi 
a criticii prin rolurile interpretate în lucrări 
celebre din repertoriul universal: Bărbierul 
din Sevilla, Lucia di Lammermoor, Traviata, Aida, 
Faust, Carmen, Tosca, Boema, Peleas şi Meii- 
sande. Un deosebit succes a repurtat cântând 
în opere de compozitori români, cum au 
fost Ion Vodă de Gheorghe Dumitrescu, Fata 
de la Cozia de Emil Monţia, Năpasta de Sabin 
Drăgoi ş.a. A făcut turnee în Cehoslovacia, 
URSS, Polonia, Belgia, Germania, Australia 
şi Noua Zeelandă. 

Florescu, Arta 

(10.03.1921, Bucureşti - 6.07.1998, Bucureşti) 
Soprană. A absolvit Conservatorul la 
Bucureşti şi a debutat în 1941 la Ateneul 
Român. Solistă la Societatea Corală Româ¬ 
nia din Bucureşti (1937-1942), solistă 
(1942-1945) şi prim-solistă (1945-1968) 
la Opera Română din Bucureşti, conferen¬ 
ţiar (1950-1954), profesoară '(1955-1986), 

Florescu 



Nicolae Florei 


Arta Florescu 


profesoară atestată (1965) şi şefă a Catedrei 
de canto (1963-1985) la Conservatorul din 
Bucureşti, profesoară la Opera din Istanbul, 
Turcia (1976). Repertoriu: Lucia di Lammer- 
moor, Răpirea din Serai, Nunta lui Figaro, Don 
Giovanni, Ifigenia în Aulida (Gluck), Wilhelm 
Teii , Trubadurul, Traviata, Aida, Rigoletto, Forţa 
destinului, Don Carlos, Othello, Paiaţe, Manon, 
Louisa, Freischiitz, Faust, Lohengrin, Maeştrii 
cântăreţi din Niirnberg, Boema, Madam Buterf'- 
fly, Tosca, Turandot, Mefistofel, Cavalerul rozelor 
ş.a. A cântat pe scenele Teatrului Balşoi din 
Moscova, Staatsoper din Berlin, Theâtre 
Royal de La Monnaie din Bruxelles, Teatrul 
Municipal din Rio de Janeiro, Staatsoper din 
Leipzig şi din Dresda, Theâtre des Champs 
Elysees din Paris, Wiener Staatsoper, Teatrul 
Capitole din Toulouse, Teatrul Academic 
Kirov din Sankt-Petersburg ş.a. 

Florescu, Bonifaciu 

(14.05.1848, Budapesta - 18.12.1899, Bucureşti) 
Traducător. Era fiu nelegitim al lui Nicolae 
Bălcescu şi al Luxiţei Florescu. A făcut liceul 
Louis le Grand la Paris şi Literele la Rennes. 
A fost profesor la Universitatea din Iaşi, des¬ 
tituit de Titu Maiorescu şi mutat la Colegiul 
Sf. Sava din Bucureşti. A scris manuale de 
franceză, a tradus autori francezi (Ronsard, 
Voltaire, Moliere, Musset, Th. de Banville 
ş.a.), a alcătuit un dicţionar francez-român 
(neterminat), a publicat la Literatorul. A lăsat 
şi studii: Istoria în cântecele poporane , 1873; 
Curs critic de istoria universală. Discurs de des¬ 
chidere ,1873. 

Florescu, Ion Emanuel 

(7.08.1819, Rm. Vâlcea - 10.05.1893, Paris) 
General. A studiat arta militară la Paris. 
Unionist. Şef al Marelui Stat Major (1860; 
1861-1866), a organizat armata română 
şi a modernizat-o în timpul lui Al. I. Cuza 
şi Carol I. Prim-ministru în două guverne 
provizorii (1876,1891). 


Florescu, Mihail 

nume la naştere Mihai lacobi 
(28.01.1912, Roman - 25.02.2000, Bucureşti) 
Inginer chimist şi lider comunist. Evreu ca 
etnie. A studiat la Facultatea de Ştiinţe a 
Universităţii din Bucureşti (astăzi Institutul 
de Chimie Industrială) între 1930 şi 1934, 
cu profesorii Gheorghe Longinescu, Ştefan 
Minovici, Eugen Angelescu şi N. Dănăilă, 
obţinând diploma de inginer chimist. A fost 
membru al PCR din ilegalitate. A făcut 
parte din lotul de comunişti români care a 
luptat în Spania în 1937 de partea trupelor 
republicane (alături de Petre Borilă, Mihai 
Burcă, Constantin Doncea, Valter Roman şi 
Gheorghe Stoica). După înfrângerea trupe¬ 
lor republicane în războiul civil din Spania, 
unii voluntari români au fost internaţi în 
sudul Franţei, dintre care o parte, printre 
care şi el, au evadat şi au luptat în Rezistenţa 
franceză până în 1944, dată după care au 
reuşit să se întoarcă în România. în 1946 a 
fost ales deputat permanent în Marea Adu¬ 
nare Naţională. A deţinut funcţia de minis¬ 
tru adjunct la Ministerul Industriei Meta¬ 
lurgice şi Industriei Chimice (1951-1952), 
ministru al Industriei Chimice (1952-1957) 
şi apoi ministru al Industriei Petrolului şi al 
Chimiei (1957-1965). A elaborat şi aplicat 
metode ştiinţifice care au contribuit la orga¬ 
nizarea şi dezvoltarea industriei chimice, 
cu precădere a industriei petrochimice. 
A dezvoltat lucrările de foraj şi extracţie şi 
a pus bazele moderne ale noilor rafinării şi 
platforme petrochimice. Anticipând trans¬ 
formările continue şi constante ale proce¬ 
selor tehnologice din industria chimică, 
a promovat numeroase generaţii de tineri 
chimişti care au contribuit la dezvoltarea 
industriei chimice din România. Lucrări: 
Voluntarii (2 volume: Spre Spania şi Pe Ebrul 
însângerat , 1945-1946); Momente din mişcarea 
de rezistenţă franceză (1946); Avântul industriei 
chimice (1956); Industria chimică şi petrolieră 
în România (2 voi., 1970); The cole ofthe ana- 
lytical chemistry in the development of modern 
Chemical industry. Pure and applied chemistry 
reprint (Londra, 1971); Eficienţa economică a 
cercetării ştiinţifice (1972); Chimia şi valenţele 
ei cu agricultura (1972); Materia sau realitatea 
obiectivă (1972); Industria chimică şi petrochi¬ 
mică din România (1972); Resursele mondiale 
şi limitele lor (1975); Dimensiunile cunoaşterii 
(1977); Tendinţe în dezvoltarea industriei chimice 
(1977); Metode ştiinţifice în dezvoltarea indus¬ 
triei chimice moderne (1979); Materie şi mişcare 
(1980); Economia mondială - orizont 2000 
(1980); Cibernetică automatică şi informatică în 
industria chimică (1980); Strategia dezvoltării în 

Ion Emanuel Florescu 


Mircea Florian 


Octavian Fodor 



chimie (1981). în 1974 a fost ales membru 
corespondent al Academiei Române. A fost 
membru al Academiei de Ştiinţe Politice 
şi Sociale (1970), preşedinte al Federaţiei 
Române de Atletism (1960) şi Erou al Mun¬ 
cii Socialiste (1971). Membru al Academiei 
de Ştiinţe din New York (1995). 

Florescu, Radu 

(23.10.1925, Bucureşti) 

Istoric. A studiat istoria la Oxford şi s-a 
specializat în filosofie la Indiana University, 
SUA. Profesor emerit de istorie la Boston 
College, a continuat să urmărească şi să scrie 
despre problema românească. A fost consul 
onorific pentru Noua Anglie al Ministerului 
Afacerilor Externe al României (2000-2004). 
Lucrări: Dracula, prince of many faces: his life 
and his times, 1989, în colaborare; The Struggle 
against Russia in the Romanian Principalities 
(Lupta împotriva Rusiei în Principatele Unite), 
1962; Dracula: A Biography ofVlad the Impaler, 
1431-1476 , 1973. în 1997 a primit Premiul 
Societăţii Dracula din Braşov. 

Florian, Mircea 

(1.04.1888, Bucureşti - 31.10.1960, Bucureşti) 
Filosof. în 1914 îşi susţine doctoratul în 
filosofie în Germania, cu teza „Der Begriff 
der Zeit bei Henri Bergson" (Conceptul 
de timp la Henri Bergson). A fost profesor 
la Universitatea din Bucureşti şi a condus 
Sectorul de istorie a filosofiei la Institutul 
de Filosofie de pe lângă Academia Română. 
Gândirea logică a lui Titu Maiorescu, pro¬ 
fesorul său, l-a marcat pentru toată viaţa. 
Principalele scrieri: îndrumare în filosofie, 
1922; Ştiinţă şi raţionalism, 1926; Metafizica 
şi problematica ei, 1932; Antinomiile credinţei, 
1936; Cunoaştere şi existenţă, 1939; Reforma 
logicei, 1942; Reconstrucţie filosofică, 1943; 
Metafizică şi artă, 1945; Misticism şi credinţă, 
1946; Filosofia Renaşterii, 1948; Logica lui 
Aristotel, 1957. Membru post-mortem al 
Academiei Române (1990). 


Flueraş, Ion 

(2.11.1882, Chereluş, comitatul Arad - 
7.06.1953, Gherla, reg. Cluj) 

Politician. Rotar de meserie. Socialist mili¬ 
tant. între 1903 şi 1918 membru al Partidului 
Socialist din Ungaria (secţia română). Mem¬ 
bru în Consiliul Dirigent al Transilvaniei 
şi Banatului (1918-1920), unde a deţinut 
portofoliul Sănătăţii. în 1924 a reprezentat 
PSD la Congresul Internaţionalei Socialiste 
de la Marsilia. în 1928, neînţelegându-se cu 
socialiştii din regat, a candidat ca deputat 
pe listele Partidului Naţional Ţărănesc. Pre¬ 
şedinte al Confederaţiei Generale a Muncii 
(1926-1938, când sindicatele au fost interzise 
în România). S-a opus influenţei sovietice. 
Arestat în 1948, a murit în închisoare. 

Fodor, Octavian 

(17.10.1917, Mediaş - 8.06.1976, Cluj) 

Medic. A studiat Medicina la Cluj şi s-a spe¬ 
cializat la Paris. A lucrat la clinica medicală 
din Cluj, Institutul de Medicină din Timi¬ 
şoara, Institutul de Medicină şi Farmacie 
din Cluj, al cărui rector a fost. A scris peste 
500 de lucrări, mai ales în domeniul episte¬ 
mologiei bolilor digestive. Lucrări: Concepţii 
noi în icterul cataral, 1944; Nefrita acută, 1946; 
Sindromul de malabsorbţie, 1967; Enterocolitele 
cronice, 1970. Membru al Academiei de Şti¬ 
inţe Medicale din România, al Organizaţiei 
Mondiale de Gastroenterologie, al Uniunii 
Terapeutice Internaţionale. Membru al Aca¬ 
demiei Române (1975). 

Foiaş, Ciprian Mie 

(20.07.1933, Reşiţa) 

Matematician. A absolvit Facultatea de 
Matematică - al cărei profesor a devenit - la 
Universitatea din Bucureşti. Plecat din ţară 
în 1978, a fost profesor la Universitatea 
Paris Sud, iar din 1979 la Indiana Uni- 
versity, SUA. Profesor invitat la Dresda, 
Pisa, Tel Aviv. Lucrări: Spectral Theory in 
Noncommutative; Banach Algebras Based on the 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 


f 


- % 
309 


17:23:08 


dict AK.indd 309 
























Folescu 


f 


310 


dict AK.indd 



Ciprian Mie Foiaş 



Ştefan Foriş 


Dan Fornade 


Resolvent Concept , 1962; Analyse harmonique 
des operateurs de l'espace Hilbert, 1967; The 
Commutant Lifting Âpproach to Interpolation 
Problems , 1990. Membru de onoare al Aca¬ 
demiei Române (1994). 

Folescu, George 

nume la naştere Gheorghe Folea 

(1884, Călăraşi - 17.11.1939, Bucureşti) 

Bas. A absolvit Conservatorul din Bucureşti 
ca elev al lui D. G. Kiriac. Profesor la Con¬ 
servatorul din Bucureşti. Este unul dintre 
fondatorii Operei Române din Bucureşti, 
deschisă cu Lohengrin de Wagner, 1924, unde 
a interpretat rolul lui Henric. Roluri în: Băr¬ 
bierul din Sevilla de Rossini, Năpasta de Sabin 
Drăgoi, Fidelio de Beethoven, Cneazul Igor de 
Borodin, Lucia di Lammermoor de Donizetti, 
Faust de Gounod, Cavaleria rusticana de 
Mascagni, Flautul fermecat de Mozart, Boema 
şi Tosca de Puccini, Aida ,, Bal mascat, Falstajf 
Rigoletto şi Trubadurul de Verdi, Olandezul 
zburător, Parsifal de Wagner ş.a. A interpretat 
multe prelucrări ale folclorului românesc de 
D. G. Kiriac. Şcoala de Arte din Călăraşi îi 
poartă numele. 

Fontanin, Gheorghe Marin 

(7.10.1825, Braşov - 24.04.1886, Bucureşti) 
Profesor. Francez la origine. A studiat Ştiinţe 
Naturale la Pesta şi Viena. Profesor de latină 
la colegiul din Craiova. Lucrări: Curs elemen¬ 
tar de geografie fizică şi matematică. Membru în 
Consiliul General al Instrucţiunii, membru 
al Societăţii Academice Române (1870). 

Foriş, Ştefan 

(9.05.1892, Ţărlungeni, Braşov - 1946, Gherla) 
Om politic. Absolvent de fizico-matematici 
la Universitatea din Budapesta, membru 
al Partidului Comunist Maghiar din 1918, 
adept al lui Bela Kun (participă la revoluţia 
din 1919). întors la Bucureşti, devine mem¬ 
bru al Partidului Socialist (1923) şi apoi al 
Partidului Comunist Român (1926). Instruit 
la Moscova în 1929 pentru a deveni activist 


al Kominternului. Arestat (1931-1935), 
alături de Gheorghiu-Dej, după grevele de 
la Lupeni (1929), este adus de la închisoarea 
Văcăreşti pentru a depune mărturie. Arestat 
iar în 1944 în contextul înlăturării de către 
Dej a formaţiei care activase sub jurisdicţia 
Kominternului şi trimis la Gherla, se pare că 
a fost lichidat în 1946. Soţia şi mama au fost 
de asemenea ucise (1949), fiica, născută în 
1945, şi care nu şi-a cunoscut tatăl, a dis¬ 
părut, probabil internată într-un centru de 
plasament. Reabilitat de Nicolae Ceauşescu 
în 1967. 

Fornade, Dan 

(28.08.1951, Timişoara) 

Filolog. Absolvent al Facultăţii de Engleză a 
Universităţii din Timişoara. Plecat în Canada 
în 1980. Cetăţean canadian. Cercetător 
al emigraţiei româneşti, lexicograf, editor. 
Fondator al Departamentului de periodice 
al Bibliotecii Centrului Românesc din Mon¬ 
treal. Director fondator al revistei Luceafărul 
românesc (The Romanian Morning Star) care 
apare din 1990 la Montreal. Redactor-şef 
al anuarului A.R.A. Journal (din anul 2000). 
A lucrat la Enciclopedia românilor din străinătate 
(7 volume): Biserici, Instituţii, Personalităţi, Ziare 
(Encyclopedia ofthe Romanians Abroad: Churches, 
Institutions, Personalities, Newspapers - 1 volu- 
mes), Romanian American and Romanian Who's 
Who (versiune engleză în 5 volume). Membru 
al Governing Board of Marymount Center, 
Adult Education Center (din 1998), mem¬ 
bru al Asociaţiei Profesorilor din Montreal 
(MTA), membru al Consiliului Consultativ al 
site-ului Yomee.com, din Los Angeles, ca şi al 
site-ului Outstanding American Personalities. 

Fotino, George 

(31.07.1896, Craiova - 28.06.1969, Bucureşti) 
Jurist şi istoric. Origine grecească. Licenţiat 
în Drept la Bucureşti, doctor în Drept la 
Paris (1926 cu teza „Contribution a l'etude 
des origines de Tancien Droit coutumier 
roumain. Un chapitre de Thistoire de la 

Mişu Fotino Francisc Râkoczi al ll-lea 


propriete au Moyen-Ăge"). A fost atras de 
cultura clasică, devenind un bun cunoscă¬ 
tor al limbii greceşti. A tradus tragediile lui 
Sofocle: Ajax, Electra, Filocteţ , Oedip la Colonos, 
Antigona. Profesor la Facultatea de Drept 
din Bucureşti, decan al ei în anii războiului, 
iniţiatorul şi realizatorul restaurării palatului 
Goleştilor de la Goleşti şi amenajarea lui ca 
muzeu (a scris Din vremea renaşterii naţionale a 
Ţării Româneşti. Boierii Goleşti , 4 voi.). Liberal, 
a fost organizatorul şi directorul Fundaţiei 
I.I.C. Brătianu. între 1964 şi 1969 a fost 
cercetător la Institutul de Istorie N. Iorga, 
în colectivul pentru vechiul drept românesc 
(şi de acolo a fost trimis la închisorile Jilava 
şi Sighet). Membru corespondent al Acade¬ 
miei Române (1944), excîus în 1948, repus 
în drepturi în 1990. 

Fotino, Mişu, prenume la naştere Mihai 
(14.09.1930, Bucureşti) 

Actor de teatru. Familie grecească la origini. 
Copilăria şi adolescenţa le-a trăit la Braşov, 
unde tatăl lui era actor (la un moment dat 
director al Teatrului din Cernăuţi) şi a jucat 
împreună cu el încă de când era foarte mic. 
A debutat la vârsta de 7 ani în piesa de teatru 
Coloniale. Din 1952 a fost actor la Teatrul 
Dramatic din Braşov. A fost remarcat de 
marele regizor Sică Alexandrescu, care a 
decis să-l aducă la Bucureşti. Din 1956 joacă 
la Teatrul Naţional I.L. Caragiale din Bucu¬ 
reşti. Roluri în film: Directorul nostru (1955), 
Telegrame (1959), Porto-Franco (1961), Codin 
(1963), Politică şi delicatese (1963), Titanic vals 
(1964), Amprenta (1967), Balul de sâmbătă 
seara (1968), Elixirul tinereţii (1975), Tufă de 
Veneţia (1977), Chiriţa la Iaşi (1987), Sexy 
Harem Ada-Kaleh (2001). Premiul UNITER 
pentru întreaga activitate (2006). 

Francisc Râkoczi al ll-lea 

(27.03.1676, Borş, Transilvania - 8.04.1735, 
Rodosto, Imperiul Otoman, azi Turcia) 

Prinţ al Transilvaniei. A condus Transilvania 
într-o perioadă de relativă independenţă, cu 


Dietă proprie şi a sprijinit cu arme şi oşteni 
pe domnii munteni în lupta antiotomană. 
A luptat pentru independenţa Ungariei faţă 
de Habsburgi. Iniţiator al războiului curuţi- 
lor (kuruc înseamnă în maghiară haiduc), 
1709-1711, care s-a terminat cu înfrângerea 
răsculaţilor şi arestarea conducătorului. 
Fugit mai întâi la polonezi, a emigrat apoi 
în Imperiul Otoman. Cenuşa sa a fost repa¬ 
triată în secolul XX şi se află la catedrala 
Sf. Elisabeta din Kosice, azi Slovacia. 

Frank, Dan 

(17.02.1951, Bucureşti) 

Eseist. Studii de arhitectură şi matematică. 
Prima lucrare este Himmel und Erde des I Ging 
(Cerul şi Pământul I Ging-ului) publicată la 
editura pe care a înfiinţat-o după plecarea în 
Germania (Dan Frank Verlag). Urmează apoi 
3 Krăfte, 5 Wandlungen (3 forţe, 5 transformări), 
un eseu mai amplu pe tema simbolisticii 
numerelor. Das Herzensgebet (Rugăciunea 
inimii) este un text din Filocalia , care a fost 
completat cu o introducere şi un comenta¬ 
riu comparativ cu ortodoxia. Ultima lucrare 
este un CD multimedia despre mănăstirile 
din Moldova: Moldau - Kloster, Geschichte, 
Spiritualităt. Cu cartea Systematisch Backgam- 
mon (Table în mod sistematic) a inaugurat o 
serie dedicată jocului de table, Backgammon 
Collection, care, pe lângă titlul numit, mai 
cuprinde reviste şi ediţii speciale. 

Franyo Zoltan 

nume la naştere Zoltan Whammy 
(17.08.1887, Timişoara - 1978, Timişoara) 
Scriitor şi editor. A absolvit Şcoala de 
Honvezi la Şopron (1910), apoi Academia 
Militară Ludovika la Budapesta. A avut o 
importantă activitate publicistică, afirmând 
idei umaniste şi egalitariste, care l-au dus 
către opţiunea socialistă. A demisionat din 
armată. A fost unul dintre fondatorii Soci¬ 
etăţii Literare (1908) din Banat. în timpul 
Primului Război Mondial i s-au confiscat 
versurile. A fost comisar al poporului în 
timpul revoluţiei maghiare din 1919 şi l-a 
cunoscut pe Lukâcs Gyorgy. A revenit la 
Arad în 1923, apoi s-a întors la Timişoara, 
împreună cu şvabul Franz Liebhardt (nume 
la naştere Robert Reiter) şi românul Aurel 
Buteanu a scos revista trilingvă Banatul. 
A făcut parte din Comitetul Ligii contra 
Războiului (în al Doilea Război Mondial). 
Arestat în 1950, ca şi ceilalţi, a fost autor 
interzis, deşi a circulat foarte mult în 
străinătate. A tradus Faust de Goethe din 
germană în maghiară, a tradus din literatura 
română în maghiară şi a promovat integra¬ 
rea culturală a etniilor din Banat. 

Frăţiman 




Aram Frenkian 


Valeriu Traian Frenţiu 


Erwin M. Friedlânder 


Frăţiman, Iustin Ştefan 

(1.06.1870, Cuhureştii de Jos, azi în Republica 
Moldova - 23.09.1927, Cuhureştii de Jos) 

Istoric. A absolvit Seminarul Teologic din 
Chişinău, Academia Teologică din Kazan, 
Institutul de Arheologie (Secţia litere şi 
filologie) din Sankt Petersburg. Profesor 
la Seminarul Teologic din Chişinău, apoi 
profesor de istorie şi geografie la Şcoala 
Normală din Soroca. Fondator al Societăţii 
Istorice B.-P. Hasdeu din Chişinău (1919). 
A fost preocupat de românii din Transnistria. 
Lucrări: Românii de peste Nistru; Administraţia 
bisericească la românii transnistreni dintre Bug 
şi Nistru. Cercetare politico-istorico-bisericească 
relativ la viaţa românilor ce trăiesc în Rusia; 
Probleme privitoare la eparhiile din Basara¬ 
bia. Membru corespondent al Academiei 
Române (1919). 

Frenkian, Aram 

(20.03.1898, Constanţa - 10.11.1964, Bucureşti) 
Filolog şi filosof. Armean ca etnie. A studiat 
Filosofia la Bucureşti şi Paris (Sorbona şi 
Ecole des Hautes Etudes). S-a specializat 
în greacă, latină, sanscrită. Profesor de filo¬ 
logie clasică la Universitatea din Bucureşti. 
A comentat şi tradus din Diogene Laertius, 
Empiricus, Plotin, Eschil, Sofocle, Euripide, 
Platon. înclinaţiile către matematici sunt 
ilustrate de numeroase studii şi articole: Le 
postulat chez Euclide et chez Ies modernes , Paris, 
1940; Studii de matematică sumero-akkadiană , 
Bucureşti, 1953. Membru al Societăţii de 
Ştiinţe Istorice şi Filologice din România, 
Secţia de studii orientale, şi vicepreşedinte 
al Societăţii de Studii Clasice. în anul 1964 
este numit şeful sectorului de istorie la 
Institutul de Logică din Bucureşti. Mem¬ 
bru post-mortem al Academiei Române 
(din 2006). 

Frenţiu, Valeriu Traian 

(25.06.1875, Reşiţa - 11.07.1952, Sighet) 
Protopop greco-catolic. A absolvit liceul 
la Blaj şi Facultatea de Teologie Catolică 


la Budapesta. Specializare la Viena. A fost 
protopop al Orăştiei şi a construit acolo o 
nouă biserică. A participat la Marea Adu¬ 
nare de la Alba Iulia. Arestat în 1948 şi tri¬ 
mis la Sighet, unde a murit fără a fi judecat 
şi condamnat. 

Friedlânder, Erwin M. 

(29.05.1925, Cluj-Napoca - 
22.01.2004, California) 

Fizician american de origine română. 
A absolvit Institutul Francez de înalte 
Studii din Bucureşti şi apoi a urmat cur¬ 
surile Facultăţii de Fizică şi Matematică a 
universităţii bucureştene, specializându-se 
în fizică nucleară. în 1963 şi-a susţinut doc¬ 
toratul cu teza „Asupra modelului cu două 
centre al jeturilor cosmice", continuându-şi 
activitatea ca profesor la Universitatea din 
Bucureşti şi cercetător la Institutul de Fizică 
Atomică de pe platforma Măgurele. între 
1971 şi 1991 a fost coşef de laborator la 
Lawrence Berekeley Laboratory al Univer¬ 
sităţii California. Activitatea sa de cercetare 
s-a concentrat îndeosebi asupra radiaţiei 
cosmice a particulelor accelerate la mari 
energii de măsură aferente, fiind concreti¬ 
zată în peste 250 de studii şi articole, apă¬ 
rute în prestigioase reviste internaţionale 
de specialitate. în anul 1985 a fost distins 
cu Premiul Humboldt pentru fizică. A fost 
ales membru corespondent al Academiei 
Române în anul 1963, calitate retrasă după 
plecarea din ţară (1971). A fost repus în 
drepturi ca membru corespondent în 1990 
şi, la solicitarea proprie, trecut membru de 
onoare în 2003. 

Frimu, l(on) C(ostache) 

(4/16.10.1861, Bârzeşti, jud. Vaslui - 
19.02.1919, Văcăreşti) 

Militant socialist. Tâmplar de meserie, mem¬ 
bru fondator al Partidului Social-Democrat 
al Muncitorilor (1893). A miliat pentru uni¬ 
rea tuturor forţelor sindicale din România, 

fapt împlinit în 1898 (a fost preşedintele 
centralei sindicale) şi dispărut prin Trădarea 
Generoşilor (1899). A fost lider al Partidului 
Social Democrat Român înfiinţat în 1910 
şi a avut legături cu V. I. Lenin din 1911. 
La cinci zile după Marea Unire, muncitorii 
tipografi de la Atelierele Sfetea şi Minerva 
au declarat grevă. Cu ei s-au solidarizat şi 
alţi muncitori. Au fost atacaţi de forţele de 
ordine în faţa Teatrului Naţional. Arestat, 
alături de Cristian Rakovski, Ilie Moscovici, 
Gheorghe Cristescu ş.a., a fost apărat de 
avocaţii Constantin Titel Petrescu, Radu 
Rosetti, Constantin Miile, N.D. Cocea. 
A murit în închisoare. 

Frolov, Nicolae 

(1876, Corneşti, Basarabia - 1948, laşi) 

Istoric. A absolvit Seminarul Teologic la 
Chişinău şi Economia la Universitatea din 
Dorpat (azi Tartu), Estonia. Specializare la 
universităţile din Sanlct Petersburg, Kiev şi 
Odessa. Director al Muzeului din Chişinău 
şi profesor de economie agrară la Universi¬ 
tatea din Chişinău. Membru post-mortem al 
Academiei de Ştiinţe a Moldovei (1970). 

Fulga, Laurenţiu 

nume la naştere Laurenţiu lonescu 

(2.11.1916, Fulga, jud. Prahova - 
16.11.1984, Bucureşti) 

Scriitor. A absolvit Liceul Militar la Chi¬ 
şinău şi Facultatea de Litere şi Filosofie 
la Bucureşti. Prizonier de război în URSS, 
întors cu detaşamentul Tudor Vladimi- 
rescu. A fost vicepreşedinte al Uniunii 
Scriitorilor (din 1968). După proza de înce¬ 
put, de un romantism debordant, Straniul 
paradis , 1942, a evoluat spre realismul de 
largă cuprindere socială în care apar per¬ 
sonaje arhetipale: Eroica , 1956; Alexandra şi 
Infernul , 1966, Premiul Uniunii Scriitorilor, 
după care s-a turnat un film; Moartea lui 
Orfeu, 1970, Premiul Academiei; Fascinaţia , 
1977; Salvaţi sufletele noastre , 1980, Premiul 


Uniunii Scriitorilor; E noapte şi efrig seniori , 
1983. A scris ocazional şi teatru. Laureat al 
Premiului de Stat (1952). 

Fundoianu (Fondane), B(enjamin) 
nume la naştere Benjamin Wexler 
(14.11.1898, laşi - 22.10.1944, Auschwitz) 

Poet şi eseist. Evreu ca etnie. A început 
Dreptul la Iaşi, dar nu l-a terminat. A debu¬ 
tat cu o povestire biblică, Tăgăduinţa lui Petru, 
1918, a publicat Images et livres de France , 
1921. Membru al cenaclului Sburătorul. Se 
stabileşte la Paris în 1923, dar publică în ţară 
volumul de versuri avangardiste Privelişti , 
1930, şi la Paris volumele Ulysse , 1933, şi 
Titanic , 1937, semnate cu numele Benjamin 
Fondane. A colaborat la revista avangardistă 
Integral a lui Brunea-Fox (1930) şi la unu a 
lui Saşa Pană (1931). A scris eseuri de tip 
existenţialist: „La conscience malheureuse" 
(„Conştiinţa nefericită"), 1936; „Rimbaud, 
le Voyou" (Rimbaud, vagabondul), 1933; 
„Baudelaire et l'experience du gouffre" 
(„Rimbaud şi experienţa abisului"), 1947, 
postum; „Uetre et la connaissance • Essai 
sur Lupasco" („Fiinţa şi cunoaşterea • 
Eseu asupra lui Lupaşcu"), 1998, postum. 
A murit în lagărul nazist de la Auschwitz. 
Numele lui figurează pe memorialul Holo¬ 
caustului de la Paris. 

Furdui, Teodor 

(9.05.1935, Dumitreni, Basarabia) 

Biolog. A absolvit Şcoala Pedagogică la Bălţi 
şi Facultatea de Biologie şi Pedologie la Uni¬ 
versitatea de Stat din Chişinău. Director al 
Institutului de Zoologie al Academiei de Şti¬ 
inţe a ASM, devenit Institutul de Zoologie şi 
Fiziologie, din 2001 director al Institutului 
de Fiziologie şi Sanocreatologie al ASM. 
Contribuţii în domeniul cercetării efecte¬ 
lor stresului asupra organismului animal. 
Distins cu Premiul Prezidiului ASM, titlul 
de Om Emerit în Ştiinţă, Ordinul Gloria 
Muncii al Moldovei. Membru al Academiei 

Furtună 



Teodor Furdui Dumitru Fusu 


de Ştiinţe Biologice din New York, membru 
de onoare al Academiei Ecologice Române. 
Membru şi prim-vicepreşedinte al Acade¬ 
miei de Ştiinţe a Moldovei. 

Furtună, Horia 

(21.06.1888, Focşani - 8.03.1952, Bucureşti) 
Poet. A făcut Dreptul la Paris, a profesat avo¬ 
catura la baroul de Ilfov. Prizonier de război 
în Primul Război Mondial, vicepreşedinte al 


Societăţii Autorilor Dramatici. Scrie o lirică 
rece, contemplativă şi savantă: Făt Frumos, 
1924; Balada lunii , 1967, postum. A scris şi 
teatru, roman: Iubita din Paris , 1934. 

Fusu, Dumitru 

(25.03.1938, Parcova, Basarabia) 

Actor. A absolvit Şcoala de Teatru 
B. Şciukin şi Institutul de Cinematografie 
(VGIK), secţia regie, la Moscova. Actor la 
Teatrul Luceafărul din Chişinău şi fondator 
al Teatrului unui actor (din 1968). A inter¬ 
pretat şi roluri în film: Omul merge după 
soare, 1961; Călătorie în april, 1962; Copiii 
şi merele, 1964; Slagbaum, 1964; Când pleacă 
cocorii, 1964; Gustul pâinii, 1966; Nuntă 
la palat, 1969; Zece ierni pe~o vară, 1969; 
Dimitrie Cantemir, 1973; Durata zilei, 1974; 
Ce-i trebuie omului, 1975; Centaurii, Mosfilm, 
1978; Ar fi avut o altă soartă, 1983; Luceafărul, 
1986; Vârtejul, 1968; Străinul, 1988. Distins 
cu Ordinul Republicii. Membru al Uniunii 
Cineaştilor din Moldova. 

Gabrea, Radu 

(20.06.1937, Bucureşti) 

Regizor. A absolvit Construcţiile la Bucu¬ 
reşti, apoi Institutul de Artă Teatrală şi 
Cinematografică din Bucureşti, Secţia regie 
de film. Preşedinte al Oficiului Naţional al 
Cinematografiei. A plecat în Germania în 
1974. Regie: Prea mic pentru un război atât de 
mare , 1969, Premiul Festivalului Interna¬ 
ţional al Filmului de la Locarno; Amintiri 
bucureştene , 1970; Urmărirea , 1971; Dincolo 
de nisipuri , 1973; Fiirchte Dich Nicht, Jakob!, 
1982; Ins Blaue, 1991; The Secret Of The Ice 
Cave, 1989; Noro, 2002. Premiul TIFF 2007 
pentru realizări în domeniul cinematografiei 
româneşti şi europene. 

Gacovic, Slavoliub 

(1.01.1956, Halovo, plasa Zajecar, 
în română Zăiecear, Banatul Sârbesc) 

Istoric şi filolog. A absolvit Şcoala Medie 
de Economie din Zajecar. A absolvit Isto- 
ria-Arheologia la Facultatea de Filozofie a 
Universităţii din Zadar, ex-republica iugos¬ 
lavă Croaţia. La Facultatea din Zadar a Uni¬ 
versităţii din Split şi-a susţinut masteratul, iar 
la Universitatea din Bucureşti şi-a susţinut 
doctoratul. A publicat lucrări de lingvistică, 
filologie, istorie, folclor şi etnografie. Cola¬ 
borează cu proiecte proprii la programele 
Institutului Etnografic al Academiei Sârbe 
de Ştiinţe şi Arte, precum şi ale Societăţii de 
Limba Română din Voivodina - Republica 
Serbia. Lucrări: Hriscanstvo na tiu timockog 
sliva od IV do XIV veka (Creştinismul pe cursul 
râului Timoc din secolul IVşi până în secolul XIV); 
Românii timoceni de la romanizare la începuturile 
turcocraţiei; Neslovenske osnove u ojkoniminiji 
Vidinskog sandzaka XV-XVI veka {Elemente 
neslovene în iconografia sangiacului de Vidin în 
secolele XV-XVI, 1993); Ratni dnevnik Todora 
Srbovica (Jurnalul de război a lui Todor Srbovici), 
1995; Razgranicenje naisopoliske (niske) i akviske 
(prahovske) regije s ubikacijom gradova iz VI veka 
(Delimitarea regiunilor oraşelor Naisus-Nis şi 
Aquae-Prahovo începând din secolul al Vl-lea), 
1997; Etimologija slovenskih osnova u ojkonimi¬ 
niji Vidinskog sandzaka XV-XVI veka (Etimologia 


elementelor slovene în iconografie în sangiacul de 
Vidin în secolele XV-XVI), 1997; Putevi istine: 
Polemika o vrednosti jednog naucnog rada (Căile 
adevărului: Polemica despre valoarea unei lucrări 
ştiinţifice), 1999; Petrecătura [pesma za ispracaj 
pokojnika] u Vlaha Ungurjana (Petrecătura 
[cântecul de petrecere al decedatului] la Românii 
Ungureni), 2000; Narodne pesme o Marku 
Kraljevicu iz rukopisne zbirke Luke Bervaldija 
Ludea (Poezii populare despre Crăişorul Marco 
din colecţia în manuscris a lui Luca Bervaldi 
Luţici), 2001 ; Od Citalista do Narodne biblioteke 
u Zajecaru 1866-1996 (De la Sala de citire la 
Biblioteca Naţională din Zăiecear 1866-1996) şi 
Bajanja u kultu mrtvih kod Vlaha severnoistocne 
Srbije (Bocetul şi cultul morţilor la românii din 
Serbia de Nord-Est), 2002; Kud se dedose Rumuni 
Tihomira Djordjevica (Unde au dispărut românii 
lui Tihomir Georgevici), 2008; Od Rimljana i 
latinskog do Rumuna timocana i rumunskog (De 
la romani şi latină la românii timoceni şi limba 
română), 2008. Membru al Academiei de 
Ştiinţe şi Arte a Românilor din Serbia. 

Gafencu, Grigore 

(1892, Bucureşti - 30.01.1957, Paris) 

Politician, diplomat şi gazetar. A studiat 
Dreptul la Universitatea din Bucureşti. 
Deputat al Partidului Naţional Ţărănesc 
(din 1924), ministru de Externe (1938), 
ambasador la Moscova (1940), an în care a 
părăsit România pentru Elveţia. în 1947 şi-a 
publicat la Yale University Press conferinţele 
susţinute la Universitatea din New York. 
Membru al Comitetului Naţional Român 
din exil (1949-1952), a militat pentru fede¬ 
ralizarea statelor Europei, fiind membru 
fondator al Comitetului Europei Libere. 
A publicat The Last Days of Europe (Ultimele 
zile ale Europei), 1946. 

Gafencu, Valeriu 

(24.01.1921, Sângerei, Basarabia - 
18.02.1952, Târgu Ocna) 

Militant politic. Fiu al lui Vasile G. A început 
Facultatea de Drept la Universitatea din Iaşi. 
Legionar, şef al frăţiilor de Cruce din Iaşi. 
Arestat în 1940, a ajuns la închisoare. Deşi 

Radu Gabrea 


Slavoliub Gacovic 


Valeriu Gafencu 


Valeriu Gagiu 


l-a avut apărător pe Constantin Angelescu, 
a fost întemniţat în mai multe rânduri, fiind 
trimis la Aiud, apoi la Târgu Ocna. 

Gafencu, Vasile 

(1886-1942, Siberia) 

Om politic. Tată al lui Valeriu G. Membru 
în Sfatul Ţării, a votat unirea Basarabiei cu 
România în 1918. Arestat şi trimis în Siberia 
în 1940, nu s-a mai întors. 

Gafiţa, Mihai 

(31.10.1923, Baia, Suceava - 4.03.1977, Bucureşti) 
Poet, editor, critic şi istoric literar. Liceul 
la Fălticeni şi Botoşani, apoi Facultatea 
de Litere şi Filosofie. Profesor de limba 
română, apoi lector universitar de estetică 
şi teoria literaturii. Redactor la Viaţa Româ¬ 
nească, Gazeta literară , secretar al Uniunii 
Scriitorilor, redactor-şef la Editura de Stat 
pentru Literatură şi Artă şi la Editura Cartea 
Românească (1970-1977). Lucrări: Cezar 
Petrescu (monografie, 1963); Scriitori români 
contemporani (în colaborare, 1964); Duiliu 
Zamfirescu (monografie, 1969); Faţa ascunsă a 
lunii (1974); Flautul lui Marsias (1977); Studii 
de istorie literară (postum, 1979). 

Gafiţanu, Mihai 

(16.09.1934, laşi) 

Inginer. A absolvit Facultatea de Mecanică a 
Institutului Politehnic din Iaşi. Specializări la 
Rensselaer Polytechnic Institute, Tray, SUA, 
Illinois, Institutul Bauman din Moscova, 
Bratislava, Imperial College din Londra, 
Grecia, Iugoslavia. Profesor, prorector şi rec¬ 
tor al Politehnicii din Iaşi. Profesor asociat 
la Luo Yang Institute of Technology, China, 
şi la Massachussets Institute of Technology. 
Contribuţii în domeniul diagnosticării 
vibroacustice a maşinilor şi utilajelor, tehnici 
şi metode de analiză a tensiuinilor pe cale 
electroezistivă. Lucrări: Organe de maşini, 
2 voi., 1981-1983; Rulmenţi , 2 voi., 1985. 
Preşedinte al Subcomisiei de Acustică a 
Academiei Române, vicepreşedinte al AGIR. 


Gagiu, Valeriu 

(1.05.1938, Chişinău - 21.12.2010, Chişinău) 
Scenarist de film. A absolvit Institutul de 
Cinematografie, Secţia scenarii, la Moscova. 
A lucrat la Moldova Film şi a fost profesor la 
Academia de Muzică, Teatru şi Arte Plastice 
din Chişinău. A făcut scenariile celor mai 
multe filme artistice din producţia internă: 
Omul merge după soare , 1961; Când se duc cocorii, 
1963; Strada ascultă , 1964; Gustul pâinii, 1966; 
Zece ierni pe-o vară , 1969; Explozie cu efect întâr¬ 
ziat, 1970; Ultimul haiduc, 1972; Undă verde, 
1973; Durata zilei, 1974; Pe urmele fiarei, 1976; 
Bărbatul de lângă tine, 1977; Unde eşti, dragoste?, 
1980; Hotarul din iunie, 1982; Istoria unui 
galben, 1983; Nistrul în flăcări, 1984; Deţinutul 
misterios, 1986; Corbii prada n-o împart, 1988; 
Strada felinarelor stinse, 1991; Jana, 2004. Multe 
dintre filmele menţionate au fost distinse cu 
premii pentru scenariu la Festivalurile naţio¬ 
nale sau unionale de film. Membru al Uni¬ 
unii Cineaştilor şi al Uniunii Scriitorilor din 
Moldova. Membru de onoare al Academiei 
Internaţionale de Film Nika din Rusia. 

Gaindric, Constantin 

(11.09.1941, Zaicani, RSSM) 

Informatician. A absolvit Institutul Pedagogic 
la Bălţi şi Institutul Central Economico- 
Matematic al Academiei de Ştiinţe a URSS la 
Moscova. A lucrat la Comitetul de Stat pentru 
Planificare, la Centrul de Calcul al Institutului 
de Matematică şi Informatică al ASM. A ela¬ 
borat şi implementat multiple metode şi algo¬ 
ritmi de modelare a funcţionării diverselor 
ramuri ale economiei. în cadrul cercetărilor 
asupra sistemelor suport pentru decizii a pro¬ 
pus o nouă structură conceptuală ce repre¬ 
zintă o direcţie importantă în managementul 
decizional. A contribuit la elaborarea strategiei 
şi a planului de acţiuni pentru informatizarea 
societăţii în Republica Moldova. Lucrări: 
Luarea deciziilor. Metode şi tehnologii; Conside¬ 
rente asupra edificării societăţii informaţionale în 
Moldova. Membru corespondent al Academiei 
de Ştiinţe a Moldovei. A fost preşedinte al 

Galeriu 



Constantin Gaindric Gala Galaction Emilian Galaicu-Păun Constantin Galeriu 


Consiliului Naţional pentru Acreditare şi 
Atestare Universitară din Moldova. 

Galaction, Gala 

nume la naştere Grigore Pişculescu 

(16.04.1879, Dideşti, Teleorman - 
8.03.1961, Bucureşti) 

Scriitor, teolog. între 1928 şi 1934 a dat 
Bibliei o nouă versiune în limba română, 
adaptând-o la limba modernă. în perioada 
interbelică desfăşoară o susţinută activitate 
publicistică (editează, cu ajutorul lui Tudor 
Arghezi, Cronica şi Spicul , care apar în peri¬ 
oada 1915-1918). Devine defensor eclesias- 
tic pentru eparhiile Râmnicului şi Argeşului 
(1909-1922), preot (1922) şi misionar al 
Arhiepiscopiei Bucureştilor (1922-1926), 
profesor titular la Catedra de introducere şi 
exegeză în Noul Testament la Facultatea de 
Teologie din Chişinău (1926-1941), decanul 
acesteia (1928-1930), profesor de exegeza 
Vechiului Testament la Facultatea de Teo¬ 
logie din Bucureşti (1941-1947), membru 
în Adunarea eparhială a Arhiepiscopiei 
Bucureştilor (din 1954). Ca teolog a publicat 
studii despre Noul Testament , articole, medi¬ 
taţii, conferinţe, predici. A publicat volume 
de nuvele, romane, note de călătorie, articole 
în principalele ziare şi reviste ale timpului, 
un jurnal a fost publicat postum. După 1944 
se angajează pe deplin în viaţa literară şi 
politică. A scris povestiri şi nuvele: Bisericuţa 
din Răzoare , 1914, Premiul Academiei; De la 
noi, la Cladova , 1924; Nuvele şi schiţe , 1934, şi 
romane: Papucii lui Mahmud , 1932, Premiul 
Societăţii Scriitorilor Români; Doctorul Tai¬ 
fun , 1933; La răspântie de veacuri , 2 voi., 1935. 
Şi-a strâns publicistica în mai multe volume, 
cel mai cunoscut fiind Oameni şi gânduri din 
veacul meu , 1955. A primit Premiul Societăţii 
Scriitorilor Români (1933), Medalia Meritul 
Cultural clasa a Il-a (1934), Premiul Naţio¬ 
nal Literar (1935), Premiul Naţional pentru 
proză (1942), Medalia Meritul Cultural în 
grad de Comandor (1947); a fost deputat 
în MAN, a primit Ordinul Muncii clasa I 


(1954). A fost vicepreşedinte al Societăţii 
Scriitorilor Români (1947), membru activ 
al Academiei Române (1947), apoi membru 
titular onorific al Academiei Republicii 
Populare Române (1955). 

Galaicu-Păun, Emilian 

(22.06.1964, Unchiteşti, Republica Moldova) 
Scriitor. A absolvit Facultatea de Litere a 
Universităţii din Chişinău. Specializare la 
Institutul de Literatură Maxim Gorki din 
Moscova. Lucrări: Lumina proprie , 1986; 
Abece-Dor , 1989; Levitaţii deasupra hăului, 
1991; Cel bătut îl duce pe cel nebătut , 1994; Ges¬ 
turi. Trilogia nimicului , 1996; Yin Time , 1999; 
Poezia de după poezie. Ultimul deceniu , 1999; 
Gestuar , 2002. Membru al Uniunii Scriitori¬ 
lor din Moldova şi din România. Membru 
fondator al ASPRO, Bucureşti. 

Galan, V(alerian) Em(il) 

(15.02.1921, Săveni, jud. Botoşani - 
2.01.1995, Bucureşti) 

Prozator. A studiat la Politehnica din Iaşi, 
Cernăuţi şi Timişoara. Redactor la diverse 
publicaţii. Reprezentant al realismului soci¬ 
alist, interesat mai ales de spaţiul contem¬ 
poran: Zorii robilor, 1950, Premiul de Stat; 
Bărăgan, voi. I, 1954, Premiul de Stat; voi. II, 
1959; evoluează spre o proză de replică la 
adresa proletcultismului în ciclul romanesc 
Contravizitele doctorului B.A., Zodia înstrăinării, 
1966; Accidentul era inevitabil, 1967; A treia 
Romă, 1968 şi romanele Hramul sfântului Nu, 
1969; Şahul dublu de laArmor, 1970. 

Galeriu, Constantin 

(21.11.1918, Răcătău-Răzeşi, jud. Bacău - 
10.08.2003, Bucureşti) 

Preot. A absolvit Seminarul Teologic la 
Roman şi Facultatea de Teologie la Bucu¬ 
reşti. Deţinut în 1950, 1952-1953. Preot la 
biserica Silvestru din Bucureşti şi profesor 
la Institutul Teologic din Bucureşti (1977- 
1991). După 1989 a fost vicar al Arhiepis¬ 
copiei Bucureştilor şi membru în Grupul 
de reflecţie care a militat deopotrivă pentru 

înnoirea şi stabilitatea Bisericii Ortodoxe 
Române. Membru fondator şi preşedinte 
de onoare al Asociaţiei Medical-Creştine 
Christiana; preşedinte al Editurii Harisma, 
preşedinte al Asociaţiei Sf. Stelian - copiii 
străzii, al Fundaţiei Elena Doamna; membru 
de onoare al Fundaţiei Memoria, preşedinte 
executiv al Frăţiei Ortodoxe Române. 

Gali Erno 

(4.04.1917, Oradea - 2000, Cluj) 

Filosof. Evreu maghiar ca etnie. A fost licen¬ 
ţiat în Drept şi Filosofie la Universitatea din 
Cluj, obţinând titlul de doctor abia în 1968. 
în al Doilea Război Mondial familia îi este 
exterminată la Auschwitz, iar el este deportat 
în lagărul de la Buchenwald. Revenit la Cluj, 
devine redactor la Igazsâg şi Utunk , iar din 
1948 conferenţiar şi prorector la universitate. 
Autor al unor lucrări, precum: Sociologia 
burgheză din România (1958), Intelectualitatea 
în viaţa socială (1965), Idealul prometeic (1970), 
A humanizmus viszontagsâgai (Peripeţiile uma¬ 
nismului , 1972), Tegnapi es mai onismeret ( Auto- 
cunoaştere ieri şi azi , 1975), Az erkolcs dilemâi 
(Dilemele eticii , 1981), Az ezerdfordulo kihwâsa 
{Sfidarea sfârşitului de mileniu , 1986), A naciona- 
lizmus szmevâltozâsai {Schimbarea la faţă a naţi¬ 
onalismului , 1994) ş.a. Membru corespondent 
al Academiei Române (1974). 

Ganea Ion 

(22.07.1926, Soroca - 4.04.1993, Chişinău) 
Biolog, academician. Studii secundare: 
Liceul Tehnic din Soroca; superioare: Insti¬ 
tutul Pedagogic din Chişinău (1951). Acti¬ 
vităţi: profesor la institutele pedagogice din 
Bălţi şi Tiraspol, apoi colaborator la ASM 
(din 1972 - şef de laborator, din 1976 - vice- 
director). Doctor habilitat (1971), academi¬ 
cian (1992). Domeniul cercetărilor: orni¬ 
tologie, ecologie, paleozoologie. A publicat 
circa 450 de lucrări ştiinţifice, numeroase 
articole de popularizare a ştiinţei şi 35 de 
monografii. Coautor al lucrării capitale în 6 
volume - Lumea animală a Moldovei (1981). 
A condus proiectul „Omul şi Biosfera". 

Ganea, Tudor 

(1922, Bucureşti - 1971, Seattle) 

Matematician. A plecat în SUA în 1960 (era 
logodit cu Aurora Cornu - plecată şi ea în 
1965, care a fost şi soţia lui Marin Preda). 
Profesor de topologie algebrică la Univer¬ 
sitatea din New York. Mai multe realizări îi 
poartă numele: spaţiul Ganea; harta Ganea; 
fibraţia Ganea; cofibraţia Ganea; conjectura 
Ganea (pentru spaţii cu mai mult de trei 
dimensiuni). Lucrări: On the Lusternik- 
Schnirelmann category of abstract groups, 1957, 
în colaborare. Helaman Ferguson, sculptor 


şi unul dintre fondatorii Institutului de Cer¬ 
cetări Matematice (1982), i-a fost elev. 

Gane, Nlcolae 

(1.02.1838, Fălticeni - 16.04.1916, laşi) 

Scriitor şi om politic. Descendent al unei 
vechi familii boiereşti. Se înscrie la pen¬ 
sionul francez al lui Louis Jordan din Iaşi, 
după care urmează Ştiinţele Juridice la 
Paris. După revenirea în ţară a fost angajat 
secretar-translator al directorului general 
al închisorilor din Moldova (1857). In ace¬ 
laşi an este numit judecător la tribunalul 
Suceava, de unde este destituit din cauza 
manifestărilor prounioniste. După Unirea 
ţărilor române din 1859 revine în magistra¬ 
tură, unde îndeplineşte mai multe funcţii: 
preşedinte al tribunalului Suceava, membru 
al Curţii de întărituri Iaşi (1861), prefect al 
judeţului Suceava (1863) şi ulterior al Doro- 
hoiului. Trece în 1864 judecător la Curtea de 
Apel din Focşani, apoi, în 1865, la Iaşi. A fost 
membru al societăţii Junimea, publicând 
nuvele şi poezii în revista Convorbiri literare. 
în 1867 este numit preşedinte de secţie la 
Curtea de Apel Focşani, dar demisionează şi 
se stabileşte la Iaşi, unde încearcă să practice 
avocatura. Intră în activitatea politică, fiind 
ales în 1870 deputat din partea grupării juni¬ 
miste şi prefect al judeţului Iaşi. Este ales de 
cinci ori primar al oraşului Iaşi (1872-1876; 
1881; 1887-1888; 1895-1899; 1907-1911). 
în calitate de primar s-a remarcat prin urmă¬ 
toarele realizări: aducţiunea apei potabile la 
Iaşi din sursa Timişeşti, proiect pentru care a 
fost atacat în presa vremii, inaugurarea Tea¬ 
trului Naţional. Lucrări: Domniţa Ruxandra, 
Fluierul lui Ştefan, Piatra lui Osman, Comoara 
de pe Rarău, Privighetoarea Socolei, Vânătoarea, 
Aliuţă, Hatmanul Baltag, Santa, Astronomul şi 
doftorul, Duduca Bălaşa, Petru Rareş, Florea Cur¬ 
canul, Cânele bălan, în vacanţe, Sfântul Andrei, 
Stejarul din Borzeşti, Ion Urdilă, Petrea dascălul, 
Agatocle Leuştean, Două zile la Slănic, Catrinţaş, 
Ciubucul logofătului Manole Buhuş. Membru 
titular al Academiei Române (în 1908), vice¬ 
preşedinte al ei (1912-1913). 

Gaster, Moses 

(17.09.1856, Bucureşti - 
5.03.1939, Abingdon, Marea Britanie) 

Filolog, istoric literar şi folclorist, rabin, 
în 1876 îşi începe studiile la Seminarul 
Teologic Evreiesc de la Breslau, unde îi are 
ca profesori pe H. Graetz şi Z. Frankel. în 
paralel învaţă şi la Universitatea din Breslau, 
acordând o deosebită atenţie lingvisticii, 
studiilor biblice şi limbilor orientale. In 1877 
obţine diploma de doctor al Universităţii din 
Leipzig cu o teză despre fonetica istorică a 
limbii române. întors în România în 1880, se 

dedică studiului literaturii vechi şi literaturii 
populare române, ţine prelegeri de mitologie 
comparată la Universitatea din Bucureşti şi 
colaborează la importante publicaţii cultu¬ 
rale ale vremii. Militează pentru acordarea 
drepturilor cetăţeneşti evreilor români în 
spiritul Tratatului de la Berlin; totodată, ca 
militant sionist, este unul dintre fondatorii 
organizaţiei locale a Chovevei Tzion. Demer¬ 
surile sale fac parte din mişcarea largă a trezi¬ 
rii conştiinţei identitare a evreilor din Europa 
pe fondul dispariţiei marilor imperii, mişcare 
în urma căreia Ben Gurion şi Ezer Weizmann 
aveau să întemeieze statul Israel. Prieten şi 
colaborator al lui Lazăr Şăineanu, în 1882 
se numără printre organizatorii celei de a 
doua colonii de evrei români în Eretz Israel, 
cea din Samaria, la Zikhron Ya'akov. Este 
expulzat din România, în 1885, împreună cu 
principalii lideri de opinie ai presei evreieşti, 
ca urmare a campaniei de demascare a măsu¬ 
rilor legislative restrictive şi a abuzurilor 
administrative faţă de minoritari. Se stabi¬ 
leşte la Londra. Ţine, la Oxford, un ciclu de 
conferinţe despre literatura slavonă. în 1887 
este numit rabin al comunităţii sefarde. Este 
director al Colegiului Montefiore de la Ram- 
sgate, pe care încearcă să-l transforme după 
modelul Seminarului de la Breslau. Deţine 
importante funcţii academice ca preşedinte 
al Folklore Society, preşedinte al Jewish 
Historical Society, vicepreşedinte al Royal 
Asiatic Society şi membru al multor societăţi. 
Prima versiune a Declaraţiei Balfour se redac¬ 
tează la reşedinţa sa londoneză, la 7 februarie 
1917, în prezenţa lui Weizmann (viitorul 
preşedinte fondator al Israelului), N. Soko- 
lov, James Rothschild, Mark Sykes şi Herbert 
Samuel. Ca filolog are meritul de a fi autorul 
primei încercări de sistematizare a folclo¬ 
rului literar românesc în Literatura populară 
română , Bucureşti, 1883. Chrestomaţia română , 
Leipzig-Bucureşti, 1892, a fost considerată 
lucrare de referinţă în domeniu, făcând 
cunoscute în mediile de specialitate euro¬ 
pene limba şi literatura română prin texte 


vechi (secolele XVI-XVIII). Adept al metodei 
comparatiste în studierea folclorului, a con¬ 
siderat literatura populară slavo-bizantină 
puntea de legătură dintre literatura populară 
pre- şi post-talmudică şi folclorul european. 
Studiile sale de exegeză biblică şi de literatură 
populară ebraică din Antichitatea târzie şi 
Evul Mediu, la fel ca articolele sale dedicate 
multiplelor domenii ale ştiinţei iudaismului, 
al cărui principal promotor a fost în Româ¬ 
nia, precum şi studiile sale samaritene au 
fost strânse în cele trei volume de Studies 
and Texts in Folklore; Magic, Medieval Românce; 
Hebrew Apocrypha and Samaritan Archaeology , 
Londra, 1925-1928. Ca lingvist a susţinut 
romanitatea poporului român şi latinitatea 
limbii române: Stratificarea elementului latin 
în limba română, Die Nichtlateinischen Elemente 
im Rumănischen. Membru de onoare al Aca¬ 
demiei Române (1929). în 1936 a donat 
Academiei Române întreaga sa colecţie de 
cărţi vechi şi manuscrise. 

Gaţac, Victor 

(2.06.1933, Lipcani, Basarabia) 

Folclorist. A absolvit Facultatea de Filologie 
a Universităţii de Stat din Chişinău. Specia¬ 
lizare la Institutul de Literatură Universală 
Maxim Gorki al Academiei de Ştiinţe din 
URSS. Din 1958 e cercetător ştiinţific la 
Sectorul de folclor al Institutului de Limbă 
şi Literatură al Filialei Moldoveneşti a Aca¬ 
demiei de Ştiinţe a Uniunii Sovietice (azi 
Institutul de Filologie). Cercetător ştiinţific 
la Institutul Maxim Gorki, din 1968, la Sec¬ 
torul de studiere a creaţiei poetice populare 
la acelaşi institut. Profesor universitar. Con¬ 
tribuţii în domeniul eposului popular eroic, 
cântecului istoric, istoriei folcîoristicii, poe¬ 
ticii istorice, textologiei folclorului. Autor a 
mai mult de 300 lucrări ştiinţifice, inclusiv 
4 monografii. Lucrări: Trei specii, şi nu una: 
clasificarea epicii populare (1960), Eposul eroic 
est-romanic: studii şi texte (1967), Tradiţia orală 
epică în timp: studiu istoric al poeticii (1989), 
Textologia experimentală a folclorului (1998). 

Gavăţ 


A fost unul dintre conducătorii şi autorii 
concepţiei seriei de 62 de volume Moştenirea 
folclorică a popoarelor din Siberia şi Extremul 
Orient. Pentru primele 18 volume din această 
serie, în 2001 a fost distins cu Premiul de 
Stat al Federaţiei Ruse în domeniul ştiinţei şi 
tehnicii. A participat la întocmirea şi editarea 
corpusului de 16 volume Creaţia populară 
moldovenească. A îngrijit volumul Eposul eroic 
(1983), este coautor al monografiei Creaţia 
populară. Curs teoretic de folclor românesc din 
Basarabia,, Transnistria şi Bucovina (1991). Par¬ 
ticipant cu referate şi comunicări la confe¬ 
rinţe, simpozioane, congrese la Washington, 
Bucureşti, Sofia, Varşovia, Budapesta, Bei¬ 
jing, Tokio, Delhi. Membru corespondent 
al Academiei de Ştiinţe a Federaţiei Ruse 
(2000), membru de onoare al Academiei de 
Ştiinţe din Republica Moldova (2000). 

Gavăţ, Iulian P. 

(19.07.1900, Tâmboieşti, jud. Vrancea - 
18.06.1978, Bucureşti) 

Inginer şi geolog. A absolvit Mine şi Geolo¬ 
gie la Politehnica din Bucureşti. A lucrat la 
Institutul Geologic din Bucureşti. A făcut 
prospecţiuni geologice în toată ţara şi a 
elaborat o metodă proprie de interperetare 
a rezultatelor cercetărilor. în virtutea ei a 
reuşit să introducă în circuitul economiei 
noi zăcăminte de hidrocarburi. Profesor la 
Facultatea de Geologie a Universităţii din 
Bucureşti. Lucrări: Structura profundă a teri¬ 
toriului RPR, 1963; Praguri, horturi şi cordiliere 
în structura profundă a Carpaţilor dintre văile 
Oituzului şi Trotuşului, 1971; Interpretarea geo¬ 
logică a prospecţiunilor geofizice, 1973. Membru 
corespondent al Academiei Române (1955). 

Gavriil Protul 

(a doua parte a secolului XV, Grecia - 
începutul secolului XVI, Grecia) 

Călugăr. Grec ca etnie. A fost chemat în 
Ţara Românească de Neagoe Basarab (un 
Craiovescu prin naştere), care i-a comandat 
o scriere despre patriarhul ecumenic al Ţari- 
gradului, Nifon al II-lea, chemat de Radu 
cel Mare Basarab să reorganizeze Biserica 
românească şi canonizat sfânt al ei în 1517. 
Lucrarea a circulat în greaca bizantină şi 
în slavonă cu titlul Viaţa şi traiul sfinţiei sale 
părintelui nostru Nifon, patriarhul Ţarigradului, 
carele au strălucit cu multe patimi şi ispite şi în 
Ţarigrad, şi în Ţara Muntenească. 

Gavril Uric călugărit cu numele Paisie 
(a trăit în veacul al XV-lea) 

Călugăr. Deşi de neam boieresc, s-a călugărit 
la mănăstirea Neamţ şi a copiat numeroase 
manuscrise bisericeşti. Este unul dintre 
creatorii şcolii de caligrafie şi miniatură de 


la Neamţ: Tetraevanghelul, copiat la cererea 
doamnei Mălina, soţia lui Alexandru cel 
Bun (1429), cu text paralel slavon şi grecesc, 
împodobit cu miniaturi şi frontispicii (azi în 
Biblioteca Bodleiană de la Oxford); alt Tetra- 
evanghel (1436), fără miniaturi, trei Mineie 
(probabil a fost seria completă); un Sbornic, 
cuprinzând 16 cuvântări ale Sf. Grigorie de 
Nazianz, şi Scara Sf. loan Sinaitul (1413, azi la 
Moscova); Omiliile Sf. Grigorie de Nazianz cu 
comentariile Iui Nichita al Heracleii (1424); 
alt Sbornic, cuprinzând Cuvântări ale Sf. loan 
Gură de Aur şi alte texte patristice (nedatat), 
alte două Sbornice cuprinzând vieţi de sfinţi 
şi cuvântări (1439 şi 1441); Mărgăritarele 
Sfântului loan Gură de Aur (1443); Cuvântările 
ascetice ale Sf. Vasile cel Mare (1444), Scara Sf. 
loan Sinaitul (1446). 

Gavrilă, Mihai 

(10.10.1929, Cluj) 

Fizician. A absolvit Fizica la Universitatea 
din Bucureşti. Cercetător la Institutul de 
Fizică al Academiei. Contribuţii în domeniul 
fotoelectricităţii. A plecat în Olanda în 1974. 
Lucrări: Efectul fotoelectric relativist, 1958; 
Compton Scattering by L-Shell Electrons, 1973; 
Numerical results for Nonrelativistic Compton 
Stattering of Photons by K-Shell Electrons in 
the Dipole Approximation, 1974. Membru 
corespondent al Academiei Române (1974), 
exclus în acelaşi an, după plecarea din ţară, 
repus în drepturi în 1990. 

Gavrilov, Anatol 

(23.02.1943, Cioburciu, Transnistria) 

Critic, istoric şi teoretician literar. A absolvit 
Facultatea de Filologie a Universităţii de Stat 
din Chişinău (1965). Cercetător ştiinţific, 
apoi director adjunct al Institutului de Isto¬ 
rie şi Teorie Literară al Academiei de Ştiinţe 
a Moldovei, azi şef al Sectorului de teorie 
literară la acelaşi institut, numit Institutul de 
Filologie. Lucrări: Structura artistică a caracte¬ 
rului în roman (1976), Reflecţii asupra romanului 
(1984), Conceptul de roman la G. Ibrăileanu şi 
structura stratiformă a operei literare (2006), 
Criterii de ştiinţificitate a terminologiei literare. 
Principiul obiectivitătii (2007). 

Gavrilov, Vsevolod 

(10.11.1942, Tiraspol) 

Actor. Rus ca etnie. A absolvit Şcoala de 
Muzică şi Institutul de Arte, Secţia instru¬ 
mente de suflat (clarinet) la Chişinău. 
A lucrat la Teatrul actorului de film de pe 
lângă Comitetul de Stat pentru Cinema¬ 
tografie al Moldovei, iar din 1981 actor la 
studioul Moldova Film, în prezent actor la 
Teatrul rus A.R Cehov din Chişinău. Roluri 

în film: Ofiţer în rezervă, 1971; Dimitrie Cânte - 
mir, 1973; Minia, 1974; Bărbaţii încărunţesc de 
tineri, 1974; Ce-i trebuie omului, 1975; Mark 
Twain acuză..., 1975; O întâmplare la festival, 
1976; O şatră urcă la cer, Mosfilm, 1976. 
Maestru în Artă. 

Găbureanu, Mircea 

(28.08.1916, Fălticeni, jud. Suceava - 
1998, Bucureşti) 

Pilot. A absolvit Şcoala de Ofiţeri de Aviaţie 
de la Cotroceni. A lucrat la Flotila 1 Infor¬ 
maţii de la Iaşi. Din 1939 a fost trimis la 
Centrul de Instrucţie Aviaţie de la Pipera, 
în timpul războiului a făcut parte din Flotila 
19 Observaţii. Din 1943 a fost comandantul 
Escadrilei 109 de transport planoare. După 
război a lucrat la Şcoala de Ofiţeri de Aviaţie 
de la Buzău, de unde a fost pensionat în 
1957, şi a continuat să lucreze la Institutul 
de Proiectări al Industriei Uşoare din Bucu¬ 
reşti. Avansat comandor în rezervă în 1990. 
A fost distins cu Ordinul Coroana României 
în grad de Cavaler, cu panglică de Virtutea 
Militară şi cu Ordinul Virtutea Aeronautică, 
clasa Crucea de Aur. 

Găină, Boris 

(17.08.1947, Chiţcanii Vechi, Republica Moldova) 
Oenolog. A absolvit Institutul Politehnic din 
Chişinău. Specializare în viticultură la Insti¬ 
tutul Unional Magaraci din Ialta, Crimeea. 
Doctor habilitat (docent). Discipolul lui Petru 
Ungureanu. Este şeful secţiei de vinificaţie şi 
director ştiinţific la Institutul Naţional al Viei 
şi Vinului, director al Centrului de Cercetări 
Viti-vinicole, şeful Laboratorului de tehno¬ 
logia vinului. A realizat, împreună cu echipa, 
o gamă largă de vinuri de calitate superioară 
Chardonnay şi Pinot noir (Pinot franc) şi 
cupaje originale cu Aligote, Pinot blanc şi 
Fetească albă; Cabernet-Sauvignon, Merlot 
şi Gamay freaux (vinuri roşii). La Concur¬ 
surile Internaţionale peste 17 vinuri produse 
în Moldova, pe baza soiurilor Chardonnay şi 
Pinot noir, au fost distinse cu 33 medalii şi 


diplome (Macon, 1985; Ialta, 1986; Miculov, 
1987; Bratislava, 1988; Verona, 1990; Chişi¬ 
nău-Vin Moldova, 1995-2006). Membru al 
Academiei de Ştiinţe a Moldovei. Desemnat 
în 1993 personalitatea anului în oenologia 
mondială şi medaliat cu aur. 

Găină, Vasile 

(1869, Măzănăieşti, jud. Suceava - 
18.08.1907, Cernăuţi) 

Teolog. A absolvit Facultatea de Teologie la 
Cernăuţi şi s-a specializat la Viena, Berlin, 
Bonn şi Atena. A fost profesor la Facultatea 
de Teologie din Cernăuţi şi rector al Univer¬ 
sităţii din Cernăuţi. Este considerat înteme¬ 
ietorul teologiei fundamentale ca disciplină 
de studiu în facultăţile româneşti de teologie. 
Lucrări: Universalitatea, fiinţa şi originea religi- 
unii, 1898; Teoria revelaţiunii, 1899; Budhismul 
şi creştinismul. Studiu apologetic, 1906. 

Găitan, Vladimir 

(2.02.1947, Suceava) 

Actor. Familie de etnie poloneză. A absolvit 
Institutul de Teatru la Bucureşti. Actor la 
Teatrul Bulandra şi la Teatrul de Comedie 
şi director al acestuia din urmă. Roluri în 
teatru în: Mutter Courage de Bertholt Brecht, 
regia Lucian Giurchescu, 1972; Trei Surori 
de A.P. Cehov, regia Lucian Giurchescu, 
1975; 12 oameni furioşi de Reginald Rose, 
regia George Teodorescu, 1977; Cinema de 
Jean Anouilh, regia Horea Popescu, 1979; 
Donjuan de Moliere, regia Valeriu Moisescu, 
1980; Turnul de fildeş de Viktor Rozov, regia 
Ion Cojar, 1981 ;Amphitrion de Moliere, regia 
Valeriu Moisescu, 1993; Fuga de Mihail Bul- 
gakov, regia Cătălina Buzoianu, 1995; Anna 
Karenina de L.N. Tolstoi, regia Alexandru 
Vasilache, 2000; ...Eseu de Tudor Muşatescu, 
regia Alexandru Dabija, 2002; Poker de 
Adrian Lustig, regia Alexandru Tocilescu, 
2004. Roluri în film în: Reconstituirea (1968); 
Căldura (1969); Aşteptarea (1970); Urmărirea 
(serial TV, 1971); Săgeata căpitanului Ion 
(1972); întoarcerea lui Magellan (1973); Zile 

Vladimir Găitan Nicolae Gărbălău Vasile Gârneţ Pavel Gătăianţu 


fierbinţi (1975); Războiul Independenţei (serial 
TV, 1977); Ultima noapte de dragoste (1979); 
Din nou împreună (1978); Vlad Ţepeş (1979); 
La răscrucea marilor furtuni (1980); Duelul 
(1981); Şantaj (1981); întâlnirea (1982); 
Wilhelm Cuceritorul (1982); Der Mann mit 
dem Ring im Ohr (1984); Secretul lui Nemesis 
(1985); întunecare (1985); Noi, cei din linia întâi 
(1985); Mircea (1989); Coroana de foc (1990); 
Oglinda (1993); Omul zilei (1997); Femeia 
visurilor (2005); Daria, iubirea mea , serial TV, 
2006); Profesorul Toma (2006); Inimă de ţigan 
(2007); Supravieţuitorul (2008). 

Gănescu, Grigorie 

(1830 sau 1833, Craiova - 
7.04.1877, Montmorency, Franţa) 

Publicist. A fost unionist, dar contra politi¬ 
cii lui Napoleon al III-lea (deşi acesta a avut 
un rol important în Unirea Principatelor). 
Expulzat din Franţa, se stabileşte la Frank- 
furt, unde scoate ziarul L'Europe cu J. Al. Fio- 
rescu. După războiul din 1870-1871 revine 
în Franţa şi capătă cetăţenia. A înfiinţat, la 
Tours, ziarul La Liberte. Lucrări: Diplomaţie 
et nationalite , 1856; La Valachie depuis 1830 
jusqu'ă cejour. Son avenir , 1855. 

Gărbălău, Nicolae 

(4.08.1931, Basarabia - 20.02.2006, Chişinău) 
Chimist. Specializat în chimie coordinativă. 
A creat şcoală la Institutul de Chimie al 
ASM. Contribuţii în domeniul coloranţilor. 
A avut 32 de brevete de invenţie. De două 
ori laureat al Premiului de Stat al Moldo¬ 
vei, laureat al Premiului Prezidiului ASM, 
laureat al Premiului Academiilor de Ştiinţe 
din Ucraina şi Belarus. Distins cu Ordinul 
Gloria Muncii şi Medalia Dimitrie Cantemir. 
Membru al Academiei de Ştiinţe a Moldovei. 

Gătăianţu, Pavel 

(15.12.1957, Lokve-Sân-Mihai, Voivodina, Serbia) 
Poet, primul preşedinte al Comunităţii 
Românilor din Iugoslavia. în prezent este 
redactor la Radio Novi Sad. Membru al 


Societăţii Scriitorilor din Voivodina, a fost 
tradus în câteva limbi şi este deţinător al mai 
multor premii literare. A publicat volume 
de versuri: Timp absent , 1976; Şarpe bărbierit , 
1984; Europoeme, 1996; Antrenament pentru 
ogari: balade, ode, uverturi, imnuri şi alte cântece , 
1997; Umărul lui Sisif poezii, 2002. A scris şi 
proză: Atentat la ordinea publică, 1997. 

Gârneţ, Teodor 

(19.04.1911, Roşu, Cahul, Basarabia - 
10.12.1999, Braşov) 

Inginer. A absolvit Şcoala Politehnică din 
Timişoara cu specializatea motoare de avion. 
A lucrat la IAR Braşov, unde a conceput şi 
coordonat fabricarea motorului IAR-7M 
destinat avionului de vânătoare. A realizat 
în premieră mondială şi a brevetat: o maşină 
de rodat segmenţi - GT 100 cu 3 grade de 
libertate în plan; o maşină de şlefuit şi polisat 
şlifuri metalografice cu 7 posturi-GT 200; o 
metodă şi maşină semiautomată de rodat 
precis calotele sferice duble ale tacheţilor 
de motor de automobil şi avion; o metodă 
şi maşină agregat semiautomată pentru exe¬ 
cutare de semicuzineţi fără suport de oţel; o 
metodă şi maşină semiautomată de rodat şi 
suprafinisat suprafeţe plane duble cu planei- 
tate de mare precizie. A fost primul profesor 
de tehnologia fabricaţiei pieselor auto la 
Institutul de Mecanică din Braşov. 

Gârneţ, Vasile 

(1958, Hănăsenii Noi, Republica Moldova) 
Scriitor. A absolvit Facultatea de Ziaristică 
a Universităţii de Stat din Chişinău. Redac- 
tor-şef al Editurii Hyperion din Chişinău, 
apoi director al revistei Contrafort a tinerilor 
scriitori din Republica Moldova. Lucrări: 
Martorul (roman, 1988); Peisaje bolnave (poe¬ 
zii, 1990); Personaj în grădina uitată (poezii, 
1992 - Premiul Uniunii Scriitorilor din 
România); Câmpia Borges (poezii, 2002 - Pre¬ 
miul Uniunii Scriitorilor din Republica Mol¬ 
dova); Intelectualul ca diversiune. Fragmente tra¬ 
gicomice de inadecvare la realitate (publicistică, 

2005 - Premiul Uniunii Scriitorilor din 
Republica Moldova); Europa de la fereastra 
vagonului (jurnal, în colaborare cu Vitalie 
Ciobanu, Bucureşti, 2007). Membru al Uni¬ 
unii Scriitorilor din Republica Moldova şi 
România şi membru al PEN Clubului. 

Geamănu, Grigore 

(1903, Turcineşti, jud. Gorj - 1985, Bucureşti) 
Jurist şi om politic. A absolvit Dreptul la 
Bucureşti şi a fost profesor la ASE, ambasa¬ 
dor în Elveţia (1959-1962), membru al Con¬ 
siliului de Stat (1961-1967), ambasador în 
Turcia (1968-1971) şi apoi membru al Curţii 
de Arbitraj de la Haga (1965-1971). Lucrări: 
Drept internaţional contemporan (1966); Prin¬ 
cipiile fundamentale ale dreptului internaţional 
contemporan (1967); Dreptul Internaţional Penal 
şi Infracţiunile Internaţionale (1977); Dreptul 
Internaţional Public (voi. I - 1981, voi. II - 
1983). Membru fondator al Asociaţiei Nico- 
lae Titulescu de pe lângă Academia Română. 

Geoană, Mircea Dan 

(14.07.1958, Bucureşti) 

Om politic. Rudă, prin soţie, cu Vasile (Octa- 
vian) Barba. A absolvit Facultatea de Meca¬ 
nică a Institutului Politehnic din Bucureşti, 
apoi a început Facultatea de Drept a Univer¬ 
sităţii din Bucureşti. A intrat în diplomaţie 
în 1990, pe relaţia cu Franţa. Specializare 
la Ecole Naţionale d'Administration, Paris, 
1992. în Ministerul de Externe a fost direc¬ 
tor al Departamentului de Afaceri Europene 
(NATO, Comunitatea Europeană, OSCE, 
UE, Consiliul Europei). în 1994 a fost numit 
în funcţia de director general pentru Asia, 
America Latină, Orientul Mijlociu şi Africa, 
iar în 1995 în cea de director general pentru 
Europa, America de Nord, Asia, America 
Latină, Orientul Mijlociu şi Africa. Ambasa¬ 
dor al României în SUA (1996-2000). Minis¬ 
tru de Externe (2000-2004), membru PSD 
(din 2001), preşedinte al PSD (2005-2010), 
preşedinte al Organizaţiei pentru Securitate 
şi Cooperare în Europa (2001), preşedinte al 
Senatului României din 2008. 

George, Al(exandru), nume la naştere 
George Alexandru Georgescu 

(6.04.1930, Bucureşti) 

Prozator şi istoric literar. A început Filologia 
la Bucureşti, dar a fost silit s-o părăsească 
pentru „origine nesănătoasă". A fost bibli¬ 
otecar la Biblioteca Academiei. A debutat 
cu proză: Simple întâmplări cu sensul la urmă, 
1970, şi istorie literară: Marele Alfa , 1970, 
despre Arghezi. A scris proză de tip eseistic 
şi autobiografic şi studii de istorie literară 



Mircea Geoană Tudor George (autoportret) 


prin care îşi vădeşte preferinţa pentru 
modernism: Semne şi repere , 1971, Premiul 
Uniunii Scriitorilor; La sfârşitul lecturii , 3 voi., 
1973-1980; Literatură şi senzaţie , 1980, Pre¬ 
miul Asociaţiei Scriitorilor, Bucureşti; Simple 
întâmplări în gând şi spaţii , 1982, Premiul 
Uniunii Scriitorilor; Petreceri cu gândul şi 
inducţii sentimentale , 1986; Dimineaţa devreme, 
1987; Seara târziu , 1988; într-o dimineaţă de 
toamnă şi Cinci sau chiar şase personaje în jurul 
unui autor, ambele 1989; La sfârşitul lecturii, 
1993, Premiul Uniunii Scriitorilor; Oameni 
şi umbre , 1996; Alte reveniri, restituiri, revizuiri, 
Premiul Uniunii Scriitorilor, 2003; Oameni, 
umbre, glasuri, tăceri , 2004. Se ocupă de ediţia 
de Opere E. Lovinescu, Premiul Uniunii 
Scriitorilor, 1990. A tradus din literatura 
franceză. După 1989 membru fondator al 
Societăţii Academice Române. 

George, Tudor, nume la naştere 
Tudor George Georgescu 

(3.02.1926, Ulmeni, jud. Ilfov - 
12.01.1992, Bucureşti) 

Poet. A absolvit Facultatea de Ştiinţe Juri¬ 
dico-Administrative la Bucureşti. A lucrat 
ca metodist la Casa Centrală a Creaţiei 
Populare. A scris o poezie bazată pe virtu¬ 
ozitate şi ingeniozitatea exprimării: Legenda 
cerberului, 1957, debut; Balada, 1967; Sonete 
aeriene, 1972; Parfumul timpului, 1975; Cate¬ 
hismul iubirii, 1977; Cupola Bărăganului, 1979, 
Premiul Asociaţiei Scriitorilor din Bucureşti; 
Dacica, 1984; Patriarhale şi exotice, 1988. 
A scris şi poezie pentru copii, a tradus din 
literatura italiană. 

Georgescu, Constantin C. 

(4/17.07.1898, Ploieşti - 14.06.1968, Bucureşti) 
Inginer silvic, zooentomolog, fitopatolog. 
A absolvit Facultatea de Agricultură din 
Bucureşti şi s-a specializat la Miinchen şi 
Viena. Profesor la Institutul de Silvicultură 
din Braşov, apoi cercetător la Institutul de 
Exploatare şi Industrializare a Lemnului şi 
director la Institutul de Cercetări Forestiere 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 


g 


- % 
323 


17:23:10 


dict AK.indd 323 























g 


324 


dict AK.indd 


Georgescu 


din Bucureşti. Contribuţii la cercetarea unor 
păduri seculare din Dobrogea, valea Cernei, 
lunca Dunării. A înfiinţat Parcul dendrolo- 
gic de la Snagov (1934). A descoperit Pinus 
Banatica (criptogamă). Lucrări: Atlas de ento¬ 
mologie forestieră, 1931; Pădurile Cadrilaterului, 
1938; Monografia stejarilor din România, 1948; 
Bolile criptogamice din pepiniere şi plantaţii, 
1955. Membru al Societăţii Germane şi 
Societăţii Cehe de Dendrologie. Membru 
corespondent (1948) al Academiei Române. 

Georgescu, George 

(12.09.1887, Sulina, Judeţul Tulcea - 
1.09.1964, Bucureşti) 

Dirijor. Şi-a început cariera studiind vioara 
şi violoncelul la Bucureşti, apoi s-a speci¬ 
alizat la Şcoala Superioară de Muzică din 
Berlin, ca elev al lui Hugo Becker, eminent 
profesor de violoncel. Din 1910 face parte, 
ca violoncelist, din cvartetul de coarde 
de sub conducerea violonistului Henri 
Marteau. în 1916 suferă un accident şi 
este nevoit să abandoneze cariera de vio¬ 
loncelist. La sugestia cunoscutului dirijor 
Arthur Nikisch, care îi recunoaşte calităţile 
muzicale neobişnuite, începe să studieze 
arta dirijorală şi, în 1918, înregistrează un 
succes remarcabil la pupitrul prestigioasei 
Orchestre Filarmonice din Berlin. întors în 
ţară, preia direcţia tinerei Orchestre Filar¬ 
monice din Bucureşti. în al Doilea Război 
Mondial este prezent şi în viaţa muzicală 
a ţărilor de sub dominaţia nazistă. Odată 
războiul sfârşit, este îndepărtat de la con¬ 
ducerea Filarmonicii din Bucureşti, până 
când, în 1947, la întervenţia lui George 
Enescu, îşi reia activitatea muzicală, însă 
cu Orchestra Radiodifuziunii Române. Abia 
după ce Constantin Silvestri - până atunci 
director al Filarmonicii - rămâne definitiv în 
Occident, revine la conducerea orchestrei, 
calităţile sale prestigioase neputând fi igno¬ 
rate. înregistrează pentru casa de discuri 
Electrecord ediţia integrală a simfoniilor lui 
Ludwig van Beethoven. Membru corespon¬ 
dent al Academiei Române (1963). 

Georgescu, Jean 

(12.02.1901, Bucureşti - 8.04.1994, Bucureşti) 
Regizor şi scenarist. Unul dintre fondato¬ 
rii filmului românesc. A realizat în 1923 
Ţigăncuşa din iatac, Milionar pentru o zi, 
1924. în 1929 a plecat la Paris spre a câştiga 
experienţă în domeniul filmului. A realizat 
două scurtmetraje: LaMiniature şi Qa colle, în 
franceză, şi Aventura fericită (1935) şi Amicii 
din St. Hubert, 1937, în română. Se întoarce 
la Bucureşti şi realizează O noapte furtunoasă 



George Georgescu Jean Georgescu 


în 1942, iar în 1944 Visul unei nopţi de iarnă 
după Tudor Muşatescu. Din 1948 a fost 
profesor la Institutul de Artă Teatrală şi 
Cinematografică. A realizat documentare 
comandate: Petrolul, 1948; Pădurile, 1949, iar, 
în 1951, în sat la noi, pe scenariul lui Petru 
Dumitriu, Marele Premiu pentru regie la 
Festivalul de la Karlovy Vary. în 1955 a reali¬ 
zat Directorul nostru, prima satiră a birocraţiei 
comuniste. Abia în 1965 a reuşit să facă, 
după I. L. Caragiale, Mofturi 1900. A jucat şi 
ca actor în filmul lui Iulian Mihu Nu filmăm 
să ne-amuzăm, 1975. 

Georgescu, Paul 

(7.11.1923, Ţăndărei, jud. Ialomiţa - 
24.09.1989, Bucureşti) 

Prozator şi critic literar. A absolvit Literele 
şi Filosofia la Bucureşti. A fost redactor şi 
redactor-şef la diverse publicaţii. A scris 
critică literară folosind ironia sarcastică, 
stilul intelectual şi livresc: încercări critice, 

2 voi., 1957-1958; Păreri literare, 1964, Pre¬ 
miul Uniunii Scriitorilor; Polivalenţa necesară, 
1967, Premiul Uniunii Scriitorilor şi Pre¬ 
miul Academiei; Volume, 1978, şi a continuat 
cu proză livrescă de sorginte caragialiană: 

3 nuvele, 1973, Premiul Asociaţiei Scriitorilor 
din Bucureşti; Doctorul Poenaru, 1976, Pre¬ 
miul Uniunii Scriitorilor; Vara baroc, 1980, 
Premiul Asociaţiei Scriitorilor din Bucureşti; 
Solstiţiu tulburat, 1982; Siesta, 1983; Mai mult 
ca perfectul, 1984; Pontice, 1987; Geamlâc, 1988. 

Georgescu, Pimen 

nume la naştere Petru Georgescu 

(24.10.1853, Proviţa de Sus, Prahova - 
12.11.1934, Bucureşti) 

Mitropolit. A absolvit Seminarul Central şi 
Facultatea de Teologie la Bucureşti şi şi-a 
susţinut doctoratul la Cernăuţi. Profesor 
la Facultatea de Teologie din Bucureşti, 
director la Seminarul Central. Din 1909 
mitropolit al Moldovei. Lucrări: Din vremea 
marelui război, 1919; Amintiri din marele război, 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:23:10 

















Georgescu 



Paul Georgescu Pimen Georgescu Nicholas Georgescu-Roegen Teohari Georgescu 


1923; Mărăşti, 1924. Membru de onoare al 
Academiei Române (1918). 

Georgescu, Teohari 

(31.01.1908, Bacău - 31.12.1976, Bucureşti) 
Tipograf şi om politic. Ca ucenic tipograf la 
Cartea Românească, face parte din sindica¬ 
tul tipografilor, Gutenberg, intră în mişcarea 
comunistă, făcând propagandă, participând 
la şedinţe clandestine, organizând greve, 
răspândind manifeste. Arestat prima oară 
în 1933 pentru împrăştiere de manifeste. 
Va fi instruit la Moscova în 1940 sub coor¬ 
donarea lui Ghiorghi Dimitrov, de către 
agenţi NKVD, şi va poseda cifrul pentru 
corespondenţa secretă cu Internaţionala 
comunistă. Eliberat la 23 august 1944 din 
penitenciarul Caransebeş, unde ispăşea o 
pedeapsă de 10 ani închisoare, alături de alţi 
fruntaşi comunişti, va fi numit - la 4 noiem¬ 
brie 1944, de către Ana Pauker - subsecretar 
de stat la Ministerul Afacerilor Interne. Va 
ajunge ministru de Interne în cabinetele 
Groza (6.03.1945-15.04.1948; 01.01.1951- 
28.05.1952). în 1952 este epurat odată cu 
Ana Pauker şi Vasile Luca, este închis la 
18 februarie 1953, anchetat, apoi eliberat 
în 1955 şi trimis corector la Editura Cartea 
Românească, al cărei director va ajunge. 

Georgescu, Valentin Al. 

(2.07.1908, Corabia, Olt - 9.10.1995, Bucureşti) 
Jurist, istoric al dreptului. A absolvit Lite¬ 
rele şi Dreptul la Bucureşti. S-a specializat 
în Drept la Heidelberg, Bruxelles, Viena şi 
Haga. Şi-a început cariera la Facultatea de 
Drept din Cernăuţi, a continuat-o la Facul¬ 
tăţile de Drept din Bucureşti, Lausanne, 
Iaşi. A fost cercetător la Institutul de Istorie 
din Iaşi, la Institutul de Istorie şi Institutul 
de Studii şi Cercetări Juridice din Bucu¬ 
reşti. Din 1969 cercetător la CNRS, Paris. 
Profesor asociat la Universitatea din Nisa. 
Lucrări: Originile şi evoluţia generală a propri¬ 
etăţii în Dreptul roman , 1938; Dreptul roman 
al lui Justinian în Principatele danubiene în sec. 


XVIII , 1970; Judecata domnească 1611-1831, 
2 voi., 1975; Instituţii feudale din Ţara Româ¬ 
nească. Dicţionar, 1988. Membru al Acade¬ 
miei din Atena, al Academiei de Istorie din 
Lisabona, al Institutului Max Planck din 
Frankfurt. Membru titular al Academiei 
Române (1992). 

Georgescu, Vlad 

nume la naştere David Funderburck 

(29.10.1937, Bucureşti - 
13.11.1988, Nordfriedhoff) 

Istoric. Evreu ca etnie. A fost director al sec¬ 
ţiei române la Radio Europa Liberă, a lucrat 
apoi la BBC, s-a stabilit în SUA. Lucrări: 
Politics, History and Naţionalism: The Origins of 
Romania's Socialist Personality Cult, în: Joseph 
Held (ed.), The Cult of Power. Capitol în The 
Twentieth Century, Boulder, East European 
Monographs, 1983; Politică şi Istorie (cazul 
comuniştilor români 1944-1977); Istoria româ¬ 
nilor de la origini până în zilele noastre; Istoria 
gândirii politice româneşti; Istoria ideilor politice 
româneşti (1369-1878), Bucureşti, 1987. 

Georgescu-Delafras, Petre 

(1885, Bucureşti - 1963, Bucureşti) 

Tipograf. Şi-a început cariera ca ucenic tipo¬ 
graf. A înfiinţat editura şi tipografia Cugeta¬ 
rea Georgescu-Delafras (1920-1947). Acolo 
s-a tipărit enciclopedia lui Lucian Predescu, 
scrisă între 1936-1939, Enciclopedia „Cuge¬ 
tarea " sau Enciclopedia României - Material 
românesc. Oameni şi înfăptuiri, o sinteză unică 
a standardelor şi personalităţilor ţării de 
până la schimbarea de regim. P.P. Negulescu 
şi-a publicat majoritatea lucrărilor la această 
editură. A publicat traduceri din literatura 
universală, manuale şcolare. A scris el însuşi: 
Tari şi slabi, 1937; Cum am cucerit viaţa, 1939; 
Omul de mâine, roman, 1942. 

Georgescu-Kiriac, Dumitru - 

V. Kiriac-G. D. 

Georgescu Paleolog, Vasile - 

V. Paleolog, G. V 

Georgescu 



Valentin Al. Georgescu Vlad Georgescu Dimitrie Gerota Ion Geru 


Georgescu-Roegen, Nicholas 
nume la naştere Nicolae Georgescu 

(4.02.1906, Constanţa - 
31.10.1994, Nashville, SUA) 

Economist şi matematician. Şi-a luat licenţa 
în Matematici la Universitatea din Bucu¬ 
reşti, s-a specializat la Institutul de Statistică 
din Paris, la Universitatea din Londra şi la 
Harvard în SUA. Virgil Madgearu l-a invitat 
să lucreze la Institutul pentru Studiul Con¬ 
juncturii. A colaborat la Enciclopedia României 
coordonată de Dimitrie Guşti. Emigrat în 
SUA în 1940 din cauza persecuţiilor legio¬ 
nare. Lucrări: Elemente de statistică matematică, 
1933. Şi-a donat toate cărţile Bibliotecii 
Centrale Universitare din Bucureşti. Mem¬ 
bru al Institutului Internaţional de Statistică, 
preşedinte de onoare al Societăţii Europene 
de Studii Bioeconomice. Membru de onoare 
al Academiei Române (1991). 

Georgescu-Tistu, Nicolae 

(1.09.1894, Costeşti, jud. Buzău - 
11.04.1972, Bucureşti) 

Bibliolog. A studiat la Ecole des Chartes din 
Paris şi mai apoi la Institutul Internaţional 
de Bibliografie din Bruxelles. Pentru el s-a 
creat în 1932, la Facultatea de Litere a Uni¬ 
versităţii Bucureşti, Catedra de bibliologie. 
A înfiinţat şi organizat Biblioteca Centrală 
Universitară şi reţeaua bibliotecilor de 
facultăţi. S-a ocupat de editarea de biblio¬ 
grafii sistematice. Lucrări: Les bibliotheques et 
la bibliographie roumaine, 1927; Publicazione 
storiche rumene dalia guerra e poi, 1930; Bibli¬ 
ografia literară română , 1932; Bibliographie 
historique de lapresse roumaine , 1937; Orientări 
bibliologice, 1938; Cartea şi bibliotecile: Studii de 
bibliologie, 1972. 

Germani, Dionisie, pronunţat şi Ghermani 

(17.03.1877, Galaţi - 1.09.1948, Bucureşti) 
Inginer hidraulician, electrotehnician. 
A absolvit Şcoala Naţională de Poduri şi 
Şosele din Bucureşti şi s-a specializat în 
Belgia, Germania, Anglia. Şi-a susţinut 


doctoratul la Şcoala Superioară de Electri¬ 
citate din Paris. Profesor la Şcoala Naţio¬ 
nală de Poduri şi Şosele, apoi la Institutul 
Politehnic din Bucureşti. A proiectat şi a 
condus lucrări de alimentare cu apă şi de 
canalizare a diferite oraşe, ca Piteşti, Tulcea, 
Turnu-Măgurele, Brăila etc. A condus lucră¬ 
rile de captare de la Ulmi, pentru Bucureşti, 
şi a executat proiectul general de canalizare 
a capitalei. Lucrări: Complemente de hidraulică, 
2 voi., 1930; Similitude en hydrodynamique, 
1931. Membru de onoare al Academiei 
Române (1945), exclus (1948), repus în 
drepturi în 1990. 

Gerota, Dimitrie 

(17.07.1867, Craiova - 3.03.1939, Bucureşti) 
Medic. A efectuat cercetări privitoare la ana¬ 
tomia şi fiziologia vezicii urinare şi a apen- 
dicelui, a preconizat o tehnică de injectare 
a vaselor limfatice, cunoscută în literatura 
de specialitate drept metoda Gerota. De 
numele său se leagă şi aplicarea primelor 
radiografii din România, fiind considerat 
cel dintâi radiolog român. Mare chirurg, a 
înfiinţat la Bucureşti un spital în care erau 
operaţi şi îngrijiţi numeroşi bolnavi, precum 
şi un muzeu de mulaje anatomico-chirur- 
gicale, lucrate în întregime de el. Membru 
corespondent al Academiei Române. 

Geru, Ion 

(8.12.1937, Cotiujenii Mari, Basarabia) 

Fizician. A absolvit Facultatea de Fizico- 
Matematici a Univeristăţii de Stat din 
Moldova. S-a specializat la Kiev în fizica 
semiconductorilor. A lucrat la filiala din 
Moldova a Institutului Unional de Cercetări 
Ştiinţifice a Surselor de Curent (1965-1969), 
a fost cercetător ştiinţific superior la Institu¬ 
tul de Fizică Aplicată al ASM (1969-1977), 
profesor universitar, şef de catedră, fondator 
şi şef al Laboratorului de Supraconductibili- 
tate şi Magnetism (1993-2005) la Facultatea 
de Fizică a Universităţii de Stat din Moldova. 
Fondator al Laboratorului de Rezonanţă 

Gheorghiev 


Magnetică şi Spectroscopie Laser. Contri¬ 
buţii în domeniul fizicii generale, mecanicii 
teoretice, teoriei grupurilor, astronomiei, 
teoriei oscilaţiilor, mecanicii cuantice, fizicii 
statistice, neliniarităţii în corpurile solide ş.a. 
Distins cu Ordinul Gloria Muncii. 

Gheba, Grigore 

(15.08.1912, Dumitreşti, jud. Vrancea - 
9.09.2004, Bucureşti) 

Matematician. A absolvit Şcoala de Ofi¬ 
ţeri de Rezervă din Bacău şi Facultatea de 
Matematică din Bucureşti. Profesor de liceu. 
A scris 42 de culegeri de probleme pentru 
elevi, editate în peste 6 milioane de exem¬ 
plare. Lucrări: Teme fundamentale în studiul 
matematicii - Clasele IV~X; Exerciţii şi probleme 
de matematică pentru concursurile de admitere 
în licee , 1971; Intre viaţă şi moarte , 1993. Din 
2001 s-a iniţiat Concursul naţional bianual 
de matematică pentru elevii claselor 4-10, 
care-i poartă numele. 

Gheorghe 

(prima parte a secolului XV, Moldova - 
1.04.1508, laşi) 

Mitropolit al Moldovei (1478-1508). A sfin¬ 
ţit cele mai multe din ctitoriile lui Ştefan cel 
Mare şi a asigurat, din punct de vedere spiri¬ 
tual, trecerea ţării de la domnia lui Ştefan cel 
Mare la aceea a urmaşilor lui. 

Gheorghe Movilă 

V Movilă, Gheorghe 

Gheorghe, Tudor 

(1.08.1945, Podari, jud. Dolj) 

Actor şi cantautor. A absolvit Institutul de 
Teatru la Bucureşti. Actor la Teatrul Naţional 
din Craiova. Roluri în: Cocoşul negru de Vic¬ 
tor Eftimiu; Visul unei nopţi de iarnă de Tudor 
Muşatescu; D'ale carnavalului de I.L. Caragi- 
ale; Unchiul Vanea de Cehov; Filfizonul pedepsit 
de John Vanbrugh ş.a. S-a afirmat însă mai 
ales compunând şi interpretând cântecele 
proprii. Cu ele a susţinut concerte: Menestrel 
la Curţile Dorului , 1969; Anotimpurile poeziei 
româneşti , 1998; Săptămâna risipitorului de fru¬ 
museţi, 2006; Calvarul unei inime pribege, 2006; 
Parfumul nebunelor dorinţi, 2007; La margine de 
imperii , 2007. A concertat cu succes în ţară şi 
în străinătate. 

Gheorghian, losif 

nume la naştere loan Gheorghian 

(29.08.1829, Botoşani - 24.01.1909, Bucureşti) 
Mitropolit în două rânduri al Bisericii Orto¬ 
doxe Române (1886-1893, 1896-1909). 
A studiat la şcoala de la biserica Trei Ierarhi 
şi la Academia Mihăileană din Iaşi, iar mai 
târziu a urmat diferite cursuri la Sorbona 



Tudor Gheorghe losif Gheorghian 


(Franţa). A fost tuns în monahism la mănăs¬ 
tirea Mogoşeni şi hirotonisit ierodiacon în 
anul 1846. Slujeşte ca diacon la Huşi şi Iaşi, 
iar între 1857 şi 1858 la Capela românească 
din Paris. Revenit în ţară, este numit egumen 
la mănăstirile Todireni, Suceava (1863), şi 
Popăuţi, Botoşani (1864). La 19 iunie 1865 
este numit episcop al Huşilor, unde a păs¬ 
torit până la 24 martie 1879, când a fost ales 
episcop^ al Dunării de Jos, cu reşedinţa la 
Galaţi. în această calitate reorganizează viaţa 
bisericească din Dobrogea, revenită atunci 
la România (1878). La 29 martie 1893 este 
obligat să-şi dea demisia de la Mitropolie, în 
urma refuzului de a accepta Legea clerului 
mirean şi a seminariilor, propusă de Take 
Ionescu. în locul său, Colegiul Electoral 
alege, cu ajutorul consevatorilor, la 18 mai 
1893, cu o majoritate de voturi, 168 din 220, 
pe episcopul Argeşului, Ghenadie Petrescu. 
A editat literatură patristică: Vladimir 
Guettee - Expunerea doctrinei Bisericii creştine 
ortodoxe (Huşi, 1875); Vladimir Guettee - 
Papalitatea schismatică sau Roma în raporturile 
sale cu Biserica orientală (Bucureşti, 1880); 
Mitrofan din Konoveţ - Viaţa repausaţilor 
noştri şi viaţa noastră după moarte (Bucureşti, 
1891); Inochentie (Borisov) - Cuvântări spre 
folosul celor ce se pregătesc la penitenţă şi la sfânta 
cuminecare (Bucureşti, 1897); Sfântul Vasile, 
arhiepiscopul Chesariei Capodociei (Bucureşti, 
1898); Thomas A. Kempis - Urmarea lui 
Hristos (Bucureşti, 1901); Eusebiu de Ceza- 
reea - Istoria bisericească şi Viaţa lui Constantin 
cel Mare (Bucureşti, 1896); Sozomen - Istoria 
bisericească (Bucureşti, 1897); Socrate Sco¬ 
lasticul - Istoria bisericească (1899); Evagrie 
şi Filostorg - Istoria bisericească (1899) ş.a. 
A fost ales membru de onoare al Academiei 
Române în 1901. 

Gheorghiev, Gheorghe 

(27.07.1907, Bolgrad, Basarabia, azi în Ucraina - 
28.06.1999, laşi) 

Matematician. Bulgar ca etnie. A absolvit 
Facultatea de Ştiinţe a Universităţii din Iaşi 

Gheorghe Gheorghiev Angela Gheorghiu Constantin V. Gheorghiu Florin Gheorghiu 


ca elev al lui Alexandru Myller. Specializare 
la Universitatea din Hamburg, în geometrie. 
A predat matematica la liceele din Aiud, 
Ismail, Chilia, Cetatea Albă şi Iaşi. Profesor 
şi decan al Facultăţii de Fizico-Matematici la 
Universitatea din Iaşi. 

Gheorghiu, Angela 

nume la naştere Angela Burlacu 

(7.09.1965, Adjud, România) 

Soprană. A absolvit Conservatorul la Bucu¬ 
reşti. A debutat la Opera de Stat din Viena 
şi apoi a fost prim-solistă la Metropolitan 
Opera, New York, vreme de zece ani. A cân¬ 
tat de preferinţă la Covent Garden din Lon¬ 
dra şi Scala din Milano. A interpretat toate 
rolurile clasice de operă şi are o discografie 
impresionantă: L'elisir d'amore (Donizetti), 
Decca, 1997; Mysterium - Sacred Arias, 
Decca, 2001; La Boheme (Puccini), Decca; 
La Traviata (Verdi), Decca; La Rondine (Puc¬ 
cini), EMI; Werther (Massenet), EMI; Manon 
(Massenet), EMI; Tosca (Puccini), EMI; II 
Trittico (Puccini), EMI; Requiem (Verdi, EMI; 
II Trovatore (Verdi), EMI; Romeo et Juliette 
(Gounod), EMI. Concertul dedicat aderării 
României la Uniunea Europeană a fost sus¬ 
ţinut, la Luxemburg, de ea. 

Gheorghiu, Constantin C. 

(19.03.1907, Deva - 
7.02.1991, Bucureşti) 

Inginer şi pilot. A absolvit Facultatea de 
Electromecanică la Şcoala Politehnică din 
Timişoara şi Şcoala de Pilotaj ARPA de la 
Băneasa. A lucrat ca inginer-şef la IAR Bra¬ 
şov. Lucrări: Aurel Vlaicu, un precursor al avi¬ 
aţiei româneşti (1960); Zboruri celebre (1964); 
Invenţii şi priorităţi româneşti în aviaţie (1979); 
Zborul spre infinit (1980); îndrăgostitele aerului 
(1984); Istoria aviaţiei române (coautor, 1984). 
Membru al Asociaţiei Internaţionale a Isto¬ 
ricilor de Aviaţie, al Comisiei Naţionale de 
Astronautică a Academiei RSR şi membru 
al Aeroclubului Franţei. 


Gheorghiu, Constantin V. 

(25.10.1894, Dolheşti, laşi - 16.02.1956, laşi) 
Chimist. A absolvit Facultatea de Ştiinţe la 
Iaşi şi s-a specializat Sorbona. Profesor la 
Facultatea de Chimie din Iaşi. Unul dintre 
primii cercetători români în domeniul 
chimiei organice, curs iniţiat la Institutul 
Petru Poni din Iaşi. A condus Revista V Ada- 
machi. Membru corespondent al Academiei 
Române (1955). 

Gheorghiu, Constantin Virgil 

(15.09.1916, com. Războieni, jud. Neamţ - 
22.06.1992, Paris) 

Prozator. A absolvit Literele şi Filosofia la 
Bucureşti. La început scrie o poezie sen¬ 
timentală, dar abrupt-modernă în limbaj: 
Viaţa de toate zilele a poetului, 1939; Caligrafie 
pe zăpadă, 1940, Premiul Scriitorilor Tineri 
al Fundaţiilor Regale. A fost reporter de 
front: Ard malurile Nistrului, 1941; Am 
luptat în Crimeea, 1942. Primul roman, 
Ultima oră, 1943 n-a avut ecouri deose¬ 
bite. înclinaţii legionare. S-a expatriat în 
Germania în 1946 şi a studiat teologia la 
Heidelberg. S-a stabilit în Franţa în 1948 şi 
a fost preot al bisericii româneşti din Paris. 
A publicat numeroase romane în franceză, 
bucurându-se de succesul scriitorilor de 
consum: L'Heure 25 (Ora 25, titlu revendi¬ 
cat în justiţie de Alexandru Lungu, care a 
publicat în 1945 un volum cu acest titlu, 
premiat de Societatea Scriitorilor Români), 
1950, ecranizată 1962; La seconde chance (A 
doua şansă), 1952; Les sacrifies du Danube 
(Sacrificaţii Dunării), 1957; La cravache, 1960; 
La maison de Petrodava (Casa de la Petrodava), 
1961; Les immortels d'Agapia, 1964; De la 
vingt-cinquieme heure ă l'heure eternelle (De la 
ora a 25-a la ora eternă), 1965; Le Meurte de 
Kyralessa (Asasinatul de la Byralessa), 1970, 
tradus din română; L'Homme qui voyagea seul 
(Omul care călătorea singur), 1971, tradus din 
română; L'Oeil americain (Ochiul american), 
1972; Christ au Liban, 1979. 

Gheorghiu, Florin 

(6.04.1944, Ploieşti) 

Şahist. La 15 ani s-a calificat în finala naţi¬ 
onală a seniorilor. A absolvit Facultatea de 
Limbi Străine a Universităţii din Bucureşti, 
unde este cadru didactic. Prima victorie 
internaţională a fost în 1959, la Universita¬ 
tea din Leningrad. A câştigat titlul olimpic 
în 1966, la Havana, în faţa lui Boby Fischer. 
Mare Maestru al Sportului. Preşedinte al 
Federaţiei Naţionale de Şah. 

Gheorghiu, Ion Alin 

(29.09.1929, Bucureşti - 11.12.2001, Bucureşti) 
Pictor, sculptor, grafician. A absolvit Insti¬ 
tutul de Arte Plastice din Bucureşti, clasa 
Camil Ressu. A avut foarte multe expoziţii, 
atât în ţară, cât şi în străinătate: Helsinki, 
1960; Moscova, 1962; Paris, 1963; Veneţia, 
1964; Geneva, Londra, Paris, Plovdiv, 1966; 
Memphis, 1967; Praga, 1969; Alexandria, 
Diisseldorf, Haga, Moscova, Roma, Tallinn, 
Tel Aviv, Tunis, Varşovia, Leningrad, Palma 
de Mallorca etc. Lucrări: ciclul Grădinile 
suspendate (pictură), ciclul Himere (sculptură). 
Medalia de Aur conferită de Accademia 
del Lavoro, Italia. Membru titular (1999) 
al Academiei Române. Decorat cu Steaua 
României în grad de Ofiţer, 2001. 

Gheorghiu, Ion S. 

(24.08.1885, Bacău - 6.11.1968, Bucureşti) 
Inginer. A absolvit Şcoala Naţională de 
Poduri şi Şosele la Bucureşti. S-a specializat 
la Paris şi Berlin. A fost inginerul pentru 
instalaţii elecrice al portului Constanţa, şeful 
Serviciului electrificare la Direcţia Generală 
a CFR. Director al Institutului de Energetică 
al Academiei Române. S-a ocupat de maşini 
electrice, electrificarea căilor ferate. Lucrări; 
Probleme de maşini electrice , 3 voi., 1960-1966; 
Maşini electrice, 4 voi., 1968-1972. Membru 
al Academiei Române (1952), vicepreşedinte 
al ei (1959-1963), preşedinte al secţiei de 
Ştiinţe Tehnice (1959-1963). 

Gheorghiu, (Mihail) Miluţă 

(2.10.1897, laşi - 10.12.1971, Bucureşti) 

Actor. A absolvit Conservatorul de Muzică 
şi Artă Dramatică din Iaşi. Actor la Teatrul 
Naţional din Iaşi. Cunoscut mai ales prin 
rolurile în travesti din comediile lui Vasile 
Alecsandri. Roluri în teatru: Chiriţele lui 
Alecsandri, Harap Alb, O scrisoare pierdută 
de I.L. Caragiale, Mitică Popescu de Camil 
Petrescu, Puntila şi sluga sa Matti de Brecht, 
Intrigă şi iubire de Schiller. Roluri în film: 
O noapte furtunoasă (1943). Artist al Poporului. 



Ion Alin Gheorghiu Ion S. Gheorghiu 


Gheorghiu, Mihnea 

(5.05.1919, Craiova) 

Scriitor. A absolvit Literele şi Filosofia la 
Bucureşti. A fost redactor-şef la Scânteia 
tineretului Secolul 20, preşedinte al Consi¬ 
liului Cinematografiei, profesor la Institutul 
de Artă Teatrală şi Cinematografică din 
Bucureşti, preşedinte al Academiei de Studii 
Social-Politice Ştefan Gheorghiu. A debutat 
cu versuri de avangardă: Anna Mad, 1942 şi 
a continuat cu lirică patetic revoluţionară: 
Primăvara în Valea Jiului • Două poeme, 1949; 
întâmplări din marea răscoală, 1953. A mai 
scris proză bazată pe documente: Două 
ambasade, 1958 (despre Dimitrie Cantemir) 
şi studii despre teatru: Modalitatea confor¬ 
mistă a dramei. I - Orientări în teatrul contem¬ 
poran, 1948; II - Dionysos, 1969 sau literatura 
străină: Orientări în literatura străină, 1958. 
A scris şi teatru: Zodia Taurului, 1972, Pre¬ 
miul Academiei; Unul din doi: 1601 - Capul, 
1821 - Zodia Taurului, 1975, Premiul Uniu¬ 
nii Scriitorilor; Istorii dramatice, 1977. A scris 
scenarii de film: La Porto Franco, 1962; Tudor, 
1963-1964; Zodia Fecioarei, 1967; Pădurea 
pierdută, 1972; Cantemir, 1974, Premiul 
Uniunii Cineaştilor; Hyperion, 1975; Tănase 
Scatiu, 1976; Burebista, 1980; Muşchetarul 
lui Cantemir, 1990. A publicat şi eseuri cu 
caracter general: Social and Political Sciences in 
România (Ştiinţe sociale şi politice în România), 
1981; Una conciencia europea (O conştiinţă 
europeană), 1984. A tradus mult din litera¬ 
tura engleză, cea mai importantă realizare 
fiind integrala Shakespeare. A primit mai 
multe premii speciale la festivalurile inter¬ 
naţionale de film, pentru scenarii. I s-a 
decernat Ordinul Literelor şi Artelor de 
către Republica Franceză, distins cu Das 
Grosse Verdienstkreuz mit Stern de către 
R.F. Germană, este Comandor al Ordinului 
Meritului Republicii Italiene, membru al 
Academiei de Ştiinţe din New York, al Aca¬ 
demiei Mondiale de Perspective Sociale, al 
Academiei Naţionale de Istorie din Caracas, 

al Clubului de la Roma ş.a. Membru titular 
al Academiei Române (1996). Preşedinte al 
UCIN (din 2008). 

Gheorghiu, Ştefan 

(15.01.1879, Ploieşti - 19.03.1914, Bucureşti) 
Militant socialist. S-a născut în atmos¬ 
fera incendiară care a urmat revoluţiei şi 
Republicii de la Ploieşti (1870) a lui Can- 
diano Popescu, mişcare de susţinere a lui 
Al.I. Cuza, înlăturat de Brătieni în favoarea 
aducerii unei dinastii străine. A intrat în 
Clubul Muncitorilor din Ploieşti, iar în 1899 
în Partidul Liberal, decis să reorganizeze 
mişcarea muncitorească. A fost unul dintre 
promotorii Conferinţei Generale a Sindica¬ 
telor din 1906, unde s-a semnalat iminenţa 
revoltelor ţărăneşti care au urmat în 1907. 
Fondator al Partidului Social Democrat 
în 1910. în 1914 a fost contra participării 
României la Primul Război Mondial. Acade¬ 
mia de Studii Politice din Bucureşti, înfiin¬ 
ţată în 1946, i-a purtat numele până în 1990. 

Gheorghiu, Trajan 

(19.02.1887, Craiova - 3.02.1968, Bucureşti) 
Fizician. A absolvit Facultatea de Ştiinţe, 
Secţia fizico-chimice, la Universitatea din 
Bucureşti. S-a specializat la Şcoala Superi¬ 
oară de Electricitate din Paris şi şi-a susţinut 
doctoratul la Sorbona. Profesor la Politeh¬ 
nica din Bucureşti. Contribuţii în domeniul 
absorbţiei luminii de uleiurile minerale şi 
al preparării semiconductorilor din siliciu. 
Lucrări: Absorbtion dans l'ultraviolet de quelques 
carbures aromatiques , 1933; Cercetări asupra 
bachelizării lemnului , 1951. Membru cores¬ 
pondent al Academiei Române, 1948. 

Gheorghiu, Valentin 

(21.03.1928, Galaţi) 

Pianist şi compozitor. A început să cânte la 
pian la vârsta de 5 ani. Studiază la Academia 
de Muzică din Bucureşti, având profesori 
pe Mihail Jora (teorie-solfegiu, armonie, 
contrapunct, compoziţie), Constanţa Erbi- 
ceanu (pian), Mihail Andricu (muzică de 
cameră). George Enescu, într-o scrisoare 
adresată Ministrului Culturii din acea 
vreme, îl recomandă drept un „talent rar ce 
trebuie supravegheat îndeaproape" şi astfel, 
la vârsta de 9 ani, primeşte o bursă pentru 
a studia (1937-1939) la Conservatorul 
Naţional Superior de Muzică din Paris, cu 
Lazare Levy (pian), Marcel Mayer (teorie şi 
solfegiu), Noel Gallon (armonie). La 15 ani 
debutează la Ateneul Român în compania 
Orchestrei Filarmonice din Bucureşti, sub 
bagheta lui George Georgescu, ca solist al 



Gheorghe Gheorghiu-Dej Valentin Gheorghiu 


Concertului nr. 1 în Do-major pentru pian şi 
orchestră de Ludwig van Beethoven şi devine 
solist al Filarmonicii în 1950. în afara activi¬ 
tăţii concertistice în ţară, a întreprins turnee 
de răsunet în Anglia, Franţa, Spania, Germa¬ 
nia, Uniunea Sovietică, Austria etc. precum 
şi în SUA, Israel, Japonia. A colaborat cu 
orchestre de prestigiu: Societe des Concerts 
du Conservatoire de Paris, Gewandhaus 
(Leipzig), Staatskapelle (Dresda) etc. şi a 
colaborat cu dirijori de renume mondial: 
Antal Dorati, Kurt Masur, Rafael Kubelik, 
Constantin Silvestri, Georges Pretre, George 
Georgescu. A făcut înregistrări radio, de 
televiziune şi discografice (pentru casele His 
Master's Voice, Pathe Marconi, Deutsche 
Gramophone, Electrecord). A fost membru 
în juriile unor concursuri internaţionale de 
la Viena, Varşovia, Bruxelles, Paris, Bolzano 
etc. în 1958, la primul Festival şi Concurs 
Internaţional George Enescu din Bucureşti, 
împreună cu fratele său, Ştefan, obţine 
premiul I pentru interpretarea Sonatei pentru 
vioară şi pian de George Enescu. Creaţia 
sa componistică, din păcate prea puţin 
executată în public, cuprinde: Sonată pen¬ 
tru pian (menţiunea I la Festivalul George 
Enescu, 1946), Concert pentru pian şi orchestră 
(Premiul George Enescu al Academiei 
Române), Burlescă pentru pian şi vioară , Trio 
pentru pian, vioară şi violoncel. Sonată pentru 
pian şi violoncel, Quartet de coarde, Coral şi fugă 
pentru orgă şi orchestră. 

Gheorghiu, Vasile 

(16/28.07.1872, Câmpulung Moldovenesc - 
29.11.1959, Cut, jud. Neamţ) 

Preot. A absolvit Teologia la Cernăuţi, fiind 
apoi profesor la aceeaşi facultate. Specia¬ 
lizare la Leipzig. A participat la mai multe 
congrese interconfesionale, susţinând ecu- 
menismul: Berna, Atena, Bucureşti. Lucrări: 
Despre Botezul „cu Spirit Sfânt şi cu foc" şi daru¬ 
rile harismatice, 1929; împărăţia de „mii de ani“ 
şi lupta cea mai de pe urmă , 1938; Codex Ar gen- 
teus Uppsaliensis, 1939; Lecţionarul evanghelic 

din Iaşi, 1940; Novum Testamentum graece cum 
apparatu critico, rămas în manuscris. Membru 
de onoare al Academiei Române (1938), 
exclus (1948), repus în drepturi (1990). 

Gheorghiu-Dej, Gheorghe 

(8.11.1901, Bârlad - 19.03.1965, Bucureşti) 
Primul preşedinte al României şi secretarul 
general al PCR. Intră în PCRîn 1930, fiind 
ales secretar al CC al PCR în martie 1932. 
1933 - condamnat la 12 ani muncă silnică 
din cauza grevelor feroviarilor şi petroliş¬ 
tilor; evadează din lagărul de la Târgu Jiu 
în 1944; octombrie 1945 - secretar general 
al CC al PCR; februarie 1948 - secretar 
general al PMR, în urma Congresului I al 
PMR, care a hotărât unificarea PCR şi PSD; 
martie 1961-martie 1965 - preşedinte al 
Consiliului de Stat al Republicii Populare 
Române. 

Gherasim, Leonida 

(9.04.1929, Teiuşi, jud. Olt) 

Medic, specialist în cardiologie. A absolvit 
Facultatea de Medicină din Bucureşti. A fost 
medic pe şantierul hidrocentralei de la 
Bicaz, unde lucrează până în 1956. în acest 
an revine prin concurs la Bucureşti ca medic 
secundar la Clinica de Medicină Internă de 
la Spitalul Colţea, sub conducerea profeso¬ 
rului Bazil Theodorescu. Profesor titular de 
catedră şi director al Clinicii de Medicină 
Internă cu profil de cardiologie la Spitalul 
Municipal din Bucureşti. în anii 1980 a fost 
rector al Institutului de Medicină şi Farma¬ 
cie din Bucureşti. Membru al CC al PCR. 
Este autorul a numeroase lucrări ştiinţifice 
şi autor de tratate în domeniul medicinei 
interne: Medicina internă, 4 voi., 1999-2002; 
Medicina internă - bolile aparatului respirator. 
Bolile reumatice, 2003; Medicina internă. Bolile 
cardiovasculare şi metabolice, 2004; Actualităţi 
în cardiologie, 2005. Membru de onoare al 
Academiei Române (2001). Ordinul pentru 
Merit în grad de Comandor, 2004. 


Gherea 

V Dobrogeanu-Gherea, Constantin 

Gherman, Diomid 

(10.04.1928, Bocşa, Basarabia) 

Medic. A absolvit Institutul de Medicină 
din Chişinău şi este profesor al aceluiaşi 
institut. Specialist în neurologie. Contribuţii 
în domeniul patologiei vasculare a măduvei 
spinării. Lucrări: Tulburările ischemice ale circu¬ 
laţiei spino-medulare, 1972; Spondilopatia hor¬ 
monală, 1976, în colaborare; Ischemii compre- 
sive radiculo-medulare, 1981; Neuropatii de tunel, 
1989, în colaborare; Tulburările vaso-medulare 
vertebrogene, 2006. Om Emerit (1984); Omul 
Anului 1997 (Institutul de Biografii, SUA), 
laureat al Premiului de Stat al Republicii 
Moldova (1998), distins cu Medalia pentru 
Vitejie în Muncă, Meritul Civic, Dimitrie 
Cantemir, Nicolae Testemiţanu, medalia 
jubiliară 60 de ani ai Academiei de Ştiinţe 
a Moldovei (2006), Ordinul Gloria Muncii, 
Diploma de onoare a Guvernului Republicii 
Moldova. Preşedinte al Societăţii Neurolo¬ 
gilor din Republica Moldova, membru de 
onoare al Societăţii Române de Neurologie 
(1991), membru titular al Academiei de Şti¬ 
inţe a Moldovei (1993). 

Gherman, Oliviu 

(26.04.1930, Mihai Viteazul, jud. Cluj) 

Profesor şi om politic. A absolvit Fizico-Mate- 
matici la Universitatea din Cluj. S-a specializat 
cu Şerban Ţiţeica la Bucureşti. A fost expert 
la Agenţia Internaţională pentru Energie 
Atomică de la Viena (1958-1960). Profesor 
şi decan al Facultăţii de Fizică a Universităţii 
din Cluj. Membru fondator al Universităţii 
din Craiova şi fondator al cursului de fizică 
la această universitate. Profesor invitat la 
Trieste. Preşedinte al Consiliului Institutului 
de Fizică Atomică din Bucureşti. După 1989 
membru FSN şi PDSR. Senator, preşedinte al 
Senatului României (1992-1996), ambasador 
al României în Franţa (1998-2001). Doctor 
Honoris Causa al Universităţii din Craiova şi 
al Universităţii de Stat a Moldovei. 

Menelas Ghermani Mihail Ghermănescu Dumitru Ghiaţă Gheorghe Ghibănescu 


Ghermani, Menelas 

(10.05.1834, Belgrad, Serbia - 
24.12.1899, Bucureşti) 

Economist. Aromân. A făcut studii financi¬ 
are şi comerciale la Viena, după care a venit 
la Bucureşti, unde a condus o bancă, împre¬ 
ună cu fratele său. în 1870 a intrat în Parti¬ 
dul Conservator, facţiunea junimistă. A fost 
deputat şi ministru de Finanţe (1888-1889; 
1889-1891; 1891-1895). A fost unul dintre 
fondatorii primei Societăţi de Asigurări din 
România: Dacia, 1871. Lui i se datorează 
introducerea în sistemul financiar românesc 
a aurului ca singur etalon. 

Ghermănescu, Mihail 

(20.05.1899, Bucureşti - 1962, Bucureşti) 
Matematician. S-a înscris la Liceul Militar 
de la mănăstirea Dealu şi a devenit pre¬ 
ocupat de matematică din anul al IlI-lea. 
A demisionat din armată în 1919 şi s-a 
înscris la Facultatea de Ştiinţe, Secţia mate¬ 
matici. A fost profesor de matematică în 
învăţământul secundar din Bucureşti, apoi 
la Şcoala de Ofiţeri de Geniu din Bucureşti, 
la Politehnica din Timişoara, la Academia 
Militară şi Institutul de Construcţii din 
Bucureşti. Specialist în analiză matematică, 
a publicat lucrări de teoria ecuaţiilor, teoria 
numerelor, geometrie, mecanică generală, 
balistică: Ecuaţii funcţionale; Ecuaţiile fizicii 
matematice; Culegere de probleme de ecuaţii 
diferenţiale. A fost un filatelist pasionat, s-a 
ocupat de organizarea primei Expoziţii Fila¬ 
telice Naţionale, 1909. 

Gheţie, Ion 

(21.11.1930, Şimleul Silvaniei, jud. Sălaj - 
11.05.2004, Bucureşti) 

Lingvist. A absolvit Filologia la Universi¬ 
tatea din Cluj. Cercetător la Institutul de 
Lingvistică din Bucureşti. Contribuţii în 
domeniul dialectologiei istorice, al filologiei 
române şi limbii române literare. Lucrări: 
Opera lingvistică a lui Ion Budai-Deleanu, 1966; 


începuturile scrisului în limba română. Contribu¬ 
ţii filologice şi lingvistice, 1974; Baza dialectală 
a românei literare, 1975; Istoria limbii române 
literare. Privire sintetică, 1978; Introducere în 
studiul limbii române literare, 1982; Introdu¬ 
cere în dialectologia istorică românească, 1994; 
Graiurile dacoromâne în secolele al XlII-lea-al 
XVI-lea (până la 1521), 2000. 

Gheţie, Vasile 

(11.02.1903, Berinţa,jud. Maramureş - 
27.12.1990, Bucureşti) 

Medic veterinar. A absolvit Facultatea de 
Medicină Veterinară la Bucureşti. S-a spe¬ 
cializat la Budapesta şi Leipzig. Profesor 
la Facultatea de Medicină Veterinară din 
Bucureşti. A condus Laboratorul de Cine¬ 
tică şi Citologie la Institutul de Biologie. 
A pus bazele unui muzeu la Facultatea de 
Medicină Veterinară din Bucureşti. Lucrări: 
Atlas de anatomie comparată , 2 voi, 1954, 
1958; Anatomia sistemului nervos central şi neu- 
rovegetativ la animalele domestice , 1956; Ghid 
pentru lucrările practice de anatomie comparată , 
1963. Membru al Societăţii Regale de Ştiinţe 
din Londra, al Societăţii Internaţionale a 
Anatomiştilor. Membru titular al Academiei 
Române (1990). 

Ghiaţă, Dumitru 

(22.09.1888, Colibaşi, jud. Mehedinţi - 
3.07.1972, Bucureşti) 

Pictor. Preţuit de Ioan Cantacuzino, a fost 
ajutat de acesta să obţină o bursă la Paris, 
unde a studiat la academiile Ranson şi Dele- 
cluze. Pictură postimpresionistă: Iarnă la 
Târgovişte (1931); Ţărani la târg (1934); Flori 
de munte (1956); Flori de ferigă (1956); Toamna 
în pădure (1957). 

Ghibănescu, Gheorghe 

(1.10.1864, Făcliu, jud. Vaslui - 6.07.1936, laşi) 
Istoric, genealog şi filolog. A absolvit Lite¬ 
rele la Iaşi, a fost profesor la Bârlad şi Iaşi. 
A adunat o mare colecţie de documente 

NicoIaeGhibu Onisifor Ghibu 


din oraşele şi satele Moldovei şi a tradus 
din limba slavonă acte care cuprind date în 
special despre epoca feudală din Moldova. 
A publicat aceste documente în volumele 
XVIII-XXV ale Uricariului (editat de Teodor 
Codrescu), apoi în colecţia proprie Ispisoace 
şi zapise (6 voi., 1906-1926). După 1906 a 
publicat în cele peste 25 de volume ale pro¬ 
priei colecţii, Surete şi izvoade, documente, 
studii şi genealogii referitoare la vechi familii 
boiereşti cum ar li Cuza, Catargiu, Racoviţă, 
Răşcanu şi Kogălniceanu. Membru cores¬ 
pondent al Academiei Române (1905). 

Ghibu, Nicolae 

(19.11.1936, Oziornoie, Basarabia) 

Regizor. A absolvit Institutul de Cine¬ 
matografie, Secţia filmografie şi scenarii, 
la Moscova. A făcut scenarii pentru film 
artistic şi documentar la Moldova Film. 
Filmografie: Muncitorul (scenariu şi regie), 
1970; Ofiţer în rezervă (scenariu în colaborare 
cu Z. Cirkov), 1971; Crestături spre amintire 
(regie, în colaborare cu M. Israilev), 1972; 
Minia (regie, în colaborare cu L. Prosku- 
rov), 1974; Directorul , 1976; Inginerul , 1976; 
Cahulenii (scenariu, regie), 1977; Râbniţenii 
(regie), 1978; Rădăcinile vieţii , 1978; Parola: 
Tunetul de miazăzi, 1980; Găseşte potcoava 
fericirii (scenariu şi regie în colaborare cu 
Z. Cirkov), 1983; Fraţii Moscalenco (regie), 
1983; Corespondentul vostru special , 1987; Jocul 
de-a moartea , 1990; Dunărea,, dragostea mea , 
coproducţie moldo-ruso-ucraineană, 2002. 

Ghibu, Onisifor 

(31.05.1883, Sălişte, comitatul Sibiu - 
3.10.1972, Cluj) 

Pedagog. A făcut şcoala primară la Sălişte. 
Liceul îl începe la Sibiu (primele 6 clase), îl 
termină la Braşov (1902). Studiile univer¬ 
sitare le face la Universitatea din Bucureşti 
şi le desăvârşeşte la Budapesta, Strasbourg 
şi Jena, în acest din urmă oraş luându-şi 
doctoratul în filosofie, pedagogie şi istorie 
universală (1909). Este numit inspector 


şcolar primar ortodox pentru şcolile din 
Transilvania (1910-1914), fiind totodată şi 
profesor de pedagogie la Institutul Teologic 
din Sibiu (1910-1912). Refugiat la Bucureşti 
între 1914 şi 1916, colaborează cu Octavian 
Goga, Vasile Lucaciu şi alţi refugiaţi ardeleni 
la elaborarea unor articole pentru intrarea 
României în război împotriva Austro-Unga- 
riei. în 1918 este numit secretar general al 
resortului de instrucţie din Consiliul Diri- 
gent, fiind ales şi deputat în Marele Sfat al 
Transilvaniei. Cu acest prilej organizează 
Universitatea din Cluj în spirit românesc 
(1919). A fost profesor până în 1945. Opera 
sa numără peste 100 de lucrări, dintre care 
menţionăm: Limba nouălor cărţi bisericeşti 
(1905), O călătorie prin Alsacia şi Lorena, Ţara 
şi şcolile ei (1909), Cercetări privitoare la situaţia 
învăţământului primar şi la educaţia poporală , 
Despre educaţie (1911), Şcoala românească din 
Ungaria (1912), Din istoria literaturii didactice 
româneşti, Universitatea din Cluj şi institutele 
ei de educaţie (1922), Universitatea românească 
a Daciei superioare (1924), Portrete pedagogice 
(1927), Contribuţiuni la istoria poeziei noastre 
populare şi culte (1934), Picu Pătruţ din Sălişte, 
Prolegomenă la o educaţie românească (1941) ş.a. 
Membru al Academiei Române. 

Ghica 

Dinastie (de origine albaneză) ce a domnit 
atât în Moldova, cât şi în Ţara Românească. 
Primul a fost Gheorghe Ghica (Moldova, 
1658-1659; Ţara Românească 1659-1660). 
Lui i-au urmat Grigore Ghica (Ţara Româ¬ 
nească 1660-1664; 1672-1673), Grigore al 
Il-lea Ghica (Ţara Românească 1733-1735, 
1748-1752; Moldova 1735-1739,1739,1741, 
1747-1748), Matei Ghica (Ţara Românească 
1752-1753), Scarlat Ghica (Ţara Româ¬ 
nească 1758-1761, 1765-1766), Alexandru 
Ghica (Ţara Românească 1766-1768), Gri¬ 
gore al IlI-lea Ghica (Moldova 1764-1767, 
1774-1777, Ţara Românească 1768-1769), 
Grigore al IV-lea Ghica (Ţara Românească 
1822-1828), Alexandru Ghica (Ţara Româ¬ 
nească 1834-1842), Grigore Alexandru Ghica 
(Moldova 1849-1853,1854-1856). în sfârşit, 
Ion Nădejde era un Ghica după mamă. Dora 
d'Istria era şi ea Ghica. 

Ghica, Elena 

V D'Istria, Dora 

Ghica, Grigore al lll-lea 

(~ 1724, Constantinopol - 1.10.1777, laşi) 
Domn fanariot al Moldovei (1764-1767; 
1774-1777) şi al Ţării Româneşti 1768-1769). 
Albanez ca etnie, era fiul lui Alexandru G., 

Ghica 



Grigore al lll-lea Ghica Ion Ghica 


dragoman (translator) la înalta Poartă. Era 
filorus, ca şi alţi domni fanarioţi (ex. Cara- 
gea), deoarece spera că puterea creştină va 
putea salva spaţiul creştin de jugul otoman. 
Domnind în ambele ţări române, a încercat o 
uniformizare legislativă, mai ales sub aspec¬ 
tul impozitelor. Toate domniile lui au stat 
sub semnul conflictelor ruso-turce, dar, mai 
ales, al războiului încheiat prin Pacea de la 
Kuciuk Kainargi, prin care Imperiul Otoman 
cedează Bucovina Imperiului Austriac. Dom¬ 
nul a fost decapitat de turci apărând statutul 
românesc al Bucovinei. A avut descendenţi 
care au făcut parte din familiile Balş, Catargi, 
Caragea, Vârnav, Tzigara, Macedonski. 

Ghica, Ion 

(12.08.1816, Bucureşti - 
22.04.1897, Ghergani, Dâmboviţa) 

Scriitor. Din familia Ion Câmpineanu, 
paşoptistul, după mamă. Tată al lui Scarlat 
Ion G. A învăţat limba română după lucrările 
lui Ion Heliade-Rădulescu. După Colegiul 
Sf. Sava, pleacă la Paris şi face inginerie 
(specialist în mine), audiind şi alte cursuri la 
Conservatorul de Arte şi Meserii. Pozitivist 
în materie de ştiinţe şi filosofie. Paşoptist, 
prieten cu Bălcescu, adversar al lui Heliade 
Rădulescu. I-a audiat pe Jules Michelet, 
Edgar Quinet, Adam Mickiewicz, Ch. Fou- 
rier. A fost profesor la Academia Mihăileană 
(de geometrie descriptivă, geologie, mine¬ 
ralogie). A elaborat un proiect de reformă a 
învăţământului începând de la sate. A fost 
agentul Guvernului Provizoriu Revoluţionar 
(la 1848) la Constantinopol şi guvernator al 
insulei Samos din arhipelagul grecesc, după 
aceea. întors în ţară în 1858, a fost ministru 
de Interne şi prim-ministru şi a participat 
la coaliţia care l-a detronat pe Al. I. Cuza. 
Membru al Societăţii Academice Române 
(1874), de mai multe ori preşedinte al Aca¬ 
demiei (1876-1878; 1879-1882; 1884-1887; 
1890-1893; 1894-1895), ambasador la 

Londra (1881). A scris la îndemnul lui Vasile 
Alecsandri şi s-a remarcat în stilul epistolar. 


Lucrări: Omul fizic şi intelectual, 1866; Convor¬ 
biri economice, 1869; Pământul şi omul, 1884; 
Scrisori către Vasile Alecsandri, 1887; Amintiri 
din pribegia de după 1848, 1889. 

Ghica, Magdalena 

V. Cârneci, Magda 

Ghica, Pantazi 

(15.03.1831, Bucureşti - 17.07.1882, Bucureşti) 
Publicist. A audiat diverse cursuri la Paris, 
mai ales de istorie, fără a absolvi nimic. 
Secretar al Magazinului istoric pentru Dacia 
(1847). Deputat liberal. A scris recenzii lite¬ 
rare, piese de teatru, proză. Are gustul poan¬ 
tei şi al finalului moralizator. Lucrări: Sterian 
Păţitul, Iadeş, Ca la noi la nemeni (comedii); 
Fata haiducului; Bălăioara; Cămătarul, 1858 
(nuvele); Un boem român, roman, 1860; Don 
Juanii de Bucureşti, roman, 1860-1862. 

Ghica, Scarlat Ion 

(26.03.1856, Vathy, Grecia - 
11.06.1948, Bucureşti) 

Traducător. Fiu al lui Ion G. A studiat la Wel- 
lington College, Londra. Licenţiat în Drept 
la Paris. A tradus masiv Shakespeare: Richard 
al lll-lea. Neguţătorul din Veneţia, Regele Ioan, 
Antoniu şi Cleopatra, Iulius Cezar. 

Ghidirim, Gheorghe 

(22.04.1939, Palanca, Basarabia) 

Medic. A absolvit Institutul de Medicină 
din Chişinău, unde a devenit apoi profesor. 
A fost deputat al poporului în Sovietul 
Suprem al URSS (1989-1991), ministru al 
Sănătăţii din Republica Moldova (1990- 
1994). Fondator al şcolii de pancreatologie 
(primul în Republica Moldova şi printre 
primii în URSS, împreună cu prof. VI. Filin, 
a introdus operaţiile organomenajante în 
pancreonecroze, reducând mortalitatea de 
la 80% la 10%) şi de chirurgie celioscopică 
(împreună cu conf. A. Ghereg a efectuat în 
1992 prima colecistectomie laparoscopică 
în Republica Moldova). Profesor invitat în 
Rusia, Ucraina, România, Letonia, Uzbekis- 
tan, Polonia, Ungaria, Turcia, Estonia, Spa¬ 
nia, Italia, Austria, Belgia, Germania, SUA, 
Japonia ş.a. Lucrări: Ocmpuu nanupeamum 
u eeo ocnoMHenuH (1982, în colaborare); 
TpaeMamuHecKue nanupeamumu (1990, în 
colaborare); Stimularea imunităţii locale în 
tratamentul procesului inflamator (2004, în 
colaborare); Curs de chirurgie (2004, în cola¬ 
borare); Surgical pathology (2006, în colabo¬ 
rare). Distins cu titlurile de Om Emerit şi 
Eminent al URSS, ordinele Gloria Muncii 
şi Steaua Republicii, medaliile D. Cantemir 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:23:11 



















Ghimpu 



Pantazi Ghica Gheorghe Ghidirim Alexandru Ghika Gheorghe Ghimpu 


şi N. Testemiţanu. Membru al Academiei de 
Ştiinţe a Moldovei. 

Ghika, Alexandru 

(22.06.1902, Bucureşti - 11.04.1964, Bucureşti) 
Matematician şi pedagog. Fiu al lui Nicolae 
Ghica-Budeşti, frate cu Ştefan G.-B. A stu¬ 
diat Matematica la Sorbona şi la College 
de France. Fondator al şcolii româneşti de 
analiză funcţională. Profesor la Facultatea 
de Matematică a Universităţii din Bucureşti. 
A introdus în învăţământul românesc stu¬ 
diul analizei funcţionale - disciplină până 
atunci nouă pe plan mondial. A folosit, în 
această specialitate, o serie de noţiuni noi, 
cum ar li puncte periferice şi puncte inter- 
stiţiale, preluate apoi în tratate din întreaga 
lume. A fost membru titular al Academiei 
Române din 1963. 

Ghica-Budeşti, Nicolae 

(22.12.1869, laşi - 16.12.1943, Bucureşti) 
Arhitect. Tată al lui Alexandru şi Ştefan 
Ghika-Budeşti. A absolvit Şcoala de Poduri şi 
Şosele din Bucureşti, apoi Şcoala Naţională 
Superioară de Belle Arte din Paris, ca arhitect. 
A fost arhitectul-şef al Ministerului Instruc¬ 
ţiunii şi Educaţiei Publice, şef al Comisiei 
Monumentelor Istorice, profesor la Şcoala 
Superioară de Arhitectură. A fost arhitectul 
bisericii Copou din Iaşi, al Muzeului Arheo¬ 
logic din Târgovişte, al Muzeului Ţăranului 
Român din Bucureşti, al bisericii Sf. Vasile 
cel Mare din strada Polonă, prima biserică 
greco-catolică din vechiul regat. Promotor 
al renaşterii vechii arhitecturi româneşti şi al 
afirmării specificului naţional, al stilului neo- 
românesc în arhitectură. Preocuparea pentru 
vechea arhitectură românească s-a concre¬ 
tizat şi în diverse publicaţii despre istoria 
arhitecturii din Muntenia şi Oltenia: Evoluţia 
arhitecturii religioase din Muntenia şi Oltenia , 4 
voi., 1927-1935; Mănăstirea Prohota (cu G. 
Balş), 1909; Evoluţia arhitecturii în Muntenia şi 
Oltenia. I. înrâuririle străine de la origine până 
la Neagoe Basarab , 1927; Evoluţia arhitecturii 


în Muntenia şi Oltenia. II. Vechiul stil românesc 
din veacul al XVI-lea , în BCMI, XXIII, 1930; 
Evoluţia arhitecturii în Muntenia şi Oltenia. III. 
Veacul al XVII-Iea, 1932; Evoluţia arhitecturii în 
Muntenia şi Oltenia. IV Noul stil din veacul al 
XVIII-lea r 1936. Din 1937 a fost membru de 
onoare al Academiei Române. 

Ghika-Budeşti, Ştefan 

(26.04.1904, Predeal - 4.08.1959, Bucureşti) 
Geolog. Fiu al lui Nicolae Ghica-Budeşti şi 
frate al lui Alexandru G. A absolvit Mine şi 
Geologie la Politehnica din Bucureşti. A fost 
profesor la Politehnica din Timişoara şi la 
Institutul de Petrol, Gaze şi Geologie din 
Bucureşti. S-a ocupat de structura Carpaţi- 
lor Meridionali, a depresiunii Ţara Loviştei, 
a Munţilor Rodnei. Lucrări: Etudes geologiques 
et petrographiques dans Ies M. Lotrului (Carpa - 
thes Meridionales, Roumanie), 1932; Geofizica şi 
geochimia în formarea scoarţei , 1944. Membru 
corespondent al Academiei Române (1955). 

Ghimpu, Gheorghe 

(26.07.1937, corn. Coloniţa, Basarabia - 
13.11.2000, Chişinău) 

Om politic. Frate cu Mihai G. A absolvit 
Fizica şi Matematica la Institutul Pedagogic 
de Stat din Tiraspol (1960). Specializare la 
Institutul de Fizică Biologică al Academiei de 
Ştiinţe a URSS (Moscova). A fost profesor 
la Străşeni şi la universităţile din Tiraspol şi 
Chişinău. A participat la înfiinţarea Fron¬ 
tului Naţional-Patriotic din Basarabia şi 
nordul Bucovinei, fapt care, fiind descoperit 
de KGB, i-a adus condamnarea la 6 ani de 
închisoare cu regim sever (1972-1978). 
După ispăşirea pedepsei i s-a interzis orice 
activitate pedagogică. După perestroika lui 
Mihail Gorbaciov s-a încadrat activ în miş¬ 
carea de renaştere naţională şi de democrati¬ 
zare a societăţii moldoveneşti. A fost secretar 
responsabil al Sfatului Frontului Popular din 
Moldova şi membru al Comitetului Execu¬ 
tiv al Frontului. între 1990 şi 1994 a fost 
deputat în Parlamentul Republicii Moldova, 

Mihai Ghimpu 


Dumitru Ghiţu 


autor al proiectelor de legi privind reabili¬ 
tarea victimelor regimului totalitar, coautor 
al proiectului de lege cu privire la cetăţenie 
în Republica Moldova. Lucrări: Conştiinţa 
naţională a românilor moldoveni (1998). Distins 
cu Diploma UNESCO, Diploma Corneliu 
Coposu, Bucureşti. A fost preşedinte al 
Asociaţiei Victimelor Comunismului şi a 
Veteranilor de Război ai Armatei Române 
din Republica Moldova, organizaţie care, la 
congresul al patrulea, din 11 iunie 2000, s-a 
transformat în Partidul Naţional Român. 

Ghimpu, Mihai 

(19.11.1951, com. Coloniţa, Republica Moldova) 
Om politic. Frate cu Gheorghe G. A absolvit 
Facultatea de Drept a Universităţii de Stat 
din Moldova. A fost jurist la diferite între¬ 
prinderi şi judecător al sectorului Râşcani 
din Chişinău. După debutul perestroikăi lui 
Mihail Gorbaciov, a devenit militant pentru 
renaşterea naţională a Moldovei. Membru 
fondator al Frontului Popular, deputat în 
Parlamentul Republicii Moldova (1990- 
1998), preşedinte al Partidului Reformei, 
devenit Partidul Liberal (2005). Preşedinte 
al Consiliului Municipal Chişinău (2007), 
membru al Alianţei Parlamentare pentru 
Integrare Europeană (2009), preşedinte 
al Parlamentului Republicii Moldova şi 
preşedinte interimar al Republicii Moldova 
(2009-2010). 

Ghiocel, Dan 

(11.04.1922, Giurgiu) 

Inginer. A absolvit Facultatea de Construc¬ 
ţii la Institutul Politehnic din Bucureşti. 
Profesor la Universitatea Tehnică de Con¬ 
strucţii din Bucureşti, prorector şi rector al 
ei. Profesor invitat în China. Contribuţii în 
domeniul siguranţei construcţiilor. Lucrări: 
Wind Snow and Temperature Effects on Struc- 
tures Based on Probability , 1975. Preşedinte 
al Societăţii de Construcţii din România. 
Membru fondator al Academiei de Ştiinţe 
Tehnice din România. 


Ghiţu, Dumitru 

(13.01.1931, Drepcăuţi, Basarabia - 
23.11.2008, Chişinău) 

Fizician. A absolvit Facultatea de Fizică la 
Universitatea de Stat din Chişinău. A fost 
profesor la Universitatea din Bălţi, Univer¬ 
sitatea din Tiraspol şi Universitatea de Stat 
din Chişinău. A fost fondator şi şef al Labo¬ 
ratorului de fizica semimetalelor, director al 
Centrului-Laborator Internaţional de supra- 
conductibilitate şi electronica solidului, 
director al Biroului specializat în domeniul 
electronicii corpului solid, director-fondator 
al Institutului de Inginerie Electronică şi 
Tehnologii Industriale. A fost iniţiatorul 
organizării Centrului criogenie, pe baza 
căruia au demarat cercetările experimentale 
criogenice. împreună cu discipolii săi a des¬ 
coperit experimental fenomenul de cuanti- 
zare a fluxului magnetic în fire submicronice 
de bismut, compensarea defectelor proprii 
la halogenii de plumb. Director de onoare 
al Institutului de Inginerie Electronică şi 
Tehnologii Industriale al ASM. Membru 
de onoare al Academiei de Cosmonautică 
K. Tiolkovski din Moscova, membru al Aca¬ 
demiei Internaţionale de Termo electricitate. 
Membru al Academiei de Ştiinţe a Moldovei. 

Ghiulai, Constantin 

(1.12.1898, Uleşti, jud. Ialomiţa - 
23.09.1976, Bucureşti) 

Inginer (transporturi). A început Institu¬ 
tul Electrotehnic din Bucureşti în 1918, 
dar a fost mobilizat şi trimis în Basarabia. 
A devenit subofiţer activ în artilerie. Trimis 
la Versailles pentru şcoala de ofiţeri tehnici 
în specialitatea tancuri, unde a terminat 
ca şef de promoţie şi a concurat pentru o 
bursă de studii la Politehnică. A absolvit 
Electromecanica la Bucureşti. A organizat, 
condus şi dezvoltat Serviciul Motorizări din 
Direcţia Tehnică a Ministerului înzestrării 
Armatei (1935-1946), în conexiune cu uzine 
din Germania şi Cehoslovacia. în perioada 
războiului a fost numit responsabil-coor- 
donator al proiectării, experimentării, 
organizării fabricaţiei şi realizării tractorului 
rapid cu şenile DT-1 pentru artilerie, în 
colaborare cu uzinele Rogifer, Reşiţa şi Ford. 
în august 1946, la cerere, i s-a aprobat trece¬ 
rea în rezervă cu gradul de colonel-inginer. 
A lucrat în Ministerul Metalurgiei, ca şef 
al Secţiei standardizare, control tehnic şi 
documentare din Direcţia Siderurgiei, unde 
a participat, printre altele, la elaborarea 
primelor circa 150 de proiecte de STAS-uri 
privind fontele şi oţelurile. A organizat, pe 
baze moderne, serviciile de control al calităţii 

fabricaţiei în cele circa 30 de întreprinderi 
siderurgice subordonate în acel timp Direc¬ 
ţiei Siderurgiei. în ianuarie 1952 a fost trans¬ 
ferat din Ministerul Metalurgiei la Academia 
Tehnică Militară. Din 1940 a fost şi profesor 
la Facultatea de Mecanică a Politehnicii 
din Bucureşti (specialităţile automobile şi 
tractoare, automobile şi tancuri). A avut o 
contribuţie importantă la realizarea primelor 
autocamioane româneşti. 

Ghyka, Matila C. nume la naştere Costiescu 
(1881, Bucureşti - 1965, California) 

Diplomat şi matematician, estetician stabilit 
în Franţa. Se considera urmaşul lui (Gri- 
gore) Ghica al X-lea, dar n-a putut dovedi. 
A plecat la Paris pentru studii, apucând să 
publice Curcubee. Popasuri ale tinereţii mele, 
iar de acolo în SUA, după al Doilea Război 
Mondial. A obţinut doctoratul în Drept la 
Universitatea din Bruxelles, absolvent al 
Şcolii Superioare de Electricitate de la Paris 
şi al Şcolii Franceze de Navigaţie. Căpitan 
comandor al Marinei Române. Ministru 
plenipotenţiar în ţările scandinave, ulterior 
ataşat special al Legaţiei României la Londra, 
în 1941 a fost ales vicepreşedinte al Comi¬ 
tetului Naţional al Mişcării Române Libere. 
Profesor de estetică la University of Sou¬ 
thern California. Prieten cu scriitorul Paul 
Morand (ambasador al Franţei în România 
în perioada celui de-al Doilea Război Mon¬ 
dial). Mason. Cunoscut în toată lumea. Dan 
Brown, pentru Codul lui da Vinci , se reclamă 
de la lucrările lui. El a consacrat expresia 
„numărul de aur" şi i-a dedicat un studiu, 
Nombre d'or, 1931, bazându-se pe lucrările 
lui Platon, Euclid, Pitagora. Alte lucrări: 
Esthetique des Proportions dans La Nature et dans 
Les Arts , 1927; A Documented Chronology of 
Roumanian History , Oxford (tradusă din fran¬ 
ceză, cuprinde evenimente de la cucerirea 
romană la Ştefan cel Mare inclusiv), 1941; 
The Geometry ofArt and Life , 1946; A practicai 
handbook of Geometrical Composition and Design, 
1952; The Memoirs, 1961. A corespondat cu 


Paul Valery. A colaborat la LArchitecture , Paris, 
1927. Petru Dumitriu se considera discipolul 
lui în materie de esoterism. 

Gighileanu, Ştefan 

(16.09.1898, Bujorul, jud. Teleorman - 
19.06.1982, Bucureşti) 

Maistru de aviaţie. S-a calificat mecanic auto, 
apoi şofer. După armată s-a angajat pentru 
balizajul de noapte pe aeroport. A învăţat 
meseria de mecanic de bord şi limba fran¬ 
ceză, fiind apreciat de Valentin Bibescu şi 
Constantin Cantacuzino. A lucrat pentru Air 
France şi Lufthansa, la companiile LARES şi 
TARS. A contribuit la întemeiera Companiei 
Aviaţiei Civile (iniţiată de Aristide Blank, 
consilierul economic al lui Nicolae Titu- 
lescu). Distins cu Medalia Muncii în 1949 şi 
Ordinul Muncii clasa a IlI-a, 1955. 

Gigurtu, Ion 

(24.06.1886, Turnu Severin - 
între 12.1958 şi 06.1959, Sighet) 

Economist şi om politic. A absolvit Acade¬ 
mia de Mine din Freiburg şi s-a specializat la 
Berlin - Charlottenburg. Director general al 
Societăţii Mica de extracţie a metalelor pre¬ 
ţioase. Ministru al Industriei şi Comerţului 
în Guvernul Goga-Cuza. Preşedinte al Con¬ 
siliului de Miniştri în 1940. în timpul guver¬ 
nării sale a fost cedată Transilvania de Nord 
şi semnat acordul de cedare a Cadrilaterului. 
A dat o lege care interzicea căsătoriile între 
români şi evrei. Arestat în 1950 şi condam¬ 
nat la 15 ani detenţie. Lucrări: Desvoltarea 
industriei în România , 1916; Posibilităţile de 
refacere şi desvoltare ale industriei în România, 
1919; Industria mecanică metalurgică, f.a. 

Gioncu, Victor 

(19.08.1933, Arad) 

Inginer. A absolvit Facultatea de Construcţii 
la Institutul Politehnic din Timişoara. Pro¬ 
fesor la Facultatea de Construcţii din Timi¬ 
şoara. Contribuţii în domeniul stabilităţii 
plăcilor curbe, al comportării structurilor 

metalice în timpul unor acţiuni seismice. 
A publicat peste 150 de lucrări ştiinţifice. 
Membru al Academiei de Ştiinţe din New 
York, al Comitetului European de Con¬ 
strucţii Metalice, al Comisiei de proiectare 
antiseismică, membru al Asociaţiei Interna¬ 
ţionale pentru Structuri Spaţiale, membru al 
Academiei de Ştiinţe Tehnice din România. 

Gionea, Vasile 

(21.02.1914, Gârbovăţu de Jos, jud. Mehedinţi - 
9.11.1999, Bucureşti) 

Jurist. A absolvit Dreptul la Universitatea 
din Bucureşti. între 1937 şi 1953 a lucrat ca 
avocat pledant la Braşov, apoi a fost angajat 
prin concurs în postul de avocat al Băncii 
Naţionale a României, filiala Braşov. A fost 
membru al Partidului Naţional Ţărănesc, 
în 1949 a fost arestat. Din 1958, profesor 
universitar la Braşov. Consilier la Banca 
Naţională a României. în urma alegerilor 
parlamentare din 1990 a fost ales deputat pe 
listele Partidului Naţional Ţărănesc Creştin 
şi Democrat (PNŢCD). A făcut parte din 
Comisia juridică, de disciplină şi imunităţi 
a Camerei Deputaţilor şi din Comisia de 
validare. A deţinut şi funcţia de vicepreşe¬ 
dinte al Comisiei de redactare a noii Consti¬ 
tuţii (1991). A demisionat din Parlamentul 
României la data de 8 iunie 1992, fiind 
numit de către preşedintele României jude¬ 
cător şi ales primul preşedinte al Curţii Con¬ 
stituţionale a României, pentru un mandat 
de trei ani. A fost membru în nouă comitete 
ale Asociaţiei Juriştilor: Italia, Franţa, Aus¬ 
tria, Olanda, Belgia, Slovacia, Cehia etc.; 
membru al Academiei Tiberiene din Italia 
şi al Academiei de Ştiinţe din New York; 
membru emerit al Universităţii Pontz. Este 
autorul a 11 volume din domeniul dreptului 
civil, comercial, dreptului muncii, dreptului 
constituţional şi istoriei dreptului: Drept 
economic (1988); Studii de Drept constituţional 
şi istoria Dreptului , 3 voi. (1993-1995); Curs 
de Drept civil: teoria obligaţiilor (1995); Curs de 
Drept constituţional (1996) - în colaborare cu 
Nicolae Pavel etc. De asemenea, este autor 
de cărţi de beletristică: Oameni pentru care 
mi-a bătut inima. Portrete şi amintiri (1990); 
Momente istoriografice şi personalităţi de seamă 
ale neamului românesc (1990) - în colaborare 
cu Alexandru şi Victor Ioachimescu; întâm¬ 
plări din alte vremuri (1991); Femei vestite 
din Antichitate şi din Evul Mediu (1999); 
Dragostea lui Tristan şi a Izoldei - 1990), Paşi 
în deşert (1991) şi Lungul drum al Golgotei, 
5 voi. în 1993 Academia Română l-a ales 
membru de onoare. 


Giosan, Nicolae 

(30.12.1921, Drâmbar, corn. Ciugud, jud. Alba - 
30.07.1990, Jilava) 

Inginer agronom şi genetician. A studiat la 
Facultatea de Agronomie din Cluj (1941- 
1945), obţinând diploma de inginer agro¬ 
nom cu calificativul Magna Cum Laude. în 
anul 1947 a devenit membru al Partidului 
Comunist Român. A urmat un stagiu de 
specializare şi doctorat în agronomie la Aca¬ 
demia Agricolă K. A. Timiriazev din Mos¬ 
cova (1949-1952), cu teza „Sporirea pro¬ 
ductivităţii hibrizilor de grâu de primăvară" 
(1952). A fost încadrat profesor universitar 
de genetică şi ameliorarea plantelor la Insti¬ 
tutul Agronomic Dr. Petru Groza (1952) şi 
la Institutul Agronomic Nicolae Bălcescu 
din Bucureşti (1953-1974). în paralel, a 
fost şi director al Institutului de Cercetări 
pentru Cultura Porumbului de la Fundu- 
îea şi al Institutului Central de Cercetări 
Agricole (1955-1966). A fost vicepreşedinte 
(1962-1965) şi apoi preşedinte al Consi¬ 
liului Superior al Agriculturii - cu rang de 
ministru (1965-1969). în 1969, odată cu 
înfiinţarea Academiei de Ştiinţe Agricole şi 
Silvice, devine primul ei preşedinte (1969- 
1981). A fost membru al Comitetului Politic 
Executiv al Partidului Comunist Român. Ca 
specialist s-a ocupat în special de biologia, 
ameliorarea şi producerea de sămânţă de 
porumb şi grâu. De asemenea, a efectuat 
cercetări şi cu privire la rezistenţa la secetă 
a trifoiului roşu de Transilvania. Unele 
dintre studiile sale au analizat relaţia dintre 
rezistenţa la ger şi calitatea grâului. Rezul¬ 
tate la fel de importante au fost obţinute 
în studiul influenţei luminii asupra orzului 
umblător, cercetări care au scos în evidenţă 
relaţia dintre sensibilitatea la lungimea zilei 
şi rezistenţa la ger a soiurilor şi, în acelaşi 
context, consideraţiile teoretice cu privire la 
mecanismul fixării condiţiilor fotoperiodice. 
îmbinând cercetările de genetică vegetală 
cu economia agrară, a realizat lucrări care 
se referă la posibilităţile şi căile de sporire 
a producţiei de cereale, la conducerea şi 
planificarea agriculturii etc. Lucrări: a ela¬ 
borat, în calitate de coordonator principal, 
lucrarea Agricultura României , 1944-1964; 
Principii de genetică (ed. 1,1969; ed. II, 1972) - 
în colaborare cu N.A. Săulescu; Orientarea 
cercetărilor ştiinţifice în domeniul ameliorării 
plantelor agricole în perioada 1972-2000 în 
R.S. România în revista Probleme de genetică 
teoretică şi aplicată (1976) - în colaborare cu 
N. Ceapoiu; Alimentaţia şi agricultura în urmă¬ 
toarele trei decenii (1979); Grânele de perspectivă 

şi agrotehnica lor, Caracterizarea agrobiologică a 
soiurilor de grâu şi agrotehnica acestora în lumina 
noilor rezultate experimentale. A fost membru 
titular al Academiei de Ştiinţe Agricole 
VI. Lenin din Moscova (1972), membru 
al Academiei de Agricultură din Franţa 
(1972) şi laureat al Premiului de Stat (1964). 
Membru al Academiei Române (1974). între 
1974 şi 1989 a deţinut funcţia de preşedinte 
al Marii Adunări Naţionale, parlamentul 
unicameral comunist. A murit în detenţie la 
penitenciarul Jilava. 

Giugaru, Alexandru 

(23.06.1897, Huşi - 15.03.1986, Bucureşti) 
Actor de comedie. Actor la Teatrul Naţional 
din Bucureşti. Roluri în film: Legenda celor 
două cruci (1925), Năbădăile Cleopatrei (1925), 
Cererea în căsătorie (1926), Sturmflut der Liebe 
(1929), O noapte furtunoasă (1943), O scrisoare 
pierdută (1953), Directorul nostru (1955 ),Popescu 
10 în control (1955), Două lozuri (1957), D'ale 
carnavalului (1958), Telegrame (1959), Băieţii 
noştri (1959), Bădăranii (1960), Post restant 
(1961), Tudor (1962), Mofturi 1900 (1964), 
Corigenta domnului profesor (1966), Haiducii 
(1966), Răpirea fecioarelor (1968). Pentru acti¬ 
vitatea sa, în 1964 a obţinut titlul de Actor 
Emerit, apoi a devenit Actor al Poporului şi i 
s-a decernat Premiul de Stat. Astăzi Casa de 
cultură din Huşi îi poartă numele. 

Giuglea, George 

(29.01.1884, Satulung, Braşov - 
7.04.1967, Bucureşti) 

Lingvist. Urmează liceul Andrei Şaguna din 
Braşov, apoi Facultatea de Litere şi Filosofie 
din Bucureşti (1903-1908), fiind discipolul 
lui Ovid Densusianu. între 1913 şi 1914 
este lector de limba română la Sorbona. îşi 
susţine doctoratul la Universitatea din Cluj 
(1920), unde va fi profesor la Catedra de 
filologie romanică a Facultăţii de Litere şi 
Filosofie din 1919 până în 1947. A urmat, 
de asemenea, specializări în lingvistică 
romanică în Italia şi în Spania. Concomitent 


cu activitatea de la catedră, a făcut parte, 
încă de la înfiinţare, din colectivul Muze¬ 
ului Limbii Române din Cluj, condus de 
Sextil Puşcariu. Studiile sale s-au axat 
pe domeniile lexicologiei, etimologiei şi 
toponimiei, în cadrul cărora este aplicată 
metoda de cercetare „cuvinte şi lucruri'' 
(Worter und Sachen ). Lucrări: Cercetări lexico¬ 
grafice. Elemente latine în limba română , 1909; 
De la românii din Serbia. Culegere de literatură 
populară (în colaborare cu G. Vâlsan), 1913; 
Călătoriile călugărului Chiriac de la mănăstirea 
Secul , 1936; Concordances linguistiques entre le 
roumain et Ies parleurs de la zone pyreneenne , 
1937; Cheie pentru înţelegerea continuităţii 
noastre în Dacia prin limbă şi toponimie , 1944; 
Uralte Schichten und Entwicklungsstufen in der 
Struktur der dakorumănischen Sprache , 1944; 
Cuvinte româneşti şi romanice. Studii de istoria 
limbii r etimologie, toponimie , 1983 (postum); 
Fapte de limbă. Mărturii despre trecutul româ¬ 
nesc. Studii de istoria limbii , etimologie, toponi¬ 
mie , 1988 (postum). Membru corespondent 
al Academiei Române (din 1936), exclus în 
1948, repus în drepturi în 1990. 

Giurescu, Constantin 

(10.08.1875, Chiojdu, jud. Buzău - 
15/28.10.1919, Bucureşti) 

Istoric. Tatăl lui Constantin C.G. A absolvit 
Facultatea de Litere a Universităţii din 
Bucureşti. Doctor în litere, Bucureşti, 1909. 
Director la liceul Al. Hâjdeu din Buzău, 
1902-1903. A studiat la Viena istoria şi a 
cercetat arhivele Ministerului de Război. 
La revenirea în ţară a fost transferat la gim¬ 
naziul Cantemir Vodă din Bucureşti, 1906. 
Şef al Serviciului Arhivelor din Ministerul 
de Externe, 1908. Conferenţiar la Facul¬ 
tatea de Litere, Bucureşti, 1912. Secretar 
general al Ministerului de Instrucţie, 1918. 
Rector al Seminarului Normal Superior 
din Bucureşti, 1919. Director al Serviciului 
Arhivelor din Ministerul de Externe, 1919. 
Lucrări: Contribuţiuni la studiul cronicilor mun- 
tene (1906); Contribuţiuni la studiul cronicilor 

moldovene (1907); Documente şi registre privi¬ 
toare la Constantin Brâncoveanu (împreună cu 
N. Dobrescu, 1907); Capitulaţiile Moldovei cu 
Poarta Otomană (1908); Oltenia sub austrieci. 
Documente (1909); O carte despre politica externă 
a lui Rareş (1910); Tratatul lui Constantin 
Cantemir cu austriecii (1913); Letopiseţul ţării 
Moldovei de la Istratie Dabija până la domnia a 
doua a luiAntioh Cantemir (1913); Izvoadele lui 
Tudosie Dubău, Miron Logofăt şi Vasile Demian 
(1914); Vechimea rumăniei în Ţara Românească 
şi legătura lui Mihai Viteazul (1915); Despre 
rumâni (1916); Despre boieri (1920). Membru 
al Academiei Române (1914). 

Giurescu, Constantin C. 

(13/26.10.1901, Chiojdu, jud. Focşani - 
13.11.1977, Bucureşti) 

Istoric. Este fiul lui Constantin G. şi tatăl 
lui Dinu C. G. Şi-a luat licenţa şi doctoratul 
în istorie la Bucureşti. A făcut specializare 
la Paris. Asistent al Muzeului Naţional de 
Antichităţi din Bucureşti (1920-1926). 
Profesor la liceul din Focşani. Membru al 
Şcoalei Române din Franţa (înfiinţată de 
Iorga la Fontenay aux Roses, octombrie 
1923-octombrie 1925). Conferenţiar supli¬ 
nitor în 1926. Profesor agregat la Facultatea 
de Istorie a Universităţii din Bucureşti. 
Director al Fundaţiei Ion C. Brătianu, 
1927-1930. Liberal giorgist şi deputat, 
1932-1933. Director al Revistei istorice 
române, 1933. Rezident Regal al ţinutului 
Dunărea de Jos, februarie 1939. Lucrări: 
Legiuirea lui Caragea, un anteproiect necunoscut, 
1923; Le voyage de Niccolo Borsi en Moldavie; 
Les manuscrits roumains de la Bibliotheque Naţi¬ 
onale, 1925; Consideraţii asupra istoriografiei 
româneşti în ultimii 20 ani, 1926; Contribuţiuni 
la studiul marilor dregătorii în sec. XLV şi XV, 
1926, manuscript miscelaneu; Uciderea vizi¬ 
rului Mohammed Tobani Buiuc, 1926; Nicolae 
Milescu Spătarul, 1927; Organizarea financiară 
a Ţării Româneşti, 1927; Une relation inedite 
sur la campagne de Pierre le Grand en Moldavie, 


1927; Din istoria nouă a Dobrogei, 1928; Des¬ 
pre Vlahia Asăneştilor, 1931; Status de ITnstitut 
balcanique de recherches historiques, 1932; Isto¬ 
ria Românilor, 2 voi; Ureche şi Simion Dascălul, 
Letopiseţul Ţării Moldovei, 1934; Principatele 
române la începutul secolului al XlX-lea, 1957; 
Istoria Bucureştilor din cele mai vechi timpuri 
până în zilele noastre, 1966; Contribuţii la 
studiul originilor şi dezvoltării burgheziei române 
până la 1848, 1972. Membru al Academiei 
Române (1974). 

Giurescu, Dinu C. 

(15.02.1927, Bucureşti) 

Istoric. Fiu al istoricului Constantin C.G. 
Licenţiat al Facultăţii de Istorie de la 
Universitatea din Bucureşti, 1950. în anul 
1968 a obţinut titlul ştiinţific de doctor în 
istorie. Profesor la Universitatea de Artă, 
Secţia istoria şi teoria artei-muzeografie 
(1968-1987). Preşedinte al părţii române în 
Comisia româno-bulgară de istorie (1979- 
1985 şi din 1991, în continuare). Profesor 
universitar la Universitatea din Bucureşti, 
Facultatea de Istorie (1990-1997). Membru 
în Consiliul Ştiinţific al Institutului Revo¬ 
luţiei Române. Lucrări: Istoria ilustrată a 
românilor (1981); Guvernarea Nicolae Rădescu 
(1996); Imposibila încercare. Greva regală, 1945 
(1999); România în al doilea război mondial 
(1999); Cade Cortina de Fier - România 1947 
(2002). A colaborat cu tatăl său la scrierea 
lucrării Istoria românilor. Este membru al 
Academiei Române din 2002. 

Giurgea, Margareta 

(19.08.1915, Bucureşti) 

Fizician. A absolvit Facultatea de Ştiinţe, 
Secţia fizico-chimice la Bucureşti. Profesor 
la Facultatea de Fizică a Universităţii din 
Bucureşti şi la cea de Chimie a Politehnicii 
din Bucureşti. Contribuţii în spectrofotome- 
tria de absorbţie, mai ales în polimerii sinte¬ 
tici. Membru al Academiei Române (1992). 
A fost preşedinte al Secţiei de ştiinţe fizice a 
Academiei Române (1992-1995). 

Giurgiu, Victor 

(16.05.1930, Moeciu, Braşov) 

Inginer silvic. A studiat Silvicultura la Braşov 
şi Moscova. A lucrat la Institutul de Cer¬ 
cetări şi Amenajări Silvice din Bucureşti, la 
ASE şi la Universitatea din Suceava. A intro¬ 
dus în învăţământul superior românesc bio- 
statistica forestieră (în 1954). Lucrări: Despre 
productivitatea pădurilor, 1961; Algoritmi pentru 
calculele dendrometrice, 1965; Pădurea şi viitorul, 
1982; Protejarea şi dezvoltarea durabilă a pădu¬ 
rilor României, 1995; Biometria arborilor din 
România, 1997. Membru al Uniunii Interna¬ 
ţionale Pro Silva. Membru corespondent al 
Academiei Române (1991). 

Giuşcă, Dan 

(14.07.1904, Bucureşti - 10.08.1988, Bucureşti) 
Geolog. A absolvit Facultatea de Ştiinţe, 
Secţia geologie-mineralogie, la Bucureşti. 
S-a specializat la Ziirich şi Berlin. A lucrat 
la Facultatea de Geologie a Universităţii din 
Bucureşti. A condus întreprinderea de Pro¬ 
specţiuni Geologice, apoi întreprinderea de 
Cercetări Ceramice din Bucureşti. Director 
la Comitetul Geologic Român. Preocupat 
de alcătuirea şi geneza formaţiunilor geolo¬ 
gice din România. Lucrări: Petrologia rocilor 
endogene , 1963; Studiul zăcămintelor de la Baia 
Sprie, 1965; Evoluţia geologică a Munţilor 
Metaliferi, 1969. Membru titular al Acade¬ 
miei Române (1974). 

Givulescu, Răzvan 

(15.09.1920, Viena) 

Geolog, paleobotanist. A studiat la Faculta¬ 
tea de Ştiinţe din Cluj şi Bucureşti, Secţia 
ştiinţe naturale. S-a specializat la Berlin, 
Bonn, Budapesta, Dresda şi Praga. Profesor 
la Institutul de învăţământ Superior din Baia 
Mare. A făcut cercetări în bazinul neogen al 
Borodului, s-a specializat în paleonotologia 
terţiarului. A descoperit şi descris nume¬ 
roase plante fosile. Lucrări: Geologie şi pale¬ 
ontologie; Flora pliocenă de la Corniţei, Oradea; 
Die fossile Flora von Delureni; Flora Miocenului 
superior de Chiuzbaia; Istoria pădurilor fosile din 
Terţiarul Transilvaniei. Membru de onoare 
(1993) al Academiei Române. 

Gladun, Eugen 

(27.04.1937, Nesfoaia, Bucovina de Nord, 
azi în Ucraina) 

Medic. A absolvit Institutul de Medicină la 
Chişinău. Profesor la Facultatea de Pediatrie 
a Institutului. Este fondatorul Institutului 
de Cercetări Ştiinţifice în domeniul Ocrotirii 
Sănătăţii Mamei şi Copilului. Ministru al 
Sănătăţii (1988-2000). Lucrări: Şocul hemo¬ 
ragie în obstetrică, Bazele terapiei hormonale în 


Răzvan Givulescu Eugen Gladun 


ginecologie, Profilactica şi terapia unor complicaţii 
ale sarcinii şi naşterii cu preparate adrenergetice, 
Operaţia cezariană în obstetrica contemporană, 
Stimularea imunităţii locale în tratamentul 
procesului inflamator. Distins cu titlul de Om 
Emerit în Ştiinţe, laureat al Premiului de 
Stat, distins cu Ordinul Republicii, Medalia 
Meritul Civic. Este membru al Academiei 
Internaţionale în domeniul Ştiinţelor Ener- 
goinformaţionale, membru de onoare al 
Societăţii Obstetricienilor şi Ginecologilor 
din România, membru al Societăţii Euro¬ 
pene şi Mondiale a Obstetricienilor şi Gine¬ 
cologilor, membru al Academiei de Ştiinţe a 
Moldovei. 

Gligor, Virgil 

(11.04.1918, Turdaşul Român, jud. Alba - 
28.01.1977, Bucureşti) 

Medic veterinar. A absolvit Facultatea de 
Medicină Veterinară la Bucureşti. Director 
al Institutului de Cercetări Zootehnice şi 
profesor la Facultatea de Medicină Veteri¬ 
nară din Bucureşti. Vicepreşedinte al Con¬ 
siliului Superior al Agriculturii. Preocupat 
de ameliorarea unor rase porcine. Lucrări: 
Igiena animalelor domestice, 1965; Principii de 
igienă în construcţiile zootehnice, 1975. Membru 
al Academiei de Ştiinţe Agricole şi Silvice din 
România, al Societăţii Regale de Medicină 
din Londra, al Societăţii Internaţionale de 
Igienă Animală. Membru corespondent al 
Academiei Române (1963). 

Glodeanu, Liviu 

(1938, Dârja, jud. Cluj - 1978, Bucureşti) 
Compozitor. A absolvit Conservatorul la 
Cluj, ca elev al lui Liviu Comes şi Marţian 
Negrea. După venirea la Bucureşti a lucrat 
cu Iancu Dumitrescu. A fost cercetător 
la Institutul de Etnografie şi Folclor din 
Bucureşti. Compoziţii inspirate din folclor, 
tendinţe modernizatoare. Lucrări: opera 
Zamolxe, 1969; Suită pentru instrumente de 
suflat, de percusiune şi cor de copii: versuri popu¬ 
lare, 1964; Simfonii pentru instrumente de suflat, 

Alma Gluck 


Izrael Gochberg 


Elvira Godeanu 


Octavian Goga 


1971; Sabaracalina, pentru cor mixt, 1973; 
Epitaf pentru Miron Costin, 1976; oratoriul Un 
pământ numit România, 1977. 

Gluck, Alma 

nume la naştere Reba Feinsohn 
(11.05.1884, laşi - 

27.10.1938, New Hartford, Connecticut, SUA) 
Soprană. Mamă a actriţei Marcia Daven- 
port. A studiat muzica la New York şi, 
după ce a debutat la Metropolitan Opera 
cu începere din 1910, a cântat mai ales 
muzică uşoară. A fost una dintre primele 
soprane imprimate pe disc într-un tiraj de 
peste un milion de exemplare. Fondatoare a 
Asociaţiei Femeilor Americane. Discografie: 
Habanera, My Laddy, Song ofthe Sheperd Lehl, 
La Colombo , Song ofthe Chimes, Irish Love Song, 
A perfect day, Old blackjoe, Listen to theMocking 
Bird, Mother's Prayer, Hans und Liesel, Au Clair 
de la Lune; Rock ofAges. 

Gochberg, Izrael (Israel) 

(23.08.1928, Kirghizia) 

Matematician. Evreu ca etnie. A absolvit 
colegiul în oraşul Frunze (fost Bişkek, 
redevenit Bişkek după 1989) şi Facultatea 
de Matematică a Universităţii din Chişinău. 
Specializare la universităţile din Leningrad 
şi Moscova. Elev al lui Mark Krein. A fost 
profesor la Universitatea din Bălţi, apoi şef al 
Catedrei de analiză matematică la Institutul 
de Matematică şi Informatică al Academiei 
de Ştiinţe din Chişinău. Este fondatorul 
analizei matematice ca disciplină în Mol¬ 
dova. A emigrat în Israel în 1974 şi a fost 
profesor la Universitatea din Tel Aviv, apoi 
cercetător la Institutul Weizmann din Reho- 
vot. Profesor invitat în Canada şi SUA. Con¬ 
tribuţii în domeniul ecuaţiilor integrale şi 
teoriei operatorilor. Lucrări: Classes of Linear 
Operators, 1991; Basic Operator Theory , 2001; 
Orthogonal Systems and Convolution Operators, 
2002; Indefinite Linear Algebra and Applicati¬ 
ons , 2005; Interpolation, Schur Lunctions And 
Moment Problems , 2006; Operator Algebras, 


Operator Theory and Applications, 2008; A State 
Space Approach to Canonical Lactorization With 
Applications, 2009. Laureat al Premiului 
Humbodt (1992). 

Gociu, Simlon S. 

(1.09.1948, Molniţa, rn. Herţa, reg. Cernăuţi, 
Ucraina) 

Poet şi publicist. A absolvit Literele la Uni¬ 
versitatea de Stat din Cernăuţi. Profesor de 
şcoală medie, fondator al Gazetei de Herţa 
(din 1995). Membru fondator al Societăţii 
pentru Cultură Mihai Eminescu, membru 
al Uniunii Scriitorilor din Ucraina şi din 
Republica Moldova. Scrie versuri solare şi 
vitaliste: Sărutul spicelor, 1984; La ţărmure de 
suflet, 1989; Oul gastronomic, 1998. 

Godeanu, Elvira 

(1904, Bucureşti - 1991, Bucureşti) 

Actriţă de teatru şi film. Familie originară 
din Gorj. Soţie a inginerului Emil Prager. 
A absolvit Conservatorul de Artă Dramatică 
din Bucureşti ca elevă a lui Constantin 
Nottara, Ion Manolescu, Lucia Sturdza 
Bulandra şi Maria Filotti. Actriţă a Teatrului 
Naţional din Bucureşti. Una dintre marile 
interprete ale rolului Zoe Trahanache din 
comedia lui Ion Luca Caragiale. Pensionată 
odată cu venirea la putere a lui Nicolae 
Ceauşescu, la fel ca Aura Buzescu, Ion Fin- 
teşteanu, Costache Antoniu, Tanţi Cocea. 
Roluri în teatru: Omul cu masca, Idolul şi Ion 
Anapoda, Troilus şi Cresida, Marşul nupţial, 
Apus de soare. Roluri în film: Ciuleandra, 
primul film sonor românesc, 1930; Maiorul 
Mura (1929); O scrisoare pierdută. Artistă 
emerită. Teatrul din Târgu Jiu şi o fundaţie 
pentru artişti îi poartă astăzi numele. 

Goga, Octavian 

(1.04.1881, Răşinari - 7.05.1938, Ciucea) 

Poet şi politician. Nume aromânesc la ori¬ 
gini. Mason. în 1900 s-a înscris la Univer¬ 
sitatea din Budapesta, Facultatea de Litere 

Goldfaden 


şi Filosofie, continuându-şi apoi studiile la 
Berlin şi încheindu-le în 1904. La 1 iulie 
1902 a apărut la Budapesta revista Lucea¬ 
fărul, publicaţie pentru cultura naţională şi 
unitatea politică a românilor din Transilva¬ 
nia, unde şi-a publicat majoritatea poeziilor, 
înfiinţarea revistei s-a datorat studenţilor 
români care activau la Budapesta, în cadrul 
Societăţii Petru Maior. Majoritatea creaţiilor 
incluse de Goga în volumul Poezii (1905), 
Premiul Năsturel Herescu al Academiei 
Române, au apărut în Luceafărul. în sep¬ 
tembrie 1906 a fost ales secretar literar al 
ASTRA, urmând ca, împreună cu Octavian 
C. Tăslăuanu, să redimensioneze activităţile 
celui mai important aşezământ cultural din 
Transilvania. A adoptat o poziţie critică faţă 
de exploatarea la care au fost supuşi ţăranii 
din România prin articole publicate în 
revista Ţara noastră. Ca o consecinţă a aces¬ 
tor atitudini curajoase, a stat în iarna anului 
1911 o lună la închisoare, la Seghedin, unde 
l-a vizitat I.L. Caragiale, sosit special de la 
Berlin. După izbucnirea Primului Război 
Mondial s-a stabilit în România, continu¬ 
ând cu tenacitate lupta pentru eliberarea 
Transilvaniei şi pentru desăvârşirea unităţii 
de stat. Prim-ministru al României între 
28 decembrie 1937 şi 11 februarie 1938. 
Evenimentul cel mai important din viaţa 
sa în relaţiile cu Academia a fost alegerea, 
în 1920, ca membru al acestei instituţii. în 
1924 a primit cel dintâi Premiu Naţional de 
poezie. Vicepreşedinte al Academiei Române 
(1929-1932). Scrieri: Poezii, Budapesta, 
1905; ed. Bucureşti, 1907; ed. Sibiu, 1910; 
O seamă de cuvinte, Sibiu, 1908; Ne cheamă 
pământul, Bucureşti, 1909; însemnările unui 
trecător. Crâmpeie din zbuciumările de la noi, 
Arad, 1911; Din umbra zidurilor, Bucureşti, 
1913; Domnul notar, Bucureşti, 1914; Strigăte 
în pustiu. Cuvinte din Ardeal într-o ţară neutrală, 
Bucureşti, 1915; Poezii alese, Bucureşti, 1915; 
Cântece fără ţară', Bucureşti, 1916; Două 
morminte, Bucureşti, 1916; Poezii, Bucureşti, 
1924; Mustul care fierbe, Bucureşti, 1927; 
Meşterul Manole, Bucureşti, 1928; Precursori, 
Bucureşti, 1930. 

Gogu, Constantin 

(30.05.1854, Câmpulung - 30.01.1897, Craiova) 
Matematician, astronom. A absolvit Mate¬ 
matica la Sorbona şi Şcoala de Astronomie 
de pe lângă Observatorul din Paris. Profesor 
de geometrie la Şcoala de Poduri şi Şosele, 
la Şcoala de Ofiţeri de Artilerie şi Geniu 
şi la Şcoala de Arhitectură din Bucureşti. 
Preşedinte fondator al Societăţii Române 
de Ştiinţe. A fost preocupat, ca astronom, 



Constantin Gogu Emanuil Gojdu 


de mişcarea Lunii. Lucrări: Sur une inegalite 
lunaire ă longue periode, 1885. Membru cores¬ 
pondent al Academiei Române (1889). 

Gojdu, Emanuil 

(1802, Oradea - 3.02.1870, Budapesta) 

Avocat, devenit magnat şi mare om poli¬ 
tic. Aromân. A făcut Academia de Drept 
la Oradea, Bratislava, Pesta. A publicat 
versuri în maghiară (1826), i-a cunoscut 
pe Eftimie Murgu, Damaschin Bojîncă, 
Petru Maior, Constantin Lecca, Zaharia 
Carcalechi. Şi-a asumat rolul de Mecena al 
tinerimii ortodoxe române din Ungaria şi 
Transilvania, finanţând un număr impre¬ 
sionant de români talentaţi, în total 1941. 
Bursele Gojdu se acordau în domeniile: 
drept (42,39%), medicină (27,30%), studii 
tehnice (18,30%), litere şi filosofie (8,16%), 
comerţ (1,65%). Amintim, printre bursieiri, 
doar câteva nume răsunătoare: Victor Babeş, 
Traian Vuia, Ioan Lupaş şi Octavian Goga. 
După 1918 sediul fundaţiei s-a mutat la 
Sibiu, deşi bunurile ei n-au fost repatriate, 
în perioada 1871-1918, Fundaţia Gojdu, cu 
sediul la Sibiu şi reprezentanţă la Budapesta, 
a dat peste 5 300 de burse, ceea ce înseamnă 
că majoritatea intelectualilor români din 
fosta monarhie austro-ungară au învăţat 
carte din banii Fundaţiei Gojdu. în 1920 
însă, conturile au fost blocate şi sechestrate 
de autorităţile maghiare. Moştenirea Fun¬ 
daţiei Gojdu este estimată la 1,1 miliarde de 
dolari în valori financiare. Activitatea poetică 
şi cea de editor întregesc personalitatea 
omului de cultură. 

Goldfaden, Abraham 

(12/24.07.1840, Starokonstantinov, Rusia - 
9.01.1908, New York) 

Dramaturg de limbă idiş. A făcut şcoală 
hasidică (religioasă). Este considerat un 
precursor al sionismului, mişcare de trezire 
a identităţii de neam care avea să ducă la 
fondarea statului Israel de către colonişti 

Goldiş 



Abraham Goldfaden Vasile Goldiş 


veniţi din Europa. A trăit şi a scris o vreme 
la Odessa. în 1875 a plecat la Miinchen 
pentru a studia Medicina. De acolo a plecat 
la Lvov, apoi la Cernăuţi, unde a editat ziarul 
de limbă idiş Folksblatt. în 1876 a venit la Iaşi. 
Negustorul Yitzhak Librescu l-a susţinut 
pentru a da spectacole în grădina La Pomul 
Verde, cuprinzând cântece evreieşti, ruseşti, 
poloneze şi bucovinene. A întemeiat (1905) 
primul teatru de limbă idiş din România, 
îa Iaşi (astăzi îi poartă numele). A venit la 
Bucureşti, cantor la sinagoga mare, dar 
dădea şi spectacole la grădina aflată pe locul 
actualului Teatru Evreiesc de Stat. A fost 
ajutat de Ion Ghica să-şi alcătuiască o trupă 
plătită, să mărească repertoriul cu traduceri 
din franceză în idiş şi să folosească decoru¬ 
rile de la Teatrul Naţional. A dat spectacole 
în România Mică nu doar la Iaşi şi Bucureşti, 
ci şi la Botoşani, Galaţi, Brăila. Apariţia tea¬ 
trului a fost semnalată de Mihai Eminescu 
în Timpul. După ce spectacolele au devenit 
regulate, a plecat în Rusia, la Odessa, spre a 
întemeia un teatru de limbă idiş. După răz¬ 
boiul ruso-turc a făcut turnee cu teatrul din 
Odessa la Harkov, Petersburg, Moscova. Tot 
el a întemeiat şi compania de teatru idiş din 
Varşovia (1886) şi Lvov, după care a revenit 
la Bucureşti, apoi s-a dus, în 1896, la Paris 
şi în 1905 la New York. Musicaluri: De velt 
a ganedn (Lumea Raiului); Der Farlibter Maskil 
un der Oifgheklerter Hosid (Dialogul între mân¬ 
drul filosof şi iluminatul Hasid); Der sver mitn 
eidem (Socrul şi ginerele); Doctorul Almasada 
sau Evreii din Palermo; Sulamita; Bar-Kokhba. 
Piese de teatru: Die Murneh Sosfeh (Mătuşa 
Susie), 1869; Die Tzwei Sheines (Cei doi 
vecini), 1869; Anonimeh Komedyeh (Comedia 
anonimă), 1876. Traduceri: Die Intrigeh oder 
Dvoisie di pliotkemahern (Intrigă şi iubire); 
A Gloz Vaser (Cheia de sticlă); Die Alte Moid 
(Fata bătrână); Der Shpigl (Oglinda). Teatrul 
Evreiesc îi poartă astăzi numele, iar la Iaşi 
se organizează Festivalul Internaţional de 
Teatru în limba idiş Goldfaden. 


Goldiş, losif 

(17.02.1836, Socodor, jud. Arad - 
23.03.1902, Arad) 

Episcop. A absolvit Institutul Teologic din 
Arad, Academia de Drept din Debreţin şi 
Facultatea de Filosofie din Pesta. Profesor 
la Institutul Teologic din Arad şi director al 
Institutului Teologic Pedagogic din Arad. 
Episcop al Aradului (1899-1902). Lucrări: 
Schiţă istorică despre participarea României la răz¬ 
boiul ruso-turc din anul 1877-1878, 1882-1883; 
Gramatica limbii maghiare, 1884. Membru 
corespondent al Academiei Române (1882). 

Goldiş, Vasile 

(12/24.11.1862, Mocirla, azi Vasile Goldiş, 

Arad - 10.02.1934, Arad) 

Om politic. A studiat Literele şi Filosofia 
la Budapesta şi Viena. Profesor la Liceul 
Ortodox din Braşov. Solidar cu acţiunea 
memorandiştilor, a avut un rol decisiv şi în 
unirea Transilvaniei cu România în 1918. 
Director al ziarului Românul din Arad. 
Lucrări: A nemezetisegi Kerdesrol (Despre pro¬ 
blema naţionalităţilor); Către naţiunea română, 
1918; Către popoarele lumii, 1918. Membru de 
onoare al Academiei Române (1919). 

Goler, Mihail 

(29.02.1936, Bucureşti) 

Actor. Evreu ca etnie. A absolvit Institutul 
Pedagogic şi Facultatea de Istorie şi Filologie 
Rusă a Universităţii din Chişinău; Facultatea 
de Artă Dramatică, Secţia regie de televiziune, 
specializarea cinema la Institutul de Teatru, 
Muzică şi Film din Leningrad. A fost regizor 
la Televiziunea din Novosibirsk şi Barnaul. 
A debutat în filmul televizat ca regizor în 
1963, la Novosibirsk. Din 1978 a lucrat la 
Moldova Film ca actor şi regizor (mai ales de 
documentar). Profesor la Institutul de Arte 
din Chişinău. După 1988 plecat în SUA. 
Filmografie: Ziua cea mare a geologului, TV 
Novosibirsk, 1963; Sanatoriul siberian, 1963; 
în numele lui Valerian Kuibîşev, 1964; Barnaul, 
minus 36°, 1968; Un băieţandru de 14 ani 
(scenariu şi regie), studioul de actualităţi 
din Novosibirsk, 1965; Recenzia (scenariu şi 
regie), 1976; O luptă veşnică, Telefilm - Chi¬ 
şinău, 1970; Curcubeul din casă (regie), 1970; 
Cadou pentru mama, 1973; Vocea mea e pentru 
tine, 1971; Grătieşti, 1973; Brigadierul, 1972; 
O întâmplare în livadă, 1974; Vioara lăutarului, 
1975; Pâinea noastră cea de toate zilele, 1976. 

Golescu, Dinicu 

nume la naştere Constantin Radovici 

(7.02.1777, Goleşti, jud. Argeş - 
5.10.1830, Bucureşti) 

Cărturar. Frate cu Iordache G. şi tatăl fraţilor 
Nicolae, Alexandru, Radu şi Ştefan G. Mare 

Golestan 



Dinicu Golescu lordache Golescu Nicolae C. Golescu Ştefan Golescu 


logofăt. A susţinut mişcarea revoluţionară 
a lui Tudor Vladimirescu (1821), după 
care a emigrat la Braşov şi a călătorit prin 
Europa. Revenit în Ţara Românească, a scris 
însemnare a călătoria mele, Constantin Radovici 
din Goleşti, făcută în anul 1824, 1825, 1826, 
memorii de factură iluministă. 

Golescu, lordache 

nume la naştere lordache Radovici 

(1776, Bucureşti - 1848, Orşova) 

Filolog. Frate cu Dinicu G. A urmat cursurile 
Academiei Greceşti din Bucureşti. Protector 
al învăţământului românesc, îl ajută pe Ghe- 
orghe Lazăr să înceapă cursuri româneşti la 
Sf. Sava. Cele mai multe scrieri i-au rămas 
în manuscris, mai ales traducerile: L'Esprit 
des Lois de Montesquieu, Paul et Virginie de 
Bernardin de Saint-Pierre, Iliada (fragment). 
Fucrări tipărite: Condica limbii româneşti, dic¬ 
ţionar, 1832; Băgări de seamă asupra canoanelor 
gramăticeşti, 1840. I-au rămas în manuscris: 
Starea Ţării Rumâneşti pă vremea străinilor şi a 
pământenilor; Barbu Văcărescul, vânzătorul ţării, 
teatru. 

Golescu, Nicolae Constantin 

(1810, Câmpulung Muscel - 
10.12.1877, Bucureşti) 

Om politic. Fiu al lui Dinicu G., prim-minis- 
tru al României în 1868. A fost educat în 
Elveţia, ca şi fraţii lui, Radu şi Ştefan. Mem¬ 
bru al Societăţii Filarmonice (1834), mason, 
a făcut parte din complotul lui Mitiţă Fili- 
pescu (1840), ca şi Nicolae Bălcescu. A făcut 
parte din Consiliul Provizoriu al revoluţiei 
de la 1848 în Ţara Românească. După inter¬ 
venţia otomană din 25 iulie 1848 a plecat în 
exil şi s-a întors, cu sprijinul lui Alexandru 
Io an Cuza, în 1850, pentru a pregăti Unirea 
Principatelor. A fost membru al Partidului 
Fiberal al lui Ion C. Brătianu. Palatul fraţi¬ 
lor Goleşti a fost locul unde a fost asediat 
Guvernul Provizoriu la 1848. El se afla pe 
locul actualului Muzeu Naţional de Artă 
(fost Palatul Regal), care este o construcţie 


în oglidă a palatului Goleştilor. Tot acolo a 
debarcat pentru prima oară Al. I. Cuza în 
Bucureşti ca principe al Principatelor Unite. 

Golescu, Ştefan 

(1809, Câmpulung Muscel - 
27.08.1874, Nancy, Franţa) 

Om politic. Fiu al lui Dinicu G., educat 
în Elveţia, ca şi fraţii lui, Radu şi Nicolae. 
Membru al Societăţii Filarmonice (1836), 
mason, membru al Guvernului Provizoriu la 
1848, membru al Adunării Elective din Ţara 
Românească la 1859, care a votat alegerea lui 
Alexandru Ioan Cuza. Membru al Partidului 
Naţional Fiberal al lui Ion Brătianu şi prim- 
ministru din partea acestui partid (1867- 
1868). Palatul Goleştilor din Bucureşti a 
servit ca loc de întâlnire a Guvernului Provi¬ 
zoriu în timpul revoluţiei de la 1848 şi acolo 
a venit pentru prima oară Cuza ca principe al 
Principatelor Unite (1859). Se afla în dreptul 
aripii stângi a Palatului Regal, devenit azi 
Muzeul Naţional de Artă. După modelul lui 
arhitectonic s-a edificat aripa dreaptă, iar în 
centru, între cele două laturi, balconul unde 
ieşea regele în ocazii deosebite. Acesta a fost 
modelul sediului Partidului Comunist creat 
după al Doilea Război Mondial vizavi de 
palat şi replica balconului regal, adică bal¬ 
conul din care a încercat să ţină un discurs 
Nicolae Ceauşescu în decembrie 1989. 

Golestan, Stan 

(26.05.1875, Vaslui - 21.04.1956, Paris) 
Compozitor. A studiat la Schola Cantorum 
din Paris cu Vincent d'Indy, Albert Roussel 
şi Paul Dukas. A fost profesor de compoziţie 
la Şcoala Normală de Muzică din Paris şi 
critic muzical la ziarul Le Figaro. A fost secre¬ 
tar general al Confederaţiei Internaţionale a 
Criticii Dramatice şi Muzicale din Paris şi, de 
asemenea, în 1905 a înfiinţat revista LAlbum 
musical din Paris, la conducerea căreia s-a 
aflat din acel moment. A prelucrat folclor 
românesc. Lucrări: La Dembovitza (1902), 
rapsodie pe motive populare româneşti; 

Golopenţia 


Lăutarul şi cobzarul (1902), dansuri româ¬ 
neşti pentru orchestră; Simfonia în sol minor 
(1910), în stil românesc; Premiere Rapsodie 
roumaine pour orchestre (1912), lucrare 
distinsă cu premiul I la Festivalul George 
Enescu, 1915; Rapsodie concertantă pentru 
vioară şi orchestră (1920); Concerto roumain 
(1933), pentru vioară şi orchestră; Concerto 
moldave (1936), pentru violoncel şi orches¬ 
tră; Concertul carpatic pentru pian şi orchestră 
(1940), lieduri pe versuri de M. Eminescu, 
în traducerea în limba franceză a compo¬ 
zitorului, Dix chansons populaires roumaines 
(1908), Hora (1921) şi culegerea Doines et 
Chansons (1922), pe versuri populare din 
colecţia G. Dem. Teodorescu, în prefaţa 
căreia şi-a expus principalele idei. 

Golopenţia, Anton 

(1909, Prigor, jud. Caraş Severin - 
26.05.1951, Văcăreşti) 

Sociolog. A absolvit Dreptul şi Filosofia la 
Universitatea din Bucureşti şi s-a specializat 
în Germania. Este fondatorul geopoliticii 
în România. Sociolog, colaborator al lui 
Dimitrie Guşti şi H.H. Stahl. Corneliu 
Mănescu şi Gheorghe Mihoc au fost adepţii 
săi. Fondator al revistei Geopolitica , director 
general al Institutului Central de Statistică 
(1947-1948), comunist ca opţiune politică, 
a fost arestat în 1950 în dosarul Lucre- 
ţiu Pătrăşcanu şi a murit sub anchetă, la 
penitenciarul Văcăreşti. Fiica sa, Sanda 
G.-Eretescu, filolog, fugită în SUA în 1980, 
a reuşit, cu ajutorul profesorului Mihai Pop, 
să scoată din ţară părţi din lucrările tatălui 
său. După 1990 a scos din arhivele fostei 
Securităţi lucrările nepublicate, ca şi cores¬ 
pondenţa tatălui său, inclusiv din perioada 
când a fost arestat. Lucrări: anchete socio¬ 
logice - 60 de sate româneşti cercetate de echipele 
studenţeşti , 1941; Identificarea românilor de la est 
de Bug (o echipă de 20 de specialişti români 
au cercetat regiunile Harkov, Doneţk, toată 
zona dintre Bug şi Nistru), 2006; Aspecte ale 
desfăşurării procesului de orăşenizare a satului 
Cornova, 1932; Dâmbovnicul: o plasă din sudul 
judeţului Argeş: câteva rezultate ale unei cercetări 
monografice întreprinse în 1939, 1942; Geo¬ 
politica, 1939; Populaţia teritoriilor româneşti 
desprinse în 1940: a fost Transilvania în veacul al 
XVIII-lea ţintă sau punct de plecare a migraţiunii 
româneşti?, 1941; Populaţia Republicii Populare 
Române la 25 ianuarie 1948: rezultatele provi¬ 
zorii ale recensământului, în colaborare, 1948; 
Recensământul agricol din Republica Populară 
Română: 25 ianuarie 1948, 1948; Românii din 
Timoc: culegere de izvoare, în colaborare, 1943; 
Starea culturală şi economică a populaţiei rurale 
din România, 1940; Statistica ştiutorilor de carte 



Anton Golopenţia Paul Goma 


din România întocmită pe baza rezultatelor defi¬ 
nitive ale recensământului general al populaţiunii 
din 19 decembrie 1912 de Leonida Colescu, ediţie 
îngrijită, 1947; Ceasul misiunilor reale: scrisori 
către Petru Comarnescu, Ştefania Cristescu- 
Golopenţia, Dimitrie Guşti, Sabin Manuilă, 
Iacob Mihăilă, H.H. Stahl, Tudor Vianu, 1999; 
Anton Golopenţia: ultima carte, 2001; Rapsodia 
epistolară: scrisori primite şi trimise de Anton 
Golopenţia (1923-1950), 2004. 

Goma, Paul 

(2.10.1935, Mana, corn. Vatici, jud. Orhei, 
Basarabia) 

Prozator. Exmatriculat din liceul Gh. Lazăr 
din Sibiu pentru motive politice. A fost 
arestat la Şcoala de Literatură din Bucureşti 
(1956) pentru atitudinea legată de eveni¬ 
mentele din Ungaria. închisoare şi domiciliu 
forţat până în 1963. începe Filologia la 
Bucureşti şi, urmărit pentru citirea unor 
cărţi interzise, se mută la fără frecvenţă. 
A fost susţinut la debut de George Ivaşcu, 
care l-a angajat redactor la România literară 
şi l-a recomandat pentru a deveni membru 
PCR. Respins de cenzură, romanul Ostinato 
a fost trimis clandestin şi publicat în Germa¬ 
nia, 1971, şi Franţa, 1971, cu titlul La cellule 
des liberales (Celula liberalilor). A publicat 
romane: Die Tur (Uşa), 1971 în Germania 
şi în Franţa; Elles etaient quatre... (Ele erau 
patru...), 1974; Gherla, 1976; Dans le cercle (în 
cerc), 1977; Garde inverse (Gardă inversă), 1979 
(la Bucureşti 1997). A părăsit ţara în 1977, 
împreună cu soţia (fiica ilegalistului comu¬ 
nist Constantin Năvodaru) şi copilul şi s-a 
stabilit în Franţa. A fost susţinut de postul de 
radio Europa Liberă ca refugiat politic şi este 
pensionar al statului francez. Continuă să 
publice cărţi în care-şi povesteşte experienţa: 
Le tremblement des hommes (Cutremurul oameni¬ 
lor), 1979; Les chiens de la mort ou la Passion 
selon Piteşti (Câinii morţii sau Pasiunea după 
Piteşti); 1981; Chasse-croise (Vânat şi de unii şi de 
alţii), 1983; Bonifacia, 1986; Le Calidor, 1987; 
Culorile curcubeului, 1990; L'art de la jugue, 

Gore 



Marian Traian Gomoiu Ştefan Gonata 


1990; Astra, 1992. A publicat la Bucureşti 
Jurnal apocrif \ 3 vol. r 1997. 

Gomoiu, Marian Traian 

(15.08.1936, Bazargic, Bulgaria) 

Biolog şi oceanolog. A absolvit Facultatea 
de Ştiinţe Naturale, Secţia geografie, la 
Cluj. Specializare în Danemarca şi SUA. 
Cercetător la Laboratorul de Oceanologie 
din Constanţa al Centrului de Cercetări 
Biologice al Academiei Române. Profesor la 
Universitatea din Constanţa, guvernator al 
Rezervaţiei Biosferei Delta Dunării. Lucrări: 
On the Ejfects ofWaterMotion on Marine Orga- 
nisms in the Mesolittoral and Infralittoral Zones 
of the Romanian Shore of the Black Sea, 1968; 
Cercetări de ecologie bentală în Marea Neagră , 
1971; Danube Delta Natural Riches, Former 
Projects Threats, Safeguarding, Action Plan , 
1992. Membru corespondent al Academiei 
Române (1993). 

Gonata, Ştefan 

(1.02.1838, Trifăneşti, jud. Bălţi, Basarabia - 
18.09.1896, Chişinău) 

Agronom, om politic, membru fondator 
al Academiei Române (1867). în 1856 ter¬ 
mină liceul regional din Chişinău şi pleacă 
la Odessa, la colegiul Richelieu, pe care-1 
părăseşte în anul III. îşi continuă studiile la 
Paris, unde urmează Filosofia şi Viticultura. 
Revenit în ţară, a fost ales deputat pentru 
distribuirea sarcinilor rurale (1863-1865), 
apoi deputat al nobilimii pe diferite judeţe. 
A amenajat pe moşia sa de la Zberoaia un 
sector agricol experimental şi a început 
desfăşurarea de experimente ştiinţifice, 
mai ales în domeniul viticulturii. A fost 
unul dintre acei care a adus şi aclimatizat 
în Basarabia viţa-de-vie franceză, a încercat 
să transplanteze viţa-de-vie americană şi a 
făcut cercetări pentru combaterea filoxerei. 
A colaborat la mai multe publicaţii agricole 
din Rusia, mai ales la revista Departamen¬ 
tului de Agricultură de la Sankt Petersburg, 
iar observaţiile sale ştiinţifice le împărtăşea 


cu savanţi din România şi din alte ţări 
europene. Era prieten cu Mihail Kogălni- 
ceanu, care avea moşii în Basarabia. în 1867 
participă la fondarea Societăţii Academice 
Române şi din 1870 este ales membru de 
onoare al Academiei Române. 

Gore, Paul prenume la naştere Pavel 
(27.07.1875, Chişinău - 8.12.1927, Chişinău) 
Istoric. A absolvit liceul la Nikolaev, apoi 
Facultatea de Drept din Petersburg. în 1905 
ajunge judecător de pace în ţinutul Orhei şi 
în acelaşi an devine preşedinte al Comite¬ 
tului de redacţie al Societăţii Moldoveneşti, 
în 1909 devine director sanitar şi director 
al Muzeului Naţional din Chişinău, unde 
a activat până în 1918. în 1910 este ales 
deputat al nobilimii şi vicepreşedinte al 
zemstvei. în această calitate va cere în 1912 
introducerea limbii române în şcoli. în tim¬ 
pul Primului Război Mondial a fost director 
al Crucii Roşii. în 1917 devine preşedinte 
al comisiei şcolare moldoveneşti, nou-cre- 
ată, pe 20 martie - preşedinte al Partidului 
Naţional Moldovenesc, iar pe 16 mai - al 
Societăţii Culturale Moldoveneşti. în toată 
această perioadă a îndeplinit funcţia de loc¬ 
ţiitor al comisarului Basarabiei, C.A. Mimi. 
A fost cel dintâi locuitor din Chişinău care 
a arborat drapelul României la reşedinţa sa, 
odată cu revenirea provinciei la România, 
în cadrul României Mari desfăşoară o vastă 
activitate, devenind preşedinte al Comisiei 
Monumentelor Istorice Basarabene (1919), 
al Ligii Culturale, secţia Chişinău (1920), 
membru al comitetului de conducere al 
Societăţii Române de Numismatică (1921), 
al comitetului Societăţii Regale Române 
de Geografie (1921), membru de onoare al 
Societăţii Istorico-Arheologice Bisericeşti 
din Chişinău (1921), membru al Ateneului 
Român (1923), al Societăţii Renaşterea 
Română, al Fundaţiei Principele Carol I 
ş.a.m.d. A lăsat studii amănunţite asupra 
ştiinţei şi artei blazonului. în condiţiile 
înfiinţării Partidului Naţional Moldovenesc 
la Chişinău, pe 3 aprilie 1917, redactează (în 
calitate de preşedinte) un studiu în limba 
rusă intitulat Culorile naţionale ale românilor 
din Basarabia (rămas în manuscris). Acesta 
îşi propune să demonstreze că basarabenii 
trebuie să utilizeze în mod firesc tricolorul 
românesc. în 1922 este constituită Comisia 
Consultativă Heraldică, sub preşedinţia lui 
Dimitrie Onciul, Gore aflându-se printre 
primii membri ai acesteia, în care calitate 
sugerează mai multe modele pentru stema 
României Mari. în 1922 este numit pre¬ 
şedinte al Comisiei Arhivelor Statului din 
Chişinău. Lucrări: însemnare despre cei de una 

Gorovei 



Paul Gore Artur Gorovei 


credinţă din Basarabia (1908); Drepturile mazi¬ 
lilor (1911); Albumul de ornamente de covoare 
moldoveneşti (1912); Plebiscitul din Basarabia 
(1919); Auto administrarea şi Zemstvoul (1920). 
Membru al Consiliului Heraldic al Franţei, al 
Convenţiei Internaţionale de Heraldică din 
Londra, al Societăţii Elveţiene de Heraldică, 
al asociaţiilor Adler din Viena, Herald din 
Berlin, Sankt Michel din Bamberg, membru 
corespondent al Academiei Heraldice din 
Madrid etc. în 1919 este ales membru de 
onoare al Academiei Române. 

Gorovei, Artur 

(19.02.1864, Fălticeni - 19.03.1951, Bucureşti) 
Folclorist. Ardelean în linie maternă. A stu¬ 
diat Dreptul la Bucureşti şi Iaşi. A editat 
Revista populară (1884), cu apariţie la Fălticeni 
şi Paris, şi a colaborat la numeroase publica¬ 
ţii: Convorbiri literare, Anuarul Arhivei de Folclor, 
Revista Fundaţiilor Regale, Viaţa românească ş.a. 
Lucrări: Cimiliturile românilor, culegere, 1898; 
Datinile noastre la naştere, 1908; Zâne şi zmei, 
1909; Datinile noastre la nuntă, 1910; Botanica 
poporului român, 1915; Credinţi şi superstiţii ale 
poporului român, 1915; Ouăle de Paşti, Premiul 
Academiei Române, 1937. A scris şi proză, 
mai ales autobiografică: După dragoste, 1901; 
Cruzimi, 1920; Zbuciumul unui suflet nou. Jur¬ 
nalul unei femei, 1938. Membru de onoare al 
Academiei Române (1940). 

Gorovei, Ştefan 

(28.07.1948, Fălticeni) 

Istoric. A absolvit Facultatea de Istorie a 
Universităţii din Iaşi. Profesor al aceleiaşi 
facultăţi. Contribuţii în domeniul medievis- 
ticii româneşti (heraldică, istoria oraşelor, 
istorie ecleziastică). Lucrări: Dragoş şi Bogdan, 
întemeietorii Moldovei, Bucureşti, 1973; Muşa- 
tinii; Petru Rareş, 1982; întemeierea Moldovei. 
Probleme controversate, 1997; Princeps omni 
laude maior. O istorie a lui Ştefan cel Mare, 2005 
(în colaborare); Maria Asanina Paleologhina. 
O prinţesă bizantină pe tronul Moldovei, 2006 (în 
colaborare). Membru fondator al Academiei 
Internaţionale de Genealogie, 1998; membru 


al Societăţii Majestas pentru promovarea 
studiului suveranităţii, 1985; membru al 
Asociaţiei Istoricilor Europeni, 1985; mem¬ 
bru fondator al Comisiei Naţionale de Heral¬ 
dică, Genealogie şi Sigilografie a Academiei 
Române, 1971. Distins cu Ordinul Meritul 
Cultural în grad de Ofiţer, 2004. 

Grandea, Grigore Haralamb 

(26.10.1843, Ţăndărei, Ialomiţa - 
8.11.1897, Bacău) 

Scriitor. Aromân la origini. A făcut Literele şi 
Filosofia la Liege, Belgia (fără licenţă). A înfi¬ 
inţat Societatea Orientul. A fost profesor 
la Şcoala Macedo-Română din Bucureşti, 
apoi profesor la Bacău. Discipol al lui Dim. 
Bolintineanu. A scris versuri romantice, 
paşoptiste: Preludele, 1862; Miosotis, 1865; 
Poezii noue, 1873; Nostalgia, 1885. A tradus 
din Anacreon, Horaţiu, Ovidiu, Dante, 
Hafiz, Shakespeare, Klopstock, Schiller, 
Goethe, Byron, Lamartine, Puşkin, Uhland, 
Mickiewicz ş.a. 

Grapini, Enea 

(16.09.1893, Sânt, jud. Bistriţa Năsăud - 
1.03.1980, Bucureşti) 

Inginer de căi ferate. Greco-catolic. A absol¬ 
vit Politehnica la Cluj, fiind bursier al fon¬ 
durilor grănicereşti. A realizat calea ferată 
Vatra Dornei-Ilva Mică. Social-democrat 
ca opţiune politică, membru al Consiliului 
Naţional Român condus de Iuliu Maniu, dar 
format din mai multe formaţiuni politice, 
care a sprijinit Marea Unire. Preşedinte al 
Camerei de Muncă din Bistriţa, refugiat la 
Bucureşti după Diktat. Preşedinte al AGIR. 

Graur, Alexandru 

nume la naştere Alter Grauer 
(9.07.1900, Botoşani - 9.07.1988, Bucureşti) 
Lingvist. A absolvit Facultatea de Litere şi 
Filosofie din Bucureşti, licenţiat în filolo¬ 
gie clasică şi limba română. Specializare 
la Ecole Pratique des Hautes Etudes şi 
doctorat la Sorbona. Revenit la Bucureşti, 
îmbrăţişează activitatea didactică şi, paralel, 
publică studii în diverse periodice. înfiin¬ 
ţează şi conduce (1941-1944) liceul particu¬ 
lar evreiesc (în perioada când evreilor le era 
interzis accesul la şcoli din cauza legislaţiei 
bazate pe numerus clausus dată de Spiru 
Haret). In 1946 este încadrat în învăţămân¬ 
tul superior; între 1954 şi 1956 - decan al 
Facultăţii de Filologie; 1955-1974 - director 
al Editurii Academiei; 1958-1988 - preşe¬ 
dinte al Societăţii de Studii Clasice etc. în 
Revista Cultului Mozaic a deţinut o rubrică 
pe teme lingvistice, semnalând apropieri 

Greceanîi 


între cuvinte din diferite limbi. Lucrări: 
Note etimologice, Etimologii româneşti, Evoluţia 
limbii române, Studii de lingvistică generală, 
Capcanele limbii române etc. Are contribuţii 
în domeniile lingvisticii generale, foneticii, 
gramaticii şi lexicologiei limbilor latină şi 
română ( Tendinţele actuale ale limbii române ), 
onomasticii {Nume de persoane ) şi a realizat 
lucrări de cultivare a limbii {Mic tratat de 
ortografie). Nom d'agent et adjectif en roumain, 
La românite du roumain, The Românce Charac- 
ter of Romanian, Nume de persoane, Tendinţele 
actuale ale limbii române, Scrieri de ieri şi de azi, 
Puţină... aritmetică, Nume de locuri, Gramatica 
azi, Puţină gramatică, 2 voi., Dicţionar al gre¬ 
şelilor de limbă, 1982. Membru al Societăţii 
de Lingvistică din Paris. în 1955 este numit 
membru titular al Academiei Române. 

Grădişteanu, Grigore 

(14.09.1816, Bucureşti - 28.02.1892, Bucureşti) 
Om politic. A absolvit Colegiul Sf. Sava 
din Bucureşti. Topograf la cancelaria dom¬ 
nească. Membru în Guvernul Provizoriu la 
1848. Emigrat la Paris (până în 1858), par¬ 
ticipant la Unirea Principatelor. Membru al 
Societăţii Filarmonice. Casa lui de pe Calea 
Victoriei este monument de arhitectură 
românească. Membru de onoare al Acade¬ 
miei Române (1879). 

Grădişteanu, Petru 

(24.02.1839, Bucureşti - 28.09.1921, Bucureşti) 
Om politic şi publicist. A absolvit Dreptul 
la Paris. Decan al Corpului Avocaţilor din 
Bucureşti. Deputat şi senator, s-a ocupat 
de organizarea şi administrarea teatrelor. 
Preşedinte al Ligii pentru Unitatea Culturală 
a Tuturor Românilor. în 1874 a scos revista 
Cer cuvântul. Antijunimist. Membru de 
onoare al Academiei Române (1883). 

Grebencea, Mihail 

(1897, Mălăieşti, Basarabia - 
21.06.1958, Moscova) 

Matematician. A absolvit Facultatea de 
Matematică la Universitatea din Moscova. 
A fost profesor la Institutul Pedagogic Oră¬ 
şenesc din Moscova şi la Universitatea din 
Moscova. Lucrări: Aritmetica, 1947; Teoria 
numerelor, 1949; Despre reprezentarea unui poli- 
nom ca o sumă de polinoame liniare independente, 
1951; Curs de analiză matematică, 2 voi. în 
colaborare, postum, 1960-1961. 

Grebenicov (Grebennikov), 

Eugeniu (Evghenii) 

(20.01.1932, Slobozia Mare, Basarabia) 
Matematician. Grebennik înseamnă în rusă 
„pieptănar"; poate fi un Pieptănaru. Se 



Alexandru Graur Eugen Grebenicov 


consideră român, este căsătorit cu o 
româncă din Galaţi. S-a înscris la Facultatea 
de Matematică a Universităţii din Chişinău 
şi juriul, uimit de rezolvări, l-a recomandat 
Universităţii Lomonosov din Moscova. 
Specializat în mecanică cerească. Profesor la 
Facultatea de Matematică a universităţilor 
din Moscova (directorul Departamentu¬ 
lui de Matematică al Centrului Federal 
Rus - Fizica teoretică şi experimentală şi 
şeful Catedrei de cibernetică a Universi¬ 
tăţii de Construcţii Electronice, director 
al Centrului de calcul al Universităţii 
Lomonosov şi şeful Catedrei de algebră şi 
analiză a Universităţii de Aviaţie, director 
ştiinţific al Universităţii de Supercalcula- 
toare al Academiei Ruse) şi din Varşovia. 
Lucrări: New Qualitative Methods of Celestial 
Mechanics, 1971, în colaborare; Handbook of 
Celestial Mechanics and Astrodynamics, 1971, 
în colaborare; Resonances and Small Divisors 
in Celestial Mechanics, 1979, în colaborare; 
Constructive Methods of Nonlinear Analysis, 
1983, în colaborare; Introduction to Resonant 
Analytic Dynamics, 1999, în colaborare. Doc¬ 
tor Honoris Causa al Universităţii din Cluj. 
Laureat al Premiului de Stat al URSS. Lau¬ 
reat al Premiului de Stat al Consiliului de 
Miniştri în domeniul Ştiinţei al Moldovei. 
Asteroidul 4268 poartă numele lui. Mem¬ 
bru plenipotenţiar al Uniunii Internaţionale 
de Astronomie (1968). Membru al Societăţii 
de Matematică din Moscova. Membru de 
onoare al Academiei de Ştiinţe a Moldovei. 

Greceanîi, Zinaida 

(7.02.1956, Tomsk, Rusia) 

Economist, om politic. A absolvit Colegiul 
Financiar-Economic din Chişinău şi Facul¬ 
tatea de Economie la Universitatea de Stat a 
Moldovei. Şef-adjunct al Direcţiei Generale 
de Elaborare şi Analiză a Bugetului, şef al 
secţiei bugetelor locale a Departamentului 
bugetului din Ministerul Finanţelor (1994- 
1996). Ministru adjunct la Finanţe (2000- 
2002). Ministru al Finanţelor (2002-2005). 

Greceanu 


Prim-viceprim-ministru (2005-2008). Prim- 
ministru al Republicii Moldova (2008-2009) 
din partea Partidului Comuniştilor. 

Greceanu, Radu 

(1650, probabil satul Greci, Dâmboviţa - 
1725, Constantinopol) 

Cronicar. Logofăt al cancelariei domneşti 
a Ţării Româneşti. Rudă cu Constantin 
Brâncoveanu, al cărui nume, la naştere, 
era Constantin Greceanu. A contribuit, ca 
şi fratele său, Şerban, la traducerea Bibliei 
(zisă a lui Şerban Cantacuzino). A scris 
începătura istoriii vieţii luminatului şi preacreş- 
tinului domnului Ţării Româneşti, Io Constantin 
Brâncoveanu Basarab voievod,, dă când Dumnezeu 
cu domnia l-au încoronat pentru vremile şi întâm¬ 
plările ce în pământul acesta, în zilele Măriei Sale 
s-au întâmplat , 1693-1714, unde personajul 
cel mai ponegrit este Dimitrie Cantemir 
(căsătorit cu fiica stolnicului Constantin 
Cantacuzino şi care voia tronul Ţării Româ¬ 
neşti pentru fratele lui, Antioh, spre a făptui 
Unirea Principatelor). A tradus din greceşte 
Poveste de jale şi pre scurt asupra nedreptei morţi 
a preacinstitului Constantin Cantacuzino, marelui 
postelnic al Ţării Rumâneşti, 1664. A murit în 
surghiun în Imperiul Otoman. 

Grecescu, Dimitrie 

(15.06.1841, Cerneţi, Mehedinţi - 
2.10.1910, Bucureşti) 

Botanist, medic. A absolvit Şcoala Naţională 
de Medicină şi Farmacie din Bucureşti. Pro¬ 
fesor la Facultatea de Medicină şi director al 
grădinii botanice din Bucureşti. întemeietor 
al botanicii medicale din România. Lucrări: 
Conspectul florei României , 1898. Membru 
fondator al Societăţii Ştiinţelor Medicale 
din Bucureşti, de asemenea, membru al 
Societăţii Naturaliştilor din Moscova şi al 
Societăţii de Botanică din Franţa. A pus 
bazele colecţiei Ierbarul european. Lucrări: 
Supliment la Conspectul florei României , 1909; 
Indice de seminţe şi alte lucrări horticole, 1871; 
Flora medicală a României, 1902. Membru 
titular al Academiei Române (1907). 

Grecianu, Nicodim 

prenume la naştere Nicolae 
(1762, Bucureşti - 11.07.1817, Cernica) 
Arhimandrit. A fost tuns în călugărie şi 
hirotonisit la mănăstirea Cernica. După ce a 
trecut pe la mănăstirile Snagov şi Tismana, 
a fost iconom la Mitropolie. Arhimandrit 
din 1801. A ctitorit o biserică din lemn 
la Ghermăneşti-Ilfov şi a refăcut biserica 
mănăstirii Babele-Vlaşca. A tradus din gre¬ 
ceşte: Theotocarion adecă canoane de rugăciune 


către Preasfânta Născătoare de Dumnezeu, 1795; 
Neon ecloghion, adecă carte nouă cu alegeri de 
vieţi vrednice de cuvântat ale unor sfinţi... a lui 
Nicodim Aghioritu, 1807; Ecloghion, adică adu¬ 
narea de vreo câteva istorii şi vieţi ale Sfinţilor 
Părinţi, unele prescrise şi mai îndreptate, 1808; 
Adunare de învăţături ale multor filosofi şi das¬ 
căli... din care unele s-au tălmăcit după grecie 
şi s-au mai adăugat, 1813, toate rămase în 
manuscris. 

Grecianu, Ştefan Dimitrie 

(19.09.1825, Bucureşti - 1.08.1908, Bucureşti) 
Istoric, heraldist. După ce a făcut primii ani 
de şcoală acasă, a urmat cursurile de drept la 
Paris. Revine în ţară în 1848 şi profesează ca 
procuror si judecător la tribunalul Ilfov până 
în 1859. In aceeaşi perioadă a îndeplinit şi 
funcţia de prefect al judeţului Prahova. Din 
1859 este ales deputat şi senator din partea 
Partidului Conservator în fiecare legislatură. 
Din 1902 a fost preşedinte al Societăţii Agrare 
a marilor proprietari. în 1867 propune mai 
multe proiecte pentru stema României, din¬ 
tre care ultimul va fi adoptat abia în 1872. 
La 10 şi 16 februarie 1890 interpelează în 
Senat cu privire la utilizarea greşită a stemei 
ţării şi la necesitatea studierii şi fixării prin 
lege a stemelor districtuale. Drept urmare, 
la 13 aprilie 1890, prim-ministrul Gheorghe 
Mânu desemnează o comisie în acest sens, 
numindu-1 preşedinte, compusă din VA. 
Urechia şi Grigore Tocilescu (secretar). 
Lucrări: Eraldica română (1900); Câteva docu¬ 
mente (1902); Discurs (1902); Dela Bucureşti 
la Sarmisegetuza (1903); Scrierile lui Radu 
Logofătul Cronicarul (1904); Familia Lamotescu 
(1906); Şirul Voievozilor (1907); Istoricul moşiii 
Grecii (1910); Genealogii documentate ale famili¬ 
ilor boiereşti, 2 voi. (1913-1916). A mai scris 
două studii cu privire la cronicari, publicate 
în Revista Română şi Românul. Membru de 
onoare al Academiei Române, (1905). 

Grecu, Dan 

(26.09.1950, Bucureşti) 

Gimnast. Şi-a petrecut copilăria în mai 
multe oraşe. A început gimnastica la Iaşi, 
antrenat de Octavian Ungureanu, şi a con¬ 
tinuat la Bucureşti cu Mircea Bădulescu. 
A făcut parte din Clubul Sportiv Dinamo. 
Antrenor coordonator al lotului olimpic 
masculin de gimnastică, vicepreşedinte al 
Federaţiei Române de Gimnastică, arbitru 
internaţional de gimnastică. Performanţe la 
inele: medalie de aur, Campionat Mondial, 
Varna, 1974; medalie de bronz, Campionat 
European, Berna, 1975; medalie de bronz, 


ENCICLOPEDIA IDENTITĂŢII ROMÂNEŞTI. PERSONALITĂŢI 




31 . 10.2011 17 : 23:14 















Grigore 



Radu Greceanu Dan Grecu Mihail Grecu Dan Grigore 


Jocurile Olimpice, Montreal, 1976; medalie 
de bronz, Campionat Mondial, Strasbourg, 
1978; medalie de argint, Campionat Mon¬ 
dial, Fort Worth, 1979. 

Grecu, Esfira 

(25.10.1919, Chişinău - 21.07.1992, Chişinău) 
Ceramistă. A absolvit Liceul Francez din 
Chişinău şi Academia de Belle Arte, Secţia 
sculptură, la Bucureşti. A lucrat ceramică 
neagră şi obiecte de olărit în mai multe 
tabere de creaţie din Moldova, a participat 
la reuniuni de profil în Letonia şi Estonia. 
A făcut costumele pentru piesele lui Vasile 
Alecsandri jucate la Teatrul Luceafărul din 
Chişinău. Membru al Uniunii Artiştilor 
Plastici din Moldova. 

Grecu, Mihail 

(22.11.1916, Faraonovca, Cetatea Albă 
(azi în Ucraina) - 1998, Chişinău) 

Artist plastic. A absolvit Academia de Belle 
Arte la Bucureşti. Inovator din punct de 
vedere tehnologic (colaj, coloranţi fluores¬ 
cenţi, efecte metalice). A expus în Republica 
Moldova, Azerbaidjan, Estonia, România, 
Rusia, Lituania. Lucrări: Istoria unei vieţi , 
triptic, 1972, Medalia de aur a EREN a 
URSS; Omagiu strămoşilor , 1992, Marele Pre¬ 
miu al Ministerului Culturii din România 
ş.a. Om Emerit în Arte, Artist al Poporului. 
Distins cu Ordinul Republicii. Membru de 
onoare al Academiei de Ştiinţe a Moldovei. 

Grecu, Vasile 

(31.07.1885, Mitocu Dragomirnei, jud. Suceava - 
27.05.1972, Bucureşti) 

Filolog şi bizantinolog. A urmat studiile 
secundare la Suceava, iar cele superioare, de 
filologie clasică, la Viena (1905-1907). Şi-a 
luat doctoratul în 1919 cu teza „Fauna şi flora 
în sistemul filosofic al lui Platon". Devine 
profesor la Catedra de studii sud-est euro¬ 
pene a Universităţii din Cernăuţi. în 1938 
este chemat la Universitatea din Bucureşti, 


ca succesor al lui Demostene Russo la Cate¬ 
dra de bizantinologie. A scris studii privitoare 
la istoria şi literatura Bizanţului, la influenţa 
exercitată de cultura bizantină asupra celei 
române. A editat Cărţi de pictură bisericească 
bizantină (1936). A întocmit ediţiile critice ale 
operelor unor cronicari bizantini (Doukas, 
Critobal din Imbros, Georgios Sphrantez, 
Constantin Porfirogenetul). A publicat o 
ediţie a versiunii greceşti a învăţăturilor lui 
Neagoe, domnul Ţării Româneşti , însoţită de o 
traducere în limba română (1942). A realizat 
ediţii critice ale vechilor legiuiri româneşti: 
Legiuirea Caragea, 1818 (1956); Pravilniceasca 
condică , 1780 (1957); Codul Calimachi , 1817 
(1958). Membru corespondent al Academiei 
Române (din 1936). Preşedinte al Societăţii 
de Studii Bizantine (din 1963). Vicepreşe¬ 
dinte de onoare al Asociaţiei Internaţionale 
de Studii Bizantine (din 1971). 

Grigore, Dan 

(8.06.1943, Bucureşti) 

Pianist. A absolvit Conservatorul din Bucu¬ 
reşti ca elev al lui Mihail Jora şi al Floricăi 
Musicescu. Perfecţionare la St. Petersburg 
şi Viena. Profesor de pian la Conservatorul 
din Bucureşti. Solist al Filarmonicii din 
Bucureşti (1979-2001). Laureat la Festivalul 
George Enescu în 1961 şi 1967. Membru 
în juriul concursurilor Ceaikovski, Maria 
Callas, George Enescu. A concertat în 
numeroase ţări: sala Tonhalle - Ziirich, sala 
Conservatorului Ceaikovski, sala Ceaikovski 
a Filarmonicii din Moscova, Rudolphinum 
Palace din Praga, sala Regina Elisabeta din 
Anvers, Palatul UNESCO - Paris, CBSO - 
Birmingham, Musical Auditorium din 
Madrid, Gran Palau de Musica din Bar¬ 
celona, Schauspielhaus din Berlin, Bunka 
Haikan şi sala Pablo din Tokyo, sala Chopin 
din Ierusalim ş.a. Cavaler al Ordinului Lite¬ 
relor şi Artelor al guvernului francez, 1999; 
Ordinul Serviciu Credincios în grad de Mare 
Cruce, România, 2000. 

Grigorescu 


Grigorescu, Dan 

(13.05.1931, Bucureşti - 15.04.2008, Bucureşti) 
Anglist şi critic de artă. A urmat Colegiul 
Sf. Sava din Bucureşti (1942-1950), apoi 
filologia germanică a Facultăţii de Filologie 
din cadrul Universităţii din Bucureşti, obţi¬ 
nând diploma de licenţă în limba şi litera¬ 
tura engleză în 1954. Lucrează ca redactor 
la Editura de Stat pentru Literatură şi Artă 
(1954-1958), este muzeograf la Muzeul de 
Artă al R. S. România (1960-1963) şi redac- 
tor-şef la Editura Meridiane (1963-1968). în 
1968 este numit director al Direcţiei Artelor 
în Comitetul de Stat pentru Cultură şi Artă. 
Din 1961 predă la Catedra de literatură uni¬ 
versală şi comparată a Facultăţii de Filologie 
din Bucureşti, unde va fi titularizat profesor 
în 1990. A fost şeful Catedrei de literatură 
comparată la Facultatea de Litere din Bucu¬ 
reşti între 1980 şi 1984 şi după 1990. Unul 
dintre discipolii academicianului Tudor 
Vianu. în 1969 îşi susţine doctoratul cu teza 
„Shakespeare în cultura română modernă", 
în perioada 1970-1971 este detaşat lector 
în SUA, unde a ţinut cursuri de istoria şi 
cultura României şi de literatură comparată 
la universităţile din Seattle, Portland şi Los 
Angeles, iar între 1971 şi 1974 a fost direc¬ 
tor al Bibliotecii Române din New York. 
însemnările din aceşti ani vor fi reunite în 
volumul Marile canioane (1979). A prezentat 
sute de vernisaje ale unor artişti plastici 
contemporani din România şi a semnat 
mai multe monografii despre ei. A devenit 
redactor-şef la revista Arta în 1987. A fost 
şi director al Institutului de Istorie şi Teorie 
Literară George Călinescu al Academiei 
Române. Coordonator al unui Dicţionar al 
avangardelor (2003). A scris numeroase studii 
de specialitate despre cei mai importanţi 
pictori români contemporani. Este autorul 
unor lucrări despre expresionism şi pop-art, 
al unei introduceri în literatura comparată 
şi al unor dicţionare de artă plastică şi de 
literatură americană. A coordonat prima 
ediţie critică a operei lui Shakespeare din 
România, a scris numeroase studii de isto¬ 
ria artei, literatură comparată etc. A îngrijit 
ediţii de restituire a operelor lui Dragoş 
Protopopescu, primul nostru anglist de 
reputaţie europeană, şi Petru Comarnescu, 
primul nostru americanist şi, respectiv, Alice 
Voinescu, esteticiană a teatrului universal şi 
distinsă profesoară de estetică la Institutul 
de Artă Dramatică în perioada dintre răz¬ 
boaie. Lucrări: Shelley (1962); Trei pictori de la 
1848 (1966); Expresionismul (1968); 13 scrii¬ 
tori americani (1968); Romanul realist în secolul 


al XlX-lea (1970); Shakespeare şi cultura română 
modernă (1971); Cubismul (1972); Pop-Art 
(1974); Ion Pacea (1975); Arta americană 
(1975); Direcţii în poezia secolului XX (1976); 
Ion Gheorghiu (1976); Vasile Celmare (1977); 
Ion Sălişteanu (1978); Istoria unei generaţii 
pierdute - Expresioniştii (1978); Micaela Eleu- 
theriade (1979); Dicţionar cronologic al literaturii 
americane (1979); Constelaţia gemenilor (1980); 
Brâncuşi: rădăcinile operei (1980); Aventura 
imaginii (1982); Gh. Saru (1982); Brăduţ Cova- 
liu (1984); Realitate, mit , simbol: un portret al 
lui James Joyce (1984); înainte şi după Columb 
(1985); Eugen Popa(198S); La nord de Rio 
Grande (1986); Arta engleză (1989); A History 
of Romanian Art 1992; Introducere în literatura 
comparată (1992); între cultură şi coca-cola 
(1993); Călătoriile domnului Rubens (1994); 
Columb şi insulele zburătoare (1994); Necu¬ 
noscutul de la Ambasada Franţei. Un episod al 
biografiei lui Giordano Bruno (1995); Dicţionar 
alfabetic al literaturii americane , ediţia a doua 
(1996); Pietrele de la Stonehenge tac (1997); 
Brâncuşi şi arta secolului XX (1998); Romanul 
american al secoluluiXX (1999); Jocul cu oglinzile 
(2000); Civilizaţii enigmatice din nordul Americii 
(2001); Povestea artelor surori. Introducere în 
ekphrastică (2001); Brâncuşi şi arta modernă 
(2001); Istoria literaturii americane în date 
(2002); George Bernard Shaw, Teatru (1956); 
William Shakespeare - Zadarnicele chinuri ale 
dragostei (1956); Poveste de iarnă (1990); Poeme 
(1975); Visul unei nopţi de vară (1964); Cânte¬ 
cul bizonului. Din literatura pieilor roşii (1978); 
Casa cu multe ferestre. Cinci marxişti americani 
(1981); Puiul de ren. Basme eschimose (1996); 
Alice Voinescu, întâlniri cu eroi din literatură 
şi teatru (1983); Petru Comarnescu, Kalolaga- 
thon (1985); lord Byron, Opere, I-IV (1985); 
Dragoş Protopopescu, Fenomenul englez, 3 
voi., Premiul pentru critică al Uniunii Artiş¬ 
tilor Plastici din România (1969). Premiul 
Emerson, acordat de Asociaţia Americană 
de Istoria Culturii (1973), Premiul B.-P. Has- 
deu al Academiei Române (1980), Ordinul 
Naţional Pentru Merit în grad de Cavaler 
(2002), Medalia de aur a Asociaţiei Criticilor 
Americani pentru Dicţionar cronologic. Litera¬ 
tura americană (1977). Membru al Academiei 
Române din 2004. 

Grigorescu, Eremia 

(28.11.1863, Golaşei, jud. Gorj - 
21.07.1919, Bucureşti) 

General. A început Facultatea de Ştiinţe din 
Iaşi, a făcut studii militare la Bucureşti şi s-a 
specializat la Sorbona şi la Şcoala Specială de 
Administraţie pentru artilerie a Ministerului 
de Război al Franţei. General de artilerie în 

timpul Primului Război Mondial, a condus, 
sub deviza „Pe aici nu se trece!", bătălia de la 
Mărăşeşti (1917) contra forţelor generalului 
August von Mackensen. împăratul Yoshi- 
hito al Japoniei i-a trimis o sabie în semn de 
recunoaştere a meritelor cu inscripţia „Voi 
sunteţi aceia care scrieţi istoria ţării". Deco¬ 
rat cu Ordinul Mihai Viteazul. După Pacea 
de la Buftea (1917) a fost ministru de Război 
în Guvernul Coandă. Şcoala de Aplicaţie 
pentru Unităţi de Sprijin de Luptă din Sibiu 
îi poartă numele. înhumat în Mausoleul de 
la Mărăşeşti. 

Grigorescu, loan 

(20.10.1930, Ploieşti - 26.03.2011) 

Gazetar şi cineast. A absolvit Institutul 
de Literatură Maxim Gorki din Moscova. 
Corespondent de presă în Polonia, bursier 
UNESCO la Institutul de Jurnalistică din 
Strasbourg. Lucrări: cărţi - Zig zag pe mapa¬ 
mond (1964); Obsesia (1965); Lupta cu somnul 
(1968); Fenix inflamabil (1970); Spectacolul 
lumii (voi. I, 1973); Afirmi (1974); Paradisul 
murdar (1974); Dilema americană - spectacolul 
lumii (Voi. II, 1981); Al cincilea punct cardinal- 
spectacolul lumii (Voi. III, 1983); Bine aţi venit 
în infern!... (1994); scenarii de film - Felix şi 
Otilia (1972); Spiritul neînfrângerii (1977) - 
film documentar; Iarba verde de acasă (1978); 
Un echipaj pentru Singapore (1981); Trenul de 
aur (1987); Oglinda (1993); Spectacolul lumii 
(400 de episoade, despre 50 de ţări ale lumii, 
serial TV, 1994). Premiul special şi Trofeul 
Breslei acordat de Uniunea Cineaştilor. 

Grigorescu, Lucian 

(1.02.1894, Medgidia - 28.10.1965, Bucureşti) 
Pictor postimpresionist. Studiază pictura cu 
G.D. Mirea şi Gabriel Popescu între 1912 şi 
1915 la Academia de Belle Arte din Bucu¬ 
reşti. După întreruperea cauzată de război, 
reia studiile în anii 1918-1920. îşi continuă 
formaţia artistică la Roma (1921-1923) şi 
Paris (1924), unde frecventează atelierele de 
la Grande Chaumiere şi Academie Ranson, 


în atelierul lui Roger Bissiere. Pe un drum 
urmat adesea de artişti, începând cu repe- 
zentanţii impresionismului, călătoreşte spre 
sudul Franţei, lucrând, între 1927 şi 1939, 
la Cassis, fascinat de lumina intensă, de 
culorile proaspete ale regiunii. Participă la 
saloanele oficiale din România, la expoziţii 
organizate de Tinerimea Artistică, Grupul 
nostru, Arta etc. A fost înainte de toate un 
pictor al naturii, dar aici trebuie adăugată şi 
natura umană. Cele mai multe portrete apar¬ 
ţin perioadei târzii a artistului. Printre acestea 
este de menţionat Arlechinul, aflat în Muzeul 
Zambaccian. în 1948 a fost ales membru 
corespondent al Academiei Române. 

Grigorescu, Mircea 

(26.11.1908, Râmnicu Sărat - 1976, Bucureşti) 
Publicist. A absolvit Facultatea de Drept la 
Bucureşti. A fost redactor şi secretar general 
de redacţie la publicaţiile Adevărul, Dimineaţa, 
Stânga, Cuvântul Liber, Jurnalul de Dimineaţă. 
A fondat în 1943 publicaţia Ecoul. Prieten 
cu George Macovescu. A fost redactor-şef 
la Timpul (1939-1944), director fiind Gri- 
gore Gafencu. După 1945 a fost redactor şi 
secretar de redacţie la Contemporanul, Flacăra, 
România Literară. 

Grigorescu, Nicolae 

(15.05.1838, Pitaru, judeţul Dâmboviţa - 
21.07.1907, Câmpina) 

Fondator al picturii române moderne, urmat 
de Ion Andreescu şi Ştefan Luchian. în 
tinereţe a pictat biserici (ex. 1861, biserica 
mănăstirii Agapia). La intervenţia lui Mihail 
Kogălniceanu primeşte o bursă pentru a 
studia la Paris, unde pleacă în 1861 şi intră la 
Şcoala de Belle-Arte, frecventând atelierul lui 
Sebastien Cornu, unde este coleg cu Renoir. 
Conştient de propriile-i lacune în formaţia 
artistică, va studia în primul rând desenul 
şi compoziţia. Părăseşte însă curând acest 
atelier şi, atras de concepţiile artistice ale 
Şcolii de la Barbizon, se stabileşte în această 
localitate, desăvârşindu-şi educaţia de pictor 

prin asimilarea experienţei unor artişti ca 
Millet, Corot, Gustave Courbet şi Theodore 
Rousseau. Influenţat de acest mediu artistic, 
este preocupat de însuşirea unor modalităţi 
artistice inovatoare în atmosfera cultului 
pentru pictura plein-air, ce pregăteşte apro¬ 
piata afirmare a impresioniştilor. între 1873 
şi 1874 face călătorii de studii în Italia (Roma, 
Napoli, Pompeii), Grecia şi la Viena. în 1877 
este convocat să însoţească armata română 
în calitate de pictor de front, realizând desene 
şi schiţe la faţa locului, în luptele de la Griviţa 
şi Rahova. Din 1879 până în 1890 lucrează 
îndeosebi în Franţa (Bretagne), la Vitre, fie 
în atelierul său din Paris. Revenit în ţară, 
deschide mai multe expoziţii personale la 
Ateneul Român între 1891 şi 1904. Din 1890 
se stabileşte la Câmpina şi se dedică prepon¬ 
derent subiectelor rustice; într-o nesfârşită 
variaţie a motivului, pictează potrete de 
ţărănci, care cu boi pe drumuri prăfuite de 
ţară şi numeroase peisaje cu specific româ¬ 
nesc. în 1899 este numit membru de onoare 
al Academiei Române. 

Grigorie al ll-lea 

(~ 1710 - 18.09.1878, Bucureşti) 

Mitropolit al Ungrovlahiei. A absolvit Aca¬ 
demia de la Sf. Sava din Bucureşti. A fost 
egumen la mănăstirea Colţea, eclesiarh 
la Catedrala Mitropolitană, mitropolit de 
Mira Lichiei (1748-1760), apoi mitropolit 
al Ungrovlahiei din 1760. A avut grijă de 
extinderea învăţământului în limba română 
la şcolile bisericeşti, a construit în Bucu¬ 
reşti bisericile Oborul Vechi şi Sf. Nicolae 
Vlădica, a tipărit pe cheltuiala sa 40 de cărţi 
de cult, în limba română şi greacă. A fost la 
ţarina Ecaterina a Il-a a Rusiei cu misiunea 
diplomatică de a apropia cele două ortodoxii 
răsăritene. Generalul rus Piotr Saltîkov i-a 
dăruit moaştele Sf. Dimitrie Basarabov, azi 
patronul Bucureştiului, pe care le-a aşezat în 
Catedrala Mitropolitană; în 1776 patriarhul 
ecumenic Sofronie i-a acordat titîul onori¬ 
fic de „locţiitor al Scaunului din Cezareea 


Cappadociei". A fost unul dintre fondatorii 
concepţiei ortodoxe răsăritene conform 
căreia, spre deosebire de creştinismul apu¬ 
sean, catolic, unit prin recunoaşterea papei, 
fiecare entitate naţională trebuia să aibă 
propria ei Biserică, iar unitatea Răsăritului 
ortodox avea să se facă prin circulaţia valori¬ 
lor bazate pe un învăţământ unitar, aşa cum 
promovaseră şi Kiril Lukaris şi Petru Movilă. 
Lucrări: Evanghelia (1760, 1775 ); Antologhio- 
nul (1762,1766,1777,1786); Ceaslovul (1767 
şi alte 5 ediţii); Molitvelnicul (1764); Penticos- 
tarul (1768, 1782); Triodul (1768), Octoihul 
(1774); Apostolul (1774, 1794); Psaltirea 
(1775, 1780); Slujba Cuviosului Dimitrie de la 
Basarabov (1779); Liturghierul (1790); Catava- 
sierul (1781); Vor o ava de întrebări şi răspunsuri 
a Sf. Simion al Tesalonicului (1765); Omiliile 
Sf. Macarie Egipteanul (1775); Cazania (după 
a lui Varlaam al Moldovei, 1768); învăţătura 
bisericească (1774) şi Capete de poruncă (1775), 
ambele după Antim Ivireanul; Mărturisirea 
ortodoxă'■ a Iui Petru Movilă (în greceşte, 
1767); învăţătura creştinească a credinţei noastre 
ortodoxe (1768, text grecesc şi turcesc) ş.a. 

Grigorie din Măhaci 

(-1735, Măhaci, azi Măhăceni, jud. Alba - 
1.06.1795, Sidis) 

Ieromonah, gravor şi tipograf. A studiat la 
Academia Grecească din Bucureşti, a înviat 
la Mitropolia din Bucureşti arta miniaturii 
şi gravurii, care venea, în Ţara Românească, 
încă de la georgianul Antim Ivireanul. 
Ucenic al mitropolitului Grigorie al II-lea al 
Ungrovlahiei. El însuşi mitropolit de Sidis 
(în sud-vestul Asiei Mici). Lucrări: învă¬ 
ţătura bisericească (1774); Slujba Sf. Dimitrie 
Basarabov (1779); Pravilioara de taina ispove- 
daniei (1774 şi 1781). A copiat Didahiile lui 
Antim Ivireanul. 

Grigoriu, George 

(1927, Brăila - 1999, Bucureşti) 

Compozitor de muzică uşoară şi cântăreţ. 
A studiat canto clasic la Conservatorul din 
Bucureşti. împreună cu fraţii săi, Cezar şi 
Angel, a alcătuit formaţia Trio Grigoriu. 
A lansat pe cântăreţii Margareta Pâslaru, 
Angela Similea, Stela Enache, Mihaela 
Mihai şi Cornel Fugaru. A compus muzică 
pentru film. Lucrări: compoziţii originale - 
„Broscuţa îndrăgostită", „Broscuţa Oac", 
„Ce frumoasă e ţara mea", „Cine ştie unde-i 
centru-n Bucureşti?", „Cântecul satelitului", 
„Din mâine să facem azi", „Dragoste", „La 
cabana „Trei brazi»", „Macarale", „Mari¬ 
nari", „Ochii negri", „Pescarul amator", 
„Podul Grant" (cu Gică Petrescu), „Povestea 
unui copilaş", „Primul meu secret" (cu 

Gigi Marga), „Să fim veseli", „Serpentine"; 
muzică de film: Dragoste la zero grade, Actorul 
şi sălbaticii. 

Grigoriu, Theodor 

(1926, Galaţi) 

Compozitor. A absolvit Conservatorul la 
Bucureşti, ca elev al lui Mihail Jora. în paralel 
a urmat cursurile Facultăţii de Arhitectură 
din Bucureşti. Specializare la Conservatorul 
din Moscova ca elev al lui Aram Haciaturian. 
Profesor la Conservatorul din Bucureşti. 
Lucrări: Simfonia cantabile , cvartetele de 
coarde Pe Argeş în sus şi în căutarea ecoului , pie¬ 
sele orchestrale Vis cosmic; Omagiu lui Enescu, 
oratoriul Canti per Europa , concertele pentru 
vioară şi orchestră Anotimpurile şi Bizanţ după 
Bizanţ. A compus muzică de film, pentru 
Ciulinii Bărăganului şi filme regizate de Liviu 
Ciulei. A primit Marele Premiu al Uniunii 
Compozitorilor din România (1998). 

Grigorovici, Gheorghe 

(4/17.05.1871, Storojineţ, Bucovina - 
18.07.1950, Văcăreşti) 

Om politic. Soţ al Tatianei G., frate cu Ema- 
noil G. (care a semnat, ca scriitor, Emanuel 
Grigorovitza) şi tată al lui Radu G. A studiat 
Medicina la Viena şi a devenit membru al 
Partidului Social Democrat din Imperiul 
Austro-Ungar. în 1905 a fost ales secretar al 
Partidului Social Democrat Român şi al Uni¬ 
unii Generale a Sindicatelor din Bucovina. 
A fondat în 1906 la Cernăuţi ziarul Lupta. 
A fost primul deputat român social-demo- 
crat în Parlamentul de la Viena (1907, reales 
1911). A participat la Congresul de la Basel al 
Internaţionalei a Il-a Socialiste (1912). După 
Marea Unire a refuzat unificarea partidelor 
social democrate din provinciile româneşti 
sub sigla Internaţionalei a IlI-a comuniste. 
A reuşit formarea unei federaţii a partidelor 
socialiste din România (FPSR), unificate în 
Partidul Social Democrat Român, al cărui 
prim preşedinte a fost (1927, reales 1936). 
L-a afiliat la Internaţionala a Il-a Socialistă 


de la Viena. Alături de Flueraş, Jumanca şi 
Gherman, a optat pentru colaborarea cu 
dictatura carlistă (1938-1940) spre a înlă¬ 
tura pericolul legionar. Toţi au fost excluşi 
din PSDR. Reintegrat în 1944 şi arestat în 
1949, după unificarea PSDR cu PCR (1948). 
Deţinut fără proces, a murit în închisoare. 

Grigorovici, Radu 

(20.11.1911, Cernăuţi - 2.08.2008, Bucureşti) 
Fizician. Fiu al lui Gheorghe şi al Tatianei G. 
A absolvit Facultatea de Ştiinţe din Cernăuţi, 
Secţia fizico-chimice. Profesor la Facultatea 
de Chimie a Universităţii din Bucureşti. Ingi¬ 
ner consultant la fabricile de becuri Lumen 
şi Electrofar. Profesor invitat la Trieste, Paris 
şi Aberdeen, în Scoţia. Contribuţii în dome¬ 
niul descărcărilor electrice în gaze. Lucrări: 
Gazul electronic , 1942; Thermoelectric Power in 
Amorphous Silicon , 1967; Properties of Amor- 
phous Carbon Films, 1972. A scris şi lucrări 
de istorie: Politica austriacă faţă de Bucovina, 
Onciul şi determinismul istoric. Membru al 
Academiei Române (1990) şi vicepreşedinte 
al ei (1990-1994). A fost ales şi membru de 
onoare al Academiei de Ştiinţe a Moldovei. 

Grigorovici, Tatiana 

nume la naştere Tatiana Pisterman 

(31.03./13.04.1877, Ucraina - 
25.09.1952, Bucureşti) 

Militantă social democrată. Soţie a lui Ghe¬ 
orghe G., dezmoştenită de părinţi (evrei) din 
cauza căsătoriei cu un creştin, şi mamă a lui 
Radu G. A absolvit Filosofia la Viena şi şi-a 
luat doctoratul în economie politică la Berna 
cu o teză despre Marx şi Lasalle. A susţinut 
ideile soţului ei. La arestarea acestuia i-a 
scris lui Lothar Rădăceanu, fost discipol al 
soţului ei şi devenit secretar al PMR, două 
scrisori, prima predată de acesta Securităţii, 
a doua care justifică gestul ei final: Aşa a 
murit soţul meu în vârstă de 79 de ani, în epoca 
dictaturii proletariatului, pentru care el a muncit 
(aceasta o ştii D-ta tot atât de bine ca şi mine) o 
viaţă întreagă şi sub un guvern al cărui membru 
eşti D-ta. S-a sinucis. 

Stanislav Groppa 


Peter Gross Sergiu Grossu 


Grinţescu, Ion 

(1874, Broşteni, jud. Neamţ - 1963, Bucureşti) 
Farmacist şi botanist. A absolvit Ştiinţe 
Naturale la Universitatea din Bucureşti. 
A fost profesor de botanică şi cercetător la 
Bucureşti, Cluj, din nou Bucureşti, în insti¬ 
tute de profil. Contribuţii privind anatomia 
şi fiziologia plantelor. Lucrări: Curs de bota¬ 
nică generală , 1934; Conspectul florei României; 
Flora RPR. A elaborat o metodă nouă de 
creştere a algelor verzi la scară industrială. 

Groppa, Stanislav 

(15.05.1956, Verejeni, Republica Moldova) 
Medic. A absolvit Institutul de Stat de Medi¬ 
cină din Chişinău. Specializare la Catedra de 
neurologie a Institutului de Medicină nr. 2 
din Moscova. Fondator al Catedrei neurolo¬ 
gie la Facultatea de Perfecţionare a Medicilor 
din Chişinău. Preşedinte al Ligii de Com¬ 
batere a Epilepsiei, preşedinte al Comisiei 
Republicane de Atestare a Neurologilor, 
Neurochirurgilor şi Neuropediatrilor. Dis¬ 
tins cu Medalia Nicolae Testemiţanu. 

Gross, Peter 

(1949, Timişoara) 

Jurnalist. A emigrat în SUA copil, cu familia. 
A absolvit Jurnalismul la California State 
University şi, după ce a fost free lancer şi 
colaborator al unor publicaţii din SUA şi 
Europa, s-a specializat în comunicare inter¬ 
naţională. A călătorit în Europa (Occiden¬ 
tală, Centrală şi de Est, în ţările balcanice), 
URSS, India, Taiwan, Cuba. A susţinut 
cursuri de jurnalism la universităţile din 
Tirana, Cracovia, Bucureşti, Timişoara, 
Constanţa, Budapesta, Minsk, Tbilisi, 
Moscova. A ţinut conferinţe în Bulgaria, 
Slovenia, Cehia, Ungaria, Spania, Brazilia, 
Canada. A predat la Departamentul de Stat 
al SUA, la Foreign Office Institute, Agenţia 
de Informaţii a SUA, Vocea Americii. Profe¬ 
sor de comunicare în masă la Universitatea 
din Oklahoma (înfiinţată în 1980 şi ai cărei 
absolvenţi sunt angajaţi la Associated Press, 


The Wall Steet Journal, Casa Albă). Consul¬ 
tant mass media pentru Europa Liberă. 
Doctor Honoris Causa al Universităţii din 
Bucureşti, care a stabilit programe comune 
cu Universitatea din Oklahoma, la propu¬ 
nerea Facultăţii de Jurnalism, în ce priveşte 
învăţământul de excelenţă. Lucrări: Mass 
Media in Revolution and National Development: 
The Romanian Laboratory, 1996, Eastern Euro¬ 
pean Journalism. Before, During andAfter Corn- 
munism (împreună cu Jerome Aumente, Ray 
Hiebert, Dean Mills), 1999; Entangled Evo- 
lutions. Media and Democratization in Eastern 
Europe, 2002 (tradusă cu titlul Mass media şi 
democraţia în Europa de Est, 2004). Vicepre¬ 
şedinte al Academiei Româno-Americane 
(ARA). 

Grossu, Semion 

(18.03.1934, Satul Nou, Basarabia, 
azi în Ucraina) 

Om politic. A absolvit Institutul Agronomic 
la Chişinău şi a lucrat ca agronom şi şef de 
colhoz în diverse localităţi din Moldova. 
A intrat în 1967 în munca de partid, iar 
în 1976 a devenit membru al CC al PCM, 
fiind şi deputat al poporului în Sovietul 
Suprem al Moldovei. Preşedinte al Sovietu¬ 
lui de Miniştri din Moldova (urmat de Ion 
Ustian) şi simultan ministru al Afacerilor 
Externe. în 1980 a fost ales prim-secretar al 
PCM (urmat de Petru Lucinschi). Din 1991 
patron al firmei moldo-ruse Product Impex 
de comercializare a vinurilor. 

Grossu, Sergiu 

(14.11.1920, Cubolta, jud. Bălţi) 

Scriitor. Coleg de liceu la Bălţi cu Eugen 
Coşeriu. A absolvit Filosofia la Universita¬ 
tea din Cernăuţi. A venit la Bucureşti şi s-a 
căsătorit cu nepoata lui Iuliu Maniu. Ati¬ 
tudine anticomunistă. A stat la închisoare 
12 ani (din 1959). A plecat din ţară în Franţa 
în 1971. A editat ziarul Catacombes. A scris 
versuri şi proză mistică şi religioasă: Pietre 
de aducere aminte ; Inscripţii pe un vas de lut; 

Apocalipsul; Copii în Gulag; Calvarul României 
creştine; Vania Moiseev; Biserica în catacombele 
zilelor noastre; Tovarăşa profesoară; Dumnezeu 
există; Lagărele de muncă din URSS; La fundul 
abisului. 

Grossu Viziru, Mircea 

(7.05.1903, com. Viziru, jud. Brăila - 
15.11.1980, Long Beach, California) 

Inginer de aviaţie. A absolvit liceul Louis 
le Grand la Paris şi Ecole Technique 
d'Aeronautique et Construction Automo- 
biles, tot la Paris. A lucrat la IAR Braşov în 
cadrul Biroului de Studii Secret, apoi ca şef 
al secţiei prototipuri, director al fabricii de 
celule (1935-1940) şi director general al IAR 
(1940-1944). A brevetat 10 invenţii în Româ¬ 
nia, 4 în Franţa şi 5 în SUA. El este autorul 
proiectelor IAR 37, 38, 39 şi 80 (pentru 
acesta decorat cu Medalia Aeronautică clasa 
a IlI-a). Pe 21 august 1944 ministrul Aerului 
şi Marinei l-a sfătuit să plece din ţară. A ple¬ 
cat cu familia în SUA. A fost inginer la firma 
Martin-Marretta Aluminium. 

Grosu, Gurie, prenume la naştere Gheorghe 
(1.01.1877, Nimoreni, Lăpuşna - 
14.11.1943, Bucureşti) 

Mitropolit. A fost primul titular al Mitropo¬ 
liei Basarabiei după o sută de ani de ocupaţie 
rusă. A absolvit Seminarul Teologic la Chişi- 
nău şi Academia Duhovnicească (înfiinţată 
de Petru Movilă) din Kiev. S-a călugărit la 
mănăstirea Noul Neamţ. A obţinut înfi¬ 
inţarea unei tipografii eparhiale (1896) şi 
a ctitorit revista Luminătorul din Chişinău 
(1908). Ministru adjunct al Justiţiei în 
Guvernul Provizoriu de la Chişinău (1918). 
Arhiepiscop al Chişinăului şi Hotinului (din 
1921), mitropolit al Basarabiei (1928-1936). 
Lucrări: Abecedar moldovenesc , 1917, în cola¬ 
borare (ed. a Il-a şi a IlI-a, cu litere latine, în 
1918); Rugăciune şi lămurirea lor, Despre omul 
„trupesc " „sufletesc" şi „duhovnicesc ", 1924; 
Istoria sfântă a Vechiului şi Noului Testament , 
1924; Slujirea lui Dumnezeu a unui preot bun , 
după Părintele Ioan de Cronstadt, 1925. 

Grosu, Ion 

(20.10.1901, Vânju Mare) 

Inginer de aviaţie. A absolvit Facultatea 
de Matematici şi Şcoala Politehnică din 
Bucureşti. Director general la IAR (1946- 
1950), inginer şef în Centrala Metalurgiei 
Prelucrătoare (1950-1954). A îmbunătăţit 
avionul IAR 80 (al lui Grossu Viziru) şi a 
creat IAR 81 echipat cu motor IAR 1000 A. 
Profesor la Facultatea de Mecanică a Poli¬ 
tehnicii din Bucureşti. 



Gurie Grosu lachim S. Grosul 


Grosul, lachim S. 

(21.09.1912, Caragaş, Transnistria - 
28.09.1976, Chişinău) 

Istoric. A absolvit Institutul Pedagogic din 
Tiraspol (1933-1937). A fost şef de catedră şi 
decan la institutele pedagogice din Tiraspol, 
Buguruslan, Chişinău, apoi la Universitatea 
de Stat din Chişinău. Director adjunct 
(1949-1954), apoi preşedinte la filiala mol¬ 
dovenească a Academiei URSS. Preşedinte 
fondator al Academiei Republicii Moldova 
(1961-1974). Doctor habilitat în istorie 
(1955), a studiat procesele agrare din Basara¬ 
bia în secolul al XlX-lea (circa 280 articole, 
manuale, monografii). A fost redactor-şef 
al Enciclopediei Sovietice Moldoveneşti. 
Deputat în parlamentele RSSM (1951-1965) 
şi URSS (1970-1976). între 1959 şi 1960 a 
militat pentru predarea în limba română 
la Universitatea de Stat. A susţinut accesul 
tineretului Moldovei în instituţiile de învă¬ 
ţământ superior şi academic. 

Groza, Mihail 

(1943, Transnistria, Republica Moldova - 
16.08.2007, Talgar, reg. Alma-Ata, Kazahstan) 
Lider al comunităţii româneşti din Kazahstan. 
Plecat din Moldova sovietică la 17 ani pentru 
a desţeleni noi pământuri. în cei aproape 50 
de ani cât a trăit în Kazahstan, s-a dedicat 
artei: fotografie, pictură, dansuri populare. 
A purtat tot timpul în suflet dorul de plaiurile 
natale, de datinile şi tradiţiile româneşti. A fost 
unul din membrii fondatori ai Asociaţiei 
Româno-Moldovenilor din Kazahstan (2003), 
devenind director executiv al acesteia. în pre¬ 
mieră pentru regiunea Asiei Centrale, în 2002 
a înfiinţat un ansamblu de dansuri româ¬ 
neşti, Românaşul, la o şcoală generală din 
regiunea Alma-Ata, fiind coregraf. în 2004 a 
afiliat Asociaţia Românilor din Kazahstan la 
Organizaţia Românilor de Pretutindeni din 
România. în 2006 a reprezentat comunitatea 
etnicilor români din Kazahstan la prima reu¬ 
niune a Asociaţiilor Culturale Româneşti din 
Europa, organizată la Bucureşti. 

Petru Groza Traian Grozăvescu Constantin Gruescu Ernie Grunfeld 


Groza, Petru 

(7.12.1884, Băcia, jud. Hunedoara - 
7.01.1958, Bucureşti) 

Om politic. Fiu de preot. A făcut Colegiul 
Maghiar Reformat de la Orăştie şi Dreptul 
şi Ştiinţele Economice la Budapesta. A prac¬ 
ticat avocatura la Lugoj şi Deva. Din 1911 
până la moarte a fostjnembru al Sinodului 
Mitropoliei Sibiului. în 1920 s-a înscris în 
partidul lui Averescu, fiind ministru pentru 
Naţionalităţi Conlocuitoare, apoi al Lucrări¬ 
lor Publice. în 1926 a plecat din nou la Deva, 
unde a înfiinţat în 1931 Frontul Plugarilor, 
de inspiraţie comunistă. în 1944 a fost adus 
la Bucureşti pentru a înlocui Guvernul 
Rădescu. A condus primul guvern comunist 
al României, dominat de Frontul Naţional 
Democratic (din 6 martie 1945). A condus 
şi un al doilea guvern (1946-1947) şi a fost 
preşedinte al Prezidiului Marii Adunări Naţi¬ 
onale (Parlamentul comunist), 1952-1958. 
Oraşul Stei, jud. Bihor, i-a purtat numele în 
perioada 1958-1990. 

Grozăvescu, Traian 

(21.11.1895, Lugoj - 15.02.1927, Viena) 

Tenor. A absolvit Facultatea de Drept şi 
Conservatorul de Muzică la Budapesta. 
A debutat la Opera din Cluj în 1919, cân¬ 
tând alături de Dimitrie Popovici Bayreuth. 
A fost solist al operelor din Viena, Budapesta 
şi Berlin. Au avut cuvinte elogioase despre 
el Richard Strauss, Arturo Toscanini, Pietro 
Mascagni, Franz Schalk. A fost ucis de soţia 
sa din gelozie. O stradă din Timişoara şi un 
concurs de canto îi poartă numele. 

Gruescu, Constantin 

(12.04.1924, com. Dognecea, jud. Caraş Severin) 
Mineralog. Urmaş al unor generaţii de 
mineri. Tehnician minier în Banatul montan. 
Pasiunea pentru minerale îl cuprinde încă 
de tânăr, începând cercetarea sistematică a 
cristalelor şi mineralelor din 1945, reuşind 
ca timp de peste 50 de ani să constituie o 
impresionantă colecţie, de câteva mii de 


eşantioane, expuse în casa sa de la Baia de 
Fier. Aceste piese sunt reprezentative pentru 
toate zonele metalogenetice ale României. 
A reuşit să aducă, prin schimb sau achiziţii, 
numeroase eşantioane de zăcăminte din 
Europa, Asia, Africa şi Americi. Această 
colecţie cuprinde numeroase mostre de 
granaţi (andradit, melanit, grossular), galenit, 
pirit, calcopirit, sfalerit, antimonit, hematit, 
oligist, magnetit, limonit, diverse specii de 
silicaţi, sulfaţi, carbonaţi, precum şi o serie 
de varietăţi de cuarţ, calcedonie şi opal. Pasi¬ 
unea sa de colecţionar şi activitatea ştiinţifică 
deosebită (studii şi referate despre mineralele 
Banatului, în special asupra maclelor cuar- 
ţului şi formelor cristalografice ale magneti- 
tului, precum şi participare la diverse simpo¬ 
zioane şi sesiuni de comunicări ştiinţifice în 
ţară şi străinătate) au condus la primirea sa 
ca membru al Societăţii de Ştiinţe Geografice 
din România şi al Asociaţiei Internaţionale a 
Mineralogilor de la Basel (Elveţia). 

Grunfeld, Ernie, prenume la naştere Ernest 
(24.04.1955, Satu Mare) 

Sportiv. A plecat copil în SUA, cu familia. 
A studiat îa Universitatea din Tennessee, 
jucând baschet în echipa universităţii; a 
făcut pereche cu Bernard King, devenind 
celebri prin faptul că acumulau întotdeauna 
peste 40 de puncte pe meci. A jucat apoi 
pentru Milwaukee Bucks şi Kansas City 
Kings. Manager general la New York Knicks 
(1989-1999), Milwaukee Bucks (1999-2003) 
şi Washington Wizards. Membru al Asocia¬ 
ţiei Naţionale de Baschet a Americii (NBA). 

Guboglu, Mihail 

(august 1911, Ceadâr Lunga, Comrat, Basarabia - 
2007, Bucureşti) 

Orientalist. Găgăuz ca etnie. A studiat 
Filologia şi Istoria la Chişinău. Cercetător 
la Institutul de Istorie al Academiei din 
Bucureşti, profesor la Facultatea de Limbi 
Orientale a Universităţii din Bucureşti. 
Contribuţii la studierea perioadei otomane. 
Lucrări: Paleografia şi diplomaţia turco-osmană , 

studiu şi album , 1958; Cronici turceşti privind 
ţările române , 2 voi., 1960-1961; Catalo¬ 
gul documentelor turceşti, 2 voi., 1965; Vlad 
Ţepeş şi Mehmed al II-lea în lumina cronicilor 
turco-bizantine, 1976. Membru de onoare al 
Academiei de Ştiinţe a Moldovei (1938). 

Gudumac, Eva V. 

(6.05.1941, Tătărăuca Veche, Republica Moldova) 
Medic. A absolvit Şcoala de Medicină din 
Soroca şi Facultatea de Pediatrie a Insti¬ 
tutului de Medicină din Chişinău. Elevă a 
profesoarei Natalia Gheorghiu. Specializare 
în chirurgie pediatrică la Moscova şi Sankt 
Petersburg. Profesor la Facultatea de Pedia¬ 
trie a Universităţii de Medicină şi Farmacie 
din Chişinău. A elaborat principii şi tehnici 
chirurgicale folosite în tratarea bolilor 
parazitare, hemoragiilor digestive, osteomi- 
elitelor hematogene, peritonitelor. Lucrări: 
Afecţiunile bronho-pulmonare cronice nespecifice 
la copil (1999); Pneumoniile bacteriene distructive 
acute la copii (2001). Este director coordona¬ 
tor al Centrului Naţional ştiinţifico-practic 
de Chirurgie Pediatrică Natalia Gheorghiu, 
preşedinte al Asociaţiei Chirurgilor Pediatri 
din Moldova, membru al Asociaţiei Chi¬ 
rurgilor Pediatri din România, membru al 
Uniunii Europene a Asociaţiilor Chirurgilor 
Pediatri (EUPSA). Distinsă cu titlul Om 
Emerit şi Ordinul Republicii. 

Guguianu, Marcel 

(28.06.1922, Bârlad) 

Sculptor. A absolvit Şcoala de Belle Arte 
din Bucureşti ca elev al lui Cornel Medrea. 
A restaurat monumente la Iaşi şi la Bârlad. 
A avut expoziţii în oraşele româneşti, dar şi 
la Budapesta, Odensee, Roma, San Marino, 
Napoli, Aradjelovac, Belgrad, Montpellier, 
Paris, Sao Paolo, New York, Ankara, Mali, 
Washington, Sevilla, Miami, unde au 
rămas expuse lucrări ale sale de sculptură 
monumentală. Profesor invitat la San 
Marino. Lucrări: Auroră şi amurg - figuri în 
marmură, Teatrul Naţional din Bucureşti; 
Timpul şi clio - marmură monumentală, 
Iugoslavia; Neutralitate - statuie în marmură, 
San Marino; Selene - marmură, colecţie 
de stat, România; Antineea - marmură 
monumentală, colecţie particulară, Canada; 
Meditaţie - marmură, colecţie de stat, 
România; Salomea - figură monumentală în 
marmură, Belgrad, Iugoslavia; Dalila - figură 
monumentală în marmură, Paris, Franţa; 
Pietă - figură monumentală în marmură, 
România; Victorie - figură monumentală în 
bronz, Iaşi; In memorarum - marmură monu¬ 
mentală, colecţie de stat, România; Mater¬ 
nitate - marmură monumentală, colecţie de 
stat, România; Armonie - marmură, colecţie 

particulară, Viena, Austria; Extaz - marmură 
monumentală, colecţie particulară, Bucu¬ 
reşti; Eminescu - bust, bronz monumental, 
Focşani; Nostalgie - bronz, colecţie parti¬ 
culară, România; Ciocârlia - bronz, colecţie 
particulară, New York, SUA; Clio - marmură 
monumentală, Copenhaga, Danemarca; 
Ciocârlia - bronz, Fundaţia John F. Kennedy, 
Washington, SUA; Luchian - piatră monu¬ 
mentală, Botoşani; Eminescu - bust monu¬ 
mental, Cernăuţi; Aurora - Nud monumen¬ 
tal, marmură, New York, SUA; Tors - bronz 
monumental, Preşedenţia Republicii 

Ungaria; Concordie - marmură, Miami, SUA; 
Luchian - statuie bronz, Muzeul din Craiova; 
Clio - marmură monumentală, colecţie par¬ 
ticulară, New York, SUA. A fost distins cu 
Diploma Bene Merenti (1975), Palme d'Or 
(1975), Medalia de Aur şi placheta de onoare 
a Republicii San Marino (1981), premiul I 
la concursul Nissida d'Oro (1983), Steaua 
României în grad de Cavaler, 2002. 

Gulea, Aurelian 

(28.05.1946, Baraboi, Republica Moldova) 
Chimist. Aromân la origine. A absolvit Facul¬ 
tatea de Chimie la Universitatea de Stat din 
Chişinău. Specializare în rezonanţă magnetică 
nucleară şi spectroscopie la Institutul Radiu- 
mului al Comitetului de Stat al Energiei Ato¬ 
mice a URSS din Leningrad, la Institutul de 
Chimie Generală şi Anorganică al Academiei 
de Ştiinţe a URSS din Moscova, la Universi¬ 
tatea din Lille şi Paris Sud, Franţa, Freiburg, 
Germania, şi Universitatea Laval, Quebec, 
Canada. Profesor la Facultatea de Chimie a 
Universităţii de Stat din Moldova. Conduce 
Grupul Rezonanţă Magnetică Nucleară de pe 
lângă Institutul de Chimie al ASM. Membru 
al juriului Internaţional EUREKA (Bruxelles 
şi Geneva). Profesor invitat la universităţile 
din Iaşi, Cluj, Alger, Lausanne, Seul, Mos¬ 
cova, Casablanca, Manila, Budapesta, Sofia, 
Bucureşti ş.a. Membru corespondent al 
Academiei de Ştiinţe a Moldovei. 

Gulian, Constantin I. 

nume la naştere Constantin Henri lonescu 

(22.04.1914, Bucureşti - 21.08.2011, Bucureşti) 
Filosof. A absolvit Literele şi Filosofia la 
Bucureşti. Director al Institutului de Filoso- 
fie, profesor la Facultatea de Filosofie. Profe¬ 
sor invitat la universităţile din Paris, Bruxelles, 
Heidelberg, Moscova, St. Petersburg, Varşo¬ 
via. Lucrări: Introducere în sociologia culturii, 
1947; Goethe şi problemelefilosofiei, 1957; Metodă 
şi sistem la Hegel, 1957; Omul înfolcbrul african, 
1967; Antropologie filosofică, 1972; Structura şi 
sensul culturii, 1980; Axiologie şi istorie, 1991; 
Nietzsche (voi. 1, 1994). Membru titular al 
Academiei Române (1955) şi preşedinte al 
Secţiei de ştiinţe filosofice, psihologice şi 
juridice (1966-1992). 

Guran, Marius 

(7.11.1936, Bârca, jud. Dolj) 

Inginer. A absolvit Facultatea de Electronică 
şi Telecomunicaţii la Politehnica din Bucu¬ 
reşti. Specializare la Centrul de Calcul al 
Academiei URSS şi Facultatea de Automa¬ 
tică şi Calculatoare din Leningrad. Bursier 
Fulbright la University of California, Berke- 
ley Massachusetts Institute of Technology, 
Cambridge, Franţa (INRIA), City University 
London, Cranfield Institute of Technology, 
UMIST, UWTST Lausanne, Elveţia. Cercetă¬ 
tor la Institutul de Informatică, apoi profesor 
la Automatică şi la Facultatea de Ingineria 
şi Managementul Sistemelor Tehnologice. 
Director general al Centrului de cercetare 
şi consultanţă pentru pregătirea privind 
managementul şi ingineria întreprinderilor 
industriale virtuale. A început în 1971 pri¬ 
mele studii privind reţelele de calculatoare. 
A demarat introducerea transmisiilor de date 
şi a Internetului. în 1975 au fost fabricate 
primele modemuri româneşti (IPA) şi s-a 
făcut testarea liniilor de telecomunicaţii din 
România pentru transmisia de date (ICI şi 
MTTC), iar în 1979, la ICI, s-a realizat o reţea 
locală (LAN) pentru interconectarea calcula¬ 
toarelor în reţele pe zone restrânse, acţiune 
finalizată prin proiectul CAMELEON, în 
cadrul căruia au fost realizate componentele 
hardware şi software necesare interconectării 
locale a micro şi minicalculatoarelor, reţeaua 
fiind omologată cu succes. în 1984, ICI (în 
colaborare cu MTTC) constituie reţeaua 
RENAD-RENOC cu 3 noduri, reţea care 
va cuprinde în 1989 un număr de 18 noduri 
operaţionale. Realizarea primei reţele naţio¬ 
nale de calculatoare electronice, prin proiec¬ 
tul RENAC/RENOD, denumit UNIREA în 
etapa finală, a fost un succes pentru care i 
s-a acordat Premiul Traian Vuia al Academiei 
Române în 1985. A fost un proiect uriaş, care 
a reuşit să interconecteze trei noduri, folosind 


comutaţia de pachete de date, la calculatoare 
medii-mari (main-frame), microcalculatoare 
şi minicalculatoare. Experimentul UNIREA 
a reuşit să interconecteze prin transmisii de 
date, prin comutaţie de pachete, principalele 
provincii istorice ale României, ţara noastră 
fiind prima dintre fostele ţări CAER care a 
reuşit un asemenea proiect. A contribuit la 
formarea a zeci de specialişti care, ulterior, 
au avut un rol deosebit în constituirea noi¬ 
lor reţele de calculatoare RNC, RoEduNet, 
LogicNet ş.a. din ţara noastră. După 1989 a 
obţinut domeniul internet.ro pentru Româ¬ 
nia. Lucrări: Sisteme time-sharing, curs, 1969; 
Asupra unei soluţii privind realizarea unei reţele 
de calculatoare la nivel naţional, 1975; Aspecte 
ale realizării unei reţele naţionale de calcula¬ 
toare ca suport tehnic pentru sistemul informatic 
naţional. Studii şi cercetări de calcul economic şi 
cibernetică economică, 1982; Strategia naţională 
pentru trecerea la noua economie şi implementarea 
societăţii informaţionale, 2001; Transmisia de 
date, teleprelucrarea şi reţelele de calculatoare în 
România. Comunicare la Simpozionul cu acelaşi 
nume, publicată în volumul „Telecomunicaţiile 
în România u 2003. Consilier al preşedintelui 
României (2000-2004). Membru şi vicepre¬ 
şedinte al Asociaţiei Române pentru Indus¬ 
tria Electronică şi Software, Senior Member 
IEEE, membru al Asociaţiei Române de 
mecatronică, al Academiei Oamenilor de Şti¬ 
inţă. Distins cu Ordinul Serviciu Credincios 
în grad de Cavaler. 

Guşti, Dimitrie 

(13.02.1880, laşi - 30.10.1955, Bucureşti) 
Filosof, sociolog şi estetician. Ministru al 
învăţământului între 1932 şi 1933, profesor 
la universităţile din Iaşi şi Bucureşti. Este 
fondatorul şcolii sociologice (monografice) 
de la Bucureşti. A iniţiat şi îndrumat acţi¬ 
unea de cercetare monografică a satelor 
din România (1925-1948). A obţinut legi¬ 
ferarea serviciului social (1939), prin care 
se instituţionaliza, pentru prima oară în 
lume, cercetarea sociologică, îmbinată cu 
acţiunea socială practică şi cu pedagogia 
socială. A fondat şi condus Asociaţia pentru 
Ştiinţa şi Reforma Socială (1919-1921), 
Institutul Social Român (1921-1939, 
1944-1948), Institutul de Ştiinţe Sociale al 
României (1939-1944), Consiliul Naţional 
de Cercetări Ştiinţifice (1947-1948). A creat, 
împreună cu Victor Ion Popa, H.H. Stahl şi 
G. Focşa, Muzeul Satului (1936), al XV-lea 
din lume. în domeniul literar-ştiinţific a 
înfiinţat şi a condus revistele Arhiva pen¬ 
tru ştiinţa şi reforma socială (1919-1943) şi 
Sociologie românească (1936-1944). Lucrări: 
Egoismus und Altruismus, 1904; Die soziolo- 
gischen Betrehungen in der neuen Ethik, 1908; 

Cosmologia elenă, 1929; Sociologia militans 
(volumul I, 1935; volumele I şi II, 1946); 
Cunoaştere şi acţiune în serviciul naţiunii (2 voi.), 
1939; Problema sociologiei, 1940; La Science de 
la realite sociale, 1941; Enciclopedia României. 
Voi. I-V 1938-1943. După 1945 n-a mai 
lucrat, majoritatea membrilor echipei de 
lucru a Enciclopediei fiind arestaţi. Membru al 
Academiei Române din 1919, preşedinte al 
Academiei Române (1944-1946). 

Guşă, Ştefan 

(17.04.1940, Costeşti, jud. Buzău - 
1994, Bucureşti) 

General-maior. A absolvit Şcoala Militară de 
Ofiţeri de Tancuri şi Auto şi Facultatea Mili¬ 
tară Tehnică la Academia Militară. în 1986 
a fost promovat în funcţia de prim-adjunct 
al ministrului Apărării Naţionale şi şef al 
Marelui Stat Major, perioadă în care au fost 
elaborate noi regulamente privind desfăşu¬ 
rarea acţiunilor de luptă la diferite eşaloane, 
instrucţiuni şi dispoziţii specifice epocii şi 
situaţiei geopolitice a României. După 1989 
comandant al Armatei II. 

Guşuleac, Mihail 

(12.10.1887, Lucoviţa, azi în Ucraina - 
11.09.1960, Bucureşti) 

Botanist. A absolvit Facultatea de Ştiinţe la 
Cernăuţi şi s-a specializat în biologie marină 
la Trieste, Viena, Praga şi Halle. Profesor la 
Praga, Suceava şi Cernăuţi. Din 1939 profe¬ 
sor la Universitatea din Bucureşti. Contribuţii 
în domeniul clasificării plantelor şi al fitoge- 
niei. Lucrări: Consideraţiuni geobotanice asupra 
pinului silvestru din Bucovina, 1934; Familia 
Boraginaceae, 1934; Floare şi fruct, o comparaţie a 
metodebr de cercetare morfologică, 1939. Membru 
corespondent al Academiei Române (1937), 
exclus în 1948, repus în drepturi în 1990. 

Guţu-Romalo, Valeria 

(25.10.1928, Chişinău) 

Lingvistă. Autoare a unor studii importante 
de lingvistică. Elevă a lui Iorgu Iordan. 
Cercetător la Institutul de Lingvistică al 


Academiei şi profesor la Facultatea de Litere 
a Universităţii din Bucureşti. Lucrări: Un 
procedeu distribuţional de delimitare a paradigme¬ 
lor, 1964; Morfologie structurală a limbii române, 
1968; Corectitudine şi greşeală în limba română 
de azi, 1972; Sintaxa limbii române. Probleme 
şi interpretări, 1973. Membru de onoare al 
Academiei Române (2006). 

Gyr, Radu, nume la naştere 
Radu-Coco Demetrescu 

(2.03.1905, Câmpulung - 29.04.1975, Bucureşti) 
Poet. A absolvit Literele şi Filosofia la Bucu¬ 
reşti. Conferenţiar la Institutul de Literatură. 
Participant la mişcarea legionară, a făcut 
închisoare (1944-1963). Poezia sa evoluează 
de la postsimbolism la un lirism debordant, 
cu multe convenţii folclorice: Linişti de schi¬ 
turi, 1924, debut; Căciuliţă roşie, 1926, Pre¬ 
miul Societăţii Scriitorilor Români; Plânge 
Strâmbă Lemne, 1927; Cerbul de lumină, 1928, 
Premiul Academiei; Stele pentru leagăn, 1936; 
Corabia cu tufănici, 1939, Premiul Societăţii 
Scriitorilor Români; Poeme de război, 1943; 
Balade, 1944. Un volum selectiv, Poezii, voi. I, 
a apărut în 1992. 

Gyula Halâsz Brassai 

nume la naştere Gyula Halâsz 
(18.09.1899, Braşov - 8.07.1984, Nisa) 
Fotograf. Maghiar ca etnie. Brassai înseamnă 
Braşoveanul în maghiară. A studiat Belle Arte 
la Budapesta. S-a specializat în Germania şi 
la Paris, unde a rămas. A avut o mare expo¬ 
ziţie de fotografie, 1930-1937 (arta fotogra¬ 
fierii era încă la începuturi), la Muzeul de 
Artă Modernă din Paris. A fotografiat foarte 
mult şi în Spania, în timpul războiului civil. 
O colecţie din fotografiile sale, cu titlul Paris 
de Nuit, a apărut în 1933, alta, Cu aparatul 
prin Paris, a fost publicată în 1950. Prieten 
cu Pablo Picasso, comunist, a scris Convorbiri 
cu Picasso, 1954. Prieten cu fotograful francez 
Eli Lothar, fiu natural al lui Tudor Arghezi. El 
este fotograful după imaginile căruia s-a for¬ 
mat părerea lumii veacului XX despre Paris. 

Haas, Conrad 

(1509, Dornbach, Austria - 1576, Sibiu) 
Inventator. A funcţionat ca pirotehnician şi 
guard de artilerie la garnizoana din Sibiu. 
Manuscrisul său, datat 1529-1555, înfăţi¬ 
şează schiţele unei nave cosmice dotată cu 
17 rachete, având trei trepte de aprindere. 
Folosea combustibili solizi (pulberi) şi 
lichizi (alcool). Combustibilii lichizi i-au 
fost sugeraţi de cercetările lui Ioan Româ¬ 
nul, pirotehnician, contemporan cu el, din 
Alba Iulia. 

Hadârcă, Ion 

(17.08.1949, Sângereii Vechi, 

Republica Moldova) 

Scriitor, om politic. A absolvit Institutul 
Pedagogic de Stat Ion Creangă (azi Univer¬ 
sitatea Pedagogică de Stat). A fost redactor, 
apoi şef de redacţie la Editura Literatura 
Artistică. în 1982-1985 a condus cenaclul 
literar Luceafărul de pe lângă ziarul Tineri¬ 
mea Moldovei. A fost secretar al comitetului 
de conducere al Uniunii Scriitorilor din 
Moldova. Preşedinte fondator al Frontului 
Popular din Moldova. A condus prima 
Mare Adunare Naţională la Chişinău, 
27 august 1989. Deputat în Congresul 
Deputaţilor din URSS (1989-1991), depu¬ 
tat (1990-1998) în Parlamentul Republicii 
Moldova, din 1990 până în 1993 deţinând 
funcţia de prim-vicepreşedinte al forului 
legislativ. Lucrări: Zilele (1977), Lut ars 
(1984), Darul vorbirii (1985), Ambasadorul 
Atlantidei (Iaşi, 1996), Două imperii (1998), 
A fi în timp (Timişoara, 1999), Dezinfecţia de 
frontieră (Iaşi, 2001), Gheara de fum (2007), 
Pianul din abator (2008) ş.a. A tradus din 
Puşkin, Lermontov, Federico Mayor, Ivan 
Draci ş.a. Distins cu Premiul Boris Gla- 
van al tineretului din Republica Moldova 
(1979), premiul revistei Flacăra (Bucureşti, 
1992), Premiul Mihai Eminescu al Consi¬ 
liului Judeţean Suceava (1998), premii ale 
Uniunii Scriitorilor din Moldova (1998, 
2002, 2007), Premiul Academiei Române 


(2009). Are şi cărţi pentru copii, încununate 
cu Premiul H.Ch. Andersen (2009). 

Hagi, Gheorghe 

(5.02.1965, Săcele, Constanţa) 

Fotbalist. Şi-a început cariera la Farul Con¬ 
stanţa (1978-1983), apoi a jucat la Sportul 
Studenţesc în Bucureşti (1983-1986). A fost 
transferat la Steaua (1987-1990). Carieră 
internaţională: Real Madrid (1990-1992), 
Brescia (1992-1994), F.C. Barcelona (1994- 
1996), Galatasaray (1996-2001). Din 2001 
a devenit antrenor al Naţionalei României, 
apoi al Galatasaray, Turcia. Realizări ca 
jucător: la Steaua - Supercupa Europei, 
1987 (1-0 cu Dinamo Kiev, gol înscris de 
Hagi): 3 titluri de campion: 1987, 1988, 
1989; Cupa României, 1987, 1988, 1989; la 
Real Madrid - Supercupa Spaniei, 1990; la 
FC Barcelona - Supercupa Spaniei, 1994; la 
Galatasaray - Cupa UEFA, 2000; Supercupa 
Europei, 2000; campionatul Turciei, 1997, 

1998, 1999, 2000; două cupe ale Turciei: 

1999, 2000; ca antrenor la Galatasaray - 
Cupa Turciei, 2005. 

Haidarli, Ion 

(3.05.1937, Roşiţa, Basarabia) 

Medic. Turc ca etnie. A absolvit Universita¬ 
tea de Stat de Medicină din Chişinău. A fost 
patomorfolog la Institutul de Tuberculoză 
din Chişinău, şef adjunct al Clinicii de 
Ftiziologie şi Pneumologie a Institutului de 
Cercetări în Medicina Preventivă, secretar 
ştiinţific la Institutul de Ftiziopneumologie 
Chirii Draganiuc. Contribuţii la evaluarea 
reacţiilor tisulare şi remodelărilor interstiţiu- 
lui pulmonar în diferite faze ale inflamaţiei 
tuberculoase, la caracteristicile morfologice 
ale procesului de resorbţie şi cicatrizare a 
leziunilor tuberculoase, depistarea şi identi¬ 
ficarea fibrozelor în tuberculoza pulmonară 
prin metode morfohistochimice (metodo¬ 
logie implementată în Rusia şi alte ţări din 
spaţiul exsovietic). Distins cu insigna Emi¬ 
nent al Ocrotirii Sănătăţii, Ordinul Gloria 
Muncii şi Ordinul Drapelul Roşu de Muncă. 

Ion Hadârcă Gheorghe Hagi Ionel Haiduc Mendel Haimovici 


Haiduc, Ionel 

(9.05.1937, Cluj) 

Chimist. A absolvit Facultatea de Chimie 
a Universităţii din Cluj în 1959. în 1964 a 
obţinut titlul de doctor în chimie la Institutul 
M.V Lomonosov din Moscova sub con¬ 
ducerea academicianului K.A. Andrianov. 
Profesor la Universitatea Babeş-Bolyai din 
Cluj-Napoca. îşi completează formarea ca 
cercetător în SUA între 1966 şi 1972, pe 
durata a 3 stagii postdoctorale, cu profesorii 
Henry Gilman şi Bruce King. între 1990 şi 
1993 a fost rector al Universităţii Babeş- 
Bolyai din Cluj-Napoca şi vicepreşedinte al 
Consiliului Naţional al Rectorilor. Contri¬ 
buţii la diverse capitole ale chimiei anorga¬ 
nice, coordinative şi organometalice. Este 
membru în comitetul ştiinţific a 9 reviste din 
ţară şi străinătate, membru IUPAC, membru 
al International Council of Main Group 
Chemists şi Alliance of the Universities for 
Democracy, a fost invitat ca visiting professor 
în SUA, Brazilia, Spania, Germania, Mexic 
şi Singapore. Lucrări: Introducere în chimia 
ciclurilor anorganice 1960; Chimia compuşilor 
metalorganici 1974; Organometallics in Cancer 
Chemotherapy , Florida, 1990, cu Cristian 
Silvestru; Supramolecular Organometallic Che- 
mistry Wiley~VCH r New York, 1999, cu Franlc 
T. Edelmann. Premii: Humboldt Forschung- 
saufenthalt (1997), Gauss Professorship, 
Gottingen Academy (1998-1999), Premiul 
Pro Collaboratione, Hungarian Academy of 
Sciences, Filiala Debrecen (1999), Diploma 
de Onoare, Prezidiul Academiei de Ştiinţe 
a Moldovei (1999), Membru de onoare al 
Academiei de Ştiinţe a Moldovei (2002), 
membru al Academia Europaea (London, 
2002), Doctor Honoris Causa la Universi¬ 
tatea Tehnică Gheorghe Asachi, Iaşi (2002) 
şi Universitatea Politehnică din Timişoara 
(2004), Premiul Societăţii Române de Chimie 
(2004), Premiul Neniţescu-Criegee acordat 
de Societatea Germană de Chimie şi Aca¬ 
demia Română (2005), membru de onoare 
al Academiei de Ştiinţe din Ungaria (2007). 


A fost de asemenea distins de preşedintele 
României cu Ordinul Steaua României în 
grad de Mare Ofiţer (2000) şi în grad de 
Mare Cruce (2006) şi cu Ordinul de Onoare 
oferit de preşedintele Republicii Moldova 
(2006). Academician, din 2006 preşedinte al 
Academiei Române. 

Haimovici, Mendel 

(30.11.1906, laşi - 30.03.1973, laşi) 
Matematician şi mecanician. A absolvit 
Facultatea de Ştiinţe, Secţia matematică, la 
Universitatea din Iaşi. S-a specializat în Italia 
cu T. Levi-Civitâ. Profesor de mecanică la 
Universitatea din Iaşi. A organizat Institutul 
de Matematică al Academiei din Iaşi, al cărui 
prim director al fost (1950-1973). Contri¬ 
buţii în domeniul geometriei, al ecuaţiilor 
diferenţiale cu derivate parţiale şi al teoriei 
integrării sistemelor Pfaff. Membru titular al 
Academiei Române (1963). 

Halanay, Aristide 

(7.06.1924, Râmnicu Sărat - 
6.12.1997, Bucureşti) 

Matematician. A studiat matematica la 
Universitatea din Bucureşti şi s-a spe¬ 
cializat la Universitatea din Moscova cu 
profesorul VV. Nemîţki. Membru în echipa 
de conducere a Journal of Differential Equa- 
tions fondat de J. P. La Salle. Contribuţii la 
teoria stabilităţii, a sistemelor (stabilitate, 
control, stochastice, perturbaţii), a modelat 
diverse tipuri de procese fizice (mecanica 
cerească, economia matematică, bioştiinţe). 
A susţinut săptămânal, la Universitatea 
din Bucureşti, seminarul ştiinţific de teoria 
ecuaţiilor diferenţiale care funcţionează fără 
întrerupere din 1953, iar astăzi îi poartă 
numele. Cea mai importantă lucrare a sa 
este Differential Equations Stability. Osscilations. 
Time Lays , publicată în româneşte în 1963, 
apărută în engleză în Marea Britanie în 1966 
şi în japoneză în 1969. Profesor Emerit 
al Universităţii din Bucureşti. Membru al 
Societăţii Române de Matematică. Distins 
cu Steaua Republicii Populare Române. 

Halici, Mihail 

(19.10.1643, Caransebeş - 1712, ?) 

Cărturar. Halici al fost un cnezat medieval 
pe teritoriul Ucrainei, care a dat mai târziu 
numele Galiţiei (origine celtică: triburi 
galice). A absolvit Colegiul Reformat, înce¬ 
put la Sibiu şi terminat la Aiud. A fost rector 
la Colegiul Reformat din Orăştie, a călătorit 
prin Europa, nu se ştie exact în ce ţară a 
murit. I se atribuie Dictionarium valchico-lati- 
num (Dicţionarul valaho-latin) , cunoscut şi ca 
Anonymus Caransebiensis (datează de dinainte 
de 1700). I-a dedicat o odă în româneşte 
prietenului său Francisc Pâpai, publicată de 
Moses Gaster în Chrestomatie română , 1891. 

Halippa, Pan(telimon) 

(1.08.1883, Cubolta, Basarabia - 
30.04.1979, Bucureşti) 

Publicist şi om politic. A fost unul dintre cei 
mai importanţi militanţi pentru afirmarea 
spiritului românesc în Basarabia şi pentru 
unirea acestei provincii cu România. A fost 
preşedintele Sfatului Ţării care a votat Uni¬ 
rea la 1918. A urmat cursurile Şcolii Spiri¬ 
tuale din Edineţ şi ale Seminarului Teologic 
din Chişinău. După ce a absolvit seminarul 
în 1904, s-a înscris la Facultatea de Fizică şi 
Matematică a Universităţii din Dorpat (azi 
Tartu, Estonia). Un an mai târziu a izbucnit 
revoluţia şi s-a văzut nevoit să abandoneze 
studiile. Revenit la Chişinău, s-a apropiat 
de tinerii intelectuali români, colaborând la 
revista Basarabia , prima publicaţie română a 
epocii, în paginile căreia a tipărit imnul revo¬ 
luţionar „Deşteaptă-te, române", fapt pentru 
care a fost urmărit de autorităţile ţariste. S-a 
refugiat la Iaşi şi s-a înscris la Facultatea 
de Litere şi Filosofie, ale cărei cursuri le-a 
urmat între 1908 şi 1912. în această peri¬ 
oadă a colaborat la revista Viaţa românească , 
unde a publicat Scrisorile din Basarabia. în 
1908 a tipărit la Chişinău, cu caractere 
chirilice, Pilde şi novele , prima carte literară 
din Basarabia, iar în 1912 lucrarea Basarabia,, 
schiţă geografică. Revenit la Chişinău în 1913, 
publică, împreună cu Nicolae Alexandri şi 
cu ajutorul lui Vasile Stroescu, ziarul Cuvânt 
moldovenesc , al cărui director a fost. în 1917 
a înfiinţat Partidul Naţional Moldovenesc. 
A luat parte la adunările de la Cernăuţi şi 
de la Alba-Iulia, care au proclamat Unirea 
Bucovinei şi, respectiv, a Transilvaniei cu 
România. După 1918 a deţinut mai multe 
funcţii: ministru, secretar de stat pentru 
Basarabia (1919-1920), ministru al Lucră¬ 
rilor Publice (1927), ministru al Lucrărilor 
Publice şi Comunicaţiilor (1930), ministru 
ad-interim la Ministerul Muncii, Sănătăţii 


si Ocrotirii Sociale (1930), ministru secretar 
de stat (1928-1930,1932,1932-1933), sena¬ 
tor şi deputat în Parlament (1918-1934), 
urmărind neîncetat propăşirea culturală a 
Basarabiei. Este întemeietorul Universităţii 
Populare din Chişinău (1917), al Conserva¬ 
torului Moldovenesc, Societăţii Scriitorilor 
şi Publiciştilor Basarabeni, Societăţii de 
Editură şi Librărie Luceafărul din Chişinău 
(1940). în 1932 a editat şi a condus revista 
Viaţa Basarabiei şi ziarul cotidian omonim. în 
1950 a fost arestat şi închis, fără a fi judecat, 
la Sighetul Marmaţiei, după doi ani fiind 
predat NKVD-ului, dus la Chişinău, judecat 
şi condamnat la 25 de ani de muncă silnică 
în Siberia. A fost mutat apoi la închisoarea 
de la Aiud. Membru corespondent al Aca¬ 
demiei Române (1918). Exclus în 1948, este 
repus în drepturi înl990. 

Hamangiu, Constantin 

(31.12.1869, Bârlad - 8.01.1932, Bucureşti) 
Jurist. A absolvit Dreptul la Bucureşti şi a 
fost judecător şi procuror în diverse oraşe 
ale ţării. Ulterior consilier la înalta Curte de 
Casaţie. Ministru al Justiţiei (1931-1932). 
A editat Codul general al României 30 voi., 
cuprinzând legislaţia românească a secolului 
al XlX-lea şi primele decenii din secolul XX. 
Lucrări: Codul civil român conform textului 
oficial , 1897; Codul de procedură civilă conform 
textului oficial , 1898; Arta şi literatura din punct 
de vedere juridic. Teoria proprietăţii intelectuale , 
1906. Membru de onoare al Academiei 
Române (1930). 

Handra-Luca, Viorel 

(11.09.1940, Ciuleni, jud. Cluj - 2000, Cluj) 
Inginer. A absolvit Facultatea de Meca¬ 
nică la Institutul Politehnic din Cluj. S-a 
specializat la Aachen, Padova, Miinchen, 
Londra, Zaragoza. Profesor la Universitatea 
Tehnică din Cluj. Contribuţii în domeniul 
analizei şi sintezei mecanismelor articulate 
şi având culisare reglabilă, al analizei geo- 
metrico-cinematice a roboţilor industriali. 
Lucrări: Organe de maşini şi mecanisme , 1975; 
Introducere în teoria mecanismelor , 2 voi., în 
colaborare, 1982-1983; Funcţiile de transmi¬ 
tere în studiul mecanismelor , 1983; Cercetări pri¬ 
vind sistemele mecatronice cu aplicaţii în robotica 
medicală şi industrială , 1996. 

Haneş, Petre V. 

(5.11.1879, Călăraşi - 17.04.1966, Bucureşti) 
Istoric literar. A absolvit Literele la Bucu¬ 
reşti. A fost profesor la liceele Matei Basarab 
şi Mihai Viteazul din Bucureşti. A întemeiat 
societatea Prietenii istoriei literare (1926). 
A scris studii de literatură română cu o 

informaţie foarte exactă: Dezvoltarea limbii 
române în prima jumătate a sec. alXIX-lea, 1904; 
Studii de literatură română , 1910; Studii şi cer¬ 
cetări , 1927; Scriitori basarabeni (1850-1940), 
1942. A scris Istoria literaturii româneşti , 1924, 
cu o ediţie în franceză, 1934. 

Hanganu, Dan S. 

(27.01.1939, laşi) 

Arhitect. A absolvit Institutul de Arhitectură 
din Bucureşti (1961). în 1970 a emigrat în 
Canada, la Montreal. Profesor la Universi¬ 
tatea McGill (din 1976) şi la Universite de 
Montreal, Şcoala de Arhitectură (din 1992). 
A fost invitat să conferenţieze la numeroase 
universităţi din Canada (Toronto, Carleton 
University din Ottawa, Universite Laval 
din Quebec) şi din Statele Unite (Harvard 
University, Şcoala de Arhitectură Pratt, 
Columbia University din New York), la Paris, 
Buenos Aires, Lima, Ciudad de Mexico, Bei¬ 
jing. Are propria firmă de arhitectură Dan S. 
Hanganu Architects, la Montreal. A realizat 
proiecte de arhitectură pentru ansambluri 
de locuinţe de anvergură, complexuri 
comerciale şi hoteliere, biserici, muzee, 
staţiuni turistice: Muzeul Pointe-â-Calliere, 
complexul Chaussegros-de-Lery, St-Benoit 
Abbey, Facultatea de Design UQAM din 
Montreal, Theatre du Nouveau Monde, 
Ecole des Hautes Etudes Commerciales, 
Cirque du Soleil, Biblioteca Facultăţii de 
Drept, McGill University, Arhivele Naţio¬ 
nale din Montreal. A făcut parte din juriile 
unor concursuri de arhitectură din Canada, 
SUA, România, America de Sud. Membru al 
Ordinului Arhitecţilor din Quebec şi al Aso¬ 
ciaţiei Arhitecţilor din Ontario; membru al 
Academiei de Arte a Canadei. A primit peste 
40 de premii pentru proiecte şi lucrări de 
arhitectură: Distincţie de excelenţă (1981); 
premiul I acordat de Ecole des Hautes 
Etudes Commerciales şi Premiul pentru 
design arhitectural al provinciei Quebec 
(1986); premiul Domus acordat de APCHQ 
(1989); Menţiune de excelenţă (1984, 1987, 
1995); Premiul de excelenţă (1991), Premiul 
Quebecului (1992); Marele Premiu de 
excelenţă în arhitectură (1993); Medalia de 
excelenţă acordată de guvernatorul general 
al Canadei (1994). Doctor Honoris Causa al 
Universităţii de Arhitectură din Bucureşti. 

Han, Oscar 

(1891, Bucureşti - 1976, Bucureşti) 

Sculptor. A absolvit Academia de Belle Arte 
din Bucureşti şi a lucrat apoi în atelierul lui 
Dimitrie Paciurea. A fost membru al Grupu¬ 
lui celor Patru, alături de N. Tonitza, Ştefan 
Dimitrescu, Francisc Şirato. A participat la 



Pan Halippa 


Dan S. Hanganu 


saloanele oficiale din Bucureşti, Veneţia, 
Anvers, Paris, Haga, Amsterdam, Barcelona. 
Lucrări: Dante, Iorga, Pârvan, Eschil, Sofocle, 
Eminescu, Tonitza, Anghel Saligny, Mircea 
cel Bătrân, Mihail Kogălniceanu, Constantin 
Brâncoveanu, presărate în toată ţara. Maestru 
Emerit al Artei. 

Haret, Spiru 

(15.02.1851, laşi - 17.12.1912, Bucureşti) 
Matematician, pedagog, reformator al învă¬ 
ţământului românesc. In septembrie 1862 a 
intrat la liceul Sf. Sava din Bucureşti, unde a 
petrecut cinci ani din şapte ca intern. A pre¬ 
dat la Universitatea din Bucureşti, la Facul¬ 
tatea de Ştiinţe, Secţia fizico-matematici, 
mecanica raţională, din 1878 până în 1910. 
Specializare la Paris în fizică şi matematică. 
La Şcoala de Poduri şi Şosele a fost numit 
profesor de trigonometrie, geometrie anali¬ 
tică, geometrie elementară plană şi în spaţiu 
şi geometrie descriptivă, până în 1885. 
A predat, de asemenea, mecanica raţională 
la Şcoala de Ofiţeri de Artilerie şi Geniu, 
din 1881 (data înfiinţării secţiei de artilerie 
şi geniu) până în 1890. Profesează până în 
1910, când se pensionează, ba chiar şi după 
aceea, până la moarte, ţinând prelegeri de 
popularizare la Universitatea Populară. 
A fost primul director al revistei Albina, cu 
profil enciclopedic ilustrat, revistă de popu¬ 
larizare a culturii şi a ştiinţei. Au colaborat: 
Gh. Ţiţeica, Victor Babeş, A.D. Xenopol, 
Nicolae Iorga, G. Dem. Teodorescu, Petre 
Dulfu, Sofia Nădejde, M. Sadoveanu, Cezar 
Petrescu, Ion Agârbiceanu ş.a. Ca ministru 
al învăţământului (1897-1899; 1901-1904; 
1907-1910) în guvernul lui D. A. Sturdza 
a reorganizat şcolile normale, a introdus 
în cadrul lor lucrările practice, agricole, a 
lansat un program pe baza căruia au apărut 
diferite alte publicaţii, dintre care menţio¬ 
năm Sămănătorul, Convorbiri didactice, Noua 
revistă pedagogică. A creat şcoli de adulţi (în 
1906) răspândite pe tot cuprinsul ţării, a 
creat cantinele şcolare pentru copiii lipsiţi 

Spiru Haret Nicolae Harin 


de mijloace. A introdus „numerus clausus" 
pentru minorităţile etnice şi pentru femei, 
adică interdicţia de a accede la învăţămân¬ 
tul superior altfel decât proporţional cu 
numărul total al membrilor etniei, iar în 
cazul femeilor, interzicerea unor meserii. 
Lucrări: Raport asupra stării şcolilor, 1885; 
în 1910 publică Mecanica socială, la Paris şi 
Bucureşti, utilizând pentru prima oară mate¬ 
matica (statistica) în explicarea şi înţelegerea 
fenomenelor sociale. Membru al Academiei 
Române (1892) şi vicepreşedinte al ei (1904- 
1907). Un crater al Lunii poartă numele său. 

Harin, Nicolae 

(26.03.1931, Dimitrov, reg. Doneţk, Rusia - 
18.04.2002, Chişinău) 

Regizor de film. Rus ca etnie. A absolvit 
Institutul de Cinematografie, secţiile econo¬ 
mie şi operatori imagine la Moscova. A fost 
administratorul Studioului A. Dovjenko din 
Kiev, apoi economist şi operator de imagine 
la Moldova Film. A făcut regie de film docu¬ 
mentar: Am ajuns cu bine 1964; Celor vii din 
partea morţilor (imagine), 1965; Vino sâmbătă, 
1965; Meridianele verii, 1966; Atenţie, copii!, 
1968; Noi bărbaţii, 1969; Terra incognita, 
1970; Chişinău, 1971; Alcoolul - duşmanul 
creierului, 1971; Duetul (regie, imagine) 
1972; Mascarada s-a terminat, 1972; Cântecul 
prieteniei, 1972; Floricica, 1973; O zi în satul 
Ternovka (regie), 1975; Umbre din trecut (regie, 
imagine), 1976; In vino veritas, 1979; Rugina 
sufletului, 1981; Scara jură balustradă, 1982; 
Bunicuţe, bunicuţe, 1986; Misterioşii apostoli ai 
credinţei (regie), 1986; Cei pe care-i iubim sunt 
vii (regie, imagine), 1987; Nepăsătorii, 1987; 
Stăpâni şi slugi, 1988; Auzi-mi glasul, 1989; 
Doamne, iată-mă! (scenariu, regie), 1990. 

Hasdeu (Hâjdu), Alexandru 

(30.11.1811, Miciurineţ, azi în Ucraina - 
9.11.1872, Cristineşti, Hotin, azi în Ucraina) 
Scriitor. Tată al lui B.-P. H. A studiat la 
Seminarul Teologic din Chişinău, apoi 
la Facultatea de Drept a Universităţii din 


Harkov. în 1830 sunt publicate primele 
sale scrieri filosofice - Despre calitatea Poe¬ 
ziei Divine şi Despre scopul filosofiei în revista 
moscovită Vestnik Evropî. în 1840 rosteşte un 
renumit discurs în faţa absolvenţilor şi per¬ 
sonalului pedagogic de la şcoala judeţeană 
din Hotin - Suvenire de cele trecute, idee de cele 
de faţă şi arătare de cele viitoare ale Moldaviei, 
tradus imediat în română de Constantin 
Stamati. în 1860, în Foiţa de istorie şi litera¬ 
tură, apare lucrarea sa Notiţă asupra operei lui 
Cantemir Voievod. în 1866 este aîes membru 
fondator al Societăţii Filologice Române. 
A adus o contribuţie importantă la unifi¬ 
carea principatelor române, în special prin 
discursurile din 1837 şi 1840. Discursul din 
1837, publicat în 1838 la Braşov şi în 1839 la 
Bucureşti, a fost piatră de temelie a unificării 
principatelor la 24 ianuarie 1859. Prin scri¬ 
soarea „Epistolă către români" (publicată la 
2 ianuarie 1859) defineşte elementul-cheie 
al „mesianismului românesc", denumit şi 
„şcoala basarabeană", prin care dovedeşte 
participarea inteligentă (şi de multe ori hotă¬ 
râtoare, ca în 1918) a basarabenilor la actul 
de întregire a neamului românesc. Membru 
fondator al Academiei Române (1866) şi 
membru de onoare (1870). 

Hasdeu, B(ogdan)-P(etriceicu) 

(26.02.1838, Cristineştii Hotinului, 
azi în Ucraina - 25.08.1907, Câmpina) 

Scriitor, lingvist, folclorist, istoric. Fiu al lui 
Alexandru H. şi tată al Iuliei H. Mama lui 
era poloneză după tată. A urmat Facultatea 
de Drept (fără diplomă) la Harkov. Discipol 
al lui Giambattista Vico şi Mihail Kogălni- 
ceanu. Adversar al lui Titu Maiorescu. După 
o perioadă ieşeană, se mută la Bucureşti ca 
profesor la universitate. Unionist, antidinas- 
tic. A fondat şi condus publicaţii satirice: 
Aghiuţă, Satyrul; istorice: Columna lui Traian, 
Arhiva istorică a României-, literar-culturale: 
Revista nouă. A scris versuri romantice de 
inspiraţie socială şi fantastică: Poezie, 1873; 
Sarcasm şi ideal, 1897; proză de notaţie rea¬ 
listă: Duduca Mamuca, 1863; sau de evocare a 
trecutului: Ursita, 1876; dramă: Răzvan Vodă, 
1867 şi comedie. Ca lingvist este considerat 
unul dintre primele spirite ştiinţifice care a 
folosit metoda comparativ-istorică: Principie 
de filologia comparativă ario-europeană, 1875, 
şi a formulat argumentat teoria circula¬ 
ţiei cuvintelor: Cuvente den bătrâni, 3 voi., 
1877-1881, Premiul Academiei. A proiectat 
un vast dicţionar al literaturii române, din 
care au apărut doar primele două fascicule: 
Etymologicum Magnum Romaniae, 1886-1898, 
şi a realizat prima anchetă dialectală (prin 
corespondenţă) din România. A fost unul 




ENCICLOPEDIA IDENTITĂŢII ROMÂNEŞTI. PERSONALITĂŢI 


366 




31.10.2011 17:23:16 





















Haţegan 



Alexandru Hâjdeu 


B.-P. Hasdeu 

Clara Haskil 


dintre fondatorii folcloristicii comparate la 
noi, studiind geneza motivelor. A publicat 
documente slavone, ruseşti, sârbeşti şi 
polone privind istoria Ţărilor Române. Ca 
istoric a fost influenţat de A. Comte, H. 
Buckle, Ch. Darwin, H. Spencer, A.R. Wal- 
lace. A călătorit în căutare de documente 
istorice în Serbia, Ungaria, Transilvania, 
Polonia, Anglia, Franţa, Elveţia, Austria, Ger¬ 
mania ş.a. Admirator al lui Nicolae Bălcescu, 
a scris după modelul acestuia monografia 
Ioan Vodă cel Cumplit , 1865, şi Istoria critică 
a românilor , numai primele două volume, 
1873, concepută ca un răspuns la teoriile 
lui Rossler. Membru al Societăţii Academice 
(1867), apoi vicepreşedinte al Academiei în 
mai multe rânduri. 

Hasdeu, lulia 

(2.11.1869, Bucureşti - 29.09.1888, Bucureşti) 
Poetă. Fiică a lui B.P. H. A absolvit la unspre¬ 
zece ani liceul Sf. Sava şi a obţinut bacalau¬ 
reatul în Litere la Sorbona, înscriindu-se la 
Limbi Clasice la aceeaşi universitate. A scris 
satire, meditaţii, comedii şi drame pline 
de sensibilitate, publicate postum: Opere 
postume , 3 voi., 1889-1890. Astăzi există o 
fundaţie culturală care-i poartă numele. 

Haskil, Clara 

(7.01.1895, Bucureşti - 7.12.1960, Bruxelles) 
Pianistă. Evreică după etnie. Primele noţiuni 
de pian le primeşte de la mama ei. La vârsta 
de 5 ani cântă în faţa reginei Elisabeta. La 
7 ani pleacă la Viena, unde ia lecţii de pian 
cu Richard Robert. Face progrese rapide şi 
în 1905 - în vârstă de 10 ani - dă primul 
ei recital public cu lucrări diferite din cre¬ 
aţia marilor compozitori, pe care le execută 
fără partitură. în acelaşi an se înscrie la 
Conservatorul din Paris, unde devine eleva 
renumitului pianist Alfred Cortot. Câştigă 
mai multe concursuri de interpretare, dar, 
din nefericire, este silită să-şi întrerupă 
activitatea pentru mai mulţi ani, fiind imobi¬ 
lizată în ghips din cauza unei boli a coloanei 


vertebrale. Abia în 1921 este în măsură să 
reapară în public ca solistă în recitaluri de 
pian sau concerte orchestrale, ori însoţind 
muzicieni prestigioşi ca George Enescu, 
Pablo Casals, Eugene Ysaye, Dinu Lipatti. 
Reuşeşte în 1942 să se stabilească în Elveţia. 
Este legată de Dinu Lipatti printr-o mare 
prietenie. Adevărata consacrare o cunoaşte 
după al Doilea Război Mondial, când con¬ 
certează sub bagheta unor dirijori vestiţi, ca 
Leopold Stokowski sau Thomas Beecham. 

Haţegan, Cornel 

(17.08.1940, Ohaba-Mâtnic, Caraş-Severin) 
Fizician. A absolvit Fizica (specialitatea 
nucleară) la Universitatea din Bucureşti. 
Cercetător la Institutul de Fizică Nucleară 
din Bucureşti. Contribuţii în domeniul cioc¬ 
nirilor atomice, spectroscopiei nucleare, al 
fenomenelor de polarizare în reacţii nucle¬ 
are. Lucrări: Resolution of a System of Coupled 
Schroedinger Equations, 1969; Threshold of 
neutron Analogue Channel, 1975; Approach to 
QuasiresonantProcesses, 1991. Membru cores¬ 
pondent (1992) al Academiei Române. 

Haţegan, Vasile 

(15.11.1915, Youngstown, Ohio, SUA - 
25.04.2003, Sakwood, SUA) 

Teolog. Familie originară din Alba lulia. 
A absolvit Academia Teologică Andreiană 
din Sibiu, Facultatea de Teologie şi cea de 
Litere şi Filosofie din Bucureşti. Specializare 
la Universităţile Southwest Exeter şi Cam- 
bridge în Anglia (1939), apoi la Universita¬ 
tea din Youngstown - Ohio (1939-1940), 
după care a obţinut o diplomă de maşter la 
Seminarul Union Theological din New York 
(1946-1948) şi o diplomă de maşter în arte 
la Universitatea Columbia din New York 
(1952-1955). Hirotonisit preot în 1941 la 
New York de către arhiepiscopul Athenago- 
ras, viitorul patriarh ecumenic, pentru paro¬ 
hia ortodoxă română Sf. Dumitru din New 
York (1941-1955); transferat apoi la parohia 
Sf. Maria din Cleveland (1955-1982), de 

Haţieganu 



Vasile Haţegan Emil Haţieganu luliu Haţieganu Arnold Hauser 


unde s-a pensionat. Preot suplinitor în 
Canton - Ohio (1983-1984) şi Westlake - 
Ohio (1985-1986). A fost membru în 
Consiliul eparhial al Episcopiei româneşti 
din America, director pentru problemele ei 
externe, coordonator al cursurilor de vară de 
la „Vatra Românească", membru în diferite 
comisii ale Consiliului Ecumenic al Biserici¬ 
lor (1948-1974) şi reprezentant al Episcopiei 
Române din America la Adunările Generale 
ale Consiliului Ecumenic din Amsterdam 
(1948), Evanston (1954) şi Uppsala (1968), 
preşedinte al Asociaţiei Clerului Ortodox 
din Cleveland. Este autorul unei Istorii a 
românilor din America. 

Haţieganu, Emil 

(9.12.1878, Tritenii de Jos, Cluj - 13.05.1959) 
Jurist şi om politic. Greco-catolic. Frate cu 
luliu H. A absolvit Dreptul la Facultatea din 
Cluj, unde a devenit profesor. Membru al 
Partidului Naţional Român, lider al unirii 
Transilvaniei cu România. Ministru al Mun¬ 
cii şi Ocrotirilor Sociale în Cabinetul luliu 
Maniu, ministru de stat pentru Transilvania, 
a protestat la pierderea Ardealului de Nord 
(1940). Arestat în „afacerea Tămădău", 
1947, a făcut închisoare la Sighet până în 
1955. Membru de onoare al Academiei 
Române (1945), exclus în 1948, repus în 
drepturi în 1990. 

Haţieganu, luliu 

(14.04.1885, Dârja, Cluj - 4.09.1959, Cluj) 
Medic internist. Frate cu Emil H. A absolvit 
gimnaziul superior greco-catolic din Blaj, 
unde a fost coleg de clasă cu viitorul cardinal 
luliu Hossu. A urmat Facultatea de Medicină 
a Universităţii din Cluj. în 1910 îşi încheie 
studiile cu un strălucit doctorat. Cercetări în 
domeniul tuberculozei. A format la Cluj o 
valoroasă şcoală de medicină internă. Astăzi 
Universitatea de Medicină şi Farmacie din 
Cluj îi poartă numele. S-a făcut cunoscut 
încă din 1914 în literatura de specialitate 
printr-un studiu asupra galactozuriei 


alimentare, publicat în Jurnalul Medical din 
Budapesta. A fost unul din delegaţii tinere¬ 
tului universitar la Adunarea Naţională de 
la Alba Iulia şi a susţinut în faţa Consiliului 
Dirigent al Transilvaniei înfiinţarea Univer¬ 
sităţii din Cluj. Ulterior va prezida şi primul 
Congres al Medicilor, unde prietenul său, 
medicul militar luliu Moldovan, numit de 
consiliul dirigent în funcţia de secretar cu 
problemele sănătăţii publice, va prezenta un 
raport asupra stării sănătăţii populaţiei din 
Transilvania, subliniind necesitatea reluării 
activităţii la Facultatea de Medicină din 
Cluj. Alături de Ioan Goia a adus specialişti 
excepţionali, ca Victor Papilian, Titu Vasiliu, 
Iacob Iacobovici, Constantin Ureche, Victor 
Babeş, Constantin Levaditi sau Emil Raco- 
viţă. Din fonduri proprii, colectă publică şi 
bani de la ASTRA, a înfiinţat între 1930 şi 
1932 la Cluj-Napoca un parc destinat miş¬ 
cării sportive a tinerilor. Parcul Sportiv luliu 
Haţieganu, aflat pe malul Someşului, are o 
suprafaţă de 25 ha. în perioada 1940-1945 
s-a implicat de multe ori în salvarea vieţii 
unor evrei sau români, alături de Râul Şor- 
ban şi Theodor Criveanu. Lucrări: Despre 
encefalita epidemică , 1920; Infecţia tuberculoasă 
şi profilaxia ei socială , 1926; Tratat elementar 
de semiologie şi patologie , 3 voi., 1934-1939; 
Clinică şi patologie medicală, 2 voi., 1955,1958. 
Membru al Societăţii Medicale a Spitalelor 
din Paris. A fost membru al Academiei 
Române (1955). 

Hauser, Arnold 

(31.03.1929, Braşov - 1988, Bucureşti) 
Prozator. Prizonier de război în URSS (ca 
etnic german din România). Autodidact. 
Redactor-şef la Neue Literatur. Scrie proză 
axată pe problemele generaţiei postbelice, ale 
tranziţiei de la mentalitatea interbelică la cea 
socialistă: Kerben (Crestături), 1962; Leute die 
ich kannte (Lumea pe care am cunoscut-o), 
1965; Der fragwiirdige Bericht Jakob Biihlmann 
(îndoielnicul raport al lui Jakob Biihlmann), 
1967. S-a făcut cunoscut în lume prin studii 

Hăulică 



Ion Hăbăşescu 


Pompei Hărăşteanu 


loan D. Hăulică 


de istoria şi filosofia artei: The Social History 
ofArt (Istoria socială a artei), 1953; Philosophie 
der Kunstgeschichte (Filosofia istoriei artei), 1958, 
Miinchen. 

Hăbăşescu, Ion 

(1.06.1938, Sofia, Basarabia) 

Inginer mecanic. A absolvit Facultatea de 
Mecanizare a Agriculturii la Institutul Agri¬ 
col din Chişinău şi s-a specializat la Institu¬ 
tul de Cercetări în Pomicultură, Viticultură 
şi Vinificaţie. A lucrat la Staţiunea pentru 
încercarea Maşinilor din Moldova, la Insti¬ 
tutul de Cercetări în Pomicultură, Viticul¬ 
tură şi Vinificaţie, a fost director al Institu¬ 
tului de Cercetări în domeniul Mecanizării 
şi Electrificării Agriculturii (1987-2005) şi 
director al Institutului de Tehnică Agricolă 
Mecagro (din 2006). Profesor la Universita¬ 
tea Tehnică (Politehnica) din Chişinău. Con¬ 
tribuţii la inventarea unor maşini (deţine 36 
de brevete de invenţie) care să protejeze 
mai bine plantele, a unui complex de utilaje 
pentru sectorul zootehnic, complexe de 
maşini şi utilaje pentru cultivarea, recoltarea 
şi prelucrarea producţiei agricole, mai ales 
a viţei-de-vie. Lucrări: MexaHU3au,UK paâom 
e euHoepadapcmee e xo3HUcmeax MondaecKou 
CCP (CocmoHHue u nepcneKmueu MexaHU3au,uu 
euHoepadapcmea 6 Monbaeuu); MexaHU3au,UH 
603benu6aHUH eunoepada. Membru al Consi¬ 
liului Tehnico-Ştiinţific al Ministerului Agri¬ 
culturii şi Industriei Alimentare al Republicii 
Moldova. Distins cu titlul de Om Emerit 
al Moldovei, cu Medalia Meritul Civic, cu 
Premiul de Stat. Membru corespondent al 
Academiei de Ştiinţe a Moldovei. 

Hărăşteanu, Pompei 

(14.09.1935, Gheorghieni) 

Bas. A copilărit la Luduş. A absolvit Conser¬ 
vatorul la Bucureşti. Locul II la concursul 
de canto, Budapesta, 1960. Solist la Opera 
Naţională din Bucureşti. Profesor la IATC, 
Conservatorul din Bucureşti şi Universitatea 
din Constanţa. Invitat la Opera din Bonn, 


unde a cântat 4 ani sub bagheta lui Herbert 
von Karajan. A susţinut peste 8 000 de 
spectacole, în ţară şi în străinătate (turnee în 
Austria, Belgia, China, Franţa, Cehoslovacia, 
R.F. Germania, R.D. Germană, Olanda, 
Italia, Singapore, URSS, Anglia, Elveţia, 
Australia ş.a.). Roluri în: Dragoste şi jertfă 
de C. Trăilescu, Oedip de G. Enescu, Răpirea 
din Serai şi Flautul fermecat de W.A. Mozart, 
Fidelio de L. van Beethoven, Cneazul Igor de 
A.P. Borodin, Lakme de L. Delibes, Lucia 
di Lammermoor de G. Donizetti, Povestirile 
lui Hojfmann de J. Offenbach, Bărbierul din 
Sevilla de G. Rossini, Turandot de G. Puccini, 
Evgheni Oneghin de P.I. Ceaikovski, Aida, Don 
Carlos, Emani, Trubadurul, Rigoletto, Bal mascat 
de G. Verdi, Olandezul zburător, Lohengrin, 
Tannhauser, Aurul Rinului, Walkyria, Siegfried, 
Amurgul zeilor de R. Wagner ş.a. Teatrul din 
Luduş îi poartă numele. 

Hăulică, Dan 

(7.02.1932, laşi) 

Critic de artă şi eseist. A absolvit Literele la 
Iaşi şi Istoria Artei la Bucureşti. A fost redac- 
tor-şef pentru o lungă perioadă de timp al 
prestigioasei reviste de literatură universală 
Secolul 20. în 1990 a fost numit ambasador, 
delegat permanent al României pe lângă 
UNESCO. Lucrări: Peintres roumains, 2 voi., 
1963, 1965; Geografii spirituale, 1973; Dimen¬ 
siuni ale artei moderne, 1992. Membru cores¬ 
pondent (din 1993) al Academiei Române. 

Hăulică, loan D. 

(29.10.1924, Ipatele, laşi - 13.05.2010) 

Medic. A absolvit Medicina la Iaşi. Speci¬ 
alizare în Austria, Polonia, SUA. Profesor 
la Institutul de Medicină şi Farmacie din 
Iaşi. Contribuţii în domeniul fiziologiei şi 
farmacologiei sistemului nervos vegetativ. 
Lucrări: Medicaţia neurovegetativă, 1959; Pro¬ 
duse farmaceutice româneşti cu acţiune vegetativă, 
1964; Sistemul nervos vegetativ, 1975; Hormoni 
locali, 1983. Membru titular (1994) al Aca¬ 
demiei Române. 

Hâjdu 



Constantin N. Hârjeu Ion Heliade-Rădulescu Sava Henţia Ştefan Hepites 



Hâjdu, Alexandru 

V Flasdeu, Alexandru 

Hârjeu, Constantin N. 

(10.12.1856, Bucureşti - 24.05.1928, Bucureşti) 
Inginer şi general. A absolvit Şcoala de 
Ofiţeri din Bucureşti, Şcoala Politehnică 
din Paris şi Şcoala de Artilerie şi Geniu de la 
Fontainebleau. Profesor la Şcoala Superioară 
de Război şi la Şcoala de Artilerie şi Geniu 
din Bucureşti. Lucrări: Curs de topografie, 
1886; Curs de telegrafie militară, 1890; LArmee 
Roumaine en 1900, 1900. Ministru de Război 
de două ori: 1912-1914, 1918. Membru 
corespondent al Academiei Române (1909). 

Heliade-Rădulescu, Ion 

(6.01.1803, Târgovişte - 27.04.1872, Bucureşti) 
Scriitor şi filosof. A absolvit Academia 
Domnească de la Sf. Sava, unde a fost apoi 
profesor. A fost unul dintre iniţiatorii Socie¬ 
tăţii Literare (1827). A editat Curierul românesc 
şi a pus bazele unui aşezământ tipografic şi 
editorial (1830). A fost membru fondator al 
Societăţii Filarmonice (1833) şi membru al 
Guvernului Provizoriu la 1848, fiind mode¬ 
rat ca opţiune. A scris poezie lirică: meditaţie 
preromantică: „O noapte pe ruinurile Târgo- 
viştei"; elegie: „Dragele mele umbre"; poem 
autobiografic: „Serafimul şi heruvimul"; a 
cântat marele spectacol cosmic: „Anatolida 
sau Omul şi forţele", 1840. A scris de ase¬ 
menea satire şi fabule politice: „Muştele şi 
albinele"; o epopee: Mihaiada (despre Mihai 
Viteazul) şi capodopera sa poetică, mitul fol¬ 
cloric Sburătorul, 1843, care, mai târziu, va da 
titlul revistei şi cenaclului lui E. Lovinescu. 
A teoretizat pe marginea poeziei: Curs întreg 
de poezie generală, 4 voi., 1868-1880, afirmând 
principii neoclasice. Ca prozator a lăsat scri¬ 
eri satirice în maniera fiziologiilor: Domnul 
Sarsailă autoriul. A fost preocupat de lingvis¬ 
tică, domeniu în care a evoluat de la fonetism 
la italienism: Paralelism între dialectele român şi 
italian, 1869. A lăsat un tratat de filosofie: 
Equilibru între Anthitesi sau Spiritul şi Materia, 


1859-1869. Prin ansamblul activităţii sale se 
poate spune că a sesizat necesitatea a ceea 
ce Eminescu a înfăptuit: orientarea culturii 
române dinspre Orient spre Occident. în 
acest sens contribuţia sa cea mai importantă 
este proiectul Bibliotecii Universale (1846), 
având ca model „Le Pantheon litteraire" al 
lui Louis Afine Martin, proiect ce-şi propu¬ 
nea 230 de traduceri în română, în zece ani, 
ale capodoperelor culturii universale. Mem¬ 
bru fondator al Societăţii Academice (1867), 
preşedinte al Academiei (1867-1870). 

Henţia, Sava 

(1848, Sebeşel, jud. Alba - 1904, Bucureşti) 
Pictor. A absolvit Şcoala de Belle Arte la 
Bucureşti. Specializare la Roma şi Paris. Pro¬ 
fesor de desen la azilul Elena Doamna. Pic¬ 
tor pe frontul Războiului de Independenţă. 
Lucrări: Psyche părăsită de Amor, 1873; Aurora, 
1874; Aprovizionarea dorobanţilor români în 
Bulgaria, 1877; Lagărul, 1877; Neagoe Basarab; 
Doamna Despina; Tudor Vladimirescu; Intrarea 
triumfală a lui Traian în Sarmizegetusa. Premiul 
Bene Merenti clasa a Il-a. 

Hepites, Constantin C. 

(1802, Brăila - 1890, Brăila) 

Farmacist. Origine grecească. Tată al lui 
Ştefan H. A absolvit Universitatea din Viena 
în 1856, specialitatea Medicină. A întemeiat 
o farmacie şi a alcătuit Farmacopeea română, 
1859, prima lucrare de acest gen la noi 
şi printre primele din Europa. El indică 
plantele de leac, ce anume vindecă şi cum 
se prepară reţetele. Lucrarea a fost citată de 
numeroşi farmacişti europeni şi a constituit 
baza de lucru pentru primele medicamente 
produse chimic la sfârşitul veacului al 
XlX-lea. A fost, alături de fiul său ş.a., fon¬ 
dator al Muzeului şi Bibliotecii Municipale a 
Brăilei, ambele 1880. 

Hepites, Ştefan 

(5/17.02.1851, Brăila - 15.09.1922, Brăila) 
Fizician şi meteorolog. Fiu al lui Constan¬ 
tin H. Profesor de matematică la gimnaziul 

Herschkowitz 


din Brăila, apoi fondator al primei staţii de 
meteorologie din România, la Brăila, 1878. 
Urmează şcoala primară în oraşul natal şi 
la Ploieşti, apoi colegiul Matei Basarab din 
Bucureşti (1861-1865). A absolvit Şcoala 
Superioară de Artilerie şi Geniu şi Faculta¬ 
tea de Ştiinţe din Bruxelles, apoi Politehnica 
din Bruxelles, specialitatea construcţii. 
A participat la Războiul de Independenţă. 
A înfiinţat, în 1878, prima staţie meteo¬ 
rologică românească, iar în 1884 a creat 
prima staţiune meteorologică la Bucureşti, 
la Şcoala de Agricultură de la Herăstrău, 
mutată în 1888 la Filaret. A organizat 
primele observaţii ştiinţifice referitoare la 
cutremure, creând Serviciul Macroseismic. 
De asemenea, a avut un rol important în 
promovarea sistemului metric, determinării 
astronomice şi difuzării orei exacte, determi¬ 
nării magnetismului terestru în România - 
fiind şi autorul celor dintâi scrieri de istorie 
a meteorologiei şi astronomiei româneşti. 
A realizat, împreună cu I.Şt. Mutar, prima 
hartă magnetică a României, de numele 
lui legându-se şi înfiinţarea primelor staţi¬ 
uni seismologice din ţară, unde a început 
observaţiile sistematice în 1892. Pentru 
observatorii voluntari ai cutremurelor a ela¬ 
borat o serie de Instrucţiuni specifice. în 1893 
a elaborat şi un catalog al cutremurelor din 
1838-1892, publicat în limbile română şi 
franceză. Lucrări: Chartele synoptice pentru 
prevederea timpului , 1884; Lapluie en Rouma- 
nie , 1893; Studii de meteorologie agricolă , 1900. 
Alături de tatăl său, Constantin H., a fost 
fondator al Muzeului şi Bibliotecii Muni¬ 
cipale din Brăila (1880). Membru (1902) şi 
vicepreşedinte (1910-1913; 1919-1921) al 
Academiei Române. 

Hera, Cristian loan D. 

(18.12.1933, Ploieşti) 

Inginer agronom. A absolvit Facultatea de 
Agricultură la Bucureşti şi Facultatea de 
Agrochimie şi Pedologie la Moscova. Direc¬ 
tor al Institutului de Cercetări pentru Cereale 
şi Plante Tehnice Fundulea. Profesor la Uni¬ 
versitatea Agricolă din Bucureşti. Cercetări 
în domeniul utilizării tehnicilor nucleare în 
fertilizarea solului. Lucrări: Fosforul în agricul¬ 
tură,, 1974; Ghid pentru alcătuirea planurilor de 
fertilizare , 1980; Tehnici nucleare în agricultură , 
1984; Mică enciclopedie agricolă , 1988; Agrochi¬ 
mie , 1990. Membru al Academiei de Ştiinţe 
Agricole şi Silvice, al Societăţii Europene 
pentru Tehnici Nucleare în Agricultură, 
preşedinte al Centrului Ştiinţific Internaţio¬ 
nal pentru îngrăşăminte. Membru titular al 
Academiei Române (2004). 



Cristian loan D. Hera Nicolae Herlea 


Herlea, Nicolae, nume la naştere Herle 
(28.08.1927, Bucureşti) 

Bariton. A absolvit Conservatorul din Bucu¬ 
reşti şi s-a specializat la Roma, la Accademia 
di Santa Cecilia. A debutat în 1951 la Opera 
Naţională din Bucureşti. Au fost roluri, în 
cariera sa, pe care le-a interpretat de peste 
500 de ori. Cele mai cunoscute în: Bărbierul 
din Sevilla de Rossini, Lucia di Lammermoor de 
Donizetti, Rigoletto de Verdi, Carmen de Bizet, 
Evghenii Oneghin de Ceaikovski, Cneazul 
Igor de Borodin, Tosca de Puccini. A cântat 
pe marile scene ale lumii alături de Mont- 
serrat Caballe, Mario Del Monaco, Franco 
Corelli, Placido Domingo, Joan Sutherland, 
Giuseppe Di Stefano, Nicolai Ghiaurov, 
Nicolai Ghiuselev, Giulietta Simionatto, 
James McCracken, Carlo Bergonzi, Fio- 
renza Cosotto, Nicolai Gedda, Luigi Alva, 
Ivan Petrov. Distincţii: Medalia de Aur şi 
Marele Premiu la Festivalul Primăverii de 
la Praga în 1954; Laureat al Concursului 
Internaţional de Canto de la Geneva în 
1955; Medalia de Aur şi Marele Premiu 
la Concursul de Canto de la Verviers în 
1957; Titlul de Artist al Poporului, în 1962. 
Medalia de Aur Giuseppe Verdi în 1963 la 
Milano. Cheia oraşului Detroit. Premiul 
de stat în 1964. Ordinul Cultural de Merit 
în 1968. Ordinul Muncii în 1974. Ordinul 
Tudor Vladimirescu în 1981. Ordinul 
Steaua României în 2000. 

Herschkowitz, Philipp F. 
nume la naştere Filip Herşcovici 

(7.09.1906, laşi - 5.01.1989, Viena) 

Muzician. Evreu ca etnie. A absolvit Con¬ 
servatorul la Iaşi. S-a specializat la Academia 
de Muzică din Viena. A fost elevul lui Alban 
Berg şi Anton Webern. A ajuns la Cernăuţi 
în 1940 şi a fost evacuat la Taşkent (Uzbe- 
kistan) în perioada războiului. S-a dus la 
Moscova în 1946 şi a predat lecţii particulare 
de muzică. A creat Divizia de Underground, 
a cluburilor de noapte pentru tineri. A făcut 
muzică dodecafonică. La invitaţia lui Berg 

Herseni 


s-a dus la Viena în 1988. Lucrări: Waltz for 
piano, 1929; Fuga pentru 14 instrumente solo, 
1930; Wie des Mondes Abbild zittert pe versuri 
de Heinrich Heine, 1932; Becennue u,eemu, 
1947; Drei Klavierstiicke, 1960; Brandmal, pe 
versuri de Paul Celan, 1960; Espenbaum, pe 
versuri de Paul Celan, 1970; Manan KaMepnan 
cwuma , 1970 ;Madrigaly pe versuri de Rainer 
Maria Rillce, Federico Garda Lorca şi Guil- 
laume Apollinaire, 1983; Drei Gesănge mit 
Begleitung eines Kammerensembles, 1987-1988. 

Herseni, Traian 

(1907, laşi, jud. Făgăraş, azi jud. Braşov - 
17.07.1980, Oradea) 

Sociolog. A avut legături cu cercurile legio¬ 
nare şi a publicat în revistele lor. A absolvit 
Litere şi Filosofie la Bucureşti, s-a specializat 
la Berlin. Discipol al direcţiei sociologice 
a lui Dimitrie Guşti. Secretar de stat la 
Ministerul Educaţiei, Cultelor şi Culturii în 
perioada legionară. Profesor la Facultatea 
de Litere din Bucureşti şi Cluj. Arestat în 
1952 şi trimis la Aiud până în 1956. După 
eliberare a locuit la Oradea şi a colaborat la 
revista Familia. Lucrări: Individ şi societate în 
satul Fundul Moldovei , 1932; Categoriile sociale 
cornovene , 1932; Teoria monografiei sociologice, 
1934; Realitatea socială , 1935; Mişcarea Legi¬ 
onară şi ţărănimea , 1937; Mişcarea Legionară 
şi muncitorimea , 1937; Thomas Hobbes , 1937; 
Sociologia românească , 1940; Probleme de socio¬ 
logie pastorală, 1941; Drăguş - un sat din Ţara 
Oltului (Făgăraş), 1944; Sociologie şi etică, 1968; 
Psihologia organizării întreprinderilor industriale, 
1969; Prolegomene la teoria sociologică, 1969; 
Industrializare şi urbanizare, 1970; Sociologia 
literaturii, 1973; Sociologie industrială, 1974; 
Sociologia limbii, 1975; Literatură şi civilizaţie: 
încercare de antropologie literară, 1976; Forme 
străvechi de cultură poporană românească, 1977; 
Cultura psihologică românească, 1980. 

Hitchins, Keith 

(2.04.1931, Schenectady, New York) 

Istoric. A absolvit Facultatea de Istorie la 
Universitatea Harvard. Specializare la Sor- 
bona (1957-1958), Bucureşti (1960-1961), 
Cluj (1961-1962), precum şi la arhivele din 
Viena, Budapesta, Bucureşti, Cluj şi Sibiu. 
A citit în română pe G. Călinescu, Z. Ornea, 
Pavel Dan, Lucian Blaga, Mircea Eliade. S-a 
împrietenit cu Virgil Nemoianu şi Sorin 
Alexandrescu. Specializat în istoria Româ¬ 
niei şi a kurzilor. Fondator al revistei Jornal of 
Kurdish Studies. Profesor la Universitatea din 
Illinois. Lucrări: The Rumanian National Mou- 
vement in Transilvania 1780-1849, 1969; The 
Idea ofNation: The Romanians of Transylvania 
1691-1849, 1988; Rumania, 1866-1947, 


1994; The Romanians, 1774-1866; 1996; 
A Nation Discovered: Romanian Intellectu- 
als in Transylvania and the Idea of Nation, 
1700-1848, 1999; and A Nation Affirmed: The 
Romanian National Movement in Transylvania, 
1860-1914, 1999; Doctor Honoris Causa 
al universităţilor din Bucureşti, Cluj, Sibiu, 
Iaşi, Alba Iulia, Târgu Mureş. Membru al 
Asociaţiei Istoricilor Americani, al Acade¬ 
miei Româno-Americane (ARA). Membru 
de onoare al Academiei Române (1991). 

Hobana, Ion 

nume la naştere Ion Mantaroşie 
(25.01.1931, Sânnicolau Mare - 
22.02.2011, Bucureşti) 

Prozator şi eseist. A absolvit Filologia la 
Bucureşti. A lucrat la Editura Tineretului, 
a fost secretar al Uniunii Scriitorilor. Scrie 
literatură ştiinţifico-fantastică: Oameni şi 
stele, 1958; Un fel de spaţiu, 1988; Călătorie 
întreruptă, 1989. A scris eseuri despre SF: 
20 000 de pagini în căutarea lui Jules Verne, 
1979, Premiul Uniunii Scriitorilor; Literatura 
de anticipaţie, 1986; Călătorie întreruptă, 1989. 
A publicat împreună cu Julien Weverbergh 
OZN - o sfidare pentru raţiunea umană şi 
UFO's in Oost en West (eseu în engleză, neer- 
landeză, franceză şi spaniolă). Este preşedin¬ 
tele secţiei române a World SF, membru al 
H.G. Wells Society şi al Associazione Inter- 
nazionale per gli Studi sulle Utopie. Pentru 
întreaga sa activitate, a primit Marele Premiu 
al Ministerului Culturii şi Artei din Polonia, 
Premiul special Aripile Fanteziei, Premiul 
internaţional la primul Congres European 
de Science Fiction (1972), Premiul Special 
la EUROCON V (Stresa, Italia) şi Premiul 
World SF (1984, Brighton, Marea Britanie). 

Hodorogea, Andrei 

(1878, Slobozia Hodorogea, Basarabia - 
20.08.1917, Chişinău) 

Inginer hotarnic. A absolvit Şcoala de Agri¬ 
cultură de la Cucuruzeni şi s-a specializat 
în Rusia. Prieten cu Simion Murafa. S-a 
ocupat de delimitarea proprietăţilor - mai 
ales ale răzeşilor - din Moldova. A încercat 
să apere proprietatea şi a intrat în conflict 
cu forţele revoluţionare, fiind ucis. Statuia sa 
din Parcul Catedralei de la Chişinău a fost 
dărâmată în 1940. O stradă din Chişinău îi 
poartă astăzi numele. 

Hodoş, Enea 

(31.12.1858, Roşia Montană - 25.07.1945, Sibiu) 
Folclorist şi scriitor. Frate cu Nerva şi fiu 
al lui Iosif H. A urmat Medicina, Filosofia 
şi Literele la Viena şi Budapesta şi a fost 
membru al Societăţii România Jună din 

Keith Hitchins Ion Hobana Calistrat Hogaş Carol I de Hohenzollern 


Viena. A lucrat ca profesor şi redactor la 
Sibiu, Caransebeş, Sighet. A cules folclor: 
Poezii poporale din Bănat , 2 voi., 1892, 1906; 
Frunzuliţe din război , 1918; Frumoasa din Nor 
şi alte poveşti , 1927, şi a alcătuit manuale 
şcolare. A scris nuvele şi schiţe. Membru 
corespondent al Academiei Române (1904). 

Hodoş (Hodoşiu), losif 

(20.10.1829, Bandu de Câmpie, jud. Mureş - 
28.11/9.12.1880, Sibiu) 

Istoric şi om politic, avocat, publicist. Tată 
al lui Enea şi Nerva H. A fost unul dintre 
fruntaşii mişcării naţionale a românilor 
transilvăneni. Lucrări: Românii şi constituţiu- 
nile Transilvaniei , 1871. Membru fondator al 
Academiei Române (1866). 

Hodoş, Nerva 

(20.11.1869, Baia de Criş, jud. Hunedoara - 
1.11.1913, Sibiu) 

Istoric şi bibliograf. Fiu al lui losif şi frate 
cu Enea H. A organizat după principii 
moderne Biblioteca Academiei. A scos 
Revista bibliografică. A editat, împreună cu 
Ion Bianu, Bibliografia românească veche , 4 voi. 
(1898-1903), şi cu Al. Sadi-Ionescu, Publi- 
caţiunileperiodice româneşti , 1913. A contribuit 
la alcătuirea colecţiei Documentele Hurmuzaki. 

Hogaş, Calistrat 

(19.04.1848, Tecuci - 28.08.1917, Roman) 
Prozator. Profesor de liceu. Colaborator al 
Vieţii româneşti. S-a remarcat îndeosebi prin 
memoriile de călătorie ce descriu munţii 
într-un stil plin de umor, pe alocuri clasi¬ 
cizant: Pe drumuri de munte , 1914; Amintiri 
dintr-o călătorie, 1921, postum; în munţii 
Neamţului, 1921, postum. Premiul Societăţii 
Scriitorilor Români (1922, postum). 

Hohenzollern-Sigmaringen 

Dinastie germană cu originea în veacul al 
Xl-lea (Burchard I de Zollern din Suabia, 
zona Pădurea Neagră, de unde izvorăşte 
Dunărea, demnitar la curtea împăratului 


Frederic I de Hohenstaufen Barbarossa 
şi participant la a IlI-a Cruciadă). Numele 
Hohenzollern desemna Zollernul de Sus 
(Hohen), zona Baden Wurtenburg, unde se 
afla castelul. în veacul al XVT-lea dinastia 
s-a împărţit în trei ramuri: Hohenzollern- 
Hechingen, Hohenzollern-Sigmaringen 
şi Hohenzollern-Haigerloch. Din ramura 
Hohenzollern Sigmaringen (catolică) au fost, 
cu începere din veacul al XV-lea, conducători 
ai Brandemburgului, Prusiei, Germaniei, iar 
din 1866 ai României (trecuţi la ortodoxie), 
încrengăturile multiseculare ale familiei au 
produs, în timp, conexiuni cu alte mari dinas¬ 
tii europene (Spania, Franţa, Marea Britanie). 

Hohenzollern, Carol I de, nume la naştere 
Karl Eitel Friedrich Zephyrinus Ludwig 
von Hohenzollern-Sigmaringen 

(10.04.1839, Sigmaringen - 
27.09/10.10.1914, Sinaia) 

Domnitor, apoi rege al României, care 
a condus România după abdicarea lui 
Alexandru Ioan Cuza. A fost căsătorit cu 
Elisabeta de Wied (Carmen Sylva), au avut o 
fetiţă care a murit de mică, iar continuitatea 
la tron a fost asigurată de Ferdinand, nepo¬ 
tul lui Carol I. După finalizarea studiilor 
elementare s-a înscris la şcoala de cădeţi 
din Miinster. în 1857 termina cursurile 
Şcolii de Artilerie din Berlin. Familia sa, 
dinastia de Hohenzollern-Sigmaringen, era 
înrudită cu familia lui Napoleon al IlI-lea 
şi avea relaţii excelente cu acesta. România 
era în acea perioadă sub influenţa puternică 
a culturii franceze, iar recomandarea de 
către Napoleon a prinţului Carol a valorat 
mult în ochii politicienilor români, la fel 
ca şi rudenia de sânge cu familia prusacă 
domnitoare. Ion Brătianu a fost politicianul 
român trimis să negocieze cu Carol şi fami¬ 
lia acestuia posibilitatea ca prinţul Carol 
să vină pe tronul României. Până în 1866 
(când a acceptat coroana României, deoa¬ 
rece Unirea Principatelor sub Cuza fusese 
condiţionată de otomani şi acceptată de 

Hohenzollern 


Puterile garante doar pentru perioada vieţii 
acestuia) a fost ofiţer german. A participat 
la al doilea război din Schleswig, mai ales 
la asaltul citadelelor Fredericia şi Dybbol, 
experienţă care îi va fi de folos mai târziu în 
războiul ruso-turc. în cei 48 de ani ai dom¬ 
niei sale, Carol I a obţinut independenţa 
ţării, căreia i-a şi crescut imens prestigiul, 
a redresat economia şi a pus bazele unei 
dinastii. După războiul ruso-turc, România 
a câştigat Dobrogea, iar regele a ordonat 
ridicarea primului pod peste Dunăre, între 
Feteşti şi Cernavodă, care să lege noua 
provincie de restul ţării. Proclamat domni¬ 
tor al Principatelor Române în ziua de 10 
mai 1866, rămâne cu acest titlu până după 
Războiul de Independenţă, în 26 martie 
1881, când este proclamat rege. Imediat 
după sosirea în ţară, Parlamentul României 
a adoptat la 29 iunie 1866 prima constituţie 
a ţării. Ideea de bază a tuturor constituţiilor 
regale din România era aceea că regele con¬ 
duce fără a guverna. în timpul domniei sale 
ţara a obţinut independenţa deplină faţă de 
Imperiul Otoman, după un război efectiv, 
intens, modern şi foarte eficace (cunoscut 
în istorie ca Războiul de Independenţă, dar 
şi ca războiul ruso-turc, 1877-1878), unde 
contribuţia României a fost decisivă. Tot în 
timpul domniei lui Carol I, în 1913, în urma 
celui de-al doilea război balcanic, terminat 
prin Tratatul de la Bucureşti, din 1913, 
România obţine partea de sud a Dobrogei, 
Cadrilaterul, de la Bulgaria. Viaţa politică 
internă, încă dominată de familiile de mari 
proprietari de pământ, organizată în jurul 
partidelor rivale, Liberal şi Conservator, a 
fost lovită de două răscoale ale ţăranilor, în 
sudul Ţării Româneşti, în aprilie 1888, şi 
în partea nordică a Moldovei, în februarie 
1907, care a cuprins repede şi sudul, până în 
martie. Răscoalele au fost reprimate sânge¬ 
ros. La începutul Primului Război Mondial 
regele dorea să intre în război de partea 
puterilor centrale, în timp ce opinia publică 
era de partea Antantei. Din 1867 a fost 
membru de onoare al Academiei Române, 
iar între 1879 şi 1914 a fost protector şi 
preşedinte de onoare al aceleiaşi instituţii. 

Hohenzollern, Carol al ll-lea de 

(15.10.1893, Sinaia - 
4.04.1953, Estoril, Portugalia) 

Rege al României (8 iunie 1930-6 septem¬ 
brie 1940). Cunoscut şi sub numele de 
Carol Caraiman, nume ales de tatăl său, 
Ferdinand, şi folosit de Carol după ce a 
fost dezmoştenit şi radiat din casa regală de 
Hohenzollern-Sigmaringen (între 1925 şi 


1930). Este fiul cel mare al regelui Ferdinand 
al României şi al soţiei sale, regina Maria. 
S-a căsătorit pentru prima oară, la Odessa, 
Ucraina, pe 31 august 1918, în contradicţie 
cu statutul casei regale (care cerea numai 
căsătoria între case regale), cu Ioana Maria 
Valentina Lambrino (Zizi Lambrino, 1898- 
1953), fiica unui general român (prin Con¬ 
stituţie membrii casei regale nu se puteau 
căsători cu români). Ulterior s-a căsătorit 
(10 martie 1921) cu prinţesa Elena a Greciei 
şi Danemarcei. în cadrul acestei căsătorii s-a 
născut, pe 25 octombrie 1921, viitorul rege 
Mihai. Acest mariaj s-a deteriorat la scurt 
timp prin aventura regelui cu Elena Lupescu 
(cunoscută ca Magda Lupescu, 1895-1977), 
fiică a lui Nicolas Griinberg, farmacist. Ca 
rezultat al scandalului, Carol a renunţat la 
tron în decembrie 1925 în favoarea fiului 
său minor Mihai, care a devenit rege în 
iulie 1927. Carol şi regina-mamă Elena au 
divorţat în 1928. Martorii oculari afirmă 
chiar că ar fi avut o aventură şi cu o faimoasă 
prostituată, Foamea Neagră, din cartierul 
Crucea de Piatră, din Bucureşti. Episodul 
este preluat de Petru Dumitriu în romanul 
Cronică de familie. întorcându-se în ţară la 
6 iunie 1930 în urma negocierilor cu Iuliu 
Maniu, Carol a fost proclamat rege după 
două zile. în următorul deceniu a încercat să 
influenţeze cursul vieţii politice româneşti, 
în primul rând prin manipularea partidelor 
Naţional Liberal şi Naţional Ţărănesc şi a 
unor grupări antisemite. La 10 februarie 
1938 a desfiinţat partidele politice, ceea ce 
asigura coroanei puterea supremă. Tot în 
1938 a iniţiat o reformă administrativă de 
inspiraţie fascistă, prin care a împărţit teri¬ 
toriul României în zece ţinuturi. Doi ani mai 
târziu, în 1940, forţat de presiunea sovieti¬ 
cilor, Germaniei, Bulgariei şi a Ungariei să 
cedeze părţi din teritoriul României, a fost 
obligat să abdice în favoarea administraţiei 
progermane a generalului Ion Antonescu, 
în favoarea fiului său Mihai, stabilindu-se în 
final în Portugalia. Carol şi Elena Lupescu 
s-au căsătorit la Rio de Janeiro, Brazilia, la 
3 iunie 1947, transformând-o pe aceasta în 
Prinţesa Elena de Hohenzollern. A plecat 
din ţară cu un tren încărcat cu obiecte din 
patrimoniul Coroanei, tablouri de mari 
maeştri, ca Tizian, Rubens şi Rembrandt, 
sute de goblenuri, bijuterii, armuri ce deco¬ 
rau pereţii palatelor regale de la Pelişor şi 
Peleş. Un grup de legionari au tras focuri de 
armă asupra trenului regal, dar nu au reuşit 
să-l oprească. în Portugalia a valorificat toate 
aceste obiecte de artă devenind proprietarul 
unei averi fabuloase, pe care a cheltuit-o 

Carol II de Hohenzollern Elisabeta Hohenzollern Ferdinand I de Hohenzollern 


în întregime, ducând o viaţă de lux. Regele 
Carol a rămas în exil tot restul vieţii sale. 
în 2003 rămăşiţele sale au fost aduse în 
România, fiind reînhumat la mănăstirea 
Curtea de Argeş, în afara bisericii în care se 
odihnesc regii României. Regele Mihai nu a 
participat la ceremonie. Membru de onoare 
al Academiei Române (1921), preşedinte de 
onoare si protector al Academiei Române 
(1930-1940). 

Hohenzollern, Elisabeta de Wied, nume 
la naştere Elisabeth Pauline Ottilie Luise 
zu Wied, pseudonim literar Carmen Sylva 

(29.12.1843, Neuwied, Germania - 
18.02.1916, Curtea de Argeş) 

Numele sub care a mai fost cunoscută 
regina Elisabeta a României, întâia regină 
a României, soţia lui Karl de Hohenzol- 
lern-Sigmaringen, primul rege român al 
dinastei Hohenzollern, care şi-a luat numele 
de Carol I (după Războiul de Independenţă 
din 1877 şi Tratatul de la Berlin (1878), 
România fiind recunoscută ca regat în 1881. 
în timpul Războiului de Independenţă a înfi¬ 
inţat spitale, servicii de ambulanţă şi îngrijire 
şi a procurat medicamente pentru răniţi. 
S-a implicat energic în sprijinirea artelor 
şi a societăţii filantropice, prin intermediul 
cărora a încurajat doamnele din înalta soci¬ 
etate să aibă un rol activ în strângerea de 
fonduri şi în gestionarea actelor caritabile. în 
absenţa unui sistem de caritate, Societatea 
Regina Elisabeta, fondată în 1893, a tratat 
gratuit circa 17 000 de pacienţi pe an, a dis¬ 
tribuit medicamente şi a monitorizat starea 
familiilor nevoiaşe. Şi-a făcut un anturaj de 
artişti în devenire cum ar fi George E nes cu 
sau Elena Văcărescu şi i-a sprijinit financiar 
pe Nicolae Grigorescu şi pe poetul Vasile 
Alecsandri. România a participat la Expo¬ 
ziţia Universală de la Paris în 1867, 1889 şi 
1900 cu multe articole lucrate tradiţional de 
femei, cum ar fi broderii şi tapiserii, iar în 
1912 regina a organizat la Berlin expoziţia 
„Die Frâu im Kunst und Beruf" („Femeia în 


artă şi meşteşuguri"). Admiratoare sinceră 
a lui Mihai Eminescu, l-a recompensat cu 
Ordinul Bene Merenti, însoţit de o impor¬ 
tantă sumă de bani (premiul a fost refuzat). 
A început să scrie la sugestia lui Vasile Alec¬ 
sandri. Lucrări: Poezii româneşti; Pelerinajul 
Dunării (1882); Cugetările unei regine (1882); 
O rugăciune (1883); Din două lumi (1884); 
Schiţe (1882); Printre veacuri (1885), dedicat 
lui Vasile Alecsandri; Astra (1882), roman 
scris în colaborare cu Mite Kremnitz; Bate 
la uşă (1887); Poşta militară (1887), în cola¬ 
borare cu Mite Kremnitz, Bonn, 1887; La 
voia întâmplării (1888), în colaborare cu Mite 
Kremnitz; Poveştile Peleşului (1882); Robia Pele- 
şului (1888); Răzbunarea şi alte novele (1888); 
Deficit (1890); Rinul meu (1894). A tradus în 
limba germană multe din operele lui Vasile 
Alecsandri, de care era legată printr-o puter¬ 
nică prietenie literară. Membră de onoare a 
Academiei Române (1881). 

Hohenzollern, Ferdinand I de, nume la 
naştere Ferdinand Viktor Albert Meinrad 
von Hohenzollern-Sigmaringen 

(24.08.1865, Sigmaringen - 20.07.1927, Sinaia) 
Rege al României (din 1914 până la moartea 
sa). A devenit moştenitor aî tronului după 
unchiul său fără copii, regele Carol I, în 
noiembrie 1888, după renunţarea tatălui 
şi fratelui său mai mare (primul născut). 
După o idilă cu poeta Elena Văcărescu, 
domnişoara de onoare a reginei Elisabeta, 
relaţie întreruptă la intervenţia Consiliului 
de Coroană, care a reamintit principelui 
că nici un membru al familiei regale nu se 
poate căsători decât cu principese de origine 
străină, Ferdinand s-a însurat, la 10 ianua¬ 
rie 1893, cu Maria de Edinburgh, care era 
nepoata reginei Victoria a Marii Britanii şi a 
ţarului Alexandru al Il-lea al Rusiei. împre¬ 
ună au avut 6 copii, cel mai mare, botezat 
Carol, urmând să devină regele Carol al II-lea 
al României. Ferdinand a hotărât, împreună 
cu Consiliul de Coroană din 14/27 august 
1916, intrarea României în Primul Război 

Hohenzollern 


Mondial de partea Antantei, împotriva Ger¬ 
maniei şi Austro-Ungariei, realizând astfel 
pasul cel mai important pentru realizarea 
idealului României Mari. In cursul anului 
1918, anul de naştere al României Mari, 
Ferdinand s-a întors triumfal la Bucureşti, 
în fruntea armatei sale eroice, trecând 
pe sub Arcul de Triumf, întâmpinat fiind 
de populaţia entuziastă. Ferdinand a fost 
încoronat rege printr-o ceremonie specta¬ 
culoasă, în ziua de 15 octombrie 1922, la 
Alba Iulia. Viaţa politică internă în timpul 
domniei sale a fost dominată de Partidul 
Naţional Liberal condus de fraţii Ion şi 
Vintilă Brătianu. Din 1890 a fost membru 
de onoare al Academiei Române, iar între 
1914 şi 1927 a fost protector şi preşedinte 
de onoare al aceleiaşi instituţii. 

Hohenzollern, Maria de 

nume la naştere Mărie Alexandra Victoria 

de Saxa-Coburg şi Gotha 

(29.10.1875, Eastwell Park, Kent, Anglia - 
18.07.1938, Sinaia, România) 

Prinţesă a Marii Britanii şi Irlandei, con¬ 
soartă a regelui Ferdinand I şi regină a 
României. A fost nepoata reginei Victoria a 
Marii Britanii. Mama sa a fost ducesa Maria 
Alexandrovna, unica fiică a ţarului Ale¬ 
xandru II al Rusiei. A fost supranumită de 
popor Mama răniţilor, Regina-soldat, pentru 
atitudinea ei de bravură din timpul Primului 
Război Mondial, când, alături de doamnele 
de la curte, a lucrat direct pe front în spitale 
de campanie sau a coordonat activitatea 
unei fundaţii de caritate. Regina Maria a 
călătorit la Paris în timpul Conferinţei de 
Pace. A construit palatul de la Balcic, într-un 
peisaj superb, pe o stâncă ce iese direct din 
mare, şi a făcut din acesta un loc de întâlnire 
pentru artiştii epocii. Palatul a fost cedat 
Bulgariei odată cu Cadrilaterul şi se găseşte 
acum pe teritoriul ţării vecine. Regina Maria 
a României Mari a avut o ultimă dorinţă, 
trupul să-i fie înmormântat la mănăstirea 
Curtea de Argeş, iar inima la reşedinţa de 
la Balcic. Membru de onoare al Academiei 
Române (1915). 

Hohenzollern, Mihai I de 

(25.10.1921, Sinaia) 

Rege al României. Fiu al lui Carol al Il-lea. 
A primit educaţie de la cei mai buni pro¬ 
fesori: Nicolae Iorga, Simion Mehedinţi, 
într-o clasă special organizată pentru el, cu 
elevi foarte buni. A fost rege după moartea 
lui Ferdinand I (1927-1930), apoi a fost rege 
tatăl său, Carol al II-lea, până în 1940, când 
a cedat puterea lui Ion Antonescu, pentru 
scurtă vreme. A doua oară a domnit în 



Mihai I de Hohenzollern Nicolae de Hohenzollern 


intervalul 1940-1947, apoi a plecat în exil, 
iar România a devenit republică. A plecat 
mai întâi în Marea Britanie (era stră-străne- 
potul reginei Victoria şi văr de-al treilea al 
reginei Elisabeta), apoi în Elveţia, la Versoix, 
de unde a urmărit guvernul român în exil al 
lui Rădescu, apoi al lui Vişoianu şi a trans¬ 
mis în fiecare an mesaje către ţară. A încercat 
să revină în România în 1992, dar a fost 
acceptat în condiţiile pe care le-a pus, de 
retrocedare a bunurilor, în 1997. Membru 
de onoare al Academiei Române (2008). 

Hohenzollern, Nicolae de 

(15.08.1903, Sinaia - 9.06.1978, Lausanne) 
Prinţ. Fiu al regelui Ferdinand I şi al regi¬ 
nei Maria, a fost fratele mai mic al regelui 
Carol al II-lea şi unchi, după tată, al regelui 
Mihai I. A fost botezat de ţarul Nicolae al 
II-lea al Rusiei. Şi-a petrecut întreaga exis¬ 
tenţă în umbra coroanei regale a României, 
jucând un rol mai activ doar între 1927 şi 
1930, când a făcut parte din Consiliul de 
Regenţă ce conducea ţara în locul regelui 
minor Mihai I. A murit la vârsta de 75 de ani, 
după patru decenii de exil forţat. Membru de 
onoare al Academiei Române (1929), exclus 
în 1948, repus în drepturi în 1990. 

Holban, Anton 

(10.02.1902, Huşi - 15.01.1937, Bucureşti) 
Prozator. Nepot al lui E. Lovinescu şi văr 
cu Horia Lovinescu. A fost un fin analist, 
în linie proustiană: Romanul lui Mir el, 1929; 
Parada dascălilor, 1932; Ioana, 1932, Premiul 
Societăţii Scriitorilor Români. A mai scris şi 
piese de teatru, comentarii critice. 

Holban, Maria 

(30.05.1901, Bucureşti - 18.03.1991, Bucureşti) 
Istoric. A absolvit Litere şi Drept la Bucu¬ 
reşti. S-a specializat în paleografie latină 
la Ecole des Chartes din Paris. Profesor la 
Şcoala Superioară de Arhivistică din Bucu¬ 
reşti şi cercetător la Institutul de istorie 
Nicolae Iorga. A realizat colecţia Documente 

Horia 



Anton Holban Johann Martin Honigberger Johannes Honterus Horea 


privind istoria României. C. Transilvania (docu¬ 
mente în limba latină). S-a ocupat şi de 
relaţiile româno-ungare: Din cronica relaţiilor 
româno-ungare în sec. XIII-XIV, 1981. Membru 
corespondent al Academiei Române (1990). 

Honigberger, Johann Martin 

(10.03.1795, Braşov - 1869, Braşov) 

Explorator şi farmacist. German ca etnie. 
A absolvit gimnaziul la Braşov şi a deschis o 
farmacie la Braşov, apoi la Bistriţa. Ca auto¬ 
didact, a fost interesat de botanică, geogra¬ 
fie, chimie, medicină, istorie, orientalistică. 
A învăţat 12 limbi străine şi a introdus în 
ţară metoda vindecării prin homeopatie. 
A călătorit în Egipt, Turcia, Siria, Afgha- 
nistan, India şi a strâns bogate colecţii de 
minerale, piese arheologice, plante rare, pe 
care le-a vândut unor mari muzee euro¬ 
pene. în India a combătut o mare epidemie 
de holeră. A fabricat explozivi folosiţi de 
armata indiană în lupta contra englezilor. 
A fost ales membru al Societăţii de Medici şi 
Naturalişti din Iaşi şi al Societăţii de Studii 
Asiatice din Paris. 

Honterus, Johannes, nume la naştere 
Johann Honter, latinizat Honterus 
(1498, Braşov - 23.01.1549, Braşov) 

Umanist. Pastor al Bisericii Negre din 
Braşov. A primit titlul de magister la Uni¬ 
versitatea din Viena şi s-a specializat la 
Basel, Elveţia, unde a şi publicat în 1532 
prima hartă pe care a făcut-o Transivaniei: 
Chosmographia Transylvaniae. Reprezentant al 
Contrareformei. A întemeiat liceul (azi evan¬ 
ghelic) din Braşov (1533), pe care l-a dotat 
cu o bibliotecă (1547) şi a iniţiat o tipografie 
(Braşov, 1535), unde l-a adus pe Coresi de 
la Târgovişte, spre a tipări şi cărţi româneşti. 
Din 1544 a predicat la catedrala evanghelică 
numită Biserica Neagră din Braşov. A publi¬ 
cat în latină un extras din Sentinţele dreptului 
civil (Paridectele lui Justinian , 1539) şi s-a 
ocupat de gramatica latină: De grammatica, 
1530, şi greacă: Synopsis grammatichis , 1539, 


de geografie, cartografiind Transilvania 
(hartă tipărită în atlasul lui Ortelius ca parte 
a Europei, cu stemele ţinuturilor: Rudimenta 
Cosmographiae , Cracovia, 1542); a lăsat ver¬ 
suri şi cântece. Figură complexă, de umanist, 
a reformat Biserica din Braşov şi din Ţara 
Bârsei. Lucrări tipărite de el: Compendii gram- 
matices, 1539; Rudimenta praeceptorum dialecti- 
ces ex Aristotele et aliis collecta, 1539; Erasmus 
Desiderius , 1541. O statuie a sa se află în faţa 
Bisericii Negre din Braşov, ca şi un muzeu 
cu lucrările sale în interior. 

Horea, nume la naştere Nicola Ursu 

(1731, corn. Arada, azi Horea - 1785, Alba lulia) 
Conducător al ţăranilor răsculaţi la 1784 
(răscoala lui Horea, Cloşca şi Crişan). A făcut 
armata în Austria şi ştia germana. Revolta 
pentru recunoaşterea drepturilor cetăţeneşti 
ale românilor din Transilvania a început în 
satele Curechiu şi Mestecăniş, extinzându-se 
apoi în părţile de vest ale Ardealului. Prins şi 
dus la Alba lulia, a fost tras pe roată. 

Horea, loan 

(10.05.1929, Petea de Câmpie, jud. Mureş) 

Poet. A început Institutul de Arte din 
Bucureşti, întrerupt din cauza „originii 
nesănătoase". A făcut Şcoala de Literatură. 
Redactor la Viaţa românească , redactor-şef 
adjunct la Gazeta literară şi România Literară. 
Scrie lirică bucolică şi socială: Poezii , 1956, 
debut; Flori de păpădie, 1962, Premiul Uni¬ 
unii Scriitorilor; Umbra plopilor, 1965; încă 
nu, 1972, Premiul Asociaţiei Scriitorilor din 
Bucureşti; Măslinul lui Platon, 1976, Premiul 
Uniunii Scriitorilor; Podul de vamă, 1986; 
Dealuri de lut, 1990; Cumpene, 1991; Căderea 
pe gânduri, 1996. 

Horia, Vintilă 

nume la naştere Vintilă Caftancioglu 

(18.12.1915, Segarcea, azi în Ucraina - 
4.04.1992, Madrid, Spania) 

Eseist şi prozator. A absolvit Literele şi Filo- 
sofia, ca şi Dreptul, la Bucureşti. Ataşat de 

Hortolomei 





Vintilă Horia 


Nicolae Hortolomei 


luliu Hossu 


presă la Roma şi Viena, unde a fost şi benefi¬ 
ciarul unei burse Humboldt. A fost deportat 
de germani în Silezia. Eliberat de englezi, 
s-a stabilit în Italia (1945), apoi în Argentina 
(1948) şi în Spania (1953). A fost profesor de 
Litere şi Filosofie la Buenos Aires, de jurna¬ 
lism la Madrid. A scris în română, franceză, 
italiană şi spaniolă. A debutat cu poezie: Pro¬ 
cesiuni, 1936; Cetatea cu duhuri , 1939; Cartea 
omului singur , 1941, a continuat cu romane: 
Acolo şi stelele ard , 1942, şi a scris româneşte 
şi după plecare - versuri: A murit un sfânt, 
1952; Viitor petrecut , 1976; nuvele fantas¬ 
tice: Ucigaşul Teofil , f.a.; eseuri: Eseuri despre 
interpretarea ciclică a istoriei , 1953; Biografia 
culturii române , f.a.. S-a remarcat mai ales ca 
romancier: Dieu est ne en exil • Journal d'Ovide 
ă Tomis {Dumnezeu s-a născut în exil. Jurnalul 
lui Ovidiu la Tomis , 1960, Premiul Goncourt, 
pe care l-a refuzat în urma acuzaţiei venite 
din partea României că a fost legionar); Les 
impossibles (.Imposibilii , 1962), El hombre de las 
nieblas (Omul ceţurilor), 1970; Un sepulcro en el 
cielo {Un mormânt în Cer , 1982); a lăsat un jur¬ 
nal: Le Journal d'unpaysan du Danube (Jurnalul 
unui ţăran de la Dunăre), 1966, şi numeroase 
eseuri: Presensia del mito (Prezenţa mitului), 
1956; Giovanni Papini, 1963; Espana y otros 
mundos (Spania şi alte lumi), 1970; Literatura 
y disidencia: de Mayakowski a Soljenitsin (Lite¬ 
ratură şi disidenţă: de laMaiakovsi la Soljeniţîn), 
1980; Les clefs du crepuscule (Cheile crepusculu¬ 
lui), 1990, Mai bine mort decât comunist, 1990; 
Cavalerul resemnării, 1991. 

Hortolomei, Nicolae 

(27.11.1885, Huşi - 3.01.1961, Bucureşti) 

Medic chirurg. Urmează liceul şi Facultatea 
de Medicină la Iaşi, fiind extern, intern şi 
preparator la Institutul de anatomie. în 1909 
obţine doctoratul în medicină şi chirurgie 
cu teza „Absenţa congenitală a tibiei", sub 
îndrumarea profesorului Ernest Juvara. 
Urmează o specializare în urologie la Paris 
în serviciul profesorului Leguen, participă la 
Primul Război Mondial, organizând spitalele 


de campanie din Moldova, împreună cu 
Iacob Iacobovici. După unirea Basarabiei 
cu România este numit şef al secţiei de 
chirurgie în spitalul din Chişinău. în 1920 
devine profesor de chirurgie la Facultatea de 
Medicină din Iaşi, în locul lui Amza Jianu, 
transferat la Bucureşti. Abordează o chirur¬ 
gie largă: abdominală, urologică, genitală şi 
oncologică, bazată pe principii fiziologice, 
fiind considerat întemeietorul chirurgiei fizi¬ 
ologice în România. împreună cu Vladimir 
Bureanu, elaborează monografia Chirurgie 
de l'ulcere gastrique et duodenal, pe care - în 
1931 - o publică la Paris. în 1930 este 
transferat la Bucureşti ca medic primar, şef 
al serviciului de urologie din spitalul Colen- 
tina, iar în 1933 preia conducerea Clinicii de 
chirurgie şi urologie de la spitalul Colţea şi 
funcţia de profesor la Facultatea de Medi¬ 
cină, unde desfăşoară o activitate complexă, 
dezvoltând o şcoală la care s-au format şapte 
profesori universitari, printre care Theodor 
Burghele, Gheorghe Olănescu, Ioan Juvara, 
Dan Setlacek. Membru titular (1948) al 
Academiei Române. A fost membru al Aca¬ 
demiei Franceze de Chirurgie şi al multor 
societăţi ştiinţifice internaţionale. 

Hortopan, Nicolae Alexandru 

V. Bidian, Augustin Alexandru 

Hossu, luliu 

(30.01.1885, Milaş, comitatul Bistriţa-Năsăud - 
28.05.1970, Căldăruşani) 

Cardinal greco-catolic. în 1904 şi-a început 
studiile teologice, fiind trimis la Colegiul De 
Propaganda Fide din Roma. în 1906 devine 
doctor în filosofie, iar în 1910 doctor în 
teologie. în ultimul an de studii, 1910, este 
hirotonisit preot. întors în ţară, a activat 
la Lugoj pe rând ca protocolist, arhivar, 
bibliotecar, apoi vicar şi secretar episcopal, 
în 1914 îl aflăm pe front, în calitate de 
preot militar, unde alină suferinţele celor 
răniţi aflaţi în spitale şi săvârşeşte slujbe 
la înmormântarea morţilor. în 1917 a fost 
numit episcop în scaunul Episcopiei Gherla. 

Hriscev 


La 1 Decembrie 1918 a fost cel care, din 
însărcinarea Marelui Sfat Naţional Român, 
a dat citire „Declaraţiei de la Alba Iulia", în 
faţa celor 100 000 de participanţi. Alături 
de alţi trei fruntaşi ardeleni (episcopul 
ortodox Miron Cristea - viitor patriarh 
al Bisericii Ortodoxe Române, Alexandru 
Vaida-Voevod şi Vasile Goldiş) a adus la 
Bucureşti declaraţia de Unire, în Parlamen¬ 
tul României. în vechiul sediu episcopal din 
Gherla (actualmente muzeu municipal), 
episcopul a aşezat şcoala greco-catolică de 
institutori (învăţători), desfiinţată ulterior de 
autorităţile comuniste. Patriarhul Iustinian 
Marina i-a propus scaunul de mitropolit al 
Moldovei în schimbul renunţării la credinţa 
catolică. Refuzând trecerea la ortodoxie, 
a fost transferat mai întâi la mănăstirea 
Căldăruşani, iar în 1950, la penitenciarul 
din Sighet. în 1955 a fost dus la Curtea de 
Argeş, iar în 1956 la mănăstirea Ciorogârla, 
apoi din nou la Căldăruşani, unde a stat cu 
domiciliu obligatoriu până la sfârşitul vieţii. 
La 28 aprilie 1969 a fost numit cardinal in 
pectore de către papa Paul al Vl-lea pentru 
că, datorită regimului din acea vreme, o astfel 
de titulatură, făcută publică, i-ar fi făcut rău. 
Papa a dezvăluit acest lucru la scurt timp 
după decesul cardinalului, în 1973. Este 
autorul unor tulburătoare Memorii. Membru 
de onoare al Academiei Române (1945), 
exclus în 1948, repus în drepturi în 1990. 

Hostiuc, Ştefan 

(28.11.1951, Mahala, reg. Cernăuţi, azi în Ucraina) 
Poet şi istoric literar. A absolvit Universitatea 
de Stat din Cernăuţi (1976). Specializare la 
Universitatea din Bucureşti (1995-1996). 
Crainic pentru emisiuni în limba română la 
Radiodifuziunea Ucraineană (1975-1985), 
lector de limba română la Catedra de filolo¬ 
gie română şi clasică a Facultăţii de Filologie 
a Universităţii cernăuţene (1985-1990), 
redactor la revista Glasul Bucovinei (Bucu- 
reşti-Cernăuţi, 1994-1999), redactor-şef 
adjunct la revista Septentrion literar (din 
1999). Membru al Uniunii Scriitorilor din 
Republica Moldova (1995) şi din România 
(1998), membru fondator, secretar general 
(1989) şi vicepreşedinte (1990) al Societăţii 
pentru Cultura Românească Mihai Emi- 
nescu din Cernăuţi, membru al Societăţii 
pentru Cultura şi Literatura Română în 
Bucovina, redactor-şef al revistei Mesager 
bucovinean (din 2003). Lucrări: Clepsidra 
reveriei (1996, Premiul pentru poezie al Fun¬ 
daţiei Culturale a Bucovinei), Scriitori români 
din nordul Bucovinei , voi. I (2005, premiul 
Ethos românesc al Salonului Internaţional 
de Carte de la Iaşi, 2006). 



John Houseman Eugeniu Hriscev 


Houseman, John 

nume la naştere Jacques Hausemann 

(22.09.1902, Bucureşti - 
31.10.1988, Malibu, California) 

Producător de film. Tată evreu, mamă engle¬ 
zoaică. A absolvit Cliffton College la Londra 
şi a emigrat în SUA, unde şi-a luat numele 
de scenă. împreună cu Orson Welles a 
fondat Mercury Theatre la New York, unde 
au fost adaptate pentru teatru romanele lui 
H.G. Wells, mai ales The War of the Worlds. 
S-a lansat ca producător de filme de serie 
neagră şi ca actor. A fost producător executiv 
al CBC pentru Severi Lively Arts. A jucat rolul 
bunicului în Silver Spoons, 1980. A primit 
Globul de Aur şi Premiul Academiei Ame¬ 
ricane de Film pentru The Blue Dahlia (Dalia 
albastră), 1946. 

Hriscev, Eugeniu 

(6.02.1942, Pelinei, Republica Moldova) 
Economist. Bulgar ca etnie. A absolvit Facul¬ 
tatea de Economie a Institutului Politehnic 
din Chişinău. Specializare la Universitatea 
de Stat din Leningrad. Profesor de economia 
muncii la Institutul Politehnic din Chişinău, 
apoi la Facultatea de Economie a Universită¬ 
ţii de Stat din Chişinău. Contribuţii în dome¬ 
niul dirijării dezvoltării eficiente a diverselor 
forme de organizare a muncii şi producţiei, 
al economiei, organizării, normării şi sti¬ 
mulării muncii în firmă, rolul şi problemele 
managementului inovaţional, rolul ştiinţei 
în dezvoltarea businessului mic şi mijlo¬ 
ciu. Lucrări: Pe3epeu âpueadnoeo nodpnda 
(1983); KpamKuu okohomuhcckuu cnpaeonnuK 
âpueadupa npOMumneHHoeo npednpuxmux 
(1986, în colaborare); npouseobcmoeHHue 
dpueadbi u ycKopenue UHmeHcuf)UKau,uu 
napodnoco xo3HUcmea (1988); Managementul 
firmei (1998 );Managementul inovaţional (2001); 
dKOHOMUHecKan cmpamezun Manux cmpan e 
ycnoeuHX enoâanusaiţuu (2002); OpeaHU3au,UH 
u HopMupoeanue mpyda na coepeMeunou fupue 
(2003). Distins cu Ordinul Gloria Muncii şi 
Ordinul Republicii. Doctor Honoris Causa 

Hristov 


al Universităţii Nebraska din Omaha, SUA. 
Membru corespondent al Academiei de Şti¬ 
inţe a Moldovei. 

Hristov, Victor 

(25.03.1946, Cimişlia, Republica Moldova) 

Pictor. A absolvit Şcoala de Arte Plastice şi 
Facultatea de Pictură şi Grafică a Universită¬ 
ţii Pedagogice de Stat din Chişinău. Ţine de 
mişcarea plastică numită Grupul celor Zece. 
A expus în Moldova, România, Germania, 
Elveţia, Ungaria, Iugoslavia, Ucraina, Cehia, 
Georgia. Lucrări: Dealul Marzoalei; Amurg. 
Membru al Uniunii Artiştilor Plastici din 
Moldova. 

Huber-Panu, loan 

(15.02.1904, Bucureşti - 28.10.1974, Bucureşti) 
Geolog. A absolvit Şcoala Politehnică din 
Bucureşti, Secţia mine, şi s-a specializat 
la Academia de Mine din Freiburg. A fost 
profesor la Institutul Politehnic, apoi la 
Institutul de Mine şi la Institutul de Petrol, 
Gaze şi Geologie din Bucureşti. A fost şi 
inspector general tehnic la Direcţia Generală 
a Minelor. A contribuit la punerea în valoare 
a noi zăcăminte şi la proiectarea de uzine de 
preparare. A fost primul care a studiat influ¬ 
enţa temperaturii asupra flotaţiei. Lucrări: 
Prepararea substanţelor minerale utile, 1956; Un 
model matematic al procesului flotaţiei în maşini 
multicelulare, 1968. Membru corespondent al 
Academiei Române, (1955). 

Hudiţă, loan 

(1.08.1896, Bogdăneşti, fostul judeţ Baia - 
21.03.1982, Bucureşti) 

Om politic şi istoric. A absolvit Litere (Secţia 
istorie), Drept şi Ştiinţe (Secţia geografie) la 
Universitatea din Iaşi. Specializare la Sor- 
bona. A fost profesor de istorie la liceul B.-P. 
Hasdeu din Chişinău, apoi la Liceul Militar 
din Iaşi şi la Facultatea de Litere din Iaşi. 
Membru al Partidului Ţărănesc Democrat 
al lui Nicolae Lupu (1931), fuzionat cu Par¬ 
tidul Naţional-Ţărănesc al lui Iuliu Maniu. 
A fost membru, în 1944, al Comitetului de 
acţiune pentru răsturnarea regimului Anto- 
nescu. Ministru al Agriculturii şi Dome¬ 
niilor în al doilea Guvern Sănătescu şi în 
Guvernul Rădescu, până la 6 martie 1946. 
Lucrări: Repertoire des Documents concemant 
Ies Negociations Dipbmatiques entre la France et 
la Transylvanie au XVII- siecle (1636-1683), 
1926; Recueil de Documents concernant l'Histoire 
des Pays Roumains, tires des Archives de France, 
XVI- e et XVII- 6 siecles, 1929; Contribuţiuni la 
istoria lui Cuza-Vodă, 1931; Raport al Comisiu- 
nii parlamentare de anchetă privitor la încheierea 
contractului de armament cu Fabrica Skoda, 1934; 


Curs de Istoria Diplomatică, 1937; Proiect de lege 
pentru expropriere şi împroprietărire, 11 februarie 
1945. Exclus din învăţământ în 1947, a fost 
trimis la închisoare şi ţinut fără proces până 
în 1955. Arestat din nou în 1961 şi eliberat în 
1962. N-a avut pensie. 

Hulubei, Horia 

(15.11.1896, laşi - 22.11.1972, Bucureşti) 
Fizician. în 1916 s-a înscris la Facultatea de 
Ştiinţe a Universităţii din Iaşi, Secţia fizică şi 
chimie, dar a fost mobilizat şi trimis pe front. 
Participă, cu grad de sublocotenent, îa marea 
bătălie de la Mărăşeşti (vara anului 1917). în 
acelaşi an face parte din lotul de tineri care, 
la iniţiativa şefului misiunii militare franceze, 
generalul Berthelot, sunt trimişi în Franţa 
pentru a deveni piloţi ai aviaţiei militare. 
Participă, în calitate de pilot, pe un avion 
de vînătoare, la operaţiunile de pe frontul 
de vest, unde este rănit. A fost decorat cu 
Legiunea de Onoare. în 1922 se întoarce în 
ţară, unde - în calitate de şef al unui Birou 
de Navigaţie Aeriană - deschide prima linie 
aeriană românească (Constantinopol-Bucu- 
reşti-Budapesta). Se reînscrie la Facultatea 
de Ştiinţe din Iaşi, Secţia fizică şi chimie, 
de unde, în 1926, obţine licenţa şi o bursă 
de stat. Pleacă la Paris pentru specializare. 
Acolo are ocazia să lucreze în laboratoarele 
prof. Jean Perrin la Sorbona. în 1933 îşi ia 
doctoratul în fizică experimentală, cu o 
dizertaţie asupra efectului Compton mul¬ 
tiplu. Din 1938 funcţionează ca profesor la 
Catedra de structura materiei a Facultăţii de 
Ştiinţe de la Universitatea din Iaşi (în timp ce 
este şi director de cercetări la CNRS, Paris), 
în vara anului 1939 se întoarce definitiv în 
ţară. în 1940 se transferă la Bucureşti, la 
Catedra de structura materiei, unde funcţi¬ 
onează ca profesor. în perioada 1941-1944 
îndeplineşte funcţia de rector al Universităţii 
din Bucureşti. în 1949 întemeiază filiala din 
Cluj a Institutului de Fizică al Academiei. în 
acelaşi an devine director al IFA (Institutul 
de Fizică al Academiei, Bucureşti - primul 
institut de fizică din ţară). Lucrări: Curs de 
chimie fizică (1940); Spectroscopia X (1948); 
Structura materiei (1950). A fost preşedintele 
Consiliului Naţional IUPAP; reprezentantul 
României la AIEA (Viena) şi vicepreşedinte 
al Consiliului Guvernatorilor AIEA, membru 
în Consiliul Mondial al Păcii. A fost, în mai 
multe legislaturi, deputat al MAN, iar după 
1968 - consilier al preşedintelui republicii 
pentru probleme ştiinţifice. A fost distins cu 
cele mai înalte onoruri ale republicii: Om 
de Ştiinţă Emerit; Ordinul Meritul Ştiinţific 
clasa I; laureat al Premiului de Stat. Membru 
titular al Academiei Române (1946). 

Huniade 



loan Hudiţă Horia Hulubei lancu de Hunedoara Ladislau Huniade 


Huniade 

Dinastie româno-maghiară din Transilva¬ 
nia, care a condus destinele acelui spaţiu 
geo-strategic de la sfârşitul veacului al 
XlV-lea până la sfârşitul veacului al XV-lea. 
Primul a fost loan Huniade (sau lancu de 
Hunedoara, 1387-1456), numit ban în 
cronicile maghiare şi care şi-a pus pe stemă 
corbul, insemn latin, preluat de la dinastiile 
bizantine (şi Cantacuzinii l-au avut), dar 
şi semn că aparţinea dinastiei voievodului 
Negru (Neagoe, adică Basarabii proveniţi 
din Craioveştii din Ţara Românească). Era 
al doilea fiu al lui Voicu (soţia lui a fost 
maghiară, Erzsebet Morzsinai) şi nepotul lui 
Şerb. A fost înnobilat de împăratul maghiar 
Sigismund de Luxemburg (dinastie fran¬ 
ceză). A apărat cursul Dunării de otomani, 
a făcut din Timişoara sediul său; a murit 
de ciumă la Zemun. Fiul său mai mare, 
Ladislau Huniade (1433-1457), a participat 
la bătăliile tatălui său şi a fost lăsat o vreme 
zălog, după bătălia de la Kosovo, al despo¬ 
tului sârb Gheorghe Brancovici. în final a 
fost decapitat de regele Ladislau al V-lea al 
Ungariei, care nu dorea accesul la putere al 
Huniazilor. Totuşi, al doilea fiu al lui lancu 
de Hunedoara, Matei Corvin (1443-1490), a 
ajuns regele Ungariei. El a încercat să ţină 
în echilibru întregul spaţiu al fostei Dacii 
şi al Pannoniei. A corespondat cu Ştefan 
cel Mare în legătură cu sprijinirea acelor 
domni ai Ţării Româneşti capabili să ţină 
piept otomanilor (în principal Vlad Ţepeş). 
Nicolaus Olahus era un Huniade după tată 
şi un Basarab după mamă. 

Huniade, lancu de Hunedoara, în latină 
loannes Corvinus, în maghiară Hunyadi 
Jânos, în germană Johann Hunyadi 

(-1387, Cluj - 1456, Zemun) 

Comandant militar. Era român după tată, 
din stirpea lui Şerb (bunic), era al doilea fiu 
al lui Voicu, iar mama era maghiară, Erzsebet 
Morzsinai. Tatăl său fusese înnobilat de 
regele Ungariei Sigismund de Luxemburg 


(dinastie franceză) pentru merite ostăşeşti 
şi a primit domeniul Hunedoarei. Şi-a pus 
pe stemă corbul, însemn latin (a fost şi al 
comandanţilor înfrânţi de daci la Adam¬ 
clisi), preluat de dinastiile bizantine (şi 
Cantacuzinii l-au avut), dar şi semn că era 
valah şi venea din ţara voievodului Negru 
de dincolo de munţi (corvinus=corb). Şi-a 
dedicat viaţa luptei antiotomane. Şi-a făcut 
sediul la Timişoara şi s-a concentrat asupra 
apărării Dunării. De altfel, a murit de ciumă 
la Zemun, după bătălia Belgradului. A fost 
şi ban al Severinului, iar teritoriul pe care 
l-a controlat era, în chip ideal, ca aspiraţie, 
o „Ungrovlahie", un spaţiu creştin. De altfel, 
fiul său, Ladislau, a fost zălog la Gheorghe 
Brancovici o vreme, apoi a fost ucis de împă¬ 
ratul Ladislau al V-lea al Ungariei spre a nu 
accede la tronul lui. Totuşi, al doilea fiu al 
marelui conducător de oşti, Matei Corvin, a 
devenit rege al Ungariei şi a purtat corespon¬ 
denţă cu Ştefan cel Mare al Moldovei (scri¬ 
soare expusă în Muzeul de Istorie din Alba 
Iulia) spre a aşeza în Ţara Românească pe 
Vlad Ţepeş, un domn prielnic marilor bătălii 
contra otomanilor. O Dacie virtuală au avut 
în vedere, deopotrivă, Huniazii, Basarabii şi 
Muşatinii. Palatul său din Timişoara e astăzi 
sediu al Muzeului de Istorie. 

Huniade, Ladislau 
în maghiară Lâszlo Hunyadi 

(1433 - 16.03.1457, Buda) 

Conducător de oşti. Fiu al lui lancu de H. şi 
frate cu Matei Corvin. A participat la bătălia 
de la Kosovo (Câmpia Mierlei), 1448, şi a 
fost lăsat zălog de tatăl său lui Gheorghe 
Brancovici, regele Serbiei. în 1453 era deja 
ban al Croaţiei şi Dalmaţiei. La Dieta de la 
Buda din 1455 a renunţat la toate titlurile 
şi funcţiile sale, datorită unor acuzaţii din 
partea lui Ulrich Celje (Cillei). în final a fost 
ucis din ordinul regelui Ungariei din cauza 
intrigilor aceluiaşi Cillei. 

Huniade 



Matei Corvin Huniade Alexandru Hurmuzaki Constantin Hurmuzaki Eudoxiu Hurmuzaki 



Huniade, Matei Corvin, prenume la naştere 
Matthias, porecla Corvinus, în latină; 
Hunyadi Mâtyâs, în maghiară 
(23.02.1443, Cluj - 6.04.1490, Viena) 

Rege maghiar. Al doilea fiu al lui Iancu de 
Hunedoara (în maghiară Hunyadi Jânos) şi 
al Elisabetei Morysinai, primul fiind ucis de 
oligarhia maghiară (rege Ladislau Postumul) 
spre a nu accede la putere, al doilea, copil, 
aruncat în închisoare. Mama sa a strâns 
ostile lui Iancu de Hunedoara şi l-a înfrânt, 
pe Dunăre, pe Ladislau Postumul, şi-a răs¬ 
cumpărat fiul (de la Praga) şi l-a impus rege. 
Avea 18 ani şi a domnit 32 de ani, fiind otră¬ 
vit de medicul personal. A fost instruit în ita¬ 
liană, în spiritul Renaşterii. Avea o bibliotecă 
de 5 000 de incunabule (Bibliotheca Corvi- 
niana). Vorbea maghiara, româna, italiana, 
croata, latina şi mai târziu germana, ceha, 
slovaca, precum şi alte limbi slave. A ordo¬ 
nat întemniţarea domnului Munteniei Vlad 
al IlI-lea (Ţepeş), când acesta, urmărit de 
armata otomană, i-a cerut ajutorul. Dar tot 
el l-a ajutat pe Vlad să recucerească tronul 
Valahiei de la Laiotă Basarab. Ulterior, după 
ce Ştefan cel Mare, domn al Moldovei, a 
încheiat pacea cu regele Cazimir al Poloniei, 
Matei l-a atacat pe Ştefan, dar a fost înfrânt 
în lupta de la Baia. A domnit asupra Mora- 
viei, Sileziei, Luzaţiei (Lausitz) (toate trei 
1468/1469/1479-1490) şi Austriei Inferioare 
(1477/1485-1491). A sperat să controleze 
voevodatele româneşti şi să reunescă, sub 
sceptrul său, întregul spaţiu al fostei Dacii. 
Pe stema sa, ca şi a tatălui său, în poziţie cen¬ 
trală, se afla corbul, simbol latin, o recunoaş¬ 
tere a originilor sale româneşti. De altfel, 
singurele danii pe care Constantin Brân- 
coveanu le-a făcut două veacuri mai târziu 
în Transilvania au fost pentru Hunedoara. 

Hurmuzaki (Hurmuzachi), Alecu 

(16.08.1823, Cernauca, Cernăuţi - 
20.03.1871, Neapole, Italia) 

Publicist. Frate cu Gheorghe (1817-1882), 
Eudoxiu (1812-1878), Nicolae (1826-1909) 


şi Constantin (1811-1869) H. A avut şi 
o soră, mama poetului Dimitie Petrino. 
A absolvit Dreptul la Viena. S-a dedicat 
cauzei românilor din Bucovina. Pentru 
aceasta a făcut închisoare. A condus Reu¬ 
niunea Română de Leptură din Cernăuţi 
de la înfiinţare (1862) şi a transformat-o 
în Societatea pentru Cultura şi Literatura 
Română din Bucovina. Deputat în Camera 
de la Viena. A contribuit la întemeierea 
Teatrului Naţional în limba română la Cer¬ 
năuţi (1865). A dezvoltat relaţii culturale cu 
românii din celelalte provincii româneşti. 
A întemeiat şi condus, împreună cu fratele 
său Gheorghe, ziarul Bucovina (1848-1850), 
unde a publicat culegerea lui Vasile Alecsan- 
dri de balade populare româneşti. Fraţii H. 
au publicat 30 de volume de documente ale 
istoriei româneşti, cunoscute sub numele 
de Colecţia Hurmuzaki , care au constituit 
punctul de început al cercetării pentru mulţi 
istorici, dar şi o sursă inepuizabilă de inspi¬ 
raţie pentru scriitori, inclusiv Eminescu. 
Membru fondator al Societăţii Academice 
Române (1867). 

Hurmuzaki (Hurmuzachi), Constantin N. 

(3.10.1863, Cernăuţi - 23.02.1937, Cernăuţi) 
Entomolog. Fiu al lui Nicolae H. A absolvit 
Facultatea de Ştiinţe şi Dreptul la Cernăuţi 
şi Viena. A fost profesor de entomologie şi 
biogeografie la Universitatea din Cernăuţi. 
A făcut cercetări cu privire la lepidoptere şi 
coleoptere. Lucrări: Catalogue des Lepidopteres 
recoltes en Roumanie pendant l'annee 1901 par 
Ies membres de la Societe des Naturalistes de Rou¬ 
manie, 1912; Opiniuni mai nouă despre evoluţia 
geografică a faunei şi florei europene aplicate la 
fauna lepidopterelor, 1936. Membru de onoare 
al Academiei Române din 1919. 

Hurmuzaki (Hurmuzachi), Eudoxiu 

(29.09.1812, Cernauca, Cernăuţi - 
29.01/10.02.1874, Cernăuţi) 

Istoric şi politician. S-a născut într-o veche 
familie aristocrată, ca al doilea fiu al lui 

Huss 


Docsachi H., pe domeniul familiei din 
Cernauca, Imperiul Austriei (actualmente în 
Ucraina), în regiunea istorică a Bucovinei. 
Tatăl său era cunoscut pentru faptul că ofe¬ 
rea refugiu liderilor politici români transil¬ 
văneni persecutaţi, intrând în datorii pentru 
a-i putea ajuta în continuare. Frate cu Ale¬ 
xandru, Gheorghe şi Nicolae H. A absolvit 
Dreptul la Viena. A participat acolo la revo¬ 
luţia de la 1848. A făcut parte din comisia 
însărcinată cu revizuirea şi completarea 
manualelor în limba română pentru Buco¬ 
vina. A luptat pentru drepturile românilor 
din Imperiul Habsburgic şi a fost preşedinte 
al Camerei Legislative a Bucovinei, drept 
pentru care împăratul i-a acordat titlul de 
baron. A publicat documente referitoare la 
români extrase din arhivele din Viena, Pesta, 
Lemberg, dar şi din arhive româneşti. Cele 
6 000 de documente au fost predate Acade¬ 
miei Române, care le-a publicat în Colecţia 
Hurmuzaki: Fragmente zur geschichte der 
Rumănien , 5 voi., 1878-1886). împreună cu 
fraţii săi, Eudoxiu avea să devină una dintre 
figurile importante ale renaşterii naţionale 
româneşti din Bucovina de Nord. Membru 
al Societăţii Academice Române, (1872). 

Hurmuzaki (Hurmuzachi), Nicolae 

(19.03.1826, Cernauca, Cernăuţi - 
19.09.1909, Cernauca) 

Om politic. Frate cu Alexandru, Gheorghe 
şi Eudoxiu H. A făcut călătorii de studii la 
Paris şi Berlin, fără a absolvi nimic. Membru 
al Societăţii pentru Cultura şi Literatura 
Poporului Român din Bucovina, a primit 
titlul de baron în 1881. A strâns, ca şi fraţii 
săi, documente referitoare la românii din 
Bucovina. Membru de onoare al Academiei 
Române (1883). 

Hurmuzescu, Dragomir M. 

(13.03.1865, Bucureşti - 31.05.1954, Bucureşti) 
Fizician şi inventator. A absolvit Fizica la 
Sorbona ca elev al soţilor Frederic Joliot şi 
Irene Curie. Profesor la Universitatea din 
Iaşi. Este fondatorul învăţământului elec¬ 
trotehnic din România. A avut contribuţii 
în domeniile electricităţii şi fizicii razelor 
X. Lucrări: Căldură şi electricitate,, Electricitate 
generală şi aplicată, Radioactivitatea apelor 
minerale din România. A inventat dielectrina 
şi a construit electroscopul care-i poartă 
numele (1894). A pus bazele primului labo¬ 
rator de electricitate din ţară, transformat 
apoi în Şcoala de Electricitate de pe lângă 
Universitatea din Iaşi, prima şcoală de fizică 
experimentală. A fost ctitor al radiofoniei 
româneşti. în 1922, sub conducerea sa, a 



Dragomir M. Hurmuzescu Al Husar 


început să funcţioneze Societatea Română 
de Radiodifuziune (Societatea de Difuzi¬ 
une Radiotelefonică din România), care 
la 1 noiembrie 1928 difuza în eter prima 
emisiune cu anunţul: „Alo, alo, aici Radio 
Bucureşti", urmat de discursul preşedin¬ 
telui Societăţii, Dragomir Hurmuzescu. 
Este momentul ce inaugura, practic, postul 
naţional de radio din România. Membru 
corespondent (1916) al Academiei Române, 
exclus în 1948, repus în drepturi în 1990. 

Husar, Al(exandru) 

(26.04.1920, llva Mare, Năsăud - 
17.05.2009, laşi) 

Istoric literar. A absolvit Filosofia şi Istoria la 
Cluj, a fost profesor la Universitatea din Iaşi. 
A colaborat la reviste de specialitate: Limba 
şi literatura română, Revista de filozofie, Revista 
de istorie şi teorie literară şi la reviste literare: 
Convorbiri literare, laşul literar, Secolul XX, 
Cronica, Luceafărul, Ateneu, Dacia literară, 
Revista română, Steaua, Viaţa românească. 
Lucrări: Dincolo de ruine. Cetăţi medievale, 
1959; întoarcerea la literatură, 1978; Metapo- 
etica. Prolegomene, 1983, Premiul Academiei 
Române; Ideea europeană, 1993; Lecţiile istoriei, 
1995, Premiul Uniunii Scriitorilor, Premiul 
Salonului de Carte, Chişinău; Tradiţii naţio¬ 
nale în estetica şi filosofia artei, 2001. Distins 
cu Ordinul Naţional Serviciu Credincios în 
grad de Ofiţer, 2002. 

Huss, Hugo Jan 

nume la naştere Husz Hugo Jan 
(26.01.1934, Timişoara - 
2.02.2006, La Crosse, Wisconsin, SUA) 

Dirijor. A absolvit Conservatorul la Bucu¬ 
reşti ca elev al lui Constantin Silvestri. A fost 
dirijorul Orchestrei Simfonice din Arad, apoi 
din Târgu Mureş. A rămas în Franţa în 1968 
cu prilejul unui turneu. De acolo a plecat 
la Munchen şi a dirijat Giinthe Simphonic 
Orchestra. A ajuns la Chicago şi a absol¬ 
vit Business Administration la Roosevelt 
University. A fost vreme de doisprezece ani 

Huţan 



HugoJanHuss Stela Huţan Palade Viorica Elena Huţan 



dirijorul orchestrei simfonice din La Crosse, 
lucrând, în acelaşi timp, ca manager pentru 
procesarea datelor la Mathy Construction 
Co în Onalaska, Wisconsin. 

Huţan Palade, Stela 

nume la naştere Stela Huţan 
(14/27.05.1921, Gura Humorului, Suceava) 
Aviatoare. Soră cu Viorica Elena H. 
A absolvit liceul la Cernăuţi şi s-a înscris 
la universitate în acelaşi oraş, dar a trebuit 
s-o părăsească spre a-şi întreţine familia. în 
1941 a audiat la Politehnica din Bucureşti 
cursurile pentru aviaţia cu motor. în 1942 
a luat lecţii de zbor la Roşiorii de Vede şi a 
obţinut brevetul de pilot. A făcut parte din 
Escadrila Albă, cu avioane pilotate exclusiv 
de femei, care transportau răniţii de pe front 
(Crimeea). După război a fost funcţionară la 
Societatea de Telefonie din Bucureşti. 

Huţan, Viorica Elena 

(26.08.1923, Gura Humorului, jud. Suceava) 
Stewardesă. Soră cu Stela H P. A fost prima 
femeie din România cu această meserie, 
diploma fiind obţinută la Bruxelles. A absol¬ 
vit liceul la Cernăuţi şi s-a refugiat cu familia 
la Bucureşti în 1940. A lucrat ca funcţionară 
la Direcţia Generală a Aviaţiei Civile până 
în 1955, apoi a fost însoţitoare de bord la 
TAROM. A parcurs 8 602 000 km prin curse 


regulate în întreaga Europă, prin curse spe¬ 
ciale guvernamentale (charter), prin curse în 
Asia, China, Vietnam, Pakistan, India (New 
Dehli), Siria, Liban, Israel, Arabia Saudită, 
Katar, Japonia (Tokyo), Hong Kong, Myan- 
mar, Irkutsk-Siberia, Thailanda. în Africa: 
Bengazi, Tripoli, Cairo, Las Palmas, Rabat, 
în America: Los Angeles, Hawaii-Honolulu, 
New York, Ciudad de Mexico, Acapulco. 
Evenimente: la 24 februarie 1962, zborul 
214 aterizează forţat în Cipru, pe burtă, 
cu un IL-18 (la 8 000 de metri deasupra 
Mediteranei, motoarele s-au oprit pe rând). 
Avionul era pilotat tot de o femeie, Elena 
Şenchea Popescu. A primit Diploma de 
Merit pentru aviaţia de transport după 
cursa numită Marele Raid, din 1969-1970, 
care a însemnat 51 857 km în 76,25 ore. 
S-au traversat atunci trei oceane (Indian, 
Pacific, Atlantic), patru continente (Europa, 
Asia, America, Africa), 27 de ţări şi 5 mări. 
Ruta: Bucureşti, Istanbul, Karachi, New 
Dehli, Agra-Taj Mahal, Thailanda (Ban- 
gkok), Myanmar (Rangoon), Hong Kong, 
Malaysia, Japonia (Tokyo - Nagoya), insu¬ 
lele Wake, USA - Hawaii (Honolulu): Los 
Angeles, Ciudad de Mexico, Acapulco, New 
York (anul nou 1970 aici l-au petrecut). Au 
urmat insulele Canare (Las Paîmas), Roma, 
Istanbul, Bucureşti. 

lachint 

(~ 1300 - 1372, Curtea de Argeş) 

Primul mitropolit al Ţării Româneşti. Iniţial 
mitropolit de Vicina, cetate în Scythia Minor 
(Dobrogea), pe locul cetăţii celtice Noviodu- 
num (azi Isaccea) dotată cu o eparhie supusă 
scaunului de la Durostorum (azi Silistra, în 
Bulgaria). Civilizaţia locului era atestată din 
Paleoliticul mediu, rămăsese o zonă strate¬ 
gică (vărsarea Dunării în mare şi ţărmul Pon¬ 
tului Euxin unde se aflau coloniile greceşti 
ale Miletului) şi era supranumită „Bizanţul 
provincial", deoarece tindea să devină un loc 
de rezistenţă spirituală în faţa năvălirilor de 
care era ameninţat marele Bizanţ, în prin¬ 
cipal cele otomane. Tot parcursul fluviului, 
până la Porţile de Fier, fusese fortificat de 
bizantini şi Ţara Românească devenea „noul 
Bizanţ". Nicolae Alexandru Basarab l-a 
mutat (înainte de 1359) de la Vicina la Curtea 
de Argeş şi i-a dat în grijă construirea bise¬ 
ricii, numindu-1 mitropolit al Ungrovlahiei 
(de altfel, până astăzi mitropoliţii români din 
Muntenia sunt „ai Ungrovlahiei", teritoriu 
azi doar spiritual, care cuprinde ortodoxia 
românească din lungul fluviului, de pe 
ambele lui maluri). El a făcut şi mitropolia 
Severinului, unde se afla (există încă rui¬ 
nele), pe Insula Banului, pe Dunăre, o cetate 
bizantină, avanpost occidental al imperiului, 
în plus, a fortificat unitatea creştină de pe 
ambele maluri ale Dunării, aducând pe 
tipograful sârb Macarie să tipărească la 
Curtea de Argeş şi Târgovişte cărţi de cult 
în limba slavonă. Domnul însuşi, Neagoe 
Basarab, a încercat să acopere laic unitatea 
spirituală a acestui spaţiu, lăsând învăţăturile 
lui Neagoe către fiul său Teodosie. Putem deci 
afirma că, prin această conlucrare dintre 
puterea religioasă şi cea laică (o moştenire 
a traco-dacilor), se forja însăşi identitatea 
spirituală a românilor ca neam. 

lacob, Caius 

(29.03.1912, Arad - 6.02.1992, Bucureşti) 
Matematician. A absolvit Facultatea de Şti¬ 
inţe, Secţia matematici, la Bucureşti, şi s-a 


specializat la Paris în mecanica fluidelor. 
A fost profesor la Facultatea de Matema¬ 
tică a Universităţii din Bucureşti. A adus 
contribuţii în domeniile mecanicii fluide¬ 
lor, analizei matematice şi s-a preocupat 
în special de mişcările plane ale fluidelor 
incompresibile, de mişcările la mari viteze 
subsonice şi supersonice, de soluţiile apro¬ 
ximative în dinamica gazelor, precum şi de 
problema de limită din teoria potenţialului. 
A fost ales în 1990 senator PNŢCD, fiind 
unic reprezentant al acestui partid în primul 
parlament liber. Lucrări: Introducere mate¬ 
matică în mecanica fluidelor (1952); Mecanica 
teoretică , 1971; Matematici clasice şi moderne , 
3 voi., 1978-1979. Membru al Academiei 
de Ştiinţe din Paris, al Societăţii Franceze de 
Matematică, membru al Academiei Române 
(1963) şi preşedinte al secţiei sale de ştiinţe 
matematice (1979-1992). 

lacob, Mihai 

(11.05.1933, Orăştie - 5.07.2009, Los Angeles) 
Regizor şi scenarist. A absolvit IATC la 
Bucureşti. Profesor de regie la IATC. Filmo- 
grafie: Aurel Vlaicu - Povestire cinematografică, 
1954 (scenariu Eugenia Busuioceanu); 
Blanca, 1955 (în colaborare); Dincolo de brazi , 
1957 (în colaborare); Setea, 1960; Darclee, 
1960; Celebrul 702, 1961 (în colaborare); 
Străinul, 1963; Pe drumurile Thaliei, 1964; 
Politeţe, 1966; Aventurile lui Tom Sawyer, 1968 
(în colaborare); Moartea lui Joe Indianul, 
1968 (în colaborare); Castelul condamnaţilor, 
1970 (în colaborare); Pentru că se iubesc, 1971 
(în colaborare). A plecat în SUA în 1971, 
unde a fost, pe rând, muncitor într-o fabrică 
de împletituri, distribuitor de pizza, vânzător 
într-un magazin alimentar, chelner, agent 
de tranzacţii imobiliare, tipograf, scenarist 
şi producător asociat de film la Paramount. 

lacobovici, lacob 

(18.09.1879, Nicşeni, lângă Botoşani - 
29.10.1959, Cluj) 

Medic chirurg. Armean după etnie. A absol¬ 
vit Medicina la Bucureşti. A fost profesor la 
Facultatea de Medicină din Bucureşti şi a 

condus Spitalul de Copii (din 1894) şi Cli¬ 
nica de Chirurgie Infantilă şi Ortopedie afi¬ 
liată spitalului Brâncovenesc (1938-1942). 
Rector al Medicinei din Cluj (1922-1923). 
Senator liberal. Imediat după Marea Unire 
un grup însemnat de mari medici români, 
din care a făcut parte, în frunte cu Victor 
Babeş, s-au deplasat de la Bucureşti la Cluj 
şi au fondat Medicina clujeană. Considerat 
fondator al chirurgiei moderne la Cluj. Cli¬ 
nica de Chirurgie îi poartă numele. Membru 
corespondent (1931), apoi membru asociat 
(1935) si preşedinte al Societăţii Române de 
Chirurgie (1936-1937; 1947-1948). 

lacov Putneanul 

(20.01.1710, Rădăuţi - 15.05.1778, Putna) 
Cărturar. Mitropolit al Moldovei (1750- 
1760). A militat pentru învăţământul româ¬ 
nesc şi pentru reducerea impozitelor luate 
ţăranilor. Nereuşind, a renunţat la funcţia de 
mitropolit. A tipărit numeroase lucrări religi¬ 
oase, dar şi un Bucvar , 1755, reeditat cu unele 
completări, Viena, 1771. A alcătuit: Alfavita 
sufletească spre folosul de obşte, 1756; Sinopsis, 
adică Adunare de multe învăţături, 1757. 

lagnov, Simion 

(11.04.1892, Bucureşti - 2.01.1958, Bucureşti) 
Medic. A absolvit Medicina la Bucureşti şi 
s-a specializat la Viena, Paris şi Bruxelles. 
Medic la spitalele Eforiei, Colentina şi Cari- 
tas. Profesor la Facultatea de Medicină din 
Bucureşti. Contribuţii în domeniul patolo¬ 
giei sângelui, bolilor ulceroase, bolilor fica¬ 
tului. Lucrări: Tratamentul proceselor ulceroase, 
1927; Serviciul consultaţiunilor de medicină 
internă, 1939; Contribuţii la studiul anemiilor 
toxice nefrogene, 1950; Cirozele hepatice, 1955; 
Gastritele, 1958. Membru corespondent al 
Academiei Române, (1948). 

lamandi, Constantin 

(26.04.1928, Odobeşti, jud. Vrancea - 
8.01.2005) 

Inginer. A absolvit Institutul de Construcţii 
din Bucureşti, specialitatea hidrotehnică. 


Specializare la Universitatea Humboldt, 
Germania şi Universitatea Iowa City, SUA. 
Profesor şi rector la Institutul de Construcţii 
din Bucureşti. Contribuţii în domeniul 
modelării hidraulice, difuziei-dispersiei, al 
hidraulicii instalaţiilor. Autor a 8 invenţii şi 
3 inovaţii, peste 80 de studii de specialitate. 
Membru al Asociaţiei Internaţionale de 
Cercetări Hidraulice, membru al Academiei 
de Ştiinţe din New York, preşedinte al 
Asociaţiei Hidrotehnicienilor din România. 
Membru al Academiei de Ştiinţe Tehnice din 
România. 

lanchelevici, Idei 

(5.05.1909, Leova, Basarabia - 
26.06.1994, Maisons-Laffitte, Franţa) 

Sculptor. Evreu ca etnie. A absolvit Acade¬ 
mia de Arte din Liege, Belgia, unde a rămas. 
A realizat basoreliefurile pentru Pavilionul 
României de la Expoziţia Internaţională de 
la Bruxelles. Din 1950 s-a stabilit în Franţa, 
în 1976 a făcut o expoziţie la Teatrul Naţi¬ 
onal din Bucureşti. Este autorul lucrărilor 
Monumentul naţional al prizonierului politic, 
1954, Breendonck; Maternitate, 1952, Haifa; 
Copilul, Bruxelles, 1971. Membru de onoare 
al Academiei Române (1992). 

lancu, Aurel Gh. 

(17.12.1928, Răcoasa, Vrancea) 

Economist. A absolvit Facultatea de Econo¬ 
mie Generală la Bucureşti. S-a specializat la 
Massachusetts, Institute of Technology. Cer¬ 
cetător la Institutul de Cercetări Economice 
din Bucureşti, director adjunct la Institutul 
de Economie Industrială, consultant ştiinţific 
ONU pentru probleme de mecanism econo¬ 
mic şi repartiţie a veniturilor. Contribuţii în 
domeniul modelării economico-matematice, 
al echilibrului economic. Lucrări: Metode de 
modelare, 1972; Modele de creştere economică şi de 
optimizare a corelaţiei dintre acumulare şi consum, 
1974; Creşterea economică şi mediul înconjurător, 
1979; Relaţiile economice internaţionale, 1988; 
Piaţă, concurenţă, monopol, 1992; Convergenţă 

lancu 


economică (voi. 1,2008; voi. 2,2009). Membru 
titular (din 2001) al Academiei Române. 

lancu, Avram 

(1824, Vidra de Sus, azi Avram lancu, jud. Alba - 
9.09.1872, Baia de Criş) 

Jurist şi erou militar. A absolvit Liceul 
Piarist la Cluj şi Literele, apoi Dreptul la 
Universitatea din Cluţ (învăţământ în limba 
maghiară). A lucrat la înalta Curte de Justiţie 
a Transilvaniei, cu sediul la Târgu Mureş, 
care avea 30 de români şi 170 de maghiari. 
Cu prilejul revoluţiei de la 1848 s-a remar¬ 
cat luptând pentru drepturile cetăţeneşti 
ale românilor din Transilvania. A condus 
delegaţia românilor din Munţii Apuseni la 
citirea proclamaţiei de pe Câmpia Libertăţii 
de la Blaj, alături de Papiu Ilarian. S-a pus în 
fruntea unei armate de strânsură (6 000 de 
oameni) şi, aliat cu austriecii, a reuşit elibe¬ 
rarea părţii de nord-vest a Transilvaniei de 
sub stăpânirea coroanei maghiare, fapt care 
a durat din iunie până în octombrie 1848, 
când generalul Iosif Bem a restabilit ordinea 
anterioară. A fost sprijinit programatic de 
Nicolae Bălcescu din Ţara Românească. 
După înfrângerea revoluţiei, în 1850 şi 1851 
s-a dus în audienţă la împăratul Franz Joseph, 
la Viena, cerând autonomia românilor din 
Transilvania. A fost supranumit „regele 
munţilor" şi i s-au făcut funeralii naţionale. 

lancu de Hunedoara 

V Huniade, lancu de Hunedoara 

lancu, Gheorghe 

(1946, Bucureşti) 

Balerin şi coregraf. A absolvit Şcoala de Balet 
a Operei, fiind elevul lui Gabriel Popescu şi 
al lui Miriam Răducanu. S-a specializat la 
Bolşoi Teatr din Moscova cu Semionov şi 
la Baletul Kirov (azi Teatrul Mariinskii) din 
Leningrad cu Omrihin. A dansat la La Scala 
din Milano (partenerul Cariei Fracci), 
Arenele de la Verona, la San Carlo, Opera 
Garnier din Paris, la Tokyo, Roma, Bolşoi 
Teatr din Moscova, la Covent Garden, la 
Royal Theatre, Teatro Real din Madrid ş.a. 
Vreme de 30 de ani a lucrat la Compania 
lui Marinei Ştefănescu în Italia. Şi-a fondat 
propria sa companie, Tabula Saltica, 1990, 
unde a produs spectacole pentru care a 
făcut coregrafia. S-a întors în ţară, ca direc¬ 
tor al Baletului Operei Române, în 2008. 
Premiul Danza&Danza pentru cel mai bun 
spectacol de operă din Italia, 1995 (.Richard 
al IlI-lea). Distins cu Ordinul Steaua Româ¬ 
niei în grad de Cavaler, 2002. 

lancu Jianu 

V Jianu, lancu 



Avram lancu Marcel lancu 


lancu (Janco), Marcel 

(24.05.1895, Bucureşti - 
21.04.1984, Ein Hod, Israel) 

Pictor. încă din anii liceului scoate, împre¬ 
ună cu Tristan Tzara şi Ion Vinea, revista 
Simbol (1912). în tinereţe a desenat costume 
pentru baletele Floriei Capsali. Sosit la 
Ziirich în 1915, pentru a studia arhitectura 
la Institutul Politehnic, frecventează reuniu¬ 
nile artistice de la Cabaretul Voltaire, unde 
îl cunoaşte pe Hans Arp şi se reîntâlneşte cu 
Tristan Tzara, participând la iniţierea miş¬ 
cării dadaiste. In această perioadă prezintă 
afişe, măşti, ilustraţii, realizează scenarii şi 
ţine conferinţe pe temele avangardei artis¬ 
tice. Celebre sunt afişul conceput pentru 
prima expoziţie DADA în galeria lui Han 
Corray din Ziirich şi cel care anunţa expo¬ 
ziţia dedicată cubismului şi artei negre. în 
1919, la Basel, înfiinţează împreună cu 
Hans Arp şi Alberto Giacometti, grupul 
Artiştii Radicali. După ce trece prin Paris 
(1921), se desparte de mişcarea dadaistă şi 
de tendinţele suprarealiste. în 1922 revine 
în România, devenind unul dintre pro¬ 
motorii artei de avangardă. Face parte din 
cercul condus de poetul Ion Vinea, care 
edita revista Contimporanul (1924—1936), şi 
participă cu tablouri la expoziţii organizate 
împreună cu sculptoriţa Miliţa Petraşcu 
şi pictoriţa Margareta Sterian. în spiritul 
efervescent al vremii, se afiliază unor grupări 
avangardiste cu o componenţă eterogenă, ca 
Arta Nouă (1929-1932), Grupul de Artă şi 
Criterion (1933-1937), în care îi regăsim pe 
M.H. Maxy, Victor Brauner, Mattis Teusch, 
Corneliu Michăilescu. în 1941 se stabileşte 
în Palestina. După înfiinţarea statului Israel 
se afirmă ca profesor şi animator al vieţii cul¬ 
turale. Organizează grupul Orizonturi Noi şi 
o societate de creaţie artistică la Ein Hod, în 
1953, acolo unde se află şi casa lui memori- 
ală. Participă în 1952 la Bienala din Veneţia. 
Premiul Dizengoff al oraşului Tel Aviv (1951) 
şi Premiul Naţional Israel (1967). 

lanculescu 




Dinu lanculescu 


Magda lanculescu 


Ion lanoşi 



lanculescu, Dinu 

(24.03.1925, Braşov) 

Actor şi poet. în perioada 1940-1944 face 
parte din gruparea ziarului Ardealul, scriind 
împotriva Dilctatului de la Viena şi decla- 
mându-şi propriile poezii în marile localităţi 
ale ţării. Publică de asemenea în Universul 
literar, Revista Fundaţiilor Regale, Fapta, Tribuna 
din Braşov, precum şi în alte reviste şi ziare 
ale timpului. în 1956 este cadru didactic în 
Bucureşti. După o pauză de 20 ani publică 
în Luceafărul, România literară, Contemporanul, 
Viaţa Românească şi altele. Actor la Teatrul 
Naţional, Nottara, Teatrul Tineretului, Tea¬ 
trul Mic. Joacă pe scenă şi în film timp de 40 
de ani. Colaborează cu Televiziunea Română 
la emisiunea „Teleenciclopedia", fiind per¬ 
sonificat ca „vocea de sâmbătă seara". în 
1985 se stabileşte în Germania, continuând 
să joace pe scena teatrelor din Darmstadt 
şi Mannheim. Autor de versuri, a publicat 
volume precum Un gând, un chip ştiut, un vis, 
un timp, 2002, care sunt influenţate de ima¬ 
gistica actorului. în Germania colaborează de 
asemenea la emisiunile culturale şi artistice 
ale posturilor de radio HR din Frankfurt şi 
SWF din Baden-Baden. Membru de onoare 
al cenaclului Apoziţia din Miinchen, membru 
al cenaclurilor româneşti din Aachen şi Koln. 

lanculescu, Magda 

(30.03.1929, laşi - 14.03.1995, Bucureşti) 
Soprană de coloratură. A absolvit Conser¬ 
vatorul de Artă Dramatică din Bucureşti 
şi a fost angajată a Operei Române încă de 
studentă, devenind apoi solistă. Profesoară 
de canto la Conservatorul din Bucureşti. 
Laureată a concursurilor internaţionale de 
la Bucureşti, Praga şi Varşovia. A cântat cu 
orchestre renumite în Belgia, Italia, Rusia, 
Franţa, Cehoslovacia, Iugoslavia etc., având 
un repertoriu divers - peste 35 de roluri 
principale -, de la opereta vieneză la opera 
contemporană românească. Menţionăm: 
Iaroslava din Cneazul Igor de A.P. Borodin, 
Norina din Don Pasquale de Gaetano Doni- 
zetti, Donna Elvira din Don Giovanni, Blonda 


din Răpirea din Serai, Suzana din Nunta 
lui Figaro de W.A. Mozart. Artistă emerită 
(1962). Astăzi Concursul Internaţional de 
canto de la Bucureşti îi poartă numele. 

lanoşi, Ion 

nume la naştere Janos Steinberger 

(1.05.1928, Braşov) 

Estetician. A studiat estetica la Bucureşti 
şi Leningrad. Profesor de filosofie la Uni¬ 
versitatea din Bucureşti. Lucrări: Romanul 
monumental şi secolul XX, 1963; Thomas 
Mann, 1965; Dostoievski - tragedia subteranei, 
1968; Dialectica şi estetica, 1971; Romanul 
unui oraş. Petersburg - Petrograd - Leningrad, 
1972; Alegerea lui Iona, 1974; Schiţă pentru o 
estetică posibilă, 1975; Poveste cu doi necunoscuţi: 
Dostoievski şi Tolstoi, 1978; Umanism: viziune 
şi întruchipare, 1978; Secolul nostru cel de toate 
zilele, 1980; Sublimul în estetică, 1983; Sublimul 
în artă, 1984; Sublimul în spiritualitatea româ¬ 
nească, 1987; Literatură şi filosofie. Interacţiuni în 
cultura română, 1986; Opţiuni, 1989; Romanul 
unei drame, 1991; Izvoare biblice. Alegerea lui 
Iona, BPT, 1994; Idei inoportune, 1995; O istorie 
a filosofiei româneşti în relaţia ei cu literatura, 
1996; Constantin Noica - între construcţie şi 
expresie, 1998; Eu şi el. însemnări subiective 
despre Ceauşescu, 2003; Sankt Petersburg - 
Romanul şi romanele unui oraş, 2004; Eu şi el. 
însemnări subiective despre Ceauşescu, 2006; 
Autori şi opere. Cultura rusă, 2009. Premii: 
1963 - Premiul Uniunii Scriitorilor de critică 
şi istorie literară; Premiul Simion Bărnuţiu al 
Academiei Române (1978); Premiul pentru 
eseu, publicistică şi reportaj al Uniunii Scrii¬ 
torilor (1980); Premiul de critică, eseu, istorie 
literară al Asociaţiei Scriitorilor din Bucureşti 
(1981). Din 2001 este membru de onoare al 
Academiei Române. Revista Contemporanul. 
Ideea europeană i-a dedicat un număr jubiliar 
la împlinirea a 80 de ani. 

lanovici, Virgil 

(13/26.10.1900, Roman - 3.11.1990, Bucureşti) 
Geolog şi mineralog. A absolvit Facultatea de 
Ştiinţe la Iaşi. S-a specializat în cristalografie 

Mihail laroşenco Florin laru G. Ibrăileanu Virgil Ierunca 


şi mineralogie la Viena. A fost profesor la Uni¬ 
versitatea din Bucureşti. Autor a numeroase 
lucrări privind studiul mineralogic, petro- 
grafic, chimic şi geochimic al rocilor alcaline 
din masivul de la Ditrău, al zăcămintelor de 
minereuri de mangan, al rocilor carbonatate 
din România, al unor roci efuzive din Carpaţii 
Orientali şi din Munţii Apuseni, al unor zăcă¬ 
minte de minereuri şi minerale utile. Lucrări: 
Geobgia elementelor radioactive , 1957; Stadiul 
proceselor de formare plastică a şisturilor verzi din 
Dobrogea centrală , 1967; Mineralogie , 2 voi., 
1979, 1983. A condus lucrările de elaborare 
a Monografiei geografice a României. Membru al 
Academiei Române (1990). 

larcu, Dimitrie 

(1817, Slatina - 13.01.1879, Bucureşti) 
Bibliograf. A făcut liceul Sf. Sava din Bucu¬ 
reşti. Paşoptist. Casier al Societăţii Acade¬ 
mice Române. Profesor. A editat manuale 
şcolare, dar a rămas important pentru 
publicarea primei bibliografii generale a 
culturii române, cuprinzând apariţiile din 
perioada 1550-1865: Catalog general de cărţile 
române , 1865. 

laroşenco, Mihail 

(1900, Ucraina - 1985, Chişinău) 

Biolog. Ucrainean ca etnie. Specializat în 
ihtiologie şi hidrobiologie. Fondator (1961, 
alături de Ion Toderaş) şi director al Insti¬ 
tutului de Biologie al Academiei de Ştiinţe a 
Moldovei. Membru al Academiei de Ştiinţe 
a Moldovei. Departamentul de ihtiologie al 
Institutului de Zoologie poartă numele său. 

laru, Florin nume la naştere Florin Rîpă 

(24.05.1954, Bucureşti) 

Poet. A absolvit Facultatea de Limba şi Lite¬ 
ratura Română la Bucureşti şi a fost membru 
al Cenaclului de Luni condus de Nicolae 
Manolescu. A publicat în volumul colectiv 
Aer cu diamante , 1982, împreună cu Mircea 
Cărtărescu, Traian T. Coşovei, Ion Stratan, 
colegi ai generaţiei '80. Debutase în 1981 


cu un volum remarcat prin caracterul ludic: 
Cântece de trecut strada, 1981, Premiul Uniunii 
Scriitorilor, şi a evoluat spre o poezie pro¬ 
fund melancolică: La cea mai înaltă ficţiune, 
1984; înnebunesc şi~mi pare rău, 1990; Poeme 
alese, 2002. 

Ibrăileanu, G(arabet) 

(23.05.1871, Târgu Frumos - 11.03.1936, laşi) 
Critic literar. A absolvit Literele la Iaşi. 
Secretar de redacţie la Viaţa Românească 
(1906-1933). S-a format sub influenţa 
criticii sociologice franceze şi a lui C-tin 
Dobrogeanu-Gherea. Susţinător al popo¬ 
ranismului literar. A definit conceptul de 
specific naţional şi legea selecţiei valorice în 
cultură. S-a ocupat de literatura română şi 
teoria literară: Spiritul critic în cultura româ¬ 
nească, 1909; Scriitori şi curente, 1909; Note şi 
impresii, 1920; Scriitori români şi străini, 1926. 
A mai scris proză de analiză: romanul Adela, 
1933, Premiul Naţional. Membru de onoare 
post-mortem al Academiei (1948). 

Ieremia Movilă 

V Movilă, Ieremia 

Ierunca, Virgil 

nume la naştere Virgil Untaru 
(16.08.1920, Lădeşti, jud. Vâlcea - 
28.09.2006, Paris) 

Scriitor. Soţ al Monicăi Lovinescu. Obţine 
licenţa în Litere şi Filosofie la Universitatea 
din Bucureşti (1943). A debutat în Jurnalul 
literar cu articolul „Tolstoi critic de artă" 
(1939). în perioada studiilor universitare 
este redactor la ziarele Timpul şi Ecoul, şi 
unul din întemeietorii revistei „Albatros" 
(1942). în 1947, împreună cu Ion Caraion, 
a editat în mai multe limbi revista Agora, 
suprimată în acelaşi an. A colaborat la 
principalele publicaţii ale timpului: Revista 
Fundaţiilor Regale, Vremea, Fapta, Viaţa 
Românească, Universul literar etc. în 1946 
părăseşte ţara, primind o bursă de la guver¬ 
nul francez, şi se stabileşte la Paris. între 

Igiroşanu 


1952 şi 1975 a fost redactor al emisiunilor 
pentru străinătate ale radioteleviziunii 
franceze, cercetător la Centre National de 
la Recherche Scientifique, secţia de filosofie 
(din 1975). Colaborator la Radio Europa 
Liberă (din 1975); redactor la unele reviste 
literare româneşti din străinătate: Luceafărul 
(1948-1949), ce apărea sub egida lui Mircea 
Eliade, Caiete de dor (1951-1957), România 
muncitoare şi Limite (1969-1986), Ethos 
(1973-1986), Fiinţa românească (1963-1968) 
şi, împreună cu Emil Turdeanu, la Revista 
Fundaţiei Regale Universitare Carol I din Paris, 
împreună cu Mircea Popescu editează la 
Roma Revista scriitorilor români. Elaborează 
articole despre cultura română, publicate în 
diferite dicţionare şi enciclopedii din Franţa 
şi Germania (Encyclopedie de la Pleiade , 1957; 
Histoire generale des litteratures, 1968; Lexikon 
der Weltliteratur im 20 Jahrhunderts, 1961; 
Dictionnaire du surrealisme et de ses environs, 
1982). în limba română a editat volumele de 
critică literară, proză sau poezie: Loi, terreur 
et resistence en Roumanie {Lege, teroare şi rezis¬ 
tenţă în România), 1961; Litterature roumaine 
(1961); Româneşte (1964, reeditat în 1991), 
Piteşti (Madrid, 1981, reeditat cu titlul Feno¬ 
menul Piteşti la Bucureşti în 1990), Subiect şi 
predicat (Bucureşti, 1993), Dimpotrivă: Pole¬ 
mici (Bucureşti, 1994), Semnul mirării (1995), 
Trecut-au anii... (Bucureşti, 2000) şi Poeme din 
exil (2001). 

Igiroşanu, Horia 

(4.08.1896, Azuga - 10.06.1960, Bucureşti) 
Regizor şi scenarist. A absolvit Şcoala de 
Belle Arte la Bucureşti şi, ca adept al expre¬ 
sionismului, a plecat la specializare la Paris; 
a fost tentat de începuturile cinematografiei. 
A fondat Academia Liberă de Pictură de 
la Bucureşti, unde a fost student şi Victor 
Brauner. Filmografie: Iadeş (1927); Nea Ghiţă 
Cocoloş la Moşi (1927), Iancu Jianu (1928); 
Haiducii (1929); Ciocoii/Cântecul străinului 
(1931); Insula Şerpilor (1933). 

Ignatovici, Iustin 

(-1845 - 1918, Curchi, Basarabia) 

Preot tipograf. A absolvit Seminarul Teologic 
la Chişinău (1867) şi a fost preot la Năpă- 
deni, lângă Cornova. Acţiunea lui de păs¬ 
trare a identităţii româneşti a fost constantă, 
exprimată nu doar prin predici, ci şi prin 
tipărituri româneşti, folosite de moldoveni 
de-a lungul unei perioade complicate a isto¬ 
riei. Lucrări tipărite: Psaltirea, Ceaslovul, Carte 
de rugăciune (1909), Acatistul Acoperământul 
Maicii Domnului (1909), Evanghelia (1912), 
Voroave (1907,1914), Cuvânt bun posluşnicului 
începător (1913), Vieţile sfinţilor (1914-1918), 



Mie llaşcu Sorin llfoveanu 


Acatistul Sfintei Treimi (1915). S-a retras la 
mănăstirea Curchi. 

llaşcu, Mie 

(30.06.1952, Taxobeni, Republica Moldova) 
Militant politic. A absolvit studiile militare 
în URSS, la Balcu (Azerbaidjan). Ofiţer în 
URSS şi Republica Moldova. Comandant al 
unei unităţi militare speciale a Ministerului 
Securităţii Naţionale din Moldova în timpul 
conflictului de pe Nistru. Economist-şef la 
Institutul de Cercetări Dnestr din Tiraspol. 
Preşedinte al filialei Tiraspol a Frontului 
Popular din Moldova, 1990-1992 (când a 
fost şi deputat în Parlamentul Moldovei). 
Deţinut politic al regimului separatist de la 
Tiraspol, condamnat la moarte. în urma pre¬ 
siunilor politice transferat la Chişinău, apoi - 
primind cetăţenia română - devenit membru 
al Parlamentului României din partea PRM. 
Distins cu Ordinul Steaua României, 2001. 

llfoveanu, Sorin 

(23.05.1946, Câmpulung Muscel) 

Pictor. A absolvit Institutul de Arte Plastice 
din Bucureşti ca elev al lui Corneliu Baba. 
Profesor şi decan la Facultatea de Artă 
Plastică a Institutului de Artă Plastică din 
Bucureşti. Din 1985 lucrează la reşedinţa 
sa de vară din satul Rădeşti. Expoziţii per¬ 
sonale: Galeria Galateea, Bucureşti 1970; 
Galeria Apollo, Bucureşti 1972; Galeria de 
Artă, Cluj-Napoca 1975; Galeria de Artă 
a Municipiului Bucureşti, 1977; Galeria 
Simeza, Bucureşti, 1982; Muzeul Naţional 
de Artă, Bucureşti, 1985; Galeria de Artă 
Sky-Art-Show, Norvegia, 1989; Institutul 
Francez (desene la Panait Istrati), Bucureşti, 
1992, 1998; Galeria Artexpo, Bucureşti, 
1993; Muzeul Naţional de Artă, 2000; 
Galeria Arcade 24, 2010, Sala Dalles, 2011. 
A participat la expoziţii de grup la Veneţia, 
Sofia, Valparaiso, Paris, Goteborg ş.a. Premiul 
Caravaggio, Italia, 1981; Premiul UAP, 1982 
şi 2001 pentru întreaga activitate. Ordinul 
Serviciu Credincios în grad de Cavaler, 2000. 

Constantin C. Iliescu 


lliaş, Nicolae 

(30.08.1935, Ohaba, jud. Timiş) 

Inginer. A absolvit Facultatea de Mine din 
Petroşani. Specializare la Facultatea de Elec¬ 
tromecanică şi Institutul de Mine din Sankt 
Petersburg, Şcoala Superioară de Mine din 
Ottawa, Academia de Mine din Freiburg. 
Profesor la Universitatea din Petroşani. 
Lucrări: Mecanizarea în exploatările miniere 
la zi, 1978; Maşini miniere. Exemple de calcul, 
1992; Utilajul şi tehnologia exploatărilor miniere, 
1995. Vicepreşedinte al Comitetului Naţio¬ 
nal Minier, membru fondator al Asociaţiei 
Naţionale a Managerilor şi Evaluatorilor 
de Mediu, membru al Academiei de Ştiinţe 
a Federaţiei Ruse, membru al Academiei de 
Ştiinţe Tehnice din România. 

Iliescu, Constantin C. 

(15.09.1892, Roman, Neamţ - 
30.10.1978, Bucureşti) 

Medic. A absolvit Medicina la Bucureşti şi 
s-a specializat la University College Hospi- 
tal din Londra. A întreprins cercetări mate¬ 
rializate printr-o serie de lucrări publicate în 
revista Heart cu privire la fibrilaţie. întors în 
ţară, a lucrat la spitalul Filantropia, apoi a 
devenit profesor la Institutul Medico-Far¬ 
maceutic din Bucureşti. Decan al Facultăţii 
de Medicină Generală, director al spitalu¬ 
lui Brâncovenesc. Lucrări: Aspectul clinic, 
mecanismul şi tratamentul fibrilaţiei auriculare, 
1941; Infarctul miocardic, 1953; Hipertensiune 
arterială, 1966. Membru al Colegiului Ame¬ 
rican de Cardiologie, al Societăţilor de Car¬ 
diologie din Cehia, Franţa, Italia, Polonia. 
Membru al Academiei de Ştiinţe Medicale 
din România. Membru titular (1965) al 
Academiei Române. 

Iliescu, Ileana 

(1937, Sighişoara) 

Balerină. Şi-a făcut studiile la Bucureşti 
cu Anton Romanovski şi Oleg Danovski. 
A fost prim-balerină la Opera Naţională 
din Bucureşti (debut 1954). După 1989 


director al Operei Române. A predat cursuri 
de dans clasic la Şcoala de dans (CIAK) din 
Torino, unde a fost director artistic (1981), 
formând balerini de succes (ex. Massimo 
Leanti, Silvana Ranaudo, Federica Paganini). 
Numai în Lacul lebedelor de Ceaikovski a sus¬ 
ţinut peste 400 de spectacole, dansând cu 
mari companii, precum Bolşoi Teatr, Opera 
din Praga ş.a., alături de Gabriel Popescu. 
A făcut coregrafie şi regie artistică la Giselle 
şi Cele patru anotimpuri după Vivaldi pentru 
Francesco Prola, ca şi la bijuterii muzicale 
după Rossini, Ceaikovski, Grieg, Delibes, 
Saint-Saens, Gounod, Borodin, Chopin, 
Ponchielli, Strauss şi Valsul în Viena lui Stra- 
uss pentru Opera din Cluj. Face parte din 
„tripleta de aur'' a baletului clasic românesc 
alături de Magdalena Popa şi Leni Dacian. 
Maestru Emerit al Artei. Meritul Cultural 
în grad de Cavaler. Diploma de excelenţă a 
Primăriei Capitalei, 2008. 

Iliescu, Ion 

prenume la naştere Ion Alexandru 
(3.03.1930, Olteniţa) 

Inginer şi om politic. A absolvit Facultatea 
de Electrotehnică la Institutul Politehnic 
Bucureşti şi Institutul Energetic din Mos¬ 
cova. Specializat în hidroenergie şi gospodă¬ 
rirea apelor. A condus Consiliul Naţional al 
Apelor, unde a iniţiat şi finalizat proiectele: 
Programul Naţional de utilizare a resurselor 
de apă şi Schemele de amenajare a bazinelor 
hidrografice. Demis în 1984. Director al 
Editurii Tehnice din Bucureşti (1984-1989), 
când a scris studii de specialitate. A debutat 
în activitatea politică din liceu, fiind unul 
dintre fondatorii Uniunii Asociaţiilor Elevi¬ 
lor din România (1948), iar în 1956 - preşe¬ 
dinte al Uniunii Asociaţiilor Studenţilor din 
România. Ministru pentru problemele tine¬ 
retului (1967-1971). Secretar al CC al PCR 
(1971), exclus pentru că s-a exprimat contra 
cultului personalităţii lui Ceauşescu. Trimis 
la Timişoara ca vicepreşedinte al Consiliu¬ 
lui Judeţean, apoi preşedinte al Consiliului 

Judeţean Iaşi (1974-1979). Exclus din viaţa 
politică pentru deviere intelectualistă. în 
decembrie 1989 s-a aflat în fruntea celor 
care au declanşat mişcarea pentru schim¬ 
barea regimului. Preşedinte al României 
(1990-1992; 1992-1996; 2000-2004). Fon¬ 
dator al noului Partid Social Democrat. Sub 
preşedinţia sa România a parcurs perioada 
de tranziţie de la socialism la capitalism, spre 
integrarea în Uniunea Europeană şi NATO. 
Lucrări: Probleme globale. Creativitate, 1992; 
Revoluţie şi reformă, 1993; România în Europa şi 
în lume, 1994; Revoluţia trăită, 1995; Momente 
de istorie, 3 voi., 1995-1996; Toamna diploma¬ 
tică, 1995; Fragmente de viaţă şi de istorie trăită, 
2011. Membru de Onoare al Academiei 
Tehnice din România. 

Iliescu, Nicolae 

(7.12.1937, Horezu, jud. Vâlcea) 

Inginer. A absolvit Facultatea de Transpor¬ 
turi la Institutul Politehnic din Bucureşti. 
Profesor la Facultatea de Transporturi, spe¬ 
cialitatea rezistenţa materialelor. Contribuţii 
în domeniul analizei structurale cu tehnici 
experimentale de investigare (foto-elastici- 
tate, lacuri casante). Lucrări: Analiza expe¬ 
rimentală a tensiunilor, 1976-1977. Secretar 
ştiinţific al Asociaţiei Române de Tensome- 
trie, reprezentantul României în European 
Committee for Experimental Mechanics. 
Membru al Academiei de Ştiinţe Tehnice 
din România. 

Iliu, Victor 

(24.11.1912, Sibiu - 4.09.1968, Bucureşti) 
Regizor de film. A absolvit Institutul Unio¬ 
nal de Artă Cinematografică din Moscova 
ca elev al lui Eisenstein. Membru PCR din 
ilegalitate. A dat noua direcţie a cinemato¬ 
grafiei româneşti de după al Doilea Război 
Mondial, fiind o voce nouă alături de Jean 
Georgescu, regizor care şi-a continuat 
activitatea începută în perioada interbelică. 
A modernizat raporturile dintre personaje, 
rolul peisajului şi tematica, astfel încât, 
practic, toţi regizorii perioadei socialiste se 
raportează la stilistica lui. A început ca asis¬ 
tent de regie încă din perioada războiului: 
Sub semnul bunului samaritean, 1942; România 
agricolă, 1942; Crucea Roşie Română, 1943; 
Şcoala de dans Liciu, 1943; Lucrări Agricole, 
1944; Sanatoriul Moroeni, 1945; Filme: Proce¬ 
sul criminalilor de război din fostul Guvern Anto- 
nescu şi execuţia lor, 1946; Vizita mareşalului 
Iosip Broz Tito în România, documentar, 1948; 
Anul 1848 după stampele vremii, documentar, 
1948; în sat la noi, 1951; Mitrea Cocor, 1952; 
O scrisoare pierdută, 1953; Bălcescu, 1953; 
Moara cu noroc, 1957; Comoara din vadul vechi, 



Victor Iliu Ion Constantin Inculeţ 


1964. N-a mai lucrat în perioada Ceauşescu. 
Laureat al Premiului de Stat. 

Inculeţ, Ion Constantin 

(5.04.1884, Rezeni, jud. Lăpuşna, Basarabia - 
18.11.1940, Bucureşti) 

Om politic. Tată al lui Ion I. I. A absolvit 
Seminarul Teologic din Chişinău, apoi 
a început Facultatea de Matematică din 
Dorpat, Estonia, s-a transferat la cea de 
Fizică şi Matematică a Universităţii din St. 
Petersburg, pe care a absolvit-o. Profesor 
de matematică în St. Petersburg. A luptat 
pentru unirea Basarabiei cu România ca 
preşedinte al Sfatului Ţării (Parlamentul). 
Liberal ca opţiune politică. După Marea 
Unire a fost ministru secretar de stat pen¬ 
tru Basarabia, cu întreruperi până în 1940, 
ministru al Sănătăţii şi Ocrotirilor Sociale 
(1927-1928), ministru de Interne (1933- 
1936), vicepreşedinte al Consiliului de 
Miniştri (1936-1937). Preşedinte al Sfatului 
Ţării al Republicii Democratice Moldove¬ 
neşti, ministru. Lucrări: Spaţiul şi timpul în 
noua lumină ştiinţifică (Bucureşti, 1920); Ma 
premiere rencontre avec Saint Aulaire (1930); 
URSS (Bucureşti, 1932). Membru titular al 
Academiei Române (1918). 

Inculeţ, Ion I. 

(11.02.1921, laşi) 

Inginer. Fiu al lui Ion C. I. A absolvit Insti¬ 
tutul Politehnic din Bucureşti şi a plecat la 
specializare în Canada, unde a rămas ca pro¬ 
fesor al universităţii din Ontario, specialita¬ 
tea ingineria mediului. Director al Institutu¬ 
lui de Cercetări Electrostatice Aplicative din 
Ontario. A descoperit „reacţia constantă" 
care permite determinarea aparţiei ozonului 
într-un proces. Lucrări: Static Electrification 
of Dielectrics and Materials Interfaces ; Industrial 
Applications of Static Electricity; Applied Elec- 
trostatics in Modern Industry. Este autor sau 
coautor a 18 inovaţii, cea mai importantă 
fiind separatorul electrostatic alternativ pen¬ 
tru particule, patentat în Australia, Belgia, 

Canada, Franţa, Germania, Japonia, Olanda, 
Spania, SUA. Membru al Asociaţiei Ingine¬ 
rilor Profesionişti din Ontario, al Societăţii 
Americane de Electrostatică, membru de 
onoare al Academiei Române (1992). 

Inochentie 

(a ll-a jumătate a sec. al XVII-lea - 
1.02.1735, Râmnicu Vâlcea) 

Episcop. S-a călugărit la mănăstirea Tis- 
mana şi a fost egumen la mănăstirile Motru 
şi Brâncoveni. A fost ales episcop de Râmnic 
în 1727 şi hirotonisit la Belgrad în 1728. 
A păstorit pe vremea ocupaţiei austriece a 
Olteniei şi a fost apărătorul religiei orto¬ 
doxe, al identităţii româneşti. A tipărit în 
româneşte: Molituelnicul (1730), Ceaslovul 
(1731), Triodul (1731), Liturghierul (1733), 
Catavasierul (1734). 

Inochentie Levizor 

V Levizor, Inochentie 

loachim, Grigore L. 

(14.12.1906, Borca, Neamţ - 
5.10.1976, Bucureşti) 

Inginer. A absolvit Şcoala Politehnică din 
Bucureşti, Secţia mine. Director la schela 
Moreni, director al Centralei Petrolului, 
profesor la Institutul de Petrol şi Gaze din 
Bucureşti, membru în Colegiul Ministerului 
Minelor, Petrolului şi Geologiei. A introdus 
în extracţia mondială de petrol procedeul 
pompajului combinat cu erupţia artificială. 
Lucrări: Exploatarea zăcămintelor de ţiţei , 1955; 
Extracţia ţiţeiului şi gazelor , 1961; Sinteză 
asupra optimizării funcţionării pompelor sub¬ 
mersibile , 1969; Dezlocuirea ţiţeiului din medii 
permeabile de către apa tratată cu polimeri, 1974. 
Membru al Societăţii Inginerilor Petrolişti 
din Franţa, membru corespondent al Acade¬ 
miei Române, (1963). 

loan 

(sec. al V-lea d.H.) 

Episcop de Tomis. Născut în Scythia Minor 
(Dobrogea de azi), a fost unul dintre primii 
episcopi (446-449) ai Tomisului (colonie a 
Miletului la Pontul Euxin, numele grec pen¬ 
tru Marea Meagră, edificată în sec. VI î.H. 
pentru a fortifica poziţiile grecilor în con¬ 
fruntare cu perşii. Regele persan Darius al 
II-lea, de altfel, a ajuns şi el până la Dunăre). 
Arhiepiscopul său era Flavian al Constanti- 
nopolului, iar împăratul Bizanţului era The- 
odosius al II-lea. Pe fondul acestor ample 
conflicte zonale, începe să se contureze 
identitatea Scythiei Minor, aflată în fluxul 
intereselor grecilor, romanilor, bizantinilor. 


Un om al locului ca acest episcop şi predece¬ 
sorul său Teotim definesc poziţia religioasă a 
ortodoxiei Tomisului faţă de nestorianism 
şi monofizismul eutichian. Cunoscător de 
greacă şi latină, dar considerându-se mai 
apropiat prin fibra sa de latinitate decât de 
greci, a tradus din greacă în latină autori 
creştini precum Teodor Mopsuestenul, Teo- 
doret de Cyr (392-458). 

loan Casian, Sf. 

V Casian, loan 

loanid, George 

(1800, probabil Bucureşti - 
27.11.1888, Bucureşti) 

Editor, librar, profesor. Grec ca etnie. A fost 
profesor de greacă la Academia Grecească 
din Bucureşti şi, odată cu trecerea la învă¬ 
ţământul în limba română, a trecut profesor 
la Colegiul Sf. Sava. Spirit efervescent, a fost 
unul dintre primii editori de colecţii literare 
(traduceri sistematice şi populare din lite¬ 
raturile europene în Biblioteca letteraria) la 
editura numită chiar George Ioanid. A avut 
şi librărie proprie, constituind astfel mode¬ 
lul pentru o serie de editori cunoscuţi de 
mai târziu, ca loan V Socec, Miiller, Alcalay 
ş.a. A invitat pictori cunoscuţi şi gravori 
din străinătate spre a-şi ilustra cărţile, for¬ 
mând astfel un stil al bibliofiliei româneşti. 
A rămas celebră până astăzi lucrarea apă¬ 
rută odată cu Unirea Principatelor, voi. I, 
1858 - Istoria Moldo-Românilor (de la Facerea 
Lumii la 1595, cu litografiile lui A. Bieltz: 
Traian, Decebal, Dragoş Vodă, Ştefan cel 
Mare, Bogdan Vodă) şi voi. II, 1859 - Istoria 
Moldo-Românilor (de la 1595 la 1728) cu 
litografiile aceluiaşi: Radu Negru Basarab, 
Mircea cel Bătrân, Vlad Ţepeş, Neagoe 
Basarab, Mihai Viteazul, Constantin Şerban, 
Matei Basarab, Vasile Lupu şi Constantin 
Brâncoveanu). Prieten cu pictorul Gh. Tat- 
tarescu, au refăcut împreună (1840-1841) 
fresca bisericii Sf. Ilie, ctitorie din 1720, 
din Craiova. A scris el însuşi o Gramatică în 
limba elinească, 1843, Dicţionar româno-elinesc, 
2 voi., Vocabular de vorbe elineşti naturalizate în 
limba românească , 1864; Dizertaţii asupra ade¬ 
văratei origini a limbii daco-române în strânsă 
afinitate cu limba pelasgo-elenikă şi asupra 
alfabetului fonetic în locul celui radical , 1882. 
Membru de onoare al Societăţii Academie 
Române (1871). 

loan Lemeni 

V. Lemeni, loan 

loan Meţianu 

V Meţianu, loan 

loan Românul 

(sec. al XVII-lea, Sânpetru, Transilvania) 

Preot şi copist. De la el se păstrează singurul 
exemplar copiat numit Codex Neagoensis, 
care cuprinde cele mai vechi texte în limba 
română: cărţile populare Alexandria, Albinuşa 
sau Floarea darurilor, Rojdanicul şi textele 
bisericeşti Pravila Sfinţilor Părinţi. Numele 
a fost folosit de-a lungul timpului de mai 
mulţi apartenenţi la românitate, din diverse 
provincii româneşti şi cu diverse profesii. în 
acelaşi veac al XVII-lea şi tot în Transilvania, 
dar la Alba Iulia, un omonim al călugăru¬ 
lui făcea experimente de pirotehnie. Este 
menţionat de Conrad Haas ca sursă pentru 
lucrările sale despre rachete. 

loan Vlahul (Românul) 

(sec. al XVII-lea, Ţara Românească) 

Martir creştin. A fost luat în robie de turci 
în 1662 şi dus la Constantinopol. Refuzând 
să treacă la islam, a fost spânzurat în 1695, 
iar trupul i-a fost aruncat în Bosfor. A fost 
declarat sfânt al Bisericii Ortodoxe Române. 

lonaşcu, Traian 

(17.04.1897, laşi - 19.11.1981, Bucureşti) 

Jurist. Profesor de drept civil la Universita¬ 
tea din Bucureşti, vicepreşedinte al Facul¬ 
tăţii Internaţionale de Drept Comparat din 
Strasbourg. S-a preocupat de unele domenii 
fundamentale ale dreptului civil. Lucrări: 
Modificările aduse Codului civil de principiul 
constituţional al egalităţii sexelor , 1950; Unele 
aspecte juridice ale relaţiilor comerciale între ţări 
cu structură social-economică diferită , 1961; 
Teoria şi practica litigiilor precontractuale, 
1962, în colaborare; Teoria generală a con¬ 
tractelor economice , 2 volume, 1963, 1965, în 
colaborare; Constantele Dreptului - Drept şi 
Logică, 1964. Membru titular al Academiei 
Române (din 1974). 

Ion Caloian 

V Ioniţă cel Frumos 

lonescu Bizeţ, Ion 

(22.11/4.12.1870, Creaţa-Leşile, Ilfov - 
17.09.1946, Bucureşti) 

Inginer şi matematician. A fost profesor la 
Şcoala Politehnică din Bucureşti. A con¬ 
dus lucrările de construcţie a numeroase 
poduri, printre care podul peste Borcea 
(prima porţiune a podului peste Dunăre), 
podul de la Bobolia pe valea Prahovei, podul 
metalic curb de caîe ferată şi şosea peste 
bazinul Dunării de la Giurgiu (1905-1906), 
a elaborat proiectul pentru Şantierul Naval 
Porţile de Fier de la Turnu-Severin etc. Este 
autorul unui studiu de deviere spre Prut 


a apelor Şiretului în vederea construcţiei 
unei centrale hidroelectrice şi a transfor¬ 
mării Prutului într-un canal navigabil între 
Galaţi şi Iaşi. A executat harta hidrografică 
a bazinului Dunării. A fost unul dintre înte¬ 
meietorii revistei Gazeta matematică. Membru 
corespondent al Academiei Române (1919). 

lonescu, Constantin N. 

(21.06.1905, Bucureşti - 6.10.1956, Bucureşti) 
Chimist. A absolvit Facultatea de Ştiinţe, 
Secţia fizico-cimice, la Universitatea din 
Bucureşti. Profesor la Facultatea de Farma¬ 
cie a Institutului Medico-Farmaceutic din 
Bucureşti. Director al Institutului de Cerce¬ 
tări Farmaceutice. Contribuţii în domeniul 
chimiei enzimelor, al chimiei organice şi 
farmaceutice. Este considerat unul dintre 
organizatorii industriei farmaceutice din 
România. Lucrări: Sur la Synthese biochimique 
des (3- cyclopentyl-glucosides , 1935; Contribuţiuni 
la cunoaşterea proprietăţilor preparării şi conser¬ 
vării apelor cianhidrice, 1941; Sinteza totală a 
acidului pantotenic, 1950. Membru corespon¬ 
dent al Academiei Române (1948). 

lonescu de la Brad, Ion 

nume la naştere Ion Isăcescu 
(24.06.1818, Roman, jud. Neamţ - 
17/31.12.1891, Brad, Filipeni, jud. Bacău) 
Economist, agronom, savant şi scriitor. 
A studiat la Academia Mihăileană din Iaşi şi 
a continuat la Paris, unde a studiat botanica, 
chimia şi economia politică. S-a specializat 
la Nancy. întors la Iaşi în 1841, s-a angajat 
în lupta care a dus la revoluţia din 1848 şi 
la unirea din 1859. A publicat la Propăşirea - 
îmbunătăţiri în agricultura noastră, 1844; Ferma 
model, 1846. A luptat pentru împroprietărirea 
clăcaşilor. A trăit în exil (1848-1856), fiind 
director al Şcolii Imperiale de Agricultură şi 
administrator al moşiilor lui Reşid Paşa din 
Thessalia. După Mica Unire a fost consilier 
al lui Al. I. Cuza şi inspector general al agri¬ 
culturii. în ultima parte a vieţii a înfiinţat la 
Brad o fermă model. Lucrări: Despre Thessalia 
agricolă, 1851; Excursion agricole dans VAsie 
Mineure, 1855; Agricultura jud. Dorohoi, 1866; 
Agricultura jud. Mehedinţi, 1868; Agricultura 
română de la Brad, 1886. Membru al Societăţii 
de Medici şi Naturalişti din Iaşi, al Acade¬ 
miei Franceze de Agricultură. Membru de 
onoare al Academiei Române (1884). 

lonescu-Dolj, loan 

(14.09.1875, Boureni, Dolj - 4.06.1947, Bucureşti) 
Jurist. A absolvit liceul Carol I din Craiova 
(1894). A obţinut licenţa în Drept la Bucu¬ 
reşti în 1898, ca şef de promoţie. Chiar în 

Constantin N. lonescu Dumitru lonescu Emanoil lonescu Eugen lonescu 


acelaşi an, într-un timp în care ministrul 
Justiţiei, G. Palade (tatăl fizicianului George 
Emil P.), era preocupat să reînnoiască 
magistratura, este numit ajutor de jude¬ 
cător la judecătoria Pogoanele, jud. Buzău, 
înaintează repede pe scara ierarhică şi, după 
şederi scurte la tribunalele Fălciu, Tecuci şi 
Tutova, este numit judecător de instrucţie 
(1906), apoi preşedinte al Secţiei de notariat 
(1910) la tribunalul Ilfov. în 1914 este îna¬ 
intat consilier la Curtea de Apel, în timpul 
războiului este mobilizat pe loc la Bucureşti, 
iar în 1921 devine consilier la înalta Curte 
de Casaţie şi Justiţie. După formarea Româ¬ 
niei Mari, care reunea regiuni cu moşteniri 
juridice diferite, a apărut problema creării 
unei legislaţii unificate şi în acelaşi timp 
modernizate. O comisie cu această sarcină 
a fost înfiinţată în 1920, condusă de Mano- 
lescu Râmniceanu, preşedintele de onoare al 
Curţii de Casaţie. în cadrul ei a fost formată 
o subcomisie pentru unificarea dreptului 
penal şi de procedură penală, din care a 
făcut parte Ionescu-Dolj, între timp secretar 
general al Ministerului de Justiţie, alături de 
profesorii VV Pella, O. Teodoreanu, G. Vră- 
biescu şi I. Rădulescu. în noua Constituţie 
din 1923 se prevedea înfiinţarea Consiliului 
Legislativ, care avea menirea de a colabora 
cu guvernul şi parlamentul la elaborarea 
legilor. Este numit în 1925 preşedinte al 
Secţiei de drept public a Consiliului. A fost, 
începând din 1906, profesor la Şcoala Supe¬ 
rioară de Ştiinte de Stat, al cărei director a 
devenit în 1937. Este autorul unui Curs de 
Procedură Penală , reputat pentru claritatea 
sa. împreună cu W Pella, a fost redactorul 
Revistei de Drept Penal şi Ştiinţă Penitenciară. 
în 1928 este ales membru corespondent 
al Academiei Române la secţia istorică (nu 
exista o secţie juridică). 

lonescu, Dumitru 

(14/27.05.1901, Bucureşti - 20.01.1985, Cluj) 
Matematician. A absolvit Facultatea de Şti¬ 
inţe, Secţia matematici, la Universitatea din 


Bucureşti, ca elev al lui Ţiţeica, A. Davido- 
glu, D. Emmanuel, N. Coculescu, T. Lalescu. 
Specializare la Paris. A fost profesor la Uni¬ 
versitatea din Cluj, apoi la Politehnica din 
Cluj. Contribuţii în domeniul analizei mate¬ 
matice: ecuaţii diferenţiale liniare, ecuaţii cu 
derivate parţiale de ordin superior, ecuaţii 
inegale, calcul funcţional, analiză numerică, 
aplicaţii diverse ale analizei matematice. 
Lucrări: Cuadraturi numerice , 1957; Diferenţe 
divizate , 1978. Membru al Societăţii Române 
de Matematică. 

lonescu, Emanoil 

(1893, Bucureşti - 1949, Bucureşti) 

General de aviaţie. A absolvit Şcoala de 
Aviaţie şi Academia Militară la Bucureşti. 
A comandat Şcoala Militară de Aviaţie 
(1938-1939) de la Bucureşti, Corpul Aerian 
Român în perioada celui de-al Doilea 
Război Mondial (1944-1945), desfăşurând 
ofensiva pe frontul de vest. în Guvernul 
Sănătescu a fost subsecretar de stat în 
Ministerul Aerului. 

lonescu, Eugen(Eugene lonesco) 

(26.11.1912, Slatina - 28.03.1994, Paris) 
Dramaturg. Mamă franţuzoaică. A absolvit 
Literele şi Filosofia la Bucureşti, fiiind 
studentul lui Nae lonescu. Se considera 
discipolul lui I.L. Caragiale şi al lui Urmuz. 
Stabilit în Franţa în 1939. A debutat ca poet: 
Elegii pentru fiinţe mici , 1931, şi a colaborat 
la numeroase publicaţii. A scris volumul 
de eseuri Nu, 1934, Premiul Editurii Fun¬ 
daţiilor, care afirmă principiile literare ale 
autorului, prin negarea trecutului. Con¬ 
siderat în Franţa unul dintre promotorii 
literaturii absurdului prin dramaturgia sa: 
La cantatrice chauve, anti-piece suivie d'une scene 
inedite (Cântăreaţa cheală, antipiesă urmată de o 
scenă inedită), 1964; Les Chaises, far ce tragique 
(Scaunele, farsă tragică), 1973; Antidotes, 1977; 
Chaque matin (în fiecare dimineaţă), 1988. 
Membru al Academiei Franceze (1970). 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict AK.indd 395 




31.10.2011 



395 


17:23:20 



























lonescu 


lonescu, Gellu 

prenume la naştere Gheorghe 
(8.06.1937, Galaţi) 

Teoretician literar. Studii de inginerie mini¬ 
eră neterminate, Filologia la Universitatea 
din Bucureşti, cadru didactic al universităţii. 
A ţinut la Steaua cronica traducerilor. Plecat 
din ţară în 1982 (Franţa), apoi Germania 
(1983). A lucrat la postul de radio Europa 
Liberă. Preşedinte al Societăţii culturale 
româno-germane Apoziţia din Miinchen. 
Lucrări: Romanul lecturii , 1976, debut; Ori¬ 
zontul traducerii , 1981; Anatomia unei negaţii, 
1991; Copacul din câmpie , 2003, Marele Pre¬ 
miu ASPRO. A scos, împreună cu George 
Gană, ediţia Tudor Vianu - Opere , 11 volume. 

lonescu-Gion, George I. 

nume la naştere Gheorghe lonnescu 

(14.10.1857, Piteşti - 29.06.1904, Bucureşti) 
Publicist, istoric. A studiat la Colegiul 
I.C. Brătianu din Piteşti şi la Sf. Sava din 
Bucureşti, a făcut Literele şi Filosofia în 
Franţa şi Belgia. Adept al direcţiei enciclo¬ 
pediste a lui B.-P. Hasdeu, n-a fost în relaţii 
bune cu Junimea. A ţinut conferinţe de 
popularizare a culturii la Ateneul Român. 
Aflat în bune relaţii cu arhitectul Ion Mincu, 
acesta i-a construit casa din Bucureşti. 
Lucrări: Ludovic XLV şi Constantin Brânco- 
veanu , 1884; Manual de poetică română , 1888; 
Din istoria fanarioţilor, 1891; încercare asupra 
istoriei ştiinţelor în trecutul ţărilor române, 1894; 
Istoria Bucurescilor, 1899, document de refe¬ 
rinţă până astăzi; Din istoria Basarabilor, 1903. 
A scris despre viaţa şi opera Dorei d'Istria în 
România. Membru corespondent al Acade¬ 
miei Române (1989). 

lonescu, Grigore 

(11.01.1904, Floreşti, Prahova - 
26.06.1992, Bucureşti) 

Arhitect. A fost profesor la Institutul de 
Arhitectură Ion Mincu din Bucureşti. Printre 
lucrările sale se numără spitalul Emilia Irza 
din Bucureşti, clădirea Facultăţii de Drumuri 
şi Poduri a Institutului de Construcţii din 
Bucureşti, sanatoriul TBC Bârnova, Iaşi etc. 
Activitatea sa majoră s-a desfăşurat în jurul 
istoriei arhitecturii şi a patrimoniului naţi¬ 
onal românesc. Este autorul unei istorii a 
arhitecturii româneşti, prima lucrare de acest 
gen apărută în literatura română de specia¬ 
litate. Lucrări: Istoria arhitecturii româneşti, 
1937; Bucureşti. Ghid istoric şi artistic, 1938; 
Curtea de Argeş, istoria oraşului prin minunile 
lui, 1939; Byzance et l'architecture religeuse en 
Roumanie, 1944; Bucaresţ, la viile et ses monu- 
ments, 1956; Arhitectura populară românească, 


1957; Arhitectura în Valahia, Moldova şi Tran¬ 
silvania în veacurile XII-XIX, 1966; Arhitectura 
în România, perioada anilor 1944-1969, 1969; 
Les rapports de l'architecture roumaine medievale 
avec l'art des pays balkaniques et du Proche-Ori¬ 
ent, 1970; Les fortifications antiques etmedievales 
sur le territoire de la Roumanie et leur rapports 
aves le monde mediterraneen, 1970; Historie de 
l'architecture en Roumanie, de la prehistorie ă nos 
jours, 1972. Membru titular al Academiei 
Române (1992). 

lonescu, Luigi 

(3.04.1927, Pânceşti, jud. Bacău - 
1989, Bucureşti) 

Interpret de muzică uşoară. A început să 
cânte de pe băncile liceului (Bacău). A parti¬ 
cipat la şantierele tineretului de reconstrucţie 
postbelică a ţării (irigaţiile de pe Prut, Salva 
Vişeu). A fost actor şi interpret la Teatrul de 
Revistă din Bucureşti (1951-1987). Şlagăre: 
„Lalele, lalele"; „Te-aştept în fiecare seară"; 
„Zorile". 

lonescu, Mihai Andrei 

(1.11.1900, Bucureşti - 5.02.1988, Bucureşti) 
Entomolog. A absolvit Facultatea de Ştiinţe 
la Bucureşti şi s-a specializat la Muzeul de 
Istorie Naturală din Viena şi la Institutul de 
Biooceanografie din Split. Profesor la Facul¬ 
tatea de Biologie a Universităţii din Bucu¬ 
reşti. Contribuţii în domeniul sistematicii, 
ecologiei şi zoogeografiei insectelor. Lucrări: 
Contribuţiuni la studiul frunzarului (pătură de 
frunze moarte) de fag. Cercetări statistice, ecologice 
şi sistematice în pădurile de fag de la Sinaia şi 
de pe Valea Prahovei, 1932; Diplura, Collemboia, 
Cynopidae, Protura şi Izoptera, 1951; Specii noi 
de Cynopidae în fauna RPR, 1965; Biologia gale¬ 
lor, 1973. Membru al Societăţii de Zoologie 
din Franţa, al Societăţii de Entomologie din 
Copenhaga. Membru corespondent al Aca¬ 
demiei Române (1955). 

lonescu-Mihăeşti, Constantin 

(12.09.1883, Bucureşti - 14.04.1962, Bucureşti) 
Medic. A absolvit Medicina la Bucureşti. 
Profesor la Facultatea de Medicină din Iaşi 
şi din Bucureşti. S-a specializat la Baltimore, 
Boston, New York şi Paris. în perioada răz¬ 
boaielor balcanice a făcut parte din Comisia 
pentru Combaterea Holerei. A organizat 
Laboratorul Central din Iaşi şi din Harkov, 
Ucraina, pentru prepararea serurilor şi vacci¬ 
nurilor. Director la institutul Dr. I. Cantacu- 
zino din Bucureşti (1924-1952,1955-1962). 
Contribuţii la studierea virusului poliomie- 
litic şi promotorul introducerii vaccinului 
BCG în profilaxia tuberculozei. Lucrări: 
Noţiuni de epidemiologie şi servovaccinaţiuni, 

1914; Sur un microbe capsule trouve chez le pou et 
l'homme atteint de typhus exanthematique, 1919; 
Sur le virus poliomyelitique de Roumanie, 1929; 
Vaccinaţiunea antituberculoasă BCG în România, 
1939. Membru al Academiei de Medicină 
din Bucureşti. Membru de onoare al Acade¬ 
miei Române (1948). 

lonescu, Mircea 

(28.04.1896, Bucureşti - 18.11.1980, Bucureşti) 
Chimist. A absolvit Facultatea de Ştiinţe 
din Bucureşti, specialitatea chimie organică. 
A fost profesor la institutele de învăţământ 
superior de profil din Cluj, Timişoara 
şi Bucureşti. Director al Staţiunii Chi- 
mico-agronomice din Cluj. Contribuţii 
în domeniul componentelor nutritive ale 
grâului şi porumbului. Lucrări: Contribuţi- 
uni la studiul porumburilor româneşti (recoltele 
1936-1937); Variabilitatea chimică a plantelor 
agricole. Noi contribuţiuni, 1938; Pesticidele şi 
aspectele folosirii lor, 1970; Bazele viitoare ale 
alimentaţiei omenirii. Surse noi de proteine, 1973; 
Materia organică a solului, 1977. Membru al 
Academiei de Ştiinţe Agricole din Româ¬ 
nia, membru corespondent al Academiei 
Române (1963). 

lonescu, Nae 

nume la naştere lonescu C. Nicolae 

a semnat şi cu pseudonimul Calicles 
(4/16.06.1890, Brăila - 15.03.1940, Bucureşti) 
Profesor, filosof. A absolvit Filosofia la 
Bucureşti, s-a specializat în Germania, la 
Miinchen, unde şi-a luat doctoratul. A lucrat 
la catedra profesorului Constantin Rădu- 
lescu-Motru, la Universitatea din Bucureşti, 
în specialitatea logică. I-a avut studenţi pe 
Eugen lonescu, Mircea Eliade, Emil Cio- 
ran, Mircea Vulcănescu, Petru Dumitriu. 
A condus ziarul Cuvântul şi a fost principalul 
ideolog legionar din România. N-a lăsat cărţi 
scrise, mai mult articole, dar prelegerile sale 
universitare, strânse de studenţi în volum, 
sub titlul Filosofia religiei, sintetizează bună 


parte din ideile sale. Apare ca personaj în 
Cronică de familie şi Biografii autobiografii şi 
portrete contemporane de Petru Dumitriu. 

lonescu, Nicolae 

(1820, Bradu, jud. Neamţ - 24.01.1905, Bradu) 
Publicist şi om politic. A studiat la Acade¬ 
mia Mihăileană din Iaşi, după care a urmat 
Facultatea de Drept la Paris, unde s-a alătu¬ 
rat Societăţii Studenţilor Români din capi¬ 
tala Franţei şi a luat parte la diferite acţiuni 
de susţinere a culturii române, printre altele 
fiind redactor la revista Etoile du Danube, 
care apărea la Bruxelles. în februarie 1848 
a luat parte la revoluţie, la Paris. După ce 
s-a întors în ţară, a început o intensă acti¬ 
vitate didactică şi publicistică. Timp de 7 ani 
(1860-1867) a fost redactor la revista Tribuna 
României. A participat la activitatea Comite¬ 
tului revoluţionar de la Cernăuţi. A fost 
senator, deputat şi ministru de Externe. S-a 
remarcat ca un orator deosebit. Membru 
fondator al Societăţii Academice Române 
(devenită Academia Română) şi vicepreşe¬ 
dinte al ei (1889-1892). 

lonescu, Petrică (lonesco, Petrika) 

(13.10.1946, Bucureşti) 

Scenograf şi regizor. A absolvit Institutul de 
Artă Teatrală şi Cinematografică la Bucu¬ 
reşti. A plecat din ţară la 24 de ani, după ce 
regizase, ca student, peste 10 spectacole, în 
stil modern. A primit cetăţenie franceză în 
1976. S-a specializat în spectacole de operă 
(La Chatelet, Nanterre, Opera din Paris, în 
Marea Britanie, Irlanda, Germania, Italia, 
Elveţia, Spania, SUA, Japonia, Chile ş.a.). 
Pentru inaugurarea noii clădiri a Operei din 
Paris a montat Othello de Verdi. A lucrat cu 
Nureiev, Carolyne Carlson ş.a. Sprijină Bise¬ 
rica Ortodoxă Română din Paris. După 1989 
a revenit în România şi a montat spectacole 
la Opera Română, ca şi la Teatrul Naţional 
din Bucureşti. Distins cu Meritul Cultural de 
către preşedinţia României în 2003. 

lonescu, Radu 

nume la naştere Răducanu Ivăncescu 

(1834, Bucureşti - 24.12.1872, Bucureşti) 

Critic literar. A studiat Literele şi Filosofia 
la Paris, fără a termina. A fost redactor la 
Românul lui C.A. Rosetti şi a condus Conşti¬ 
inţa naţională. A fost director în Ministerul 
Cultelor, ataşat al ţării la Belgrad. A fost un 
hegelian care a teoretizat pe marginea cri¬ 
ticii literare: Principiile literare , 1861. A scris 
de asemenea versuri: Cânturi intime , 1854; 
Odă la România , 1859, eseuri: Domnitorul 
Alexandru Ioan Cuza şi unirea completă a Prin¬ 
cipatelor , 1861. 

lonescu Rion, Raicu 

nume la naştere Raicu lonescu 
(24.08.1872, Bălăşeşti, Galaţi - 
19.04.1895, Târgovişte) 

Critic literar. Socialist. Apropiat de G. Ibră- 
ileanu. A absolvit Literele şi Filosofia la 
Iaşi. A fost profesor la Târgovişte. Adept al 
pozitivismului, darwinismului, marxismului. 
A lăsat Scrieri literare , 1895, publicate postum 
de G. Ibrăileanu şi Sofia Nădejde. 

lonescu, Romulus Florin 

(8.02.1912, Bucureşti - 1987, Bucureşti) 

Jurist. A absolvit Facultatea de Drept la Uni¬ 
versitatea din Bucureşti. A lucrat la baroul 
Ilfov, apoi la Consiliul Superior Legislativ, 
unde s-a ocupat de organizarea Contenci¬ 
osului Administrativ; profesor şi decan la 
Facultatea de Drept. Lucrări: Acţiunea din 
oficiu a administraţiei Principii de organizare 
în administraţia locală, Reorganizarea contenci¬ 
osului administrativ român,, Acţiunea în daune 
contra statului şi Decretul-lege din 14 septembrie 
1938, Competenţa de contencios administrativ a 
Consiliului Superior Juridic. Distins cu Steaua 
României în grad de Cavaler (1947). 

lonescu-Şişeşti, Gheorghe 

(16.10.1885, Şişeşti, jud. Mehedinţi - 
4.06.1967, Otopeni) 

Agronom. Frate cu Nicolae I.-Ş. A absolvit 
înalta Şcoală de Agricultură la Stuttgart. 


Doctor în ştiinţe agricole al Universităţii din 
Jena. A fost administrator al fermei Şcolii 
Superioare de Agricultură de la Herăstrău, 
profesor la Şcoala de Medicină Veterinară 
din Bucureşti, director fondator al Institutu¬ 
lui de Cercetări Agronomice din Bucureşti, 
ministru al Agriculturii, Domeniilor şi 
Cooperaţiei (1938-1939). A iniţiat şi condus 
cercetările pentru dezvoltarea agrotehnicii la 
principalele plante de cultură, s-a preocupat 
de ameliorarea solurilor erodate. Lucrări: 
Contribuţiuni la studiul grâului românesc din 
punct de vedere fitotehnic, 1916; Rapiţa , 1934; 
Cultura porumbului, 1936; Principalele tipuri de 
sol din România , 1939; Agrotehnica, 1947. Pre¬ 
şedinte al Societăţii Române de Agricultură, 
membru al Academiei de Agricultură din 
România, al Academiei de Ştiinţe Agricole de 
la Moscova. Membru al Academiei Române 
(1955) şi vicepreşedinte al ei, preşedinte al 
secţiei sale de biologie şi ştiinţe agricole. 

lonescu-Şişeşti, Nicolae 

(11.02.1888, Şişeşti, jud. Mehedinţi - 
17.08.1954, Bucureşti) 

Medic neurolog. Frate cu Gheorghe I.-Ş. 
După ce audiază două semestre la Leipzig 
prelegerile de psihologie experimentală ale 
lui Wilhelm Wundt, se hotărăşte pentru stu¬ 
diul Medicinei. A absolvit Medicina la Paris. 
Se orientează de la început către neurologie 
şi va fi extern, intern, apoi „chef de clinique" 
(prima treaptă în ierarhia medicilor de spi¬ 
tal în Franţa), sub conducerea lui Georges 
Guillain, în renumita clinică de neurologie 
a spitalului Salpetriere din Paris. în 1932 
vine la Bucureşti, devenind unul din cola¬ 
boratorii cei mai apropiaţi ai lui Gheorghe 
Marinescu. La moartea acestuia, în 1938, 
devine urmaşul său ca profesor titular de 
neurologie la Facultatea de Medicină şi 
director al vlinicii de neurologie de la spitalul 
Colentina din Bucureşti. A adus contribuţii 
valoroase în domeniul patologiei tumorale a 
măduvei spinării, siringomieliei şi siringo- 
bulbiei, reflexelor psiho-galvanice, în studiul 

tonusului muşchilor striaţi, asupra rolului 
spaţiului perivascular în migrarea antigeni- 
lor în creier, în domeniul neuroinfecţiilor. 
Lucrări: Tumeurs medullaires associees a un 
processus syringomyelitique ('Tumori medulare 
asociate cu un proces siringomielitic , 1929), La 
Syringobulbie - contribution a la physiopatholo- 
gie du tronc cerebral (Siringobulbia - contribuţie 
la fiziopatologia trunchiului cerebral , 1932); 
Sur Ies rayons mitogenetiques, 1935; Le profil 
mental des parkinsoniens, 2 voi. 1939-1940; 
L'Electro-encefalogramme pendant le coma et 
apres la mort , 1940; Epilepsia de origine pleu- 
rală, 1950. Această ultimă monografie a fost 
reeditată în 1986 în limba engleză la sugestia 
renumitului neuropatolog J. Godwin Gre- 
enfield de la National Hospital for Nervous 
Diseases din Londra, fiind considerată o 
lucrare clasică privind fiziologia şi patologia 
bulbului rahidian. împreună cu Gheorghe 
Marinescu, Oskar Sager şi Arthur Krein- 
dler a fost coautorul monografiei Le Tonus 
des muscles stries (Tonusul muşchilor striaţi , 
1937), prefaţată de neurofiziologul englez 
Sir Charles Sherrington. A fost preocupat 
în mod deosebit de electroencefalograma 
făcută în timpul comei şi după moarte, de 
reflexul psihogalvanic şi aplicaţiile sale în 
neurologie şi endocrinologie (procesul de 
resuscitare a pacientului). Vicepreşedinte 
al Societăţii Române de Biologie, membru 
corespondent al Academiei Americane 
de Neurologie. Membru corespondent al 
Academiei Române (1939), exclus în 1948, 
repus în drepturi în 1990. 

lonescu, Take (Tache) 

nume la naştere Dumitru G(hiţ)ă loan 

în perioada şcolară Demetriu G. lonnescu 

(13.10.1858, Ploieşti - 2.06.1922, Roma) 

Om politic. Aromân după mamă. Frate cu 
Thoma I. A absolvit Dreptul la Paris. Şi-a 
început cariera în aripa radicală a Partidului 
Liberal, iar toată conduita sa l-a desemnat ca 
pe un politician de centru. A fost ales prima 
oară în Parlament în 1883 ca membru al 
Partidului Conservator (aripa takistă, deose¬ 
bită de cea maioresciană), unde plecase fiind 
contra direcţiei lui Ion Brătianu. A susţinut 
crearea unui sistem de alianţe balcanice 
care să permită deschiderea spaţiilor româ¬ 
neşti din Imperiul Austro-Ungar către 
viaţa României (era prieten cu Elephterios 
Venizelos şi Thomas Masaryk). A înfiinţat 
revista de limbă franceză La Roumanie , 1898, 
pentru a-şi promova ideile. A fost minis¬ 
tru al Educaţiei şi Cultelor (1891-1895, 
1899-1900), ministru al Finanţelor (1900, 
1904-1907). Din 1908, după revoltele ţără¬ 
neşti, a înfiinţat Partidul Liberal-Democrat, 



Take lonescu C. lonescu-Târgovişte 


susţinut de I.L. Caragiale, şi el ploieştean, cu 
care era prieten. A fost contra expulzării lui 
Cristian Racovski (cercul România Munci¬ 
toare, lider social-democrat). Ministru de 
Interne (1912-1914). A fost pentru anexarea 
Cadrilaterului în urma războaielor balcanice, 
spaţiu locuit de mulţi aromâni. A organizat 
Comitetul Naţional Român pentru Româ¬ 
nia Mare. Vicepreşedinte al Consiliului de 
Miniştri (1917-1918), ministru de Externe 
(1921-1922), prim-ministru (1921-1922). 
L-a promovat pe Nicolae Titulescu în 
prim-planul scenei politice româneşti. La 
începutul carierei a scris literatură SF - Spi¬ 
ritele anului 3000 ,1875. 

lonescu-Târgovişte, Constantin 

(11.11.1937, Târgovişte) 

Medic. A absolvit Medicina la Bucureşti. 
Profesor de diabetologie la Medicină şi 
director al Institutului de Diabet, Nutriţie 
şi Boli Metabolice A inventat două produse 
farmaceutice: fitodiab şi fitolin pentru 
ameliorarea diabetului. Lucrări: Echilibrul 
acidobazic, 1979; Necesitate şi abuz în alimen¬ 
taţie , 1981; Bazele biochimice ale nutriţiei , 1985; 
Hipoglicemiile, 1990; Teoria şi practica acupunc¬ 
tura moderne , 1992; Insulina, descoperirea medi¬ 
cală a secolului aparţine românului N.C. Paulescu, 
1996; Re-Discovery ofinsulin, 1996; Diabetolo¬ 
gia modernă , 1996. Membru al Academiei de 
Ştiinţe Medicale, 1993. Membru de Onoare 
al Societăţii Italiene de Acupunctură, 1976. 
Membru al Federaţiei Internaţionale de 
Diabet IDF, 1982. Membru corespondent 
(2003) al Academiei Române şi membru de 
onoare al Academiei de Ştiinţe a Moldovei. 

lonescu, Theodor D. 

(16.05.1898, Corabia, jud. Olt - 
11.02.1990, Bucureşti) 

Inginer chimist. A absolvit Facultatea de Şti¬ 
inţe a Universităţii din Bucureşti. Profesor 
la Facultatea de Chimie a Institutului Poli¬ 
tehnic din Bucureşti. Director al Institutului 
de Cercetări Alimentare. Contribuţii privind 

apele reziduale, cele naturale, cele industri¬ 
ale, ca şi asupra valorificării minereurilor: 
cărbune, ţiţei. Lucrări: Contribuţii la clorura 
propanului, 1942; Procese catalitice industriale, 
1954; Schimbători de ioni şi schimbători de 
electroni , 1955; Obţinerea magneziului din apa 
de mare, 1962; Schimbul ionic în chimia şi teh¬ 
nologia alimentară, 1966. Membru de onoare 
al Societăţii Internaţionale de Chimie Indus¬ 
trială din Paris. Membru corespondent al 
Academiei Române (1963). 

lonescu, Theodor V. 

(8.02.1899, Dorohoi,jud. Botoşani - 
6.11.1988, Bucureşti) 

Fizician. A absolvit Facultatea de Ştiinţe a 
Universităţii din Iaşi, Secţia fizico-chimice. 
S-a specializat la Nancy, Franţa. Profesor 
de fizică experimentală la Facultatea de 
Ştiinţe a Universităţii din Iaşi. Contribuţii 
în domeniul studiului vitezei sunetului în 
lichide, a curenţilor termoionici în aer, al 
propagării undelor electrice în gaze ionizate. 
A făcut descoperiri remarcabile în fizica 
plasmei, fizica ionosferei, efectul Zeean. 
In 1925 a inventat un microfon bazat pe 
curenţii termoionici (curenţi emişi de cor¬ 
purile încălzite) şi un modulator de lumină 
folosind fenomenul de interferenţă. în 
1936 obţine un brevet de invenţie pentru 
imagini în relief 3D pentru cinematografie şi 
televiziune. în 1946, împreună cu fizicianul 
V Mihu, a inventat şi construit o instalaţie 
cu care s-a obţinut prima „emisiune sti¬ 
mulată tip MASER" (amplificator cuantic 
de microunde), fiind astfeî un precursor al 
MASER-ului inventat în 1954. Lucrări: Effet 
Joule et theorie de Bohr, 1924; Gas ionises, 1931; 
Ondes electriques dans le champ magnetique ter- 
restre, 1935; Electricitatea, 1962. Membru al 
Academiei Române (1963). 

lonescu, Thoma 

(13.09.1860, Ploieşti - 28.03.1926, Bucureşti) 
Medic chirurg şi anatomist. Frate cu Take 
I. După absolvirea liceului Sf. Sava din 


Bucureşti, studiază Medicina la Paris (1878- 
1885) şi în paralel Dreptul. între 1882-1885 
lucrează ca extern, apoi între 1885-1890 ca 
intern al spitalelor din Paris. în 1890 devine 
doctor în medicină şi chirurgie cu teza „Le 
colon pelvien pendant la vie intrauterine" 
(„Colonul pelvian în timpul vieţii intrau¬ 
terine"), lucrare premiată de Academia de 
Medicină din Paris. în acelaşi an primeşte 
Medalia de Argint pentru chirurgie ca 
laureat al spitalelor din Paris. în perioada 
1892-1895 lucrează ca profesor agregat 
de anatomie la Facultatea de Medicină din 
Paris. în 1925 este numit profesor de anato¬ 
mie topografică şi de clinică chirurgicală la 
Facultatea de Medicină din Bucureşti, post 
în care va rămâne toată viaţa. între 1912 şi 
1915 este rector al Universităţii din Bucu¬ 
reşti. Este întemeietorul şcolii româneşti 
de anatomie şi de chirurgie. A colaborat la 
redactarea marelui tratat de anatomie sub 
redacţia lui P.J. Poirier, aducând contribu¬ 
ţii la topografia etajului abdominal prin 
descrierea unor structuri anatomice care-i 
poartă numele. A dezvoltat şi pus la punct 
numeroase tehnici şi instrumente chirurgi¬ 
cale. Lucrări: Le traitement chirurgical du cancer 
uterin (Tratamentul chirurgical al cancerului 
uterin, 1902); La rachianesthesie generale ( Rahi - 
anestezia generală, 1919). A fondat periodicele 
Archives des Sciences Medicales (1896), Revista 
de Chirurgie (1897) şi Societatea Română 
de Chirurgie (1897). Alte contribuţii: acul 
lonescu: ac pentru sutură totală cu fir de 
metal; cura lonescu: procedeu de cură chi¬ 
rurgicală a anginei pectorale prin rezecţia 
totală a simpaticului cervical; depărtătorul 
lonescu: depărtător autostatic abdominal 
de care se pot fixa valve de diferite mărimi; 
operaţia lonescu: histerectomie totală lăr¬ 
gită cu extirparea grupurilor ganglionare 
limfatice, practicată pentru cura chirurgicală 
a cancerului de col uterin; rahianestezia 
înaltă Thoma lonescu: rahianestezie în 
care substanţa anestezică este introdusă 
intrarahidian în regiunea cervicală înaltă sau 
suboccipit. Membru al Academiei Române 
de Medicină. A fost membru al Academiei 
de Medicină din Paris, al Societăţii Interna¬ 
ţionale de Chirurgie şi membru de onoare 
(1925) al Academiei Române. 

lonescu-Tulcea, Cassius 

(1923, Bucureşti) 

Matematician. A absolvit Matematica la 
Bucureşti ca elev al lui Octav Onicescu 
şi Gh. Mihoc şi a rămas cadru didactic al 
facultăţii. Căsătorit cu Alexandra Bagdasar, 
matematiciană, au plecat la Yale University 

pentru specializare (1959). în prezent profe¬ 
sor la University of Pennsylvania. A format 
o şcoală de teoria probabilităţilor în topolo¬ 
gie atât în SUA, cât şi în Canada. Lucrări: 
Mesures dans Ies espaces produits, 1959; Theorie 
ergodique pour des classes d'operations non 
completement continues , coautor, 1950; Calcu¬ 
lul probabilităţilor şi aplicaţii , coautor, 1956; 
Spectral representation on semigroups of normal 
operators, 1958; Spectral operators on locally 
convex spaces, 1961; Topology, coautor, 1971. 

lonescu, Vasile (Lulu) I. 

(1898, Buzău - 1978, Bucureşti) 

Jurist. Mai întâi ofiţer de jandarmi la Buzău, 
a absolvit Dreptul la Bucureşti. A făcut 
parte din contenciosul Radiodifuziunii 
Române, a fost director al ei (1935-1945), a 
participat la uciderea asasinilor lui Armând 
Călinescu (în sediul Radiodifuziunii), a 
participat la asaltul pentru recucerirea 
Radiodifuziunii după ce fusese preluată 
de legionari. A transmis la 23 august 1941 
mesajul regelui dintr-o cazemată improvi¬ 
zată (sediul fiind bombardat), a continuat 
să transmită însoţind trupele până la Bod 
(Braşov). în timpul campaniei electorale, a 
refuzat să cedeze microfonul Anei Pauker, 
lui Gheorghiu-Dej şi Iosif Chişinevschi, care 
intraseră în studio, cerând avizul Comisiei 
Aliate de Control, punând apoi muzică pe 
post în timpul transmiterii mesajului Anei 
Pauker. A făcut închisoare în intervalele 
1948-1954,1957-1964. 

lonescu, Vlad 

(22.04.1938, Bucureşti - 1.05.2000, Bucureşti) 
Inginer. Absolvent al Facultăţii de Electro- 
tehnică-Energetică la Institutul Politehnic 
din Bucureşti. Profesor la Facultatea de 
Automatică a Politehnicii. A ţinut prelegeri 
la universităţi din Groningen, Delft, Cam- 
bridge, Roma, Torino. Profesor invitat la 
Grenoble. Contribuţii la teoria sistemelor 
cu reglare automată, optimizarea automată 
a sistemelor energetice, rezultate aplicate la 
hidrocentralele de la Dobreşti-Moreni, la 
Bicaz, pe Olt. Lucrări: Programarea matematică 
cu aplicaţii în energetică , 1967; Procese optimale , 
1970; Conducerea strucutralâ a sistemelor , 1986; 
Teoria sistemelor , 1995. A coordonat volumul 
Automatica de la A la Z , 1988. Membru cores¬ 
pondent al Academiei Române (1996). 

lonesi, Liviu 

(27.01.1925, Frătăuţii Vechi, Suceava - 
2006, laşi) 

Geolog. A absolvit Facultatea de Ştiinţe din 
Iaşi, Secţia geologie. Profesor de geologie la 
Universitatea din Iaşi. A efectuat cercetări 



Cassius lonescu-Tulcea Liviu lonesi 


asupra flişului extern (pânzele de Audia, 
Tarcău şi Vrancea) din Carpaţii Orientali şi 
a Sarmaţianului, abordând probleme funda¬ 
mentale de geologie economică. Asupra fli¬ 
şului a adus contribuţii paleontologice, lito- 
şi biostratigrafice, sedimentologice, tectonice 
şi geochimice, care au contribuit la mai buna 
cunoaştere a acestor formaţiuni. Se remarcă 
prin contribuţiile biostratigrafice asupra 
depozitelor paleogene şi miocene inferioare 
(macroforaminifere, bivalve, gasteropode, 
nanoplancton calcaros) cu ajutorul cărora a 
stabilit limita dintre Cretacic şi Paleogen şi 
dintre Paleogen şi Miocen şi atestarea etaje¬ 
lor Ypresian, Luteţian, Priabonian, Acvita- 
nian şi Burdigalian. De asemenea, s-a ocupat 
şi de istoria ştiinţelor geologice din România. 
A iniţiat la Iaşi studiul bitumolitelor oligo- 
cene (roci generatoare de hidrocarburi), al 
foraminiferelor mari şi al nanoplanctonu- 
lui calcaros. Activitatea de cercetare este 
finalizată în 180 de lucrări publicate, 30 de 
rapoarte geologice, 2 granturi, la care se 
adaugă volumele: Flişul Paleogen din bazinul 
văii Moldovei (1971), Geologia României (1974), 
Obcinele Bucovinei (1978), Geologia Unităţilor de 
platformă şi a Orogenului nord-dobrogean (1994) 
ş.a. Premii: al Universităţii din Iaşi (1959), al 
Ministerului învăţământului (1962) şi Aca¬ 
demiei României (1971). Distincţii: Profesor 
Emerit (1997), Doctor Honoris Causa al 
Universităţii din Suceava. Pentru activitatea 
desfăşurată a fost ales membru al Academiei 
Române, al Grupului de studii geologice 
din cadrul filialei Iaşi a Academiei Române 
(preşedinte), al Societăţii Geologice a Româ¬ 
niei, filiala Iaşi (preşedinte şi preşedinte de 
onoare), membru al Consiliului Naţional al 
Geologilor din România (vicepreşedinte), 
al Societăţii Paleontologilor din România 
(membru), al Societăţii Geologice din Repu¬ 
blica Moldova, al Comisiei pentru Ocrotirea 
Naturii a Academiei Române (2003), al Soci¬ 
etăţii pentru Cultură şi Literatură Română 
în Bucovina etc. 

lonete, Constantin 

(24.03.1922, Măldăreşti, jud. Vâlcea - 
8.08.2011) 

Economist. A absolvit cursurile Facultăţii 
de Filosofie din Bucureşti. Specializare în 
economie în SUA, Italia şi Irlanda. Profesor 
la ASE, Bucureşti. Membru al consiliului de 
administraţie al Băncii Naţionale a României 
(1998-2004). Lucrări: Comportamentul proce¬ 
sului de formare a preţurilor (1972); Preţuri şi 
tarife (1983); Preţurile şi echilibrul dinamic al 
economiei (1983); Criza de sistem a economiei de 
comandă şi etapa sa explozivă (1993). Membru 
de onoare al Academiei Române (1993). 

loniţă cel Frumos, supranumit Caloian 
(~ 1014 - 1207, Târnovo) 

Rege al vlaho-bulgarilor (1197-1207). Aro¬ 
mân. Fratele mai mic al lui Petru şi Asan, 
predecesorii săi la domnie, ambii ucişi din 
ordinul împăratului Alexios al IlI-lea Anghe- 
los al Bizanţului, deoarece, în urma victori¬ 
ilor obţinute asupra bizantinilor (Anghelos 
al Il-lea, Anghelos al IlI-lea ajutat de Bela 
al Ungariei, Ioan Cantacuzino şi generalii 
Alexios Gidos şi Vasile Vatatzes), au pretins, 
la tratativele de pace, să li se recunoască 
titlul de împăraţi. A obţinut recunoaşterea 
titlului de rege de la papă, promiţând trece¬ 
rea la catolicism. După ce a obţinut titlul (în 
1204), în virtutea originii latine comune a 
celor două popoare, l-a pretins şi Imperiului 
Roman de Răsărit, adică Bizanţului, care îl 
refuză. în urma bătăliei cu Alexios al IlI-lea 
şi Balduin de Flandra (a IV-a cruciadă), 
acesta din urmă e adus la Târnovo şi ucis. 
A pus primat al Bisericii de ortodoxul Vasile, 
şeful Bisericii româno-bulgare. A fost ucis 
de un cuman aliat cu Balduin de Flandra. 
Lui i-a urmat Borilă (nepot, probabil din 
stirpea acestuia se trage Dosoftei, mitropo¬ 
litul Moldovei), care a restabilit ortodoxia în 
zonă, iar acestuia Asan al Il-lea, care a extins 
graniţele regatului. Contextul la care trimit 
toate conflictele perioadei indică o conştiinţă 
a apartenenţei Asăneştilor la vechea lume a 
Peninsulei Balcanice, confruntată cu aceea 
mai nouă, a migraţiilor, dar şi cu decăderea 
Imperiului Roman. 

lordache, Ştefan 

(3.02.1941, Calafat - 14.09.2008, Viena) 

Actor. A absolvit Institutul de Teatru la 
Bucureşti. Actor la Teatrul Mic. Roluri în 
film: Străinul (1964), Gaudeamus igitur (1965), 
Calea Victoriei sau cheia visurilor (1965), Un 
film cu o fată fermecătoare (1966), Adio, dragă 
Nela! (1972), Proprietarii (1973), Ediţie speci¬ 
ală (1978, Premiul ACIN), Doctorul Poenaru 
(1978), Avaria (1978), Bietul Ioanide (1979), 
Bună seara, Irina (1980), Pruncul, petrolul şi 


ardelenii (1981), întoarce-te şi mai priveşte o 
dată (1981), înghiţitorul de săbii (1981), De ce 
trag clopotele. Mitică? (1981), Concurs (1982), 
Glissando (1985, Premiul ACIN), Ciuleandra 
(1985), O clipă de răgaz (1986), Prinţul negru 
(1988, film TV), Noiembrie, ultimul bal (1989, 
Premiul ACIN), Cei care plătesc cu viaţa 
(1991), Hotel de lux (1992), Cel mai iubit dintre 
pământeni (1993), Eu suntAdam (1996), Omul 
zilei (1997), Faraonul (2004), Ticăloşii (2007). 
Premiul UNITER pentru cel mai bun actor, 
în anul 2001, pentru rolul titular din Barry- 
more , în regia lui Gelu Colceag. Cetăţean de 
onoare al oraşului Bucureşti. 

Iordan, lorgu 

(29.09/11.10.1888, Tecuci - 
20.09.1986, Bucureşti) 

Lingvist şi filolog. A absolvit Facultatea de 
Litere şi Filosofie şi Dreptul la Iaşi. A fost elev 
al lui Alexandru Philippide. S-a specializat la 
Bonn, Berlin şi Paris. Profesor la universită¬ 
ţile din Iaşi şi Bucureşti (unde a fost şi rec¬ 
tor), director al Teatrului Naţional din Iaşi, 
director al Institutului de Filologie din Iaşi 
şi de Lingvistică din Bucureşti, preşedinte 
al Comisiei Naţionale UNESCO, membru 
fondator şi preşedinte al Societăţii române 
de Lingvistică Romanică. A scris peste 500 
de lucrări de specialitate, cele mai cunoscute 
fiind: Gramatica limbii române , 1937; Rumănis- 
che Toponimistik (Toponimia românească), 1924, 
în româneşte 1963; Stilistica limbii române, 
1944; Limba română contemporană, 1954, 
Premiul de Stat; Lingvistica romanică • Evoluţie 
• Curente • Metode, 1962. A întemeiat şi a 
editat Buletinul Institutului de Filologie Română 
Alexandru Philippide. Membru al Academiei 
(1946) şi preşedinte al ei (1957-1966), mem¬ 
bru al Academiei Saxone de Ştiinţe (Leipzig, 
1958), al Academiei Germane de Ştiinţe 
(Berlin, 1964), al Academiei Austriece de 
Ştiinţe (1966, Viena), al Academiei Bavareze 
de Ştiinţe (1968, Munchen), al Institutului 
Mexican de Cultură (1969), al Institutului de 
Studii Catalane (1975, Barcelona), Doctor 
Honoris Causa al mai multor universităţi. 
Om de Ştiinţă Emerit (1962). 

lordăchescu, Dan 

(2.06.1930, Vânju Mare) 

Bariton. Descendenţă moldovenească. A 
absolvit Facultatea de Teatru la Iaşi şi Con¬ 
servatorul la Bucureşti ca elev al lui Petre Şte- 
fănescu Goangă şi Jean Bobescu. Prim-solist 
al Teatrului de Operă şi Balet din Bucureşti. 
A întreprins peste 260 de turnee în peste 60 
de ţări ale lumii şi i-a avut parteneri pe Mario 
del Monaco, Placido Domingo, Mirella Freni, 
Renata Scotto, Virginia Zeani, Monserrat 

lorga 



Caballe, Luciano Pavarotti, J. MacCracken, 
Franci Corelli, N. Rossi-Lemeni, G. DiSte- 
fano şi alţii sub bagheta lui Riccardo Muţi, 
Lorin Mazel, Georges Pretre, Zubin Mehta, 
M. Rostropovitch, Tullio Serafin, Sir Colin 
Davis etc. A condus clase de canto în SUA, 
Marea Britanie, Franţa, Filipine, Grecia, 
Turcia. Roluri în mai mult de 1 080 specta¬ 
cole de operă de la preclasici (Monteverdi) 
până la contemporani (Vitto Frazzi, Nino 
Rota) şi peste 1 500 de lieduri interpretate 
în aproape 1 600 de concerte A participat 
la peste 30 de festivaluri internaţionale şi a 
luat 10 mari premii la concursuri internaţi¬ 
onale: Varşovia (1955); Berlin (Schumann, 
1956); Salzburg (Mozart, 1956); Geneva 
(1956); Toulouse (1958); Viena (1959); 
Bucureşti (Premiul George Enescu, 1961); 
Olanda, (s'Hertogenbosch, 4 premii, 1963); 
Bruxelles (Queen Elizabeth, 1966); Hanovra 
(Cordonul de Maestru al Liedului, 1968). 
A primit distincţii şi decoraţii: Artist Eme¬ 
rit al României (1963), Meritul Cultural 
clasa a Il-a (1964), Meritul Cultural clasa I 
(1968), Ordinul Steaua României în rang de 
Comandor (2000), Ordinul Muncii, Medalia 
de Aur In Memoriam George Enescu (2005). 

lordănescu, Anghel 

(4.05.1950, laşi) 

Jucător şi antrenor de fotbal. General al 
Armatei Române. A jucat toată viaţa pen¬ 
tru Steaua Bucureşti (1968-1982) cu care 
a câştigat două campionate (1976, 1978), 
4 Cupe ale României (1970, 1974, 1976, 
1979) şi Cupa Campionilor Europeni (1986, 
ca jucător-antrenor). 64 de selecţii în echipa 
naţională (26 de goluri). Antrenor la Steaua, 
OFI Creta, Anorthosis Famagusta, Al-Hilal 
din Arabia Saudită, Al-Ain din Emiratele 
Arabe Unite. între septembrie 1993 şi 
august 1998 a antrenat echipa naţională 
(două turnee finale ale C.M., 1994 şi 1998, 
şi unul al Campionatului European, 1996). 
Distins cu Meritul Sportiv clasa a Il-a, 2008, 
cu prilejul retragerii din fotbal. 


lorest, românizare a grecescului Oreste 
în Transilvania , după cum Ud rişte este 
în Ţara Românească; prenume la naştere IIie 
(1600, Maramureş sau Moldova — 1650, Putna) 
Mitropolit al Ardealului. S-a călugărit la 
Putna. A fost hirotonisit arhiereu la Târgo- 
vişte. Mitropolit al provinciei, instalat de prin¬ 
cipele Transilvaniei Gheorghe Râkoczi I, pe 
vremea când ortodoxia nu era recunoscută ca 
religie în Transilvania, şi-a avut sediul la Alba 
Iulia, în catedrala ctitorită de Mihai Viteazul. 
A tipărit la Iaşi, 1642, Evanghelia cu învăţătură , 
raliindu-se astfel recunoaşterii Mărturisirii 
ortodoxe a lui Petru Movilă. A fost înlăturat din 
scaun în 1643 şi aruncat în închisoare pentru 
că s-a împotrivit tipăririi Catehismului calvinesc 
(contra căruia va fi şi mitropolitul Varlaam 
al Moldovei). în 1645 a plecat în Rusia, cu 
o recomandare de la Vasile Lupu către ţarul 
Mihail Feodorovici Romanov, care l-a primit, 
spre a strânge astfel ajutoare băneşti. Voia să 
elibereze din închisori preoţii ortodocşi care 
fuseseră de partea lui. După 1645 s-a retras 
la Putna. Această tentativă timpurie, dar 
concertată în cele două provincii româneşti, 
de evidenţiere a identităţii prin apartenenţa la 
ortodoxie, ne permite să vedem cum puterea 
laică (mişcarea unificatoare a lui Mihai Vitea¬ 
zul) şi cea religioasă continuau să lucreze 
şi perpetuau în spiritualitatea românească 
modelul Daciei şi imaginea unităţii acelui 
spaţiu. De asemenea, ideea unei „ortodoxii 
fără graniţe" a fost tentativa medievală de 
păstrare a credinţei fostului Bizanţ în spaţiul 
Mediteranei şi Europei de Est şi Sud-Est. 
Fapt care a avut urmări vizibile până astăzi, 
în lumea Europei Unite. Declarat sfânt al 
Bisericii Ortodoxe Române în 1950. 

lorga, Nicolae 

(17.01.1871, Botoşani - 
27.11.1940, Strejnic, jud. Prahova) 

Istoric şi om politic. A absolvit Facultatea 
de Istorie din Iaşi într-un singur an cu 
diploma Magna Cum Laude. Continuă stu¬ 
diile universitare la Paris, Berlin şi Leipzig, 

Iorgovan 


obţinând doctoratul (1893) la numai 23 de 
ani. în 1894, la 24 de ani, obţine prin con¬ 
curs Catedra de istorie la Universitatea din 
Bucureşti. începând din 1922 ţine cursuri de 
vară la Vălenii de Munte, judeţul Prahova. 
Dotat cu o memorie extraordinară, cunoştea 
istoria universală şi în special pe cea română 
în cele mai mici detalii. Nu este cu putinţă 
să-ţi alegi un domeniu din istoria românilor 
fără să constaţi că a trecut deja pe acolo şi a 
tratat tema în mod fundamental. A publicat 
circa 1 250 de volume şi 25 000 de articole. 
Opera sa istorică cuprinde diverse domenii: 
monografii de oraşe, de domnii, de familii, 
istoria bisericii, a armatei, comerţului, 
literaturii, tipăriturilor, a călătorilor în 
străinătate etc. Câteva din publicaţiile mai 
importante: Studii şi documente cu privire la 
istoria românilor , în 25 volume (1901-1913), 
Istoria imperiului otoman în 5 volume (apărută 
în limba germană: Geschichte des osmanischen 
Reiches, 1908-1913), Istoria românilor în 10 
volume (1936-1939). Ca literat a scris poe¬ 
zii, drame istorice ţ învierea lui Ştefan cel Mare, 
Tudor Vladimirescu, Doamna lui Eremia, Sfântul 
Francisc din Assisi şi altele), volume memo¬ 
rialistice ( Oameni cari au fost, O viaţă de om, 
aşa cum a fost). în 1903 a preluat conducerea 
revistei Sămănătorul. Ca om politic a fost 
cofondator al Partidului Naţional Democrat 
(1931-1932); prim-ministru şi ministru 
al Educaţiei Naţionale; membru al Parla¬ 
mentului în mai multe legislaturi. A fost 
fondator (1920) şi director al Şcolii Române 
din Paris (Fontenay-aux-Roses). A editat şi 
condus numeroase ziare şi reviste {Neamul 
românesc, Revista istorică, Revue Historique du 
Sud-Est-Europeen, Floarea darurilor etc.). După 
aflarea veştii despre asasinarea sa de către 
legionari, 47 de universităţi şi academii din 
întreaga lume au arborat drapelul în bernă. 
La numai 23 de ani, membru corespondent 
al Academiei Române, membru plin în 1911, 
preşedinte al Secţiei de istorie (1924-1927). 

Iorgovan, Antonie 

(9.08.1949, Gorniţa, com. Sicheviţa, jud. Caraş 
Severin - 4.10.2007, Viena) 

Jurist. A absolvit Dreptul la Universitatea 
din Bucureşti. Specializare în Austria. Profe¬ 
sor la Facultatea de Drept a Universităţii din 
Bucureşti. Profesor invitat la Sorbona. Rec¬ 
tor al Universităţii Româno-Germane din 
Sibiu. Membru al Comisiei Juridice a CPUN 
(1990), unul dintre edificatorii Constituţiei 
postdecembriste a României. Senator inde¬ 
pendent de Caraş Severin (1990) şi senator 
PSD (2000-2004), judecător la Curtea 
Constituţională a României (1992-1996). 



Antonie Iorgovan Mircea lorgulescu 


Lucrări: Tratat de Drept administrativ , 2 voi., 
2000; Revizuirea Constituţiei României - Expli¬ 
caţii şi comentarii , 2003; Constituţia României, 
revizuită, comentarii şi explicaţii , 2004, în 
colaborare; Noua lege a contenciosului adminis¬ 
trativ - geneză şi explicaţii , 2004. 

lorgovici, Paul 

(28.04.1764, Vărădia, Caraş Severin - 
21.03.1808, Vârşeţ) 

Filolog. A studiat la Vârşeţ şi Seghedin, 
apoi la Bratislava, Pesta, Viena, Roma, Paris, 
Londra. Pretutindeni a cules date referi¬ 
toare la istoria românilor. Vorbea româna, 
latina, sârba, maghiara, italiana, franceza, 
engleza, germana. Adept al Şcolii Ardelene. 
La Vârşeţ a fost arestat şi i s-au distrus ope¬ 
rele. Lucrări: Observaţii de limba rumănească , 
1799; Dicţionar româno-germano-francezo-latin, 
rămas în manuscris, dar folosit de editorii 
Lexiconului de la Buda , 1825. 

lorgulescu, Mircea 

(23.08.1943, Valea Călugărească - 
7.07.2011, Paris) 

Critic şi istoric literar. Absolvent al Facul¬ 
tăţii de Limba şi Literatura Română la 
Bucureşti, redactor la România literară. Sta¬ 
bilit în Franţa în 1989, este colaborator la 
Radio France International şi Radio Europa 
Liberă. După 1989 colaborează permanent 
la revista Dilema (veche), Bucureşti. Adept 
al exprimării polemice, a debutat cu Rondul 
de noapte, 1973; Al doilea rond, 1976; Scriitori 
tineri contemporani, 1978, Premiul Uniunii 
Scriitorilor; Firescul ca excepţie, 1979; Critică 
şi angajare, 1981; Ceara şi Sigiliul, 1982, 
Premiul Academiei Române; Prezent, 1985; 
Spre alt Istrati, 1986; Marea Trăncăneală. 
Eseu despre lumea lui Caragiale, 1988; Celălalt 
Istrati, 2004. A compus şi îngrijit volumul de 
corespondenţă Florin Mugur - Scrisori de la 
capătul zilelor, 2001. 

losif Gheorghian 

V Gheorghian, losif 

Ipsilanti 



Marius losifescu Vlad loviţă Maria lovu Mihail lovu 


losif Naniescu 

V Naniescu, losif 

losifescu, Marius 

(12.08.1936, Piteşti) 

Matematician. A absolvit Matematica la 
Bucureşti. Director al Centrului de Statistică 
Matematică al Academiei Române. Contri¬ 
buţii în domeniul teoriei probabilităţilor. 
Lucrări: Teoria jocurilor, 1965; Teoria probabi¬ 
lităţilor şi statistica matematică r 1966; Random 
Processes and Learning, 1969; Elemente de 
modelare stochastică, 1984; Mică enciclopedie de 
statistică r 1985. Membru în conducerea Insti¬ 
tutului Internaţional de Statistică. Membru 
titular al Academiei Române (2000). 

losif Goldiş 

V Goldiş, losif 

loviţă, Vlad 

(25.12.1935, Cocieri, Transnistria - 
24.06.1983, Chişinău) 

Regizor şi scriitor. A absolvit Şcoala de 
Coregrafie A. Vaganova din Leningrad şi 
Institutul de Cinematografie, Secţia scenarii, 
la Moscova. A lucrat ca regizor şi scenarist 
la Moldova Film. Filmografie: Se caută un 
paznic (scenariu), 1967; Nuntă la palat (regie), 
1969; Vica, eu şi foiletonul (scenariu), 1972; 
Dimitrie Cantemir , 1973; Durata zilei (scena¬ 
riu în colaborare cu V Gagiu), 1974, Calul r 
puşca şi nevasta , 1975; La porţile Satanei , 1980; 
Dansul toamnelor noastre, 1983. A fost premiat 
la festivaluri unionale şi republicane de film. 
în literatură a debutat cu cartea de nuvele 
Râsul şi plânsul vinului (1965). Alte volume 
de proză: Dincolo de ploaie (1970), Un hectar 
de umbră pentru Sahara (1984), Friguri (1985). 

lovu, Maria 

(23.09.1946, Condrăteşti, Republica Moldova) 
Fizician. Soţie a lui Mihail I. A absolvit Facul¬ 
tatea de Electrofizică, specialitatea aparate cu 
semiconductori, a Institutului Politehnic din 
Chişinău. Cercetător la Institutul de Fizică 
Aplicată al ASM. Din 1992 se ocupă de 
relaţiile de cooperare internaţională ale ASM. 


lovu, Mihail 

(20.09.1946, Bardar, Republica Moldova) 
Fizician. Soţ al Măriei I. A absolvit Facultatea 
de Fizico-Matematici a Universităţii de Stat 
din Chişinău. Specializat în fizica solidelor. 
Cercetător la Institutul de Fizică Aplicată 
al ASM. Contribuţii în domeniul semicon- 
ductorilor şi dielectricilor. A fost distins 
cu 4 medalii de aur şi argint la expoziţiile 
internaţionale de inventică de la Bruxelles 
şi Geneva, cu Marele Premiu al Expoziţiei 
Mondiale Specializate INFOINVENT-2002, 
Chişinău. Laureat al Premiului de Stat în 
domeniul ştiinţei, tehnicii şi producţiei 
(2001), membru al Academiei de Ştiinţe din 
New York, expert INTAS. 

Ipătescu, Ana 

(1805, Bucureşti - 1855, Bucureşti) 

Eroină la 1848. Fiică a unui mic negustor, 
nu se ştie despre ea aproape nimic, în afară 
de gestul de a se fi pus în fruntea unei mul¬ 
ţimi care, la 1848, a eliberat Guvernul revo¬ 
luţionar Provizoriu (Bălcescu, Goleştii etc.), 
încercuit de armată în palatul Goleştilor, pe 
locul de azi al Muzeului Naţional de Artă, 
care, de altfel, a fost construit de Carol ca o 
replică în oglindă a casei Goleştilor. A făcut 
acest lucru în condiţiile în care, în Princi¬ 
pate, femeile nu aveau drepturi cetăţeneşti, 
iar cazurile în care studiau erau rare. 

Ipsilanti, Alexandru 

(1792, probabil Constantinopol - 1828, Viena) 
Conducător al Eteriei. Nepot al domnului 
fanariot Alexandru Io an Ipsilanti (1774- 
1782 - Ţara Românească, 1786-1788 - 
Moldova, m. 1807) şi fiu al domnului 
fanariot Constantin Ipsilanti (1801-1802 - 
Moldova, 1806, 1807-1812 - Ţara Româ¬ 
nească, refugiat în Rusia, m. 1816). A intrat 
în armata rusă şi şi-a pierdut o mână în 
bătălia de la Dresda. A întemeiat Eteria în 
1820, la Odessa, ca mişcare de rezistenţă ce 
lupta pentru independenţa Greciei, dar şi, în 
subtext, pentru păstrarea zonei de influenţă 

Irimescu 



Alexandru Ipsilanti Ion Irimescu 


greceşti în zona Mării Megre şi a Dunării, 
care data încă de la înfiinţarea coloniilor 
Miletului (sec. VI î.H.) şi fusese confirmată 
prin instaurarea domnilor fanarioţi în ţările 
române (greci din Fanar, cartier în Constan- 
tinopol) de către otomani. De altfel, înce¬ 
pând cu domnul Caragea, care şi-a trimis 
o parte din avere la Moscova, lupta pentru 
independenţă a grecilor - şi a ortodoxiei 
greceşti - faţă de otomani a luat o turnură 
prorusă, fenomen continuat şi de Dimitrie 
Cantemir, dar şi de Eteria. La intersecţia 
celor două fronturi, înaintarea europeană a 
Imperiului Rus şi cea a Imperiului Otoman, 
destinul fanarioţilor a sfârşit, practic, pe de o 
parte prin conştientizarea necesităţii unifică¬ 
rii ortodoxiilor răsăritene în faţa pericolului 
islamic, iar, pe de alta, prin conştientizarea 
identităţilor naţionale ale întregii zone 
sud-est europene. Eteria a exprimat ambele 
deziderate. Cu oaste de strânsură, mizând 
chiar pe opţiunea pentru independenţă a 
tuturor participanţilor, indiferent de neam 
(erau greci, bulgari, sârbi, albanezi), Eteria 
trece de Iaşi şi se îndreaptă spre Ţara Româ¬ 
nească, unde intră în conflict cu Tudor Via- 
dimirescu, expresie a conştiinţei identitare 
româneşti, ucis lângă Târgovişte. Rusia dez¬ 
aprobă acest gest, iar otomanii biruie Eteria 
lângă Drăgăşani. Conducătorul ei trece în 
Transilvania şi fuge la Viena. 

Irimescu, Ion 

(27.02.1903, Fălticeni - 28.10.2005, Oprişeni) 
Sculptor şi pedagog. între 1924 şi 1928 este 
student al Şcolii Naţionale de Belle Arte din 
Bucureşti, unde i-a avut profesori de sculp¬ 
tură pe Dimitrie Paciurea şi Oscar Han. In 
1928, la absolvire, are loc debutul său la 
Expoziţia de Pictură şi Sculptură din Bucu¬ 
reşti. în 1930, obţinând o bursă de studii a 
Şcolii Române de la Fontenay-aux-Roses, 
pleacă la Paris şi se înscrie la Academie de 
îa Grande Chaumiere, unde lucrează sub 
îndrumarea profesorului Joseph Bernard. 
în 1932 i se acordă Menţiunea de onoare a 


Societăţii Artiştilor Francezi, pentru lucrarea 
Autoportret , expusă la Salonul de primăvară 
de la Paris. Din 1933, anul întoarcerii în 
România, participă la toate expoziţiile 
organizate, atât în ţară cât şi în străinătate, 
în 1940 este numit profesor la Academia 
de Belle Arte din Iaşi, mai târziu (1950) la 
Cluj, iar din 1966 funcţionează ca profesor 
de sculptură la Institutul de Arte Plastice 
Nicolae Grigorescu din Bucureşti. în 1956 
participă la Bienala din Veneţia, expunând 
la pavilionul românesc 15 lucrări, iar în 
1961 expune la Expoziţia de sculptură 
contemporană, organizată pe lângă Muzeul 
Rodin din Paris. In 1975 donează muze¬ 
ului oraşului Fălticeni un mare număr de 
sculpturi şi desene, cu care se înfiinţează 
Colecţia Ion Irimescu. Este ales în 1978 
preşedinte al Uniunii Artiştilor Plastici din 
România, unde activează până în 1989. în 
2001 primeşte Premiul pentru Excelenţă în 
cultura română. Este membru de onoare al 
Academiei Române. La 27 februarie 2003, 
Academia Română îl sărbătoreşte cu prilejul 
împlinirii vârstei de 100 de ani. Este al doilea 
artist român aflat în viaţă la sărbătorirea 
centenarului său, după Cella Delavrancea. 

Isac, Emil 

(27.05.1886, Cluj-Napoca - 
25.03.1954, Cluj-Napoca) 

Poet. A debutat în 1902 în revista Familia, 
apoi a colaborat la Viaţa nouă, Noua revistă 
română, România muncitoare, Cuvântul liber, 
Viaţa românească etc. Printre poeziile sale cele 
mai cunoscute se numără „Mama, Ochii tăi 
albaştri" şi „Pe lângă apa care trece". După 
moartea sa a fost construit un muzeu în casa 
lui, format din trei mari camere, dedicate 
vieţii poetului, tatălui său şi lucrărilor sale. 
Volume: Poezii, impresii şi suveniruri moderne, 
1908; Ardealule, Ardealule bătrân , 1916; Poeme 
în proză , 1923; Cartea unui om, 1925; Poeme, 
1936; Opere, 1946; Poezii alese, 1955. 

Isanos, Magda 

(17.04.1916, laşi - 17.11.1944, Bucureşti) 

Poetă. Bunicul dinspre mamă era grec. 
Nepoată a Elenei Alistar. Soţie a lui Eusebiu 
Camilar. A absolvit Şcoala Eparhială de fete 
din Chişinău, iar Universitatea la Iaşi: Drep¬ 
tul şi Filosofia. A practicat avocatura. Antum 
a publicat doar un volum: Poezii, 1943. 

Isărescu, Constantin Mugur(el) 

(1.08.1949, Drăgăşani, jud. Vâlcea) 

Economist, guvernator al Băncii Naţi¬ 
onale a României. A fost prim-ministru 
al României în perioada 22 decembrie 

Ischimji 



Emil Isac Magda Isanos Constantin Mugur Isărescu Nicolae Ischimji 


1999 - 28 noiembrie 2000. A absolvit în 
anul 1971 cursurile Facultăţii de Comerţ 
Exterior din cadrul Academiei de Studii 
Economice din Bucureşti. A fost cercetător 
ştiinţific la Institutul de Economie Mon¬ 
dială din Bucureşti pentru următorii 19 
ani. A luat contact cu ţările cu economie 
de piaţă, participând la cursuri în Statele 
Unite. în 1989 a obţinut titlul de doctor 
în economie cu teza „Politici ale ratelor de 
schimb". După 1989 a lucrat la Ministerul 
Afacerilor Externe, apoi ca reprezentant 
comercial la Ambasada României din Sta¬ 
tele Unite ale Americii, iar din septembrie 
1990 a fost Guvernatorul Băncii Naţionale 
a României. între 1990 şi 1991 a condus 
Comisia guvernamentală pentru identifica¬ 
rea şi recuperarea fondurilor deturnate din 
patrimoniul statului de către N. Ceauşescu 
şi colaboratorii săi. în 1993 devine mem¬ 
bru al Clubului de la Roma, preşedinte al 
Asociaţiei Române a Clubului de la Roma, 
reales în această funcţie în 1999. în 1998 
este ales vicepreşedinte al Clubului Guver¬ 
natorilor Băncilor Centrale din Balcani, 
Marea Neagră şi Asia Centrală, iar în 2002 
preşedinte al acestui club. Pe 16 decembrie 
1999 a devenit prim-ministru al României, 
dar după numai un an coaliţia aflată atunci 
la putere a pierdut alegerile (în noiembrie 
2000). Guvernul condus de el a elaborat 
strategia economică de aderare la Uniu¬ 
nea Europeană. După 2000 s-a întors la 
Banca Naţională a României pentru încă 
un mandat de guvernator. Pe 1 iulie 2005 
a introdus leul nou, după liberalizarea 
contului de capital. A dus o politică activă 
în privinţa dobânzilor acordate la credite, a 
siguranţei băncilor. Lucrări: Datoria externă 
(1977); Afaceri şi căderi financiare în lumea 
capitalului (1979) - în colaborare cu Nico¬ 
lae Murgu şi Paul Ştefănescu; Metodologia 
prognozării cursurilor de schimb (1980); Politici 
şi determinante ale cursului de schimb (1981); 
Aurul mit şi realitate (1981) - în colaborare 
cu Nicolae Murgu; Problema inflaţiei în 


România interbelică (1981); Managementul 
în comerţul internaţional (1982); în zgomotul 
bursei (1982) - în colaborare cu Nicolae 
Murgu şi Constantin Lazăr; Bursele de măr¬ 
furi şi bursa de valori (1982); Contul curent şi 
balanţa de plăţi externe (1985); Balanţa de plăţi 
şi indicatorii macroeconomici (1986); Raport 
privind regimul valutar din România şi măsu¬ 
rile necesare pentru stabilizarea cursului leului 
(1992); Politica monetară, stabilitatea macroeco¬ 
nomică şi reforma bancară în România (1995); 
Reforma sistemului financiar în România şi inte¬ 
grarea europeană (1996); Inflaţia şi echilibrele 
fundamentale ale economiei româneşti (1996); 
România: o previziune pe termen lung; Relan¬ 
sarea creşterii economice a României. Seminarul 
Clubului de la Roma (1999). A primit titlul de 
Doctor Honoris Causa al Universităţii din 
Craiova (2003), al Universităţii din Piteşti 
(2006) şi al Universităţii George Bacovia din 
Bacău (2007). Din iunie 2007 este cetăţean 
de onoare al municipiului Sibiu. în 2007 i 
s-a conferit Ordinul Meritul Industrial şi 
Comercial în grad de Mare Ofiţer. Distins 
cu Legiunea de Onoare a Franţei în grad 
de Ofiţer, 2011. Din 2006 membru titular 
al Academiei Române. în prezent este şi 
preşedintele Secţiei de economie, sociologie 
şi ştiinţe juridice a Academiei Române. 

Ischimji, Nicolae 

(1944, Chişinău) 

Designer. A absolvit Facultatea de Arhi¬ 
tectură la Universitatea Tehnică a Moldo¬ 
vei. Specializare la Institutul de Ingineri 
Constructori din Leningrad. Profesor la 
Facultatea de Arhitectură din Chişinău. 
A avut expoziţii în Moldova, Franţa, Olanda 
şi Rusia. Lucrări: Aparatul Birocraţiei , metal 
ruginit, 1985; Ispita revoluţiei , metal ruginit, 
1986; Centralism democratic , metal ruginit, 
1986; Parcul pionerilor , metal ruginit, 1987; 
Conducător , metal, piatră, 1997; Dansul , metal, 
piatră, 1998; Călătorie în sine , metal, 1998; 
Purgatoriu , metal, perie, 1998; Timpul de a 
aduna pietrele, metaî, piatră, 2001-2002. 

Iscovescu 



Barbu Iscovescu 


losif Iser 


Isidore Isou 


Petre Ispirescu 


Iscovescu, Barbu 

nume la naştere Iscovici 

(1816, Bucureşti - 24.10.1854, Istanbul) 

Pictor. Evreu ca etnie. A absolvit liceul 
Sf. Sava ca elev al lui S cariat Wallenştein, iar 
Mihai Ghica, ministrul Trebilor Dinlăuntru, 
i-a obţinut o bursă la Viena, unde a stat peste 
şapte ani, fiind membru al Societăţii Stu¬ 
denţilor Români (1845). Prieten cu Negulici 
şi Rosenthal. A conceput drapelul revoluţiei 
de la 1848. După înfrângerea revoluţiei în 
Ţara Românească, la care participase, fuge 
la Braşov împreună cu George Magheru şi 
de acolo în Ţara Moţilor, unde ia legătura 
cu Avram Iancu. Lucrări: Ioane Butteanu din 
Funtana Cornului, un duce al românilor, 1848; 
Simeon Balintu, preot de la Roşia Abrudului; 
Petre Dobra, prefectul de Zlatna; Adam Balint, 
Aide de VArmee şi Perceptor imperator de Haţeg; 
Apărătorii naţionalităţii române din Transil¬ 
vania, 1848-1849, litografie; Avram Iancu 
1849, dela Vidra, Prefect Aurar, gen(e ral); Vasile 
Lupu ; Mihnea cel Rău; Brâncoveanu; Grigore 
Ghica al Moldovei. în 1852 a plecat la Paris 
şi de acolo, prin Atena şi Chios, la Istanbul. 
A donat toate lucrările Muzeului Oraşului 
Bucureşti, creat de Walenştein, iar cărţile, 
liceului Sf. Sava. 

Iser, losif 

(21.05.1881, Bucureşti - 25.04.1958, Bucureşti) 
Pictor şi grafician. Evreu. Socialist. A stu¬ 
diat la Miinchen şi la Paris. Iniţial a fost 
inspirat de curentul expresionist. A lucrat 
pentru presa socialistă, la Facla şi Adevărul, 
unde a publicat un număr mare de carica¬ 
turi. în perioada de maturitate pictura sa 
cuprinde scene de viaţă pe teme dobrogene, 
cu portrete de localnici tătari. în urma unor 
călătorii în Spania şi în Orient, adoptă o 
coloristică mai luminoasă, cu tentă exotică: 
Tătăroaică în albastru sau Familie de tătari. 
După al Doilea Război Mondial, a pictat 
în special portrete de muncitori. Sunt 
cunoscute desenele satirice antidinastice: 


Aplicarea constituţiei, 1911; 10 mai, purpură 
şi sânge, 1912; Holera, 1912; Greva, 1912; 
Carol I - 1907, 1913, iar din perioada de 
maturitate artistică: Tătăroaică din Medgidia, 
1913; Peisaj dobrogean, 1918; Familie de tătari, 
1936; Tătăroaică, 1936; Odalisca mare în gri şi 
bleu, 1945; Arlechin şi dansatoare; Nud; Toledo; 
Autoportret; Portretul muncitorului Lăzărescu; 
Maica Bucurea toarce; Ţărănci torcând. Mem¬ 
bru al Academiei Române (1955). 

Isou, Isidore 

nume la naştere loan Isidor Goldstein 

(1925, Botoşani - 28.06.2007, Paris) 

Poet şi regizor de film. A publicat în perioada 
celui de-al Doilea Război Mondial în revis¬ 
tele de avangardă de la Bucureşti. A plecat 
la Paris în 1942 şi a iniţiat lettrismul, curent 
artistic avangardist, unul din curentele 
generatoare ale Bauhausului, existenţia¬ 
lismului francez şi stilului baricadelor din 
Paris cu prilejul mişcării studenţeşti din 
1968. A făcut film experimental: Trăite de 
Bave et d'Eternite (Venom and Eternity) (1951), 
şi a scris despre lettrism: Introduction ă une 
nouvelle poesie et ă une nouvelle musique, 1947; 
Fondements pour la transformation integrale 
du theâtre, 1952; Esthetique du cinema, 1952; 
Introduction ă une esthetique imaginaire, 1956; 
Manifeste pour une nouvelle psychokladologie et 
une nouvelle psychotherapie, 1971 ; La Creatique 
ou la Novatique (1941-1976); Fondements pour 
une nouvelle physique, suivis de Fondements pour 
une nouvelle chimie, 1987. S-a sinucis. 

Ispirescu, Petre 

(7.01.1830, Bucureşti - 21.11.1887, Bucureşti) 
Folclorist. Autodidact. Tipograf la tipogra¬ 
fia lui Zaharia Carcalechi, apoi la aceea a 
Academiei. Culegător de poveşti şi basme 
populare: Legendele şi basmele românilor; Ghi¬ 
citori şi proverburi, 2 voi., 1872-1876; Snoave 
şi poveşti populare, 2 voi, 1873-1874; Poveştile 
unchiaşului sfătos, 1879; Pilde şi ghicitori, 1880; 
Jocuri şi jucării de copii, 1885. 

Constantin I. Istrati Panait Istrati Bogdan Istru Marcel Iureş 


Istrati, Constantin I. 

(5.09.1850, Roman - 17.01.1918, Paris) 
Chimist şi medic militar. A absolvit Şcoala 
Naţională de Medicină şi Farmacie din 
Bucureşti. în paralel a urmat şi chimia. 
Membru fondator al Societăţii Studenţilor 
în Medicină (1875), prima asociaţie studen¬ 
ţească din România. A luat parte la Războiul 
de Independenţă ca medic de regiment. 
Profesor la Medicină şi la Facultatea de 
Chimie a Universităţii din Bucureşti, unde 
a întemeiat şcoala de chimie organică din 
România. A făcut cercetări asupra bogăţiilor 
naturale ale ţării (sare, petrol, chihlimbar, 
ozocherită etc.). Studiind derivaţii halo- 
genaţi ai benzenului, a descoperit o nouă 
clasă de coloranţi, pe care i-a numit fran- 
ceine. A izolat din plută o substanţă nouă, 
friedelina. Este autorul unui Curs elementar 
de chimie , pentru elevii de liceu şi candidaţii 
la bacalaureat, apărut în 1891 şi tradus în 
limbile franceză şi spaniolă. Prin lucrarea 
Studiul relativ la o nomenclatură generală în 
chimia organică (1913) a adus contribuţii 
valoroase la fixarea nomenclaturii ştiinţifice. 
Ca reprezentant al materialismului ştiinţi- 
fic-naturalist, a evidenţiat unitatea materiei, 
a combătut energetismul şi, în genere, ide¬ 
alismul fizic şi agnosticismul, generate de 
criza din fizică. A desfăşurat o intensă activi¬ 
tate socială în domeniul medical, cultural şi 
ştiinţific. A întemeiat Societatea Română de 
Ştiinţe (1890) şi Asociaţia Română pentru 
înaintarea şi Răspândirea Ştiinţelor (1902). 
A fost membru de onoare al mai multor 
societăţi ştiinţifice străine. Membru titular 
(1899), vicepreşedinte (1907-1910), preşe¬ 
dinte al Academiei Române (1913-1916) şi 
şef al Secţiei ştiinţifice (1916-1918). 

Istrati, Panait 

(10.08.1884, Baldovineşti, jud. Brăila - 
16.04.1935, Bucureşti) 

Scriitor. Autodidact. A debutat în publicis¬ 
tică sub auspiciile mişcării socialiste. A înce¬ 
put să scrie literatură în Franţa, la îndemnul 


lui Romain Rolland, care i-a prefaţat prima 
lucrare: Chira Chiralina , 1925. A mai scris, 
în stil exotic, Prezentarea haiducilor , 1924; 
Codine, 1925, după care s-a turnat în 1963 
filmul româno-francez Codin, în regia lui 
Henri Colpi, premiat pentru scenariu la 
Festivalul de la Cannes; Ciulinii Bărăganului , 
1928 ş.a. A scris despre călătoria în URSS 
şi grevele de la Lupeni: Vers l'autre flamme 
(Spre cealaltă flacără), 1929. O stradă din 
Marsilia îi poartă numele. 

Istru, Bogdan, nume la naştere 
Ion Bădărău, în rusă Ivan Bodarev 

(13.05.1914, Pistruieni, Basarabia - 
15.03.1993, Chişinău) 

Poet. Istru este numele antic, grecesc, al 
Dunării. A absolvit Şcoala Normală la 
Iaşi şi a fost învăţător. A publicat versuri 
influenţate de Ion Barbu şi menţionate de 
G. Călinescu în Istoria literaturii române şi a 
continuat să publice şi după ce Moldova a 
intrat în componenţa URSS, acum cultivând 
o poezie în spirit comunist: Glasul Patriei 
(1946), Drumuri spre lumină (1947), Pohoar- 
nele (1947), în avangardă (1951), Primăvară 
în Carpaţi (1955), Din mal în mal (1958), 
Tatar-Bunar (1974), Popasuri (1989), Pasărea 
albastră (1992). Distins cu Premiul de Stat al 
Republicii Moldova (1976). Membru cores¬ 
pondent al Academiei de Ştiinţe a Moldovei. 

Iureş, Marcel 

(2.08.1951, Băileşti) 

Actor. A absolvit Institutul de Teatru la 
Bucureşti. Joacă pe scena Teatrului Bulan- 
dra şi la Teatrul Act (al cărui fondator este). 
Roluri: în perioada 1978-1981 joacă la 
Cluj-Napoca - Beckman în piesa Afară în 
faţa uşii de Wolfgang Borchert, regia Mihai 
Măniuţiu; Corifeul în Perşii de Eschil, regia 
Mihai Măniuţiu. Din 1981 joacă la Teatrul 
Bulandra în Poezia muzicii tinere , spectacol 
realizat de Florian Pittiş (1981); Cabala Bigo¬ 
ţilor de Mihail Bulgakov, regia Alexandru 
Tocilescu; Cu uşile închise de Jean-Paul Sar- 
tre, regia Mihai Măniuţiu (1982); Menajeria 

Iuriev 


de sticlă de Tennessee Williams, regia Ioan 
Taub (1982); Hamlet de William Shakes- 
peare, regia Alexandru Tocilescu (1985); 
Uriaşii Munţilor de Luigi Pirandello, regia 
Cătălina Buzoianu (1986); A treia ţeapă de 
Marin Sorescu, regia Ion Caramitru (1987); 
Câinele grădinarului de Lope de Vega, regia 
Florian Pittiş (1988); Visul unei nopţi de vară 
de W Shakespeare, regia Liviu Ciulei (1991); 
Trei surori de A.P. Cehov, regia Alexandru 
Darie (1995); Caligula de Albert Camus, regia 
Mihai Mănuţiu (1996); Henric IV de Luigi 
Pirandello, regia Liviu Ciulei (2005); Goall 
Goal! (2005); Isolation (2005). A mai deţinut 
roluri la Teatrul Odeon, Teatrul Naţional din 
Bucureşti şi Teatrul Act. Roluri în film: Aurel 
Vlaicu (1977); Artista, dolarii şi ardelenii (1979); 
Castle in the Carpathians (1981); Să mori rănit 
din dragoste de viaţă (1983); Domnişoara Aurica 
(1985); Vacanţa cea mare (1988); Cei care plătesc 
cu viaţa (1991); Interviu cu un vampir. Cronicile 
vampirului (Interview with the Vampire. Chro- 
nicles , 1994); Misiune imposibilă (1996); Fii cu 
ochii pe fericire (1999); Războiul lui Hart (2002); 
Cambridge Spies (2003); Aventurile unei zile 
(2004); Logodnicii din America (2007); Youth 
WithoutYouth (2007); Pirates of the Caribbean.At 
world's end (2007); Călătoria lui Gruber (2008); 
Goal! Goal! Goal! (2009); Foyle's Wa (serial TV 
2010). Premiul UNITER pentru cel mai bun 
actor (stagiunea 1997-1998), pentru rolul 
titular din spectacolul Richard al IV-lea de W. 
Shakespeare; Premiul UNITER pentru cel 
mai bun actor (stagiunea 2000-2001), pentru 
rolul Bruscon din spectacolul Creatorul de tea¬ 
tru de Thomas Bernhard; Premiul UNITER 
de excelenţă (stagiunea 2002-2003). Din 
2004 este preşedintele Festivalului Internaţi¬ 
onal de Film Independent Anonimul. 

Iuriev, Ana, nume la naştere Onilă Ana 
(9.02.1944, Bravicea, RSSM) 

Regizor de film. A absolvit Institutul de Cine¬ 
matografie la Moscova. Regizor la Moldova 
Film, a lucrat documentare: Ruta de onoare , 
1974; Toate încep din copilărie , 1975; Elena 
Strujuc , 1978; Măria sa, Femeia /, 1982; Ascultă 
chemarea viitorului , 1984; Vatră fără leagan , 
1987; Fluierul lui Dumitriţă , 1989. Premiul 
pentru cel mai bun film al anului, Chişinău, 
1980. în prezent locuieşte la Moscova. 

Iustin Moisescu 

V Moisescu, Iustin 

Ivacicovici, Sofronie 

(6.03.1793, Deliblata, Banatul Sârbesc - 
21.12.1861, Biserica Albă, Banatul Sârbesc, 
Voivodina) 

Teolog. Frate cu Procopie Ivaşcovici. Familie 
românească (Ivaşcu) originară din Goruia, 


jud. Caras Severin, colonizată în timpul 
stăpânirii austro-ungare în sudul Dunării 
pentru a desţeleni noi pământuri, care apoi 
au fost cumpărate de proprietari maghiari. 
A absolvit Teologia la Sremski Karlovci. 
Profesor la Teologie, a predat latina, româna, 
sârba, maghiara şi germana. Din 1822 pro¬ 
fesor la Institutul Clerical Sârbo-Român 
din Vârşeţ, unde a predat teologia naturală, 
pastorală, dogmatică, catihetica, pedagogia 
şi interpretarea Evangheliei. A fost şi tradu¬ 
cător pentru limba română la Consistoriul 
eparhial din Vârşeţ. A fost şi protopresbiter al 
Vărădiei cu sediul la Sremski Karlovci, apoi la 
Palanca, sediul la Biserica Albă, unde a reuşit 
să ţină slujbe în limba română o dată la trei 
săptămâni. Lucrări: Oda episcopului Maxim 
Manuilovici , 1830; Călătoria lui Anaccharsis 
(traducere), 7 voi., 1851. A lăsat în manuscris 
traduceri din Seneca şi scrieri originale. 

Ivan, Nicolae 

(17.05.1855, Aciliu, jud. Sibiu - 3.02.1936, Cluj) 
Episcop ortodox. A absolvit Seminarul 
Teologic la Sibiu. Preot la Aiud şi fondatorul 
primei reviste din Orăştie: Revista Orăştiei. 
Membru în Congresul Naţional Bisericesc 
al Mitropoliei Ardealului. A pus bazele 
Academiei Teologice din Cluj (1924). Vice¬ 
preşedinte al Partidului Naţional Român 
(1906-1908), a militat pentru unirea cu 
România. A înfiinţat băncile Iulia din Alba 
Iulia, Vatra din Cluj şi Lumina din Sibiu şi a 
fost preşedintele lor. Senator de Sibiu-Sălişte 
după Marea Unire. 

Ivanţoc, Andrei 

(9.03.1961, Opaci, Republica Moldova) 

Militant politic. Şofer de meserie. A făcut 
parte din rezistenţa românească de la Tiras- 
pol, organizată de filiala Frontului Popular 
din Moldova, condusă de Ilie Ilaşcu. Arestat 
şi deţinut la Tiraspol (1992-2007). Deve¬ 
nit cetăţean român în 2001, fiind încă la 
închisoare. Expulzat în România. Distins cu 
Ordinul Naţional Steaua României în grad 
de Cavaler (2007). 

Ivasiuc, Alexandru 

(12.06.1933, Sighetul Marmaţiei - 
4.03.1977, Bucureşti) 

Prozator. începe Filosofia şi Medicina la 
Bucureşti, e arestat în 1956 şi condamnat 
pentru agitaţie publică în legătură cu eveni¬ 
mentele din Ungaria, plus doi ani domiciliu 
forţat. A lucrat ca muncitor, translator la 
Ambasada SUA, redactor-şef la Editura 
Cartea Românească, director al Casei de 
Filme nr. 1. Scrie o proză intelectuală, în 

Ivănescu 



Andrei Ivanţoc Alexandru Ivasiuc Cezar Ivănescu Gheorghe Ivănescu 


care personajele încearcă să înţeleagă meca¬ 
nismul social: Vestibul, 1967, debut, Premiul 
Uniunii Scriitorilor; Interval, 1968; Cunoaş¬ 
tere de noapte, 1969; Păsările, 1970, Premiul 
Uniunii Scriitorilor, Premiul Academiei, 
Premiul Consiliului Culturii şi Educaţiei 
Socialiste; Apa, 1973; Iluminări, 1975; Racul, 
1976, primul roman românesc despre o 
dictatură de tip latino-american. 

Ivaşcovici, Procopie 

(8.08.1808, Deliblata, jud. Torontal, 

Banatul Sârbesc - 11.05.1889, Biserica Albă, 
Banatul Sârbesc, Voivodina) 

Mitropolit şi patriarh. Frate cu Sofronie 
Ivacicovici. A studiat la gimnaziul din Ora¬ 
dea şi Novi Sad, apoi a absolvit Filosofia 
la Kesmark, Teologia la Vârşeţ, Dreptul la 
Sarospatak. A lucrat la Episcopia Sârbă 
din Carlovaţ, s-a călugărit la mănăstirea 
Gergeteg, a fost stareţ la mănăstirea sârbă 
Cruşedol, episcop al Aradului, mitropolit 
al Transilvaniei (1873-1874) după Andrei 
Şaguna, patriarh al Bisericii Ortodoxe Sârbe 
cu sediul la Carlovaţ (1874-1880). Acţiunea 
sa principală în Transilvnia a fost îndreptată 
în direcţia fortificării ortodoxiei (şi prin 
aceasta a identităţii româneşti) după ideea 
că ortodoxia răsăriteană trebuie să rămână 
unită în faţa altor religii (era perioada când 
apăreau greco-catolicii, o religie existentă în 
lume doar în Transilvania şi Ucraina). A fost 
primul preşedinte al Asociaţiei Naţionale 
Arădene pentru Cultura Poporului Român 
(1863), iar mai târziu preşedinte de onoare. 

Ivănescu, Cezar 

(6.08.1941, Bârlad - 24.04.2008, Bucureşti) 
Poet. Nepot al lui Gheorghe I. A absolvit 
Filologia la Iaşi şi a fost redactor la diverse 
publicaţii, mai multă vreme la Luceajurul. 
Director fondator al Editurii Junimea din 
Iaşi după 1989. Lucrări: Rod, 1968; Rod III, 
1975; Rod IV, 1977; La Baad; 1979; Muzeon, 
1979; Fragmente din Muzeon, 1982, Doina, 
1983, 1986; Rod, 1985; Timpul asasinilor 


(împreună cu Stela Covaci), 1997; Poeme, 
1999; Opera poetică, 2 voi., 2000 (Editura 
Cartier, Chişinău). 

Ivănescu, Gheorghe 

(20.10/2.11.1912, Vutcarii, jud. Fălciu, 
jud. Vaslui - 3.06.1987, laşi) 

Lingvist şi filolog. Unchi al lui Cezar I. Este 
licenţiat în filologie modernă la Facultatea 
de Litere şi Filosofie din Iaşi (1933). Studii 
postuniversitare la Ecole Pratique des Hau- 
tes Etudes din Paris (1934-1935) şi la Şcoala 
Română din Roma (1935-1937). Â fost pro¬ 
fesor la Universitatea din Iaşi (1945-1952), 
cercetător ştiinţific, profesor de lingvistică 
romanică şi generală la Universitatea din 
Timişoara (1962-1969), profesor de ling¬ 
vistică românească şi indo-europeană la 
Universitatea din Craiova (1969-1971), 
după care revine la Universitatea din Iaşi. 
Lucrări: Problemele capitale ale vechii române 
literare, 1947; Originea românilor (curs lito¬ 
grafiat), 1947; Curs de sintaxa limbii române 
moderne, 1948, reeditat în 2004; Istoria limbii 
române, 1980, reeditată în 2000; Lingvistica 
generală şi românească, 1983. Membru cores¬ 
pondent al Academiei Române (1965). 

Ivănescu, Mircea 

(26.03.1931, Bucureşti - 21.07.2011, Sibiu) 

Poet şi traducător. A absolvit Filologia 
(engleză-germană) la Bucureşti. A lucrat ca 
redactor la Bucureşti (AGERPRES, Lumea) şi 
Sibiu (Transilvania). Format la şcoala litera¬ 
turii engleze şi americane, din care a tradus 
masiv, scrie o poezie discursivă, problemati- 
zantă: Versuri, 1968, debut; Poesii, 1971; Alte 
poesii, 1976; Versuri vechi, nouă, 1988; Poeme 
vechi, nouă, 1989. A primit Premiul Uniunii 
Scriitorilor pentru traducerea lui Leonard 
Bernstein - Cum să înţelegem muzica • Concerte 
pentru tineret, 1982. A tradus J. Joyce, F. Kafka, 
W. Faulkner, S. Fitzgerald, T. Capote, P. Bea- 
gle, Robert Muşii - Omul jură însuşiri, 1995, 
Premiul Uniunii Scriitorilor. Premiul Opera 
Omnia al Uniunii Scriitorilor, 1993. 

Mircea Ivănescu (poet) Mircea Ivănescu (inginer) 


Ivănescu, Mircea 

(3.05.1943, Larga, RSSM) 

Inginer. A absolvit Facultatea de Electroteh¬ 
nică a Institutului Politehnic din Bucureşti. 
Profesor şi rector (1990-2004) al Universită¬ 
ţii din Craiova. Profesor invitat la mai multe 
universităţi din Europa şi SUA. Contribuţii 
în domeniile sisteme cu parametri distribu¬ 
iţi, sisteme discrete, sisteme fuzzy, sisteme 
neliniare, robotică. Lucrări: Electro-Rheolo- 
gical Fluid Controllers, 1998; Dynamic control 
for a tentacle manipulator with SA/LA actuators, 
2003, în colaborare; Distributed Control for a 


Grasping Function, 2007, în colaborare. Pre¬ 
şedinte al Societăţii Române de Robotică. 
Membru al Academiei de Ştiinţe Tehnice 
din România. 

Ivănuş, Mie 

(1913, Micherechi, Ungaria - 1999, Gyula) 
Scriitor. Colaborator la Gazeta română (care 
apare din 1956, Gyula, Ungaria). Este auto¬ 
rul volumului de poezii Vioara cu cinci strune ; 
autor prolific de povestiri, nuvele. A publicat 
singurul roman din literatura română din 
Ungaria: Elindultam szep Erdelyibal (Am ple¬ 
cat din frumosul Ardeal), dar şi Lumea viselor, 
nuvele originale şi traduceri; A magyarors- 
zâgi românok neprajza (Din tradiţiile populare 
ale românilor din Ungaria), 1993. Universul 
copilăriei michirechene este surprins în 
versuri bine ritmate şi rimate: „Floricuţa din 
Micherechi", „Mireasa de trei ani", „Aniţa la 
grădiniţă". Proza şi poezia sa se studiază în 
clasa a XH-a a liceului în limba română din 
Gyula, Ungaria, centru spiritual al comuni¬ 
tăţii româneşti. 

Ivireanul, Antim 

V Antim Ivireanul 

Jacotă, Anatol 

(21.06.1941, Bădragii Noi, Basarabia - 
11.01.2010, Chişinău) 

Biolog. A absolvit Facultatea de Agrono¬ 
mie a Institutului Agricol din Chişinău. 
Doctor habilitat (docent), specializat în 
genetică vegetală. Fondator şi director al 
Institutului de Genetică al ASM, al bazei 
sale experimentale, inclusiv al unei secţii de 
brevetare. Contribuţii în domeniul reacţiilor 
de adaptare ale plantelor la stress, identifi¬ 
carea genomului responsabil pentru aceasta, 
cultivarea genotipurilor rezistente şi crearea 
biotehnologiilor de selecţie a lor. Au fost 
create 40 de soiuri noi de plante, 25 sunt 
omologate, 15 sunt în producţie. Membru al 
Academiei de Ştiinţe a Moldovei. 

Jako Pal Zsigmond (Sigismund) 

(2.09.1916, Roşiori, Bihor - 
26.10.2008, Kolozsvâr) 

Istoric de etnie maghiară. A absolvit Facul¬ 
tatea de Litere şi Filosofie la Budapesta. 
Director al Arhivelor Muzeului Ardelean 
din Cluj. Contribuţii la istoria medievală 
a Transilvaniei. Lucrări: Istoricul manufac¬ 
turilor de potasă din valea Ungurului şi Călin , 
1953; Tipografia de la Sibiu şi locul ei în istoria 
tiparului românesc din sec. XVI , 1964; Timotei 
Cipariu şi posibilităţile bibliofiliei româneşti din 
Transilvania înainte de 1848 , 1968; începuturile 
fabricării hârtiei în ţara noastră. Morile de hârtie 
din Braşov şi Cluj în sec. XVI , 1970. Membru 
de onoare al Academiei Române (1996). 

Jalea, Ion 

(19.05.1887, Casimcea, jud. Tulcea - 
7.11.1983, Bucureşti) 

Sculptor. După Şcoala de Arte şi Meserii 
(absolvită în 1908) urmează studiile Acade¬ 
miei de Belle Arte din Bucureşti, avându-i 
profesori pe sculptorii Frederik Storck şi 
Dimitrie Paciurea. îşi desăvârşeşte formaţia 
artistică la Paris, la Academia Julian, în 
atelierul lui Antoine Bourdelle. Din 1956 
a funcţionat ca preşedinte activ al Uniunii 
Artiştilor Plastici din România. Este autor 
a numeroase monumente, statui, busturi, 


reliefuri, compoziţii alegorice. O sinteză a 
înzestrării sale, a perfectei îmbinări între 
nivelul realist şi cel alegoric, a ştiinţei armo¬ 
nizării tensiunilor dinamice şi statice ne 
oferă compoziţia Arcaş odihnindu-se, lucrarea 
sa cea mai reprezentativă. Un mare număr 
din sculpturile lui se găseşte la Muzeul 
Memorial din Constanţa. Lucrări: busturile 
Spiru Haret şi George Enescu din Bucureşti; 
statuile Decebal din Deva, Mircea cel Bătrân 
din Tulcea, Monumentul eroilor ceferişti , realizat 
împreună cu Cornel Medrea la Bucureşti, 
basoreliefurile împărat şi Proletar şi cele de 
pe Obeliscul Unirii din Focşani; compoziţi¬ 
ile alegorice Lupta lui Hercule cu Centaurul , 
Căderea îngerilor , Lucifer (Parcul Herăstrău, 
Bucureşti). Obţine Marele Premiu al expo¬ 
ziţiilor internaţionale de la Paris şi de la Bar¬ 
celona, Premiul Naţional pentru sculptură 
(1941), Premiul de Stat (1957) şi - în acelaşi 
an - titlul de Artist al Poporului. Membru al 
Academiei Române (1963). 

Jar, Alexandru 

nume la naştere Alexandru Avram 
(21.09.1911, laşi - 10.11.1988, Bucureşti) 
Scriitor şi om politic. Evreu ca etnie. Soţ al 
Olgăi Bande. Membru al PCR din ilegalitate, 
ca urmare a ascensiunii lui Hitler la putere 
în Germania. Voluntar pe frontul războiului 
civil din Spania, a acţionat, ca şi soţia sa, 
în rezistenţa franceză. După decapitarea ei 
de către Gestapo a revenit în România, dar 
a devenit oponent al lui Gheorghe Ghe- 
orghiu-Dej încă din anii 1950 şi oponent 
al liniei staliniste a PCR. Exclus din partid 
în 1956 (acuzat de Miron Constantinescu 
pentru „deviere intelectualistă"). Lucrări: 
Sânge şi vis (1946); Poemul marii deşteptări 
(1946); Fragment de veac (1946); Moartea lui 
Iosif Clisei (1948); Evadare (1949); Sfârşitul 
jalbelor (1950); Marea pregătire (1952); Undeva 
pe Dunăre (1952); Cucuietul (1954); O poveste 
simplă (1955); Lagard cel însemnat (1966); 
Trădarea lunii (1968); Eu, Consuela (1971); 
Naşul şi fericirea lumii (1976). Laureat al Pre¬ 
miului de Stat (1950). Episoade ale acestor 

Anatol Jacotă Jako Pal Zsigmond 


Ion Jalea 


Tudor Jarda 



întâmplări sunt narate în romanul Colecţia de 
biografii autobiografii şi memorii contemporane 
de Petru Dumitriu. 

Jarda, Tudor 

(11.02.1922, Cluj - 14.08.2007, Bucureşti) 
Compozitor. A absovit Conservatorul la Cluj 
(mutat la Timişoara după Diktat). Profesor şi 
rector al Conservatorului din Cluj, director 
al Operei Române din Cluj. A scris muzică 
de operă: Neamul Şoimăreştilor (1956); Pădu¬ 
rea vulturilor (1960); alegoria lirică Dreptul la 
viaţă (1965); tabloul coral-coregrafic Cu ţurca 
(1969); opera în patru acte înger şi demon 
(1985), lucrări simfonice: Simfonia I în la 
minor (1951); Concertul pentru flaut şi orchestră 
(1952), şi vocal-simfonice inspirate din fol¬ 
clor: Hai la joc (1954); Mă dusei în târg la moţi 
(1955); Colo-n sus pe munte verde (1956); trei 
suite bihorene pentru cor mixt (1957-1958); 
Trei cântece de pe Mureş (1958); Coruri pe 
versuri populare (1964); tripticul pentru cor 
de femei Dorul (1965); Mă luai , luai (1965); 
colindul La poartă la Ţăligrad (1965); Zece 
coruri de pe Someş (1969). A fost membru de 
onoare al Operei Naţionale din Cluj, cetă¬ 
ţean de onoare al oraşului Cluj, distins cu 
Ordinul Naţional pentru Merit în grad de 
Cavaler, 2002. 

Jarnik, Jan Urban 

(25.05.1848, Potstyn, Cehia - 12.01.1923, Praga) 
Romanist ceh, specialist în limba română. 
Profesor la Universitatea Carolină Cehă 
(membru fondator) din Praga. Institutul de 
Lingvistică din Slovacia îi poartă numele. 
Prieten cu Masaryk, primul preşedinte al 
Cehoslovaciei ca stat independent; prieten 
cu Nicolae Iorga; preţuit în mod deosebit 
de Carol al Il-lea pentru cercetările sale de 
limba română şi pentru culegerea folclorului 
românesc, mai ales din Transilvania, cu aju¬ 
torul studenţilor de la Blaj. A corespondat cu 
Timotei Cipariu. în timpul Primului Război 
Mondial a înfiinţat la Praga o şcoală de limba 
română pentru prizonierii români neştiutori 


de carte. Prieten cu abatele Zavoral, şi el 
dedicat cauzei României ca parte a statelor 
naţionale mici din centrul şi sud-estul Euro¬ 
pei. S-a ocupat, de asemenea, şi de limba şi 
cultura albanezilor. Lucrări: Doine şi stigături 
din Ardeal, 2 voi., 1885. Membru de onoare 
al Academiei Române (1919). 

Jean Yonnel 

V Yonnel, Jean 

Jebeleanu, Eugen 

(24.04.1911, Câmpina - 21.08.1991, Bucureşti) 
Poet. Cumnat cu Virgil Teodorescu. A absol¬ 
vit Dreptul la Bucureşti. A colaborat, în 
perioada interbelică, la presa de stânga: Azi , 
Reporter, Dimineaţa. A fost redactor la diverse 
publicaţii. A debutat cu poezie ermetizantă, 
aflată sub influenţa lui Ion Barbu: Schituri 
cu soare, 1929; Inimi sub săbii, 1934, Premiul 
Fundaţiilor Regale, şi a continuat cu o largă 
deschidere spre social a registrului liric: 
Ceea ce nu se uită, 1945; Scutul păcii, 1949; 
Cântecele pădurii tinere, 1953; Surâsul Hiroşi- 
mei, 1958; Cântăm patria, 1959; Elegie pentru 
floarea secerată, 1967; Hanibal, 1972. Volumul 
de însemnări Deasupra zilei, 1981, conţine 
mărturii scriitoriceşti despre viaţa literară. 
Laureat al Premiului Etna Taormina (1970) 
şi al Premiului Herder (1972). Membru al 
Academiei Române (1974). 

Jecza, Peter 

(16.10.1939, Sf. Gheorghe, jud. Covasna - 
24.03.2009, Timişoara) 

Sculptor. Familie românească (Ieţa) origi¬ 
nară din Lugoj (cu numele maghiarizat) 
după tată şi secuiască după mamă. A absol¬ 
vit Institutul de Arte Plastice la Cluj. Elev 
al lui Romul Ladea. Profesor de sculptură 
la Facultatea de Arte a Universităţii de Vest 
din Timişoara, apoi la Institutul Politehnic, 
unde predă arhitectură şi creator al Funda¬ 
ţiei Interart Triade, care cuprinde o galerie 
pentru expoziţii şi mai multe programe de 
formare şi educare artistică a publicului 

şi amatorilor de creaţie. A sculptat peste 
700 de lucrări, majoritatea din bronz. Peste 
40 de expoziţii personale, în ţară şi în străi¬ 
nătate. A construit două biserici, la Orşova 
şi la Sf. Gheorghe. Membru al Academiei de 
Arte din România şi al Academiei de Arte 
Frumoase din Budapesta. Medalia de aur a 
preşedintelui Republicii Italia la Bienala de 
sculptură pe o temă dantescă, Ravenna/Ita- 
lia, 1978; Medalia Meritul Cultural clasa I, 
1980; Ordinul Naţional pentru Merit în 
grad de Ofiţer, 2000. 

Jenei, Emerich 

(22.03.1937, Agrişu Mic, jud. Arad) 

Jucător şi antrenor de fotbal. Şi-a început 
cariera la Steaua Roşie, Arad (1955), şi a evo¬ 
luat în principal la Steaua, Bucureşti (1957— 
1969), fiind apoi antrenor la aceeaşi echipă, 
dar şi în Ungaria şi la Universitatea Craiova. 
Devine faimos în 1986 când, ca antrenor la 
Steaua, câştigă Cupa Campionilor Europeni 
(contra FC Barcelona). S-a retras în 2000. 

Jerea, Hilda 

(1916, laşi - 1980, Bucureşti) 

Pianistă şi compozitoare. A început Conser¬ 
vatorul la Iaşi, dar l-a absolvit la Bucureşti, ca 
elevă a lui Mihail Jora, Florica Musicescu şi 
Dimitrie Cuclin. Specializare la Paris şi Buda¬ 
pesta. A concertat ca solistă ori în ansambluri 
camerale cu începere din 1936. Fondatoare 
şi conducătoare a formaţiei camerale Musica 
Nova. Lucrări componistice: oratoriul Sub 
soarele deşteptării , 1951. Distinsă cu Premiul 
de Stat şi Ordinul Muncii. 

Jereghi, Valeriu 

(19.10.1948, Străşeni, Republica Moldova) 
Regizor de film. A absolvit Institutul de Arte 
la Chişinău şi Institutul de Cinematografie 
la Moscova, Secţia regie de film. A regizat la 
Teatrul Mihai Eminescu din Chişinău (spec¬ 
tacole T. Williams) şi la studioul Moldova 
Film atât film artistic, cât şi documentare. în 
perioada 1990-2006 a lucrat la Moscova şi 


a făcut regie în România, Iugoslavia, Rusia. 
Filmografie: Zahărul moldovenesc, 1972; Cocos¬ 
târcul, 1978; Vreau să cânt, 1980; Gleb, 1982; 
Ar fi avut o altă soartă, 1983; Vânt sălbatic (în 
colaborare cu V Petrovici), 1985; Nicolai 
Sulac (scenariu), 1986; Iona, 1987, premiul II 
la Festivalul unional de Film de la Tbilisi; 
Arrivederci, proiect internaţional, Compania 
de film Prim Plan Studio, 2008. 

Jianu, lancu 

(1787, Romanaţi - 14.12.1842, Bucureşti) 
Haiduc. Deşi se trăgea dintr-o familie destul 
de înstărită, a fost un revoltat contra nedrep¬ 
tăţilor sociale şi naţionale. A organizat o mică 
armată (2 000-3 000 de oameni), sprijinită şi 
de 3 tunuri şi ţinea la respect paşalele de la 
Vidin care atacau Craiova, dar şi pe boierii 
care nedreptăţeau familiile oamenilor lui. 
A fost prins şi condamnat la moarte, dar a 
scăpat, conform legii, pentru că o fată l-a 
ales de soţ. A devenit mic boier şi, la 1812, 
a reuşit din nou să-şi strângă oamenii şi să-l 
sprijine pe Tudor Vladimirescu. Drapelul 
oastei lui Tudor a fost comandat de el lui 
Costache Poenaru. 

Jianu, loan 

(1880, Piteşti - 1972, Bucureşti) 

Medic. A absolvit Medicina la Bucureşti, ca 
discipol al lui Gheorghe Marinescu. Profe¬ 
sor la Facultatea de Medicină din Bucureşti. 
A înfiinţat la spitalul Colentina Laboratorul 
de Chirurgie şi Institutul Clinic-Chirurgical 
din Bucureşti, unde a fost apoi director 
(1928-1948). în 1926 a înfiinţat Ateneul 
pentru Propagandă Sanitară, care a devenit 
în 1934 sediul organizaţiei pe care a iniţiat-o 
pentru colaborarea între ţările balcanice: 
Federaţia de Chirurgie a Micii înţelegeri 
a Ţărilor Limitrofe. In acelaşi an a reluat 
colaborarea între medicii români şi cei din 
Uniunea Sovietică. în 1929 a fost membru 
fondator al Societăţii Internaţionale de 
Chirurgie Ortopedică şi Traumatologie, ca 
şi iniţiator al Asociaţiei Medicale Balcanice. 

A organizat specializări pentru studenţii 
medicinişti în Polonia, Cehia, Germania, 
în 1949 a înfiinţat clinica de chirurgie a 
spitalului Colentina. Contribuţii în chi¬ 
rurgia vasculară, autoplastie, heterogrefe. 
Este considerat un precursor al chirurgiei 
plastice româneşti: rinoplastie, palatoplas- 
tie, uretroplastie, esofagoplastie cu lambon 
cutanat. Spitalul de Urgenţă din Piteşti îi 
poartă numele. 

Jienescu, Gheorghe I. 

(16.09.1894, Rast, jud. Dolj - 
3.04.1971, Bucureşti) 

Aviator, general de escadră. în 1917 a fost 
selecţionat şi trimis în Anglia, la Oxford, 
pentru instrucţie şi specializare la Şcoala 
Tehnică şi de Zbor, apoi în Franţa, la Mira- 
mas şi Pau, pentru specializare ca pilot de 
vânătoare. Director al Şcolii de Pilotaj de 
la Tecuci (1923-1926), a absolvit în 1928 
Şcoala Superioară de Război. în 1934 a fost 
numit comandant al Flotilei de luptă de 
aviaţie de vânătoare şi bombardament de 
la Pipera. în 1935 a condus raidul aviatic 
Bucureşti-Capetown (Africa de Sud), cu trei 
avioane Icar Universal, eveniment conside¬ 
rat cel mai important raid al aviaţiei militare 
române. în 1940 a fost numit şef al Statului 
Major al Comandamentului Forţelor Aeriene 
Române (primul său şef). Ministru secretar 
de stat al Subsecretariatului de Stat al Aeru¬ 
lui, creat în 1940. în 1941 a fost decorat cu 
Ordinul Mihai Viteazul clasa a IlI-a. A fost 
destituit în 1944 şi arestat la domiciliu până 
în 1946, când a fost arestat şi judecat în lotul 
celor 18 demnitari din Guvernul Antonescu. 
Condamnat la 20 de ani închisoare cu 
degradare civică şi confiscarea averii. Graţiat 
în 1964. Nu a avut dreptul la pensie. 

Jinga, Victor 

(17.02/2.03.1901, Satulung, com. Săcele, 
jud. Braşov - 1.06.1990, Bucureşti) 

Economist. A absolvit Şcoala Comercială 
Superioară din Braşov şi Institutul Superior 


de Ştiinţe Economice din Veneţia. Speci¬ 
alizări în Franţa, Austria, Elveţia. Profesor 
la Academia de înalte Studii Comerciale şi 
Industriale din Cluj, mai apoi din Braşov, 
unde Academia se refugiază după Diktatul 
de la Viena. A fost, în spiritul stângii Parti¬ 
dului Naţional Român, din care făcea parte 
(aripa Ion Mihalache), un militant al dezvol¬ 
tării cooperaţiei pe care o considera o potri¬ 
vită formulă de organizare economică a ţării, 
superioară modelului capitalist clasic sau 
socialismului. A fost membru în guvernele 
Miron Cristea, Armând Călinescu, George 
Argeşeanu şi Constantin Argetoianu (1939). 
A făcut închisoare (1949-1954; 1959-1963). 
Lucrări: Probleme fundamentale ale Transil¬ 
vaniei , 1945, Premiul Academiei. în 2004 
a fost omagiat în Parlamentul României, 
iar cu începere din 1992 se organizează la 
Universitatea din Oradea, din doi în doi ani, 
simpozionul „Viaţa şi activitatea profesoru¬ 
lui Victor Jinga". 

Jiquidi, Aurel 

(25.10.1896, Bucureşti - 4.02.1962, Bucureşti) 
Pictor. Fiu al lui Constantin J. Grafician, 
a realizat mai ales portrete de oameni 
simpli. Lucrări: Portretul Catiei, Fetiţa, Doi 
Evrei, Muzicanţi, Petiţionarul, Femeie cu copil, 
Cuplu, Două personaje, Lache pribeagul, Plagi¬ 
atorul. A fost scenograf şi a făcut costume 
(ex. pentru O noapte furtunoasă , regia Jean 
Georgescu, primuî film din România după 
această piesă, 1943). 

Jiquidi, Constantin 

(1865, laşi - 15.12.1899, Bucureşti) 

Pictor. Tată al lui Aurel J. Deşi n-a trăit mult, 
s-a remarcat prin faptul că a fost graficianul 
Moftului român al lui I. L. Caragiale încă de 
la întemeiere. Toată grafica lui se raportează 
la Caragiale şi la universul creaţiei lui. Ca 
pictor a fost influenţat de pitorescul oriental 
al Bucureştiului şi al Dobrogei. Lucrări: Bra¬ 
gagiu , 1893, ulei; Un politician, 1896, grafică; 
Promenada la marginea pădurii, 1896, grafică; 

Unde-i criza? 1897, grafică; Idealul unui jur¬ 
nalist francez, 1895, grafică; Uite Paşa , 1890; 
Bătrân cu pipă, 1896. 

Jitariu, Petre Vasile 

(11.05.1905, Giuleşti, jud. Neamţ - 
30.06.1989, laşi) 

Biolog. A absolvit Facultatea de Ştiinţe, Secţia 
ştiinţe naturale a Universităţii din Iaşi. Pro¬ 
fesor la Facultatea de Biologie a Universităţii 
din Iaşi şi director al Centrului de Cercetări 
Biologice din Iaşi. Contribuţii în domeniul 
fiziologiei comparate (rolul ficatului, al 
câmpului bioelectric), al diverselor aspecte 
ale metabolismului animal. Rezultatele cer¬ 
cetărilor sale, în domeniul fiziologiei umane 
sau animale, sunt adunate în peste 120 de 
lucrări şi studii. Lucrări: Contribuţii la studiul 
fiziologiei lichidului cefalo-rahidian uman, 1951; 
Fiziologia animală şi a animalelor, 1970; Acţiu¬ 
nea câmpului magnetic şi electromagnetic asupra 
organismelor animale, 1987. De numele său se 
leagă introducerea în biologie a conceptului 
de „biocuantă". Membru al Societăţii de 
Patologie Comparată din Paris, al Asociaţiei 
Oamenilor de Ştiinţă din SUA şi membru 
titular al Academiei Române (1974). 

Jivanovici, Sinesie 

(1711, Sântandrei, lângă Buda, Ungaria - 
14.03.1768, Arad) 

Episcop. Sârb ca etnie. A fost vicar al patri¬ 
arhului sârb Arsenic IV Ioanovici Sacabent, 
stareţ al mănăstirii Fruscagora, arhimandrit 
al mănăstirii Racovaţ. în 1751 a fost ales 
episcop al eparhiei româneşti a Aradului, 
cu jurisdicţie şi peste Bihor şi Hălmagiu. 
A întocmit statistica din regiune a clerului 
ortodox şi a deschis la Arad cursuri pentru 
preoţii ortodocşi. 

Joja, Athanase 

(3.06.1904, Bucureşti - 8.11.1972, Bucureşti) 
Filosof şi logician. A absolvit Filologia 
(limbi clasice) si Dreptul la Universitatea 
din Bucureşti. în 1935 a devenit membru 
al Partidului Comunist din România. A fost 
profesor de logică la Universitatea din Bucu¬ 
reşti, îndeplinind o serie de funcţii pe linie 
de stat şi de partid: în 1947 a fost secretarul 
general al Comisiei Române de legătură cu 
Comisia Aliată de Control, secretar general 
şi apoi director în Ministerul Afacerilor 
Externe (1948-1955), reprezentant per¬ 
manent la ONU (1955-1957), ministru al 
învăţământului şi Culturii (1957-1960), iar 
din 25 ianuarie 1958 şi vicepreşedinte al 
Consiliului de Miniştri. Membru fondator 
al Asociaţiei România şi vicepreşedinte al 
Comitetului Executiv al UNESCO. între 



Petre Vasile Jitariu MihaiIJora 


1955 şi 1969 a fost membru al CC al PCR, 
iar din 1961 membru al Consiliului de Stat 
(până în 1972). Ca logician a fost interesat de 
gânditorii contemporani: Husserl, Heideg- 
ger, Wittgenstein, Carnap. Lucrări: Studii de 
logică, 4 voi., 1960-1967; Logos şi Ethos, 1967; 
Recherches logiques, 2 voi., 1971,1977; Filosofie 
şi cultură, 1977. A fondat revistele Noesis, Acta 
logica, Probleme de logică. Preşedinte al Comi¬ 
tetului Român pentru Istoria şi Filosofia 
Ştiinţei, al Asociaţiei Oamenilor de Ştiinţă 
din România, membru al Academiei de Şti¬ 
inţe Morale şi Politice din Franţa. Membru 
titular al Academiei Române (1955), apoi 
preşedinte (1959-1963) şi vicepreşedinte al 
acesteia (1966-1972). 

Jora, Mihail 

(2.08.1891, Roman - 10.05.1971, Bucureşti) 
Compozitor şi dirijor. A fost printre primii 
compozitori care au întrezărit virtuţile artis¬ 
tice ale baletului. Şi-a făcut studiile la Leip- 
zig şi la Paris. A fost profesor de compoziţie 
la Conservatorul de Muzică Ciprian Porum- 
bescu din Bucureşti. Creaţia sa cuprinde 
balete (printre care Curtea Veche, La piaţă, 
Când strugurii se coc şi întoarcerea din adâncuri), 
suita simfonică Privelişti moldoveneşti, poemul 
simfonic Poveste indică, Burlesc pentru orchestră, 
Simfonia în do, Balada pentru bariton şi orchestră, 
piesa Mărire ţie, patria mea, lucrări de muzică 
de cameră (printre care Cvartetul pentru 
coarde) ş.a. A scris, pe versuri ale marilor 
poeţi români, numeroase lieduri. Membru 
titular al Academiei Române (1955). Uniu¬ 
nea Naţională a Criticilor de Muzică organi¬ 
zează anual la Bucureşti Concursul Naţional 
de Interpretare Muzicală Mihail Jora. 

Jucenco, Alexandru 

nume la naştere Alexandr Jucenko 

(25.09.1935, Ucraina) 

Genetician. Ucrainean ca etnie. Fondator al 
Institutului de Genetică Ecologică (1985) 
al Republicii Moldova şi autor al unei 
direcţii originale de cercetare la Institutul 

Jumanca 



Alexandru Jucenco 


losif Jumanca 


J.M. Juran 



Ştiinţifico-Practic de Biotehnologii în Zoo¬ 
tehnie: a formulat şi argumentat concepţiile 
de bază ale geneticii ecologice, care prezintă 
o bază teoretică vastă de dirijare a reacţiilor 
adaptive ale plantelor în ontogeneză şi filo- 
geneză. Preşedinte fondator al Consiliului 
Republican de Coordonare a problemelor 
Ştiinţifico-Tehnice. Membru şi preşe¬ 
dinte al Academiei de Ştiinţe a Moldovei 
(1977-1989). 

Jumanca, losif 

(24.12.1893, Folea, com. Voiteg, jud. Timiş - 
1949, Gherla) 

Om politic. A avut în familie un primar 
ţărănist şi alţi gospodari bănăţeni. Social 
democrat ca opţiune politică. A fost membru 
al Consiliului Naţional Român din Transil¬ 
vania condus de Iuliu Maniu (ca membru al 
Comitetului Central al Partidului Socialist 
Român) cu sediul la Arad până la Marea 
Unire. Deoarece s-a opus aderării PSDR la 
Internaţionala Comunistă, ca şi Ion Flueraş 
şi Grigorovitza (Grigorovici, bucovinean), în 
1922, la Moscova, s-a hotărât excluderea lor 
din partid. în 1944 a făcut parte din Blocul 
Naţional Democrat alături de Gheorghe 
Gheorghiu-Dej şi s-a ocupat de organizarea 
mişcării sindicale. A fost arestat în 1948 pen¬ 
tru că s-a opus unirii PSD cu PCR. A murit 
la închisoare sub tortură. Soţia lui, Maria, 
a avut domiciliu fortat în Bărăgan până în 
1951. 

Juran, J(oseph) M(oses) 

(24.12.1904, Brăila - 
28.02.2008, Southbury, Connecticut, SUA) 
Expert în managementul calităţii recunos¬ 
cut pe plan internaţional. Evreu ca etnie. 
A absolvit ingineria la Universitatea din 
Minnesota. Profesor la Universitatea din 
New York. Institutul american care-i poartă 
numele are clienţi în lumea afacerilor de 
pe toate continentele. Invitat în Japonia să 
conferenţieze despre statistica proceselor 
economice, a oferit soluţii de management 


folosite şi în prezent. A primit peste 40 de 
medalii şi titluri onorifice. în 1999 s-a înfi¬ 
inţat Fundaţia Premiul Român pentru Cali¬ 
tate - J.M. Juran, care cuprinde ca membri: 
AGER - Asociaţia Generală a Economiştilor 
din România; AGIR - Asociaţia Generală a 
Inginerilor din România; ALA - Asociaţia 
Laboratoarelor Acreditate; ARC - Asociaţia 
Română pentru Calitate; CCIRB - Camera 
de Comerţ şi Industrie a României şi a 
Municipiului Bucureşti; FRPC - Funda¬ 
ţia Română pentru Promovarea Calităţii; 
RENA - Registrul Naţional al Auditului; 
RENAR - Reţeaua Naţională de Acreditare 
din România; SOREC - Societatea Română 
de Economie; SRAC - Societatea Română 
pentru Asigurarea Calităţii; UGIR-1903 - 
Uniunea Generală a Industriaşilor din 
România - 1903. Ea acordă premii anuale de 
profil unor instituţii şi firme româneşti. Din 
1999 este membru de onoare al Academiei 
Române. 

Jurj, Zavişa sârbizat Zavisa Jurj 

(7.01.1976, Metovniţa, plasa Bor, Valea Timocului) 
Inginer. A absolvit liceul şi Facultatea de 
Metalurgie la Bor. Este vicepreşedinte al 
Consiliului Naţional al Minorităţii Naţio¬ 
nale Rumâne, cu sediul în Bor. Este preşe¬ 
dintele Asociaţiei româneşti Ariadnae Fillum 
din Bor, unul dintre fondatorii Federaţiei 
Rumânilor din Serbia şi membru al comite¬ 
tului de conducere al Federaţiei Românilor 
din Serbia. Este coordonator pentru proiec¬ 
tul Limba Românilor din Serbia de Răsărit 
(Valea Timocului). Membru al Comitetului 
de Administraţie al Centrului pentru Cul¬ 
tură din Bor. 

Justinian Marina 

V Marina, Justinian 

Juvara, Ernest 

(5.05.1870, Bârlad - 5.05.1933, Bucureşti) 
Medic chirurg. Familie de origine mace¬ 
doneană venită în ţările române în veacul 

Juvara 



Ernest Juvara Ion Juvara 


al XVIII-lea. Cei din Ţara Românească au 
semnat Djuvara, iar cei din Moldova Juvara. 
A studiat Medicina la Paris, fiind în acelaşi 
timp şi şeful Laboratorului de Anatomie 
pentru disecţii şi executarea planşelor. întors 
în ţară (1895), a lucrat la Institutul de Anato¬ 
mie Topografică şi Chirurgie Experimentală 
din Bucureşti, apoi la cel din Iaşi. Profesor la 
clinica a IlI-a chirurgicală a spitalului Filan¬ 
tropia şi subdirector al Institutului de Anato¬ 
mie Topografică. Inovator în tehnica chirur¬ 
gicală şi instrumentală. în timpul campaniei 
din 1913 a organizat lazarete pentru holerici, 
iar în Primul Război Mondial a organizat şi 
activat la Spitalul IV de evacuare, în diferite 
localităţi ale Moldovei: numai între noiem¬ 
brie 1916 şi mai 1917 a operat peste o mie de 


răniţi. A organizat o clinică model la Spitalul 
Brâncovenesc (1923). Preşedinte al Soci¬ 
etăţii Române de Chirurgie (1929-1930). 
A fost distins cu Steaua României în grad de 
Cavaler. în 1970 UNESCO a sărbătorit un 
secol de la naşterea sa. 

Juvara, Ion (Jak Rene) 

(2.01.1913, Bucureşti - 18.02.1996, Bucureşti) 
Medic chirurg. Origine aromână. O ramură 
a familiei stabilită în Moldova se iscălea 
Juvara, alta din Muntenia se iscălea Djuvara. 
A absolvit Medicina la Bucureşti, fiind coleg 
şi prieten cu George Emil Palade. Profesor 
universitar la Facultatea de Medicină din 
Bucureşti. Ajunge în 1969 profesor uni¬ 
versitar, după ce în 1964 primise titlul de 
doctor docent. Membru titular al Societăţii 
Europene de Chirurgie Cardiovasculară. 
A scris aproximativ 250 de lucrări comu¬ 
nicate şi publicate, atât în ţară cât şi peste 
hotare. Pe lângă cele trei certificate de 
inovator, lucrările sale cele mai originale 
sunt: Tratamentul chirurgical al hipertireozelor, 
Chirurgia pancreasului Chistul hidatic pulmonar, 
Boala Hepato-hiliară postoperatorie. Preşe¬ 
dinte al Societăţii Române de Chirurgie 
(1981-1987). Membru de onoare al Acade¬ 
miei Române (1992). Clinica de chirurgie a 
spitalului Ion Cantacuzino îi poartă numele. 

Kalinderu, lo(a)n 

(28.12.1840, Bucureşti - 11.12.1913, Bucureşti) 
Jurist, publicist. Origine aromână. Frate 
cu Nicolae K. A absolvit Dreptul la Paris. 
Consilier la Curtea de Casaţie. Membru al 
Curţii de Arbitraj de la Haga. Administra¬ 
tor al domeniilor coroanei Carol I. A lăsat 
lucrări privitoare la dreptul roman: Essai 
sur Ies sources du droit romain, 1864; Viaţa 
municipală la Pompei, 1890; Românii călători, 
1895. A fost membru şi preşedinte al Corni- 
siunii Monumentelor Istorice şi al Societăţii 
Regale de Geografie. Membru fondator al 
Societăţii Progresul Silvic (1896). Membru 
al Academiei Române (1893), preşedinte al 
ei (1904-1907), vicepreşedinte (1895-1898; 
1901-1904) şi preşedinte al Secţiunii istorice 
(1895-1898; 1907-1910). 

Kalinderu, Nicolae 

(6.12.1835, Bucureşti - 
16.04.1902, Ciulniţa, Argeş) 

Medic. Origine aromână. Frate cu Ioan K. 
Şi-a făcut studiile în Franţa şi a lucrat ca 
intern şi extern în spitalele din Paris. A fost 
unul dintre fondatorii orientării anatomo- 
clinice şi fiziopatologice în medicina româ¬ 
nească internă. împreună cu Victor Babeş 
a iniţiat studii de mare răsunet privind 
histologia, microbiologia, diagnosticul şi 
epidemiologia leprei. A studiat meningita 
tuberculoasă la adulţi, miopatiile şi ane- 
vrismul sifilitic al aortei. A iniţiat o serie de 
măsuri practice în vederea combaterii leprei 
şi a înfiinţat izolatorul de la Răchitoasa. 
A funcţionat câţiva ani la spitalul Colentina. 
în timpul Războiului de Independenţă a 
condus ambulanţele de la Turnu Măgurele, 
fiind numit în 1878 şef al Diviziei I medi¬ 
cale de la spitalul Brâncovenesc. Lucrări: 
Memoriu asupra leprei în România, 1889; Lepra 
anestezică, 1898; Lepra în România, 1897. 
Membru al Societăţii de Dermatologie din 
Paris, membru corespondent al Academiei 
de Medicină din Paris, al Academiei de 
Medicină din Bucureşti, membru corespon¬ 
dent al Academiei Române (1890). 


Kanitz, August 

nume la naştere Agoston Kanitz 

(7.08.1843, Lugoj - 30.06/12.07.1896, Cluj) 
Botanist. Evreu ca etnie. A absolvit Faculta¬ 
tea de Ştiinţe la Universitatea din Budapesta. 
Profesor de botanică la Universitatea din 
Cluj şi director al grădinii botanice din Cluj. 
A sintetizat rezultatele expediţiei contelui 
Bela Szecheny în Asia Centrală. Lucrări: 
Geschichte der Botanik in Ungarn (1863); Plan- 
tae Romaniae hucusque cognitas (1879-1881), 
Catalogus Cormophitorum et Anthrophitorum 
Serbiae, Bosniae, Hercegovinae; Montenegro, 
Albaniae (1877), în colaborare; Uebersicht 
der pflanzengeografischen Verhăltnisse Ungarns, 
Siebenburgens, Dalmatiens, Kroatiens und 

Slawoniens (1878). Membru corespondent al 
Academiei Române (1882). 

Kapiţa, Piotr Leonidovici 

(9.06.1894, Kronstadt - 8.04.1984, Moscova) 
Fizician. Părinţii erau originari din Basa¬ 
rabia. Rus ca etnie. El şi apoi fiii săi au 
fost vorbitori de limba română. A absolvit 
Facultatea de Electromecanică a Institutului 
Politehnic din Petrograd. Elev al lui A.E. 
Ioffe. în 1914 a plecat în Scoţia să înveţe 
engleza. în 1915 a plecat voluntar pe frontul 
rus. La înfiinţarea în 1918 a Institutului 
de Fizică din Petrograd de către Ioffe a 
fost printre primii colaboratori. Din 1921 
a lucrat la Cavendish sub conducerea lui 
Ernest Rutherford. Şi-a luat doctoratul la 
Cambridge. Membru al Trinity College şi 
adjunct al lui Rutherford. A revenit în URSS 
în 1934. Şi-a format echipa cu specialişti 
scoşi adesea din închisori şi a creat cea mai 
puternică instalaţie cu turbină din lume, 
folosită pentru obţinerea în cantităţi mari 
a oxigenului lichid necesar în industrie, 
în al Doilea Război Mondial, Institutul de 
Fizică din Moscova a fost evacuat la Kazan. 
A refuzat să lucreze la bomba atomică şi a 
fost destituit. Revenit la Institut în 1955, s-a 
ocupat de electronica de mare putere, baza 
viitoarei energii termonucleare. în 1978 a 
primit Premiul Nobel pentru fizică. 

Karmitz 



Piotr Kapiţa 


Constantin Karadja 


Marin Karmitz 


Karadja, Constantin 

(24.11.1889, Haga - 28.12.1950, Bucureşti) 
Prinţ, diplomat, jurist, istoric, bibliograf 
şi bibliofil. Din familia Caragea, la origini 
grecească din Fanar, care a dat şi un domn 
fanariot. Studii la Cambridge, avocat în 
baroul englez, vorbea engleza, franceza, 
germana, suedeza, daneza şi norvegiana şi 
cunoştea limbile latină şi greacă. Stabilit în 
România prin căsătorie (1916), a devenit 
cetăţean român, fiind, prin educaţie, un 
european. Intrat în diplomaţie în 1920, a 
servit România în misiuni diplomatice în 
calitate de consul la Budapesta (1921-1922), 
consul general la Stockholm (1928-1930) 
şi Berlin (1931-1941). Dispunând şi de o 
solidă pregătire în domeniul economiei, 
a lucrat în calitate de consilier tehnic la 
Ministerul de Finanţe, participând în mai 
1927 la Conferinţa Economică Internaţio¬ 
nală de la Geneva ca şef şi expert al delega¬ 
ţiei române. A redactat un Manual diplomatic 
şi consular. Pasionat bibliofil, colecţionar de 
cărţi vechi şi rare, a întemeiat una din cele 
mai importante colecţii de carte veche şi 
rară din ţară, aflată astăzi în cea mai mare 
parte în Fondul Bibliotecii Naţionale (inclu¬ 
siv 34 de incunabule), precum şi la Biblio¬ 
teca Academiei Române, căreia i-a dăruit cel 
mai complet exemplar al Lucrului Apostolicesc 
tipărit de diaconul Coresi la Braşov în 1563, 
însoţit de o amplă descriere ştiinţifică pro¬ 
prie. Acreditat la Berlin, şi-a urmat în paralel 
cu activitatea în diplomaţie şi cercetările în 
domeniul incunabulelor, fiind singurul 
român care a lucrat la GW (Kommission 
fur den Gesamtkatalog der Wiegendriicke - 
Comisia pentru Catalogul general al 
Incunabulelor) sub îndrumarea lui Konrad 
Haebler (1857-1946). în această perioadă 
a realizat Lista incunabulelor de pe teritoriul 
României completată, după întoarcerea în 
ţară, alcătuind Inventarul incunabulelor păs¬ 
trate în România (343 de pagini). A publicat 
lucrări privind istoria veche a României, 
utilizând în parte izvoare inedite, rezultate 


ale cercetărilor sale: Cele mai vechi izvoare 
tipărite ale Istoriei Românilor , lucrare în limba 
germană relatând între altele despre luptele 
lui Ştefan cel Mare, sau o mică lucrare geo¬ 
grafică editată de Georg Stuchs la Niirnberg 
în 1490, din care existau doar două exem¬ 
plare cunoscute şi care descrie cu exactitate 
graniţele ţării intitulate DaciaAValachey, 
numind şi cetatea Chilia la gurile Dunării. 
Vechea artă tipografică română face obiectul 
unei alte publicaţii, începând cu Octoihul lui 
Macarie din 1493-1494. De menţionat este 
lucrarea Despre ediţiile din 1488 ale Cronicei 
lui Johannes de Turocz publicată la Academia 
Română, de asemenea scrierile papei Pius 
al II-lea (Eneas Sylvius Piccolomini) al cărui 
Tractatus de bello Thurcorum et Hungarorum 
este, după opinia sa, una din primele tipă¬ 
rituri care îi menţionează pe români (Koln, 
Arnoldus Therhoernen, 1472). în 2005, 
în cadrul unei ceremonii care a avut loc la 
ambasada israeliană din Berlin în prezenţa 
ambasadorului României, i s-a conferit 
postum titlul de Drept între Popoare de 
către Institutul Memorial al Holocaustului 
Yad Vashem din Ierusalim. S-au prezentat 
în detaliu eforturile sale diplomatice (în 
temeiul documentelor existente la Ministe¬ 
rul de Externe Român precum şi la Arhiva 
Holocaustului de la Washington - scrisori, 
memorii, referate ş.a., adresate superiorilor 
săi, inclusiv ministrului de Externe Mihai 
Antonescu) şi care au dus la salvarea de 
deportare şi exterminare a peste 51 000 de 
evrei (bărbaţi, femei, copii) din Europa stă¬ 
pânită de nazişti, în special din Germania, 
Franţa şi Ungaria, dar şi din Grecia şi Italia 
(noiembrie 1943-iulie 1944). Membru al 
Academiei Române (1946), exclus înl948 şi 
repus în drepturi în 1990. 

Karmitz, Marin 

(7.10.1938, Bucureşti) 

Cineast. Evreu ca etnie. A absolvit Şcoala 
de Film IDHEC (Institutul de înalte Stu¬ 
dii Cinematografice) la Paris şi a lucrat ca 

Kehiaian 


fotograf profesionist. A fondat compania 
de producţie MK2, pe care a extins-o cu 
un lanţ de săli de cinema MK2. Este unul 
dintre oponenţii acţiunii de colorare a pro¬ 
ducţiilor de film de arhivă alb-negru. Şi-a 
început cariera cinematografică cu Jean Luc 
Godard şi a continuat ca producător, sce¬ 
narist şi regizor. Producţii (cele mai multe 
cu Claude Chabrol): The Wall , 1983; No 
Man's Land , 1985; Masques, 1987; Madame 
Bovary, 1991; An Unforgettable Summer (după 
Bijuterii de familie de Petru Dumitriu, regie 
Lucian Pintilie), 1994; Rien ne va plus, 1997; 
Les Petits Freres , 1999; La Fleur du Mal, 2002; 
Paranoid Park, 2007. Scenarii: Camarades, 
1971. Regie: Camarades, 1971; Coup pour 
Coup, 1974. A susţinut financiar campaniile 
electorale ale lui Lionel Jospin şi Nicolas 
Sarkozy, fiind numit de acesta după alegerea 
ca preşedinte al Franţei preşedinte al Cine¬ 
matografiei franceze, iar de MK2 se ocupă 
fiul său. Premiul Criticii de Film pentru cel 
mai bun film străin, New York, 1989 (filmul 
The Story ofWomen). 

Kehiaian, Henry V. 

(12.08.1929, Bucureşti) 

Chimist. Armean ca etnie. A absolvit Facul¬ 
tatea de Chimie la Bucureşti. Cercetător la 
Centrul de Cercetări Chimice al Academiei 
Române. A plecat din ţară în 1960. A fost 
cercetător la Institutul de Chimie Fizică din 
Varşovia al Academiei Poloneze de Ştiinţe. 
Din 1970 cercetător la CNRS, Franţa. Pro¬ 
fesor la Institutul de Topologie şi Dinamica 
Sistemelor de la Sorbona. Director ştiinţific 
la CNRS, Paris din 1984. Este iniţiatorul 
unui sistem computerizat de stocare şi regă¬ 
sire a datelor termodinamice ale amestecuri¬ 
lor organice. A publicat peste 150 de lucrări 
ştiinţifice. Membru de onoare al Academiei 
Române (1993). 

Kersnowska, Eufrosinia A. 

(6.01.1908, Odessa - 18.03.1994, Esentuki) 
Militant social. Strămoşi - un conte polonez, 
o baroneasă austriacă, un conducător al 
comunităţii greceşti din Constantinopol, o 
principesă gruzină. S-a ataşat de Basarabia 
şi de locuitorii ei. După revoluţie, familia se 
stabileşte pe o mică moşie de lângă Soroca. 
A făcut studii acasă. Vorbea nouă limbi, 
cunoştea literatura şi istoria universală, 
urmărea evenimentele politice şi curentele 
filosofice din Europa. în acelaşi timp a 
aplicat pe moşie cele mai performante teh¬ 
nologii agricole ale epocii. A urmat cursuri 
de zootehnie. în iulie 1940, regimul sovietic 
a dezmoştenit-o şi, pentru sfidarea noilor 
autorităţi, a fost deportată în Siberia (în 


1941). A evadat în taiga, dar a fost arestată 
şi judecată de două ori. După 19 ani petre¬ 
cuţi în Siberia (inclusiv 9 ani în mină) s-a 
stabilit la Esentuki. La rugămintea mamei 
şi-a scris amintirile: Valoarea unei vieţi de om 
(6 volume) şi a pictat un album, Inscrip¬ 
ţii rupestre (700 desene). Opera sa a fost 
declarată monument al culturii europene 
(Frankfurt, 2006). Albumul şi memoriile au 
fost editate în limbile rusă, germană, engleză 
(1991), franceză (Editura Pion, 1994), itali¬ 
ană (2009). în 2006 a apărut opera integrală 
(text şi desene) ne varietur. Există un pro¬ 
iect de editare a acestei lucrări în 25 limbi 
europene. Primul capitol se numeşte Invazia 
în Basarabia (versiunea franceză) şi este un 
portret superb al oraşului Soroca şi al vieţii 
de până la război. 

Kiazim, Grigore 

(1913, Macin, jud. Tulcea - 1989, Bucureşti) 
Interpret la cobză. Turc ca etnie. A cules, 
prelucrat şi interpretat folclor din Dobrogea. 
A fost solist al Orchestrei Populare Radio 
din Bucureşti. A avut numeroşi elevi, inclu¬ 
siv veniţi din Turcia şi Azerbaidjan. Guzla, 
instrument tradiţional turcesc (otoman), 
semăna cu instrumentul popular al lipove¬ 
nilor din Dobrogea, cobza, şi cu mandolina, 
instrument cult. Lucrări: „Hora lui Dinicu", 
„Sârba îndrăcită", „Sârba de la Măcin", 
„Hora şi sârba dobrogeană", „Anicuţa nei- 
chii dragă", „Şapte văi şi-o vale-adâncă", 
„Balada", „Dinspre ziuă", „Sârba de con¬ 
cert", „Hora lui Marin", „Sârba ca la nuntă". 
Casa de cultură din Măcin îi poartă numele 
şi tot acolo se organizează anual un festival 
internaţional pentru acest instrument, care 
de asemenea îi poartă numele. 

King, Charles 

(1967, Orzak Plateau, SUA) 

Istoric. Căsătorit după ritul gregorian cu 
Lori Khatchadourian, armeancă, fosta sa 
studentă, specializată în istoria sârbilor. 
A absolvit Istoria şi Politologia la Arkansas 
University, SUA. A fost profesor la School of 
Foreign Service, a Departamentului de Stat 
(Ministerul de Externe) american, pe teme 
care privesc politicile în Balcani, Europa de 
Sud-Est şi zona Caucazului, apoi profesor la 
Georgetown University (din 1996), Catedra 
de românistică Ion Raţiu. Lucrări: Ending 
Civil Wars, 1997; Nations Abroad: Diaspora 
Politics and International Relations in the Former 
Soviet Union, 1998; The Moldovans: Romania, 
Russia, and the Politics of Culture, 2000; The 
Black Sea: A History, 2004; The Ghost ofFree- 
dom: AHistory of the Caucasus, 2008. Invitat de 
onoare la Bucureşti al Asociaţiei Civic Media 

Kiriţescu 



Eufrosinia A. Kersnowska 


Nicolae Kirculescu 


G.D. Kiriac 


şi ziarului Ziua cu prilejul lansării volumului 
AXA - Noua Românie la Marea Neagră, 2005. 

Kirculescu, Nicolae 

(28.12.1903, Bucureşti - 31.12.1985, Bucureşti) 
Compozitor. A studiat Dreptul la Paris. 
A compus îndeosebi muzică uşoară, dar şi 
operete şi piese simfonice. Lucrări: muzică 
uşoară - „Licuricii", „Marea", „Nu ştiu 
dac-am iubit", „Oameni veseli", „Roma- 
niţa", „Sare şi piper", „Spune-i" (premiu la 
Festivalul de Muzică Uşoară de la Mamaia), 
„Violete pentru fete"; operete - Plutaşul de 
pe Bistriţa, N-a fost nuntă mai frumoasă, întâl¬ 
nire cu dragostea; comedii muzicale - Un băiat 
iubea o fată, Sfinxul din Hollywood; muzică 
instrumentală - Patru studii de concert pentru 
pian şi orchestră, Moment muzical, tema muzi¬ 
cală a emisiunii Teleenciclopedia; muzică 
pentru film - Visul unei nopţi de iarnă, 1946; 
Şi Ilieface sport, 1955; Fetiţa mincinoasă, 1956. 

Kiriac, G. D., nume la naştere 
Dumitru Kiriac Georgescu 

(6.03.1866, Bucureşti - 8.01.1928, Viena) 
Compozitor şi folclorist. A absolvit Dreptul 
la Bucureşti. A studiat la Conservatorul din 
Bucureşti, la cel din Paris şi la Schola Canto¬ 
nam din Paris cu Vincent d'Indy. Şi-a înce¬ 
put activitatea ca dirijor la Capela Română 
din Paris. întors în ţară, a pus bazele Soci¬ 
etăţii Corale Carmen (1901-1928), al cărei 
dirijor a fost. Membru fondator al Uniunii 
Compozitorilor Români, în cadrul căreia a 
pledat pentru constituirea Arhivei de Folclor 
Muzical. Lucrări: Am umblat pădurile; Codrule, 
codruţule; Morarul; Hai, hai murgule, hai; 
Cântările Liturghiei pentru copii şi popor, 1926; 
Liturghiapsaltică, 1902; îngerul a strigat, 1902; 
Axionul învierii, 1902. 

Kirileanu, G.(heorghe) T.(eodorescu) 

(13.03.1872, Holda, jud. Suceava - 
13.11.1960, Piatra Neamţ) 

Folclorist. A absolvit Şcoala Normală şi 
Facultatea de Drept la Iaşi. A fost custode al 


Bibliotecii Universitare din Iaşi. Secretar al 
Fundaţiei Ferdinand din Iaşi (care va intra 
în componenţa Fundaţiilor Regale). A făcut 
numeroase cercetări etno-geografice sub 
conducerea lui A. D. Xenopol. Lucrări: Cre¬ 
dinţe populare în cărţi bisericeşti; Leacuri şi des¬ 
cântece adăugate pe un calendar vechi; Oraţii de 
nuntă din Valea Bistriţei Moldoveneşti; Credinţi 
şi datini din nordul Transilvaniei. Membru de 
onoare al Academiei Române (1948). 

Kirilov, Elpidifor 

V. Chirilov, Elpidifor 

Kiriţescu, Alexandru 

(28.03.1888, Piteşti - 9.04.1961, Bucureşti) 
Dramaturg. A absolvit Dreptul la Bucureşti 
şi a debutat cu piesa învinşii, jucată în 1914. 
A devenit cunoscut cu „trilogia burgheză": 
Marcel & Marcel sau Anişoara şi ispita, 1929; 
Gaiţele sau Cuibul cu viespi, 1929-1930; 
Florentina, 1931. A mai lăsat o „trilogie a 
Renaşterii": Borgia, 1936; Nunta din Perugia, 
1947; Michelangelo, 1948 şi comedii: Lăcustele, 
1943; Dictatorul, 1945. Piesele au fost strânse 
în volum sub titlul Teatru, 1956, Premiul 
Academiei Române. 

Kiriţescu, Constantin 

(1876, Bucureşti - 1965, Bucureşti) 

Biolog. Tată al lui Costin C. K. A absolvit 
Facultatea de Ştiinţe la Universitatea din 
Bucureşti. Profesor de ştiinţe naturale la 
liceul Sf. Sava. Spirit enciclopedic, a publicat 
lucrări care acoperă mai multe domenii: 
Istoria războiului pentru întregirea României - 
1916-1919; Palestrica; Zoologia; Botanica; 
Mama, casnică, educaţie de pension, cântă la pian. 

Kiriţescu, Costin C. 

(25.05.1908, Bucureşti - 13.12.2002, Bucureşti) 
Economist. Fiu al lui Constantin K. 
A absolvit Dreptul şi Academia de înalte 
Studii Comerciale şi Industriale la Bucu¬ 
reşti. Specializare la Berlin. Profesor la 
Facultatea de Drept din Bucureşti, apoi 
la ASE. Profesor invitat la Institutul FMI, 

Kisch 


1981. Lucrări: Inflaţia şi combaterea ei, 1943; 
Geneza monedei, 1945; Aspecte ale problemelor 
monetare contemporane, 1946; Sistemul bănesc 
al leului şi precursorii lui, 3 voi., 1964-1970; 
Relaţiile valutar-financiare internaţionale, 1978; 
Moneda - mică enciclopedie, 1980; Un secol de 
frământări monetare, 1996; Idei contemporane 
în acţiune, 1996. Membru titular al Acade¬ 
miei Române (1992). Membru al Asociaţiei 
Române pentru Clubul de la Roma. 

Kisch, Gustav-Oswald 

(26.03.1889, Bistriţa - 1.06.1938, Cluj-Napoca) 
Pastor şi filolog. Etnie germană. A absolvit 
Literele şi Filosofia la Cluj. S-a specializat la 
Tiibingen. Profesor de germană la Univer¬ 
sitatea din Cluj. S-a ocupat în mod deosebit 
de toponimie, ca şi de influenţele fonetice 
ale limbii române asupra germanei vorbite 
de saşii din Transilvania. Lucrări: Nordsie- 
benbiirgisches Namensbuch, 1907; Siebenbiirgen 
im Lichte der Sprache. Ein beitrag zur Kultur- 
geschichte der Karpathenlănder, 2 voi., 1929, 
1934. Membru de onoare al Academiei 
Române (1933). 

Klarsfeld, Serge 

(17.09.1935, Bucureşti) 

Militant antinazist. Evreu ca etnie. A fugit 
cu toată familia în Franţa din cauza creş¬ 
terii impactului legionarilor în registrul 
guvernării româneşti. în 1943 fratele său 
a fost ridicat de nazişti la Nisa şi trimis la 
Auschwitz, unde a fost gazat. S-a căsătorit 
la Paris cu o nativă germană, Beate Kunzel 
(1963). în 1970 soţia sa a fost arestată ca 
spion german la Varşovia deoarece a protes¬ 
tat contra antisemitismului polonez. Casa 
familiei din Paris a fost atacată cu o bombă 
în 1979 de către o presupusă organizaţie 
naţionalistă clandestină a unor ruşi origi¬ 
nari din Odessa. Cei doi au devenit militanţi 
activi, au protestat contra alegerii lui Kurt 
Waldheim ca preşedinte al Austriei în 1986, 
deoarece fusese ofiţer al Wehrmachtului. 
în 1996 i-au acuzat pe Rado van Karadjic 
şi Radko Mlădie pentru genocid. Fundaţia 
Serge et Beate Klarsfeld este astăzi cunos¬ 
cută în lumea întreagă prin acţiunile de 
sprijinire a Institutului Simon Wiesenthal 
de pedepsire a foştilor nazişti. 

Klimenko, Vassili 

(4.04.1906, Golubovka, reg. Harkov, Ucraina - 
23.03.1978, Chişinău) 

Chimist. Ucrainean ca etnie. A absolvit 
Institutul de Medicină din Dnepropetrovslc 
(1931). A fost şef de catedră la Institutul 
de Farmacologie din Dnepropetrovsk, şef 


de catedră la Institutul de Farmacologie 
din Taşkent (1937-1942), şef al Catedrei 
de biochimie a Universităţii din Cernăuţi 
(1944-1950), şef al Catedrei de biochimie a 
plantelor (1950-1978). Decan al Facultăţii 
de Biologie şi Pedologie (1950-1957) şi şef 
al Laboratorului de chimie a proteinelor 
(1956-1978) la Universitatea de Stat din 
Moldova, prorector pentru ştiinţă la USM 
(1957-1963). Contribuţii la cercetarea pro¬ 
teinelor de rezervă la seminţe. Lucrări: Benuu 
co3pe6awtu,ux ceMsm 6o6o&bix pacmenuu, 
1975; Ee/iKU ceusm 6o6oeux pacmenuu, 1978. 
Distins cu Ordinele Revoluţia din Octom¬ 
brie şi Insigna de Onoare. Titlul de Om 
Emerit în Ştiinţă al Moldovei. Membru al 
Academiei de Ştiinţe a Moldovei. 

Knechtel, Wilhelm Karl W. 

(28.09/10.10.1884, Bucureşti - 
8.03.1967, Bucureşti) 

Entomolog. German ca etnie. A absolvit 
Şcoala Superioară de Agricultură de la 
Herăstrău şi cea din Stuttgart-Hohenheim. 
S-a specializat la Napoli şi Berlin. A lucrat 
la Staţiunea pentru Cultura Tutunului, 
Secţia fitopatologie. Profesor la Şcoala de 
Viticultură şi şef al Staţiunii de Bioentomo- 
logie din Chişinău (1918-1920). Din 1921 
a fost entomolog la Ministerul Agriculturii 
din Bucureşti. Profesor la Facultatea de 
Agronomie din Bucureşti. Fondator al şcolii 
româneşti de entomologie agricolă. Lucrări: 
Epidemiile insectelor, 1894; Insectele vătămătoare 
din România şi mijloacele de combatere a lor, 
1909, în colaborare; Phlyctaenoles Strictalis. 
Un vătămător al tutunului, 1915; Rolul staţiuni¬ 
lor entomologice, 1928. Membru al Academiei 
Române (1955). 

Kneisel, Franz 

(26.01.1865, Bucureşti - 26.03.1926, New York) 
Violonist. German ca etnie. A absolvit 
Conservatorul la Bucureşti şi s-a specializat 
la Viena cu Jakob Griin, devenind concert- 
maistru la Hoftheater. După concertul dat 
la Chicago în 1893, cu prilejul Expoziţiei 
Columbiene, a fost angajat la Orchestra din 
Boston. Şi-a întemeiat cvartetul care i-a pur¬ 
tat numele. A fost mulţi ani concertmaistru 
(1885-1896) şi dirijor (1897-1909) la Wor- 
cester Festival în Massachussets. Din 1905 
s-a mutat la New Yok ca profesor la Institute 
of Musical Art, azi Juilliard School of Music. 
A fost profesorul violoniştilor Joseph şi 
Lilian Fuchs. 

Kobileanski, Igor 

Vezi Cobileanschi, Igor 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:23:25 















Koslinski 



Serge Klarsfeld Wilhelm Karl W. Knechtel Franz Kneisel Mihail Kogălniceanu 


Kogălniceanu, Mihail 

(6.09.1817, laşi - 20.06.1891, Paris) 

Istoric, scriitor, ziarist, om politic, 
prim-ministru şi, mai târziu, ministru de 
Externe. A jucat un rol important în Revo¬ 
luţia de la 1848 şi în lupta pentru Unirea 
Principatelor. A făcut studii strălucite în 
Franţa şi Germania. în 1839 redactează 
Foaea sătească a prinţipatului Moldovei , iar 
în 1840 a anunţat apariţia a 6 tomuri din 
Letopiseţele Valahiei şi Moldaviei şi, în acelaşi 
an, a pregătit apariţia unei publicaţii de 
documente intitulată Arhiva românească. 
Publicaţia a apărut în 1841. La nouă ani 
de la revoluţia de la 1848 participă ca 
deputat de Dorohoi la Adunarea ad-hoc 
de la Iaşi, unde este chemat să se pronunţe 
în privinţa Unirii. Sfetnic al domnitorului 
Al.I. Cuza, ministru, apoi prim-ministru al 
României în perioada 1863-1865, a avut 
un rol hotărâtor în adoptarea unor reforme 
cruciale. Ca ministru de Externe în 1867 şi 
în perioada 1877-1878, şi-a legat numele 
de actul proclamării independenţei de stat 
a României. Fondator al publicaţiilor Dacia 
literară (1840), Propăşirea. Foae ştiinţifică şi 
literară (1849 şi Steaua Dunării (1855-1860). 
Ca scriitor a publicat proză autobiografică, 
istorică şi satirică: Iluzii pierdute, Trei zile 
din istoria Moldovei, Fiziologia provinţialului 
la Iaşi, Tainele inimei (neterminat). Membru 
al Societăţii Academice Române (1868), 
vicepreşedinte (1886-1887) şi preşedinte 
al Academiei Române (1887-1890), preşe¬ 
dinte al Secţiunii istorice (1891). 

Kondurari, Vladimir 

V Condurari, Vladimir 

Konstantinov, Ivan 

V Constantinov, Ion 

Konstantinov, Tatiana 

V Constantinov, Tatiana 


Konunov, Boris 

V. Conunov, Boris 

Korne, Radu 

(23.12.1895, Bucureşti - 
18.04.1949, penitenciarul Jilava) 

General de brigadă. Făcea parte din familia 
boierească numită Cornea, dar îşi scria 
numele precum în vechile cronici. Cavale¬ 
rist. A comandat Regimentul 6 Roşiori Purtat 
(tancuri susţinute de cavalerie) din Brigada 
5 Cavalerie. A luptat în nordul Moldovei 
încă din prima zi de război, a trecut Nistrul, 
Bugul şi Niprul şi a participat la bătălia 
de la Marea Azov. A primit Ordinul Mihai 
Viteazul clasa a Il-a. A luptat la Sevastopol 
şi Feodosia şi a întărit capul de pod din 
peninsula Kerci, ceea ce a asigurat retragerea 
pe mare a militarilor români încercuiţi. Pe 
frontul de la Stalingrad a condus Divizia 8 
Cavalerie subordonată Armatei IV A primit 
Crucea de Fier în grad de Cavaler. Din 1944 
a condus Divizia 1 Blindate România Mare, 
care a luptat în Moldova şi Transilvania. în 
1944 a fost demobilizat şi a căpătat domi¬ 
ciliu forţat până în 1945. Arestat în 1948, a 
murit la închisoare. 

Koslinski, Alexandru I. 

(?, Rusia - 1910, Bucureşti) 

Amiral. Rus ca etnie. Tată al lui Emanoil A.K. 
A rămas în Muntenia la cererea domnului 
Barbu Ştirbey spre a ajutat la organizarea 
artileriei călăreţe. Luptase în 1849 contra lui 
Kossuth, ca locotenent. S-a căsătorit cu fiica 
ministrului Justiţiei (Dreptăţii), Emanoil 
Arghiropol, şi a obţinut cetăţenie română 
în 1852. Ascensiunea sa a început după 
Mica Unire, în timpul lui Cuza. A luat parte 
la Războiul de Independenţă ca director al 
Arsenalului Construcţii al Armatei, apoi 
guvernator al cetăţii Nicopole. A format 
Regimentul 5 de Artilerie Dobrogea şi a 
ajuns comandant de artilerie al Corpului I 
Armată (1885). 

Koslinski 


Koslinski, Alexandru Em. 

(1893, Bucureşti - 1976, Bucureşti) 

Amiral. Fiu al lui Emanoil A.K. şi frate cu 
Emanoil Em. K. Sublocotenent de artilerie 
(1912), este repartizat la Regimentul 15 
Artilerie din Giurgiu, apoi comandant de 
secţie în Regimentul 2 Artilerie de câmp, 
cu care face campania din 1913. Specialist 
în armament şi muniţii, prezidează, după 
război, diverse comisii de recepţii şi control 
în Cehoslovacia şi Belgia. între 1940 şi 1944 
este director al fabricaţiei muniţiilor din 
Ministerul înzestrării Armatei. Trecut în 
Corpul Tehnic Militar - şi înaintat la gradul 
de general (1943) - este disponibilizat în 
august 1947, în urma epurărilor. 

Koslinski, Emanoil A. 

(1853, Bucureşti - 27.03.1909, Bucureşti) 
Amiral. A absolvit Şcoala Navală Franceză 
din Brest. S-a specializat în Franţa, la Şcoala 
de Aplicaţie, pe fregata La Renommee şi, în 
1875, la Şcoala Specială de Torpilori (mini¬ 
eri) a Marinei Ruse de la Kronstadt (Golful 
Finic). Căsătorit cu fiica lui Gheorghe Laho- 
vary (preşedinte al Curţii de Conturi, director 
al Poştelor). Face toată campania Războiului 
de Independenţă, remarcându-se, în octom¬ 
brie 1877, prin executarea celui dintâi baraj 
românesc de mine pe Dunăre, cu material 
rusesc, în ostrovul Nedeia (km 703). A orga¬ 
nizat prima şcoală de torpile şi a înfiinţat 
Corpul Apărătorilor sub Apă (1881); a adus, 
din Anglia, crucişătorul Elisabeta (1888). în 
calitate de director al Marinei în Ministerul 
Apărării, a participat la întocmirea noilor 
legi de organizare a Marinei, precum şi la 
dotarea acesteia cu toate regulamentele, 
instrucţiunile şi manualele speciale a căror 
lipsă era acut simţită. Numit comandantul 
Marinei Militare în 1901 (succedând amira¬ 
lului Murgescu), a executat mai multe călă¬ 
torii şi misiuni navale în străinătate (Franţa, 
Suedia, Rusia). A contribuit la înfiinţarea 
Diviziei de Dunăre, având în dotare patru 
monitoare cuirasate şi opt vedete fluviale. 

Koslinski, Emanoil Em. 

(1891, Bucureşti - 1972, Bucureşti) 

Colonel. Fiu al lui Emanoil A.K. şi frate cu 
Alexandru Em. K. A participat la Primul 
Război Mondial, fiind rănit la Măgura 
Voinii şi luat prizonier. Este repatriat din 
lagărele germane în 1918. A luptat con¬ 
tra lui Bela Kuhn în 1919 (revoluţia din 
Ungaria). A condus Cercul de recrutare din 
Bucureşti, arma Vânători de Munte. Trecut 
în rezervă în 1943. 


Koslinski, Gheorghe Em. 

(1889, Galaţi - 30.04.1950, Aiud) 
Contraamiral. Fiu al lui Emanoil A.K. şi 
frate cu Emanoil Em. K. A absolvit Şcoala 
Fiilor de Militari din Iaşi, pentru ca în 1906 
să fie trimis la Şcoala Navală Franceză din 
Brest. A participat la războiul pentru între¬ 
girea neamului - în calitate de comandant 
al portului Cernavodă, apoi în fruntea unui 
detaşament de infanterie marină cu care 
acţiona în zona Dunării - între Petroşani şi 
Giurgiu. După război a fost în Franţa (1920), 
unde s-a specializat în arma submarină, al 
cărei promotor a devenit în marina română, 
întors în ţară, a fost adjutant al regelui Fer- 
dinand (1922-1926) şi preşedinte al Comi¬ 
siei de supraveghere a construcţiei primului 
submarin românesc, Delfinul , şi a navei sale 
de bază, la şantierele din Fiume (pe atunci 
port italian, astăzi portul croat Rjeka). Avan¬ 
sat la gradul de comandor (1929), a coman¬ 
dat escadrila de distrugătoare (1933-1935), 
cea mai importantă a Marinei Militare, în 
care avea să introducă manevra tactică pe 
bază cinematică. Contraamiral din 1938, a 
comandat Divizia de Dunăre. Demisionat 
din armată în ianuarie 1941. Reîncadrat 
comisar al guvernului pe lângă şantierele 
navale de la Galaţi (1943-1945). Arestat în 
1948 ca membru al guvenului antonescian, 
a murit la închisoare. 

Koslinski, Niculae Gh. 

(1921, Bucureşti) 

Inginer geodez. Fiu al lui Gheorghe Em. 
K. Absolvent al Facultăţii de Istorie de la 
Bucureşti şi al Şcolii Navale din Constanţa, 
secţia punte, aspirantul de marină (sublo¬ 
cotenent), participă la luptele navale din 
Marea Neagră (1941-1944) pe vedetele 
torpiloare şi alte nave, pe Dunăre (1945), în 
flotila de dragaj fluvial. în 1947, proaspătul 
căpitan face serviciul pe nave, în artileria de 
coastă şi la comandamentul apărării lito¬ 
ralului, pentru ca, în 1951, să fie scos din 
cadrele active. La vârsta de doar 30 de ani, 
trebuia să-şi găsească un rost pentru a-şi 
putea întreţine familia. Lucrează ca inginer 
topograf şi geodez. Lucrări: Războaie navale 
în veacul alXVI-lea. Prevezo şi Lepanto (1991); 
Războiul naval de-a lungul veacurilor (1994, în 
colaborare), Marina română în al Doilea Răz¬ 
boi Mondial (2 voi., în colaborare). Membru 
al Comisiei de Heraldică, Genealogie şi 
Sigilografie din Bucureşti şi responsabil al 
Secţiei de istorie a Ligii Navale Române. 

Kreindler 



Radu Korne Emanoil A. Koslinski Lidia Kotzebue Peter Krausz 


Kot, Mihail V. 

(1914, Moscova - 1967, Chişinău) 

Fizician. Rus ca etnie. A absolvit Univer¬ 
sitatea Lomonosov din Moscova. A pus 
bazele fizicii experimentale a semiconduc- 
torilor la Facultatea de Fizică a Universităţii 
de Stat din Moldova. Fondator al Catedrei 
de electrofizică, devenită Catedra de fizica 
semiconductorilor. A contribuit la extin¬ 
derea relaţiilor de colaborare cu specialiştii 
de la Moscova şi Leningrad (cu J.I. Alferov, 
laureat al Premiului Nobel; D.N. Nasledov, 
laureat al Premiului de Stat al URSS). 
Mulţi dintre discipolii săi (Simaşkevici, 
Panasiuk) au fost laureaţi ai Premiului de 
Stat al Moldovei. Membru al Academiei de 
Ştiinţe a Moldovei. 

Kotzebue, Lidia 

nume la naştere Lidia Suhanova 

(9.12.1885, Saratov, Rusia - 
13.06.1944, Bucureşti) 

Artist plastic. A absolvit Academia de Belle 
Arte la Moscova în 1914. în 1918 a ajuns 
în Basarabia, unde soţul ei era comandantul 
Armatei VI Ruse pe frontul Nămoloasa- 
Galaţi. S-a stabilit după război la Bucureşti 
şi a participat cu lucrări de sculptură la 
saloanele oficiale ale Ministerului Artelor. 
Lucrări: Doi orfani; Copil basarabean refugiat; 
M-lle Maria Ghica; Rugăciune; Pietă; Copil 
adormit; Cioban; Doină; Copilă cu gâşte; Pierrot; 
Fetiţe; Muncă. Cea mai importantă lucrare 
este Monumentul Eroilor Aerului, proiect câş¬ 
tigat prin concurs şi unde modelul fusese 
un boxer de culoare. 

Kovarski, Anatoli(e) 

(24.01.1904, Cernigov, Ucraina - 1974, Chişinău) 
Biolog. Evreu ca etnie. A absolvit Uni¬ 
versitatea Agrară de Stat la Chişinău şi a 
fost profesor al ei. Specializat în selecţia 
plantelor şi genetică. Om Emerit în Ştiinţă 
şi Tehnologie al Moldovei. Membru de 
onoare al ASM. 


Krausz, Peter 

(19.08.1946, Braşov) 

Pictor. Evreu ca etnie. A absolvit Institutul 
de Arte Plastice la Bucureşti. A plecat la 
Montreal, Canada, în 1970. A fost director 
al Centrului de expoziţii Saidye Bronfman 
(1980-1991); a predat cursuri de pictură, 
desen şi tehnică murală la colegiul Dawson, 
este profesor de istoria artei la Universitatea 
din Montreal (din 1991). Director al unei 
galerii de artă la Montreal. A avut nume¬ 
roase expoziţii în toată Canada, iar lucrările 
sale se află în marile muzee ale ţării. Lucrări: 
seria No Man's Land (Ţara nimănui), seria 
Vesperales. Premiul I Haddasah, Israel, 1976. 

Kreindler, Arthur 

(15.05.1900, Bucureşti - 28.05.1988, Bucureşti) 
Medic neurolog. După absolvirea Facul¬ 
tăţii de Medicină din Bucureşti a lucrat la 
clinica de neurologie a spitalului Colentina, 
sub conducerea lui Gheorghe Marinescu. 
împreună cu acesta, publică în 1935 
monografia Reflexele condiţionate şi este 
coautor al cărţii Le Tonus des muscles stries, 
1937 (împreună cu Gheorghe Marinescu, 
Nicolae Îonescu-Şişeşti şi Oskar Sager), 
lucrare prefaţată de renumitul neurofiziolog 
englez Sir Charles Sherrington. în 1948 este 
numit profesor de Neurologie la Facultatea 
de Medicină din Bucureşti. In cadrul acestei 
Academii devine director al Institutului de 
neurologie. Un accent deosebit a fost pus pe 
studiul excitabilităţii sistemului nervos cen¬ 
tral, activităţii electrice a creierului, cerce¬ 
tării dinamicei corticale în diferite afecţiuni 
neurologice, studiului clinic şi experimental 
al epilepsiei, fiziologiei şi fiziopatologiei 
cerebelului, afaziei. Pentru rezultatele cerce¬ 
tărilor asupra epilepsiei, efectuate împreună 
cu echipa sa, apărute în monografia Epilepsia 
(1955), primeşte în 1957 Premiul de Stat. 
Lucrări: Anatomo-fiziologia clinică a Sistemu¬ 
lui nervos central, 1957 (împreună cu Vlad 
Voiculescu); Physiologie et Pathophysiologie du 

Arthur Kreindler Constantin A. Kretzulescu Nicolae Kretzulescu 


Cervelet, 1958 (împreună cu Mircea Steri- 
ade); Infarctul cerebral şi Hemoragia cerebrală, 
1972; Afazia 1973 (împreună cu Alexandru 
Fradis); Neurologie clinică, 1976 (împreună 
cu Vlad Voiculescu). în ultimii ani ai vieţii 
a tradus în limba română, fără a publica, o 
parte din tragediile lui Shakespeare. Mem¬ 
bru al Academiei Române (1948). 

Kremnitz, Mite, nume la naştere 

Mărie von Bardeleben; pseudonime literare 

George Allan, Ditto und Idem 

(4.01.1852, Greifswald - 18.07.1916, Berlin) 
Traducătoare. A venit la Iaşi împreună 
cu soţul ei, medic, fiind cumnata lui Titu 
Maiorescu. A avut un episod de iubire cu 
Mihai Eminescu, descris de E. Lovinescu 
în romanul Mite. A fost doamnă de com¬ 
panie a reginei Elisabeta (Carmen Sylva) şi 
au semnat în duo (Ditto und Idem) piese 
de teatru şi romane: Astra, roman epistolar, 
1886; Feldpost (Poşta militară), roman epis¬ 
tolar, 1886; In der Irre (La voia întâmplării), 
povestiri, 1887. A tradus foarte mult din 
literatura română în germană: Rumanische 
Mărchen (Basme româneşti, 1882); Rumanische 
Dichtungen (V Alecsandri, Mihai Eminescu, 
Iacob Negruzzi, Dimitrie Bolintineanu, Th. 
Şerbănescu), 1881; Neue rumanische Skizzen 
(Noi schiţe româneşti, 1881); Rumăniens Anteil 
am Kriege 1877-78 (Participarea României la 
războiul din 1877-1878, 1887). 

Kretzulescu, Constantin A. 

(22.05.1809, Bucureşti - 21.03.1884, Bucureşti) 
Om politic. Frate cu Nicolae K. A absolvit 
Şcoala Grecească din Bucureşti, apoi Drep¬ 
tul la Paris. A fost prefect de Brăila, agă (şeful 
poliţiei) la Bucureşti. A participat la revoluţia 
din 1848 în Ţara Românească. Deputat 
şi secretar al Divanului ad-hoc (1857), 
ministru al Cultelor (1859), al Justiţiei 
(1867), preşedinte al Consiliului de Miniştri 
al României (1867). Membru de onoare al 
Societăţii Academice Române (1871). 


Kretzulescu, Nicolae 

(1.03.1812, Bucureşti - 
26.06.1900, Leordeni, jud. Argeş) 

Medic şi om politic. Frate cu Constantin 
A.K. A fost prim-ministru al României, în 
trei mandate: 1862-1863, 1865-1866 şi 
1867. A studiat Medicina la Paris între 1834 
şi 1839. Despre călătoria la Paris şi anii de 
viaţă studenţească va scrie mai târziu o carte, 
mărturie importantă despre situaţia primilor 
studenţi români din Paris. La revoluţia de la 
1848 a fost - împreună cu fraţii săi mai mari, 
Constantin şi Scarlat - un susţinător mode¬ 
rat al ideilor noi ale guvernului revoluţionar, 
din care nu a făcut parte. în iunie 1862 a 
devenit preşedinte al Consiliului de Miniştri 
şi ministru de Interne în guvernul format 
după asasinarea lui Barbu Catargiu. Din 
această poziţie a evitat discutarea problemei 
agrare, ocupându-se de alte probleme, prin¬ 
tre care unificarea sistemului sanitar, crearea 
Direcţiei Generale a Arhivelor Publice şi cre¬ 
area unui Consiliu al Instrucţiunii Publice. 
Susţine demersurile pentru naţionalizarea 
mănăstirilor închinate Muntelui Athos şi 
începe pregătirile pentru adoptarea Legii 
secularizării averilor mănăstireşti. După 
remanierea din octombrie 1863 este minis¬ 
tru al Instrucţiei Publice în noul guvern. 
Lucrări: Questions sur diverses branches des 
Sciences medicales, 1839 - este lucrarea sa de 
doctor în medicină la Paris; Manual de ana¬ 
tomie descriptivă (1843); Călătoria mea la Paris. 
Membru fondator al Societăţii Academice 
Române (1871), preşedinte al Societăţii Aca¬ 
demice Române (1872-1873), preşedinte 
al Academiei Române (1895-1898), pre¬ 
şedinte al Secţiunii ştiinţifice (1874-1879, 
1879-1882,1889-1893). ' 

Krilovici, Marina 

(19.06.1941, Bucureşti) 

Soprană. Grecoaică după mamă, sârboaică 
după tată. A absolvit Colegiul Sf. Sava 
şi Conservatorul la Bucureşti. Solistă a 
Operei Române, în prezent profesoară 

Krupenski 



Marina Krilovici Igor Krupenikov 


la Conservatorul din Atena. A plecat din 
România în Germania în 1971 şi a cântat 
sub bagheta lui Lorin Mazel, Nelo Santi şi 
i-a avut ca parteneri pe Placido Domingo, 
Jose Careras, David Ohanesian. A locuit la 
Paris, Londra, Viena şi s-a stabilit cu soţul 
ei, baritonul Kostas Paskalis, la Atena. Solistă 
a Operei din Atena şi profesoară la Conser¬ 
vatorul Maria Callas din Atena. A revenit de 
nenumărate ori în România spre a susţine 
recitaluri. A interpretat din toţi marii com¬ 
pozitori: Scarlatti, Monteverdi, Giordani, 
Faure, Cilea, Gounod, Donizetti, Giordano 
etc. Premiul I la Festivalul George Enescu, 
1964. Premiul Apollo pentru întreaga activi¬ 
tate artistică, Atena, 2008. 

Krupenikov, Igor 

(10.04.1912, Sankt Petersburg, Rusia) 

Pedolog. Rus ca etnie. A absolvit Facultatea 
de Geografie şi Geologie a Universităţii de 
Stat M. V Lomonosov din Moscova. Este 
unul dintre fondatorii pedologiei ca disci¬ 
plină în Republica Moldova. A fost şeful 
Catedrei şi Laboratorului de pedologie la 
Universitatea de Stat din Chişinău, cercetă¬ 
tor la Institutul de Pedologie şi Agrochimie 
N. Dimo. Contribuţii în domeniul genezei, 
geografiei, cartografiei, protecţiei antiero- 
ziune a solurilor, în special a cernoziomu¬ 
lui. Lucrări: Hepuo3eMM Mondaeuu (1967); 


Mcmopun noHeoeedeuun. Om epeMeuu ezo 
3apOMdenuH do uavuux dueu (1981); Yloneu 
Mondaeuu (în colaborare, voi. 1,1984, voi. 2, 
1985; voi. 3, 1986); IloHeeHHUU noKpoe 
Mondoeu. npoiunoe, uacrnonu^ee, ynpaeneuue, 
npozuo3 (1992); History of Soil Science. From 
its inception to the Present (1992); Eroziunea 
solului (2004); HepH03eMU u OKonozunecKoe 
3eMnedenue (2004, în colaborare); manualele 
reozpacfjun MondaecKou CCP (pentru clasa a 
VUI-a) (18 ediţii, 1969-1986, în colaborare). 
Laureat al Premiului de Stat, distins cu titlul 
de Om Emerit, deţine premiile W Doku- 
ceaev şi V Williams. Este decorat cu Insigna 
de Onoare, ordinele Drapelul Roşu de 
Muncă, Gloria Muncii. Membru al Acade¬ 
miei de Ştiinţe a Moldovei. 

Krupenski, Matei E. 

(11.01.1775, Podoleni, Basarabia - 
24.09.1848, Chişinău) 

Consilier de stat. Rus, familie naturalizată 
în Basarabia din veacul al XVII-lea. Frate cu 
Teodor K. A fost consilier la curtea ţarului, 
la Sankt Petersburg, unde s-a căsătorit cu 
o Comnenă. A fost numit viceguvernator 
al Basarabiei (1816-1823), perioadă când a 
avut domiciliu forţat la Chişinău ofiţerul şi 
poetul A.S. Puşkin, cu care s-a împrietenit. 

Krupenski, Tudor (Teodor, Todiraşcu) 

(19.06.1787, Chişinău - 1843, Chişinău) 
Animator cultural. Rus, familie naturalizată 
în Basarabia din veacul al XVII-lea. Frate 
cu Matei IC, căsătorit cu Smaranda Mârza. 
După războiul ruso-turc obţine (1812) func¬ 
ţia de serdar (comandant al trupelor de cava¬ 
lerie) al zonelor Orhei şi Chişinău. Filantrop 
cultural, a sprijinit cu deosebire dezvoltarea 
teatrului, invitând trupe nemţeşti şi găzdu- 
indu-le chiar în casa lui, pentru că, după 
război, vremurile erau tulburi. Puşkin, aflat 
acolo cu domiciliu forţat, i-a sugerat chema¬ 
rea trupelor şi a asistat la spectacole. A avut 
conflicte generate de gelozie din cauza soţiei. 

Labiş, Nicolae 

(2.12.1935, corn. Mălini, jud. Suceava - 
22.12.1956, Bucureşti) 

Poet. Fiu de învăţători. După mamă, descen¬ 
dent din Ion Creangă. A absolvit Şcoala de 
Literatură Mihai Eminescu din Bucureşti 
şi a fost redactor la diverse publicaţii de 
cultură. Membru al Uniunii Scriitorilor. 
Destin meteoric, poezie plină de prospeţime 
şi dramatism: Primele iubiri , 1956, debut; Puiul 
de cerb , 1956; Lupta cu inerţia , 1958, postum. 
Deşi are o operă redusă ca dimensiuni, a 
influenţat substanţial poezia românească 
din a doua jumătate a secolului XX (N. Stă- 
nescu, A. Păunescu ş.a.). 

Lacea, Constantin 

(1.06.1875, Braşov - 28.01.1950, Braşov) 
Lingvist şi filolog. A fost profesor la Acade¬ 
mia de înalte Studii Comerciale şi Industriale 
din Cluj şi unul dintre principalii colabora¬ 
tori ai Dicţionarului limbii române (Dicţionarul 
Academiei); Din graiul românilor din Şcheii 
Braşovului; Contribuţii la cunoaşterea trecutului 
şi educaţiei vechilor negustori şi meseriaşi braşo¬ 
veni. A publicat studii de lingvistică, de isto¬ 
rie a literaturii române vechi şi etimologii, 
cele mai multe în Dacoromania. Membru de 
onoare al Academiei Române (1939), exclus 
în 1948, repus în drepturi în 1990. 

Ladea, Romul(us) 

(1901, Jitin, jud. Caraş Severin - 
27.08.1970, Arcuda, jud. Ilfov) 

Sculptor. A studiat sculptura la Bucureşti 
cu Dimitrie Paciurea şi la Paris, la Academia 
Julian, ca elev al lui Rodin, Brâncuşi, Aristide 
Maillol şi Bourdelle. Profesor la Academia 
de Arte Frumoase din Cluj. Este considerat 
fondatorul şcolii moderne de sculptură din 
România. în perioada interbelică a sculptat 
marile figuri aîe istoriei Transilvaniei. A sculp¬ 
tat şi figuri de oameni simpli, care exprimă 
profunzimea unor sentimente. Lucrări: 
Mihai Eminescu , Ion Creangă, Lucian Blaga, 
Liviu Rebreanu, Ion Agârbiceanu, A.D. Xenopol, 
Avram Iancu, Simion Bărnuţiu, Ţăran din satul 
meu,, Cap de copil, Bătrână, Tatăl meu, mama 
mea, Maternitate, Nuduri. Artist Emerit, 


Maestru Emerit al Artei. Liceul de Arte Plas¬ 
tice şi o stradă din Cluj îi poartă numele. 

Lahovary, Gheorghe I. 

(1.06.1838, Râmnicu Vâlcea - 
13.06.1909, Bucureşti) 

Inginer şi scriitor. Familie la origini gre¬ 
cească. A fost trimis la Bucureşti să înveţe 
la pensionul Schewitz, apoi a plecat în 
Germania (1855) şi a studiat la Heidelberg 
şi la Şcoala Politehnică din Karlsruhe, unde 
a obţinut diploma de inginer. După ce s-a 
întors în ţară, în 1862, a fost numit inginer la 
Ministerul Lucrărilor Publice şi apoi la Poştă 
şi Telegraf, unde a devenit director general în 
1873, post pe care l-a deţinut până în 1876. 
A încheiat o serie de convenţii poştale cu 
mai multe state din Europa. El a introdus 
pentru prima dată în România mandatul 
poştal şi cartea poştală. Tot el a organizat 
distribuirea corespondenţei de la emitent 
la destinatar în timp foarte scurt. Serviciile 
poştale pe Dunăre se făceau de o societate 
franceză care avea sedii la Galaţi şi Brăila, 
utilizând pentru transport vapoare austriece. 
Sub îndrumarea lui s-a întocmit şi publicat 
prima statistică a Poştei Române. A iniţiat 
împreună cu Al. Cantacuzino înfiinţarea 
Societăţii Geografice Române, fiind susţi¬ 
nut şi încurajat de Carol I (1875). Secretar 
general al societăţii la înfiinţare, a avut o 
serie de iniţiative şi realizări importante. 
Sub îngrijirea lui s-a publicat Buletinul Soci¬ 
etăţii Geografice Române. în acest buletin s-au 
publicat numeroase studii, articole, memorii 
şi comunicări de specialitate care au fost 
folosite ulterior la alcătuirea unor dicţio¬ 
nare geografice pentru diverse regiuni ale 
României. în 1888, sub conducerea lui s-a 
publicat Dicţionarul geografic al judeţului Argeş. 
In 1893 a fost numit preşedinte la înalta 
Curte de Conturi; a contribuit la elabora¬ 
rea legilor, dintre care cea mai importantă 
a fost Legea contabilităţii statului. Pentru 
răspândirea culturii în rândurile populaţiei 
a înfiinţat Societatea pentru învăţătura 
Poporului Român, al cărei preşedinte a fost. 
A publicat Dicţionarul geografic al Basarabiei. 

Lapadat 



Nicolae Labiş 


Gheorghe I. Lahovary 


Traian Lalescu 


Scarlat Lambrino 


în introducerea la acesta anunţă intenţia de 
a întocmi şi publica dicţionare pentru pro¬ 
vinciile româneşti (locuite de români) din 
ţările învecinate: Bulgaria, Serbia, Macedo¬ 
nia, Transilvania, Bucovina. în colaborare cu 
generalul C. Brătianu şi Grigore Tocilescu a 
elaborat şi publicat Marele Dicţionar Geografic 
al României , în cinci volume, 1989-1902. în 
1868 a debutat ca scriitor sub pseudonimul 
Gill în Convorbiri literare , la început cu tradu¬ 
ceri şi apoi cu prezentarea unor fapte istorice 
sub titluri ca: Hărţi vechi, Geneza oştirii române 
(1830,1893), şi cu o serie de povestiri ca Moş 
Kivu, Săptămâna patimilor (1894), Căpitanul 
Radu Negru, Hedwige ş.a. în 1901 a fost ales 
membru de onoare al Academiei Române. 

Lalescu, Traian 

(12.07/24.07.1882, Bucureşti - 
15.06.1929, Bucureşti) 

Matematician. A studiat Matematicile la Iaşi 
şi la Bucureşti, unde i-a avut profesori pe 
Gheorghe Ţiţeica, Spiru Haret, Ermil Pan- 
gratti, Anton Davidoglu şi Nicolae Cocu- 
lescu. Cu o bursă modestă a studiat la Paris 
unde, în 1908, şi-a susţinut teza de doctorat 
cu titlul „Sur Pequation de Volterra". Această 
lucrare va fi considerată prima contribuţie 
de seamă în domeniul ecuaţiilor integrale şi 
îi va aduce stima marelui matematician Vito 
Volterra. Tot la Paris a obţinut şi diploma 
de inginer la Şcoala Superioară de Elec¬ 
tricitate. A militat pentru înfiinţarea Şcolii 
Politehnice din Timişoara, al cărei prim 
rector a fost în 1920. Profesor universitar 
la Bucureşti şi la Timişoara. Are contribuţii 
în multiple domenii ale matematicii pure şi 
aplicate. Este unul din fondatorii teoriei ecu¬ 
aţiilor integrale. A lăsat numeroase studii în 
domeniile ecuaţiilor funcţionale, seriilor tri¬ 
gonometrice, fizicii matematice, geometriei, 
algebrei, istoriei matematicii. A publicat în 
1911 cel dintâi tratat din lume asupra ecu¬ 
aţiilor integrale, intitulat Introducere la teoria 
ecuaţiunilor integrale. Lucrări: Le probleme eth- 
nographique du Banat (1919); Calculul algebric 


(1924); Polinoame. Fracţiuni raţionale. Tratat de 
geometrie analitică (1925). Membru post-mor- 
tem al Academiei Române (1991). 

Lambrino, Scarlat 

(16.08.1891, Bucureşti - 30.08.1964, Lisabona) 
Istoric. A început Literele şi Filosofia la 
Bucureşti şi le-a terminat la Sorbona. Spe¬ 
cializare în arheologie şi epigrafie greacă şi 
latină la College de France şi Ecole Pratique 
des Hautes Etudes. A lucrat la Muzeul 
Naţional de Antichităţi şi a fost profesor 
de epigrafie la Universitatea din Bucureşti. 
A condus şcoala de la Fontenay-aux-Roses 
(1941-1947), după care s-a stabilit la Lisa¬ 
bona, unde a fost profesor la Facultatea de 
Litere a universităţii. Lucrări: Contribuţii 
epigrafice privitoare la Asia Mică, 1928; Cetatea 
Histria. Notiţă istorică şi descriptivă, 1930; Arta 
greacă şi romană în România, 1938. Membru 
corespondent al Academiei Române (1934), 
exclus în 1948, repus în drepturi în 1990. 

Lambrlor, Alexandru 

(12.01.1845, Fălticeni, jud. Suceava - 
20.09.1883, laşi) 

Filolog şi folclorist. Absolvent al Facultăţii 
de Litere a Universităţii din Iaşi. Profesor 
de liceu. Junimist. Studii de romanistică la 
Paris, unde i-a audiat pe Marcel Breal, Gas- 
ton Paris, Antoine Darmsteter. S-a remarcat 
ca lingvist prin publicarea studiului Limba 
română veche şi nouă (tălmăcirea românească 
a scrierilor lui Oxenstierna), 1873, scris în 
lumina pozitivismului neogramatic. A fost 
primul folclorist român care s-a ocupat de 
jocurile de copii. A publicat Carte de citire 
(Bucăţi scrise în deosebite veacuri) • Cu o intro¬ 
ducere asupra limbei româneşti, 1882. Membru 
corespondent al Academiei (1882). 

Lapadat, Livius 

(1934, Sărcia, Banatul Sârbesc) 

Avocat. A absolvit Liceul Român la Vârşeţ 
şi Facultatea de Drept a Universităţii din 
Belgrad. A lucrat la Administraţia plasei 

Lapedatu 


Zrenianin, fiind exclus pentru atitudine pro- 
românească în 1962. A practicat avocatura. 
Participă activ la manifestările culturale şi 
la cele politice ale românilor din Voivodina. 
A fost membru fondator şi ani în şir pre¬ 
şedinte al filialei din Zrenianin a Societăţii 
de Limba Română din Voivodina, precum 
şi membru fondator al asociaţiei culturale 
Comunitatea Românilor din Iugoslavia, al 
cărui vicepreşedinte a devenit. Fondator 
al Uniunii Democratice a Românilor din 
Iugoslavia (2000) şi membru fondator al 
partidului român Alianţa Românilor din 
Voivodina (2002) unde, de asemenea, o 
perioadă de timp, a îndeplinit funcţia de 
vicepreşedinte. Lucrări: Resemnări tomnatice, 
versuri, 2001; comedii - Căsătorie întârziată, 
1994; Şansă pentru angajare , 1995; Planuri 
optimiste , 1996; Cine se ceartă şi iubeşte, 
Cameleonul , 1997; Dragoste şi crimă, dragoste 
şi intrigă, 1998; Socoteli fără cârciumar, 1998; 
schiţe umoristice - Păcate şi păcătoşi mărunţi. 
Povestiri din judecătorie, 2008. 

Lapedatu, Alexandru I. Al. 

(14.09.1876, Cernatul Săcelelor, jud. Braşov - 
30.08.1950, Sighet) 

Istoric şi om politic. Fiu al lui Ioan Ale¬ 
xandru L. şi frate geamăn cu Ion I. Al. L. 
A absolvit Facultatea de Ştiinţe, Secţia 
istorie, la Universitatea din Bucureşti. A fost 
secretar al Comisiei Monumentelor Istorice 
(1904-1919) şi al Comisiei Istorice a Româ¬ 
niei (1911-1919), expert al României la 
Conferinţa de pace de la Paris (1918-1920). 
Profesor la Universitatea din Cluj, fondator 
şi codirector al Institutului de Istorie Naţi¬ 
onală din Cluj (1919-1938). Senator liberal, 
ministru şi preşedinte al Senatului României. 
Lucrări: Vlad-Vodă Călugărul, 1482-1496, 
monografie istorică (1903); Monumentele noas¬ 
tre istorice şi lecturi ilustrate (1914); Un mănunchi 
de cercetări istorice (1914); Miscellaneae (1926); 
Scrieri alese. Articole, cuvântări, amintiri (1985); 
Amintiri (postum, 1998). Membru al Acade¬ 
miei Române (1918), preşedinte (1935-1937) 
şi secretar general al ei (1937-1948). A murit 
în închisoare. 

Lapedatu, Ioan Alexandru 

(6.07.1844, Colun, jud. Braşov - 
6.04.1878, Braşov) 

Scriitor. Tată al lui Alexandru I. Al. L. şi Ion 
Al. I.L. A absolvit liceul la Sibiu, Literele 
şi Filosofia la Paris, cu o bursă a Societăţii 
Transilvania. Specializare la Bruxelles. Pro¬ 
fesor de limbi clasice la liceul ortodox din 
Braşov şi director al revistei Albina Carpaţilor. 
Lucrări: încercări în literatură, 1874; Nuvele 
istorice, 2 voi., 1905-1906, postum. Melanges 
d'Histoire Generale, 1927. 



Ion Al. Lapedatu Leonida Lari 


Lapedatu, Ion I. Al. 

(14.09.1876, Cernatul Săcelelor, jud. Braşov - 
1951, Sighet) 

Economist şi om politic. Fiu al lui Ioan 
Alexandru L. şi frate geamăn cu Alexan¬ 
dru Al. I. L. A absolvit Şcoala Comercială 
Superioară la Braşov, apoi Facultatea de 
Economie la Universitatea din Budapesta, 
fiind, ca student, membru şi preşedinte al 
Societăţii Studenţilor Români Petru Maior. 
Secretar al ASTRA, secretar şi director al 
Băncii Ardeleana din Orăştie şi unul dintre 
creatorii Fundaţiunii Solidaritatea a băncilor 
româneşti din Transilvania, care a sprijinit 
Fundaţiunea pentru Ajutorarea Ziariştilor 
Români din Ungaria. Fondator al revistei 
Luceafărul. A participat la Marea Adunare 
Naţională de la Alba Iulia la 1 Decembrie 
1918. Profesor la Academia de înaltre Studii 
Comerciale din Cluj. Ministru liberal de 
Finanţe (1926-1927). Lucrări: Teoria mate¬ 
matică a asigurărilor vieţii, 1902; A dam Smith. 
Sistemul său de economie politică, 1903; Politica 
de descont, 1905; Problema datoriei publice şi 
reforma monetară, 1924; Banca Naţională a 
României. Reforma din 1925, 1925. Membru 
de onoare al Academiei Române şi preşe¬ 
dinte al ei. A murit în închisoare. 

Lari, Leonida 

(26.10.1949, Bursuceni, Republica Moldova) 
Poetă. A absolvit Filologia la Universitatea de 
Stat a Moldovei, a fost redactor de editură şi 
apoi la revista Literatura şi arta. Fondatoare a 
primului săptămânal cu alfabet latin, tipărit 
şi adus în Republica Moldova în mod clan¬ 
destin, Glasul naţiunii. Deputat al poporului 
(1989), mutată în România (1992), deputat 
PRM în Parlamentul României (din 1992). 
Poezie mesianică şi patetică: Piaţa Diolei, 
1974; Marele Vânt, 1980; Mitul trandafirului, 
1985; Scoica solară, 1987; Dulcele foc, 1991, 
Premiul Academiei Române; Anul 1989, 
1990; Liră şi păianjen, 1992; Al nouălea val, 
1993; Epifanii, 1994; Scrisori de pe strada 
Maica Domnului, 1995; Aldebaran, 1996 ş.a. 

Laurian 


Lascăr, Mihail 

(8.11.1889, Târgu Jiu - 24.06.1959, Bucureşti) 
General de brigadă. A absolvit Şcoala de 
Infanterie la Bucureşti şi a luptat în al 
Doilea Război Balcanic ca locotenent. în 
1941 a condus Brigada Vânători de munte, 
cu care a operat în nordul Bucovinei, a tre¬ 
cut Bugul şi a ajuns la Nipru. A participat 
la bătălia de la Marea Azov şi a pierdut în 
istmul Salkovo 2 500 de oameni, dar gene¬ 
ralul a primit Ordinul Mihai Viteazul clasa 
a IlI-a şi Crucea de Fier în grad de Cavaler. 
Ulterior a comandat diviziile de infanterie 
în bătălia de la Stalingrad. Luat prizonier 
de ruşi, a trecut prin diverse lagăre şi s-a 
întors în ţară cu Divizia Horea, Cloşca şi 
Crişan, iar în 1946 a preluat conducerea 
Armatei IV A fost ministru al Apărării 
(1946-1950). Investigat pentru crime de 
război, a fost găsit nevinovat. 

Lascăr, Vasile 

(3.11.1853, Şomăneşti, jud. Gorj, lângă Târgu Jiu - 
23.03.1907, Bucureşti) 

Politician. A absolvit Dreptul la Sorbona şi 
a lucrat mai întâi la baroul din Târgu Jiu. 
Primar al oraşului. Deputat sau senator în 
aproape toate legislaturile liberale. Minis¬ 
tru de Interne (1896-1897, 1902-1904), 
a obţinut promovarea Legii organice de 
organizare a poliţiei române (1903), folosind 
ca model legislaţia din Franţa, Belgia, Austria 
şi Germania. Şcoala de Agenţi de Poliţie din 
Câmpina, judeţul Prahova, poartă în prezent 
numele lui, ca şi o stradă din Bucureşti. 

Laţcu, Vladislav în polonă 
Ladislau în maghiară 
(începutul sec. al XlV-lea, Maramureş - 
ultimul sfert al sec. al XlV-lea, Moldova) 

Voievod al Moldovei (1365-1374). Tatăl său, 
Bogdan I, venit de la Cuhea, din Maramureş, 
a câştigat prin luptă tronul Moldovei, stabi¬ 
lind la Şiret capitala voievodatului (a doua 
după Baia), în condiţiile în care Sas (fiul lui 
Dragoş de la Bedeu, Maramureş, descăle¬ 
cătorul), impus de regatul maghiar, murise, 
în contextul bătăliei dintre ortodoxia rusă 
şi catolicism (maghiar pe de o parte, polon 
pe de alta) pentru controlul Moldovei, a 
optat pentru catolicismul polon. în 1370 a 
trecut (el, dar nu şi doamna sa) la catolicism 
şi a fost adus de la Cracovia arhiepiscopul 
Andrei. Papă era Grigore al Xl-lea. A edificat 
la Şiret o catedrală catolică. înlăturarea pen¬ 
tru erezie de către Petru I Muşat n-a împie¬ 
dicat îngroparea lui în biserica domnească 
ortodoxă de la Rădăuţi, alături de Bogdan 
I. Preţul opţiunii sale religioase a fost poli¬ 
tic: după el a venit dinastia pământeană a 



Mihail Lascăr August T. Laurian 


Muşatinilor (după numele doamnei Muşata, 
născută Basarab), cea mai importantă din 
istoria medievală a Moldovei, care a reuşit 
să fortifice şi să păstreze identitatea româ¬ 
nească a zonei. 

Laurenţiu, Dan 

nume la naştere Laurenţiu Ciobanu 

(10.08.1937, corn. Podu lloaiei, jud. laşi - 
7.12.1998, Bucureşti) 

Poet. A absolvit Filosofia la Iaşi. A fost profe¬ 
sor la Şcoala Profesională din Iaşi, redactor 
la diverse publicaţii literare din Iaşi şi Bucu¬ 
reşti, apoi la Editura Cartea Românească 
a Uniunii Scriitorilor. A debutat cu Poezia 
aştrilor , 1967 şi scrie o lirică metafizică, încăr¬ 
cată de sentimentul că menirea omului este 
atingerea stării de graţie: Imnuri către amurg , 
1970; Poeme de dragoste , 1975; Zodia leului , 
1978, Premiul Uniunii Scriitorilor; Privirea 
lui Orfeu, 1984, Premiul Uniunii Scriitorilor; 
Psyche, 1989, Premiul Academiei; 101 poezii , 
1993; Mountolive, 1994, Premiul Uniunii 
Scriitorilor şi Premiul Nichita Stănescu. 
A scris şi eseuri: Eseuri asupra stării de graţie , 
1976, Premiul Asociaţiei Scriitorilor din 
Bucureşti; Privirea lui Orfeu • Jurnal metafizic , 
1995, Premiul Uniunii Scriitorilor. 

Laurian, August Treboniu 
nume la naştere Augustin Trifan 

(17.06.1810, Fofeldea, com. Nocrich, jud. Sibiu - 
25.02.1881, Bucureşti) 

Filolog, istoric, publicist şi om politic. Tată 
al lui Dimitrie August L. Şi-a făcut studiile 
secundare la Sibiu, Filosofia la Cluj, după 
care a studiat ştiinţele fizice, matematica 
şi astronomia la Universitatea şi Institutul 
Politehnic din Viena şi apoi la Gottingen. 
S-a ocupat şi de studii filologice, fiind 
profesor (1842-1848) la Sf. Sava, apoi la 
Universitatea din Bucureşti. Tot aici îl 
întâlneşte pe Nicolae Bălcescu, împreună cu 
care scoate în 1845 prima revistă de istorie 
românească, numită Magazin istoric pentru 
Dacia , care se adresa românilor din toate cele 

Laurian 


trei principate. în 1843 se înscrie în Frăţia. 
Unul dintre conducătorii revoluţiei de la 
1848 din Transilvania. între 1871 şi 1876, 
în colaborare cu Ioan C. Massim, profesor la 
Sf. Sava, a publicat Dicţionarul limbii române, 
2 voi., 1871-1875, în care, încercând să 
purifice limba de elementele nelatine, a 
făcut ca aceasta să semene doar vag cu limba 
română autentică. Ortografia este etimolo¬ 
gică. A fost unul dintre membrii fondatori ai 
Academiei Române (2 iunie 1867), secretar 
general şi preşedinte al Societăţii Academice 
Române şi preşedinte al Secţiunii literare 
(1867-1876). 

Laurian, Dimitrie August 

(1846, Bucureşti - 25.10.1906, Bucureşti) 
Publicist. Fiu al lui August Treboniu L. 
A studiat Literele şi Filosofia la Bucureşti şi 
Paris. S-a specializat la Bruxelles. A fost pro¬ 
fesor la coîegiile Sf. Sava şi Matei Basarab. 
Fondator al ziarului România liberă (1877). 
Preşedinte al Societăţii Presei. A tradus din 
Cicero. Membru corespondent al Societăţii 
Academice Române (1877). 

Lavrentie Tipograful 

(sec. XVI, Ţara Românească) 

Călugăr tipograf. în 1573 a înfiinţat tiparniţa 
mănăstirii Plumbuita din Colentina, Bucu¬ 
reşti. A tipărit două ediţii ale Tetraevangheli- 
arului (1582) şi o Psaltire în slavonă, care s-a 
difuzat în toată aria ortodoxiei. 

Layton, Irving 

nume la naştere Israel Pincu Lazarovici 

(12.03.1912, Târgu Neamţ - 
4.01.2006, Montreal) 

Poet. A emigrat cu familia în Canada, la 
Montreal, în 1913. A absolvit MacDonald 
College cu specializarea agricultură. A fost 
profesor de engleză, istorie şi ştiinţe politice 
îa şcoala parohială evreiască din Mon¬ 
treal. Sociaîist ca opţiune politică. A făcut 
parte din Liga Tinerilor Socialişti şi din 
Federaţia Comunităţilor Cooperatiste (the 
Cooperative Commonwealth Federation, 
fondată ca partid în 1932 la Calgary). Deşi 
s-a considerat marxist, a devenit anticomu¬ 
nist în perioada celui de-al Doilea Război 
Mondiaî, deoarece considera că partidele 
comuniste n-au dat o replică pe măsură 
nazismului. A fost nominalizat de trei ori la 
Premiul Nobel pentru literatură, o dată în 
acelaşi an (1982) cu Gabriel Garcia Mârquez 
(comunist, care l-a şi obţinut). Lucrări: 
Now Is The Place, 1948; The Black Huntsmen: 
Poems, 1951; Love the Conqueror Worm, 1953; 
The Long Pea-Shooter, 1954; In the Midst of 
My Fever, 1954; The Blue Propeller, 1955; The 



Irving Layton 


An atol Lazarev 


Cold Green Element, 1955; The Bull Calf and 
Other Poems, 1956; The Improved Binoculars: 
Selected Poems, 1956; Music on a Kazoo, 1956; 
A Laughter in the Mind, 1959; A Red Carpet for 
the Sun, 1960; The Swinging Flesh, 1961; Balls 
for a One~Armed Juggler, 1963; The Laughing 
Rooster, 1964; Collected Poems, 1965; Periods of 
the Moon: Poems, 1967; The Shattered Plinths, 
1968; Selected Poems, 1969; The Whole Bloody 
Bird, 1969; Poems to Color, 1970; Nailpolish, 
1971; Lovers and Lesser Men, 1972; The 
Pole-Vaulter, 1974; Seventy-five Greek Poems; 
1951-1974, 1974; The Darkening Fire: Selected 
Poems; 1945-1968, 1975; The Unwavering 
Eye: Selected Poems; 1969-1975, 1975; The 
Uncollected Poems of Irving Layton: 1936-59, 
1976; For my Brother Jesus, 1976; The Selected 
Poems of Irving Layton, 1977; The Covenant, 
1977; The Tightrope Dancer, 1979; Droppings 
from Heaven, 1979; The Tamed Puma, 1979; 
For My Neighbours in Hell, 1980, Europe And 
Other Bad News, 1981; A Wild Peculiar Joy: 
Selected Poems; 1945-82, 1982; Shadows on the 
Ground: A Portfolio, 1982; The Gucci Bag, 1983; 
The Love Poems of Irving Layton: With Reverence 
& Delight, 1984; Fortunate Exile, 1987; Final 
Reckoning: Poems; 1982-1986, 1987. Distins 
cu Ordinul Canadei, 2001. 

Lazarenko, Boris R. 

(1910, Ucraina - 1979, Chişinău) 

Inginer. Ucrainean ca etnie. A absolvit studi¬ 
ile tehnice la Moscova în domeniul electric 
şi a lucrat acolo până în 1960, când a venit 
la Chişinău. Este unul dintre fondatorii 
relaţiilor de colaborare între China şi URSS 
în domeniul ingineriei electrice. La Chişinău 
este fondator (1961) şi primul preşedinte al 
Institutului de Energetică şi Automatică şi al 
Institutului de Fizică Aplicată (pe baza uzinei 
experimentale a Institutului de Probleme 
Electrofizice şi a Institutului de Fizică Mate¬ 
matică). Ambele institute au lucrat după 
proiecte integrate cu restul reţelei de specia¬ 
litate din URSS, dar contribuţia specifică s-a 
referit la prelucrarea pieselor mecanice prin 

Lazariuc 



Artiom Lazarev 



Eduard Lazarev Anastasia Lazariuc 


dirijarea spre suprafaţa de prelucrat a unor 
particule având o viteză suficient de mare 
pentru ca, datorită în esenţă energiei lor 
cinetice mari, să genereze o serie de modifi¬ 
cări la nivelul stratului supus acţiunii parti¬ 
culelor accelerate, pe baza unui brevet pro¬ 
priu, datând din 1941, realizat împreună cu 
soţia sa, Natalia Ioasafovna (Ioasaf, tatăl, era 
român, probabil bucovinean), a unui echi¬ 
pament de prelucrare prin electropresiune a 
suprafeţelor metalice. Laureat al Premiului 
de Stat al URSS. Membru şi vicepreşedinte 
al Academiei de Ştiinţe a Moldovei. 

Lazarev, Anatol 

(25.12.1953, Cioburciu, Republica Moldova) 
Pictor. Rus ca etnie. Fiu al lui Eduard L. 
A absolvit Şcoala de Arte Plastice la Chi- 
şinău şi Academia de Arte la Kiev. Liber- 
profesionist. A avut expoziţii în Moldova, 
Ucraina, Rusia, România, Germania, Italia, 
Spania. Foloseşte materiale inedite pentru 
alcătuirea imaginilor. Lucrări: Prohod , 2000; 
Criptogramă , 2001; Doisprezece (pai, carton, 
pânză), 2002. 

Lazarev, Artiom M. 

(30.10.1914, Camenca, Transnistria - 
14.04.1999, Chişinău) 

Istoric. A absolvit Institutul Pedagogic din 
Tiraspol (1933-1938). A participat la al Doi¬ 
lea Război Mondial (luptele de la Stalingrad), 
a fost membru al Comisiei Aliate de Control 
pentru România. A fost ministru al învăţă¬ 
mântului din RSSM (1946-1951), secretar 
cu ideologia al CC al PCM (1951-1953), 
ministru al Culturii (1953-1963). între 
1968 şi 1974 a fost rector la Universitatea 
de Stat din Chişinău, apoi vicepreşedinte 
al Academiei de Ştiinţe (1974-1977). 
A fost deputat (1971-1979; 1994-1998), 
preşedinte al Sovietului Suprem al RSSM 
(1971-1975). A stimulat predarea în limba 
naţională în învăţământul superior din Mol¬ 
dova, pronunţându-se împotriva denumirii 
de română a limbii oficiale din Republica 


Moldova. A deplâns dezmembrarea Princi¬ 
patului Moldovei din 1812, dar simultan a 
considerat-o ca pe o eliberare de sub jugul 
otoman. 

Lazarev, Eduard 

(19.12.1935, Sverdlovsk, Rusia) 

Compozitor. Rus ca etnie. Tată al lui Anatol 
L. A absolvit Conservatorul P.I. Ceailcovski 
din Moscova. A venit la Chişinău după 
1960 şi a lucrat la Ministerul Culturii şi 
la Comitetul de Stat pentru Cinematogra¬ 
fie. A devenit liber-profesionist în 1980. 
A compus muzică pentru filmele studioului 
Moldova Film. Filmografie: Insula vulturilor, 
1961; Călătorie în april , 1961; Ultima lună de 
toamnă , 1965; Vacanţă la Odessa , 1966 (stu¬ 
dioul din Odessa); Cavalerul viselor, 1968; 
Acuzaţi de omor, 1969; Ofiţer de rezervă, 1971; 
Ultimul haiduc, 1972; Melodia, 1973; Dimitrie 
Cantemir, 1973; Scara, 1974; Nimeni în locul 
tău, 1976; Pe urmele fiarei, 1976; Când ai 
alături un bărbat, 1977; Istoria unui galbăn, 
1983; Luna lui Căuş, 1984. Distins cu Pre¬ 
miul Naţional al Republicii Moldova. Artist 
al Poporului din Moldova. 

Lazariuc, Anastasia 

(6.06.1953, Băcioi, Republica Moldova) 
Interpretă de muzică uşoară. A absolvit 
Şcoala Muzicală Profesională din Chişinău, 
secţia dirijat-coral. Solistă a formaţiei Sonor, 
face turnee în Moldova şi Rusia. Solistă a 
Filarmonicii din Cernăuţi (1975-1977). Din 
1977 solistă a Televiziunii Moldovei. Eugen 
Doga compune melodii pentru ea. Susţine 
turnee în Statele Unite, India, Cambodgia, 
Belgia, Germania ş.a. Artistă Emerită a 
Republicii Moldova (1982). Stabilită în 
România în 1992, continuă să dea concerte. 
Repertoriu: „Seara albastră", „Bucuraţi-vă", 
„Până la lacrimi mi-e dragă viaţa", „Destin", 
„Urare", „Mama", „A trecut un an", „Spe¬ 
ranţa lumii", „Orice femeie e frumoasă". 
A lansat peste 10 albume în România. 

Lazarov 



Valeriu Lazarov 


Gheorghe Lazăr 



Lazarov, Valeriu, nume la naştere Lessner 
(20.12.1935, Bârlad - 10.08.2009, Madrid) 
Producător de televiziune. A absolvit 
Institutul de Teatru şi Cinematografie la 
Bucureşti. Este, alături de Titus Munteanu, 
unul dintre producătorii fondatori ai Televi¬ 
ziunii Române şi s-a ocupat în mod special 
de formatele de divertisment. A lansat pe 
Coca Andronescu, Trio Grigoriu, Mircea 
Albulescu, Margareta Pâslaru (cu aceasta 
a produs emisiuni premiate la Montreux 
şi Monaco în 1960). A rămas în Spania în 
1970 şi a lucrat la televiziunea spaniolă 
de stat zece ani. Consilier de producţie la 
televiziunea italiană Canal Cinque şi prieten 
cu Berlusconi, a lansat mari formate de 
divertisment. A revenit în România în 1999 
şi a preluat formatele italieneşti: Surprize, 
surprize; Iartă-mă; Din dragoste. Filme: Suma- 
rissimo, 1978; „Cuentame" Yesterday, 2006. 

Lazăr, Dorina 

(7.11.1940, Hunedoara) 

Actriţă de teatru şi film. A absolvit Institutul 
de Artă Teatrală şi Cinematografică, Faculta¬ 
tea de Teatru, Secţia actorie la clasa profeso¬ 
rului Ion Finteşteanu, având ca asistenţi pe 
Sanda Mânu şi Dem Rădulescu. A debutat 
în 1961 la Teatrul Regional Bucureşti, iar din 
1969 este actriţă la Teatrul Odeon. Din 2003 
este director al Teatrului Odeon. A fondat 
Compania Artistică Bucureşti. Pe marele 
ecran a debutat în 1973, în filmul Păcală, 
al regizorului Geo Saizescu. Roluri în film: 
Liceenii (1986); Momentul adevărului , regia 
Andrei Blaier (1989); Balanţa (1991); Crucea 
de piatră, regia Andrei Blaier (1993); O vară 
de neuitat, regia Lucian Pintilie (1993); Divorţ 
din dragoste, regia Andrei Blaier (1991); Amen, 
regia Costa Gavras (2001); Zbor deasupra 
unui cuib de cuci, regia Ovidiu Georgescu 
(2003); Modigliani, regia Mick Davis (2003); 
Saint-Ange, regia Pascal Laugier (2003). 
Roluri în teatru: Camera de hotel - trilogie 
de Barry Gifford, regia Alexandru Dabija; 
Aventurile lui Habarnam, după Nikolai Nosov, 


regia Alexandru Dabija; Conu' Leonida faţă 
cu reacţiunea de I.L.Caragiale, regia Mihai 
Măniuţiu; Gaiţele de Al. Kiriţescu, regia 
Alexandru Dabija; O noapte furtunoasă de I.L. 
Caragiale, regia Mihai Măniuţiu; Pescăruşul de 
A.P. Cehov, regia Gelu Colceag; Zamolxe de 
Lucian Blaga, regia Dinu Cernescu. Premiul 
UNITER pentru întreaga activitate ca actriţă 
(2008); Premiul pentru cea mai bună actriţă, 
acordat de Ministerul Culturii şi Cultelor 
pentru rolul din Şefele de W. Schwab, 2003; 
Ordinul Naţional Serviciu Credincios în 
grad de Cavaler (2000); cea mai bună actriţă 
de film la Festivalul de Film Henri Langlois 
de la Tours (Franţa) pentru rolul din Frumos 
e în septembrie la Veneţia (1986); cea mai bună 
actriţă, titlu acordat de Asociaţia Oamenilor 
de Teatru şi Muzicienilor din România, 
pentru rolul din Nu ne naştem toţi la aceeaşi 
vârstă (1984); cea mai bună actriţă de film, 
titlu acordat de Asociaţia Cineaştilor din 
România pentru rolul din Angela merge mai 
departe (1982); Leul de Bronz la Festivalul 
Internaţional de Teatru de la Arezzo pentru 
spectacolul Năpasta (1979). 

Lazăr, Gheorghe 

(5.01.1782, Avrig, jud. Sibiu - 17.09.1823, Avrig) 
Pedagog iluminist. După liceul piarist din 
Cluj, a făcut - ca bursier - studii de teologie, 
filosofie, drept, pedagogie, literatură, mate¬ 
matică, inginerie, ştiinţe militare, medicină 
la Viena. Din 1816 a venit la Bucureşti şi 
a întemeiat Colegiul Sf. Sava (1818), cu 
patru trepte de studiu, cea superioară inclu¬ 
zând dreptul şi filosofia. A predat el însuşi 
matematica şi filosofia (era un kantian), 
a scris manuale, a trimis bursieri la Pisa şi 
Paris, prelungind astfel tradiţiile Academiei 
greceşti, dar punând, în acelaşi timp, bazele 
învăţământului în limba română, orientat 
spre Europa. Biblioteca sa, donată şcolii, a 
constituit, prin colecţiile ei, fundamentul 
viitoarei Biblioteci Naţionale a României. 
A participat la mişcarea lui Tudor Vladi- 
mirescu, 1821. Principala sa operă este 

Lăcătuşu 


activitatea pedagogică. Totuşi, a lăsat discur¬ 
suri în care-şi expune principiile: „Cuvânt la 
înscăunarea mitropolitului Dionisie", 1819; 
„Apel de subscriere pentru publicarea unui 
curs de matematică", 1822. 

Lazăr, llie 

(1895, Giuleşti, comitatul Maramureş - 
6.11.1976, Cluj) 

Jurist şi politician. înrolat în armata aus- 
tro-ungară în Primul Război Mondial, a 
dezertat la români împreună cu ostaşii din 
subordine şi a contribuit la eliberarea satului 
natal, ca şi a oraşului Cernăuţi, unde a ridicat 
drapelul românesc pe clădirea primăriei. în 
1923 s-a stabilit la Bucureşrti şi a activat în 
cadrul Partidului Naţional Român, ulterior 
Partidul Naţional Ţărănesc. A fost deputat 
de Maramureş al acestui partid în mai multe 
legislaturi. în cadrul partidului s-a ocupat 
de organizaţiile muncitoreşti. Deţinut la 
Târgu Jiu în timpul regimului antonescian 
pentru faptul de a-i fi apărat în Parlament pe 
evreii din Maramureş (comunităţi ţărăneşti). 
Arestat a doua oară şi judecat alături de Iuliu 
Maniu în procesul grupului de la Tămădău, 
a făcut închisoare la Sighet şi Râmnicu Sărat. 
Eliberat în 1964 fără drept de pensie. Comu¬ 
nitatea Evreiască din România i-a acordat o 
pensie la propunerea compozitorului Harry 
Maiorovici, originar din Maramureş. 

Lazu, Grigore N. 

(1845, Cernăuţi - 19.04.1898, Piatra Neamţ) 
Poet şi traducător. A învăţat la Cernăuţi 
şi Botoşani, a activat la Societatea pentru 
Cultura şi Literatura Română în Bucovina 
din Cernăuţi, a trecut pe la Junimea din 
Iaşi, s-a stabilit la Piatra Neamţ, unde a fost 
şeful Poliţiei. L-a acuzat pe George Coşbuc 
că l-a plagiat în Balade şi idile. Activitatea 
sa de traducător este copleşitoare. în 451 
traduceri libere şi imitaţiuni de poezii antice şi 
moderne din Orient şi Occident , a tradus, folo¬ 
sind de obicei o versiune germană, din lirica 
indiană, persană, chineză, greacă, latină, din 
Petrarca, Tasso, Ossian, Shakespeare, Byron, 
Leopardi, Lamartine, Hugo, Musset, Shelley, 
Novalis, Goethe, Schiller, Heine, Lenau, 
Uhland, Mickiewicz, Puşkin, Longfelow, Jan 
Neruda, Vorosmarty Mihâly ş.a., realizând 
ceea ce Heliade Rădulescu doar şi-a propus 
prin proiectul Biblioteca Universală. 

Lăcătuşu, Constantin 

(21.02.1961, Piatra Neamţ) 

Alpinist. A absolvit Facultatea de Geologie 
a Universităţii din Bucureşti. A escaladat 
Himalaya cu Peak Europa (6403 m), vârf 
virgin din masivul Tsartse-Mukut Himal, 



llie Lazăr Constantin Lăcătuşu 


regiunea Dhaulagiri, Nepal - vârf botezat 
de el şi cucerit în premieră mondială ală¬ 
turi de germanii Goetz Wiegand şi Frank 
Muetzner (2006). Alpiniştii au mai urcat alţi 
doi „şase-miari": Thapa Peak (6 038 m) şi 
Tashi Kang (6 386 m); Expediţia Janak Peak 
(7 090 m), vârf virgin din Janak Himal, regi¬ 
unea Kangchenjunga, Nepal, împreună cu 
Viorel Amzăroiu (alias Mardare) şi îoanTorok 
(alias Joe Indianul). A participat la mai multe 
expediţii internaţionale reprezentând Româ¬ 
nia, alături de alpinişti din Slovenia, Croaţia, 
Rusia, Brazilia, Nepal, cu ocazia Jubileului de 
Aur al Everestului (Everest Golden Jubilee, 
mai 2003); România, SUA, Austria, Australia, 
Marea Britanie, 2003; a atins vârful premer¬ 
gător Cho-Oyu (8 201 m) - ascensiune soli¬ 
tară în Himalaya - prima expediţie integral 
românească învingătoare pe un vârf de peste 
8 000 m, fără sprijinul şerpaşilor nepalezi 
şi fără oxigen (1998); România, Noua 
Zeelandă, Franţa, Canada, Finlanda, Nepal 
condusă de Russell Brice (NZ), doar L. a 
atins vârful (în 1995). în Alpi a atins cele mai 
înalte vârfuri din Franţa/Italia (Mont Blanc - 
4 807 m), Austria (Grossglockner - 3 798 m) 
şi Germania (Zugspitze-2 962 m), împreună 
cu Simion Poiană (alias Skil), toate urcate 
pe vreme neprielnică (ceaţă şi ninsoare). în 
Antarctica: Mount Vinson (4 897 m), 15 zile 
pe Continentul Alb, împreună cu Michael 
Hodges (SUA). Noua Guinee/Indonezia: 
Carstensz Pyramid (4 884 m) sau Acoperişul 
zonei Australia-Oceania, prima ascensiune 
românească, pe o rută dificilă - East Ridge/ 
linia Messner, probabil prima repetare 
(împreună cu Joby Ogwyn, SUA). Alaska 
(SUA): cu McKinley zis şi Denali (6 194 m) 
sau Acoperişul Americii de Nord, prima 
ascensiune a unei echipe româneşti (împre¬ 
ună cu Galescu Coco). A escaladat muntele 
Kenya/Batian (5 199 m) - al doilea munte din 
Africa - premieră românească, Point Lenana 
(4 985 m), Kilimanjaro (5 895 m) sau Acope¬ 
rişul Africii - a Il-a ascensiune românească. 

Lăcustă 



Victor Lăcustă Maria Lătăreţu Fred Lebow Aureliu Leca 



Lăcustă, Victor 

(5.06.1951, Bălţi, Republica Moldova) 

Medic. A absolvit Institutul de Medicină la 
Chişinău şi s-a specializat la Institutul de 
Zoologie şi Fiziologie al ASM. Profesor la 
Universitatea de Stat de Medicină şi Far¬ 
macie Nicolae Testemiţanu din Chişinău. 
Contribuţii la descoperirea mecanismelor 
de funcţionare ale acupuncturii, a elaborat 
conceptul de sistem somato-visceral regla- 
tor-energetic, a elaborat şi implementat 
metode noi de electro- şi termodiagnostic, 
profilaxie şi tratament al afecţiunilor siste¬ 
mului nervos, organelor interne şi aparatu¬ 
lui locomotor. A creat serviciul republican 
de medicină tradiţională, este fondatorul 
şi conducătorul Catedrei de medicină 
tradiţională, kinetoterapie şi fizioterapie 
a USMF. Lucrări: Tpaduu,uoHHue ochoou 
aKynywcmypbi; Tpabui^uoHHan KnummecKan 
aKynywcmypa; AHamoMO-fusuonozuHecKue u 
6uo3HepzemunecKue ochobu canoKpeamonozu- 
necKou aKynywcmypbi; Tratat de acupunctură 
clinică. Membru corespondent al Academiei 
de Ştiinţe a Moldovei. 

Lătăreţu, Maria 

nume la naştere Maria Borcan 
(7.11.1911, Bălceşti, Gorj - 23.09.1972, Botoşani) 
Cântăreaţă de muzică populară. S-a angajat 
la 12 ani în taraful lui Ionică Gâlcă din 
Novaci. în 1937 Constantin Brăiloiu o 
aduce la Bucureşti, pentru înregistrările 
Arhivei de folclor a Societăţii Compozito¬ 
rilor Români. în 1949 devine solista primei 
noastre orchestre de muzică populară de 
stat, întemeiată pe lângă Institutul de Fol¬ 
clor, care avea să devină mai apoi orchestra 
Barbu Lăutarul. A dat concerte în Rusia, 
Cehia, Slovacia, Ungaria, Polonia, Iugosla¬ 
via, Bulgaria, Egipt şi Siria. Au rămas cele¬ 
bre: „Au pornit olteni la coasă", „Cireşule, 
frunză rară", „Curge Gilortul la vale", „Jos 
în vale la izvoare", „Vă las cântecele mele". 


Lăzăreanu, Barbu 

(5.10.1881, Botoşani - 19.01.1957, Bucureşti) 
Istoric literar, publicist. Exmatriculat din 
liceu pentru activitate de stânga. Autodidact. 
A fost salvat în timpul deportării evreilor de 
regina-mamă. A colaborat la principalele 
periodice ale mişcării muncitoreşti (România 
muncitoare, Socialismul), iar apoi la presa ile¬ 
gală a PCR. împreună cu I.C. Frimu a pus 
bazele unei universităţi muncitoreşti. A scris 
versuri şi numeroase articole şi studii despre 
literatura română clasică şi despre folcîor. 
Dintre acestea, cele mai importante au fost 
adunate în volumul Glose şi comentarii de 
istoriografie literară (1958). Membru titular al 
Academiei Române (1948). 

Lealikov, luri S. 

(2.04.1909, Ekaterinoslav, Ucraina - 
12.10.1976, Chişinău) 

Chimist. A absolvit Universitatea din Dne- 
propetrovsk (1932) şi s-a specializat în chimie 
anaîitică (doctor habilitatîn chimie din 1953). 
între 1952 şi 1957 a fost şef de catedră, decan, 
profesor la Universitatea din Chişinău. La 
fondarea Academiei de Ştiinţe a Moldovei 
(1961) a fost ales membru corespondent şi 
secretar ştiinţific general al ei, membru titular 
din 1965. Este fondatorul şcolii ştiinţifice de 
metode electrochimice de analiză. 

Lebow, Fred, nume la naştere Fişl Leibovici 

(3.06.1932, Arad - 9.10.1994, New York) 
Sportiv. Evreu ca etnie. A emigrat în Ceho¬ 
slovacia, Olanda, Irlanda odată cu Diktatul 
şi de acolo în SUA, în 1960. Este fondatorul 
maratonului oraşului New York (1970), care 
a reunit 2 000 de participanţi. Cursa are loc 
şi astăzi, iar autorul ei a fost inclus în Hali of 
fame din St. Louis şi are o statuie în Hyde 
Park din New York. 

Leca, Aureliu 

(25.06.1940, Ploieşti) 

Inginer. A absolvit Facultatea de Energe¬ 
tică a Institutului Politehnic din Bucureşti. 

Leon 



Constantin Lecca Şlomo Leibovici-Lais loan Lemeni Nicolae Leonard 


Profesor la Facultatea de Energetică. Preşe¬ 
dinte, director general al Regiei Autonome de 
Electricitate RENEL (1991-1993). Preşedinte 
al Comitetului Român pentru Consiliul Mon¬ 
dial al Energiei (1990-1993), preşedinte al 
Confederaţiei Patronatului Român. Membru 
al Academiei de Ştiinţe Tehnice din România. 

Lecca, Constantin 

(4.08.1807, Braşov - 14.10.1887, Bucureşti) 
Traducător. Aparţine unei familii de greci 
bogaţi din Şcheii Braşovului. A studiat arta 
plasică la Buda şi a cunoscut mediile româ¬ 
neşti din Ungaria. A fost profesor de desen la 
Craiova şi a făcut parte din anturajul lui loan 
Maiorescu. A înfiinţat prima tipografie din 
oraş. Paşoptist. A pictat numeroase biserici 
şi subiecte istorice. A tradus foarte mult 
din poeţii germani minori şi romantici, dar 
numai în reviste, cu deosebire în Mozaicul 
din Craiova, care era a lui. 

Leibovici-Lais, Şlomo 

(1927, Botoşani) 

Istoric şi publicist. A absolvit Institutul 
Pedagogic Idiş la Bucureşti şi facultăţile de 
Istorie, Sociologie şi Antropologie la Uni¬ 
versitatea Bar-Illan din Israel (unde a plecat 
în 1950). A fost coordonator în Ministerul 
de Externe al Israelului pentru problemele 
evreilor din ţările unde nu existau relaţii 
diplomace cu Israelul. Este preşedinte 
fondator al Comitetului pentru Activitate 
Iudaică al Evreilor Originari din România şi 
fondator al ACMEOR (Asociaţia Culturală 
Mondială a Evreilor Originari din România), 
1980. A tradus din română, ivrit şi idiş. 
Lucrări: Lexicon. Noţiuni, obiceiuri şi sărbători 
evreieşti ; Sabat, cununa creaţiei ; Reflecţii despre 
Judaism ; între legendă şi realitate (lumea hasi- 
dică); Comitetul Democratic Evreiesc ; Evreimea 
botoşăneană, minimonografie. 

Lemeni, George 

(1813, laşi - 1849, laşi) 

Pictor. A absolvit Academia Mihăileană la 
Iaşi şi a fost trimis cu bursă la Miinchen spre 


a studia litografia cu Piloty. A lăsat portrete: 
Dimitrie Cantemir, Veniamin Costache, Mihai 
Sturdza. A murit de holeră. 

Lemeni, loan 

(22.04.1780, Dezmir, jud. Cluj - 
29.03.1861, Viena) 

Episcop greco-catolic. A absolvit Filosofia şi 
Dreptul la Cluj, Teologia la Blaj şi Oradea. 
Profesor de filosofie şi istorie bisericească 
la Seminarul din Blaj. Episcop de Blaj 
(1832-1833), a refăcut catedrala. împreună 
cu episcopul de Sibiu, Vasile Moga, a trimis 
memorii la curtea de la Viena pentru ca 
românii să fie recunoscuţi, în Transilvania, ca 
a patra naţiune. La 1848 a prezidat, împreună 
cu Andrei Şaguna, Adunarea de pe Câmpia 
Libertăţii. în 1850 s-a retras la Viena. 

Leonard, Nicolae (Nae), 

nume la naştere Leonard Naia 
(13.12.1886, Bădălani, jud. Galaţi - 
24.12.1928, Câmpulung) 

Tenor. German după mamă. A studiat 
la Institutul Nona Ottescu în Bucureşti, 
împreună cu prietenul său, Maximilian, a 
făcut trupa de operetă Teatrul Liric, dispă¬ 
rută imediat după Marea Unire. A cântat 
în Franţa, la Lyon, Marsilia şi Paris. întors 
la Bucureşti în 1928, a jucat la Alhambra 
peste 50 de spectacole de operetă cu Fritz, 
Baiadera, Contesa Maritza. A murit tânăr, de 
tuberculoză. 

Leon, Gheorghe N. 

(29.04.1888, laşi - 1949, Sighet) 

Economist. Licenţiat în Drept la Universita¬ 
tea din Iaşi. Membru al Partidului Naţional 
Liberal. Doctor în ştiinţe economice, poli¬ 
tică şi ştiinţe financiare la Universitatea din 
Jena - Germania, 1914. Profesor la Faculta¬ 
tea de Drept, Catedra de finanţe şi statistică 
a Universităţii din Cluj, transferată la ASCI 
(viitorul ASE) în 1935. A fost ministru al 
Economiei Naţionale (1940) şi al Comer¬ 
ţului Exterior (1940). A fost fondatorul 

Dimitrie Leonida 


loan Alfred Leţia 


Alexandru Leşco 



revistei Anale statistice şi economice (1926). 
Epurat din învăţământ în 1946, arestat şi 
decedat în închisoare. A scris Elemente de şti¬ 
inţă financiară, 1925, primul tratat românesc 
în domeniu. 

Leon, Nicolae 

(1862, Botoşani - 1931, laşi) 

Naturalist. Frate mai mare al lui Grigore 
Antipa. A absolvit Facultatea de Ştiinţe la 
Iaşi, unde a devenit apoi profesor. Este fon¬ 
datorul şcolii de parazitologie din România. 
A fost şi entomolog, preocupat de bolile 
pe care insectele le pot transmite omului. 
S-a preocupat de cunoaşterea Culicidelor, 
Anophelidelor, Simulidelor şi Hemipterelor 
şi în general de cunoaşterea insectelor dău¬ 
nătoare omului direct sau indirect. O stradă 
din Botoşani îi poartă numele. 

Leonida, Dimitrie 

(23.05.1883, Fălticeni - 14.03.1965, Bucureşti) 
Specialist în electroenergetică. Frate al Elisei 
L. Z. A absolvit Politehnica de la Berlin - 
Charlottenburg. încă din facultate concepe 
proiectele Metropolitanul Bucureşti şi Com¬ 
plexul hidroenergetic al Bistriţei de lângă 
Bicaz, proiecte profetice, ambele realizate 
mai târziu. în ţară se angajează la primăria 
capitalei şi pune bazele iluminatului stradal. 
Fondator aî Şcolii de Mecanici şi Electrici¬ 
eni din Bucureşti. Profesor la Politehnica 
din Timişoara, apoi la cea din Bucureşti. Ia 
parte la planul de electrificare a României. 
A întemeiat în 1908, pe baza propriilor sale 
colecţii, Muzeul Tehnic din Bucureşti, care-i 
poartă astăzi numele. în 1917 a realizat una 
dintre primele staţii radiotelegrafice din 
România. A participat la elaborarea unor legi 
importante, cum ar fi Legea energiei şi Legea 
apelor (1924). 

Leonida Zamfirescu, Elisa 

(1887, Fălticeni - 25.11.1973, Bucureşti) 
Inginer, specialitatea metalurgie-chimie. 
Soră a lui Dimitrie L. A absolvit Politehnica 


de la Berlin - Charlottenburg, deoarece 
Politehnica din Bucureşti, datorită legislaţiei 
impuse de Spiru Haret, nu primea fete. 
A fost cercetătoare la Institutul Geologic al 
României, unde a condus 12 laboratoare şi 
a analizat noi resurse de cărbune, de şisturi 
bituminoase, de gaze naturale, crom, bau¬ 
xită, cupru. A preconizat fabricarea în ţară 
a sulfatului de cupru (utilizat pentru distru¬ 
gerea unor ciuperci dăunătoare plantelor de 
cultură) şi a elaborat un procedeu eficient de 
fabricare a acestei substanţe, pornindu-se de 
la minereuri din ţară. A studiat de asemenea 
apele minerale din România, precum şi 
compoziţia unor ape destinate consumului 
industrial. Lucrări: Contribuţiuni la studiul 
bauxitelor din România (1931) şi Studiul chimic 
al cromitelor din Munţii Orşovei (1939). A fost 
distinsă cu Ordinul Muncii. 

Lesnea, George 

(24.03.1902, laşi - 6.06.1979, laşi) 

Poet. De meserie tipograf. A fost sprijinit 
ca poet de Ionel Teodoreanu. Era un liric 
sentimental: Cântec deplin , 1933, Premiul 
Academiei; Ceaslov , 1940, Premiul Societăţii 
Scriitorilor Români; Versuri , 1964. A tradus 
remarcabil din Esenin, Lermontov, Puşlcin. 
A primit Premiul de Stat, 1954. 

Leşco, Alexandru 

(21.02.1955, Coşerniţa, Republica Moldova) 
Militant politic. Ucrainean ca origine. 
A luptat pentru integritatea teritorială a 
Moldovei în conflictul transnistrean. Arestat 
la Tiraspol în Grupul Ilaşcu, a făcut 12 ani 
de închisoare. A primit cetăţenia română 
în timpul detenţiei şi a venit în România în 
2004. Distins cu Ordinul Naţional Steaua 
României în grad de Cavaler (2007). 

Leţia, loan Alfred 

(13.05.1944, Aiud) 

Inginer. A absolvit Electrotehnica la Uni¬ 
versitatea Tehnică din Cluj. S-a specializat 
la Londra, Maryland, Baltimore. Profesor 

Leviţchi 



Traian Leucuţia 


Constantin Levaditi 


Yoel Levi 


Vasile Leviţchi 


la Politehnica (azi Universitatea Tehnică) 
din Cluj. A publicat 7 manuale universitare 
şi studii referitoare la sistemlele inteligente, 
limbaje formale şi translatoare, analiza şi 
sinteza dispozitivelor numerice. Membru al 
Gesellschaft fur Informatik. Artificial Intel- 
ligence, Germania; Association for Compu- 
ting Machinery, IEEE, Computer Society. 

Leucuţia, Traian 

(1892, Calacea, Transilvania - 
12.09.1977, Bucureşti) 

Medic radiolog. A absolvit Medicina la Cluj 
şi s-a specializat la Berna, Lausanne, Buda¬ 
pesta, Viena, Paris, Cambridge, Detroit - 
ultimele două universităţi l-au specializat 
în radiologie. A fost profesor la Medicina 
din Detroit. A fost membru în conducerea 
Societăţii Americane de Radiologie (1934), 
membru de onoare al Facultăţii de Radio¬ 
logie din Londra. Membru în numeroase 
societăţi, din Panama până în Italia. în 1961 
a devenit preşedinte aî Societăţii Americane 
Roentgen. 

Levaditi, Constantin 

(19.06.1874, Galaţi - 5.09.1953, Bucureşti) 
Inframicrobiolog. Familie grecească. Natu¬ 
ralizat în Franţa (din 1916). Colaborator 
ştiinţific la Institutul Pasteur din Paris. Este 
unul dintre fondatorii inframicrobiologiei 
moderne, iar cercetările sale cuprind întreg 
domeniul inframicrobiologiei. O deosebită 
valoare au studiile asupra eritemelor poli¬ 
morfe, ectodermozelor neurotrope, sifili¬ 
sului, poliomielitei, encefalitei, vaccino- şi 
chimioterapiei. El a introdus bismutul în 
terapeutica sifilisului. Tot el a perfecţionat 
metoda de impregnare cu argint a spiroche- 
ţilor în secţiuni. Lucrări: Syphilis congenitale 
et Spirochaete Pallida Schaudinn , 1905; Ecto- 
dermoses neurotropes. Poliomyelite, encephalyte, 
herpes , 1922; La Peniciline et ses applications 
therapeutiques , 1945. Membru de onoare al 
Academiei Române (din 1926). Membru al 
Academiei Franceze de Medicină. 


Levenson, Boris 

(1884, Basarabia - 1947, New York) 
Compozitor. A studiat muzica în Rusia, ca 
elev al lui Nikolai Rimski-Korsakov. A predat 
la Conservatorul din Strasbourg. A plecat în 
SUA în 1920. A compus muzică în stil tradi¬ 
ţional evreiesc (klezmer) şi prelucrând motive 
folclorice evreieşti din zona Basarabiei şi 
Rusiei. Lucrări: Jewish Folk Songs (2) for clarinet 
quintet; Hebrew Dance, for saxophone & piano. 

Levi, Yoel 

(16.08.1950, Sătmar) 

Muzician. A absolvit Academia de Muzică 
la Tel Aviv şi s-a specializat la Academia 
de Muzică din Ierusalim cu Mendi Rodan. 
Specializare la Siena şi Roma, Italia, în 
Olanda (cu Kiril Kondraşin) şi în Marea 
Britanie. Dirijor al unor orchestre celebre: 
Atlanta Simphony Orchestra, Flemish Radio 
Orchestra, Israel Philharmonic Orchestra, 
Chicago Orchestra, Cleveland Orchestra, 
London Philharmonic Orchestra, Boston 
Simphony Orchestra, Montreal Philharmo¬ 
nic Orchestra ş.a. A deschis concertul cu care 
au început Jocurile Olimpice de la Atlanta 
(1996). Are numeroase concerte imprimate 
pe disc. Distins cu Ordinul de Cavaler al 
Artelor şi Literelor de guvernul francez. 

Leviţki, Leon 

(27.08.1918, com. Edineşti, Basarabia - 
?.10.1991, Bucureşti) 

Eseist şi traducător. A absolvit Literele 
(engleza) la Bucureşti şi a fost profesor la 
Universitatea din Bucureşti. A scris grama¬ 
tici, dicţionare şi manuale de limba engleză: 
Studii shakespeariene , 1976, Premiul Uniunii 
Scriitorilor; O istorie a literaturii engleze şi 
americane , 1985. A tradus din Shakespeare, 
Marlowe, Emerson, Swift, Dreiser ş.a. 

Leviţchi, Vasile 

(15.11.1921, Carapciu, jud. Storojineţ, Bucovina 
de Nord, azi Ucraina - 20.10.1997, Chişinău) 
Poet, publicist, traducător. A absolvit Şcoala 
Pedagogică din Cernăuţi şi Facultatea de 

Levizor 



Inochentie Levizor Alexandra Liana Liviu Librescu Irinel Liciu 



Litere a Universităţii de Stat Alecu Russo 
din Bălţi. A fost profesor de limba şi litera¬ 
tura română şi director de şcoală în satele 
din nordul Bucovinei, apoi conferenţiar 
la Catedra de filologie română şi clasică a 
Universităţii de Stat din Cernăuţi şi redac- 
tor-şef al ziarului regional Zorile Bucovinei. 
Preşedinte fondator al Societăţii de Cultură 
Românească Mihai Eminescu din Cernăuţi 
(1989). Stabilit la Chişinău din 1991. Lucrări: 
versuri - Grâu şi cântec (1962), Poezii (1963), 
La izvoarele Şiretului (1966), Mărturisiri în 
drum (1966), Inima iarăşi... (1972), întârziere 
de-o viaţă (1982), Se destrăma o noapte albă 
(1985), Adaos la cartea de vise (1989), Cerul 
încă nesfărâmat (Iaşi, 1996), Punte spre un mal 
inexistent (1997); proză - O, sfântă naivitate! 
(1973), Centrul covrigului (1992). A tradus 
din Lev Tolstoi, Leonid Leonov, Andrei Pla- 
tonov, Lesea Ucrainka, Marko Ceremşina. 
Distins cu titlul de Maestru Emerit în Arte, 
Ordinul Gloria Muncii, premii ale Uniunii 
Scriitorilor din Moldova, ale Societăţii Lite¬ 
rare Iancu Flondor (Rădăuţi) ş.a. 

Levizor, Inochentie 

prenume la naştere loan 
(24.02.1875, Coşăuţi, Basarabia - 
?.12.1917, Soloveţk, Rusia) 

Călugăr. Prima mănăstire unde a slujit a 
fost Dobruşa, ţinutul Orhei, apoi Sf. Lavră 
Pociaev, gubernia Volîni, Ucraina. S-a călu¬ 
gărit la mănăstirea Balta din Podolia (1908). 
Din pricina succeselor predicilor sale, în 
care susţinea folosirea limbii române în 
biserica română, arhiepiscopul îl mută la 
mănăstirea Kameneţ-Podolsk. Apoi este 
exilat la mănăstirea Murom, ţinutul Olo- 
neţk de la Marea Albă, de unde, în 1913, 
a evadat, mergând 11 zile până la calea 
ferată. Ajunge la Peceni, unde e arestat. Este 
deportat la Soloveţk, la 600 km distanţă de 
Arhanghelsk, unde a locuit într-o peşteră. 
Exilul a încetat graţie revoluţiei din 1917, 
dar a fost şi anul când s-a stins. 


Liana, Alexandra 

nume la naştere Liana Şaptefraţi 

(27.05.1947, Bucureşti - 10.01.2011, Bucureşti) 
Compozitoare. Soţie a compozitorului 
Şerban Nichifor. A absolvit Conservatorul 
la Bucureşti ca elevă a lui Tudor Ciortea 
şi Tiberiu Olah. Specializare la Weimar şi 
Darmstadt. Profesoară la Conservatorul 
(azi Universitatea de Muzică) din Bucureşti. 
Lucrări: Simfonia I (1971); Cantata pentru 
cor feminin şi orchestră (pe versuri de Lucian 
Blaga), 1971; Concert pentru clarinet şi orches¬ 
tră , 1974; Cantata pentru soprană, bariton, cor 
mixt şi orchestră (pe versuri de Lucian Blaga), 
1977; cantata a IlI-a Pământul ţării, pământul 
gândurilor pentru cor feminin şi orchestră 
(pe versuri de Nichita Stănescu), 1977; sim¬ 
fonia a Il-a Imnuri , 1978; opera pentru copii 
Regina Zăpezii (după Hans Ch. Andersen), 
1978; Concertul pentru flaut, violă şi orchestră 
de cameră , 1980; Simfonia a V-a (1985-1986); 
Simfonia a Vl-a (1988-1989); poemul simfo¬ 
nic Ierusalim (1990); Concertul pentru orchestră 
de coarde (1991); Concert pentru pian la patru 
mâini şi orchestră (1993); opera de cameră 
Cântec de dragoste al Doamnei cu licorna (pe ver¬ 
suri de Etienne de Sadeleer), 1995; Simfonia 
a VIII-a (1995-1996); Concertul pentru saxofon 
şi orchestră (1997); Pastorala pentru orchestră de 
suflători (1999). Membru al societăţii Frâu 
und Musik, Germania, vicepreşedintă a 
Asociaţiei Culturale România-Israel, mem¬ 
bru al Living Music Foundation Inc., SUA. 
A primit de mai multe ori Premiul Uniunii 
Compozitorilor din România, Premiul Cari 
Maria von Weber, Dresda, 1979; Premiul 
Gaudeamus, Magadino, Elveţia; Premiul 
ACMEOR, Tel Aviv, 1997. 

Librescu, Liviu 

(18.08.1930, Ploieşti - 
16.04.2007, Blacksburg, Virginia, SUA) 

Inginer. Evreu ca etnie. A fost deportat 
împreună cu tatăl său în lagărele naziste 
din Transnistria. Soţia era tot supravieţu¬ 
itoare a lagărului. A absolvit Facultatea de 

Liiceanu 



Petre Liciu Ligetl Gyorgy Gabriel Liiceanu 


Aerospaţiale la Institutul Politehnic din 
Bucureşti. A fost cercetător la Institutul de 
Mecanică Aplicată din Bucureşti şi la Insti¬ 
tutul de Construcţii Aerospaţiale al Acade¬ 
miei Române. A plecat în Israel în 1975 şi 
a fost profesor la Universitatea din Tel Aviv r 
apoi la Technion, în Haifa. A plecat în SUA 
în 1979. A fost profesor de aeronautică şi 
inginerie mecanică la Virginia Tech. Con¬ 
tribuţii în domeniul aeroelasticităţii, struc¬ 
turilor supersonice şi hipersonice. A murit 
apărându-şi studenţii de un atac armat în 
campusul universitar. Membru al Academiei 
de Ştiinţe Tehnice din România. I s-a ridicat 
un bust în campusul Universităţii Virginia. 

Liciu, Irinel 

nume după soţ Lia Silvia Popa 

(22.02.1928, Cluj - 25.05.2002, Bucureşti) 
Balerină. Soţie a lui Şt. Augustin Doinaş 
(pseudonimul lui Ştefan Popa). A studiat 
baletul cu Elena Penescu Liciu, care-i era 
mătuşă şi al cărei nume l-a luat pentru scenă. 
Prim-balerină a Operei Române din Bucu¬ 
reşti, l-a avut partener pe Gabriel Popescu 
şi scenografia aparţinea lui Oleg Danovski. 
A interpretat aproape toate rolurile clasice 
cunoscute. A părăsit scena Operei în 1959, 
când soţul său, deţinut politic (1957-1958), 
a fost reabilitat. S-a sinucis în ziua când a 
murit soţul ei. Laureată a Premiului de Stat 
şi a Ordinului Meritul Cultural în grad de 
Comandor. 

Liciu, Petre 

(1871, Focşani - 1912, Bucureşti) 

Actor. Tată al balerinei Elena Penescu Liciu. 
A studiat actoria la Bucureşti ca elev al lui 
Ştefan Vellescu, apoi la Paris. A fost actor al 
Teatrului Naţional din Bucureşti alături de 
Aristizza Romanescu. Roluri în: Neguţătorul 
din Veneţia de W. Shakespeare, Ruy Blas de 
V Hugo, trilogia lui B. Şt. Delavrancea. 
A jucat şi roluri de comedie. Are un bust în 
oraşul Focşani ridicat în 1913 şi o stradă din 
Bucureşti îi poartă numele. 


Ligeti Gyorgy Sândor 

(28.05.1923, Diciosânmartin, azi Târnăveni - 
12.06.2006, Viena) 

Compozitor. Evreu ca etnie. A început 
Conservatorul la Cluj şi a fost nevoit să-l 
întrerupă în 1943 din cauza legislaţiei dis¬ 
criminatorii contra evreilor. Familia sa a fost 
deportată la Auschwitz şi n-a supravieţuit 
decât mama. A absolvit Conservatorul la 
Budapesta. A fost preocupat de folclorul 
muzical românesc şi maghiar. Profesor la 
Conservatorul din Budapesta până la con¬ 
trarevoluţia din 1956, când a plecat la Viena. 
A predat armonia la Darmstadt, Hamburg, 
Stockholm. Este considerat, alături de 
Karlheinz Stockhausen, unul dintre fonda¬ 
torii muzicii noi. Lucrări: Concert românesc 
pentru orchestră (1951); Six Bagatelles, 
I-ul Quatuor pentru coarde, Metamorphoses 
nocturnes (1951-1954); Volumina pentru 
orgă (1962); Aventures et Nouvelles Aventures 
(1966); Requiem (1963-1965); Lux aeterna 
(1966); Lontano, pentru orchestră (1967); 
Continuum pentru clavecin (1968); Al II~lea 
Quatuor (1968); Ramifications, Studiul nr. 2 
Coulee pentru orgă (1969), Concerto de cameră 
(1969) Melodien pentru orchestră de cameră 
(1971); Clocks and Clouds , pentru 12 cântăreţe 
şi orchestră (1972); Le Grand Macabre, operă 
(1974-1977); Trio pentru vioară , cor şi pian 
(1982); Trois Fantaisiespour cceur a capella după 
Holderlin (1983); Concert pentru pian (1985- 
1988). A compus coloana sonoră pentru mai 
multe filme de Stanley Kubrik, între altele 
pentru 2001 Odiseea spaţială. A fost distins 
cu Premiul Grawemeyer pentru compoziţie 
muzicală (Etudes pour piano), 1986; Premiul 
Schock pentru arta muzicală, 1995; Premiul 
Wolf pentru muzică, 1995, 1996; Premiul 
Kyoto, 2001; Premiul Polar Music, 2004. 

Liiceanu, Gabriel 

(23.05.1942, Râmnicu Vâlcea) 

Eseist. A absolvit Filosofia şi Facultatea de 
Limbi Clasice la Universitatea din Bucu¬ 
reşti. Cercetător la diverse institute ale 

Linca 



Nicolae Linca Elisabeta Lipă 


Academiei. A făcut parte din cercul care l-a 
avut drept mentor pe Constantin Noica, 
alături de Andrei Pleşu, Petru Creţia, Sorin 
Vieru, Thomas Kleininger ş.a. Bursă Hum- 
boldt în Germania. După 1989 director 
al Editurii Humanitas, consilier al preşe¬ 
dintelui Traian Băsescu (2008). Membru 
fondator al Societăţii Academice Române. 
A scris lucrări în care ideologia, filosofia în 
sens nietzscheian şi cultura sunt văzute în 
interacţiune: O fenomenologie a limitei şi depă¬ 
şirii, 1975; încercare în politropia omului şi a 
culturii, 1981; Jurnalul de la Păltiniş • Un model 
paidetic în cultura umanistă, 1983; Apel către 
lichele, 1992; Cearta cu filozofia, 1992; Despre 
limită, 1994; Declaraţie de iubire, 2001; Despre 
minciună, 2006; Despre ură, Despre seducţie, 
2007; Scrisori către fiul meu, 2008. 

Linca, Nicolae 

(1.01.1929, Cergăul Mare, jud. Alba) 

Boxer. A lucrat la Uzinele Malaxa din Bucu¬ 
reşti ca ucenic. S-a antrenat la Clubul Sportiv 
Dinamo ca elev al lui Ion Popa. Campion 
olimpic la Melbourne, 1956, la categoria 
semimijlocie. Maestru Emerit al sportului. 

Lipă, Elisabeta 

(26.10.1964, Şiret, jud. Suceava) 

Canotoare. A absolvit Facultatea de Educaţie 
Fizică la Universitatea Ecologică. Profesoară 
de sport, ofiţer MI. Legitimată la Cluburile 
Olimpia, apoi Dinamo, în specialitatea 
canotaj. A fost de peste 25 de ori campioană 
naţională la schif simplu, deţine 19 medalii 
olimpice (aur în 1984, Los Angeles, dublu 
vâsle; 1992, Barcelona, simplu vâsle; 1996, 
Atlanta, 2000 Sidney, 2004, Atena, 8+1 
vâsle). Maestru al sportului în 1982 şi Maes¬ 
tru Emerit al sportului în 1995. în anul 2000 
a fost declarată cea mai bună canotoare a 
secolului XX de către Federaţia Internaţio¬ 
nală de Canotaj. Tot în 2000 i s-a conferit 
Ordinul Naţional Serviciu Credincios în 
grad de Comandor. 


Lipatti, Dinu 

(19.03.1917, Bucureşti - 2.12.1950, Geneva) 
Pianist, compozitor şi pedagog. Frate cu 
Valentin L. Crescut într-o familie cu tradiţie 
muzicală - tatăl său era un talentat violonist 
amator care studiase cu Pablo Sarasate, 
mama - o excelentă pianistă, iar naş de botez 
i-a fost George Enescu - i s-au recunoscut 
şi cultivat din fragedă copilărie înclinaţiile 
muzicale. A fost acceptat ca elev de exigenta 
profesoară de pian Florica Musicescu, care 
i-a dat o educaţie artistică serioasă, care 
să-i permită dezvoltarea talentului nativ, 
între timp este admis la Conservatorul din 
Bucureşti, pentru ca în 1934 să participe la 
concursul internaţional de pian din Viena. 
Faptul că i s-a decernat doar al doilea premiu 
l-a determinat pe faimosul pianist francez 
Alfred Cortot să părăsească juriul în semn 
de protest. Cortot l-a invitat la Paris să-şi 
continue^ sub conducerea sa studiile de 
pian la Ecole Naţionale de Musique. Aici 
ia şi lecţii de compoziţie cu Paul Dukas şi 
Nadia Boulanger şi de artă dirijorală cu 
Charles Munch. în 1936 îşi începe cariera de 
pianist concertist în diverse oraşe europene, 
reputaţia sa continuând să crească la fiecare 
apariţie în public. La începutul celui de al 
Doilea Război Mondial revine la Bucureşti, 
unde dă recitaluri de pian ca solist sau acom- 
paniindu-1 pe George Enescu. în 1943 pleacă 
în Elveţia, unde devine profesor de pian la 
Conservatorul din Geneva. Prieten cu Clara 
Haslcil. îşi continuă cariera concertistică în 
recitaluri de pian sau ca solist împreună cu 
orchestre dirijate de Herbert von Karajan sau 
Alceo Galliera, realizează în studio imprimări 
pe discuri. în timp ce se pregătea pentru un 
turneu de concerte în America, se descoperă 
că suferă de leucemie. în repertoriul său pre¬ 
valau operele unor compozitori ca Johann 
Sebastian Bach, Wolfgang Amadeus Mozart, 
Frederic Chopin, Bela Bartok, dar şi Robert 
Schumann, Edward Grieg, Maurice Ravel, 
Domenico Scarlatti. Era foarte exigent cu 
sine însuşi şi de o profundă modestie. Com¬ 
poziţiile sale, printre care Fantezie pentru pian, 
vioară şi violoncel opus 1 (1933), Şătrarii, suită 
pentru orchestră opus 2 (1934), Concertino în stil 
clasic pentru pian şi orchestră de cameră opus 3 
(1936), Simfonie concertantă pentru două piane 
şi orchestră de coarde opus 5 (1938), Sonatină 
pentru mâna stângă (1941) au rămas în cea mai 
mare parte inedite. Casa memorială Dinu 
Lipatti se află în satul Ciolceşti din comuna 
Leordeni, judeţul Argeş. Membru post-mor- 
tem al Academiei Române (1997). 

Lipatti, Valentin Ion Dorin 

(26.03.1923, Bucureşti - 25.03.1999, Bucureşti) 
Diplomat, economist. Frate cu Dinu L. 
A absolvit Literele şi Filosofia la Bucureşti, 

Livovschi 



Dinu Lipatti Lidia Lipkovskaia Mario Livio Eugen Livovschi 


ca elev al lui Bazil Munteanu şi Tudor Vianu. 
Profesor la Universitatea din Bucureşti, 
director al secretariatului tehnic al Comi¬ 
siei României la UNESCO, ambasador la 
UNESCO, director al Departamentului 
Cultură şi apoi al relaţiilor cu Europa la 
Ministerul Afacerilor Externe, şeful delega¬ 
ţiei române la Conferinţa pentru Securitate şi 
Cooperare în Europa la Helsinki şi Geneva. 
Foarte bun negociator. Lucrări: Montesquieu, 
gânditor iluminist , 1955; Conferinţa pentru Secu¬ 
ritate şi Cooperare în Europa , 1975, în colabo¬ 
rare; Modigliani, 1984; Balcanii ieri şi azi, 1988. 
A tradus din literatura franceză. în prezent 
există o Fundaţie Dinu şi Valentin Lipatti. 

Lipkovskaia, Lidia 

(28.04.1884, Hotin - 23.03.1958, Beirut) 
Soprană. A absolvit Conservatorul din 
Petersburg (1903-1906), specializare la 
Milano (La Scala, 1906-1907). între 1906- 
1915 a fost solistă la Teatrul Mariinskii din 
St. Petersburg. A fost cunoscută în toată 
lumea, a evoluat pe scenele teatrelor din 
Paris, Viena, Londra, Varşovia, Stockholm, 
Tokyo, Montreal, New York, Singapore, 
Melbourne precum şi la Bucureşti, Iaşi, 
Sinaia, Cernăuţi, Galaţi etc. în ajunul războ¬ 
iului a fost profesoară de canto la Conser¬ 
vatorul din Chişinău, în timpul războiului - 
profesoară la acela din Odessa şi apoi din 
Bucureşti, după război - la Paris şi în Liban. 

Livescu, Jean 

(3.06.1906, Burdujeni, Suceava - 
2.09.1996, Bucureşti) 

Istoric literar. A absolvit Facultatea de Litere 
şi Filosofie a Universităţii din Iaşi. Speciali¬ 
zare în limba germană la Strasbourg. Profesor 
de limba şi literatura germană la Universita¬ 
tea din Iaşi, apoi la cea din Bucureşti. Rector 
al celor două universităţi. Ministru adjunct 
al Educaţiei, preşedinte al Comisiei române 
pentru UNESCO. Director al Bibliotecii 
Academiei Române. Lucrări: Textsammlung 
zur deutschen Sprach-und Literaturgeschichte, 


4 voi., în colaborare, 1962; Anthologie der 
osterreichischen Literatur, 2 voi., în colaborare, 
1972; Dicţionar german-român, în colaborare, 
1979; The literary and the cultural field gene- 
rally speaking, the development of the Romanian 
universities and other naţional and internaţional 
cultural institutions; German-Romanian reiaţi- 
onship. Membru corespondent al Academiei 
Române (din 1965). 

Livio, Mario 

(1945, Bucureşti) 

Astrofizician. Evreu ca etnie. A plecat în 
Israel în 1950. A luptat pe front în Războiul 
de Şase Zile (1967), războiul de Yom Kippur 
(1973) şi războiul din Liban (1982). A absol¬ 
vit Fizico-Matematici la Universitatea 
Ebraică din Ierusalim, a susţinut doctoratul 
la Institutul Weizmann şi a fost profesor la 
Institutul de Tehnologie Tehnion din Haifa 
până în 1991. Preocupat de astrofizică, s-a 
angajat la Telescopul Hubble, în SUA, unde 
a devenit şef de departament. Are contribuţii 
la teoria expansiunii universului, a găuri¬ 
lor negre şi formării sistemelor planetare. 
A stabilit relaţii între funcţii ale numerelor 
şi istoria civilizaţiilor omeneşti. Lucrări: 
The accelerating universe: infinite expansion, 
the cosmological constant, and the beauty of the 
cosmos , 2000; The golden ratio: the story ofphi , 
the world's most astonishing number, 2003 (Pre¬ 
miul Internaţional Pithagora pentru cea mai 
populară carte de ştiinţă); The Equation That 
Couldn't Be Solved: How Mathematical Genius 
Discovered the Language of Symmetry, 2005; Is 
God aMathematician?, 2009. 

Livovschi, Eugen (Evgheni) 

(15.02.1933, Bălţi, Basarabia) 

Constructor. în 1941 familia a fost deportată 
în Siberia. A absolvit Institutul de Construcţii 
din Tomsk, Siberia, şi s-a specializat la Insti¬ 
tutul de Construcţii din Leningrad. Profesor 
la Facultatea de Construcţii a Institutului 
Politehnic din Chişinău. Director adjunct 
al Institutului de Cercetări şi Proiectare 

Locusteanu 



Alexandru Locusteanu Irina Loghin Valeriu Loghinov Alf Lombard 



în Construcţii din Surgut (Iacuţia), Rusia 
(1987-1990). A elaborat metode matema- 
tico-statistice pentru cercetarea proprietăţi¬ 
lor betonului, preponderent fluenţa betonu¬ 
lui, cercetarea proprietăţilor fizico-mecanice 
ale betoanelor speciale pentru carcasa cor¬ 
pului solid al reactoarelor atomice. Lucrări: 
Elaccuenuu u aumuenuu 9KcnepuMewn npu 
uccnedoeanuu MexanunecKUX xapaKmepucmuK 
âemona (1970); manualul CmamucmunecKue 
Memodbi nocmpoenun OMnupunecKux cfiopMyn 
(Moscova, 1988); manualul Construcţii de 
beton armat (2001, în colaborare) şi normati¬ 
vul Calculul, proiectarea şi alcătuirea elementelor 
de construcţii din beton armat şi precomprimat 
(NCM F.02.02-2006). Distins cu Medalia 
Meritul Civic, cu Diploma de Onoare şi 
Medalia Dimitrie Cantemir ale ASM. Mem¬ 
bru corespondent al Academiei de Ştiinţe a 
Moldovei. 

Locusteanu, Alexandru 

(1848, jud. Dolj - 1922, Bucureşti) 

Medic veterinar. A studiat Medicina Veteri¬ 
nară la Paris. Organizator al Şcoalei de Artă 
Veterinară înfiinţată de Al. I. Cuza pentru a 
sprijini zootehnia. A fost fondator şi preşe¬ 
dinte al Societăţii de Medicină Veterinară şi 
al Asociaţiei Generale a Medicilor Veterinari, 
membru corespondent al Societăţii Centrale 
de Medicină Veterinară din Paris şi membru 
onorific al Colegiului Veterinar din Londra. 

Locusteanu, Nicolae B, 

nume la naştere Nicolae Rusu Locusteanu 

(24.03.1821, Leu de Sus, Dolj - 1901, Bucureşti) 
Publicist. Fiu al prefectului de Romanaţi, 
Barbu L. A fost elevul lui Aaron Florian la 
Craiova. După eşecul revoluţiei de la 1848 a 
fost exilat la Brusa, unde a practicat ingineria. 
L-a cunoscut pe Heliade-Rădulescu în 1853, 
la Constantinopol. S-a întors în ţară prin 
1890. A lăsat amintiri interesante din pricina 
perioadei agitate a istoriei pe care a trăit-o: 
Amintiri din trecut , 1896; După exil , 1898. 


Loghin, Irina 

(19.02.1939, Gura Viţioarei, jud. Prahova) 
Cântăreaţă de muzică populară. Tată basa¬ 
rabean, mamă prahoveancă. A absolvit 
Şcoala Populară de Artă la Ploieşti. Solistă 
a ansamblurilor Ciocârlia, Barbu Lăutaru', 
Ciprian Porumbescu. După 1989, deputat 
PRM în Parlamentul României. Are la activ 
un număr impresionant de turnee, albume 
şi spectacole. O casetă imprimată în opt sute 
de mii de exemplare s-a epuizat în două zile. 
A interpretat: „De la mine la Ploieşti"; „De-ai 
şti, mamă, traiul meu"; „De-aş fi iară de 30 
de ani"; „De-aş putea mâine să mor"; „Des¬ 
chide, gropare, mormântul"; „Din bucata 
mea de pâine"; „Doamne, la duşmanii mei"; 
„Doamne, când ai făcut lumea"; „Doamne, 
pe român ajută-1"; „Dorul de părinţi"; 
„Dorule, măi dor"; „Dragă mamă, dragă 
tată"; „Dragi părinţi"; „Dragostea cea mare"; 
„Du-mă-n ţara doinelor"; „Duşmane, n-ai 
avea parte"; „Fă nevastă, fă muiere"; „Fetelor, 
mă ascultaţi"; „Fetiţa mamii, fetiţă"; „Fir-ar 
să fie"; „Fir-ar să fii, măi Gheorghiţă" ş.a. 

Loghinov, Valeriu (Valerii) 

(27.10.1942, Sîr Novorosiisk, Taşkent, Uzbekistan - 
29.02.1989, Chişinău) 

Compozitor. Rus ca etnie. Părinţii, probabil 
deportaţi în Uzbekistan, au venit în Mol¬ 
dova în 1944. A absolvit Şcoala de Muzică 
E. Coca şi Institutul de Arte Gavriil Musi- 
cescu din Chişinău. A lucrat la Studioul 
Moldova Film. A scris muzica pentru filme 
artistice şi filme de animaţie: Copilul care a 
jignit soarele, 1977; Căţeluşul zburător, 1977; 
O ţeavă se plimba prin oraş, 1978; Emisarul 
serviciului secret, 1979; Pe cuvântul meu de cal, 
1980; Bătrânul şi copacul, 1982; Două izvoare, 
1983. In zorii revoluţiei, 1984; De întoarcere 
uitaţi, 1985; Acţiune civilă, 1988. 

Lombard, Alf 

(8.07.1902, Paris - 1.03.1996, Helsinki) 
Lingvist suedez specialist în romanisti¬ 
că. A absolvit Universitatea din Uppsala, 

Loteanu 


specialitatea limbi romanice. A fost profesor 
la Universitatea din Lund, unde a introdus - 
pentru prima oară în Suedia - studiul limbii 
române. A conferenţiat despre limba română 
la Copenhaga, Helsinki, Paris, Aachen, Iaşi, 
Cluj, Bucureşti. Lucrări: La prononciation 
du roumain (1935); Le verbe roumain , 2 voi. 
(1955); Rumănsk Grammatik (1981). Membru 
al Academiilor din Danemarca, Italia, Sue¬ 
dia, România. 

Longhin, Scarlat 

(12.08.1899, Doftana, Bacău - 
13.03.1979, Bucureşti) 

General şi medic dermato-venerolog. 
A absolvit Facultatea de Medicină din Iaşi şi 
Institutul Medico-Militar din Bucureşti. S-a 
specializat la Paris şi Alger. A fost profesor la 
Universitatea din Bucureşti. Cercetările sale 
cuprind diferite domenii ale dermato-vene- 
rologiei, în care a adus contribuţii impor¬ 
tante, de exemplu tratamentul biologic al 
dermato-micozelor. Lucrări: Dermatologie şi 
venerologie, 1958; Dermatozele copilului , 1960; 
Dermatologie , 1971; Dermatologie infantilă, 
1979, toate în colaborare. Membru cores¬ 
pondent al Academiei Române, 1963. 

Longinescu, Gheorghe Gh. 

(12.09.1869, Focşani - 7.03.1939, Bucureşti) 
Chimist. Frate cu Ştefan Gh. L. A absolvit 
Facultatea de Ştiinţe la Bucureşti. Speciali¬ 
zare la Berlin. Profesor de chimie anorganică 
la Universitatea din Bucureşti. A stabilit, pe 
baza unor cercetări teoretice asupra asoci¬ 
aţiei moleculare în stare lichidă şi solidă, o 
formulă care permite calcularea gradului de 
asociere cu ajutorul temperaturilor de fier¬ 
bere. în domeniul chimiei analitice a cercetat 
separarea metalelor din grupele a Il-a şi a 
IlI-a analitică şi metodele cantitative pentru 
separarea halogenurilor între ele. A găsit 
reacţii de recunoaştere pentru sodiu, pota¬ 
siu, acid azotic etc. Este autor a numeroase 
cursuri şi manuale de lucrări practice; împre¬ 
ună cu C.I. Istrati a publicat manualul Curs 
metodic de chimie şi mineralogie, 1908. A dat o 
nouă formulare legii lui Avogadro. Membru 
de onoare al Academiei Române (din 1936). 

Longinescu, Ştefan Gh. 

(5/12.10.1865, Focşani - 2.08.1931, Bucureşti) 
Jurist. Frate cu Gheorghe Gh. L. A absolvit 
Dreptul la Iaşi. Specializare la Berlin. A fost 
profesor de drept roman la universităţile 
din Iaşi şi Bucureşti. A scris şi lucrări de 
istoria dreptului: Gaius - der Rechtsgelehrte 
{Gaius - erudit al dreptului, 1896); Istoria drep¬ 
tului românesc (1908); Elemente de Drept roman 
(9 voi., 1921-1929). Membru corespondent 
al Academiei Române (din 1910). 



Gheorghe Gh. Longinescu Emil Loteanu 


Loteanu, Emil 

(6.11.1936, Clocuşna, jud. Ocniţa, Basarabia - 
18.04.2003, Moscova) 

Regizor de film, scriitor. Şi-a început studiile 
la liceul Sf. Sava din Bucureşti. A absolvit 
Institutul de Cinematografie de la Moscova, 
Secţia regie. A lucrat la Teatrul Dramatic din 
Chişinău, apoi la studioul Moldova Film. 
Profesor la institutul de Arte din Chişinău, 
Secţia regie. Fondator al Asociaţiei expe¬ 
rimentale de creaţie Phoenix-M. A regizat 
filme artistice şi documentare. Filmografie: 
Hora mare, 1959; A fost odată un băiat (scena¬ 
riu şi regie), 1960; Frescă în alb, 1967; Această 
clipă, 1968, Marele Premiu la Festivalul 
Regional de Film de la Minsk; Academicianul 
Tarasevici, 1970; Lăutarii, 1971, premiul al 
Il-lea, Scoica de Argint, la Festivalul Inter¬ 
naţional de Film de la San Sebastian; O şatră 
urcă la cer (scenariu şi regie; în România cu 
titlul Şatra), după M. Gorki - Bătrâna Izer- 
ghil), Mosfilm, 1976, Marele Premiu Scoica 
de Aur la Festivalul Internaţional de Film de 
la San Sebastian; Gingaşa şi tandra mea fiară 
(scenariu şi regie) după A.P. Cehov; O dramă 
la vânătoare, Mosfilm, 1978; Ana Pavlova 
(scenariu şi regie), 2 serii, Mosfilm, 1983, 
Diploma pentru merite deosebite în dezvol¬ 
tarea artei cinematografice şi premiul pentru 
cel mai bun film străin la Festivalul Interna¬ 
ţional de filme, Oxford; Eugen Doga, 1983; 
Svetlana Toma, 1984; Grigore Grigoriu, 1985; 
Luceafărul, 1986, Premiul Naţional; Mioriţa 
(scenariu), Telefilm - Chişinău, 1987; Durere 
(scenariu), Moldova Film, 1989; Piţigoiul în 
picaj (scenariu), Telefilm - Chişinău, 1989; 
Găoacea, 2 serii, 1993. în literatură a debutat 
cu placheta de versuri Zbucium (1956). Alte 
cărţi de versuri: Chemarea stelelor (1962), 
Ritmuri (1965), Sufletul ciocârliilor (1974) ş.a. 
Preşedinte al Uniunii Cineaştilor din Mol¬ 
dova (1987-1992). Artist al poporului din 
Federaţia Rusă (1980), Maestru Emerit în 
Artă din RSSM (1969), laureat al Premiului 
de Stat al URSS (1988), distins cu Ordinul 
Republicii (2000). 

Lovinescu 



E. Lovinescu Horia Lovinescu Monica Lovinescu Mina Lozanu 



Lovinescu, E(ugen) 

(31.10.1881, Fălticeni - 16.06.1943, Bucureşti) 
Critic şi istoric literar. Horia Lovinescu şi 
Anton Holban au fost nepoţii lui. A absolvit 
Filologia clasică la Universitatea din Bucu¬ 
reşti şi şi-a luat doctoratul la Paris cu Emile 
Faguet şi elenistul Gustave Fougeres. A fost 
profesor de latină la liceul Gheorghe Lazăr 
din Bucureşti. A fondat revista şi cenaclul 
Sburătorul (1919), unde s-au afirmat Camil 
Petrescu, Hortensia Papadat-Bengescu, 
Anton Holban (nepotul său), Vladimir 
Streinu, Ion Barbu, Tudor Vianu, Şerban 
Cioculescu ş.a. Maiorescian. Lucrări: Istoria 
civilizaţiei române moderne , 3 voi., 1924-1925, 
unde a pus accent pe autonomia esteticului 
şi mutaţia valorilor în funcţie de loc şi timp; 
Critice , 10 voi., 1909-1929; Istoria literaturii 
române contemporane , voi. I-IV, VI, 1926-1929. 
A mai scris monografii şi romane, a tradus 
din latină şi greacă, a alcătuit manuale şco¬ 
lare. Membru post-mortem al Academiei 
Române (1991). 

Lovinescu, Horia 

(28.08.1917, Fălticeni - 17.09.1983, Bucureşti) 
Dramaturg. Nepot al lui E(ugen) L. şi văr cu 
Anton Holban. A absolvit Literele şi Filoso- 
fia la Bucureşti. A fost director al Teatrului 
Nottara. A scris piese axate pe conflicte soci¬ 
ale şi psihologice: Lumina de la Ulmi , 1953, 
debut, Premiul de Stat; Citadela sfărâmată, 
1954, Premiul de Stat; Surorile Boga , 1958; 
Moartea unui artist , 1964; Şi eu am fost în Arca- 
dia, 1971, Premiul Academiei, Premiul Uni¬ 
unii Scriitorilor; Ultima cursă , 1976; Noaptea 
umbrelor, Oraşul viitorului, Karamazovii, 1983. 

Lovinescu, Monica 

(19.11.1923, Bucureşti - 20.04.2008, Paris) 
Eseistă. Soţie a lui Virgil Ierunca şi fiică 
din prima căsătorie a soţiei lui E(ugen) L. 
A absolvit Literele la Bucureşti. A plecat 
la Paris în 1947 cu o bursă a guvernului 
francez. A lucrat la Radiodifuziunea fran¬ 
ceză şi a colaborat la Radio Europa Liberă. 


O parte din aceste colaborări au fost strânse 
în volumul Unde scurte. Jurnal indirect , 1978. 
Lucrări: în contratimp , 1945; capitolul des¬ 
pre teatrul românesc în Histoire du spectacle 
(Encyclopedie de la Pleiade ), 1965; La apa Vavi- 
lonului , amintiri, 1999. A obţinut Premiul 
Academiei Româno-Americane pentru Arte 
şi Ştiinţe (ARA) în 1987. După 1989 a vizitat 
România în mai multe rânduri, susţinând 
fenomenul literar, mai ales apariţiile editurii 
Humanitas. 

Lozanu, Mina 

(4.09.1929, Hristici, jud. Soroca, Basarabia) 
Zoolog. A absolvit Facultatea de Biologie şi 
Chimie a Institutului Pedagogic din Chişi- 
nău şi s-a specializat la Institutul de Biologie 
al ASM. Elevul lui Mihail Iaroşenco. A făcut 
cercetări pe teren spre a evidenţia raţiunea 
la mamifere şi păsări, descoperind că ele 
posedă o serie de capacităţi considerate până 
nu de mult strict umane. Lucrări: Fauna de 
vânătoare din Moldova, 1968, în colaborare; 
Rozătoarele Moldovei, 2 voi., 1970; Istoria pro- 
venirii micromammaliilor în Moldova şi ecologia 
speciilor recente, 1972; Comportamentul mamife¬ 
relor în mediul ambiant, 2000 (în colaborare). 
Membru al Consiliului Central Teriologic al 
Academiei de Ştiinţe a URSS. 

Lozovan, Eugen 

(2.05.1929, Bucureşti - 3.12.1995, Copenhaga) 
Filolog, istoric, istoric literar. A absolvit 
Filologia la Bucureşti, a studiat filologia 
romanică la Paris şi Strasbourg. A fost 
profesor universitar la Copenhaga şi la 
Institutul de Bizantinologie de la Oxford, a 
conferenţiat la Heidelberg, Harvard, Londra 
ş.a. A lăsat studii asupra lui Dimitrie Cante- 
mir în Rusia, asupra lui B.-P. Hasdeu, Mihai 
Eminescu, Ovidiu. S-a ocupat de relaţiile 
culturale româno-scandinave: Les relations 
culturelles roumaino-scandinaves au XIX' 6 siecle 
(Relaţiile culturale româno-scandinave în secolul 
al XlX-lea), 1965; Voyageurs nordiques dans 
les pays roumains (Călătorii nordici în Ţările 

Lucaci 



Eugen Lozovan Gherasim Luca Vasile Luca Constantin Lucaci 


Românej, 1969 ş.a. La Copenhaga există o 
fundaţie care-i poartă numele şi care acordă 
burse pentru studenţii români care se speci¬ 
alizează în greacă şi latină. 

Luca 

(~ 1550, Cipru - 1629, Târgovişte) 

Mitropolit. Ortodoxia răsăriteană, moşteni¬ 
toare a Bizanţului, nu cunoştea graniţe sta¬ 
tale ori etnice. Prin urmare, a ajuns episcop 
de Buzău (pe la 1595) şi mitropolit al Ţării 
Româneşti (în 1602). L-a sprijinit pe Mihai 
Viteazul, care l-a trimis în misiuni diplo¬ 
matice la Alba Iulia şi Moscova. A copiat 
manuscrise greceşti: Evanghelie (1588, azi la 
Athos), Evanghelie (1594, azi la Ierusalim), 
Evanghelie (1624, azi la Athos). 

Luca, Gherasim 

(23.06.1913, Bucureşti - 9.02.1994, Paris) 

Poet. Evreu ca etnie. A fost poet de avan- 
dardă, în acelaşi grup cu Gellu Naum şi 
Cicerone Theodorescu. A plecat în Franţa 
în 1938 din cauza ascensiunii fascismului. 
A intrat în cercurile de avangardă alături de 
Jean Arp, Paul Celan, Max Ernst, Gilles Dele- 
uze se considera elevul lui. A conferenţiat 
pe tema artei colajului la Stockholm, Oslo, 
Geneva, New York şi San Francisco. Lucrări: 
Un lup în faţa lupilor , 1942; Dialectique de la 
dialectique, 1945; Secretul golului şi plinului, 
1947; Heros-Limite, 1953, copertă de Victor 
Brauner; L'Extreme-Occidentale, 1961; Sept 
slogans ontophoniques, 1963; Paralipomenes, 
1976; Satyres et Satrape, 1987. Dat afară din 
apartament pentru că nu avea acte legale 
pentru a locui în Franţa, deşi se afla acolo de 
zeci de ani, s-a sinucis. 

Luca, Vasile nume la naştere Luka Laszlo 

(8.06.1898, Szentkatolna sau Sâncatolna, 
azi Cătălină, Transilvania - 23.06.1963, Aiud) 
Om politic. Secui după etnie. Implicat de 
tânăr în activitatea revoluţionară, a deţinut 
funcţii importante în Partidul Comunist din 
România, arestat de mai multe ori (1924, 


1934, 1938) şi eliberat graţie Ajutorului 
Roşu. S-a aflat în 1919 în Ungaria (revoluţia 
maghiară), în 1929 a contribuit la organiza¬ 
rea grevelor de la Lupeni, în 1933 s-a aflat în 
centrul grevelor de la Griviţa, a participat la 
războiul civil din Spania. După 1940, odată 
cu ocuparea Basarabiei şi Bucovinei de 
Nord, a primit cetăţenie sovietică, devenind 
deputat în Sovietul Suprem al Ucrainei. în 
timpul regimului antonescian a iniţiat for¬ 
marea unui post de radio în limba română 
la Moscova. A fost instruit la Academia 
Militară din Moscova, unde a cunoscut-o pe 
Ana Pauker, alături de care a lucrat, ulterior, 
la un institut ce se ocupa de problemele 
reeducării prizonierilor. Pentru merite în 
constituirea diviziilor Tudor Vladimirescu 
şi Horia, Cloşca şi Crişan, a fost avansat 
general de brigadă în armata română. Revine 
în România cu Armata Roşie, fiind preşedin¬ 
tele Frontului Naţional Democrat. în 1947 
ajunge ministru de Finanţe în Guvernul 
Petru Groza. A fost unul dintre promotorii 
colectivizării agriculturii. A fost înlăturat în 
1952, când Gheorghiu-Dej a epurat gru¬ 
parea moscovită din PMR. în 1954 a fost 
acuzat de sabotaj economic şi condamnat la 
muncă silnică pe viaţă. 

Lucaci, Constantin 

(7.06.1923, Bocşa, Banat) 

Sculptor. A studiat la Academia Liberă de 
Arte Guguianu din Bucureşti, unde i-a avut 
profesori pe Camil Ressu, Al. Ciucurencu, 
C. Medrea. A absolvit Institutul de Belle 
Arte din Bucureşti. Specializări la Perug- 
gia şi Paris. Profesor la Academia de Arte 
Frumoase din Cluj. Sculptură în metal. 
A participat la expoziţii internaţionale de 
grup şi a avut numeroase expoziţii personale 
la Helsinki, Veneţia, Moscova, Stockholm, 
Paris. Are lucrări în muzeele din Anvers, 
Copenhaga, Veneţia, Roma, Milano, Fer- 
rara. A fost unul dintre principalii autori de 
fântâni cinetice, proiect unitar din perioada 
socialistă al oraşelor româneşti, mai ales din 

Lucaciu 



Vasile Lucaciu Mircea Lucescu Ştefan Luchian Ion Lucian 



lungul cursului Dunării. Cele mai cunoscute 
lucrări fac parte din ciclul Spaţiu şi Lumină. 
A primit Ordinul Meritul Cultural, 1968; 
Ordinul Cavaler al Republicii Italiene; Pre¬ 
miul Herder pentru întreaga operă (1984); 
Medalia de Aur a Bienalei Internaţionale 
de Artă dedicată lui Dante, Ravenna, 1999; 
Premiul Fundaţiei Culturale Române, 2001. 

Lucaciu, Vasile 

(21.01.1852, Apa, Comitatul Sătmar - 
29.11.1922, Satu Mare) 

Preot greco-catolic, politician. A absolvit 
Seminarul Teologic din Gherla şi Institutul 
Sf. Atanasie, Secţia filosofie, la Roma. Pro¬ 
fesor de limba română la liceul din Satu 
Mare. în 1890 redactează împreună cu Iuliu 
Coroianu textul Memorandumului ce va fi 
trimis împăratului, cerând drepturi egale, 
ca naţiune, pentru românii din Transilvania. 
Ales secretar general al Partidului Naţional 
Român (1892, Ioan Raţiu preşedinte). Trimis 
la închisoare din ordinul împăratului, este 
eliberat graţie intervenţiei lui Carol I. în 
1907 este deputat de Beiuş în Parlamentul 
de la Budapesta. Trece în România, ca şi 
Goga, în preajma pregătirii Marii Uniri, 
în 1919 a devenit deputat în Parlamentul 
României din partea PNŢ. A editat Revista 
catolică , primul periodic de limba română din 
Baia Mare. Azi Colegiul Naţional din Baia 
Mare îi poartă numele. 

Lucescu, Mircea 

(29.07.1945, Bucureşti) 

Jucător şi antrenor de fotbal. Şi-a început 
cariera la Dinamo, unde a jucat, cu scurte 
întreruperi, între 1963-1977. în 1981 a deve¬ 
nit selecţionerul echipei naţionale a Româ¬ 
niei. A antrenat numeroase echipe de divizia 
A, în România şi în străinătate: Dinamo 
Bucureşti (1985-1990), Pisa (1990-1991), 
Brescia (1991-1996), Reggiana (1996-1997), 
Rapid (1997-2000), Internaţionale Milano 
(1998-1999), Galatasaray ' (2000-2002, 

Supercupa Europei), Beşiktaş (2002-2003). 


Din 2003 antrenează echipa ucraineană 
Şahtior Doneţk (Cupa UEFA, 2009). 

Luchian, Ştefan 

(1.02.1868, Ştefăneşti, Botoşani - 
28.06.1916, Bucureşti) 

Pictor. Se înscrie în 1885 la clasa de pictură 
a Şcolii Naţionale de Arte Frumoase, pe 
care o absolvă în 1889, obţinând medalia de 
bronz pentru un Cap de expresie şi un Studiu 
după natură. Maestru nedisputat i-a fost, în 
această perioadă de formare, Nicolae Gri- 
gorescu, la care Luchian a găsit încurajare, 
fără să i se împiedice libera dezvoltare a 
personalităţii. în toamna anului 1889 pleacă 
îa Miinchen, unde studiază două semestre la 
Academia de Belle Arte şi execută copii după 
operele lui Correggio şi Rembrandt, aflate 
la Muzeul de Artă. Revine în ţară în 1890 
şi participă la prima expoziţie a societăţii de 
artă Cercul Artistic. Pleacă în anul următor 
la Paris, unde studiază la Academia Julian şi 
cunoaşte, în muzee şi expoziţii, viaţa artistică 
pariziană, aflată în acea perioadă în plină 
efervescenţă impresionistă. Tabloul Ultima 
cursă de toamnă arată influenţa evidentă a lui 
Manet şi Degas. Revenit la Bucureşti, va fi în 
1896 principalul iniţiator al Expoziţiei Artiş¬ 
tilor Independenţi, care se va deschide chiar 
în faţa Salonului Oficial. în 1900 participă 
cu două pasteluri la Expoziţia Universală de 
la Paris. Lucrări: Ultima cursă de toamnă , 1892; 
Albăstrele, Safta fiorăreasa, 1901; Margine de 
crâng , 1903; Birt fără muşterii , 1903; Marea 
Neagră la Tuzla , 1904; Iarna, Dumitriţa , 1904; 
Fata cu basma înflorată, După muncă, spre casă, 
1905; La împărţitul porumbului , 1905; Moş 
Nicolae Cobzarul, 1906; Sălciile de la Chiajna, 
1906; Părăluţe, 1907; Garoafe, 1907; Un 
zugrav - autoportret, 1907; Flori de tufănică, 
1908; Fântâna de la Brebu, 1908; După ploaie, 
1909; Moara de la poduri, 1909; Pe dealul 
Flinganilor, 1909; Anemone, 1910; Trandafiri, 
1910; Maci, 1910; 1907 - Epilogul răscoalei. 
Lăutul, 1911 - 1912; Vara, 1912. Membru 
post-mortem al Academiei Române (1948). 

Lunchevici 


Lucian, Ion 

(22.04.1924, Bucureşti) 

Actor de teatru şi film. A absolvit Academia 
Regală de Artă Dramatică din Bucureşti. 
Actor al Teatrului Naţional din Bucureşti. 
Director al Teatrului Ion Creangă, a înfiinţat 
după 1989 teatrul pentru copii Excelsior, 
al cărui director este. Societar de Onoare 
al Teatrului Naţional I.L. Caragiale din 
Bucureşti şi r din 1973, membru al Uniunii 
Scriitorilor din Franţa. Dintre realizările 
de succes pot fi amintite piese de Eugen 
Ionescu montate la teatre din Paris, Caen, 
Rennes (Franţa), Montreal (Canada), Bru¬ 
xelles (Belgia). A tradus piese de Moliere, 
Eugene Labiche, Georges Feydeau. La 
Festivalul Comediei Româneşti, ediţia 2007, 
i-a fost acordat Premiul de Excelenţă. Film: 
Două lumi şi o dragoste (1947); Viaţa învinge 
(1951); Gelozia,, bat-o vina (1954); Alarmă în 
munţi (1955); Afacerea Protar (1956); Doi vecini 
(1958); Alo? Aţi greşit numărul (1958); Hale 
carnavalului (1958); Mofturi 1900 (1964); 
Titanic vals (1964); Doctor fără voie (1976) - 
film TV; Roşia de un kilogram (1979) - film 
TV; Rămăşagul (1984). în 2004 a primit, în 
Franţa, titlul de Ofiţer al Ordinului Naţional 
al Legiunii de Onoare, ca o încununare a 
activităţii sale remarcabile desfăşurată în 
spaţiul francofon. 

Lucinschi, Petru 

(27.01.1940, Rădulenii Vechi, Basarabia) 

Istoric. Şi-a făcut studiile la Universitatea 
de Stat din Moldova, pe care a absolvit-o în 
1962, doctor în filosofie (1977). între 1960 
şi 1971 a deţinut funcţiile de instructor, şef 
de secţie, secretar, prim-secretar al CC al 
ULCT din Moldova, ulterior (1971-1976) 
secretar al CC al PCM. între 1976 şi 1978 
deţine funcţia de prim-secretar al Comi¬ 
tetului Orăşenesc Chişinău al PCM. în 
perioada 1978-1986 lucrează în calitate de 
şef adjunct de secţie la CC al PCUS. Din 
1986 până în 1989 este al doilea secretar 
al CC al PC al Tadjikistanului. în 1989 este 
ales prim-secretar al CC al PCM, calitate în 
care a activat până în 1990. între 1990 şi 
1991 lucrează în calitate de secretar al CC, 
membru al Biroului Politic al CC al PCUS. 
între 1992 şi 1993 - ambasador extraordi¬ 
nar şi plenipotenţiar al Republicii Moldova 
în Federaţia Rusă. La 4 februarie 1993 este 
ales preşedinte al Parlamentului Republicii 
Moldova de legislatura a XH-a, apoi preşe¬ 
dinte al Parlamentului Republicii Moldova 
în legislatura a XlII-a, când a încercat să 
introducă în Constituţia Moldovei, pe lângă 
denumirea „limba moldovenească", între 
paranteze şi limba română, ca limbă oficială 



Petru Lucinschi Serghei Lunchevici 


a ţării, fapt neacceptat de Parlament. De la 1 
decembrie 1996 până la 4 aprilie 2001 deţine 
funcţia de preşedinte al Republicii Moldova, 
în prezent este preşedinte al Fundaţiei de 
Studii Strategice şi Dezvoltare a Relaţiilor 
Internaţionale Lucinschi. Este Cavaler al 
unor distincţii de prestigiu: Marea Cruce a 
Legiunii de Onoare (Franţa, 1998), Ordinul 
Mântuitorului (Republica Elenă, 1999), 
Marele Ordin al Cavalerilor Sfântului Mor¬ 
mânt (Patriarhia Greacă Ortodoxă, Ierusa¬ 
lim, 2000); Ordinul Steaua României în grad 
de Colan (2000). Este membru al Academiei 
de Ştiinţe Sociale din Federaţia Rusă. 

Ludescu, Stoica 

(prima parte a sec. al XVII-lea, Ludeşti, 

lângă Târgovişte - a doua parte a sec. al XVII-lea, 

Călimani, Moldova) 

Cronicar. Ispravnic de Târgovişte, apoi logo¬ 
făt domnesc şi om de casă al postelnicului 
Constantin Cantacuzino (tatăl stolnicului), 
în intervalul 1682-1684 a fost închis la ocnă. 
A scris Letopiseţul cantacuzinesc, o compilaţie 
despre istoria Ţării Româneşti de la începu¬ 
turi până în 1688. 

Ludwig, Eugen 

(1866, Transilvania - 1927, Chişinău) 

Chimist. Doctorat în fizică şi chimie la 
Viena. Profesor şi rector la ASE Bucureşti 
(1917-1918; Fizico-Chimice), apoi la Uni¬ 
versitatea din Chişinău, Departamentul 
chimie aplicată. Lucrări: Un aparat simplu 
pentru identificarea gazelor folosite în testele cali¬ 
tative pentru acizi , 1920; Elements of analytical 
chemistry for laboratory practice , 1926. 

Lunchevici, Serghei 

(29.04.1934, Chişinău - 15.08.1995, Chişinău) 
Violonist şi dirijor. A absolvit Conservatorul 
Gavriil Musicescu din Chişinău (vioară 
şi dirijorat). Violonist şi prim-violonist 
în Orchestra Simfonică a Filarmonicii de 
Stat din Moldova (1955-1958), dirijor şi 
conducător artistic al orchestrei de muzică 

Lungu 



Alexandru Lungu Eugen Lungu 


populară Fluieraş, în componenţa căreia a 
susţinut concerte în republicile din URSS, 
precum şi în Canada, Cehoslovacia, Fin¬ 
landa, Franţa, India, Iugoslavia, Mongolia 
ş.a. A participat la turnee cu ansamblul 
de dansuri populare Joc în URSS, Chile, 
Columbia, Ecuador, Peru, Uruguay, Vene¬ 
zuela. A prelucrat melodii populare, a 
compus muzica pentru filmul Poienele roşii al 
lui Emil Loteanu. A jucat rolul principal în 
filmul Lăutarii. 

Lungu, Alexandru 

(13.04.1924, Cetatea Albă, Basarabia - 
24.06.2008, Bonn, Germania) 

Medic şi scriitor. A absolvit Facultatea de 
Medicină la Bucureşti şi s-a specializat în 
endocrinologie. Profesor la Medicina din 
Bucureşti, a avut contribuţii în domeniul 
cercetării biometeorologiei. Stabilit în Ger¬ 
mania din 1971, unde lucrează la o clinică 
de boli interne. Lucrări: Hormonii şi viaţa 
(1965, împreună cu Ştefan Milcu); Sănătatea 
şi evenimentele atmosferice (1966); Orologiile bio¬ 
logice (1968). Ca scriitor a fost prieten cu Ion 
Caraion, publicând versuri şi proză. Lucrări 
literare: Ora 25, 1945 (titlu preluat de Virgil 
Gheorghiu mai târziu, motiv de proces); 
Timpul oglinzilor (1968); Altceva decât umbra 
(1969); Ninsoarea neagră (1970); Armura de 
aer (1973); Zariştea din timp (1997); Rouă din 
apocalips (1998); Ochiul din lacrimă (1998). 
A cochetat şi cu pictura. 

Lungu, Eugen 

(1.10.1949, Hăsnăşenii Mari, Republica Moldova) 
Critic literar, editor. A absolvit Literele la 
Universitatea de Stat din Chişinău şi a fost 
profesor la Universitatea Pedagogică de Stat 
Alecu Russo din Bălţi (1976-1978). Redac¬ 
tor, apoi redactor-şef adjunct la Editura 
Literatura Artistică (1978-1987). Redac¬ 
tor-şef la Editura Enciclopedică Gheorghe 
Asachi, redactor-şef al Editurii Arc (din 
1995). Lucrări: Raftul cu himere (2004, pre¬ 
miul pentru eseu al Uniunii Scriitorilor 


din Moldova); ediţii - Poeţi de pe vremea lui 
Eminescu (1990), Portret de grup (antologie a 
poeziei noi din Basarabia, 1995), Literatura 
din Basarabia în sec. XX. Eseuri, critică literară 
(2004) ş.a. Distins cu Premiul Titu Maio- 
rescu al Academiei Române (2006). 

Lupan, Andrei 

(12.02.1912, Mihuleni, jud. Orhei, Basarabia - 
27.08.1992, Chişinău) 

Scriitor. A absolvit Şcoala Agricolă la 
Cucuruzeni, apoi Şcoala de Viticultură la 
Chişinău, unde era director fiul lui Con¬ 
stantin Stere, Roman Stere, prieten cu G. 
Topârceanu. A debutat cu versuri în Adevă¬ 
rul literar şi artistic , 1932. A semnat cu pseu¬ 
donime: Ciolpan, Cudrea, Largu, A.C., D.R. 
etc. Membru al PCR din 1933, secretar al 
Comitetului pentru Basarabia şi preşedinte 
al Frontului Studenţesc Democrat. în 1940 
a absolvit Facultatea de Agronomie a filialei 
Chişinău a Universităţii din Iaşi. A luptat în 
Armata Roşie a URSS în Donbas, la Stalin- 
grad, Penza. Prezentator la Radio Moscova, 
secţia română (1943-1944). De mai multe 
ori deputat în Sovietul Suprem (Parlamen¬ 
tul socialist) al Moldovei, preşedinte al 
Sovietului Suprem. Preşedinte al Uniunii 
Scriitorilor din Republica Moldova (1946- 
1955, 1958-1961). Membru al Comitetului 
pentru Premiul Lenin şi Premiul de Stat al 
URSS. în 1989 a rostit în Sovietul Suprem 
al Moldovei discursul pentru trecerea la 
alfabetul latin. Lucrări: Poezii, 1947; Lumina, 
teatru, 1948; Intrare în baladă, versuri, 1954; 
Haz şi necaz, 1957; Frate al pământului, 1959; 
Legea găzduirii, 1966, Premiul de Stat al 
RSSM; Scrieri, 3 voi., 1973. Distins cu titlu¬ 
rile Erou al Muncii Socialiste şi Scriitor al 
Poporului. Membru al Academiei de Ştiinţe 
a Moldovei (1961). 

Lupan, Nicolae 

(16.03.1921, Cepeleuţi, jud. Hotin, Basarabia) 
Scriitor, militant cultural şi politic. A absolvit 
Şcoala Agricolă din Grinăuţi (jud. Orhei), 
Şcoala de Viticultură din Chişinău şi 
Facultatea de Jurnalism la Universitatea din 
Cernăuţi. Specializare la Universitatea din 
Bruxelles (1978). A fondat primul post de 
radio în limba română din Bucovina, Radio 
Cernăuţi (1958-1961). A inaugurat postul 
de radio pentru tineret Luceafărul la Chi¬ 
şinău (1964-1970). A fost director al Filar¬ 
monicii de Stat din Chişinău (1961-1964). 
în 1974 a fost expulzat din RSSM (împreună 
cu familia). Stabilit la Miinchen, apoi la 
Paris, continuă să pledeze cauza naţională a 
Basarabiei la postul de radio Europa Liberă, 
în 1975 înfiinţează Asociaţia Mondială Pro 
Basarabia şi Bucovina, cu filială în România 

Lupaşcu 



Andrei Lupan loan Lupaş 


(1990) şi în alte ţări, organizează manifestări 
legate de problema unirii Basarabiei cu 
România. Lucrări: Basarabia. Colonizări şi 
asimilări (Madrid, 1979), Bessarabie - Terre 
Roumaine (Bruxelles, 1982), Scrisoare fratelui 
meu (Bruxelles, 1984), Imagini nistrene , voi. I 
(Bruxelles, 1986), La Roumanie - victime de 
l'expansionisme russe (Bruxelles, 1988), Lucea¬ 
fărul Românismului (Bucureşti, 1989), Imagini 
nistrene , voi. II (Bruxelles, 1990), Instantanee 
fără retuş (Bucureşti, 1995), Străin la mine 
acasă (Bruxelles, 1996), Cântarea Basarabiei 
(Bucureşti, 1998; ediţia a Il-a, Paris, 2000), 
Românismul Bucovinei. Considerente. Atestări. 
Profiluri (Bucureşti, 2000), însemnări de desţă- 
rat (Bruxelles, 2001). 

Lupaş, loan 

(9.08.1880, Sălişte, jud. Sibiu - 
3.06.1967, Bucureşti) 

Istoric şi om politic. Urmează studiile 
secundare la Sibiu şi Braşov, iar cele uni¬ 
versitare la Budapesta (1900-1904) şi Berlin 
(1904-1905). Doctor în filosofie (1905). 
Profesor de istorie bisericească la Institutul 
Teologic-Pedagogic Andreian din Sibiu 
(1905-1909). A fost protopop la Sălişte 
(1909-1919). Participă la Marea Adunare 
Naţională de la Alba Iulia din 1 decembrie 
1918, fiind membru în Marele Sfat, iar 
apoi secretar general al Resortului Culte şi 
Instrucţiune Publică din Consiliul Dirigent 
(1918-1920). Devine profesor de istoria 
modernă a românilor şi de istoria Transilva¬ 
niei la Universitatea din Cluj (1919-1944). 
Fondator şi codirector, alături de Alexandru 
Lapedatu, al Institutului de Istorie Naţio¬ 
nală din Cluj (1920-1945). S-a remarcat ca 
om politic, deputat în mai multe legislaturi 
şi ministru în perioada interbelică. A fost 
închis la Sighet. Lucrări: Câteva pagini din 
trecutul comunei Sălişte , schiţă istorică, Sibiu, 
1903; Şovinismul confesional în istoriografia 
românească ardeleană , studiu critic, Sibiu, 
1903; Biserica ortodoxă din Transilvania şi 
unirea religioasă din veacul al XVIII-lea , 1904; 


Contribuţii la istoria culturală şi politică a epocii 
lui Şaguna , Sibiu, 1907; Mitropolitul Andrei 
Şaguna. Scriere comemorativă la serbarea cen¬ 
tenară a naşterii lui , Sibiu, 1909; Viaţa unei 
mame credincioase: Anastasia Şaguna , Sibiu, 
1912; Misiunea episcopilor Gherasim Adamovici 
şi loan Bob la Curtea din Viena în anul 1792, 
Sibiu, 1912; Viaţa şi faptele lui Andrei Şaguna,, 
mitropolitul Transilvaniei , Bucureşti, 1913; 
Principele ardelean Acaţiu Barciai şi mitropolitul 
Sava Brancovici. 1658-1661, Bucureşti, 1913; 
Contribuţiuni la istoria românilor ardeleni. 
1780-1792, Bucureşti, 1915; Episcopul Vasile 
Moga şi profesorul Gheorghe Lazăr, Bucureşti, 
1915; Din istoricul ziaristicii româneşti, Arad, 
1916; Luptători pentru lumină, Arad, 1916; 
12 peţitori ai episcopiei transilvane vacante de la 
1796 la 1810, Bucureşti, 1916; Istoria biseri¬ 
cească a românilor ardeleni, Sibiu, 1918 (ree¬ 
ditare în 1995); Andrei Şaguna şi conducătorii 
Asociaţiei transilvane (1861-1922), Bucureşti, 
1923; Avram Iancu (1924); Din activitatea 
ziaristică a lui Andrei Mureşanu, Bucureşti, 
1925; Contribuţii la istoria ziaristicii româneşti 
ardelene, Sibiu, 1926; Istoria unirii românilor, 
Bucureşti, 1937; Paralelism istoric, Bucureşti, 
1937; Manual de istorie a românilor pentru 
clasa a VUI-a secundară, Sibiu, 1944; Manual 
de istoria Bisericii Române pentru clasa a TV-a de 
liceu, Craiova, 1944. Membru corespondent 
(1914) şi titular al Academiei Române (din 
1916); preşedinte al secţiei sale de istorie 
(1932-1935), exclus în 1948, repus în drep¬ 
turi în 1990. 

Lupaşcu, Gheorghe O. 

(22.03.1908, Botoşani - 19.11.1979, Bucureşti) 
Parazitolog. A absolvit Facultatea de Ştiinţe 
la Bucureşti, Secţia ştiinţe naturale. Speciali¬ 
zare la Istituto Superiore di Sanitâ din Roma. 
Profesor şi rector la Institutul de Medicină 
din Timişoara, profesor la Facultatea de 
Medicină din Bucureşti, director ştiinţific 
la Institutul Cantacuzino din Bucureşti. 
Contribuţii în domeniul parazitologiei şi 
epidemiologiei malariei, imunităţii în bolile 
parazitare. Lucrări; Malaria, 1943; Hidatidoza, 
1968; Trichomoza urogenitală, 1971; Paraziţii 
cu patogenitate condiţionată, 1972. Membru al 
Societăţii de Parazitologie Exotică din Paris, 
al Societăţii Regale de Medicină şi Igienă din 
Londra. Membru corespondent al Acade¬ 
miei Române (din 1948). 

Lupaşcu, Mihail 

(27.08.1928, Cuizăuca, Basarabia) 

Agronom. A absolvit Institutul Agricol la 
Chişinău şi s-a specializat la grădina bota¬ 
nică a ASM. Profesor la Institutul Agricol 
din Chişinău, apoi director la Institutul 

Mihail Lupaşcu Ştefan Lupaşcu Elena Lupescu 



Moldovenesc de Cercetări Ştiinţifice în 
domeniul Culturilor de Câmp din Bălţi şi 
director general al ASM. A fost ministru al 
Agriculturii din Moldova, deputat al Sovi¬ 
etului Suprem al Moldovei, preşedinte al 
Sovietului Suprem al Moldovei. Deputat în 
Parlament din partea Partidului Democrat 
Agrar al Moldovei. Din 2004 este cercetător 
ştiinţific principal la Institutul de Micro- 
biologie şi Biotehnologie al ASM Lucrări: 
CMemaHHbie noceeu KopMoeux Kynbmyp 
na cwioc (1965); Odnonemnue Kopuoeue 
Kynbmypbi (1972); TexHunecKue u KopMoeue 
Kynbmypu (1976); JIwu,epHa (1988); Agricul¬ 
tura Moldovei şi ameliorarea ei ecologică (1996); 
Agricultura ecologică şi producerea furajelor în 
Republica Moldova (1998); Lucerna: importanţa 
ecologică şi furajeră (2004). A fost distins cu 
titlurile de Om Emerit, laureat al Premiului 
de Stat al Republicii Moldova şi al Premiului 
Gheorghe Ionescu-Şişeşti (România). Este 
decorat cu două Ordine Insigna de Onoare, 
cu Ordinul Drapelul Roşu de Muncă, Ordi¬ 
nul Lenin, Ordinul Republicii. Membru şi 
vicepreşedinte al ASM. Membru al Acade¬ 
miei Agricole a Federaţiei Ruse. Membru de 
onoare al Academiei Agricole şi Silvice din 
România şi al Academiei Central-Europene 
pentru Ştiinţe şi Arte. 

Lupaşcu (Lupasco), Ştefan (Stephane) 

(11.08.1900, Bucureşti - 7.10.1988, Paris) 
Filosof francez de origine română. A absolvit 
Filosofia la Sorbona. A fost cercetător la 
CNRS. A creat un sistem filosofic original, 
care încearcă răspunsuri proprii în planul 
epistemologiei, logicii, ontologiei. Lucrări: 
Logique et contradiction, 1947; L'experience 
microphysique et la pensee humaine. De la 
necessite et des mathematiques qu'elle commande. 
Esquisse d'un nouveau discours de la methode, 
1948; Les trois matieres. Essai , 1960; Science et 
art abstraite , 1963; Logica dinamică a contradic¬ 
toriului , 1982. Membru al Societăţii Franceze 
de Estetică, al Societăţii de Filosofie din 


Paris. Membru post-mortem al Academiei 
Române (1991). 

Lupescu (Lupeasca), Elena 
nume la naştere Magda Grunberg 

măritată mai întâi Magda Tâmpeanu 
(1896, laşi - 30.06.1977, Estoril, Portugalia) 
Amantă şi apoi soţie a regelui Carol al Il-lea. 
Evreică după tată, austriacă după mamă 
(dansatoarea Elisa Falk). A fost (din 1922) 
amanta prinţului Carol de Hohenzollern, 
căsătorit cu prinţesa Elena a Greciei şi 
Danemarcei (1921-1928), devenit regele 
Carol al Il-lea (1930-1940), dar renunţând 
la tron şi la soţie, au plecat împreună în exil 
şi s-au căsătorit în 1947, ea devenind Elena 
de Hohenzollern. Au locuit la Estoril, Por¬ 
tugalia. 

Lupu, Dionisie 

(25.02.1769, Blăjeni, jud. Buzău - 
7.02.1831, Bucureşti) 

Mitropolit. S-a călugărit la Bucureşti. 
A fost egumen la mănăstirea Dealu, pe 
care o reface, apoi la Tismana. Mitropolit al 
Ungrovlahiei din 1819 până la revoluţia lui 
Tudor Vladimirescu. S-a îngrijit de ridicarea 
nivelului şcolarităţii creând şcoli eparhiale 
şi a trimis tineri la studii la Pisa. A tipărit: 
Apostolul (1820), Penticostarul (1820), Psaltirea 
(1820), Cuvinte scoase pentru preoţie de Sf Ioan 
Gură de Aur (1820), Cuvânt pentru preoţie al 
Sf Grigorie de Nazianz (1821). 

Lupu, Nicolae Gh. 

(24.02.1884, Arsura, Vaslui - 
30.04.1966, Bucureşti) 

Medic. A absolvit Medicina la Bucureşti şi 
s-a specializat la Berlin, Berna, Paris. A fost 
profesor şi rector la Facultatea de Medicină 
din Bucureşti. Fondator şi director al Insti¬ 
tutului de Terapeutică. Este unul dintre cei 
mai importanţi reprezentanţi ai medicinei 
interne din România. A publicat numeroase 
lucrări de anatomie patologică şi de hema¬ 
tologie. Sfera preocupărilor sale ştiinţifice 

Luttwak 



cuprinde mai multe domenii ale medicinei 
interne, unde a adus contribuţii personale, în 
special în domeniul fiziopatologiei sclerozei 
pulmonare, al icterelor, al bolilor de sânge. 
A imprimat în medicina internă română o 
orientare nouă. S-a ocupat de problemele 
învăţământului medical şi ale organizării 
muncii ştiinţifice. Lucrări: Tratamentul litiazei 
biliare , 1925; Hematologie clinică, 1947; Sclerozele 
pulmonare (1958); Pneumomicozele neprofesionale, 
1955; Diagnosticul şi tratamentul limfoadenopati- 
ilor, 1958; Boala reumatismală, 1963. Membru 
titular al Academiei Române (din 1948). 

Lupu, Radu 

(30.11.1945, Galaţi) 

Pianist. Evreu ca etnie. A început studiul 
pianului cu Lia Busuioceanu, Florica Muşi- 
cescu şi Cella Delavrancea. A absolvit Con¬ 
servatorul de Stat din Moscova, ca elev al lui 
Heinrich Neuhaus, Sviatoslav Richter, Emil 
Gilels. A obţinut premiul I la concursul Van 
Cliburn, Texas, 1966, şi a debutat la Carnegie 
Hali, New York, în anul următor. Premiul I la 
Festivalul Enescu (1969). Interperetează mai 
ales piese din repertoriul german şi austriac; 
Schubert, Schumann, Mozart, Beethoven, 
Schonberg. A cântat cu mari orchestre 
(Cleveland, Chicago, San Francisco), con¬ 
duse de mari dirijori (Carlo Maria Giulini, 
Seiji Ozawa). Premiul Grammy în 1995. 
Premiul Michelangeli, 2006. 

Lupu, Vasile, nume la naştere Lupu Coci 
(1577, Poroişte, Bulgaria - 1661, Constantinopol) 
Domn al Moldovei. Aromân ca etnie, familie 
originară din Epir. Şi-a luat numele de la 
Vasile I Macedoneanul. înrudit prin căsătorie 
cu Constantin Cantacuzino postelnicul din 
Ţara Românească. A venit pe tron în urma 
unei răscoale a grecilor din Moldova, plă- 
tindu-şi domnia la înalta Poartă, dar şi cu aju¬ 
torul lui Matei Basarab al Ţării Româneşti şi 
Gheorghe Râkoczi I al Transilvaniei. A încer¬ 
cat să-l impună domn în Ţara Românească 
pe fiul său îoan (1639), ceea ce n-a reuşit, dar 


a avut o stemă unică pentru ambele provin¬ 
cii româneşti, care va fi folosită de Al. Ioan 
Cuza în 1859, la Unirea Principatelor. Nunta 
dintre prinţul moldovean şi domniţa valahă 
este figurată pe fresca Bisericii Domneşti 
de la Târgovişte (oraş unde şi Vasile Lupu a 
edificat o biserică) precum o nuntă secretă, 
bizantină, a celor ce păstrau spiritul Bizanţu¬ 
lui în spaţiul românesc, şi nu pe al ortodoxiei 
slave ori al creştinismului catolic. A fost 
alungat de pe tron de Gheorghe Râkoczi al 
Il-lea şi Matei Basarab, a fugit peste Nistru la 
Cameniţa, apoi la cazaci (fiica sa era căsăto¬ 
rită cu Bogdan Hmelniţki), la tătari şi în final 
la Constantinopol. 

Lutic, Mircea 

(29.05.1939, corn. lordăneşti, jud. Storojineţ, 
Bucovina de Nord, azi în Ucraina) 

Poet şi traducător. A absolvit Facultatea de 
Istorie şi Filologie a Universităţii din Chi- 
şinău. Profesor în Basarabia, apoi gazetar 
la Glasul Bucovinei, Cernăuţi. Preşedinte 
al Societăţii pentru Cultură Românească 
Mihai Eminescu din Cernăuţi (fondată 
1989). A scris versuri despre soarta româ¬ 
nilor bucovineni: Baştina luminii, 1973; 
Fereastră de veghe, 1978, şi a tradus masiv mai 
ales din literatura rusă: A. Puşkin, M. Ler- 
montov, N. Tihonov, M. Şolohov, L. Tolstoi, 
I. Turgheniev, A. Cehov ş.a. Pentru Fraţii 
Karamazov de Dostoievski a primit Premiul 
Literar internaţional Ivan Franko, 1995. 

Luttwak, Edward Nicolae 

(1942, Arad) 

Economist. Evreu ca etnie. A copilărit în 
Italia, la Palermo, ca refugiat împreună cu 
părinţii. A absolvit şcoala de Ştiinţe Econo¬ 
mice şi Hopkins University la Londra. A fost 
consilier al Oficiului Secretariatului pentru 
Apărare al SUA, al Consiliului Naţional pen¬ 
tru Securitate al SUA şi al Departamentului 
de Stat şi Departamentului Apărării al SUA. 
Este membru al Center for Strategic and 
International Studies, New York. Lucrări: 

Luxemburg 



A Dictionary of Modern War, 1971; The Stra¬ 
tegic Balance, 1972; The Political Uses of Sea 
Power, 1974; The US - USSR Nuclear Weapons 
Balance, 1974; The Grand Strategy ofthe Roman 
Empire from the First Century AD to the Third, 
1976; Coup d'etat: A Practicai Handbook, 1979; 
The Israeli Army, 1983; The Grand Strategy of 
the Soviet Union, 1983; The Pentagon and the 
Art of War, 1984; Strategy: The Logic of War and 
Peace, 1987; The Endangered American Dream: 
How to Stop the United States From Being a 
Third World Country and How to Win the 
Geo-Economic Strugglefor Industrial Supremacy, 
1993; Turho-Capitalism: winners and losers in 


the global economy, 1999; The Grand Strategy of 
the Byzantine Empire, 2009. Membru în con¬ 
siliul editorial al revistei Geopolitique, Franţa, 
şi Washington Quartely. 

Luxemburg, Arkady 

(1939, Chişinău) 

Muzicolog. Evreu ca etnie. A absolvit Con¬ 
servatorul de Stat de la Chişinău şi a fost 
profesor de armonie şi solfegiu al conserva¬ 
torului; Sofia Rotaru a fost eleva sa. A scris 
manuale de solfegiu şi teoria muzicii. în 1990 
a plecat în Israel, iar în 1995 la San Diego 
în SUA, unde este profesor la conservator 
şi are propriul său studio de înregistrări. 
Lucrări: Simfonieta (1970); Balada (text 
A. Codru, 1975); Preludiu (1967); Patru melodii 
moldoveneşti (1971); Concert (1965), Concert 
tineresc (1975); Suita (1967), 12preludii (1971); 
Piesă (1975); Dansul moldovenesc (1960); Două 
piese (1976); Vocal (1960), Balada (1976; 
Scherzo (1972), Humoresca (1976); Romanţe, 
texte de Robert Burns şi poeţi moldoveni; In 
Memory of Shostakovich; In Memory ofGershwin. 
A compus şi muzică pentru film. Membru 
al Uniunii Compozitorilor din fosta URSS, 
Republica Moldova, Israel şi AS CP din SUA. 

Macari, Lucia 

(10.12.1974, Chişinău) 

Artist plastic. A absolvit Liceul de Arte 
Plastice şi Universitatea de Stat a Artelor la 
Chişinău. Specializare la Academia Jan van 
Eyck, Maastricht, Olanda. Neosuprarea- 
listă ca stil, a expus în Moldova, România, 
Ucraina, Voivodina, Ungaria, Rusia, Slo¬ 
venia, Croaţia, Olanda, Grecia, Bulgaria, 
Kazahstan. Lucrări: Alegorie, instalaţie, 1996; 
Aphros , acţiune, 1996; Transformarea sunetului 
în imagine şi a imaginii în sunet, instalaţie 
video, 1997. Premiul I la Salonul Tinerilor 
Artişti, Zagreb, Croaţia, 1998. 

Macarie 

(sfârşitul sec. XV, Serbia - 
începutul sec. XVI, Târgovişte) 

Primul tipograf atestat pe teritoriul ţării 
noastre. Călugăr sârb, a învăţat meşteşugul 
la Veneţia. Profesor al lui Coresi. A fugit 
în Muntenia de teama turcilor. A tipărit la 
mănăstirea Dealu (unde există încă tipogra¬ 
fia sa) cărţi de cult în slavonă şi medio-bul- 
gară: Liturghier , 1508; Octoih, 1510; Tetrae- 
vangheliar , 1512. 

Macarie Ieromonahul 

(1730, probabil Transilvania - 
1810, probabil Cernica sau Bucureşti) 

Călugăr, cărturar. A studiat la Şcoala Dom¬ 
nească din Bucureşti, a fost la Muntele 
Athos. A tradus din slavonă şi greacă. Au 
rămas în manuscris Vieţile Sfinţilor după 
Dimitrie al Rostovului, 1775-1780, la Bibli¬ 
oteca Academiei; Scara Sfântului Ioan Scă- 
rarul... tălmăcită din elinie , 1782; Manual de 
pictură bizantină al lui Dionisie de Fuma , 1805. 
Are şi lucrări originale: Gramatica românească , 
scrisă în 1772 la schitul Sihla; Lecsicon adecă 
Cuvântelnicul sau Visteriia limbii slavoneşti şi a 
cei rumâneşti dintru feliuri de către vechi şi noaă 
fiind adunată şi dupre alfavita cea slovenească 
alcătuită şi tipărită acum pentru întâia oară...., 
1778, circa 20 000 de cuvinte; Bucoavnă sau 
Bucherniţă, adecă cărţulie ce priveşte nu numai 
spre învăţarea copiilor, ci şi a celor mari, acum 
scoasă spre slovenie. ..,1779. 


Macarie Ieromonahul 

(? - 1.01.1558) 

Cronicar. Egumen la mănăstirea Neamţ, 
episcop al Romanului. Cronicar oficial al 
lui Petru Rareş, scrie în slavonă cronica 
evenimentelor dintre 1504 şi 1551, venind 
în prelungirea letopiseţului scris la curtea lui 
Ştefan cel Mare. Originalul Letopiseţului de 
la Putna se află la Biblioteca Saltîkov-Şcedrin 
din Petersburg. A fost editat de Ion Bogdan 
cu titlul Cronica lui Macarie. Modelul său a 
fost Istoria sinoptică a lui Constantin Manasses. 

Macarovici, Constantin 

(22.02.1902, Negreşti, Vaslui - 
7.02.1984, Cluj-Napoca) 

Chimist. Văr cu Neculai M. A absolvit Facul¬ 
tatea de Ştiinţe la Iaşi. Profesor la Facultatea 
de Chimie din Cluj, vicerector al Institutului 
de Chimie al Academiei Române. A stabilit 
noi metode de dozare a zincului, cobaltului, 
sodiului, a făcut cercetări în domeniul sono- 
chimiei, a elaborat noi metode pentru con¬ 
trolul medicamentelor. A fost preocupat de 
valorificarea resureslor naturale din Româ¬ 
nia: dolomite, depozite titanomagnetice, 
cenuşi piritoase ş.a. Membru corespondent 
al Academiei Române (1955). 

Macarovici, Neculai 

(12.04.1902, Negreşti, Vaslui - 26.06.1979, laşi) 
Geolog şi paleontolog. Văr cu Constantin 
M. A absolvit Facultatea de Ştiinţe la Iaşi. 
Profesor la Facultatea de Geologie din Iaşi 
şi director al Muzeului Naţional de Istorie 
Naturală din Iaşi. A făcut cercetări geolo¬ 
gice în Dobrogea, sudul Basarabiei, sudul 
Ucrainei, platforma moldovenească. A adus 
contribuţii în domeniul stratigrafiei (Sar- 
maţian, Pleistocen, Cuaternar). A studiat 
biosfera de la foraminifere până la apariţia 
mamiferelor. Lucrări: primul curs românesc 
de Geologia Cuaternarului, 1968; Asupra unor 
mamifere fosile din sarmaţianul Podişului Mol¬ 
dovei, 1968; Paleontologia stratigrafică a Româ¬ 
niei, 1972. Membru al Societăţii Române de 
Geologie. Membru corespondent (1974) al 
Academiei Române. 

Lucia Macari Alexandru Macedonski 


Macedonski 

Familie de origine macedoneană (aro¬ 
mână), după cum arată şi numele. Primul 
cunoscut a fost un Dimitrie M., care s-a 
născut într-una din localităţile sudice ale 
Bulgariei (Sliven, Karnabat, Iambol), plaiul 
Ceatal Tepe/Ceatal Balcan prin 1780-1782. 
în documentele epocii figurează alături 
de fratele său Pavel (probabil gemeni), iar 
părintele lor, viteazul Ştefan Mincio Voie¬ 
vod, cunoscut în toată Bulgaria, descindea 
din neamul căpităniilor sârbeşti rămase 
în Macedonia. La declanşarea războiului 
ruso-austriaco-turc (1787), o mare parte 
a populaţiei ortodoxe din Balcani s-a 
refugiat în nordul Dunării, în Valahia şi 
Moldova (alte bejenii au avut loc în timpul 
celorlalte războaie imperiale, dintre 1806 
şi 1812, 1828-1829, 1853-1856). Astfel, 
Ştefan Mincio M., împreună cu fiul său, 
Stoian, s-au încadrat ca volintiri în corpul 
aşa-zişilor cazaci valahi ai armatei ruse de 
sub conducerea contelui A.P. Rumianţev. 
în 1806 Dimitrie M. şi fratele său Pavel, 
care participaseră, mai înainte, la răscoala 
antiotomană a sârbului Karagheorghevic, 
se încadrează în regimentul de cazaci valahi 
reînfiinţat la cererea ruşilor de către Con¬ 
stantin Ipsilanti, domnul fanariot al Ţării 
Româneşti (1806-1807). Dimitrie şi Pavel 
M. participă la mişcarea lui Tudor Vladi- 
mirescu, de care erau apropiaţi prin vechi 
afaceri şi camaraderie militară din războiul 
de la 1806-1812, dar şi cu Iordache Olim- 
piotul, şeful Eteriei. Fraţii M. ajung cu 
paşaport fals la Hotin, în Basarabia (1821), 
unde ruşii, considerându-i periculoşi, i-au 
arestat (1822-1823). Mai târziu, serdarul 
Dimitrie M. (a avut un fiu, tot Dimitrie, 
ministru al lui Al.I. Cuza), alături de 
Nicolae Bălcescu, Eftimie Murgu, Marin 
Serghiescu, C. Telegescu, Jean A. Vaillant 
ş.a., participă la constituirea Societăţii 
Secrete Frăţia, condusă de Dimitrie/Mitiţă 
Filipescu. 


Macedonski, Alexandru 

(14.03.1854, Bucureşti - 24.11.1920, Bucureşti) 
Scriitor. Şef de cenaclu literar. Nepot al lui 
Dimitrie M. serdarul şi fiul cel mare al lui 
Dimitrie M., ministru de Război al lui Cuza. 
La 16 ani colindă singur Austria, Italia, 
Elveţia, în 1872 debutează cu volumul Prima 
verba. Complexul său genialoid îl duce către 
un spirit de opoziţie: antidinastic, antijuni¬ 
mist, antieminescian. A fost o vreme liberal, 
în 1880 a scos Literatorul , revistă literară 
care a format în jurul ei cenaclul cu acelaşi 
nume. Aici a fost promovată poezia simbo¬ 
listă şi au publicat Tudor Arghezi, Ştefan 
Petică, Ion Pillat, George Bacovia, Adrian 
Maniu, Tudor Vianu ş.a. Deşi apărută cu 
întreruperi, revista a fost expresia unui 
curent literar înnoitor. Macedonski a încer¬ 
cat să se impună şi în literatura franceză: 
Bronzes, 1897; Le Calvaire du feu (Calvarul 
focului), 1906; Le Fou? (Nebun?), teatru, 1913. 
A continuat să publice versuri la Bucureşti: 
ciclul Nopţilor şi al Rondelurilor. A scris proză: 
Thalassa; articole teoretice despre poezie şi 
numeroase pamflete. Deşi n-a fost recunos¬ 
cut de contemporani din cauza caracterului 
său dificil, a rămas pentru posteritate drept 
unul dintre poeţii modernizatori, aflat la 
confluenţa romantismului, parnasianismu¬ 
lui şi simbolismului. 

Macellariu, Horia 

(28.04.1894, Craiova - 11.06.1989, Bucureşti) 
Contraamiral. A absolvit Şcoala de Artilerie, 
Geniu şi Marină din Bucureşti. A participat 
ca sublocotenent la Primul Război Mondial, 
fiind decorat cu Ordinul Coroana României. 
A absolvit Şcoala de Aplicaţii şi Şcoala de 
Informaţii pentru Ofiţeri Superiori din 
Bucureşti. S-a specializat la Şcoaîa de Război 
Naval din Paris şi a obţinut brevetul de ofiţer 
de stat major, primind Ordinul Legiunea de 
Onoare a Franţei. A comandat mai multe 
nave de luptă: torpilorul Vârtejul, cuirasatele 
fluviale Lascăr Catargiu şi Mihail Kogălniceanu, 
distrugătorul Regina Maria. A lucrat în 
Ministerul de Război, Inspectoratul General 
al Marinei, Divizia de Mare, ca şef de stat 
major. A fost şi profesor, şef al Secţiei marină 
la Şcoala de Război (actuala Universitate 
Naţională de Apărare Carol I), comandant al 
acestei prestigioase instituţii de învăţământ 
militar fiind în acel moment generalul Ion 
Antonescu. La intrarea României în al Doi¬ 
lea Război Mondial a fost numit şef de stat 
major al Marinei la Marele Cartier General 
şi comandant al Escadrilei de distrugătoare 
compusă din patru nave puternice, calitate 
în care era comandant operativ al forţelor 
navale române şi germane din Marea Neagră. 

Macovei 



Horia Macellariu Gheorghe Macovei Ligia Macovei 


A coordonat, în perioada 12 aprilie-14 mai 
1944, una dintre cele mai mari operaţiuni de 
retragere a unor armate pe calea mării, din 
cursul celui de-al Doilea Război Mondial. 
Forţele navale maritime au participat la 
operaţiunea de evacuare navală a 130 000 de 
militari români şi germani din zona Odessa 
şi Sevastopol (cunoscută sub denumirea de 
Operaţia 60 000), în cursul unei puternice 
ofensive a armatei sovietice. Pentru această 
activitate, a fost decorat cu Marea Cruce a 
Ordinului Steaua României şi cu ordinul 
militar german Crucea de Cavaler a Crucii 
de Fier (21 mai 1944). Pentru că nu a atacat 
flota germană şi a salvat oraşul Constanţa de 
la distrugere, amiralul român a fost anchetat 
de conducerea Marinei Române la indicaţi¬ 
ile aliaţilor sovietici şi trimis în faţa Tribu¬ 
nalului Poporului. Trecut în rezervă în 1945. 
A fost considerat conducătorul forţelor de 
rezistenţă din zona Bucureştiului, grupate 
într-o organizaţie de luptă antibolşevică şi 
progermană, numită Valurile Dunării. Ares¬ 
tat în 1948 şi condamnat la muncă silnică pe 
viaţă (Jilava, Aiud, Râmnicu Sărat, Gherla). 
Eliberat în 1964 şi reabilitat. în prezent o 
corvetă a Marinei Militare Române poartă 
numele său. 

Macici, Nicolae 

(7.11.1886, Craiova - 15.06.1950, Aiud) 

General de corp de armată. A absolvit Şcoala 
Superioară de Război (infanterie). A luptat în 
1916 în Pasul Merişor şi la Vulcan. în 1941 
comanda Corpul 2 de Armată. A apărat de 
sovietici delta Dunării şi i-a împins către 
Nistru. A executat ordinul lui Ion Anto- 
nescu de exterminare a evreilor şi comu¬ 
niştilor, peste 13 000 de oameni. A luptat 
şi în partea a doua a războiului, la Beiuş, 
Salonta, Oradea, a forţat Tisa, a luptat la 
Mindszent, Csongrad şi Szolnok în Ungaria. 
A fost demis şi arestat în timpul ofensivei 
din Slovacia, judecat pentru crime de război 
şi condamnat la moarte. Pedeapsa a fost 
comutată în închisoare pe viaţă. 


Maciu, Vasile 

(30.12.1904, Caracal, jud. Olt - 
14.02.1981, Bucureşti) 

Istoric. A absolvit Istoria la Universitatea 
din Bucureşti. A fost şeful Secţiei de istorie 
modernă a României la Institutul de Istorie 
din Bucureşti, director general al Arhivelor 
Statului şi profesor la Facultatea de Istorie 
a Universităţii din Bucureşti. Redactor-şef al 
Revistei de istorie. Lucrări: România şi redeschi¬ 
derea chestiunii orientale în iulie 1875, iulie 1876 
în Moldova şi Ţara Românească , 1959; Crearea 
României moderne. înfăptuirea statului naţional 
independent , 1968; Caracterul mişcării lui Tudor 
Vladimirescu, 1971; România şi politica marilor 
puteri faţă de Serbia, octombrie 1812 - august 
1914, 1974. Secretar al Comitetului Naţional 
al istoricilor din România. Membru cores¬ 
pondent al Academiei Române (1963). 

Macovei, Gheorghe 

(25.09.1880, Tansa, jud. laşi - 
31.05.1969, Bucureşti) 

Geolog. A absolvit Facultatea de Ştiinţe la 
Iaşi. S-a specializat la Viena, Paris, Grenoble, 
Lausanne. Profesor de geologie şi paleonto¬ 
logie la Facultatea de Mine şi Metalurgie a 
Politehnicii din Bucureşti. A făcut cercetări 
în Dobrogea, pe valea Bistriţei, în Munţii 
Urali şi la Marea Caspică. A efectuat studii 
asupra formaţiilor cretacice, zăcămintelor de 
petrol din România, geologiei Dobrogei de 
sud şi a Carpaţilor Orientali. A efectuat stu¬ 
dii pentru proiectarea barajului de la Bicaz. 
Lucrări: Câteva observaţiuni asupra hidrologiei 
subterane a Dobrogei de Sud, 1911; Poziţia stra- 
tigrafică şi tectonică a masivilor de sare din Româ¬ 
nia, 1917; Din problemele actuale ale geologiei 
României, 1947. Membru al Academiei din 
Cordoba. Om de Ştiinţă Emerit. Membru 
titular al Academiei Române (1948). 

Macovei, Ligia, prenume la naştere Lucia 
(18.06.1916, Bucureşti - 1998, Bucureşti) 
Pictoriţă. Soţie a lui Pompiliu M. A absolvit 
Institutul de Arte Plastice ca elevă a Ceciliei 

Cuţescu Storck, îndemnată spre această 
carieră de viitorul soţ, atunci student la 
Arhitectură. Liber-profesionistă. A avut 
contracte în Iugoslavia şi China. S-a speci¬ 
alizat în grafică de carte, ilustrând, cu mare 
sensibilitate, poeme de Eminescu, Arghezi, 
Quasimodo. A făcut şi ilustraţia îndrăz¬ 
neaţă pentru Geo Bogza, Jurnal de sex , 1935, 
carte interzisă de cenzură. în pictură a avut 
accente satirice. Artistă emerită. 

Macovei, Pompiliu 

(1911, Bucureşti - 2.05.2008, Bucureşti) 
Arhitect. Familie originară de la întorsura 
Buzăului. Soţ al Ligiei M. A absolvit Arhi¬ 
tectura la Bucureşti. Membru al PCR din 
ilegalitate. Arhitect-şef al capitalei, a proiec¬ 
tat stadioanele şi construcţiile dedicate Fes¬ 
tivalului Internaţional al Tineretului (1953). 
Contracte de arhitectură în Iugoslavia şi 
China. Preşedinte al Uniunii Arhitecţilor 
Români, preşedinte al Comitetului de Stat 
pentru Cultură, în care calitate a încheiat 
acorduri culturale între România şi ţările 
socialiste şi a păstrat legăturile tradiţionale 
cu marile culturi occidentale, ca şi cu alte 
culturi din Orientul Apropiat şi îndepăr¬ 
tat, mai ales din perspectiva ideologiei de 
stânga (exclus din funcţie după Plenara CC 
al PCR din 1971). A traversat perioada Ghe- 
orghiu-Dej şi perioada Ceauşescu, a reuşit 
să vadă perspectiva unei Românii de după 
1989, unde cultura se poate exprima liber. 
Ambasador al României la UNESCO vreme 
de 20 de ani. După 1989 a iniţiat formarea 
Comitetului ICOMOS pentru România, 
ca parte a Convenţiei UNESCO pentru 
Patrimoniul Mondial. în 1992, împreună cu 
soţia sa, au iniţiat Fundaţia Ligia şi Pompi¬ 
liu Macovei, donând Muzeului Naţional de 
Artă operele din patrimoniul universal pe 
care le deţineau, Muzeului Satului colecţia 
de obiecte ţărăneşti, iar operele de artă 
româneşti, piesele rare de mobilier, obiec¬ 
tele exotice din diverse perioade istorice, 
ca şi biblioteca se păstrează în Casa Ligia şi 
Pompiliu Macovei, parte a Muzeului Ora¬ 
şului Bucureşti. 

Macovescu, George 

(28.05.1913, Berea, corn. Joseni, jud. Buzău - 
7.03.2002, Bucureşti) 

Diplomat. A absolvit liceul Sf. Sava şi 
Facultatea de Drept a Universităţii din 
Bucureşti. A lucrat ca ziarist la publicaţiile 
social-democrate Adevărul şi Dimineaţa (din 
1935) şi a fost membru al PCR din ilegalitate. 
A fost primul ambasador al României soci¬ 
aliste în Marea Britanie (1947-1949) şi SUA 



Pompiliu Macovei Eugen Macovschi 


după al Doilea Război Mondial (din 1959). 
Profesor la Facultatea de Filologie a Uni¬ 
versităţii din Bucureşti. A scris un Manual 
de literatură română pentru clasa a X-a, 1957, 
interzis deoarece prezenta în capitole aparte 
contribuţia minorităţilor etnice la ansamblul 
culturii naţionale. A fost director al Direcţiei 
Cultură din MAE, secretar general al Minis¬ 
terului Propagandei (1949), secretar general 
la Ministerul Informaţiilor şi ministru al 
Afacerilor Externe (1972-1978) după Cor- 
neliu Mănescu şi urmat de Ştefan Andrei, 
membru al Marii Adunări Naţionale şi al 
CC al PCR. înlăturat de Ceauşescu din toate 
funcţiile şi trimis preşedinte interimar la 
Uniunea Scriitorilor (1977-1981). Lucrări: 
Vârstele timpului, 1971, reportaje; Catargele 
înalte, 1972, eseu; Farmecul pământului, 1977, 
memorialistică; Introducere în ştiinţa literatu¬ 
rii, curs; scenariul filmului Lumina palidă a 
durerii, regia Iulian Mihu, 1998 ; Jurnal 1952- 
1982, voi. 1, 2006, postum; Anthologie de la 
poesie roumaine, bilingv, Paris, 2009, postum. 

Macovschi, Eugen 

(4.02.1906, Chişinău - 3.04.1985, Bucureşti) 
Biochimist şi biolog. A absolvit, la Cluj, Chi¬ 
mia, Ştiinţele Naturale şi Conservatorul. S-a 
specializat în chimie la Paris. A fost profesor 
de chimie biologică la Facultatea de Ştiinţe a 
Universităţii din Bucureşti. Director al Insti¬ 
tutului de Biochimie al Academiei Române. 
Contribuţii în domeniul permeabilităţii 
membranelor vii şi a celor artificiale, cance- 
rogeneză, farmacologie. Lucrări: Biostructura, 
1969; Natura şi structura materiei vii, 1972; The 
Biostructured Water, 1980. Membru al Acade¬ 
miei de Ştiinţe din România, al Academiei 
de Medicină din România, al societăţilor de 
chimie din Paris, Praga, Luxemburg, Mary- 
land. Distins cu Premiul şi Medalia Claude 
Bernard (Franţa). Membru titular (1948) al 
Academiei Române, preşedinte al Secţiei de 
ştiinţe geologice, geografice şi biologice a 
Academiei Române. 

Macrea, Dimitrie 

(21.06.1907, Fântâna, jud. Braşov - 
5.11.1988, Bucureşti) 

Lingvist. A absolvit Facultatea de Litere 
din Cluj. Profesor la universităţile din Cluj 
şi Bucureşti. A coordonat lucrările de ela¬ 
borare a Dicţionarului limbii române literare 
contemporane (1955-1957) şi a Dicţionarului 
limbii române moderne (1958), precum şi 
lucrările de definitivare a Gramaticii limbii 
române , 2 voi. (1954). De asemenea, a fost 
coordonator principal al Dicţionarului Enciclo¬ 
pedic Român , 4 voi. (1962-1966). A mai publi¬ 
cat studii de fonetică, geografie lingvistică, 
statistică lingvistică, de istorie a limbii şi a 
lingvisticii. Lucrări: Lingvişti şi filologi români , 
1959; Probleme de lingvistică română , 1961; 
Dicţionar Enciclopedic Român , 1962-1966; 

Studii de istorie a limbii şi a lingvisticii române , 
1965. Membru corespondent al Academiei 
Române (din 1965). 

Macri, Agepsina 

(1885, Piteşti - 1961, Bucureşti) 

Actriţă. Origine grecească. Soţie a scriitoru¬ 
lui Victor Eftimiu. Actriţă la Teatrul Naţio¬ 
nal din Bucureşti. Roluri: în teatru - piesele 
lui Victor Eftimiu, Al. Davila, O'Neill, Ibsen, 
Shakespeare; în film - Independenţa României , 
1912; Maiorul Mura. Miliţa Pătraşcu i-a făcut 
o statuie din marmură în rolul Antigonei 
(1930) şi un bust în 1934. Artistă Emerită. 

Madan, Gheorghe V. 

(5.10.1872, Truşeni, jud. Lăpuşna, Basarabia - 
7.11.1944, Piteşti) 

Scriitor dialectal, actor. Adept al lui 
B.-P. Hasdeu, a trecut Prutul şi a fost director 
al restaurantului lui C. Dobrogeanu-Gherea 
din Ploieşti. A publicat în BPT volumul de 
versuri Suspine , 1897, cuprinzând folclor 
din Basarabia, şi a scris nuvele poporaniste: 
Răsunete din Basarabia , 1935; De la noi din 
Basarabia , 1938. A tradus din M. Lermontov, 
N. Nekrasov şi alţi scriitori ruşi. A fost actor 
la Teatrul Naţional din Bucureşti. 

Madan, Ion 

(31.05.1935, Truşeni, jud. Lăpuşna, Basarabia - 
4.02.2008, Chişinău) 

Bibliograf. Nepot al lui Gheorghe V M. 
A absolvit Facultatea de Istorie şi Filologie, 
Secţia limba şi literatura română a Univer¬ 
sităţii de Stat din Chişinău. Şef de secţie 
şi director adjunct la Biblioteca de Stat a 
Moldovei, director al Bibliotecii Ştiinţifice a 
USM. Profesor la Facultatea de Biblioteco¬ 
nomie şi Bibliografie şi Facultatea de Jurna¬ 
lism şi Comunicare a USM. Lucrări: Dimitrie 
Cantemir (1973); Cartea Moldovei Sovietice 



Agepsina Macri Ion Madan 


(1975); Contribuţii bibliografice (1996); Biblio¬ 
grafia literară a Moldovei în preajma mileniului 
trei (1999); Bibliografia istoriei (2001); Biblio¬ 
grafia artei (2005); Bibliologia basarabeană din 
ultimii 10-15 ani (2006). 

Madgearu, Virgil Traian N. 

(14.12.1887, Galaţi - 
27.11.1940, pădurea Snagov) 

Economist, sociolog şi politician de stânga. 
Aromân la origini. Doctor în ştiinţe econo¬ 
mice şi finanţe la Leipzig. A emis o teorie 
economică în legătură cu dezvoltarea tipică 
a ţărilor agrare precum România. A scris 
multe lucrări bazate pe propriile sale cer¬ 
cetări şi statistici în legătură cu structura 
şi perspectivele economiei româneşti. 
Membru proeminent şi principal teoretician 
al Partidului Ţărănesc şi al succesorului 
său, Partidul Naţional Ţărănesc (PNŢ). 
A avut o importantă activitate ca eseist şi 
jurnalist şi s-a aflat pentru o lungă perioadă 
de timp la conducerea editorială a revistei 
Viaţa Românească. A fost teoreticianul care a 
fundamentat doctrina politică a curentului 
numit ţărănism. Lucrări: Zur industriellen 
Entwicklung Rumăniens ţ Despre r dezvoltarea 
economică a României , 1911); în chestiunea 
meseriaşilor (1911); Industria la domiciliu şi 
asigurările sociale (1913); Structura şi tendinţele 
băncilor populare în România (1914); Ocrotirea 
muncitorilor în România (1915); Teoria şi tehnica 
întreprinderilor comerciale şi industriale (1915); 
Studiul transporturilor în economia socială 
(1916); Organizarea comerţului exterior în epoca 
de tranziţie (1919); Ţărănismul (1921); Doctrina 
ţărănistă (1923); Revoluţia agrară şi evoluţia 
clasei ţărăneşti (1923); Dictatură economică 
sau democraţie economică? (1925); Romania's 
new economic policy (Noua politică economică a 
României , 1930); înţelegerea economică a statelor 
dunărene (1932); Politica noastră financiară în 
cursul depresiunii economice (1933); Notre col- 
laboration technique avec la Societe des Nations 
(Colaborarea noastră tehnică cu Liga Naţiunilor , 
1933); Pentru apărarea avuţiei statului (1934); 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 461 




31.10.2011 


m 


m 

461 


17:28:49 


















m 


462 


dict LZ.indd 


Magdu 



Virgil Traian N. Madgearu Gheorghe Magheru 


Reorganizarea sistemului de credit (1934); 
Agrarianism,, capitalism,, imperialism (1936); 
Realitatea finanţelor publice româneşti (1937 ); La 
politique exterieure de la Roumanie 1927-1938 
{Politica externă a României, 1927-1938, 

1939); Evoluţia economiei româneşti după primul 
război mondial (1940); Studiul întreprinderilor 
industriale şi comerciale (postum, 1944). A fost 
ministru de Finanţe în 1929, 1930 şi 1933. 
A fost asasinat de un comando legionar care 

I- a pedepsit pentru poziţiile sale net antifas¬ 
ciste. Membru post-mortem al Academiei 
Române (1990). 

Magdu, Lucian 

(1937, Bătania, - 1968, Bătania, Ungaria) 

Poet român de expresie maghiară, tradus 
în română (voi. Mărturisire), precum şi în 
Antologia poeţilor bătanieni. S-a publicat în 
română: Confesiune, Budapesta, 1991, pos¬ 
tum. Există din 1995 la Bătania o Fundaţie 
Lucian Magdu, de promovare a talentelor 
literare la copiii de etnie română, care orga¬ 
nizează concursuri de creaţie, festivaluri şi 
acordă premii. Foaia românească din Gyula şi 
Noi din Szeged au dedicat pagini activităţii 
poetului cu prilejul aniversării postume a 60 
de ani de la naştere. 

Magheru 

Familie de boieri olteni. Familie originară din 
localitatea Vidra, corn. Vârfurile, jud. Arad, 
unde există Dealurile Măgereşti, iar nume¬ 
roase familii se numesc Mager sau Maghe- 
riu. Primul, un Vlad M., oltean, e atestat în 
1665 în Câlnic, Bârzeiul de Gilort, jud. Gorj, 
deoarece cumpără o parte de moşie. Fugise 
după înfrângerea lui Gheorghe Răkoczi al 

II- lea care luptase contra maghiarilor cu 
armată de strânsură. La 1802 turcii pradă 
Bârzeiul şi sunt măcelăriţi de un Şerb an 
Magheru, care va deveni, la 1820, adminis¬ 
tratorul moşiilor lui Nicolae Golescu. Gene¬ 
ralul Gheorghe M. (1802-1880, care a luptat 
la 1821 în oastea lui Tudor Vladimirescu, a 
făcut parte din Guvernul Provizoriu la 1848 


şi a sprijinit Unirea Principatelor la 1859), 
este nepot de frate al lui Şerban. Tatăl a fost 
preot, se numea Ion. A avut şi un frate, tot 
Ion M. Generalul a avut o fiică, Alexandrina, 
şi doi băieţi, Gheorghe, avocat şi prefect libe¬ 
ral de Craiova, şi Romulus, colonel, căsătorit 
cu fiica lui Ion Ghica. 

Magheru, Gheorghe 

(1802, Bârzeiul de Gilort, com. Albeni, 
jud. Gorj - 23.03/4.04.1880, Bucureşti) 
General. A fost la început haiduc şi, împre¬ 
ună cu oştenii lui, a luptat de partea ruşilor 
în războiul ruso-turc, fiind decorat de însuşi 
ţarul Alexandru I cu Ordinul Sf. Ana. Unul 
dintre comandanţii de oşti ai lui Tudor Vla¬ 
dimirescu, de altfel avea relaţii de rudenie 
cu el. Membru al societăţii secrete masone 
Frăţia, 1840, alături de Nicolae Bălcescu, Ion 
Ghica, Christian Teii. La 1848 a făcut parte 
din Guvernul Provizoriu revoluţionar (ca 
ministru de Finanţe). El a organizat armata 
revoluţionară de panduri, instruind-o pe 
câmpul de la Râureni. A emigrat la Paris 
după înfrângerea revoluţiei. A revenit la 
Bucureşti în 1857 şi a contribuit la acţiunile 
pentru Unirea Principatelor, fiind unul 
dintre fondatorii partidei naţionale. A fost 
ales deputat în ambele Divanuri ad-hoc. L-a 
sprijinit pe Al. I. Cuza, iar acesta l-a numit 
general al armatei române. Un bulevard din 
Bucureşti îi poartă numele. 

Maier, Viorel 

(31.06.1948, Idod, jud. Cluj) 

Inginer. A absolvit Şcoala Militară Superi¬ 
oară de Marină, apoi Academia Navală Mir- 
cea cel Bătrân din Constanţa şi Facultatea 
de Mecanică din Galaţi. A fost inginer pe 
mai multe nave ale Marinei Militare. Pro¬ 
fesor la Institutul de Marină din Constanţa, 
apoi, din 1993, la Universitatea Ovidius 
din Constanţa. Se preocupă de modelarea 
fizico-matematică a fenomenelor generate 
de interacţiunea corpului navei cu apa. 
Lucrări: Statica navei, 1985; Dinamica navei, 
1987; Construcţia navei, 1989. Deţine 5 bre¬ 
vete de inovator. Membru al Academiei de 
Ştiinţe Tehnice din România. 

Mailath, Ştefan 

(prima jumătate a sec. al XVI-lea, Transilvania) 
Voievod în Transilvania (1534-1538 şi 
1538-1540), împreună cu Emeric Bălaşa. 
A acţionat alături de Petru Rareş şi Radu Pai- 
sie contra ameninţării otomane, încercând 
să orienteze voievodatele româneşti spre 
alianţa cu austriecii. Urmaşul lui Radu Pai- 
sie, Moise Vodă, s-a refugiat în Transilvania 

şi i-a cerut sprijinul. împreună cu oaste 
de strânsură din Ţara Făgăraşului a venit 
în Ţara Românească, s-au unit cu Barbu 
Craiovescu şi au dat piept cu turcii. Moise 
şi Barbu îşi pierd viaţa, el este luat ostatic de 
otomani. Castelul său de la Vinţu l-a găzduit 
pe refugiatul domn Aron Vodă (1595-1597) 
şi apoi pe logofătul lui Mihai Viteazul. 

Maimarolu, Dimitrie 

(1859, Bucureşti - 1926, Bucureşti) 

Arhitect. A studiat arhitectura la Paris şi a 
fost unul dintre cei mai mari promotori ai 
arhitecturii neoclasice de tip franţuzesc la 
Bucureşti şi în România Mică în general. Ca 
reprezentant al şcolii naţionale de arhitec¬ 
tură (Petre Antonescu, Ion Mincu, Cerchez, 
Alexandru Orăscu, Duiliu Marcu etc.) a 
făcut din Bucureşti Micul Paris. După pla¬ 
nurile sale s-au făcut Palatul Patriarhiei (des¬ 
tinat de el Parlamentului), prima construcţie 
din România care a folosit betonul armat, 
inginer Gogu Constantinescu, Catedrala 
Mitropolitană, Cercul Militar Naţional, 
prefectura de Argeş din Piteşti, arhiepiscopia 
Olteniei, numeroase case de locuit (în zona 
veche, centrală a capitalei, dar şi la Predeal, 
Târgovişte, chiar Iaşi). 

Maior, Augustin 

(22.08.1882, Reghin - 1962, Cluj) 

Fizician. A absolvit Politehnica din Budapesta 
şi s-a specializat la Gottingen, Miinchen şi 
Viena. Director general al Poştelor, Telegra¬ 
fului şi Telefonului din Transilvania (1919- 
1920), director al primei şcoli de telegraf şi 
telefon din Transilvania. Profesor de fizică la 
Universitatea din Cluj. Fondatorul telefoniei 
multiple în România (1907). Contribuţii şti¬ 
inţifice în electrotehnică, teoria relativităţii, 
termodinamica radiaţiilor. A preconizat de 
timpuriu transmiterea energiei electrice la 
distanţe mari prin curenţi de înaltă frecvenţă, 
iar în teoria cuantică a introdus o nouă func¬ 
ţie, denumită „cvasientropică". 


Maior, Grigore, prenume la naştere Gavrilă 
(1715, Sărvad, comitatul Solnocul de Mijloc, 
azi Tăşnad Sărvad, jud. Satu Mare - 
7.02.1785, Alba lulia) 

Episcop unit (greco-catolic). A studiat mai 
întâi în Ungaria, apoi la Cluj. Inochen- 
tie Micu Klein l-a trimis la Colegiul De 
Propaganda Fide la Roma, unde a absolvit 
Filosofia şi Teologia. Din 1747 profesor 
la Blaj. A candidat de trei ori la Episcopie, 
dar n-a fost investit de Maria Theresa. 
A devenit episcop abia în 1773. A organizat 
învăţământul în satele româneşti. în această 
calitate a introdus sprijinul alimentar pentru 
elevii români săraci (în principal pâine), fapt 
care s-a păstrat de către fundaţia care-i purta 
numele până în 1948, când a fost desfiinţată. 
El i-a trimis la studii pe Gheorghe Şincai şi 
Petru Maior. A fost silit să părăsească episco¬ 
pia din cauza legăturilor cu ţăranii români 
din Apuseni (care se vor răscula sub condu¬ 
cerea lui Horea, Cloşca şi Crişan). 

Maior, Petru 

(1760, Târgu Mureş - 14.02.1821, Buda) 

Filolog şi istoric. Reprezentant de frunte al 
Şcolii Ardelene. A studiat filosofia şi teo¬ 
logia la Roma, la Colegiul De Propaganda 
Fide, pentru greco-catolici (1774-1779) 
şi dreptul canonic şi pedagogia la Viena 
(1779-1780). Profesor de logică, metafizică 
şi dreptul firii la gimnaziul din Blaj (1780- 
1785), a fost protopop la Reghin şi corector 
al cărţilor româneşti care se tipăreau la Buda 
(1809-1821). A lăsat o operă întinsă. Ca 
filolog susţinea latinismul limbii române, 
adoptarea alfabetului latin şi etimologismul. 
A luptat pentru drepturile românilor din 
Transilvania, fiind unul dintre redactorii 
Supplex Libellus Valachorum. A scris Disertaţie 
pentru începutul limbei româneşti şi Diser¬ 
taţie pentru literatura cea vechie a românilor , 
ambele 1812, ca şi Ortographia romana sive 
latino-valachica una cum clavi qua penetraţia ori- 
ginationis vocum reserantur (Ortografia română 

sau latino-valahă a cărei cheie de pătrundere este 
bazată pe originea vocalelor), 1819, având în 
anexă Dialog pentru începutul limbei româneşti 
între nepot şi unchiu. A lucrat la Lexiconul de 
la Buda, 1825. Ca istoriograf, principala sa 
lucrare este Istoria pentru începutul românilor 
în Dachia (1812). A tradus Fenelon - Les 
Aventures de Telemaque. 

Maiorescu, loan 

nume la naştere loan Trifu; Maior 

fusese numele mamei înainte de căsătorie 
şi se trăgea din familia lui Petru Maior 
(28.01.1811, Bucerdea Grânoasă, jud. Alba - 
2.08.1864, Bucureşti) 

Filolog. A absolvit Teologia la Budapesta şi 
s-a specializat Ia Viena. A fost inspector şco¬ 
lar şi profesor de istorie la Craiova, apoi la 
Iaşi, din nou la Craiova. în 1848 a fost trimis 
la Frankfurt ca reprezentant al Guvernului 
Provizoriu, susţinând revoluţia prin articole 
în Die Allgemeine Zeitung şi Ost Deutsche Post. 
Ca profesor la Şcoala Superioară de Litere 
din Bucureşti a fost invitat, împreună cu 
Al. Odobescu şi Aug. T. Laurian, să alcătu¬ 
iască proiectul de statut al Societăţii Literare 
Române (1866), ulterior Academia Română. 
Lucrări: Studii asupra limbii române , 1848; 
Puţine cuvinte pregătitoare în studiul limbii 
româneşti , 1850; Itinerar în Istria şi vocabular 
istriano-român, postum, 1900. 

Maiorescu, Titu Liviu 

(15.02.1840, Craiova - 18.06.1917, Bucureşti) 
Critic şi teoretician literar. Fiu al lui loan M. 
A studiat Literele şi Filosofia la Viena, Berlin, 
Giessen, Paris. A fost doctor Magna Cum 
Laude în filosofie cu tezele „Das Verhălt- 
nis" („Relaţia") şi „Einiges philosophische 
in gemeinfasslichen Form" („Ceva filosofie 
pe înţelesul tuturor"), Giessen, 1859, apoi 
doctor în drept cu teza „De jure dotium" 
(„Du Regime dotai"), 1861, Paris. în 1862 a 
fost numit profesor la Universitatea din Iaşi 
şi director la Gimnaziul Central din Iaşi. 


A fost şi director al Şcolii Normale Vasile 
Lupu, unde a iniţiat practica pedagogică. 
Ion Creangă i-a fost elev. în 1863, împreună 
cu P.P. Carp, Iacob Negruzzi, Vasile Pogor şi 
Theodor Rosetti, a înfiinţat Societatea Lite¬ 
rară Junimea, una dintre cele mai importante 
pentru literatura română, care a dispus, din 
1867, de revista Convorbiri literare. Conserva¬ 
tor ca opţiune politică, a creat o disidenţă a 
partidului: conservatorii junimişti. La cena¬ 
clul Junimii s-au remarcat Mihai Eminescu, 
Ion Creangă, I.L. Caragiale, Vasile Conta, 
loan Slavici, A.D. Xenopol ş.a. Societatea a 
acordat burse de studii lui Alexandru Lam- 
brior, Gheorghe Panu, Gh. Dem. Teodorescu, 
Spiru Haret, C. Meissner ş.a. A avut opozanţi 
de marcă: Dobrogeanu-Gherea, B.-P. Has- 
deu, Al. Macedonski ş.a. A fost profesor la 
Universitatea din Bucureşti, ministru de 
Externe, de Justiţie şi prim-ministru, a prezi¬ 
dat Conferinţa de pace de la Bucureşti (1913). 
A promovat spiritul critic al culturii române: 
O cercetare critică asupra poeziei române de la 
1867; Limba română în jurnalele din Austria; Cri¬ 
tice, 3 voi, 1867; Direcţia nouă în poezia şi proza 
română, 1871-1872. A formulat teoria for¬ 
melor fără fond în cultura română, pledând 
pentru un sistem de instituţii care să reflecte 
necesităţile reale ale momentului istoric. 
A fost influenţat de Shopenhauer, Herbart 
şi Feuerbach. Membru fondator al Societăţii 
Academice Române (1867), vicepreşedinte 
(1880-1884,1886-1887), preşedinte al Secţi¬ 
unii literare (1890-1891, 1893-1894, 1902- 
1904, 1907-1909). A demisionat, deoarece, 
adept al fonetismului limbii române, nu agrea 
etimologismul membrilor Academiei care 
urmau principiile Şcolii Ardelene. 

Maiorescu, Toma George 

nume la naştere Maier 
(8.12.1928, Reşiţa) 

Prozator şi publicist. Evreu ca etnie. Doctor 
în Litere al Universităţii din Bucureşti. Fon¬ 
dator al Mişcării Ecologiste din România, 
1992, parlamentar din partea acestui partid 
(1992-1996). Lucrări: Paşi peste ape, 1965; 
Zeii desculţi, 1966; Dialog cu secolul şi oamenii 
lui, voi. I - 1967; voi. II - 1972; Timp răstig¬ 
nit, 1969; La echinox de toamnă, 1977; Noapte 
bună, Săgetătorule, proze, 1989; Poezii - ediţie 
definitivă, 1997; Proze - ediţie definitivă, 
1998; îmblânzirea jiarei din om sau ecosofia, 
2001; Convorbiri în amurg, 2003. După 2004 
a plecat în Israel. Laureat al Premiului Fun¬ 
daţiei Sara şi Haim Ianculovici, Israel, 1999; 
Doctor Honoris Causa al Universităţii Eco¬ 
logice, Bucureşti, 2004. 

Ovidiu Maitec Nicolae Malaxa Tadeuş Malinovschi 


Maiorovici, Harry 

(6.09.1910, Sighetul Marmaţiei, Maramureş - 
22.08.2000, Cluj) 

Compozitor. Evreu ca etnie. Coleg de şcoală 
şi prieten cu Elie Wiesel. Enclava ţăranilor 
evrei din Maramureş este de origine hazară 
(neamuri turcice trecute la iudaism în veacul 
al Xl-lea, în zona Porţii de Fier a Asiei, pen¬ 
tru a rezista valurilor de năvălitori). A absol¬ 
vit Consevatorul la Cluj. Specializare la 
Viena. A făcut muzica a peste o sută de filme. 
Supravieţuitor al lagărului de la Auschwitz, 
a scris muzică în lagăr şi a reuşit s-o salveze 
ascunsă în tocul pantofului. Lucrări: Flăcăul 
şi focul (1960); Moartea căprioarei (1969); 
Aventuri la Marea Neagră (1972); Falansterul 
(1979); Păcatul (1991); Ytzgadar (1997). 

Maitec, Ovidiu 

(13.12.1925, Arad - 18.03.2007, Paris) 
Sculptor. A absolvit în 1950 Institutul de Arte 
Plastice Nicolae Grigorescu (pe atunci numit 
Academia de Arte) din Bucureşti şi între 1950 
şi 1956 a fost asistent la Catedra de anatomie 
artistică a Institutului de Artă şi profesor la 
Liceul de Artă din Bucureşti. A participat la 
numeroase expoziţii personale sau de grup. 
Multe dintre lucrările sale se află în colecţii 
particulare sau în muzee: Muzeul de Artă 
Modernă din Sydney, Galeria Naţională din 
Koln, în muzee din Londra sau Cambridge. 
Lucrări: Coloana cu aripi Televiziune,, Minerul , 
Meşterul Manole, Eminescu. Membru al Acade¬ 
miei Române (1999). 

Malaxa, Nicolae 

(10/22.12.1884, Huşi - 1965, New Jersey) 
Fondator al industriei naţionale metalurgice 
moderne din România. Grec ca etnie. Fiica 
lui este soţia lui George Emil Palade. Studiile 
le-a făcut la Iaşi şi la Universitatea Poli¬ 
tehnică din Karlsruhe, Germania, primind 
diploma de inginer. A polarizat energiile şi 
talentul poporului român în direcţia realiză¬ 
rii unei industrii naţionale, întemeind uzi¬ 
nele ce i-au purtat numele (până în 1941). 


A iniţiat în România industriile: de apa- 
rataj pentru material rulant (1932-1943); 
motoare Diesel (1935); transmisii mecanice 
pentru automotoare, inclusiv sisteme de 
comandă (1936-1937); tuburi de oţel fără 
sudură (1937) după procedeul Stiefel; loco¬ 
motive Diesel pentru CFR (1938); aparatură 
optică (1938), cazane sub presiune, instalaţii 
pentru lifturi. Emigrat în SUA în 1948. fn 
casa lui se află sediul Institutului Cultural 
Român. Fondator al Uzinelor Malaxa (fost 
23 August, azi Faur). 

Malinovschi, Tadeuş 

(14.10.1921 Chişinău - 27.02.1996, Chişinău) 
Fizician. Polonez ca etnie. A absolvit liceul 
Al. Donici (1940) şi Institutul Pedagogic din 
Chişinău (1950). Director adjunct la Insti¬ 
tutul de Fizică şi Matematică (1961-1964), 
director al Institutului de Fizică Aplicată 
(1964-1974; 1978-1988). Doctor habilitat 
(1967) în fizică. A publicat peste 300 lucrări 
din domeniul cristalografiei şi al fizicii cor¬ 
pului solid. A semnat, împreună cu Alexan¬ 
dru Gromov, cartea Taina Luceafărului (1957). 

Malinschi, Vasile 

(1.05.1912, Râbniţa, Transnistria - 
15.06.1992, Bucureşti) 

Economist. în 1935 a devenit membru al 
PCR. A absolvit ASE şi Dreptul la Bucureşti, 
în 1938 s-a angajat la Banca Naţională a 
României, Direcţia Relaţii Externe. Profesor 
şi rector al ASE, ministru al Comerţului 
Interior (1949, 1953-1957). Lucrări: Studii 
economice , 1967; Studii agrare , 1968; Aspecte 
actuale ale rentei funciare , 1970; Studii de 
reformă agrară , 1971. Membru titular al Aca¬ 
demiei Române (1955). A fost prim-secretar 
general adjunct al Academiei (1959-1963), 
preşedinte al Secţiei de ştiinţe economice şi 
sociologice (1966-1974). 

Maliţa, Mircea 

(20.02.1927, Oradea) 

Matematician şi eseist. A absolvit Facul¬ 
tatea de Matematică la Universitatea din 

Mandeal 



Vasile Malinschi Mircea Maliţa Cristian Mandeal Gheorghe Mandicevski 


Bucureşti. Profesor la Universitatea din 
Bucureşti (Filosofie). A fost preşedinte al 
UNSR (Uniunea Naţională a Studenţilor 
din România), organizaţie de masă a Parti¬ 
dului Comunist, până la reunirea tuturor 
organizaţiilor de tineret în UTM. A fost 
director al Bibliotecii Academiei între 1950 
şi 1955, adjunct al ministrului Afacerilor 
Externe, ministru al învăţământului (1970- 
1972), ambasador în Elveţia (1980-1982), 
iar apoi în SUA (până în 1985). Lucrări în 
domeniul matematicii: Programarea pătratică 
(1968) - în colaborare; Matematica organizării 
(1971, tradusă în limba engleză în 1974) - în 
colaborare; Programarea neliniară (1972) - în 
colaborare; Modele matematice ale sistemului 
educaţional (1972) - în colaborare; Triade 
(1973): Lucrări de ştiinţe politice: Pagini 
din trecutul diplomaţiei româneşti (1966) - în 
colaborare; Cronica anului 2000 (1969, tra¬ 
dusă în germană, polonă, slovacă, ungară 
şi spaniolă); Aurul cenuşiu (3 voi.); Zece mii de 
culturi o singură civilizaţie , 1998; Diplomaţia. 
Şcoli şi instituţii (1970); Diplomaţie roumaine 
(în franceză, engleză şi rusă, 1970); Teoria 
şi practica negocierilor (1972); Jocuri pe scena 
lumii (2007); Tablouri din războiul rece (2007); 
între război şi pace (2007). Eseistică: Repere 
(1967), Sfinxul (1969), Pietre vii (1973); Zidul 
şi iederea (1977); Idei în mers (voi. I - 1975, 
voi. II - 1981); No limits to learning. Bridging 
the Human Gap (1979) - în colaborare. Mem¬ 
bru al Academiei Române (1991). 

Mandeal, Cristian 

(18.04.1946, Rupea, jud. Braşov) 

Dirijor. A absolvit Conservatorul la Bucu¬ 
reşti. Specializare la Berlin cu Herbert von 
Karajan şi la Miinchen cu Sergiu Celibi- 
dache. Dirijor permanent, apoi director 
al Orchestrei Filarmonice din Bucureşti. 
Director al Festivalului Internaţional George 
Enescu, ediţiile 2001, 2003. Este şi director 
al Orchestrei Simfonice Euskadi (Basce) din 
Spania. A condus şi alte orcheste cunos¬ 
cute: Orchestra Simfonică din Haifa, Israel; 


Bloomington (SUA), Edinburgh (Scoţia), 
Janâcek (Ostrava, Cehia) ş.a. Repertoriul său 
cuprinde peste 50 prime audiţii absolute, 
cele mai multe ale compozitorilor români. 

Mandicevski, Gheorghe 

(8.11.1870, Molodia, Bucovina de Nord - 
23.03.1907, Cernăuţi) 

Compozitor. Rutean după tată, român după 
mamă. Frate cu Eusebie M. A absolvit Insti¬ 
tutul de Teologie la Cernăuţi şi Akademie fur 
Musik und darstellende Kunst la Viena. Diri¬ 
jor al corului Societăţii Armonia, profesor 
de muzică la Seminarul Teologic, la Şcoala 
cantorală şi la şcoli secundare din Cernăuţi. 
Lucrări: muzică de teatru - vodevilul Piatra 
din casă , pe un libret de Vasile Alecsandri; 
muzică de cameră - Cvartet pentru coarde , 
Variaţiuni pe tema unui cântec popular german ; 
muzică pentru cor, cu precădere religioasă. 

Mandicevski, Eusebie 
a semnat Eusebius Mandyczewsky 

(18.08.1857, Cernăuţi - 13.06.1929, Viena) 
Compozitor. Rutean după tată, român după 
mamă. Frate cu Gheorghe M. A absolvit 
Conservatorul la Viena. Profesor la Conser¬ 
vator (i-au fost elevi Ciprian Porumbescu, 
George Enescu, Marţian Negrea), prieten cu 
Johannes Brahms, cel care a editat Liedurile 
lui Schubert, precum şi unele volume din 
operele lui Haydn şi Brahms. Este conside¬ 
rat unul dintre fondatorii muzicii clasice a 
Ucrainei. Lucrări: Oratoriul de Paşte. 

Mandy, Alexandru 

nume la naştere Sergio Penchas 

(9.08.1914, Craiova - 7.10.2005, Israel) 
Compozitor. Farmacist ca profesie. Evreu 
(sefard) ca etnie. A fost deţinut în lagărele 
din Transnistria în al Doilea Război Mondial. 
A absolvit Institutul de Teatru din Bucureşti 
în 1955. A avut 10 ani interdicţie de a face 
spectacole. în 1966 Sergiu Cioiu a câştigat 
la Festivalul de Muzică Uşoară de la Mamaia 
interpretând două şlagăre ale lui A.M. 


ENCICLOPEDIA IDENTITĂŢII ROMÂNEŞTI. PERSONALITĂŢI 


466 




31.10.2011 17:28:49 






















Mangiucă 



Eusebie Mandicevski Norman Manea Dimitrie loan Mangeron Simeon Mangiucă 


Lucrări: „Venise vremea", „De ce", „Facerea 
lumii", „Romanţa romanţei", „Şi totuşi", 
„Merţi Becaud", „Lasă-mă aici", „Primul loc 
de pe pământ", „Peştişorul argintiu" ş.a. 

Manea, Gheorghe 

(8.04.1904, Râmnicu Sărat - 
3.01.1978, Bucureşti) 

Inginer (organe de maşini). A absolvit 
Technische Hochschule la Charlottenburg - 
Berlin. A lucrat, ca student, la Siemens şi 
Deutz. A lucrat la Regia întreprinderilor 
Miniere şi Metalurgice din Transilvania, apoi 
la întreprinderea Unio Astra Vagoane, la 
Uzinele Astra Braşov. Din 1944 profesor de 
organe de maşini la Institutul Poîitehnic din 
Bucureşti. Lucrări: Organe de maşini , 2 voi, 
1956, 1958; Elemente de amenajarea, organi¬ 
zarea şi exploatarea fabricilor, 1944; Materiale 
plastice celulare, 1978. Membru al Academiei 
de Ştiinţe Tehnice din România. Membru 
corespondent (1963) al Academiei Române. 

Manea, Norman 

(19.06.1936, Burdujeni, Suceava) 

Prozator. Evreu ca etnie. Unul dintre depor¬ 
taţii în lagărele din Transnistria. A plecat din 
România în 1986 şi, după un an petrecut în 
Berlinul de Vest, s-a dus în SUA. Trăieşte 
la New York şi predă cursuri de creativitate 
la Bard-College. Lucrări: Noaptea pe latura 
lungă, 1969; Captivi, 1970; Atrium, 1974; Pri¬ 
mele nopţi, 1975; Cartea fiului, 1976; Zilele şi 
jocul, 1977; Anii de ucenicie ai lui August Prostul, 
1979; Octombrie, ora opt, 1981; Pe contur, 1984; 
Plicul negru, 1986; Despre clovni: dictatorul şi 
artistul, 1997; întoarcerea huliganului, 2003; 
Plicuri şi portrete, 2004 şi Fericirea obligatorie, 
2005. Este un autor cu multe cărţi traduse în 
germană. Distins cu Ordinul Meritul Cultu¬ 
ral în grad de Comandor (2007). 

Mangeron, Dimitrie loan 

(15/28.11.1906, Chişinău - 27.02.1991, laşi) 
Matematician. Tatăl a fost mecanic de 
locomotivă, care circula pe ruta Chişi- 
nău-Sankt-Petersburg. A absolvit liceul la 


Ungheni şi Facultatea de Ştiinţe (matema¬ 
tici) la Universitatea din Iaşi, unde a fost 
oprit să lucreze, iniţial ca asistent, în final 
ca profesor. Legionar. A avut preocupări de 
ecuaţii diferenţiale, neliniaritate, robotică, 
astronautică ş.a. Poliglot. Citea în 10 limbi 
şi a publicat în 6 limbi. A publicat peste 600 
de lucrări, inclusiv o monografie amplă, în 
3 volume, consacrată mecanicii corpului 
rigid, care a fost domeniul principal de 
interese ştiinţifice. Lucrări: Mecanica rigidu¬ 
lui, voi. 1, 1978; vol.2, 1980; vol.3, 1981, în 
colaborare. Sopra un problema al contorno per 
un'equazione dijferenziale non lineare alle derivate 
parziali di quarto ordine con le caratteristiche reali 
doppie, 1932; Corespondenţă cu tangenta, 1942 
(coautor Oguztoreli, M.N.); Uber Beziehungen 
zwischen Losungen partieller Differentialgleic- 
hungen unterschiedlicher Typen und liber gewisse 
neue Funktionenklassen bezuglich polyvibrieren- 
der Gleichungen, 1970; Jjufxfepem^uanbHue 
cucmeMbi zenepupywu^ue Knaccu f>yHKu,uu 
u ux npunoMenuH. (1989-1991, coautori 
Goia, I.; Vlase, S.); Symmetrical branched Sys¬ 
tems vibrations (1989-1991). A fost membru 
a peste 25 de societăţi ştiinţifice internaţi¬ 
onale, inclusiv al Societăţii Americane de 
Matematică, al Societăţii Internaţionale de 
Astronautică ş.a. Membru corespondent al 
Academiei Române (1990). 

Mangiucă, Simeon 

(2.09.1831, Broşteni, jud. Caraş Severin - 
22.11/4.12.1890, Oraviţa, jud. Caraş Severin) 
Folclorist român. A studiat dreptul la Buda¬ 
pesta şi teologia la Vârşeţ. Prim-pretor în 
Banat (Satu Nou, Cruşova, Iam, azi Banatul 
Sârbesc, Voivodina). Apoi a fost avocat la 
Oraviţa. Pasionat de folclor, a făcut primul 
studiu etnografic din istoria folcloristicii 
româneşti: Moşii sau sacrificiul morţilor, 1882, 
şi a realizat una din primele cercetări de fol¬ 
clor comparat din România: Păcală de origine 
din Italia. Memorabil pentru lucrarea Despre 
însemnătatea botanicei româneşti, 1874, primul 
studiu amplu de etnobotanică. Membru de 
onoare al Academiei Române, 1890. 

Mangra 



Radu Manicatide Adrian Maniu 


Mangra, Vasile (Vichentie) 

V Vichentie 

Manicatide, Radu 

(17.04.1912, laşi - 28.03.2004, Bucureşti) 
Inginer de aviaţie. A absolvit Şcoala Politeh¬ 
nică la Bucureşti şi Ecole d'Aeronautique et 
Construction des Automobiles din Paris ca 
şef de promoţie. A absolvit Şcoala de Pilotaj 
de la Bucureşti (1931). în 1926 a construit 
planorul Ml câştigând locul I la concursul 
de planoare şi aeromodele de la Paris. în 
1935 a realizat avioanele monoloc RM-5 
(greutate maximă 200 kg şi viteză maximă 
120 km/h) şi RM-7 (greutate maximă 240 
kg şi viteză maximă 135 km/h). Din 1939 a 
lucrat la IAR Braşov, ca şef al serviciului de 
studii structuri, apoi ca şef al atelierului de 
prototipuri şi experimentări, unde a partici¬ 
pat la realizarea avioanelor proiectate la IAR 
(IAR-27, IAR-37 şi IAR-80) şi a avioanelor 
sub licenţă (IAR-79 - Savoia Marchetti, 
Me-109 - Messerschmitt). Continuându-şi 
preocupările mai vechi, în 1942 a realizat la 
IAR Braşov avionul monoloc RM-9 (cu gre¬ 
utatea maximă de 350 kg şi viteza maximă 
de 138 km/h). în 1944 a realizat avionul 
biloc cu ampenaj orizontal dispus în faţă 
(tip raţă), RM-11 (greutate maximă 530 kg 
şi viteză maximă de 175 km/h), iar în 1949 
a construit, tot la Braşov, avionul biloc de 
şcoală IAR-811 (greutate maximă de 650 kg 
şi viteză maximă de 150 km/h). Din 1950, 
la Uzina de Reparaţii Material Volant - 
URMV 3, sub conducerea lui s-au construit 
avioanele LAR-813 (greutate maximă de 
750 kg şi viteză maximă 192 km/h, recorduri 
omologate de Federaţia Aeronautică Inter¬ 
naţională). în 1953 a proiectat şi realizat avi¬ 
onul bimotor IAR-814 (greutate maximă de 
2 030 kg şi viteză maximă 272 km/h, record 
mondial de viteză pe circuit închis, omologat 
de FAI). Din 1955, tot la URMV 3, s-au con¬ 
struit avioanele LAR-817 (greutate maximă 
1 150 kg şi viteză maximă de 175 km/h). 
S-a mutat la Bucureşti, la întreprinderea de 


Avioane, realizând în serie IAR-818, intrat în 
dotarea aviaţiei agricole şi sanitare. în 1956 
a creat avionul bimotor MR-2, derivat din 
LAR-814 (greutate maximă 2 080 kg şi viteză 
maximă de 275 lcm/h). După 1967, în cola¬ 
borare cu Institutul de Mecanica Fluidelor şi 
Cercetări Aerospaţiale, a proiectat avioanele 
IAR-822, IAR-823, IAR-826 şi IAR-827, 
care au fost realizate la ICA Ghimbav. 

Maniu, Adrian 

(6.02.1891, Bucureşti - 20.04.1968, Bucureşti) 
Poet. Licenţiat al Facultăţii de Drept din 
Bucureşti, dar nu profesează niciodată. 
Redactor la Chemarea , Universul , Dimineaţa 
şi Adevărul. A făcut parte din primul cole¬ 
giu director al revistei Gândirea alături de 
Lucian Blaga, Cezar Petrescu, Nichifor 
Crainic. Participă sporadic la cenaclul lui 
Alexandru Macedonski. Colaborează de-a 
lungul timpului la revistele Insula (1911), 
Simbolul (1911), Seara (1913-1914), Noua 
revistă română (1914). Debutează ca poet 
simbolist cu volumul Figurile de ceară (1912). 
Lucrări: Salomeea , 1915; Lângă pământ, 1924; 
Cartea ţării , 1934; Cântece de dragoste şi moarte , 
1935. Membru corespondent al Academiei 
Române, exclus în 1948, repus în drepturi 
în 1990. 

Maniu, luliu 

(8.01.1873, Bădăcin, în apropiere de Şimleul 
Silvaniei - 5.02.1953, Sighet) 

Politician. Greco-catolic. Deputat în Parla¬ 
mentul de la Budapesta, de mai multe ori 
prim-ministru al României, preşedinte al 
Partidului Naţional-Ţărănesc, deţinut poli¬ 
tic după 1947, decedat la închisoare. A stu¬ 
diat dreptul la Cluj, Bucureşti şi Viena, unde 
a devenit doctor în drept în 1896. Revenit 
în Transilvania, s-a stabilit la Blaj, unde 
şi-a început activitatea de avocat al Bisericii 
Române Unite cu Roma. Şi-a început cariera 
politică în cadrul Partidului Naţional Român 
din Transilvania, fiind cooptat în 1897, la 
numai 24 de ani, în comitetul de conducere, 
în condiţiile vitrege de discriminare politică 
şi socială din Monarhia Austro-Ungară, 
a fost ales în 1906 deputat în Parlamentul 
din Budapesta, activitatea sa parlamentară 
dezvăluindu-i curajul şi intransigenţa, 
împreună cu personalităţi de primă mărime 
ale mişcării naţionale româneşti din Tran¬ 
silvania şi ale Partidului Naţional Român, 
precum viitorul cardinal greco-catolic in 
pectore luliu Hossu, Gheorghe Pop de 
Băseşti, viitorul patriarh Miron Cristea şi 
alţii, a contribuit decisiv la unirea Transilva¬ 
niei cu Vechiul Regat. Acuzând favorizarea 

PNL şi împingerea intelectualităţii ardelene 
într-un con de umbră, a refuzat să voteze 
Constituţia din 1923. Partidul Naţional 
Român din Transilvania a reclamat prin 
vocea sa faptul că modificarea Constituţiei 
din 1866 putea fi făcută doar prin alegerea 
unei Adunări Constituante, aşa cum era pre¬ 
văzut la art. 128. Nu a participat la încoro¬ 
narea regelui Ferdinand şi a reginei Maria la 
Alba-Iulia, ceremonia fiind monopolizată de 
ierarhii ortodocşi, deşi o mare parte a româ¬ 
nilor din Transilvania erau la acea vreme 
greco-catolici. în ultimul deceniu de viaţă a 
fost implicat în politică în calitate de opozant 
al regimului lui Ion Antonescu (fără însă a se 
implica în actul de la 23 august 1944), apoi - 
după 23 august 1944 - luptând împotriva 
preluării ţării de către comunişti, proces pe 
care refuzase să-l accepte, încrezător peste 
măsură în sprijinul marilor puteri occiden¬ 
tale. A fost arestat de autorităţile comuniste 
şi judecat pentru înaltă trădare în procesul 
început la 29 octombrie 1947. Membru de 
onoare al Academiei Române (1919), exclus 
în 1948, repus în drepturi în 1990. 

Maniu, Vasile 

(18.12.1824, Lugoj - 10.03.1901, Bucureşti) 
Publicist şi dramaturg. A făcut liceul la 
Lugoj şi Timişoara, Dreptul la Pesta, unde 
a înfiinţat, împreună cu Damaschin Bojîncă, 
o societate culturală a tinerilor români. Din 
1858 s-a stabilit la Bucureşti. A colaborat 
la Columna lui Traian, Românul, Trompeta 
Carpaţilor ş.a. A fost şi actor în trupa lui 
Costache Caragiali. Lucrări: Disertaţiune 
istorico-critică şi literară, 1857. Teatru: Amclia 
sau Victima amorului , 1847; Monumentul de la 
Călugăreni, 1871; Congiuraţiunea lui Catilina, 
1872; Proscrisul , 1880. Membru al Societăţii 
Academice Române (1876). 

Manoil, Adolf 

(1906, Roman, jud. Neamţ - 1982, Missouri) 
Psiholog. Evreu ca etnie. A absolvit Faculta¬ 
tea de Ştiinţe la Universitatea din Bucureşti, 
unde a şi rămas asistent. A plecat din ţară 
cu puţin înainte de instaurarea legionarilor 
la putere. A fost profesor la Colegiul din 
Parkville (Missouri) şi redactor pentru limba 
română la Consiliul American pentru Soci¬ 
etăţile Savante. Profesor invitat la Milano şi 
Paris. Lucrări: Problema prevenirii accidentelor 
de muncă , 1931; L'homme et le travail , 1940; 
Romanian Sociology , 1945; Aesthetics in Educa- 
tion , 1969. Membru al Societăţii Americane 
de Psihologie. Membru corespondent al 
Academiei Române (1947), exclus în 1948, 
repus în drepturi în 1990. 



luliu Maniu Mihail Manoilescu 


Manoilescu, Mihail 

(1891, Tecuci - 30.12.1950, Sighet) 

Economist, politician şi publicist. Ideile sale 
economice sunt foarte populare şi aplicate 
până astăzi în America de Sud (lucrarea The 
theory of protectionism and internaţional exchan- 
ges, Paris, 1929). A făcut parte din camarila 
lui Carol al Il-lea. Ministru de Externe în 
1940, a acceptat cedarea Cadrilaterului către 
Bulgaria. Arestat în 1944, a acceptat să ajute 
autorităţile comuniste (1946), dar a fost din 
nou arestat (1948) şi a murit în închisoare. 

Manolache, Constantin 

(10.10.1906, Bârlad, jud. Vaslui - 
10.01.1977, Bucureşti) 

Entomolog. A absolvit Facultatea de Ştiinţe la 
Bucureşti. Profesor la Institutul Agronomic 
din Bucureşti. Contribuţii în domeniul siste¬ 
matizării entomologice, al biologiei, ecologiei 
şi combaterii insectelor dăunătoare. A descris 
specii şi subspecii noi pentru ştiinţă: Niphar- 
gus Valachicus, Niphargus Carpathicus Affinis, 
Synurella Intermedia ş.a. Lucrări: Combaterea 
microbiologică a insectelor dăunătoare şi cercetările 
multidisciplinare, 1972; Situaţia dăunătorilor ani¬ 
mali la plantele cultivate , 7 voi.; Tratat de zoologie 
agricolă , 1969. Membru al Academiei de Şti¬ 
inţe Agricole şi Silvice din România. Membru 
corespondent al Academiei Române (1955). 

Manolesco, Constantin 

(~ 1800, Mehadia, jud. Caraş Severin - ?, Pesta) 
Botanist şi zoolog. A studiat probabil şti¬ 
inţele naturii la Pesta. A fost conservator al 
Muzeului Naţional din Budapesta. în 1833 
a fost trimis în expediţie în Munţii Rodopi 
şi Peninsula Balcanică până la Muntele 
Athos inclusiv spre a colecţiona specii noi de 
plante. Expediţia a durat între 1833 şi 1836, 
ambii săi însoţitori - Andrei Fiile, aromân, şi 
Carol Finke, austriac - au decedat în cursul 
expediţiei din cauza condiţiilor precare de 
călătorie (epidemii, inundaţii, atacuri ban¬ 
diteşti). A identificat, conservat şi trimis la 
Muzeul Naţional 1 900 de specii de plante şi 

Manolescu 



Ion Manolescu 


Nicolae Manolescu 


Lia Manoliu 


2 000 de specii de insecte, lucru cu atât mai 
meritoriu cu cât clasificările timpului său 
nu erau atât de ştiinţific delimitate ca acum. 
Deşi numele lui nu figurează pe preparate, 
iar lucrarea a fost publicată de vice-custo- 
dele muzeului, Emeric Frivaldszky, totuşi a 
reuşit să publice, înainte de apariţia respec¬ 
tivei lucrări, în revista Flora din Regensburg, 
împreună cu C. Hinke, rezultatul cercetărilor 
de teren de până în 1835 sub nume de autor. 

Manolescu, Grigore 

(29.03.1857, Bucureşti - 1892, Paris) 

Actor. Ca elev al lui Ştefan Vellescu la 
Conservatorul din Bucureşti, a jucat alături 
de Matei Millo. După absolvire a activat pe 
scena Teatrului Naţional din Iaşi, apoi în 
cadrul Societăţii Dramatice din Bucureşti. în 
1879 a plecat împreună cu Aristizza Roma- 
nescu la Paris, ca bursier. începând din 1880 
a jucat la Teatrul Naţional din Bucureşti, apoi 
la Iaşi (1888), iar în 1891 la Viena, într-un 
turneu, pe scena Karltheater. Originalitatea 
interpretării, ajutată de un fizic avantajos, se 
datora îmbinării trăirii interioare cu expresia 
şi vorbirea scenică, studiului profund şi 
scrupulos al textului. Roluri: Despot, Ovidiu, 
piesele lui Vasile Alecsandri; Răzvan şi Vidra 
de Bogdan-Petriceicu Hasdeu; Discipolul 
diavolului de George Bernard Shaw; Romeo şi 
Julieta şi Hamlet de Shakespeare. 

Manolescu, Ion 

(17.02.1881, Breaza - 27.12.1959, Bucureşti) 
Actor de teatru şi film. A studiat la Conser¬ 
vatorul de Artă Dramatică din Bucureşti. 
A debutat în 1905. Profesor la Conser¬ 
vatorul de Artă Dramatică din Bucureşti. 
A jucat la Teatrul Naţional din Bucureşti, 
în Compania Davila, la Teatrul Comedia, 
la Teatrul Municipal din Bucureşti etc. în 
1919 a înfiinţat şi a condus primul sindicat 
al artiştilor din România. A ocupat şi funcţia 
de inspector general al teatrelor. A fost 20 
de ani primar la Breaza. în 1962 i-a apărut 
volumul Amintiri. Roluri în: Strigoii , Hamlet, 


Oswald, Cadavrul viu, Năpasta, Moartea civilă,, 
Suflete tari Regele Lear, Azilul de noapte, Fra¬ 
ţii Karamazov, Anna Karenina, Heidelbergul 
de altădată, Nora, Cei din urmă, Manasse. 
Distincţii: Steaua României clasa I în grad 
de Cavaler; Ordinul Legiunea de Onoare 
a Franţei în grad de Comandor; laureat al 
Premiului de Stat; Artist al Poporului. 

Manolescu, Ionela 

(17.05.1931, laşi) 

Poet şi pictor. A absolvit Facultatea de Litere 
şi Institutul de Arte Plastice din Bucureşti. S-a 
perfecţionat la Sorbona, Paris şi Montreal, 
Canada, unde a şi rămas (1978). Publică în 
franceză şi română: Villon en frangais modeme, 
1980; Sang Tzigane, anthologie lyrique , 1984; 
Poemes et lavis, 1989; Nostradamus-Spicilege, 
1990; Paracelsus şi România, 1993; Villon, Opere 
complete în limba română, cu note, glose şi 
comentarii, Montreal - Bucureşti, 1992-1994. 
Membră în Consiliul Artelor Decorative din 
Quebec (CMAQ), a PEN-Club Internaţional, 
secţia Canada-franceză. 

Manolescu, Nicolae 

nume la naştere Nicolae Apolzan 

(27.11.1939, Râmnicu Vâlcea) 

Critic literar. Părinţii arestaţi în 1952. 
A absolvit Filologia la Bucureşti. Profesor la 
Universitatea din Bucureşti, director al Româ¬ 
niei literare (din 1989), preşedinte al Uniunii 
Scriitorilor (din 2005). In 1998 Partidul Ali¬ 
anţei Civice, înfiinţat de Nicolae Manolescu, 
fuzionează cu PNL, într-o tentativă de unifi¬ 
care a mişcării liberale. A scris cu regularitate, 
săptămânal, cronici literare (1962-1989). 
A scris studii de critică şi istorie literară: 
Nuvela română contemporană, 1964; Literatura 
română de azi, 1944-1964, 1965; Lecturi infidele, 
1966; Metamorfozele poeziei, 1968; Contradicţia 
lui Maiorescu, 1970, Premiul Uniunii Scriito¬ 
rilor; Teme, 1971; Sadoveanu sau utopia cărţii, 
1976, Premiul Uniunii Scriitorilor şi Premiul 
Academiei; Arca lui Noe, 3 voi., 1980-1983; 
Despre poezie, 1987 şi a început Istoria critică 

a literaturii române,, voi. I, Premiul Uniunii 
Scriitorilor, 1990; Metamorfozele poeziei, meta¬ 
morfozele romanului 1999; Literatura română 
postbelică, 2002; Cititul şi sensul, 2003; Viaţă şi 
cărţi, 2009. Antologia Poezia română modernă 
de la George Bacovia la Emil Botta, 1962, care 
încerca să reintroducă în circuitul valorilor 
o serie de poeţi interbelici, a fost retrasă de 
cenzură şi s-a relansat abia în 1989. A publi¬ 
cat şi puncte de vedere politice: Dreptul la 
normalitate • Discursul politic şi realitatea, 1991; 
Cititul şi scrisul, Premiul Uniunii Scriitorilor, 
2002. Membru corespondent al Academiei 
Române (1997). Din 2006 ambasador al 
României la UNESCO. 

Manolescu, Nicolae I. 

(11.04.1907, Adjudul Vechi, jud. Vrancea - 
10.10.1993, Bucureşti) 

Inginer (sisteme tehnologice). A absolvit Poli¬ 
tehnica la Timişoara, specialitatea Electro¬ 
mecanică. A lucrat la Atelierele CFR Braşov, 
în portul Constanţa, la Direcţia Electrificării 
CFR ş.a. Profesor la Şcoala Superioară de 
Ofiţeri din Bucureşti şi la Institutul de Petrol 
şi Gaze din Bucureşti. Profesor invitat la 
Technische Hochschule din Aachen, Bra- 
unschweig şi Hanovra, la Ecole Centrale 
din Paris. Contribuţii la studiul suspensiilor 
pentru locomotiva Diesel electrică. Lucrări: 
Teoria mecanismebr şi maşinibr, 4 voi., Manualul 
inginerului mecanic. Membru fondator al Fede¬ 
raţiei Internaţionale pentru Teoria Maşinilor 
şi Mecanismelor, membru al Academiei de 
Ştiinţe Tehnice, membru corespondent al 
Academiei Române (1991). 

Manolescu, Nicolae M. 

(21.06.1936, Strunga, jud. laşi) 

Medic veterinar. A absolvit Medicina Vete¬ 
rinară la Bucureşti. S-a specializat la Reims, 
Berlin şi Sumî (URSS) în probleme de 
microscopie electronică şi tehnică de calcul. 
A fost medic veterinar la Staţiunea Zoo¬ 
tehnică Experimentală de la Ruşeţu-Buzău. 
Şef de secţie (Microscopie electronică) la 
Institutul Pasteur din Bucureşti şi la Insti¬ 
tutul Oncologic din Bucureşti. Fondator 
şi primul director al Institutului Naţional 
de Biotehnologie (1996). Lucrări: Manual 
de diagnostic şi epizootie a pestei porcine clasice, 
1976; Ghid hematologic al animalelor în creştere 
intensivă, 1978; Oncologie veterinară comparată, 
2 voi., 1991, 1993. Membru al Academiei 
de Ştiinţe Medicale din România. Membru 
corespondent al Academiei Române (1922). 

Manoliu, Lia 

(25.04.1932, Chişinău - 9.01.1998, Bucureşti) 
Atletă. A făcut studii sportive la Bucureşti. 
Specializată în aruncarea discului. Medalie 


de aur la Jocurile Olimpice de la Ciudad 
de Mexico (1968) şi de bronz la Jocurile 
Olimpice de la Roma (1960) şiTokyo (1964). 
A fost membru în Senatul României (1992- 
1996) şi preşedinte al Comitetului Olimpic 
Român (1990-1998). Stadionul Naţional din 
Bucureşti îi poartă numele. 

Manollu-Manea, Maria 

(12.03.1934, Galaţi) 

Lingvist. Aparţine etniei evreilor (sefardă). 
A absolvit Filologia la Universitatea din 
Bucureşti. Specializare la Malaga. Profesor 
invitat la Universitatea din Chicago (1972- 
1979), a rămas în SUA. Preşedintă a ARA 
(1982-1995). Lucrări: Genitivul pronumelui 
personal în limba română contemporană, 1967; 
Sistematica substitutelor în româna contemporană 
standard, 1968; Elemente de sintaxă comparată 
romanică. Tipologie şi istorie, 1977; Synchronic 
comparative grammar or in quest ofthe Românce 
type, 1981; The Tragic Plight of a Border Area: 
Bessarabia and Bucovina, 1984; Tipologia e 
historia, Madrid, 1985; Gramatică, pragmase- 
mantică şi discurs, 1994; Inalienability and topi- 
cality in Romanian: Pragma-semantics of syntax, 
1996. Lucrări despre folclorul sefarzilor din 
România. Membru de onoare al Academiei 
Române (din 1993). 

Mânu (Manno), Constantin 

(1869, Kastoria - 1913, Langada, Macedonia) 
Avocat şi profesor. Aromân ca origine. 
Din familia sa vor face parte Gheorghe 
şi George M. A studiat dreptul la Leipzig 
şi Heidelberg şi filologia anglo-saxonă la 
Oxford. A fost profesorul de greacă al împă¬ 
rătesei Elisabeta a Austriei. Prieten cu Pierre 
de Coubertin, l-a ajutat să reconstituie, în 
epoca modernă, Jocurile Olimpice. în timpul 
războaielor balcanice a pilotat un avion For- 
man, care s-a prăbuşit şi i-a adus sfârşitul. 

Mânu, Emil 

nume la naştere Emil Cismărescu 
(9.10.1922, Isvoral, azi Tâmna, jud. Mehedinţi - 
2005, Bucureşti) 

Istoric literar. A absolvit Literele şi Dreptul 
la Bucureşti. Arestat în urma evenimente¬ 
lor din Ungaria (1958-1964). Cercetător 
la Institutul de Istorie şi Teorie Literară 
G. Călinescu din Bucureşti. Fondator al 
publicaţiilor Limbă şi literatură şi Studii de 
literatură universală. Lucrări: poezie - Incu¬ 
nabule, 1969; Ceremonia faianţelor, 1971; Ora 
magnoliilor, 1975; Ultima corabie cu pânză, 
1976; Vesperalia, 1980; Ora reveriilor, 1989; 
proză - Mica Eroica, 1970; Roza vânturilor, 
jurnal de călătorie, 1979; Poveştile de la ora 
şapte, 1983; Spaţiu etern, jurnal de călătorie, 

George Mânu 


Gheorghe Mânu 


Sanda Mânu 


Sabin Manuilă 


1985; Infernurile noastre , jurnal de detenţie, 
1995; Galaxia Bros, 1997; critică şi istorie 
literară: Traian Demetrescu , monografie, 1955; 
Prolegomene argheziene , 1968; Reviste româneşti 
de poezie , 1972; Sinteze şi antisinteze literare , 
1975; Arghezi, contemporanul nostru , 1977; 
Eseu despre generaţia războiului , 1978; Tara 
Minulescu şi conştiinţa simbolismului românesc , 
1981; Sensuri moderne şi contemporane, , 1982; 
Dimitrie Stelaru, monografie, 1984; Cafeneaua 
literară , 1997; Istoria poeziei româneşti moderne 
şi moderniste , 2 voi., 2004. Premiul special al 
juriului Uniunii Scriitorilor pentru întreaga 
activitate, 2000. 

Mânu, George 

(13.02.1903, Bucureşti - 12.04.1961, Aiud) 
Fizician. Aromân ca origine. Din familia lui 
Constantin M., nepot al lui Gheorghe M. şi 
fiu al lui Ion M., cel care a făcut parte din 
Locotenenţa domnească (1858-1859) în 
Ţara Românească. Era Cantacuzino după 
mamă. A început Facultatea de Ştiinţe la 
Bucureşti şi a terminat-o la Paris, cu licenţele 
Matematică (elev al lui Paul Langevin) şi 
Fizico-Chimice (elev al lui Louis de Broglie). 
Şi-a făcut doctoratul în radiaţii, condus de 
Mărie Curie. A lucrat la Facultatea de Ştiinţe 
din Bucureşti cu Eugen Bădărău, la Cate¬ 
dra de fizică moleculară, acustică şi optică, 
împreună cu Radu Grigorovici a amenajat 
un laborator de fizică atomică. Secretar al 
Societăţii Române de Fizică (1936-1945). 
Lucrări: Despre parcursul particulelor de trans¬ 
mutare (1937); Transmutarea Uraniului şi Tonu¬ 
lui. Momente nucleare (1940); Fizica nucleară , 
3 voi, 1940. A aderat la mişcarea legionară 
în 1937, iar în 1943 a devenit comandantul 
ei interimar. La sfârşitul războiului a trecut 
în clandestinitate. A scris şi trimis la Serviciul 
Secret Britanic memoriul în spatele Cortinei 
de Fier - România sub ocupaţie rusească , 1947. 
A fost arestat în 1948 şi condamnat în proce¬ 
sul „sumanelor negre" (rezistenţa ţărănistă), 
deşi se despărţise de această mişcare, conti¬ 
nuând pe cont propriu. A murit în închisoare. 


Mânu, Gheorghe 

(26.06.1833, Bucureşti - 15.05.1911, Bucureşti) 
General. Aromân ca etnie. A studiat arta 
militară în Prusia şi, întors în ţară, a fost 
însărcinat cu organizarea artileriei române. 
Primar al Bucureştiului (1873-1877). în 
timpul Războiului de Independenţă a fost 
comandantul Diviziei a IV-a, care a luptat la 
Plevna si Vidin. Ministru de Război (1869- 
1870; 1888-1889; 1904-1906); Prim-minis- 
tru şi ministru de Interne (1889-1891). Pre¬ 
şedinte al Camerei Deputaţilor (1891-1895). 

Mânu, Ion 

(12.02.1891, Botoşani - 12.03.1968, Bucureşti) 
Actor. A absolvit actoria la Institutul de 
Artă Teatrală din Bucureşti. Actor la Teatrul 
Naţional din Bucureşti. Magistral în rolurile 
secundare. Roluri: teatru - Aventurile lui Cip- 
polino, Baltagul, Nevestele vesele din Windsor, Sol¬ 
datul fanfaron, Topaze (toate teatru radiofonic); 
în cinematografie - Păcală şi Tândală, 1925; 
Monologul lui Păcală , 1931; Ziua cumpătării , 
1942; D’ale carnavalului , 1958; Poveste ca-n 
basme , 1959; Darclee, 1961. Artist Emerit. Casa 
de cultură din Otopeni îi poartă numele. 

Mânu, Sanda 

(6.08.1933, Bucureşti) 

Regizor. A absolvit Institutul de Artă Teatrală 
şi Cinematografică, Facultatea de Regie, 
la Bucureşti. A fost profesor la UNATC şi 
a regizat peste 120 de spectacole de teatru 
(la Teatruî Naţional, Odeon, Teatrul Mic, în 
Germania şi SUA) şi de televiziune. Prefe¬ 
rinţe pentru teatrul clasic. Premiul de exce¬ 
lenţă al UNITER (1992), Ordinul Naţional 
pentru Merit în grad de Cavaler (2001). Din 
2009, Doctor Honoris Causa al UNATC. 

Manuilă, Sabin 

(19.02.1894, Sâmbăteni, jud. Arad - 
20.11.1964, New York) 

Medic, demograf şi statistician. A absolvit 
Medicina la Budapesta. A făcut parte din 
Gărzile Naţionale în 1919 (Marea Unire). 

Bursier Rockfeller, s-a specializat în SUA. 
Şef de secţie la Institutul de Igienă şi 
Sănătate Publică din Bucureşti, director 
al recensământului general al populaţiei 
României (1930), director al Casei Naţionale 
de Sănătate (1927-1930), secretar general al 
Ministerului Sănătăţii şi Ocrotirilor Sociale 
din România (1936), director al Institutului 
de Demografie şi Recensământ, conducător 
al Secţiei de statistică din cadrul Institutului 
Social Român, coordonator al recensămân¬ 
tului din 1941, colaborator al lui Dimitrie 
Guşti la redactarea lucrării de mare anver¬ 
gură Recensământul populaţiei României (1930, 
în 9 volume), director al Institutului Central 
de Statistică (1934-1947). A fost de două 
ori membru al Comisiei Naţiunilor Unite 
pentru revizia nomenclaturii internaţionale 
a maladiilor, vicepreşedinte al Congresului 
Internaţional pentru Studiul Populaţiilor 
din Europa, Roma, 1933. La New York s-a 
ocupat de organizarea emigraţiei româneşti 
alături de Vişoianu şi a fost consilier al Insti¬ 
tutului pentru Cercetarea Alimentară de pe 
lângă Universitatea Stanford. A participat la 
campaniile sociologice ale lui Dimitrie Guşti. 
A publicat „Anuarul statistic al României". 
Prieten cu Anton Golopenţia, care i-a urmat 
la conducerea Institutului Central de Statis¬ 
tică, a susţinut reformele de stânga în Româ¬ 
nia (linia Pătrăşcanu), fiind lăsat să emigreze 
în 1948. Lucrări: Evoluţia demografică a oraşelor 
şi minorităţilor etnice din Transilvania; Populaţia 
României; Demografia rurală a României; Regi¬ 
onal Development of the Jewish Population in 
Rumania. Membru corespondent al Acade¬ 
miei Române (1938), exclus în 1948, repus 
în drepturi în 1990. Membru fondator al 
Academiei de Medicină din România. 

Marbe, Myriam 

(9.04.1931, Bucureşti - 25.12.1997, Bucureşti) 
Compozitoare. Evreică după etnie. A absol¬ 
vit Conservatorul la Bucureşti (compoziţie 
şi pian) ca elevă a lui Mihail Jora, Zeno 
Vancea, Sabin Drăgoi, Florica Musicescu. 
A fost redactor muzical la Studioul Cine¬ 
matografic Al. Sahia şi profesor la Con¬ 
servatorul din Bucureşti. Bursa de creaţie 
a oraşului Mannheim. A compus muzică 
simfonică - Simfonia I Ur-Ariadna , 1988; 
Recviemul Fra Angelico-Chagall-Voroneţ, 1990; 
Timpul inevitabil , 1994; concerte - Concertul 
pentru Daniel Kientzy, saxofoane şi orchestră , 
1986; muzică de cameră - Sonata pentru două 
viole , 1965; Ritual pentru setea pământului , 
1968; Serenata Eine Kleine Sonnenmusik , 1974; 
Timpul regăsit , 1982; Trommelbass , 1985; 
4 Cvartete , 1981-1990, dintre care ultimul, 
Preţuitorul , pentru recitator, tenor, trombon 



Myriam Marbe Silvia Marcovici 


şi percuţie; Sonata per due, 1985, pentru flaut 
şi violă. A fost distinsă cu premiul I (1976) 
la Concursul internaţional de compoziţie 
al Asociaţiei GEDOK-Mannheim; Premiul 
UCMR (1970, 1971, 1973, 1974, 1980, 
1982); Premiul Bernier al Academiei de Arte 
Frumoase din Paris (1972); Premiul Acade¬ 
miei Române (1977). 

Marcoviceanu, Ion 

(21.06.1922, Seleuş, Banatul Sârbesc) 

Prozator. A absolvit Şcoala Normală din Vâr- 
şeţ. în timpul ocupaţiei germane a fost inter¬ 
nat în lagărul de la Becicherec. Redactor-şef 
al ziarului Libertatea şi al redacţiei române 
de la Radio Novi Sad. A alcătuit manuale 
de limba română şi de istorie. A scris despre 
existenţa românilor din sudul Dunării: Aşa 
le-a fost ursita , 1969; Frunze uitate de vânt , 
1983; Defileul arborilor , 1990, versuri. 

Marcovici, Silvia 

(30.01.1952, Bacău) 

Violonistă. Evreică după etnie. A absolvit 
Conservatorul la Bucureşti. A concertat 
în public de la 9 ani. A debutat la Haga, 
la 16 ani. în 1969 a obţinut Premiul Mar- 
guerite Long/Jacques Thibaut la Paris şi 
Premiul special al prinţului Rainier III de 
Monaco. Premiul î la Festivalul Enescu, 
1970. Invitată în 1972 de Leopold Sto- 
kowski (London Symphony Orchestra) să 
concerteze la Albert Hali pentru înregistrare. 
A concertat sub bagheta unor mari dirijori 
(Claudio Abbado, Barnard Haitink, Andre 
Previn, Zubin Mehta, Riccardo Muţi, Eugen 
Ormandy, Mstislav Rostropovici, Neeme 
Jarvi) în cele două Americi, Europa, Japonia, 
Africa de Sud. Locuieşte la Strasbourg. 

Marcovici, Simeon 

(25.01.1802 - 1.06.1877, Bucureşti) 

Traducător. Probabil aromân de origine. 
Socru al arhitectului Al. Orăscu. A semnat şi 
Simeon Marcu. A făcut Academia grecească 
din Bucureşti, colegiul Sf. Sava, a studiat 

filologia, filosofia şi matematica la Pisa şi 
Paris. A fost primarul capitalei, secretarul 
intim al domnitorului Gheorghe Bibescu. 
A fost un îndrumător cultural iluminist de 
tipul lui Heliade-Rădulescu. Lucrări: Idee 
pe scurt asupra tuturor formelor de oblăduire, 
1829; Curs de retorică, 1834. A tradus autori 
preromantici: Nopţile lui Young, Istoria lui 
Gil Blas de Santilana de Lesage, Velisarie de 
Marmontel ş.a. 

Marcu, Alexandru 

(31.12.1894, Burdujeni, jud. Suceava - 
27.02.1955, Văcăreşti) 

Italienist. A absolvit Istituto di Studi Supe¬ 
riori e di Perfezionamento la Roma (1922), 
rămânând apoi la Şcoala Românească din 
Roma spre a supraveghea lucrările de con¬ 
struire a edificiului şcolii (1924). Profesor la 
Universitatea din Bucureşti. A colaborat la 
Studii italiene. Dante, Petrarca şi Renaşterea 
italiană au fost făcute cunoscute cititorilor 
români prin studii avizate. A alcătuit primul 
dicţionar româno-italian. Subsecretar de 
stat la Ministerul Propagandei (1941-1944). 
Lucrări: Un student român la Pisa şi Paris: 
Simeon Marco viei, traducător şi teoretician al 
problemelor sociale şi literare, 1929; Conspi¬ 
ratori şi conspiraţii în epoca renaşterii politice, 
1848-1877, 1930; Tattarescu, monografie, 
1931; Torquato Tasso în romantica românească, 
1936. A publicat corespondenţa dintre 
Al. Ioan Cuza şi Cavour: Acum o sută de ani, 
1943. A tradus Dante, Divina Commedia, 
1943. Arestat în 1948, a murit în închi¬ 
soare. Membru corespondent al Academiei 
Române (1940), exclus în 1948 şi repus în 
drepturi în 1990. 

Marcu, Duiliu 

(1885, Calafat - 9.03.1966, Bucureşti) 

Arhitect. A studiat la Şcoala de Arte Fru¬ 
moase din Paris. A fost profesor la Institutul 
de Arhitectură Ion Mincu. A participat la 
construcţia unor aripi noi ale Universităţii 
din Bucureşti, alături de arhitectul Nicolae 


Ghica-Budeşti (1912-1913). A elaborat o 
serie de studii de sistematizare, precum cel 
pentru Piaţa Victoriei din Bucureşti. Opera 
sa îmbină tradiţia arhitecturii naţionale cu 
formele arhitecturii contemporane. Printre 
clădirile proiectate de Duiliu Marcu se 
numără: hotelul Athenee Palace, 1925-1927; 
clădirea Bibliotecii Academiei Române, 
1936-1938; Palatul Comitetului de Stat al 
Planificării, 1934-1941; clădirea Academiei 
Militare, 1937-1939; clădirea Consiliului 
de Miniştri; Palatul Victoria; Piaţa Unirii 
din Oradea; teatrul din Timişoara (faţada); 
Politehnica din Timişoara. Membru titular 
al Academiei Române (1955), preşedinte de 
onoare a Uniunii Arhitecţilor din România. 

Marcu, Valeriu 

nume la naştere Valeriu Marcus 

(1899, Bucureşti - 1942, New York) 

Militant politic. Evreu ca etnie. A studiat 
la Zurich, în Elveţia, unde l-a cunoscut pe 
Ştefan Zweig şi a discutat cu Lenin în 1917, 
ceea ce avea să-i definească opţiunea poli¬ 
tică. întors în ţară, a făcut parte din cercul 
lui Gheorghe Cristescu şi Cristian Racovski, 
ambii excluşi din Partidul Comunist Român 
după ce raportul de forţe a înclinat în favoa¬ 
rea poziţiei lui I.V Stalin. Dezamăgit, a plecat 
în SUA, unde s-a alăturat grupului de inte¬ 
lectuali evrei emigraţi mai ales din Germa¬ 
nia, în anii r 30, făcând parte din aşa-numita 
Universitate a Exilului, parte a Facultăţii de 
Ştiinţe Politice şi Sociale a Noii Şcoli pentru 
Cercetări Sociale din New York. Opţiunea sa 
a mers mai apoi către troţkism şi, în final, 
către un conservatorism moderat. L-a vizitat 
pe Zweig înainte ca acesta să se sinucidă 
împreună cu soţia (în 1942). Lucrări: Accent 
on power: the life and times of Machiavelli, în 
colaborare; The birth of the nations, from the 
unity offaith to the democracy ofmoney, în cola¬ 
borare; Abschied von einer Revolution. 

Marcus, Solomon 

(1.03.1925, Bacău) 

Matematician. Evreu ca etnie. A urmat 
cursurile Facultăţii de Matematică a Uni¬ 
versităţii din Bucureşti. A fost profesor la 
Facultatea de Matematică din cadrul Uni¬ 
versităţii din Bucureşti. Este autor a nume¬ 
roase studii interdisciplinare ce privesc uti¬ 
lizarea matematicii în lingvistică, în analiza 
teatrală, în ştiinţele naturale şi sociale ş.a. 
Cărţile sale au fost traduse în multe ţări ale 
lumii. Lucrări: Lingvistica matematică. Modele 
matematice în lingvistică, 1963; Gramatici şi 
automate finite, 1964; Analiza matematică, 
voi. I., 1962 (în colaborare cu Miron Nico- 
lescu şi Nicolae Dinculeanu); Introducere în 

lingvistica matematică, 1966 (în colaborare cu 
E. Nicolau şi Sorin Stati); Noţiuni de analiză 
matematică. Originea,, evoluţia şi semnificaţia 
lor, 1967; Limbaj, logică, filozofie, 1968 (în 
colaborare cu Al. Boboc, Gh Enescu, C. 
Popa şi S. Stati); Introduction mathematique 
ă la linguistique structurale, 1967; Algebraic 
Linguistics. Analytical Models, 1967; Poetica 
matematică, 1970; Semne despre semne, 1979; 
Dicţionar de Analiză Matematică, 1989, coa¬ 
utor; Controverse în ştiinţă şi inginerie, 1991; 
Grupo de Recerca en Linguistica Matematica i 
Enginyeria del Llenguaje. Reports Universitat 
Rovira i Virgili, Tarragona, Spania, 1996. 
Membru titular (2001) al Academiei 
Române. A primit premiul revistei Cuvântul 
pe anul 2007 pentru eseu şi critică literară. 

Marga, Andrei 

(22.05.1946, Bucureşti) 

Profesor de filosofie şi logică. A absolvit 
Istoria şi Filosofia la Cluj, ca şef de pro¬ 
moţie. Specializări la Freiburg, Erlangen, 
Miinster, Frankfurt am Main, Institutul Max 
Planck. Profesor şi rector al Universităţii 
din Cluj. Membru al Partidului Ţărănesc 
Creştin-Democrat, fost ministru al Educa¬ 
ţiei. A creat o disidenţă a PNŢCD, Partidul 
Creştin Popular, care s-a unit cu Partidul 
Naţional Liberal. Lucrări: Acţiune şi raţiune în 
concepţia lui Jur gen Habermas, 1985; Introducere 
în metodologia şi argumentarea filosofică, 1992; 
Philosophy in the Eastern Transition, 1993; The 
Culture of Scholarship in Europe Today în „Dae- 
dalus" (1994); Explorări în actualitate, 1994; 
University Reform Today, 2001; Bildung Und 
Modernisierung, 2002. 

Marghiloman, Alexandru 

(27.01.1854, Buzău - 10.05.1925, Buzău) 

Om politic. A absolvit Dreptul la Paris. 
Membru al Partidului Conservator (din 
1884). A fost ministru al Justiţiei (23 mar¬ 
tie - 11 noiembrie 1888), al Lucrărilor 
Publice (12 noiembrie 1888-22 martie 
1889; 5 noiembrie 1889-15 noiembrie 
1890), al Agriculturii, Industriei, Comerţu¬ 
lui şi Domeniilor (16 noiembrie 1890-15 
februarie 1891); ministru al Afacerilor 
Străine (7 noiembrie 1900-13 februarie 
1901), ministru de Interne (29 decembrie 
1910-27 martie 1912), ministrul Finanţelor 
(14 octombrie 1912-31 decembrie 1913) 
şi prim-ministru al României în 1918 (el a 
semnat Tratatul de pace de la Buftea-Bucu- 
reşti, mai 1918), după ce, în chestiunea 
intrării României în război, fusese pentru 
neutralitate, iar în timpul participării la răz¬ 
boi fusese progerman. Iubea viaţa comodă - 



Alexandru Marghiloman Simion Florea Marian 


până astăzi cafeaua la ibric cu rom şi caimac 
se numeşte marghiloman. 

Maria 

V. Hohenzollern, Maria de 

Marian, Simion Florea 

(1.09.1847, llişeşti, jud. Suceava - 
11.04.1907, Suceava) 

Folclorist. A absolvit Teologia la Cernăuţi. 
A fost preot în diverse sate din Moldova. 
La început culegerile sale n-au depăşit zona 
regională: Poesii poporale din Bucovina, 1869; 
Tradiţii poporane române din Bucovina, 1895, 
apoi sfera de cuprindere s-a lărgit la toată 
ţara: Poesii poporale române, 2 voi., 1873; 
Ornitologia poporană română, 1883, Premiul 
Academiei; Descântece poporane române, 1886; 
Nunta la români, 1890; Naşterea la români, 
1892; Păsările noastre şi legendele lor, 1895; 
Sărbătorile la români, 3 voi., 1898-1901); 
Poesii poporale despre Avram Iancu, Suceava, 
1900; Păsările noastre şi legendele lor. Legen¬ 
dele ciocârliei. Legendele rândunicii, 1923 
ş.a. A lăsat în manuscris Botanica populară 
română, 12 volume. Membru al Academiei 
Române (1881), membru în Societatea 
Geografică Română şi Societatea Istorică 
Română din Bucureşti, în Comisia centrală 
pentru conservarea monumentelor istorice 
din Viena, membru de onoare al mai multor 
societăţi culturale (România Jună din Viena, 
Junimea şi Dacia din Cernăuţi etc.). 

Marienescu, Atanasie Marian 

(20.03.1830, Lipova - 20.01.1915, Sibiu) 
Folclorist. A studiat Dreptul la Pesta şi 
Viena. Judecător la Tribunalul Suprem din 
Pesta, apoi din Oradea. Pătruns de spiritul 
Şcolii Ardelene, a luptat contra superstiţiilor, 
consemnând totuşi valoarea lor documen¬ 
tară. A cules balade, colinde, vrăji, basme. 
A scris Cultul păgân şi creştin, 1884. A cules: 
Poezia poporală. Colinde şi Poezia poporală. 
Balade, 1859; Novăceştii, 1886. Membru al 
Academiei Române (1881). 

Marin, Alexandru 

prenume la naştere Adalbert 
(25.06.1945, Grenoble - 14.11.2005, Geneva) 
Fizician. Evreu ca etnie. Fiu al lui Gaston 
Marin şi soţ al Irinei Cajal. A absolvit 
Electronica la Institutul Politehnic din 
Bucureşti. A fost reprezentantul României 
la CERN (Organizaţia Europeană pentru 
Cercetări Nucleare), unde a lucrat în pro¬ 
gramele Experimentul Tranziţiei Radiaţiei, 
ASTRO 1 şi ASTRO 2. în 1983 a emigrat 
în SUA şi a lucrat la Boston, Harvard Uni- 
versity, continuând să experimenteze în 
astrofizică (proiectul balonului antimaterie 
şi al valului gravitaţional). în 2005 s-a întors 
în Elveţia, la CERN. 

Marin, Gheorghe (Gaston) 

nume la naştere Gheorghe Grossmann 

(14.04.1918, Chişineu-Criş, jud. Arad - 
25.02.2010, Bucureşti) 

Inginer şi om politic. Evreu ca etnie. Tată al 
lui Alexandru Marin. Membru al asociaţiei 
sioniste Poalei Zion (ca şi Ben Gurion). 
A absolvit Ecole Politechnique la Greno¬ 
ble. A fost membru al Rezistenţei franceze 
(nume conspirativ Gaston), ca şi soţia sa, 
franţuzoaică, şi a activat în regiunea mini¬ 
eră Tarn, eliberând de nazişti localităţile 
Carmaux şi Albi. S-a întors în România în 
1945 şi a fost primul ministru comunist 
al Economiei, apoi ministru al Energiei şi 
Industriei Electrice, preşedinte al Comite¬ 
tului Planificării, preşedinte al Comitetului 
de Stat pentru Energie Nucleară, vicepre¬ 
şedinte al Consiliului de Miniştri, ministru 
al Metalurgiei şi Mineritului, al Chimiei, 
al Transporturilor şi Telecomunicaţiilor, al 
Construcţiilor, al Comerţului Interior, 
preşedinte al Comitetului pentru Preţuri, 
schimbat din funcţie de Nicolae Ceauşescu. 
După 1963 el a fost acela care a stabilit 
relaţii diplomatice cu Occidentul şi SUA. în 
1989 a plecat în Israel, dar s-a întors la Cluj 
un an mai târziu. 


Marin, Vasile 

(29.01.1904, Bucureşti - 
13.01.1937, Majadahonda, Spania) 

Militant politic. A absolvit Dreptul la Uni¬ 
versitatea din Bucureşti. Membru al Parti¬ 
dului Naţional Ţărănesc (1932), a devenit 
curând membru marcant al Gărzii de Fier 
(legionarii). în această calitate s-a dus în 
Spania să lupte alături de forţele franchiste, 
de dreapta. A fost ucis alături de Ion Moţa 
la Majadahonda, de către forţele de stânga 
internaţionale care luptau în războiul civil 
din Spania. în ţară legionarii aflaţi la putere 
i-au făcut funeralii naţionale, iar în Spania 
Franco a ridicat un memorial la Majada¬ 
honda în 1970. 

Marina, Justinian 

(2.02.1901, Sueşti, jud. Vâlcea - 
26.03.1977, Bucureşti) 

Patriarh al Bisericii Ortodoxe Române. 
A absolvit Teologia la Bucureşti. După ce a 
fost preot, arhiereu, vicar şi arhiepiscop al 
Iaşilor, a devenit patriarh (1948-1977), reu¬ 
şind să păstreze toate prerogativele BOR faţă 
de alte Biserici, ca şi faţă de stat. A contribuit 
la implicarea socială a clerului, păstrând 
astfel şi marea aderenţă a lumii româneşti, 
adesea laicizată forţat, la creştinism, la valo¬ 
rile tradiţionale ale culturii române. Lucra¬ 
rea sa fundamentală este Apostolat social , 
12 volume, 1948-1976. 

Marina, Livia Leana 

nume la naştere Livia Leana Brenici 

(9.08.1933, Sărcia Română, azi Sutieska, 

Banatul Sârbesc) 

Activist social. A studiat în satul natal cu 
Gherasim Andru, apoi la Liceul român 
din Vârşeţ ca elevă a lui Todor Milovan. 
A absolvit Academia Pedagogică din Vârşeţ. 
A participat la şantierele tineretului pentru 
reconstruirea oraşului Vârşeţ după război. 
A fost învăţătoare la şcoala din Voivodinţ, 
apoi la aceea din Straja (unde a fost şi 
directoare), la şcoala Olga Petrov-Radisic 

din Vârşeţ şi la Şcoala de Aplicaţie a Şcolii 
Normale din Vârşeţ. A militat pentru eman¬ 
ciparea femeii şi a făcut parte din conduce¬ 
rea Confederaţiei Federale a Uniunii Sindi¬ 
catelor din Iugoslavia. A activat la Societatea 
Cultural-Artistică Petru Albu, respectiv la 
Societatea Cultural-Artistică Luceafărul 
din Vârşeţ. Deputat în Adunarea Provinciei 
Autonome Voivodina (Parlamentul Voivo- 
dinei) şi în Comunitatea de Interese pentru 
Cultură a Voivodinei. Preşedintă a Activului 
învăţătorilor Români, secretară a Societăţii 
de Limba Română din Voivodina. Distinsă 
cu Premiul învăţătorului Partizan şi Premiul 
Kurir Jovica (Curierul Ioviţa) pentru cel mai 
bun detaşament de pionieri din Iugoslavia 
acordat şcolii. Distinsă de Iosip Broz Tito cu 
Ordinul Muncii şi coroană de argint. 

Marina, Lucian 

(26.06.1954, Vârşeţ, Banatul Sârbesc) 

Gazetar. Nepot al lui Nicolae Barbulov, 
fiu al Liviei Leana M. şi soţ al Steluţei M. 
Barbu. A absolvit liceul din Vârşeţ, Facul¬ 
tatea de Drept la Novi Sad şi Facultatea de 
Ştiinţe Politice la Zagreb, Croaţia, cu licenţa 
în jurnalism. A lucrat la postul Radio Novi 
Sad, în prezent lucrează la Televiziunea 
Voivodinei (redacţia română) din Novi Sad. 
Preşedinte al Societăţii de Limba Română 
din Voivodina. Organizator al taberei de 
creaţie românească numită Colonia Literară 
şi al memorialului dedicat lingvistului Radu 
Flora. Vicepreşedinte al Consiliului Naţio¬ 
nal Român din Serbia. Membru al Consi¬ 
liului Executiv al Congresului (Mondial) 
al Românilor de Pretutindeni, membru al 
Consiliului Naţional al Românilor din Uni¬ 
unea statală Serbia şi Muntenegru. Publică 
săptămânal în Libertatea (Pancevo), în Tri¬ 
buna tineretului (Novi Sad), Tibiscus (Uzdin), 
Cuvântul românesc (Novi Sad). A organizat 
şi conduce o editură a SLR cu serii dedi¬ 
cate copiilor şi tineretului. A contribuit 
la susţinerea primului spectacol în limba 
română din Voivodina, Muma Pădurii , cu 


tentă folclorică, 2008, Vârşeţ. Organizează 
mari festivaluri ale românilor de pretutin¬ 
deni (Memorialul Radu Flora, 17 ediţii). 
A făcut numeroase documentare despre 
românii din Banatul Sârbesc şi de pe Valea 
Timocului {Biserica de la Mălainiţa, Crucea 
are putere de Biserică, Troiţa de la Sămărinovăţ 
Muma Pădurii, Magie şi credinţă). S-a ocupat, 
ca vicepreşedinte al comitetului de orga¬ 
nizare, de Festivalul de Muzică şi Folclor 
al Românilor din Voivodina şi de Zilelele 
Teatrului Românilor din Voivodina. A pri¬ 
mit premiul I la Festivalul Internaţional de 
Folclor de la Novi Sad, acordat de Institutul 
pentru Cultură al Voivodinei. Distins cu 
Premiul Radioteleviziunii Serbiei, precum 
şi al Televiziunii Novi Sad, pentru misiunea 
de reporter al Revoluţiei române din 1989; 
premiul pentru filmul documentar Românii 
din Voivodina , transmis în premieră abso¬ 
lută în două ţări, în Serbia la Televiziunea 
Novi Sad şi, în aceeaşi seară, la Timişoara 
la Festivalul Euro-Vest, eveniment televi¬ 
zat de Canalul România Internaţional al 
Televiziunii Române; premiul II la Festi¬ 
valul Internaţional ETNO FILM pentru 
documentarul Pastele la Satu Nou (sunt 
prezentate obiceiuri precum Ciuraleşa, 
Mătcălăul, Rusaliile, Nedeia, Crăciunul). 
Membru fondator al Uniunii Scriitorilor 
Români din Serbia, fondator al Societăţii 
de Prietenie Româno-Sârbe şi al Forumului 
Intelectualilor Români din Serbia. Membru 
al Institutului Biografic American. 

Marina Barbu, Steluţa 

nume la naştere Steluţa Barbu 
(n. 10.01.1951, Petrovăsâla, Banatul Sârbesc) 
Jurnalistă. Soţie a lui Lucian M. A absolvit 
Liceul român la Vârşeţ. Şi-a luat licenţa la 
Facultatea de Ştiinţe Politice a Universităţii 
din Belgrad, Secţia relaţii politice externe, 
unde a studiat diplomaţia. Lucrează la 
Radio Novi Sad, redacţia în limba română, 
redactând buletinele de ştiri şi fiind inclusiv 
redactor-şef. A stabilit relaţii de colaborare 

Marinat 


între Radio Novi Sad şi radiourile din Bucu¬ 
reşti, Timişoara şi Iaşi prin emisiuni precum 
„Floare de latinitate", „Europa în casa ta". 

Marinat, Alexei 

(24.05.1924, Valea Hoţului, reg. Odesa, 
azi Ucraina - 17.05.2009, Chişinău) 

Scriitor. A început studiile la Universitatea 
de Stat din Chişinău, dar a fost denunţat 
pentru însemnările dintr-un jurnal intim, 
judecat şi trimis în Siberia, de unde revine 
în 1954. Se înscrie la Institutul Pedagogic de 
Stat Ion Creangă, pe care-1 absolvă în 1959. 
Lucrări: Zările ne cheamă (1959), Venea un om 
pe drum de ţară (1962), Fata cu harţag (1962), 
Urme pe prag (1966), Drob de sare (schiţe 
umoristice, 1968), Vânturi albastre (1969), De 
luni până sâmbătă (1970), Mesagerii (1977), 
Grădina dragostei (1980), La doi paşi de feri¬ 
cire (1989), Eu şi lumea (1991), Călătorii în 
jurul omului (2004). Supranumit Soljeniţîn 
al Basarabiei. Distins cu titlul de Maestru 
al Literaturii (1993), Ordinul Republicii 
(1996) şi Premiul Naţional pentru Litera¬ 
tură şi Artă (2000). 

Marinescu, Constantin 

(11.08.1891, Şerbăneşti-Poduri, jud. Dâmboviţa - 
1.04.1982, Franţa) 

Istoric. A absolvit Dreptul şi Literele şi Filo- 
sofia la Bucureşti. Specializare la Chartres. 
A fost profesor la Facultatea de Istorie a 
Universităţii din Bucureşti, apoi a celei din 
Cluj. Director al Şcolii Române din Franţa 
(1941-1948). Lucrări: înfiinţarea mitropoliilor 
din Ţara Românească şi Moldova, 1924; Şcoala 
istorică raţionalistă. Concepţie şi metodă, 1925; 
Alfons V d'Aragon, roi de Naples et l'ojfensive 
contre Ies Turcs, 1935; Notes sur quelques 
ambassadeurs byzantins ; Occident ă la veille de 
la chute du Constantinople sous Ies Turcs, 1950. 
Membru al Academiei Regale de Litere din 
Barcelona, al Societăţii Regale de Litere şi 
Ştiinţe din Boemia, membru corespondent 
al Academiei Române (1928), exclus în 
1948, repus în drepturi în 1990. 

Marinescu, Eugen T. (Matra) 

(18.03.1915, Bucureşti - 14.11.1989, Bucureşti) 
Pilot. A absolvit Şcoala Militară de Ofiţeri 
de Infanterie Sibiu, Şcoala de Observatori 
Aerieni din cadrul Centrului de Instrucţie 
al Aeronauticii (CIA) de la Pipera-Bucureşti, 
fiind încadrat în Escadrila 18 Cercetare 
dotată cu avioane IAR-37 de bombarda¬ 
ment uşor, executând 54 de misiuni de 
război sub focul artileriei antiaeriene şi al 
aviaţiei de vânătoare inamice. A participat 
la luptele aeriene de pe teritoriul Rusiei, 


Ucrainei, Basarabiei, României şi Ceho¬ 
slovaciei (250 de misiuni reuşite). Trecut 
în rezervă în 1947, arestat în 1948, trece 
pe la Jilava, Aiud, Gherla, Sighet, Canalul 
Dunăre-Marea Neagră, având apoi domici¬ 
liu forţat în Bărăgan. N-a avut dreptul să-şi 
exercite profesia şi s-a pensionat ca munci¬ 
tor necalificat. Distins cu Virtutea Aerona¬ 
utică cu spade, clasa Crucea de Aur, 1941; 
Prima şi a doua baretă la Crucea de Aur 
şi Virtutea Aeronautică cu spade în clasa 
Cavaler, 1942; Coroana României clasa V-a 
cu spade şi panglică de Virtute Militară, 
1942; Prima baretă la clasa a V-a Cavaler; 
Steaua României clasa a V-a cu spade şi 
panglică de Virtute Militară, 1944; Crucea 
de Fier (germană) clasa a Il-a şi clasa I (1943, 
1944); Virtutea Aeronautică cu spade, clasa 
Ofiţer, 1944; Ordinul Mihai Viteazul clasa 
a IlI-a, 1944. 

Marinescu, Gheorghe 

(28.02.1863, Bucureşti - 15.05.1938, Bucureşti) 
Medic neurolog. în 1882 - după absolvirea 
Seminarului Central - se înscrie la Faculta¬ 
tea de Medicină din Bucureşti. Cu sprijinul 
lui Victor Babeş, în al cărui Laborator de 
Anatomie Patologică şi Bacteriologie înce¬ 
puse să lucreze ca preparator, îşi continuă 
studiile începând din 1889 la Paris la Clinica 
de maladii ale sistemului nervos din spitalul 
Salpetriere, condusă de Jean-Martin Char- 
cot. Aici cunoaşte pe Pierre Mărie, cu care va 
întreţine strânse legături, pe Joseph Babinski 
şi Fulgence Raymond. Mai târziu va lucra 
alături de Cari Weigert la Frankfurt am 
Main şi de Emil du Bois-Raymond la Berlin, 
încurajat de Pierre Mărie prezintă în 1890, 
la Berlin, la un congres internaţional, rezul¬ 
tatul cercetărilor asupra substratului morfo- 
patologic în acromegalie. între 1890 şi 1896 
întreprinde călătorii de studii în Germania, 
Anglia, Belgia şi Italia. în 1897 susţine la 
Facultatea de Medicină din Paris teza de doc¬ 
torat. în acelaşi an - întors în ţară - primeşte 
funcţia de şef al serviciului de boli nervoase 
la spitalul Pantelimon; un an mai târziu este 
numit profesor la clinica de boli nervoase 
a Facultăţii de Medicină din Bucureşti. Tot 
atunci, în 1898, cu ajutorul operatorului 
Constantin M. Popescu, realizează primul 
film ştiinţific din lume: Tulburările mersului în 
hemiplegia organică. Profesor la Facultatea de 
Medicină din Bucureşti. împreună cu pato- 
logul francez Paul Oscar Blocq a publicat un 
atlas cu aspectele anatomo-patologice ale 
maladiilor sistemului nervos central. In 1909 
apare la Paris monografia La Cellule Nerveuse, 
cu o prefaţă elogioasă a renumitului histolog 

spaniol Santiago Ramon y Cajal. în 1919 
clinica de boli nervoase se mută la spitalul 
Colentina, unde va rămâne timp de 41 de 
ani. Aici se înconjoară de o echipă de cola¬ 
boratori valoroşi, care vor constitui nucleul 
şcolii româneşti de neurologie. întreprinde 
cercetări pe teme foarte variate, ale căror 
rezultate apar în numeroase lucrări: Cerce¬ 
tări histo-chimice asupra fermenţilor oxidanţi în 
fenomenele vieţii (1924), Bătrâneţe şi reîntinerire 
(1929), Reflexele condiţionate (1935, împreună 
cu Arthur Kreindler), Tonusul muşchilor striaţi 
(1937, împreună cu Nicolae Ionescu-Şişeşti, 
Oscar Sager şi Arthur Kreindler, prefaţată 
de celebrul neurofiziolog Sir Charles Sher- 
rington), Determinism şi cauzalitate în domeniul 
biologiei (1938). în afara monografiilor a 
publicat peste 1 000 de articole în reviste 
de specialitate. La această activitate se 
adaugă participarea la numeroase congrese 
şi reuniuni ştiinţifice, la care de multe ori a 
fost raportor principal. A fost printre primii 
medici din lume care a aplicat în domeniul 
neurologiei metode histochimice şi electro- 
fiziologice în cercetarea ştiinţifică. Fondator 
al şcolii româneşti de neurologie. Reţin aten¬ 
ţia contribuţiile sale originale asupra unor 
fenomene ca troficitatea reflexă, cromatoliza, 
neuronofagia, degenerescenţa retrogradă 
ca urmare a secţiunii axonilor. Membru al 
Academiei Române (1905), vicepreşedinte al 
ei (1916-1918; 1925-1928) si preşedinte al 
Secţiei ştiinţifice (1918-1922; 1933-1936). 
în 1912 este ales membru corespondent al 
Academiei de Medicină din Paris. 

Marinescu, Gheorghe D. 

(21.09.1919, Piteşti - 10.03.1987, Bucureşti) 
Matematician. A absolvit Facultatea de 
Ştiinţe la Bucureşti. Profesor la Facultatea 
de Matematică a Universităţii din Bucureşti 
şi şef de secţie la Institutul de Matematică 
al Academiei Române din Bucureşti. Con¬ 
tribuţii în domeniul analizei funcţionale, 
al teoriei măsurării şi integrării, al distri¬ 
buţiilor. Lucrări: Spaţii vectoriale normale , 


1956; Funcţii sumă , 1963, în colaborare; 
Teoria ecuaţiilor diferenţiale şi integrale , 1963; 
Matematici superioare , 1970; Tratat de analiză 
funcţională , 2 voi, 1970, 1972; Modele de 
aproximare numerică , 1986. Membru titular al 
Academiei Române (1974). 

Marinescu, Matei G. 

(1/13.04.1903, Bucureşti - 
26.08.1983, Bucureşti) 

Inginer. A absolvit Electromecanica la Poli¬ 
tehnica din Bucureşti. S-a specializat la Şcoala 
Superioară de Poştă, Telegraf şi Telefon şi la 
Şcoala Superioară PTT din Paris, la Centrala 
Telefonică Automată din Londra. A lucrat 
la Direcţia Generală a PTT din Bucureşti 
şi a fost profesor de electrocomunicaţii la 
Politehnica din Bucureşti. A inventat un 
microfon multicelular, aplicat la instalaţiile 
de regulatoare de circulaţie pentru CFR. 
Lucrări: Amplificateurs magnetiques, 1945; 
Sisteme electromecanice cu inductanţă variabilă , 
1960; Teoria circuitelor de comutaţie , 1964; Reali¬ 
zări în domeniul pilei de combustie , 1973. Mem¬ 
bru al Societăţii Franceze a Electricienilor, al 
Societăţii Franceze a Electrotehnicienilor şi 
Radio electricienilor, membru corespondent 
al Academiei Române (1948). 

Marinescu, Voinea 

(31.05.1915, Somovit, Bulgaria - 
2.09.1973, Bucureşti) 

Medic chirurg. A absolvit Facultatea de 
Medicină din Bucureşti, specializându-se 
apoi la Institutul de Medicină I.P. Pavlov 
din Leningrad (1948-1952) şi în clinicile 
prof. F.C. Uglov şi A.N. Bakulov. în 1950 
a obţinut diploma de candidat în ştiinţe la 
acelaşi institut. întors în România, a fost 
încadrat conferenţiar universitar la Catedra 
de chirurgie a IMF Bucureşti (sub condu¬ 
cerea profesorului Nicolae Hortolomei), 
apoi profesor titular la clinica chirugicală 
a spitalului Fundeni (1959-1973). A între¬ 
prins studii experimentale şi clinice în 
domeniul chirurgiei cardiace şi toracice, 

abordând cu echipe complexe (Dan Setla¬ 
cec, Gh.G. Litarczec ş.a) operaţiile pe cord 
oprit şi deschis; a adus şi contribuţii legate 
de circulaţia extracorporală. A fost vicepre¬ 
şedinte al celei de-a XH-a Sesiuni a Adunării 
Organizaţiei Mondiale a Sănătăţii (OMS), 
în perioada 10 iunie 1954-18 august 1966 
a deţinut funcţia de ministru al Sănătăţii şi 
Prevederilor sociale în guvernele din Româ¬ 
nia. Lucrări: Tratamentul arsurilor (1953); 
Anestezia. Probleme teoretice şi practice (1957) - 
în colaborare cu Nicolae Hortolomei, Dan 
Setlacec ş.a.; Resuscitarea respiratorie şi cardiacă 
(1963) - în colaborare cu Gh. Litarczek, Dan 
Setlacec şi B. Fotiade; Circulaţia extracorporală 
şi hipotermia profundă (1962) - în colaborare 
cu Gh. Litarczek, B. Fotiade, Stela Carnaru 
şi Marian Ionescu; Catecolaminele: Biologie; 
Patologie (1965) - în colaborare cu Exacus- 
todian Păuşescu şi Marian Ionescu; Biologia 
transplantării ţesuturilor şi organelor (1967) - în 
colaborare cu Exacustodian Păuşescu şi 
Florica Negrea; Parazitoze ale sistemului nervos 
(1981) - postum, în colaborare cu Constan¬ 
tin Arseni, A.V. Ciurea, Adrian Cristescu şi 
Lenlce Horvath. în 1963 a fost ales membru 
corespondent al Academiei Române. 

Marino, Adrian 

(5.09.1921, laşi - 17.03.2005, Cluj) 

Istoric şi teoretician literar. A absolvit 
Filologia la Bucureşti. A făcut închisoare 
după război din cauza opţiunilor sale 
politice (ţărăniste) antebelice. Liber-profe- 
sionist. A scris studii monografice: Viaţa lui 
Al. Macedonski , 1966, Premiul Academiei; 
Opera lui Al. Macedonski , 1967, şi de teorie 
literară: Introducere în critica literară , 1968, 
Premiul Uniunii Scriitorilor; Critica ideilor 
literare , 1974; Carnete europene , 1976; Dicţio¬ 
nar de idei literare , 1973; Hermeneutica ideii de 
literatură , 1987; La Hermeneutique de Mircea 
Eliade, 1981; Comparatisme et theorie de la 
litterature , 1988, tradusă în 1998 cu titlul 
Comparatism şi teoria literaturii ; Biografia ideii 
de literatură , voi. I - Antichitate - Baroc , 1991, 


voi. II - Secolul Luminilor, Secolul XIX, 1992, 
voi. III - Secolul XX, Partea I, 1994, voi. IV - 
Secolul XX, Partea a Il-a, 1997, voi. V - Secolul 
XX, Partea a III-a, 1998; Revenirea în Europa. 
Idei şi controverse româneşti , 1990-1995, 1996; 
Comparatism şi teoria literaturii , 1998 (tradusă 
din franceză, limbă iniţială de apariţie, 1988); 
Cenzura în România. Schiţă istorică introductivă, 
2000; Viaţa unui om singur , memorii, postum, 
2010. Premiul Herder, Viena, pentru critică 
literară, 1985. Premiul Uniunii Scriitorilor 
pentru Opera Omnia, 1994. 

Mârko Bela 

(8.09.1951, Târgu Secuiesc, jud. Covasna) 

Om politic. Secui ca etnie. A absolvit Facul¬ 
tatea de Filologie (Secţia română-franceză) 
a Universităţii din Cluj. A fost profesor de 
franceză la Sântana de Mureş, apoi redactor 
la revista Igaz Szo, fondator şi director al 
revistei de poezie Lato din Târgu Mureş. 
A înfiinţat Uniunea Democrată a Maghia¬ 
rilor din România, al cărei preşedinte (din 
1993) şi senator în Parlamentul României 
este din 1992. Vicepreşedinte al guvernu¬ 
lui la data semnării Tratatului de aderare a 
României la UE (2005) şi în Guvernul Boc 
(2010). Scrie versuri în limba maghiară, 
unele volume sunt traduse în româneşte: 
Despre natura metaforelor , 1989; Timp canibal, 
1997. 

Martin, Mircea 

(12.04.1941, Reşiţa) 

Istoric literar şi editor. Absolvent al Filologiei 
la Universitatea din Bucureşti, şef al Cate¬ 
drei de teorie literară la Universitatea din 
Bucureşti, editor al revistei Cuvântul , director 
fondator al Editurii Art (din 2007). A con¬ 
dus o vreme Editura Univers (1990-2001). 
Lucrări: Generaţie şi creaţie , 1969; Singura cri¬ 
tică, 1983; Introducere în opera lui B. Fundoianu, 
1984; Despre toleranţă cu Andrei Pleşu , 2005. 
Este şi autor de manuale: Limba şi literatura 
română pentru clasa a IX-a, 2001. 

Marţian, Iulian (luliu) 

(23.06.1867, Mintiu, jud. Bistriţa-Năsăud - 
26.10.1937, Năsăud) 

Istoric. A absolvit Şcoala de Cădeţi din 
Sibiu, dar a demisionat repede din armată. 
S-a dedicat depistării şi achiziţionării de 
cărţi şi obiecte vechi şi rare. Astfel a des¬ 
coperit codicele miscelaneu numit Codicele 
marţian , din veacul al XVII-lea. Lucrări: 
Archaeologisch-Praehistoriches Repertorium fur 
Siebenburgen, 1909; Repertoriu arheologic pen¬ 
tru Ardeal, 1920; Urme din războaiele romanilor 
cu dacii, 1921. Membru de onoare al Acade¬ 
miei Române, 1933. 

Mircea Martin Dionisie Marţian-Pop 


Marţian-Pop, Dionisie 

nume la naştere Marcian Popovici 

(1829, Ponor, jud. Alba - 1865, Bucureşti) 
Statistician, economist. Greco-catolic. 
A făcut liceul la Blaj. A participat la revolu¬ 
ţia de la 1848 în Transilvania ca prefect de 
gardă naţională al Legiunii a IlI-a Sebişana 
(4 tribunate a câte o mie de oameni fiecare, 
având sediile la Miercurea Sibiului, Răhău, 
Şugag şi Vinţul de Jos). Cu o bursă dată de 
Fundaţia Episcopiei Greco-Catolice din Blaj 
a frecventat cursurile de drept, filosofie, sta¬ 
tistică, arheologie, numismatică şi geografie 
ale Universităţii din Viena. Şi-a luat licenţa 
în drept şi ştiinţe politice în 1857, când a 
plecat la Bucureşti spre a contribui la Uni¬ 
rea Principatelor. în 1859, prin decretul nr. 
53, Cuza a dat curs cererii sale, numindu-1, 
alături de Ion Ionescu de la Brad, fondator 
al Biroului Central de Statistică al Princi¬ 
patelor Unite. A realizat, în 1860, primul 
recensământ pe baze ştiinţifice al populaţiei 
din Principatele Unite, care a fost, de altfel, 
primul de acest gen din răsăritul Europei şi 
a făcut obiectul participării sale la Congresul 
Mondial de Statistică de la Berlin din 1863. 
A pus bazele primelor publicaţii româneşti 
din domeniul economic ( Analele Statistice şi 
Analele economice) care au apărut periodic, 
începând din 1860. Din 1862 a devenit 
membru al Comisiei de verificare a legilor 
din Principatele Unite. A redactat legea pri¬ 
vind organizarea municipiilor şi comunelor 
orăşeneşti şi a contribuit la întocmirea legis¬ 
laţiei româneşti referitoare la organizarea 
învăţământului, a celui economic în special, 
legea reformei agrare, legea secularizării ave¬ 
rilor mănăstireşti, legea vămilor, legea navi¬ 
gaţiei pe Dunăre, legea poştei şi a circulaţiei 
pe drumurile publice, legea reformei mone¬ 
tare. A avansat în acelaşi timp şi propuneri 
privitoare la organizarea şi funcţionarea 
societăţilor economice, asigurarea creditelor, 
asociaţii şi societăţi de asigurare, problema 
finanţelor publice, problema dreptului de 
proprietate a străinilor în ţară, înzestrarea 


armatei etc. Adept al teoriilor liberaliste 
economice europene, dar mai cu seamă a 
neoliberalismului, propune un interven- 
ţionism de stat cu caracter protecţionist, 
pentru a se evita dependenţa economică 
totală şi politică faţă de alte state dezvoltate, 
în special faţă de Imperiul Austriac. Lucrări: 
Economia Socială, Proiectul de lege privind 
organizarea municipiilor şi comunelor orăşeneşti, 
Statistica ţării, Uniunea vamală, Societăţi eco¬ 
nomice, Criza comercială, Măsuri de lungime, 
greutate şi monetare, Agricultura românească, 
Comunicaţiile, Finanţele publice. Telegrafia, Cre¬ 
ditul funciar, Proprietate şi naţionalitate, Igiena 
publică şi industrială, Sericicultura, Manufactura 
şi artele, Lucrările publice, Serviciul poştal, Şcoala 
naţională de agricultură, Legea pensiilor, Creditul 
ipotecar. Colegiile economice din Aiud şi 
Alba Iulia îi poartă numele. Virgil Madgearu 
şi-a susţinut intrarea în Academia Română 
cu un discurs în care-1 elogia pe acest îna¬ 
intaş şi fondator a numeroase domenii ale 
economiei româneşti. 

Massimu, Ion C. nume la naştere Ion Maxim 
(1825, Gropeni, jud. Brăila - 2.06.1877, Bucureşti) 
Lingvist. Aromân. Reprezentant al curen¬ 
tului latinist. A întocmit, împreună cu Ion 
Heliade-Rădulescu şi Alexandru Roman, 
proiectul ortografiei bazat pe principiul 
etimologic, adoptat în 1869 de Societatea 
Academică Română. Din însărcinarea Aca¬ 
demiei a elaborat, împreună cu August Tre- 
boniu Laurian, Dicţionarul limbii române , 2 voi. 
(1873,1877). A fost şi autorul unor manuale 
de gramatică: Elemente de gramatică elenică 
(1850), Gramatica macedo-românească (1862), 
Nou abecedar românesc (1868). Membru fonda¬ 
tor al Societăţii Academice Române (1876). 

Matcovschi, Dumitru 

(20.10.1939, Vadu Raşcov, Basarabia) 

Scriitor. Redactor-şef al revistei Nistru (ulte¬ 
rior Basarabia). Adept al unirii Republicii 
Moldova cu România. Accident grav (pro¬ 
vocat) în mai 1989. Apropierea creaţiei sale 
de structurile poeziei populare este una din 
caracteristicile esenţiale ale creaţiei. Aceasta 
l-a făcut apreciat nu numai printre cititori, 
dar şi printre compozitori, multe din poezi¬ 
ile sale fiind puse pe muzică şi interpretate 
cu succes de-a lungul anilor. Volume de 
versuri: Maci în rouă , 1963; Univers intim, 
1966; Melodica , 1971; Grâul , 1974; Patria, 
poetul şi balada, 1981; Tu, dragostea mea, 1987; 
Soarele cel Mare, 1990; Măria sa, poetul, 1992 
ş.a. Volume de proză: Duda, 1973; Bătuta, 
1975; Toamna porumbeilor albi, 1979; Roman 
teatral, (1984); Focul din vatră, 1982). Două 

Dumitru Matcovschi Nicolas Mateesco-Matte 


Dan Mateescu 


volume de teatru cu piesele Preşedintele, Tata, 
Abecedarul, Ioan Vodă cel Cumplit ş.a. Sute de 
articole de publicistică. Premiul Naţional 
al Republicii Moldova (1990). Membru al 
Academiei de Ştiinţe a Moldovei (1995). 
Ordinul Republicii (1996). Marele Premiu 
pentru poezie Nichita Stănescu (1997). 
Ordinul Naţional Steaua României în grad 
de Comandor (2000). 

Mateesco-Matte, Nicolas 

(3.12.1913, Craiova) 

Jurist. A absolvit Dreptul la Bucureşti. S-a 
specializat la Paris. A plecat în Canada în 
1950 şi este membru al baroului din Quebec 
din 1956. A fondat Institutul de Drept Aerian 
şi Spaţial, unde a fost şi profesor la această 
disciplină. Lucrări: Aerospace Law. From Scien- 
tific Exploration to Commercial Utilization, 1977; 
Space Policy and Programme: Today and Tomor- 
row, 1980; Arms Control and Disarmament in 
Outer Space, 3 voi., 1985-1989. Membru de 
onoare al Academiei Române (1993). 

Mateescu Bogdan, Cătălina 

(27.09.1946, Pucioasa) 

Pictoriţă. A făcut cursuri de restaurare a pic¬ 
turii cu Bălaşa Cantacuzino şi Irene Tolstoi. 
A absolvit Facultatea de Istorie a Universită¬ 
ţii din Bucureşti, frecventând şi cursurile de 
lingvistică matematică ale lui Solomon Mar- 
cus. A lucrat cu Miliţa Petraşcu (1971-1974). 
S-a stabilit în SUA în 1975 şi a studiat la 
Foothill College, Stanford University, Cali¬ 
fornia. Din 1983 profesor de tehnica foto- 
gravurii şi fotografiei la Tulane University, 
New Orleans. A avut expoziţii personale în 
România, Germania, Marea Britanie, Franţa, 
SUA, Canada, Belgia, Israel. îmbină tradiţia 
plastică şi noile tehnologii (filmul, decupajul 
tipografic cu laviul, guaşa, acuarela). 

Mateescu, Cristea 

(23.08.1894, Caracal - 14.06.1979, Bucureşti) 
Inginer. A absolvit Şcoala Naţională de 
Poduri şi Şosele la Bucureşti. Specializare 


în Elveţia şi Franţa. Profesor la Bucureşti, 
Facultatea de Construcţii, Secţia mine, apoi 
la Chimie Industrială şi la Silvicultură. Con¬ 
tribuţii în domeniul construcţiilor hidrau¬ 
lice, mai ales baraje, al construcţiei liniilor 
aeriene pentru transportul energiei electrice. 
A organizat şi condus, pentru prima oară 
în România, un serviciu pentru studiul 
hidroenergeticii pe cuprinsul râurilor Pra¬ 
hova, Ialomiţa, Ţărlung, Buzău-Bâsca, Şiret. 
A instalat uzinele electrice de la Sinaia, Flo- 
reşti, Filaret, Moroieni, Bicaz, Argeşul supe¬ 
rior şi Ţărlung. Membru titular al Academiei 
Române (1974). 

Mateescu, Dan 

(15.11.1911, Călăraşi - 15.04.2008, Timişoara) 
Inginer. A absolvit în 1929 liceul Ştirbei Vodă 
din Călăraşi, iar în 1934 Şcoala Politehnică 
de la Berlin - Charlottenburg. Lucrează ca 
inginer constructor la uzinele din Reşiţa, 
unde, în perioada 1935-1948, iniţiază, intro¬ 
ducând în Romania, noi metode de proiec¬ 
tare a structurilor pentru podurile metalice, 
o serie de poduri de cale ferată, construite pe 
Someş, Jiu, Şiret. Pe lângă poduri metalice, 
colaborează la proiectarea Uzinelor Malaxa, 
hangarelor de avioane Băneasa, Braşov şi 
Cluj, a unor hale metalice industriale pentru 
uzinele din Bocşa şi Reşiţa, precum şi Palatul 
CFR din Bucureşti. Ocupă în timp diverse 
funcţii de conducere: şeful atelierului de 
proiectare de la UCM Reşiţa, şeful Fabricii 
de poduri şi construcţii metalice de la UCM 
Reşiţa şi Bocşa. în 1948 devine profesor 
titular la disciplina construcţii metalice 
a Politehnicii din Timişoara, pe care o va 
preda până în 1981. A sprijinit Facultatea de 
Construcţii de la Cluj la înfiinţarea acesteia 
prin predarea cursului de construcţii meta¬ 
lice timp de doi ani. Preocupat permanent 
de formarea profesională, a redactat şi 
publicat 18 tratate şi cursuri universitare la 
edituri de prestigiu din ţară şi străinătate. 
Prima preocupare în momentul transferării 
la Institutul Politehnic din Timişoara a fost 

crearea Laboratorului de construcţii meta¬ 
lice (1950), la ora actuală cel mai utilizat din 
ţară. Membru titular al Academiei Române 
(1974) şi fost preşedinte al filialei acesteia 
din Timişoara. 

Mateescu, Gheorghe D. 

(11.11.1928, Piteşti) 

Chimist. A absolvit Institutul de Medicină şi 
Farmacie din Bucureşti. Profesor la acelaşi 
institut. Din 1967 stabilit la Cleveland, SUA, 
unde este director al Departamentului de 
Instrumente Analitice Majore la Case Waes- 
tern Reserve University. A elaborat un tratat 
de spectroscopie în infraroşu şi s-a preocu¬ 
pat de rezonanţa magnetocelulară. Membru 
de onoare al Academiei Române (1995). 

Mateescu, Olga Delia 

(6.11.1949, Bistriţa-Năsăud) 

Actriţă şi scriitoare. Societară de onoare a 
Teatrului Naţional I.L. Caragiale, membră 
a Uniunii Scriitorilor din România şi UNI- 
TER. între 1968 şi 1969 este studentă la 
Facultatea de Filologie (Secţia limbi roma¬ 
nice şi clasice), apoi urmează studii teatrale 
la IATC. Lucrări: literatură - Capricii (teatru), 
1997; Urme (teatru), 1997; Statuia Libertăţii 
(teatru), 1999; Medeea în război cu timpul 
(teatru), 2000; Ferma de struţi (teatru), 2002; 
Manuscrisul (roman), 2003; Şampanie în lanul 
de grâu (proză scurtă), 2004; Căderea (teatru), 
2005. Premii şi distincţii: Premiul Şcolilor de 
Teatru, 1973; Premiul de Creaţie al Teatrului 
Naţional pentru rolul Inocenta, din Gim¬ 
nastică sentimentală de V. Voiculescu, 1980; 
Premiul UNITER pentru cea mai bună piesă 
a anului, Capricii , 1997; Premiul I.C. Brăti- 
anu la Concursul Naţional de Literatură 
Nihil Sine Deo, Braşov, pentru Fantoma de la 
Coventry, 1997); Premiul Uniunii Scriitorilor 
din România pentru dramaturgie (volumul 
Ferma de struţi), 2003; Ordinul Meritul Cul¬ 
tural în grad de Cavaler, 2004. Nominalizări: 
UNITER pentru piesa Grenada, la concursul 
cea mai bună piesă a anului 1998. 


Mateevici, Alexie 

nume la naştere Alecu Mateescu 

(16.03.1888, Căinări, jud. Tighina - 
13.08.1917, Chişinău) 

Poet şi om politic. A absolvit Seminarul Teo¬ 
logic din Chişinău şi Academia Teologică din 
Kiev. A fost profesor la Seminarul Teologic 
din Chişinău. Militant pentru drepturile 
românilor, a scris poezii rămase simbolice: 
„Limba noastră'', „Tara", „Mama", din volu¬ 
mul Poezii, 1926, editat de P.V Haneş. S-a 
ocupat de folclorul local: Bocetele de înmor¬ 
mântare moldoveneşti, 1911, şi de texte vechi: 
Tipăriturile noastre vechi, 1915. A tradus din 
Cehov, Puşkin, Lermontov, Alexei Tolstoi ş.a. 

Matei Basarab 

V Basarab, Matei 

Matei al Mirelor 

(1550, Pogoniani, Epir, Grecia - 1624, măn. Dealu) 
Mitropolit şi cărturar. A studiat, ca şi Dimi- 
trie Cantemir, la Academia Patriarhiei din 
Constantinopol. A călătorit în Rusia şi Polo¬ 
nia, venind în 1602 în Ţara Românească, în 
tentativa de a strânge rândurile ortodoxiei 
răsăritene, bizantine. Din 1605 mitropolit 
de Mira Lichiei. Lucrările sale au constituit 
surse istorice pentru Letopiseţul Cantacuzi- 
nesc, ca şi pentru cronicarul Radu Popescu. 
Lucrări: Povestire pe scurt despre neaşteptata 
cădere din domnie a lui Şerban Vodă zis şi Radu 
şi despre venirea în Ţara Românească a lui Radu 
Voievod, fiul lui Mihnea, 1611-1613 (publicată 
de mai multe ori în greceşte la Veneţia); 
Sfaturi către Alexandru Iliaş (în versuri). El a 
tradus din slavonă în greceşte învăţăturile lui 
Neagoe Basarab către fiul său Teodosie. 

Matei Corvin 

V Huniade, Matei Corvin 

Matei, Mie 

(20.05.1895, Cernicari, jud. Galaţi - 
31.03.1969, laşi) 

Chimist. A început Facultatea de Ştiinţe la 
Iaşi şi a terminat-o la Berlin. Profesor de 

Valeriu Matei Boris Matienco Ion Gh. Maurer Nicolae Mavrocordat 


chimie organică la Facultatea de Chimie 
Industrială a Politehnicii şi de igienă şi 
controlul alimentelor la Medicina din Iaşi. 
Director al Institutului de Chimie Macro- 
moleculară Petru Poni din Iaşi. Contribuţii în 
domeniul derivaţilor de condensare pentru 
obţinerea de noi coloranţi, al fenoplastelor 
de turnare, cercetare aplicată la Combinatul 
Chimic Făgăraş, al cauciucurilor poliu- 
retanice, aplicaţie realizată la Combinatul 
Chimic Borzeşti. Membru corespondent al 
Academiei Române (1955). 

Matei, Valeriu 

(31.03.1959, Cazangic, Republica Moldova) 

Poet. A început Facultatea de Istorie a Uni¬ 
versităţii de Stat din Chişinău şi a continuat 
până la absolvire la Facultatea de Istorie a 
Universităţii de Stat M. Lomonosov din 
Moscova, specializându-se în etnologie 
(1983). A fost cercetător ştiinţific la Muzeul 
de Etnografie din Istra, regiunea Moscova, 
reprezentant al Uniunii Scriitorilor din 
Moldova la Uniunea Scriitorilor din URSS 
(1987-1990). în 1990 a devenit deputat în 
Parlamentul Republicii Moldova, unde a 
condus Comisia pentru mass-media (1990- 
1993), fiind vicepreşedinte al legislativului 
(1998-1999) şi preşedinte al Comitetului 
de cooperare Republica Moldova-Uniunea 
Europeană (1998-2001). Director al Editurii 
Hyperion şi redactor-şef al ziarului Mesa¬ 
gerul al Partidului Forţelor Democratice. 
In 2007-2010 conduce un Departament al 
Uniunii Scriitorilor din Moldova. Lucrări: 
Somn de lup (1990), Moartea lui Zenon (1994), 
Dimineaţa marelui oraş (2003), Orfeu şi sin¬ 
gurătatea (2003), Grecia imaginară (2003). 
Este autorul dramei Peregrinările şi suferinţele 
Spătarului Neculai din Mileşti (în colaborare 
cu S. Saka, 1988). Distins cu Marele Premiu 
Nichita Stănescu pentru poezie (1995), Pre¬ 
miul Mihai Eminescu al Academiei Române 
(1996), Medalia Mihai Eminescu (România, 
2000), Ordinul Naţional Steaua României în 
grad de Comandor (2004). 


Matienco, Boris 

(3.08.1929, Cuşmirca, Şoldăneşti, Basarabia - 
26.11.2004, Chişinău) 

Biolog, academician. Studii: Istitutul Pedago¬ 
gic Chişinău (abs. 1951). A făcut doctoratul 
la Institutul de Botanică din St. Petersburg 
(1952-1954). Activităţi: Institutul Pedagogic 
dinTiraspol (1955-1959), Grădina Botanică, 
şeful Laboratorului Anatomia Plantelor 
(1959-1978). Ulterior - la Institutul de 
Genetică (1978-1984) şi de Fiziologie a 
Plantelor (1984-2004). A activat prin cumul 
şi la Universitatea de Stat. Publicaţii: circa 
700 articole şi peste 20 monografii. 

Maurer, Ion Gheorghe 

(23.09.1902, Bucureşti - 8.02.2000, Bucureşti) 
Om politic. A absolvit Dreptul la Bucureşti. 
Director la Institutul de Ştiinţe Juridice, 
în 1937 a devenit membru al Partidului 
Comunist din România. între 1947 şi 1951 a 
deţinut funcţia de preşedinte al Comitetului 
Olimpic Român. A fost prim-ministru al 
României în perioada 1961-1974 şi preşe¬ 
dinte al Prezidiului Marii Adunări Naţionale 
a Republicii Populare Române între 1958 şi 
1961. Ministru de Externe (1957-1958). S-a 
retras din viaţa publică în 1974. Membru 
titular al Academiei Române din 1955. 

Mavrocordat 

Dinastie de domni fanarioţi. Primul notabil 
a fost Alexandru Mavrocordat (1636-1709), 
dragoman (translator) al Porţii Otomane. 
A absolvit Medicina şi Filosofia la Univer¬ 
sitatea din Bologna. A făcut parte din culi¬ 
sele Tratatului de la Passarovitz (1699). S-a 
căsătorit cu nepoata domnului Moldovei 
Alexandru Iliaş (Muşatin). Fiul lor, Nicolae 
Mavrocordat, a fost ultimul mare dragoman 
al Curţii Otomane şi a devenit domn al Mol¬ 
dovei (1708, primul domn fanariot al ţărilor 
române) după Mihail Racoviţă, ultimul 
domn pământean. Doar Dimitrie Cantemir 
a reuşit, scurtă vreme, să întrerupă, în Mol¬ 
dova, şirul domniilor fanariote. Otomanii 

au optat pentru soluţia fanariotă (greci din 
Fanar, cartier al Constantinopolului) deoa¬ 
rece toţi domnii pământeni acţionau pentru 
obţinerea independenţei. N-au luat însă 
în consideraţie faptul că, pe termen lung, 
efectul a fost chiar mai nociv pentru impe¬ 
riu. Deoarece grecii se considerau urmaşi 
ai Bizanţului, românii urmaşi ai Imperiului 
Roman, aveau o moştenire culturală şi reli¬ 
gioasă de apărat. De aceea circulaţia bunu¬ 
rilor culturale între Dunăre şi Mediterana a 
dus, în final, la conştientizarea pericolului 
musulman pentru toată creştinătatea răsă¬ 
riteană. Constantin M., fiul lui Nicolae, a 
fost domn atât în Moldova (1733-1735, 
1741-1743,1748-1749,1769), cât si în Tara 
Românească (1730, 1731-1733, 1735-1741, 
1744-1748, 1756-1758, 1761-1763), uni¬ 
ficând astfel legislaţia şi stabilind premise 
pentru unitatea spaţiului identitar românesc 
ca parte a ortodoxiei răsăritene. 

Maximilian, Constantin 

(2.08.1928, Bucureşti - 11.04.1997, Bucureşti) 
Medic (genetician). A absolvit Medicina 
la Bucureşti. S-a specializat la Moscova şi 
în SUA. Cercetător la Centrul de Cercetări 
Paleoantropologice, a făcut cercetări de 
paleoantropologie în peşterile Ponor, Ohaba, 
Sărata Monteoru, Peştera Muierii. Unul 
dintre pionierii relansării bioeticii şi geneticii 
umane în ţara noastră, în formula sa modernă, 
în 1958 a organizat primul laborator de 
genetică medicală din România. A redactat 
peste 20 de volume de antropologie, bioe- 
tică şi genetică umană, între care: Ereditatea 
umană între tipar şi eroare , 1970; Sterilitatea, o 
problemă de genetică, 1971; Citogenetica medicală 
umană, 1978; Dicţionarul Enciclopedic de Gene¬ 
tică, 1984. Membru al Societăţii Franceze de 
Antropologie, al Asociaţiei Internaţionale de 
Biologie Umană, al Societăţii Europene de 
Biologie Genetică. Membru corespondent al 
Academiei Române (1992). 

Maximilian, Velimir 

(1882, Buzău - 1959, Bucureşti) 

Actor. Prieten din copilărie cu tenorul Leo- 
nard. Fiul său, Puiu, ca şi nepotul său, Mihai 
(primul soţ al Stelei Popescu), au fost autori 
de scheciuri şi reviste comice. A absolvit 
Conservatorul de Muzică şi Declamaţie la 
Bucureşti chiar înainte de a termina liceul, 
ca şi Tony Bulandra, cu care a fost coleg şi 
prieten. A jucat în Compania Tony şi Lucia 
Sturdza Bulandra, ca şi în altele, de prefe¬ 
rinţă roluri comice. Memorabil mai ales 
pentru rolurile din I.L. Caragiale şi Gogol. 
A jucat în filmul Un leac pentru soacre, 1913, 
pe care l-a şi regizat. 



Velimir Maximilian Octav Mayer 


Maxy, M.H., nume la naştere Max Hermann 
(26.10.1895, Brăila - 19.06.1971, Bucureşti) 
Pictor. Evreu german ca origine. A studiat 
Arte Plastice la Bucureşti şi s-a specializat la 
Berlin cu Arthur Segal (cubist). Unul dintre 
promotorii avangardei în România. A făcut 
parte din gruparea revistei Contimporanul. 
Director al Muzeului Naţional de Artă. 
A făcut scenografie (mai ales pentru Teatrul 
Evreiesc de Stat din Bucureşti, unde a fost 
director) şi artă decorativă. Lucrări: Madona; 
Muncitori; Nud cu Idol, Piaţa Sf. Gheorghe; în 
Cârje. Lucrări ale sale se găsesc în SUA, 
Olanda, Franţa, Italia, Israel. 

Mayer, Octav 

(22.09/4.10.1895, Mizil - 9.09.1966, laşi) 
Matematician. A luat parte la războiul de 
reîntregire a neamului (1918). A fost primul 
doctor în matematică pură al Universităţii 
din Iaşi. S-a specializat la Torino. A fost 
profesor la Universitatea din Cernăuţi, apoi 
la Facultatea de Ştiinţe Fizico-Matema- 
tice a Universităţii din Iaşi. Contribuţii în 
domeniul calculului diferenţial şi integral 
şi al geometriei. A colaborat cu A. Myller 
în domeniul geometriei. Lucrări: Opera 
matematică, 1974; Teoria funcţiilor de variabilă 
complexă, 2 voi., 1981, 1990. Laureat al Pre¬ 
miului de Stat (1952). Membru al Academiei 
de Ştiinţe din România. Membru al Acade¬ 
miei Române (1955). 

Mazilu, Dan Horia 

(20.04.1943, Piteşti - 16.09.2008, Bucureşti) 
Istoric literar. Urmează Facultatea de Limbi 
Slave a Universităţii din Bucureşti (1961- 
1966). Cadru didactic la Facultatea de Limbi 
Slave. După 1990 devine cadru didactic la 
Catedra de literatură română veche a Facul¬ 
tăţii de Limba şi Literatura Română a Uni¬ 
versităţii din Bucureşti şi decan (1994-2004). 
Director al Bibliotecii Academiei Române. 
Lucrări: Opera umanistului Udrişte Năsturel în 
contextul relaţiilor româno-slave (1972); Udrişte 
Năsturel, monografie (1974); Barocul în 

Dan Horia Mazilu 


Panaite C. Mazilu 


Teodor Mazilu 


Horaţiu Mălăele 


literatura română din secolul al XVU-lea (1976); 
Cronicarii munteni (1978); Varlaam şi Ioasaf. 
Istoria unei cărţi (1981); Literatura română în 
epoca Renaşterii (1984); Proza oratorică în litera¬ 
tura română veche, 2 voi., (1986-1987); Vocaţia 
europeană a literaturii române vechi (1991); 
Recitind literatura română veche, voi. I (1994); 
Literatura română barocă în context european 
(1996); Cronicarii moldoveni (1997); Introducere 
în opera lui Dosoftei (1997); Recitind literatura 
română veche, voi. II (1998); Noi despre ceilalţi. 
Fals tratat de imagologie (1999); Introducere în 
opera lui Antim Ivire anul (1999); O istorie a 
blestemului (2001); Voievodul dincolo de sala 
tronului, Iaşi (2003); Lege şi fărădelege în lumea 
românească veche (2006). Membru corespon¬ 
dent al Academiei Române (2006). 

Mazilu, Panaite C. 

(21.03.1915, Broşteni, Vrancea) 

Inginer. A absolvit Institutul Politehnic din 
Bucureşti. A lucrat la Direcţia de Studii 
şi Arhitectură a CFR. A fost profesor la 
Facultatea de Construcţii a Politehnicii din 
Bucureşti şi la Academia Tehnică Militară. 
Contribuţii în domeniul rezistenţei materi¬ 
alelor. A coordonat lucrările de construcţie 
pentru aerogara Băneasa, Casa Presei Libere, 
Intercontinental, Sala Palatului, Teatrul 
Naţional, Aula Facultăţii de Drept, Athenee 
Palace, blocurile din cartierul bucureştean 
Bucur-Obor. Lucrări: Statistica construcţiilor, 
2 voi., 1955, 1959; Teoria şi calculul plăcilor 
curbe subţiri, 1983; Aplicarea teoriei elasticităţii 
şi a plăcilor în calculul construcţiilor, 1986. 
Membru al Asociaţiei Inginerilor Construc¬ 
tori din România, membru al Academiei de 
Ştiinţe Tehnice din România. Membru al 
Asociaţiei de Inginerie Seismică din Româ¬ 
nia, membru al Asociaţiei Internaţionale 
de Poduri şi Şarpante din Elveţia, membru 
al Asociaţiei pentru Clădiri înalte din SUA. 
Membru de onoare al Academiei Române 
(1993), membru fondator al Academiei de 
Ştiinţe Tehnice din România (1998). 


Mazilu, Teodor 

(11.08.1930, Bucureşti - 18.10.1980, Bucureşti) 
Dramaturg şi prozator. A absolvit o facultate 
muncitorească. A fost redactor la Tânărul 
muncitor, Scânteia tineretului ş.a. A scris nume¬ 
roase foiletoane care l-au impus ca talent 
satiric. A scris comedii: Proştii sub clar de lună 
(1964), Tandreţe şi abjecţie (1968, Premiul 
Uniunii Scriitorilor), Treziţi-vă în fiecare 
dimineaţă (1969), Donjuan moare ca toţi ceilalţi 
(1970), dar şi schiţe: O plimbare cu barca 
(1964), Vara pe verandă (1966). Ca romancier 
îşi refuză aproape total predispoziţia comică. 
Romanele Bariera (1955, revăzut în 1962, 
Premiul Academiei), o proză a periferiei 
muncitoreşti bucureştene, şi Aceste zile şi 
aceste nopţi au declanşat la timpul lor ample 
controverse în presă. Talentul său epic 
izbuteşte în naraţiunile adunate în volumele 
Proză satirică (1969); Pălăria de pe noptieră 
(1972); Iubiri contemporane (1975); Doamna 
Voltaire (1979), reluate în antologia Pelerinaj 
la ruinele unei vechi pasiuni (1980); Frumos 
e în septembrie la Veneţia, 1973; Fotbalul n-a 
fost creat de diavol (1972); Ipocrizia disperării 
(1972); Pâinea la loc fix (1972); înmormântare 
pe teren accidentat (1973, nuvele); într-o casă 
străină (1975, roman); Fugiţi, vin clienţii! 
(1979, piesă într-un act); Soarele şi ambianţa 
(1983, schiţe şi nuvele, postum). 

Mălăele, Horaţiu 

(1.08.1952, Târgu-Jiu) 

Actor, regizor şi caricaturist. A absolvit 
Institutul de Artă Teatrală şi Cinematografică 
I.L. Caragiale în 1975, clasa profesor Octa- 
vian Cotescu. Interpret consacrat de come¬ 
die, personajele sale sunt realizate în maniera 
îmbinării bufoneriei cu absurdul comic şi cu 
întregul subtext tragic al acestuia. Roluri în 
teatru: Pălăria florentină de Eugene Labiche, 
regia Ovidiu Schumacher, 1974; Opera de 
trei parale de Bertolt Brecht, regia Octavian 
Cotescu, 1974; Procese de Alexandru Voitin, 
regia Octavian Cotescu, 1974; Regele Cerb 
de Carlo Gozzi, regia Bogdan Berciu, 1975; 

Mănescu 


Tinereţe fără bătrâneţe de Eduard Covalli, regia 
Cătălina Buzoianu, 1975; O sărbătoare princi¬ 
ară de Theodor Mazilu, regia Horaţiu Măla- 
ele, 1982; Aceşti îngeri trişti de D.R. Popescu, 
regia Mircea Cornişteanu, 1983; O noapte 
furtunoasă de I.L Caragiale, regia Sorana 
Coroamă Stanca, 1983; Lecţia de Eugene 
Ionesco, regia Horaţiu Mălăele, 1996; Astă 
seară se joacă fără piesă de Luigi Pirandello, 
regia Eugen Todoran, 1987; Măscăriciul după 
A.P. Cehov, regia Horaţiu Mălăele, 2005; 
Revizorul de N.V Gogol, Teatrul de Come¬ 
die, 2006. Film: Muntele ascuns , regia Andrei 
Cătălin Băleanu, 1974; Gloria nu cântă , regia 
Alexandru Bocăneţ, 1976; Pentru patrie, regia 
Sergiu Nicolaescu, 1977; Septembrie , regia 
Timotei Ursu, 1977; Divorţ din dragoste , regia 
Andrei Blaier, 1991; Această lehamite , regia 
Mircea Daneliuc, 1993; Timpul liber , regia 
Valeriu Drăguianu, 1993; Amen, regia Costa 
Gavras, 2001; Vine Poliţia, regia Traian Cor- 
bescu, 2008; Poker , regia Sergiu Nicolaescu, 
2010. Premii: Tinereţe fără bătrâneţe - Pre¬ 
miul pentru interpretare - Iaşi, 1975; Divorţ 
din dragoste - Premiul pentru cel mai bun 
actor, Costineşti, 1991; Mincinosul - Premiul 
UNITER 1992; Punicele - Premiul de regie 
AUR, 1993, Premiul pentru interpretare la 
Festivalul Naţional I.L. Caragiale, Bucureşti, 
1993, ca şi Premiul Asociaţiei Umoriştilor 
Români pentru interpretare, 1993; Unde-i 
revolverul? - Premiul UNITER, 1998; Bani din 
cer - Premiul pentru cel mai bun spectacol la 
Festivalul Naţional de Comedie, Galaţi, 2001. 
Volume: Horaţiu despre Mălăele. 

Mămăligă, Mihai(l) 

(20.02.1945, Chişinău - 10.01.2001, Chişinău) 
General. A absolvit Şcoala Militară de 
Tancuri din oraşul Kazan (1973) şi apoi 
Academia Militară a trupelor blindate Mare¬ 
şal Malinovski. A activat în diferite funcţii 
ale corpului de comandă în cadrul forţelor 
armate ale fostei URSS, apoi în Statul Major 
al Apărării Civile a Republicii Moldova. A fost 
prim-viceministru al Afacerilor Interne, şef 
al Departamentului Securitate publică al 
Ministerului Afacerilor Interne (comandant 
al trupelor de carabinieri), 1992-1997. 

Mănăilă, Rodica 

(25.01.1935, Bucureşti - 14.04.2002, Bucureşti) 
Fizician. A absolvit Facultatea de Fizică a 
Universităţii din Bucureşti. A lucrat la Insti¬ 
tutul de Fizică, unde a pus bazele Colecti¬ 
vului de Cercetări Structurale Rontgen prin 
Difracţie. A avut contribuţii în realizarea 
modelului structural al germaniului (printre 
primele lucrări în literatura internaţională 
de specialitate) şi aliajelor metalice cristaline. 


«A, 




[%A 



Corneliu Mănescu Manea Mănescu 


Lucrări: Structura semiconductorilor amorfi , 
1970; Difracţia razelor X şi a neutronilor , 
1972. Membru corespondent al Academiei 
Române, 1992. 

Mănescu, Corneliu 

(8.02.1916, Ploieşti - 26.06.2000, Bucureşti) 
Diplomat. A studiat Dreptul şi Ştiinţele Eco¬ 
nomice la Bucureşti. Membru al Partidului 
Comunist Român din 1936, ca student. 
Vicepreşedinte al Comitetului de Stat al Pla¬ 
nificării, ambasador în Ungaria, şef al Direc¬ 
ţiei Superioare Politice a Armatei cu gradul 
de general-maior, apoi ministru al Afacerilor 
Externe (vreme de 11 ani) şi preşedinte 
al Adunării Generale a Naţiunilor Unite, 
ambasadorul României în Franţa. A resta¬ 
bilit relaţiile României cu ţările Europei 
Occidentale. în 1989 a devenit liderul miş¬ 
cării reformiste din PCR, fiind unul dintre 
semnatarii „scrisorii celor şase", alături de 
Gheorghe Apostol, Alexandru Bârlădeanu, 
Silviu Brucan, Constantin Pârvulescu şi 
Grigore Răceanu. După 1989 membru în 
Consiliul Frontului Salvării Naţionale. 

Mănescu, Manea 

(9.08.1916, Brăila - 25.02.2009, Bucureşti) 
Politician, economist. Fiu al unui membru 
fondator al PCR (1921). A absolvit ASE la 
Bucureşti şi a fost profesor de economie la 
aceeaşi instituţie. Director al Departamen¬ 
tului de Economia Muncii, director general 
la Direcţia de Statistică, ministru de Finanţe 
(1955-1957), primul vicepreşedinte al Comi¬ 
tetului de Stat al Planificării, secretar general 
al Comitetului Naţional de Sociologie de pe 
lângă Academia Română, membru al CC al 
PCR (din 1960), membru al Marii Adunări 
Naţionale (Parlamentul socialist) şi preşe¬ 
dinte al ei din 1961, membru al Consiliului 
Naţional al Cercetării Ştiinţifice (din 1965), 
preşedinte al Comitetului pentru Economie 
şi Finanţe, vicepreşedinte al Consiliului de 
Stat (din 1969), vicepreşedinte al Consiliului 
de Miniştri, preşedinte al Comitetului de 

Dan Mănucă Valter Mărăcineanu 


Stat al Planificării, membru al Prezidiului 
Permanent al CC al PCR. A fugit împreună 
cu soţii Ceauşescu în helicopterul acestora 
în decembrie 1989. Arestat după 1989. 
Lucrări: Statistica calităţii producţiei industriale 
(1965) - în colaborare cu Ludovic Tovissi, 
N. Rancu şi I. Marcus; Maşini de calcul pentru 
mecanizarea şi automatizarea lucrărilor economice 
şi administrative (1966) - în colaborare cu 
Vasile Biţă, Grigore Grama şi Valeriu Pes- 
caru; Statistică agricolă şi silvică (1968) - în 
colaborare cu E. Barat, Mircea Bulgaru şi 
P. Onica; Metode matematice moderne aplicate 
în organizarea şi planificarea lucrărilor de 
construcţii şi montaj (1969) - în colaborare 
cu Anatol Macriş şi Vincenţiu Dumitru; 
Cibernetică economică (1979); Avuţia naţională 
(1984); Cibernetica şi revoluţia tehnico-ştiinţifică 
(1988) - în colaborare cu Mihail Florescu şi 
Eugeniu Niculescu-Mizil. Membru al Aca¬ 
demiei Române (1961), exclus în 1990. 

Mănucă, Dan 

(20.05.1938, laşi) 

Istoric literar şi filolog. A făcut Filologia la 
Iaşi. A fost cercetător la Institutul de Filo¬ 
logie Română din Iaşi, unde devine apoi 
director. Lucrări: Scriitori junimişti , 1971; 
Critica literară junimistă, 1975; Argumente de 
istorie literară, 1978 ; Pe urmele lui Mihail Sado- 
veanu, 1982; Lectură şi interpretare. Un model 
epic, 1988; Analogii. Constante ale istoriei literare 
româneşti, 1995; Liviu Rebreanu sau lumea pre¬ 
zumtivului, 1995; Introducere în opera lui I. Al. 
Brătescu-Voineşti, 1997; Perspective critice, 1998; 
Pelerinaj spre fiinţă. Eseu asupra imaginarului 
poetic eminescian, 1999; Principiile criticii literare 
junimiste, 2000; Opinii literare, 2001. 

Mărăcineanu, (Nicolae) Valter 

(30.05.1840, Bucureşti - 30.08.1877, Griviţa) 
Erou al Războiului de Independenţă. Căpi¬ 
tan în Regimentul 8 de linie. în urma aju¬ 
torului solicitat pe 19 iulie de armata rusă, 
care lupta la Plevna cu otomanii, armata 
română a intrat în luptă. Generalul Armatei 


de Operaţii era A. Cernat, iar al Armatei de 
Vest româno-ruse Carol I. A pierit luptând 
pentru reduta Griviţa 2, pe care a cucerit-o. 
Pe locul acela se află o statuie a sa. 

Mărăcineanu, Ştefania 

(18.06.1882, Bucureşti - 1944, Bucureşti) 
Fizician. A absolvit Facultatea de Ştiinţe, Sec¬ 
ţia fizico-chimice, la Bucureşti. A fost pro¬ 
fesoară la Liceul de Fete din capitală. După 
Primul Război Mondial a plecat la Paris 
şi a lucrat în laboratorul Măriei Curie, la 
Institutul Radiumului, apoi la Observatorul 
Astronomic de la Meudon. Irene Joliot-Curie 
(Premiul Nobel) mărturisea într-un articol 
din Neues Wiener Journal (5 iunie 1934) că 
„savanta română, domnişoara Mărăcineanu, 
a anunţat încă în 1924 descoperirea radio¬ 
activităţii artificiale". în 1925 a început să 
lucreze la Facultatea de Ştiinţe din Bucureşti 
şi a creat primul laborator de radioactivitate 
din România. A întreprins interesante expe¬ 
rienţe de provocare a ploii artificiale, în ţară 
şi străinătate, cu ajutorul unor săruri radio¬ 
active, obţinând unele rezultate (în Bărăgan, 
în Sahara etc). A publicat lucrări valoroase 
privitoare la legătura dintre cutremure şi 
precipitaţii şi a fost cea dintâi care a semna¬ 
lat că în ajunul producerii cutremurelor se 
constată o creştere sensibilă a radioactivităţii 
în zona epicentrului, datorită degajării de 
radon radioactiv. 

Mărculescu, Adela 

(21.12.1938, Aiud) 

Actriţă. A absolvit Institutul de Artă Teatrală 
şi Cinematografică la Bucureşti, la clasa lui 
Alexandru Finţi. Actriţă la Teatrul Naţional 
din Bucureşti. A interpretat roluri şi la Tea¬ 
trul din Ploieşti, la Teatrul Radu Stanca din 
Sibiu, la Teatrul Mic, la Radiodifuziune şi în 
filme. Roluri în teatru: înşir te mărgărite, 1964; 
Nuntă însângerată, 1966; Regina de Navarra, 
1967; Părinţii teribili, 1968; Coana Chiriţa, 
1969; Take, Ianke şi Cadâr, 1971; Dona Diana, 
1973; Danton, 1974; Gaiţele, 1977; Alexandru 
Lăpuşneanu, 1978; Poveste din Hollywood, 
1984; Torquatto Tasso, 1988; Electra - O tri¬ 
logie antică, 1990; Vrăjitoarele din Salem, 1991; 
Harvey, 1994; Omul care a văzut moartea, 1997; 
Vecina de alături, 2000; Viaţă de actor, 2003; 
Dulcea pasăre a tinereţii, 2005; în film: Serbă¬ 
rile galante, 1965; Bătălie pentru Roma, 1968; 
Hyperion, 1975; Iancu Jianu haiducul, 1980; 
Alo, aterizează străbunica, 1981; Cine iubeşte şi 
lasă, 1982; Galax, 1983; Surorile, 1984; Decla¬ 
raţie de dragoste, 1985; Să-ţi vorbesc despre mine, 
1987; Diplomatic Siege, 1999; Păcală se întoarce, 
2006. Din 2001 este cetăţean de onoare al 
municipiului Bucureşti. 

Adela Mărculescu Gheorghe Mărdărescu Apostol Mărgărit Viorel Mărginean 


Mărdărescu, Emil 

(1880, laşi - 1935, Bucureşti) 

Pilot şi inventator. Nepot de frate al lui 
Gheorghe M. A absolvit Şcoala de Pilotaj 
de la Bucureşti, locuind la unchiul său. 
A inventat o elice de avion cu unghi de 
înclinaţie variabil al paletelor şi a realizat 
un tip de avion cu care a zburat în 1911. 
S-a dedicat, după Primul Război Mondial, 
cercetării în domeniul petrolului (extracţiei, 
rafinării şi petrochimiei) şi afacerilor cu 
petrol, fiind proprietar de sonde şi terenuri 
petrolifere la Câmpina şi creator al şcolii de 
maiştri sondori de aici. Este inventatorul 
forajului rotativ, brevetat în România şi în 
Franţa, la începutul anilor 1920, invenţia sa 
aplicându-se ulterior în întreaga lume. 

Mărdărescu, Gheorghe 

(4.08.1866, laşi - 

5.09.1938, Bad Nauheim, Germania) 

General. Unchi al lui Emil M. A absolvit 
Şcoala de Ofiţeri de Cavalerie şi Infanterie şi 
Academia Militară la Bucureşti. Specializare 
la Brueck şi Spandau în Germania. Coman¬ 
dant fondator al Şcolii de Tragere a Infante¬ 
riei, director de studii la Academia Militară, 
apoi comandant al ei. în 1919 a devenit 
comandant suprem al trupelor de sud din 
Transilvania (cele de nord fiind comandate 
de Traian Moşoiu) şi a intrat în Budapesta în 
1919 (revoluţia maghiară). Ministru de Răz¬ 
boi liberal (brătienist, 1922-1926). Supra¬ 
numit generalul Ungariei, a fost decorat cu 
Ordinul Militar Mihai Viteazul clasa a IlI-a. 

Mărdărescu, Radu Emil 

(19.02.1907, Bucureşti - 10.09.1968, Bucureşti) 
Inginer. Fiu al lui Emil M. şi nepot al lui Ghe¬ 
orghe M. A absolvit Technische Hochshule la 
Dresda. A lucrat la Fabrica de Motoare IAR, 
devenind inginer-şef constructor (1949). S-a 
ocupat de determinarea distribuţiei optime 
a motorului cu 14 cilindri în stea dublă, 
IAR-1000 A, şi de studiul constructiv al unei 
serii de motoare de şapte şi nouă cilindri în 


stea, cu puteri cuprinse între 250 şi 400 CP. 
Sub conducerea lui s-au executat tractoarele 
IAR-22 şi LAR-23, autoturismul prototip 
IAR-002 şi motocompresorul LAR-003. Din 
1948 începe activitatea didactică la Institutul 
Forestier, unde predă cursuri de matematici, 
mecanică şi rezistenţa materialelor. în 1949 
înfiinţează Catedra de automobile şi tractoare 
la Facultatea de Mecanică. A realizat primele 
omologări la motoarele SR 101 şi SR 211. 
Cele mai însemnate realizări ale sale au fost: 
motorul prototip IAR-1500 şi motorul pro¬ 
totip IAR-7 M. In 1938 a propus proiectarea 
unui motor de 14 cilindri în stea dublă, de 
1 500 CP, răcit cu aer. Ministerul Aerului şi 
Marinei a refuzat bugetul pentru producerea 
lui şi uzina franceză Gnome-Rhone l-a pro¬ 
dus şi l-a vândut germanilor, care au echipat 
cu el avioanele de vânătoare Focke-Wulf 190 
D9 şi avionul de transport Gigant. 

Mărgărit, Apostol 

(7.08.1836, Avdella, Grecia - 
6.10.1903, Monastâr, Macedonia) 

Pedagog. A fost liderul naţional al aromâni¬ 
lor din Imperiul Otoman, dascăl şi inspector 
şcolar pentru Macedonia. A militat pentru 
strângerea relaţiilor diplomatice dintre 
România şi Imperiul Otoman. Au existat 
două încercări de asasinat asupra lui. Lucrări: 
Raport despre persecuţiile şcoalelor române în 
Macedonia din partea Grecilor (1875), Rejulation 
d'une brochure grecque par un Valaque epirote 
(1878), Etudes Historiques sur Ies Valaques du 
Pinde, par un Valaque Epirote (1880), Les Grecs , 
Ies Valaques , les Albanais et l'Empire turc par un 
Valaque du Pinde (1886), Memoriu privitor la 
şcoalele române de peste Balcani (1887), La poli- 
tique grecque en Turquie (1890), Şcoalele române 
din Macedonia (1895). Membru corespon¬ 
dent al Academiei Române (1889). 

Mărginean, Viorel 

(12.12.1933, Cenade, Alba) 

Pictor. Ministru al Culturii (1995-1996). 
A absolvit Institutul de Arte Plastice la 
Bucureşti. La un moment dat, a propus un 

Nicolae Mătcaş Valentin Mândâcanu Vasile Mârza Cornel Medrea 


program naţional pe 200 de ani pentru ame¬ 
najarea urbanistică a Bucureştiului. A expus 
în numeroase ţări, în 1993 la UNESCO. 
Membru al Academiei Europene de Şti¬ 
inţe, Arte şi Litere din Paris. Membru al 
Academiei Internaţionale de Artă Modernă, 
Roma. Membru de onoare al Academiei 
Române (2006). 

Mătcaş, Nicolae 

(17.04.1940, Crihana Veche, jud. Ismail, 
Basarabia) 

Lingvist şi poet. A absolvit Facultatea de Isto¬ 
rie şi Litere a Universităţii de Stat din Chi- 
şinău (1962). Specializare la Universitatea de 
Stat din Leningrad. Doctor Honoris Causa 
al Universităţii Al. I. Cuza din Iaşi (1993) şi 
al Universităţii din Bucureşti (1995). A fost 
ministru al învăţământului din Republica 
Moldova, şef de catedră şi decan la Institutul 
Pedagogic (azi Universitatea Pedagogică de 
Stat Ion Creangă) din Chişinău. A adus o 
contribuţie substanţială la studierea istoriei 
şi problemelor dezvoltării limbii române de 
la est de Prut (fiind secretar al unei comisii 
interdepartamentale create în acest scop) şi 
la elaborarea şi aprobarea legislaţiei lingvis¬ 
tice din 1989 a Republicii Moldova. Angajat 
al Ministerului Educaţiei şi Cercetării din 
România, la Serviciul Românii de pretutin¬ 
deni (din 1995). Lucrări în domeniul lingvis¬ 
ticii şi al cultivării limbii române: Introducere 
în lingvistică (în colaborare, 1980), Lingvistica 
generală (în colaborare, 1984), Coloana infinită 
a graiului matern (în colaborare, 1990), De la 
grotesc la sublim (1995), Român mi-e neamul, 
românesc mi-e graiul (1998). Cărţi de poezie: 
Surâsul Giocondei (Bucureşti, 1997), Trenul 
cu un singur pasager (1998), Azur (Timişoara, 
2002), De-a Alba-Neagra (Bucureşti, 2006). 
Distins cu Ordinul Gloria Muncii (1996) şi 
Ordinul Republicii (2010). 

Mândâcanu, Valentin 

(27.07.1930, Mihăileni, jud. Bălţi, Basarabia) 
Lingvist şi publicist. Tatăl său a fost direc¬ 
tor al şcolii din sat, unde a învăţat marele 


lingvist Eugeniu Coşeriu. în 1944 s-a refu¬ 
giat cu părinţii la Craiova. în 1951 s-a întors 
la Chişinău, unde şi-a continuat studiile la 
Institutul Pedagogic de Stat Ion Creangă. 
A fost profesor la Şcoala Pedagogică din 
Călăraşi (Republica Moldova), redactor 
stilizator la revista Moldova, traducător la 
Agenţia Telegrafică a Moldovei şi la Enci¬ 
clopedia Sovietică Moldovenească, de unde 
a fost concediat pentru românizarea „limbii 
moldoveneşti". Editorial s-a afirmat prin 
cartea Exprimarea corectă (1967). Alte lucrări 
importante: Cuvântul potrivit la locul potrivit 
(1979), Veşmântul fiinţei noastre (revista Nistru, 
1988, nr. 4), care a servit drept imbold pen¬ 
tru revenirea scrisului est-prutean la alfabe¬ 
tul latin, între acasă şi acasă (2000), Spărturi în 
gheaţa tăcerii (2009). Este cetăţean de onoare 
al municipiului Chişinău (2009). 

Mârza, Vasile 

(30.12.1902, corn. Şipote, judeţul laşi - 
10.11.1995, laşi) 

Medic, histolog şi biolog. A absolvit Facul¬ 
tatea de Medicină din Iaşi. S-a specializat la 
Lyon şi Paris. Profesor la Institutul de Medi¬ 
cină şi Farmacie din Iaşi, apoi din Bucureşti. 
A condus Laboratorul de oncologie al 
Academiei Române (1948-1958). A fost 
ambasador al României în Belgia, ministru 
al Sănătăţii. Contribuţii în domeniul histo- 
biologiei. A imaginat un microcomparator 
pentru histochimia cantitativă a potasiului. 
Lucrări: Histochimie du spermatozoide (1930); 
Histophysiologie de l'ovogenese (1938); Embrio- 
trofia (1954); Biomorfologia corticalei ovariene la 
mamifere (1972) - în colaborare; Morfogeneza 
viţeluşului (1972) - în colaborare. Membru 
titular al Academiei Române (1948), preşe¬ 
dinte al filialei Iaşi a Academiei (1959-1963). 

Medrea, Cornel 

prenume la naştere Corneliu Virgiliu 

(8.03.1888, Miercurea Sibiului - 
25.06.1964, Bucureşti) 

Sculptor. Urmează Şcoala de Arte Decora¬ 
tive din Budapesta, ca elev al sculptorului 

Meinhard 


Gyorgy Zala. între 1912 şi 1913 a întreprins 
călătorii în diverse ţări europene, vizitând 
muzeele de arte plastice. Din 1914 participă 
la Saloanele Oficiale din Bucureşti, la expo¬ 
ziţiile grupărilor Tinerimea Artistică, Arta 
română etc. Expune la Bienala din Veneţia 
(în anii 1928,1938,1956 şi 1958) şi la multe 
alte manifestări artistice din străinătate. între 
1939 şi 1964 a fost profesor de sculptură la 
Academia de Arte Frumoase din Bucureşti 
(respectiv Institutul Nicolae Grigorescu). 
A practicat toate genurile sculpturii, cul¬ 
tivând forme pline, robuste, având ca ideal 
simplitatea realităţii. Portretele, seriile de 
maternităţi, evocările istorice (Dragoş Vodă 
şi Zimbrul), reprezentările alegorice (Atlas, 
Pescarii, Victorie ) converg spre manifestarea 
unei plenitudini, a unui optimism bazat pe 
afirmarea imaginii umane (Aleea Clasicilor din 
Grădina Publică Ştefan cel Mare, Chişinău). 
Alte lucrări: George Coşbuc, bust, 1914 (Sibiu); 
Aristide Demetriade în rolul lui Hamlet, 1919 
(Teatrul Naţional din Bucureşti); Moliere, 
bust, 1919 (Teatrul Naţional din Bucureşti); 
Victor Hugo, bust, 1919 (Teatrul Naţional 
din Bucureşti); B. Şt. Delavrancea, bust, 1920 
(Şoseaua Kiseleff, Bucureşti); Monumentul 
eroilor ceferişti, 1923, împreună cu Ion Jalea 
(Bucureşti); Şt. O. losifi bust, 1926 (Parcul 
Central, Braşov); Monumentul lui Avram Iancu, 
1927 (Câmpeni); Statuia lui Andrei Mureşanu, 
1932 (Bistriţa); Statuia lui Vasile Lucaciu, 
1932 (Satu-Mare); Ovidiu, 1927 (Şoseaua 
Kiseleff, Bucureşti); Reliefurile de la Mausoleul 
de la Mărăşeşti, 1930, împreună cu Ion Jalea; 
Statuia Dr. Ioan Raţiu, 1929 (Turda); Meda¬ 
lioane ale voievozilor români, 1934 (Palatul 
Regal, Bucureşti); Mihai Eminescu, bust, 1938 
(Giurgiu); Gheorghe Lazăr, bust, 1938 (Avrig); 
Pescarii, grup statuar, 1959 (Constanţa). 
A primit Diploma de Onoare la Expoziţia 
Internaţională de la Barcelona (1929), 
Marele Premiu la Expoziţia Internaţională 
de la Paris (1937) pentru relieful Dragoş Vodă 
şi Zimbrul, Premiul internaţional la Expoziţia 
internaţională de la New York (1939) pen¬ 
tru relieful Cultura, Premiul de Stat (1956), 
titlul de Artist al Poporului (1957). Membru 
corespondent al Academiei Române (1955). 

Mehedinţeanu-lonescu, Margareta 

(12.04.1938, Bucureşti) 

Paraşutistă. A absolvit Şcoala de Paraşutism 
la Popeşti Leordeni, fiind prima femeie din 
România cu brevet. A făcut parte din echipa 
naţională de paraşutism şi a participat la 
mitinguri aviatice în ţară şi în străinătate. 
A pregătit voluntar paraşutişti la Cercul de 
aviaţie Griviţa Roşie. 



Simion Mehedinţi Mayer E. Meinhard 


Mehedinţi, Simion 

(19.10.1868, Soveja - 14.12.1962, Bucureşti) 
Geograf şi geopolitician. Spirit filosofic, 
format la şcoala lui Titu Maiorescu, a desfă¬ 
şurat o vastă activitate culturală ca educator, 
cu deosebire al tineretului, prin scrierile şi 
numeroasele sale conferinţe ţinute în faţa 
studenţimii române din centrele universitare 
ale ţării. Şi-a făcut studiile la Bucureşti, apoi 
în Franţa şi Germania. A fost profesor la 
Universitatea din Bucureşti, la prima catedră 
de geografie din România. Profesor al viito¬ 
rului rege Mihai I. A fost director al revistei 
Convorbiri literare. A avut un rol important în 
dezvoltarea gândirii geografice şi geopolitice 
în România. S-a preocupat de stabilirea 
obiectului şi conţinutului geografiei, de 
precizarea locului ei în sistemul ştiinţelor, de 
determinarea legilor şi categoriilor geografice 
şi a metodelor de cercetare în geografie şi 
geopolitică. A elaborat un sistem propriu de 
gândire geografică, concretizat în lucrarea 
fundamentală Terra - introducere în geografie 
ca ştiinţă (2 voi., 1931). I-a avut studenţi pe 
George Vâlsan, Constantin Brătescu, Vintilă 
Mihăilescu şi alţii. Lucrări: Die Kartographis- 
chelnduktion (teză de doctorat), Leipzig, 1900; 
Eterogeneitatea celor patru sfere, 1900; Problemele 
geografiei contemporane ca ştiinţă despre Cosmos, 
1900; Introducere în studiul geografiei, 1904; Die 
rumănische steppe, 1904; Către noua generaţie, 
1912; Poporul, 1913; Primăvara literară, 1914; 
Omul politic, 1915; Cadrul antropogeografic. 
Transilvania, Banatul, Crişana şi Maramureşul, 
voi. I, 1918-1928; Terra (metodologie geo¬ 
grafică), Bucureşti, 1930. Membru titular al 
Academiei Române din 1915. 

Meinhard, Mayer E. 

(1929, Bucureşti) 

Fizician. Evreu ca etnie. A absolvit Facultatea 
de Electrotehnică a Institutului Politehnic 
din Bucureşti şi Facultatea de Fizică-Mate- 
matică a Universităţii din Bucureşti. Speci¬ 
alizare la Institutul de Fizică Nucleară de la 
Dubna, URSS, Brandeis University şi Indiana 

University în SUA. în prezent profesor eme¬ 
rit de fizico-matematici la Universitatea din 
California. Profesor invitat la College de 
France, Institute des Hautes Etudes Scien- 
tifiques şi Ecole Normale Superieure din 
Paris, universităţile din Hamburg, Koln şi 
Bonn, Universitatea Ebraică din Tel Aviv şi 
Weizmann Institute, Rehovot, Israel, Uni¬ 
versitatea din Roma, Harvard, Princetown 
şi Rutgers din SUA. Contribuţii la fizica 
cuantică prin descrierea de fascicule fibrate 
a teoriilor de calibrare. Este şi unul dintre 
autorii Proiectului Genealogia Matematicii 
(inventarierea profesorilor şi descendenţilor 
lor, aşa cum a evoluat disciplina în timp). 
Lucrări: Câmpul cuantic şi particulele elementare , 
1959; Introduction to the Fiber-Bundle Approach 
to Gauge Theories , 1977; Lie Groupoids versus 
Principal Bundles in Gauge Theories , 1990; 
Wavelet and Fourier Analysis of Atmospheric 
Turbulence, 1993, în colaborare; Structure and 
Interpretation of Classical Mechanics, 2001, în 
colaborare. Membru al Societăţii Americane 
de Fizică. Medalia College de France, 1986. 

Meissner, Constantin 

(27.05.1854, laşi - 9.09.1942, laşi) 

Pedagog, om politic. German la origine. 
A început Filosofia la Iaşi şi a continuat-o la 
Viena şi Berlin. A fost profesor de germană 
la Şcoala Normală şi la Institutul Pedagogic 
din Iaşi. Junimist. Ministru al Industriei şi 
Comerţului, preşedinte al Camerei Deputa¬ 
ţilor, ministru al Lucrărilor Publice. Fondator 
al Societăţii de Gimnastică, Sport şi Muzică 
din Iaşi. Lucrări: Educaţia şi viaţa socială , 1906; 
Copii cu rele porniri şi şcoalele de îndreptare , 
1909; Pe marginea Codului penal în legătură cu 
problema minorilor culpabili, 1933. Membru de 
onoare al Academiei Române (1934). 

Melchisedec, nume la naştere Mihail 
Ştefănescu, arhiereu cu titlul Tripoleos 
(15.02.1823, Gârcina, jud. Neamţ - 
16.05.1892, Roman, jud. Neamţ) 

Episcop şi istoric. A studiat la Seminarul de 
la Socola şi Academia Teologică din Kiev. 


Profesor la Seminarul din Socola, director 
al Seminarului din Huşi. S-a călugărit în 
1843. Episcop de Huşi. Unionist. A editat 
izvoare documentare: Chronica Huşilor şi 
a episcopiei cu asemine numire , 1869. A scris 
Teologia dogmatică a Bisericii Ortodoxe Catolice 
de Răsărit , 1855 (greco-catolicii); Introducere 
în sfintele cărţi ale Vechiului şi Noului Testament , 
2 voi., 1860; Lipovenismul, adică schismaticii 
şi ereticii ruseşti , 1871 (tradusă din greceşte); 
Inscripţia de la mănăstirea Războieni , 1882; 
Papismul şi starea culturală a bisericii ortodoxe 
în regatul României , 1883. Şi-a donat întreaga 
bibliotecă Academiei Române. Membru al 
Academiei Române (1870) si vicepreşedinte 
al ei (1882-1885). 

Meletie Macedoneanul 

(?, Grecia - după 1641, Ţara Românească) 
Cărturar aromân. Numit de Matei Bas arab, 
la recomandarea lui Petru Movilă al Kievu¬ 
lui, în 1635, egumen pe viaţă al mănăstirii 
Govora, a întemeiat prima tipografie şi 
prima şcoală de pe lângă mănăstire. Prove¬ 
nea de la Athos, de la mănăstirea Zografi, 
şi, ca opţiune, era pentru unitatea ruso-gre- 
cească a ortodoxiei. De altfel, tipografia a 
şi fost adusă de la Kiev, ca şi doi tipografi 
ruşi. Dar egumenul a avut ideea de a tipări 
şi vinde pe cont propriu cărţi bisericeşti 
în Balcani, fără a cere voie nici Kievului şi 
nici Ierusalimului ori Constantinopolului. 
A scos două ediţii ale unei Psaltiri , una în 
slavonă, alta în română, Evanghelia , celebrul 
cod de legi, Pravila de la Govora , 1640, prima 
din Ţara Românească, un Trebnic pentru 
Biserică şi un Catehism românesc pentru 
şcoală. A format o şcoală de tipografie, 
începând cu cei doi ruşi, apoi cu tipografi 
sârbi, dar continuând cu tipografi români, 
inclusiv veniţi din Transilvania. Boierul 
Udrişte (sau Iorest pentru transilvăneni, 
Oreste în greceşte), fratele doamnei lui 
Matei Basarab, l-a ajutat în acest demers şi 
în tentativa de a crea un spaţiu de echilibru 
al ortodoxiei între demersul slavon şi cel 


ENCICLOPEDIA IDENTITĂŢII ROMÂNEŞTI. PERSONALITĂŢI 


492 




31.10.2011 


17:28:55 

























Melnic 



Gabriela Melinescu Doina Melinte Meliusz Jozsef Boris Melnic 


# 


grecesc pe de o parte, cel calvinist şi pro¬ 
testant pe de alta. De la Govora tipografia a 
fost mutată la Târgovişte. 

Melidoneanu, Cleopatra 

(22.10.1936, Pănăţău, jud. Buzău) 

Soprană. A absolvit Conservatorul la Bucu¬ 
reşti. Solistă la Opereta din Bucureşti, a fost 
partenera lui Ion Dacian, Ludovic Spiess, 
Dorin Teodorescu ş.a. A interpretat marile 
roluri ale operetei, dar preferaţii săi au fost 
Lehar şi Kalman. A concertat în Spania, 
Franţa, Mexic ş.a. A jucat şi în filme: Stră¬ 
inul , 1963. Cu prilejul împlinirii a 70 de ani 
de viaţă, casa natală din Pănăţău a devenit 
casă memorială. 

Melinescu, Gabriela 

(16.08.1942, Bucureşti) 

Poetă. A absolvit Facultatea de Filologie a 
Universităţii din Bucureşti. A lucrat la revista 
Luceafărul până în 1975, când a plecat în Sue¬ 
dia. Lucrări: Ceremonie de iarnă , 1965; Fiinţele 
abstracte , 1967; Interiorullegii , 1968; Boala 
de origine divină , 1970; împotriva celui drag, 
1975; Zeul fecundităţii, 1977; Oglinda femeii, 
1986; Lumina spre lumină, 1983; Cuvinte nou 
născute, 2002. A publicat şi proză: Lupii urcă 
la cer, 1993; Jurnal suedez, voi. I (1976-1983), 
2000. A primit Premiul Uniunii Scriitorilor 
din România (2000) şi Premiul Academiei 
Române (2001). A tradus din literatura 
română în suedeză, ca şi din cea suedeză în 
română. 

Melinte, Doina 

prenume la naştere Doina Of el ia 
(27.12.1956, Botoşani) 

Atletă. Legitimată pentru prima oară la 
Clubul Sportiv Bacău. Campioană mondială 
în 1990 la Rutherford la proba de alergări 
(o milă), medalia de bronz la Campionatele 
Europene din 1986 la proba de 1 500 m şi de 
două ori campioană olimpică: la Los Angeles 
în 1984 (aur la proba de 800 m şi argint la 
proba de 1 500 m). 


Meliusz Jozsef 

(12.01.1928, Timişoara - 1.12.1995, Bucureşti) 
Scriitor. A studiat în oraşul natal, apoi 
la Budapesta, în Elveţia şi Germania. 
Profesor la Institutul de Artă Dramatică 
din Cluj. Antifascist. Participant activ la 
mişcarea de stânga interbelică. Prieten cu 
Gaâl Gabor, Salamon Erno, Mihai Beniuc, 
Eugen Jebeleanu ş.a. Redactor la revista 
Korunk (1932-1940). Fondator al revistei 
Utunk, Cluj, 1945. Arestat după eveni¬ 
mentele din 1956 din Ungaria. A scris o 
lirică în linia Whitman şi Brecht: Arena 
(Arena), 1967, Premiul Uniunii Scriitorilor, 
şi romane-document referitoare la vechea 
monarhie austro-ungară: Vârosa korben (Oraş 
în ceaţă), 1938-1940; Sors es jelkep (Destin şi 
simbol), 1940-1946. A tradus în maghiară 
din poezia română şi universală. Membru 
corespondent al Academiei Române (1974). 

Melnic, Boris 

(11.02.1928, Briceni, Basarabia) 

Fiziolog. Probabil aromân, Melnik, în 
sudul Bulgariei, fiind un sit tracic, declarat 
în întregime monument al umanităţii (de 
unde era originar Spartacus). Localitatea 
a fost eliberată de otomani de către armata 
rusă (în războiul ruso-turc din 1877-1878). 
Din acelaşi Melnik provin fondatorii loca¬ 
lităţii cu acelaşi nume din Cehia. A absolvit 
Institutul Pedagogic Ion Creangă din 
Chişinău şi apoi a fost profesor la acelaşi 
institut. S-a specializat în ştiinţe biologice 
la Moscova, după care a fost profesor şi 
decan al Facultăţii de Educaţie Fizică de 
la Universitatea de Stat din Chişinău, apoi 
rector al universităţii. Distins cu titlul Om 
Emerit în Ştiinţă şi cu Ordinul Republicii 
Moldova. Membru al Academiei de Ştiinţe 
a Moldovei şi director al consiliului ei de 
expertiză. Membru al Academiei Internaţi¬ 
onale de Ştiinţe despre Natură şi Societate 
din Sankt Petersburg. 

George Meniuc Constantin Mereu 


Meniuc, George 

(20.05.1918, Chişinău - 8.02.1987, Chişinău) 
Scriitor. A absolvit Facultatea de Litere şi 
Filosofie la Bucureşti ca elev al lui Petre P. 
Negulescu, Dimitrie Guşti, Mircea Florian, 
Tudor Vianu. Redactor-şef al revistei Nistru 
din Chişinău. A scris versuri şi eseuri: Interior 
cosmic, 1939; Imaginea în artă, 1940; Iarba fia¬ 
relor, 1959; Cadran solar, 1966; Eseuri, 1967; 
Vremea Lerului, 1969; Toamna lui Orfeu, 1983. 
Premiul de Stat al RSSM pentru literatură 
(1972). Distins cu titlul Scriitor al Poporului 
(1982). 

Mendelsohn, Alfred 

(4.02.1910, Bucureşti - 9.05.1966, Bucureşti) 
Compozitor. Evreu ca etnie. A absolvit 
Conservatorul la Viena, ca elev al lui Franz 
Schmidt şi Joseph Marx, apoi la Bucureşti, 
ca elev al lui Mihail Jora, şi a fost profesor 
la acelaşi Conservator. în paralel, a audiat şi 
cursuri de filosofie la Facultatea de Filosofie 
a Universităţii din Bucureşti. înainte de al 
Doilea Război Mondial a fost avangardist. 
A compus opt simfonii, poeme simfonice, 
suite şi alte lucrări orchestrale, trei opere, 
două balete, două oratorii, patru cantate, 
muzică de film, de cameră (zece cvartete 
pentru coarde), numeroase coruri şi lieduri. 
Lucrări: Simfonia a III-a, Reconstrucţia, 1949; 
operele Meşterul Manole, 1949; Glasul lui 
Lenin, 1957; Anton Pann, 1963; Michelangelo, 
1964; Spinoza, 1968. Vicepreşedinte al Uni¬ 
unii Compozitorilor din România. 

Menkeş, Benedict M. 

(11.11.1904, Rădăuţi - 5.08.1987, Timişoara) 
Medic şi biolog. German ca etnie. A absol¬ 
vit Institutul de Medicină la Bucureşti. 
A lucrat la Institutul de Anatomie al prof. 
F. I. Rainer, apoi la Institutul de Medicină 
din Timişoara. Fondator şi director al Bazei 
de Cercetări Ştiinţifice a Academiei din 
Timişoara, devenită Centrul de Embriologie 
Normală şi Patologică. A avut contribuţii în 
domeniul embriologiei, cea mai cunoscută 


lucrare fiind Cercetări de embriologie experi¬ 
mentală, 1958. Membru al Academiei de 
Ştiinţe Medicale din România, al Societăţii 
Europene de Embriologie. Membru cores¬ 
pondent al Academiei Române (1952). 

Mercea, Victor 

(2.01.1924, Timişoara - 29.06.1987, Cluj-Napoca) 
Fizician. Studiile superioare le-a urmat la 
Facultatea de Electrotehnică din Timişoara. 
A fost profesor universitar la Cluj-Napoca. 
A elaborat lucrări în domeniile fizicii mole¬ 
culare şi mecanicii fluidelor. A avut contri¬ 
buţii la producerea apei grele, înregistrând 
mai muîte brevete de invenţii. Contribu¬ 
ţii: separarea moleculară a gazelor; fizica 
moleculei; investigaţii în domeniul energiei. 
Lucrări: Evaporarea lichidelor în apropierea echi¬ 
librului, 1952; Curgere capilară de gaze, 1954; 
The Separation of Isotopes in Dual-Temperature 
Systems with Open Circuits, 1967. Membru 
al Societăţii Americane Nucleare. Membru 
corespondent al Academiei Române (1963). 

Mereu, Constantin 

(30.04.1936, Săcuieu, jud. Cluj) 

Pilot, general de flotilă aeriană. A absolvit 
Şcoala de Aviaţie Sportivă la Râmnicu Sărat 
şi Şcoala de Aviaţie Militară la Bucureşti. 
A fost pilot de vânătoare în regimentul din 
Ziliştea-Gumeşti, apoi în cel din Craiova. 
Din 1965 a zburat pe un avion supersonic. 
A absolvit Academia Militară, Secţia aviaţie. 
Specializare la Astrahan, URSS. A realizat, 
ca număr de ore de zbor, 30% din totalul 
orelor de zbor ale aviaţiei române. A pregătit 
numeroşi piloţi români, dar şi pentru mai 
multe ţări africane. Din 1977 a fost numit 
preşedintele Comisiei de omologare în zbor 
a avionului românesc IAR-99 Şoimul. A fost 
preşedintele Federaţiei Aeriene Române 
(1998-2000) pentru ca în 2000 să fie ales 
preşedintele filialei ARPIA din Bucureşti. 

Mereuţă, Mihai 

(29.11.1924, Santa Mare, jud. Botoşani - 
1.04.2003, Bucureşti) 

Actor. A studiat la Institutul de Teatru din 
Bucureşti. A debutat pe scena teatrului din 
Ploieşti şi a fost chemat la Teatrul Naţional 
din Bucureşti de Lucia Sturdza Bulandra. 
A jucat alături de Ion Caramitru, Mariana 
Mihuţ, Toma Caragiu şi Margareta Pâslaru. 
Activitatea în lumea teatrului a fost comple¬ 
tată de sute de piese radiofonice şi de peste 
cincizeci de roluri ca actor de film. Mai sem¬ 
nificativă este implicarea sa ca actor în peli¬ 
culele: Erupţia (1957); Secretul cifrului (1959); 
Când primăvara e fierbinte (1960); Setea (1960); 
Pădurea spânzuraţilor (1964); Serbările galante 

Mihai Mereuţă loan G. Meşotă Ştefan Meteş loan Meţianu 


(1965); Legenda (1968); Asediul (1970); Hai¬ 
ducii lui Şaptecai (1970); Mihai Viteazul (1970); 
Petrecerea (1970, TV); Facerea lumii (1971); Cu 
mâinile curate (1972); Aventurile lui Babuşcă 
(1973); Proprietarii (1973); Păcală (1974); 
Pe aici nu se trece (1975); Misterul lui Herodot 
(1976); Serenada pentru etajul XII (1976); Im 
Staub der Steme (1976); Al patrulea stol (1978); 
Ecaterina Teodoroiu (1979); Ora zero (1979); 
Ultima frontieră a morţii (1979); Vacanţa tragică 
(1979); Trandafirul galben (1982); Misterele 
Bucureştilor (1983); Masca de argint (1984); 
Liceenii (1987); Unde fugi, maestre ?, Doi hai¬ 
duci şi-o crâşmăriţă (1992), Liceenii rock'n'roll 
(1992). în ultimii ani de viaţă a prezentat 
la postul de televiziune TVR2 emisiunea 
„Ferma", dedicată agriculturii. 

Meşotă, loan G., latinizat Mesiota 
(1837, Braşov - 1878, Braşov) 

Profesor şi pedagog. A fost un produs al 
gimnaziului inferior românesc şi al celui 
superior german din Braşov, cu studii la 
universităţile din Viena şi din Bonn, unde 
şi-a luat doctoratul în filosofie. Din 1861 
a activat ca profesor la gimnaziul superior 
românesc braşovean, nou-înfiinţat. A deve¬ 
nit în 1869 director adjunct, apoi director al 
Şcoalelor Centrale Române, funcţie pe care 
a îndeplinit-o cu strălucire până la moartea 
sa prematură, în 1878. Lui i se datorează 
aşezarea definitivă a învăţământului româ¬ 
nesc braşovean, inclusiv a celui real, pe calea 
modernităţii. A fost autor de manuale de 
istorie şi de geografie, care au fost utilizate, o 
perioadă apreciabilă, şi în vechiul regat: Dacii 
şi resbelele lui Traian în Dacia , 1862; Şcolile reale 
în paralel cu liceul, 1873; Creşterea naţiunii , 
1877. A fost cel mai important animator al 
culturii româneşti braşovene din deceniile 
şapte şi opt ale secolului al XlX-lea. Mem¬ 
bru corespondent al Academiei Române 
(1877). Astăzi un colegiu naţional din Bra¬ 
şov, urmaş al şcolii reale al cărei director a 
fost, îi poartă numele. 


Meteş, Ştefan 

(27.12.1886/8.01.1887, Geomal, jud. Alba - 
30.06.1977, Cluj) 

Istoric. A studiat Teologia la Arad, Sibiu şi 
Caransebeş, iar la Bucureşti Literele şi Filo- 
sofia. A fost director al Arhivelor Statului 
din Transilvania (1922-1947). S-a ocupat 
de istoria socială a Transilvaniei. Lucrări; 
Istoria Bisericii şi a vieţii religioase a românilor 
din Ardeal şi Ungaria , 1918; Istoria neamului 
românesc , 1922; Viaţa bisericească a românilor 
din Ţara Oltului , 1930; Zugravii şi icoanele pe 
sticlă şi hârtie din Transilvania , 1964. Membru 
corespondent al Academiei Române (1919), 
exclus în 1948, repus în drepturi în 1990. 

Meţianu, loan 

(9.05.1828, Zărneşti - 3.02.1916, Sibiu) 
Mitropolit ortodox al Transilvaniei şi Unga¬ 
riei. A absolvit Teologia la Sibiu. Membru în 
toate forurile bisericeşti din Sibiu (deputat 
eparhial, consilier arhiepiscopal onorific), 
membru în Congresul Naţional Bisericesc, 
colaborator al mitropolitului Andrei Şaguna. 
A fost episcop al Aradului (1875-1898), 
arhiepiscop al Sibiului şi mitropolit al româ¬ 
nilor ortodocşi din Transilvania şi Ungaria 
(din 1899, păstorind până la moarte). Ca 
episcop de Arad a organizat şi îndrumat sute 
de şcoli primare româneşti confesionale, a 
înfiinţat o şcoală medie de fete şi un internat 
pentru elevii români din Beiuş, o tipografie 
eparhială, iar ca mitropolit a iniţiat şi condus 
lucrările de construire a catedralei mitro¬ 
politane din Sibiu (1902-1906), precum şi 
a unei noi clădiri pentru Institutul Teolo- 
gic-Pedagogic; a îndrumat activitatea acestui 
Institut, a foii eparhiale Telegraful Român şi a 
celor aproape 800 de şcoli primare confesi¬ 
onale din Arhiepiscopia Sibiului; a înfiinţat 
diferite fundaţii pentru ajutarea elevilor şi 
studenţilor români sau cu alte scopuri cul- 
tural-filantropice. Ca deputat şi membru în 
Casa Magnaţilor, a apărat drepturile limbii 
materne în şcolile primare româneşti. 

Meţianu 



Lucian Meţianu 


Wilhelm Meyer-Lubke 


Corneliu Michăilescu 


Corneliu Micloşi 


Meţianu, Lucian 

(3.06.1937, Cluj) 

Muzician şi inginer. A absolvit Conserva¬ 
torul din Bucureşti, având ca maeştri pe 
Tiberiu Olah, Paul Constantinescu, Zeno 
Vancea, Anatol Vieru, Myriam Marbe, şi 
Facultatea de Electronică a Institutului 
Politehnic din Bucureşti. A fost captivat de 
un limbaj mai abstract, mai sintetic. Scrie 
două Cvartete de coarde , două Tablouri coregra¬ 
fice , piesele Ergodica şi Conexe. între 1967 şi 
1971 frecventează cursurile de specializare 
în muzică electronică din Koln, Germania, 
pe care le absolvă cu lucrarea Pythagoreis. 
A mai compus piese camerale precum: 
Evocare 1973, Evolutio 73 şi Evolutio 74, Elogiu, 
distinsă în 1969 cu premiul Uniunii Com¬ 
pozitorilor şi Muzicologilor din România, 
două simfonii. în 1984 s-a stabilit în Elveţia, 
unde este profesor de compoziţie şi creato¬ 
rul unui laborator de muzică electronică la 
Conservatorul din Lausanne. A continuat să 
compună: Cvartetele nr. 4 şi 5, Simfonia Brevis 
şi Dialogue pentru flaut, pian şi percuţie. 

Meţianu, Nicolae 

(1881, Odobeşti - 1965, Bucureşti) 

Medic. A absolvit Medicina la Bucureşti şi 
s-a specializat în ORL la Paris, Viena şi Ber¬ 
lin. A lucrat cu dr. Felix la Bucureşti şi apoi 
a fost profesor la Medicina din Cluj, unde 
a organizat serviciul ORL. S-a transferat 
la Bucureşti, la spitalul Colţea, în 1920, în 
acelaşi scop. Fondator al Conventus Socie- 
tas ORL Latina, a organizat la Bucureşti, în 
1937, primul congres internaţional franco- 
fon în această specialitate medicală. 

Meyer-Lubke, Wilhelm 

(1861, Dubendorf, Elveţia - 4.10.1936, Bonn) 
Lingvist german. Profesor de filologie roma¬ 
nică la Ziirich, Jena, Viena şi Berlin, specia¬ 
lizat în limba română. A pus bazele (1904) 
Institutului de Filologie Română de pe lângă 
Universitatea din Viena şi l-a condus. S-a 
ocupat de studiile lui Tiktin şi de afirmarea 


filologiei ca domeniu în România. A susţinut 
latinitatea structurală a românei şi a scris Die 
Betonten Labialen Vokale im Rumănischen, 1927, 
şi Rumănisch und Romanisch, 1930. Membru 
de onoare al Academiei Române (1906). 

Michăilescu, Corneliu 

(20.08.1887, Bucureşti - 15.11.1965, Bucureşti) 
Pictor. A început facultăţile de Drept şi 
de Litere şi Filosofie la Universitatea din 
Bucureşti, dar, după un an, s-a transferat la 
Academia de Belle Arte pe care a absolvit-o. 
Specializare la Florenţa, Italia. Contacte cu 
Marcel Iancu şi Tristan Tzara la Ziirich. 
Participant la mişcarea de avangardă (con¬ 
structivism) alături de Mattis Teutsch, 
Miliţa Petraşcu, Victor Brauner, M.H. Maxy. 
A evoluat către simbolism cu elemente 
foviste, futurism şi cubism. Lucrări: Veneţia; 
Salomeea; Cap de bătrân; Fără comentarii; Ora 
viziunilor. Din 1930 a început să se drogheze 
cu mescalină şi astfel a căzut în anonimat. 

Micloşi, Corneliu 

(5.03.1887, Covăsânţ, jud. Arad - 
10.08.1963, Timişoara) 

Inginer. Tată al lui Viorel M. A absolvit 
Electrotehnica la Karlsruhe şi Mecanica 
la Budapesta. Profesor la Politehnica din 
Timişoara. Preşedinte al Cercului pentru 
încurajarea Sudurii (1938-1945). Director al 
Centrului de cercetări tehnice din Timişoara. 
Contribuţii în domeniul sudurii şi com¬ 
bustiei cu randament ridicat a cărbunelui. 
Lucrări: Tehnologia mecanică, 1926; Construcţia 
şi întreţinerea tramvaiebr, 1928; Aplicarea sudu¬ 
rii electrice la fabricarea pieselor de maşini şi la 
construcţiile mecanice, 1929; Linii ferate sudate, 
1941; Procesele industriale de sudură, 2 voi, 
1961. Membru al Academiei Române (1955). 

Micloşi, Viorel 

(28.06.1929, Arad) 

Inginer (sisteme tehnologice). Fiu al lui 
Corneliu M. A absolvit Institutul Politehnic 
din Timişoara. S-a specializat la Institutul de 

Dumitru Micu 


Samuil Micu 


loan Inochentie Micu-KIein 


Sudură, ZIS-Halle, Germania, şi Institutul 
de Sudură, VUS Bratislava, Cehia. Profesor 
la Politehnica din Bucureşti. Contribuţii în 
domeniul metalurgiei şi tehnologiei sudării, 
al utilajelor în domeniul chimiei şi petrochi¬ 
miei. Lucrări: Materiale şi tratamente pentru 
structuri sudate; Bazele proceselor de sudare. 

Micu, Dumitru 

(8.11.1928, Bârsa, jud. Sălaj) 

Istoric literar. A absolvit Filologia la Cluj. 
Profesor la Universitatea din Bucureşti. 
Scrie studii monografice: George Coşbuc, 
1966; Lirica lui Lucian Blaga, 1967; Estetica lui 
Lucian Blaga , 1970; Arghezi, 2004, şi sinteze de 
istorie literară: Romanul românesc contemporan • 
Realizări experienţe, direcţii de dezvoltare , 1959, 
Premiul Academiei; Poporanismul şi „Viaţa 
românească", 1961; Literatura română la începu¬ 
tul secolului al XX-lea, 1900-1916 • Publicaţii, 
grupări, curente , 1964; Presa literară în perioada 
interbelică , 1967; „Gândirea" şi gândirismul, 
1975; început de secol, 1970; Modernismul 
românesc, 2 voi., 1984-1985; Istoria literaturii 
române de la creaţia populară la postmodernism, 
2000; Mircea Eliade: viaţa ca operă, opera ca 
viaţă, 2003; Arghezi, 2005; M. Eminescu în raza 
gândului etern, 2005. 

Micu, Samuil 

nume la naştere Samuil Maniu 
(7.09.1745, Sadu, jud. Sibiu - 
13.05.1806, Budapesta) 

Istoric, filolog şi cărturar iluminist. Nepo¬ 
tul lui Inochentie Micu-KIein. A studiat la 
seminarul înfiinţat la Blaj de Petru Pavel 
Aaron, apoi a studiat Filosofia şi Teologia la 
Viena. Reprezentant de marcă al Şcolii Arde¬ 
lene. A fost profesor de gimnaziu la Blaj, 
apoi prefect de studii la Colegiul Sfânta Bar¬ 
bara din Viena, cenzor al cărţilor româneşti 
apărute la tipografia din Viena. A alcătuit 
argumentarea istorică pentru memoriul care 
cerea egalitatea în drepturi a românilor cu 
celelalte naţionalităţi din Imperiul Habsbur- 
gic: Supplex libellus Valachorum Transilvaniae 


(Suplică referitoare la libertăţile valahilor din 
Transilvania) şi a tradus Fr. Chr. Baumeis- 
ter - Elementa philosophiae recentioribus usibus 
iuventutis scholasticae {Elemente de filosofie spre 
cele mai recente folosinţe pentru tineretul şcolar, 
1771). Ca istoric a rămas prin Lstoria, lucru¬ 
rile şi întâmplările românilor pre scurt, 4 voi. 
manuscrise, 1800-1806. Ca filolog îi apar¬ 
ţine proiectul Lexiconului de la Buda, 1825, cu 
titlul complet Dictionarium valachico-latino- 
germanico-hungaricum (Dicţionar valaho-latino- 
germano-ungar) . A tradus o parte (12 volume) 
din Lstoria bisericească (20 voi.) a lui Claude 
Fleury (1640-1723). A rămas în manuscris, 
fiind publicată de A.T. Laurian (1861-1862), 
Historia Daco-Romanorum sive Valachorum 
(Lstoria daco-romanilor sau valahilor). 

Micu, Vasile 

(18.10.1938, Olişcani, Basarabia) 

Agronom. A absolvit Facultatea de Agrono¬ 
mie a Institutului Agricol din Chişinău, a 
fost elevul lui Anatol Kovarski la Secţia de 
genetica plantelor a ASM. După fondarea 
Institutului de Cercetări Ştiinţifice pentru 
Porumb şi Sorg al AŞP Hibrid este transferat 
ca şef al Laboratorului de genetică, apoi 
devine director al institutului. Contribuţii în 
domeniile genetică, ameliorare, producere 
de porumb de sămânţă. A produs hibrizi 
noi de porumb care se cultivă în Moldova, 
Belarus, Kazahstan, Rusia. Lucrări: Msynenue 
K07ineKU,uu copmoe u nunuu KpeMHuemou 
KyKypy3bi dnn cunme3a na ux ocnoee euâpudoe 
e ycnoeuHx Mondaeuu, 1965; Mutaţiile spon¬ 
tane la porumb, 1974; renemuHecKoe u3yneHue 
cnonmaHHbix Mymau,uu Kyxypy3bi c u,enbw 
noebiweHUH 3<fi(fieKmu6H0cmu ceneKUtUu, 1979; 
Calitatea porumbului pentru siloz, 1987; Cerce¬ 
tări de genetică la porumb, 1989. A publicat şi 
două cărţi de versuri. Distins cu medaliile 
Pentru desţelenirea pământului, Veteran al 
Muncii, Insigna de onoare, Meritul Civic, 
Dimitrie Cantemir şi cu Ordinul Republicii, 
cu distincţii internaţionale: Gold Quality 
Award, Geneva, 1997; Man of the Year, 1999; 

Gold Star Award, 2000; Da Vinci Diamond, 
2008. Laureat al Premiului de Stat al R. Mol¬ 
dova (1994), laureat al Premiului Academii¬ 
lor de Ştiinte ale Republicii Belarus, Ucrainei 
şi Moldovei (2006). Membru al Academiei 
de Ştiinţe a Moldovei. 

Micu-KIein, loan Inochentie 

(24.06.1692, Sadu, jud. Sibiu - 
23.09.1768, Roma) 

Cărturar iluminist. Unchiu al lui Samuil 
Micu. A studiat Teologia la iezuiţi, în Slova¬ 
cia, la Trnava. A fost episcop greco-catolic de 
Făgăraş, a mutat sediul episcopiei de la Făgă¬ 
raş la Blaj. A trasat programul politic, social 
şi cultural al viitoarei Şcoli Ardelene, fiind 
anchetat de curtea din Viena pentru stărui¬ 
toarele cereri de drepturi social-politice pen¬ 
tru românii din Transilvania. Cunoştea Hro¬ 
nicul lui Dimitrie Cantemir şi această lucrare 
a şi fost port-drapelul identităţii româneşti 
pentru membrii Şcolii Ardelene. Considerat 
precursor al Şcolii Ardelene. A fost chemat 
de papă la Roma, unde a rămas exilat până la 
sfârşitul vieţii. Postum, în 1924, s-a publicat 
corespondenţa lui: Corespondenţa din exil a 
episcopului Inochentie Micu-Klein, 1746-1768. 

Miculescu, Constantin 

(6.09.1863, Crevenciu, jud. Teleorman - 
29.12.1937, Bucureşti) 

Fizician. Elev al lui Emanoil Bacaloglu la 
liceul Sf. Sava. A absolvit Facultatea de Ştiinţe 
a Universităţii din Bucureşti. Specializare la 
Sorbona cu Gabriel Lippmann. Profesor de 
fizică moleculară, acustică şi optică la Uni¬ 
versitatea din Bucureşti şi la Facultatea de 
Medicină din Bucureşti. A organizat Labora¬ 
torul de fizică moleculară, acustică şi optică 
al Universităţii din Bucureşti. Contribuţii 
în termodinamică şi optică. A inventat un 
aparat pentru măsurarea caloriei şi o metodă 
pentru determinarea indicelui de refracţie al 
prismei cu ajutorul unui microscop. Lucrări: 
Sur la determination de l'equivalent mecanique de 
la calorie (1891); Mesure de Vindice de refraction 
d'une prisme avec le microscope (1905); Măsura 
diametrului interior al tuburilor subţiri (1907); 
Măsurarea coeficientului de elasticitate prin 
metoda acustică (1910). Membru al consiliu¬ 
lui de conducere al Societăţii Franceze de 
Fizică şi apoi, în 1909, membru al Comite¬ 
tului internaţional însărcinat cu strângerea 
şi publicarea constantelor din domeniul 
chimiei, fizicii şi tehnologiei din cadrul Con¬ 
gresului de Chimie de la Londra. Un premiu 
al Academiei Române poartă astăzi numele 
lui, iar bustul său se află în incinta Univer¬ 
sităţii din Bucureşti, realizat de sculptorul 
Cornel Medrea, fiind inaugurat alături de 


acelea ale lui Mrazec, Spacu, Iorga, Pârvan şi 
Hasdeu, cu prilejul centenarului forului de 
învăţământ. 

Micu-Moldovan, loan 

V Moldovan, loan Micu 

Mierlescu, Victoria 

(8.09.1905, Giurgiu - 14.05.1992, Bucureşti) 
Actriţă. A absolvit Conservatorul de Artă 
Dramatică la Bucureşti. Actriţă la Teatrul 
de Estradă. A interpretat numeroase roluri 
în teatru şi cinematografie. Alături de Maria 
Filotti, Constantin Nottara, Ion Finteş- 
teanu, Ion Manolescu şi Ronald Bulfinski 
a deschis seria Teatru Naţional Radiofonic 
la Radiodifuziunea Română în 1929. Roluri: 
în teatru - Venea o moară pe Şiret; Un cuib de 
nobili , Ultima oră, Ultima noapte de dragoste, 
întâia noapte de război, O noapte furtunoasă, 
Moş Goriot, Hernani, Două loturi, Doamna 
Bovary, Casa Bernardei Alba, Cartea nunţii, 
Capul de răţoi ; în film - Povestea dragostei, 
1976; Tufă de Veneţia, 1977; Prea cald pentru 
luna mai, 1983. Artistă Emerită. 

Mihai I 

V Hohenzollern Mihai I 

Mihai Racoviţă 

V Racoviţă, Mihai 

Mihai Viteazul 

nume la naştere Mihai Pătraşcu 
(1558, Drăgoeşti, Vâlcea - 9.08.1601, Turcia) 
Primul voievod al celor trei provincii 
româneşti. A fost fiu nelegitim al domnului 
Pătraşcu cel Bun, iar mama era o Cantacu- 
zino. Frate de tată cu Petru Cercel. Familia 
Pătraşcu deţinea cele mai mari suprafeţe 
de pământ din Ţara Românească. A fost 
ban de Mehedinţi, stolnic domnesc şi ban 
al Craiovei, apoi domn al Ţării Româneşti 
(1593). Aderă la Liga Sfântă creştină şi 
antiotomană (a Dragonului), constituită 
din iniţiativa papei Clement al VTII-lea, din 
care iniţial făceau parte Statul Papal, Spania, 
Austria, Ferrara, Mantova şi Toscana (Anglia 
şi Polonia au manifestat rezerve faţă de poli¬ 
tica de cruciadă a papalităţii). Ulterior aderă 
şi Transilvania, considerată factor decisiv în 
atragerea în alianţă a celorlalte două state 
româneşti, Moldova şi Ţara Românească. 
Aron Vodă, domnul Moldovei, semnează 
un tratat cu împăratul habsburgic în 1594. 
Pe acest fundal, Mihai porneşte o ofensivă 
generală împotriva înaltei Porţi, atacând 
cetăţile turceşti de pe ambele părţi ale Dună¬ 
rii (Giurgiu, Hârşova, Silistra ş.a.). Urmează 
o serie de victorii împotriva tătarilor şi 
turcilor (Putineiu, Stăneşti şi Şerpăteşti) cul¬ 
minând cu incendierea Rusciucului. In 1594 

şi în anii următori a condus o campanie 
militară în sudul Dunării, cucerind cetăţile 
Isaccea, Măcin, Cernavodă, Rasgrad, Baba- 
dag, Târgul de Floci, Silistra şi chiar Rusciuc, 
Şiştova, Nicopole şi Vidin. In 1599, pus în 
faţa destrămării coaliţiei antiotomane, decide 
aplicarea „planului dacic", în speţă unirea 
celor trei ţări române. Trimite o solie la Praga 
pentru a cere încuviinţarea împăratului 
Rudolf al II-lea pentru punerea în practică a 
iniţiativei sale. Primind un răspuns favorabil, 
la sfârşitul aceluiaşi an intră în Transilvania 
prin pasul Bran şi, după victoria asupra lui 
Andrei Bathory (Şelimbăr, 18 octombrie), 
îşi face intrarea triumfătoare la Alba Iulia 
pe 1 noiembrie 1599, primind cheile fortă- 
reţei de la episcopul Naprâgy. în mai 1600 
îl alungă de pe tronul Moldovei pe Ieremia 
Movilă, învingându-1 la Bacău, şi realizează 
astfel prima unire a ţărilor române. Titula¬ 
tura folosită de voievod (într-un document 
din 6 iulie 1600) era: Domn al Ţării Româ¬ 
neşti şi Ardealului şi a toată Ţara Moldovei. 
Cum însă marile puteri ale vremii, Imperiul 
Otoman, Polonia, Imperiul Habsburgic, nu 
erau de acord cu schimbarea raportului de 
forţe în regiune, fiecare îşi păstrează zona 
de influenţă (Polonia asupra Moldovei, 
turcii asupra Ţării Româneşti, Habsburgii 
asupra Transilvaniei). în perspectiva pri¬ 
begiei, cere ajutor împăratului Rudolf al 
II-lea, care-1 susţine a doua oară, deoarece 
principele Transilvaniei se schimbase şi 
nu mai avea raporturi bune cu împăratul, 
în 1601 îl îndepărtează pe Bathory de pe 
tronul Transilvaniei (lupta de la Gurăslău). 
Cum însă recucereşte de le Simion Movilă şi 
Ţara Românească, Rudolf al II-lea, care nu 
voia unirea românilor între graniţele vechii 
Dacii, ordonă uciderea lui. A fost decapitat 
de generalul maghiar Basta. Radu Buzescu 
a luat capul şi l-a îngropat la mănăstirea 
Dealu, lângă Târgovişte. Voievodul, ca şi 
mănăstirea Dealu, au devenit simboluri ale 
năzuinţei de unitate a tuturor provinciilor 
româneşti într-un stat care să exprime iden¬ 
titatea românească în întregul ei. 


Mihail, Gheorghe 

(13.03.1887, Brăila - 2.02.1982, Bucureşti) 
General de armată. A absolvit Şcoala Mili¬ 
tară de Ofiţeri de Infanterie şi Cavalerie. Şef 
de promoţie al Şcolii de Război. Specializare 
de doi ani în armata austro-ungară. A luat 
parte la campania din Bulgaria din 1913. Şef 
al secţiei de Informaţii a Marelui Stat Major 
(1933), şef al Casei Militare Regale (1938), 
subsecretar de stat la Ministerul Apărării 
Naţionale (1939), vicepreşedinte al Consi¬ 
liului de Miniştri (1940), şef al Marelui Stat 
Major la 23 august 1944. A refuzat cererea 
mareşalului Malinovski de a desfiinţa divizi¬ 
ile române din interiorul ţării şi a refuzat să 
semneze protocolul de colaborare militară 
cu sovieticii. A fost trecut în rezervă după 
război, arestat în 1948 şi judecat vreme de 
5 ani, în grupul Ion Gigurtu. Condamnat la 
12 ani închisoare (penitenciarele Văcăreşti, 
Piteşti, Ocnele Mari, Sighet, Jilava) şi eliberat 
după executarea pedepsei, în 1957. 

Mihail, Jean 

(5.06.1896, com. Hălăuceşti, jud. laşi - 
12.03.1963, Bucureşti) 

Regizor de film. A învăţat meseria de cineast, 
foarte nouă în epocă, în Germania, de la 
Alfred Halim. A făcut, în 1924, scenariul şi 
imaginea pentru filmul Păcat , de 2 minute, 
după I.L. Caragiale, cu imagini fotografiate 
de francezul Paul Menu la festivitatea de la 
Bucureşti la 10 mai 1897. Pionier al filmu¬ 
lui mut în România. Lucrări: regie - Păcat 
(1924), Manasse (1925), Cererea în căsătorie 
(1926), Lia (1927), Povara (1928), Viaţa unui 
oraş (1929), Televiziune - Ce va fi mâine 
(1930), Aur (1931), Prima dragoste (1932), 
Trenul fantomă (1933), România (1934), 
CFR - o simfonie a muncii (1938), Rapsodia 
rustică (1945), De vorbă cu fraţii plugari (1945), 
Poporul român în lupta pentru democraţie (1946), 
La clacă (1946), In permisie (1946), Cu frun- 
tea-n soare (APACA) (1948), Bulevardul'Fluieră 
Vântu' (1950), Aniversarea lui Puşkin (1950), 
Brigada lui Ionuţ (1954), Râpa dracului (1957). 

Ion Mihalache Marcel Mihalovici loan de Apşa Mihaly Eugen Mihăescu 


Scenografie - Păcat (1924), Prima dragoste 
(1932), Cupa tineretului muncitor (1949), Lupta 
poporului român pentru democraţie (1948), 
Naţionalizarea (1948), De vorbă cu fraţii plugari 
(1946), Rapsodia rustică (1946), Copiii noştri 
(1946), în permisie (1946), La clacă (1946), 
ARLUS - un an de activitate (1945), Cântecul 
brazdei (1945), Parada melodiilor (1936), 
România 1934 (1934). A scris şi comentarii, 
la începuturile filmului sonor românesc, 
implicându-se în mersul istoriei ţării: Lupta 
poporului român pentru democraţie (1948), Al 
doilea Congres al Confederaţiei Generale a Muncii 
(1948), Republica Populară Română în preajma 
alegerilor (1948), Alegerile din 28 martie pentru 
Marea Adunare Naţională (1948). 

Mihail, Paul 

nume la naştere Paul Mihailovici 

(29.06.1905, Cornova, jud. Orhei, Basarabia - 
11.10.1994, Bucureşti) 

Istoric şi preot. A absolvit Facultatea de 
Teologie din Chişinău şi Facultatea de Litere 
a Universităţii din Iaşi. S-a preocupat de cer¬ 
cetarea şi introducerea în circuitul ştiinţific 
a unor documente inedite cu caracter isto¬ 
riografie şi bibliografic: Tipărituri româneşti 
în Basarabia de la 1812 până la 1918 (1940), 
Mărturii de spiritualitate românească din Basa¬ 
rabia (1992), Bibliografia tipăriturilor româneşti 
din Basarabia 1812-1830 (1993) ş.a. Distins 
cu Premiul Eudoxiu Hurmuzachi al Acade¬ 
miei Române şi cu titlul onorific Awa Pavel 
(1980). O societate a bibliografilor, înfiinţată 
în 1995 la Chişinău, îi poartă numele. 

Mihalache, Ion 

(3.03.1882, Topoloveni - 
6.03.1963, Râmnicu Sărat) 

Om politic, economist. Fondator al Parti¬ 
dului Ţărănesc, 1918, ca partid de stânga. 
A câştigat alegerile din 1919 şi a făcut coa¬ 
liţie guvernamentală cu partidul lui Vaida 
Voevod din Transilvania: Partidul Naţional 
Român. Cele două partide au fuzionat în 
1926. A fost ministru al Agriculturii, al Inter¬ 
nelor, de Externe. în 1938 a susţinut Frontul 


Renaşterii Naţionale şi s-a opus mişcării 
legionare. în 1947 a vrut să fugă din ţară, 
împreună cu Iuliu Maniu, fiind capturat la 
Tămădău. A fost deţinut la închisoarea din 
Sighet, apoi la cea de la Rm. Sărat. 

Mihalovici, Marcel 

(22.10.1898, Bucureşti - 12.08.1985, Paris) 
Compozitor. A fost descoperit de George 
Enescu. A plecat la Paris în 1919, unde a 
studiat cu Vincent d'Indy. La început a scris 
muzică inspirat fiind de Samuel Beckett. 
Lucrări: Sonata nr 1 for violin and piano 
(1920 ),Melusine, operă (1920, libret de Yvan 
Goli), First string quartet (1923), Second string 
quartet (1931), Sonata number 2 for violin and 
piano (1941), Sonata for violin and cello (1944), 
Phedre, operă (1949), Etude in two parts for 
piano and instrumental ensemble (1951), Eserci- 
zio per archi (1960). A scris şi cărţi: Periples , 
1968; Textes, 1975; Amintiri despre Enescu, 
Brâncuşi şi alţi prieteni, 1990, postum. 

Mihaly, loan de Apşa 

(25.01.1844, Apşa, azi Ucraina - 
1/14.10.1914, Gherla) 

Istoric. Greco-catolic. Frate cu Victor M. de 
A. A absolvit Dreptul la Cluj. A fost prim 
juristconsult al Maramureşului (1877-1914). 
A luptat pentru drepturile românilor mara¬ 
mureşeni. A strâns o importantă colecţie de 
diplome maramureşene publicată parţial 
(1900). Membru corespondent al Academiei 
Române (1901). 

Mihaly, Victor de Apşa 

(19.05.1841, leud, jud. Maramureş - 
21.01.1918, Blaj) 

Mitropolit. Greco-catolic. Frate cu loan M. 
A studiat Filosofia şi Teologia la Colegiul 
De Propaganda Fide din Roma. Profesor de 
istorie bisericească şi drept canonic la Semi¬ 
narul Teologic din Gherla. Mitropolit al Bla¬ 
jului din 1894. S-a împotrivit maghiarizării 
învăţământului românesc din Transilvania. 
Lucrări: Disertaţiune despre cearta bisericească 
pentru botez dintre Sf Ştefan şi Sf Ciprian din 

Mihăilă 



Gib Mihăescu Haralambie Mihăescu Mihai Mihăescu Gheorghe Mihăilă 


# 


Cartagina, 1867; Privire peste istoria provinciei 
bisericii greco-catolice aAlbeilulia, 1871. Mem¬ 
bru de onoare al Academiei Române (1894). 

Mihăescu, Eugen 

(24.08.1937, Bucureşti) 

Grafician. A absolvit Academia de Arte Plas¬ 
tice la Bucureşti. Editor artistic al revistei 
Secolul XX. A plecat în 1967 ca director artistic 
la Editura Rencontre, Lusanne, iar în 1971 în 
SUA, unde a fost colaborator pentru grafică 
al publicaţiilor The New York Times, The New 
Yorker, Time. Consilier de stat la preşedinţia 
României din 1996, ambasador al României 
la UNESCO (2001-2004), membru al Parti¬ 
dului România Mare din 2004, senator 2004- 
2008, europarlamentar al acestui partid. 

Mihăescu, Gib 

(23.04.1894, Drăgăşani, jud. Olt - 
19.10.1935, Bucureşti) 

Prozator. A urmat Dreptul la Bucureşti, fără 
a-şi lua licenţa. A întemeiat la Cluj, în 1921, 
împreună cu Cezar Petrescu, revista Gândi¬ 
rea. A făcut parte din cenaclul Sburătorul al 
lui E. Lovinescu. S-a manifestat ca un foarte 
bun nuvelist: La Grandiflora, Vedenia ş.a., şi 
ca un romancier în linia lui Dostoievski: 
Braţul Andromedei, 1930; Rusoaica, 1933; 
DonnaAlba, 1935. 

Mihăescu, Haralambie 

(7.02.1907, Udeşti, jud. Suceava - 2.03.1985, laşi) 
Lingvist şi filolog. A absolvit Filologia clasică 
la Iaşi şi s-a specializat la Şcoala Română 
din Roma. Profesor la Facultatea de Limbi 
Clasice a Universităţii din Iaşi, cercetător la 
Institutul de Lingvistică, apoi la Institutul 
de Studii Sud-Est-Europene din Bucureşti. 
Lector de limba română la Universitatea 
din Frankfurt am Main. Lucrări: Latino con- 
geturale, latino volgare, 1925; Heraclid din Efes, 
1943; Limba latină în provinciile dunărene ale 
Imperiului Roman. Membru al Academiei de 
Ştiinţe din Palermo, membru al Societăţii de 
Lingvistică din Paris. Membru corespondent 
al Academiei Române (1965). 


Mihăescu, Mihai 

(17.11.1954, Ciorăşti, Republica Moldova) 
Regizor de film. A absolvit Institutul de Arte 
la Chişinău şi s-a specializat la Universita¬ 
tea de Artă Teatrală şi Cinematografică din 
Bucureşti. Lucrează la Televiziunea Mol¬ 
dovei din Chişinău. Filmografie: A neamului 
speranţă..., seria I, UATC Bucureşti-TVM 
Chişinău, 1990; Păcatul, 1992, Premiu la 
Festivalul Lucian Blaga, Cluj; A neamului 
speranţă..., seria a Il-a, Sahia film, 1994; 
Biodava, Fundaţia Biodava, Bucureşti, 1995; 
Tu, cea mai sfântă dintre toate..., CASIN ART, 
Bucureşti, 2002. 

Mihăilă, Gheorghe 

(6.09.1930, Dăişoara, jud. Braşov - 
14.05.2011, Bucureşti) 

Slavist şi filolog. Licenţiat al Facultăţii 
de Filologie a Universităţii din Bucureşti 
(1953). A urmat studiile de specializare la 
Universitatea din Moscova (1953-1957). 
Profesor la Universitatea din Bucu¬ 
reşti, prodecan al Facultăţii de Filologie 
(1960-1963) şi al Facultăţii de Limbi Slave 
(1963-1967), decan al Facultăţii de Limbi 
Slave (1967-1972), şeful Catedrei de filologie 
slavă (1958-1977). Are contribuţii remar¬ 
cabile la studierea raporturilor lingvistice 
slavo-române. Lucrări: împrumuturi vechi 
sud-slave în limba română. Studiu lexico-semantic 
(1960, teză de doctorat); Studii de lexicologie şi 
istorie a lingvisticii româneşti (1973); Literatura 
română veche 1402-1647 (antologie, 2 voi.) 
(1969), în colaborare cu Dan Zamfirescu; 
Contribuţii la istoria culturii şi literaturii române 
vechi (1972). Dicţionar al limbii române vechi 
(sfârşitul sec. X - începutul sec. XVI, 1974); 
Cultură şi literatură română veche în context 
european (1979); Studii de lingvistică şi filologie 
(1981). Traduce: învăţăturile luiNeagoe Basarab 
către fiul său Teodosie (ediţie realizată de Dan 
Zamfirescu şi Florica Moisil, 1970); Este 
colaborator la Dicţionarul limbii române moderne 
(1958) şi la Dicţionarul limbii române al Acade¬ 
miei (1965). Este editor al lui Ioan Bogdan, 
Scrieri slave (1968), al lucrării lui B.-P. Hasdeu 

Mihăilă 



Radu Mihăileanu Ştefan Mihăilescu-Brăila 


Cuvente den bătrâni (1970, 1971). Membru al 
Asociaţiei Slaviştilor din România (1957), 
secretar al Asociaţiei (1958-1966), vicepreşe¬ 
dinte (1970-1976). Membru al Societăţii de 
Ştiinţe Filologice, vicepreşedinte al ei (1972). 
Membru al Societăţii Române de Lingvistică, 
vicepreşedintele ei (1973). Membru al Comi¬ 
tetului Internaţional al Slaviştilor. Membru 
titular al Academiei Române (2004). 

Mihăilă, Mihai N. 

(27.12.1948, Faraoanele, jud. Vrancea) 

Inginer. A absolvit Politehnica la Bucureşti. 
Lucrează la Institutul Naţional de Micro- 
tehnologii. Contribuţii în domeniul nano- 
tehnologiilor. A inventat, împreună cu un 
colectiv, un aparat de identificare a dioxidu- 
lui de carbon cu ajutorul nanotuburilor de 
aminocarbon, patentat în România şi SUA. 
Lucrări: Low-Temperature Scanning Tunneling 
Microscopy, 2004. Membru corespondent al 
Academiei Române (1995). 

Mihăileanu, Radu 

(23.04.1958, Bucureşti) 

Regizor de film. Fiu al lui Ion M. (nume 
la naştere Mordechai Buchman, n. 1913, 
membru PCR din ilegalitate, fondator al 
seriei noi a Contemporanului , 1946, scenaris¬ 
tul filmului Duminică la ora 6, regizor Lucian 
Pintilie). A plecat din ţară în 1980, fiind stu¬ 
dent la IATC, şi a absolvit la Paris Institutul 
de Cinematografie. A fost asistent de regie, 
prim-asistent şi apoi regizor pentru mai 
multe producţii de succes: Les Quatres sai- 
sons, 1980; Un amour de Swan , 1984; Je faime 
(1986); El sueno del mono loco (1989); Maigret 
(1992); Un week-end sur deux (1990); Le retour 
de Casanova (1992). Sentimentul de marginal 
l-a făcut să plece în Africa, unde a trăit mai 
multe luni printre pigmei. întors în Franţa, a 
realizat pelicule care i-au adus recunoaşterea 
internaţională (scenariu, regie, filmări): Train 
de vie (1998); Les pygmees de Carlo (2002); Va, 
vis et deviens (2005, Premiul Cesar), Concertul, 
2009 (filmări în România, Rusia, Franţa). 


Mihăilescu-Brăila, Ştefan 

(3.02.1925, Brăila - 19.09.1996, Bucureşti) 
Actor. Autodidact. Din 1949 până în 1954 
a jucat la Teatrul Maria Filotti din Brăila 
în spectacole ca La Ilie bun şi vesel de Ion 
Damian, O scrisoare pierdută de I. L. Caragiale, 
Poveste de dragoste de Mărgărită Aligher, Bur¬ 
ghezul gentilom de Moliere, Bădăranii de Carlo 
Goldoni, Nunta lui Kecinski de Suhovo Kob- 
îlin şi Ultima oră de Mihail Sebastian. Roluri 
în cinema: Alo? Aţi greşit numărul (1958); 
Când primăvara e fierbinte (1960); Portretul unui 
necunoscut (1960); O zi pierdută (1960); Darclee 
(1961); A fost prietenul meu (1961); Omul de 
lângă tine (1961); Porto-Franco (1961); Politică 
şi... delicatese (1963); Titanic vals (1964); Camera 
albă (1964); Comoara din Vadul Vechi (1964); 
Răscoala (1965); Vremea zăpezilor (1966); Cine 
va deschide uşa? (1967); Maiorul şi moartea 
(1967); Zile di vară (1968); Căldura (1969); Doi 
bărbaţi pentru o moarte (1969); Asediul (1970); 
Fraţii (1970); Atunci i-am condamnat pe toţi la 
moarte (1971); Urmărirea (1971) - serial TV; 
Astă-seară dansăm în familie (1972); Cu mâinile 
curate (1972); Ciocolata cu alune (1978); Septem¬ 
brie (1978); Nea Mărin miliardar (1979); Ora 
zero (1979); Grăbeşte-te încet (1981); Buletin 
de Bucureşti (1982); Secretul lui Bachus (1984); 
Sosesc păsările călătoare (1984). Artist Emerit. 

Mihăilescu, Dan C. 

(12.12.1953, Bucureşti) 

Critic literar. Cercetător ştiinţific la Institu¬ 
tul de Istorie şi Teorie Literară G. Călinescu 
(1980-2003); secretar de redacţie la Revista 
de istorie şi teorie literară (1983-1986); edito¬ 
rul suplimentului Litere, arte, idei al ziarului 
Cotidianul (1991-1996; din 2001 până în pre¬ 
zent). între 1999 şi 2005 realizează emisiu¬ 
nea Omul care aduce cartea la Pro TV, premiul 
Consiliului Naţional al Audiovizualului, 
2002. Cronicar literar la revistele Transilvania 
(1984-1989), 22 (1994-2000) ş.a. Lucrări: 
Perspective eminesciene, Premiul Uniunii Scri¬ 
itorilor, 1982, debut; Dramaturgia lui Lucian 
Blaga, 1984; întrebările poeziei, 1989; Stângacii 
de dreapta, 1999; Scriitornicul, 2001; Bucureşti. 
Carte de bucăţi, 2003; Scrieri de plăcere, 2004; 
Literatura română în postceauşism (voi. I - 2004, 
voi. II - 2006, voi. III - 2007); Viaţa literară 
(voi. I - 2005, voi. II - 2006); Idei cu zimţi, 
2008; Mihai Eminescu, 2009. 

Mihăilescu, Vintilă M. 

(19.04.1890, Bucureşti - 27.05.1978, Bucureşti) 
Geograf. A absolvit Dreptul şi Geografia 
la Universitatea din Bucureşti. Profesor la 
Facultatea de Geografie a Universităţii din 
Bucureşti. Fondator (1944) şi director al 
Institutului de Cercetări Geografice al Româ¬ 
niei. Contribuţii în domeniul alunecărilor 

Mihălcescu 



Dan C. Mihăilescu 


George Mihăiţă 


Mihai Mihăiţă 


de teren, al teraselor fluviale. A pus bazele 
geografiei oraşelor româneşti şi a introdus 
noţiunea de „zonă preorăşenească". S-a 
ocupat de climă în conexiune cu geografia. 
Lucrări: Cercetări antropo-geografice, 1923; 
Contribuţiuni la cunoaşterea reliefului Podişului 
Moldovenesc, 1930; Harta etnică a României 
Subcarpatice, 1941; Asupra traseelor morfologice, 
1947; Geografia Văii Dunării româneşti, 1969. 
Membru al Societăţii Române de Geografie, 
al Academiei Sârbe de Geografie. Membru al 
Academiei Române (1974). 

Mihăiţă, George 

(23.09.1948, Moreni) 

Actor de teatru şi film. A absolvit în 1971 
Institutul de Artă Teatrală şi Cinematogra¬ 
fică din Bucureşti ca elev al Sandei Mânu. 
Actor şi director al Teatrului de Comedie. 
Roluri în teatru în: Coana Chiriţa de Vasile 
Alecsandri, 1969; Fata Morgana, 1971; Zia¬ 
riştii de Alexandru Mirodan, 1971; Mutter 
Courage de Bertholt Brecht, 1972; O noapte 
furtunoasă de I. L. Caragiale, 1972; Bujfalo Bill 
şi indienii de Arthur L. Kopit, 1973; Pălăria 
de Eugene Labiche, 1998; Bani din cer de Ray 
Cooney, 2001; Poker de Adrian Lustig, 2004; 
Revizorul de N. V Gogol, 2006. Roluri în 
film: Reconstituirea, 1968; Căldură mare, 1969; 
Prieteni fără grai, 1969; Castelul condamnaţilor, 
1970; B.D. în alertă, 1971; Urmărirea, serial 
TV, 1971; Veronica, 1972; Capcana, 1973; 
Veronica se întoarce, 1973; Filip cel Bun, 1975; 
Zidul, 1974; Comedie fantastică, 1975; Accident, 
1976; Mama, 1976; Tufă de Veneţia, 1976; 
Accident, 1977; Drumuri în cumpănă, 1978; 
Saltimbancii, 1981; Duelul, 1981; Duminica ăn 
familie, 1987; Omul zilei, 1997; Secretul Măriei, 
2005; Undeva la Palilula, 2009. Televiziune: 
Să umplem pământul cu visuri-, Doctor înfilosofie; 
Siciliana-, Şeful sectorului suflete-, îndrăzneala-, 
Viori de primăvară-, Căsnicia nu-i o joacă; Vile¬ 
giatura; Fata care a mutat Parângul; Ziariştii; 
Speranţa nu moare în zori. Premiul pentru cea 
mai bună interpretare masculină în cadrul 
Festivalului Naţional de Comedie de la 


Galaţi, rolul Tersit, Troilus şi Cresida, 1994; 
Premiul pentru cea mai bună interpretare 
masculină oferit de Asociaţia Umoriştilor 
Români, 1975. Alte activităţi: 1990 - Direc¬ 
torul revistei pentru adolescenţi Salut, cu 
suplimentele Salut paranormal, Salut rebusist, 
Integrame salut, Sexualitatea. 1992 - Preşe¬ 
dintele Clubului UNESCO Adolescenţii. 
2000 - Directorul onorific al revistei Super. 
Fondator al Festivalului Internaţional de 
teatru FestCo (din 2003). 

Mihăiţă, Mihai 

(14.09.1930, Voloiac, jud. Mehedinţi) 

Inginer. A absolvit Institutul de Căi Ferate 
din Bucureşti. Specializări în Franţa şi Marea 
Britanie. Profesor la Facultatea de Transpor¬ 
turi a Institutului Politehnic din Bucureşti. 
Director general al Regionalei de Căi Ferate 
Bucureşti. Ministru adjunct al Ministerului 
Transporturilor şi Telecomunicaţiilor. Con¬ 
tribuţii la proiectarea a patru sisteme infor¬ 
matice feroviare internaţionale; a realizat 
peste 100 de proiecte şi studii în domeniul 
feroviar şi informatică în transporturi. Şef 
de proiect al primului sistem informatic în 
timp real din România pentru conducerea 
şi supravegherea activităţii vagoanelor de 
marfă pe reţeaua CFR. Membru şi preşe¬ 
dinte al AGIR (din 1990). Membru fondator 
al Academiei de Ştiinţe Tehnice din Româ¬ 
nia. Membru fondator al Fundaţiei Premiul 
Român pentru Calitate J.M. Juran. 

Mihălcescu, Irineu prenume la naştere loan 
(24.04.1874, Pătârlagele, jud. Buzău - 
3.04.1948, Bucureşti) 

Mitropolit. A absolvit Seminarul Teologic 
de la Buzău, apoi Facultatea de Teologie la 
Bucureşti. Specializare la Berlin şi Leipzig. 
A fost profesor la Facultatea de Teologie 
din Bucureşti. A creat disciplina apologetică 
sau teologie fundamentală. Nichifor Crainic 
i-a fost student. în perioada 1926-1928 
a fost decan al Facultăţii de Teologie din 
Cernăuţi. în 1936 a devenit arhiereu vicar 

al Arhiepiscopiei Bucureştilor, apoi locţiitor 
de episcop al Râmnicului şi, în 1939, locţii¬ 
tor al mitropolitului Olteniei, apoi mitropo¬ 
lit al Moldovei. în 1947 a fost obligat să se 
retragă din scaun. 

Mihanj-Steryu, Vanghea 

(1950, Dolani-Shtipsko, Macedonia) 

Scriitoare, pictoriţă şi artistă. Aromâncă. 
Familie de păstori originară din Moscopole 
şi Ianina. A urmat Filologia şi Artele Plas¬ 
tice în Macedonia şi la Belgrad, în Serbia. 
Lucrează pentru Parlamentul Comunităţii 
Shtip-Macedonia din Skopje. A publicat 
peste 30 de volume de proză şi poezie în 
dialect aromânesc, a alcătuit antologii ale 
scriitorilor români din toate zonele de 
locuire transpuse în aromâneşte, iar prin 
poemul Neamul meu este considerată un 
Alexei Mateevici al aromânilor („O, tu, 
neam al meu!/ împrăştiat în toate colţurile 
lumii,/ între intervalele timpului care tace,/ 
Privind meteoriţii dorurilor,/ Stai tăcut în 
ecoul pietrelor şi suspinelor,/ Cu o nelinişte 
înăbuşită,/ Parcă ai fi o stea pierdută"). Ca 
artistă a lucrat la Filarmonica de Stat din 
Skopje (1974-1992). Lucrări: Tser fără steali 
{Cer jură stele , poeme); Casifără pârmat {Casă 
fără gard, roman); Mutritlu a poetsilor (antolo¬ 
gie de poezie românească). 

Mihnea cel Rău 

V Basarab, Mihnea cel Rău 

Mihnea, Paul 

(27.06.1921, Briceni, jud. Hotin, Basarabia - 
31.08.1994, Chişinău) 

Poet, traducător. Evreu ca etnie. A absol¬ 
vit Literele la Universitatea din Cernăuţi. 
Volume de versuri: Preludiu (1940), Bat miezul 
veacului curanţii (1951), Lumina ochilor mei 
(1957), Orga codrului (1966), Galerie cu auto¬ 
portret (1968), Hingher şi demiurg (1973), Gră¬ 
dinar (1980), Coroană de coroane (1992). A fost 
un traducător de excepţie: Elegiile din Duino 
de R.M. Rilke, Poezii de Paul Valery, Bucolice 
de Vergiliu, Elegii din exil de Ovidiu ş.a. 


Mihnea Radu 

V Basarab, Radu Mihnea 

Mihoc, Gheorghe 

(7.06.1906, Brăila - 25.12.1981, Bucureşti) 
Matematician şi statistician. Studiile supe¬ 
rioare le-a început la Universitatea din 
Bucureşti, la Facultatea de Ştiinţe, Secţia 
matematică, după care a plecat în străinătate 
să-şi perfecţioneze studiile, la Universitatea 
din Roma, unde marele statistician Corrado 
Gini înfiinţase noua Facultate de Statis¬ 
tică. A obţinut titlul de doctor în ştiinţe şi 
actuariale (statistică pentru asigurări) în 
iulie 1930, sub îndrumarea statisticianului 
italian Guido Castelnuovo. întors în ţară, i 
s-a oferit un post de profesor la Şcoala de 
Statistică, Actuariat şi Calcul din Bucureşti, 
şcoală înfiinţată în acelaşi an şi condusă de 
Octav Onicescu. Din 1934 a obţinut titlul 
de doctor în matematică la Universitatea 
din Bucureşti şi în 1946 a fost numit pro¬ 
fesor de matematică financiară la Academia 
Comercială din Bucureşti (1946-1949). în 
1948, după reforma educaţiei, a fost numit 
şef de catedră al Departamentului de calcu¬ 
lul probabilităţilor şi statistică matematică 
(1948-1973). A ocupat diverse funcţii, pen¬ 
tru ca în 1948 să fie numit director general 
al Institutului Central de Statistică (după 
Anton Golopenţia), funcţie pe care a ocu- 
pat-o până în 1951. între 1951 şi 1960 a fost 
decan al Facultăţii de Matematică-Fizică. 
A fost prorector pentru 3 ani, după care, 
în 1963, a ajuns rector al Universităţii din 
Bucureşti. A deţinut această funcţie până în 
1968. împreună cu Octav Onicescu a pus 
bazele şcolii matematice româneşti de teoria 
probabilităţilor şi statistică matematică. 
Lucrări: Curs de matematici actuariale, 1932; 
La dependance statistique. Chaînes et familles 
de chaînes discontinues, 1937 (în colaborare); 
Calculul probabilităţilor, 1939 (în colabo¬ 
rare); Tratat de matematici actuariale, 1943; 
Les chaînes des variables aleatoires. Problemes 
asymptotiques, 1943 (în colaborare); Elemente 


ENCICLOPEDIA IDENTITĂŢII ROMÂNEŞTI. PERSONALITĂŢI 


504 




31.10.2011 


17:28:59 


























Milcu 



loan Mihu Iulian Mihu Ion Mija Ştefan-Marius Milcu 


# 


de calculul probabilităţilor, 1954; Calculul 
probabilităţilor şi aplicaţii, 1956 (în colabo¬ 
rare); Curs de matematici pentru statisticieni 
şi economişti, 1956 (în colaborare); Lecţii de 
statistică matematică, 1957 (în colaborare); 
Teoria matematică în operaţiile financiare, 1960 
(în colaborare); Matematici aplicate în statis¬ 
tică, 1963 (în colaborare); Bazele matematice 
ale programării liniare f 1964 (în colaborare); 
Statistică matematică, 1966 (în colaborare); 
Matematici pentru economişti, 1966-1971 (în 
colaborare, 3 volume); Teoria probabilităţilor 
şi statistică matematică, 1970 (în colaborare); 
Modele matematice ale aşteptării, 1974 (în cola¬ 
borare); Bazele matematice ale teoriei fiabilităţii, 
1975 (în colaborare). Declarat Profesor 
Emerit în 1964 şi Om de Ştiinţă Emerit în 
1969. Laureat al Premiului de Stat în 1962. 
Membru al Institutului Internaţional de 
Statistică, al Societăţii Internaţionale de 
Biometrie. Membru titular al Academiei 
Române (1963) şi preşedinte al ei din 1980 
până la moartea sa, un an mai târziu. 

Mihu, loan 

(17.10.1854, Vinerea, jud. Alba - 
2.06.1927, Orăştie) 

Avocat. A absolvit liceul la Sibiu, Dreptul la 
Graz, în Austria. Specializare la Budapesta 
şi Viena. A fost avocat la Orăştie. Fondator 
şi primul director al Băncii Ardeleana din 
Orăştie (1885-1905). Director al Despăr¬ 
ţământului XI al ASTRA. Iuliu Maniu şi 
Vasile Goldiş i-au încredinţat misiunea, din 
partea Partidului Naţional, să ducă trata¬ 
tive la Budapesta cu contele Tisza pentru 
acordarea pentru români de drepturi egale 
cu ale celorlalte naţiuni din Imperiul Aus- 
tro-Ungar. înaintea tratativelor cu maghiarii 
a avut o audienţă la Carol I, în prezenţa pri- 
mului-ministru, Titu Maiorescu, şi el de ori¬ 
gine ardeleană. A fost preşedinte al Fondului 
pentru Teatru Român în Transilvania şi a 
făcut o donaţie însemnată pentru înfiinţarea 
Fundaţiunii pentru Ajutorarea Ziariştilor 


Români din Ungaria. Şcoala din Vinerea şi o 
stradă din Orăştie îi poartă numele. 

Mihu, Iulian 

(3.11.1926, Bucureşti - 20.06.1999, Bucureşti) 
Regizor. A absolvit Institutul de Teatru şi 
Cinematografie la Bucureşti. Profesor al 
Institutului. A scris scenarii şi a făcut regia 
pentru numeroase filme: La mere, (1953); 
Viaţa nu iartă (1957); Poveste sentimentală 
(1961); Procesul alb (1965); Neînfricaţii (serial 
TV, 1969); Felix şi Otilia (1972); Nu filmăm 
să ne amuzăm (1975); Alexandra şi infernul 
(1975); Marele singuratic (1975); Lumina 
palidă a durerii (1980, Diploma Specială 
a Festivalului Internaţional de Film de la 
Moscova); Comoara (1982); Anotimpul iubirii 
(1986); Băiatul cu o singură bretea (1991); 
Dublu extaz (1998). 

Mija, Ion 

(21.10.1938, Bălţi - 6.12.2001, Chişinău) 
Regizor de film. A absolvit Institutul de 
Cultură din Moscova, apoi Cursurile Supe¬ 
rioare de Regie. A lucrat pentru Telefilm 
Chişinău şi Moldova Film, mai ales docu¬ 
mentare: Ornamentul (scenariu şi regie), 
1968; Urmele, 1968; Căutare, 1969; Piept la 
piept, 1970; Chişinău-Chişinău, 1971; Lumea 
copilăriei noastre, 1973; Exegi monumentum, 
1973; Melodii nistrene (scenariu şi regie), 
1974; Cântă Maria Bieşu, 1975; Concertul 
maeştrilor în artă, 1975; Suita de nuntă, 1976; 
Vocaţia, 1977; Motive folclorice, 1981; Lzvorul 
lui Lon Ciobanu, 1983; Tatarbunar, 1984; Eu 
sunt acelaşi semănător, 1984; A doua vedere, 
1986; Dincolo de circ, 1989. 

Milcu, Ştefan-Marius 

(15.08.1903, Craiova - 1.12.1997, Bucureşti) 
Medic, biolog şi antropolog. A absolvit 
Medicina la Bucureşti. Profesor la Institutul 
de Medicină şi Farmacie din Bucureşti, rec¬ 
torul lui. Director al Institutului de Endo¬ 
crinologie din Bucureşti. Este considerat, 
alături de C(onstantin) I. Parhon, creatorul 

Vasile Milea Nicolae Milescu 


şcolii româneşti de endocrinologie. Creator 
al Grupului de reflexie Noesis, autorul unor 
monografii de răsunet pe plan mondial, mai 
ales legate de timus sau epifiză, organizator 
al primului program de protecţie pentru 
ceea ce a fost numit guşă endemică. Lucrări: 
Epifiza - glandă endocrină, 1957; Terapeutica 
bolilor endocrine, 1962; Fiziopatologia glandei 
tiroide, 1964; Endocrinologia ginecologică, 1969; 
Endocrinologie clinică, 1975. Membru al Marii 
Adunări Naţionale. în ultimii ani de viaţă, 
mai ales după 1982, când a fost implicat 
în curentul Meditaţia Transcendentală, a 
fost marginalizat. Membru al Academiei de 
Ştiinţe Medicale din România, al Academi¬ 
ilor de Ştiinţe din Bulgaria, Polonia, Serbia, 
Ungaria, al Societăţii Regale de Medicină 
din Londra, al Societăţii Internaţionale de 
Endocrinologie. Membru titular (1948) al 
Academiei Române. 

Milea, Vasile 

(1.01.1927, Lereşti, jud. Argeş - 
22.12.1989, Bucureşti) 

General-colonel. A absolvit Academia Mili¬ 
tară din Bucureşti ca şef de promoţie. Şef al 
Marelui Stat Major (1980-1985). Deputat de 
Iaşi în Marea Adunare Naţională, membru 
al Consiliului Naţional al Frontului Unităţii 
Socialiste (1974), membru al CC al PCR 
în 1979. Ministru al Apărării Naţionale 
(1985-1989), se pare că s-a sinucis în zilele 
revoluţiei din decembrie 1989 pentru ca 
armata română să nu fie acuzată de repre¬ 
siune. înaintat post-mortem (1990) la gradul 
de general de armată cu 4 stele. 

Milescu spătarul, Nicolae 

(1636, Mileşti, jud. Vaslui - 1708, Rusia) 

Istoric şi diplomat. A studiat la Patriarhia 
ecumenică din Constantinopol, trimis de 
Vasile Lupu. A fost unul dintre cei mai 
importanţi militanţi pentru ecumenism, 
pentru alianţa tuturor creştinilor în lupta 
antiotomană şi antimusulmană. în acest 
interval a tradus Tratatul despre raţiunea 


dominantă al lui Josephus Flavius (Despre sin¬ 
gurul, ţiitorul gând, 1664), ca şi Vechiul Testa¬ 
ment 1661-1664, după Septuaginta publicată 
de protestanţi la Frankfurt în 1597. După 
căderea lui Grigore Ghica îl aflăm la Berlin, 
la curtea electorului Frederic Wilhelm. De 
acolo merge Suedia, unde se întâlneşte 
cu Gheorghe Ştefan, care îl trimite cu 
misiuni diplomatice la Stockholm şi Paris 
spre a organiza o campanie antiotomană. 
Acolo scrie Enchiridion sive Stella Orientalis 
Occidentali splendens, id est sensus Ecclesiae 
Orientalis, scilicet graece de transsubstantione 
Corporis Domini, aliisque controversial... 
(Manual sau Steaua Răsăritului strălucind în 
Apus, adică părerea Bisericii Răsăritene Ortodoxe 
despre prefacerea Trupului Domnului şi despre 
alte controverse...). Trimisă la Paris, lucrarea a 
fost publicată în versiune latină de Antoine 
Arnaluld şi Pierre Nicole în volumul lor 
intitulat La perpetuite de la foi de L'Eglise 
catholique touchant L'Eucharistie, 1669, ed. 
a Il-a, 1704, ca răspuns dat pastorului calvin 
Jean Claude; era prezentată sub titlul: Ecrit 
d'un seigneur moldave sur la croyance des grecs. 
Era a doua operă românească publicată în 
Apusul Europei după Mărturisirea lui Petru 
Movilă. A fost traducător din greacă, latină 
şi română în rusă, lucrând la Departamen¬ 
tul şcolilor. A fost mare spătar în Moldova, 
apoi trimisul la Poarta Otomană al Ţării 
Româneşti. în 1671 soseşte la Moscova ca 
trimis al Patriarhului Dositei al Ierusalimu¬ 
lui la ţarul Aleksei Mihailovici. înscris în 
lupta antiotomană a românilor, a căutat în 
Rusia sprijin în acest scop, fiind însă folosit 
în alte sensuri: trimis de ţar în China, a scris 
în rusă un Jurnal, 1677. 

Militaru, Nicolae 

(1925, Târgu Jiu - 27.12.1996, Bucureşti) 
General. A început Academia Militară din 
Bucureşti şi a absolvit Academia Militară 
Frunze din Moscova. A fost membru suple¬ 
ant al CC al PCR (1969-1981). Din 1965 
a fost comandantul Armatei III Cluj şi al 
Armatei II Bucureşti. în 1978 a fost trecut 
în rezervă. Rechemat în rândul cadrelor 
active prin Decret al Frontului Salvării Naţi¬ 
onale, a fost ministru al Apărării Naţionale 
(26 decembrie 1989 - 22 martie 1990). Pro- 
sovietic şi declarat contra aderării României 
la NATO, a candidat ca independent la 
preşedinţia României în 1996, obţinând în 
turul I (3 noiembrie) doar 0,22%. 

Miile, Constantin 

(21.12.1861, laşi - 20.02.1927, Bucureşti) 
Ziarist şi scriitor. în tinereţe a frecventat 
cercurile socialiste de la Iaşi, Bucureşti, 

Constantin Miile 


Ion Miloş 


Bruxelles. A fost director al ziarelor Adevărul 
şi Dimineaţa, preşedinte al Asociaţiei Gene¬ 
rale a Presei Române. împreună cu Ion şi 
Sofia Nădejde a contribuit la întemeierea 
revistei Contemporanul. Ca prozator este 
autobiografic: Dinu Millian, 1887; O viaţă, 
1914, iar ca poet este adept al naturalismu¬ 
lui: Versuri, 1883. 

Millo, Matei 

(25.11.1814, laşi - 9.09.1896, laşi) 

Actor şi autor dramatic. A desfăşurat la 
Iaşi şi Bucureşti o activitate multilaterală 
de actor, director de scenă, autor dramatic, 
conducător de trupă şi director de teatru, 
precum şi de profesor. A fost un fervent 
susţinător al repertoriului naţional şi un 
interpret strălucit al comediilor lui Vasile 
Alecsandri. A cultivat în teatrul românesc 
interpretarea realistă, reacţionând împo¬ 
triva stilului declamator. Printre rolurile 
care i-au asigurat popularitatea se numără 
travestiurile: Chiriţa, Mama Angheluşa, 
Baba Hârca. A fost memorabil şi în Ciubăr 
din Despot-Vodă, Barbu din Barbu Lăutaru de 
V Alecsandri, Shylock din Neguţătorul din 
Veneţia de Shakespeare, Sancho Panza din 
Don Quijote de Cervantes etc. Concepţia sa 
artistică a influenţat puternic teatrul româ¬ 
nesc de la sfârşitul secolului al XlX-lea şi 
începutul secolului XX. Ca autor dramatic 
a scris comedii satirice. 

Miloş, Ion 

(16.02.1930, satul Sărcia, azi Sutjeska, 

Banatul Sârbesc) 

Poet. A absolvit liceul la Vârşeţ, Filosofia la 
Belgrad şi Literele la Sorbona. S-a stabilit în 
Suedia în 1964. Redactor-şef al revistei Can¬ 
dela (Stockholm), lunar de cultură română. 
A publicat în jur de 75 de volume de ver¬ 
suri: Muguri , 1953, Vârşeţ, debut; Eterna 
auroră, 1977, Bucureşti; Ouă căzute din cuib, 
1968, Stockholm. A obţinut premii pentru 
traduceri: Pana de aur, Tetovo, 1990; Premiul 
Uniunii Scriitorilor din România, 1990. Poet 


al simplităţii şi trecătorului ce indică esenţa 
umană, „steaua invizibilă" a fiinţei, este bine 
receptat şi în România: Cerul de sub ierburi, 
1999. Cetăţean de onoare al României dis¬ 
tins cu Ordinul Serviciu Credincios în grad 
de Comandor, 2002. 

Miloş, Miodrag 

(1933, Alexinac, Voivodina) 

Scriitor. A debutat la revista Lumina din 
Vârşeţ cu versuri. A condus publicaţia 
Bucuria copiilor, tot la Vârşeţ. A participat 
la întâlniri literare în Iugoslavia, România, 
Suedia, Germania, URSS. A publicat lite¬ 
ratură pentru copii: drama Traseu secundar 
(1983); proză scurtă - Medalioane (1984); 
romane - încercarea de a zbura (1988); Calea 
scorpionilor (1989); Vânt de răsărit (1995). 
Membru al Uniunii Scriitorilor din Iugosla¬ 
via şi preşedinte al Uniunii Scriitorilor din 
Voivodina. 

Miloşovici (Milo), Lavinia 

nume la naştere Miloşevici Corina Lavinia 

(21.10.1976, Lugoj) 

Gimnastă. Sârboaică după tată şi maghiară 
după mamă (membră a echipei naţionale de 
volei feminin). S-a antrenat de la vârsta de 
6 ani la Centrul Naţional de Antrenament 
de la Deva. A câştigat 19 medalii la compe¬ 
tiţii mondiale şi olimpice. Prima competiţie 
la care a participat, în 1990, a fost Cupa 
Americii. La Jocurile Olimpice de la Barce¬ 
lona, din 1992, a obţinut 4 medalii (la sol a 
luat nota 10). A fost ultima gimnastă care a 
primit nota 10 într-o competiţie olimpică şi 
9,95 la un campionat mondial (1990). S-a 
retras în 1997 şi a absolvit Universitatea de 
Sport din Timişoara, devenind antrenoare 
de gimnastică. 

Milovan, Todor 

(24.02.1920, Uzdin, Banatul Sârbesc - 
27.02.2002, Kac) 

Profesor. A absolvit Şcoala Normală 
din Vârşeţ, fiind din prima generaţie de 

Lavinia Miloşovici 


Ion Mincu 


învăţători români din Banatul Sârbesc 
(alături de Traian Doban şi Gligor Popi), 
formată de profesori angajaţi prin contract, 
din România. A fost învăţător la Subotiţa în 
Serbia, apoi la Barice (Sân-Ianăş) şi Ecica 
în Banatul Sârbesc. Vasko Popa l-a adus la 
săptămânalul Libertatea din Pancevo. El este 
fondatorul tipografiei Trustului Libertatea. 
A fost profesor de geografie, apoi director 
al Liceului mixt român din Vârşeţ, dizolvat 
în 1956, când s-a mutat la liceul Borislav 
Petrov Brac a, având secţie cu predarea în 
limba română (existent şi astăzi), apoi la 
Liceul Economic şi la Şcoala Normală. 
A fost inspector şcolar la Novi Sad. A scris 
monografia Uzdin , apărută postum, 2005. 

Milu, Matei 

(21.01.1725, Spătăreşti, jud. Suceava - 
3.10.1801, laşi) 

Poet. Mama sa era din familia Roset(ti). 
Este bunicul lui Matei Millo. A studiat la 
Petersburg, probabil matematica. A fost 
contemporan cu Ienăchiţă Văcărescu, este 
modelul cultural al lui Costache Conachi. 
Avea un spirit modernizator, îl cita pe Vol- 
taire. A lăsat şi schiţe de caracter, satirice, 
ale multor contemporani. Multe greco-tur- 
cisme. Lucrări: Poezii , în I. Tanoviceanu - Un 
poet moldovean din veacul XVIII: Matei Milu, 
AAR, memoriile secţiunii literare, t. XX, 
1897-1898. 

Mimi Constantin 

(2.02.1869, Chişinău - 17.04.1935) 

Moşier şi înalt funcţionar în Basarabia 
de până la Unire. Studii: Liceul gubernial 
din Chişinău şi Universitatea din Odessa 
(Facultatea de Drept). A fost un activist al 
Zemstvei, iniţial la Tighina, apoi pe toată 
Basarabia (1913-1917). După revoluţia din 
februarie a fost numit comisar al guver¬ 
nului provizoriu pentru Basarabia. A fost 
un propagandist al metodelor moderne în 
agricultură. 


Mincu, Ion 

(20.12.1852, Focşani - 6.12.1912, Bucureşti) 
Arhitect. Născut în acelaşi oraş ca şi Anghel 
Saligny. A absolvit Şcoala Naţională de 
Poduri şi Şosele din Bucureşti, apoi Şcoala 
Naţională de Belle Arte din Paris, ca elev al 
arhitecţilor Remy de Louanges şi J. Gau- 
det. A fost unul dintre fondatorii Şcolii de 
arhitectură a Societăţii Arhitecţilor Români. 
Profesor la Şcoala Superioară de Arhitec¬ 
tură din Bucureşti. Deputat în Parlamentul 
României (1895-1899). A fost unul dintre 
creatorii stilului naţional în arhitectura 
română. Lucrări: Casa Lahovary (1886); 
bufetul de pe Şoseaua Kiseleff (1882-1892), 
în prezent restaurantul Doina; Vila Robescu 
din Sinaia (1897); Casa Petraşcu din Piaţa 
Romană (1904); Şcoala Centrală de Fete din 
Bucureşti (1890); Palatul Administrativ din 
Galaţi (1905-1906); Palatul Băncii Comer¬ 
ţului din Craiova (1906, terminat de C. Iotzu 
în 1916); Palatul Primăriei Capitalei (proiect, 
finalizarea a fost a lui Petre Antonescu, năs¬ 
cut lângă Focşani, la Rm. Sărat); Şcoala de 
război din Bucureşti (proiect); cavourile lui 
Ghica, Cantacuzino, Gheorghieff din cimi¬ 
tirul Bellu (1900-1904); a restaurat biserica 
Stavropoleos din Bucureşti (1904-1910); 
Casa Monteoru (1887-1888, azi sediul 
Uniunii Scriitorilor); Casa Vernescu (1887- 
1889); a decorat interiorul Palatului de Justi¬ 
ţie din Bucureşti (1890-1895). Preşedinte al 
Societăţii Arhitecţilor Români (1903-1912). 
Institutul de Arhitectură din Bucureşti îi 
poartă numele. 

Mincu, Marin 

(28.08.1944, Slatina, jud. Olt - 
4.12.2009, Bucureşti) 

Eseist, traducător, editor. A absolvit Filologia 
la Bucureşti. Unul dintre fondatorii campu¬ 
sului Universităţii din Constanţa, profesor şi 
decan al Facultăţii de Litere, conduce revista 
Paradigma, este proprietarul Editurii Pontica, 
a înfiinţat cenaclul Euridice. L-a tradus în 
româneşte pe Umberto Eco. Lucrări: Avan¬ 
garda literară românească, 1983; AlVInsegna del 
Pesce d'Oro, 1985; II Diario di Dracula (Jurnalul 
lui Dracula), 1992, Italia, tradus în română 
2004, Premiul AER; Scritti rumeni, culegere, 
1994; Poezia italiană în interviuri, 1995; Poezii, 
1996; Intermezzo IV, roman, 1997; II Diario 
di Ovidio, 1997; Poezia română actuală, 3 voi., 
antologie; 1998-1999; De ce scriu poezie, 
1998; Poeticitate românească postbelică, 2000; 
Eseu despre autenticitatea scriiturii, 2000; Moar¬ 
tea la Tomis. Jurnalul lui Ovidiu, 2005; Pacient la 
Spitalul Fundeni. Studiu de caz, 2007. Laureat 
al Premiului Herder, 1996. 

Minovici 



Marin Mincu loan Minea Mina Minovici Nicolae Minovici 


Minea, loan 

(1878, Tulgheş, jud. Harghita - 1941, Cluj) 
Medic. A absolvit Facultatea de Medicină 
la Bucureşti, ca elev al lui Gheorghe Mari- 
nescu. S-a specializat în neurologie. A fost 
profesor şi rector la Facultatea de Medicină 
din Cluj. Contribuţii în domeniul cercetării 
parezelor şi regenerării sistemului nervos 
periferic. Este primul român care a obţinut 
imaginea la microscop a unui nerv (1936) 
şi primul care a folosit în literatura de 
specialitate termenul neuroplastie (1909). 
Membru al Academiei de Medicină din 
România. Clinica de neurologie din Cluj îi 
poartă numele. 

Minovici, Mina 

(30.04.1858, Brăila - 25.04.1935, Bucureşti) 
Medic legist. Vlah, adică român din sudul 
Dunării, din Tetovo. Primul din familie se 
numea Ştefan Mina şi a venit după răz¬ 
boiul ruso-otoman (1812). Unul dintre 
fiii acestuia, Ştefan, s-a mutat de la Brăila 
la Râmnicu Sărat, a fost primar şi a avut 
13 copii. Trei dintre ei vor deveni celebri: 
Mina, Nicolae şi Ştefan. Mina M., cel mai 
mare dintre fii, a absolvit Şcoala Superioară 
de Farmacie a doctorului Carol Davila şi 
apoi Facultatea de Medicină. S-a specializat 
la Paris în toxicologie. A fondat în 1892 
Institutul Medico-Legal care-i poartă astăzi 
numele. în 1890 a devenit membru fondator 
al Societăţii de Ştiinţe Fizice, iar în 1909 a 
fost numit membru în Consiliul Sanitar 
Superior; din 1912 a îndeplinit funcţia 
de director general al Serviciului Sanitar. 
Este fondatorul şcolii române de medicină 
judiciară şi al serviciului antropometric din 
Bucureşti. A făcut cercetări importante cu 
privire la alcaloizii cadaverici, la putrefacţie, 
la bolile mentale simulate, precum şi la 
antropologia criminală. Cea mai importantă 
lucrare: Tratat complet de medicină legală , 
2 voi., (1928,1930). 


Minovici, Nicolae 

(23.10.1868, Râmnicu Sărat - 
26.06.1941, Bucureşti) 

Medic. Al şaptelea fiu al lui Ştefan M., prima¬ 
rul de Râmnic şi frate cu Mina şi Ştefan M. 
După un an la Şcoala de Belle Arte, s-a înscris 
la Medicina din Bucureşti. După absolvire 
s-a specializat la Berlin. întors la Bucureşti, 
a înfiinţat, în 1906, Societatea de Salvare - 
prima din România modernă - împreună cu 
anexele sale: Spitalul de Urgenţă şi Şcoala 
Samariteană, complex care, la început, avea o 
singură birjă pe post de ambulanţă, şi aceea 
plătită de el însuşi. Profesor la Facultatea 
de Medicină din Bucureşti, apoi din Cluj. 
în 1905 a început vestitele sale experienţe 
pentru a afla mecanismul morţii prin spân- 
zurare. Asistat de o comisie de colaboratori 
apropiaţi, pregătită să intervină la timp în 
cazuî pierderii controlului asupra experi¬ 
enţelor, s-a prins în ştreang în numeroase 
rânduri. Lucrări: Studiu asupra spânzurării. 
în 1926 s-a întors la Bucureşti ca primar de 
sector (de Albastru). S-au construit WC-uri 
subterane, s-au asfaltat străzile şi s-a con¬ 
struit un cămin pentru gunoieri. în 1934 a 
fost ales primar de Băneasa, fără să fi can¬ 
didat. Fondator al Revistei de medicină legală 
(1936). A fost colecţionar de artă populară 
românească, iar casa lui (arh. Cristofi Cer¬ 
chez), în stil românesc, supranumită „casa 
cu clopoţei", dăruită oraşului în 1936, este 
deschisă ca muzeu de etnografie din 1906 
(întâi ca muzeu privat; astăzi Muzeul de 
Etnografie Nicolae Minovici). 

Minovici, Ştefan 

(18.06.1867, Râmnicu Sărat - 29.12.1935, Piteşti) 
Chimist. Vlah. Frate cu Mina şi Nicolae M., 
fiul lui Ştefan M. A absolvit Secţia fizico-chi- 
mice a Facultăţii de Ştiinţe a Universităţii 
din Bucureşti ca elev al lui Em. Bacaloglu, 
C.I. Istrati, J. Lahovary, David Emmanuel. 
S-a specializat la Berlin. Profesor la Şcoala 
Superioară de Farmacie, apoi la Facultatea 
de Ştiinţe a Universităţii din Bucureşti. 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 


m 


- % 
509 


17:28:59 


dict LZ.indd 509 























m 


510 


dict LZ.indd 


Minulescu 


Lucrări în domeniul chimiei toxicologice 
analitice, organice şi biologice: Tratat de 
chimie analitică, 5 voi.; Manual practic de chimie 
organică. A organizat învăţământul farmace¬ 
utic din ţara noastră. Mare colecţionar de 
piese rare de design de interior, din Germa¬ 
nia, Austria şi de la Veneţia (vitralii, statui, 
piese de mobilier), a lăsat casa memorială 
care-i poartă numele, aflată în aceeaşi curte 
cu Muzeul de Etnografie lăsat de fratele său, 
Nicolae. Membru corespondent al Acade¬ 
miei Române (1925). 

Minulescu, Ion 

(7.01.1881, Bucureşti - 11.04.1944, Bucureşti) 
Poet. După bacalaureat a plecat la Paris cu 
intenţia de a studia Dreptul, dar, fascinat de 
boemă, s-a familiarizat cu literatura simbo¬ 
listă. Citeşte pe Baudelaire, Lautreamont, 
Verhaeren, Maeterlinck. îl cunoaşte pe Jean 
Moreas. întors în ţară, devine membru al 
Societăţii Scriitorilor Români şi al Societăţii 
Autorilor Dramatici. A fost director al Tea¬ 
trului Naţional din Bucureşti. A scris poezie 
simbolistă: Romanţe pentru mai târziu , 1908; 
Strofe pentru toată lumea , 1930, proză simbo¬ 
listă: Roşu, galben, albastru , 1924; Corigent la 
limba română , 1929; şi teatru simbolist. Lau¬ 
reat al Premiului Naţional pentru Poezie al 
Societăţii Scriitorilor Români, 1928. Mem¬ 
bru al PEN Clubului, ofiţer al Legiunii de 
Onoare a Franţei, distins cu Ordinul Palmes 
Academiques al Academiei Franceze. 

Mircea cel Bătrân 

V Basarab, Mircea cel Bătrân 

Mircea Ciobanul 

V Basarab, Mircea al V-lea Ciobanul 

Mi rea, G. D., nume la naştere 
George Demetrescu Mirea 

(1852, Câmpulung Muscel - 
12.12.1934, Bucureşti) 

Pictor. A început Medicina la Bucureşti, 
dar, după un an, s-a mutat la Academia 
de Belle Arte, unde a fost elevul lui Aman, 
Tattarescu şi Stăncescu. în 1877 a însoţit 
trupele române alături de Szathmari, Sava 
Henţia şi Nicolae Grigorescu, realizând 
compoziţii. Graţie lui Ion Ghica a obţinut o 
bursă la Paris, unde a fost elevul lui Ingres la 
Academia de Belle Arte. Expune la Salonul 
din Paris în 1882 Ţăranii secui aduc lui Mihai 
Viteazul capul lui Andrei Bathory, iar la cel din 
1884 Vârful cu dor, legendă română , de 35 m 2 , 
premiată la Expoziţia Universală din Paris 
în 1900. A pictat medalioanele de pe faţada 
Ateneului Român (1888) - Alexandru cel Bun, 
Neagoe Basarab, Bogdan Vodă, Vasile Lupu şi 
Carol I. Din 1891 predă la Şcoala de Belle 



Ion Minulescu loan Mirea 


Arte din Bucureşti, al cărei director a deve¬ 
nit. A lucrat în stilul Şcolii de la Barbizon, 
dar şi mari pânze cu subiect istoric: Vlad 
Ţepeş şi solii turci. Alexandru cel Bun primind 
însemnele de la împăratul din Constantinopol, 
Legenda lui Traian şi a Dochiei. 

Mirea, loan 

(4.04.1912, Răsuceni, jud. Drăgăneşti Vlaşca - 
3.10.1987, Paris) 

Pictor. A absolvit Facultatea de Medicină la 
Bucureşti. A fost medic chirurg la spitalul 
Brâncovenesc. A absolvit, fiind student în 
paralel, şi Şcoala de Belle Arte din Bucureşti. 
A avut prima expoziţie personală în 1938 şi 
a deschis în total 26 de expoziţii personale. 
Considerat unul dintre cei mai buni colorişti 
ai picturii româneşti. în 1946 a obţinut Pre¬ 
miul Atanasie Simu şi al Societăţii Artelor, 
iar în 1947 Premiul Academiei Române. 
A rămas în Franţa din 1966. A primit Pre¬ 
miul Salonului Internaţional de la Antibes 
în 1967, Marele Premiu pentru Sculptură 
şi Arhitectură al Salonului Internaţional de 
Artă Contemporană de la Paris în 1977. 

Mirodan, Alexandru 

(5.06.1927, Budeasa, jud. Argeş - 
10.03.2010, Tel Aviv) 

Dramaturg. A plecat în Israel după 1970 şi 
conduce editura şi revista românească de 
cultură Minimum. Lucrări: teatru - Cerul nu 
există , 1959; Noaptea e un sfetnic bun , 1964; 
Şeful sectorului suflete , 1967; Tovarăşul feudal 
şi fratele său , 1965; Duelul, 1968; Camuflaj, 
1969; Ziariştii, 1970; Ocolul pământului într-un 
surâs, 1980; Contract special de închiriat oameni, 
2001. Scenarii de film - Celebrul 702, 1962; 
Mona, steaua fără nume, după piesa lui Mihail 
Sebastian, 1965. A mai scris: Dicţionar necon¬ 
venţional al scriitorilor evrei de limba română din 
Israel, 1986; Momente din viaţă şi scurte poves¬ 
tiri, 1999; Pilule amare, 2000. 

Miron Cristea 

V Cristea, Miron 

Mişcoi 



Alexandru Mirodan 


Radu Miron 


Miron Românul George G. Mironescu 


Miron, Radu 

(3.10.1927, Codăeşti, jud. Vaslui) 

Matematician. A absolvit Facultatea de 
Matematică-Fizică la Iaşi. Cercetător la Insti¬ 
tutul de Matematică al Academiei Române 
din Iaşi. Profesor invitat în Canada, Germa¬ 
nia, Italia şi Japonia. Contribuţii în domeniul 
geometriei diferenţiale, al aplicaţiilor ei la 
fizica teoretică, topologia algebrică. Nume¬ 
roase noţiuni îi poartă numele: spaţii Miron, 
reper Miron, conexiuni Miron. Lucrări: 
Geometria analitică şi diferenţială , 2 voi., 1968, 
1969; Topologia algebrică, 1974; Backgrounds of 
Arithmetic and Geometry, 1995; The Geometry 
of Higher Order Finsler Spaces, 1998. Membru 
titular al Academiei Române (1993). Este 
membru de onoare al Academiei de Ştiinţe 
a Moldovei. 

Miron Românul 

nume la naştere Miron Moise 
(23.08.1828, Mezieş, jud. Bihor - 
4/16.10.1898, Sibiu) 

Mitropolit. A absolvit Teologia la Arad. S-a 
călugărit la mănăstirea Hodoş Bodrog cu 
numele Miron. Profesor la Institutul Teo¬ 
logic Pedagogic din Arad, inspector şcolar 
al judeţului Caras Severin, episcop de Arad 
(1874), mitropolit al Ardealului (din 1874). 
Membru al Partidului Naţional Român şi 
deputat în Parlamentul de la Budapesta. 
A oferit burse tinerilor români din Transil¬ 
vania pentru studii teologice de la Fundaţia 
Mitropoliei şi Fundaţia Gojdu. 

Mironescu, Athanasie 

prenume la naştere Alexandru 
(12.08.1856, Trohan, jud. Vaslui - 
9.10.1931, Bucureşti) 

Mitropolit. A studiat Teologia la Bucureşti 
şi Cernăuţi. Director al Internatului Teolo¬ 
gic din Bucureşti, profesor la Facultatea de 
Teologie din Bucureşti. Mitropolit (1909). 
S-a călugărit la Cernica sub numele Athana¬ 
sie. Lucrări: Etica evoluţionistă şi etica creştină. 
Studiu asupra eticei lui Herbert Spencer, 1893; 


Manual de teorie morală, 1895; Istoria Bisericii, 
2 voi., 1901. Membru de onoare al Acade¬ 
miei Române (1909). 

Mironescu, George G. 

(28.01.1874, Vaslui - 1949, Bucureşti) 

Jurist şi om politic. Militant pentru unirea 
Transilvaniei cu România. Membru al Parti¬ 
dului Naţional Ţărănesc. A absolvit Dreptul 
şi Literele la Universitatea din Bucureşti. 
Specializare la Paris. Profesor şi decan al 
Facultăţii de Drept din Bucureşti. Ministru 
de Externe, preşedinte al Consiliului de 
Miniştri, ministru de Interne. A contribuit la 
alcătuirea Constituţiei ţării. Lucrări: Lacunele 
noului Cod de procedură civilă, 1902; Enciclope¬ 
dia Dreptului, 1922; Inovaţiunile Constituţiei din 
1938, 1939. Membru de onoare al Acade¬ 
miei Române (1939), exclus în 1948, repus 
în drepturi în 1990. 

Missir, Petru Th. 

(8.10.1856, Roman - 10.06.1929, Bucureşti) 
Publicist. Armean ca origine. A studiat 
Dreptul la Viena şi a fost secretar al Socie¬ 
tăţii studenţilor români România Jună. Doc¬ 
torat în Drept la Berlin. Junimist. Profesor 
la Universitatea din Iaşi. Ca literat a cultivat 
idealul clasic. A lăsat foarte multe articole de 
critică literară, mai ales în Convorbiri literare, 
dar nu le-a publicat şi în volum: O pagină din 
istoria României june, 1892; Generaţiunea noas¬ 
tră, 1892; Junimism, 1897. A strâns fondurile 
necesare ajutorării lui M. Eminescu în peri¬ 
oada bolii. Membru de onoare al Academiei 
Române (1926). 

Mişcoi, Gheorghe 

(9.01.1944, Bărboieni, Republica Moldova) 
Matematician. A absolvit Facultatea de 
Matematică la Universitatea de Stat din Mol¬ 
dova. Specializat în teoria probabilităţilor. 
A lucrat la Institutul de Matematică şi Infor¬ 
matică al Academiei de Ştiinţe a Moldovei. 
A elaborat teoria matematică a proceselor de 
aşteptare cu prioritate şi timp de orientare, 

Gheorghe Mişcoi 


David Mitrany 


Mărie Mitrea 


Gromoslav Mladenatz 


a fondat direcţia de cercetare privind teoria 
probabilităţilor şi aplicaţiile lor. Om Emerit 
al Republicii Moldova. Membru al Institu¬ 
tului de Statistică Matematică (SUA), expert 
internaţional independent în proiectele 
INTAS (Bruxelles). Membru corespondent 
al Academiei de Ştiinţe a Moldovei. 

Mitrany, David 

(1888, Bucureşti - 1975, Londra) 

Specialist în ştiinţe politice. Evreu ca etnie. 
A absolvit London School of Economics 
and Political Science în 1914 şi a lucrat 
la Legaţia Română din Londra în timpul 
Primului Război Mondial şi al Marii Uniri, 
apoi la Foreign Office (Ministerul de 
Externe) din Londra. A fost membru al Par¬ 
tidului Laburist. A făcut parte din Comite¬ 
tul de Avizare pentru Afaceri Internaţionale 
(1918-1931) al Foreign Office şi din echipa 
de conducere a publicaţiilor Manchester 
Guardian şi Economic and Social History of the 
Worl War. A fost profesor invitat la Harvard 
University, School of Economics and Poli- 
tics, Institute for Advanced Study, Prince- 
ton. Din 1944 profesor la Royal Institute 
of International Affaires. Este considerat 
părintele ideii de integrare europeană şi 
fondator al teoriei funcţionalismului inte¬ 
grat. Lucrări: Rumania, her history andpolitics, 
1915; Greater Rumania: a study in naţional ide - 
als, 1917; The land and the peasant in Rumania: 
the War and agrarian reform, 1917-1921, 
1930; The problem of International sanctions, 
1925; The progress of International government, 
1933; The effect of the War in south eastern 
Europe, 1936; A working peace system, 1943; 
The road to security, 1944; A working peace 
system: an argument for the funcţional deve~ 
lopment of International organization, 1946; 
American interpretations; four political essays, 
1946; World unity and the nations, 1950; Atar 
against the peasant: a study in social dogmatism, 
1951; Food and freedom, 1954; The funcţional 
theory ofpolitics, 1975. 


Mitrea, llarie 

(1842, Răşinari - 1904, Răşinari) 

Medic şi explorator. A absolvit Medicina la 
Viena (chirurgie). A lucrat ca medic pe nava 
de cursă lungă Hamburg-Brisbane, fiind pri¬ 
mul român care a ajuns în Australia. A fost 
apoi medic militar în corpul expediţionar 
austro-mexican şi a strâns o bogată colecţie 
de artă aztecă. Medic în armata olandeză, a 
plecat în Indiile Olandeze (Indonezia), unde 
s-a căsătorit cu o băştinaşă şi a avut doi copii. 
A adunat materiale etnografice, mineralo¬ 
gice, faunistice şi floristice de mare valoare, 
din Indonezia şi Noua Guinee, pe care le-a 
donat Muzeului de Istorie Naturală din 
Bucureşti, precum şi unor muzee străine. La 
bătrâneţe s-a întors la Răşinari. Era prieten 
cu Octavian Goga şi Gheorghe Dima. 

Mitrofanovici, Vasile 

(1831, Crasna, Bucovina de Nord - 
9.08.1888, Marienbad) 

Teolog. A absolvit Institutul Teologic la Cer¬ 
năuţi şi Facultatea de Teologie la Viena. Pro¬ 
fesor la Institutul Teologic al Universităţii 
din Cernăuţi, rector al universităţii. Deputat 
în Parlamentul de la Viena (1880-1885). 
Lucrări: Omiletica Bisericii drept credincioase 
răsăritene, 1875. Membru în comitetul de 
conducere al Societăţii pentru Cultura şi 
Literatura Română din Bucovina. 

Mladenatz, Gromoslav 

(5.02.1891, Turnu Severin - 
24.10.1958, Bucureşti) 

Economist. Sârb ca etnie. Doctorat în 
Ştiinţe economice şi sociale la Universi¬ 
tatea din Koln. în 1919 a trecut la Direcţia 
Cooperaţiei Orăşeneşti şi, după patru ani 
(1923), a ajuns la Centrala Cooperativelor 
de Producţie şi Consum. Ulterior a ocupat 
postul de director în cadrul Oficiului Naţi¬ 
onal al Cooperaţiei Române, apoi pe cel 
de director general al Oficiului şi secretar 
general al Consiliului General al Coopera¬ 
ţiei. Profesor la ASE, Departamentul Coo¬ 
perare. Teoretician al cooperatismului în 


ENCICLOPEDIA IDENTITĂŢII ROMÂNEŞTI. PERSONALITĂŢI 


512 




31.10.2011 


17:29:00 























Mocsony 



Dominique Moceanu Dumitru Mociorniţă Leonard Mociulschi Alexandru Mocsony 


linia lui Madgearu. Lucrări: Tratat general de 
cooperaţie, 1933; Istoria doctrinelor cooperatiste, 
1933; Gândirea cooperatistă în România, voi. 1: 
Independenţa economică, 1939. 

Mocanu, Petru 

(1.06.1931, Brăila) 

Matematician. A absolvit Facultatea de 
Matematică-Fizică la Cluj. Profesor la 
Universitatea din Cluj. Profesor invitat la 
Conakry şi Ohio. Contribuţii în domeniul 
funcţiilor de variabilă complexă. Lucrări: 
Asupra razei de stelaritate a funcţiilor univalente, 
1960; Asupra razei de convexitate a funcţiilor 
olomorfe, 1964; Analiză matematică. Funcţii 
complexe, 1982. Preşedinte al Societăţii 
de Ştiinţe Matematice din România (din 
1996). Membru corespondent al Academiei 
Române (din 1992) şi titular (din 2009). 

Moceanu, Dominique 

(30.09.1981, Hollywood, California) 

Gimnastă. Părinţii, Dumitru şi Camelia M., 
plecaţi din România în 1980, au fost ambii 
gimnaşti. Fiica lor a făcut antrenament din 
1990 la Houston cu Bela Karolyi, fostul 
antrenor al Nadiei Comăneci, şi el plecat din 
România. A devenit campioană naţională de 
juniori a SUA în 1994 şi de seniori în 1995. 
A participat la competiţiile internaţionale până 
în 2000. Medaliată cu aur împreună cu echipa 
la Jocurile Olimpice din 1996. în 1998 a deve¬ 
nit singura americană care a cucerit vreodată 
titlul la individual compus (în faţa Simonei 
Amânar, Elenei Produnova şi a Svetlanei 
Korkina), la Jocurile Bunăvoinţei. A fost 
campioană naţională a Americii şi în 1998. 

Mocioni, Andrei, în maghiară Mocsonyi 
(27.06.1812, Budapesta - 
23.04/5.05.1880, Foeni, Timiş) 

Om politic. A militat pentru drepturile 
românilor din Banat şi Transilvania, a fost 
membru al Senatului Imperial de la Viena, 
membru fondator al Academiei Române 
(1866) şi membru de onoare al ei din 1870. 


Mociorniţă, Dumitru 

nume la naştere Dimitrie Codin Ene 

porecla tatălui Mociorniţă 
(15.08.1885, corn. Ţintea, jud. Prahova - 
17.09.1953, Bucureşti) 

Industriaş. A fost remarcat de Ion I. C. Bră- 
tianu la examenul de bacalaureat la Liceul 
Economic Kretzulescu din Bucureşti, care 
i-a oferit o bursă pentru Şcoala Superioară 
de Comerţ din Bucureşti şi pentru Şcoala 
Superioară de Industrie din Paris. A făcut 
practică de management în Anglia şi Ger¬ 
mania. La întoarcere s-a căsătorit cu fiica 
unui industriaş şi a făcut fabrica de încăl¬ 
ţăminte care i-a purtat numele. în timpul 
Primului Război Mondial a produs pentru 
front. A fost deputat şi senator liberal în 
Parlamentul României. A refuzat să fugă în 
străinătate şi a fost arestat (Poarta Albă), dar 
a fost pus în libertate odată cu graţierea de 
după moartea lui Stalin. 

Mociulschi, Leonard 

(27.03.1889, com. Simincea, jud. Botoşani - 
5.04.1979, Braşov) 

General de divizie. Comandant secund al 
Brigăzii 1 Mixte Munte (1941); a acţionat 
în Bucovina de Nord şi a eliberat oraşul 
Cernăuţi. A străpuns apărarea sovietică a 
Nistrului şi a primit Ordinul Mihai Viteazul 
clasa a IlI-a. A participat la luptele din Cri- 
meea şi la asediul Sevastopolului. Divizia a 
fost evacuată din Crimeea pe apă, la capul 
Kerson. în continuare a condus grupul Cri- 
şuri, care a apărat Transilvania contra arma¬ 
tei ungare. A comandat Divizia 3 Munte 
până în Slovacia, pe râul Hron (1944). A fost 
trecut în rezervă în 1947 şi arestat în 1948, 
fiind ţinut fără proces la penitenciarul Jilava 
până în 1955. 

Mocsony, Alexandru, nume la naştere 
Alexandru Mocioni de Foeni 

(4.11.1841, Budapesta - 
20.03.1909, Birchiş, jud. Arad) 

Politician şi compozitor. Aparţinea unei 
familii de aromâni originară din Banat - zona 

Mocsony 


Torontal - atestată înainte de 1750, cu 
numele Muciu sau Muceană, dar originară 
din Aspropotam, Thessalia, şi ajunsă în 
Banat după ce trecuse pe la Moscopole. La 
1780 un Andrei Mocioni solicita lui Iosif al 
Il-lea înnobilarea (cu particula de şi numele 
moşiei Foeni din Banat, maghiarizat Foen. 
Tatăl său, Gheorghe M. de F., a fost deputat 
din partea naţionaliştilor sârbi şi români din 
circumscripţia Moraviţa în Dieta ungară). 
A absolvit Conservatorul probabil la Viena, 
a fost pianist concertant şi a compus muzică. 
La 24 de ani a devenit deputat în Dieta (Par¬ 
lamentul) de la Budapesta. A fondat în 1869, 
la Timişoara, Partidul Naţional al Românilor 
din Banat şi Ungaria (înţelegând prin aceasta 
şi Transilvania), iar în 1893 a fondat, tot la 
Timişoara, ziarul Dreptatea. A fost primul 
care a susţinut înfiinţarea unui teatru în 
limba română în Transilvania şi a înfiinţat 
Muzeul ASTRA la Sibiu, alături de Iosif 
Sterca Şuluţiu şi mitropolitul Nicolae Bălan. 

Mocsony Stârcea, loan I. 

nume la naştere loan I. Stârcea 
(16.05.1909, Cernăuţi - 
1992, lângă Geneva, Elveţia) 

Om politic. Fiu al lui loan V St., şambelan 
al curţii imperiale de la Viena, care a avut 
o relaţie cu Antoniu Mocsony de Foen. 
Acesta, fără urmaşi, l-a înfiat pe primul 
dintre cei trei copii ai lui loan. V St., care 
a adoptat astfel ambele nume. A absolvit 
Literele la Cambridge, Marea Britanie. 
A fost mare maestru de vânătoare al curţii 
regale (Carol al Il-lea), apoi mareşal al curţii 
(până în 1944, când funcţia a fost preluată 
de Constantin Sănătescu). A fost arestat în 

1947 şi judecat în procesul Maniu-Mihala- 
che, fiind condamnat la 15 ani închisoare şi 
confiscarea întregii averi, moştenită atât de 
la tatăl natural, cât şi de la cel adoptiv. A fost 
graţiat în 1962, după ce acceptase să depună 
mărturie contra lui Lucreţiu Pătrăşcanu. 
A fost lăsat să plece din ţară în 1964 şi a trăit 
în Elveţia, foarte retras. 

Moga, Aurel 

(1.11.1903, Veştem, jud. Sibiu - 
19.08.1977, Bucureşti) 

Medic cardiolog. După absolvirea studiilor 
secundare la Sibiu, a urmat cursurile Institu¬ 
tului de Medicină şi Farmacie din Cluj. Din 

1948 a lucrat ca profesor de cardiologie la 
Institutul de Medicină şi Farmacie din Cluj, 
deţinând funcţiile de decan (1949-1950) 
şi apoi de rector (1950-1966). între 1966 
şi 1973 a fost profesor la IMF Bucureşti. 
A studiat sindromul postangios al infecţiei 


streptococice, rolul factorilor de microclimat 
în determinismul patogen şi evolutiv al bolii 
reumatismale, mecanismele de constituire a 
hipertensiunii la tineri, distribuţia valorilor 
tensiunii arteriale şi a nivelului lipidelor 
serice în variate colectivităţi. S-a interesat de 
aspectele medico-sociale ale cardiopatiilor, 
militând pentru organizarea dispensarizării, 
în vederea asigurării unei profilaxii raţionale, 
între 1966 şi 1969 a deţinut funcţia de 
ministru al Sănătăţii şi Prevederilor Sociale. 
Lucrări: Profilaxia şi tratamentul medical al 
reumatismului (1957); Ateroscleroza (1963) - 
în colaborare; Hipertensiunea arterială şi 
ateroscleroza (1970) - în colaborare; Cardio¬ 
patiile cronice majore (1974) - în colaborare. 
Membru al Academiei de Ştiinţe Medicale 
(1969), al cărui preşedinte a fost în perioada 
1969-1977. A obţinut în 1963 titlul de Om 
de Ştiinţă Emerit. A fost ales membru a 
numeroase organizaţii profesionale: Socie¬ 
tatea Internaţională de Cardiologie, Socie¬ 
tatea Unională de Terapeutică din Moscova, 
Societatea medicală J.E. Purlcine din Praga, 
Comitetul consultativ pentru cercetarea 
ştiinţifică medicală de pe lângă Organizaţia 
Mondială a Sănătăţii (1971-1974). Membru 
al Academiei Române (1955), preşedinte al 
Secţiei de ştiinţe medicale. 

Moga, Savu 

(1816, Nicula, jud. Cluj - 

1899, Arpaşul de Sus, jud. Făgăraş) 

Iconar. Cel mai însemnat iconar pe sticlă, 
a „exportat^ (1843) procedeul de lucru 
de la şcoala de iconari din Nicula în zona 
Făgăraşului, unde se moşteneşte până astăzi. 
Influenţat de iconografia rusă în ce priveşte 
tiparele iconografice, a inovat coloristic şi în 
privinţa fundalurilor, care fac recognoscibil 
şi astăzi stilul lui. 

Moga, Vasile 

(1774, Sebeş, jud. Alba - 17.10.1845, Sibiu) 
Episcop ortodox al Transilvaniei. A studiat 
la gimnaziul evanghelic-luteran din Sebeş, 
liceele româno-catolice din Alba Iulia şi 
Cluj. Numit episcop ortodox al Ardealului 
în 1810, călugărit îa Cruşedol, hirotonisit 
arhiereu la Carlovaţ (1811), având reşedinţa 
în Sibiu, unde a păstorit până la moarte. 
A editat mai multe cărţi de slujbă în tipo¬ 
grafii particulare din Sibiu, a acordat burse 
unor tineri teologi la Universitatea din 
Viena, a trimis zeci de pastorale clerului 
şi credincioşilor; pe tărâm politic, a militat 
pentru recunoaşterea românilor ca a patra 
naţiune în Transilvania şi pentru acordarea 
de drepturi politico-sociale. 

Vasile Moga Alexandru Moghioroş Iustin Moisescu Constantin C. Moisil 


Moghioroş, Alexandru 

(23.10.1911 - 1969, Bucureşti) 

Om politic. Secui ca etnie. Muncitor. Intrat 
în Partidul Comunist Român din 1932. 
Devenit asistentul Anei Pauker după grevele 
de la Griviţa din 1933, a fost arestat împre¬ 
ună cu ea şi cu Alexandru Drăghici. Odată 
cu moartea lui Stalin a trecut în echipa lui 
Gheorghe Gheorghiu-Dej şi el a fost acela 
care a anchetat-o pe Ana Pauker. în 1945 a 
organizat sindicatele la Reşiţa, Hunedoara, 
Timişoara şi în Valea Jiului. Membru al Biro¬ 
ului Politic (1950-1954) al PMR, prim-vice- 
preşedinte al Consiliului de Miniştri până 
în 1965. S-a ocupat mult de agricultură pe 
linie de partid. Soiul de struguri de masă 
negri, care seamănă cu hamburgul, îi poartă 
numele. în 1969 a demisionat din toate 
funcţiile (Comitetul Executiv al partidului şi 
secretariatul Comitetului Central), odată cu 
Alexandru Bârlădeanu şi Petre Borilă. 

Moisescu, Iustin 

(5.03.1910, Cândeşti, Argeş - 
31.06.1986, Bucureşti) 

Patriarh al Bisericii Ortodoxe Române 
(1977-1986). A studiat Teologia romano- 
catolică la Strasbourg şi cea ortodoxă la 
Atena. A fost profesor la Facultatea de 
Teologie a Universităţii din Varşovia, apoi 
la Cernăuţi şi Bucureşti. în 1956 a fost ales 
mitropolit al Ardealului, iar în 1977, patriarh 
al Bisericii Ortodoxe Române. A iniţiat resta¬ 
urarea a numeroase monumente de cult 
din România, a condus delegaţii ortodoxe 
române în Anglia, Statele Unite, Canada, 
Germania, Rusia, Malabar (biserica siriană, 
de rit creştin copt), Danemarca, Suedia, 
New Delhi (India), Elveţia (biserica calvină), 
Bulgaria ş.a., fiind unul dintre marii militanţi 
ortodocşi ai veacului XX în favoarea ecume- 
nismului. A iniţiat marea colecţie Părinţi şi 
scriitori bisericeşti, proiectată în 90 de volume, 
precum şi colecţia Arta creştină în România , 
în 6 volume. Lucrări: Ierarhia bisericească în 
epoca apostolică , 1955. A tradus Dogmatica lui 
Hristus Andrutus, 1956. 


Moisil, Constantin I. 

(8.12.1876, Năsăud - 20.10.1958, Bucureşti) 
Profesor de istorie, arheolog şi numismat. 
A fost nepot al vicarului unit Grigore M., 
frate al lui Iuliu M. şi tată al matematicianului 
Grigore C. M. Lucrări: Portretele monetare ale 
Regelui Carol I (1939); Monede vechi româneşti 
găsite în Dobrogea - Tezaurul de la Bădila (1906); 
Numismatica Dobrogei (1916); Monedele dacilor 
(1920); Primele peceţi cu stemele unite ale Moldo¬ 
vei şi Ţării Româneşti (1923); Monetăria Ţării 
Româneşti în timpul dinastiei Basarabilor (1924- 
1925); Monedele împăratului Traian referitoare 
la războaiele cu dacii şi cucerirea Daciei (1929); 
Bănăria lui Dabija-Vodă (1930); Monedele şi 
decoraţiile României , în Enciclopedia României , 
I (1938); Din istoria şcolii de arhivistică (1941); 
Les tetradrachmes de Thasos et de Macedonie I-ere 
et leur circulation en Dacie (1944); O pagină de 
heraldică românească veche (1948-1949); Ponduri 
inedite sau puţin cunoscute din Histria, Callatis, 
Tomis (1957). în 1948 a fost ales membru de 
onoare al Academiei Române. Director al 
Cabinetului Numismatic al Academiei. 

Moisil, Grigore 

(10.01.1814, Şanţ - 3.10.1881, Năsăud) 

Cleric şi om de cultură. Vicar greco-catolic 
al Năsăudului, bunic al academicienilor 
Constantin I. şi Iuliu M. şi străbunic al aca¬ 
demicianului Grigore C. M. La fel ca şi cei 
mai mulţi fii de grăniceri, a urmat cursurile 
şcolii triviale (după împărţirea latină, prelu¬ 
ată de la grecii antici, şcoala era împărţită în 
două cicluri: quadrivia şi trivia, adică un ciclu 
de patru şi unul de trei ani), pentru ca apoi 
să-şi continue studiile în cadrul Şcolii Nor¬ 
male din Năsăud. A continuat gimnaziul la 
Blaj. Aici a studiat Teologia şi Filosofia între 
1831 şi 1840. După terminarea studiilor a 
fost numit în 1841 paroh în Tiha Bârgăului, 
comună ce făcea parte din zona Regimen¬ 
tului II de Graniţă Năsăud. A ajuns vicar 
foraneu al Rodnei şi paroh al Năsăudului. 
Cea mai mare realizare a vicarului a fost înfi¬ 
inţarea la Năsăud, în 1863, a unui gimnaziu, 
al cărui director a fost până în 1868. 

Grigore Moisil 


luliu Moisil 


Angela Moldovan 



Moisil, Grigore C. 

(10.01.1906, Tulcea - 
21.05.1973, Ottawa, Canada) 

Matematician. Strănepot al lui Grigore M. 
Tatăl său a fost Constantin I.M. A absolvit 
Facultatea de Matematică, fiind elev al lui 
Dimitrie Pompeiu, Gheorghe Ţiţeica, Traian 
Lalescu, Anton Davidoglu. în 1930 pleacă 
la Paris, unde studiază la Sorbona cu mari 
matematicieni şi participă intens la viaţa 
ştiinţifică. Este numit conferenţiar la Facul¬ 
tatea de Matematică din Iaşi (1931). Pleacă 
la Roma cu o bursă de studii Rockefeller. 
în 1932 se întoarce şi se stabileşte timp de 
10 ani la Iaşi, legat în mod deosebit de profe¬ 
sorul Alexandru Myller şi de biblioteca aces¬ 
tuia. Ţine primul curs de algebră modernă 
din România, Logica şi teoria demonstraţiei , la 
Universitatea din Iaşi. în paralel începe un 
şir de lucrări despre logicile matematicianu¬ 
lui polonez Lukasiewicz. Cercetările sale de 
logică au stat la baza unei puternice şcoli de 
matematică în ţară şi peste hotare (Argentina, 
Iugoslavia, Cehoslovacia, Ungaria). Publică 
lucrări în domeniile mecanicii, analizei 
matematice, geometriei, algebrei şi logicii 
matematice. A extins în spaţiul cu mai multe 
dimensiuni derivata areolară a lui Pompeiu 
şi a studiat funcţiile monogene de variabilă 
hipercomplexă, cu aplicaţii la mecanică. 
A introdus algebre numite de el Lukasiewicz 
trivalente şi polivalente (numite astăzi algebre 
Lukasiewicz-Moisil) şi le-a întrebuinţat în 
logica şi în studiul circuitelor de comutaţie. 
A elaborat metode noi de analiză şi sinteză a 
automatelor finite şi a avut contribuţii valo¬ 
roase în domeniul teoriei algebrice a meca¬ 
nismelor automate. A insistat şi ajutat mult 
la realizarea primelor calculatoare româneşti. 
A avut contribuţii remarcabile la dezvoltarea 
informaticii şi la formarea primelor gene¬ 
raţii de informaticieni. A primit Computer 
Pioneer Award al societăţii IEEE, în 1996 
(post-mortem). A fost membru al Academiei 
Române, al Academiei din Bologna şi al 
Institutului Internaţional de Filosofie. 


Moisil, luliu 

(15.05.1859, Năsăud - 28.01.1947, Năsăud) 
Publicist. Frate al lui Constantin I.M. 
A absolvit Chimie Industrială, Litere şi Filo¬ 
sofie la Viena. Profesor de gimnaziu laTârgu 
Jiu, stabilit la Bucureşti în 1905, fondator şi 
director al Muzeului Pedagogic şi al Buleti¬ 
nului Muzeului Pedagogic al Casei Şcoalelor. în 
1931 a plecat la Năsăud şi a pus bazele unui 
Muzeu al ţinutului Năsăud. Lucrări: Manual 
de igienă. Corpul omenesc. Funcţiunile de viaţă, 
îngrijirea lui , 1896; Arta decorativă în ceramica 
românească , 1931; Figuri grănicereşti năsăudene, 
2 voi., 1937. Membru de onoare al Acade¬ 
miei Române (1943). 

Molcuţ, Moise, a publicat literatură 
cu pseudonimul Miu Mărgineanu 

(25.12.1909, Toracul Mare, Banatul Sârbesc - 
6.02.2002, Zrenjanin, fost Becicherecul Mare) 
Scriitor. A absolvit liceul la Zrenjanin, iar 
Facultatea de Drept la Universitatea din 
Belgrad. Lucrări: Fata cu ochi miraţi , 2 voi., 
roman, 1972, 1979; Ulmii de la răspântie , 
roman, 1996 (încă două volume nu sunt 
publicate). Cofondator al Societăţii de Lec¬ 
tură a elevilor din Becicherecul Mare (locali¬ 
tate veche, pomenită de Ion Budai-Deleanu 
într-unul din poemele sale), 1926, şi al 
Uniunii Studenţilor Români din Iugoslavia, 
1932, al cărei preşedinte a fost. 

Moldovan, Angela 

(9.09.1927, Chişinău) 

Cântăreaţă de muzică populară. A absolvit 
Literele la Chişinău. După venirea la Bucu¬ 
reşti a fost solista Ansamblului Ciocârlia 
al Ministerului de Interne. A concertat în 
numeroase ţări europene. Cele mai cunos¬ 
cute melodii: „La oglindă" (versuri Coşbuc); 
„Iubesc cum n-am iubit vreodată"; „La 
fereastra cu zorele"; „Mai am un singur 
dor" (versuri Eminescu); „Nu-i niciodată prea 
târziu"; „Pocnind din bici" (versuri Coşbuc); 
„Fata neichii"; „Ia-mi tăicuţă papucei"; 

Moldovan 


„Mi-am făcut bundiţă nouă"; „O lacrimă"; 
„Trandafir de la Moldova". Artistă Emerită. 

Moldovan, loan Micu 
poreclit şi Moldovănuţ 

(13.06.1833, Varfalău, comitatul Turda - 
20.09.1915, Blaj) 

Istoric, teolog, folclorist, filolog şi pedagog. 
Canonic greco-catolic. Face studii de istorie 
şi de teologie, fiind elevul şi continuatorul 
lui Timotei Cipariu. Profesor de teologie la 
Seminarul Greco-Catolic din Blaj, a publicat 
numeroase lucrări istorice. A deţinut func¬ 
ţia de preşedinte al Societăţii ASTRA între 
1894 şi 1901 (după decesul lui Gheorghe 
Bariţiu). Lucrări: Actele sinodali ale Băserecei 
Române deAlbaJulia şi Făgăraşiu (1869-1872); 
Dicţiunarelu latinu-românu pentru începetori 
(1864); Scrisoare adresată probabil lui Matei 
Eminescu, fratele poetului (1899); Geografia 
Ardealului pentru şcolele poporali (1866). Mem¬ 
bru titular al Academiei Române (1895). în 
memoria lui satul Varfalău a fost redenumit 
în perioada interbelică Moldoveneşti (nume 
păstrat până astăzi). 

Moldovan, luliu 

(15.06.1882, Bogata, jud. Mureş - 
19.06.1966, Cluj-Napoca) 

Medic. A absolvit Medicina la Viena şi s-a 
specializat la Praga. A lucrat ca medic la 
Praga şi Viena. A fost epidemiologul-şef al 
armatei austro-ungare (1914-1918), apoi 
secretar general al Resortului Ocrotiri Soci¬ 
ale din cadrul Consiliului Dirigent al Transil¬ 
vaniei (1918-1920). Profesor la Facultatea de 
Medicină din Cluj până în 1947. în perioada 
1932-1947 a fost la conducerea ASTRA. Este 
unul dintre fondatorii şcolii de igienă publică 
şi ocrotiri sociale din România. De numele 
lui se leagă descoperirea reticulinei. Lucrări: 
Principii generale pentru organizarea sănătăţii 
publice în România , 1924; Igiena naţiunii , 1925; 
Organizarea sanitară rurală în România , 1940; 
Biologia familiei şi etnobiologia , 1942; Tratat de 
sănătate publică, 1947. Membru corespondent 
al Academiei Române (1920), exclus în 1948, 
repus în drepturi în 1990. 

Moldovan, Ovidiu luliu 

(1.01.1942, Vişinelu, corn. Sărmaş, jud. Cluj 
interbelic, azi jud. Mureş - 12.03.2008, Bucureşti) 
Actor de teatru şi film. A absolvit Institutul de 
Artă Teatrală şi Cinematografică din Bucu¬ 
reşti (promoţia 1964), la clasa profesorilor 
Marţian Pop şi Octavian Cotescu. A debutat 
în 1965 în piesa Pogoară iarna de Maxwell 
Anderson, pe scena Teatrului Naţional din 
Timişoara. Roluri: în teatru - Dactilografii 
de Schisgall; Pădurea împietrită de Sher- 
wood; Romulus cel Mare de F. Durrenmatt; 



luliu Moldovan Ovidiu luliu Moldovan 


Anotimpurile de Werker; A XH-a noapte de 
W. Shakespeare; Regele Lear de W. Shakes- 
peare; Furtuna de W. Shakespeare; Caligula de 
A. Camus; A 12-a noapte de W. Shakespeare; 
Despot Vodă de V Alecsandri; Jocul ielelor de 
C. Petrescu; Medeea de Seneca; Avram Iancu 
de L. Blaga; în film - Despre o anume fericire, 
1973; Actorul şi sălbaticii, 1974; Patima, 1975; 
Hyperion, 1975; Un om în loden, 1979; Bietul 
Ioanid, 1979; Artista, dolarii şi ardelenii, 1979; 
Pruncul, petrolul şi ardelenii, 1980; Burebista, 
1980; întâlnirea, 1983; Misterele Bucureştilor, 
1983; Punct şi de la capăt, 1986; Cuibul de 
viespi, 1986; Nopţi de cristal, 1994; Craii de 
Curtea Veche, 1995; Crăciun însângerat (pro¬ 
ducţie Canada), 1996. Peste 80 de emisiuni 
de poezie - recitaluri Eminescu. Peste 60 de 
roluri în piese de teatru radiofonic (regizori: 
Constantin Moruzan, Cristian Munteanu, 
Dan Puican, Leonard Popovici ş.a.). Premiul 
UNITER pentru întreaga carieră (2004); 
Ordinul Steaua României în grad de Cava¬ 
ler, conferit post-mortem la 15 martie 2008, 
prin decret al preşedintelui României. 

Moldovan, Roman 

(14.12.1911, Daia,jud. Mureş - 
17.11.1996, Bucureşti) 

Economist şi sociolog. A absolvit Academia 
de înalte Studii Comerciale şi Industriale la 
Bucureşti. Profesor la Institutul de Ştiinţe 
Economice din Bucureşti. A fost membru al 
Consiliului de Stat (1961-1965, 1969-1975) 
şi director al Institutului de Cercetări Econo¬ 
mice al Academiei Române, apoi vicepreşe¬ 
dinte al Consiliului de Miniştri şi preşedinte 
al Consiliului Naţional al Cercetării. A fost 
totodată membru al CC al PCR (1965-1979). 
Lucrări: Mişcarea preţului principalelor produse 
agricole de origine vegetală în România în peri¬ 
oada 1922-1940, 1942; Venitul naţional, 1944; 
Planificare şi sociologie, 1972; Studii de istorie 
economică. Contribuţii la caracterizarea dezvoltării 
forţelor de producţie din România în perioada din¬ 
tre cele două războaie mondiale, 1983. Membru 
titular al Academiei Române (1990). 

Eugenia Moldoveanu Tiberiu I. Morariu 


Moldovanu, Corneliu D. 
nume la naştere Corneliu Vasiliu 

(15.08.1883, Bârlad - 2.09.1952, Bucureşti) 
Scriitor. A absolvit Literele şi Filosofia la 
Bucureşti. Membru fondator al Societăţii 
Scriitorilor Români, apoi preşedinte al ei 
(1921-1923; 1932-1936). A înfiinţat Casa 
Scriitorilor şi sistemul de pensii pentru 
scriitori. Preşedinte al PEN Clubului 
român. A fost director general al teatrelor 
(1924-1926 şi 1927-1928). Prieten cu 
C. Sandu-Aldea, considerat sămănătorist, 
ca şi el. A colaborat intens la Sămănătorul 
(1901-1910). Lucrări: Flăcări , versuri, 1907; 
Cântarea Cântărilor , 1908; Cetatea soarelui şi 
alte poeme, 1910; Fluturii, teatru, 1914; Autori 
şi actori - pagini de critică dramatică, 1920; 
Purgatoriul, 2 voi., roman, 1922. Distins cu 
Legion d'Honeur (1928). Premiul Naţional 
pentru poezie, 1933. 

Moldoveanu, Eugenia 

(19.03.1944, Buşteni) 

Soprană. A studiat pianul din copilărie cu 
Aurel Bobescu. A absolvit Conservatorul 
din Bucureşti ca elevă a Artei Florescu şi a 
lui Hero Lupescu. Solistă a Operei Române. 
Profesoară la Conservator (azi Universita¬ 
tea de Muzică) din Bucureşti. Laureată a 
Concursului Internaţional George Enescu, 
Bucureşti, şi a Concursului Internaţional 
Toulouse, ambele 1970, Marele Premiu la 
Concursul Madama Butterfly, Tokyo, 1973. 
A cântat la Metropolitan Opera, La Scala, 
Opera de Stat din Viena, alături de artişti 
precum Placido Domingo, Jose Carreras, 
Carlo Bergonzi, Alfredo Kraus, Renato Bru- 
son, Giuseppe Taddei, Ruggiero Raimondi, 
Katia Ricciarelli, Nicolai Ghiaurov, sub 
baghetele unor dirijori ca Riccardo Muţi, 
Claudio Abbado, Giusepe Patane, Georges 
Pretre sau Wolfgang Savallish. Repertoriu: 
Don Giovanni, Idomeneo, Flautul fermecat, Nunta 
lui Figaro, Traviata, Luiza Miller, Simon Bocca- 
negra. Emani, Otello, Boema, Madama Butterfly, 
Turandot, Gianni Schicchi, Manon Lescaut, 


Freischutz, Carmen, Năpasta, Oedip. A fost şi 
secretar de stat la Ministerul Culturii (1968- 
1990), director general al Operei Române 
(1993-1995) si parlamentar din partea PDSR 
(1996-2001),' respectiv PSD (2001-2004). 
A deţinut funcţia de vicepreşedinte al Dele¬ 
gaţiei Permanente a BEx. Central al PDSR. 
Laureată a Ordinului Naţional Steaua 
României în grad de Comandor (2004). 

Morariu-Andrievici, Silvestru 
nume la naştere Samuil al Andrii 

devenit la şcoală Andrievici 
(26.10.1818, Mitocu’ Dragomirnei, Suceava - 
15.04.1895, Cernăuţi) 

Cărturar. Unchi al lui Constantin M. 
A absolvit Teologia la Cernăuţi. A scris 
manuale pentru şcolile săteşti: Elementar sau 
Carte de citire, Lepturariu românesc şi a scris 
sonete: Versuri, 1841-1859. 

Morariu, Constantin 

(5.05.1854, Mitocu’ Dragomirnei, Suceava - 
16.03.1927, Cernăuţi) 

Poet şi traducător. Nepot de frate al lui 
Silvestru M.-Andrievici. A studiat Teologia 
la Cernăuţi. Prieten cu Ciprian Porum- 
bescu. A colaborat la Convorbiri literare (cu 
pseudonimul N. Filin). A iniţiat apariţia în 
Bucovina a Deşteptării, gazetă pentru edu¬ 
caţia ţăranilor. A tradus din germană: Poezii 
germane traduse liber, 1890; Versuri de Schiller 
şi Goethe, 1923. A scris Părţi din istoria româ¬ 
nilor bucovineni, 1893-1894. 

Morariu, Tiberiu I. 

(26.09.1905, Salva, Bistriţa-Năsăud - 
30.11.1982, Cluj-Napoca) 

Geograf. A absolvit Facultatea de Ştiinţe 
din Cluj. S-a specializat la Paris. Profesor la 
Facultatea de Geografie a Universităţii din 
Cluj. Preocupat de etnobotanică şi geografia 
populaţiei. Lucrări: Distribuţia geografică a 
populaţiei Transilvaniei, Banatului, Crişanei şi 
Maramureşului, 1940; Stâne în Carp aţii Româ¬ 
niei, 1944; Hidrologia generală, în colaborare, 
1962; Atlasul geografic al RSR, 1964. Membru 
de onoare al Societăţii de Hidrologie din 
Budapesta. Membru corespondent al Aca¬ 
demiei Române. 

Moraru, Anton 

(23.10.1937, Pistruieni, Basarabia) 

Istoric. A absolvit Facultatea de Istorie a 
Universităţii de Stat din Chişinău. Specia¬ 
lizare la Universitatea Taras Şevcenko din 
Kiev. Şi-a început cariera la Universitatea de 
Stat Alecu Russo din Bălţi şi a continuat la 
Universitatea de Medicină N. Testemiţanu 
din Chişinău, unde a fost profesor. A fost 

Moraru 



Constantin Moraru loan Moraru Marin Moraru 


director adjunct al Institutului de Cercetări 
Social-Politice al CC al PCM, între 1990 şi 
1991 director adjunct al Institutului de Şti¬ 
inţe Pedagogice şi Psihologice, iar între 1991 
şi 1998 - şef al Catedrei de istoria românilor 
şi istoria universală a Institutului Naţional 
de Reciclare a cadrelor didactice (azi Institu¬ 
tul de Ştiinţe ale Educaţiei). în 1998-2004 a 
fost prorector pentru ştiinţă la Universitatea 
Real-Umanistă, la Universitatea de Crimina¬ 
listică şi la Universitatea de Stat din Cahul. 
A introdus în circuitul ştiinţei chestiunea 
anexării de către Rusia ţaristă a teritoriilor 
dintre Prut şi Nistru şi politicii ţariste în 
principatele dunărene. A publicat circa 300 
de lucrări ştiinţifice - cărţi, studii monogra¬ 
fice, articole, programe pentru învăţământul 
istoric preuniversitar şi universitar: Istoria 
românilor. Basarabia şi Transnistria: 1812-1993 
(1995), Anul 1918 - ora astrală a neamului 
românesc (1998, în colaborare), Ştiinţa istorică 
în contextul intereselor politice (2003), Metodolo¬ 
gia istoriei (2007), De ce moldovenii sunt români 
(2008), Integrarea europeană: retrospectivă isto¬ 
rică (2008), Introducere în metodologia juridică 
(2008). Membru al colectivului de autori care 
a elaborat prima programă de Istoria români¬ 
lor pentru clasele V-XI ale şcolilor de cultură 
generală din Republica Moldova (1990), 
membru fondator al Societăţii de Sociologie, 
Heraldică şi Arhivistică Paul Gore, membru 
fondator al Societăţii Ştiinţifice Historica, 
membru al conducerii Asociaţiei Istoricilor 
din Republica Moldova, membru fondator 
al Forumului Democratic al Românilor din 
Republica Moldova. Distins cu Medalia de 
Veteran al Muncii. Laureat pentru Ştiinţă 
al săptămânalului Literatura si arta în 2005, 
2006, 2007, 2008, 2009. 

Moraru, Constantin 

(19.06.1926, Chiurt, Basarabia) 

Biolog. A absolvit Facultatea de Agronomie 
a Institutului Agricol din Chişinău. A fost 
director al Institutului de Cercetări pentru 
Culturile de Câmp din Bălţi (a organizat 


construirea blocului principal, a fondat 2 sec¬ 
ţii - de biochimie şi tehnologie, de fiziologia 
plantelor şi microbiologic), apoi director al 
institutului de Pedologie şi Agrochimie, 
director al Institutului de Fiziologie şi Bio¬ 
chimie a Plantelor al ASM. Ministru al Agri¬ 
culturii (1964-1967). Membru fondator al 
Academiei de Ştiinţe a Moldovei. Contribuţii 
în domeniul fiziologiei, biochimici, biofizicii, 
geneticii, citologiei şi ameliorării plantelor. 
Lucrări: jjeucmeue ycnoeuu numanun u ocee- 
u^enuH na 03UMyw nmeHui^y. dKcnepuMewnanb- 
Hbie HaâmoăeHUK (1962). Distins cu Ordinul 
Gloria Muncii, Medalia Dimitrie Cantemir, 
Medalia de Aur a Centrului Internaţional 
Biografic (Cambridge, Anglia). 

Moraru, loan 

(8.09.1927, Dârlos, Sibiu - 20.12.1989, Bucureşti) 
Medic. A absolvit Facultatea de Medicină 
la Cluj şi a fost profesor al facultăţii. Spe¬ 
cializare la Moscova şi Bucureşti. A avut 
contribuţii la dezvoltarea pe baze moderne a 
anatomiei patologice, la folosirea geneticii în 
practica medicală. Lucrări: Tratat de anatomie 
patologică , 3 voi., 1980; Introducere în genetica 
moleculară. Membru al Academiei de Ştiinţe 
Medicale din România, al Societăţii Române 
de Medicină Legală, al Societăţii Franceze 
de Imunologie, al Organizaţiei Mondiale 
a Sănătăţii. Ales post-mortem membru al 
Academiei Române (1990). 

Moraru, Marin 

(31.01.1937, Bucureşti) 

Actor de teatru şi film. A absolvit Insti¬ 
tutul de Artă Teatrală şi Cinematografică 
I.L. Caragiale. A fost actor pe scenele Tea¬ 
trului Tineretului (1961-1964), Teatrului 
de Comedie (1965-1968), Teatrului Lucia 
Sturdza Bulandra (1968-1971) şi Teatru¬ 
lui Naţional I.L. Caragiale (1971-1974). 
Roluri: în film - Haiducii (1965), Un film cu 
o fată fermecătoare (1966), Maiorul şi moartea 
(1967), Răzbunarea haiducilor (1968), Actorul 
şi sălbaticii (1974), Filip cel Bun (1974), Un 

Dragoş Morărescu Maia Morgenstern Mihail Moruzov 


comisar acuză (1974), Un zâmbet pentru mai 
târziu (1974), Elixirul tinereţii (1975), Toamna 
bobocilor (1975), Operaţiunea „Monstrul" 
(1976), Tufă de Veneţia (1977), Iarna bobocilor 
(1977), Concurs (1982), Faleze de nisip (1982), 
Ringul (1983), Masca de argint (1984), Zbor 
periculos (1985), Vară ^sentimentală (1985), 
Cuibul de viespi (1986), în fiecare zi mi-e dor de 
tine (1987), Chiriţa în Iaşi (1987); în teatru - 
Pigulete plus cinci fete de C. Bratu; Chiriţa în 
provincie de V Alecsandri; Ocolul Pământului 
de P. Kohout; Umbra de E. Swartz; Troilus şi 
Cresida de W. Shakespeare; Capul de răţoi de 
G. Ciprian; D'ale carnavalului de I.L. Cara- 
giale; Nepotul lui Rameau de Diderot; Trans¬ 
plantarea inimii necunoscute de Al. Mirodan; 
O noapte furtunoasă de I.L. Caragiale; Romulus 
cel Mare de F. Durenmatt; Azilul de noapte de 
M. Gorki; Take, Ianke şi Cadâr de VI. Popa. 
Din 2002 este Societar de onoare al Teatru¬ 
lui Naţional din Bucureşti. 

Morărescu, Dragoş 

(6.10.1923, Bucureşti) 

Pictor. A absolvit Facultatea de Belle Arte şi 
Facultatea de Arhitectură la Bucureşti, apoi 
Şcoala Superioară de Pictură Bisericească. 
Â debutat în 1943 la Salonul Oficial de la 
Ateneul Român şi a participat, din 1947, la 
toate saloanele oficiale. A avut 34 de expo¬ 
ziţii personale cu desene, guaşe, tempera, 
cerapastel, litografie, tehnici proprii, pictură 
de şevalet, pictură murală în tempera şi 
frescă, gravură pe lemn şi metal. Lucrări ale 
sale se află în muzee din România, Austria, 
Germania, Olanda, Franţa, Italia, Spania, 
Portugalia, Canada, SUA, Australia, Japonia. 
Lucrări: Pasărea Vădastră, Cizeluri (1996), 
La malul Snagovului, Euritmii în jurul Florii 
cu nimb (1999), Corabia de purpură (2001), 
Enaxor (2002), Lizica Codreanu şi avangarda 
pariziană (2002), Cununi (2002). 

Morgenstern, Maia 

(1.05.1962, Bucureşti) 

Actriţă de teatru şi film. Evreică după etnie. 
A absolvit Academia de Teatru şi Film din 


Bucureşti, apoi a jucat la Teatrul Tineretului 
din Piatra Neamţ până în 1988. A apărut 
apoi pe scena Teatrului Evreiesc de Stat din 
Bucureşti, după care s-a alăturat trupei de la 
Teatrul Naţional I. L. Caragiale. Roluri: înge¬ 
rul albastru (der Blaue Engel); Park Your Car in 
Harvard Yard. Este cunoscută mai ales pentru 
rolurile din filmele Balanţa , Cel mai iubit dintre 
pământeni , Patimile lui Hristos (regia Mei Gib- 
son, 2004), dar şi din Privirea lui Ulysse , Omul 
zilei , Patul lui Procust, Orient Express. 

Moroşan, Nicolae 

(1902, Cuconeştii Vechi, jud. Edineţ, Basarabia - 
3.02.1944, Moscova) 

Arheolog. A absolvit Facultatea de Ştiinţe 
Naturale a Universităţii din Iaşi. Specializare 
la Sorbona, doctorat cu o teză despre Pleisto- 
cenul din România. A fost geolog şi arheolog. 
Contribuţii la descoperirea de aşezări paleoli¬ 
tice pe terasele Nistrului şi Prutului. In 1940 
optează pentru Chişinău. Devine directorul 
Muzeului de Etnografie şi Istorie Naturală, 
după care preia Catedra de geologie a Facul¬ 
tăţii de Geografie a Institutului Pedagogic. 
Arestat de NKVD şi trimis la Novosibirsk, 
în Siberia. I se recunoaşte nevinovăţia, este 
eliberat, dar găsit decedat la Moscova, în 
camera de hotel, probabil pentru refuzul de a 
colabora cu noile autorităţi. 

Morţun, Vasile 

(30.11.1860, Roman - 
30.06.1919, Broşteni, jud. Neamţ) 

Ziarist. A absolvit Institutul Academic 
din Iaşi şi Colegiul Sainte Barbe din Paris. 
A urmat Literele şi Filosofia la Paris şi 
Bruxelles, fără a le termina. A fost militant 
socialist. A făcut parte din grupul „gene¬ 
roşilor", trecând la liberali (1899). A fost 
senator, ministru al Lucrărilor Publice, 
ministru de Interne, preşedinte al Camerei 
Deputaţilor. A colaborat la Contemporanul, 
Dacia viitoare, Revista socială, Muncitorul, Cio¬ 
coiul, Munca, Lumea nouă, Flacăra, Viaţa româ¬ 
nească ş.a. A tradus din Lermontov, Tolstoi, 

Moscalenco 


Dostoievski. A scris, în afară de articole 
politice, critică teatrală. Lucrări: Deputatul 
pălmuit , roman, 1882; Versuri şi proză, 1883; 
Zulnia Hâncu, teatru, 1891. 

Moruzov, Mihail 

(8.11.1887, Zebil, jud. Tulcea - 27.11.1940, Jilava) 
Şeful fondator al Serviciului Secret de 
Informaţii al Armatei Române. Lipovean 
ca etnie. Arestat de Ion Antonescu, prim- 
ministru după abdicarea lui Carol al îl-lea, 
a fost asasinat de legionari. N-a absolvit 
nici liceul, dar vorbea, în afară de română 
şi rusă, ucraineana, bulgara, turca şi tătara. 
Şi-a început cariera în 1909, ca agent special 
la Direcţia Generală a Poliţiilor, şi a trecut 
prin toate treptele ierarhice, ajungând în 
1917 în fruntea Serviciului de Informaţii 
al Deltei. Până la sfârşitul războiului, din 
178 de spioni germani trimişi în liniile 
româneşti, 156 au fost prinşi, printre care şi 
colonelul Friederich von Mayer, şeful infor¬ 
maţiilor germane în Dobrogea. Moruzov 
izbuteşte să se insinueze într-o delegaţie a 
armatei ruse care urma să trateze capitu¬ 
larea a două divizii ruseşti în faţa nemţilor 
şi împiedică încheierea acordului până ce 
Comandamentul român reuşeşte să infor¬ 
meze Comandamentul aliat; preia comanda 
unei divizii a Armatei Roşii din zonă, pe 
care apoi o dizolvă; negociază cumpărarea 
flotei ruseşti de pe Dunăre pentru suma 
de două milioane de lei şi numai lansarea 
unui atac neinspirat asupra acesteia împie¬ 
dică finalizarea acţiunii; după încheierea 
războiului descoperă o amplă acţiune a 
serviciilor de spionaj ruseşti care plănuiseră 
subminarea economiei româneşti aruncând 
pe piaţa română 12 milioane de ruble false. 
Serviciul creat de el era echipat cu cele mai 
performante instrumente ce apăruseră la 
vremea respectivă: echipament de înregis¬ 
trare (pe bandă sau pe discuri), microfoane, 
detectoare, oglinzi transparente, periscoape, 
celule fotoelectrice. După 1936 a organizat 
şcoli pentru pregătirea de specialişti în 
radiotelegrafie, fotografie, filmare, amprente 
etc. Cea mai pertinentă recunoaştere a 
poziţiei de înalt profesionalism a SSI sub 
conducerea sa vine de la serviciile de spionaj 
străine. SSI colabora cu serviciile similare 
din Cehoslovacia, Polonia, Iugoslavia, 
Finlanda şi chiar Japonia. Direct sau prin 
câţiva colaboratori de maximă încredere 
(locotenent-colonelul Gh. Petrescu, maio¬ 
rul Constantin Ionescu Micandru) a stabilit 
contacte directe cu serviciile de spionaj ale 
Franţei, Angliei, Italiei şi Germaniei. După 
uciderea lui (din ordinul lui Ion Antonescu), 
Serviciul Special de Informaţii (SSI) avea să 



iasă de sub tutela militară şi să se subordo¬ 
neze nemijlocit şefului statului, sub condu¬ 
cerea lui Eugen Cristescu. 

Moscalenco, Sveatoslav 

(26.09.1928, Bravicea, Basarabia) 

Fizician. Frate geamăn cu Vsevolod M. Soţ 
al Iuliei Boiarschi. A absolvit Facultatea de 
Fizico-Matematici a Universităţii de Stat din 
Chişinău. Specializare la Institutul de Fizică 
al Academiei de Ştiinţe a Ucrainei din Kiev. 
Şef de secţie la Institutul de Fizică Aplicată 
al ASM, Chişinău. Contribuţii în domeniul 
fizicii excitonilor şi biexcitonilor de densitate 
înaltă în semiconductori. O parte din rezul¬ 
tatele obţinute au fost generalizate în comun 
cu prof. D. W. Snoke de la Universitatea din 
Pittsbourgh (SUA). Profesor invitat la Upp- 
sala, Suedia. Lucrări: Bo3e-3UHmmeuH06CKan 
KOHbeHcau,un OKCumonoe u 6u3Kcumono6 
(1970); ConumoHbi u Hymau,UH & 3KcumoHHOu 
oânacmu cneumpa (1980, în colaborare); Bee- 
denue e meopuw 3KCumono6 âonbuiou nnorrmo- 
cmu (1973); Bose-Einstein condensation of exci- 
tons and biexcitons and coherent nonlinear optics 
with excitons (2000, în colaborare). Distins cu 
titlurile de Om Emerit, laureat al Premiului 
de Stat al Moldovei şi Premiul de Stat al 
URSS. Este cavaler al Ordinului Republicii. 
Membru al Academiei de Ştiinţe a Moldovei. 

Moscalenco, Vsevolod 

(26.09.1928, Bravicea, Basarabia) 

Fizician. Frate geamăn cu Sveatoslav M. 
A absolvit Facultatea de Fizico-Matematici 
a Universităţii de Stat din Chişinău. Spe¬ 
cializare la Universitatea Lomonosov din 
Moscova. Elev al lui N. Bogoliubov. Şef de 
secţie la Institutul de Fizică şi Matematică, 
apoi la Institutul de Fizică Aplicată al ASM. 
A generalizat teoria supraconductibilităţii 
pentru metale cu benzi energetice supra¬ 
puse. Colaborator al Institutului Unificat de 
Cercetări Nucleare de la Dubna, Rusia. Pro¬ 
fesor invitat la Universităţile din Changchun 
(China, 1990, 1992/1993), Salerno (Italia, 


m 


521 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:29:01 


dict LZ.indd 521 






















m 


522 


dict LZ.indd 


Moscopol 



Jean Moscopol Serge Moscovici Joseph Moskowitz 


1999, 2001) şi Duisburg (Germania, 2000). 
Lucrări: Memod uccnedoeanun nnomnocmeu 
9/ieKmpoHHbix cocmoHHuu ceepxnpoeobnu^ux 
cnnaeoe (1974); SneKmpoMazHumHue u Kuue- 
munecKue ceoucmea ceepxnpoeobnu^ux cnnaeoe 
c nepeKpueawuţuMucH enepzemuHecKUMU nono- 
caMu (1976); TynnenbHbie ceoucmea ceepx- 
npoeodnvu,ux cnnaeoe (1978, în colaborare); 
K meopuu MemannunecKux cnunoeux cmexon 
(1985); Hu3KomeMnepamypnbie ceoucmea 
Memannoe c ocoâennocmxMu 30hhozo cneumpa 
(1989, în colaborare). Distins cu titlul de Om 
Emerit, cu Premiul de Stat al RM, decorat cu 
Ordinul Insigna de Onoare, Ordinul Repu¬ 
blicii, Medalia D. Cantemir a ASM. Membru 
al Academiei de Ştiinţe a Moldovei. 

Moscopol, Jean 

(26.02.1923, Brăila - 1980, New York) 

Cântăreţ. Grec după etnie. A absolvit 
liceul la Galaţi şi, ca student la Şcoala de 
Aeronautică din Bucureşti, şi-a descoperit 
talentul muzical. A debutat la barul Zissu 
(al bunicului după mamă al fotografului Eli 
Lothar, fiul nelegitim al lui Tudor Arghezi) 
din Bucureşti în 1929. A cântat mai ales 
romanţe. Invitat de actriţa Elvira Popescu la 
Paris în 1947, nu s-a mai întors în ţară, ci a 
plecat la New York, unde s-a implicat în acti¬ 
vitatea comunităţilor româneşti şi a susţinut, 
prin romanţele sale, lupta contra dictaturii 
din România. Cele mai cunoscute romanţe: 
„Vrei să ne-ntâlnim sâmbătă seara?", „Mână 
birjar", „Tot ce-i românesc nu piere". 

Moscovici, Serge 

nume la naştere Ştrul Herş Moscovici 

(1925, Brăila) 

Psiholog. (Fiul său, Pierre M., naturalizat 
francez, social-democrat, a fost raportor al 
Parlamentului European cu prilejul integră¬ 
rii României în Uniunea Europeană). Fiu al 
unui angrosist de grâne, a lucrat pentru firma 
tatălui său la Cahul, Galaţi şi Bucureşti. S-a 
înscris la Facultatea de Filosofie a Universi¬ 
tăţii din Bucureşti, dar a fost exclus din cauza 


legislaţiei antisemite. S-a înscris în 1939 în 
Partidul Comunist Român. A făcut muncă 
forţată (1941-1944) până la intrarea Armatei 
Roşii în România. A fondat, împreună cu 
Isidore Isou, la Bucureşti, în 1944, revista Da 
(o replică la eseul Nu al lui Eugen Ionescu). 
I-a ajutat să plece din ţară (1944-1947) pe 
evreii sionişti. A plecat în Franţa în 1947, 
ajutat de Paul Celan. A absolvit Psihologia la 
Sorbona, audiind şi cursuri de epistemologie 
şi istoria ştiinţelor. Specializare la Institutul 
pentru Studii Aprofundate al Universităţii 
Princeton, la universităţile Stanford şi Yale, 
SUA. Contribuţii la studierea psihologiei de 
grup şi a reprezentărilor sociale. Influenţat 
de Gabriel Tarde. Lucrări: La psychanalyse, son 
image, son public, 1961; Reconversion industrielle 
et changements sociaux. Un exemple: la chapellerie 
dans l'Aude, 1961; Essai sur l'histoire humaine 
de la nature, 1968; La societe contre nature, 
1972; Social influence and social change, 1976; 
L'Age des foules: un trăite historique de psycho- 
logie des masses, 1981; La Machine a faire Ies 
dieux, 1988; Social Representations: Explorations 
in Social Psychology, 2000. Doctor Honoris 
Causa al Universităţii din Iaşi. 

Moskon 

(sec. IVÎ.H.) 

Rege dac. Apare pe monede din regatul 
dacic inscripţionate cu alfabet grec. A luptat 
cu ostile lui Alexandru Macedon ajunse la 
Dunăre. 

Moskowitz, Joseph 

(1879, Brăila - 27.06.1954, New York) 
Muzician. A cântat la ţambal încă de copil, 
alături de tatăl său, într-o echipă de lăutari 
care colinda satele româneşti din lungul 
Dunării. A fost primul care a alcătuit piese de 
muzică tradiţional-religioasă evreiască (lclez- 
mer) pentru acest instrument. A plecat în 
SUA în 1943 şi a cântat în restaurantele din 
New York. A compus peste o sută de cântece 
lăutăreşti în stil românesc ori ţigănesc pentru 
formaţia sa şi a continuat să cânte la ţambal. 

Motăş 


Vasile Moşanu 


Traian Moşoiu 



Constantin Motăş 



Moşanu, Alexandru 

(19.06.1932, Branişte, Basarabia) 

Istoric şi om politic. A absolvit Facultatea de 
Istorie şi Filologie la Chişinău. Profesor la 
aceeaşi facultate a Universităţii din Chişinău 
şi decan al ei. Contribuţii în domeniul ana¬ 
lizei istoriei mişcării muncitoreşti şi al luptei 
de eliberare naţională. Deputat şi preşedinte 
al Parlamentului Republicii Moldova, a mili¬ 
tat pentru adoptarea drapelului tricolor şi a 
stemei statului independent. Din 1993 pre¬ 
şedinte al Congresului Intelectualităţii din 
Moldova. Membru de onoare al Academiei 
Române (1993). 

Moşanu, Vasile 

(23.09.1955, Grăseni, Republica Moldova) 

Pictor. A absolvit Şcoala de Arte Plastice la 
Chişinău şi Universitatea de Arte Plastice, 
Facultatea Pictură, Secţia artă murală, Tal- 
linn, Estonia. A lucrat ca designer la Fabrica 
M.I. Kalinin din Tallinn, apoi profesor la 
Şcoala de Arte Plastice pentru Copii din Chi¬ 
şinău. Membru al grupului artistic Zece. Ple¬ 
cat în Canada în 1996, este profesor de artă 
la Şcoala St. Cyril şi Methodius din Ottawa. 
Revenit profesor în 2001 la Chişinău. A avut 
expoziţii în Moldova, Rusia, Canada, Estonia, 
Germania, Suedia, România, SUA. Distins 
cu premiul al II-lea la Concursul republican 
pentru vitraliu din Tallinn. 

Moşoiu, Traian 

(2.08.1868, Tohanul Nou, jud. Braşov - 
15.08.1932, Bucureşti) 

General de armată. A absolvit liceul Andrei 
Şaguna din Braşov şi studiile militare la 
Budapesta şi Wiener Neustadt, Viena. 
A lucrat la garnizoana din Sibiu. A fost avan¬ 
sat general de brigadă în 1917 şi guvernator 
militar al Transilvaniei în 1919. A condus 
Grupul de Armate Nord care a eliberat Tran¬ 
silvania (luptele de la Oradea), contribuind 
astfel la Marea Unire. Eliberat la cerere din 
armată, s-a înscris în Partidul Liberal şi a 
fost ministru de Război (1920) în guvernul 


Vaida Voevod. în 1922 a fost desemnat titular 
la Ministerul Comunicaţiilor şi Ministerul 
Industriei şi Comerţului, a condus comisia 
pentru organizarea încoronării regelui Ferdi- 
nand I la data de 15 octombrie 1922. O sta¬ 
tuie a sa a fost dezvelită la Oradea, iar o stradă 
din Cluj şi una din Oradea îi poartă numele. 

Motăş, Constantin 

(8.06.1891, Vaslui - 15.01.1980, Bucureşti) 
Biolog, ecolog şi hidrobiolog. Rudă cu Şte¬ 
fan Zeletin (n. Motăş). A studiat la Faculta¬ 
tea de Ştiinţe din Iaşi, Secţia ştiinţe naturale, 
unde a fost elevul lui Paul Bujor, Ion Borcea, 
Ion Simionescu, Mihai David, Al. Popovici, 
Petre Bogdan ş.a. A făcut studii de speciali¬ 
zare la Institutul de Zoologie al Universităţii 
din Basel (Elveţia) şi la Universitatea din 
Grenoble (Franţa), unde absolvă, în 1926, 
piscicultură şi hidrobiologie aplicată. în 
1928 îşi ia doctoratul la Universitatea din 
Grenoble. întors în ţară, devine profesor 
agregat de zoologie aplicată şi entomolo¬ 
gie (1932) şi, din 1937, profesor titular la 
Catedra de zoologie descriptivă a Facultăţii 
de Ştiinţe din Iaşi. Concomitent, între 1930 
şi 1936, a fost conferenţiar şi apoi profesor 
de zoologie aplicată şi entomologie la Facul¬ 
tatea de Agronomie a Universităţii din Iaşi, 
unde a ţinut primul curs de hidrobiologie 
şi piscicultură din România. A funcţionat 
la Iaşi timp de 25 de ani, până în 1940, 
când s-a transferat la Catedra de zoologie a 
Facultăţii de Ştiinţe Naturale a Universităţii 
din Bucureşti, unde a lucrat până când a 
fost arestat (ca adept al lui Titel Petrescu, 
1949-1956). între 1936 şi 1940 a condus 
Muzeul de Istorie Naturală din Iaşi şi Staţi¬ 
unea Zoologică Marină de la Agigea, contri¬ 
buind din plin la organizarea şi dezvoltarea 
acestor instituţii ştiinţifice. împreună cu S. 
Karaman şi P.A. Chappuis a pus bazele unei 
noi ştiinţe, freatobiologia. Numele său apare 
în toate monografiile de istorie publicate în 
ţară. Prorector al Universităţii din Bucureşti. 
Director al Muzeului de Istorie Naturală 

Motornîi 


din Iaşi. Director al Staţiunii Zoologice de 
la Agigea. Director al Staţiunii Zoologice 
Sinaia. Director al Muzeului de Istorie 
Naturală Gr. Antipa. Director al Institutului 
de Speologie Emil Racoviţă. Preşedinte al 
Comisiei Monumentelor Naturii din Mol¬ 
dova. Redactor-şef al Analelor Universităţii 
Al.I. Cuza. Redactor-şef al Revistei VasileAda- 
machi. A fost preocupat de problema apelor 
interioare şi, mai ales, a celor montane. 
A militat pentru punerea în valoare a apelor 
de munte pe baza limnologiei moderne şi a 
cunoaşterii factorilor biotici şi abiotici favo- 
rizanţi pentru repopularea lor. Membru al 
Uniunii Internaţionale de Limnologie Teo¬ 
retică şi Aplicată (1928), membru al Socie¬ 
tăţii de Zoologie din Franţa (1966), membru 
al Muzeului de Istorie Naturală din Franţa 
(1972), membru al secţiunii de pescuit a 
Organizaţiei Mondiale FAO. Membru al 
Academiei Române (1948). 

Motornîi, Dmitri 

(15.10.1925, Spask, reg. Kirovograd, Rusia) 
Director de imagine. Rus ca etnie. A absolvit 
Institutul de Cinematografie la Moscova. 
A lucrat la Moldova Film. S-a remarcat 
deopotrivă în filmul artistic şi în cel docu¬ 
mentar: Călătorie în april (în colaborare), 
1962; Strada ascultă , 1963; Ultima lună de 
toamnă , 1965; Monologul, 1967; A iubi , 1968; 
Singur în faţa dragostei , 1969; Furtul, 1970; 
Nume salvat, 1972; Spicul din Bugeac, 1972; Te 
cânt, Moldovă!, 1974; Ce-i trebuie omului, 1975; 
Balada moldovenească, 1977; Suspectul, 1978; 
Iată-mă-s , am sosiţi, 1979; Un bătrân ducea un 
cal, 1980; Şoseaua, 1981; Cine va intra în ultimul 
vagon, 1986. Distins cu Diploma de Onoare a 
Prezidiului Sovietului Suprem al RSSM. 

Moţa, Ion I. 

(5.06.1902, Orăştie - 
13.01.1937, Majadahonda, Spania) 

Militant politic. A început Dreptul la Sorbona, 
a continuat la universităţile din Cluj, Iaşi şi l-a 
terminat la Grenoble. A fondat la Cluj grupul 
naţionalist Acţiunea Românească (inspirată 
de Acţiunea Franceză a lui Ch. Maurras) şi a 
fuzionat cu Liga Apărării Naţional-Creştine a 
lui A.C. Cuza (1923), având drept scop ucide¬ 
rea politicienilor şi evreilor care „trădaseră şi 
corupseseră" viaţa naţiunii. Arestat, a devenit 
după un an lider al Frăţiilor de Cruce legi¬ 
onare iniţiate de Corneliu Zelea Codreanu. 
A fost unul dintre fondatorii Grăzii de Fier 
(Legiunea Arhanghelului Mihail), 1927. 
A participat la Congresul Fascist Internaţio¬ 
nal de la Montreaux, 1934. A plecat în 1936 
în Spania, ca să lupte contra republicanilor în 


războiul civil. A murit pe frontul Madridului, 
la Mahadahouda, alături de Vasile Marin. 
Au fost îngropaţi cu onoruri naţionale, în 
prezenţa miniştrilor de Război din Germania, 
Italia, Japonia, Spania (franchistă), Portugalia, 
Polonia. 

Moţoc, Mircea D. 

(3.06.1916, Dăeşti, Vâlcea - 
23.10.2006, Bucureşti) 

Inginer agronom. A absolvit Facultatea de 
Agricultură la Bucureşti. Profesor la Insti¬ 
tutul Agronomic din Bucureşti şi director la 
Institutul de Cercetări Horticole. Cercetări 
în domeniul proceselor de eroziune, crite¬ 
rii pentru aşezarea culturilor pe versanţi. 
Lucrări: Folosirea raţională a terenurilor corodate. 
Staţiunea de cercetări Perieni, 1977; Combaterea 
eroziunii solurilor în vii prin măsuri agrotehnice, 
1953; Eroziunea solului şi problemele privind 
combaterea ei, 1980. Membru al Academiei 
de Ştiinţe Agricole şi Silvice din România, 
membru al Academiei Române (1990). 

Movilă 

Dinastie de origine boierească şi care a dom¬ 
nit cu precădere în Moldova, cu începere de 
la finele veacului al XVI-lea. Ea vine pe tron 
după urmaşii târzii ai dinastiei Muşatinilor 
şi ai lui Alexandru Lăpuşneanu. Primul a 
fost Ieremia Movilă (1595-1600), urmat de 
Simion Movilă, fratele său. Mihai Movilă, fiu 
al lui Simion, Constantin Movilă şi Alexan¬ 
dru Movilă, fii ai lui Ieremia, Miron-Barnov- 
ski-Movilă, Moise Movilă (1633-1634), fiu 
al lui Simion. în Ţara Românească a domnit 
doar Simion Movilă (1601-1602, care, în 
tentativa de a păstra ideea de unitate a ţări¬ 
lor române promovată de Mihai Viteazul, 
şi-a coordonat fiul, Gavril Movilă, pe care 
l-a pus domn în Ţara Românească). Petru 
Movilă a fost mitropolitul Kievului. Fetele 
familiei Movilă s-au căsătorit mai ales cu 
nobili polonezi, unde dinastia era cunoscută 
ca Mohyla. Şi bărbaţii familiei s-au căsătorit 
cu nobile poloneze. Astfel, Simion M. a avut 
ca soţie pe Melania Zolkiewska. 

Movilă, Boris 

(6.10.1928, Hâjdieni, jud. Bălţi) 

Editor, publicist. Fiu al unui deportat în 
Siberia. A absolvit Institutul Pedagogic şi 
Facultatea de Istorie şi Filologie la Univer¬ 
sitatea de Stat din Moldova. Specializare 
la Moscova în editare de carte. Membru 
al Colegiului de Scenarii la Moldova Film. 
Redactor-şef adjunct la Editura Cartea Mol¬ 
dovenească, apoi secretar de redacţie la Edi¬ 
tura Enciclopedică Gh. Asachi din Chişinău. 

Movilă 



Dmitri Motornîi Ion Moţa Boris Movilă leremia Movilă 


A coordonat colecţiile Poezii, Debut şi 
Opere alese. A tradus în română clasici ruşi. 
Membru al Uniunii Cineaştilor din URSS. 
Distins cu Medalia Meritul Civic. Maestru 
Emerit al Artei din Republica Moldova. 
Coautor al cărţii Destine Româneşti (2004). 

Movilă, Gheorghe 

(~ 1540, laşi - 7.02.1605, laşi) 

Mitropolit al Moldovei (1588-1591; 1595- 
1605). Fiu al logofătului Ion (Ioanichie) M. 
S-a călugărit de tânăr la Probota, a fost egu¬ 
men la Suceviţa veche, episcop de Rădăuţi 
şi apoi mitropolit. L-au vizitat patriarhii 
ecumenici leremia II şi Teolipt II, Ioachim 
V al Antiohiei, Sofronie al Ierusalimului, a 
ctitorit mănăstirea Suceviţa împreună cu 
fraţii săi, domnii leremia şi Simion M. 

Movilă, leremia 

(jumătatea secolului al XVI-lea - 1606, laşi) 
Domn al Moldovei (1595-1600; 1600-1606), 
venit cu sprijinul hatmanului polon Jan 
Zamoyski. Mama sa era fiica nelegitimă a 
lui Petru Rareş (un Muşatin), iar fraţii săi, 
Simion (domn şi el) şi Gheorghe, mitropolitul 
Moldovei. Soţia sa a fost Elisabeta Izlozeanu. 
Fiii săi erau Alexandru şi Constantin. Ambii 
au domnit în Moldova. A reconstruit mănăs¬ 
tirea Suceviţa, primul ctitor fiind Ştefan cel 
Mare. Prima oară a fost detronat de Mihai 
Viteazul, care a fost înfrânt de polonezi şi 
aceştia l-au impus pe Simion M., fratele său. 

Movilă, Petru 

(1596, Suceava - 22.12.1646, Kiev) 

Mitropolit al Kievului, Haliciului şi a toată 
Rusia Mică (adică Ucraina), om de cultură. 
Fiu al domnului Moldovei Simion Movilă, 
nepot de frate al mitropolitului Moldovei 
Gheorghe Movilă, nepot de frate al domnului 
Moldovei leremia Movilă. Ultima familie 
domnească pământeană în Moldova, după 
care, din pricina atitudinii antiotomane, 
domnii pământeni au fost înlocuiţi cu fana¬ 
rioţi. Ca mitropolit a luptat pentru unitatea 


ortodoxiei răsăritene atât contra otomanilor, 
cât şi împotriva catolicismului polon, care 
se extindea către sud. S-a călugărit la Kiev 
(Lavra Pecerska) şi la 31 de ani a ajuns arhi¬ 
mandrit. A apărat ortodoxia de catolicism, 
inclusiv prin activitate tipografică. Ca urmare 
a unirii de la Brest-Litovsk din 1596, a pus 
bazele unor colegii (Lavra, Bratska) pe baza 
cărora se va dezvolta Academia Duhovni¬ 
cească de la Kiev, 1633. A sprijinit alegerea 
ca rege al Poloniei a lui Wladislav I, în 1632, 
care a recunoscut unele din vechile drepturi 
şi libertăţi ale ortodoxiei: recunoaşterea 
legală a Mitropoliei Ortodoxe a Kievului, cu 
episcopiile Lvov, Luţk, Przemsyl şi Mstislav; 
menţinerea Frăţiilor ortodoxe; restituirea 
tuturor bisericilor luate de uniţi (greco-cato- 
lici) şi dreptul pentru ortodocşi de a ocupa 
demnităţi de stat. în 1631 a înfiinţat la Kiev 
o academie după model occidental, cu limba 
de predare latină, aceasta fiind cea mai veche 
instituţie de învăţământ superior a slavilor 
ortodocşi. A creat o reţea de şcoli eparhiale, 
după modelul lui Chirii Lukaris (pentru 
spaţiul grec): Kiev, Viniţa, Luţk, ca şi una de 
tipografii: Kiev, Lvov, Vilna. A inclus spaţiul 
românesc în acest proces - de altfel Vasile 
Lupu procedase şi el la construirea învăţă¬ 
mântului după modelul lui Lukaris - şi i-a 
trimis o tipografie mitropolitului Dosoftei al 
Moldovei, ca şi altele la Câmpulung, Govora, 
Târgovişte. A trimis profesori pentru colegiul 
latin înfiinţat de Vasile Lupu la Iaşi. Lucrarea 
sa de căpătâi, Mărturisirea ortodoxă , 1640, a 
fost cercetată de Sinodul de la Kiev şi de la 
Iaşi, tradusă în greceşte de Meletie Sirigul şi 
aprobată de sinoadele de la Alexandria, Con- 
stantinopol, Antiohia, Ierusalim, devenind 
manual de învăţătură al întregii ortodoxii 
răsăritene. Lucrarea a fost tradusă, încă din 
veacul al XVII-lea, în 15 ediţii greceşti, 
slavo-ruse, slavo-sârbe, ca şi în olandeză, 
germană, engleză, maghiară. Radu şi Şerban 
Greceanu au tradus-o în româneşte, Buzău, 
1691. Alte lucrări: lucrarea canonico-juridică 
Nomocanonul , 1629; Evanghelia învăţătoare sau 

Movilă 




Petru Movilă 


Simion Movilă 


Ludovic Mrazec 


# 


m 

Cazania , 1637; lucrarea polemică Lithos sau 
Piatra aruncată din praştia adevărului , 1644. 
A editat Istoria lui Varlaam şi Ioasaf 1638. 
A fost canonizat de Biserica Ortodoxă din 
Ucraina în 1996. La festivităţi a participat şi o 
delegaţie a Bisericii Ortodoxe Române, con¬ 
dusă de mitropolitul Nestor al Olteniei. Fes¬ 
tivităţile au început la Bucureşti, au continuat 
la Suceviţa şi la Chişinău şi s-au încheiat la 
Kiev, cu o sesiune academică şi bisericească. 

Movilă, Simion 

(a doua jumătate a sec. al XVI-lea, laşi - 
1607, laşi) 

Domn al Ţării Româneşti (1600-1602) şi al 
Moldovei (1606-1607). Frate cu Ieremia M. 
A fost căsătorit cu o nobilă polonă. A fost pus 
pe tronul Munteniei de generalul polonez Jan 
Zamoyski, după ce l-a învins pe Mihai Vitea¬ 
zul la Teleajen în octombrie 1600. Armata de 
sprijin, 4 000 de polonezi şi de moldoveni, 
pradă ţara cumplit, mai ales după respingerea 
unui nou atac al lui Mihai la 21 noiembrie 
1600. A fost alungat de fraţii Buzeşti, care 
l-au pus domn pe Radu Şerban Basarab. 
A venit pe tronul Moldovei la moartea fra¬ 
telui său, Ieremia, care era domn. Deoarece 
a închinat ţara otomanilor, a fost otrăvit de 
trimişi polonezi. Este îngropat la Suceviţa. 

Moxa, Mihail 

(sfârşitul sec. al XVI-lea, probabil între 1585 
şi 1590 - 1650, mănăstirea Bistriţa, Oltenia) 
Cronicar. A lăsat Cronograful {De începutul 
lumiei de~ntâiu) r 1620, prima istorie universală 
în limba română, care merge de la Facerea 
Lumii până la 1489, cu ştiri despre popoarele 
antice (evrei, asirieni, egipteni, perşi, români) 
şi medievale (bulgari, sârbi, turci), stăruind 
însă asupra istoriei Bizanţului; aminteşte şi 
de unele lupte ale domnilor români cu tur¬ 
cii: Mircea cel Bătrân, Iancu de Hunedoara, 
Ştefan cel Mare. La baza ei stă o versiune sla¬ 
vonă a cronicii lui Constantin Manasses (din 
veacul al XH-lea, care a constituit şi modelul 
lui Macarie), cronica lui Ioan Zonaras, ca 
şi Biblia. A fost tipărit pentru prima oară de 


B.-P. Hasdeu în Cuvente den bătrâni. Tot el 
a tradus în româneşte Pravila de la Govora 
(1640-1641), cu două ediţii, una pentru Ţara 
Românească şi una pentru Transilvania, ceea 
ce însemna o tentativă timpurie de unificare 
legislativă a spaţiului românesc. 

Mrazec, Ludovic 

(17.06.1867, Craiova - 9.06.1944, Bucureşti) 
Geolog, specialist în exploatarea petrolului. 
Etnie cehă. A studiat la Şcoala Superioară de 
Farmacie de la Bucureşti şi Geneva. Profesor 
la Facultatea de Ştiinţe a Universităţii din 
Bucureşti. La Expoziţia Internaţională de la 
Paris (1900) a prezentat prima hartă a forma¬ 
ţiunilor de sare din România, iar la Congresul 
Mondial al Petrolului (1907) a lansat teoria 
cutelor diapire şi a explicat apariţia petrolului 
din materia organică. El a definit termenul de 
„diapir" şi fenomenul de „diapirism" (defor¬ 
mări plastice şi ridicarea sării prin străpunge¬ 
rea formaţiunilor de deasupra zăcământului) 
pentru sarea gemă, demonstrând că ele pot 
oferi o capcană eficace pentru zăcămintele 
de hidrocarburi. Sub conducerea sa, în 
1920, a fost elaborată prima hartă geologică 
a României. în 1907 este ales preşedinte al 
Congresului Internaţional al Petrolului. 
Fondator şi director al Institutului Geologic 
al României. Ministru al Industriei şi Comer¬ 
ţului, a contribuit la redactarea Legii minelor 
din 1924. A fost primul geolog român care 
a susţinut originea organică a petrolului şi a 
subliniat rolul proceselor de bituminizare în 
natură. în 1927 a deţinut funcţia de ministru 
al Comerţului şi Industriilor. în aprilie 1930 
este ales primul preşedinte al Societăţii Geo¬ 
logice a României. Este autorul a peste 100 
de lucrări ştiinţifice, susţinând de asemenea 
conferinţe în numeroase domenii: minele 
de aur din România, clasificarea flişului 
românesc, depozitele de sulf din România, 
originea lacurilor sărate, originea loessu- 
lui, exploatările miniere din România etc. 
Membru al Academiei de Ştiinţe şi Litere din 
Cracovia, al Academiei de Ştiinţe a Franţei, al 
Societăţii Imperiale de Ştiinţe din Moscova, 

al Societăţii Geologice din Belgia, al Comi¬ 
siei Internaţionale a Petrolului din Londra. 
Membru al Academiei Române (1905). în 
perioada 1932-1935 a fost preşedinte al 
Academiei Române. 

Mudrea, Andrei 

(29.04.1954, Mitocul Vechi, Republica Moldova) 
Pictor. Coleg cu Andrei Rurac şi elev al lui 
Mihai Grecu la Şcoala de Arte Plastice din 
Chişinău. A făcut parte din grupul Zece, 
mişcare postimpresionistă. A avut expoziţii 
în Moldova, România, Polonia, Ucraina, 
Franţa, Portugalia, Germania, Italia. Meda¬ 
lia de Argint la Moscova, 1988, la concursul 
de pictură. 

Miiller, Herta 

(17.08.1953, Niţchidorf, jud. Timiş) 

Scriitoare. Germană ca etnie (comunita¬ 
tea şvabilor), tatăl său a fost deposedat de 
bunuri la naţionalizare, deoarece a luptat 
în Waffen SS în al Doilea Război Mondial. 
A absolvit Facultatea de Limbi Germanice 
la Universitatea din Timişoara. A făcut parte 
din grupul anticomunist şi separatist stu¬ 
denţesc Aktionsgruppe Banat. A refuzat să 
colaboreze cu Securitatea Română şi a fost 
trimisă pentru reeducare la întreprinderea 
Tehnometal. A făcut traduceri din literatura 
germană în română, a lucrat la câteva grădi¬ 
niţe şi a fost redactor la revista Orizont din 
Timişoara. După volumul de debut, Ţinu¬ 
turi joase (1982), publicat şi în RFG cu titlul 
Niederungen (şi necenzurat), i s-a interzis să 
publice. A emigrat în RFG în 1987, a reve¬ 
nit în România după 1989 pentru diverse 
evenimente culturale. Lucrări: Der Fuchs war 
damals schon derjăger (1992); Herztier (1994); 
In der Falie (1996); Heute wăr ich mir lieber 
nicht begegnet (1997); Der fremde Blick oder das 
Leben ist ein Fiirz in der Laterne (1999); Heimat 
ist das , was gesprochen wird (2001); Der Kbnig 
verneigt sich und totet (2003), tr. rom. Regele 
se-nclină şi ucide (2005); Atemschaukel , 2009; 
Lebensagst und Worthunger (2010). Membră 
a Academiei Germane pentru Limbă şi 


Literatură. A fost nominalizată de Germania 
în 1999 şi 2008 la Premiul Nobel pentru 
literatură, pe care l-a primit în 2009. 

Mumuleanu, Barbu-Parls 

(1794, Slatina - 21.05.1836, Bucureşti) 

Poet. Autodidact. în poezia lui este vizibilă 
trecerea de la clasicism la preromantism. 
Lucrări: Rost de poezii, adică stihuri , 1820; 
Caracterurile. Stihuri bachiceşti , 1825; Plân¬ 
gerea şi tânguirea Valahiei asupra nemulţemirii 
streinilor ce au derăpănat-o, 1825, scrisă după 
pagubele provocate de Eteria; Odă râvnitoare 
spre învăţături , scrisă cu prilejul deschiderii 
colegiului Sf. Sava din Bucureşti. 

Mungiu, Cristian 

(27.04.1968, laşi) 

Regizor. A absolvit Facultatea de Engleză la 
Universitatea din Iaşi şi a lucrat ca profesor. 
Apoi a absolvit Academia de Teatru şi Film 
din Bucureşti (1998), fiind regizor secund la 
Train de vie, filmul regizorului francez Radu 
Mihăileanu. Lungmetrajul său, Occident, 
2002, a obţinut Marele Premiu la Festivalul 
de Film Transilvania şi a fost prezent la Fes¬ 
tivalul de la Cannes la secţiunea Quinzaine 
des Realisateurs. A obţinut Marele Premiu al 
Festivalului Internaţional de Film de la Can¬ 
nes - Palme d r Or şi nominalizarea la premi¬ 
ile Globul de Aur în 2007, cu filmul 4 luni, 3 
săptămâni şi 2 zile. Alte filme: Mariana (1998); 
Mâna lui Paulista (1999); Zapping (2000); 
Obiecte pierdute (2005); Amintiri din Epoca de 
Aur (2009). Distins cu Ordinul Naţional 
Steaua României în grad de Cavaler (2007). 

Munteanu, Basil 

(31.12.1897, Brăila - 1.06.1972, Paris) 

Istoric literar şi comparatist. Discipol al lui 
Ramiro Ortiz. A absolvit Literele la Paris şi 
a frecventat cincisprezece ani bibliotecile 
pariziene înainte de a deveni profesor la 
Universitatea din Bucureşti. A rămas în 
Franţa după război. A scris studii despre 
literatura română: Panorama de la litterature 
roumaine contemporaine (Panorama literaturii 

române contemporane), Paris, 1938, tradusă 
imediat în engleză, germană, italiană, lite¬ 
ratura universală: De la metodă la cunoaştere 
literară , 1941; Permanenţe franceze. De la Des- 
cartes la Giraudoux, 1946, şi s-a remarcat ca 
un comparatist de talie europeană: Episodes 
kantiens en Suisse et en France (Episoade kantiene 
în Elveţia şi Franţa), 1935; Constantes dialec- 
tiques en litterature et en histoire (Constante dia¬ 
lectice în literatură şi în istorie), 1967. Apreciat 
în mod deosebit de Paul Hazard şi Fernand 
Baldensperger, a fost secretar de redacţie la 
Revue de la litterature comparee. I-a cunoscut 
pe Paul Valery, Henri Focillon, Paul van 
Tieghem. A scris partea de literatură română 
din studiul Histoire des litteratures, 3 voi., Paris. 
Membru corespondent al Academiei (1939), 
exclus în 1948 şi reconfirmat în 1990. 

Munteanu, Dan 

(2.06.1937, Cluj-Napoca) 

Biolog. A absolvit Facultatea de Ştiinţe 
Naturale la Universitatea din Cluj. Cerce¬ 
tător la Institutul de Cercetări Biologice din 
Cluj. Specializat în ornitologie. Lucrări: Ele¬ 
mente avifaunistice de câmpie în bazinul montan 
al Bistriţei, 1963; Contribuţii asupra sistematicii 
şi răspândirii pitulicilor (Phylloscopus) în Româ¬ 
nia, 1964; Observaţii ornitologice în obicinele 
Bucovinei, 1968; Ghid de practică geologică, geo¬ 
grafică şi biologică în partea centrală a Carpaţilor 
Orientali, 1970; Prognoza matematică în studiul 
declinului populaţiilor de animale, 1981; Atlasul 
provizoriu al păsărilor clocitoare din România, 

1992. Membru corespondent al Academiei 
Române (1999). 

Munteanu, Francisc 

(9.04.1924, Veţel, jud. Hunedoara - 
7.04.1993, Bucureşti) 

Prozator şi regizor de film. Autodidact. 
A scris romane cu problematică şi caracte¬ 
rologie complexă: în oraşul de pe Mureş, 1954, 
Premiul de Stat; Statuile nu râd niciodată, 1957; 
Terra di Sienna, 1962; Profesorul de muzică, 
1968; încotro?, 1970; Strada semaforului, 1972; 
Pistruiatul, 1976; Hoţul, 1980; Oameni, fapte, 
amintiri, 1981; Dincolo de ziduri, 1983; Barajul, 
1986; Scrisori din Calea Lactee, 1989; Cont secret, 

1993, şi scenarii de film: Furtuna, Pistruiatul. 

Munteanu, Gavriil 

(7.02.1812, Vingard, comitatul Alba - 
17/29.12.1869, Braşov) 

Cărturar şi traducător. A absolvit Dreptul 
şi Filosofia la Cluj. Profesor la seminariile 
din Buzău şi Râmnicu Sărat, apoi la Braşov, 
unde a devenit director. A făcut parte din 
comitetul de redacţie al Gazetei de Transil¬ 
vania. Lucrări: Geografia biblică sau Descrierea 
locurilor însemnate prin fapte biblice, 1854; 


Gramatica română pentru clasele gimnaziale, 
1860-1861; Gramatica latină, 1863; Dicţionar 
german-român, 1853-1854. Membru fonda¬ 
tor al Academiei Române (1866). 

Munteanu, George 

(14.04.1924, Bravicea, Basarabia - 
8.11.2001, Bucureşti) 

Critic şi istoric literar. A absolvit Filologia la 
Cluj. Profesor la Universitatea din Bucureşti. 
Cunoscut mai ales prin studiile de emi- 
nescologie: Eudemonologia lirică eminesciană, 
1968; Stadiul actual al cercetărilor eminesciene, 
1971; Hyperion, voi. I, Viaţa lui Eminescu, 
1973; Istoria literaturii române • Epoca marilor 
clasici, 1980; Eminescu şi eminescianismul • 
Structuri fundamentale, 1987; Eminescu şi ano¬ 
timpurile posterităţii (1998). 

Munteanu-Murgoci, Gheorghe 
nume la naştere Gheorghe Manolache 

(20.06.1872, Macin - 5.03.1925, Bucureşti) 
Geolog, mineralog şi pedolog. A absolvit 
Facultatea de Ştiinţe a Universităţii din 
Bucureşti, secţiile de matematică şi ştiinţe 
fizico-chimice. în timpul studenţiei, împre¬ 
ună cu profesorul Ludovic Mrazec, a făcut 
cercetări geologice şi petrografice în regiunea 
Dobrogei şi a Carpaţilor Meridionali. După 
terminarea studiilor universitare pleacă la 
specializare în Austria şi apoi în Germania. 
Teza sa de doctorat (1900), tratând probleme 
de petrografie, este distinsă cu menţiunea 
Magna Cum Laude a Universităţii din 
Miinchen. în 1903 devine primul docent 
universitar din România în mineralogie, în 
lucrarea sa tratând problema chihlimbarului 
românesc. Face călătorii de studiu în Anglia, 
America, Rusia şi California. Din 1908 acti¬ 
vează ca profesor de mineralogie şi geologie 
la Şcoala Naţională de Poduri şi Şosele din 
Bucureşti, iar când aceasta se transformă 
în Şcoala Politehnică, îi este încredinţată 
Catreda de mineralogie (1920). împreună 
cu Nicolae Iorga şi Vasile Pârvan şi-a înscris 
numele printre fondatorii Institutului de 
Studii Sud-Est-Europene din Bucureşti. 
Din 1923 este preşedinte al Comisiei Inter¬ 
naţionale de Cartografie a Solului. Creaţia 
sa cuprinde, pe de o parte, studii de geolo- 
gie-mineralogie-petrografie, iar pe de altă 
parte, studii asupra solurilor din România. 
A realizat studii asupra Dobrogei, Carpaţilor 
Meridionali, Masivului Parâng, Munţilor 
Lotrului. A descoperit lotritul - înscriind 
în geologie un nou mineral. în legătură cu 
studiile petrografice, mineralogice şi tecto¬ 
nice, mare importanţă o prezintă cercetările 
sale privind bogăţiile subsolului românesc, 
fiind cel dintâi care a precizat condiţiile de 
zăcământ ale petrolului din Oltenia. A fost 

întemeietorul şcolii româneşti de pedologie, 
în 1909 prezentând prima schiţă de hartă 
agro-geologică a ţării la scara 1:2 500 000. 
A descoperit noi minerale şi zăcăminte de 
substanţe minerale utile şi a elaborat teorii 
intrate în patrimoniul ştiinţei mondiale, 
împreună cu un grup de profesori, fizicieni 
şi alţi oameni de ştiinţă a ajutat la pornirea 
mişcării de cercetaşi din România şi la dez¬ 
voltarea organizaţiei Cercetaşii României. 
Lucrări: Sinteza geologică a Carpaţilor Sudici ; 
Zonele naturale de soluri din România; Etudes sur 
Ies sols arables de la Roumanie; Câmpia Română ; 
Balta Dunării; Cercetări geologice asupra Dobro- 
gei nordice, cu privire specială la rocile paleozoice 
şi eruptive ; Terţiarul din Oltenia cu privire la 
sare, petrol şi ape minerale. în 1924 a fost ales 
membru de onoare al Comitetului Asociaţiei 
Internaţionale a Ştiinţei Solului şi director 
al proiectului „Harta pedologică a Europei". 
A fost membru corespondent al Academiei 
Române (1923). Premiul Academiei Române 
pentru geologie îi poartă astăzi numele. 

Munteanu, Nicodim 

nume la naştere Nicolae Munteanu 

(6.12.1864, Pipirig, jud. Neamţ - 
27.02.1948, Bucureşti) 

Al doilea patriarh al Bisericii Ortodoxe 
Române (1939-1948). A absolvit Teologia la 
Kiev. Director al Seminarului Sf. Andrei din 
Galaţi. Episcop de Huşi (1912), arhiepiscop 
al Chişinăului şi Hotinului (1918-1919), 
stareţ al mănăstirii Neamţ, mitropolit al 
Moldovei (1935), în care calitate a hotă¬ 
rât ridicarea Palatului Mitropolitan şi a 
Seminarului teologic. Patriarh al României 
(din 1939). Lucrări: Ortodoxia şi creştinismul 
apusean , 1912; Lămuriri asupra Bibliei , 1930; 
Lămuriri asupra calendarului , 1936; Cuvântul 
Bisericii pentru războiul sfânt , 1941. Membru 
de onoare al Academiei Române (1918). 

Munteanu, Radu 

(20.04.1945, Beiuş, jud. Bihor) 

Inginer. A absolvit Institutul Politehnic din 
Cluj. A făcut rugby ca student şi a continuat 


să joace vreme de 15 ani. De asemenea, a 
participat, în 1974, în Elveţia, la cursa de 
100 km şi a câştigat un premiu. în prezent 
este rector al Universităţii Tehnice din Cluj. 
Domenii de cercetare: senzori şi traductoare, 
instrumente de măsurare, reglaj şi control 
automat, fiabilitatea sistemelor. S-a ocupat 
de prezenţa României la Salonul de Inven- 
tică din Elveţia şi a adus în ţară premiul pen¬ 
tru ROBOSCAN, un scaner pentru maşini 
de mare tonaj. Preşedinte al filialei Cluj a 
Academiei de Ştiinţe Tehnice din România. 

Munteanu, Romul 

(18.03.1926, Călanul Mic, jud. Hunedoara - 
17.03.2011, Bucureşti) 

Critic literar. A absolvit Literele la Cluj şi 
s-a specializat la Leipzig, unde şi-a susţinut 
doctoratul. Profesor la Universitatea din 
Bucureşti, director la Editura Univers. S-a 
ocupat în mod deosebit de literatura uni¬ 
versală. A scris monografii: Brecht, 1966, şi 
lucrări de analiză: Larsa tragică , 1970; Noul 
roman francez, 1973; Cultura europeană în epoca 
Luminilor, 1974, Premiul Uniunii Scriitorilor; 
Metamorfozele criticii europene moderne, 1975; 
Jurnal de cărţi, 7 voi., 1974-1998; memorii: 
O viaţă trăită, o viaţă visată, 2001; Viaţă în ceaţă 
sau cântecul lebedei, 2005. 

Murata, Simion 

(1887, Cotiujenii Mari, Basarabia - 
20.08.1917, Chişinău) 

Gazetar. A absolvit Dreptul la Universitatea 
din Kiev. Director al ziarului Cuvântul mol¬ 
dovenesc. Contribuie la reconstituirea Socie¬ 
tăţii Culturale Moldoveneşti, la consolidarea 
bazei editoriale de la Chişinău. Lucrări: 
Cine-s moldovenii. Din istoria neamului, 1917. 
A murit asasinat. 

Murariu, Dumitru 

(1940, Bacău) 

Biolog. A absolvit Biologia la Universitatea 
din Bucureşti. Din 1988 director al Muzeului 
de Istorie Naturală Gr. Antipa din Bucureşti. 

Dumitru Murariu Valeriu Muravschi Gheorghe Mureşan 


Lucian Mureşan 


A desfăşurat proiecte de prezentare a 
colecţiilor muzeului în Brazilia, a restaurat 
clădirea şi a extins spaţiul de expunere. 
Fondator şi redactor-şef al publicaţiei Tra- 
vaux du Musee d'Histoire Naturelle Grigore 
Antipa. Lucrări: Observations concerning the 
form, size, structure and spreading of sebaceous 
and sudoriferous glands in the Erinaceus europa - 
eus L.; L'etude anatomo-histologique des glandes 
mamaires chez Ies insectivores (Mammalia) de 
Roumanie, 1974; Contribution a la connaissance 
de la distribution et de l'ecologie des Mammiferes 
de la zone du Delta du Danube et du Lac Razelm 
(Roumanie), 1981; Aspecte faunistice şi ecologice 
privind mamiferele din nord-vestul României, 
1987; Lespetits mammiferes (Mammalia, însec- 
tivora et Rodentia) du nord de la Moldavie (Rou¬ 
manie), 1993; Commented list of the Mammal 
species susceptibles for being included in the Red 
Book of the Romanian fauna, 2000. Membru 
al American Society of Mammologists, al 
EUROBATS. Membru corespondent al 
Academiei Române (din 2006). 

Muravschi, Valeriu Tudor 

(31.06.1948, Şirota, Orhei, Republica Moldova) 
Om politic. A absolvit Facultatea de Econo¬ 
mie a Institutului Politehnic din Chişinău. 
A lucrat ca economist-şef, Direcţia preţuri, 
la mai multe instituţii centrale din Chişinău. 
Ministru al Finanţelor în Guvernul Mircea 
Druc. Prim-ministru (1991-1992), a avut 
de făcut faţă conflictului din Transnistria. 
Fondator al Partidului Naţional Ţărănesc 
Creştin şi Democrat din Republica Mol¬ 
dova (1993). Deputat în Parlament pe lista 
Blocului pentru o Moldovă Democratică şi 
Prosperă (1998-2001). Partidul său s-a unit 
cu alte forţe şi au fondat împreună Partidul 
Liberal (2002), din conducerea căruia a făcut 
parte. Distins cu Ordinul Gloria Muncii al 
Republicii Moldova. 

Mureşan, Gheorghe 

(14.02.1971, Triteni, jud. Cluj) 

Baschetbalist. A absolvit liceul la Cluj 
şi a intrat în sport la vârsta de 19 ani. 


Cu o înălţime de 2,35 m şi o greutate de 
135,5 kg, este jucătorul cel mai înalt care 
a jucat vreodată în NBC. A jucat în Franţa 
(1992-1993), apoi la Washington. A jucat 
şi în film: My Giant (1998), HBO First Look 
(1998); Eminem (2000); Giants: Friend or Foe 
(2003). 

Mureşan, Lucian 

(23.05.1931, com. Firiza, azi cart. Ferneziu 
din Satu Mare) 

Arhiepiscop greco-catolic. A început Insti¬ 
tutul Teologic Catolic cu rang universitar 
din Alba Iulia, într-o perioadă când Biserica 
Greco-Catolică fusese pusă în afara legii. 
Prin urmare, descoperit ca aparţinând aces¬ 
tui cult, a fost exmatriculat. Şi-a terminat 
studiile în clandestinitate. A fost hirotonisit 
în 1964. Mitropolitul Alexandru Todea 
l-a instalat în 1986 ordinariu al episcopiei 
greco-catolice de Maramureş. După 1989, 
când cultul greco-catolic a ieşit din clandes¬ 
tinitate, papa Ioan Paul al Il-lea l-a numit 
episcop de Maramureş. Prin grija noului 
episcop s-a deschis la Baia Mare, în 1990, un 
Institut de Teologie cu grad universitar. Este 
arhiepiscop major al Bisericii Române Unite 
cu Roma, greco-catolică, şi arhiepiscop de 
Alba Iulia şi Făgăraş. 

Mureşanu, Andrei 

nume la naştere Mureşianu 
(16.11.1816, Bistriţa - 
24.10.1893, Braşov) 

Poet. Frate cu Iacob Mureşianu. Cu ei începe 
o lungă tradiţie de Mureşeni intelectuali la 
Braşov. George Bariţiu l-a chemat la Braşov 
ca profesor în Şchei. A scris versuri în mani¬ 
era Văcăreştilor. A rămas pentru poezia „Un 
răsunet", 1848, cunoscută mai târziu cu titlul 
„Deşteaptă-te române", muzica de Anton 
Pann, în prezent imnul naţional al României. 
A scris şi articole despre dezvoltarea artelor, 
în care a fost influenţat de Herder: „Arţile 
sau măestriile cele frumoase", 1853. 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:29:04 

































Murgescu 



Andrei Mureşanu Camil Bujor Mureşanu lacob Mureşianu Costin Murgescu 


Mureşanu, Camil Bujor 

scris uneori Mureşan 
(20.04.1927, Turda) 

Istoric. A absolvit Facultatea de Istorie a 
Universităţii din Cluj, a fost profesor şi 
decanul ei. Profesor invitat la Columbia 
University din New York. Lucrări: Ioan 
de Hunedoara şi vremea sa, 1957; Revoluţia 
burgheză din Anglia, 1964; Erdely tortenete, 
2 voi., 1964 (în colaborare); Monumente 
istorice din Turda, 1968; Beziehungen zwischen 
der rumănischen und săchsischer Forschung im 
19 und 20 Jahrhundert, Koln-Wien, 1988; 
Naţiune, naţionalism. Evoluţia naţionalităţilor, 
1996; John Hunyadi. Defender of Christendom, 
Iaşi-Oxford-Portland, 2001. Membru titular 
al Academiei Române (2006), preşedintele 
filialei din Cluj a Academiei Române. 

Mureşianu, lacob 

(28.11.1812, Rebrişoara, Bistriţa-Năsăud - 
29.09.1887, Braşov) 

Publicist, poet şi om politic. Frate cu Andrei 
Mureşanu. A absolvit Teologia şi Filosofia 
la Blaj. Profesor de latină la gimnaziul 
romano-catolic din Braşov. A sprijinit 
înfiinţarea gimnaziului român din Braşov. 
A luptat pentru drepturile politice şi cultu¬ 
rale ale românilor din Transilvania. A militat 
pentru contribuţia ardelenilor la nevoile 
Războiului de Independenţă (1877). A con¬ 
tribuit la apariţia Gazetei de Transilvania şi a 
Foii pentru minte, inimă şi literatură. Membru 
al ASTRA. Membru de onoare al Academiei 
Române (1877). 

Murgeanu, Gheorghe 

(17/30.06.1901, Bucureşti - 
30.06.1984, Bucureşti) 

Geolog. A absolvit Facultatea de Ştiinţe 
la Bucureşti. Profesor la Facultatea de 
Mine şi Metalurgie a Şcolii Politehnice din 
Bucureşti. Rector la Institutul de Petrol şi 
Gaze. Contribuţii la cercetarea Cretacicului 
românesc, a stratigrafiei României, a rezer¬ 
velor de cărbuni din Pliocen. A sprijinit cu 


expertiza geologică proiectele hidroener¬ 
getice de la Zănoaga, Porţile de Fier ş.a. 
Membru în comisia de redactare a hărţii 
tectonice a Europei. Preşedinte al Societăţii 
de Ştiinţe Geologice din România, membru 
de onoare al Asociaţiei Cehoslovace pentru 
Mineralogie şi Geologie, membru al Societă¬ 
ţii Geologice din Polonia. Membru titular al 
Academiei Române (1955). 

Murgescu, Costin 

(27.10.1919, Râmnicu Sărat - 
30.08.1989, Bucureşti) 

Economist. A absolvit Academia Comerci¬ 
ală la Bucureşti. Director al Institutului de 
Cercetări Economice al Academiei Române, 
consilier la Consiliul de Miniştri, redac- 
tor-şef al revistei Viaţa economică. Membru 
al comitetului de direcţie al Centrului 
de Ştiinţe Sociale UNESCO de la Viena. 
Lucrări: Reforma agrară din 1945, 1946; 
Cooperarea economică internaţională în cadrul 
ONU, 1967; Aspecte economice ale Conferinţei 
general-europene pentru securitate şi cooperare, 
1970; Japonia în economia mondială, 1982; 
Mersul ideilor economice la români, 2 voi., 1987, 
1990. Membru al International Conference 
of Agricultural Economists, reprezentant al 
României la Consiliul Economic şi Social al 
ONU. Membru corespondent al Academiei 
Române (1963). 

Murgescu, Ioan 

(27.03.1846, Buzău - 5.03.1913, Bucureşti) 
Contraamiral. A absolvit Şcoala Navală din 
Brest ca bursier al statului român. A fost 
încadrat în 1866 în Corpul Flotilei române, 
fiind comandant pe nava România. în 1877 a 
condus o şalupă torpiloare cu care a scufun¬ 
dat nava monitoare a otomanilor. A primit 
ordinul rusesc Sf. Vladimir cu spade şi rozete 
şi Steaua României, devenind comandant al 
Corpului Flotilei. A fost inspector al navi¬ 
gaţiei şi porturilor (1882-1886). Din 1888 
până în 1901 a fost din nou comandant al 
Corpului Flotilei, cu rang de contraamiral. 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 531 


% 


31.10.2011 


m 


531 


17:29:04 




















Murgu 


m 


532 


dict LZ.indd 



loan Murgescu Eftimie Murgu Mie G. Murgulescu George Murnu 


Murgu, Eftimie 

(7.11.1805, Rudăria, azi Eftimie Murgu, 
jud. Caraş Severin - 12.05.1870, Budapesta) 
Filolog. A absolvit Filosofia la Szegedin, 
unde a fost coleg cu Damaschin Bojâncă, 
şi Dreptul la Pesta. Profesor la Academia 
Mihăileană din Iaşi, apoi la Sf. Sava la Bucu¬ 
reşti, unde a întemeiat în 1840 asociaţia 
revoluţionară Frăţia, împreună cu Alexandru 
Filipescu, asociaţie al cărei membru a fost şi 
Nicolae Bălcescu. Arestat, a fost expulzat şi 
s-a întors în Banat. Paşoptist, a fost arestat 
după 1848 şi în Banat. A susţinut cultura, 
folclorul, limba şi literatura română în 
tradiţia Şcolii Ardelene. Lucrările sale s-au 
publicat postum: Scrieri , 1969. 

Murgulescu, Mie G. 

(27.01.1902, Cornu, judeţul Dolj - 
28.10.1991, Bucureşti) 

Chimist. A absolvit Facultatea de Ştiinţe 
a Universităţii din Cluj. Specializare la 
Leipzig. Profesor la Institutul Politehnic 
din Timişoara, unde a fost şi rector, apoi 
la Universitatea din Bucureşti, unde a fost 
de asemenea rector. Ministru al învăţă¬ 
mântului, al învăţământului şi Culturii, 
vicepreşedinte al Consiliului de Stat şi al 
Marii Adunări Naţionale. A adus contribu¬ 
ţii la studierea combinaţiilor moleculare şi a 
elaborat metode conductometrice şi poten- 
ţiometrice pentru dozarea wolframitelor, 
în dozarea cianurilor de fier. S-a ocupat 
de descompunerea termică a metanului. 
Lucrări: Introducere în chimia fizică, Influenţa 
solventului asupra reacţiilor dipol-dipol , Forţe 
şi potenţiale intermoleculare. Membru al 
academiilor de ştiinţe din Budapesta, Mos¬ 
cova, New York, Praga, Sofia, al Societăţii 
Franceze de Chimie, al Societăţii Internaţi¬ 
onale de Electrochimie. Membru titular al 
Academiei Române (1952). Vicepreşedinte 
(1959-1963) şi preşedinte (1963-1966) al 
Academiei Române. 


Murnu, George 

(1.01.1868, Veria, Macedonia - 
17.11.1957, Bucureşti) 

Traducător. Aromân. Şi-a luat doctoratul în 
Litere la Munchen. A fost profesor de arhe¬ 
ologie la Universitatea din Bucureşti. A dat 
cea mai bună traducere în versuri a Iliadei 
(1916) şi Odiseei (1924) lui Homer. A scris 
şi versuri proprii, în manieră clasicizantă: 
Gânduri şi vise , 1898. Membru al Academiei 
(1923), reconfirmat (1948). 

Muruziuc, Gheorghe 

(19.11.1930, Făleşti, Basarabia - 
25.09.1998, Făleşti) 

Electrician. A făcut 8 clase, apoi a urmat 
o şcoală de meserii din Rusia, a lucrat în 
Abhazia, apoi la o mină de cărbuni în regi¬ 
unea Rostov. în 1962 revine în Moldova, 
se angajează muncitor la fabrica de zahăr 
din Alexăndreni, Sângerei. Nu s-a împă¬ 
cat niciodată cu versiunea oficială despre 
„eliberarea” Basarabiei la 28 iunie 1940, 
despre foametea din 1946-1947, despre 
deportările intelectualilor şi gospodarilor 
est-pruteni. A cutezat să-i scrie lui Brejnev 
despre fărădelegile din jur, însă cele aşter¬ 
nute pe hârtie au ajuns la comitetul de par¬ 
tid şi, drept răspuns, a fost numit „duşman 
al puterii sovietice”. Vorbea argumentat şi 
convingător nu numai între prieteni, dar 
şi la adunări despre discriminarea cadrelor 
naţionale şi invitarea din alte regiuni ale 
URSS a unor specialişti „calificaţi”, despre 
ignorarea obiceiurilor tradiţionale, despre 
starea precară a limbii şi culturii, conside¬ 
rând că unica salvare constă în declararea 
independenţei RSSM, ori în unirea aces¬ 
teia cu România. Deoarece nimic din cele 
gândite şi rostite de el nu se înfăptuia, s-a 
decis să acţioneze concret. Din proprie 
iniţiativă, cu mâna sa şi pe cheltuială pro¬ 
prie, a confecţionat un tricolor românesc 
şi l-a arborat pe clădirea fabricii de zahăr 
din Alexăndreni (28 iunie 1966), ca protest 

Gheorghe Muruziuc Gavriil Musicescu Florica Musicescu Gheorghe Mustea 


împotriva ocupării nelegitime a Basarabiei 
româneşti de către URSS la aceeaşi dată în 
1940. Pe tot parcursul anchetei şi-a apărat 
cu demnitate opţiunea politică (fără avocat) 
şi la 16 noiembrie 1966 a fost condamnat - 
de către Judecătoria Supremă a RSSM - la 
doi ani privaţiune de libertate, regim gene¬ 
ral, pe care i-a ispăşit la Sverdlovsk (Rusia). 
A fost reabilitat printr-o hotărâre a aceleiaşi 
instanţe la 11 martie 1991. 

Mushong, lacob, prenume la naştere Jacob 
(1868, Chichinda, Banatul Sârbesc - 
13.12.1923, Lugoj) 

Industriaş. Şvab ca etnie. împreună cu 
socrul său a înfiinţat reţeaua de fabrici de 
ţiglă şi cărămidă Bohn&Mushong (Lugoj, 
Jimbolia, Cărpiniş, Budapesta). A cumpărat 
şi modernizat staţiunea Buziaş, i-a construit 
gară şi club de noapte. 

Musicescu, Gavriil 

(20.03.1847, Ismail, sudul Basarabiei, 
acum în Ucraina - 21.12.1903, laşi) 
Compozitor. Tată al Floricăi M. Ionel şi 
Păstorel Teodoreanu erau Musicescu după 
mamă. Urmează timp de 4 ani Seminarul 
Teologic din Huşi, după care studiază la 
Conservatorul de Muzică din Iaşi. După 
absolvirea conservatorului a fost numit 
profesor de muzică la Ismail. Aici are ocazia 
de a cunoaşte repertoriul coral bisericesc 
al clasicilor ruşi. Fiind un iscusit dirijor de 
cor şi având serioase înclinaţii spre com¬ 
poziţie, a fost trimis la Petersburg, unde a 
urmat cursurile de armonie şi polifonie, 
întors în ţară (1872), este numit profesor 
de armonie la Conservatorul de Muzică 
din Iaşi, apoi director (1901-1903). A iniţiat 
acţiuni menite să contribuie la educarea 
muzicală a publicului larg. Dezvoltarea 
orchestrei conservatorului şi organizarea 
unor conferinţe cu ilustraţii muzicale au 
constituit un început lăudabil. Din 1876 a 
devenit şi dirijorul corului mitropoliei din 
Iaşi, pe care-1 va conduce până la sfârşitul 


vieţii. Lucrări: piese corale - Cântecul lui 
Ştefan cel Mare , 1883; Cu tărie înainte , 1885, 
scrisă cu prilejul jubileului de jumătate de 
veac al Academiei Mihăilene din Iaşi; Arme, 
arme şi Oşteanul român , pe versuri populare, 
1877; Hora de la Plevna, pe versuri de Vasile 
Alecsandri; Ca un glob de aur, pe versuri de 
Dimitrie Bolintineanu. Elevii săi, Ion Vidu şi 
Timotei Popovici, veniţi din Banat să înveţe 
la Iaşi, ca şi Enrico Mezzetti, Al. Zirra ş.a., au 
continuat tradiţia maestrului lor. 

Musicescu, Florica 

(21.05.1887, laşi - 19.03.1969, Bucureşti) 
Pianistă. Fiică a lui Gavriil M. A studiat 
pianul la Iaşi. A fost profesoară la Academia 
Regală de Muzică (viitorul Conservator) de 
la Bucureşti. Considerată unul dintre fonda¬ 
torii şcolii româneşti de pian. I-au fost elevi: 
Dinu Lipatti, Radu Lupu, Dan Grigore, 
Madeleine Cantacuzino, Paul Dan, Sorin 
Enăchescu, Mihai Brediceanu, Svetlana 
Protich, Marietta Orlov, Myriam Marbe, 
Mîndru Katz, Tâmâs Vesmâs, Shulamitha 
Shapira ş.a. 

Mustea, Gheorghe 

(1.05.1951, Mândreşti, Republica Moldova) 
Compozitor şi dirijor. A absolvit Institutul 
de Arte, Secţia suflători (flaut) şi Secţia 
dirijorat (elevul lui I. Alterman) la Chişinău. 
Stagiu la Orchestra Simfonică Academică a 
Filarmonicii D. Şostakovici din Leningrad. 
Profesor la Institutul de Arte din Chişinău. 
Dirijor al Orchestrei Simfonice Teleradio 
Moldova, împreună cu care a susţinut con¬ 
certe în India, Bulgaria, Mongolia, Franţa, 
Italia, Germania, Elveţia, România, Ungaria, 
Cehoslovacia, Norvegia, Coreea de Sud şi în 
toate ţările fostei URSS. Lucrări: Concertul 
pentru orchestră nr. 1 , 1980, Premiul pentru 
Compoziţie la Concursul de la Moscova; 
Alexandru Lăpuşneanu , operă, 1990. Distins 
cu titlul de Artist al Poporului, laureat al 
Premiului de Stat, cavaler al Ordinului 

Musteaţă 


Republicii Moldova. Membru corespondent 
al Academiei de Ştiinţe a Moldovei. 

Musteaţă, Valentin 

(23.04.1938, Nezavertailovea, Transnistria) 
Inginer. A absolvit Facultatea de Termoteh- 
nică a Institutului Politehnic din Odessa. 
Specializare la Institutul de Termofizică 
Tehnică al Academiei de Ştiinţe din Ucraina. 
Profesor la Universitatea Tehnică a Mol¬ 
dovei. Este fondator al şcolii de termo- 
energetică industrială. Cercetările de bază 
se referă la termoenergetica industrială şi 
procesele termice ale instalaţiilor şi maşi¬ 
nilor din industria alimentară. Lucrări: 
TennoeudeneHue maâaKa npu cfjepMeHmau,uu 
(1973, în colaborare); Tenno- u MaccooâueH 
eo enaMHbix Mamepuanax e oneKmpunecKux 
nonnx bucokou nacmomu (1985); Termodina¬ 
mica tehnică şi procese tehnologice. Distins cu 
premiul special pentru contribuţia la dez¬ 
voltarea termotehnicii româneşti, decernat 
de Societatea Română a Termotehnicienilor 
(1997), şi cu Medalia Meritul Civic în Mol¬ 
dova. Membru corespondent al Academiei 
de Ştiinţe a Moldovei. 

Muşat, Alexandru cel Bun 

(a doua jumătate a veacului al XlV-lea, laşi - 
1.01.1432, laşi) 

Domn al Moldovei (1400-1432) din dinastia 
Muşatinilor, fiul lui Roman I. A organizat 
statul medieval Moldova sub aspect politic, 
administrativ şi ecleziastic. A acordat largi 
privilegii negustorilor lituanieni, polonezi, 
unguri şi munteni, a obţinut să fie în con¬ 
tinuare recunoscută Patriarhia Moldovei ca 
entitate (în paralel se organiza şi Patriarhia 
din Ţara Românească) de către Patriarhia de 
la Constantinopol, a sprijinit militar luptele 
antiotomane în alianţe zonale şi a câştigat 
în bătălia pentru Cetatea Albă. A reuşit să 
păstreze integritatea şi independenţa ţării. 

Muşat, Bogdan I 

(începutul veacului al XlV-lea, Cuhea, 

Maramureş - 1365, Baia) 

Voievod, întemeietor de dinastie domnească, 
întemeietorul Moldovei ca voievodat inde¬ 
pendent. Dragoş, descălecătorul, fusese 
supus al coroanei ungare (Ludovic cel 
Mare). Voievodul maramureşean, care stă¬ 
pânea 22 de sate (1342-1345), a coborât la 
Baia - unde avea să-şi facă şi capitala - şi 
l-a biruit pe Sas, fiul lui Dragoş, alungându-1 
şi pe fiul acestuia, Bale. A scos monede cu 
chipul său şi inscripţia „Moneda Molda- 
viae-Bogdan Waiwo(da)". Alexandru cel 
Bun era strănepotul său, iar Ştefan cel Mare 
stră-strănepotul său. Linia de descendenţă a 



Valentin Musteaţă Alexandru cel Bun 


fost: Bogdan I - Laţcu - Roman I - Alexan¬ 
dru cel Bun - Ştefan cel Mare. 

Muşat, Costea 

(~ prima parte a sec. al XlV-lea - 
~ sfârşitul sec. al XlV-lea) 

Voievod al Moldovei. Al treilea după Bog¬ 
dan descălecătorul şi Laţcu. A domnit între 
1373 şi 1375. Fiii săi, Petru I şi Roman I 
(căsătorit cu fata lui Laţcu şi avându-1 
fiu pe Alexandru cel Bun), ca şi nepotul 
lui, Ştefan I, au fost domni ai Moldovei. 
Căsătorit cu Mărgărita, fiica sau nepoata lui 
Bogdan I, numită şi Muşata (este îngropată 
la biserica Sf. Ioan Botezătorul din oraşul 
Şiret, ctitoria sa). Ea a continuat numele 
dinastiei Muşatinilor, deoarece Laţcu nu a 
avut fii. A călătorit, împreună cu fiul său, 
Petru I, la Kaffa, după cum pomenesc regis¬ 
trele Massariei (în 1386). 

Muşat, Petru I 

(prima parte a sec. al XlV-lea - 1391) 

Voievod al Moldovei (1375-1391). Fiu al lui 
Costea Muşat şi al Mărgăritei (Muşata), fiica 
lui Bogdan I. Frate cu Roman I şi Ştefan I. 
Căsătorit cu sora regelui Vladislav Jagello 
(în 1388), regele Poloniei. A mutat capitala 
de la Şiret (după ce a ridicat o mănăstire în 
stil sârbesc) la Suceava şi a înălţat zidurile 
cetăţii. A domnit după principiul paralelis¬ 
mului cu Ţara Românească (unde era domn 
Mir cea cel Bătrân), ajutându-1 pe acesta 
să încheie acorduri cu Jagello. Au ridicat 
mănăstiri folosind meseriaşi care călăto¬ 
reau dintr-o ţară în alta. Astfel, mănăstirea 
Neamţ a fost făcută de ucenici ai meşterului 
Nicodim, care ridicase mănăstirea Vodiţa, 
dar primii călugări au venit de la Dunărea de 
Jos şi au ridicat pe locul mănăstirii Neamţ, 
mai întâi, Biserica Albă. A făcut Mitropolia 
Moldovei independentă de cea de la Con¬ 
stantinopol şi independentă de influenţa 
grecească. A existat şi un Petru al Il-lea, fiul 
lui Alexandru cel Bun, căsătorit cu fiica lui 
Iancu de Hunedoara, înlocuit la tron în 1447 

de Roman al II-lea. Sentimentul identitar ca 
bază a unităţii spiritului românesc funcţiona 
prin alianţe de familie şi s-a tradus prin 
rezistenţa cvasiunitară contra catolicismului, 
apoi contra otomanilor. 

Muşat, Petru Rareş 

(-1487, Hârlău - 3.09.1546, mănăstirea Probata) 
Voievod al Moldovei (1527-1538; 
1541-1546). Fiu nelegitim al lui Ştefan 
cel Mare. Rareş e porecla (cu părul rar) 
după soţ a mamei (Răreşoaia). înainte de 
a domni a fost negustor de peşte la Galaţi. 
A avut copii din mai multe căsătorii, ca şi 
ilegitimi: cu Maria - Bogdan, Ana (soţia 
domnului muntean Vlad VII înecatul), 
Maria, Chiajna (soţia lui Mircea Ciobanul); 
cu sârboaica Jelena Brankovic, fiica despo¬ 
tului Jovan Brankovic - Ilie (II), Ştefan (VI), 
Constantin, Ruxandra (soţia lui Alexandru 
Lăpuşneanul); cu Ecaterina din Sibiu, 
ilegitim: Iancu (Sasul); cu o femeie al cărei 
nume nu se cunoaşte, ilegitim: Bogdan 
Constantin. în luptele din Ungaria, dintre 
Ferdinand de Habsburg şi Ioan Zapolya, 
a luat la început partea lui Ferdinand, dar, 
când turcii l-au recunoscut pe Zapolya, a 
trecut, în schimbul cetăţii Bistriţa, de partea 
acestuia din urmă, a intrat în Transilvania 
şi l-a zdrobit pe Ferdinand la Feldioara. 
Campania turcească de pedepsire a fost 
condusă de sultanul Soliman Magnificul 
însuşi (1538). Sultanul a intrat în Suceava, 
unde a pus mâna pe tezaurul lui Petru, care 
includea, între altele, şi spada lui Ştefan cel 
Mare, aflată în prezent la Muzeul Topkapî 
din Istanbul. în a doua domnie, în 1541, 
l-a prins la Făgăraş, din ordinul sultanului, 
pe voievodul Ştefan Mailat, şi l-a trimis la 
Constantinopol. A edificat multe biserici: 
Moldoviţa (1537), Humor (1535), Baia, 
Botoşani, Hârlău, Târgu Frumos, Roman, şi 
a fortificat Soroca spre a se apăra de atacu¬ 
rile polonilor. Este înmormântat la ctitoria 
sa, mănăstirea Probota. 

Muşat, Roman I 

(n. ? - ?) 

Domn al Moldovei (1391-1392). Frate mai 
mic al lui Petru I şi Ştefan I, cu toţii fii ai 
lui Costea M. Era căsătorit cu fiica lui 
Laţcu Vodă, venit din Maramureş, şi care 
n-a avut urmaşi în linie bărbătească. Deşi 
i se cuvenea tronul după tatăl său, fiind 
urmaş şi al lui Laţcu, a contat dreptul de 
primogenitură. A domnit puţin, dar - ca şi 
Petru I - a recunoscut suzeranitatea polonă 
în bătălia comună contra regatului Lituaniei 
care se extindea spre sud-vest. A reuşit 
unificarea teritorială a cnezatelor de pe 



Petru I Muşat Roman I Muşat 


teritoriul Moldovei, fiind primul domn care 
se intitulează „mare şi singur stăpânitor, Io, 
R. Voievod al Moldovei de la munte până 
la mare". Io este particula bizantină pentru 
desemnarea împăratului. A bătut monedă 
proprie, inscripţionată cu alfabet latin, 
având pe avers stema ţării, capul de zimbru 
ce purta între coame o stea, şi de-a stânga 
semnul Soarelui, iar de-a dreapta semnul 
Lunii, semne foarte vechi ale triburilor, care 
desemnau, încă din Neolitic, mama şi tatăl 
cosmic al omului, iar pe reversul monedelor 
era stema casei Muşatinilor, având crinii 
imperiali care uneau, practic, toate curţile 
Europei. Fiul lui, Alexandru cel Bun, n-a 
pierdut cuceririle tatălui, ci le-a întărit. 

Muşat, Ştefan I 

(? - 1399, Suceava) 

Domn al Moldovei (1394-1399). Frate cu 
Petru I şi Roman I, fiu al lui Costea M. A fost 
ajutat să ajungă pe tron de Mircea cel Bătrân 
al Ţării Româneşti. 

Muşat, Ştefan cel Mare 

(1437, Borzeşti - 2.07.1504, laşi) 

Domn al Moldovei. Fiu al voievodului Mol¬ 
dovei Bogdan al II-lea din dinastia Muşati¬ 
nilor şi al doamnei Maria născută Oltea, din 
boierimea oltenească din Ţara Românească. 
Aflat în bune relaţii cu Matei Corvin, căruia 
îi propune să-l sprijine împreună la tron pe 
Vlad Ţepeş în Ţara Românească (în a doua 
domnie, deoarece, mai înainte, fusese el 
însuşi ajutat să ajungă pe tron de către Vlad 
Ţepeş, aflat în timpul primei domnii). A sta¬ 
bilit relaţii diplomatice cu papa de la Roma, 
cu dogele Veneţiei, cu Lituania, Ungaria, 
Polonia, Rusia, Moravia, Persia, hanatul 
Crimeei. Geniu politic şi negociator, a reuşit 
să păstreze tronul Moldovei 47 de ani. I-a 
asigurat ţării independenţa faţă de poloni, 
catolicism, otomani, tătari şi cea mai mare 
înflorire culturală şi economică, mai ales sub 
aspect comercial. Constituie gloria la care 
se raportează până astăzi spiritul românesc. 

Muşatescu 



Ştefan cel Mare Tudor Muşatescu Valeriu Muşinschi Ion Muşlea 


A ctitorit 44 de lăcaşuri de cult, formând un 
stil arhitectonic, a provocat, sub aspect lite¬ 
rar, scrierea de cronici care compară domnia 
lui cu alte domnii pământene, precum şi cu 
istoria universală. De asemenea, numeroşi 
scriitori ai epocii modeme i-au dedicat creaţii 
cunoscute. De pildă B. Şt. Delavrancea piesa, 
jucată şi astăzi, Apus de soare , dar şi V Alee- 
sandri, D. Bolintineanu, M. Eminescu, 
B.-P. Hasdeu, Ion Druţă. A fost declarat sfânt 
al Bisericii Ortodoxe Române (1992). 

Muşatescu, Tudor 

(22.02.1903, Câmpulung Muscel - 
4.11.1970, Bucureşti) 

Dramaturg şi prozator. A absolvit Literele la 
Bucureşti cu menţiunea Magna Cum Laude. 
Spirit spumos, plin de umor, excelează în 
teatru: Panţarola , 1928; Titanic Vals , 1932; 
...eseu, 1933; Visul unei nopţi de iarnă, 1937; 
Geamandura, 1950, schiţă umoristică: Ale vie¬ 
ţii valuri, 1932, 1969 şi mai puţin în roman: 
Mica publicitate, 1935 sau versuri: Vitrinele 
toamnei, 1925; Doresc ca micile mele rânduleţe, 
1945; Fiecare cu părerea lui, 1970. Piesele sale 
de teatru se joacă astăzi cu succes în comu¬ 
nităţile româneşti din SUA şi Canada. 

Muşatini 

Dinastie domnitoare în Moldova. Primul 
voievod al dinastiei a fost Bogdan I Muşat 
venit de la Cuhea, din Maramureş, după 
Dragoş (descălecătorul de neam). Au urmat 
Costea Muşat (1373-1375), căsătorit cu 
Mărgărita (Muşata), fiica lui Laţcu, cea 
care va da numele dinastiei, deoarece Laţcu 
nu a avut fii; apoi Petru I (1374-1392). 
Dinastia a condus aproape în exclusivitate 
Moldova vreme de două veacuri, până 
la venirea Movileştilor. După Petru I au 
urmat: Roman I, Alexandru cel Bun, Iliaş, 
Ştefan al Il-lea, Petru al Il-lea, Alexăndrel, 
Bogdan al Il-lea, Petru Aron, Ştefan cel 
Mare, Bogdan al IlI-lea, Ştefăniţă, Petru 
Rareş, Ştefan Lăcustă, Alexandru Cornea, 
un alt Iliaş, Ştefan al lui Rareş, Alexandru 


Lăpuşneanu, Bogdan al lui Lăpuşneanu, 
Ion Vodă cel Cumplit, Petru Şchiopul (al 
cărui frate, Alexandru al Il-lea, a domnit 
în Ţara Românească), Iancu Sasul, Aron 
Tiranul, Alexandru cel Rău, Petru Cazacul. 

Muşinschi, Valeriu 

(6.06.1930, Rezina, Basarabia) 

Fizician. A absolvit Facultatea de Fizică la 
Universitatea de Stat din Moldova. Spe¬ 
cializări la Universitatea de Stat din Lvov, 
Ucraina, Universitatea de Stat Lomono- 
sov din Moscova, Institutul de Optică şi 
Mecanică Fină din Leningrad. Profesor 
la Universitatea de Stat din Moldova şi la 
Universitatea Liberă Internaţională din 
Chişinău. Contribuţii în domeniul meca¬ 
nicii, termodinamicii şi elementelor de 
statistică, electricitate şi magnetism, optică, 
fizica atomului şi nucleului, corpului solid 
(spectroscopia cu fascicule modulate) şi în 
domeniul opticii electronice. Are 17 brevete 
de invenţie. 

Muşlea, Ion 

(29.09.1899, Rodbav, Braşov - 27.06.1966, Cluj) 
Folclorist. A studiat Literele la universită¬ 
ţile din Bucureşti şi Cluj. Perfecţionare la 
Şcoala Română din Paris. A condus Arhiva 
de Folclor din Cluj. A întreprins cercetări 
de folclor bazate pe chestionare şi a scris 
lucrări legate de ele: Obiceiuri de vară; Credinţe 
şi povestiri legate de duhuri, fiinţe fantastice şi 
vrăjitoare; Moartea şi înmormântarea; Nunta 
(obiceiuri şi credinţe)-, Şcheii de la Cergău şi folclo¬ 
rul lor, 1928; Obiceiul Junilor Braşoveni. Studiu 
de folclor, 1930. Membru corespondent al 
Academiei Române (1947), exclus în 1948, 
repus în drepturi în 1990. 

Muşoiu, Panait 

(1864, Roman - 1944, Bucureşti) 

Ziarist. Autodidact. A participat la confe¬ 
rinţa de înfiinţare a Internaţionalei a Il-a 
Socialiste la Bruxelles. A corespondat cu 
Engels. întors în ţară, a întemeiat cu dr. 

Myller 


P. Zosin revista Mişcarea socială la Bucureşti 
(1897), cu Ion Nădejde Munca (1892) la Iaşi. 
Odată cu mutarea acestei publicaţii de la 
Iaşi la Bucureşti, a fost balansat spre capi¬ 
tală întreg centrul de greutate al mişcării 
socialiste. A scos şi publicaţia Revista ideei , 
unde erau dezbătute probleme teoretice 
şi de organizare a mişcării muncitoreşti. 
Lucrări: Propaganda în mişcarea socială (1891); 
Determinismul social (1892); Despre mişcarea 
socialistă (1893); Metoda experimentală în 
politică (1893). 

Mutzner, Samuel 

(1884, Bucureşti - 2.10.1959, Bucureşti) 

Pictor. German ca etnie. Soţia sa era sora 
poetului Adrian Maniu. A absolvit Şcoala de 
Belle Arte la Bucureşti şi Academia de Belle 
Arte la Miinchen. Specializare la Academia 
Julian, Paris, şi la Noua Academie de Pictură, 
Alger. G. D. Mirea şi Claude Monet au fost 
maeştrii săi. A călătorit în Extremul Orient 
şi America. Ultimul impresionist român. 
A avut expoziţii în România, Franţa, la 
Veneţia, Varşovia. După al Doilea Război 
Mondial a fost profesor la Institutul de Arte 
Plastice din Bucureşti. Distins cu Ordinul 
Coroana României în grad de Ofiţer. 

Myller, Alexandru 

(3.12.1879, Bucureşti - 4.06.1965, laşi) 
Matematician. La origini german din Rusia. 
Soţ al Verei M. A absolvit Facultatea de Şti¬ 
inţe la Bucureşti. S-a specializat la Gottingen 
(cu Felix Klein, autor al programului de la 
Erlangen, ceilalţi doi fiind David Hilbert 
şi Hermann Minkowski). A fost profesor 
la Seminarul Pedagogic, Şcoala de Poştă şi 
Telegrafie, Universitatea din Bucureşti, apoi 
la Universitatea din Iaşi. Fondator al şcolii de 
matematică de la Iaşi. A avut contribuţii în 
domeniul ecuaţiilor integrale şi diferenţiale, 
al geometriei diferenţiale. A creat „geome¬ 
tria diferenţială a configuraţiilor Myller" şi 



Samuel Mutzner Alexandru Myller 


seminarul de matematică al universităţii care 
astăzi îi poartă numele. Lucrări: Dezvoltarea 
unei funcţiuni arbitrare după funcţiunile lui Bes- 
sel , 1909; Modele şi aparate matematice , 1916; 
Scrieri matematice , 1959. Membru de onoare 
al Academiei Române (1938, reconfirmat în 
1948). Seminarul de matematică al Univer¬ 
sităţii din Iaşi, pe care l-au înfiinţat, poartă 
numele soţilor Myller. 

Myller, Vera, nume la naştere Vera Lebedev 

(1.12.1880, Novgorod, - 1970, laşi) 
Matematiciană. Rusoaică după etnie. Soţie a 
lui Alexandru M. A absolvit secţia de ştiinţe 
fizico-matematice a Şcolii Superioare pentru 
Femei Bestujev din Sankt Petersburg. Speci¬ 
alizare la Gottingen (cu Felix Klein, autor al 
programului de la Erlangen, alături de David 
Hilbert şi Hermann Minkowski). A fost 
prima femeie profesor universitar din Româ¬ 
nia (Facultatea de Matematică a Universităţii 
din Iaşi, specialitatea geometrie analitică). 
Contribuţii în domeniul teoriei numerelor, 
algebrei şi analizei matematice. Lucrări: Teo¬ 
ria ecuaţiilor integrale folosită la câteva dezvoltări 
în serie , 1906; Lecţii de algebră, 1953. Premiul 
de Stat, 1953. Doctor Honoris Causa al Uni¬ 
versităţii Humboldt din Berlin. Seminarul de 
matematică al Universităţii din Iaşi, pe care 
l-au înfiinţat, poartă numele soţilor Myller. 

Nacu, Alexandru 

(11.08.1927, Cobani, Basarabia) 

Medic psihiatru. A absolvit liceul la Bălţi, 
fiind coleg cu Eugeniu Coşeriu, Lia van 
Leer, Nicolae Testemiţanu ş.a. între 1994 şi 
1945 liceul a fost trimis în refugiu la Deva 
şi Abrud. A absolvit Institutul de Medicină 
la Chişinău. Doctor habilitat (docent), spe¬ 
cialitatea psihiatrie. Profesor la Facultatea 
de Medicină din Chişinău. Contribuţii în 
domeniul tratării narcomanilor. A făcut 
schimb de experienţă în 1959, împreună cu 
Nicolae Testemiţanu, la Medicina din Iaşi şi 
Bucureşti, unde l-a cunoscut pe C.I. Parhon. 
Membru de onoare al Academiei de Ştiinţe 
a Moldovei. 

Nacu, Constantin 

(29.06.1844, Bucureşti - 20.02.1920, Bucureşti) 
Economist. A absolvit Dreptul la Universi¬ 
tatea din Bucureşti şi s-a specializat la Paris. 
A fost procuror general şi consilier la Curtea 
de Apel Bucureşti, apoi a practicat avocatura. 
Şi-a început cariera politică în 1880 în cadrul 
Partidului Naţional Liberal. A fost ministru al 
Justiţiei (1885), al Finanţelor (1885-1888). în 
timpul ministeriatelor sale s-au votat Legea 
tarifului vamal protecţionist, Legea impo¬ 
zitului funciar, Codul comercial. Guvernul 
din care făcea parte a demisionat din cauza 
răscoalelor ţărăneşti din 1888. 

Nadolschi, Victor 

(4.07.1911, Chişinău - 1966, Bacău) 

Astronom. A absolvit Facultatea de Mate¬ 
matică la Universitatea din Iaşi. Profesor 
de statistică matematică la Universitatea 
din Galaţi. Contribuţii la aplicarea statisticii 
matematice în astronomie, cu precădere 
pentru calculul orbitei planetelor, petelor 
solare, eclipselor. Lucrări: Astronomie generală 
(1963); Planete gigant (1968 );Asteroizi şi comete 
(1971); Copernic (1972). 

Nagy Istvân 

(22.02.1904, Cluj - 24.04.1977, Cluj) 

Prozator şi dramaturg de limbă maghiară. 
A lucrat ca muncitor tâmplar, cunoscând 
astfel viaţa proletariatului din perioada 


interbelică. Ca studii avea numai patru 
clase elementare şi o şcoală de ucenici 
tâmplari. în anii 1920 a lucrat la Bucureşti 
şi pe şantierele navale din Galaţi şi Brăila, 
încă din anul 1919 este implicat în mişca¬ 
rea muncitorească, devenind membru al 
Partidului Comunist din România în 1931. 
A desfăşurat o intensă activitate politică ile¬ 
gală, fiind arestat şi condamnat în mai multe 
rânduri. A fost deţinut în închisorile de la 
Jilava, Doftana şi Caracal. în această epocă 
şi-a început şi activitatea literară ca prozator 
şi dramaturg. A debutat în 1930, fiind unul 
dintre colaboratorii permanenţi ai revistei 
Korunk, condusă de esteticianul şi criticul 
literar Gaâl Gâbor. După al Doilea Război 
Mondial a fost redactor responsabil la revis¬ 
tele de limbă maghiară Vilâgossâg (1945) şi 
Igazsâg (1946). A scris 30 de volume (nuvele, 
schiţe, articole şi reportaje, mai multe 
romane, o piesă de teatru), unele traduse 
şi în limba română: însemnări de călătorie, 
Hetedhet orszâgon keresztiil Indiâban (Peste şapte 
ţări şi mări în India , 1956) şi romane autobio¬ 
grafice Ki a sânc aloi {Ieşiţi la suprafaţă , 1969), 
Sâncalja (Sub Cetăţuie , 1968); Szemben az ârral 
(i Contra refluxului , 1974); Hogyan tovâbb (Cum 
va fi, 1971). între 1950 şi 1952 a fost rectorul 
Universităţii Bolyai (cu limba de predare 
maghiară) din Cluj. în 1952 a fost suspen¬ 
dat ca membru de partid pentru colaborare 
cu scriitorii fascişti, dar după doi ani a fost 
reabilitat. Pentru opera sa literară a fost dis¬ 
tins cu Premiul de Stat. Membru titular al 
Academiei Române (1974). 

Nandriş, Grigore 

(1895, Mahala, Noua Suliţă, Bucovina de Nord - 
1968, Oxford) 

Slavist şi bizantinolog. Căsătorit cu Mabel 
Farrell, traducătoare. Voluntar în armata 
română la 1918. Profesor la Universitatea 
din Cernăuţi. Fost preşedinte al Societăţii 
pentru Cultura şi Literatura Română în 
Bucovina. După anexarea Bucovinei, sora 
lui, Aniţa, a fost deportată în Siberia, unde 
a rămas 20 de ani. în perioada războiului 
a lucrat la BBC, secţia română. După răz¬ 
boi a lucrat la London University School 

of Slavonie and East European Studies. 
Lucrări: Raporturile dintre Moldova şi Ucraina,, 
reflectate în folclorul ucrainean, 1924, Paris; 
Documente slavone din mănăstirile Sf Munte, 
Bucureşti, 1936; Colloquial Rumanian: Gram- 
mar, Exercises, Reader & Vocabulary, 1953, 
1966; Handbook of Old Church Slavonie: Old 
Church Slavonie Grammar , 1965; Christian 
Humanism in the Neo-Byzantine Mural Pain- 
ting of Eaştern Europe , 1970; 8 ani din viaţa 
României: 1940-1948. Pagini de jurnal, 1999; 
O radiografie a exilului românesc. Corespondenţă 
emisă şi primită 1946-1967, 2004; Basarabia 
şi Bucovina, 2004. Membru al Societăţii Aca¬ 
demice Române (fondator Octavian Bârlea). 

Naniescu, losif 

nume la naştere loan Naniescu 
(15/27.07.1820, Răzălăi, Basarabia - 
26.01.1902, laşi) 

Mitropolit şi cărturar. A absolvit Colegiul Sf. 
Sava din Bucureşti. Călugărit de Chesarie al 
Buzăului în 1835. Profesor de religile la lice¬ 
ele Gh. Lazăr, Matei Basarab, la Şcoala Nor¬ 
mală şi la Seminarul Central din Bucureşti. 
Episcop de Argeş (1875), mitropolit al Mol¬ 
dovei (1875-1902). A zidit catedrala mitro¬ 
politană din Iaşi, a restaurat Trei Ierarhi. 
A întreţinut zeci de tineri la studii, a sprijinit 
Războiul de Independenţă. Sub îndrumarea 
şi pe cheltuiala sa a apărut Revista Teologică de 
la Iaşi (1883-1887), redactată de profesorii 
Constantin Erbiceanu şi Dragomir Deme- 
trescu. Membru de onoare al Academiei 
Române (din 1888). 

Nasta, Marius 

(4.12.1890, Bucureşti - 5.04.1965, Bucureşti) 
Medic. A absolvit Medicina la Bucureşti. 
Specializare în Franţa şi SUA. Profesor 
la Institutul de Medicină şi Farmacie din 
Bucureşti. Fondator al şcolii române de 
ftiziologie, a întemeiat Spitalul Central TBC 
şi Institutul de Ftiziologie. Contribuţii în 
domeniul imunologiei, morfopatologiei cli¬ 
nice şi epidemiologice asupra tuberculozei. 


Lucrări: Formele clinice ale tuberculozei în legă¬ 
tură cu imunitatea. Studiu experimental, 1929; 
Cercetarea virusului tuberculozei filtrabil ca mijloc 
de diagnostic în unele forme de tuberculoză, 1931; 
Tuberculoza copilului, 1953; Tumorile bronho- 
pulmonare, 1961. Membru fondator al Socie¬ 
tăţii pentru Studiul Tuberculozei, preşedinte 
al Uniunii Societăţilor de Ştiinţe Medicale 
din România. Membru titular al Academiei 
Române (1955). 

Natan, Bernard 

nume la naştere Natan Tannenzaft 

(1886, laşi - 1942, Auschwitz) 

Cineast. Evreu ca etnie. A plecat în Franţa 
în 1906 şi a lucrat mai întâi ca proiecţionist 
de filme la Paris. A revenit în ţară în 1914 
pentru a servi în armată pe frontul Primului 
Război Mondial. A fost decorat cu Crucea 
de Război (1918). A revenit în Franţa şi a 
devenit cetăţean francez în 1921. A făcut 
publicitate la Paris pentru Paramount Pictu- 
res. A devenit producător de film din 1929 
şi şi-a înfiinţat propria casă de filme, Rapide 
Films. A cumpărat Studiourile Charles Pathe 
chiar de la proprietarul aflat în dificultate din 
cauza Marii Crize, după cum a cumpărat şi 
Societe des Cineromans, reuşind să facă 100 
de milioane de franci profit până în 1935 
prin extinderea afacerii la industria comu¬ 
nicaţiilor. Compania a fost falimentată din 
interior prin votul lui Charles Pathe, rămas 
în consiliul de conducere, ceea ce a însemnat 
investiţii mai mari decât profiturile. în 1939 
proprietarul a fost trimis la închisoare. A fost 
eliberat în 1942, când a fost ridicat de nazişti 
şi trimis la Auschwitz, unde a fost gazat. 

Naum, Anton 

(17.01.1829, laşi - 28.08.1917, Mărăşeşti) 

Poet. A absolvit Academia Mihăileană din 
Iaşi, apoi College de France şi Literele la 
Sorbona. A fost profesor de istorie şi fran¬ 
ceză la Şcoala Normală Vasile Lupu, apoi la 
Universitatea din Iaşi. Junimist. A scris epo¬ 
peea eroicomică Povestea vulpii, Istoria limbii 

Gellu Naum 


Ştefan Nădăşan 


loan Nădejde 


şi literaturii franceze, a tradus din Boileau, 
Lamartine, La Fontaine, Mistral, Musset, 
Ronsard ş.a. Membru al Academiei Române 
(1893) şi preşedinte al Secţiunii literare a 
Academiei (1896-1898; 1909-1910). 

Naum, Gellu 

(1.08.1915, Bucureşti - 29.09.2001, Bucureşti) 
Poet. Origine aromână. A studiat Filosofia la 
Bucureşti şi Paris. Prieten cu Victor Brauner. 
Antifascist, nonconformist. Ca poet a fost 
influenţat de suprarealism: Documentul incen¬ 
diar , 1936; Libertatea de a dormi pe o tâmplă, 
1937; Medium , 1945, iar spre maturitate 
expresia poetică a devenit mai academică: 
Soarele calm , 1961; A doua carte a lui Apolodor, 
1964, Premiul Uniunii Scriitorilor; Descrierea 
turnului , 1975; întrebătorul, 1996. A tradus 
din Diderot, Stendhal, Prevert, Kafka, Hugo, 
Rene Char. Laureat al Premiului Naţional 
pentru Literatură, 1995. 

Nădăşan, Ştefan 

(19.08.1901, Timişoara - 23.09.1967, Timişoara) 
Inginer. A absolvit Politehnica din Timişoara 
în prima promoţie. A lucrat la Atelierele 
principale CFR din Timişoara şi a fost pro¬ 
fesor şi decan al Facultăţii de Electrotehnică 
a Politehnicii din Timişoara. Este întemeie¬ 
torul şcolii româneşti de rezistenţa materia¬ 
lelor. A contribuit la îmbunătăţirea fontelor 
şi a adus importante inovaţii în sudura 
metalelor. Lucrări: Sudura barelor de fier pen¬ 
tru construcţiuni de beton armat, 1940; Rezistenţa 
materialelor, 4 voi., 1957-1963; încercări şi 
analize de metale, 1965. Membru de onoare 
al Academiei de Ştiinţe din Budapesta. Pro¬ 
fesor emerit. Membru titular al Academiei 
Române (1963) şi vicepreşedinte al ei (1966). 

Nădejde, loan 

(7.12.1854, Tecuci - 29.12.1928, Bucureşti) 
Publicist şi lingvist. Frate cu Gheorghe N. şi 
soţ al Sofiei N. Este un Ghica după mamă. 
A absolvit Literele la Iaşi şi s-a specializat 
în Germania. A fost profesor de română, 


franceză şi latină la Iaşi. Fruntaş al mişcării 
socialiste influenţat de narodnicismul rus şi 
de socialismul german. Director fondator al 
publicaţiei Basarabia, cofondator, alături de 
C. Miile, al revistelor Contemporanul, Revista 
socialistă, Critica socială, Lumea nouă, unde 
şi-a manifestat orientarea ideatică. în 1894 
a venit la Bucureşti. A scris Gramatica limbii 
române, 1884; Istoria limbii şi literaturii române, 
1887; Dicţionar latin-român, împreună cu sora 
sa, Amelia Nădejde Gesticone, profesoară de 
latină la Iaşi, 1894. A tradus Fr. Engels - Ori¬ 
ginea familiei, a proprietăţii private şi a statului; 
Manifestul socialist (de fapt Manifestul Partidu¬ 
lui Comunist). 

Nădejde, Gheorghe 

(30.05.1857, Vlăsineşti, jud. Botoşani - 
27.03.1939, laşi) 

Prozator. Frate cu loan N. A absolvit Faculta¬ 
tea de Ştiinţe a Universităţii din Iaşi şi a fost 
profesor şi director al gimnaziului Ştefan cel 
Mare din Iaşi. A intrat în mişcarea socialistă 
alături de fratele său, loan, ca membru al 
Cercului Socialist, colaborator al revistei 
Contemporanul. Lucrări în proză: Pentru cinste, 
De dragul Mărioarei, între ciobani, Două roluri, 
Jertfă pentru jertfă. 

Nădejde, Sofia nume la naştere Sofia 
Băncilă, mama era din familia Neculce 
(1858, Botoşani - 11.06.1946, Bucureşti) 
Publicistă. Soţie a lui loan N. şi soră a pic¬ 
torului Octav Băncilă. A absolvit liceul în 
oraşul natal, apoi a venit la Iaşi şi s-a căsăto¬ 
rit cu loan N., intrând în mişcarea socialistă. 
Militantă pentru drepturile femeii. în 1894 
a venit la Bucureşti. A condus Evenimentul 
literar şi a scris articole despre emanciparea 
femeii. A lăsat piese de teatru: O iubire la ţară, 
1884, şi proză: Robia banului, 1906; Părinţi şi 
copii, 1907. 

Năstase, Adrian 

(22.06.1920, Bucureşti) 

Om politic. Ministru de Externe (1990- 
1992), prim-ministru (2000-2004), preşedinte 

Năsturel 



Sofia Nădejde Adrian Năstase llie Năstase Constantin Năstăsescu 


al PDSRşi preşedinte al Camerei Deputaţilor 
(2000-2005), vicepreşedinte al ei 2008-2009. 
A studiat Sociologia şi Dreptul la Univer¬ 
sitatea din Bucureşti. Profesor la Univer¬ 
sitatea din Bucureşti. în intervalul când a 
fost prim-ministru au fost privatizate două 
domenii de vârf ale economiei româneşti: 
oţelul (Sidex Galaţi) şi petrolul (Petrom), iar 
România a devenit membră NATO. Lucrări: 
The Political Idea of Change; International Econo¬ 
mic Law II; Parliamentary Humor; Romania and 
the New World Order; The Construction of Europe 
and Constituţional Supremacy; Romania's Treaties 
(1990-1997); Personal Rights of the National 
Minorities ; Regulations in International Law; The 
Battle for Life; Romania-NATO 2002. 

Năstase, llie 

(19.07.1946, Bucureşti) 

Tenismen. A început să joace tenis ca ado¬ 
lescent, fiind campion naţional la catego¬ 
riile de vârstă: 13-14 ani (1959), 15-16 ani 
(1961), 17-18 ani (1963, 1964). A făcut 
parte din categoria Maşter la simplu în 1971 
(Paris), 1972 (Barcelona), 1973 (Boston), 
1975 (Stockholm). A câştigat turnee la 
simplu în 1976 (Cannes, Travemunde), 1968 
(Gauhati, Madras, New Delhi, Viareggio), 

1969 (Travemunde, Madras, New Delhi, 
Barranquilla, Coruna, Budapesta, Denver), 

1970 (Salisbury, Roma), 1971 (Omaha, 
Richmond, Hampton, Nisa, Monte Carlo, 
Baastad, Wembley, Stockholm, Istanbul), 
1972 (Omaha, Nisa, Monte Carlo, Forest 
Hills, Baltimore, Madrid, Toronto, South 
Orange, Seattle), 1973 (Roma, Roland Gar- 
ros). A fost câştigător la dublu mixt în 1970 
(Roland Garros şi Wimbledon cu Rosemary 
Casals), 1972 (Wimbledon cu Rosemary 
Casals), şi dublu masculin 1975 (Wimble¬ 
don cu Jimmy Connors). A fost câştigător al 
Marelui Premiu MILTF în 1972 şi 1973. în 
total a jucat 146 de meciuri de Cupă Davis 
sub drapelul României. Este singurul român 
inclus în International Tennis Hali of Fame 


(în 1991). Copreşedinte al Asociaţiei de Prie¬ 
tenie România-Franţa. 

Năstăsescu, Constantin 

(13.03.1943, Diaconeşti-Pucioasa, Dâmboviţa) 
Matematician. A absolvit Facultatea de Mate¬ 
matică a Universităţii din Bucureşti. Profesor 
la aceeaşi facultate. Contribuţii în domeniul 
teoriei categoriilor, teoriei inelelor graduate 
ş.a. Lucrări: Logica şi teoria mulţimilor , 1972; 
Teoria della torsione , 1974; Inele. Module. Cate¬ 
gorii , 1976; Algebră , 1979; Relative Fitness in 
Module Theory , 1982; Teoria dimensiunilor în 
algebră necomutativă , 1985. Membru al Soci¬ 
etăţii Americane de Matematică. Membru 
corespondent al Academiei Române (1993). 

Năstăsescu, Gheorghe 

(1812, laşi - 1864, laşi) 

Pictor. A fost elev al pictorului Schiavoni, 
profesor la Academia Mihăileană din Iaşi, 
care l-a trimis cu bursă în Italia, unde a 
rămas 11 ani, luptând de partea adversarilor 
papei şi fiind rănit. A revenit la Iaşi imediat 
după Mica Unire şi a executat mai multe 
portrete ale personalităţilor politice (inclusiv 
Al.I. Cuza), ca şi pânze cu subiect istoric, 
toate fiind menite să alcătuiască nucleul 
unui Muzeu Naţional de Artă la Iaşi. 

Năsturel (Herescu), Petre Şerban 

(1923, Paris) 

Istoric. A absolvit istoria la Sorbona. A fost 
cercetător la Institutul de Istorie din Bucu¬ 
reşti. A plecat din ţară în 1975 şi s-a stabilit 
la Paris, unde a fost cercetător la Institutul 
de Bizantinologie. Lucrările sale au acoperit 
o arie întinsă din istoria românilor, de la 
daco-geţi la perioada medievală, accentul 
căzând pe viaţa religioasă a românilor şi 
pe dinastiile bizantine care au domnit în 
ţările române. Lucrări: Le Mont Athos et Ies 
Roumains. Recherches sur leurs relations du milieu 
du XIV e siecle ăl 654; Le Christianisme roumain 
ă Tepoque des invasions barbares; Considerations 
sur l'idee imperiale chez Ies Roumanis. 

Năsturel-Vasiliu 



Fănuş Neagu Teodor Anton Neagu 


Năsturel-Vasiliu, Petre Ştefan 

(7.04.1854, Bucureşti - 1920, Bucureşti) 
General de divizie şi istoric. Era un Năsturel 
după mamă. A absolvit Şcoala Militară de 
Artilerie la Fontainebleau. Profesor la Aca¬ 
demia Militară din Bucureşti. Unul dintre 
fondatorii şcolii româneşti de artilerie. A fost 
unul dintre primii istorici români care s-a 
ocupat, în cadrul heraldicii, de studiul drape¬ 
lelor. în Primul Război Mondial a comandat 
apărarea liniei Focşani-Nămoloasa-Galaţi. 
Lucrări: Guerre d'Orient 1877-1878: Opera- 
tions de l'armee roumaine pendant la guerre de 
l'Independance: journal d'un officier (1880); 
Curs de balistică esterioară şi stabilirea tablelor de 
tragere (1885); Curs elementar de artilerie, voi. 
I (1886), voi. II (1887); Descrierea amănunţită 
a turelelor cu eclipsă de 37 mm (1888); Descri¬ 
erea amănunţită a turelelor cu eclipsă de 53 mm 
(1889); Descrierea tunurilor, afetelor şi muniţiuni- 
brde 150 mm (1889); Curs de artilerie (1889, cu 
Ştefan Constantinescu); Crucişătorul Elisabeta 
(1889); Pulberi de rezbel. Diferiţi explosivi şi 
balistica interioară (1889); Descrierea amănunţită 
a turelelor cu eclipsă de 120 mm şi a localurilor 
cuirasate ale mortierelor sferice din bateria-tip 
Schumann (1891); Jubileul de 25 de ani de domnie 
a M.S. Regelui Carol I. Stema României (1891); 
Stema României (1892); Istoricul Pirotehniei 
armatei (1893-1894); Curs elementar de artilerie, 
armele portative (1893); Eraldica în faţa P.S.S. 
Episcopului Ghenadie atu Romnicului-Noulu 
Severinu (1895); Descrierea materialului de coastă 
(1896); Steagul şi stema României, în Albina 
(1900/1901); Noua Pascalie (1901); Medaliile 
şi decoraţiunile române: descrierea şi portul br de 
către civili, militari, clerici, magistraţi şi doamne; 
Eticheta decoraţiunilor, penalităţi; Coroana de oţel 
a României (1901); Marca ţării pe peceţi, clădiri 
şi monede, în Albina (1901/1902); Steagul, 
stema română, însemnele domneşti, trofee (1903); 
Manuscris român din secolul XVII (1904); Unifi¬ 
carea calendarelor şi noua pascalie (1901); Opera¬ 
ţiunile DivizieiII ( 1911); Fortificaţiunea cuirasată 
(1913); Metodă istorică a domnului Iorga (1913); 
Principatul de Wied şi schiţa geneabgică a Casei 


princiare, urmată de Armele familiei (1913); 
«Nova Plantatio» şi Regii României, moştenitori 
ai împăratului Bizanţului (1914); Interpretarea 
mobilelor eraldice de pe monetele Ţării Româneşti 
(1914); Armele Sfântului Imperiu Roman (1915- 
1922). A fost membru al Societăţii Heraldice 
Adler din Viena. 

Năsturel, Udrişte 

prenume românizat al grecescului Oreste 
(1596, Hereşti - 1657) 

Cărturar. împreună cu sora sa, Elina, soţia lui 
Matei Basarab, şi fratele său, Cazan, a edificat 
la Hereşti un complex în stilul Renaşterii 
italiene (palat şi biserică), admirat de Paul din 
Alep, care l-a numit „nemaivăzut". A definit 
nu doar stilul umanismului Ţării Româneşti, 
ci chiar amprenta formativă a spaţiului 
românesc, care a asimilat ambele latinităţi: 
cea occidentală prin filtrul Renaşterii şi cea 
orientală, bizantină, graţie dinastiilor care 
au considerat spaţiul fostei Dacii ca pe unul 
de rezistenţă antiotomană a Bizanţului prin 
cultură. A prefaţat Cazania de la Govora, 1642, 
a tradus în româneşte Varlaam şi Ioasaf 1649, 
a scris versuri, predoslovii. A scris epitaful de 
pe mormântul lui Matei Basarab. 

Neagoe Basarab 

V Basarab, Neagoe 

Neagu, Fănuş 

(5.04.1932, Grădiştea-de-Sus, jud. Brăila - 
24.05.2011, Bucureşti) 

Scriitor. A absolvit Şcoala Pedagogică nr. 2 
din Bucureşti (1952-1953). A fost cursant al 
Şcolii de Literatură Mihai Eminescu, coleg 
de generaţie cu Nicolae Labiş, Radu Cosaşu 
etc., apoi a urmat Facultatea de Filologie din 
Bucureşti, pe care n-a terminat-o. Debutează 
în 1959 cu volumul de povestiri Ningea în 
Bărăgan, retipărit în 1964 sub titlul Cantonul 
părăsit, Premiul Uniunii Scriitorilor; Somnul 
de la amiază, 1962; Dincolo de nisipuri, 1967; 
Vara buimacă, 1968; îngerul a strigat, primul 
său roman, considerat evenimentul editorial 
al anului 1972; în văpaia lunii (nuvele), 1972; 
Cronici de carnaval, volum de publicistică, 
1977; Frumoşii nebuni ai marilor oraşe, roman, 
1977; Scaunul singurătăţii, 1987; Amantul 
Marii Doamne Dracula, 2001. I se joacă piesa 
Scoica de lemn la Teatrul Nottara, Bucureşti, 
1979, şi Echipa de zgomote la Teatrul Majestic, 
Premiul Uniunii Scriitorilor, iar în 1993 i se 
joacă la Teatrul Naţional din Bucureşti şi la 
Teatrul Naţional din Timişoara piesa Casa de 
la Miezul Nopţii, Premiul Uniunii Scriitori¬ 
lor. în 1993 este numit director al Teatrului 
Naţional din Bucureşti şi devine membru al 
Academiei Române în acelaşi an. 

Nedelcovici 



Olga Necrasov Ion Neculce Bujor Nedelcovici 


Neagu r Teodor Anton 

(20.09.1932, Giurgiu) 

Paleontolog. A absolvit Facultatea de Geolo¬ 
gie şi Geografie a Universităţii din Bucureşti. 
Specializare în SUA şi Germania. Profesor la 
aceeaşi facultate, a organizat Laboratorul de 
Paleontologie. A descris 45 de genuri şi 140 
de specii noi de foraminifere cretacice din 
Dobrogea de Sud. Lucrări : Micropaleontologie. 
Protozoare , 1979; Metazoare , 1989. Membru 
al Societăţii Poloneze de Geologie. Membru 
corespondent al Academiei Române (1993). 

Necrasov, Olga 

(1/14.09.1910, Sankt Petersburg - 
3.10.2000, laşi) 

Antropolog. Etnie rusă. A fost elevă a lui Ioan 
Gh. Botez şi a antropologului german Egon 
Freiherr von Eickstedt (1892-1965). Din 
1938 ţine cursuri libere de antropologie la 
Facultatea de Ştiinte Naturale din Iaşi, care 
vor continua la Şcoala de antropologie şi 
paleontologie a profesorului Botez, deschisă 
în special cercetărilor morfologice. Studiile 
sale paleoantropologice şi antropologice au 
avut ca obiect toate populaţiile străvechi din 
aria de formare a poporului român, din epoca 
străveche şi până în perioada contemporană. 
Nu a fost membră a PCR. în perioada 1964- 
1973 a fost director al Centrului de Cercetări 
Antropologice. A fost membru asociat al 
Societăţii de Antropologie din Paris, membru 
de onoare al Institutului Regal de Antropolo¬ 
gie al Marii Britanii şi Irlandei, membru fon¬ 
dator al Asociaţiei Internaţionale de Biologie 
Umană, membru al Centrului Internaţional 
de Studii Sarde, membru corespondent al 
Societăţii de Antropologie din Viena. A obţi¬ 
nut Premiul Paul Broca, Paris, 1980. Membru 
titular al Academiei Române (1990). 

Necşulea, Anton Alexandru 

(28.01.1908, Râmnicu Vâlcea - 
13.10.1993, Bucureşti) 

Inginer, specialist în acustică şi electroacus- 
tică. A absolvit Electrotehnica la Politehnica 


din Bucureşti. A creat primele laboratoare 
de cercetări pentru fonoabsorbanţi, micro¬ 
foane şi difuzoare din România. A contribuit 
decisiv la repunerea rapidă în funcţiune a 
studiourilor Radiodifuziunii bombardate 
în timpul războiului. A condus lucrările de 
construire a noii Case Radio şi a sălii de 
concerte Radio (ambele din strada General 
Berthelot), precum şi a Sălii Palatului din 
Bucureşti. între 1935 şi 1973 a fost director 
tehnic al Radiodifuziunii Române, contribu¬ 
ind la fondarea Televiziunii Române (Radi- 
oteleviziunea, 1956). Lucrări: Bazele acusticii 
clădirilor (1960); Electroacustica în sonorizare 
(1963). Din 1993 devine membru de onoare 
al Academiei Române şi întemeiază Comisia 
de Acustică a Academiei Române. 

Neculce, Ion 

(1672, Prigoreni, Târgu Frumos - 
5.02.1745 sau 12.01.1746, laşi) 

Cronicar. Soţia sa era din familia Bantaş, 
ca şi mama lui Dimitrie Cantemir. Sofia 
Nădejde era Neculce după mamă. Mare 
spătar şi mare hatman în timpul domniei 
lui Dimitrie Cantemir. Refugiat împreună 
cu armata şi domnul în Mala Roşia, adică 
Ucraina (1711, după bătălia de la Stănileşti), 
s-a întors în Moldova (1719), după un peri¬ 
plu polonez, şi a fost mare vornic al Ţării 
de Jos în timpul lui Grigore Ghica al Il-lea. 
A scris Letopiseţul Ţării Moldavei de la Dabija 
Voievod până la domnia lui Ioan Mavrocordat 
Voievod (1662-1743) • Cuprinzând şi o samă 
de cuvinte pentru domni şi pentru ce nu să află 
în letopiseţele Costineştilor. A fost tipărit pentru 
prima oară de Mihail Kogălniceanu în 1845 
şi este remarcabil atât prin farmecul povesti¬ 
rii, cât şi prin exactitatea informaţiei. 

Nedelcovici, Bujor 

(16.03.1936, Bârlad) 

Prozator. A absolvit Dreptul la Bucureşti şi 
a lucrat în specialitate. Scrie romane de tip 
naturalist, psihologizant: Ultimii , 1970; Fără 
vâsle , 1972; Noaptea , 1974; Grădina Icoanei , 

Petru Nedov Ştefan Negoescu Teodor Gheorghe Negoiţă Ion Negoiţescu 


1977; Zile de nisip, 1979 (după care s-a făcut 
filmul Faleze de nisip, interzis de cenzură). 
Plecat în Franţa în 1982, a continuat să scrie 
romane legate de lumea românească: Le 
second mesager (Al doilea mesager), 1985, tradus 
în româneşte în 1991; Crime de sabie, (după 
Zile de nisip), 1989; Le dompteur des loups, versi¬ 
une românească îmblânzitorul de lupi, Premiul 
Uniunii Scriitorilor, 1984,1992; Le matin d'un 
miracle (Dimineaţa unui miracol), 1993; Jurnal 
infidel, 2004 Chevalier de POrdre des Arts et 
Lettres, 1990. Din 2002 deţinător al Ordinu¬ 
lui Steaua României în grad de Comandor. 

Nedov, Petru 

(25.12.1926, Cimişlia, Basarabia - 
19.02.2009, Chişinău) 

Biolog. A absolvit Facultatea de Biologie a 
Universităţii de Stat din Moldova. Arestat 
în 1950, a fost trimis în deportare în lagărul 
de laVorkuta. Reabilitat în 1957. Cercetător 
la Institutul Moldovenesc de Cercetări în 
domeniul Pomiculturii, Viticulturii şi Vini- 
ficaţiei. Contribuţii în domeniul imunolo- 
giei plantelor, mai ales a viţei-de-vie. Este 
deţinător a 16 brevete de invenţie, coautor 
a 20 de soiuri noi de viţă-de-vie. Distins 
cu Medalia Meritul Civic, Ordinul Gloria 
Muncii, Om Emerit în Ştiinţă. Premiul de 
Stat al Republicii Moldova. Membru de 
onoare al Academiei de Ştiinţe a Moldovei, 
membru în Consiliul Suprem pentru Ştiinţă 
şi Dezvoltare Tehnologică al Academiei de 
Ştiinţe a Moldovei. 

Negoescu, Ştefan 

(12.09.1925, New Jersey, California) 

Rugbist. Evreu ca etnie. După moartea 
mamei a revenit cu tatăl, antrenor de fotbal, 
la Bucureşti. în România a îndrăgit rugbiul. 
A reuşit să scape de raziile legionare şi a fugit 
în SUA. A absolvit Biologia la Universitatea 
din San Francisco şi a fost rugbist în echipa 
universităţii. Campion universitar al SUA în 
1949. A fost jucător până în 1962, perioadă 
în care echipa sa a obţinut 540 de victorii, 


şi antrenor de rugbi al şcolilor districtuale 
din San Francisco (1962-1990). Membru 
al Asociaţiei Americane a Antrenorilor de 
Rugby. Stadionul campusului universitar 
din San Francisco îi poartă numele. 

Negoiţă, Teodor Gheorghe 

(27.09.1947, Sascut, jud. Bacău) 

Explorator polar. A absolvit Facultatea de 
Chimie Industrială din Iaşi. A funcţionat ca 
inginer chimist la o fabrică din Iaşi. Pasionat 
de călătorii, a fondat, în 1987, primul pro¬ 
gram românesc de cercetări polare. A orga¬ 
nizat mai multe expediţii româneşti în zonele 
îngheţate din apropiere de Polul Nord: în 
Groenlanda, în nordul extrem al Canadei, în 
arhipelagul Spitsbergen (Svalbard). A format 
mai multe echipe de cercetători din domenii 
diferite, acestea fiind primele echipe româ¬ 
neşti care au activat în exteriorul ţării într-o 
structură foarte neomogenă: geografi, geo¬ 
logi, ingineri, medici, biologi etc. In Groen¬ 
landa şi arhipelagul Spitsbergen a călătorit 
de unul singur, parcurgând pe schiuri în jur 
de 300 de kilometri prin pustiurile înghe¬ 
ţate. în 1994 înfiinţează Institutul Român 
de Cercetări Polare. în 1995 devenea primul 
şi singurul român care a atins Polul Nord 
(pe schiuri, în cadrul unei expediţii ruse de 
cercetare). A fondat prima staţie de cercetări 
româneşti în Antarctica (2002). Membru 
fondator al Tratatului Maritim Antarctic 
(2000). Distins cu Ordinul Naţional Steaua 
României în grad de Ofiţer (2000) şi în grad 
de Comandor (2008). 

Negoiţescu, Ion 

(10.08.1921, Cluj - 6.02.1993, Munchen) 

Istoric literar. A absolvit Filosofia la Cluj. 
Semnatar al Manifestului Cercului Literar 
de la Sibiu (1943). A condus Revista Cercului 
literar (1945). A debutat cu proză suprarea¬ 
listă: Povestea tristă a lui Ramon Oog, 1941, şi a 
scris apoi eseuri: Despre mască şi mişcare, 1944. 
A primit Premiul Fundaţiilor Regale pentru 
manuscrisele Poeţi români şi Teoria poeziei, 

Negrescu 



Marţian Negrea Henri Negrescu Ion Negrescu Traian Negrescu 


1947. A făcut închisoare în perioada 1961- 
1964, după care a început să publice studii 
de critică şi istorie literară: Scriitori moderni, 
1966; Poezia lui Eminescu, 1968; însemnări 
critice, 1970; Engrame, 1975; Analize şi sinteze, 
1976. Cosemnatar, împreună cu Paul Goma, 
în 1977, al unei scrisori către Europa Liberă, 
prin care protesta contra stării de lucruri 
din ţară. Arestat (1977-1980), pleacă în 
Germania imediat după eliberare, la Koln, 
apoi la Miinster. A revenit după revoluţia 
din 1989 publicând Istoria literaturii române, 
1800-1945, 1991, Sabasios, versuri, 1991. 

Negrea, Marţian 

(29.01.1893, Vorumloc, astăzi Valea Viilor, 
jud. Sibiu - 13.07.1973, Bucureşti) 

Compozitor şi muzicolog. A început stu¬ 
diile muzicale la Sibiu şi le-a terminat la 
Viena. Profesor la Conservatorul din Cluj. 
Lucrări: - muzică de cameră - Cvartet de 
coarde, op. 17, 1949; Suita pentru clarinet şi 
pian, op. 27, 1960; - pentru pian solo - 
3 Schiţe româneşti pentru pian (Cântec de leagăn; 
Nocturnă; Din munţi, 1920-1945); Canoane, 
preludii, corale, fugi, op. 2 (1919); Rondo pentru 
pian, op. 4 (1920); Impresii de la ţară, op. 6, 
suită pentru pian (Preludiu; A fost odată; Fusul; 
Jocul ielelor; Sara-n poartă; Alunelul, 1921). 
A compus şi Simfonia primăverii, 1956; opera 
Marin pescarul, 1933, muzică de film. Ca 
muzicolog a publicat: Tratat de instrumente 
(1925), Tratat de forme muzicale (1932), Tratat 
de contrapunct şi fugă (1957), Tratat de armonie 
(1958). In 1996 a fost înfiinţată Fundaţia 
Culturală Marţian Negrea. 

Negreanu, Gabriela 

(6.07.1947, Bucureşti - 22.10.1995, Bucureşti) 
Poetă. A absolvit Filologia la Bucureşti. 
Redactor de editură. Poetă înclinată spre 
meditaţii existenţiale, afinităţi cu Paul Valery: 
Decorul şi prezenţa, 1979; Elegii pentru sufletul 
înflorit, 1981; Jurnal • Eulperegrin, 1984; Partea 
omului, 1987; Incinte, 1988; Viziune cu logofagi, 
1994; Memoria unui creier şi Noaptea iniţiaţilor, 
ambele 1995. S-a sinucis. 


Negrescu (Negresco), Henri 

(1868, Bucureşti - 1920, Nisa, Franţa) 

Hotelier. Fiu al unui proprietar de han, Jean 
Negrescu, din Bucureşti. A plecat la 15 ani 
la Paris spre a se perfecţiona ca violonist. 
A cântat în diverse localuri. Din 1883 admi¬ 
nistrează hotelul Londres din Monte Carlo, 
apoi devine directorul lui. Pleacă la Monaco, 
unde administrează hotelul Helder, la care 
venea şi familia Rockfeller. în 1913 începe 
construirea propriului său hotel, la Nisa, pe 
Coasta de Azur, cointeresând şi pe industri¬ 
aşul Alexandre Darracq. Stilul este spaniol, 
baroc, cu 450 de camere, foarte modern în 
epocă, iar arhitectul a fost Edouard Nie- 
mans. Deşi a falimentat după Primul Război 
Mondial şi a vândut unei societăţi belgiene, 
hotelul, azi de 5 stele, patrimoniu naţional al 
Franţei, a păstrat numele edificatorului său 
şi adăposteşte un interesant muzeu (mobilă, 
tapiserii, tablouri). 

Negrescu, Ion 

(8.01.1893, Holboca, jud. laşi - 1941, Chişinău) 
Primar. A absolvit Facultatea de Litere la 
Universitatea din Iaşi şi şi-a luat doctoratul 
în slavistică sub conducerea lui Garabet 
Ibrăileanu. A luptat la Mărăşti şi Mărăşeşti 
în Primul Război Mondial, fiind decorat cu 
Crucea Comemorativă a războiului 1916- 
1918 cu bareta Mărăşti. A fost ales primar al 
Chişinăului în două legislaturi: 1928-1931, 
1932-1935. 

Negrescu, Traian 

(3.01.1900, Craiova - 24.12.1960, Bucureşti) 
Inginer. A absolvit Politehnica la Bucureşti şi 
s-a specializat la Paris în metalurgie. Profesor 
de metalurgie la Politehnica din Bucureşti. 
Director al Regiei Autonome a întreprinde¬ 
rilor Miniere şi Metalurgice ale statului din 
Transilvania. Director general al Uzinelor 
Metalurgice din Hunedoara. Contribuţii la 
desulfurarea gazelor de furnal şi controlul 
asupra zgurii de furnal. A pus bazele analizei 
cantitative spectrografice a aliajelor. Lucrări: 

Negri 



Costache Negri Andrei Negru 


Fonte speciale , 1932; Puterea desulfurată a zgure- 
lor de furnal înalt , 1932; Capacitatea de absorbţie 
pentru sulf a zgurelor silico-calco-aluminoase la 
1500 °, 1951. Membru al Societăţilor Miniere 
din Marea Britanie, SUA, Franţa. Membru 
titular al Academiei Române (1955). 

Negri, Constantin (Costache) 
nume la naştere Constantin Negrea 

(1812, laşi - 28.09.1876, Târgu Ocna) 

Scriitor. Refugiat la Chişinău în timpul 
mişcării eteriste (1821). Mama lui s-a recă¬ 
sătorit (1824) cu poetul Costache Conachi. 
Şcolit greceşte la Iaşi, a învăţat apoi la un 
pension francez de la Odessa. A călătorit 
mult (Viena, Paris, Berlin, Hamburg, Veneţia, 
Florenţa, Napoli, Londra) şi a fost influenţat 
de Risorgimento. La 1848 a fost membru al 
Comitetului revoluţionar restrâns de la Cer¬ 
năuţi. A fost agent al ţării la Constantinopol. 
Unionist, prieten cu Vasile Alecsandri (care 
era îndrăgostit de sora lui). Ca scriitor a fost 
un fin diletant, publicînd doar prin reviste. 
Emil Gârleanu i-a strâns textele, publi- 
cându-le postum: Versuri, proză, scrisori , 1909. 

Negru, Adrian 

(9.09.1945, Alibunar) 

Profesor şi publicist. A absolvit Şcoala Nor¬ 
mală la Vârşeţ, Şcoala Superioară de Peda¬ 
gogie şi Facultatea de Filosofie a Universi¬ 
tăţii din Belgrad. A fost profesor la şcoala 
generală din Alibunar, Petrovăsâla, Nicolinţ 
(a fost şi director), Sân Mihai (sau Locve, 
unde a fost şi director) şi la Şcoala Medie de 
Economie Dositej Obradovic din Alibunar. 
A fost apoi profesor la disciplina artă scenică 
la Şcoala Superioară pentru Instruirea Edu¬ 
catoarelor din Vârşeţ, precum şi conferenţiar 
universitar pentru acelaşi obiect la secţia din 
Vârşeţ a Facultăţii de învăţători, apoi docent 
pentru metodologia culturii plastice. A fost 
profesor invitat la universităţile din Arad şi 
Timişoara. Din 2004 profesor universitar 
în specialitatea istoria culturii române. 
Preşedinte al Comitetului de conducere al 


Trustului Libertatea. Membru în consiliul 
pentru învăţământ al Consiliului Executiv 
al Provinciei Autonome Voivodina. Lucrări: 
Impulsurile timpului, Popoviceştii din Orăviţa, 
Mic tratat de artă modernă, Constantin Daniel, 
Impulsurile timpului, Atelierele de pictură din 
Banat în secolele XVIII şi XIX, Poetica picturală 
în iconografia bănăţeană, Arta scenică (1998), 
Metodica predării culturii plastice (1998); 
Bisericile româneşti din Banatul Sârbesc (CD, 
2002), coautor. 

Negru, Andrei 

(28.07.1937, Stoicani, Basarabia) 

Biolog. A absolvit Facultatea de Biologie 
şi Chimie la Tiraspol. Specializare la Insti¬ 
tutul de Botanică din Sanlct Petersburg, în 
paleontologie, cu P. Dorofeev. A lucrat la 
grădina botanică a ASM din Chişinău, apoi 
a fost profesor la Universitatea de Stat şi la 
Universitatea Agrară din Chişinău. Fondator 
al şcolii de paleobotanică din Republica 
Moldova. A descoperit 120 de fosile noi 
pentru ştiinţa botanicii. S-a ocupat şi de 
arhitectură peisagistică şi a creat labo¬ 
ratoarele grădinii botanice în acest scop. 
Preşedinte al Comisiei de experţi a CSA în 
domeniul biologiei vegetale şi geografiei 
(2006). Lucrări: PaHHecapMamcKax cfinopa 
ceeepo-eocmoKa Mondaeuu (1973); IIoh- 
munecKaH fnopa HHecmpoecKO-IIpymcKoeo 
Mewdypenbx (1982); MeomunecKaH cfjnopa 
CeeepoSanadnoeo LIpunepHOMOpbH (1986); 
PacmenuH necnux nonnn u onyuieK (1986); 
PacmenuH nyzoeue, npuăpeMHue u eobnue 
(1988, în colaborare); Plante rare din flora 
spontană a Republicii Moldova (2002); Taxoni 
rari din flora Republicii Moldova (2002); Lumea 
vegetală a Republicii Moldova (voi. 1-2, 2005; 
voi. 3-4, 2006, în colaborare). Distins cu 
Medalia Meritul Civic a Republicii Moldova. 
Membru al Academiei de Ştiinţe a Moldovei. 

Negru, Petru 

(27.02.1933, Vălcineţ, plasa Călăraşi, 
jud. Lăpuşna, Basarabia) 

Biolog. A absolvit Şcoala Pedagogică la 
Călăraşi, apoi Facultatea de Horticultură a 
Universităţii Agrare de Stat din Moldova. 
A lucrat la Institutul de Fiziologie şi Chimie 
Biologică a Plantelor al ASM, azi Institutul 
de Genetică şi Fiziologie a Plantelor. Con¬ 
tribuţii la formularea legităţilor generale 
şi particularităţilor genotipurilor în cazul 
reacţiilor adaptive la formarea complexului 
rezistenţei la ger şi iernare a viţei-de-vie faţă 
de condiţiile ecologice - lumină, umiditate, 
nutriţie, structura şi fertilitatea solului. 
Membru al Consiliului Ştiinţific al Ministe¬ 
rului Agriculturii şi Alimentaţiei. 

Negruţiu, Emil Alexandru 

(14.08.1911, Petrisat, jud. Alba - 
14.05.1988, Cluj-Napoca) 

Inginer agronom. A absolvit Agronomia la 
Cluj. Şef al Staţiunii Experimentale a Bana¬ 
tului de la Cenad. Profesor la institutele de 
agronomie din Timişoara şi Cluj (unde a fost 
şi rector). A condus staţiunea experimentală 
pentru cultura porumbului din Turda. 
Lucrări: Genetica şi ameliorarea animalelor , în 
colaborare, 1969; Genetica animală , 1975. 
Membru al Academiei de Ştiinţe Agricole 
din România. Membru corespondent al 
Academiei Române (1974). 

Negru-Vodă, Alexandru 

(13.04.1931, Cot, Basarabia - 1978, Chişinău) 
Specialist în economie agrară. A absolvit 
Tehnicumul Agricol din Saharna şi Institu¬ 
tul Agricol M. V Frunze din Chişinău. Din 
1965 este ministru al Agriculturii din Repu¬ 
blica Moldova. A contribuit la elaborarea 
tehnicii experimentale, a zonării producţiei 
agricole, raionării şi microraionării pomi- 
culturii. Lucrări: Sistemul de conducere a gos¬ 
podăriei agricole în RSS Moldovenească, Livezile 
intensive de tip nou, Starea actuală şi perspectivele 
dezvoltării pomicultura în RSS Moldovenească 
(1967), Vătămarea pomilor cauzată de geruri şi 
măsurile de tratare (1968). Membru al Acade¬ 
miei de Ştiinţe a Moldovei. 

Negruzzi, Costache 

(1808, Trifeşti, laşi - 20.08.1868, Trifeşti, laşi) 
Prozator. Tatăl al lui Iacob N. Şcolit greceşte, 
a învăţat limba română după Istoria pentru 
începutul românilor în Dachia de Petru Maior. 
A fost postelnic şi mare vornic. Redactor la 
Propăşirea (1844). A debutat foarte devreme, 
cu traduceri adunate sub titlul: Zăbăvile mele 
în Basarabia în anii 1821, 1822, 1823 la satul 
Şărăuţii , din raiaua Hotinu. A scris proză cu 
suculente observaţii realiste: Aprodul Purice , 
1837; Alexandru Lăpuşneanu, 1840; Muza de 
la Burdujăni , 1851; Păcatele tinereţelor , 1857 


ş.a. A tradus din greacă, franceză şi rusă. 
Colaborator la publicaţiile lui Gh. Asachi şi 
Ion Heliade-Rădulescu, a pledat pentru o 
limbă română unitară. Membru fondator al 
Societăţii Academice Române (1867). 

Negruzzi, Iacob 

(31.12.1842, laşi - 6.01.1932, Bucureşti) 
Scriitor. Fiu al lui Costache N. Şi-a făcut 
studiile în Germania. A fost profesor la 
Facultatea de Drept din Iaşi. Membru fon¬ 
dator al societăţii Junimea; a condus timp de 
peste 28 de ani revista Convorbiri literare. în 
1888 a depus la biroul Camerei Deputaţilor 
o petiţie din partea unui număr de cetăţeni 
din toate colţurile ţării pentru un proiect de 
lege prin care să i se acorde poetului Mihai 
Eminescu, de către stat, o pensie viageră. 
Lucrări: Mihai Vereanu , roman, 1873; Copii 
de pe natură , portrete satirice în proză şi 
versuri, 1874; Hatmanul Baltag , operă bufă în 
colaborare cu I.L. Caragiale, 1884; Amintiri 
din „Junimea", memorii, 1921. Membru şi 
preşedinte al Academiei Române. 

Negulesco, Jean 

(29.02.1900, Craiova - 

18.07.1993, Santa Mărgărită de Marbella, Spania) 
Regizor. A studiat artele plastice la Paris cu 
Modigliani, Picasso, Giacometti, Man Ray şi 
a fost cucerit de noua artă a cinematografiei. 
Plecat de la Paris cu o expoziţie personală în 
SUA, s-a stabilit în California. A fost printre 
cel mai bine cotaţi cineaşti de la Hollywood. 
A debutat la Paramount, a trecut la Warner 
Brothers, apoi la Century Fox. Filme regizate: 
Three Strangers , 1946; Johnny Belinda , 1948; 
Road House , 1948; Lady Bailey, 1952; Titanic , 
1953, Three Coins in the Fountain, 1954; A Cer¬ 
tam Smile r 1958 -Jessica, 1962; TheHeros, 1969. 

Negulescu, Demetru 

(30.05.1875, Bucureşti - 1940, Bucureşti) 
Judecător la Curtea Permanentă de Justiţie 
Internaţională (1921-1940) de la Haga. Frate 
cu Paul N. Doctor în Drept al Universităţii 

Negulescu 


din Paris (1900), judecător la tribunalul 
Bucureşti (1901-1908), profesor de drept 
internaţional al Facultăţii de Drept a Uni¬ 
versităţii din Bucureşti, profesor la Acade¬ 
mia de Drept Internaţional de la Haga şi la 
Institutul de înalte Studii Internaţionale de 
la Paris. A fost delegat, din partea Româ¬ 
niei, la prima, a doua şi a şasea Adunare a 
Societăţii Naţiunilor; a luat parte la lucrările 
Comisiei de elaborare a statutului CPJI şi 
ale celei de elaborare a amendamentelor 
Pactului Societăţii Naţiunilor; a fost delegat 
din partea României la conferinţa de aderare 
a SUA la statutul CPJI (1926) şi la prima 
Conferinţă de codificare a dreptului interna¬ 
ţional (1930), ca vicepreşedinte al delegaţiei 
române. Membru al Uniunii Juridice Inter¬ 
naţionale, al Institutului de Drept Interna¬ 
ţional, al Asociaţiei de Drept Internaţional, 
al Academiei Diplomatice Internaţionale. 
A fost preşedinte al Institutului Român de 
Drept Internaţional şi codirector al Revistei 
române de drept internaţional , predecesoarea 
RRDI de azi. Autor a numeroase monografii 
şi articole de drept internaţional apărute în 
reviste române şi străine. 

Negulescu, Paul 

(12.01.1874, Bucureşti - 6.05.1946, Bucureşti) 
Jurist. Frate cu Demetru N. A absolvit 
Literele la Bucureşti şi Dreptul la Ecole 
Pratique des Hautes Etudes din Paris. 
Profesor la Facultatea de Drept a Univer¬ 
sităţii din Bucureşti, a condus Revista de 
drept public. Lucrări: Studii de istoria Dreptului 
român , 1900; Tratat de Drept administrativ , 
1903-1904; Tratat de apropiere pentru cauză de 
utilitate publică, 1931. Membru de onoare al 
Academiei Române (1936). 

Negulescu, Petre P. 

(14/26.10.1872, Ploieşti - 7.04.1951, Bucureşti) 
Filosof şi om politic. Se înscrie la Faculta¬ 
tea de Litere din Bucureşti, fiind remarcat 
de Titu Maiorescu. Profesorul îi mai 
selectase pe C. Rădulescu-Motru, S. Mehe¬ 
dinţi, Mihail Dragomirescu, I. Al. Rădu- 
lescu-Pogoneanu, I. Al. Brătescu-Voineşti. 
îi primea în casa lui, într-un cenaclu anume 
organizat, le supraveghea şi stimula lecturile, 
pregătindu-i pentru a-i urma direcţia şi a 
îe preda conducerea Convorbirilor literare. 
Teza de licenţă, „Critica apriorismului şi a 
empirismului", e publicată în volum. în ace¬ 
laşi an publică studiul antigherist Psihologia 
stilului. în 1893 obţine o bursă de studii în 
Germania şi Franţa. întors în ţară, e numit 
conferenţiar de filosofie la Universitatea din 
Iaşi. în 1895, împreună cu ceilalţi colegi de 
generaţie, preia conducerea revistei Convor¬ 
biri literare. Tot în acel an adună în volum 


ultimele două studii de estetică antigheristă, 
cu titlul Polemice. Devine profesor titular 
(fără doctorat) la Catedra de istoria filosofiei 
şi logică, la Universitatea din Iaşi. Publică, 
după mulţi ani de muncă asiduă, în 1910, 
primul volum din lucrarea Filosofia Renaşterii 
(voi. II în 1914), considerată drept capodo¬ 
pera sa. în acelaşi an, prin pensionarea din 
învăţământ a lui Titu Maiorescu, se transferă 
la Bucureşti, ocupând catedra fostului său 
profesor. în 1934 publică Geneza formelor 
culturii. în 1938 îi apare primul volum din 
vasta lucrare Destinul omenirii. Volumul al 
IV-lea apare în 1944, iar al V-lea, postum, în 
1971. în 1917 devine membru fondator şi 
fruntaş al unei noi formaţiuni politice, Liga 
Poporului, devenită Partidul Poporului, sub 
conducerea generalului Al. Averescu, iar în 
1919 este ales senator pe listele Partidului 
Poporului. în 1926 este ministru la Culte şi 
Instrucţiune Publică. în 1927 e ales preşe¬ 
dinte al Camerei Deputaţilor. Publică lucra¬ 
rea Partidele politice. în 1936 e ales membru 
titular al Academiei Române, exclus în 1948, 
repus în drepturi în 1990. 

Negulici, loan 

(1812, Câmpulung Muscel - 
1851, Constantinopol) 

Pictor. A urmat cursuri de pictură la Bucu¬ 
reşti cu Wallenstein şi cu Nicolo Livaditi 
la Iaşi (unde învaţă şi franceza şi greaca). 
Se împrieteneşte cu Vasile Alecsandri şi 
Al.I. Cuza. A studiat la Academia de Belle 
Arte din Paris. Revine la Bucureşti în 1837 şi 
locuieşte la Barbu Catargiu. Devine favoritul 
domnului Alexandru Ghica. Execută por¬ 
trete ale unor personaje de la curte, dar şi 
ale unor negustori bogaţi (pitarul Cuţaridi, 
Eufrosina Gâtză, Barbu Ştirbei, cultivatul 
Nicolae Suţu sau Elena Racoviţă) şi ale unor 
tineri luptători pentru cauza naţională. Călă¬ 
toreşte îa Atena şi Constantinopol (1840). 
La întoarcere se duce la Iaşi şi execută 
portretul domnului Mihail Sturdza, apoi 
un portret al domnului Alexandru Ghica, în 
perspectiva acordării de către acesta a unei 
burse pentru Roma şi Paris pentru 5 ani. 
Revine în ţară în 1843, Ghica fiind înlocuit 
cu Gh. Bibescu. Se împrieteneşte cu Ion 
Heliade-Rădulescu în 1845. Primeşte de la 
Gh. Bibescu postul de profesor la Sf. Sava pe 
locul care aparţinuse lui Wallenstein. Face 
traduceri de literatură universală pentru 
proiectul lui Heliade Rădulescu, Biblioteca 
Universală. La înfrângerea revoluţiei de la 
1848 în Ţara Românească fuge la Braşov, 
e prins de austrieci şi predat otomanilor 
la Brussa (unde era deportat şi Radu C. 
Golescu). A murit în exil. 

Nemoianu, Petre 

nume la naştere Petre Avram 
(1882, Petrila - 8.07.1951, Aiud) 

Economist. Familie originară din Nemoiu, 
Vâlcea. A absolvit Dreptul la Budapesta. Pri¬ 
zonier la ruşi după Primul Război Mondial, 
s-a întors cu regimentul Alba Iulia format la 
Iaşi (1917). A fost trimis de Octavian Goga 
să restabilească legătura cu Legaţia Franceză 
din Moscova, după ce Ucraina fusese ocu¬ 
pată de austro-ungari. Lucrări: Prizonier la 
ruşi şi rob la unguri; Prima Alba Iulia. Decorat 
cu Medalia Ferdinand I cu spade pe pan¬ 
glică şi cu Ordinul Ferdinand I în grad de 
Ofiţer pentru contribuţiile sale ca voluntar 
în armata română la eliberarea Ardealului şi 
Banatului de sub ocupaţia străină. Secretar 
de stat la Agricultură în Guvernul Gigurtu, 
înlocuit odată cu venirea lui Ion Antonescu. 
Arestat în 1946 şi condamnat pentru vina de 
a fi luptat „împotriva păcii". Repus în drep¬ 
turi post-mortem (1997). 

Nemoianu, Virgil 

(12.03.1940, Bucureşti) 

Istoric şi teoretician literar. A absolvit Filolo¬ 
gia (engleză) la Bucureşti. A debutat cu Struc¬ 
turalismul, 1968. Doctor al Universităţii din 
California. între 1979 şi 1994 a fost director 
al Programului de literatură comparată la 
Catholic University of America, Washington 
DC, iar între 1989 şi 1991 prorector asociat 
al aceleiaşi universităţi. A fost preşedinte 
al Secţiei de Romanistică Comparată şi al 
Secţiei de studii europene a Asociaţiei de 
Limbi Moderne din SUA. A mai predat şi la 
universităţi din Londra, Cambridge, Berke- 
ley (California) şi Cincinnati. Lucrări: Calmul 
valorilor, 1971; Micro-harmony: the growth and 
uses of the idyllic model in literature (Microar- 
monia: dezvoltarea şi utilizările modelului idilic 
în literatură), 1984, Premiul Harry Levin; The 
Taming of Romanticismş European literature and 
the age of Biedermeyer (îmblânzirea romantismu¬ 
lui: literatura europeană şi epoca Biedermeyer); 
A Theory of the Secondary: literature, progress 
and reaction (O teorie a secundarului: literatură, 
progres şi reacţie), Premiul ARA, 1984; Arhipe¬ 
lag interior, memorialistică, Premiul Uniunii 
Scriitorilor, 1994; Tradiţie şi libertate, 2001. 
Este membru al Academiei Europene de 
Arte şi Ştiinţe. 

Neniţescu, Costin D. 

(15.07.1902, Bucureşti - 29.07.1970, Buşteni) 
Chimist. Fiu al lui Dimitrie S.N. Căsăto¬ 
rit cu Ecaterina Ciorănescu N. După ce 
termină liceul la Bucureşti, la Colegiul 
Naţional Gheorghe Lazăr, începe în 1920 
studiul chimiei la ETH - Ziirich, fiind 



Virgil Nemoianu Costin D. Neniţescu 


profund impresionat de cursurile lui Debye 
şi Staudinger. E fascinat de lucrările lui Hans 
Fischer şi se mută în 1922 la Miinchen, 
unde îşi termină studiile în 1925 cu docto¬ 
ratul condus de Hans Fischer, mentorul său 
ştiinţific. între 1925 şi 1935 este profesor la 
Universitatea din Bucureşti şi predă cursu¬ 
rile de chimie organică şi chimie generală. în 
1928 publică prima ediţie din cele două tra¬ 
tate, Chimie organică şi Chimie generală. Peste 
40 de generaţii au învăţat şi încă învaţă după 
aceste cărţi. A mai publicat şi Manualul ingi¬ 
nerului chimist şi manuale de liceu. Colabo¬ 
rează cu profesori celebri din Statele Unite 
ale Americii, contribuie la diverse tratate 
prin scrierea unor capitole. Numeroşi com¬ 
puşi organici şi reacţii îi poartă numele. Se 
poate spune că „hidrocarbura Neniţescu", 
prima anulenă CH 10 , a propulsat chimia 
anulenelor. A fost pionierul aplicării meto¬ 
delor fizice în chimia organică din România. 
Rezultatele muncii lui se văd în cele 262 de 
articole originale şi 21 de brevete. Este ales 
membru al unor academii din străinătate 
(Germania, Cehoslovacia, Ungaria şi Polo¬ 
nia). Primeşte numeroase premii, dintre care 
Medalia A. W von Hofmann, una dintre cele 
mai prestigioase medalii ştiinţifice. A refuzat 
să-i acorde titlul de doctor în chimie Elenei 
Ceauşescu. Membru al Academiei Române 
(1955) şi preşedinte al Secţiei de ştiinţe chi¬ 
mice (1959-1970). 

Neniţescu, Dimitrie S. 

(1861, Galaţi - 1930, Bucureşti) 

Avocat. Frate cu Ioan S.N. şi tată al lui Cos¬ 
tin D.N. şi al Jeanei, căsătorită cu Teodor 
Teodorini, medic. A absolvit Şcoala Militară 
la Bucureşti şi a fost ofiţer topograf pe lângă 
Statul Major al armatei. A demisionat în 
1888 şi a plecat la Bruxelles, unde a absolvit 
Dreptul şi şi-a susţinut doctoratul. Membru 
al Partidului Conservator, a fost deputat, 
ministru al Industriei şi Comerţului (1910- 
1912) şi ministru al Finanţelor (1918). 

Neniţescu 


Neniţescu Ciorănescu, Ecaterina 

V Ciorănescu Neniţescu, Ecaterina 

Neniţescu, loan S. 

(11.04.1854, Galaţi - 23.02.1901, Buzău) 

Poet. Frate cu Dimitrie S. N. A studiat 
Filosofia la Berlin şi Feipzig. Voluntar în 
timpul Războiului de Independenţă, rănit la 
Griviţa. A scos şi condus revista Ţara nouă 
(1884-1888). S-a preocupat de învăţămân¬ 
tul românesc în zonele ocupate de Imperiul 
Otoman: De la românii din Turcia europeană, 
1875, se referă la aromâni. Fucrări: Flori de 
primăvară , 1880; Şoimii de la Războieni, 1882; 
Pui de lei, 1891; Poezii eroice şi naţionale , 1891; 
Radu de la Afumaţi , teatru, 1897. Membru 
corespondent al Academiei Române (1896). 

Neniţescu, Ştefan 

(8.10.1897, Bucureşti - 1979, Bucureşti) 

Critic de artă şi diplomat. A început Facul¬ 
tatea de Belle Arte la Universitatea Sapienza 
din Roma şi a terminat Facultatea de Fitere 
şi Filosofie la Universitatea din Bucureşti. 
F-a tradus în româneşte pe Benedetto 
Croce. în perioada interbelică a fost secretar 
economic la Fegaţia Română de la Haga. 
Fucrări: Istoria artei ca istorie afilosofiei , 3 voi., 
1925; Ode italice , 1922. 

Neofit 

(1.01.1787, Bucureşti - 14.01.1850, Bucureşti) 
Mitropolit al Ţării Româneşti. A studiat 
probabil la Bucureşti. Episcop al Râmni¬ 
cului (1824), locţiitor de mitropolit (1829), 
mitropolit (1840-1849). A înfiinţat semina- 
riile teologice în toată Ţara Românească. 
A trimis bursieri la Pesta, Atena şi în Rusia 
pentru a forma un corp profesoral. 

Neofit Scriban 

V Scriban, Neofit 

Nestorescu, Nicolae 

(13.09.1901, Buzău - 15.12.1969, Bucureşti) 
Medic. A absolvit Facultatea de Medicină 
şi Institutul Medico-legal la Bucureşti. 
Director adjunct al Institutului de Inframi- 
crobiologie din Bucureşti. A înfiinţat primul 
centru de transfuzie şi de sânge conservat 
din România şi a avut contribuţii în produc¬ 
ţia de seruri şi vaccinuri. A fost interesat de 
imunologie. Fucrări: Elemente de bacteriologic 
medicală aplicată , 2 voi., 1957, în colaborare; 
Bacteriologia medicală , 1961, Biologia arsurilor , 
1967, în colaborare. Expert al Organizaţiei 
Mondiale a Sănătăţii pentru bolile diges¬ 
tive. Membru corespondent al Academiei 
Române (1963). 


Nestor, Ion 

(25.08.1905, Focşani - 29.11.1974, Bucureşti) 
Arheolog. A absolvit Fiterele şi Filosofia la 
Bucureşti (limbi clasice) şi s-a specializat la 
Marburg în domeniul preistoriei. Profesor 
de arheologie şi preistorie la Facultatea de 
Istorie a Universităţii din Bucureşti, mem¬ 
bru al Institutului Arheologic German, 
membru în Comitetul permanent al Uniunii 
Internaţionale de Ştiinţe Pre- şi Protoisto- 
rice. A realizat prima sinteză arheologică 
privind întreaga preistorie a României, 
definind aria de răspândire, conţinutul şi 
problematica majorităţii culturilor preis¬ 
torice. Istoric al Antichităţii şi al perioadei 
migraţiilor. Fucrări: Asupra începuturilor 
metalurgiei aramei şi bronzului pe teritoriul RPR, 
1954; Istoria României , voi. I, în colaborare, 
1960; Istoria poporului român , în colaborare, 
1970. Membru corespondent al Academiei 
Române (1955). 

Nestor Vornicescu 

V Vornicescu, Nestor 

Neumann, Victor 

(28.10.1953, Lugoj) 

Istoric. Evreu ca etnie. A absolvit Facultatea 
de Istorie-Filosofie la Universitatea din Cluj. 
Specializare la Universitatea din Bucureşti, 
Wasenaarîn Olanda, universităţile din Viena 
şi Budapesta. Contribuţii în domeniul cerce¬ 
tării istoriei evreilor din România. Profesor la 
Facultatea de Istorie şi Fitere la Universita¬ 
tea de Vest din Timişoara. Profesor invitat la 
Ecole Pratique des Hautes Etudes din Paris, 
Woodrow Wilson International Center for 
Scholars de la Columbia University, Fon- 
don School of Slavonie and East European 
Studies, Universitatea din Udine - Italia. 
Fucrări: Convergenţe spirituale (Studii privind 
relaţiile culturale şi politice în Europa Centrală şi 
de Est, 1750-1850), 1986; Tentaţia lui Homo 
Europaeus. Geneza spiritului modern în Europa 
Centrală şi de Sud-Est , 1991; Istoria evreilor din 
România. Studii documentare şi teoretice, 1996; 
Identităţi multiple în Europa regiunilor. Intercul- 
turalitatea Banatului, 1997; Istoria evreilor din 
Banat. O mărturie a mulţi- şi interculturalităţii 
Europei oriental-centrale, 1999; Ideologie şi 
fantasmagorie. Perspective comparative asupra 
istoriei gândirii politice în Europa Est-Centrală, 
2001; Neam, popor sau naţiune?, 2004. 

Neyman, Jerzy 

(1884, Tighina, Basarabia - 
5.08.1981, Los Angeles) 

Matematician şi statistician. Evreu după 
tată, polonez după mamă. A absolvit Facul¬ 
tatea de Matematică a Universităţii din 

Harkov, specialitatea analiză matematică, 
ca elev al lui D.M. Sinţov, S.N. Bernstein, 
şi a fost asistent al Facultăţii la Matematică, 
specialitatea analiză matematică. Plecat în 
Polonia în 1921, a fost statistician la Insti¬ 
tutul Agricol din Bydgoszcz, apoi asistent la 
Universitatea din Varşovia şi cercetător la 
Institutul pentru Probleme Sociale. A plecat 
în 1924 la Londra şi a colaborat cu Egon 
Sharpe Pearson, apoi la Paris, cu o bursă 
Rockefeller, unde i-a audiat pe Lesbegue şi 
Hadamard. A creat o direcţie nouă, statistica 
matematică, pe baza căreia a analizat cos¬ 
turile statului polonez pentru întreţinerea 
Bisericii Catolice. A fost profesor asociat 
la Universitatea din Londra şi profesor la 
Laboratorul de Statistică al Universităţii 
Berkley din California (din 1938). Membru 
fondator al Institutului Internaţional de 
Statistică. Lucrări: Abordare stochasticd a cos¬ 
mologiei , 1975, în colaborare. Profesor eme¬ 
rit al Universităţii Berkeley din California; 
membru al Academiei Naţionale de Ştiinţe 
a Statelor Unite; membru din străinătate 
al Academiilor de Ştiinţe din Suedia şi 
Polonia; Medalia Naţională pentru Ştiinţă a 
Statelor Unite ale Americii; Doctor Honoris 
Causa al Universităţii din Varşovia; membru 
de onoare al Societăţii Regale de Statistică 
din Londra, membru de onoare al Societăţii 
de Matematică din Londra. 

Nichifor, Şerban 

(25.08.1954, Bucureşti) 

Compozitor şi violoncelist. Soţ al compozi¬ 
toarei Liana Alexandra. A absolvit ca şef de 
promoţie pe ţară Universitatea Naţională de 
Muzică din Bucureşti şi Facultatea de Teo¬ 
logie a Universităţii din Bucureşti (1994). 
A urmat cursuri de specializare la Miinchen 
(cu Sergiu Celibidache), Darmstadt, Weimar 
şi Amsterdam. A fost bursier USIA (1982). 
Profesor la Universitatea Naţională de 
Muzică. Lucrări: Musica Caelestis - anamorfoza 
Sacrului în arta sunetelor (2000); Introducere în 
Computer Music, curs. Creaţia sa cuprinde trei 


opere - Domnişoara Christina (după Mircea 
Eliade), Talaria (după Etienne de Sadeleer) 
şi Le Martyre de Saint Claude Debussy, şapte 
simfonii (Umbre, ViaLucis, Simfoniile americane 
nr. III şi IV, Arcuri în Timp, Simfonia concertantă 
pentru violoncel şi orchestră), piese simfonice 
(Constelaţii, Turkish Bolero) ş.a. Ca violoncelist 
activează în duo-ul Intermedia alături de 
compozitoarea şi pianista Liana Alexandra, 
soţia sa, organizând la Bucureşti mai multe 
manifestări sub genericul Nuova Musica 
Consonante - Living Music Foundation 
(SUA). Laureat al Premiilor Academiei 
Române (1982), UCMR (1980, 1982, 1989), 
precum şi al Concursurilor Internaţionale 
de Compoziţie de la Amsterdam (Premiul 
I Gaudeamus - 1977), Tours (1977), Evian 
(1978), Atena (ISCM - 1979), Toledo (1980), 
Urbana-Illinois (1983), Trento (1984, 1994), 
Roma (1985), Bydgoszcz (1986), Hong 
Kong (ISCM - 1988), Jihlava (1995), Karls- 
ruhe (1996), Koln (1997), Newtown-Wales 
(1998), Birmingham-Alabama (1999). Este 
Comandor al Ordinului National Pentru 
Merit (2000). 

Nicoară, Moise 

(1784, Gyula - 1861, Bucureşti) 

Jurist. Spirit complex, din filiaţia spirituală a 
lui Ion Heliade-Rădulescu şi B.-P. Hasdeu. 
A luptat pentru înfiinţarea unei episcopii 
româneşti (ortodoxe) în zona Aradului, 
strângând semnături (1815-1819) pentru a 
dovedi împăratului că populaţia românească 
este majoritară. Deputat în Dieta de la 
Viena. Din 1869 liceul din Arad, care exista 
din 1707 ca unitate de învăţământ, îi poartă 
numele. A lăsat posterităţii manuscrise, 
poezii originale, studii filologice, un dicţio¬ 
nar francez-român. A tradus din operele lui 
Racine, Buffon, Volney, Bernardin de Saint 
Pierre şi Chateaubriand. Este ctitorul Pre¬ 
parandiei din Arad (institut de învăţători). 
Intrat în graţiile împăratului Franz Iosif, l-a 
învăţat limba română pe fiul acestuia - moş¬ 
tenitorul tronului. 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 551 




31.10.2011 


n 


551 


17:29:08 




























Nicodim 


n 


552 


dict LZ.indd 



Nicodim 

V Munteanu, Nicodim 

Nicodim, Ion 

(1932, Constanţa - 15.03.2007, Paris) 

Sculptor. A absolvit Institutul de Arte Plas¬ 
tice Nicolae Grigorescu din Bucureşti. S-a 
specializat la Accademia di Romania din 
Roma (1965-1968) şi la Cite Internationale 
des Arts din Paris (1977-1983). A început să 
expună din 1967: Bucureşti, Cluj, Timişoara, 
Galaţi, Iaşi, Paris, Lyon, Cayen, Veneţia, Bolo- 
gna, Vicenza, Padova, Roma, şi a participat 
la saloane şi numeroase expoziţii colective: 
România, Italia, Japonia, Franţa, UNESCO, 
Belgia, Madrid, Spania, Brazilia ş.a. Lucrări: - 
artă monumentală - Tapiserie (45 m 2 ), 
darul României pentru sediul ONU, 1963; 
Tapiserie (40 m 2 ), Ministerul Tineretului, 
Bucureşti, 1970; Frescă (36 m 2 ), reşedinţă 
privată, Paris, 1980; Frescă (32 m 2 ), Muzeul 
Militar, Bucureşti, 1988. Premiul UNESCO, 
1968; numit Planetary Citizen de către 
Organizaţia Naţiunilor Unite de la New 
York, 1976; Premiul Gottfried von Herder, 
atribuit la Viena (Austria), 1992. 

Nicolae 

V Hohenzollern, Nicolae de 

Nicolae Alexandru 

V Basarab, Nicolae Alexandru 

Nicolae Bălan 

V Bălan, Nicolae 

Nicolae Colan 

V Colan, Nicolae 

Nicolae Corneanu 

V Corneanu, Nicolae 

Nicolaescu, Sergiu Florin 

(13.04.1930, Târgu Jiu) 

Regizor, actor şi politician. A absolvit 
Institutul Politehnic din Bucureşti ca ingi¬ 
ner mecanic, iar după absolvire a început 
să lucreze la filmări combinate în cadrul 


Studioului Cinematografic Alexandru 
Sahia, specializat în filme documentare 
şi jurnale de actualităţi. După revoluţia 
română din 1989, în care a fost implicat, 
a susţinut Frontul Salvării Naţionale, fiind 
ales în repetate rânduri senator pe listele 
acestei formaţiuni politice, iar apoi ale PDSR 
şi PSD. La iniţiativa lui s-a înfiinţat Comisia 
senatorială de cercetare a evenimentelor 
din decembrie 1989, pe care a şi condus-o 
iniţial. Regie de film: Dacii (1967) - copro¬ 
ducţie franco-română; Lupta pentru Roma 
(1968) - RFG, coregie cu Robert Siodmak, 
2 serii; Ciorap de piele (1968) - coproducţie 
franco-germană, coregie cu Pierre Gas- 
pard Huit; Ultimul mohican (1968) - Franţa; 
Lacul din Ontario (1968) - Franţa; Preeria 
(1968) - Franţa; Mihai Viteazul (1971) - 2 
serii; Atunci i-am condamnat pe toţi la moarte 
(1972); Cu mâinile curate (1972); Lupul mărilor 
(1972) - coproducţie româno-germană, 
coregie cu Wolfgang Staudt; Răzbunarea 
(1972) - coproducţie româno-germană; 
Ultimul cartuş (1973); Un comisar acuză 
(1974); Nemuritorii (1974J; Insula comorilor 
(1975) - coproducţie româno-germană, 
coregie cu Gilles Grangier; Piraţii (1975) - 
coproducţie româno-germană, coregie cu 
Gilles Grangier; Zile fierbinţi (1975); Osânda 
(1976); Accident (1977); Pentru patrie (1977) - 
2 serii; Revanşa (1978); Nea Mărin miliardar 
(1978); Mihail, câine de circ (1978) - copro¬ 
ducţie româno-germană; Ultima noapte de 
dragoste (1979); Capcana mercenarilor (1980); 
Duelul (1981); întâlnirea (1982); Viraj peri¬ 
culos (1982); Ringul (1983) - coproducţie 
româno-germană; Căutătorii de aur (1985) - 
coproducţie româno-germană; Ciuleandra 
(1985) - coproducţie româno-germană; 
Ziua Z (1985); Noi, cei din linia întâi (1986) - 
2 serii; Franqois Villon (1987) - coproducţie 
franco-italo-română, 2 serii; Mircea (1989); 
Coroana de foc (1990); Cucerirea Angliei 
(1990) - coproducţie franco-română, 2 serii; 
Oglinda (1994) - 2 serii; Punctul zero (1996) - 
coproducţie româno-americană; Triunghiul 

morţii (1999); Orient Express (2004); Cincispre¬ 
zece (2005); Supravieţuitorul (2008). Scenarii 
de film: Atunci i-am condamnat pe toţi la moarte 
(1972); Un comisar acuză (1974); Nemuritorii 
(1974); Osânda (1976); Pentru patrie (1977) - 
2 serii; Revanşa (1978); Nea Mărin miliardar 
(1978); Ultima noapte de dragoste (1979); 
Capcana mercenarilor (1980); Duelul (1981); 
Ciuleandra (1985); Oglinda (1994) - 2 serii; 
Punctul zero (1996); Triunghiul morţii (1999); 
Orient Express (2004); Cincisprezece (2005); 
Supravieţuitorul (2008). Roluri în film: Dacii 
(1967); Mihai Viteazul (1971) - 2 serii; Atunci 
i-am condamnat pe toţi la moarte (1972); Cu 
mâinile curate (1972) - comisarul Tudor 
Miclovan; Dragostea începe vineri (1972), regia 
Virgil Calotescu; Ultimul cartuş (1973); Felix 
şi Otilia (1973), regia Iulian Mihu; Pistruiatul 
(1973), regia Francisc Munteanu; Un comisar 
acuză (1974); Nemuritorii (1974); Zile fierbinţi 
(1975); Osânda (1976); Roşcovanul (1976), 
regia Francisc Munteanu; Accident (1977); 
Pentru patrie (1977) - 2 serii; Revanşa (1978); 
Mihail, câine de circ (1978); Ultima noapte de 
dragoste (1979); Capcana mercenarilor (1980); 
Duelul (1981); întâlnirea (1982); Viraj periculos 
(1982); Ringul (1983); Ziua Z (1985); Noi, cei 
din linia întâi (1986) - 2 serii; Mir cea (1989); 
Coroana de foc (1990); Oglinda (1994); Tri¬ 
unghiul morţii (1999); Orient Express (2004); 
Supravieţuitorul (2008). Volume: Revoluţia, 
începutul adevărului , 1995; Un senator acuză, 
1996 (a 2-a ediţie 1998); Cartea revoluţiei 
române decembrie '89, 1999; Lupta pentru 
putere. Decembrie '89, 2005. Premii: Moscova, 
UNIATEC, Praga, Salonic, 1962 - Primăvara 
obişnuită ; Oberhausen, 1963 - Floare de mac, 
Mamaia, Triest, Edinburgh, UNIATEC, 
Cork, Milano, 1964 - Memoria trandafirului; 
Mamaia, 1965 - Lecţie în infinit-, Premiul 
ANICA, Cortina d'Ampezzo, 1966 - Lecţie 
în infinit; premiul trei, Praga, 1967 - Dacii) 
ACIN, 1971 - Mihai Viteazul-, Nominalizare 
la Premiul de Aur, Moscova, 1971 - Mihai 
Viteazul-, Premiul UNIATEC, Moscova, 
1971 - Mihai Viteazul-, ACIN, 1973 - Ultimul 
cartuş; ACIN, 1974, Premiul pentru inter¬ 
pretare masculină - Nemuritorii şi Un comisar 
acuză; ACIN, 1976 - Osânda. 

Nicolaevici, Savu 

(1889, Straja, Banatul Sârbesc - 
1947, Maramorac) 

învăţător. A absolvit Şcoala Normală la Timi¬ 
şoara. A fost învăţător la Nicolinţ, Seleuş şi 
Maramorac. A scris manuale: Abecedar, Carte 
de cetire pentru clasele a Il-a, a IlI-a şi a IV-a, 
fiind primul învăţător român din Banatul 
Sârbesc care a făcut acest lucru. 


Nicolau, Constantin 

(6.02.1897, Bârlad, jud. Vaslui - 
27.11.1973, Bucureşti) 

Medic. A absolvit Medicina la Bucureşti. 
Specializare la Viena, Berlin şi Paris. A lucrat 
la Spitalul CFR, Institutul de Fiziologie 
Normală şi Patologică al spitalului Filan¬ 
tropia. Primul profesor de hematologie din 
România, a predat la Facultatea de Medi¬ 
cină şi Farmacie din Bucureşti. A organizat 
laboratoarele de citohistologie, hemostază, 
transfuzii. Cercetări în domeniul limfogra- 
nulomului benign. A realizat prima puncţie 
sternală din România. A cercetat hemofilia, 
thalassemia (compoziţie diferită a fierului în 
sânge prezentă la oamenii din zona Medite- 
ranei). Lucrări: Histopatologia celulei vegetative 
în pelagră, 1944, în colaborare; Hematologie, 
1950; Progrese în tehnicile hematologice uzuale, 
1966, în colaborare. Membru corespondent 
al Academiei Române (1963). 

Nicolau, Gheorghe 

(19.08.1886, corn. Pufeşti, jud. Vrancea - 
5.12.1950, Bucureşti) 

Inginer. A absolvit în 1911 Şcoala Naţională 
de Poduri şi Şosele, obţinând diploma de 
inginer constructor. A lucrat apoi ca pro¬ 
fesor universitar la Catedra de maşini cu 
combustie internă a Institutului Politehnic 
din Bucureşti (1924-1950). A contribuit la 
modernizarea şi amenajarea unor unităţi 
energetice cu motoare termice din Româ¬ 
nia şi a elaborat lucrări în domeniul teoriei 
motoarelor cu ardere internă. A abordat pro¬ 
blemele ştiinţifice şi tehnice ale construcţiei 
moderne de drumuri asfaltate, ocupându-se 
în special de aspectele legate de condiţiile de 
climă şi circulaţie din România. Este autor 
al mai multor cursuri universitare. în peri¬ 
oada 4 noiembrie 1944-30 noiembrie 1946 
a deţinut funcţia de ministru al Asigurărilor 
Sociale în guvernele conduse de Constantin 
Sănătescu, Nicolae Rădescu şi Petru Groza. 
Lucrări: Valoarea teoriei ciclice clasice a motoa¬ 
relor cu ardere internă (1949); Problema energiei 
(1949); Evacuarea apei din mine (1951). Mem¬ 
bru titular al Academiei Române (1948) 
şi secretar general al acestui important for 
ştiinţific din România (1948-1950). 

Nicolau, Ion 

(7.02.1885, Bucureşti - 18.12.1963, Bucureşti) 
Medic. A absolvit Medicina la Bucureşti. 
A lucrat la sanatoriul TBC de la Filaret, 
specializat în pediatrie cu o bursă Rocke- 
feller pentru Franţa (Paris, Lyon) şi Londra. 
Profesor la Facultatea de Medicină din Iaşi. 
A pus bazele clinice pediatrice la spitalele 
Emilia Irza şi Fundeni. Lucrări: Reumatismul 

infantil, 1957, în colaborare; Tuberculoza 
infantilă, 1962. Anemiile hemolitice la copii, 
1962. A coordonat Tratatul de pediatrie, 2 voi, 
1960. Membru corespondent al Academiei 
Române (1955). 

Nicolau, Ştefan Gh. 

(10.06.1874, Ploieşti - 3.11.1970, Bucureşti) 
Medic dermatolog. A absolvit Medicina la 
Bucureşti. S-a specializat la Paris. Profesor 
la Facultatea de Medicină din Cluj, apoi 
din Bucureşti, a fondat Societatea de Der¬ 
matologie şi Syphilografie din România 
(1928). Director al Centrului Dermato- 
veneric (1953-1970). O serie de dermatoze îi 
poartă numele. A fost unul dintre principalii 
organizatori din România ai luptei cu bolile 
venerice. Lucrări: Consideraţiuni asupra imu¬ 
nităţii în sifilis, 1916; Contribuţiuni la studiul 
micologic al epidermofiliei, 1919; Sifilisul ca 
factor de sterilitate şi depopulaţie, 1925; Cercetări 
asupra arsurilor, 1934; Precancerul pielii, 1963; 
Herpesul, 1968. Membru al Academiei de 
Ştiinţe Medicale din România. Membru de 
onoare al Academiei Române (1948). Om de 
Ştiinţă Emerit. Premiul de Stat. 

Nicolau, Ştefan S. 

(15.02.1896, Bucureşti - 15.10.1967, Bucureşti) 
Medic. Specialist în inframicrobiologie. 
A studiat Medicina la Bucureşti şi Cluj. 
Specializare la Paris. A lucrat la Institutul 
Pasteur din Paris şi la Institutul Naţional 
de Cercetări Medicale din Londra. Profesor 
la Facultatea de Medicină din Iaşi, apoi din 
Bucureşti (prima Catedră de inframicrobio¬ 
logie din lume). Fondator şi director al Insti¬ 
tutului de Inframicrobiologie. S-a ocupat de 
virusuri, viroze şi combaterea lor. Lucrări: 
Hepatitele inframicrobiene, 1954; Elemente de 
inframicrobiologie generală, 1956; Hepatite infec- 
ţioase inframicrobiene, 1957; Turbarea, 1962, în 
colaborare; Virusuri şi tumori, 1968. Membru 
al Academiei de Medicină din Bucureşti, al 
Academiei de Ştiinţe din Moscova, al Soci¬ 
etăţii Franceze de Hematologie, al Societăţii 


Franceze de Chimioterapie şi Serologie, 
al Academiei Române (1948), preşedinte 
al Secţiei de ştiinţe medicale a Academiei 
Române (1948-1966). 

Nicolăescu-Plopşor, Constantin S. 
nume la naştere : Constantin Nicolăescu 

(20.04.1900, Plopşor, Dolj - 
30.05.1968, Bucureşti) 

Arheolog, istoric, etnograf, folclorist, 
antropolog, geograf. A absolvit Facultatea 
de Istorie-Geografie la Universitatea din 
Bucureşti. Specializare la Paris. A fondat 
şi condus Institutul de Istorie Naţională şi 
Arhivele Statului din Craiova. Fondator şi 
director al Centrului de Istorie, Filologie şi 
Etnografie din Craiova. A fost printre primii 
din România care a studiat Paleoliticul, 
deschizând şantiere arheologice în Carpaţii 
Orientali. A cules şi publicat folclor oltenesc 
şi ţigănesc. A organizat şi condus Secţia 
Paleolitic a Institutului de Arheologie al 
Academiei Române. Membru corespondent 
al Academiei Române (1963). 

Nicolesco (Nicolescu), Mariana 
nume la naştere Mariana Niculescu 

(28.11.1948, Găujani, jud. Giurgiu) 

Soprană. A absolvit Şcoala Populară de Artă 
din Braşov, apoi Conservatorul Santa Cecilia 
din Roma. A debutat la La Scala din Milano. 
A cântat pe cele mai mari scene ale lumii: la 
Metropolitan din New York, Carnegie Hali, 
la Barcelona, Berlin, Dresda, Miinchen ş.a., 
roluri din Bellini, Donizetti, Gunoud, Leon- 
cavallo, Mascagni, Mozart, Puccini, Verdi 
etc. Fondatoare a Concursului Internaţional 
Haricleea Darclee din Brăila. Cavaler al Ordi¬ 
nului Artelor şi Literelor al Franţei. Membru 
de onoare al Academiei Române (1993). 

Nicolescu, Basarab 

(25.03.1942, Bucureşti) 

Matematician şi eseist. Ca elev, a obţinut 
medalia de aur la Olimpiada Internaţională 
de Matematică de la Braşov. A absolvit 

Facultatea de Fizică a Universităţii din 
Bucureşti. Stabilit în Franţa (1970). Cerce¬ 
tător la CNRS, Franţa, specialitatea cercetări 
nucleare. A făcut şi cercetări transdiscipli- 
nare. Doctor în Ştiinţe Fizice la Paris. Pre¬ 
şedinte fondator al Centrului Internaţional 
de Cercetare şi Studii Transdisciplinare din 
Paris (CIRET, 1987); cofondator, alături de 
Leon Berger, al Grupului de Reflexie asupra 
transdisciplinarităţii de le lângă UNESCO, 
1992. Fondator al colecţiei „Românii din 
Paris'', al Editurii Oxus, Paris. între 1986 
şi 1999 n-a avut cetăţenie română. Lucrări 
transdisciplinare: Nous, la particule et le monde, 
Medaille d'Argent de F Academie Franţaise, 
1986; Poincare et l'imagination scientifique, 
2001. Premiul Uniunii Scriitorilor, 1993. 
Membru de onoare al Academiei Române 
(2001), distins cu Ordinul Serviciu Credin¬ 
cios în rang de Mare Ofiţer, 2002. 

Nicolescu, Miron 

(27.08.1903, Giurgiu - 30.06.1975, Bucureşti) 
Matematician. A absolvit Facultatea de Şti¬ 
inţe la Bucureşti. S-a specializat la Sorbona. 
Profesor de geometrie analitică la Facultatea 
de Ştiinţe şi de Calcul Diferenţial şi Integral 
la Facultatea de Matematică a Universităţii 
din Bucureşti. A adus contribuţii la teoria 
derivatei alveolare, teoria ecuaţiilor diferenţi¬ 
ale ordinare sau cu derivate parţiale. Lucrări: 
Calculul diferenţial şi integral , 1947; Analiza 
matematică , 2 voi., 1949, 1953; Funcţii reale 
şi elemente de analiză funcţională, 1962; Funcţii 
reale şi elemente de topologie , 1968. Membru al 
Societăţii Române de Matematică, al Acade¬ 
miilor de Ştiinţe din Berlin, Moscova, Sofia, 
Varşovia. Vicepreşedinte al Uniunii Interna¬ 
ţionale a Matematicienilor. Membru titular 
al Academiei Române (1955), preşedinte al 
Academiei Române (1966-1975). 

Niculescu, Alexandru 

(20.08.1928, Craiova) 

Lingvist. A absolvit Filologia la Bucureşti, s-a 
specializat în romanistică la Berlin, Padova, 


Paris, Roma, Viena. Profesor la Universita¬ 
tea din Bucureşti. Plecat în Italia din 1980. 
Din 1992 preşedinte al Asociaţiei Italiene a 
Romaniştilor. Lucrări: Outline History of the 
Romanian Language , 1981; Individualitatea lim¬ 
bii române între limbile romanice , 3 voi., 1976, 
1978, 1999; La Sociolinguistique des langues 
romaniques, 1984. Se ocupă de dialectul din 
Friuli, zonă de unde provine emigraţia itali¬ 
ană în România (dar este, la origini, formată 
din bizantini emigraţi la căderea Constanti- 
nopolului) şi, de asemenea, promovează în 
Italia valorile româneşti. Cavaler al Ordinu¬ 
lui Steaua Solidarităţii, Italia, profesor emerit 
al Universităţii din Udine. 

Niculescu, Angelo 

(1.10.1921, Craiova) 

Jucător şi antrenor de fotbal. Primul meci 
l-a jucat la Flamura Roşie, Arad. A devenit 
cunoscut la Dinamo, Bucureşti. A debutat 
ca antrenor în 1952 la Dinamo, juniori, for¬ 
mând jucători precum Răducanu, Dobrin. 
A mai antrenat echipele Steaua, Politehnica 
Timişoara, Sportul Studenţesc, FCM Bacău, 
Universitatea Cluj. S-a remarcat îndeosebi 
prin calificarea României la Campionatul 
Mondial din Mexic (1970) şi calificarea în 
sferturile Campionatului European (1972). 

Niculescu, Gheorghe 

(28.04.1923, Craiova - 21.05.1995, Bucureşti) 
Medic militar (general-locotenent). A absol¬ 
vit Institutul de Medicină şi Institutul 
Medico-Legal la Bucureşti. S-a specializat 
la Academia Medico-Militară Kirov din 
Moscova, la Paris, Washington, Boston, New 
York. A fost şef al Serviciului de ortopedie 
al Spitalului Militar Central din Bucureşti, 
devenit clinică universitară. Rector al Insti¬ 
tutului Medico-Militar. A introdus, pentru 
prima oară în România, tratamentul cu laser 
de slabă putere în ortopedie şi traumato¬ 
logie. Lucrări: Chirurgia în campanie , 1956; 
Traumatismele - descriere, prim ajutor , 1964; 

Traumatismele membrelor - atlas schematic de 
tehnici operatorii , 1973; Compendiu de anato¬ 
mie , 1988. Membru al Societăţii Europene 
de Chirurgie Experimentală, al Societăţii 
Americane de Cercetări Chirurgicale, al 
Societăţii Franceze de Chirurgie Ortopedică 
şi Traumatologică. Membru de onoare al 
Academiei Române (1992). 

Niculescu, Ion T. 

(2.01.1895, Focşani - 6.09.1957, Bucureşti) 
Medic (neuromorfolog). A absolvit cursurile 
Facultăţii de Medicină din Bucureşti. A fost 
extern şi intern prin concurs la Clinica 
de neurologie a spitalului Colentina, sub 
conducerea lui Gheorghe Marinescu. Şi-a 
continuat specializarea în neurologie pe 
lângă M.D. Noica, elev al lui Joseph Babin- 
ski şi al lui Jules-Joseph Dejerine. Preşe¬ 
dinte al Societăţii Studenţilor în Medicină 
şi secretar de redacţie al revistei Spitalul , 
publicaţia acestei societăţi. Lucrează la Paris 
în serviciile de neurologie de la spitalele 
Salpetriere şi Ivry sub conducerea lui Pierre 
Mărie şi, îndeosebi, a lui Charles Foix, 
împreună cu care va desfăşura o activitate 
ştiinţifică laborioasă, contribuind nu numai 
la descrierea nucleilor talamici, ci şi la 
cunoaşterea profundă a altor nuclei mezen- 
cefalo-diencefalici, precum şi la studiul 
anatomo-patologic al encefalitei epidemice. 
Volumul Les noyaux gris centraux et la region 
mesencephalo-sousoptique (1925) sintetizează 
rezultatele obţinute prin colaborarea celor 
doi cercetători. Revenit în ţară în 1924, 
devine profesor la Catedra de histologie a 
Facultăţii de Medicină din Bucureşti. Din 
1940 trece şi la Spitalul Central de Boli 
Nervoase şi Mintale în Serviciul II de neu¬ 
rologie, de unde se retrage în 1947. Ultima 
perioadă a vieţii şi-a dedicat-o redactării 
tratatului de Morfopatologie a sistemului nervos 
(1957) şi atlasului privind Aspectele morfolo¬ 
gice ale terminaţiilor nervoase viscerale , apărut 
în 1958 şi sintetizând un număr de peste 20 
de lucrări originale în acest domeniu, apă¬ 
rute în ultimii şapte ani ai vieţii sale. Ca un 
omagiu postum, Academia Română a editat 
în 1959 la Paris volumul Travaux scientifiques, 
cuprinzând cea mai mare parte a lucrărilor 
sale. Membru corespondent al Academiei 
Române (1955). 

Niculescu-Mizil, Paul 

(25.11.1923, Mizil - 5.12.2008, Bucureşti) 

Om politic. A absolvit Academia Comercială 
din Bucureşti, a devenit membru al Partidu¬ 
lui Comunist Român, fiind instruit la şcoala 
de cadre de partid de lângă Braşov. A făcut 
parte din Comitetul Central (1955), atingând 



Ion T. Niculescu Paul Niculescu-Mizil 


funcţia de secretar al Prezidiului CC al PCR. 
Este considerat unul dintre teoreticienii 
doctrinari ai partidului. în ultima perioadă 
s-a separat de linia impusă partidului de 
Nicolae Ceauşescu. A fost rectorul Şcolii 
Superioare de Partid Ştefan Gheorghiu şi 
director adjunct al Institutului de Istorie a 
PCR (1955). între 1956 şi 1968 a fost şeful 
secţiei de propagandă şi agitaţie a CC al 
PCR, ulterior fiind numit viceprim-minis- 
tru al guvernului (1972-1981), ministru al 
Educaţiei şi învăţământului (1972-1976), 
ministru al Finanţelor (1978-1981), preşe¬ 
dinte al Centrocoop (1981-1989). Totodată 
a fost membru al CC al PCR (1955-1989) şi 
al Comitetului Politic Executiv (1965-1989). 
A făcut parte şi din Marea Adunare Naţio¬ 
nală (Parlament al perioadei socialiste) repre¬ 
zentând regiunea Galaţi şi fiind membru al 
Comisiei pentru Educaţie şi Cultură. A scris, 
împotriva globalizării capitaliste, în 2001, 
cartea De la Komintem la comunism naţional. 

Niculescu, Oscar 

(8.10.1860, Bucureşti - 24.07.1939, Bucureşti) 
Jurist. A absolvit Dreptul la Bucureşti şi s-a 
specializat la Paris. A fost procuror, apoi 
judecător la tribunalul Ilfov. Preşedinte al 
Curţii de Apel din Bucureşti. Prim-preşe- 
dinte al înaîtei Curţi de Casaţie şi Justiţie. 
Profesor la Şcoala Superioară de Război din 
Bucureşti. Membru de onoare al Academiei 
Române (1934). 

Niculescu, Ştefan 

(31.07.1927, Moreni, Dâmboviţa - 
22.01.2008, Bucureşti) 

Compozitor şi muzicolog. A absolvit Acade¬ 
mia Regală de Muzică şi Artă Dramatică din 
Bucureşti, Institutul de Construcţii Civile 
şi Conservatorul Ciprian Porumbescu, tot 
la Bucureşti. S-a perfecţionat la Darmstadt 
(muzică electronică la Laboratoarele Sie¬ 
mens din Miinchen). Profesor la Academia 
de Muzică din Bucureşti, este recunoscut 
drept maestrul majorităţii compozitorilor 

români contemporani. Profesor invitat la 
Sorbona şi Darmstadt. S-a concentrat pe 
compoziţie (peste 60 de lucrări, în toate 
genurile), a scris peste 150 de lucrări de 
muzicologie, totodată păstrând viu interesul 
pentru educaţia muzicală, pentru relaţia din¬ 
tre muzicieni şi public. Dintre compozitorii 
străini care i-au marcat stilul menţionăm pe 
Iannis Xenakis şi Pierre Boulez. Apreciază la 
cel din urmă interesul pentru muzica hete- 
rofonă, pentatonică, pe care o va studia prin 
intermediul muzicii tradiţionale din Asia de 
Sud-Est (de pildă ansamblurile gamelang 
din Indonezia). A luat mai multe premii ale 
Uniunii Compozitorilor din România (1975, 
1977, 1981, 1983, 1985, 1986, 1988), Pre¬ 
miul Academiei Franceze, Premiul Herder, 
Marele Premiu al Uniunii Compozitorilor 
şi Muzicologilor din România. Membru al 
Academiei Române (1996). 

Niculiţă, Ion 

(27.05.1939, Zărneşti, jud. Cahul, Basarabia) 
Istoric. A absolvit Facultatea de Istorie a Uni¬ 
versităţii de Stat din Chişinău. Specializare la 
Universitatea Lomonosov din Moscova în 
tracologie. Profesor la Facultatea de Istorie a 
USM, a iniţiat şi condus Catedra de traco¬ 
logie şi Centrul Interdepartamental de Tra¬ 
cologie şi Probleme de Etnogeneză al USM 
şi al ASM. Este membru în Consiliul Inter¬ 
naţional de Studii Indo-europene şi Trace, 
în Comisia Internaţională de promovare a 
studiilor Indo-europene şi Trace, în Consiliul 
ştiinţific al Institutului Român de Tracologie. 
Distins cu Ordinul Gloria Muncii. 

Nifon nume la naştere Nicolae Rusailă 

(1789, Bucureşti - 5.05.1875, Cernica) 
Mitropolit al Ţării Româneşti. A fost tuns 
în monahism la mănăstirea Cernica. Stareţ 
la Cozia. Locţiitor al scaunului mitropolitan 
(1849-1850). A fost mitropolit din 1850 şi 
mitropolit primat din 1865 până la moarte. 
A redeschis Seminariile teologice eparhiale în 
1851 (închise în cursul revoluţiei din 1848); 
în 1852 a înfiinţat o tipografie, unde a editat 
aproape toate cărţile de slujbă, a refăcut pe 
cheltuiala sa câteva lăcaşuri de închinare: 
mănăstirea Zamfira, schitul Cetăţuia din 
Râmnicu Vâlcea, a ridicat din temelie biserica 
din Letca Nouă (azi jud. Giurgiu). în timpul 
păstoririi lui au avut loc cunoscutele reforme 
ale lui Al. I. Cuza (secularizarea averilor 
mănăstireşti, Legea sinodală, Legea pentru 
numirea de mitropoliţi şi episcopi eparhioţi); 
în 1872 s-a promulgat Legea organică pentru 
alegerea de mitropoliţi şi episcopi şi pentru 
constituirea Sf. Sinod. în 1872 a înfiin¬ 
ţat - din banii săi - un al doilea Seminar în 



Ştefan Niculescu Ion Niculiţă 


Bucureşti, cu 8 clase, care i-a purtat numele; 
acest Seminar s-a întreţinut - până în 1948 - 
din fondurile lăsate de mitropolit şi din 
veniturile moşiei Letca Nouă. 

Nifon al ll-lea prenume la naştere Nikolaos 
(1430-1440, Peloponez, Grecia - 
11.08.1508, Târgovişte) 

Mitropolit al Ungrovlahiei. A învăţat carte 
grecească şi slavonă la Arta, Grecia. S-a 
refugiat la Curtea lui Scanderberg (Albania) 
de teama otomanilor, apoi la Ohrid, în Ser¬ 
bia, de unde a plecat la Muntele Athos. De 
acolo a fost chemat mitropolit al Salonicului 
(1483), apoi patriarh ecumenic la Constan- 
tinopol (în 1453, anul cuceririi lui de către 
otomani). în 1488 a plecat la Sozopol (în 
Bulgaria de azi). în 1496 a fost din nou, pen¬ 
tru doi ani, patriarhul Constantinopolului, 
fiind trimis în exil la Adrianopol, unde l-a 
cunoscut domnul Ţării Româneşti, Radu cel 
Mare, care l-a chemat la mitropolia Ungro¬ 
vlahiei. Păstoreşte la Târgovişte sub Radu cel 
Mare (1503-1505). A reorganizat ierarhiile 
bisericeşti în Muntenia. Neagoe Basarab i-a 
depus moaştele la Curtea de Argeş. Declarat 
sfânt al Bisericii Ortodoxe Române cu data 
de 11 august (în 1517, odată cu sfinţirea 
mănăstirii de la Curtea de Argeş, unde se 
şi află o parte din moaştele sale, celelalte 
fiind la Muntele Athos, unde fusese călugăr, 
la Mănăstirea Dionisou, ctitorită de Vasile 
Lupu, Neagoe Basarab şi Petru Rareş). 

Nistor, Ion I. 

(4/17.08.1876, Bivolărie, Rădăuţi - 
11.11.1962, Bucureşti) 

Istoric şi militant unionist bucovinean, 
în 1889-1897 urmează cursurile Liceului 
Eudoxiu Hurmuzaki din Rădăuţi, atunci 
liceu german, şi este admis student la 
Facultatea de Filosofie a Universităţii din 
Cernăuţi. A devenit Doctor în filosofie şi 
litere al Universităţii din Viena. Membru al 
conducerii Societăţii pentru cultura şi litera¬ 
tura română în Bucovina din 1913, profesor 

la Universitatea din Cernăuţi din 1914. S-a 
stabilit la Bucureşti şi a fost ales preşedinte al 
Comitetului refugiaţilor bucovineni. Mem¬ 
bru al Comitetului de organizare a Adunării 
Naţionale de la Cernăuţi, care a hotărât 
unirea cu România, unde s-a redactat Actul 
Unirii. Profesor la universităţile din Viena şi 
Cernăuţi, rector al Universităţii din Cernă¬ 
uţi, profesor universitar la Bucureşti. A fost 
ministru al Bucovinei în guvernul condus de 
Ion I.C. Brătianu între 1922 şi 1926; senator 
de drept, între 1928 şi 1933; ministru secre¬ 
tar de stat pentru minorităţi etnice în 1933; 
ministru al Muncii în guvernul condus de 
Gheorghe Tătărăscu; ministru al Cultelor şi 
Artelor în Cabinetul Gheorghe Tătărăscu. în 
toată această perioadă a publicat Corespon¬ 
denţă diplomatică şi rapoarte consulare austriece, 
a scris la revista Junimea literară , a publicat 
Istoria Basarabiei , a susţinut Buletinul Codrul 
Cosminului. Dar cea mai reprezentativă 
lucrare este Problema ucraineană în lumina isto¬ 
riei. A făcut închisoare (1950-1955). Lucrări: 
Die moldauischen Anspriiche aufPocutien, 1910; 
Die auswărtigen Handelsbeziehungen der Mol- 
dau, 1911; Handel und Wandel in der Moldau, 
1912; Zur Geschichte der Schulwesens in der 
Bucovina (1912); Die geschichtliche Bedeutung 
der Rumănen und die Anfdnge ihrer staatlichen 
Organisation (1913); Die Urkunde Stephans des 
Grossen, 1914; Bucovina sub raportul politic şi 
administrativ , 1915; Emigrările de peste munţi 
(1915); Românii şi rutenii în Bucovina (1915); 
Istoria bisericii din Bucovina (1916); Der naţi¬ 
onale Kampfin der Bukovina (1918); Das Mol- 
dauische Zollwesen im 15 und 16 Jahrh, 1912; 
Istoria fondului bisericesc din Bucovina (1921); 
Politica de unitate naţională. Discurs , 1923; 
Istoria Basarabiei (1923); Luca Arbore Hatma¬ 
nul. La 400 de ani de la moartea lui (1924); 
Pomenirea lui Dimitrie Cantemir Voievod , 1924; 
Românii transnistreni, 1925; Bejenari ardeleni în 
Bucovina , 1926; Contra calomniei (1927); Con¬ 
tra deposedării Universităţii din Cernăuţi (1927); 
Răsunetul războiului din 1877 în Bucovina şi 
Basarabia , Bucureşti, 1927; Gr. Vodă Ghica, 


1928; Unirea Bucovinei , 1928; Drumurile noas¬ 
tre în ultima sută de ani (1929); Cehoslovacii şi 
românii , 1930; La Comte de Saint-Aulaire et la 
Bucovine , Bucureşti, 1930; Decorarea lui Avram 
Iancu (1931); Un român iscoadă... (1931); 
Alexandru cel Bun, 1932; Locul lui Alexandru 
cel Bun în istoria civilizaţiei creştine (1932); Şase 
ani de autonomie bisericească (1932); Biserica 
şi şcoala greco-română din Viena, Bucureşti, 
1932; Contribuţii la relaţiunile dintre Moldova şi 
Ucraina (1933); Din corespondenţa lui Todleben 
de la Plevna (1933); Mănăstirea Moldoviţei, 
Cernăuţi, 1933; Rostul politic şi social al bisericii 
în trecut şi prezent, 1933; Riick - und Ausblick 
in die Geschichte Rumaniens, Jena und Leipzig 
(1933); Discurs, 1934; Problema ucraineană 
în lumina istoriei (1934); Tratativele lui Mihai 
Viteazul cu Polonia, f.a.; Universitatea din Cer¬ 
năuţi şi loviturile lui P.P. Negulescu, 1926 (în 
colaborare); T.G. Masaryk (în colaborare), 
1930; Corespondenţa lui Coronini cu principatele, 
Cernăuţi, 1938; Bucovina sub dominaţiunea 
românească (1938); Documente privitoare la isto¬ 
ria Românilor... (1938). Membru al Acade¬ 
miei Române (1915), exclus în 1948, repus 
în drepturi în 1990. 

Niţulescu, luliu 

(6.08.1895, Piatra Neamţ - 23.04.1975, laşi) 
Medic. A absolvit Medicina la Iaşi. Specia¬ 
lizări la Boston, Londra, Paris. Profesor la 
Facultatea de Medicină din Iaşi şi director al 
Institutului de Cercetări Medicale al filialei 
Iaşi a Academiei Române. Contribuţii la cer¬ 
cetarea pelagrei, nevrozelor, cirozei hepatice, 
dezechilibrelor provocate de alimentaţie. 
Lucrări: Aortita însoţită de modificări rare ale 
pulsului, 1924; Cercetări asupra pelagrăi, 1936; 
Metabolismul alimentaţiei populaţiei, 1940, 
Reflexele condiţionate, 1951; Cercetări de fizi- 
opatologie, 1955. Membru al Academiei de 
Ştiinţe Medicale din România, al Societăţii 
de Medici şi Naturalişti din Iaşi, al Societăţii 
de Medicină Comparată din Paris. Membru 
titular al Academiei Române (1955). 

Noailles, Anna de, numele întreg 
Anne Elisabeth de Brancovan, Comtesse 
Mathieu de Noailles 

(15.11.1876, Paris - 30.04.1933, Paris) 

Poetă. Educată ca prinţesă, urmaşă a Brân- 
covenilor, a făcut parte din înalta aristocraţie 
franceză. A fost în relaţii amicale cu Marcel 
Proust, Jean Cocteau, Colette ş.a. A publicat 
multe volume de versuri, în stilul epocii, 
dar în parte nostalgia copilăriei româneşti 
rămâne prezentă: Le cceur innombrable (Inima 
de nenumit), 1901; L'ombre des jours (Umbra 
zilelor), 1982; La nouvelle esperance (.Noua spe¬ 
ranţă, 1903); De la rive d'Europe ă la rive d'Asie 

luliu Niţulescu Anna de Noailles Constantin Noica Simona Noja 


(De la ţărmul Europei la ţărmul Asiei), 1913; Les 
Vivants et les morts (Cei vii şi cei morţi), 1913; 
Les Innocents ou la sagesse des femmes (Inocenţii 
sau înţelepciunea femeilor), 1923; L'Honneur 
de soujfrir (Onoarea de a suferi), 1927; Poemes 
d'enfance (Poemele copilăriei), 1928; Âme des 
paysages (Sufletul peisajelor), 1928; Le livre de 
ma vie (Cartea vieţii mele), 1932; Les Derniers 
vers (Ultimele versuri), 1933. De notat apa¬ 
riţia, în 1994, a volumului Correspondence 
1901-1923: Anna de Noailles-Maurice Barres. 
Un liceu din Franţa îi poartă numele. Mem¬ 
bru al Academiei Regale Belgiene. Marele 
Premiu pentru Literatură al Academiei 
Franceze şi prima femeie din Franţa care 
a primit Legiunea de Onoare în grad de 
Comandor. Membru de onoare al Academiei 
Române (1925). 

Noica, Constantin 

(12.07.1908, Vităneşti-Grosu, jud. Teleorman - 
24.07.1987, Sibiu) 

Filosof şi eseist. Aromân la origini. Primul 
celebru din această familie a fost Iacovache 
Noica (1828-1890), proprietar de pământ 
şi deputat, dar familia a dat şi alte nume 
cunoscute pentru cultura română: profeso¬ 
rul doctor Dumitru Noica, Paraschiv Noica, 
Grigore Noica, Andrei Noica, Dan Noica, 
doctorul Ştefan Noica, Mircea Noica, pro¬ 
fesorul doctor Nicolae A. Noica. A absolvit 
Filosofia la Bucureşti. A făcut închisoare 
după război (1945-1961). Liber-profesi- 
onist. A format o şcoală de filosofie, de la 
care se reclamă Gabriel Liiceanu, Andrei 
Pleşu ş.a. A tradus din greacă şi germană. 
Lucrări: Mathesis sau bucuriile simple, 1934; 
Concepte deschise în istoria filozofiei la Descartes, 
Leibniz şi Kant, 1936; De caelo, 1937; Schiţă 
pentru istoria lui cum e cu putinţă ceva nou, 
1940; Două introduceri şi o trecere spre idea¬ 
lism. Cu traducerea primei introduceri kantiene 
a Criticei Judecării, 1943; Pagini despre sufletul 
românesc, 1944; Jurnal filosofic, 1944; Feno¬ 
menologia spiritului de GWF Hegel istorisită de 
Constantin Noica, 1962; Douăzeci şi şapte de 


trepte ale realului, 1969; Platou: Lysis (cu un 
eseu despre înţelesul grec al dragostei de oameni 
şi lucruri), 1969; Rostirea filozofică românească, 
1970; Creaţie şi frumos în rostirea românească, 
1973; Eminescu sau gânduri despre omul deplin 
al culturii româneşti, 1975; Despărţirea de 
Goethe, 1975; Sentimentul românesc al fiinţei, 
1978; Spiritul românesc la cumpătul vremii. 
Şase maladii ale spiritului contemporan, 1978; 
Povestiri despre om, după o carte a lui Hegel: 
Fenomenologia spiritului, 1980; Devenirea 
întru fiinţă, voi. I: încercarea asupra filozofiei 
tradiţionale-, voi. al Il-lea: Tratat de ontologie, 
1981; Trei introduceri la devenirea întru fiinţă, 
1984; Scrisori despre logica lui Hermes, 1986. 
Postum: De Dignitate Europae, 1988; Jurnal de 
idei, 1990; Rugaţi-vă pentru fratele Alexandru, 
1990 (despre fiul său, călugăr catolic aflat 
în Marea Britanie); Simple introduceri la 
bunătatea timpului nostru-, 1992; Introducere la 
miracolul eminescian, 1992; Manuscrisele de la 
Câmpulung, 1997. Membru post-mortem al 
Academiei Române (1990). 

Noja, Simona 

(1978, Cluj) 

Balerină. Fiică a poetului Ion Noja, fost 
director al Comitetului Judeţean de Cultură 
Cluj. Şi-a început antrenamentul ca gim¬ 
nastă, la vârsta de 6 ani, în lotul olimpic al 
lui Bela Kâroly de la Reşiţa. A absolvit Liceul 
de Coregrafie din Cluj ca elevă a Larissei 
Şorban (formată în balet la Moscova) şi a 
debutat la 18 ani în Lacul lebedelor. A absolvit 
Facultatea de Limba şi Literatura Română 
a Universităţii din Cluj (1994), în timp ce 
devenise prim-balerină a Operei din Cluj 
(1986-1990), apoi a Operei din Rhein şi 
Dusseldorf (1991-1995), ca şi a Operei 
din Berlin (1995-1997). Ioan Holender o 
angajează ca prim-solistă a Operei din Viena 
(din 1995). Dansează deopotrivă balet clasic 
şi modern. Medalia de Argint la Concursul 
Internaţional de Balet Jackson de la Michi- 
gan, 1990 (şef al comisiei, Daniel Spoerri). 
Premiul Danza&Danza pentru cel mai bun 

Nottara 


dansator al anului 2001. A dansat în gale 
speciale la Luxemburg, Helsinki, Moscova, 
Arnheim, Stuttgart, Seul, Miami ş.a. A înfi¬ 
inţat la Viena Centrul de Dans, dedicat 
tuturor vârstelor, ca şi Fundaţia Culturală 
Simona Noja pentru balet. Distinsă cu 
Ordinul Steaua României în grad de Cavaler, 
2002 şi Crucea de Onoare a Austriei pentru 
Ştiinţă şi Artă, 2006. 

Nottara, Constantin C. 

(1890, Bucureşti - 1950, Bucureşti) 
Compozitor. Grec ca etnie. Fiu al lui 
Constantin I. N. A început Conservatorul 
la Bucureşti, ca elev al lui G.D. Kiriac şi 
Alfonso Castaldi, l-a continuat la Paris cu 
George Enescu şi Berthelier şi l-a terminat 
la Konigliche Alcademie der Kunstler din 
Berlin cu K. Klinger (vioară) şi Schatzenholz 
(contrapunct, compoziţie). A fost profesor 
de vioară la Conservatorul din Bucureşti. 
A fost violonist concertist, fondator şi dirijor 
al Orchestrei Municipiului Bucureşti (1929- 
1932), dirijor al Orchestrei Radio-Bucureşti. 
Este fondatorul cvartetului Nottara (1914), 
preluat de stat în 1924. A compus muzică 
inspirată de stilul bizantin şi popular româ¬ 
nesc. Lucrări: Poem pentru vioară şi orchestră, 
1920; mimodrama Iris (1926); opera dra¬ 
matică La drumul mare (1932), după Cehov; 
Saudades de Portugal , 1932; suita pentru 
orchestră Impresii din Cehoslovacia , 1932; 
opera comică Cu dragostea nu se glumeşte 
(1933), după Alfred de Musset; opera Se face 
ziuă (1943); baletul Nuntă ţărănească (1950); 
opera Ovidiu (1950); Concert pentru vioară şi 
orchestră (1950). A fost distins cu premiul al 
Il-lea de compoziţie George Enescu (1931), 
Palmes Academiques (Franţa, 1926) şi pre¬ 
miul Robert Cremer (1932). 

Nottara, Constantin I. 

(5.06.1859, Bucureşti - 16.10.1935, Bucureşti) 
Actor. Grec ca etnie. Tată al lui Constantin C. 
N. A fost elevul lui Ştefan Vellescu. în 1877 
a început să joace pe scena Teatrului Naţi¬ 
onal. Unul dintre pionierii şcolii realiste de 
interpretare scenică. A aderat un timp la sti¬ 
lul romantic de joc, sub influenţa cerinţelor 
vremii şi sub îndrumarea lui Mihail Pascaly. 
S-a afirmat ca protagonist în Hamlet şi Regele 
Lear din teatrul shakespearian, Oedip din 
Oedip Rege de Sofocle, Don Salluste din Ruy 
Blas de Hugo, bătrânul medic din Medicul în 
dilemă de Shaw, Ştefan Tipătescu din O scri¬ 
soare pierdută şi Ion din Năpasta de Ion Luca 
Caragiale, Vlaicu din Vlaicu Vodă de Alexan¬ 
dru Davila, Ştefan cel Mare din Apus de soare 
şi Tudose din Hagi Tudose de Delavrancea 


etc. Contactul cu dramaturgia originală, 
îndrumarea lui Caragiale şi colaborarea cu 
actori de orientare net realistă, ca Aristizza 
Romanescu şi Grigore Manolescu, au făcut 
ca arta lui să se perfecţioneze. A tradus 
Demi-monde de Al. Dumas Fiul, Amicii falşi 
de Victorien Sardou, Egoism şi făţărnicie de 
O. Feilllet. Postum au fost publicate foarte 
interesantele Aminitiri din teatru , 1960, des¬ 
pre epoca de aur a scenei româneşti. A avut 
o intensă activitate şi ca director de scenă 
şi profesor la Conservatorul Dramatic din 
Bucureşti. Fondator al Muzeului Teatru¬ 
lui Naţional. Printre elevii săi se numără 
actori de renume: Tony Bulandra, Velimir 
Maximilian, Ion Manolescu, Maria Ventura, 
Maria Filotti etc. 

Novac(u), Valeriu 

(26.06.1909, Pecica, jud. Arad - 
20.03.1992, Bucureşti) 

Fizician. A absolvit Facultatea de Ştiinţe 
din Cluj. Specializare la Paris. Profesor la 
Facultatea de Fizică şi Matematică a Uni¬ 
versităţii din Bucureşti. A fost membru 
din ilegalitate al Partidului Comunist din 
România. Ministru plenipotenţiar al Româ¬ 
niei la Stockholm, guvernator din partea 
României la Agenţia Atomică Internaţională 
de la Viena. Membru în Consiliul Ştiinţific 
al Institutului Internaţional de Cercetări 
Nucleare de la Dubna. Contribuţii la teo¬ 
ria fotonică a luminii, teoria particulelor 
elementare. Lucrări: Evoluţia concepţiei despre 
lumină , 1939; Asupra formei undoriale a ecuaţiei 
fotonului , 1939; Introducere în mecanica ondu- 
latorie, 1940; Introducere în electrodinamică, 2 
voi., 1955; Teoria particulelor elementare, 1970; 
Teoria cuantică a câmpurilor, 1984. Membru 
corespondent al Academiei Române (1948). 

Novăceanu, Darie 

nume la naştere Aurel Mituţoiu 

(8.04.1937, Crasna, jud. Gorj) 

Poet şi traducător. A absolvit Filologia (spa¬ 
niola) la Bucureşti. Director fondator al noii 
serii a ziarului Adevărul (1990-1991), amba¬ 
sador al României în Spania, unde a şi rămas 
după 1994. Scrie versuri: Păsări de lut, 1966; 
Peisaj în mişcare, 1971, dar este cunoscut mai 
ales ca traducător: Antologia de la Literatura 
Rumana Contemporânea (Antologia de litera¬ 
tură română contemporană), Havana, 1969; 
Poesia Rumana Contemporânea (Poezia română 
contemporană), Barcelona, 1972. A tradus în 
română din Jose Maria Castillo Navarro, 
Carmen Laforet, J.J. Himenez, Jose Diaz 
Coelho, Gabriel Garcia Mârquez ş.a. A scris 
Precolumbia, Premiul Uniunii Scriitorilor, 

Radu Nunweiller 


Nyarâdy Erasmus Julius 


1975, o încercare de istorie a vechilor culturi 
din America Latină. A primit Medalia de 
onoare Pablo Neruda a preşedinţiei Repu¬ 
blicii Chile, 2004. 

Nunweiller, Radu 

(16.11.1944, Bucureşti) 

Jucător de fotbal. German ca etnie. Este cel 
mai cunoscut dintre cei şapte fraţi - Cos- 
tică, Dumitru, Ion, Lică, Victor, Radu şi 
Eduard - toţi fotbalişti la Dinamo Bucu¬ 
reşti. A fost mijlocaş. Şi-a început cariera 
la Tânărul Dinamovist, a jucat între 1963 
şi 1976 la Dinamo şi şi-a încheiat cariera 
ca antrenor de Divizia A la Corvinul Hune¬ 
doara (1979). A câştigat cu Dinamo 5 cam¬ 
pionate (1964,1965,1971, 1973, 1975) şi o 
cupă (1964). A jucat în naţionala României 
la Campionatul Mondial din Mexic în 1970 
contra Braziliei. 


Nyarâdy Erasmus Julius 

(7.04.1881, Ungheni, jud. Mureş - 
10.06.1966, Budapesta) 

Botanist. Maghiar ca etnie. A absolvit Insti¬ 
tutul Pedagogic Superior din Budapesta. 
Profesor de şcoală secundară la Kesmarok 
(Munţii Tatra) şi Târgu Mureş. Din 1922 
conservator al Muzeului Botanic din Cluj. 
A introdus în ştiinţă peste 1200 de specii 
vegetale ale zonei din jurul Târgu Mureşului 
şi Clujului (Curcubitaceae, Iridaceae, Cypera- 
ceae). Lucrări: Adnotaţiuni la flora României. 
O specie nouă de Astragalus din Dobrogea , 1939; 
Enumerarea plantelor vasculare din Cheia Turzii, 
1939; Flora Clujului şi a împrejurimilor lui, 
1941; Contribuţiuni la cunoaşterea mai detaliată 
a florei Transilvaniei, 1950; Flora şi vegetaţia 
Munţilor Retezat, 1958. A coordonat lucrarea 
Flora RPR, 10 voi. Membru al Academiei 
Române (1948). 

Obedenaru, Alexandru nume la naştere 
Alexandru Georgiade sau Gheorghiade 

(13.07.1865, Bucureşti - 13.01.1945, Bucureşti) 
Poet. Grec ca etnie. A avut un frate, Oscar 
(1868-1915), pictor. Fiu al lui Mihail O. 
A fost funcţionar la Biblioteca Academiei 
Române. A fost membru al Cenaclului 
Literatorul al lui Alexandru Macedonski şi 
a cultivat parnasianismul şi simbolismul. 
Lucrări: Spîeen , 1891; Rondele , 1892; Dacia 
noastră , 1919; Himere , 1927. Un bust al său a 
fost modelat de Dimitrie Paciurea. 

Obedenaru, Mihail 

nume la naştere Mihail Gheorghiade 

(5.11.1839, Bucureşti - 8.07.1885, Atena) 
Medic, publicist şi diplomat. Grec ca etnie. 
Tată al lui Alexandru O. A absolvit Medicina 
la Paris. Profesor la Facultatea de Medicină 
din Bucureşti. Secretar de legaţie al României 
la Roma şi Constantinopol, ministru pleni¬ 
potenţiar la Atena. Contribuţii în domeniul 
antropologiei, al economiei, filologiei şi al 
folcloristicii. Lucrări: Despre fenomenele spinale 
înfebrele eruptive , 1868; Cercetări asupra intoxi- 
caţiunii palustre , 1873; La Roumanie economique 
d' apres Ies donnees Ies plus recentes. Geographie, 
etat, economie, anthropologie , 1876; U article dans 
la langue roumaine, 1884; Texte macedo-române. 
Basme şi poezii populare de la Cruşova , 1891; 
Relaţiuni despre cercetările istorice cu privire la 
Români făcute la Roma , 1885. Membru cores¬ 
pondent al Academiei Române (1871). 

Oberth, Hermann 

(25.06.1894, Sibiu - 28.12.1989, Nurnberg) 
Unul dintre părinţii fondatori ai rachetei 
şi astronauticii. A construit primul model 
de rachetă încă din şcoala generală, la vâr¬ 
sta de 14 ani. în 1912 a devenit student la 
Medicină al Universităţii din Munchen, 
participând apoi ca medic militar la Primul 
Război Mondial. Profesor de liceu la Mediaş. 
După război s-a întors la aceeaşi universi¬ 
tate, apoi la Gottingen şi Heidelberg, de data 
aceasta studiind fizica. în 1922 lucrarea sa 
de doctorat despre ştiinţa rachetelor a fost 
respinsă, fiind considerată utopică. în 1923 a 
publicat cartea Racheta în spaţiul interplanetar , 


iar în 1929 Moduri de a călători în spaţiu. între 
1928 şi 1929 a lucrat la Berlin în calitate de 
consultant ştiinţific la primul film din istorie 
cu acţiune care se desfăşura în spaţiu: Femeile 
de pe Lună. Filmul a fost produs de UFA-Film 
Co., în regia lui Fritz Lang, şi a avut un succes 
enorm în popularizarea noii ştiinţe a rache¬ 
telor. în toamna lui 1929 a lansat prima sa 
rachetă bazată pe combustibil lichid, numită 
Kegelduse. La construirea primei rachete de 
mari dimensiuni din lume, numită A4, dar 
cunoscută astăzi mai degrabă sub numele 
V2, s-au folosit 95 dintre invenţiile şi reco¬ 
mandările sale. în 1938 s-a mutat din Sibiu, 
mai întâi la Colegiul Tehnic din Viena, apoi 
la Colegiul Tehnic din Dresda, ajungând în 
final la Peenemunde. La sfârşitul războiului 
lucra la complexul WASAG de lângă Wit- 
tenberg, la rachete bazate pe combustibil 
solid, pentru apărare aeriană. A conceput 
(1942) primele rachete balistice de mare dis¬ 
tanţă din lume. După terminarea războiului 
şi-a mutat familia la Feucht, lângă Nurnberg. 
în 1947 a elaborat proiectul unei rachete 
cu 3 trepte, pentru explorarea cosmosului, 
în 1948 lucra în caîitate de consultant 
independent şi scriitor în Elveţia. în 1950 a 
încheiat în Italia munca pe care o începuse la 
WASAG. în 1953 s-a întors la Feucht pentru 
a ajuta la publicarea cărţii sale Omul în spaţiu, 
în care descria ideile sale legate de un reflec¬ 
tor spaţial, o staţie spaţială, o navă spaţială 
electrică şi costume de cosmonaut. între 
timp Wernher von Braun fondase un institut 
pentru explorare spaţială în Statele Unite ale 
Americii, la Huntsville, Alabama, unde i s-a 
alăturat. Aici a fost implicat într-un proiect 
de dezvoltare a tehnologiei spaţiale în urmă¬ 
torii zece ani. în 1960 a lucrat la Convair în 
calitate de consultant tehnic pentru pro¬ 
iectul dezvoltării rachetelor Atlas în Statele 
Unite. Criza petrolului din 1977 l-a făcut să 
se concentreze asupra surselor alternative 
de energie, aceasta ducând la concepţia unei 
centrale eoliene. Principalele sale activităţi 
după ce s-a retras au fost însă legate de 
filosofie. După moartea lui s-a deschis la 
Feucht Muzeul Spaţial Hermann Oberth, 
unde cercetările sale şi rezultatele lor sunt 

disponibile publicului. Societatea Hermann 
Oberth aduce laolaltă oameni de ştiinţă, cer¬ 
cetători şi astronauţi din toată lumea pentru 
a-i continua opera. Membru post-mortem al 
Academiei Române (1991). 

Obregia, Alexandru 

(1860, laşi - 24.07.1937, Bucureşti) 

Medic. A absolvit Medicina la Bucureşti ca 
elev al lui Alexandru Şuţu. Specializare în 
Germania şi Franţa. Profesor la Facultatea 
de Medicină din Bucureşti. Frate cu Anasta¬ 
sie O. Organizator, în România, al asistenţei 
în domeniul bolilor mentale. Director gene¬ 
ral al Serviciului Sanitar din cadrul Ministe¬ 
rului de Interne (1899-1901 şi 1906-1907). 
A studiat morfologia sistemului nervos, 
schizofrenia, paralizia generală şi a introdus, 
primul în lume, puncţia suboccipitală în 
practica neurologică. A abordat psihiatria 
în relaţie cu antropologia, cu neurologia şi 
psihologia. S-a ocupat de problemele sociale 
ale psihiatriei, precum alcoolismul, toxico¬ 
mania, copiii înapoiaţi mental şi crearea de 
instituţii speciale pentru aceştia. A descris 
din punct de vedere chimic un grup de 
afecţiuni psihice pe care le-a încadrat sub 
denumirea de „ciclofenii" (nume pe care îl 
poartă şi cartea sa). A descris, de asemenea, 
paralizia generală progresivă şi psihoza. 
Lucrări: Ciclofeniile ; Lecturi despre psihoterapie , 
1912, împreună cu Gh. Marinescu. S-a 
retras din activitate în 1924. A fost unul 
dintre fondatorii Societăţii de Studii Psihice 
şi Metapsihice din România (Cluj, 1926- 
1944). Membru al Asociaţiei Internaţionale 
de Psihiatrie. Spitalul Clinic de Psihiatrie din 
Bucureşti, fondat de el în 1923 pe baza unor 
cercetări de prognoză (după ce în 1906 Carol 
I semnase decretul de susţinere financiară a 
tratamentului bolnavilor mental), şi un mare 
bulevard îi poartă numele. 

Obregia, Anastasie 

(1864, laşi - 1937, laşi) 

Chimist. Frate cu Alexandru O. A absolvit 
ingineria la Ziirich. Profesor universitar la 


Iaşi. A fost creatorul şcolii de chimie organică 
din Iaşi (1892). Interesat de aplicaţiile prac¬ 
tice ale ştiinţei (cursurile Chimia tehnologică , 
Tehnologia petrolului), a făcut cercetări legate 
de valorificarea petrolului. A organizat, după 
model german, Laboratorul de Chimie al 
Universităţii. A organizat prima excursie de 
studii a studenţilor săi în fabricile româneşti 
(1907). împreună cu Dragomir Hurmuzescu 
şi Petru Poni a iniţiat un ciclu de conferinţe 
despre aplicaţiile practice ale ştiinţelor. Cer¬ 
cetări în domeniul stereoizomeriei coloran¬ 
ţilor şi al chimiei tehnologice; contribuţii la 
valorificarea petrolului românesc. A reuşit 
să întemeieze Secţia de chimie tehnologică 
la Facultatea de Ştiinţe (1912). Elevul său, 
Cristea Niculescu-Otin, a fost primul rector 
al Şcolii Politehnice din Iaşi (1937). 

Obreja, Alexandru Th. 

(26.05.1908, Gugeşti, jud. Fălciu, azi Vaslui - 
1985, laşi) 

Geograf. A absolvit Facultatea de Ştiinţe la 
Universitatea din Iaşi ca elev al lui I. Atana- 
siu, M. David. Profesor de geografie la Uni¬ 
versitatea din Iaşi şi la Institutul Pedagogic 
din Iaşi. Lucrări: Metodica predării geografiei 
(1967, în colaborare); Istoria dezvoltării geo¬ 
grafiei în România (1972); Memoria continen¬ 
telor (1975); Dicţionarul geografic al judeţului 
Iaşi (1979); Drumuri şi popasuri prin Moldova 
(1983). Membru al Societăţii de Ştiinţe Geo¬ 
grafice din România. 

Obrejanu, Grigore 

(10.01.1911, Cioburcui, Tighina, azi în Republica 
Moldova - 27.01.1992, Bucureşti) 

Pedolog. A absolvit Academia de înalte Stu¬ 
dii Agronomice la Cluj. A lucrat la Camera 
de Comerţ şi Agricultură Satu Mare, la 
Staţiunea pentru Ameliorarea Plantelor din 
Cluj şi din Câmpia Turzii, profesor la Facul¬ 
tatea de Agronomie din Cluj, şef al Catedrei 
de pedologie la Institutul Agronomic din 
Bucureşti. Director fondator al Institutului 
de Pedologie şi Agrochimie (1969). A reuşit 

Alexandru I. Odobescu 


Ştefan Odobleja 


ameliorarea unor terenuri destinate cultu¬ 
rii cerealelor din Transilvania şi din zona 
Brăilei. Lucrări: Metode de cercetare a solului. 
Metode de determinare a însuşirilor fizice şi chi¬ 
mice ale solului, 1964 r în colaborare; Pedologie, 
1972, în colaborare; Valorificarea nisipurilor şi 
solurilor nisipoase din România, 1972. Mem¬ 
bru al Academiei de Ştiinţe Agricole şi 
Silvice din România, al Academiei Agricole 
din Cehoslovacia, al Academiei Unionale 
Agricole de la Moscova, al Societăţii Inter¬ 
naţionale de Ştiinţa Solului. Laureat al 
Premiului de Stat (1953). Membru titular 
al Academiei Române (1963), preşedinte al 
Secţiei de ştiinţe agricole şi silvice a Acade¬ 
miei (1967-1984). 

O’Brien, Hellen 

nume la naştere Elena Constantinescu 

(14.12.1925, Bucureşti - 16.09.2005, Franţa) 
Dansatoare. Româncă după tată şi rusoaică 
după mamă. Şi-a început cariera dansând 
în cabaretele din Bucureşti şi a continuat 
la Paris, la Clubul Eve, care era, în realitate, 
un centru al Rezistenţei franceze şi ajuta 
evadaţii din lagărele naziste, ca şi tranziţia 
de spioni englezi, francezi sau ruşi către 
Germania. A revenit la Bucureşti în 1944, 
dar averea familiei fiind naţionalizată, a ple¬ 
cat la Londra în 1947 şi a dansat la un club 
în Soho, unde l-a cunoscut pe viitorul soţ, 
visând să-şi întemeieze împreună propriul 
club. Pentru a-şi aduce ambii părinţi la Lon¬ 
dra a făcut o înţelegere cu serviciile engleze 
de spionaj MI 5 şi MI 6 pentru a le furniza 
informaţii obţinute de la clienţii clubului 
său. S-a retras în sudul Franţei în 1991, 
unde şi-a scris memoriile, în limba română: 
Regina cluburilor. 

Oculeanu, Octav 

(22.06.1902, Brastavăţu, jud. Romanaţi - 
15.11.1931, Pipera) 

Mecanic de aviaţie. A absolvit Şcoala Mili¬ 
tară de Ofiţeri de Infanterie din Bucureşti, 
apoi Şcoala de Pilotaj de la Tecuci. A lucrat 


la Arsenalul Aeronautic de la Bucureşti 
şi s-a specializat ca mecanic de bord. Este 
cofondator, alături de Mircea-Bâzu Can- 
tacuzino, al Şcolii de Pilotaj Sportiv de la 
Cornu. A organizat mitinguri aviatice la 
Slatina, Corabia, Caracal, Roşiorii de Vede, 
Alexandria, Turnu Măgurele. A fost primul 
pilot care a realizat un zbor fără escală Bucu- 
reşti-Londra. 

Odobescu, Alexandru I. 

(23.06.1834, Tămădău, jud. Călăraşi - 
10.11.1895, Bucureşti) 

Scriitor, arheolog şi om politic. Fiu al lui 
Ioan O. A fost elev al Colegiului Sf. Sava, în 
urma unui examen dat cu Petrache Poenaru, 
urmaşul lui Gheorghe Lazăr; aici are colegi 
pe Theodor Aman, viitor mare pictor, şi pe 
Alexandru Sihleanu. A studiat la College 
de France din Paris, unde are profesori pe 
Alfred Dumesnil, ginerele lui J. Michelet, şi 
pe Edgar Quinet. Redactează la Paris revista 
Junimea română cu Gh. Creţeanu şi Dimitrie 
Florescu; aici publică articolul „Muncitorul 
român", remarcabil prin îndrăzneala ideilor 
şi prin compoziţia sa, care îi evidenţiază 
spiritul progresist, democratic. Se înscrie la 
Facultatea de Litere din Paris, pe care n-o 
termină, neprezentându-se la examenul 
de licenţă. într-un moment când mişcarea 
arheologică ia un deosebit avânt, o urmă¬ 
reşte cu fervoare, fiind în relaţie directă cu 
câţiva promotori ai acesteia (Guizet, Vitet, 
Prosper Merimee). A fost ministru al Culte¬ 
lor şi Instrucţiunii publice (1863-1864). Este 
autorul unui tratat de istorie a arheologiei 
ţ Istoria arheologiei, 1877) şi a unei monografii 
dedicate tezaurului de la Pietroasa descope¬ 
rit în perioada profesoratului său {Le Tresor 
de Petrossa, 3 voi., 1887-1900). A sprijinit 
plecarea lui Gr. Tocilescu la arhivele ruseşti 
pentru alcătuirea ediţiei de Opere - Dimitrie 
Cantemir. A publicat studii de folclor despre 
cântecele Europei răsăritene {Cântecele popo¬ 
rane ale Europei răsăritene, mai ales în raport cu 
ţara, istoria şi datinile românilor, 1861; Răsunete 

ale Pindului în Carpaţî). A publicat studii de 
istorie literară dedicate literaturii din secolul 
al XVIII-lea ( Poeţii Văcăreşti , Mişcarea lite¬ 
rară din Ţara Românească în sec. XVIII). Este 
autorul unor romane istorice {Mihnea Vodă 
cel Rău , Doamna Chiajna, 1860) şi volume 
de eseuri (Câteva ore la Snagov , 1909; Pseu- 
dokynegeticos. Fals tratat de vânătoare, 1874). 
Format la şcoala clasicismului francez şi la 
aceea a antichităţii, om de gust şi de ştiinţă, 
unul dintre fondatorii arheologiei la noi, 
scrie o proză admirabilă prin eleganţă. S-a 
opus fanteziilor etimologice ale Academiei. 
A fost directorul Şcolii Normale Superioare 
(1891). Publică manuale şcolare, printre care 
şi unul de gramatică. Membru al Societăţii 
Academice (1870). Secretar general al Aca¬ 
demiei Române (1879-1881). 

Odobescu, loan 

(1793, Bucureşti - 11.08.1857, Bucureşti) 
General. Şeful oştirii române la 1848. Tată 
al lui Alexandru I.O. Polcovnic (colonel) pe 
vremea Regulamentului Organic, în care 
calitate a participat - conducând şase esca- 
droane - la războiul contra lui Napoleon 
Bonaparte (1812-1815). La 1848 a încercat 
să aresteze Guvernul Provizoriu Revoluţio¬ 
nar (al cărui membru era), dar acesta a fost 
apărat de mulţime şi de pompierii din Dealul 
Spirii, fiind el însuşi arestat (19 iunie). Adept 
al domnului Gh. Bibescu. 

Odobleja, Ştefan 

(13.10.1902, Izvorul Aneştilor, jud. Mehedinţi - 
2.10.1978, Drobeta Turnu Severin) 

Medic militar. S-a ocupat de psiho-ciber- 
netică la începuturile ei. Lucrări: Metoda 
de transonanţă toracică , 1932; La phonoscopie, 
1938; Psychologie consonantiste, voi. I, 1939 şi 
Psychologie consonantiste , voi. II, 1978. A fost 
ales post-mortem membru al Academiei 
Române (1990). 

Oeriu, Simion 

(19.12.1902, laşi - 1976, Bucureşti) 

Biochimist. Evreu ca etnie. A absolvit Facul¬ 
tatea de Ştiinţe la Viena. Comunist din ilega¬ 
litate. A făcut parte din Comisia Română de 
Armistiţiu a celui de-al Doilea Război Mon¬ 
dial. Membru fondator al ARLUS (Asociaţia 
Română pentru Strângerea Legăturilor cu 
Uniunea Sovietică). Profesor la Facultatea 
de Medicină din Bucureşti şi director al 
Secţiei de chimioterapie la Institutul Dr. 
I. Cantacuzino. în această calitate a elaborat 
o serie de manuale universitare. A contribuit 
la dezvoltarea chimioterapiei tuberculozei, 
preparând substanţe prin care a inhibat 
rezistenţa microbilor la antibiotice. A studiat 



Virgil Ogăşanu David Ohanesian 


din punct de vedere biochimic fenomenul 
îmbătrânirii şi al biostimulatorilor. A fost 
unul dintre participanţii la construirea unui 
sistem sanitar naţional. Lucrări: Grupări 
tiolitice (SH), factor de stimulare a potenţialului 
biologic, cu aplicare practică la oameni, animale 
şi plante; Contribuţiuni la studiul calciului, 
fosfaţilor, potasiului şi colesterinei în evoluţia 
tuberculozei pulmonare. Membru corespon¬ 
dent al Academiei Române (1948). 

Ogăşanu, Virgil 

(17.06.1940, Turnu Severin) 

Actor de teatru şi film. A absolvit Institutul 
de Teatru la Bucureşti. A lucrat la Teatrul 
Bulandra (Municipal), unde a fost şi director. 
Profesor la Facultatea de Actorie a Univer¬ 
sităţii de Teatru-Film din Bucureşti. Roluri 
în film: Doi băieţi ca pâinea caldă (1962), 
Apoi s-a născut legenda (1968), Răutăciosul 
adolescent (1968), Secţia corecţională (1970), 
Facerea lumii (1971), Săgeata căpitanului Ion 
(1972), Dragostea începe vineri (1972), Tufă de 
Veneţia (1974), Iarna bobocilor (1977), Vodevilul 
(1980), Cântec pentru fiul meu (1980), Al treilea 
salt mortal (1980), Dueliştii (1983), Ministerul 
comediei (1999), Păcală se întoarce (2006), Cu 
un pas înainte (2007). Din 2000 a desfăşurat 
proiectul Odiseea Mediteranei, împreună 
cu Teatrul Turski din Marsilia, care consta 
în străbaterea Mediteranei, cu plecare pe 
o navă din Constanţa şi acostări în porturi 
mediteraneene din toate ţările, întâlniri între 
artiştii ţărilor respective (actori, plastici- 
eni, scriitori), punctul final fiind Marsilia. 
A lucrat pentru Institutul Internaţional de 
Teatru Mediteranean. Cetăţean de onoare al 
oraşului Turnu Severin. 

Ohanesian, David 

(6.01.1927, Bucureşti - 30.09.2007, Bucureşti) 
Bariton. A absolvit Conservatorul din Cluj 
şi a fost prim-solist al operelor din Cluj şi 
Bucureşti, apoi la Hamburg (1968-1977), 
unde i-a avut parteneri pe Luciano Pavarotti 
şi Montserrat Caballe. A realizat peste 2 000 


O 


565 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:29:11 


dict LZ.indd 565 





















o 


566 


dict LZ.indd 


Oişteanu 



Andrei Oişteanu Tiberiu Olah Nicolaus Olahus 


de spectacole şi peste 40 de roluri, cel mai 
cunoscut fiind Oedip, din opera cu acelaşi 
nume a lui George Enescu (spectacole cu 
ea la Paris, Atena, Berlin, Sofia, Stockholm, 
Moscova, Lausanne). A mai avut parteneri 
pe: Nicolai Ghiaurov şi Placido Domingo, 
Leontyne Price şi Birgitt Nilsson, Elena 
Cernei, Arta Florescu şi Virginia Zeani. Artist 
Emerit. Distins cu Ordinul Naţional Steaua 
României în grad de Comandor. 

Oişteanu, Andrei 

(18.09.1948, Bucureşti) 

Antropolog. Evreu ca etnie. Nepot al lui 
Leonte Răutu. A absolvit Politehnica la 
Bucureşti, dar a fost preocupat de istoria 
comunităţii evreieşti şi a iudaismului, de 
antropologie şi etnografie, de psihologia 
popoarelor. Specializare la Universitatea 
Ebraică din Ierusalim. Director interimar al 
Institutului de Istoria Religiilor de la Bucu¬ 
reşti (din 2007). Lucrări: Grădina de dincolo. 
Zoosofia. Comentarii mitologice , 1980; Motive şi 
semnificaţii mito-simbolice în cultura tradiţională 
românească, 1989; MYTHOS & LOGOS. Studii 
şi eseuri de antropologie culturală, 1997; Imaginea 
evreului în cultura română. Studiu de imagologie 
în context est-central european, 2001; Identitate 
evreiască şi antisemitism în Europa centrală şi 
de sud-est, 2003. S-a ocupat de organizarea 
expoziţiei Holocaustul în România, 2003 
(împreună cu Lya Beniamin), şi a celui de-al 
Vl-lea Congres European de Istoria Religii¬ 
lor, la Bucureşti, 2006. Premiul de excelenţă 
acordat de Federaţia Comunităţilor Evreieşti 
din România, 2000. Ordinul Stelei Solida¬ 
rităţii Italiene în grad de Comandor, 2005. 
Ordinul Naţional Steaua României în grad 
de Cavaler, 2006. 

Olah, Tiberiu nume la naştere Olah Tibor 

(2.01.1928, Arpad, azi Arpăşel - 
2.10.2002, Târgu Mureş) 

Compozitor. Maghiar ca etnie. A început 
Conservatorul la Bucureşti, a continuat şi 
l-a absolvit pe cel din Moscova. Profesor la 


Conservatorul din Bucureşti. Modernizator 
al limbajului muzical. Lucrări: Sonata pentru 
violină şi pian, 1954; Simfonia, 1956; Cantata 
pentru cor de femei, două flaute, instrumente cu 
coarde şi de percuţie, pe versuri vechi populare 
ceangăieşti, 1957; Sonata pentru clarinet, 1963; 
Poarta sărutului, 1965. A compus şi muzica 
de film pentru: Răscoala, Cântecele renaşte¬ 
rii, Mihai Viteazul, Pe aici nu se trece, Horea. 
Marele Premiu al Uniunii Compozitorilor şi 
Muzicologilor din România pentru întreaga 
creaţie (1993). 

Olahus, Nicolaus 

(10.01.1493, Sibiu - 17.01.1568, Trnovo) 
Cărturar. Descendent din Vlad Ţepeş după 
tată (adică dinastia Basarab), Iancu de 
Hunedoara şi Matei Corvin după mamă. 
Olahus este latinizarea lui Vlah, adică valah, 
român. A studiat la Orăştie, apoi la Şcoala 
Capitulară din Oradea. Secretar particular 
al reginei Maria a Ungariei. Arhiepiscop 
de Strigoniu (1562) şi primat al Bisericii 
catolice maghiare în timpul paşalâcului de la 
Buda, când capitala coroanei maghiare era la 
Bratislava, a devenit chiar regent al coroanei 
maghiare. Umanist ca formaţie. A publicat 
în Museum Hermeticarum din Frankfurt, cu 
pseudonimul Nicolaus Melchior, Procesus 
universalis, 1525, a corespondat cu Erasmus 
din Rotterdam, a călătorit în Ţările de Jos ca 
secretar al Măriei de Habsburg, apoi al rege¬ 
lui Ungariei, Ludovic al Il-lea. A redactat 
lucrări de istorie, susţinând originea latină 
şi unitatea poporului român: Hungar sive 
de originibus gentis, regni, situ, divisione, habitu 
atque opportunitatibus (Maghiar sau despre 
originile poporului, domniei, aşezării, împărţirii, 
locuirii, înlesnirilor), 1536, şi a scris elegii: „La 
mormântul lui Erasmus"; „Către secolul de 
acum"; „La moartea fratelui meu Matei". 

Olariu, Octavian 

(8.04.1931, Bretea Mureşană, jud. Hunedoara) 
Sculptor. A absolvit Institutul de Arte 
Plastice la Cluj. Specializat în sculptură 

monumentală, oţel, bronz, dar şi în lemn din 
trunchiuri monolit, a intrat în Cartea Recor¬ 
durilor pentru executatea celei mai înalte 
monoxile din lume (7,4 m). A avut expoziţii 
în Canada, Grecia, Ungaria, Cehoslovacia, 
Bulgaria, Germania, URSS, Iugoslavia. A fost 
invitat de onoare al Bienalei de la Veneţia, 
1980. A plecat în Canada, la Montreal, în 
1980 şi a continuat să sculpteze în acelaşi 
gen, inspirat de arta tradiţională românească. 
A revenit la Bucureşti cu o expoziţie în 2005. 
Lucrări: Avram Iancu, Căpitan Bajgoiu, Stin¬ 
darde dacice, Joc spaţial, Stăvilar, Lumea Uceni¬ 
ciei, Monoxila Fantoni, Steaua lacrima,, Eclosion, 
Karpina. Este câştigător al concursului Tout 
l'Art du Monde, organizat în anul 1993 de 
Ministerul Comunităţilor Culturale din 
Quebec, şi al Premiului Ionel Jianu acordat 
de Academia Româno-Americană de Stiinte 
şi Arte (SUA). 

Olănescu, Gheorghe A. 

(16.09.1905, Olăneşti, Vâlcea - 
7.05.1986, Bucureşti) 

Medic. A absolvit Medicina la Bucureşti şi 
s-a specializat la Berlin. A fost şeful Clinicii 
de Urologie la spitalul Fundeni din Bucu¬ 
reşti, apoi profesor la Institutul de Medicină 
şi Farmacie din Bucureşti. Lucrări: Urologia, 
voi. V din tratatul Chirurgie, 1955; Litiaza 
renală, 1960; Tumorile vezicii urinare, 1971; 
Hidronefroza, 1973, în colaborare. Membru 
al Academiei de Ştiinţe Medicale din Româ¬ 
nia. Membru al Societăţii Internaţionale de 
Chirurgie. Membru al Societăţii Europene 
de Urologie, al Societăţii Internaţionale de 
Nefrologie. Membru corespondent al Aca¬ 
demiei Române (1963). 

Olăreanu, Costache 

(1.07.1929, Huşi - 23.09.2000, Bucureşti) 
Prozator. Nu-şi poate termina studiile 
superioare, Pedagogie-Psihologie, fiind 
exmatriculat din cauza tatălui, fost liberal. 
A fost bibliotecar, apoi a lucrat la Ministe¬ 
rul învăţământului, unde i-a fost şef Mihai 


Sora, la Institutul de Cercetări Pedagogige şi 
Psihologice. A făcut parte din aşa-numitul 
grup literar al Şcolii de la Târgovişte. A fost 
director al Editurii Institutului Cultural 
Român (1996-1998). A debutat cu proză 
scurtă: Vedere din balcon (1971), Confesiuni 
paralele (1978), Ucenic la clasici (1979), Ficţiune 
şi infanterie (1980), Fals manual de petrecere 
a călătoriei (1982), Avionul de hârtie (1983), 
Cvintetul melancoliei (1984), Cu cărţile pe iarbă 
(1986), Dragoste cu vorbe şi copaci (1987), Scri¬ 
soare despre insule (1999). Membru al Uniunii 
Scriitorilor din Romania. Din 1995 membru 
în consiliul de conducere al Uniunii Scriito¬ 
rilor la Târgovişte, ca şi Al. George. Cetăţean 
de onoare al Huşiului din 1999. 

Olărescu, Dumitru 

(14.04.1947, Gura Galbenei, Republica Moldova) 
Cineast. A absolvit Facultatea de Filologie 
a Univeresităţii de Stat din Chişinău. Spe¬ 
cializare în estetică cinematografică la Mos¬ 
cova. A lucrat la Centrul Cinematografiei 
Republicii Moldova şi la Studioul Moldova 
Film. A făcut scenarii pentru mai mult de 
80 de filme, majoritatea documentare. Pro¬ 
fesor la Institutul de Istoria şi Teoria Artei al 
Academiei de Ştiinţe a Republicii Moldova. 
Lucrări: Filmul. Valenţele poeticului, 2000; Vlad 
Ioviţă dincolo de timp, 2006 (în colaborare). 
Laureat al Premiului de Stat al Republicii 
Moldova, Maestru Emerit al Artei, deţine 
Ordinul Gloria Muncii. Membru al Pre¬ 
zidiului Uniunii Cineaştilor din Moldova, 
membru al Consiliului Artistic al Ministeru¬ 
lui Culturii şi Turismului. 

Ollănescu-Ascanio, Dumitru C. 

(21.03.1849, Focşani - 20.01.1908, Bucureşti) 
Scriitor. A studiat la Sf. Sava din Bucureşti şi 
la Colegiul Academic din Iaşi, apoi Dreptul 
la Paris şi Bruxelles. A întemeiat Societatea 
Românismul, împreună cu Gr. Tocilescu, 
G. Dem. Teodorescu, condusă de B.-P. Has- 
deu. A fost ambasador al României la Istan- 
bul, Viena şi Atena. A fost prin excelenţă 

Bogdan Olteanu 


Draga Olteanu Matei 


Mircea Olteanu 


Dimitrie Onciul 


nuvelist, influenţat de Costache Negruzzi. 
Lucrări, majoritatea în reviste (mai ales Con¬ 
vorbiri literare ): Lupul şi barza , 1878; Năravuri 
orientale , 1882; Studii şi figuri literare , 1884; 
Fecior de bani gata , 1899. A scris şi versuri: 
Doine , 1870. A tradus din latină Horaţiu, 
respectând metrica antică. Membru titular 
al Academiei Române (1893), vicepreşedinte 
al acestui for (1898-1900; 1903-1906). 

Olteanu, Bogdan 

(20.10.1971, Bucureşti) 

Om politic. A absolvit Dreptul la Uni¬ 
versitatea din Bucureşti. Specializare pe 
probleme financiare la Institutul Bancar 
Român şi City University, Seatle. S-a înscris 
în Partidul Naţional Liberal şi şi-a făcut un 
cabinet de avocatură. A fost preşedinte al 
Curţii de Onoare şi Arbitraj a PNL, depu¬ 
tat şi preşedinte al Camerei Deputaţilor 
(2006-2008), arbitru la Curtea de Arbitraj 
Comercial Internaţional de pe lângă Camera 
de Comerţ şi Industrie a României (din 
2008), vicepreşedinte al Băncii Naţionale a 
României (din 2009). 

Olteanu Matei, Draga 

(24.10.1933, Bucureşti) 

Actriţă. A absolvit Institutul de Artă Teatrală 
şi Cinematografică la Bucureşti. A lucrat la 
Teatrul Naţional din Bucureşti. în 1992 a 
înfiinţat compania Teatrul Vostru la Piatra 
Neamţ. Roluri în teatru: Aşteptând la Arlechin, 
Cadavrul viu, Comoara din deal, Crimă pentru 
pământ, Fetele Didinei, Hagi Tudose, Minunile 
Sfântului Sisoe, Muşcata din fereastră, Visul unei 
nopţi de iarnă ; în film; Setea (1960), Lupeni '29 
(1962), Un surâs în plină vară (1963), Merii 
sălbatici (1964), Golgota (1966), Zile de vară 
(1967), Fraţii (1970), Facerea lumii (1 971), Astă 
seară dansăm în familie (1972), Bariera (1972), 
Pistruiatul (1973), Fraţii Jderi (1974), Ilustrate 
cu flori de câmp (1974), Ştefan cel Mare - Vaslui 
1475 (1974), Toamna bobocilor (1975), Instanţa 
amână pronunţarea (1976), Iarna bobocilor 
(1977), Nea Mărin miliardar (1978), Iancu 


Jianu, zapciul (1980), Iancu Jianu, haiducul 
(1981), Miezul fierbinte al pâinii (1983), Coana 
Chiriţa (1986), Chiriţa în Iaşi (1987), Faimosul 
Paparazzo (1999), Ministerul comediei (1999), 
Cuscrele (Serial TV, 2005). Premiul UNITER 
pentru întreaga activitate (2004). 

Olteanu, Mircea 

(15.12.1926, Galaţi) 

Medic (oculist). A absolvit Facultatea de 
Medicină la Bucureşti. S-a specializat la 
Lyon, Praga, Odessa, Barcelona, Boston, 
Baltimore, Londra, Paris, Cordoba-Argen- 
tina şi Tokyo. Profesor la Facultatea de 
Medicină din Bucureşti şi director al Clinicii 
Universitare de Oftalmologie-ORL. S-a 
dedicat chirurgiei plastice şi reparatorii, 
transplantului (a înfiinţat primul centru 
pentru transplant de cornee din România). 
Lucrări: Hipotonia oculară tardivă secundară 
unor intervenţii chirurgicale , 1970; Glaucomul 
după keratoplastie, 1974; Bolile alergice oculare, 
1977; Actualităţi în oftalmologie, 7 voi., 1982- 
1989; Oftalmo-chirurgie. Atlas, 1984; Tratat de 
oftalmologie, 2 voi., 1988-1989. Membru al 
Academiei de Ştiinţe Medicale din România, 
al Societăţii Române de Oftalmologie. Mem¬ 
bru de onoare al Academiei Române (1992). 

Onciul, Dimitrie 

(26.10/7.11.1856, Straja, Suceava - 
20.03.1923, Bucureşti) 

Istoric. A studiat la Universitatea din Cer¬ 
năuţi şi la Universitatea din Viena. A fost 
profesor la Universitatea din Bucureşti şi 
director al Arhivelor Statului, a fost primul 
preşedinte al Comisiei Consultative Heral¬ 
dice. A întemeiat şcoala critică în istorio¬ 
grafia românească. S-a ocupat de problema 
originii românilor, demonstrând argumentat 
formarea poporului român pe o arie întinsă, 
de ambele părţi ale Dunării, şi respingând 
teoria migraţiei medievale a românilor din 
Peninsula Balcanică. A demonstrat, pe 
bază de documente, că formarea statelor 
feudale româneşti a fost o urmare firească 

a dezvoltării vechilor formaţiuni politice 
locale, combătând teoria „descălecatului". 
Lucrări: Teoria lui Roesler. Studii asupra stă¬ 
ruinţa românilor în Dacia Traiană, 1885; Radu 
Negru şi originile Principatului Ţării Româneşti, 
1890-1892; Originile Principatelor Române, 
1899; Ideea latinităţii şi a unităţii naţionale, 
1919. Tradiţia istorică în chestiunea originilor 
române, 1906-1907. Membru titular al 
Academiei Române (1905), preşedinte al 
secţiunii istorice (1911-1914; 1919-1922), 
vicepreşedinte (1913-1916; 1919-1920) şi 
preşedinte al ei (1920-1923). 

Onicescu, Octav 

(20.08.1892, Botoşani - 19.08.1983, Bucureşti) 
Matematician. A făcut studiile la Facultatea 
de Matematică a Universităţii din Bucureşti 
ca elev al lui Gheorghe Ţiţeica, Dimitrie 
Pompeiu şi Traian Lalescu, şi la Facultatea 
de Filosofie ca elev al lui Constantin Rădu- 
lescu-Motru şi RR Negulescu. A participat 
în aeronautică la războiul de întregire. Speci¬ 
alizare în Italia cu Tullio Levi-Civitâ, G. Cas- 
telnuovo şi V Volterra, în probleme de geo¬ 
metrie diferenţială legate de teoria relativită¬ 
ţii. Membru al Seminarului lui R Hadamard 
(Paris 1920-1921). Profesor la Facultatea de 
Ştiinţe a Universităţii din Bucureşti. Predă 
mecanica, grupuri continue de transformări, 
calcul diferenţial absolut, pentru ca apoi să 
modernizeze învăţământul de algebră. în 
domeniul mecanicii a dezvoltat o mecanică 
nouă a sistemelor materiale. întemeietor al 
şcolii româneşti de teoria probabilităţilor, i-a 
dat acesteia o nouă axiomatizare, cu ajutorul 
noţiunii de „funcţie eveniment" sau „funcţie 
sumă". A introdus conceptul de „lanţ cu 
legături complexe", cea mai importantă 
contribuţie românească în teoria probabili¬ 
tăţilor. A fost autor al unei noi varietăţi de 
mecanică: mecanica invariantivă Onicescu. 
Este, împreună cu Gheorghe Mihoc, crea¬ 
torul şcolii matematice româneşti de teoria 
probabilităţilor şi statistică matematică. Este 
secretar general, apoi preşedinte al Societăţii 
Române de Ştiinţe, fondator şi rector al 
institutului Center of Mechanical Scien¬ 
ces (CISM), Udine, regiunea Friuli, Italia, 
înfiinţat în 1967. Lucrări: Principiile teoriei 
probabilităţii; Calculul probabilităţilor; Meca¬ 
nica invariantă şi cosmologia; Numere şi sisteme 
aleatoare; Galileo Galilei, renaşterea ştiinţifică; 
Problema determinismului; Principii de cunoaştere 
ştiinţifică; Principes de logique et de philosophie 
matematique. Membru al Academiei Lagrange 
(Italia) şi al altor academii străine, membru al 
Uniunii Interbalcanice a Matematicienilor. 
Membru al Academiei Române (1965). 


Octav Onicescu Arcadie Opaiţ 


Opaiţ, Arcadie 

(1948, rn. Storojineţ, azi în Ucraina) 

Poet. Greco-catolic. Preşedinte al Uniunii 
Societăţilor Culturale ale Românilor din 
Bucovina de Nord şi Ţinutul Herţei (din 
1992), şef al Societăţii pentru Cultură 
Românească Mihai Eminescu (din 1994), 
Cernăuţi. Fondator şi director al publicaţiei 
Clopotul Bucovinei. Versuri: Ora de prânz a 
vulcanului Etna , 1997, debut; Roma fără mine, 
1998; Văduva neagră , 1999; Fecioară nenun¬ 
tită- viaţa. Ocnaşii lumii vechi, antologia poeţilor 
din Bucovina (1775-2002), 2002; Salonul de 
reanimare, 2004. 

Opitz, Martin, nume la naştere 
Martin Opitz von Boberfeld 

(23.12.1597, Bunzlau, în polonă Bolestawiec, 
Silezia - 20.08.1639, Danzig) 

Poet. A studiat Literele la Frankfurt am 
Oder şi s-a specializat la Heidelberg şi Leida. 
A fost consiîierul ducelui George Rudolf în 
Silezia, la Liegnitz (Legnica) şi Brieg (Brzeg). 
Fondator şi conducător al primei Şcoli de 
poezie din Silezia. în 1622 a devenit profe¬ 
sor de filosofie la gimnaziul din Alba Iulia, 
în Transilvania, angajat de prinţul Bethlem 
Gabor. încoronat ca poet laureat de împă¬ 
ratul Ferdinand al IÎ-lea (1628), care l-a 
şi înnobilat. în 1637 s-a dus la Danzig, în 
Polonia, ca istoriograf al regelui Vladislav al 
IV-lea. A murit de ciumă. 

Opopol, Nicolae 

(9.02.1938, Bârnova, Basarabia) 

Medic. A absolvit Facultatea de Medicină 
preventivă a Institutului de Stat de Medicină 
din Dnepropetrovsk. A lucrat la Institutul de 
Cercetări Ştiinţifice în Igienă şi Epidemio¬ 
logie din Chişinău. Contribuţii la estimarea 
igienică a alimentaţiei populaţiei rurale din 
Moldova. A elaborat programul complex pe 
termen lung de protecţie a mediului şi de 
folosire raţională a resurselor naturale din 
Moldova până în 2005, programul naţio¬ 
nal de eradicare a maladiilor io do deficitare, 

Martin Opitz Nicolae Opopol George Oprescu Sorin Mircea Oprescu 


rapoartele naţionale „ Calitatea mediului şi 
sănătatea populaţiei în Republica Moldova", 
„Sănătatea copiilor în relaţie cu mediul". 
Fondator al Centrului Ştiinţifico-Practic de 
Medicină Preventivă al Moldovei. Lucrări: 
dKonozo-zuzuemmecKUU Monumopunz. TTpo6- 
neMbi u pemenuR, diploma ASM. Distins cu 
Ordinul Gloria Muncii, Insignă şi Certificat 
de Apreciere a OMS. Membru corespondent 
al Academiei de Ştiinţe a Moldovei. 

Oprescu, George 

(27.11.1881, Câmpulung - 13.08.1969, Bucureşti) 
Istoric, critic de artă şi colecţionar. A absolvit 
Literele şi Filosofia la Bucureşti. Profesor 
al Academiei de Belle-Arte, membru cores¬ 
pondent al mai multor academii străine. S-a 
ocupat în studiile sale de pictura şi grafica 
românească din secolul al XlX-lea, aceste 
scrieri constituind primele sinteze cuprin¬ 
zătoare din istoriografia românească de artă: 
Arta ţărănească la români , 1922, Gericault, 
1927; Pictura românească în secolul al XlX-lea, 
1937; Grafica românească în secolul al XlX-lea, 
2 voi., 1941-1945; Bisericile-cetăţi ale saşilor 
din Ardeal, 1956; Sculptura statuară românească, 
1957; Nicolae Grigorescu, monografie, 2 voi, 
1961. Bogata sa colecţie de artă (picturi, 
sculpturi, desene şi gravuri româneşti şi 
străine), de aproape 10 000 de piese, având 
autori faimoşi (Albrecht Diirer, Rembrandt, 
Delacroix, Courbet, Picasso, Bonington), a 
donat-o Academiei Române. Cele mai multe 
din aceste piese sunt păstrate la Muzeul de 
Artă al Academiei Române, al cărui fondator 
a fost. Membru de onoare al Academiei 
Române (1948). 

Oprescu, Sorin Mircea 

(7.11.1951, Bucureşti) 

Medic chirurg. A absolvit Medicina la Bucu¬ 
reşti. Profesor la Facultatea de Medicină, 
director al Spitalului Clinic Universitar şi 
al Spitalului Universitar de Urgenţă Elias. 
Preşedinte al Colegiului Medicilor din 
Bucureşti. Membru al Partidului Social 


Democrat, preşedinte al organizaţiei de 
Bucureşti a acestui partid, senator şi vice¬ 
preşedinte al Comisiei Senatoriale pentru 
Sănătate Publică; a părăsit PSD în 2008. 
Primar al capitalei din 2008 (candidat ca 
independent). Lucrări: Patologie chirurgicală - 
partea I, în colaborare, 2000; Neoplasmul eso¬ 
fagian depistare precoce - un deziderat; 2002, în 
colaborare; Carcinom gastric in situ. Caz clinic, 
2004, în colaborare. 

Orăscu, Alexandru Hristea 

(30.08.1871, Târgovişte - 16.12.1894, Bucureşti) 
Arhitect şi matematician. Ginere al lui 
Simeon Marcovici. A absolvit Arhitectura şi 
Construcţiile la Miinchen. A fost profesor la 
liceul Sf. Sava. După înfiinţarea Şcolii Supe¬ 
rioare de Ştiinţe din Bucureşti (octombrie 
1863), a fost numit profesor de geometrie 
descriptivă şi arhitectură, apoi, în 1864, la 
înfiinţarea universităţii, a rămas în continu¬ 
are profesor la aceeaşi catedră la Facultatea 
de Ştiinţe, unde a funcţionat până în 1864. 
Apoi a devenit rector al Universităţii din 
Bucureşti (1885-1892). El a fost arhitectul 
Muzeului Oraşului Ploieşti (1865), clădirii 
Universităţii Bucureşti (1857-1869), în stil 
neoclasic. După planurile sale şi cu pictura 
lui Gheorghe Tăttărăscu a fost restaurată 
clădirea mitropoliei din Iaşi. Preşedinte al 
Uniunii Arhitecţilor Români, rector al Uni¬ 
versităţii din Bucureşti. 

Orăşanu, Nicolae T. 

(1833, Craiova - 7.08.1890, Negreni, jud. Olt) 
Gazetar şi scriitor. Unionist. A condus 
grupul de presiune care a acţionat asupra 
parlamentarilor munteni pentru a-1 alege 
pe Al. I. Cuza. Totuşi, a fost răsplătit cu 
închisoare: întemniţările mele politice , 1861. 
A redactat numeroase publicaţii satirice: 
Nichipercea, Spiriduş, Cicala, Ochiul Dracului, 
Codiţa Dracului ş.a. Lucrări: Floricele de pri¬ 
măvară, versuri, 1845; Târgul cu idei sau Bule¬ 
tinul Cişmegiului, 1857; Cronica scandaloasă a 
oraşului, 1857-1858. 

Oroveanu 



Silviu Oravitzan 


Zigu Ornea 


Mihai Oroveanu 


Oravitzan, Silviu 

nume la naştere Silviu Creţu 
(4.10.1941, Ciclova Montană, jud. Caraş Severin) 
Pictor. A absolvit Institutul Pedagogic şi 
Facultatea de Arte Frumoase la Timişoara. 
Specializare în Franţa şi Suedia. A avut 
expoziţii în Polonia, Grecia, Cehoslovacia, 
Ungaria, Bulgaria, Spania, Austria, Franţa, 
Olanda, Belgia, Germania, Suedia, Dane¬ 
marca, Rusia, Slovenia, Marea Britanie, 
Elveţia. A înfiinţat Galeria Oravitzan la New 
York, 1999. Lucrări: Capre şi pruni, 1970-, Pis¬ 
curi la Ciclova, 1971; Interior, 1972; Arhetipuri, 
1974; Grădină la răsărit, 1975; Compoziţie, 
1990; Peisaj, 1991; Marele Premiu al Uniunii 
Artiştilor Plastici din Ungaria, 1997. 

Orghidan, Constantin C. 

(22.06.1874, Bucureşti - 29.08.1944, Oţelu Roşu) 
Inginer şi colecţionar. A absolvit Şcoala 
Politehnică la Bucureşti. A înfiinţat şi 
condus mai multe societăţi metalurgice: 
Uniunea Metalurgică Română, Socomet, 
Tutan-Nădlac-Călan. A fost administrator 
al Uzinelor Reşiţa, preşedinte al Camerei 
de Comerţ şi Industrie din Bucureşti. 
Vicepreşedinte al Societăţii Numismatice 
Române (1933-1944), a avut o colecţie 
impresionantă, pe care a donat-o Academiei 
Române. Membru de onoare al Academiei 
Române (1942). 

Ornea, Z(igu) 

nume la naştere Zigu Orenstein 

(27.08.1930, com. Frumuşica, jud. Botoşani - 
14.11.2001, Bucureşti) 

Istoric literar. A absolvit Filosofia la Bucu¬ 
reşti. Redactor de editură, şef de secţie şi 
director al editurilor Minerva şi Hasefer. 
Devotat cronicar de ediţii, a îngrijit şi pre¬ 
faţat numeroase volume ale marilor scriitori 
români clasici sau moderni (Gh. Panu, Titu 
Maiorescu, C. Dobrogeanu-Gherea, C. Stere, 
A.D. Xenopol, H. Sanielevici ş.a.), culti¬ 
vând în critica literar-culturală un criteriu 


preponderent sociologic. S-a ocupat cu pre¬ 
cădere de studiul curentelor şi ideologiilor 
literare româneşti. Ultimele cărţi: Glose despre 
altă dată (1999), o descriere a vieţii literare 
şi sociale din perioada interbelică, şi Portrete 
(1999), o culegere de articole, publicate ini¬ 
ţial în periodice (în primul rând în România 
literară). Premiul Asociaţiei Scriitorilor din 
Bucureşti (1978). Lucrări: Confluenţe, 1976; 
Curentul cultural de la „Contemporanul ", 1977; 
Junimea şi junimismul, 1978; Anii treizeci: 
Extrema dreaptă românească, 1996; Fizionomii. 
Medalioane de istorie literară, 1997. 

Oroveanu, Mihai, nume la naştere 

Mihai Ion Constantin T. Oroveanu 

(1946, Bucureşti) 

Arhitect şi istoric de artă. Soţia sa este fiica 
lui Leonte Răutu. Component al lotului 
naţional de juniori la atletism, legitimat la 
Dinamo, apoi la Clubul Sportiv Griviţa ca 
rugbist. A absolvit Istoria Artei la Bucureşti. 
A înfiinţat, împreună cu Dan Grigorescu, 
Fundaţia ARTEXPO, care organiza târguri 
de carte şi expoziţii de artă. Numit de Adrian 
Năstase, în 2000, director al nou-înfiinţatu- 
lui Muzeu Naţional de Artă Contemporană. 
Pasionat de arta fotografică, deţine o colecţie 
de peste 4 milioane de piese. Lucrări: Arhitec¬ 
tură - urbanism, ştiinţă şi tehnică, 2008. 

Oroveanu, Teodor 

(10.07.1920, Râmnicu Sărat - 
5.03.2005, Bucureşti) 

Inginer (mecanica fluidelor). A absolvit 
Facultatea de Mecanică şi Electricitate a 
Politehnicii din Bucureşti. Elev al lui Elie 
Carafoli. A lucrat la Steaua Română din 
Câmpina, apoi la Centrala Industrială a 
Metalurgiei Prelucrătoare (1945-1949). 
Profesor la Institutul de Petrol şi Gaze din 
Bucureşti. A fost profesor invitat la Paris, 
Rennes, Moscova, Baku. Contribuţii în 
domeniul mecanicii fluidelor. A efectuat stu¬ 
dii asupra exploatării zăcămintelor de petrol 

Ortiz 


situate în roci fisurate. Lucrări: Mecanica 
fluidelor. Mecanica fluidelor vâscoase, Scurgerea 
fluidelor prin medii neomogene, 1963; Transpor¬ 
tul petrolului, 1986. Membru corespondent al 
Academiei Române (1991). 

Ortiz, Ramiro 

(1.07.1879, Chieti, Pescara, Italia - 
7.07.1947, Padova) 

Traducător. A studiat Literele la Napoli şi s-a 
perfecţionat la Florenţa. A venit la Bucureşti 
în 1909. în 1913 a înfiinţat Catedra de lite¬ 
ratură italiană la Universitatea din Bucureşti. 
A plecat la Padova în 1933, la universitate, 
catedra de literaturi neolatine, iar la Catedra 
lui a venit un fost elev, Al. Marcu. Al. Cio- 
rănescu şi Bazil Munteanu i-au fost de 
asemenea elevi. Lucrări: Per la storia della 
cultura italiana in Rumania, 1916; Eminescu - 
Poesie, Milano, 1927; Dezvoltarea poeziei lirice 
italiene de la originile ei până la Dante, 1922; 
Medioevo rumeno, Roma, 1928; Problemi di 
poesia popolare neolatina e balcanica, Padova, 
1938. Doctor Honoris Causa al Universităţii 
din Padova. Diploma de merit Dante Alighi- 
eri a revistei Roma pentru difuzarea culturii 
italiene în România şi activitatea la Institutul 
Italian din Bucureşti (1924-1933). Membru 
de onoare al Academiei Române (1934). 

Osadci, Claudia 

(25.08.1935, Chişinău) 

Balerină. A absolvit Şcoala de Coregrafie din 
Leningrad, clasa profesoarei N. Komkova 
(1954). Este prim-balerină la Teatrul Muzi- 
cal-dramatic A. S. Puşkin (1954-1955); la 
Teatrul de Operă şi Balet din Ulan Ude, Bure- 
atia, URSS (1955-1958); solistă la Teatrul de 
Operă şi Balet din Chişinău (1958-1975). 
A interpretat rolurile principale: Zarema din 
Fântâna din Bahcisarai, Sireni Carabus din 
Frumoasa din pădurea adormită, Dochia din 
Surorile, Mercedes din Don Quijote, Izida din 
Antoniu şi Cleopatra, Mirta din Giselle, Fani 
din Pe calea trăsnetului, Gitanne în Boier o ş.a. 
Artistă Emerită a Republicii Moldova (1967). 

Ostrogovich, Giorgio Ugo Agosto 

(23.04/6.05.1904, Bucureşti - 
13.06.1984, Roma) 

Chimist. Origine italiană. A absolvit Faculta¬ 
tea de Ştiinţe, Secţia chimie, la Cluj. Profesor 
la Facultatea de Ştiinţe din Cluj, apoi la Poli¬ 
tehnica din Timişoara. Cercetări în dome¬ 
niul structurii compuşilor organici. Lucrări: 
Compendiu de elemente de stereochimie organică, 
1971. Membru corespondent al Academiei 
Române (1974). 


Otiman, Păun Ion 

(28.05.1942, Gârbovăţ, jud. Caraş-Severin) 
Inginer agronom, economist, politician. 
A absolvit Facultatea de Agronomie şi 
Facultatea de Ştiinţe Economice, ambele la 
Timişoara. între 1990 şi 2004 a fost rector al 
Universităţii de Ştiinţe Agricole şi Medicină 
Veterinară a Banatului. între 1992 şi 1996 a 
fost senator CDR de Timiş, fiind membru al 
Partidului Alianţei Civice, iar între 2000 şi 
2004 a fost senator PNL de Timiş. Lucrări: 
Elaborarea programelor de fertilizare şi amendare 
a solurilor cu ajutorul calculatorului, 1975; Opti¬ 
mizarea producţiei agricole, 1987; Agricultura 
României la cumpăna dintre mileniile II şi III, 
1994; Dezvoltarea rurală în România, 1997. în 
1999 a devenit membru titular al Academiei 
Române. în 2003 a devenit preşedintele 
filialei Timiş a Academiei Române, iar în 
aprilie 2006 a fost ales secretar general al 
Academiei Române. 

Ottescu (Otescu), lo(a)n Nonna 

(3.12.1888, Bucureşti - 25.03.1940, Bucureşti) 
Compozitor. Descoperit ca talent de 
D.G. Kiriac. A absolvit Dreptul la Bucureşti. 
A absolvit Conservatorul la Paris ca elev al lui 
Vincent D'Indy. A lucrat în tinereţe alături 
de fratele său la Institutul particular Ottescu, 
unde l-a afirmat pe tenorul Leonard, încă de 
la 17 ani. A fost membru fondator şi primul 
dirijor al Operei Române. Profesor şi rector 
al Conservatorului din Bucureşti. Membru 
fondator şi vicepreşedinte al Uniunii Com¬ 
pozitorilor din România. A scris operă bufă: 
Bubi, 1903; Ilderim, De la Matei cetire, 1938; 
balete: Ileana Cosânzeana, 1918; Rubinul mira¬ 
culos, 1919; poeme simfonice: Templul din 
Gnid, 1908; Legenda trandafirului roşu, 1910; 
Narcis; 1911; Din bătrâni, Vrăjile Armidei, 
1915; muzică de cameră: Elegia română pentru 
violoncel şi pian. A primit premiul I onorific de 
compoziţie George Enescu (1913) şi Premiul 
Naţional de Compoziţie (1928). 

Oţetea, Andrei 

(24.07.1894, Sibiel, jud. Sibiu - 
21.03.1977, Paris) 

Istoric. A studiat limba franceză şi italiană 
la Paris, urmând în paralel cursurile Şcolii 
de Ştiinţe Politice. Profesor universitar la 
Facultatea de Litere şi Filosofie a Univer¬ 
sităţilor din Iaşi şi Bucureşti, specialist în 
istoria Evului Mediu şi a epocii moderne, 
a elaborat numeroase lucrări: Francesco 
Guicciardini - viaţa publică şi gândirea politică 
(teză de doctorat - 1926); Contribuţii la pro¬ 
blema Orientului (1930); Renaştere şi Reformă 
(1941); Tudor Vladimirescu (1945); Renaşterea 

(1964). A fost redactor responsabil al volu¬ 
melor II şi III din tratatul Istoria României. 
Vicepreşedinte al Academiei Lumii Latine 
din Paris. Membru al Societăţii de Istorie 
Modernă a Franţei. Membru al Academiei 
Române din 1955. 

Ovidiu (Publius Ovidius Naso) 

(43 Î.H., Sulmona, Italia - 17 d.H., Tomis, 

Scythia Minor, Dobrogea de azi, România) 

Poet latin. A fost printre susţinătorii impe¬ 
riului şi se spune că a fost exilat pentru că 
o plăcea pe fiica împăratului. în realitate, 
prin scrierile lui anunţa un spirit înnoitor, 
deschis spre cercetarea naturii, fapt perceput 
ca o primejdie pentru chiar existenţa impe¬ 
riului. Până astăzi este considerat precur¬ 
sorul ştiinţelor naturii care vor modela arta 
Renaşterii, al căutării originilor planetare ale 
omului. Era semnul libertăţii de spirit care 
depăşea armătura educativă şi culturală a tot 
ceea ce fuseseră preceptele romane. Venea 
dintr-o mare cultură, care avea la acea dată o 
istorie bogată, modele de urmat şi se raporta, 
adesea, la cultura greacă. Alungat la Tomis, 
colonie grecească a Miletului, aflată pe locul 


Constanţei de astăzi, a lăsat cele mai timpurii 
mărturii scrise despre viaţa geţilor, despre 
Marea Neagră (Pontus Euxinus), despre 
clima şi comunitatea omenească în care 
nimerise. Lucrări: Amores , 5 voi., elegii; Ars 
Amatoria ; De medicamine fadei; Medea, Meta- 
morphoseis , principala sa lucrare; Halieutica, 
Epistulae ex Ponto; Tristia. 

Oysher, Moishe 

(1907, Lipcani, Basarabia - 
27.11.1958, New Rochelle, New York) 

Cantor. Evreu ca etnie. Această meserie se 
făcea în familia sa de şase generaţii. A cân¬ 
tat la sinagoga din Vilna, iar, la moartea 
fiului său, la Opera din Varşovia, ca tenor. 
A plecat în Canada în 1921 cu o trupă de 
teatru idiş, împreună^ cu care a ajuns până 
în Amercia de Sud. în 1932 şi-a întemeiat 
propria companie de teatru idiş şi s-a stabilit 
în SUA, interpretând melodii tradiţionale 
evreieşti, unde a combinat stilul doinelor 
moldoveneşti cu stilul jazzului. A făcut şi trei 
filme vorbite în idiş, precum şi numeroase 
înregistrări audio. 

Pacea, Ion 

(7.09.1924, Horopani, Macedonia - 
13.08.1999, Bucureşti) 

Pictor. Aromân ca etnie. A studiat la Acade¬ 
mia liberă Guguianu şi la Institutul de Arte 
Plastice din Bucureşti ca elev al lui Camil 
Ressu, Jean Alexandru Steriadi şi Alexandru 
Ciucurencu, absolvindu-1 în 1950. A debu¬ 
tat la Salonul Oficial din Bucureşti în 1947. 
Lucrările sale au fost prezentate în expoziţii 
personale (1956, 1957, 1969, 1973, 1975, 
1980), la saloanele oficiale, precum şi în 
cadrul unor selecţii de artă românească la 
Ankara, Le Hâvre, Berlin, Praga, Dresda, 
Moscova, Munchen, Sofia etc. A fost distins 
cu Premiul Ion Andreescu al Academiei 
Române (1963), Premiul pentru pictură 
(1965) şi Marele Premiu al UAP (1967). 
Lucrările sale realizate în ulei sau guaşă 
acoperă o gamă largă a temelor plasticii tra¬ 
diţionale (peisaj, natură statică, compoziţie) 
şi picturii abstracte. Domeniul său de maxim 
interes a fost natura statică. Membru de 
onoare al Academiei Române (1993). 

Pacepa, Ion Mihai 

(28.10.1928, Bucureşti) 

General de Securitate. A studiat Chimia 
Industrială la Politehnica din Bucureşti şi a 
fost cooptat în anul al IV-lea în Securitate. 
A servit în spionajul românesc din RFG 
între 1957 şi 1960, fiind şeful spionajului 
pentru RFG în 1972 şi 1978, predându-se 
Ambasadei SUA din Bonn în 1978, după ce 
a construit o reţea proamericană în Româ¬ 
nia. A fost judecat în contumacie şi con¬ 
damnat la moarte. Un premiu de 2 milioane 
de dolari a fost pus pe capul său, dar n-a 
fost predat autorităţilor române. Lucrări: Red 
Horizons: Chronicles of a Communist Spy Chief 
1987; Red Horizons: the 2nd Book. The True 
Story of Nicolae and Elena Ceauşescu's Crimes, 
Lifestyle, and Corruption , 1990; The Kremlin 
Legacy, 1993; Cartea neagră a Securităţii , 1999; 
Programmed to Kill: Lee Harvey Oswald, the 
Soviet KGB\ and the Kennedy Assassination , 
2007. în 1999 procesul a fost rejudecat şi s-a 
sfârşit prin reabilitarea inculpatului. 


Paciurea, Dimitrie 

(2.11.1873, Bucureşti - 14.07.1932, Bucureşti) 
Sculptor. A absolvit Şcoala de Arte şi Meserii 
la Bucureşti şi s-a specializat la Paris. Profe¬ 
sor de sculptură la Şcoala Naţională de Arte 
Frumoase din Bucureşti. A fost unul dintre 
fondatorii Societăţii Arta Română. A expus 
la Saloanele naţionale, dar şi la Munchen, 
Bruxelles, la Bienala din Veneţia. A rămas 
cunoscut pentru Himere (.Himera văzduhului , 
Himera pământului , Himera apei , Himera nop¬ 
ţii ), o serie de sculpturi simbolice ( Gigantul , 
1905; Christ încoronat cu spini , 1907; Omul 
primitiv, 1906; Sfinxul, 1913) care-1 apropie 
de stilul inovator al lui Brâncuşi. 

Palade, Doru Dumitru 

(1.11.1937, Bucureşti) 

Inginer. A absolvit Facultatea de Mecanică la 
Institutul Politehnic din Bucureşti. Specia¬ 
lizare în aparatură pneumatică la Ludwigs- 
haffen (RFG), la Varşovia şi Cracovia, 
Polonia. Cercetător şi director la Institutul 
de Cercetare-Proiectare Mecanică Fină din 
Bucureşti. Expert CAER (1965-1984). 
Ministru al Cercetării şi Tehnologiei (1992- 
1996). Contribuţii în domeniul familiei de 
organe de execuţie având comandă pneuma¬ 
tică pentru sisteme de automatizare. După 
1989, membru al Biroului Uniunii Patronale 
a Unităţilor de Cercetare-Proiectare-Dez- 
voltare din România. Membru al Consiliului 
Asociaţiei Române de Standardizare. Mem¬ 
bru al Academiei de Ştiinţe Tehnice. 

Palade, George Emil 

(19.11.1912, laşi - 8.10.2008, New York) 
Specialist în biologie celulară. După tată 
familia e atestată din veacul al XVIII-lea 
(ţărani înstăriţi). După mamă e un Cantemir. 
Soţia sa este fiica lui Nicolae Malaxa. în 
1930 este admis la Facultatea de Medicină a 
Universităţii din Bucureşti, pe care o absolvă 
în 1946. Pleacă în Statele Unite ale Americii - 
cercetător la New York University. Acolo l-a 
întâlnit pe Albert Claude, omul de ştiinţă care 
i-a devenit mentor. Acesta lucra la Institutul 
Rockefeller şi a fost invitat să lucreze împre¬ 
ună la Departamentul de patologie celulară. 

Cum nu era biochimist, a iniţiat o colaborare 
cu Philip Siekevitz. împreună au combinat 
metodele de fracţionare a celulei prin micro¬ 
scopie electronică, producând componenţi 
celulari care erau omogeni morfologic. Ana¬ 
liza biochimică a fracţiunilor mitocondriale a 
stabilit rolul acestor organite subcelulare ca 
un component major producător de energie. 
Cel mai important element al cercetărilor lui 
Palade a fost explicarea mecanismului celular 
al producţiei de proteine. în 1961 a fost ales 
membru al National Academy of Sciences, 
împreună cu Keith Porter a editat revista 
The Journal ofCell Biology, cea mai importantă 
publicaţie ştiinţifică în domeniul biologiei 
celulare. în 1973 părăseşte Institutul Rocke- 
feller, mutându-se la Yale University, iar din 
1990 lucrează la Universitatea din San Diego 
(California). Lucrări: A Study of Fixation for 
Electron Microscopy, 1952; A Small Particulate 
Compartment ofCryptoplasm, 1953; Microcosmes 
and Ribonucleoprotein Particles , 1958; Structural 
Modulations of Plasmalemmal Vesicles , 1968, în 
colaborare. în 1974 primeşte Premiul Nobel 
pentru fiziologie şi medicină, pe care l-a 
împărţit cu Albert Claude şi Christian Duve. 
A fost ales membru de onoare al Academiei 
Române (1975). La 12 martie 1986, preşe¬ 
dintele Ronald Reagan i-a decernat Medalia 
Naţională pentru merite deosebite în dome¬ 
niul ştiinţei. Distins cu Steaua României în 
grad de Colan. 

Palade, Gheorghe D. 

(1858, Bârlad - 27.05.1903, Bârlad) 

Om politic. A absolvit Facultatea de Drept a 
Universităţii din Bucureşti. A predat cursuri 
de economie politică la Şcoala Liberă de 
Ştiinţe de Stat. Deputat al Partidului Libe¬ 
ral în legislaturile 1884, 1888, 1891, apoi 
disident al partidului şi creator al Opoziţiei 
Unite (împreună cu radicalii liberi şi o parte 
a conservatorilor). Revine la liberali şi este 
numit ministru al Agriculturii, Industriei, 
Comerţului şi Domeniilor; al Justiţiei; al 
Finanţelor; al Internelor. Municipalitatea 
din Bârlad i-a ridicat o statuie. 


Paladi, Gheorghe 

(9.05.1929, Chişinău, Basarabia) 

Medic. A absolvit Institutul de Stat de 
Medicină din Chişinău şi este profesor al 
aceluiaşi Institut. Este unul dintre fonda¬ 
torii serviciului de obstetrică-ginecologie 
al Republicii Moldova, ca specialist al 
Ministerului Sănătăţii. Este organizatorul 
şi conducătorul Centrului de Cercetări 
Medicale şi Sociodemografice a Familiei al 
ASM. Lucrări: Sarcina şi bolile asociate (2003); 
Familia: Probleme sociale, demografice şi psiho¬ 
logice (2005) şi 3 manuale: Obstetrica (1993); 
Ginecologia (1997); Ginecologia endocrinologică 
(1999). Distins cu titlul de Om Emerit, lau¬ 
reat al Premiului de Stat, Eminent al Ocroti¬ 
rii Sănătăţii din URSS, cu Ordinul Republi¬ 
cii, medaliile D. Cantemir şi N. Testemiţanu, 
cu Diploma de Excelenţă a Societăţii de 
Obstetrică şi Ginecologie din România, 
Diploma de Recunoştinţă a ASM. Membru 
al Societăţii Europene de Obstetrică şi 
Ginecologie, membru al Biroului Executiv 
al Societăţii Internaţionale de Psihologie şi 
Medicină Prenatală, membru al Societăţii 
de Obstetrică şi Ginecologie din România, 
membru al Uniunii Internaţionale Ştiinţi¬ 
fice pentru Studierea Populaţiei. Membru al 
Academiei de Ştiinţe a Moldovei. 

Paleolog 

Ultima dinastie de împăraţi ai Bizanţului 
înainte de căderea imperiului şi a capitalei, 
Constantinopol, în mâinile otomanilor 
(1453). Este importantă pentru istoria româ¬ 
nilor deoarece au existat, în diverşi timpi 
istorici, alianţe ale membrilor acestei dinastii 
cu alte dinastii domnitoare ale Europei, ceea 
ce a dus inclusiv la aşezarea pe tron a unor 
domni români. Originea dinastiei este gre¬ 
cească, din Macedonia (macedonenii sunt, 
la origine, triburi greceşti care n-au coborât 
împreună cu aheii spre Mediterana, ci au 
rămas în zona tracilor). Aromânii pe care 
noi îi numim macedoneni sunt formaţi din 
geto-daci şi macedonenii originari, triburi de 

greci, în acea zonă de locuire, după cucerirea 
romană. S-a remarcat cu prilejul primei 
cruciade creştine pentru preluarea locurilor 
sfinte în bătălia de la Dyrrchachium (1081 
d.Hr.) contra normanzilor. Primul care a 
devenit împărat a fost Alexios I, căsătorit 
cu nepoata împăratului Constantin al X-lea 
(care era Comnenă după mamă). Politica 
practicată în timp de membrii dinastiei a fost 
aceea a alianţelor cu alte familii domnitoare: 
Asăneştii (Ioan Asan), Anna a Ungariei, 
Levon al II-lea al Armeniei, Toma al II-lea 
al Piemontului, Amadeus al V-lea de Savoia, 
Ioan I de Brabant, Margareta de Flandra, 
Mihail Cantacuzino (Kantakuzenos), Ivan 
al III-lea al Rusiei, prinţesa D'Arenberg (din 
care se trage regina Ana, soţia regelui Mihai 
I al României), lordul Montferrat, ducii de 
Lorena (mai târziu aliaţi cu casa regală de 
Habsburg din Austria), Lazar Brankovic 
al Serbiei. Prin acest fel de alianţe, Impe¬ 
riul Bizantin şi-a permis să se detaşete de 
Imperiul Roman de Apus şi să evidenţieze 
rădăcinile greceşti ale zonei, ca şi tipul 
răsăritean de creştinism, păstrător mai 
aplicat al substratului religios precreştin, 
graţie căruia spera să poată rezista diverse¬ 
lor valuri migratoare. Asigurarea stabilităţii 
după această reţetă, care subzistă până în 
prezentul imediat al Uniunii Europene şi al 
României, a adus în ţările române dinastiile 
Cantacuzino (aliată cu Basarabii) şi Duca, 
dar şi dinastia de Hohenzollern şi era, în 
fond, afirmarea dreptului de existenţă al 
rădăcinilor vechi ale umanităţii împreună 
cu şi dincolo de schimbările aduse de timp 
în toate registrele de existenţă ale popoare¬ 
lor continentului. 

Paleolog, V(asile) G(eorgescu) 
nume la naştere Basilie Gheorghescu 

(23.09.1890, Teiu, com. Cornu, jud. Dolj - 
11.02.1979, Craiova) 

Sculptor. A crescut pe moşia părintească. 
A absolvit colegiul la Craiova, fiind coleg 
cu Constantin Brâncuşi. A călătorit mult 


(Viena, Paris), fără a absolvi ceva. S-a căsă¬ 
torit cu guvernanta fiicei kaiserului, Cecile 
Lauru, de neam catalan după tată şi Paleolog 
după mamă. A făcut parte din cercul lui 
Brâncuşi la Paris şi i-a cunoscut pe Apolli- 
naire şi Amedeo Modigliani. Lucrări: Tine¬ 
reţea lui Brâncuşi , 1969; Legământ cu demiurgul, 
2008, postum. 

Paleologu, Alexandru 

(14.03.1919, Bucureşti - 1.09.2005, Bucureşti) 
Eseist. A absolvit Dreptul la Bucureşti. 
A fost ataşat de legaţie pe lângă Minis¬ 
terul Afacerilor Externe înainte de al 
Doilea Război Mondial. Domiciliu forţat 
şi închisoare (1959-1964). Discipol al lui 
Constantin Noica. Cercetător la Institutul 
de Istoria Artei, redactor la Editura Cartea 
Românească a Uniunii Scriitorilor. Senator 
al Partidului Alianţei Civice şi Partidului 
Naţional Liberal în Parlamentul României 
(după 1989). Ambasador al României la 
Paris. Membru fondator al Societăţii Acade¬ 
mice Române. Lucrări: Spiritul şi litera , 1970, 
debut, Premiul Uniunii Scriitorilor; Bunul 
simţ ca paradox , 1972; Simţul practic , 1974; 
Treptele lumii sau Calea către sine a lui Mihail 
Sadoveanu, Premiul Uniunii Scriitorilor, 
1978; Ipoteze de lucru, 1980; Souvenirs mer- 
veilleux d'un ambassadeur des Golans (Amintiri 
minunate ale unui ambasador al Golanilor), 
1990, Paris; Despre lucrurile cu adevărat impor¬ 
tante, 1997; Interlocuţiuni, 1998. 

Paler, Octavian 

(2.07.1926, Lisa, jud. Braşov - 
7.05.2007, Bucureşti) 

Eseist. A studiat Filologia şi Dreptul la Bucu¬ 
reşti. Redactor-şef la Contemporanul, România 
liberă. Membru al CC al PCR. Membru 
fondator al Grupului pentru Dialog Social 
(1990) alături de Ana Blandiana şi Gabriel 
Liiceanu. S-a remarcat prin memoriile de 
călătorie în Egipt, Grecia, Italia: Drumuri prin 
memorie, Premiul Uniunii Scriitorilor, 1972; 
Caminante • Jurnal (şi contrajurnal) mexican, 

1980, şi prin eseurile care îmbină reflecţii 
asupra timpului, artei şi istoriei: Mitologii 
subiective , 1975; Apărarea lui Galilei , 1978; 
Viaţa pe un peron, 1981; Polemici cordiale, 1983; 
Viaţa ca o coridă, 1987; Scrisori imaginare, 
1992; Autoportret într-o oglindă spartă, 2004; 
Eul detestabil, 2005; Calomnii mitologice, 2007. 
Distins cu Ordinul Meritul Cultural în grad 
de Comandor. 

Palii, Alexei 

(31.07.1946, Briceni, Republica Moldova) 
Lingvist. A absolvit Facultatea de Litere a 
Universităţii de Stat din Chişinău, Secţia 
limba şi literatura română (1969). A luat 
doctoratul la Institutul de Lingvistică al 
Academiei de Ştiinţe din Moldova (1980). 
A lucrat, ulterior, ca inspector şcolar în raio¬ 
nul Ialoveni, conferenţiar universitar şi şef al 
Catedrei de limba română la Universitatea 
Liberă Internaţională din Chişinău (1994). 
Lucrări ştiinţifice: Calchierea ca aspect al 
interferenţei limbilor (1991), Cuvântul şi simţul 
măsurii (1995), Cultura comunicării, Dicţionar 
explicativ pentru toţi (2004), Dicţionar de difi¬ 
cultăţi şi surprize ale limbii române (2008, cu o 
prefaţă a prof. Dumitru Irimia). 

Palii, Andrei 

(1.05.1940, Scorţeni, Republica Moldova) 
Agronom. A absolvit Facultatea de Agro¬ 
nomie la Chişinău. Specializare la Harkov, 
Ucraina. Cercetător la Secţia genetică a plan¬ 
telor a Academiei de Ştiinţe a Moldovei. Pro¬ 
fesor la Institutul Agricol din Chişinău, apoi 
la Universitatea Agrară de Stat din Moldova. 
A creat şi omologat patru hibrizi speciali de 
porumb. Lucrări: renemuHecKue acneumu 
ynynuieHUH Kanecmea 3epna KyKypy3bi, 1989. 
A scris primul manual de genetică în limba 
română din Republica Moldova: Genetica, 
1998. Distins cu Medalia Meritul Civic, 1993; 
Premiul Naţional pentru Ştiinţă şi Tehnică, 
2004; Gloria Muncii, 2005. Membru cores¬ 
pondent al Academiei de Ştiinţe a Moldovei. 


Pallady, Theodor 

(11.04.1871, laşi - 16.08.1956, Bucureşti) 
Pictor. A studiat mai întâi ingineria la Poli¬ 
tehnica din Dresda (1887-1889), luând în 
acelaşi timp lecţii de desen şi pictură cu 
Erwin Oehme, care, recunoscându-i înzes¬ 
trarea artistică, îl sfătuieşte să plece la Paris. 
Acolo lucrează în atelierul lui Jean Arman 
şi se înscrie la Academie des Beaux-Arts. în 
1892 intră în atelierul lui Gustave Moreau, 
unde va avea colegi pe Henri Matisse, cu 
care leagă o strânsă prietenie, pe Georges 
Rouault şi pe Albert Marquet. Mai târziu 
frecventează clasa lui Puvis de Chavannes, 
de la care preia mai ales fineţea desenului şi 
strălucirea culorilor, fără a-i urma principiile 
estetice academizante. în 1904 se întoarce 
în ţară şi expune la Ateneul Român şi la 
Saloanele Oficiale. Menţine însă legătura cu 
Parisul, unde deschide mai multe expoziţii 
personale, până în 1940. Expune la Bienala 
din Veneţia în 1924, 1940 şi 1942. Rămâne 
unul din cei mai prestigioşi artişti moderni, 
păstrându-şi întreagă ambiţia de a fi un pic¬ 
tor „din toate timpurile". 

Pally, Zenaida 

(1919, Soroca, Basarabia - 
26.06.1997, Bucureşti) 

Mezzosoprană. Grecoaică la origine. 
A absolvit Conservatorul la Bucureşti şi a fost 
prim-solistă a Operei Române (debut 1945). 
A făcut numeroase turnee: Moscova (1962), 
Paris (1963), Atena (1963), Sofia (1969), 
Wiesbaden (1974), Stockholm (1975), Berlin 
(1975), Lausanne (1981), Lucerna (1981) 
interpretând roluri din repertoriul clasic, de 
pildă în Carmen de G. Bizet, Aida de G.Verdi, 
Oedip de George Enescu. 

Pamfile, Tudor C. 

(11.06.1883, corn. Ţepu, jud. Tecuci - 
16.10.1921, Chişinău) 

Folclorist. A absolvit Şcoala Militară la Iaşi şi 
Şcoala de Ofiţeri de Infanterie la Bucureşti, 
apoi la Cladova, în Banatul Sârbesc. Sfătuit 

Panaiteanu-Bardasare 



Tudor Pamfile G. Panaiteanu-Bardasare 


de Nicolae Iorga şi Ion Bianu, ale căror 
cursuri le-a audiat, a început să culeagă 
folclor din localităţile judeţului Tecuci şi din 
Banatul Sârbesc. A absolvit apoi Şcoala de 
Ofiţeri de Cavalerie la Târgovişte. A activat 
la Bârlad, în cadrul Regimentului 3 Roşiori. 
A luat parte la războiul balcanic cu gradul 
de căpitan. A scos împreună cu G.T. Kiri- 
leanu, la Bârlad, revista Ion Creangă (care 
tipărea un Calendar , ca şi colecţia Biblioteca 
Ion Creangă), a colaborat cu Weigand şi 
Jan Urban Jarnik, furnizându-le material 
cules din Moldova. Este unul dintre fonda¬ 
torii Societăţii de Folclor, la care au aderat 
N. Iorga, Ovid Densusianu, Simion Mehe¬ 
dinţi, Ioan Bianu, G. Bogdan-Duică, George 
Enescu, Dan Simonescu, Sabin Drăgoi, 
Al. Tzigara-Samurcaş, Theodor Speranţia, 
Gheorghe Ghibănescu, I. Popescu-Pogo- 
neanu, Al. Lascarov-Moldovanu, Ion Cio¬ 
cârlan. Lucrări: Industria casnică la români, 
1909, Premiul Academiei Române; Jocuri 
de copii, 3 voi, 1906, 1907, 1909; Cimilituri 
româneşti , 1908. în 1928 i s-a dezvelit un bust 
la Tecuci. Preotul şi folcloristul Dumitru Gr. 
Furtună a scos revista Tudor Pamfile la Doro- 
hoi, între 1923 şi 1928. 

Panaiteanu-Bardasare, Emanoil 

(1850, laşi - 1935, laşi) 

Pictor. Grec ca etnie. Nepot al lui Gheorghe 
P.-B. A absolvit Şcoala de Arte din Iaşi ca 
elev al unchiului său. Bursier al prinţului 
Carol I la Berlin. A călătorit cu unchiul său 
la mănăstirile din Bucovina, pentru a face 
portretele ctitorilor (litografii). Au fost publi¬ 
cate: Ştefan cel Mare, Alexandru (fiul acestuia), 
Ioan Huniade la picioarele fecioarei Maria. 

Panaiteanu-Bardasare, G(h)eorg(h)e 

(1816, Burdujeni, jud. Suceava - 1900, laşi) 
Pictor. Grec ca etnie. A absolvit Academia 
Regală din Miinchen ca elev al lui Wilhem 
von Kaulbach şi Ferdinand Piloty. Este 
fondatorul Şcolii de Arte Frumoase (1858) 
şi al Pinacotecii de la Iaşi (1860, ambele cu 


sprijinul lui Mihail Kogălniceanu). L-a avut 
elev pe Constantin D. Stahi şi pe nepotul 
său, Emanoil. Ca pictor a lucrat acuarelă 
şi litografie. Lucrări: Bătălia moldovenilor cu 
cavalerii teutoni, Peisajul în Bavaria, Portret de 
femeie, Franciscanul, Două surori, Hermiona 
Asachi (fiica lui Gh. Asachi), Vasile Lupu, 
Grigore Ghica. Este legat de începuturile 
fotografiei în România Mică. A făcut foto¬ 
grafia lui Al.I. Cuza, aflată azi la Muzeul 
Unirii din Iaşi. 

Panaitescu-Perpessicius, Dimitrie 
nume la naştere Dimitrie Panait 

(21.10.1891, Brăila - 29.03.1971, Bucureşti) 
Istoric şi critic literar. A fost student al 
Facultăţii de Litere din Bucureşti, Secţia 
de filologie modernă. în primul an de 
facultate a lucrat ca pedagog la pensionul 
Schewitz-Thieren. A îuat parte la cursurile 
ţinute de Ovid Densusianu, Nicolae Iorga, 
Ion Bianu, Ion Bogdan, Mihail Dragomi- 
rescu. în anul al treilea de facultate a primit 
o bursă lunară în urma unui concurs, iar 
cu sprijinul şi recomandarea lui Ion Bianu, 
devine meditatorul nepoţilor lui Ion Ghica. 
A debutat cu schiţa Omida - Din lumea celor 
care se târăsc, o replică la volumul Din lumea 
celor cari nu cuvântă a lui Emil Gârleanu. 
Schiţa a fost semnată cu pseudonimul 
Victor Pribeagu. A debutat ca poet cu 
poezia „Reminiscenţă" în 1913, semnată 
cu pseudonimul D. Pandara. Semnează cu 
pseudonimul „Perpessicius" în Cronica (din 
1915), revistă condusă de Gala Galaction 
şi Tudor Arghezi. Mobilizat pe front, este 
rănit în 1916 şi rămâne invalid de mâna 
dreaptă. Profesor în mai multe localităţi ale 
ţării, autor al unor apreciate manuale de 
literatură pentru liceu, elaborate împreună 
cu Al. Rosetti şi Jacques Byck. A fost director 
general al Bibliotecii Academiei şi director 
fondator al Muzeului Literaturii Române 
(1957) şi al revistei Manuscriptum. Volumul 
Scut şi targă, apărut în 1926, dezvoltă teme 
inspirate din experienţa războiului şi a vre¬ 
murilor care au urmat. Lucrări: Menţiuni cri¬ 
tice, voi. I-V (1928-1946); Itinerar sentimental 
(1932); Dictando divers (1940); Jurnalul de lector 
(1944), completat cu Eminesciana. Menţiuni de 
istoriografie literară şi folclor (1948-1956); Alte 
menţiuni de istoriografie literară şi folclor (1957- 
1967); Lecturi intermitente (1971); Eminesciana 
(1971); Patru clasici (1974); 12 prozatori inter¬ 
belici (1980); Scriitori români, voi. I—II (1989). 
Editează primele şase volume din Opere 
de M. Eminescu (1939-1969, antumele). 
Laureat al Premiului Naţional (1940) şi al 
Premiului de Stat (1954). Membru titular al 
Academiei Române (1955). 

Panaitescu, P(etre) N. 

(~ 1870, laşi - 1952, Bucureşti) 

Economist. Tată al lui Petre P.P. A absolvit 
Academia de Studii Comerciale la Bucu¬ 
reşti. Admirator al lui Dimitrie Guşti, prie¬ 
ten cu C. Rădulescu-Motru, continuator al 
preocupărilor lui Theodor Burada. Director 
fondator al Şcolii Superioare de Arte şi 
Meserii (1906-1936), parte a proiectului 
lui Spiru Haret de modernizare a României. 
Şcoala avea 22 de ateliere cu specialităţile: 
tâmplărie, sculptură în lemn şi ipsos, rotărie, 
modelărie, garaj de automobile, lăcătuşerie, 
ajustaj, cazangerie, lipire oxi-acetilenică, 
forjă, tinichigerie, turnătorie în fontă şi 
bronz, nichelaj şi galvanoplastie, cizelaj, 
vopsitorie şi tapiţerie. Până în 1928 s-au mai 
adăugat atelierele de electricitate, croitorie 
şi încălţăminte. în aceste ateliere au fost 
create adevărate opere ale artei tehnice sau 
plastice, precum partea mecanică a avio¬ 
nului lui Aurel Vlaicu şi statuia poetului 
Mihai Eminescu pentru oraşul Iaşi, operă 
a sculptorului Faur Ion Schmidt, maistru al 
şcolii. S-a ocupat cu precădere de meserii 
tradiţionale la români. Lucrări: însemnătatea 
economică a mocanilor în istoria Ţărei Româneşti , 
1936; Le role• economique et social des Tziganes 
au Moyen Âge en Valachie et en Moldavie, 
1937; The Gypsies in Wallachia and Moldavia: 
A Chapter of Economic Histoiy, 1941; Răbojul - 
studiu de istorie economică şi socială , 1946; The 
Gypsy Flower-Sellers ofBucarest, 1948. 

Panaitescu, P(etre) P. 

(13.03.1900, laşi - 14.11.1967, Bucureşti) 
Istoric şi filolog. Fiu al lui Petre P.N. A absol¬ 
vit Istoria la Universitatea din Bucureşti. 
Slavist. Specializare la Cracovia şi Şcoala 
Română de la Fontenay-aux-Roses. Profe¬ 
sor la Universitatea din Bucureşti şi rector 
în 1941. Arestat în 1945 ca membru PNŢ, 
acuzat de înclinaţii legionare, judecat în 
lotul Nichifor Crainic, Ion Petrovici, Petre 
Ţuţea. Eliberat în 1946, a fost numit con¬ 
silier tehnic la Muzeul Româno-Rus, graţie 
lui Scariat Callimachi (comunist, din vechea 
familie de boieri şi domni Callimah, la ori¬ 
gini boierii Călmaşu), director al muzeului. 
Cercetător ştiinţific la Institutul de Istorie 
Nicolae Iorga. Lucrări: Documentele Ţării 
Româneşti. 1. Documentele interne 1369-1490 , 
1938; Manuscrisele slave din Biblioteca Acade¬ 
miei , 1959; începuturile şi biruinţa scrisului în 
limba română , 1965. Membru fondator al 
Asociaţiei Slaviştilor din România, mem¬ 
bru al Institutului pentru Studiul Europei 
Sud-Estice din Miinchen. Membru cores¬ 
pondent al Academiei Române (1934). 



P. P. Panaitescu Scarlat Panaitescu 


Panaitescu, Scarlat 

(30.01.1867, laşi - 

22.03.1938, Câmpulung Moldovenesc) 

General de divizie. A absolvit şcolile militare 
din Iaşi şi Bucureşti. A început Şcoala Poli¬ 
tehnică la Bucureşti şi a absolvit la Sorbona 
Secţia matematici. S-a specializat la Şcoala 
de Aplicaţie de Artilerie şi Geniu de la Fon- 
tainebleau. Director al Serviciului Român 
de Geniu, şef al Serviciului Armament din 
cadrul Ministerului de Război. Profesor la 
Şcoala Militară de Artilerie şi Geniu din 
Bucureşti, apoi la Şcoala Superioară de 
Război din Bucureşti şi Facultatea de Şti¬ 
inţe din Iaşi. Lucrări: Educaţiunea militară a 
naţiunii , 1907; Chestiuni de toponimie , 1913; 
Din istoria fortificaţiilor, 1914; Documentarea 
cartografică în România , 1921; Turtucaia şi 
războiul mondial , 1924. Membru al Societăţii 
Geografice Române, al Comisiunii Monu¬ 
mentelor Istorice. Membru corespondent al 
Academiei Române (1919). 

Pană, Gheorghe 

(9.04.1927, Gherghiţa, jud. Prahova) 

Om politic. A absolvit Academia de Studii 
Economice la Bucureşti. A intrat în PCR ca 
student. A fost activist la Comitetul Muni¬ 
cipal de partid până în 1966, când a fost 
ales prim-secretar la Regionala de Partid 
Braşov. în 1968 a devenit membru al Con¬ 
siliului Unităţii Socialiste, în 1969 membru 
al Consiliului de Stat şi deputat în Marea 
Adunare Naţională. Membru al CC al PCR, 
al Comitetului său Executiv şi al Prezidiului 
Permanent al Comitetului Executiv, ocu- 
pându-se de secţia de cadre. Membru al 
Consiliului de Apărare a ţării din 1970 şi al 
Comisiei Centrale pentru Comerţ Exterior 
(1971). în 1977 s-a dus în Valea Jiului să 
medieze nemulţumirile minerilor şi a fost 
sechestrat alături de Ilie Verdeţ. A căzut 
odată cu regimul Ceauşescu. 

Gheorghe Pană Saşa Pană Nicolae Pandrea Petre Pandrea 


Pană, Saşa 

nume la naştere Alexandru Binder 

(8.08.1902, Dorohoi - 22.08.1981, Bucureşti) 
Poet. Teoretician al avangardismului. A scos 
revista unu, 1928. Grupul revistei era format 
din Tristan Tzara, Ilarie Voronca, Ştefan 
Roii, B. Fundoianu, Marcel Iancu. A lăsat 
poezie avangardistă: Diagrame, 1930; Echinox 
arbitrar, 1931; Prozopoeme, 1971; Culoarea tim¬ 
pului, 1977, proză: In preajma mutărilor r 1965, 
antologii: Antologia literaturii române de avan¬ 
gardă , 1969, şi memorii: Născut în '02, 1973. 

Pană, Zahu, prenume la naştere Zaharia 
(21.08.1921, com. Beala de Sus, Cadrilater - 
11.03.2001, Albany, New York) 

Poet. Aromân. Venit în România în 1925, din 
Cadrilater. A absolvit Academia Comercială 
din Bucureşti. Arestat în 1941 ca legionar. 
A fost graţiat în 1964 şi a emigrat în SUA 
în 1965. Preşedinte al Asociaţiei Foştilor 
Deţinuţi Politici cu sediul la New York. 
A colaborat la Cuvântul românesc din Canada. 
Lucrări: Poezii din închisori, 1982; Cu acul pe 
săpun, 1989; Avanghipsiri (Privelişti), 1996. 

Pandrea, Nicolae 

(22.09.1937, Dumbrăveni, jud. Vrancea) 

Inginer. A absolvit Facultatea de Mecanică la 
Institutul Politehnic din Bucureşti. Profesor 
al facultăţii pe care a absolvit-o. Contribuţii 
la studiul vibraţiilor rigidului cu legături 
elastice în coordonate pliicheriene cu apli¬ 
caţii la suspensia grupului motopropulsor 
al automobilelor. Membru al Comisiei de 
Acustică a Academiei Române, al Societăţii 
Inginerilor de Automobile din România. 
Membru al Academiei de Ştiinţe Tehnice 
din România. 

Pandrea, Petre 

nume la naştere Petre Marcu 
(26.06.1904, Balş-Romanaţi - 
8.07.1968, Bucureşti) 

Avocat şi scriitor. Specialist în codul penal. 
Cumnat cu Lucreţiu Pătrăşcanu. A studiat 


la universităţile din Berlin, Paris, Miinchen, 
Heidelberg, Roma. A scris Manifestul Crinului 
Alb (1928) împreună cu Sorin Pavel şi Ion 
Nistor, care a închegat în jurul lui o gru¬ 
pare literară: Radu Stanca, Şt. Aug. Doinaş, 
Nicolae Balotă ş.a. Ataşat de presă la Legaţia 
României din Berlin. A făcut închisoare în 
două reprize: 1945-1952 şi 1958-1961. 
Lucrări: Criminologia dialectică, 1945; Brâncuşi. 
Amintiri şi exegeze, postum, 1976; Garda de 
Fier. Jurnal de filosofie politică (memorii penitenci¬ 
are), postum, 2001; Soarele melancoliei. Memo¬ 
rii, postum, 2005. Cu prilejul centenarului 
naşterii scriitorului, Academia Română, 
Secţia de filologie şi literatură, a organizat o 
sesiune omagială. 

Panfil, Vera 

(15.08.1905, Ismail, azi în Ucraina - 
9.12.1961, Chişinău) 

Critic literar. A absolvit Academia Agricolă 
din Cluj (1927), obţinând diploma de 
inginer-agronom. A fost un timp asis¬ 
tentă la Academia Agricolă din Cluj, apoi 
profesoară de botanică la şcolile normale 
din Ploieşti şi Bucureşti. în 1940 se sta¬ 
bileşte la Chişinău. în anii războiului se 
evacuează la Buguruslan şi, în calitate de 
colaborator ştiinţific la Institutul Ştiinţific 
Moldovenesc de Istorie, Limbă şi Litera¬ 
tură, studiază creaţia clasicilor români şi 
istoria relaţiilor moldo-ruso-ucrainene, 
participă (împreună cu N. Corlăteanu, 
E.M. Russev, Gr. Adam ş.a.) la întocmirea 
unor dicţionare, lucrări didactice pentru 
şcoala medie şi cea superioară. După război, 
în 1946, se întoarce provizoriu la Bucureşti, 
unde activează la Secţia cultură a ambasa¬ 
dei sovietice, fiind unul din organizatorii 
Asociaţiei Române de Prietenie cu URSS 
(ARLUS). Participă la înfiinţarea Institutu¬ 
lui Pedagogic de Limbă şi Literatură Rusă 
Maxim Gorki din Bucureşti, unde a fost 
şef de studii şi a predat literatură. Iniţiază 
la Sala Dalles din Bucureşti primul ciclu de 
conferinţe publice despre literatura rusă, la 

care atrage, ca lectori, pe vechii cunoscuţi 
din vremea colaborării la Viaţa Românească: 
Mihail Sadoveanu, Camil Petrescu, Gala 
Galaction ş.a. Din 1949 se stabileşte la Chi- 
şinău. Reia activitatea în domeniul criticii şi 
istoriei literare, semnând în presa periodică 
o serie de articole şi studii despre M. Emi- 
nescu, C. Negruzzi, C. Stamati, Al. Donici, 
A. Russo, V Alecsandri, B.-P. Hasdeu, pre¬ 
cum şi despre creaţia scriitorilor contempo¬ 
rani: George Meniuc, Emilian Bucov, Liviu 
Deleanu, Ana Lupan, Samson Şleahu, Ari- 
adna Salari, Bogdan Istru, Ion Druţă, strân¬ 
gând articolele în volumul Pagini de critică şi 
istorie literară (1961). între 1957 şi 1961 scrie 
proză documentară, publicistică, abordând 
cu predilecţie tema revoluţionară: Zorile 
libertăţii (1957,1967), Roşcovana (1959). 

Pangal, Jean, în România cunoscut ca 
loan Pangal, probabil numele 
este un pseudonim de la pan-gaiiic 7 
simbol al vechii unităţi a celţilor 
(1893, Nisa, Franţa - 
14.10.1950, Lisabona, Portugalia) 

Om politic. Mason (Ordinul Marelui 
Orient al Franţei, care recunoaşte în 1921 
francmasoneria română, iar ea este redeş¬ 
teptată - după perioada 1848-1859 - în 
1922 şi este recunoscută ca independentă 
de Supremul Consiliu al Ritului Scoţian 
Antic şi Acceptat în 1923). Mare propri¬ 
etar de pământ (400 ha teren arabil şi 500 
ha pădure) în Franţa. A absolvit Dreptul la 
Sorbona. Venit în România în 1914, a fost 
adeptul intrării României în război de par¬ 
tea Antantei (Anglia-Franţa-Rusia). Numit 
secretar al Consiliului Naţional pentru 
Unitatea Românilor (în 1918), se întoarce la 
Paris şi fondează ziarul La Roumanie , susţinut 
de Take Ionescu. Revine în România în 1919 
şi fondează ziarul Social-Ţărănismul, iar în 
1920 Partidul Social Ţărănesc, unit în 1922 
cu Partidul Ţărănesc şi care produce în 1927 
disidenţa lui Nicolae Lupu. A fost unul din 
intimii regelui Carol al II-lea şi a sprijinit 
vizita reginei Maria în SUA (1926). Deputat 
liberal de Soroca (1927), delegat tehnic la 
Liga Naţiunilor cu ţinta propaganda româ¬ 
nească în străinătate (1928). Şeful Direcţiei 
Presă şi Informaţii în Guvernul Iorga (la 
Consiliul de Miniştri şi, în acelaşi timp, la 
Ministerul de Externe, 1931-1932). Fruntaş 
al Uniunii Agrare (Argetoianu) din 1932, 
adept al unei guvernări dictatoriale. El a pus 
în adormire în 1938 masoneria română. Tri¬ 
mis de rege ambasador în Spania franchistă. 
Rechemat de Ion Antonescu în ţară (1940), 
refuză să se întoarcă. încearcă să medieze 
cu britanicii ieşirea României din război şi 


încheierea unei păci separate. A revenit în 
România pentru scurtă vreme în 1944, pen¬ 
tru a reactiva masoneria română, care a intrat 
din nou în adormire în 1948. I s-a retras 
cetăţenia română în 1948. Membru fondator 
al lojii masonice a românilor din emigraţie, 
România Unită (1947). în 1950 a dus trata¬ 
tive cu Vaticanul pentru a produce un acord 
conform căruia pentru Biserica Ortodoxă nu 
catolicismul, ci comunismul este duşmanul 
principal. Distins de Franţa cu Legiunea de 
Onoare şi de Rusia cu gradul de Comandor 
al Ordinului Sf. Stanislas. 

Pangică, Nicolae 

(23.04.1914, Măldăeni, jud. Timiş - 
7.10.1992, Bucureşti) 

Pilot. A urmat Şcoala de Subofiţeri de Infan¬ 
terie de la Braşov, pentru ca, în 1935, să con¬ 
tinue studiile militare la Şcoala Specială de 
Artilerie - armament de însoţire. La Centrul 
de Instrucţie al Aeronauticii s-a specializat în 
fotogrametrie. A absolvit apoi Şcoala Civilă 
de Pilotaj Mircea Cantacuzino la Bucureşti 
şi Şcoala de Paraşutişti (1941). A înfiinţat, 
în timpul războiului, primul batalion de 
paraşutişti al armatei române. De asemenea, 
a pus bazele paraşutismului sportiv în Româ¬ 
nia, redactând şi reglementările după care s-a 
condus. El a realizat prima paraşută sanitară 
din România. A fost distins cu Ordinul Vir¬ 
tutea Aeronautică cu spade, clasa Crucea de 
Aur; Ordinul Steaua RSR, clasa a V-a, pentru 
fapte de arme săvârşite în războiul împotriva 
Germaniei fasciste (1971); Medalia Virtutea 
Militară clasele II şi I; Medalia Virtutea Ostă¬ 
şească, clasa a Il-a, conferită pentru faptele 
de arme pe câmpul de luptă împotriva tru¬ 
pelor hitleriste; Medalia Virtutea Ostăşească, 
clasa I (1965); Medalia Eliberarea de sub 
jugul fascist pentru fapte de arme contra 
trupelor germane (1967). 

Pangratti, Ermil 

(1864, laşi - 1931, Bucureşti) 

Inginer şi matematician. Familie de origine 
italiană. Mason. Profesor la Facultatea de 
Matematică a Universităţii din Bucureşti. 
Conservator ca opţiune politică, a fost 
ministru al Lucrărilor Publice (1912). Tra- 
ian Lalescu i-a fost elev. Primul rector al 
Universităţii din Bucureşti, căreia i-a donat 
biblioteca sa. Lucrări despre învăţământul 
tehnic şi istoria ştiinţei româneşti. O stradă 
din Bucureşti îi poartă numele. 

Pann, Anton, nume la naştere 
Antonie Pantaleon-Petroveanu 

(1796, Sliven, Bulgaria - 7.11.1854, Bucureşti) 
Poet şi muzician. A fost cântăreţ de biserică 
şi profesor de muzică la şcoala românească 

Pantazi 



din Şcheii Braşovului. Din 1843 a devenit 
proprietar de tipografie. A tipărit lucrări de 
cult şi lucrări proprii, de teorie muzicală: 
Gramatica melodică r 1843. Preferinţa sa a 
mers către culegerea cântecelor de lume: 
îndreptătorul beţivilor, şi a poeziilor şi poveş¬ 
tilor populare: Poezii populare, 1846; Cule¬ 
gere de proverburi sau Povestea vorbii, 1847; 
Nezdrăvăniile lui Nastratin Hogea, 1853; 
Culegere de poveşti şi anegdote, 1854. A rămas 
cunoscut pentru prelucrarea originală a 
motivelor orientale şi balcanice. A com¬ 
pus muzica pentru poezia „Un răsunet" 
de Andrei Mureşanu, cunoscută azi sub 
numele „Deşteaptă-te române" şi devenită 
imnul naţional al României după 1989. în 
Casa Mureşenilor din Braşov se află singu¬ 
rul portret al lui Anton Pann desenat chiar 
în timpul vieţii autorului. 

Pantazi, Emanoil 

(13.12.1870, Galaţi - 19.04.1942, Bucureşti) 
Jurist român. A absolvit Dreptul la Bucu¬ 
reşti. A fost avocat în Baroul de Ilfov. A fost 
unul dintre membrii fondatori ai Unităţii 
Culturale a Tuturor Românilor. A făcut parte 
din Adunarea Deputaţilor (1899-1900). Pre¬ 
şedinte al Consiliului Juridic al Ministerului 
de Externe, expert juridic pentru România 
la Conferinţa de la Haga (1929-1930). 
Preşedinte ori administrator la mai multe 
întreprinderi industriale ori administrative. 
Membru al Consiliului Societăţii Legislative 
Comparate din Paris. Membru de onoare al 
Academiei Române (1929). 

Papacostea, Cezar 

(6.06.1886, Molovişte, Macedonia - 
5.07.1936, Brăila) 

Scriitor şi traducător. Aromân ca etnie. 
Frate cu Petre şi Victor P. A absolvit Drep¬ 
tul la Bucureşti, dar şi-a luat doctoratul în 
Litere şi Filosofie. A predat greaca, latina 
şi germana la diverse licee, apoi la Univer¬ 
sitatea din Iaşi. A fost director general al 
învăţământului secundar şi superior din 


Ministerul Educaţiei. Prieten cu Gheorghe 
Brătianu. Lucrări: Gramatica limbii latine. 
Morfologia, sintaxa şi noţiuni de stilistică pentru 
clasele IV-V liceale, 1929; Noţiuni elementare de 
limbă elenă pentru clasa a IV-a de liceu, 1929; 
Evoluţia gândirii la greci; Filosofia antică în gân¬ 
direa lui Eminescu. Membru corespondent al 
Academiei Române (1935). 

Papacostea, Petre 

(1893, Molovişte, Macedonia - 1969, Bucureşti) 
Jurist. Aromân. Mason. Frate al lui Cezar 
şi Victor P., tată al lui Şerban P. A absolvit 
Dreptul la Bucureşti. A fost secretarul 
politic al generalului Al. Averescu (fondator 
al Partidului Poporului) şi director general 
al Poştei Române. A organizat, împreună 
cu Gheorghe Brătianu, manifestaţii ale 
Frontului Constituţional, care încerca să se 
împotrivească camarilei regale. Au apărut, în 
ziarul Partidului Poporului, îndreptarea, mai 
multe articole virulente împotriva acestui 
grup format în jurul regelui. A făcut închi¬ 
soare (1952-1954, după fiul său), şi numai 
prietenia cu Petru Groza a dus la eliberarea 
sa atât de rapidă. 

Papacostea, Şerban 

(25.06.1928, Bucureşti) 

Istoric. Aromân. Fiu al lui Petre P. şi nepot 
al lui Cezar şi Victor P. A absolvit Litere şi 
Filosofie şi Istorie-Geografie la Bucureşti. 
Cercetător la Institutul de Istorie N. Iorga 
din Bucureşti şi director al lui (din 1990). 
După 1948 a fost deportat într-un lagăr de 
muncă forţată la Canalul Dunăre-Marea 
Neagră, eliberat în 1952, când a fost ares¬ 
tat tatăl său. Lucrări: Oltenia sub stăpânirea 
austriacă, 1718-1739, 1971; Geneza statului 
în evul mediu românesc. Studii critice, 1988; 
Românii în sec. XIII. între cruciadă şi Imperiul 
Mongol, 1994. Din 1995 este membru al 
Academiei Ligure de Ştiinţe şi Litere din 
Genova (1996). Membru corespondent al 
Academiei Române (1990). 

Al. Papadopol-Calimah 

Papacostea, Victor 

(1900, Molovişte, Macedonia - 1962, Bucureşti) 
Istoric. Frate cu Cezar şi Petre P. A absol¬ 
vit Istoria la Universitatea din Bucureşti. 
Fondator şi director al Institutului de Bal¬ 
canologie de la Bucureşti. Liberal, prieten 
cu Gheorghe Brătianu. Subsecretar de stat 
în guvernele Sănătescu si Rădescu. Arestat 
şi trimis la Sighet (1950-1955,1957-1958). 

Papadat-Bengescu, Hortensia 

(8.12.1876, Iveşti, jud. Galaţi - 
5.03.1955, Bucureşti) 

Prozatoare. Fiică a generalului Bengescu şi 
soţie de magistrat, avea o educaţie aleasă. 
A frecventat cenaclul Sburătorul al lui E. 
Lovinescu, a publicat cronici literare, tea¬ 
trale, muzicale, plastice la Viaţa românească, 
Sburătorul Vremea, Adevărul literar şi artistic. 
Este considerată întemeietoarea romanu¬ 
lui românesc de analiză: Ape adânci , 1919; 
Femeia în faţa oglinzii , 1921; Concert din muzică 
de Bach, 1927; Drum ascuns, 1933 ş.a. A scris 
şi teatru: Bătrânul, 1920; Medievala, 1930. 
A primit Marele Premiu al Societăţii Scri¬ 
itorilor Români, 1936, şi Premiul Naţional 
pentru proză, 1946. 

Papadopol-Calimah, Alexandru 

(15.01.1833, Tecuci, judeţul Galaţi - 
18.06.1898, Tecuci) 

Istoric, publicist şi om politic. Bunic după 
mamă a fost Scarlat Callimah Voevod, care 
a domnit în Moldova şi în Ţara Românească 
şi se trăgea din mazilul basarabean Vasile 
Călmaşul. Numele familiei a fost grecizat, 
sub forma Callimaki, de Ioan Teodor Căl¬ 
maşul, care a domnit în Moldova între 1758 
şi 1761. Se înrudea cu Scarlat Callimachi, al 
cărui bunic fusese tot voievod. Ministru de 
Externe şi ministru al Cultelor şi Instrucţiu¬ 
nii Publice. A participat din tinereţe la lupta 
pentru unirea Principatelor Române. Minis¬ 
tru de Externe în Guvernul Nicolae Kretzu- 
lescu de la 17 octombrie 1865 la 11 februarie 
1866. Ministru al Cultelor şi Instrucţiunii 


Publice în Guvernul Dimitrie Ghica. La 
7 aprilie 1886 a fost numit membru al unei 
comisii înfiinţate pentru a se ocupa de 
exploatarea ştiinţifică a sitului arheologic 
de la Cucuteni. Din acelaşi an au apărut, 
de sine stătătoare, „Memoriile Secţiunii 
Istorice", iar în deceniile următoare a fost 
realizată inventarierea şi catalogarea docu¬ 
mentelor Academiei. A pus, pentru prima 
oară, la îndemâna cititorilor, opera literară a 
lui Costache Negri. A publicat studii despre 
limba română, printre care, în 1855, cel inti¬ 
tulat Limba românească, unde a luat apărarea 
limbii populare. Lucrări: Curtea de Casaţie 
în Franţa (1862); Reglementul pentru serviciul 
Curţii de Casaţie din Franţa (1862); Dioscoride 
şi Luduş Apuleius (Botanica daco-getică, 1879); 
Despre Nicolae Mavrocordat Exaporitul şi 
despre activitatea sa politică şi literară (1884); 
Cuvânt despre expediţia lui Igor Sveatoslavici, 
principele Novgorodului Nordic contra Plovţilor 
sau Cumanilor. Traducere şi note (1885); Des¬ 
pre Gheorghe Ştefan Voivod, Domnul Moldovei 
(1653-1668) (1886); Generalul Pavel Kisseleff 
în Moldova şi Ţara Românească, 1829-1834, 
după documente ruseşti (1887); Notiţă istorică 
despre oraşul Botoşani (1887); Notiţă istorică 
despre Bârlad (1889); Sofia Paleolog, nepoata 
împăratului Constantin XII Paleolog şi Domniţa 
Olena, fiica Domnului Moldovei, Ştefan cel 
Mare, 1472-1509 (1895); Un episod din istoria 
tipografiei în România (1896); Din scrierile lui 
Alexandru Papadopol-Calimah, publicate de 
fiul său (1908). Membru titular al Societăţii 
Academice Române din 1876. Vicepreşe¬ 
dinte al Academiei Române (1885-1886), 
vicepreşedinte al secţiunii istorice a Acade¬ 
miei Române (1885-1891,1892-1894). 

Papahagi, Marian 

(14.10.1948, Rm. Vâlcea - 18.01.1999, Roma) 
Critic literar. Familie aromânească, în des¬ 
cendenţa lui Tache P. A absolvit Facultatea 
de Limba şi Literatura Italiană la Univer¬ 
sitatea din Roma. Specializare la Coimbra, 
Portugalia. Profesor şi rector la Universitatea 

Papahagi 


din Cluj. Director la Accademia di Romania 
din Roma (din 1997). A scris lucrări de teorie 
literară şi comparatism: Exerciţii de lectură, 
1976; Bros şi utopie, 1980; Intelectualitate şi 
poezie, 1976; Studii despre lirica lui Duecento, 
1981; Critica de atelier, 1983; Cumpănă şi semn, 
Premiul Uniunii Scriitorilor, 1991. A lucrat 
la dicţionarul Scriitori români, voi. I, A-D, 
1994, Premiul Uniunii Scriitorilor, voi. II, 
D-L, 1998, coordonat de Mircea Zaciu. 

Papahagi, Pericle 

(20.10.1872, Avdela, Grecia - 
20.01.1943, Silistra, Bulgaria) 

Filolog şi folclorist. Aromân. Frate cu Tache 
P. A început studiile în comuna natală şi 
le-a continuat la Bucureşti. A studiat la 
Leipzig, unde şi-a luat doctoratul în litere. 
A fost profesor la licee din Salonic şi Giur¬ 
giu, apoi profesor şi director al liceului din 
Silistra, precum şi profesor la Facultatea de 
Litere şi Filosofie din Bucureşti. A condus 
Seminarul de dialectologie şi folclor roma¬ 
nic. A reeditat lucrările lui Cavalioti, Ucuta 
şi Daniil; a publicat Gramatica aromână sau 
macedo-română a lui M. Boiadji; a îngrijit Stu¬ 
dii istorice asupra Peninsulei Balcanice de Ioan 
Caragiani. Aceste lucrări, devenite rare, sunt 
veritabile monumente de limbă, de impor¬ 
tanţă capitală pentru filologia şi lingvistica 
românească. S-a preocupat, mai cu seamă, 
de istoria, geografia, etnografia şi folclorul 
macedo-românilor. Şi-a extins cercetările şi 
asupra meglenoromânilor. A fost preocupat 
de toponimele balcanice şi de relaţiile cul¬ 
turale aromâneşti. Deosebit de interesante 
rămân în literatura de specialitate nume¬ 
roasele sale etimologii. Sub egida Academiei 
Române a publicat cel mai bogat material 
folcloric cules din aproape toate provinciile 
locuite de aromâni. Lucrări: Din literatura 
poporană a aromânilor, 2 voi. (1900); Românii 
din Meglenia. Texte şi glosar (1900); Meglenoro¬ 
mânii. Studiu etnografico-filologic, 2 voi. (1902); 
Graie aromâne (1905); Basme aromâne şi glosar 
(1905); Scriitori aromâni din sec. XVIII (1909); 
Din trecutul cultural al aromânilor (1912); Poesia 
înstrăinării la aromâni (1912); Antologie aromâ¬ 
nească (1922); Numiri etnice la aromâni (1925); 
Urme româneşti în toponimia Peninsulei Balcanice 
(1925); Macedoromânii sau aromânii (1927); 
Din dicţionarul dialectului aromân, general şi eti¬ 
mologic (1947); Latina vulgară (1921); Din epoca 
de formaţiune a limbii române (1923); Dispariţii 
şi suprapuneri bcale (1926); Etnografie lingvistică 
română (1926); Introducere în filologia romanică. 
Cu privire specială asupra limbii române (1930); 
Aromânii. Grai-Folclor-Etnografie. Cu o introdu¬ 
cere istorică (1932). Membru corespondent al 
Academiei Române (1916). 


Papahagi, Tache 

(20.10.1892, Avdela, azi Grecia - 
17.01.1977, Bucureşti) 

Folclorist şi dialectolog. Frate cu Pericle 
P. A absolvit Literele la Bucureşti. A fost 
profesor la Universitatea din Bucureşti. 
A lăsat Dicţionarul dialectului aromân general şi 
etimologic, 1963; Images d'etnographie roumaine 
(Imagini de etnografie românească), 3 voi., 
1928-1934); Graiul şi folclorul Maramureşului, 
1925; Paralele folclorice greco-române, 1944. 

Papanace, Constantin 

(15.09.1904, Veria, Macedonia - 
7.04.1984, Sola, Italia) 

Economist. Aromân. A studiat la Salonic 
şi Bucureşti, unde a absolvit Academia 
Comercială. L-a cunoscut pe Corneliu Zelea 
Codreanu la închisoarea Văcăreşti, în 1930, 
ambii arestaţi. Luptător pentru drepturile 
aromânilor, puse în primejdie de bulgari 
în Cadrilater. A fondat publicaţiile: Graiul 
(1932), Bucium (1933) şi Armatolii (foaie de 
luptă aromânească, în 1940, împreună cu 
profesorul Nicolae Caranica şi cu medicul 
Ionel Zeana). Căpetenie a Tineretului Legio¬ 
nar Macedonean. Deputat pe listele partidu¬ 
lui Totul Pentru Ţară (1937). Subsecretar de 
stat la Ministerul Finanţelor (1940). A fost în 
divergenţă faţă de Horia Sima şi s-a retras în 
Italia în 1944, dar a rămas legionar ca opţi¬ 
une până la sfârşitul vieţii. Lucrări: Reflecţii 
asupra destinului istoric şi politic al aromânilor, 
1947; Destinul unei generaţii, împreună cu 
Nae Ionescu; Orientări pentru legionari, 1952; 
Fermentul aromân (macedo-român) în sud-estul 
european, 1959; Geneza şi evoluţia conştiin¬ 
ţei etnice la macedo-români, 1965; Evoluţia 
Mişcării legionare după arestarea şi asasinarea 
Căpitanului, 1977. 

Papană, Alexandru Constantin 

(1908, laşi - după 1946, California) 

Pilot. A absolvit Şcoala Pregătitoare de Ofi¬ 
ţeri de Aviaţie de la Cotroceni, comandată de 
Gheorghe Negrescu. Participă constant la 
campionatele naţionale de bob de la Sinaia, 
obţinând titlul în 1928, apărat cu succes în 
anii următori, când a cucerit locul I la dublu 
la Jocurile Olimpice de Iarnă de la Salt Lake 
City, 1932. A obţinut, de asemenea, titluri 
naţionale la motociclism şi tenis. A pilotat 
(1931) avionul IAR la 6 000 m, din care a 
sărit cu paraşuta Smaranda Brăescu (record 
naţional absolut şi record mondial feminin), 
în 1935 a realizat în premieră raidul aerian 
Bucureşti-Tel Aviv împreună cu Alexandru 
Popişteanu. A participat în 1936, la Los 
Angeles, la National Air Races, un campionat 
mondial neoficial, unde a obţinut locul I atât 


ENCICLOPEDIA IDENTITĂŢII ROMÂNEŞTI. PERSONALITĂŢI 




31.10.2011 17:29:14 















Papilian 



Constantin Papanace Alexandru C. Papană Victor C. Papilian Alexandru Papiu-llarian 


# 


la acrobaţie, cât şi la regularitate. A urmat 
locul I în cursa Miami-Havana, devenind 
campionul celor două Americi şi obţinând 
consacrarea definitivă ca unul dintre cei mai 
buni aviatori din lume. în timpul celui de-al 
Doilea Război Mondial este instructor de 
zbor în SUA, California. Premiul Naţional al 
Sporturilor. 

Papană, Victor 

(17.06.1888, Galaţi - 7.08.1956, Cluj) 

Medic, scriitor şi muzicolog. Profesor de 
anatomie la Universitatea din Cluj. A scris 
studii, manuale şi tratate de specialitate. 
A fost şi directorul Operei Române din Cluj, 
membru fondator al Filarmonicii Gheor- 
ghe Dima din Cluj, pe care a şi condus-o. 
A înfiinţat Asociaţia Scriitorilor Români din 
Ardeal şi Banat (1936). A condus revista 
Luceafărul (1941-1945), Sibiu. A publicat 
lucrări de specialitate: Anatomia omului, 
2 voi.; romane: Ne leagă pământul , 1926; în 
credinţa celor şapte sfeşnice , 2 voi., 1933; cule¬ 
geri de nuvele: Generalul Frangulea , 1925; 
Sufletul lui Faust, 1928; Nuvele olteneşti , 1946; 
piese de teatru: Teatru , 1945, memorii: Amin¬ 
tiri din teatru, 1968. 

Papazoglu, Dimitrie 

(28.03.1811, Bucureşti - 
5/17.08.1892, Bucureşti) 

Locotenent-colonel, istoric. La origini, se 
trăgea din Constantin Slătineanu (de la 
Slatina), poreclit de otomani Papazoglu, 
adică „cel credincios". Tatăl său a cumpărat 
numeroase livezi în jurul Bucureştiului, pe 
pământul cărora s-a extins oraşul. A urmat 
Şcoala Imperială la Braşov, unde familia 
fugise la 1821, odată cu intrarea turcilor 
în oraş. Ştia germană, maghiară şi engleză. 
A studiat apoi la Budapesta şi Viena. Reve¬ 
nit la 16 ani la Bucureşti, a luat lecţii de 
gravură de la Jaquin, executând mai multe 
stampe (Gheorghe Lazăr, Ion Heliade Rădulescu, 
Dimitrie Bolintineanu, Uciderea lui Bimbaşa 
Sava, Focul de la Bucureşti de la 1847). A intrat 


în armată în 1830, de la întemeierea ei, şi a 
organizat-o. S-a ocupat de stingerea incen¬ 
diului din 1847, a avut comanda unităţilor 
dislocate în ţară. A demisionat în 1885 ca 
maior după ce fusese înaintat în grad cu 
prilejul reorganizării armatei din 1884. 
A făcut planşe litografice, a făcut cercetări 
istorice pe la mănăstiri, a înfiinţat chiar şi 
un muzeu care-i purta numele în Bucureşti. 
A scris Istoria fondărei oraşului Bucureşti, 1891, 
o carte plină de savoare, unde oraşul apare 
în perspectiva timpului, cetate peste cetate, 
întocmai ca Troia. 

Papilian, Alexandru 

nume la naştere : Sandu Stoichiţă 
(27.03.1947, Paris) 

Scriitor. Nepot al lui Victor C.P. A absol¬ 
vit Academia de Ştiinţe Economice la 
Bucureşti. Plecat în Franţa, conduce Secţia 
în limba română la Radio France Internati¬ 
onal. Lucrări: Micelii, 1981; Pricini de iubire, 
1981; Capricii, 1983; Les Grands Traductions, 
1990; Ex, 1993; Paharul cu muşte, 1997; Le bien 
queje n'ai pas fait, 2002. 

Papilian, Victor C. 

(17.06.1888, Galaţi - 15.08.1956, Cluj) 

Medic, muzician, scriitor. Fiu al unui medic 
militar şi general, Constantin P., şi bunic al 
lui Alexandru P. A absolvit Conservatorul 
la Bucureşti şi a fost violonist în Orchestra 
Ministerului Instrucţiunii Publice. Apoi 
a absolvit Medicina, tot la Bucureşti, ca 
elev al lui Francisc Rainer. A fost director 
al Institutului de Anatomie al Facultăţii de 
Medicină de la Universitatea din Cluj şi 
creator al cercetării în acest domeniu la Cluj, 
decan al Facultăţii de Medicină şi director 
al Filarmonicii din Cluj. Pus pe liber de la 
catedră în 1947, arestat în 1950 pentru 
faptul de a fi devenit greco-catolic (în 1948), 
a făcut 10 ani de închisoare. Lucrări: medi¬ 
cale - Anatomia scoarţei lobului frontal, 1916; 
Manual practic de disecţie, 1923; Tratat elemen¬ 
tar de anatomie descriptivă şi topografică, 1928; 

Anatomia Omului', voi. I: Aparatul locomotor; 
Anatomia Omului, voi. II: Splahnologia; litera¬ 
tură - Amintiri din teatru. 1968 ; De dincolo de 
râu. Nuvele ardeleneşti, 1938; Fondator şi pre¬ 
şedinte al Asociaţiei Scriitorilor Români din 
Ardeal (1936); întemeietor şi preşedinte al 
Societăţii Române de Antropologie din Cluj; 
membru al Societăţii de Biologie şi Societăţii 
de Antropologie din Paris. Meritul Muncii 
pentru învăţământ, clasa I. Facultatea de 
Medicină din Sibiu îi poartă numele. 

Papiu-llarian, Alexandru 

nume la naştere Alexandru Pop 
(27.09.1827, Bezded, jud. Sălaj - 
23.10.1877, Sibiu) 

Jurist, istoric, lingvist. Greco-catolic. Frate cu 
Ioan P.-I. Ministru român din Transilvania, 
unul din principalii organizatori ai revoluţiei 
de la 1848. în anul şcolar 1843-1844 a învă¬ 
ţat la liceul din Blaj, unde l-a avut profesor 
pe Simion Bărnuţiu. Ulterior s-a mutat la 
îiceul piariştilor din Cluj, pe care l-a absolvit 
în 1847. A fost unul dintre organizatorii şi 
conducătorii revoluţiei române de la 1848 
din Transilvania. A participat la Adunarea 
Naţională de la Blaj din 18/30 aprilie 1848 
şi la cea din mai 1848. între iulie şi august 
1848 a fost comisar al Propagandei în judeţul 
Dâmboviţa. După o scurtă perioadă în care 
a deţinut funcţia de inspector al şcolilor din 
Cercul Blaj, pleacă la Viena, unde, până în 
1852, urmează cursuri juridice la universi¬ 
tate. între 1852 şi 1854 îşi continuă studiile 
la Universitatea din Padova, pe 10 ianuarie 
1854 reuşind să obţină titlul de doctor în 
Drept. între 1855 şi 1858 ocupă o catedră 
la Facultatea Juridică din Iaşi, unde predă 
dreptul penal şi inaugurează cursul de statis¬ 
tică generală a Europei. în 1862 a fost numit 
procuror de secţie la Curtea de Casaţie din 
Bucureşti. A fost primul român transilvănean 
care a intrat într-un guvern de la Bucureşti: 
între octombrie 1863 şi ianuarie 1864 a fost 
ministru de Justiţie în Guvernul Kogălni- 
ceanu, legându-şi numele de o reformă 
importantă (secularizarea averilor mănăsti¬ 
reşti). A fost primul preşedinte al Societăţii 
Transilvania, pe care a condus-o între 1867 şi 
1874. Lucrări: Istoria românilor din Dacia Supe¬ 
rioară, , voi. I—II, Viena, 1851-1852; voi. III, 
editat după manuscris de Ştefan Pascu, 
Sibiu, 1943; Tezaur de monumente istorice pentru 
România, voi. I—III, 1862-1864; Memorandum 
despre raporturile românibr cu nemţii, cu slavii şi 
cu ungurii. Independenţa constituţională a Tran¬ 
silvaniei, 1870; Relaţiunea despre manuscrisele 
lui Budai Deleanu, 1872; versiunea latină a 
lucrării Descriptio Moldaviae a lui Dimitrie 


Cantemir, sub auspiciile Academiei Române. 
Membru titular al Societăţii Academice 
Române din 1868, primul care a rostit un 
discurs de recepţie în acest for. 

Papiu-llarian, Ioan 

(29.08.1836, Uifalăul Săsesc, azi Corvineşti, 
jud. Bistriţa-Năsăud - 5.09.1902, Gherla) 
Pedagog, preot, poet. Frate cu Alexandru 
P.-I. A studiat Teologia la Viena. Profesor de 
română, latină şi greacă la liceul din Năsăud, 
apoi preot al penitenciarului din Gherla şi 
director al tipografiei diecezane. A publicat 
proză şi versuri în Foaie pentru minte, inimă 
şi literatură, Familia, Sionul românesc (Viena), 
Aurora românească (Pesta) ş.a. Autor de 
manuale şcolare: Abecedarul pentru şcoalele 
confesionale , 1874; Gramatica limbei române 
pentru şcoalele inferioare , 1893; Legendariu sau 
carte de cetit pentru şcoalele confesionale , 1895. 

Papp, Ioan P. 

(6.08.1878 - 10.04.1959, Cluj) 

Jurist. A absolvit Dreptul la Budapesta. 
Preşedinte al Curţii de Apel Cluj-Sibiu. 
Preocupat de aspectele juridice ale trecu¬ 
tului Transilvaniei. Lucrări: Cărţile junduare. 
Colecţie de legi, regulamente, ordonanţe şi formu¬ 
lare, 1922, în colaborare; Procesul Memoran¬ 
dumului românilor transilvăneni, 1993-1994; 
Instaurarea justiţiei româneşti în Ardeal, 1945; 
Codul de procedură civilă a Transilvaniei, 6 voi., 
1925-1926. Membru de onoare al Acade¬ 
miei Române (1946), exclus în 1948, repus 
în drepturi în 1990. 

Papu,Edgar 

nume la naştere Edgard I. Pappu 

(13/26.09.1908, Bucureşti - 
30.03.1993, Bucureşti) 

Eseist şi istoric literar. Evreu ca etnie. 
A absolvit Literele şi Filosofia la Bucureşti. 
S-a specializat la Viena şi Roma. A făcut 
închisoare (1961-1964) pentru că păstrase 
legături epistolare cu Mircea Eliade, Eugen 
Ionescu ş.a. Discipol al lui Tudor Vianu, 
profesor la Institutul de Istoria Artelor din 
Bucureşti. A scris sinteze în care se ocupă 
de locul literaturii şi culturii române în uni¬ 
versalitate: Răspântii -forme de viaţă şi cultură, 
1936; Artă şi imagine, 1939; Soluţiile artei în 
cultura modernă, 1943; Călătoriile Renaşterii şi 
noi structuri literare, 1967; Evoluţia şi formele 
genului liric, 1968; Feţele lui Ianus, 1970; Arta 
şi umanul, 1974; Din clasicii noştri • Contribu¬ 
ţii la ideea unui protocronism românesc, 1977; 
Barocul ca tip de existenţă, 1977; Existenţa 
romantică, schiţă morfologică a romantismului, 
1980; Orizonturi la început de veac, 1982; 

Parhomovici 



Dimitrie Pappazoglu 


Edgar Papu 


Pavel Parasca 


Miron Radu Paraschivescu 


Despre stiluri, 1986; Excurs prin literaturile 
lumii, 1990. A primit Premiul special al 
Uniunii Scriitorilor pe 1978 pentru întreaga 
activitate. Membru post-mortem al Acade¬ 
miei Române (din 2006). 

Parasca, Pavel 

(8.07.1939, Brânzenii Vechi, Basarabia) 

Istoric. A absolvit Facultatea de Istorie la 
Universitatea de Stat din Chişinău. A fost 
redactor ştiinţific la Enciclopedia Sovietică 
Moldovenească (1967-1970), cercetător 
ştiinţific la Institutul de Istorie al Academiei 
de Ştiinţe din Moldova, la Catedra de ştiinţe 
umanistice a Conservatorului din Chişinău, 
şef al Catedrei de istoria românilor la Uni¬ 
versitatea de Stat din Chişinău, profesor la 
Catedra ştiinţe umanistice a Universităţii 
Libere Internaţionale din Chişinău, apoi 
decan al Facultăţii de Istorie şi Relaţii Inter¬ 
naţionale a aceleiaşi instituţii (1997-2007). 
în aceeaşi perioadă a fost vicepreşedinte, 
apoi preşedinte al Asociaţiei Istoricilor din 
Republica Moldova (1991-1993). Contribu¬ 
ţii în domeniul istoriei politice a Moldovei 
medievale, a contextului internaţional în 
care s-a constituit şi s-a afirmat Ţara Mol¬ 
dovei (secolul al XIV-lea - mijlocul secolului 
al XV-lea). Lucrări: Constituirea statelor medi¬ 
evale româneşti (1996), La obârşia Mitropoliei 
Ţârii Moldovei (2002), Politica externă şi rela¬ 
ţiile internaţionale ale Ţărilor Române în epoca 
medievală (2005), Domnii Ţării Moldovei. Studii 
(2005, în colaborare), Istoria Românilor. Epoca 
antică şi medievală. Manual pentru clasa a X-a 
de liceu (2002, în colaborare). 

Paraschivescu, Miron Radu 

(2.10.1911, Zimnicea, jud. Teleorman - 
17.02.1971, Bucureşti) 

Poet şi traducător. A absolvit Literele şi Filo- 
sofia la Bucureşti. A colaborat la revistele 
antebelice de stânga (Cuvântul liber, Reporter, 
Era nouă), a scris poezie parabolică, unde 
aparent accentul cade pe culorile tari, limba¬ 
jul argotic şi pitoresc, în realitate acesta fiind 


doar decorul unor trăiri profunde: Cântice 
ţigăneşti, 1941; Declaraţia patetică, 1934-1948; 
Laude şi alte poeme, 1959; Tristele, 1968. 
A scris şi proză, comedii poliţiste. A tradus 
din San Juan de la Cruz, Charles Peguy, Max 
Elskamp, Rainer Maria Rilke, Federico Gar- 
cia Lorca, Robert Desnos, Arthur Rimbaud, 
Louis Aragon, Andre Malraux, A.S. Puşkin, 
Maxim Gorki, Giuseppe Ungaretti. 

Paraschivoiu, Ion 

(8.10.1942, com. Ceauru, jud. Gorj) 

Inginer. A absolvit Facultatea de Aerospaţi- 
ale la Institutul Politehnic din Bucureşti ca 
elev al lui Elie Carafoli. A plecat în Canada 
(1976) şi a lucrat în cercetare la Institutul 
de Cercetări Hidro din Quebec. în prezent 
profesor la Ecole Polytechnique din Mon- 
treal în specialitatea aeronautică. Contribu¬ 
ţii în domeniul aerodinamicii şi dinamicii 
subsonice. Deţine patentul pentru aripă de 
zbor cu geometrie variabilă (1973, Româ¬ 
nia). Este preocupat şi de performanţele 
românilor din afara graniţelor, de păstrarea 
contactelor cu cercetarea românească. 
Membru şi preşedinte al ARA (Academia 
Româno-Americană). Lucrări: Wind turbi- 
nes, 2002; Aerodynamique subsonique, 2003; 
Wind Turbine Design: With Emphasis on Dar- 
rieus Concept, 2004. Doctor Honoris Causa 
al Universităţii Tehnice din Chişinău, al 
Universităţii Politehnice din Bucureşti, 
Premiul de Excelenţă al Şcolii Politehnice 
din Montreal, 1987. 

Parhomovici, losif M. 

(1846, Poltava, Ucraina - 7.01.1932, Chişinău) 
Teolog. Ucrainean ca etnie. A absolvit 
Seminarul Teologic la Chişinău şi Academia 
Teologică la Kiev. Profesor la Seminarul 
Teologic din Chişinău. Lucrări: Viaţa şi acti¬ 
vitatea arhiepiscopului Pavel, Viaţa şi activitatea 
arhiepiscopului Serafim, Schiţă istorică asupra 
misiunii antischismatice şi antisectante din epar¬ 
hia Chişinăului de la 1813 până la 1910. 

Ion Paraschivoiu C. I. Parhon 


Parhon, C(onstantin) I. 

(15.10.1874, Câmpulung Muscel - 
9.08.1969, Bucureşti) 

Medic endocrinolog şi neuropsihiatru. Fami¬ 
lie originară din Ţinutul Secuiesc. A studiat 
la Facultatea de Medicină din Bucureşti 
(1893-1900), obţinând titlul ştiinţific de 
doctor în medicină. Profesează ca medic la 
Spitalul Rural Rallet din judeţul Dâmbo- 
viţa (1901-1902) şi apoi medic secundar la 
spitalul Pantelimon (1903-1909). în această 
perioadă devine docent al clinicii de boli 
nervoase din Bucureşti (1903), urmând şi un 
stagiu de perfecţionare la Miinchen (1906). 
Devine medic primar la ospiciul Mărcuţa 
(1909-1912). Este angajat apoi în învăţă¬ 
mântul superior ca profesor universitar 
de neurologie şi psihiatrie la Facultatea de 
Medicină din Iaşi (1913-1933) şi de clinică 
endocrinologică la Facultatea de Medicină 
din Bucureşti (1933-1940 şi 1944-1958). 
în calitate de militant socialist a fost influ¬ 
enţat, după propriile afirmaţii, de operele 
lui Karl Marx. A fost unul dintre fondatorii 
Partidului Muncitoresc, un grup politic 
efemer, care a fuzionat cu Partidul Ţărănesc 
în 1919. La scurtă vreme după fuziune s-a 
separat împreună cu un grup şi a devenit 
susţinător al Partidului Comunist din 
România (PCR). în primăvara anului 1944 
este primul semnatar al memoriului-protest 
al intelectualilor pentru ieşirea României din 
coaliţia militară fascistă. Devine preşedinte 
al ARLUS (1944-1967). Din 1946 şi până în 
1961 a fost ales în continuu deputat în Adu¬ 
narea Deputaţilor şi apoi în Marea Adunare 
Naţională. A îndeplinit funcţia de preşedinte 
al Prezidiului Marii Adunări Naţionale a 
Republicii Populare Române (şeful statului) 
în perioada 13 aprilie 1948-2 iunie 1952. 
A mai făcut parte dintr-un comitet interimar 
prezidenţial format din cinci membri (alături 
de Mihail Sadoveanu, Ştefan Voitec, Gheor- 
ghe Stere şi Ion Niculi) între 30 decembrie 
1947 şi 13 aprilie 1948. în paralel cu acti¬ 
vitatea didactică, îşi continuă şi activitatea 


profesională ca director al spitalului Socola 
din Iaşi (1917-1930) şi apoi al Institutului 
pentru Bolile Nervoase, Mentale şi Endo¬ 
crinologie din Bucureşti (1930-1940). Este 
fondatorul revistei Societăţii Române de 
Endocrinologie, Acta Endocrinologică , în 1938. 
A fost membru în colegiul de redacţie al 
revistelor Folia neurobiologică şi Revue frangaise 
d'endocrinologie. în iunie 1952 a renunţat la 
activitatea politică, dedicându-şi restul vieţii 
activităţii de cercetare ştiinţifică. Ulterior a 
devenit director al Institutului de Endocri¬ 
nologie (1949-1957) şi al Institutului de 
Geriatrie (1952-1957). Lucrări: Secreţiile 
Interne (1909) - prima carte de endocrinolo¬ 
gie din lume, scrisă în colaborare cu Moise 
Goldstein; Manual de endocrinologie (3 voi., 
1945-1949) - în colaborare cu Moise Gold¬ 
stein şi Ştefan Milcu; Bătrâneţea şi tratamentul 
ei (1948); Biologia vârstelor (1955); Opere alese 
(5 voi., 1954-1962). Este membru titular 
al Academiei de Medicină din Bucureşti 
(1935), membru de onoare al Academiei de 
Ştiinţe Medicale (1969), membru fondator 
al Societăţii de Anatomie din Bucureşti, al 
Societăţii de Biologie, al Societăţii Române 
de Neurologie, Psihiatrie, Psihologie şi 
Endocrinologie. în 1946, regele Mihai 
fondează Institutul de Endocrinologie, sub 
numele de C.I. Parhon. A fost ales membru 
al academiilor de ştiinţe ale URSS, R.P. Bul¬ 
garia, R.P. Ungară şi RDG, al societăţilor de 
endocrinologie din Paris, Moscova şi Praga, 
al Societăţii Estoniene de Neurologie, al mai 
multor societăţi din Paris (de neurologie, 
de psihiatrie, de medico-psihologie şi al 
Societăţii Medicale a Spitalelor). în 1948 a 
fost ales Doctor Honoris Causa al Univer¬ 
sităţii Caroline din Praga. Erou al Muncii 
Socialiste. în 1939 devine membru titular şi 
preşedinte de onoare al Academiei Române. 

Parteni, Cezar Antoni 

(23.06.1900, laşi - 13.12.1956, Bucureşti) 
Inginer. A absolvit Facultatea de Ştiinţe 
la Iaşi. Specialist în maşini electrice. Pro¬ 
fesor la Politehnica din Iaşi, unde a fost şi 
rector, la aceea din Bucureşti şi la Craiova. 
A organizat laboratoarele celor trei institute 
politehnice. A studiat funcţionarea maşini¬ 
lor asincrone la încărcări nesimetrice şi a 
transformatoarelor antirezonante. A făcut 
cercetări asupra modificărilor pe care le 
antrenează orice schimbare a lungimii 
întrefierului. A fost înlăturat din învăţământ 
şi s-a sinucis. Lucrări: Comportarea maşinilor 
electrice la unda de şoc , în colaborare cu Ion 
S. Antoniu; Curs de maşini electrice speciale 
(Curent alternativ)) Curs de maşini electrice spe~ 

Paskievici 


dale (Curent continuu), toate postum, 1957. 
La Iaşi i s-a dezvelit un bust (2011). 

Pascaly, Mihail 

(1830, Bucureşti - 30.09.1882, Bucureşti) 
Actor, regizor, director de teatru, profesor, 
traducător, autor dramatic şi publicist. Grec 
la origine. Şi-a început cariera în trupa lui 
Costache Caragiali şi a continuat cu Matei 
Millo. Şi-a întemeiat propria trupă, căreia a 
încercat să-i asigure un repertoriu scriind şi 
traducând piese de teatru. A colindat prin 
toate spaţiile locuite de români, încercând 
să promoveze un mesaj cultural care să 
releve unitatea spiritului românesc. Mihai 
Eminescu şi-a început cariera ca sufleor 
în această trupă. A fost animator al vieţii 
teatrale româneşti promovând repertoriul 
universal (Shakespeare, Dumas, Vigny) şi 
creaţia originală cu subiecte istorice. A fost 
director al Teatrului Naţional până în 1877. 
A jucat în piese precum: Idiotul, Hamlet, 
Ştrengarul de Paris, Sărmanul Jac sau comedi¬ 
ile lui Victorien Sardou, din care a tradus 
el însuşi o parte. Lucrări: Viitorul Româniii, 
1859; Urarea şi dorul românilor în ziua de 
24 Ianuarie 1863 ; Unirea ţărilor şi a tuturor 
partidelor ; Rotarul; Mihai Bravu; Vasile Lupu, 
domnul Moldovei; Moartea lui Constantin Brân- 
coveanu; Nenorocirea cuconului Bârzoi, bărbatul 
cucoanei Chiriţa. A localizat mai ales autori 
francezi: V Sardou, Moliere, O. Feuillet, Fr. 
Ponsard ş.a. 

Pascaru, Vasile 

(1.01.1937, Vădeni, plasa Cetatea Albă, 
azi în Ucraina) 

Regizor de film. A absolvit Facultatea de 
Fizico-Matematici la Universitatea de Stat din 
Chişinău şi Institutul de Cinematografie la 
Moscova. A lucrat la Studioul Moldova Film. 
Interesat de chestiunea ţărănească, a produs 
mai ales filme artistice pe această temă: 
Podurile, 1973; Bărbaţii încărunţesc de tineri, 
1974; Zâmbetul, 1965, studioul Belarus-film; 
Ziua întâi, 1966, studioul Belarus-film; 
Mariana, 1967, studioul Moldova Film; Acea 
noapte, 1969, studioul A. Dovjenko; Cotlo- 
vanul, 1969, studioul A. Dovjenko; Viforul 
roşu, 1971; Soare răsare, 1972; Nimeni în locul 
tău, 1975; Cetatea, 1978, Premiu la Festivalul 
Unional de Filme, Aşhabad; Marele război mic, 
1980; Trecea o lebădă pe ape, 1982; Prietenie 
între bărbaţi, 1983; Viaţa şi nemurirea lui Serghei 
Lazo, serial televizat, 3 episoade, 1984; Pichetul 
liniştit, 1985; Codrii, serial televizat, 7 epi¬ 
soade, studioul Soiuztelefilm, 1987-1991. 
Distins cu Premiul Naţional al Moldovei şi 
titlul de Maestru al Artei. Preşedinte al Uni¬ 
unii Cineaştilor din Moldova. 



Mihail Pascaly Vasile Pascaru 


Pascu, Ştefan 

(14.05.1914, Apahida, jud. Cluj - 
2.11.1998, Cluj-Napoca) 

Istoric. A absolvit Facultatea de Litere şi 
Filosofie la Cluj. Membru al Şcolii Române 
de la Roma, laureat la Şcolii de Paleogra¬ 
fie, Diplomatică şi Arhivistică de pe lângă 
Vatican. Profesor şi decan la Facultatea de 
Istorie a Universităţii din Cluj. Director al 
Institutului de Istorie şi Arheologie din Cluj. 
Lucrări: Istoria Transilvaniei, 1944; Răscoalele 
ţărăneşti în Transilvania, 1947; Bobâlna, 1973; 
Voievodatul Transilvaniei, 4 voi., 1972-1987; 
Istoricul Academiei Române. 125 de ani de la înfi¬ 
inţare, 1992; Bibiliografia istorică a României, 
5 voi., în colaborare. Membru al Academiei 
Portugheze de Ştiinţe Istorice, al Universităţii 
Columbus din SUA, al Comisiei Internaţio¬ 
nale de Demografie Istorică. Membru titular 
al Academiei Române (1974), preşedinte al 
filialei Cluj (1982-1995) şi preşedinte de 
onoare al aceleiaşi filiale (1995-1998). 

Paskievici, Wtadimir 

(7.03.1930, Bucureşti) 

Fizician. Polonez ca etnie. A absolvit liceul 
la Bucureşti. Şi-a început studiile în ştiinţe 
şi inginerie la Buenos Aires şi le-a terminat 
la Strasbourg, cu specializare fizică nucleară. 
A fost profesor la Ecole Polytechnique din 
Montreal, unde a fost director fondator din 
1970 al Institutului de Inginerie Nucleară. 
A predat cursuri de fizică atomică, fizică 
nucleară, mecanică cuantică, fizică a reac¬ 
toarelor, control de reactoare şi de fuziune 
termonucleară. Consultant pe lângă orga¬ 
nisme guvernamentale ca Hydro-Quebec, 
Ontario Hydro, Energie Atomique du 
Canada, Comisia de Control a Energiei 
Atomice şi ministerele: Environnement 
Canada, Justice Canada, Mines et Resso- 
urces Canada. Lucrări: Analyse critique des 
etudes comparatives sur Ies risques associes ă la 
production d'electricite (1982); Development of 
Risk-Based Safety-Related Criteria for Licensing 
CANDU Nuclear Power (American Nuclear 
Society, 1982); Risk of Power Production and 

Ştefan Pascu Wtadimir Paskievici Ştefan Paşca Horia Roman Patapievici 


Supply (Royal Society of Canada and Science 
Council of Canada, 1982); autor de tratate de 
fizică atomică şi energie nucleară editate de 
Ecole Polytechnique din Montreal: Cours de 
physique atomique, Principes d'energie nucleaire, 
Theorie de la radiation de resonance, Dynamique 
des reacteurs şi Controle des reacteurs nucleaires. 
Deţine titlul de Profesor Emerit acordat de 
Ecole Polytechnique din Montreal. Membru 
al consiliului de administraţie la Association 
Canadienne Franţaise pour TAvancement 
des Sciences, Societe Nucleaire Canadienne 
şi Societe pour la Promotion de la Science 
et la Technologie; membru al Associa¬ 
tion Nucleaire Canadienne, al American 
Nuclear Society, Societe Frangaise d'Energie 
Nucleaire, Canadian Research Management 
Association şi al Association des Directe- 
urs de Recherche Industrielle du Quebec; 
secretar general al Mouvement de Solidarite 
Quebec-Roumanie (Montreal, din 1996). 

Pastia, Mihai 

(1.03.1860, Huşi - 16.06.1928, laşi) 

Publicist. Grec la origini. A semnat articole 
şi cu pseudonimele Cara Murat şi I. Varoş. 
A intrat învăţător suplinitor la o şcoală din 
Iaşi înainte de a fi terminat liceul, dar, pentru 
că participa la acţiuni socialiste ca membru 
al Cercului Muncitorilor din Iaşi, a fost 
transferat la Babadag. Ca ziarist a publicat în 
Muncitorul din Iaşi articole despre libertatea 
de întrunire şi starea ţărănimii. A fost mutat 
de mai multe ori din cauza acestei activităţi: 
Tulcea, Constanţa, Târgu Ocna, Huşi, Galaţi, 
Vaslui. A publicat în Adevărul , Evenimentul 
literar , Votul universal ş.a. Texte: „Vrabia mălai 
visează", „în numele lui Dumnezeu şi al 
Voinţei Naţionale", „La ce-s buni boierii?", 
„Din ţara catârilor", „Armindin". A fost 
administrator al revistei Viaţa românească. 

Paşca, Ştefan 

(20.03.1901, Crişcior, jud. Hunedoara - 
6.11.1957, Cluj-Napoca) 

Lingvist şi filolog. A urmat gimnaziul la 
Brad, iar studiile liceale la Blaj, Braşov şi 


Orăştie. Licenţiat al Facultăţii de Litere şi 
Filosofie din Cluj (1925). Devine bursier 
al Şcolii Române din Roma (1927-1929), 
unde se specializează în onomastică. în 1941 
îi succede lui Nicolae Drăganu, la Cluj, ca 
profesor titular la Catedra de limba şi lite¬ 
ratura română veche a Facultăţii de Litere. 
Din 1946, şef al Catedrei de limba română 
a universităţii clujene. Rector al Universităţii 
din Cluj (1933-1946), director al Muzeului 
Limbii Române din Cluj (1945), director 
adjunct al Institutului de Lingvistică al 
Academiei Române (1955), decan al Facul¬ 
tăţii de Filologie din Cluj. Concomitent, 
este angrenat în munca de cercetare din 
cadrul Muzeului Limbii Române, întemeiat 
şi condus de Sextil Puşcariu, unde colabo¬ 
rează la elaborarea Dicţionarului limbii române. 
Participă la lucrările Atlasului lingvistic român , 
partea a Il-a, realizat de Emil Petrovici, prin 
conceperea unor chestionare şi efectuarea 
anchetei dialectale la istroromâni. Preocu¬ 
pările sale ştiinţifice se vor axa, în principal, 
pe două direcţii: onomastica şi filologia. 
Lucrări: Glosar dialectal (1928); Nume de per¬ 
soane şi nume de animale în Ţara Oltului (1936); 
O tipăritură munteană necunoscută din secolul al 
XVII-lea: cel mai vechi Ceaslov românesc. Studiu 
istoric , literar şi de limbă (1939). Membru 
corespondent al Academiei Române (1955). 

Patapievici, Dionisie 

nume la naştere Patapiewicz Denys 

(4.04.1921, Davideşti, com. Stânceni, 
rn. Cernăuţi, Bucovina de Nord - 1985, Bucureşti) 
Fizician. Polonez ca etnie. A absolvit Fizico- 
Matematici la Universitatea de Stat din 
Cernăuţi. Refugiat în Polonia în 1941, a 
fost contabil până la trimiterea în lagărele 
de muncă forţată ale Germaniei naziste din 
Westfalia. Din 1945 translator la Coman¬ 
damentul Sovietic din Viena. A studiat la 
Academia Comercială din Viena şi a activat 
în rândurile Partidului Comunist Austriac. 
Ajuns la Bucureşti în 1948, a cerut tran¬ 
sferul în PCR. A fost director la Centrul de 

Studii Germane al Facultăţii de Filosofie a 
Universităţii din Bucureşti, la Institutul de 
Ştiinţe Economice şi la Banca Naţională 
a României ca şef al Direcţiei de Circu¬ 
laţie Monetară, reprezentant al României 
la CAER. Prieten cu N. Antohi, tatăl lui 
Cătălin Antohi, membru al Alianţei Civice 
după 1989. 

Patapievici, Horia Roman 

(18.03.1957, Bucureşti) 

Eseist. Polonez după tată, român după mamă. 
A absolvit Fizica Solidelor la Universitatea 
din Bucureşti. Specializări la Paris, Frankfurt, 
Oxford. Cercetător la ICPMS Bucureşti, după 
1996 a urmărit realizarea programelor Gru¬ 
pului pentru Dialog Social, din 2000 mem¬ 
bru al Colegiului CNSAS, din 2005 director 
al Institutului Cultural Român. Membru 
fondator al Societăţii Academice Române. 
Lucrări: Cerul văzut prin lentilă , eseuri, 1995; 
Zbor în bătaia săgeţii , 1995; Flying against the 
Arrow , Budapesta, 1995; Politice , 1996; Omul 
recent , 2001; Discernământul modernizării, 2004; 
Ochii Beatricei sau cum arată cu adevărat lumea 
lui Dante, 2004; Despre idei şi blocaje, 2007. 
Cursuri: Introduction in the History of Scientific 
Ideas, 1993; The Scientific Revolution, 1996; The 
Crisis ofModemity, 1998. 

Patraulea, Nicolae N. 

(28.07/10.08.1916, Târgu Jiu - 
03.05.2007, Bucureşti) 

Inginer. A absolvit Liceul Militar la mănăs¬ 
tirea Dealu, Şcoala de Ofiţeri de Aviaţie 
şi Politehnica din Bucureşti, apoi Şcoala 
Superioară de Aeronautică din Paris. 
Specializat în inginerie electromecanică 
pentru aeronautică. Profesor la Academia 
Tehnică Militară. Cercetător la Institutul 
de Mecanică Aplicată, Secţia mecanica 
fluidelor. A elaborat o teorie neliniarizată 
pentru suprafeţe permeabile cu aplicaţii la 
studiul ecranelor permeabile, s-a ocupat de 
aerodinamica mişcărilor conice în regim 
supersonic, a stabilit teoria aerodinamică a 
paraşutei. Lucrări: Teoria mişcărilor subsonice 
cu dâre aproape rectilinii, 1955; Aerodinamica 
suprafeţelor permeabile, 1956; Zborul cu deco¬ 
lare şi aterizare scurtă sau la verticală, 1962 
(Premiul de Stat); Consideraţii teoretice asupra 
efectului Coandă, 1968; Asupra determinării 
figurii de echilibru a unei plasme rotitoare, 1969. 
Preşedinte al Comisiei de Aeronautică a 
Academiei Române. Membru titular al Aca¬ 
demiei Române (1990). 

Patrichi, Gina 

(8.03.1936, Bucureşti - 18.03.1994, Bucureşti) 
Actriţă de teatru şi film. A absovit IATC la 
Bucureşti. Actriţă la Teatrul Municipal din 
Bucureşti. Roluri în film: Cartierul veseliei 


(1964); Pădurea spânzuraţilor (1964); Procesul 
alb (1965); Neînfricaţii (1969); De ochii lumii 
(1971); Felix şi Otilia (1972); Bariera (1972); 
Dincolo de nisipuri (1973); Nemuritorii (1974); 
Nu filmăm să ne amuzăm (1974); Tată de 
Duminică (1974); Trecătoarele iubiri (1974); 
Burebista (1980); Cântec pentru fiul meu 
(1980); Proba de microfon (1980); Lumini şi 
umbre (partea I), serial TV (1981); Saltimban¬ 
cii (1981); Liniştea din adâncuri (1982); Lumini 
şi umbre (partea a Il-a), serial TV (1982); Un 
saltimbanc la Polul Nord (1982); Pe malul stâng 
al Dunării albastre (1983); Fram, serial TV 
(1983); Sezonul pescăruşilor (1985); Cuibul de 
viespi (1986); Duminica în familie (1987); Figu¬ 
ranţii (1987); Moromeţii (1988); Hanul dintre 
dealuri (1988). Premiul pentru excelenţă al 
UNITER post-mortem. 

Patzaichin, Ivan 

(26.11.1949, Mila 23, jud. Tulcea) 

Canoist. Rus lipovean. A făcut canoe, legi¬ 
timat la clubul Dinamo. A fost de patru ori 
campion olimpic (Mexic 1968, Miinchen 
1972, Moscova 1980, Los Angeles 1984) 
şi de trei ori a luat argintul. A obţinut mai 
multe medalii de aur la campionatele mon¬ 
diale dintre 1972 şi 1980: la 1 000 m în 1972, 
la 1 000 m cu Serghei Covaliov în 1968, la 
1 000 m cu Toma Simionov în 1980 şi la 
1 000 m tot cu Toma Simionov în 1984. 
Poreclit Amiralul, i s-a ridicat o statuie în 
faţa clubului Dinamo. 

Pauker, Ana 

nume la naştere Hannah Rabinsohn 

(1.12.1893, Codăeşti, jud. Vaslui - 
3.06.1960, Bucureşti) 

Om politic. Evreică după etnie. Soţie a lui 
Marcel P. A fost arestată pentru acţiuni 
ilegale (1937), odată cu soţul ei. A urmat 
Şcoala de Cadre VI. Lenin a Kominternului, 
fiind membră a Biroului Politic al PCR de 
peste hotare şi jucând un rol important în 
formarea diviziei Tudor Vladimirescu (din 
prizonierii români aflaţi în lagărele sovie¬ 
tice); după desfiinţarea Kominternului a 
lucrat la secţia română a unui institut care se 
ocupa cu problemele reeducării prizonieri¬ 
lor. A venit în România împreună cu armata 
sovietică pe 16 septembrie 1944. A fost 
ministru al Afacerilor Externe şi în această 
calitate a făcut parte din delegaţia de partid 
şi de stat care a obţinut mutarea Comisiei 
Europene a Dunării de la Belgrad la Tulcea 
(fusese înainte de război la Sulina) şi a încer¬ 
cat să obţină acordul părţii româneşti pentru 
ca lucrările de la Porţile de Fier (complexul 
hidroenergetic) să aparţină lagărului socialist 
ca finanţator, şi nu României şi Iugoslaviei, 

ţări riverane, ceea ce Gh. Gheorghiu-Dej şi 
Broz Tito au refuzat. în mai 1952, înlăturată 
din toate funcţiile, a fost arestată în februarie 
1953, anchetată ca troţkistă şi deviaţionistă, 
acuzată de legături cu serviciile de spionaj 
străine, de promovarea legionarilor în partid, 
de întârzierea colectivizării şi altele. A scăpat 
cu viaţă datorită morţii lui Stalin, devenind 
colaboratoare a Editurii Politice (pentru tra¬ 
ducerile din clasicii marxism-leninismului). 

Pauker, Marcel 

(6.12.1896, Bucureşti - 
16.08.1938, Butovo, lângă Moscova) 

Militant politic. Evreu ca etnie. Soţ al Anei P. 
A absolvit Politehnica din Zurich, întreru¬ 
pând studiile în perioada Primului Război 
Mondial, când a fost chemat sub arme. Vor¬ 
bitor de esperanto, limbă artificial creată ca 
un semn timpuriu al ideii unei Europe unite. 
A intrat în PCRîn anul înfiinţării (1921), iar 
în 1922 a devenit membru al Comitetului 
Central, fiind delegat la Federaţia Comu¬ 
nistă Balcanică şi la Conferinţa de la Berlin 
(1923). A fost arestat şi a evadat fugind în 
URSS (1925), de unde a revenit în 1929. în 
conflictul dintre PCR şi Partidul Comunist 
Ucrainean l-a sprijit pe Vitalii Holostenko, 
fiind sancţionat de secţia Kominternului. 
Devenit membru al Secretariatului PCR 
(1935), a avut misiuni la Praga până în 1937, 
când s-a dus în URSS, unde a fost arestat 
de NKVD şi executat pentru spionaj. După 
destalinizarea ţării a fost reabilitat de autori¬ 
tăţile sovietice (1957). 

Paulat, Ion 

(1.04.1873, Cioara, com. Radu Vodă, jud. Brăila - 
20.07.1954, Bucureşti) 

Pilot. A făcut studii tehnice navale la Savona, 
Italia. A lucrat ca tehnician la Serviciul Mari¬ 
tim Român. în 1907 s-a îmbarcat pe vasul 
Turnu Severin. Observaţiile sale, bazate pe 
zborul păsărilor şi proba tunelului aerodina¬ 
mic, au fost folosite la construirea fuzelaju- 
lui de avion. în virtutea acestor observaţii a 


înfiinţat Ziarul Ştiinţelor şi Călătoriilor , unde 
s-a ocupat inclusiv de materialele propice 
construirii aparatelor de zbor. A proiectat în 
1911 primul hidroavion (cu patru flotoare), 
un monoplan care-i poartă numele. Este 
întemeietorul aeromodelismului în Româ¬ 
nia şi primul care a imaginat un tren de 
aterizare escamotabil. în 1933 a creat Aso¬ 
ciaţia de Comemorare a Pionierilor Aviaţiei 
Româneşti. 

Paulencu, Ion 

(5.12.1940, Voloca, Adâncată, azi în Cernăuţi, 
Ucraina) 

Cântăreţ (bas) de operă şi de muzică popu¬ 
lară, pedagog, animator al culturii muzicale 
din Republica Moldova. între 1966 şi 1972 
a studiat la Institutul de Arte Gavriil Musi- 
cescu din Chişinău. între 1967 şi 1968 a 
fost artist în corul Radioteleviziunii, între 
1968 şi 1972 interpret de cântece populare 
în cadrul orchestrei Folclor. Din 1972 este 
solist al Operei Naţionale din Chişinău. 
A realizat peste 160 de roluri în specta¬ 
cole cu operele Faust de Charles Gounod 
(Mefisto), Bărbierul din Sevilla de Giuseppe 
Verdi (Don Basilio), Don Carlos de acelaşi 
autor (regele Filip şi Marele Inchizitor), Tru¬ 
badurul de acelaşi autor (Perando), Aida de 
acelaşi autor (Marele Preot), Evghenii One- 
ghin de Piotr Ceaikovski (cneazul Gremin), 
Cneazul Igor de Aleksandr Borodin (cneazul 
Galeţki şi hanul Konceak) ş.a. Desfăşoară 
o largă activitate pedagogică la Academia 
de Muzică, Teatru şi Arte Plastice din Chi¬ 
şinău şi la Colegiul Republican de Muzică 
Ştefan Neaga (din 1985), fiind conferenţiar 
şi având gradul didactic superior. în această 
calitate a reuşit să educe o seamă de tineri 
cântăreţi talentaţi. în colaborare cu cineas¬ 
tul Vlad Ciurea, a scris scenariul, a semnat 
regia şi a interpretat rolul principal în filmul 
documentar-artistic Cuvânt pentru Mesia , 
bazat pe piesa muzical-folclorică Irodul. Bun 
cunoscător al obiceiurilor, al datinilor şi al 
folclorului muzical-dramatic românesc din 
părţile Cernăuţilor, este iniţiator a nume¬ 
roase manifestări cultural-artistice. în 1995 
a fondat Ansamblul Etnofolcloric Bucovina 
la Colegiul de Muzică Ştefan Neaga. A sus¬ 
ţinut numeroase turnee în străinătate. Artist 
Emerit din Republica Moldova (1981), 
Artist al Poporului (1991). 

Paulescu, Nicolae Constantin 

(8.11.1869, Bucureşti - 19.07.1931, Bucureşti) 
Om de ştiinţă, medic şi fiziolog. A studiat 
Medicina la Paris, începând cu anul 1888, 
obţinând în 1897 titlul de doctor în Medi¬ 
cină cu teza „Recherches sur la structure 
de la rate" („Cercetări asupra structurii 

splinei"). A lucrat în spitalele din Paris, 
mai întâi ca extern (1891-1894), apoi ca 
intern (1894-1897) şi ca medic secundar la 
spitalul Notre Dame du Perpetuel-Secours 
(1897-1900). între 1897 şi 1898 a urmat şi 
cursurile de chimie biologică şi fiziologie 
generală la Facultatea de Ştiinţe din Paris, 
obţinând în 1899 titlul de doctor în Ştiinţe, 
în 1901 obţine la Universitatea din Paris al 
doilea doctorat în Ştiinţe. în 1900 se întoarce 
în ţară şi este numit profesor de fiziologie la 
Facultatea de Medicină şi director al Clinicii 
de Medicină Internă de la spitalul St. Vin- 
cent de Paul din Bucureşti. A desfăşurat o 
remarcabilă activitate de cercetare ştiinţifică 
în domeniul fiziologiei, privind în special 
metabolismul glucidelor, patogeneza diabe¬ 
tului zaharat, rolul pancreasului în asimila¬ 
rea nutritivă, coagularea sângelui, mecanis¬ 
mul morţii subite ş.a. în 1906 a elaborat o 
metodă originală de extirpare a hipofizei la 
câine prin timpan, care va fi aplicată ulterior 
în chirurgia hipofizei la om. în sesiunea din 
23 iulie 1921 a Societăţii de Biologie prezintă 
în patru comunicări rezultatele cercetărilor 
sale privind acţiunea extractului pancreatic 
în cazurile de diabet. Aceste comunicări au 
fost publicate în Comptes rendues des seances de 
la Societe de Biologie et de sesfiliales , 1921, voi. 
LXXXV, nr. 27, Paris. Publică despre des¬ 
coperirea principiului activ antidiabetic din 
pancreas, pe care îl denumeşte pancreina, şi 
în revista de specialitate din Belgia, Archives 
Internationales de Physiologie, voi. XVII, într-un 
articol care a apărut la 31 august 1921, sub 
titlul: „Recherches sur le role du pancreas 
dans rassimilation nutritive". Deşi aceste 
publicaţii au precedat cu 8-10 luni enunţa¬ 
rea de către Fr. Grant Banting şi Ch. Herbert 
Best din Toronto (Canada) a descoperirii 
insulinei (noua denumire dată principiului 
activ din pancreas), Premiul Nobel pentru 
fiziologie şi medicină din anul 1923 a fost 
acordat cercetătorilor canadieni. Răspun¬ 
zând campaniei internaţionale de restabilire 
a adevărului, iniţiată de fiziologul scoţian 
Ian Murray, Comitetul Nobel recunoaşte în 
1969 meritele şi prioritatea lui Nicolae Pau- 
lescu în descoperirea tratamentului antidia¬ 
betic. Profesorul A.WK. Tiselius, directorul 
Institutului Nobel, deplânge situaţia din 
1923, dar - conform statutelor Comitetu¬ 
lui - exclude posibilitatea unei reparaţii ofi¬ 
ciale, exprimându-şi doar speranţa că „opera 
de pionierat" a lui Paulescu va fi elogiată 
cum se cuvine de forurile ştiinţifice interna¬ 
ţionale. Cu ocazia semicentenarului desco¬ 
peririi insulinei, aceste foruri au recunoscut 
unanim prioritatea savantului român. Ima¬ 
ginea omului de ştiinţă Nicolae Paulescu 



Nicolae C. Paulescu Dorin Pavel 


este umbrită de opiniile sale ideologice de 
extremă dreaptă, prolegionare, exprimate 
în numeroase scrieri - de pildă: Spitalul, 
coranul, talmudul , cahalul şi francmasoneria şi 
în articolele cu titluri provocatoare, precum 
„Complotul iudeo-masonic împotriva naţi¬ 
unii române sau Evreii şi alcoolismul". în 
1990 a fost numit post-mortem membru al 
Academiei Române. 

Pavel, Dorin 

(31.05.1900, Sebeş Alba - 6.07.1979, Bucureşti) 
Inginer. Mama sa era sora lui Lucian Blaga. 
A absolvit Politehnica din Ziirich, unde a 
şi predat. Specialist în hidraulică şi maşini 
hidraulice. S-a întors în ţară în 1935 ca 
profesor la Şcoala de Aeronautică şi la Insti¬ 
tutul Electrotehnic. După 1944 a contribuit 
la dezvoltarea ingineriei româneşti, făcând 
parte din colectivele de conducere pentru 
construirea centralelor de la Bârzava, Bis¬ 
triţa, Sadu, Argeş, Lotru, Sebeş, Someş, Olt, 
Şiret, Râul Mare, Drăgan şi Porţile de Fier. 
A dat soluţii hidrotehnice pentru termocen¬ 
tralele de la Doiceşti, Sângeorgiu-de-Pădure, 
Paroşeni, Luduş, Craiova, Mintia-Deva. S-a 
ocupat de regularizarea cursului Şiretului şi 
Jiului. A făcut parte din consiliile de condu¬ 
cere ale SAR Electrica, UC Bucureşti, ISPH 
Ministerul Energiei, al Construcţiilor de 
Maşini, al Metalurgiei, din Comitetul de Stat 
al Apelor, din Comitetul româno-iugoslav 
pentru Complexul Hidroenergetic şi de Navi¬ 
gaţie Porţile de Fier. Din 1970 profesor de 
hidraulică la Politehnică. A participat la con¬ 
grese de specialitate la Berlin, Washington, 
Belgrad, Stockholm, Moscova, Ljubljana şi 
a făcut lucrări în colaborare cu specialişti 
din Elveţia, Austria, Cehoslovacia, Bulgaria, 
Ungaria. Lucrări: Plan general d'amenagement 
des forces hydrauliques en Roumanie , 1935; 
Membru al Academiei Oamenilor de Ştiinţă 
(1934). Laureat al Premiului de Stat (1950, 
1952), al Ordinului Muncii (1960, 1970), a 
primit Ordinul Steaua Republicii (1966) şi 
Ordinul Steaua Iugoslaviei. 

Vasile Pavelcu Cincinat Pavelescu 


Pavel, Ionel S. 

(14/27.03.1897, Bucureşti - 6.03.1991, Bucureşti) 
Medic. A absolvit Medicina la Bucureşti şi s-a 
specializat la Berlin şi Paris. Conferenţiar la 
Institutul de Medicină şi Farmacie din Bucu¬ 
reşti. A fondat Centrul de Asistenţă a Diabeti¬ 
cilor (1948). Lucrări: Eosinofilia pleurală, 1927; 
Affections non-ulcereuses du duodenum, 1938, în 
colaborare; Colecistopatiile, 1961; Obezitatea, 
1967, în colaborare; Diabetul zaharat , 1974. 
Membru de onoare al Academiei de Ştiinţe 
Medicale din România, al Asociaţiei Diabeto¬ 
logilor de Limbă Franceză. Membru titular al 
Academiei Române (1990). 

Pavel, Vasile 

(14.07.1934, Proboteşti, reg. Cernăuţi, 

Bucovina de Nord) 

Lingvist. A absolvit Facultatea de Limbi 
Romano-Germanice a Universităţii din 
Cernăuţi (1959). A fost profesor de limba 
şi literatura română. în 1962 este angajat 
la Institutul de Limbă şi Literatură al ASM, 
urcând toate treptele ierarhiei academice: 
cercetător ştiinţific, cercetător ştiinţific 
superior, coordonator, principal, din 1992 
până în prezent este şef al Sectorului de 
dialectologie şi geografie lingvistică. Doc¬ 
tor habilitat în filologie (1984). A publicat 
circa 300 de lucrări ştiinţifice. A participat 
la realizarea unor valoroase lucrări colec¬ 
tive, ca Atlasul lingvistic moldovenesc, voi. II, 
partea a Il-a (1973), Atlasul lingvistic român 
pe regiuni. Basarabia, nordul Bucovinei, Trans- 
nistria, voi. I (1953), voi. II (1998), voi. III şi 
IV (2002-2003), Dicţionar dialectual. Cuvinte, 
forme, expresii, voi. I-V (1985-1986), Graiuri 
româneşti din Basarabia, Transnistria, nordul 
Bucovinei şi nordul Maramureşului. Texte dialec¬ 
tale şi glosar (Bucureşti, 2000), Cercetări asu¬ 
pra graiurilor româneşti de peste hotare (Bucu¬ 
reşti, 2000). Este invitat la elaborarea unor 
importante lucrări cu caracter internaţional: 
Atlas Lingvistique Roman, voi. I—III (Roma, 
1996-2009), Atlas Linguarum Europae, voi. I, 


fasc. I-VII (1983-2007) ş.a. Pe parcursul 
anilor a prezentat rapoarte şi comunicări la 
peste 80 de conferinţe şi simpozioane ştiin¬ 
ţifice naţionale şi internaţionale în România, 
Rusia, Ucraina, Armenia, Azerbaidjan, Litu¬ 
ania, Franţa, Spania, Italia, Slovacia şi alte 
ţări. Din 2007 este preşedinte al consiliului 
ştiinţific specializat pentru susţinerea teze¬ 
lor de doctorat de la Institutul de Filologie al 
ASM, la specialitatea limba română. Deţine 
Premiul Prezidiului Academiei de Ştiinţe 
a Moldovei (1980), Premiul ASM (2005), 
Premiul B.-P. Hasdeu al Academiei Române 
(2005), Medalia 75 de ani de la Unirea 
Bucovinei cu România (1993), Medalia 
jubiliară Academia de Ştiinţe a Moldovei 
(1946-2006), Medalia Dimitrie Cantemir a 
ASM (2009). 

Pavelcu, Vasile 

(4.08.1900, Costuleni, Basarabia - 
21.02.1991, laşi) 

Psiholog. A absolvit psihologia la Universi¬ 
tatea din Iaşi şi s-a specializat la Paris. Pro¬ 
fesor de psihologie la Universitatea din Iaşi. 
Lucrări: Funcţia afectivităţii, 1936; Psihologia 
personalităţii, 1939; Conştiinţă şi inconştienţă, 
1942; Logica, 1958; Motivaţia creaţiei ştiinţifice, 
1972; Metamorfozele lumii interioare, 1976; 
Cunoaşterea de sine şi cunoaşterea personalităţii, 
1982. Vicepreşedinte al Asociaţiei Psihologi¬ 
lor din România. Membru titular al Acade¬ 
miei Române (1975). 

Pavelescu, Cincinat 

(2.10.1872, Bucureşti - 30.11.1934, Braşov) 
Poet. A absolvit Dreptul la Bucureşti. S-a for¬ 
mat la Literatorul lui Alexandru Macedonski. 
A fost primul preşedinte al Societăţii Scri¬ 
itorilor Români, 1908-1909. A făcut carieră 
juridică la Braşov. A fost directorul publicaţiei 
Braşovul literar şi artistic (1931-1935). S-a 
remarcat îndeosebi prin poezia cu formă fixă: 
Poezii, 1911; Epigrame, 1925. Laureat al Pre¬ 
miului Naţional pentru Poezie, 1927. 

Pavlovschi 


Pavlicenco (Pavlicencu), Sergiu 

(4.02.1949, Puhăceni, Republica Moldova) 
Filolog. Soţ al Vitaliei P. A absolvit Faculta¬ 
tea de Filologie, secţia romano-germanică, 
a Universităţii Lomonosov din Moscova 
(1972). Doctor habilitat în filologie (din 
1997). Profesor universitar (din 2003). His¬ 
panist şi comparatist. Cercetător ştiinţific 
în domeniul teoriei literare şi literaturii 
comparate la Institutul de Filologie al ASM. 
Profesor de literatură universală şi spani¬ 
olă. Şef al Catedrei de literatură universală 
a Universităţii de Stat din Moldova (din 
1993). Lucrări: Romancieri spanioli din seco¬ 
lul al XlX-lea, 1990; Ca două gemene surori 
(episoade spaniole în literatura moldovenească). 
Studii şi materiale, 1990; Receptarea literaturii 
spaniole în spaţiul cultural românesc. Curs 
special de literatură comparată. Partea I, 1994; 
partea II, 1995; partea III, 1996; Receptare 
şi confluenţe (studii de literatură universală şi 
comparată), 1999; Tentaţia Spaniei. Valori 
hispanice în spaţiul cultural românesc, 1999; 
Tranziţia în literatură. Studiu micromonografie, 
2001; Tranziţia în literatură şi postmodernismul, 
2002; Caiet de studiu la istoria literaturii uni¬ 
versale, Antichitatea şi Evul Mediu, 2003; Caiet 
de studiu la istoria literaturii universale, Epoca 
Renaşterii, 2004; Caiet de studiu la istoria lite¬ 
raturii universale, Secolele XVII-XVIII, 2006; 
Literatura universală. Manual pentru licee (cla¬ 
sele X, XI, XII, cu profil umanistic), 2006; 
Literatura universală. Manual pentru liceele cu 
profil umanistic, clasa a X-a, 2007. Membru 
al Uniunii Scriitorilor din Moldova. Mem¬ 
bru al Asociaţiei de Literatură Generală şi 
Comparată din România. 

Pavlicenco (n. Vangheli), Vitalia 

(29.10.1953, Grinăuţi, Republica Moldova) 

Om politic. Soţie a lui Sergiu P. A absolvit 
Facultatea de Limbi Străine (Secţiunea 
limba şi literatura franceză) la Universita¬ 
tea de Stat din Chişinău (1977). Doctor în 
filologie (din 1987). Deputat în Parlament 
pe lista Partidului Forţelor Democratice 
(1998-2001; secretar al Comisiei par¬ 
lamentare pentru securitatea statului şi 
ordine publică, vicepreşedinte al Comisiei 
pentru buget şi finanţe, membră a grupului 
moldo-spaniol de cooperare interparla¬ 
mentară, membră a Delegaţiei asociate la 
Adunarea Parlamentară NATO - membră 
a Comisiei economice şi a Comisiei pentru 
securitate). Vicepreşedinte al Partidului 
Liberal (2004). Deputat pe lista Blocului 
Moldova Democrată (2005-2009); a făcut 
parte din Alianţa Moldova Noastră, vice¬ 
preşedinte al Comisiei de politică externă, 



Vitalia Pavlicenco Mihail Pavlovschi 


delegat la AP NATO, vicepreşedinte al 
Fracţiunii AMN. Preşedinte al Partidului 
Naţional Liberal (din 2006). Ex-vicepreşe- 
dinte al Uniunii Jurnaliştilor din Republica 
Moldova, membră a Federaţiei Internaţio¬ 
nale a Jurnaliştilor. 

Pavlovschi, Mihail 

(7.10.1905, Cetatea Albă, Basarabia - 
7.06.2005, Bucureşti) 

General de flotilă aeriană. A absolvit liceul 
la Comrat, jud.Tighina, şi apoi Şcoala Mili¬ 
tară Aeronautică, secţia Ofiţeri naviganţi, la 
Cotroceni, Bucureşti. A absolvit în continu¬ 
are Şcoala Militară de Pilotaj, Tecuci; Şcoala 
Specială Aeronautică de la Cotroceni, pen¬ 
tru piloţi de vânătoare; Institutul Militar de 
Educaţie Fizică, Bucureşti; Şcoala de zbor 
fără vizibilitate, Uzinele Havilland, Anglia. 
A fost instructor de pilotaj la Tecuci, pilot 
de linie al Societăţii LARES, comandantul 
Escadrilei 72 Bombardament - Flotila 2 Avi¬ 
aţie, comandant fondator al Şcolii de Bimo- 
toare bombardament de la Popeşti Leordeni, 
comandantul Grupului Aero-Transport 
Băneasa, acţionând pe front până la Sta- 
lingrad în zona Armatei III Română şi IV 
Germană. Director al bazei Aero Băneasa 
până în 1949, când a fost arestat şi deţinut la 
Jilava, Poarta Albă, Ovidiu. Eliberat în 1954, 
a fost muncitor necalificat şi numai din 
acest fel de muncă a avut dreptul la pensie. 
Distincţii: Ordinul Virtutea Aeronautică de 
Pace, clasa Crucea de Aur (1939); Ordinul 
Virtutea Aeronautică de Război (cu spade), 
clasa Crucea de Aur (1943); Coroana Româ¬ 
niei cu Spade, clasa a V-a; Coroana Româ¬ 
niei de Pace, clasa a V-a; Medalia Serviciu 
Credincios; Medalia participării la Războiul 
Româno-Sovietic; Steaua Republicii Popu¬ 
lare Române; Medalia Eliberarea de sub 
Jugul Fascist (1949); Medalia Crucea Come¬ 
morativă (1992). După 1990 a fost membru 
al Asociaţiei Foştilor Deţinuţi Politici şi al 
Asociaţiei Veteranilor de Război. 

Păcurariu 




Mircea Păcurariu 


Petru Păduraru 



loan Pălăghiţă 


Păcurariu, Mircea 

(30.07.1932, Ruşi, jud. Hunedoara) 

Teolog, istoric şi preot. Specialist în istoria 
Bisericii Ortodoxe Române. A urmat Facul¬ 
tatea de Istorie a Universităţii din Cluj (stu¬ 
dii neterminate, 1951-1952), apoi Institutul 
Teologic Universitar din Sibiu (1952-1956), 
unde a obţinut licenţa în teologie. Ulterior 
şi-a dat doctoratul la Institutul Teologic din 
Bucureşti (1956-1959) cu teza „Legăturile 
Bisericii Ortodoxe Române din Transil¬ 
vania cu Ţara Românească şi Moldova 
în secolele XVI-XVIII". A fost profesor 
la Seminarul Teologic de la mănăstirea 
Neamţ (1959-1961), apoi în învăţământul 
superior la Catedra de istoria Bisericii 
Române de la Institutul Teologic Univer¬ 
sitar din Sibiu. A deţinut gradele didactice 
de asistent pentru limbile latină şi greacă 
(1961-1970), conferenţiar (1970-1971) şi 
apoi pe cel de profesor titular (din 1971). în 
perioada 1990-1992 a fost profesor supli¬ 
nitor al aceleiaşi catedre şi la Facultatea de 
Teologie a Universităţii din Iaşi. Din 1992 
este decan al Facultăţii de Teologie Andrei 
Şaguna din Sibiu. Lucrări: Istoria Bisericii 
Ortodoxe Române , manual pentru Institutele 
Teologice - 3 voi. (1980-1981); începuturile 
Mitropoliei Transilvaniei (1980); Politica statu¬ 
lui ungar faţă de Biserica românească din Tran¬ 
silvania în perioada dualismului1867-1918 
(1986); Istoria Mănăstirii Prislop (1986); 
Două sute de ani de învăţământ teologic la Sibiu, 
1786-1986 (1987); Pagini de istorie bisericească 
românească (1991); Istoria Bisericii româneşti 
din Transilvania,, Banat , Crişana şi Maramureş 
până în 1918 (1992); Istoria Bisericii Orto¬ 
doxe Române, compendiu (Chişinău, 1993); 
Geschichte der Rumanischen Orthodoxen Kirche 
(Erlangen, 1994); Basarabia. Aspecte din istoria 
Bisericii şi a neamului românesc (Iaşi, 1993); 
Sfinţi daco-romani şi români (Iaşi, 1994); Dic¬ 
ţionarul Teologilor Români (1996). Membru 
corespondent al Academiei Române (1993). 


Păduraru, Petru 

nume la naştere Ion Păduraru 
(24.10.1946, Ţiganca, Cahul, Republica Moldova) 
Mitropolit al Basarabiei. A absolvit Şcoala 
Profesională la Cahul, după ce şi-a satis¬ 
făcut serviciul militar în armata URSS, la 
Odessa. A absolvit Academia Teologică din 
Leningrad. Hirotonisit preot la Catedrala 
Episcopală din Ujgorod. Ridicat la rangul 
de arhimandrit în cadrul Bisericii Ruse, a 
slujit la catedrala mitropolitană din Chişi¬ 
nău. Hirotonisit episcop de Bălţi în 1990, 
cu recunoaşterea ambilor patriarhi, rus şi 
român. Din 1992 locţiitor al mitropolitului 
Republicii Moldova şi Chişinăului. în 1995 a 
ajuns mitropolit al Moldovei şi Chişinăului, 
numai cu recunoaşterea Bisericii Ortodoxe 
Române, căreia îi este subordonată, şi cu 
titlul mitropolit al Basarabiei şi exarh al 
Plaiurilor. A absolvit Facultatea de Teologie 
de la Piteşti în 1998. Contribuie la unitatea 
ortodoxă a românilor din Moldova şi din 
diaspora (SUA etc.). Distins cu Medalia 
Patriarhiei Ecumenice din Constantinopol. 

Pălăghiţă, loan 

(13.02.1899, Oneşti - 9.05.1943, Kuban, Rusia) 
Colonel. A fost comandantul Batalionului 1 
în Regimentul 94 Infanterie din cadrul Divi¬ 
ziei 19 Infanterie (ca maior). Pentru eroismul 
său dovedit în acoperirea retragerii trupelor 
germane, la 7 aprilie 1943, a fost decorat cu 
Ordinul militar german Crucea de Fier în 
grad de Cavaler, fiind unul dintre cei 18 mili¬ 
tari români care au primit această înaltă dis¬ 
tincţie. Prin Decretul Regal nr. 1350/9 mai 
1943, i s-a conferit Ordinul Mihai Viteazul 
clasa a IlI-a şi clasa a Il-a post-mortem. 
A devenit colonel post-mortem. 

Pătrăşcanu, D.D. 

(8.10.1872, Tomeşti, jud. laşi - 
4.11.1937, Bucureşti) 

Prozator. Tată al lui Lucreţiu P. A absolvit 
Istoria la Universitatea din Iaşi. Format în 
grupul Vieţii Româneşti. A fost profesor de 

Păunescu 


istorie la Iaşi, apoi la Bucureşti, la liceul 
Matei Basarab. A fost exclus din învăţământ 
după Primul Război Mondial pentru atitu¬ 
dine filogermană. A scris literatură satirică şi 
umoristică: Schiţe şi amintiri, 1909; Timothei 
Mucenicul , 1913; Candidat fără noroc şi alte 
povestiri folositoare , 1916; Un prânz de gală, 
1928. A scris şi manuale şcolare. 

Pătrăşcanu, Lucreţiu 

(4.11.1900, Bacău - 17.04.1957, Jilava) 

Om politic. Fiu al lui D. D. P. Mama sa era 
din familia boierească Stoika. A absolvit 
Dreptul la Bucureşti şi s-a specializat la 
Leipzig. A intrat în mişcarea socialistă ca 
student (1919), în anul când tatăl său a fost 
exclus din învăţământ. Membru fondator al 
Partidului Comunist Român (1921). A par¬ 
ticipat la Congresul Kominternului de la 
Moscova, 1922. La întoarcerea în ţară a fost 
arestat şi trimis la Jilava. A intrat în ilegali¬ 
tate cu numele Mironov. A fost apărătorul 
unităţii României Mari în PCR. Deputat 
parlamentar al Blocului Muncitoresc-Tără- 
nesc (1931). A polemizat cu grupul Criterion 
(Mircea Vulcănescu). A fost întemniţat în 
timpul celui de-al Doilea Război Mondial 
la Jilava (din 1940). împreună cu Emil Bod- 
năraş a mediat pentru apropierea de liberali 
şi ţărănişti în vederea unui acord care să 
permită armistiţiul cu sovieticii. Ajuns la 
Moscova în septembrie 1944, i-a contactat, 
graţie lui Vîşinski, pe Ana Pauker şi Vasile 
Luca, pe care-i ştia din 1922. După insta¬ 
urarea guvernului Petru Groza, ca ministru, 
a epurat serviciile Siguranţei Statului. A fost 
delegat al Guvernului Tătărescu la Confe¬ 
rinţa de pace de la Paris (1946). Acuzat de 
membrii de partid de vechea sa simpatie 
socialistă şi faţă de Broz Tito, a fost arestat în 
1949 şi ucis la Jilava în 1954, iar aripa Ghe- 
orghe Gheorghiu-Dej s-a impus în PCR. 

Păun, Cornel, poreclit Corolan 
(17.02.1914, Voivodinţ, adică Satul Voievozilor, 
Banatul Sârbesc - 19.03.1981, Straja) 

Lăutar. Ţigan după etnie. Solist vocal şi 
violonist, din familie de cântăreţi. A avut 
un repertoriu bogat, intrat în colecţiile de 
folclor ale Banatului Sârbesc: „Axionul", 
specific al Voivodinţului, apoi „Hora", 
„De doi", „Măzărica", „Ardeleana din 
Voivodinţ", „Doina lu r Bocăluţ", „Doina 
Iu' Durăi". Deşi autodidact, a şi compus 
melodii care-i poartă numele până astăzi: 
„Măzărica lui Corolan care se zice la nunţi 
când nuntaşii joacă mireasa pe bani", ca 
şi „La strigatul cinstelor", cântată în zori, 
după noaptea nunţii. Rămas în Fonoteca de 
aur a Radioului din Novi Sad. 



Lucreţiu Pătrăşcanu Gheorghe Păun 


Păun, Gheorghe 

(6.12.1950, Ciocăneşti, Argeş) 

Matematician. A absolvit Matematica la 
Bucureşti. Specializare în Germania, Franţa, 
Finlanda, Spania, Olanda. Profesor la 
Facultatea de Matematică a Universităţii din 
Bucureşti. A publicat numeroase lucrări: 
Mecanisme generative ale proceselor economice, 
1980; Gramatici matriciale, 1981; Gramatici 
contextuale , 1982; Paradoxurile clasamentelor, 
1987. A publicat şi science-fiction. Membru 
al Academiei de Ştiinţe din New York, al Aso¬ 
ciaţiei Europene de Informatică. Membru 
corespondent al Academiei Române (1997). 

Păun-Pincio, Ion nume la naştere Ion Păun 
(17.08.1868, Mihăileni, jud. Botoşani - 
30.12.1894, Bucureşti) 

Scriitor. S-a înscris la Consevatorul din 
Bucureşti, dar nu l-a absolvit din cauze 
materiale. A fost o vreme telegrafist, apoi s-a 
dedicat jurnalismului. A colaborat la Adevă¬ 
rul, Contemporanul, Evenimentul literar, Lumea 
nouă, Munca. Textele sale au fost publicate 
într-un volum postum: Versuri şi proză, 
1986. Membru post-mortem al Academiei 
Române (1948). 

Păunescu, Adrian 

(20.07.1943, Copăceni, Republica Moldova - 
05.11.2010, Bucureşti) 

Poet. A absolvit Filologia la Bucureşti. 
A condus revista Flacăra (1973-1985) şi 
cenaclul Flacăra (1973-1982), apoi revis¬ 
tele Vremea şi Totuşi iubirea , cenaclul Totuşi 
iubirea (din 1990). După 1989, membru al 
Partidului Socialist al Muncii (1992-1996), 
în care calitate devine senator de Dolj, apoi 
al PSD, continuând să fie parlamentar şi 
membru în diverse comisii până în 2008. 
Poet social, de un romantism arborescent: 
Ultrasentimente, debut, 1965; Mieii primi, 
1966; Fântâna somnambulă , Premiul Uniunii 
Scriitorilor, 1968; Istoria unei secunde , 1972; 
Pământul deocamdată , 1976; Manifest pentru 
sănătatea pământului, 1980; Iubiţi-vă pe tunuri, 

Pâclişanu 



1981; Totuşi, iubirea r 1983; Manifest pentru 
mileniul trei f 1984; Sunt un om liber, 1989; Poe¬ 
zii cenzurate, 1990; Trilogia căruntă, cu volu¬ 
mele: Romaniada, Bieţii lampagii. Noaptea marii 
beţii, 1993-1994; Front fără învingători, 1995; 
Infracţiunea de a fi, 1996; Tragedia naţională, 
1997; Deromanizarea României, 1998; Cartea 
Cărţilor de poezie, 1999; Meserie mizerabilă, 
sufletul, 2000; Liber să sufăr, 2003. 

Pâclişanu, Zenobie 

(1.05.1886, Straja, jud. Alba - 7.11.1958, Aiud) 
Teolog. Greco-catolic. A absolvit Facultatea 
de teologie catolică la Viena. Profesor la 
Seminarul Teologic din Blaj. Primul director 
al Bibliotecii Centrale din Blaj, primul direc¬ 
tor al Arhivelor Statului din Cluj. în 1918 a 
fost secretar al Comitetului Executiv al Con¬ 
siliului Naţional Român din Blaj. Director 
general în Ministerul Instrucţiunii şi Cultelor 
(1922-1948), membru în delegaţia română la 
Conferinţa de pace de la Paris. Arestat mai 
apoi, a murit în închisoare. Lucrări: Biserica 
şi românismul Studiu istoric, 1910; Vechile 
mănăstiri româneşti din Ardeal, 1919; Propa¬ 
ganda catolică între românii din Ardeal şi Ungaria 
înainte de 1500. Studiu istoric, 1920; Documente 
privitoare la istoria şcoalelor din Blaj, 1930; Isto¬ 
ria creştinismului antic, 3 voi, 1937. Membru 
corespondent al Academiei Române, exclus 
în 1948, repus în drepturi în 1990. 

Pânzaru, Sava 

(8.09.1932, Hansca, Basarabia) 

Istoric literar. A absolvit Şcoala Pedagogică 
din Cahul (1950-1954) şi Facultatea de 
Filologie a Universităţii de Stat din Chişinău 
(1954-1959). Cercetător ştiinţific principal 
la Institutul de Limbă şi Literatură al Aca¬ 
demiei de Ştiinţe din Moldova (azi Institutul 
de Filologie). Cercetător al arhivelor şi al 
presei din perioada activităţii scriitorilor 
despre care se pronunţă în articolele, stu¬ 
diile şi cărţile sale. Lucrări: Gorki în Moldova 
(1971), Lev Tolstoi şi Moldova (1978), Itinerar 
arhivistic (2007), Icoane basarabene (2008). în 


1993, împreună cu Ion Nuţă şi Efim Levit, a 
editat opera integrală a lui Alexei Mateevici, 
două volume. A obţinut Premiul Prezidiului 
Academiei de Ştiinţe din Moldova (1982) şi 
Diploma de recunoştinţă a ASM (1996). 

Pârvan, Vasile 

(28.09.1882, Perchiu, jud. Bacău - 
26.06.1927, Bucureşti) 

Istoric şi arheolog. A studiat la Bucureşti 
(profesori Nicolae Iorga şi Dimitrie Onciul) 
şi apoi în Germania, unde s-a specializat în 
istorie antică. A fost profesor la Universitatea 
din Bucureşti. S-a preocupat îndeosebi de 
arheologie, preistorie şi istoria civilizaţiei 
greco-romane. A organizat numeroase şanti¬ 
ere arheologice, dintre care cel mai important 
este cel de la Histria, şi a publicat numeroase 
studii, rapoarte arheologice şi monografii, 
cuprinzând un material documentar vast, 
valoros şi util. Şi-a început activitatea cu 
lucrarea de doctorat „Naţionalitatea negus¬ 
torilor din Imperiul Roman" (1909, în limba 
germană), considerată de specialişti unul 
din cele mai bune studii despre dezvoltarea 
comerţului în Antichitatea clasică. în scopul 
rezolvării problemelor legate de istoria Daciei, 
a organizat o serie de săpături sistematice, 
îndeosebi în staţiunile arheologice din a 
doua Epocă a Fierului. Pe baza rezultatelor 
parţiale ale săpăturilor a scris Getica (1926), 
cea mai importantă lucrare a sa, o vastă sin¬ 
teză istorico-arheologică, prin care a readus 
în prim-planul cercetării istorice rolul politic 
şi cultural al daco-geţilor în zona Europei 
Centrale şi de Est. Prin concepţia sa istorică, 
expusă în studiul sociologic Ideile fundamen¬ 
tale ale culturii sociale contemporane şi în eseuri 
(volumele Idei şi forme istorice şi Memoriale), a 
reuşit să facă o sinteză a neohegelianismului 
şi neokantianismului şi s-a declarat adversar 
al şovinismului şi al cosmopolitismului. El a 
organizat Şcoala Română din Roma, institu¬ 
ţie pentru perfecţionarea tinerilor arheologi 
şi istorici (G. Călinescu a fost bursier acolo) 
şi a iniţiat şi condus apariţia anuarelor 

Pâslaru 


acesteia, Ephemeris Dacoromâna şi Diplomata- 
rium Italicum, precum şi prima serie a revistei 
Dacia). Lucrări: M. Aurelius Versus Caesar şi L. 
Aurelius Commodus (1909); Contribuţii epigrafice 
la istoria creştinismului daco-roman (1911); Ceta¬ 
tea Tropaeum (1912); începuturile vieţii romane la 
gurile Dunării (1923); Memoriale (1923); Getica 
(1926); Dacia. Civilizaţiile antice din regiunile 
carpato-danubiene (1928, în limba engleză, 
traducere în română 1937, 1957, 1958). 
Membru al Academiei Române (1913), vice¬ 
preşedinte al ei (1920-1923), secretar general 
(1923-1927), preşedinte al secţiunii istorice 
(1927) şi membru al mai multor academii şi 
societăţi ştiinţifice din străinătate. Membru 
fondator al Comitetului Internaţional de 
Ştiinţe Istorice (1926). 

Pârvu, Mie 

(6.06.1941, Strejeşti, Olt) 

Profesor de filosofie la Facultatea de Filo- 
sofie a Universităţii din Bucureşti, unde 
predă cursuri de filosofia ştiinţei, metafizică 
şi ontologie. în perioada 1973-1975 a fost 
bursier DAAD al Fundaţiei Alexander von 
Humboldt. Lucrări: Semantica şi logica ştiinţei, 
1974; Teoria ştiinţifică , 1981; Introducere în 
epistemologie , 1984; Infinitul şi infinitatea lumii, 
1985; Arhitectura existenţei , 1990; Filozofia 
comunicării, 2000; Cum se interpretează operele 
filozofice, 2001; Posibilitatea experienţei. O 
reconstrucţie teoretică a „Criticii raţiunii pure", 
2004. Membru al Societăţii Internaţionale 
de Fenomenologie din SUA şi al Asoci¬ 
aţiei Internaţionale de Logică Simbolică. 
Este membru corespondent al Academiei 
Române (1992). 

Pârvu Mutu(l) 

nume la naştere Pârvu Pârvescu 
(1657, Câmpulung Moldovenesc - 
1735, Mărgineni) 

Pictor de biserici. A început să lucreze la 
12 ani în pictura bisericească, cam 40 de 
ani în Moldova, apoi în Ţara Românească. 
A unificat stilul bisericilor româneşti şi este 
considerat cel mai bun creator al perioadei 
Cantacuzinilor. A excelat în frescă. Cele mai 
cunoscute lucrări ale lui au fost frescele 
bisericilor din Mărgineni, Măgureni, Cotro- 
ceni, Călineşti, Aninoasa, Colţea, Bordeşti, 
Filipeştii de Pădure, Sfântul Gheorghe Nou 
din Bucureşti, schitul Lespezi de pe valea 
Prahovei, mănăstirea Sinaia, biserica mănăs¬ 
tirii Vălenii de Munte, mănăstirea Hurezu. 

Pârvulescu, Constantin Al. 

(21.07.1890, Ploieşti - 2.07.1945, Bucureşti) 
Astronom. A absolvit Facultatea de Ştiinţe la 
Bucureşti. S-a specializat la Paris. Profesor 
de astronomie şi geodezie la Universitatea 



Duşan Pârvulovici 


Margareta Pâslaru 


din Bucureşti, apoi din Cluj. A emis o teorie 
a pulsaţiei galaxiilor şi s-a ocupat de istoria 
astronomiei româneşti. Lucrări: O nouă 
metodă pentru determinarea orbitelor stelelor 
duble, 1928; Contribuţie la problema evoluţiei 
cosmice, 1930; îndrumări generale cu 24 de 
hărţi practice pentru cunoaşterea constelaţiilor în 
observarea fenomenelor cereşti, 1938; Elemente de 
mecanică cerească, 1941. Membru post-mor- 
tem al Academiei Române (1991). 

Pârvulescu, Constantin 

V Pîrvulescu, Constantin 

Pârvulovici, Duşan 
sârbizat Dusan Prvulovic 

(6.07.1966, Negotin, Banatul Sârbesc) 

Inginer agronom. A absolvit Facultatea de 
Agronomie la Belgrad. Fondator şi director 
al Federaţiei Românilor din Serbia, Valea 
Timocului şi Voivodina). Este director şi 
redactor-şef al Agenţiei de presă TIMOC 
PRESS, cu ştiri şi materiale video în limba 
română şi sârbă. Membru fondator şi coor¬ 
donator al Reţelei Comitetelor pentru Drep¬ 
turile Omului din Serbia - CHRIS. 

Pâslaru, Margareta 

(9.07.1943, Bucureşti) 

Interpretă de muzică uşoară. A debutat pe 
când era elevă la liceul Sf. Lazăr, la 15 ani, la 
Casa de Cultură Griviţa Roşie din Bucureşti. 
S-a afirmat în emisiunile lui Valeriu Lazarov, 
scenografia Al. Bocăneţ, la Televiziunea 
Română. Şlagăre: „Mandolina mea", „Polca 
dragostei" de G. Grigoriu; „Două rândunici" 
de R. Şerban; Cum e oare? de F. Bogardo; 
„Margarete" de Temistocle Popa; „Va veni 
o clipă" de P. Urmuzescu. A interpretat şi 
melodii populare, a scris versurile pentru 
unele dintre melodiile sale: „Bade, pălărie 
nouă"; „Cum e oare ?"; „Timpul"; „Tran¬ 
dafirii tăi"; „Veronica". Primul spectacol în 
străinătate a fost la Cannes, 1968, când a 
primit Discul de Marmură la Târgul Inter¬ 
naţional al Discului (MIDEM). A rămas în 
SUA în 1983. Premiul Sony la Festivalul 
Internaţional al Muzicii, Tokyo. 

Peculea, Marius Sabin 

(13.04.1926, Cluj-Napoca) 

Inginer. A absolvit Politehnica la Timişoara. 
A lucrat la Uzina Tehnofrig din Cluj, unde 
a înfiinţat şi a condus Serviciul de Studii şi 
Proiectări. Cercetător la Institutul de Fizică 
Atomică din Cluj, profesor la Institutul de 
Construcţii din Bucureşti, director al unităţii 
nucleare din Râmnicu Vâlcea. Contribuţii în 
domeniul optimizării energetice a sistemului 
de obţinere a apei grele. Preocupat de cri¬ 
ogenie. Lucrări; Apa grea. Procese industriale 
de separare , 1984. Expert al Agenţiei Inter¬ 
naţionale de Energie Atomică de la Viena. 
Membru al Academiei de Ştiinţe Tehnice 
din România. Membru titular al Academiei 
Române (1993). 

Pelivan, Ion Gheorghe 

(1.04.1876, Rezeni, Basarabia - 
25.01.1954, Sighet) 

Om politic. A absolvit Seminarul Teologic 
din Chişinău (1898) şi Facultatea de Drept 
(1903 la Universitatea din Dorpat (în rusă 
Iuriev, în estoniană Tartu, sit arheologic Tar- 
batu, secolul al V-lea), Estonia. Locţiitor de 
judecător al oraşului Bălţi şi creatorul primei 
grupări naţionale din acest oraş, care milita 
pentru păstrarea identităţii româneşti a 
provinciei în cadrul imperiului ţarist. Judeţul 
Bălţi a fost primul care s-a unit cu România 
în 1918. Arestat după 1945 în România, a 
murit în închisoare. 

Pella, Vespasian V. 

(4/17.01.1897, Râmnicu Sărat - 
24.08.1960, New York) 

Jurist, diplomat. Aromân. Tatăl său a fost 
primar liberal al oraşului Rm. Sărat. A absol¬ 
vit Dreptul la Paris. Profesor la Facultatea 
de Drept a Universităţii din Iaşi, apoi din 
Bucureşti. Specializare la Sorbona. A pre¬ 
dat şi la Academia de Drept din Haga şi la 
Institutul de înalte Studii Internaţionale 
din Paris. Colaborator al lui Nicolae Titu- 
lescu. A contribuit la crearea instituţiilor de 
drept internaţional, mai ales în ce priveşte 


răspunderea statelor pentru şi faţă de agre¬ 
siune. Vicepreşedinte al grupului interpar¬ 
lamentar român şi membru al consiliului 
de conducere al Uniunii Interparlamentare 
de la Geneva. Membru de onoare al Aso¬ 
ciaţiei Legilor Internaţionale, al Asociaţiei 
Diplomaţiei Internaţionale, al Societăţii de 
Studii Legislative, al Societăţii de Legislaţie 
Comparată, al Societăţii Americane a Legilor 
Internaţionale, al Comisiei Internaţionale de 
Poliţie Criminală, al Societăţii Generale a 
închisorilor de la Paris. în ţară, de numele 
lui se leagă punerea bazelor dreptului penal 
internaţional. Lucrări: Vagabondajul şi cerşeto¬ 
ria, , Bucureşti, 1921; Explicaţiunea legii pentru 
înfrânarea şi reprimarea speculei ilicite, 1923; 
Libertatea presei în noua Constituţie, 1923; 
Pedeapsa cu moartea în legătură cu proiectul Con¬ 
stituţiei, 1923; La Roumanie et le desarmement, 
1926; L'Union Interparlamentare et le Droit 
penal International, 1939; La guerre-crime et Ies 
criminels de guerre, 1946. Membru corespon¬ 
dent al Academiei Române (1941), exclus în 
1948, repus în drepturi în 1990. 

Pellea, Amza 

(7.04.1931, Băileşti - 12.12.1983, Bucureşti) 
Actor de teatru şi film. A absolvit cursurile 
Colegiului Naţional Carol I din Craiova. 
A fost un reprezentant al promoţiei de aur a 
teatrului românesc. A jucat la Teatrul Naţi¬ 
onal din Craiova, Teatrul Mic, Teatrul Not- 
tara, Teatrul de Comedie şi Teatrul Naţional 
din Bucureşti. A fost profesor la IATC. A fost 
interpretul lui Nea Mărin, bine-cunoscutul 
personaj de sorginte populară creat de Ser- 
giu Nicolaescu (filmul Nea Mărin miliardar) 
şi care i-a relevat atât de bine disponibilită¬ 
ţile pentru comedie. A interpretat personaje 
istorice (Vlădica Hariton din Tudor din 
Vladimiri de Mihnea Gheorghiu, voievodul 
Bas arab din Croitorii cei mari din Valahia de 
Al. Popescu, rolurile din Tudor , Răscoala , 
Haiducii , Dacii , Columna, Mihai Viteazul !), per¬ 
sonaje contemporane (Ailinicii din Secunda 
58 de Dorel Dorian, Manole din Somnoroasa 
aventură de T. Mazilu) şi personaje din 

repertoriul clasic universal (Esteban din 
Fântâna turmelor de Calderon, Horaţiu din 
Hamlet, Platonov din Un Hamlet de provincie 
de Cehov). A câştigat în 1977 premiul de 
interpretare masculină pentru cel mai bun 
actor la Festivalul Internaţional de Film de 
la Moscova, pentru rolul său Manolache 
Preda din filmul Osânda, unde a jucat alături 
de Gheorghe Dinică şi Ernest Maftei, într-o 
ecranizare de Sergiu Nicolaescu după Vele- 
rim şi Veler Doamne de Victor Ion Popa. 

Penciulescu, Radu 

(1930, Bucureşti) 

Regizor de teatru. A absolvit Institutul de 
Artă Teatrală la Bucureşti (coleg de promo¬ 
ţie cu Lucian Pintilie, Andrei Şerban şi Liviu 
Ciulei). Profesor la IATC Bucureşti, i-a avut 
elevi pe Cătălina Buzoianu, Alexa Visarion, 
Dan Micu, Mircea Cornişteanu. Fondator şi 
director al Teatrului Mic, a deschis orizontul 
teatral românesc spre repertoriul european 
şi universal contemporan. A plecat din ţară 
în anii r 70 ai veacului XX şi a lucrat în SUA, 
Belgia, Finlanda, Marea Britanie, Canada, 
Franţa, Suedia, unde s-a stabilit. După 1989 
a revenit în România pentru câteva specta¬ 
cole regizate la Teatrul Naţional. 

Penescu, Corneliu 

(30.11.1919, Bucureşti - 
1979 sau 1980, Germania) 

Inginer. A absolvit Politehnica la Bucureşti. 
Inginer la Societatea de Gaz şi Electricitate, 
a contribuit după 1946 la planul de elec¬ 
trificare a ţării. Din 1957 profesor şi decan 
la Facultatea de Automatică a Institutului 
Politehnic din Bucureşti. A fugit din ţară 
în RFG în contextul descoperirii lui Mihai 
Pacepa, fără a reuşi să facă ceva în privinţa 
carierei. Lucrări: Automatica şi telemecanica sis¬ 
temelor energetice, 3 voi., 1950-1961. Secretar 
general al Asociaţiei Oamenilor de Ştiinţă 
din România. Membru corespondent al 
Academiei Române (1963), exclus în anul 
fugii şi repus în drepturi în 1990. 


Penescu Liciu, Elena 

(1910, Bucureşti - 1996, Bucureşti) 

Balerină. Fiică a actorului Petre L. şi mătuşă a 
balerinei Irinel L. A studiat baletul la Paris şi 
în Italia. A debutat pe scena Operei din Haga, 
la 16 ani. Prim-balerină a Operei din Cluj la 
18 ani, apoi a Operei şi Operetei din Bucu¬ 
reşti. Maestru coregraf (din 1973) şi sceno¬ 
graf, creatoare de şcoală de balet în România. 
Şcoala de dans Liciu a început să funcţioneze 
la Bucureşti în 1943 şi, alături de studioul 
Floriei Capsali, care funcţiona din 1921, au 
format, practic, tot baletul românesc. I-au 
fost elevi: Ion Tugearu, Alexa Mezincescu, 
Margareta Zirra, Mihaela Atanasiu, Mireille 
Savopol, Vasile Solomon, Cornel Patrichi, 
Doina Andronache, Adina Cezar ş.a. 

Peneş Curcanul 

nume la naştere Constantin Ţurcanu 

(1815, Vaslui - 1919, Vaslui) 

Sergent, erou. S-a dus să lupte voluntar în 
Războiul de Independenţă din 1877, la vâr¬ 
sta de 62 de ani. A fost rănit, dar s-a întors 
şi a trăit până la Primul Război Mondial. 
Vasile Alecsandri a scris un poem care-i 
poartă numele. în oraşul său natal există un 
memorial. 

Peneş, Mihaela 

(22.07.1947, Bucureşti) 

Atletă, aruncătoare de suliţă. Şi-a început 
cariera ca adolescentă şi, la 17 ani, când a 
fost cooptată în lotul naţional care a partici¬ 
pat la Jocurile Olimpice de laTokyo (1964), a 
câştigat medalia de aur. Şi-a susţinut perfor¬ 
manţa şi la olimpiada de vară de la Ciudad 
de Mexico (1968), când a obţinut medalia de 
argint. 

Perahim, Jules 

nume la naştere luliş Blumenfeld 

(24.05.1914, Bucureşti - 2.03.2008, Paris) 
Pictor. Evreu ca etnie (Blumenfeld înseamnă 
în germană „Câmp cu flori" - numele de 
familie evreieşti au fost date pe vremea 

Imperiului Austro-Ungar, deci sunt în ger¬ 
mană şi sunt de obicei denumiri care ţin 
de geografie. Perahim înseamnă în idiş 
„flori"). A luat lecţii de pictură cu Nicolae 
Vermont. Avangardist, a fondat, împreună cu 
Gherasim Luca, revista unu. A fost sprijinit 
de Marcel Iancu pentru a deschide prima 
expoziţie personală. S-a înscris în partidul 
comunist în 1938, la Praga, influenţat de 
graficianul comunist german (evreu ca etnie) 
John Heartfield. în intervalul 1940-1944 a 
fost refugiat în URSS. Profesor la Institutul 
de Arte Plastice (1948-1956) din Bucureşti. 
Redactor-şef al revistei Arta plastică (1956- 
1964). Stabilit în Franţa din 1969, revine 
la pictura suprarealistă, caracterizată prin 
hibridarea tuturor formelor de viaţă. A făcut 
desene, pictură, ceramică pictată. Lucrări: 
desene - Urmuz, Blecher, Bogza, ori inspirate 
de pagini din Villon, Paul Păun, Gherasim 
Luca, Mateiu Caragiale; pictură - Calipigus, 
Revoluţie imposibilă. 

Percec, Virgil 

(8.12.1946, laşi) 

Chimist. A absolvit Facultatea de Chimie 
Industrială la Institutul Politehnic din Iaşi. 
Specializări în polimeri la Freiburg şi Alcron, 
SUA. Cercetător şi director la Institutul de 
Chimie Petru Poni din Iaşi. Stabilit în 1982 
în SUA, profesor la Departamentul pentru 
ştiinţa polimerilor de la Universitatea din 
Cleveland, apoi la Pennsylvania State Uni- 
versity. A fost profesor invitat în Germania, 
Marea Britanie, Suedia. Contribuţii în 
domeniul chimiei macromoleculare şi al 
cristalelor lichide polimere. Lucrări: Direct 
Visualization of Individual Cylindrical and 
Spherical Supramolecular Dendrimers , 1997, 
în colaborare; Arenesulfonyl Halides: An Uni¬ 
versal Class of Funcţional Initiators for Metal 
Catalyzed ' Living' Radical Polymerization or 
Styrene(s), Methacrylates and Acrylates , 1998, 
în colaborare; Synthesis and Structural Ana- 
lysis of Two Constituţional Isomeric Libraries of 
AB 2 Based Monodendrons and Supramolecular 
Dendrimers , 2001, în colaborare. Membru 
în comitetele de conducere a numeroase 
reviste de specialitate, printre care: Journal of 
Materials Chemistry , 1990-1996; Macromole- 
cules , 1990-1993; Chemtracts: Macromolecular 
Chemistry , 1991-1993; Progress in Polymer 
Science , din 1992; Die Makromolekulare Che- 
mie, Macromolecular Chemistry and Physics, 
din 1993; Die Makromolekulare Chemie, 
Macromolecular Rapid Communications , din 
1993; Chemistry of Materials , 1997-2000; 
Revue Roumaine de Chemie , din 1998; Bio- 
macromolecules, 1999; Quarterly Reviezv, din 
1999; e-Polymers , din 2001; Revista de Chimie 


(Bucureşti), din 2003. A primit numeroase 
premii: al Fundaţiei Naţionale Americane 
pentru creativitate în cercetare (1990, 1995, 
2000); Medalia Staudinger-Durrer, Elveţia; 
Premiul Internaţional al Socieţăţii Japoneze 
pentru Ştiinţa Polimerilor, 2007. Membru 
al Societăţii Americane de Chimie Pură şi 
Aplicată. Membru de onoare al Academiei 
Române (1993). 

Perieţeanu, Grigore I. 

(24.03.1879, Bucureşti - 1949, Bucureşti) 

Jurist şi om politic. A absolvit Dreptul la 
Bucureşti. Inspector la Poliţia capitalei, 
secretar general al primăriei capitalei, depu¬ 
tat de Ilfov ca membru al Partidului Naţio¬ 
nal Ţărănesc şi vicepreşedinte al Adunării 
Deputaţilor, ministru al Lucrărilor Publice şi 
Comunicaţiilor în Guvernul Vaida-Voevod. 
Membru al Comisiei permanente a Uni¬ 
unii Avocaţilor din România (1923-1928) 
şi preşedinte al ei (1935-1942). Membru 
al Institutului de Studii Legislative din 
România (din 1933) şi director al Curierului 
judiciar. Lucrări: Manual teoretico-practic de 
poliţie judiciară, 1904 (în colaborare); Poliţia de 
moravuri , 1905; Rolul poliţiei în statul modern, 
1907; Legea asupra stării de asediu şi Constituţia, 
1913; Concluzii, 1915 (în colaborare); Un pro¬ 
ces interesant, 1916; Casele de joc la noroc, 1916; 
Efectele rechiziţiunii, 1919 (în colaborare); 
Apărarea colonelului Verzea, 1920; Medicii şi 
ort. 137 Cod penal, 1921; Asupra unui caz de 
denunţare calomnioasă, 1921; Delirul de perse¬ 
cuţie şi interdicţia judiciară, 1922; Contractul 
de locaţiune şi casele de toleranţă, 1922; Codul 
închirierilor, 1922 (în colaborare); închirierea 
sub regimul legii din 6 aprilie 1922-, Noul Cod 
al închirierilor, 1923 (în colaborare); Art.l 
Cod civil şi legea din 6 aprilie 1922-, Pledoaria 
în procesul Livescu, 1925; Agenţii de legătură şi 
avant-gardele corupţiei, 1925; Responsabilitatea 
medicală din punct de vedere penal, 1926; Pentru 
artă, pledoaria în procesul artistei Maria Giurgea, 
1928; Teatrele noastre naţionale, 1929; Apă¬ 
rarea Arabelei Armăşescu, 1930; Legea pentru 
organizarea teatrelor naţionale şi operelor, 1930; 
Modul de constituire al instanţei de judecată după 
amnistierea faptei penale, 1931; Poliţia judiciară, 
1931; Determinarea competenţei în materie de 
calomnie prin presă, 1932; Responsabilitatea 
civilă şi penală a medicilor, 1932; Legea liniştii 
publice, 1933 (în colaborare); Legea pentru 
controlul averilor, 1933 (în colaborare); Legea 
pentru suspendarea executărilor silite, 1933 (în 
colaborare); Dreptul de opţiune, 1933; Dela- 
vrancea, orator judiciar şi politic, 1 934; De la 
Bară la Ministerul de Justiţie şi de la Ministerul 
de Justiţie la Bară, 1935; Ilicitul civil şi penal, 

1936; Codul penal Regele Carol II, adnotat, 
3 volume, 1936-1937 (în colaborare). A fost 
şi autorul unor lucrări politico-sociale, pre¬ 
cum: Dezorientare şi dibuiri, 1934; Frumuseţi 
naturale şi frumuseţi sociale, 1934; Turcia nouă, 
1935; Discurs inaugural la Congresul avocaţilor, 
1935; Impresii din Polonia, 1937; Prin Italia, 
Turcia şi Polonia, 1938; Din cartea veacurilor şi 
izbânzilor româneşti, 1939; Fericita aniversare 
a Constituţiei, 1940. Ca literat, s-a remarcat 
prin volumele: Originale si traduceri, versuri, 
1903 (în colaborare); In surdină, versuri, 
1908; Urzici, epigrame, 1910; Opt portrete, 
versuri, 1913; Cântecul plopilor, versuri, 1928; 
Glasul apelor, sonete, cu ilustraţii de D. Ştiu- 
bei, 1932; Escale, sonete, 1938; în 1937 şi 
1938 i-au apărut două volume de sonete în 
traducere franceză; I. Pillat, cântăreţul mării 
noastre, 1940; Prin cereşti vitralii, volum apărut 
în colecţia BPT, 1940. Preşedinte al Consi¬ 
liului Superior al Cartelurilor, al Confedera¬ 
ţiei Asociaţiilor de Profesionişti Intelectuali 
şi al altor organizaţii româneşti. 

Perju, Veaceslav Leontie 

(18.08.1953, Briceni, Repulica Moldova) 

Inginer. A absolvit Colegiul Electromeca¬ 
nic la Chişinău, apoi Institutul Politehnic 
din Chişinău, specialitatea automatică şi 
telemecanică. Specializare la Institutul de 
Aviaţie din Moscova în calculatoare, sisteme 
şi reţele. Specializare la Universitatea din 
Londra. Profesor la Institutul Politehnic din 
Chişinău, director al Departamentului de 
Informatizare al Universităţii Tehnice (fostul 
Institut Politehnic) din Chişinău. Vicepre¬ 
şedinte şi director executiv al Comitetului 
Naţional al Moldovei, al Societăţii Teh- 
nico-Ştiinţifice Internaţionale în Inginerie 
Optică SPIE (SPIE-Moldova), membru al 
Consiliului pentru Resursele Informaţionale 
şi Informatizare de pe lângă preşedintele 
Republicii Moldova, consilier principal 
în problemele ştiinţei al Parlamentului 
Moldovei. Membru al grupurilor de lucru 
Impact of Information Technologies on the 
National Security şi Advanced Distributed 
Learning ale Consorţiului Academiilor Mili¬ 
tare şi Instituţiilor de Studii în Securitate din 
cadrul Programului Parteneriat pentru Pace. 
Fondator al Moldavian Research and Deve- 
lopment Association. Membru al Academiei 
Internaţionale de Informatizare a ONU. 
Membru al Academiei de Ştiinţe a Moldovei. 

Perlea, Ionel 

(13.12.1900, Bucu, com. Ograda, jud. Ialomiţa - 
29.07.1970, New York) 

Dirijor. A studiat compoziţie şi dirijat la 
Miinchen şi Leipzig (1918-1923). Şi-a 



Virgil Percec 


dirijat în 1919 propria compoziţie la Ate¬ 
neul Român. A fost dirijorul Operei din 
Cluj şi apoi al Operei din Bucureşti. Din 
1945 Scala din Milano îi oferă un contract 
permanent pentru dirijarea orchesteri sale. 
La recomandarea lui Arturo Toscanini, care 
îl desemnează urmaş al său dăruindu-i pro¬ 
pria baghetă, Ionel Perlea semnează un con¬ 
tract cu Connecticut Symphony Orchestra 
din New York pentru anii 1952-1959. 
Urmând aceluiaşi Toscanini, funcţionează 
în perioadele 1952-1959 şi 1965 - 1970 
ca profesor de artă dirijorală la Manhattan 
School of Music din New York. în 1969 dă 
ultimile sale concerte în Bucureşti la Sala 
Palatului şi la Ateneul Român. Suferă un 
atac vascular cerebral cu paralizia parţială 
a braţului drept (1955). Cu eforturi mari a 
învăţat să dirijeze numai cu mâna stângă 
şi a reuşit o performanţă memorabilă cu 
opera Tosca de Giacomo Puccini. Printre 
compoziţiile sale se numără un concert 
pentru vioară şi orchestră, piese de muzică 
de cameră, muzică simfonică. A lăsat 
numeroase înregistrări pe discuri (o serie 
la celebra casă de discuri Remington) din 
repertoriul simfonic sau de operă. A obţinui 
Premiul pentru compoziţie George Enescu 
pentru Quartetul de coarde op. 10 (1926). 

Perlin, lurii 

(17.09.1917, Kiev - 10.03.1990, Chişinău) 
Fizician. Evreu ca etnie. A participat activ, în 
Armata Roşie, la al Doilea Război Mondial. 
Elevul lui Solomon Pelcari la Universitatea 
din Kiev. A fondat la Facultatea de Fizică a 
Universităţii din Chişinău Catedra de fizică 
teoretică, pe care a condus-o. A pus bazele 
teoriei corpului solid în fizica din Moldova. 
Contribuţii la evidenţierea mecanismelor 
de bază ale dispersiei purtătorilor de curent 
în cristale. A formulat teoria transferurilor 
multifonice, valabilă şi azi. Lucrări: Bands 
and Polarization Dichroism of Jahn-Teller Cen- 
ters, în colaborare; The Dynamical Jahn-Teller 
Effect in Localized Systems, în colaborare. 

lurii Perlin 



Joshua Perper Aurel Persu 


Alături de Antonie Ablov şi Mihail Kot 
este fondator al unei direcţii distincte de 
cercetare a ASM. Membru corespondent al 
Academiei de Ştiinţe a Moldovei. 

Perper, Joshua 

(17.12.1932, Basarabia) 

Medic. A reuşit să scape de lagărele naziste 
urmând armata sovietică în calitate de copil 
de trupă. A plecat în anii 1950 în Israel şi 
a absolvit Medicina la Universitatea Ebraică 
din Ierusalim. Specializat ca medic legist 
la John Hopkins University în SUA. Şef al 
departamentelor de medicină legală la clinici 
din Baltimore, Pittsburgh în Florida. Consi¬ 
derat unul dintre fondatorii domeniului în 
SUA (domeniu recunoscut legal din 1959). 
Consultant de specialitate pentru serialul 
SF Stargate SG1. A sistematizat cunoştinţele 
experimentale în legătură cu autopsiile şi 
cauzele morţii. Lucrări: Self~assessment of 
current knowledge in forensic pathology and legal 
medicine: 1100 multiple choice questions and 
referenced answers, 1981; Microscopic diagnosis 
in forensic pathology, 1990. 

Persu, Aurel 

(1890, Bucureşti - 7.05.1977, Braşov) 

Inginer şi inventator. A absolvit Şcoala Supe¬ 
rioară Tehnică din Berlin-Charlottenburg ca 
şef de promoţie. în 1914 a primit Medalia de 
merit a Ministerului Instrucţiunii Publice 
din Germania pentru un studiu privind 
comportamentul navelor în spaţiul cosmic. 
Profesor la Şcoala Politehnică din Bucureşti, 
director general la Fabrica de avioane IAR 
Braşov. S-a ocupat de formele aerodinamice 
şi a inventat primul automobil de formă 
aerodinamică (în picătură), numit automo¬ 
bilul Persu, aflat astăzi la Muzeul Tehnic 
din Bucureşti. Cercetarea sa, brevetată în 
Germania şi SUA, a fost folosită de toţi 
constructorii de automobile, dar patentul 
aparţine familiei. A avut şi alte numeroase 
brevete, atât în ţară, cât şi în străinătate. 


Peşacov, Gheorghe 

nume la naştere Toma Gheorghe Peşica 

a semnat şi Pedestrăşescul 

(15.04.1785, Vidin, Vlaho-Clisura, Bulgaria - 
1.11.1854, Bucureşti) 

Poet. Aromân. Translator la Arhivele Sta¬ 
tului. A scris versuri în română, bulgară, 
greacă. în bune relaţii cu Văcăreştii, îi 
cunoştea pe Anton Pann şi B. P. Mumu- 
leanu. A participat la mişcarea revoluţionară 
a lui Tudor Vladimirescu (1821). Lucrări: 
manifestul revoluţionar Trâmbiţă românească 
(1821); Jălirea necuviincioasei morţi a hemului 
României, 1821; Prietenia din univers, 1847. 
A lăsat în manuscris Memorii. 

Peterfi, Ştefan 

(8.03.1906, Deva - 
6.05.1978, Ciudad de Mexico) 

Botanist. Etnie maghiară. A fost profesor 
la Catedra de anatomie şi fiziologia plan¬ 
telor de la Facultatea de Stiinte din Cluj 
(1928-1976), decan (1946-1948) şi pro¬ 
rector (1946-1948, 1959-1976), redactor 
şi coautor la primul tratat românesc de 
algologie (4 voi., 1976-1981). A descoperit 
noi genuri şi specii de alge, publicând nume¬ 
roase studii de specialitate. A fost vicepreşe¬ 
dinte al Consiliului Naţional al Cercetării 
Ştiinţifice, vicepreşedinte al Consiliului de 
Stat (1967-1978) şi membru al CC al PCR 
(1969-1978). Membru titular al Academiei 
Române (1963), vicepreşedinte al acesteia 
între 1974 şi 1978. 

Petică, Ştefan 

(15.10.1877, Suceşti, jud. Galaţi - 
17.10.1904, Bucureşti) 

Poet. A absolvit Literele şi Filosofia la 
Bucureşti, intrând de timpuriu în mişcarea 
socialistă. Este unul dintre cei mai cunoscuţi 
poeţi simbolişti: Fecioara în alb, 1902; Cântecul 
toamnei, 1909, postum. A mai scris poeme 
în proză, eseuri: Estetismul lui Ruskin, Poezia 
nouă. Decadenţa sculpturii, teatru: Fraţii, 1902. 

Petre 



Ştefan Petică 


Eugen Petit 


Gheorghe Petraşcu 


Miliţa Petraşcu 


Petit, Eugen 

(28.01.1882, laşi - 1959, Bucureşti) 

Jurist. Familie de origine franceză (giron¬ 
dini). Cetăţean român. A absolvit Dreptul 
la Universitatea din Montpellier. A fost 
judecător la Slobozia, Huşi, Bălţi, Iaşi. Con¬ 
silier la înalta Curte de Casaţie. Demis în 
1945, n-a avut drept de semnătură până la 
moarte şi drept de pensie până în 1953, când 
a primit-o la intervenţia statului francez. 
Lucrări: Capacitatea juridică a femeii măritate , 
1932; Cum ia sfârşit contractul individual de 
muncă , 1933; Codul conversiunii , împreună cu 
Constantin Grigore C. Zotta şi Constantin 
Hamangiu, 1934. 

Petrăchescu, Eliza 

(15.06.1911 - 4.03.1977, Bucureşti) 

Actriţă. A absolvit Conservatorul Dramatic 
la Iaşi ca elevă a Agathei Bârsescu şi a fost 
actriţa Naţionalului ieşean 10 ani, după care 
a fost angajată la Naţionalul din Bucureşti. 
Actriţă mai ales de dramă. Roluri: în teatru - 
Cadavrul viu de Tolstoi, Scene de stradă de 
Elmer Rice, Hamlet de Shakespeare, Nepof¬ 
titul de Tristan Bernard, Oamenii cavernelor 
de William Saroyan; în film - Tănase Scatiu, 
Setea, Codin, Amintiri din copilărie, Felix şi Otilia, 
Nunta de piatră, Duhul aurului, Ilustrate cu flori 
de câmp. A murit la cutremurul din capitală. 

Petraşcu, Gheorghe 

nume la naştere Gheorghe Petrovici 

(20.11/2.12.1872, Tecuci - 
1.05.1949, Bucureşti) 

Pictor. Familie de bulgari la origine. 
Şi-a făcut primele studii la Academia de 
Belle-Arte din Bucureşti. La recomandarea 
lui Nicolae Grigorescu primeşte o bursă 
pentru a se perfecţiona în străinătate. După 
scurt timp petrecut la Miinchen, pleacă la 
Paris, unde se înscrie la Academia Julian 
şi lucrează în atelierul lui Bouguereau 
(1899-1902). De la prima sa expoziţie 
personală la Ateneul Român (1900), este 
remarcat de scriitorii B. Şt. Delavrancea şi 


Alexandru Vlahuţă, care îi cumpără câte o 
lucrare. Pictează peisaje, atât în ţară (Sinaia, 
Târgu Ocna, Câmpulung-Muscel), cât şi 
în Franţa (Vitre, Saint-Malo), Spania {Podul 
San Martin din Toledo) şi mai ales în Italia 
(Veneţia, Chioggia, Napoli). în peisajele sale 
lumina nu şterge contururile ca la impresi- 
onişti, dimpotrivă, arhitecturile rectilinii se 
impun printr-o impresie de soliditate. A avut 
numeroase expoziţii personale, între 1903 
şi 1923 la Ateneul Român, apoi la Căminul 
Artei (1926-1930), culminând cu cele două 
retrospective de la Sala Dalles din anii 1936 
şi 1940. A participat la Bienala de la Vene¬ 
ţia (1924, 1938 şi 1940). A primit Marele 
Premiu al Expoziţiei Internaţionale din 
Barcelona (1929) şi al celei din Paris (1937). 
Membru al Academiei Române (1949). 

Petraşcu, Miliţa 

nume la naştere Melania Nicolaevici 

(31.12.1892, Chişinău - 1976, Bucureşti) 
Sculptoriţă. A absolvit Şcoala de Arte Plas¬ 
tice Stroganov din Moscova şi Literele şi 
Filosofia la Institutul Bestujev din Sankt 
Petersburg. Specializări la Miinchen cu 
Wassily Kandinsky şi Alexei von Jawlensky, la 
Paris cu Henri Matisse şi Antoine Bourdelle 
şi la Belgrad cu Ivan Mestrovic. îl cunoaşte 
pe Brâncuşi şi este influenţată de el. A făcut 
parte din grupul Contimporanului şi grupul 
Arta Nouă. Este cea mai expresivă femeie din 
sculptura românească. A expus la saloanele 
naţionale şi în Germania, Italia, Austria, 
Anglia şi Franţa sculptură de avangardă, apoi 
o serie de portrete: Marioara Voiculescu, George 
Bacovia, Elvira Godeanu, Agepsina Macri ş.a. 

Petre, Augustin luliu 

(13.11.1923, Cehul Silvaniei, jud. Sălaj - 
7.01.1999, Bucureşti) 

Inginer de aviaţie. A absolvit Şcoala Politeh¬ 
nică la Bucureşti, ca şi Facultăţile de Ştiinţe 
şi de Filosofie la Universitatea din Bucureşti. 
Profesor la Facultatea de Mecanică a Institu¬ 
tului Politehnic din Bucureşti, şef al Catedrei 

Zoe Petre Anatol Petrencu 


de aeronave. A condus Departamentul de 
Dinamica Structurilor la Institutul de Meca¬ 
nică Aplicată al Academiei Române. Pilot 
de planor şi avion. Contribuţii în domeniul 
rezistenţei materialelor, construcţiei aerona¬ 
velor, aeroelasticităţii şi dinamicii structuri¬ 
lor. Expert ONU pentru aceste domenii. 

Petre, Nică 

(27.01.1936, Brăiliţa, jud Brăila - 
21.04.2008, Toronto) 

Sculptor. A absolvit Institutul de Arte Plas¬ 
tice la Bucureşti. Profesor de liceu. A deschis 
prima expoziţie personală cu sculptură 
mică la Simeza, în 1969, a lucrat la Măgura 
(Buzău), a participat la Bienala de la Veneţia 
(1976), a avut expoziţii la Columbus Center 
din Toronto (de sculptură şi pictură). Lucrări: 
Triptic , 1974; Perpessicius, 1978; Umbră, 1980, 
Grecia; Linişte, 1988, Germania; Mihai Emi- 
nescu, 1989, Ontario; Invocaţie, 1990, Ontario; 
A dam şi Eva, 1991, Hakone, Japonia; Acrotiri, 
1993, Austria; Innate, 1995, Osaka;Pod, 1996, 
Ontario. în 1980 a plecat din ţară şi a trăit un 
an în Grecia şi în îtalia. în 1981 s-a stabilit 
în Canada, la Toronto. I s-a decernat Marele 
Premiu pentru sculptură la Concursul Inter¬ 
naţional Henri Moore de la Hakone, Japonia 
(1991). Din 2003 există la Brăila un centru 
cultural care-i poartă numele şi găzduieşte 
donaţii ale artistului. 

Petre, Zoe nume la naştere Zoe Condurachi 

(23.08.1940, Bucureşti) 

Istoric. Fiică a lui Emil Condurachi şi a 
Floricăi C. (n. Moisil), arheolog. A absolvit 
Facultatea de Istorie a Universităţii din 
Bucureşti. Specializată în arheologie şi isto¬ 
rie antică, elevă a lui Dionisie M. Pippidi. 
Profesor şi decan la Facultatea de Istorie a 
Universităţii din Bucureşti. Profesor invitat 
al Universităţilor Harvard, Cambridge, 
Massachussets, Columbia, New York. Con¬ 
silier prezidenţial sub preşedinţia lui Emil 
Constantinescu. Lucrări: Civilizaţia greacă 
şi originile democraţiei, 1993; Cetatea greacă 


între real şi imaginar, 2000; Practica Nemuririi. 
O lectură critică a izvoarelor greceşti referitoare la 
geţi, 2004. Distinsă cu Legiunea de Onoare 
a Franţei în grad de Comandor, 1999; Ordi¬ 
nul Dom Infante Enrique, Portugalia, 1999; 
Ordinul Danebrog în grad de Mare Cruce, 
Danemarca, 2000; Ordinul Naţional Servi¬ 
ciu Credincios în grad de Mare Cruce, 2000. 

Petrencu, Anatol 

(22.05.1954, Căuşeni, Republica Moldova) 
Istoric, om politic. A absolvit Facultatea de 
Istorie a Universităţii de Stat din Chişinău. 
Specializare la Institutul de Cercetări Econo¬ 
mice şi Politice Internaţionale al Academiei 
de Ştiinţe a Federaţiei Ruse din Moscova. 
Profesor la Catedra de istorie modernă şi 
contemporană universală a Universităţii 
din Chişinău, decan al Facultăţii de Istorie 
(a dizolvat Catedra de istorie a URSS şi a 
fondat Catedra de istorie a românilor, prima 
cu acest profil din Republica Moldova). Pre¬ 
şedinte aî Asociaţiei Istoricilor din Republica 
Moldova. A participat la elaborarea metodo¬ 
logiei de predare a istoriei în instituţiile de 
învăţământ preuniversitar, fiind coautor al 
curriculumului la istorie pentru aceste insti¬ 
tuţii. Contribuţii la coordonarea,în Republica 
Moldova, a cursurilor de istoria românilor 
şi istoria universală cu cele din România. 
Preşedinte al mişcării social-politice Acţiu¬ 
nea Europeană, care a fuzionat ulterior cu 
Partidul Liberal. Lucrări: Basarabia în al doilea 
război mondial. 1940-1944 (1997), România şi 
Basarabia în anii celui de-al doilea război mondial 
(1999), în serviciul zeiţei Clio (2001), Polonezii 
în anii celui de-al doilea război mondial. Culegere 
de documente (2004), Pobnezii în anii celui de-al 
doilea război mondial. Istoria politică (2005) ş.a. 
Premii ale Senatului Universităţii de Stat din 
Moldova pe anii 2004 şi 2005. 

Petrescu, Adrian Cristian 

(26.07.1937, Câmpina) 

Inginer. A absolvit Facultatea de Electronică 
şi Telecomunicaţii a Institutului Politehnic 
din Bucureşti. Specializare la Institutul 
de Electrotehnică din Moscova. Profesor 
la Facultatea de Electronică a Politehnicii 
din Bucureşti. Contribuţii la proiectarea 
şi dezvoltarea unor echipamente pentru 
prelucrarea datelor. A participat la realiza¬ 
rea calculatorului românesc Felix M216. 
A inventat un termograf cu microprocesoare 
pentru aplicaţii în oncologie. Lucrări: Iniţiere 
în structura calculatoarelor electronice, 1996. 
Membru al Institutului de Inginerie Electrică 
şi Electronică (IEEE), membru al Academiei 
de Ştiinţe din New York. Membru al Acade¬ 
miei de Ştiinţe Tehnice din Bucureşti. 

Adrian Cristian Petrescu 


Ca mii Petrescu 


Cezar Petrescu 


Nicolae Petrescu-Comnen 


Petrescu, Camil 

(22.04.1894, Bucureşti - 14.05.1957, Bucureşti) 
Scriitor. Absolvent al Facultăţii de Filosofie 
şi Litere de la Universitatea din Bucureşti. 
Elevul lui Ion Petrovici. îşi ia doctoratul în 
filosofie cu o teză despre fenomenologie în 
opera lui Husserl. A fost profesor la Timi¬ 
şoara imediat după Marea Unire. A fondat 
revistele Ţara şi Limba română la Timişoara, 
a editat Săptămâna muncii intelectuale şi artistice 
şi Cetatea literară la Bucureşti. A frecventat 
cenaclul Sburătorul, a fost redactor la Edi¬ 
tura Fundaţiilor Regale, director al Teatrului 
Naţional din Bucureşti (1939). A debutat în 
revista Facla (1914), cu articolul „Femeile 
şi fetele de azi", sub pseudonimul Râul D. 
Intre 1916 şi 1918 a participat ca ofiţer la 
Primul Război Mondial. în 1916 a plecat 
pe front, unde a fost rănit. După un stagiu 
într-un spital militar, a ajuns iarăşi în prima 
linie, dar a căzut prizonier la unguri. Ambi¬ 
anţa războiului va intra, apoi, în celebrul 
roman Ultima noapte de dragoste,, întâia noapte 
de război. Debutul editorial se petrece cu un 
volum de Versuri. Ideea. Ciclul morţii (1923). 
în 1933 a publicat cel mai valoros roman al 
său şi unul dintre romanele importante ale 
modernismului european, Patul lui Procust. 
Lucrări: Jocul ielelor, teatru, (1918); Un luminiş 
pentru Kicsikem (1925); Ultima noapte de dra¬ 
goste, întâia noapte de război (1930); Transceden- 
talia (1931); Din versurile lui Ladima (1932); 
Teze şi antiteze (1936); Modalitatea estetică a 
teatrului (1937); teza de doctorat Husserl - 
cu o introducere în filozofia fenomenologică a 
devenit un capitol din Istoria filosofiei române 
(1938); Doctrina substanţei, 1940, editată 
integral postum (1988), eseu filosofic; Un 
om între oameni (1953 - 1957, rămas neter¬ 
minat); Turnul de fildeş (1950); Act veneţian, 
Suflete tari, Danton, Mioara, Mitică Popescu, 
Bălcescu, teatru; Caragiale în vremea lui, Rapid 
Constantinopole-Bioram (1933), reportaje de 
călătorie; Note zilnice (1975), postum, jurnal 
intim editat de Mircea Zaciu. Membru al 
Academiei Române (1948). 


Petrescu, Cezar 

(1.12.1892, Hodora, com. Cotnari, jud. laşi - 
9.03.1961, Bucureşti) 

Scriitor. Obţine licenţa în Drept în 
1915 la Iaşi. Redactor la Adevărul, Dimi¬ 
neaţa, Bucovina, Ţara nouă , fondator şi 
codirector, alături de Pamfil Şeicaru, al 
revistei social-politice şi culturale Hiena 
(1919-1924). Aspira, pe urmele lui Honore 
de Balzac, să scrie o nouă Comedie umană, 
o cronică românească a veacului XX. 
Este unul din cei mai de seamă gazetari 
din prima jumătate a veacului. Alături de 
Lucian Blaga, A. Maniu şi Gib Mihăescu 
întemeiază revista Gândirea în 1921. Este 
fondator al ziarelor Cuvântul şi Curentul în 
1928; director al ziarului oficios România 
în 1938 şi al revistei România literară , 1938, 
suprimate în 1940. Se afirmă ca romancier 
cu romanul întunecare (1927-1928). Opera 
sa cuprinde circa 70 volume - romane, 
nuvele, piese de teatru, proză fantastică şi 
literatură pentru copii, studii, note de călă¬ 
torie şi memorialistică. Lucrări; Scrisorile 
unui răzeş, 1922; Plecat fără adresă, sosit fără 
adresă; Calea Victoriei , 1930; Fram, ursul polar, 
1931; Comoara regelui Dromichet, 1931; Greta 
Garbo, 1932; Apostolul, 1933; Aurul negru, 
1934; Duminica orbului, 1934; Oraş patriar¬ 
hal, 1930; Mane, Tekel, Fares, 1937; Noi vrem 
pământ, 1938; Ochii strigoiului, 1942; Cocârţşi 
bomba atomică, 1945; Pif-Paf-Puf 1945; Omul 
de zăpadă, 1945; Iliuţă copil, 1945; Neghiniţă, 
1945. A obţinut Premiul Naţional pentru 
Literatură în 1931 şi Premiul de Stat pentru 
dramaturgie în 1952 pentru piesa Nepoţii 
gornistului - colaborare cu M. Novicov. 
Membru al Academiei Române din 1955. 

Petrescu-Comnen, Nicolae 
nume la naştere Nicolae Petrescu 

(24.08.1881, Bucureşti - 8.12.1958, Florenţa) 
Diplomat. Şi-a luat licenţa în Drept, Litere 
şi Filosofie la Paris. Profesor de economie şi 
legislaţie industrială la Facultatea de Drept 
din Bucureşti. Liberal ca opţiune politică. 

Petrescu 



Constantin Titel Petrescu Gică Petrescu 


Reprezentant al României la Liga Naţiunilor 
(1923-1927). Partizan al politicii lui Nicolae 
Titulescu. Ministru extraordinar şi plenipo¬ 
tenţiar al României la Berna (1923-1928), la 
Berlin (1928-1930), la Vatican (1930-1932) 
şi din nou la Berlin (1932-1938). Subsecre¬ 
tar de stat în Ministerul Afacerilor Străine 
(17 februarie-30 martie 1938) şi apoi minis¬ 
tru de Externe (30 martie-20 decembrie 
1938) în cel de-al doilea guvern prezidat de 
patriarhul Miron Cristea. Este apoi trimis 
din nou cu misiuni diplomatice la Vatican în 
perioada 1938-1940, după care s-a stabilit 
în Italia. Lucrări: Etudes sur Ies origines de la 
Magistrature Roumaine (1902); Etudes sur la 
condition des Israelites en Roumaine (1905); 
Câteva consideraţiuni asupra socialismului 
(1909); Statutul internaţional al României şi 
devenirea ei istorică (1933); Dreptul la viaţă al 
naţiunilor mici (1944). Cetăţean de onoare al 
oraşului Florenţa. 

Petrescu, Constantin Titel 

(5.02.1888, Craiova - 2.09.1957) 

Om politic. A absolvit Dreptul la Univer¬ 
sitatea din Bucureşti. Specializare la Sor- 
bona. Lider al Partidului Social-Democrat 
(înfiinţat 1893). S-a ocupat de cooperaţie, 
fondând, în 1914, Casa Poporului. în 1923 
a fondat, împreună cu C. Rădulescu-Motru, 
Virgil Madgearu, Constantin Costa-Foru, 
Victor Eftimiu, Grigore Iunian, Radu 
Rosetti, Dem Dobrescu, Nicolae Lupu şi 
Constantin Miile, Liga Drepturilor Omului, 
pentru a para măsurile liberale (Ion I. C. Bră- 
tianu) contra stângii. A reprezentat partidul 
la congresele de la Paris, Bruxelles şi Viena. 
în timpul dictaturii regale partidul a fost 
scos în afara legii, iar întâlnirile se făceau la 
publicaţia Lumea nouă , al cărei director era. 
Partidul a redevenit legal în 1944. în 1946 
a creat o disidenţă a PSDR, numită Partidul 
Social-Democrat Titel Petrescu, care nu 
dorea unirea cu PCR, deşi, la insistenţele 
lui Lucreţiu Pătrăşcanu, intrase în Frontul 
Naţional Democrat. Din acest partid s-a 


desprins gruparea Rădăceanu-Voitec, care 
s-a unit cu PCR. După instaurarea comunis¬ 
mului a fost arestat (1948) şi trimis la Jilava 
şi Sighet, unde a stat până în 1955. Lucrări: 
Ce este socialismul , 1945; Ce este Partidul Social 
Democrat , 1946; Socialismul în România , 1946. 
După 1989 a apărut un partid numit Parti¬ 
dul Social Democrat Titel Petrescu, al cărui 
preşedinte a fost Sergiu Cunescu. 

Petrescu-Dâmboviţa, Mircea 

(21.05.1915, Galaţi) 

Istoric şi arheolog. A absolvit Literele şi 
Filosofia şi Facultatea de Drept la Univer¬ 
sitatea din Bucureşti. Profesor şi decan la 
Facultatea de Istorie a Universităţii din Iaşi. 
Director la Institutul de Istorie şi Arheolo¬ 
gie A.D. Xenopol din Iaşi. A participat la 
numeroase cercetări pe şantiere arheologice 
(Cucuteni, Dobrogea). Lucrări: Cucuteni, 
1966; Aşezări din Moldova de la paleolitic până 
în secolul XVIII , în colaborare, 1970; Depozi¬ 
tele de bronzuri din România , 1977; Premisele 
civilizaţiei geto-dacice, 1980; Enciclopedia arhe¬ 
ologiei şi istoriei vechi a României, 1994, 1997. 
Membru, din partea României, în Consiliul 
Permanent al Uniunii Internaţionale de 
Ştiinţe Pre- şi Protoistorice din cadrul Con¬ 
siliului International de Filosofie si Stiinte 
Umane de pe lângă UNESCO (1964-1991), 
membru în Consiliul Internaţional de Studii 
Indo-Europene, membru de onoare al Insti¬ 
tutului de Tracologie din Sofia. Membru 
titular al Academiei Române (1996). 

Petrescu, Gică 

(2.04.1915, Bucureşti - 18.06.2006, Bucureşti) 
Cântăreţ de muzică uşoară. A debutat la 
18 ani la Radiodifuziune, fiind descoperit 
de compozitorul Ion Vasilescu. A avut 
angajamente la teatrele Alhambra, Gioconda 
şi Boema (din 1940), la Grădina Savoy, sub 
conducerea lui Ion Vasilescu, şi la Teatrul 
C. Tănase (din 1944). A interpetat peste 
1 500 de piese, rămase într-o impresionantă 
discografie. Radiodifuziunea Română i-a 
decernat în 2001 Premiul Interpretul care 
a dus muzica românească în mileniul III. 
A primit Ordinul Steaua României în grad 
de Cavaler (2003). 

Petrescu, Irina 

(19.06.1941, Bucureşti) 

Actriţă. A absolvit Institutul de Artă Tea¬ 
trală şi Cinematografică la clasa lui Ion 
Şahighian. Actriţă la Teatrul Bulandra din 
Bucureşti. Roluri în teatru: Leonce şi Lena, 
A douăsprezecea noapte, Elisabeta 1 , Io, Mircea 
Voevod, Mizantropul , Hamlet , Unchiul Vanea, 
Oblomov; roluri în film: Valurile Dunării, 

Irina Petrescu Liviu Petrescu Mircea Petrescu Nicolae Petrescu 


Paşi spre lună, Străinul , De-aş fi Harap-Alb, 
Dimineţile unui băiat cuminte,, Facerea lumii, 
Stejar, extremă urgenţă, Prin cenuşa imperiului, 
Castelul din Carpaţi, Imposibila iubire, Domni¬ 
şoara Christina. Premiul TIFF pentru întreaga 
activitate cinematografică (2007). 

Petrescu, Liviu 

(17.12.1941, Râmnicu Sărat - 5.07.1999, Cluj) 
Istoric literar. A absolvit Facultatea de Filolo¬ 
gie a Universităţii din Cluj. Profesor şi decan 
al aceleiaşi facultăţi. Director al Institutului 
de Lingvistică al Academiei din Cluj, după 
1989 director al Centrului Cultural Român 
din New York. Lucrări: Realitate şi romanesc. 
Dostoievski; Scriitori români şi străini; Vârstele 
romanului; Poetica postmodernismului; Studii 
transilvane. Membru al Asociaţiei Compara¬ 
tiştilor din România şi preşedinte fondator al 
Societăţii Lucian Blaga din Cluj. 

Petrescu, Maria 

(1932, Şugag, jud. Alba) 

Ingineră. A absolvit Facultatea de Metalur¬ 
gie a Institutului Politehnic din Bucureşti. 
Specializare la Budapesta şi în Norvegia, la 
Trondheim şi Oslo. Profesor la Facultatea 
de Metalurgie a Universităţii Politehnice din 
Bucureşti. Contribuţii în domeniul extragerii 
metalelor rare, al structurii şi proprietăţilor 
aliajelor lichide, al difuziei în metale şi aliaje. 
Lucrări: Metalurgie fizică şi studiul metalelor , 
3 voi., 1979, 1981, 1983; Aliaje amorfe soli¬ 
dificate ultrarapid , 1988. Membră a Societăţii 
Române de Metalurgie şi a Academiei de 
Ştiinţe Tehnice din România. 

Petrescu, Mircea Stelian 

(8.05.1933, Ploieşti) 

Inginer. A absolvit Politehnica la Bucureşti. 
Doctorat la Institutul Energetic din Mos¬ 
cova, Catedra de dispozitive semiconduc¬ 
toare (1963). După circa un an la Institutul 
de Fizică Atomică al Academiei Române, 
şef de laborator, apoi asistent la Catedra de 
tuburi şi circuite electronice, Facultatea de 


Electronică şi Telecomunicaţii şi, din 1974, 
profesor. în 1969 organizează Catedra de 
calculatoare a Institutului Politehnic din 
Bucureşti, pe care o conduce în perioada 
1969-1973, 1985-1990. între 1973 şi 1978 
este prorector al Institutului Politehnic din 
Bucureşti. Din 1970 - director al Centru¬ 
lui de Calcul al Institutului Politehnic din 
Bucureşti, între 1969 şi 1970 cercetător şi 
profesor invitat la Universitatea California, 
Departamentul de inginerie electrică şi 
ştiinţa calculatoarelor, Berkley, SUA; 1973 - 
cercetător la Universitatea din Grenoble, 
Franţa. Are la activ peste 120 de lucrări de 
specialitate, opt manuale - în domeniile 
proiectării asistate de calculator a circuitelor 
electronice integrate, sintezei automatelor 
secvenţiale, sistemelor de prelucrare a infor¬ 
maţiei (terminale inteligente, echipamente 
pentru prelucrări grafice), bazelor de date 
relaţionale. Lucrări: Efectul integrării pe scară 
largă asupra tehnicilor de sinteză a circuitelor , 
1979; Tehnica impulsurilor , 2 voi., 1989. Mem¬ 
bru al unor asociaţii profesionale din ţară şi 
străinătate. Membru de onoare al Academiei 
Române (2006), vicepreşedinte AGIR, mem¬ 
bru fondator şi vicepreşedinte al Academiei 
de Ştiinţe Tehnice din România. 

Petrescu, Nicolae 

(12/25.06.1886, Bucureşti - 
13.10.1954, Bucureşti) 

Filosof şi sociolog. Specializare la Rostock. 
A iniţiat sociologia comparată. Profesor la 
Universitatea din Bucureşti. Lucrări: Glan- 
vill und Hume (1911); Zur Begrijfsbestimmung 
der Philosophie (1912); Gedanken und Winke 
(1912); Die Denkfunktion der Verneinung 
(1914); The Twofold Aspect of Though (1920); 
Thoughts on War and Peace (1921); Fenomene 
sociale în Statele-Unite (1921); Introducere în 
studiul comparativ al societăţii , (1922); Opere 
filosofice de Vasile Conta (1923); The Principles 
of Comparative Sociology (1924); The Interpreta- 
tion of National Differentiations (1929); Primi¬ 
tivii. Organizare-Instituţii, credinţe-mentalitate 

Petrescu 



Paul C. Petrescu Radu Petrescu Marta Petreu Emil Petrovici 


(1944). Membru corespondent al Academiei 
Române (1945), exclus în 1948, repus în 
drepturi în 1990. 

Petrescu, Paul 

(27.06.1921, Cetatea Albă, azi Ucraina) 

Etnolog. A absolvit Literele şi Dreptul la 
Bucureşti. Cercetător la Institutul Central 
de Statistică, Muzeul Satului, Institutul 
de Etnologie şi Folclor. Din 1990 plecat în 
SUA. Lucrări: Arhitectura din Muzeul Satului, 
1955; Ceramica , 1958; Arta populară. îndreptar 
metodic , 1966; Romanian textiles , 1966; Creaţia 
plastică ţărănească , 1982. Membru de onoare 
al Academiei Române (1993). 

Petrescu, Paul C. 

(18.01.1915, Bucureşti - 4.03.1977, Bucureşti) 
Fizician. A absolvit Facultatea de Ştiinţe la 
Bucureşti. A fost fizician la Uzinele meta¬ 
lurgice Malaxa din Bucureşti. A introdus 
metode moderne fizico-chimice de investi¬ 
gare şi control asupra compoziţiei aliajelor 
metalice. Din 1950 şef al Secţiei de fizica 
metalelor la Institutul de Fizică al Academiei 
Române. S-a ocupat de centrele de culoare 
(spectroscopie, emisia fotoelectrică a cris¬ 
talelor), pentru care a realizat o aparatură 
specială. Membru al Societăţii Americane 
pentru Ştiinţe Avansate din Washington. 
Membru al Academiei Române (1974). 

Petrescu, Radu 

(31.08.1927, Târgovişte - 31.01.1982, Bucureşti) 
Scriitor. A absolvit Literele la Universitatea 
din Bucureşti, a fost profesor la liceul din 
Năsăud şi, după mai multe peregrinări, a 
ajuns la Bucureşti. A ţinut toată viaţa un 
jurnal. Deşi publicat din timpul vieţii, a atins 
gloria postum. Membru al grupului de la 
Târgovişte, ca şi Mircea Horia Simionescu 
ori Costache Olăreanu, de care se apropie 
stilistic. Lucrări: Matei Iliescu , roman (1970); 
Proze (1971); O singură vârstă (1975); Ce se 
vede (1979); Ocheanul întors (1977); Părul 
Berenicei (1982); Meteorologia lecturii (1982); 


A treia dimensiune (1984); Catalogul mişcărilor 
mele zilnice (1999); Ocheanul întors (Caiet jur¬ 
nal, 1956) (2001); Prizonier al provizoratului 
(Jurnal 1957-1970) (2002). 

Petrescu, Zaharia 

(25.04.1841, Alexandria, azi Kalipetrova, 

Bulgaria - 16.12.1901, Bucureşti) 

General, medic. A absolvit Şcoala Naţională 
de Medicină şi Farmacie din Bucureşti 
(1860) cu gradul de medic sublocotenent. 
Specializare la Medicina din Paris. Profesor la 
Facultatea de Medicină din Bucureşti. A par¬ 
ticipat ca general de brigadă la Războiul de 
Independenţă. în 1879 a fost trimis în Rusia, 
în campania de combatere a ciumei din regi¬ 
unea Astrahan. Contribuţii în domeniul far¬ 
macologiei: Elemente de farmacologie. Farmacia 
şi arta de a formula, 1868; Elemente de terapeutică 
şi materie medicală, 2 voi., 1882-1884; Trata¬ 
mentul pneumoniei cu digitală în doză mare sau 
doză terapeutică, 1892. Cofondator al revis¬ 
telor Analele medicale române, Gazeta medicală, 
Revista sanitară medicală. Membru fondator 
al Societăţii de Medicină din România. 
Membru al Societăţii de Igienă şi Medicină 
Practică din Paris. Membru corespondent al 
Academiei Române (1885). 

Petreu, Marta 

(14.03.1955, Jucu, jud. Cluj) 

Poetă şi istoric literar. A absolvit Facultatea 
de Filosofie a Universităţii din Cluj, a făcut 
parte din grupul revistei Echinox, facultate 
unde este în prezent profesor. Fondator şi 
redactor-şef al revistei şi Fundaţiei Culturale 
Apostrof. Scrie versuri (Aduceţi verbele, 1981; 
Dimineaţa tinerelor doamne, 1983; Loc psihic, 
1991; Poeme neruşinate, 1993; Cartea mâniei, 
1997; Apocalipsa după Marta, 1999; Falanga, 
2001; Scara lui Iacob, 2006) şi eseuri (Jocurile 
manierismului logic 1995; Un trecut deocheat sau 
„Schimbarea la faţă a României", 1999 carte 
apărută în SUA, în 2005, cu titlul An Infa- 
mous Past: EM. Cioran and the Rise of Fascism in 
România); Ionescu în ţara tatălui, 2001; Filosofia 

lui Caragiale, 2003; Filosofii paralele , 2005; 
Despre bolile filosofilor. Cioran, 2008 (volum 
apărut întâi în Serbia, cu titlul O bolestima 
filozofa. Cioran); Diavolul şi ucenicul său: Nae 
Ionescu - Mihail Sebastian , 2009). Laureată de 
mai multe ori a Premiului Uniunii Scriitori¬ 
lor din România, a Premiului internaţional 
Lillian Hellman/Dashiell Hammett Grant, 
2001, acordat de Human Rights Watch. 

Petrino, Dimitrie 

(1838, Rujniţa, Basarabia - 
30.04.1878, Bucureşti) 

Poet. Hurmuzaki după mamă, din familia de 
cărturari. Studii făcute în familie. Membru 
al Societăţii pentru Cultura şi Literatura 
Română în Bucovina. Romantic şi bolnav 
de ftizie, deşi contemporan cu Eminescu, 
este considerat un precursor al lui. Atras de 
junimism, colaborează la Convorbiri literare. 
Lucrări: Suspinul meu , 1863; Flori de mormânt , 
1867; studiul Puţine cuvinte despre coruperea 
limb ei române în Bucovina , 1869. Membru 
corespondent al Academiei Române. 

Petrov, lurie 

(24.06.1921, Lbişcensk pe Don - 
3.07.1990, Chişinău) 

Inginer. Rus ca etnie. A absolvit Şcoala Teh¬ 
nică Superioară Bauman la Moscova. Speci¬ 
alizare la Institutul de Mecanizare şi Electri¬ 
ficare a Agriculturii din Leningrad. A lucrat 
la Institutul Agricol din Tadjikistan, a venit 
la Institutul Agricol din Chişinău, apoi la 
Institutul de Fizică Aplicată al Academiei de 
Ştiinţe a Moldovei. Contribuţii la evidenţi¬ 
erea proceselor de prelucrare a metalelor şi 
tehnologiilor de obţinere a învelişurilor dure 
la uzură prin metode galvanice. Deţine 60 
de brevete de invenţie. Membru al Comite¬ 
tului pentru Premiile de Stat ale Republicii 
Moldova, membru al colegiului de redacţie 
al revistei Prelucrarea electronică a materialelor. 
Distins cu Ordinul Insigna de Onoare a 
Moldovei. Om Emerit în Ştiinţe al Moldovei. 
Membru al Academiei de Ştiinţe a Moldovei. 

Petrovici, Emil 

(4.01.1899, Begheiţi, anterior Toracul Mic, 
Banatul Sârbesc - 7.10.1968, Crăciunelul 
de Jos, Blaj) 

Lingvist. S-a ocupat de studiul foneticii şi 
fonologiei, al onomasticii şi al dialectologiei 
române, precum şi al relaţiilor lingvistice 
româno-slave. A urmat Seminarul Teologic 
Ortodox de la Arad (1916-1918). înscris la 
Facultatea de Litere şi Filosofie din cadrul 
Universităţii Daciei Superioare din Cluj, 
aparţine primei promoţii de studenţi de 
după Marea Unire. îşi completează studiile 


ca bursier în Franţa, la Sorbona, obţinând 
licenţa în Litere (1926). Devine asistent la 
Laboratorul de fonetică experimentală de 
pe lângă Muzeul Limbii Române din Cluj, 
ulterior conducător al acestuia. îşi susţine, 
sub conducerea lui Sextil Puşcariu, teza de 
doctorat. Urmează studii de specializare în 
slavistică la Universitatea din Sofia. Pro¬ 
fesor la Catedra de slavistică a universităţii 
clujene, şef de catedră la Universitatea din 
Bucureşti şi apoi la cea din Cluj, director al 
Institutului de Lingvistică şi Istorie Literară 
din Cluj. Lucrări: Cercetări în Munţii Apuseni 
(1925); Folclor din Valea Almăjului (1935); 
Graiul caraşovenilor. Studiu de dialectologie slavă 
meridională (1935); Folclor din Valea Almăjului 
(Banat) (1935); Folclor de la moţii din Scărişoara 
(1939); Note de folclor de la românii din Valea 
Mlavei (1942); Texte dialectale (1943); Atlasul 
lingvistic român , partea a Il-a, voi. I (1940, 
lucrarea sa de căpătâi pentru care a întocmit 
un chestionar cuprinzând 4 800 de pozi¬ 
ţii, şi a efectuat, între 1930 şi 1938, 88 de 
anchete lingvistice (trei dintre ele consacrate 
dialectelor sud-dunărene, realizate de Ştefan 
Pasca şi Theodor Capidan); Atlasul lingvistic 
român, partea a Il-a, serie nouă, voi. I-VII 
(1956-1972); Rimele româneşti din punct de 
vedere fonologie (1955); Studii de dialectologie 
şi toponimie , volum îngrijit de I. Pătruţ, B. 
Kelemen şi I. Mării (1970). Fondator şi 
redactor responsabil al revistelor Cercetări 
de lingvistică (1956) şi Romanoslavica (1963). 
Membru fondator şi preşedinte al Asociaţiei 
Slaviştilor din România (1956-1968). Mem¬ 
bru corespondent al Academiei Bulgare de 
Ştiinţe. Membru al Comitetului Interna¬ 
ţional al Slaviştilor. Om de Ştiinţă Emerit. 
Premiul de Stat (1953, 1963). Membru al 
Academiei Române (1948), preşedinte al 
Secţiei de ştiinţe filologice, literatură şi arte 
(1966-1968), preşedinte al filialei Cluj a 
Academiei (1949-1957). 

Petrovici, Ion 

(2/14.06.1882, Tecuci - 17.02.1972, Bucureşti) 
Filosof, eseist, memorialist, scriitor, orator şi 
om politic. în 1899 se înscrie la Facultatea 
de Litere şi Filosofie din Bucureşti, având 
printre profesori pe Titu Maiorescu şi 
Nicolae Iorga. în aceeaşi toamnă prezintă 
Teatrului Naţional din Bucureşti piesa în 
versuri O sărutare , care, recomandată de 
I.L. Caragiale, va fi reprezentată la 21 mar¬ 
tie 1900. Participă în vara anului 1904, ca 
membru al unei delegaţii de studenţi ai 
Universităţii din Bucureşti, la comemorarea 
a 400 de ani de la moartea lui Ştefan cel 
Mare, ce a avut loc la Suceava, aflată în acel 
timp sub administraţie austriacă. în 1904 

Ion Petrovici (filosof) Ion Petrovici (medic) 


obţine licenţa în Filosofie, iar un an mai 
târziu, în iunie 1905, devine primul doctor 
în filosofie al unei universităţi româneşti. în 
anul universitar 1905-1906, timp de două 
semestre, frecventează cursuri de filosofie 
la Leipzig, audiindu-i pe Wilhelm Wundt 
şi Hans Volkelt, şi la Berlin, unde ascultă 
prelegerile lui Friedrich Paulsen, Wilhelm 
Dilthey şi Aloîs Riegl. în noiembrie 1906 
este numit conferenţiar la Catedra de filo¬ 
sofie a Universităţii din Iaşi, iar în 1912 este 
definitivat profesor. între 1923 şi 1926 este 
decan al Facultăţii de Litere şi Filosofie din 
Iaşi. La sfârşitul lui ianuarie 1932 este invitat 
la Sorbona şi la Academia de Ştiinţe Morale 
şi Politice din Paris, unde prezintă comu¬ 
nicările „La Nationalite en Philosophie" şi 
respectiv „L'Idee de neant". Stabileşte legă¬ 
turi de colaborare cu Andre Lalande şi Paul 
Gaultier. în guvernul prezidat de Octavian 
Goga (1937-1938) devine ministru al Edu¬ 
caţiei Naţionale; în această calitate creează 
o catedră de filosofie la Universitatea din 
Cluj pentru Lucian Blaga. în 1941 acceptă 
portofoliul de ministru al Culturii Naţionale 
în guvernul lui Ion Antonescu. Arestat şi 
deţinut până în 1964. Lucrări: O problemă de 
filosofie (1904); Paralelismul psihofisic (1905); 
Rolul şi însemnătatea filosofiei (1907); Cercetări 
filosofice (1907); Teoria noţiunilor. Studiu de 
logică 1910); Noi cercetări filosofice (1911); 
H. Poincare (ca filosof) (1911); Probleme de 
logică (1911); Curs de logică , voi I, Logica 
formală ( Metodologie ) (1916); Teoria noţiu¬ 
nilor 1924); Introducere în metafizică (1924); 
Studii istorico-filosofice (1925); Comemorarea 
lui Hegel (1931); Titu Maiorescu, 1840-1917 
(1931); Determinismul şi indeterminismul în 
lumina criticei filosofice (1938); La un secol şi 
jumătate dela naşterea lui Schopenhauer (1938); 
La nationalite en philosophie (1932); Reflexions 
sur l'inconsequence (1934); La connaissance 
humaine et le transcendent (1937); La philosophie 
du compromis (1937); Zum 150 Geburtstage 
Schopenhauer, (1939). Camil Petrescu a fost 
unul dintre admiratorii săi în materie de 


filosofie şi a publicat un studiu despre feno¬ 
menologie în Istoria filosofiei române, 3 voi., 
1938, omagiu lui I.P. Membru al Academiei 
Române (1934), exclus în 1948, repus în 
drepturi în 1990. Vicepreşedinte al Acade¬ 
miei (1938-1941). 

Petrovici, Ion N. 

(19.08.1929, Ploieşti) 

Medic neurolog. A absolvit Medicina la 
Bucureşti, fiind elevul profesorului Gheor- 
ghe Marinescu. Specializat în cercetare 
la Bucureşti cu Arthur Kreindler şi Vlad 
Voiculescu. Emigrat în Germania în 1969, 
a fost cercetător la Institutul Max Plank 
din Koln sub direcţia lui Klaus-Joachim 
Ziilch. S-a specializat în terapia tumorilor 
cerebrale maligne. Director al Clinicii Mer- 
heim de Neurologie din Koln, Germania. 
A publicat împreună cu C. Arseni şi Frank 
Nass Les maladies vasculaires du cerveau et de 
la moelle epiniere. Este membru în Deutsche 
Gesellschaft fur Neurologie, Deutsche 
Gesellschaft fur Klinische Neurophysio- 
logie, Societâ Italiana di Neurologia, Soci¬ 
etatea Română de Neuroendocrinologie, 
European Neurological Society, New York 
Academy of Sciences et Fellow of the Royal 
Society of Medicine (Londra). 

Petrovici Radivoi, Elena 

nume la naştere Radivoi Elena 
(1908, Cuvin, Banatul Sârbesc - 
17.05.2002, Vârşeţ) 

Profesoară de limba română. A absolvit 
Facultatea de Limba şi Literatura Română 
la Universitatea din Cluj. A predat limba 
română la liceul din Vârşeţ, apoi la Şcoala 
Superioară Pedagogică din No vi Sad. 
A pregătit programele culturale pentru 
comunitatea românească din Voivodina 
dedicate festivalurilor de la Seleuş, Vârşeţ, 
Uzdin, Nicolinţ şi Torac, la secţiunea versuri 
fiind obligatoriu „Luceafărul" lui Mihai 
Eminescu. Cofondator şi vicepreşedinte al 
Societăţii de Limba Română din Voivodina. 
A cules şi tipărit folclor din Voivodina: Poezii 
populare româneşti , 1953. A scris Gramatica 
limbii române pentru clasa a VH-a. 

Petru 

(~ 1000 d. H., Târnovo - 1197, Târnovo) 
Conducător de oşti. Aromân. împreună cu 
fratele său, Asan, a luptat cu succes contra 
Bizanţului (Anghelos al Il-lea, Alexios al 
IlI-lea, ajutat de Bela al Ungariei, Ioan Can- 
tacuzino şi generalii Alexios Gidos şi Vasile 
Vatatzes). După aceste numeroase victorii 
obţinute cu ajutorul românilor de la nordul 
Dunării, Bizanţul a cerut pace. La negocieri 


ENCICLOPEDIA IDENTITĂŢII ROMÂNEŞTI. PERSONALITĂŢI 


612 




31.10.2011 17:29:22 























Philippide 




Nicolae S. Petrulian 


Alexandru Al. Philippide 



Alexandru I. Philippide 


biruitorii au cerut recunoaşterea teritoriului 
lor ca împărăţie, iar lui, cel mai vârstnic 
dintre fraţi, titlul de împărat, ca urmare a 
încrengăturilor de familie cu dinastii bizan¬ 
tine. A fost ucis la un an după fratele său, 
Asan. Lor le-a urmat la tron fratele Ioniţă 
cel Frumos, rămas în legendele populare cu 
numele Ion Caloian, care a reuşit să obţină 
titlul de rege şi recunoaşterea domeniului 
său ca regat atât de la Roma, cât şi de la 
Bizanţ. Ultimul dintre Asăneşti, Asan al 
Il-lea, a extins graniţele regatului. 

Petru I Muşat 

V Muşat, Petru I 

Petru Cercel 

V Basarab, Petru Cercel 

Petru Movilă 

V Movilă, Petru 

Petru Rareş 

V Muşat, Petru Rareş 

Petru Şchiopul 

V Basarab, Petru Şchiopul 

Petrulian, Nicolae S. 

(7.01.1902, Româna, jud. Olt - 
9.11.1983, Bucureşti) 

Geolog. A absolvit Secţia de mine a Insti¬ 
tutului Politehnic din Bucureşti şi s-a spe¬ 
cializat la Basel, Elveţia. Profesor la Şcoala 
Politehnică şi la Institutul de Geologie şi 
Tehnică Minieră, la Institutul de Petrol, 
Gaze şi Geologie. A reorganizat în 1952 
Institutul de Mine adaptându-1 pentru 
nevoile extracţiei. A făcut cercetări - inclu¬ 
siv cu metode noi - asupra zăcămintelor de 
nichel, cobalt, crom, pirite şi aur. Lucrări: 
La mineralisation aurifere de Vf. Negrii , 1941; 
Mineralogie and Geochemical Study ofthe Cop- 
per Mineralization from Deva , 1963; Modul de 
prezentare a nichelului în serpentinele de la Gura 
Văii , 1969. Membru al Societăţii Franceze 
de Mineralogie şi Cristalografie. Membru 
titular al Academiei Române (1963). 


Philippide, Alexandru Al. 

(1.04.1900, laşi - 8.02.1979, Bucureşti) 

Scriitor. Fiu al lui Alexandru I. Ph. A absolvit 
Dreptul, Literele şi Filosofia la Iaşi. Specia¬ 
lizări la Berlin şi Paris. A lucrat la Ministerul 
de Externe şi Ministerul Propagandei. S-a 
remarcat îndeosebi ca poet, romantic prin 
sensibilitate şi modern în expresie: Aur sterp, 
1922; Stânci fulgerate, 1930; Visuri în vuietul 
vremii, 1939; Monolog în Bahilon, 1967. Ca 
prozator a scris nuvele fantastice: Floarea 
în prăpastie, 1942. în ultima parte a vieţii a 
scris eseuri remarcabile despre Andersen, 
William Blake, Cehov, Kleist, Lermontov, 
Schiller, Thomas Mann: Studii de literatură 
universală, 1966. A tradus din Hoffmann, 
Holderlin, Novalis, Morike, Rillce, Goethe, 
Schiller, Heine, Thomas Mann, Voltaire, 
Baudelaire, Puşkin, Lermontov. Laureat 
al Marelui Premiu al Uniunii Scriitorilor 
(1977) şi al Premiului Herder (1967). A fost 
membru al Academiei Române (1963). 

Philippide, Alexandru I. 

(1.05.1859, Bârlad - 12.08.1933, laşi) 

Lingvist şi filolog. Familie grecească la 
origini. Tată al lui Alexandru Al. Ph. 
A absolvit Literele la Iaşi. Specializare la 
Halle. Profesor la Universitatea din Iaşi şi 
întemeietorul şcolii de lingvistică de la Iaşi. 
A publicat o Introducere în istoria limbii şi lite¬ 
raturii române (1888), Principii de istoria limbii 
(1894), o prelucrare personală cu aplicare 
la limba română a operei cu acelaşi titlu a 
lui H. Paul, o Gramatică elementară a limbii 
române (1897), Dicţionarul limbii române (ms., 
aproape 12 000 de pagini până la litera D) 
si Originea românilor (2 voi., 1925-1927). 
fntre 1897 şi 1905 a avut sarcina din partea 
Academiei Române de a conduce lucrările 
de elaborare a Dicţionarului limbii române, 
pentru care a adunat un bogat material 
de fişe şi din care a redactat, într-o primă 
formă, literele A-D. Membru titular al Aca¬ 
demiei Române. 

Pic 



Adrian C. Pic Lupu Pick 


Pic, Adrian C. 

(3.09.1910, Moineşti — 2002, Barcelona) 
Pictor. A absolvit Dreptul la Bucureşti şi 
a început prin a scrie versuri. în 1952 a 
emigrat în Israel, iar în 1954 s-a stabilit la 
Barcelona, după ce călătorise la Paris şi 
se întâlnise cu Fernand Leger, Brâncuşi, 
Chagall, Jean Arp. A avut prima expoziţie 
personală în 1962. Fondator al grupului 
Tendinţe Esenţialiste. A avut încă 18 expo¬ 
ziţii la Barcelona şi Madrid, dar şi în Franţa, 
Marea Britanie, RFG. I-au fost dedicate 
două monografii. Lucrări ale sale se află în 
colecţii din SUA, Franţa, Spania, Olanda, 
Israel ş.a. Lucrări: cărţi - Jocuri de lumini în 
tenebre , versuri, 1937; Ochiul Cerului. Inimă, 
versuri, 1945; Reflecţii asupra universului 
sonor , eseuri, 1955; De la realismul naturalist 
la realismul esenţialist, eseu de teoria artei, 
1965; Continuumul terestru uman , eseu, 1978; 
Orient-O ccident, eseu, 1982; Mâna planetară, 
versuri, 1985; artă plastică -10 condiţii liniare 
de signalectică aleatorie , album de serigrafie; 
Sincronicitate , album de serigrafie. Din 2003 
la Moineşti se desfăşoară Colocviul Naţional 
Adrian Pic de teoria artelor plastice. 

Pick, Lupu 

(2.01.1886, laşi - 9.03.1931, Berlin) 

Regizor de film. Evreu după tată (actor de 
limbă idiş), român după mamă (violonistă). 
A plecat de la 10 ani cu familia la Berlin. 
După absolvirea liceului, secţia reală, a făcut 
studii de teatru la Max Reinhardt-Theater- 
vereins şi a lucrat în trupa Teatrului Schiller 
din Altona. A venit în 1913 la Deutschen 
Theater din Berlin. Este considerat unul 
dintre monştrii sacri ai cinematografiei 
germane alături de Fritz Lang şi Mur- 
nau. A avut propria sa casă de producţie, 
care-i purta numele. El a separat filmul de 
expresionism, i-a dat unitate dramatică 
şi de acţiune, deşi şi-a început cariera sub 
auspiciile filmului mut. A făcut deopotrivă 
regie, scenariu şi actorie, atunci când încă 
nu erau standardizate nici durata filmelor 


şi nici filmografia ca domeniu: Homunculus 
(şi actor), 1916; Die Fremde (şi actor), 1917; 
Der Weltspiegel; Die Liebe des van Royk ; Die 
Rothenburger; Die toile Heirat von Lalo; Mister 
Wu, 1918; Der Seelenverkăufer; Herr iiber Leben 
und Tod; Kitsch ; Marionetten der Leidenschaft; 
Mein Wille ist Gesetz ; Totet nicht mehr!; Miseri- 
cordia , 1919; Der Dummkopf (Idiotul) (şi actor); 
Niemand weiss es, 1920; Aus den Erinnerungen 
eines Frauenarztes Part 2; Grausige Năchte; 
Scherben (Pulverizat), 1921; Zum Paradies der 
Damen, 1922; Sylvester (Ajunul Anului Nou); 
Der verbotene Weg (şi actor), 1923; La Peniche 
tragique, 1924; Das Haus der Liige, 1925; Das 
Panzergewolbe (Salt defensiv) (şi coscenarist), 
1926; Eine Nacht in London (O noapte la Lon¬ 
dra), 1928; Napoleon ă Sainte-Helene, 1929; 
Les Quatres Vagabonds; Gassenhauer, 1931. 
A murit curând după sinuciderea soţiei sale, 
Edith Pasca, actriţă. 

Piersic, Florin 

(27.01.1936, Cluj) 

Actor de teatru şi film. A jucat dramă, 
comedie, tragedie, figuri istorice, haiduci. 
A absolvit Institutul de Artă Teatrală şi 
Cinematografică din Bucureşti (IATC, astăzi 
UNATC). Actor la Teatrul Naţional din 
Bucureşti. Roluri în film: Aproape de soare 
(1960), Paşi spre lună (1963), Neamul Soi- 
măreştilor (1964), De-aş fi Harap-Alb (1965), 
Răscoala (1965), Frumoasele vacanţe (1967), 
Columna (1968), Kampf um Rom II - Der 
Verrat (1969), Haiducii lui Şaptecai (1970), 
Mihai Viteazul (1970), Zestrea Domniţei Ralu 
(1971), Aventuri la Marea Neagră (1972), Fra¬ 
ţii Jderi (1974), Elixirul tinereţii (1975), Pintea 
(1976), Cuibul salamandrelor (1976), August 
în flăcări (1977), Eu, tu şi Ovidiu (1977), 
Ultima frontieră a morţii (1979), Rug şi flacără 
(1979), Drumul oaselor (1980), Trandafirul 
galben (1982), O lebădă iarna (1983), Misterele 
Bucureştilor (1983), Masca de argint (1984), 
Rămăşagul (1984), Colierul de turcoaze (1985), 
Totul se plăteşte (1986), în fiecare zi mi-e dor de 
tine (1987), Fix alert (2004), Eminescu versus 
Eminem (2005), Lacrimi de iubire (serial TV, 
2005). Roluri în teatru în: Orfeu în Infern, 
Zbor deasupra unui cuib de cuci, Gaiţele, Logod¬ 
nicele aterizează la Paris, Oameni şi şoareci, Visul 
unei nopţi de iarnă, Ultima haltă în Paradis. 

Piliuţă, Constantin 

(4.02.1929, Botoşani - 3.05.2003, Bucureşti) 
Pictor. A absolvit Institutul de Arte Plastice 
din Bucureşti ca elev al lui Al. Ciucurencu. 
A expus în numeroase galerii din străină¬ 
tate: Moscova, Leningrad, Glasgow, Atena, 
Istanbul, New Delhi, Paris, Kosice, Cang- 
nes-sur-Mer. O mare lucrare cinetică se află 


ENCICLOPEDIA IDENTITĂŢII ROMÂNEŞTI. PERSONALITĂŢI 


% 


31.10.2011 17:29:22 




















Pintea 



Florin Piersic Constantin Piliuţă Dinu Pillat Ion Pillat 


în Sala Turbinelor Complexului Hidroener¬ 
getic Porţile de Fier. UNESCO a achiziţionat 
o lucrare a sa. Lucrări: Iarna citadină şi Cană 
cu flori, 1957; Bătrână, 1958; Cele 3 graţii şi 
Maci pe masa neagră, 1967; Case la munte, 
1971; Chitarista, 1977; Flori de toamnă, 1978; 
Peisaj de iarnă şi Moară veche, 1980; Autoportret 
cu ţigară, 1983; Natură statică cu flori şi fructe, 
1988; Vas cu flori, 1993; Copaci în floare, 1997. 
Premiul Comitetului de Stat pentru Cultură 
şi Artă, 1971. 

Pillat, Dinu 

(20.11.1921, Bucureşti - 5.12.1975, Bucureşti) 
Eseist. Fiu al lui Ion P. A absolvit Literele la 
Bucureşti. Cercetător la Institutul de Teorie 
Literară şi Folclor. A scris proză influenţat 
fiind de Ionel Teodoreanu şi James Joyce: 
Tinereţe ciudată, 1943; Moartea cotidiană, 
1946. Eseurile sale au tendinţe monografice: 
Mozaic istorico-literar, 1968; Ion Barbu, 1969; 
Dostoievski în conştiinţa literară românească, 
1976, postum. 

Pillat, Ion 

(31.03.1891, Bucureşti - 17.04.1945, Bucureşti) 
Poet. Tată al lui Dinu P. Rudă cu Ion Brăti- 
anu. A absolvit liceul Henri IV la Paris şi, tot 
acolo, şi-a luat licenţa în Ştiinţe Juridice. în 
1913a obţinut şi licenţa în Litere la Paris şi a 
participat la campania din timpul războiului 
balcanic, apoi a revenit definitiv la Bucureşti, 
unde a publicat volumul Eternităţi de-o clipă. 
A participat la Conferinţa de pace de la Paris 
(1919). A fost deputat, senator. A condus 
împreună cu Horia Furtună şi Adrian Maniu 
revista Flacăra (1916), apoi Cugetul românesc 
împreună cu Tudor Arghezi (1922-1924) şi 
a participat la apariţia Gândirii. I-a cunoscut 
pe Jules Romains, Jorge Guillen, Georges 
Duhamel, Paul Claudel, Saint John Perse. 
A frecventat cenaclul lui Alexandru Mace- 
donski. Poezia lui se situează între tradiţi¬ 
onalism, parnasianism şi simbolism: Visări 
păgâne, 1914; Grădina între ziduri, 1919; Pe 
Argeş în sus, 1923; Limpezimi, 1928; Ţărm 


pierdut, 1937; Poeme într-un vers, 1935. A tra¬ 
dus din Baudelaire, Francis Jammes, Saint 
John Perse, Paul Claudel, Paul Valery, Robert 
Frost, T.S. Eliot, Goethe ş.a. A primit în 1936 
Premiul Naţional pentru Literatură şi este 
ales în acelaşi an membru corespondent al 
Academiei Române. 

Pimen 

V Georgescu, Pimen 

Pimsner, Victor 

(1920, Caraclia, Basarabia - 
?.12.2000, Germania) 

Inginer de aviaţie. A făcut Şcoala de Ofiţeri 
de Aviaţie la Bucureşti şi a obţinut breve¬ 
tul de pilot de vânătoare. A absolvit apoi 
Facultatea de Aeronave a Şcolii Politehnice 
din Bucureşti şi a devenit inginer de avia¬ 
ţie. A fost pilot militar (1943-1948) şi apoi 
profesor la Academia Tehnică Militară din 
Bucureşti, cercetător la Institutul de Energe¬ 
tică al Academiei Române. Profesor şi decan 
al Facultăţii de Aeronave a Institutului Poli¬ 
tehnic din Bucureşti, pe care a reorganizat-o 
din temelii. Lucrări: Contribuţii asupra unei 
metode de mărire a forţei de tracţiune a motorului 
turboreactor, 1963. 

Pintea, nume la naştere Pintea Grigore 

(1670, Măgoaja, Maramureş - 
14.08.1703, Baia Mare) 

Haiduc. Maramureşul a fost cucerit în 1685 
de austrieci, iar românii au devenit iobagi. 
A organizat o mică oaste ţărănească din 
satele Mara şi Hoteni, pe care a alăturat-o 
aceleia organizate de voievodul Transilva¬ 
niei, Francisc Răkoczy al Il-lea, care voia 
să elibereze întreaga provincie. în bătălia 
de la Baia Mare, contra oştilor împăratului 
Leopold I de Habsburg, a pierit îa asaltul 
porţii de sud a cetăţii. Faptele sale de vitejie, 
ca şi lupta pentru independenţa maramu¬ 
reşenilor, ţinut al descălecătorilor de ţară, 
au păstrat vie amintirea eroului şi baladele 
populare ne-au transmis până astăzi ima¬ 
ginea lui. 

Pintilie 



Gheorghe Pintilie llie Pintilie Lucian Pintilie Andrei Pippidi 


Pintilie, Gheorghe (Pantiuşa) 
nume la naştere Pantelei Bodnarenko 

(11.08.1902, Tiraspol, Transnistria, azi Republica 
Moldova - 11.08.1985, Bucureşti) 

General de Securitate. Ucrainean ca etnie. 
A luptat în Armata Roşie din adolescenţă, 
în războiul civil. Soţia lui făcea parte din 
echipa Anei Pauker. El însuşi a făcut parte 
din NKVD, ocupându-se de spionaj şi 
sabotaj în România. A fost arestat şi trimis 
la Doftana (unde l-a cunoscut pe Gheorghe 
Gheorghiu-Dej) şi Caransebeş. în 1945 s-a 
ocupat de răpirea lui Ştefan Foriş. Director 
fondator al Securităţii române. A avut ideea 
„reeducării" prin muncă a întemniţaţilor la 
Canalul Dunăre-Marea Neagră. A depistat 
şi lichidat agenţii fostei Siguranţe române 
infiltraţi printre comunişti. Nicolae Cea¬ 
uş eseu l-a exclus din partid odată cu rea¬ 
bilitarea lui Lucreţiu Pătrăşcanu (1968). 
Decorat cu ordinul Tudor Vladimirescu 
clasa a Il-a (1971). 

Pintilie, llie 

(1903, Basarabia - 10.11.1940, Doftana) 
Activist al PCR. Muncitor la CFR Iaşi, 
Cernăuţi şi Paşcani. A ţinut legătura cu 
Atelierele CFR Griviţa, unde şeful celulei 
comuniste era Gh. Gheorghiu-Dej. A 
sprijinit grevele din 1933. A militat pentru 
neimplicarea României în război. în 1936 a 
devenit membru al CC al PCR, a fost deţinut 
la Galata-Iaşi, Suceava, Jilava, Doftana, unde 
a fost ucis în timpul cutremurului din 1940. 
Până în 1989 numeroase străzi, în mai multe 
oraşe ale ţării, au purtat numele lui. 

Pintilie, Lucian 

(9.11.1933, Tarutino, Basarabia) 

Regizor. A absolvit Institutul de Artă Tea¬ 
trală şi Cinematografică la Bucureşti şi a 
lucrat ca regizor la Teatrul Bulandra. S-a 
expatriat în 1973, după interzicerea de către 
cenzură a unor spectacole. Regie de teatru - 
Copiii soarelui (1961); Proştii sub clar de lună 
(1962); Cezar şi Cleopatra (1963); Biedermann 


şi incendiatorii (1964); Inima mea e pe înălţimi 
(1964); D'ale carnavalului (1966); Livada 
cu vişini (1967); Revizorul (1972, spectacol 
interzis de cenzură după cea de-a treia 
reprezentaţie); iar la Paris - Turandot (1974); 
Pescăruşul (1975); Jacques sau Supunerea şi 
Viitorul e în ouă (1977); Cei din urmă (1978); 
Trei surori (1979); Raţa sălbatică (1981); Azilul 
de noapte (1983); Arden din Kent (1984); Astă 
seară se improvizează (1987); Trebuie să trecem 
prin nori (1988); Dansul morţii (1990); regie 
de film - Duminică la ora 6 (1965); Reconsti¬ 
tuirea (1968); Salonul numărul 6 (1978); De ce 
trag clopotele; Mitică? (1982); Balanţa (1992), 
adaptarea romanului omonim al lui Ion 
Băieşu; O vară de neuitat (1994), adaptare a 
nuvelei Salata din romanul-fluviu Cronică 
de familie de Petru Dumitriu; Prea târziu 
(1996); Terminus Paradis (1998); După-amiaza 
unui torţionar (2001); Niki Ardelean, colonel în 
rezervă (2003, titlul francez Niki et Fio); Ter- 
tium non datur (2006), un scurtmetraj realizat 
prin adaptarea nuvelei lui Vasile Voiculescu, 
Capul de zimbru; scenarii de film - Prea târziu 
(1996); Terminus Paradis (1998); După-amiaza 
unui torţionar (2001); Tertium non datur (2006). 
A primit Ordinul Naţional Steaua României 
în grad de Mare Cruce, 2008. 

Pippidi, Andrei 

(12.03.1948, Bucureşti) 

Istoric. Fiu al lui Dionisie M.P. A absolvit 
Facultatea de Istorie a Universităţii din 
Bucureşti. Specializare la Oxford. Cercetător 
şi secretar ştiinţific al Institutului de Studii 
Sud-Est-Europene. Profesor invitat la Buda¬ 
pesta şi Amsterdam. Membru fondator al 
Grupului pentru Dialog Social (1990-1992), 
membru în comitetul de redacţie al revistei 22 
(1991), membru fondator al Fundaţiei Soros 
pentru o Societate Deschisă (1994-1997), 
preşedinte al Fundaţiei Cărţii, Bucureşti. 
Membru fondator al Societăţii Academice 
din România (1996-2006), membru în consi¬ 
liul de administraţie, apoi în consiliul ştiinţific 
la New Europe College. Din 2005 membru 

în consiliul ştiinţific al Institutului Naţional 
al Holocaustului, 2006, membru al comisiei 
prezidenţiale pentru analiza dictaturii comu¬ 
niste în România. Lucrări: Contribuţie la studiul 
legilor războiului în Evul Mediu , 1974; Tradiţia 
politică bizantină în ţările române în secolele 
16-18 , 1983; România regilor, 1994. Premiul 
N. Iorga al Academiei Române (1983). 

Pippidi, Dionisie M. 

(17/30.12.1905, Craiova - 19.07.1993, Bucureşti) 
Arheolog, epigrafist şi istoric. Familie 
grecească la origini. A absolvit Literele şi 
Dreptul la Bucureşti. Membru al Şcolii 
Practice de înalte Studii şi al Şcolii Române 
de la Roma. Profesor la Facultatea de Istorie 
a Universităţii din Bucureşti şi şef de secţie 
la Institutul de Arheologie din Bucureşti. 
Lucrări: Poetica lui Aristotel, 1940; Formarea 
ideilor literare în antichitate. Schiţă istorică, 
1944; Contribuţii la istoria veche a României, 
1958; Studii de istorie a religiilor antice. Texte 
şi interpretări, 1969. Membru titular al Aca¬ 
demiei Române (1990), preşedinte al secţiei 
de Ştiinţe Istorice a Academiei Române 
(1990-1993). 

Pirogan, Vădim 

(1921, Bălţi, Basarabia - 16.01.2007, Chişinău) 
Inginer. Militant politic şi publicist. Fiu 
al primarului oraşului Bălţi (1923-1934) 
Ştefan P, adept al lui Constantin Stere, 
trimis de puterea sovietică într-un lagăr 
din Ural, unde a şi murit. Deoarece tatăl a 
optat pentru a veni în România la schimbul 
de populaţii, fiul a fost arestat şi trimis în 
lagărul Taişet-Bratsk din Siberia pentru 
5 ani (lagăr unde din 1 300 de basarabeni au 
supravieţuit 150). în 1946 s-a înscris la Insti¬ 
tutul Pedagogic din Bălţi, dar a fost exclus. 
A plecat la Lvov şi s-a înscris la Institutul de 
Ingineri Silvici, dar a fost exclus. A lucrat 20 
de ani ca şofer la Lvov. Reabilitat în 1958, a 
absolvit Institutul Politehnic din Lvov. A fost 
şef de bază auto la Fabrica de autobuze LAZ. 
A revenit la Chişinău în 1989. Lucrări: tri¬ 
logia de memorii Cu gândul la tine, Basarabia 
mea, Pe drumurile pribegiei şi Timpuri şi oameni-, 
apoi Destine româneşti, 2003 (în colaborare). 
A fondat Asociaţia Foştilor Deţinuţi Politici 
şi Asociaţia Veteranilor de Război. A înfi¬ 
inţat Centrul Cultural şi Muzeul Memoria 
Neamului. Vicepreşedinte al Asociaţiei Pro 
Basarabia şi Bucovina. 

Piru, Alexandru 

(22.08.1917, Bacău - 5.11.1993, Bucureşti) 
Critic şi istoric literar. A absolvit Facul¬ 
tatea de Litere la Bucureşti ca elev al lui 



Vădim Pirogan Alexandru Piru 


G. Călinescu. Profesor de literatură la Facul¬ 
tatea de Litere a Universităţii din Bucureşti. 
Profesor la universităţile din Bucureşti şi 
Craiova. Senator în Parlamentul României 
în legislatura 1990-1994, plecat prin demisie 
în 1992. A scris o istorie a literaturii române, 
influenţată ca manieră de abordare de cea a 
lui G. Călinescu, Istoria literaturii române de 
la origini până la 1830 (publicată în 1977), o 
Istorie a literaturii române (publicată postum 
în 1994) şi o foarte utilă Istorie a literaturii 
române vechi, considerată a doua ca valoare 
după cea interbelică a lui Nicolae Cartojan. 
Este şi autorul unei retrospective a deceniu¬ 
lui literar cinci, intitulată Panorama deceniului 
literar românesc 1940-1950 (1968). Lucrări: 
Liviu Rebreanu, 1965; C. Negruzzi, 1966; Ion 
Eliade Rădulescu, 1971; Varia. Poezia română 
clasică. Studii şi comunicări, în colaborare cu 
G. Călinescu (1966); Analize şi sinteze critice 
(1973); Poezia românească contemporană (1975); 
Valori clasice (1978); Discursul critic (1987); 
Eminescu, azi (1993). A scris şi un roman, 
Cearta, 1969. în 2006 a fost ales membru 
post-mortem al Academiei Române. 

Pittiş, Florian 

(4.10.1943, Bucureşti - 5.08.2007, Bucureşti) 
Actor, regizor, traducător, interpret de 
muzică folk şi realizator de emisiuni radio. 
A scris texte pentru cântecele Andei Călu- 
găreanu, Mircea Vintilă, Sorin Chifiriuc. 
A fost mason (având gradul 33 şi ultim), 
purtător de cuvânt al Marii Loje Naţionale 
din România. A lucrat la Teatrul Municipal 
Lucia Sturdza-Bulandra, colaborând cu 
regizori de renume precum Liviu Ciulei, 
Andrei Şerban şi Alexandru Tocilescu, a 
tradus şi a regizat piese de teatru. în dome¬ 
niul muzical s-a făcut cunoscut într-un 
trio cu Anda Călugăreanu şi Dan Tufaru, 
iar mai târziu în Cenaclul Flacăra. în 1992 
întemeiază, alături de Mircea Baniciu, Mir¬ 
cea Vintilă şi Vladimir Cnejevici, formaţia 
Pasărea Colibri, la care activează până în 
2001 şi împreună cu care înregistrează 

Florian Pittiş 


Constantin Pîrvulescu 


Eugeniu Platon 


patru albume. Semnează cronică muzicală 
în diverse publicaţii, iar în 1998 devine 
directorul Canalului Tineret al Radiodifuzi¬ 
unii Române, apoi redactor-şef al postului 
de radio Radio3net.ro, ce emite exclusiv pe 
Internet. A adus o contribuţie notabilă la 
popularizarea muzicii pop-rock, prin reali¬ 
zarea unor emisiuni radiofonice în cadrul 
seriei Pittiş Show. A tradus în limba română 
multe din cântecele lui Bob Dylan. Compo¬ 
ziţii: muzică - „Ciripituri" (1998), „Cântece 
de bivuac" (1999), „în căutarea cuibului 
pierdut" (1996), „Nu trântiţi uşa" (Mircea 
Vintilă şi Florian Pittiş), 1992. Roluri în 
teatru: Iulius Cezar de William Shakespeare, 
1968; Macbeth de William Shakespeare, 
1968; Harfa de iarbă de Truman Capote, 
1970; Aceşti nebuni făţarnici de Teodor 
Mazilu, 1970; Elisabeta I de Paul Foster, 
1974; Răceala de Marin Sorescu, 1977; Micii 
burghezi de Maxim Gorki, 1978; Cabala 
bigoţilor de Mihail Bulgakov, 1982; Câinele 
grădinarului de Lope de Vega, 1988; Totul în 
grădină de Eduard Albee, 1997. Regie: Faţă în 
faţă cu lumea (spectacol în colaborare cu Mir¬ 
cea Vintilă), 1979; Cum se numeau cei 4 Beatles 
de Stephen Poliakoff (traducerea Florian 
Pittiş), 1980; Poezia muzicii tinere - spectacol 
de muzică şi poezie, 1981; Cântec despre mine 
însumi (Song ofMyselj) - spectacol de muzică 
şi poezie pe versurile lui Walt Whitman, 
1985; Meditaţiile Ritei de Willy Russel, 1989; 
Black and White de Keith Waterhouse şi 
Willis Hali (traducerea şi adaptarea Florian 
Pittiş), 1997. Roluri în film: Gioconda fără 
surâs (1967); Adio, dragă Nela {1972); Veronica 
se întoarce (1973); Serenada pentru etajul XII 
(1976); Mama (1977); înnebunesc şi-mi pare 
rău (1992); Maşini (2006). Festivalul anual 
de jazz de la Vama Veche îi poartă numele. 

Piuariu-Molnar, loan 

(1749, Sadu, jud. Sibiu - 16.03.1815, Sibiu) 
Cărturar. A făcut Medicina la Viena, speci¬ 
alizare în chirurgia ochiului. A fost medicul 
oculist al Transilvaniei şi primul profesor 


român cu rang universitar din Transilvania 
(Cluj). Ca formaţie culturală era un uma¬ 
nist iluminist, considerând că miza reuşitei 
este cultivarea normelor corecte ale limbii 
române. Lucrări: Economia stupilor , 1785; 
Deutsch-Walachische Sprachlehre , gramatici 
comparate, 1788; Paraenesis et auditores chy- 
rurgiae in Liceo Regio Academico Claudiopolitano, 
1793; Retorică, adică învăţarea şi întocmirea 
frumoasei cuvântări , 1798; Worterbiichlein 

Deutsch und Wallachisches (Vocabular nemţesc şi 
românesc), dicţionar, postum, 1822. 

Pius Servien 

V Coculescu, Şerban Piu 

Pîrvulescu, Constantin 

(10.11.1895, - 11.07.1992, Bucureşti) 

Militant comunist. Membru fondator al 
PCR, ca şi soţia lui (arestată în 1939, dece¬ 
dată doi ani mai târziu). A făcut parte, alături 
de Agiu şi Iosif Rangheţ, din conducerea 
operativă a PCR în 1944 (aprilie-septem- 
brie), după Foriş şi înainte de Ana Pauker. 
A mai avut un rol de planul doi în ultimii 
ani ai conducerii lui Gheorghe Gheorghiu- 
Dej. A fost exclus din partid o dată în 1960 
(reprimit de Ceauşescu în 1974) şi o dată 
în 1979 (după ce s-a ridicat în Congresul al 
Xll-lea al PCR contra realegerii lui Nicolae 
Ceauşescu în funcţia de secretar general 
al partidului). A fost semnatar, alături de 
Gheorghe Apostol, Alexandru Bârlădeanu, 
Grigore Răceanu, Corneliu Mănescu şi 
Silviu Brucan, al scrisorii celor şase, trimisă 
Europei Libere, care a declanşat, în fapt, 
schimbarea de regim din decembrie 1989 
în România. 

Platon, Eugeniu 

(4.08.1930, Isacova, jud. Orhei, Basarabia - 
12.05.2003, Chişinău) 

Regizor de operă. A absolvit Institutul de 
Teatru din Sankt-Petersburg ca elev al lui 
Frid. A fost actor la Teatrul de Stat Mari din 
Ioşkar-Ola, Rusia, apoi la Teatrul pentru 

copii şi tineret din Alma Ata, Kazahstan. 
O întâlnire în 1958 cu Valeriu Cupcea 
(coleg de studii) îl face să se întoarcă acasă, 
unde este angajat asistent de regie la Teatrul 
Academic Moldovenesc Muzical-Dramatic 
A.S. Puşkin din Chişinău (1958-1962). Din 
1964 este regizor-şef la Teatrul Moldove¬ 
nesc de Operă şi Balet, pe scena căruia a 
realizat spectacole de operă după creaţiile 
compozitorilor moldoveni, precum şi din 
repertoriul clasic universal: Aurelia de 
D. Gherşfeld; Eroica baladă de A. Stârcea; 
Casa Mare de M. Copâtman; Dama de pică , 
Cocoşul de aur de P. Ceaikovski; Cio-cio-san, 
Turandot, Tosca, Boema de G. Puccini; Aida, 
Traviata, Trubadurul de G. Verdi; Norma de 
V Bellini ş.a. Prin laboratorul său de creaţie 
au trecut T. Alioşina, L. Erofeeva, M. Mun- 
teanu, M. Bieşu, V. Dragoş ş.a. A colabo¬ 
rat cu dirijorii L. Hudolei, A. Mocealov, 
A. Samoilă, împreună creând spectacole de 
neuitat. Regizor a peste 30 de opere, este şi 
regizor al multor concerte festive ce au avut 
loc atât la Chişinău (în Palatul Naţional), cât 
şi în alte oraşe mari, ca Moscova (Palatul 
Congreselor din Kremlin), Kiev, Minsk ş.a. 
S-a aflat la conducerea Operei Naţionale 
mai mult de 40 de ani. Maestru Emerit al 
Artei din Moldova (1967). 

Platon, Gheorghe 

(26.02.1926, Buhuşfjud. Bacău - 
24.01.2006, laşi) 

Istoric. A absolvit Facultatea de Filologie şi 
Istorie, Secţia istorie, la Universitata din Iaşi. 
Profesor la Universitatea din Iaşi. Lucrări: 
Domeniul feudal din Moldova în preajma revo¬ 
luţiei de la 1848 , 1973; Unirea Principatelor 
Române , 1984; Cum s-a înfăptuit România 
modernă. O perspectivă asupra strategiei dezvol¬ 
tării , 1993; De la formarea naţiunii la Unirea 
cea Mare. Studii de istorie modernă , 2 voi., 
1996-1997. Membru al Consiliului Naţio¬ 
nal al Istoricilor din România, al Societăţii 
de Ştiinţe Istorice. Profesor Emerit (1996). 
Membru al Academiei Române (1993). 


Platon, lurie 

(14.07.1973, Meşeni, Republica Moldova) 

Artist plastic. A absolvit Academia de Arte 
Plastice, clasa profesoarei Eve Mardna, 
Tallinn, Republica Estonia. Este profesor la 
Facultatea de Arte Plastice a Universităţii de 
Muzică, Teatru şi Arte Plastice din Chişinău. 
Face parte din grupul de creaţie Zece din 
Chişinău. Lucrează pictură, sculptură şi artă 
decorativă. A avut expoziţii în Moldova, Spa¬ 
nia, România, Germania, Argentina, Cehia, 
Rusia, Estonia. Membru al Uniunii Artiştilor 
Plastici din Moldova. Distins cu Premiul 
Partidului Liberal din Republica Moldova. 

Plămădeală, Alexandru 

(9.10.1888, Chişinău - 15.06.1940, Chişinău) 
Sculptor. A absolvit Şcoala Superioară 
de Sculptură şi Arhitectură din Moscova. 
A lucrat la Monetăria din Petrograd. După 
1918 a revenit la Chişinău ca profesor de 
desen la Şcoala de Arte Plastice. Este consi¬ 
derat cel mai important sculptor basarabean 
al primei jumătăţi a veacului XX. Lucrări: 
Monumentul lui Ştefan cel Mare din cen¬ 
trul oraşului Chişinău; busturile lui Alexei 
Mateevici, Alexandru Donici, B.-P. Hasdeu, 
Ion Minulescu, Ion Teodorescu Sion. 

Plămădeală, Antonie 

nume la naştere Leonida Plămădeală 

(17.11.1926, Stolniceşti, jud. Lăpuşna, 

Basarabia - 29.08.2005, Sibiu) 

Mitropolit ortodox al Ardealului^ (1982- 
2005). Văr cu Nestor Vomicescu. în 1970 
a fost hirotonisit vicar patriarhal cu titlul 
Ploieşteanul. în 1979, după ce a fost respon¬ 
sabil cu relaţiile externe ale Bisericii Ortodoxe 
Române, a fost ales episcop al Buzăului. în 
1982 a fost ales arhiepiscop al Sibiului şi 
mitropolit al Ardealului, funcţii pe care le-a 
deţinut până la moarte. Mai apoi, Consiliul 
Naţional Bisericesc a hotărât scoaterea epar¬ 
hiilor din nordul Ardealului şi a celei de Alba 
Iulia de sub jurisdicţia Mitropoliei Ardealului, 
ceea ce l-a transformat în ultimul mitropolit 

al Mitropoliei Ardealului cu jurisdicţie asu¬ 
pra întregii Transilvanii. Noua Mitropolie a 
Ardealului cuprinde doar judeţele Sibiu, Bra¬ 
şov, Covasna şi Harghita. Membru de onoare 
al Academiei Române (1992). 

Pleşu, Andrei 

(23.08.1948, Bucureşti) 

Eseist. A absolvit Filosofia la Universitatea 
din Bucureşti. De două ori bursier Hum- 
boldt (1982, 1992) pentru specializare la 
Bonn şi Heidelberg. Discipol, ca şi Gabriel 
Liiceanu, al lui Constantin Noica (la Pălti¬ 
niş). Cercetător la Institutul de Artă (până în 
1989), ministru al Culturii (1990-1991) şi de 
Externe (1997-1999), membru al Consiliului 
Naţional de Studiere a Documentelor fostei 
Securităţi (2000-2004), consilier preziden¬ 
ţial (2005), consilier la Institutul Cultural 
Român. A înfiinţat revista Dilema , azi Dilema 
veche. Membru fondator al Societăţii Noua 
Europă (2000). Lucrări: Călătorie în lumea 
formelor , 1974; Pitoresc şi melancolie , 1980; 
Francesco Guardi , 1981; Ochiul şi lucrurile, 1986; 
Minima mor alia, 1988; Dialoguri de seară , 1991; 
Jurnalul de la Tescani, 1993; Limba păsărilor, 
1994; Chipuri şi măşti ale tranziţiei , 1996; Despre 
îngeri , 2003; Obscenitate publică, 2004; Comedii 
la Porţile Orientului, 2005; Despre bucurie în Est 
şi în Vest şi alte eseuri, 2006; Sensuri metafizice 
ale crucii, 2007 (în colaborare); Note, stări 
(1968-2009), 2011; Despre frumuseţea uitată a 
vieţii (2011). Premiul pentru Critică al Uniu¬ 
nii Artiştilor Plastici, 1980; Premiul Grupului 
pentru Dialog Social, 1990; Premiul pentru 
Critică al Uniunii Scriitorilor, 1996, Legion 
d'Honneurîn grad de Comandor, 1999. 

Plopu, George 

(25.09.1857, probabil Plopu, jud. Caraş Severin - 
20.10.1940, Arad) 

Jurist. A absolvit Dreptul la Budapesta. 
Preşedinte al înaltei Curţi de Casaţie şi Jus¬ 
tiţie din Transilvania şi Consilier al Casaţiei 
maghiare. După 1918 s-a ocupat de reorga¬ 
nizarea Justiţiei în Transilvania şi punerea 
în acord cu legislaţia românească. Lucrări: 
Patronat şi inspecţiune, 1926; Chestiunea corn- 
posesoratului din comuna Breţcu, 1929; Memoriu 
cu privire la condiţiunile de vasalitate ale testa¬ 
mentului verbal, 1929. Membru de onoare al 
Academiei Române (1934). 

Poenaru, Petrache 

(10.01.1799, Beneşti, jud. Vâlcea - 
2.10.1875, Bucureşti) 

Cărturar. A studiat Matematica la Paris. 
Secretar al lui Tudor Vladimirescu. Inven¬ 
tatorul stiloului (brevetat la Paris în 1827, 
plume portable sans fin, qui s'alimente elle-meme 
avec de l'encre). Strălucit pedagog, unul dintre 



Andrei Pleşu Petrache Poenaru 


întemeietorii învăţământului românesc, pro¬ 
fesor şi director al Colegiului Sfântul Sava, 
fondator al colegiului din Craiova, autor de 
manuale şi coautor (alături de Aaron Florian 
şi George Hill) al unui Vocabularfranţezo-româ- 
nesc, 2 volume, 1840-1841. învăţământul 
primar românesc devine din 1831 sarcină 
publică, prin Regulamentul Organic. între 
1832-1848 funcţionează ca director al Eforiei 
Şcoalelor Naţionale, calitate în care se afirmă 
ca unul dintre promotorii ideii de şcoală 
naţională unitară: învăţământ obligatoriu şi 
gratuit pentru toţi copiii, inclusiv ai minori¬ 
tarilor; introducerea primelor şi certificatelor 
şcolare; înfiinţarea de biblioteci populare în 
toate capitalele de judeţ; a iniţiat tipărirea 
sistematică de gramatici pentru română, 
franceză, elină, latină, traduceri din literatura 
universală pentru elevi. Tot lui i se datorează 
achiziţionarea, contra plată, de la ţăranii 
care-1 descoperiseră, a tezaurului Cloşca cu 
puii de aur. Şcolile publice săteşti, înfiinţate 
din toamna lui 1838, în pofida tuturor greu¬ 
tăţilor, prin strădania lui şi a altor oameni de 
cultură ai vremii, s-au răspândit în toate jude¬ 
ţele Ţării Româneşti, numărul lor ajungând 
în anul revoluţiei paşoptiste la 2 236. Reac- 
ţiunea instaurată după înăbuşirea revoluţiei 
a ordonat închiderea acestor şcoli, conside- 
rându-le periculoase. Abia la 25 noiembrie 
1864, după Mica Unire, se decretează Legea 
instrucţiunii publice. România devine printre 
puţinele ţări din Europa - după Norvegia, 
Suedia şi Prusia - care a proclamat principii 
moderne de şcolarizare publică. Astfel a putut 
căpăta viaţă, în cadrul reformelor înnoitoare 
din timpul domniei lui Cuza, prima lege şco¬ 
lară a statului român, care instaura principiile 
democratice ale obligativităţii şi gratuităţii 
învăţământului elementar. Membru al Soci¬ 
etăţii Academice Române (1870). 

Poghirc, Cicerone 

(20.03.1928, Păscurei, com. Pogana, jud. Tutova, 
Basarabia - 15.04.2009, Paris) 

Filolog. A început Liceul Militar la Chişinău 
şi a terminat liceul Roşea Codreanu din 

Bârlad. A început Facultatea de Limbi Cla¬ 
sice la Universitatea din Iaşi şi a terminat-o 
la Universitatea din Bucureşti. Specializare 
la Leningrad în limbi indo-europene com¬ 
parate (sanscrită, hittită, gotică, irlandeză 
veche, lituaniană şi slavă veche). Profesor 
de filologie clasică şi lingvistică generală 
la Facultatea de Limbi Clasice a Universi¬ 
tăţii din Bucureşti. Preşedinte al Societăţii 
Române de Studii Orientale şi vicepreşedinte 
al Societăţii de Ştiinţe Filologice din RSR. 
Director general al învăţământului superior 
umanist (1970), post din care şi-a dat demi¬ 
sia. Profesor invitat la mai multe universităţi 
din SUA. în 1976 a rămas la Padova şi în 
1980 a plecat la Bochum în Germania, iar în 
1993 la Sorbona. Lucrări: B.-P. Hasdeu lingvist 
şi filolog, 1968; Considerations linguistiques sur 
l'ethnogenese paleo-balkanique, 1976; Philologia 
e linguistica, 1983. Ordinul Naţional pentru 
Merit în grad de Comandor (2004). 

Pogor, Vasile 

(20.08.1833, laşi - 20.03.1906, laşi) 

Scriitor. A făcut studii juridice la Paris. 
A participat la conspiraţia care l-a răs¬ 
turnat pe Al. I. Cuza şi a adus monarhia. 
A fost prefect al judeţului Iaşi, unul dintre 
fondatorii Societăţii Junimea şi proprieta¬ 
rul tipografiei unde s-au tipărit Convorbiri 
literare. Adept al pozitivismului, a evoluat 
spre schopenhauerism sub influenţa lui 
Titu Maiorescu. Ca scriitor a lăsat poeme 
şi nuvele influenţate puternic de Eminescu. 
A publicat în Convorbiri literare poeme: „Nir¬ 
vana", „Calea vieţii", nuvele: Cele cinci surori 
de la Târgul Neamţului cântecele comice în 
genul lui Vasile Alecsandri: „Paharnicul 
Chifterescu". A fost un bun traducător, 
bine informat în literatura universală con¬ 
temporană. A fost primul traducător român 
al lui E.A. Poe şi Baudelaire. 

Pohilă, Vlad 

(6.04.1953, Putineşti, Republica Moldova) 
Publicist şi lingvist. A absolvit Facultatea 
de Filologie a Universităţii de Stat din Chi- 
şinău. A lucrat apoi la Institutul de Limbă 
şi Literatură al ASM, preocupându-se de 
istoria scrisului în limba română. A colabo¬ 
rat ca ghid şi translator la Agenţia de Turism 
pentru Tineret Sputnik, a fost redactor la 
săptămânalul Glasul (prima publicaţie tipă¬ 
rită cu alfabet latin în Republica Moldova), 
a lucrat la publicaţia Mesagerul, în prezent 
este redactor-şef al revistei Bibliopolis, editată 
de Biblioteca Municipală B.P. Hasdeu din 
Chişinău. Lucrări: Nume proprii din alte limbi 
în context moldovenesc (1988), Să citim,, să scriem 



Cicerone Poghirc Vlad Pohilă 


cu litere latine (1989), Grafia latină pentru toţi 
(1989), Mic dicţionar de nume proprii străine 
(1998), Şi totuşi, limba română! (2008). 

Polihroniade, Elisabeta 

nume la naştere Elisabeta lonescu 

(24.04.1935, Bucureşti) 

Şahistă. A absolvit Facultatea de Filosofie a 
Universităţii din Bucureşti. A fost de 7 ori 
campioană naţională la şah (1966, 1970, 
1971, 1972, 1975, 1976^ 1977). A obţi¬ 
nut nouă medalii olimpice ca jucătoare: 
6 medalii împreună cu echipa - Skoplije, 
Iugoslavia (locul II), 1972; Medellin, 
Columbia (locurile I—II), 1974; Lucerna, 
Elveţia (locul II), 1982; Salonic, Grecia 
(locul III), 1984; Dubai, Emiratele Arabe 
Unite (locul III); Oberhausen, Germania 
(locul II), 1996, şi 3 medalii de aur la indi¬ 
vidual: Oberhausen, 1966; Lucerna, 1982; 
Salonic, 1984. A participat la 10 olimpiade 
ca jucătoare şi la 9 ca arbitru internaţional, 
în această calitate participând şi la peste 
60 de Campionate Mondiale şi Europene. 
Preşedinte al Fundaţiei Gambit - Elisabeta 
Polihroniade, director al revistei de şah 
Gambit. Lucrări: Şahul pentru toţi, 1984; 64 de 
premii de frumuseţe în şah, 1990. Membru al 
Federaţiei Internaţionale de Şah. Vicepreşe¬ 
dinte al Federaţiei Române de Şah. Distinsă 
cu Ordinul Meritul Sportiv, 1967; Medalia 
Naţională Serviciu Credincios, 2000. 

Polizu, Gheorghe A. 

(1819, Bucureşti - 16.10.1886, Bucureşti) 
Medic (anatomist). Căsătorit cu sora lui 
Frederic Dame. A absolvit Medicina la Ber¬ 
lin. Profesor la Şcoala Naţională de Medicină 
şi Farmacie din Bucureşti. A tradus şi adaptat 
cursurile de anatomie germane şi atlasul 
de fiziologie. A fondat publicaţiile medicale 
Gazeta medicală, România medicală. Membru 
fondator al Societăţii de Ştiinţe Medicale din 
România. Membru de onoare al Societăţii 
Academice Române (1871). 

Elisabeta Polihroniade Nicolae Polverejan Dimitrie D. Pompeiu George Pomutz 


Polverejan, Nicolae 

(30.11.1911, Checia, Banatul Românesc - 
13.06.1995, Vârşeţ) 

Jurnalist şi dramaturg. Soţ al Aurorei Rota- 
riu R A absolvit Şcoala Normală la Arad. 
A fost învăţător la Torac, Banatul Sârbesc 
(din 1935). A reorganizat şi dirijat corul 
bărbătesc din Torac, a fondat formaţia de 
dansuri populare din Torac şi a făcut core¬ 
grafia. A fost apoi învăţător la cursul infe¬ 
rior la Liceul Mixt Român din Vârşeţ şi la 
şcoala Olga Petrov Radisic. Actor şi regizor 
la Teatrul Popular Românesc din Vârşeţ 
(1949-1956). A fost redactor al Radio Novi 
Sad pentru emisiunile în limba română. 
Lucrări: Cartea de citire pentru clasele III şi IV 
primare, 1949. 

Pompeiu, Dimitrie D. 

(22.09/4.10.1873, Broscăuţi, jud. Dorohoi - 
7.10.1954, Bucureşti) 

Matematician. A urmat şcoala primară şi 
gimnaziul la Dorohoi şi apoi Şcoala Nor¬ 
mală de Institutori la Bucureşti. în perioada 
1893-1898 a funcţionat ca institutor la 
Galaţi şi apoi la Ploieşti. în 1898 obţine un 
concediu plătit şi pleacă la Paris, unde îşi 
termină studiile secundare şi se înscrie la 
Sorbona, devenind licenţiat în matematici, 
în 1905 şi-a susţinut teza de doctorat sub 
conducerea lui Henri Poincare. A ocupat un 
post de conferenţiar de analiză matematică, 
iar din 1907 este profesor de mecanică la 
Universitatea din Iaşi. în 1912 se transferă la 
Bucureşti ca succesor al lui Spiru Haret, iar 
din 1930 este profesor de teoria funcţiilor, 
după pensionarea lui David Emmanuel. 
A adus numeroase contribuţii în domeniul 
analizei matematice, al teoriei funcţiilor de 
variabilă complexă, mecanicii raţionale ş.a. 
Este iniţiatorul teoriei funcţiilor poligene, 
o extindere naturală a funcţiilor analitice, 
în acest domeniu a introdus noţiunea de 
derivată areolară şi a extins celebra formulă 
a lui Cauchy, prin formula Cauchy-Pom- 
peiu. De asemenea a introdus noţiunea de 


distanţă între două mulţimi şi a construit 
funcţii reale, neconstante, a căror derivată se 
anulează în orice interval, denumite funcţiile 
Pompeiu. Este creatorul şcolii matematice 
de teoria ecuaţiilor cu derivate parţiale şi de 
mecanică. De numele lui se leagă organiza¬ 
rea la Cluj, după Primul Război Mondial, 
a învăţământului matematic românesc. El 
organizează Seminarul Matematic din Cluj, 
după exemplul celebrului seminar de la 
College de France. De asemenea, în 1929, 
împreună cu Petru Sergescu, înfiinţează 
revista Mathematica, de largă circulaţie inter¬ 
naţională. Lucrări principale: Asupra continu¬ 
ităţii funcţiilor de o variabilă complexă (1905). 
Membru titular al Academiei Române (1934, 
reconfirmat în 1948). 

Pompiliu, Miron 

prenume la naştere Nicolae 
(20.06.1848, Ştel, azi Petru Groza - 
19.11.1897, laşi) 

Folclorist, scriitor. A făcut liceul la Beiuş şi 
Oradea, Dreptul la Pesta. Pentru activităţi 
proromâneşti este silit să fugă peste munţi. 
A absolvit Literele la Bucureşti. Membru al 
Societăţii Orientul. Face parte din gruparea 
lui B.-P. Hasdeu. A debutat la Familia din 
Oradea, odată cu Eminescu. A scris, după 
model popular, basme: Ileana Cosânzeana, 
din cosiţă floarea-i cântă, nouă-mpărăţii ascultă. 
A cules folclor: Balade populare române , 1870. 
A tradus din Goethe, Schiller, Uhland, 
Heine, Lenau, Lamartine ş.a. 

Pomutz, George 

nume la naştere Gheorghe Pomuţ 

(31.05.1818, Gyula, în română Jula, comitatul 
Bekes, Ungaria - 12.10.1882, St. Petersburg) 
General. A absolvit Academia Militară la 
Viena. Specializare la Academia Militară 
din St. Etienne, Franţa. Procuror regal, 
apoi şi-a deschis un birou de avocatură la 
Jula. La 1848 a fost secretar al guvernato¬ 
rului fortului Komârom, Ujhazy, combatant 
revoluţionar în mişcarea lui Kossuth Lajos. 

După înfrângerea revoluţiei s-a refugiat în 
Italia, apoi în Germania şi de acolo a plecat 
în SUA (1850). A obţinut cetăţenia ameri¬ 
cană în 1855. A devenit fermier (la Keolcuk). 
S-a înrolat voluntar în Armata Nordului 
în timpul războiului de secesiune (1861), 
fiind locotenent în Regimentul 15 Infan¬ 
terie Iowa. A apărat poziţiile nordiştilor în 
bătăliile pentru Shilloh, Corinth, Vicksburg, 
Atlanta, fiind promovat până la gradul de 
general (1865). A fost membru al Organi¬ 
zaţiei Foştilor Voluntari, al Legiunii Credin¬ 
cioase şi al Ordinului Săgeata Albastră (Blue 
Arrow Order). în 1866 a fost numit consul 
al SUA la St. Petersburg, Rusia, din 1874 
consul general. Cel mai mare merit al său 
din această poziţie a fost negocierea cum¬ 
părării Peninsulei Alaska de către SUA de la 
Rusia. Deşi în 1878 şi-a terminat misiunea, 
n-a revenit în SUA, ci a rămas în Rusia, 
în 1913 osemintele sale au fost repatriate 
şi depuse în cimitirul de la Arlington. Din 
2004 comunitatea românească din Cleve- 
land, Ohio, a ridicat o statuie a generalului 
în faţa bisericii ortodoxe. 

Poni, Petru 

(4.01.1841, Săcăreşti, jud. laşi - 2.04.1925, laşi) 
Chimist, fizician, pedagog, mineralog şi om 
politic. A urmat Gimnaziul Central din Iaşi 
(1852-1859). Ca bursier la Paris s-a speciali¬ 
zat în chimie, fizică şi mineralogie la College 
de France şi Sorbona. întors în ţară în 1865, 
se angajează ca profesor la Liceul Naţional, 
iar din 1866 predă şi la Şcoala Militară din 
Iaşi. în 1878 este numit şef al Catedrei de 
chimie din cadrul Universităţii din Iaşi, unde 
a predat timp de 33 de ani. Aici a înfiinţat: 
primul laborator de chimie al Universităţii 
din Iaşi (1882); Catedra de chimie organică 
(1891). în 1897, împreună cu Anastasie 
Obregia, a inaugurat un laborator de chimie 
după model german. în 1903 a introdus 
cursul „Studiul chimic al petrolului". A fost 
unul dintre pionierii chimiei româneşti şi 
întemeietorii acestei şcoli. în prezent, Institu¬ 
tul de Chimie Macromoleculară al Academiei 
Române poartă numele său. A cercetat peste 
80 de minerale culese din diverse zone ale 
ţării şi chiar a descoperit două minerale noi, 
denumite de el broştenită şi badenită. A cer¬ 
cetat apele minerale din ţară şi a făcut obser¬ 
vaţii meteorologice în Moldova. A publicat 
şi primele manuale de fizică şi de chimie în 
limba română. Este organizatorul primelor 
laboratoare de la noi destinate cercetărilor 
ştiinţifice şi pregătirii cadrelor de chimişti. 
A colaborat la înfiinţarea unor societăţi şti¬ 
inţifice în România: Societatea Română de 
Ştiinţe (1890) şi Societatea de Ştiinţe (1900). 



Petru Poni Adrian Pop 


Lucrări: Cercetări asupra mineralelor din masivul 
cristalin de la Broşteni (1882), Mineralele de la 
Bădenii-Ungureni (1885), Fapte pentru a servi la 
descrierea mineralogică a României (1900), prima 
monografie asupra mineralelor ţării noastre, 
Cercetări asupra compoziţiei chimice a petrolurilor 
române (1903). A fost unul dintre membrii 
marcanţi ai Partidului Naţional Liberal 
(PNL) din aceea vreme. în 1884 s-a alăturat 
grupării politice formată din „liberalii sinceri" 
conduşi de George Vernescu şi conservatorii 
lui Lascăr Catargiu (Partidul Liberal-Con- 
servator). După o scurtă perioadă petrecută 
în această formaţiune politică, revine în 
PNL. A fost ales, în mai multe rânduri, 
deputat şi senator. A îndeplinit şi funcţia 
de primar al municipiului Iaşi în perioada 
9 aprilie-11 iulie 1907 şi în 1922. A deţinut 
în trei rânduri funcţia de ministru al Culte¬ 
lor şi Instrucţiunii (21 iulie-26 noiembrie 
1891; 4 octombrie 1895-21 noiembrie 1896; 
24 octombrie-29 noiembrie 1918). Din 1879 
a fost ales membru al Academiei Române, iar 
în 1889 a fost numit comisar al guvernului 
la Expoziţia Universală de la Paris. A fost 
membru al Societăţii de Ştiinţe Naturale din 
Moscova (1910). 

Pop, Adrian 

(10.09.1951, Cluj) 

Compozitor. A absolvit Conservatorul la 
Cluj, ca elev al lui Sigismund Toduţă şi 
Cornel Ţăranu. Director artistic al Orches¬ 
trei Filarmonice Transilvania, apoi profesor 
şi rector al Conservatorului (Academia 
de Muzică) din Cluj. în compoziţiile sale 
a îmbinat procedeele polifoniei clasice şi 
moderniste cu specificuî şi limbajul folcloric 
ardelenesc. Lucrări: Sonata pentru cvintet de 
suflători , 1997. Premiul Uniunii Compo¬ 
zitorilor din România (1978, 1981, 1989), 
Premiul Academiei Române (1996), premii 
la concursurile internaţionale de compoziţie 
de la Tours (1979), Arezzo (1979), Roode- 
poort/Africa de Sud (1983), Trento (1983, 
1985,1987), Spittal (1986). 

Gheorghe Pop de Băseşti loan Pop de Popa 


Pop de Băseşti, Gheorghe 

(1.08.1835, Băseşti, Maramureş - 
23.02.1919, Arad) 

Politician. Greco-catolic. A absolvit Dreptul 
la Academia din Oradea. A fost ales deputat 
al Partidului Naţional Român din Transilva¬ 
nia (al cărui vicepreşedinte şi apoi preşedinte 
a fost) în Parlamentul Ungariei. A fost unul 
dintre autorii Memorandumului (1892-1894). 
Preşedinte al Adunării de la Alba Iulia 
pentru unirea Transilvaniei cu România 
Mică (1 decembrie 1918). Şi-a donat averea 
Mitropoliei greco-catolice a Blajului. 

Pop de Popa, loan 

nume la naştere loan Pop D. Popa 

(6.10.1927, Oradea) 

Medic militar cardiolog. S-a înscris la Facul¬ 
tatea de Medicină Generală din Cluj (1946- 
1952), pe care a absolvit-o cu diplomă de 
merit Magna Cum Laude. în perioada 
1953-1954 a realizat prima inimă şi primul 
plămân artificial din România, atunci prin¬ 
tre primele patru din lume. Efectuează pri¬ 
mele circulaţii extracorporale experimentale 
din România, inclusiv primele hemodiluţii. 
în 1958 realizează experimental primele 
transplanturi cord-plămân. în 1960 se 
specializează în chirurgia cardiovasculară 
la spitalul Fundeni, Bucureşti, sub con¬ 
ducerea lui Voinea Marinescu. A efectuat 
prima operaţie pe cord deschis la 5 aprilie 
1973, la Târgu Mureş. Prezintă la Atena, la 
Congresul Internaţional de Chirurgie Car¬ 
diovasculară, lucrarea „Procedeul personal 
de transplantare a inimii". Alte contribuţii: 
înfiinţarea, la Clinica Fundeni, a colectivului 
de cercetare valve cardiace şi transplanturi, 
având cincisprezece cercetători cu studii 
superioare şi zece personal mediu (1978); 
implantarea primelor artere artificiale tip 
Pop de Popa-Dodu, în revascularizare şi by 
passuri arteriale (1983); implantarea primei 
valve biologice de porc mistreţ (1983); 
realizarea valvulotomului Pop de Popa 
pentru operaţii de by-pass safen in situ; 


efectuarea primelor cincizeci de operaţii, 
1982; realizarea arterelor artificiale cola- 
genate, extraanatomice şi armate, liniare şi 
bifurcate tip Pop de Popa-Bodnar-Tranda- 
fir, implantate în această perioadă la peste 
patru mii de bolnavi (1983-1991); realizarea 
protezei valvulare cardiace metalice Pop de 
Popa-Stănescu (1986), care va fi implantată 
în 1991 la cincisprezece bolnavi; realizarea 
a numeroase instrumente medicale cu apli¬ 
caţii în practica chirurgiei cardiovasculare: 
valvuloretractor, 1982; lance de aortotomie, 
1982; sondă aspiraţie antitamponadă, 1982; 
comisurotom, 1982; aţă chirurgicală pentru 
implantări pe termen lung, 1988; inel de 
montare şi susţinere a valvei biologice în 
inimă, 1984; aparat stereoscopic scialitic, 
1984; valvoluretractor tetradent - Pop de 
Popa, 1982; cardiostimulatorul implanta- 
bil - Pop de Popa şi colectiv ASCAR, 1974; 
realizarea în colaborare cu IOR a dispoziti¬ 
vului Lacesot Pop de Popa-Florică (lumină 
frontală şi ochelari de mărire pentru operaţii 
coronare şi micro chirurgie, 1987); realizarea 
aparatului Puls duplicator şi Fatigue test 
Pop de Popa-Stănescu, pentru testarea 
valvelor cardiace (1987); omologarea finală 
a bioprotezei valvulare Pop de Popa, 1989; 
realizarea protezelor vasculare multirami- 
ficate, 1989. Lucrări: Patologia sistemului cav 
inferior (1973); Inima. Patologie şi tratament 
chirurgical (1975); Patologie chirurgicală , cap. 
„Patologia cardiovasculară" (1977); Sistemul 
arterial aortic. Patologie şi tratament chirurgical, 
2 voi. (1982-1983); Fiziopatologia cardio¬ 
vasculară (1989); Exigenţe ale diagnosticului 
modern în chirurgia cardiovasculară (1989). 
Membru al Academiei de Ştiinţe Medicale 
din România (1991), membru aî Academiei 
de Chirurgie din Paris (1984), membru al 
Academiei de Ştiinţe din New York (1979), 
membru al Academiei Belgiano-Române de 
Cultură şi Ştiinţă (2000). Medicus Emeritus 
(1971). Profesor Emeritus (1987). Veteran 
de război - general de brigadă - membru al 
Biroului Executiv al Asociaţiei Veteranilor 
de Război. 

Pop, Emil 

(13.04.1897, Bucerdea Vinoasă, jud. Alba - 
14.07.1974, Cluj) 

Botanist. A absolvit Seminarul Teologic din 
Sibiu şi Facultatea de Ştiinţe (geografie-şti- 
inţe naturale) a Universităţii din Budapesta, 
apoi pe cea a Universităţii din Cluj. Profesor 
şi director al Centrului de Cercetări Biolo¬ 
gice din Cluj. S-a ocupat de protoplasma 
celulei vegetale, de conservarea speciilor 
relicte. A studiat toate varietăţile de chi¬ 
hlimbar. Lucrări: Mlaştinile de turbă din RPR , 

1960; Pădurile şi destinul nostru naţional, 1941. 
Membru al Academiei de Ştiinţe din Buda¬ 
pesta, al Academiei Internaţionale de Istoria 
Ştiinţei din Paris, al Societăţii Unionale de 
Botanică din Leningrad. Membru al Acade¬ 
miei Române (1955), preşedinte al Secţiei 
de biologie şi ştiinţe agricole a Academiei 
Române (1963-1974). 

Pop-Florantin, loan 

(8.08.1843, Popteleac, Sălaj - 
20.08.1936, Bucureşti) 

Estetician. A absolvit Filologia la Viena, 
cu o teză despre sistemul fonetic al limbii 
române, după care trece munţii în România. 
Membru al Junimii. Ca estetician a rămas în 
umbra lui Maiorescu: Principii fundamentale 
pentru fllosofia limbei, 1869; Specificări asupra 
artei , 1874; Frumuseţea liniară şi frumuseţea 
omului , 1897; Ortografia corectată, faţă de erorile 
Academiei Române , 1915. A scris nuvele: Dece- 
bal, 1869; Pribeagul 1869; O floare albă, 1869; 
Juanita, 1860. A avut o tentativă de epopee: 
Ştefaniada, 1925. 

Pop, Gavriil 

(4.11.1818, Sălicea, jud. Cluj - 
9.05.1883, Lugoj, jud. Timiş) 

Preot şi istoric. A absolvit Institutul Teologic 
la Blaj şi a fost profesor de istorie la acelaşi 
institut. A fost preot în diverse parohii din 
Transilvania. Lucrări: Istoria Transilvaniei 
din cele mai îndepărtate vremuri până la 1751; 
Istoria Daciei antice, 1855; Geografia Banatului 
şi cunoştinţe istorice şi etnografice despre locuitorii 
Banatului, 1864. Membru corespondent al 
Societăţii Academice Române (1871). 

Pop, loan Aurel 

(1.01.1955, Sântioana, jud. Cluj) 

Istoric. Director al Centrului Cultural din 
New York (1990-1993, demisionat), direc¬ 
tor şi profesor invitat la Institutul Cultural 
Român şi Cercetare Umanistă din Veneţia. 
Director al Centrului de Studii Transilvane 
din Cluj. Lucrări: Instituţii Medievale Româ¬ 
neşti: Adunările Cneziale şi Nobiliare (Boiereşti) 
din Transilvania în secolele XTV-XVI, 1991; 
Ethnie et Confession en Transylvanie: du XIII' 6 au 
XIX~ e siecles, 1996; Istoria Transilvaniei medie¬ 
vale: de la etnogeneza românilor până la Mihai 
Viteazul, 1996; Românii şi România: o scurtă 
istorie, 1998; Memoriu topografic şi statistic 
asupra Basarabiei, Valahiei şi Moldovei. Provincii 
ale Turciei din Europa de Antoine Fran^ois Le 
Clerc, ediţie îngrijită împreună cu Ion Pop şi 
Sorin Şipoş, 2005; Istoria ilustrată a României 
(în colaborare cu loan Bolovan), 2010; Istoria 
românilor (2010, 2011). Membru corespon¬ 
dent al Academiei Române (2001). 



Emil Pop loan Aurel Pop 


Pop, Ion 

(1.07.1941, Mireşu Mare, Maramureş) 

Poet şi istoric literar. A absolvit Filologia 
la Cluj. Profesor la Universitatea din Cluj. 
A condus revista Echinox (1969-1986). 
Director al Centrului Cultural din Paris 
(1990-1993, demisionat). Scrie o poezie 
echilibrat reflexivă, intelectuală: Biata mea 
cuminţenie, 1969; Gramatică târzie, 1977; Soa¬ 
rele şi uitarea, 1985; Amânarea generală, 1990, 
şi eseuri de bună calitate: Avangarda poetică 
românească în contextul mişcării europene, 1972; 
Poezia unei generaţii, 1973; Ore franceze, 1979; 
Lucian Blaga. Universul liric, 1981; A scrie 
şi a fi. Ilarie Voronca şi metamorfozele poeziei, 
1993: Recapitulări, 1995; Pagini transparente, 
1997. A tradus critică literară, din Georges 
Poulet şi Jean Starobinski. Premiul Uniunii 
Scriitorilor din România, premiul Academiei 
Române (1985). 

Pop Marţian, Dionisie 

nume la naştere Marţian Popovici 

(1829, Ponor, jud. Alba - 2.07.1865, Munchen) 
Statistician. Greco-catolic. A absolvit Facul¬ 
tatea de Drept şi Ştiinţe Politice la Universi¬ 
tatea din Viena. A participat la Revoluţia de la 
1848 în Transilvania ca prefect al Legiunii a 
IlI-a române Sebişana (zona Miercurea Sibi¬ 
ului, Răhău, Şugag şi Vinţul de Jos). După 
înfrângerea revoluţiei a venit la Bucureşti 
(1857). Fondator şi primul şef al Biroului 
Central de Statistică al Principatelor Unite. 
A realizat primul recensământ al populaţiei 
în 1860. Este fondator al publicaţiilor Analele 
statistice şi Analele economice. Din 1862 a deve¬ 
nit membru al Comisiei de verificare a legi¬ 
lor din Principatele Unite. A redactat legea 
privind organizarea municipiilor şi comu¬ 
nelor orăşeneşti şi a contribuit la întocmirea 
legislaţiei referitoare la organizarea învăţă¬ 
mântului, a celui economic în special, legea 
reformei agrare, legea secularizării averilor 
mănăstireşti, legea vămilor, legea navigaţiei 
pe Dunăre, legea poştei şi a circulaţiei pe 
drumurile publice, legea reformei monetare. 

Pop 


Lucrări: Economia Socială, Statistica ţării, 
Uniunea vamală, Societăţi economice, Comuni¬ 
caţiile, Telegrafia, Creditul funciar, Proprietate şi 
naţionalitate, Igiena publică şi industrială, Serici¬ 
cultura, Manufactura şi artele, Lucrările publice. 
Serviciul poştal, Şcoala naţională de agricultură, 
Legea pensiilor, Creditul ipotecar. A murit de 
tuberculoză. Colegiul economic din Alba 
Iulia îi poartă numele. 

Pop, Mihai 

(18.11.1907, Glod, com. Strâmtura, 
jud. Maramureş - 8.10.2000, Bucureşti) 
Folclorist şi etnolog. Greco-catolic. Cerce¬ 
tător al culturilor din sud-estul Europei. 
A urmat studii universitare de literatură şi 
filosofie la Bucureşti (1925-1929), studii 
de specializare în slavistică (1929-1934) la 
Praga, Bonn, Varşovia. Doctor în filologie al 
universităţii din Bratislava, cu o teză despre 
cuvintele compuse de origine slavă în limba 
română, doctor docent în ştiinţe filologice 
al Universităţii din Bucureşti, asistent uni¬ 
versitar (1936-1939) la Catedra de literatură 
română a Universităţii din Bucureşti condusă 
de Dumitru Caracostea; membru al grupului 
de cercetări sociologice la Institutul Social 
Român (ISR)^ condus de Dimitrie Guşti 
(1929-1936). în perioada războiului (1941- 
1944) a fost numit ataşat cultural la amba¬ 
sada română din Bratislava. îndepărtat din 
învăţământ în 1948, s-a ocupat, începând cu 
1949, de organizarea Institutului de Folclor 
din Bucureşti, mai întâi în calitate de coor¬ 
donator al activităţii ştiinţifice (1949-1954), 
apoi director adjunct (1954-1965) şi ulterior 
director (1965-1974). A revenit la catedră în 
1957, fiind conferenţiar (1957-1962) şi apoi 
profesor de folclor (1962-1975) la Facultatea 
de Limba şi Literatura Română a Universită¬ 
ţii din Bucureşti, şef al Catedrei de literatură 
română veche şi folclor de la aceeaşi facul¬ 
tate (1968-1972). A mai deţinut şi funcţiile 
de preşedinte al Societăţii Internaţionale 
de Etnologie şi Folclor (1971), de preşedinte 
al Societăţilor de Etnologie din Paris şi 
New York, pe cea de membru al Academiei 
Americane de Ştiinte Sociale, precum şi 
al altor numeroase societăţi ştiinţifice străine. 
A fost profesor invitat la mari universităţi: 
Marburg (Germania), Berkeley şi Ann Arbor 
(SUA), Paris X (Franţa). Lucrări: Obiceiuri 
tradiţionale româneşti (1978), Folclor românesc 
(1998). Primul român laureat al Premiului 
Herder (1967), membru de onoare al Acade¬ 
miei Române (2000). 

Pop-Reteganul, Ion 

(10.06.1853, Reteag, jud. Bistriţa-Năsăud - 
3.04.1905, Reteag, jud. Bistriţa-Năsăud) 
Folclorist. A absolvit Şcoala Normală la 
Năsăud şi a fost învăţător în satul natal. A avut 



Ion Pop Ion Pop-Reteganul 


relaţii ştiinţifice cu T.T. Burada, A. Gorovei, 
Jan Urban-Jarnik, At.M. Marienescu ş.a. 
A publicat culegeri de folclor: Trandafiri şi 
viorele, 1884; Poveşti ardeleneşti culese din gura 
poporului, 5 voi., 1888; Poezii populare • Cântece 
bătrâneşti, 1900. A fost şi etnograf, descriind 
portul şi obiceiurile ţăranului român. 

Pop, Sever 

(27.07.1901, Poiana llvei, jud. Bistriţa-Năsăud - 
17.02.1961, Louvain, Belgia) 

Lingvist. A absolvit Literele şi Filosofia la 
Cluj. Specializare la Paris. A lucrat la Muzeul 
Limbii Române din Cluj, unde a efectuat 
anchete lingvistice în 301 localităţi, cu un 
chestionar cuprinzând 2 160 de poziţii. 
Profesor la universităţile din Cluj, apoi 
din Cernăuţi. Profesor invitat la Roma şi 
Louvain la Neuve, unde a fondat Le Cen¬ 
tre internaţional de Dialectologie generale 
(1951). A organizat, în 1960, la Louvain 
şi Bruxelles, primul congres internaţional 
de dialectologie generală. Lucrări: Atlasul 
lingvistic român, partea I, voi. I. Părţile corpului 
omenesc şi boalele lui, Cluj, 1938, voi. II. Fami¬ 
lia, Sibiu-Leipzig, 1942 ; Micul Atlas lingvistic 
român, partea I, voi. I, Cluj, 1938, voi. II, 
Sibiu-Leipzig, 1942; Grammaire roumaine, 
Berna, 1948; La dialectologie. Apergu historique 
et methodes d'enquetes linguistiques (Premiere 
pârtie: Dialectologie romane. Seconde pârtie: 
Dialectologie non romane, Louvain, 1950); 
Encyclopedie de la Philologie Romane: Langues et 
dialectes de la Roumanie, Louvain, 1954-1955. 
A fost membru al Societe de Linguistique 
de Paris (1927), membru al Societe de 
Linguistique de Geneve (1942), secretar al 
Commission d'Enquete linguistique (sub- 
divizie a Comite International Permanent 
des Linguistes), începând cu 1952 membru 
corespondent al Real Academia de Buenas 
Letras de Barcelona (1952), membru cores¬ 
pondent al Accademia della Crusca (1952), 
membru al Societe de Linguistique Romane, 
director al Centre d'Etudes Portugaises de 
FUniversite Catholique de Louvain (1953). 

Sever Pop Simion Pop Traian Pop Traian Grigore T. Popa 


în semn de recunoaştere a primit Ordinul 
Coroana României în grad de Cavaler 
(1938), Ordinul Steaua României în grad de 
cavaler (1941), Ordinul Alphonse X le Sage 
avec Plaque în grad de Comandor (1955). 

Pop, Simion 

(25.09.1930, Valea Chioarului, jud. Maramureş - 
14.05.2008, Pecs, Ungaria) 

Publicist şi prozator. Redactor la Radiodifu¬ 
ziunea Română şi vicepreşedinte al Uniunii 
Scriitorilor din România. în intervalul 1990- 
1992 ambasador al României în Ungaria. 
A excelat în reportajul literar: Paralela ' 45, 
Premiul Academiei, 1958; Pieton în Cuba, 
1963; Orga de bambus ■ Romanul unei aventuri, 
Premiul Uniunii Scriitorilor, 1966; Cartea 
Chinei, 1977; Oraşe infidele, 2 voi., 1985-1986. 
A scris şi romane: Triunghiul, 1964; Amfora 
sabină, 1970; Civica, 1973; Marşul alb, 1974; 
Amfitrion, 1976; Fotograful de îngeri, 1980. 
A publicat versuri: Debarcând în amurg, 1990. 

Pop, Traian 

(10.02.1885, Şinca Veche, Braşov - 
12.11.1960, Cluj) 

Jurist. A absolvit Dreptul la Cluj. Profesor şi 
decan la Facultatea de Drept a Universităţii 
din Cluj. în 1919 a participat la reorganizarea 
justiţiei în Transilvania şi punerea ei în acord 
cu legislaţia României. Parlamentar PNŢ. 
Lucrări: Dicţionar juridic româno-maghiar şi 
maghiaro-român, 1921; Dreptul penal, 3 voi., 
1921-1924; proiectul Codului penal, 1933; 
Drept penal procesual, 4 voi., 1946-1948. 
Membru de onoare al Academiei Române 
(1948), exclus în acelaşi an, repus în drepturi 
în 1994. Una din sălile Facultăţii de Drept 
din Cluj îi poartă numele. 

Pop Traian, Traian 

nume la naştere Traian Pop 
(10.12.1952, Braşov) 

Poet. A absolvit Facultatea de Electrotehnică 
a Institutului Politehnic din Timişoara. Spe¬ 
cializare la Stuttgart în reţele de calculatoare. 


A lucrat la Rovinari, întreprinderea de Reţele 
Timişoara. Plecat în Germania în 1990. 
Coordonator de prelucrare date electronice 
la Dachser GmbH Co & KG-ZN Korn- 
westheim. Din 2004 a înfiinţat Editura Pop 
din Ludwigsburg. A publicat mai multe 
volume de versuri: Timp liber, 1984; Deve¬ 
lopări discrete, 1989; Săptămâna 53, 1998; 
Frumos şi liber cu tine privind, 1999; Miercurea 
de Cenuşă, 2000; Jocuri ero(t)ice, 2001; Ochiul 
boului, 2002. Premiul Literart XXI (1998, 
1999). Membru al Deutsche-Rumănische 
Schriftsteller Vereinigungdin Miinchen şi 
Bavaria şi al Academiei Româno-Americane. 

Pop, Vasile Gherman 

(13.10.1850, Crasna-Storojineţ, 

Bucovina de Nord - 21.06.1909, Bucureşti) 
Filolog. A absolvit Literele la Bucureşti, a 
fost funcţionar la Ministerul Instrucţiunii 
şi Cultelor. Lucrări: Aurora Bucovinei. Poezii. 
Cu o privire fugitivă asupra mişcărei literare din 
acea provincie a Daciei, 1872; Conspect asupra 
literatură române şi scriitorilor ei de la început şi 
până astăzi , în ordine cronologică, 1875-1876. 

Popa, Dumitru Radu 

(1949, Bucureşti) 

Prozator. A absolvit Filologia la Bucureşti. 
A emigrat în SUA puţin înainte de 1989. 
Lucrări: Călătoria, 1982; Fisura, 1985; Little 
Bones in Winter, 1996; Panic Syndromel, 1997; 
închide ochii, 1998; Traversând Washington 
Square, 1999; La Revoluţia română, 2000. 

Popa, Grigore T. 

(1.05.1892, Şurăneşti, jud. Vaslui - 
18.07.1948, Bucureşti) 

Medic. Elev la Liceul Naţional din Iaşi în 
perioada 1903-1911, urmează apoi Faculta¬ 
tea de Medicină din Iaşi. După specializări 
la Chicago (bursă Rockefeller) şi Londra, 
revine în ţară, unde devine titular al Catedrei 
de anatomie şi embriologie la Institutul de 
Anatomie al Facultăţii de Medicină din Iaşi 
(1928). A lucrat în acest oraş până în 1942, 

Dumitru Radu Popa Magdalena Popa Marian Popa Mihail Popa 


când s-a transferat la Bucureşti. Valoarea 
descoperirilor sale din domeniul relaţiilor 
neuroendocrine (sistemul porthipofizar) i-au 
asigurat recunoaştere mondială. Rămâne în 
istoria endocrinologiei prin descoperirea 
sistemului vascular port hipotalamo-hipofi- 
zar împreună cu australianca Una Fielding 
(University of Cambridge, 1930). L-a sfătuit 
pe George Emil Palade să studieze în Anglia 
sau America. Reprezină „sistemul port" de 
conexiune între endocrinologia istorică şi 
endocrinologia modernă. Alte lucrări ale sale 
sunt investigaţiile privind structura funcţio¬ 
nală a pericardului, a meningelor sau a sper¬ 
matozoizilor, tanicitele, prezenţa în lichidul 
cefalo-rahidian a cerebrostimulinei. în 1936, 
împreună cu Mihail Sadoveanu şi George 
Topârceanu, a fondat revista însemnări ieşene , 
publicaţie de prestigiu în cultura română. 
Membru corespondent al Academiei 
Române (1936). Universitatea de Medicină 
şi Farmacie din Iaşi îi poartă numele. 

Popa-Lisseanu, Gheorghe 

(2.10.1866, Lisa, Braşov - 14.05.1945, Bucureşti) 
Istoric şi filolog. A fost elevul lui B.-R 
Hasdeu şi al lui G. Dem. Teodorescu. Şi-a 
dedicat întreaga viaţă cercetării, petrecând 
mult timp în arhive, unde a identificat şi 
apoi publicat materiale cu privire la daci şi 
teritoriile acestora, precum şi texte medie¬ 
vale latine şi greceşti de până la constituirea 
formaţiunilor statale româneşti. A lăsat 
15 volume din Fontes Historiae Daco-Roma- 
norum: Faptele ungurilor, Descrierea Europei 
Centrale, Românii în poezia medievală, Cronica 
ungurilor, Cântecul de jale, Descoperirea Unga¬ 
riei celei Mari, Cronica lui Nestor, Ambasadele, 
Viaţa împăratului Aurelian, Istoria romană 
prescurtată, Cronica pictată de la Viena, Brod- 
nicii. Războiul cu goţii. Getica (Iordanes), De 
Aedificiis, Breviarium Historiae Romanae, Cores¬ 
pondenţa lui Plinius cu împăratul Traian, Tablele 
cerate descoperite în Transilvania, Cetăţi şi oraşe 
greco-romane în noul teritoriu al Dobrogei, 
Continuitatea românilor în Dacia, Dovezi nouă, 


Limba română în izvoarele istorice medievale, 
Românii în izvoarele istorice medievale, Dacia în 
autorii clasici, Autorii latini clasici şi postclasici, 
Autorii greci şi bizantini. Membru corespon¬ 
dent al Academiei Române (1919). 

Popa, Magdalena 

(19.06.1941, Bucureşti) 

Balerină. A absolvit cu Magna Cum Laude 
la Leningrad, la Baletul Kirov, ca elevă a 
celebrei Vaganova (ca şi Gellu Barbu). A sus¬ 
ţinut spectacole la Paris, Londra, Dalias, 
Monte Carlo, Spania, Australia cu Baletul 
Kirov şi Bolşoi Teatr (din Moscova). A fost 
prim-balerină a Operei Române. Din 1982 a 
plecat în Canada şi a format Trupa Naţională 
de Balet a Canadei. A fost invitată în nume¬ 
roase capitale ale lumii să danseze, iar, mai 
apoi, ca maestră de balet, să formeze tineri 
balerini. A obţinut Steaua de Aur la Festiva¬ 
lul Internaţional de Dans din Paris (1965). 
A primit în 2002 Ordinul Steaua României. 

Popa, Marian 

(15.09.1938, Bucureşti) 

Istoric literar, eseist. A absolvit Filologia 
la Bucureşti şi a lucrat la aceeaşi facultate. 
A plecat în Germania Federală înainte de 
1989. Lucrări; Ideologia literară poporanistă. 
Contribuţia lui G. Ibrăileanu şi bibliografia 
problemei , 1964; Homo fiictus, 1968; Dicţionar 
de literatură română contemporană , 1971; Corni- 
cologia, 1975; Podul aerian , 1981; Geschichte 
der rumănischen Literatur , 1980; Dicţionarul 
scriitorilor români din exil , 2000; Istoria litera¬ 
turii române de azi pe mâine , 2 voi., Premiul 
Uniunii Scriitorilor, 2001. 

Popa, Mihail 

(15.05.1948, Vălcineţ, Republica Moldova) 
Matematician. A absolvit Facultatea de 
Fizico-Matematici a Universităţii din Chişi- 
nău. Specializare la universităţile din Gorki, 
Rusia şi Kiev, Ucraina. Director al Institu¬ 
tului de Matematică şi Informatică al Aca¬ 
demiei de Ştiinţe a Moldovei. Contribuţii 

la utilizarea proceselor invariante în cerce¬ 
tarea ecuaţiilor diferenţiale, ce reprezintă o 
dezvoltare a metodei invarianţilor algebrici 
în teoria calitativă a ecuaţiilor diferenţiale, 
fondată în Moldova de acad. C. Sibirschi, 
profesorul său. Profesor invitat la Universi¬ 
tatea din Limoges, Franţa. Lucrări: Algebrele 
Lie şi sistemele diferenţiale. 

Popa, Nicolae 

(13.02.1959, Buda, Republica Moldova) 

Scriitor. A absolvit Şcoala Poligrafică din 
Chişinău şi Facultatea de Jurnalism a Uni¬ 
versităţii de Stat din Chişinău. Specializare 
la Institutul de Literatură Maxim Gorki din 
Moscova (Cursuri Literare Superioare). 
A fost redactor la revista pentru tineret 
Orizontul şi la săptămânalul Literatura şi arta , 
redactor-şef al revistei Basarabia (1994) şi al 
ziarului Opinia (2005). Lucrări: versuri - 
Timpul probabil (1983), Ghid pentru cometa 
Halley (1987), Lunaticul nopţii scitice (ediţie 
definitivă, 1995), Careul cu raci (2003); 
proză - Păsări mergând pe jos (2001), Cubul de 
zahăr (1991), Avionul mirosea a peşte (2008). 
Laureat al Premiului Tineretului pentru 
Literatură (1988), al Premiului Uniunii 
Scriitorilor din Moldova (1996, 2001, 2003, 
2009) şi al Premiului Uniunii Scriitorilor 
din România (1996). A participat la acţiu¬ 
nea Scriitori pe calea regală sub patronajul 
Casei Regale a României, cu prezenţa rege¬ 
lui Mihai (2008). 

Popa, Şerban 

(15.04.1946, Bucureşti) 

Artist în prelucrarea sticlei. A absolvit 
Institutul de Arte Plastice din Bucureşti ca 
elev al atelierului de sticlărie Zoe Băicoianu. 
A avut peste 25 de expoziţii în România, 
Germania, Olanda, Elveţia, Franţa, Austria, 
Spania, Polonia, Italia. Stabilit la Montreal 
din 1980. Distins cu Paleta de Aur a Federa¬ 
ţiei Internaţionale a Comerţului şi Industri¬ 
ilor de la Paris. 


Popa, Temistocle 

(27.06.1921, Galaţi) 

Compozitor. A absolvit Conservatorul la 
Bucureşti. Cânta la saxofon şi flaut. A com¬ 
pus numeroase şlagăre de muzică uşoară, 
muzică de film, a făcut actorie. Compoziţii 
de muzică uşoară: „Lalele", „Bine-ai venit, 
iubire!", „Gioconda se mărită", „Şoapte 
de iubire", „Trecea fanfara militară", „Astă 
seară m-am îndrăgostit", „Margarete", „Cu 
cine semeni dumneata?", „Măicuţă, îţi mul¬ 
ţumesc!", „în târgul moşilor"; muzică pentru 
filmele: Cerul începe la etajul III , 1967; Cânte¬ 
cele mării , 1970; Veronica se întoarce , 1973; 
Detaşamentul 4 Concordia ', 1980; Mama, 1980; 
Saltimbancii , 1981 ; Fram, 1983; Trahir , 1993. 

Popa, Vasko, prenume la naştere Vasile 
(29.06.1922, Grebenaţ, Banatul Sârbesc - 
5.01.1991, Belgrad) 

Poet. Familie originară din Moldova. A studiat 
Filosofia la Belgrad, Bucureşti şi Viena. Fon¬ 
dator al revistei Lumina din Vârşeţ. în timpul 
ocupaţiei germane a fost internat în lagărul 
de la Becicherec. A scris în sârbo-croată, fiind 
considerat cel mai mare poet contemporan 
al Iugoslaviei. Versurile sale cuprind nume¬ 
roase referiri la universul românesc căruia îi 
aparţine poetul: Kora (Scoarţa), 1953; Nepocin 
polje {Câmpia neodihnei, 1956); Usprovna zemlja 
{Ţara verticală , 1972); Rez {Incizie, 1981). Pri¬ 
eten cu Nichita Stănescu, a fost tradus de 
acesta la Bucureşti în 1966, apoi de Marin 
Sorescu în 1983. A fost tradus în numeroase 
limbi de circulaţie universală. Membru al 
Academiei Iugoslave de Ştiinţe şi Arte. 

Popa, Victor Ion 

(29.06.1895, Bârlad - 30.03.1946, Bucureşti) 
Dramaturg. A studiat Dreptul la Iaşi, 
urmând în paralel şi Conservatorul de 
Muzică şi Artă Dramatică. S-a remarcat mai 
ales prin comediile sale: Muşcata din fereastră, 
1928; Take, Ianke şi Cadâr, 1932, dar a scris şi 
nuvele: Ghiceşte-mi în cafea, 1938, şi romane: 
Velerim şi Veler Doamne, 1933; Sfârlează cu 
Fofează, 1936, de bună ţinută epică. 

Popea 



Nicolae Popea Cristian Tudor Popescu 


Popea, Elena 

(1879, Braşov - 1941, Paris) 

Pictoriţă. Nepoată a lui Nicolae P. A studiat 
la Paris cu Lucien Simon, în Germania cu 
profesorul Angelo Jank, la Academia Liberă 
din Montparnasse cu Andre Lhote. Foarte 
modernă ca demers, a traversat experienţa 
expresionismului, impresionismului şi 
cubismului, fără a-şi uita originile transil¬ 
vane, populare. A pictat mult în Bretania şi 
Olanda. A participat la expoziţiile Tinerimii 
Artistice (unde a şi debutat, în 1910, ală¬ 
turi de Camil Ressu şi Theodorescu-Sion) 
şi la Saloanele Oficiale de la Bucureşti, 
dar a expus cel mai mult la Paris (Salonul 
Independenţilor, Muzeul Jeu de Paume), la 
Bruxelles, Londra şi în Olanda. Lucrări: Târg 
la Bran, La ţărmul mării, Pe plajă, Dublul portret 
de caracter, Bătrâne, Interiorul bisericii catolice, 
Procesiuni bretone ş.a. Medalia de Aur pentru 
pictură, Roma, 1909. în 1969 Maria Dumi- 
trescu i-a dedicat o monografie, iar în 1975 a 
avut o retrospectivă la Cluj. 

Popea, Nicolae, prenume la naştere Neagoe 
(17/29.02.1826, Satulung, jud. Braşov - 
26.07/8.08.1908, Caransebeş) 

Episcop şi cărturar. Bunic al Elenei P. 
A absolvit Dreptul la Cluj şi Teologia la 
Viena. A fost căpitan în Garda Română 
din Braşov în timpul revoluţiei de la 1848. 
Profesor la Institutul Teologic Pedagogic 
din Sibiu. Colaborator al lui Andrei Şaguna. 
Deputat în Dieta Transilvaniei, membru în 
Senatul imperial de la Viena. Preşedinte al 
Comitetului Naţional Român din Transil¬ 
vania (1878-1881). Unul dintre fondatorii 
gazetei Tribuna. Lucrări: Arhiepiscopul şi 
mitropolitul Andrei, baron de Şaguna , 1879. 
Membru de onoare al Societăţii Academice 
Române, 1877. 

Popescu, Alexe 

(30.11.1927, Brăila - 8.06.1974, Bucureşti) 
Inginer chimist. A absolvit Facultatea de 
Chimie la Institutul Politehnic din Bucureşti. 


Profesor la Facultatea de Chimie a Univer¬ 
sităţii din Bucureşti. Adjunct al ministrului 
învăţământului şi Educaţiei. Contribuţii în 
domeniul proceselor de catalizare. Lucrări: 
Activitatea şi conductibilitatea electrică a unor 
catalizatori pe bază de oxid de molibden şi oxid 
de fier, 1967; Concepţii actuale asupra hidro¬ 
genăm catalitice eterogene a hidrocarburilor, 
1968; Procese catalitice în chimia hidrocarburilor, 
1976. Membru corespondent al Academiei 
Române (1974). 

Popescu-Candlano, Alexandru 

(27.01.1841, Lipia, jud. Buzău - 
25.06.1901, Bucureşti) 

General de brigadă. A absolvit Şcoala Mili¬ 
tară de Ofiţeri la Bucureşti. A participat la 
detronarea lui Al.I. Cuza în 1866. în 1867 
a demisionat din armată şi a plecat în Italia, 
unde a studiat Dreptul, fără a-1 termina. 
La întoarcere (1870) a fondat publicaţiile 
Perseverenţa şi Democraţia, fiind arestat de trei 
ori ca agitator politic antidinastic. A condus 
mişcarea republicană de la Ploieşti (1870) 
contra lui Carol I. A luptat în Războiul de 
Independenţă, fiind apreciat de generalul 
Alexandru Cernat. A fost decorat de mai 
multe ori cu: Steaua României în grad de 
ofiţer, Virtutea Militară de aur, Trecerea 
Dunării, Medalia Apărătorilor Independen¬ 
tei si Crucea Sf. Gheorghe. Adjutant regal 
(1880-1892). 

Popescu, Cristian Tudor 

(1.10.1956, Bucureşti) 

Jurnalist şi prozator. A absolvit Facultatea de 
Automatizări şi Calculatoare la Bucureşti, a 
fost redactor-şef adjunct al ziarului Adevărul, 
în care calitate a condus suplimentul Adevă¬ 
rul literar şi artistic. Redactor-şef, apoi doar 
editorialist al ziarului Gândul. Preşedinte al 
Clubului Român de Presă (din 2003). Publică 
literatură Science fiction. Bibliografie selec¬ 
tivă:: Planetarium, 1987, Premiul Congresului 
European de SF, Montpellier, Franţa; Vremea 
mânzului sec, 1991 ; Imperiul oglinzilor strâmbe, 
1993; Copiii fiarei, 1997; Timp mort, 1998; 
Sportul minţii, 2004; Triagrama Shakespeare, 
2005; Orgasmus comunitas, 2005; Luxul morţii, 
2007; Cuvinte rare, 2009. A tradus Stanislav 
Lem - Edificiul nebuniei absolute, 1995. 

Popescu, Dumitru 

(1928, Turnu Măgurele) 

Politician şi scriitor. A absolvit în 1948 Aca¬ 
demia Comercială din Bucureşti. S-a înscris 
în PCRîn 1953. A lucrat ca voluntar pe Şan¬ 
tierul Tineretului de la Salva Vişeu. Redac¬ 
tor-şef la Scânteia tineretului, director al AGE- 
RPRES, redactor-şef la Scânteia, secretar al 

D. R. Popescu 


El vira Popescu 


CC al PCR r preşedinte al Consiliului Culturii 
şi Educaţiei Socialiste, rector al Academiei de 
Studii Politice Ştefan Gheorghiu, membru al 
Comitetului Politic Executiv al CC al PCR. 
Unul dintre apărătorii cultului personalităţii 
lui Nicolae Ceauşescu. Lucrări: Am fost şi eu 
cioplitor de himere; Elefanţii de porţelan ; Pano¬ 
rama răsturnată a mirajului politic ; Pumnul şi 
palma (roman), Focul de paie (roman), Cronos 
autodevorându-se ; Aburul halucinogen al cernelii, 
Angoasa putrefacţiei (memorii, 4 voi., 2006). 

Popescu, Dumitru 

(29.06.1929, Bucureşti) 

Teolog. A absolvit Institutul Teologic din 
Bucureşti. Specializare în Elveţia, Israel, 
la Roma. Profesor şi director la Seminarul 
Teologic din Bucureşti, profesor şi rector la 
Institutul Teologic din Bucureşti. Director 
de studii în cadrul Conferinţei Biserici¬ 
lor Europene de la Geneva, membru în 
Consiliul Ecumenic al Bisericilor. Lucrări: 
Doctrina despre Taina Botezului în primele secole 
creştine , 1961; Relaţiile dintre Biserica Ortodoxă 
şi Biserica romano-catolică, 1979; Sfânta Taină 
a Preoţiei. Ierarhia bisericească sacramentală, 
după Sfânta Scriptură şi Sfânta Tradiţie , 1989; 
Teologie şi cultură , 1993; Ortodoxie şi contempo¬ 
raneitate, 1996; Introducere în teologia dogmatică 
în contextul culturii contemporane, 1996; Dum¬ 
nezeu şi Creaţia, 2001; Misiunea Bisericii într-o 
lume secularizată, 2005. Membru de onoare al 
Academiei Române (din 2001). 

Popescu, D(umitru) R(adu) 

(20.08.1935, Păuşa, jud. Bihor) 

Scriitor. A început Medicina, pe care a pără- 
sit-o spre a absolvi Filologia la Cluj. A fost 
redactor-şef al revistei Tribuna, preşedinte al 
Uniunii Scriitorilor, redactor-şef al Editurii 
Viitorul românesc, al Editurii Academiei. 
Scrie proză: Fuga, 1958; Vara oltenilor, 1964; 
Dor, 1966; F, 1969, Premiul Uniunii Scrii¬ 
torilor; Vânătoarea regală, 1973; Leul albastru, 
1981; Oraşul îngerilor, 1985; piese de teatru: 
Muntele, 1978; Piticul din grădina de vară, 


1973; Mireasa cu gene false şi Dragostea e ca 
şi-o râie, ambele 1994, Premiul Uniunii 
Scriitorilor; Păpuşarii cehi, 1996. Scenarii de 
film: La porţile pământului, 1966; Balul de sâm¬ 
bătă seara, 1968; Duios Anastasia trecea, 1969; 
Fructe de pădure, 1983; Nelu, 1988; Rochia 
albă de dantelă, 1989. Marele Premiu al Cri¬ 
ticii teatrale în 1990. Membru al Academiei 
Române (2006). 

Popescu (Popesco), Elvira 

(10.05.1894, Bucureşti - 10.11.1993, Paris) 
Actriţă de teatru şi film, directoare de scenă. 
Devenită prin căsătorie contesă De Foy, a dat 
dovadă încă din copilărie de talente scenice. 
A absolvit cu brio Conservatorul de Artă 
Dramatică din Bucureşti şi a fost angajată 
la Teatrul Naţional, unde i s-au dat încă de 
la începutul carierei roluri principale. înte¬ 
meiază Teatrele Mic şi Excelsior, împreună 
cu actorii Ion Manolescu şi respectiv Ion 
Iancovescu. Autorii francezi au ocupat un 
loc de predilecţie în repertoriul ei, dintre 
care Louis Verneuil, la vremea aceea unul 
din cei mai spirituali şi în vogă autori de 
vodeviluri. Acelaşi Verneuil, care va scrie mai 
târziu special pentru ea numeroase piese de 
teatru, va juca un rol decisiv în viaţa şi cariera 
talentatei actriţe. Tot el a angajat-o în 1923 la 
Teatrul De la Michodiere din Paris. Cariera 
sa teatrală a durat neîntrerupt 65 de ani. 
A mai jucat în creaţiile lui Henry Berstein, 
Andre Roussin, Sacha Guitry. Cariera cine¬ 
matografică se întinde între 1920 şi 1970, 
începând cu Ţigăncuşa din iatac (1923) şi 
Independenţa României (1912), continuând cu 
o activitate mult mai intensă între 1930 şi 
1940: La Presidente, Hs etaient neuf celibataires, 
Austerlitz, Plein Soleil ş.a.m.d. Şi-a asumat 
şi răspunderea conducerii unor companii 
teatrale, fiind codirectoare alături de actorul 
Hubert de Malet, la Theâtre de Paris şi Theâ- 
tre Marigny. La o vârstă foarte înaintată, fără 
să-şi piardă farmecul, a continuat să ţină un 
salon deschis în apartamentul său din Ave- 
nue Foch, frecventat de toată protipendada 

literară, artistică, financiară şi politică (de 
toate nuanţele) a Parisului: Andre Roussin, 
Guy de Rotschild, Jacques Chirac, Pierre 
Cardin, Valery Giscard d'Estaing şi mulţi 
alţii. A fost distinsă cu Premiul Moliere 
pentru cea mai bună actriţă, decernat de 
Asociaţia Actorilor Francezi, şi de două ori 
cu Ordinul Legiunea de Onoare. Sala de 
spectacole a Institutului Cultural Francez 
din Bucureşti îi poartă numele. Membru de 
onoare al Academiei Române (1993). 

Popescu, Emilian 

(20.02.1929, Orieşti, jud. Vâlcea) 

Teolog şi istoric. A absolvit Facultatea de 
Teologie, apoi Institutul Teologic din Bucu¬ 
reşti şi Facultatea de Filologie (limbi clasice) 
a Universităţii din Bucureşti. Specializare la 
Berlin, Bonn, Koln, Miinchen, Lyon, Paris. 
Cercetător la Institutul de Arheologie al 
Academiei, profesor la Institutul Teologic 
din Bucureşti. A făcut săpături arheologice 
la Callatis şi Histria. Lucrări: Tabula Imperii 
Romani - Romula, Durostorum, Tomis, 1969, 
în colaborare; Inscripţiile greceşti şi latine din 
secolele IV-XII descoperite în România,, 1978, în 
colaborare; Etudes byzantines etpost-byzantines, 
1991, în colaborare. Membru al Institutului 
German de Arheologie, al Comisiei Interna¬ 
ţionale de Istorie Comparată Ecleziastică, al 
Asociaţiei Internaţionale de Studii Bizantine, 
preşedinte fondator al Societăţii Române de 
Studii Clasice. Membru de onoare al Acade¬ 
miei Române (2006). 

Popescu, Eufrosina 

(20.10.1821 - 3.11.1900) 

Actriţă. Absolventă a Şcolii de Muzică a 
Societăţii Filarmonice, a strălucit atât în tea¬ 
trul dramatic, cât şi în cel liric. A cultivat o 
artă interpretativă realistă. A creat roluri din 
dramaturgia românească, precum cea a lui 
Vasile Alecsandri, piesele lui V A. Urechia, 
Gheorghe Sion, Alexandru Macedonski etc., 
dar şi din piese aparţinând repertoriului 
universal în: Vicleniile lui Scapin de Moliere, 
Nunta lui Figaro de Pierre Caron de Beau- 
marchais, Don Carlos de Friedrich von Schil- 
ler etc. Cântăreaţă de renume european, 
cunoscută cu supranumele Marcolini, a 
înregistrat succese în diverse oraşe cu tradiţii 
muzicale, ca Veneţia, Florenţa, Milano, Nisa. 
După 1859, stabilită în ţară, a făcut parte din 
diferite asociaţii actoriceşti. 

Popescu, Gabriel 

(7.03.1932 - 7.10.2004, Bucureşti) 

Balerin. A studiat baletul în România ca elev 
al Floriei Capsali. Specializare la Moscova 



Eufrosina Popescu Gabriel Popescu 


(Vaganova i-a fost profesoară), a dansat 
la Bolşoi Teatr. Prim-balerin al Operei 
Române, partener al lui Irinel Liciu. Arestat 
în 1959 ca homosexual. A rămas la Paris 
în 1961 şi a fost ajutat, inclusiv financiar, 
de Eugene Ionesco, Elvira Popescu, Rudolf 
Nureiev. S-a angajat ca prim-balerin şi 
coregraf la Opera din Zurich, Elveţia, unde 
a montat 14 spectacole, plecând apoi la 
Şcoala de Balet a Operei din Roma în cali¬ 
tate de coregraf. Caria Fracci a fost eleva sa. 
Scala din Milano i-a oferit, din 1978, un 
contract pe viaţă. în acelaşi interval a avut 
un contract la Opera din Stuttgart, unde a 
făcut coregrafia pentru Frumoasa din Pădurea 
Adormită , care a obţinut Medalia de Aur la 
Festivalul de la Washington. A revenit în ţară 
după 1989 pentru diverse coregrafii la Opera 
din Bucureşti. Distins cu Meritul Cultural în 
grad de Cavaler. 

Popescu Gheorghe (Gică, zis Baciu) 

(9.10.1967, Calafat) 

Fotbalist. A jucat în Divizia A la Universita¬ 
tea Craiova şi la Steaua Bucureşti. în străi¬ 
nătate a jucat la PSV Eindhoven,Tottenham 
Hotspur, FC Barcelona (unde a fost căpitan 
şi a câştigat Cupa Cupelor), Lecce, Galata- 
saray (Cupa UEFA, 2000), SV Hannover 96. 
A participat cu echipa naţională a României 
la trei turnee finale ale Campionatelor 
Mondiale (1990,1994 şi 1998) şi la două ale 
Campionatelor Europene (1996 şi 2000). 
Este impresar şi şi-a deschis propria şcoală 
de fotbal, la Craiova. 

Popescu-Gopo, Ion 

(1.05.1923, Bucureşti - 29.11.1989, Bucureşti) 
Regizor de film. A studiat la Academia de 
Arte din Bucureşti, pe care n-a terminat-o, 
absolvind în schimb un curs de animaţie la 
Moscova. Debutează în 1949 alături de tatăl 
său şi Matty Aslan cu scurtmetrajul de ani¬ 
maţie Punguţa cu doi bani. Din 1950 a început 
să lucreze la Studioul Cinematografic Bucu¬ 
reşti, în cadrul secţiei de animaţie. Chiar şi 

basmele lui Gopo nu rămân simple ecrani¬ 
zări fidele, ci sunt actualizate şi interpretate: 
De-aş fi... Harap Alb, 1965; Maria-Mirabela , 
1981; Fata moşneagului şi fata babei şi Rămăşa¬ 
gul , 1985; FaustXX , 1966. A jucat şi ca actor, 
în filmele: O noapte de pomină , 1939, sau 
Cantemir , 1975. Vicepreşedinte al Asociaţiei 
Internaţionale a Filmului de Animaţie, pre¬ 
şedinte al Asociaţiei Cineaştilor din Româ¬ 
nia, 1969-1989, director al secţiei de film din 
cadrul Organizaţiei Mondiale a Sănătăţii. 
Primul său succes, Marele Premiu Palme 
d'Or la Cannes (1957), cu Scurtă istorie , a fost 
şi cel mai mare. 

Popescu, loan 

(23.06/5.07.1832, Caţa, jud. Braşov - 
3/15.03.1892, Sibiu) 

Pedagog. A absolvit Intitutul Teologic 
Pedagogic din Sibiu. Specializare la Leipzig. 
Profesor la Institutul Teologic Pedagogic din 
Sibiu. Prim secretar al ASTRA, redactor al 
revistei Transilvania. Membru al Comite¬ 
tului Partidului Naţional Român. Lucrări: 
Compendiu de pedagogie , 1868; Psihologia 
empirică sau ştiinţa despre suflet între marginile 
observaţiunei, 1881; Pedagogia lucrată pe bazele 
psihologice şi etice ale realismului herbartian, 
1892. Membru al Societăţii pentru Pedago¬ 
gia Ştiinţifică din Germania. Membru cores¬ 
pondent al Societăţii Academice Române. 

Popescu, loan-loviţ 
scris şi loan-lovitz Popescu 

(1.10.1932, Burila Mare, jud. Mehedinţi) 

Fizician. A studiat Fizica la Bucureşti. Spe¬ 
cialist în optică şi fizica plasmei. Profesor 
la Facultatea de Fizică a Universităţii din 
Bucureşti, rector al Universităţii. A lucrat 
şi în cercetare la Institutul de Fizică din 
Bucureşti şi Institutul de Fizică şi Tehno¬ 
logia Radiaţiei (Măgurele), al cărui director 
a fost între 1977 şi 1981. Lucrări: Fizica 
generală , 3 voi. (cu Gh. Ţiţeica), 1971, 1973, 
1975; Fundamentări ale spectroscopiei plasmei 
(cu I. Iova), 1987. Doctor Honoris Causa 


al Universităţii din Craiova (1998). Ordinul 
Serviciu Credincios în rang de Comandor 
(2000). Membru al Academiei Române 
(1990); între 1990 şi 1992 a condus Secţia 
de ştiinţe fizice a acestei instituţii. 

Popescu, Irinel 

(22.04.1953, Filiaşi, jud. Dolj) 

Medic chirurg. A absolvit Institutul de 
Medicină şi Farmacie din Bucureşti. Spe¬ 
cializări la Berlin, Paris, Pittsburgh, New 
York. Şeful Clinicii de chirurgie generală şi 
transplant hepatic la Clinica de Chirurgie 
Fundeni. Director al Institutului de Perfec¬ 
ţionare Postuniversitară a Medicilor şi Far¬ 
maciştilor. Schimb de experienţă la clinici 
din Miinchen, Hamburg, Capetown, Essen, 
Atena, Milano, Paris, Edinburgh. Membru 
PNŢCD, apoi PSD, senator, preşedinte al 
Comisiei de învăţământ a Senatului Româ¬ 
niei. A realizat primul transplant hepatic 
din România. Lucrări: Polipi şi polipoze rec- 
tocolonice, 1988; Tumorile intestinului subţire , 
în colaborare, 1988; Supuraţiile pancreatice şi 
peripancreatice , în colaborare, 1990; Actuali¬ 
tăţi în chirurgie , în colaborare, 1998; Chirurgia 
ficatului (coordonator), 2004. Membru al 
Societăţii Române de Chirurgie, membru 
al Academiei de Ştiinţe Medicale, membru 
al Uniunii Medicale Balcanice, membru 
al Academiei Oamenilor de Ştiinţă din 
România. Deţine Ordinul Naţional Steaua 
României în grad de Mare Ofiţer. 

Popescu, Iulian 

(24.08.1939, com. Licurici, jud. Gorj) 

Inginer. A absolvit Facultatea de Mecanică 
la Institutul Politehnic din Cluj. Specializare 
în Olanda. Profesor la Universitatea din 
Craiova. Contribuţii în domeniul structurii 
mecanismelor şi optimizării lor, în pre¬ 
lucrarea pe maşini automate. Membru al 
Academiei de Ştiinţe Tehnice din România. 
Preşedinte al Centrului teritorial Craiova al 
Asociaţiei Române de Teoria Mecanismelor 
şi Maşinilor. 

Laurenţiu Mircea Popescu Leonid Popescu Mihai N. Popescu Mitică Popescu 


Popescu, Laurenţiu Mircea 

(15.04.1944, Câmpulung, jud. Argeş) 

Medic. A absolvit Facultatea de Medicină 
din Bucureşti. Specializare în Olanda. 
Profesor şi rector la Universitatea de Medi¬ 
cină şi Farmacie din Bucureşti. Director 
al Institutului de Patologie Victor Babeş. 
Contribuţii în histologie, în demonstrarea 
rolului reticulului sarcoplasmatic în reglarea 
dependentă de calciu a contracţiei muscu¬ 
lare netede. Lucrări: Influenţa sistemului nervos 
central în fibrinoliză, 1964; Biologia reproducerii 
umane , 1976; Histologie medicală r 1987; Tratat 
de medicină internă. Bolile cardiovasculare, 1991 ; 
Atlas color de histologie: structura microscopică a 
ţesuturilor şi organelor, 1995. Vicepreşedinte al 
Academiei de Ştiinţe Medicale din România, 
membru al Academiei de Ştiinţe din New 
York. Membru corespondent al Academei 
Române (1995). 

Popescu, Leonid 

(20.03.1953, Sărăteni, Republica Moldova) 

Artist plastic şi prozator. A absolvit Colegiul 
Republican de Arte Plastice I. Repin din 
Chişinău şi Institutul de Design din Harkov, 
Ucraina. A proiectat şi pictat nenumărate 
biserici şi catedrale din Republica Moldova, 
din Rusia şi din Ucraina, precum cele din 
Apşa de Jos, Slatina şi Strâmtura din Bucovina 
de Nord (azi Ucraina), a zugrăvit Catedrala 
Naşterii Domnului din centrul Chişinăului 
(în colaborare cu colegul de breaslă Ghena- 
die Tâciuc). Scrie la săptămânalul Literatura 
şi arta, unde publică eseuri şi cronici despre 
colegii de breaslă. Volume: Din mărturiile 
timpului (2000), Despre artă şi artişti (2003), 
La porţile mării (roman, 2001). Membru al 
Uniunii Artiştilor Plastici din Moldova şi al 
Asociaţiei Internaţionale a Artiştilor Plastici 
(1996). Distins de Mitropolia Kievului şi a 
întregii Ucraine cu Ordinul Sfântul Vladi- 
mir întocmai cu Apostolii. Maestru în Artă 
(2001). Ordinul Sfântul Paisie Velicikovski 
(2003), Ordinul Andrei Rubliov (2005). 


Popescu, Mihai N. 

(22.07.1909, Târgovişte - 24.02.1953, Bucureşti) 
Actor. A absolvit Conservatorul la Bucureşti 
ca elev al Luciei Sturdza-Bulandra. A debu¬ 
tat pe scena Teatrului Naţional alături de 
Ion Manolescu. A jucat la Teatrul Ventura, 
apoi a fost angajat la Naţional. Specializare 
la Viena cu Max Reinhardt. La întoarcere 
a fost angajat la Teatrul Maria Filotti, unde 
i-a avut parteneri pe Agepsina Macri, Aura 
Buzescu. în 1946 era la Comedia, unde a 
jucat alături de Elvira Godeanu, Fory Etterle, 
Clody Bertola, George Mărutză. Profesor la 
Institutul de Teatru din Bucureşti. 

Popescu, Mitică 

(2.12.1936, Bucureşti) 

Actor. A absolvit IATC la Bucureşti. Soţ 
al actriţei Leopoldina Bălănuţă. Lucrează 
la Teatrul Mic din Bucureşti. Roluri în 
teatru: Philadelphia eşti a mea de Brian Friel, 
1973; Galileo Galilei de Bertolt Brecht, 1975; 
Dosarul Andersonville de Saul Levitt, 1976; 
Emigranţii de Slawomir Mrozek, 1977; Să 
îmbrăcăm pe cei goi de Luigi Pirandello, 1978; 
Maestrul şi Margareta de Mihail Bulgakov, 
1980; Nişte ţărani de Dinu Săraru, 1981. 
Roluri în film: Zidul (1974); Tănase Scatiu 
(1975); Gustul şi culoarea fericirii (1978); 
Clipa (1979); Vânătoarea de vulpi (1980); 
Saltimbancii (1981); Un Saltimbanc la Polul 
Nord (1982); Fram (Serial TV, 1983); Emisia 
continuă (1984); Fapt divers (1984); Căsătorie 
cu repetiţie (1985); Trenul de aur (1987); Moro- 
meţii (1987); Un studio în căutarea unei vedete 
(1988); Drumeţ în calea lupilor (1988); Miss 
Litoral (1990); Rămânerea (1992); Rosenemil 
(1993); Turnul din Pisa (2002); Dulcea saună a 
morţii (2003); Lotus (2004); Cel mai iubit dintre 
pământeni; Sistemul nervos (2005). Premiul 
UNITER pentru întreaga activitate, 2009. 

Popescu, Nicolae 

(22.09.1937, Comanda, corn. Strehaia, 
jud. Mehedinţi - 29.07.2010) 

Matematician. A absolvit Facultatea de 
Matematică a Universităţii din Bucureşti. 

Nicolae Popescu Octavian Popescu Petre Popescu Petru Popescu 


Cercetător la Institutul Simion Stoilow al 
Academiei Române. Contribuţii în domeniul 
topologiei algebrice şi al logicii algebrice. 
Lucrări: Modules avec differentielle generalisee 
(1964); Caracterisation des categories abeliennes 
avec generateurs et limites inductives exactes (cu 
Pierre Gabriel), 1964; Elemente de teoria fasci¬ 
culelor (1966); Some remarks about semi-artinian 
rings (cu C. Vraciu, 1973); A theorem ofcharac- 
terization ofresidual transcendental extensions of a 
valuation (1988, cu V Alexandru şi A. Zaha- 
rescu); Sur la definition des prolongements residu- 
els transcendent d'une valuation sur un corps K ă 
K (X) 1989 (cu E.L. Popescu); Elemente de teoria 
analitică a numerelor , 1968; Teoria categoriilor 
şi teoria fasciculelor , 1971; Categorii Abeliene, 
1971. Membru corespondent al Academiei 
Române (1997). 

Popescu, Niculae M. 

(10.02.1881, Dâmbovicioara, jud. Dâmboviţa - 
11.02.1963, Bucureşti) 

Preot şi istoric. A absolvit Teologia şi Filologia 
clasică la Universitatea din Bucureşti. Speci¬ 
alizare la Viena. Director la cancelaria Mitro¬ 
poliei Ungrovlahiei, profesor la Facultatea 
de Teologie din Bucureşti, secretar general 
al Ministerului Cultelor. Lucrări: Exerciţii de 
paleografie românească (scriere chirilică), 1932; 
Chirii Lukaris şi ortodoxia română ardeleană, 
1946; Cuvântările bisericeşti ale mitropolitului 
Nicolae Krutiţki, 3 voi., 1949-1952. Membru 
al Academiei Române (1923), exclus în 1948, 
repus în drepturi în 1990. Vicepreşedinte 
(1939-1943) şi preşedinte al secţiunii istorice 
a Academiei (1941-1945). 

Popescu, Octavian 

(1951, Slatina) 

Biolog. A absolvit Facultatea de Ştiinţe a 
Universităţii din Belgrad, Secţia de biologie 
moleculară şi fiziologie. Specializare la Iaşi, 
Paris, Basel în Elveţia. Cercetător la Insti¬ 
tutul de Cercetări Biologice al Universităţii 
de Medicină şi Farmacie din Cluj, profesor 
şi decan al Facultăţii de Biologie-Geologie, 


apoi prorector al Universităţii din Cluj. 
A înfiinţat Laboratorul de Glicobiologie 
Moleculară, unde, în 1995, a descoperit 
cum se formează organismele pluricelulare 
din cele unicelulare, şi Centrul de Biologie 
Moleculară al Universităţii din Cluj (2001). 
A lucrat la Institutul Pasteur din Paris 
(1990-1992), apoi la Departamentul de 
Cercetare al Spitalului Universitar şi la Uni¬ 
versitatea din Basel, Elveţia (1993-1996). 
Contribuţii în domeniul geneticii molecu¬ 
lare, al înţelegerii proliferării celulelor can¬ 
ceroase. Membru al Societăţii Naţionale de 
Biologie Celulară. Membru corespondent al 
Academiei Române (2000). 

Popescu, Petre 

(17.05.1917, Glodeanul Sărat, jud. Buzău - 
01.10.2010, Montreal) 

Preot. A absolvit Teologia ortodoxă la Cer¬ 
năuţi şi pe cea protestantă la Paris. Emigrat 
în Canada din 1951. Vicepreşedinte al Cen¬ 
trului Cultural Român din Montreal, la edi¬ 
ficarea căruia a contribuit şi statul canadian, 
bogată activitate comunitară, de strângere a 
relaţiilor între românii aflaţi în afara graniţe¬ 
lor, în diverse părţi ale lumii, ca şi între aceş¬ 
tia şi cultura patriei de origine. Redactează 
revista Candela din Montreal, colaborează 
la Revista de Cercetări Ştiinţifice din Paris, la 
unele reviste din Canada: Cuvântul Românesc 
(Hamilton), Luceafărul românesc (Montreal) şi 
din Statele Unite: America (Cleveland). 

Popescu, Petru 

(2.02.1944, Bucureşti) 

Poet şi prozator. A absolvit Institutul de 
Limbi Străine (engleza) la Bucureşti. Func¬ 
ţionar la Biblioteca Centrală Universitară, 
redactor la România literară. Bursier al 
Premiului Herder, Viena (1971-1972), şi al 
Universităţii Iowa (1974), expatriat în 1975 
în Marea Britanie, apoi SUA, continuă să 
scrie versuri şi proză. Este acceptat la The 
American Film Institute de la Hollywood 
(Los Angeles) în 1978. A avut doisprezece 

Popescu 


ani de succese în lumea filmului: The 
Obsessive Love, Death of An Angel, 1983, este 
disputat pentru producţie de către Robert 
Redford, Robert Duval, Sigourney Weaver, 
Dusan Makavejev, Jan Troell, Peter Coyote 
şi alte personalităţi ale filmului american şi 
internaţional. Ca rezultat, studioul Fox îi 
oferă să-şi regizeze propriul film, care este 
terminat în 1985 şi distribuit în 1986. Filmul 
este o poveste socială contemporană, petre¬ 
cută în California. A revenit în România, în 
vizită, în 1991 şi 2008. A scris lirică citadină 
şi experimentală: Zeu printre blocuri , 1966, 
debut; Fire de Jazz, 1969, şi proză de observa¬ 
ţie, modernă şi discursivă ca stil: Moartea din 
fereastră, 1967; Prins , 1969, Premiul Uniunii 
Scriitorilor; Dulce ca mierea e glonţul patriei, 
1971; între Socrate şi Xantipa, 1973; Sfârşitul 
bahic, 1973; Copiii Domnului, 1974; Boxes, 
Stairs and Whistietime (Cutii, scări şi fluiere), 
versuri; Before and After Edith (înainte şi după 
Edith), primul roman scris în engleză, tradus 
şi în română, 1993; The Last Wave (Ultimul 
val), 1978; In Hot Blood (Cu sânge fierbinte), 
1986, ca şi scenariul de film cu acelaşi titlu, 
în regia lui Peter Weir, 1991; Nobody's Chil- 
dren (Copiii nimănui), 1991, despre România; 
AlmostAdam, 1995, roman de mare succes în 
SUA; The Oasis, 2001. 

Popescu, Radu 

(1655, ? - 1729, Bucureşti) 

Cronicar. A făcut parte din facţiunea boie¬ 
rească numită „a Bălenilor", opusă - în 
Ţara Românească - facţiunii Cantacuzinilor. 
Cronicar oficial al lui Nicolae Mavrocordat. 
A fost mare vornic, mare ban. Ştia latină, 
greacă, turcă. A supravegheat trecerea prin 
ţară a regelui Suediei, Carol al XH-lea. A scris 
Istoriile domnilor Ţării Româneşti, care cuprinde 
evenimentele dintre 1290 şi 1728. A fost 
publicată prima oară de Mihail Kogălniceanu 
în Magazin istoric pentru Dachia, 1846-1847, şi 
se remarcă prin verva stilului oral. 

Popescu, Stela 

(21.12.1935, Bălţi, Basarabia) 

Actriţă de teatru şi film. A absolvit Institutul 
de Teatru la Bucureşti. Lucrează la Teatrul 
de Revistă. A realizat cupluri celebre alături 
de Ştefan Bănică Senior şi Alexandru Arşi- 
nel. Roluri în film: Sexy Harem Ada-Kaleh 
(2001); A doua cădere a Constantinopolului 
(1995); Maria şi Mirabela în Tranzistoria 
(1989); Figuranţii (1987); în fiecare zi mi-e 
dor de tine (1987); Secretul lui Nemesis (1985); 
Vara sentimentală (1985); Galax, omul păpuşă 
(1984); Un petic de cer (1984); Zbor periculos 
(1984); Căruţa cu mere (1983); Pe malul stâng al 
Dunării albastre (1983); Am o idee (1981); Ana 


şi hoţul (1981); Grăbeşte-te încet (1981); Nea 
Mărin miliardar (1979); Drumuri în cumpănă 
(1978); Tufă de Veneţia (1977); Ultima noapte 
a singurătăţii (1976); Elixirul tinereţii (1975); 
Despre o anumită fericire (1973); Dimitrie 
Cantemir (1973); Astă-seară dansăm în familie 
(1972); Recomandări (1971, TV); Pantoful 
Cenuşăresei (1969); Vin cicliştii (1968); Faust 
XX (1966); Sărutul (1965); Omul de lângă tine 
(1961); Alo? Aţi greşit numărul (1958). 

Popescu, Stere 

(17.04.1920, Galaţi - 7.03.1968, Londra) 
Balerin. A absolvit Facultatea de Arhitectură 
la Bucureşti şi, în paralel, Şcoala de dans 
a Floriei Capsali. Prim-balerin la Opera 
Română în anii 1940. în 1947 a refuzat să 
intre în partid şi a fost dat afară de la Operă. 
Arestat. Reprimit la Opera Română în 1960. 
Rămâne în Franţa cu prilejul unui turneu 
la Paris împreună cu Gabriel Popescu. S-a 
mutat la Londra ca profesor la Central 
School of Art. A mai făcut două spectacole, 
după care s-a sinucis. 

Popescu, Ştefan 

(20.01.1872, Finţeşti, jud. Buzău - 
1948, Bucureşti) 

Pictor, desenator. A studiat la Academia de 
Arte din Miinchen şi Academia de Arte din 
Paris. Este unul dintre gravorii de referinţă 
din arta românească. în 1904 este premiat 
la Miinchen cu Medalia de Aur la Expozi¬ 
ţia Internaţională Sezession. A studiat la 
Paris cu Lucien Simon şi Eugene Anatole 
Carriere. în 1901, în timp ce se afla la stu¬ 
dii la Paris, a pus, împreună cu Gheorghe 
Petraşcu, bazele unei grupări artistice a 
pictorilor români plecaţi la Paris, numită 
Tinerimea Artistică. Din asociaţie făceau 
parte: Kimon Loghi, Ipolit Strâmbu, Frede- 
rik Storck, Nicolae Vermont. în 1905 devine 
membru al grupului Cercle des etudiants 
romains, alături de Constantin Brâncuşi, 
George Enescu, Traian Vuia, Aurel Vlaicu, 
Henri Coandă, Ion Pillat, C. Levaditi, 
Duiliu Marcu, Theodorescu-Sion, Nicolae 
Dărăscu, Camil Ressu, Eustaţiu Stoenescu, 
Theodor Cornel şi alţii. Devine în 1908 
asociat al Salonului Societăţii Naţionale 
din Paris şi membru societar al grupărilor 
muncheneze Sezession şi Kunstlergenos- 
senschaft. Locuieşte din 1909 la prietenul 
său Constantin Brâncuşi, în cartierul 
Montparnasse din Paris. în 1910 fondează 
asociaţia Amicale a românilor din Paris sub 
egida ambasadorului României la Paris. 
Aceasta mai avea printre membrii fondatori 
pe George Enescu, Constantin Brâncuşi, 
Edouard de Max, Gheorghe Mărculescu, 

Stela Popescu 


Călin Popescu Tăriceanu 


Teodor Popescu 


Theodor Pallady, medicul Levaditi şi avoca¬ 
tul Virgil V Stănescu. Pictează în anii urmă¬ 
tori în Franţa, Elveţia, Turcia, Italia, Grecia, 
Iugoslavia, Maroc, Alger, Tunisia, Germania 
etc. A expus regulat la Tinerimea Artistică, 
până în 1924, şi la Saloanele Oficiale. Ca 
şi ceilalţi colegi de generaţie este fascinat 
de peisajele de la Balcic, pe care le pictează 
cu mare plăcere. în 1922 organizează la 
Balcic, cu ajutorul asociaţiei Cercul Intim, 
o expoziţie dedicată locului şi la care parti¬ 
cipă cu lucrări Cecilia Cuţescu Storck, Jean 
Alexandru Steriadi, Gheorghe Petraşcu. în 
1936, 1937 expune lucrări împreună cu 
Iosif Iser şi Gheorghe Petraşcu în cadrul 
grupării Arta, iar în 1937 obţine Premiul 
Expoziţiei Internaţionale de la Paris. A obţi¬ 
nut Legiunea de Onoare în 1925 şi Premiul 
Naţional pentru pictură în 1928. Din 1922 
a fost pentru o perioadă scurtă profesor la 
Academia de Artă din Bucureşti. Lucrări: 
Atelier de tâmplărie, La negustorii de curmale, 
Ocna la Tg. Ocna, Prânzul secerătorilor, La sece¬ 
riş, proiectul de frescă Cele 2 fete de împărat, 
Stradă în Maroc, Istanbul, Turcoaice la fântana 
de la Balcic, Peisaj cu sălcii, Crăiţe, Marină, 
La ocean, Peisaj cu mănăstire, Scări în pădure, 
Veneţia, Peisaj din Maroc, Arabi etc. Premiul 
Naţional pentru pictură (1928). Membru de 
onoare al Academiei Române (1936). 

Popescu Tăriceanu, Călin 

(14.01.1952, Bucureşti) 

Inginer şi prim-ministru al României. 
A absolvit Hidrotehnica la Institutul de 
Construcţii din Bucureşti. A lucrat ca inginer 
la Administraţia Naţională a Apelor (Argeş). 
După 1989, membru al Partidului Naţio¬ 
nal Liberal, preşedinte al lui (2005-2009). 
Director al Radio Contact (1992-1996). 
Deputat de Arad (1990-1992), de Bucu¬ 
reşti (1996-2000). Ministru al Industriei şi 
Comerţului (1996-1997). Prim-ministru 
al României (2004-2008). Preşedinte de 
onoare al Asociaţiei Producătorilor şi 
Importatorilor de Automobile din România. 


Popescu, Teodor M. 

(01.06.1923, Boteni, Dâmboviţa - 
04.04.1973, Bucureşti) 

Teolog. A studiat Teologia la Bucureşti, 
Literele şi Filosofia la Leipzig. Specializări 
în teologie la Atena şi Paris. Profesor de 
Teologie la Chişinău şi Bucureşti. Lucrări: 
Istoria creştinismului ca istorie a culturii, Chişi¬ 
nău, 1926; Enciclopedia patriarhilor ortodocşi de 
la 1848, 1935; Teologia ca ştiinţă, Bucureşti, 
1937; Atitudinea Vaticanului faţă de Ortodoxie în 
ultimii treizeci de ani, 1949; Condiţiile istorice ale 
formării vechilor Biserici Orientale, 1965. 

Popescu, Tudor R. 

(22.05.1913, Brăila - 2004, Bucureşti) 

Jurist. A absolvit Dreptul la Iaşi cu Magna 
Cum Laude. Specializare la Paris. Profesor la 
Facultatea de Drept a Universităţii din Iaşi, 
apoi din Bucureşti. Membru al Consiliului 
Legislativ Român (1938-1948), consilier 
juridic în Comisia ministerială pentru redre¬ 
sare economică şi stabilizare monetară 
(1947), preşedinte al Comisiei pentru aplica¬ 
rea Legii de confiscare a patrimoniului tutu¬ 
ror instituţiilor religioase (1948), preşedinte 
al Societăţii Române de Drept Comparat 
(1957-1988). Lucrări: Fundaţia în Dreptul 
comparat cu specială privire asupra Dreptului 
român, 1937; Călăuza juristului, 1955; Dreptul 
familiei, 2 voi., 1960,1965; Căsătoria, familia şi 
Dreptul, 1963; Dreptul comerţului internaţional, 
1975. Membru al Societăţii de Legislaţie 
Comparată din Paris, al Institutului Interna¬ 
ţional pentru Unificarea Dreptului Privat din 
Roma, al Clubului Internaţional de Arbitri în 
Afaceri Comerciale din Milano. Membru de 
onoare al Academiei Române (1993). 

Popescu, Valerian C. 

(26.10.1912, Negreşti, jud. Vaslui) 

Medic. A absolvit Medicina la Bucureşti. 
Profesor la Institutul de Medicină şi Farma¬ 
cie din Bucureşti. Contribuţii în domeniul 
anesteziei în stomatologie şi al traumato¬ 
logiei maxilo-faciale. Lucrări: Tehnici curente 

Vera Popescu Ion Popescu-Voiteşti Radu Popescu-Zeletin Gligor Popi 


în chirurgia stomatologică , 1961; Chirurgie 
buco-maxilo-facială, 2 voi., 1964; Igiena gurii şi 
a dinţilor , 1967; Anestezia în stomatologie , 1973; 
Radiologie stomatologică , 1985. Membru al 
Academiei de Ştiinţe Medicale din România, 
al Academiei de Chirurgie Dentară din Paris. 
Premiul Maginot al Academiei de Medicină 
din Paris. Membru corespondent al Acade¬ 
miei Române (1963). 

Popescu, Vera 

(8.11.1915, Tighina, Basarabia - 2008, Bucureşti) 
Juristă. A absolvit liceul la Tighina, apoi 
Dreptul la Universitatea din Iaşi. Odihnă 
absolută la Văratic doi ani deoarece se depis¬ 
tase o tuberculoză incipientă. în 1940 s-a 
căsătorit cu juristul Tudor P. şi s-a angajat 
la Consiliul Superior Legislativ (1940-1948), 
fiind prima femeie din România care a lucrat 
în acest for. A predat la Şcoala Juridică din 
Bucureşti, a lucrat la Ministerul Justiţiei, 
unde a redactat revista Justiţia nouă , apoi la 
Institutul de Petrol şi Gaze. 

Popescu-Voiteşti, Ion 

(18.11.1876, Voiteşti, com. Bălăneşti, jud. Gorj - 
4.10.1944, Bucureşti) 

Geolog. A absolvit Facultatea de Ştiinţe a 
Universităţii din Bucureşti. Specializare la 
Paris. Profesor la Facultatea de Ştiinţe din 
Bucureşti. A participat la războiul balcanic 
(1913) şi la Primul Război Mondial (1918), 
ajungând până la gradul de maior. Contribu¬ 
ţii în domeniul paleontologiei, concretizate 
printr-o colecţie impresionantă (obiecte, 
schiţe, hărţi, fotografii). 

Popescu-Zeletin, Ion Gh. 

(1.02.1907, Buda, jud. Bacău - 
20.05.1974, Bucureşti) 

Inginer silvic. Tată al lui Radu P.-Z. A absol¬ 
vit Dreptul la Iaşi şi Silvicultura la Bucureşti. 
Specializare la Giessen, Germania. Profesor 
la Institutul de Prelucrarea Lemnului şi 
Institutul Forestier din Braşov, apoi la Insti¬ 
tutul Politehnic din Braşov. Contribuţii în 


biometria forestieră şi amenajarea pădurilor 
(ocrotirea arboretului natural din Carpaţi). 
Lucrări: Consideraţii asupra împăduririlor cu 
salcâm din regiunea Dridu , 1933; Amenajarea 
pădurilor , 1941; Norme pentru constituirea 
marilor unităţi forestiere, 1948; Rolul pădurilor 
în economia apelor, 1950, Biometria forestieră, 
1956, în colaborare. Membru al Academiei 
de Ştiinţe Agricole şi Silvice din România, 
membru al Uniunii Internaţionale a Insti¬ 
tutelor de Cercetare Forestieră. Membru 
corespondent al Academiei Române (1955). 

Popescu-Zeletin, Radu 

(4.02.1947, Bucureşti) 

Inginer. Fiu al lui Ion Gh. P.-Z. A absolvit 
Automatica la Bucureşti şi s-a specializat la 
Bremen şi Berlin, Germania. A fost inginer 
la Fabrica de Cinescoape din Bucureşti, 
cercetător la Institutul de Tehnică de Cal¬ 
cul, apoi la Institutul de Cercetări Nucleare 
Hahn-Meitner, Berlin (1947-1987), director 
al Institutului de Cercetare GMD-FOKUS, 
profesor la Universitatea Tehnică din Ber¬ 
lin. Contribuţii în domeniul reţelelor de 
calculatoare (reţeaua naţională germană), 
proiecte comunitare (sisteme de fişiere 
virtuale, baze de date distribuite). Medalia 
IEEE (1988). Membru de onoare al Acade¬ 
miei Române (1997). 

Popi, Gligor 

(17.09.1918, Toracul Mic, Banatul Sârbesc - 
31.01.2008, Vârşeţ) 

Istoric. A absolvit Şcoala Normală la Vârşeţ 
şi Istoria la Universitatea din Belgrad. Pro¬ 
fesor la Academia Pedagogică din Vârşeţ. 
A publicat în Nădejdea (1927-1944), săptă¬ 
mânalul Libertatea (din 1945), Lumina, revistă 
de literatură, artă şi cultură (din 1947), 
Bucuria copiilor, Femeia nouă, Calendarul popu¬ 
lar (ulterior Almanahul Libertatea), Tibiscus, 
Cuvântul românesc, Familia, Tinereţea, Tradiţia, 
Foaia Sân-Mihaiului, Satu Nou, atât în limba 
română, cât şi în limba sârbă. A scris în 
ziarul de la Novi Sad (tipărit în cinci limbi) 

Misao, precum şi în Vrsacka kula - „Cula 
Vârşeţului" din Vârşeţ, în ziarul Dnevnik din 
Novi Sad etc. Promotor al învăţământului în 
limba română în Banatul Sârbesc. Este auto¬ 
rul a 11 cărţi, dintre care majoritatea sunt 
de interes major pentru minoritatea română 
din Serbia şi Muntenegru sau opere impor¬ 
tante pentru relaţiile româno-sârbe. Dintre 
ele trebuie amintite: Rumuni u Jugoslovenskom 
Banatu izmedju dva rata (Românii din Banatul 
iugoslav în perioada dintre cele două războaie), 
Novi Sad, 1976; Jugoslovensko-rumunski 
odnosi 1918-1941 (Relaţiile iugoslavo-române 
1918-1941), Novi Sad, Vârşeţ, 1984; Românii 
din Banatul Sârbesc în secolele XVIII-XX. Pagini 
de istorie şi cultură, Vârşeţ, Bucureşti, 1993; 
Românii din Banatul sârbesc - 1941-1996, 
1998; Românii în viaţa publică, Novi Sad, 
2001. Elector al Consiliului Naţional Român 
din Serbia ca reprezentant al Societăţii de 
Limba Română din Voivodina, al cărui 
membru fondator era. 

Popişteanu, Alexandru 

(3.01.1904, Bucureşti - 
1.06.1941, Marienthal, lângă Odesa) 

Pilot. Tată al lui Cristian P. A absolvit Şcoala 
Pregătitoare de Ofiţeri de Aviaţie de la 
Cotroceni. în timpul celui de-al Doilea Răz¬ 
boi Mondial a comandat Grupul de Luptă 
nr. 7. A participat la 33 de raiduri aeriene şi a 
obţinut Ordinele Mihai Viteazul clasa a IlI-a 
şi Virtutea Aeronautică. A murit în luptă. 

Popişteanu, Cristian 

(25.12.1932, Bucureşti - 26.02.1999, Bucureşti) 
Istoric. A absolvit Institutul pentru Relaţii 
Internaţionale al ASE şi şi-a susţinut docto¬ 
ratul în istorie la Universitatea din Bucureşti. 
Cofondator al revistelor Lumea (1963) şi 
Magazin istoric (1967). Lucrări: Independenţă, 
Nealiniere, Pace: Momente şi semnificaţii ale unei 
mişcări istorice a secolului XX, în colaborare; 
Istoria clipei; Sturdzeştii: din cronica unei familii 
istorice, în colaborare; A Trip down Memory 
Lane; Romania and the Balkan Entente, cu 
o postfaţă a lui A.J. Toynbee. Director al 
Magazinului istoric şi preşedinte al fundaţiei 
acestuia. Membru al Institutului pentru Stu¬ 
dii Internaţionale din Bucureşti, al Asociaţiei 
Americane a Istoricilor, al Institutului Inter¬ 
naţional al Presei (Viena şi Ziirich). O stradă 
din Bucureşti îi poartă numele. 

Popov, Vasile Mihai 

(7.07.1928, Galaţi) 

Inginer. A absolvit Politehnica din Bucu¬ 
reşti. Cercetător la Institutul de Energetică 
al Academiei. Trăieşte în Florida, SUA. 



Alexandru Popişteanu Vasile Mihai Popov 


Concepere, proiectare şi execuţie a calcu¬ 
latoarelor analitice Mecan I si Mecan II. 
A fundamentat principiul hiperstabilităţii 
sistemelor, recunoscut pe plan mondial cu 
numele autorului, publicând în 1957 prima 
lucrare care marchează contribuţia sa de 
pionierat în acest domeniu. Ineditul operei 
constă în utilizarea ecuaţiilor integrale în 
locul metodei funcţiei Liapunov şi rezultatul 
acestei iniţiative a fost criteriul frecvenţial de 
stabilitate care în prezent îi poartă numele. 
Lucrări în domeniul stabilităţii sistemelor 
automate neliniare: Hiperstabilitatea Sisteme¬ 
lor Automate (1966), care s-a impus prin fapte 
teoretice remarcabile. Şcoala românească de 
teorie matematică a sistemelor automate, 
deschisă de el prin teoria hiperstabilităţii 
sistemelor, a fost dezvoltată de Vlad Ionescu 
şi Vladimir Răsvan. Membru corespondent 
al Academiei Române (1963). 

Popovici, Aurel C. 

(4.10.1863, Lugoj - 10.02.1917, Geneva) 
Publicist. A absolvit Medicina la Viena. 
Luptător pentru drepturile românilor din 
Austro-Ungaria. După o condamnare de 
patru ani în Transilvania, vine în România. 
Colaborează la Gazeta de Transilvania, Sămă- 
nătorul, Adevărul ş.a. Din păcate doctrina sa 
naţională a fost preluată şi exacerbată de 
Garda de Fier. Lucrări: Naţionalism şi demo¬ 
craţie, 1903. 

Popovici-Barcianu, Daniil 

(18.10.1847, Răşinari, jud. Sibiu - 
3/16.02.1903, Sibiu) 

Teolog şi naturalist. Fiu al lui Sava P.-B. 
A absolvit Institutul Teologic-Pedagogic 
din Sibiu. Specializare în Germania pentru 
studiul organizării şcolilor populare. A stu¬ 
diat ştiinţele naturale, filosofia şi pedagogia 
la universităţile din Viena, Bonn şi Leipzig. 
Profesor la Institutul Teologic-Pedagogic 
şi director al Şcolii de Fete ASTRA din 
Sibiu. Membru în Comitetul Partidului 
Naţional Român din Transilvania, unul 

Popovici 



Sava Popovici-Barcianu Andrei Popovici-Bâznoşanu Călin Popovici 


dintre iniţiatorii Memorandumului (1862), 
motiv pentru care a făcut închisoare la 
Vacz. Lucrări: Untersuhungen uber die Bluten- 
twicklung der Onagraceen, 1874; Elemente de 
istorie naturală pentru şcoalele poporale, 2 voi., 
1881-1883. A reeditat lucrările tatălui său. 

Popovici-Barcianu, Sava 

(1814, Răşinari, jud. Sibiu - 
12/24.03.1879, Răşinari) 

Om politic. Tată al lui Daniil P.-B. A stu¬ 
diat Medicina la Viena, Filosofia la Cluj 
şi Teologia la Sibiu. Profesor la Institutul 
Teologic-Pedagogic din Sibiu. A participat 
la revoluţia de la 1848 în Transilvania şi a 
făcut parte din delegaţia condusă de Andrei 
Şaguna pe Câmpia Libertăţii de la Blaj. 
Lucrări: Curs de aritmetică pentru folosul şi 
trebuinţa tinerimei române (1848), Abeţedar 
pentru folosul şcoalelor de legea greco-răsăriteană 
(1851), Culegere de istorioare morale (1876), 
Gramatica română. Curs pregătitor pentru 
şcoalele secundare preparandii şi privaţi (1852). 
Membru corespondent al Societăţii Acade¬ 
mice Române (1869). 

Popovici-Bayreuth, Dimitrie 

(19.07.1860, laşi - 6.04.1927, Cluj) 

Bariton. A absolvit Conservatorul la Bucu¬ 
reşti şi s-a specializat la Viena. Solist al Ope¬ 
relor din Praga, Viena, Miinchen, Hamburg 
şi Bayreuth. A întreprins turnee în Europa 
şi SUA. A revenit în ţară în 1905 şi a preluat 
conducerea Conservatorului din Bucureşti, 
apoi a celui din Cluj. 

Popovici-Bâznoşanu, Andrei 

(1876, Bâznoasa, com. Lunca, jud. Botoşani - 
1969, Bucureşti) 

Zoolog. Armean din Moldova după mamă 
(Ericeanu). Căsătorit cu Maria Buiucliu, 
dintr-o familie de junimişti, evreică. A absolvit 
Facultatea de Ştiinţe la Bucureşti. Specializare 
la Miinchen. Profesor la Facultatea de Biolo¬ 
gie a Universităţii din Bucureşti. A întemeiat 
Staţiunea Zoologică de la Sinaia (1922), al 


cărei director a fost 19 ani (urmat de Con¬ 
stantin Motăş), şi s-a sprijinit pe organizaţia 
turistică numită Cabana Naturaliştilor, al 
cărei consilier a fost. A fost coorganizator al 
primului Congres Internaţional de Zoologie 
(Cluj, 1928) şi al Rezervaţiei Retezat (1935). 
Arhiva Erbiceanu-Buiucliu-Popovici-Bâzno- 
şanu, cuprinzând documente vechi de câteva 
sute de ani (de la Miron Costin), a fost pre¬ 
dată Academiei Române de fiica zoologului. 

Popovici, Călin 

(4.10.1910, Galaţi - 16.01.1977, Bucureşti) 
Astronom, astrofizician şi geodez. A pus 
fundamentul cercetărilor de fizică solară, de 
fotometrie a stelelor şi geodezie spaţială în 
România. El este cel care a început preda¬ 
rea astrofizicii generale şi a fizicii solare la 
Universitatea din Bucureşti. Şi-a început 
cariera de astronom la Observatorul din 
Bucureşti în 1930, pe când era încă student 
în anul al IlI-lea. A obţinut doctoratul 
în 1949, la Bucureşti, cu o teză care trata 
probleme legate de mişcarea Soarelui în 
sistemul local de mişcări stelare proprii. 
A început să predea astrofizica la Facultatea 
de Fizică şi Matematică din Bucureşti. între 
1952 şi 1961 a predat astronomia geodezică 
şi cartografia la Academia Militară Tehnică, 
unde a fost profesor. în 1961 s-a transferat 
la Institutul de Construcţii unde preda şi 
cursuri de gravimetrie. Preda fizica solară la 
Universitatea din Bucureşti şi la Facultatea 
de Matematică, înainte de 1957. Principala 
sa contribuţie la studiul sateliţilor a repre¬ 
zentat-o metoda „cercului de simultane¬ 
itate", cu care a determinat în 1962 prima 
direcţie spaţială în Europa, între Bucureşti şi 
Postdam. Metoda sa a fost aplicată cu suc¬ 
ces în Franţa, Germania şi Rusia. Membru 
post-mortem al Academiei Române (1990). 

Popovici, Constantin 

(21.05.1924, Româncăuţi, Bucovina de Nord - 
4.12.2010, Chişinău) 

Filolog şi folclorist. A absolvit Facultatea de 
Filologie a Universităţii din Cernăuţi. A fost 

Popovici 



Constantin Popovici 


Constantin C. Popovici 


D. Popovici 


Doru Popovici 


profesor la Institutul învăţătoresc, Univer¬ 
sitatea de Stat şi Institutul Pedagogic din 
Cernăuţi, apoi la Institutul de Istorie, Limbă 
şi Literatură al Filialei Moldoveneşti a AŞ a 
URSS, şef al Secţiei literatură comparată a 
Institutului de Limbă şi Literatură al ASM, 
director al Secţiei de studiere a minorităţi¬ 
lor naţionale a ASM (din 1993 - Institutul 
Minorităţilor Naţionale, iar din 1999 - 
Institutul de Cercetări Interetnice). Lucrări: 
Cou,uanbH.ue Momueu e no33uu dMunecKy 
(1963); Ion Creangă şi basmul est-slav (1967); 
YKpauHCKUu meamp na KmuuneecKou cu,ene 
(1974); Eminescu. Viaţa şi opera (1974, 1976, 
1988, 2001, 2005, 1982, versiunea rusă); 
albumul-monografie M. Eminescu. Viaţa şi 
opera în documente, mărturii, ilustraţii (în lim¬ 
bile română, rusă, franceză, engleză, 1985); 
YKpaiHCbKuu meamp na KmuunwcbKiu cu,em 
(1995). Laureat al Premiului Internaţional 
Andrei Pervozvannîi (Rusia), al Premiului 
I.P. Kotlearevski (Ucraina) şi al Premiului 
Prezidiului ASM. Distins cu titlurile Om 
Emerit, Eminent al învăţământului Public, 
prinţ al Ordinului Internaţional al Cava¬ 
lerilor Arhistrateg Mihail în grad de gene- 
ral-colonel. A fost distins cu 20 de ordine, 
inclusiv Ordinul pentru Apărarea Patriei 
clasa I, Ordinul Republicii şi 25 de medalii 
civile şi militare din 8 state (URSS, Republica 
Moldova, Rusia, Ucraina, România, Ungaria, 
Germania, Canada). Membru de onoare al 
Academiei de Ştiinţe din Ucraina, membru 
al Academiei de Ştiinţe a Moldovei. 

Popovici, Constantin C. 

(12/24.03.1878, laşi - 26.11.1956, Bucureşti) 
Inginer (sisteme tehnologice), matematician 
şi astronom. A absolvit Facultatea de Mate¬ 
matică a Universităţii din Iaşi. Specializare la 
Paris. Profesor la Universitatea din Iaşi, apoi 
la cea din Bucureşti, Catedra de astronomie. 
A înfiinţat Observatorul Astronomic din Iaşi 
(1913) şi a condus Observatorul Astronomic 
din Bucureşti (1937-1943). A determinat 
mulţimea funcţiilor (care îi poartă numele) 


ce rămân invariante în raport cu un argu¬ 
ment funcţional dat. Lucrări: Sur Ies ecuations 
aux integrales reciproques, 1907; Integration des 
systemes d'ecuations functionelles, 1933; Astrono¬ 
mie stellaire, 1944; Importanţa presiunii luminii 
în mecanica cerească , 1950. Membru al Soci¬ 
etăţii Române de Ştiinţă, al Societăţii Fran¬ 
ceze de Matematică. Membru de onoare al 
Academiei Române (1990). 

Popovici, D(imitrie) 

(25.10.1902, Dăneasa, jud. Olt - 5.12.1952, Cluj) 
Comparatist. A absolvit Literele şi Filoso- 
fia la Bucureşti. S-a specializat la Paris în 
literatură comparată. A fost lector de limba 
română la Sorbona şi Ecole des Langues 
Orientales Vives (1930-1940). A fost pro¬ 
fesor la Universitatea din Cluj şi director al 
Bibliotecii Academiei, filiala Cluj. A lăsat un 
fond de manuscrise care-i poartă numele 
(1300 de piese). Fondator al revistei Stu¬ 
dii literare (1942-1948). Este unul dintre 
fondatorii comparatismului în România: 
Ideologia literară a lui Heliade-Rădulescu, 1935; 
Santa-Cetate • între utopie şi poezie, 1935; Cer¬ 
cetări de literatură română, 1944; La literature 
roumaine ă l'epoque des Lumieres (Literatura 
română în epoca Luminilor), 1945. 

Popovici, Doru 

(17.02.1932, Reşiţa) 

Compozitor. Tatăl său a murit la Gherla, în 
1959, arestat după evenimentele din Ungaria 
din 1956. A absolvit Conservatorul la Bucu¬ 
reşti ca elev al lui Mihail Andricu, Mihail 
Jora, Paul Constantinescu, Marţian Negrea, 
Zeno Vancea. Specializare la Darmstadt 
cu Gyorgy Ligeti, Karlheinz Stockhausen 
şi Iannis Xenakis. Editor muzical la Radio¬ 
difuziunea Română. Profesor la Facultatea 
de Muzică a Universităţii Spiru Haret. I-au 
fost elevi Şerban Nichifor, Costin Miereanu, 
Florian Lungu ş.a. A compus muzică pos- 
timpresionistă şi dodecafonică (primul com¬ 
pozitor român în acest gen), fiind influenţat 
de postbizantinismul muzicii româneşti. 

Eusebiu Popovici Mihai Popovici (politician) 


Lucrări: Sonata pentru pian; Sonata pentru 
vioară şi pian; Mariana Pineda; Prometheus; 
Omagiu lui Palestrina; Porumbeii morţii; Oma¬ 
giu lui Ţuculescu; Omagiu lui Eminescu; Imnuri 
bizantine; Codex Caioni. Distins cu Premiile 
Uniunii Compozitorilor Iugoslavi (1970), 
mai multe premii ale UCMR, precum şi cu 
Premiul Academiei Române (1972). 

Popovici, Eusebiu 

(15.02.1838, Cernăuţi - 28.09.1922, Cernăuţi) 
Preot şi profesor. A absolvit Teologia la 
Cernăuţi. Specializare la Viena. Custode al 
Bibliotecii de Stat din Cernăuţi. Profesor la 
Facultatea de Teologie a Universităţii din 
Cernăuţi, rector al universităţii. Membru 
în Consiliul şcolar al Austriei, vicar al Arhi¬ 
episcopiei Cernăuţilor. Lucrări: Gramatică 
românească , 1921. Membru de onoare al 
Academiei Române (1908). 

Popovici, Gheorghe 

(8.11.1863, Cernăuţi - 

12.07.1905, Munkacs, azi Mukacevo, Ucraina) 
Istoric. A absolvit Dreptul la Cernăuţi. 
Specializare la Innsbruck. Contribuţii în 
domeniul istoriei fenomenului juridic 
românesc. Lucrări: Mihai Vodă şi moşnenii din 
Sularul - o încercare interpretativă , 1886; Anul 
de la martie în Moldova în timpul lui Alexandru 
cel Bun. Membru corespondent al Academiei 
Române (1905). 

Popovici, Gheorghe 

(25.04.1862, Cliciova, jud. Timiş - 
27.12.1927, Lugoj) 

Preot, teolog, istoric. A absolvit Teologia la 
Universitatea din Cernăuţi. Specializare la 
Viena. Membru, vicepreşedinte şi deputat 
în Dieta de la Budapesta al Partidului 
Naţional din Transilvania. Protopop al 
Lugojului. Lucrări: Uniunea românilor din 
Transilvania cu biserica romano-catolică sub 
împăratul Leopold /, 1901; Istoria românilor 
bănăţeni , 1904. Membru corespondent al 
Academiei Române (1909). 


Popovici, llie T. 

(30.10.1902, Budăi, Republica Moldova - 
11.10.1982, Bucureşti) 

Medic veterinar. A absolvit Medicina Vete¬ 
rinară la Bucureşti. A fost bacteriolog în 
diverse laboratoare din Chişinău, apoi profe¬ 
sor la Facultatea de Medicină Veterinară din 
Bucureşti. Fondator al Institutului de Zoo¬ 
tehnie şi Medicină Veterinară din Bucureşti, 
al cărui director a fost (1949-1962). A creat 
şi optimizat vaccinuri pentru animale. 
Lucrări: Vaccinarea împotriva angalaxiei conta¬ 
gioase a oilor şi caprelor cu ajutorul culturilor vii 
de Capromyes agalactice, 1957; O nouă metodă 
de vaccinare antirabică folosită în combaterea 
turbării la animale în RPR, 1960. Membru 
corespondent al Academiei Române (1955). 

Popovici, Ionel 

(n. 1952, Satu Nou, Iugoslavia) 

Pictor. Elev al lui Livius Balnojan, care 
i-a fost profesor la şcoala din satul natal. 
A absolvit Liceul de Arte Plastice la Novi 
Sad şi Institutul de Arte Plastice la Bucureşti 
ca elev al lui Corneliu Baba. Este graficianul 
Trustului de Presă şi Editură Libertatea din 
Pancevo. A participat la peste 250 de expo¬ 
ziţii colective în ţară şi în străinătate. Face 
parte din grupul de artă Pesak (Nisipul). 

Popovici, losif 

(17.02.1876, Cliciova-Bethausen, Timiş - 
26.08.1928, Cluj) 

Lingvist. A făcut liceul la Lugoj şi Braşov, 
Filologia la Budapesta, Leipzig, Viena, 
Zagreb, Paris. Elev al lui Gustav Weigand, 
Gaston Paris şi Wilhelm Meyer-Liibke. Pro¬ 
fesor de slavistică la Universitatea din Cluj. 
Lucrări: Vocalele româneşti , 1926; Dialectele 
române din Istria , 2 voi., 1909, 1914; Jertfa 
zidirii la români , 1909. A descoperit la Buda¬ 
pesta primul exemplar complet al Paliei de la 
Orăştie. A cules Poezii populare române , 1909. 

Popovici, Mihai 

(21.10.1879, Braşov - 7.05.1966, Bucureşti) 

Om politic. A absolvit Dreptul la Budapesta 
şi Filosofia la Viena. Membru al Partidului 
Naţional Român, militant pentru unirea 
Transilvaniei cu ţara. în timpul războiului, 
între 1917 şi 1918, a fost însărcinat cu 
organizarea corpului voluntarilor români în 
Moldova, mulţi dintre ei adunaţi din rândul 
prizonierilor ardeleni din Rusia. De aseme¬ 
nea, a făcut parte din Comitetul Naţional 
al românilor emigraţi din Austro-Ungaria, 
constituit la Odessa în 1918. Membru al 
Consiliului Dirigent al Transilvaniei la 
Departamentul Industriei şi Comerţului, 
deputat în Parlamentul României întregite. 

Popovici 



Mihail Popovici (medic) Nicolae Popovici Silvia Popovici Titus Popovici 


în cabinetul Blocului Parlamentar a ocupat 
portofoliile Ministerului Lucrărilor Publice 
şi al Ministerului Finanţelor. Vicepreşedinte 
al PNŢ (1926). A făcut parte din toate 
guvernele ţărăniste (8 guvernări), în special 
ca ministru al Finanţelor, dar şi al Justiţiei, 
Internelor şi al Lucrărilor publice. Adept al 
lui Iuliu Maniu. Arestat ca ţărănist în 1947 
şi acuzat de conspiraţie contra statului 
în afacerea Tămădău. Deţinut la Sighet 
până în 1955. Lucrări: Solidarismul politic, 
Bucureşti, 1923; Bugetul , 1924; Datoriile şi 
creanţele României după tratate , 1925; Discurs, 
1925; Politica de revalorizare şi conversiunea la 
Banca Naţională , 1925; Politica de producţiune 
şi bugetul, 1926; Legea pentru reorganizarea 
înaltei Curţi, 1929; Legea contabilităţii publice, 
1930; Lege pentru reorganizarea înaltei Curţi de 
Conturi, 1930. 

Popovici, Mihail 

(29.10.1942, Podoima, Basarabia) 

Medic. A absolvit Facultatea de Medicină 
la Institutul de Medicină din Chişinău şi 
s-a specializat în cardiologie. Cofondator, 
cu V Anestiade, şi director al Institutului 
de Cardiologie din Chişinău. A definit 
factorii (autoimuni, toxici, virali ş.a.) care 
contribuie la dezvoltarea cardiomiopatiilor 
dilatative. Director coordonator al Progra¬ 
mului de Intervenţie Naţională Integrată 
împotriva bolilor nontransmisibile. A fost 
deputat în Parlamentul Republicii Moldova 
(1990-1994). Autor a 17 brevete de invenţie, 
din care 6 distinse cu medalii de aur şi argint 
la saloanele internaţionale de inventică. 
Lucrări: JăunamaiţuoHHax KapăuoMuonamun 
(1986, în colaborare); ToKCunecKoe u aymo- 
UMMynHoe noepeMdenue MUOKapda (1988); 
MemaâonunecKue u cfjywaţuoHanbHue ocnoeu 
OKcnepuMeHmanbHbix KapduoMuonamuu (1990, 
în colaborare); Fotobiotehnologie - realizări noi 
în biomedicină (1995, în colaborare); Hiperten¬ 
siunea arterială (recomandări practice) (1999, în 
colaborare); Combaterea bolilor cardiovasculare 
în populaţie (2000, în colaborare); Ghidul 


medicului de familie în combaterea hipertensiunii 
arteriale (2003, în colaborare); Endoteliul şi 
patologia cardiovasculară (2005, în colaborare); 
Dislipidemiile (2005, în colaborare). Laureat al 
Premiului de Stat, distins cu Ordinul Repu¬ 
blicii şi cu Medalia Meritul Civic. Preşedinte 
al Societăţii Cardiologilor din Moldova, 
membru al societăţilor ştiinţifice de cardio¬ 
logie din România, Rusia, Turcia. Membru al 
Academiei de Ştiinţe a Moldovei. 

Popovici, Nicolae 

(1903, Biertan, comitatul Târnava Mare - 
20.10.1960, Cheia) 

Episcop. A absolvit liceul Andrei Şaguna la 
Braşov şi Facultatea de Teologie la Cernăuţi. 
Profesor la Seminarul Teologic din Sibiu, 
ales episcop de Oradea în 1926. în timpul 
Diktatului s-a stabilit la Beiuş. Misionar în 
Transnistria în 1941. întors la Oradea în 
1944, a denunţat prin memorii către Minis¬ 
terul Cultelor ceea ce considera ateismul 
comunist. Sinodul BOR i-a ridicat funcţia în 
1950. S-a călugărit la mănăstirea Cheia. 

Popovici, Silvia 

(7.05.1933, Fundata, Braşov - 
16.09.1993, Bucureşti) 

Actriţă. A absolvit Institutul de Teatru 
din Bucureşti, a debutat în 1954 ca actriţă 
într-un film realizat de alţi studenţi, intitulat 
La mere. A jucat pe scena Teatrelor Naţionale 
din Bucureşti, Cluj şi Craiova. Consacrarea 
a venit odată cu debutul regizoarei Malvina 
Urşianu, care o alege în 1967 să interpreteze 
rolul principal din filmul Gioconda fără surâs. 
A făcut multe roluri pentru Teatrul Radiofo¬ 
nic şi de Televiziune. Roluri în film: Ora H, 
1956; Bijuterii de familie, 1956; Darclee, 1961; 
Pădurea^ spânzuraţilor, 1967; Trecătoarele iubiri, 
1974; întoarcerea lui Vodă Lăpuşneanu, 1979; 
Enigmele se explică în zori, 1987 . 

Popovici, Titus 

(16.05.1930, Oradea - 29.11.1994, Tulcea) 
Scriitor şi scenarist. A absolvit Literele 
la Universitatea din Bucureşti. Din 1957 

Popoviciu 



Tiberiu Popoviciu Carol Popp de Szatmary 


devine scenarist, odată cu adaptarea pentru 
ecran a nuvelei lui Io an Slavici Moara cu 
noroc. A fost considerat unul dintre cei mai 
importanţi scenarişti români din perioada 
1960-1970. Colaborează constant cu regi¬ 
zori de renume, precum Liviu Ciulei, Andrei 
Blaier, Manole Marcus, Sergiu Nicolaescu 
ş.a. Scenarii de film: La Moara cu noroc (1957); 
Setea (roman - 1958); Valurile Dunării (1959); 
Furtuna (1960); Passacaglia (teatru - 1960); 
Cuba, teritoriu liber al Americii (însemnări - 
1962); Străinul (1964); Pădurea spânzuraţilor 
(1964); Dacii (1966); Columna (1968); Mihai 
Viteazul (1970); Puterea şi adevărul (1971); 
Atunci i-am condamnat pe toţi la moarte (1971); 
Cu mâinile curate (1972); Conspiraţia (1972); 
Ultimul cartuş (1973); Departe de Tipperary 
(1973); Capcana (1974); Actorul şi sălbaticii 
(1974); Pe aici nu se trece (1975); Operaţiunea 
Monstrul (1976); Profetul, aurul şi ardelenii 
(1978); Ion: Blestemul pământului, blestemul 
iubirii (1979); Artista, dolarii şi ardelenii (1979); 
Pruncul, petrolul şi ardelenii (1981); Lumini şi 
umbre : partea I (1981); Lumini şi umbre : par¬ 
tea II (1982); Secretul lui Bachus (1984); Horea 
(1984); Secretul lui Nemesis (1985); Noi, cei din 
linia întâi (1985); Momentul adevărului (1989); 
Mircea (1989); Miss Litoral (1990); Divorţ 
din dragoste (1991); Crucea de piatră (1993). 
Lucrări literare: Povestiri şi romanul Străinul , 
1955; Setea (1960), Premiul de Stat; Moartea 
lui Ipu , nuvelă (1970). Membru corespon¬ 
dent al Academiei Române (1974). 

Popoviciu, Tiberiu 

(16.02.1906, Arad - 29.12.1975, Bucureşti) 
Matematician. A absolvit cursurile Facul¬ 
tăţii de Ştiinţe din Bucureşti, a susţinut un 
doctorat la Paris (1933), a devenit apoi cadru 
didactic la universităţile din Cernăuţi, Bucu¬ 
reşti şi Iaşi. în 1946 este numit profesor la 
Universitatea din Cluj (Catedra de analiză 
matematică), întemeind aici - în 1957 - Insti¬ 
tutul de Calcul al Academiei Române (filiala 
Cluj), fiind totodată decan între 1950 şi 1953. 
La Institutul pentru Automatizări au fost 


elaborate pentru industrie, pe baza lucră¬ 
rilor sale, microcalculatoarele ECAROM şi 
SIDET, care s-au fabricat la FEA - Bucureşti 
şi la IEIA - Cluj-Napoca. Au fost concepute, 
de asemenea, sisteme distribuite şi automate 
programabile, introduse în fabricaţie la între¬ 
prinderea Automatica Bucureşti, şi a fost asi¬ 
milat în microproducţie industrială sistemul 
modulat AMS, care, printre altele, a echipat 
şi instalaţia de automatizare a metroului 
bucureştean. Prin stăruinţele lui, în 1959 
se va relua publicarea revistei Mathematica. 
Membru al Academiei Române (1963). 

Popp de Szatmary, Carol 

(1812, Cluj - 1886, Cluj) 

Pictor şi fotograf. Maghiar ca etnie. Stră¬ 
moşii săi au fost înnobilaţi pentru servicii 
teologice aduse împăratului. Mason. A avut 
o idilă de tinereţe cu Mariţica Văcărescu, vii¬ 
toarea soţie a lui Gheorghe Bibescu (a lăsat 
acuarela Un ideal care nu se atinge niciodată , 
1830). A trecut în Ţara Românească pe 
la Rucăr, şi-a luat rămas-bun şi a plecat la 
Roma, unde s-a împrietenit cu Constantin 
Lecca. în 1834 a plecat la Viena, unde a 
fost elevul lui Peter Fendi şi Johann Treml. 
Revine în Ţara Românească în 1837 şi pic¬ 
tează peisaje din Dolj şi Argeş. Se duce şi 
în Moldova şi pictează la Văratec, alcătuind 
o scurtă enciclopedie a vieţii cotidiene şi 
portului ţăranilor români. îl însoţeşte pe A. 
Demidov într-o călătorie în Ungaria, ţările 
române, Basarabia, Crimeea. Călătoreşte din 
nou la Paris, Roma, Florenţa şi este inspirat 
de stilul romantic şi de Renaştere. Revine la 
Clu[ şi execută litografii ale membrilor Die¬ 
tei. încearcă să deschidă o şcoală de pictură 
gratuită. în 1847 îl însoţeşte pe Franz Liszt 
prin Ţara Românească, în drumul acestuia 
către Kiev. După căderea lui Bibescu intră şi 
în graţiile domnului Barbu Ştirbei şi îi face 
un portret. După 1850 a călătorit la Bagdad, 
Diarbekir, pe Tigru, la Khorsabad şi Baalbek, 
perioadă în care a pictat o mie de tablouri. 
Dar la Expoziţia din 1855 la Paris a expus 
fotografii cu portretele generalilor ruşi şi 
taberele din Silistra şi Olteniţa, o raritate 
în epocă (unul din albume a fost dăruit lui 
Napoleon al IlI-lea). Prounionist, a susţi¬ 
nut alegerea lui Cuza în ambele principate 
în 1859 şi desenează Deschiderea Divanului 
Ad-Hoc, adică a Parlamentului Principatelor 
Unite. A fost premiat la Expoziţia Internaţi¬ 
onală de la Viena, 1873, cu Medalia pentru 
Artă şi Ştiinţă a împăratului Austriei. A călă¬ 
torit la Miinchen, Haga şi în Anglia, iar în 
1877 a fost pictor pe frontul Războiului de 
Independenţă. în 1881 a pictat încoronarea 
primului rege al României. 

Mişu Popp luliu Popper 


Popp, Mişu 

(1827, Braşov - 6.03.1892, Braşov) 

Pictor de biserici. A urmat meseria tatălui 
său, învăţând de la el meşteşugul icoanelor, 
dar şi de la preotul bisericii Sf. Nicolae din 
Şcheii Braşovului. După ce a absolvit Şcoala 
Militară de Grăniceri, a studiat doi ani la 
Academia de Arte Frumoase din Viena. în 
1848 face cunoştinţă cu pictorul Constantin 
Lecca, refugiat la Braşov, şi vor rămâne prie¬ 
teni toată viaţa. A făcut parte din garda care 
a apărat Braşovul la 1848, apoi s-a refugiat 
la Bucureşti şi a pictat, împreună cu Lecca, 
bisericile Curtea Veche, Sf. Gheorghe Nou, 
capela Cimitirului Şerban Vodă. în 1862 
revine la Braşov şi pictează o serie de portrete 
de braşoveni, păstrate la Muzeul ASTRA din 
Sibiu. După un an revine la Bucureşti şi 
pictează biserica Radu Vodă, apoi pleacă la 
Câmpulung şi pictează biserica Sf. Nicolae. 
După care revine în oraşul natal şi pictează 
biserici prin satele din jur. 

Popp, Traian Vintilă 

(22.01.1933, Bucureşti) 

Inginer. A absolvit Facultatea de Construcţii 
Civile şi Industriale la Institutul de Con¬ 
strucţii din Bucureşti. A lucrat la Institutul de 
Proiectare Carpaţi şi a fost profesor asociat 
la Institutul de Arhitectură din Bucureşti. 
Contribuţii în domeniul staticii şi dinamicii 
construcţiilor, al structurilor de rezistenţă 
pentru construcţii. Membru al Asociaţiei 
inginerilor şi Constructorilor din România, 
membru al International Association of 
Shell Structures. Membru al Academiei de 
Ştiinţe Tehnice din România. 

Popper, luliu 

(1857, Bucureşti - 6.06.1893, Buenos Aires) 
Inginer şi explorator. A absolvit Ecole Poli- 
technique la Paris. A plecat de la Bucureşti 
la Constantinopol, apoi în Egipt. A călătorit 
în China, Japonia, Siberia, Alaska, apoi se 
stabileşte în New Orleans. în capitala Cubei, 
Havana, ridică planul oraşului şi al portului. 


între 1884 şi 1885 lucrează la Ciudad de 
Mexico, fiind redactor la publicaţia Diario de 
los Forasteros. La începutul lui 1886 ajunge 
la Buenos Aires. Principala realizare a 
scurtei sale vieţi a fost însă explorarea Ţării 
de Foc, unde, din însărcinarea guvernului 
argentinian, a efectuat mai multe expediţii 
(1886-1892), determinând poziţia a nume¬ 
roase formaţiuni geografice, descoperind 
însemnate bogăţii naturale, făcând observa¬ 
ţii etnografice şi meteorologice importante. 
Mai multe aşezări stabile sunt de asemenea 
creaţia lui. A construit drumuri, o cale ferată 
scurtă etc. A înfiinţat şi o mică întreprindere 
de exploatare a aurului la El Paramo, pentru 
care a inventat un „recoltator de aur", ba 
chiar a pus acolo în circulaţie monede de 
aur (una de un gram şi alta de o jumătate 
de gram, câte o mie de bucăţi din fiecare) 
şi un timbru, a instituit un tribunal etc. 
Zona unde lucra era necartografiată în acel 
moment, aşa că munţilor, râurilor descope¬ 
rite de el le-a dat denumiri româneşti. Astfel 
apar pe harta geografică a lumii Rio Rosetti, 
Rio Ureche, Vârful Lahovary, Punta Sinaia, 
Sierra Carmen Sylva. în timpul şederii sale 
în Ţara de Foc (don Julio de Romania) reali¬ 
zează o serie de fotografii document despre 
etniile din regiune. A creat un album legat în 
piele de focă, pe a cărui copertă textul a fost 
realizat din foiţe de aur extras din propriile 
mine. A trimis lucrarea Societăţii Române de 
Geografie, dar în timpul bombardamentelor 
din 1944 a dispărut. A fost ucis de mafia 
aurului, ca şi fratele său, rămas la Bucureşti. 
Abia în anii 1980 a apărut un al doilea exem¬ 
plar al lucrării (sau acelaşi), pe care se pare 
ca l-ar fi trimis părinţilor. Acesta se află în 
custodia comunităţii evreieşti din Bucureşti. 
Membru corespondent al Societăţii Române 
de Geografie. 

Pora, Eugen A. 

(13.06.1909, Buneşti, jud. Braşov - 
28.10.1981, Cluj-Napoca) 

Zoolog, ecofiziolog şi oceanograf. Este 
absolvent al Facultăţii de Ştiinţe din Cluj 
din 1932, cu o specializare la Sorbona şi un 
doctorat în ştiinţe naturale obţinut în 1938. 
Până în 1945 a fost cadru didactic la Uni¬ 
versitatea din Iaşi, apoi se mută la Cluj, la 
Facultatea de Biologie-Geografie-Geologie 
(Catedra de fiziologia animalelor). în 1948 
devine membru corespondent al Academiei 
Române, iar activ din 1963. în 1962 a parti¬ 
cipat la expediţia vasului sovietic Viteaz , în 
Oceanul Indian, ulterior (1964) publicând 
un volum pe această temă. Membru al Aca¬ 
demiei Române (1963). 

Porcius 



Eugen A. Pora 


Florian Porcius 


Marius Porumb 


Porcius, Florian 

nume la naştere Ştefan Florian 

(16/28.08.1816, Rodna, districtul Năsăud - 
17/30.05.1906, Rodna, comitatul Bistriţa-Năsăud) 
Botanist. Greco-catolic. A fost crescut de 
bunicul său, Gherasim Porcu, al cărui nume 
latinizat l-a luat. A urmat (1827-1831) 
cursurile Şcolii Militare Normale cu limba 
de predare germană din Năsăud, apoi lice¬ 
ele din Blaj şi Cluj. în 1836 era învăţător la 
Rodna-Veche. în 1844 obţine o bursă de la 
fondul grăniceresc pentru a studia la Insti¬ 
tutul Pedagogic din Viena, timp de 2 ani. 
A ocupat diverse posturi administrative la 
Reteag, Beclean, Sălişte, Rodna şi Năsăud, 
ajungând, în 1867, vicecăpitan (subprefect) 
al districtului Năsăud. Pentru apărarea drep¬ 
turilor naţiunii române din Transilvania a 
fost în audienţă (1848) la împăratul Austriei, 
fapt ce i-a atras arestarea şi deportarea la 
Cluj, pe timp de un an, din partea autorităţi¬ 
lor revoluţionare maghiare. Este unul dintre 
cei mai de seamă creatori ai terminologiei 
botanice româneşti. Colaborează cu Dimi- 
trie Brândză la Flora Dobrogei, revenindu-i 
precizarea nomenclaturii şi a sinonimelor, 
alcătuirea cheilor de determinare şi scri¬ 
erea diagnozelor. în Biblioteca Academiei 
Române se află manuscrisul intitulat 
Explicarea termenilor botanici care se folosesc în 
opurile botanice la descrierea plantelor fanero - 
game şi cryptogame vasculare. Cu îndrumările şi 
anexele necesare pentru determinarea genurilor şi 
familiilor naturale care provin din Europa medie , 
manuscris de o deosebită importanţă pentru 
crearea terminologiei botanice româneşti. 
A descris o serie de specii noi: Heracleum car - 
paticum, Centaurea carpatica, Pulmonaria dacica 
ş.a., iar altele îi poartă numele: Festuca porcii, 
Sassurea porcii. A scris Enumeratio plantarum 
phaneroga-micarum districtus quondam Naszo- 
densis (1868), iar în 1881 a apărut în versiune 
românească; Diagnozele plantelor cryptogame 
vasculare, care provin spontaneu în Transilvania 
(1881); Diagnozele plantelor fanerogame şi 
cryptogame vasculare care cresc spontaneu în 


Transilvania şi nu sunt descrise în opul lui Koch: 
Synopsis Florae Germanicae etHelveticae (1893). 
Membru al Academiei Române (1882). 

Porumb, Marius 

(9.10.1943, Grozeşti, RSSM) 

Critic şi istoric de artă. A absolvit Facultatea 
de Istorie şi Geografie la Cluj. Specializare 
în Italia şi Iugoslavia. Cercetător şi direc¬ 
tor la Institutul de Arheologie şi Istoria 
Artei din Cluj. A participat la inventarierea 
patrimoniului de artă şi istorie al judeţelor 
Cluj şi Covasna, la organizarea Muzeului 
Naţional de Istorie din Bucureşti. A coor¬ 
donat şi organizat Muzeul de Artă Veche 
Românească al Arhiepiscopiei Clujului. 
Lucrări: Ghidul muzeelor din Cluj Napoca , 
1974; Pictura românească din Transilvania în 
sec. XIV-XVIII, 1981; Dicţionar de pictură veche 
românească din Transilvania în sec. XEEI-XVEEI, 
1998. Vicepreşedinte al Comisiei Naţionale 
a Monumentelor Istorice, al Asociaţiei Isto¬ 
ricilor din Transilvania şi Banat. Membru 
corespondent al Academiei Române (1993). 

Porumbaru, Olga 

(21.03.1919, Bucureşti - 2003, Rockland, SUA) 
Artist plastic. Strănepoată a generalului 
Magheru şi nepoată a lui Radu Porumbaru, 
geolog, primul român care a cucerit Mont 
Blanc (1877). Prima soţie a lui Constan¬ 
tin Baraschi. A absolvit Şcoala de balet a 
Floriei Capsali, apoi Academia de Belle 
Arte de la Bucureşti, ca elevă a lui Francisc 
Şirato, Camil Ressu, Jean Steriadi, Cornel 
Medrea şi Constantin Baraschi. în paralel 
a urmat cursuri de filosofie la Universitatea 
din Bucureşti. Specializare la Universita¬ 
tea Rudolf Steiner, New York. A jucat în 
melodrama Se aprind făcliile , 1939, regia 
Ion Şahighian, alături de George Vraca şi 
Costache Antoniu. A plecat din ţară în 1969, 
la New York, din 1996 la Rockland. A făcut 
sculptură (mai ales în România, pentru 
amenajarea reşedinţelor preşedintelui ţării 
şi sediului guvernului, a unor hoteluri de pe 

Olga Porumbarii Ciprian Porumbescu Iraclie Porumbescu Vitalie Postolati 


litoral), pictură, tapiserie, vitralii, ceramică, 
decoraţie interioară (mai ales la New York, 
unde, împreună cu fiul, Anton Baraschi, a 
înfiinţat biroul Enviromental Arts prin care 
s-au amenajat sute de hectare în Las Palmas 
del Mar şi Puerto Rico). A realizat în Emira¬ 
tele Arabe Unite (Kuweit), vreme de 9 ani, 
toată arhitectura de interior a noilor clădiri 
(palate, complexe comerciale, Ambasada 
Kuweitului în Indonezia), aceea care a inspi¬ 
rat şi arhitectura Palatului Parlamentului din 
Bucureşti. Membru de onoare al Academiei 
Româno-Americane. 

Porumbescu, Ciprian 

(14.10.1853, Şipotele Sucevei - 6.07.1883, 
Stupea, azi Ciprian Porumbescu, judeţul Suceava) 
Compozitor. Fiu al lui Iraclie P. A început 
studiul muzicii la Suceava şi Cernăuţi, 
apoi a continuat la Konservatorium fur 
Musik und darstellende Kunst la Viena, 
cu Anton Bruckner şi Franz Krenn. între 
1873 şi 1877 a studiat teologia ortodoxă 
la Cernăuţi. A fost unul dintre cei mai fai¬ 
moşi compozitori români ai vremii. Printre 
cele mai populare lucrări sunt Crai nou şi 
Baladă pentru vioară şi pian. în plus, a com¬ 
pus muzica pentru imnul albanez, Hymni 
i Flamurit. A fost arestat pentru activitatea 
sa politică, iar în timpul detenţiei şi-a scris 
cele mai bune piese. 

Porumbescu, Iraclie 

(9.03.1823, Suceviţa - 

13.02.1895, Frătăuţii Noi, jud. Suceava) 

Preot şi scriitor. Tată al lui Ciprian P. 
A absolvit gimnaziul şi Institutul Teologic la 
Cernăuţi. A fost preot la Şipote, Boian, Stu¬ 
pea, Frătăuţii Noi, toate sate din Bucovina. 
A fost unul dintre primii bucovineni care 
a scris versuri (balade şi poezii patriotice) 
şi proză (schiţe, legende istorice, amintiri). 
A publicat la Iaşi în Albina Românească a lui 
Gh. Asachi şi la Braşov în Gazeta de Transil¬ 
vania şi Foaia pentru minte, inimă şi literatură. 
La Bucureşti a publicat în Românul. A fost 


şi secretar de redacţie al ziarului Bucovina. 
Şcoala de Arte şi Meserii din Frătăuţii Noi 
îi poartă numele. 

Postică, Elena 

(2.09.1954, Lăpuşna, Republica Moldova) 

Istoric. A absolvit Facultatea de Istorie la 
Universitatea de Stat din Moldova. Şefă 
a secţiei Istorie contemporană la Muzeul 
Naţional de Istorie a Moldovei (1989-2006); 
director adjunct la Muzeul Naţional de 
Arheologie şi Istorie a Moldovei, Chişinău 
(din 2006). Lucrări: Rezistenţa antisovietică în 
Basarabia. 1944-1950 , 1997; Impactul trecutu¬ 
lui totalitar asupra noilor democraţii din Europa 
Centrală şi de Est , Simpozion Internaţional 
1999, The Impact of the Totalitarian past upon 
the New Democracies, 1999. 

Postolache, Tudorel Tudorache 

(20.11.1932, Focşani) 

Economist. A studiat ştiinţe economice 
la Institutul de Economie Naţională şi la 
Universitatea de Stat din Moscova. A fost 
director general al Institutului Naţional 
Român de Cercetări Economice, preşedinte 
al Comisiei de la Snagov de pregătire a stra¬ 
tegiei de aderare a României la UE, ambasa¬ 
dor al României la Luxemburg în perioada 
pregătirii aderării României la UE. Lucrări: 
Consideraţii metodologice privind sistemul naţi¬ 
onal al ştiinţei economice, 1966; Ciclul secular 
şi etapele capitalismului , 1973; Schiţă privind 
înfăptuirea economiei de piaţă în România, 1990. 
Distins cu Marea Cruce a Ordinului de 
Merit a Luxemburgului. Membru al Acade¬ 
miei Române (1990). 

Postolati, Vitalie 

(19.07.1937, Ţekinovka, rn. lampol, reg. Viniţa, 
Bucovina de Nord, azi Ucraina) 

Inginer. A absolvit Institutul de Meca¬ 
nizare şi Electrificare a Agriculturii din 
Melitopol, Ucraina. Specializare la Secţia 
cibernetică-energetică a ASM. Director al 
Institutului de Energetică al ASM şi şef 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 647 




31.10.2011 


P 


- % 
647 


17:29:29 



























p 


648 


dict LZ.indd 


Poteca 


al Laboratorului Linii Electrice Dirijate 
la Centrala Electrică Raională de Stat a 
Moldovei. A dezvoltat suportul ştiinţific 
al energeticii generale, electroenergeticii, 
sistemelor electrice şi centralelor electrice, 
transportului şi distribuirii energiei electrice, 
economiei energeticii, ecologiei şi securită¬ 
ţii energetice. A propus un nou tip de linii 
electrice de curent alternativ, denumite linii 
electrice aeriene dirijate cu autocompensare 
de înaltă tensiune (LEAA), care, în compa¬ 
raţie cu cele obişnuite, au o capacitate de 
transport a energiei electrice cu 20-40% 
mai mare. Deţine zeci de brevete de invenţie 
şi inovaţie. Lucrări: Pacnem u onmuMU3a- 
u,uh napamempoe u peMuuoe ynpaenneMUX 
MHoeonpoeodHbixnuHuu (1990, în colaborare); 
ynpaenneMue nunuu aneumponepedanu (1994, 
în colaborare); Ananu3 cocmonnun anepze- 
munecKOZo KOMnneKca PecnyânuKU Mondoea u 
nymu oâecneneHUH dnepzemuHecKou 6e3onac- 
nocmu (2001, în colaborare). Distins cu 
Medalia pentru Vitejie în Muncă, de două 
ori cu diploma de onoare a Prezidiului 
Sovietului Suprem al RSSM. Eminent al 
Energeticii şi Electrificării din URSS. 

Poteca, Eufrosin nume la naştere Radu 
(1788, Nucşoara, Prahova - 10.12.1858, 
mănăstirea Gura Motrului, Mehedinţi) 

Teolog, pedagog. A absolvit Academia Gre¬ 
cească din Bucureşti, apoi Filosofia, Teologia 
şi Istoria la Pisa şi Paris şi a fost profesor la Sf. 
Sava. A contribuit la formarea terminologiei 
filosofice în limba română. Lucrări: Cuvinte 
panighirice şi moralnice, 1826; Obiceiurile isra- 
elitenilor şi ale creştinilor culese din Sf. Scriptură 
şi din Istoria bisericescă a abatelui Claude Fleury , 
1845; postume: Istoria monastirilor Vlahiei sau 
prinţilor domnitori Ţării Româneşti , mai ales 
cele religioase, după rânduiala chronologhicească, 
începându-se de la Radu Negru Voievod până în 
zilele noastre , scrisă în 1846, publicată parţial 
de G. Dem. Teodorescu în 1883; Predici şi 
cuvântări , 1993. 

Prager, Emil 

(18/31.08.1888, Bucureşti - 1985, Bucureşti) 
Inginer constructor. Căsătorit cu actriţa 
Elvira Godeanu. A absolvit Şcoala Naţi¬ 
onală de Poduri şi Şosele din Bucureşti ca 
elev al lui Anghel Saligny, Elie Radu şi Ion 
Ionescu Bizeţ. Şi-a început activitatea la 
Direcţia Generală a Porturilor şi Căilor de 
Comunicaţie pe Apă condusă de Anghel 
Saligny, apoi la Ministerul Energiei Electrice 
ca inginer-şef. A avut propria sa antrepriză 
de construcţii. A fost unul dintre promotorii 
betonului armat în România şi a edificat 
Palatul Regal, Ministerul de Interne (devenit 
sediu al CC al PCR în perioada comunistă 


şi sediu al Senatului României (1989-2003), 
Palatul Inginerilor (sediu al Societăţii Poli¬ 
tehnica, azi AGIR), Academia Militară, sediul 
Universului , sala Dalles, Biblioteca Centrală 
Universitară din Iaşi, hotelul Union din 
Bucureşti, case de locuit pe Calea Victoriei 
şi Bulevardul Elisabeta. Lucrări: Calculul 
secţiunilor dreptunghiulare dublu armate (1914); 
Organizarea lucrului în construcţii (1931); Pro¬ 
blema drumurilor în România (1944); Pentru 
introducerea tehnicii noi în construcţii (1956). 
Membru şi vicepreşedinte al Societăţii Poli¬ 
tehnice din Bucureşti. 

Praporgescu, David 

(13.12.1856, Turnu Măgurele - 
30.09/13.10.1916, Câineni, Rm. Vâlcea) 
General. A urmat Şcoala Normală pentru 
învăţătura Poporului Român din Bucureşti 
şi a fost învăţător în satul Liţa. A plecat 
voluntar în Războiul de Independenţă, după 
care a absolvit Şcoala Militară de Ofiţeri 
Activi. Specializare în Franţa şi Austria. 
Profesor la Şcoala de Ofiţeri de Infanterie 
şi Cavalerie din Bucureşti. Din 1909 şef al 
Statului Major al Inspectoratului General al 
Armatelor. In 1916 era general de brigadă şi 
comandantul Brigăzii 20 infanterie, pe care 
a condus-o în luptele de pe valea Lotrului şi 
valea Oltului. A murit în explozia unui obuz 
în timp ce inspecta armatele. 

Precup, Victor 

(3.04.1889, Miercurea Sibiului - 
7.09.1958, Bucureşti) 

Om politic. Nepot al lui Ştefan Cicio-Pop. în 
tinereţe a servit în armata austro-ungară. Era 
căpitan de aviaţie. în 1918 a asigurat comu¬ 
nicarea între I.I.C. Brătianu, Nicolae Bălan 
şi Consiliul Naţional Român. La revoluţia 
maghiară din 1919 a făcut parte din armata 
română care a luptat contra lui Bela Kuhn. 
A făcut parte din camarila lui Carol al Il-lea 
şi a trebuit să plece într-un scurt exil când 
acesta a părăsit tronul şi a plecat cu Elena 
Lupescu. Este unul dintre conspiratorii 
loviturii de palat din 1934 şi i-a prezentat lui 
Carol condiţiile revenirii aşa cum le pregătise 
Iuliu Maniu. Arestat din ordinul lui Mihail 
Moruzov în 1940, a fost eliberat la scurtă 
vreme, după ce l-a cunoscut în închisoarea 
de la Doftana pe Gheorghe Gheorghiu-Dej. 
A ajutat, sub numele Eugen, la venirea la 
putere a comuniştilor, fiind înaintat la gradul 
de general-locotenent în 1948. 

Preda, Eugen 

(29.10.1929, Bacău - 28.07.2000, Bucureşti) 
Realizator radio. A absolvit Facultatea de 
Comerţ a ASE şi s-a specializat în istorie. 
A lucrat la Radiodifuziunea Română din 

Preoteasa 



Eufrosin Poteca Marin Preda Victor Preda Grigore Preoteasa 


1950 până în 1994. S-a ocupat de actualitatea 
politică internă şi externă. A fost redactor-şef 
adjunct (1953-1957), a lucrat la Televiziunea 
Română ca redactor-şef al Actualităţilor 
(1969-1973), a revenit apoi la Radiodifuziune 
şi în timpul revoluţiei din decembrie 1989 
a fost împuternicit să conducă instituţia, 
fiind apoi directorul ei general (1990-1994). 
A transmis în direct în timpul conflictului 
din Transnistria, al războiului din Iugoslavia, 
al războiului din Golf şi al celui din Somalia. 
A scris mai multe cărţi: Se prăbuşeşte sistemul 
colonial (1957), Transmitem de la ONU (1962), 
Diabg cu trei continente (1965, în colaborare), 
Săritura de pisică (1976), Miza petrolului în 
vâltoarea războiului (1983), Sferele de influenţă 
(1986, în colaborare). 

Preda, Marin 

(5.08.1922, Siliştea-Gurneşti, jud. Teleorman - 
16.05.1980, Mogoşoaia) 

Scriitor. La terminarea şcolii nu se mai 
întoarce în satul natal şi devine corector la 
ziarul Timpul (1941). în 1942 citeşte la cena¬ 
clul Sburătorul, condus de E. Lovinescu, 
nuvela Calul , care produce o vie impresie 
asupra celor prezenţi. Nuvela a fost inclusă 
în volumul de debut din 1948, întâlnirea din 
pământuri. în 1943-1945 satisface serviciul 
militar, experienţă descrisă în operele de 
mai târziu, în Viaţa ca o pradă, 1977 şi Delirul, 
1975. în 1956 primeşte Premiul de Stat pen¬ 
tru romanul Moromeţii, voi. 1, 1955; voi. 2, 
1967. în 1957 călătoreşte în Vietnam. La 
întoarcere se opreşte la Beijing. în 1968 este 
ales vicepreşedinte al Uniunii Scriitorilor, 
iar în 1970 devine director al editurii Cartea 
Românească, pe care o va conduce până la 
moarte, încercând să transpună în fapt cre¬ 
zul unei generaţii, aşa cum fusese teoretizat 
de Petru Dumitriu, fondatorul ESPLA. în 
1974 este ales membru corespondent al 
Academiei Române. Apare ediţia a doua a 
romanului Marele singuratic (1976) şi roma¬ 
nul Intrusul. în 1980, la editura pe care o 
conducea, a publicat ultimul său roman: Cel 


mai iubit dintre pământeni. Membru cores¬ 
pondent al Academiei (1974) şi membru 
titular post-mortem (1990). 

Preda, Victor 

(20.11.1912, Bucureşti - 
10.04.1982, Cluj-Napoca) 

Biolog. A absolvit Medicina la Cluj. Specia¬ 
lizare la Viena şi Paris. Profesor la Facultatea 
de Medicină din Cluj, la Facultatea de 
Biologie a Universităţii din Cluj, director al 
Centrului de Cercetări Biologice din Cluj. 
Contribuţii în domeniul cercetării tipurilor 
antropologice, al embriologiei. Lucrări: 
Experienţa antropologică şi determinismul mani¬ 
festărilor umane, 1941; Evoluţia indicelui cefalic 
în raport cu vârsta, 1943; Probleme moderne de 
biologie, 1946; Biochimia dezvoltării embrionare 
la vertebrate, 1969. Vicepreşedinte al Societă¬ 
ţii de Histochimie şi aî Uniunii Societăţilor 
Medicale din Cluj. Membru titular al Aca¬ 
demiei Române (1974), preşedinte al filialei 
Cluj a Academiei Române (1975-1982). 

Predescu, Victor 

(1912, Ploieşti - 1984, Bucureşti) 

Violonist şi dirijor. Fondator şi prim-dirijor 
al orchestrei de muzică populară Barbu Lău- 
taru (1984). Concertmaistru al Ansamblului 
Ciocârlia (1950), dirijor al Orchestrei de 
muzică populară a Radiodifuziunii Române. 
Contribuţii la valorificarea muzicii populare 
şi lăutăreşti româneşti din veacul al XlX-lea, 
orchestrată şi interpretată la vioară de el 
însuşi, vocea fiind, cel mai adesea, a Măriei 
Tănase. Melodii: „Brâu bănăţean"; „Păltinaş 
cu frunză verde"; „Joc ca din cimpoi"; „Mărie, 
soro Mărie"; „De doi din Almăj"; „Doină din 
Banat"; „Brâul bătrânilor"; „Ardeleană din 
Banat"; „Deschide, mândro, portiţa"; „Ţan¬ 
dăra"; „Joc de doi al rudărenilor". 

Preoteasa, Grigore 

(25.08.1915, Bucureşti - 4.11.1957, Bucureşti) 
Om politic. Fiu de ceferist. A absolvit Facul¬ 
tatea de Litere a Universităţii din Bucureşti 

Prezan 


şi a devenit membru al PCR în timpul 
marii greve de la Atelierele Griviţa din 1929 
(marea criză economică). în 1936 era liderul 
Frontului Studenţesc Democrat, care avea 
ca punct principal în program să se opună 
ascensiunii Gărzii de Fier. A colaborat înde¬ 
aproape cu Ion Popescu Puţuri, Grigore 
Răceanu şi Alexandru Iliescu (tatăl lui Ion 
Iliescu). A contribuit la apariţia României 
libere în ilegalitate şi a fost întemniţat la 
Târgu Jiu cea mai mare parte a anilor răz¬ 
boiului. A făcut parte din gruparea Lucreţiu 
Pătrăşcanu şi a fost contra lui Ştefan Foriş. 
Mai târziu aliniat la politica lui Gheor- 
ghiu-Dej. Membru al Comitetului Central 
al PCR din 1955, l-a înlocuit pe Leonte 
Răutu la Propagandă. Membru al Biroului 
Politic din 1957. A murit pe aeroportul 
Vnukovo, Moscova, deoarece avionul a luat 
foc pe pistă înainte de decolare. 

Prezan, Constantin 

(27.01.1861, Sterianul de Mijloc, corn. Butimanu, 
plasa Snagov, distr. Ilfov, azi jud. Dâmboviţa - 
27.08.1943, Bucureşti) 

Unul din cei şase mareşali ai armatei române 
din toate timpurile. Se înscrie la Şcoala de 
Infanterie şi Cavalerie din Bucureşti în 1877. 
După absolvire urmează Şcoala Specială de 
Artilerie şi Geniu din Fontainebleau, absol¬ 
vită în 1886 ca ofiţer de stat major brevetat. 
Următorii doi ani este profesor de fortificaţii 
la Şcoala de Cavalerie din Bucureşti, fiind 
în acelaşi timp şi comandant al Cetăţii 
Bucureşti. A luat comanda Armatei IV 
Române (de Nord) în luptele din Transilva¬ 
nia (15 august-9 noiembrie 1916), fiind pe 
toată durata războiului şef al Marelui Car¬ 
tier General al Armatei şi rival al generalului 
Averescu. în perioada 11-13 noiembrie 
1916 a îndeplinit funcţia de comandant al 
Armatei I. Fiind specialist în arma geniului, 
a coordonat planul campaniei din 1917, 
adică al faimoaselor bătăîii de la Mărăşti, 
Mărăşeşti şi Oituz. După război ajunge 
în fruntea Marelui Stat Major al Armatei 
Române pentru doi ani (1918-1920). A fost 
ridicat la gradul de mareşal al României 
împreună cu Alexandru Averescu în 1930. 
Erou al Marelui Război de Reîntregire a 
României. Membru de onoare al Academiei 
Române (1923). 

Priadcencu, Alexandru 

(26.08.1902, Chişinău - 26.07.1981, Bucureşti) 
Inginer agronom. A absolvit Facultatea de 
Agronomie la Iaşi. Cercetător la Staţiunea 
Experimentală Agricolă Târgu Frumos. 
A obţinut soiuri noi de grâu, ovăz, linte şi 
porumb. Director al Secţiei de ameliorare a 


Constantin Prezan Alexandru Proca 


plantelor din cadrul Institutului de Cerce¬ 
tări Agronomice al României. Şef al Secţiei 
genetice a Institutului pentru Cereale şi 
Plante de la Fundulea. Lucrări: Hibridul grâu/ 
secară , 1932; Cele mai noi soiuri de grâu de pri¬ 
măvară pentru România , 1954; Porumbul. Stu¬ 
diu monografic , 1957. Membru al Academiei 
de Ştiinţe Agricole şi Silvice din România, al 
Societăţii Naturaliştilor Români. Membru 
corespondent al Academiei Române (1952). 

Proca, Alexandru 

(16.10.1897, Bucureşti - 13.12.1955, Paris) 
Fizician. La Bucureşti a fost student emi¬ 
nent al Şcolii Politehnice. Fiind atras de 
fizica teoretică, pleacă la Paris, unde absolvă 
Facultatea de Ştiinţe de la Sorbona, primind 
din mâna Măriei Curie diploma de îicenţiat 
în ştiinţe. Ea îl şi angajează cercetător la 
Institutul Radiumului (1925). îl atrag teoria 
cuantică şi periodicitatea luminii, căreia îi 
atribuie o structură discontinuă. Consideră 
că lumina poate poseda particule elemen¬ 
tare - fotoni - fără a înceta să fie coerentă, 
interpretare confirmată ulterior în dezvol¬ 
tarea ştiinţei (Werner Heisenberg). în 1934 
primeşte o bursă Rockefeller şi lucrează în 
cercetare la Copenhaga sub îndrumarea lui 
Niels Bohr. Anii 1933-1939 sunt cei mai 
importanţi pentru cariera sa. Cercetările pe 
marginea ecuaţiilor Maxwell l-au condus 
la descoperirea ecuaţiilor numite Proca. 
Lucrări: întrebuinţarea electricităţii în industria 
de petrol , 1924; Sur la theorie des quanta de 
lumiere, 1928; Mecanisme quantique des protons, 
1934. A fost ales post-mortem membru de 
onoare al Academiei Române în 1990. 

Proca Ciortea, Vera 

nume la naştere Vera Proca 
(30.01.1915, Sibiu - 22.04.2002, Bucureşti) 
Maestru de dans. Soţie a compozitorului 
Tudor Ciortea. A absolvit Academia Naţi¬ 
onală de Educaţie Fizică de la Bucureşti, 
fiind eleva lui Octav Onicescu la mecanica 
mişcării, a lui Mircea Eliade la psihologie, 

Procopiu 


a Floriei Capsali la dans clasic. A luat lecţii 
de balet la şcoala Elenei Penescu Liciu şi de 
coregrafie la şcoala lui Iris Barbura (sora lui 
Gelu Barbu). A dansat la Teatrul Naţional 
pe coregrafii de Iris Barbura. Specializare 
la Berlin cu Mary Wigmann pentru dans 
modern (muzica lui Cari Orff) şi cu Harold 
Kreutzberg, venit de la Salsburg. Profesoară 
de ritmică la ANEF. La sugestia lui Constan¬ 
tin Brăiloiu a alcătuit o notaţie grafică pen¬ 
tru dans, cu ajutorul căreia a reuşit să noteze 
o colecţie de 6 600 de dansuri populare 
româneşti. A fost şefa Secţiei de coregrafie a 
Institutului Etnografic din Bucureşti (1949). 
Cu ea se încheie în baletul românesc şcoala 
europeană şi se afirmă spiritul şcolii sovietice 
de balet. A creat la New York, 1973, Group 
of Ethnochoreology, pe care l-a condus, şi 
a ţinut conferinţe despre această disciplină 
de graniţă la Viena, Stuttgart, Leipzig, Essen, 
Hamburg, Koln, Ierusalim, Budapesta, 
Bayonne, Agrigento, Frosta Vaeen (Suedia), 
Stockholm, Oslo, Zurich. Creaţii de dans 
ritmic pe motive populare româneşti: Mio¬ 
riţa, 1940, pe muzică de Mihai Brediceanu, 
Bela Bartok, Mihai Andricu, Filip Lazăr, 
Paul Constantinescu şi Sabin Drăgoi; suită 
de piese - Icoană , Sorcova, Mezina, Baba Ilinca 
nebuna şi altele, 1942; Dansul de fete şi Ritmuri 
lăutăreşti pe muzică de Tudor Ciortea; Rymo- 
dia de Nicolae Brânduş şi Blestemul de dragoste 
cântat de Maria Tănase, dansate de grupul 
Columna la Panoramicul de dans contem¬ 
poran de la Focşani, în 1984; Limbaj I de 
Nicolae Brânduş; Ecouri ardelene şi Respiraţie 
de Vasile Sirii, care au făcut parte din pro¬ 
gramul Studioului Artele Plastice şi Dansul 
de la Muzeul Naţional de Artă al României, 
1985, piese prezentate la Kiel, în 1990, unde 
adaugă Rapsodia cinetică de Ioan Maxim şi 
un dans închinat tinerilor ucişi în 1989, In 
memoriam. Premiul de onoare al Festivalului 
Internaţional de Dans de la Kiel (1990). 

Proca, Eugeniu Gh. 

(12.01.1927, Godeni, jud. Argeş - 
7.03.2004, Bucureşti) 

Medic. A urmat cursurile Facultăţii de Medi¬ 
cină Militară din Bucureşti (1945-1949). 
După excluderea din Institutul Militar, 
continuă studiile la Facultatea de Medicină 
din Bucureşti (1951-1953). Deşi şef de 
promoţie, funcţionează ca medic al unei 
mine de cărbuni de pe valea Trotuşului. în 
1953 intră, prin concurs, la spitalul Panduri. 
Până în 1965, când devine şeful Clinicii de 
urologie de la Fundeni, parcurge toate eta¬ 
pele didactice numai prin concurs: stagiu 
la Institutul de Urologie din Londra; cinci 
luni stagiu la Boston, la Harvard. în 1989 a 



Eugeniu Gh. Proca Ştefan Procopiu 


reînfiinţat Societatea Română de Urologie 
(desfiinţată în 1945), al cărui preşedinte 
a fost până în aprilie 1999, dovedindu-se 
un demn urmaş al profesorilor Herescu 
şi Hortolomei; de asemenea, a reînfiinţat 
Revista română de urologie. A fost profesor de 
clinică chirurgicală urologică la Institutul 
de Medicină şi Farmacie din Bucureşti (din 
1973); rector al Institutului de Medicină din 
Bucureşti (1976-1978), ministru al Sănătăţii 
(1978-1985). A introdus în activitatea clinică 
tehnici noi: realizarea primelor homotrans- 
planturi renale la om. A înfiinţat primul 
centru de dializă. Preocupările sale ştiinţifice 
au fost orientate spre cercetarea funcţionali¬ 
tăţii normale şi patologice a vezicii urinare, 
studierii fluxului plasmatic renal, hiperten¬ 
siunii nefrogene, patologiei glandelor supra¬ 
renale. De numele său se leagă iniţierea şi 
elaborarea protocoalelor de diagnostic şi 
tratament în tuberculoza aparatului urinar, 
a infecţiilor urinare şi oncologia urinară, 
adoptate în întreaga ţară. Lucrări: coordo¬ 
natorul Tratatului de chirurgie, Tratatului de 
patologie chirurgicală. Colaborează la Tratatul 
de medicină internă, Tratatul de nefrologie, Tra¬ 
tatul de practica medicinei interne în ambulatoriu. 
Preşedinte al Societăţii Române de Urologie, 
al Societăţilor de Urologie din Belgia şi 
SUA. Membru al Academiei de Medicină 
din România, membru fondator al Asociaţiei 
Balcanice de Urologie. Membru de onoare al 
Academiei Române (1992). 

Procopie Ivaşkovici 

V. Ivaşkovici, Procopie 

Procopiu, Ştefan 

(19.01.1890, Bârlad - 22.08.1972, laşi) 
Fizician. Licenţiat al Secţiei fizico-chimice 
a Facultăţii de Ştiinţe din Iaşi (1912), după 
care a urmat alte studii universitare la Paris, 
cu profesorii Gabriel Lippmann, Mărie 
Curie, Paul Langevin, Aime Cotton, Charles 
Fabry, lucrând în „Laboratoire de recherches 
physiques". Devine doctor în ştiinţe fizice la 

Procopovici 



Alexe Procopovici David Prodan 


Sorbona (1924). Reia catedra sa din Bucu¬ 
reşti, iar la 15 ianuarie 1925 este numit pro¬ 
fesor titular la Catedra de gravitate, căldură 
şi electricitate a Universităţii din Iaşi, unde 
a predat până la pensionare (1962). A fost 
decanul fondator al Facultăţii de Electroteh¬ 
nică a Politehnicii Gheorghe Asachi din Iaşi 
(1937-1941), apoi trece decan al Facultăţii 
de Ştiinţe. A descoperit efectul Procopiu de 
depolarizare a luminii. Descoperitor al Mag- 
netonului numit Bohr-Procopiu (1919). 
Membru al Academiei Române (1955), 
Doctor Honoris Causa al Politehnicii din 
Iaşi (1967), membru al Comisiei mondiale 
de propuneri pe anul 1970 pentru Premiul 
Nobel pentru fizică, membru al multor soci¬ 
etăţi ştiinţifice române şi străine. 

Procopovici, Alexe 

(14.03.1884, Cernăuţi - 22.06.1946, Cluj-Napoca) 
Lingvist şi filolog. A absolvit Facultatea de 
Litere a Universităţii din Cernăuţi. Profesor 
la aceeaşi facultate, apoi la Facultatea de 
Litere a Universităţii din Cluj. Fondator al 
Revistei filologice. S-a ocupat de literatura 
veche românească. Lucrări: Introducere în 
studiul literaturii vechi , 1922; Arhetipul husit 
al catehismelor noastre luterane , 1927; Mic dic¬ 
ţionar de lingvistică generală, 1930. Membru 
corespondent al Academiei Române (1919). 

Prodan, David 

(13.03.1902, Cioara, azi Sălişte, jud. Alba - 
11.06.1992, Cluj) 

Istoric. A urmat liceul la Orăştie, apoi 
Facultatea de Istorie şi Geografie din Cluj, 
absolvită în 1924. în perioada 1924-1938 
a lucrat la Arhivele Statului din Cluj, iar în 
următorii zece ani la Biblioteca Centrală 
Universitară. A fost profesor universitar 
în perioada 1948-1962 şi şef de secţie la 
Institutul de Istorie şi Arheologie din 1948 
până în 1972. Şi-a dedicat viaţa studierii 
istoriei Transilvaniei. Lucrări: Supplex Libellus 
Valachorum (editare); încă un Supplex Libellus 
românesc - 1804, 1970. Din 1955 membru 


titular al Academiei Române. La moartea lui 
Fernand Braudel este ales membru al Asoci¬ 
aţiei Istoricilor Americani pe locul acestuia. 

Prodan, luliu 

(29.10.1875, Chiochiş, jud. Bistriţa-Năsăud - 
27.02.1959, Cluj) 

Botanist. A urmat liceul din Gherla, apoi 
pe cel din Năsăud. La îndemnul faimosului 
botanist Florian Porcius studiază ştiinţele 
naturale la Universitatea din Cluj, pe care o 
absolvă în 1900. Funcţionează ca profesor 
secundar la liceele din Gherla, Năsăud, 
Eger, Sombor, apoi profesor la Catedra 
de botanică descriptivă şi fitopatologie a 
Academiei de înalte Studii Agronomice 
(Institutul Agronomic Dr. Petru Groza din 
Cluj-Napoca), azi Universitatea de Ştiinţe 
Agricole şi Medicină Veterinară. Din 1938 
a fost numit titular de sistematică, anatomie 
şi fiziologie vegetală. Majoritatea lucrărilor 
sale sunt de floristică, studii de vegetaţie 
şi ecologie vegetală. Este primul autor al 
unui „determinator" clasic pentru plantele 
cu flori (fanerogame) şi ferigi (criptogame 
vasculare). Monografiile sale despre genurile 
Centaurea, Roşa, Achillea, Iris sunt printre cele 
mai importante de acest gen din literatura 
botanică românească. începând cu 1949 
a lucrat în calitate de colaborator la Flora 
Republicii Populare Române. Studiile privind 
ecologia plantelor halofile din România, 
comparate cu cele din Ungaria (şesul Tisei), 
constituie prima încercare de acest gen în 
literatura botanică românească. Lucrări: 
Flora critică a Dobrogei, (1923); Ameliorarea 
locurilor alcaline (1923); Flora pentru determi¬ 
narea şi descrierea plantelor ce cresc în România, 
2 voi. (1923, republicat în 1939); Flora nisipu¬ 
rilor din România (1925); Flora mică ilustrată a 
României (1928); Centaureele României (1929); 
Achileele României (1931); Flora Câmpiei Arde¬ 
lene (1931); Die Iris Arten Rumaniens (1934- 
1935); Conspectul florei Dobrogei, (1934-1938); 
Buruienile vătămătoare semănăturilor, fânaţelor 
şi păşunilor (1946); Duşmanii pomilor roditori, 
recunoaşterea şi combaterea lor (1947); Specii din 
genul Centaurea, aflate şi studiate în herbarul 
Universităţii Cluj (1950). Membru titular al 
Academiei Române (1955). 

Profiri, Nicolae 

(19.09.1886, Murgeni, jud. Vaslui - 
22.09.1967, Bucureşti) 

Inginer şi om politic. A absolvit în 1911 
Şcoala Naţională de Poduri şi Şosele şi apoi 
a studiat la Institutul Politehnic din Berlin 
(1911-1914), devenind inginer constructor. 
A fost profesor universitar, şef al Catedrei 

Protopopescu 



luliu Prodan 


Nicolae Profiri 


Leonid Proskurov 


Pache Protopopescu 


de drumuri la Institutul Politehnic din 
Bucureşti (1940), preşedinte al Consiliului 
Tehnic Superior. A fost preşedinte al Aso¬ 
ciaţiei Generale a Inginerilor din România 
(reales în 1949), decan al Colegiului Ingi¬ 
nerilor şi membru al Societăţii Politehnice 
Române. Opera sa ştiinţifică este legată de 
construcţia drumurilor. A redactat norme 
şi instrucţiuni şi a construit şosele-labora- 
tor pentru încercarea diferitelor tipuri de 
şosele moderne (pavaje de klincher, asfalt 
coloidal, asfalt de pământ, covoare asfaltice). 
A contribuit la elaborarea Legii drumurilor 
din 1929. A avut preocupări de mecanică 
aplicată la rezistenţa construcţiilor: calculul 
deformaţiilor sistemelor static nedetermi¬ 
nate, calculul momentelor de inerţie ale 
secţiunilor plane, al degradării construcţii¬ 
lor fundate pe argile cu contracţii mari etc. 
în perioada 1946-1951 a îndeplinit funcţia 
de ministru al Comunicaţiilor în guver¬ 
nele conduse de dr. Petru Groza. Lucrări: 
Construcţia străzilor (1916), Norme practice la 
executarea lucrărilor de drumuri (1932), Sisteme 
moderne de asfaltaj (1933) - în colaborare cu 
Gheorghe Nicolau, Problema drumurilor noas¬ 
tre (1937), Salvarea şoselelor prin bituminizări 
(1938). în 1948 a fost ales membru titular 
al Academiei Române, devenind în 1957 
vicepreşedinte al ei. 

Proskurov, Leonid 

(17.10.1915, Kibinţi, rn. Mirgorod, reg. Poltava, 
Ucraina - 14.06.2000, Sankt Petersburg, Rusia) 
Director de imagine. Rus ca etnie. A absolvit 
Institutul de Cinematografie la Kiev şi s-a 
specializat în operatorie de film la Institutul 
de Cinematografie din Moscova. A lucrat 
cu Emil Loteanu şi s-a axat pe film artistic. 
Filmografie: Când omul nu-i la locul lui , 1958; 
Vă scriu , 1959; Dincolo de marginea oraşului, 
1960; Armaghedon , 1962; Aşteptaţi-ne în zori, 
1963; Evadat de sub escortă , 1965; Mariana, 
1967; Zece ierni pentru o vară , 1969; Explozie 
cu efect întârziat, 1970; Ofiţer în rezervă, 1971; 
Crestături spre amintire, 1972; Minia (regia în 


colaborare cu N. Ghibu), 1974; Greşeala lui 
Tony Wendis, 2 serii, 1981. Maestru Emerit al 
Artei din Moldova. 

Protopopescu, Dragoş 

(1892, Călăraşi - 1948, Jilava) 

Anglist. A absolvit Facultatea de Litere din 
Bucureşti, s-a specializat la Londra şi Paris. 
Profesor la Facultatea de Litere din Cernăuţi, 
apoi din Bucureşti. Editor al revistei Letopi¬ 
seţul din Cernăuţi. Legionar, închis la Jilava 
(1934) din acest motiv, devenit parlamentar 
al Partidului Totul Pentru Ţară (1937). 
Arestat din nou în 1938, apoi în 1948, s-a 
sinucis în închisoare. Lucrări: studii despre 
Shakespeare, Stilul lui Dimitrie Cantemir, 
1915; Poemele restriştei, 1920; Valoarea latină 
a culturii engleze, 1923; Pagini engleze, 1925; 
Iarmarocul Metehnelor, roman, 1932; Fortul 13, 
roman, 1936. 

Protopopescu, Pache (Pake) 
nume la naştere Manole [Emanoil] 
Protopopescu, porecla Pache 
(1845, Bucureşti - 1893, Bucureşti) 

Primar al capitalei (1888-1891). A absolvit 
Academia Comercială la Bucureşti şi s-a 
specializat la Paris. Liberal ca opţiune poli¬ 
tică. A fost prefectul capitalei, deputat şi 
antijunimist; a rămas cunoscut mai ales ca 
primar. A mărit lungimea reţelei stradale 
(cu 31,7 km), a introdus canalizarea (Uzina 
Grozăveşti, care avea trei pompe) şi trotu¬ 
arele, a pavat străzile cu piatră cubică. Şi-a 
format lucrători specializaţi, înfiinţând 28 de 
şcoli de reconversie profesională. A înfiinţat 
serviciul gratuit de ambulanţă pentru spitale 
(deservit de trăsuri), un azil de noapte pentru 
oamenii străzii, a introdus iluminatul elec¬ 
tric şi tramvaiul cu cai. A înfiinţat „sectorul 
roşu", obligând casele de toleranţă să-şi 
pună un felinar roşu pentru a putea controla 
medical stabilimentele, iar prostituatele să 
poarte bască roşie. A introdus serviciul de 
hingheri. A modernizat grădina Cişmigiu. 

Dumitru-Dorin Prunariu Visarion Puiu Aron Pumnul Dan Puric 


Prunariu, Dumitru-Dorin 

(27.09.1952, Braşov) 

Cosmonaut. Absolvent al Facultăţii de 
Inginerie Aerospaţială a Universităţii Poli¬ 
tehnice, Bucureşti. A făcut serviciul militar 
la Şcoala de Ofiţeri de Rezervă de Aviaţie 
şi s-a înrolat în Forţele Aeriene Române la 
Bacău (1977). A fost selectat în programul 
Intercosmos de cosmonautul Leonid Popov. 
A făcut cursul de cosmonauţi în Zviozdnîi 
Gorodok, „oraşul stelar" al URSS. A zburat 
pe Soiuz 14 în mai 1981, cu Leonid Popov, 
fiind singurul român care s-a aflat în spa¬ 
ţiu. în perioada 1981-1998 a fost inspector 
pentru activităţi spaţiale al Forţelor Aeriene 
Române. Autor al mai multor cărţi de teh¬ 
nologie spaţială. în perioada 1996-1999 
preşedinte al Comitetului de Relaţii Politice 
internaţionale al Asociaţiei Exploratorilor 
Spaţiali. Din 1998 preşedinte al Agenţiei 
Spaţiale Române. Mare ofiţer al Ordinului 
Steaua României şi membru de onoare al 
ARA din 2002. Din 2003 general-maior de 
aviaţie (general de flotilă). Trecut în rezervă 
în 2007. Erou al RSR şi medaliat cu Ordinul 
Steaua de Aur a URSS în 1981. Din 1993 
reprezentant permanent al României la 
Asociaţia Exploratorilor Spaţiali de pe lângă 
Comitetul pentru Exploatarea Paşnică a 
Spaţiului al Naţiunilor Unite. Ambasador al 
României în Federaţia Rusă (2005). 

Puiu, Visarion, prenume la naştere Victor 
(27.02.1879, Paşcani - 10.08.1964, Paris) 
Mitropolit. A început Seminarul Teologic 
la Roman şi l-a absolvit la Iaşi. A absolvit 
Facultatea de Teologie la Bucureşti şi Aca¬ 
demia Duhovnicească (întemeiată de Petru 
Movilă) la Kiev. Hirotonisit în 1908. A fost 
vicar al eparhiei Dunării de Jos în 1909, 
apoi director al seminarului Sf. Andrei din 
Galaţi, iar mai târziu director al seminarului 
din Chişinău şi exarh al mănăstirilor din 
Basarabia. în 1921 a fost ales episcop de 
Argeş, în 1923 episcop de Hotin cu sediul 
la Bălţi, din 1935 mitropolit al Bucovinei. 


în perioada 1942-1944 a fost mitropolit 
al Transnistriei. Ajuns la Zagreb în 1944, 
a fugit în Occident în vreme ce Tribunalul 
Poporului îl condamna la moarte în ţară. 
A condus Episcopia Ortodoxă Română din 
Paris (1950-1958), subordonată Sinodului 
Bisericii Ruse din afara graniţelor cu sediul 
la New York. Exclus din funcţie de Sfântul 
Sinod în 1950, a fost reabilitat în 1990. 

Pumnul, Aron 

(1818, Cuciulata, jud. Braşov - 
12.01.1866, Cernăuţi, azi în Ucraina) 

Filolog. Profesor de limba română al lui 
Mihai Eminescu la liceul din Cernăuţi. 
Etimologist în linia Şcolii Ardelene. Consi¬ 
dera că româna derivă din latina populară. 
Ca literat a scris un tratat de prozodie şi a 
lăsat o antologie de texte beletristice, morale 
si didactice: Lepturariu românesc , 4 voi., 
1862-1865. 

Puric, Dan 

(12.02.1959, Buzău) 

Actor şi regizor de teatru şi film. Bacalau¬ 
reat al liceului de arte Nicolae Tonitza din 
Bucureşti, 1985; absolvent al Institutului 
de Artă Teatrală şi Cinematografică I.L. 
Caragiale. Actor la Teatrul Mihai Eminescu, 
Botoşani, în prezent la Teatrul Naţional 
din Bucureşti. Spectacolele sale - Toujours 
l'amour , Made in Romania , Costumele , Don 
Quijote - au cutreierat lumea. în film a jucat 
rolul principal în coproducţia româno-sârbă 
Broken Youth , regia Maria Marek, iar specta¬ 
colele sale de pantomimă au fost transmise 
de Televiziunile BBC, Belfast Royal College, 
3SAT Frankfurt, RTL. A mai jucat şi în filme 
pentru televiziunea din Lausanne, Elveţia, 
1978. Roluri: teatru - Idolul şi Ion Anapoda 
de G.M. Zamfirescu (2006); Don Quijote 
după Miguel de Cervantes, scenariu şi regie 
proprii (2005); Vis - one man show, scenariu 
şi regie proprii (2005); O scrisoare pierdută de 
I.L. Caragiale (2003); O noapte furtunoasă de 
I.L. Caragiale (2002); Revizorul de N.V Gogol 


ENCICLOPEDIA IDENTITĂŢII ROMÂNEŞTI. PERSONALITĂŢI 


654 




31.10.2011 




17:29:30 



























Puşcariu 


(2002); Urmuz - one man show după Urmuz 
(1992); regie - Cei 150, Teatrul Naţional 
Bucureşti (2003); Hic sunt leones, Teatrul 
Naţional Bucureşti (2002); Made in Romania 
la Centrul Cultural European din Bucureşti 
(2001); Costumele la Teatrul Constantin 
Nottara, Bucureşti (1999); Toujours l'amour, 
Teatrul Naţional Bucureşti (1997); roluri în 
film - Sosesc păsările călătoare, 1984; Orient 
Express, 2004. Premii: Marele Premiu la cea 
de-a 8-a ediţie a Festivalului Internaţional de 
Monodramă din Bitolia, Macedonia, 2006; 
Premiul Aristizza Romanescu al Academiei 
Române pentru realizările din cinema şi 
teatru; Premiul UNITER pentru teatru 
non-verbal, 2003; Marele Premiu la Festiva¬ 
lul One Man Show de la Chişinău; Marele 
Premiu UNESCO pentru Dezvoltare Cul¬ 
turală; Premiul UNITER acordat de Secţia 
română a Asociaţiei Internaţionale a Criti¬ 
cilor de Teatru pentru spectacolul Toujours 
l'amour, 1999; Premiul Chicago Artists Inter¬ 
national Program, 1996; Premiul special la 
cel de-al doilea Festival al Pantomimei de 
la St. Croix, Elveţia; Premiul Golden Arena 
la Festivalul Internaţional de film de la Puia, 
Iugoslavia pentru rolul principal din Broken 
Youth; Premiul I la Festivalul de Film de la 
Costineşti pentru spectacolul de pantomimă 
Jocul, 1987. Distins cu Ordinul Naţional 
Steaua României în grad de Cavaler. 

Purica, Ionel I. 

(3.03.1925, Naipu, jud. Vlaşca - 
7.08.1990, Bucureşti) 

Inginer (energetică nucleară). A absolvit 
Electromecanica la Politehnica din Bucureşti. 
Cercetător la Institutul de Fizică Atomică sub 
conducerea lui Horia Hulubei. Unul dintre 
promotorii programului nuclear românesc. 
A înfiinţat şi a condus Şcoala Internaţională 
de date nucleare şi fizica reactorului, care îşi 
desfăşura activitatea la IFA Bucureşti. Con¬ 
cepţiile sale privind obţinerea de fluxuri mari 
de neutroni prin coloane termice interne şi 
optimizarea reactorilor nucleari prin teoria 
jocurilor şi-au găsit utilizarea în marile cen¬ 
tre de cercetări nucleare din lume. Lucrări: 
Energia astăzi şi mâine, 1979; Legile gândirii 
modale şi ştiinţele experimentale, 1990. Membru 
al Societăţii Europene de Fizică. în prezent 
există un premiu care-i poartă numele şi se 
acordă cu începere din 1993 pentru realizări 
deosebite din domeniul nuclear. Membru 
post-mortem al Academiei de Ştiinţe Teh¬ 
nice din România. 

Puşcariu-Densuşianu, Elena 

V Densusianu Puşcariu, Elena 


Puşcariu, Emil 

(1859, Braşov - 1928, laşi) 

Naturalist. Soţ al Elenei P.-D., fiu al lui Ioan 
P. şi frate cu Sextil P. A absolvit Medicina la 
Bucureşti, specializare la Viena. A fost şef 
de secţie la institutul înfiinţat şi condus de 
Victor Babeş. A lucrat la vaccinul antirabic 
care se numeşte Puşcariu-Babeş. A fost 
profesor la Facultatea de Medicină din Iaşi. 
Fondatorul Institutului Antirabic (vaccinai) 
din Iaşi (1894), al patrulea din Europa, după 
Paris, Odessa şi Bucureşti. Pentru vaccin 
şi înfiinţarea institutului a fost premiat cu 
medalia de aur, distincţie de rang egal cu a 
institutelor bacteriologice din Franţa, Anglia 
şi Germania (1904). 

Puşcariu, llarion (Bucur) 

(5.09.1842, Sohodolul Branului, Braşov - 
26.08/8.09.1922, Sibiu) 

Pedagog şi istoric. Greco-catolic. A absolvit 
Institutul Teologic din Sibiu şi Filosofia la 
Universitatea din Viena. Profesor la Insti¬ 
tutul Teologic Pedagogic din Sibiu. Vicar şi 
arhiereu al Arhiepiscopiei Sibiului. Preşe¬ 
dinte al Despărţământului Sibiu al ASTRA. 
Lucrări: Principii de pedagogie generală, 1880; 
Manual de pedagogie bisericească pentru tine¬ 
rimea de confesiune greco-orientalâ din şcoalele 
medii şi comerciale, 1883; Documente pentru 
limbă şi istorie, 2 voi., 1889, 1897; Contribuţi- 
uni istorice privitoare la trecutul românilor de pe 
pământul crăiesc, 1913, în colaborare. Mem¬ 
bru de onoare al Academiei Române (1916). 

Puşcariu, Ioan 

(10.10.1824, Sohodolul Branului, Braşov - 
24.12.1911, Bran, Braşov) 

Istoric şi scriitor. Greco-catolic. A absolvit 
Academia de Drept la Sibiu. Consilier în 
Ministerul Cultelor, membru al Curţii 
Supreme Judecătoreşti de la Budapesta. 
A participat la revoluţia de la 1848 în Tran¬ 
silvania, fiind stegar al Adunării de la Blaj, 
apoi în Ţara Românească, fiind comisar cu 
propaganda în judeţul Argeş. A participat 
îa elaborarea statutelor ASTRA. Lucrări: 
Comentar la preaînalta patentă din 2 iunie 1854 
pentru Ardeal, 2 voi., 1858, 1859; Date istorice 
privitoare la familiile nobile române, 2 voi., 1892, 
1894; Notiţe istorice despre întâmplările contem¬ 
porane, 1913, postum. Membru de onoare 
al Societăţii Academice Române (1877) şi 
membru titular al Academiei Române (1900). 

Puşcariu, Sextil 

nume la naştere Sextil losif Puşcariu 

(4.01.1877, Braşov - 5.05.1948, Bran) 

Filolog şi lingvist. Al şaselea fiu al lui Ioan P., 
frate cu Emil P. Urmează studiile gimnaziale 

Ionel I. Purica loan Puşcariu Sextil Puşcariu Edgar Quinet 


şi liceale la Braşov, după care pleacă pentru 
studiile superioare universitare în Germa¬ 
nia, la Leipzig (1895-1899), apoi în Franţa, 
la Paris (1899-1901) şi în Austria, la Viena 
(1902-1904). Devine doctor în filosofie al 
Universităţii din Leipzig în 1899, respectiv 
docent privat pentru filologia românească la 
Universitatea din Viena (1904-1906). Pro¬ 
fesor extraordinar începând cu anul 1906, a 
fost titularul Catedrei de limbă şi literatură 
română timp de zece ani (din 1908) şi deca¬ 
nul Facultăţii de Filosofie de la Universita¬ 
tea din Cernăuţi în 1918. A scris peste 400 
de lucrări de mare valoare ştiinţifică. A ini¬ 
ţiat şi a coordonat Dicţionarul limbii române 
(dicţionarul tezaur al Academiei) şi Atlasul 
lingvistic român. A fondat şi a condus revista 
Dacoromania şi a întemeiat, în toamna anului 
1919, Muzeul Limbii Române din Cluj, 
primul institut românesc de lingvistică. 
A fost unul dintre cei mai mari lingvişti ai 
României, adevărat şef de şcoală. Domeniile 
în care şi-a desfăşurat activitatea: dezbaterea 
problemelor romanităţii şi latinităţii limbii 
române; cunoaşterea aspectelor cu caracter 
normativ (ortografie, sistemul fonetic şi 
fonologie al limbii noastre); fundamenta¬ 
rea lexicografiei şi a geografiei lingvistice 
româneşti; promovarea unor metode noi 
de studiere a vocabularului. A aprofundat 
numeroase aspecte ale culturii naţionale, 
de la filologie la artă, de la istorie la critică 
literară, dovedind, pentru toate, nu numai 
înţelegere, ci şi o mare pasiune. A scris 
versuri şi schiţe, cronici muzicale şi teatrale, 
a întreţinut legături strânse cu numeroşi 


reprezentanţi ai culturii noastre. Iniţiază şi 
conduce ziarul Glasul Bucovinei , apărut la 
22 octombrie 1918, cea mai activă şi răspân¬ 
dită publicaţie românească din Bucovina. 
Participă activ la unirea Bucovinei cu Româ¬ 
nia. în primăvara lui 1919 i se oferă postul 
de ministru al Bucovinei la Bucureşti, dar 
refuză. Este numit comisar general al Con¬ 
siliului Dirigent privind organizarea Uni¬ 
versităţii Daciei Superioare din Cluj după 
unirea Transilvaniei cu România. Devine 
primul rector român al Universităţii din 
Cluj. Este membru în delegaţia României la 
Liga Naţiunilor de la Geneva (1922-1925). 
Reprezentantul României la Institutul 
Internaţional de Cooperaţie Intelectuală 
de pe lângă Societatea Naţiunilor (1922) 
şi membru în Comitetul Internaţional de 
Lingvistică începând cu anul 1936. Lucrări: 
Etymologisches Worterbuch der rumănischen 
Sprache. I. Lateinisches Element mit Berucksich- 
tigung aller romanischen Sprachen , Heidelberg, 
1905; Studii istroromâne , voi. I-III, 1906- 
1929; Zur Rekonstruktion des Urrumănischen , 
1910; Dicţionarul limbii române (literele A-C, 
F-L, până la cuvântul lojniţă), 1913-1948 
(coordonare); Istoria literaturii române. Epoca 
veche , 1921; Limba română , voi. I, Privire 
generală , 1940; reeditată în 1976; voi. II, 
Rostirea , postum, 1959; Călare pe două veacuri , 
postum, Cercetări şi studii , 1974; Braşovul de 
altădată , 1977; Memorii , postum, Spiţa unui 
neam din Ardeal , postum, Premiul I. Heliade 
Rădulescu al Academiei Române (1905). 
Membru Academiei Române (1914). 

Quinet, Edgar 

(16.02.1803, Bourg, Franţa - 
27.03.1875, Versailles, Franţa) 

Istoric. A făcut colegiul la Lyon, Dreptul şi 
Limbile străine la Paris. A tradus, la 23 de 
ani, în 1825, Herder - Idees sur la philoso- 
phie de l'histoire de l'humanite. Căsătorit cu 
Hermiona, fiica lui Gheorghe Asachi. La 
Paris a publicat în Revue des Deux Mondes , 
studii ample reunite ulterior în lucrarea Les 
Roumains, l'Allemagne et l'Italie , 2 voi., 1839. 
A fost profesor la Lyon şi la College de 
France (1841-1842), unde i s-a încredinţat 
cursul de limbi şi literaturi ale Europei 
Meridionale. Scriitor militant, a fost implicat 
în revoluţia de la 1848 din Ţara Româ¬ 
nească, fiind unul dintre marii susţinători 
ai drepturilor românilor, pe care le-a apărat 
în lucrarea Les Roumains , 1857, în traducere 
Istoria românilor , 1866. Cetăţean de onoare al 
României (1866) şi membru de onoare străin 


al Societăţii Academice Române (1869). Alte 
lucrări: De la Grece moderne et de ses rapports 
avec l'Antiquite , 1830; Le systeme politique en 
Allemagne, 1831; Examen de la vie de Jesus, 
1838; Genie des religions , 1842; La Revolution 
de l'Italie , 1852. 

Quintescu, Chiriac Nicolae 
nume la naştere Chiriac Chintescu 

(21.02.1841, Craiova - 12.08.1913, Bucureşti) 
Filolog. Familie originară din Chinteşti, 
Romanaţi. Profesor de limba latină la uni¬ 
versităţile din Iaşi şi Bucureşti, director al 
Şcolii Normale Superioare. Membru fonda¬ 
tor al Societăţii Junimea. A combătut şcoala 
latinistă şi a considerat că limba română lite¬ 
rară trebuie fundamentată pe limba română 
vie, populară. A tradus masiv din Goethe. 
Membru al Societăţii Academice Române 
(1877), vicepreşedinte al Academiei Române 
(1884-1885; 1909-1912). 

Rachmuth, Ion 

(9.01.1911, Bazane, jud. Suceava - 
30.09.1990, Bucureşti) 

Economist. A absolvit Dreptul şi Academia 
Comercială la Cernăuţi. Director adjunct al 
Institutului de Cercetări Economice al Aca¬ 
demiei Române. Contribuţii în domeniul 
studierii mecanismelor de formare a preţuri¬ 
lor şi al balanţei între ramurile economice în 
cadrul economiei naţionale. Lucrări: Despre 
caracteristicile economiei capitaliste, 1948; Teoria 
valorii, 1949; Crizele capitalismului în stadiul 
imperialist, 1950; Cheltuielile sociale de muncă 
şi preţurile, 1969. Membru corespondent al 
Academiei Române (1955). 

Racoce, Teodor 

(1780, Carapciu de Ceremuş, Bucovina 
de Nord - 22.01.1822, Lvov, Ucraina) 
Traducător. A fost coleg cu Gheorghe Lazăr 
la Liceul piarist din Cluj. A lucrat în admi¬ 
nistraţia guberniei Galiţia, unde l-a avut 
şef pe Ioan Budai-Deleanu, apoi a celei din 
Cernăuţi. Iluminist. A publicat o colecţie 
de traduceri din autori antici şi moderni: 
Diodor din Sicilia, Quintus Rufus, Plutarh, 
Diogene Laertiu, M-me de Genlis, numită 
Crestomaticul românesc sau Adunare a tot feliul 
de istorii şi alte făptorii, scoase din autorii di pe 
osebite limbi, 1820. 

Racoviţă, Constantin 

(? - 1764, Bucureşti) 

Domn al Moldovei (1749-1753; 1756-1757) 
şi al Ţării Româneşti (1753-1756; 1763- 
1764). Fiu al lui Mihai R. Deoarece încerca 
să împlinească proiectul postbizantin, susţi¬ 
nut de Cantacuzini şi Cantemireşti, de pro¬ 
movare a ortodoxiei răsăritene ca fenomen 
de apărare colectivă contra islamismului 
care se întindea odată cu Imperiul Otoman, 
s-a înconjurat la domnie de greci, ceea ce a 
supărat boierii moldoveni şi munteni deo¬ 
potrivă. Se pare că a murit otrăvit. 

Racoviţă, Emil 

(15.11.1868, laşi - 17.11.1947, Cluj) 

Explorator, speolog şi biolog. Aparţine di¬ 
nastiei de domni R. Considerat fondatorul 


biospeologiei (studiul faunei din subteran - 
peşteri şi pânze freatice de apă). Şi-a început 
educaţia la Iaşi ca elev al lui Ion Creangă şi 
mai târziu al lui Grigore Cobălcescu, conti¬ 
nuând apoi cu liceul Institutele Unite. A stu¬ 
diat la Facultatea de Drept din Paris, după 
dorinţa tatălui său, dar a audiat concomitent 
şi cursurile Şcolii de Antropologie. După 
obţinerea cu succes a licenţei în Drept, se 
înscrie şi la Facultatea de Ştiinţe de la Sorbo- 
na, după absolvirea căreia (1891) lucrează în 
cadrul staţiunii biologice marine de la Bany- 
uls-sur-Mer. Prezintă teza de doctorat în 
1896. La vârsta de numai 25 de ani este ales 
membru al Societăţii Zoologice din Franţa. 
Este recomandat să participe ca naturalist al 
Expediţiei antarctice belgiene (1897-1899) 
la bordul navei Belgica, condusă de Adrien 
de Gerlache. Această expediţie, care porneşte 
din Anvers pe 10 august 1897, avea un ca¬ 
racter internaţional, pe lângă belgieni la ea 
participând şi norvegianul Roald Amundsen 
ca ofiţer secund, medicul american Frede- 
rick Cook, meteorologul polonez Antoine 
Dobrowolski şi geologul Henryk Arctowski. 
Cu prilejul escalelor făcute în Chile şi pe 
ţărmurile strâmtorii Magellan, efectuează 
cercetări complexe şi asupra florei şi faunei, 
în apropierea Ţării Palmer din Antarctica 
expediţionarii descoperă o strâmtoare care a 
primit numele navei Belgica şi câteva insule 
(una numită de Racoviţă insula Cobălcescu). 
în perioada când Belgica a fost prizoniera 
gheţurilor (martie 1898 - februarie 1899), 
naturalistul expediţiei şi ceilalţi oameni de 
ştiinţă au întreprins numeroase observaţii şi 
cercetări ştiinţifice. Materialul adunat a con¬ 
stituit obiectul unui număr de 60 volume 
publicate, reprezentând o contribuţie ştiin¬ 
ţifică mai mare decât a tuturor expediţiilor 
antarctice anterioare luate la un loc. Savan¬ 
tul român a întreprins un studiu aprofundat 
asupra vieţii balenelor, pinguinilor şi altor 
păsări antarctice, ceea ce i-a adus o reputaţie 
binemeritată. La întoarcere a publicat o 
lucrare importantă despre cetacee, în spe¬ 
cial balene. în 1900 devine director adjunct 
al Laboratorului Oceanologic Arago din 

Banyuls-sur-Mer, Franţa. în 1907 a publicat 
Essai sur Ies problemes biospeologiques, prima 
lucrare importantă din lume dedicată bio- 
speologiei. După aceea a iniţiat un program 
internaţional de cercetare numit Biospeolo- 
gica, legat de fauna peşterilor, la început ca 
o activitate privată, dar în 1920 înfiinţează 
la Cluj primul Institut Speologic din lume. 
Lucrări: Essai sur Ies problemes biospeologiques 
(1907), Speologia (1927), Evoluţia şi proble¬ 
mele ei (1929). Aduce la Cluj şi o echipă de 
prieteni biologi de renume, doi francezi 
(Jules Guiart, Rene Jeannel) şi un elveţian 
(Alfred Chappuis). în august 1940, când, 
prin Diktatul de la Viena, Clujul a devenit 
parte a Ungariei, s-a mutat la Timişoara, 
în timp ce Institutul Speologic a fost con¬ 
dus de prietenul său elveţian (deci neutru) 
Alfred Chappuis. După revenirea nordului 
Transilvaniei la România, s-a întors la Cluj. 
Rector al Universităţii din Cluj, 1929-1930. 
Preşedinte al Academiei Române de Ştiinţe, 
1926-1929. Director al Institutului Speolo¬ 
gic, 1920-1947. Membru al mai multor aso¬ 
ciaţii ştiinţifice. A fost membru al Academiei 
Române (1920) şi preşedinte al Academiei 
Române (1926-1929). ' 

Racoviţă, Mihai 

(? - 1744, Constantinopol) 

Domn al Moldovei (1703-1705; 1707-1709; 
1716-1726) şi Ţării Româneşti (1730-1731; 
1741-1744). Aparţine unei dinastii la 
origine de boieri munteni, care a dat mai 
mulţi domni în ambele ţări române. Tată 
al lui Constantin R. Era Cantacuzin (nepot 
de vară al lui Şerban Cantacuzino) după 
naştere şi căsătorit cu sora lui Dimitrie şi 
Antioh Cantemir. Ca şi ceilalţi Cantacuzini 
şi precum Cantemireştii (de altfel, Dimitrie 
era căsătorit cu fiica stolnicului Constantin 
Cantacuzino), a vrut să păstreze conştiinţa 
unităţii de neam a fostei Dacii şi sentimen¬ 
tul apartenenţei acestui spaţiu la proiectul 
postbizantin (Cantacuzinii erau o dinastie 
de împăraţi bizantini la origini) al creştină¬ 
tăţii răsăritene. Aşa cum Dimitrie Cantemir 
voia să-l lase domn în Moldova pe fratele 
său Antioh şi să fie el domn în Ţara Româ¬ 
nească, Racoviţeştii au domnit în ambele ţări 
române. A murit în exil la Constantinopol, 
ca şi Antioh Cantemir. 

Racoviţă, Mihail 

(7.03.1889, Bucureşti - 28.06.1954, Sighet) 
General de corp de armată. A început Şcoala 
de Ofiţeri de Cavalerie şi, după primul an, 
a fost trimis la Şcoala Militară din Hano- 
vra, unde a^ urmat şi Şcoala de Echitaţie 
Pandebom. întors în ţară, a absolvit Şcoala 



Emil Racoviţă Mihail Racoviţă 


Superioară de Război. A fost comandantul 
Corpului de Cavalerie (1941-1943) care a 
ajuns până în Caucaz, participând la bătălia 
de la Marea Azov (a contribuit la luarea 
portului Novorosiisk). în 1943 a primit 
comanda garnizoanei Bucureşti, după care 
a devenit comandantul Corpului Meca¬ 
nizat. A primit Crucea de Fier în grad de 
Cavaler. A fost comandantul Inspectoratu¬ 
lui General al Armatei III (1945-1946), apoi 
a fost numit la comanda Armatei I, până în 
1947, când a fost trecut în rezervă. Arestat 
în 1950, a fost trimis la închisoarea de la 
Sighet, unde a murit. 

Racoviţă Moisescu, Monica 

(27.02.1940, Bucureşti) 

Artist decorator. A absolvit Institutul de Arte 
Plastice, Facultatea de Arte Decorative, la 
Bucureşti. A lucrat la Casa Tineretului din 
Bucureşti. A realizat tapiseria Bătălia de la 
Rovine pentru Teatrul Naţional din Bucu¬ 
reşti şi un mare mozaic pentru Institutul 
Meteorologic. A avut expoziţii în România, 
Ungaria, Bulgaria, Cehoslovacia, Polonia. 
S-a stabilit în Elveţia în 1978. A fost profe¬ 
soară de desen la mai multe colegii şi meşter 
tapiser la Atelierul Permanent de Artizanat 
din Geneva. Distinsă cu diploma de onoare 
a Salonului Internaţional de Sculptură, Pic¬ 
tură şi Tapiserie de la Geneva (1981). 

Racovski, Cristian, nume la naştere 
Krăstio Gheorghev Stancev 

(1/13.08.1873, Kotel, lângă Sliven, Stara 
Pianina, Bulgaria - 11.09.1941, Oriol, Rusia) 

Om politic. Bulgar ca etnie. A venit în 
1880 cu părinţii în România, la Pecineaga, 
în Dobrogea, căpătând cetăţenie română. 
A studiat Medicina la Geneva, unde s-a 
alăturat cercului socialist al Rozei Luxem¬ 
burg şi Gheorghi Plehanov şi a conti- 
nuat-o la Berlin, unde s-a alăturat cercului 
social-democrat al lui Wilhelm Liebknecht, 
apoi la Ziirich, la Nancy şi a terminat la 
Montpellier. Corespondent al publicaţiei 

franceze L'Humanite pentru Balcani, condusă 
de Jean Jaures. A fost militant socialist şi 
apoi comunist. A activat în Bulgaria, Elveţia, 
Germania, Franţa, Rusia şi România, apoi 
la conducerea Kominternului. în 1913 l-a 
găzduit la Mangalia pe Lev Troţki, al cărui 
discipol a devenit. A contribuit material şi 
organizatoric la formarea mişcării sindicale 
în România. în 1910 a reuşit să cristalizeze 
în jurul ziarului România muncitoare Partidul 
Social-Democrat Român, drept care i s-a 
retras cetăţenia română (a reprimit-o în 
1912). A iniţiat o federaţie balcanică (Româ¬ 
nia, Bulgaria, Grecia, Serbia) a partidelor 
social-democrate. Arestat în 1916 ca agent 
german, a fost eliberat de armata rusă pe 
teritoriul Moldovei. S-a dus la Odessa şi s-a 
raliat revoluţiei bolşevice. în 1918 a semnat 
un acord (din partea rusă) cu România prin 
care Rusia Sovietică s-a obligat să-şi retragă 
trupele din Basarabia şi s-a permis în acest 
fel consolidarea independenţei Republicii 
Democrate Moldoveneşti şi unirea ei cu 
România la 9 aprilie 1918. Cofondator al 
Internaţionalei Comuniste (1919). în 1922 a 
participat la dezbaterile care au dus la înte¬ 
meierea URSS. Păstrând cetăţenia română, 
a continuat, ca lider al Kominternului, să fie 
implicat în mişcarea socialistă din România. 
Foarte ostil regimului şi ideii României 
Mari, cu ocazia aderării Partidului Socialist 
din România la Komintern a cerut şi obţinut 
excluderea din partid a unora din militan¬ 
ţii socialişti: Ioan Flueraş, Iosif Jumanca, 
Constantin Popovici, Leon Ghelerter. După 
ascensiunea lui Stalin la putere în URSS 
s-a lansat în diplomaţie şi a reuşit să scoată 
din izolare economică statul sovietic. L-a 
invitat pe Panait Istrati să viziteze URSS. 
Exprimând critici la adresa lui Stalin, a fost 
exclus din Komintern, din PCUS şi trimis cu 
domiciliu forţat la Astrahan, apoi la Saratov. 
Arestat în 1936 în cadrul „marii epurări". 
A fost împuşcat. 

Radoff, Ştefan 

(1.12.1934, Buftea, jud. Ilfov) 

Actor. Bulgar din Basarabia, Ismail, după 
tată. Arestat în 1953, condamnat politic de 
Tribunalul Militar din Bucureşti la doi ani 
muncă silnică la Canal. A fost conferenţiar 
la Academia de Teatru şi Film (1990-1994) 
şi profesor la Academia de Artă, Universita¬ 
tea Hyperion, actor la Teatrul Nottara. Este 
membru al Uniunii Scriitorilor din 1991 şi al 
AFDPR. A dat viaţă multor personaje (roluri 
principale) din dramaturgia naţională şi uni¬ 
versală, clasică, modernă şi contemporană, 
în teatru, în cinematografie, televiziune şi la 
radio. A lucrat cu cei mai importanţi regizori. 



Cristian Racovski Ştefan Radoff 


A jucat la Paris, Koln, Lisabona, Nancy, 
Copenhaga, Helsinki, Praga, Bratislava, Bel¬ 
grad, Atena, Salonic, Budapesta, Moscova, 
Sankt Petersburg, Luxemburg, Sofia şi Plov- 
div, Ciudad de Mexico, Guanahato, Morelia 
şi Vera Cruz etc. Laureat al mai multor pre¬ 
mii din ţară şi străinătate: Premiul ATM şi 
al criticii teatrale în 1980, 1982, 1984, 1986; 
laureat al Festivalului de Film de la Lucarno 
cu filmul Prea mic pentru un război atât de mare ; 
laureat al festivalurilor de teatru de la Nancy, 
1969; Arhus, Danemarca, 1970; Guanahato, 
Mexic, 1978. în 2004 a fost distins cu Ordi¬ 
nul Steaua României în grad de Cavaler de 
preşedintele României. 

Radu I 

V Bas arab, Radu I 

Radu III cel Frumos 

V Basarab, Radu al IlI-lea cel Frumos 

Radu IV cel Mare 

V. Basarab, Radu al IV-lea 

Radu, Adrian 

(25.09.1928, laşi) 

Inginer. A început Facultatea de Construcţii 
la Institutul Politehnic din Timişoara şi a 
terminat-o la Institutul Politehnic din Iaşi. 
Profesor şi decan al Facultăţii de Construcţii 
a Politehnicii din Iaşi. Contribuţii în dome¬ 
niul stabilirii caracteristicilor termotehnice 
ale materialelor componente şi elementelor 
de construcţie cu punţi termice. Membru 
AGIR, membru al Academiei de Ştiinţă şi 
Tehnică din România, membru al Asociaţiei 
Române de Inginerie a Vântului. 

Radu, Elie 

(20.04.1853, Botoşani - 10.10.1931, Bucureşti) 
Inginer constructor de poduri şi şosele. 
A studiat la Iaşi, la Academia Mihăileană. 
A plecat la Bruxelles în 1872, unde a urmat 
Şcoala Politehnică, pe care a absolvit-o în 
1877, obţinând titlul de inginer. în decem¬ 
brie 1877, după întoarcerea în ţară, intră în 

serviciul Ministerului Lucrărilor Publice, 
unde debutează ca inginer alături de Anghel 
Saligny (1854-1920), la controlul căii ferate 
Ploieşti-Predeal. A contribuit la construi¬ 
rea şoselelor transcarpatice, realizate după 
Marea Unire cu Transilvania. S-a dovedit un 
luptător pentru drepturile profesionale ale 
inginerilor, a stimulat şi a îndrumat creaţia 
inginerească. A deţinut funcţia de preşedinte 
al Societăţii Politehnice în 1898, 1903 şi 
1904. A construit 650 km de căi ferate după 
concepţii proprii. Unul dintre cele mai 
importante trasee de cale ferată realizate 
de el este linia Târgu Ocna-Comăneşti- 
Palanca. A proiectat şi realizat numeroase 
poduri din beton armat şi tabliere metalice, 
o realizare deosebită fiind considerată 
legarea malurilor Şiretului prin opt poduri, 
în 1889 a realizat o staţie de captare a apei 
subterane la Bragadiru, unică în Europa, 
ca şi prima reţea de alimentare cu apă a 
oraşului Bucureşti. Ulterior a mai realizat 
şi alimentarea cu apă a oraşelor Botoşani, 
Sinaia, Drobeta Turnu-Severin, Târgovişte, 
Iaşi. I se datorează proiectarea şi construirea 
a 60 de clădiri de gări, remarcabile fiind cele 
de la Curtea de Argeş, Comăneşti şi Galaţi. 
Sub directoratul său ministerial a fost pro¬ 
iectată şi realizată de către arhitectul Petre 
Antonescu construcţia clădirii Ministerului 
Lucrărilor Publice, în prezent primăria capi¬ 
talei. în 1894 a fost numit profesor la Şcoala 
Naţională de Poduri şi Construcţii Civile, 
unde a predat cursurile de trigonometrie, 
poduri şi construcţii civile. La înfiinţarea 
Şcolii Politehnice din Bucureşti, în 1920, a 
predat cursurile: Edilitate, care se referea la 
canalizarea şi aprovizionarea cu apă a cen¬ 
trelor urbane, şi Procedee generale de con¬ 
strucţii. Academia Română l-a ales membru 
de onoare în anul 1927. 

Radu, Ioana 

nume la naştere Eugenia [Jana] Braia 

(17.02.1917, Craiova - 18.09.1990, Bucureşti) 
Cântăreaţă de romanţe. Soră a Miei Braia, 
tot cântăreaţă de romanţe. Autodidactă. 
Considerată a doua mare voce a domeniului 
după Maria Tănase. Numele de scenă i-a fost 
dat de compozitorul Fiii Ionescu. Melodii 
interpretate: „N-ai să ştii niciodată"; „Leliţă, 
Ioană"; „Aş vrea iar anii tinereţii"; „Cine mi 
te-a scos în cale?"; „De la primărie-n sus"; 
„De dragul tău am plâns"; „Piatră, piatră"; 
„De tine nu mai mi-este dor"; „Aş dori din 
piept să-mi scot"; „Toata lumea-mi zice 
Lotru'"; „Te-aştept pe-acelaşi drum"; „I-auzi, 
valea, cum mai sună"; „Car frumos cu patru 
boi"; „Ciobănaş cu trei sute de oi"; „Inimă, de 
ce nu vrei să-mbătrâneşti?"; „Nu se poate". 



Elie Radu Ioana Radu 


Radu, Vasile Gh. 

(26.06.1903, Pârgăreşti, Bacău - 
8.03.1982, Cluj-Napoca) 

Zoolog. A absolvit Facultatea de Ştiinţe a 
Universităţii din Iaşi. Specializare la Paris, 
ca şi la staţiunile de cercetări de la Roscoff, 
Agigea, Sinaia. Profesor la Facultatea de Şti¬ 
inţe Naturale a Universităţii din Cluj, decan 
al Facultăţii de Biologie-Geografie, director 
al Institutului de Zoologie şi Anatomie 
Comparată din Cluj. A promovat faunistica 
în România şi ecologia terestră. Lucrări: 
Izopodes terrestres de Roumanie , 1935; Never¬ 
tebrate. Clasificare şi scurtă caracterizare , 1954; 
Rolul animalelor în transformarea naturii , 1962; 
Contribuţii la studiul acarienilor din sol, 1963. 
Membru al Societăţii de Biologie din Paris, 
al Societăţii Internaţionale pentru Nomen¬ 
clatură din Londra. Membru corespondent 
al Academiei Române (1948). 

Radul, Macarie M(ihailovici) 

(? - 1971, Chişinău) 

Militant politic. Nu se ştie exact unde şi 
când s-a născut şi dacă acesta este numele 
său real. Era specialist în geografie şi vorbea 
româna şi rusa. în 1938 a avut iniţiativa înfi¬ 
inţării Facultăţii de Geografie la Universita¬ 
tea din Tiraspol. A fost primul ei decan. Apoi 
a fost director al Institutului Pedagogic din 
Tiraspol, încă sub guvernul român. După 
reocuparea Basarabiei de către URSS a fost 
comisar al poporului pentru învăţământ în 
Moldova şi vicepreşedinte pentru învăţă¬ 
mânt al Consiliului de Miniştri al RSSM. 
A iniţiat (1944) înfiinţarea Universităţii de 
Stat din Moldova (cu 9 facultăţi şi 30 de 
catedre) şi a Academiei de Ştiinţe a Moldovei 
(1946) ca bază de cercetare a Academiei de 
Ştiinţe a URSS în Moldova. Ambele au fost 
hotărâri de partid. A fost membru al Birou¬ 
lui CC al PCM şi secretar cu propaganda al 
PCM (1949). A avut iniţiativa creării Insti¬ 
tutului de Economie al Moldovei (1960), 
fiind primul său director. Exclus din toate 
funcţiile pentru „naţionalism românesc" 

Rafail 



Macarie M. Radul Francisc losif Rainer 


Membru corespondent al Academiei de Şti¬ 
inţe a Moldovei (1961) şi primul preşedinte 
al secţiei sale de geografie (1965). 

Rafail prenume la naştere Radu 
(1735, Stănceşti, lângă Buzău - 
15.08.1787, Hurezi) 

Călugăr. Copist de manuscrise religioase, a 
realizat anluminuri şi caracteristici ale pagi¬ 
nii care au dat un stil anume al mănăstirii. 
A copiat şi manuscrise laice, considerate 
foarte importante în epocă: Minunile Maicii 
Domnului (1753-1754), Istoria Rusiei şi a lui 
Petru cel Mare (1755), Viaţa lui Sf. Paisie de 
Ioan Colibaşul (1768), Miscelaneu teologic, 
îndeosebi cu lucrări polemice (1768), Pateric 
(1769), Ithica ieropolitică sau filosofie de obi¬ 
ceiuri învăţătoare... (1771), Istoria Troadei 
(1773), Capetele Sf. Diadoh al Foticeii (1772), 
Scara Sf. Ioan Scor arul (1773), Cuvintele 
Cuviosului Petru Damaschinul (1779), Oglinda 
bogosloviei (1779), Miscelaneul dogmatic pole¬ 
mic (1780), Viaţa Sf. Varlaam şi Ioasaf (1781), 
Aravicon mitologhicon (Halima sau O mie şi una 
de nopţi, 1783, traducerea lui). 

Raicu, Şerban 

(30.09.1940, Târgovişte) 

Inginer. A absolvit Facultatea de Transporturi 
la Institutul Politehnic din Bucureşti. Profe¬ 
sor al facultăţii pe care a absolvit-o. Contri¬ 
buţii în domeniul transporturilor feroviare. 
Membru în consiliul de administraţie al 
Registrului Feroviar Român. Membru al 
Academiei de Ştiinţe Tehnice din România. 

Rainer, Francisc losif 

(28.12.1874, Rohozna, Basarabia - 
5.08.1944, Bucureşti) 

Medic (anatomist). A absolvit Medicina la 
Bucureşti. Specializare la Berlin şi Palma 
de Mallorca. Profesor la Facultatea de 
Medicină din Iaşi, apoi din Bucureşti, la 
Belle Arte (Facultatea de Anatomie Estetică) 
şi Institutul Superior de Educaţie Fizică. 
A întreprins studii fundamentale asupra 


sistemului limfatic, asupra inimii, asupra 
structurii funcţionale a organelor etc. Este 
creatorul şcolii anatomo-antropologice 
româneşti. A preconizat în anatomie o con¬ 
cepţie biologică dinamică, punând fundaţiile 
anatomiei funcţionale din România. I-a 
avut elevi pe medicii Ion Ţurai şi Berthold 
Răsvan. Lucrări: Cercetări antropologice asu¬ 
pra osemintelor aflate în săpături, 1917-1923; 
Enquetes anthropologiques dans trois villages 
roumaines des Carpathes, 1937; Sur le premier 
crane d'homme paleolitique trouve en Roumanie, 
1942, în colaborare. Membru de onoare al 
Academiei Române (1943). 

Râkoczi I, Gheorghe 

nume la naştere Râkoczi Gyorgy 

(1593-1648) 

Principe al Transilvaniei (1630-1648). Tată 
al lui Gheorghe Râkoczi II. S-a sprijinit pe 
noblimea ungară antihabsburgică, pe alianţa 
cu Matei Basarab, domnul Ţării Româneşti, 
şi cu Vasile Lupu, domnul Moldovei, pentru 
a ţine piept tătarilor care veneau dinspre est. 
S-a aliat cu Suedia şi Franţa pentru a lupta 
contra Habsburgilor. 

Râkoczi II, Gheorghe 

nume la naştere Râkoczi Gyorgy 

(30.01.1621 - 7.06.1660, Nagyvârâd) 

Principe al Transilvaniei (1648-1657). Fiu al 
lui Gheorghe Râkoczi I, asociat la domnie 
cu acesta (1642-1648) înainte de a domni 
singur. S-a aliat cu Matei Basarab, domnul 
Ţării Româneşti, şi Vasile Lupu, domnul 
Moldovei, şi împreună au aderat la coaliţia 
suedezo-prusacă pentru a lupta cu Polonia 
(Războiul de 30 de Ani). A fost biruit de 
poloni şi alungat de pe tron. A murit în 
bătălie încercând să-l recapete. 

Raiea, Mihai 

(1.05.1896, Huşi - 17.03.1964, Berlin) 

Sociolog, psiholog, eseist. A studiat Filosofia 
la Bucureşti şi Iaşi. S-a specializat la Ecole 
Normale Superieure şi Sorbona în filosofie 
şi drept. A susţinut două teze de doctorat: 
„Ideea de revoluţie în doctrinele socialiste", 
1923 şi „Proudhon, concepţia despre pro¬ 
gres şi atitudinea lui socială", 1923. A făcut 
închisoare înainte de război pentru poziţii 
ideologice de stânga. După război, minis¬ 
tru al Artelor, deputat în Marea Adunare 
Naţională, membru în Consiliul Mondial al 
Păcii. A urmat lui C. Stere şi G. Ibrăileanu 
la conducerea Vieţii româneşti. Ca eseist a 
scris aproape despre toţi scriitorii moderni 
din literatura română şi universală: Ibsen, 
Keyserling, Th. Hardy, Amiel, Fromentin, 
Anatole France, Rillce, Paul Valery, Gide, 

Ranga 



Gheorghe Râkoczi I Gheorghe Râkoczi II Zamfir Rally-Arbore Mihai Ralea 


Th. Mann, Balzac, Sadoveanu, Arghezi, 
Ibrăileanu etc. Lucrări: Interpretări, 1927; 
Introducere în sociologie, 1927; Comentarii şi 
sugestii, 1928; Perspective, 1928; Atitudini, 
ipoteze şi precizări în ştiinţa sufletului; Specific şi 
frumos în comentarii şi sugestii, 1931; Sociologia 
şi teoria cunoaşterii; Formarea ideii de personali¬ 
tate; Valori, 1935; Psihologie şi viaţă; Explicarea 
omului; înţelesuri (1942); Intre două lumi (1943); 
Sociologia succesului (în colaborare); Cele două 
Franţe, 1956; Istoria psihologiei, 1958 (în cola¬ 
borare); Portrete, cărţi, idei. Introducere în psiho¬ 
logia socială, 1966 (postum). Pentru activitatea 
sa culturală şi pentru cea ştiinţifică a fost 
ales membru al Academiei Române (1948), 
preşedinte al Secţiei de ştiinţe economice, 
filosofice şi juridice (1959-1963), şi distins 
cu titlul de laureat al Premiului de Stat. 

Rally-Arbore, Zamfir 

(14.11.1848, Cernăuţi, Basarabia - 
2.04.1933, Bucureşti) 

Prozator şi memorialist. A făcut studii 
gimnaziale la Chişinău, Nikolaev şi Mos¬ 
cova, a frecventat cursuri la Facultatea 
de Medicină a Universităţii din Moscova 
şi la Academia Medico-Chirurgicală din 
Petersburg. A aderat la cercurile narodnice 
studenţeşti, a participat la mişcarea revolu¬ 
ţionară din Rusia, fiind arestat şi întemni¬ 
ţat de mai multe ori. A locuit un timp în 
Italia şi Elveţia, în 1878 vine în România, 
unde se apropie de mişcarea socialistă a 
lui Nicolae Zubcu-Codreanu, Constantin 
Dobrogeanu-Gherea şi desfăşoară o intensă 
activitate publicistică la Românul, Telegraful, 
Telegraful român şi în alte publicaţii ale tim¬ 
pului. Este funcţionar la Arhivele Statului, 
profesor de limba rusă la Şcoala Superioară 
de Război. Lucrări: Către revoluţionarii ruşi 
(1873, în colaborare), Comuna din Paris 
(1874), Sătui şi flămânzi (1875), Başibuzucii 
de la Petersburg (1877), Temniţă şi exil (1894), 
în exil (1896), Basarabia în secolul XX (1898), 
premiată de Academia Română. 


Ralu Caragea 

V Caragea, Ralu 

Ramadan, Constantin 

(25.02.1896, laşi - 25.03.1958, laşi) 

Actor. A făcut actorie de tânăr, remar- 
cându-se în diverse trupe. A luptat în Primul 
Război Mondial. Actor al Teatrului Naţional 
din Iaşi. Profesor la Institutul de Teatru din 
Iaşi. A jucat numeroase roluri în teatru, dar 
şi la radio (Teatru Radiofonic) şi în film. 
Filmografie: în sat la noi (1951); Mitrea Cocor 
(1952); Arendaşul român (1952); Brigada lui 
Ionuţ (1952); Răsare soarele (1953); Nepoţii gor¬ 
nistului (1953); Directorul nostru (1954); Şi Ilie 
face sport (1955); Afacerea Protar (1956); Şofer 
de mare viteză (1956); Râpa Dracului (1957); 
Bijuterii de familie (1957); Ciulinii Bărăganului 
(1958). Artist al Poporului din RPR. O stradă 
din Iaşi îi poartă numele. 

Ranga, Alexandru 

(10.08.1920, Cureşniţa Nouă, Basarabia - 
3.01.1981, Chişinău) 

Violonist şi compozitor. între 1938 şi 1940 
a învăţat să cânte la vioară la Conservatorul 
din Iaşi. Din 1940 se stabileşte la Chişinău, 
unde îşi continuă studiile la Conservatorul 
Municipal, cu Alexandru Pavlov (vioară). 
Până în 1955 a condus orchestre de muzică 
populară în diferite localităţi ale Moldovei: 
Bălţi (1940-1955), Orchestra de studio a 
Radioteleviziunii din Chişinău (1955-1970), 
cu întrerupere de doi ani (1962-1964). Din 
1970 până în 1974 este dirijor al orchestrei 
de muzică populară a Casei de cultură din 
Delacău, Anenii Noi. Bun cunoscător al 
muzicii populare, a compus muzică în stil 
popular, lucrări corale, vocale, pentru fan¬ 
fară, cântece pentru copii. A editat în 1970 
culegerile: Frunză verde sălcioară (pentru voce 
şi pian); Ciobănaşe, ciobănel (1972, pentru 
orchestră de instrumente populare), Fantezie 
(1958), Meleaguri moldave (1959), Fantezie 
despre Nistru (1961), Rapsodie (1961), în codru 
(1967), La strânsul strugurilor - piesă pentru 

Raţiu 



loan Raţiu 


Ion Raţiu 


Mircea Răceanu 


fluier (1961), Piesă pentru cimpoi (1963), Piesă 
pentru vioară (1964), Piesă pentru flaut (1965); 
pentru voce cu orchestră: Hora muncii (1976, 
versuri V Teleucă), Pe un rămurel de soare 
(1977, versuri M. Roman), Hora roadei (1978), 
Baladă despre mamă (1978, versuri R Zad- 
nipru) ş. a.; compoziţii pentru cor: Cântă, 
acordeon (1954), Cântec despre pace (1955), 
Ofl dragostea mea (1956), Rodeşte ; pământul 
meu (1958), Cântec despre mamă (1971) ş. a.; 
creaţii vocale: Doina,, Amicul meu, Te aştept, te 
aştept (versuri V Rusu); Cireş-cireş, Dragostea 
soldatului (versuri N. Costenco); Mândra mea 
ţară ş.a.; creaţii pentru fanfară: marşul Rezer¬ 
vele muncii (1966), Marş (1968), Polca (1968), 
fantezia Ciobăneasca (1972), Rapsodia nr. 1. 
(1973); cântece pentru copii: Hai la muncă, 
Timuroviştii, Hai în luncă, Iepuraşu', Bradul 
meu, Ninge ş. a. Artist Emerit din Republica 
Moldova (1967). Membru al Uniunii Com¬ 
pozitorilor din Moldova (1974). 

Raţiu, loan 

(30.09.1841, Alecuş, Alba - 27.11.1900, Blaj) 
Preot, profesor. Greco-catolic. Bunic al lui 
Ion R. A absolvit gimnaziul la Blaj, univer¬ 
sitatea la Viena. A fost rector al Seminarului 
greco-catolic din Blaj şi a publicat manuale: 
Principiile fundamentale ale religiunii creştine, 
1872; Catehism pentru şcoalele poporale , 1878, 
în colaborare cu Basiliu Raţiu). A editat Foaie 
bisericească şi şcolară, Blaj, 1887-1890. 

Raţiu, Ion 

(6.06.1917, Turda - 17.01.2000, Bucureşti) 
Gazetar. Nepot al lui loan R., înrudit cu 
George Georgescu. Şi-a luat licenţa în Drept 
la Cluj (1938), trimis la Londra în 1940 de 
Ministerul de Externe, a demisionat odată 
cu înfiinţarea statului legionar şi a cerut azil 
politic (1940) la Londra. A obţinut o bursă 
de 3 ani la Cambridge şi a obţinut diploma 
de Maşter of Arts în ştiinţe economice. 
Angajat de grupul de companii de depunere 
şi expediţii Pali Mall, manager al Julius 
Rudert Limited (1951-1957). întemeiază 


propria companie, J.R. Shipping Co. Ltd., 
specializată în transporturi şi expediţii 
directe pentru încărcături în vrac (1957). 
Londator şi administrator delegat al firmei 
Regent Line, de transporturi maritime 
lunare între Europa de Nord şi porturile 
din sudul Statelor Unite ale Americii de la 
Oceanul Atlantic (1963-1975). în 1965 a 
înfiinţat ARCADA (Asociaţia Culturală a 
Românilor din Anglia), în 1984 (Geneva) 
a înfiinţat Uniunea Românilor Liberi. 
A revenit în România după 1989, fiind 
membru fondator al noului Partid Ţărănesc 
Creştin-Democrat, deputat în Parlamentul 
României, unul dintre fondatorii ziarului 
Cotidianul (din 1991) al PNŢCD. Membru al 
organizaţiei scriitorilor PEN Club Internaţi¬ 
onal şi PEN în Exil, preşedinte al Federaţiei 
Internaţionale a Ziariştilor Liberi (1957- 
1984) şi preşedintele ei de onoare (din 
1984), membru al Asociaţiei Presei Străine 
din Londra, unul dintre fondatorii organi¬ 
zaţiei Amnesty International (1960). Lucrări: 
Templeton, piesă de teatru, Londra, 1958 (în 
colaborare cu Jane Cobb); Bessarabia, a 
Romanian Land, sub auspiciile ACARDA, 
1968; Contemporary Romania, Londra, 1975; 
La Roumanie d'aujourd'hui, Paris, 1975; 
Rumunia wspolczesna, Londra, 1975; Romania 
de astăzi, 1977; Cartea Memorandului, 1979; 
Moscow Challenges the World, 1986. 

Răceanu, Mircea 

nume la naştere Mircea Bernat 
(17.10.1935, Bucureşti) 

Om politic. Fiu natural al lui Bernat Andrei, 
evreu din Târgu Mureş, militant comunist, 
executat de fascişti la Râbniţa, în Transnis- 
tria, în aprilie 1944. El însuşi s-a născut la 
închisoarea Văcăreşti, unde se afla mama 
naturală, comunistă din 1927, nume la 
naştere Ileana Pop, căsătorită Bernat, apoi 
Răceanu. A absolvit Institutul de Stat 
pentru Relaţii Internaţionale la Moscova. 
Specializare în SUA. A lucrat în Ministerul 
de Externe al României (ministru Corneliu 

Rădescu 



Lothar Rădăceanu Sergiu Rădăuţanu Nicolae Rădescu 


# 


Mănescu) pe relaţia cu SUA, Canada, ţările 
Americii Centrale şi statele Americii Latine. 
A colaborat cu partea americană în submi¬ 
narea regimului totalitar din România. în 
ianuarie 1989 a fost arestat ca autor princi¬ 
pal al „scrisorii celor şase", trimisă Europei 
Libere şi care avea să declanşeze revoluţia 
din decembrie 1989 şi a fost condamnat la 
moarte. Trăieşte în SUA din 1990. Lucrări: 
Infern '89, 1990; Cronologie comentată a 
relaţiilor româno-americane, 2005. Reabilitat 
sub preşedinţia lui Emil Constantinescu, a 
primit Ordinul Steaua României sub preşe¬ 
dinţia lui Ion Iliescu. 

Rădăceanu, Eduard 

(1.01.1943, Uterek, URSS) 

Inginer. Evreu ca etnie. A absolvit Facultatea 
de Energetică la Institutul Politehnic din 
Bucureşti. Specializare în automatică în 
Marea Britanie şi SUA. A lucrat la Centrul 
de Calcul (CEPECA), conferenţiar la Aca¬ 
demia Tehnică Militară, director ştiinţific 
la Institutul Român de Management. Con¬ 
tribuţii în domeniul simulării ca metodă de 
proiectare şi reproiectare asistată de calcu¬ 
lator a fluxurilor de producţie. Preşedinte 
al Asociaţiei Române de Simulare şi Jocuri 
Decizionale în cadrul AGIR. Membru al 
Academiei de Ştiinţe Tehnice din România. 

Rădăceanu, Lothar 

nume la naştere Lothar Wuertzel 

(19.05.1899, Rădăuţi - 24.08.1955, Helsinki) 
Om politic. Etnic german, dedicat ideologiei 
de stânga. Ca membru al Partidului Social 
Democrat a susţinut unificarea acestui partid 
cu Partidul Comunist Român. A fost contra 
comunismului de tip stalinist, care, în loc să 
colaboreze cu social democraţii ruşi, i-a tri¬ 
mis la închisoare. A fost, de asemenea, contra 
gogo-cuzismului şi a legionarilor. Ministru al 
Muncii în cabinetul 1 şi 2 condus de Petru 
Groza. După unirea PSDR cu PCR a fost 
membru al Comitetului Central al PMR. 
Membru titular al Academiei Române (1955). 


Rădăuţanu, Sergiu 

(17.06.1926, Chişinău - 
6.03.1998, St. Petersburg) 

Fizician. A absolvit Facultatea de Fizico- 
Matematici, Universitatea din Chişinău. 
Specializare la Institutul Politehnic din 
Leningrad. Doctor habilitat în fizică (1966, 
Leningrad). Rector fondator (1964) al Insti¬ 
tutului Politehnic din Chişinău. A susţinut 
accesul tineretului basarabean la şcolile 
superioare. A fost preşedinte al Sovietului 
Suprem al RSSM (1967-1971). în 1973 a 
fost destituit din postul de rector. Director 
al Centrului de materiale semiconductoare 
al Institutului de Fizică Aplicată al ASM. 
Contribuţii în domeniul fizicii şi chimiei 
semiconductorilor, tehnologiei şi aplicării 
materialelor semiconductoare. Autor a 
peste 100 de brevete de invenţie. Preşedinte 
al Uniunii Tehnico-Ştiinţifice din Chişinău, 
membru şi vicepreşedinte al Academiei de 
Ştiinţe a Moldovei, membru al Academiei 
Inginereşti a Federaţiei Ruse, membru al 
Academiei Internaţionale de Cosmonau¬ 
tică, preşedinte al Fundaţiei Dimitrie Guşti 
din Chişinău. Laureat al Premiului de Stat 
al Republicii Moldova. Membru de onoare 
al Academiei Române (1991). 

Rădescu, Nicolae 

(30.03.1874, Călimăneşti - 
16.05.1953, New York) 

General. A absolvit Academia Militară 
la Bucureşti, ajungând general de corp 
de armată. Lider al grupului partidului 
(naţionalist de dreapta) Cruciada Româ¬ 
nismului, separat din gruparea Garda de 
Fier (legionarii). A fost contra amestecului 
Germaniei în treburile interne ale României, 
întemniţat la Târgu Jiu în 1942 pentru critici 
la adresa ambasadorului german Killinger. 
Prim-ministru al României (1944-1945), 
l-a avut vicepreşedinte al guvernului pe 
Petru Groza. A încercat să oprească înglo¬ 
barea României în blocul socialist. Internat 

Răducanu 



Ion Răducanu Alexandru D. Rădulescu 


în lagărul de la Târgu Jiu. A fugit din ţară 
în 1945 cu ajutorul ambasadei britanice 
la Bucureşti, cu câteva zile înainte de a fi 
arestat de comunişti, şi s-a stabilit în SUA, 
unde a încercat să formeze un guvern român 
în exil, cu personaje politice care evadaseră 
din România (Mihail Fărcăşanu, Grigore 
Gafencu şi Constantin Vişoianu). Trupul 
său a fost adus şi înhumat la Bellu, Bucu¬ 
reşti, în anul 2000, la iniţiativa premierului 
Mugur Isărescu. 

Răducanu, Ion 

(20.03.1884, Bucureşti - 10.11.1964, Bucureşti) 
Economist. A absolvit Academia Comerci¬ 
ală la Graz, Austria. Doctoratul în Finanţe 
la Universitatea din Berlin, 1902. în 1911 
obţine, prin concurs, titlul de docent la 
Facultatea de Drept a Universităţii din Bucu¬ 
reşti; în această calitate ţine un curs despre 
cooperaţie; în 1912 redactează proiectul de 
lege pentru înfiinţarea Academiei Comerci¬ 
ale, instituţie care începe să funcţioneze în 
1913; în 1915 este numit, prin concurs, pro¬ 
fesor la Academia Comercială, Catedra de 
ştiinţa finanţelor şi legislaţie. Va fi şi rector 
al acestei instituţii din 1931 până în 1940, 
când este înlăturat de legionari. în ianuarie 
1918 întemeiază la Iaşi, cu Virgil Madgearu 
şi Victor Slăvescu, revista Independenţa econo¬ 
mică , ce va apărea până în 1947. Tot la Iaşi 
este alături de Dimitrie Guşti, Vasile Pârvan 
şi Virgil Madgearu, unul dintre fondatorii 
Asociaţiei pentru Ştiinţe şi Reforme Sociale, 
care va deveni Institutul Social Român; între 
februarie-mai 1918 face parte din comisia 
financiară română care negociază cu ger¬ 
manii, la început la Buftea, apoi la Bucu¬ 
reşti, preliminariile Păcii de la Bucureşti; 
în perioada interbelică participă la diferite 
congrese parlamentare (Rio de Janeiro, 
Varşovia etc.), paneuropene (Viena, 1935), 
interbalcanice (Istanbul, 1931 şi Bucureşti, 
1933), conferinţe ale Biroului Internaţional 
al Muncii (Geneva, 1929-1930), congrese 
ale Alianţei Cooperative Internaţionale 


pentru Societatea Naţiunilor; ministrul 
Muncii, Cooperaţiei şi Asigurărilor Sociale 
(noiembrie 1929 - iunie 1930). în această 
calitate redactează legea cunoscută sub 
numele de Legea Răducanu, care stipulează 
dreptul muncitorilor de a beneficia de con¬ 
cedii legale plătite (aceasta cu 7 ani înainte 
de acordarea de concedii legale în Franţa); 
ministru de Finanţe, 7-13 iunie 1930; minis¬ 
trul Lucrărilor Publice şi al Comunicaţiilor, 
noiembrie 1930-aprilie 1931. înlăturat din 
învăţământ în 1948, a fost întemniţat la 
Sighet (1950-1955). Lucrări: Ştiinţa finan¬ 
ciară şi legislaţia , 1939; Introducere în finanţele 
publice, 1946. în 1936, la recomandarea 
lui Dimitrie Guşti, este numit membru 
corespondent al Academiei Române (1936), 
exclus în 1948, repus în drepturi în 1990. 

Rădulescu, Alexandru D. 

(26.08.1886, Focşani - 11.04.1979, Bucureşti) 
Medic şi scriitor. A absolvit Medicina la 
Bucureşti. Director al Spitalului de Chirur¬ 
gie infantilă din Cluj (1920-1940), a înfiinţat 
primul spital de ortopedie pentru copii din 
România, la Cluj, în 1921. Profesor la Insti¬ 
tutul de Medicină şi Farmacie din Bucureşti. 
Fondator al Revistei de ortopedie şi chirurgie 
infantilă (1931). Contribuţii în domeniul 
ortopediei şi traumatologiei. Lucrări: Ortope- 
dia, 1927; Mica chirurgie şi elemente de patologie 
chirurgicală, 1934; Fracturi şi luxaţii, 1950; 
Artoplastia, 1958; Scoliozele, 1960; Transplan¬ 
tări şi grefe osoase şi cartilaginoase, 1975, în 
colaborare. Membru al Academiei de Ştiinţe 
Medicale din Bucureşti, al Academiei de 
Chirurgie din Paris, al Societăţii Internaţi¬ 
onale de Chirurgie. Membru al Academiei 
Române (1955). 

Rădulescu, Andrei 

(28.11.1880, Chiojdeanca, jud. Prahova - 
30.09.1959, Bucureşti) 

Jurist şi magistrat. Preşedinte al înaltei Curţi 
de Casaţie şi Justiţie. Absolvent al liceului Sf. 
Petru şi Pavel din Ploieşti, a urmat Facultă¬ 
ţile de Drept, Litere şi Filosofie la Bucureşti 
şi a obţinut licenţa în drept la Liege. Timp 
de 30 de ani a fost titularul Catedrei de drept 
civil la Facultatea de Drept din Bucureşti şi 
la Academia de înalte Studii Comerciale şi 
Industriale. întemeietor al şcolii de cercetare 
a dreptului românesc. A publicat îndeosebi 
studii privitoare la vechiul drept românesc, 
iar în ultima perioadă a condus lucrările de 
tipărire, în ediţii critice, a unor vechi legiuiri 
româneşti. Lucrări: Din viaţa şi activitatea lui 
Andronache Donici, 1906 (monografie); Privire 
asupra organizării judecătoreşti din Dobrogea 
veche de la anexare până azi, 1914; Pravilistul 

Flechtenmacher, 1916 (monografie); Studii de 
drept civil, 2 volume, 1920; Cultura juridică 
românească în ultimul secol, 1923; Viaţa juri¬ 
dică şi administrativă a satelor, 1927; Izvoarele 
Codului Calimachi, 1927; Influenţa belgiană 
asupra Dreptului românesc, 1931; Originalitatea 
Dreptului românesc, 1933; Romanitatea Dreptu¬ 
lui nostru, 1939; Dreptul românesc în Basarabia, 
1943. Academician şi preşedinte al Acade¬ 
miei Române în perioada 1946-1948. 

Rădulescu, Constantin (Costin) 

(23.02.1932, Bucureşti - 27.06.2002, Bucureşti) 
Speolog şi paleontolog. A absolvit Facultatea 
de Biologie a Universităţii din Bucureşti. 
Cercetător şi director la Institutul de Speo¬ 
logie Emil Racoviţă din Cluj. Contribuţii în 
domeniul cercetării mamiferelor fosile de pe 
teritoriul României. A descoperit genuri şi 
subspecii noi din Eocen, care stabilesc un 
areal comun între Egipt, Anatolia şi supra¬ 
faţa României. Lucrări: Remarques sur quelques 
Equides quaternaires de Roumanie, 1962; Essai 
sur la chronologie du Quaternaire inferieur et 
moyen de Roumanie, 1970; The mammals of 
the Dacian, 1995. Membru corespondent al 
Academiei Române (1993). 

Rădulescu, Dan P. 

(20.01.1928, Bucureşti) 

Geolog. A absolvit Facultatea de Ştiinţe 
Naturale la Universitatea din Bucureşti. 
Profesor la aceeaşi facultate. Cercetător şi 
director la Institutul Geologic din Bucureşti. 
Din 1997 ambasador al României în Grecia. 
Cercetări asupra minelor din rocile vulca¬ 
nice şi saline, asupra evoluţiei geotectonice 
a teritoriului României. Lucrări: Mineralogia 
topografică a României, 1966, în colaborare; 
Harta geologică a României, 1968, în colabo¬ 
rare; Harta metalogenetică a României, 1970; 
Vulcanii , astăzi şi în trecutul geologic, 1976; 
Petrologie magmatică şi metamorfică, 1981. 
Membru al Societăţii Geologice a României, 
al Asociaţiei Internaţionale de Vulcanologie 
şi Chimism al Interiorului Globului. Mem¬ 
bru titular al Academiei Române (1993), 
vicepreşedinte al ei (1994-1998). 

Rădulescu, Dem. 

(30.09.1931, Râmnicu Vâlcea - 
17.09.2000, Bucureşti) 

Actor (de comedie) de teatru, film şi televi¬ 
ziune. A absolvit Institutul de Artă Teatrală 
şi Cinematografică din Bucureşti. Actor 
la Teatrul Naţional. Profesor la Universi¬ 
tatea Naţională de Artă Teatrală şi Cine¬ 
matografică I.L. Caragiale din Bucureşti. 
A debutat ca amator la vârsta de 17 ani, la 



Dem. Rădulescu Eugen H. Rădulescu 


un bal organizat de fanfara gării. în 1956 
a câştigat premiul I pentru interpretare 
cu piesa Steaguri pe turnuri, la un concurs 
pentru tineri actori. A fost remarcat de 
Sică Alexandrescu şi, practic, acesta a fost 
debutul său. A fost prieten cu Ion Cojar şi 
Liviu Ciulei; cu ultimul a colaborat pentru 
O scrisoare pierdută. Roluri în film: Telegrame 
(1959), Pe litoral mi-a rămas inima (1961), Un 
surâs în plină vară (1963), Politică şi... delicatese 
(1963), La vârsta dragostei (1963), Dragoste la 
zero grade (1964), Gaudeamus igitur (1965), Les 
Fetes galantes (1965), Sept hommes et une garce 
(1966), Brigada Diverse intră în acţiune (1970), 
B.D. în alertă (1970), B.D. la munte şi la mare 
(1971), Veronica (1972), O scrisoare pierdută 
(1977, TV), Eu, tu şi Ovidiu (1977), Expresul 
de Buftea (1978), Şantaj (1981), Saltimbancii 
(1981), Grăbeşte-te încet (1981), Destine roman¬ 
tice (1981), Am o idee (1981), Un Saltimbanc 
la Polul Nord (1982), Milionar la minut (1982, 
TV),Fram (1983, serial TV), Bocet vesel (1983), 
Secretul lui Bachus (1984), Primăvara bobocilor 
(1985), Coana Chiriţa (1986), Chiriţa la Iaşi 
(1987), Secretul armei secrete (1988), Omul 
din Buzău (1988, TV), Harababura (1990), 
Milogul S.R.L. (1991, TV), O invitaţie (1993, 
TV), A doua cădere a Constantinopolului (1994), 
Politică înaltă (TV), Atmosferă încărcată (1996). 

Rădulescu, Eugen H. 

(13.10.1904, Borduşani, Ialomiţa - 
2.03.1993, Bucureşti) 

Inginer agronom. A absolvit Agronomia 
la Cluj. Specializare la Universităţile din 
Halle, Miinchen şi Viena. Profesor şi decan 
la Facultatea de Agricultură din Cluj, pro¬ 
fesor şi rector al Institutului de Agronomie 
din Cluj, apoi din Bucureşti. Contribuţii la 
cercetarea ciupercilor parazite şi insectelor 
dăunătoare. A obţinut, împreună cu V. Veli- 
can, soiurile de grâu Cenad 650 şi Cenad 
635. Lucrări: Duşmanii inului, 1937; Ploşniţele 
grâului şi combaterea lor, 1939; îndrumător pen¬ 
tru determinarea bolilor şi dăunătorilor la seminţe, 
1967; Dicţionar de termeni populari tehnici şi 

ştiinţifici în fitopatologie, 1983. Membru al 
Academiei de Ştiinţe Agricole şi Silvice 
din România, al Societăţii Naţionale de 
Geografie din Washington. Membru titular 
al Academiei Române (1963), preşedinte al 
Secţiei de ştiinţe agricole şi silvice a Acade¬ 
miei Române (1965-1966). 

Rădulescu, Gheorghe Aurelian 

(23.03.1907, Călăraşi - 2002, Bucureşti) 

Inginer chimist. A urmat studiile universi¬ 
tare la Strasbourg, în Franţa, unde în 1929 
a obţinut diploma de inginer chimist şi titlul 
de doctor în ştiinţe prin susţinerea unei teze 
publicate la Paris, 1937. între 1963 şi 1973 
a fost director ştiinţific al Institutului Petro- 
chim, iar între 1973 şi 1983 a fost cercetător 
ştiinţific principal şi consilier ştiinţific al 
ICERP SA Ploieşti, Departamentul uleiuri 
lubrifiante. A lăsat cărţi şi 20 de brevete de 
invenţie: o monografie a ţiţeiurilor româ¬ 
neşti, singura existentă, precum şi date des¬ 
pre tehnologia uleiurilor lubrifiante, cărţi de 
importanţă majoră în formarea specialiştilor 
de ieri şi de azi în acest domeniu: Tehnologia 
uleiurilor minerale , 1958; Proprietăţile ţiţeiurilor 
româneşti 1961; Energetica turhomotoarelor cu 
ardere internă , 1964; Uleiuri şi ungerea auto¬ 
vehiculelor , 1973. în 1992, ca recunoaştere a 
întregii sale activităţi, a devenit membru de 
onoare al Academiei Române. 

Rădulescu, Gheorghe (Gogu) 

(5.09.1914 - 28.05.1991, Bucureşti) 

Om politic. A absolvit Academia de Studii 
Economice la Bucureşti. A intrat în PCR 
din 1933, iar în 1941 a dezertat din armată 
şi a trecut în URSS. A revenit în ţară după 
23 august 1944 şi a fost ministru al Comer¬ 
ţului, membru al CC al PCR din 1960, vice¬ 
preşedinte al Consiliului de Miniştri (1963), 
din 1965 membru al CPEx, iar din 1969 al 
Prezidiului Permanent al CC al PCR. Repre¬ 
zentant permanent al României în Comitetul 
Executiv al CAER. Şef al înaltei Curţi de 
Conturi. A cultivat cu obstinaţie cultul lui 
Nicolae Ceauşescu, dar şi pe intelectualii care 
s-au aflat în prima linie a răsturnării regimu¬ 
lui socialist: Ana Blandiana, Mircea Dinescu, 
Andrei Pleşu, Gabriel Liiceanu, Augustin 
Buzura, Dan Hăulică, Nicolae Manolescu, 
Eugen Simion, George Ivaşcu, Floria Roman 
Patapievici sau Zigu Ornea. Arestat la înce¬ 
putul lui 1991 pentru înaltă trădare (colabo¬ 
rare cu Moscova), a fost eliberat din motive 
de boală. A murit la spitalul Caritas. 

Rădulescu-Motru, Constantin 

(2.02.1868, Motru - 4.03.1957, Bucureşti) 
Gazetar şi specialist în psihologie socială. 
A absolvit Dreptul, Literele şi Filosofia la 


Bucureşti. Specializare la Paris şi în Germa¬ 
nia. în 1892 îşi adaugă numele de Motru la 
cel de Rădulescu. Henri Bergson a citat teza 
sa de doctorat în lucrarea Introduction ă la 
Metaphysique. în 1897 înfiinţează Studii filoso¬ 
fice, care a devenit Revista defilosofie. Profesor 
la Universitatea din Bucureşti, a înfiinţat 
primul laborator de psihologie din România 
(1906). în 1918 devine director al Teatrului 
Naţional din Bucureşti. A înfiinţat şi condus 
Societatea Română de Filosofie. Conservator 
(maiorescian) ca ideal politic. Lucrări: Ştiinţă 
şi energie, 1902; Cultura română şi politicia¬ 
nismul, 1904; Psihologia industriaşului, 1907; 
Naţionalismul, 1909; Sufletul neamului nostru, 
1910; în zilele noastre de anarhie, 1910; Psiholo¬ 
gia ciocoismului, 1911; Psihologia industriaşului, 
1911; Din psihologia revoluţionarului, 1919; 
Concepţia conservatoare şi progresul, 1924; Ţără¬ 
nismul, un suflet şi o politică, 1924; Demagogia 
şcolară, 1927; Ideologia statului român, 1934; 
Românismul, 1939; Etnicul românesc. Comuni¬ 
tate de origine, limbă şi destin, 1942. în 1923 
este primit în Academia Română, pentru ca 
în 1938 să devină preşedintele acestei insti¬ 
tuţii, funcţie exercitată până în 1941. Exclus 
în 1948, repus în drepturile sale de membru 
titular în 1990. 

Rădulescu, Nicolae Al. 

(22.10.1905, Budeşti, jud. Vrancea - 
23.01.1989, Bucureşti) 

Geograf. A absolvit Facultatea de Geografie 
a Universităţii din Bucureşti. Profesor la 
Facultatea de Ştiinţe a Universităţii din 
Bucureşti. Fondator şi redactor al revistelor 
Milcovia şi Revista Geografică Română. Con¬ 
tribuţii în domeniul geografiei populaţiei 
şi aşezărilor, al seismologiei şi climatolo- 
giei. Lucrări: Clima Moldovei de Sud, 1930; 
Cutremurele de pământ din Moldova de Sud, 
1930; Oltenia seismică, 1938; Poziţia geopoli¬ 
tică a României, 1938; Antropologia rasială şi 
antropogeografia, 1941; Unitatea şi funcţiunile 
pământului şi poporului român, 1943; Geografia 
agricolă a României, 1968. Membru corespon¬ 
dent al Academiei Române (1948), exclus în 
acelaşi an, repus în drepturi în 1990. 

Rădulescu-Pogoneanu, Ion A. 

(14.08.1870, Pogoanele, jud. Buzău - 
14.03.1945, Bucureşti) 

Pedagog. Tată al lui Victor R.-P. A absolvit 
Facultatea de Litere a Universităţii din 
Bucureşti, Dreptul şi Filosofia la Leipzig. 
Junimist. Profesor la Universitatea Bucu¬ 
reşti, director al Seminarului Pedagogic din 
Bucureşti. Contribuţii în domeniul peda¬ 
gogiei în linia lui Pestalozzi. Lucrări: Johann 
Heinrich Pestalozzi, o schiţă a vieţii şi ideilor sale, 

1910; Fenomenul educaţiei , 1942. Membru 
corespondent al Academiei Române (1919). 

Rădulescu-Pogoneanu, Victor 

(21.09.1910, Bucureşti - 10.03.1962, Văcăreşti) 
Diplomat. Fiu al lui Ion A. R.-R A absolvit 
Dreptul şi Filosofia la Universitatea din 
Bucureşti. Trimis în 1941 la Legaţia Română 
din Stockholm, a cerut revenirea în centrala 
ministerului în 1943. A fost director al 
Cabinetului şi cifrului în Ministerul Afa¬ 
cerilor Străine şi s-a ocupat de tratativele 
secrete de pace cu aliaţii şi cu URSS. în 
acelaşi timp, organizase un guvern-fantomă, 
cunoscut sub numele de Cabinetul Negru, 
care avea conexiuni cu grupul Cretzi- 
anu-Gafencu-Tilea prin fratele lui Victor 
R.-P., Titus, aflat la Berna pentru a face un 
Centru de Studii Româneşti. Arestat în 1947 
în grupul Iuliu Maniu, a murit în închisoare. 

Răduleţ, Remus 

prenume la naştere Remus Baziliu 
(3.05.1904, Brădeni, jud. Sibiu - 
6.02.1984, Bucureşti) 

Inginer. A absolvit Facultatea de Electro¬ 
mecanică la Universitatea din Timişoara. 
Specializare la Zurich, Elveţia. Profesor la 
Politehnica din Timişoara, la Institutul de 
Căi Ferate din Bucureşti şi la Politehnica din 
Bucureşti. Director al Institutului de Ener¬ 
getică al Academiei Române. Este unul din¬ 
tre creatorii şcolii româneşti de energetică 
şi electrotehnică. Contribuţii în domeniul 
mărimilor primitive şi derivate ale câmpului 
electromagnetic, a elaborat prima teorie a 
comportării cuptoarelor de inducţie fără fier, 
în tehnica sudurii electrice. Lucrări: Electrici¬ 
tatea şi magnetismul , 2 voi., 1950-1951; Bazele 
teoretice ale electrotehnicii , 2 voi., 1953-1954; 
Proiectarea hidrogeneratoarelor şi a motoarelor 
sincrone , 1980. Membru al Asociaţiei Gene¬ 
rale a Inginerilor din România, al Comisiei 
Internaţionale de Electrotehnică. Membru 
titular al Academiei Române (1963), vice¬ 
preşedinte al ei (1966-1974) şi preşedinte al 
Secţiei de ştiinţe tehnice (1963-1966). 


Răsvan, Berthold 

nume la naştere Berthold Rosenkrantz 

(12.02.1903, Bucureşti - 
24.08.1989, Ashdod, Israel) 

Medic pediatru. Tată al lui Vladimir R. 
A absolvit Medicina la Bucureşti ca elev al 
lui Fr. I. Rainer şi Victor Babeş. Specializare 
în Franţa. Apropiat de mişcarea comunistă 
din anii 1930, aripa Lucreţiu Pătrăşcanu, 
graţie lui Athanase Joja şi Ştefan Milcu. 
Medic la spitalul Caritas, profesor la Facul¬ 
tatea de Medicină din Bucureşti. A organizat 
după război sistemul naţional de ocrotire 
a mamei şi copilului şi a înfiinţat prima 
secţie de imaturi din România (1949) la 
Casa Copilului nr. 1, devenită Institutul de 
Puericultură, unde a fost director fondator 
(1949-1951). S-a ocupat de organizarea 
primelor conferinţe naţionale de pediatrie şi 
a organizat cursuri pentru suroriîe de pedi¬ 
atrie. Contribuţii la diagnosticarea precoce 
a bolilor infecţioase congenitale la copii. 
A publicat primul Manual de pediatrie din ţară 
după război (1949). Lucrări: Contribuţiuni la 
studiul anemiei pseudoleucemice infantile , 1929; 
L'Ultravirus tuberculeux, 1932; Asupra valorii 
alimentare a seminţei de soia în dietetica sugarului , 
1936; Raportul asupra ocrotirii mamei şi copilului 
în România,, 1944; Curs de puericultura, 1949; 
Pneumotoraxul spontan la sugar , 1950; Spre o 
nouă orientare în pediatrie, 1951, în colaborare; 
Electroforeza în astmul infantil , 1961. Membru 
fondator al Societăţii Române de Pediatrie 
(1929), membru al Societăţii de Pediatrie 
din Strasbourg (1931), membru fondator al 
Sindicatului Sanitar Român (1944). 

Răsvan, Vladimir 

(20.05.1945, Bucureşti) 

Inginer. Fiu al lui Berthold R. şi soţ al Eca- 
terinei Ţarălungă. A absolvit Facultatea de 
Automatică a Politehnicii din Bucureşti ca 
elev al lui Corneliu Penescu, Aristide Hala- 
nay şi Mihai Vasile Popov. Specializări în 
Italia (Politecnica Torino), Israel (Weizmann 
Institut) şi Franţa (CNRS). Cercetător la 

Vladimir Răsvan loan Răşcanu 


Institutul de Energetică al Academiei, profe¬ 
sor şi decan fondator al Facultăţii de Auto¬ 
matică la Universitatea din Craiova, profesor 
la Departamentul în limbi străine al Politeh¬ 
nicii din Bucureşti. Contribuţii în domeniul 
stabilităţii sistemelor dinamice neliniare, al 
teoriei sistemelor cu întârziere, modelării 
proceselor neliniare, oscilaţiilor neliniare, 
teoriei calitative a sistemelor discrete. Invitat 
pentru conferinţe în SUA, Rusia, Polonia, 
Marea Britanie, Ungaria, Portugalia, Spania, 
Cehoslovacia, Mexic. Lucrări: Stabilitatea 
absolută a sistemelor automate cu întârziere , 1975, 
Premiul Academiei Române; Teoria stabilităţii, 
1987; Sisteme dinamice mulţi-echilibru şi funcţii 
Liapunov naturale , 1998. Membru al Societăţii 
Americane de Matematică, membru fon¬ 
dator al Societăţii Române de Automatică 
şi Informatică, membru al Association des 
Ingenieurs Belges, membru senior al Insti¬ 
tute of Electrical and Electronics Engineers 
din SUA (IEEE), membru al Academiei de 
Ştiinţe Tehnice din România. 

Răşcanu, loan 

(1.10.1878, Cahul, Basarabia - 
25.02.1952, Sighet) 

General de corp de armată. A fost ataşat mili¬ 
tar la Berlin (1907-1911), ofiţer de legătură 
cu Statul Major francez în 1916, comandant 
de brigadă în bătălia de la Mărăşeşti în 1917, 
primar al Bucureştiului (1942-1944). Libe¬ 
ral ca opţiune politică. Deputat şi senator 
în mai multe legislaturi. Ministru de Război 
între 1918 şi 1921 şi apoi ministru al Basa¬ 
rabiei şi Bucovinei în 1927. între 1931 şi 
1932 a fost ministru de stat, cu sarcina de 
comisar superior al guvernului în Basarabia 
şi Bucovina. Cu prilejul venirii mareşalului 
Joffre la Bucureşti pentru sărbătorirea a 
3 ani de la victoria de la Mărăşeşti (1920), 
a primit de la acesta Crucea de Război a 
Franţei pentru oraşul erou. Arestat în 1947 
alături de alţi veterani de război decoraţi cu 
Ordinul Mihai Viteazul în Primul Război 
Mondial, a murit în închisoare. 


Răşcanu, Vasile 

(22.07.1885, Ogoeşti, Bârlad - 4.05.1980, laşi) 
Medic, fiziolog. A absolvit Facultăţile de Şti¬ 
inţe Naturale şi Medicină din Iaşi. Doctor 
în Medicină (1916). Profesor la Medicina 
din Iaşi. Director al Institutului de Biologie 
Generală şi Aplicată al Academiei Române 
de la Iaşi. Contribuţii în domeniul fizio¬ 
logiei. Preşedinte al Societăţii de Medici 
şi Naturalişti din Iaşi. Profesor Emerit. 
Membru de onoare al Academiei de Ştiinţe 
Medicale din România. Membru titular al 
Academiei Române (1955). Un liceu din Iaşi 
îi poartă numele. 

Rătescu, Constantin G 

(28.02.1868, Focşani - 19.07.1938, Merişani) 
Jurist. Familie de boieri argeşeni. Bunicul, 
Gherasim R., a devenit episcop al Buzău¬ 
lui. A absolvit Dreptul la Universitatea din 
Bucureşti. Secretar general la Ministerul 
Justiţiei, consilier la înalta Curte de Casaţie. 
A făcut parte din echipa care s-a ocupat 
de unificarea Codului Penal în perioada 
interbelică, desfăşurată sub egida Consiliu¬ 
lui Legislativ. Lucrări: Manualul legii pentru 
autentificarea actelor , 1928 (în colaborare); 
Manualul Curţilor cu Juraţi , 1929 (în cola¬ 
borare cu N. Pavelescu); Codul de procedură 
penală , 3 voi, 1929-1932 (în colaborare); 
Legi speciale, 1932 (în colaborare); Codul penal 
Carol al II-lea adnotat, 1937. 

Rău, Alexandru 

(14.03.1900, Bucureşti - 13.12.1993, Bucureşti) 
Inginer (metalurg). A absolvit Politehnica la 
Timişoara. Specializare la Aachen. Inginer 
la Reşiţa, unde a elaborat primele oţeluri 
rapide produse în România. Director al Uzi¬ 
nelor de fier de la Hunedoara, unde a pus 
în funcţiune oţelăria şi laminoarele. Brevet 
de invenţie pentru oţelurile cu molibden. 
Director general la Ministerul Metalurgiei 
şi Industriei Chimice (1947), apoi la Direcţia 
Generală a Minereurilor. A întreprins lucră¬ 
rile de amplasare a Combinatului Siderurgic 
de la Galaţi. Profesor la Institutul Politehnic 
din Bucureşti. Membru de onoare al Acade¬ 
miei Române (1993). 

Rău, Alexe 

(23.12.1953, Larga, Republica Moldova) 

Poet, publicist, director general al Bibliotecii 
Naţionale a Republicii Moldova (din 1992). 
A absolvit Facultatea de Biblioteconomie a 
Universităţii de Stat din Chişinău (1975) şi 
Facultatea de Sociologie şi Filologie a Uni¬ 
versităţii Social-Politice (1983). A lucrat ca 
lector-conferenţiar la Universitatea de Stat 
din Chişinău (1975-1976), bibliotecar-şef 

Vasile Răşcanu Alexe Rău Aurel Rău Colea Răutu 


de serviciu, director adjunct al Bibliotecii 
Naţionale (1976-1984), vicepreşedinte şi 
secretar responsabil al Societăţii Prietenii 
Cărţii din Republica Moldova (1984-1990), 
şef al Secţiei biblioteci a Ministerului Culturii 
al Republicii Moldova (1990-1991). Preo¬ 
cupări ştiinţifice în domeniile bibliologiei, 
filosofiei, istoriei, scrisului, cărţii şi tiparului, 
managementului cultural şi biblioteco¬ 
nomie. A iniţiat elaborarea unei discipline 
universitare noi - bibliosofia. în calitate de 
specialist în biblioteconomie, a participat 
la 12 forumuri ştiinţifice internaţionale şi 
este autor a peste 400 de articole ştiinţifice 
şi studii publicate în reviste de profil din 
Republica Moldova, România, Franţa, Rusia, 
Belarus, SUA, Serbia, Germania şi din alte 
ţări. Este autorul şi directorul unor proiecte 
de importanţă naţională, ca sistemul integrat 
SIBIMOL, Biblioteca Naţională Digitală 
a Moldovei, programul naţional Memoria 
Moldovei ş.a. Autorul ideii şi coordonatorul 
cercetării naţionale „Timpul şi Spaţiul lecturii 
în Republica Moldova". Ca scriitor, a debutat 
editorial în 1993, cu placheta de versuri Spune 
ceva , urmată de volumele de versuri Unilu- 
conul (1997), Nuca lui Nevermore (Timişoara, 
1999), Jurnal parizian (publicistică pe teme 
de biblioteconomie, 2001) ş.a. Este laureat 
al Premiului Bibliotecii Octavian Goga din 
Cluj-Napoca pentru cercetări în domeniul 
bibliologiei (1997), al Premiului Fundaţiei 
Culturale Române pentru cartea Jurnal pari¬ 
zian (2001), al Premiilor Uniunii Scriitorilor 
din Moldova pentru poezie şi pentru eseu, 
precum şi al altor premii valoroase. E distins 
cu Ordinul Meritul Civic (1996), cu Medalia 
Mihai Eminescu (2000), cu Medalia Uniunii 
Europene Manager al secolului al XXI-lea, 
cu Diploma UNESCO şi cu Medalia de Aur 
a Fondului de Excelenţă de la Geneva. 

Rău, Aurel 

(9.11.1930, com. Josenii Bârgăului, 
jud. Bistriţa Năsăud) 

Poet. A absolvit Filologia la Cluj. Redactor 
la Almanahul literar din Cluj, devenit Steaua, 


apoi redactor-şef al aceleiaşi reviste. Scrie 
o poezie a sentimentelor obiectivate: Turn 
cu ceas , 1971; Zeii asediaţi , 1972; Septentrion, 
1980; Mişcarea de revoluţie , 1985; Ritualuri, 
1987; Zodiac , 1991; în poveşti cu Ion Creangă, 
1994; Gutui japonez, 1996; Şcoli , 2000; Piatra 
scrisă, 2002; Alcinous şi zarva peţitorilor, 2003; 
Terosos, 2005. A tradus mult din poezia uni¬ 
versală: Antonio Machado, Saint John Perse, 
Poeţi francezi, 1987. Scrie articole şi studii 
despre poezie. 

Răutu, Colea 

nume la naştere Nlkolai Rutkovski 

(28.11.1912, Limbenii Noi, Basarabia - 
13.05.2008, Bucureşti) 

Actor de teatru şi film. Familie polono-rusă. 
A fost elev la Colegiul Regele Ferdinand din 
Chişinău. A urmat Conservatorul de Artă 
Dramatică din Bucureşti. A fost mai întâi 
corist la Opera din Cluj. A debutat la Teatrul 
de Revistă Cărăbuş condus de Constantin 
Tănase, unde a interpretat mai ales cuplete 
social-satirice şi faimosul şlagăr „Ţi-a ieşit 
coşaru-n drum", de Gherase Dendrino, pe 
versuri de Puiu Maximilian. La iniţiativa lui 
Sică Alexandrescu a jucat la Teatrul Naţional 
din Bucureşti. între 1952 şi 1968 a jucat la 
Teatrul Giuleşti. A jucat pentru scurt timp şi 
la Teatrul din Piteşti. A interpretat roluri în 
peste 70 de filme de lungmetraj, atât româ¬ 
neşti cât şi străine şi în seriale de televiziune. 
Roluri în film: Desfăşurarea (1954), Moara cu 
Noroc (1955), Dincolo de brazi (1957), Bijuterii 
de familie (1957), Soldaţi fără uniformă (1960), 
Setea (1961), Vară romantică (1961), Lupeni 
'29 (1962), Pisica de mare (1963), Lumina 
de iulie (1963), Castelanii (1964), Răscoala 
(1965), Procesul alb (1965), Neamul Şoimăreş- 
tilor (1965), Vremea zăpezilor (1966), Haiducii 
(1966), Fantomele se grăbesc (1966 ), De trei ori 
Bucureşti (1967), Răzbunarea haiducilor (1968), 
Răpirea fecioarelor (1968), Vânătorul de cerbi 
(1969), Die Lederstrumpferzăhlungen (1970) - 
serial TV (RFG), Zestrea domniţei Ralu (1970), 
Mihai Viteazul - Unirea (1970), Haiducii lui 

Şaptecai (1970), Serata (1971), Săptămâna 
nebunilor (1971), Pădurea pierdută (1971), 
Facerea lumii (1971), Lupul mărilor (1971) - 
serial TV (Austria), La Revolte des Haîdouks 
(1972) - serial TV (Franţa/România), Explo¬ 
zia (1973), Apachen (1973), Despre o anumită 
fericire (1973), Ştefan cel Mare (1974), Nemu¬ 
ritorii (1974), Ulzana (1974), Căutătorii de 
aur (1986), Mircea (1989), Cel mai iubit dintre 
pământeni (1993). Actorul a primit Premiul 
ACIN în 1988, pentru întreaga activitate şi 
s-a numărat printre laureaţii Galei Vârsta 
de Aur din 2001, ai Premiilor Naţionale în 
Domeniul Teatrului şi Galei Premiilor în 
Cinematografie. 

Răutu, Leonte 

nume la naştere Leonea Oighenstein 

(28.02.1910, Cernăuţi - 1993, Bucureşti) 

Om politic. Frate cu Mişa Oişteanu (Oigen- 
stein la naştere, tatăl lui Andei Oişteanu). 
A studiat Literele în Germania. Apropiat de 
partidul comunist din 1929, când a lucrat 
în districtul Cernăuţi. A venit pentru puţină 
vreme în România înainte de 1940, apoi 
definitiv după 1944, unde a început prin a-1 
ajuta pe Iosif Chişinevschi. Membru al CC 
al PMR din 1948. Â condus Direcţia de Pro¬ 
pagandă şi Cultură a CC a PCR, avându-i 
ca subordonaţi pe Paul Niculescu Mizil şi 
Manea Mănescu. A fost ales în Marea Adu¬ 
nare Naţională (reprezentând jud. Bacău) 
până în 1989. Viceprim-ministru (1969- 
1972), rector al Academiei Politice Ştefan 
Gheorghiu la sfârşitul carierei (1972-1982). 
Erou al Muncii Socialiste (1964). 

Râmniceanu (Romniceanu), Grigore 

(5.12.1845, Bucureşti - 30.04.1915, Bucureşti) 
Medic. Frate cu Mihail M. R şi Victor R. 
A absolvit Medicina la Paris. Profesor şi 
decan al Facultăţii de Medicină din Bucu¬ 
reşti. Lucrări: Despre colera epidemică , 1868; 
Tratat elementar de anatomie descriptivă , 1870; 
Bandages et appareils de fractures, 1899; Lecţiuni 
clinice asupra boalelor chirurgicale ale copiilor , 
1890; Les differents formes de syphilis infantile , 
1892. Membru al Societăţii de Chirurgie din 
Paris. Membru corespondent al Academiei 
Române (1890). 

Râmniceanu (Romniceanu), Mihail M. 

(1854, Buzău - 4.10.1915, Bucureşti) 

Inginer. Frate cu Grigore şi Victor R. A absol¬ 
vit Facultatea de Ştiinţe la Bucureşti. Profesor 
la Şcoala de Poduri şi Şosele din Bucureşti, 
subdirector general al Căilor Ferate Române. 
Colaborator al lui Anghel Saligny. Membru 
corespondent al Academiei Române (1904). 


Râmniceanu, Naum 

(27.11.1764, Corbi, jud. Argeş - 
1838 sau 1839, Cernica) 

Călugăr. Familie originară din împrejurimile 
Sibiului. Luat de Filaret, viitorul episcop, 
la Mitropolie, s-a călugărit la Hurezi. In 
timpul războiului austro-turc s-a refugiat 
în Transilvania şi Banat (Sibiu, Lipova, 
Hodoş-Bodrog), predând limba greacă. în 
1795 a revenit la Râmnicu Vâlcea, apoi la 
Bucureşti. A fost dascăl la diverse mănăstiri 
(Sinaia, Mărgineni, Bucureşti). A lăsat lucrări 
istorice în greacă şi română, publicate mai 
ales postum: Poemation în versuri greceşti 
despre originea românilor , 1808; Hronicul de 
la 1768-1810 ; Poesiile protosinghelului Naum 
Râmniceanu asupra Zaverei, scrise în 1821 , 
1890; Adunarea hronologiei domnilor ţării noas¬ 
tre , 1944, postum. 

Râmniceanu (Romniceanu), Victor 

(12.09.1856, Buzău - 29.11.1933, Bucureşti) 
Jurist. Frate cu Grigore şi Mihail M. R. 
A absolvit Dreptul la Bucureşti. Speciali¬ 
zare la Paris. Preşedinte al înaltei Curţi de 
Casaţie, ministru al Finanţelor. A contribuit 
la modernizarea justiţiei şi formarea juris- 
prudenţei. Membru de onoare al Academiei 
Române (1923). 

Reabuhin, lurie 

(8.02.1939, Moscova) 

Matematician. Rus ca etnie. A absolvit Facul¬ 
tatea de Fizico-Matematici a Universităţii 
din Chişinău. A lucrat la Institutul de Mate¬ 
matică şi Informatică al ASM. Contribuţii 
la teoria structurală şi teoria radicalilor în 
diferite sisteme algebrice, în cadrul cărora a 
fost elaborată teoria radicalilor ideal ereditari 
în categorii şi au fost rezolvate probleme 
privind radicalii nespeciali şi supranilpotenţi. 
Profesor invitat în Polonia, Ungaria. Lucrări: 
PaduKanu ameâp u cmpyKmypHax meopux , 
1979, în colaborare; Onepamopu 3aMUKaHux 
muna C u cex3aHHue c humu KOHcmpyKU,uu 
ameâp 6e3 HunbnomenmHbix oneMeumoe , 
2 voi., 1987, în colaborare; KeasupeeynxpHbie 
ameâpbi, Modynu , epynnu u MHoeoo6pa3ux r 
1997. Laureat al Premiului de Stat. Distins 
cu titlurile de Om Emerit în Ştiinţe şi în 
învăţământul Public, Ordinul Gloria Muncii. 

Rebengiuc, Victor 

(10.02.1933, Bucureşti) 

Actor. A absolvit Institutul de Teatru la 
Bucureşti în 1956, clasa prof. Aura Buzescu 
şi Beate Fredanov. Este membru al trupei 
Teatrului Bulandra din Bucureşti din 1957. 
Joacă însă şi în spectacolele altor teatre, cum 

ar fi Teatrul Naţional din Bucureşti, Teatrul 
Mic, Teatrul Naţional din Cluj-Napoca 
sau Teatrul Arca. A fost rector al UNATC 
în perioada 1990-1996. A fost director 
al Teatrului Bulandra între 1996 şi 1998. 
Performanţele sale artistice sunt legate şi de 
importante roluri în teatrul de televiziune şi 
în teatrul radiofonic. Roluri în: Bălcescu de 
Camil Petrescu, regia Aura Buzescu (1955); 
Citadela sfărâmată de Horia Lovinescu, regia 
Aura Buzescu (1955); Nebuna din Chaillot 
de J. Giraudoux, regia Liviu Ciulei (1957); 
Un strugure în soare de L. Hausburry, regia 
Lucian Pintilie (1961); Cum vă place de Wil- 
liam Shakespeare, regia Liviu Ciulei (1961); 
Copiii soarelui de Maxim Gorki, regia Liviu 
Ciulei şi Lucian Pintilie (1961); Război şi 
pace de E. Piscator, după Lev Tolstoi, regia 
Dinu Negreanu (1962); Play Strindberg de Fr. 
Durrenmatt, regia Radu Penciulescu (1971); 
Pygmalion de G.B. Shaw, regia Moni Gheler- 
ter (1974); O scrisoare pierdută de I.L. Cara- 
giale, regia Liviu Ciulei (1979); Teatrul comic 
de Carlo Goldoni, regia Silviu Purcărete 
(1992); Copilul îngropat de Sam Shepard, 
regia Cătălina Buzoianu, premiul UNITER 
(1996); Regele Lear de William Shakespeare, 
regia Dragoş Galgoţiu (1999); De Sade de 
Peter Weiss, regia Silviu Purcărete (2000); 
Unchiul Vanea de A.P. Cehov, regia Iuri Kor- 
donski, 2001; Şase personaje în căutarea unui 
autor de Luigi Pirandello, regia Liviu Ciulei, 
2005; Inimă de câine de Mihail Bulgakov, 
regia Iuri Kordonski, 2005; Molly Sweeny de 
Brian Friel, regia Alexandru Dabija, 2006; 
Burghezul gentilom după J.B.P. Moliere, regia 
Petrika Ionescu, Teatrul Naţional I.L. Cara- 
giale, 2006. Roluri în film: Mândrie (1956), 
Furtuna (1960), Darclee (1961), A fost prietenul 
meu (1961), Pădurea spânzuraţilor (1964), 
regia Liviu Ciulei (film premiat la Cannes 
1965), Cadou (1969, TV), Departe de Tipperary 
(1973), Dimitrie Cantemir (1973), Zidul (1974), 
Capcana (1974), Tănase Scatiu (1976) - regia 
Dan Piţa, O scrisoare pierdută (1977, TV), De 
ce trag clopotele, Mitică? - regia Lucian Pintilie 


(1981), înghiţitorul de săbii (1981), Faleze de 
nisip (1983), - regia Dan Piţa, Pădureanca 
(1987), Balanţa - regia Lucian Pintilie 
(1992), Cel mai iubit dintre pământeni (1993), 
Raport despre starea naţiunii (2004), Un cartuş 
de Kent şi un pachet de cafea (2004), Tertium 
non datur (2005), După ea (2006), La urgenţă, 
serial TV (12 episoade, 2006-2007). A fost 
declarat actorul anului 2004, alături de 
Maia Morgenstern. 

Rebreanu, Liviu 

(27.11.1885, Târlişua, jud. Bistriţa-Năsăud - 
1.09.1944, Valea Mare, jud. Argeş) 

Prozator. A absolvit Şcoala de Honvezi 
din Şopron (Ungaria) şi Academia Mili¬ 
tară Ludoviceum din Budapesta. Intrat în 
conflict cu autorităţile maghiare şi arestat, 
fuge la Bucureşti, unde desfăşoară o bogată 
activitate jurnalistică. Director al Teatrului 
Naţional din Bucureşti. A frecventat cena¬ 
clul Sburătorul. Prin problematica abordată, 
este unul dintre cei mai solizi romancieri 
români. Romane: Ion, Premiul Academiei, 
1920; Pădurea spânzuraţilor, Marele Premiu al 
romanului acordat de Societatea Scriitorilor, 
1922; Ciuleandra, 1927; Crăişorul, Premiul 
Naţional pentru proză, 1929; Răscoala, 1932; 
Gorila, 1938; Amândoi, 1940. A mai scris 
piese de teatru: Plicul, 1923; Apostolii, 1926, 
şi a făcut traduceri. Postum: Jurnal, 2 voi., 
1984. Este tradus în peste douăzeci de limbi 
străine. A fost preşedinte al Societăţii Scri¬ 
itorilor Români (1925-1926; 1927-1932), 
membru al PEN Clubului (1933), al Acade¬ 
miei (1939). 

Regman, Cornel 

(28.11.1919, Daneş, jud. Mureş - 
14.07.1999, Bucureşti) 

Critic literar. A absolvit Facultatea de Litere 
şi Filosofie a Universităţii din Cluj (1942). 
Şi-a luat doctoratul în filologie cu teza 
„Agârbiceanu şi demonii", 1973. A făcut 
parte, alături de Ion Negoiţescu, Radu 
Stanca, Ioaniche Olteanu, Nicolae Balotă, 

Cornel Regman 


Vladimir Repta 


Ca mii Ressu 


din Cercul literar de la Sibiu. A fost redactor 
la ESPLA, cercetător la Institutul de Ling¬ 
vistică, conferenţiar universitar la Institutul 
Pedagogic din Constanţa, redactor la Viaţa 
românească. Lucrări: Confluenţe literare , debut, 
1966; Cărţi, autori, tendinţe , 1968; Cică nişte 
cronicari..., 1970; Selecţie din selecţie, 1972; 
Agârbiceanu şi demonii. Studii de tipologie 
literară, 1973; Nuvela şi povestirea românească 
contemporană 1944-1974, 1975; Colocvial, 
1976; Explorări în actualitate, 1978; Noi explo¬ 
rări critice, 1982; De la imperfect la mai puţin ca 
perfect, 1987; Nu numai despre critici, 1990; Ion 
Creangă: o biografie a operei, 1997; Reflexii şi 
reflexe: aforisme vesele şi triste, 1997; Patru dece¬ 
nii de proză românească, 2000, postum; Ultime 
explorări critice, 2000, postum. 

Repta, Vladimir cavaler de 

nume la naştere Vasile Repta 
(1842, Bănila de Ceremuş, azi în Ucraina - 
24.04.1926, Cernăuţi) 

Mitropolit. A absolvit Institutul Teologic 
la Cernăuţi. S-a specializat la Viena, Miin- 
chen, Bonn şi Ziirich. Profesor la Institutul 
Teologic, apoi la Facultatea de Teologie din 
Cernăuţi. Rector al Universităţii din Cer¬ 
năuţi. S-a călugărit la mănăstirea Suceviţa 
(1885). A fost episcop de Rădăuţi (1899) şi 
mitropolit al Bucovinei (1902). A refăcut 
ctitoriile voievodale de la Putna şi Mirăuţi. 
Vicepreşedinte al Societăţii pentru Cultura 
şi Literatura Română din Bucovina. Mem¬ 
bru de onoare al Academiei Române (1919). 

Ressu, Camil 

(28.01.1880, Galaţi - 1.04.1962, Bucureşti) 
Pictor. Aromân din regiunea Epir la origini, 
în 1887 se înscrie la Şcoala de Belle-Arte 
din Bucureşti, avându-1 ca profesor pe 
G.D. Mirea; îşi continuă studiile la Iaşi 
cu pictorul Gheorghe Popovici. în 1902 
termină studiile la Şcoala de Belle-Arte din 
Iaşi, obţinând medalia de argint, şi pleacă în 
acelaşi an să se perfecţioneze în străinătate. 
Se opreşte două luni la Miinchen, vizitând 


muzeele din localitate, după care se duce 
la Paris şi se înscrie la Academia Julian, în 
atelierul lui Jean Paul Laurens, unde are 
colegi pe Jean Al. Steriadi, Nicolae Dărăscu 
şi Ion Theodorescu-Sion. în 1908 revine 
în ţară şi, preocupat de problemele sociale, 
colaborează cu desene satirice la publica¬ 
ţiile Furnica, Facla şi Adevărul. în acelaşi an 
se înscrie în Partidul Social-Democrat din 
România. Participă pentru prima dată în 
1910 la expoziţia Tinerimii Artistice cu 
peisaje şi compoziţii pe teme rustice. în 
1912 expune la Salonul Oficial tabloul 
înmormântare la ţară, iar în anul următor, 
la Tinerimea Artistică, portretul de grup 
Terasa Oteteleşanu, cu şapte figuri ale boemei 
literare, muzicale şi plastice. în 1914 des¬ 
chide prima expoziţie personală la Bucu¬ 
reşti. în 1917, împreună cu pictorii Nicolae 
Dărăscu, Ştefan Dimitrescu, Iosif Iser, 
Marius Bunescu şi cu sculptorii Dimitrie 
Paciurea, Cornel Medrea, Ion Jalea şi Oscar 
Han, înfiinţează asociaţia Arta Română la 
Iaşi. A fost profesor şi rector al Academiei 
de Belle-Arte din Bucureşti până în anul 
1941. Din 1950 a fost preşedinte de onoare 
al Uniunii Artiştilor Plastici, reluându-şi şi 
activitatea de profesor la Institutul de Arte 
Nicolae Grigorescu. în 1955 i se acordă 
titlul de Artist al Poporului şi devine mem¬ 
bru al Academiei Române. 

Revenco, Mihail 

(17.02.1947, Bădiceni, Republica Moldova) 
Chimist. A absolvit Facultatea de Chimie a 
Universităţii de Stat din Chişinău. Elev al 
lui Nicolae Gărbălău. Profesor la Universi¬ 
tatea Agrară de Stat din Moldova, Institutul 
Hidrotehnic, Blida, Algeria (1978-1982), la 
Universitatea de Stat din Moldova. Con¬ 
ducător de proiecte ştiinţifice, realizate cu 
participarea echipelor din Europa şi SUA în 
cadrul programelor INTAS, NATO, CRDF, 
SCOPES. Interesele ştiinţifice sunt axate 
pe reacţiile de asamblare şi valorificarea lor 
în scopuri analitice sau medico-biologice. 

Ripianu 



A contribuit la reformarea învăţământului 
liceal, este autor al curriculumului şi manu¬ 
alului de bazele analizei chimice. Laureat al 
Premiului de Stat pentru Ştiinţă şi Tehnică, 
Om Emerit al Ştiinţei din Moldova. 

Rezuş, Petru 

(22.06.1913, Rădăuţi - 7.05.1995, Bucureşti) 
Preot, prozator. A studiat la Cernăuţi 
teologia, literele şi filosofia. Specializări la 
Oxford, Cambridge, Strasbourg şi Viena ca 
bursier al Mitropoliei Bucovinei. Venit în 
România după al Doilea Război Mondial, 
a fost profesor de dogmatică şi apologetică 
la Academia Teologică din Caransebeş, pro¬ 
fesor de teologie la Facultatea de Teologie 
din Suceava, profesor la Institutul Teologic 
din Bucureşti. A scris cursuri de speciali¬ 
tate: Dezvoltarea dogmatică , Cernăuţi, 1938; 
Tradiţia dogmatică şi ortodoxă , 1939; Teologia 
ortodoxă contemporană , 1989. Proză şi eseuri: 
Făt Frumos cu tichie de aur , 1970; Do chita împă- 
rătiţa. Basme şi poezii populare din Ţara de Sus, 
1972; Amintiri, 1973; Dacă poţi râde să râzi. 
Proverbe şi zicători din Banat, 1974; Războieni, 
roman, 1980 ; Ion Creangă, mit şi adevăr, 1981; 
Mihai Eminescu, 1983. 

Rhemaxos 

(sec. II Î.Hr.) 

Rege dac. A domnit în Scythia Minor (Dobro- 
gea de azi) peste o uniune de sciţi şi geţi şi 
percepea taxe de la colonia grecească Histria 
(fondată de Milet în secolul al IV-lea î.Hr. 
pentru a se proteja de perşi şi migraţii). 

Riegler, Emanoil 

(5.11.1854, Grozeşti, jud. Bacău - 
30.08.1929, laşi) 

Medic şi farmacolog. A absolvit Medicina 
şi Chimia la Viena. Profesor la Facultatea 
de Medicină din Iaşi. A înfiinţat serviciul de 
clinică terapeutică la spitalul Sf. Spiridon 
din Iaşi. Contribuţii în domeniul biochimiei 
şi terapeuticii. Lucrări: Un nou procedeu pentru 
dozarea iodului şi a cuprului, 1902; Chimia, 


fiziologia şi patologia urinei umane, 1904; Rolul 
diagnosticului funcţional în medicină, 1910; 
Terapeutica bolilor interne, 1913. Membru 
corespondent al Academiei Române (1904). 

Ripan, Raluca 

(27.06.1894, laşi - 5.12.1972, Cluj-Napoca) 
Chimistă. A absolvit Facultatea de Chimie 
la Universitatea din Iaşi. Cadru didactic la 
Facultatea de Ştiinţe a Universităţii din Iaşi, 
apoi profesor şi decan al Facultăţii de Medi¬ 
cină din Cluj, rector al Universităţii din Cluj. 
A condus Institutul de Chimie din Cluj. 
A utilizat, pentru prima oară în România, 
izotopii radioactivi pentru studiul combi¬ 
naţiilor complexe ale izotopilor în medii 
omogene. S-a ocupat de polielectroliţi, de 
metodele analitice pentru determinarea 
tipurilor de ioni. Lucrări: Sels complexes de 
magnesium, 3 voi., 1921-1922; Studiu asupra 
preparării şi constituţiei acizilor periodici, 1949; 
Studiul structurii combinaţiilor anorganice cu 
ajutorul izotopilor radioactivi, 1961; Sinteza, 
analiza şi proprietăţile unor oxalato-molibdaţi, 
1975. Membru al Societăţii de Chimie din 
Bucureşti şi din Paris. Membru titular al 
Academiei Române (1948), preşedinte al fili¬ 
alei Cluj a Academiei Române (1957-1975). 

Ripianu, Andrei 

(18.07.1919, Paşcani) 

Inginer. A absolvit Facultatea de Electrome¬ 
canică a Şcolii Politehnice din Timişoara. 
Profesor la Institutul Politehnic din Cluj. 
A înfiinţat Laboratorul de dinamică şi 
vibraţii mecanice. Contribuţii în domeniul 
mecanicii teoretice şi aplicate şi al vibraţiilor 
mecanice. Lucrări: Mişcările vibratorii ale 
arborilor drepţi şi cotiţi, 1969; Mecanica solidu¬ 
lui rigid, 1973; Calculul dinamic şi de rezistenţă 
al arborilor drepţi şi cotiţi, 1985. Membru 
al Academiei Albert Einstein din SUA, 
membru al Gessellschaft fur Angewandte 
Mathematik und Mechanik din Germania. 
Membru al Academiei Oamenilor de Ştiinţă 
din România. 

Robescu, Constantin F. 

(1839, Râmnicu Sărat - 23.09.1920, Bucureşti) 
Inginer agronom. A absolvit Şcoala Naţio¬ 
nală de Ape şi Păduri din Nancy. Licenţa în 
Ştiinţe Naturale la Paris. Profesor la Şcoala 
de Agricultură din Herăstrău. Cofondator al 
Şcolii Speciale de Silvicultură din Bucureşti 
(1883) şi al Revistei ştiinţifice (1870). Primar 
al Bucureştiului (1895-1899). Deputat şi 
senator. Membru corespondent al Societăţii 
Academice Române (1871). 

Robinson, Edward G. 

nume la naştere Emanuel Goldenberg 

(12.12.1893, Bucureşti - 26.01.1973, New York) 
Actor american. Văr cu Paul Muni. A început 
clasele primare la Bucureşti şi a emigrat cu 
familia în SUA în 1903. După ce a absolvit 
Townsend Harris High School şi City College 
of New York, a intrat la American Academy 
of Dramatic Arts din New York, dată la care 
şi-a schimbat numele. A debutat în 1913 pe 
Broadway, ca actor de teatru, dar a făcut cari¬ 
eră fulminantă în filmul sonor. A avut propria 
sa companie cinematografică, Samuel Gol- 
dfish (supranumită Samuel Goldwin). A jucat 
roluri de gangsteri alături de Humphrey 
Bogart, James Cagney, Bette Davis, Johnny 
Rocco, Lionel Barrymore, Laureen Bacall 
(şi ea plecată tot din România) în filme care 
au făcut epocă: Five Star Final (1931); Smart 
Money (1931); Tiger Shark (1932), Kid Galahad 
(1937); A Slight Case of Murder (1938); Dr. 
Ehrlich's Magic Bullet (1940); Double Indemnity 
(1944); The Woman in the Window (1945); Scor- 
let Street (1945); Key Largo (1948). Anchetat 
între 1950-1952 de Comisia pentru Activităţi 
Antiamericane pentru poziţia lui de stânga. în 
1956 a constituit, cu propria sa colecţie, un 
muzeu de artă antică grecească. A revenit la 
cinematografie în 1959 şi i-a avut parteneri 
pe Frank Sinatra, Marlon Brando, în filme 
regizate de Francis Coppola. Ultimul mare 
rol a fost în Soylent Green , film SF, 1973.1 s-a 
decernat Premiul Oscar de onoare, pentru 
întreaga activitate, 1973. 

Robot, Alexandru 

nume la naştere Alter Rotmann 
(15.01.1916, Bucureşti - 7.08.1941) 

Poet şi gazetar. A absolvit liceul Spiru Haret 
din Bucureşti. A debutat cu o plachetă de 
versuri apreciate de G. Călinescu. A publicat 
în revistele Discobolul, Duminica Universului , 
Universul literar şi artistic, Azi ş.a. în 1935 se 
stabileşte la Chişinău, colaborează la Gazeta 
Basarabiei cu eseuri, reportaje, cronici lite¬ 
rare şi teatrale şi cu un interviu luat celebrei 
cântăreţe de operă Maria Cebotari. Lucrări: 



Edward G. Robinson Alexandru Robot 


Apocalips terestru (1932), Somnul singurătăţii 
(1936), Scrieri alese (apărute 1968). 

Robu, loan 

(6.11.1944, Târgu Secuiesc) 

Arhiepiscop romano-catolic de Bucureşti. 
Familie originară din jud. Neamţ. Cursurile 
primare le-a absolvit în satul bunicilor săi, 
iar pe cele liceale la Iaşi, la Seminarul Teo¬ 
logic Romano-Catolic Sf. Iosif. A absolvit 
Institutul Teologic Romano-Catolic de grad 
universitar din Iaşi în 1968, iar pe 15 august, 
la Solemnitatea Adormirii Maicii Domnului, 
a fost hirotonisit preot. A activat ca vicar în 
parohia din Craiova, apoi ca paroh excurens 
îa Tulcea, Kogălniceanu şi Buzău. în perioada 
1973-1977 a urmat studii de specializare la 
Universitatea din Laterano, Academia Alfon- 
siană, obţinând titlul de doctor în teologie. în 
perioada 1977-1983 a fost profesor, iar mai 
apoi rector al Institutului Teologic din Iaşi. 
Din noiembrie 1983 este chemat să conducă 
arhidieceza de Bucureşti, mai întâi ca admi¬ 
nistrator diecezan, apoi ca episcop-adminis- 
trator apostolic (1984). A fost consacrat epi¬ 
scop de Cellae Preconsuke în decembrie 1984 
la Roma. La 14 martie 1990, prin decretul 
papei loan Paul al Il-lea, a fost ridicat la rangul 
de arhiepiscop şi mitropolit. Din 2001 este 
membru de onoare al Academiei Române. în 
2011 a primit din partea Vaticanului o fiolă cu 
sângele papei loan Paul al Il-lea. 

Rodan, Gideon Alfred 

(1934, Bucureşti - 

1.01.2006, Bryn Mawr, Pennsylvania, SUA) 
Biochimist. A plecat în Israel cu părinţii, 
după ce a făcut şcoala primară la Bucureşti. 
A absolvit Medicina la Universitatea Ebraică 
din Ierusalim. A fost cercetător în domeniul 
biologiei la Institutul Weizmann din Reho- 
vot. Contribuţii în domeniul studierii oste¬ 
oporozei. Din 1990 director al Departamen¬ 
tului de biologie osoasă la Merck Research 
Laboratories în SUA. Lucrări: Principles of 
Bone Biology, 1996. 

loan Robu Theodor Rogalski Ştefan Roii Mihail Roller 


Rogalski, Theodor 

(11.04.1901, Bucureşti - 2.02.1954, Zurich) 
Compozitor. A absolvit Conservatorul la 
Bucureşti ca elev al lui Alfonso Castaldi. 
Specializare la Leipzig şi Paris, ca elev al lui 
Maurice Ravel. Profesor la Conservatorul 
din Bucureşti, dirijor al Orchestrei Radio 
(1930-1951) şi al Filarmonicii (1950-1954), 
director artistic şi director al Ansamblului 
Periniţa (1950-1952). Lucrări: muzică de 
teatru, trei balade pentru tenor şi orches¬ 
tră ( Iancu Jianu , Toma Alimoş, Mihu Copilu'), 
muzică simfonică (între altele Două dansuri 
româneşti pentru suflători baterie şi pian la patru 
mâini Două schiţe simfonice, Două capricii pentru 
orchestră, Trei dansuri româneşti ), muzica la fil¬ 
mul Viaţa învinge , piese camerale instrumen¬ 
tale (între care Cvartetul de coarde din 1925) şi 
vocale. Premiul al Il-lea pentru compoziţie 
la Festivalul Internaţional George Enescu, 
menţiune la Concursul Internaţional de la 
Veneţia, 1933. 

Roles 

(sec. I Î.Hr.) 

Rege al dacilor din Scythia Minor (azi 
Dobrogea). A fost aliatul romanilor în lup¬ 
tele cu tracii de la sudul Dunării şi l-a spri¬ 
jinit pe generalul Marcus Licinus Crassus. 

Roii, Ştefan 

nume la naştere Gheorghe Dinu 
(5.06.1903, Florina, Grecia - 
14.05.1974, Bucureşti) 

Poet. Familie aromânească. în particular 
ţinea o lăptărie, unde veneau poeţii avangar¬ 
dişti şi în jurul căreia s-a şi format grupul. 
Se numea Lăptăria lui Enache. A fost unul 
dintre promotorii avangardismului româ¬ 
nesc: Exerciţii în aer liber , 1929; Moartea vie 
a Eleonorei, 1930; Manifestaţie, 1945; Ospăţul 
de aur , 1968. Teatrul Naţional din Bucureşti 
a reconstituit atmosfera şi a numit Lăptăria 
lui Enache cafeneaua teatrului, unde se 
organizează evenimente culturale. 


Roller, Mihail 

(6.05.1908, Buhuşi - 21.06.1958, Bucureşti) 
Istoric. Evreu ca etnie. A studiat la Moscova 
şi a fost conferenţiar la Universitatea din 
Moscova. Profesor la Academia Militară 
din Bucureşti. A deţinut un număr de 
funcţii în structurile Partidului Comunist 
Român: director adjunct al Institutului de 
Istorie a Partidului, şeful Secţiei de ştiinţă 
a Comitetului Central (CC) al PCR/PMR. 
Dar istoriografia a fost domeniul pe care 
l-a influenţat în mod sensibil prin activi¬ 
tatea sa ideologică şi este istoricul român 
care a publicat cele mai multe documente. 
Lucrări: 1848 în Principate; Anul revoluţionar 
1848; Anul revoluţionar 1848 în Moldova; Ana 
Ipătescu; Cugetători şi luptători ruşi din secolul 
al XlX-lea; Despre pedagogia în URSS; Eroicul 
şi sângerosul 1907; Evenimentele premergătoare 
anului 1877; Figuri din Revoluţia Franceză, 
1789-1794; L'heroisme du peuple roumain dans 
sa lutte pour independence 1877-1878; Istoria 
RPR; Nicolai Zuber Petrovici, Documente din 
mişcarea muncitorească (3 voi.); Documente pri¬ 
vind istoria României; Războiul pentru indepen¬ 
denţă (9 voi.); Starea economică şi social-politică 
în ajunul anului 1877; Transilvania; Ţara 
Românească; Studii şi note ştiinţifice privind isto¬ 
ria României. în 1948 a devenit academician, 
odată cu transformarea Academiei Române 
în Academia Republicii Populare Române. 
S-a sinucis. 

Roman, Alexandru 

(26.11.1826, Auşeu, jud. Bihor - 
15/27.09.1897, Sebeş) 

îndrumător cultural, publicist. Studiile 
primare şi secundare le-a terminat la Beiuş 
şi Oradea. A urmat studiile universitare la 
Viena, unde a studiat filosofia, matematica 
şi teologia. A fost profesor la gimnaziul 
românesc Samuil Vulcan din Beiuş. Aici a 
fost primul profesor care a ţinut prelegeri 
în limba română. Din 1851 a devenit pro¬ 
fesor titular de limba română la Academia 
de Drept din Oradea, iar din 1862 până în 

1867, profesor de limba română la Uni¬ 
versitatea din Budapesta. A fost fondatorul 
Catedrei de limba şi literatura română de 
la universitatea maghiară. S-a numărat 
printre organizatorii Societăţii de Lectură 
a Junimei Române Studioase (1851) şi 
ai Societăţii Petru Maior (1862). A fost 
redactor al gazetelor Concordia (înfiinţată 
la Budapesta în 1861, în colaborare cu 
Sigismund Papp, a existat până în 1866) şi 
la Federaţiunea (1868-1876), înfiinţată tot de 
el la Budapesta. în paginile acestor reviste a 
publicat „Pronunciamentul de la Blaj" din 

1868, articol pentru care a fost condamnat 
la un an de închisoare. între 1865 şi 1888 a 
fost deputat în Dietă (Parlamentul maghiar), 
unde a apărat drepturile românilor din 
Transilvania. Membru fondator al Acade¬ 
miei Române. 

Roman, Mircea 

(24.06.1958, Târgu Lăpuş) 

Sculptor. A absolvit Institutul de Artă Plas¬ 
tică la Cluj. Specializare la Londra. Sculp¬ 
tează în lemn şi pictează statuile. Aparţine 
curentului modern anti-Brâncuşi, inspirat 
de arta antică (Africa, Egiptul vechi). Trăieşte 
la Londra, dar are un atelier şi la Bucureşti. 
Expoziţii în Japonia, Olanda, Veneţia, Lon¬ 
dra, Elveţia, Germania, SUA. Lucrări: Omul 
barcă, Omul în Alb. Premiul Atelier 35, Bucu¬ 
reşti, 1988. Participarea la Trienala de sculp¬ 
tură de la Osaka i-a adus Marele Premiu, 
1992. Premiul Delfina Studios, 1993-1994, 
Londra. Distins cu Ordinul Serviciu Credin¬ 
cios în grad de Ofiţer. 

Roman I Muşat 

V Muşat, Roman I 

Roman, Petre 

(22.07.1946, Bucureşti) 

Om politic. Fiu al lui Valter R. A absolvit 
Facultatea de Energetică a Institutului 
Politehnic din Bucureşti. Specializare la 
Paris. Profesor la Facultatea de Energetică, 
specialitatea hidroenergetică, a Universităţii 
Politehnice din Bucureşti. Prim-minis- 
tru al României (1989-1991), deputat 
(1992-1996), preşedinte al Senatului 
României (1996-1999), ministru de Externe 
(1999-2000). Fondator al Partidului Demo¬ 
crat, înlăturat de Traian Băsescu în 2003, a 
întemeiat în acelaşi an Partidul Forţa Demo¬ 
crată. Lucrări: Introducere în fizica poluării flui¬ 
delor, 1981 ; Hidrologie şi protecţia calităţii apelor, 
1987; Preserving the Civil Liberties and Fighting 
Terrorism Ejflciently: is it Possible?, 2004; On 
the Strategic Importance of EURASIA , 2006; 
Schiţa strategiei pentru înfăptuirea economiei de 


piaţă în România - un plan de acţiune «avant la 
lettre», 2007; Extinderea UE din ianuarie 2007: 
implicaţii asupra Occidentului , 2007. Distins cu 
Diploma UNESCO pentru mediul încon¬ 
jurător şi cinci decoraţii de stat (Franţa, 
Columbia, Ecuador, Uruguay, Argentina, 
Portugalia şi Regatul Danemarcei). 

Roman, Valter (Walter) 
nume la naştere Erno Neulander 

(7.10.1913, Oradea - 16.04.1992, Bucureşti) 

Om politic. Evreu ca etnie, căsătorit cu o 
spaniolă. Tată al lui Petre R. A studiat la 
Universitatea Tehnică din Brno. A intrat 
de tânăr în activitatea comunistă ilegală 
(în 1931), refugiat la Moscova şi de acolo 
plecat pe frontul războiului civil din Spania 
în batalionul Ana Pauker. Decorat la întoar¬ 
cere cu Steaua Roşie a URSS (1945), a lucrat 
la emisiunile pentru România ale Radio 
Moscova. S-a întors în România în 1944 
şi în 1946 a fost şeful Marelui Stat Major 
al armatei române. A organizat Securitatea. 
Căzut în dizgraţie în perioada Ceauşescu, 
ajunge director al Editurii Politice. Lucrări: 
Despre teoria războiului , 1948; Probleme mili¬ 
tare contemporane , 1949; Despre fizica modernă 
şi perspectivele utilizării energiei atomice, 1954; 
Ştiinţa şi socialismul , 1958; Revoluţia industri¬ 
ală în dezvoltarea societăţii, 1965; Eseuri despre 
revoluţia ştiinţifică şi tehnică, 1970; File din 
trecut, evocări, 1971. 

Roman, Viorel 

(20.03.1943, Lovrin, jud. Timiş) 

Economist. A absolvit Institutul de Studii 
Economice din Bucureşti. A lucrat ca eco¬ 
nomist la mai multe instituţii din Timişoara 
şi cadru didactic la Universitatea din Timi¬ 
şoara. Plecat în Germania Federală în 1972, 
s-a specializat la Universitatea din Frankfurt 
am Main şi şi-a susţinut doctoratul la Uni¬ 
versitatea din Bremen, unde a devenit consi¬ 
lier academic pe viaţă. A organizat Biblioteca 
Universităţii şi i-a adăugat o bogată colecţie 
de românistică. Corespondent pentru Vocea 
Americii, Washington. Expert al Programu¬ 
lui Naţiunilor Unite pentru Dezvoltare. Pro¬ 
fesor asociat la ASE Bucureşti, la Universita¬ 
tea din Timişoara şi din Baia Mare. Lucrări: 
Rumănien im Spannungsfeld der Grofimăchte / 
România în sfera de interese a marilor puteri, 
1774-1991, 3 voi., 1987-1991; Politica 
economică românească. Strategia unei politici de 
dezvoltare, 1988; Revoluţia din decembrie 1989, 
1990; România spre Piaţa Comună, 1992; Impe¬ 
riul, evreii şi românii, 1994; România în Europa, 
1995; Transilvania. Românii la încrucişarea 
intereselor imperiale, 1998; Imperium & Limes, 
1999; Capitalism ortodox, 1999; Tranziţia. De 

la revoluţia din România - 1989 la războiul din 
Iugoslavia - 1999 , 2000; Bucovina şi Basarabia , 
2002. Membru al Academiei Româno-Ame- 
ricane (ARA). 

Roman, Visarion 

(5.07.1833, Dârlos, jud. Sibiu - 
29.04/11.05.1885, Sibiu) 

Publicist şi om politic. A absolvit Seminarul 
Romano-Catolic şi Seminarul Pedagogic 
Teologic Ortodox din Sibiu. A fondat 
prima revistă română de pedagogie, Amicul 
şcoalei sau Foaia pentru învăţământ şi educaţie 
la români (1860), a editat pentru sate calen¬ 
darul Amicul poporului (1861-1882), prima 
publicaţie cu alfabet latin din Transilvania, 
a scos, împreună cu I. Al. Lapedatu, Albina 
Carpaţilor (1877). A organizat Conferinţa 
de la Miercurea (1869), contra dualismului 
austro-ungar proclamat în 1867. A organi¬ 
zat prima instituţie de credit pentru românii 
din Transilvania, Societatea de Păstrare şi 
împrumut (un CEC avant la lettrel), şi Banca 
Albina, fiind primul ei director (1871-1884). 
Membru corespondent al Societăţii Acade¬ 
mice Române (1877). 

Romanciuc, Vasile 

(17.12.1947, Bădragii Noi, Republica Moldova) 
Poet. A absolvit Facultatea de Filologie a 
Universităţii de Stat din Chişinău. A fost 
redactor la Radio Moldova, redactor-şef 
adjunct la săptămânalul Literatura şi arta , 
redactor la editurile Literatura artistică, 
Museum, Prut Internaţional. Lucrări: ver¬ 
suri - Genealogie (1974), Citirea proverbelor 
(1974), Din tată în fiu (1984), Ce am pe suflet 
(1988), Note deprovincial (1991), Un timp fără 
nume (1996), îndoiala de sine (1997), Marele 
pustiu invizibil (Timişoara, 2001), Recitirea 
proverbelor (2007), Olimpul de plastic (2007); 
cărţi pentru copii - Dacă ai un prieten (1983), 
Mama coase-o floricea (1987), Pământul părin¬ 
ţilor, pământul copiilor (1989), Doi iezi (1990), 
Toate întâmplările se prefac în cuvinte (2000), 
Copilul cu aripi de carte (2006), O furnică în 


bibliotecă (2007), De ce plânge clovnul (2009). 
Laureat al Premiului Naţional al Republicii 
Moldova (2000), Marele Premiu pentru 
poezie Nichita Stănescu (2001), Diploma de 
Onoare Andersen (2003). 

Romanescu, Aristizza 

(24.12.1854, Craiova - 4.06.1918, laşi) 

Actriţă. Profesoară de declamaţie la Con¬ 
servatorul de Artă Dramatică din Bucureşti. 
Fiică a actorilor Constantin Demetriad şi 
Paulina Stavrescu, a debutat la vârsta de 
18 ani, în 1872, la Craiova, în trupa cunos¬ 
cutului cupletist I.D. Ionescu. Era verişoară 
cu mezzosoprana de coloratură Elena Teo- 
dorini. A jucat şi pe scena Teatrului Naţional 
din Iaşi, unde a fost remarcată de Ion Ghica, 
acela care i-a încredinţat rolul principal din 
tragedia Roma învinsă de A. Parodi, tradusă 
în versuri de I.L. Caragiale. Din 1877 a fost 
angajată la Bucureşti de Societatea Drama¬ 
tică. A studiat ca bursieră la Paris, împreună 
cu actorul Grigore Manolescu, partenerul 
ei. Revenită în România, a jucat pe scena 
Teatrului Naţional din Bucureşti şi a celui 
din Iaşi, în piesele Ovidiu de Vasile Alecsan- 
dri, O scrisoare pierdută , O noapte furtunoasă 
de I.L. Caragiale, în Romeo şi Julieta, Othello 
şi Macbeth de W. Shakespeare, Tartuffe de 
Moliere. Jocul ei s-a caracterizat printr-o 
plastică desăvârşită a mişcării, armonizată 
cu o voce cristalină şi o dicţie impecabilă. 
Mimica sugestivă exterioriza puternic 
emoţiile pe care sensibilitatea ei le trăia. 
A fost profesoara unor mari actriţe: Maria 
Ventura, Lucia Sturdza-Bulandra, Maria 
Filotti, Sonia Cluceru. A apărut în primul 
film românesc, Independenţa României , reali¬ 
zat între 1911 şi 1912. 

Romanescu, Eleonora 

(26.04.1926, Leuşeni, Basarabia - 
1980, Chişinău) 

Pictoriţă. A absolvit Şcoala de Arte Plastice 
din Chişinău. Specializare în restaurare 
pictură la Atelierele Centrale de Stat Iurie 

Grabari din Moscova. Restaurator la Muzeul 
de Artă din Chişinău. A avut expoziţii perso¬ 
nale şi de grup în Moldova, Ucraina, Georgia, 
Rusia, România, Canada, Mongolia, Siria. 
Lucrări: ciclul Meleag natal (peisaje). Dis¬ 
tinsă cu titlul de Artist Emerit al Republicii 
Moldova, Premiul de Stat şi titlul de Artist al 
Poporului din Republica Moldova. Membru 
al Uniunii Artiştilor Plastici din Moldova. 

Romano, Dionisie 

prenume la naştere Dimitrie 
(29.07.1806, Sibiu - 18.01.1873, Buzău) 
Cărturar şi episcop. A absolvit Colegiul 
Sf. Sava din Bucureşti. Director al Semi¬ 
narului Mitropoliei Bucureşti. S-a călugărit 
în 1823 şi a fost stareţ al mănăstirii Neamţ. 
A participat la revoluţia de la 1848 în Ţara 
Românească. A fost închis la Bucureşti, apoi 
exilat în Transilvania. Lucrări: Abeţedar reli¬ 
gios, 1835; Prescurtare de geografie veche, 1850; 
Imnuri în prosă pentru copiii care încep a ceti, 
1858; Principii de retorica şi elocinţa României, 
2 voi., 1859. Membru fondator al Societăţii 
Academice Române (1867), căreia i-a donat 
biblioteca logofătului Constantin Cornescu 
Olteneanu, de peste 7 000 de volume, baza 
viitoarei Biblioteci a Academiei Române. 

Romanovski, Anton 

(~ 1900, Rusia — 1969, Bucureşti) 

Maestru de balet. Rus ca etnie. A absolvit 
Şcoala Imperială de Balet la Moscova şi a 
dansat alături de Anna Pavlova şi Vaţlav 
Nijinslci în compania Baletele Ruse, trupa 
lui Diaghilev de la Bolşoi Teatr. Când această 
companie a plecat în SUA, după revoluţia din 
octombrie 1917, a primit oferta lui George 
Georgescu de a veni la Bucureşti (în 1924). 
Practic el este părintele baletului românesc, 
deoarece a pregătit balerini, maeştri de balet 
şi coregrafi. Vera Carally, absolventă a ace¬ 
leiaşi şcoli de balet din Moscova, venită şi 
ea la Bucureşti, a preluat în 1929 compania 
înfiinţată în 1924 pe lângă Opera Română. 
A montat Lacul lebedelor de Ceaikovski în 
1932 numai cu balerini români. A contribuit 
la înfiinţarea Liceului de Coregrafie din 
Bucureşti (1948). A făcut coregrafii şi pentru 
Teatrul de Operă din Belgrad, a selecţionat 
talentele care au studiat la Moscova (Magda- 
lena Popa, Gellu Barbu) şi a format pleiada 
de aur a baletului românesc. 

Roques, Mario 

(1.07.1875, Callao, Peru - 1961, Paris) 

Filolog. A absolvit Literele la Sorbona şi 
Ecole Pratique des Hautes Etudes şi Ecole 
des Langues Orientales Vivantes. Profesor 
la Ecole Normale Superieure din Paris. 



Aristizza Romanescu David Moses Rosen 


A condus Institutul de Filologie Română din 
cadrul Facultăţii de Litere din Paris. Director 
al revistei România din Paris. Contribuţii la 
cunoaşterea limbii şi literaturii române în 
spaţiul romanităţii. Lucrări: UEvangeliaire 
roumain de Coresi, 1907; L'Original de la Palia 
de la Orăştie, 1913, L'Unite roumaine. Avec une 
carte ethnographique, 1919. Membru al Insti¬ 
tutului Franţei. Membru corespondent al 
Academiei Române (1914). 

Rosen, David Moses 

(23.07.1912, Moineşti, jud. Bacău - 
6.05.1994, Bucureşti) 

Şef-rabin al cultului mozaic din România 
(1948-1994) şi preşedinte al Federaţiei 
Comunităţilor Evreieşti din România 
(1964-1994). în 1931 a devenit student 
la Facultatea de Drept din Bucureşti. în 
acelaşi an pleacă la studii la Institutul de 
Studii Rabinice din Viena (Austria), dar 
nu-şi poate termina studiile acolo din lipsă 
de fonduri şi revine la Bucureşti. în 1935 
termină studiile universitare la Bucureşti, 
obţinând diploma de jurist. îşi satisface apoi 
timp de doi ani stagiul militar obligatoriu 
la Fălticeni. în 1937 revine la Institutul 
de Studii Rabinice din Viena, dar pleacă 
din Austria un an mai târziu, în mai 1938, 
după anexarea ei de către Germania fascistă. 
A studiat în paralel ca discipol al rabinu¬ 
lui Alter Dorf şi a obţinut titlul de doctor 
în iudaism. în 1938 a obţinut diploma de 
rabin de la unii dintre cei mai mari învăţaţi 
ai timpului. în 1940 este ales rabin în ora¬ 
şul Suceava, dar, în acelaşi an, ca urmare a 
venirii legionarilor la putere, este arestat şi 
deportat într-un lagăr la Caracal, fiind acu¬ 
zat că ar fi comunist. Este eliberat din lagăr 
după câteva luni şi numit rabin cu normă 
parţială la Bucureşti şi profesor de Talmud 
îa o şcoală iudaică. Până la sfârşitul anului 
1946 este ales succesiv în trei poziţii-cheie 
din viaţa religioasă a evreilor din Bucureşti: 
preşedinte al secţiei cultului, membru al 
Sfatului Rabinic şi rabinul Sinagogii Mari. 

în 1948 a fost ales şef-rabin al Comunităţii 
Evreilor din România (l-a avut contracan¬ 
didat pe David Safran). în 1957 a devenit 
deputat în Marea Adunare Naţională (Parla¬ 
mentul socialist al României), reprezentând 
municipiul Bucureşti, cu o mare populaţie 
de etnie evreiască. Din 1964 a cumulat şi 
funcţia de preşedinte al Federaţiei Comu¬ 
nităţilor Evreieşti din RSR, deţinând-o până 
la moarte. A fost fondatorul Revistei Cultului 
Mozaic (1956). A fondat Muzeul de Istorie 
a Obştii Evreieşti din România (1979) şi a 
inaugurat acolo un ciclu de conferinţe săp¬ 
tămânale. Circa 400 000 de evrei au putut 
să emigreze în Israel datorită susţinutei 
sale activităţi de convingere a autorităţilor 
statului român. Lucrări: în lumina Torei 
(1971); The paper hridge-Essays on Judaism 
(Washington, 1973); Izvoare şi mărturii referi¬ 
toare la evreii din România (1988); Iţim la-Torah 
(Ierusalim, 1988); Eseuri biblice (1992); Evreii 
din România între anii 1940-1944 (în colabo¬ 
rare, 1993); Veha-sneh eynenu ukal: zikhronot 
mi-tekufot ha-ma'avak le-hatsalat Yehudey 
Romanyah / me-et David Moshe Rozen (Ierusa¬ 
lim, 1993). Membru de onoare al Academiei 
Române (1992). în prezent, o piaţă publică 
din Ierusalim a primit numele său şi al soţiei 
sale Amalia. 

Rosenthal, Constantin Daniel 
nume la naştere Daniel Rosenthal 

(1820, Pesta, Imperiul Austriac - 
22.07.1851, Pesta, Imperiul Austriac) 

Pictor. Evreu ca etnie, cetăţenie austriacă 
şi română. A trecut la creştinism în 1847 şi 
şi-a luat prenumele Constantin. A absolvit 
Academia de Belle Arte la Viena şi a studiat, 
în paralel, arheologia. A ajuns la Bucureşti 
graţie pictorului Ioan D. Negulici, în 1842, 
ca trimis al masoneriei, pentru a sprijini 
mişcarea de trezire naţională care a generat 
revoluţiile de la 1848. Astfel, a fost membru 
al societăţii secrete Frăţia, a făcut parte din 
cercul lui C.A. Rosetti şi au plecat împreună 
în emigraţie după înfrângerea revoluţiei 
de la 1848, spre a reveni mai apoi la Pesta. 
Lucrări: România rupându-şi lanţurile pe Câm¬ 
pia Libertăţii; Portretul Măriei Rosetti Anica 
Maniu cu copilul; Portretul lui Nicolae Golescu; 
Portretul lui Teodor Arion; România revoluţio¬ 
nară; Portretul lui Nicolae Bălcescu. 

Rosetti, Alexandru 

(20.10.1895, Bucureşti - 27.02.1990, Bucureşti) 
Filolog. Originea familiei este boierul mol¬ 
dovean Ruset. A absolvit Literele şi Filosofia 
la Bucureşti. Specializare la Paris. Profesor 
şi rector al Universităţii din Bucureşti, 
Doctor Honoris Causa al universităţilor din 



Alexandru Rosetti C.A. Rosetti 


Montpellier şi Aix-en-Provence. A publicat 
lucrări de specialitate, unele de largă cuprin¬ 
dere: Colindele religioase la români , 1920; Etude 
sur le rhotacisme en roumain (Studiu asupra 
rotacismului în română), 1924; Recherches sur 
la phonetique du roumain du XV-e siecle ( Cerce¬ 
tări asupra foneticii limbii române a veacului al 
XV-lea), 1927; Istoria limbii române, 6 voi., Pre¬ 
miul de Stat, 1938-1966 (voi. 1-5), 1975 (voi. 
6); Limba descântecelor româneşti, 1975. Mem¬ 
bru al Academiei Române (1948), preşedinte 
al Secţiei de ştiinţe filologice, literatură şi arte 
(1968-1974) şi membru corespondent al 
Academiilor iugoslavă şi suedeză. 

Rosetti C(onstantin) A. 

(2.06.1816, Bucureşti - 8.04.1885, Bucureşti) 
Om politic, publicist, poet. A urmat Colegiul 
Sf. Sava, unde i-au fost profesori Eftimie 
Murgu şi C. Aristia. A contribuit la înfi¬ 
inţarea societăţii secrete Frăţia, alături de 
N. Bălcescu. A deschis o tipografie împre¬ 
ună cu E. Winterhalder. între 1844 şi 1845 
a urmărit la Paris cursurile lui Jules Michelet 
şi Adam Mickiewicz şi a înfiinţat Societatea 
Studenţilor Români. Unul dintre fruntaşii 
revoluţiei de la 1848. Unionist, a conspirat 
apoi pentru înlăturarea lui Alexandru Ioan 
Cuza. A scos ziarul Românul. A fost primar 
al capitalei, preşedinte al Camerei, de mai 
multe ori ministru, director al Teatrului 
Naţional. A scris lirică sentimentală şi patri¬ 
otică: Femeia cea nobilă sau Pierderea iluziunii 
mele, Demisiunea la amor, a tradus din Byron, 
Lamartine, Hugo, Beranger. A lăsat Jurnalul 
meu (tipărit integral în 1974), scriere remar¬ 
cabilă despre epoca sa. Membru fondator al 
Societăţii Academice Române (1867). 

Rosetti, Dimitrie 

(17.04.1850, Bucureşti - 12.10.1934, Bucureşti) 
Gazetar. A studiat, fără să termine, la Ecole 
des Sciences Politiques et Administratives 
din Paris. Soţia lui Titu Maiorescu, Ana, 
era sora lui. Era cumnat şi cu Iacob Negru- 
zzi. A fost avocat al statului la Ministerul 

Maria Rosetti Radu R. Rosetti Theodor G. Rosetti 


Cultelor şi Instrucţiunii Publice. Lucrări: a 
scris reviste satirice: Vicleimul , 1881; Nazatl, 
1886; Zeflemele , 1889; un dicţionar: Dicţiona¬ 
rul contimporanilor din România , 1898, eseuri: 
Danturi vechi, danturi noi; între Capsa şi palat... 
Impresiile unui trecător , 1904, ca şi diverse 
„caractere": Trotuarul Bucureştiului, 1896. 

Rosetti, Maria nume la naştere 
Mary Grant, franţuzoaică după mamă , 
englezoaică după tată 

(1820, Guernsey, Anglia - 13.02.1893, Bucureşti) 
Publicistă. Soţie a lui C. A. Rosetti. Paşop¬ 
tistă. A rămas cu soţul ei în exil la Paris. 
Jules Michelet a lăsat un portret elogios al 
ei. Este considerată prima femeie gazetar din 
România. Ea este modelul picturii lui Daniel 
Rosenthal România revoluţionară. Lucrări: 
Scrieri din 1864 şi 1865 , 1893, ediţie îngrijită 
de fiul ei, Vintilă Rosetti. 

Rosetti, Radu R. 

(20.03.1877, Căiuţi, jud. Bacău - 
2.06.1949, Văcăreşti) 

Istoric şi general. După terminarea cursu¬ 
lui primar la şcoala din comuna natală îşi 
continuă studiile la Liceul Naţional din Iaşi, 
urmează cursul pregătitor pentru Şcoala de 
Poduri şi Şosele, în 1899 este absolvent al 
Şcolii Militare de Artilerie şi Geniu, iar în 
1906 al Şcolii Superioare de Război. A avut 
o merituoasă activitate ca şef al Biroului 
Operaţii din cadrul Marelui Cartier General, 
ca ofiţer de Stat Major şi apoi comandant al 
Regimentului 47/72 Infanterie; este rănit în 
lupta de la Răzoare (6 august 1917), pentru 
faptele sale eroice fiind decorat prin decret 
regal cu cea mai înaltă distincţie militară, 
Ordinul Mihai Viteazul clasa a IlI-a. După 
război este numit ataşat militar la Londra, 
apoi comandant de brigadă şi, ulterior, 
director al cursurilor de pregătire pentru ofi¬ 
ţerii superiori. în 1924 este înaintat la grad 
de general. Reputat practician şi teoretician, 
autor al unor studii de istorie şi teorie mili¬ 
tară de incontestabilă importanţă, preşedinte 


al consiliului de conducere al Muzeului 
Militar Naţional, muzeu pentru înfiinţarea 
căruia militase încă din 1914. între 1931 şi 
1940 conduce Biblioteca Academiei. Consi¬ 
derat cel mai important cercetător al istoriei 
militare a poporului român, a fost în 1941 
ministru aî Educaţiei Naţionale, Cultelor şi 
Artelor, motiv pentru care, ulterior, a fost 
arestat din ordinul Tribunalului Poporului. 
A murit în închisoare. Membru titular al 
Academiei Române (1934), exclus în 1948, 
repus în drepturi în 1990. 

Rosetti, Theodor G. 

(5.05.1837, laşi sau Soleşti - 
17.07.1923, Bucureşti) 

Publicist şi om politic. A început liceul la 
Lvov şi l-a terminat la Viena, a studiat eco¬ 
nomia politică şi finanţele la Viena şi Paris. 
Prefect de Vaslui, agent diplomatic al Româ¬ 
niei la Berlin, ministru al Lucrărilor Publice, 
preşedinte al Curţii de Casaţie, prim-minis- 
tru al României în perioada 1888-1889, 
guvernator al Băncii Naţionale, ministru de 
Finanţe, membru al Curţii Permanente de 
Arbitraj de la Haga. Lucrări: Despre direcţiu¬ 
nea progresului nostru , 1874; Mişcarea socială la 
noi , 1885. Membru de onoare al Academiei 
Române (1891). 

Roşea, Alexandru 

(23.08.1906, Călata, comitatul Cluj - 
17.02.1996, Cluj) 

Psiholog. Profesor la Facultatea de Filosofie 
din Cluj. A absolvit Filosofia la Universitatea 
din Cluj. Unul dintre părinţii şcolii clujene 
de psihologie. Director al Institutului de 
Psihologie din Bucureşti. Lucrări: Selecţia 
valorilor , 1943; Studii de psihologie pedagogică, 
1958; Determinismul psihologic , 1971; Psihologie 
generală , 1976; Sinteze de psihologie generală , 
4 voi., 1980-1987. Membru în Comitetul 
Executiv al Asociaţiei Internaţionale de 
Psihologie Aplicată, membru al Societăţii 
Franceze de Psihologie. Membru titular al 
Academiei Române (1991). 

Rotariu 



Alexandru Roşea 


D. D. Roşea 



Costa Roşu 



Roşea, Alexandru 

(27.04.1934, Mândreşti, Teleneşti, Basarabia) 
Filosof. A absolvit Facultatea de Istorie şi 
Filologie la Universitatea de Stat din Chi- 
şinău. Director al Institutului de Filosofie, 
Sociologie şi Drept al ASM (1991-2001). 
A edificat cadrul teoretic şi metodologic 
de examinare a oraşului şi satului ca ele¬ 
mente ale unui sistem integrat, a elaborat 
concepţia proceselor integrative în sistemul 
oraş-sat şi a evidenţiat rolul acestor procese 
în crearea condiţiilor dezvoltării umane. 
Lucrări: Dezvoltarea liberă a fiecăruia (1980); 
M.Hmezpau,uoHHue npou,eccu na cene u ececmo- 
ponnee pa36umue nuHHOcmu (1984); Progra¬ 
mul alimentar - manifestare a grijii partidului 
faţă de om (1985); M.Hmeepau,uoHHue npou,eccu 
e cucmeue „eopod-ceno“ kok ocnoea fopMu- 
poeanuH ececmoponne pa3eumou nuHHOcmu 
(1988); Oâ'beicmueHoe u cyâ'beKmuenoe 6 
noeumeHuu cou,ua/ibHou aumuenoemu tiuhho- 
emu (1991); Probleme privind protejarea diversi¬ 
tăţii etnoculturale şi asigurarea unităţii poporului 
Republicii Moldova (1999); Factorul etnic în 
contextul vieţii economico-sociale şi politice din 
Republica Moldova. Statul de drept şi problemele 
minorităţilor naţionale (2002). Este membru 
titular al Academiei Central-Europene de 
Ştiinţe şi Arte (Timişoara), membru asociat 
al Institutului Francez de Relaţii Internaţio¬ 
nale (Paris), membru al Academiei Balcanice 
de Ştiinţă, Cultură Liberă şi Dezvoltare 
Durabilă Denis Jersov (Sofia). Membru al 
Academiei de Ştiinţe a Moldovei. 

Roşea D(umitru) D. 

(29.01.1895, Sălişte, comitatul Sibiu - 
25.08.1980, Cluj-Napoca) 

Filosof. A studiat Filosofia la Bucureşti, 
Viena şi Paris, unde a tradus Hegel din ger¬ 
mană în franceză. Profesor la Facultatea de 
Filosofie a Universităţii din Cluj. Hegelian 
ca opţiune filosofică. Lucrări: Istoria filoso¬ 
fici (1964); Prelegeri de estetică (1966); Ştiinţa 
logicii (1966); Studii filosofice (1967); însemnări 
despre Hegel (1967); Influenţa lui Hegel asupra 


lui Taine (1968); Existenţa tragică: încercare de 
sinteză filosofică (1968); Prelegeri de filosofie a 
istoriei (1969); Studii şi eseuri filosofice (1970); 
Oameni şi climate (1971). Membru titular al 
Academiei Române (1974). 

Roşea, lurie 

(31.10.1961, Teleneşti, Republica Moldova) 

Om politic. Rus după mamă. A absolvit 
Facultatea de Jurnalism a Universităţii de 
Stat din Chişinău. A lucrat la televiziunea 
naţională (Teleradio Moldova). Preşe¬ 
dinte al Frontului Popular din Moldova. 
Deputat din partea Partidului Popular 
Creştin-Democrat (PPCD) în Parlamentul 
Republicii Moldova. în 2005 a insistat ca 
fracţiunea parlamentară a partidului să 
voteze pentru alegerea lui Vladimir Voro- 
nin ca preşedinte al ţării. 

Roşu, Costa 

(30.03.1947, Begheiţi, Toracul Mare, 

Banatul Sârbesc) 

Istoric literar. A absolvit Institutul Iugoslav 
de Ziaristică din Belgrad. A fost ziarist la 
diverse publicaţii româneşti din Iugoslavia. 
A publicat Bibliografia Editurii Libertatea 
1945-1995 , 1995; Bibliografia săptămâna¬ 
lului „Libertatea " 1945-1995 , 1995-1997; 
Dicţionarul de literatură română din Iugoslavia , 
1989; Epigramişti români din Voivodina, 1994; 
Lexiconul jurnalisticii româneşti din Iugoslavia, 
1989; Românii din Banatul Sârbesc , 1989; 
Personalităţi româneşti din Voivodina (1734- 
2004), premiul Editurii Libertatea pentru 
Cartea Anului 2004. Director al Fundaţiei 
de Etnografie şi Folclor Tradiţia, care 
cuprinde şi Muzeul Satului Românesc din 
Voivodina, şef de secţie la Trustul Liberta¬ 
tea din Pancevo. 

Rotariu Planjanin, Aurora 
nume la naştere Aurora Rotariu 

(7.10.1950, Coştei, Banatul Sârbesc) 
Economistă. Fiică a lui Ion R. Cordan 
şi soţie a lui Nicolae P. A absolvit Liceul 

Rotaru 



Sofia Rotaru Stephan Ludwig Roth 


Economic din Vârşeţ, apoi Facultatea de 
Ştiinţe Economice la Novi Sad. S-a spe¬ 
cializat la Budapesta şi la Belgrad. Scrie 
versuri şi proză scurtă la Bucuria copiilor, 
Lumina, Libertatea (toate editate de Trustul 
Libertatea din Pancevo), Literatura şi arta 
din Chişinău şi Viaţa Basarabiei editată de 
Institutul Cultural Român, Zlatna greda din 
Novi Sad, Mladosf 1 din Belgrad, Dolgozok 
(revistă în limba maghiară) şi Dnevnik , în 
albaneză, ambele din Novi Sad. Este şi 
solistă de muzică populară românească. 
Deşi n-a publicat volume proprii, a obţinut 
mai multe premii pentru poezie: premiul II 
al Asociaţiei din Voivodina pentru ONU 
(1980), premiu la Festivalul Muncitoresc 
de la Kosovska Mitrovica (1983), premiul 
I la întâlnirile Iugoslave Abrasevic de la 
Valjevo (1988). 

Rotaru, Sofia 

(7.08.1947, Marşinţi, rn. Noua Suliţă, 
reg. Cernăuţi) 

Interpretă de muzică uşoară. A început 
prin a interpreta pop foile ucrainean (1962), 
apoi a interpretat şi în română şi rusă. Este 
supranumită regina pop a Ucrainei. Din 
repertoriul său fac parte melodii de dragoste, 
dar şi melodii româneşti din Bucovina, Mol¬ 
dova, Transnistria. Melodii: „Crede-mă"; 
„Melancolie"; „Icoană"; „Lavandă, primă¬ 
vara"; „Tinereţe floare"; „Seară albastră"; 
„Aşteaptă"; „Iubirea mea târzie". A jucat în 
filme şi a fost producător de film. Artist eme¬ 
rit şi Artist al Poporului din Ucraina, Artist 
al Poporului al RSSM, Artist al Poporului 
al URSS, laureată a Premiului LTC, Erou al 
Ucrainei, Erou al Moldovei, Ordinul Repu¬ 
blicii, Ordinul Prietenia Popoarelor al URSS. 

Roth, Stephan Ludwig 

(24.11.1796, Mediaş - 11.05.1849, Cluj) 
Cărturar iluminist. Sas ca etnie, fiu de pastor. 
German ca etnie. A studiat cu Pestalozzi la 
Tiibingen. Paşoptist. A funcţionat ca preot 


lângă Mediaş. Susţinător al dreptului la 
şanse egale pentru toate limbile vorbite în 
Transilvania, pentru toate etniile, al originii 
latine a limbii române. Alături de Nicolae 
Bălcescu, Eftimie Murgu, Andrei Mureşanu, 
C. A. Rosetti, Gâbor Aron, Petofi Sandor, 
făptuitor al idealurilor reformatoare ale 
revoluţiei de la 1848. în ciuda armistiţiu¬ 
lui, a fost arestat şi executat de maghiari. 
Lucrări: Gemălde einer Reise durch Oberoster- 
reich, 1817; Der Sprachunterricht (învăţarea 
limbii), 1820; Der Sprachkampf in Siebenbilrgen. 
Eine Beleuchtung des Woher und Wohin?, 1842; 
Untersuchugen und Wohlmeinungen ilber Acker- 
bau und Nomadenwesen (Lupta pentru limbă în 
Transilvania); Dissertationem suam de Divisione 
historiae in genere et Transsylvanicae in specie 
corom Inclyto Augustanae Confessioni (o istorie 
a Transilvaniei), lucrare de peste o mie de 
pagini, rămasă în manuscris. Deşi numeroşi 
autori maghiari şi germani s-au ocupat de 
scrierile sale, un singur autor român a scris 
despre el: George Bariţiu. 

Roth, Viktor 

(28.08.1874, Sebeş - 19.04.1936, Sebeş) 

Preot şi istoric. Etnie germană. A urmat 
şcoala primară şi gimnaziul la Sebeş, a 
continuat studiile la liceul Honterus din 
Braşov. După liceu a continuat studiile de 
germanistică, latină şi teologie la Tiibingen, 
Cluj, Halle, Evengen. După absolvire a 
ocupat posturi de învăţător şi profesor în 
diferite localităţi. în 1918 s-a stabilit defi¬ 
nitiv la Sebeş, unde a activat până la sfâr¬ 
şitul vieţii ca preot. A efectuat călătorii de 
documentare în Austria, Germania, Boemia 
şi Italia. A publicat atât lucrări ştiinţifice, cât 
şi articole şi studii în reviste de specialitate. 
A lăsat o serie de scrieri în special despre 
istoria arhitecturii şi artelor germane, săseşti 
şi ardeleneşti. Este considerat primul cer¬ 
cetător care a abordat problematica artelor 
şi arhitecturii autohtone pe baze ştiinţifice 
moderne. Lucrări: Geschichte der deutschen 
Baukunst in Siebenbilrgen, 1905; Geschichte 
der deutschen plastischen Kunst in Siebenbilrgen, 
1906; Geschichte des deutschen Kunstgewerbes in 
Siebenbilrgen, 1908; Beitrăge zur Kunstgeschi- 
chte Siebenbilrgens, 1914; Die Siebenbilrgischen 
Altare, 1916; Goldschmiedearbeiten, Sibiu, 
1922. Universitatea din Viena i-a decernat 
în 1921 titlul de Doctor Honoris Causa, iar 
Academia Română i-a acordat în 1926 titlul 
de membru de onoare. 

Rozin, Gheorghe 

(27.07.1888, Fălticeni - 10.01.1961, Văcăreşti) 
General (de brigadă, de divizie, de corp de 
armată). Ataşat militar la Berlin (1940-1941), 




ENCICLOPEDIA IDENTITĂŢII ROMÂNEŞTI. PERSONALITĂŢI 


684 




31.10.2011 17:29:36 




















Ruset 



Rubobostes Valeriu Rudic Anghel Rugină Anatol Rurac 


comandant-şef al trupelor mecanizate (care 
devin motorizate în 1944), trecut în rezervă 
în 1945. Condamnat la 20 de ani închisoare 
(1949), a murit în penitenciar. 

Rubobostes 

(începutul sec. al ll-lea Î.Hr., Dacia - 
sec. al ll-lea Î.Hr., Sarmizegetusa, Dacia) 

Şef de uniune tribală a dacilor. A fost 
precedat de Oroles şi urmat de Burebista. 
A luptat contra bastarnilor, aliaţi cu Filip al 
V-lea al Macedoniei (veniţi dinspre răsărit), 
şi contra celţilor, care stăpâneau teritoriul 
intracarpatic. El a mutat capitala dacilor 
liberi din câmpia dunăreană în Transilvania, 
la Sarmizegetusa, fortificată natural, în zona 
de azi a Albei Iulia. 

Rudescu, Ludovic losif Urban nume 
la naştere Ludovic losif Urban Rodewald 

(25.05.1908, Cernăuţi - 17.03.1992, Bucureşti) 
Biolog. German ca etnie. A absolvit Faculta¬ 
tea de Biologie la Universitatea din Cernăuţi. 
Specializare la Berlin, Lunz, Kaisermulen, 
Stockholm, Lund, Uppsala, Goteborg ş.a. 
Cercetător la Institutul de Celuloză şi Hârtie 
din Bucureşti, apoi la Institutul de Biologie. 
Contribuţii la studiul nutriţiei minerale a 
plantelor, al rezistenţei lor la ger şi la secetă. 
Trebuie menţionată colaborarea cu specia¬ 
lişti din Irak şi Pakistan privind valorificarea 
stufului din regiunea Mesopotamia, deltele 
fluviilor Tigru, Eufrat, Ind, Gange şi Brahma- 
putra, colaborarea cu Academia de Ştiinţe 
a URSS pentru studiul deltei Niprului şi a 
fluviului Volga şi colaborarea cu specialiştii 
din Cehoslovacia şi Polonia pentru studiul 
macrofitelor acvatice. Lucrări: Stuful şi 
valorificarea lui , 1935; Delta Dunării. Evoluţia, 
viaţa şi bogăţiile ei, 1957; Rolul cercetării biologice 
în ridicarea productivităţii piscicole şi stuficole 
din Delta Dunării şi din ţara noastră, 1971, 
în colaborare; Deltele lumii, 1972. Membru 
al Societăţii Americane de Limnologie şi 
Oceanografie. Membru corespondent al 
Academiei Române (1963). 


Rudic, Valeriu 

(18.02.1947, Talmaza, Republica Moldova) 
Biochimist. A absolvit Facultatea de Medi¬ 
cină Generală la Institutul de Medicină şi 
Farmacie din Chişinău. Specializare la Insti¬ 
tutul de Biochimie A. N. Bah al Academiei de 
Ştiinţe din Moscova, Universitatea Berkeley, 
California, SUA. Contribuţii în domeniul 
algologiei, fitobiotehnologiei, farmaceuticii. 
Are peste 200 de brevete de invenţie. Mem¬ 
bru al Academiei de Ştiinţe a Moldovei. 

Rugină, Anghel 

(1913, Bucureşti - 15.12.2008, Boston) 
Economist. A absolvit Academia Comercială 
la Bucureşti. Specializare la Freiburg. Profe¬ 
sor la Universitatea din Portland-Oregon, 
la Niagara University şi la Northeastern 
din Boston. Lucrări: The integral democracy 
of tomorrow; Development of capitalism Sys¬ 
tem; A reorganization plan of the International 
Monetary Found; Programme de stabilization 
economique, financiere et sociale pour la France; 
American Capitalism - a Crossroad; Un miracol 
economic în România este încă posibil, 1993 şi 
Teoria şi practica economică în epoca tranziţiei şi 
după, 1994. Membru de onoare al Acade¬ 
miei Române (2005). 

Rurac, Anatol (Nicolae) 

(19.02.1957, Stănileşti, reg. Cernăuţi, Ucraina) 
Pictor. A absolvit Facultatea de Arte Plastice 
la Universitatea de Stat din Cernăuţi ca 
elev al lui Mihai Grecu. Specializat în sce¬ 
nografie, a lucrat la Chişinău şi Iaşi. A avut 
expoziţii personale în Republica Moldova, 
România, Germania, Franţa, Finlanda, Italia, 
Rusia, Ungaria, Olanda. Preşedinte al Uni¬ 
unii Artiştilor Plastici din Moldova. Distins 
cu Marele Premiu la Concursul Naţional 
de Scenografie al Moldovei (1995), Premiul 
Ministerului Culturii şi Cultelor din Româ¬ 
nia (2001). 

Ruset 

V. Rosetti 

Constantin Rusnac Gheorghe Rusnac 


Rusnac, Constantin 

(6.02.1948, Trebisăuţi, Republica Moldova) 
Compozitor, muzicolog, folclorist. A absolvit 
în 1965 cu medalie de aur Şcoala Repu¬ 
blicană de Muzică din Chişinău (azi liceul 
Ciprian Porumbescu) la contrabas (clasa 
profesorilor Nicolae Cazacu şi Valentin 
Vilinciuc) şi teoria muzicii (armonie, clasa 
profesorilor Leonid Berov şi Simion Lun¬ 
gul). în acelaşi an susţine probele de admi¬ 
tere la Institutul de Arte Gavriil Musicescu la 
două specialităţi: muzicologie şi contrabas, 
în 1970 predă la Catedra de folclor a ace¬ 
leiaşi instituţii. între 1975-1984 activează 
în cadrul Ministerului Culturii al Republi¬ 
cii Moldova în calitate de redactor-şef al 
Colegiului pentru Repertoriile Colectivelor 
Artistice de Amatori, ulterior - prim-vice- 
ministru al Culturii. Din iunie 1984 până în 
decembrie 1998 deţine funcţia de rector al 
Conservatorului de Stat Gavriil Musicescu 
(actualmente Academia de Muzică, Teatru şi 
Arte Plastice). în octombrie 1993 este numit 
secretar general al Comisiei Naţionale a 
Republicii Moldova pentru UNESCO, 
funcţie pe care o deţine până în prezent. 
Din 2000 este preşedinte al Consiliului 
Naţional Delfic. Membru al Uniunii Com¬ 
pozitorilor (1977). Laureat al Premiului de 
Stat al Republicii Moldova pentru creaţia 
orchestrală Sărbătoreasca (1976). Laureat 
al Festivalului televizat IIecHa-79 (Cânte- 
cul-79, Moscova). Diploma pentru cea mai 
bună muzică de film în cadrul Festivalului 
Internaţional al filmului televizat, Chişinău, 
1980 (pentru muzica la filmul documentar 
Aproape) - dedicat poetului Grigore Vieru, 
regizor Valeriu Vidraşcu. Maestru Emerit în 
Artă (1984). Premiul I şi laureat al Concur¬ 
sului televizat Cântecul-91 (Chişinău, 1992). 
Cavaler al Ordinului Gloria muncii (1998). 
Conferenţiar (1986). Profesor universitar 
(1990). Cetăţean de Onoare al municipiului 
Cluj-Napoca din 1994. Doctor Honoris 
Causa al Academiei de Muzică Gheorghe 


Dima din acelaşi oraş (1997). A cules mai 
mult de 2 000 de creaţii muzicale folclorice. 
A editat culegeri folclorice: Ca la noi în sat 
(1981), Cucuşor cu pană sură , antologie fol¬ 
clorică bilingvă româno-rusă, 1988, Folclor 
din Moldova - antologie folclorică bilingvă 
româno-rusă şi româno-franceză, 1997, Fol¬ 
clor instrumental românesc de pretutindeni (CD, 
3 000 de melodii), 2007, partituri muzicale: 
Piese pentru taraf, 1973, Piese folclorice, 1977; 
cântece: Tu, dragostea mea, 1983, Şi cântă 
viorile, 1985, Romanţe de Constantin Rusnac, 
2007, un disc Cântece de Constantin Rusnac 
(Moscova, Melodia, 1984), un dublu CD 
cu muzică proprie de toate genurile (Cehia, 
1997), un CD cu muzică uşoară (Chişinău, 
2005) ş.a. Este autorul mai multor creaţii 
instrumentale, pentru orchestră de cameră, 
creaţii vocal-simfonice, camerale, pentru cor 
a capella, muzică pentru spectacole drama¬ 
tice şi filme, romanţe, lieduri, cântece pentru 
copii, muzică uşoară, emisiuni radio-TV, 
scenarii pentru telefilme ş.a. 

Rusnac, Gheorghe 

(23.11.1942, Ocniţa, Republica Moldova) 

Istoric. A absolvit Facultatea de Istorie a 
Universităţii de Stat din Chişinău, unde a 
fost profesor, rector şi preşedinte al con¬ 
siliului rectorilor din Moldova. Lucrări: 
Politologie, manual, 1991; Conceptele şi noţi¬ 
unile de bază ale diplomaţiei. Dicţionar, 1998; 
Pluripartidismul în Moldova: etapele şi tendinţele 
de bază ale consolidării, 2000; Republica Mol¬ 
dova. Istoria politică (1989-2000), documente, 
2 voi., în colaborare, 2000; Evoluţia învă¬ 
ţământului universitar în Republica Moldova 
(1990-2000), 2001, în colaborare. Distins cu 
Ordinul Republicii, Ordinul Gloria Muncii, 
Legiunea de Onoare a Franţei. Membru al 
Academiei Internaţionale pentru învăţământ 
Superior (Moscova), membru al Academiei 
Internaţionale a ONU de Informatică (filiala 
din Moldova), membru al Academiei Inter¬ 
naţionale de Ecologie şi Protecţia Activităţii 
Umane, membru corespondent al Acade¬ 
miei de Ştiinţe a Moldovei. 

Russel, N. nume la naştere 

Nikolai Konstantinovici Sudzitovski, 
în ucraineană Mikolai Sudzilovski, 
în polonă Michael Sudzitowski 

(15.12.1850, Moghiliov, Ucraina - 
30.04.1930, China) 

Militant socialist. Moghiliov era o localitate 
numită după Petru Movilă, mitropolitul 
Ucrainei (Mala Roşia) şi locuită de oştenii 
moldoveni împreună cu care a părăsit 
ţara Dimitrie Cantemir (şi hatmanul lui, 

N. Russel Eugeniu Russev Alecu Russo 


cronicarul Ion Neculce, care-i era şi rudă). 
A început Dreptul la Sankt Petersburg, 
dar l-a abandonat, angrenat în mişcarea 
narodnică a lui Nikolai Cernîşevski. Apoi a 
început Medicina, pe care de asemenea n-a 
terminat-o, fiind unul dintre organizatorii 
Comunei de la Kiev, care ţinea, ca şi experi¬ 
mentul de la Scăeni, de punerea utopică în 
practică a ideilor socialiste. Trimis asistent 
medical la o închisoare din Nikolaev, a 
organizat evadarea în masă a deţinuţilor, 
fiind expulzat din Rusia. A intrat în România 
sub numele de cod Nicolae Russel. A stat 5 
ani, în care timp şi-a terminat Medicina la 
Bucureşti (ceea ce denotă că era vorbitor de 
limba română) şi a adus clandestin din Rusia 
materiale de propagandă socialistă, organi¬ 
zând, împreună cu Dobrogeanu-Gherea 
(expulzat şi el din Rusia din aceleaşi motive) 
şi Zubcu-Codreanu, primul Cerc socialist 
secret, cu sediul la Iaşi. A fost medic la 
Ploieşti, Curtea de Argeş şi Iaşi. A organizat 
la Focşani primul Congres Naţional al Stu¬ 
denţilor din România, la care au participat 
Constantin Miile, Ion Nădejde. Expulzat 
din România (1881). A acţionat în acelaşi 
interval de timp şi în Bulgaria, luând parte 
la mişcarea contra Imperiului Otoman din 
1876. în timpul Războiului de Independenţă 
a făcut propagandă socialistă în rândul tru¬ 
pelor ruseşti. A trebuit să părăsească Europa 
şi în 1887 a ajuns la San Francisco, de unde 
a plecat în Hawaii. Acolo, sub numele Kaulca 
Lukini, a fondat Partidul Hawaii Homerule 
(1892), care se opunea politicii de înglobare 
a insulei de către SUA. A fost ales preşedin¬ 
tele Senatului din Hawaii. în timpul războ¬ 
iului ruso-japonez (1904—1905) a plecat în 
Extremul Orient şi a condus propaganda 
socialistă în rândul prizonierilor de război 
ruşi, ceea ce a declanşat în Rusia revoluţia 
din 1905, predecesoarea aceleia din 1917, 
condusă de Lenin. Ultimii ani i-a petrecut 
în Philippine şi China. A scris lucrări de 
medicină şi sociologie şi a fost membru al 
Societăţii Americane de Genetică. 


Russev, Eugeniu 

(24.12.1915, Cernoarmeiskoe, jud. Bolgrad, 
Basarabia - 15.05.1982, Chişinău) 

Istoric şi epigrafist. A absolvit Facultatea 
de Litere şi Filosofie a Universităţii din 
Bucureşti şi s-a specializat la Institutul de 
Istorie al Academiei de Ştiinţe a URSS, filiala 
moldovenească. A lucrat la Institutul de 
Istorie, Limbă şi Literatură. A fost director 
al Institutului de Istorie al ASM (din 1970). 
Contribuţii analitice şi documentare la 
studierea şi publicarea izvoarelor cronogra- 
fice medievale moldoveneşti, la cercetarea 
lexicografiei. Lucrări: Cronografia Moldovei 
din veacurile XV-XVIII; Ion Neculce; Slova cro- 
nicărească - ecoul bătrânei Moldove; Dicţionarul 
rus-român. Membru al Uniunii Scriitorilor şi 
Uniunii Jurnaliştilor din Moldova. Maestru 
Emerit în Ştiinţă, laureat al Premiului de 
Stat al Moldovei, distins cu Ordinul Drape¬ 
lul Roşu de Muncă. Membru corespondent 
al Academiei de Ştiinţe a Moldovei. 

Russo, Alecu 

(17.03.1819, Străşeni, Basarabia - 
5.02.1859, laşi) 

Scriitor. A studiat la Vernier (lângă Geneva) şi 
la Viena. Paşoptist. A cules în spirit roman¬ 
tic folclor {Poezia poporală), încercând să 
teoretizeze pe marginea lui şi a literaturii ca 
fenomen cultural: Critica criticii. A scris teatru 
în stil Alecsandri: Băcălia ambiţioasă , 1846 ;Jig~ 
nicerul Vadră sau Provincialul la Teatrul Naţional , 
1846, memorii: Amintiri , 1855, impresii de 
călătorie, versuri. Nicolae Bălcescu a afirmat 
că este autorul Cântării României , 1850, ceea 
ce Russo n-a negat. Totuşi asupra paterni¬ 
tăţii ei părerile sunt împărţite: sau Nicolae 
Bălcescu, sau Alecu Russo. 

Russo, Demostene 

(22.01.1869, Peristerion - 5.10.1938, Bucureşti) 
Istoric şi filolog. Aromân. A absolvit liceul 
la Constantinopol şi a studiat filosofia la 
Atena, Berlin, Leipzig. Profesor de bizanti¬ 
nologie la Facultatea de Litere şi Filosofie a 

Universităţii din Bucureşti. Lucrări: Studii 
bizantino-române, Bucureşti, 1907; Studii şi 
critici, 1910; Din corespondenţa doamnei Ana 
Racoviţă, 1911; Critica textelor şi tehnica ediţii¬ 
lor, 1912; Elenismul în România, 1912; Filologia 
greacă medie şi modernă la Universitatea din 
Bucureşti, 1913; Datoria criticii şi bilanţul unei 
activităţi ştiinţifice, 1914; Cronica Ghiculeştilor. 
Un nou letopiseţ al Moldovei (1695-1754), 
1915; Un bizantinolog improvizat, 1916; Studii 
istorice greco-române, 1939. Membru cores¬ 
pondent al Academiei Române (1919). 

Russo, Nadia 

nume la naştere Nadia Brjozovski, 
nume prin căsătorie Nadejda Russo Bossie 

(17.06.1901, Tver, lângă Moscova - 
22.01.1988, Bucureşti) 

Aviatoare. Rusoaică după etnie, din familia 
aristocrată de la care se reclama şi Boris 
Godunov, măritată cu un mic boier, Rusu, 
din Basarabia. A frecventat cursurile organi¬ 
zate de Crucea Roşie la Chişinău, ca şi Şcoala 
de Belle Arte (1932-1934). Divorţează şi vine 
la Bucureşti. A absolvit Şcoala de Pilotaj de 
la Cotroceni şi a obţinut brevet (gradul I 
şi II) în 1936. S-a împrietenit cu Mariana 
Drăgescu şi Ionel Fernic. în 1937 şi-a cum¬ 
părat propriul avion (YR) şi a participat la 
mitingul aviatic de la Chişinău (1938) şi la 
Concursul aerian al Micii Antante, pe ruta 
Praga-Ujgorod-Cluj-Bucureşti-Belgrad- 
Zagreb-Arad-Cluj-Ujgorod-Praga, concurs 
în urma căruia este decorată de Carol al 
II-lea cu Ordinul Virtutea Aeronautică de 
pace, clasa Crucea de Aur. A mai participat 
la manevrele regale de la Galaţi şi la Cupa 
Ministerului Aerului şi Marinei. în al Doilea 
Război Mondial a făcut parte din Escadrila 
Albă, botezată astfel de scriitorul Curzio 
Malaparte (avioane pilotate numai de femei, 
coechipiere fiind: Mariana Ştirbey, Mariana 
Drăgescu, Virginia Duţescu, Irina Burnaia) 
care aducea răniţii de pe linia frontului 
(Basarabia, Odessa, Stalingrad). A fost din 
nou decorată cu Ordinul Virtutea Aerona¬ 
utică cu spade, clasa Crucea de Aur (1941). 
în 1942 s-a retras. Pasionat fotograf, a lăsat 
o colecţie impresionantă de instantanee din 
război. A fost arestată şi condamnată în 1951 
la 7 ani, după care a avut domiciliu forţat pe 
Bărăgan, în care perioadă îl întâlneşte pe 
viitorul soţ, Gheorghe Bossie. 

Rusu, Adrian 

(3.02.1946, Bucureşti) 

Inginer. A absolvit în 1968 Facultatea de 
Electronică şi Telecomunicaţii la Institu¬ 
tul Politehnic din Bucureşti. Profesor al 
facultăţii pe care a absolvit-o. Activitatea 


didactică se desfăşoară în cadrul discipli¬ 
nelor dispozitive şi circuite electronice şi 
modelarea componentelor microelectronice 
active. Activitatea de cercetare în domeniul 
dispozitivelor electronice semiconductoare 
a reuşit să împingă frontul cunoaşterii în 
microelectronică prin unele rezultate care 
sunt citate în lucrările de bază din literatura 
ştiinţifică mondială sau reprezintă subiectul 
unor brevete de invenţii. Dintre acestea se 
pot remarca: dioda Schottky cu gradient 
îateral al concentraţiei de impurităţi, capa- 
citor variabil electronic, tetroda cu inducţie 
statică, curbele de calcul ale străpungerii 
capacitorului MOS. Lucrări: Modelarea com¬ 
ponentelor microelectronice active, 1990, Premiul 
Academiei Române; Conducţie electrică nelini¬ 
ară în structuri semiconductoare, 2000. Membru 
corespondent al Academiei Române (1994). 

Rusu-Ciobanu, Valentina 

(28.10.1920, Chişinău) 

Pictoriţă. A absolvit Şcoala de Arte la Chi¬ 
şinău, Academia de Belle Arte la Iaşi, apoi 
Şcoala de Arte Plastice I. Repin din Chişinău. 
A făcut expoziţii în Moldova, Rusia, Bulga¬ 
ria, Canada, România, Irak, Siria. Lucrări: 
Fetiţă la fereastră, 1957; La joc, 1957; Plantând 
copaci, 1961; Portretul lui Emil Loteanu, 1964; 
Portretul actorului Dumitru Fusu, 1964; Foc de 
artificii, 1966; Vizita doctorului, 1971; Micul 
dejun, 1979-1980; Scriitorul Serafim Saka, 
1996. Laureată a Premiului de Stat, distinsă 
cu Ordinul Insigna de Onoare, cu titlul de 
Artist al Poporului din Moldova. Maestru 
Emerit în Artă, Medalia de argint a EREN, 
Ordinul Republicii şi Premiul Uniunii Artiş¬ 
tilor Plastici din Moldova pentru întreaga 
activitate şi pentru prosperarea artelor 
plastice, 1998. Membru al Uniunii Artiştilor 
Plastici din Moldova. 

Rusu, Dragoş 

(8.12.1910, Cajvana, jud. Suceava - 
6.12.1994, Bucureşti) 

Jurist. A absolvit Dreptul la Cernăuţi. Speci¬ 
alizare la Bordeaux. Angajat al Guvernămân¬ 
tului Civil al Transnistriei, apoi profesor la 
Universitatea din Cluj. Lucrări: Bibliographie 
juridique roumaine, 2 voi., 1948; Bibliografia 
românească de drept internaţional şi istoria rela¬ 
ţiilor internaţionale, 1966. Membru de onoare 
al Societăţii pentru Cultura şi Literatura 
Română din Bucovina, membru al Asoci¬ 
aţiei Juriştilor Democraţi din România, al 
Societăţii de Legislaţie Comparată din Paris. 
Membru de onoare al Institutului Român 
de Cercetări Juridice. Membru de onoare al 
Academiei Române (1993). 

Rusu, Liviu 

(9.11.1901, Sărmaţ, jud. Mureş - 1966, Cluj) 
Estetician. A absolvit Literele şi Filosofia la 
Cluj, specializându-se în Germania şi Franţa. 
A fost profesor universitar la Cluj-Napoca. 
A publicat Essai sur la creation artistique ■ 
Contribution a une esthetique dynamique (Eseu 
asupra creaţiei artistice • Contribuţie la o estetică 
dinamică), 1935, care cuprinde principalele 
sale idei estetice. Opera capitală este Estetica 
poeziei lirice , 1937. Este un posthegelian, 
influenţat mai mult de fenomenologie şi 
experimentalism: Logica frumosului , 1946. 
Eminescu şi Schopenhauer , 1966; Viziunea asupra 
lumii în poezia noastră populară, 1967, postum; 
Escbil, Sofocle, Euripide, 1968, postum. 

Rusu, Oliviu 

(6.02.1919, Braşov - 7.02.2003, Bucureşti) 
Inginer. A absolvit Construcţii la Politehnica 
din Bucureşti. Subdirector la Uzinele Comu¬ 
nale Bucureşti. Profesor şi decan la Facultatea 
de Transporturi a Institutului Politehnic din 
Bucureşti. Contribuţii în domeniul meto¬ 
delor experimentale de analiză a tensiunilor 
şi al procedeelor de calcul, în domeniul 
holografiei. Lucrări: Mecanica construcţiibr, 
1956; Elemente de rezistenţa materialelor şi teoria 
elasticităţii, 1970; Oboseala materialelor, 1992, 
în colaborare. A supervizat apariţia a 24 de 
reviste de specialitate editate de ASIT - CNIT, 
ale diferitelor asociaţii profesionale ingine¬ 
reşti (minerit, construcţii, chimie ş.a.). Pentru 
activitatea didactică, ştiinţifică şi obştească i 
s-au acordat Ordinul Muncii clasa a Il-a şi 
a IlI-a, Steaua României. Membru AGIR. 
Membru al Academiei Oamenilor de Ştiinţă 
din România, membru fondator şi preşedinte 
al Asociaţiei Române de Mecanica Ruperii. 

Rusu, Valeriu 

(9.09.1935, corn. Mihăileanca, jud. Hotin, 
Basarabia - 5.11.2008, Aix-en-Provence, Franţa) 
Lingvist. A studiat la liceul Mihai Viteazul 
din Bucureşti (1946-1953) şi la Universi¬ 
tatea din Bucureşti, Facultatea de Litere 
(1953-1958). între 1958 şi 1987 a lucrat în 
calitate de cercetător ştiinţific, apoi şef al 
secţiei de dialectologie la Centrul de Fone¬ 
tică şi Dialectologie al Academiei Române 
(din 1974 - Institutul de Etnografie şi 



Valentina Rusu-Ciobanu Oliviu Rusu 


Dialectologie), concomitent fiind angajat 
profesor la Facultatea de Litere. Specializare 
la Toulouse, Franţa. între 1965 şi 1988 a 
fost lector de română la Universitatea din 
Belgrad (Iugoslavia), apoi profesor aso¬ 
ciat la Universitatea din Provence, Franţa 
(1989-1991); membru al consiliului ştiinţific 
al UFR ERLAOS, conducător de teze de 
doctorat în specialitatea limba şi literatura 
română, şef al Departamentului de limba 
română. Din 1999 devine profesor titular 
de limbă, civilizaţie şi lingvistică română 
la Universitatea Provence Marseille I (din 
oraşul Aix-en-Provence). Membru fondator 
al Centrului Academic Internaţional Mihai 
Eminescu, inaugurat la Chişinău, 2000. 
Este prezent în viaţa spirituală din Basarabia 
cu studii, eseuri, note de o indiscutabilă 
valoare în paginile revistei Limba Română, în 
săptămânalul Literatura şi arta, la radio şi tele¬ 
viziune. Lucrări: Introducere în studiul graiurilor 
româneşti, 1977; Le Roumain. Langue, litterature 
et civilisation, 1992; Le Roumain. Mots etlmages, 
1994; Noul Atlas lingvistic român pe regiuni. 
Oltenia, voi. 1 - 1967; voi. 2 - 1970; voi. 3 - 
1974; voi. 4 - 1980; voi. 5 - 1984, Premiul 
Academiei Române; Noul Atlas lingvistic român 
pe regiuni: Muntenia şi Dobrogea, voi. 1, 1996; 
Moldova, voi. 2, 1996; Tratatul de dialectologie 
românească (coordonator), 1984. Membru 
corespondent al Academie de Sciences, Agri- 
culture, Arts et Belle-Lettres din Aix-en-Pro¬ 
vence (din 1994). Membru al Societe de 
Linguistique Romane (Paris-Strasbourg), 
membru al Societe Internationale de Dialec¬ 
tologie et Geolinguistique. 

Sadova, Marietta 

nume după soţ Sadoveanu 
(14.07.1897, Sibiu - 17.07.1981, Bucureşti) 
Actriţă şi regizoare. Soţie a scriitorului 
Ion Marin Sadoveanu, iar apoi a lui Haig 
Acterian. A participat la conferinţele gru¬ 
pului Criterion. A jucat roluri în teatru (în 
special de dramă la Teatrul Naţional din 
Bucureşti) şi film. Simpatizantă a mişcării 
legionare. în 1956 a adus în ţară, de la Paris, 
în urma unui turneu al Teatrului Naţional, 
volumele lui Mircea Eliade şi Emil Cioran, 
pe care le-a răspândit clandestin. A fost 
arestată (1959) şi judecată în lotul Noica- 
Pillat, alături de Constantin Noica, Dinu 
Pillat, Arşavir Acterian, Sergiu Al-George, 
Theodor Enescu, Alexandru Paleologu, 
Anca Cantacuzino, Ion Negoiţescu, Nico- 
lae Steinhardt, Vladimir Streinu, Păstorel 
Teodoreanu. După executarea pedepsei 
revine la regia de teatru şi film. A devenit 
profesor universitar la Bucureşti, la IATC, 
azi UNATC. A avut roluri notabile în pie¬ 
sele de teatru Profesiunea doamnei Warren 
de G.B. Shaw, Strigoii de Henrik Ibsen. 
A pus în scenă Pescăruşul de A.P. Cehov la 
Teatrul Bulandra în 1969, Răzvan şi Vidra 
de Bogdan-Petriceicu Hasdeu. Regie de 
film: Maiorul Mura (1928), State la Bucureşti 
(1934), Mitrea Cocor (1952), Răsare soarele 
(1954), Nufărul roşu (1955). 

Sadoveanu, Ion Marin 

nume la naştere lancu Leonte Marinescu 

(15.06.1893, Bucureşti - 
2.02.1964, Bucureşti) 

Prozator. Şi-a luat licenţa în Litere şi Drept 
la Bucureşti, iar doctoratul în Drept la 
Sorbona. A fost de mai multe ori director 
al Teatrului Naţional, inspector al teatrelor 
în Ministerul Artelor. A scris studii de tea¬ 
trologie: De la mimus la baroc , 1933; Teatrul 
medieval , 1942 şi a tradus mari autori ai lite¬ 
raturii universale (Stendhal, Heinrich von 
Kleist, Ibsen, Goethe, Lenau, Heine, Schiller, 
Balzac). A rămas mai ales ca romancier cu 
un stil bine realizat: Sfârşit de veac în Bucureşti, 
1944; Ion Sântu , 1957; Taurul mării , 1962. 


Sadoveanu, Mihail 

(5.11.1880, Paşcani - 19.10.1961, Bucureşti) 
Scriitor şi om politic. Urmează cursurile 
Liceului Naţional din Iaşi, iar la Bucureşti 
studiază Dreptul. Debutează în revista 
bucureşteană Dracu'm 1897. în 1898 începe 
să colaboreze la foaia Viaţa nouă alături de 
Gala Galaction, N.D. Cocea, Tudor Arghezi 
ş.a., semnând cu numele său, dar şi cu 
pseudonimul M.S. Cobuz. Se stabileşte 
îa Bucureşti în 1904. în acelaşi an are loc 
debutul editorial cu patru volume deodată - 
Povestiri, Dureri înăbuşite, Crâşma lui Moş 
Precu, Şoimii - în care manifestă predilecţie 
deosebită pentru istorie. în 1910 este numit 
director aî Teatrului Naţional din Iaşi. în 
acel an publică volumele Povestiri de seară, 
Genoveva de Brabant, broşura Cum putem 
scăpa de nevoi şi cum putem dobândi pământ 
ş.a. Colaborează la revista Sămănătorul, dar 
se simţea mai apropiat spiritual de revista 
Viaţa românească. în 1926 reprezintă Soci¬ 
etatea Scriitorilor Români, împreună cu 
Liviu Rebreanu, la Congresul de la Berlin, 
în 1928 publică Hanul Ancuţei , un volum 
cu 9 povestiri. în 1936 scoate, cu George 
Topârceanu, Mihai Codreanu şi Grigore 
T. Popa, începând cu luna ianuarie, revista 
lunară însemnări ieşene. în 1935 devine 
mason şi va fi şeful Lojii Orientului. După 
1947 devine preşedinte al Prezidiului Marii 
Adunări Naţionale. A fost primul preşedinte 
de onoare al Uniunii Scriitorilor după al 
Doilea Război Mondial (1949). Lucrări: 
Floare ofilită, nuvele (1905), Mormântul unui 
copil (1905), Amintirile căprarului Gheorghiţă 
(1905), Vremuri de bejenie (1906 ),La noi în 
Viişoara (1906), Esopia (1906), însemnările 
lui Neculai Manea, nuvele (1906), Oameni şi 
locuri (1907), O istorie de demult (1907), Duduia 
Margareta (1907), Istoria marelui împărat Ale¬ 
xandru Macedon în vremea când era emirul lumii, 
5250 de ani (1907), Povestiri de seară (1909), 
Genoveva de Brabant (1909), Cum putem scăpa 
de nevoi şi cum putem dobândi pământ (1909), 
Cântecul amintirii (1909), Apa morţilor (1911), 
Povestiri de petrecere şi folos (1911), Bordeenii, 
roman (1912), Un instigator (1912), Privelişti 

dobrogene (1914), Neamul Şoimăreştilor, roman 
(1915), Foi de toamnă (1916), 44 de zile în 
Bulgaria (1916), Umiliţii mei prieteni (1917), 
Umbre (1919 ), în amintirea lui Creangă (1919), 
Priveghiuri (1919), Povestiri pentru moldoveni 
(1919), Cocostârcul albastru (1921), Strada 
Lăpuşneanu (1921), Neagra Şarului (1922), Pil¬ 
dele lui cuconu Vichentie (1922), Lacrimile iero¬ 
monahului Veniamin (1922), Oameni din lună 
(1923), Ţi-aduci aminte (1923), Războiul balca¬ 
nic (1923), Venea o moară pe Şiret (1924), Ţara 
de dincolo de negură (1926), Dumbrava minu¬ 
nată (1926), Povestiri pentru copii (1926), Dimi¬ 
neţi de iulie. Stigletele (1927), Demonul tinereţii 
(1928), Hanul Ancuţei (1928), împărăţia apelor 
(1928), O întâmplare ciudată (1928), Olanda, 
reportaje de călătorie (1928), Zodia Cance¬ 
rului sau Vremea Ducăi-Vodă , roman (1929), 
Baltagul, roman (1930), Depărtări, roman 
(1930), Măria Sa, puiul pădurii, roman (1930), 
Nunta domniţei Ruxandra, roman (1932), Uvar 
(1932), Creanga de aur, roman (1933), Locul 
unde nu s-a întâmplat nimic (1933), Soarele în 
baltă sau aventurile şahului (1934), Nopţile de 
Sânziene, roman (1934,) Viaţa lui Ştefan cel 
Mare, biografie (1934,) Trenul fantomă (1934), 
Cele mai vechi amintiri (1934), Cuibul invaziilor 
(1935), Povestiri alese (1935), Pastile blajinilor 
(1935), Inima noastră (1935), Cazul Eugeniţei 
Costea (1936), Ion Creangă, conferinţă (1936), 
Ion Neculce, conferinţă (1936), Ţara cangurului 
(1937), Istorisiri de vânătoare (1937), Ochi de 
urs (1938), Valea Frumoasei (1938), Morminte 
(1939), Fraţii Jderi (voi. I, Ucenicia lui Ionuţ, 
1935, voi II. Izvorul Alb, 1936, voi. III, Oame¬ 
nii Măriei Sale, 1942), Divanul persian, roman 
(1940), Cincizeci de ani de la moartea lui Creangă, 
conferinţă (1940), Vechime (1940), Ostrovul 
lupilor (1941), Povestirile de la Bradu-Strâmb 
(1941,) Anii de ucenicie (1944), Fantazii 
răsăritene (1946), Caleidoscop (1946), Nada 
Florilor, amintirile unui pescar cu undiţa (1951), 
Nicoară Potcoavă, roman (1952), însemnări 
pe marginea articolului 80 (1952), Aventuri în 
Lunca Dunării (1954), Evocări (1954), Lumina 
vine de la Răsărit, reportaje din URSS (1945), 


Păuna Mică (1948), Mitrea Cocor (1 949), Măr¬ 
turisiri (1960). Devine membru al Academiei 
Române în 1921, preşedinte al Secţiunii 
literare (1935-1938) şi al Secţiei de limbă, 
literatură şi arte (1948-1961). 

Safta, Voicu Ionel 

(6.04.1933, Cluj) 

Inginer. A absolvit Facultatea de Mecanică la 
Institutul Politehnic din Timişoara. Profesor 
al Facultăţii de Mecanică din Timişoara. 
Contribuţii în domeniul defectoscopiei, 
fiabilităţii previzionale, al proceselor de 
degradare a materialelor. Lucrări: încercări şi 
analize de metale, 1965, în colaborare; Controlul 
îmbinărilor şi produselor sudate, 1984; încercările 
materialelor. Controlul nedistructiv, 1986, în 
colaborare. Vicepreşedinte al Asociaţiei de 
Sudură din România, membru al Asociaţiei 
Americane de Sudură. Membru al Academiei 
de Ştiinţe Tehnice din România. 

Sagaidac, Maria 

(20.10.1942, Cuhureştii de Sus, 

Republica Moldova) 

Actriţă. A absolvit Facultatea de Fizico- 
Matematici la Universitatea de Stat din Chi- 
şinău. Conferenţiar la Facultatea de Mate¬ 
matică şi Informatică a aceleiaşi universităţi. 
Descoperită ca actriţă de Emil Loteanu. 
Filmografie: Ofiţer în rezervă, 1971; Toate pro¬ 
bele contra, 1974; Mark Twain acuză..., 1974; 
Nicuşor, un adolescent dificil, 1975; O întâmplare 
la festival, 1976; Şi va veni o zi, 1978; Cum să 
devii celebru, 1984; Luceafărul, 1986; Mioriţa, 
1987. Maestru în Artă. 

Sager, Oscar 

(22.12.1894, Focşani - 14.04.1981 Bucureşti) 
Neurolog. Evreu ca etnie. Se înscrie la 
Facultatea de Medicină din Bucureşti. Este 
nevoit să întrerupă studiul, fiind mobilizat 
ca medic de batalion în perioada 1918-1919. 
După sfârşitul războiului, continuă^ stagiile 
de extern şi intern prin concurs. în 1921 
primeşte diploma de doctor în medicină şi 
chirurgie. între 1924 şi 1925 devine medic 

secundar, iar între 1925 şi 1929 asistent uni¬ 
versitar la Clinica neurologică de la spitalul 
Colentina sub conducerea lui Gheorghe 
Marinescu. în 1931 devine docent în neuro¬ 
logie, iar în 1933 primeşte funcţia de şef de 
lucrări la Clinica de neurologie de la Colen¬ 
tina. Profesor la Universitatea din Bucureşti. 
La recomandarea lui Gh. Marinescu pri¬ 
meşte o invitaţie de a colabora cu neurofizi- 
ologul J.G. Dusser de Barenne în laboratorul 
acestuia din Amsterdam la un proiect asupra 
funcţiunii talamusului, tematică despre care 
publicase deja câteva lucrări. împreună cu 
Dusser de Barenne descrie trei tipuri de 
sindroame talamice, în funcţie de teritoriile 
vasculare afectate. Deşi având gradul de 
medic căpitan, este luat în timpul regimu¬ 
lui fascist la muncă obligatorie între 1942 
şi 1944. După o scurtă activitate de medic 
primar neurolog la spitalul Caritas, devine în 
1946 conferenţiar de neurologie experimen¬ 
tală la Facultatea de Medicină din Bucureşti, 
pentru ca în 1948 să primească funcţia de 
profesor şi şef al Clinicii de neurologie şi 
endocrinologie la Facultatea de Medicină 
nou-înfiinţată din Timişoara. După moartea 
lui N. Ionescu-Şişeşti în 1955, este chemat 
la Bucureşti, ca profesor şi director al Cli¬ 
nicii de neurologie de la Colentina. A făcut 
cercetări experimentale şi clinice asupra 
tonusului muscular, relaţiilor somn-veghe, 
excitabilităţii neuronului motor periferic, 
asupra transmiterii excitaţiilor vizuale la 
cerebel, transmiterea excitaţiilor senzitive 
pe căi nespecifice la rinencefal etc. Lucrări: 
Diencefalul, 1960; Formaţia reticulată, 1965. 
în 1937 devine membru corespondent al 
Societăţii de Neurologie din Paris. Face 
parte din grupul de fondatori ai Societăţii de 
Neurologie din România în 1939. Din 1963, 
membru titular al Academiei Române. 

Saharneanu, Valeriu 

(3.08.1952, Cuizăuca, Republica Moldova) 
Jurnalist. A absolvit Facultatea de Jurna¬ 
lism a Universităţii de Stat din Chişinău. 


Specializare la Şcoala de Politologie din 
Petersburg. A lucrat la Radiodifuziunea din 
Republica Moldova. Fondator şi director al 
postului de radio Vocea Basarabiei (1997), 
fondator al posturilor de televiziune Europa 
Nova TV din Nisporeni (2001) şi Euro TV 
Chişinău (2002). Fondator şi editor al săp¬ 
tămânalului Gazeta Românească (2001-2002). 
Manager principal al Euronova Media 
Group (2003). Preşedinte al Uniunii Jur¬ 
naliştilor din Moldova (din 1997). Lucrări: 
Podul celor trei culori (film documentar, 1991), 
Per aspera... (film documentar, 1993), Zile de 
cumpănă (film documentar, 1994), Libertăţile 
mass-media în Republica Moldova (studiu, 
2000), Mass-media în Republica Moldova. 
Raport anual 2000 (2001), Mass-media în 
Republica Moldova. Raport anual 2001 (2002). 
Participant la Congresul Federaţiei Interna¬ 
ţionale a Jurnaliştilor de la Santander, Spania 
(1995), Congresul Institutului Internaţional 
de Presă de la Moscova (1998). Distincţii: 
Medalia Om Emerit, titlul de Jurnalist Eme¬ 
rit din Republica Moldova (1991), Ordinul 
pentru Merit în grad de Comandor, Ordinul 
Republicii (2009). 

Sahia, Alexandru 

nume la naştere Alexandru Stănescu 

(9.10.1908, Mănăstirea, jud. Călăraşi - 
12.08.1937, Bucureşti) 

Publicist şi scriitor. Orientare socialist- 
comunistă. Provine dintr-o familie simplă 
de ţărani. A absolvit Facultatea de Drept 
din Bucureşti, publicând încă de pe băncile 
şcolii articole şi schiţe, printre altele în 
publicaţiile: Cuvântul liber, Adevărul, Facla, 
Dimineaţa sau în cele înfiinţate de el, Bluze 
albastre şi Veac nou (1932). Scrie reportaje şi, 
după o vizită în URSS în 1935, laudă reali¬ 
zările sovietice. De la el ne rămâne volumul 
URSS azi, una din puţinele cărţi scrise de 
autori români despre URSS în perioada 
interbelică. Membru al Academiei Române, 
ales post-mortem în 1948. 

Sahini, Victor Emanuel 

(30.08.1927, Galaţi) 

Chimist. A absolvit Facultatea de Chimie a 
Universităţii din Bucureşti. Specializare la 
Dresda, Moscova, Leningrad, Cambridge. 
Profesor la Facultatea de Chimie a Universi¬ 
tăţii din Bucureşti. Contribuţii în domeniul 
spectroscopiei moleculare, chimiei fizice 
biologice, chimiei cuantice. Lucrări: Con¬ 
tribuţii la teoria legăturii coordinative , 1961; 
Introducere în spectroscopia experimentală , 1966; 
Introducere în chimia fizică, 1978; Chimie cuan¬ 
tică în exemple şi aplicaţii , 1985. Membru şi 
preşedinte al filialei Bucureşti a Societăţii 
Române de Ştiinţe Fizice şi Chimice şi al 
Societăţii de Chimie din România. Membru 
al Academiei Române (1990). 

Saidel, Teodor 

(1874, Brăila - 1967, Bucureşti) 

Agrochimist. A absolvit Facultatea de Ştiinţe, 
Secţia fizico-chimice, la Universitatea din 
Bucureşti. A lucrat la secţia de agrochimie a 
Institutului Geologic Român, apoi la Institu¬ 
tul de Cercetări Agronomice. A fost primul 
în lume care a determinat metoda potenţi- 
ometrică (pe cale electrică) de determinare 
a PH-ului solului. S-a ocupat în mod siste¬ 
matic de pedologie, cu accent pe solurile din 
România. Lucrări: Despre legile salubrizării 
componentelor solului şi despre aplicarea lor la 
cercetarea chimică a solului , 1934; Corelaţii între 
legea creşterii plantelor şi legile salubrizării sub¬ 
stanţelor din sol , 1960. Membru al Academiei 
de Ştiinţe Agricole şi Silvice din România. 
Astăzi unul dintre premiile acordate de 
această academie îi poartă numele. 

Sainciuc, Glebus 

(19.07.1919, Chişinău) 

Pictor. Rutean ca origine. A absolvit Şcoala 
de Arte Plastice din Chişinău şi Facultatea 
de Arhitectură la Bucureşti. A făcut pictură 
şi grafică. A avut expoziţii la Moscova, Baku, 
Odessa, Lvov, Piatra Neamţ, Iaşi, Sofia, 
Montreal, în Uzbekistan, Belgia, Franţa. 


Lucrări: Viticultorii (1954); La ferma de lapte 
(1957); Casa mare (1960); Eleva (1961); Maria 
Bieşu (1967); V Anestiadi (1972); Igor Vieru 
(1979); Muncitoarele de la Uzina Mikroprovod 
(1969); Energeticienii - contemporanii mei 
(1984). Laureat al Concursului Republican 
de Portrete, Premiul UAP pentru întreaga 
activitate, Premiul de Stat. Doctor Honoris 
Causa al Academiei de Ştiinţe a Moldovei. 
Distins cu titlul de Maestru Emerit al Artei, 
cu Ordinul Republicii Moldova. Membru al 
Uniunii Artiştilor Plastici din Moldova. 

Saizescu Geo 

(14.11.1932, corn. Prisăceaua, jud. Mehedinţi) 
Regizor, scenarist şi actor. A absolvit Insti¬ 
tutul de Teatru din Bucureşti. Director al 
Teatrului Toma Caragiu din Ploieşti. Regie 
de film: Doi vecini (1958), Un surâs în plină 
vară (1963), Dragoste la zero grade (1964, în 
colaborare cu Cezar Grigoriu), La porţile 
pământului (1965), Balul de sâmbătă seara 
(1967), Astă seară dansăm în familie (1972), 
Păcală (1974), Eu, tu şi Ovidiu (1977), Şantaj 
(1980), Grăbeşte-te încet (1981), Secretul lui 
Bachus (1983), Sosesc păsările călătoare (1984), 
Secretul lui Nemesis (1986), Harababura 
(1990), Călătorie de neuitat (1994, serial TV), 
Păcală se întoarce (2006). Scenarii de film: 
Doi vecini (1958), Astă seară dansăm în familie 
(1972, în colaborare cu Ion Băieşu), Păcală 
(1974, în colaborare cu D. R. Popescu), Eu, 
tu şi Ovidiu (1977, în colaborare cu Alexan¬ 
dru Struţeanu şi Beno Maiorovici), Şantaj 
(1980, în colaborare cu Rodica Ojog Braşo- 
veanu şi Mihai Opriş), Harababura (1990, în 
colaborare cu Ion Băieşu), Păcală se întoarce 
(2006). Actorie de film: S-a furat o bombă 
(1961, regie Ion Popescu-Gopo), Partea ta 
de vină (1963), Astă seară dansăm în familie 
(1972), Eu, tu şi Ovidiu (1977), Lumina palidă 
a durerii (1979), Şantaj (1980), Saltimbancii 
(1981), Grăbeşte-te încet (1981), Am o idee 
(1981), Buletin de Bucureşti (1982), Pe malul 
stâng al Dunării albastre (1983), Fram (serial 
TV, 1983), Căruţa cu mere (1983), Secretul lui 
Bachus (1983), Sosesc păsările călătoare (1984), 
Căsătorie cu repetiţie (1985), Figuranţii (1987), 
Milionari de weekend (2004). 

Saka, Serafim 

(16.03.1935, Vancicăuţi, reg. Cernăuţi, Bucovina 
de Nord, azi în Ucraina - 27.05.2011, Chişinău) 
Scriitor. Soţ al Măriei S.-R. A absolvit Insti¬ 
tutul Pedagogic la Chişinău şi cursuri de 
cinematografie la Moscova. A fost învăţător 
şi ziarist. Lucrări: Era târziu , nuvele, 1968; 
Vămile , roman, 1972; 3a cmonoM MonHanun 
(La masa tăcerii), proză, Moscova, 1975; Aici şi 
acum, interviuri, 1976; Linia de plutire, roman, 

1987,1993; Pentru tine te.., jurnalism, 1988; 
Basarabia în gulag, 1995. A tradus în română 
din Ostrovski, Gorki, Vişnevski, Şukşin, 
Vampilov, Rozov, Şatrov. Maestru în Artă, 
distins cu Ordinul Republicii. Membru al 
Uniunii Scriitorilor din Moldova, laureat 
al Premiului de Stat al RSSM (1987). A fost 
preşedinte al PEN Clubului pentru Repu¬ 
blica Moldova. 

Saka-Răcilă, Maria 

(11.02.1941, Drăgăneşti, rn. Bălţi, Basarabia) 
Artist plastic. Soţie a lui Serafim S. A absolvit 
Şcoala Republicană de Arte Plastice Alexan¬ 
dru Plămădeală din Chişinău. A creat mode¬ 
lele pentru Fabrica de Covoare din Străşeni 
şi a lucrat la Casa de Creaţie Populară din 
Chişinău. A avut expoziţii de tapiserie în 
Moldova, Suedia, SUA, Franţa, Canada, 
România, Mongolia, Norvegia, India, Cipru, 
Japonia, Algeria. Lucrări (tapiserie): Motive 
moldoveneşti; Cor sătesc; Sărbătoarea holdelor. 
Distinsă cu medalia de bronz la EREN, 
Moscova, cu titlul de Maestru Emerit al 
Artei din Moldova, Medalia Meritul Civic, 
Premiul de Stat. Membru al Uniunii Artiş¬ 
tilor Plastici din Moldova. 

Sala, Marius 

(8.09.1932, Vaşcău, jud. Bihor) 

Lingvist. Evreu ca etnie. Licenţiat al Facultă¬ 
ţii de Filologie a Universităţii din Bucureşti 
(1955). Din 1953 este cercetător la Institutul 
de Lingvistică al Academiei Române din 
Bucureşti, actualmente Institutul de Ling¬ 
vistică Iorgu Iordan-Al. Rosetti, al cărui 
director devine în 1994. Şi-a luat doctoratul 
în filologie cu teza „Fonetica şi fonologia 
iudeo-spaniolei din Bucureşti" (1967), sub 
conducerea lui Iorgu Iordan. Profesor invi¬ 
tat la universităţile din Heidelberg, Ciudad 
de Mexico, Koln, Frankfurt, Oviedo, Malaga, 
Madrid şi Udine. Susţine cursuri şi seminarii 
la Universitatea din Bucureşti, Universitatea 
Creştină Dimitrie Cantemir din Bucureşti, 
Universitatea de Vest şi Institutul Tibiscus 


din Timişoara. Redactor responsabil la o 
serie de lucrări fundamentale: Dicţionarul 
limbii române, Dicţionarul etimologic al limbii 
române, Istoria limbii române, Micul dicţionar 
academic. Din 1990 este directorul biroului 
din România al Uniunii Latine. Lucrări: 
Contribuţii la fonetica istorică a limbii române, 
1970; Estudios sobre el judeo-espahol de Buca- 
rest , Ciudad de Mexico, 1970; Phonetique et 
phonologie du judeo-espagnol de Bucarest, Haga, 
1971; Contributions â la phonetique historique du 
roumain , Paris, 1976; Le judeo-espagnol, Haga, 
1976; Limbile lumii. Mică enciclopedie, 1981; 
El Espahol de America, I. Lexico, Bogotâ, 1982; 
Les langues du monde. Petite encyclopedie, Paris, 
1984; Etimologia şi limba română, 1987; Voca¬ 
bularul reprezentativ al limbilor romanice, 1988; 
Enciclopedia limbilor romanice, 1989; El problema 
de las lenguas en contacto, Ciudad de Mexico, 
1988; Uunite des langues romanes, 1996; Limbi 
în contact, 1997; De la latină la română, 1998; 
Introducere în etimologia limbii române, 1999; 
Du latin au roumain, Bucureşti-Paris, 1999; 
Ratengo kara rumaniago he-rumania goshi, 
Osaka, 2001; Contemporanul lor, contemporanul 
lui, 2002; Aventurile unor cuvinte româneşti, 
2005. Membru corespondent al Real Aca¬ 
demia Espanola (1978), membru al Instituto 
Mexicano de Cultura (1981), Academia 
Nacional de Letras din Uruguay (1994), 
Academia Peruana de la Lengua (2004), 
membru în comitetele de redacţie ale revis¬ 
telor Studii şi cercetări lingvistice (din 1957, 
actualmente redactor-şef), Revue roumaine de 
linguistique (din 1957, din 2005 redactor-şef), 
Limba română (din 1971, actualmente redac¬ 
tor-şef), Bulletin de la Societe roumaine de lingu¬ 
istique romane (din 1971, actualmente redac¬ 
tor-şef). Premiul B.-P. Hasdeu al Academiei 
Române (1970), Premiul Timotei Cipariu 
al Academiei Române (1981, 1989), Premio 
del Centenario de la Academia Mexicana 
(1975). Membru (din 2001) şi vicepreşedinte 
al Academiei Române. 

Saligny, Alfons Oscar 

(3.04.1853, Focşani - 4.05.1903, Bucureşti) 
Chimist. Italian ca etnie. Frate al lui Anghel 
S. După Unirea Principatelor li s-a cerut 
străinilor stabiliţi în România să declare 
că vor să devină cetăţeni români (şi numai 
cu această opţiune puteau rămâne în ţară). 
Studiile primare le face în familiile şi la pen¬ 
sionul de copii deschis de tatăl său în oraşul 
Focşani, după care urmează gimnaziul din 
Focşani. Studiile secundare au fost urmate 
de fraţii Alfons şi Anghel, împreună cu sora 
lor, Sofia, la Postdam, în Prusia. După stu¬ 
diile secundare, urmează studii de chimie la 
Berlin, cu renumitul profesor Hofmann, şi 

obţine titlul de doctor în chimie cu o temă 
de chimie organică. Se întoarce în ţară în 
1875 şi ocupă postul de chimistJa laborato¬ 
rul Eforiei, de la spitalul Colţea. în 1889 este 
numit profesor la Catedra de chimie gene¬ 
rală şi aplicată a Şcolii de Poduri şi Şosele, 
pe care o conduce până la sfârşitul vieţii, 
între 1879 şi 1899 deţine, în paralel, funcţia 
de şef al Laboratorului Monetăriei Statului, 
iar între 1899 şi 1903 pe cea de subşef de 
serviciu la Căile Ferate Române. A înfiinţat la 
Bucureşti primul laborator de încercări pen¬ 
tru materialele de construcţii din România, 
experienţă şi competenţă folosită de fratele 
său, Anghel S., la ridicarea podului peste 
Dunăre şi a viaductelor care traversează 
lunca Dunării. Membru corespondent al 
Academiei Române (1902). 

Saligny, Anghel 

(19.04.1854, Şerbăneşti, com. Lieşti, 
jud. Galaţi - 17.01.1925, Bucureşti) 

Inginer constructor. Frate al lui Alfons 
Oscar S. A urmat gimnaziul la Focşani, iar 
studiile superioare (astronomia) la Postdam 
şi Charlottenburg (Şcoala Tehnică Superi¬ 
oară), în Germania. Profesor la Şcoala Naţi¬ 
onală de Poduri şi Şosele. Ca inginer-şef al 
Serviciului de poduri şi căi ferate a proiectat 
şi construit numeroase poduri metalice 
(prin nituire), printre care se numără podul 
peste Dunăre de la Cernavodă, cel mai mare 
din Europa la acea vreme şi al treilea din 
lume, inaugurat la 14 septembrie 1895 (lun¬ 
gime 4 088 m). A conceput portul comercial 
Constanţa şi toate depozitele de grâne de pe 
şenalul românesc al Dunării (de Mijloc şi de 
Jos), multe funcţionale până astăzi. Director 
general al Căilor Ferate Române, în care cali¬ 
tate a creat legăturile Constanţa-Bucureşti- 
Berlin. A participat, împreună cu Teodor 
Dragu, la congresele dedicate căilor ferate, 
desfăşurate la Sankt Petersburg (1892) şi 
Washington (1905). Membru fondator al 
Societăţii Politehnice (1881) si preşedinte 
al ei (1895-1897, 1910-1911),' unul'dintre 


întemeietorii ingineriei româneşti şi pionier 
al ştiinţei şi tehnicii mondiale, în special 
prin soluţiile noi date în proiectarea şi exe¬ 
cutarea construcţiilor de poduri. Ministru 
al Lucrărilor Publice (1918-1919). Ofiţer 
al Legiunii de Onoare a Franţei (1908). 
Membru al Academiei Române (1897), 
vicepreşedinte (1901-1904) si preşedinte al 
ei (1907-1910). 

Samoilă, Mircea 

(21.09.1942, Satu Nou, Banatul Sârbesc, 
Iugoslavia) 

Publicist. A colaborat la Libertatea încă din 
liceu, în calitate de corespondent pentru 
agricultură, sport, istorie locală, cultură, 
cu reportaje şi proză scurtă. Preşedinte al 
comitetului de administraţie al săptămâ¬ 
nalului Libertatea (1992-1998). Membru 
fondator al Fundaţiei de Etnografie şi Fol¬ 
clor a Românilor din Voivodina. Lucrări: 
Poljoprivreda u Seleusu - Agricultura la Seleuş, 
1984; Sportul la Seleuş , 1984; Domnia Sa , 
Omul, reportaj, 1989; Monografia Alibunaru- 
lui, 1998, în colaborare; Viaţa numelui 2002, 
prima carte despre onomastica românească 
din Voivodina; Tragedia Alibunarului, 2004 
(despre bombardamentele „de încălzire" ale 
aviaţiei americane în Voivodina, care venea 
apoi să bombardeze câmpurile petrolifere 
de la Ploieşti în al Doilea Război Mondial); 
Lăutarul Ion Durăin, 2005; Alibunarul cultural 
(Cronica realizărilor cultural artistice în peri¬ 
oada anilor 1996-2006), 2006. Distins cu 
premiul I şi premiul II pentru reportaj de 
Trustul Libertatea. 

Sandi, Horea 

(20.01.1932, Sibiu) 

Inginer constructor. A absolvit Institutul 
de Construcţii şi Facultatea de Mecanică 
la Politehnica din Bucureşti. Specializare la 
Hanovra. Şef de secţie la Institutul Naţional 
de Cercetare-Dezvoltare în Construcţii şi 
Economia Construcţiilor. Profesor la Insti¬ 
tutul de Construcţii Bucureşti. A proiectat 

Sandu 


galerii, castele de apă, clădiri feroviare, hale 
industriale. Contribuţii în studierea dina¬ 
micii structurilor, modelării probabilistice a 
încercărilor, dezvoltării de programe de cal¬ 
cul. Vicepreşedinte al Asociaţiei Europene 
de Inginerie Seismică. Membru al Academiei 
de Ştiinţe din România. 

Sandu-Aldea, Constantin 

(14.11.1874, Tichileşti, Brăila - 
21.03.1927, Bucureşti) 

Inginer agronom şi scriitor de orientare 
sămănătoristă. Fiu de ţăran, a făcut studiile 
agricole la Şcoala Superioară de Agricultură 
de la Herăstrău. Specializare în Franţa şi 
Germania. A fost profesor de agricultură la 
Şcoala Centrală de Agricultură de la Herăs¬ 
trău. Ca agronom, este fondatorul ştiinţei 
ameliorării plantelor în România {Ameliora¬ 
rea plantelor agricole , 1915). A adus şi achizi¬ 
ţionat în România diferite soiuri de grâu, pe 
care le-a cultivat în scop ştiinţific. A selecţi¬ 
onat cele mai productive soiuri şi a studiat 
soiurile româneşti: Bălan românesc, Uriaş, 
Banat, Tisa, Azima. Recurgând la încrucişări 
cu soiuri străine, a obţinut noi variante 
precum Bălan/S quarehead, Pietroşani/ 
Nonette, Arnău/Ghirca, Arnău/Turchestan 
etc. între 1922 şi 1925 a creat şi hibrizi noi 
care îi poartă numele: Sandu-Aldea 22 şi 
Sandu-Aldea 224. Ca scriitor, a debutat cu 
poezii şi note de călătorie, dar s-a afirmat 
mai ales ca prozator. Personajele nuvelelor 
{în urma plugului, 1905; Pe drumul Bărăganu¬ 
lui, 1908; Ape mari , 1910) şi ale romanelor 
sale {Două neamuri, 1906), recrutate din 
lumea Bărăganului şi a bălţilor Dunării, 
sunt naturi elementare şi aprige, mânate 
de instincte violente. A tradus din Ibsen, 
Andreev, Loti, Sudermann. Membru cores¬ 
pondent al Academiei Române (1919). 

Sandu-Ville, Constantin A. 

(22.08.1897, Pietroasele, jud. Buzău - 
13.10.1969, laşi) 

Inginer agronom. A absolvit Şcoala Supe¬ 
rioară de Agricultură de la Herăstrău. 
Specializare la Viena. Profesor la Academia 
de înalte Studii Agronomice din Bucureşti, 
apoi la Facultatea de Agronomie din Iaşi. 
Director al Staţiunii de Fitopatologie din 
Chişinău şi Staţiunii de Viticultură din 
Iaşi. Contribuţii la cercetarea bacteriilor 
şi ciupercilor parazite la plante. A descris 
peste 3 000 de micromicete prezente în 
România. Lucrări: Raia neagră a cartofului în 
România, 1926; Tratarea seminţelor de grâu con¬ 
tra mălurei, 1936; Instrucţiuni pentru folosirea 
insecticidelor şi fungicidelor în agricultură, 1944; 


Ciupercile Erysiphaceae din România, 1967, în 
colaborare. A pus bazele Herbarului micologic 
al Moldovei, care-i poartă numele, unde 137 
de micromicete sunt absolut noi pentru 
ştiinţă. Membru corespondent al Academiei 
Române (1955). 

Sanielevici, Alexandru S. 

(25.05.1899, Bucureşti - 21.12.1969, Bucureşti) 
Fizician. Evreu ca etnie. Frate cu Henric şi 
Simion S. A absolvit Facultatea de Ştiinţe 
a Universităţii din Bucureşti şi Facultatea 
de Ştiinţe din Iaşi. Specializare la Torino şi 
Paris, unde a lucrat sub conducerea Măriei 
Curie şi a lui Frederic Joliot Curie. Profe¬ 
sor la Facultatea de Fizică a Universităţii 
din Bucureşti, şef de secţie la Institutul de 
Fizică şi Institutul de Fizică Atomică din 
Bucureşti. Contribuţii în domeniul radio¬ 
activităţii. Lucrări: Radioactivitatea. Fenomene 
şi legi generale, 1956; Structura nucleului atomic 
şi tranzacţiile radioactive, 1958. Membru al 
Societăţii Franceze de Fizică, reprezentant 
al României la Agenţia de Energie Atomică 
de la Viena. Membru corespondent al Aca¬ 
demiei Române (1955). 

Sanielevici, H(enric) 

(15.09.1875, Botoşani - 19.02.1951, Bucureşti) 
Antropolog, sociolog şi critic literar. Frate cu 
Alexandru şi Simion S. A absolvit Literele 
şi Filosofia la Universitatea din Bucureşti. 
A predat istoria literaturii române la Cămi¬ 
nul Uniunii Evreilor Pământeni din Bucu¬ 
reşti. A vrut să lase o teorie unitară pentru 
antropologie şi ştiinţa literaturii bazată pe 
antropocentrism şi perspectiva etică. A cola¬ 
borat la Adevărul, a fondat Curentul nou. 
Lucrări: încercări critice, 1903; Cercetări critice 
şi filosofice, 1916; Noi studii critice, 1920. 

Sanielevici, Simion 

(4.08.1870, Botoşani - 
12.08.1963, Klagenfurt, Austria) 

Matematician. Frate cu Alexandru şi Hen¬ 
ric S. Studii primare şi liceale (1881-1889) 
la Botoşani, în primii ani de şcoală coleg 
cu Nicolae Iorga. Studiile universitare le-a 
urmat la Facultatea de Ştiinte a Universităţii 
din Bucureşti, cu specializare la Paris. Pro¬ 
fesor la Facultatea de Ştiinţe a Universităţii 
din Bucureşti, apoi a Universităţii din Iaşi. 
A efectuat cercetări importante în domeniul 
ecuaţiilor diferenţiale, integrale şi integro- 
funcţionale. Lucrări: Ecuaţii diferenţiale ale 
coardelor şi membranelor vibrante, 1909; Sur 
Tintegrale de Fourier, 1915; Curs de mecanică 
raţională, 2 voi., 1929, 1931. Membru de 
onoare al Academiei Române (1948). 

Sauciuc-Săveanu, Theofil 

(21.10.1884, Bosanci, jud. Suceava - 
26.07.1971, Bucureşti) 

Istoric. A studiat Literele şi Filosofia la 
Cernăuţi şi Viena. Profesor de filologie 
clasică şi rector la Universitatea austriacă 
din Cernăuţi, apoi profesor de epigrafie 
şi decan al Facultăţii de Litere şi Filosofie 
la Universitatea din Bucureşti. Deputat şi 
senator ţărănist. Lucrări: Numele comunei 
urbane Mangalia, 1928; Titus Vitrasius Pollio şi 
oraşul Callatis, 1936; Istoria antică elină şi studii 
de istorie elină în cei 25 de ani din urmă, 1925. 
Membru al Institutului Arheologic German, 
al Institutului Arheologic Austriac. Membru 
corespondent al Academiei Române (1945), 
exclus în 1948, repus în drepturi în 1990. 

Saulea, Emilia 

(21.07.1904, laşi - 1.04.1998, Bucureşti) 
Geolog. A absolvit Facultatea de Ştiinţe 
Naturale a Universităţii din Iaşi. Studii de 
specializare la Basel şi Paris. Profesor de 
geologie la Universitatea din Bucureşti şi 
cercetător la Institutul Geologic Român. 
Contribuţii la studiul paleontologic şi stra¬ 
tigrafie al terţiarului pe teritoriul românesc. 
Lucrări: Les bryzoires de la zone recif ale du 
Sarmatien moyen des departements d'Orhei et de 
Lăpuşna, Bessarabie, 1943; Hărţile litofaciale 
ale neogenului superior din România, 1966, în 
colaborare. Membru de onoare al Acade¬ 
miei Române (1993). 

Sava, losif 

(15.02.1933, laşi - 18.08.1998, Bucureşti) 
Critic şi comentator muzical, pianist. A înce¬ 
put Conservatorul la Iaşi şi l-a absolvit la 
Bucureşti, ca şi Institutul de Arte Plastice. 
Absolvent şi al Facultăţii de Filosofie la 
Universitatea din Bucureşti. Realizator de 
radio şi televiziune. A interpretat muzică 
clasică împreună cu formaţiile Ars Rediviva, 
Quodlibet Musicum, Consortium Violae, 
concertând în România, dar şi în Bulgaria, 
Germania, Italia, Olanda, Spania, Elveţia, 


Cuba, URSS. în intervalul 1980-1997 a 
realizat emisiunea de televiziune „Serata 
muzicală". Lucrări: Dicţionar de muzică, 1979 
(în colaborare); Teritorii muzicale româneşti, 
1980; Amintirile muzicienilor români, 1983; 
Istoria muzicii universale în date, 1983;; Bucu¬ 
riile muzicii, 1985; Mică enciclopedie muzicală, 
1997 (în colaborare). Distins cu Premiul 
Academiei Române, şase premii ale UCMR, 
patru premii ale Asociaţiei Profesioniştilor 
de Televiziune din România, Premiul Cole¬ 
giului Criticilor Muzicali (1980). 

Savic, Momcilo D. 

(28.03.1921, Cuprija, Serbia - 
16.05.2008, Belgrad) 

Lingvist, specialist în limba română. Sârb 
ca etnie. Şi-a susţinut teza de doctorat la 
Universitatea din Belgrad în 1962, unde a şi 
lucrat, din 1954, la Facultatea de Filosofie, 
pentru ca din 1973 să fie profesor de limba 
italiană, iar apoi şef al Catedrei de limba ita¬ 
liană a Facultăţii de Filologie din Belgrad şi 
colaborator apropiat a regretatului prof. dr. 
Radu Flora, şef al Catedrei de limba română 
la aceeaşi facultate. A fost colaborator fidel 
şi membru de onoare al Societăţii de Limba 
Română din Voivodina. Lucrări: Dicţionar 
româno-sârbo-croat, 1969, în colaborare; 
L'espressione del passato nei quotidiani delle lin- 
gue balcaniche, 1974; Antologija rumunske lirike 
XX veka, 1975, în colaborare; L'uso deipreteriti 
nello stile biblico italiano, 1990. 

Savul, Mircea Ion 

(3/15.05.1895, laşi - 13.05.1964, laşi) 

Geolog, geochimist. A absolvit Facultatea de 
Ştiinţe la Universitatea din Iaşi. Specializare 
la Nancy, în Franţa. A fost profesor de mine¬ 
ralogie la Universitatea din Iaşi. Este autorul 
a numeroase lucrări privind petrografia 
formaţiunilor eruptive din nordul Dobrogei 
şi a formaţiunilor metamorfice din Carpaţii 
Orientali, geochimia vanadiului, fosforului, 
manganului şi a elementelor majore din 
rocile carbonice din România, precum şi 

Sălăgean 



Traian Lorin Sălăgean Nicolae Sălăgeanu Leontin Sălăjan Petre Sălcudeanu 


geotermometria şi analiza structurală petro- 
logică etc. Lucrări: Erupţiunile de diabaze din 
nordul Dobrogei, 1931; Cristalinul munţilor 
Bistriţei între Dorna şi Borca, 1935. Membru 
titular al Academiei Române (1963). 

Sălăgean, Traian Lorin 

(5.03.1929, Turnu-Severin - 
13.11.1993, Timişoara) 

Inginer. A absolvit Electrotehnica la Politeh¬ 
nica din Timişoara. Specializare la Ohio State 
University, SUA. Profesor la Institutul Poli¬ 
tehnic din Timişoara. Contribuţii în dome¬ 
niul sudurii prin topire a metalelor. Lucrări: 
Fenomene fizice şi metalurgice la sudarea cu arcul 
electric a oţelurilor, 1963; Automatizarea proceselor 
de tehnologie a sudării, 1965; Plasma termică pen¬ 
tru tăierea, sudarea şi acoperirea metalelor, 1969; 
Oţeluri pentru structuri sudate, 1974; Sudarea cu 
arcul electric, 1977. Vicepreşedinte al Institutu¬ 
lui Internaţional de Sudură. Membru titular 
al Academiei Române (1990). 

Sălăgeanu, Nicolae 

(12.12.1907, Idicel, Mureş - 
25.12.1988, Bucureşti) 

Botanist. A absolvit Facultatea de Ştiinţe la 
Bucureşti şi a devenit profesor al facultăţii. 
Director al Institutului de Biologie din Bucu¬ 
reşti. Director al Comisiei Monumentelor 
Naturii (1956-1976). Contribuţii în domeniul 
fiziologiei vegetale. Lucrări: Sur l'assimilation 
chlorophyllienne pratense, 1936; Solanum lycoper- 
sicum crescute în seră şi pe câmp, 1951; Monumente 
ale naturii din România, 1965, în colaborare; 
Circulaţia substanţei în corpul plantei, 1966; Fizio¬ 
logia plantelor, 1972. Membru titular al Acade¬ 
miei Române (1963), preşedinte al Secţiei de 
ştiinţe biologice (1974-1988). 

Sălăjan, Leontin 

nume la naştere Leon Szilaghi 
(19.06.1913, Santău, în maghiară Tasnâdszânto, 
jud. Satu Mare - 28.08.1966, Bucureşti) 
General de armată. Român cu nume 
maghiarizat. Lăcătuş la depoul CFR Oradea, 


a intrat în PCR în 1939. Din 1944 secretar 
al Comitetului de partid Bihor. Din 1948 
membru al CC al PCR, din 1955 membru 
supleant al Biroului Politic al CC al PCR. 
Membru al Comitetului Politic Executiv 
(1965). Deputat de Bihor în Marea Adu¬ 
nare Naţională (1948-1966). Adjunct al 
ministrului Sănătăţii şi Prevederilor Sociale 
(1948), preşedinte al Comitetului pentru 
Verificarea Armatei, iar în perioada 24 
septembrie 1949-17 martie 1950 ministru 
al Construcţiilor în Guvernul Petru Groza. 
Şef al Marelui Stat Major al armatei române 
şi adjunct al ministrului Forţelor Armate 
(1950), şi-a completat pregătirea militară 
(în 1953). Ministru al Forţelor Armate 
(1955-1966) după Emil Bodnăraş. A iniţiat 
procesul de personalizare a politicii militare 
româneşti faţă de Tratatul de la Varşovia, 
în cadrul politicii duse de Gheorghe Ghe- 
orghiu-Dej. Decorat de mai multe ori cu 
Ordinul Republicii. 

Sălcudeanu, Petre 

(8.09.1926, Gligoreşti, jud. Turda - 
6.11.2005, Bucureşti) 

Scriitor. A studiat la Institutul de Literatură 
Maxim Gorki din Moscova ca elev al lui 
Paustovski. Membru fondator al Uniunii 
Scriitorilor din România. A lucrat ca redac¬ 
tor la diverse publicaţii din Bucureşti, a fost 
director general al Studioului Cinemato¬ 
grafic Bucureşti, preşedinte al Consiliului 
Naţional al Cinematografiei. După 1989 
membru al consiliului de administraţie al 
Editurii Adevărul, ministru al Culturii şi 
Cultelor. A debutat ca poet. A scris romane 
în stil abrupt: Săptămâna neterminată, 1965; 
Singur fără cer, 1966; Corabia cu suflete, 1967; 
Moartea manechinului, 1970; Biblioteca din Ale¬ 
xandria, 1980; Cina cea de taină, 1984; Ochiul 
şi marea, 1989; Umbre, 1990; Nuntă cu garoafe 
mov, 1990; Păcatele lumii, 1993 şi scenarii de 
film: Răscoala, Cu mâinile curate, Ultimul car¬ 
tuş, Conspiraţia, Departe de Tipperary, Munţi 

Săndulescu 


în flăcăriLa răscrucea marilor furtuni Iarna 
bobocilor , Primăvara bobocilor , Priveşte înainte 
cu mânie , Dulcea saună a morţii. 

Sălişteanu, Ion 

(6.10.1929, Piteşti) 

Pictor. A studiat pictura între 1949 şi 1955 
la Institutul de Arte Nicolae Grigorescu din 
Bucureşti cu profesorii Samuel Miitzner 
şi Adam Bălţatu. Devine cadru didactic la 
Secţia pictură şi membru al Uniunii Artiş¬ 
tilor Plastici profesionişti. Este interesat de 
raportul dintre artă şi spaţiul social, de arta 
medievală şi bizantină, de ipostazele picturii 
moderne şi contemporane. Lucrează mari 
cicluri tematice, preocupat de ordinea for¬ 
melor din natură. Călătoreşte mult, cu mare 
sete de a observa tot ceea ce ne defineşte şi ne 
înconjoară. Realizează peste 4 000 de lucrări, 
multe figurând în cele circa 200 de expoziţii 
de artă românească organizate în străinătate, 
în diferite centre culturale ale lumii, precum: 
1955 - Varşovia, 1956 - Dresda, Bratislava; 
1957 - Budapesta, Moscova; 1965 - Szcze- 
cin; 1967 - Frankfurt; 1968 - Uppsala, 
Praga, Paris, Ruse; 1969 - Roma, Torino, Tel 
Aviv, Rijeka, Varşovia, Landschau; 1970 - 
Veneţia, Diisseldorf, Torino, Milano, Varşo¬ 
via; 1971 - Tesside, Middlesbourg, Palma 
de Mallorca, Leningrad, Praga, Varşovia, 
Torino; 1973 - Eastbourne, Southampton, 
Toulon, Philadelphia, Washington, Akron, 
Saint Paul, Oskonson, Moscova, Beijing, 
Timzin, Madrid, Veneţia; 1974 - Phenian, 
Quebec, Atena, Tunis, Cairo, Berlin, Mos¬ 
cova, Glasgow; 1975 - Berlin, Stuttgart, 
Moscova; 1976 - Ankara, Copenhaga, Sofia; 
1978 - Lisabona, Atena, Praga, Berlin, Sofia, 
Moscova, 1979 - Buenos Aires, Cottbus, 
Berlin, Moscova, Helsinki; 1980 - Olimpia, 
Bari, Macerata, Roma, Napoli; 1981 - Novi- 
sad, Sarajevo, Zagreb, Sofia; 1982 - Berlin, 
Praga, Bratislava; 1984 - Sofia, Lisabona; 
1985 - Gabrovo; 1986 - Varşovia, Beijing, 
Sofia; 1990 - Geneva, Paris, New York; 
1992 - Viena, Denver, Chişinău; 1993 - 
Chişinău (membru de onoare a UAP - Mol¬ 
dova); 1994 - Beijing, Nanjing; 1995 - Istan- 
bul, Ankara, Izmir; 1996 - Sofia - Trienala 
de pictură (premiu); 2002 - prima Bienală 
Internaţională de la Beijing; 2004 - Palatul 
Parlamentului European, Bruxelles. Premiul 
de pictură al UAP, 1964, 1985; Ordinul 
Meritul Cultural, 1968; Premiul Ministe¬ 
rului Culturii, 1971; Premiul Academiei 
Române, 1972; Premiul internaţional al 
artiştilor profesionişti Trionfo, Roma, 1981; 
Premiul internaţional Pace, Roma, 1983; 
Premiul internaţional Omaggio a Picasso, 



Ion Sălişteanu Gh. Constantin Sănătescu 


Palazzo Barberini, Roma, 1983; Marele Pre¬ 
miu al Uniunii Artiştilor Plastici din Româ¬ 
nia, 1999; Preşedinte de Onoare al UAP, 
1999; Ordinul Naţional Steaua României în 
grad de Ofiţer, 2000. Membru corespondent 
al Academiei Române (din 2006). 

Sănătescu, Gh. Constantin 

(1885, Craiova - 1947, Bucureşti) 

General de corp de armată. Fiu al generalu¬ 
lui Gheorghe S. A absolvit Şcoala Militară la 
Bucureşti. Instructor la Şcoala de Cavalerie 
din Târgovişte. A luptat în războiul balcanic 
(1913), a ajuns până la Tighina în timpul 
Primului Război Mondial, a fost ataşat 
militar la Londra şi Paris în perioada inter¬ 
belică, a comandat Brigada 3 Cavalerie din 
Cernăuţi (1935), a făcut parte din delegaţia 
română care a mers la Moscova în 1940. 
Comandant militar al capitalei în timpul 
rebeliunii legionare. A comandat Corpul 
al IV-lea al armatei române (1941-1943) 
şi Armata IV din 1944. Şef al Marelui Stat 
Major (1944-1945). Ministru de Război 
(1944-1944). Preşedintele Consiliului de 
Miniştri (1944-1944), din guvernul său au 
făcut parte Petru Groza, Constantin Vişo- 
ianu, Lucreţiu Pătrăşcanu, Ştefan Voitec, 
Constantin (Bebe) Brătianu, Lothar Rădă- 
ceanu, Gheorghe Vlădescu Răcoasa ş.a. 

Săndulescu, Aureliu Emil 

(11.02.1932, Bucureşti) 

Fizician şi om politic. A absolvit Facultatea 
de Fizico-Matematici a Universităţii din 
Bucureşti. Specializare la Mainz, Germania. 
Şef de secţie la Institutul de Fizică Atomică 
de la Bucureşti, director adjunct şi vicedi- 
rector al Institutului Unificat de Cercetări 
Nucleare de la Dubna, URSS. Profesor 
invitat al universităţilor din Danemarca, 
Finlanda, Franţa, Germania, SUA. Deputat 
în legislatura 1996-2000, ales în judeţul 
Bistriţa-Năsăud pe listele PNŢCD. Pre¬ 
miul I al Institutului Unificat de Cercetări 
Nucleare de la Dubna pentru descoperirea 

Săndulescu 



Aureliu Emil Săndulescu Dinu Săraru 


experimentală a dezintegrării cu emisie de 
neon a câtorva nuclee. Preşedinte al Socie¬ 
tăţii Române de Fizică, membru al Societăţii 
Europene de Fizică, preşedinte al Uniunii 
Generale a Industriaşilor din România 
(UGIR 1903). Membru titular al Acade¬ 
miei Române (1992) si vicepreşedinte al ei 
(1994-1998). 

Săndulescu, Mircea loan Valentin 

(16.10.1933, Sibiu) 

Inginer geolog. A absolvit Facultatea de Geo¬ 
logia Petrolului de la Institutul de Petrol şi 
Gaze din Bucureşti. Specializare la Sorbona. 
A lucrat la Institutul de Geologie şi Geofizică 
şi la Institutul Geologic al României. Contri¬ 
buţii în domeniul geotectonicii, stratigrafiei 
şi geologiei structurale. A participat la ela¬ 
borarea primei hărţi tectonice a României 
cu partea referitoare la Carpaţi şi Dobrogea. 
Lucrări: Consideraţii asupra posibilităţilor 
de corelare a structurii Carpaţilor Orientali şi 
Occidentali 1969; Geotectonica României, 1984; 
Cainozoic Geotectonic History ofthe Carpathians, 
1988; OverView on Romanian Geology, 1994. 
Membru titular al Academiei Române 
(1994), preşedinte al Secţiei de ştiinţe geono- 
mice (din 1995). 

Săraru, Dinu 

(30.01.1932, com. Slătioara, jud. Olt) 

Prozator. Autodidact. Director al Radiotele- 
viziunii, al Teatrului Mic şi Teatrului Naţi¬ 
onal din Bucureşti, membru în Consiliul 
de Administraţie al Băncii Religiilor. După 
câteva volume de cronici teatrale, a scris cu 
succes romane despre lumea satului româ¬ 
nesc: Nişte ţărani, Premiul Academiei, 1974; 
Clipa, 1976; Adevărul de toată ziua, 1987; Dra¬ 
gostea şi revoluţia, voi. I, Toamna roşie, 1981; 
voi. II, Cei care plătesc cu viaţa, 1989; voi. III, 
Speranţa, 1989; Iarba vântului, 1993; Trilogia 
ţărănească, 1996; Ciocoii noi cu bodyguard, 
2004. Distins cu Ordinul Steaua României 
în 2002. Membru de onoare al Academiei 
Oamenilor de Ştiinţă din România (2007). 


Săsărman, Gheorghe 

(9.04.1941, Bucureşti) 

Arhitect şi scriitor. Studii şi doctorat în 
teoria arhitecturii la Bucureşti. A colaborat 
cu articole de specialitate la Scânteia, Contem¬ 
poranul, Arhitectura. Stabilit în Germania din 
1983. Membru al Uniunii Scriitorilor din 
România (din 1978); membru al Asociaţiei 
Scriitorilor Români şi Germani din Bavaria 
(din 1998); secretar al ASRG (din 2001); 
membru al Asociaţiei Ziariştilor Români 
(1965-1983); membru al Asociaţiei Jurna¬ 
liştilor Români-Vest (din 2002). Fondator 
al Ligii Asociaţiilor Româno-Germane din 
Germania (LARG) şi preşedinte al LARG 
(2002-2004), preşedinte de onoare al 
LARG (din 2004). Lucrări literare: Oracolul, 
povestiri, 1968; Cuadratura cercului, proză 
fantastică, 1975; Himera, povestiri şi nuvele, 
1978; Cupa de cucută, roman, 1994; Farul, 
piesă de teatru, Miinchen, 2000; Arapabad 
u.a. Kurzgeschichten, povestiri, Miinchen 
2000; Sud contra Nord, roman, 2001; Deus 
ex machina, piesă de teatru, premieră în sta¬ 
giunea 2004/2005 la Teatrul Naţional din 
Cluj. Premiul internaţional la concursul de 
povestiri de anticipaţie organizat în şapte 
ţări est-europene (1962); Premiul Europa 
pentru cea mai bună povestire europeană 
a genului, decernat la Convenţia europeană 
de literatură şi artă fantastică şi science-fic- 
tion EUROCON, Stresa/Italia, 1980. 

Săulescu, Gheorghe 

(4.03.1878, Roşieşti, Vaslui - 
6.09.1964, Corni-Albeşti, Vaslui) 

Filolog şi poet. A studiat greaca la Huşi şi a 
fost trimis de mitropolitul Veniamin Costa- 
che la Academia din insula Chios, condusă 
de Neofit Vamva. A plecat la Cernăuţi 
(1821-1829), unde a studiat germana şi 
latina şi a călătorit la Viena. A fost profesor şi 
director al tipografiei mitropolitane de la Iaşi. 
A tipărit Hronicul a vechimei romano-moldo-vla- 
hilor al lui D. Cantemir. A publicat la Albina 
şi Albina românească. A scris manuale, studii 
de filologie şi istorie, fabule: Abeţedariu 
românesc sau întâile cunoştinţe, 1832; Gramatică 
românească sau Observaţii gramaticeşti asupra 
limbei româneşti pentru şcoalele normale şi 
ghimnaziale, 1833; Fabule în versuri sau poezii 
alegorice, 1835; Descrierea istorico-gheografică a 
cetăţei Caput-Bovis, Capul Boului sau Ghertina, 
1837. A rămas în manuscris Tradiţii poetice, 
cu o introducere intitulată „Despre istoria 
literaturii şi a poeziei ghintelor". 

Săulescu, Nicolae N. 

(15.04.1939, Bucureşti) 

Inginer agronom. A absolvit Facultatea de 
Agronomie şi Zootehnie la Bucureşti. A fost 

Gheorghe Săsărman Napoleon Săvescu Alice Săvulescu Traian Săvulescu 


cercetător la Institutul de Cercetări pentru 
Cereale şi Plante Tehnice de la Fundulea. 
A coordonat programul pe ţară pentru 
ameliorarea grâului şi secarei. A omologat şi 
introdus în producţie 14 soiuri noi de grâu, 
adoptate şi în Turcia şi Canada. A colaborat 
la elaborarea tratatelor: Principii de genetică, 
1969; Soiuri de hibrizi de plante agricole cultivate 
în România. Grâul, 1984. Membru corespon¬ 
dent al Academiei Române (1990). 

Săvescu, Napoleon 

(24.06.1946, Bucureşti) 

Medic. A absolvit Facultatea de Medicină la 
Bucureşti şi a fost medic internist în capi¬ 
tală. A părăsit ţara în deceniul al şaptelea 
al veacului XX pentru a se stabili în New 
York, SUA. Interesat de preistoria români¬ 
lor, a întemeiat Dacia Revival International, 
o societate care organizează congrese de 
dacologie şi tracologie, deţine filiale în 
România, Republica Moldova, Germania, 
Elveţia, Macedonia, Austria, şi editează 
Dacia Magazin. Lucrări: Noi nu suntem 
urmaşii Romei , 2002, lansată la Bucureşti 
şi la Chişinău. Membru al The Romanian 
Medical Society of New York (din 2000). 

Săvulescu, Alexandru 

(1847, Cerneţi, jud. Dolj - 1902, Bucureşti) 
Arhitect. A studiat arhitectura la Bucureşti 
şi Paris, unde s-a documentat asupra con¬ 
strucţiilor civile. Profesor la Facultatea de 
Arhitectură din Bucureşti. A edificat, după 
modelul Salpetriere, spitalul de psihiatrie de 
la Iaşi (1897-1899) şi Palatul Poştelor din 
Bucureşti (azi Muzeul Naţional de Istorie), 
pentru construirea căruia a vizitat Viena, 
Miinchen, Ziirich, Geneva, Paris, Bruxelles, 
Torino, Milano, Veneţia şi Budapesta. Este 
considerat unul dintre fondatorii şcolii 
româneşti de arhitectură. 

Săvulescu, Alice 

(29.10.1905, Olteniţa - 1.02.1970, Bucureşti) 
Botanist. Soţie a lui Traian S. A absol¬ 
vit Facultatea de Ştiinţe la Bucureşti. 


Specializare la Universitatea Columbia din 
New York. Cercetător şi director la Institutul 
de Biologie din Bucureşti. Vicepreşedinte 
al Centrului de Cercetări Biologice al Aca¬ 
demiei Române. Contribuţii la omologarea 
şi introducerea în producţie a pesticidelor. 
Lucrări: Ruginile cerealelor şi combaterea lor, 
1949; Protecţia plantelor cu sprijinul zonării pro¬ 
ducţiei agricole în RPR, 1959; Câteva probleme 
actuale de cercetare în domeniul virusurilor plante¬ 
lor, 1967; Microbiologia, 1970. Vicepreşedinte 
al Societăţii de Ştiinţe Biologice, al Societăţii 
Internaţionale de Ştiinţele Naturii. Membru 
titular al Academiei Române (1963). 

Săvulescu, Traian 

(2.02.1889, Râmnicu Sărat - 
29.03.1963, Bucureşti) 

Biolog şi botanist. Soţ al Alicei S. A absolvit 
Facultatea de Ştiinţe la Universitatea din 
Bucureşti. Profesor la această facultate. 
Ministru al Agriculturii şi Domeniilor 
(1946-1948) în Guvernul Petru Groza şi 
vicepreşedinte al Consiliului de Miniştri 
(1948-1952). De mai multe ori ales în Marea 
Adunare Naţională. Fondator al şcolii româ¬ 
neşti de fitopatologie, primul care a făcut 
cunoscută în ţara noastră flora Arabiei şi 
Palestinei. Lucrări: Aspectele actuale ale agricul¬ 
turii româneşti, 1946; Monografia Uredinalelor 
din RPR, 2 voi., 1953; Tratat de patologie vege¬ 
tală, 1959, în colaborare. Membru (1948) şi 
primul preşedinte (1948-1959) al Academiei 
Române după reorganizare. 

Sântimbreanu, Mircea 

V Sîntimbreanu, Mircea 

Sbiera, Ion al lui Gheorghe 

(1.11.1836, Horodnicul de Jos, Suceava - 
22.10.1916, Cernăuţi) 

Istoric literar şi folclorist. A absolvit gim¬ 
naziul la Cernăuţi, Dreptul şi Filosofia 
la Viena. Urmează la catedră lui Aron 
Pumnul, la gimnaziul din Cernăuţi. A orga¬ 
nizat, împreună cu fraţii Hurmuzaki şi alţi 

Schenk 



Ion Gh. Sbierea Christian W. Schenk Georg Scherg Carol Al. Schmidt 


intelectuali, Societatea pentru Cultura şi 
Literatura Română în Bucovina. A colaborat 
la România jună, Candela,, Familia,, Vatra ş.a. 
Adept al fonetismului limbii române, prefi¬ 
gurează poziţia lui Titu Maiorescu. Lucrări: 
Colinde, cântece de stea şi urări la nunţi , 1888; 
Traiul românilor înainte de fundarea staturilor 
naţionale , 1890; Mişcări culturale şi literare la 
românii din stânga Dunării, în răstimpul de la 
1504-1714 , 1897; Contribuiri pentru o istorie 
soţială, cetăţenească, religioasă-bisericească şi 
cultural-literară a românilor, de la originea lor 
încoace până la iulie 1504 , 1904. Membru 
fondator al Societăţii Academice (1866). 

Schenk, Christian W. 

(11.11.1951, Braşov) 

Poet şi eseist. Doctor în medicină al 
Universităţii din Mainz, Germania. Şef al 
publicaţiei tetralingve Romanian convergences 
(1984-1986), şeful editurii Dyonisos Verlag, 
membru al Uniunii Scriitorilor din România 
şi din Germania. Debut literar la revista Astra 
din Braşov. Lucrări: Poezii (Gedichte), 1981; 
Transilvania-Bingen, 1982; Phoenix. Amintiri 
lirice 1959-1984 , 1984; Testament , 1991; 
Răstignirea ultimului cuvânt , elegii, 1992; Lich- 
tebbe (Reflux de lumină), 1994; Blinder Spiegel 
(Oglindă oarbă), 1994; Semne, gratii şi simbo¬ 
luri, 1995; Poeme vechi şi noi, 2000. Cetăţean 
de onoare al municipiului Cluj. Membru al 
Academiei Româno-Americane. 

Scherg, Georg 

nume la naştere Peter Kurmes 
(19.01.1917, Braşov - 
20.12.2002, Mossingen-Belsen, Germania) 
Scriitor. A studiat filologia la Paris, Berlin, 
Strasbourg, Tubingen. Profesor la Braşov. 
A făcut închisoare (1958-1962), a lucrat 
apoi ca muncitor şi violonist, a fost reabilitat 
în 1968. Profesor la Sibiu, în învăţământul 
superior. întreţine relaţii cu Ion Caraion, 
Alexandru Ivasiuc, Constantin Noica, 
Mircea Ivănescu şi cu numeroşi scriitori 
din RGD şi RFG. în 1987 cere emigrarea 


în RFG, dar o obţine abia în 1990. A scris 
proză: Das keiner Herr und keiner Knecht, 1957; 
Die Erzăhlungen des Peters Merthes (Povestirile 
lui Peter Merthes), 1958; Das Zilnglein an der 
Waage (în cumpănă), 1968; Der Mantei des 
Darius (Mantia lui Darius), 1968; Spielgelkam- 
mer (Camera cu oglinzi), 1974, drame istorice 
în versuri: Giordano Bruno, 1954, debut; Ovi- 
diu, 1955, şi versuri: Die Silberdistel (Scaietele 
de argint), 1969; Penelope ist anderer Meinung, 
1971; Paraskiv, Paraskiv, 1976; Die verhohlene 
Milnze şi Die Schuldburger, 1987; Goa Mgoo 
oder die Erfindung der Unsterblicheit, 1997. 
A tradus în germană din literatura română 
contemporană. în 1984 este distins cu titlul 
de Profesor Emerit. 

Schiavoni, Jiovanni 

(1804, Veneţia - 1848, Veneţia) 

Pictor. Italian ca etnie. Educat în spiritul 
picturii renascentiste târzii din zona Veneto, 
educat la Milano şi Viena, influenţat de pre- 
romantism, a fost adus la Iaşi de Gh. Asachi 
ca profesor de pictură şi zugrav al frescelor 
Mitropoliei. S-a întors la Veneţia în 1840. 
A lăsat litografii legate de istoria Moldovei: 
Alexandru cel Bun Domnul Moldovei când a 
primit coroana şi hlamida de la ambasadorii 
împăratului Ioan Paleologul II (1839). 

Schileru, Eugen 

(1916, Brăila - 12.08.1968, Bucureşti) 

Critic de artă şi film. Evreu ca etnie. A absol¬ 
vit Institutul de Arte Plastice la Bucureşti. 
Profesor al Institutului. Colaborator la 
numeroase publicaţii de stânga (cronică de 
film şi arte plastice). A făcut parte din cercul 
Vieţii Româneşti. Lucrări: Preludii critice, 1974; 
Impresionismul, 1978. 

Schmidt, Carol Al. 

(25.06.1846, Bălţi, Basarabia - 
9.04.1928, Chişinău) 

Primar al Chişinăului. A început Faculta¬ 
tea de Fizico-Matematici la Universitatea 
din Kiev, dar, după un an, a continuat cu 

Schweitzer 


Dreptul la Universitatea din Odessa, pe 
care l-a terminat. A lucrat ca judecător de 
pace în districtul Chişinău. A fost primar 
al oraşului (1877-1903). Prin concursul 
său nemijlocit s-au construit capela din 
cartierul Râşcani şi case pentru invalizi 
(după războiul ruso-turc, numit la noi Răz¬ 
boiul de Independenţă), s-au pavat străzi, a 
fost dezvelit monumentul lui A.S. Puşkin, 
s-a deschis un azil pentru oamenii străzii 
(1899), a fost construit amfiteatrul popular 
cu o sală de spectacole (1900), s-au tras 
primele linii de tramvai (1881-1895), au fost 
deschise Şcoala de Meserii (1881), cursurile 
de desen liniar pentru meseriaşi (1894), s-au 
edificat Şcoala Reală (1886), Gimnaziul de 
Fete al principesei Dadiani (1900), Şcoala 
de Comerţ. A fost membru al Comitetului 
Basarabean de Titulare a Orfelinatelor, 
preşedinte al Direcţiei Chişinău a Societăţii 
de Ajutorare a Tinerilor Studenţi, epitrop 
al Liceului de Comerţ şi al Şcolii Reale. 
A fost iniţiatorul deschiderii unui muzeu 
al şcolilor, al Societăţii Muzicale Armonia, 
membru al consiliului bibliotecii cu săli de 
lectură gratuite. A acordat un mare ajutor 
Spitalului Evreiesc după pogromul din 
1903. Preşedinte (1900-1904) al Direcţiei de 
Credite, apoi unul dintre directorii Societăţii 
de Credite din Chişinău (1904-1912). 

Schmidt, Joseph 

(4.03.1904, Davideni, rn. Storojineţ, Bucovina 
de Nord - 16.11.1942, Zurich, Elveţia) 

Tenor. Evreu ca etnie. A urmat o şcoală de 
comerţ la Cernăuţi, luând în particular lecţii 
de canto. Specializare în Germania. Cantor 
la sinagoga din Cernăuţi. Era foarte mărunt 
ca statură, dar cariera sa de operă - mai 
ales discografică - a fost impresionantă, 
incluzând muzică de operă, lieduri, muzică 
religioasă evreiască, muzică pentru film. 
Compozitori favoriţi: Verdi, Puccini, Rossini, 
Bizet, Meyerbeer, Schubert, Lehar, Berlioz, 
Charpantier. A înregistrat la Parlophone, în 
Berlin, numeroase discuri: Wie sich die Bilder 
gleichen, Tosca, 1929; Mutter, der Rote war 
allzu..., Cavalleria rusticana , 1929; Freundlich 
blick ich, Rigoletto, 1930; Una furtiva lagrima, 
1931; Daf nur fur dich mein Herz er ..., Trubadu¬ 
rul !, 1931; Wie eiskalt ist dies Hăndchen, Boema , 
1932; Jungfrau Maria, Alessandro Stradella, 
1934; Nessun dorma, Turandot, 1934; Una fur¬ 
tiva lagrima, Liebestrank , 1934; Funiculi-Funi- 
cula , 1936; Ik bou van Holland , Schootemeyer , 
1937 A concertat în Austria, Franţa, Belgia, 
SUA, Palestina. A murit într-o tabără de 
refugiaţi evrei din Elveţia, unde venise odată 
cu ocuparea Franţei de către nazişti. 



Joseph Schmidt Isaac Jacob Schonberg 


Schonberg, Isaac Jacob 

(21.04.1903, Galaţi - 21.02.1990, Wisconsin) 
Matematician. Evreu ca etnie. A absolvit 
Matematica la Universitatea din Iaşi. Spe¬ 
cializare la Berlin şi Gottingen ca elev al 
lui Edmund Landau, în teoria analitică a 
numerelor. Plecat în SUA cu o bursă Rock- 
efeller în 1930. A lucrat la Chicago şi Har- 
vard cu Bliss. Membru al Institutului pentru 
Studii Avansate la Princetown, unde s-a 
ocupat de spaţii Hilbert. Din 1941 profesor 
la Universitatea din Pennsylvania, unde a 
făcut cercetări de balistică necesare armatei 
americane. După război s-a ocupat din nou 
de teoria numerelor, mai ales de funcţiile 
zeroului. Din 1966 membru al Centrului de 
Cercetări Matematice la Universitatea din 
Wisconsin. 

Schonengold 

(Shongold sau Shoengold), Abba 

(~ 1855, Bucureşti — 1920, New York) 

Actor de limbă idiş. Cânta la sinagoga din 
Bucureşti şi, pentru a câştiga, cânta la nunţi 
împreună cu Sigmund Mogulescu. Când 
s-a înfiinţat la Iaşi teatrul de limbă idiş 
numit azi Abraham Goldfaden, au dat con¬ 
curs amândoi, dar n-a reuşit decât Mogu¬ 
lescu. S-a alăturat trupei lui Moses Halevy 
Hurvitz şi a plecat la Chişinău, iar de acolo 
la Odessa, unde a fost actor de limbă idiş 
la Teatrul Mariinskii. A şi compus comedii 
în limba idiş şi este considerat primul actor 
profesionist care a făcut roluri numai în 
această limbă. A plecat la Londra în 1880, 
interpretând piese scurte în idiş împreună 
cu soţia sa. în 1880 a plecat la New York, 
unde a continuat să joace pentru comuni¬ 
tatea evreiască. 

Schweitzer-Cumpăna, Rudolf 

(7.05.1886, Piteşti - 17.02.1975, Bucureşti) 
Pictor. German ca etnie. A absolvit Acade¬ 
mia Regală de Arte Frumoase din Berlin. 
Profesor la Institutul de Arte Plastice din 

Scobioală 



Rudolf Schweitzer-Cumpăna Aurel Scobioală 


Bucureşti. întors în ţară, a expus la Saloa¬ 
nele Oficiale de pictură şi sculptură şi, 
sporadic, la Saloanele de desen şi gravură, 
în 1920-1923 şi în 1927 are expoziţii per¬ 
sonale la Ateneul Român. A expus în mai 
multe oraşe din ţară şi din străinătate, fiind 
legat îndeosebi de Paris (stilul Şcolii de la 
Barbizon). A făcut o însemnată donaţie 
muzeului din Piteşti, dar lucrări ale sale se 
află în toate muzeele importante din Româ¬ 
nia. Distins cu Ordinul Muncii clasa a IlI-a 
(1955) şi Meritul Cultural clasa a Il-a (1968). 
în prezent există o fundaţie care-i poartă 
numele şi se ocupă de destinul creaţiei sale. 

Scobioală, Aurel 

(17.09.1941, Mălăieşti, Republica Moldova - 
3.07.2007, Chişinău) 

Prozator. A absolvit Facultatea de Limbi 
Străine a Institutului Pedagogic de Stat 
Alecu Russo din Bălţi. A fost profesor de 
şcoală medie, director de liceu, redactor 
la televiziunea naţională, şef de redacţie la 
Editura Literatura Artistică, director gene¬ 
ral la Departamentul Edituri, Poligrafie şi 
Comerţul cu cărţi, redactor la Editura Prut 
Internaţional şi, totodată, consilier la Uniu¬ 
nea Scriitorilor din Moldova. Lucrări: pen¬ 
tru copii - Cărăruie albă (1974), La menajerie 
(1974), Dincoace de poveste (1977), Băieţelul 
din Lună (1980), Ispita (1980); Viceversa - hop! 
(1981), Ce te-nvaţă o povaţă^ (1987), Marele 
fermier Buş-Lăbuş (1999), învaţă minte din 
vorbă cuminte (2003), Carte pentru câini deştepţi 
(2003, Premiul Salonului Internaţional de 
Carte pentru Copii, Iaşi, apoi Chişinău) 
ş.a. Greu mai cresc bărbaţii... (1977), Scriitorii 
când erau copii (2005, Premiul Ministerului 
Educaţiei al Republicii Moldova); proză - 
Ulciorul cu pătăranii (1994), Alt ulcior cu pătă- 
ranii (2001). Distins cu Diploma de Onoare 
Andersen (2006). Şcoala din satul natal îi 
poartă azi numele. 

Scorillo 

V Coryllus 


Scriban, Filaret 

(1811, Burdujeni, Suceava - 23.03.1873, laşi) 
Arhiereu şi pedagog. Frate cu Neofit şi The- 
octist S. A studiat la Academia Mihăileană 
din Iaşi şi s-a călugărit la Lavra Pecerska în 
Kiev. Luptător activ pentru Unirea Principa¬ 
telor, membru al Divanului ad-hoc (1857). 
A lăsat lucrări de specialitate, dar şi altele, 
care vădesc deschiderile ortodoxiei româ¬ 
neşti către laicitate şi universalitate: întâile 
cunoştinţe pentru junimea moldoveană care învaţă 
limba franceză (1836); Mica Geografie a Daciei, 
Moldaviei şi a Ţării Româneşti, prelucrare, 
1838; Istoria bisericească a românilor pe scurt, 
1871. Au rămas în manuscris o serie de tra¬ 
duceri: Dialogurile morţilor de Fenelon; Brutus 
după Voltaire; Ambrosie Crusoe după Daniel 
Defoe; Viaţa lui Socrate după Platon ş.a. 

Scriban, luliu 

(31.05.1878, Galaţi - 4.01.1949, Bucureşti) 
Arhimandrit şi misionar. A absolvit semina- 
riile teologice de la Galaţi şi Iaşi şi Facultatea 
de Teologie de la Bucureşti, apoi Facultatea 
de Teologie Catolică şi Protestantă din Stras- 
bourg şi Facultatea de Filosofie din Heidel- 
berg. Profesor şi director al Seminarului 
Central din Bucureşti, profesor la Facultatea 
de Teologie din Chişinău (1928-1941), apoi 
la cea din Bucureşti. A participat la nume¬ 
roase consfătuiri ecumenice internaţionale. 
Lucrări: Liberul arbitru şi determinismul , 1903; 
Lupta contra scrierilor imorale , 1913; Chemarea 
preotului. Studiu îndrumător pentru activitatea 
pastorală a preotului, 1921. 

Scriban, Neofit, nume de botez Nicolae 
(1808, Burdujeni, Suceava - 
9.10.1884, Burdujeni) 

Arhiereu, pedagog. Frate cu Filaret şi The- 
octist S. A studiat la Academia Mihăileană 
din Iaşi şi la Colegiul Sf. Sava din Bucureşti. 
Surghiunit de domnul Mihai Sturdza la 
Neamţ, a fost, ca şi fratele său, luptător 
pentru unirea principatelor, membru în 
Divanul ad-hoc (1857). Autor de lucrări 
de specialitate, manuale şcolare, traduceri, 
poezii: Urziri istorice sau curs metodic de istorie, 
prelucrare după D.E. Levi-Alvares, 1851; 
Metoda pentru studiul limbii elenice, după 
J.L. Burnouff, 2 voi., 1861, 1862; Dublul 
paralel sau Biserica în faţa papităţii şi a reformei 
veacului XVI , 1851; încercări poetice. Discur¬ 
suri politice. Memoare şi scrisori politice, 1870; 
Foloasele Unirii Principatelor, 1856; Necesitatea 
clerului în societate şi nevoia de punere a sa în 
adevărata cale a sortirii sale... însoţită de consti- 
tuţiunea clerului ortodox din Transilvania, 1858. 

Sebastian 



luliu Scriban loan Scurtu Horia Scutaru-Ungureanu Mihail Sebastian 


Scriban, Theoctist 

(19.04.1825, Adâncată, jud. Suceava - 
11.01.1890, laşi) 

Arhimandrit şi profesor. Frate cu Filaret şi 
Neofit S. A absolvit Academia Mihăileană 
din Iaşi, Seminarul de la Socola şi Academia 
Duhovnicească din Kiev. Profesor la Semi¬ 
narul de la Socola şi la Seminarul Central 
din Bucureşti. Arhimandrit şi preşedinte al 
Consistoriului eparhial din Ismail (1857- 
1863). Lucrări: Omiletica sau ştiinţa despre 
literatura bisericească , 2 voi., 1856,1858. 

Scurtu, loan 

(27.11.1940, Dochia,jud. Neamţ) 

Istoric. A absolvit Facultatea de Istorie la 
Universitatea din Bucureşti. Profesor la 
Universitatea din Bucureşti şi la Univer¬ 
sitatea Spiru Haret (unde a fost prorector), 
Academia de Poliţie. Director general al 
Arhivelor Naţionale (1991-1996), direc¬ 
tor al Institutului de Istorie Nicolae Iorga 
(2001-2006). Lucrări: România. Viaţa politică 
în documente. 1945,1946 , 1947 (3 voi., în cola¬ 
borare, 1994 - 1996); Minorităţile naţionale din 
România. 1918-1938 (3 voi., în colaborare, 
1995-1999); Totalitarismul de dreapta. Ori¬ 
gini manifestări evoluţie. 1918-1941 (6 voi., 
în colaborare, 1996-2003); Stenograme ale 
şedinţelor Biroului Politic al C. C. al P.M.R., 1948, 
1949, 1950 (3 voi. în colaborare, 2002-2004); 
Documente străine despre români (în colaborare, 
1992; Din viaţa politică a României. întemeierea 
şi activitatea Partidului Ţărănesc. 1918-1926 
(1975); Din viaţa politică a României. Studiu 
critic privind istoria Partidului Naţional-Ţără- 
nesc. 1926-1947 (1983); Ion I.C. Brătianu. 
Activitatea politică (1992); luliu Maniu. Activi¬ 
tatea politică (1995); Viaţa cotidiană a românilor 
în perioada interbelică (2001); Istoria românilor 
în timpul celor patru regi (4 voi.); România şi 
Marile Puteri (2 voi, 1999 şi 2000); România 
în anii celui de-al doilea război mondial , voi. I (în 
colaborare, 1989); The Red Army in Romania 
(în colaborare, 2000); Alba Iulia. 1 Decembrie 


1918 (1988); Anul 1940. Drama românilor din¬ 
tre Prut şi Nistru (în colaborare, 1992); Sfâr¬ 
şitul dictaturii. Bucureşti 21-25 decembrie 1989 
(în colaborare, 1990); Marea Unire din 1918 
în context internaţional (în colaborare, 2003); 
1907 în viziunea contemporanilor (în colabo¬ 
rare, 2007); Istoria Românilor în secolul XX 
(în colaborare, 1999); Istoria contemporană 
a României. 1918-2001 (2002); Enciclopedia 
partidelor politice. 1866- 1994 (în colaborare, 
1995); Dicţionar enciclopedic (în colaborare, 
voi. I - 1993, II - 1996, III - 1999). Preşedinte 
al Societăţii de Ştiinţe Istorice din România 
(din 1998), membru al Academiei Oamenilor 
de Ştiinţă din România. 

Scutaru-Ungureanu, Horia Viorel 

(29.10.1943, Roman, Neamţ) 

Fizician. A absolvit Facultatea de Fizică la 
Universitatea din Bucureşti. Cercetător la 
Institutul de Fizică Atomică şi la Institutul 
de Fizică şi Inginerie Nucleară din Bucureşti. 
Contribuţii în domeniul teoriei nucleului 
atomic şi particulelor elementare. Membru 
titular al Academiei Române (1995) şi preşe¬ 
dinte al Secţiei de ştiinţe fizice. 

Sebastian, Mihail 

nume la naştere losif Hechter 
(18.10.1907, Brăila - 29.05.1945, Bucureşti) 
Prozator. A absolvit Dreptul şi Filosofia la 
Bucureşti. S-a specializat la Paris. A lucrat 
la Editura Fundaţiilor Regale. A semnat şi 
Victor Mincu. A scris proză autobiografică: 
De două mii de ani , 1934, cu prefaţa lui Nae 
Ionescu şi cuprinzând analiza situaţiei 
evreului în România în preajma celui de-al 
Doilea Război Mondial; Accidentul , 1940, 
teatru: Jocul de-a vacanţa , 1946; Steaua fără 
nume , 1946, după care s-a turnat un film, 
producţie româno-franceză, cu Marina 
Vlady şi Claude Rich în rolurile principale; a 
fost un bun traducător al lui Marcel Proust 
şi interpret al operei acestuia: Corespondenţa 
lui Marcel Proust , 1939. A lăsat Eseuri, cronici, 
memorii , 1972, postum. 

Seciu 


Seciu, Valeria 

(2.08.1939, Bucureşti) 

Actriţă de teatru şi film. A jucat la Teatrul 
Bulandra. A absolvit în 1964 Institutul de 
Artă Teatrală şi Cinematografică din Bucu¬ 
reşti (IATC). Roluri în film: Casa neterminată 
de Dimos Rendis, regia Andrei Blaier 
(1964); Asediul de Corneliu Leu, regia Mir- 
cea Mureşan (1971); Paraşutiştii de Mihai 
Opriş, regia Dinu Cocea (1972); Instanţa 
amână pronunţarea, regia Dinu Cocea (1976); 
Casa de la miezul nopţii de Fănuş Neagu, 
regia Gheorghe Vitanidis (1976); Regăsire, 
regia Ştefan Traian Roman (1977); Râul 
care urcă muntele, regia Cristiana Nicolae 
(1977); înainte de tăcere de Alexa Visarion, 
regia Alexa Visarion (1978); Clipa, de Dinu 
Săraru, regia Gheorghe Vitanidis (1979); 
Speranţa, regia Şerban Creangă (1979); 
Ion - Blestemul pământului, blestemul iubirii 
de Liviu Rebreanu, regia Mircea Mureşan 
(1979); Lumini şi umbre - serial TV de Titus 
Popovici, regia Andrei Blaier/Mihai Con- 
stantinescu/Mircea Mureşan (1979); Bună 
seara, Irina, regia Tudor Mărăscu (1980); 
Vânătoare de vulpi de Dinu Săraru, regia 
Mircea Daneliuc (1980); Adela de Garabet 
Ibrăileanu, regia Mircea Veroiu (1985). 
Roluri în teatru în: Eminescu, regia Sică Ale- 
xandrescu (1964); Idiotul după Dostoievski, 
regia Al. Finţi (1969); Să îmbrăcăm pe cei goi de 
Luigi Pirandello, regia C. Buzoianu (1978); 
Maestrul şi Margareta de Mihail Bulgakov, 
regia C. Buzoianu (1980); Dama cu camelii 
după Alexandre Dumas, regia C. Buzoianu 
(1985); Creatorul de teatru de Thomas Ber- 
nard, regia Alexandru Dabija (2007). 

Secoşan, Ion Niţă 

a folosit şi pseudonimul Ginu Papălapce 
(16.09.1900, Toracul Mare, Banatul Sârbesc - 
7.08.1939, Toracul Mare) 

Scriitor. A absolvit liceul Coriolan Bredi- 
ceanu din Lugoj după Primul Război Mon¬ 
dial. A început să scrie în grai bănăţean, fiind 
asemănat cu Victor Vlad Delamarina. A scris 
piese de teatru pentru amatorii din Torac, ca 
şi pentru Zilele de Teatru ale Românilor din 
Voivodina, tipărite la Timişoara: Divorţul, 
Capriciu, Comedie, Ghiţă Pădurariu, Ţâganul 
la telefon, Ion ordonanţa, Nu-i cum socoate omul, 
în sat la noi şi Cătana. A publicat sub pseu¬ 
donim versuri satirice. S-au păstrat şi piese 
în manuscris: Ioşca vinde iapa, Biletul, Truţă 
recrut, Făcăleţ Găluşcă, Doi mincinoşi şi Lumea 
de azi, scenete comice, apoi Lucia - piesă 
în 3 acte, Boala bunicii, piesă pentru copii 
într-un act, Luţa-n Bucureşti, monolog comic 
cu glosar de cuvinte în limba română. 


Segal, Eugen 

(23.05.1933, laşi) 

Chimist. Evreu ca etnie. A absolvit Faculta¬ 
tea de Chimie la Universitatea din Bucureşti. 
Specializare la Moscova, Novosibirsk, Stan- 
ford (SUA). Profesor la Facultatea de Chimie 
a Universităţii din Bucureşti. Contribuţii în 
domeniul cineticii chimice heterogene, izo¬ 
terme şi neizoterme. Este autorul a 12 bre¬ 
vete de invenţie. Lucrări: Probleme actuale 
ale studiului chemasorbţiei gazelor pe suprafeţe 
solide, 1969; Introducere în chimia fizică, 2 voi., 
1979, 1981; Introducere în cinetica neizotermă, 
1983; Cataliză şi catalizatori, 2 voi., 1986, 
1989. Membru corespondent al Academiei 
Române (1991), preşedinte al Comisiei de 
Analiză Termică şi Calorimetrie a Academiei 
Române. 

Sellu, Victor 

(14.11.1943, Bucureşti) 

Pictor. A absolvit Institutul de Arte Plastice 
la Bucureşti şi a avut prima expoziţie per¬ 
sonală în 1979. Apoi a expus în Germania, 
Franţa, Marea Britanie, Australia, unde 
a şi rămas (la Sidney). Ceea ce defineşte 
pictura lui este lirismul abstract. Lucrări: 
Dada-Dada; seria Damnation. 

Sergescu, Petre 

(17.12.1893, Drobeta Turnu-Severin - 
21.12.1954, Paris) 

Matematician. A absolvit Facultatea de 
Ştiinţe, Facultatea de Litere şi Filosofie şi 
Conservatorul de Muzică din Bucureşti. 
Specializare în matematică la Sorbona. 
Profesor la Universitatea din Cluj, apoi 
la Institutul Politehnic din Bucureşti. S-a 
stabilit în Franţa în 1946. Contribuţii în 
domeniul algebrei şi teoriei numerelor. 
Lucrări: Asupra rezolvării ecuaţiilor de gradul 
al II-lea, 1915; Monografie asupra ecuaţiilor 
algebrice cu toate rădăcinile reale, 1925; Gândirea 
matematică, 1928; Matematica la români, 1934; 
Le developement de l'idee de l'infini mathematique 
au XIV e siecle, 1948. Membru al Academiei 
Masaryk din Praga, al Societăţii Regale de 
Ştiinţe din Liege, al Societăţilor de Matema¬ 
tică din Franţa, Germania, Polonia. Membru 
corespondent al Academiei Române (1934), 
exclus în 1948, repus în drepturi în 1990. 

Servien, Pius 

V Coculescu, Şerban Piu 

Sevastos, Elena Didia Odorica 

(16.05.1864, Cucorăni, jud. Botoşani - 
18.03.1929, Chişinău) 

Folcloristă. Provine dintr-o familie săracă, 
munceşte pentru a se întreţine la studii. 

Severeanu 



Valeria Seciu 


Petre Sergescu 


Septimiu S. Sever 


A absolvit Şcoala Centrală de Fete din Iaşi, 
apoi Literele şi Filosofia, tot la Iaşi. Deşi 
nimeni n-a încurajat-o şi munca ei n-a fost 
apreciată, a realizat lucrări comparabile cu 
ale lui S.F1. Marian şi altor folclorişti, ba 
chiar, spre deosebire de mulţi dintre ei, mai 
apreciaţi, a realizat culegeri din toate regiu¬ 
nile româneşti, prefigurând prin ele unitatea 
spirituală a tuturor românilor. A scris Nunta 
la români , 1889; Călătorii în Ţara Românească, 
1888. Culegeri: Poezii poporane. Doine , 1886; 
Cântece moldoveneşti , 1888. A colaborat la 
Convorbiri literare, Tribuna, Vatra, Viitorul 
româncelor ş.a. 

Sever, Septimiu 

(30.04.1926, Turda) 

Actor. A absolvit Institutul de Artă Drama¬ 
tică la Bucureşti, ca elev al Marioarei Voi- 
culescu şi Victor Ion Popa. Actor la Teatrul 
din Sibiu, apoi la Teatrul Lucia Sturdza- 
Bulandra şi Teatrul Naţional din Bucureşti. 
Asistentul lui George Vraca la IATC. Din 
1972 stabilit în Canada, la Montreal. A deve¬ 
nit preşedinte al Theatre de Marieville din 
Marieville (Quebec), unde şi joacă. Roluri 
în teatru (pentru NBC Canada) - Hamlet, 
Livada cu vişini, Unchiul Vania, Grand Papa, Les 
Dames de Cceur, Un Signe de Feu, Spinoza, Le 
Gourou, The Shipbuilder ; în film - Mitrea Cocor, 
Dacii, Mihai Viteazul, De-aşfi... Harap Alb; Un 
signe de feu; La Source du Mal; Jeunes en liberte, 
2 părţi; Faut le faire; Grand papa. Distins în 
România cu titlul de Artist Emerit, laureat al 
Premiului de Stat, Ordinul Meritul Cultural 
în grad de Ofiţer. 

Sever S(ecula), Septimiu 

(19.11.1869, Baia de Criş, jud. Hunedoara - 
25.03.1912, Sibiu) 

Teolog. A studiat la gimnaziile din Arad, 
Sibiu şi Blaj. A absolvit Institutul Teologic 
la Arad şi Facultatea de Litere şi Filosofie 
a Universităţii din Bucureşti. A lucrat ca 
bibliotecar la Academia Română şi Arhivele 
Statului din Bucureşti. A fost profesor la 


Şcoala Episcopiei Aradului, apoi la Insti¬ 
tutul Teologic Pedagogic din Arad, preot 
în Odvoş, Arad. A tradus din literatura 
maghiară şi franceză şi a scris lucrări de 
istorie care atestă continuitatea de locuire a 
românilor în Transilvania: Românii în revolu¬ 
ţia lui Gheorghe Doja , 1897; Realităţi şi visări. 
Nuvele şi schiţe, 1897; Un memoriu al lui Moise 
Nicoară. Monografie istorică, 1904; Biserica din 
Leheceni Cărpineţ. Schiţă istorică, 1904. 

Severeanu, Constantin 

nume la naştere Constantin Dimitrescu 

(1840, lângă Turnu Severin - 1930, Bucureşti) 
Medic chirurg. Fiu de ţăran. Tată al lui 
George S. Mason, prieten cu Theodor 
Aman. Selectat de Carol Davila prin con¬ 
curs, este trimis cu bursă de stat la Facul¬ 
tatea de Medicină din Paris. Specializare la 
Zurich. Profesor la Facultatea de Medicină 
din Bucureşti. A lucrat şi la spitalul Colţea. 
A introdus metode noi în chirurgie (aneste¬ 
zia şi asepsia). A înfiinţat Gazeta medico-chi- 
rurgicală (1870) şi Progresul medical român. 
A fost primul care a utilizat razele X în chi¬ 
rurgie (1897), influenţat de fiul său, radiolog. 
A organizat primul congres internaţional al 
domeniului la Bucureşti, ceea ce însemna 
comunicări şi operaţii, iar în cadrul lui a 
reuşit extirparea unui chist hidatic în 27 de 
minute. A scris nu doar lucrări de speciali¬ 
tate, ci şi 4 volume de memorii, dintre care 3 
publicate, după modelul chirurgului Theo¬ 
dor Billroth, din Zurich, prieten cu Brahms, 
al cărui elev fusese. O stradă din Bucureşti şi 
una din Craiova îi poartă numele. 

Severeanu, George 

(1879, Bucureşti - 20.09.1939, Bucureşti) 
Medic radiolog. Fiu al lui Constantin S. 
A absolvit Medicina la Paris şi a fost preo¬ 
cupat de radioactivitate. S-a specializat în 
laboratoarele lui Joliot Curie. Profesor de 
radiologie la Facultatea de Medicină din 
Bucureşti. Mare colecţionar de antichităţi, 
a avut o mare pasiune pentru numismatică 

Constantin S. Sibirschi 


Ion Sichitiu Andrei P. Silard 


şi obiecte din tot arealul geto-tracic. A fost 
primul care a folosit radiul pentru tra¬ 
tamentul cancerului. Fondator (1931) şi 
primul director al Muzeului de Istorie al 
Municipiului Bucureşti, deschis în clădirea 
Observatorului Astronomic, prin bunăvo¬ 
inţa amiralului Vasile Urseanu, director şi 
prieten al tatălui său, muzeu căruia i-a donat 
30 000 de monede dacice, greceşti, romane 
şi peste 11 000 de obiecte din Paleoliticul, 
Neoliticul şi Hallstattul românesc (Epoca 
Fierului), statuete de Tanagra etc. Colecţia 
de tablouri (Theodor Aman, Artur Verona, 
Arthur Chladek ş.a.), a constituit nucleul 
Pinacotecii din Bucureşti, fondată tot de el 
în 1933. Casa de la intersecţia străzilor de azi 
Nicolae Iorga cu Henri Coandă, care era a 
familiei S., a devenit casă-muzeu şi adăpos¬ 
teşte Colecţia Maria şi George S., iniţiată în 
1939 şi deschisă publicului în 1956, când 
soţia defunctului a repatriat din Elveţia biju¬ 
teriile dacice care-i aparţinuseră. 

Severeanu, Nicolae 

(14.10.1864, Flămânzi, jud. Botoşani - 
9.03.1941, Buzău) 

Muzician. Rămas orfan la 6 ani, a fost trimis 
la mănăstirea Neamţ, unde a luat lecţii de 
muzică bisericească de la Damaschin, direc¬ 
tor al tipografiei mănăstirii. Mitropolitul Iosif 
Naniescu l-a luat psalt la Mitropolia din Iaşi. 
A ajuns, prin concurs, la Domniţa Bălaşa din 
capitală şi s-a înscris la conservator, fiind 
elevul lui Eduard Wachmann. A ocupat prin 
concurs Catedra de muzică a gimnaziului 
din Turnu Severin. în 1894 s-a transferat la 
Buzău. Fondator al Societăţii Cântăreţilor 
Bisericeşti (1888), a compus şi dirijat muzică 
pentru coruri bisericeşti, modernizând scri¬ 
itura. Lucrări: Imnologhiono-catavasier, 1900. 

Sibirschi, Constantin S. 

(8.01.1928, Chişinău - 14.02.1990, Chişinău) 
Matematician. Descendent din familia unui 
arhiepiscop, iar pe linia maternă - din familia 
boierului Hâncu. Unchiul său, Alexandru 


S., a fost primar interimar al Chişinăului 
(1937-1938), iar tatăl a fost împuşcat în 
1941. A absolvit Matematica la Universitatea 
de Stat din Moldova. Profesor la aceeaşi 
instituţie, apoi şeful Departamentului ecu¬ 
aţii diferenţiale la Institutul de Matematică 
al ASM. Fondator al teoriei topologice a 
ecuaţiilor diferenţiale (sistemele dinamice). 
Lucrări: Introducere în dinamica topologică , 
1970; Sisteme semidinamice, 1987, în colabo¬ 
rare. Distins cu titlul Om Emerit în Ştiinţă 
şi laureat al Premiului de Stat al Moldovei. 
Membru al Academiei de Ştiinţe a Moldovei. 
Un concurs republican de matematică şi un 
liceu din Chişinău îi poartă numele. 

Sichitiu, Ion 

(19.01.1878, Rugi, jud. Gorj - 29.04.1952, Aiud) 
General de corp de armată. A făcut studiile 
militare la Bucureşti. Şef al Marelui Stat 
Major (1937), retras din activitate în ace¬ 
laşi an, a revenit ministru al Agriculturii 
în Guvernul Ion Antonescu (1941-1942). 
Arestat în 1948, trimis la închisoarea Văcă¬ 
reşti, a fost condamnat la 10 ani cu verdictul 
criminal de război şi trimis la Aiud. A murit 
în închisoare. 

Silard, Andrei P. 

(30.04.1944, Timişoara - 30.06.1993, Bucureşti) 
Inginer. Şi-a obţinut diploma de inginer 
la Facultatea de Electronică, Institutul de 
Energetică din Moscova în 1967. După un 
stagiu de cercetător (1967-1974) la Insti¬ 
tutul de Cercetări Electronice din Bucu¬ 
reşti, a trecut prin toată ierarhia didactică, 
ajungând profesor (1992) la Catedra de 
dispozitive, circuite şi aparate electronice 
la Facultatea de Electronică, Institutul 
Politehnic din Bucureşti. Activitatea sa 
ştiinţifică a fost în principal orientată către 
următoarele domenii: dispozitive electro¬ 
nice, fizica semiconductorilor, aparate şi 
circuite electronice, optoelectronică. în 
domeniul dispozitivelor electronice a pro¬ 
iectat şi realizat la întreprinderile româneşti 

de profil (IPRS - Băneasa, Microelectro¬ 
nica) peste 20 de dispozitive electronice 
noi, în special dispozitive de putere. Pot fi 
menţionate: tiristoare cu blocare pe poartă 
(GTO) de medie şi mare putere, cu două 
nivele de interdigitare (TIL) - priorităţi 
mondiale, tranzistoare de putere bipolare 
cu două nivele de interdigitare, tranzistoare 
de putere bipolare rapide, optotiristoare, 
senzori optici pe siliciu monocristalin cu 
răspuns spectral controlat, celule solare 
de mare eficienţă, realizate prin diferite 
procese tehnologice: difuzie, implantare 
ionică. Principalele sale contribuţii ştiin¬ 
ţifice originale sunt pe scurt: formularea 
unitară a teoriei străpungerii dispozitivelor 
semiconductoare de putere şi verificarea sa 
experimentală, introducerea conceptului de 
interdigitare, clasificarea teoretică a parti¬ 
cularităţilor câmpurilor electrice interne în 
joncţiuni semiconductoare VLSI, introdu¬ 
cerea de soluţii originale la proiectarea şi 
realizarea celulelor solare de mare eficienţă, 
elaborarea de noi metode pentru controlul 
răspunsului spectral al senzorilor optici, 
investigarea electrotermică a dispozitivelor 
şi circuitelor integrate analogice de putere. 
Pentru activitatea sa ştiinţifică a primit Pre¬ 
miul Academiei Române (1981). A introdus 
3 noi discipline: dispozitive semiconduc¬ 
toare de putere, dispozitive optoelectronice 
de putere (la Facultatea de Electronică) şi 
dispozitive optoelectronice şi de putere 
(la Facultatea de Electrotehnică). Are 6 bre¬ 
vete, 11 lucrări ştiinţifice la conferinţe inter¬ 
naţionale (India, Brazilia etc.), 4 expuneri 
ştiinţifice la universităţi din SUA, Canada, 
Polonia etc., 4 cărţi care sintetizează opera 
sa ştiinţifică. Membru corespondent al Aca¬ 
demiei Române (1993). în 1990 a fost ales 
Fellow IEEE (Senior Member, 1982). 

Silaş, Gheorghe 

(18.04.1914, Căianul Mic, jud. Bistriţa-Năsăud - 
9.03.2001, Timişoara) 

Inginer. A absovit Facultatea de Matematică 
la Universitatea din Cluj şi Electromeca¬ 
nica la Institutul Politehnic din Timişoara. 
Profesor şi prorector la Institutul Politehnic 
din Timişoara. Lucrări: Sisteme vibropercu- 
tante, 1986. Este creatorul şcolii de vibraţii 
şi vibropercuţii din Timişoara. Profesor 
Emerit (1972). Membru fondator al Aca¬ 
demiei de Ştiinţe Tehnice din România. 
Membru al Societăţii de Matematică din 
SUA, al Comisiei de Acustică a Academiei 
Române. Membru corespondent al Acade¬ 
miei Române (1991). 



Gheorghe Silaş Horia Sima 


Silaşi, Grigore 

(27.01.1836, Beclean, jud. Cluj - 
17.01.1897, Năsăud) 

Preot, filolog, folclorist. Greco-catolic. 
Doctor în teologie la Viena. Vicerector 
al Seminarului Sfânta Barbara din Viena. 
Lucrări: Dialectul macedo-român paralel cu cel 
daco-român, 1874; Românul în poezia poporală. 
Studii asupra tuturor ramurilor poeziei populare 
române din punct de vedere etic, istorico-mitologic 
şi lingvistic , 1876-1877; Să latinizăm au ba?, 
1882. Membru onorific al Societăţii Acade¬ 
mice Române, 1877. 

Silberg, loan Alexandru 

(6.11.1937, Cluj-Napoca - 18.11.2006, Cluj) 
Chimist. A absolvit Facultatea de Chimie 
la Universitatea din Cluj. Specializare în 
Germania, Franţa, Marea Britanie şi SUA. 
Cercetător la Institutul de Chimie şi Insti¬ 
tutul de Energetică Chimică şi Biochimică 
din Cluj. Profesor la Facultatea de Chimie a 
Universităţii din Cluj. Contribuţii în dome¬ 
niul electrosintezei organice, al radicalilor 
liberi organici. Lucrări: Recent Advances in the 
Chemistry of Phenothiazines , 1968; Metode mag¬ 
netice de analiză , 1970; Chimie organică , 1973; 
Teoria reactivităţii compuşilor organici , 1997, în 
colaborare. Membru al Societăţii de Chimie 
din România şi din SUA. Membru cores¬ 
pondent (din 1996) al Academiei Române. 

Sima, Horia 

(3.07.1906, Mândra, jud. Făgăraş - 
25.05.1993, Barcelona) 

Om politic. A absolvit Literele şi Filosofia 
la Bucureşti, fiind apoi profesor de limba 
română la liceul din Caransebeş. A intrat în 
mişcarea legionară în 1927 şi a ajuns repede 
şef al Regiunii a IX-a, Banat. După ucide¬ 
rea lui Zelea-Codreanu în 1938 conduce 
operaţiunea de ucidere a prim-ministrului 
Armând Călinescu, după care se refugiază 
la Berlin. întors în ţară în 1940, este arestat 
şi eliberat sub presiunea naziştilor ger¬ 
mani, fiind numit, la 14 septembrie 1940, 

Simaşchevici 



Alexei Simaşchevici Angela Similea 


vicepreşedinte al Consiliului de Miniştri. Pe 
21 ianuarie 1941 Garda de Fier a provocat 
pogromul de la Bucureşti, încercând să preia 
puterea prin lovitură de stat, prilej cu care 
Ion Antonescu a scos Garda de Fier în afara 
legii. După înlăturarea regimului Antonescu 
(23 august 1944, intrarea sovieticilor în 
Bucureşti) a fost chemat de Hitler să organi¬ 
zeze rezistenţa românească şi astfel a apărut 
la Viena un guvern în exil. în 1945 a fugit în 
Italia, de acolo în Franţa şi apoi s-a stabilit 
în Spania franchistă unde a trăit până la 
sfârşitul vieţii, ca profesor la Universitatea 
din Barcelona. Lucrări: Articole politice (1950- 
1963), 1967; Ce este comunismul?, 1972; Histo - 
ire du Mouvement Legionnaire, 1972. 

Simaşchevici, Alexei 

(27.06.1929, Chişinău, Basarabia) 

Fizician. A absolvit Facultatea de Fizico- 
Matematici la Universitatea din Chişinău. 
Elev al lui Mihail Kot şi Vladimir Andru- 
nachievici. Profesor la Institutul de Fizică 
Aplicată al ASM. Predă fizica şi ingineria 
semiconductorilor. Brevetul său de invenţie 
(coautor), fotocondensator cu semiconduc- 
tori, a fost medaliat la Salonul Internaţional 
de Inventică, 2005. Membru al Consiliului 
Societăţii Fizicienilor din Moldova. Membru 
al Academiei de Ştiinţe a Moldovei. 

Similea, Angela (Ioana) 

(9.07.1946, com. 1 Decembrie, jud. Ilfov) 
Interpretă de muzică uşoară. A studiat canto 
cu Florica Orăscu. Provine din mişcarea de 
amatori. A debutat la Festivalul Internaţio¬ 
nal Cerbul de Aur, Braşov, 1970, obţinând 
premiul al Il-lea. în 1977 a obţinut premiul I 
îa Festivalul de la Mamaia. George Grigo- 
riu, Florin Bogardo, Ion Cristinoiu, Marcel 
Dragomir, Marius Ţeicu, Jolt Kerestely, 
Temistocle Popa ş.a. au creat şlagăre special 
pentru ea. Cântece: „Amurgul", 1971; „Tu 
eşti primăvara mea", 1972; „Un albastru 
infinit", 1977; „Să mori de dragoste rănită", 
2000. A jucat în mai multe musicaluri de 


televiziune şi în filmul lui Ion Popescu-Gopo, 
Rămăşagul, 1985. 

Siminel, Gheorghe 

(3.03.1930, Chişinău - 9.01.1989, Chişinău) 
Actor. A absolvit Institutul Teatral de Stat A. 
Ostrovski din Leningrad. A fost actor la Tea¬ 
trul Muzical Dramatic A.S. Puşkin din Chişi¬ 
nău. A înfiinţat teatrul de televiziune Dialog 
la Televiziunea Moldovei. A făcut regie de 
film la Moldova Film şi Telefilm Chişinău. 

Siminel, Vasile 

(2.06.1921, Gordineşti, Basarabia) 

Agronom. A absolvit Facultatea de Agro¬ 
nomie a Institutului Agricol din Chişinău, 
în prezent Universitatea Agrară de Stat din 
Moldova. Specializat în genetică şi irigaţii. 
Director al Staţiunii experimentale pentru 
încercarea şi aprecierea metodelor de lucrare 
a solului, apoi şef al Centrului ştiinţific din 
Tvardiţa, Ceadâr-Lunga, al Institutului de 
Cercetări pentru Culturile de Câmp din 
Bălţi. în prezent profesor la Universitatea 
Agrară a Moldovei. A elaborat bazele teore¬ 
tice ale hibridării grâului de toamnă cu cel 
de primăvară. A demonstrat experimental că 
plantele de grâu pot fi obţinute nu numai 
prin hibridarea grâului de toamnă cu cel de 
primăvară, dar şi prin intermediul mutage- 
nezei. Distins cu titlurile de Om Emerit în 
Ştiinţă, cu ordinele Drapelul Roşu de Muncă 
şi Gloria Muncii. Membru corespondent al 
Academiei de Ştiinţe a Moldovei. 

Simion, (loan) Eugen 

(25.05.1933, Chiojdeanca, jud. Prahova) 

Istoric literar. Profesor la Facultatea de Limba 
şi Literatura Română a Universităţii din 
Bucureşti. Profesor invitat la Sorbonne VI 
(1970-1973). Editor, apoi director al revistei 
Caiete critice (apare din 1983). Preşedinte al 
Comitetului Naţional UNESCO pentru 
Decada Mondială a Dezvoltării Culturale. 
Preşedinte al Consiliului Naţional de Ates¬ 
tare a Diplomelor şi Certificatelor Universi¬ 
tare. Laureat al Premiului Uniunii Scriitori¬ 
lor şi Premiului Academiei Române (1977). 
Director al Institutului de Istorie şi Teorie 
Literară G. Călinescu, Bucureşti. A publicat 
înjur de 3 000 de articole şi 20 de volume de 
critică şi istorie literară: întoarcerea autorului, 
1961; Orientări în literatura contemporană, 
1965; Scriitori români de azi, voi. I — 1971, II — 
1977, III - 1983, IV - 1989; Fragmente critice, 
voi. I - 1997, II - 1998; III - 1999, IV - 2000. 
Iniţiator al proiectelor de editare a Dicţio¬ 
narului Tezaur al limbii române, coordonator 
al colecţiei Opere Fundamentale a Fundaţiei 
Academiei Române (al cărei preşedinte 

este). Membru corespondent (din 1991) 
al Academiei Române, membru plin din 
1992. Vicepreşedinte al Academiei Române 
(1994-1998), apoi preşedinte (1998-2006). 
Din 1992 membru al Academiei Europaea. 
Din 1999 membru de onoare al Academiei 
de Ştiinţe a Moldovei. Din 2004 membru al 
Institut de France. Distins cu Legiunea de 
Onoare a Franţei în grad de Cavaler (2011). 

Simion Movilă 

V Movilă, Simion 

Simion, Ştefan 

(? - 1656, Alba lulia) 

Mitropolit. Ortodox. Călugărit la Alba lulia, 
a fost ales în 1643 mitropolit al Bălgradului 
(belîi în slavonă însemna alb, deci e vorba de 
Alba lulia), Vadului şi Maramureşului. Deşi i 
s-a impus calvinizarea bisericii ortodoxe din 
Transilvania, n-a respectat acest deziderat al 
principelui Gheorghe Rakoczi I, considerat 
condiţie a autonomiei Transilvaniei faţă de 
coroana imperială. A tipărit prima ediţie 
integrală în română a Noului Testament de la 
Bălgrad , 1641. A fost primul mare susţinător 
explicit al folosirii limbii române ca atestare 
a identităţii de neam: „Bine ştim că cuvintele 
trebuie să fie ca banii, că banii aceia sunt 
buni carii îmblă în toate ţările; aşea şi cuvin¬ 
tele, acealea sunt bune, carele le înţeleg toţi." 
Seminarul Ortodox din Alba lulia poartă azi 
numele lui. 

Simionescu, Bogdan C. 

(16.03.1948, laşi) 

Chimist. Fiu al lui Cristofor S. A absolvit 
Facultatea de Chimie a Institutului Poli¬ 
tehnic din Iaşi. Specializare la Louvain la 
Neuve, Belgia. Profesor la Universitatea 
Tehnică din Iaşi (Departamentul Polimeri¬ 
lor) şi profesor asociat la Universitatea Teh¬ 
nică din Bucureşti. Director al Institutului 
de Chimie Macromoleculară Petru Poni din 
Iaşi. Profesor invitat în Japonia, Canada, 
SUA, Franţa, Germania, Polonia. Proiecte: 


Materiale polimere multifazice - biodegradabile, 
biocompatibile, biologic active ,, sisteme mobile arti¬ 
ficiale - cu aplicaţii în medicină şi pentru asigura¬ 
rea protecţiei mediului 2003; Materialepolimerice 
multifuncţionale înalt performante pentru medi¬ 
cină , farmacie, microelectronică, stocare de energie/ 
informaţii, protecţia mediului , 2006. Membru 
corespondent al Academiei Române (2000). 

Simionescu, Cristofor I. 

(17.07.1920, Dumbrăveni, Suceava - 
6.08.2007, laşi) 

Inginer chimist. Tată al lui Bogdan S. Studii 
liceale la Suceava şi Iaşi şi superioare (Facul¬ 
tatea de Chimie Industrială) la Iaşi. Profesor 
şi şef de catedră (din 1952), director de 
studii (1949-1951), prorector (1951-1952) 
şi rector (1953-1976) la Institutul Politehnic 
Gh. Asachi din Iaşi; şef al Secţiei de chimie 
macromoleculară (1956-1970) şi director 
(1970-2000) al Institutului de Chimie 
Macromoleculară Petru Poni din Iaşi. Speci¬ 
alist în domeniul chimiei macromoleculare, 
a efectuat studii în domeniul chimiei lem¬ 
nului şi celulozei, al polimerilor şi al copo- 
limerilor grefaţi. Are contribuţii ştiinţifice şi 
în domeniul tehnologiei chimice a celulozei, 
hârtiei şi fibrelor artificiale. A elaborat teoria 
conducţiei în compuşi organici. De mare 
însemnătate sunt cercetările în domeniul 
copolimerizării şi al obţinerii copolimerilor 
secventaţi. A iniţiat cercetări într-un nou 
domeniu: sinteza polimerilor prin metode 
ionice pe cale electrochimică. Este autorul 
unor studii privitoare la structura fizică 
a compuşilor macromoleculari naturali 
şi sintetici, efectuate pe calea degradării 
menajate a polimerilor: hidroliză, degradare 
termică. Lucrări: Chimia lemnului în RPR 
(1964); Chimia stufului (1966); Mecanochimia 
compuşilor macromoleculari (1967); Stadiul 
actual al cercetării din domeniul grefării celulozei 
(1967); Fracţionarea compuşilor macromoleculari 
(1969); Chimia lemnului şi a celulozei (2 voi., 
1972-1973J; Chimia lemnului în România. Plo¬ 
pul şi salcia (1973); Tratat de chimia compuşilor 

macromoleculari (4 voi., 1973-1993); Chimia 
algelor marine (1974); Polimeri bicompatibili 
şi biologic activi (1980); Enzime (1980); Pro¬ 
teine (1982); Originea vieţii (1983); Chimie 
macromoleculară (1985); Poliacetilene (1987); 
Implicaţii bioenergetice ale coloranţilor (1988) 
ş.a. A publicat şi lucrări privitoare la istoria 
chimiei: Figuri de chimişti români', 1964, şi la 
relaţia ştiinţe-filosofie, precum şi eseuri: 
Gânduri, 5 voi. Membru titular (1963) 
al Academiei Române; vicepreşedinte al 
Academiei Române (1974-1990) şi vice¬ 
preşedinte cu delegaţie de preşedinte al 
Academiei Române (1977-1980); preşe¬ 
dinte al filialei Iaşi a Academiei Române 
(1963-1974 şi 1989-2001). Membru de 
onoare al Academiei de Ştiinţe a Moldovei 
(1991), al Academiei de Ştiinţe din New 
York, al Academiei Ungare de Ştiinţe, 
al Academiei Internaţionale de Ştiinţă a 
Lemnului (IAWS), al Academiei Europene 
de Ştiinţe şi Arte, al Societăţilor de Chimie 
din Franţa şi SUA. Doctor Honoris Causa al 
Institutului Chimico-Tehnologic din Sofia. 
A fost distins cu Medalia de Aur a Societăţii 
Americane de Chimie (1976) şi cu Ordinul 
Naţional Steaua României în grad de Mare 
Ofiţer (2000). 

Simionescu, Ion Th. 

(10.07.1873, Fântânele, Botoşani - 
7.01.1944, Bucureşti) 

Geolog şi paleontolog. A absolvit Facultatea 
de Ştiinţe la Iaşi. Specializare la Viena şi 
Grenoble. Profesor la Facultatea de Ştiinţe, 
apoi la Universitatea din Iaşi, unde a fost şi 
rector. Fondator şi director al Revistei Vasile 
Adamachi. Contribuţii la stabilirea originii 
geologice comune a Carpaţilor Orientali 
şi munţilor Dobrogei. Lucrări: Studii geo¬ 
logice şi paleontologice din Carpaţii sudici , 3 
voi., 1898-1905, Constituţiunea geologică a 
ţărmului Prutului din nordul Moldovei, 1902; 
Geologia României. Literatura geologică. Consi- 
deraţiuni generale asupra tectonicei şi stratigra- 
fiei României, 1906; Mamifere pliocene de la 


Cimişlia-Basarabia, 5 voi., 1940; Paleontologia 
României, 1943. Membru al Societăţii Şti¬ 
inţifice Române. Membru titular (1911) al 
Academiei Române. 

Simionescu, Maya 

(23.02.1937, Bucureşti) 

Biolog. Soţie a lui Nicolae S. A absolvit 
Facultatea de Biologie a Universităţii din 
Bucureşti. Specializare la New York (unde a 
lucrat cu George Emil Palade) şi la Yale Uni- 
versity. Cercetător şi director la Institutul de 
Biologie şi Patologie Celulară din Bucureşti. 
Profesor invitat la Montreal, New York, Bos¬ 
ton, Los Angeles. Contribuţii la studierea 
biologiei şi patologiei celulare a sistemului 
cardiovascular. Lucrări: The Cardiovascular 
System in Histology, Dijferentiated Distribution of 
Anionic Sites on Capillary Endothelium, Fenomene 
de segregare nucleolară în celula tiroidiană umană 
patologică, Modele experimentale chirurgicale ale 
glandelor endocrine, în colaborare. Membru al 
American Society for Cell Biology. Membru 
al Societăţii Ştiinţifice Române. Membru al 
Academiei Române (1991) si vicepreşedinte 
al ei (1998-2006). 

Simionescu, Mircea Horia 

(23.01.1928, Târgovişte - 18.05.2011, Bucureşti) 
Prozator. A absolvit Filologia la Bucureşti şi a 
fost redactor la diverse publicaţii. Director al 
Editurii Institutului Cultural Român. A fon¬ 
dat, împreună cu Radu Petrescu, Al. George 
şi Costache Olăreanu, aşa numitul Grup 
de la Târgovişte. Inteligenţa ironică şi stilul 
spiritualizat definesc proza lui: Nesfârşitele 
primejdii, 1968; Erasmo, 1969; Ingeniosul bine 
temperat • Dicţionar onomastic, 4 voi., 1969- 
1983); Bibliografie generală, 1970; După 1900, 
pe la amiază, 1975; Răpirea lui Ganymede, 1975; 
Jumătate plus J, Premiul Academiei, 1976; 
învăţături pentru delfin, 1979; Banchetul, 1982; 
Redingota, 1984; Licitaţia, 1985; Trei oglinzi, 
1987; Asediul locului comun, 1988; Târgovişte, 
un excurs sentimental, 1999. Premiul Prome- 
theus pentru Opera Omnia, 1998. 

Simionescu, Nicolae 

(27.06.1926, Bucureşti - 6.02.1995, Bucureşti) 
Biolog. Soţ al Mayei S. A absolvit Medicina 
la Bucureşti. Specializat în biologie celulară 
în Belgia, Franţa, SUA. Profesor invitat la 
Yale University, Rockefeller University din 
New York (de către George Emil Palade), 
Montreal, Boston, Los Angeles. A fondat, 
împreună cu soţia sa, Institutul de Biologie 
şi Patologie Celulară. Contribuţii în dome¬ 
niul biologiei şi patologiei celulare a siste¬ 
mului cardiovascular şi glandelor endocrine. 
Lucrări: Vascularizaţia organelor interne , 2 voi, 
1953; Ghid pentru studiul practic al anatomiei 
omului , 4 voi., 1960; Probleme generale teore¬ 
tice şi practice ale terenului reactivităţii 1965; 
Histogeneza cancerului tiroidian, 1966; The 
Cardiovascular System , 1975; Endothelial Cell 
Disfunction, 1991. Membru al Academiei de 
Ştiinţe din New York, al Societăţii Interna¬ 
ţionale de Endocrinologie. Membru al Aca¬ 
demiei Române (1991) şi vicepreşedinte al ei 
(1994-1995). Distins cu numeroase premii 
la Salonic, Tokyo, Bologna ş.a. 

Simionescu-Râmniceanu, Marin 

(9.11.1883, Bonteşti, corn. Cârligele, 
jud. Vrancea - 25.03.1964, Bucureşti) 

Critic şi istoric literar. Era un Râmniceanu 
(Romniceanu) după mamă, înrudit cu 
Grigore şi Mihail R., bucovinean după tată. 
Tatăl său a fost modelul personajului Tănase 
Scatiu, arendaşul din romanele lui Duiliu 
Zamfirescu. A absolvit Literele şi Filosofia la 
Berlin. S-a ocupat de arhitectura bizantină şi 
de urbanism. Administrator al Regiei Publice 
Comerciale a Loteriei Privilegiate de Stat 
(din 1931). Cofondator al Editurii Cultura 
Naţională, care-şi desfăşura activitatea cu 
fondurile lui Aristide Blank. Lucrări: Propilee 
artistice , 1913; Istoria artelor. Scurtă expunere 
asupra evoluţiei stihurilor şi a caracteristicilor celor 
mai însemnaţi artişti , 1924; Necesitatea frumu¬ 
seţii. Studii de estetică şi artă , 1925; Consideraţii 
artistice asupra arhitecturii bizantine. Membru 
corespondent al Academiei Române (1919), 
exclus în 1948, repus în drepturi în 1990. 

Simonescu, Dan 

(10.12.1902, Câmpulung - 
11.03.1993, Bucureşti) 

Istoric literar, bibliograf. A absolvit Facultatea 
de Litere la Universitatea din Bucureşti şi s-a 
specializat în literatură veche. Şef al Secţiei 
manuscrise a Bibliotecii Academiei Române, 
profesor la Facultatea de Limba şi Litera¬ 
tura Română a Universităţii din Bucureşti. 
Lucrări: Bibliografia românească veche , voi. III, 
IV (continuate după Nerva Hodoş); încercări 
istorico-Uterare, 1926; Arta legăturii de carte la 

români 1710-1747 ; Literatura românească de 
ceremonial, 1939; Membru de onoare (1992) 
al Academiei Române. 

Simon, Zeno Virgil Gheorghe 

(23.04.1935, Timişoara) 

Chimist. A absolvit Facultatea de Chimie la 
Universitatea din Bucureşti. Specializare la 
Institutul Max Plank din Tiibingen. Profesor 
la Facultatea de Fizică a Universităţii din 
Timişoara, apoi la Institutul de Medicină 
din Timişoara. Contribuţii în domeniul chi¬ 
miei cuantice şi al aplicaţiilor chimiei fizice 
în modelarea reglajului celular. Lucrări: 
Carcinogenic Inhibitory Properties of Retinoids: 
a QSAR - MTD Analysis, 1990; Relaţii can¬ 
titative - structură chimică - activitate biologică 
(QSAR). Metoda MTD, 1996. Membru cores¬ 
pondent al Academiei de Ştiinţe Medicale 
din România (1994), membru al Societăţii 
de Biologie Celulară, membru al Societăţii 
Americane de Chimie. Membru corespon¬ 
dent al Academiei Române (1997). 

Simonov, luri 

(25.05.1937, Steklozavod, rn. Lukianovsk, 
reg. Gorki-Nijni Novgorod, Rusia) 

Fizician. Rus ca etnie. A absolvit Facultatea 
de Fizică a Universităţii din Gorki şi a fost 
repartizat la filiala din Moldova a Academiei 
de Ştiinţe a URSS. Specializat în cristalochi- 
mie. Contribuţii în domeniul preparatelor 
psihotrope şi antimicotice. Deţine 20 de 
brevete de invenţie. A conferenţiat în Polo¬ 
nia, România, Rusia, Ucraina, SUA, Ger¬ 
mania, Italia, Franţa. Laureat al Premiului 
de Stat al Moldovei, distins cu titlul de Om 
Emerit al Ştiiţei, cu Medalia Meritul Civic, 
premiul preşedinţilor a trei Academii: Mol¬ 
dova, Ucraina, Belarus. 

Simu, Anastase 

(25.03.1854, Brăila - 27.02.1935, Bucureşti) 
Colecţionar de artă. După liceul absolvit la 
Theresianum, în Viena, a absolvit Dreptul 
la Paris şi Ştiinţe Politice şi Administrative 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 713 




31.10.2011 


s 


- % 
713 


17:29:42 





















Sinadino 


S 


714 


dict LZ.indd 



Panteleimon Sinadino Benone Sinulescu Gheorghe Sion loan Alecu Sion 


la Bruxelles. A fost secretar de legaţie al 
României la Berlin, membru al Consiliu¬ 
lui Consultativ al Artelor (1910-1915) şi 
a fondat în 1910 Muzeul Simu, a cărui 
bogată colecţie de opere de artă româneşti 
şi străine a donat-o statului român în 1927. 
Achiziţiile fuseseră făcute începând din 
1878, la Toulouse, Muntele Athos, Veneţia, 
Milano, Florenţa, Paris, Nurnberg, iar casa a 
fost construită special pentru a le adăposti. 
A fost prieten cu Paul Signac şi Alfred Sisley 
(pointilişti). O parte din această colecţie se 
află astăzi la Muzeul Naţional de Artă al 
României, iar o alta în colecţia Simu de la 
Pinacoteca oraşului Bucureşti. Membru de 
onoare al Academiei Române (1933). 

Sinadino, Panteleimon 

(27.07.1875, Chişinău - ?, Siberia) 

Om politic. Grec ca etnie. A absolvit Facul¬ 
tatea de Medicină a Universităţii din Kiev. 
A fost tutore la diferite instituţii pentru 
copii, instituţii şcolare, judecător de pace 
onorific, consilier şi locţiitor al preşedintelui 
Dumei orăşeneşti, deputat în Duma a Il-a 
şi a IlI-a de Stat a Rusiei din partea Basa¬ 
rabiei. Primar al Chişinăului (1903-1910). 
Ca deputat în Sfatul Ţării a votat unirea 
Basarabiei cu România în 1918. După 1918 
a activat în sistemul bancar al Basarabiei şi a 
fost membru al Partidului Naţional Liberal. 
Senator în Parlament pe listele Frontului 
Renaşterii Naţionale (1937-1939). A optat 
în 1940, la schimbul de populaţie, pentru a 
rămâne în Basarabia. Arestat de NKVD în 
1940 şi trimis în Siberia. 

Sinulescu, Benone 

(24.05.1937, Siriu, jud. Buzău) 

Interpret de muzică populară. A absolvit 
Şcoala Tehnică la Buzău şi Şcoala Specială 
de Muzică la Bucureşti. A cântat cu precă¬ 
dere melodii culese din zona Buzăului şi 
Munţii Siriului. A debuat în 1956 şi a cântat 
practic toată viaţa, cu diverse formaţii. Cân¬ 
tece: „Străina mamei, străină"; „La Lenuţa 


sub cerdac"; „în munţii Buzăului"; „Radu 
mamii"; „Crâşmăriţa din Buzău"; „Dulce-i 
vinu'"; „Lasă-mă să beau"; „Haideţi să 
cântăm"; „Cocoşel de la Buzău". Laureat 
al Festivalului Tinerilor şi Studenţilor de 
la Helsinki, 1962; Ordinul Muncii, 1966; 
Ordinul Meritul Cultural, 1968; Discul de 
Aur al Electrecordului, 1969; Ordinul Ser¬ 
viciu Credincios, 2002. 

Sion, Gheorghe 

(18.05.1822, Mamorniţa, azi în Ucraina - 
1.10.1892, Bucureşti) 

Scriitor. în 1848 a luat parte la mişcarea 
revoluţionară din Moldova. în 1860 a 
scos Revista Carpaţilor. A scris versuri şi 
teatru fără o valoare deosebită. A rămas în 
amintirea urmaşilor pentru poezia „Limba 
românească". Proza memorialistică Suvenire 
contimporane , 1888, remarcabilă prin culoa¬ 
rea şi fluenţa evocării, cuprinde portrete 
memorabile şi pitoreşti, descrieri de atmo¬ 
sferă, realizând în cuprinsul povestirii valo¬ 
roase nuvele autonome. A tradus din clasicii 
şi romanticii francezi. Membru titular al 
Academiei Române (1868). 

Sion, loan Alecu 

(28.09.1890, Piteşti - 7.11.1942, Cotul Donului) 
General de divizie. A făcut Liceul Militar 
la Iaşi şi apoi Şcoala de Ofiţeri de Artilerie, 
Geniu şi Marină din Bucureşti. S-a distins 
încă din Primul Război Mondial în luptele 
de la Persani (1916), primind Coroana 
României în grad de Cavaler. A absolvit 
Şcoala Superioară de Război şi a lucrat la 
Marele Stat Major, la Secretariatul General 
al Ministerului de Război, la Consiliul Supe¬ 
rior al Apărării. în 1939 a preluat comanda 
Brigăzii 2 Artilerie din Divizia 2 Infanterie. în 
1941 a devenit general de brigadă şi a primit 
comanda nou-înfiinţatei Divizii 1 Blindate, 
a trecut Prutul în 1941 şi a înaintat până la 
Moghilev, ajungând apoi în zona Odessei. 
A primit Crucea de Fier clasa a Il-a şi Ordi¬ 
nul Mihai Viteazul post-mortem (1943). 

A murit în luptă, pe valea Ţariţa, fiind singu¬ 
rul general român care a murit în luptă în al 
Doilea Război Mondial. 

Siţinski, Leopold 

(7.03.1854, Chişinău - după 1918, Chişinău) 
Medic. Se trage din boierii Râşcanu după 
mamă, rus după tată. A absolvit Academia de 
Medicină din Petersburg, specializându-se 
la Viena, Paris şi Berlin. A fost medic-şef 
al Spitalului Central din Chişinău. A fost 
primar al Chişinăului (1904-1905), deputat 
în Duma rusească. Preşedinte al Comisiei 
Municipale de Construcţie, a iniţiat constru¬ 
irea Băncii oraşului, Spitalului Municipal, 
sediului pompierilor şi a mai multor şcoli. 
Distins cu Ordinul Coroana României în 
grad de Comandor. 

Sîntimbreanu, Mircea 

(7.01.1926, Băiţa, Brad - 19.08.1999, Bucureşti) 
Scriitor. A absolvit Filologia la Bucureşti. 
Preşedinte al Cinematografiei Române. 
Director al Editurii Albatros. A scris litera¬ 
tură pentru copii. Lucrări: Cu şi fără ghiozdan, 
1956; Recreaţia mare, 1965; Schiţe vesele, 1969; 
Să stăm de vorbă fără catalog, 1971; Aducătoru¬ 
lui mulţumiri, 1976; Mama mamuţilor mahmuri, 
1980; Gulliver în ţara chiticilor, 1983; Caiete de 
editor, 2000, postum. Preşedinte al Secţiei 
literatură pentru copii a Uniunii Scriitorilor, 
a primit de mai multe ori Premiul Uniunii 
Scriitorilor. Şcoala din oraşul Brad, unde a 
învăţat, îi poartă astăzi numele. 

Slavici, lo(a)n 

(18.01.1848, Şiria, Arad - 
17.08.1925, Crucea de Jos, Vrancea) 

Prozator. A studiat Dreptul la Budapesta 
şi Viena, dar nu l-a terminat. S-a împrie¬ 
tenit cu Mihai Eminescu, acela care l-a şi 
descoperit ca scriitor. A fost preşedinte al 
Societăţii România Jună. A fost secretar al 
Comisiei pentru Documentele Hurmuzaki, 
redactor la Timpul alături de I.L. Caragiale şi 
Mihai Eminescu, profesor de liceu. Junimist. 


Fondator al Ligii pentru Unitatea Culturală 
a Tuturor Românilor. A scris proză, remar- 
cându-se mai ales prin nuvelele pline de 
substanţă: Popa Tanda, 1875; Budulea Tai- 
chii, 1880; Moara cu noroc, 1880, după care 
s-a turnat în 1956 filmul cu acelaşi nume; 
romane: Pădureanca, Mara, 1894. Membru 
corespondent al Academiei Române (1882). 

Slătineanu, Alexandru 

(1873, Bucureşti - 1939, laşi) 

Medic. A absolvit Medicina la Bucureşti şi 
s-a specializat la Paris. Tată al lui Barbu S. 
Specialist în bacteriologie, unul dintre fon¬ 
datorii acestei discipline la Iaşi. Contribuţii 
în domeniul tratamentului poliomielitei şi 
febrei tifoide, al serovaccinurilor. Profesor 
la Facultatea de Medicină din Iaşi. Pasionat 
colecţionar de artă românească (Nicolae 
Grigorescu, Ştefan Luchian, Dimitrie 
Ghiaţă, Iosif Iser) şi franceză (Van Gogh, 
Camille Claudel, elevă a lui Auguste Rodin 
şi soră a poetului Paul Claudel, Toulouse 
Lautrec). Membru al Academiei de Medi¬ 
cină din România. 

Slătineanu, Barbu 

(1895, Paris - 31.10.1959, Jilava) 

Colecţionar de artă. A absolvit Academia 
Militară la Paris, fără a avea o înclinaţie 
militară specială, a ajuns până la gradul de 
colonel. Fiu al lui Alexandru S. Ginere al lui 
Alexandru Lahovary. Director fondator al 
Muzeului Ceramicii Româneşti, profesor la 
Institutul de Arte Plastice. A îmbogăţit colec¬ 
ţia tatălui său cu obiecte de artă românească 
(vase şi textile). A alcătuit o hartă a centrelor 
de olărit din România. Colecţia a fost des¬ 
chisă pentru public în 1948. Mulţi intelec¬ 
tuali se întâlneau în Casa Slătineanu: Vasile 
Voiculescu, Adrian Maniu, Ion Pillat, George 
Oprescu, Şerban Cioculescu, Vladimir Stre- 
inu, Ion Tzigara-Samurcaş, Dinu şi Nelly 
Pillat, Hrandt Avachian, istoricii Lambrino 
şi Drăghiceanu. Majoritatea au fost arestaţi 
sub acuzaţia de complot contra ordinii de 
drept (comentau cărţile lui Emil Cioran 
aduse clandestin în ţară de Marietta Sado va). 
Amfitrionul însuşi a murit în închisoare. 

Slătineanu, Stroe Constantin 

(1926, Bucureşti - 3.02.1993, Bucureşti) 
Scriitor şi compozitor. A studiat Aeronautica 
la Politehnica din Bucureşti, fiind arestat de 
student (1947, ca şi restul familiei), ţinut la 
închisoarea din Piteşti până în 1949, fără a fi 
judecat. Casa a fost naţionalizată în 1950, iar 
colecţia de artă donată statului. A lucrat ca 
tehnician la Canalul Dunăre-Marea Neagră, 
apoi la Institutul de Ameliorări Funciare din 
Bucureşti (din 1952). A proiectat şi realizat 

mai multe staţii de irigare. A avut 6 invenţii 
omologate. A tradus din şi în franceză litera¬ 
tură, a scris versuri, a compus sonate, lieduri 
şi simfonii (fiind elevul lui Dimitrie Cuclin). 
Lucrări: Cântecul blestemat şi sfânt; versuri, 
2004, postum; lieduri pe versuri de Tudor 
Arghezi, Vasile Voiculescu, Mihai Eminescu, 
Io an Alexandru. 

Slăvescu, Victor 

(23.05/5.06.1891, Rucăr, jud. Muscel - 
24.09.1977, Bucureşti) 

Economist. Absolvent al Facultăţii de Filoso- 
fie din Gottingen. în 1912 a plecat la Uni¬ 
versitatea din Munchen, unde a studiat timp 
de două semestre ştiinţele economice. între 
timp face şi o călătorie la Paris. în toamna lui 
1913 şi-a continuat studiile la Universitatea 
din Halle, obţinând în 1914 titlul de doctor 
în ştiinţe economice. Profesor la ASE, spe¬ 
cialitatea finanţe, credit, schimburi bancare. 
Director general la Societatea Naţională de 
Credit Industrial (1923-1933); director la 
BNR; subsecretar de stat la Ministerul de 
Finanţe (1933-1934); ministru de Finanţe 
(1934,1935) şi ministru ad interim la Indus¬ 
trie şi Comerţ (1934) - lui i se datorează faptul 
că, pe fondul crizei economice mondiale din 
1937, România a înregistrat uriaşa creştere 
financiară din 1938; ministru la înzestrarea 
Armatei (1939, 1940); membru în condu¬ 
cerea unor societăţi industriale; preşedinte 
UGIR (Uniunea Generală a Industriaşilor 
din România); iniţiator al revistei Independenţa 
economică (1918); director la Anale economice 
şi statistice (1926); rector al Academiei de 
înalte Studii Comerciale şi Industriale din 
Bucureşti. Lucrări: Organizarea creditului în 
România , 1922; Istoria Băncii Naţionale Române, 
1925; Economia naţională , 1933. Membru al 
Consiliului Superior Bancar (1938, 1946); 
cofondator, membru în comitetul de con¬ 
ducere la Institutul de Cercetări Sociale 
(1938). Şeful organizaţiei PNL din judeţul 
Galaţi, deputat în cinci legislaturi, senator. 
A fost întemniţat la închisoarea Sighet (1950 


şi 1955). Marea Cruce Coroana României, 
Marea Cruce Orange Nassau, Mare Ofiţer al 
Legiunii de Onoare. Membru al Academiei 
Române (1939), exclus în 1948, repus în 
drepturi în 1990. 

Smara, Maica nume la naştere Smaranda 
Andronescu, măritată Gheorghiu 
(5.09.1857, Târgovişte - 26.01.1944, Bucureşti) 
Scriitoare. Nepoată a poetului Gr. Alexan- 
drescu. A absolvit Şcoala Centrală de Fete 
din Bucureşti. Feministă, a conferenţiat 
pe această temă în ţară şi în Italia, Franţa, 
Danemarca, Suedia, Grecia. A organizat un 
cenaclu literar pe care-1 frecventa şi M. Emi¬ 
nescu. A scos revista Altiţe şi bibiluri (1893). 
A scris proză şi eseuri: Din pana suferinţei, 
1888; Novele , 1890; Veronica Micle. Viaţa şi 
operile sale, 1892; Inteligenţafemeii, 1896; Schiţe 
şi amintiri din Italia, 1900; Mârza, 1904; Ţara 
mea, 1905; Fata tatii, 1912; Schiţe şi amintiri din 
Cehoslovacia, 1925; O româncă la Polul Nord, 
1932; Dumitrite brumate, 1937; Cântă Dorna, 
1939. 

Smochină, Nichita P. 

(14/27.03.1894, Mahala, oraşul Dubăsari, 
Basarabia - 14.12.1980, Bucureşti) 

Jurist, istoric, etnograf, folclorist şi om politic. 
Autodidact. Mason. A participat la Congre¬ 
sul Popoarelor din Caucaz (1917). Fondator 
al publicaţiei Moldovanul, Dubăsari, 1918. 
în 1920 s-a stabilit la Iaşi, unde a absolvit 
Dreptul şi Filosofia. A fondat Revista tineri¬ 
lor transnistreni (1935), ziarul Transnistria şi 
Moldova nouă. Lucrări: Anul Nou la moldovenii 
de peste Nistru, 1928; Din trecutul românesc al 
Transnistriei, 1930; I Romenifra il Dnister ed il 
Bug, 1941. Membru de onoare al Academiei 
Române (1942), exclus în 1948, repus în 
drepturi în 1990. 

Snegur, Mircea 

(17.01.1940, Trifăneşti, Basarabia) 

Om politic. în 1956 a absolvit şcoala medie 
din satul Frumuşica, raionul Floreşti. Stu¬ 
diile superioare şi le-a făcut la Institutul 

Agricol din Chişinău, absolvit în 1961. 
A făcut aspirantura la Catedra de fitotehnie a 
aceluiaşi institut (1972). între 1961 şi 1968 a 
fost agronom şi preşedinte de colhoz în satul 
Lunga, raionul Floreşti, ulterior a deţinut 
funcţiile de: director al Staţiei Experimentale 
pentru Culturile de Câmp (1968-1973), 
şef al Direcţiei principale ştiinţă agricolă 
a Ministerului Agriculturii (1973-1978), 
director general al Asociaţiei Ştiinţifice de 
Producţie Selecţia şi director al Institutului 
de Cercetări Ştiinţifice în Domeniul Cultu¬ 
rilor de Câmp din oraşul Bălţi (1978-1981). 
în perioada 1981-1985 este prim-secretar 
al Comitetului Raional Edineţ al PCM. Din 
1985 până în 1989 deţine funcţia de secretar 
al CC al PCM. Din 1989 până în 1990 a fost 
preşedinte al Prezidiului Sovietului Suprem 
al RSSM şi preşedinte al Sovietului Suprem 
al RSSM. De la 3 septembrie 1990 până la 
1 decembrie 1996 deţine funcţia de preşe¬ 
dinte al Republicii Moldova. A fost deputat 
în Sovietul Suprem al RSSM în legislaturile a 
Xl-a şi a XH-a, în legislatura a XlV-a. în 1995 
a citit, în Parlamentul Moldovei, mesajul 
„Limba română este numele corect al limbii 
noastre". I-au fost conferite următoarele 
distincţii de stat şi titluri onorifice: Ordinul 
Insigna de Onoare (1966), Medalia pentru 
Vitejie în Muncă (1976), Ordinul Republicii 
(2000), Diploma Ad Honores a Academiei 
Europene de Arte (1995), Diploma de 
Onoare şi Medalia de Aur a Ordinului Euro¬ 
pean de Merit (1995), Doctor Honoris Causa 
îa Universitatea Agrară din Chişinău (1996), 
Doctor Honoris Causa la Universitatea din 
Ankara (1996), Doctor Honoris Causa la 
Universitatea Liberă Internaţională din Mol¬ 
dova (2001). 

Soare, Mircea 

(21.07.1927, Bucureşti - 1999, Bucureşti) 
Inginer constructor. A absolvit Institutul 
de Construcţii la Bucureşti. Specializare la 
Liege. Profesor la Institutul de Construcţii 
din Bucureşti. Contribuţii în domeniul 
stabilităţii echilibrului, al promovării unor 
noi materiale de construcţie (beton celular 
autoclavizat, poliesteri armaţi cu fibre de 
sticlă). Lucrări: Aplicarea ecuaţiilor cu diferenţe 
finite la calculul plăcilor curbe subţiri , 1959; 
Paraboloidul eliptic şi hiperbolic în construcţii, 
1964, în colaborare; Automatizarea calculelor 
de rezistenţă în construcţii. Programe basic, 
1989, în colaborare. Membru al Academiei 
de Ştiinţe Tehnice din România. 

Socec(u), loan V. 

(1830, Săcele, jud. Braşov - 1896, Bucureşti) 
Editor şi librar. A venit la Bucureşti adus 
de valul revoluţiei de la 1848 şi şi-a făcut 


ucenicia în meserie la librăria Ioanid. Şi-a 
deschis prima sa librărie în 1856 (Librăria 
Nouă Socec & Comp), devenită în 1871 
tipografie şi librărie (Socec, Sander şi Teclu). 
Desfăşurarea amplului proiect editorial 
al tipografiei şi librăriei a început în 1875, 
prin editarea colecţiei Opere complecte a 
autorilor români clasici şi contemporani. 
Ei i se adaugă colecţiile: Clasici Români şi 
Străini pentru copii şi tineret, îngrijită de 
Octav Minar şi care cuprindea, pentru prima 
oară în România, informaţii biobibliografice 
despre autori; Biblioteca Teatrului Naţional. 
Amplul proiect editorial s-a exprimat şi prin 
editarea atlaselor de judeţe, a lucrărilor des¬ 
pre minorităţile din România, a dicţionarelor 
bilingve şi a enciclopediilor. Brandul tipo- 
grafie-editură-librărie a fost atât de puternic, 
încât a rezistat intemperiilor a două războaie 
mondiale şi a dispărut abia în 1948, odată 
cu perioada socialistă, când întregul sistem 
al culturii a fost drastic modificat. Totuşi, 
colecţiile iniţiate cu începere din 1875 au 
continuat să existe şi în noul sistem, sub 
numele şi cu girul altor edituri. O stradă din 
Braşov şi o editură şi librărie virtuală apărută 
în 2008 îi poartă numele. 

Socolescu, Mircea 

(14.07.1902, Bucureşti - 5.10.1993, Bucureşti) 
Geolog şi geofizician. A absolvit Facultatea 
de Mine şi Mineralogie din Bucureşti. Spe¬ 
cializare în Franţa. Profesor la Facultatea 
de Geografie şi Geologie din Bucureşti. 
Contribuţii în domeniul geologiei econo¬ 
mice şi geofizicii aplicate, a iniţiat alcătuirea 
hărţilor de anomalie geologică ale României, 
descifrarea structurii geologice de adâncime. 
S-a impus prin introducerea metodelor 
magnetice şi electromagnetice în prospecta¬ 
rea acumulărilor de substanţe minerale. Şef 
al Secţiei gravimetrie la întreprinderea de 
Prospecţiuni şi Laboratoare, geolog al Trus¬ 
tului de Prospecţiuni şi Explorări Miniere. 
Lucrări: Carte de correction topographique pour 
Ies anomalies gravimetriques et cartes des altitudes 
moyennes pour la Roumanie , 1956; Prospecţiuni 
radiometrice utilizate în interpretări geologice, 
1958; Fizica şi structura scoarţei terestre din 
România, 1975. Membru de onoare al Aca¬ 
demiei Române (1993). 

Socor, Matei 

(15.09.1908, laşi - 30.05.1980, Bucureşti) 
Compozitor şi dirijor. A studiat la Conserva¬ 
torul din Bucureşti (1927-1929), ca elev al 
lui Gh. Cucu, Alfonso Castaldi şi Constantin 
Brăiloiu. Studii de perfecţionare la Conser¬ 
vatorul din Leipzig cu maeştri ai compoziţiei 
şi dirijori de orchestră (1930-1933). Revenit 

în România, a fost cercetător etnolog şi 
dialectolog al muzicii în cadrul Institutului 
de Folclor din Bucureşti, unde a colaborat 
cu C. Brăiloiu, pentru o serie de culegeri de 
folclor. S-a apropiat din tinereţe de mişcarea 
muncitorească, devenind membru al PCR 
încă din ilegalitate şi participând activ la 
lupta acestui partid împotriva fascismului şi a 
guvernului antonescian. A fost preşedinte al 
Comitetului de Radiodifuziune şi preşedinte 
al Uniunii Compozitorilor din RPR (1949- 
1954). Este autorul muzicii pentru două 
din imnurile de stat ale României: Zdrobite 
cătuşe - imn naţional între 1948 şi 1953, şi Te 
slăvim, României - imn naţional între 1953 şi 
1977. Lucrări: Cum Jiul îşi curge necazul la vale 
(1942) şi De-ajuns, României, calvarul (1944); 
poemul simfonic Alama (1944), pe versuri de 
Maria Banuş, şi oratoriul Stejarul din Borzeşti 
(1966); Sonata pentru pian (1932); Concertul de 
cameră pentru şapte instrumente (1936); Concer¬ 
tul pentru orchestră cu clarinet, corn şi violoncel 
(1939); Passacaglia pentru violoncel şi orchestră de 
cameră (1941); Cântarea României şi Concertul 
pentru vioară şi orchestră (1955); Trei salvări 
(1969) - sextet de suflători, o veritabilă sin¬ 
teză a experienţei sale. în ultimii ani de viaţă a 
compus opera Conu' Leonida faţă cu reacţiunea, 
reprezentată pe scena Operei Române din 
Bucureşti în 1980. A fost Maestru Emerit al 
Artei şi laureat al Premiului de Stat. Membru 
corespondent al Academiei Române (1952). 

Sofroni, Laurentie 

(1928, Frătăuţii Vechi, jud. Suceava) 

Inginer metalurg. A absolvit Facultatea de 
Metalurgie la Institutul Politehnic din Bucu¬ 
reşti. Specializare la Institutul Politehnic din 
Kiev. Profesor la Facultatea de Metalurgie. 
Contribuţii în domeniul proceselor de tur¬ 
nare a fontelor cu fosfor ori grafit nodular, 
al dirijării proceselor de cristalizare şi solidi¬ 
ficam a metalelor puse în forme. Preşedinte 
de onoare al Asociaţiei Tehnice de Turnăto¬ 
rie din România. Membru al Academiei de 
Ştiinţe Tehnice din România. 

Solacolu, Şerban 

(1905, Bucureşti - 21.03.1980, Bucureşti) 
Inginer chimist. A absolvit Politehnica la 
Bucureşti şi s-a specializat la Şcoala Tehnică 
Superioară din Berlin-Charlottenburg. Pro¬ 
fesor la Facultatea de Chimie a Institutului 
Politehnic din Bucureşti. A fost primul care 
a predat în România un curs de chimia fizică 
a silicaţilor tehnici. Fondator şi director al 
Institutului de Cercetări pentru Materiale de 
Construcţii. A elaborat prima sistematizare a 
zgurilor magneziene şi dolomitice, a iniţiat 
fabricarea unor tipuri noi de ciment şi beton 



Matei Socor Dumitru Solomon 


pentru barajul hidrocentralei de la Bicaz, 
noi tipuri de cărămizi refractare pentru cup¬ 
toarele de la Combinatul Chimic Făgăraş. 
Lucrări: Cimenturile speciale pentru construcţiile 
maritime , 1933; Cimenturi speciale pentru baraje, 
1937; Industria ceramică în România, 1940. 
Membru corespondent (1963) al Academiei 
Române. Premiul de Stat (1963). Astăzi 
există la Bucureşti Fundaţia pentru Ştiinţa şi 
Ingineria Materialelor care-i poartă numele. 

Solomon, Dumitru 

(14.12.1932, Galaţi - 10.02.2003, Bucureşti) 
Eseist. A absolvit Filologia la Bucureşti. 
Evreu ca etnie. Frate cu Michel S. Redactor- 
şef al revistei Teatrul azi, apoi Scena. Lucrări: 
Problema intelectualului în opera lui Camil 
Petrescu, debut, 1958; Măşti contemporane, 
1970; Fata morgana, 1973, Trilogia antică: 
S o erate, Diogene câinele, Platon, 1974; Amor, 
1978; Elogiul nebuniei, 1983; Repetabila scenă 
a balconului, Premiul UNITER pentru cea 
mai bună piesă românească a anului, 1995; 
Teatru, 1997; Cine ajunge sus la fix, 2004. Este 
laureat al Premiului Academiei Române, 
1978; al Uniunii Scriitorilor, 1982, 1985; 
al Asociaţiei Uniunii Scriitorilor din Bucu¬ 
reşti, 1978, 1984; al Premiului Ministerului 
Culturii, 1996. 

Solomon, Michel 

(8.12.1910, Galaţi - 1994, Montreal) 

Scriitor şi publicist. Frate cu Dumitru S. 
Şi-a luat licenţa în Drept la Montpellier, 
Franţa (1932) şi a debutat ca ziarist la 
Timpul, Bucureşti. Delegat corespondent 
de presă la Londra, se înrolează în armata 
britanică în al Doilea Război Mondial, 
întors apoi în România, este arestat ca spion 
şi trimis în lagărul de la Magadan, Siberia. 
Revenit în România în 1956, este trimis, 
fără proces, la penitenciarul de la Gherla. 
Eliberat în 1964, prin amnistie generală, 
pleacă din ţară în 1965 şi se stabileşte la 
Montreal, unde este redactor-şef al revistei 
Regards sur Israel. Colaborează la Le Devoir, 

La Presse, The Gazette, The Montreal Star. 
Scrie proză şi memorialistică: Magadan, 
1973; Le Struma, 1974; Mon calvaire roumain, 
1976; Eden retrouve, L'etrange destin d'Emilia, 
La troisieme greffe du cceur, Shijfra, Aaron Hart 
(Sieur de Betancour). 

Solovine, Maurice 

(1875, Bucureşti - 1958, Berna, Elveţia) 

Filosof. Evreu ca etnie. A studiat filosofia 
şi fizica aplicată la Berna, cea din urmă cu 
Albert Einstein, cu care s-a împrietenit. 
El, Einstein, Conrad Habicht (1876-1958), 
austriac, Albert Ritter von Steifibein, ger¬ 
man, Michelangelo Besso, italian, şi Marcel 
Grossman (originar tot din România), Firi- 
edrich Adler, austriac (social democrat ca 
profil, care i-a cedat lui Einstein postul de 
profesor la Ziirich) au întemeiat Academia 
Veselă, cunoscută sub numele de Akade- 
mie Olympia, un forum gratuit, deschis 
studenţilor la matematică, fizică şi filosofie, 
unde se discutau chestiuni legate de influ¬ 
enţele reciproce dintre aceste domenii ale 
cunoaşterii. A tradus în franceză din filosofii 
antici greci (atomişti) şi din Einstein: Pensees 
philosophiques de 'Heraclite d'Ephese , prefaţă de 
Anatole France (1918); La Theorie de la rela- 
tivite restreinte et generalisee, expose elementaire. 
La relativite et le probleme de l'espace de Albert 
Einstein (1923); Lettre ă Herodote de Epicur 
(1925 ?); Doctrines philosophiques et reflexions 
morales de Democrit (1928). 

Soltan, Petru 

(29.06.1931, Coşniţa, Transnistria) 
Matematician şi scriitor. A absolvit Institu¬ 
tul Pedagogic din Chişinău şi s-a specializat 
la Universitatea de Stat M. V. Lomonosov 
din Moscova. Profesor la Facultatea de 
Matematică a Universităţii de Stat din 
Chişinău, director al Institutului de Cer¬ 
cetări în Domeniul Planificării al ASM. 
Contribuţii în domeniul teoriei mulţimilor 
d-convexe cu referire la matematica apli¬ 
cată. Lucrări: AeponpoMuumeHHUu KounneKC 
pecnydnuKU (1981, în colaborare); Excursions 
into Combinatorial Geometry (1997, în cola¬ 
borare), Ietrele (nuvele, 2003), între Scyla 
şi Charibda (2006) şi Transnistria, lacrima 
mea (2006, publicistică). Este fondatorul 
seminarului Facultăţii de Matematică pe 
care-1 conduce de 40 de ani - Probleme 
extreme asupra mulţimilor convexe. A fost 
profesor invitat la Moscova, Tbilisi, Task- 
ent, Leningrad, Varna, Erevan, Bucureşti, 
Varşovia, Budapesta, Marsilia, Tartu. După 
1990 este şi deputat, preşedinte al Comisiei 
pentru Ştiinţă şi învăţământ şi membru 
al Prezidiului Parlamentului Republicii 



Michel Solomon Petru Soltan 


Moldova (1990-1994). Iniţiază formarea 
Comisiei Superioare de Atestare din R.M. 
Distins cu titlurile de Om Emerit în Ştiinţă, 
laureat al Premiului Naţional, cu medaliile 
Meritul Civic, S.I. Vavilov, Mihai Eminescu, 
Dimitrie Cantemir. Membru al Academiei 
de Ştiinţe a Moldovei (1992), membru de 
onoare al Academiei Române (2003). 

Sonea, Sorin 

(14.03.1920, Cluj) 

Medic. A absolvit Facultatea de Medicină 
la Bucureşti. Specializare în igienă la Paris. 
Din 1950 stabilit la Montreal, în Canada. 
Profesor Emerit şi şef al Departamentului de 
microbiologie şi imunologie la Universitatea 
din Montreal. Lucrări: A New Bacteriology, 
New York, 1983; Le strutture biologiche: Batteri, 
Milano, 1993; Procaryotology , 2000. Premiul 
Societăţii Canadiene de Microbiologie (1978). 
Membru al Academiei de Ştiinţe din Canada 
(1975), fost membru al Colegiului Regal 
al Medicilor şi Chirurgilor din Canada şi 
membru al Ordinului Medicilor din Quebec. 
A primit titlul de Membru de Onoare al Aso¬ 
ciaţiei Microbiologilor din Quebec (1982); 
membru al International Board of Directors, 
Muzeul Microcosmos, Boston. 

Sorbul, Mihail 

nume la naştere Mihail Smolski 

(29.10.1885, Botoşani - 20.12.1966, Bucureşti) 
Dramaturg. Polonez ca etnie după tată. 
Autodidact. Influenţat de I. L. Caragiale şi 
de naturalism. A făcut parte din cenaclul lui 
Mihail Dragomirescu. Secretar de redacţie 
la Convorbiri critice. Lucrări: Letopiseţi, 1915; 
Patima roşie , 1916; Dezertorul, 1919; O iubeşti?, 
1933, roman. Din 1995 la Botoşani se des¬ 
făşoară anual Concursul naţional de teatru 
scurt Mihail Sorbul, dotat cu premii. 

Sorel, Andrei Florea 

(5.04.1947, Bucureşti) 

Pictor. A absolvit Secţia design a Şcolii de 
Arhitectură din Bucureşti. Până în 1974 

Mihail Sorbu 


Andrei Florea Sorel 


Marin Sorescu 


lucrează ca artist decorator la diverse insti¬ 
tute (design de interior, mobilă, ambalaje), 
apoi se dedică exclusiv picturii. S-a stabilit 
la Paris din 1981. A expus în România, 
Franţa, Elveţia, Italia, Germania, SUA. Prie¬ 
ten cu Gheorghe Zamfir, în plastică este un 
romantic. 

Sorescu, Marin 

(18.02.1936, Bulzeşti, jud. Dolj - 
8.12.1996, Bucureşti) 

Scriitor. A absolvit Filologia la Bucureşti. 
A fost redactor-şef al revistei Ramuri , Craiova, 
şi director fondator al revistei Literatorul, 
Bucureşti, serie nouă. Ministru al Culturii 
(1995-1996). A scris lirică demitizantă şi 
ironică: Poeme , Premiul Uniunii Scriitorilor, 
1966; Tuşiţi, 1969; Unghi, 1970; Fântâni în 
mare, 1982; Drumul, 1984 ;Apă vie, apă moartă, 
1987; Poezii alese de cenzură, 1991; La Lilieci, 
cărţile I-VT, 1990-1999; Puntea • Ultimele, 
1997, postum; dramaturgie: Iona, Premiul 
Uniunii Scriitorilor, 1968; Răceala, 1977; 
Matca, 1970; eseuri: Teoria sferelor de influenţă, 
1970; Uşor cu pianul pe scări, 1985, proză: Trei 
dinţi din faţă, 1977; Viziunea vizuinii, 1982. 
Membru al Academiei Române (1993). 

Soru, Eugenia D. 

(17.05.1901, Piatra Neamţ - 
26.11.1988, Bucureşti) 

Chimist. A absolvit Facultatea de Chimie la 
Universitatea din Iaşi. Specializare la Stras- 
bourg, Frankfurt am Main, Londra. Cerce¬ 
tător la Institutul de Inframicrobiologie Dr. 
I. Cantacuzino şi profesor la Facultatea de 
Medicină din Bucureşti. A iniţiat metode 
noi pentru obţinerea unor enzime pe baza 
cărora a pus în evidenţă dereglări meta¬ 
bolice. Lucrări: Studiul chimic, fizico-chimic 
şi antigenic al organismelor bacteriene, 1951; 
Biochimie medicală, 1953; Enzimele ca agenţi 
terapeutici, 1972. Membru al Academiei de 
Ştiinţe Medicale din România, al Societăţii 
de Chimie din Paris. Membru corespondent 
al Academiei Române (1955). 


Soţchi Voinicescu, Victor 

(22.01.1945, Floreşti, Republica Moldova) 

Actor. A absolvit Institutul de Artă Teatrală 
A. Lunacearski din Moscova. Filmografie: 
Poienele roşii, 1966; Gustul pâinii, 1966; Salut, 
Marial, Mo sfiim, 1969; Singur în faţa dra¬ 
gostei, 1969; Lăutarii, 1971; Ofiţer în rezervă, 
1971; Crestături spre amintire, 1972; Ultimul 
haiduc, 1972; Rădăcinile vieţii, 1977; Un bătrân 
ducea un cal, 1980, Premiul pentru cea mai 
bună interpretare masculină la Festivalul 
Republican de Film, Kiev; Vreau să cânt, 1980. 

Spacu, Gheorghe 

(5.12.1883, laşi - 23.07.1955, Bucureşti) 
Chimist. Tată al lui Petru George S. în 1906 
a absolvit Facultatea de Ştiinţe a Univer¬ 
sităţii din Iaşi. După specializări la Viena 
şi Berlin, a revenit în ţară, unde a avut o 
prodigioasă carieră didactică la universităţile 
din Iaşi, Cluj şi Bucureşti. A făcut cercetări 
fundamentale în domeniul combinaţiilor 
complexe, a stabilit structura unor combi¬ 
naţii anorganice din grupa sărurilor duble, a 
sintetizat noi clase de combinaţii complexe, 
a elaborat metode analitice pentru deter¬ 
minarea cuprului, zincului, mercurului, 
nichelului, cobaltului, bismutului, argin¬ 
tului etc. Lucrări: Contribuţiuni la constituţia 
antimoniatului de potasiu. Asupra unei clase de 
amine. Hexahidro-antimoniato-aminele, 1949; 
Noi metode pentru separarea cuprului de molibden 
şi dozarea acestor două elemente, 1954; O nouă 
metodă gravimetrică precisă şi rapidă pentru 
dozarea bismutului, 1955. Membru al Aca¬ 
demiei Italiene de Ştiinţe, al Societăţilor de 
Chimie din Berlin, Paris, Washington, Bucu¬ 
reşti. Membru al Academiei Române (1955), 
vicepreşedinte al ei (1944-1948). 

Spacu, Petru George 

(6.06.1906, Charlottenburg, Germania - 
30.03.1995, Bucureşti) 

Chimist. Fiu al lui Gheorghe S. A urmat 
cursurile Facultăţii de Ştiinţe a Universităţii 
din Cluj (1925-1929), având ca profesori pe 

Spăriosu 



Victor Soţchi Voinicescul Gheorghe Spacu Alexei Spasski 


A. Ostrogovich, Gh. Spacu şi I. Tănăsescu. 
Cu o bursă acordată de guvernul francez 
a făcut studii de specializare la Sorbona 
(1934-1935 şi 1935-1936), audiind o serie 
de cursuri speciale de chimie anorganică, 
chimie fizică şi chimie generală. A efectuat 
mai multe lucrări originale în laboratorul de 
chimie generală al Universităţii Sorbona şi la 
Institutul de Biologie Fizico-Chimică (Fun¬ 
daţia Rothschild) sub conducerea prof. dr. 
G. Urbain. în 1937 a făcut un stagiu de per¬ 
fecţionare la Miinchen, la Institutul Politeh¬ 
nic, sub conducerea prof. W. Hieber. în 1937 
a dat concurs pentru ocuparea unui post de 
profesor la Facultatea de Chimie Industrială 
a Institutului Politehnic din Bucureşti, fiind 
acceptat. A funcţionat ca profesor şef de 
catedră până în 1955, când a preluat aceeaşi 
funcţie îa Facultatea de Chimie a Universi¬ 
tăţii din Bucureşti, unde a fost şi prorector 
între 1966 şi 1969. Contribuţii: sinteza fină 
anorganică; structura compuşilor anorga¬ 
nici; chimia elementelor rare. A elaborat 
(1975) procedee de dezoxidarea, protecţia, 
fluidizarea şi curăţarea aliajelor de Al-Si, 
Al-Mg. Lucrări: Chimia combinaţiilor complexe 
(1969,1974), în colaborare; Tratatul de chimie 
anorganică (1974), în colaborare. A obţinut 
şase brevete de invenţie, care se aplică şi 
astăzi în industria chimică. A fost membru 
al Academiei de Ştiinţe de la Gottingen, al 
Academiei Mediteraneene Italia, al Societăţii 
Franceze de Chimie, al Uniunii Internaţio¬ 
nale de Chimie Pură şi Aplicată. Membru 
al Academiei Române (1990), preşedinte al 
Secţiei de ştiinţe chimice (1990-1994). 

Spasski, Alexei 

(3.07.1917, Lukoianov, reg. Nijnii Novgorod, 

Rusia - 26.06.2006, Chişinău) 

Biolog. Rus ca etnie. Sub conducerea lui a 
fost inventariată fauna parazitară la plante 
şi animale, a fost studiate ciclul biologic al 
unor agenţi patogeni şi căile de circulaţie a 
lor în ecosisteme naturale şi antropizate din 
Moldova, impactul mono- şi poliinvaziilor 


asupra organismului-gazdă şi căile de dimi¬ 
nuare a lor, au fost descrise peste 1 200 de 
specii de paraziţi, depistaţi pentru prima 
dată în Republica Moldova, dintre care 
peste 100 sunt patogeni pentru animale şi 
peste 50 pentru plantele agricole. Laureat 
al Premiului de Stat al Republicii Moldova 
în domeniul ştiinţei şi tehnicii, laureat al 
Premiului Prezidiului Academiei de Ştiinţe 
a URSS K.I. Skreabin. Membru de onoare 
al Asociaţiei Parazitologilor din Ucraina şi 
România. Membru al Academiei de Ştiinţe a 
Moldovei, vicepreşedinte al ei (1961-1969). 

Spăriosu, Trăilă 

(17.06.1930, Uzdin, Banatul Sârbesc) 

Pedagog. A absolvit Liceul Mixt Român din 
Vârşeţ şi Facultatea de Filosofie a Universi¬ 
tăţii din Belgrad. Profesor la Şcoala Normală 
din Vârşeţ, apoi la Academia Pedagogică, 
unde a devenit director. A introdus cursurile 
de pedagogie, psihologie şi metodică. De 
asemenea, a scris şi introdus cursul de Meto¬ 
dica limbii române la Universitatea din Novi 
Sad. Specializare la Facultatea de Limba 
şi Literatura Română a Universităţii din 
Bucureşti. Profesor la Universitatea din Zre- 
nianin, unde predă metodologia cercetărilor 
pedagogice şi bazele ştiinţelor pedagogice. 
Profesor de pedagogie la Catedra de limba 
română a Facultăţii de Filosofie de la Uni¬ 
versitatea din Novi Sad. Membru fondator 
şi preşedinte (1985-1987) al Societăţii de 
Limba Română din Voivodina. Preşedinte 
al consiliului editorial al Trustului de Presă 
şi Editură Libertatea (1984-1991). Lucrări: 
Carte de citire pentru clasa a Il-a primară, 
1961, coautor (10 ediţii); Abecedar pentru 
clasa I primară cu limba de predare română din 
Voivodina , 1974 (8 ediţii); Lectură literară în 
şcoala geneală - fundamentarea ştiinţifică a 
manualului, teză de doctorat, 1977; Carte de citire 
pentru clasa a IV-a , 1978 (7 ediţii); învăţămân¬ 
tul în limba română din R.S.A. Voivodina 1945- 
1980, 1982; Metodica învăţământului limbii şi 
literaturii române , 1984; Teoria şi practica limbii 

Spătaru 



Dan Spătaru Petre Spânul Theodor S. Speranţia Alfred Margul Sperber 


române în şcoala elementară, 1987. Distins cu 
Medalia Scânteile Culturii, 1984; Placheta 
de bronz a Universităţii din Novi Sad (1990). 

Spătaru, Dan (George) 

(2.10.1939, Aliman, jud. Constanţa - 
9.09.2004, Bucureşti) 

Interpret de muzică uşoară. Şi-a început 
cariera în fotbal, jucând la Medgidia, apoi 
la Progresul şi Ştiinţa Bucureşti, în timp ce 
era student la Facultatea de Educaţie Fizică 
şi Sport. A trebuit să părăsească sportul din 
cauza unei discopatii. A început să cânte 
la Casa Studenţilor în 1962 melodii itali¬ 
eneşti. A fost elevul Cameliei Dăscălescu. 
Temistocle Popa a compus şlagăre pentru 
el. Cele mai cunoscute melodii: „Ţărăncuţă, 
ţărăncuţă"; „Nici o lacrimă"; „Nu-ţi şade 
bine când plângi"; „Nu m-am gândit la des¬ 
părţire"; „Oare, oare, îţi pare rău"; „în rândul 
patru"; „Drumurile noastre toate"; „Trecea 
fanfara militară"; „Mi-ai furat inima"; „Măi¬ 
cuţă, îţi mulţumesc". Pentru multe dintre 
melodii a compus el însuşi versurile. 

Spânul, Petre 

(17.01.1894, Vicovul de Jos, jud. Suceava - 
7.08.1962, Timişoara) 

Medic veterinar. A absolvit Facultatea de 
Medicină Veterinară la Viena şi Academia 
de înalte Studii Agronomice la Cluj. Specia¬ 
lizare la Paris. Asistent la Şcoala Superioară 
de Medicină Veterinară din Viena. Medic 
de front în Primul Război Mondial. Şef al 
Serviciului îndrumărilor Zootehnice din 
Direcţia Zootehnică şi Sanitar-Veterinară 
din Ministerul Agriculturii şi Domeniilor 
(din 1937). Lucrări: Noţiuni elementare de exte¬ 
riorul animalelor domestice , 1922; Diagnosticul 
gestaţiei la iapă pe cale vaginală , 1926; Creşterea 
mânjilor , 1937; Cercetări asupra aclimatizării 
taurinelor de rasă Siementhal în Bonţida, Cluj, 
1942. Membru al Asociaţiei Medicilor Vete¬ 
rinari din România. Membru corespondent 
al Academiei Române (1955). 


Spârchez, Tiberiu 

(22.02.1899, Zărneşti, jud. Braşov - 
4.06.1977, Bucureşti) 

Medic. A absolvit Medicina la Cluj. Speciali¬ 
zare la Paris, Hamburg şi Bruxelles. Profesor 
la Facultatea de Medicină din Cluj, apoi din 
Bucureşti. Contribuţii în domeniul gastero- 
enterologiei, tehnicii endoscopice şi tratarea 
afecţiunilor tubului digestiv. Fondator şi 
director al Centrului de Gastroenterologie. 
Lucrări: Restroscopia , 1936; Paraziţii intestinali, 
1936; Rezultatele tratamentului cu unde scurte şi 
ultrascurte , 1937; Boli cauzate de intoxicaţiuni şi 
agenţi fizici, 1939; Consideraţii asupra ulcerului 
gastric, 1968; Alergia gastro-intestinală, 1968. 
Membru al Academiei de Ştiinţe Medicale 
din România, membru al societăţilor de 
gastroenterologie din Cehoslovacia, Franţa, 
Germania, Marea Britanie. Membru cores¬ 
pondent al Academiei Române (1963). 

Speranţia, Theodor D(imitrie) 

(4.05.1856, Oneşti, jud. laşi - 
9.03.1929, Bucureşti) 

Folclorist. A fost unul dintre întemeietorii 
Contemporanului. Pentru activitatea socialistă 
a fost implicat într-un proces alături de 
fraţii Nădejde, cu care se înrudea (văr după 
mamă). A fost profesor la câteva licee din 
Bucureşti. A fost culegător de folclor şi teo¬ 
retician pe marginea fenomenului folcloric: 
Anecdote populare, 3 voi. 1889-1893; Introdu¬ 
cere în literatura populară română, 1904; Urme 
de la daci şi alte studii de folclor, 1914. Membru 
corespondent (1891) al Academiei Române. 

Sperber, Alfred Margul 

(23.09.1898, Storojineţ, Bucovina, 
azi în Ucraina - 3.01.1967, Bucureşti) 

Poet. A absolvit liceul la Viena şi a fot 
încorporat în armata habsburgică. Studiile 
superioare le-a făcut la Bucureşti, Paris, New 
York, unde a şi lucrat la New York Volkszeitung. 
întors în România, a scris lirică militantă şi 
erotică: Martorul vremii, 1951; Veşnicul august, 
1959; Cuvântul vrăjit, 1969, şi a tradus în 

germană poezie românească: Rumănische 
Volksdichtungen, Premiul de Stat, 1954. 

Spiess, Ludovic 

(13.05.1938, Cluj - 

5.03.2006, Drăgăneşti, jud. Teleorman) 

Tenor. Gravor în metal ca meserie, a 
descoperit târziu muzica. A absolvit 
Conservatorul din Bucureşti ca elev al lui 
Petre Ştefănescu Goangă şi a fost solist al 
Operei din Bucureşti. Ministru al Culturii 
(1991-1992), director general al Operei 
Române (2001-2005). A obţinut Marele 
Premiu la Toulouse (1964), Marele Premiu 
şi alte două premii de interpretare la Rio de 
Janeiro (1965), premiul I la Hertogenbosch, 
Olanda (1966), şi o bursă de studii la Milano 
pentru un an. A cântat pe scena operelor 
din Stuttgart, Wiesbaden, Miinchen, Koln, 
San Francisco, Los Angeles, Buenos Aires, 
Milano şi Verona, fiind apreciat peste tot. 
La Salzburg atrage atenţia marelui dirijor 
Herbert von Karajan, sub bagheta căruia 
va realiza rolul Dmitri din Boris Godunov de 
Musorgski. Roluri în: Lysistrata, Voievodul 
ţiganilor, Ţara surâsului, Trubadurul, Fidelio, 
Paiaţe, Bal mascat, Tosca, Boema, Aida, Cântecul 
pământului de Mahler, Requiemul de Verdi, 
Missa Solemnis de Beethoven şi Ioana pe rug 
de Honegger. Decorat cu Ordinul Crucea 
de Onoare a Austriei şi Ordinul Steaua 
României în grad de Cavaler. 

Spinei, Victor 

(26.10.1943, Lozova, Republica Moldova) 

Istoric, arheolog. A absolvit Facultatea de 
Istorie-Filosofie a Universităţii din Bucu¬ 
reşti. Specializare la Saarbriicken. Profesor 
la Facultatea de Istorie a Universităţii din 
Iaşi şi director al Institutului de Arheologie 
din Iaşi. A participat la numeroase săpături 
arheologice. Contribuţii în domeniul Evului 
Mediu timpuriu, migraţiilor popoarelor 
nomade în estul şi sud-estul Europei la 
începutul mileniului al Il-lea, raporturilor 
românilor cu Imperiul Bizantin, cnezatelor 
ruseşti. Lucrări: Moldova în secolele XI-XIV, 
1982; Realităţi etnice şi politice în Moldova Meri¬ 
dională în secolele X-XIII. Români şi turanici, 
1985; Reprezentanţi de seamă ai istoriografiei şi 
filologiei româneşti şi universale, 1996; Marile 
migraţii din estul şi sud-estul Europei în secolele 
FX-XIII, 1999; Universa Valachica. Românii 
în contextul politic internaţional de la începutul 
mileniului al Il-lea, 2006. Membru corespon¬ 
dent al Institutului Arheologic German (din 
2005), membru al Asociaţiei Arheologilor 
din Praga (din 2006), membru al Biroului 
Executiv al Societăţii de Ştiinţe Istorice din 
România. Membru corespondent al Acade¬ 
miei Române (2001). 



Ludovic Spiess Daniel Spoerri 


Spoerri, Daniel 

nume la naştere : Daniel Isaac Feinstein 

(27.03.1930, Galaţi) 

Artist plastic. Tatăl era evreu convertit la 
creştinism, mama elveţiană. Tatăl a fost ucis 
de nazişti în 1941, în Transnistria. Adoptat 
de unchiul matern, al cărui nume l-a preluat. 
Stabilit cu familia în Elveţia, la Fribourg, în 
1942. A studiat baletul cu Preobrajenskaia. 
Prim-balerin al Operei din Berna, a dansat 
în balete după Eugen Ionescu şi Picasso. 
A fondat în 1959 Multiplication dArt Trans- 
formable, care putea produce copii după 
arta tridimensională a lui Marcel Duchamp, 
Dieter Roth, Victor Vasarely. Atras de avan¬ 
gardă, se întâlneşte cu Jean Tinguely, Marcel 
Duchamp şi Man Ray, împreună cu care 
fondează neorealismul, al cărui manifest a 
fost publicat în 1960. S-au alăturat Lynn 
Chadwick, Eduardo Paolozzi. A scris Topo- 
graphie Anecdotee du Hasard, 1962. Numele 
său este asociat şi cu mişcarea Fluxus, de 
tip dadaist. A stat un an pe insula Symi în 
Marea Egee (tipul de călătorie spre propriile 
origini pe care l-a făcut şi Hundertwasser), 
după care a publicat A Gastronomic Itinerary, 
1970. A fost profesor la Kunstakademie din 
Miinchen, la Brest şi Viena (1978-1989). 
A creat Grădina cu sculpturi (1990-1997) 
de la Seggiano, Italia. A lucrat litografie şi 
serigrafie, lucrări tridimensionale, grupate în 
cicluri: Krieger der Nacht (Luptătorii nopţii); Die 
Spieler (Jocobijuterii); Schweizer Tessinergeschirr, 
seria Sevilla. 

Spulber, Nicholas 

(1.01.1915, Bucureşti - 7.01.2004, Indiana) 
Economist. Familie originară din satul 
Spulber, Ţara Vrancei. A absolvit Academia 
Comercială la Bucureşti. Specializare la Paris, 
unde s-a stabilit înainte de al Doilea Război 
Mondial. A fost corespondent al France 
Presse pe lângă ONU, New York, din 1950, 
când şi-a făcut şi specializarea în economie la 
New School, cu accent pe chestiunea româ¬ 
nească şi economiile est-europene. Stabilit 

la Universitatea Bloomington, Indiana, din 
1954, devenit profesor de economie din 
1961. Director al Institutului pentru Studii 
Europene al universităţii din 1974. Lucrări: 
The Economics of Communist Eastern Europe, 
1957; The State and Economic Development in 
Eastern Europe , 1966; Socialist Management 
and Planning: Topics in Comparative Socialist 
Economics , 1971; Organizational Alternatives in 
Soviet-Type Economics , 1979; Restructuring the 
Soviet Economy: In Search of the Market, 1991; 
Managing the Amercican Economy from Roose- 
velt to Reagen , 1997; The Economics of Water 
Resources: from Regulation to Privatization, 
1994; Redefining the Role of the State , 1997; 
Russia's Economic Transitions, 2003. A editat, 
în colaborare: The Soviet Economy: Structure, 
Principie, Problems, 1962; Quantitative Econo¬ 
mic Policy and Planning: Theory and Models of 
Econonmic Control, 1976. Profesor Emerit al 
Bloomington University. Doctor Honoris 
Causa al Şcolii Naţionale de Ştiinţe Politice 
şi Administrative din Bucureşti. 

Stahi, Constantin D. 

(1844, Dobreni, jud. Neamţ - 1920, laşi) 

Pictor. Familie fugită din Basarabia de teama 
tătarilor în veacul al XVIII-lea. A studiat 
la Şcoala de Belle Arte din Iaşi şi a fost 
recomandat de director, Gh. Panaiteanu 
Bardasare, pentru o bursă acordată de 
ministrul Costa Foru spre a se specializa la 
Miinchen (1871-1873), continuată cu una 
din caseta personală a regelui, apoi din banii 
săi (1883-1884). S-a specializat în gravură 
şi a devenit profesor la Şcoala de Belle Arte 
din Iaşi. A fost cel mai bun gravor în lemn al 
perioadei şi este considerat părintele gravurii 
în lemn din România Mică. 

Stahi, Henri H. 

a semnat şi Henry H. Stahi sau H.H. Stahi 

(1901, Bucureşti - 9.09.1991, Bucureşti) 
Antropolog şi sociolog. Provine dintr-o 
familie cu strămoşi veniţi din Alsacia şi din 
Elveţia francofonă, a fost fiu al lui Henri S. 
(1877-1942, iniţiatorul stenografiei, şi frate 
mai mic al lui Şerban Voinea, activist al Par¬ 
tidului Social Democrat, ca şi al scriitoarei 
Henriette Yvonne S., căsătorită cu Petru 
Dumitriu). Reprezentant de frunte al şcolii 
monografice a lui Dimitrie Guşti, autor 
prestigios în domeniile sociologiei rurale, 
antropologiei culturale, istoriei sociale, teo¬ 
riei etnografice şi memorialisticii. Adept al 
cercetărilor empirice, fundamentate teoretic 
şi metodologic şi al înţelegerii procesuale şi 
raţionale a culturii şi societăţii. A fost autorul 
unei celebre metode de stenografie, apărută 
în 1908, şi stenograf-şef al Parlamentului 


României, i-a asistat pe Dimitrie Guşti şi pe 
Gheorghe Vlădescu-Răcoasa în realizarea 
unei vaste acţiuni interdisciplinare de scri¬ 
ere a monografiilor satelor din România. Ca 
membru fondator al Societăţii Criterion s-a 
făcut cunoscut prin poziţia sa marxistă, în 
1932 având diferende cu Lucreţiu Pătrăş- 
canu, care susţinea o poziţie leninistă. în 
1934, împreună cu Alexandru Cristian Teii, 
Mircea Eliade, Mircea Vulcănescu şi Petru 
Comarnescu, a înfiinţat revista Criterion. 
în 1936, împreună cu Dimitrie Guşti şi 
Victor Ion Popa, a înfiinţat Muzeul Satului 
din Bucureşti. în 1938, contrar spiritului 
generaţiei sale, s-a declarat antifascist. 
Lucrări: 1934 - Tehnica monografiei socio¬ 
logice ; 1939 - Nerej, un village d'une region 
archaique, 3 voi.; 1946 - Sociologia satului 
devălmaş românesc; 1950 - 1965 - Contribuţii 
la studiul satelor devălmaşe româneşti, 3 voi.; 
1966 - Les anciennes communautes villageoises 
roumaines; asservissement et penetration capi¬ 
taliste-, 1975 - Teoria şi practica investigărilor 
sociale, 2 voi.; 1979 - Tradiţional Romanian 
Village Communities: The Transition from the 
Communal to the Capitalist Mode ofProduction 
in the Danube Region (Cambridge University 
Press); 1980 - Teorii şi ipoteze privind sociologia 
orânduirii tributale; 1981 - Amintiri şi gânduri 
din vechea şcoală a monografiilor sociologice-, 
1983 - Eseuri critice. Despre cultura populară 
românească-, 1986 - Dimitrie Guşti. Studii cri¬ 
tice; 1992 - Probleme confuze în istoria socială a 
României. în 1990 a fost ales membru titular 
al Academiei Române. 

Stahi, Henriette Yvonne 

(9.01.1900, St. Avold, Lorena, Franţa - 
25.05.1984, Bucureşti) 

Prozatoare. Soră a lui Henri H. S. şi mătuşă a 
lui Paul H. S. Prima soţie a lui Petru Dumi¬ 
triu. A urmat Conservatorul de Artă Dra¬ 
matică la Bucureşti. A debutat cu proză de 
tip naturalist: Voica, 1924, şi a continuat cu 
o proză rafinată şi puternică despre mediul 
citadin: Mătuşa Matilda, Premiul Femina, 
1928; Steaua robilor, 1933; între zi şi noapte, 
1942; Marea bucurie, 1947; Fratele meu, omul, 
1965; Nu mă călca pe umbră, 1969. 

Stahi, Paul H. 

(4.05.1925, Bucureşti) 

Sociolog. A absolvit sociologia la Bucureşti 
ca elev al lui Dimitrie Guşti. Director adjunct 
la Centrul de Cercetări Psiho-Medico-Peda- 
gogice (1949-1953), cercetător la Institutul 
de Istoria Artei (1953-1963) şi la Institutul 
de Studii Sud-Est-Europene (1963-1969). 
A plecat în Franţa în 1969, fiind profesor 
la Ecole des Hautes Etudes en Sciences 

Stamati 



Constantin D. Stahi Henriette Yvonne Stahl Irimie Staicu Constantin Stamati-Ciurea 


Sociales, la Universitatea Rene Descar- 
tes-Sorbona (din 1970) şi membru la Labo- 
ratoire d'Anthropologie Sociale, dependent 
de College de France. Lucrări: Arhitectura 
în Muzeul Satului , în colaborare (1956), 
Ceramica de Hurez , în colaborare (1956), Arta 
populară românească: ceramica (1956), Arhitec¬ 
tura populară românească. Regiunea Hunedoara , 
în colaborare (1956), Arta populară româ¬ 
nească, regiunea Piteşti , în colaborare (1957), 
Arhitectura populară românească. Regiunea 
Ploieşti , în colaborare (1957), Planurile caselor 
româneşti ţărăneşti (1958), Scoarţe româneşti , 
în colaborare (1966), Arta populară din zonele 
Argeş şi Muscel , în colaborare (1967), Folclorul 
şi arta populară românească (1968), Civilizaţia 
vechilor sate româneşti (1968), Meşterii ţărani 
români şi creaţiile lor de artă (1969), Histoire 
de la decapitation (Paris, 1986 ) r Le rădici di una 
văile alpina: antropologia storica e sociale della 
Val Tartano (Sondrino, 1995), Name and Social 
Structure: Examples Southeast Europe (New 
York, 1998), Triburi şi sate din sud-estul Europei 
(2000), Familia şi şcoala. Contribuţii la sociologia 
educaţiei (2002). Cavaler al Ordinului Palmes 
Academiques, Franţa. Membru de onoare al 
Academiei Române (1993). 

Staicu, Irimie 

(15/28.04.1905, Cristian, jud. Braşov - 
12.07.1989, Bucureşti) 

Inginer agronom. A absolvit Şcoala Supe¬ 
rioară de Agricultură de la Herăstrău. 
Specializare la Manhattan - Kansas, SUA. 
Profesor la Facultatea de Agricultură, apoi 
la Facultatea de Biologie a Universităţii şi la 
Institutul Agronomic din Bucureşti. Şef de 
secţie la Institutul de Cercetări pentru Cere¬ 
ale şi Plante Tehnice de la Fundulea, director 
general la Institutul de Cercetări Agricole. 
Contribuţii în domeniul îngrăşămintelor 
chimice şi organice. Lucrări: Aratul pe solul 
brun-roşcat de pădure şi efectele lui asupra recolte¬ 
lor de grâu, porumb, ovăz şi mazăre , 1941; Agro¬ 
tehnică, 2 voi., 1958, în colaborare; Pregătirea 
şi păstrarea îngrăşămintelor , 1956; Probleme ale 


mediului înconjurător , 1972. Membru al Aca¬ 
demiei de Ştiinţe Agricole şi Silvice, membru 
corespondent al Academiei Române (1963). 

Stamati-Ciurea, Constantin 

(4.05.1828, Chişinău - 22.02.1898, Caracuşenii 
Vechi, jud. Hotin, Basarabia) 

Scriitor. Fiu al lui Constantin Stamati. 
A absolvit Facultatea de Drept, Filosofie 
şi Ştiinţe ale Naturii la Sorbona. A fost 
secretar al Ambasadei Ruse la Paris, Berlin, 
Londra. După 1850 se întoarce în Basarabia, 
lucrează la cancelaria guvernatorului militar, 
devine membru al Comitetului Statistic din 
Basarabia. Din 1860 se retrage pe moşia sa 
din Caracuşenii Vechi şi se dedică literaturii 
şi artelor (pictură, fotografie, astronomie). 
Lucrări: literatură - Neneaca, cuconaşul ei şi 
dascălul (adaptare a piesei omonime a lui 
C. Stamati), titlu schimbat în Cometa anului 
1853 sau încă o dată Mitrofanuşca pentru ver¬ 
siunea rusă (1853); Amintiri despre o vânătoare 
din Basarabia (Odessa, 1854); Silven (teatru, 
1857), Scene din viaţa de provincie (1857), Opuri 
dramatice , 2 voi. (Cernăuţi, 1888,1893 ), Insula 
Sagalin (roman, 1894), Moartea lui Lermontov 
(Odesa, 1885). Membru al Societăţii Teatrale 
din Moscova. 

Stamati, Constantin (Costache) 

(1786, Huşi sau laşi — 12.09.1869, Ocniţa, 
judeţul Hotin, azi Republica Moldova) 

Scriitor. Tată al lui Constantin S.-Ciurea, 
A colaborat la Albina românească şi Dacia 
literară. A fost membru al Societăţii de 
Medici şi Naturalişti din Basarabia, precum 
şi al Societăţii Imperiale de Istorie şi Anti¬ 
chităţi din Odesa. Era un bun cunoscător 
de franceză, rusă şi greacă şi a deţinut mai 
multe funcţii publice în Basarabia. A fost un 
iluminist: Suceava şi Alexandru cel Bun în sec. 
XV; Marele Ştefan şi bravul său hatman Arbore; 
Neneaca, cuconaşul ei şi dascălul; Geniul vechi al 
romanilor şi românii de astăzi; Despre Basarabia 
şi cetăţile ei vechi ş.a. Autor de compuneri 
originale şi de imitaţii din autori europeni, 

Stan 



Constantin Stamati Ileana Stana-lonescu 


a evocat în Musa românească (1868) mitologia 
şi istoria naţională, dovedind o imaginaţie 
fabuloasă şi predilecţie pentru viziunea 
macabră şi umorul grotesc. A scris Povestea 
povestelor (1843), basm în versuri albe, sinteză 
a spiritului folcloric cu fantasticul oriental. 
A mai scris fabule şi comedia de factură cla¬ 
sică Cum era educaţia nobililor români în secolul 
trecut, când domneau fanarioţii în ţară , precum 
şi dialogul satiric Holteiul şi boiernaşul etc. 
A fost unul din membrii fondatori (1866) 
ai Societăţii Academice Române (Academia 
Română), reprezentând Basarabia. 

Stan, Aurelian 

(19.06.1910, Bogzeşti, jud. Neamţ - 
24.06.2003, Bucureşti) 

Inginer. A absolvit Facultatea de Ştiinţe a 
Universităţi din Cluj, specialitatea matema¬ 
tică, apoi a urmat cursurile Şcolii Superioare 
de Fabricare a Armamentelor în Franţa şi 
ale Facultăţii de Electrotehnică la Institutul 
Politehnic din Bucureşti, devenind inginer 
electromecanic. în 1969 şi-a susţinut teza 
de doctorat cu tema „Contribuţii la studiul 
acustic în prezenţa unui ecran". De-a lungul 
anilor a fost profesor de matematici, balistică 
şi tehnică militară la Şcoala de Ofiţeri de 
Aviaţie şi de Artilerie Anitaeriană, la Institu¬ 
tul Politehnic, unde a fost şef al Catedrei de 
mecanică, la Academia Militară, din nou la 
Institutul Politehnic din Bucureşti. în paralel 
a desfăşurat o intensă muncă de cercetare, 
aducând contribuţii originale în domeniul 
vibraţiilor, al acusticii sălilor de spectacole, 
al infrasunetelor şi al tehnicii militare. 
Rezultatele demersurilor sale ştiinţifice au 
fost publicate în peste 200 de lucrări, studii, 
comunicări, din care amintim: Mecanica teh¬ 
nică, Combaterea zgomotelor şi a vibraţiilor, Omul 
în prezenţa vibraţiilor, Acustica modernă, impor¬ 
tant domeniu interdisciplinar, Acustica mediului 
înconjurător. Ca preşedinte al Comisiei de 
acustică a Academiei Române a contribuit 
la promovarea studierii acestui domeniu. 
A fost vicepreşedinte al unor societăţi de 


acustică din Europa, membru corespondent 
al Academiei de Ştiinţe din România, distins 
cu Medalia de Argint a Societăţii de Acustică 
Franceze. în 1993 a fost ales membru de 
onoare al Academiei Române. 

Stana-lonescu, Ileana 

(14.09.1936, Brad, jud. Hunedoara) 

Actriţă. Italiancă după etnie. A debutat 
ca actriţă în 1955, la vârsta de 19 ani, la 
Teatrul de Stat din Reşiţa, în Şcoala femeilor 
de Moliere. în 1959 se transferă la Teatrul 
Tineretului din Piatra Neamţ. Din 1965 
desfăşoară o prestigioasă activitate teatrală 
la Teatrul Naţional din Bucureşti, precum 
şi la televiziune. Din 2002 este societar de 
onoare al Teatrului Naţional din Bucu¬ 
reşti. Deputat în Parlamentul României în 
legislatura 2000-2004, ca reprezentantă a 
minorităţii italienilor din România. Roluri 
în film: Merii sălbatici (1964), Un film cu o 
fată fermecătoare (1966), Drum în penumbră 
(1972), Păcală (1974), Un august în flăcări 
(1974), Doctor fără voie (1976), Gloria nu cântă 
(1976), Serenadă pentru etajul 12 (1976), Tufă 
de Veneţia (1976), Eu, tu şi Ovidiu (1977), Al 
patrulea stol (1978), Singur printre prieteni 
(1979), Dumbrava minunată (1979), Şantaj 
(1981), Alo, aterizează străbunica 1 . (1981), 
Grăbeşte-te încet (1981), Secretul lui Bachus 
(1983), Cucoana Chiriţa (1986), Cuibul de 
viespi (1986), Secretul lui Nemesis (1986), 
Chiriţa în Iaşi (1987), Zâmbet de soare (1987), 
Campioana (1989), Harababura (1990), ...eseu 
(1990), Bloodlust: Subspecies III (1994), Meur- 
tres par pro curation (1995), Aici nu mai locuieşte 
nimeni (1995), Sexy Harem Ada-Kaleh (2001), 
Căsătorie imposibilă (2004) - serial TV, Mili¬ 
onari de weekend (2004), O soacră de coşmar 
(2006), Păcală se întoarce (2006). Societar de 
onoare al Teatrului Naţional din Bucureşti. 
Premiul pentru excelenţă al Galei UNITER, 
1998. Placheta de Aur a UARF pentru 
merite deosebite în dezvoltarea artelor şi 
culturii cinematografice, 2001. Distinsă cu 
Ordinul naţional Serviciu Credincios în 
grad de Cavaler (2002). 

Stanca, Dominic 

(31.01.1926, Cluj - 26.07.1976, Bucureşti) 

Poet şi actor. Soţ al regizoarei Sorana 
Coroamă Stanca. A absolvit Seminarul 
Pedagogic al Universităţii din Cluj, apoi Aca¬ 
demia de Muzică şi Artă Dramatică din Cluj. 
Actor la Teatrul Naţional din Cluj, apoi din 
Bucureşti. Lucrări: Ceruri arse (1942-1945); 
Roata cu şapte spiţe , 1957; Strada care urcă la 
cer , postum, 1997. Roluri în: Frederic Chopin 
de Ştefan Horea, piese de I.L. Caragiale, 
Maxim Gorki, Mihail Davidoglu ş.a. 

Stati 



Dominic Stanca Carol Stanciu Zaharia Stancu Sorin Stati 


Stanciu, Carol 

(17.05.1938) 

Medic gastroenterolog. A absolvit Facultatea 
de Medicină la Iaşi. Specializare la Londra, 
Odensee (Danemarca) şi Freiburg. Profesor 
şi rector al Universităţii de Medicină şi 
Farmacie din Iaşi. Fondator şi director al 
Institutului de Gastroenterologie şi Hepa¬ 
tologie din Iaşi. Lucrări: Gastroenterologie 
practică, 1976; Boala Crohn, 1982; Semiologia 
medicală de bază, 2 voi., 1989; A Guide to 
Clinical Examination, 2002. Membru al Royal 
College of Physicians, Anglia, al Organiza¬ 
ţiei Internaţionale de Gastroenterologie, al 
Academiei de Ştiinţe Medicale din Româ¬ 
nia, al Academiei Oamenilor de Ştiinţă din 
România. Preşedinte al Societăţii Române 
de Gastroenterologie şi Hepatologie, des¬ 
prinsă din Societatea Română de Medicină 
Internă. Membru de onoare al Academiei 
Române (2004). 

Stancu, Zaharia 

(7.10.1902, Salcia, jud. Teleorman - 
5.12.1974, Bucureşti) 

Scriitor. A studiat literatură şi filosofie la 
Universitatea din Bucureşti. După absolvire 
a devenit jurnalist. în 1932 a scos revista 
Azi şi, în 1937, ziarul democratic Lumea 
românească. Amândouă au fost interzise de 
regimul fascist. A fost închis înainte de cel 
de-al Doilea Război Mondial. în 1946 a 
devenit directorul Teatrului Naţional din 
Bucureşti, post pe care l-a ocupat pentru 
mai bine de 20 de ani. A fost membru al 
Academiei Române şi preşedinte al Uniunii 
Scriitorilor din România. A câştigat Premiul 
de Stat pentru literatură, iar în 1971 a primit 
Premiul Gottfried von Herder al Univer¬ 
sităţii din Viena. Cartea sa, Desculţ , 1948, 
este cel mai tradus roman românesc din 
toate timpurile, în 24 de limbi. în adunarea 
generală din 25-27 martie 1949 s-a hotărât 
înfiinţarea Uniunii Scriitorilor, fiind ales 
preşedinte activ. Deputat în Marea Adunare 
Naţională (1964). Lucrări: Poeme simple, 


Premiul Societăţii Scriitorilor Români, 1927; 
Albe, 1937; Anii de fum, 1944; memorialistică: 
Zile de lagăr, 1945; romane: Taifunul, 1937; 
Desculţ, Premiul de Stat, 1952; Jocul cu moar¬ 
tea, 1962; Ce mult te-am iubit, 1968. Laureat 
al Premiului de Stat şi membru al Academiei 
Române (1955). 

Stanomir, Dumitru 

(12.09.1930, Bucureşti) 

Inginer. A absolvit Facultatea de Electroteh¬ 
nică la Institutul Politehnic din Bucureşti. 
Profesor la Facultatea de Electronică şi 
Telecomunicaţii a Politehnicii din Bucureşti. 
Contribuţii privind stabilirea unor analogii 
pentru sisteme electromagnetice, metodele 
variaţionale pentru sisteme electrice. Mem¬ 
bru al Institute of Electrical and Electro¬ 
nics Engineers, SUA, membru fondator al 
Societăţii Acustica, România. Membru al 
Academiei de Ştiinţe Tehnice din România. 

Stati, Petru 

(24.01.1903, Tăuşeşti, jud. laşi - 8.06.1978, laşi) 
Poet şi traducător. A absolvit studii clasice 
la Facultatea de Litere a Universităţii Petru 
Movilă din Kiev. A fost profesor de latină la 
Bălţi şi Iaşi. Fondator al revistei Cuget mol¬ 
dovenesc, Basarabia. în 1944 a optat pentru 
România. A făcut închisoare (1952-1964). 
Ca poet se află în linia modernismului inter¬ 
belic: Din timpuri de urgie, 1930; Spre viitor, 
1932; Icoane de lumină, 1936; Strofe pentru veac 
nou, 1937; Cartea dorurilor mele, 1939; Talaz 
spre veac nou, 1940; Chemarea soarelui, 1943. 
A tradus din latină: Satirici şi epigramişti 
latini, 1967; Poeţi latini, 1973. 

Stati, Sorin 

(1.02.1932, Bucureşti - 16.01.2008, Bologna) 
Lingvist. A absolvit Limbi clasice la Uni¬ 
versitatea din Bucureşti şi a fost profesor 
la aceeaşi universitate. A rămas în Occident 
din 1971, fiind profesor invitat la Paris, 
Innsbruck, Lund, Aarchus, dar abia din 
1981 profesor de glotologie şi fundamentele 

Stăncescu 


lingvisticii la Universitatea din Bologna. 
Lucrări: La semantique des adjectifs en lan- 
gues romanes, 1958; Introducere în lingvistica 
structurală, 1966, împreună cu Solomon 
Marcus şi Edmond Nicolau; Teorie şi metodă 
în sintaxă, 1967; Istoria lingvisticii, împreună 
cu Al. Graur şi Lucia Wald, 1971; Manuale 
di semantica descrittiva, 1978; II dialogo: con¬ 
sider azioni di linguistica pragmatica, 1982; Le 
transphrastique, 1992; Methodologie der Dia- 
loganalyse, cu Edda Weigand, 1992; Sintassi 
e Lessico dellArgomentazione, 2000; I giochi di 
parole, 2001; Principi di analisi Argomentativa, 
2002; Problemele actuale ale semanticii lingvis¬ 
tice, 2003. Preşedinte al International Associ- 
ation for Dialogue Analysis şi vicepreşedinte 
al Societe Internationale de Linguistique 
Fonctionnelle, preşedinte al Associazione 
Internazionale per lo Studio del Dialogo. 
A fost o vreme şi director al Institutului de 
Lingvistică Semiotică din Bologna. Membru 
de onoare al Academiei Române (1993). 

Stăncescu, Dumitru 

(20.12.1866, Bucureşti - 
9.07.1899, Axenfels, Elveţia) 

Culegător de folclor. A absolvit liceul 
Sf. Sava, unde l-a avut profesor pe Gh. 
Dem. Teodorescu. A colaborat la Literatorul. 
A făcut studiile şi doctoratul la Liege, Belgia, 
specialitatea ştiinţe politice şi administrative. 
A fost primul director al colecţiei Biblio¬ 
teca pentru Toţi (1895) înfiinţată de Carol 
Miiller (şvab, bănăţean ca origine, probabil 
din familia lui Theodor Miiller, care a dat 
numele Trupei Lirice dirijate de Eduard 
Wachmann). A scris proză scurtă şi a cules 
folclor. Lucrări: Memoriile unui căţel, 1884; 
Monologul unui papagal, 1884; Basme culese din 
popor, 1885, prefaţa Moses Gaster; Snoave sau 
glume populare, 1892; Cerbul de aur şi alte basme 
pentru copii culese din gura poporului, 1893; 
Glume şi poveşti, 1895, prefaţa Al. Vlahuţă. 

Stănciulescu, Ion 

(24.05.1936, Braşov) 

Inginer. A absolvit Facultatea de Electronică 
şi Telecomunicaţii la Institutul Politehnic din 
Bucureşti. Şef al Centrului Tehnic de între¬ 
ţinere în telecomunicaţii al regiunii Piteşti, 
director general al Centrului Naţional de 
Studii şi Cercetări pentru Comunicaţii. 
Contribuţii în domeniul transmisiunilor cu 
modulaţia impulsurilor în cod (modernizarea 
echipamentului de căi telefonice, radiorelee, 
echipamente de linie). Preşedinte al Comisiei 
de Comunicaţii, Informatică şi Microtehno- 
logii a Colegiului Consultativ pentru Cerce- 
tare-dezvoltare. Preşedinte al consiliului de 
conducere al Sistemului de Management 


al Reţelei Internaţionale de Telecomunicaţii 
(din 1993). Membru al Academiei de Ştiinţe 
Tehnice din România. 

Stănculescu, loan Toma Alexandru 

(20.05.1919, Bucureşti) 

Inginer. A absolvit Facultatea de Construcţii 
la Şcoala Politehnică din Bucureşti. A lucrat 
la Administraţia Porturilor şi Comunicaţiilor 
pe Apă, la Direcţia Generală a Canalului 
Dunăre-Marea Neagră. A condus cercetările 
hidrotehnice şi geotehnice pentru stabilirea 
traseului şi soluţiilor tehnice la metroul 
Bucureşti. Profesor la Universitatea Teh¬ 
nică de Construcţii din Bucureşti. Laureat 
al Premiului de Stat (1963). Preşedinte de 
onoare al Societăţii Române de Geotehnică 
şi Fundaţii. Membru al Academiei de Ştiinţe 
Tehnice din România. 

Stănculescu, Silviu 

(24.01.1932, Timişoara - 23.10.1998, Bucureşti) 
Actor. Şi-a început cariera ca sportiv de 
performanţă, dar, din cauza unui accident, a 
trebuit să şi-o schimbe. A absolvit IATC la 
Bucureşti. Actor la Teatrul de Comedie. S-a 
făcut remarcat ca actor de film, iar rolurile 
lui sunt semnificative pentru parcursul 
câtorva decenii de film românesc. Roluri în 
film: La patru paşi de infinit (1964); Cerul începe 
la etajul III (1967); Simpaticul domn R (1969); 
Paraşutiştii (1972); Pe aici nu se trece (1975); 
Războiul Independenţei (serial TV) (1977); 
Manole - Meşter valah (1978); Pentru patrie 
(1978); Acţiunea „Autobuzul" (1978); Vlad 
Ţepeş (1979); Al treilea salt mortal (1980); Noi, 
cei din linia întâi (1986); Frangois Villon, poetul 
vagabond (1987); Mircea (1989); Triunghiul 
Morţii (1998). 

Stănescu, Carmen 

(29.07.1925, Bucureşti) 

Actriţă. A absolvit Conservatorul Regal 
de Muzică şi Artă Dramatică, promoţia 
1944-1948, la clasa profesoarei Marioara 
Voiculescu. în tinereţe a practicat sportul de 
performanţă. A debutat în 1945 în piesa Fraţii 
Karamazov. Roluri în teatru: D'ale carnavalului 
de I.L. Caragiale, 1951; Invitaţie la castel de 
Jean Anouilh, 1958; Cidul de Pierre Corne- 
ille, 1959; O scrisoare pierdută de I.L. Caragi¬ 
ale, 1962; Apus de soare de Barbu Ştefănescu 
Delavrancea, 1967; Tartuffe de J.B.P. Moliere, 
regia Ion Finteşteanu, 1967; Mecanismul 
infernal de Jean Cocteau, 1979; Nu se ştie nici¬ 
odată de George Bernard Shaw, 1985; Vlaicu 
Vodă de Alexandru Davila, 1982; Marea de 
Edward Bond, 1987; Călătorii cu mătuşa mea 
de Graham Greene, 1988; Menajeria de sticlă 
de Tennessee Williams, 1992; Părinţii teribili 

de Jean Cocteau, 1993; Locomotiva de Andre 
Roussin, 1994; Nunta lui Krecinski de Alele- 
sandr Vasilievici Suhovo-Kobîlin, 2000; Leul 
în iarnă de James Goldman, 2001; Egoistul 
de Jean Anouilh, regia Radu Beligan, 2004. 
Roluri în film: Doi vecini după Tudor Arghezi, 
1958 (debut în film); Runda 6 , 1965; Tinereţe 
fără bătrâneţe, 1969; Fraţii Jderi, 1974; Premi¬ 
era după Aurel Baranga, 1975; Muşchetarul 
român, 1975; Povestea dragostei, 1975; Războiul 
de Independenţă, serial tv, 1977. Distinsă cu 
Ordinul Naţional Serviciu Credincios în 
grad de Ofiţer, 2000. Artistă Emerită în 1964. 
Maestră a sportului în 1952. Este societar de 
onoare al Teatrului Naţional I.L. Caragi- 
ale din 2001. în 2004 a primit Premiul de 
excelenţă în teatru, cu ocazia împlinirii a 60 
de ani de teatru, oferit în cadrul festivităţii 
Femeile de succes ale anului 2004. 

Stănescu, Nichita 

(31.03.1933, Ploieşti - 13.12.1983, Bucureşti) 
Poet. A absolvit Filologia la Bucureşti. 
Redactor la diverse publicaţii. A scris o lirică 
de ordin conceptual, înnoind mijloacele 
liricii moderne: Sensul iubirii, 1960; O viziune 
asupra sentimentelor, 1964, Premiul Uniunii 
Scriitorilor; 11 elegii, 1966; în dulcele stil clasic, 
1970; Noduri şi semne, 1982; Antimetafizica, 
1999, postum. Laureat al Premiului Herder 
(1975), al premiului Coroana de Aur la 
Festivalul Serile Poetice de la Struga (1982), 
Banatul Sârbesc. Membru post-mortem al 
Academiei Române (1990). 

Stănescu, Vasile 

(4.02.1925, Bucureşti) 

Economist, jurist. A absolvit în 1948 Aca¬ 
demia de Studii Economice din Bucureşti. 
Director în Ministerul Culturii, director al 
Fundaţiei Elias. Activitatea sa ştiinţifică a 
constat în elaborarea şi publicarea, în ţară 
şi străinătate, a 30 de volume, precum şi a 
peste 350 de articole şi studii. Membru al 
Academiei Oamenilor de Ştiinţă. Membru 


de onoare al Academiei Române (1999). 
O stradă din Timişoara îi poartă numele. 

Stăniloae, Dumitru 

(16.11.1903, Vlădeni, jud. Braşov - 
5.10.1993, Bucureşti) 

Teolog şi eseist. A absolvit Literele la Bucu¬ 
reşti şi Teologia la Cernăuţi. Specializat la 
Atena, Miinchen, Berlin, Paris, Belgrad. 
A fost profesor şi rector la Academia 
Teologică din Sibiu, profesor la Institutul 
Teologic din Bucureşti. A făcut închisoare 
(1958-1963) şi s-a întors la teologieîn 1965. 
Adept - ca şi Nichifor Crainic - al ortodo¬ 
xiei, a scris lucrări explicative în acest sens, 
care au susţinut, înainte de război, armătura 
ideatică a unor creaţii literare prolegio- 
nare, fiind, după război, percepute doar în 
cadrul restrâns al specialiştilor: Ortodoxie şi 
românism, 1939; lisus Hristos sau restaurarea 
omului, 1943; Carte de învăţătură creştină 
ortodoxă, 1952; Teologia dogmatică ortodoxă, 
1978; Spiritualitatea ortodoxă, 1981; Poziţia 
domnului Lucian Blaga faţă de creştinism şi orto¬ 
doxie, 1993; Catolicismul de după război, 1993. 
A tradus din greceşte Filocalia, 10 volume, 
1946-1981. Doctor Honoris Causa al Facul¬ 
tăţii de Teologie din Salonic, din Belgrad şi 
al Universităţii din Bucureşti. Membru al 
Academiei Române (1991). 

Stâncă, Ştefan, nume la naştere Stein 
(16.05.1865, laşi - 11.01.1897, laşi) 

Medic oftalmolog. Socialist. A început 
Facultatea de Medicină la Iaşi şi a absolvit-o 
la Bucureşti. A răspândit în mase cunoştinţe 
de igienă şi cultural-ştiinţifice. A fost medic 
în judeţele Prahova, Dâmboviţa şi Ilfov. 
A aparţinut Cercului Socialist de la Iaşi şi a 
fost primul medic din România care a făcut 
medicină socială. Texte: Mediul social ca factor 
patologic; Darwin şi Malthus în etiologie; Dialec¬ 
tica în medicină, Câteva articole de igienă, încer¬ 
cări asupra patologiei şi patogenezei în diverse 
epoci istorice. Ales post-mortem membru al 
Academiei Române (1948). 

Steinberg 



Dumitru Stăniloae Ştefan Stâncă Saul Steinberg Alexandru Sterca-Şuluţiu 


Steinberg, Saul 

(15.06.1914, Râmnicu Sărat - 
12.05.1999, New York) 

Desenator. A absolvit Facultatea de Filosofie 
a Universităţii din Bucureşti şi Facultatea 
de Arhitectură la Politehnica din Milano, 
publicând la Bertoldo (revistă satirică). Odată 
cu apariţia legilor antisemite în Italia (1938), 
a plecat în Republica Dominicană, apoi în 
SUA (1942), unde a fost ilustratorul publi¬ 
caţiei The New Yorker (1942-1976). Apoi s-a 
mutat la Columbia Pictures, unde a făcut 
animaţie pentru Walt Disney până în 1987. 

Steinhardt, N(icu) 

prenume la naştere Aurelian 
(29.07.1912, Bucureşti - 30.03.1989, Rohia) 
Eseist. A absolvit Dreptul la Bucureşti. 
A făcut închisoare după război. A participat 
la cercul Viaţa Românească. Evreu, a devenit 
ortodox^ şi s-a călugărit la Rohia. A scris 
eseuri: în genul... tinerilor , 1934; între viaţă şi 
cărţi , 1976; Incertitudini literare , 1980; Critica 
la persoana întâi , 1983; Escale în timp şi spaţiu 
sau Dincoace şi dincolo de texte , 1987; Prin alţii 
spre sine, 1988; Jurnalul fericirii, 1991, postum; 
Dăruind vei dobândi, 1992, postum; Dumnezeu 
în care spui că nu crezi... Scrisori către Virgil 
Ierunca, 1967-1983, 2000, postum. 

Stelescu, Mihail 

(16.07.1907, Galaţi - 16.07.1936, Galaţi) 
Disident legionar. A devenit membru al 
Legiunii Arhanghelului Mihail (devenită 
Garda de Fier) ca elev de liceu. Există surse 
care susţin fie că a fost agent al Siguranţei 
Statului, fie adept al lui Carol al II-lea 
infiltrat în rândurile legionarilor. Distins de 
legionari cu Crucea Albă, a fost ales în Par¬ 
lamentul României (1932) din partea lor şi a 
iniţiat organizarea Cruciadei Românismului, 
o disidenţă legionară cu elemente de stânga. 
A plecat la Galaţi şi a scos o revistă antilegi- 
onară. La o tabără de muncă din Basarabia, 
comuna Budachi, a cerut eliminarea lui 
Corneliu Zelea Codreanu, dar a fost trădat 


şi eliminat din mişcare de un juriu condus 
de Cantacuzino Grănicerul, format din zece 
membri şi numit Decemvirii. (Au fost prinşi 
toţi cei zece şi ucişi de jandarmi în drum 
spre închisoarea Jilava, 1938.) 

Stephănescu, George 

V Stephănescu, George 

Sterca-Şuluţiu, Alexandru 

(15.02.1794, Abrud - 7.09.1867, Blaj) 
Mitropolit şi folclorist. Frate cu Ioan S.-Ş. 
A studiat la Alba Iulia şi Blaj. Mitropolit 
greco-catolic în Transilvania, în situaţia 
în care mitropolia a devenit independentă 
de arhiepiscopia romano-catolică de Stri- 
goniu. A lucrat, alături de Andrei Şaguna, 
spre a obţine drepturi politice şi sociale 
pentru românii din Transilvania. A spriji¬ 
nit învăţământul românesc la Blaj, ca şi în 
toată Transilvania. Lucrări: Istoria Horii şi a 
poporului românesc din Munţii Apuseni ai Ardea¬ 
lului, 1860, prima monografie a răscoalei lui 
Horea, Cloşca şi Crişan. 

Sterca-Şuluţiu, Ioan 

(1796, Abrud - 1858, Abrud) 

Proprierar de mine de aur la Abrud. 
Greco-catolic. Frate cu Alexandru S.-Ş. 
Ofiţer în armata imperială austro-ungară în 
timpul războaielor napoleoniene. Paşoptist. 
A sprijinit acţiunea lui Avram Iancu prin 
construirea unor tunuri de lemn. L-a adă¬ 
postit pe Alexandru Golescu, aflat pe calea 
exilului, în drum spre Paris. Principalul scop 
al acţiunilor sale a fost păstrarea de către 
români a proprietăţilor din Munţii Apuseni. 

Stere, Constantin nume la naştere Sterea, 
porecla şi pseudonimul Şărcăleanu, 
pseudonimul Nicanor & Co 
(1/13.06.1865, Horodişte, jud. Soroca, 

Basarabia - 26.06.1936, Bucov, jud. Prahova) 
Scriitor şi om politic. Familie originară din 
Botoşani, care avea pământuri la Ciripcău, 
Basarabia. A studiat Dreptul la Chişinău 
şi a fost influenţat de socialismul utopic, 

aderând apoi la narodnicism. Arestat de 
Ohrana în 1883, a fost trimis în Siberia şi a 
trecut dintr-un loc în altul, fără a renunţa la 
ideile sale. L-a întâlnit pe Lenin la Krasno- 
iarsk în 1889. Eliberat în 1891, a venit în 
România în 1892 şi i-a contactat pe socialişti 
(Constantin Dobrogeanu-Gherea, Garabet 
Ibrăileanu, Iosif şi Sofia Nădejde, Anton 
Bacalbaşa). Profesor de drept administrativ 
şi constituţional la Universitatea din Iaşi. 
A intrat în PNL formând o aripă de stânga, 
de inspiraţie narodnicistă, adaptată la 
industrialismul românesc, şi care s-a numit 
poporanism. După revoluţia din 1905 din 
Rusia s-a întors în Basarabia şi a întemeiat, 
alături de Pan Halippa, Ion Inculeţ şi Alexei 
Mateevici, publicaţia Basarabia. Revenit 
la Iaşi, a fondat, împreună cu Paul Bujor, 
revista Viaţa românească , cea mai longevivă 
publicaţie românească până astăzi. A fost 
prefect de Iaşi. în 1918 a reprezentat la 
Chişinău Guvernul Marghiloman şi a mili¬ 
tat pentru unirea lui cu Partidul Naţional 
Ţărănesc din Transilvania. A fost autorul 
legislaţiei de descentralizare a administraţiei 
locale, influenţat de ideile economice ale lui 
Virgil Madgearu. 

Steriadi, Jean Alexandru 

(29.10.1880, Bucureşti - 23.11.1956, Bucureşti) 
Pictor şi grafician. A studiat la Bucureşti 
cu G.D. Mirea, apoi la Miinchen şi la 
Paris. Profesor la Şcoala de Arte Frumoase 
din Bucureşti. A condus Muzeul Aman, 
apoi Muzeul Kalinderu şi a fost profesor 
la Şcoala de Arte Plastice din Bucureşti. 
Este iniţiatorul şi promotorul saloanelor 
de alb-negru în grafică. Lucrări: Hamali în 
portul Brăilei , Chivuţele în Piaţa Mare, Vânză¬ 
toare de dantelă. Mai târziu a pictat peisaje 
urbane şi acvatice, colţuri ale vechiului 
Bucureşti, imagini din Dobrogea şi din 
numeroasele sale călătorii. A practicat cu 
succes şi litografia. Membru al Academiei 
Române (1948). 


Sterian, Margareta 

(16.03.1897, Buzău - 9.09.1992, Bucureşti) 
Pictoriţă. Evreică după etnie, măritată Ste¬ 
rian. A urmat Şcoala Evanghelică din Bucu¬ 
reşti, unde i-a fost profesor de limba română 
loan Slavici. A studiat Belle Arte la Paris şi 
a frecventat cursurile de sociologie ale lui 
Dimitrie Guşti la Bucureşti. A călătorit în 
Anglia, Austria, Danemarca, Franţa, Norve¬ 
gia, Suedia, SUA. A participat la campania 
monografică a satelor româneşti şi a pictat 
6 portrete de copii din Drăguş. Ca pictoriţă 
a participat la mişcarea de avangardă alături 
de Marcel Iancu, M. H. Maxy. Soţul său a 
fost ucis ca legionar. A fost adepta culturală a 
lui Mircea Eliade. A făcut parte din Cenaclul 
Criterion şi după 1945 a avut interdicţie de 
exprimare, publicând, sub pseudonim, la 
ESPLA (director fondator Petru Dumitriu) 
traduceri din Whitman, Poe, Eliot, Sand- 
burg. A scris şi literatură: Antologia poeziei 
americane moderne , traducere, 1947; Poeme, 
1969; Castelul de apă , microroman, 1971; 
Soare difuz , 1974; Din petice colorate, 1977; 
Oblic peste lume, memorii. Premiul Ministeru¬ 
lui Artelor, 1929. Premiul special al Uniunii 
Artiştilor Plastici, 1985. Muzeul Naţional de 
Artă din Bucureşti a instituit Premiul Mar¬ 
gareta Sterian care se acordă anual pentru 
creaţie plastică şi muzeografie. 

Sternberg, lacob 

(1890, Lipcani, Basarabia - 1973, Moscova) 

Om de teatru. A scris în idiş. Continuator al 
lui Abraham Goldfaden. A creat şi condus 
teatrul de limbă idiş de la Bucureşti (1930), 
ca şi publicaţia de limbă idiş de la Iaşi, Likht, 
unde a urmărit şi comentat renaşterea limbii 
şi culturii idiş în România. 

Stoia, Achim 

(1910, Mobu, jud. Sibiu - 1973, laşi) 
Compozitor. A început Conservatorul la 
Bucureşti, ca elev al lui Alfonso Castaldi, şi 
l-a continuat la Paris la Schola Cantorum 

Achim Stoia Gheorghe Stoica Petre Stoica (poet) Constantin Stoiciu 


cu Paul Le Flem şi Charles Koechlin, şi la 
Şcoala Normală de Muzică, fiind elev al 
lui Paul Dukas. A fost profesor de muzică 
la Târgovişte, Focşani şi Sibiu. S-a stabilit 
la Iaşi ca profesor la Conservator şi dirijor, 
apoi director al orchestrei Moldova. A cules 
şi prelucrat folclor, ceea ce se simte în 
compoziţiile sale. Lucrări: învârtită (1937); 
Zece colinde pentru cor mixt, 1937; Coral variat 
(1947); Trei jocuri din Ardeal (1947); Şase 
coruri populare româneşti, 1947; suita în lumea 
copiilor (1950); Suita a II-a simfonică (1952); 
Trei cântece de nuntă, 1955; Suita a III-a simfo¬ 
nică (1956); Suita a IV-a Sibiana (1956); Suita 
a III-a simfonică (1956); Suita a TV-a Sibiana 
(1956); Cinci cântece de dragoste, 1957; Zece 
coruri pe melodii populare din Moldova, 1962; 
Triptic coral, 1968; Rapsodia I Moldovenească 
(1963); Suita a V-a. Mica suită (1966); Suita a 
VI-a Ardelenească (1967). Laureat al Premiu¬ 
lui de Stat (1952). 

Stoian, Stanciu 

(7/20.09.1900, Vârteju-Lehliu, jud. Dâmboviţa - 
11.08.1984, Bucureşti) 

Pedagog. A absolvit Filologia, Secţia pedago¬ 
gie, la Universitatea din Bucureşti. Profesor 
de pedagogie la Universitatea şi Institutul 
Politehnic din Bucureşti. Contribuţii în 
domeniul didacticii, metodei şi metodo¬ 
logiei. Lucrări: Din problemele localismului 
educativ, 1932; D. Guşti - reformatorul şcolar şi 
pedagogul, 1937; Sociologia şi pedagogia satului, 
1943; Metodologia comparativă în educaţie şi 
învăţământ, 1968; Pedagogia şi cercetarea inter- 
disciplinară, 1972. Membru corespondent al 
Academiei Române (1963). 

Stoica, Gheorghe 

(20.07.1900, Bucureşti - 1976, Bucureşti) 

Om politic. Membru fondator al PCR. 
Membru în comitetul de grevă de la Ateli¬ 
erele Griviţa (1929). L-a adus pe Gheorghe 
Gheorghiu-Dej în mişcarea comunistă. 
A luptat în războiul civil din Spania. Refugiat 
în URSS în timpul celui de-al Doilea Război 


Mondial. A fost membru al CC al PMR/ 
PCR (1948-1974); membru supleant, apoi 
titular al Comitetului Executiv (1968-1974); 
prim-secretar al comitetului orăşenesc 
Bucureşti al PCR (1950-1953); ambasador 
în RD Germană (1953-1956); director gene¬ 
ral al Direcţiei Generale pentru Consiliile 
Populare (1969-1976). 

Stoica, Petre 

(15.02.1931, Jimbolia - 20.03.2009, Jimbolia) 
Poet. A absolvit Facultatea de Limbi germa¬ 
nice la Universitatea din Bucureşti. Corector 
şi redactor de editură la Bucureşti. Lucrări: 
Poeme, 1957; Pietre kilometrice, 1963; Miracole, 
1966; Arheologie blândă, 1969; O casetă cu şerpi, 
1970; Trecătorul de demult, 1975; Copleşit de 
glorie, 1980; Numai dulceaţa porumbelor, 1985; 
Tango şi alte dansuri, 1990; Vizita maestrului 
de vânătoare, 2002. De mai multe ori laureat 
al Premiului pentru poezie al Uniunii Scri¬ 
itorilor. Distins cu Ordinul Naţional Pentru 
Merit în grad de Cavaler. 

Stoica, Petre 

(23.07.1949, Râmnicu Vâlcea) 

Inginer. A absolvit Facultatea de Automatică 
a Institutului Politehnic din Bucureşti. Pro¬ 
fesor la Facultatea de Automatică. Profesor 
invitat în Olanda, Suedia, Marea Britanie. 
Contribuţii în modelarea sistemelor, a pre¬ 
lucrării statistice a semnalelor, analizei şi 
predicţiei seriilor temporale. Sunt metode 
de analiză care-i poartă numele. Membru 
corespondent al Academiei Române (1991). 

Stoicescu, Constantin C. 

(23.08.1881, Bucureşti - 29.05.1944, Bucureşti) 
Jurist. A absolvit Dreptul la Paris şi s-a spe¬ 
cializat la Berlin. Profesor şi decan la Facul¬ 
tatea de Drept a Universităţii din Bucureşti. 
Lucrări: Curs elementar de Drept roman, 2 voi., 
1912,1913; Noile teorii asupra injuriei. Studiu de 
Drept roman, 1907; La date de la prohibition des 
donations inter virum et uxorem, 1941. Membru 
corespondent al Academiei Române (1936). 

Stoicescu, Lazăr 

(5.10.1901, Ploieşti - 1975, Bucureşti) 

Inginer (petrol şi gaze). A absolvit Politehnica 
din Timişoara. Profesor de termodinamică la 
Politehnica din Timişoara, apoi profesor şi 
rector la Politehnica din Bucureşti. Director 
general al Planificării uzinelor în Ministerul 
Industriei. Este considerat creatorul şcolii 
româneşti de termotehnică. A proiectat o 
serie de maşini termice deosebit de eficiente, 
printre care un compresor performant şi 
unele maşini termice militare. 

Stoicescu, Liviu Dan 

(21.01.1933, Constanţa) 

Inginer. A absolvit Facultatea de Mecanică, 
Secţia construcţii navale şi instalaţii de bord 
la Institutul Politehnic din Galaţi. Profesor la 
Institutul Politehnic din Galaţi. Contribuţii 
în domeniul folosirii metodei elementelor 
finite pentru calcularea barelor cu pereţi 
subţiri, ca şi a fluidului din jurul navei, în 
domeniul hidroelasticităţii şi vibraţiilor 
navei. Lucrări: Metode matriceale în teoria 
structurilor de nave , 1973, în colaborare; Rezis¬ 
tenţa materialelor , 1986. Membru în Asociaţia 
Oamenilor de Ştiinţă şi Asociaţia Română de 
Mecanica Ruperii. Membru al Academiei de 
Ştiinţe Tehnice din România. 

Stoicescu, Nicolae 

(30.11.1924, Slatina, jud. Olt - 
15.09.1999, Bucureşti) 

Istoric. A absolvit Facultatea de Istorie a 
Universităţii din Bucureşti. Cercetător la 
Institutul de Istorie N. Iorga din Bucureşti. 
Ambasador al României în Grecia. Lucrări: 
Curteni şi slujitori. Contribuţii la istoria arma¬ 
tei române , 1968; Bibliografia localităţilor 
şi monumentelor feudale din România. Ţara 
Românească, 1970; Vlad Ţepeş, 1976; Matei 
Bas arab, 1982; Dicţionar istoric al judeţului 
Dâmboviţa, 1984. Membru de onoare al 
Academiei Române (1993). 

Stoiciu, Constantin 

(16.02.1939, laşi) 

Jurnalist, producător de film, scriitor. Unchi 
al lui Liviu Ioan S. A studiat Filosofia la 
Bucureşti. A emigrat în 1982 în Canada 
şi s-a stabilit la Montreal. în ţară a scris 
scenarii pentru filme de Andrei Blaier, Dan 
Piţa, Lucian Pintilie. După plecare a cola¬ 
borat la postul de radio Europa Liberă, a 
fondat editura şi revista Humanitas, 1985, 
încurajând mai ales debutanţii din comuni¬ 
tatea românească. Lucrări: Dimineaţa, 1967, 
volum de schiţe, una din ele devenită sce¬ 
nariul de film - Dimineţile unui băiat cuminte, 


1968; Peştele de fontă, 1969; Trufie, 1974; Filip 
cel bun, devenită scenariu de film, 1977; 
Pasarela, 1979; Le roman du retour, 1991; De 
l'insouciance, 1994; Fragments frivoles d'eternite, 
1998; La surprenante dignite d'un inconu qui 
etouffe, 1999; L'attente, 2001. 

Stoiciu, Liviu Ioan 

(19.02.1950, Dumbrava Roşie, Piatra Neamţ) 
Prozator. Nepot al lui Constantin S. Contes- 
tatar recunoscut, din 22 decembrie 1989 şi 
până la 5 martie 1990 (când se va retrage) 
va fi în fruntea judeţului Vrancea, preşe¬ 
dinte al CFSN/CPUN Vrancea, membru al 
Parlamentului Provizoriu. în ianuarie 1990 
fondează la Focşani revista literară bilunară 
Revista V, pe care o va conduce trei sferturi de 
an. Din 1990 îşi va aduce cartea de muncă la 
Bucureşti (la Uniunea Scriitorilor, la redacţia 
noului săptămânal literar Contrapunct, fiind 
ales din februarie 1990 redactor-şef - pentru 
ca în anul următor să demisioneze din func¬ 
ţie şi să se transfere, ca redactor principal, 
la revista Viaţa Românească). Din 1991 până 
azi este şi redactor-colaborator la ziarul 
Cotidianul. în 1995, cofondator al publicaţiei 
literare Caietele de la Durău. Debut editorial: 
ciclurile de versuri Balans şi Cantonul 248 în 
Caietul debutanţilor, 1978, 1979. A publicat 
volumele de versuri: La fanion, Premiul de 
Debut al Uniunii Scriitorilor, 1980; Inima 
de raze, 1982; Când memoria va reveni, 1985; 
O lume paralelă, 1989; Poeme aristocrate, 
Premiul de Poezie al Uniunii Scriitorilor, 
1991; Singurătatea colectivă, Premiul Mihai 
Eminescu al Academiei Române, Premiul 
de Poezie al Asociaţiei Scriitorilor Profesio¬ 
nişti din România (ASPRO), Premiul Poesis 
pentru cea mai bună carte a anului 1996, 
Premiul Uniunii Scriitorilor din Republica 
Moldova, 1996; volumul Ruinele Poemului, 
Marele Premiu al ASPRO, Marele Premiu al 
Festivalului Internaţional de Poezie (Ediţia 
I, Oradea), Premiul pentru Poezie pe anul 
1997 - Superlativele Revistei Cuvântul, 1997; 
volumul Post-ospicii, Premiul Asociaţiei Scri¬ 
itorilor din Bucureşti, 1997; Poemul animal, 
2000. A publicat volumul de publicistică 
Jurnalul unui martor (13-15 iunie 1990 , Piaţa 
Universităţii, Bucureşti), 1992, şi romanele: 
Femeia ascunsă, 1997; Grijania,, 1999. 

Stoilow, Simion 

(2/14.09.1887, Bucureşti - 4.04.1961, Bucureşti) 
Matematician. A absolvit Facultatea de 
Ştiinţe la Sorbona. Profesor la Facultatea 
de Ştiinţe din Cernăuţi, apoi la Institutul 
Politehnic şi Universitatea din Bucureşti. 
Director al Institutului de Matematică al 

Liviu loan Stoiciu Simion Stoilow Ionel Stoiţ Theodor Dumitru Stolojan 


Academiei Române. Ambasador al României 
în Franţa. A făcut cele dintâi cercetări asupra 
teoriei ecuaţiilor liniare cu derivate parţiale 
în domeniul complex. A lucrat ca profesor la 
Universitatea din Bucureşti. Este cunoscut 
drept creatorul teoriei topologice a funcţii¬ 
lor analitice, întemeietor al şcolii române de 
matematică modernă. Numele său a rămas 
în terminologia domeniului: teorema Hada- 
mard-Stoilow, frontiera Kerekjarto-Stoilow. 
Membru al societăţilor de matematică din 
Belgia, Franţa şi România. Membru al Aca¬ 
demiei Române (1948), preşedinte al Secţiei 
de ştiinţe matematice (1948-1961). 

Stoiţ, Ionel 

(5.07.1952, Toracul Mic, fost Begheiţi) 

Poet. A absolvit liceul, apoi Şcoala Superioară 
Tehnică la Zrenjanin. Lucrează la Institutul 
de Statistică al Provinciei Voivodina ca şef al 
departamentului pentru pregătirea şi intro¬ 
ducerea datelor, iar din 1990 la Centrul de 
calcul al Consiliului Executiv al Voivodinei, 
unde a iniţiat tehnoredactarea computerizată 
a publicaţiilor consiliului. Este secretar al 
Societăţii de Limba Română din Voivodina 
şi membru al Comitetului de organizare a 
Memorialului Radu Flora, dedicat fondato¬ 
rului S.L.R. A fost membru al comitetului 
de iniţiativă, apoi redactor al revistei Tribuna 
tinerelului. Din 1992 activează la Societatea 
Literar Artistică Tibiscus din Uzdin, ca vice¬ 
preşedinte. Sprijină organizarea Festivalului 
Internaţional de poezie Drumuri de spice. 
A fost redactor-şef al revistei de satiră şi 
umor Scărpinatu', unica revistă de acest gen 
din Iugoslavia. Este fondator şi preşedinte 
al Cenaclului Literar Folomoc din Torac şi 
vicepreşedinte al Cenaclului de creaţie în grai 
bănăţean Cea Ventilă din Uzdin. A pregătit 
pentru editare computerizată publicaţiile 
în limba română Tibiscus ,, Cuvântul românesc,, 
Vorba noastră, Curcubeul timocean ş.a. Scrie ver¬ 
suri în grai bănăţean, dar şi în limba română 
literară, publicând în Banatul Sârbesc, Repu¬ 
blica Moldova, România. Volume: Zâmbiţi 


vă rog, 1992; Am venit din nou în sat, 1993; 
Eu în lumea mea de visuri, 2002; Hai cu mine în 
coşie, 2002; Cuvinte de plumb, 2002; Stoiţisme, 
2002. Distins cu mai multe premii: premiul I, 
premiul II şi premiul III pentru interpretare 
la Festivalul de Umor al Românilor din 
Voivodina, Begheiţi-Torac, 1971; Uzdin, 
1986; Torac, 1972; Premiul Mihai Eminescu 
la Festivalul Internaţional de Poezie Mihai 
Eminescu - Voievodul poeziei Româneşti, 
Târgovişte, 2004; Premiul Gheorghe Bulic la 
Festivalul Internaţional de poezie Drumuri 
de spice, Uzdin, 2005; Premiul I - Zarişti 
etnici la Festivalul Internaţional Lumină lină 
organizat de Societatea Culturală Patrimoniu, 
Timişoara, 2006. 

Stolojan, Theodor Dumitru 

(24.10.1943, Târgovişte) 

Economist şi om politic. A absolvit Acade¬ 
mia de Studii Economice din Bucureşti. 
A fost economist în Ministerul Industriei 
Alimentare şi Agriculturii, în Ministerul de 
Finanţe (unde a fost şeful Departamentului 
Bugetului şi director al Departamentului 
Relaţii Valutare şi Financiare Internaţionale, 
1988-1989). Membru al Partidului Liberal, 
a produs ruptura care a regrupat o parte a 
liberalilor (democrat-liberalii) alături de Par¬ 
tidul Democrat, devenit Democrat Liberal 
(2006). Ministru al Finanţelor (1990-1991), 
preşedinte al Agenţiei Naţionale de Priva¬ 
tizare, în care calitate a elaborat proiectul 
Legii privatizării şi înfiinţării Fondului Pro¬ 
prietăţii de Stat. Prim-ministru al României 
(1991-1992), în care calitate a decis recapi- 
talizarea băncilor prin schimbarea raportului 
de schimb leu/dolar. A lucrat pentru Banca 
Mondială şi pentru Grupul Tofan. Consilier 
al preşedintelui României pe probleme eco¬ 
nomice (2006-2007). 

Storch, Franz 

(11.09.1927, Timişoara - 6.06.1982, Bucureşti) 
Prozator. Şvab ca etnie. S-a dus de bună 
voie prizonier în lagăr în URSS, ca etnic 

Storck 



Ca rol Storck 


Cecilia Storck Cuţescu 


Franz Storch 


Cecilia Storck Botez 


german, în timpul celui de-al Doilea Răz¬ 
boi Mondial, în locul surorii sale. Comu¬ 
nist din ilegalitate. A fost redactor la Neuer 
Weg şi redactor-şef la Volk und Kultur (1969- 
1982). Lucrări: Gebannte Schatten (Umbre 
încătuşate), 1959; Im Krawallhaus - Ein 
Lausbub entdeckt die Welt (în casa cu tărăboi - 
un puşti descoperă lumea), 1963; Drei schwere 
Tage (Trei zile grele), 1968; Sonst geschah 
nichts - kurze Prosa (în rest nu s-a întâmplat 
nimic. Proză scurtă), 1978. Vicepreşedinte al 
Uniunii Scriitorilor din România. La Timi¬ 
şoara i s-a ridicat un bust. 

Storck Botez, Cecilia 

(4.07.1914, Bucureşti - 1994, Paris) 

Pictoriţă şi ceramistă. Fiică a lui Frederic şi 
a Ceciliei Cuţescu St., mamă a lui Alvaro 
Botez. A absolvit Academia de Arte Fru¬ 
moase la Bucureşti. Asistentă a lui Mircea 
Eliade la Lisabona, în perioada războiului, 
unde acesta era ataşat cultural. A plecat 
definitiv la Paris în 1982. A participat la 
expoziţii în România, Franţa, Elveţia, Ceho¬ 
slovacia, Germania, Turcia, Japonia. Meda¬ 
lia de Aur la Expoziţia Artelor Decorative 
de la Miinchen (1967). Premiul Naţional 
pentru Artă, Bucureşti 1968. Distinsă cu 
Ordinul Muncii clasa a IlI-a. Membru al 
Academiei Internaţionale de Ceramică de 
la Geneva. 

Storck, Carol 

(10.05.1854, Bucureşti - 1926, Bucureşti) 
Sculptor. German ca etnie. Fiu al lui Karl şi 
frate al lui Frederic St. A studiat la Acade¬ 
mia Regală de Artă din Florenţa şi la Phila¬ 
delphia, SUA. în sculptură a fost un emul 
al tatălui său, combinând neoclasicismul 
cu mitologia locală. A realizat împreună cu 
fratele său statuile alegorice de la Palatul de 
Justiţie şi multe statui funerare (Dimitrie 
Bolintineanu, Iulia Hasdeu, ca şi statuia lui 
Carol Davila de la Facultatea de Medicină). 


Storck Cuţescu, Cecilia 
nume la naştere Cecilia Cuţescu 

(14.03.1879, Câineni, jud. Vâlcea - 
29.10.1969, Bucureşti) 

Pictoriţă. Căsătorită (al doilea soţ) cu Fre¬ 
deric St. A studiat la Academie Julian, Paris. 
Influenţată de Art Nouveau. A lucrat în ulei 
şi frescă, executând pictura propriei sale 
case, azi casa memorială a familiei Storck, 
ca şi numeroase peisaje de la Balcic, unde 
familia avea de asemenea o casă. A executat 
portretul lui George Enescu. A avut două 
fiice - Gabriela, arhitectă, şi Cecilia (Lita), 
ceramistă, ca şi un fiu din prima căsătorie, 
Romeo Kuntz St., pictor. 

Storck, Frederic (Fritz) 

(1872, Bucureşti - 1942, Bucureşti) 

Sculptor. Fiu al lui Karl şi frate al lui Carol St. 
Soţ al Ceciliei Cuţescu St. A studiat la Şcoala 
de Belle Arte din Bucureşti, apoi la Miin- 
chen. A fost profesor la Şcoala de Belle Arte 
din Bucureşti, ca şi tatăl său. A executat, 
împreună cu fratele său, statuile de pe faţada 
Palatului de Justiţie din Bucureşti. A introdus 
în România moda sculpturii de salon. A exe¬ 
cutat busturile lui Alexandru Macedonski, 
Ion Heliade Rădulescu, ca şi portrete alego¬ 
rice: Adolescenţa, Portret de femeie (al soţiei sale). 

Storck, Karl 

(21.05.1826, Hanau, Germania - 
30.03.1887, Bucureşti) 

Sculptor. Tată al lui Carol şi Frederic (Fritz) 
St. Mason. Bijutier, a fost adus în 1848 la 
Bucureşti de bijutierul Josef Resch. în 1857 
şi-a început propria afacere mutându-se 
la Miinchen, unde a studiat şi sculptura. 
S-a întors la Bucureşti în 1859, la sugestia 
lui Theodor Aman. Când acesta a înfiinţat 
Şcoala de Belle Arte, a devenit profesor de 
sculptură şi a creat, practic, şcoala de sculp¬ 
tură românească. A combinat neoclasicismul 
cu mitologia românească. Lucrări: statuile 

Frederick Storck 


Karl Storck 


Gheorghe Storin 


Pa vel St rata n 


Universităţii Bucureşti (dărâmate în 1944): 
zeiţa Minerva încoronând ştiinţele şi artele, 
statuia lui Mihai Cantacuzino din faţa bise¬ 
ricii Sf. Gheorghe, bustul lui Theodor Aman. 

Storin, Gheorghe 

nume la naştere Gheorghe Hagi Stoica 

(17.02.1883, Bucureşti - 1.10.1968, Bucureşti) 
Actor. Grec la origini. A absolvit Conser¬ 
vatorul de Artă Dramatică din Bucureşti ca 
elev al lui Petre Liciu şi C.I. Nottara. A fost 
profesor la acelaşi conservator şi actor al 
Teatrului Naţional, ca şi al Companiei 
Alexandru Davila şi Companiei Bulandra- 
Storin-Manolescu-Maximilian. Fondator, 
alături de cei de mai sus, al primului Sindicat 
al Artiştilor Dramatici şi Lirici. I-a avut par¬ 
teneri pe Aristizza Romanescu, C. I. Nottara, 
Marioara Voiculescu, Elvira Popescu, Tony 
Bulandra, Lucia Sturdza Bulandra ş.a. şi a 
fost unul dintre actorii care i-au lansat pe 
I.L. Caragiale pe scena românească, director 
al Naţionalului fiind Alexandru Davila, şi 
pe clasicii dramaturgiei româneşti: Victor 
Ion Popa, B.Şt. Delavrancea, G.M. Zamfi- 
rescu, Victor Eftimiu ş.a. A fost unul dintre 
fondatorii cinematografiei româneşti, inter¬ 
pretând, în regia lui Jean Georgescu, roluri 
în filme încă de la începutul secolului XX, 
turnate în studiourile de la Budapesta: Amo¬ 
rurile unei prinţese, 1913; Pe valurile fericirii, 
1920; Televiziune, 1931; Trenul fantomă, 1933. 

Stratan, Pavel 

(11.11.1970, Nişcani, Republica Moldova) 
Cantautor. A absolvit Academia de Teatru, 
Muzică şi Arte Plastice din Chişinău. Com¬ 
pune cântece de muzică uşoară, pe versuri 
proprii şi le interpretează (voce şi chitară). 
Sinteză între folclorul moldovenesc şi 
cel citadin, stil muzical influenţat de cel 
rusesc. Dă concerte în Republica Moldova 
şi România. Albume: Amintiri din copilărie, 
I - 2002, II - 2003, ambele Discul de Platină 
al Casei de producţie Cat Music; III - 2005, 
Discul de Aur al aceleiaşi case de discuri 
pentru cea mai bună vânzare. 


Străjescu, loan 

(1833, Raşcov, Basarabia - 4.10.1873, Bucureşti) 
Om politic. La origini familia este din satul 
Straja, sat de graniţă din jud. Suceava. înrolat 
în armata rusă, a participat la diverse campa¬ 
nii, fiind căpitan de husari. Apoi s-a retras 
din armată şi a călătorit mult, în Europa şi 
Asia. Stabilit la Bucureşti, a devenit deputat 
liberal în Parlament şi a ocupat diverse func¬ 
ţii în administrarea capitalei. A tradus din 
rusă mai ales lucrări referitoare la principiile 
organizării administrative: Aşezământ pentru 
rânduiala Adunărilor dvoreneşti alegerilor şi a 
slujbelor ce urmează după iale, 1832. Şi-a lăsat 
întreaga avere statului român spre a institui 
burse studenţeşti pentru cei care studiau 
în Europa. Membru fondator al Societăţii 
Academice Române (1866). 

Străjescu, Nicolae D. a semnat Strajesko 
Nicolai în rusă şi Strazhesko Mikola D., 

în polonă 

(30.10.1876, Odessa, azi în Ucraina - 1952, Kiev) 
Medic. Din familia Străjescu, la origini 
din satul Straja, jud. Suceava. A absolvit 
Institutul de Medicină la Kiev. Specializare 
cu profesorul VP. Obrazţov, fondatorul 
şcolii de terapie ucrainene. Profesor şi şef 
la Departementul de patologie şi terapie al 
Institutului de Medicină din Kiev. Fondator 
al Institutului de Medicină Clinică din Kiev, 
care s-a unit în 1940 cu Departamentul de 
terapie al Istitutului de Medicină şi au creat 
Departamentul regional pentru protecţia 
sănătăţii din regiunea Cernăuţi. Retras cu 
institutul în Başkiria (1941-1945), a condus 
şi Departamentul de terapie al Institutului 
de Medicină din Başkiria. Contribuţii la 
diagnoza bolilor de inimă prin mijloace 
sonice (sistolă/extrasistolă), metodă numită 
„sunetul Străjescu", la diagnoza şi trata¬ 
mentul reumatismului, al insuficienţelor 
circulatorii. Distins cu Ordinul Sfânta Ana 
clasa a IlI-a, Ordinul Sf. Stanislav clasele 
a IlI-a şi a Il-a. A fost academician în trei 
academii: Academia de Ştiinţe a Ucrainei, 

Stroe 



Andrei Strâmbeanu Vladimir Streinu 


Academia de Ştiinţe a URSS, Academia de 
Medicină a URSS. 

Strâmbeanu, Andrei 

(25.08.1935, Fântâna Albă, Basarabia) 

Scriitor. A absolvit Institutul Pedagogic din 
Chişinău. A fost redactor (ca student) la 
ziarul Cultura Moldovei (1958), demis în ace¬ 
laşi an pentru articolul „Situaţie afumată"; 
redactor la editurile Şcoala Sovietică şi Car¬ 
tea Moldovenească (demis, tot în 1959, din 
cauza prieteniei cu poetul disident Petru 
Cărare); consilier-traducător la Prezidiul 
Sovietului Suprem al RSSM (1960, demis 
în acelaşi an); redactor la ziarul Tinerimea 
Moldovei (1961, demisionat după doi ani 
din cauza articolului „De ce nu mai cântă 
Nicolae Sulac"?); consilier la Comitetul 
de Stat al RSSM pentru edituri, poligrafie 
şi comerţul cu cărţi (1965, peste un an 
demisionat din cauza unui denunţ). în 
1966 devine membru al Uniunii Scriitorilor 
din Moldova; în 1967 - redactor la revista 
literară Nistru şi la editura Cartea Moldo¬ 
venească, dar în 1969 este demis pentru 
antisovietism. A fost deputat (1998) în 
Parlamentul Republicii Moldova. Lucrări: 
teatru - Minodora, Consumatorul de onoruri, 
Clopotul care şi-a înghiţit limba,, Armăsarul 
cu dinţi de aur , poemul Lupii şi alte poezii , 
povestiri şi eseuri au fost adunate şi publi¬ 
cate în volumul Contrapunct , apărut în 2003. 
în colaborare cu ansamblul de muzică 
uşoară Noroc, a înregistrat mai multe şla¬ 
găre: „Primăvara", „Dor, dorule", „Mama", 
„Despărţire", „Ajută-mă, te rog, ca să te 
uit", „Minodora", „Sunt o fată fericită" 
ş.a. Decorat cu Medalia Mihai Eminescu 
(1997), Ordinul Republicii (2010), Premiul 
I.L. Caragiale al Academiei Române (2008). 

Streinu, Vladimir 

nume la naştere Nicolae lordache 

(23.05.1902, Teiu, jud. Argeş - 
26.11.1970, Bucureşti) 

Istoric literar. A absolvit Literele la Bucu¬ 
reşti. în 1922, cu sprijinul poetului Vasile 


Voiculescu, este angajat secretar de redacţie 
la revista Cugetul românesc , scoasă de Tudor 
Arghezi şi Ion Pillat. în acelaşi timp începe 
să frecventeze cenaclul Sburătorul. Făcând 
politică ţărănistă, a fost pentru scurtă vreme 
(1932-1933) deputat. Din 1942 e numit 
director al revistei Preocupări literare , care, 
din 1943, devine Kalende. în 1947 îşi sus¬ 
ţine examenul de doctorat la Universitatea 
din Iaşi cu teza „Versul liber românesc". 
Face închisoare (1959-1962), fiind arestat 
în grupul Noica. Eliberat în 1962, devine 
cercetător ştiinţific principal la Institutul de 
Istorie şi Teorie Literară (în 1965) la propu¬ 
nerea lui G. Călinescu. Reabilitat în 1969, e 
numit director la Editura Univers. Lucrări: 
Pagini de critică literară. Marginalia. Eseuri , 
1938, urmat de Recitind pe clasicii noştri. Ion 
Creangă (1939), Clasicii noştri (1943), Litera¬ 
tura română contemporană. Antologie (1943), 
Istoria literaturii române (în colaborare cu 
Tudor Vianu şi Şerban Cioculescu, 1944), 
Versificaţia modernă (1966), Calistrat Hogaş 
(1968), Pagini de critică literară , 2 voi. (1968), 
care vor continua postum până la voi. V 
inclusiv (1977). Tot postum vor apărea 
micromonografia Ion Creangă (1971), volu¬ 
mul de versuri Ritm imanent (1971), Studii de 
literatură universală (1973). A îngrijit prima 
ediţie critică de Opere ale lui Calistrat Hogaş, 
2 voi. (1944,1947), şi o ediţie anglo-română 
a capodoperei lui Shakespeare, Tragedia lui 
Hamlet, prinţ al Danemarcei (1965). In 2006 
a fost ales membru post-mortem al Acade¬ 
miei Române. 

Streza, Liviu 

(12.10.1947, Sâmbăta de Sus, jud. Braşov) 
Teolog. A absolvit Institutul Teologic la 
Sibiu, s-a specializat la Bucureşti, la Insti¬ 
tutul din Bossey şi la Facultatea de Teologie 
Catolică din Frigourg, Elveţia. Profesor la 
Institutul Teologic din Sibiu. Lucrări: Chi¬ 
puri ctitoriceşti în pictura bisericilor româneşti 
din Transilvania , 1974; Botezul în diferite rituri 
liturgice creştine , 1984; Taina mirungerii în 
Biserica Ortodoxă şi în Bisericile Vechi , Orientale , 
1987; Relatările unor pelerini ruşi din secolele 
XVI-XVIII în trecere prin ţările române despre 
viaţa liturgică ortodoxă şi locaşurile de cult româ¬ 
neşti, 1988 ; La signification mystique de l'espace 
sacre selon la theologie orthodoxe, 1993. 

Stroe, Aurel 

(5.05.1932, Bucureşti - 3.10.2008, Bucureşti) 
Compozitor. A absolvit Conservatorul la 
Bucureşti. A studiat pianul cu Maria Fotino 
şi compoziţia cu Marţian Negrea. Speci¬ 
alizare la Darmstadt şi în SUA în muzică 
electronică. Profesor la Conservatorul din 

Aurel Stroe Vasile V. Stroescu 


Bucureşti. Profesor invitat la Strasbourg. 
A concertat la Avignon, Berlin, Roma, Paris, 
Metz. Plecat în Germania, la Mannheim, în 
1986. Lucrări: Ţării mele, 1959; Concert pentru 
pian, 1966; Introspecţie sonoră la Bach, 1988; 
Ciaconna cu unele licenţe, 1995; Preludii lirice, 
1999; Mandala, 2001; Concert pentru acordeon, 
2001. Meritul Cultural clasa a IV-a (1969), 
Marele Premiu al Uniunii Compozitorilor 
(1998), distins de preşedintele Franţei cu 
Ordinul de Cavaler al Literaturii şi Artelor 
(1991), laureat al Premiului Herder (2001). 

Stroescu, Vasile V(asilievici) 

(11.11.1845, Trinca, judeţul Hotin - 
13.04.1926, Bucureşti) 

Om politic, filantrop. A făcut studii la Liceul 
Regional din Chişinău, la liceul din Kame- 
neţ-Podolsk, la Richelieu din Odessa. A stu¬ 
diat Dreptul la Universităţile din Moscova, 
Petersburg şi Berlin. Apoi a călătorit prin 
Europa şi Africa. Şi-a folosit averea pentru 
a susţine crearea de şcoli româneşti în Basa¬ 
rabia şi Transnistria. Membru de onoare al 
Academiei Române (1910). 

Sturdza, Alexandru 

(19.11.1791, laşi - 1854, Sankt Petersburg) 
Diplomat şi publicist rus de origine româ¬ 
nească. Fiu al lui Scarlat S. şi al Sultanei 
Moruzzi, în fapt urmaş al domnilor fana¬ 
rioţi care au domnit atât în Moldova, cât 
şi în Ţara Românească, după înlăturarea 
domnilor pământeni. Educat în Franţa şi 
Germania, a intrat în serviciul diplomatic 
rus în 1817 şi a scris, la cererea ţarului 
Alexandru I, în vederea Congresului de la 
Aix-la-Chapelle (Aachen), 1818, lucrarea 
Memoire sur l'Etat actuel de l'Allemagne, în fapt 
un proiect al Sfintei Alianţe, prima afirmare 
clară a identităţii europene, dincolo de orice 
clivaje etnice ori religioase. A lăsat Con¬ 
sider ations sur la doctrine et l'esprit de l'Eglise 
orthodoxe, 1816 ; La Grece, 1821; Oeuvres post- 
humes religieuses , historiques; philosophiques et 
litteraires (5 voi., Paris, 1858-1861). 


Sturdza, Dimitrie (Ştefan Ferdinand) G. 

(11.10.1938, laşi) 

Fizician. Fiu al lui Gheorghe S. şi al norve- 
gienei Margaret Kavaal. A plecat din ţară cu 
familia la 10 ani. A absolvit Facultatea de 
Fizică Atomică la Lausanne. A participat, ca 
tenisman, la Cupa Davis. A fondat compania 
de cosmetice Deesse (1971). A donat banii 
pentru restaurarea Palatului Culturii din Iaşi 
(2002) şi a fost consul onorific al României 
la Ziirich. Preşedinte de onoare al Fundaţiei 
Magazin Istoric. 

Sturdza, Grigorie 

(1821, laşi - 1901, Bucureşti) 

General. Fiu al lui Mihail S., educat în Ger¬ 
mania şi Franţa, general al armatei otomane 
şi şef al oastei Moldovei. Mason. Contracan¬ 
didatul lui Al. I. Cuza în 1859 la tronul Mol¬ 
dovei. A scris Lois fondamentales de Vunivers 
(Paris 1891). Statuia mausoleului său din 
cimitirul Bellu a fost făcută de Bourdelle, iar 
după mutarea osemintelor la Agapia a fost 
luată de familie. 

Sturdza, Mihail 

(1795, laşi - 8.05.1884, Paris) 

Domn al Moldovei. Grec la origine. Tată al 
lui Grigorie S. A înfiinţat la Iaşi Academia 
Mihăileană, care i-a purtat numele, prima 
formă de învăţământ superior din ţările 
române. A decretat emanciparea ţiganilor 
(1844) şi a secularizat averile mănăstireşti, 
pentru ca veniturile lor să fie folosite în scop 
laic, la modernizarea ţării. A reprimat mişca¬ 
rea revoluţionară de la 1848. A fost domn al 
Regulamentului Organic promovat de Rusia 
în principatele române după revoluţia lui 
Tudor Vladimirescu, aflat în siajul Eteriei. în 
timpul domniei sale s-au construit drumuri 
şi au fost puse bazele viitoarei industrii. 

Sturdza-Bulandra, Lucia 

(25.08.1873, laşi - 19.09.1961, Bucureşti) 
Actriţă. Soţie a actorului Tony Bulandra. 
Una dintre marile figuri ale scenei româ¬ 
neşti, de neuitat în roluri de compoziţie din 
dramaturgia universală şi naţională, spirit 
organizatoric, talent pedagogic care a format 
generaţii întregi de actori, ca profesoară, 30 
de ani, la Conservatorul de Artă Dramatică 
din Bucureşti: Nicolae Bălţăţeanu, George 
Calboreanu, Dina Cocea, Radu Beligan, 
Victor Rebengiuc. A absolvit Facultatea de 
Litere şi Filosofie din Bucureşti. în 1898 a 
debutat la Teatrul Naţional din Bucureşti, 
iar în 1914, împreună cu soţul ei, a înteme¬ 
iat o companie particulară. Din 1941 este 
actrită a Teatrului Municipal din Bucureşti, 
iar din 1947 până la sfârşitul vieţii a fost 

Mihail Sturdza 


Lucia Sturdza-Bulandra Dim. A. Sturdza-Miclăuşanu 


Helmut Sturmer 


# 


directoarea acestui teatru, astăzi Teatrul 
Lucia Sturdza-Bulandra. A jucat şi în primul 
film artistic românesc {Amor fatal - 1911). 
Volume: Actorul şi arta dramatică, 1912. 

Sturdza-Miclăuşanu, Dimitrie 
A(lexandru), numit şi Mitiţă Sturdza 

(10.03.1833, Miclăuşeni, jud. laşi — 

8.10.1914, Bucureşti) 

Om politic. Mason. Educat la Academia 
Mihăileană, şi-a continuat studiile în Germa¬ 
nia, unde a luat parte la mişcările politice ale 
vremii. Ulterior a devenit secretar particular 
al lui Alexandru Ioan Cuza. După aceea s-a 
întors împotriva lui Cuza, devenind membru 
în guvernul liberal al lui Ion Brătianu. în 
1899 a fost ales lider al partidului ca succesor 
al lui Ion Brătianu. A fost ministru al Lucră¬ 
rilor Publice (1861, 1866-1867, 1876-1878, 
1884-1885, 1902-1903), agent diplomatic 
la Constantinopol (1868-1870), ministru de 
Finanţe (1870-1871,1877,1878-1881,1888, 
1902), ministru al Cultelor şi Instrucţiunii 
Publice (1885-1888), ministru al Afacerilor 
Străine (1895-1896,1897-1899,1901-1902, 
1904,1907), ministru de Război (1901-1904, 
1907), prim-ministru (1895-1896; 1901- 
1905; 1907-1908). Lucrări: Banca Naţională 
şi reforma monetară , 1889; Acte şi documente 
referitoare la istoria renascerei României , 11 voi., 
1889-1909; Domnia regelui Carol I. Fapte. 
Cuvântări. Documente 1866-1876 , 1906; 

Memoriu asupra portretelor domnilor români, 
1875; Partidul Naţional Liberal de la 1876 până 
la 1888. Cu două anexe cuprinzând manifestele 
partidului de la 8 mai şi 11 septembrie 1888, 
1888; Chestiunea naţională, 1894. A sprijinit 
publicarea colecţiilor de documente istorice 
făcute de Constantin Hurmuzaki (30 de 
volume, Bucureşti, 1876-1897), precum şi 
alte acte şi documente în afară de pamflete 
politice minore. Cu sprijinul lui a fost trimis 
Gr. Tocilescu să caute în arhivele ruseşti 
documente referitoare la Dimitrie Cantemir, 
pentru a alcătui ediţia de Opere complete, 8 voi., 
singura care a apărut. A donat Academiei 


o impresionantă colecţie de documente şi 
hărţi. Membru al Academiei Române (1871), 
vicepreşedinte al ei (1879-1882), preşedinte 
(1882-1884), secretar general (1885-1914). 

Sturdza-Şcheianu, Dimitrie C. 

(19.05.1839, laşi - 6.02.1920, Bucureşti) 
Istoric, om politic. El a descoperit Psaltirea 
şcheiană la mănăstirea Voroneţ, care şi-a luat 
numele după descoperitor. Iar acesta după 
moşia sa de pe Şiret, Şcheia (conacul data 
din 1808). Conservator ca opţiune politică. 
Ministru al Justiţiei (1891-1895) în Guvernul 
Lascăr Catargiu şi director al Băncii Agricole. 
A donat Bibliotecii Academiei colecţia sa de 
cărţi rare şi manuscrise vechi, care au intrat 
în seria de documente Hurmuzaki. Membru 
de onoare al Academiei Române (1907). 

Sturmer, Helmut 

(2.02.1942, Timişoara) 

Pictor şi scenograf. A absolvit Institutul de 
Arte Plastice la Cluj. A fost scenograf la Tea¬ 
trul German din Sibiu şi la Teatrul Bulandra 
din Bucureşti. A făcut şi scenografia filmelor 
Nunta de piatră, Dincolo de nisipuri, Tănase 
Scatiu. A avut expoziţii personale la Bucu¬ 
reşti, Sidney, în Germania. A plecat la Mun- 
chen în 1977. A realizat scenografia pentru 
mai mult de 200 de spectacole de teatru şi 
operă, ca şi pentru şase filme regizate de 
Lucian Pintilie, Andrei Şerban, Liviu Ciulei. 
Premiul pentru Scenografie al UAP, 1974. 

Sturza, Ion 

(9.05.1960, Pârjolteni, Republica Moldova) 

Om politic. A absolvit Facultatea de Econo¬ 
mie la Universitatea de Stat din Moldova. 
A contribuit la infiintarea Organizaţiei de 
Comerţ Exterior Moldex de pe lângă guver¬ 
nul RSS Moldoveneşti de la Chisinau, fiind 
numit vicedirector general. în 1991 a fondat 
şi a fost director şi preşedinte al Consiliului 
de Administraţie al SA Incon, unul dintre 
prinicipalele grupuri financiar-industriale 
din Republica Moldova. în 1998 a devenit 

Sturza 



Ion Sturza Valentina Sturza 


viceprim-ministru, ministru al Economiei 
şi Reformelor (guvernul Ciubuc), iar în 
1999 prim-ministru. Din 2002 preşedinte- 
director general al companiei Rompetrol 
Moldova, parte a celui mai mare grup indus¬ 
trial românesc privat, cu majoritatea opera¬ 
ţiunilor si activelor în România şi Europa 
de Sud-Est, iar din 2005 a deţinut funcţia 
de Director General Adjunct al companiei 
Rompetrol Group. Din 2009 este preşedinte 
a Fondului Investiţional GreenLight Invest. 
Face parte din consiliul de administraţie a 
mai multor fundaţii şi companii internaţio¬ 
nale, inclusiv Fundaţia Familia Sturza. 

Sturza, Marius 

(26.08.1876, Şepreuş, jud. Arad - 
26.07.1954, Bucureşti) 

Medic. A absolvit Medicina la Cluj. Speci¬ 
alizare la Viena, Paris, Berlin, Nancy. A fost 
profesor al Facultăţii de Medicină din Cluj, 
specialitatea balneologie, apoi profesor la 
Medicina din Bucureşti. A înfiinţat, la Viena, 
sanatoriul Wăllischhof, unde a introdus 
tratamentul climato-dietetic în aer liber (sis¬ 
temul cabanelor). A iniţiat în România învă¬ 
ţământul şi studiul complex al balneologiei, 
hidroterapiei, fizioterapiei şi climatologiei 
medicale. Lucrări: Hidroterapia bolilor apara¬ 
tului digestiv, Climatoterapia în tratamentul boa- 
lelor tubului digestiv, Protecţia tehnică şi igienică 
a staţiunilor balneare şi climaterice, Balneoterapia 
practică (1949). Membru de onoare al Acade¬ 
miei Române (1938), exclus în 1948, repus 
în drepturi în 1990. 

Sturza, Valentina nume la naştere Scafaru 
(20.10.1929, Ciuciuleni, jud. Chişinău) 

Om politic. în 1941 a fost deportată cu 
familia în Kazahstan (tatăl - Grigore Scafaru, 
primar, deputat în Parlamentul României, 
colaboratorul lui Ion Inculeţ, membru al Par¬ 
tidului Liberal). în 1944 evadează. întoarsă la 
Chişinău, face studii la Şcoala nr.l (absolvită 
în 1949). în 1950 este arestată şi deportată a 
doua oară. S-a întors acasă în 1956. A fost 


eliminată de la Universitatea din Chişinău 
din motive politice. A absolvit Institutul de 
Industrie şi Comerţ din Moscova. A fost 
21 ani şef de secţie la Ministerul Agriculturii 
din Chişinău. A participat activ la mişcarea 
naţională din perioada 1989-1991. Din 2000 
este preşedinta Asociaţiei Foştilor Deportaţi 
şi Deţinuţi Politici din Moldova. 

Suceveanu, Arcadie 

(16.11.1952, Suceveni, rn. Adâncată, 
reg. Cernăuţi, Bucovina de Nord, Ucraina) 

Poet. A absolvit Facultatea de Filologie 
(secţia română) la Universitatea de Stat din 
Cernăuţi. A fost profesor de limba română 
în raionul Herţa, apoi redactor-şef la edi¬ 
tura Literatura Artistică, devenită în 1990 
Hyperion. Vicepreşedinte, apoi preşedinte 
al Uniunii Scriitorilor din Moldova (din 
2010), preşedinte al filialei Chişinău a Uni¬ 
unii Scriitorilor din România. Lucrări: Mă 
cheamă cuvintele , 1979; Ţărmul de echilibru , 
1982; Mesaje la sfârşit de mileniu , 1987; Arhi¬ 
vele Golgotei , 1990; Secunda care sunt , 1993; 
înfruntarea lui Heraclit , 1998; Zaruri pictate. 
Poeme , 2003. Distins cu Premiul Special al 
Uniunii Scriitorilor din Moldova, 1995, 
Premiul Academiei Române, 1997; Premiul 
Naţional al Republicii Moldova, 1998. 

Suciu-Băcăoanu, Elena 

(16.02.1936, Fundătura, corn. Iclod, jud. Cluj) 
Pilot. A intrat în aviaţie în 1953, făcând 
planorism la Dudeşti Cioplea. A făcut salturi 
demonstrative şi antrenamente pe Herăstrău 
şi la Marea Neagră. Campioană mondială la 
proba stil 2 500 m cădere liberă cu executare 
de figuri în aer, Bratislava, 1958. Singura 
femeie care a obţinut vreodată acest titlu. 
Mai deţine trei recorduri mondiale, în grup, 
două în 1961 şi unul în 1964, pentru ateri¬ 
zare la punct fix. De 12 ori a ieşit pe locul al 
Il-lea. Distinsă cu Medalia de Merit a Fede¬ 
raţiei Aeronautice din Franţa şi cu Meritul 
Sportiv clasa I (1968, 2006) în România. 

Suciu, Gheorghe Claudiu 

(6.05.1905, Blaj, jud. Alba lulia - 
12.12.1990, Bucureşti) 

Chimist. Greco-catolic. A făcut liceul la 
Blaj, Beiuş şi Sibiu. Facultatea de Chimie la 
Cluj. Specializare la Roma. Director al Ser¬ 
viciului Tehnologic la Petrolifera Muntenia, 
şef de proiect al rafinăriei Oneşti. Profesor 
la Institutul de Petrol, Gaze şi Geologie 
din Bucureşti. A proiectat şi dezvoltat pro¬ 
cesele chimice în unităţi de producţie, a 
fost preocupat de hidrodinamica ţiţeiului. 
A proiectat şi brevetat cuptoare tubulare 
folosite şi în Marea Britanie, Franţa, Italia, 

India. A contribuit la proiectarea rafinăriilor 
de la Ploieşti şi Borzeşti. Lucrări: Elemente de 
inginerie chimică , 1946; Aspecte ale fluidizării, 
1958; Procese calorice, 1961; Ingineria prelucrării 
hidrocarburilor, 2 voi., 1973-1974. Membru al 
Academiei Române (1990). 

Suciu, Vasile 

(13.01.1873, Copăcel, comitatul Făgăraş, 
azi jud. Braşov - 25.01.1935, Blaj) 

Arhiepiscop greco-catolic de Alba Iulia şi 
Făgăraş în 1920-1935. A fost trimis la Roma, 
la Institutul De Propaganda Fide. Acolo a 
obţinut titlul de doctor în filosofie (1894) 
şi în teologie (1898). Profesor la Seminarul 
Teologic din Blaj, prefect de studii, profesor 
de religie la liceul de băieţi, precum şi bibli¬ 
otecar al bibliotecii arhidiecezane. A intrat în 
politica militantă, ca membru al Partidului 
Naţional Român, şi a obţinut succese în cir¬ 
cumscripţia Vinţul de Jos, din actualul judeţ 
Alba. în 1912, când era deja canonic, a fost 
trimis la Roma de către mitropolitul Victor 
Mihali de Apşa, a înaintat, din partea Bise¬ 
ricii Române Unite cu Roma, un memoriu 
de protest şi a insistat pe lângă dicasteriile 
de la Vatican contra înfiinţării episcopiei 
greco-catolice maghiare la Hajdu-Bodrog. 
Generalul român Constantin Prezan a tri¬ 
mis la Blaj primul avion al Marelui Cartier 
General Român, întrucât acolo se afla cel 
mai sigur loc de aterizare din Transilvania, 
sub apărarea gărzii naţionale române, al 
cărui comandant spiritual era chiar el, 
vicarul general capitular. Consiliul Naţional 
Român, prezidat de Ştefan Cicio-Pop, a decis 
să convoace acolo Adunarea de la Alba Iulia, 
la 1 decembrie 1918. La 27 noiembrie 1918, 
Vasile Suciu a dat Circulara pastorală nr. 5742, 
prin care anunţa prăbuşirea Imperiului Aus- 
tro-Ungar, subliniind dreptul popoarelor 
la autodeterminare. Lucrări: Hipnotism şi 
spiritism. Studiu critic-teologic, 1906; Teologia 
Dogmatică fundamentală, 2 voi., 1907 (voi. I. 
Apologetica creştină; voi. II. Tradiţiunea şi 
Biserica-, ed. a Il-a, 1927); Teologia Dogmatică 


specială, 2 voi., 1908 (voi. I, Dumnezeu unul. 
Sfânta Treime. Dumnezeu Creatorul. întruparea 
Domnului. Graţia, voi. II. Sacramentele în 
general. Sacramentele în special. Eshatologia, ed. 
a Il-a, 1927); Raporturi dintre religie, ştiinţă şi 
societate, 1910. Membru de onoare al Acade¬ 
miei Române (1919). 

Sudan, Gabriel 

(1899, Bucureşti - 22.06.1974, Bucureşti) 
Matematician. A absolvit Facultatea de 
Ştiinţe a Universităţii din Bucureşti ca elev 
al lui Traian Lalescu şi Dimitrie Pompeiu. 
Specializare la Gottingen cu David Hilbert. 
Profesor la Institutul Politehnic din Bucu¬ 
reşti şi cercetător la Institutul de Matematică 
din Bucureşti. Contribuţii în domeniul teo¬ 
riei numerelor, al funcţiilor recursive nepri¬ 
mitiv recursive (astăzi numite Ackermann). 
Lucrări: UberdiegeordnetenMengen, 1925; Sur 
le nombre transfini co w , 1927. 

Surdu, Alexandru 

(24.02.1938, Braşov) 

Logician. Studiază la Universitatea din 
Amsterdam logica simbolică şi fundamen¬ 
tele matematicii. Profesor de filosofie la 
Facultatea de Filosofie a Universităţii din 
Bucureşti. Membru al Uniunii Scriitorilor 
din România (1988). Lucrări: Logică clasică şi 
logică matematică, 1971; Elemente de logică intu- 
iţionistă, 1976; Neointuiţionismul, 1977; Actu¬ 
alitatea relaţiei gândire-limbaj. Teoria formelor 
prejudicative, 1989; Pentamorfoza artei, 1993; 
Vocaţii filosofice româneşti, 1995; Contribuţii 
româneşti în domeniul logicii în secolulXX, 1999; 
Gândirea speculativă - Coordonate istorico-siste- 
matice, 2000; Filosofia modernă - Orientări fun¬ 
damentale, 2002; Confluenţe cultural-filosofice, 
2002; Filosofia contemporană, 2003; Mărturiile 
anamnezei, 2004; Theory of Prejudicative Forms, 
2006. Membru corespondent al Consiliului 
Superior de Logică şi Ştiinţe Comparate 
din Bologna (1972). Membru al Academiei 
Române (1993) şi vicepreşedinte al Secţiei 
de filosofie, teologie, psihologie şi pedagogie 
a Academiei Române (1993). 

Suruceanu (Soroceanu), Ion C. 

(13.12.1851, Chişinău - 18.11.1897, Chişinău) 
Cărturar. A făcut liceul la Chişinău şi Odessa, 
a început Istoria la Nejin, fără a termina 
facultatea. A călătorit în Crimeea, Caucaz şi 
pe tot litoralul de nord al Mării Negre colec¬ 
ţionând piese antice greceşti. Colecţia a stat 
la baza Muzeului Antichităţii Pontului Scitic 
din Chişinău. Lucrări: Inscriptiones grecae et 
latinae novissimae annis 1889-1894, Museo 
Surutschaniano quod estKishinevi inlatae. Mem¬ 
bru al Institutului Imperial de Arheologie 

Alexandru Surdu 


Suto Andrâs Alexandru Suţu 


Mihail Suţu 


din St. Petersburg, al Societăţii Arheologice 
Bisericeşti din Kiev, al Societăţii de Istorie şi 
Antichităţi din Odessa. Membru de onoare 
al Academiei Române (1888). 

Suto Andrâs 

(17.06.1927, Cămăraşu, jud. Cluj - 
30.09.2006, Budapesta) 

Scriitor. Etnie maghiară. A absolvit Colegiul 
de Artă Dramatică din Cluj. Redactor-şef al 
unei publicaţii maghiare din Târgu Mureş, 
a avut interdicţie de publicare din 1980. 
Vicepreşedinte al Uniunii Scriitorilor din 
România (1974-1982). în 1990, în timpul 
evenimentelor antiromâneşti din Târgu 
Mureş, şi-a pierdut un ochi. Fondator al 
UDMR. Laureat al Premiului Herder (1979) 
şi al Premiului Uniunii Scriitorilor din 
România pentru Opera Omnia (1996). 

Suţu, Alexandru A. 

(30.03.1837, laşi - 22.09.1919, Bucureşti) 
Medic. Aparţine dinastiei de domni fana¬ 
rioţi Suţu. A absolvit Medicina la Paris şi a 
lucrat la Clinica Salpetriere, ca şi la clinici 
de psihiatrie din Heidelberg, Berlin, Mim- 
chen. Profesor la Facultatea de Medicină 
din Bucureşti. A fost profesor de medicină 
legală şi clinică psihiatrică la Medicina din 
Bucureşti. A fost un precursor în organi¬ 
zarea învăţământului psihiatric românesc. 
A publicat studii asupra clasificării psiho¬ 
zelor, simptomelor catatonice, epilepsiei şi 
maniei epileptice. Lucrări: Alienatul în faţa 
societăţii şi a ştiinţei , 1877; Elemente de medicină 
legală , 1880; Psihiatria modernă, 1905; Raportul 
reciproc dintre sifilisul secundar şi psihozele primi¬ 
tive , 1907; Balneoterapia, clinoterapia şi sistemul 
,non restreint' în terapeutica şi asistenţa modernă 
a alienaţilor , 1908. Membru corespondent al 
Academiei Române (1888). 

Suţu, Mihail C. 

(15.02.1841, Bucureşti - 9.07.1933, Bucureşti) 
Istoric şi numismat. A absolvit Şcoala Cen¬ 
trală de Arte şi Manufactură din Paris. A fost 


director general al Poştelor, Guvernator al 
Băncii Naţionale a României. Numismat 
ca vocaţie, a pus bazele cercetării numis¬ 
matice ştiinţifice din România. Lucrări: 
Introduction a V etude des monnaies de VItalie 
antique (voi. I - 1887; voi. II - 1889); Systemes 
monetaires primitifs de l'Asie Mineure et de la 
Grece , 1883; Etude sur Ies monnaies imperiales 
romaines, 1899; Poids et monnaies de Tomis, 
1900; Monete din colecţiunea noastră inedite sau 
puţin cunoscute, în urbele antice din Dobrogea, 
1908; Ponduri antice inedite din Tomis şi Calla- 
tis , 1914; Ponduri şi monede identice din oraşele 
noastre pontice, 1915; L'evolution ponderale dans 
l'antiquite, 1921. Membru titular al Acade¬ 
miei Române (1909), preşedinte al secţiunii 
ei istorice (1922-1924). 

Suţu, Nicolae 

(25.10.1798, Constantinopol - 
10.01.1871, Făurei) 

Economist. Fiu al domnitorului Alexan¬ 
dru Nicolae Ş. Mama sa era o Callimachi, 
soţia o Cantacuzino. A studiat Ştiinţe 
Economice la Paris. Specializat în statistică. 
A fost preşedintele Tribunalului de Comerţ 
(1832), postelnic (1832), mare postelnic 
(1834, 1842), bei al Imperiului Otoman 
(1834), vornic (1835), secretar particular 
al domnului Mihail Sturdza (1835-1848), 
ministru de Finanţe (1839, 1841-1843, 
1849), mare logofăt (1843), mare logofăt al 
Justiţiei (1846-1848, 1849-1851), autorul 
principal al Regulamentului Instrucţiei 
Publice (1843), preşedintele Sfatului admi¬ 
nistrativ extraordinar, director şi acţionar 
al Teatrului Naţional din Iaşi (1845-1846), 
secretarul particular al domnului Grigore al 
V-lea Ghica (1849-1855), caimacam (1852), 
preşedinte al Consiliului de Miniştri şi 
ministru de Interne (1853), ministru al Cul¬ 
telor şi al Instrucţiei publice (1853), deputat 
(1859), membru al Comisiei Centrale de la 
Focşani a domnitorului Alexandru Ioan 
Cuza (1860-1862), statistician, economist, 
memorialist, om de litere, unul dintre 

Szabo 


fondatorii Jockey Clubului din Iaşi (1875). 
Lucrări: Apergu sur l'etat industriei de la Mol- 
davie (1838), Apergu sur Ies causes de la gene et 
de la stagnation du commerce et sur Ies besoins 
industriels de la Moldavie (1838), Quelques 
observations sur la statistique de la Roumanie 
(1867), Actes de l'organisation d'une Banque 
Naţionale de Moldavie (1852), Memoires du 
prince Nicolas Soutzo (postum, 1899). A fost 
decorat cu ordinul turc Nişani-Iftihar (1834 
şi 1850), decorat cu ordinul rus Sfânta Ana 
(1834) şi Ordinul Sfântul Vladimir (1829 şi 
1851), decorat cu ordinul grec Saint-Sau- 
veur (1842), decorat cu ordinul polonez 
Sfântul Stanislas (1854). 

Szabo Gabriela 

(14.11.1975, Bistriţa) 

Atletă (alergări). Maghiară ca etnie. S-a 
antrenat din clasa a şasea şi până la sfârşitul 
carierei cu Zsolt Gyongyossy. A participat la 
competiţii din 1991 (Salonic) până în 2002 
(Zurich). Medalii olimpice de aur (Syd- 
ney, 2000, 5 000 m), argint (Atlanta, 1996, 
1 500 m) şi bronz (Sydney, 2000, 1 500 m). 
Campionate Mondiale - 5 medalii de aur 
(Lisabona, 1994, 3 000 m, Durham, 1995, 
cros echipă, Atena, 1997, 5 000 m, Sevilla, 



Nicolae Suţu Gabriela Szabo 


1999, 5 000 m, Edmonton, 2001, 1 500 m). 
Campionate Mondiale de sală - 4 medalii de 
aur (Barcelona, 1995, 3 000 m, Paris-Bercy, 
1997, 3 000 m, Maebashi, 1999, 3 000 şi 
1 500 m). Campionae Europene - medalie 
de argint (Budapesta, 1998, 5 000 m). Cam¬ 
pionate Europene de sală - medalie de aur 
(Gent, 2000, 3 000 m). A fost prima atletă 
din România care a câştigat Goldean League. 
Este vicepreşedintă a Federaţiei Române de 
Atletism şi studiază, la nivel de masterat, 
antropologia motrice la ANEFS Bucureşti. 
Distinsă cu Ordinul Serviciu Credincios în 
grad de Comandor (2001). 


ENCICLOPEDIA IDENTITĂŢII ROMÂNEŞTI. PERSONALITĂŢI 




dict LZ.indd 743 


31.10.2011 17:29:49 


















ş 

744 


dict LZ.indd 


Ş 


Şafran, Alexandru 

(12.09.1910, Bacău - 28.07.2006, Geneva) 
Rabin-şef al evreilor din România 
(1939-1948) şi apoi al celor din Elveţia 
(1948-1997). Senator în Parlamentul 
României. A absolvit Facultatea de Filo- 
sofie a Universităţii din Viena şi în paralel 
Institutul de înalte Studii Teologice Iudaice 
din Viena. A apărat evreii din România în 
timpul celui de-al Doilea Război Mondial. 
Expulzat în 1947 din România. Lucrări: 
Cabala, 1989; Un tăciune smuls flăcărilor: 
Comunitatea Evreiască din România, 1939-47, 
1996; înţelepciunea Cabalei, 1997. Membru 
de onoare al Academiei Române (1997). 

Şaguna, Andrei 

nume la naştere Andrei Atanasiu 

(20.12.1808 sau 1809, Mişcolţ, Ungaria - 
16/28.06.1873, Sibiu) 

Mitropolit al Transilvaniei de origine 
aromână. A studiat Filosofia şi Dreptul la 
Pesta, Teologia la Vârşeţ, a devenit monah la 
mănăstirea sârbească Hopovo (1833). A fost 
profesor la Seminarul din Carlovaţ (Banatul 
Sârbesc), apoi la Seminarul din Vârşeţ. Din 
1846, vicar general al Episcopiei Ardealului, 
apoi episcop al Ardealului şi mitropolit (la 
reînfiinţarea Mitropoliei Ardealului, 1864). 
A alcătuit Statutul Bisericii Ortodoxe din 
Transilvania, care prevedea autonomia faţă 
de stat şi participarea laicilor comunităţilor 
locale la conducerea treburilor bisericeşti. La 
1848 a fost preşedintele Marii Adunări Naţi¬ 
onale a românilor de pe Câmpia Libertăţii 
de la Blaj. A publicat Istoria Bisericii Ortodoxe 
răsăritene universale de la întemeiere până în zilele 
noastre, 2 voi., 1860, şi a lăsat în manuscris 
Memorialul arhiepiscopului şi metropolitului 
Andrei baron de Şaguna sau Luptele naţionale 
politice ale românilor, 1846-1873. A editat 
Mărturisirea ortodoxă a lui Petru Movilă, 1855, 
şi Biblia, 1858. Membru de onoare al Acade¬ 
miei Române (1871), preşedinte de onoare al 
Societăţii Transilvania din Bucureşti. 

Şahighian, Ion 

(16.11.1897, Bucureşti - 11.03.1965, Bucureşti) 
Regizor. Armean ca etnie. Ambele sale 
fiice, Lia şi Anca, au fost actriţe. A absolvit 


Conservatorul de Artă Dramatică din Bucu¬ 
reşti ca elev al lui C. I. Nottara şi Paul Gusty. 
Profesor la Institutul de Artă Dramatică 
din Bucureşti. A montat piese de teatru la 
Teatrul Naţional şi Teatrul Nottara. Regie de 
teatru: Hagi Tudose de Delavrancea, Fântâna 
Blanduziei de Alecsandri, Tudor Vladimirescu 
de Nicolae Iorga, Oedip de Sofocle, Pigmalyon 
de Bernard Shaw, Regele Lear de Shakespeare, 
Din jale s-a întrupat Electra de Eugene O'Neill, 
Richard al IlI-lea de Shakespeare; regie de 
film: Năbădăile Cleopatrei, 1925, împreună 
cu Jean Georgescu; Datorie şi sacrificiu, 1926; 
Simfonia dragostei, 1928; Stele la Bucureşti, 
1934; Noapte de pomină, Se aprind făcliile şi Trei 
dansuri româneşti, 1939. 

Şalaru, Vasile 

(26.09.1934, Văratic, jud. Edineţ, Basarabia) 
Biolog. A absolvit Facultatea de Biologie şi 
Pedologie (specialitatea botanică) a Univer¬ 
sităţii de Stat din Moldova. Specializat în 
algologie. Cercetător la grădina botanică a 
ASM. Profesor la Facultatea de Biologie a 
Universităţii de Stat. A întreprins cercetări 
în munţii Caucaz, Carpaţi, Pamir, Altai, 
Kopet-Dag, Tian-Shan. Invitat în România, 
Rusia, Germania, Bulgaria, Egipt, Columbia, 
Siria, Guineea, Vietnam, Uzbekistan. Şcoala 
sa de algologie este parte a Institutului de 
Botanică din Sankt Petersburg. Contribuţii 
în domeniul studierii comunităţilor de alge 
edafice şi aerofile. Laureat al Premiului de 
Stat al Republicii Moldova în domeniul 
ştiinţei, tehnicii şi producţiei, distins cu 
titlul onorific de Om Emerit în Ştiinţă, cu 
Medalia Meritul Civic. Membru de onoare 
al mai multor societăţi ale botaniştilor din 
lume. Membru corespondent al Academiei 
de Ştiinţe a Moldovei. 

Şandru, lo(a)n 

(23.01.1923, Poiana Sărată, lângă Oituz, 
jud. Bacău - 23.05.2004, Bucium, jud. Braşov) 
Geograf. A absolvit Geografia la Universita¬ 
tea din Iaşi şi a fost profesor la Facultatea 
de Geografie şi Geologie a Universităţii 
din Iaşi. Lucrări: Câteva probleme de geografie 
ale oraşului Bacău (1955), Rolul păsurilor şi 

trecătorilor carpatice în mobilitatea populaţiei, 
1974. Profesor Emerit. Preşedinte de onoare 
al Societăţii de Geografie din România. 

Şapcă, Radu 

(1795, Celei, Romanaţi - 1876, Celei, Romanaţi) 
Preot, revoluţionar. A luptat la 1848, fiind 
membru al Guvernului Provizoriu format 
la Islaz alături de Gheorghe Magheru, 
Ioan Maiorescu, Ştefan Golescu, Christian 
Teii, Ion Heliade Rădulescu. De la Islaz 
revoluţionarii au plecat şi s-au întrunit la 
Craiova. Acolo e adoptat tricolorul ca dra¬ 
pel naţional, iar pe el scrie, cu alfabet slav, 
DREPTATE - FRĂŢIE. Popa Şapcă n-a mai 
ajuns la Bucureşti, în guvern a intrat chiar 
mitropolitul Neofit. 

Şaraga, Elias 

(1859, laşi - 1939, Bucureşti) 

Tipograf şi editor. Provenea dintr-o veche 
familie de tipografi şi anticari evrei. Bunicul 
său, Aizig (1770-1845), a avut o legătorie de 
cărţi. Unchii săi, Aizig David şi Ihil Ş., fii ai 
lui Aizig, au înfiinţat Tipografia Buciumul 
Român (1850). Elias era fiul lui Ihil şi, împre¬ 
ună cu fratele său, Samoil Ş. (1857-1906), a 
continuat munca de tipografie. Şi-au înce¬ 
put activitatea colindând prin iarmaroace şi 
vânzând cărţi populare. în 1884 au înfiinţat 
Editura Fraţii Ş., numită apoi Librăria Şcoa- 
lelor. Acolo au tipărit Mihai Eminescu, Ion 
Creangă, A.D. Xenopol, I.L. Caragiale, Vasile 
Conta, Dimitrie Bolintineanu. Au înfiinţat şi 
stabilimentul grafic Miron Costin. Au avut 
ideea înfiinţării Colecţiei de 1 leu şi a Bibli¬ 
otecii de 25 de bani, prima idee de cultură 
de masă apărută în principatele române. 
A donat un număr mare de manuscrise, 
documente şi monede vechi Academiei 
Române şi Muzeului Naţional de Antichi¬ 
tăţi. în 1891, Elias devine primul donator de 
timbre şi formulare poştale pentru Muzeul 
Poştei din Bucureşti. In 1906 a donat şi 
călimara folosită în tipografia lui Asachi 
pentru tipărirea apelurilor Unirii. Distins cu 
Medalia Serviciu Credincios (1888). 


Şăineanu, Lazăr 

nume la naştere Lazăr Scheiu 
(23.04.1859, Ploieşti - 11.05.1934, Paris) 
Folclorist şi lingvist. Evreu ca etnie. A absol¬ 
vit Literele la Bucureşti. S-a specializat la 
Paris şi Leipzig. A obţinut cetăţenia română 
graţie intervenţiei speciale a lui Titu Maio¬ 
rescu. A lăsat studii importante în domeniile 
de care s-a ocupat: încercare asupra semasio- 
logiei române , 1886; Istoria filologiei române, 
1892; Basmele românilor , Premiul Academiei, 
1894; Basmele române în comparaţie cu legendele 
antice clasice şi în legătură cu basmul popoarelor 
învecinate şi ale tuturor popoarelor romanice • 
Studiu comparativ , 1895; Dicţionarul universal 
al limbii române , 1896; Influenţa orientală asu¬ 
pra limbei şi culturei române, voi. I, Introducere, 
1900; voi. II, partea I - Vocabularul ■ Vorbe 
populare , 1900; voi. II, partea a Il-a - Vorbe 
istorice • împrumuturi • Indice general , 1900. 
După ce s-a stabilit la Paris, în 1901, s-a 
ocupat de Rabelais: La langue de Rabelais, 
2 voi,1923. 

Şcurea, Sandri Ion 

(14.11.1935, Vadul lui Isac, azi rn. Vulcăneşti, 
Basarabia - 12.08.2005, Chişinău) 

Actor. A absolvit Şcoala de Teatru B. Şciukin 
din Moscova. A fost actor la Teatrul Luceafă¬ 
rul şi actor de film la studioul Moldova Film. 
S-a remarcat în piesele lui Vasile Alecsandri. 
Filmografie: Omul merge după soare , 1961; 
Ofiţer în rezervă , 1971; Podurile , 1973; O şatră 
urcă la cer , Mosfilm, 1975; Nimeni în locul tău, 
1976; Cetatea, 1978; Suspectul, 1978; Emisarul 
serviciului secret, 1979; La porţile Satanei, 1980; 
Hotarul din iunie, 1982; Prietenie între bărbaţi, 
1982; Luceafărul, 1986. Distins cu Premiul 
Naţional. Artist al Poporului. 

Şeicaru, Pamfil 

(1894, Buzău - 21.10.1980, Munchen) 

Gazetar. A făcut Dreptul la Bucureşti, a 
participat la Primul Război Mondial, a 
fost deputat în Parlamentul României 
(1928, 1931, 1933). A fost director de ziare: 

loanŞandru Radu Şapcă Lazăr Şăineanu Sandri Ion Şcurea 


Bucovina, Curentul. A participat la făurirea 
„Gândirii''. După ce, în 1939, a scris că 
afirmaţia Marii Britanii cum că ar garanta 
frontierele României în faţa nazismului nu 
valora nimic, a plecat din ţară în 1944, din 
cauza prolegionarismului său, la Madrid, 
unde a editat, vreme de 30 de ani, ediţia din 
exil a ziarului Curentul. Lucrări: Pax Ameri¬ 
cana o Pax Sovietica , 1947; Istoria partidelor 
politice în România , 1959; La Roumanie dans la 
Grande Guerre , 1968; Karl Marx - însemnări 
despre România,, 1968; Adevăruri care trebuie 
amintite , 1980. A lăsat un jurnal care n-a 
fost publicat. 

Şenchea, Mircea Traian 

(10.08.1921, Bucureşti - 26.03.1984, Arad) 
Pilot. A absolvit Şcoala de Ofiţeri de Aviaţie 
(1941) şi a făcut parte din Flotila 2 Vână¬ 
toare. în 1947 a fost trecut în rezervă din 
Flotila 1 de Vânătoare şi trimis vopsitor în 
provincie. Distins cu Virtutea Aeronautică 
clasa Crucea de Aur cu prima şi a doua 
baretă; Coroana României; Virtutea Aero¬ 
nautică în grad de Cavaler cu prima şi a 
doua baretă; Steaua României; Vulturul Alb 
(cehoslovac); Victoria Sovietică (Pobeda); 
Steaua Republicii clasa a IV-a şi citat prin 
Ordinul de zi nr. 150 din 2 august 1944 
împreună cu toţi colegii Grupului 9 Vână¬ 
toare. După război a tradus din franceză, în 
special lucrări de psihologie. 

Şerban, Andrei 

(21.06.1943, Bucureşti) 

Regizor. A absolvit Institutul de Artă Tea¬ 
trală şi Cinematografică, clasa Radu Pen- 
ciulescu. A debutat la Teatrul Tineretului de 
la Piatra Neamţ şi a revenit apoi la Teatrul 
Bulandra din Bucureşti. Din 1971 a plecat 
la New York. A câştigat granturi pentru 
proiecte de la fundaţiile Ford, Guggenheim 
şi Rockefeller. Discipol al lui Peter Broks. 
Profesor la Columbia University - School of 
Arts. Profesor invitat la Harvard University, 


Conservatorul din Paris, Şcoala de Drama¬ 
turgie din Stockholm, Şcoala de Teatru din 
Tokio, institutele de teatru din Pittsburgh şi 
San Francisco ş.a. A regizat spectacole de 
teatru (are o preferinţă pentru Shakespeare) 
în SUA, Europa (Paris, Viena, Londra, 
Helsinki), Japonia. Regie: de teatru - Ham- 
let, A douăsprezecea noapte , Neguţătorul din 
Veneţia, Regele petrece de Shakespeare, Trei 
surori, Unchiul Vania de Cehov, tragicii greci; 
de operă - Turandot de Puccini, Norma de 
Bellini, Lucia di Lamermoor de Donizetti, 
Don Carlos, Cavalleria Rusticana, Paiaţe de 
Verdi, Flautul fermecat, Nunta lui Figaro de 
Mozart, Oedip de George Enescu. Premiul 
pentru cea mai bună regie, 1965 (piesa Şeful 
sectorului suflete de Alexandru Mirodan) la 
Festivalul de Teatru de la Zagreb; Premiul 
George Abott pentru regie şi coregrafie pen¬ 
tru impactul major asupra teatrului secolu¬ 
lui XX; Premiul Elliot Norton al Asociaţiei 
Criticilor de Teatru din Boston, 1999. 

Şerban, Mihail 

(11.06.1930, Craiova - 7.07.2004, Bucureşti) 
Biochimist. A absolvit Facultatea de Chimie 
la Universitatea din Bucureşti. Specializare 
la Praga, Padova, Paris, Roma. Cercetă¬ 
tor la Institutul de Biochimie al Academiei 
Române, profesor la Facultatea de Medicină 
Veterinară din Bucureşti. Contribuţii la 
studierea corelaţiilor dintre proprietăţile 
fizico-chimice şi parametrii cinetici la 
enzime, dintre evoluţia biologică şi cea bio¬ 
chimică. Lucrări: Biochimia contracţiei muscu¬ 
lare , 1970; Biochimia medicală veterinară , 1981; 
Organizarea moleculară a organismului animal , 
1984; Metode de analiză în biochimia animală , 
1994. Membru în Organizaţia Europeană 
de Biologie Moleculară, membru fondator 
al Fundaţiei Naţionale de Ştiinţe, membru 
al Societăţii de Chimie Biologică din Franţa 
şi din Germania. Profesor Emerit, distins cu 
Ordinul Meritul Ştiinţific. Membru cores¬ 
pondent al Academiei Române, 1991. 

Pamfil Şeicaru Andrei Şerban Alexandru Şerbănescu Horia Şerbănescu 


Şerbănescu, Alexandru 

(17.05.1912, Coloneşti, jud. Bacău - 
1943, Ruşavăţ, com. Pătârlagele, jud. Buzău) 
Căpitan de aviaţie. A intrat prin concurs 
la Liceul Militar de la mănăstirea Dealu. 
A absolvit Şcoala Militară de Ofiţeri de 
Infanterie Sibiu, iar în paralel Institutul Mili¬ 
tar de Educaţie Fizică (pentru vânătorii de 
munte) şi Şcoala de Aviaţie, cu specializare 
pentru pilot de front, la Ghimbav, Braşov. 
A comandat Grupul 9 Vânătoare, care a eva¬ 
cuat ostaşii români de la Stalingrad. A căzut 
pe front, în Munţii Buzăului. Distins cu 
Ordinul Mihai Viteazul clasa a IlI-a, Ordinul 
Virtutea Aeronautică, clasa Crucea de Aur 
cu două barete şi clasa Cavaler cu două 
barete, Ordinul Coroana României clasa 
a IV-a cu spade, Ordinul Steaua României 
clasa a V-a cu spade şi panglica de Virtute 
Militară. Din 2006 Baza 95 Aeriană Bacău îi 
poartă numele. 

Şerbănescu, Horia 

(16.03.1924, Bucureşti - 19.09.2010, Bucureşti) 
Actor de comedie şi de revistă. A debutat 
pe scenă la vârsta de 5 ani, în 1929, în piesa 
Miss Revista. A jucat pe scena Teatrului din 
Sărindar, condus de Tudor Muşatescu, şi pe 
scena de la Teatrul Nostru, condus de Dina 
Cocea. S-a transferat apoi la Teatrul Victoria. 
Primul mare succes al său a fost înregistrat 
la Grădina Volta Buzeşti cu piesa Profesorul 
de franceză semnată de Tudor Muşatescu. 
Primul cuplu artistic a fost format de Horia 
Şerbănescu şi Emil Popescu. Alături de un 
alt partener de aur, Radu Zaharescu, actorul 
a scris istoria Teatrului de Revistă, iden- 
tificându-se practic cu existenţa acestuia. 
De-a lungul anilor acesta a fost cuplul cel 
mai solicitat de Televiziunea Română. Roluri 
în film: Răsună valea (1949), Directorul nostru 
(1955), Telegrame (1959), Politică şi delicatese 
(1963), Paşi spre lună (1963), Mofturi 1900 
(1964), Căldură mare. Roluri în teatru: Pe ari¬ 
pile Revistei - unde a interpretat un terţet de 
zile mari, Trei Căluşari , alături de N. Stroe şi 


Radu Zaharescu; Concertul tinereţii - 1960; Ca 
la Revistă - 1963; Carnaval la Tănase - 1964; 
Cu muzica e... de glumit! - 1965; Vitamina M... 
Muzica I şi Horia şi Radu îşi asumă riscul - 1967. 

Şerbănescu, Theodor 

(29.12.1839, Tecuci, jud. Galaţi - 
2.07.1901, Brăila) 

Poet. A absolvit Academia Mihăileană şi 
Şcoala de Ofiţeri din Iaşi. Junimist, prefect 
al judeţului Cahul. A luptat în Războiul de 
Independenţă la Plevna, cu gradul de maior, 
şef al Statului Major al armatei de operaţii. 
Simbolist ca opţiune lirică. Lucrări: Sonete 
decadente, Marşul călăraşilor, Lacrimile. Membru 
corespondent al Academiei Române (1894). 

Şesan, Milan Pavel 

(23.03.1910, Cernăuţi - 7.06.1981, Sibiu) 
Istoric, teolog. A studiat Teologia, Dreptul, 
Literele şi Filosofia la Universitatea din Cer¬ 
năuţi. A luat doctoratul în istorie la Praga şi 
doctoratul în teologie la Cernăuţi. A predat 
limba cehă şi slavistica la Universitatea 
Austriacă din Cernăuţi. Din 1948, optând 
pentru România, a fost profesor la Insti¬ 
tutul Teologic din Sibiu. Militant pentru 
promovarea ecumenismului, publicând în 
acest sens peste o mie de articole. Lucrări: 
Periodizarea în istoria bisericească universală, 
Cernăuţi, 1939; Husiţii şi Ortodoxia , 1958; 
Creştinismul vechi carpatic , 1958; Liricul 

între Roman şi Bizanţ, 1960; Die orthodoxe 
Kirche vom Jahre 1054 bis heute, Lausanne, 
1969; Orthodoxie. Histoire d'un mot et de sa 
signification, 1970. A tradus din cehă Amos 
Comenius - Şcoala maternă, 1937. A lăsat în 
manuscris versuri proprii. 

Şilimon, losif 

(22.07.1918, Bucureşti - 8.02.1981, Braşov) 
Constructor de avioane. A absolvit Faculta¬ 
tea de Electromecanică la Şcoala Politehnică 
din Bucureşti. A lucrat la IAR Braşov, unde a 
devenit, după 1944, şeful secţiei de montaj, 
participând la producerea primului tractor 

Theodor Şerbănescu Gheorghe Şincai Francisc Şirato Gheorghe Şişcanu 


românesc. Din 1949 a produs peste 30 de 
tipuri de planoare. Fondator al întreprinderii 
de Construcţii Aeronautice de la Ghimbav, 
unde a fost inginer-şef şi, apoi, din 1980, 
director tehnic. Un colegiu tehnic din Bra¬ 
şov şi un aeroclub îi poartă numele. 

Şincai, Gheorghe 

(28.02.1754, Râciu,jud. Mureş - 
2.11.1816, Sinea, Slovacia) 

Istoric şi filolog. A studiat la Colegiul catolic 
De Propaganda Fide din Roma şi s-a călugărit 
cu numele Gabriel (fiind greco-catolic). Şi-a 
perfecţionat studiile la Viena. A fost profesor 
la Blaj. Iluminist. A luptat pentru laicizarea 
învăţământului, organizând în Transilvania 
376 de şcoli, fiind închis din ordinul episco¬ 
pului Ioan Bob (tot greco-catolic), ceea ce 
îl face să renunţe la haina monahală. A fost 
corector al cărţilor româneşti tipărite la 
Buda. A scris, în colaborare cu Samuil Micu, 
Elementa linguae daco-romanae sive valachicae 
(Elementele limbii daco-romane ori valahe), 1780 
şi a rămas cunoscut prin Hronica românilor 
şi a mai multor neamuri, o istorie ştiinţifică, 
influenţată de cunoaşterea Hronicului lui 
Dimitrie Cantemir, redactată între 1803 şi 
1809 şi tipărită postum, Iaşi, 1853-1854, 
de Mihail Kogălniceanu. A scris şi manuale 
şcolare: ABC sau Alphavit pentru folosul şi 
procopseala şcoalelor^celor normăleşti a neamului 
românesc, 1873; îndreptare către aritmetică, 
întâia parte alcătuită şi întocmită pentru folosul 
şi procopsala tuturor şcoalelor normăleşti a nea¬ 
mului românesc, 1875; Povăţuire către economia 
de câmp, pentru folosul şcoalelor româneşti celor 
din Ţara ungurească şi din părţile ei împreunate, 
1875. Membru marcant al Şcolii Ardelene. 

Şirato, Francisc 

(15.08.1877, Craiova - 4.08.1953, Bucureşti) 
Pictor. în 1898 pleacă în Germania, la Diis- 
seldorf. Neavând suficiente resurse materi¬ 
ale, nu reuşeşte să urmeze cursurile Acade¬ 
miei de Artă de acolo şi, pentru a avea cu 
ce trăi, este nevoit să lucreze într-un atelier 


de gravură. în 1899 se întoarce în ţară, iar 
în anul următor se înscrie la Şcoala de Arte 
Frumoase din Bucureşti. îşi câştigă existenţa 
lucrând afişe în diverse tipografii şi, mai ales, 
desenând şi litografiind icoane în culori. 
Expune pentru prima dată la Salonul Oficial 
în 1907; pictura sa nu este remarcată, dar 
desenele nu pot trece neobservate. Ele apar 
cu regularitate în paginile revistei Furnica, 
multe fiind inspirate din răscoalele ţărăneşti 
din 1907. înainte de Primul Război Mon¬ 
dial, între 1908 şi 1914, expune în cadrul 
Tinerimii Artistice, numărându-se printre 
primii membri ai acestei asociaţii. în 1917 
devine custode la Muzeul Naţional de Artă 
Populară, iar mai târziu, în 1932, este numit 
profesor la Academia de Arte Frumoase din 
Bucureşti, remarcându-se ca un bun peda¬ 
gog. în 1946, pictorului, căruia, cu mulţi ani, 
în urmă i se acordaseră premii la manifestări 
artistice internaţionale (Barcelona, Bruxelles, 
Paris, New York), i se decernează Premiul 
Naţional pentru Pictură. 

Şişcanu, Gheorghe 

(5.07.1932, Măcăreşti, Basarabia) 

Biolog. Frate cu Teodor Ş. A absolvit Şcoala 
Pedagogică la Călăraşi, Republica Moldova, 
şi Facultatea de Biologie şi Chimie a Insti¬ 
tutului Pedagogic din Tiraspol. Cercetător 
la Institutul de Biologie al ASM, fondator al 
Laboratorului de fotosinteză. Contribuţii la 
cercetarea fotosintezei în procesul de altoire 
a plantelor, relaţia dintre rădăcini şi frunze în 
acest proces. Distins cu Ordinul Republicii, 
medalia Dimitrie Cantemir a Academiei de 
Ştiinţe a Moldovei, titlul de Om Emerit al 
Moldovei. Membru al Academiei de Ştiinţe 
a Moldovei. 

Şişcanu, Teodor 

(22.05.1933, Ţiganca, Basarabia) 

Inginer. Frate cu Gheorghe Ş. A absolvit 
Facultatea de Fizico-Matematici la Insti¬ 
tutul Pedagogic de Stat din Tiraspol. Spe¬ 
cializare la Institutul de Semiconductori al 

Şorban 



Teodor Şişianu Mariana Şlapac Mihai Şora Râul Şorban 


AŞ a URSS, Leningrad. A fost inginer în 
cadrul Laboratorului procese de difuziune 
în semiconductori. Profesor la Institutul 
Politehnic (azi Universitatea Tehnică) din 
Chişinău, director al centrului său interna¬ 
ţional de studii şi cercetări pentru tehnolo¬ 
gii moderne. Contribuţii în domeniul fizicii 
dispozitivelor semiconductoare şi microe¬ 
lectronice, traductoare şi senzori inteligenţi, 
dispozitive micro-opto-electronice pentru 
comunicaţii prin fibre optice. A făcut cer¬ 
cetări în laboratoarele de la Universitatea 
Essex, Colchester (Marea Britanie), Univer¬ 
sitatea Tehnică din Budapesta (Ungaria), a 
fost profesor invitat la Universitatea Hallan, 
Sheffield (Marea Britanie), şi coordonator 
de proiecte internaţionale: INTAS, Soros, 
Copernicus, Tempus (Marea Britanie, 
Franţa, Germania, CRDF/MRDA, SUA. 
Lucrări: JjufxfiysuH u nenemiH bezpabai^uu e 
nonynpoeodnuKoeux Mamepuanax u npuâopax 
(1978); Comunicaţii prin fibre optice (2003, în 
colaborare). Distins cu titlul de laureat al 
Premiului de Stat, Medalia Meritul Civic 
şi Medalia D. Cantemir a ASM. Membru 
corespondent al ASM (1995). 

Şlapac, Mariana 

(10.12.1955, Tiraspol, Transnistria) 

Istoric. A absolvit Facultatea de Urbanism 
şi Arhitectură la Universitatea de Stat din 
Chişinău. Specializare la Institutul de Arte 
al ASM, unde activează până în prezent. 
Volume: Cetăţi medievale din Moldova: (mij¬ 
locul secolului al XJV-lea - mijlocul secolului 
al XVI-lea), diploma Consiliului Europei, 
2005; Arta urbanismului în Republica Moldova, 
2008; Cetăţi Mică enciclopedie ilustrată , 2008. 
Membru al Uniunii Arhitecţilor din Mol¬ 
dova, al Societăţii de Heraldică, Genealogie 
şi Arhivistică Paul Gore din Moldova, al 
Comisiei de Istoria Oraşelor din România, 
al Societăţii Numismaţilor din România, 
al Organizaţiei Paneuropene de Protecţie a 
Patrimoniului Europa Noastră. 


Şora, Constantin 

(7.06.1924, Feneriş, jud. Bihor) 

Inginer. A absolvit Facultatea de Electrome¬ 
canică a Şcolii Politehnice din Timişoara. 
Profesor la facultatea pe care a absolvit-o. 
Contribuţii la teoria cuadripolului electric, la 
calculul numeric al câmpului electromagnetic 
şi încadrarea unitară a giratoarelor. Lucrări: 
Cuadripolul electric. Teorie şi aplicaţii , 1964; 
Introducere în studiul generatorului Hali , 1969; 
Forţe de gradient şi aplicaţii , 1995. Membru al 
Academiei de Ştiinţe Tehnice din România. 

Şora, Mihai 

(7.11.1916, lanova, jud. Timiş) 

Eseist. începe Filosofia în 1938, la Uni¬ 
versitatea din Bucureşti, ca elev al lui Nae 
Ionescu. în 1939 pleacă la Paris ca bursier al 
statului francez şi studiază Filosofia. Ia parte 
la mişcarea de rezistenţă. Revine în ţară după 
război. Funcţionar la Ministerul de Externe 
sub conducerea Anei Pauker, apoi a lucrat 
la ESPLA, a fost director adjunct în Minis¬ 
terul învăţământului. Membru fondator al 
Societăţii Academice Române după 1989. 
Ministru al învăţământului (tot după 1989). 
Lucrări: Du Dialogue interieur. Fragment d'une 
Anthropologie Metaphysique, debut, 1947; A fi, 
a face, a avea..., 1985; Eu, Tu, El, Ea sau Dialo¬ 
gul Generalizat, 1990; Firul ierbii, 1998; Câteva 
crochiuri şi evocări, 2000; Mai avem un viitor? 
România la început de mileniu, 2001; Locuri 
comune, 2004; Clipa şi Timpul, 2005. A tradus 
în româneşte pe Jean Paul Sartre. Premiul 
Grupului pentru Dialog Social, 2001. 

Şorban, Râul 

(4.09.1912, Dej - 20.07.2006, Cluj) 

Istoric de artă. A studiat la Universitatea 
Catolică din Milano, Universitatea din Graz, 
Austria, şi Universitatea din Cluj, fiind licen¬ 
ţiat în istorie, filosofie şi drept. A fost profesor 
şi rector la Conservatorul de Muzică şi Artă 
Dramatică din Cluj, apoi la Universitatea din 
Bucureşti (1963-1965). în perioada 1940- 
1944 a salvat 15 000 de evrei din Transilvania 

Şotropa 


i 

Virgil Şotropa Nicolae Şova 


hortistă, trecându-i peste munţi cu ajutorul 
unei reţele din care a făcut parte, la 19 ani, 
şi Irina Medrea (tatăl era ţărănist ca opţiune 
politică), viitoarea soţie a scriitorului Petru 
Dumitriu (a doua). Statul Israel i-a conferit 
titlul de Drept între Popoare şi cetăţean de 
onoare al Israelului. După război a renunţat 
la pictură, fiind acuzat de decadentism. A fost 
scos din învăţământ şi recalificat zugrav. I-a 
fost confiscată casa, iar în 1952 a fost închis. 
Cu ajutorul lui Petru Groza a reuşit să iasă 
din închisoare patru ani mai târziu şi a ajuns 
redactor la Editura de Stat Pentru Literatură 
şi Artă, unde director era Petru Dumitriu. 
Lucrări: Ter Borch , 1985; Theodor Pallady, 
1975; Fantasma Imperiului Ungar şi Casa Euro¬ 
pei, 1990; Chestiune maghiară, 2001. 

Şotropa, Virgil 

(5.12.1867, Gheorghieni, jud. Harghita - 
1.04.1954, Năsăud, jud. Bistriţa-Năsăud) 
Profesor. A studiat Filologia la Cluj şi 
Budapesta. Profesor la şcoala secundară 
din Năsăud. A înfiinţat Muzeul din Năsăud 
(1931), revista Arhiva someşană (1924-1940). 
Lucrări: Istoria şcoalelor năsăudene, 1913; Tăta¬ 
rii în Valea Rodnei, 1924, în colaborare; Păţa¬ 
niile Batalionului 1 năsăudean în 1848-1849, 
1931. Membru de onoare al Academiei 
Române (1943), exclus în 1948, repus în 
drepturi în 1990. 

Şova, Nicolae 

(9.11.1885, com. Poduri, Moldova - 
12.03.1966, Bucureşti) 

General de corp de armată. A absolvit 
Şcoala Superioară de Război (infanterie). în 
Primul Război Mondial a fost şeful Biroului 
de Informaţii al Corpului 6. în perioada 
interbelică a fost ataşat militar la Viena. 
A fost comandant al Diviziei de Gardă a 
armatei (1941-1943). A participat la bătălia 
de la Ţiganca (Basarabia), sprijinindu-1 pe 
generalul Dăscălescu. După 23 august 1944 
a fost comandantul Corpului 7 al Armatei I 
şi a luptat pe Tisa şi în Ungaria. A primit 
Ordinul Mihai Viteazul clasa a IlI-a în 1945, 


după care a fost trecut în rezervă. Arestat în 
1946, a stat la închisoarea din Aiud până în 
1956 şi şi-a obţinut pensia abia în 1964. 

Ştefan I 

V. Muşat, Ştefan I 

Ştefan cel Mare 

V. Muşat, Ştefan cel Mare 

Ştefan, Gheorghe D. 

(9.11.1899, Brăteşani, jud. Vâlcea - 
29.02.1890, Bucureşti) 

Arheolog. A absolvit Facultatea de Istorie a 
Universităţii din Bucureşti şi s-a specializat 
cu Vasile Pârvan la Şcoala de la Roma, 
studiind filologia clasică. Profesor şi decan 
la Facultatea de Istorie a Universităţii din 
Bucureşti. Unul dintre fondatorii arheologiei 
româneşti (domeniul Antichităţii) şi coorga- 
nizator al Muzeului de Antichităţi din Bucu¬ 
reşti. Lucrări: Les fouilles de Căscioarele, 1925; 
Scythica ă propos d'un passage de VItinerarium 
Antemini, 1944; Istoria României, voi. I, 1960, 
în colaborare; Dinogeţia, voi. I, 1967, în cola¬ 
borare; Formarea poporului român şi a limbii 
sale, 1973. A editat documente: Fontes historiae 
daco-romanae, 2 voi., 1964, 1970. Membru 
corespondent al Academiei Române (1952). 

Ştefanelli, Teodor V. 

nume la naştere Theodor V. Ştefaniuc 

(18.08.1849, Şiret, jud. Suceava - 
23.07.1920, Fălticeni, jud. Suceava) 

Istoric şi scriitor. A absolvit liceul la Cernă¬ 
uţi şi Dreptul la Viena. Secretar al Societăţii 
România Jună din Viena, fondator al Soci¬ 
etăţii Arboroasa, a studenţilor români din 
Cernăuţi. Coleg de liceu şi de facultate cu 
M. Eminescu. Consilier la Curtea de Apel 
din Lemberg şi la înalta Curte de Casaţie 
din Viena. Lucrări: Câteva date statistice şi 
istorice din Bucovina, 1881; Un omor. Din remi¬ 
niscenţele unui criminalist, 1875 ; Moara Dracu¬ 
lui. Amintire din Munţii Bucovinei, 1887; După 
teatru, 1881; Eudoxiu de Hurmuzaki, 1913; 
Amintiri despre Eminescu, 1914. Membru al 
Academiei Române (1910). 

Ştefănescu, Alexandru 

(6.11.1947, Suceava) 

Critic literar. A absolvit Facultatea de Limba 
şi Literatura Română la Universitatea din 
Bucureşti. Redactor-şef la revista România 
literară. Lucrări: Preludiu, 1977; Introducere 
în opera lui Nichita Stănescu, 1987; Cu gândul 
la Comeliu Coposu, 1994; Melania şi ceilalţi, 
teatru, 1996; Căsătorie imposibilă, scenariu, 
Premiul UNITER, 2000; Ceva care seamănă cu 
literatura, Premiul Uniunii Scriitorilor, 2003; 
Istoria literaturii române, 2005, Premiul Uniunii 
Scriitorilor. Membru al Uniunii Scriitorilor. 

Ştefănescu 



Teodor V. Ştefanelli Alexandru Ştefănescu George Ştefănescu Gregoriu Ştefănescu 


Ştefănescu, George 

(20.04.1914, Plăineşti, azi Dumbrăveni, jud. 
Vrancea - 29.10.2007, Ludinghausen, Germania) 
Pictor. Aromân din Bitolia după tată. 
A absolvit liceul la Râmnicu Sărat, unde a 
lucrat şi ca ucenic al pictorului de biserici 
Constantinescu, executând fresce. S-a pre¬ 
gătit cu Ion Teodorescu Sion pentru a intra 
la Belle Arte, unde a fost elevul lui Nicolae 
Dărăscu şi Lucian Grigorescu. Prima 
expoziţie (1936) conţinea lucrări executate 
la Balcic şi în Vrancea. A realizat decoraţi- 
unile interioare la SONACo, societatea de 
construcţii a lui Liviu Ciulei, tatăl viitorului 
regizor. Rănit în al Doilea Război Mondial. 
A făcut grafică publicitară (1948-1952), 
perioadă în care era şi director al Labora¬ 
torului Filmul Popular. A pictat mănăstiri 
din jurul Bucureştiului şi, în 1958, a devenit 
scenograf la Teatrul Bulandra. A executat 
portretul lui Toni Bulandra. Plecat din ţară 
în Germania în 1989, unde a avut mai multe 
expoziţii personale. 

Ştefănescu (Ştefănescu), Gheorghe 

(5.10.1955, Valea Mare, corn. Pravat, jud. Argeş) 
Matematician. A absolvit Facultatea de 
Matematică a Universităţii din Bucureşti. 
Profesor şi prodecan al Facultăţii de Mate¬ 
matică a Universităţii din Bucureşti. Con¬ 
tribuţii în domeniul informaticii, al logicii 
algebrice şi categoriale. Profesor invitat în 
Japonia, Germania, Olanda, SUA. Lucrări: 
Algebra of flownominals, 1994; NetWork Alge¬ 
bra, 2000. Membru al American Mathema- 
tical Society, al European Association for 
Theoretical Computer Science. 

Ştefănescu, Gregoriu 

(10.02.1836, corn. Eliza Stoeneşti, 
jud. Ialomiţa - 20.02.1911, Bucureşti) 

Geolog. A absolvit Facultatea de Ştiinţe 
la Sorbona. Profesor la Facultatea de 
Geografie şi Geologie a Universităţii din 
Bucureşti. Director al Muzeului de Ştiinţe 
Naturale, apoi al Muzeului de Geologie şi 


Paleontologie din Bucureşti. A scos, împre¬ 
ună cu P.S. Aurelian, Revista ştiinţifică. Con¬ 
siderat, alături de Gr. Cobălcescu, fondator 
al geologiei şi paleontologiei româneşti. 
A făcut călătorii ştiinţifice în America de 
Nord, Mexic, Asia, Urali. Lucrări: Calcarul 
numulitic de la Albeşti Muscel, 1864; Observări 
geologice în România în secolul trecut, 1891; 
Despre plantele fosile din România, 1899. 
Membru al Societăţii de Ştiinţe şi Socie¬ 
tăţii Geografice din Bucureşti, al Societăţii 
Imperiale a Naturaliştilor din Moscova. 
Membru fondator al Societăţii Academice 
Române (1876). 

Ştefănescu, Marinei 

(1947, Bucureşti) 

Balerin. A absolvit Şcoala de coregrafie la 
Bucureşti şi a împărţit cu Mihail Barîş- 
nikov, la Festivalul de Dans de la Varna, 
1964, Medalia de Aur. S-a specializat la 
Bolşoi Teatr din Moscova cu Ermolaev şi 
la Baletul Kirov din Leningrad cu Al. Puş- 
kin. Prim-balerin al Operei Naţionale din 
Bucureşti. în 1969 a primit Premiul pentru 
cea mai bună interpretare la Festivalul de 
Balet de la Moscova. S-a stabilit în Italia 
din 1977 şi a fondat, împreună cu Liliana 
Cosi, în regiunea Reggio Emilia, Compania 
de Balet Clasic, care există şi astăzi. A făcut 
numeroase coregrafii: Patetica, Romeo şi 
Julieta, Omagiu lui Ceaikovski, Spartacus 
de Haciaturian, Raymonda de Glazunov, 
Petruşka de Stravinski, Anafura de Adrian 
Enescu, Coppelia de Delibes, Don Quijote de 
Minlcus, Renaşterea umanităţii de Stravin- 
ski-Smetana-Enescu, Omagiu lui Degas de 
Chopin, Ave Maria de Gounod, Doina pe 
motive populare româneşti, Suita de dansuri 
spaniole de Albeniz, Amintirea Maicii Teresa 
la Calcutta pe muzică de Mozart, Nocturne 
de Chopin, Primăvara de Vivaldi ş.a. Din 
1997 pictează; a deschis mai multe expozi¬ 
ţii în îtalia. Distins cu Steaua României în 
grad de Cavaler (2002). 

Ştefănescu 



Marinei Ştefănescu Sabba Ştefănescu Petre Ştefănucă Florian Ştefănescu-Goangă 


Ştefănescu, Melchisedec 

V. Melchisedec 

Ştefănescu, Sabba 

(16.01.1857, Craiova - 16.08.1931, Sinaia) 
Geolog. Tată al lui Sabba S. Şt. A absolvit 
Facultatea de Ştiinţe Naturale la Universi¬ 
tatea din Bucureşti. Specializare la Sorbona. 
Profesor de paleontologie la Facultatea 
de Ştiinţe Naturale a Universităţii din 
Bucureşti. A organizat Laboratorul de 
paleontologie donând propria sa colecţie. 
A făcut studii monografice de geologie ale 
regiunilor româneşti în vederea alcătuirii 
hărţii geologice a României. S-a ocupat de 
Terţiar, cu precădere perioada Pliocenului. 
Lucrări: L'extension des couches sarmatiques en 
Valachie et en Moldavie , 1890; L'âge gelogique 
des conglomerats tertiaires de la Muntenia (Rou- 
manie), 1894; Etude sur Ies Terrains Tertiaires de 
la Roumanie. Contributions a Vetude stratigrafi- 
que r 1897. Stabilit în Franţa în anii Primului 
Război Mondial, şi-a continuat cercetările la 
Paris şi Grenoble. Membru corespondent al 
Academiei Române (1893). 

Ştefănescu, Sabba S. 

(20.07.1902, Bucureşti - 15.04.1994, Bucureşti) 
Geolog. Fiu al lui Sabba Şt. A absolvit 
liceul St. Lous din Paris şi Şcoala Naţio¬ 
nală Superioară de Mine din Paris. Şef al 
Serviciului de Prospecţiuni Geofizice din 
cadrul Comitetului Geologic al României. 
Profesor la Institutul de Geologie şi Tehnică 
Minieră şi la Institutul de Petrol, Gaze şi 
Geologie din Bucureşti. A aşezat pe baze noi 
metodologia sondajelor electrice verticale 
pe terenuri stratificate şi teoria câmpului 
electromagnetic. Lucrări: Electromagnetisme. 
Un cas particulier de lignes H algebriques, 1938; 
Liniile de câmp magnetic ale unui curent rectiliniu 
de două ori cotit , 1951; Open magnetic field lines, 
1958; Noi metode de cercetare a Pământului la 
mare adâncime , 1971; Perspectiva cercetărilor 
geofizice în descoperirea zăcămintelor de substanţe 
minerale utile , 1971; Problemele geofizice actuale 


ale subsolului românesc , 1971. Preşedinte al 
Comitetului Naţional Român de Geodezie 
şi Geofizică, membru de onoare al Societăţii 
Prospectorilor Geofizicieni Americani. Mem¬ 
bru al Academiei Române (1963), preşedinte 
al Secţiei de ştiinţe geologice, geofizice şi 
geografice a Academiei (1966-1990). 

Ştefănescu, Ştefan 

(24.05.1929, Goicea Mică, jud. Dolj) 

Istoric. A absolvit Facultatea de Istorie a 
Universităţii din Bucureşti. Specializare în 
bizantinologie la Universitatea Lomonosov 
din Moscova şi la Sorbona. Cercetător şi 
director la Institutul de Istorie N. Iorga din 
Bucureşti. Profesor şi decan al Facultăţii de 
Istorie a Universităţii din Bucureşti. Lucrări: 
Bănia în Ţara Românească , 1965; Istoria popo¬ 
rului român , 1970; Demografia - dimensiune 
a istoriei , 1974; Principatele române. Originea 
şi afirmarea lor , 1991; Românii şi conştiinţa 
europeană , 1995; Istoria economică a României , 
1997. Distins cu Ordinul Meritul Ştiinţific, 
cu Ordinul bulgar Sf. Metodiu şi Chirii. 
Membru în Comitetul Naţional al Istoricilor 
din România, membru al Academiei Euro¬ 
pene de Istorie de la Bruxelles, membru al 
Comitetului Internaţional de Ştiinţe Istorice. 
Membru al Academiei Române (1992). 

Ştefănescu-Goangă, Florian 

(5.04.1881, Curtea de Argeş - 26.03.1958, Cluj) 
Psiholog. Unchi al lui Petre Şt.-G. A studiat 
psihologia cu Wilhelm Wundt la Leipzig. 
Profesor la Catedra de psihologie a Univer¬ 
sităţii din Cluj. A înfiinţat primul Laborator 
de psihologie universitară din România. 
Fondator al Institutului de Psihologie Expe¬ 
rimentală, Comparată şi Aplicată din Cluj şi 
al editurii acestuia. A pus bazele Societăţii 
de Psihologie din Cluj (1931) şi ale Revistei 
de psihologie teoretică şi aplicată (1938-1949). 
Lucrări: Selecţiunea capacităţilor şi orientarea 
profesională , 1929; Instabilitatea emotivă , 1936; 
Constituţie biopsihică şi criminalitate , 1938; 
Adaptarea socială , 1938; Educaţia copiilor inferior 

Petre Ştefănescu-Goangă llie Şteflea 


şi superior dotaţi 1939; Măsurarea inteligenţei , 

1940. Membru corespondent al Academiei 
Române (1937), exclus în 1948, repus în 
drepturi în 1990. 

Ştefănescu-Goangă, Petre 

(3.03.1902, Brăila - 5.09.1973, Bucureşti) 
Bariton. Nepot al lui Florian Şt.-G. A absol¬ 
vit Conservatorul la Paris şi a fost profesor şi 
rector la Academia de Muzică din Bucureşti. 
Zavaidoc, Dan Iordăchescu, Marina Krilo- 
vici, Ludovic Spiess, George Emil Crăsnaru, 
Pompei Hărăşteanu i-au fost elevi. Prim- 
solist al Operei Române. A cântat pe marile 
scene ale lumii şi a interpretat toate rolurile 
clasice pentru bariton, în: Rigoletto, Carmen , 
Faust, Falstaffy Paiaţe etc. A jucat şi ca actor, 
în filmul Pantoful cenuşăresei, 1969, regia Jean 
Georgescu. Artist al Poporului. 

Ştefănucă, Petre 

(1908, laloveni, Basarabia - 
1942, Republica Autonomă Tătară) 

Folclorist şi pedagog. A absolvit Literele la 
Universitatea din Bucureşti ca elev al lui 
Dumitru Caracostea şi Nicolae Cartojan. 
Adept al şcolii sociologice a lui Dimitrie 
Guşti cu privire la rolul satului în civilizaţia 
românească. Director al Institutului Social 
din Basarabia. Arestat de NKVD în 1940 
pentru filoromânism, a fost condamnat la 
moarte şi a murit în detenţie în Republica 
Autonomă Tătară. Lucrări: Folclor din judeţul 
Lăpuşna; Literatura populară a satului Iurceni; 
Cercetări folclorice pe valea Nistrului-de-Jos; 
Două variante basarabene la basmul Harap-Alb 
al lui Ion Creangă; Datinele de Crăciun şi Anul 
Nou pe valea Nistrului-de-Jos; Amintiri din răz¬ 
boiul mondial (Adunate de la soldaţii moldoveni 
din comuna Cornova, judeţul Orhei). 

Şteflea, llie 

(28.03.1887, Sălişte, jud. Sibiu - 
21.05.1946, Bucureşti) 

General de brigadă. A absolvit Şcoala Supe¬ 
rioară de Război din Bucureşti. A participat 


la Primul Război Mondial cu gradul de căpi¬ 
tan. A participat în 1921-1922 la un stagiu 
de pregătire la Marele Stat Major pentru 
apărarea graniţei de est şi de vest a teritoriu¬ 
lui României. Specializare în Franţa (1925). 
Director de studii la Centrul de Instrucţie 
al Infanteriei. în 1931 a fost numit şef de 
stat major al cursului de comandament 
din Marele Stat Major. Director al Şcolii 
Superioare de Război (1937-1939). Secretar 
general al MAN (1940). Şef al Marelui Stat 
Major (1942-1944), în care calitate a redus 
numărul efectivelor româneşti care trebuiau 
să participe la încercuirea Stalingradului. 
Prieten cu Constantin Titel Petrescu. A fost 
comandantul general al armatei române 
(23-30 august 1944) şi a pus la dispoziţia 
generalului Constantin Sănătescu informaţii 
cu privire la situaţia trupelor germane din 
ţară. Destituit, a fost arestat în octombrie 
1944, trecut în rezervă în februarie 1945 şi 
păzit la domiciliu. 

Ştephănescu, George 

(13.12.1843, Bucureşti - 25.04.1925, Bucureşti) 
Compozitor şi dirijor. A absolvit Conser¬ 
vatorul din Bucureşti ca elev al lui Eduard 
Wachmann şi apoi Conservatorul din 
Paris. Profesor de canto la conservator şi 
dirijor la Teatrul Naţional din Bucureşti. 
Fondator a trei societăţi considerate pre¬ 
mergătoare ale Operei naţionale: Mama 
soacră, Cometa şi Scaiul bărbaţilor, reunite 
în Compania Lirică. I-a avut elevi pe Elena 
Teodorini, Hariclea Darclee, Dumitru 
Popovici-Bayreuth ş.a. Compoziţii: feeria 
muzicală Sânziana şi Pepelea (1880); opera 
Peste Dunăre , 1880; opereta Cometa (1900); 
drama lirică într-un act Petra (1902); Dalila 
(1868), cantată pentru solişti, cor mixt şi 
orchestră; Banul Mărăcine , baladă pentru 
tenor, bariton, cor mixt şi pian, pe versuri 
de V. Alecsandri; Simfonia în la major (1869); 
Uvertura naţională (1876); Cântările Sfintei 
Liturghii a Iui Ioan Gură-de-Aur pentru cor 
mixt şi pentru voci egale. 

Ştirbey, Barbu 

(4/17.11.1872, Buftea, jud. Ilfov - 
24.03.1946, Bucureşti) 

Politician. Frate cu Gheorghe Bibescu. 
A absolvit liceul Louis le Grand şi Dreptul la 
Paris. Deputat liberal. A condus administra¬ 
ţia Domeniilor Coroanei (1913-1927). Pre¬ 
şedinte al Consiliului de Miniştri, ministru 
de Interne şi ministru ad interim la Finanţe 
şi Externe, fn 1944 a făcut parte din comisia 
care a pregătit tratativele de pace de după al 
Doilea Război Mondial. Membru de onoare 
al Academiei Române (1929). 

Ştrempel 




Barbu Ştirbey 


Gabriel Ştrempel 


Fiodor Şvedov 


Ştrempel, Gabriel 

(8.09.1926, Pomi, jud. Satu Mare) 

Istoric literar. Evreu ca etnie. A absol¬ 
vit Facultatea de Istorie a Universităţii 
din Bucureşti. Doctor în ştiinţe istorice. 
Director al Bibliotecii Academiei. Lucrări: 
Miniaturi şi ornamente în manuscrise greceşti 
ale Bibliotecii Academiei, 1971; Catalogul 

manuscriselor româneşti, voi. I-IV, 1978-1992; 
Antim Ivireanul, 1997; a editat: Didahiile sau 
Predicile lui Antim Ivireanul, 1962; Marii cro¬ 
nicari moldoveni Grigore Ureche, Miron Costin, 
Nicolae Costin, Ion Neculce, 2003, în colecţia 
Opere fundamentale a Fundaţiei Academiei 
Române. Distins cu Ordinul Meritul Cultu¬ 
ral şi Ordinul Steaua României. Membru de 
onoare al Societăţii Numismatice Române, 
membru de onoare al Societăţii de Ştiinţe 
Filologice din România. Membru de onoare 
al Academiei Române (2003). 

Ştiubei, Dimitrie 

(1901, Bacău - 1985, Mettmann, Germania) 
Pictor. A absolvit Şcoala de Ofiţeri de 
Marină şi s-a specializat la Miinchen. 
Aghiotant regal. A pictat în tot acest timp, 
mai ales marine. Prieten cu Jean Bart, şi el 
ofiţer de marină, scriitor şi pictor. A avut 
peste 20 de expoziţii personale în România, 


Franţa, Elveţia, Finlanda, Polonia. A pictat 
frescele Gării regale de la Mogoşoaia şi 
Sinaia, ca şi de la Pavilionul României la 
Expoziţia Internaţională de la Paris, 1937. 
A creat peste 170 de timbre. Fondator, ală¬ 
turi de Jean Bart, şi redactor-şef al revistei 
„România maritimă şi fluvială". A făcut 
ilustraţie de carte pentru ESPLA, Editura 
Ştiinţifică, Editura Tineretului. A executat 
decoraţia pentru mai multe nave româneşti. 
A plecat în RFG în 1975. Distins cu Meritul 
Cultural, Meritul Maritim şi Medalia de 
Vermeil a Societăţii de Artă, Ştiinţe şi Litere 
din Paris. Distins cu Legiunea de Onoare a 
Franţei în grad de Cavaler. 

Şvedov, Fiodor (1774 numele era Şfedu) 
(27.02.1840, Chilia, Basarabia - 
25.12.1905, Odessa) 

Fizician. Numele originar al familiei era 
Şfedu. A absolvit Universitarea din Sankt 
Petersburg, specialitatea fizică. A fost pro¬ 
fesor şi rector la Universitatea Novorosiisk 
din Odessa. Nicolae Donici a fost elevul 
său. Contribuţii în domeniul fizicii molecu¬ 
lare, electricităţii, astrofizicii, meteorologiei. 
Lucrări: Fizica - o bază a înţelegerii naturii, în 
rusă. Este lucrarea care a stat la baza fondă¬ 
rii Facultăţii de Medicină din Odessa. 

Tafrali, Orest 

(14.11.1876, Tulcea - 5.11.1937, laşi) 

Istoric. A absolvit Filologia clasică la Uni¬ 
versitatea din Bucureşti. Specializare la 
Sorbona în cultură bizantină. Secretar al 
Muzeului Naţional de Antichităţi, profesor 
la Catedra de arheologie a Universităţii din 
Iaşi. Fondator al revistei Arta şi arheologia. 
Lucrări: Bizanţul şi influenţa lui asupra ţării 
noastre, 1914; Les tumuli de Callatis, 1928; 
Monuments byzantins de Curtea de Argeş, 1931. 
Membru de onoare al Societăţii Numis¬ 
matice Române, membru al Academiei 
din Atena şi al Institutului Arheologic din 
Sofia. Membru corespondent al Academiei 
Române (1936). 

Tagliavini, Carlo 

(18.06.1903, Bologna - 1982, Roma) 

Lingvist. A absolvit Facultatea de Litere 
la Universitatea din Padova şi s-a specia¬ 
lizat în studiul limbii române. Profesor la 
Universitatea din Padova. Lucrări: Anto¬ 
logia romena, 1923; Chiave della grammatica 
romena, 1923; Un frammento di storia della 
terminologia italo-romena ed un dizionaretto 
geografico dello stolnic Cantacuzino, 1927; 
Per la storia dei Valacchi in Moravia, 1927. 
A fondat publicaţia Studi romeni sub egida 
Institutului pentru Europa Orientală din 
Roma. Membru corespondent al Acade¬ 
miei Române (1928), exclus în 1948, repus 
în drepturi în 1965. 

Talianu, Ion 

(3.03.1898, Târgu Ocna - 1956, Bucureşti) 
Actor de teatru şi film. A absolvit Conser¬ 
vatorul de Artă Dramatică la Bucureşti. 
Actor la Teatrul Naţional şi profesor la 
Institutul de Teatru din Bucureşti. Interpret 
al emisiunilor de teatru radiofonic. Inega¬ 
labil interpret al rolului Nae Caţavencu în 
comedia O scrisoare pierdută a lui Ion Luca 
Caragiale. Film: Răsună valea (1949), Mitrea 
Cocor (1952), O scrisoare pierdută (1953), 
Răsare soarele (1954), Afacerea Protar (1956), 
Pe răspunderea mea (1956). Roluri în teatru: 
Regele petrece, Topaze, Un om de afaceri. 


Tanco, Paul 

(24.07.1843, Monor, jud. Bistriţa Năsăud - 
11.09.1916, Năsăud) 

Profesor. A absolvit liceul la Blaj şi a studiat 
filosofia cu bursă din fondurile grănicereşti 
la Universitatea din Viena şi Carola Fran¬ 
cisca Universitas Graecensis din Graz. A fost 
profesor de fizico-matematici, apoi director 
la gimnaziul din Năsăud. George Coşbuc 
i-a fost elev la matematică şi astronomie. 
A publicat manuale de matematică, astrono¬ 
mie, cosmologie, fizică, filosofie şi algebră. 
Colabora la revistele ştiinţifice din Iaşi. 

Tanoviceanu, loan 

(18.01.1858, Glodu, jud. Dolj - 
8.04.1917, Odesa, Ucraina) 

Jurist. A absolvit Facultatea de Drept din 
Bucureşti, după care a devenit doctor în 
drept Magna Cum Laude la Sorbona. 
A profesat ca magistrat al Tribunalului Ilfov 
şi profesor de drept penal şi procedură 
penală la Iaşi, apoi la Bucureşti. întemeie¬ 
tor al criminologiei româneşti. Principala 
sa lucrare ştiinţifică a fost Cursul de Drept 
penal şi procedură penală, 3 voi., 1912-1913. 
Cursul a fost reeditat în 1924 şi 1947, 5 voi. 
Lucrări: Creşterea criminalităţii în România - 
un pericol naţional (1896); Criminalitatea 
în România după ultimele publicaţii statistice 
(1909); Tratat de Drept şi procedură penală 
(5 voi., 1924-1927). Membru corespondent 
al Academiei Române (1897). 

Tarlapan, Efim 

(17.05.1944, Măgurele, Republica Moldova) 
Scriitor. A absolvit Facultatea de Filologie, 
Secţia jurnalism, a Universităţii de Stat din 
Chişinău. Specializare la Cursurile Superi¬ 
oare Literare ale Institutului de Literatură 
Maxim Gorki din Moscova. A fost redactor 
la Radiodifuziunea republicană, la ziarul 
Viaţa satului, la Editura Lumina şi la săptă¬ 
mânalul Literatura şi arta. Publică parodii, 
epigrame, fabule. Lucrări: Scuzaţi pentru 
deranj... (1974), Tatuaje (1977), Revers (1980), 
Complimente necesare (1983), Acarniţa (1986), 
Zâmbete cu supliment (1987), Asta-i situaţia 

Efim Tarla pan 


(1989), Cartuşiera (1991), Dioptrii pentru oche¬ 
larii de cai (1995), Mărul lui Adam (1997), 
Stihuri marţiale (1999), Coloana nătângilor 
(2001), îngerii din cerul gurii (2003), Pro-scris 
(2005), Cantina săracilor cu duhul (2008); 
versuri pentru copii - Flori şi fulgi (1978), 
Lănţişorul cu cheiţe (1981), Clape (1988), Staţi 
jos , copii (1990), Iese un arici la drum (1997), 
Alfabetul-ghicitoare (1999); culegeri colective 
de opere satirice şi umoristice - Buturuga 
mică... (1978), Mere acre (1982), Atlas comic 
(1982), Cu poante pe poante călcând. Antologia 
epigramei româneşti. Performanţe clasice (2005), 
Epigrama daco-romană contemporană (2005), 
O antologie cronologică a aforismului românesc de 
pretutindeni (2005), Cu muza altora în braţe... 
O antologie a parodiei româneşti de pretutindeni 
(2008). Este Maestru al Literaturii (1996), 
deţine circa 30 de premii literare. 

Tarlev, Vasile 

(9.10.1963, Başcalia, Republica Moldova) 
Inginer şi om politic. Bulgar ca etnie. 
A absolvit Facultatea de Tehnologie din 
cadrul Institutului Politehnic Serghei Lazo 
din Chişinău, Secţia maşini şi utilaje din 
industria alimentară. Specializare în SUA 
şi Ucraina. Are 13 brevete de invenţie şi 
a publicat lucrări în domeniul industriei 
alimentare. Director general adjunct al SA 
Bucuria (fabrica de dulciuri). Preşedinte al 
Asociaţiei Naţionale a Societăţilor pe Acţi¬ 
uni din Moldova şi al Asociaţiei Naţionale 
a Producătorilor din Moldova. Prim-minis- 
tru al Moldovei (2001-2008, plecat prin 
demisie). Distins cu Medalia de Aur pentru 
Management Efectiv de către Academia 
Internaţională de Resurse Umane (2000) şi 
cu Ordinul Republicii (2008). 

Tartler, Grete 

(23.11.1948, Bucureşti) 

Poetă şi traducătoare. A absolvit Limbi Ori¬ 
entale (araba) şi Conservatorul de Muzică 
la Bucureşti. A fost profesoară la Liceul de 
Muzică din Bucureşti. După 1989 a lucrat 


în diplomaţie, fiind, după 1989, ambasa¬ 
dorul României în Danemarca. Lucrări: 
Orient Express , 1989; Proba Orientului , 1991; 
înţelepciunea arabă. Secolele V-XTV, 2002; Râsul 
ocrotit de lege şi Europa naţiunilor, 2001; Trei 
Di-Iezi, 2004. Traduceri din arabă: Cele şapte 
mu'allaqate. Poezie preislamică, 1978. 

Tastaman, Vasilica 

(6.10.1933, Brăila - 30.03.2003, Bucureşti) 
Actriţă. A absolvit Institutul de Teatru la 
Bucureşti. Membru fondator al Teatrului 
de Comedie din Bucureşti. A mai jucat la 
teatrele Giuleşti şi Bulandra. Din 1981 s-a 
stabilit în Suedia. A jucat în duete cu Dan 
Tufaru, în filme de televiziune şi pentru 
marele ecran. Roluri în film: D'ale carnavalu¬ 
lui (1958); Telegrame (1959); Bădăranii (1960); 
Aproape de soare (1960); Post restant (1961); 
Castelanii (1964); Vremea zăpezilor (1966); 
Maiorul şi moartea (1967); Cine vă deschide 
uşa? (1967); Vin cicliştii (1968); B.D. în alertă 
(1970); Urmărirea (1971) - serial TV; Veronica 
(1972); Metamorfoze (1972) - film TV; Astă 
seară dansăm în familie (1972); Dragostea începe 
vineri (1972); Adio, dragă Nela! (1972); Vero¬ 
nica se întoarce (1973); Păcală (1974); Comedie 
fantastică (1975); Eu, Tu şi Ovidiu (1977); 
Grăbeşte-te încet (1981). 

Taşcă, Gheorghe 

(30.01.1875, Bălăbăneşti, jud. Tutova, 
azi jud. Galaţi - 12.03.1951, Sighet) 

Economist şi om politic. A absolvit Dreptul 
la Bucureşti. După ce profesează câţiva ani 
ca avocat, pleacă la studii la Paris, unde îşi 
trece doctoratul în drept în 1907. La întoar¬ 
cere se înscrie la concursul pentru postul de 
conferenţiar la Catedra de economie poli¬ 
tică a Facultăţii de Drept. Deşi este declarat 
câştigător al concursului, Spiru Haret, 
ministrul Instrucţiunii Publice şi al Culte¬ 
lor, casează concursul, cu justificarea că un 
doctorat în drept nu îndreptăţea candidatul 
să predea ştiinţe economice. Se întoarce la 
Paris, iar în 1910 obţine şi un titlu de doctor 

în ştiinţe economice. După un nou concurs, 
obţine, în 1911, numirea în postul de con¬ 
ferenţiar de economie politică al Facultăţii 
de Drept din Bucureşti. în 1920 este numit 
profesor plin la aceeaşi catedră, post pe care 
l-a ocupat până în 1940. La înfiinţarea prin 
decret regal a Academiei de înalte Studii 
Comerciale şi Industriale pe 10 august 
1913, obţine şi Catedra de economie poli¬ 
tică şi doctrine economice, post ocupat de 
asemenea până în 1940. în perioada 1929- 
1931 a fost rector al Academiei, renunţând 
la această sarcină în momentul numirii 
ca ministru plenipotenţiar al României la 
Berlin. în timpul Primului Război Mon¬ 
dial, când, din cauza ocupaţiei germane, 
instituţiile de învăţământ din Bucureşti nu 
funcţionau, s-a refugiat în Moldova. Fiind 
concentrat, în această perioadă a fost curier 
diplomatic între Iaşi şi Petrograd. După 
terminarea războiului şi-a reluat activitatea 
didactică. A mai predat economia politică 
la Şcoala Politehnică, Şcoala Superioară de 
Război şi alte instituţii de învăţământ supe¬ 
rior. în afară de însărcinările sale didactice, 
a fost şi preşedinte al Asociaţiei Generale 
a Economiştilor din România (AGER). 
Participă la alegerile din 1905 în calitate de 
candidat al Partidului Conservator în jude¬ 
ţul Tutova şi reuşeşte să câştige un loc de 
deputat. După întoarcerea de la studiile din 
Franţa l-a urmat pe Take Ionescu în Parti¬ 
dul Conservator Democrat, contribuind la 
definirea orientării economice a partidului, 
în 1918 partidul Conservator Democrat s-a 
desfiinţat prin afiliere la Partidul Naţional 
Democrat al lui Nicolae Iorga, în cadrul 
căruia a activat până la desfiinţarea partidu¬ 
lui, în 1938. în 1932 este numit ministru al 
Industriei şi Comerţului în Guvernul Iorga. 
Lucrări: Evoluţia proprietăţilor rurale în Româ¬ 
nia (1899), Lecţiuni de introducere în economia 
politică (1908), Les nouvelles reformes agraires 
en Roumanie (1910), Problema valutară (1919), 
Liberalismul economic (1923), Starea financi¬ 
ară a României după război (1925), Probleme 


cooperative - Capitalismul român şi cooperaţia. 
Raporturile economice între sate şi oraşe (1927), 
Probleme economice şi financiare (1927), Intro¬ 
ducere în ştiinţele economice (1929-1930), 
Devalorizarea şi inflaţia (1932), Liberalism şi 
corporatism (1937), Liberalism, corporatism, 
intervenţionism (1938), Politica socială a Româ¬ 
niei (1940), Curs de economie politică (1945). în 
1950 este arestat împreună cu alţi foşti dem¬ 
nitari ai perioadei precomuniste. Biblioteca 
sa (care cuprindea manuscrise inedite ale lui 
Goga ş.a.) a fost arsă. Pentru activitatea sa a 
fost distins cu Ordinul Coroana României 
în grad de Comandor şi cu Ordinul Gedi- 
minas al Lituaniei în grad de Mare Cruce, 
în 1925 a fost ales membru corespondent al 
Academiei Române, exclus în 1948, repus în 
drepturi în 1990. 

Tattarescu, Gheorghe 

(7.10.1818, Focşani - 24.10.1894, Bucureşti) 
Pictor. A studiat la Accademia di San Luca 
din Roma. A participat la revoluţia de la 
1848 în Ţara Românească şi apoi s-a dus 
în exil la Constantinopol şi Brusa. întors în 
1851, a participat la mişcarea de unificare a 
Principatelor Române. în 1860 a fost ales să 
contribuie la alcătuirea Albumului naţional. 
Fondator, împreună cu Theodor Aman, al 
Şcolii de Belle Arte din Bucureşti (1864), 
al cărei profesor a fost. Lucrări: portretele 
revoluţionarilor de la 1848, N. Bălcescu, 
Şt. Golescu, Gh. Magheru, portrete de 
ţărani, peisaje, compoziţii cu subiect istoric: 
Mir ce a cel Bătrân la 1386, Neagoe Bas arab în 
faţa mânăstirii Argeş, Lupta dintre Preda Buzescu 
şi Hanul Tătar, România plângând la sarcofagul 
libertăţii după revoluţia de la 1848. A primit 
rang boieresc ca răsplată a talentului cu care 
pictase biserica Zlătari din Bucureşti. 

Tavitian, Hary 

(1952, Constanţa) 

Pianist. Armean ca etnie. A studiat pianul 
de la 6 ani. A absolvit Academia de Muzică 
la Bucureşti. Specializat în jazz. Fondator 

Tăbârţă 



Gheorghe Tattarescu Harry Tavitian Vasile Tăbârţă Constantin Tănaşe (actor) 


al Grupului Creativ (1978) şi director al 
Clubului de jazz din Constanţa. Este pre¬ 
ocupat de sincretismul artelor. A creat un 
stil distinct, sinteză între muzica medievală, 
folclorul balcanic, muzica de cameră con¬ 
temporană şi blues. A scris muzică de scenă 
pentru Furtuna de Shakespeare şi Melissa de 
Kazantzakis. A concertat în Rusia, Lituania, 
Franţa, Italia, Germania, Bulgaria, Portuga¬ 
lia, Republica Moldova, Iugoslavia, Polonia, 
Scoţia, Ungaria, Grecia, Turcia, Olanda, 
Statele Unite, Armenia (ca invitat personal 
al preşedintelui Armeniei), Slovacia, Elve¬ 
ţia, Cehia. 

Tăbârţă, Vasile 

(1.01.1940, Zăicani, Republica Moldova - 
10.02.2004, Chişinău) 

Actor. A absolvit Institutul de Arte din Chi¬ 
şinău, Secţia regie de teatru. A fost actor la 
Teatrul Naţional din Bălţi şi actor de film. 
Filmografie: Nu crede ţipătului păsării de noapte, 
1976; La porţile Satanei, 1980; Fii fericită, Iulial, 
1983; Floare albastră, 1987; Corbii prada n-o 
împart, 1988; Valeu, Văleu, nu turna, 1991. 
Maestru al Artei din Republica Moldova. 

Tănase, Constantin 

(5.07.1880, Vaslui - 29.08.1945, Bucureşti) 
Actor şi cupletist. Fondator al teatrului de 
revistă românesc. Prima experienţă profe¬ 
sională ca actor a fost în cadrul trupei de 
teatru de limbă idiş condusă de Mordechai 
Segalescu, unde aveau nevoie de un actor 
pentru un spectacol la Vaslui şi a fost ales 
tânărul Tănase, care era deja nelipsit de la 
repetiţii. în 1896 termina gimnaziul şi, în 
ciuda dorinţei sale de a deveni actor, s-a 
înscris la liceul militar din Iaşi, unde a fost 
respins la examenul medical, singura probă 
unde nu-şi făcuse griji, în favoarea unui fiu 
de colonel. Dezamăgit, s-a îndreptat către 
Brăila, unde a frecventat o scurtă perioadă 
liceul Nicolae Bălcescu, la care însă a fost 
nevoit să renunţe după câteva săptămâni 
din lipsă de bani. în 1899 s-a înrolat, la 


Bucureşti, voluntar în Regimentul 1 Geniu. 
După efectuarea stagiului militar s-a înscris 
la cursurile Conservatorului de Artă Drama¬ 
tică, absolvit în 1905. în 1919 a pus bazele 
trupei de teatru Cărăbuş, din Bucureşti. 
Cu ea a creat o tradiţie de teatru de caba- 
ret-revistă pe parcursul următorilor 20 de 
ani, tradiţie prezentă şi astăzi, mai ales la 
Teatrul de Revistă Constantin Tănase, care 
funcţionează încă la adresa fostului Cără¬ 
buş, pe Calea Victoriei. A jucat şi la Paris. 
O sursă menţionează operele de caritate 
ale actorului - 3 şcoli primare şi o biserică. 
La Cărăbuş lansează carierele a numeroşi 
artişti, mai ales Maria Tănase şi Horia Şer- 
bănescu. încă mai juca în Bucureşti la un an 
după sosirea sovieticilor. După mai multe 
reprezentaţii care satirizau „rechiziţionarea" 
de către aceştia, cu formula „Davai ceas", 
a bunurilor aflate la vedere, a fost arestat, 
ameninţat cu moartea şi i s-a ordonat să nu 
mai joace. La următorul spectacol a apărut 
pe scenă într-un pardesiu imens, cu mâinile 
„bandajate" cu ceasuri de mână. Spectatorii 
l-au aplaudat frenetic la apariţie, deşi actorul 
nu a scos nici un cuvânt. Apoi şi-a deschis 
pardesiul, scoţând la iveală o imensă pen¬ 
dulă. Arătând către aceasta, a spus doar: Ea 
tic, eu tac, ea tic, eu tac. Două zile mai târziu 
marele actor era mort. 

Tănase, Constantin 

(24.06.1949, Nemţeni, Republica Moldova) 
Lingvist şi ziarist. A absolvit Facultatea de 
Filologie a Universităţii Pedagogice de Stat 
Ion Creangă din Chişinău. A fost profe¬ 
sor şi director de studii în şcoli medii din 
Moldova, transferându-se la Chişinău ca 
cercetător ştiinţific la Institutul de Cerce¬ 
tări în Domeniul Pedagogiei, apoi secretar 
ştiinţific al Comisiei de Terminologie a 
ASM (1987-1990), deputat în Parlamentul 
Moldovei (1990-1994), director al Centru¬ 
lui Naţional de Terminologie (1994-1996), 
consilier la Preşedinţia Republicii Moldova 
(1996-1997), redactor-şef şi director al 

Tănăsescu 



Stelian Tănase 


Ion Tănăsescu 


Constantin Tănase (ziarist) 


Grupului de Presă „Flux" (1997-2001), 
director fondator al revistei Timpul. Susţi¬ 
nător al revenirii la scrierea cu alfabet latin 
în Moldova de peste Prut. Lucrări: Metodica 
limbii moldoveneşti , clasele IV- VIII (1985), 
Dicţionar de termeni administrativ-cancelâreşti 
(1990); Dicţionar rus-român de terminologie 
financiară (1993), Ochiul lui Esop (2000); 
Patria vuindă (2001); Hoţii de mituri (2004, 
Premiul Uniunii Scriitorilor din Moldova), 
Blestemul de a fi. Cronici basarabene (2009). 

Tănase, Maria 

(25.09.1913, Bucureşti - 22.06.1963, Bucureşti) 
Cântăreaţă. A cântat la Teatrul Cărăbuş 
(1934), la Expoziţia Internaţională de la New 
York (1939), la Teatrul Alhambra, Teatrul 
de Revistă Constantin Tănase. De-a lungul 
carierei a cântat în faţa fostului preşedinte 
al SUA, Hoover, a lui Andre Gide, Yehudi 
Menuhin, Brâncuşi, George Enescu, Jascha 
Heifetz ş.a, în acompaniamentul formaţiei 
instrumentale conduse de Fănică Luca şi a 
orchestrei dirijate de Grigoraş Dinicu. Melo¬ 
dii foarte cunoscute: „Ţi-am pus busuioc în 
păr", „Habar n-ai tu", „Romanţa mansardei"; 
roluri în film: Ciulinii Bărăganului. Premiul de 
Stat (1955). Artistă Emerită (1957). 

Tănase, Stelian 

(17.02.1952, Bucureşti) 

Eseist. A absolvit Facultatea de Filosofie la 
Bucureşti şi este doctor în sociologie poli¬ 
tică. Profesor de Ştiinţe Politice la Universi¬ 
tatea din Bucureşti. A debutat ca romancier 
în 1982 cu Luxul melancoliei. Conduce 
revista Sfera politicii încă de la înfiinţarea 
sa. între 1992 şi 1995 a fost vicepreşedinte 
al Comisiei de Afaceri Externe a Camerei 
Deputaţilor. Membru fondator al Societăţii 
Academice Române. Director al postului de 
televiziune Realitatea (din 2010). Lucrări: 
Corpuri de iluminat, proză, 1990; Şocuri şi 
crize, 1993; Ora oficială de iarnă, 1995; Revo¬ 
luţia ca eşec. Elite şi societate, 1996; Anatomia 
mistificării, 1997; Miracolul revoluţiei, 1999; 


Acasă se vorbeşte în şoaptă. Jurnal şi dosar din 
anii comunismului târziu , 2002; Zei şi semizei, 
2004; Clienţii lu' tanti Varvara, 2005; Maestro, 
2008; Dracul şi mumia, 2010. 

Tănăsescu, Ion 

(12/23.02.1892, Bucureşti - 
28.12.1959, Bucureşti) 

Chimist. A absolvit Facultatea de Ştiinţe la 
Bucureşti. Profesor la Facultatea de Chi¬ 
mie a Universităţii din Cluj. Contribuţii în 
domeniul chimiei organice. Lucrări: Exploa¬ 
tarea petrolului în România, 1907; L'Explication 
du mecanisme des isomerisations et des reactions 
dans la chimie organique ă V aide de la theorie de 
la polarite des valences, 1927; Despre acridone, 
1949; Despre steroide, 1961. Membru al socie¬ 
tăţilor de chimie din Berlin şi Paris. Membru 
al Academiei Române (1955). 

Tănăsescu, Florin Teodor 

(12.04.1932, Bârlad, jud. Vaslui) 

Inginer. A absolvit Facultatea de Electroteh¬ 
nică la Institutul Politehnic din Bucureşti. 
Director al Institutului de Cercetări pentru 
Industria Electrotehnică ICPE (1969-1984), 
director general al Institutului Central de 
Electrotehnică, vicepreşedinte al Consiliu¬ 
lui Naţional pentru Ştiinţă şi Tehnologie, 
secretar de stat la Ministerul Cercetării şi 
Tehnologiei. Contribuţii la realizarea unor 
tipuri de izolatoare de înaltă tensiune. Are 
50 de invenţii brevetate. Membru fondator al 
Academiei de Ştiinţe Tehnice din România, 
preşedinte de onoare al Comitetului Naţional 
de Electrotermie, preşedinte al Comitetului 
Naţional Român al Comisiei Electrotehnice 
Internaţionale, membru IEEE (Societatea 
Internaţională a Inginerilor din Electricitate). 

Tănăsescu, Tudor A. 

(2.03.1901, Bucureşti - 7.08.1961, Bucureşti) 
Inginer, unul dintre fondatorii şcolii româ¬ 
neşti de electronică şi radiotehnică. A fost 
profesor la Institutul Politehnic din Bucu¬ 
reşti. A asigurat şi conducerea Secţiei de 

Tărâţeanu 



Florin Teodor Tănăsescu Vasile Tărâţeanu Daniel Tătaru Gheorghe Tătărăscu 


electronică a Institutului de Fizică Atomică 
(IFA) din Bucureşti, unde lucrau câteva gru¬ 
puri remarcabile de cercetători şi ingineri, 
orientaţi pe trei domenii majore: electro¬ 
nica aplicată în fizica nucleară, aparatura 
electronică de măsurare şi control şi calcul 
electronic (cu hardware şi software). A ela¬ 
borat teoria şi metodele de proiectare ale 
amplificatoarelor radio de putere de clasă C. 
Lucrări: Manual de tuburi electronice ţi 955 - 
1957); Introducere în electronica industrială (în 
colaborare, 1959); Circuite cu tranzistoare (în 
colaborare, 1961). Membru corespondent al 
Academiei Române (1952). 

Tărâţeanu, Vasile 

(27.09.1945, Sinăuţii de Jos, jud. Adâncată, 
reg. Cernăuţi, Bucovina de Nord, azi Ucraina) 
Poet. A absolvit Literele la Cernăuţi. A fon¬ 
dat la Cernăuţi diverse publicaţii româneşti: 
Arcaşul, Junimea (din 1999), Plai românesc (din 
1990). Membru fondator al Societăţii pen¬ 
tru Cultură Românească Mihai Eminescu 
(1989) din Cernăuţi. Publică versuri în care 
se simte acut dorinţa participării la viaţa 
întregii naţiuni române: Aripile ploii , 1981; 
Dreptul la nelinişte , 1984; Linia vieţii , 1988; 
Teama de înstrăinare , 1990; Litanii din Ţara de 
Sus , 1995; Litanii , 1996; Dinafară , 2003; Iluzii 
şi lanţuri , 2001; Pământ în retragere , 1999; Şi 
ne izbăveşte pe noi, 1999. Laureat al Premiului 
pentru poezie la Festivalul Mihai Eminescu 
(Chişinău, 1993), Festivalul Lucian Blaga 
(Cluj, 1998), Festivalul de la Uzdin (Banatul 
Sârbesc, 1999). 

Tătaru, Daniel 

(1967, Piatra Neamţ) 

Matematician. Distins cu aur la Olimpia¬ 
dele Internaţionale de Matematică din 1984 
şi 1985, ca elev de liceu. A absolvit Facul¬ 
tatea de Matematică la Universitatea din 
Iaşi. Elev al lui Viorel Barbu. Specializare în 
SUA cu Michael Crandall (1990) la Virginia 
University, apoi la Princetown. Profesor la 


Universitatea Berkley, California. Contribu¬ 
ţii în domeniul teoriei haosului şi studiului 
vibraţiilor. Lucrări: Unique continuation for 
operators with partially analytic coejficients , 
1999; On global existence and scattering for 
the wave maps equation, 2001; Nonlinear wave 
equations, 2002; Global Schrodinger maps in 
dimension two and higher: small data in the cri¬ 
ticai Sobolev spaces , 2008, în colaborare. Pre¬ 
miul Ţiţeica al Academiei Române pentru 
teza de diplomă. Distins cu Premiul Bocher 
de American Mathematical Society. Mem¬ 
bru de onoare al Institutului de Matematică 
din Bucureşti. 

Tătaru, Tudor 

(1.04.1957, Pojăreni, rn. laloveni, 

Republica Moldova) 

Cineast. A absolvit Institutul de Arte din 
Chişinău, Secţia regie de teatru, şi Cursurile 
Superioare de Regie de la Moscova. A lucrat 
pentru Moldova Film comedii şi filme cu 
tematică folclorică şi a relansat revista de 
satiră în imagini Usturici. Este solist al for¬ 
maţiei etno-folclorice Tălăncuţa. Fondator 
al Studioului Buciumul (1992). Filmografie: 
Leagănul poveştilor noastre , 1988; Cine ne 
apără , 1990, Premiul Republican al Arte¬ 
lor; Leru-i Ier pânzele albe , 1991; Moş Ion în 
Cosmos , 1993, Premiul Simpatia publicului 
la Festivalul Internaţional de filme, Goriţa, 
Croaţia pentru Dănilă Prepeleac , 1996. 

Tătărăscu, Gheorghe (Guţă) 

(21.12.1886, Poiana, jud. Gorj - 
28.03.1957, Bucureşti) 

Om politic. Este absolvent al liceului Carol I 
din Craiova. A absolvit Dreptul la Universi¬ 
tatea din Bucureşti şi s-a specializat la Sor- 
bona. Membru PNL din 1912. Prim-minis- 
tru al României în 1934-1937 şi 1939-1940. 
Domiciliu forţat după 1944. O stradă şi o 
şcoală din Târgu Jiu îi poartă numele, ca şi 
Liceul de Arte din Focşani. 

Tecuci 



Ionică Tăutu Constanţa Târţău NicoIaeTeclu Gheorghe Tecuci 


Tăuşan, Grigore 

(24.01.1874, Bucureşti - 20.04.1952, Bucureşti) 
Filosof. A absolvit Facultatea de Litere şi 
Filosofie la Universitatea din Bucureşti. 
Specializare la Paris şi Bruxelles. Profesor de 
filosofie în învăţământul secundar. Lucrări: 
Filosofia lui Plotin, 1900; Kant şi adversarii 
lui, 1901; Evoluţia sistemelor de morală, 1921; 
Variaţiuni literare şi filosofice, 1931; Tradiţiona¬ 
lismul şi eclectismul francez, 1938; Câteva sisteme 
metafizice româneşti, 1940. Membru de onoare 
al Academiei Române, 1939, exclus în 1948, 
repus în drepturi în 1990. 

Tăutu, Ionică 

(1795, Cerchejeni, jud. Botoşani - 
20.04.1830, Istanbul) 

Poet şi traducător. A făcut şcoală cu precep¬ 
tori particulari. Ştia franceză, greacă, turcă, 
matematică, topometrie. Sfetnic de taină 
(comis, consilier intim) al domnului Ioniţă 
Sandu Sturdza. Precursor al paşoptismului. 
Lucrări: Cercare împotriva deiştilor; Zidire 
politicii întemeiată pe fire omului ; Cuvânt al unui 
ţăran cătră boieri. A tradus din preromanticul 
francez Volney. Textele sale au fost publicate 
în volum pentru prima oară în 1974, cu titlul 
Scrieri social-politice. 

Târţău, Constanţa 

(14.09.1930, Chişinău) 

Actriţă de teatru şi film. A absolvit studiile 
de teatru la Leningrad (Sankt Petersburg), 
după care e angajată la Teatrul Muzical- 
Dramatic Moldovenesc A.S. Puşkin (actu¬ 
almente Teatrul Naţional Mihai Eminescu) 
din Chişinău. A creat chipuri memorabile: 
Lucia ( Ovidiu de V Alecsandri), Cordelia 
{Regele Lear de Shakespeare), rolul titular 
din Casa Bernardei Alba de F. Garda Lorca, 
Veronica Micle {Eminescu de M. Ştefănescu) 
ş.a. A fost prima crainică la deschiderea 
Televiziunii din Chişinău (1957), a evoluat în 
primul teatru televizat din Moldova, Dialog 
(1967-1972), a interpretat roluri în nume¬ 
roase spectacole radiofonice, s-a produs în 


câteva filme artistice {Lăutarii de E. Loteanu, 
Făt-Frumos de VI. Ioviţă). Maestru Emerit al 
Artei (1965). în 1994 i s-a acordat Medalia 
Mihai Eminescu. 

Teclu, Nicolae 

(18.10.1839, Braşov - 
13/26.07.1916, Viena, Austria) 

Chimist. A studiat ingineria şi arhitectura, 
iar apoi chimia, şi-a continuat cariera deve¬ 
nind profesor de chimie generală şi chimie 
analitică la Viena. A avut o contribuţie 
substanţială la dezvoltarea chimiei mondi¬ 
ale. în 1890 obţine brevet pentru realizarea 
invenţiei sale, arzătorul cu mecanism de 
reglare a raportului dintre aer şi gaz. Becul 
său produce o flacără mai fierbinte decât 
becul Bunsen. Folosirea acestui tip de 
arzător este răspândită în România, dar şi 
în întreaga lume. A dat numele tipului de 
arzător (bec), arzătorul Teclu. Domeniile 
care au fost studiate de el includ: studii de 
rezistenţă a hârtiei şi a fibrelor lemnoase, 
pigmenţi minerali, uleiuri utilizate în pic¬ 
tură, combustia gazelor. Tot lui îi aparţin 
o serie de aparate de laborator păstrate 
în prezent la Universitatea din Bucureşti. 
Cele mai importante sunt aparatul pentru 
detectarea metanului şi un altul pentru pre¬ 
pararea ozonului. A analizat chimia unui 
meteorit găsit în 1870 la Goalpara, India. 
Membru titular al Academiei Române 
(1879), preşedinte al secţiunii sale ştiinţifice 
(1910-1913). 

Tecuci, Gheorghe 

(7.04.1954, Bucureşti) 

Inginer. A absolvit Facultatea de Automatică 
la Institutul Politehnic din Bucureşti ca şef 
de promoţie pe ţară. Specializare la Sorbona. 
Cercetător la Institutul de Informatică din 
Bucureşti. Profesor invitat la Universitatea 
George Mason din SUA (1990-1992), 
director al Centrului de Cercetări Avansate 
în învăţarea Automată, Prelucrarea Lim¬ 
bajului Natural şi Modelarea Conceptuală 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 761 




31.10.2011 


t 


761 


17:29:53 


























Teitel 


t 


762 


dict LZ.indd 



Victor Teleucă Christian Teii 


al Academiei Române (din 1992). Lucrări: 
Multistrategry, Learning, 1994, în colaborare; 
Building Intelligent Agents: An Apprenticeship 
Multistrategy Learning Theory, Metodology, 
Tool and Case Studies, 1998. Membru titular 
(1993) al Academiei Române. 

Teitel, Alfred 

(1900, Dorohoi - 1980, Aachen) 

Medic. Evreu ca etnie. A absolvit Medicina 
la Bucureşti. Discipol al lui Francisc Reiner, 
N.G. Lupu şi Daniel Danielopolu. Speci¬ 
alizare la Berlin şi Londra în chimie fizică, 
fiziologie şi biologie. A fost unul dintre 
fondatorii şcolii moderne de farmacologie 
din România. Membru post-mortem al Aca¬ 
demiei Române (2006). 

Teleucă, Victor 

(19.01.1932, Cepeleuţi, Basarabia - 
12.08.2002, Chişinău) 

Poet, eseist, traducător. A absolvit Facultatea 
de Istorie şi Filologie a Institutului Pedago¬ 
gic de Stat Ion Creangă (azi Universitatea 
Pedagogică de Stat Ion Creangă) din Chişi¬ 
nău. A fost redactor la ziarul Ţăranul sovietic 
şi la Televiziunea de Stat din Moldova, 
redactor-şef al săptămânalului Cultura (din 
1977 devenit Literatura şi arta). A fost secre¬ 
tar al Comitetului de Conducere al Uniunii 
Scriitorilor din Moldova, redactor la revista 
Nistru. Lucrări: La ruptul apelor (1960), Neli¬ 
nişti (1963), Din patru vânturi (1964), Insula 
cerbilor (1966), îmblânzirea focului (1971), 
Momentul inimii (1975, Premiul de Stat), 
încercarea de a nu muri (1980), întoarcerea 
dramaticului Eu (1983), Ciclul italian sau criza 
de timp (1987), Piramida singurătăţii (2000), 
Ninge la o margine de existenţă (2002), Decebal 
(2003), Improvizaţia nisipului (2005). Distins 
cu titlul de Maestru Emerit al Artei (1983), 
Ordinul Republicii (1999), Medalia Mihai 
Eminescu (2000), Premiul de Excelenţă 
al Consiliului Uniunii Scriitorilor pentru 
întreaga creaţie (2000). 


Teii, Christian 

(12.01.1808, Braşov - 12.02.1888, Bucureşti) 
General şi politician. A absolvit Colegiul 
Sf. Sava din Bucureşti şi a intrat în armata 
Imperiului Otoman. A luptat în războiul 
ruso-turc (1828-1829) şi a devenit căpitan. 
Din 1830 a făcut parte din armata valahă. 
Fondator şi participant la acţiunile societăţii 
secrete Frăţia (1840). La 1848 a reprezentat 
judeţul Gorj în Adunarea Constituantă. 
A făcut parte din Guvernul Provizoriu 
proclamat la Islaz în 1848 şi a fost înaintat 
în grad ca general. A plecat în exil la Paris 
(1848-1857) şi la întoarcere a contribuit la 
acţiunile care au dus la Unirea Principate¬ 
lor. A fost primar al capitalei (1870-1871). 
Ministru conservator al Apărării în Guver¬ 
nul Lascăr Catargiu (1871-1874). 

Tempea, Radu al ll-lea 

(~ 1691, Făgăraş sau Braşov - 
14.05.1742, Braşov) 

Cronicar. A învăţat la şcoala bisericii 
Sf. Nicolae din Şcheii Braşovului, unde a 
ajuns apoi dascăl. A fost şi preotul bisericii 
(hirotonisit la Bucureşti de Antim Ivireanul 
în 1716). Apoi protopop al Braşovului şi 
Ţării Bârsei. Lucrări: Istoria sfintei biserici a 
Şcheilor Braşovului, de la 1484 la 1742, ms. 
A fost şi copist pentru Tâlcul evangheliilor, 
învăţături creştineşti ş.a. 

Tempea, Radu al V-lea 

(9.02.1768, Braşov - 5.07.1824, Braşov) 
Cărturar. Fiu al lui Radu T. al IV-lea şi tată 
al lui Radu T. al Vl-lea. A studiat Teologia 
la Buda. A fost preot la biserica Sf. Nicolae 
din Şcheii Braşovului (unde a funcţionat şi 
şcoala lui Anton Pann şi unde intrase Mihai 
Viteazul odată ajuns în Transilvania), apoi 
director al Şcoaielor neunite naţionaliceşti 
din marele prinţipat al Ardealului. Memo¬ 
rabil pentru Gramatica românească, 1797, una 
dintre primele lucrări ştiinţifice în domeniu. 

Tempea, Radu al Vl-lea 

(~ 1793 sau 1794, Braşov - 
1850, Flămânda, jud. Vâlcea) 

Preot şi pedagog. Fiu al lui Radu T. al V-lea. 
S-a şcolit la Gimnaziul latin din Sibiu, apoi 
la şcoala de preoţie a lui Gheorghe Lazăr, tot 
la Sibiu. A fost învăţător la şcoala Bisericii 
Sf. Nicolae din Şcheii Braşovului. După el 
a urmat Anton Pann. A fost apoi preot la 
Bucureşti şi fondator şi director al Semina¬ 
rului Teologic de la Râmnicu Vâlcea. Lucrări: 
Oglinda statului bisericesc şi politicesc sau învă¬ 
ţătura năravurilor bune şi vieţii creştineşti, 1835; 
Povăţuire către teologia morală, Geografia, Istoria 
bisericească, manuale rămase în ms. 

Teoctist, Arăpaşu 

V Arăpaşu, Teoctist 

Teoctist Blajevici 

V Blajevici, Teoctist 

Teodor, Pompiliu 

(19.07.1930, Mia, jud. Hunedoara - 
7.09.2001, Bucureşti) 

Istoric. A absolvit Facultatea de Istorie a 
Universităţii din Cluj. Elev al lui D. Prodan. 
Specializare la Viena şi Urbana, SUA. Cer¬ 
cetător la Institutul de Istorie din Cluj, apoi 
profesor la Facultatea de Istorie a Universi¬ 
tăţii din Cluj. Lucrări: Ideea de unitate politică 
la români , 1968; Interferenţe iluministe europene, 
1984; Istorici români şi probleme istorice , 1993; 
Incursiuni în istoriografia română a secolului XX, 
1995; Incursiuni în istoria istoriografiei univer¬ 
sale, 2000. Membru corespondent al Acade¬ 
miei Române (1990). 

Teodor de Vicina 

(secolul al Xlll-lea, Paristrion, în Dacia Pontică, 
adică Dobrogea) 

Mitropolit. Probabil grec ca etnie. A fost 
mitropolit de Vicina (cetate aflată la gurile 
Dunării, la nordul Dobrogei de azi) sub 
împăratul bizantin Andronic al Il-lea. 
A participat în 1285 la Sinodul Patriarhiei de 
Constantinopol, ţinut în biserica Vlaherne 
(adică a vlahilor), parte a îndelungatului 
proces de separare a ortodoxiei răsăritene 
de cea apuseană. A rămas în funcţie până la 
sfârşitul secolului al Xlll-lea, fiind în bune 
relaţii cu mitropoliţii din jurul său. A avut 
grijă de credincioşii de la nordul Dunării, 
trimiţându-le preoţi şi călugări misionari. 
A susţinut mănăstirile de la Niculiţel, Chilia 
şi Sf. Gheorghe din delta Dunării (Istros). 

Teodorcic (Teodorczik), Cazimir (Kazimir) 

(1891, Odesa - 1968, Moscova) 

Fizician. Evreu ca etnie. A copilărit la 
Chişinău, unde a absolvit liceul. A studiat 
la Universitatea Novorosiisk din Odessa, 
de unde s-a transferat la Facultatea de 


Fizico-Matematici a Universităţii din Mos¬ 
cova, fiind elevul lui Leonid Mandelştam şi 
Igor Tamm. A fost profesor la o şcoală din 
Orehovo, Crimeea, apoi (din 1919) la Facul¬ 
tatea de Fizică şi Matematică a Universităţii 
din Moscova şi din 1922 la Institutul de 
Fizică şi Cristalografie al aceleiaşi universi¬ 
tăţi. Este considerat unul dintre fondatorii 
fizicii oscilaţiilor neliniare în URSS. Membru 
al Comisiei pentru utilaj în procesul de edi¬ 
ficare a noii clădiri a universităţii moscovite, 
de pe colinele Lenin (azi Vorobiov). Lucrări: 
Sisteme autooscilante, 1944; Metoda construirii 
traiectoriilor rădăcinii sistemelor liniare şi a deter¬ 
minării calitative a tipurilor de traiectorii, 1964, 
în colaborare. 

Teodoreanu, Al. 0. (Păstorel) 

(1894, Dorohoi - 1964, laşi) 

Epigramist. Fiu al lui Osvald T. (avocat) şi al 
Sofiei (n. Musicescu) şi frate al lui Ionel T. 
A absolvit Dreptul la Iaşi şi a practicat avo¬ 
catura. Gurmand şi iubitor de vinuri. A făcut 
închisoare din 1959 până în 1964 pentru 
epigramele sale antisovietice. Lucrări: Hro¬ 
nicul măscăriciului Vălătuc, Gastronomice, 1973, 
postum. 

Teodoreanu, Ionel 

(6.01.1897, laşi - 3.02.1951, Bucureşti) 
Prozator. Fiu al lui Osvald T. (avocat) şi al 
Sofiei (n. Musicescu) şi frate al lui Al. O.T. 
A studiat Dreptul la Iaşi şi a profesat avoca¬ 
tura. A făcut parte din cercul Vieţii româneşti 
şi a scris mai ales pentru adolescenţi: La 
Medeleni, ciclu compus din romanele Hotarul 
nestatornic, 1925; Drumuri, 1926; între vânturi, 
1927. A lăsat şi o frumoasă evocare a cena¬ 
clului Vieţii româneşti : Masa umbrelor, 1942. 

Teodoreanu, Nicolae 

(17.08.1889, Rădeşti, jud. Olt - 
19.03.1977, Bucureşti) 

Medic veterinar. A absolvit Şcoala Superi¬ 
oară de Medicină Veterinară la Bucureşti. 
Specializare la Hanovra. Profesor la Şcoala 

Superioară de Medicină Veterinară din 
Bucureşti, director al oieriei Palas Con¬ 
stanţa, şef al secţiei pentru Dobrogea la 
Institutul de Cercetări Zootehnice din 
Bucureşti. Profesor la Institutul de Biologie 
din Bucureşti. Fondator al Societăţii de 
Genetică din România (1936). A realizat rasa 
Merinos de Pallas. Contribuţii în domeniul 
geneticii. Lucrări: Monografia oeriei Pallas, 
1932; Creşterea oilor , 1937; Producţia porcului, 
conţinând noţiuni de anatomie, fiziologie, igienă 
şi descrierea amănunţită a raselor, a alimentaţiei 
şi patologiei porcine, 1944; Cercetări asupra 
originii Merinosului, 1951. Distins cu Medalia 
pentru Agricultură a Franţei, Medalia de 
Aur a Societăţii de Medicină Veterinară din 
România. Membru corespondent al Acade¬ 
miei Române, 1952. 

Teodoreanu, Osvald 

(22.11.1869, laşi - 17.03.1938, laşi) 

Avocat. Fiu de avocat. Familia provenea din 
satul Brusturoasa, pe Trotuş, şi se refugiase 
acolo din Transilvania, după ce generalul 
Bukov a distrus bisericile ortodoxe. Tată al 
lui Al. O. (Păstorel), Ionel T. şi Laurenţiu T., 
mort pe frontul Primului Război Mondial în 
Franţa. Căsătorit cu fiica lui Gavriil Musi- 
cescu, Sofia, profesoară la Conservatorul 
din Iaşi. Judecător de instrucţie şi avocat la 
Iaşi. Cel mai cunoscut proces al său a fost 
apărarea comuniştilor în procesul din Dea¬ 
lul Spirii, 1922, Bucureşti, când, prin recu¬ 
noaşterea Internaţionalei Comuniste şi ade¬ 
rarea la ea, social-democraţia românească a 
căpătat o aripă mai de stânga, devenită PCR. 
Senator de Fălciu în Parlamentul României 
(1831-1832). Ca penalist a contribuit la 
alcătuirea primului Cod penal şi Cod de 
procedură penală din România. 

Teodorescu, Anibal 

(21.02.1881, Câmpineanca, jud. Vrancea - 
29.08.1971, Bucureşti) 

Jurist. A absolvit Dreptul la Universitatea din 
Bucureşti şi s-a specializat la Paris. Profesor 
şi decan al Facultăţii de Drept din Bucureşti. 
Decan al Baroului de avocaţi Ilfov, preşedinte 
al Uniunii Avocaţilor din România. Este 
considerat unul dintre fondatorii dreptului 
administrativ modern în România. Lucrări: 
Asociaţiile comune în Dreptul administrativ, 
1908; Participarea magistraturii în administraţie, 
1924; Teoria răspunderii administraţiunii publice 
pentru daune, 1942; Note şi interpretări privind 
istoria vechiului Drept românesc în sec. XIV şi XV, 
1971. Fondator al Muzeului Comunal din 
Bucureşti, devenit Muzeul de Istorie şi Artă al 
Municipiului Bucureşti. Membru al Institu¬ 
tului Social Român, al Institutului de Ştiinţe 



Emanoil C. Teodorescu G. Dem. Teodorescu 


Administrative al României, al Societăţii de 
Legislaţie Comparată din Paris. Membru 
corespondent al Academiei Române (1945), 
exclus în 1948, repus în drepturi în 1990. 

Teodorescu, Constantin C. 

(22.03.1892, Bucureşti - 1972, Bucureşti) 
Inginer. A absolvit Şcoala Naţională de 
Poduri şi Şosele din Bucureşti ca elev al 
lui Anghel Saligny, Elie Radu, Ion Ionescu, 
David Emmanuel, Nicolae Vasilescu-Kar- 
pen şi Andrei Ioachimescu. Inginer în 
Ministerul Lucrărilor Publice, a fost che¬ 
mat de Traian Lalescu la înfiinţarea Şcolii 
Politehnice din Timişoara (1920) să predea 
rezistenţa materialelor şi mecanica raţio¬ 
nală. A fost rector (1940-1944). A creat la 
Timişoara primul laborator din ţară de 
încercare a materialelor. A dat o metodă 
de comparare a două limite caracteristice 
pentru materialele supuse la tensiuni şi a 
aplicat legea lui Gauss pentru două variabile 
în unele probleme de încercări de materiale. 
A înfiinţat la Bucureşti Cercul de mecanică. 
Este autorul primului manual de sudură 
publicat în limba română. Lucrări: Rezistenţa 
materialelor, 1923; Manualul inginerului meca¬ 
nic, 1955; îmbinări sudate, 1972. Membru 
al Societăţii de Rezistenţa Materialelor din 
România. Profesor Emerit (1962). 

Teodorescu, Constantin Dragoş 

(6.07.1937, Stâlpu, jud. Buzău) 

Inginer. A absolvit Facultatea de Construcţii 
a Institutului de Căi Ferate din Bucureşti. 
Şef de proiect al noului pod de cale ferată 
de peste Dunăre, care dublează podul de 
la Cernavodă construit de Anghel Saligny. 
Director tehnic al Institutului de Studii şi 
Proiectări Căi Ferate Bucureşti. Profesor 
la Facultatea de Construcţii a Universi¬ 
tăţii Tehnice de Construcţii (1974-1998). 
Contribuţii în domeniul podurilor din 
beton armat, al calculului static şi dinamic 
al structurilor sudate supuse la solicitări 
variabile. Lucrări: Poduri peste Dunăre în zona 

Paul Teodorescu 


Petre Teodorescu 


Feteşti-Cernavodă, 1995. Membru al Acade¬ 
miei de Ştiinţe Tehnice din România. 

Teodorescu, Emanoil C. 

(10.05.1866, Siminicea, Botoşani - 
26.04.1949, Bucureşti) 

Botanist. A absolvit Facultatea de Ştiinţe la 
Iaşi. Specializare în anatomie şi patologie 
vegetală la Sorbona. Profesor la Facultatea 
de Ştiinţe din Bucureşti. A înfiinţat primul 
laborator de fiziologie vegetală din Româ¬ 
nia. Lucrări: Physiologie vegetale, 1912; Sur le 
mouvement d'agglomeration et de dispersion des 
zoospores d'algues, 1938. Membru titular al 
Academiei Române (1945), exclus în 1948, 
repus în drepturi în 1990. 

Teodorescu, G. Dem. 

(25.08.1849, Bucureşti - 20.08.1900, Bucureşti) 
Folclorist. A absolvit Filologia clasică la Paris. 
A fost primul director la Bibliotecii Fundaţiei 
Universitare din Bucureşti, a fost ministru al 
învăţământului, primul culegător de folclor 
versificat care a făcut acest lucru în mod 
ştiinţific: Poesii populare române, 1885. 

Teodorescu, Horia Nicolai 

(14.11.1951, laşi) 

Inginer. A absolvit Facultatea de Electronică 
la Institutul Politehnic din Bucureşti şi s-a 
specializat în tehnologia construcţiilor. 
Profesor la Universitatea Tehnică din Iaşi. 
Profesor invitat în SUA, Elveţia (Lausanne), 
Spania (Barcelona), Austria (Linz). Contri¬ 
buţii legate de ingineria biomedicală şi sis¬ 
teme inteligente. Lucrări: Linear Displacement 
sensor Uses Liquid Crystal Cell , Les traumatismes 
de Vetrier. A creat şcoala de sisteme fuzzy şi 
sisteme inteligente de la Iaşi. Are 18 brevete 
de invenţie în domeniu. Membru al Aso¬ 
ciaţiei Oamenilor de Ştiinţă din România, 
membru fondator al Societăţii Române de 
Sistem Fuzzy, membru al Societăţii Române 
de Inginerie Biomedicală. Membru al Aca¬ 
demiei de Ştiinţe din New York. Membru 
corespondent al Academiei Române (1993). 


Teodorescu, Iulian 

(5.03.1872, Craiova - 29.04.1935, Bucureşti) 
Specialist în drept penal. A absolvit Faculta¬ 
tea de Drept la Universitatea din Bucureşti. 
Specializare la Paris. Profesor, decan al Facul¬ 
tăţii de Drept şi rector al Universităţii din 
Iaşi. Profesor la Facultatea de Drept a Uni¬ 
versităţii din Bucureşti. Fondator al Institu¬ 
tului de Ştiinţe Penale din Bucureşti. Lucrări: 
Teoria sentinţelor fără durată determinată, 1901; 
Educaţia noastră socială, 1903; Chestiuni de drept 
penal şi ştiinţă penitenciară, 1904; Minoritatea 
în faţa legii penale, 1904; Judecătorul de ocol ca 
ofiţer de poliţie judiciară, Iaşi, 1909; Minoritatea 
în faţa legii penale, reeditare adusă la zi, 1928. 
A contribuit la finalizarea Codului penal şi 
Codului de procedură penală. 

Teodorescu, Paul 

(28.06.1888, Bacău - 17.01.1981, 

Mănăstirea Dintr-un Lemn, judeţul Vâlcea) 
General. A absolvit Şcoala Militară de Ofi¬ 
ţeri de Infanterie şi apoi Şcoala Superioară 
de Război din Bucureşti. Ataşat militar la 
Paris, director al Şcolii Superioare de Război 
(1936-1937), subsecretar de stat la Ministe¬ 
rul Apărării Naţionale, ministru al Aerului şi 
Marinei (1938-1940). Demis din armată de 
Ion Antonescu (1940) şi reprimit în 1944. 
Lucrări: Divizia în războiul în mişcare. Teme şi 
soluţiuni, 3 voi, Ce trebuie să ştie orice ofiţer din 
tactica generală, 1932; întrebuinţarea jandarme¬ 
riei teritoriale şi operative de război. Membru 
corespondent al Academiei Române (1938), 
exclus în 1948, repus în drepturi în 1990. 

Teodorescu, Petre 

(30.06.1929, Bucureşti) 

Inginer. A absolvit Facultatea de Fizico- 
Matematici a Universităţii din Bucureşti şi 
Facultatea de Poduri şi Construcţii Masive 
a Institutului de Construcţii din Bucureşti. 
Profesor de mecanică la Universitatea 
Politehnică din Bucureşti. Contribuţii în 
domeniul mecanicii solidelor deformabile şi 
al metodelor matematice utilizate în studiul 

Virgil Teodorescu Tudor Teodorescu-Branişte Valentin Teodorian Corneliu Teodorini 


problemelor la limită ale mecanicii. Lucrări: 
Probleme plane în teoria elasticităţii, 2 voi., 
1961, 1966; Dynamics of Linear Elastic Bodies, 
1975; Euclidean Tensor Calculus with Applicati¬ 
ons, 1983; Sisteme mecanice. Modele clasice, voi. 
I-IV, 1984, 1988, 1997, 2000. Senator de 
onoare al Universităţii Tehnice a Republicii 
Moldova. Membru în Consiliul Uniunii 
Balcanice a Matematicienilor. Membru al 
Gesellschaft fur Angewandte Mathematik 
und Mechanik şi preşedinte al secţiei sale 
române (din 2002), membru al Uniunii 
Europene a Mecanicienilor (EUROMECH), 
membru al Academiei de Ştiinţe Tehnice 
din România. 

Teodorescu, Virgil 

(15.06.1909, Cobadin, jud. Constanţa - 
2.11.1984, Bucureşti) 

Poet. Cumnat cu Eugen Jebeleanu. A absol¬ 
vit Literele şi Filosofia la Bucureşti. A făcut 
parte din grupul suprarealist şi a publicat la 
reviste de stânga, precum: Reporter, Tânăra 
generaţie. Vicepreşedinte al Marii Adunări 
Naţionale, preşedinte interimar al Uniunii 
Scriitorilor. Lucrări: Blănurile oceanelor , 1945; 
Spectrul longevităţii: 122 de cadavre , 1946 şi a 
evoluat spre poezia civică: Semicerc , 1964; 
Heraldica mişcării , 1973, Poezie neîntreruptă, 
1976; Ancore lucii, 1977; Legea gravitaţiei, 
1979; Culminaţia umbrei, 1980; Cât vezi cu 
ochii, 1983; Un ocean devorat de licheni, 1984. 
A tradus din Adam Mickiewicz, Byron, 
Nazim Hilcmet, Apollinaire, Paul Eluard, 
Baudelaire, Louis Aragon ş.a. Membru 
corespondent al Academiei (1974). 

Teodorescu-Branişte, Tudor 

(12.04.1899, Piteşti - 23.03.1969, Bucureşti) 
Prozator şi gazetar. A scris în presa de 
stânga articole de atitudine şi a publicat 
romane cu subiect social: Ochiul de nichel, 
1927; Primăvara apele vin mari, 1960, ese¬ 
uri: Oameni şi cărţi, 1923; Scara vieţii, 1967; 
Oameni şi paiaţe, 1967. 


Teodorian, Valentin 

(4.06.1928, Bucureşti - 18.05.1995, Bucureşti) 
Tenor. Fiu al lui Constantin T. (fondator al 
Societăţii Operei şi prim-solist al Operei 
din Bucureşti). A absolvit Conservatorul 
de Muzică din Bucureşti. Solist al Operei 
Române. Roluri în: Paiaţe (debut), Bărbierul 
din Sevilla, O noapte furtunoasă, La Traviata, 
Evgheni Oneghin, Manon, Gianni Schicchi, Poves¬ 
tirile lui Hojfmann, Lakme, Boris Godunov, Oedip, 
Pelleas şi Melisande, Flautul fermecat, Răpirea din 
serai, Maeştrii cântăreţi din Niimberg, Motanul 
încălţat, Liliacul, Luna. A dat spectacole la 
Paris, Praga, Viena, Budapesta, Moscova. 

Teodorini, Corneliu 

(18.09.1893, Craiova - 
9.10.1976, Kreuth, lângă Tegernsee, RFG) 
General de divizie. A absolvit Şcoala de Răz¬ 
boi la Bucureşti. Specializare în arma cavale¬ 
rie în Germania. A fost comandant al Regi¬ 
mentului 1 Cavalerie Călăraşi (1941-1942), 
şeful propagandei în Marele Stat Major al 
armatei (1942), comandantul Brigăzii aVI-a 
Cavalerie (1942-1944), pe care a condus-o 
în bătălia Stalingradului (a capturat 1570 
de ostaşi sovietici şi 38 de tancuri de asalt 
incluse în forţele armatei române), coman¬ 
dantul diviziilor 6 şi apoi 8 Cavalerie (1944), 
trecut în rezervă în 1945. Distins cu Ordinul 
german Crucea de Fier (clasa a Il-a, 1939; 
clasa I cu frunze de stejar, 1943) şi Ordinul 
Mihai Viteazul cu spade, 1943. 

Teodorini, Elena 

nume la naştere Elena Morţun 
(25.03.1857, Craiova - 27.02.1926, Milano) 
Soprană. Şi-a început cariera la 6 ani, ală¬ 
turi de sora sa, Aura, la Teatrul Teodorini 
din Craiova (companie cu două teatre de 
operetă, a tatălui său, Teodor Teodorini, 
care fusese „cărvunar", prieten cu Gheorghe 
Magheru, emigrase în Franţa în 1850 şi se 
întorsese în 1854 ca director al Teatrului din 
Craiova, unde şi-au început cariera Aristizza 
Romanescu şi Mihai Fotino tatăl, companie 

Testemiţanu 



Elena Teodorini Ecaterina Teodoroiu 


şi a mamei sale, Maria I, soprană). A fost 
admisă la Conservatorul din Milano la 
14 ani. A debutat în Italia la 17 ani şi a înce¬ 
put să cânte la Scala din Milano la 19 ani, 
fiind prima româncă admisă pe această 
scenă. A interpretat toate rolurile celebre, 
din Giuseppe Verdi, Jules Massenet, Arrigo 
Boito, I.L. Caragiale, Vasile Alecsandri, 
George Stephănescu, Cari Teodor Wagner, 
Aron Bobescu etc. A refăcut pe cheltuiala ei 
Teatrul Liric din Craiova, care fusese înte¬ 
meiat de tatăl ei, iar astăzi îi poartă numele. 

Teodoroiu, Ecaterina 

(14.01.1894, Vădeni, azi Ecaterina Teodoroiu, 
înglobat în oraşul Târgu Jiu - 
22.08.1917, Muncelu) 

Locotenent, erou. Familie de ţărani. S-a 
înscris la Şcoala de Fete din Bucureşti şi a 
devenit cercetaş. A intrat în luptă pe frontul 
Primului Război Mondial după moartea 
fratelui ei, Nicolae (în 1916), ca soră medi¬ 
cală, în timpul luptelor de pe Jiu, conduse 
de generalul Ion Dragalina, apoi de Eremia 
Grigorescu. A combătut epidemia de tifos 
exantematic. A primit gradul de sublocote¬ 
nent după o vizită la spitalul din Iaşi, unde 
era internată, a reginei Maria. A căzut în 
timpul luptelor de la Varniţa şi Muncelu, 
când victoria românilor asupra armatei 
austro-ungare s-a soldat cu pierderi grele. 
Decorată de regele Ferdinand cu Virtutea 
Ostăşească de Aur, post-mortem, 1917. 
Miliţa Petraşcu i-a sculptat un sarcofag în 
cimitirul din Târgu Jiu. 

Teodorovici, loan 

(1780, Buda sau Pesta - 1845, Buda sau Pesta) 
Preot la parohia ortodoxă din Pesta, corector 
al cărţilor româneşti de la tipografia din 
Buda. Format în spiritul Şcolii Ardelene. 
A fost ultimul care a revizuit Lexiconul de la 
Buda , 1825. Lucrări: Cântare despre începutul şi 
starea de astăzi a românilor , 1813 (este o versi¬ 
ficare a lucrării lui Petru Maior Istoria pentru 
începutul românilor în Dachia ). Traduceri: Pavel 


Kengyeldcz - Istoria universală sau a toată 
lumea , 1824; J. F. Marmontel - Adelaida sau 
Păstoriţa alpicească, 1836. 

Teodosie 

(începutul veacului al XVII-lea - 1708, Bucureşti) 
Mitropolit. A participat la edificarea şi 
târnosirea (1638) mănăstirii fortificate Căl- 
dăruşani, menită să apere Bucureştiul de 
duşmani, inclusiv de Vasile Lupu al Moldo¬ 
vei, care voia să-şi impună un domn prieten 
în Valahia. A participat de asemenea la 
ridicarea catedralei mitropolitane, târnosită 
în 1658, pe când mitropolit al Ungrovlahiei 
era Ştefan (eveniment descris de Paul de 
Alep în notele sale de călătorie ca însoţitor 
al lui Macarie al IlI-lea, mitropolitul Antio- 
hiei). A devenit mitropolit sub domnul Radu 
Leon (1668-1672, 1679-1708). A murit 
fiind mitropolit şi este îngropat în catedrala 
mitropolitană. A tipărit Evangheliile, Faptele 
Apostolilor şi Epistolele , dedicate prinţului 
Şerban Cantacuzino. 

Teotim I Scitul numit în greacă Theotimas 
(a doua jumătate a sec. al IV-lea, Scythia 
Minor - primul deceniu al sec. al V-lea, Tomis) 
Episcop de Tomis. Dac ca origine, şi-a păstrat 
părul lung după obiceiul dacilor liberi, ceea 
ce se va impune în creştinismul răsăritean. 
I-a urmat în scaunul episcopal lui Gheron- 
tie. A fost contemporan cu Vasile cel Mare, 
Grigorie de Nyssa, Grigorie de Nazianz, loan 
Gură de Aur (în linia căruia trebuie situat ca 
adept al ortodoxiei), deoarece împreună au 
încercat apropierea hunilor de creştinism şi 
păstrarea deschiderii ortodoxiei către spiritul 
filosofiei greceşti (Origene). A fost la sinoa¬ 
dele din anii 400 şi 402 de la Constantino- 
pol. A fost preocupat de edificarea de biserici 
nu numai în Scythia, ci şi la nord de Dunăre, 
până la Carpaţi. A fost declarat sfânt ierarh al 
Bisericii Ortodoxe cu data de 20 aprilie. 

Testemiţanu Nicolae 

(1.08.1927, Ochiul Alb, jud. Bălţi, Basarabia - 
20.09.1986, Chişinău) 

Medic. A absolvit Institutul de Stat de 
Medicină din Chişinău şi s-a specializat 
în chirurgie. A fost medic-şef al Spitalu¬ 
lui Clinic Republican (1955), profesor şi 
rector al Institutului de Stat de Medicină 
din Chişinău, în care calitate deschide noi 
facultăţi (de stomatologie [1959], de medi¬ 
cină profilactică [1962], de farmacie [1964], 
mai apoi plasând-o aici şi pe cea de perfec¬ 
ţionare a cadrelor medicale), construieşte 
spaţii pentru studii, cămine studenţeşti, 
laboratoare, o bază pentru odihnă şi sport 
pe litoralul Mării Negre. Pune bazele 

Teutsch 



Nicolae Testemiţanu Friedrich Teutsch 


serviciului traumatologic-ortopedic. A fost 
un timp ministru al Sănătăţii al RSSM 
(1963-1968). A deschis la Chişinău prima 
grădiniţă cu instruire în limba română. 
S-a ridicat împotriva aplicării abuzive a 
pesticidelor în agricultură. A reuşit chiar să 
scoată o lege în acest sens. A descentralizat 
serviciul ambulatoriu al ţării. Fondator al 
revistei Ocrotirea sănătăţii. Lucrări: Cornul 
de berbec ca materie primă nouă în osteosinteza 
oaselor , 1954; Ectomia perfectă a echinococului 
plămânului , 1957; Profilaxia traumatismului 
agricol , 1958, în colaborare; Date selective 
despre ocluzia intestinală în RSSM şi Spitalul 
clinic republican: Raport , 1962; Despre măsurile 
de continuă ameliorare a asistenţei medicale şi 
ocrotirii sănătăţii populaţiei RSSM: Raport , 
1965; Actualitatea şi perspectivele dezvoltării 
asistenţei specializate traumatologico-ortopedice 
şi de protezare în RSSM , 1968, în colaborare; 
Perfecţionarea predării medicinii sociale şi organi¬ 
zării ocrotirii sănătăţii şi antrenarea deprinderilor 
instructiv-didactice şi organizaţional-obşteşti la 
studenţi , 1978, în colaborare. Medic Emerit 
al Moldovei. Membru al Academiei de Şti¬ 
inţe a Moldovei. Universitatea de Medicină 
şi Farmacie şi o stradă din Chişinău îi poartă 
astăzi numele. 

Teutsch, Friedrich 

(16.09.1852, Sighişoara - 11.02.1933, Sibiu) 
Episcop şi istoric. Etnie germană. A absolvit 
Dreptul la Sibiu. Specializare la Heidelberg 
şi Leipzig în teologie şi istorie. Episcop al 
Bisericii Luterane din Transilvania (din 
1906). Contribuţii la studierea istoriei saşi¬ 
lor. Lucrări: Die Unionen der Drei Stăndischen 
Nationen in Siebenbiirgen bis 1542 , 1874; Die 
Siebenbiirgisch-Săchsichen Schuhrdnungen, 2 voi, 
1892; Geschichte der Evangelischen Kirsche in 
Siebenbiirgen , 2 voi., 1921, 1922. Membru de 
onoare al Academiei Române (1919). 

Teutsch, Hans Mattis 

(13.08.1884, Braşov - 17.03.1970, Braşov) 
Pictor, sculptor şi grafician. German ca etnie. 
A absolvit Facultatea de Arte Decorative la 


Budapesta şi Academia Regală la Miinchen. 
Numele de familie este al tatălui său vitreg. 
A fost profesor de arte plastice la liceul 
industrial din Braşov. A început ca expre¬ 
sionist, iar în 1918 s-a alăturat grupării 
Abstrakte Gruppe der Sturm. A fost şi 
teoretician al mişcării abstracte (de tip con- 
structivist), publicând lucrarea Kunstideolo- 
gie, 1931. Preşedinte al filialei UAP Braşov. 
Liceul din Braşov, unde a fost profesor, îi 
poartă astăzi numele. 

Theoctist Scriban 

V. Scriban, Theoctist 

Theodorescu, Barbu 

(14.08.1905, Craiova - 1975, Bucureşti) 
Bibliograf. Urmează Facultatea de Litere 
şi Filosofie şi, concomitent, Facultatea 
de Drept a Universităţii din Bucureşti. în 
perioada 1929-1931 a urmat cursuri de spe¬ 
cializare în Italia, Franţa şi Elveţia. Secretar 
al marelui savant Nicolae Iorga, numit în 
1931-1932 şi director de cabinet al preşe¬ 
dintelui Consiliului de Miniştri. A organizat 
Casa Romena (donaţie N. Iorga) din Veneţia. 
A lucrat ca profesor de liceu la Bucureşti, 
asistent universitar, lector, conferenţiar. Este 
organizatorul Ateneului N. Iorga din Bucu¬ 
reşti. A colaborat la organizarea cursurilor 
Universităţii Populare din Vălenii de Munte 
şi a Ligii Culturale. în ultimii ani şi-a dedi¬ 
cat cea mai mare parte a vieţii cercetării, 
editării şi popularizării operelor lui Iorga. 
în 1968 a publicat o monografie Nicolae 
Iorga. S-a manifestat din plin ca bibliograf 
şi istoric al bibliografiei române. în 1939 
obţine doctoratul în litere şi filosofie cu teza 
„Istoria bibliografiei române". în acelaşi an 
a văzut lumina tiparului Manualul biblioteca¬ 
rului - primul manual de organizare a bibli¬ 
otecilor -, urmat de Istoria bibliografiei române 
(1945). în 1972 a apărut Istoria bibliografiei 
române , în două părţi. 

Theodorescu, Bazil 

(12/24.01.1891, Bucureşti - 
29.09.1967, Bucureşti) 

Medic. A început Facultatea de Medicină la 
Bucureşti şi a terminat-o la Paris, cu spe¬ 
cializarea medicină internă. Şef de clinică 
la spitalul Colţea, profesor la Institutul de 
Medicină şi Farmacie din Bucureşti. A fost 
unul dintre fondatorii şcolii româneşti 
de cardiologie. Contribuţii în domeniul 
studierii influenţelor meteorologice asupra 
afecţiunilor coronariene, al patogeniei şi tra¬ 
tamentului anginei pectorale. Lucrări: Actua¬ 
lităţi în cardiologie , 1957; Profilaxia şi tratamen¬ 
tul insuficienţei coronariene , 1958; Cardiologia , 

Theodorescu 



Hans Mattis Teutsch Nicolae-Victor Theodorescu Radu Theodorescu Răzvan Theodorescu 


2 voi., 1960,1961. Membru al Academiei de 
Ştiinţe Medicale din România, al Academiei 
de Medicină din Paris, al Societăţii Franceze 
de Cardiologie. Membru titular al Academiei 
Române (1965). 

Theodorescu, Cicerone 

(9.02.1908, Bucureşti - 18.02.1974, Bucureşti) 
Poet. Licenţiat în Litere şi Filosofie la 
Bucureşti, membru fondator al Uniunii 
Scriitorilor. A început ca suprarealist, dar a 
adus în poezie maşinismul industrial tratat 
expresionist: Un cântec din uliţa noastră , Pre¬ 
miul de Stat, 1953. A scris şi versuri pentru 
copii: Pădurea de cleştar, 1967. Este principa¬ 
lul traducător al lui Vladimir Maiakovski în 
româneşte. 

Theodorescu, Nicolae-Victor 

(5/18.07.1908, Bucureşti - 2000, Bucureşti) 
Matematician. Tată al lui Radu Th. A absol¬ 
vit Facultatea de Ştiinţe, Secţia matematici, 
la Universitatea din Bucureşti. Specializare 
la Sorbona în analiză matematică. A lucrat 
cu Octav Onicescu, apoi a devenit profe¬ 
sor la Institutul de Statistică, Actuariat şi 
Calcul din Bucureşti (1931-1948). în 1948 
a fost numit simultan şef de catedră în trei 
locuri: Institutul Politehnic, Facultatea de 
Electrotehnică, unde a predat din 1948 
până în 1952 matematici speciale apli¬ 
cate; la Institutul de Construcţii din 1948 
până în 1953 şi la Universitate, Facultatea 
de Matematică, unde a predat ecuaţiile 
fizice matematice, catedră transformată în 
catedră de ecuaţii diferenţiale. A dezvoltat 
teoria derivatei areolare a lui D. Pompeiu, 
numită azi teoria Pompeiu-Theodorescu, 
şi a generalizat la spaţiul tridimensional un 
rezultat obţinut de Gr. Moisil, numit acum 
operatorul Teodorescu-Moisil. A pus bazele 
unei teorii generale a sistemelor. Membru al 
CC al PCR (1970-1980). Lucrări: La derivee 
areolaire, 1936; Metode vectoriale în fizica mate¬ 
matică, 1953; Fundamentele unei teorii generale 
a mărimilor şi operaţiilor: noţiunea generală de 


mărime-, Caracterul interdisciplinar al operei lui 
Newton, 1987. Premiul de Stat (1953). Secre¬ 
tar general al Uniunii Matematicienilor de 
Expresie Latină. Membru al Societăţii de 
Ştiinţe Matematice din România. Membru 
al Academiei Române (1963). 

Theodorescu, Radu 

(12.04.1933, Bucureşti - 
14.08.2007, Quebec, Canada) 

Matematician. Fiu al lui Nicolae-Victor Th. 
A absolvit Facultatea de Matematică la Uni¬ 
versitatea din Bucureşti. Cercetător la Insti¬ 
tutul de Matematică al Academiei Române, 
din 1964 director pentru statistică indus¬ 
trială la Centrul de Statistică Matematică al 
Academiei. Plecat în Canada (1968), a fost 
profesor la Universitatea Laval. A pregătit 
absolvenţi pentru Quebec, Canada. Mem¬ 
bru al Institutului Internaţional de Statistică 
(1969), al American Society for Quality 
(1989), membru de onoare al Societăţii de 
Statistică a Canadei. 

Theodorescu, Răzvan (Emil) 

(22.05.1939, Bucureşti) 

Istoric al culturii şi istoric de artă. A absol¬ 
vit Facultatea de Istorie la Universitatea 
din Bucureşti. Cercetător la Institutul de 
Istoria Artei, apoi profesor la Institutul de 
Arte Plastice din Bucureşti. Profesor invitat 
la Poitiers. Numit preşedinte al Radiote- 
leviziunii Române (1990-1992). Senator 
social-democrat în legislatura 2000-2004, 
ales în judeţul Iaşi. în 2004 a fost numit 
în funcţia de membru în Colegiul Naţio¬ 
nal al Institutului Revoluţiei Române din 
Decembrie 1989. Ministru al Culturii şi 
Cultelor. Lucrări: Mănăstirea Dragomirna 
(1965); Mănăstirea Bistriţa (1966); Biserica 
Stavropoleos (1967); Bizanţul, Balcanii şi Occi¬ 
dentul la începuturile culturii medievale româneşti 
(Secolele X-XFV) (1974); Un mileniu de artă la 
gurile Dunării (400-1400) (1976); Itinerarii 
medievale (1979); Piatra celor trei prelaţi (1979); 
Apel la istorie (1980); Civilizaţia românilor 

Theodorescu 


între medieval şi modern. Orizontul imaginii 
(1550-1800) - 2 voi. (1992); Drumuri spre 
ieri (1992); 900 zile de manipulare (1994); 
Pictura murală moldovenească din secolele XV şi 
XVI (1995); Românii şi Balcanicii în Civilizaţia 
sud-est europeană (1999); Puţină Istorie (1999). 
Membru al Academiei Române (2006). 
Cavaler al Legiunii de Onoare a Franţei. 
Distins cu Ordinul Steaua României în grad 
de Comandor (2002). Din 2008, ambasador 
al Alianţei Civilizaţiilor pentru România. 

Theodorescu-Sion, Ion 

(2.09.1882, lanca, jud. Brăila - 1939, Bucureşti) 
Pictor. A absolvit Şcoala de Belle Arte din 
Bucureşti. Specializare la Academia de Arte 
Frumoase din Paris. A făcut parte din grupul 
de artişti care a pictat subiecte naţionale 
pentru a sprijini întemeierea unui Muzeu 
Naţional de Artă. Membru fondator al Aso¬ 
ciaţiei Arta Română din Iaşi. A pictat portrete 
de ţărani din provinciile româneşti, naturi 
moarte şi peisaje din Dobrogea şi Balcic. 
Prieten cu Zambaccian, care i-a achiziţionat 
numeroase picturi. A fost distins cu Ordinul 
Coroana României în grad de Ofiţer (1923), 
primind şi medalia Bene Merenti. 

Theohari, Anibal 

(20.08.1873, Bucureşti - 5.02.1933, Bucureşti) 
Balneolog. A absolvit Facultatea de Medicină 
din Paris. Specializare la Heidelberg. Profesor 
la Facultatea de Medicină din Iaşi, apoi din 
Bucureşti. Director al Institutului de Balneo¬ 
logie din Bucureşti şi al clinicii de specialitate 
pe care a creat-o la Spitalul Brâncovenesc. 
Fondator al Societăţii de Hidrologie Medi¬ 
cală şi Climatologie (1922) şi al Revistei de 
hidrologie medicală şi climatologică (1924). A stu¬ 
diat efectele terapeutice ale apelor minerale 
româneşti (investigaţii clinice, biochimice, 
fiziopatologice). Contribuţii în domeniul 
stabilirii principiilor eticii medicale. Lucrări: 
Etude sur la structure fine des cellules principales, 
de hordure etpylorique de l'estomac (1899); Etude 
sur la structure fine de l'epithelium des tubes con- 
tournes de rein (1900); Uber ein gastrotoxisches 
Serum (1905); Tratamentul hidromineral al 
boalelor stomacului intestinelor, ficatului; Tratatul 
elementar de terapeutică , 5 voi. (1922-1931). 

Thiamarkos 

(sec. I Î.Hr. - sec. I d.Hr.) 

Rege dac. A domnit după Burebista (în con¬ 
diţiile în care regatul acestuia se sfărâmase), 
în partea de nord-vest a Olteniei de astăzi şi 
a stăpânit cetatea Buridava, unde săpăturile 
arheologice (din 1973,1976) au descoperit, în 
atelierele de olărit (în stilul din Ciprul antic), 
două inscripţii în greceşte cu numele lui. 



Ion Theodorescu-Sion Thiamarkos 


Tighineanu, Ion 

(22.03.1955, Sofia, Republica Moldova) 

Inginer. Specializare la Institutul de Fizică şi 
Inginerie şi la Institutul de Fizică Lebedev al 
Academiei de Ştiinţe din Moscova. Cercetă¬ 
tor la Institutul de Fizică Aplicată al ASM, 
profesor şi prorector al Universităţii Tehnice 
din Chişinău. Director al Centrului Naţi¬ 
onal de Studiu şi Testare ale Materialelor, 
reprezentantul Moldovei la Centrul Unificat 
de Cercetări Nucleare de la Dubna (Rusia). 
Contribuţii la fizica semiconductorilor şi 
nanostructurilor. Laureat al Premiului de 
Stat al Moldovei. Distins cu titlul de Om 
Emerit în Ştiinţă. Membru corespondent 
şi vicepreşedinte al Academiei de Ştiinţe a 
Moldovei (din 2004). Membru al Asociaţiei 
Americane pentru Promovarea Ştiinţei, 
al Consiliului Asociaţiei Euro-Asiatice de 
Transfer Tehnologic, Ekaterinburg, Rusia. 

Tiktin, Heimann (Haymann) 

(9.08.1850, Breslau, azi Wroctaw, Polonia - 
13.03.1936, Berlin) 

Lingvist. Origine germană. Doctor în filo¬ 
logie la Universitatea din Leipzig. Stabilit 
în România (1869-1905), a predat româna 
la Seminarul de Limbi Orientale din Iaşi. 
A colaborat la Convorbiri literare şi a fost 
prieten cu Mihai Eminescu. A lăsat studii 
de istoria gramaticii şi gramatici compa¬ 
rate, situând astfel româna în ansamblul 
limbilor romanice şi în spaţiul geografic 
în care se vorbeşte: Der Vocalismus des 
Rumănischen, 1886-1889; Der Konsonatismus 
des Rumănischen , 1900; Gramatica română , 
2 voi., 1891; Rumănisch-Deutsches Worter- 
buch , 1895-1925. Membru de onoare al 
Academiei Române (1919). 

Tilea, Viorel Virgil 

(6.04.1896, Sibiu - 20.09.1972, Londra) 
Diplomat. Nepot al lui Ion Raţiu. A stu¬ 
diat Dreptul şi Economia la Cluj, Bratis¬ 
lava, Viena şi Londra. A fost secretar al 
Consiliului Naţional Român şi delegat la 

Timuş 



Viorel Virgil Tilea George Timică Alexandru Timotin 


Ion Tighineanu 


Conferinţa de Pace de la Paris, precum şi 
secretar particular al preşedintelui Consi¬ 
liului Dirigent al Transilvaniei. între 1919 
şi 1923 a îndeplinit funcţia de secretar al 
Legaţiei României la Londra, iar în 1926 a 
înfiinţat pentru prima dată în România o 
asociaţie culturală anglo-română, la Cluj. 
Preşedinte al tineretului naţional-ţărănesc 
din Transilvania în perioada 1926-1931. 
Membru al Parlamentului României, 
1928, iar în guvernele naţional-ţărăniste 
(1930-1931; 1931-1933) a fost subsecretar 
de stat. Membru al delegaţiei României 
pentru Liga Naţiunilor (1929-1933), pre¬ 
şedinte al Asociaţiei Anglo-Române de la 
Bucureşti (1933-1939). Secretar executiv 
al Frontului Românesc în Transilvania. în 
ianuarie 1939 a fost numit ministru ple¬ 
nipotenţiar al României la Londra, funcţie 
ce a deţinut-o până în iulie 1940 (îi avea în 
subordine pe Matyla Ghyka, Mircea Eliade, 
Marcu Beza ş.a.). Antiantonescian, carlist. 
în 1939 s-a prezentat la Intelligence Service 
şi a informat că ştie, din surse secrete, că 
Germania nazistă urma să atace România 
şi s-o dezmembreze după modelul, deja 
întâmplat, al Cehoslovaciei. Acest incident a 
provocat încetarea politicii de reconciliere a 
Londrei şi Parisului faţă de Berlin. Regimul 
antonescian i-a retras cetăţenia română şi 
i-a confiscat bunurile. Distins cu Ordinul 
de Comandor al Imperiului Britanic. 

Timică, G(h)eorg(h)e 

nume la naştere Dumitru Georgescu 

(1886, Bucureşti - 1954, Bucureşti) 

Actor. Soţ al Siviei Dumitrescu T. A absolvit 
Academia de Teatru la Bucureşti şi a fost 
actor la diverse companii (Teatrul Ventura), 
apoi actor al Teatrului Naţional şi profesor 
la Institutul de Teatru şi Film din Bucureşti. 
A fost unul dintre pionierii filmului româ¬ 
nesc: Fistic amorezat , 1913; Maiorul Mura (sin¬ 
gurul dintre filmele sale care se păstrează), 
1927; O noapte de pomină , 1939; Odessa în 
flăcări , 1942; Bulevardul Fluieră Vânt , 1950. 


Timotei 

(sfârşitul sec. al IV-lea d.Hr., Macedonia - 
începutul sec. al V-lea d.Hr., Tomis) 

Episcop al Tomisului (colonie a Miletului la 
Pontul Euxin) în Scythia Minor (Dobrogea 
de azi). S-a călugărit în Cappadocia, din Asia 
Mică (azi Turcia), datorită lui Vasile cel Mare. 
Teolog angajat în disputele religioase care 
au separat Bizanţul de Imperiul Roman de 
Apus. A participat la Sinodul ecumenic de la 
Efes, 431, contra nestorienilor. A fost urmat 
în scaun de episcopul Ioan. Declarat sfânt 
ierarh al Bisericii Ortodoxe Române. 

Timotin, Alexandru 

(29.04.1925, laşi - 14.06.2007, Bucureşti) 
Inginer. A absolvit în 1949 Politehnica din 
Bucureşti, unde a obţinut şi titlul de doctor 
inginer în electrotehnică teoretică (1958) şi 
de doctor docent în ştiinţe (1970). Din 1949 
este cadru didactic al Catedrei de electro¬ 
tehnică a Politehnicii, profesor titular (din 
1968), conducător de doctorat (din 1966) şi 
preşedinte al Departamentului cu predare 
în limbi străine (1990-1995). Domenii 
ştiinţifice: electrodinamica macroscopică, 
energia electromagnetică, procesele tran¬ 
zitorii de câmp, câmpul cvasistaţionar în 
conductoare masive, propagarea undelor pe 
linii cu pierderi, teoria câmpului electrodi- 
fuziv, terminologia ştiinţifică şi structurile ei 
semantice. A fost redactor la Lexiconul Tehnic 
Român (1958-1965). Din 1984 coordonează 
elaborarea structurilor Tezaurului de Concepte 
al terminologiei C.E.l. Membru titular (1999) 
al Academiei Române, membru al IEEE 
(1991), membru (1991) al Consiliului Ştiin¬ 
ţific al Asociaţiei Universităţilor Francofone, 
Ofiţer al Ordinului Palmes Academiques, 
Franţa (din 1993). 

Timuş, Andrei 

(18.10.1921, Molovata Nouă, Basarabia) 
Jurnalist. A absolvit Facultatea de Ziaristică 
a Şcolii Politice Superioare din Moscova. 
Specializare la Institutul de Economie al 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 771 


$ 


31.10.2011 


t 


771 


17:29:55 






























Tipei 


t 


772 


dict LZ.indd 



Andrei Timuş 


Leonte Tismăneanu 


VladimirTismăneanu 


Nicolae Titulescu 


ASM. Rănit în al Doilea Război Mondial. 
A fost vicepreşedinte al Comitetului Repu¬ 
blican pentru Radio şi Televiziune; director 
adjunct al Editurii CC al PCM; vicepre¬ 
şedinte al Comitetului Republican pentru 
Presă; redactor-şef adjunct şi redactor-şef 
al Enciclopediei Sovietice Moldoveneşti ; şef de 
sector la Secţia de filosofie şi drept a ASM; 
cercetător la Institutul de Filosofie, Socio¬ 
logie şi Drept al ASM, ulterior Institutul de 
Filosofie, Sociologie şi Ştiinţe Politice. A cer¬ 
cetat factorii sociali şi economici ai creşterii 
eficienţei economice în complexul agroin¬ 
dustrial, eficienţa mijloacelor de comunicare 
în masă, politicile sociale în perioada de 
trecere la economia de piaţă. Membru fon¬ 
dator al Uniunii Jurnaliştilor din Moldova 
(1957). Fondator al Asociaţiei Sociologice 
din Moldova (1976). Distins cu Premiul de 
Stat al RSSM, titlul de Om Emerit, Ordinul 
Drapelul Roşu de Muncă şi Medalia pentru 
Vitejie în Muncă. Membru al Academiei de 
Ştiinţe a Moldovei. 

Tipei, Nicolae 

(19.04.1913, Călăraşi - 16.03.1999, Bucureşti) 
Inginer. A absolvit Institutul Politehnic 
din Bucureşti şi s-a specializat în aviaţie. 
Profesor la acelaşi institut, la Universitatea 
Stanford (din 1971) şi, în paralel, membru al 
Laboratorului de cercetare General Motors, 
Departamentul de mecanica fluidelor 
(1978-1983). Lucrări: Probleme de aerodina¬ 
mică şi mecanica avionului , 1942; Hidrodinamica 
lubrificaţiei , 1957; Lagăre de alunecare , 1961; 
Tribologia. Domeniul şi aplicaţiile sale , 1970; 
Concepţii şi tendinţe actuale în tehnica aerospaţi- 
ală r 1971. Membru corespondent al Acade¬ 
miei Române (1963), exclus în 1971, repus 
în drepturi în 1990. 

Tismăneanu, Leonte 

nume la naştere Leonid Tismeneţki 

(26.02.1913, Soroca, Basarabia - 
1981, Bucureşti) 

Militant politic. Evreu ca etnie. Tată al lui 
Vladimir T. Membru al PCR din 1933. 


A făcut de două ori închisoare până în 1936, 
când a plecat să lupte în Brigăzile Interna¬ 
ţionale în războiul civil din Spania. După 
înfrângerea stângii a plecat în Franţa, apoi în 
URSS. în timpul celui de-al Doilea Război 
Mondial a fost redactor la Radio Moscova 
pentru emisiunile în limba română (coleg 
cu Leonte Răutu, Ana Pauker, Vasile Luca). 
Repatriat la iniţiativa NKVD-ului în 1948, 
când şi-a românizat numele. N-a deţinut 
funcţii prea înalte în aparatul de partid, dar 
toate au fost pe linia propagandei. Exclus 
din PCR în perioada 1960-1964 (sub Ghe- 
orghiu-Dej). 

Tismăneanu, Vladimir 

(4.07.1951, Braşov) 

Politolog. Fiu al lui Leonte T. Coleg de liceu 
cu Nicu Ceauşescu la Bucureşti, a absolvit 
Facultatea de Filosofie a Universităţii din 
Bucureşti. Plecat din ţară în 1981 cu desti¬ 
naţia SUA, via Spania-Venezuela. Director 
al Centrului de Studii ale Societăţilor Post- 
comuniste la Universitatea Maryland, SUA, 
editor al jurnalului East European Politics and 
Societies. Lucrări: Reinventing Politics: Eastern 
Europe from Stalin to Havel (1992); Fantasies 
of Salvation: Naţionalism, Democracy andMyth 
in Postcommunist Europe (1998); Stalinism pen¬ 
tru eternitate: o istorie politică a comunismului 
românesc (2005). La cererea preşedintelui 
României, a fost preşedinte al Comisiei Pre¬ 
zidenţiale de Analiză a Dictaturii Comuniste 
din România şi a scris aşa-numitul Raport 
Tismăneanu (2007), de condamnare a comu¬ 
nismului (perioada socialistă) în România, 
unde tatăl său este folosit ca exemplu nega¬ 
tiv. Distins cu Premiul Fundaţiei Culturale 
Române (2001). 

Titulescu, Nicolae 

(4.03.1882, Craiova - 17.03.1941, Cannes) 
Diplomat şi om politic. După terminarea 
liceului Carol I la Craiova în anul 1900, 
studiază Dreptul la Paris, obţinându-şi 
doctoratul cu teza „Essai sur une theorie 


ENCICLOPEDIA IDENTITĂŢII ROMÂNEŞTI. PERSONALITĂŢI 


772 




31.10.2011 


17:29:55 
























Tocilescu 


des droits eventuels". în 1905 s-a întors în 
România ca profesor de drept la Universita¬ 
tea din Iaşi, iar în 1907 se mută în Bucureşti, 
în urma alegerilor din 1912 devine deputat 
pe listele Partidului Conservator-Democrat 
condus de Take Ionescu, iar cinci ani mai 
târziu devine membru al guvernului lui Ion 
I.C. Brătianu ca ministru al Finanţelor. în 
vara anului 1918, împreună cu alţi fruntaşi 
români (Take Ionescu, Octavian Goga, Tra- 
ian Vuia, Constantin Miile), înfiinţează la 
Paris Comitetul Naţional Român, cu scopul 
de a propaga în opinia publică internaţio¬ 
nală dreptul poporului român la unitatea 
naţională, comitet recunoscut oficial de 
guvernele puterilor aliate ca organ pleni¬ 
potenţiar al naţiunii române. între 1927 şi 
1936 a fost de mai multe ori ministru de 
Externe. începând din 1921 a funcţionat 
ca delegat permanent al României la Liga 
Naţiunilor de la Geneva, fiind ales de două 
ori (1930 şi 1931) preşedinte al acestei 
organizaţii. în această calitate a militat 
pentru păstrarea frontierelor stabilite prin 
tratatele de pace, pentru raporturi de bună 
vecinătate între statele mari şi mici, pentru 
respectarea suveranităţii şi egalităţii tuturor 
statelor în relaţiile internaţionale, pentru 
securitate colectivă şi prevenirea agresiunii. 
Unii contemporani i-au reproşat apropierea 
nepotrivită de ministrul de Externe al URSS, 
Maxim Litvinov, ca şi încrederea arătată 
liderilor bolşevici. Simpatia deschisă pentru 
acţiunile stângii europene, cu precădere în 
războiul civil din Spania, a fost, de aseme¬ 
nea, rău văzută de clasa politică de dreapta 
din România vremii. Şi-a bazat întreaga 
activitate pe problemele majore, funda¬ 
mentale, ale politicii externe a României. 
După instaurarea fascismului în Germania, 
dându-şi seama de pericolul pe care-1 repre¬ 
zenta acesta pentru România (ca şi pentru 
alte state europene), a depus o vie activitate 
în direcţia întăririi colaborării internaţio¬ 
nale, în interesul păcii şi securităţii euro¬ 
pene. Astfel, a semnat la Londra, în 1933, 
în numele Guvernului României, Convenţia 
de definire a agresorului şi a depus eforturi 
remarcabile pentru încheierea în 1933 
a Micii înţelegeri şi în 1934 a înţelegerii 
Balcanice, pacte regionale în care vedea o 
pavăză împotriva agresiunii potenţiale a 
Germaniei. în 1936, în condiţiile virajului 
profascist al României, regele Carol al Il-lea 
îl îndepărtează din toate funcţiile oficiale şi 
îl obligă să părăsească ţara. Stabilit la înce¬ 
put în Elveţia, apoi în Franţa, a propagat 
chiar şi în exil, prin conferinţe şi articole, 
de ziare ideea prezervării păcii, anticipând 
pericolul unui nou război. Mormântul său 


se află în Şcheii Braşovului, un loc simbolic 
al identităţii româneşti. Membru de onoare 
al Academiei Române (1930). 

Toader Diacul 

(sfârşitul sec. al XVII-lea, Feldru, Bistriţa, 
Transilvania - prima jumătate a sec. al XVIIl-lea. 
Moldova) 

Cărturar. A fost preceptorul copiilor şi 
nepoţilor boierului moldovean Pătraşcu 
Ciogolea, logofăt al lui Vasile Lupu. Avea 
o filosofie populară robustă şi scrierile lui 
sunt monumente ale limbii române, vorbită 
unitar în Transilvania şi Moldova. Demn 
urmaş al cronicarilor şi predecesor al lui Ion 
Creangă. Lucrări: Cuvântul la înmormântarea 
Sofroniei Ciogole , 1639. 

Tocilescu, Grigore 

(26.10.1850, Fefelei, Prahova - 
18.09.1909, Bucureşti) 

Istoric, arheolog, epigrafist şi folclorist. După 
terminarea şcolii primare şi a gimnaziului la 
Ploieşti, pleacă întâi la Bucureşti, unde ter¬ 
mină liceul la Sf. Sava, după care urmează 
studiile superioare la Praga şi Viena. Obţine 
titlul de doctor în filosofie şi licenţa în 
drept. întors în ţară, ocupă în 1881 postul 
de profesor de istorie antică şi de epigrafie la 
Universitatea din Bucureşti, secretar general 
la Ministerul învăţământului şi senator 
conservator de mai multe ori. Ca arheolog 
a făcut săpături pe insula Torcello, de lângă 
Veneţia. Este unul din primii istorici care 
s-a ocupat de studiul civilizaţiilor de pe 
teritoriuî fostei Dacii. Ca folclorist a publicat 
în colaborare o vastă culegere folclorică. 
Director al Muzeului Naţional de Antichităţi 
din Bucureşti. El a descoperit Cronograful lui 
Mihail Moxa şi manuscrisele lui Dimitrie 
Cantemir aflate în arhivele ruseşti (trimis 
acolo cu sprijinul lui Alexandru Odobescu 
şi Mitiţă Sturdza, a locuit chiar la Arhive, 
a lucrat cu 10 copişti basarabeni şi a adus 
în ţară copii ale manuscriselor după care a 
alcătuit prima ediţie - şi singura completă - 
de Opere D. Cantemir, 7 volume, 1878-1900). 
A scris Dacia înainte de romani din punct de 
vedere geografic ,, istoric şi arheologic , Premiul 
Academiei, 1897, şi este considerat părintele 
epigrafiei româneşti prin lucrarea Monumente 
epigrafice şi sculpturale ale Muzeului Naţional de 
Antichităţi , 1902; Marele Dicţionar Geografic 
al României. Ca folclorist a făcut parte din 
şcoala lui B.P. Hasdeu. A alcătuit culege¬ 
rea Materialuri folkloristice, 1900, bazată pe 
chestionare. Membru al Academiei Române 
(1890), vicepreşedinte al ei (1895-1898), 
preşedinte al Secţiei literare (1898-1901) şi 
Secţiei istorice (1901-1903). 

Alexandru Todea 


Cornel Todea 


Gavril Todică 


Grigore Tocilescu 


Todea, Alexandru 

(5.06.1912, Teleac, Comitatul Mureş-Turda - 
22.05.2002, Târgu Mureş) 

Cardinal greco-catolic. Mitropolitul Vasile 
Suciu l-a trimis pentru studii teologice la 
Roma, la Colegiul De Propaganda Fide, 
fiind promovat doctor în teologie în 1940. 
în 1938 a fost hirotonisit diacon de către 
episcopul de Cluj-Gherla, cardinalul in pec- 
tore de mai târziu, Iuliu Hossu. în octombrie 
1948, Biserica Română Unită cu Roma a fost 
scoasă în afara legii. în aceste condiţii, în 
1950 a fost consacrat în clandestinitate epis¬ 
cop titular de Cesaropolis, în fapt auxiliar al 
episcopului Ioan Suciu, administrator apos¬ 
tolic aî Arhidiecezei de Alba Iulia şi Făgăraş 
(cu sediul la Blaj). în 1951 a fost arestat din 
nou şi dus la sediul Securităţii din Reghin, 
apoi la cel din Târgu Mureş, după care a fost 
transferat la Ministerul de Interne, la Jilava 
şi la Uranus, unde a fost anchetat timp de 
13 luni, după care a urmat procesul din 
15 februarie 1952, unde procurorul i-a cerut 
condamnarea la moarte. Tribunalul Militar 
Bucureşti l-a condamnat la muncă silnică pe 
viaţă. în 1952 a fost mutat la Sighet, unde 
deja erau încarceraţi ceilalţi episcopi români 
uniţi cu Roma. în 1990 Sfântul Scaun l-a 
dezlegat de titlul de episcop de Cesaropolis 
şi, ţinând cont de preferinţele conferinţei 
episcopatului din 14 martie 1986, l-a numit 
arhiepiscop de Alba Iulia şi Făgăraş şi l-a 
confirmat mitropolit al Bisericii Române 
Unite cu Roma (greco-catolică). în 1991 
a fost ridicat la demnitatea de cardinal. 
Lucrări: Pentru tine, învăţătoare apostolă , Blaj, 
1942; Cascada Tinereţii, Blaj, 1943; Rugăciunea 
tineretului, Blaj, 1945 (o carte de rugăciuni de 
400 de pagini). Membru de onoare al Acade¬ 
miei Române (1992). 

Todea, Cornel 

(18.11.1935, Cluj) 

Regizor. A absolvit Institutul de Artă Teatrală 
şi Cinematografică la Bucureşti. A fost regi¬ 
zor de televiziune (peste 200 de spectacole), 


regizor şi director al Teatrului Ion Creangă. 
A regizat şi pentru Teatrul Naţional din 
Bucureşti, Iaşi, Cluj, Teatrul Nottara, Teatrul 
Bulandra, Teatrul Mic, Opera din Bucureşti. 
Distins de mai multe ori cu Premiul APTR, 
Premiul UNITER. Distins cu Ordinul Mun¬ 
cii clasa a IlI-a şi Ordinul Serviciu Credin¬ 
cios în grad de Cavaler. 

Todică, Gavril 

(3.02.1877, Iclodul Mare, lângă Gherla, 
jud. Cluj - 23.04.1946, Geoagiu, jud. Hunedoara) 
Popularizator al ştiinţelor. A absolvit Facul¬ 
tatea de Ştiinţe, Secţia fizico-chimice a 
Universităţii din Bucureşti. S-a specializat 
la Altenburg, Franţa, în chimie industrială. 
S-a stabilit la Geoagiu, unde s-a ocupat 
de astronomie şi popularizarea ştiinţei. 
Şi-a creat un mic observator astronomic, a 
corespondat cu Camille Flammarion, a scos 
revista Convorbiri ştiinţifice (1917-1923), sin¬ 
gura cu acest profil din Transilvania vremii. 
Membru corespondent al Societăţii Fran¬ 
ceze de Astronomie. Membru corespondent 
al secţiunii ştiinţifice a ASTRA. A scris şi 
articole de ştiinţe social-istorice, economice, 
filologie şi folclor. Lucrări: Convorbiri ştiinţi¬ 
fice, 1917-1920; Studii ştiinţifice, 1910-1912; 
Palavre, 1906; Hades, 1912. 

Todoran, Traian 

(1952, Sân Mihai, lângă Alibunar, 

Banatul Sârbesc) 

Scenograf şi realizator de televiziune. 
A absolvit Şcoala Normală la Vârşeţ şi 
Academia de Arte Plastice la Bucureşti. Pic¬ 
tează, dar este şi realizator de documentare 
la Televiziunea din Novi Sad, face regie de 
teatru pentru spectacolele din cadrul Zile¬ 
lor de Teatru ale Românilor din Voivodina, 
inclusiv performance. Membru al Asociaţiei 
Ziariştilor din Serbia şi al Asociaţiei Artiş¬ 
tilor Plastici din Voivodina. Premii pentru 
film documentar la festivalurile de la Kucevo 
şi Torac din Serbia, Ujgorod din Ucraina, 
Slătioara, Târgu Mureş - România şi Chişi- 
nău - Republica Moldova. 

Eugenia Todoraşcu 


Sigismund Toduţă 


Gheorghe Tohăneanu 


Tokes Lâszlo 


Todoraşcu, Eugenia 

(11.09.1936, Hlinaia, Transnistria - 
20.07.2010, Chişinău) 

Actriţă. A absolvit Şcoala de Teatru B. 
Şciulcin din Moscova. Actriţă la Teatrul 
Luceafărul, apoi la Teatrul Dramatic din 
Chişinău. Profesoară la liceul de teatru de 
pe lângă Teatrul Municipal al Tineretului. 
A jucat în numeroase filme. Filmografie: 
Podurile ; 1973; Bărbaţii încărunţesc de tineri , 
1974; Corespondentul vostru special , 1987; Ce-i 
trebuie omului , 1975; Trânta , 1977; Trecea o 
lebădă pe ape , 1982; în zorii revoluţiei , 1984; 
Cum să devii celebru , 1984; Codrii , serial tv, 
1991; Volkodav, Mosfilm, 2006. Distinsă cu 
Premiul de Stat al RSSM. Artistă a Poporului. 

Toduţă, Sigismund 

(17.05.1908, Simeria - 3.07.1991, Cluj-Napoca) 
Compozitor, muzicolog, profesor. Şi-a făcut 
studiile superioare la Conservatorul de 
Muzică şi Artă Dramatică din Cluj (1926- 
1930, secţia pedagogie; 1926-1932, secţia 
pian; 1930-1936, secţia compoziţie), unde 
i-a avut profesori pe Marţian Negrea (com¬ 
poziţie) şi Ecaterina Fotino-Negru (pian). 
A urmat specializări la Roma, la Academia 
Santa Cecilia (1936-1938) - cu Ildebrando 
Pizetti (compoziţie) şi Alfredo Casella (pian) - 
şi, în paralel, la Istituto Pontificio di Musica 
Sacra (1936-1938), pentru orgă şi compo¬ 
ziţie religioasă. A obţinut titlul de doctor în 
muzicologie (Roma, 1938) la Istituto Ponti¬ 
ficio di Musica Sacra, cu tema „Transcrierea 
şi comentarea unor lucrări de tinereţe, 
necunoscute, semnate de G.Fr. Anerio". Ca 
urmare a acestui fapt, începând din 1970 i se 
încredinţează - pentru prima dată în Româ¬ 
nia - conducerea ştiinţifică a doctoratului în 
stilistică muzicală. A fost profesor de muzică 
la Blaj (1939-1942), apoi asistent-corepe- 
titor la Conservatorul de Muzică şi Artă 
Dramatică din Cluj-Timişoara (1942-1944, 
în timpul cedării Ardealului). După război 
devine secretar artistic al Filarmonicii Ardea¬ 
lul din Cluj (1945-1949). A fost profesor de 


teorie-solfegiu-dictat, armonie, contrapunct, 
fugă, forme şi compoziţie la Conservatorul 
Gh. Dima din Cluj (1946-1973), timp în 
care a deţinut şi funcţia de rector, din 1962 
până în 1965, iar din 1973 până la moarte 
a activat ca profesor-consultant. între 1971 
şi 1974 a fost şi director al Filarmonicii de 
Stat din Cluj. Activitatea sa creatoare a fost 
recompensată cu numeroase distincţii: pre¬ 
miul al Il-lea de compoziţie George Enescu 
(1940); premiul Robert Cremer (1943); Pre¬ 
miul de Stat (1953,1955); premii ale Uniunii 
compozitorilor (1973, 1976, 1978); Premiul 
George Enescu al Academiei Române (1974). 
în cele trei perioade de creaţie se disting 
tendinţele de apropiere şi contopire ale 
intonaţiilor religioase gregoriene şi bizantine 
cu cele folclorice (româneşti) şi de aplicare 
a lor pe trunchiul marilor forme ale muzicii 
europene. Este primul compozitor român 
care, după George Enescu şi Paul Constan- 
tinescu, ajunge la un adevărat stil personal, 
în 1957 a primit titlul de Maestru Emerit al 
Artei. A fost membru al Academiei de Ştiinţe 
Sociale şi Politice (1970-1989) şi membru 
corespondent al Academiei Române (martie 
1991). Liceul de Muzică din Cluj-Napoca îi 
poartă numele. 

Tohăneanu, Gheorghe 

(7.05.1925, Galaţi - 27.08.2008, Timişoara) 
Lingvist. A absolvit Literele şi Filosofia la 
Bucureşti; profesor la Universitatea din 
Timişoara. Specializat în stilistică literară. 
Lucrări: Studii de stilistică eminesciană , Pre¬ 
miul Academiei, 1965; Stilul artistic al lui Ion 
Creangă , 1969; Expresia artistică eminesciană , 
1975; Dincolo de cuvânt. Studii de stilistică şi 
versificaţie , 1976. 

Tokes Lâszlo 

(1.04.1952, Cluj, România) 

Episcop protestant. A absolvit Institutul 
Teologic Protestant din Cluj. A fost preot 
reformat la Braşov, apoi la Dej. Din 1986, 
preot la Timişoara. Critic constant al politicii 

româneşti a perioadei (demolarea satelor, 
evacuarea parohiei din Timişoara). Dat în 
judecată pentru refuzul de a se muta în satul 
Mineu, jud. Sălaj, este apărat de enoriaşi, 
ceea ce duce, prin solidarizare, la izbuc¬ 
nirea conflictelor de stradă în Timişoara 
(16 decembrie 1989) care s-au generalizat 
prin protestul din decembrie 1989. Din 
1990 este copreşedinte al Sinodului Bise¬ 
ricii Reformate din România, preşedinte de 
onoare al Uniunii Democrate a Maghiarilor 
din România, care funcţionează ca un par¬ 
tid politic. Preşedinte de onoare al Uniunii 
Mondiale a Maghiarilor. Preşedinte al Con¬ 
siliului Naţional Maghiar din Transilvania. 
Deputat în Parlamentul European şi vice¬ 
preşedinte al acestuia, în care calitate a iniţiat 
propunerea (2011) de a se face la Bruxelles o 
reprezentanţă separată a „Ţării Secuilor" din 
Transilvania, entitate inexistentă în admi¬ 
nistraţia românească. Lucrări: Unde-i numele 
Domnului, e şi libertatea , 1990; E timpul pentru 
a vorbi , 1993; în spiritul Timişoarei: ecumenie 
şi reconciliere , 1996. Premiul Bethlen Gâbor, 
Ungaria (1990); Premiul Roosevelt, Olanda, 
1990; Marele Premiu Leopold Kunschak, 
Austria, 1998; Marea Cruce a Ordinului 
Republicii Ungare. 

Toma, Al(exandru) 

(11.02.1875, Urziceni - 15.08.1954, Bucureşti) 
Poet. A absolvit Facultatea de Litere şi Filo- 
sofie la Bucureşti. Profesor de liceu la Bucu¬ 
reşti şi Ploieşti. Director al ESPLA. Adept al 
proletcultismului, folosit de PMR pentru a 
înlătura o parte a elitei româneşti care nu-i 
era favorabilă. Lucrări: Flăcări pe culmi , Cântul 
vieţii, Piuici şi fraţii lui mai mici. Membru titu¬ 
lar (1948) al Academiei Române. 

Toma, Constantin I. 

(19.11.1935, Gugeşti, jud. Vaslui) 
Botanist-morfolog. A absolvit Facultatea de 
Ştiinţe Naturale la Universitatea din Iaşi. Spe¬ 
cializare la Universitatea Catolică din Lou- 
vain la Neuve, Belgia. Profesor la Facultatea 
de Biologie a Universităţii din Iaşi. Director 
al Institului de Cercetări Biologice din Iaşi. 
Contribuţii în domeniul biologiei vegetale: 
floristică, histologie, embriologie, fitoterato- 
logie, istoria botanicii. Lucrări: Celula vegetală; 
Anatomia comparată şi ultrastructura fructului la 
soiuri autohtone de măr; Morfologia şi anatomia 
plantelor cultivate. Membru şi vicepreşedinte 
al Societăţii Române de Biologie. Membru 
corespondent (1991) al Academiei Române. 

Toma, Simion 

(30.08.1936, Mârzaci, Basarabia) 

Agronom. A absolvit Facultatea de Agro¬ 
nomie a Institutului Agricol din Chişinău. 


A fost director şi şef de laborator al filialei 
Chişinău a Institutului Central de Deservire 
Agro chimică din URSS, director al Institu¬ 
tului de Fiziologie a Plantelor al ASM. Este 
fondatorul şcolii ştiinţifice din Moldova în 
domeniul microelementelor ca vectori ai 
proceselor biologice. Deţine 44 de brevete 
de invenţie. A susţinut conferinţe invitate 
în SUA, Franţa, Rusia, Grecia, Elveţia, 
Italia, România, Finlanda, Ucraina, Uzbe- 
kistan, Estonia. Lucrări: MuKpodneMenmu e 
noneeodcmee Mondaeuu (1973); Codepucanue 
MUKpooneMeHmoe 6 Kopuax u eodoucmoHHU- 
Kax MondaecKou CCP (1976, în colaborare); 
MuKpooneMeHmu u ypoxcau (1979, în 
colaborare); MuKpooneMeHmu u ypoxcau nod- 
conneHHUKa (1981); EecnodcmunoHHuu Haeo3 
nod 3epHoeue Kynbmypu (1982, în colaborare); 
Fiziologia plantelor de cultură (voi. 1-4, 1999- 
2000, în colaborare). Distins cu titlul de Om 
Emerit în Ştiinţă, Ordinul Drapelul Roşu de 
Muncă, de două ori cu Insigna de Onoare, cu 
Medalia Academicianul N.I. Vavilov (URSS), 
Medalia de Aur Henri Coandă (Romania) şi 
Medalia de Aur OMPI (Geneva). Este laureat 
al Premiului Academicianul D. N. Preaniş- 
nikov, al Premiului Academiei Române, al 
Premiului Academiei de Ştiinte a Moldovei, 
al Premiului Preşedinţilor Academiilor din 
Ucraina, Belarus şi Moldova. Este membru 
al Academiei Naţionale de Ştiinţe Ecologice, 
membru titular al Academiei Internaţionale 
de Ştiinte Ecologice şi Securitate a Vieţii 
cu sediul la Sankt-Petersburg, membru al 
Societăţii Europene de Fiziologie a Plantelor, 
membru al Societăţii de Fiziologie Vegetală 
din Federaţia Rusă, preşedinte al Societăţii 
de Fiziologie şi Biochimie Vegetală din 
Republica Moldova. Membru al Academiei 
de Ştiinţe a Moldovei şi vicepreşedinte al ei. 

Toma, Stelian 

(3.04.1860, Craiova - 25.10.1925, Bucureşti) 
Politician. A absolvit Dreptul la Universi¬ 
tatea din Bucureşti. Specializare la Paris. 
Magistrat şi profesor de drept comercial 
la Universitatea din Iaşi. Deputat liberal în 
Parlamentul României (din 1895), când s-a 
mutat la Bucureşti şi a devenit profesor la 
Drept. Ministru al Justiţiei (1907) şi al Apără¬ 
rii (1909), a prezidat misiunea parlamentară 
a Consiliului Naţional Român de la Paris 
(1917-1919). împreună cu Spiru Haret, 
Petru Poni şi Constantin Stere, a protestat 
contra cabinetelor conservatoare succesive 
Gh. Grigore Cantacuzino şi P.P. Carp (Legea 
ţuicii, care impozita producţia ţărănească, 
şi Afacerea Hallier, de cedare a lucrărilor 
publice din portul Constanţa unei firme 
franţuzeşti). Mare amator de artă, şi-a donat 

casa şi colecţiile statului român prin testa¬ 
ment. înfiinţat în 1926, Muzeul Toma Ste- 
lian a fost desfiinţat în socialism, devenind 
sediu al Uniunii Scriitorilor, iar colecţiile 
mutate la Muzeul Colecţiilor. în prezent este 
sediul PSD. 

Toma, Svetlana 

(24.05.1947, Chişinău) 

Actriţă. A absolvit Institutul de Arte la Chi¬ 
şinău. A jucat la Teatrul Dramatic Rus din 
Tiraspol, fiind descoperită, pentru film, de 
Emil Loteanu. A făcut mai multe roluri pen¬ 
tru filmele produse de Moldova Film. Filmo- 
grafie: Poienele roşii, 1966; Această clipă, 1968; 
Cadavrul viu, Lenfilm, 1968; Lăutarii, 1971; 
Casă pentru Serafim, 1973; Casa părintească, 
1973; Şatra, Mosfilm, 1976, Premiul pentru 
cel mai bun rol feminin la Festivalul Inter¬ 
naţional de Film, Praga; Dulcea şi tandra mea 
fiară, Mosfilm, 1977; Rădăcina vieţii, 1978; La 
porţile satanei, 1981; Anna Pavlova, Mosfilm, 
1982; Cum să devii celebru, 1984; Vânt sălbatic 
(coproducţie), 1985; Luceafărul, 1986; Ţiganii 
mei, Gruzia-film, 1988; Cursa, 1989. 

Toma, Victor 

(14.04.1922, Leova, Basarabia - 
26.11.2008, Bucureşti) 

Inginer. A absolvit Facultatea de Mecanică 
şi Electricitate a Institutului Politehnic din 
Bucureşti. Specializare în radiocomunicaţii la 
Concernul Tesla din Praga. A fost cercetător 
la Institutul de Fizică Atomică de la Măgu¬ 
rele, consilier la Consiliul Naţional pentru 
Ştiinţă şi Tehnologie, director la Institutul de 
Tehnică de Calcul şi Informatică din Bucu¬ 
reşti. Este primul constructor de calculatoare 
electronice din România (CUFA-1, 1957, cu 
tuburi electronice). Are numeroase invenţii 
brevetate în domeniul electronicii şi echi¬ 
pamentelor de calcul. în 1991 a elaborat un 
prototip de numărare electronică a voturilor 
şi în 1992-1993 un sistem electronic de vot 
pentru Parlamentul României. Membru de 
onoare al Academiei Române (1993). 


Tomescu, Constantin 

(20.02.1890, Constanţa - 5.07.1983, Bucureşti) 
Teolog. A absolvit Facultatea de Teologie la 
Bucureşti. Director al cancelariei Arhiepis¬ 
copiei Chişinăului. Profesor la Facultatea 
de Teologie din Chişinău, apoi la aceea 
din Cernăuţi-Suceava. A făcut închisoare 
în primii ani ai socialismului. A organizat 
şi condus pelerinaje la Muntele Athos şi la 
Ierusalim. Lucrări: Episcopia Hotinului. Date 
istorice şi statistice, 1925; Ştiri catagrafice din 
Biserica Moldovei din 1809, 1931; Diferite ştiri 
din Arhiva Consiliului eparhiei Chişinău, 1932- 
1938; Scurtă povestire istorică despre sfânta 
mănăstire Neamţ şi despre aşezările monahale 
supuse ei (mănăstirea Se cu şi schiturile Vovidenia, 
Pocrov, Sihăstria, Sihla şi Icoana), 1942. Distins 
cu titlul de Mare Dicheofilax al Patriarhiei 
Ecumenice şi Crucea Sfântului Mormânt a 
Patriarhiei Ierusalimului. 

Tomescu, loan 

(5.11.1942, Ploieşti) 

Matematician. A absolvit Facultatea de 
Matematică la Universitatea din Bucureşti. 
Elevul lui Gr. C. Moisil. Profesor la Facul¬ 
tatea de Matematică a Universităţii din 
Bucureşti. Profesor invitat la universităţile 
din Lahore (Pakistan), Singapore, Aukland 
(Noua Zeelandă), Tirana (Albania). Lucrări: 
Introducere în combinatorică, 1972; Grafuri şi 
programare liniară. O introducere elementară, 
1975; Probleme de combinatorică şi teoria grafii- 
rilor, 1981. Preşedinte al Comisiei Naţionale 
de Matematică din Ministerul Educaţiei 
(1983-1994), vicepreşedinte al Societăţii de 
Ştiinţe Matematice din România. Membru 
corespondent al Academiei Române (2000). 

Tomescu, Mircea 

(2.06.1899, Broscari, com. Livezile, 
jud. Mehedinţi - 1973, Bucureşti) 

General, gânditor militar. A absolvit Şcoala 
Militară la Bucureşti. A fost adjutant regal şi 
director de studii al principelui moştenitor 
Mihai (1934-1940), viitorul rege Mihai I 

(1940-1947). în timpul rebeliunii legionare 
a încercat să-l aducă pe regele Mihai la 
Bucureşti pentru a opri confruntarea dintre 
cele două tabere. Informat, Ion Antonescu 
l-a întors pe suveran la Sinaia şi astfel 
şi-a pierdut slujba de la palat. A participat 
la evenimentele din capitală în perioada 
23-31 august 1944. A făcut cinci ani de 
închisoare (Aiud şi Jilava), fiind turnat de 
un coleg că ar fi făcut declaraţii împotriva 
comuniştilor. A funcţionat apoi ca profesor 
de matematică. Lucrări: Războiul şi politica , 
1944. Astăzi există un premiu care-i poartă 
numele, acordat de Editura Academiei de 
înalte Studii Militare. 

Tomoroveanu, llinca 

(21.08.1941, Bucureşti) 

Actriţă. Nepoată a lui Lucian Blaga după 
mamă. A absolvit Institutul de Artă Teatrală 
şi Cinematografică din Bucureşti ca elevă 
a lui Costache Antoniu. Actriţă la Teatrul 
Naţional din Bucureşti, din 2005 director 
artistic al teatrului. A jucat în teatru, la tele¬ 
viziune şi în film. Roluri: de teatru - Moartea 
unui artist de Horia Lovinescu, 1964; Vlaicu 
Vodă de Al. Davila, 1965; Nuntă însângerată 
de Federico Garcia Lorca, 1966; Heidelbergul 
de altădată de Wilhelm Meyer Forster, 1968; 
Un fluture pe lampă de Paul Everac, 1972; 
Dulcea pasăre a tinereţii de Tennessee Wil¬ 
liams, 1972; Jocul ielelor de Camil Petrescu, 
1986; Strigoii de Henrik Ibsen, 1998; Crimă 
pentru pământ de Dinu Săraru, 2002; Maşi¬ 
năria Cehov de Matei Vişniec, 2004; film - 
Mândrie , 1960; La porţile pământului , 1965; 
Frumoasele vacanţe , 1967; Pentru că se iubesc , 
1971; De-aş fi Peter Pan , 1991. Membră a 
Uniunii Cineaştilor (UCIN), 1980; membră 
a UNITER, 1990, şi a Senatului UNITER, 
1998. Distinsă cu Ordinul Meritul Cultural 
în grad de Comandor, 2004. 

Tonegaru, Constant 

(26.02.1919, Galaţi - 13.02.1952, Bucureşti) 
Poet. Autodidact. Prieten cu Dimitrie Ste- 
laru, frecventează cenaclul Sburătorul al 


lui E. Lovinescu. A făcut parte din al doilea 
val al avangardei româneşti. Arestat în 1949 
pentru ajutorul dat intelectualilor persecu¬ 
taţi de regim (Asociaţia Eminescu, alături 
de Vladimir Streinu, Iordan Chimet, Pavel 
Chihaia). Lucrări: Plantaţii , versuri, 1945. 

Tonitza, Nicolae 

nume la naştere Nicolae Antoniţă 

(13.04.1886, Bârlad - 26.02.1940, Bucureşti) 
Pictor. în 1908 pleacă în Germania, la Miin- 
chen, unde este admis la Konigliche Bayeris- 
che Akademie der Bildenden Kunste la clasa 
profesorului Hugo von Habermann. Expune 
îa Kunstverein, trimite caricaturi la revista 
Furnica şi articolul „Importanţa criticii de 
artă" la revista Arta română din Iaşi, debutul 
său în publicistică. Părăseşte Germania fără 
a-şi fi terminat studiile şi călătoreşte în Italia 
şi Franţa, unde rămâne pentru doi ani la 
Paris. Acolo frecventează atelierul lui Pierre 
Laprade şi face studii după pictori celebri. în 
1911 se întoarce în ţară şi participă la expo¬ 
ziţia Tinerimii Artistice. în 1912 termină 
cursurile Şcolii Naţionale de Belle-Arte şi 
obţine prin concurs certificatul de pictor 
bisericesc. Va zugrăvi bisericile din Scor- 
ţeni, Silişte, Poeni, Văleni şi altele. în 1916 
expune la Bucureşti 94 de picturi şi desene, 
împreună cu Ştefan Dimitrescu. Mobilizat 
şi trimis pe front, cade prizonier în luptele 
de la Turtucaia. După război se stabileşte la 
Bucureşti, unde - alături de participările la 
expoziţii şi ilustraţie de carte - colaborează 
la publicaţii de orientare socialistă cu desene 
şi cronici artistice. în 1924 expune la Bienala 
din Veneţia, iar un an mai târziu se retrage 
din asociaţia Arta Română şi - împreună 
cu Francisc Şirato, Oscar Han şi Ştefan 
Dimitrescu - întemeiază Grupul celor Patru. 
Expune şi în străinătate: Barcelona (1929), 
Amsterdam (1930), Bruxelles (1935). în 
1933 ocupă Catedra de pictură la Academia 
de Belle Arte din Iaşi, rămasă vacantă în 
urma decesului lui Ştefan Dimitrescu, iar 
în 1937 devine rector al Academiei. în 1933 

şi 1934 pictează împreună cu Francisc Şirato 
la Balcic, realizând o serie de tablouri şi 
desene cu peisaje. 

Tonoiu, Vasile 

(3.02.1941, Corbeni, Argeş) 

Filosof. A absolvit Facultatea de Filosofie 
a Universităţii din Bucureşti. Profesor de 
filosofie la Facultatea de Filosofie a Univer¬ 
sităţii din Bucureşti. Preocupat de studiul 
fenomenologiei şi psihanalizei în relaţia lor 
cu epistemologia. Lucrări: Ontologii arhaice în 
actualitate, 1989; Gaston Bachelard şi Dialectica 
spiritului ştiinţific modern, 2 voi., 1986; F. Gon- 
seth. Filosof ia deschisă, 2 voi., 1995. Membru 
corespondent al Academiei Române (1997). 

Topârceanu, George 

(21.03.1886, Bucureşti - 7.05.1937, laşi) 
Scriitor. Familie sibiană la origini. Urmează 
şcoala primară la Bucureşti (1893-1895) 
şi la Şuiei, judeţul Argeş, unde părinţii se 
stabilesc o vreme, apoi liceul la Bucureşti 
(liceul Matei Basarab şi Sf. Sava, 1898- 
1906). Debutează în revista umoristică 
Belgia Orientului (1904). înscris la Facultatea 
de Drept (1906), o părăseşte pentru Litere, 
fără a termina studiile. Ocupă diverse funcţii 
mărunte. Apropiat de Garabet Ibrăileanu 
(cu care întreţine o interesantă corespon¬ 
denţă), se stabileşte la Iaşi (1911), intrând 
în redacţia Vieţii româneşti. împreună cu 
M. Sevastos scoate revista Teatrul (1912- 
1913). Mobilizat, participă la campania din 
Bulgaria, apoi la Primul Război Mondial, 
căzând prizonier în primele zile, la Turtucaia 
(1916), unde rămâne în captivitate până în 
1918. Debutează editorial cu două volume: 
Balade vesele şi triste şi Parodii originale (1916). 
întors la Iaşi, redactează împreună cu 
Mihail Sadoveanu revista însemnări literare, 
până la reapariţia Vieţii româneşti (1920), al 
cărei prim redactor va fi. Distins cu Premiul 
Naţional (1926). în 1934 începe, la Revista 
Fundaţiilor Regale, publicarea romanului 
satiric Minunile Sfântului Sisoe (netermi¬ 
nat). Membru corespondent al Academiei 
Române din 1936. 

Toppeltin(us), Laurentius 
nume la naştere Lorenz Toppelt 

(1641, Mediaş - 1670, Mediaş) 

Cărturar umanist. Sas ca etnie. Luteran, 
aflat, prin formaţia umanistă şi tentativa 
culturală, în linia lui Johannes Honterus 
(principalul exponent al Contrareformei în 
Transilvania) din Braşov. A studiat la Viena 
şi probabil în Franţa. Contribuţii la studiul 
originii dacilor şi altor neamuri din Tran¬ 
silvania - face distincţia, în acest sens, între 



George Topîrceanu I. E. Torouţiu 


maghiari şi secui - folosind adesea argu¬ 
mente lingvistice pentru a defini şi trecerile 
popoarelor migratoare (cumanii, celţii). 
Analiza numelui vlah - la origine blah - 
pentru români îl duce la studierea ariei de 
răspândire a termenului, care acoperea fosta 
Dacie, dar şi teritoriul de la sudul Dunării 
locuit de comunităţile de aromâni. Face de 
asemenea observaţia, temerară la nivelul 
epocii, că limbile germanice sunt înrudite 
cu limba vorbită de urmaşii dacilor, intuind 
astfel trunchiul indo-european al ambelor 
grupuri de limbi. Miron Costin şi Dimitrie 
Cantemir l-au folosit drept sursă docu¬ 
mentară în lucrările lor. Lucrări: Origines et 
occassus Transsylvanorum, seu erutae nationes 
Transsylvaniae, earumque ultimi temporis Revo- 
lutiones. Historica narratione breviter comprehen- 
sae, 1667, Leida. 

Torouţiu, l(lie) E. 

(17.06.1888, Solea, jud. Suceava - 
23.11.1953, Bucureşti) 

Istoric literar. A luptat, încă de pe când era 
în Bucovina, pentru drepturile naţionale ale 
românilor. A condus o vreme Convorbiri lite¬ 
rare (1939). Proprietar de tipografie (Bucu¬ 
reşti), unde a tipărit biblioteca de populari¬ 
zare Bucovina, din care enumerăm: Poveşti 
şi cântece poporale, 1911; Frunză verde. Cântece 
poporale din Bucovina, 1914; Poveşti poporale, 
1914. A adunat nenumărate documente 
literare, însoţite de note şi indici: Studii şi 
documente, 13 voi. (1931-1946). Membru 
corespondent al Academiei (1936). 

Trandafirescu, Virgil 

(7.09.1907, Turnu Severin - 23.06.1944, Ploieşti) 
Aviator. A absolvit Şcoala Militară de Aviaţie 
de la Cotroceni. A luptat în Basarabia şi la 
Odessa în Flotila 1 de Vânătoare (1941), 
apoi în Grupul 5 de Vânătoare şi Escadrila 
51 de Vânătoare, pilotând un Hurricane. 
Devenit comandant al Grupului 7 de 
Vânătoare în 1943, i-a avut colegi pe Horia 
Agarici (comandantul Escadrilei 43) şi Bâzu 

Virgil Trandafirescu Cornel Trăilescu 


Constantin Cantacuzino (comandantul 
Escadrilei 58). în aprilie 1944 a apărat, 
alături de Flota a XV-a americană, care 
decolase din Italia, teritoriul românesc 
(Ploieşti, Câmpina, Braşov, Turnu Severin). 
A fost doborât în luptă. Distins cu Virtutea 
Aeronautică, Crucea de Fier, Ordinul Mihai 
Viteazul clasa a IlI-a. 

Trăilescu, Cornel 

(11.08.1926, Timişoara) 

Compozitor şi dirijor. A absolvit Conser¬ 
vatorul la Bucureşti, ca elev al lui George 
Georgescu, Constantin Silvestri, Theodor 
Rogalski. Dirijor al orchestrei Operei 
Române din Bucureşti şi director al Operei 
(1991-1993). A dirijat, vreme de o jumătate 
de veac, toate spectacolele Operei. A efec¬ 
tuat turnee în numeroase oraşe ale lumii: 
Moscova, Varşovia, Sofia, Praga, Berlin, 
Atena, Paris, Madrid, Lisabona, Veneţia, 
Torino, Beirut, Belgrad, Viena, Las Palmas 
ş.a. A compus muzică de operă {Motanul 
încălţat , Dragoste şi jertfă, Bălcescu ) şi de balet 
{Primăvara, Nastasia, Albă ca Zăpadă). Distins 
cu Ordinul Steaua României (2001). 

Treblcl (Trebiş), Vladimir 

(28.02.1916, Horecea-Mănăstirii, Cernăuţi, 
azi Ucraina - 13.02.1999, Bucureşti) 

Demograf şi sociolog. A absolvit Facultatea 
de Litere şi Filosofie şi Facultatea de Drept 
la Universitatea din Cernăuţi. A lucrat la 
Direcţia Centrală de Statistică din Bucureşti 
şi la Institutul de Cercetări Economice al 
Academiei Române. Director al Centrului 
de Cercetări Demografice al Academiei 
Române. Recensământul din 1977 s-a desfă¬ 
şurat sub îndrumarea lui. Tot el a reprezen¬ 
tat România la Naţiunile Unite şi a condus 
mulţi ani Secţiunea Demografică a ONU, ca 
o recunoaştere a valorii ştiinţelor demogra¬ 
fice şi statisticii româneşti. Lucrări: Statistica 
economică , 1957; Dicţionar statistic-economic, 
1969; Sociologia. Prognoza şi planificarea soci¬ 
ală, 1970; Modelul cibernetic al forţei de muncă, 


1974; Mica enciclopedie de demografie, 1975; 
Demografie şi etnografie, 1986; Populaţia Terrei. 
Demografie mondială, 1991. Membru al Aso¬ 
ciaţiei Sociologilor din România, al Institu¬ 
tului Internaţional de Statistică, al Societăţii 
Europene pentru Economia Populaţiei. 
Preşedinte de onoare al Societăţii pentru 
Cultura şi Literatura Română în Bucovina. 
Membru al Academiei Române (1992). 

Tregubleac, Ştefan 

(22.08.1942, Lipnic, Republica Moldova) 

Inginer. A absolvit Facultatea de Transpor¬ 
turi a Institutului Politehnic din Bucureşti. 
Cadru didactic la Catedra exploatarea mate¬ 
rialului rulant de cale ferată a Facultăţii de 
Transporturi din Bucureşti. Lucrări: Aparate 
electrice pe vehiculele de cale ferată; Mijloace de 
transport şi tracţiunea trenurilor; Locomotive şi 
automotoare cu motoare termice; Cercetare experi¬ 
mentală; Tracţiune Diesel. Membru AGIR. 

Trenk, Henric 

(1818, Zug, Elveţia - 5.07.1892, Bucureşti) 
Pictor. Elveţian ca origine. A absolvit Aca¬ 
demia de Belle Arte din Diisseldorf. Şi-a 
început cariera de pictor în Austria, la Viena. 
A venit la Sibiu în 1847, iar în 1851 s-a mutat 
la Bucureşti, fiind angajat de Al. Odobescu să 
execute acuarele după monumentele istorice 
din Ţara Românească (a făcut 110 lucrări). 
A pictat portrete şi peisaje. Lucrări: portrete - 
Karl Sigerus, Ştefan Ludwig Roth, Constantin 
Cantacuzino, Matei Basarab şi Constantin Brân- 
coveanu; peisaje - Muntele Negoiu din Carpaţi, 
Malul lacului Căldăruşani, Târgul de iarnă. 
Bâlciul la Bucureşti, Conac de poştă, Peisaj cu casă 
ţărănească, Oltul la Cârlije, Oltul la Cozia. 

Trifa, Valerian 

nume la naştere Viorel D. Trifa 

(28.06.1914, Câmpeni, Transilvania - 
28.01.1987, Estoril, Portugalia) 

Arhiepiscop al Bisericii Române Ortodoxe 
pentru America şi Canada. A absolvit Teo¬ 
logia Magna Cum Laude la Chişinău, apoi 
Filosofia la Universitatea din Bucureşti 
şi Istoria şi Jurnalismul la Universitatea 
Humboldt din Berlin. Legionar, dar contra 
lui Horia Sima. A fugit în Germania şi a fost 
internat în lagărele de la Sachsenhausen, 
Buchenwald şi Dachau. După război a fost 
secretarul mitropolitului Visarion Puiu la 
Viena, apoi, via Paris, a ajuns în Italia, unde 
a predat istoria la un colegiu catolic de limbă 
franceză. A plecat în SUA în 1950 şi a fost 
ales episcop după Congresul de la Chicago 
din 1951, cu sediul la Grass Lake, Michigan, 
subordonat Bisericii Ortodoxe din România, 
în 1975 Departamentul de Stat al SUA a 
început să cerceteze cazul său, deoarece la 

Valerian Trifa Virgil Trofin Liviu Tudan Corneliu Vădim Tudor 


intrarea în SUA ascunsese faptul că a fost 
legionar. Procurorul statului Israel a cerut 
extrădarea lui în Israel. Şi-a pierdut cetăţenia 
americană în 1980 şi după doi ani de pere¬ 
grinări a fost primit în Portugalia. 

Trofin, Virgil 

(23.07.1926, Lipovăţ, jud. Vaslui - 
7.06.1984, Bucureşti) 

Om politic. A absolvit Academia de Studii 
Economice la Bucureşti. în 1947 a devenit 
membru al Comitetului Central al Uniunii 
Tineretului Comunist, iar în 1957 a devenit 
primul secretar al UTM, fiind ales în Marea 
Adunare Naţională (Parlamentul perioadei 
comuniste). Membru al Comitetului Execu¬ 
tiv al CC al PCR după moartea lui Alexandru 
Drăghici (1968). Din 1969, membru al Con¬ 
siliului de Apărare al ţării. Şi-a pierdut aceste 
poziţii în 1971. în 1972 a fost viceprim- 
ministru şi s-a ocupat de comerţul interior. 

Tudan, Liviu 

nume la naştere Dumitru Tunsoiu 

(29.11.1947, Bucureşti) 

Basist şi solist vocal al grupului Roşu şi 
Negru. A început Conservatorul la Bucu¬ 
reşti şi l-a terminat la Iaşi. Obsesia întregii 
sale activităţi muzicale a reprezentat-o 
opera rock, astfel că în 1970 face naveta 
Iaşi-Bucureşti pentru a pregăti, alături de 
grupul fraţilor Ureche, Metronom, un spec¬ 
tacol psihedelic, intitulat Sinestezie , pentru 
care a obţinut Premiul I la Festivalul Club 
A. în 1974 revine la Roşu şi Negru. Succese: 
„Imnul copiilor", „Pădurea l-a gonit", „Pas¬ 
torala", „Oameni de zăpadă", „Bumeran¬ 
gul". A obţinut premiul I şi premiul presei 
la Festivalul Şlagărului de la Dresda, 1984. 

Tudor, Corneliu Vădim 

(28.11.1949, Bucureşti) 

Poet şi om politic. A absolvit Facultatea 
de Filosofie a Universităţii din Bucureşti 
şi Şcoala de Ofiţeri de rezervă Bucureşti. 
Specializare la Viena (bursă Herder oferită 


de Eugen Barbu). A lucrat la AGERPRES 
şi România liberă , colaborator constant la 
Săptămâna Capitalei. După 1989 a înfiinţat 
partidul şi publicaţia România Mare şi revista 
Politica. Senator în Parlamentul României 
(1992-1996), vicepreşedinte al Senatului. 
Reprezentant al PRM în Parlamentul Euro¬ 
pean (din 2009). Lucrări: Poeme de dragoste ,, 
ură şi speranţă; Poeme, Cântece de dragoste , 2008. 

Tudor, Vasile 

(11.09.1933, Geamăna, jud. Argeş) 

Pilot şi istoric al aviaţiei. A absolvit Faculta¬ 
tea de Istorie a Universităţii din Bucureşti. 
A învăţat să piloteze pe Aeroportul Geamăna 
şi a fost pilot sportiv (planorist şi paraşutist). 
Lucrări: Ei au forţat imposibilul , 1992; Alături 
de vulturi , 2 voi., 1997, 1999; Constantin Bâzu 
Cantacuzino - prinţul aşilor , 2000; Fascinaţia 
planorismului , 2003. I s-a decernat Medalia 
Muncii, 1970; Emblema de Onoare a Statu¬ 
lui Major al Forţelor Aeriene, 2008. 

Tudorache, Olga 

(11.10.1929, Oituz, jud. Bacău) 

Actriţă. A absolvit, în 1951, Institutul de 
Teatru din Bucureşti. Angajată la Teatrul 
Tineretului din Bucureşti până în 1966, 
când fuzionează cu Teatrul Nottara; la noul 
Teatrul Mic rămâne angajată până în 1978. 
Din 1990 este profesoară la IATC. Roluri în 
teatru: Dealul vrăbiilor de Simulcov, 1951; De 
la patru în sus de H. Nicolaide, 1953; Simion 
Albac de Th. Mănescu, 1953; Ani de pribegie 
de Arbuzov, 1954; Libelula de Barataşvili, 
1954; David Copperfield după Dikens, 1954; 
Cadavrul viu de Tolstoi, 1955; Suflete tari de 
Camil Petrescu, 1957; Antoniu şi Cleopatra de 
Shakespeare, 1961; Vulpile de Lillian Hel- 
man, 1964; Cinci schiţe de Caragiale şi Cântă¬ 
reaţa cheală de Eugen Ionescu, 1965; Richard 
al II-lea de Shakespeare, 1966; Tango de 
Mrozek, 1968; După cădere de Arthur Miller, 
1972; Stâlpii societăţii de Ibsen, 1973; Philadel¬ 
phia, eşti a mea de Bryan Friel, 1974; Cu cărţile 
pe faţă de Vallejo, 1975; Profesiunea doamnei 

Tudoran 



Olga Tudorache 


Dorin Tudoran 


Radu Z. Tudose 


Dan Tufiş 


Warren de G.B. Shaw, 1974; Unchiul Vanea de 
Cehov, 1978; Nebuna din Chaillot de Girrau- 
doux, 1978; Fluturi...Fluturi de Aldo Nicolaj, 
1981; Aimez vous Brahms de Fr. Sagan, spec¬ 
tacol la care a făcut regia şi dramatizarea, 
1986; Noiembrie (Sărutul) de Ana Maria Bam- 
berger, 2003. Premii şi distincţii: premiul I 
pe ţară la cel de-al II-lea Concurs republican 
al tinerilor actori, pentru Domnişoara Nastasia 
de G.M. Zamfirescu; premiul I pe ţară la cel 
de-al treilea Concurs republican, în 1959, 
pentru interpretarea rolului Nila toboşara; 
Premiul Fundaţiei TOFAN pentru Cea mai 
importantă personalitate teatrală a anului 
1997; Ordinul Naţional Steaua României 
în grad de Mare Ofiţer acordat de Preşe¬ 
dintele României, 2000; Diploma Opera 
Omnia, Uniunea Cineaştilor, 1996; Diploma 
Artistă de onoare a filmului românesc, 2001; 
Premiul de Excelenţă, Centrul Naţional al 
Cinematografiei, 2002. 

Tudoran, Dorin 

(30.06.1945, Timişoara) 

Poet. A absolvit Filologia la Bucureşti, 
a lucrat ca redactor la revista Luceafărul. 
A emigrat în SUA în 1985 şi acolo a scos 
revistele Agora şi Meridian. Lucrări: Mic tratat 
de glorie , debut, 1973; Cântec de trecut Akhe- 
ronul, 1975; O zi în natură , Premiul Uniunii 
Scriitorilor, 1977; Uneori', plutirea , Premiul 
Uniunii Scriitorilor, 1978; Pasaj de pietoni, 
1980; De bună voie, autobiografia mea , 1986; 
Viitorulfacultativ , 1999. 

Tudoran, Radu 

(8.03.1910, Blejoi, Prahova - 
19.11.1992, Bucureşti) 

Prozator. Frate cu Geo Bogza. Ofiţer de avia¬ 
ţie, prozator al unei lumi balcanice intrate în 
conflict cu industrializarea: Un port la răsărit, 
1941; Anotimpuri, 1943; Flăcări, 1945; întoar¬ 
cerea fiului risipitor , 1948; Toate pânzele sus, 
1954; Ultima poveste, 1956; Dunărea revărsată, 
1961 ; O lume întreagă, 1964; Sfârşit de mileniu, 


voi. I, Casa Domnului Alcibiade, 1978, voi. II, 
Retragerea cu torţe, 1990. 

Tudose, Radu Z. 

(5.06.1928, Grăniceşti, jud. Suceava - 
5.03.2008, laşi) 

Inginer chimist. A absolvit Facultatea de 
Chimie Industrială la Institutul Politehnic 
din Iaşi. Profesor la aceeaşi facultate. Contri¬ 
buţii în domeniul fenomenelor şi utilajelor 
de transfer de impuls, căldură şi masă pentru 
industria chimică. Are 102 invenţii brevetate. 
Lucrări: Procese şi utilaje în industria de prelu¬ 
crare a compuşilor macromoleculari, 1976; Pro¬ 
cese, operaţii, utilaje în industria chimică, 1977; 
Reologia compuşilor macromoleculari, 3 voi., 
1980. Membru corespondent al Academiei 
Române (1991). 

Tufescu, Victor 

(19.11/2.12.1908, Botoşani - 11.03.2000, laşi) 
Geograf. A absolvit Facultatea de Ştiinţe 
şi Facultatea de Drept la Universitatea din 
Iaşi. Specializare în geografie la Sorbona. 
Profesor la Facultatea de Ştiinţe din Iaşi, la 
Academia Comercială şi apoi Academia de 
Ştiinţe Economice din Bucureşti. A fost unul 
dintre fondatorii Institutului de Cercetări 
Geografice şi şef de secţie al Colectivului de 
cercetări geografice al Academiei Române, 
integrat în Institutul de Geografie-Geologie. 
Lucrări: Un oraş în declin: Botoşanii, 1938; Fun¬ 
damentul Podişului Moldovenesc, 1940; Şiretul 
inferior, 1946; Modelarea naturală a reliefului şi 
eroziunea accelerată, 1966; Sub carp aţii şi depre¬ 
siunile marginale ale Transilvaniei, 1966; Atlasul 
geografic al R. S. România, în colaborare, 1985. 
Preşedinte al Comitetului Naţional Român 
de Geografie (1972, 1979). Membru titular 
al Academiei Române (1992). 

Tufiş, Dan 

(5.02.1954, Bucureşti) 

Inginer. A absolvit Facultatea de Automatică 
şi Calculatoare la Institutul Politehnic din 

lonTugearu OlegTuIaev Eduard Tumageanian MariusTupan 


Bucureşti. Specializare în limbaje informatice 
la Santa Cruz (California, SUA). Şef al Labo¬ 
ratorului de Lingvistică Computaţională la 
Institutul de Cercetări în Informatică din 
Bucureşti. A realizat primul sistem informa¬ 
tic de dialog în limba română (1984-1985), a 
creat un sistem întrebare-răspuns în limbaj 
natural (omologat 1988). Lucrări: Limbaj şi 
tehnologie , 1996; Recent Advances in Romanian 
Language and Speech Processing , 1997. Mem¬ 
bru în conducerea Asociaţiei Europene 
de Lingvistică Computaţională. Membru 
corespondent al Academiei Române (1997). 

Tugearu, Ion 

(19.11.1937, Bucureşti) 

Dansator şi coregraf. A studiat baletul cu 
Floria Capsali şi Mitiţă Dumitrescu. A fost 
angajat la Opera din Timişoara în 1956, apoi 
la Teatrul Liric din Constanţa în 1957, iar 
din 1965 la Opera Naţională din Bucureşti, 
unde a devenit prim-solist din 1977. A fost 
profesor la liceul de balet Floria Capsali, la 
Opera din Oslo, la Verona şi Bari în Italia, 
în 1990 a întemeiat Compania Orion Balet 
din Bucureşti. Roluri: Evgheni din Călăreţul 
de aramă de Glier, Don Jose din Carmen de 
Bizet-Scedrin, Franz din Coppelia din Delibe, 
Bufonul şi Rotbalt din Lacul lebedelor de Ceai- 
kovski, Quasimodo şi părintele Frolo din 
Esmeralda de Pugni-Glier-Vasilenko, Basil 
din Don Quijote de Mincus, Mandarinul din 
Mandarinul miraculos de Bartolc, Mercutio 
din Romeo şijulieta de Prokofiev, Vulpaşin din 
Domnişoara Nastasia de Trăilescu şi rolurile 
principale masculine din Petruşka, Sărbătoarea 
primăverii şi Pasărea de foc de Stravinski, Boier o 
de Ravel, Simfonia neterminată de Schubert, 
Simfonia fantastică de Berlioz, Spărgătorul de 
nuci de Ceaikovski, Nunta în Carpaţi de Paul 
Constantinescu; coregraf: Festivalul florilor. 
După amiaza unui faun, Proverbe româneşti, 
Izvoare şi rădăcini, Seară spaniolă de balet, Gând 
pentru Garda Lorca, Povestiri vieneze, Straussi- 
ana ş.a. A făcut turnee în numeroase capi¬ 


tale ale lumii. Distins cu Ordinul Naţional 
Serviciu Credincios în grad de Cavaler, 2002. 

Tulaev, Oleg 

(30.03.1949, Duşanbe, Tadjikistan - 
1.06.2003, Chişinău) 

Regizor de film. Tadjic ca etnie. A absolvit 
Institutul de Cinematografie la Moscova ca 
elev al lui Mihail Romm şi Lev Kulidjanov. 
A debutat ca actor de film la Duşanbe ( Copiii 
din Pamir, Isfara, Urgenţa, Plaiul lui Alfeî). 
A fost adus la Moldova Film de regizorul 
Rustam Ibraghimbekov pentru filmul Caii 
sub clar de lună. S-a ataşat sufleteşte de 
cineaştii locali, a rămas în continuare în 
Republica Moldova şi a apărut în documen¬ 
tare: în stepele Bugeacului, 1982; Pulsul pietrei, 
1982; Drumul calului, 1983; Mă îndrept spre 
mine, 1985; Diagnosticul: comă, 1987; Racursiu, 
1987; Dincolo de viaţă, 1991; CnaexHKa uvu,em 
cnaexHUHa, 1993; Ion Popescu Gopo, 1998 
(video); Ave Moldova, 2002. 

Tumageanian, Eduard 

(2.02.1942, Bucureşti) 

Bariton. A absolvit Conservatorul la Bucu¬ 
reşti şi a fost solist al Operei Române. Din 
1986 trăieşte în Elveţia, iar după 1989 con¬ 
certează în fiecare an şi la Bucureşti. A cân¬ 
tat la Scala din Milano - şi-a făcut debutul 
pe această scenă sub conducerea muzicală a 
celebrului dirijor Riccardo Muţi -, la Deut¬ 
sche Oper - Berlin, la Teatro Colon din Bue- 
nos-Aires, la Covent Garden din Londra, la 
Opera Comică, Opera Garnier şi la Opera 
Bastille din Paris. A cântat, de asemenea, la 
teatrele de operă din Toulouse, Miinchen, 
Hamburg, Frankfurt, Zurich, la Opera de 
Stat din Viena, în teatrele de operă din Bonn, 
Geneva, Palermo, Torino, Bruxelles, Bassel, 
Lisabona, Oslo, Amsterdam, Varşovia, Tel 
Aviv ş.a. Repertoriul său cuprinde titluri din 
creaţia italiană, franceză, germană, rusă. Este 
laureat al marilor concursuri de canto de la 
Viena, Paris, Toulouse, Barcelona, Treviso, 
Vercelli, Verviers, Sofia, Hertogenbosch etc. 

Tupan 



Emil Turdeanu 


Trista n Tzara 


Alex. Tzigara-Samurcaş 


Tupan, Marius 

(18.04.1945, Tâmna, jud. Mehedinţi - 
6.12.2007, Bucureşti) 

Prozator. A absolvit Filologia la Universi¬ 
tatea din Bucureşti. Redactor-şef al revistei 
Luceafărul şi fondator al Fundaţiei Luceafă¬ 
rul. Lucrări: Mezareea, debut, 1974; Crisalide, 
1977; Coroana Izabelei, trilogie; Marmura nea¬ 
gră, 1989; Rătăcirea Domnului, 1999; Vămile 
depresiunii, 2002; Sinucidere amânată, 2005; 
Batalioane invizibile, trilogie. De mai multe ori 
laureat al Premiului pentru proză al Uniunii 
Scriitorilor din România. Distins cu Ordinul 
Meritul Cultural în grad de Cavaler. 

Turdeanu, Emil 

(10.11.1911, Şibot, Hunedoara - 
22.01.2001, Paris) 

Slavist. A absolvit Şcoala Română de la 
Fontenay aux Roses, înfiinţată de N. Iorga. 
A predat limba română la Sorbona după 
Jean Boutiere şi la Universitatea La Sapienza 
din Roma după Roşa del Conte. A susţinut 
în exil, la Paris, un Institut Universitar 
Carol I şi publicaţiile Etudes roumaines 
(1953-1975) şi Bulletin Scientifique Roumain, 
ca şi revista Fiinţa românească (1963-1968). 
A împărtăşit condiţia generaţiei sale de 
intelectuali români: Alexandru Ciorănescu, 
P.Ş. Năsturel, Eugeniu Coşeriu. Lucrări: Din 
vechile schimburi culturale între români şi jugos- 
lavi (sec. XTV-XVUI), 1939; Legăturile româneşti 
cu mânăstirile Hilandar şi Sfântul Pavel de la 
Muntele Athos, 1940; Le Dit de l'Empereur 
Nicephore II Phocas et de son epouse Theophano, 
1976; Apocriphes slaves et roumaines de l'Ancient 
Testament, 1981; Etudes de littrerature roumaine 
et d' ecrits slaves et grecs des Princiapautes rou¬ 
maines, 1985. Membru de onoare al Acade¬ 
miei Române (1994). 

Tzara, Tristan 

nume la naştere Samuel Rosenstock 

(4.04.1896, Moineşti - 25.12.1963, Paris) 

Poet. Emul al lui Urmuz. Iniţiator al dadais¬ 
mului (Ziirich, 1916). Din 1919 s-a mutat la 


Paris. Din 1929 a aderat la suprarealism. Din 
1947 a devenit cetăţean francez. A publicat 
poeme în română şi franceză: La Premiere 
aventure celeste de Monsieur Antipyrine, 1916; 
Vingt-cinq poemes, 1918; Sept manifestes Dada, 
1924; L'Homme approximatif 1931; Parler 
seul, 1950 -, La Face interieure, 1953. Versurile 
româneşti au fost publicate de Saşa Pană în 
volumele: Primele poeme ale lui Tristan Tzara şi 
Insurecţia de la Ziirich, 1934. 

Tzigara-Samurcaş, Alexandru 

(23.04.1872, Bucureşti - 1.04.1952, Bucureşti) 
Istoric de artă. Membru corespondent al 
Academiei Române (1938). Provine dintr-o 
veche familie de mici boieri. Urmează 
studiile liceale la Bucureşti, iar Facultatea 
de Litere şi Filosofie la Paris, Berlin şi 
Miinchen. îl are îndrumător pe Wilhelm 
von Bode, reformator al muzeelor din 
Berlin. După terminarea studiilor este 
numit bibliotecar, apoi director la Fundaţia 
Carol I şi profesor la Catedra de istoria 
artei şi estetică la Şcoala de Arte Frumoase 
din Bucureşti. în 1906 este numit director 
al Muzeului Etnografic, de artă naţională, 
artă decorativă şi artă industrială, muzeu 
devenit în 1915 Muzeul de Artă Naţională 
Carol I. în 1948 este îndepărtat de la con¬ 
ducerea muzeului. Lucrări: Muzeul nostru 
naţional, 1906; Arta în România. Studii critice, 
1909; Muzeul Naţional din Bucureşti, 1912; 
LArt du peuple roumain. Apergu historique, 
1935; Estetica capitalei, 1928; Vechimea portu¬ 
lui ţărănesc, 1945. Membru corespondent al 
Academiei Române (1938), exclus în 1948, 
repus în drepturi în 1990. 

Tzincoca, Remus 

(1920, laşi) 

Dirijor şi compozitor. A absolvit Conserva¬ 
torul la Iaşi şi s-a specializat la Conservato¬ 
rul din Paris. Discipol al lui George Enescu. 
A dirijat Orhestra Radiodifuziunii Române 
şi a Operei la Bucureşti, după 1965 s-a 
stabilit în Canada, la Montreal. A dirijat mai 

multe orchestre din Europa şi Americi: Lon- 
don Philarmonic Orchestra, Lamoureux, 
Ziirich, Radiotelevision Franţaise, New York 
Philarmonic, Cleveland Orchestra, CBC 
Orchestra. A descoperit, împreună cu Anisia 
Campos, versiunea originală, în română, a 
Cantatei Profane de Băla Bartok în arhivele 
Bartok din New York şi a interpretat-o în 
primă audiţie la Bucureşti, 1984. A compus 
oratorii, simfonii, lieduri. Premiul I pentru 
dirijat al Conservatorului din Paris. 


Tzipoia, Alexandru 

(1914, Bucureşti - 1993, Geneva) 

Pictor. Tată al lui George Tz. Bunicul său 
matern a fost Louis-Adolphe Leyvraz, 
fondatorul coloniei elveţiene din România 
(1839). A absolvit Facultatea de Belle Arte 
la Bucureşti, ca elev al lui Nicolae Dărăscu. 
A pictat mult în Italia (până în 1947), fiind 
influenţat de cubism. Lucra fără umbre sau 
lumini, a creat volume numai din culoare. 
A plecat în Elveţia în 1983. După 1989 a 
expus la Mogoşoaia şi Muzeul Cotroceni 
sub egida fundaţiei întemeiate de fiul său. 

Tzipoia, George 

(1945, Bucureşti) 

Pictor. Fiu al lui Alexandru Tz. A absolvit 
Facultatea de Arte Plastice la Bucureşti. 
Influenţat de simbolism şi gândirea arhe¬ 
tipală, încearcă să vizualizeze sensurile 
ascunse ale cotidianului. S-a stabilit la 
Geneva, Elveţia, în 1982, unde a întemeiat 
Fundaţia Pictor Alexandru Tzipoia. După 
1989 a expus la Mogoşoaia şi Muzeul 
Cotroceni sub egida fundaţiei sale. 

Ţamblac, Grigorie 

(1364-1420, Suceava) 

Presviter. A învăţat la Muntele Athos şi 
Patriarhia din Constantinopol. Mitropolit 
al Kievului. A lăsat însemnări în slavonă, de 
martor ocular, despre domnia lui Alexandru 
cel Bun, ca şi despre cetatea Trapezunt, în 
Martiriul sântuluislăvitului martir Ioan cel Nou 
carele s-a martirizat la Cetatea Albă, 1402. 

Ţarălungă, Ecaterina 

(29.07.1947, Râmnicu Sărat) 

Istoric literar. Soţie a lui Vladimir Răsvan. 
A absolvit Filologia la Bucureşti, unde şi-a 
luat doctoratul. Călătorii de studii la Mos¬ 
cova, Leningrad (invitată a Academiei de 
Ştiinţe a URSS), Torino, Paris, Klagenfurt, 
Rehovot. Elevă a profesorilor Ion Coteanu, 
Şerban Cioculescu, Al. Graur, Mihai Pop, Zoe 
Dumitrescu-Buşulenga, George Macovescu. 
A lucrat la Editura Minerva (1970-1975), 
Ministerul Culturii (1975-1990), a condus 
colecţia Biblioteca Pentru Toţi (1990-1995), 
realizator de televiziune (1995-2006). Pre¬ 
ocupată de integrarea culturii române în 
peisajul universal şi în istoria civilizaţiilor. 
Membru fondator al Societăţii Româno-Ita- 
liene Ovidianum (1971) şi al Casei Ame- 
ricii Latine din Bucureşti (1995). A fondat 
publicaţiile Democraţia socială (1993), Reporter 
(1995, Râmnicu Sărat), editura Orion (1991, 
împreună cu Radu Cârneci), Librăria Planeta 
ELCO din Râmnicu Sărat (din 1993). Partici¬ 
pare la manifestări ştiinţifice la Sofia, Madrid, 
Salonic, Belgrad, manifestări culturale la 
Paris, Strasbourg, Luxembourg. Lucrări: 
Tudor Vianu, monografie, 1984; Misiunea de 
investigare, roman, 1987; Dimitrie Cantemir, 
monografie, 1989, 2004; Biblioteca pentru toţi. 
Catalog general 1895-1995, 1995; România vii¬ 
toare. Interviuri şi teste, în perspectiva integrării 
europene a României, 2001; Limite, versuri, 
2003; ediţia de Opere Petru Dumitriu, 3 voi., 
2005; Scriitori români. Dicţionar ilustrat, 2007. 
Pentru televiziune: Cuvinte potrivite, emisiune 
de limba română (1995-1996); Viaţa în jurul 
Mediteranei, documentare de istoria civilizaţi¬ 
ilor, 1997-1998; Lumi şi cetăţi, documentare 


despre oraşe europene vechi şi noi, 2000- 
2001; Oraşe româneşti, documentare, 2002; 
Bulevardul Artelor, magazin de interferenţe 
culturale, 2003; Genesis, documentare despre 
istoria minorităţilor etnice din România, 
2006; documentare despre Goethe, Institutul 
Weizmann, Daghani, Ion Nicodim, Andrei 
Oişteanu, Petru Dumitriu. Medalia Dimitrie 
Cantemir a Academiei de Ştiinţe a Republicii 
Moldova, 2004. Cetăţean de onoare al oraşu¬ 
lui Râmnicu Sărat. 

Ţarălungă, Ion 

(22.08.1928, Tecuci - 3.09.1999, Bucureşti) 
Pictor. A absolvit Institutul de Arte Plastice 
la Bucureşti ca elev al lui Samuel Miitzner. 
A lucrat la Studioul de Arte Plastice al Arma¬ 
tei, la Facultatea de Desen a Institutului 
Pedagogic şi la Institutul de Arte Plastice din 
Bucureşti. A expus la majoritatea expoziţiilor 
anuale şi bienale şi în numeroase alte ţări, 
singur sau împreună cu Doru Davidovici. 
A pictat pe teme istorice, documentate în 
arhive, şi de aviaţie, mai ales legate de al 
Doilea Război Mondial. 

Ţarălungă, Ion Tudor 

(8.06.1945, Manasia, jud. Ialomiţa) 

Fotbalist. A jucat la Progresul Bucureşti în 
echipa de aur, cu Titus Ozon şi Gino Ior- 
gulescu - Cupa României (1959-1960), şi la 
Universitatea Craiova (de şapte ori în cupele 
europene). 

Ţarălungă, Maria Octavia 

(8.06.1930, Vaidei, corn. Romoş, jud. Hunedoara) 
Grafician. A absolvit Facultatea de Arte Plas¬ 
tice la Bucureşti ca elevă a lui Jules Perahim. 
Profesoară de desen. A lucrat cu precădere 
grafică de carte (mai ales pentru copii), dar 
a avut şi multe expoziţii personale. A expus 
în Franţa, Germania, Canada, Arabia Saudită 
ş.a. Membru al Uniunii Artiştilor Plastici. 

Ţarălungă, Nicolae 

(12.02.1950, Bucureşti) 

Arhitect. A absolvit Institutul de Arhitec¬ 
tură din Bucureşti. Specializări la Rotter- 
dam, Olanda; Cambridge, Marea Britanie. 

Ecaterina Ţarălungă 


Ion Ţarălungă 


Maria Octavia Ţarălungă 


Nicolae Ţarălungă 


Director al Institutului de Studii pentru 
Locuinţe şi Dezvoltare Urbană din Româ¬ 
nia. Expert pentru proiecte de profil în 
Republica Moldova, Indiana (SUA), Albania, 
Serbia, Olanda. Coordonator al proiectului 
naţional de întărirea capacităţii operaţionale 
pentru o administrare descentralizată în 
România. Membru al Uniunii Arhitecţilor 
din România, al Asociaţiei Profesionale a 
Urbaniştilor din România. 

Ţarălungă, Paul 

(14/27.12.1921, Prăjeşti, com. Traian, jud. Bacău) 
învăţător. A absolvit Şcoala Normală la 
Bacău şi Şcoala Militară de Ofiţeri la Breaza. 
Specializare în Germania. Ofiţer la unitatea 
din Făgăraş. Exclus din armată la reorga¬ 
nizarea acesteia. A absolvit Facultatea de 
Ştiinţe Naturale-Geografie la Universitatea 
din Iaşi (1962). A fost învăţător în comuna 
unde s-a născut. A construit la Prăjeşti, pe 
banii săi şi prin munca proprie, începută în 
1945, un Monument al Eroilor, o grădină 
botanică (400 de specii autohtone şi exotice 
pe două hectare) şi Complexul Muzeal 
al Civilizaţiei Săteşti care astăzi îi poartă 
numele şi care cuprinde peste 3 000 de 
piese de geologie, paleontologie, arheologie, 
numismatică, etnografie, botanică, zoologie 
(muzeu distins cu Diploma de Onoare cu 
prilejul comemorării a 500 de ani de la 
moartea lui Ştefan cel Mare). A amenajat în 
sat o bază sportivă cu 5 terenuri de sport, a 
organizat un cor al bătrânilor satului şi un 
cerc agrotehnic. Lucrări: Contribuţii la forma¬ 
rea la elevi a concepţiei materialist-dialectice des¬ 
pre lume , prin predarea geografiei , 1966; Muzeul 
şi Grădina Botanică Prăjeşti , 1976. Distins cu 
Ordinul Muncii clasa a IlI-a, 1968, cu titlul 
de Cavaler al Eroilor Neamului acordat de 
Asociaţia Cavalerii Echităţii şi Democraţiei 
(2005). Clubul Lions' Londra, i-a acordat 
Diploma de Excelenţă. Membru al Societăţii 
Ştiinţifice de Geografie. Membru de onoare 
al Asociaţiei învăţătorilor din România. 


Ţăranu, Cornel 

(20.06.1934, Cluj) 

Compozitor şi dirijor. A studiat compoziţie 
între 1951 şi 1957 cu Sigismund Toduţă la 
Academia de Muzică din Cluj. Profesor de 
compoziţie la Academia de Muzică din Cluj. 
între 1966 şi 1967 a studiat teoria muzicii la 
Conservatorul din Paris, cu Nadia Boulanger 
şi Oliver Messiaen. între 1968 şi 1969 a 
studiat la Darmstadt în Germania cu Gyorgy 
Lygeti, Bruno Maderna şi Christoph Caskel. 
în 1968 a înfiinţat la Cluj orchestra Ars Nova. 
Din 1990 este vicepreşedintele Uniunii 
Compozitorilor din România. Din 1995 este 
directorul Festivalului de Muzică Modernă 
de la Cluj. A fost premiat pentru compoziţiile 
sale în repetate rânduri de către Uniunea 
Compozitorilor Români (1972, 1978, 1981, 
1982 şi 2001). Pe lângă simfonii şi alte lucrări 
pentru orchestră, a mai compus două opere, 
muzică de cameră, muzică pentru cor şi 
lieduri, precum şi muzică de film. Membru 
corespondent al Academiei Române (1993). 

Ţăranu, Ion 

(31.01.1921, Reşiţa) 

Medic. A studiat Medicina la Breslau şi Paris, 
ca bursier al guvernului francez. A fondat la 
Paris un dispensar pentru refugiaţii români 
care luptaseră în Brigăzile Internaţionale 
în războiul civil din Spania şi Căminul 
Studenţesc Moţa-Marin la Madrid pentru 
cei care fuseseră de extremă dreapta. A fost 
secretarul şcolii de la Fontenay aux Roses, 
fondată de Nicolae Iorga. Din 1951 stabilit 
în Canada, la Montreal. A fondat Asociaţia 
Românilor din Canada şi a fost primul ei 
secretar general. în anul 1974 fondează 
Federaţia Asociaţiilor Româneşti din Canada 
(FAR), al cărei preşedinte a fost în perioada 
1974-1980. FAR Canada a fost concepută 
ca un organism menit să unifice şi să coor¬ 
doneze activitatea comunităţilor româneşti 
din Canada, for reprezentativ în raporturile 
cu autorităţile guvernamentale. în anul 1970 

Paul Ţarălungă Cornel Ţăranu lonŢăranu Gabriel Ţepelea 



inaugurează „Ora Românească" - emisiune 
de radio transmisă din Montreal, iar în 1974 
buletinul Curierul Românesc. A fost preşedinte 
al Consiliului Consultativ al Etniilor din 
Quebec şi al Federaţiei Grupărilor Etnice 
din Quebec. Distins cu Ordinul Canadei 
(1981); Medalia Confederaţiei Canadiene 
(1992); titlul Medic Emerit acordat de Cen¬ 
tre Hospitalier S-te Jeannne dArc (1995). 
Membru al Asociaţiei Medicilor din Canada 
(1960), al Corporaţiei Profesionale a Medi¬ 
cilor din Quebec, al Societăţii Spitalului 
Jeanne d'Arc şi al Societăţii Americane de 
Geriatrie; membru de onoare al Fundaţiei 
Culturale Române din Bucureşti (1996). 

Ţepelea, Gabriel 

(6.02.1916, Borod, jud. Bihor) 

Om de cultură şi politician. A absolvit 
Facultatea de Litere şi Filosofie a Univer¬ 
sităţii Regele Ferdinand din Cluj, a obţinut 
doctoratul în litere şi filosofie la Universi¬ 
tatea din Bucureşti. A urmat studii juridice 
la Facultatea de Drept a Universităţii Regele 
Ferdinand din Cluj. S-a înscris în PNŢ în 
anul 1933. Preşedintele Organizaţiei de 
tineret a PNŢ (1945-1946). Candidat pe 
lista de deputaţi la alegerile din 1946, arestat 
şi condamnat la 6 ani de închisoare pentru 
uneltire contra ordinii sociale. A făcut închi¬ 
soare la Râmnicu Sărat. Din 1989 - membru 
PNŢCD. 1990-1996 - vicepreşedintele 

PNŢCD. 1996-2000 - prim-vicepreşedinte 
al PNŢCD. Activitate parlamentară: 1990- 
1992, ' 1992-1996, 1996-2000 membru 

al Camerei Deputaţilor, circumscripţia 
electorală PNŢCD din Bihor. 1992-1996 - 
locţiitor al liderului grupului parlamentar al 
PNŢCD şi al PER. 1996-2000 - preşedinte 
al Comisiei pentru cultură, arte, mijloace de 
informare în masă, vicepreşedintele Confe¬ 
rinţei Interparlamentare de la Santiago de 
Chile. 1992-1996 - membru al grupului par¬ 
lamentar şi al Comisiei mixte pentru Parla¬ 
mentul European. 1992-1996 - preşedinte al 
grupului parlamentar de prietenie cu Belgia. 


1996-2000 - preşedinte al grupului parla¬ 
mentar de prietenie cu Franţa - Adunarea 
Naţională. Autor a 4 cursuri publicate sub 
egida Ministerului învăţământului în limba 
română şi 3 cursuri în limba franceză. Mem¬ 
bru de onoare al Academiei Române (1993). 

Ţepeneag, Dumitru 

(14.02.1937, Bucureşti) 

Prozator. Plecat în Franţa din 1975, în urma 
unui scandal generat de apariţia grupului 
onirist, din care făcea parte, alături de 
Leonid Dimov. La Paris conduce Cahiers 
de l'Est (1975-1980), Nouveaux Cahiers de 
l'Est (1991-1992), Seine et Danuhe (2005). 
A publicat şi cu pseudonimul Ed Paste- 
nague. Lucrări: Exerciţii , debut, 1966; Frig, 
1967; Les noces necessaires, 1978; Le motsablier, 
1984; Roman de gare, 1985; Pigeon voie\ Zadar¬ 
nică e arta fugii, 1991; Arpeges, 1992; Exercices 
d'attente, 1992; înscenare şi alte texte, 1992; La 
defense Alekine, 1993; Reîntoarcerea fiului la 
sânul mamei rătăcite, eseu, 1993; Hotel Europa, 
1996; Porumbelul zboară. Moment oniric, 1997; 
Nunţile necesare, 1997; Introduction ă un monde 
de papier, 1998; Pont des Arts, trad. Alain 
Păruit, 1998; Războiul literaturii încă nu s-a 
încheiat, interviuri, 2000; Au pays de Mara- 
muresh, 2001; Destin cu Popeşti, 2001; Attente, 
2003, trad. Alain Păruit; La Belle Roumaine, 
roman, 2008. 

Ţepordei, Vasile 

(5.02.1908, Cârpeşti, Basarabia - 
2002, Bucureşti) 

Teolog. A absolvit Facultatea de Teologie la 
Chişinău şi Seminarul Pedagogic la Iaşi. Pro¬ 
fesor de religie la diverse licee din Chişinău 
şi Bucureşti. A publicat la Raza (la început 
organ al Uniunii Clerului Ortodox din 
Basarabia, apoi organ independent „de luptă 
şi atitudine Românească", unde a fost şi 
director între 1938 şi 1944). Arestat în 1948 
şi trimis în Siberia, la Vorkuta, dincolo de 
Cercul Polar Arctic, pentru 8 ani. Eliberat în 
1956, a fost reintegrat în preoţie în România. 
Lucrări: Amintiri din Gulag, 1992. 

Ţiţeic 



Dumitru Ţepeneag Vasile Ţepordei Radu Ţeposu Dimitrie Ţichindeal 


Ţeposu, Radu G. 

(19.04.1954, Şirnea, jud. Braşov - 
5.11.1999, Baia Mare) 

Istoric literar. Absolvent al Facultăţii de 
Filologie din Cluj, Secţia română-spaniolă, 
1978. Profesor de limba şi literatura română 
la Şcoala generală Mârşa, jud. Ilfov, între 
1978 şi 1983; redactor de rubrică la revista 
Flacăra între 1983 şi 1987; şef de secţie şi 
apoi redactor-şef la Amfiteatru între 1987 
şi 1990; director general al publicaţiilor 
Cuvântul din 1990. Redactor-şef şi secretar 
general de redacţie la Echinox între 1975 şi 
1978. Debut în revista Echinox în 1985 cu 
un articol despre teatrul lui Lucian Blaga. 
Director şi coproprietar al cotidianului 
Clipa, Baia-Mare. Lucrări: Dicţionar de scriitori 
români , 1978, în colaborare; Viaţa şi opiniile 
personajelor, 1983; Poetica romanului, 1987; 
Istoria tragică şi grotescă a întunecatului deceniu 
literar nouă, 1995. 

Ţichindeal, Dimitrie 

(1775, Becicherecul Mic, jud. Timiş - 
20.01.1818, Timişoara) 

Fabulist şi traducător. De profesie învăţător. 
A sprijinit dezvoltarea învăţământului în 
limba română în Banat. Lucrări: Sfaturile 
înţelegerii cei sănătoase prin bine înţeleptul Dosi¬ 
tei Obradovici întocmite, iară acum întăia dată 
întoarse depre limba sârbească şi întru acest chip 
în limba daco-românească aşezate, Buda, 1802; 
Arătare despre starea acestor noao introduse sho- 
lasticeşti instituturi ale naţiei româneşti, sârbeşti 
şi greceşti, Buda, 1813; Filosoficeşti şi politiceşti 
prin fabule moralnice învăţături. Acum întâia 
oară culese şi într-acest chip pre limbă româ¬ 
nească întocmite..., Buda, 1814. L-a tradus pe 
fabulistul sârb Dositei Obradovici, din care 
s-a şi inspirat: Adunare de lucruri moraliceşti 
de folos şi spre veselie, prin Dositei Obradovici 
întocmită, iară acum în limba daco-românească 
traduse (1808). A lăsat o serie de lucrări în 
manuscris: Despre sărbători; Istoria bisericească. 

Ţipoia, Alexandru 

V. Tzipoia, Alexandru 


Ţipoia, George 

V Tzipoia, George 

Ţiriac, Ion 

(9.05.1939, Braşov) 

Tenisman şi om de afaceri. A absolvit Insti¬ 
tutul de Cultură Fizică din Bucureşti. Spor¬ 
tiv de performanţă, a jucat tenis de câmp 
având performanţe remarcabile de dublu cu 
Ilie Năstase. Component al echipei Româ¬ 
niei de Cupa Davis (1959-1978), jucând trei 
finale (1969, 1970, 1972). A câştigat turneul 
Roland Garros (1970) la dublu. A fost apoi 
manager al unor tenismeni celebri: Guil- 
lermo Villas, Henri Lecomte, Boris Becker, 
Mary Joe Fernandez, Anke Huber şi Goran 
Ivanisevici. A fost manager al unor turnee 
de tenis: Eurocard Open, Austrian Open, 
Italian Open, Faber Grand Prix şi Open 
România. Preşedinte al Comitetului Olimpic 
Român (1998-2004). în paralel, rămas în 
RFG, a devenit om de afaceri. S-a întors şi a 
investit în România din 1990. Deţine: Ţiriac 
Holdings Ltd., Ţiriac AIR, HVB Ţiriac Bank, 
Allianz-Ţiriac, Asigurări România Ţiriac, 
Auto Ţiriac Leasing, Tir Travel. Face parte 
din clasificarea Forbes pentru miliardari. 

Ţiţeica, Gheorghe 

(4/17.10.1873, Drobeta Turnu-Severin - 
5.02.1939, Bucureşti) 

Matematician. Tatăl era mecanic de vapor, 
originar din Buzău. A absolvit Facultatea de 
Ştiinţe a Universităţii din Bucureşti. Speciali¬ 
zare la Paris. A avut 3 copii, soţia sa era fran¬ 
ţuzoaică (Thierrine), toţi realizaţi profesional: 
Şerban (fizician), Radu (fizician, specializat în 
petrol), Gabriela (inginer mecanic), toţi pro¬ 
fesori universitari. Profesor la Universitatea 
din Bucureşti şi la Şcoala Politehnică din 
Bucureşti. S-a ocupat în special de studiul 
reţelelor din spaţiul cu n dimenisuni, definite 
printr-o ecuaţie Laplace. Creator al unor 
capitole din geometria diferenţială proiectivă 
şi afină, unde a introdus noi clase de supra¬ 
feţe, curbe şi reţele care îi poartă numele. 
Prin numeroasele lucrări de matematică 

Ţiţeica 



Ion Ţiriac Gheorghe Ţiţeica Şerban Ţiţeica Gheorghe Ţîbîrnă 


elementară şi de popularizare a ştiinţei, pe 
care le-a publicat de-a lungul întregii vieţi, 
a contribuit la ridicarea nivelului învăţămân¬ 
tului matematic din România. împreună cu 
Ion Ionescu, A. Ioachimescu şi V Cristescu, 
a înfiinţat revista Gazeta matematică , iar cu 
G.G. Longinescu publicaţia Natura , pentru 
răspândirea ştiinţelor. Cu Dim. Pompeiu a 
editat revista Mathematica. Lucrări: Geometria 
diferenţială proiectivă a reţelelor , 1924; Introdu¬ 
cere în geometria diferenţială proiectivă a curbelor , 
1931. Membru al Societăţii Matematicienilor 
din România, al Societăţii Politehnice din 
România, al Academiei de Ştiinţe din Mary- 
land, SUA. Membru al Academiei Române 
(1913), vicepreşedinte al ei (1924-1925, 
1928-1929) şi secretar general (1929-1939), 
ca şi membru al mai multor academii străine, 
Doctor Honoris Causa al Universităţii din 
Varşovia. 

Ţiţeica, Şerban 

(27.03.1908, Bucureşti - 28.05.1985, Bucureşti) 
Fizician român. Fiu al lui Gheorghe Ţ. Este 
unanim considerat fondatorul şcolii române 
de fizică teoretică. După absolvirea liceului 
Mihai Viteazul, a studiat la Facultatea de Şti¬ 
inţe a Universităţii din Bucureşti, obţinând 
în 1929 două licenţe: ştiinţe fizico-chimice 
şi ştiinţe matematice. A studiat şi la Conser¬ 
vatorul din Bucureşti; profesor de armonie 
şi contrapunct i-a fost Alfonso Castaldi. Era 
un bun pianist. A făcut studii de doctorat 
la Universitatea din Leipzig (1930-1934), 
sub îndrumarea profesorului Werner Hei- 
senberg, obţinând în 1935 titlul de doctor. 
Disertaţia de doctorat, intitulată „Uber 
die Widerstandsănderung von Metallen 
im Magnetfeld" („Despre modificarea 
rezistenţei metalelor în câmp magnetic"), a 
fost publicată integral în Annalen der Physik 
(Leipzig) şi a cunoscut o largă notorietate: 
era, şi a rămas, o lucrare fundamentală, 
sursa multor cercetări ulterioare. Profesor la 
Universitatea din Iaşi (1941-1948), profesor 
la Universitatea din Bucureşti (1949-1977). 


în paralel a ocupat funcţii importante în 
managementul cercetării ştiinţifice naţio¬ 
nale şi internaţionale: a fost şeful secţiei de 
fizică teoretică de la Institutul de Fizică al 
Academiei (1951-1955); director adjunct 
ştiinţific al Institutului de Fizică Atomică 
(apoi al Institutului Central de Fizică) din 
Bucureşti/Măgurele (1955-1976); membru, 
ca reprezentant permanent al României, în 
Consiliul Ştiinţific al Institutului Unificat 
de Cercetări Nucleare de la Dubna, URSS 
(1956-1981) şi vicedirector al aceluiaşi 
institut (1962-1964). A fost redactor-şef 
adjunct, apoi redactor-şef al revistelor de 
specialitate ale Academiei Române: Studii 
şi Cercetări de Fizică şi Revue Roumaine de 
Physique (1956-1985). A adus contribuţii 
originale în domenii variate ale fizicii teore¬ 
tice: rezistenţa metalelor în câmp magnetic, 
absorbţia razelor corpusculare grele în 
materie, teoria pozitronului şi polarizarea 
vidului, radiaţia electromagnetică multipo¬ 
lară, termodinamică şi mecanică statistică, 
dezintegrarea pionilor în muoni şi neutrini, 
reprezentările algebrelor Lie ale grupurilor 
unitare şi ortogonale. în colaborare cu 
Costin D. Neniţescu, a publicat şi lucrări 
de cinetică chimică organică. Timp de patru 
decenii, a ţinut succesiv cursuri de analiză 
matematică, structura materiei, mecanică 
analitică, termodinamică şi fizică statistică, 
electrodinamică, teorie cuantică veche, 
mecanică cuantică. A iniţiat cursuri speciale 
de fizică teoretică: mecanică cuantică avan¬ 
sată, teoria nucleului atomic, elemente de 
teoria grupurilor şi algebrelor Lie. Cunoştea 
mai multe limbi moderne şi clasice, citea în 
original şi comenta pe marii filosofi; în 1984 
a ţinut la Măgurele o memorabilă prelegere 
despre „Miracolul grecesc". A practicat 
alpinismul în Bucegi şi Piatra Craiului, 
descoperind, împreună cu fratele său Radu, 
noi trasee. Lucrări: Uber die Absorption der 
Korpuskularstrahlen , 1936; Contributions ă la 
theorie des positrons, 1940; Asupra radiaţiei 
multipolilor electrici şi magnetici de ordin superior , 
1950; Consideraţii teoretice asupra dezintegrării 

n -> p. Studii, 1958; Representation of infinite- 
simal unitary groups by infinitesimal canonical 
transformations, 1966; Elemente de mecanică 
statistică, 1956; Termodinamica, 1982; Meca¬ 
nica cuantică, 1984; Curs de fizică statistică şi 
teoria cuantelor, 2000. Membru al Academiei 
Române (1955) şi vicepreşedinte al acesteia 
(1963-1985), membru al Academiei Ruse 
de Ştiinţe (1966), membru al Academiei 
Saxone de Ştiinţe din Leipzig (1967). 

Ţîbîrnă, Gheorghe 

(16.02.1944, Sângerei, Republica Moldova) 
Medic. A absolvit Institutul de Medicină 
din Chişinău şi s-a specializat la Centrul 
Ştiinţific de Oncologie al Academiei de 
Ştiinţe Medicale al Federaţiei Ruse din 
Moscova. Cercetător la Institutul Oncologic 
din Chişinău, al cărui director a devenit. 
Profesor la Universitatea de Stat de Medi¬ 
cină şi Farmacie din Chişinău. A elaborat 
metode noi de diagnostic şi tratament 
chirurgical al tumorilor capului şi gâtului, 
în special al laringelui, glandei parotide şi 
tiroide, a contribuit la stabilirea unor cri¬ 
terii de diagnosticare precoce a cancerului 
şi de profilaxie a acestuia. Lucrări: Jlenenue 
MecmHO-pacnpocmpaHeHHoeo paxa zonoeu u 
tueu (1987); Jlenenue xpoHuneacozo âoneeoeo 
cundpoMa y OHKonoeunecKux âo/ibnux (1993, 
în colaborare); Ghid clinic de oncologie (2003, 
Premiul Academiei de Ştiinţe a Moldovei); 
KnuHUHecKan ohkotiozuh (2005). Deţine 
9 brevete de invenţie. Distins cu titlul de Om 
Emerit al Moldovei, Ordinul Gloria Muncii. 
Membru al Academiei de Ştiinţe a Moldovei. 

Ţoiu, Constantin 

(19.06.1923, Urziceni) 

Prozator. A absolvit Literele şi Filosofia la 
Bucureşti. Redactor la ESPLA, redactor la 
România literară. Vicepreşedinte al Uniunii 
Scriitorilor, scrie o proză de tip eseist, cu fraze 
ample, bine ancorată în realitate. Lucrări; 
Duminica munţilor, 1967; Galeria cu viţă săl¬ 
batică, 1976; însoţitorul, 1981; Obligado, 1984; 
Căderea în lume, 1987; Barbarius, 1997; Răvaşe 
din Kamceatka. Prepeleac cinci, 2000; Memorii 
din când în când, 2 voi., 2003-2004; Trompete 
după-amiaza, 2004. Premiul Naţional de Lite¬ 
ratură al Uniunii Scriitorilor, 2002. 

Ţopa, Nicolai 

(8.02.1929, Lipnic, Basarabia) 

Inginer. A absolvit Facultatea de Poduri şi 
Construcţii Masive a Institutului Politehnic 
din Bucureşti. Profesor la Facultatea de Căi 
Ferate, Drumuri şi Poduri a Institutului Poli¬ 
tehnic din Bucureşti. Contribuţii la calculul 
de rezistenţă al construcţiilor confruntate cu 
activitatea seismică şi calculul diafragmelor 



Constantin Ţoiu 


Nicolai Ţopa 


cu goluri. Membru în Comisia de atestare 
pentru verificatori MLPAT. Membru al 
Academiei de Ştiinţe Tehnice din România. 

Ţopa, Vladimir 

(27.11.1929, Colonia Mărăcuţi, jud. Hotin, 
azi Ucraina - 4.11.2006) 

Fizician. A absolvit Facultatea de Fizică 
Matematică a Universităţii din Bucureşti. 
S-a specializat în Italia şi la Paris. Cerce¬ 
tător la Institutul de Fizică Atomică din 
Bucureşti. Contribuţii în domeniul opticii, 
spectroscopiei, reacţii fotochimice urmărite 
prin spectrofotometrie de absorbţie. Lucrări: 
Unele constante ale mastixului, 1957; Formarea 
sticlei calcosodice indigene la dozimetria radiaţii¬ 
lor, 1960; Proiectarea şi realizarea rezonatoarelor 
cu cuarţ de joasă frecvenţă (60-200 Khz), 1973. 
A fost reprezentantul României în Comisia 
CAER de creşteri de cristale. Membru cores¬ 
pondent al Academiei Române (1993). 

Ţucherblat (Tsukerblat), Boris 

(27.07.1939, Ucraina) 

Fizician. Evreu ca etnie. A absolvit Uni¬ 
versitatea de Stat din Kazan (Republica 
Autonomă Tătară) şi s-a specializat la Tartu 
(Estonia). A fost profesor la Universitatea 
din Moscova până în 1987, apoi a venit la 
Institutul de Chimie din Chişinău. Con¬ 
tribuţii în domeniul efectului Jahn-Teller 
asupra moleculelor cristalelor, al interacţi¬ 
unilor magnetice în aglomerările metalice. 
A organizat manifestări internaţionale de 
specialitate şi a fost profesor invitat la Ben 
Gurion University, Israel. Lucrări: Group 
Theory In Chemistry And Spectroscopy: A Simple 
Guide To Advanced Usage. Membru corespon¬ 
dent al Academiei de Ştiinţe a Moldovei. 

Ţuculescu, Ion 

(19.05.1910, Craiova - 27.07.1962, Bucureşti) 
Pictor. Se înscrie la Facultatea de Ştiinţe 
Naturale a Universităţii din Bucureşti, pe 
care o va absolvi în 1936. Paralel frecven¬ 
tează şi Facultatea de Medicină, obţinând 
doctoratul în 1939 cu calificativul Magna 
Cum Laude. Deşi se dedicase studiului, 

BorisŢucherblat Ion Ţuculescu Andrei Ţugulea Petre Ţuţea 



continuă să picteze şi are prima expoziţie 
personală în 1938 la Ateneul Român din 
Bucureşti. Dacă medicina nu l-a solicitat 
prea mult, cu excepţia anilor de război, când, 
fiind medic militar, uimeşte prin devotament 
şi abnegaţie, biologia devine celălalt pol al 
existenţei sale în calitate de cercetător şti¬ 
inţific la Academia Română, zilele şi nopţile 
împărţindu-le între paletă şi microscop. 
Postum, pictura lui provoacă o revelaţie 
uluitoare, descoperindu-se un mare artist. 
Tablourile sunt acum expuse în nenumărate 
expoziţii organizate în ţară şi străinătate. 

Ţugulea, Andrei 

(19.08.1928, Unteşti, Basarabia) 

Inginer. A absolvit Facultatea de Electroteh¬ 
nică a Politehnicii din Bucureşti. Specializare 
în URSS şi Franţa. Profesor la Facultatea de 
Electrotehnică a Institutului Politehnic din 
Bucureşti. Ministru adjunct şi secretar de 
stat în Ministerul învăţământului. Contribu¬ 
ţii la introducerea parametrilor tranzitorii în 
circuitele electrice cu efect de câmp, ecranare 
electromagnetică şi curenţi turbionari în cir¬ 
cuite magnetice anizotrope. Lucrări: Câmpul 
electromagnetic al unei spire parcurse de curent 
alternativ în prezenţa unei coji sferice conductoare , 
1968; O teorie de câmp structurală a unei clase 
de simetrie lineare , 1972; Câmpul electromagne¬ 
tic , 1983. Coordonator al Lexiconului tehnic 
român. A brevetat invenţia unui procedeu de 
reducere a pierderilor de fier în generatoarele 
cu frecvenţă ridicată. Membru al Institute of 
Electrical and Electronics Engineers (IEEE, 
adică Asociaţia Inginerilor Electricieni şi 
Electronişti Americani). Membru al Acade¬ 
miei Române şi secretar general al ei (1999). 

Ţurai, Ion 

(17.01.1907, Bucureşti - 21.09.1970, Bucureşti) 
Chirurg, anatomist. A studiat Medicina 
la Bucureşti, fiind elevul lui Francisc Iosif 
Rainer. A fost asistent şi şef de lucrări de 
anatomie între 1932 şi 1948 şi profesor de 
chirurgie la spitalul Floreasca, între 1948 şi 
1970. A cercetat patologia hipertrofiei de 


prostată în 1949, iar mai târziu a făcut diferite 
investigaţii clinice şi experimentale asupra 
tensiunii arteriale. A studiat şocul chirurgical 
din punct de vedere fiziopatologic, clinic, 
profilactic şi al tratamentului. Lucrări: Les 
troubles locaux dus au roide, Premiul Academiei 
Române (1946); Urgenţele medico-chirurgicale 
(1950); Mica chirurgie fiziopatologică, Premiul 
de Stat (1955); Şocul (1957); Chirurgia stoma¬ 
cului (1963). Membru corespondent al Aca¬ 
demiei Române (1955). 

Ţurcanu, Nicolae 

(21.01.1918 - 

17.08.1985, Nezavertailovka, Transnistria) 

Poet. A absolvit Şcoala Pedagogică din Balta 
si Institutul Pedagogic din Tiraspol. Lucrări: 
întâiul pahar (1940), Cântări din tinereţe 
(1941), Rod (1963), Vânjosul pământ (1968) şi 
Poezii (1983). A rămas în memoria urmaşilor 
ca o expresie simbolică a românităţii din 
Transnistria. 

Ţuţea, Petre 

(6.10.1902, Boteni, Muscel, jud. Argeş - 
3.12.1991, Bucureşti) 

Eseist şi om politic. A absolvit Facultatea de 
Drept la Universitatea din Cluj. Fondator al 
revistei Stânga. Linia generală a vremii (1932), 
alături de Traian Herseni, Mihai Ralea, 
Petru Comarnescu şi Petre Pandrea. După 
întâlnirea cu Nae Ionescu devine legionar ca 
opţiune politică. Şef de secţie la Ministerul 
Economiei Naţionale, Biroul propagandă 
(1936-1939), şi şef de secţie la Ministerul 
Comerţului Exterior (1940), şef de secţie în 
Ministerul Războiului (1940-1944). Cola¬ 
borator la Cuvântul , condus de Nae Ionescu, 
alături de Constantin Noica, Mircea Eliade, 
Radu Gyr, Gheorghe Racoveanu, Mircea 
Vulcănescu. A făcut de două ori închisoare 
politică (1948-1953,1956-1964), mai ales la 
Aiud. Promovat în mod special după 1989 
de Gabriel Liiceanu. Lucrări: Manifestul 
revoluţiei naţionale , 1998, postum; Reformă 
naţională şi cooperare , 2001, postum; Anarhie 
şi disciplina forţei, 2002, postum. 

Udler, Rubin 

(27.09.1925, Brăila) 

Lingvist. A absolvit Facultatea de Filologie 
a Universităţii de Stat din Cernăuţi (1951). 
Lector la Universitatea de Stat din Cernăuţi 
(1951-1952), lector la Institutul Pedagogic 
din Cernăuţi (1952-1954), cercetător ştiin¬ 
ţific la Institutul de Istorie, Limbă şi Litera¬ 
tură al filialei moldoveneşti a Academiei de 
Ştiinţe a URSS (1956-1960), conducător al 
grupului pentru alcătuirea Atlasului lingvistic 
moldovenesc (1960-1961), şef de sector la 
Institutul de Limbă şi Literatură al Acade¬ 
miei de Ştiinţe a Moldovei (1961-1992). 
Contribuţii în domeniul dialectologiei şi 
geografiei lingvistice, foneticii, istoriei lim¬ 
bii, lexicografiei dialectale. în lucrările de 
dialectologie a demonstrat că la est de Prut 
se vorbesc graiurile moldoveneşti ale limbii 
române. Membru al colegiului internaţi¬ 
onal de redacţie pentru Atlasul dialectologie 
carpatic comun , voi. I-IV Lucrări: Pronumele 
moldoveneşti în regiunea Cernăuţi, Consonantism, 
Atlasul lingvistic moldovenesc , voi. 1, părţile I-II; 
Dialectologia moldovenească (coautor); Dicţionar 
dialectal , voi. I-V (coautor) etc. Stabilit în 
SUA din 1992. Membru corespondent al 
Academiei de Ştiinţe a Moldovei. 

Udrischi, Gheorghe N. 

(28.10.1867, Fălticeni - 24.12.1958, Bucureşti) 
Chirurg veterinar. în 1886-1892 a studiat 
la Şcoala Superioară de Medicină. Se spe¬ 
cializează la Berlin, Paris şi Bruxelles, unde 
lucrează alături de profesori precum Froh- 
ner, Henrick, Almy. Profesor la Şcoala Supe¬ 
rioară de Medicină Veterinară din Bucureşti. 
A fost creatorul unei puternice şcoli veteri¬ 
nare româneşti. S-a remarcat prin faptul că a 
fost primul chirurg din lume care a amputat 
unul din membrele anterioare la cal, toto¬ 
dată a imaginat o proteză funcţională pentru 
membrul amputat. Cercetările sale au fost 
îndreptate spre diferite aspecte chirurgicale 
veterinare, printre care: anestezia cu stova- 
ină, studierea unor antiseptice (bacilol, pro- 
targol, tonoform); a imaginat mai multe teh¬ 
nici operatorii originale în tratarea herniei, 


calculozei veziculare şi a malformaţiilor 
digestive. Lucrări: Hernie inghinală (1896); 
Operaţiunea criptorchidiei la cal (1901); Ampu- 
tation du membre anterieur chez le cheval, prothese 
orthopedique (1906); Patologie chirurgicală. Este 
membru de onoare al Academiei Române 
(1946), exclus în 1948, repus în drepturi în 
1990. Membru al Academiei Veterinare din 
Paris, membru corespondent al Societăţii de 
Medicină Veterinară din Berlin. 

Udrişte Năsturel 

V Năsturel, Udrişte 

Udubaşa, Gheorghe 

(8.09.1938, Ocnele Mari, Vâlcea) 

Geolog. A absolvit Facultatea de Geologie a 
Universităţii din Bucureşti. Specializare la 
Heidelberg. Cercetător la Institutul de Geo¬ 
logie şi Geografie al Academiei Române, apoi 
la Institutul Geologic al României. Profesor 
la Universitatea de Nord din Baia Mare (din 
1997). Contribuţii de pionierat în descifrarea 
relaţiilor paragenetice şi structurale între 
minereuriîe cu geneză complexă şi desci¬ 
frarea proceselor metalogenetice. A elaborat 
o metodă proprie de diferenţiere a curgerii 
lavei din corpurile ne-erupte. Lucrări: 
Ferestre spre adâncul Pământului (1964); Oli- 
ofitele autohtone triasice din Munţii Ţibleşului 
(1980); Metalogeneza complexului eruptiv Ţibleş 
(1984), Minerals in Romania - the State ofthe 
Art, 1991. Membru al Societăţii Geologice 
a României, al Asociaţiei Internaţionale de 
Mineralogie. Membru corespondent al Aca¬ 
demiei Române (1996). 

Ulici, Laurenţiu 

(6.05.1943, Buzău - 
15.11.2000, Pârâu, lângă Făgăraş) 

Critic literar. A absolvit Filologia la Bucu¬ 
reşti. Redactor la Contemporanul , director la 
Luceafărul , preşedinte al Uniunii Scriitorilor, 
senator, preşedinte fondator al Uniunilor de 
Creatori (1999). Scrie eseuri despre scriitorii 
clasici şi contemporani: Recurs , 1971; Prima 
verba, 2 voi., 1975-1978; Biblioteca Babei , 
1978; Confort Procust, 1983; Nobel contra 
Nobel • Propuneri, prezentări şi antologie , 1988; 

Puţin după exorcism, 1991; Deceniul literar nouă, 
1995; Literatura română contemporană. Promo¬ 
ţia '70, 1995. 

Uliţchi, Olga 

(1.07.1902, Odessa, azi Ucraina - 
23.12.1978, Chişinău) 

Regizor. Rusoaică după etnie. A absolvit 
Colegiul de Cinematografie din Odessa şi 
Institutul de învăţământ Public din Odessa. 
A început să lucreze în 1931 la Studioul de 
Film din Odessa şi a venit la Chişinău în 
1948, ca regizor pentru dublarea în română 
a filmelor, apoi regizor al jurnalelor de actu¬ 
alităţi care rulau în cinematografe la începu¬ 
tul fiecărui film artistic cu numele Moldova 
Sovietică. A fost printre fondatorii Studioului 
Moldova Film şi a realizat unul din primele 
filme de succes ale acestui studio: Balada 
haiducească, 1958. 

Ungheanu, Mihai 

(17.03.1939, Slobozia - 12.03.2009, Bucureşti) 
Critic literar. A absolvit Filologia la Bucu¬ 
reşti. Doctor în Litere la Universitatea din 
Bucureşti. Redactor şi redactor-şef la revista 
Luceafărul (până în 1989), ministru adjunct 
la Ministerul Culturii (după 1989), senator 
PRM. Unul dintre promotorii protocronis- 
mului, polemist: Campanii, 1970; Pădurea 
de simboluri, 1973; Lecturi şi rocade, 1978; 
Romanul românesc şi tirania modelului, 1979; 
Exactitatea admiraţiei , 1985; Fiii risipitori (Noi 
şi secolul XIX), 1988; Răstălmăcirea lui Ţepeş • 
Dracula - un roman politici, 1992; Românii şi 
tâlharii Romei: război religios - război de ima¬ 
gine?, 2005. 

Ungureanu, Alexandru 

(22.07.1941, Piatra-Neamţ) 

Geograf. A absolvit Facultatea de Ştiinţe 
Naturale, Secţia geografie, la Universitatea 
din Iaşi. Profesor la Facultatea de Geogra¬ 
fie a Universităţii din Iaşi. Contribuţii la 
studiul geografiei populaţiei şi aşezărilor 
omeneşti, al resurselor naturale şi geografiei 


economice în general. Lucrări: Atlasul Naţio¬ 
nal al României, în colaborare, 1975; Geografia 
României - probleme fundamentale, 1977; 
Geografia resurselor naturale, 1980; Geografia 
economică a lumii contemporane, 1992, 1993. 
Membru de Onoare al Societăţii Franceze 
de Geografie. Membru corespondent al 
Academiei Române (1995). 

Ungureanu, Cornel 

(3.08.1943, Lugoj) 

Istoric literar. A absolvit Filologia la Timi¬ 
şoara. Doctor în filologie. Este profesor la 
Universitatea de Vest din Timişoara, a fost 
cronicar literar al revistei Orizont (1963- 
2003). Lucrări: La umbra cărţilor în floare, 
Premiul Uniunii Scriitorilor, 1975; Contextul 
operei, 1979; Proza românească de azi, 1985 şi 
Mir cea Eliade şi literatura exilului , 1995; Imedi¬ 
ata noastră apropiere, voi. 1,1980; voi. II, 1990; 
Mitteleuropa periferiilor, 2001. Este autorul 
antijurnalelor: A murit în Tibet, 1998; Europa 
Centrală: memorie, Paradis, Apocalipsă, 1998; 
Geografia literaturii române, azi, voi. I, Munte¬ 
nia, 2001; Despre regi, saltimbanci si maimuţe, 
voi. I, 2001; voi. II, 2003; voi. III, 2004. 

Ungureanu, Ion 

(2.08.1935, Opaci, Basarabia) 

Regizor şi actor de teatru şi film, om politic, 
publicist. A absolvit Institutul Pedagogic 
Ion Creangă din Chişinău (1952-1955), 
Facultatea de Filologie, apoi a făcut studii 
la Şcoala Teatrală B. Şciukin din Moscova 
(1955-1960). A urmat cursurile superioare 
de regie la Institutul de Artă Cinematografică 
A.V Lunacearski din Moscova (1963-1964), 
ca elev al regizorului R. Simonov. Debutul 
şi-l face ca actor de film în rolul lui Boris Gră- 
dinaru din filmul Când omul nu-i la locul lui, 
produs la Moldova Film în 1958. Lucrează 
la Teatrul Luceafărul (1960-1973), din 1964 
fiind prim-regizor. A lucrat la Moscova: 
1972-1977 - regizor şi actor de teatru şi film; 
1977-1980 - regizor la Teatrul Academic 
Central al Armatei; între 1980 şi 1989, paralel 

Ungureanu 



Mihai Ungheanu 


Cornel Ungureanu 


Ion Ungureanu 


Teodora Ungureanu 


cu activitatea din teatru şi cinematografie, 
predă arta actoricească la Şcoala Superioară 
de Teatru B.V Şciukin din Moscova. în 1989 
revine în Moldova şi în 1990 este numit 
ministru al Culturii şi Cultelor. Din 1995 se 
stabileşte în România, unde este vicepreşe¬ 
dinte al Fundaţiei Culturale Române (în pre¬ 
zent - Institutul Cultural Român). Regie: De 
ziua nunţii de V Rozov; Mai tare ca dragostea 
(Al 41-lea) de B. Lavreniov, Radu Ştefan , întâ¬ 
iul şi Ultimul ; Şi sub cerul acela de A. Busuioc; 
Minodora de A. Strâmbeanu, Georges Dandin 
de Moliere ş.a.; la Teatrul Mic Academic din 
Moscova - Păsările tinereţii noastre de I. Druţă 
(premiul I al Ministerului Culturii al URSS); 
la Teatrul Central al Armatei din Moscova - 
Sfânta sfintelor şi Revelaţia de I. Druţă, Ultima 
întâlnire de A. Galin, Un om pentru eternitate 
de R. Boit, Gura lumii de A. Salînski; la Tea¬ 
trul Sovremennik din Moscova - Duşmanul 
poporului de H. Ibsen ş.a. Este şi regizor de 
film: Păsările tinereţii noastre şi întâlniri cu 
Evgheni Evstigneev - filme de televiziune, 
turnate la Televiziunea din Moscova. Tot 
acolo a filmat spectacolele de televiziune: 
Lica de A. Zurabov (Premiul Interviziunii la 
Festivalul internaţional de la Plovdiv) şi Nora 
după H. Ibsen. Roluri în: Vicleniile lui Scapin 
de Moliere, A 12-a noapte de W. Shakespeare, 
Pescăruşul de A. Cehov ş.a., toate la Teatrul 
Luceafărul. Actor de film în: Se caută un 
paznic , Favoritul , Când omul nu-i la locul lui , 
Armaghedon, Leacuri amare (scurtmetrajj. 
Bariera, Serghei Lazo, Ofiţer în rezervă , Viforul 
roşu , Acest dulce cuvânt - libertatea (Mosfilm), 
Podurile , Bărbaţii încărunţesc de tineri , Povestea 
lui Făt-Frumos, Când ai alături un bărbat, 
Pregătiri de examen, Dansul efemer al dragostei, 
Centaurii , Codrii ş.a. Ca ministru al Culturii şi 
Cultelor din Moldova a deschis sau a redes¬ 
chis numeroase teatre, printre care şi Teatrul 
V Alecsandri din Bălţi. La propunerea lui s-a 
creat, după modelul Inelul spiritual, un com¬ 
plex muzeal la Zaim, în memoria autorului 
celui mai frumos imn al limbii române, Ale- 
xei Mateevici. A formulat o Declaraţie prin 


care solicita reunirea Moldovei cu România. 
Artist Emerit al Federaţiei Ruse (1981), Artist 
al Poporului din Moldova (1989), laureat al 
Premiului Naţional (1990). 

Ungureanu, Teodora 

(13.11.1960, Reşiţa) 

Gimnastă. Elevă a lui Bela Kârolyi de la vâr¬ 
sta de 6 ani. La Campionatele Naţionale din 
1971 a ocupat locul I la individual compus. 
Până în 1979 s-a clasat a Il-a, după Nadia 
Comăneci. La Jocurile Mondiale Univer¬ 
sitare (1979, Ciudad de Mexico), ultima 
competiţie la care a participat, a luat aurul la 
individual compus. A lucrat la trupa de circ 
Cornea, a antrenat 8 ani în Franţa, iar din 
1993 s-a stabilit în SUA unde are un club de 
gimnastică şi arbitrează în diverse competiţii 
internaţionale de gimnastică. 

Ungureanu, Valentin 

(26.11.1931, Pârjota, Basarabia) 

Pedolog. A absolvit Facultatea de Biologie 
şi Pedologie a Universităţii de Stat din 
Chişinău. Director al Institutului de Cer¬ 
cetări Ştiinţifice în domeniul Pedologiei 
şi Agrochimiei şi director general al AŞP 
Fertilitatea. Fondator al ampelopedologiei 
în Republica Moldova. A stabilit legăturile 
cantitative şi calitative în sistemul sol-viţă 
de vie-vin. A ţinut conferinţe la Moscova, 
Kiev, Bucureşti, Minsk, Alma Ata, Cluj, Iaşi, 
Timişoara, Freiburg (Germania), Tbilisi, 
Wageningen (Olanda), Montpellier (Franţa), 
în Vietnam. Lucrări: IloHea u eunoepad 
(1979); npoăneMu OKKynbmypeHHOcmu u eoc- 
npouseodcmea nnodopodux none Mondaeuu 
(1990); Ghidul bunelor practici agricole (2004); 
Fundamentarea ampelopedologică a dezvoltării 
durabile a viticulturii în Republica Moldova 
(2004). Laureat al Premiului de Stat, Pro¬ 
fesor Emerit al Şcolii Superioare din Repu¬ 
blica Moldova, distins cu ordinele Drapelul 
Roşu de Muncă, Insigna de Onoare şi Gloria 
Muncii. Este membru al Academiei Inter¬ 
naţionale a Şcolii Superioare din Moscova, 

Valentin Ungureanu 


Ştefan Urâtu 


Serafim Urecheanu 


al Societăţii Mondiale a Ştiinţei Solului, al 
Societăţii Europene de Conservare a Solu¬ 
lui. Membru corespondent al Academiei de 
Ştiinţe din Moldova. 

Urâtu, Ştefan 

(9.01.1951, Ustia, Republica Moldova) 

Fizician. A absolvit Institutul Pedagogic 
de Stat din Tiraspol, Facultatea de Fizico- 
Matematici. Profesor la Catedra de fizică a 
Universităţii de Stat din Tiraspol, evacuată 
la Chişinău. Membru al Consiliului Repu¬ 
blican al Frontului Popular din partea sec¬ 
ţiei din Tiraspol. Fondator al Comitetului 
pentru Drepturile Omului din Transnistria, 
preşedinte al Comitetului Helsinki pentru 
Drepturile Omului din Republica Moldova. 
Ordinul Republicii (2010). 

Urechia (Urechiă), V(asile) A(lexandrescu) 

(15.02.1834, Piatra Neamţ - 
22.11.1901, Bucureşti) 

Istoric şi scriitor, om politic. A absolvit Aca¬ 
demia Mihăileană din Iaşi şi Literele la Paris, 
unde a fondat ziarul unionist Opiniunea, 
organ al românilor din străinătate. A fost 
unul dintre fondatorii Ateneului Român 
(1865) şi unul dintre întemeietorii Muzeului 
Naţional de Antichităţi. A fost profesor la 
Universitatea din Iaşi, apoi la cea din Bucu¬ 
reşti. în 1858 a editat ziarul unionist Zimbrul 
şi vulturul. Ministru liberal al Cultelor în 
Moldova (1859-1860) şi ministru al Instruc¬ 
ţiunii Publice al României Mici (1881- 
1882). Ca istoric a avut o orientare eclectică. 
A editat numeroase culegeri de documente 
şi hrisoave interne şi externe. Lucrări: Istoria 
românilor (14 voi., 1891-1902), Istoria şcoalelor 
de la 1800-1864 (4 voi., 1892-1904), Dom¬ 
nia lui Ioan Caragea (1897-1898), Documente 
dintre 1769-1800 (1889), Documente relative la 
anii 1800-1833 (1889), Documente inedite din 
domnia lui Al. Moruzzi (1895), Codex Bandinus. 
Memoriu asupra scrierei lui Bandinus de la 1646 
urmat de text, însoţit de acte şi documente (1895), 
Grinda de aur sau Prevederea unui părinte bun, 


Logofătul Baptiste Veveli, Coliba Măriucăi, Cum 
era ea?, Fidanţata imperatorului, Vornicu' Bucioc, 
Banul Mărăcine, Curtea lui Neagoe Vodă, Schiţe 
de istoria literaturii române (1885,), Omul mun¬ 
telui, proză, 1857, memorialistică şi a cules 
legende populare: Legende române, 1891. 
Membru fondator al Societăţii Academice 
Române (1867). Membru corespondent al 
academiilor spaniolă şi italiană şi al Institu¬ 
tului Etnografic din Paris. 

Urechean, Serafim 

(2.02.1950, Larga, Republica Moldova) 

Inginer, om politic. A absolvit Facultatea de 
Inginerie Civilă şi Industrială la Institutul 
Politehnic din Chişinău. A lucrat ca inginer 
pe şantierele de construcţii ale raionului Bri- 
ceni. A absolvit Şcoala Superioară de Partid 
la Leningrad. Membru al Federaţiei Sindica¬ 
telor Independente din Republica Moldova, 
al cărei preşedinte a devenit. Deputat inde¬ 
pendent în Parlamentul Moldovei (1991- 
1994). Primar al Chişinăului (1994-2005). 
Din 2003 devine copreşedinte al Partidului 
Alianţa Moldova Noastră (pe listele căruia a 
fost ales deputat în Parlamentul Moldovei şi 
a devenit vicepreşedinte al guvernului), iar 
din 2004 lider al Blocului electoral Moldova 
Democrată. Distins cu Ordinul Republicii, 
Ordinul Insigna de Onoare, Ordinul pen¬ 
tru Dezvoltarea Ştiinţei şi învăţământului, 
ordinele Sfântul Dumitru clasa a Il-a, Ser- 
ghei Radonejski şi Sf. Stanislav, acordate 
de Biserica Ortodoxă Rusă, diploma Ad 
Honores a Academiei Europene de Arte. 
Membru corespondent al Institutului pen¬ 
tru Afaceri Internaţionale (Paris), membru 
corespondent al Academiei Internaţionale de 
Informatizare de pe lângă ONU. Preşedinte 
al Alianţei Moldova Noastră, care în 2011 a 
fuzionat cu Partidul Liberal-Democrat. 

liric, Gavriil 

(a trăit în prima jumătate a veacului al XV-lea, 
se pare în zona Neamţ) 

Călugăr, copist. A copiat, între 1413 şi 1449, 
13 manuscrie religioase slavone şi greceşti, 

Doina Uricariu Eugen Uricaru Urmuz Vasile Urseanu 


pe care le-a decorat cu miniaturi, unele 
cerute de Alexandru cel Bun, răspândite 
astăzi la Oxford, Moscova, Bucureşti. Prin 
ceea ce a lăsat ilustrează preocupările ase¬ 
mănătoare ale călugărilor din Europa vremii, 
indiferent de confesiunea creştină căreia 
aparţineau, dar şi apartenenţa la un bazin 
cultural şi religios specific zonei româneşti. 

Uricariu, Doina 

(5.10.1950, Bucureşti) 

Poetă şi eseistă. Verişoară cu Eugen Uricaru. 
A absolvit Filologia la Bucureşti. A fost 
redactor de editură, apoi fondează şi conduce 
grupul editorial Du Style (1990). în prezent 
căsătorită în SUA. Scrie o poezie senzuală şi 
elevată: Vindecările, 1976; Vietăţi fericite, 1980; 
Natură moartă cu suflet, 1982; Mâna pe faţă, 
1984; Inima axonometrică, Premiul Uniunii 
Scriitorilor, 2002, şi eseuri despre poezie: 
Apocrife despre Emil Botta, 1983; Ecorşeuri • 
Structuri şi valori ale poeziei româneşti moderne, 
1989; Nichita Stănescu inegalabilul , 2000. 

Uricaru, Eugen 

(1.11.1946, Buhuşi) 

Prozator. Văr cu Doina Uricariu. Absolvent 
al Facultăţii de Filologie din Cluj, Secţia 
română-italiană (1971). Face parte din 
grupul fondator al revistei Echinox, alături 
de Marian Papahagi; redactor-şef (1968) 
şi redactor-şef adjunct (1969-1971) al 
revistei. Redactor la revista Ateneu (1972), 
Steaua (1973-1990) şi redactor-şef adjunct 
al revistei Luceafărul (1990-1991); ataşat 
cultural la Ambasada României din Grecia 
(1992-1995); director adjunct la Accademia 
di Romania din Roma (1993), funcţionar la 
Ministerul de Externe al României. Membru 
al Uniunii Scriitorilor, vicepreşedinte al ei 
(1997-2001), apoi preşedinte (2001-2003), 
secretar de stat în Ministerul Afacerilor 
Externe pentru relaţia cu Parlamentul. în 
prezent director al agenţiei Copyro pentru 
drepturi de autor. Alte colaborări la România 
literară, Viaţa românească, Amfiteatru, Convorbiri 


literare,, Vatra,, Transilvania,, Contemporanul, 
Tribuna. Scrie romane în care istoria este 
prezentă: Rug şi flacără, 1977, după care s-a 
făcut filmul omonim, care a primit în 1979 
Marele Premiu la Santarem, Portugalia; Mie¬ 
rea, 1978; Aşteptându-i pe învingători, Premiul 
Asociaţiei Scriitorilor din Cluj, 1981; Vladia, 
1982; Memoria, 1983; 1784 r vreme în schim¬ 
bare, Premiul Academiei, 1984; Stăpânirea de 
sine, 1986; Complotul sau Leonard Bâlbâie contra 
banditului Cocoş , 1990; Stare de fapt, Marele 
Premiu la San Marino, 1995. 

Urmuz nume la naştere 

Demetru Dem. Demetrescu-Buzău 

(17.03.1883, Curtea de Argeş - 
23.11.1923, Bucureşti) 

Scriitor. A studiat Dreptul la Bucureşti. 
Funcţionar. Este considerat precursorul 
dadaismului şi al literaturii absurdului prin 
prefigurarea, în proza şi versurile sale, a 
absurdului de tip avangardist. S-a născut, ca 
scriitor, din literatura târgurilor de provincie 
unde nu se întâmpla nimic. Tristan Tzara şi 
Eugene Ionesco îl citează ca maestru. A fost 
descoperit de Tudor Arghezi şi publicat pos¬ 
tum de avangardişti: Pâlnia şi Stamate; Algazy 
& Grummes, 1930. 

Urseanu, Vasile 

(9.01.1848, Bucureşti - 1926, Bucureşti) 
Contraamiral. A absolvit Şcoala Navală din 
Brest, Franţa. în timpul Războiului de Inde¬ 
pendenţă a organizat o baterie de apărare în 
regiunea Calafat şi a fost trimis în misiune 
specială pe lângă prinţul Serbiei, Milan 
Obrenovici. A fost însărcinat să suprave¬ 
gheze construirea unor nave (la Londra) 
pentru formarea Marinei Comerciale româ¬ 
neşti. Acolo a fost făcut bricul Mircea, al 
cărui prim-comandor a fost, dar şi Fulgerul, 
Griviţa, Rahova, Opones, Smârdan şi trei şalupe 
de poliţie - Poteraşul, Grănicerul şi Sentinela. 
A comandat o perioadă de timp şi crucişăto¬ 
rul Elisabeta, cu care a străbătut Marea Medi- 
terană, Oceanul Atlantic, Marea Nordului şi 

loan Ursu (fizician) 


Viorica Ursu leac 


Marea Baltică, făcând astfel cea mai lungă 
călătorie pe care o navă de război română 
a întreprins-o în acele vremuri. A fost unul 
dintre fondatorii primei Societăţi Naţionale 
de Navigaţie Maritimă, fiind ales membru 
în Consiliul de Administraţie al acestei 
societăţi. în ziua de 27 ianuarie 1908, în sala 
Camerei de Comerţ din strada Doamnei, 
trece oficial pe arena astronomiei româ¬ 
neşti, prezidând prima adunare generală a 
Societăţii Astronomice Române. Lucrul cel 
mai durabil pe care l-a realizat ca preşedinte 
al Societăţii Astronomice Române a fost 
construirea prin eforturi financiare proprii a 
clădirii Observatorului Astronomic. 

Ursu, Andrei 

(20.12.1929, Străşeni, Basarabia) 

Pedagog. A absolvit Universitatea de Stat 
din Chişinău (1953). Activităţi la ASM: labo¬ 
rant, cercetător, şef de laborator, director de 
institut. Doctor habilitat în biologie (1978). 
Contribuţii ştiinţifice: geneza, geografia, 
cartografia, regionarea, transformări tehno- 
genice, evoluţia, solurile din Republica Mol¬ 
dova. Lucrări expuse în peste 400 publicaţii 
şi circa 10 monografii. Membru de Onoare 
al Academiei Agrare din România (1989). 

Ursu, Ileana 

(1954, Zrenjanin, Voivodina) 

Poetă şi traducătoare. A tradus în sârbă pe 
Mihai Eminescu, Radu Gyr, Carolina Ilica, 
Liliana Ursu, Virgil Carianopol. A partici¬ 
pat la proiectul de integrare a minorităţii 
româneşti din Serbia, „Svetlosti znacenia" 
(„Lumina cunoaşterii"), alcătuind o antolo¬ 
gie de 1200 de pagini din creaţia românilor 
din Banatul Sârbesc. A publicat volume de 
versuri: Pensiune în bibliotecă (1978); Abilitatea 
vrăjitoarei (1981); Semne pe nisip şi Ielabuga 
(ambele 1996). Conduce Departamentul 
pentru Minorităţi Naţionale al Ministerului 
Culturii din Voievodina. A primit Premiul 
Uniunii Scriitorilor din România (2000). 


Ursu, loan 

(26.10.1875, Caţa, jud. Sibiu - 6.10.1925, Braşov) 
Istoric. A absolvit Facultatea de Litere şi 
Filosofie la Universitatea din Bucureşti. 
Specializare la Berlin, Miinchen, Paris, 
Viena, Veneţia. Profesor la universităţile din 
Iaşi, Cluj, Bucureşti. A fondat Revista neamu¬ 
lui (1915-1916). Lucrări: Cauzele de căpetenie 
ale căderii şi măririi noastre în trecut , 1906 ; De 
ce ne-au aservit străinii , 1911; Ştefan cel Mare şi 
turcii , 1914; Dreptul nostru asupra Ardealului, 
1915. Membru corespondent al Academiei 
Române, 1910. 

Ursu, loan 

(5.04.1928, Mănăstireni, jud. Cluj - 
16.04.2007, Bucureşti) 

Fizician. A absolvit Facultatea de Ştiinţe la 
Universitatea din Cluj. Specializare în rezo¬ 
nanţă magnetică electronică şi nucleară în 
SUA, URSS, Marea Britanie, Elveţia, RDG. 
Profesor la Facultatea de Fizică a Universtită- 
ţii din Cluj, apoi din Bucureşti. Preşedinte al 
Comitetului de Stat pentru Energia Nucleară, 
preşedinte şi prim-vicepreşedinte al Consi¬ 
liului Naţional pentru Ştiinţă şi Tehnologie. 
Profesor invitat la Universitatea din Trieste. 
A descoperit efectul de îmbogăţire izotopică 
a uraniului prin rezonanţă magnetică, s-a 
ocupat de fizica solidului, de interacţiunea 
radiaţiilor nucleare cu solidul. Lucrări: Ener¬ 
gia atomică, 1973; Fizica şi tehnologia materiale¬ 
lor nucleare, 1982; Interacţiunea radiaţiei laser cu 
metalele, 1986. Membru al Societăţii Române 
de Fizică, de Chimie, al consiliului ştiinţific 
al Institutului Unificat de Cercetări Nucleare 
de la Dubna, al Societăţii Europene de Fizică, 
al Societăţii Americane de Fizică, al Societăţii 
Internaţionale de Rezonanţă Magnetică ş.a. 
Membru al Academiei Române (1974). 

Ursuleac, Viorica 

(26.03.1894, Cernăuţi - 
22.10.1985, Ehrwald, Tirol, Austria) 

Soprană. A absolvit Conservatorul la Viena. 
A debutat la Opera din Zagreb, apoi a 

Serghei Urusov 


Aura Urziceanu 


George Uscătescu 


susţinut rolurile importante ale repertoriului 
clasic la Viena Volksoper, Opera din Franlc- 
furt, Viena Staatsoper, Berlin Staatsoper şi 
Opera din Munchen. Profesoară la Salsburg 
Mozarteum (1964). Roluri în: Nunta lui 
Figaro, Don Giovanni, Fidelio, Olandezul zbu¬ 
rător, Simon Boccanegra, Bal mascat, Forţa des¬ 
tinului, Don Carlos, Tosca, Turandot, Cavalerul 
rozelor , Othello , rolurile din Richard Strauss. 

Urusov, Serghei D. 

(7.03.1862, laroslavl, Rusia - 1937, Moscova) 
Prinţ, guvernator al Basarabiei între 1903 şi 
1904. A absolvit Universitatea din Moscova, 
Facultatea de Drept. A fost viceministru 
la Interne (1906) şi la Externe (1917, în 
guvernul provizoriu). A avut vederi liberale, 
a fost membru în Duma ţaristă, a organizat 
Protestul de la Vîborg. A militat pentru 
libertăţi naţionale şi sociale ale popoarelor 
din Rusia. A cunoscut închisorile ţariste (de 
două ori) şi pe cele sovietice (tot de două 
ori). A lăsat memorii celebre: însemnările 
unui guvernator , Chişinău, 1903-1904, în 
care a descris societatea basarabeană, vizita 
la Iaşi, discuţiile cu suveranii României, 
între 1916 şi 1917 a organizat şi întreţinut 
un tren sanitar pe frontul român. 

Urziceanu, Aura 

(14.12.1946, Bucureşti) 

Cântăreaţă de jazz. A început să cânte de 
la 16 ani şi a obţinut locul II la Festivalul 
Naţional de Muzică Uşoară de la Mamaia, 
1969. A dat concerte în SUA, unde a urcat 
pe scenă alături de Ella Fitzgerald şi Duke 
Ellington. Discuri: Aura (1972), Arie din suită 
(1973), Seară de Jazz cu Aura (1974), Take 
Five (cu Cvintetul Bucureşti, 1974), Oh, My 
Love (1975), Over The Rainbow (1977), Thad 
& Aura (cu Thad Jones, 1977), Dulce cântec 
românesc (cu George Urziceanu, 1977), Once 


I Loved (1981), IFound LoveAgain (1996), Dor 
de viaţă (2000). A câştigat Cupa Europeană la 
Knokke le Zoutte, Belgia, 1971. 

Uscătescu, George 

(5.05.1919, Creţeşti, jud. Gorj - 
11.05.1995, Barcelona) 

Istoric literar, hispanist. A absolvit Literele, 
Filosofia şi Dreptul la Universitatea din 
Bucureşti. Legionar ca opţiune ideologică, 
a plecat la studii în Spania - Horia Sima îşi 
aminteşte de el - unde a şi rămas din 1944. 
Profesor la Universitatea din Barcelona. 
Profesor invitat la Florenţa, Buenos Aires, 
Milano, Paris, Roma, Strasbourg. în Româ¬ 
nia a fost tradus înainte de 1989, graţie 
mai ales susţinerii revistei România literară. 
Lucrări: Relaciones culturales Hispano-rumanas , 
1950; De Maquiavello a la Razon de Estado, 
1951; Profetas de Europa , 1962; Seneca, nuestro 
contemporâneo, 1965; Conversaciones actuales, 
1971; Aporias del estructuralismo , 1971; Breve 
teoria e historia de la cultura , 1973; Agustin, 
Nietzsche, Kierkegaard: nuevas lecturas de filoso¬ 
fia y filologia , 1983; Brâncuşi şi arta secolului, 
1985; Procesul umanismului , 1987; Ontologia 
culturii , voi. I, 1986. Preşedinte al Societăţii 
Ibero-Americane de Filosofie. Membru de 
onoare al Academiei Române (1991). 

Ustian, Ion 

(12.09.1939, Olişcani, Basarabia) 

General. A absolvit în 1958 Şcoala Tehnică 
de Agronomie din Cucuruzeni (fondată 
în 1893) şi a fost instructor de Komsomol 
pentru organizaţiile rurale din Moldova. 
A absolvit Academia de Ştiinţe Sociale 
din Moscova. Preşedinte al Sovietului de 
Miniştri din RSS Moldovenească (1980- 
1985), membru al CC al PCUS (1981-1986) 
şi deputat în Sovietul Suprem al URSS 
(1981-1989). în prezent profesor la Acade¬ 
mia de Studii Economice a Moldovei. 

Vacas, Polly 

(13.03.1892, Galaţi - 1949, Bucureşti) 

Aviator. Grec ca etnie. A absolvit Şcoala de 
Pilotaj de la Chitila, unde a devenit apoi 
instructor. în 1912 s-a transferat la Liga 
Aeriană Naţională de la Băneasa. A luptat 
ca pilot militar în războaiele balcanice. 
A fost pilot de vânătoare în Primul Război 
Mondial. A fost şef de trafic la Compania 
de Transport Aerian SARTA, iar în 1946 
comandant al aeroportului Băneasa. 

Vaida-Voevod, Alexandru 

(1872, Bobâlna - 19.03.1950, Sighet) 
Politician, susţinător al unirii Transilvaniei 
cu România Mică, membru, alături de Vasile 
Goldiş, Iuliu Hossu şi Miron Cristea, în 
consiliul care a proclamat Unirea cea Mare. 
Greco-catolic. A făcut parte din delegaţia 
românească la Conferinţa de pace de la 
Paris (1919). Prim-ministru în 1919 şi 1926, 
fondator al Partidului Naţional Ţărănesc. în 
preajma celui de-al Doilea Război Mondial 
a fost deschis mişcării legionare. Arestat în 
1944, a murit la închisoare. 

Vancea, Augustin 

(19.12.1892, Parhida, jud. Bihor - 
3.08.1973, Cluj-Napoca) 

Geolog. A absolvit Facultatea de Geogra- 
fie-Geologie la Universitatea din Cluj. S-a 
remarcat în domeniul cercetării şi exploatării 
gazului metan. întreaga sa carieră a cercetat 
depozitele neozoice din Transilvania, spre 
a elucida succesiunea etajelor stratigrafice 
din bazinul colinar al Târnavelor şi a pune 
în valoare noi resurse gazeifere. Locuî său 
de muncă a fost la Mediaş, în Centrala 
Gazului Metan. Aici a avut la dispoziţie atât 
materia primă de cercetare, cât şi tehnologia 
necesară pentru cercetări. în studiul său 
Cercetări geologice în regiunea Grebeniş-Dobra , 
face o caracterizare geologică detaliată atât 
a elementelor de suprafaţă, cât şi a depozi¬ 
telor de adâncime, a domurilor gazeifere de 
la Grebeniş şi Dobra. A studiat depozite de 
adâncime şi de mare adâncime, prin foraje 
ce depăşeau 790 m. O altă lucrare a sa este 


Limita miocen-pliocen în bazinul Transilvaniei. 
împreună cu L. Ungureanu este autorul 
lucrării Asupra corelării depozitelor mio-pliocene 
din Bazinul Transilvaniei pe bază de microfaună, 
prin care pune bazele corelaţiilor faciesuri¬ 
lor de aceeaşi vârstă geologică de pe o mare 
suprafaţă sedimentară, cu dovezi de sondă, 
cu similitudini fosilifere şi structurale. Prin¬ 
cipalele sale studii sunt grupate în lucrarea 
Neogenul în Transilvania. Membru corespon¬ 
dent al Academiei Române (1963). 

Vancea, Petre 

(27.06.1902, Rudari, Dolj - 
19.12.1986, Bucureşti) 

Medic oftalmolog. A început Facultatea de 
Medicină la Bucureşti şi a absolvit-o la Cluj. 
Profesor la Clinica Oftalmologică din Cluj, 
apoi din Iaşi şi la Institutul de Medicină şi 
Farmacie din Bucureşti. Contribuţii la stu¬ 
dierea patogeniei cataractei senile, a tumo¬ 
rilor ochiului. A preparat un medicament 
propriu, brevetat cu numele ETO (Extract 
Total de Ochi) pentru tratamentul miopiei 
avansate. Lucrări: Introducere în neurologia ocu¬ 
lară, Virozele oculare; Tumorile ochiului şi anexele 
sale; Clasificarea funcţională a glaucoamelor. 
Membru al Academiei de Ştiinţe Medicale 
din România, al Societăţii Internaţionale de 
Ergo-oftalmologie, al Societăţii de Biologie 
din Paris. Membru corespondent al Acade¬ 
miei Române (1963). 

Vancea, Zeno 

(8.10.1900, Bocşa Vaşiovei, jud. Caraş Severin - 
15.01.1990, Bucureşti) 

Compozitor şi muzicolog. A absolvit Conser¬ 
vatorul din Cluj ca elev al lui Gheorghe Dima. 
Specializare la Conservatorul din Viena. Pro¬ 
fesor la Conservatorul din Târgu Mureş, din 
Timişoara şi apoi din Bucureşti. Redactor-şef 
al revistei Muzica şi vicepreşedinte al Uniunii 
Compozitorilor şi Muzicologilor din Româ¬ 
nia. Lucrări: muzicale - Requiem, 1941, pen¬ 
tru cor şi orchestră; Rapsodia bănăţeană nr. 1 , 
1926; Scoarţe , 1928, suită pentru orchestră 
de cameră; Rapsodia bănăţeană nr. 2, 1950; 
Simfonietta No. 1, 1948 şi No. 2, 1967; Prolog 
simfonic , 1974; Sonata pentru orgă şi orchestră de 

coarde, 1976; 8 Cvartete de coarde, 1934-1980; 
Sonata pentru vioară solo, 1981; Ionică, 1979, 
madrigal pentru cor mixt a cappella, melodie 
şi versuri populare; muzicologie - Muzica 
eclesiastică corală la români, 1938; Creaţia muzi¬ 
cală românească în secoleleXIX-XX, voi. I (1968) 
şi voi. II (1979). Distins cu mai multe premii 
de creaţie la Festivalul Internaţional George 
Enescu, a obţinut, de asemenea, Ordinul 
Muncii clasa II-a (1948), Premiul de Stat al 
R.P. Române (1953), titlul de Maestru Emerit 
al Artei (1954), Premiul Herder al Universi¬ 
tăţii din Viena (1974). 

Vangheli, Spiridon 

(14.06.1932, Grinăuţi, Basarabia) 

Scriitor, editor. A absolvit Facultatea de 
Filologie a Institutului Pedagogic de Stat Ion 
Creangă din Chişinău. A fost profesor de 
şcoală medie, apoi redactor la editurile Cartea 
Moldovenească şi Lumina. A scris literatură 
pentru copii: în Ţara fluturilor (1962), Băieţelul 
din coliba albastră (1964), Isprăvile lui Guguţă 
(1967), Ministrul bunelului (1971), Guguţă - 
căpitan de corabie (1979), Steaua lui Ciuboţel 
(1981), Pantalonia - Ţara piticilor (1989), 
Guguţă şi prietenii săi, 2 voi. (1994), Tatăl lui 
Guguţă când era mic (1999), Copii în cătuşele 
Siberiei (2001), Taina inelului (piesă montată 
la Teatrul municipal de marionete Guguţă, 
2003). A tradus: Peter Pan şi Wendy de James 
Barrie (1975), Pepi Cioraplung de Astrid Lind- 
gren (1973) ş.a. A pus la îndemâna copiilor 
din clasele primare antologia Carte de citire şi 
gândire, 4 voi. (2006). A fost tradus în arabă, 
armeană, bulgară, cehă, chineză, engleză, 
estonă, japoneză, germană, italiană, rusă, 
slovacă, turcă şi altele. Distins cu Diploma 
de Onoare Andersen (1974), laureat al Pre¬ 
miului de Stat al Republicii Moldova (1980) 
şi al Premiului Ministerului învăţământului 
(1982), Premiului Ion Creangă al Academiei 
Române (1996), Premiului special al Uniunii 
Scriitorilor din România (2002). Distins cu 
titlurile Maestru Emerit al Artei (1982) şi 
Scriitor al Poporului (1992). 


Vanku, Milan 

(22.07.1923, Straja, Banatul Sârbesc - 
16.05.2008, Belgrad) 

Istoric şi publicist. Român după mamă şi 
sârb după tată. A absolvit Dreptul şi Istoria 
la Belgrad. A luptat alături de Iosip Broz 
Tito în al Doilea Război Mondial. Arestat 
de colaboraţionişti, a reuşit să fugă în 
România. Specializare la Viena. Profesor 
la Facultatea de Filosofie din Priştina şi la 
Facultatea de Filologie a Universităţii din 
Belgrad. Profesor invitat la Viena. A scris 
în sârbo-croată: Mala-Antanta, 1920-1938, 
1969 - tradusă la Bucureşti, Mica înţelegere şi 
politica externă a Iugoslaviei, 1920-1938 şi în 
română: Nicolae Titulescu - promotor al politicii 
de pace şi colaborare în Balcani, 1986. Membru 
fondator al Fundaţiei Europene Nicolae 
Titulescu de pe lângă Academia Română 
(1991), membru de onoare al Societăţii de 
Limba Română din Voivodina. 

Van Leer, Lia nume la naştere 
Lia Grunberg, căsătorită Leer 

(4.08.1924, Bălţi, Basarabia) 

Cineast. A absolvit liceul fiind colegă cu 
Eugeniu Coşeriu şi a plecat în 1940 în Pales¬ 
tina. A absolvit Facultatea de Ştiinţe Umaniste 
a Universităţii Ebraice din Ierusalim. Soţul 
era pilot şi cineast, evreu originar din Olanda, 
salvat de pogromul Nopţii de Cristal de miş¬ 
carea de rezistenţă. S-au stabilit la Haifa, cel 
mai mare centru muncitoresc al ţării, şi au 
înfiinţat (1955) primul cineclub. Au susţinut 
mişcarea de formare a cinematografiei israe- 
liene fondând, cu arhivele proprii, aduse din 
Basarabia, Arhiva Israelienă de Film, Cine¬ 
mateca şi Festivalul Internaţional de Film 
(din 1984). Distinsă cu premiul decernat de 
preşedintele Haim Hertzog pentru activita¬ 
tea sa voluntară (1988); Ordinul Cavaler al 
Artelor şi Literaturii şi Cavaler al Legiunii de 
Onoare al Franţei; premiul pentru întreaga 
activitate pusă în slujba cinematografului, 
acordat de Academia Israeliană de Film 
(1998). Premiul Israel (2004). 

Varga 



Andrei Vartic Ion Vartic 


Varga, Ecaterina 

nume la naştere Varga Katalin 
(1802, Hălmeag, comitatul Târnava Mare - 
1858, Târgu Mureş) 

Militantă pentru drepturile iobagilor. A fost 
conectată la mişcarea lui Avram Iancu, s-a 
deplasat în Munţii Apuseni şi a scris petiţii 
pentru drepturile iobagilor români către 
guvernul Transilvaniei de la Sibiu şi către 
Dieta de la Viena. Chestiunea de fond era 
socială, precede valul revoluţionar de la 
1848, dar şi religioasă, deoarece una dintre 
părţi afirma că drepturile românilor orto¬ 
docşi sunt îngrădite din cauza catolicismului 
şi greco-catolicismului, în vreme ce partea 
opusă, adică Şaguna, milita pentru impune¬ 
rea liniei ortodoxiei. Arestată din ordinul lui 
Andrei Şaguna, a stat la închisoare la Aiud şi 
Alba Iulia (1847-1851). 

Varlaam, probabil nume de botez Vasile 
(1585, undeva în Vrancea - 
1657, mănăstirea Secu, Moldova) 

Mitropolit al Moldovei (1632-1653). A intro¬ 
dus şi a răspândit tiparul în Moldova, pri¬ 
mind tiparniţa de la Petru Movilă, mitropo¬ 
litul Kievului. A tipărit Cazania (1641-1643), 
cu o prefaţă a lui Vasile Lupu: „Cuvânt 
împreună cătră toată semenţia românească". 
A luptat pentru păstrarea religiei ortodoxe în 
condiţiile pătrunderii catolicismului dinspre 
Polonia, a editat Carte românească de învăţătură 
la dumenecele de preste an, 1643, folosită şi în 
Şcheii Braşovului, contribuind la răspândirea 
limbii române unitare în toate ţările române. 

Vartic, Andrei 

(21.10.1948, Dânceni, azi în mun. Chişinău - 
2.06.2009, Chişinău) 

Fizician şi publicist. Familie originară de la 
Piatra Neamţ. A absolvit Facultatea de Fizică 
la Universitatea de Stat din Chişinău. Specia¬ 
lizat în spectroscopie. Proromân şi antitotali- 
tarist, a fost arestat la Moscova, Vilnius, Riga, 
Leningrad. A lucrat ca muncitor în Siberia. 
Director de programe la postul de radio 


Vocea Basarabiei. Fondator al Institutului 
Civilizaţiei Dacice şi al Teatrului de Poezie. 
A propus crearea Frontului Popular din Mol¬ 
dova (1987). Deputat în primul Parlament al 
Republicii Moldova (1990-1994). A creat 
Fundaţia Culturală şi Editura Basarabia 
(1991). A fost prim-vicepreşedinte al funda¬ 
ţiei întemeiate. Lucrări: Pod peste fluviu, 1973; 
Scrisori din Bizanţ, 1975; Paravanul dintre actor 
şi rol, 1980; Catastrofa eliberării, 1996; Drumul 
spre Kogaionon, 1998; Variaţiuni pe o temă de 
Levi-Strauss, 2000; Arheologia paravanului de 
la Ripiceni-Izvor, 2003; Cealaltă Românie, 2007. 

Vartic, Ion 

(4.10.1944, Sibiu) 

Istoric literar. Absolvent al Facultăţii de 
Filologie din Cluj, secţia română, în 1967. 
Doctor în litere cu teza „Ibsen şi teatrul 
modern", în 1988. Redactor-şef adjunct la 
„Echinox" între 1972 şi 1983. Şeful Catedrei 
de teatru de la Facultatea de Litere. Secretar 
de stat la Ministerul Culturii (1990-1992). 
Directorul Teatrului Naţional din Cluj din 
2000. Lucrări: Spectacolul interior. Eseuri critice, 
Premiul Uniunii Scriitorilor pentru debut în 
critică, 1977; Radu Stanca. Poezie şi teatru, 1978; 
Modelul şi oglinda, Premiul Uniunii Scriitori¬ 
lor, 1982; Ibsen şi „teatrul invizibil ", Premiul 
Asociaţiei Internaţionale a criticilor de teatru, 
1995; Cioran naiv şi sentimental, Premiul Uni¬ 
unii Scriitorilor şi Premiul Asociaţiei Scrii¬ 
torilor din Cluj, 2000; Clarul Caragiale, 2002; 
Bulgakov şi secretul lui Koroviev, 2004, 2006. 

Vaschide, Nicolae 

(5.12.1873, Buzău - 13.10.1907, Paris) 
Psiholog. Grec ca etnie. A absolvit Facultatea 
de Litere şi Filosofie la Universitatea din 
Bucureşti. Specializare la Laboratorul de 
psihologie fiziologică de la Ecole des Hautes 
Etudes de pe lângă Sorbona şi Facultatea 
de Medicină din Paris. Contribuţii la for¬ 
mularea de terminologii specifice pentru 
delimitarea tipurilor de senzaţii, formelor 
atenţiei, memoriei şi inteligenţei. A imaginat 
şi construit o gamă largă de aparate de labo¬ 
rator pentru măsurarea diferitelor modalităţi 
de sensibilitate. Concepţia şi contribuţia sa 
la fundamentarea psihologiei experimentale 
sunt sintetizate într-un adevărat tratat de 
tehnica psihologiei experimentale. 

Vasici-Ungureanu, Pavel 
nume la naştere Pavel Ungureanu 
(18.04.1806, Timişoara - 3.07.1881, Timişoara) 
Medic şi scriitor. A urmat Facultatea de 
Medicină la Budapesta (1826-1832) şi a 
devenit doctor cu teza „Pesta orientală". 
După terminarea studiilor a lucrat ca medic 
în diferite oraşe ale Transilvaniei. S-a implicat 

Pavel Vasici-Ungureanu Vasile Vasilache Nicolae Vasile Radu Vasile 


în activităţi de popularizare a medicinei şi 
a publicat numeroase articole în revistele 
româneşti ale vremii {Foaie pentru minte, inimă 
şi literatură, Transilvania, Telegraful român, 
Gazeta de Transilvania etc.). A scris manuale 
de igienă şi dietetică dedicate şcolilor româ¬ 
neşti din Imperiul Habsburgic. Este creditat 
ca întemeietorul primei reviste de medicină 
din Transilvania, Higiena şi şcoala, apărută 
la Timişoara (1876-1877), apoi la Gherla 
(1878-1880). O contribuţie importantă 
a fost traducerea lucrării lui Cristoph W. 
Hufeland Macrobiotica sau măestria de a lungi 
viaţa, apărută la Braşov, în două volume. El 
adaugă date şi statistici despre longevitatea 
românilor bănăţeni şi le corelează cu noxele 
întâlnite de aceştia în profesiile de tăbăcar, 
zidar, tipograf. Combate şarlatanismul 
medical şi exagerările hidroterapiei, aşa 
cum era ea practicată la acea vreme, şi face 
propagandă pentru vaccinarea antivariolică. 
In această publicaţie aborda problemele de 
educaţie, creşterea prestigiului învăţătorilor, 
popularizarea noilor descoperiri din lumea 
ştiinţei. Lucrări: Antropologia sau scurtă cunoş¬ 
tinţă despre om şi însuşirile sale, Buda (1830); 
Dietetica sau învăţătura de a păstra întreaga 
sănătate, Buda (1831); Pesta orientală, Buda, 
1832; Catehismul sănătăţii, Timişoara (1870); 
Catehismul antropologic, Timişoara (1870). 
în 1843 a devenit membru al Societăţii de 
Medici şi Naturalişti din Iaşi, în 1847 mem¬ 
bru al Societăţii Literare din Bucureşti, iar în 
1879 membru titular al Academiei Române. 

Vasilache, Vasile 

(4.07.1926, Unţeşti, Basarabia - 
4.06.2008, Chişinău) 

Scriitor. Şi-a început studiile la Iaşi, având 
drept profesor un ginere al lui Garabet Ibră- 
ileanu, dar le-a terminat la Chişinău, unde 
a absolvit Facultatea de Filologie a Institu¬ 
tului Pedagogic Ion Creangă. Specializare la 
Institutul de Cinematografie, Secţia scenarii, 
de la Moscova. A fost profesor de şcoală 
medie la Cetireni, azi rn. Ungheni, redactor 


la Cultura Moldovei, revista Nistru, membru al 
colegiului şi redactor la Studioul Moldova 
Film. Lucrări: Ale tale două mâini (1964), Două 
mere ţigance (1964), Tăcerile casei aceleia (1971), 
Povestea cu cocoşul roşu (1966); Elegie pentru 
Ana-Maria (1983), Mama-mare - profesoară de 
istorie (1988), Surâsul lui Vishnu (1993), Verzi 
suntem, verzi... (2008, postum). A tradus din 
M. Saltîkov-Şcedrin {Basme, 1972), Vasili 
Şukşin {Pământenii, 1976), Valentin Raspu- 
tin {Adio pentru Matiora, 1979), din scriitori 
cehi, bulgari. Laureat al Premiului Naţional 
al Republicii Moldova (1994), distins cu 
Ordinul Republicii (1996). Deţinător al 
Premiului pentru Opera Omnia al Uniunii 
Scriitorilor din Moldova (2002). 

Vasile Lupu 

V. Lupu, Vasile 

Vasile, Nicolae 

(16.06.1954, Ludeşti, jud. Dâmboviţa) 

Inginer. A absolvit Facultatea de Electroteh¬ 
nică la Institutul Politehnic din Bucureşti. 
Specializări la Universitatea Southampton, 
Marea Britanie; Wisconsin, Missouri şi 
New Jersey, Newark, SUA; Milano, Italia; 
Fundaţia Hans Seidel, Germania. Profesor 
la Universitatea Politehnică din Bucureşti. 
Contribuţii în domeniul motoarelor sin¬ 
crone cu magneţi de mare energie. Autor a 
26 de invenţii brevetate. Preşedinte al Aso¬ 
ciaţiei Române de Standardizare. Membru al 
Academiei de Ştiinţe Tehnice din România. 

Vasile, Radu 

(10.10.1942, Sibiu) 

Istoric şi om politic. A absolvit Facultatea de 
Istorie a Universităţii din Bucureşti. Speci¬ 
alizare la Salonic şi Miinchen după 1990. 
A lucrat la Muzeul Satului, apoi la Institutul 
de Istorie Nicolae Iorga din Bucureşti. în 
prezent profesor la Academia de Studii 
Economice din Bucureşti. Membru al Parti¬ 
dului Naţional-Ţărănesc Creştin-Democrat 
(din 1990), apoi al Partidului Democrat 

(din 2000). Vicepreşedinte al Senatului 
României (1993-1998), vicepreşedinte al 
Adunării Parlamentare a Consiliului Euro¬ 
pei (1997-1998), prim-ministru al României 
(1998-1999). Lucrări: Economia lumii. Căi şi 
stadii de modernizare , 1997; Fabricius , roman, 
1999; Pacientul român , versuri, 2000. 

Vasilescu, Florin 

(3/15.04.1897, Călăraşi, jud. Ialomiţa - 
15.10.1958, Paris) 

Matematician. A absolvit Facultatea de 
Matematică la Universitatea din Iaşi ca elev 
al Verei Myller. A luptat în Primul Război 
Mondial. Specializare la Sorbona, apoi în 
Germania şi Elveţia. A lucrat ca asistent al 
lui Ermil Pangratti la Catedra de geometrie 
descriptivă a Facultăţii de Matematică de la 
Universitatea din Bucureşti. Specializare la 
Universitatea Harvard, SUA. A lucrat la Rice 
Institute din Huston, Texas. Din 1930 profe¬ 
sor de geometrie superioară şi diferenţială la 
Facultatea de Ştiinţe a Universităţii din Cer¬ 
năuţi. Pleacă definitiv la Paris în 1932. A fost 
profesor de matematici la universităţile din 
Montpellier, Lille, Rennes. Profesor invitat 
la Geneva, Paris, în SUA. Contribuţii în 
domeniul analizei matematice, al mecanicii 
fluidelor şi al teoriei elasticităţii şi rezistenţei 
materialelor. Lucrări: Sur lesfonctions multifor- 
mes de variables reelles, 1925. 

Vasilescu, Ion 

(4.11.1903, Bucureşti - 1.12.1960, Bucureşti) 
Compozitor. A absolvit Conservatorul la 
Bucureşti şi Schola Cantorum la Paris. A fost 
dirijor la Teatrul Naţional din Craiova şi la 
Teatrul de Estradă din Bucureşti. A predat 
armonie la Conservatorul din Bucureşti. Este 
unul dintre principalii creatori de muzică 
uşoară românească, unde a valorificat deo¬ 
potrivă folclorul şi romanţele. Maria Tănase, 
Jean Moscopol, Gică Petrescu, Margareta 
Pâslaru, Elena Zamora, Mia Braia, Doina 
Badea au fost cei mai cunoscuţi interpreţi ai 
melodiilor sale. Melodii: „Mi-am pus busu¬ 
ioc în păr", „Vrei să ne-ntâlnim sâmbătă 
seara", „Hai acasă, puişor", „Glasul roţilor 
de tren", „Ţărăncuţă, ţărăncuţă", „Hai să-ţi 
arăt Bucureştiul noaptea", „în noaptea asta 
toată lumea e a mea", „La fereastra unde 
doarme o pisică", „Astă seară să dansezi 
numai cu mine", „Cel mai frumos tango din 
lume", „Bun rămas, prieteni dragi". Teatrul 
de Estradă din Bucureşti şi un festival de 
muzică uşoară îi poartă numele. 

Vasilescu-Karpen, Nicolae 

(28.11.1870, Craiova - 2.03.1964, Bucureşti) 
Inginer, fizician şi inventator. După termi¬ 
narea liceului Carol I din Craiova urmează 



Ion Vasilescu Nicolae Vasilescu-Karpen 


cursurile Şcolii Naţionale de Poduri şi 
Şosele din Bucureşti, pe care o absolvă ca 
şef de promoţie, în anul 1891, pe când nici 
nu împlinise 21 de ani. Timp de trei ani a 
fost inginer la Lucrări Publice şi a întreprins 
o seamă de lucrări în domeniul căilor de 
comunicaţie. Atras de electrotehnică, a ple¬ 
cat la Paris şi a absolvit Şcoala Superioară de 
Electricitate şi, paralel, Facultatea de Fizică 
la Sorbona. A fost profesor la Catedra de 
electrotehnică a Universităţii din Lille. Se 
întoarce la Bucureşti (1905), inaugurând în 
acelaşi an cursul de electricitate şi electro¬ 
tehnică la catedra cu acest profil înfiinţată 
atunci în cadrul Şcolii Naţionale de Poduri 
şi Şosele. A efectuat o importantă muncă de 
pionierat în domeniul elasticităţii, termodi¬ 
namicii, telefoniei la distanţă, electrochimiei, 
aerodinamicii, atomisticii, electrostaticii, 
teoriei cinetice, electromagnetismului, 
fizico-chimiei şi al ingineriei civile. în 1909 a 
propus pentru prima oară în lume, printr-o 
notă adresată Academiei de Ştiinţe din Paris, 
folosirea curenţilor purtători de înaltă frec¬ 
venţă pentru telefonia prin cablu la mare 
distanţă. A realizat pilele Karpen, care func¬ 
ţionează folosind exclusiv căldura mediului 
ambiant. După aprecierea profesorului I. 
Solomon, preşedinte al Societăţii Franceze 
de Fizică, a inventat pila de combustie cu 
o jumătate de secol înainte ca oamenii să 
ajungă pe Lună datorită ei. A efectuat studii 
asupra aderenţei fierului la beton. A con¬ 
struit postul de telegrafie de la Băneasa 
(1914). A scris sau a participat la proiecte de 
centrale electrice şi îa proiecte de electrifi¬ 
care a oraşelor (Câmpina, Constanţa). El are 
meritul de a fi elaborat - pe baza unui studiu 
amplu, documentat şi realist - proiectul de 
transformare a Şcolii de Poduri şi Şosele 
în Şcoală Politehnică. Numit rector al noii 
universităţi, a deţinut această funcţie timp 
de 20 de ani, până în 1940. A scris nume¬ 
roase tratate. Lucrări: Recherches sur l'effect 
magnetique des corps electrises en mouvement, 
1904; Manual de electrotehnică generală , 1925; 


ENCICLOPEDIA IDENTITĂŢII ROMÂNEŞTI. PERSONALITĂŢI 


804 




31.10.2011 17:30:04 

















Vasiliu 


Electricitate,, 1942; Fenomene şi teorii noi în elec¬ 
trochimie şi chimie fizică, 1957. Membru titular 
al Academiei Române 1955), vicepreşedinte 
(1929-1932; 1942-1944) şi preşedinte al 
secţiunii sale ştiinţifice (1945-1948). 

Vasiliu, Amilcar P. 

(1.06.1900, Craiova - 21.06.1994, Bucureşti) 
Inginer agronom. A absolvit Facultatea de 
Agronomie din Cluj. Specializare la Konigs- 
berg, Praga, Miinchen, Ziirich. Profesor 
la Institutul de Agronomie din Bucureşti. 
Contribuţii la studierea solurilor agricole în 
relaţie cu nevoia de apă şi de îngrăşăminte. 
Lucrări: Cultura plantelor; Enciclopedia agricolă; 
Contribuţii la clasificarea şi bonitatea solurilor 
noastre; Agrotehnica; Cercetarea solului prin 
metode fizice; Asolamentele raţionale. Membru al 
Academiei de Ştiinţe Agricole şi Silvice din 
România, al Societăţii Naţionale de Ştiinţa 
Solului, al Asociaţiei Internaţionale de Şti¬ 
inţa Solului. Membru titular al Academiei 
Române (1963). 

Vasiliu, Emanuel (Kant) 

(7.09.1929, Chişinău - 14.08.2001, Bucureşti) 
Lingvist. A absolvit Facultatea de Filologie a 
Universităţii din Bucureşti, al cărei profesor 
a devenit. între 1990 şi 2001 a fost directorul 
Institutului de Fonetică şi Dialectologie Iorgu 
Iordan-Al. Rosetti al Academiei Române. 
Profesor invitat la Universitatea din Chicago, 
la Boston College, în Austria, Germania, Ita¬ 
lia. S-a preocupat de teoria limbii şi filosofia 
limbajului şi a făcut cercetări asupra mai 
multor aspecte ale limbii române: stabilirea 
inventarului de foneme, fonologia istorică a 
dialectelor limbii române, aplicarea regulilor 
de transformare la sintaxa limbii române, 
fixarea etapelor din istoria limbii române etc. 
A promovat în România orientările moderne 
ale ştiinţei limbii: structuralismul (inclu¬ 
zând fonologia şcolii lingvistice pragheze, 
glosematica hjelmsleviană, descriptivismul 
american), tehnicile generativ-transforma- 
ţionale, semantica, lingvistica textului etc. 
Lucrări: Matematică şi fonologie. Teoria grafelor 
şi consonantismul limbii române, cu Solomon 
Marcus, 1961; Fonologia limbii române, 1965; 
Fonologia istorică a dialectelor dacoromâne, 1968; 
Sintaxa transformaţională a limbii române, cu 
Sanda Golopenţia Eretescu, 1969; Elemente de 
teorie semantică a limbilor naturale, 1970; Sens, 
adevăr analitic, cunoaştere, 1984; Introducere în 
teoria textului, 1990. Membru al Societăţii 
Române de Lingvistică Romanică, al Soci¬ 
etăţii Române de Lingvistică, al Asociaţiei 
Internaţionale de Ştiinţe Fonetice. Membru 
titular al Academiei Române (1992). 



Amilcar P. Vasiliu Grigore Vasiliu-Birlic 


Vasiliu, Haralambie 

(17.01.1880, Hoiseşti, laşi - 3.11.1953, laşi) 
Agrochimist. A absolvit Facultatea de Ştiinţe, 
secţiile fizico-chimice şi matematici la Uni¬ 
versitatea din Iaşi. Specializare la Hohen- 
heim în Germania şi Breslau (azi Wroclaw) 
în Polonia. Profesor la Universitatea din 
Iaşi, Facultatea de Agricultură din Chişinău, 
Institutul Agronomic din Iaşi. Contribuţii 
la analiza chimică a diverse tipuri de sol, 
la producerea îngrăşămintelor azotoase. 
Lucrări: Analiza pământului, 1911, Problema 
îngrăşămintelor în agricultura noastră, 1911; 
Chimia agricolă, 2 voi., 1937-1938. Membru 
al Academiei de Ştiinţe Agricole şi Silvice din 
România. Membru post-mortem al Acade¬ 
miei Române (1990). 

Vasiliu-Birlic, Grigore 
nume la naştere Grigore Vasiliu 

(24.01.1905, Fălticeni - 14.02.1970, Bucureşti) 
Actor de comedie. A absolvit în 1924 cursu¬ 
rile liceului Nicu Gane din Fălticeni, făcând 
parte din prima promoţie a liceului. Se 
înscrie la Facultatea de Drept din Cernăuţi, 
în paralel a făcut figuraţie la Teatrul Naţi¬ 
onal din Cernăuţi. Remarcat de directorul 
Dragoş Protopopescu, este distribuit pentru 
prima dată de către regizorul Aurel Maican 
în rolul unui tâmpit din comedia Musca spa¬ 
niolă. în urma succesului de public obţinut, 
este angajat ca actor la Teatrul Naţional din 
Cernăuţi. Acolo cucereşte simpatia publicu¬ 
lui, fiind remarcat mai ales datorită rolului 
Dandanache din piesa O scrisoare pierdută de 
I.L. Caragiale. Pentru admiterea îa Conser¬ 
vatorul de Artă Dramatică din Cernăuţi a 
trecut prin nu mai puţin de şapte tentative 
nereuşite. La Conservator s-a numărat prin¬ 
tre elevii lui Petre Sturdza şi mai târziu Gina 
Sandri. A legat o strânsă prietenie şi cu Jules 
Cazaban, coleg de conservator. Mai târziu 
s-a mutat la Conservatorul din Bucureşti. 
Timp de un deceniu a jucat pe scenele diver¬ 
selor companii particulare în piese regizate 
de Sică Alexandrescu şi Ion Iancovescu, 

fiind vedetă în special la Teatrul Vesel în 
piese ca: Vârcolacul, Micul Weber de Arnold şi 
Bach, Otto Elefantul de Arnold şi Bach, Arde 
nevastă-mea de A. Vercourt şi Jean Bever, 
Prostul din baie de Ernest Fiese şi Karl Fell- 
man, Corabia lui Noe, Aşternutul de mătase de 
A. Birabeau şi G. Dolley, Părintele căţeilor de 
Glinger şi Taussig, împăratul de Luigi Bonelli 
etc. Din această perioadă îşi trage şi porecla, 
transformată mai târziu în supranume, Birlic, 
care era titlul unei piese scrise de vienezii 
Arnold şi Bach, adaptată special pentru 
el de dramaturgul Tudor Muşatescu şi de 
regizorul Sică Alexandrescu. Acţiunea din 
piesă era localizată în nordul Moldovei, erou 
principal (un funcţionar) purtând numele de 
Costache Perjoiu, zis Birlic, din Fălticeni. în 
1934 a debutat în cinematografie alături de 
Stroe şi Vasilache în filmul Bing-Bang (care 
s-a păstrat până azi), apoi în Doamna de la eta¬ 
jul II (1937). în cadrul Festivalului Goldoni 
din anul 1956, Sică Alexandrescu pleacă 
la Veneţia cu Birlic, Alexandru Giugaru şi 
George Calboreanu pentru a prezenta piesa 
Bădăranii în traducerea lui Iancovescu. A fost 
strălucit în piesele de teatru D'ale carnavalu¬ 
lui, Conu ’ Leonida faţă cu reacţiunea şi O scri¬ 
soare pierdută de Caragiale, Avarul şi Burghezul 
gentilom de Moliere, Bădăranii de Carlo Gol¬ 
doni, Egor Bulîciov de Maxim Gorki, Revizorul 
de Nikolai Gogol, Oameni care tac de Al. Voi- 
tin, Nunta lui Krecinski de Suhovo-Kobîlin, 
Mielul turbat de Aurel Baranga. Jocul său era 
caracterizat de un puternic timbru personal 
şi de o intonaţie inimitabilă. A jucat în peste 
25 de filme, într-o perioadă în care numărul 
realizărilor cinematografice era redus. Artist 
al Poporului din România. 

Vataman, Paul 

(30.10.1899, Zastânca, Basarabia - 
1942, Siberia) 

Istoric. A absolvit Şcoala Normală Petru 
Maior la Soroca (1919) şi Universitatea la 
Iaşi (Facultatea de Litere şi Filosofie, 1925). 
în 1918 a organizat apelul liceenilor şi stu¬ 
denţilor către Sfatul Ţării şi a militat pentru 
unirea Basarabiei cu România. între 1929 
şi 1933 a fost directorul Liceului Teoretic 
A.D. Xenopol din Soroca. A organizat şi 
condus Asociaţia profesorilor secundari şi 
de seminare din satele judeţului. A publicat 
monografii cu tematica figuri sorocene. 
Autorităţile sovietice l-au expulzat din oraş 
(iulie 1940), apoi a fost arestat şi s-a pierdut 
în deportare. 



Dimitrie Vatamaniuc Ion Vatamanu 


Institutul de Istorie şi Teorie Literară 
G. Călinescu, profesor la Universitatea din 
Bucureşti. Lucrări: Ioan Popovici Bănţeanul, 
1959; G. Coşbuc. O privire asupra operei literare, 
1967; Ioan Slavici şi lumea prin care a trecut, 
1968; Ion Agârbiceanu, 1970; Tudor Arghezi. 
Bibliografie. Opera. Repere critice şi corespondenţă, 
2 voi., 2005. A scris şi proză: Subiect de nuvelă, 
1956. A fost coordonatorul ediţiei de Opere 
Mihai Eminescu, prin care a continuat ediţia 
Perpessicius (antumele, 6 voi.) şi a finalizat-o 
publicând integral creaţia poetului (voi. 7-16, 
postumele, finalizată în anul 2000). Membru 
de onoare (2001) al Academiei Române. 

Vatamanu, Ion 

(1.05.1937, Costiceni, jud. Hotin, azi în Ucraina - 
9.08.1993, Chişinău) 

Poet, om politic. Tată al Leontinei V. 
A absolvit Facultatea de Chimie a Universi¬ 
tăţii de Stat din Chişinău (1960). A fost şef 
de laborator la Institutul de Chimie al Aca¬ 
demiei de Ştiinţe a Moldovei (1973-1993). 
Deputat în Parlamentul Republicii Moldova 
şi preşedinte al Comisiei pentru Cultură şi 
Culte. împreună cu poeta Leonida Lari a 
fondat revista Glasul (Glasul Naţiunii, prima 
publicaţie tipărită, iniţial clandestin, în mar¬ 
tie 1989) cu caractere latine din Republica 
Moldova. Lucrări: Monologuri (1964), La mij¬ 
locul ierbii (1967), Liniştea cuvintelor (1971), 
Ora păsării (1974), De ziua frunzei (1977), 
Iubire de tine (1981), Măslinul oglindit 
(1983), Dimineaţa mărului (1986), Nimic nu-i 
zero (1987), Atât de mult al pământului (1990). 
Post-mortem i-au apărut cărţile de poezie 
Să mă chemaţi să vă cânt (Timişoara, 2000), 
Poeme, 2 voi (Bucureşti, 2002); literatură 
pentru copii: Aventurile lui Atomică (1966), 
Teiul (1980), Izvorul cu ochi verzi (1985). 
A tradus Poezie americană (1977). Distins cu 
Medalia Mihai Eminescu (post-mortem). 


Vatamaniuc, Dimitrie 

(25.09.1920, Suceviţa) 

Istoric literar. A făcut liceul la Cernăuţi 
şi Filologia la Cluj. A fost cercetător la 


Vatamanu, Leontina 

(30.01.1974, Chişinău) 

Regizor. Fiică a lui Ion V A absolvit Academia 
de Teatru-Film, Secţia regie, la Bucureşti. 

Văcărescu 



Leontina Vatamanu Cristofor Vazaca Alecu Văcărescu lancu Văcărescu 


Realizator la Televiziunea de Stat a Moldo¬ 
vei. Specializare în Audiovizual. Filmografie: 
Ţara mea - Republica Moldova, 1996; Satul din 
oglindă, 1999, Premiu pentru Filmul docu¬ 
mentar; La dolce vita sau Exodul, 2000; ciclul 
de emisiuni tv Portretul generaţiei mele, 1997; 
ciclul de emisiuni tv Impact, 1998; ciclul 
de emisiuni tv Clubul de presă, 2000-2001. 
Premiul Special la Festivalul Televiziunilor 
Locale de la Kosice, Slovacia, 1999. 

Vazaca, Cristofor 

(7.09.1912, Tulcea - 7.12.1989, Tulcea) 

Inginer. Grec ca etnie. A absolvit Facultatea 
de Electromecanică la Şcoala Politehnică din 
Bucureşti. A fost inginer la Uzinele Meta¬ 
lurgice Concordia din Ploieşti, la societatea 
LARES (Liniile Aeriene Române Exploatate 
de Stat), la societatea TARS (Transporturile 
Aeriene Româno-Sovietice) şi la Institutul 
Naţional de Cercetări Tehnologice. S-a 
specializat în aparate de măsură. Profesor la 
Facultatea de Electrotehnică a Institutului 
Politehnic din Bucureşti. A fost primul care 
a introdus la Facultatea de Electronică şi 
Telecomunicaţii a Politehnicii studiul disci¬ 
plinelor teoria reglării automate, electronica 
energetică, electronica industrială. Lucrări: 
Radiocomunicaţii, 1949; Electricitate şi Electro¬ 
tehnică, 1950; Electronică industrială, 1951; 
Analiza şi sinteza sistemelor automate liniare, 
1961. Exclus din învăţământ în 1957, a lucrat 
la Institutul de Proiectare în Automatizări şi 
la Comitetul de Stat pentru Tehnica Nouă. 

Văcărel, Iulian 

(15.11.1928, Vălenii de Munte, jud. Prahova) 
Economist. A absolvit Facultatea de Finanţe 
şi Credit la Bucureşti, ca şef de promoţie. 
Specializare la Moscova. Secretar general, 
adjunct şi prim-adjunct al ministrului 
Finanţelor. Contribuţii la stabilirea bugetelor 
anuale şi cincinale, la elaborarea balanţei şi 
legăturilor dintre ramurile economiei, per¬ 
fecţionarea instrumentelor utilizate la proiec¬ 
tarea şi menţinerea în execuţie a echilibrului 


financiar pe ansamblul economiei naţionale, 
pe sectoare economice şi întreprinderi, pre¬ 
cum şi în profil teritorial. Lucrări: Probleme 
ale teoriei finanţelor, 1963; Finanţele României, 
1974; Finanţele publice. Teorie şi practică, 1981; 
Politici economice şi financiare de ieri şi de azi, 
1996; Politici fiscale si bugetare în România 
1990-2000, 2001. Membru titular (1994) al 
Academiei Române. Preşedinte al Comisiei 
de istorie economică şi istorie a gândirii 
economice a Academiei Române (din 2001). 

Văcărescu, Alecu 

(1769, probabil Târgovişte - 1799, Bucureşti) 
Poet. Fiu al lui Ienăchiţă şi frate cu Nico- 
lae V A fost educat în spiritul culturii gre¬ 
ceşti şi franceze. A scris lirică anacreontică, 
improvizată cu mare uşurinţă, în română şi 
greacă. A fost editat post-mortem: Poeziile 
Vacăreştilor, 1908. 

Văcărescu, Elena 

(7.09.1866, Bucureşti - 17.02.1917, Paris) 
Scriitoare. Nepoată a lui lancu V A audiat 
la Sorbona cursuri de literatură, filosofie, 
estetică şi istorie. La un moment dat s-a pus 
problema căsătoriei sale cu Ferdinand (era 
domnişoară de onoare a reginei Elisabeta), 
ceea ce contravenea statutelor casei regale 
(de a face alianţe doar cu alte case regale), 
motiv pentru care a şi plecat din ţară. Stabilită 
de timpuriu la Paris, a avut acces la cercurile 
literare franceze şi s-a afirmat ca scriitoare de 
limbă franceză, dar tratând o tematică româ¬ 
nească. A scris versuri: Chants d' amour (Cân¬ 
tece de iubire), Premiul Academiei Franceze, 
1886 -, Le Rapsode de la Dambovitza (Rapsodul de 
pe Dâmboviţa), Premiul Academiei Franceze, 
1900; Le Jardin passionne (Grădina pasionată), 
1908 şi romane: Amor vincit, 1909; Le Sortilege 
(Vrăjitorul), 1912. Membru de onoare al Aca¬ 
demiei Române (1925). 

Văcărescu, lancu 

(1792, Bucureşti - 3.03.1863, Bucureşti) 

Poet. Fiu al lui Alecu şi nepot al lui Ienă¬ 
chiţă V. Sora lui a fost mama lui Barbu 

Văcărescu 



lenăchiţă Văcărescu 


Nicolae Văcărescu 


Nicolae Văcăroiu 


Leontina Văduva 


Catargiu. A studiat în Austria şi Italia. A deţi¬ 
nut funcţii înalte în ierarhia boierească. 
Membru al Societăţii Filarmonice. A sprijinit 
teatrul în limba română şi a militat pentru 
emanciparea culturală a naţiunii. Poezia sa 
este neoanacreontică prin stil şi străbătură 
de sentimente patriotice şi înnoitoare prin 
conţinut: „Cântec românesc", „Glasul 
poporului supt despotism", „Sfătuiri patri¬ 
otice". Poezia sa este inspirată de Anacreon, 
Metastasio, Marino Marini. A tradus din 
Kotzebue, Scribe, Racine. 

Văcărescu, lenăchiţă 

(1740, probabil Târgovişte - 12.07.1797, Bucureşti) 
Poet. Tată al lui Alecu şi Nicolae V. Mare 
boier în Ţara Românească. Un înaintaş al 
său, sfetnic al lui Constantin Brâncoveanu, a 
fost ucis cu acesta la Constantinopol. Mama 
sa a fost nepoata cronicarului moldovean 
Ion Neculce. A scris lirică anacreontică, dar 
şi o poezie-manifest despre datoria faţă de 
limba română şi cultura naţională: „Limba 
română". S-a ocupat de limba română şi ca 
filolog: Observaţii sau băgări de seamă asupra 
regulelor şi orânduielilor gramaticii româneşti , 
1787 şi istoric: Istorie apreaputernicilor şi mari¬ 
lor împăraţi otomani , 1788-1793. 

Văcărescu, Mişu (pseudonim Claymoor) 

V Claymoor. 

Văcărescu, Nicolae 

(1785, probabil Bucureşti - 12.10.1825, Braşov) 
Poet. Fiu al lui lenăchiţă V şi frate al lui 
Alecu. V A sprijinit Eteria. Alături de Con¬ 
stantin Câmpineanu şi Dinicu Golescu a 
înfiinţat la Braşov, în refugiu după înfrân¬ 
gerea lui Tudor Vladimirescu, o societate 
secretă pentru promovarea culturii române, 
în afara liricii anacreontice, a scris şi versuri 
inspirate din folclor: „Durda". 

Văcăroiu, Nicolae 

(5.12.1943, Cetatea Albă, Basarabia, azi Ucraina) 
Om politic şi economist. A absolvit 
Academia de Studii Economice din 


Bucureşti, Facultatea de Finanţe, speciali¬ 
tatea finanţe-credit. A lucrat la Comitetul 
de Stat al Planificării (1969-1990), a fost 
ministru adjunct la Ministerul Economiei 
Naţionale (1990-1991), secretar de stat la 
Ministerul Finanţelor, responsabil pentru 
Departamentul de Impozite şi Credite, 
preşedinte al Comitetului Interministerial 
de Garanţii şi Credite de Comerţ Exterior 
(1992), vicepreşedinte la Banca Comercială 
Română (1996-1997). A fost prim-ministru 
al României (1992-1996), independent 
cu sprijin PDSR, senator PDSR de Argeş, 
membru al Biroului Executiv Central al 
PDSR (1996-1997), vicepreşedinte al PDSR, 
preşedinte al Comisiei pentru privatizare 
a Senatului (1998-1999), preşedinte al 
grupului parlamentar de prietenie Româ- 
nia-Brazilia (din 1997), vicepreşedinte al 
Senatului României (1999-2000), preşedin¬ 
tele Senatului României şi vicepreşedinte al 
Partidului Social Democrat (2000-2004, rea¬ 
les în 2005). în 2007 preşedinte interimar al 
României în luna mai. Din 2008, preşedinte 
al Curţii de Conturi a României. Distins cu 
Ordinul Naţional Steaua României în grad 
de Cavaler, Ordinul Naţional de Merit în 
grad de Mare Cruce Extraordinară, Paraguay, 
Ordinul Congresului Columbiei în grad 
de Mare Cruce Extraordinară cu Placă de 
Aur, Marea Decoraţie de Merit a Senatului 
Republicii Chile, Ordinul Renaissance - First 
Order al Regatului Haşemit al Iordaniei. 

Văduva, Leontina 

nume la naştere Liliana Dolănescu 

(1.12.1960, Bucureşti) 

Soprană. Fiică a Măriei Ciobanu şi a lui 
Ion Dolănescu. A absolvit Conservatorul 
la Bucureşti. Laureată a premiului I la 
concursurile de canto de la Toulouse şi 
Hertogenbosch, 1987. Locuieşte la Paris. 
A debutat la Opera din Toulouse. A cântat 
pe marile scene ale lumii: Royal Opera 
House, Covent Garden, Londra, Opera din 
San Francisco, Scala din Milano, Teatro 

Vâlcovici 


Colon, Viena, Miinchen, Paris, Bruxelles, 
Barcelona, Moscova, Los Angeles. Roluri 
în: Manon Lescaut , Boema , Pescuitorii de perle, 
Elixirul dragostei , Don Pasquale, Rigoletto, Nunta 
lui Figaro, Romeo şi Julieta, Faust. Distinsă cu 
rangul de Cavaler al Ordinului Artelor şi 
Literelor al Franţei (2001) şi Meritul Cultu¬ 
ral în România (2003). 

Văideanu, Nicolae 

(3.03.1911, Pricaz, azi inclus în Orăştie, 
jud. Hunedoara - 1981, Orăştie) 

Inginer. A absolvit Politehnica la Bucureşti. 
Contribuţii practice şi teoretice la dezvol¬ 
tarea tehnicii rachetelor, concretizate în 
brevete de invenţii (camere de ardere mul¬ 
tiple), dozatoare şi alternatoare de propulsie 
pentru rachete, studii, machete. între 1941 
şi 1944 a reuşit să breveteze rachetele cu 
ardere multiplă. La Atelierele Mecanice din 
Petroşani a proiectat şi a construit parţial o 
rachetă bazată pe combustibili lichizi (udo- 
vilul), pentru care a brevetat un sistem de 
dirijare şi sistemele de alimentare cu proper- 
gol. La Orăştie, în casa lui, puteau fi văzute şi 
examinate „farfuriile" sale zburătoare. 

Vătăşianu, Virgil I. 

(21.03.1902, Sibiu - 15.11.1993, Cluj) 

Istoric de artă, medievist şi pedagog. 
A absolvit (în 1924) cursurile Facultăţii de 
Drept la Universitatea din Bucureşti. Ulte¬ 
rior a studiat istoria artei la universităţile din 
Cluj, Praga şi Viena. Şi-a luat doctoratul cu 
Magna Cum Laude în 1927 la Universitatea 
din Viena, sub îndrumarea eminentului 
profesor Joseph Sztrygowski, cu o temă pri¬ 
vind arhitectura românească medievală din 
Ţara Haţegului, „Vechile biserici de piatră 
româneşti din judeţul Hunedoara". între 
1930 şi'1931, 1934-1936 şi 1938-1946 a 
fost secretar al Şcolii Române din Roma. 
Revenit în ţară, a devenit titularul Catedrei 
de istoria artei la Universitatea Babeş-Bolyai 
din Cluj. Lucrări: Vechile biserici de piatră 
româneşti din judeţul Hunedoara (1930); La 
„Dormitio Virginis". Indagini iconografiche 
(1935); Pictorul Octavian Smigelschi, (1936); 
L'arte bizantina in Romania. I ricami liturgici 
(1945); Istoria artei feudale în Ţările Române 
(1959); Pictura murală românească în veacurile 
XPV-XVI (1965); Arhitectura şi sculptura roma¬ 
nică în Panonia medievală (1966); Metodica 
cercetării în istoria artei (1974); Kunstdenkmăler 
in Rumănien. Ein Handbuch (1986). în 1972 
a fost distins cu Premiul Johann Gottfried 
von Herder, acordat de Universitatea din 
Viena, iar în 1974 a devenit membru titular 
al Academiei Române. în prezent există o 
fundaţie care-i poartă numele. 



Nicolae Văideanu Victor Vâlcovici 


Vâlcovici, Victor 

(9/21.09.1885, Galaţi - 21.06.1970, Bucureşti) 
Matematician. A urmat şcoala primară 
şi liceul la Brăila (actualul C.N. Nicolae 
Bălcescu), fiind des întâlnit în coloanele 
Gazetei matematice în calitate de rezolvitor de 
probleme şi apoi de colaborator. A absolvit 
Facultatea de Ştiinţe a Universităţii din 
Bucureşti, avându-i profesori pe Spiru 
Haret, Gheorghe Ţiţeica, David Emmanuel. 
A obţinut o bursă la Universitatea din Got- 
tingen. întors în ţară, a preluat Catedra de 
matematică la Universitatea din Iaşi, unde 
i-a succedat lui Dimitrie Pompeiu. în 1921, 
în urma înfiinţării Institutului Politehnic 
din Timişoara, graţie stăruinţelor lui Traian 
Lalescu, devine profesor la Politehnica din 
Timişoara (primul curs specializat de meca¬ 
nica fluidelor) şi rector al noului centru 
de învăţământ. Se stabileşte ca profesor de 
mecanică şi aerodinamică în 1930 la Univer¬ 
sitatea din Bucureşti. Rămâne incontestabil 
creatorul hidro dinamicii şi al aerodinamicii 
moderne româneşti şi primul mecanician 
de anvergură pe care l-a dat România Mare. 
Opera sa ştiinţifică are peste 150 de lucrări 
dedicate mecanicii analitice, teoriei elastici¬ 
tăţii, astronomiei şi cosmogoniei. De numele 
lui se leagă importante cercetări asupra pro¬ 
blemei de limită mixtă a lui Volterra, asupra 
teoremelor universale ale mecanicii, asupra 
principiilor lui D'Alambert şi Lagrange, 
asupra teoriei mişcării lichidelor pe supra¬ 
feţe Bernoulli, asupra generalizării ecuaţiilor 
lui Ceaplîghin. A elaborat o teorie proprie 
asupra formării sistemului nostru solar. 
Aplicaţii la propulsia rachetelor, schema 
rezultată fiind azi denumită „schema Vâlco- 
vici-Birkhoff". Ştiinţa i-a omologat creaţia 
şi în fundamentarea „suprafeţelor Berno¬ 
ulli-Vâlcovici". A elaborat teoria mişcărilor 
fluide cu vârtej constant. A mai participat şi 
la crearea, împreună cu I. Stroescu, a unui 
nou tip de suflerie utilizată în studii de aero¬ 
dinamică. Lucrări: Mişcarea fluidă discontinuă 

Vâlsan 


cu două linii libere, 1913; Mecanică teoretică 
(1959) - în colaborare cu Ştefan Bălan, Radu 
Voinea ş.a.; Principiile variaţionale ale mecanicii 
(1963); Opere, voi. I (1969); Opere, voi. al II-lea 
(1971); Opere, voi. al III-lea (1973). Distins 
cu Legiunea de Onoare a Franţei. Membru 
titular al Academiei Române (1965). 

Vâlsan, George 

(21.01.1885, Bucureşti - 
6.08.1935, Carmen Sylva, Constanţa) 

Geograf. Şi-a făcut studiile la Bucureşti, 
Berlin şi Paris. A fost profesor la universi¬ 
tăţile din Iaşi, Cluj şi Bucureşti. Director al 
Institutului de Geografie din Cluj, pe care 
l-a înfiinţat şi în jurul căruia a înfiinţat o 
şcoală geografică românească. A conceput 
geografia ca pe o ştiinţă a marilor ansam¬ 
bluri teritoriale, privite în întregul lor, 
prin integrarea elementelor componente 
în unitatea din care fac parte. S-a ocupat 
de probleme de geografie generală ( Sensul 
geografic ca ştiinţă , editată postum), de geo- 
morfologie („Câmpia Română", 1915) de 
geografie umană ( O fază în popularea ţărilor 
româneşti, 1912), de istoria geografiei {Harta 
Moldovei de Dimitrie Cantemir, 1926, pe care 
a descoperit-o şi autentificat-o la Biblioteca 
Naţională din Paris, după cum a comentat şi 
hărţile ridicate de Cantemir în zona Caspică, 
1722-1723, din Collectanea Orientalia), de 
etnografie (O ştiinţă nouă: etnografia , 1927), 
de toponimie, de biogeografie etc. Teza sa 
de doctorat, Câmpia Română (1915), lucrare 
fundamentală a literaturii geografice româ¬ 
neşti, este primul studiu al unei mari unităţi 
geografice, în bună măsură actual şi azi, mai 
ales prin aprecierea rolului pe care l-au avut 
subsidenţele locale în dispunerea reţelei 
hidrografice şi în evoluţia reliefului. Prin 
această lucrare el a pus, în acelaşi timp cu 
Constantin Brătescu, bazele geomorfologiei 
moderne în România. A reprezentat Româ¬ 
nia la numeroase congrese internaţionale de 
geografie, unde a deţinut un rol important. 
Preşedinte al Societăţii Etnografice Române. 
Vicepreşedinte al Secţiei de geografie fizică 
a Societăţii de Geografie din Paris. Membru 
titular al Academiei Române (1920). 

Vârgolici, Ştefan G. 

(13.10.1843, Borleşti, jud. Neamţ - 
29.07.1897, laşi) 

Critic literar, traducător şi publicist. A absol¬ 
vit Literele la Universitatea din Iaşi. Speci¬ 
alizare la Berlin, Madrid, Paris. Profesor la 
Facultatea de Limba Franceză a Universităţii 
din Iaşi. Lucrări: Gramatica limbii latine pentru 
gimnaze şi licee , 2 voi., 1875, 1883; studii 



George Vâlsan Theodor Vârgolici 


despre Cervantes, Lope de Vega, Calderon 
dela Barca, Byron, Schiller, Lamartine ş.a. 
Membru corespondent al Academiei 
Române (1887). 

Vârgolici, Theodor 

(12.02.1930, Brăila) 

Istoric literar. A absolvit Filologia la Bucu¬ 
reşti, a fost cercetător la Institutul de Istorie 
şi Teorie Literară G. Călinescu, redactor-şef 
la Editura Minerva, colaborator constant 
la Adevărul literar şi artistic. Lucrări: Dimitrie 
Anghel , 1965; Clasici şi contemporani , 1982; 
Interferenţe literare româno-franceze, 1977; Isto¬ 
ricul Societăţii Scriitorilor Români (1908-1948), 
2002; Caleidoscop literar, 2003. Ediţia Opere, 
Gala Galaction, 7 voi., finalizată 2003; Opere, 
Panait Istrati, 2 voi., 2003. 

Vârnav, Constantin 

(21.08.1806, Hilişeu, jud. Botoşani - 
21.08.1877, laşi) 

Medic. A absolvit Medicina la Buda. Lui 
i se datorează o serie de proiecte şi unele 
măsuri de îmbunătăţire sanitară în perioada 
începuturilor progresului în Moldova. 
A militat pentru unirea Moldovei cu Mun¬ 
tenia, a figurat de mai multe ori ca deputat 
în Parlamentul României, a sprijinit organi¬ 
zarea şi dezvoltarea spitalului Sf. Spiridon 
şi a maternităţii din Iaşi. Tot lui i-a revenit 
menirea de a fi primul profesor de medicină 
populară la Seminarul Teologic de la Socola, 
din 1842 până în 1845. El a fost unul dintre 
cei mai activi membri ai Societăţii de Medici 
şi Naturalişti din Iaşi, al cărei secretar şi vice¬ 
preşedinte a fost timp de şase ani. Lucrări: 
Despre holera epidemiască, 1848; Despre holera 
asiatică, 1872. 

Vârtosu, Valentin 

(21.09.1962, Slobozia Cremene, 

Republica Moldova) 

Sculptor. A absolvit Colegiul de Construcţii 
la Chişinău. A avut expoziţii în Moldova, 
Ucraina, Rusia, Mongolia. Lucrări pe soclu 

Ventura 


în Chişinău, Căuşeni, Cahul, Bălţi, Ungheni. 
Lucrări: Mihai Eminescu, Eugen Ionescu, Alexei 
Mateevici. Premiul UAP pentru sculptură. 
Bursa de Excelenţă în domeniul Artelor 
a Fundaţiei Soros, Moldova. Membru al 
Uniunii Artiştilor Plastici din Moldova şi al 
Uniunii Internaţionale a Artiştilor Plastici. 

Velican, Vasile N. 

(9.12.1904, Hărman, jud. Braşov - 
6.09.1984, Cluj-Napoca) 

Inginer agronom. A absolvit Facultatea 
de Agronomie la Cluj. A fost director al 
Staţiunii Experimentale Agricole de la 
Câmpia Turzii şi al Staţiunii de Ameliorare 
a Plantelor din Cluj. Profesor la Institutul 
Agronomic din Cluj. Contribuţii la crearea, 
prin ameliorare, a unor soiuri de porumb 
(Arieşan, Galben timpuriu, Românesc de 
Studina), grâu de toamnă (Cluj 650), orz de 
toamnă, cartofi (Ardeal, Merkur). Lucrări: 
Rezultatele experienţelor cu soiuri de orzoaica în 
Transilvania , 1934; Experienţe cu îngrăşăminte 
chimice la porumb , 1943; Fitotehnica, 3 voi., 
1956-1960; Tratat de ameliorarea plantelor , 
2 voi., 1971-1972. Membru al Academiei 
de Ştiinţe Agricole şi Silvice din Româ¬ 
nia. Membru corespondent al Academiei 
Române (1963). 

Velici, Gheorghe 

(15.07.1938, Uzdin, Voivodina - 
1979, Vârşet, Banatul Sârbesc) 

Muzician. A învăţat acordeonul de la diri¬ 
jorul fanfarei din Uzdin, iar vioara de la 
Gheorghe Ţăran Drăga. A făcut parte din 
formaţia Doina din Uzdin. A absolvit Şcoala 
de Muzică de la Zrenjanin, unde s-a spe¬ 
cializat în contrabas. A început apoi liceul 
de muzică Isidor Bajic din Novi Sad şi s-a 
mutat la liceul Stankovic din Belgrad, unde 
a absolvit. La prima ediţie a Festivalului de 
Folclor şi Muzică Românească de la Uzdin, 
1959, a obţinut premiul I ca violonist din 
44 de participanţi. A lucrat la Universi¬ 
tatea Populară (Narodni univerzitet) din 
Vârşeţ şi a dirijat orchestra Petru Alb (azi 
Luceafărul). A fost profesor la şcoala din 
Gudurica, la liceul Olga Petrov-Radisic şi la 
Şcoala Normală din Vârşeţ, unde a înfiinţat 
o orchestră de coarde. A îndeplinit funcţia 
de preşedinte al Consiliului Festivalului 
de Folclor şi Muzică Românească, precum 
şi de membru în conducerea Comunităţii 
cultural-instructive din Voivodina. A fost 
distins cu Insigna de Aur a Republicii Serbia 
şi Scânteia Culturii a Voivodinei. A murit în 
noaptea în care l-a întâlnit pe Gheorghe 
Zamfir şi au cântat împreună la Vârşeţ. 



Valentin Vârtosu Maria Ventura 


Velini, Anton 

(1812, laşi - 1873, laşi) 

Pedagog. Familie italiană la origini. A absol¬ 
vit liceul Sf. Sava la Bucureşti şi Filosofia 
şi Dreptul la Viena, fiind trimis bursier de 
mitropolitul Veniamin Costache. A fost pri¬ 
mul director al Şcolii Preparandale din Iaşi, 
pe care a transformat-o în Şcoala Normală 
(1855-1863), fiind urmat la conducerea ei de 
Titu Maiorescu. Din 1863 a condus Insti¬ 
tutul Academic (fosta Academie Mihăileană) 
din Iaşi. A scris primul manual românesc de 
pedagogie şi primul manual românesc de 
metodica predării matematicii. 

Vencov, Ştefan 

(17.11.1899, Buzău - 

8.09.1955, Karl Marx Stadt, Germania) 

Fizician. A absolvit Facultatea de Ştiinţe la 
Universitatea din Bucureşti. Specializare la 
Paris. Profesor la Institutul de Petrol şi Gaze 
din Bucureşti, apoi la Institutul Politehnic, al 
cărui rector a devenit. Contribuţii în dome¬ 
niul opticii şi spectroscopiei, al descărcărilor 
electrice în gaze, al absorbţiei în infraroşu 
şi ultraviolet. Lucrări: Absorbţie cantitativă în 
ultraviolet a sticlelor foarte subţiri 1933; Punţi de 
hidrogen şi spectre de vibraţie , 1942; Fotografia în 
infraroşu. Aplicaţii , 1947. Membru corespon¬ 
dent al Academiei Române (1948). 

Ventura, Mari(oar)a 

(13.07.1890, Bucureşti - 1954, Paris) 

Actriţă. Grecoaică după etnie. A studiat la 
Conservatorul de Belle Arte din Bucureşti 
ca elevă a Aristizzei Romanescu şi la cel din 
Paris cu Silvain. A jucat împreună cu Sarah 
Bernhardt şi cu De Max, care au avut o 
mare influenţă asupra sa. După 1919 a jucat 
la Comedia Franceză, a cărei societară a 
devenit ulterior (1922). A interpretat rolurile 
eroinelor lui Racine, Moliere, Cehov, Shaw, 
Pirandello, Lenormand, Mauriac etc. între 
1929 şi 1936 a dat anual spectacole la Bucu¬ 
reşti şi în România, cu ansamblul Teatrului 

Verdeţ 


Maria Ventura, pe care îl conducea. A jucat 
în piese de Alexandru Kiriţescu, M. Ştefă- 
nescu etc., dând un mare imbold dramatur¬ 
giei româneşti. Artistă de mare sensibilitate, 
cu un simţ ascuţit al tragicului, dotată cu 
o voce impresionantă şi folosind o gestică 
elegantă, s-a înscris în şirul marilor actori 
români de reputaţie europeană. Prietenă cu 
Yonnel, Constantin Brâncuşi, George Geor- 
gescu, Benjamin Fondane, Ilarie Voronca, 
James Joyce, Camil Ressu. 

Verdeţ, Mie 

(10.05.1925, colonia minieră Supan, Comăneşti, 
jud. Bacău - 20.03.2001, Bucureşti) 

Om politic. A absolvit Academia de Studii 
Economice din Bucureşti. A devenit mem¬ 
bru al PCR în 1945. A lucrat la conducerea 
organizaţiei de partid a regiunii Banat până în 
1955, când a devenit membru supleant al CC 
al PCR. Prim-secretar al PCR pentru regiu¬ 
nea Hunedoara (1958-1959) şi membru plin 
al CC al PCR (1960). Viceprim-ministru din 
1961. Secretar al CC al PCR odată cu venirea 
la putere a lui Nicolae Ceauşescu. Vicepre¬ 
şedinte al Consiliului de Miniştri alături de 
Gheorghe Apostol, Alexandru Bârlădeanu 
şi Emil Bodnăraş (1967-1969). Membru al 
Consiliului de Apărare a ţării din 1969. Pre¬ 
şedinte al Comitetului de Stat al Planificării 
(1978), prim-ministru (1979), vicepreşedinte 
al Consiliului de Stat, preşedinte al Consi¬ 
liului Central de Control Muncitoresc şi al 
Activităţii Economico-Sociale (1982), Minis¬ 
tru al Minelor (1985). în 1990 a înfiinţat 
Partidul Socialist al Muncii, devenit Partidul 
Alianţa Socialistă în 2005. 

Verebceanu, Galaction 

(19.07.1951, Slobozia, rn. Ştefan Vodă, 

Republica Moldova) 

Filolog. A absolvit Facultatea de Filolo¬ 
gie a Universităţii de Stat din Chişinău. 
Laborant, cercetător ştiinţific, cercetător 
ştiinţific coordonator, din 2006 - secretar 
ştiinţific la Institutul de Filologie al ASM. 
Contribuţii la studiul istoriei limbii, texto- 
logie şi editarea textelor vechi. A participat 
la două proiecte ştiinţifice internaţionale: 
Limba română vorbită în Moldova isto¬ 
rică (1996-1999) şi Limbă şi identitate 
(2003-2006). Lucrări: Viaţa lui Bertoldo. Un 
vechi manuscris românesc. Studiu filologic, studiu 
lingvistic , ediţie de text şi indice de cuvinte , 2 voi. 
(2002), Limba română vorbită în Moldova 
istorică (2001), Romănish hape ish sehr spat in 
meinem Leben Gelenrt. Identităt unt sprahe in 
der Nationalarmee (2007). 



Ilie Verdeţ loanVesa 


Vesa, loan 

(27.12.1913, Orăştie, jud. Hunedoara - 
24.08.1971, Bucureşti) 

Preot. Greco-catolic. A absolvit Filosofia şi 
Teologia la Colegiul de Propaganda Fide din 
Roma, ca bursier al Mitropoliei Greco-Cato- 
lice de la Blaj. La întoarcere a fost secretar 
apostolic al Mitropoliei Blajului, în care 
calitate s-a ocupat de organizarea biseri¬ 
cilor greco-catolice din nordul Moldovei 
(Pojorâta, Capu Cotului şi alte sate din zona 
Gura Humorului). Cultul greco-catolic a 
fost interzis în România în 1947. S-a întors 
la Orăştie şi a lucrat ca muncitor necalificat. 
Din 1959 a fost profesor la Institutul Teolo¬ 
gic din Bucureşti şi a ţinut slujbe la biserica 
Antim şi biserica Sf. Ecaterina. Lucrări: 
Istoria Bisericii Universale , 1946, ms. 

Vescan, Teofil 

(11.07.1913, Bratislava - 9.12.1963, laşi) 
Fizician. A absolvit Seminarul Pedagogic din 
Cluj şi Facultatea de Ştiinţe a Universităţii 
din Cluj. Specializare în fizică şi matematică 
la Paris. Militant antifascist, a fost deţinut în 
lagărul de muncă forţată de la Breţcu, loca¬ 
litate secuiască în Covasna (1941-1942). 
Prefect al Clujului (1944). Profesor la Uni¬ 
versitatea Bolyai şi la Universitatea Victor 
Babeş din Cluj, apoi la Universitatea din 
Iaşi. Director al Institutului de Fizică şi 
Ştiinţe Tehnice din Iaşi. A fost unul dintre 
fondatorii Facultăţii de Fizică şi Matematică 
a Universităţii din Iaşi. Contribuţii în dome¬ 
niul teoriei relativităţii, al formulării hidro- 
dinamicii relativiste în schema pentadimen- 
sională Klein-Kaluza; a studiat problema 
relativistă a două corpuri de masă variabilă, 
a elaborat o metodă nouă de obţinere a 
metricii Schwarzschild folosind transfor¬ 
mări infinitezimale, a formulat în termeni 
relativişti efectul Pinch. Lucrări: Legons sur la 
theorie des spineurs (1942); L'Univers en expan- 
sion (1942); Fizica teoretică , 2 voi. (1957); Curs 
de teoria particulelor elementare (1963). 

Vicoveanca 



Teofil Vescan TudorVianu Vichentie Mangra Sofia Vicoveanca 


Vezi na 

(jumătatea sec. I d.Hr., Dacia - 
începutul sec. II d.Hr., Sarmizegetusa) 

Mare preot. A condus Dacia ca mare preot 
al lui Decebal, luând parte la bătăliile cu 
împăratul roman Domitianus de la Tapae, 
pentru stăpânirea Moesiei (88 d.Hr.). 

Controlul întregului Imperiu Roman, care 
ameninţa să se rupă în două, prin controlul 
teritoriilor învecinate cu el, a fost veacuri 
la rând politica Romei în raport cu vecinii. 
Dacii stăpâneau atunci o suprafaţă mărgi¬ 
nită de Pontul Euxin, Nistru, Tisa, Balcani, 
iar Decebal reuşise să unească într-un regat 
mare parte dintre aceste triburi. 

Vianu, Tudor 

(27.12.1897, Giurgiu - 21.05.1964, Bucureşti) 
Istoric literar, teoretician al literaturii. Evreu 
ca etnie. A studiat Literele la Viena şi Tiibin- 
gen. Profesor la Universitatea din Bucureşti. 
Director al Bibliotecii Academiei. Adept 
al teoriei activismului în linia lui Octavian 
Goga. După reforma învăţământului din 
1947 este scos de la Catedra de estetică şi 
preia cursul de istorie a literaturii universale, 
devenind un precursor al comparatismului 
literar la Facultatea de Litere a Universităţii 
din Bucureşti. între 1945 şi 1946 a fost amba¬ 
sador al României la Belgrad. în 1952 devine 
simplu cercetător la Institutul de Lingvistică, 
lucrând la Dicţionarul limbii române moderne 
şi la Dicţionarul limbii poetice a lui Mihai Emi- 
nescu. După 1955 este reintegrat în mediul 
academic universitar şi se dedică redactării 
unor studii, micromonografii despre Cervan- 
tes, Shakespeare, C am o es, Vo ltair e, Goethe, 
F.M. Dostoievski, Stendhal, Odobescu. Toate 
aceste studii vor intra ulterior în volumul Stu¬ 
dii de literatură universală şi comparată. A scris 
în jur de o sută de titluri de critică literară: 
Masca timpului • Schiţe de critică literară , 1926; 
de estetică: Estetica , 2 voi., 1934-1936; de 
stilistică: Arta prozatorilor români , 1941; 

de filosofia culturii: Fihsofia culturii , 1944; de 
comparatism: Literatură naţională şi literatură 


universală , 1956; Studii de literatură universală 
şi comparată , 1960, Goethe , Premiul de Stat, 
1962; Despre stil şi artă literară , 1965. A scris 
şi poezie: Versuri , 1956. împreună cu Şerban 
Cioculescu şi Vladimir Streinu a scris Istoria 
literaturii române moderne , 1944. Membru al 
Academiei Române (1955). 

Vichentie nume la naştere Vasile Mangra 

(25.05.1850, Sălişte-Săldăbagiu, jud. Bihor - 
1/14.10.1918, Budapesta) 

Mitropolit. A studiat Teologia la Arad şi 
Dreptul la Oradea. Profesor la Institutul 
Teologic din Arad. S-a călugărit în 1879. 
A devenit mitropolit al Ardealului în 1916. 
A făcut parte din delegaţia care a dus Memo¬ 
randumul românilor la curtea de la Viena. 
A fost unul dintre principalii organizatori ai 
Congresului Naţionalităţilor (români, şvabi, 
slovaci) de la Viena (1895). S-a preocupat de 
istoria Bisericii românilor din Transilvania: 
Mitropolitul Sava II Brancovici: 1656-1680 , 
1906; Şaguna ca organizator constituţional , 
1909; Contribuţiune la istoria Bisericii române , 
1917. Membru al Academiei Române (1909). 

Vicoveanca, Sofia, nume la naştere 
Sofia Fusa, căsătorită Mi cu 
(23.09.1941, com. Toporăuţi, azi Toporuica, 
jud. Cernăuţi, azi în Ucraina) 

Cântăreaţă de muzică populară. A absolvit 
Şcoala Populară de Artă din Suceava. Solistă 
la Ansamblul de Cântece şi Dansuri Ciprian 
Porumbescu din Suceava, apoi la Ansam¬ 
blul Rapsozii Botoşanilor. Repertoriul său 
cuprinde melodii pe care le-a cules în Buco¬ 
vina: cântece de leagăn, de nuntă sau de 
cumetrie, doine de dragoste şi dor, colinde, 
bocete sau balade, dar cele mai multe sunt 
cântece de voie bună: „Hora mare cu stri¬ 
gături", „Sunt fată de moldovean", „Cântec 
de nuntă", „Când mergi, bade, la pădure", 
„Cântec vechi de cătănie", „Bucovină - mân¬ 
dră floare", „Eu cânt că mi-i lumea dragă", 
„Ca la Vicov", „Pe-o coastă, pe-un deluşor", 
„Cine la joc nu se pricepe", „Lume, cine ţi-o 

Vida 


zis lume", „Vorba din bătrâni se trage", „Ia-ţi 
mireasă ziua bună". 

Vida Geza nume la naştere Grigore Vida 

(28.02.1913, Baia Mare, jud. Maramureş - 
11.05.1980, Baia Mare) 

Sculptor, mai ales în lemn. A fost salvat de 
la înec, dintr-o fântână, pe când era copil de 
acela al cărui prenume l-a folosit mai apoi 
ca artist. A fost cel mai important sculptor 
modern din Maramureş. A făcut liceul 
Gheorghe Şincai din Baia Mare şi i-a avut 
profesori de desen pe sculptorii Eugen 
Pascu şi Gheorghe Mânu. Spirit revoluţio¬ 
nar şi nestăpânit, se implică în activităţi poli¬ 
tice de stânga încă din 1930, luptând pentru 
îmbunătăţirea vieţii muncitorilor forestieri şi 
a minerilor de care s-a simţit legat prin ori¬ 
ginea sa. Cel pe care l-a considerat singurul 
său maestru este pictorul Alexandru Ziffer, 
format la Academia Bavareză de la Miinchen, 
la Berlin şi Paris, unde a văzut cum se impun 
personalităţi ca Picasso, Klimt, Derain, 
Delaunay. Convingerile sale politice îl fac să 
plece voluntar în Spania, unde - în timpul 
războiului civil (1936-1939) - luptă de par¬ 
tea guvernului republican, în ultima parte 
în regimentul român de artilerie comandat 
de Valter Roman. în 1939 trece în Franţa 
împreună cu populaţia refugiată, unde va 
sta în lagărele de la Saint-Cyprien, Gurs şi 
Argeles-sur-Mer. A cunoscut artişti spanioli 
ca Mentor Blasco şi Mendoza. După invazia 
germană în Franţa, este dus la muncă forţată 
în Germania, lângă Pădurea Neagră, dar eva¬ 
dează şi ajunge la Baia Mare. Sosirea unui 
român pe teritoriul răpit prin Diktatul de la 
Viena a fost interpretată ca trecere ilegală 
din România şi a fost pus sub supravegherea 
poliţiei. în cursul ocupaţiei hortyste a fost de 
trei ori concentrat în detaşamente de muncă 
forţată pentru români. în aceste condiţii, la 
încurajările sculptorului Beny Ferenczy, fiul 
pictorului Kâroly Ferenczy, va da admitere 
îa Academia de Belle Arte din Budapesta 
(1942-1944). Şi de aici, în timpul verii, este 
dus din nou la muncă forţată. în 1944 s-a 
căsătorit cu pianista Elisabeta Kâdâr, fiica 
pictorului băimărean Geza Kâdâr, rutean 
din Sighetul Marmaţiei, şi a pictat icoane 
pentru tâmplele şi zidurile bisericilor 
din Racşa-Oaş, Şişeşti, Făureşti-Chioar, 
Cărpiniş-Lăpuş, Sighet şi Muncaci (acum 
Mukacevo, Ucraina). După eliberarea 
Budapestei, s-a înrolat voluntar în armata 
română pentru eliberarea Cehiei şi Slovaciei 
de trupele fasciste. Din 1946 este prezent 
în numeroase expoziţii din ţară (Baia Mare, 
Cluj, Bucureşti) şi străinătate (Moscova, 
Belgrad, Budapesta, Sofia, Cairo, Damasc, 


Paris, Bologna, Londra, Torino, Roma, Brno, 
Bruxelles, Haga, Copenhaga, Oslo, Helsinki 
etc.) şi participă la Bienala de la Veneţia, 
1958 şi 1976. în 1953 este distins cu Premiul 
de Stat pentru basorelieful Pintea judecând 
un boier. In 1968 este ales vicepreşedinte al 
Uniunii Artiştilor Plastici din România şi i se 
decernează Ordinul Meritul Cultural clasa I, 
iar în 1971 Premiul Comitetului de Stat 
pentru Cultură şi Artă. Lucrări: Buciumaşul 
(1947), Dans oşenesc (1947), Ţărancă cu coşul 
(1942), La fân (1958), Recolta (1960), Horitoa- 
rea (1958), Butinarul, Cosaş, La plevaşcă, Mineri, 
Miner ghemuit cu lămpaş, în pădure, Muncitor 
forestier, Monumentul Minerului din centrul 
oraşului Baia Mare (1956), Balada lui Pintea 
(1957), Răscoala (1958), Horea, Cloşca şi Crişan, 
Monumentul Ostaşului Român de la Cărei, Omul 
apelor, Omul nopţii, Omul pădurii, Priculiciul 
minei, Solomonarul, Odihna etc. Pe această 
linie se înscrie şi ansamblul intitulat Sfatul 
bătrânilor din Baia Mare. Foarte cunoscut 
este Monumentul de la Moisei (1966), cele 12 
coloane dispuse circular, ca şi zodiacul repre¬ 
zentând figuri de maramureşeni sau măşti 
din mitologia locală ce evocă masacrul comis 
la 14 octombrie 1944 de trupele horthyste 
aflate în retragere, când au fost ucişi 42 de 
localnici - români şi evrei - pe motiv că ar fi 
fost partizani. Membru al Academiei Române 
din 1974. în 1964 primeşte titlul de Artist 
al Poporului, când se inaugurează la Cărei 
Monumentul Ostaşului Român, la împlinirea a 
20 de ani de la eliberarea întregului teritoriu 
al ţării de sub ocupaţia fascistă. In 1976 apare 
primul film realizat de Mirel Ilieşiu despre 
Vida şi opera sa: Rădăcinile lui Geza Vida. 

Vidraşcu, Anatol 

(2.04.1949, Costuleni, rn. Ungheni, 

Republica Moldova) 

Editor. A absolvit Facultatea de Jurnalism 
a Universităţii de Stat din Chişinău. A fost 
redactor, şef de redacţie şi director adjunct 
la Editura Literatura Artistică (Hyperion). 
Fondator, la 3 mai 1989, al Agenţiei literare 
şi de reclamă Litera, prima editură privată 
din Republica Moldova, cu scopul declarat 
de a tipări literatură română în grafie latină, 
împreună cu fiii săi, Dan şi Marin V, fon¬ 
dează în 1998 la Bucureşti editura Litera 
Internaţional, care devine în scurt timp una 
dintre cele mai mari instituţii de profil din 
România. A editat peste 2 000 de cărţi, cu 
un tiraj general de câteva zeci de milioane 
de exemplare, între care 560 de titluri în 
colecţia Biblioteca şcolarului, circa 120 de 
dicţionare şi enciclopedii, primele dicţionare 
şi cărţi în versiune electronică, CD-ul Trei 
mii de melodii populare româneşti, un Corpus 
Eminescu în 10 volume, numeroase lucrări de 

Vida Geza Anatol Vidraşcu Stan Vidrighin Ion Vidu 


referinţă: Dicţionar universal ilustrat al limbii 
române (12 voi.), Marele dicţionar vizual în 
5 limbi, Marea istorie ilustrată a lumii (9 voi.), 
Mileniul românesc, Statele lumii (10 voi). Marea 
enciclopedie a cunoaşterii (6 voi.), Enciclopedia 
universală Britannica (16 voi.), Raftul de cultură 
generală (18 voi.), Biblia cu ilustraţii (8 voi.). 
Biblia ilustrată pentru copii (12 voi.), Cele mai 
frumoase poveşti (12 voi.), Disney (30 voi.), Des¬ 
coperă lumea (10 voi.), English today (26 voi.), 
Enciclopedia concisă Britannica, cea mai amplă 
ediţie enciclopedică în culori apărută vre¬ 
odată într-un volum în România ş.a. Din 
17 octombrie 2003, preşedinte al Institutului 
Cultural European din Republica Moldova. 
Distins cu medaliile Mihai Eminescu de pre¬ 
şedintele României şi de preşedintele Repu¬ 
blicii Moldova (2000) şi cu Ordinul Serviciul 
Credincios în grad de Comandor (2004). 

Vidrighin, Stan 

(1876, Răşinari - 1956, Bucureşti) 

Economist. A absolvit Politehnica la Buda¬ 
pesta. Inginer al primăriei din Timişoara, a 
proiectat alimentarea cu apă şi canalizarea 
oraşului. A participat la Marea Adunare 
Naţională de la Alba Iulia din 1 Decembrie 
1918 şi a fost primul primar al Timişoarei 
după Marea Unire (Banatul s-a unit cu ţara 
în 1919, când armata sârbă a părăsit terito¬ 
riul românesc). în această calitate a realizat 
alimentarea cu electricitate a străzilor oraşu¬ 
lui (primul din Europa), alimentarea cu gaz 
şi transportul în comun. Este, alături de Tra- 
ian Lalescu, fondator al Şcolii Politehnice 
din Timişoara. A fost şi rector al ei (1921). 
în 1923 vine la Bucureşti şi face proiectul 
de aducţiune a apei şi de canalizare pentru 
capitală. A fost director general al Poştei şi 
Telecomunicaţiilor, apoi al CFR. 

Vidu, Ion 

(17/30.12.1863, Mânerău, jud. Arad - 
7.02.1921, Lugoj) 

Compozitor şi dirijor. A început Conser¬ 
vatorul la Arad şi l-a absolvit la Caranse¬ 
beş. A făcut cursuri de dirijat cu Gavriil 


Musicescu. A predat muzica la diverse licee 
din Arad şi Lugoj. A fost inspector general 
de muzică pentru şcolile pedagogice din 
România. Preşedinte al Asociaţiei Fanfarelor 
şi Corurilor din Banat. A scris muzică de tea¬ 
tru, vocal-simfonică, pentru pian şi lucrări 
corale bazate pe prelucrarea unor melodii 
populare culese chiar de el, acestea din urmă 
fiind cele mai cunoscute: „Din şezătoare", 
„Ana Lugoj ana", „Răsunetul Ardealului", 
„Preste deal", „Negruţa", „Moartea lui 
Mihai eroul", „Ştefan şi Dunărea". Există 
până astăzi la Timişoara un cor care-i poartă 
numele. 

Vieru, Anatol 

(8.06.1926, laşi - 15.10.1998, Bucureşti) 
Compozitor. Evreu ca etnie. A absolvit 
Conservatorul din Bucureşti ca elev al lui 
Paul Constantinescu şi Constantin Silvestri. 
Specializare la Conservatorul din Moscova 
cu Aram Haciaturian, apoi în Berlinul de 
Vest. Profesor la Conservatorul din Bucu¬ 
reşti. Profesor invitat în SUA, Canada, Israel, 
Geneva. A compus şase simfonii, opt cvartete 
pentru coarde, numeroase concerte şi piese 
de muzică corală, cu sau fără orchestră, şi 
muzică de cameră. Lucrări: Suita în stil vechi, 
1946; Concertul pentru violoncel, 1962, Premiul 
Reine Mărie Jose, Geneva; Trepte ale tăcerii, 
1968; Le Crible d'Eratosthene, 1969. A com¬ 
pus, de asemenea, operele Iona, după Marin 
Sorescu, Praznicul calicilor, după Mihail 
Sorbul, Ultimele zile, ultimele ore, după Puşkin 
şi Bulgakov şi Telegrame - teme şi variaţiuni, 
după I.L. Caragiale. A primit Premiul pen¬ 
tru compoziţie la Festivalul Enescu (1946), 
Premiul Herder (1986) şi Marele Premiu al 
Uniunii Compozitorilor şi Muzicologilor 
din România (1996). 

Vieru, Grigore 

(14.02.1935, Pererita, jud. Hotin, Basarabia - 
18.01.2009, Chişinău) 

Poet. A absolvit Facultatea de Filologie a 
Institutului Pedagogic Ion Creangă (azi Uni¬ 
versitatea Pedagogică de Stat) din Chişinău. 

Anatol Vieru Grigore Vieru Igor Vieru Aurel Vijoli 


A lucrat la revistele Scânteia leninistă şi Nis¬ 
tru, la editurile Şcoala Sovietică şi Cartea 
Moldovenească, a fost consultant la secţia 
de poezie a Uniunii Scriitorilor. A fost ales 
deputat în Sovietul Suprem al URSS (1989). 
în 1995 a devenit membru al consiliului de 
administraţie al Societăţii Române de Radi¬ 
odifuziune. A îndeplinit funcţia de consilier 
la Ministerul Culturii din România pentru 
problemele Basarabiei, membru al Comisiei 
de Stat a Moldovei pentru problemele lim¬ 
bii. Lucrări: literatură pentru copii - Alarma 
(1957), Muzicuţe (1958), Bună ziua, fulgilor! 
(1961), Făguraşii (1963), Făt-Frumos, curcubeul 
(1961), Trei iezi (1970) ş.a.; versuri - Numele 
tău (1968), Aproape (1974), Un verde ne vede 
(1976), Steaua de vineri (1978), Rădăcina 
de foc (1989), Strigat-am către Tine (2002), 
Acum şi-n veac (2004). Distins cu Premiul 
Tineretului (1967), Premiul de Stat al Repu¬ 
blicii Moldova (1978), Diploma de Onoare 
H.Ch. Andersen a Consiliului Internaţional 
al Cărţii pentru Copii şi Tineret (1988). în 
1990 a fost ales membru de onoare al Aca¬ 
demiei Române, în 1993 devenind membru 
corespondent al acesteia; în 2008 i s-a con¬ 
ferit titlul onorific Doctor Honoris Causa al 
Academiei de Ştiinţe din Moldova. A fost 
Maestru Emerit al Artei (1985), Scriitor al 
Poporului din Republica Moldova (1992), 
distins cu Ordinul Republicii (1996), Ordi¬ 
nul Steaua României în grad de Comandor 
(1996) şi, post-mortem, Ordinul Steaua 
României în grad de Mare Cruce, 2009. 

Vieru, Igor 

(23.12.1923, Cernoleuca, Basarabia - 
24.05.1988, Chişinău) 

Pictor. A absolvit Şcoala de Arte Plastice la 
Chişinău şi Şcoala Pedagogică la Călăraşi. 
A fost învăţător şi profesor de franceză. 
Director al Muzeului de Arte Plastice din 
Chişinău. Este considerat, alături de Mihai 
Grecu şi Valentina Rusu-Ciobanu, unul 
dintre fondatorii şcolii de pictură a Moldo¬ 
vei din a doua parte a veacului XX. Lucrări: 


Toamna , 1965; Vetre calde, 1966; Ctitorii satu¬ 
lui , 1966; Fericirea lui Ion, 1967; Nucarii, 1967; 
Sărbătoare la Cernoleuca, 1968; Mărţişorul, 
1973; Toamna la Cernoleuca, 1979; Vremea 
logodnelor, 1980; Meşterul Manole, 1982. Dis¬ 
tins cu Ordinul Insigna de Onoare şi titlul 
Maestru în Arte. Artist al Poporului. 

Vijoli, Aurel 

(12.02.1902, Răşinari, jud. Sibiu - 
1.07.1981, Bucureşti) 

Economist. A absolvit Academia de Studii 
Economice la Bucureşti. Inspector de cre¬ 
dite la Banca Naţională a României, în care 
calitate a întocmit raportul ce descifra calea 
expatrierii profiturilor economice obţinute 
în România de către diverse concerne. 
Guvernator al Băncii Naţionale (1947). 
Sub conducerea lui s-au făcut stabilizările 
monetare din 1947 şi 1952 (la care s-a opus). 
Arestat în 1952 (şi toată echipa băncii, cam 
200 de salariaţi, dată afară) pentru vina afir¬ 
mată de a fi fost socialist, şi nu comunist ca 
opţiune politică, în fapt pentru tentativa de 
a păstra independenţa financiară a ţării în 
contextul absorbţiei sale progresive în blocul 
prosovietic şi al lichidării tuturor băncilor 
din România, capitalul fiind absorbit de 
BNR. Reabilitat, a fost numit ministru al 
Finanţelor (1957-1968) şi a restabilit echi¬ 
librul economiei româneşti prin folosirea 
sistemului de creditare bancară. Lucrări: 
Sistemul bănesc în slujba claselor exploatatoare, 
1958; Organizarea finanţării, creditării şi decon¬ 
tărilor, 1962; Din prefacerile sistemului bănesc şi 
de credit, postum, 1980. 

Vinogradov, Viktor V. 

(12.01.1895, Zaraisk, Rusia - 
4.10.1969, Moscova) 

Lingvist şi filolog. Rus ca etnie. A absolvit 
Institutul de Istorie şi Filologie din Petro- 
grad, ca elev al lui Lev Şcerba şi Aleksei 
Şahmatov. Influenţat de Charles Bally. 
A făcut parte din grupul formaliştilor ruşi 
din Leningrad alături de Iuri Tînianov, Boris 

Vişniec 


Viktor V. Vinogradov 



Marius Petre Visarion Matei Vişniec 



Eichenbaum, Boris Tomaşevski, Mihail 
Bahtin. Exilat din această cauză la Viatka 
(1934), apoi în Siberia (1941). Din 1950 
director al Institutului de Lingvistică din 
Moscova. Prieten cu Mihail Sadoveanu. 
A susţinut ideea că limba vorbită în Repu¬ 
blica Moldova nu este moldovenească, 
ci română. în acest sens l-a apărat (chiar 
la rugămintea lui Sadoveanu) pe editorul 
Igor Creţu, care a refuzat să menţioneze 
pe ediţia din Chişinău a romanului Mitrea 
Cocor , de Mihail Sadoveanu, că a fost tradus 
din româneşte în moldoveneşte. Lucrări: 
O noo3uu Ahhu AxMamoeou cmunucmmecKue 
naâpocKu , 1925; OnepKU no ucmopunecKOu 
epaMMamuKe pyccKozo numepamypHoeo x3UKa 
XIX eena, 1964; IIodmuKa u cmunucmuKa 
pyccKou numepamypu, 1971, postum. Laureat 
al Premiului Stalin, membru al Academiei de 
Ştiinţe Ruse (a făcut parte din Comitetul de 
Conducere) şi al Academiei URSS. Institutul 
de Lingvistică din Moscova îi poartă numele. 

Vintilă, Horia 

V Horia Vintilă 

Visarion, Marius Petre 

(15.08.1929, Ploieşti - 19.05.2006, Bucureşti) 
Inginer geofizician. A absolvit Facultatea de 
Geologie la Institutul de Mine din Bucureşti. 
A lucrat la întreprinderea de Prospecţiuni 
Geologice şi Geofizice, apoi la Institutul de 
Geologie şi Geofizică în calitate de şef al pro¬ 
iectului de descifrare a structurii geologice 
adânci a teritoriului României. A participat 
la realizarea hărţilor geofizice ale regiunii. 
Lucrări: Anomalii locale de gravitate pe aria 
flişului marginal şi extern din Moldova centrală; 
Geofizica inginerească. Membru al Asociaţiei 
Oamenilor de Ştiinţă din România, al Socie¬ 
tăţii Române de Geofizică, al Societăţii Geo¬ 
logilor din România. Membru corespondent 
al Academiei Române (din 1991). 

Visarion Puiu 

V Puiu, Visarion 


Vişan, Dorel 

(23.06.1937, Tăuşeni, jud. Cluj) 

Actor şi poet. A absolvit cursurile Institu¬ 
tului de Artă Teatrală şi Cinematografică 
I.L. Caragiale din Bucureşti (1965). A fost 
angajat actor la Teatrul Lucian Blaga din 
Cluj. în paralel cu activitatea artistică, a fost 
şi director al teatrului, precum şi profesor 
la Universitatea Babeş-Bolyai. A interpretat 
peste 40 de roluri în teatru, în cea mai vari¬ 
ată gamă, de la Moliere la Shakespeare, de 
la Marivaux la Buchner, iar în film a avut 
peste 50 de roluri în producţii româneşti şi 
internaţionale. în 1987, Mircea Danieliuc 
l-a distribuit în filmul Iacob, film unde a rea¬ 
lizat rolul său de referinţă. în anii următori 
a jucat în filmele Magnatul (2004) şi Sistem 
nervos (2005). Premiul pentru cea mai bună 
interpretare masculină la Festivalul Filmului 
Românesc de la Costineşti (1981), Cel mai 
bun actor al anului, titlu acordat de Aso¬ 
ciaţia Oamenilor de Teatru (1987), premiul 
pentru interpretare masculină pentru rolul 
din Senatorul melcilor la Festivalul Filmului 
Mediteranean de la Montpellier, Franţa 
(1995), Millenium - Hali of Fame - Premiul 
Cei mai importanţi cetăţeni ai veacului XX, 
SUA (1998), Premiul de Excelenţă la TIFF 
pentru activitatea sa neîntreruptă în slujba 
artei (2003). 

Vişniec, Matei 

(29.01.1956, Rădăuţi) 

Dramaturg. A absolvit Filosofia la Bucureşti. 
Format la Cenaclul de Luni al lui Nicolae 
Manolescu de la Facultatea de Filologie a 
Universităţii din Bucureşti. Plecat în Franţa 
în 1987. Lucrează la Radio France Inter¬ 
national. A început cu versuri: La noapte va 
ninge , 1980; Oraşul cu un singur locuitor , 1982; 
înţeleptul la ora de ceai , 1984, şi a continuat 
cu teatru postmodernist: Ţara lui Gufi, 1991, 
Mansarda la Paris cu vedere spre moarte , 2004; 
Hotel Europa complet , 2005. Ordinul Steaua 
României în grad de Comandor, 2002. 

Constantin Vişoianu Aurel Vlad 


Vişoianu, Constantin 

(4.02.1897, Urlaţi, jud. Prahova - 
3.01.1994, Washington) 

Om politic. A absolvit Literele şi Dreptul la 
Universitatea din Bucureşti. Specializare la 
Sorbona. A fost avocat în Baroul din Bucu¬ 
reşti (1937), secretar al tribunalului mixt de 
arbitraj de la Paris (1926-1929), consilier 
tehnic la Liga Naţiunilor, expert la Depar¬ 
tamentul pentru Limbi şi Naţionalităţi de la 
Geneva. în perioada 1931-1933 a făcut parte 
din delegaţia permanentă a României la 
Conferinţa de Dezarmare a Ligii Naţiunilor, 
fiind apoi trimis ambasador extraordinar şi 
ministru plenipotenţiar al României la Haga 
(1933-1935) şi Varşovia (1935-1936). Trimis 
la Cairo în 1944 pentru a negocia un armis¬ 
tiţiu separat al României cu Aliaţii în calita¬ 
tea sa de ministru de Externe în guvernele 
Sănătescu şi Rădescu (1944-1945). A părăsit 
ţara clandestin, fiind condamnat în contu¬ 
macie la 15 ani închisoare. La Washington 
a fost preşedintele Comitetului Naţional 
Român (1948-1975), principalul său merit 
în această funcţie fiind acela de a organiza 
emigraţia politică românească şi de a relua 
legătura cu regele Mihai (1969). 

Vitzu, Alexandru M. 

(23.11.1852, Săvineşti, jud. Neamţ - 
25.12.1902, Bucureşti) 

Zoolog. A absolvit Facultatea de Ştiinţe 
din Iaşi. Specializare la Sorbona. Profesor 
de zoologie la Facultatea de Ştiinţe a Uni¬ 
versităţii din Bucureşti. Este considerat 
fondatorul şcolii române de fiziologie expe¬ 
rimentală şi iniţiator al endocrinologiei. 
Contribuţii legate de regenerarea centrilor 
optici cerebrali şi secreţia glandelor interne 
la rechin (una dintre cele mai vechi forme 
continue de viaţă ale planetei). Lucrări: 
O nouă funcţiune a pancreasului, 1894; Recher- 
ches experimentales sur la secretion interne des 
reins, 1901. Membru al Societăţii de Biologie 
şi de Zoologie din Paris. Membru corespon¬ 
dent al Academiei Române (1897). 


Vlad IV Călugărul 

V Basarab, Vlad IV Călugărul 

Vlad II Dracul 

V. Basarab, Vlad II Dracul 

Vlad III Ţepeş 

V Basarab, Vlad III Ţepeş 

Vlad I Uzurpatorul 

V Basarab, Vlad I Uzurpatorul 

Vlad, Aurel 

(25.01.1875, Turdaş, lângă Orăştie - 
2.07.1953, Sighet) 

Economist. Nepot al lui Simion Bărnuţiu 
după mamă. L-a avut profesor la liceul din 
Orăştie pe Elie Cristea, viitorul patriarh al 
României. A absolvit Dreptul la Budapesta 
ca bursier al Fundaţiei Gojdu. Specializare la 
Universitatea din Bucureşti. Membru al Par¬ 
tidului Naţional din Transilvania. Ministru 
al Finanţelor în primul guvern al României 
Mari (1919). Ministru al Cultelor şi Artelor 
(1928) în Guvernul Iuliu Maniu. Decorat 
cu Ordinul Ferdinand I pentru activitatea 
sa (1931), cu Ordinul Serviciu Credincios în 
grad de Mare Ofiţer (1939). S-a retras din 
viaţa politică în 1938, din cauza ascensiunii 
legionarilor. Arestat în 1950 ca posesor al 
moşiei Bobâlna, a murit la Sighet. 

Vlad, Ion 

(24.05.1920, Feteşti, jud. Ialomiţa - 
28.01.1992, Paris) 

Sculptor. A absolvit Şcoala de Belle Arte la 
Bucureşti. A avut expoziţii personale şi de 
grup la Bucureşti, Atena, Berlin, Belgrad, 
Istanbul, Veneţia. Plecat din ţară după 1965, 
a predat sculptura şi desenul la Centrul 
American din Paris (1969-1981). A expus 
în Suedia, Canada, SUA. Lucrări: statuia lui 
George Enescu la Bârlad; basorelieful de pe 
faţada Operei din Bucureşti; Monumentul 
Libertăţii din Timişoara; decoraţie murală la 
Monte Carlo. Membru de onoare al Acade¬ 
miei Române (1991). 

Vlad, Ionel Valentin 

(22.09.1943, Bucureşti) 

Inginer şi fizician. A absolvit Facultatea de 
Electronică şi Telecomunicaţii la Politeh¬ 
nica din Bucureşti. Specializare în Franţa. 
Profesor de optică la Facultatea de Fizică a 
Universităţii din Bucureşti. Şef de secţie la 
Institutul Central de Fizică, apoi la Institutul 
de Fizică Atomică. A făcut parte din colec¬ 
tivul care a realizat primul laser cu mediu 
activ solid din România (1968) şi primele 
holograme profesionale din ţară (1970). 
Contribuţii la teoria generală a auto difracţiei 

şi difuziei simultane Brillouin. Lucrări: Intro¬ 
ducere în holografie , 1973; Prelucrarea optică a 
informaţiei , 1976, în colaborare. Membru al 
Societăţii Române de Fizică, al Societăţii 
Americane de Optică, al Societăţii Europene 
de Optică. Membru corespondent (1991) al 
Academiei Române. 

Vlad, Iulian 

(23.02.1931, Gogoşiţa, corn. Gogoşu, jud. Dolj) 
General. A absolvit Institutul Pedagogic din 
Bucureşti, Facultatea de Drept a Universi¬ 
tăţii din Bucureşti, apoi Şcoala Militară de 
Ofiţeri din Botoşani. A lucrat la Ministerul 
de Interne (1952-1974), devenind coman¬ 
dant al Şcolii de Ofiţeri a acestui minister 
(1974-1977), din care vor lua naştere după 
1989 Academia de Poliţie şi Institutul Naţio¬ 
nal de Informaţii. A fost ministru secretar de 
stat la Ministerul de Interne şi şef al Depar¬ 
tamentului Securităţii Statului (1987-1989). 
în această calitate i-a prezentat lui Nicolae 
Ceauşescu raportul despre întâlnirea Gor- 
baciov-Bush (tatăl) de la Malta (1989) şi a 
participat la revoluţia din decembrie 1989. 
Trecut în rezervă în decembrie 1989 cu 
gradul de general-colonel. Aflat în proces 
pentru rezultatele sociale ale funcţiei pe care 
a avut-o, a primit 12 ani de închisoare. 

Vlad, Pavel 

(6.06.1936, Lipnic, Basarabia) 

Chimist. A absolvit Facultatea de Chimie a 
Universităţii de Stat din Moldova. Director 
al Institutului de Chimie al ASM. A trasat 
noi direcţii prioritare în studiul compuşilor 
terpenici şi în elaborarea metodelor de sin¬ 
teză organică fină. A creat metode generale 
de determinare a configuraţiei absolute a 
unei serii de diterpenoide labdanice şi de 
transformare a acestora în compuşi bi-, 
tri- şi tetraciclici. Au fost implementate în 
industria parfumurilor metode ale sale de 
preparare a unui şir de compuşi odorizanţi, 
cât şi a unei serii de compoziţii noi de 
aromatizare a tutunului, din care o parte 


au fost implementată la Combinatul de 
Tutun din Chişinău. Este dublu laureat al 
Premiului de Stat în domeniul Ştiinţei, Teh¬ 
nicii şi Producţiei, a fost distins cu Premiul 
Organizaţiei Mondiale pentru Proprietatea 
Intelectuală, cu Ordinul de Onoare, Ordi¬ 
nul Republicii, Medalia Dimitrie Cantemir. 
Membru şi vicepreşedinte al Academiei de 
Ştiinţe a Moldovei. 

Vlad, Roman 

(29.12.1919, Cernăuţi, Bucovina de Nord) 
Compozitor. A absolvit Conservatorul la 
Cernăuţi. S-a specializat la Conservatorul şi 
Accademia Santa Cecilia din Roma ca elev 
al lui Alfredo Cassella. A rămas în Italia. 
A fost director artistic la Filarmonica Acade¬ 
miei din Roma, director artistic al Orches¬ 
trei Filarmonice a Radiodifuziunii Italiene, 
director artistic al Companiei de Televiziune 
din Torino, preşedinte al Societăţii de Con¬ 
certe Aquilana. Lucrări: Studi dodecafonici 
per pianoforte, 1942; Storia di una mamma, per 
voce, solo, coro e orchestra , 1951; II dottore di 
vetro, operă, 1961; Divertimento sinfonico per 
orchestra, 1968; Tetraktys per quartetto d'archi, 
1984. Premiul Enescu la Festivalul George 
Enescu, Bucureşti, 1942. Discul de Argint 
pentru Muzică de Film, 1950. Distins cu 
Ordinul Artelor şi Literelor al Academiei 
Franceze în grad de Comandor. Preşedinte 
al Societăţii Italiene de Muzică Contem¬ 
porană. Preşedinte al Societăţii Italiene a 
Autorilor şi Compozitorilor. Preşedinte al 
Confederaţiei Internaţionale a Autorilor şi 
Compozitorilor (1990-1994). 

Vlad, Ulpiu 

(27.01.1941, Zărneşti) 

Compozitor şi etnomuzicolog. A absolvit 
Conservatorul din Bucureşti ca elev al lui 
Anatol Vieru. Specializare la Accademia 
Santa Cecilia din Roma. Cercetător la 
Institutul de Etnografie şi Folclor, profesor 
la Universitatea de Muzică din Bucureşti. 
Lucrări: Vise I pentru orchestră de coarde 

Ulpiu Vlad Victor Vlad-Delamarina Tudor Vladimirescu Alexandru Vlahuţă 


(1972), continuată cu Vise II, Bucuria viselor. 
Taina viselor I, II şi III, Din bucuria viselor. 
Jocul viselor, Deodată visele, Legenda viselor şi 
împletirea viselor I, II şi III; ciclul cameral 
vocal-simfonic Mozaic. De mai multe ori 
laureat al Premiului Academiei Române 
(1985, 1990,1995). 

Vlad-Delamarina, Victor 

(31.08.1870, Satu Mic, azi Victor 
Vlad-Delamarina, jud. Timiş - 
15.05.1896, Pietroasa Mare, Timiş) 

Poet. A făcut liceul la Lugoj şi la Sf. Sava în 
Bucureşti, apoi Şcoala Militară (Marină) la 
Constanţa. Profesor la Academia Navală din 
Constanţa. A călătorit cu bricul Mircea pe 
Marea Neagră, Marea Egee, Marea Medite- 
rană, Marea Adriatică. Lucrări: Poezii bănă¬ 
ţeneşti, postum, în grai bănăţean, 1902. Şi-a 
publicat în serial, în Dreptatea, 1893, jurnalul 
călătoriilor pe mări, cu ilustraţii proprii. îl 
precede astfel pe Jean Bart (pe numele real 
Eugeniu P. Botez, profesor la Academia 
Navală din Constanţa). 

Vladimirescu, Tudor 

(1770 sau 1780, Vladimiri, jud. Gorj - 
27.05.1821, lângă Târgovişte) 

Revoluţionar. A învăţat carte grecească şi 
germană în casa boierului aromân Ioniţă 
Glogoveanu din Craiova, căruia apoi i-a 
fost administrator de moşie. A devenit 
pandur şi a participat la războiul ruso-turc 
(1806-1812), fiind recompensat cu Ordinul 
Sf. Vladimir clasa a IlI-a. A fost administra¬ 
tor al districtului de munte Cloşani până în 
1820. După moartea domnului Alexandru 
Şuţu a încheiat un acord cu Comitetul de 
Oblăduire rămas în loc, condus de Grigore 
Brâncoveanu, consolidat prin Proclamaţia de 
la Padeş, pentru a sprijini - cu scopul de a 
elibera Ţara Românească - acţiunea Ete- 
riei, mişcare de eliberare a grecilor de sub 
dominaţia otomană, condusă de Alexandru 
Ipsilanti. A fortificat mănăstirile Tismana şi 
Strehaia. Grecii puteau traversa teritoriul 


ţării spre a trece către Rusia. Ţarul însă, 
având înţelegeri cu familia Suţu, a dezavuat 
Eteria. Dar, în ciuda avertismentelor lui 
Nicolae Văcărescu, mişcarea de rezistenţă 
a revoluţionarilor munteni n-a luat sfâr¬ 
şit. Practic, în 1821 ţara a fost condusă de 
Tudor. Ridicat prin trădare de la Goleşti, a 
fost ucis de trimişii Eteriei, în virtutea unui 
acord separat cu Rusia. 

Vladislav I 

V Vlaicu 

Vlahuţă, Alexandru 

(5.09.1858, Pleşeşti, azi Alexandru Vlahuţă, 
jud. Vaslui - 19.11.1919, Bucureşti) 

Scriitor. A urmat timp de un an cursurile 
Facultăţii de Drept din Bucureşti, pe care le-a 
părăsit din cauza situaţiei materiale precare, 
devenind institutor şi apoi profesor la Târ¬ 
govişte. Din 1884 până în 1893 a funcţionat 
ca profesor la diverse instituţii de învăţământ 
bucureştene: Şcoala Normală a Societăţii 
pentru învăţătura Poporului Român, azilul 
Elena Doamna, liceul Sfântul Gheorghe. în 
1888 a fost revizor şcolar pentru judeţele 
Prahova şi Buzău. Editează revista Vieaţa 
(1893-1896), apoi Sămănătorul (1901), 
împreună cu George Coşbuc. Din 1901 a 
funcţionat ca referendar la Casa Şcoaielor. 

Vlaicu 

V. Bas arab, Vlaicu 

Vlaicu, Aurel 

(6/19.11.1882, Binţinţi, azi Aurel Vlaicu, lângă 
Orăştie - 13.09.1913, Băneşti, lângă Câmpina) 
Inginer, inventator şi pionier al aviaţiei 
române şi mondiale. A terminat Colegiul 
Reformat al Liceului Calvin din Orăştie, 
care din 1919 încoace a fost numit liceul 
Aurel Vlaicu, luându-şi bacalaureatul la 
Sibiu în 1902. Şi-a continuat studiile ingi¬ 
nereşti la Universitatea din Budapesta şi 
Ludwig-Maximilians Universităt, Miinchen, 
în Germania, obţinând diploma de inginer 
în 1907. După ce a lucrat la uzinele Opel din 

Vlădescu 


Russelsheim, se întoarce în 1908 la Binţinţi, 
unde construieşte un planor cu care face 
un număr de zboruri în 1909. în toamna 
lui 1909 se mută la Bucureşti şi începe 
construcţia primului său avion, Vlaicu I, la 
arsenalul armatei. Avionul zboară fără modi¬ 
ficări (lucru unic pentru începuturile aviaţiei 
mondiale) în iunie 1910. în 1911 constru¬ 
ieşte un al doilea avion, Vlaicu II, cu care 
a câştigat în 1912 cinci premii memorabile 
(un premiu I şi 4 premii IÎ) la mitingul aerian 
de la Aspern, Austria. Concursul a reunit, 
între 23 şi 30 iunie 1912, 42 de piloţi din 
7 ţări, dintre care 17 din Austro-Ungaria, 7 
germani, 12 francezi, printre care şi Roland 
Gaross, cel mai renumit pilot al vremii, un 
rus, un belgian, un persan. La 13 septembrie 
1913, în timpul unei încercări de a traversa 
Munţii Carpaţi cu avionul, s-a prăbuşit în 
apropiere de Câmpina, se pare din cauza 
unui atac de cord. In anul următor, prietenii 
săi Magnani şi Silişteanu finalizează con¬ 
strucţia avionului Vlaicu III şi, cu ajutorul 
pilotului Petre Macavei, efectuează câteva 
zboruri scurte. Autorităţile vremii interzic 
continuarea încercărilor, iar în toamna lui 
1916, în timpul ocupaţiei germane, avionul 
este expediat la Berlin. A fost văzut ultima 
dată în anul 1940. Membru de onoare post- 
mortem al Academiei Române (1948). 

Vlasiu, Ion nume la naştere Ion Vlas 
(6.05.1941, Lechinţa, jud. Mureş - 
18.12.1997, Bucureşti) 

Artist plastic. A absolvit Şcoala de Belle 
Arte din Cluj ca elev al lui Romulus Ladea. 
Specializare la Praga, Belgrad, Budapesta. 
Deschide o expoziţie personală de pictură 
şi sculptură la Paris în 1938. Profesor la 
Academia de Arte Frumoase din Timişoara, 
apoi din Bucureşti. Scrie şi literatură autobi¬ 
ografică. Lucrări: artă monumentală - Mamă 
cu gemeni , Grădina Icoanei, Bucureşti; 1962 - 
Iubire , Parcul Floreasca, Bucureşti; Ion 
Creangă , Parcul Herăstrău, Bucureşti; Horia, 
Cloşca şi Crişan, Cluj-Napoca; Monumentul 
Unirii , Câmpia Libertăţii de la Blaj; Aurel 
Vlaicu , Tg. Mureş; Ion Creangă , Piatra Neamţ; 
pictură - Moşu' din Ogra, Bunica,, Casa bunici¬ 
lor din Ogra, Autoportret, Paris 1938; Olariu din 
Lechinţa, Singurătate, Abisală ; literatură - Am 
plecat din sat, roman, 1938; Poveste cu năluci, 
1941; Drum spre oameni, 1962; O singură 
iubire, 1965; Puiul de veveriţă, 1967; în spaţiu şi 
timp, jurnal, voi. 1,1970, voi. II, 1971, voi. III, 
1973, voi. IV, 1987; Ghicitori pentru copii, 
1971; Lumea poveştilor, 1972; Cartea de toate 
zilele, 1984; Monolog asimetric, 1988; Obraze şi 
măşti, 1995; Vlăsiile şi alte poeme, 2004. 



Aurel Vlaicu Ion Vlasiu 


Vlădescu, Radu I. 

(27.04.1886, Sibiciul de Sus, jud. Buzău - 
15.02.1963, Bucureşti) 

Medic veterinar, biochimist. A absolvit 
Facultatea de Ştiinţe, Secţia chimie, la Paris. 
S-a specializat la Institutul Pasteur. A fost 
profesor la Facultatea de Medicină Veteri¬ 
nară din Bucureşti, unde a organizat primul 
Laborator de chimie biologică din România. 
Este cunoscut prin importante cercetări 
privind compoziţia chimică a materiei vii, 
metabolismul animal şi prin lucrările din 
domeniul lactologiei. A elaborat metoda 
pentru dozarea clorurilor, fosfaţilor şi altor 
componente din lichidele biologice (Valoarea 
alimentară a laptelui, L'interpretation des trans- 
formations de Venergie dans le travail musculaire, 
Le dosage du sodium dans Ies liquides biologiques 
ş.a.). Lucrări: Recherches sur lapresence et le role 
du zinc chez Ies animaux, 1921; Carence minerale 
chez Ies vaches laitieres, 1932; Recherches sur le 
contenu en acides amines du suc gastrique ana- 
chlorhydrique, son importance pour le diagnostique 
du cancer, 1945. Membru titular al Academiei 
Române (1955) şi al Academiilor de Medi¬ 
cină şi Medicină Veterinară din Paris. 

Vlădescu Răcoasa, Gheorghe 

(1895, Răcoasa, jud. Vrancea - 1989, Bucureşti) 
Om politic şi sociolog. A absolvit Facultatea 
de Filosofie la Universitatea din Bucureşti. 
Membru al PCR din ilegalitate. Profesor de 
sociologie politică la Facultatea de Filoso¬ 
fie a Universităţii din Bucureşti. A lucrat, 
împreună cu Dimitrie Guşti şi H. Stahl, la 
studiul monografic al satelor româneşti şi 
la deschiderea Muzeului Satului (1936). 
A fost ministru al Minorităţilor în guvernele 
Rădescu şi Sănătescu (alături de Lucre- 
ţiu Pătrăşcanu şi Constantin Vişoianu), 
perioadă în care s-a definitivat legislaţia 
referitoare la statutul minorităţilor etnice 
din România. A contribuit la înfiinţarea 
Editurii Cartea Rusă (1945), a Institutu¬ 
lui de Studii Româno-Sovietic (1947) şi 
Muzeului Româno-Rus (1947), împreună 

Vlăduţescu 



GheorgheVodă Ion Voicu MădălinVoicu 


cu Scariat Callimachi, muzeu unde au fost 
aduse pentru prima oară în România copii 
fotografice ale manuscriselor lui Dimitrie 
Cantemir aflate în arhivele ruseşti, inslusiv 
Hronicul a vechimei romano-moldo-vlahilor. 
A înfiinţat Institutul de Limba Rusă Maxim 
Gorki (1948). A fost ambasadorul României 
la Moscova (1947-1951). 

Vlăduţescu, Gheorghe 

(8.09.1937, Cărbuneşti, jud. Gorj) 

Filosof. A absolvit Facultatea de Filosofie la 
Universitatea din Bucureşti. Specializare la 
Sorbona. Profesor de filosofie la Facultatea 
de Filosofie a Universităţii din Bucureşti. 
Lucrări: Etica lui Epicur, 1972; Introducere în 
filosofia medievală , 1973; Experienţă şi inducţie 
la Aristotel, 1975; Filosofia în Grecia veche , 
1984; Cei doi Socrate, 1996; Cum mureau filoso¬ 
fii în Grecia veche , 2000; Neconvenţional despre 
filosofia românească , 2002; Teologie şi metafizică 
în cultura Evului Mediu , 2003. Membru al 
Academiei Române (1999). 

Vodă, Gheorghe 

(24.12.1934, Văleni, jud. Cahul - 
24.02.2007, Chişinău) 

Poet, regizor de film. A absolvit Facultatea 
de Filologie a Institutului Pedagogic de Stat 
Ion Creangă din Chişinău. Specializare la 
Institutul de Cinematografie, Secţia scenarii, 
din Moscova. A fost redactor la Comitetul 
de Stat pentru Radio şi Televiziune, la publi¬ 
caţiile Moldova socialistă , Tinerimea Moldovei şi 
Glasul (Glasul Naţiunii), în ultimii ani de viaţă 
a fost consilier pentru poezie la Uniunea 
Scriitorilor din Moldova. Lucrări: versuri - 
Focuri de toamnă (1965), Ploaie ferbinte (1967), 
Aripi pentru Manole (1969), Pomii dulci (1972), 
Valurile (1974), Rămâi (1977), Inima alergând 
(1980), De dorul vieţii, de dragul pământului 
(1983), La capătul vederii (1984), Viaţa pe 
nemâncate (1999); scenarii de film - De-ale 
toamnei, Bariera, Nunta, Maria. A obţinut Pre¬ 
miul de Stat al Republicii Moldova (1986), 
Premiul Uniunii Scriitorilor din Moldova 


(1999), Ordinul Gloria Muncii (1996) şi 
Medalia Mihai Eminescu (2001). Biblioteca 
din satul natal şi cenaclul literar al şcolii din 
aceeaşi localitate îi poartă numele. 

Voicu, Ion 

(8.10.1923, Bucureşti - 24.02.1994, Bucureşti) 
Violonist. Tată al lui Mădălin V Ţigan ca 
etnie, aparţinea unei familii care cultivase 
muzica vreme de trei generaţii. Violoncelul, 
vioara, contrabasul şi pianul erau instru¬ 
mente cunoscute din copilărie. A luat lecţii 
la Conservatorul din Bucureşti de la 6 ani. 
La 14 ani a dat examen la Academia Regală 
de Muzică şi a intrat direct în anul al V-lea 
de studii. A fost elevul lui Constantin Nicu- 
lescu. Şi-a început cariera la Orchestra Radio 
din Bucureşti, al cărei solist a devenit. S-a 
perfecţionat la Conservatorul Ceaikovski 
din Moscova cu David Oistrah. A fost trimis 
de statul român la Viena spre a achiziţiona 
şi folosi o vioară Stradivarius. A concertat 
în toată lumea, cu orchestre celebre: Ber- 
liner Philharmoniker, London Symphony 
Orchestra, London Philharmonic Orchestra, 
Royal Liverpool Philharmony, Het Residen- 
tie Orchestra Haga, Tokyo Philharmony, 
orchestrele din Cincinnati, Los Angeles, Bal- 
timore, Seatle, Houston Symphony Orches¬ 
tra, Bayerisches Rundfunk Orchester Miin- 
chen, Dresdener Philharmonic, Mozarteum 
Orchester, Canadian Symphony Orchestra, 
Grand Orchestre de la RTV Belge, Orchestre 
Pasdeloup Paris, Orchestra Simfonica Brasi- 
liera, Gewandhaus Leipzig ş.a. Membru al 
Academiei Franceze pentru Ştiinţe, Litere şi 
Arte. Artist al Poporului. 

Voicu, Mădălin 

(10.07.1952, Bucureşti) 

Om politic şi muzician. Fiu al lui Ion V. 
A absolvit Academia Naţională de Muzică 
(vioara). Specializări la Trier, Mainz, Stutt- 
gart, Londra. Cursuri dirijorale cu Sergiu 
Celibidache. Dirijor al orchestrelor simfonice 
din Craiova şi Ploieşti, al Orchestrei Radio şi 

MihailVoicu Victor A. Voicu Dan Voiculescu Dan Virgil Voiculescu 


al Orchestrei de Cameră Ion Voicu. Profesor 
de muzicologie la Conservatorul din Izmir, 
Turcia. A întemeiat şi conduce Fundaţiile 
Cult şi Ionel Voicu. A înregistrat numeroase 
piese clasice în interpretare proprie, ca şi 
piese populare româneşti şi ţigăneşti. Ca om 
politic a fost preşedinte al Partidului Libertă¬ 
ţii şi Unităţii Sociale (1994-1996), preşedinte 
executiv al Partidei Rromilor (1996-2000), 
membru al Consiliului Naţional al PSD 
(2000-2004), deputat în Parlamentul Româ¬ 
niei (1996-2008). Cavaler al Ordinului Creş¬ 
tin (2003). Membru de onoare al Academiei 
Franceze de Ştiinţe, Litere şi Arte. 

Voicu, Mihail 

(1943, Paşcani, jud. laşi) 

Inginer. A absolvit Facultatea de Electro¬ 
tehnică a Institutului Politehnic din Iaşi şi 
Facultatea de Matematică (1969-1977) a 
Universităţii din Iaşi. S-a specializat în auto¬ 
matică la Universitatea din Karlsruhe, Ger¬ 
mania. Profesor la Facultatea de Automatică 
şi Calculatoare a Universităţii Tehnice Ghe- 
orghe Asachi din Iaşi. A fost decanul facul¬ 
tăţii (1992-2004). Din 2004 este prorector al 
Universităţii Tehnice din Iaşi. Este directorul 
Centrului de excelenţă teoria şi ingineria 
sistemelor. Opera ştiinţifică acoperă urmă¬ 
toarele domenii: teoria sistemelor şi analiza 
şi sinteza sistemelor automate; automatizări 
industriale şi în energetică; dezvoltarea cer¬ 
cetării şi învăţământului superior în auto¬ 
matică şi calculatoare. Rezultatele obţinute 
se grupează astfel: modele bazate pe ecuaţii 
cu derivate parţiale şi determinarea distribu¬ 
ţiilor spaţiale ale potenţialului şi gradientu- 
lui de potenţial pentru sisteme de tip bobină 
şi transformator electric; identificarea com¬ 
pletă a proceselor dinamice liniare deter¬ 
ministe continue utilizând matricea Hankel 
constituită de coeficienţii Taylor ai funcţiei 
de transfer; definirea şi analiza ca proces 
aleatoriu a regimului deformant din reţelele 
electrice. Activitatea ştiinţifică şi didactică se 
concretizează în: 7 monografii, 107 lucrări în 


volume, 10 brevete de invenţie, 13 manuale 
universitare şi este recunoscută prin: Pre¬ 
miul Aurel Vlaicu al Academiei Române pe 
1987, Ordinul Meritul pentru învăţământ în 
grad de Mare Ofiţer, IEEE Senior Member, 
Copernicus Fellow ş.a. Membru corespon¬ 
dent al Academiei Române (2006) şi mem¬ 
bru titular al Academiei de Ştiinţe Tehnice 
din România. 

Voicu, Victor A. 

(29.06.1939, Bolovani, Dâmboviţa) 
General-maior, medic şi farmacolog. 
A absolvit Medicina la Bucureşti. Profesor 
universitar, şeful Catedrei de farmacologie 
clinică, toxicologie şi psihofarmacologie la 
Universitatea de Medicină şi Farmacie Carol 
Davila din Bucureşti (1992). Director al Cen¬ 
trului de Cercetări Ştiinţifice Medico-Mili- 
tare (1986). Preşedinte al (2000) Consiliului 
Ştiinţific al Agenţiei Naţionale a Medica¬ 
mentului. Preşedinte al Societăţii Române de 
Farmacologie, Terapeutică şi Toxicologie Cli¬ 
nică (1998). Cercetări ştiinţifice în domeniile 
compuşilor organofosforici şi antidotismului 
acestora, farmacologia radioprotectorilor 
chimici, farmacologia experimentală şi cli¬ 
nică a antihipertensivelor şi antiaritmicelor, 
psihofarmacologia psihotomimeticelor şi 
drogurilor de abuz. Coordonator de studii 
de bioechivalenţă şi studii clinice de fază I. 
Lucrări: 20 de volume publicate, peste 290 
de lucrări ştiinţifice publicate şi comunicate, 
18 brevete de invenţie. Membru titular 
(2001) al Academiei Române. 

Voiculescu, Dan 

(25.09.1946, Bucureşti) 

Economist şi om politic. A absolvit Faculta¬ 
tea de Comerţ Exterior a Academiei de Stu¬ 
dii Economice din Bucureşti. Specializare în 
SUA şi la Londra. A lucrat ca economist la 
ISCE Vitrocim (1974-1978), apoi la Camera 
de Comerţ a României, oficiul ARGUS, 
ca director (din 1982) şi director general 
(1984). înfiinţează Partidul Umanist Român 

(1991), devenit Partidul Conservator (2005). 
înfiinţează Grivco SA Holding, acţionar la 
Crescent (Grupul Mass Media Intact fiind 
cel mai proeminent: posturi de televiziune, 
presă, editură). Senator în Senatul României 
(2004), preşedinte al grupului parlamentar 
de prietenie România-Austria. Vicepreşe¬ 
dinte al Senatului României din decembrie 
2008. Fondator al Asociaţiei Oamenilor de 
Afaceri din România. Lucrări: Industriali¬ 
zarea şi Comerţul Mondial , 1988; Conducerea, 
tehnica şi eficienţa comerţului internaţional, 
1989, în colaborare; Economie şi Umanism, 
1993; Analiza de competitivitate a economiei 
româneşti - Orizont 2000-2005-2010. Soluţii 
strategice alternative , 1998, în colaborare; 
Comerţul Exterior al României la sfârşitul seco¬ 
lului XX, 1999. 

Voiculescu, Dan Virgil 

(14.06.1949, Bucureşti) 

Matematician. Fiu al lui Vlad V A absolvit 
Facultatea de Matematică a Universităţii din 
Bucureşti ca elev al lui Ciprian Foiaş. Spe¬ 
cializat în teoria operatorilor, entropia liberă, 
teoria probabilităţilor. Cercetător la Institutul 
de Matematică din Bucureşti, apoi la Depar¬ 
tamentul de matematică al INCREST din 
Bucureşti. Profesor invitat la universităţile 
Berkeley, California, Montreal, Paris, Ziirich, 
Institut Poincare Franţa. Din 1992 profesor 
la Universitatea Berkeley, SUA. Distins cu 
Premiul pentru matematică al Academiei 
Naţionale de Ştiinţe a SUA. Membru al Aca¬ 
demiei Naţionale de Ştiinţe a SUA. 

Voiculescu, Marioara 

(1889, Bucureşti - 3.03.1976, Bucureşti) 

Actriţă şi regizoare. A absolvit Institutul de 
Teatru din Bucureşti. Societară a Teatrului 
Naţional de la 19 ani, profesoară la Insti¬ 
tutul de Teatru. Remarcabilă în rolurile de 
tragedie: Viorica, Spionul, Răzbunarea, Fedora, 
Dragoste de marinar, Amorurile unei prinţese, 
Dragoste la mânăstire; regie: Viorica, Spionul, 
Răzbunarea, Detectiv şi apaş, Urgia cerească ş.a. 


Voiculescu, Marin Gh. 

(3.08.1913, Giurgiu - 4.07.1991, Bucureşti) 
Medic. A absolvit Facultatea de Medicină la 
Bucureşti. Profesor şi decan la Facultatea de 
Medicină Generală a Institutului de Medi¬ 
cină şi Farmacie din Bucureşti. Contribuţii 
în domeniul patogeniei, tratamentului şi 
epidemiologiei bolilor infecto-contagioase. 
Lucrări: Contribuţiuni la studiul febrei tifoide, 
1941; Tifosul exantematic, 1949; Ce trebuie să 
ştim despre hepatita epidemică, 1955; Virozele 
respiratorii, 1963; Hepatita virală, 1977. 
Membru al Academiei de Ştiinţe Medicale 
din România, al Societăţii Regale de Medi¬ 
cină din Londra, al Societăţii de Patologie 
Comparată din Paris, al Academiei de Medi¬ 
cină din Paris. Membru titular al Academiei 
Române (1990). Distins cu Ordinul Meritul 
Ştiinţific în România şi Ordinul San Carlos 
al preşedintelui Republicii Columbia. 

Voiculescu, Vasile 

nume la naştere Vasile Costache Voicun 

(27.11.1884, Pârscov, jud. Buzău - 
26.04.1963, Bucureşti) 

Medic şi scriitor. A absolvit Medicina la 
Bucureşti şi a practicat-o. Arestat (1958), 
a făcut cinci ani închisoare pentru un 
presupus complot politic. A fost prieten cu 
Urmuz. A scris poezii care evoluează de la 
eminescianism la tenta religioasă: Poezii, 
1916; Poeme cu îngeri, 1927; Destin, 1933; 
întrezăriri, 1939; Ultimele sonete închipuite ale 
lui William Shakespeare în traducere imaginară 
de Vasile Voiculescu, 1964. Proza, publicată 
postum, are caracter mitic şi fantastic: 
Povestiri, 1966; Zahei orbul, 1970. Teatrul său 
îmbină, de asemenea, realul cu fantasticul: 
La pragul minunii, 1932. Membru post-mor- 
tem al Academiei Române (1993). 

Voiculescu, Vlad 

(1913, Târgu Jiu - 22.02.2001, Bucureşti) 
Medic neurolog. Tată al lui Dan Virgil V. 
A urmat cursurile Facultăţii de Medicină 

din Bucureşti şi apoi a urcat toate treptele 
ierarhiei universitare, devenind, în 1967, 
profesor la Clinica de neurologie a Insti¬ 
tutului de Medicină şi Farmacie din Bucu¬ 
reşti. în paralel cu activitatea universitară a 
desfăşurat o bogată activitate de cercetare 
la Institutul de Neurologie al Academiei 
Române, al cărui director a devenit în 
1978, abordând teme interdisciplinare 
în domeniul epilepsiei, bolilor vasculare 
cerebrale, în studiul etiopatogeniei şi dia¬ 
gnosticului hemoragiilor cerebrale, în bolile 
neuromusculare, precum şi în problemele 
de bază ale neurofiziologiei. Rezultatele 
cercetărilor sale au fost publicate în peste 
170 de lucrări, studii şi articole, apărute 
în ţară şi străinătate. Examinarea clinică 
a unui bolnav, consideraţiile despre loca¬ 
lizare, reflecţiile de diagnostic diferenţial, 
argumentarea unui diagnostic final au fost 
ale unui profesor prin excelenţă, care ştia să 
explice succint, simplu, clar cele mai com¬ 
plicate mecanisme etiopatogene. Membru 
titular al Academiei Române (1991). A fost 
ales membru al Royal Society of Medicine 
(Londra), Societe Franţaise de Neurologie, 
membru de onoare al Academiei de Ştiinţe 
Medicale din România. 

Voinea, Radu P. 

(24.05.1923, Craiova - 12.05.2010, Bucureşti) 
Inginer. în perioada 1941-1946 a urmat 
cursurile Secţiei de construcţii a Politehnicii 
din Bucureşti, obţinând în 1946 diploma de 
inginer constructor. în 1949 şi-a susţinut 
teza de doctorat cu titlul „Contribuţii la 
studiul stabilităţii elastice a sistemelor static 
nedeterminate". A obţinut titlul ştiinţific 
de doctor inginer cu Magna Cum Laude, 
care i-a fost echivalat în 1963 de Ministerul 
învăţământului cu titlul de doctor docent, 
în perioada 1964-1967 a fost prorector al 
Institutului Politehnic din Bucureşti, iar în 
perioada 1972-1981 rectorul institutului. 
Activitatea ştiinţifică se concretizează în tra¬ 
tate, lucrări ştiinţifice publicate în volume, 
articole ştiinţifice publicate în reviste de 
specialitate din ţară şi străinătate, comuni¬ 
cări publicate în volumele unor manifes¬ 
tări ştiinţifice internaţionale şi naţionale, 
manuale didactice şi culegeri de probleme 
publicate în edituri didactice în mai multe 
ediţii etc. în cadrul activităţii de cercetare 
ştiinţifică au fost abordate probleme de 
mecanică teoretică, de teoria mecanismelor, 
de stabilitate elastică şi de dinamica auto¬ 
vehiculelor şi maşinilor. în 1972 a obţinut 
titlul de Profesor Emerit, iar în 1974 titlul 
de Om de Ştiinţă Emerit. în 1987 a fost ales 



Radu P. Voinea Ionel Voineag 


membru titular al Academiei Europene de 
Arte, Ştiinţe şi Litere. Preşedinte al Aca¬ 
demiei de Ştiinţe Tehnice din România. 
Membru al Academiei Române (1974). Pre¬ 
şedinte al Academiei Române, 1984-1990. 

Voineag, Ionel 

(1.11.1950, Brăila) 

Tenor. A absolvit Conservatorul la Iaşi. 
Solist al Operei Naţionale din Iaşi, apoi 
din Bucureşti. Profesor la Universitatea de 
Muzică din Bucureşti. A cântat pe marile 
scene ale lumii din Italia, Japonia, Franţa, 
Bulgaria, Spania, Grecia, Portugalia, URSS, 
Ungaria, Coreea de Nord şi de Sud, Polonia, 
Olanda, Belgia, Ceholovacia, Marea Brita- 
nie, Iugoslavia, Germania de Vest şi de Est, 
Luxemburg, Elveţia, Austria. Repertoriu: 
Boema de Puccini, Aida,, Macbeth, Nabucco, 
Traviata de Verdi, Flautul fermecat , Răpirea 
din Serai de Mozart, Carmen de Bizet, Oedip 
de Enescu, Decebal de Gh. Dumitrescu, 
Luceafărul de N. Bretan. A interpretat nume¬ 
roase roluri de operetă şi lieduri. Laureat 
al concursurilor internaţionale de canto de 
la Sofia (1978), Barcelona (1979), Ostende, 
Belgia (1980, Marele Premiu). Medalia de 
Aur la Festivalul George Enescu (1998). 
Distins cu Ordinul Meritul Cultural în grad 
de Comandor (2004). 

Voinescu II, loan 

(1812, Bucureşti - 31.12.1855, Pau, Franţa) 
Publicist. A făcut studii militare la Bucureşti. 
Paşoptist. Membru al societăţii secrete Frăţia 
(1843) alături de N. Bălcescu în casa lui au 
avut loc întâlnirile clandestine ale revoluţi¬ 
onarilor. Membru în Guvernul Provizoriu. 
Ca publicist a colaborat la Dacia literară, Pro¬ 
păşirea, România viitoare, România literară ş.a. 
După înfrângerea revoluţiei a fost expulzat 
şi s-a refugiat în Franţa. Lucrări: Cugetări 
asupra teatrului , 1836; Şarlatanul în mască de 
literat , 1844; Arabescuri. O călătorie pe Dunăre 
în ghimie, Paris, 1853. 

Dimitrie Voinov Ştefan Voitec Veaceslav Volghin 


Voinov, Dimitrie 

(6.02.1867, Focşani - 7.07.1951, Bucureşti) 
Biolog, zoolog, histolog, citolog. A absolvit 
şcoala primară la Focşani, după care s-a 
înscris la Liceul Internat din Iaşi, unde a fost 
coleg cu Emil Racoviţă şi Grigore Antipa. La 
ştiinţe naturale l-a avut profesor pe Grigore 
Cobălcescu, care i-a stimulat pasiunea pen¬ 
tru biologie. După obţinerea bacalaureatului 
a plecat la Paris pentru a se specializa în 
domeniul biologiei, alături de Emil Racoviţă, 
Paul Bujor şi Ion Cantacuzino. La Sorbona 
s-a specializat în biologie (zoologie). în 1891, 
după susţinerea examenului de licenţă şi doi 
ani de specializare, a revenit în ţară, unde a 
ocupat Catedra de zoologie şi morfologie 
animală a Facultăţii de Ştiinte de la Uni¬ 
versitatea din Bucureşti, pe care a deţinut-o 
până în 1937. Fondatorul şcolii româneşti de 
citologie. A militat pentru dezvoltarea miş¬ 
cării ştiinţifice în România, în cadrul Socie¬ 
tăţii Române de Ştiinţe, fiind vicepreşedinte 
al Secţiei de ştiinţe naturale şi, ulterior, 
preşedinte al acestei instituţii. A demon¬ 
strat existenţa a trei constituenţi celulari 
(protoplasmatici): condriomul, vacuomul 
şi sistemul golgian. Primul în lume care 
a descoperit aneuploidia sau polisomia la 
animale. în 1902 a început seria cercetărilor 
citologice, pe care le-a continuat timp de 
trei decenii. Lucrări: Principii de microscopie 
(1906) r Mitocondriile (1916), Problema biologică 
a diferenţierii sexelor (1929). Membru al Aca¬ 
demiei Române (1927). 

Voitec, Ştefan 

(19.06.1900, Corabia - 4.12.1984, Bucureşti) 
Om politic, jurnalist. A absolvit Facultatea 
de Ştiinţe, Secţia fizică, la Universitatea 
din Bucureşti. Profesor de liceu la Bucu¬ 
reşti, a intrat în rândurile Partidului Social 
Democrat, aripa Titel Petrescu. A fost 
Membru al Partidului Socialist Român 
din 1918, secretar între 1939 şi 1944, apoi 
secretar general al PSD (1944-1948). A fost 


membru în comitetul executiv al Partidului 
Social-Democrat; fusese ministru al Educa¬ 
ţiei Naţionale încă din vremea guvernelor 
prezidate de Nicolae Rădescu şi C. Sănă- 
tescu (de la 4 noiembrie 1944). Va ocupa 
acelaşi portofoliu, însă la conducerea guver¬ 
nului se afla deja Petru Groza (din 6 martie 
1945). A fost unul dintre liderii PSD care au 
acceptat unificarea cu PCR în anul 1948, 
contribuind la crearea Partidului Muncito¬ 
resc Român (din 1965 redenumit Partidul 
Comunist Român). După congresul de 
unificare al PSD cu PCR (1948) a devenit 
membru al CC al PCR. A îndeplinit succesiv 
funcţiile de vicepreşedinte al Consiliului de 
Miniştri (1948-1949, 1956-1961), ministru 
al Comerţului Interior (1955-1956) şi al 
Industriei Bunurilor de Consum (1957- 
1959). A fost şi vicepreşedinte al Consiliului 
de Stat (1961-1965,1974-1984), preşedinte 
al Marii Adunări Naţionale (Parlamentul 
perioadei socialiste, 1961-1974). 

Volkers, Emil 

(1831, Birckenfeld, Germania - 
1905, Dusseldorf, Germania) 

Pictor. A început Academia de Belle Arte 
la Dresda, ca elev al lui Ritsche şi Schnorr 
von Carolsfeld, şi a terminat-o la Munchen, 
ca elev al fraţilor Albrecht şi Franz Adam. 
A fost adus în ţară de Carol I pentru a imor¬ 
taliza manevrele militare de la Cotroceni 
(1869) şi de la Buzău (1874) ale armatei 
române. Toate litografiile au fost tipărite la 
Dusseldorf. în plus, a realizat portrete de 
ţărani români de la Dunăre, peisaje de sat 
şi de câmpie, lăutari, scene de familie, de 
petrecere, jandarmi. Cele mai cunoscute 
lucrări ale sale au rămas până astăzi Ţăranii 
români mergând la târg (muzeul din Wiesba- 
den) şi Familia de ţigani (muzeul din Koln). 

Volghin, Veaceslav 

(1879, Belarus - 1962, Moscova) 

Specialist în ştiinţe sociale. Rus ca etnie. 
A absolvit Universitatea la Minsk. Profesor 

Mihai Volontir Leon Volovici David Voniga Nestor Vornicescu 


şi rector (1920) al Universităţii din Mos¬ 
cova, a lucrat la Agitaţie şi Propagandă în 
CC al PCUS. Membru şi vicepreşedinte 
al Academiei de Ştiinţe a URSS, a fost 
trimis în 1946, prin rezoluţie de partid, să 
întemeieze o bază de cercetări, în principal 
cu profil agricol, în Republica Moldova 
(RSSM), ca parte a Academiei URSS. Iniţial 
această bază a inclus Institutul de Cercetări 
Ştiinţifice în domeniul Istoriei, Limbii şi 
Literaturii, sectoarele de geologie, bota¬ 
nică, viticultură şi pomicultură, pedologie, 
zoologie, energetică, precum şi grupul de 
management al apelor, economie şi geo¬ 
grafie. A condus această bază până la trans¬ 
formarea ei în filiala RSSM a Academiei de 
Ştiinţe a URSS, în 1949, când conducerea a 
fost preluată de P. Baranov. 

Volontir, Mihai 

(9.03.1934, Glinjeni, Basarabia) 

Actor. A absolvit Şcoala Pedagogică din 
Orhei. Actor la teatrul din Bălţi. Interpre¬ 
tează roluri pentru Moldova Film, dar şi 
pentru studiouri din Federaţia Rusă. Fil- 
mografie: Se caută un paznic , 1967; Această 
clipă , 1968; Singur în faţa dragostei , 1969; Zece 
ierni pentru o vară , 1969; Povârnişul , 1970; Al 
patrulea (Mosfilm), 1972; Acest dulce cuvânt - 
libertate (Mosfilm), 1972; Dimitrie Cantemir, 
1973; Podurile, 1973; Bărbaţii încărunţesc de 
tineri, 1974; Nu crede ţipătului păsării de noapte, 
1976; Povestea lui Făt-Frumos, 1977; Rădăcinile 
vieţii, 1978; Fii fericită, IuliaJ, 1983; Ţiganul 
(Ekran), 1984. Distins cu Premiul Naţional 
al Moldovei (1971), Premiul Naţional al 
URSS (1980), Premiul Fraţii Vasiliev, URSS 
(1980). Artist al Poporului, 1984. 

Volovici, Leon 

(10.08.1938, laşi) 

Istoric. Evreu ca etnie. Cercetător la Institu¬ 
tul de Lingvistică din Iaşi, apoi la Institutul 
Yad Vashem pentru studierea Holocaustu¬ 
lui de la Ierusalim. Director de cercetare 


la Centrul Internaţional pentru Studiul 
Antisemitismului al Universităţii Evreieşti 
din Ierusalim. Este unul dintre iniţiatorii 
Societăţii de Studii Benjamin Fondane 
(Paris şi Ierusalim) şi membru în comitetul 
de redacţie al revistei Cahiers Benjamin Fon¬ 
dane. Lucrări: Naţionalist Ideology and Antise¬ 
mitism: The Case ofRomanian Intellectuals in the 
30s (1991); Ideologia naţionalistă şi problema 
evreiască: eseu despre formele antisemitismului 
intelectual în România anilor '30 (1995); 
Antisemitism in Postcommunist Eastern Europe: 
A Marginal or Central Issue? (1994); De la Iaşi 
la Ierusalim şi înapoi (2007). 

Voniga, David 

(8.11.1867, Gyula, Ungaria - 
31.10.1933, Giroc, lângă Timişoara) 

Preot, poet, publicist. Studii teologice la 
Arad. Editorul primei reviste în limba 
română - Lumina (1894) - din Gyula. A pre¬ 
dat la şcoala în limba română din Gyula 
şi la Institutul de Educatoare din Szârvâs. 
A activat în cadrul societăţilor de lectură 
din cele două părţi ale Gyulei: Oraşul Mare 
Românesc şi Oraşul Mic Românesc. Poe¬ 
ziile lui reprezintă un segment de referinţă 
din istoria literaturii române din Ungaria. 
Lucrări: Dor şi jale, 1896; Cuvântări bisericeşti, 
1903; Istorioare biblice, 1908; Mizerie, boală, 
crime, degenerare, 1910. 

Vornicescu, Nestor 

(1.10.1927, Lozova, Basarabia - 
17.05.2000, Craiova) 

Mitropolit al Olteniei. Văr cu Antonie 
Plămădeală. A urmat seminarul monahal la 
mănăstirea Neamţ (1946-1948) şi semina¬ 
rul monahal superior la aceeaşi mănăstire 
(1948-1951). A urmat Institutul Teologic 
din Bucureşti (1951-1955), cursurile de 
doctorat în teologie la acelaşi institut 
(1955-1958) şi cursuri post-universitare la 
Bossey şi Geneva în Elveţia (1969-1970). 
Doctoratul şi l-a luat la Bucureşti în 1983. 

Vorobchievici 


A fost hirotonisit ieromonah şi a slujit ca 
preot la catedrala episcopală din Iaşi (1958- 
1962), fiind şi bibliotecar al Mitropoliei 
de acolo. A fost numit stareţ al mănăstirii 
Sf. Ioan cel Nou de la Suceava (1960-1966. 
Arhimandrit din 1962, stareţ al mănăstirii 
Neamţ (1966-1970). Din 1978 a devenit 
mitropolit al Olteniei. A participat la multe 
congrese, simpozioane şi alte întruniri 
internaţionale la Madrid, Helsinki, Mos¬ 
cova, Sofia, Ierusalim, Budapesta, Praga, 
Varşovia, Atena, Kiev, New York, Sydney, 
New Delhi, Noua Zeelandă etc. A susţinut 
şi desfăşurat acţiuni filantropice în cadrul 
eparhiei. A fost distins cu Ordinul Crucea 
Sfântului Mormânt al Patriarhiei Ierusali¬ 
mului, cu Ordinul Sfinţii Apostoli Petru şi 
Pavel al Patriarhiei Antiohiei, cu Ordinul 
Sf. Andrei al Patriarhiei Constantinopolu- 
lui, cu Ordinul Sf. Sofronie Vraceanski al 
Patriarhiei Bulgare, cu Ordinul Sf. Vladimir 
al Patriarhiei Moscovei, cu Ordinul Sf. Ser- 
ghie de Radonej al Bisericii Ortodoxe din 
Polonia, cu Medalia Sf. Marcu a Patriarhiei 
Alexandriei, cu Ordinul Sf. Constantin cel 
Mare al primăriei Romei. A fost preşedinte 
al Comisiei sinodale pentru canonizarea 
sfinţilor români şi preşedinte al Comisiei 
Naţionale Române de Istorie Eclesiastică şi 
Comparată. în 1996 a fost ales membru de 
onoare al Academiei Române. 

Vorobchievici, Isidor 

(6.05.1836, Cernăuţi, Bucovina de Nord - 
18.09.1903, Cernăuţi) 

Compozitor. A absolvit Institutul Teolo¬ 
gic la Cernăuţi şi Conservatorul la Viena. 
A fost profesor de muzică şi cântare corală 
la Institutul Teologic din Cernăuţi. A fost 
profesorul lui Ciprian Porumbescu, Euse- 
biu Mandicevschi, Tudor Flondor, Ilarie 
Voronca, Mihai Ursuleac (tatăl Vioricăi 
Ursuleac). A compus muzică (cântări litur¬ 
gice, coruri lumeşti, coruri religioase, lieduri 
pe versuri de Eminescu şi Vasile Alecsandri) 
şi a scris lucrări muzicale: Colecţiune de cântece 
pentru şcolile poporale , 1870; Kurze allgemaine 
Musiklehre fur Schule und Haus , 1871; Armo¬ 
nia. Colecţiune de coruri , 1887; Cântări liturgice 
pentru cor bărbătesc, 1887; Cântări liturgice 
pentru cor mixt, 1890; Cântări liturgice pentru 
două voci egale, 1896. 

Voronca, Ilarie 

nume la naştere Eduard Marcus 
(18.12.1903, Brăila - 5.04.1946, Paris) 

Poet. A fost descoperit la cenaclul Sbură- 
torul de E. Lovinescu, acela care i-a şi dat 
pseudonimul literar. Avangardist. A editat 
revistele 75HP şi Integral (Bucureşti). 



Isidor Vorobchievici Ilarie Voronca 


Naturalizat francez în 1938, a făcut parte din 
mişcarea de rezistenţă antifascistă. A făcut 
„pictopoezie" suprarealistă: Brăţara nopţilor, 
1923, Bucureşti şi Paris, 1927; şi dadaistă: 
Invitaţie la bal, 1931; Amitie des choses, 1937; 
Beaute de ce monde, 1939; Les chants du Mort, 
1947 (postum). 

Voronin, Vladimir 

(25.05.1941, Corjova, Republica Moldova) 
Preşedinte al Republicii Moldova. în 
1961 a absolvit Tehnicumul Cooperatist 
din Chişinău, în 1971 Institutul Unional 
pentru Industria Alimentară, în 1983 Aca¬ 
demia de Ştiinţe Sociale de pe lângă CC al 
PCUS şi în 1991 Academia Ministerului 
Afacerilor Interne al URSS. Are gradul de 
general-maior. Activitatea şi-a început-o 
în 1961 la brutăria din satul Criuleni. Din 
1966 până în 1971 a fost director al Fabricii 
de Pâine din Dubăsari. în următorii zece 
ani a activat în organele administrative de 
stat: comitetele executive raionale Dubăsari 
şi Ungheni, Comitetul Executiv Orăşenesc 
Ungheni. Din 1983 până în 1985 a fost 
inspector, şef adjunct al Secţiei organizare a 
CC al PCM. în 1985 a devenit şef de secţie 
la Consiliul de Miniştri al RSSM. Din 1985 
până în 1989 a fost prim-secretar al Comite¬ 
tului Orăşenesc Bender al PCM. între 1989 
şi 1990 a fost ministru al Afacerilor Interne 
al RSSM. în 1993, copreşedinte al Comi¬ 
tetului organizatoric al Partidului Comu¬ 
niştilor din Republica Moldova. în 1994, 
prim-secretar aî CC al PCRM. Deputat în 
Sovietul Suprem al RSSM şi în Parlamentul 
Republicii Moldova. La 4 aprilie 2001 este 
ales preşedinte al Republicii Moldova din 
partea Partidului Comuniştilor şi deţine 
această funcţie până în 2009. 

Vrabie, Gheorghe 

(8.04.1908, Gârdeşti, corn. Stâncăşeni, 
azi Voineşti, jud. Vaslui - 19.07.1991, Bucureşti) 
Folclorist. A absolvit Literele şi Filosofia 
la Bucureşti, doctoratul la Berlin (bursă 

Humboldt). Profesor la Institutul de 
Pedagogie din Piteşti şi preşedinte al Aso¬ 
ciaţiei Folclorului Argeşean (1966-1973). 
A conferenţiat despre folclorul românesc la 
Moscova, Atena, Paris, Novi Sad, Helsinki, 
Darmstadt, Edinbourgh. Lucrări: Folclorul. 
Obiect , principii, metodă , 1947; Balada popu¬ 
lară română , 1966; Folcloristica română , 1968; 
Folclorul. Obiect, principii , metodă ,, categorii , 
1970; Structura poetică a basmului , 1975; Pae- 
Mioriţei , 1984. Premiul Herder al Uni¬ 
versităţii din Viena (1987). 

Vraca, George 

(25.11.1896, Bucureşti - 17.04.1964, Bucureşti) 
Actor. Aromân. A absolvit cursurile Con¬ 
servatorului de Artă Dramatică. Actor la 
Teatrul Armatei (viitorul Teatru Nottara) şi 
Teatrul Naţional din Bucureşti. S-a remar¬ 
cat prin interpretarea unor roluri principale 
din repertoriul clasic şi modern, universal 
şi naţional în: Hamlet , Visul unei nopţi de vară, 
Cum vă place, Neguţătorul din Veneţia, Mac- 
beth, Richard al III-lea de Shakespeare, Din 
jale se întrupează Electra de Eugene O'Neil, 
Vlaicu-Vodă de Alexandru Davila, Fântâna 
Blanduziei de Vasile Alecsandri etc. Interpre¬ 
tările lui excelau prin adâncimea înţelegerii 
rolului, distincţia şi eleganţa ţinutei, gestica 
sobră şi dicţia exemplară. A fost director de 
teatru, animator, conducător de colective 
artistice. Ca actor de cimena s-a remarcat 
în filmul Tudor. A primit titlul de Artist al 
Poporului. O stradă din Bucureşti îi poartă 
numele. 

Vraciu, Alexander 

(2.11.1918, Chicago, Indiana) 

Pilot. Născut din imigranţi români, a copi¬ 
lărit la bunicii săi în România. A absolvit 
Universitatea DePauw şi s-a înscris în US 
Navy, ca pilot, în 1942. A luptat în al Doilea 
Război Mondial în escadrila comandorului 
Edward H. O'Hare ca pilot pe nava de răz¬ 
boi USS Independence , apoi Lexington, a V-a 


navă ca mărime a Marinei Militare a SUA. 
A pilotat un VI6 şi a doborât şase bom¬ 
bardiere japoneze deasupra Filipinelor. Era 
supranumit Fantoma Albastră, iar flotila 
din care făcea parte, Vulturul Urlător. După 
război a fost pilot de încercare şi profesor 
în programul Naval Air Reserve pentru 
formarea de piloţi de vânătoare. S-a retras 
din activitate în 1995. în 2006 s-a retras în 
California, unde se află cei trei fii şi două 
fiice ale sale. 

Vrănceanu, Gheorghe 

(30.06.1900, Valea Hogei, corn. Lipova, 
jud. Bacău - 27.04.1979, Bucureşti) 
Matematician. Familie originară din Ţara 
Vrancei. A absolvit Facultatea de Ştiinţe 
la Universitatea din Iaşi. Specializare la 
Roma, în SUA, Franţa, Elveţia ca bursier 
al Fundaţiilor V. Adamachi şi Rockefeller. 
Profesor la Universitatea din Cernăuţi, 
apoi la Facultatea de Ştiinţe şi Faculta¬ 
tea de Matematică a Universităţii din 
Bucureşti. Creator al şcolii moderne de 
geometrie diferenţială, a introdus con¬ 
cepte noi în studiul spaţiilor geometrice, 
care-i poartă numele: Geometrie analitică, 
proiectivă şi diferenţială; Geometrie euclidiană, 
geometrii neeuclidiene, teoria relativităţii , 1961; 
Geometrie diferenţială globală, 1973. Studii 
asupra teoriei numerelor, problemelor de 
mecanică cerească şi de mecanică pură: 
Introducere în teoria relativităţii, Probleme de 
cercetare operaţională. Membru al Societăţii 
de Matematică din Franţa şi SUA. Membru 
al Academiei Române (1955). 

Vronschih, Mihail 

(25.06.1941, Palanca, jud. Tighina, Basarabia) 
Agronom. Rus ca etnie. A absolvit Institutul 
Agricol din Chişinău. A fost agronom-şef 
de colhoz, în care timp s-a specializat la 
Institutul Unional de Ocrotire a Plantelor 
din Leningrad. A lucrat la Institutul de Cer¬ 
cetări pentru Culturile de Câmp din Bălţi, 

Vuia 



Mihail Vronschih Traian Vuia 


unde a devenit director. Are contribuţii la 
elaborarea metodei de prognozare a situaţiei 
fitosanitare în agrocenozele culturilor agri¬ 
cole conform principiilor analizei sistemelor 
pe baza matricelor lui Şatihin şi metodelor 
computerizate. Are 9 brevete de invenţie şi 
este coautor la 11 soiuri de hibrizi de cul¬ 
turi agricole, dintre care 7 sunt omologate. 
Distins cu Ordinul Insigna de Onoare şi 
Ordinul Republicii. Membru corespondent 
al Academiei de Ştiinţe din Moldova. 

Vuia, Traian 

(18.08.1872, Surducul Mic, azi Traian Vuia, 
jud. Timiş - 3.09.1950, Bucureşti) 

Inventator, pionier al aviaţiei. în 1906 a 
realizat primul zbor autopropulsat (fără 
catapulte sau alte mijloace exterioare) cu un 
aparat mai greu decât aerul. între 1884 şi 
1892 urmează şcoala la Lugoj. Aici petrece 
mult timp în mijlocul familiei lui Coriolan 
Brediceanu, care-1 va sfătui, ajuta şi încuraja 
mai târziu în cariera sa. în 1892 pleacă la 
Budapesta pentru a se înscrie la Politeh¬ 
nică. A urmat un an cursurile Politehnicii, 
Secţia mecanică. Neavând destui bani, se va 
înscrie la Drept şi va practica în birouri de 
avocaţi din Banat pentru a-şi putea asigura 
mijloacele de trai. Astfel, o bună parte din 
studenţia lui Vuia este deviată de la adevă¬ 
ratele lui aspiraţii şi aptitudini. în 1901 îşi ia 
doctoratul în ştiinţe juridice cu teza: „Mili¬ 
tarism şi industrialism, regimul de Status 
şi contractus". întors la Lugoj, continuă să 
studieze problema zborului uman şi începe 
să-şi construiască primul aparat, pe care-1 
numeşte aeroplan-automobil. Din cauza lip¬ 
surilor financiare, nu reuşeşte să-şi ducă 
la capăt proiectul şi decide în schimb să 
plece la Paris, în iulie 1902, la Victor Tatin, 
un cunoscut teoretician care construise în 
1879 un model experimental de aeroplan. 
Tatin este imediat interesat de proiect. 
Continuă să-şi promoveze proiectul şi-l tri¬ 
mite Academiei de Ştiinţe de la Paris pe 16 


februarie 1903, prezentând posibilitatea de 
a zbura cu un aparat mai greu decât aerul, 
cât şi procedura de decolare. Se înscrie pen¬ 
tru un brevet, acordat pe 17 august 1903 
şi publicat pe 16 octombrie 1903. Invenţia 
brevetată se numeşte aeroplan automobil. 
Aparatul este gata în decembrie, după ce i 
se montează motorul, şi este numit Vuia I. 
Avea prevăzută o greutate totală de 250 kg, 
o suprafaţă portantă de 14 m 2 şi un motor 
de 20 CP. Primele experimente au început 
în 1905, ca pentru un automobil, cu aripile 
demontate, pentru a căpăta experienţă în 
manevrarea lui. Pe 18 martie 1906, la Mon- 
tesson, lângă Paris, aparatul Vuia I a zburat 
pentru prima dată. După o acceleraţie pe o 
distanţă de 50 de metri, aparatul s-a ridi¬ 
cat la o înălţime de aproape un metru, pe 
o distanţă de 12 m, după care elicele s-au 
oprit şi avionul a aterizat. în continuare va 
mai breveta şi construi diferite invenţii, spre 
exemplu un generator de aburi, în 1925, 
sau două elicoptere, între 1918 şi 1922. 
A fost ales membru de onoare al Academiei 
Române (1946). Astăzi Aeroportul Interna¬ 
ţional Timişoara îi poartă numele. 

Vulcan, losif 

(31.03.1841, Holod, jud. Bihor - 
8.12.1907, Oradea) 

Scriitor. Greco-catolic. Din familia lui 
Samuil Vulcan. A absolvit gimnaziul la 
Oradea, Dreptul la Pesta. în iunie 1865 
pune temeliile unei reviste, cu numele 
Familia , al cărei program era de a răspândi 
cultura română în Transilvania. Acolo a 
debutat Mihai Eminescu, elev din Cernăuţi, 
în februarie 1866, cu poezia De-aş avea. 
A fost animator de seamă al vieţii literare 
şi culturale din Transilvania. întemeietor al 
teatrului din Braşov şi al Societăţii Române 
de Teatru de la Budapesta (1869). A scris 
versuri: Lira mea, 1883; teatru: Ştefan Vodă 
cel Tânăr , 1893; şi proză: Panteonul român, 
1869; Novele , 1872-1874; Ranele naţiunii, 
3 voi., 1887. Eminescu i-a tipărit la Cer¬ 
năuţi Lepturariul românesc. A tradus din 
Al. Dumas tatăl şi din Jules Verne. Membru 
al Academiei Române (1893). 

Vulcan, Samuil 

(31.08.1758, Blaj - 25.12.1839, Oradea) 
Cărturar. A studiat la Blaj, Oradea şi Viena. 
A fost vicerector al seminarului din Lem- 
berg (Lvov, Polonia), episcop greco-catolic 
de Oradea (din 1807). A sprijinit material şi 
moral editarea Lexiconului românesc-latinesc- 
unguresc-nemţesc de la Buda, 1825. 

Vulcănescu, Mircea 

(3.03.1904, Bucureşti - 28.10.1952, Aiud) 
Filosof. A absolvit Facultatea de Litere şi 
Filosofie şi Facultatea de Drept la Universi¬ 
tatea din Bucureşti. Elev al lui Dimitrie Guşti 
şi Nae Ionescu. A făcut parte din gruparea 
culturală Criterion (1931). Director general 
al vămilor (1935-1937), director al Datoriei 
Publice în Ministerul Finanţelor, preşedinte 
al Casei Autonome a Fondului Apărării 
Naţionale. Lucrări: Teoria şi sociologia vieţii 
economice. Prolegomene la studiul morfologiei 
economice a unui sat (1932); în ceasul al 11-lea 
(1932); Cele două Românii (1932); Gospodăria 
ţărănească şi cooperaţia (1933); Războiul pentru 
întregirea neamului (1938); înfăţişarea socială a 
două judeţe (1938); Dimensiunea românească a 
existenţei (1943). Arestat în 1946 şi condam¬ 
nat cu verdictul criminal de război. A murit 
în închisoare. 

Vulcănescu, Romulus 

(23.02.1912, Bucureşti - 9.11.1999, Bucureşti) 
Etnolog, folclorist, sociolog. A absolvit 
Literele şi Filosofia la Bucureşti. Elev al 
lui Dimitrie Guşti. Profesor de filosofie la 
diverse licee. Şef de secţie la Institutul de 
Etnografie şi Folclor din Bucureşti. A coor¬ 
donat grupurile de cercetători care au inves¬ 
tigat în profunzime zona Porţilor de Fier 
înainte de marea mutaţie ce avea să rezulte 
prin construirea Complexului Hidroenerge¬ 
tic şi de Navigaţie. Membru al mai multor 
societăţi de sociologie şi folclor: Paris, Roma, 
Londra. Lucrări: Scurtă privire asupra mitolo¬ 
giei române, 1937; Troiţa, insemn solar, 1943; 
Caractere înrudite între portul popular român 
şi slovac, 1962; Cartografierea etnografică a 
transhumanţei în Oltenia de Vest, 1964; Metoda 
de investigaţie etnologică în zona Porţile de Fier, 
1968; Rolul etnologiei în procesul autocunoaşterii 
culturale, 1969; L'echo des quelques monuments 
megalithiques dans le paleofolklore et le folklore 
roumain, 1971; Toponimie mitică românească, 
1974; Istoria etnologiei române, 1975; Isvoare 


de cultură, 1988. Membru de onoare al Aca¬ 
demiei Române (1990). 

Vulcu, Sorin 

(9.06.1939, Petreşti, jud. Alba) 

Compozitor. A absolvit Conservatorul la 
Bucureşti ca elev al lui Ioan D. Chirescu, 
Paul Constantinescu. Specializare la Darm- 
stadt cu Iannis Xenakis şi Karlheinz Stock- 
hausen. Cadru didactic la Conservatorul din 
Bucureşti şi şef al studioului electro-acustic 
al Conservatorului. Lucrările sale au fost 
cântate la Paris, Darmstadt, Praga, Buda¬ 
pesta şi la Festivalul Toamna Muzicală de la 
Varşovia (1977). Compune muzică pentru 
scenă şi coral simfonică: Multisonuri miori¬ 
tice II, 1975; Cicloide I, II, III, pentru clarinet în 
si bemol, clarinet în mi bemol, saxofon bariton, 
pian, orgă şi bandă magnetică, 1970-1974; 
Epica Magna, 1979; Cantata Bucuriei, 1980. 
Laureat al Premiului Uniunii Compozi¬ 
torilor din România şi premiul al Il-lea la 
Concursul de compoziţie corală de la Tours, 
Franţa (1980). 

Vulovici, Nicolae 

(8.06.1877, Calafat, jud. Dolj - 
8.09.1916, Miercurea-Ciuc, jud. Harghita) 
Căpitan, erou, scriitor. A fost căpitan în 
Regimentul 15 Infanterie Piatra Neamţ şi a 
căzut în luptă, în Transilvania. A scris versuri 
pentru ridicarea moralului trupelor. 

Vulpe, Alexandru 

(16.06.1931, Bucureşti) 

Istoric şi arheolog. Fiu al lui Radu V. 
A absolvit Facultatea de Istorie la Universi¬ 
tatea din Bucureşti. Director al Institutului 
de Arheologie şi profesor la Facultatea de 
Istorie a Universităţii din Bucureşti. A con¬ 
dus mai multe şantiere arheologice (Costişa, 
Brad, Tigveni, Susani, Davideşti, Popeşti, 
Năeni ş.a.) şi a adus contribuţii legate de 
epoca metalelor. Lucrări: Cu privire la perio¬ 
dizarea Epocii Bronzului în Moldova, 1961; Les 

phases de la civilisation de Tei, 1964; Ăxte und 
Beile in Rumănien, 2 voi, 1970, 1975; Cetatea 
dacică de la Polovragi, 1974; Limita de vest a 
Sciţiei la Herodot, 1986; Geto-dacii în istoria 
militară a lumii antice, 1987; Spaţiul egeo-anato- 
lian şi Europa sud-estică în lumina unei revizuiri 
a cronologiei epocii bronzului, 1997. Coautor 
al Dicţionarului de istorie veche al României, 
1978. Membru corespondent al Institutului 
Arheologic German. Membru corespondent 
al Academiei Române (1996). 

Vulpe, Radu 

(29.12.1899, Albeşti, jud. Ialomiţa - 
1982, Bucureşti) 

Istoric şi arheolog. Tată al lui Alexandru 
V A absolvit Istoria şi Arheologia la Uni¬ 
versitatea din Bucureşti. Elev al lui Vasile 
Pârvan. A fost profesor la Universitatea 
din Iaşi, apoi din Bucureşti şi director al 
Muzeului de Antichităţi din Bucureşti. 
Epurat în 1944, a lucrat în cercetare. 
A făcut săpături arheologice în Moldova 
(Poiana, lângă Tecuci, Piatra Şoimului 
[fost Calu’l şi Izvoare jud. Neamţ). A fost 
unul dintre organizatorii celui de-al II-lea 
Congres Internaţional de Tracologie, 
Bucureşti, 1976. Lucrări: Histoire ancienne 
de la Dobroudja, 1938; Izvoare, 1957; Aşezări 
getice în Muntenia, 1966; Vechi focare de civili¬ 
zaţie: Istria, Tomis, Callatis, 1968 ; Romanii la 
Dunărea de Jos, împreună cu Ioan Barnea, 
2 voi., 1968; Epoca lui Traian, 1976; Columna 
lui Traian, monument al etnogenezei românilor, 
1988; Piroboridava: aşezarea Geto-Dacică de la 
Poiana, 2003. A editat Dacia preistorică a lui 
Nicolae Densuşianu, 1972. 

Vulpescu, Ileana 

(21.05.1932, Bratovoeşti, jud. Dolj) 

Prozatoare. Soţie a lui Romulus V A absolvit 
Facultatea de Limba şi Literatura Română 
la Universitatea din Bucureşti. Cercetător la 
Institutul de Lingvistică din Bucureşti, apoi 
liber-profesionistă. A scris proză inspirată 
din propria experienţă existenţială, dar şi 



Ileana Vulpescu Romulus Vulpescu 


cu referire la condiţia morală a societăţii 
româneşti. Lucrări: Rămas-bun, 1975; Arta 
conversaţiei, 1980; Sărută pământul acesta, 
1987; Rămas bun casei părinteşti, 1990; Candi¬ 
daţii la fericire, 2002; De-amor, de-amar, de inimă 
albastră, 2005; Viaţă, viaţă, legată cu aţă, 2007. 

Vulpescu, Romulus 

(5.04.1933, Oradea, jud. Bihor) 

Scriitor. Soţ al Ilenei V. A absolvit Facul¬ 
tatea de Limba şi Literatura Română la 
Universitatea din Bucureşti. Funcţionar la 
Uniunea Scriitorilor din România. După 
1989, senator al Partidului România Mare în 
Parlamentul României şi membru al Consi¬ 
liului Naţional al Audiovizualului. Lucrări: 
Proză - Exerciţii de stil (proză şi teatru), 1967; 
Procesul Caragiale-Caion (teatru-document), 
1973; Arte & meserie, 1979; Armura noastră - 
cartea (30 de poezii scrise şi rostite de autor), 
disc cu versuri proprii, Electrecord, 1986; 
Hâncu - bal (două volume de polemici, de 
opinii şi de controverse: Zodia Cacealmalei şi 
Prazniculpuşlamalelor), 2002; Vraiştea, versuri, 
2004. A tradus din Frangois Villon, Rabe- 
lais, Dante Alighieri, Alfred Jarry, Charles 
d'Orleans. Laureat al Premiilor Fundaţiei 
România Mare, al Marelui Premiu pentru 
întreaga activitate al Ministerului Culturii şi 
Cultelor (1992). I s-a decernat Ordinul Ser¬ 
viciu Credincios în grad de Cavaler (2004). 

Wachmann, Ion Andrei 

(1807, Budapesta - 1863, Bucureşti) 
Compozitor. German ca etnie. A absolvit 
Conservatorul la Viena. A fost dirijor al Tru¬ 
pei Lirice Theodor Miiller din Timişoara, 
apoi profesor la Şcoala de muzică vocală şi 
instrumentală a Societăţii Filarmonice din 
Bucureşti, dirijor al trupei Costache Caragi- 
ale din Bucureşti, al teatrelor naţionale din 
Bucureşti şi din Craiova. A scris muzică de 
teatru, opere, vodeviluri, comedii-vodevil, 
feerii, drame lirice, operete. A transcris 
pentru pian folclor românesc şi a publicat 
transcripţiile la Viena: Romania, recueil des 
danses et d'airs valaques originaux; transcrits 
pour le piano seul; Bouquet de melodies valaques 
originales, transcrites pour le piano seul ; L'Echo 
de Valachie, chansons populaires roumaines; Les 
Bords du Danube , Chansons et danses roumaines 
(patru caiete). Lucrări: opera Braconierul 
(1832), opera Zamfira (1834), vodevilul Tri¬ 
umful amorului (1835), opera Manole Meşter. 

Wallenştein (Wallştein), Carol 

nume la naştere Carol Vella 
(1795, Gospic, lângă Zagreb - 
26.12.1858, Bucureşti) 

Pictor. Aromân. A preluat numele părintelui 
său adoptiv. A absolvit Academia de Arte 
Frumoase la Viena. A profesat la şcolile 
din Craiova, apoi a fondat o galerie de artă 
în Bucureşti (1851). S-a făcut remarcat în 
pictura cu subiecte de istorie. Lucrări: Lupta 
de la Călugăreni a luiMihai Viteazul; Jurământul 
lui Mihai, înconjurat de boieri; întoarcerea Prin¬ 
ţului Ştirbei din Viena, Portretul domnitorului 
Grigore Ghica. 

Wechsler, David 

(12.01.1896, Lespezi - 2.05.1981, New York) 
Psiholog. A emigrat copil, cu părinţii, în 
SUA. A absolvit Columbia University. A fost 
elevul lui Robert S. Woodworth, Charles 
Spearman şi Karl Pearson. A fost psiholo- 
gul-şef al Spitalului de Psihiatrie Bellevue. 
A inventat Scala Inteligenţei pentru Adulţi 


(WAIS), Scala Inteligenţei Preşcolare şi Pri¬ 
mare (WPPSI) şi Scala Inteligenţei pentru 
Copii (WTSC), care toate îi poartă numele. 

Weismuller, Johnny P. 

nume la naştere Jânos Weissmuller 

(2.06.1904, Pardani, azi Meghea, jud. Timişoara - 
20.01.1984, Acapulco) 

Sportiv şi actor. Evreu după mamă, şvab 
după tată (miner ca profesie). Familia a 
emigrat în SUA, via Rotterdam, în 1905. 
A crescut în oraşul Windber, Pennsylvania, 
apoi la Chicago. A învăţat să înoate în lacul 
Michigan şi a făcut parte de la 12 ani din 
echipa YMKA. A câştigat primul titlu la 
500 m liber, ca amator, în 1921, şi medalia 
de aur la 400 m liber la Olimpiada de la 
Paris, 1924. Şi-a păstrat titlul la olimpiada 
de vară din Amsterdam, 1928. în total a 
deţinut 67 de recorduri naţionale şi inter¬ 
naţionale, inclusiv ca membru al echipei 
de polo a SUA. Cu începere din 1932 a 
semnat un contract la Hollywood cu Metro 
Goldwin Mayer pentru seria de filme Tarzan 
(şase la număr), după care a semnat pentru 
Columbia contractul pentru seria de filme 
Jungle Jim, pentru marele ecran, ca şi pen¬ 
tru televiziune. Unul dintre fiii săi, Johnny 
Weissmuller Jr. (23.09.1940-27.07.2006) 
a fost de asemenea actor. După 1950 s-a 
întors la Chicago şi a înfiinţat o companie 
de înot. în 1970 a deschis Jocurile Com- 
monwealth de la Londra. în 1973 s-a mutat 
la Las Vegas, Nevada. Ultimul film în care a 
apărut a fost Won Ton Ton, the Dog Who Saved 
Hollywood , 1976. 

Wiesel, Elie, prenume la naştere Eliezer 
(30.09.1928, Sighetul Marmaţiei) 

Scriitor şi activist politic. Evreu ca etnie. 
Deţinut la Auschwitz şi Buchenwald în al 
Doilea Război Mondial. Prieten cu Harry 
Maiorovici, compozitor. După război a fost 
plasat într-un orfelinat din Franţa şi le-a 
regăsit pe cele două surori mai mari. A stu¬ 
diat ebraica, a scris în idiş şi în franceză. 

Winterhalder 



David Wechsler 


Johnny P. Weismuller 


Elie Wiesel 


Richard Wurmbrand 


Prietenia cu Franţois Mauriac l-a făcut 
să-şi înţeleagă propria identitate şi condiţia 
de om. A plecat în SUA în 1955. Profesor 
la Boston University, la Eckerd College, 
St. Petersburg, Florida, la Barnard College 
(de studii iudaice). A mediat numeroase 
cauze pentru statul Israel: emigrarea evreilor 
din URSS, a celor din Ethiopia, Raportul 
asupra Holocaustului din România (2004). 
Preşedinte al Comisiei Holocaustului la 
Muzeul Memorial al Holocaustului din 
SUA. A scris peste 40 de cărţi de eseuri şi 
ficţiune, în centrul atenţiei fiind problema 
Holocaustului. Lucrări: Night , 1958; AU 
Rivers Run to the Sea, memorii, 1994; And the 
Sea is Never Full, memorii, 1999. Membru 
al Academiei Americane de Arte şi Litere 
(1996). Laureat al Premiului Nobel (1987). 

Winterhalder, Enric 

(1808, Viena - 1889, Krutzendorf, Austria) 
Economist şi compozitor. German ca etnie. 
Mason. A absolvit studiile economice 
şi Academia de Arte la Viena. A venit în 
Ţara Românească în 1829 şi s-a înrolat în 
armata română aflată în curs de formare, iar 
din 1833 la Societatea Filarmonică, unde 
predă istoria artelor. în 1840 a înfiinţat, 
împreună cu C.A. Rosetti, o librărie şi o 
tipografie: Rosetti & Winterhalder. A par¬ 
ticipat la revoluţia de la 1848 şi a înfiinţat, 
tot cu C.A. Rosetti, Pruncul român. Arestat 
(1848-1849) şi expulzat din ţară (1852). S-a 
întors în 1857 şi a participat la întemeierea 
României Mici. A fost secretar general 
la Ministerul de Finanţe (1860-1862). 
Al.I. Cuza a semnat decretul de întemeiere a 
CEC (1864) pe baza structurii organizatorice 
(ca a unei bănci) făcute de el. Acesta devine 
şi directorul fondator (1865-1866). După 
1866 ia parte la campania contra lui Cuza şi 
pentru înscăunarea dinastiei regale. A plecat 
din ţară în 1869. 


Wurmbrand, Richard 

(24.03.1909, Bucureşti - 
17.02.2001, Glendale, California) 

Militant creştin (evanghelic). Evreu ca 
etnie. Familia a încercat să plece din ţară 
prin Istanbul (avea 9 ani), dar tatăl a murit 
pe drum. S-au întors în România (avea 
15 ani). A aderat la PCR, a studiat filosofia 
marxistă la Moscova. Arestat de Siguranţă la 
întoarcere şi trimis la Doftana. S-a convertit 
la creştinism în ritul evanghelic împreună 
cu soţia sa (1938). Arestat din nou în 1948 
din cauza apartenenţei la evanghelism (a 
trecut prin închisorile de la Craiova, Gherla, 
Canalul Dunăre-Marea Neagră, Văcăreşti, 
Cluj, Jilava), a fost eliberat la amnistia din 
1964 şi a plecat în Norvegia ca militant al 
Alianţei Evreilor Creştini. A ajuns în SUA în 
1965, trecând prin Marea Britanie. A fondat 
în 1967 Lumea Comunistă a lui Iisus, deve¬ 
nită mai apoi Vocea Martirilor, organizaţie 
care înglobează creştinii persecutaţi din 
fostele ţări comuniste şi din lumea islamică, 
în 1990 a revenit în România şi a deschis 
o librărie. Lucrări: Tortured for Christ , 1967; 
Christ On The Jewish Roads ; If Frison Walls 
Could Speak ; Marx & Satan; The Oracles of 
God; With God In Solitary Confinement. 

Xenakis, lannis 

(1922, Brăila - 2001, Paris) 

Compozitor, arhitect, inginer civil. A copi¬ 
lărit la Brăila. A făcut studii la Institutul 
Politehnic din Atena, studii de compoziţie 
la Gravesano cu Hermann Scherchen şi 
la Conservatorul Naţional Superior de 
Muzică din Paris cu Olivier Messiaen. 
A fost colaborator al lui Le Corbusier ca 
inginer şi arhitect (1947-1960). A luptat în 
rezistenţa greceasă în cel de-al Doilea Răz¬ 
boi Mondial, a fost condamnat la moarte; 
refugiat politic în Franţa din 1947. Este 
inventatorul conceptului de mase muzicale 

lannis Xenakis 


A. D. Xenopol 


Jean Yonnel 


de muzică stochastică şi muzică simbolică, prin 
introducerea calculului probabilităţlor 
şi a teoriei ansamblurilor în compoziţia 
muzicilor instrumentale, electronice şi prin 
computer, este inventatorul mai multor 
tehnici componistice, constituind lingua 
franca a avangardei. Arhitect al Pavilionului 
Philips, la Expoziţa Universală de la Bruxel¬ 
les (1958), şi al altor realizări arhitectonice 
precum Couvent de la Tourette (1955); a 
realizat compoziţia Polytopes - spectacol de 
sunet şi lumină pentru Pavilionul francez 
al Expoziţiei de la Montreal (1967), pentru 
spectacolul Persepolis, pe ruinele Persepo- 
lisului, Iran (1971), Polytope în mănăstirea 
Cluny, Paris (1972), Polytope la Mycene, Gre¬ 
cia (1978), Diatope la inaugurarea Centrului 
Georges Pompidou, Paris (1978). Fondator 
(1965) şi preşedinte (1965) al Centrului 
de Matematică şi Automatică Muzicală 
(CEMAMU), Paris; Asociat Music Professor 
la Universitatea din Indiana, Bloomington 
(1967-1972); fondator al Centrului pen¬ 
tru Matematică şi Automatică Muzicală 
(CMAM), Indiana University, Bloomington 
(1967-1972); cercetător la Centrul Naţio¬ 
nal de Cercetări Ştiinţifice (CNRS) - Paris 
(1970); Gresham Professor of Music - City 
University Londra (1975); profesor la Sor- 
bona, Paris (1972-1989). 

Xenopol, A(lexandru) D(imitrie) 

(23/24.03.1847, laşi - 27.02.1920, laşi) 
Economist, filosof, istoric. Familie anglo- 
saxonă la origini (Brunswick). Frate cu 
Nicolae X. Este autorul primei mari sinteze 
a istoriei românilor, filosof al istoriei de 
talie mondială, cel mai mare istoric român 
după Nicolae Iorga. A făcut studii de filo- 
sofie, drept şi istorie (1867-1871) la Iaşi, 
la universitate, culminând cu obţinerea 
doctoratului în drept la Berlin şi a celui în 
filosofie la Giessen, în acelaşi an, 1871. în 


ambele sale lucrări de susţinere a disertaţiei 
de doctor se arată a fi un adept al modelelor 
de drept, filosofice şi istorice propuse de 
savanţii germani. întors în ţară, a intrat în 
magistratură, fiind, în 1872, prim-procuror 
al tribunalului din Iaşi. în 1878 obţine, prin 
concurs, Catedra de istorie a românilor la 
Universitatea din Iaşi, urmând ca din 1883 
să renunţe la magistratură, integrându-se 
total ca profesor, cercetător, editor, isto¬ 
ric, în viaţa Universităţii din Iaşi. în 1891 
obţine, tot prin concurs, şi Catedra de 
istorie universală, la aceeaşi universitate, 
devenind astfel unul dintre acei intelectuali 
de forţă, capabili să susţină multiple cariere 
intelectuale. între 1898 şi 1901 devine rec¬ 
tor al Universităţii din Iaşi. Lucrări: Istoria 
românilor din Dacia Romană , 1888-1893; La 
Theorie de l'histoire (Teoria istoriei), 1908. în 
domeniul literaturii a scris istorie literară: 
Mişcarea literară în România liberă , 1872; 
Amintiri de călătorie , 1901; Tablouri din natură , 
1913. A devenit, în 1893, membru titular 
al Academiei Române, membru de onoare 
al Societăţii de Arheologie din Bruxelles, 
apoi a primit acelaşi titlu de la Societatea 
Academică din Cernăuţi, în 1901. A fost 
ales membru al Institutului Internaţional 
de Sociologie (1903) şi, respectiv, membru 
titular al Academiei de Ştiinţe Morale şi 
Politice din Paris (1914), vicepreşedinte al 
Societăţii de Sociologie din Paris (1916). 

Xenopol, Nicolae 

(11.11.1858, laşi - 18.12.1917, Tokio) 
Economist şi scriitor. Familie anglo-saxonă 
la origini (Brunswick). Frate cu A.D.X. 
A absolvit Academia Mihăileană din Iaşi şi 
a studiat dreptul la Liege, Belgia, cu o bursă 
acordată de Junimea, al cărei membru era. 
La întoarcere i-a părăsit pe conservatorii 
junimişti şi a aderat la facţiunea conser¬ 
vatoare a lui Take Ionescu. A fost şef de 

Yonnel 


cabinet al lui I.C. Brătianu (1885-1889). 
A fost însă ministru al Industriei şi Comer¬ 
ţului în al doilea Guvern Titu Maiorescu 
(1912-1913). Fondator al publicaţiei Le 
Mouvement economique (1904). A fost primul 
ambasador al României în Japonia. A scris 
proză satirică, inspirat de Vasile Alecsandri, 
şi eseuri în spiritul junimist: Păsurile unui 
american în România (1878-1879), Brazi şi 
Putregai. Moravuri provinciale române , 1880; 
Psihologia mulţimei, 1895. 

Yonnel, Jean 

numele la naştere Ionel Schahman 
(21.07.1891, Bucureşti - 17.08.1968, Paris) 
Actor. A studiat la Conservatorul de Belle 
Arte din Bucureşti ca elev al Aristizzei 
Romanescu şi la cel din Paris cu Silvain. 
Prieten cu Marioara Ventura, au debutat 
împreună pe scena pariziană, jucând ală¬ 
turi de Sarah Bernhardt şi De Max. A fost 
actor al Comediei Franceze vreme de patru 
decenii. Henri de Montherlant îl aprecia 
enorm. Profesor la Conservatoire National 


Superieur d'Art Dramatique. A interpretat 
şi roluri în film. Este considerat ultimul 
mare interpret în stil clasic. Roluri în teatru: 
Cidul de Corneille, 1926; La ce visează fetele 
tinere de Alfred de Musset, 1926; Andromaca 
de Jean Racine, 1926-1948; Fedra de Racine, 

1926- 1936; Horaţiu de Pierre Corneille, 

1927- 1940; Cu inima împărţită de Tristan 
Bernard, 1927; Sapho de Alphonse Daudet, 
1928; Cu dragostea nu-i de glumit de Alfred de 
Musset, 1928; Hamlet de Shakespeare, 1932; 
Mizantropul de Moliere, 1940. Roluri în film: 
Strass et compagnie de Abel Gance, 1915; Vingt 
ans apres de Henri Diamant-Berger, 1922; 
Fanatisme de Gaston Ravel, 1934; Les Nuits 
blanches de Saint-Petersbourg de Jean Dreville, 
1937; La Part de l'ombre de Jean Delannoy, 
1945; La Reine morte , film de televiziune de 
Lazare Iglesis, după La Reine morte de Henry 
de Montherlant (rol scris special pentru 
el), 1961. Societar de Onoare al Comediei 
Franceze (1959). 

Ypsilanti, Alexander 

V. Ipsilanti, Alexandru 

Zaciu, Mircea 

(27.08.1928, Oradea - 21.03.2000, Cluj) 

Istoric literar. Mason. A absolvit Literele şi 
Filosofia la Cluj. Profesor la Universitatea 
din Cluj, decan al Facultăţii de Litere. 
După 1990 s-a stabilit în Germania. A ţinut 
cursuri de limba română la Universităţile 
din Koln, Bonn, Aachen. Lucrări: Masca 
geniului (1967); Ion Agârbiceanu (1964); Glose 
(1970); Colaje (1972); Ordinea şi aventura 
(1973); Bivuac (1974); Lecturi şi zile (1975); 
Alte lecturi şi alte zile (1976); Teritorii (1976); 
Lancea luiAhile (1980); Scriitori români (1980); 
Cu cărţile pe masă (1981); Viaticum (1983 );Mic 
dicţionar • Scriitori români , 1978; Ca o imensă 
scenă , Transilvania..., 1996; Amiaza cea mare. 
Corespondenţă. Aurel Sasu-Mircea Zaciu, 2009. 
A condus colectivul (Marian Papahagi, Aurel 
Sasu, Ioan Pop, Ion Aurel Pop) care a alcă¬ 
tuit dicţionarul Scriitori români : voi. I, literele 
A-C, Premiul Uniunii Scriitorilor, 1994, 
voi. II, literele D-L, 1998; voi. III, literele 
M-Q, 1999; voi. IV, R-X, 2000. A publicat 
Jurnal, 1979-1989, voi. I-IV, 1993-1998, 
Premiul Uniunii Scriitorilor, 2000; Dialog 
epistolar (cu Ion Brad), 2003. Membru de 
onoare al Academiei Române (1997). 

Zadnipru, Petru 

(13.01.1927, Sauca, Basarabia - 
23.09.1976, Chişinău) 

Poet. A absolvit Facultatea de Filologie la 
Universitatea de Stat din Chişinău. A ocupat 
diverse funcţii de conducere la Uniunea 
Scriitorilor din Republica Moldova. A înce¬ 
put cu proză şi versuri pentru copii, apoi 
s-a dedicat poeziei. Lucrări: Luminile câmpiei, 
1952; Tabloul jură un colţ, 1956; însetat de 
depărtări, 1959; Lume, dragă lume, 1962; Gus¬ 
tul pâinii, 1964; Mă caut..., 1976. Un liceu, o 
stradă din Chişinău şi şcoala din satul natal 
îi poartă numele. 

Zagorschi, Vasile 

(27.02.1926, Şevcenko, rn. Chilia, Ucraina - 
1.10.2003, Chişinău) 

Compozitor. A absolvit gimnaziul la Râm- 
nicu Vâlcea şi Conservatorul de Stat la 
Chişinău. Director al Teatrului de Operă şi 
Balet din Chişinău. A compus muzică de 


film pentru: Evadat de sub escortă, 1965; Mari¬ 
ana, 1967; Riscul, 1970; Podurile, 1973; Trecea 
o lebădă pe ape, 1982; Prietenie între bărbaţi, 
1983; Viaţa şi nemurirea lui Serghei Lazo, 1984. 
Artist al Poporului din Republica Moldova. 

Zaharescu, Barbu 

nume la naştere Bercu Zuckerman 

(11.03.1906, Bârlad - 14.11.2000, Bucureşti) 
Economist. Membru al Partidului Comunist 
din România din 1923, profesor la Universi¬ 
tatea din Bucureşti. A îndeplinit mai multe 
funcţii: rector al Institutului Maxim Gorki 
(1952), ulterior ambasador în Argentina 
(1955-1956), Turcia (1956-1959), China şi 
RPD Vietnam (1959-1961). A fost membru 
al CC al PCR (1955-1974), a condus Secţia 
de Agitaţie şi Propagandă şi a fost membru 
al Comisiei Centrale de Revizie (1974-1984). 
Lucrări: Curs elementar de economie politică 
(1949); Despre Capitalul lui Karl Marx (1948); 
Karl Marx: despre procesul de circulaţie al capita¬ 
lului (1955, comentariu despre Capitalul ); Karl 
Marx: despre procesul de ansamblu al producţiei 
capitaliste (1965, comentariu despre Capita¬ 
lul)-, Manual de economie politică pentru învăţă¬ 
mântul mediu (1948); Manual unic de economie 
politică pentru cursul superior (1945). Membru 
corespondent al Academiei Române (1955). 

Zaharescu, Maria-Magdalena 

nume la naştere Maria Magdalena Demian 

(20.01.1938, Cluj) 

Chimist. A absolvit Facultatea de Chimie 
la Universitatea din Cluj. Specializare la 
Lyngby, Danemarca. Cercetător la Institutul 
de Chimie Fizică din Bucureşti. Contribuţii 
în domeniul mecanismelor reacţiilor chi¬ 
mice, al aplicaţiilor la electricitate şi magne¬ 
tism ale materialelor oxidate, al materialelor 
hibride anorganic-organice, al nanocompo- 
zitelor. Membru corespondent al Academiei 
Române (2001). 

Zaidman, Samuel 

(4.09.1933, Bucureşti) 

Matematician. Evreu ca etnie. A absolvit 
Facultatea de Fizico-Matematici la Universi¬ 
tatea din Bucureşti. Specializare la Sorbona. 

Mircea Zaciu 


Petru Zad nipru 


Vasile Zagorschi 


Samuel Zaidman 


A fost profesor invitat în Italia, la Consiglio 
Nazionale delle Ricerche (1961-1964); la 
Universitatea din Geneva (Elveţia, 1966- 
1968); la Universitatea din Padova, Consi¬ 
glio Nazionale delle Ricerche (1979-1980). 
A plecat la Montreal în 1964. Profesor la 
Departamentul de Matematică şi Statistică 
de la Universite de Montreal. Contribuţii 
în domeniul ecuaţiilor diferenţiale ordinare 
sau cu derivate parţiale, analiză abstractă. 
Lucrări: Analogue d'un lemme de Kohn et 
Nirenberg (1984); Abstract differential equations 
ivith almost-periodic Solutions , (1985); Remarks 
on very iveak Solutions of operator-differential 
equations (1986); Some remarks on the abstract 
Cauchy problem in the ultraweak sense (1989); în 
Libertas Mathematica (scoasă de Constantin 
Corduneanu). Membru al Societăţii Ameri¬ 
cane de Matematică. 

Zaieceranovici, Grigorii 
în sârbă Zajeceranovic, Grigorij 

(12.02.1930, Isanovăţ, com. Zajecear, plasa 
Zaiecear, Voivodina) 

Profesor. A început liceul la Siseneşti (Bul¬ 
garia) şi l-a terminat la Zaiecear. A absolvit 
Facultatea de Filosofie a Universităţii din 
Belgrad. Profesor de filosofie la Şcoala Supe¬ 
rioară de Ştiinţe Politice din Novi Sad, ca şi 
la Facultatea de Filosofie din Niş, unde a 
fost şi decan. Deputat în Parlamentul Serbiei 
din fosta Iugoslavie (1974-1978). Lucrări: 
Filosofia, 1975; Dicţionar român-sârb, Dicţio¬ 
nar sârb-român; Vorbesc româneşte; Isanovăţul 
în spaţiu şi timp, în colaborare; Noi şi vorba 
noastră , în colaborare. 

Zalmodegikos 

(secolul al lll-lea Î.Hr., Dacia) 

Rege al geto-dacilor din Scythia Minor. Rega¬ 
tul se afla între Dunăre (Istros) şi Marea Nea¬ 
gră (Pontul Euxin) şi provoca mari necazuri 
coloniei greceşti Histria, care avea de plătit 
dreptul de folosire a teritoriului extravilan şi 
dreptul de pescuit în apele fluviului (colonie 
fondată de Milet în secolul al Vl-lea î.Hr. 


pentru a fortifica dinspre nord-est apărarea 
contra perşilor). Plata se făcea în bani, dar şi 
în oameni vii ţinuţi ca zălog, obicei perpetuat 
până târziu în sud-estul Europei (Dimitrie 
Cantemir a fost zălog la înalta Poartă). 

Zaman, Gheorghe 

(13.06.1942, com. Bucşani, jud. Giurgiu) 
Economist. A absolvit Facultatea de Comerţ 
Exterior la ASE Bucureşti. Specializare la 
Cambridge, Marea Britanie, cu Richard Stone 
şi în Austria, la Salzburg. Profesor la ASE. 
Director al Institutului de Economie Naţio¬ 
nală. Reprezentant al Academiei Române în 
Grupul de lucru al Băncii Mondiale pentru 
elaborarea Strategiei de Reformă a Cercetării 
şi Dezvoltării în România (1993-1994, grup 
coordonat de Tudorel Postolache). Membru 
în consiliul de administraţie al Fondului 
Proprietăţii de Stat (1992-1997). Lucrări: 
Evoluţii structurale ale exportului în România. 
Model de prognoză a exportului şi importului pe 
ramuri CAEN , 2005, în colaborare; Transferul 
Tehnologic şi Investiţiile - Priorităţi ale dezvol¬ 
tării durabile, 2006, în colaborare; Proiecte 
inovative performante pentru turism durabil, 
2007, în colaborare. Ordinul Naţional 
Steaua României în grad de Cavaler, 2003. 
Comandor al Ordinului Meritul Cultural, 
2004. Membru al Asociaţiei Generale a Eco¬ 
nomiştilor Români. Membru corespondent 
al Academiei Române (2001). 

Zambaccian, Krikor H. 

(6.02.1889, Constanţa - 18.09.1962, Bucureşti) 
Colecţionar şi critic de artă. Armean ca etnie. 
A scris monografii despre Nicolae Grigo- 
rescu, Gheorghe Petraşcu, Nicolae Tonitza, 
precum şi volumele de eseuri Pagini de artă, 
însemnările unui amator de artă etc. Sprijinitor 
al multor artişti de seamă, a adunat o valo¬ 
roasă şi bogată colecţie de tablouri, care se 
regăseşte în Muzeul Zambaccian (donaţie a 
casei şi colecţiei de artă către statul român). 
A fost membru corespondent al Academiei 
Române (1948). 

Zamfir, Cătălin 

(9.02.1941, Bucureşti) 

Sociolog. A absolvit Facultatea de Filosofie 
la Universitatea din Bucureşti. Profesor 
la Facultatea de Sociologie, Psihologie şi 
Pedagogie a Universităţii din Bucureşti. 
Director al Institutului de Cercetare a Cali¬ 
tăţii Vieţii. Ministru al Muncii şi Protecţiei 
Sociale (1990-1991). A contribuit la elabo¬ 
rarea Legii sindicatelor, Legii contractelor 
colective de muncă, Legii conflictelor de 
muncă, Legii salarizării. Contribuţii în 
domeniul analizei genezei şi funcţionării 
normelor şi efectelor lor asupra dinamicii 
sistemelor sociale. Lucrări: Metoda normativă 
în psiho-sociologia organizării , 1972; Strategiile 
dezvoltării sociale , 1977; Structurile gândirii 
sociologice , 1988; Incertitudinea. O perspectivă 
psihosociologică , 1990. Membru corespon¬ 
dent al Academiei Române (1991). 

Zamfir, Gheorghe 

(12.04.1941, Găeşti) 

Cântăreţ la nai. A absolvit Conservatorul 
din Bucureşti. A fost mulţi ani dirijorul 
unuia dintre cele mai mari ansambluri fol¬ 
clorice din Romania, Ciocârlia. începând 
cu anii 1970, adună câţiva muzicieni şi 
creează formaţia Taraf, al cărei solist la nai 
devine. Este şi un bun teoretician al muzi¬ 
cii. în 1971 dă 45 de reprezentaţii la Teatrul 
Gaite-Montparnasse din Paris şi pe scena 
de la Olympia. Pleacă într-un turneu mon¬ 
dial, din America de Sud în Japonia, din 
Australia în Scandinavia. în SUA primeşte 
Discul de Aur pentru cele mai numeroase 
imprimări pe disc ale muzicii sale dintre 
toţi muzicienii din SUA. în paralel, com¬ 
pune coloana sonoră a mai multor filme, 
cum ar fi celebrul film al regizorului Sergio 
Leone Once upon a time in America sau soun- 
dtrack-ul din Karate Kid, ca şi pentru bine¬ 
cunoscutul film The Tall Blonde Man with 
One Black Shoe. Duke Ellington îl preţuia 
foarte mult. 


Zamfir, Nicolae Victor 

(24.03.1952, Braşov) 

Fizician. A absolvit Facultatea de Fizică la 
Universitatea din Bucureşti. Director al 
Institutului Central de Inginerie şi Fizică 
Nucleară. Profesor invitat la Koln, Germa¬ 
nia, New York (Upton), Yale, New Haven 
în SUA. împuternicitul guvernului român 
la Institutul Unificat de Cercetări Nucleare 
de la Dubna, Rusia. Contribuţii în domeniul 
fenomenologiilor globale ale datelor de 
structură nucleară şi studiul evoluţiei lor. 
Proiecte: Noi evidenţieri experimentale ale sime¬ 
triilor dinamice în sistemele mezoscopice nucleare; 
Tranziţii de fază, stări nucleare şi reacţii nucleare 
de interes astrofizic; Spectroscopie nucleară com¬ 
pletă prin reacţii cu proiectile uşoare, fragmentare 
şi fisiune, 2006. Preşedinte al Comitetului de 
colaborare România-CERN (Centrul Euro¬ 
pean de Cercetări Nucleare), Geneva. Dis¬ 
tins cu Ordinul Serviciu Credincios în rang 
de Cavaler. Membru al Comitetului Secţiei 
de fizică nucleară a Societăţii Europene de 
Fizică. Membru corespondent al Academiei 
Române (din 2006). 

Zamfirescu, Dan 

(21.12.1933, Bucureşti) 

Teolog, gazetar. A studiat Teologia şi Limbile 
slave, specializându-se în bizantinologie. 
A lucrat la Biblioteca Patriarhiei şi la revista 
Contemporanul. Din 1990 a fondat Editura 
Roza Vânturilor. Ca scriitor, a fost unul din¬ 
tre adepţii protocronismului cultural româ¬ 
nesc, susţinut mai ales în paginile revistei 
Luceafărul. Lucrări: Studii şi articole de literatură 
română veche, 1967; Literatura română veche 
(1402-1647), 1969; România - învăţământ de 
civilizaţie şi sinteză. Articole şi eseuri, 1969; Nea- 
goe Basarab şi învăţăturile către fiul său Teodosie. 
Probleme controversate: 1512-1521, la 460 de 
ani de la urcarea sa pe tronul Ţării Româneşti, 
1972; Istorie şi cultură, 1975; Independenţă şi 
cultură, 1977; La Philocalie slavonne de Paissy 
Velitchkovski. Reproduction anastatique integrale 


ENCICLOPEDIA IDENTITĂŢII ROMÂNEŞTI. PERSONALITĂŢI 


dict LZ.indd 839 




31.10.2011 


z 


- % 
839 


17:30:13 






















Zamfirescu 


Z 


840 


dict LZ.indd 



Dan Zamfirescu 


Duiliu Zamfirescu 



Florin Zamfirescu 



de l'edition princeps, Moscou, 1793, 1990; Orto¬ 
doxie şi romano-catolicism în specificul existenţei 
lor istorice, 1992. 

Zamfirescu, Duiliu 

(30.10.1858, Plăineşti, jud. Râmnicu Sărat - 
25.02.1922, Agapia, Neamţ) 

Scriitor. Urmează clasele primare şi gimna¬ 
ziale la Focşani, iar liceul şi Facultatea de 
Drept la Bucureşti (licenţiat în 1880). Este 
judecător la Hârşova şi Târgovişte. în 1885 
intră prin concurs la Ministerul de Externe, 
iar după trei ani, îmbrăţişând cariera diplo¬ 
matică, este secretar de legaţie la Roma până 
la 1906, cunoscând perfect italiana. A mai 
lucrat la Atena, Bruxelles, a fost membru în 
Comisia Europeană a Dunării, preşedinte 
al Camerei Deputaţilor. După război a fost 
ministru de Externe în Guvernul Averescu. 
A scris versuri, proză scurtă, piese de teatru, 
dar cea mai importantă contribuţie a sa la 
literatura română o reprezintă romanele 
din Ciclul Comâneştenilor (Tănase Scatiu, în 
război, îndreptări, Anna sau ceea ce nu se poate), 
1884-1911, care contrapune clasa vechilor 
boieri celei mai noi, în ascensiune, a aren¬ 
daşilor. Acestea se constituie în primul ciclu 
din literatura română, asemănător ciclului 
lui Emile Zola, Les Rougon-Macquart. La ele 
se adaugă primul roman epistolar din lite¬ 
ratura noastră, Lydda. Preşedinte al Uniunii 
Scriitorilor (1916-1917).' Membru (1908) 
si vicepreşedinte al Academiei Române 
(1918-1919). 

Zamfirescu, Florin 

prenume la naştere Florin Gheorghe 
(12.04.1949, Călimăneşti, jud. Vâlcea) 

Actor. A absolvit Institutul de Artă Teatrală şi 
Cinematografică la Bucureşti. Actor la Tea¬ 
trul de Stat din Târgu Mureş, apoi la Teatrul 
Giuleşti (Odeon). Profesor şi rector la IATC. 
Roluri în teatru: Săptămâna Patimilor de Paul 
Anghel; Prinţesa Turandot de Carlo Gozzi; 
O noapte furtunoasă de I.L. Caragiale; Cine ucide 
dragostea de Petru Vintilă; Steaua fără nume de 


M. Sebastian; Arta Conversaţiei de Ileana Vul- 
pescu şi George Bănică; Pescăruşul de Cehov; 
Regele Lear de Shakespeare; Carlo contra Carb 
de Paul Ioachim; în film: Rămân cu tine, 1982; 
Năpasta, 1982; Lumini şi umbre ("pentru tele¬ 
viziune), 1982; întunecare, 1985; Moromeţii, 
1988; Im Zeichen der Liebe, 1984; Senatorul 
melcilor, 1995; Filantropica, 2002; Dulcea saună a 
morţii, 2003; Moartea domnuluiLăzărescu, 2005; 
Inimă de ţigan (serial tv), 2005; Restul e tăcere 
(2008); regie: La Locandiera de Goldoni, 1988; 
Conu' Leonida faţă cu reacţiunea de I.L. Caragi¬ 
ale, 1992; Norii de Aristofan, 2003. 

Zamfirescu, G(eorge) M(ihail) 
nume la naştere Gheorghe Mihail 

(13.10.1898, Bucureşti - 8.10.1939, laşi) 
Scriitor. Tată al actriţei Raluca Z. A desfăşu¬ 
rat o intensă activitate publicistică, a debutat 
ca poet şi s-a remarcat mai ales ca prozator: 
Maidanul cu dragoste, 1933; Sfânta Mare 
Neruşinare, 1936; Cântecul destinelor, 1938, şi 
dramaturg expresionist: Domnişoara Nastasia, 
1927; Grup revoluţionar 8, 1929; Idolul sau Ion 
Anapoda, 1934. 

Zamfirescu, Ion 

(7.08.1907, Craiova - 31.12.2001, Bucureşti) 
Istoric literar. A absolvit Facultatea de Filoso- 
fie la Universitatea din Bucureşti, ca discipol 
al lui Dimitrie Guşti, C. Rădulescu-Motru şi 
Nicolae Iorga. în 1943 a ocupat Catedra de 
istoria culturii şi filosofiei la Facultatea de 
Filosofie din Bucureşti, având contracandi¬ 
daţi pe C. Noica şi Mircea Eliade. Profesor 
la Institutul de Artă Teatrală şi Cinemato¬ 
grafică din Bucureşti. Specializat în istoria 
teatrului: Scrieri filosofice, 2 voi., 1943; Istoria 
universală a teatrului, 4 voi, 1958-1968; Pano¬ 
rama dramaturgiei universale, 1973; Probleme 
de viaţă, teorie şi istorie teatrală, 1974; Teatrul 
european în Secolul Luminilor, 1981; Teatrul 
romantic european, 1984; întâlniri cu oameni, 
întâlniri cu viaţa, 1990; Spiritualităţi româneşti, 
2001. Cetăţean de onoare al oraşului Cra¬ 
iova. Distins cu Ordinul Steaua României în 
grad de Cavaler (2001). 

G.M. Zamfirescu Ion Zamfirescu Raluca Zamfirescu Violeta Zamfirescu 


Zamfirescu, Raluca 

(1.11.1924, Bucureşti - 21.12.2008, Bucureşti) 
Actriţă. Fiică a dramaturgului G.M.Z. A 
absolvit Conservatorul de Artă Teatrală şi 
Facultatea de Litere şi Filosofie a Universită¬ 
ţii din Bucureşti. Actriţă a Teatrului Naţional 
din Bucureşti. Roluri: Aşteptând la Arlechin 
de Noel Coward; Trei surori de A.P. Cehov, 
O batistă în Dunăre de D.R. Popescu; Gaiţele 
de Al. Kiriţescu, Conu' Leonida faţă cu reacţi- 
unea de I.L. Caragiale; Domnişoara Nastasia şi 
Idolul şi Ion Anapoda de G.M. Zamfirescu. 

Zamfirescu, Violeta 

(21.07.1920, Craiova - 4.10.2006, Bucureşti) 
Poetă. A absolvit Dreptul la Bucureşti. Rea¬ 
lizator la Radioteleviziunea Română. A făcut 
parte din grupul Vieţii Româneşti. Lucrări; 
Iarba dragostei, 1955; Ceasul de slavă, 1960; 
Liniştea vântului, 1963; Ziua a şasea, 1966; 
Versuri. Colind de primăvară, 1969; Nevindecare, 
1972; în aerul vibrând, 1977; Lacrima pietrei, 
1981; Incandescenţe, 1985; Abura lumii, 1987; 
Floare de suflet, 1989. Membru al Uniunii 
Scriitorilor din România. 

Zamorzaev Orleanski, Alexandr 

(23.01.1927, Leningrad - 1.11.1997, Chişinău) 
Matematician. Rus ca etnie. A venit în Mol¬ 
dova în anii 1960, odată cu crearea Catedrei 
de geometrie la Facultatea de Matematică a 
Universităţii de Stat din Chişinău. A fondat 
revista Cristalografia (1957) şi Seminarul de 
Cristalografie Matematică al universităţii. 
Lucrări: Teoria antisimetriei simple şi multiple, 
1976; Simetria de coloraţie, generalizări ale ei şi 
aplicaţii, 1978, în colaborare; Grupuri afine 
discrete bidimensionale, 1981, în colaborare; 
P-simetria şi dezvoltarea ei ulterioară, 1986, în 
colaborare. Membru corespondent al Aca¬ 
demiei de Ştiinţe a URSS. 

Zâne, Gheorghe 

(11.04.1897, Galaţi - 22.05.1978, Bucureşti) 
Economist şi istoric. A absolvit Facultatea 
de Drept a Universităţii din Iaşi. Profesor de 
economie politică la Facultatea de Agronomie 


din Iaşi. A publicat lucrări în domeniul isto¬ 
riei economice şi sociale, istoriei gândirii 
economice, economiei politice, finanţelor 
publice ş.a. în cercetarea ştiinţifică a folosit 
de preferinţă metoda istorică. Lucrări: Un 
veac de luptă pentru cucerirea pieţei româneşti, 
1926; Marx şi Bălcescu, 1927; Economia de 
schimb în Principatele Române, 1930; Elemente 
pentru studiul economiei politice, 1938; Chestiuni 
de economie politică, 1939; Industria României în 
a doua jumătate a secolului XIX, (1970). Mem¬ 
bru titular al Academiei Române (1974). 

Zanne, luliu Alexandru 

(11.07.1855, Brusa, Turcia - 
14.02.1924, Bucureşti) 

Folclorist. Aromân. A absolvit liceul şi Ecole 
des Arts et des Metiers la Paris. Inginer de 
căi ferate la Bucureşti. A alcătuit o culegere 
impresionantă, Proverbele românilor, 10 voi., 
1895-1903. 

Zapan, Gheorghe 

(8.03.1897, Dorohoi - 1976, Bucureşti) 

Psiholog. A absolvit Dreptul la Universitatea 
din Iaşi şi, în paralel, a audiat cursuri de 
matematică şi filosofie. Specializare la Berlin 
în psihologia experimentală cu W. Kohler, în 
psihologia muncii cu H. Rupp, în matema¬ 
tici cu R. von Wrises şi fizică chiar cu Albert 
Einstein. Specializare în SUA. Profesor de 
pedagogie şi psihologie la Institutul Naţional 
de Educaţie Fizică din Bucureşti, apoi la Uni¬ 
versitatea din Bucureşti. A fost şi fondatorul 
ciberneticii calitative, dezvoltând cibernetica 
sistemelor evolutive calitative, o cibernetică 
superioară teoriilor lui Wiener şi Shanon. 
A fost creatorul unor teorii ştiinţifice foarte 
originale şi importante pentru cercetările 
viitoare: teoria orientării şi selecţiei profesio¬ 
nale; o nouă teorie a exerciţiului şi învăţării; 
teoria relativităţii sistemelor psihofizice, a 
spaţiului şi timpului psihologic, expusă în 
ipoteza câmpurilor somatice neomogene, 
care este o teorie a relativităţii universului 
psihic, similară celei elaborate de A. Einstein 
pentru universul fizic; teoria factorilor de 

progres educativ; teoria modelării matema¬ 
tice şi psihologice a profesiunilor şi activită¬ 
ţilor umane; teoria psihologică a procesului 
de invenţie matematică. Lucrări: Cunoaşterea 
şi aprecierea obiectivă a personalităţii, 1984. 
Laureat al Premiului Herder al Universităţii 
din Viena. Membru al Academiei de Ştiinţe 
din New York. 

Zarifopol, Paul 

(30.11.1874, laşi - 1.05.1934, Bucureşti) 

Critic literar. Grec la origini. Ginere al lui 
Constantin Dobrogeanu-Gherea şi prieten 
cu I. L. Caragiale. Şi-a făcut studiile la Halle 
şi Leipzig. A polemizat cu Mihai Ralea şi 
G. Ibrăileanu şi şi-a câştigat reputaţia de iro- 
nist şi anticlasicist: Din registrul ideilor gingaşe, 
1926; încercări de precizie literară, 1931; Pentru 
arta literară, 1934. 

Zarnea, George 

(22.09.1920, Bucureşti) 

Medic şi biolog. A întemeiat învăţământul 
de microbiologie generală la Universi¬ 
tatea din Bucureşti. A absolvit Institutul 
Medico-Militar din Bucureşti. Profesor la 
Facultatea de Biologie a Universităţii din 
Bucureşti. Fondator al învăţământului de 
microbiologie generală în facultăţile de 
biologie şi chimie din România. Contribuţii 
în domeniul imunologiei şi epidemiologiei 
rickettsiilor şi rickettsiozelor, studiului 
infecţiilor experimentale la diverse animale. 
Lucrări: Microbiologie gnenerală, 1970; Bioin¬ 
gineria preparatelor enzimatice microbiene, 1980, 
în colaborare; Tratat de microbiologie generală, 
5 voi., 1980-1994; Imunologie, 1995; Virusolo¬ 
gie generală, 1997. Distins cu Ordinul Meri¬ 
tul Ştiinţific, 1971, 1983. Membru titular al 
Academiei Române (1994). 

Zavaidoc 

nume la naştere Marin Teodorescu 

(8.03.1896, Piteşti - 13.01.1945, Bucureşti) 
Cântăreţ de romanţe. Fiu al lăutarului Tănase 
Teodorescu, rămas orfan din adolescenţă, a 


întemeiat la Bucureşti un taraf (Fraţii Zavai¬ 
doc) primind supranumele Zavaidoc pe când 
îşi făcea serviciul militar, de la generalul 
Traian Moşoiu. Voluntar în Primul Război 
Mondial. A cântat în refugiul din Moldova 
pentru a ridica moralul trupelor. După răz¬ 
boi cântă la Bucureşti, dar şi la Piteşti, Arad, 
Iaşi, Târgovişte, Ploieşti, Roşiorii de Vede, 
Caracal, Timişoara, Câmpulung-Muscel, 
Cernăuţi, Odessa, Tighina. A fost şi în Bul¬ 
garia, Cehoslovacia, Franţa, Rusia, Ucraina şi 
Ungaria. A scos multe discuri la Casa de dis¬ 
curi Columbia. în timpul celui de-al Doilea 
Război Mondial a fost concentrat, în 1943, 
la Târgovişte. 

Zavişa, Jurj sârbizat Zavisa, Jurj 

(7.01.1976, Metovniţa, plasa Bor, Valea Timocului) 
Inginer. A absolvit liceul la Bor şi Facultatea 
de Metalurgie tot la Bor. Este vicepreşe¬ 
dinte al Consiliului Naţional al Minorităţii 
Naţionale Rumâne, cu sediul în Bor. Este 
preşedintele Asociaţiei româneşti Ariad- 
nae Fillum din Bor, unul dintre fondatorii 
Federaţiei Rumânilor din Serbia şi membru 
al Comitetului de conducere al Federaţiei 
Românilor din Serbia. Este coordonator 
pentru proiectul Limba Rumânilor din Ser¬ 
bia de Răsărit (Valea Timocului). Membru 
al comitetului de administraţie al Centrului 
pentru Cultură din Bor. 

Zavtur, Alexandru 

(9.05.1929, Corjova, Republica Moldova - 
12.10.2008, Chişinău) 

Politolog. A absolvit Facultatea de Istorie a 
Institutului Pedagogic din Chişinău. Speci¬ 
alizare la Institutul de Filosofie al Academiei 
de Ştiinţe din Moscova. Profesor la Institu¬ 
tul Pedagogic din Chişinău, director al Insti¬ 
tutului de Istorie a Partidului al CC al PCM, 
apoi al Institutului de Cercetări Sociale şi 
Politice al Academiei de Ştiinţe a Republicii 
Moldova. în 1990 a fondat Catedra de poli- 
tologie la Universitatea de Stat din Chişinău. 
Consilier al preşedintelui republicii pentru 

politologie. Distins cu Ordinul Gloria Mun¬ 
cii. Membru corespondent al Academiei de 
Ştiinţe a Moldovei. 

Zăgănescu, loan 

(1903, Bucureşti - 1989, Bucureşti) 

Inginer (transporturi). Nepot al lui Pavel Z. 
(de fel din Slatina, primul şef al unităţii de 
pompieri a capitalei apărută sub jurisdicţia 
lui Al.I. Cuza. A luptat la 13 septembrie 1848 
în Dealul Spirii cu oştenii lui Fuad Paşa. Un 
Daniel Z., 18 ani, a răsturnat, cu un grup 
de tineri, în 16 decembrie 1989, primul 
tramvai la Timişoara, declanşând revolta 
populară care aveau să ducă la căderea lui 
Ceauşescu). Şi-a început cariera la Politeh¬ 
nica din Timişoara (unde a fost cofondator, 
alături de Traian Lalescu, al Societăţii Şcolii 
Politehnice şi al echipei sale sportive), 
apoi a devenit profesor la Institutul de Căi 
Ferate din Bucureşti, unde a fost fondator 
al Catedrei de material rulant (1951, numită 
azi ingineria transporturilor), mutat la altă 
catedră în 1968. Lucrări: Transmisii hidraulice 
la locomotive Diesel, 1970. Profesor Emerit. 

Zbârciog, Vlad 

(22.12.1943, Horodişte, Republica Moldova) 
Scriitor. A absolvit Şcoala de Medicină din 
Tiraspol şi Facultatea de Litere a Universităţii 
de Stat din Chişinău. A fost reporter la ziare 
raionale şi la Televiziunea Naţională a Repu¬ 
blicii Moldova, apoi la săptămânalele Cultura 
şi Literatura şi arta, director adjunct al Muze¬ 
ului Literaturii Române Mihail Kogălniceanu 
şi, concomitent, secretar pentru probleme 
organizatorice al Uniunii Scriitorilor din 
Moldova. Lucrări: Ţărmul din suflet (1981), 
Oraşul de la capătul pământului (1984), Conul de 
umbră (1990), Suntem ca o poveste (Iaşi, 1999), 
Lumina rămâne... (Timişoara, 2001), Orizontul 
pierdut (Timişoara, 2003), Ştefan cel Mare - 
voievodul românibr (2004), Impostorii (2004), 
Timp răstignit (2007), Eminescu - Statuie eternă 
a spiritului (Iaşi, 2008), Ceasul al doisprezecelea 
(2008). Maestru al literaturii (2010). 


Zbârnea, Tudor 

(29.12.1955, Nisporeni, Republica Moldova) 
Pictor. A absolvit Şcoala de Arte Plastice la 
Chişinău şi Institutul de Arte Plastice la Iaşi. 
Călătorii de specializare în Germania, Italia, 
Turcia, Georgia, Rusia, Franţa. A avut expo¬ 
ziţii în Moldova, România, Rusia, Franţa, 
Belgia, Cipru, Finlanda, Italia. Membru al 
grupului de artişti moldoveni Zece, care 
se opune inovaţiilor cu orice preţ în artă. 
Director al Muzeului Naţional de Artă din 
Chişinău. Membru al Uniunii Artiştilor 
Plastici din Moldova şi din România. 

Zeani, Virginia 

nume la naştere Virginia Zehan 

(21.10.1925, Cluj) 

Soprană. Grecoaică după etnie. A absolvit 
Conservatorul la Cluj. Prietenă de familie 
cu surorile Galaction. A rămas în Italia încă 
din 1950 şi s-a afirmat alături de Beniamino 
Gigli, Luciano Pavarotti, Placido Domingo. 
După ce s-a retras din activitate a fondat o 
şcoală de canto în Indiana, SUA, unde i-au 
fost elevi Sylvia McNair (distinsă de două ori 
cu Premiul Grammy), NovaThomas, Marilyn 
Mims, Jeanne-Michele Charbonnet, Stephen 
Mark Brown, Elizabeth Futral, Katheryn 
Krassovic, Vivica Genaux, Angela Brown (azi 
prim-solistă la Metropolitan Opera), Patricia 
Risley, Christina Pier, Andrea Atkins, Mark 
Bowman, Kirsten Gunlogson, Kendriclc 
Jacocks, Marina Levitt, Debra Mayer, Susan 
Patterson, Thomas Potter, Itzulco Shibata şi 
Peter Volpe. Doctor Honoris Causa al Uni¬ 
versităţii Naţionale de Muzică, Bucureşti. 

Zegrea, IlieT. 

(3.06.1949, Sinăuţii de Jos, rn. Hliboca, Ucraina) 
Poet. A absolvit Facultatea de Litere a 
Universităţii de Stat din Cernăuţi. A lucrat 
la ziarul raional din Hliboca, la tipografia 
regională din Cernăuţi, a fost redactor de 
emisiuni radiofonice în limba română al 
Companiei Regionale Cernăuţi pentru Tele¬ 
viziune şi Radiodifuziune. Lucrări: Navigator 

în septembrie (1983), Crinul îngândurat (1986), 
Oglinda retrovizoare (1991), Singurătatea Apo- 
calipsei (1998, Bucureşti), La marginea nopţii 
(2004, ediţie bilingvă, româno-ucraineană, 
traducere Vitali Kolodii). A tradus din 
Andrei Voznesenski, Vitali Kolodii, Lina 
Kostenco ş.a. Membru al Uniunii Naţio¬ 
nale a Scriitorilor din Ucraina, al Uniunii 
Scriitorilor din Moldova şi din România. 
Membru fondator şi preşedinte al Societăţii 
Scriitorilor Români din Cernăuţi, redactor- 
şef al revistei Septentrion literar. Preşedinte 
fondator al Societăţii pentru Cultura 
Românească Mihai Eminescu din Cernăuţi. 
A organizat patru ediţii ale Festivalului emi¬ 
nescian internaţional de poezie Pururi tânăr, 
înfăşurat în manta-mi..., iar între 1999 
şi 2002, împreună cu Vasile Tărâţeanu, a 
organizat patru congrese ale intelectualităţii 
româneşti din regiunea Cernăuţi, la care au 
fost dezbătute pe larg probleme ale folosirii 
limbii române în Bucovina, starea învăţă¬ 
mântului în şcolile româneşti din Bucovina 
de Nord ş.a. Premiul George Bacovia al 
revistei Ateneu (Bacău, 1993), Premiul Mihai 
Eminescu al serbărilor literare De la Emi- 
novici la Eminescu (Inspectoratul pentru 
Cultură al Judeţului Bihor, 1995) ş.a. 

Zelea-Codreanu, Corneliu 
nume la naştere Corneliu Zelinski 

(13.09.1899, Storojineţ, Bucovina de Nord - 
30.11.1938, şoseaua Ploieşti-Bucureşti) 

Om politic. Tată de etnie poloneză şi mamă 
de etnie germană. După şcoala primară 
făcută la Huşi şi Iaşi a absolvit Liceul 
Militar la mănăstirea Dealu şi Dreptul la 
Iaşi. Tentativa de laicizare a învăţămân¬ 
tului superior din 1922 a avut ca urmare 
formarea Asociaţiei Studenţilor Creştini 
la Universitatea din Iaşi, al cărei lider a 
devenit. Membru al Gărzii Conştiinţei 
Naţionale din 1919, motivat de lupta anti¬ 
comunistă, s-a implicat astfel în înăbuşirea 
grevelor de la CFR Nicolina, 1920. Studiază 
câteva luni la Berlin şi Jena. întemeiază în 
1923, împreună cu A.C. Cuza, Liga Apărării 
Naţionale Creştine, care cere „numerus 
clausus", limitarea numărului evreilor în 
învăţământul superior românesc. în 1924 
fondează, împreună cu Ion Moţa, Corneliu 
Georgescu, Ilie Gârneaţă şi Radu Mirono- 
vici, Legiunea Arhanghelului Mihail, cap 
de serie al mişcării legionare româneşti, 
care luptă programatic „contra corupţiei 
parlamentare, evreilor şi comunismului". 
Caracteristica principală era relaţia expresă 
dintre naţionalism ca esenţă a românităţii 



Corneliu Zelea-Codreanu C.D. Zeletin 


şi caracterul majoritar ortodox al români¬ 
lor. în 1931 intră ca deputat de Neamţ în 
Parlamentul României. In 1932 întemeiază 
Partidul Totul pentru Ţară, care se implică 
în asasinarea prim-ministrului Gheorghe 
Duca (1933) şi a ziaristului Mihai Stelescu 
(1936). Arestat în 1938, a fost ucis în pădu¬ 
rea Tâncăbeşti, pe drumul dintre închisoa¬ 
rea de la Râmnicu Sărat şi cea de la Jilava. 

Zeletin, C.D. 

nume la naştere Constantin Dimoftache 

(13.04.1935, Burdusaci, jud. Bacău) 

Eseist şi traducător. Şi-a ales pseudonimul 
după Ştefan Z., născut în aceeaşi locali¬ 
tate. A absolvit Facultatea de Medicină la 
Bucureşti. Profesor la Catedra de biofizică 
a Facultăţii de Medicină şi Farmacie din 
Bucureşti. Lucrări: traduceri - Michelan- 
gelo, Sonete , 1964; Lirica Renaşterii italiene, 
1966; Sonetul italian în Evul Mediu şi Renaştere, 
1970; Călătorie spre transparenţă , poezii, 1977; 
Lirica franceză modernă , florilegiu, 1981; Res- 
piro în amonte , eseuri, 1995; Adagii, proză 
aforistică, 1999; Principesa Elena Bibescu, 
marea pianistă , 2008. Membru al Consiliu¬ 
lui Societăţii Române de Biofizică Pură şi 
Aplicată, membru al Academiei de Ştiinţe 
Medicale, membru al Uniunii Scriitorilor 
din România. Distins cu Ordinul Naţional 
Serviciu Credincios în grad de Ofiţer şi cu 
Medalia de Aur, Edinburgh, Anglia, 1965, 
pentru Michelangelo, Sonete. 

Zeletin, Ştefan 

nume la naştere Ştefan Motăş 
(1882, Burdusaci, jud. Bacău - 1934, laşi) 
Economist şi filosof. Rudă cu Constantin 
Motăş. Şi-a luat numele după pârâul care 
curgea prin localitate. A studiat la Berlin. 
Profesor la Universitatea din Iaşi. Neoliberal 
şi cooperatist ca opţiune social-politică. 
Lucrări: Evanghelia naturii, 1915; Burghezia 
română, originea şi rolul ei istoric, 1925; Neoli¬ 
beralismul, 1927; Din ţara măgarilor. însemnări. 

Zevin, Ada 

nume la naştere Ada Mironova Zevina 

(13.09.1918, Chişinău - 
23.09.2005, Chişinău) 

Pictoriţă. Evreică după etnie. A absolvit 
Academia de Belle Arte la Bucureşti ca 
elevă a lui Francisc Şirato. A continuat la 
Chişinău cu Auguste Baillayre şi Max (Moi- 
sei) Gamburd. A fost evacuată în timpul 
războiului, pentru a nu suferi represaliile 
fasciste, în Republica Socialistă Autonomă 
Kalmîkia şi în Georgia, unde a fost profe¬ 
soară de desen. După război s-a specializat 
la Institutul Academic de Stat de Arte din 
Moscova şi la Facultatea de Istoria şi Teo¬ 
ria Artelor de la Institutul I.E. Repin din 
Leningrad. A expus în Republica Moldova, 
Canada şi în URSS, după 1990 şi în Româ¬ 
nia. Membru al Uniunii Artiştilor Plastici 
din Republica Moldova. 

Zgardan, Eugen 

(8.06.1929, Tătărăuca-Veche, Basarabia) 

Medic veterinar. A absolvit Colegiul Veteri¬ 
nar la Grinăuţi şi Universitatea de Medicină 
Veterinară la Lvov, Ucraina. Specializare la 
Institutul de Helmintologie K. I. Skriabin 
din Moscova. Fondator al Laboratorului de 
helmintologie al Institutului Naţional de 
Cercetări Ştiinţifice în domeniul Zootehniei 
şi Medicinei Veterinare din Chişinău. Fon¬ 
dator al Facultăţii de Medicină Veterinară 
din cadrul Universităţii Agrare de Stat din 
Moldova. A elaborat un program integral de 
măsuri privind prognozarea, diagnosticul, 
combaterea şi profilaxia helmintozelor la 
animale. Lucrări: Helmintozele animalelor 
domestice , 1974; Cestodozele animalelor domes¬ 
tice , 2 voi., 1982-1984; Parazitozoonoze, 
probleme la sfârşit de mileniu în România , 
1999; Poliparazitismul la om, animale, plante 
şi mediu , 2001. Deţine titlul onorific de 
Lucrător Emerit al învăţământului public al 
Republicii Moldova. A fost distins cu meda¬ 
liile Academicianul K.I. Skriabin (1983), 


Pentru vitejie în muncă (1984), Meritul 
Civic (1993), Pentru progresul medicinei 
veterinare româneşti (1997), Dimitrie 
Cantemir (2004), Diploma de Recunoştinţă 
a Academiei de Ştiinţe a Moldovei (1999). 
Membru corespondent al Academiei de 
Ştiinţe a Moldovei. 

Zgură, Gheorghe 

(24.09.1935, Făcăieni, Dâmboviţa - 
2.09.2008, Bucureşti) 

Inginer. A absolvit Facultatea de Mecanică 
la Institutul Politehnic din Bucureşti. 
Specializare la Sankt Petersburg. Profesor 
la Facultatea de Tehnologia Construcţiilor 
de Maşini a Politehnicii şi rector al Insti¬ 
tutului Politehnic din Bucureşti. Director 
al Centrului Regional pentru introducerea 
tehnologiilor pentru noile materiale (din 
1994). Contribuţii în domeniul prelucrării 
materialelor prin deformare la rece, al teh¬ 
nologiei carcaselor şi sudării prin topire. 
Preşedinte al Asociaţiei Inginerilor Meca¬ 
nici din România, preşedinte al Societăţii 
Inginerilor TCM din România, membru 
AGIR, membru al Academiei de Ştiinţe 
Tehnice din România. 

Zilot Românul 

nume la naştere Ştefan loan Fănuţă 
(~ 27.12.1787, Bucureşti - 
12.11.1853, Bucureşti) 

Poet şi cronicar. A învăţat la şcoala grecească 
din Bucureşti. Medelnicer, apoi mare serdar 
în Ţara Românească (şeful tribunalului 
capitalei). A refuzat să jure pe Regulamentul 
Organic şi n-a fost de acord cu intrarea tur¬ 
cilor în ţară în 1848. Şi-a scris cronica sati¬ 
rizând legislaţia vremii lui Alexandru Şuţu, 
Alexandru Moruzzi, Constantin Ipsilanti, 
motiv pentru care a semnat cu pseudonim. 
Se afla în bune relaţii cu Grigore Brânco- 
veanu. Lucrări (toate publicate postum): 
Domnia a treia a lui Alexandru Vodă Şuţu ce i 
se zice şi Dracache; Judecată, alegere şi hotărîre 

pentru începutul Ţării Româneşti şi starea întru 
care este acum supt domnia grecilor fanarioţi 
leatul 1818; Revoluţia lui Tudor; Adunare de sti¬ 
huri , 1829. O stradă din Bucureşti îi poartă 
numele. 

Zirra, Alexandru 

(14.07.1883, Roman - 23.03.1946, Sibiu) 
Compozitor. A început Conservatorul 
la Iaşi şi l-a absolvit la Milano, ca elev al 
lui Carlo Gatti. A fost profesor şi director 
al Conservatorului din Iaşi, apoi din Cer¬ 
năuţi. Director al Operei din Bucureşti 
(1940-1941). A compus opere (libretul 
şi muzica): Alexandru Lăpuşneanu (1930) 
după C. Negruzzi; O făclie de Paşti (1937) 
după I.L. Caragiale; Capra cu trei iezi (1939), 
operă-basm după Ion Creangă; Furtuna 
(1941); Ion Vodă Potcoavă (1943); simfonii: 
Ţărănească I, a II-a; a III-a; Descriptiva , 1922; 
poeme simfonice: Tândală şi Păcală (1925); 
Ţiganii (1929); Pe şesul Moldovei (1931); 
Hanul Ancuţei (1932); Cetatea Neamţului 
(1936); Poem simfonic cu vioară solo (1926); 
Poem simfonic cu solo de pian (1930); Rapsodia I 
pentru orchestră (1930); Suită de cântece moldo¬ 
veneşti (1933); suita simfonică O săptămână 
muzicală (1936). A publicat un Tratat de 
armonie , 1928. 

Zirra, Margareta nume la naştere 
Margareta Argentina Popescu 

(1.01.1930, Bucureşti) 

Balerină. A absolvit Academia de Balet 
Floria Capsali din Bucureşti ca elevă a lui 
Anton Romanovski, Oleg Danovski, Elena 
Penescu-Liciu şi Trixi Chekais. Prim- 
balerină a Teatrului de Operetă din Bucu¬ 
reşti. Plecată din ţară în 1976, a studiat la 
Sorbona psihologia şi medicina mişcării. 
Naturalizată în Canada, a fondat studioul 
care i-a purtat numele şi unde s-a ocupat 
de tratamentul datorat deteriorărilor pro¬ 
fesionale şi ameliorării tehnicii baletului 
şi mişcării sportivilor. A oferit expertiză 


pentru Dance Art Academy şi echipa de 
nataţie din Edmonton, Canada. A dansat în 
peste o mie de spectacole, inclusiv în turnee 
în Italia, Elveţia, Spania, Germania de Est, 
Germania Federală, Austria, Belgia, Olanda, 
Luxemburg, Bulgaria, Ungaria, Polonia. 
A revenit în România în 2002. Societar de 
onoare al Teatrului Naţional de Operetă din 
Bucureşti. Ordinul Meritul Cultural în grad 
de Comandor (2004). 

Zmed, Adrian 

(14.03.1954, Chicago) 

Actor de televiziune şi film. Născut din 
părinţi români (tatăl era preotul bisericii 
ortodoxe din Chicago), vorbeşte fluent 
româna şi engleza. Căsătorit cu actriţa 
Susan Wood. S-a remarcat în serialul săp¬ 
tămânal de televiziune T.J. Hooker (poliţist, 
1982-1987), alături de actorul canadian 
William Bill Shatner (distins cu premiile 
Emmy şi Globul de Aur) în serialul Grease 2 
(1970, rol reluat de John Travolta pentru 
marele ecran în 1978 şi reluat de televiziune 
în versiunea iniţială în 1990), ca partener al 
actriţei Michelle Pfeiffer, în filmul Bachelor 
party, alături de Tom Hanks. Roluri de 
film: Victims for Victims: The Theresa Saldana 
Story , 1984; Eyewitness to Murder , 1991; 
Running From the Shadows, 2000; Star Wars: 
Jedi Starfighter , 2002 (vocea); The Drone Virus , 
2004. A revenit la scena de pe Brodway în 
1990: Copiii Edenului (musical), Arca (rolul 
lui Noe). A susţinut recitaluri: I Love the 80s 
(produs de BBC), Saturday Night Live. Dis¬ 
tins cu Tony Award pentru Falsettos. 

Zmeureanu, Radu 

(17.08.1948, Bucureşti) 

Inginer. A absolvit Institutul de Construcţii 
din Bucureşti. Specializare la Universitatea 
Concordia din Montreal. Cadru didactic 
la Institutul de Construcţii din Bucureşti. 
Profesor invitat la Universitatea din Con¬ 
stantine, Algeria (1979-1983), profesor la 
Universitatea Concordia din Montreal, 
Departamentul de construcţii şi inginerie 
civilă (din 1983). A lucrat în calitate de 
consultant pentru diferite organizaţii naţi¬ 
onale şi internaţionale: Natural Resources 
Canada, Natural Resources Quebec, Bell 
Canada, United Nations, U.S. Department of 
Energy, World Bank, Public Works Canada, 
National Research Council of Canada, City 
of Montreal. Lucrări: Noninstrusive Load 
Disaggregation Computer Program to Estimate 
the Energy Consumption of Major End-uses in 
Residential Buildings , 2000, coautor; Selection 

of Energy Conservation Measures in a Large 
Office Building Using Decision Models under 
Uncertainty, 2000. Editează publicaţia Forum 
Energie Montreal Metropolitain. Membru 
al Ordinului Inginerilor din Quebec, al 
American Society of Heating, Refrigera- 
ting and Airconditionning Engineers şi al 
Association Quebecoise pour la Maitrise de 
l'Energie. 

Zoltes 

(sec. II Î.Hr., în sudul Dobrogei de azi) 

Rege trac. A condus triburile de la est de 
munţii Hemus şi de la sud de Scythia Minor. 
A întreprins dese atacuri asupra coloniilor 
Miletului de la Pontul Euxin, aşa cum făcuse 
şi Zalmodegikos, cu precădere Histria, şi a 
obţinut tribut de la ele. Cetatea Histria s-a 
aliat însă cu regele get din Câmpia Mun- 
teană de azi, Rhemaxos, şi l-a biruit definitiv 
pe regele trac. 

Zotta, Mi hai 

(15.10.1800, Bucovina de Nord - 1864, laşi) 
Paramedic. A absolvit Medicina la Viena. 
A fondat la Cernăuţi, împreună cu Gh. Hur- 
muzaki şi I. G. Sbiera, în 1862, Societatea 
pentru Cultura şi Literatura Română în 
Bucovina şi Societatea Şcoala Română, 
iar în 1833 a fondat la Iaşi, împreună cu 
Iacob Cihac (venit la Iaşi din Germania), 
Societatea de Medici şi Naturalişti. în 1851 
a fondat, tot la Iaşi, împreună cu muzicianul 
Carol Miculi, Biblioteca Ţării. Lucrări: L'eau 
minerale de Borca , 1835. 

Zotta, Sever I. 

(14/27.04.1874, Chisălău, jud. Cernăuţi, 

Ucraina - 10.10.1943, Orsk, Rusia) 

Genealog şi istoric. A absolvit Dreptul la 
Viena şi s-a specializat la Universitatea din 
Bucureşti cu D. Onciul. Director al Arhive¬ 
lor Statului din Iaşi, a fost primul care s-a 
preocupat de conservarea documentelor. 
A tipărit revista Arhiva genealogică la Iaşi 
(1912-1913). Fondator, împreună cu Gh. 
Ghibănescu, al Societăţii de Istorie şi Arhe¬ 
ologie din Iaşi. A avut simpatii legionare şi, 
întors în Bucovina, a fost luat prizonier de 
sovietici şi a murit în lagăr. Lucrări: Despre 
neamul Cantemireştilor, Genealogia familiei 
Hurmuzaki, Spiţa neamului Hasdeu, Dumitru 
postelnicul; O soră necunoscută a lui Miron 
Costin. Membru corespondent al Academiei 
Române (1919). Urmaşii săi au întemeiat la 
Iaşi Institutul de Heraldică şi Genealogie 
care-i poartă numele (1999). 



Radu Zmeureanu Alexandru Zub 


Zub, Alexandru 

(12.10.1934, Vârfu Câmpului, jud.Botoşani) 
Istoric. Deoarece a organizat în 1957 o 
manifestare studenţească la împlinirea a 500 
de ani de la înscăunarea lui Ştefan cel Mare, 
a făcut închisoare timp de şase ani. După 
absolvirea Şcolii Normale (Pedagogice) 
din Şendriceni-Dorohoi, a urmat cursu¬ 
rile Facultăţii de Istorie din Iaşi. în 1973 a 
devenit doctor în ştiinţe istorice. Din 1963 
a lucrat în cercetare, iniţial în colectivul de 
istorie medie, apoi în cel de istorie modernă, 
la Institutul de Istorie şi Arheologie 
A.D. Xenopol din Iaşi. Din 1990 este direc¬ 
tor al Institutului de Istorie A. D. Xenopol. 
Lucrări: A. D. Xenopol , 1971; Mihail Kogălni- 
ceanu, istoric 1973; Vasile Pârvan, efigia cărtu¬ 
rarului, lucrare distinsă cu Premiul Nicolae 
Bălcescu al Academiei Române, 1974; Vasile 
Pârvan. Bibliografie, 1975; M. Kogălniceanu, 
un fondateur de la Roumanie moderne, 1978; 
Pe urmele lui Vasile Pârvan, 1983. Şi-a legat 
numele de editarea unor lucrări de referinţă 
ale marilor istorici români: V. Pârvan, Cores¬ 
pondenţă şi acte (1973); M. Kogălniceanu, 
Opere II {Scrieri istorice) (1976); V Pârvan, 
Scrieri (1981); A.D. Xenopol, Istoria româ¬ 
nilor din Dacia Traiană ş.a. Concepţiile sale 
privitoare la istorie şi la menirea istoricului 
le-a expus în volumele: A scrie şi a face istorie 
(1981), Biruit-au gândul (1983), De la istoria 
critică la criticism (1985), Cunoaştere de sine şi 
integrare (1986), Istorie şi istorici în România 
interbelică (1989), Istorie şi finalitate (1991), în 
orizontul istoriei (1994). Acestora li se adaugă: 
Junimea, implicaţii istoriografice (1974), Emi- 
nescu. Glose istorico-culturale (1994), La sfârşit 
de ciclu. Despre impactul Revoluţiei Franceze 
(1994), Imperiul reîntregirii (1995), Chemarea 
istoriei (1997), Istoriografia română la vârsta 
sintezei: A.D. Xenopol (2004); Mihail Kogăl¬ 
niceanu, arhitect al României moderne (2005); 
Clio sub semnul interogaţiei. Idei, sugestii, figuri 
(2005). Membru al Academiei Române 

Zubcov 


din 2004. în 2006-2009 este şeful secţiei 
istorice a Academiei Române. Membru al 
Asociaţiei Istoricilor Europeni, al Asociaţiei 
Istoricilor Americani, al Societăţii Internaţi¬ 
onale pentru studiul Timpului, al Comisiei 
Internaţionale de Istoriografie; Cavaler al 
Ordinului Artelor şi Literelor, conferit de 
Academia Franţei. 

Zubcov, Elena 

(18.01.1949, Velikoserbovka, reg. Nikolaev, 
Ucraina) 

Biolog. Profesor la Facultatea de Biologie 
a Universităţii de Stat din Chişinău. Şefa 
Laboratorului de exotoxicologie şi hidrobi- 
ologie la Institutul de Zoologie al Acade¬ 
miei de Ştiinţe a Moldovei. Contribuţii în 
domeniul descifrării proceselor de migraţie 
şi transformare a substanţelor chimice în 
mediul acvatic; al cuantificării aportului 
comunităţilor de hidrobionţi în procesele 
de autoepurare a apelor continentale. 
Lucrări: Occurrence of pesticides, polychlori- 
nated biphenyls (PCBs) and heavy metals in 
sediments from the Dniester River, Moldova, în 
colaborare; Dinamica substanţelor nutritive în 
lacul de acumulare Stanca-Costeşti şi râul Prut, 
2005. Distinsă cu 3 medalii de aur, 4 de 
argint, certificate şi diplome ale saloanelor 
internaţionale de inventică şi produse noi. 
Este reprezentanta Republicii Moldova în 
Reţeaua Internaţională pentru Dezvoltarea 
Acvaculturii în Europa Centrală şi de Est - 
NACEE, membru al Asociaţiei internaţio¬ 
nale WECF - Femeile Europei pentru un 
viitor comun, al Asociaţiei internaţionale 
WWP - Women for Water Partnership, şi 
al Reţelei Internaţionale Global Water Part¬ 
nership (GWP). 

Zubcu-Codreanu, Nicolae 

(1852, Nisporeni, jud. Chişinău, Basarabia - 
1878, Bucureşti) 

Medic, militant narodnic. A absolvit Semi¬ 
narul Teologic din Chişinău şi Facultatea 
de Medicină la Petersburg, unde a intrat în 
cercul narodnicilor condus de I. Pavlovski. 
A organizat la Chişinău primul cerc narod- 
nicist (1874). Spre a nu fi arestat, a emigrat 
în România în 1875. A fost medic în jud. 
Tuto va şi la Piteşti. Prieten cu Dobro- 
geanu-Gherea şi N. Russel (nume real: 
Nikolai Konstantinovici Sudzilowski), a 
organizat la începuturi mişcarea socialistă, 
pe fondul Comunei din Paris (1871) şi al 
războiului ruso-turc care a fost şi Războiul 
de Independenţă al românilor (1877-1878). 
A organizat cercuri socialiste şi a fondat 


publicaţia Socialistul (1878). Lucrări: Scrieri, 
1978, postum. 

Zubcu, Vasile 

(12.02.1948, Nisporeni, Republica Moldova) 
Actor. A absolvit Institutul de Arte la 
Chişinău. Actor la Teatrul Luceafărul din 
Chişinău, în prezent la Teatrul Naţional 
Mihai Eminescu din Chişinău. A jucat în 
numeroase filme artistice produse de Mol¬ 
dova Film: Lăutarii, 1971, debut, regia Emil 
Loteanu; Crestături spre amintire, 1972; Dimi- 
trie Cantemir, 1973; Casa părintească, 1973; 
Undă verde, 1973; Bărbaţii încărunţesc de tineri, 
1974; Furtuni de toamnă, 1974; Mark Twain 
acuză. .., 1975; Pe urmele fiarei, 1976 ; O întâm¬ 
plare la festival, 1976; Povestea lui Făt-Frumos, 
1977; Strategia riscului, 1978; Şi va veni o zi, 
1979; Vreau să cânt, 1979; La porţile Satanei, 
1980; Casa lui Dionis, 1980; Adolescenta, 
1981; Cum să devii celebru, 1984; Luceafărul 
(Telefilm - Chişinău), 1986; Corbii prada n-o 
împart, 1988; Durerea, 1989. Maestru Emerit 
al Artei din Republica Moldova. 

Zugrăvescu, Dorel 

(25.11.1930, Râmnicu Vâlcea) 

Inginer geofizician. A absolvit Institutul de 
Mine din Bucureşti, Secţia geofizică. A fost 
cercetător la Institutul de Fizică din Bucu¬ 
reşti, apoi la Centrul de Cercetări Geofizice 
al Academiei Române, din care s-a desprins 
în 1990 Institutul de Geodinamică, pe 
care l-a fondat. Contribuţii în domeniul 
dinamicii particulelor şi al structurilor 
constituente ale Universului, cu aplicare la 
planeta Pământ. Lucrări: Aplicarea metodelor 
electrometrice în cercetarea rezervelor de materiale 
de construcţie, 1964; Extensometru din cuarţ 
cu traductor capacitiv, 1979; Structuring by 
Fragmentation, revealed by 3-Dimensional Eva- 
luation, 1997; Studiul evoluţiei spaţio-temporale 
a câmpului electromagnetic din zona geodinamic 
activă Vrancea, 1998. Este membru al Aca¬ 
demiei de Ştiinţe Tehnice din România. De 
asemenea, a fost ales membru de onoare al 
Academiei de Ştiinţe a Moldovei, speciali¬ 
tatea ştiinţe terestre. Membru corespondent 
al Academiei Române (1991). 

Zugrăvescu, loan 

(29.05.1910, laşi - 12.12.1989, laşi) 

Chimist. A absolvit Facultatea de Ştiinţe la 
Bucureşti. Profesor la Institutul de Chimie 
Alimentară. Contribuţii la cercetarea celule¬ 
lor maligne. A obţinut noi compuşi heteroci- 
clici înzestraţi cu proprietăţi bacteriostatice, 
analgezice, hipotensoare. Lucrări: Extracts of 

Zyaraxes 



Vasile Zubcu 


Dorel Zugrăvescu 


loan Zugrăvescu 


Primary Hepatic Carcinoma Including Cancer in 
Mice , 1940; Uber Formolfixierung, 2 voi., 1942; 
Polimeri heterociclici, 1971; Sinteze organice, 
1973. Membru corespondent al Academiei 
Române (1963). 

Zyaraxes 

(secolul I Î.Hr.) 

Rege geto-dac al cărui regat se afla în 
nord-vestul Scythiei Minor (Dobrogea de 
azi). Cea mai importantă cetate era Genucla. 


Ca şi predecesorii săi, Zalmodegikos şi 
Zoltes, a hărţuit Histria pentru a o păstra 
tributară. Cum însă romanii avansau în 
lungul Dunării, a avut de înfruntat atacurile 
lui Antonius Hibrida, guvernatorul roman 
al Moesiei, pe care l-a biruit şi i-a luat stin¬ 
dardele, şi ale lui Licinus Crassus, care viza 
tot Histria. S-a aliat cu bastarnii din sudul 
Dunării, dar a pierdut bătălia şi s-a refugiat 
el însuşi în Moesia, adică la sud de Dunăre, 
luând tezaurul regatului cu el. 

* * * - Istoria biologiei în date, coordonatori 
Gh. Mohan, L. Gavrilă, A. Ardelean şi 

C. Pârvu, Bucureşti, Editura ALL, 1996 

* * * - Istoria învăţământului din România, 
coordonator Ştefan Pascu, Bucureşti, 
Editura Didactică şi Pedagogică 1971 


* * * - Istoricul Liceului Andrei Şaguna, Braşov, 
în Anuarul jubiliar, 1924-1925 

* * * - Istoria Ştiinţelor în România. Biologia, 
Pop, E. şi Codreanu, R. coordonatori, 
Bucureşti, Editura Academiei R.S. România, 
1975 

* * * - Maeştri ai teatrului românesc, 2 voi., 
Bucureşti, UATC, Editura Punct, 2001 

* * * - Mari existenţe legionare : Nae Ionescu, 
Madrid, revista Ţara şi exilul, nr. 7, mai 1965 

* * * - Mic dicţionar enciclopedic, coordonatori 
Aurel Martin, Valeriu Şuteu, Bucureşti, 
Editura Minerva, 1978 

* * * - Mic dicţionar enciclopedic, coordonatori 
Marcel D. Popa, Alexandru Stănciulescu, 
Anicuţa Tudor, 3 voi., Bucureşti, Univers 
Enciclopedic, 2001-2004. 

* * * - Micul dicţionar academic, 4 voi., 
coordonator Marius Sala, Bucureşti, 

Univers Enciclopedic, 2001-2004 

* * * - Nicolae Popovici, episcop - Arhiva Con¬ 
siliului Naţional pentru Studierea Arhivelor 
Securităţii (A.C.N.S.A.S.), fond informativ, 
dosar 2669, vol.l şi 2 

* * * - Oameni şi cărţi de altădată, voi. I, Emil 
Turdeanu şi Maria Magdalena Szekely 
editori, Bucureşti, Editura Enciclopedică, 
1997 

* * * - Opera din Chişinău, Chişinău, Editura 
Prut Internaţional, 2005 

* * * - Orbituary: Constantin Dascalescu, 

The Independent, Londra, 20 mai 2003 

* * * - Personalităţi ale ştiinţei. Mic dicţionar, 
Bucureşti, Editura Ştiinţifică si Enciclope¬ 
dică, 1977 

* * * - Personalităţi româneşti ale ştiinţelor 
naturii şi tehnicii (Agricultura; Arhitectura; 
Astronomia; Biologia; Chimia; Fizica; Geografia; 
Geologia; Matematica; medicina; Tehnica), 
Bucureşti, Editura Ştiinţifică si Enciclope¬ 
dică, 1982 

* * * - Restitutio. Viaţa şi opera lui Radu 
Dudescu, Banca Naţională a României, 

6 iunie 2006, broşură 

* * * - Români în ştiinţa şi cultura occidentală. 
Enciclopedie, ARA - Dan Grindea coordo¬ 
nator, California, Davis Publishing House, 
1996 

* * * - Români majoritari/români minoritari: 
interferenţe şi coabitări lingvistice, literare 

şi etnologice, Iaşi, Editura Alfa, 2007 

* * * - Sfinţi români şi apărători ai legii 
strămoşeşti, Bucureşti, BOR, 1987 

* * * - Sociologia românească, Bucureşti, 
Editura Ştiinţifică, 1971 

* * * - The Holocaust Encyclopedia, Laqueur 
Walter and Judith Tydor Baumel editors, 
New Haven, Yale University Press, 2001 

* * * - The Oxford Dictionary ofByzantium, 
Oxford University Press, 1991 

* * * - The World ofRomanian Dance, Ana 
Maria Munteanu şi Aurora Fabritius editori, 
Bucureşti, Editura Plural, 2002 

* * * - The Virtual Jewish History Tour- 
Romania, The American-Israeli Cooperative 
Enterprise, 2006 

* * * - Universitatea din Cernăuţi în perioada 
interbelică , Suceava, Editura Ion Grămadă, 
2005 

* * * - Viaţa Părintelui Gheorghe Calciu , după 
mărturiile sale şi ale altora , Bucureşti, Editura 
Christiana, 2007 

Acatrinei, F. - Radiodifuziunea Română de la 
înfinţare la etatizare (1925-1948), Bucureşti, 
Editura Tritonic, 2005 

Adrian, L.I. - Stat; majoritate şi minoritate 
naţională în România (1918-1939), Cluj, 
Editura Eikon, 2006 
Agachi, Alexei; Casu, Igor; Dragnev, 

Demir - Dicţionar de istoria românilor, 
Chişinău, Civitas, 2005 
Agi-Amet, Gemal - Dicţionarul personalităţilor 
turco-tătare din România, Constanţa, Editura 
Metafora, 1999 

Albu, Nicolae - Istoria învăţământului 
românesc din Transilvania până la 1800, Blaj, 
Tipografia Lumina, 1944 

Albu, Nicolae - Istoria şcolilor româneşti din 
Transilvania între 1800-1867, Bucureşti, 
Editura Didactică şi Pedagogică, 1971 

Alexandru, Ionel Ştefan - Dicţionar de istorie, 
Brăila, Editura Dunărea, 1999 

Alexe, Nicu - Enciclopedia educaţiei fizice şi 
sportului din România, Constanţa, Editura 
Aramis, 2002 

Andonie, George S. - Istoria matematicilor 
aplicate, Bucureşti, Editura Academiei, 1971 

Andonie, George S. - Istoria matematicii 
în România, 3 voi., Bucureşti, Editura 
Ştiinţifică, 1965-1967 

Andreescu, Andreea; Lucian Nastasă; 
Andrea Varga - Minorităţi etnoculturale. 
Mărturii documentare. Maghiarii din România 
(1956-1968), Cluj, Centrul de Resurse 
pentru Diversitate Etno culturală, 2003 

Andrei, Ştefan - în anii '80, Franţa a fost cel 
mai mare duşman al lui Ceauşescul, Bucureşti, 
Jurnalul Naţional, ediţie de colecţie, 

4 februarie 2008 


Anghelescu, Mircea - Dicţionar de opere, 
Bucureşti-Chişinău, Editura Litera Interna¬ 
ţional, 2004 

Anghelescu, Mircea - Introducere în opera lui 
Petre Ispirescu, Bucureşti, Editura Minerva, 
1987 

Anghelescu, Mircea - Ion Heliade Rădulescu: 
o biografie a omului şi a operei, Bucureşti, 
Editura Minerva, 1986 

Anghelescu, Mircea - Preromantismul româ¬ 
nesc, Bucureşti, Editura Minerva, 1971 

Anghelescu, Victoria - Cik Damadian, 
Bucureşti, Adevărul literar si artistic, 6 august 
2008 

Ansei, Bernard D. - European Adventurer 
in Tierra del Fuegoijulio Popper, Pittsburgh, 
Hispanic American Historical Review, Duke 
University Press, voi. 50, februarie, 1970 
Antoniu, D.; Cicoş, G. - Vânătorul IAR-80, 
istoria unui erou necunoscut, Bucureşti, Editura 
Modelism, 2000 

Apostolescu, Cristian Ion - Istoria românilor: 
sinteze, teste, mic dicţionar istoric, Craiova, 
Editura Else, 2002 

Arimia, Vasile şi Vasile Şimăndan - Portrete 
politice din anii interbelici, Bucureşti, Magazin 
istoric, aprilie 1975 

Armbruster, Adolf - Viorica Cortez. Enciclope¬ 
dia unei cariere, Bucureşti, Editura Enciclo¬ 
pedică, 1994 

Astaloş, George - Dicţionarul esenţial al 
exilului românesc. Dicţionar biobibliografic, 
Bucureşti, Tritonic, 2001 

Baba, Io an - Lexiconul artiştilor plastici români 
contemporani din Iugoslavia, Editura Lumina, 
Pancevo, 1999 

Babeş, Mircea; Calafeteanu, Ion; 

Popişteanu, Cristian - Politica externă 
a României. Dicţionar cronologic, Bucureşti, 
Editura Ştiinţifică şi Enciclopedică, 1986. 
Bâgiu, Lucian Vasile - Valeriu Anania. Scriito¬ 
rul, Bucureşti, Editura Limes, 2006 
Băileşteanu, Fănuş - Personalităţi culturale 
româneşti din străinătate. Dicţionar, Bucureşti, 
România Press,1999 

Balacciu, Jana şi Chiriacescu, Rodica 
- Dicţionar de lingvişti şi filologi români, 
Bucureşti, Editura Albatros, 1978 
Bălan, Ion - Regimul concentraţionar din 
România 1945-1964, Bucureşti, Biblioteca 
Sighet, Fundaţia Academia Civică, 2000 

Bălan, S.; Mihăilescu, N. S. - Istoria ştiinţei şi 
tehnicii în România. Date cronologice, Bucureşti, 
Editura Academiei, 1985 

Balotă, Nicolae - Caietul albastru, 2 voi, 
Editura Ideea Europeană, 2007 

Banciu, Paul Eugen; Aquilina Birăescu - 
Timişoara literară. Dicţionar biobibliografic, 
Timişoara, Editura Marineasa, 2007 

Bărboi, C. şi Mărgineanţu, D. - Dicţionar 
antologic de poeţi şi dramaturgi, Bucureşti, 
Editura Niculescu, 2001 
Barbosa, Octavian - Dicţionarul artiştilor 
români contemporani, Bucureşti, Editura 
Meridiane, 1976 

Bărbulescu, M.; Deletant D.; Hitchins IC; 
Papacostea Ş.; Teodor P. - Istoria României, 
Editura Corint, 2004 

Bârlă, Graziela - Personalităţi publice-politice. 
Bucureşti, Editura Holding Reporter, 1996 
Bârsan, Ion - Conversaţii cu Dimitrie Cuclin, 
Galaţi, Editura Porto Franco, 1995 

Bej an, Vlad - Românii din sudul Basarabiei, 
Iaşi, Editura Fundaţiei Axis, 1998 

Beldiman, Dana - Armata şi Mişcarea 
Legionară (1927-1947), Bucureşti, Institutul 
National pentru Studiul Totalitarismului, 
2002 

Berciu-Drăghicescu, Adina; Ovidiu 
Bozgan - O istorie a Universităţii Bucureşti 
(1864-2004), Editura Universităţii din 
Bucureşti, 2004 

Bercovici, Israil - O sută de ani de teatru 
evreiesc în România, Bucureşti, Editura 
Integral, 1998 

Betea, Lavinia - Procese politice, Bucureşti, 
Jurnalul Naţional, 12 iunie 2006 
Bianu, Ioan şi Nerva Hodoş - Bibliografia 
românească veche (1508-1830), 4 voi., 
Bucureşti, Stabilimentul Grafic Socec, 1903, 
1910,1912,1944. 

Bogdan, Ioan - Scrieri alese, Bucureşti, 
Editura Academiei, 1968 

Bogdan, N. A. - Oraşul Iaşi. Monografie 
istorică şi socială ilustrată, 1913-1915, ETP 
Tehnopress - versiune digitală, 1997 
Boia, Lucian - History and Myth in Romanian 
Consciousness, Bucureşti, Central European 
University Press, 2001 

Boia, Lucian - Miturile comunismului româ¬ 
nesc, Bucureşti, Editura Nemira, 1998 

Boldur, A. - Muzica românească de azi, 
Bucureşti, Cartea Sindicatului Artiştilor 
Instrumentişti din România, 1940 

Boldur-Lăţescu, Gheorghe - Genocidul 
comunist în România, 4 voi., Bucureşti, 
Editura Albatros, 2003 


Bologa, V; Iszac, S. - Fapte şi oameni din 
trecutul medicinei în patria noastră, Bucureşti, 
Editura Ştiinţifică, 1962 

Bolovan, P. şi Bolovan, I. - Mişcări de popu¬ 
laţie şi aspecte demografice în România în prima 
jumătate a secolului XX, Cluj, Editura Presa 
Universitară, 2007 

Borgovan, Ioan A. - Pompei Hărăşteanu, 
Luduş, „Publicaţia", 53/2006 

Brăescu, Ion - Clasicismul în teatru, 

Bucureşti, Editura Meridiane, 1971 

Brătianu, Gheorghe I. - Marea Neagră de la 
origini până la cucerirea otomană, Iaşi, Editura 
Polirom, 1999 

Brezeanu, Stelian - Identităţi şi solidarităţi 
medievale. Controverse istorice, Bucureşti, 
Editura Corint, 2002 

Brucan, Silviu - Generaţia irosită, Bucureşti, 
Editura Teşu, 2007 

Bruhis, Mihail - Rusia, România şi Basarabia. 
1812, 1918, 1924, 1940, Chişinău, Editura 
Universitas, 1992 

Buculei, Toader - Prezenţe brăilene în spiritu¬ 
alitatea românească. Mic dicţionar enciclopedic, 
Brăila, Editura Libertatea, 1993 

Bucur, Marin - Istoriografia literară românească, 
Bucureşti, Editura Minerva, 1973 

Buescu, Corneliu - Gheorghe Folescu, 
Bucureşti, Editura Muzicală, 1966 

Bujduveanu, T. - Moscopole. Oraş aromânesc 
din Balcani - Aromanian Town in the Balkans, 
Constanţa, Editura Cartea Aromână, 2006 

Bulei, Ion; Marian, Ştefan - România în 
pragul primului război mondial, Bucureşti, 
Magazin istoric, august 1976 

Burada, T. - Istoria teatrului în Moldova, 
Bucureşti, Editura Minerva, 1975 

Buruiană, Anastasia - Compozitori, Chişinău, 
ASM, Institutul Patrimoniul Cultural, 2007 

Busuioc, N. - Scriitori şi publicişti ieşeni 
contemporani. Dicţionar (1945-2002), Iaşi, 
Editura Vasiliana, 2002 

Buzilă, Boris - Din istoria vieţii bisericeşti 
din Basarabia, Bucureşti, Editura Fundaţiei 
Culturale Române, 1996 

Buzilă, Serafim - Interpreţi din Moldova. 
Lexicon enciclopedic (1460-1960), Chişinău, 
Editura Arc, Museum, 1996 

Callimachi, Scarlat - Căderea Babilonului, 
Bucureşti, ESPLA, 1956 

Călinescu, Constanţa şi Faiter, Ion - Dimen¬ 
siunile unor vocaţii, Constanţa, Biblioteca 
Judeţeană Constanţa, 1979 

Călinescu, G. - Istoria literaturii române de la 
origini până în prezent, Bucureşti, Fundaţia 
Regală pentru Literatură şi Artă, 1941 

Câmpineanu, Victor - Mitropolitul Sava 
Brancovici. Legăturile cu Rusia şi lupta sa împo¬ 
triva cotropitorilor turci , Bucureşti, în B.O.R., 
LXXIII nr. 6/1955 

Caragiani, I. - Studii istorice asupra românilor 
din Peninsula Balcanică , Bucureşti, Editura 
Profile, 2001 

Caraman Fotea, Daniela - Meridianele cânte¬ 
cului , Bucureşti, Editura Muzicală, 1989 

Caraman Fotea, Daniela şi Titus Andrei - 
Alternative pop-dance, Bucureşti, Editura 
Humanitas, seria Humanitas Educaţional, 

2003 

Caranfil, Tudor - Dicţionar de filme româneşti. 
Lungmetraje de ficţiune, Chişinău-Bucureşti, 
Editura Litera Internaţional, 2002 

Carol, Anne; Garrigues, Jean; Ivernel, 

Martin - Dicţionar de istorie a secolului XX, 
traducere: Simona Ceauşu, Constantin 
Vlad, Bucureşti, Editura AII, colecţia AII 
Educaţional, 2000 

Cartojan, Nicolae - Istoria literaturii române 
vechi, Bucureşti, Editura Minerva, 1980. 

Catalan, Gabriel şi Mircea Stănescu - Scurtă 
istorie a Securităţii, Bucureşti, Sfera Politicii, 
nr. 109/2004 

Ceaicovschi-Mereşanu, Gleb - învăţământul 
muzical din Moldova de la origini până la sfâr¬ 
şitul secolului XX, Chişinău, Editura Grafema 
Libris, 2005 

Cemortan, L. - Teatrul şi dramaturgia 
naţională din Republica Moldova în perioada 
deceniilor 1920-1970, Chişinău, 1993 

Cemortan, L. - Teatrul Naţional din Chişinău 
(1920-1935). Schiţă istorică, Chişinău, 
Editura Epigraf, 2000 

Cernăteşti, Puiu - Remember Ion Popescu 
Gopo, Bucureşti, Observatorul, 25 noiembrie 

2004 

Cernovodeanu, Dan - Ştiinţa şi arta heraldică 
în România, Bucureşti, Editura Ştiinţifică 
şi Enciclopedică, 1977 

Cernovodeanu, Paul şi Marian Ştefan - 
Pe urmele Magherilor, Bucureşti, Editura 
Sport Turism, 1983 

Chalfen, Israel, transcription Maximilian 
Bleyleben - Celan Paul: A Biography ofHis 
Youth, New York, Persea Books, 1991 

Chihaia, Lăcrămioara; Lucia Cifor; 

Alina Ciobanu; Mircea Ciubotaru; 

Doina Cobet; Eugenia Dima; Cristina 
Florescu; Maria Teodorovici şi Constantin 


Teodorovici - Dicţionarul enciclopedic ilustrat, 
Chişinău, Editura Cartier, 1999 

Chindriş, Ioan - Chipuri din hronicul neamu¬ 
lui, Bucureşti, Editura Albatros, 1977 

Chiper, Ioan - România şi Germania nazistă. 
Relaţiile româno-germane între comandamentele 
politice şi interesele economice (ianuarie 1933- 
martie 1938), Bucureşti, Editura Elion, 2000 

Chiriac, Al. - Membrii sfatului ţării 
(1917-1918). Dicţionar, Bucureşti, Editura 
Fundaţiei Culturale Române, 2001 

Chiva, Ionuţ; Adrian Şchiop - Boierii 
comunişti (interviu cu Dimitrie Callimachi, 
fiul lui Scariat Callimachi), Bucureşti, Prezent, 
21 noiembrie 2006 

Cimpoi, Mihai - O istorie deschisă a literaturii 
române din Basarabia, Chişinău, Editura Arc, 
1997 

Ciobanu, Nicolae - Armând Călinescu. Jertfă 
pentru liniştea şi independenţa ţării. «Omul 
de oţel» împotriva Gărzii de Fier, Bucureşti, 
Dosarele Istoriei, iunie 1999 

Ciobanu, Nicolae; Zodian, Vladimir; Mara, 
Dorin - Enciclopedia primului război mondial, 
Bucureşti, Editura Teora, 2000 

Ciobanu, T. - Domnitori şi regi de seamă din 
istoria poporului român, Timişoara, Editura 
Excelsior, 2000. 

Ciobanu-Vieru, Valerian - Popas la Valea 
Adâncă, Chişinău, Editura Pontos, 2005 

Ciupală, Alin - Femeia în societatea românească 
a secolului al XlX-lea, Bucureşti, Editura 
Meridiane, 2003 

Coja, Ion - Legionarii noştri, Bucureşti, 
Editura UMC, 2001 

Cojocaru, Constantin - Brâncoveni, cuib 
şi leagăn al marilor Basarabi. Monografie, 
Slatina, Editura Didactic Press, 2006 

Colan, Horia - Dezvoltarea ştiinţelor tehnice 
după Marea Unire (1918-1940), Bucureşti, 
Noema, 1/2003 

Colan, Horia - Sur quelques anciens travaux 
roumains dans le domaine de la metallographie, 
Bucureşti, Academia Română, Revue 
Roumaine des Sciences Techniques-Metallurgie, 
2/1964 

Colan, Horia şi Mihăilescu, T. - Institutul 
Politehnic Cluj, 1948-1973. Itinerar istoric. 
Realizări. Perspective. începuturile şi dezvoltarea 
învăţământului tehnic în Cluj, în Noema 
voi. II, nr. 1/2003, 1974 

Colesnic, Iurie - Basarabia necunoscută, 6 voi., 
Chişinău, Editura Museum, 1993-2006 

Colesnic, Iurie - Femei din Moldova. Enciclo¬ 
pedie, Chişinău, Editura Museum, 2000 

Coman, Pr. prof.; Ioan, G. - Scriitori biseri¬ 
ceşti din epoca straromână, Bucureşti, Editura 
Institutului Biblic şi de Misiune al Bisericii 
Ortodoxe Române, 1979 

Comarnescu, Petru - Curente în arta roma¬ 
nească modernă a sec. XX. Stilistica lui Petraşcu, 
Pallady şi Dărăscu, Bucureşti, Arta plastică 
nr. 1/1966 

Comşa, N. şi Teodor Seiceanu - Dascălii 
Blajului 1754-1948, Bucureşti, Editura 
Demiurg, 1994 

Condraţchi, Silvia - O pionieră a aviaţiei 
românesi: Nadia Russo, Chisinău, Timpul, 
nr. 352/2006 

Conea I. - Basarabii de Argeş. Despre originea 
lor teritorială şi etnică, Bucureşti, Magazin 
istoric, nr. 5/1987 

Constantin Gheorghe, Miliana Şerbu - 
Miniştrii de Interne (1862-2007). Mică 
enciclopedie, Bucureşti, Editura Ministerului 
Internelor şi Reformei Administrative, 2007. 

Constantin, Tudor V - Bâzu Cantacuzino - 
prinţul aşilor, Bucureşti, Editura Modelism, 
2000 

Constantinescu, Miron; Ovidiu Bădina şi 
Gali Erno - Gândirea sociologică din România, 
Bucureşti, Editura Didactică si Pedagogică, 
1974 

Constantiniu, Florin - O istorie sinceră a 
poporului român, Bucureşti, Editura Univers 
Enciclopedic, 1997 

Corciovescu, Cristina; Bujor T. Râpeanu - 
Cineaşti români, Bucureşti, Editura 
Ştiinţifică, 1996 

Cosma, Octavian Lazăr - Opera românească. 
Privire istorică asupra creaţiei lirico-dramatice, 

2 voi., Bucureşti, ESPLA, 1962 

Cosma, Octavian-Lazăr - Universitatea 
Naţională de Muzică din Bucureşti la 140 de 
ani, Bucureşti, Editura Universităţii. 
Naţionale de Muzică, 2008 
Cosma, Viorel - Muzicieni români. Lexicon, 
Bucureşti, Editura Muzicală, 1970 

Costea, Ştefan; Maria Larionescu şi Ion 
Ungureanu - Sociologia românească contempo¬ 
rană, Bucureşti, Editura Ştiinţifică şi Enci¬ 
clopedică, 1983 

Dalametra, I.; Ştefan Mihăileanu - Dicţionar 
macedo-român, Bucureşti, Academia Română, 
1910 

Dănilă, Aurelian - Opera din Chisinău, 
Chişinău, Editura Prut Internaţional, 2005 

Daşkov, S. B. - Dicţionar de împăraţi bizantini. 
Traducere de Viorica Onofrei, Dorin Ono- 
frei. Bucureşti, Editura Enciclopedică, 1999 


Datcu, Iordan - Dicţionarul etnologilor români, 
2 voi., Bucureşti, Editura Saeculum I.O., 
1998 

Datcu, Iordan; S.C. Stroescu - Dicţionarul 
folcloriştilor. Folclor literar românesc, Bucureşti, 
Editura Ştiinţifică şi Enciclopedică, 1979 

Datcu, Iordan - Dicţionarul folcloriştilor. 

Folclor muzical, coregrafic şi literar românesc, 
Bucureşti, Editura Litera, 1983 

Deac, Iuliu - Dicţionar enciclopedic al matema¬ 
ticienilor, voi I-IV, Editura Universităţii din 
Piteşti, 2001 

Deac, Mircea - Impresionismul în România, 
Bucureşti, Editura Meridiane, 1975 

Deac, Mircea - 50 de ani de pictură 
(1890-1940). Dicţionarul pictorilor din 
România, Bucureşti, Oficiul de Informare 
Documentară pentru Industria 
Construcţiilor de Maşini, 1996 

Deletant, Dennis - Hitler's Forgotten Ally: 

Ion Antonescu and His Regime, Romania, 
1940-1944, Londra, Palgrave Macmillan, 
2006 

Deletant, Dennis; M.E. Sharpe - Ceauşescu 
and the Securitate. Coercion and Dissent in 
Romania (1965-1989), New York, Armonic, 
1995 

Deletant, Dennis - România sub regimul 
comunist, Bucureşti, Fundaţia Academia 
Civică, 1997 

Deveau, Scott - Canadian poet Irving Layton 
dies at 93, Toronto, The Globe and Mail, nr. 4, 
ianuarie 2006 

Dinulescu, Constanţiu; Valentin Gherghel 
şi Laurenţiu Stan - Dicţionar istoric. Pentru 
examenul de capacitate şi bacalaureat, Piteşti, 
Editura Paralela 45,1999 

Dinulescu, Ştefan - Viaţa şi activitatea 
mitropolitului Ţării Româneşti Antim Ivireanul, 
Cernăuţi, revista Candela, 1986 

Djindjihaşvili, Fanny - Antim Ivireanul, 
cărturar umanist, Iaşi, Editura Junimea, 1982 

Djuvara, Neagu - Iarăşi despre Negru Vodă 
si Descălecătoare, Bucureşti, Magazin istoric, 
nr. 8/2000 

Dobrescu, Emilian M.; Mureşan, Maria; 
Bodea, Gabriela; Mureşan, Dumitru - 
Dicţionar de istorie economică şi istoria gândirii 
economice, Bucureşti, AII Beck, 2005 

Drăgoescu, Dragoş - Arma politică a reabi¬ 
litărilor. Caruselul crimelor şi liderii comunişti 
români, Bucureşti, Dosarele Istoriei 2/1,1996 

Dragomir, Silviu -Avram Iancu, Bucureşti, 
Editura Ştiinţifică, 1965 

Drăgulin Pr. Dr., Gheorghe I. - Teologi 
români de seamă din prima jumătate a veacului 
al XlX-lea, Bucureşti, Studii teologice, seria 
a Il-a, iulie-august/l 991 

Dumitrescu, Nicolae - Ploieşti, orizonturi 
culturale, Ploieşti, Editura Lumina Tipo, 

2005 

Dumitrescu-Staia, Venera E .-In Memoriam 
Cella Delavrancea (1887-1991), Montreal, 
Observatorul , 12 februarie 2002 

Duţu, A. şi Retegan, M. - Război şi societate, 
Bucureşti, Editura RAO, 2000 
Duţu, Alexandru; Dobre Florica şi Loghin 
Leonida - Armata Română în al doilea război 
mondial (1941-1945). Dicţionar Enciclopedic, 
Bucureşti, Editura Enciclopedică, 1999 

Eremia, Anatol - Unitatea patrimoniului 
onomastic românesc. Toponimie. Antroponimic, 
Chişinău, Centrul Naţional de Termino¬ 
logie, Editura Iulian, 2001 

Esinencu, Alexandru - Lideri ai economiei 
naţionale, Chişinău, Editura Esin & Co., 

2005 

Eskenasy, Victor - La dispariţia violoncelistului 
Radu Aldulescu, Bucureşti, Editura Polirom, 
Suplimentul de cultură, nr. 69 / 25-31 martie 

2006 

Eşan, Io an - Maeştrii culiselor secrete. File din 
istoria spionajului, Bucureşti, Editura Logos, 
1997 

Fransua, Alexandru - Lstoria Politehnicii din 
Bucureşti a Facultăţii de Electrotehnică, Bucu¬ 
reşti, Universitatea Politehnica, 1995 

Filotti, Alexandru Gabriel - Frontierele 
românilor, Brăila, Editura Istros, 2007 

Fonseca, Cosimo Damiano - Addio 
ad Adamesteanu fece rinascere Heraclea, 
în Repubblica, 22 ianuarie 2004 

Frangopol, Petre T. - Elite ale cercetătorilor 
din România. Matematică, fizică, chimie, Cluj, 
Editura Casa Cărţii de ştiinţă, 2004 

Fornade, Dan - Who's Who - Românii 
din America, 500 de personalităţi din SUA 
şi Canada, Montreal, Editura Danway 
Publications, 2000 

Frunză, Victor - Lstoria stalinismului în Româ¬ 
nia, Bucureşti, Editura Humanitas, 1990 

Găină, Alexandru - Astronomi din Basarabia, 
Chişinău, Moldova Suverană, 24 ianuarie 
1995 

Găină, Alexandru - Matematicieni din Basara¬ 
bia, Chişinău, Foaie matematică, nr. 1/1996 

Galloway, George şi Bob Wylie Downfall - 
The Ceausescus and the Romanian Revolution, 
Londra, Futura Publications, 1991 


Gane, Constantin - Trecute vieţi de doamne 
şi domniţe, 2 voi., Bucureşti, Fundaţia pentru 
literatură şi Artă Regele Carol II, 1935 

Geller, Iaacov - Rezistenţa spirituală a evreilor 
români în timpul Holocaustului, Bucureşti, 
Editura Hasefer, 2004 

Geneş, George - Dicţionar istoric, Piteşti, 
Editura Carminis, 2002 

Georgescu, Haralambie - Dicţionarul enciclo¬ 
pedic militar, 2 voi., Bucureşti, Editura Aca¬ 
demiei de înalte Studii Militare, 1996-1997 

Georgescu-Tistu, Nicolae - Les bibliotheques 
et la bibliographie roumaine, Paris, Librairie 
Ancienne Honore Champion, 1927 

Gherman, Ion - Românii din jurul României, 
Bucureşti, Editura Vremea, 2003 

Ghibu, Onisifor - Pe baricadele vieţii în 
Basarabia revoluţionară (1917-1918). Amintiri, 
Chişinău, Editura Universitas, 1992 

Ghibu, Onisifor - Pentru o pedagogie româ¬ 
nească. Antologie de scrieri pedagogice, Bucu¬ 
reşti, Editura Didactică şi Pedagogică, 1977 

Ghibu, Onisifor - Portrete pedagogice, Bucu¬ 
reşti, Editura Universala Alcalay, 1932 

Ghinolu, Ion - Panteonul românesc. Dicţionar, 
Bucureşti, Editura Enciclopedică, 2001 

Giurcă, Marin - Portrete călărăşene, Călăraşi, 
Editura Alas,1993 

Giurescu, C. - România în al doilea război 
mondial, Bucureşti, Editura ALL, seria ALL 
Istoric, 1999 

Giurescu, C. şi Dinu C. Giurescu - Lstoria 
românilor din cele mai vechi timpuri până astăzi, 
Bucureşti, Editura Ştiinţifică, 1975 

Giurescu, Dinu C.; Matei, Horia C.; Nico- 
lescu, Nicolae C. - Istoria României în date, 
Bucureşti, Editura Enciclopedică, 2003. 

Gross, Peter - Mass-media şi democraţia 
în ţările Europei de Est, Bucureşti, Editura 
Polirom, 2004 

Haan, Francisca de, Krasimira Daskalova, 
Anna Loutfi - Biographical Dictionary of 
Women's Movements and Feminisms in Central, 
Eastern, and South Eastern Europe: 19th and 
20th Centuries, Central European University 
Press, 2006 

Hangiu, I. - Dicţionar al presei literare 
româneşti (1790-1982), Bucureşti, Editura 
Ştiinţifică şi Enciclopedică, 1987 

Harţuche-Vicol, Ana Maria - Lstoricul pinaco¬ 
tecii oraşului Brăila, Brăila, în Istros, V/1987 

Heinen, Armin - Legiunea „Arhanghelul 
Mihail". Mişcare socială şi organizaţie politică. 

O contribuţie la problema fascismului internaţio¬ 
nal, Bucureşti, Editura Humanitas, 1999 

Hitchins, Keith - The Romanians, 1774- 
1866, Oxford, Clarendon Press, 1996 
Hitchins, Keith - România (1866-1947), 
Bucureşti, Editura Humanitas, 1998 

Hogg, Ian V - Dicţionarul marilor bătălii, 
traducere de Ligia Caranlil, Bucureşti, 
Editura Artemis, 2000 

Holban, Ioan - Istoria literaturii române con¬ 
temporane, 3 voi., Iaşi, Editura TipoMoldova, 
2006 

Horia, Vintilă - Dicţionarul papilor, traducere 
de Ana Vădeanu, Bucureşti, Saeculum I.O., 
1999 

http://acad.moldnet.md/ 

http://altmarius.weblog.ro/2008-05- 
31/390201/D ictionar- al-ziaristilor- din- 
secolul-al-XIX-lea 

http://biblior.net/istoria-literaturii-romane/ 

http://doctorate.ulbsibiu.ro/obj/documents/ 

CV 

http://membres.lycos.fr/romanianameri- 

cana/ 

http://national.is.edu.ro/ 

http://port.ro/ 

http: //www. antip a. r o/ 

http ://www. artnet. com/library/ 

http://www.asm.md 

http ://www. biochimie, lx. ro/biografie/ 

http ://www. bj bc. ro/publicatii 

http ://www. bnrm. md/publicatii/ 

http://www.bucuresteni.ro/ 

http ://www. cdep.ro/pls/parlam/ 

http: //www. cs. ub b cluj. r o/ 

http://www.filmoteca.ro/actor/ 

http ://www. cinemagia.ro/actori/ 

http: //www. cinemarx. ro/p ers o ane/ 

http ://www. classicalarchives. com/composers 

http ://www. cnaa.md/person 

http: //www. compendium.ro 

http ://www. crispedia.ro 

http ://www. cs. ubbcluj. ro 

http://www.festivalenescu.ro/eng/artisti/ 

http ://www. filmoteca, ro 

http ://www.fin. ase. ro/ 

http ://www.fondationmatteidogan. org 

http ://www. gov. md 

http://www. ici. ro/romania/en/cultura/ 

http ://www. mapn. ro/fotodb/ministrii 


http ://www. marxisthistory. org-E arly- 
American-Marxism 

http ://www. nationmaster. com/encyclopedia/ 
List-of-Romanian-Jews 

http ://www. polirom. ro/catalog/autori/ 

http ://www. referatele, com/.. ./Matematica-si- 
invatamantul-matematic-in-Romania-intre- 
1918-si-1949 

http ://www. romaniaculturala. ro 

http ://www. romanianj ewish. org/ro/ 
realitatea_evreiasca 

http ://www. stdb. ro/arta/ 

http ://www. tnb. ro 

http ://www. worldwar2. ro 

http ://www.ziare. com/comentopedia/ 

http ://www.youtube. com 

Iancu, Napoleon Toma - Dicţionarul actorilor 
de film, Bucureşti, Editura Ştiinţifică şi Enci¬ 
clopedică, 1977 

leva, Nicolae şi Ovidiu Vişan Mehedinţi - 
Timp şi istorie, Drobeta Turnu Severin, 
Editura Hermes, 1994 

Ignat, Mircea - Ingineria^ electrică românească 
în perioada 1940-1947. începutul distrugerii 
instituţiilor si elitelor, Bucureşti, în Noema 
voi. III, 1/2004 

Ionescu, Ghiţă - Communism in Romania 
(1944-1962), Londra, Oxford University 
Press, 1964 

Ionescu, Radu - Nicolae Dărăscu, Bucureşti, 
Editura Meridiane, 1987 

Ionescu, Şerban N. - Who Was Who in 
Twentieth-Century Romania, New York, East 
European Monographs, Boulder Publishing 
House, 1994 

Ionescu, Ştefan - Bucureştii în vremea fanario¬ 
ţilor, Cluj, Editura Dacia, 1974. 

Ioniţoiu, Cicerone - Cartea de aur a rezistenţei 
româneşti împotriva comunismului, 2 voi, 
Bucureşti, Editura Tipografia Hrisovul, 
1995-1996 

Iordăchescu, Dan - Un drumeţ al cântului. 
Scrieri autobiografice, Bucureşti, Editura 
Eminescu, 1990 

Iorga, Nicolae - Istoria Bisericii româneşti şi a 
vieţii religioase a Românilor, 2 voi., Bucureşti, 
Universitatea din Bucureşti, 2005 

Iorga, Nicolae - Istoria învăţământului româ¬ 
nesc, Bucureşti, Editura Minerva, 1971 

Iorga, Nicolae - Istoria literaturii române în 
secolul al XVIII-lea, 3 voi., Bucureşti, Editura 
Didactică şi Pedagogică, 1969 

Jianu, Ionel - Artişti români în Occident, 
Bucureşti, Editura Logos şi Institutul 
Naţional pentru Memoria Exilului 
Românesc, 2005. 

Kazhdan, Alexander R - Oxford Dictionary 
of Byzantium, Oxford University Press, 1991 

Kellogg, Frederick - The Road to Romanian 
Independence, West Lafayette SUA, Purdue 
University Press, 1995 

Lane, Thomas A - Biographical Dictionary 
of European Labor Leaders, Westport, 
Greenwood Press, 1995 

Lazăr, Virgil - Ilie Lazăr. Consecvenţa unui 
ideal politic, Bucureşti, în România Liberă, 
nr. 9, octombrie 2008 

Lăcustă, Ion - De la o unire la alta: memorie 
sau memorialişti (1859-1918), Bucureşti, 
Editura Albatros, 2005. 

Lecca, Octav-George - Dicţionar istoric, 
arheologic şi geografic al României, Bucureşti, 
Editura Universul, 1937 

Lechinţan, Vasile - Oficiali de stat români 
din Transilvania (1368-1918). Dicţionar, 
Cluj-Napoca, Argonaut, 2003 
Lefter, Ion Bogdan - Mic dicţionar de scriitori 
bucureşteni din secolul XIX sau Despre cum 
se trăia altădată fala de a reprezenta Capitala, 
Piteşti, Editura Paralela 45, 2001 

Lipan, Vasile - Paulina Cruceanu - prima 
farmacistă din Romania (130 de ani de la naşte¬ 
rea sa), Bucureşti, Editura Impex '92,1995 

Liţu, M. - Iacob Cihac (1800-1888). Iniţiato¬ 
rul primului curs de chirurgie, Iaşi, în Jurnalul 
de Chirurgie, Nr. 2/2008, voi. 4 

Livezeanu, Irina - Cultural Politics in Greater 
Romania: Regionalism, Nation Building and 
Ethnic Struggle, 1918-1930, Ithaca, New 
York, Corneli University Press, 2000 

Lupu, Marin - Dicţionar de istorie pentru elevi, 
Focşani, Editura Terra, 2001 

Luttwak, Edward Nicolae - Coup d'etat: 

A practicai handbook, Cambridge Massachus- 
sets, Harvard University Press, 1980 

Macarovici, Constantin Gh. şi Georgeta 
Munteanu - Raluca Ripan, Bucureşti, 
Editura Ştiinţifică şi Enciclopedică, 1982 

Mafiei Ionel - Un enciclopedist: Dimitrie 
Alexandresco. 155 de ani de la naştere - 
05-10-2005, Iaşi, în Evenimentul regional 
al Moldovei, 27 iunie 2009 

Mafiei, Ionel - Actorul Miluţă Gheorghiu. 

105 ani de la naştere, Bucureşti, în Evenimen¬ 
tul zilei, 9 octombrie 2002 

Mafiei, Ionel - Personalităţi ieşene, Iaşi, 
Comitetul Judeţean de Cultură, 1972 


Magda, Ileana - Scrisori de la cititori: Gligor 
Popi, legenda vie a culturii. Omagiu la împlinirea 
celor 85 de ani de viaţă, Bucureşti, în Curierul 
naţional nr. 11/1999 

Majuru, Adrian - Familia Minovici. Universul 
spiritual, Bucureşti, Editura Institutului 
Cultural Român, 2005 

Malinschi, V - Economiştii la Academia 
Română, 2 voi., Bucureşti, Editura 
Academiei, 1994 

Mamina, Ion; Ioan Scurtu - Guverne 
şi guvernanţi (1916-1938), Bucureşti, 
Editura Silex, 1996 

Mamina, I. - Monarhia constituţională în 
România. Enciclopedie politică (1866-1938), 
Bucureşti, Editura Enciclopedică, 2000 
Manea, Mihai - Mic dicţionar de termeni 
istorici, Bucureşti, Editura AII, 1999 
Manolescu, Florin - Enciclopedia exilului 
literar românesc (1945-1989: scriitori, reviste, 
instituţii, organizaţii), Bucureşti, Editura 
Compania, 2003. 

Manolescu, Florin - Literatura S.F., 
Bucureşti, Editura Univers, 1980 

Marcello, Ronald E. - Oral History Project- 
Alex Vraciu, University of North Texas, 1994 

Marin, Gheorghe Gaston - în serviciul Ro¬ 
mâniei lui Gheorghiu-Dej. însemnări din viaţă, 
Bucureşti, Editura Evenimentul Românesc, 
2000 

Marin, Mihai - Cazul Patapievici. Războiul 
agenţilor secreţi. Tradiţia trădării, în Curentul, 

12 august 2008 

Matei, Horia C. - Enciclopedia antichităţii, 
Bucureşti, Editura Meronia, 2004 
Matei, Horia C.; Neguţ, Silviu; Nicolae, 

Ion - Enciclopedia statelor lumii, Bucureşti, 
Editura Meronia, 2005 

Matei, Horia C. - Lumea antică. Mic dicţionar 
biografic, Bucureşti, Editura Danubius, 1991 
Matei, Horia - Istoria României în date, 
Bucureşti, Editura Enciclopedică, 1971, 
ediţie revăzută, 2003 

Matei, Rodica; Gheorghe D. Anghel - Expo¬ 
ziţie omagială 1904-1966, Bucureşti, Muzeul 
de Artă - Album-catalog, 2009 
Mârza, Iacob - Şcoală şi naţiune (Şcolile 
din Blaj în epoca renaşterii naţionale), Cluj- 
Napoca, Editura Dacia, 1987 

Mihalache, Marin - Pictura românească în 
imagini, Bucureşti, Editura Meridiane, 1970 

Mihăescu, Doru - Bucovina şi Basarabia, Iaşi, 
Editura Tehnopress, 2005 

Mihăiţă, Mihai; Florin Teodor Tănăsescu 
şi Mihai Olteneanu - Repere ale ingineriei 
româneşti, Editura AGIR, 2000 

Mihail, Pr. Paul - Pagini despre Basarabia. 
Mărturii de spiritualitate românească din 
Basarabia, Chişinău, Editura Ştiinţa, 1993 

Mioc, Marius - Revoluţia jură mistere. începu¬ 
tul revoluţiei române: cazul Lâszlo Tokes, Timi¬ 
şoara, Editura Almanahul Banatului, 2002 

Mircioiu, Crişan şi Şerban Polverejan - 
Ghibu Onisifor - Amintiri despre oameni pe care 
i-am cunoscut, Cluj, Editura Dacia, 1974 

Mitican, Ion - Evreii din Târgul Cucului, Iaşi, 
Editura Tehnopress, 2005 

Morărescu, Dulciu - Personalităţi din alte ţări 
despre România. Dicţionar, Bucureşti, Editura 
Paideia, 1997 

Moraru, Anatol - Literatura română postbelică 
(Integrări, valorificări reconsiderări), Chişinău, 
Firma editorial-poligrafică Tipografia 
Centrală, 1998. 

Moraru, P. - Basarabia, basarabenii şi serviciile 
secrete (1918-2005). Dicţionar alfabetic. 
Chişinău, Editura Tipografia Elena, 2005 

Moşoia, Cătălin -Jurnalism de ştiinţă, 
Bucureşti, Editura Tritonic, 2007 

Murariu, Io an - Dicţionar de arhaisme 
şi termeni istorici, Bacău, Editura Vasile 
Pârvan, 2002 

Mureşan, Ovidiu - De la antichitatea târzie 
la amurgul Evului Mediu (sec. EV-XIII), Cluj- 
Napoca, Editura Todesco, 2004 

Mureşanu, Camil - Laicism şi religiozitate în 
cultura românească interbelică, Cluj, Institutul 
de Istorie George Bariţ, 2002 

Murgescu, Costin - Mersul ideilor economice 
la români, Bucureşti, Editura Enciclopedică, 
1994 

Nagy-Talavera, Nicholas M. - The Green 
Shirts and the Others: A History of Fascism in 
Hungary and Rumania, Stanford University, 
Hoover Institution Press, 1970 

Neagoe, Stelian - Istorici români de azi: mică 
enciclopedie, Bucureşti, Editura Machiavelli, 
2003 

Neagoe, Stelian; Petculescu, Constantin; 
Arvatu, Cristina - Enciclopedia istoriei politice 
a României: 1859-2002, Bucureşti, Editura 
Institutului de Ştiinţe Politice şi Relaţii 
Internaţionale, 2003 

Negrea, Ştefan - Istoria biologiei în perioada 
interbelică (1918-1940), Bucureşti, în Noema 
nr. 2/2003 

Nestorescu-Bălceşti, Horia - Enciclopedia 
ilustrată a francmasoneriei din România, 3 voi., 


Bucureşti, Centrul Naţional de Studii 
Francmasonice, 2005 

Netea, Vasile - Spre unitatea statală a 
poporului român. Legăturile politice şi culturale 
între anii 1859-1918, Bucureşti, Editura 
Ştiinţifică şi Enciclopedică, 1979. 

Neumann, Victor - Tentaţia lui homo europaeus. 
Geneza ideilor moderne în Europa Centrală şi de 
Sud-Est, Iaşi, Editura Polirom, 2006. 

Neumann, Victor - Istoria evreilor din Româ¬ 
nia. Studii documentare şi teoretice, Timişoara, 
Editura Amarcord, 1996. 

Nicola, Traian - Valori spirituale tutovene, 

5 voi., Bârlad, Editura Sfera, 2003 

Nicolescu, Constantin D. - Calvarul 
neamului românesc după 23 august 1944, Iaşi, 
Editura Polirom, 1993 

Nicolescu, N. - Şefii de stat şi de guvern 
ai României. 1850-2003. Mică Enciclopedie, 
Bucureşti, Editura Meronia, 2003 

Nicu, Alexe; Valentin Costandache; Anghel 
Vrabie şi Teodor Roibu - Enciclopedia edu¬ 
caţiei fizice şi sportului din România - sursă de 
informare profesională, învăţare şi creaţie socială, 
4 voi., Bucureşti, Editura Aramis, 2002 

Nistor, Simona - Miliţa Petraşcu, Bucureşti, 
Editura Meridiane, 1973 

Niculescu, Nicolae C. - Şefii de stat şi de 
guvern ai României (1859-2003). Mică enciclo¬ 
pedie, Bucureşti, Editura Meronia, 2003 
Nedelcu, Florea - De la Restauraţie la Dicta¬ 
tura Regală, Cluj, Editura Dacia, 1981 

Nistor, I. - Originea românilor din Balcani 
şi Valahiile din Tesalia şi Epir, Bucureşti, 
Editura Domino, 2003 
Nuţu, Roşea - închisoarea elitei româneşti. 
Compendiu, Sighetu Marmaţiei, Aska 
Grafika, 2006 

Olteneanu, Mihai în Univers ingineresc 
6/2003 - despre Negoiţă Dănăilă; 

4/2003 - despre Plautius Andronescu; 
5/2003 - despre Radu Botezatu; 8/2003 - 
despre Traian Săvulescu; 9/2003 - despre 
Elie Radu, Radu Voinea; 10/2003 - despre 
Mircea Petrescu; 13/2003 - despre 
Aurelian Stan, Dimitrie Leonida; 15/2003 - 
despre Petre I. Antonescu, Aristide 
Dodu; 16/2003 - despre C.A. Dissescu; 
17/2003 - despre George I. Lahovary; 
18/2003 - despre Matei G. Marinescu; 
19/2003 - despre Anton Şesan; 20/2003 - 
despre Elie Radu; Gheorghe Petriceanu; 
21/2003 - despre Gheorghe Spacu; 

22/2003 - despre Tudor D. Ionescu; 

23/2003 - despre Paul Cristian Olaru; 
24/2003 - despre Vladimir Popovici, Elisa 
Leonida Zamfirescu; 1/2004 - despre 

George Panaitescu; 3/2004 - despre Martin 
Bercovici; 4/2004 - despre Remus Răduleţ; 
5/2004 - despre Gheorghe Asachi; 6/2004 - 
despre Alexandru A. Codarcea, Alexandru 
Diacon, Eugeniu Pavel; 7/2004 - despre 
Radu Manicatide, Romeo Butnaru; 9/2004 - 
despre Octavian Popa, Dorin Pavel; 

10/2004 - despre Anghel Saligny; 11/2004 - 
despre Constantin C. Teodorescu; 

12/2004 - despre Anton D. Constantinescu, 
Dorin Pavel, Vinicius Constantin Brătescu; 
13/2004 - despre Dragomir Hurmuzescu; 
14/2004 - despre Mircea Ieremia; 15/2004 - 
despre Emilian Bratu şi Pagini din istoria 
aviaţiei româneşti;16/2004 - despre 
Nicolae Malaxa şi Pagini din istoria aviaţiei 
româneşti; 17/2004 - despre Dumitru 
Dumitrescu, Gheorghe Ilie; 20/2004 - 
despre Hermann Oberth; 21/2004 - despre 
Gheorghe Manea; 22/2004 - despre Vasile 
Velican, Aurel Daraban; 23/2004 - despre 
Mihail Manoilescu; 1/2005 - despre 
Nicolae Vasilescu-Karpen; 2/2005 - despre 
Petrache Poenaru; 3/2005 - despre Traian 
Vuia; 5/2005 - despre Ion S. Antoniu; 

7/2005 - despre Ioan S. Gheorghiu; 

8/2005 - despre Alexandru I. Proca; 

9/2005 - despre Constantin Ghiulai; 

10/2005 - despre Şerban Ţiţeica; 11/2005 - 
despre Eugen Bădărău; 12/2005 - despre 
Aurel Avramescu; 13/2005 - despre 
Alexandru Dimitrie Bitang; 14/2005 - 
despre Gleb Drăgan, Dumitru Minovici; 
16/2005 - despre Ionel I. Purica, Ştefan 
Grosu; 17/2005 - despre Ştefan I. Procopiu; 
18/2005 - despre Ştefan Grosu; 19/2005 - 
despre Constantin Buşilă; 20/2005 - despre 
Tiberiu Dimitrie Babeu, Grigore Brişcu; 
21/2005 - despre Ştefan Georgescu-Gorjan; 
22/2005 - Dr.ing. Teodor Gh. Negoiţă 
s-a întors din Antarctica; 2/2006 - despre 
Ion Ionescu-Bizeţ; 3/2006 - despre E. 
Bacaloglu; 5/2006 -Centenarul aviaţiei 
române; 6/2006 - despre Grigore Moisil; 
10/2006 - despre Corneliu Cassasovici; 
11/2006 - despre Dumitru Prunariu; 
14/2006 - despre Decebal Anastasescu, 
Nicholas Georgescu-Roegen; 15/2006 - 
despre Eugen Angelescu; 16/2006 - despre 
Henri Coandă, Petru Ghenghea; 17/2006 - 
despre Petru Ghenghea; 21/2006 - despre 
Dan Ghiocel; 23/2006 - despre Horia 
Colan; 24/2006 - despre Dan Mateescu; 
1/2007 - despre Victor Atanasiu; 4/2007 - 
despre Gheorghe Cartianu; 5/2007 - 
despre Iulian Dogaru; 6/2007 - despre 
Nicolae Petrulian; 8/2007 - 135 de ani de 
învăţământ de marină. Marinari ingineri 
în ştiinţa românească şi despre Ioan Ursu, 
N.I. Manolescu; 10/2007 - despre Coriolan 
Drăgulescu; 11/2007 - despre Radu 


Prişcu; 12/2007 - Din istoria ingineriei 
româneşti; 14/2007 - despre Nicolae 
Budişan; 16/2007 - despre Petrache 
Poenaru, Ioan Vladea; 17/2007 - despre 
Gheorghe Ionescu-Şişeşti, Constantin 
Ionescu; 18/2007 - despre Gabriel Victor 
Popescu; 19/2007 - despre Gheorghe 
Duca, Octavian Coşovliu; 20/2007 - despre 
Elisa Leonida Zamfirescu; 24/2007 - 
despre Ion Gh. Popescu-Zeletin, Traian 
Raicu; 1/2008 - despre Mario Duma; 

4/2008 - Personalităţi ale familiei Leonida; 
7/2008 - despre Constantin P. Olănescu; 
8/2008 - despre Şerban Ţiţeica; 9/2008 - 
despre C.I. Popovici; 10/2008 - despre 
Petre S. Aurelian; 12/2008 - despre Marin 
Bănărescu; 15/2008 - despre Gheorghe 
Lazăr, Mircea D. Raţiu, Marta Stan; 

16/2008 - despre Elie Radu; 17/2008 - 
despre Gheorghe Balş; 18/2008 - despre 
Mircea Cazacu; 19/2008 - despre Vasile 
Cătuneanu; Ioan Bejan; 20/2008 - despre 
Dragomir Hurmuzescu, Octavian Pruteanu; 
21/2008 - despre Gavril Creta; 22/2008 - 
despre Gheorghe Cartianu, George 
Emil Palade; 23/2008 - despre Florea 
Chiriac; 24/2008 - despre Constantin N. 
Dinculescu; 1/2009 - despre Petrache 
Poenaru, Corneliu Ungureanu; 2/2009 - 
despre Dumitru Fodor; 3/2009 - despre 
Niculae Gh. Constantinescu; 4/2008 - 
despre Toma Alexandru Romulus; 5/2008 - 
despre Ecaterina Ciorănescu Neniţescu; 
6/2009 - despre Ilie Murgulescu; 7/2009 - 
despre Constantin I. Aramă, Teodor 
Gheorghe Negoiţă; 9/2009 - despre Oliviu 
Rusu, Pavel Eugen Diniş; 10/2009 - despre 
Remus Răduleţ; 11/2009 - despre Petre P. 
Teodorescu; Adelaida Mateescu; 12/2009 - 
despre Ioan Novac; 14/2009 - despre Mihai 
Konteschweller. 

Onciulescu, Radu; P. Dumitru - Contribuţii 
la dezvoltarea învăţământului din Banat , Timi¬ 
şoara, Casa Corpului Didactic, 1976 

Oprescu, George - Manual de istoria artei. 
Realismul. Impresionismul , Bucureşti, Editura 
Meridiane, 1986 

Oprescu, George - Sculptura Românească , 
Bucureşti, Editura Meridiane, 1965 

Oprescu, George - G. Petraşcu , Bucureşti, 
Academia Română, Publicaţiile Fondului 
Elena Simu, Imprimeria Naţională, 1940 

Opriş, Ioan I. C. - Radu Florescu. Necrolog 
si lista de lucrări , Constanta, în Pontica 
XXXVII-XXXVIII, 2004-2005 

Oprişiu, Mircea şi Ion Mariş - Mic dicţionar 
cu personalităţi care s-au născut , au trăit şi au 
creat, ori au avut legături cu meleagurile sibiene , 
Sibiu, Biblioteca ASTRA, 1997 

Ornea, Z. - Anii treizeci. Extrema dreaptă 
românească, Bucureşti, Editura Fundaţiei 
Culturale Române, 1995 

Ornea, Z. - Curentul cultural de la Contempo¬ 
ranul, Bucureşti, Editura Minerva, 1977 

Dr. Pr. Mircea - Sfinţi daco-romani şi români, 
Iaşi, Editura Mitropoliei Moldovei şi 
Bucovinei, 1994 

Palaghiţă, Pr. Şt. - Istoria Mişcării Legionare, 
Bucureşti, Editura Roza Vânturilor, 1993 

Palaghiţă, Ştefan - Garda de Fier spre reîn¬ 
vierea României, Bucureşti, Editura Roza 
Vânturilor, 1993 

Paliga, Sorin - Mitologia tracă, Bucureşti, 
Meteor Press, 2008 

Palmowski, Jan - Dicţionar Oxford de istorie 
universală contemporană: de la 1900 până 
azi, traducere de Simona Ceauşu, 2 voi., 
Bucureşti, Editurile ALE, 2005 

Panaitescu, P. P. - Călători poloni în Ţările 
Române, Bucureşti, Cultura Naţională, 1930 

Pană, Saşa - Născut în 02, Bucureşti, Editura 
Minerva, 1973 

Paradais, Claudiu - Ştefan Dimitrescu, 
Bucureşti, Editura Meridiane, 1978 

Parrish, Thomas - Enciclopedia războiului rece, 
Bucureşti, Editura Univers Enciclopedic, 
2002 

Pavel, Amelia - Pictori evrei din România, 
Bucureşti, Ed. Hasefer, 1996 

Pauleanu, Doina - Pictori români la Balcic, 
în Monitorul oficial, Bucureşti, 2008 

Păcurariu, Mircea - Dicţionarul Teologilor 
Români, Ed. Univers Enciclopedic, 

Bucureşti, 1996 

Păcurariu, Pr. Mircea - Istoria Bisericii Orto¬ 
doxe Române, Chişinău, Editura Ştiinţa, 1993 

Păiuşan, Robert şi Mihail Manoilescu - 
Repere biobibliografice, Bucureşti, Editura 
ASE, 2005 

Pelin, M. - Opisul emigraţiei politice. Destine 
în 1222 de fişe alcătuite pe baza dosarelor 
din arhivele Securităţii, Bucureşti, Editura 
Compania, 2002 

Pelin, Mihai - Un veac de spionaj, contraspionaj 
şi poliţie politică. Dicţionar alfabetic, Bucureşti, 
Editura Elion, 2003 

Peneş, Nicolae - Dr. C. Angelescu: povestea 
unei vieţi, Bucureşti, Editura Monteoru, 

1998 

Petraş, Irina - Panorama criticii literare româ¬ 
neşti (1950-2000). Dicţionar ilustrat, Cluj, 
Casa cărţii de ştiinţă, 2001 


Pintescu, Florin - Concepţii politice la Iancu 
Flondor şi Ion Nistor, Suceava, Analele Ştiinţi¬ 
fice ale Universităţii, seria Istorie, 1995 

Pirogan, Vădim Ştefan şi Boris Movilă - 
Destine româneşti, Chişinău, Tipografia 
Centrală, 2003 

Piru, Alexandru - Introducere în opera lui 
Vasile Alecsandri, Bucureşti, Editura Minerva, 
1978 

Plaistow, Stephen - Obituary for Gyorgy 
Ligeti, Londra, în The Guardian, 14 iunie 
2006 

Popa, Marcel D. şi Matei, Horia C. - Mică 
enciclopedie de istorie universală, Bucureşti, 
Editura Enciclopedică, 2002 
Popescu, Eugen - Antologia personalităţilor 
culturale din exil 1940-1990, California, San 
Diego, Davis Publishing House, 1992 

Popescu, Sorin şi Tudor Prelipceanu - 
Medalion Romulus-Florin Ionescu, în Buletin 
de informare legislativă nr. 4/2007 
Pop, Ion - Dicţionarul esenţial al scriitorilor 
români, Bucureşti, Editura Albatros, 2000 
Pop, Ion -100 cei mai mari scriitori români, 

Ed. Lider-Star, Bucureşti, 2002 

Pop, Ion - Amintirea luijules Perahim, 
Bucureşti, în Observator cultural, 
nr. 156/2008 

Pop, Ioan Aurel - Românii şi România. 

O scurtă istorie, Bucureşti, Editura Fundaţiei 
Culturale Române, 1998 

Popa Marian - Dicţionar de literatură română 
contemporană, Bucureşti, Editura Albatros, 
1971 

Popa, Ştefan N. - O istorie a literaturii române 
din Voivodina, Pancevo, Libertatea, 1997 

Popa, Vasile Viorel - Istoria unui secol şi 
jumătate de medicină veterinară românească, 
Bucureşti, Editura Printeh, 2006 

Popescu, Eugen - Antologia asociaţiilor 
şi personalităţilor culturale româneşti din exil 
1940-1990, California, San Diego, Romanian 
Historical Research Institute, 1991 

Popovici, Eusebiu - Istoria bisericească univer¬ 
sală şi statistica bisericească, 2 voi., Tipografia 
Cărţilor Bisericeşti, Filiala mănăstirea 
Cernica, 1926 

Popovschi, Nicolae - Istoria Bisericii din Basa¬ 
rabia în veacul al XlX-lea sub ruşi, Chişinău, 
Editura Museum, 2000 

Porumb, Marius - Dicţionar de pictură 
veche românească din Transilvania: secolele 
XIII-XVIII, Bucureşti, Editura Academiei 
Române, 1998 

Preda, Constantin - Enciclopedia arheologiei 
şi istoriei vechi a României, 3 voi., Bucureşti, 
Editura Enciclopedică, 1994 

Predescu, Lucian - Enciclopedia României 
(Cugetarea), ediţie anastatică, Bucureşti, 
Saeculum I. O., Vestala, 1999 

Preutu, Marina - Gabriela Manole-Adoc; 
Gheorghe Adoc, Bucureşti, Editura Meridiane, 
1987 

Pricop, Lucian - Dicţionarul esenţial al exilului 
românesc , Bucureşti, Editura Dominor, 2005 

Protopopescu, Lucia - Contribuţii la istoria 
învăţământului din Transilvania, 1774-1805, 
Bucureşti, Editura Didactică si Pedagogică, 
1966. 

Prut, C. - Dicţionar de artă modernă şi 
contemporană, Bucureşti, Editura Univers 
Enciclopedic, 2002. 

Puia, Iii e-Mic dicţionar pentru tineret 
de istorie a economiei româneşti, Bucureşti, 
Editura Politică, 1988 

Puşcariu, Io an - Date istorice privitoare 
la familiile nobile române, 2 voi., Editura 
Societăţii Culturale Pro Maramureş Dragoş 
Vodă, Cluj-Napoca, 2003 

Razba, Maria - Personalităţi hunedorene. 
Dicţionar, Deva, Biblioteca Judeţeană O vid 
Densuşianu, 2000 

Razba, Maria; Rosian, Radu - Voievozi, 
principi şi regi ai României, Bucureşti, Editura 
Emina, 2006 

Rădulescu, Mihai Sorin - Genealogia româ¬ 
nească. Istoric şi bibliografie, Brăila, Editura 
Istros, 2000 

Răduleţ, R. - Istoria cunoştinţelor şi a ştiinţelor 
tehnice pe pământul României, Bucureşti, 2000 

Rees, Philip - Biographical Dictionary ofthe 
Extreme Right Since 1890, New York, Simon 
& Schuster, 1991 

Rezachevici, Constantin - Cronologia critică 
a domnilor din Ţara Românească şi Moldova 
(1324-1881), Bucureşti, Editura Enciclope¬ 
dică, 2001 

Rezachevici, Constantin - Enciclopedia 
domnilor români. Cronologia critică a domnilor 
din Ţara Românească şi Moldova. 1324-1881. 
Bucureşti,Editura Enciclopedică, 2001 

Rogers, Rosemarie - Handbook of Major 
Soviet Nationalities, New York, The Free 
Press/Macmillan Publishing Co. Inc., 1975 

Ronnett, Alexander E. - Romanian Naţio¬ 
nalism. The Legionary Movement, Chicago, 
Loyola University Press, 1995. 

Roşea, Timofei - Literatura română postbelică 
(Integrări, valorificări, reconsiderări), Chişinău, 


Firma editorial-poligrafică Tipografia 
Centrală, 1998 

Roşu, Costa - Lexiconul jurnalisticii româneşti 
din Iugoslavia, Pancevo, Editura Libertatea, 
1998 

Roşu, Costa - Dicţionarul literaturii române 
din Iugoslavia, Novi Sad, Editura Libertatea, 
1989 

Roşu, Costa - Personalităţi din Voivodina, 
Pancevo, Editura Libertatea, 2004 

Rotaru ]., Burcin; O. Zodian; V. Moise - 
Mareşalul Antonescu la Odessa, Bucureşti, 
Editura Paideia, 1999 

Rucăreanu, Costin - Personalităţi din energetica 
românească, Bucureşti, Institutul Naţional 
Român pentru Studiul Amenajărilor 
şi Folosirii Surselor de Energie, 2003 

Rusu, Dorina N. - Membrii Academiei Române 
1866-1999. Dicţionar, Editura Academiei 
Române, 2003 

Sachelarie, Ovidiu; Stoicescu, Nicolae - 
Instituţii feudale din Ţările Române. Dicţionar, 
Bucureşti, Editura Academiei Republicii 
Socialiste România, 1988 

Sârbu, V - Pagini din istoria chirurgiei româ¬ 
neşti, Bucureşti, Editura Academiei Române, 
2002 

Sassu, Aurel - Dicţionarul scriitorilor români 
din Statele Unite şi Canada, Bucureşti, Editura 
Albatros, 2001 

Satco, Emil - Enciclopedia Bucovinei, Iaşi, 
Editura Princeps Edit, 2004 

Scafes, C.; Şerbănescu, H., Scafes, I.; 
Andonie, C.; Danilă, I.; Avram, R. - Armata 
română (1941-1945), Bucureşti, Editura 
R.A.I., 1996 

Scorpan, Costin - Istoria României. Enciclope¬ 
die, Bucureşti, Editura Nemira, 1997 

Scurtu, Ioan; Alexandrescu, Ion; Bulei, Ion 
şi Mamina, Ion - Enciclopedia de istorie a 
României, Bucureşti, Editura Meronia, 2002 

Scurtu, Ioan - Istoria contemporană a României 
(1918-2007), Bucureşti, Editura Fundaţiei 
România de Mâine, 2007 

Scurtu, Ioan - Monarhia în Romania (1866- 
1947), Bucureşti, Editura Danubius, 1991 

Scurtu Ioan - Rolul politic al Brătienilor 
în istoria României, Bucureşti, în Dosarele 
Istoriei, 1/VT, 2001 

Scurtu, I. şi Gh. Buzatu - Istoria românilor 
în secolul XX (1918-1948), Bucureşti, 

Editura Paideia, 1999 

Scurtu, I. - Istoria contemporană a României 
(1918-2001), Bucureşti, Editura Ars 
Docendi, 2002 

Sima, G. - Şcoala românească din Transilvania 
şi Ungaria. Desvoltarea ei istorică şi situaţia ei 
actuală, Bucureşti, în Revista învăţământului, 

1915 

Sima, Horia - Mari existenţe legionare, Gene¬ 
ralul Cantacuzino Grănicerul , în Ţara şi exilul, 
Anul I, Nr. 10,1 august 1965, Madrid 
Sima, Horia - Situaţia României după 19 ani 
de sclavie comunistă şi politica puterilor occi¬ 
dentale. Declaraţia Mişcării Legionare, Editura 
Dacia, Rio de Janeiro, 1963 

Sima, Horia - Histoire du Mouvement Legion- 
naire, Rio de Janeiro, Editura Dacia, 1972 

Simion, Eugen - Dimineaţa poeţilor, Bucu¬ 
reşti, Editura Cartea Românească, 1980 
Simion, Eugen - Scriitori romani de azi, 

4 voi., Bucureşti, Editura Cartea Româneas¬ 
că, 1974-1989, si Ştiinţifică si Enciclopedi¬ 
că, 1984-1996 

Simonescu, Dan - Un mare bibliolog român: 
Constantin I. Karadja, în Analele Universităţii 
Bucureşti, 1971 

Sipoş-Fluieraş, Lucreţia - Profesorii care 
au predat la Institutul Superior de Educatoare 
din Szarvas, Baia Mare, în Acrostih. Revistă 
de cultură şi spiritualitate, 8/2005 

Smeu, Georgeta - Dicţionar de istoria români¬ 
lor, Bucureşti, Editura Trei, 1997 

Smirnov, Dmitri - A Geometer of Sound 
Crystals - A Book on Herschkowitz, Berlin, 
Verlag Ernst Kuhn, 2003 

Soare, I. - Nume proprii în medicină. Dicţionar, 
Bucureşti, Editura Etna, 2003 

Solomovici, Teşu - Istoria evreilor din Româ¬ 
nia de la începuturi şi până astăzi, Bucureşti, 
Editura Teşu, 2005 

Solomovici, Teşu - Securitatea şi Evreii; 
voi. I - Despre călăi şi despre victime, 

Bucureşti, Editura Ziua, 2003; voi. II - 
Teroare. Crime. Turnători, Colaboraţionişti, 
Bucureşti, Editura Teşu, 2004 

Soltan, Petru - Calendar Naţional, Chişinău, 
Biblioteca Naţională a Republicii Moldova, 
2008 

Stan, M.; Vornicu, C. - Dicţionar. 101 
personalităţi şi evenimente istorice, Bucureşti, 
Editura Niculescu, 2003 

Stancu, Ioan - Dicţionar de istorie a religiilor, 
Piteşti, Editura Universităţii, 2002 

Stănescu, Ioan Roşea - A murit Sergiu 
Cunescu, Bucureşti, în Ziua, 17 martie 2005 
Stoenescu, Alex Mihai - Istoria loviturilor de 
stat din România, 4 voi., Bucureşti, Editura 
RAO, 2005 


Stoianov, Carmen - Centenar Marcel Miha- 
lovici (1898-1985), Bucureşti, Ed.Muzicală, 
2001 

Stoica, Stan - Dicţionarul partidelor politice 
din România (1989-2003), Bucureşti, Editu¬ 
ra Meronia, 2003 

Stoica, Stan - Dicţionar biografic de istorie a 
României, Bucureşti, Editura Meronia, 2008 

Stoicescu, Nicolae - Dicţionar al marilor 
dregători din Ţara Românească şi Moldova. 

Sec. XIV-XVII, Bucureşti, Editura Enciclo¬ 
pedică Română, 1971 

Straje, Mihail - Dicţionar de pseudonime, 
alonime, anagrame, asteronime, criptonime ale 
scriitorilor şi publiciştilor români, Bucureşti, 
Editura Minerva, 1973 

Suciu, Coriolan - Dicţionar istoric al locali¬ 
tăţilor din Transilvania, Bucureşti, Editura 
Academiei Republicii Socialiste România, 
1967-1968 

Suciu, D. - Destine istorice. Românii transilvă¬ 
neni despre Marea Unire (1848-1918). Studii, 
Bucureşti, Editura Academiei, 2006 

Şandru, Dumitru şi Gheorghe I. Florescu - 
Victor Slăvescu (1891-1977), Bucureşti, 
Editura Academiei Române, 1993 
Ştefănescu, Ştefan - Enciclopedia istoriografiei 
româneşti, Bucureşti, Editura Ştiinţifică şi 
Enciclopedică, 1978 

Tatomirescu, Ion Pachia - Generaţia resurec¬ 
ţiei poetice (1965-1970), Timişoara, Editura 
Augusta, 2005. 

Taton, R. - Istoria generală a ştiinţei, 3 voi., 
Bucureşti, Editura Ştiinţifică si Enciclope¬ 
dică, 1972 

Tavitian, Simion - Armenii dobrogeni în istoria 
şi civilizaţia românilor, Constanţa, Editura 
Ex Ponto, 2003 

Tănase, Ion Constantin - Enciclopedia elevu¬ 
lui, Bucureşti, Editura Oscar Prinţ, 2004 

Tănase, Stelian - Avangarda românească 
în arhivele Siguranţei, Iaşi, Editura Polirom, 
2008 

Tănase, Stelian - Dej - omul resentimentului, 
Bucureşti, în Magazin Istoric, ianuarie 2002 

Tănase Stelian - Cristian Racovski, Bucureşti, 
în Magazin istoric, anul XL, nr. 12/decem- 
brie 2006 

Thomas, Robert Mcg. Jr şi Michael 
Janofsky - Citizen Karolyi, în The New York 
Times, 10 martie 1987 

Timofte, I. - Personalităţi ieşene, Iaşi, Editura 
PIM, 2004 

Tismăneanu, Vladimir - Fantoma lui Gheor- 
ghiu-Dej, Bucureşti, Editura Univers, 1995 

Tismăneanu, Vladimir - Stalinism pentru 
eternitate, Iaşi, Editura Polirom, 2005 

Todea, Ioan Dorel - 305 ani de la moartea 
haiducului Pintea Viteazul, Baia Mare, Editura 
Nord, 3/1969 

Tomescu, Mircea - Istoria cărţii româneşti de 
la începuturi până la 1918, Bucureşti, Editura 
Ştiinţifică, 1968. 

Treptow, Kurt W., Popa, Marcel D. - 
Historical dictionary ofRomania, Lanham Md., 
Scarecrow Press, 1996 

Tripşa, I., Hătarescu, O. ş.a. - Din istoria 
metalurgiei româneşti , Bucureşti, 1981 
Tronaru, Doinei - Gigi Căciuleanu despre 
mistica dansului , Bucureşti, în Evenimentul 
zilei , 15 februarie 2009 

Troncotă, Cristian - Mihail Moruzov şi fron¬ 
tul secret , Bucureşti, Editura Elion, 2004 

Troncotă, Cristian - Eugen Cristescu. Asul ser¬ 
viciilor secrete româneşti. Memorii (1916-1944), 
Bucureşti, Editura Roza Vânturilor, 1994 

Tudor, Constantin - V Bâzu Cantacuzino - 
Prinţul aşilor , Bucureşti, Editura Modelism, 
2000 

Tudor, Vasile - Războiul aerian în România 
(1941-1944), Piteşti, Editura Tiparg, 2006 

Turdeanu, Emil - Oameni şi cărţi de altădată, 
ediţie îngrijită în colaborare cu Maria 
Magdalena Szekely, Bucureşti, Editura 
Enciclopedică, 1997 

Ţarălungă, Ecaterina - Dicţionar ilustrat al 
scriitorilor români, Bucureşti-Chişinău, Litera 
Internaţional, 2007 

